
II.- ROMANI PONTIFICES. 


365. 
Benedictus XIV, ep. Declarasti, 16 mart. 1746.! 


S l. Declarasti Nobis, in sacra Visitatione, qua Dioecesim tuam per 
lustrasti, deprehendisse nonnullos Rectores Ecclesiarum Parochialium, quibus 
alia quoque Ecclesia a Parochiali longe seiuncta commendata est, quam ob 
exiguos proventus alii Sacerdoti committere nequeunt, qui Pro-Rectoris 
munus sustineat: hinc fieri, ut Rectores ipsi rem Divinam in utraque Ecclesia 
Festis diebus conficere non dubitent, ut populus uterque parere possit Eccle- 
siae praecipienti Fidelibus, ut festis diebus Missae Sacrificio intersint. Nobis 
etiam exposuisti, decrevisse in tua Synodo id minime licere Rectoribus Eccle- 
siarum Parochialium, quoties alius Sacerdos praesto sit, qui Sacrum facere 
possit in una ex iis Ecclesiis, quae Rectoribus subiiciuntur; id autem attu- 
lisse tam gravem Rectoribus ipsis molestiam, ut Synodalis Decreti execu- 
tionem parumper differre censueris, donec sententiam in hac re Nostram, 
Nostramque voluntatem intelligeres. Quamobrem prudentiam tuam in primis 
commendamus, totiusque Hispanae gentis in hanc Sedem Apostolicam obser- 
vantiam, ob quam, si forte aliquid incerti dubiique contigerit, ad Romanum 
Pontificem confugere, consiliumque ad explicandas difficultates deposcere 
consuevit. Deinde tuae Synodi Decretum aequitati ac disciplinae Ecclesiae 
maxime consentaneum esse respondemus; ita ut demandari executioni debeat, 
nec vanis omnino Rectorum querimoniis imminui, vel labefactari. 

8 2. Quamvis nonnulli ex Theologis Moralibus (et quidem nimis indul- 
genter) plures rationes et causas excogitaverint, ob quas Sacerdos eodem 
die Sacrificium Missae bis offerre posse videatur, quemadmodum facile videri 
potest, 3 Summae Sancti Antonini, tit. 3, cap. 6, n. 5, item lib. 3 Summae Sancti 
Raymundi, tit. 24, et in Summa Hostiensis ad tit. de celebratione Missarum, 
n. 14 et seqq. et in Summa Sylvestrina in verb. Missa primo, S Septimo 
quaeritur, et in Summa Armilla in verb. Missa, num. 15, id tamen unanimi 
consensu permittitur Sacerdoti, qui duas Parochias obtineat, vel duos po- 
pulos adeo seiunctos, ut alter ipsorum Parocho celebranti per dies festos 
adesse nullo modo possit, ob locorum maximam distantiam: tunc enim 
absque ulla dubitatione licere existimant eiusmodi Rectori, cum festi dies 
incidunt, bis Sacrum conficere, ut populo utrique satisfaciat. Et Suarez in 
3 part. Divi Thomae, tom. 3, quaest. 73, art. 2, disput. 80, sect. 3, de hac 
hypothesi loquens, inquit, in ea tantum hodie licere duas Missas eodem die 
celebrare: Casus de pluribus Parochiis est proprius, ac fere solus in usu. 


! Venerabili Fratri Antonio Episcopo Oscensi. 

At vero si in altera ex his Parochiis Sacerdos aliquis deprehendatur, qui 
rem Divinam facere possit, tum illarum Rectori nequaquam licet in utroque 
loco Sacrificium iterare, eo quod alterius Sacerdotis opera populi necessitati 
satis consulatur. Ita probant unanimes Pasqualigus, de Sacrificio Missae, 
tom. 1, quaest. 381, num. 2; Vericellus, de Apostolicis Missionibus, tit. 1, de 
Privilegiis Regularium, dub. 18, 8 31, n. 201; Giribaldus, de Sacramentis, 
tract. 5, cap. 7, dub. 2, num. 15; Rotarius, in Theologia Morali Regularium, 
tom. 3, cap. 2, punct. 11, num. 5; Tournelius, iz Praelectionibus Theologicis, 
de Sacramento Eucharistiae, part. 2, iuxta Parisiensem editionem, p. 346; 
Schmalzgrueberius, tit. de celebratione Missarum, num. 41. Quod si Scriptores 
isti vestras in manus nondum pervenerint, aliorum testimoniis rem plane 
cognoscetis, nempe Cardinalis Zabarellae, in cap. Cozsuluisti, num. 3, de cele- 
bratione Missarum, ubi haec habentur: Si est alius, qui celebrare possit, norm 
celebrabit Sacerdos alía vice, dummodo ille alius sit paratus celebrare, et sit 
ieiunus; Petri de Ancharano, zz Commentariis ad eumdem Textum,mum. 1: Intel- 
lige, si non sit alius ibi paratus ad celebrandum, et ille sit. elunus; Cardi- 
nalis Toleti, iz Summa, lib. 2, cap. 3, num. 4; Laymann, ir TAeol. Morali, 
lib. 5, tract. 5, cap. 4, num. 6; Salmanticensium, 77eolog. Moral., tom. 1, 
tract. 5, de Sacrificio Missae, cap. 5, punct. 1, num. 12, iuxta quartam edi- 
tionem, quae Matriti facta est anno 1717; Gavanti, ad Rubricas Missalis, 
D3rL 5. dit 12, num. f. 

8 3. At supervacaneum est plures auctoritates ree virorum con- 
gerere, cum id satis superque constet ex septima Synodo Dioecesana, quam 
Sanctus Turribius anno 1592 celebravit, cap. 3, tom. 4, Conciliorum Hispa- 
norum, quae simul collegit vir eximius inter Hispanos Cardinalis de Aguirre, 
pag. 687. Porro haec sunt verba: /uxfa dispositionem Concilii Provincialis 
celebrati in hac Civitate anno 1567, quantum convenit, et per locum iuris 
possumus, licentiam concedimus omnibus Indorum, Hispanorumque. Parochis 
nostri districtus, ut diebus Dominicis, et festivis ex praecepto servandis, pos- 
sint celebrare duas Missas in duabus Ecclesiis fam inter se disíantibus, ut 
qui in loco unius Ecclesiae assistunt, non possint commode accedere ad audien- 
dam Missam in. altera. 

S 4. Ex his apertissime deprehenditur concedi Parocho, qui duas Eccle- 
sias distantibus omnino locis positas habeat, bis Sacrificium Missae insti- 
tuere, ne diebus festis Ecclesiae praeceptum a populo violetur; ea tamen 
conditione, ut legitimam pro re gerenda facultatem prius obtinuerit, uti 
Nos inferius explicabimus. Ex verbis autem depromptis ex eodem Capite 
tertio Limanae Synodi, quae mox subiiciemus, certi limites eidem Parocho 
statuuntur, ipsique praescribitur, ut uno tantum loco Sacrum conficiat, si 
in altero Sacerdos occurrat, qui populo rem Divinam operari possit: Cu 
autem habuerint alium Sacerdotem, qui possit celebrare in altera dictarum 
Ecclesiarum, non poterit Parochus celebrare in utraque, sed unam Missam 
tantum in una, quandoquidem alter Sacerdos possit satisfacere necessitati 
alterius populi. 

8 5. Non ignoramus, auctoritatem Limanae Synodi suae Dioecesis finibus 
solum concludi. At, cum Sanctus Turribius regendae Ecclesiae peritissimus, 

et virtutum omnium gloria clarissimus semper habitus sit, ipsius legibus, 
ac Dioecesanis institutis eam saltem fidem atque auctoritatem, vimque, ut 
aiunt, directivam, adhibendam et adscribendam nemo inficiabitur, quam 
Itali omnes, aliique extra Italiam S. Caroli Borromaei Synodis omni tempore 
praestiterunt: neque in dubium quis revocare poterit, Sanctum Turribium, 
virum adeo singularem (pro cuius Canonizatione, cum Promotoris Fidej 
munus adhuc in minoribus gereremus, plurimum laboris impendimus) con- 
ferre plurimum, ut, si propositae rei examen instituamus, illius sententia. 
reliquis anteponatur; laetandumque idcirco Nobis iure merito videmus, quj 
Commentarium de Sacrificio Missae in lucem proferentes, Italico sermone 
a Nobis conscriptum, cum Bononiensem Sedem administraremus, idem plane 
asseruimus, quod pro illustranda praesenti questione superius attulimus, et 
opinionem nostram auctoritate confirmavimus eiusdem Synodi Sancti Tur- 
ribii, uti liquido constat ex nostro Commentario, quod commemoravimus, 
tom. 2, part. 4, sect. 2, num. 38 et seqq. et praecipue num. 40, quod quidem 
primo Bononiae Typis evulgatum fuit, ac nuper latine redditum, ac typis 
impressum Patavii, lucem publicam rursus aspexit. 

8 6. Quod si Limanae Synodo alia quoque Concilia adiungi velint, illud 
in medium proferri poterit, quod sub Mauritio Archiepiscopo Rothomagensi 
anno 1231 coactum est, quemadmodum legitur in Co//ectone Regia Maxima 
Conciliorum ab Harduino compilata, tom. 7, pag. 186: Nullus audeat Mzssam 
bis in die celebrare, aut cum duplici Iníroitu, nisi in humana necessitate etc. 
et hoc, ubi non est, nisi unus Sacerdos; alterum, quod Nemausi anno 1284 
coactum fuit, cum Martinus IV Apostolicam nanc Sedem obtineret, uti patet ex 
Collectione Labbeana, tom. 11, part. 1, pag. 1213: Sz omnes Parochiani ad unam 
Missam simul non possint convenire, eo quod in diversis locis habitant distan- 
tibus ab Ecclesia et remotis, sicut est in montanis, nec sunt in Ecclesia duo 
Sacerdotes, et, dicía prima Missa, postmodum  Parochiani venientes postulent 
Missam aliam sibi dici, poterit tum Sacerdos Missam aliam celebrare. Tamen 
si in prima Missa, post receptionem | Corporis, et Sanguinis profusionem 
acceperit, non debet secundam Missam in praedictis casibus celebrare. 

8 7. Ea potissimum verba diligenter observari debent: Ubi non est, nist 
unus Sacerdos; nec non alia: mec sunt 2n Ecclesia duo Sacerdotes: ex quibus 
clare perspicimus, non licere Parocho, si alius Sacerdos praesto sit, duo 
Sacra perficere diebus festis, ut populus Missae Sacrificio intersit, sive Missa 
celebranda sit in duabus Ecclesiis inter se distantibus, ut in supra citata 
Synodo Limana, sive una tantum sit Ecclesia, in qua Missa celebratur, et 
ad quam insimul universus populus convenire non potest, ut in Synodo 
Nemausensi. Hi quippe duo casus eodem iure censendi sunt, uti praecipue 
advertit Theophilus Raynaudus, tom. 17 Operum, editionis Lugdunensis, pag. 8. 

8 8. Quae huc usque dicta sunt, Canonicis etiam generalibus sanctio- 
nibus innituntur. Neque vero copiam Ecclesiasticae eruditionis ostentabimus, 
ut cognitum id perspectumque faciamus, quod tamen facili negotio, si opus 
esset, consequeremur, cum duo praeclari Scriptores postremis his tempo- 
ribus congesserint casus omnes, quibus ante Decretales Praedecessorum 
Nostrorum Innocentii III atque Honorii III plures uno die Missae ab eodem 

Sacerdote celebrabantur. Hi sunt Saintebeuvius, tom.3 Resolutionum. casuum 
conscientiae, cas. 83, et Pontas in Dicfzonarío casuum. conscientiae, in verb. 
Missa, cas. 15. De hoc ipso argumento luculenter disseruit is, qui suis adno- 
tationibus undecimam Sancti Leonis Epistolam illustravit, iuxta editionem, 
quae ultimo facta est. De ipso Nos quoque verba fecimus in Commentario 
de festis diebus Domini Nostrà ac Beatae Virginis Mariae, part. 1, n. 667 
et seq. Quamobrem, his praetermissis, illud affirmabimus, ex communi totius 
Ecclesiae disciplina permitti tantum Sacerdotibus hoc tempore, ut die Natali 
Salvatoris Nostri ter Sacrum faciant, vel quia institutum id fuit a S. Teles- 
phoro Pontifice, ut eam celebritatem singulari honore prosequerentur Fide- 
les, uti ostendit Canon: Nocfe sancta, de Consecratione, dist. 1, vel quia (si 
plurimi facienda videantur argumenta, quibus author Telesphorus illius 
Canonis impugnatur) Parens ac Magistra Ecclesia eum ritum die Natali 
Domini conservandum censuit, ut posteris perpetuo commendaret veterem 
disciplinam, ob quam Sacerdos idem plura Sacra conficiebat, cum alii quoque 
festi dies per annum occurrebant. Id Nos testimoniis praestantium virorum 
indicavimus in Commentario nostro, quod superius nominavimus, part. 1, 
num. 665 et seqq. 

8 9. Excepta die Dominicae Nativitatis, iuxta hodiernam disciplinam non 
licet Sacerdoti eodem die Sacrificium iterare. Argumenta minime desumimus 
ex Decreto Alexandri Papae ll, Can. Sufficit, de Consecratione, dist. 1, ubi 
Pontifex ita decrevit: Sufficit Sacerdoti unam Missam in die una celebrare, 
quia Christus semel passus est, et tofum Mundum. redemit. Non modica res 
est, unam Missam facere; et valde felix est, qui unam digne celebrare potest: 
etenim Pontifex ita rem prosequitur: Quidam íamen pro defunctis unam 
faciunt, et alteram de die, si necesse fuerit; quibus verbis Alexander II non 
improbare videtur eum Sacerdotem, qui saltem ob allatam causam bis uno 
die celebraret. Deinde sic Pontifex concludit: Qu vero pro pecuniis, aut 
adulationibus saecularium una die praesumunt plures facere Missas, non 
aestimo evadere damnationem. Porro ex his facili coniectura perspicere 
quisque potest, Alexandrum II Decreto solum cavere, ne sordidae utilitatis, 
sive assentationis gratia Sacrificium iteretur. Vasquesius idem Decretum sic 
explicat in 3 part. Divi Thomae, tom. 3, quaest. 83, art. 2, cap. 5, num. 43: 
In praedicta Epistola solum damnantur, qui pro pecuniis aut adulationibus 
saecularium una die praesumunt plures Missas celebrare: de iis vero, qui ex 
sola devotione plures celebrarent, nihil dicitur. Eamdem rem maxime decla- 
rant ea, quae Thomassinus scripta reliquit, De veferi et nova Ecclesiae disci- 
plina, part. 3, lib. 1, cap. 72, num. 6, ubi clare ostendit, libertatem pluries 
una die celebrandi, necessario coercendam fuisse, ut quorumdam Sacerdotum 
avaritiae modus imponeretur. 

S 10. Igitur omittentes Alexandri II Decretum, alterius Praedecessoris 
nostri, nimirum Innocentii III auctoritate, ac Decretali rem nostram com- 
probamus, Cap. Consuluisti, de celebratione Missarum: Respondemus, inquit, 
quod excepto die Nativitatis Dominicae etc., sufficit Sacerdoti semel in die 
unam Missam solummodo celebrare. Equidem Alexander II, uti superius com- 
memoravimus, et Innocentius III. usi sunt hoc eodem verbo sufficié: at 

secundo tantum loco per id verbum praeceptum indicitur: nam si quis inte- 
gram Innocentii Decretalem percurrat, apertissime cognoscet, id petitum 
fuisse a Pontifice, ufrum Presbyter duas Missas in eadem die valeat cele- 
brare. Porro illud valeat, idem prorsus significat, ac /iceat. Cum igitur re- 
sponsum dederit Pontifex, sufficere Sacerdoti semel in die unam Missam 
solummodo celebrare; illud sufficit, Sacerdotes adigit praecepto, ne plura 
Sacrificia uno die faciant. 

8 11. Ita Vasquesius interpretatur eo loco, quem paulo ante indicavimus, 
num. 44. Nam quod quaesitum fuit, utrum valeat celebrare, idem est, ac si 
quaereretur, utrum liceat ei celebrare. Cum ergo respondit Pontifex, sufticit etc., 
hoc verbum denotat praeceptum prohibens, plusquam semel celebrare. Neque 
mirari quis debet, si idem verbum szfficif, consilium uno loco, alio autem 
praeceptum praeseferat. Id ipsum quippe etiam contigit in verbo 7:07 oportet: 
quod iuxta varias rerum circumstantias, in Iure Canonico modo solum hone. 
statis officium ac decentiam denotat, modo vero necessitatem atque prae- 
ceptum, uti pluribus exemplis demonstrat Baldellus, dzspuf. Theolg., tom. 1, 
lib. 5, dub. 21, num. 4. Verum ex Honorio III, qui post Innocentium III 
Pontifex renuntiatus fuit, in textu 7e referente, sub eodem titulo, de celebra- 
tione Missarum, manifesto deprehenditur, illud verbum sufficere, de quo in 
Decretali Innocentii III, cum praecepto coniungi. Rem totam, sicuti gesta 
est, recensebimus, uti constat ex Gonzalez, qui Decretalem integram eiusdem 
Honorii describit. 

8 12. Sypontinus Archiepiscopus (eam modo civitatem vulgo Maníre- 
doniam appellant) feria quinta maioris hebdomadae Sancta Olea de more 
in Ecclesia Cathedrali rite consecrabat. Eadem die mane se conferebat ad 
Montem Garganum, ut peregrinos exciperet, qui magna frequentia in eum 
locum Religionis causa conífluebant. Eius loci Clerus ac populus Archiepi- 
scopum magno studio rogarunt, ut Sacrum iteraret; quod tamen ille facere 
recusavit, donec super hac re Pontificis Honorii III responsum sibi redde- 
retur. Pontifex initium desumit a verbis ipsis Innocentii III Praedecessoris 
sui, nempe: Cum cuilibet Sacerdoti, quacumque dignitate praefulgeat, unam 
in die celebrare Missam sufficiat, nam et valde est felix, qui celebrat digne 
unam. Post haec praecipit Archiepiscopo, ut Syponti rem Divinam peragat 
ubi Sacrum Chrisma conficere debebat, et in Ecclesia Montis Gargani Sacri- 
ficium offerre praetermittat; hisque utitur verbis, quibus illud suffic/f, ab 
Innocentio III scriptum cum praecepto omnino copulari declarat: Fraferni- 
tati tuae mandamus, quatenus die Coenae Domini in Ecclesia Sypontina dum- 
taxat, in qua teneris Chrisma conficere, Missarum studeas solemnia. celebrare. 
Innocentius, qui, excepto die Nativitatis Dominicae, prohibuit Sacerdoti plures 
Missas una die celebrare, in cit. Cap. Cozsuluisti, de celebratione Missarum, 
addidit: mzsi causa necessitatis suadeat. At Honorius, qui in Cap. Te refe- 
rente, eodem tit. de celebratione Missarum, Archiepiscopo Sypontino rescripsit, 
ipsi fas non esse, post rem Divinam peractam, dum Sacrum Chrisma con- 
ficiebat in Ecclesia Sypontina, aliam Missam celebrare in Ecclesia Montis 
Gargani, declaravit, causam necessitatis ab Innocentio admissam, nunquam 
adesse, cum alius invenitur Sacerdos, qui secundam Missam celebrare potest: 

secundam quippe Missam noluit ab Archiepiscopo in Ecclesia Montis Gargani 
celebrari, ex quo inverisimile ipsi visum est, quod alius non adesset Sacerdos, 
qui Missam in eadem Ecclesia celebrare posset, iuxta monitum Cardinalis 
de Turrecremata, in Can. Sufficit, sub num. 4, de Consecratione, dist. 1. En eius 
verba: Quod autem in Decretali: Te referente, Episcopus videtur reprehendi, 
quod bis celebraverat die Coenae, est propter hoc, quia non erat necesse, quod 
Episcopus celebrasset, nisi in illa Ecclesia, in qua de consuetudine debebat 
Chrisma conficere, quia hoc non potest, nisi Episcopus, et aliam Missam cele- 
brare poterat simplex Sacerdos, quia verosimile est, Episcopum posse per 
Vicarium celebrare, et in illa Ecclesia plures Sacerdotes fuisse. Quod etiam 
ante Cardinalem a Turrecremata iam fuerat adnotatum ab Hostiensi, in Cap. 
Te referente, num. 3, ab Antonio de Butrio super eodem textu, num. 3, et 
ab Abbate super eodem quoque textu in fine tit. de celebratione Missarum. 

S 13. Praeterea casum proponunt Episcopi, qui praeesset duobus Epi- 
scopatibus inter se vicinis; ut in Archiepiscopo Sypontino contigisset, si 
Summi Pontifices Alexander III et Innocentius III sententiam non protulis- 
sent contra Garganicos contendentes, Ecclesiam suam Episcopalem esse, et 
unitam Ecclesiae Sypontinae, quemadmodum legitur apud Ughellium de 
Metropoli Sypontina tractantem, tom. 7,./faliae Sacrae: quaeruntque, an 
sub obtentu Chrisma conficiendi in utraque Ecclesia, quod sine celebratione 
Missae consecrari decenter nequit, posset ea die bis Sacrificium offerre; et 
unanimiter respondent, id non licere: et sic rem componunt, quod uno 
anno in una Ecclesia celebret Missam feria quinta in Coena Domini, et con- 
Ticiat Chrisma; et alio anno id ipsum faciat in alia Ecclesia, et ab una ad 
aliam Chrisma consecratum, uti moris est, transmittat. Reque sic compo- 
sita, asserunt, nullam ex suis Ecclesiis Chrismate carituram esse, subditosque 
unius, vel alterius Episcopatus nullatenus excludi a commoditate audiendi 
Missam quinta feria in Coena Domini, in qua maximopere expedit, ut audiant 
Missam; ea quippe celebrari poterit a Sacerdote in Ecclesia, in qua eo anno 
Episcopus Chrisma non conficit, cum verisimile non sit, alium non reperiri 
Sacerdotem, qui ea ipsa die Sacrum in ea facere possit; veluti prosequuntur 
Hostiensis, Antonius a Butrio, et Abbas locis citatis. 

S 14. Haec sunt, quae ex Iure Canonico desumpsimus. Sed cum Glossa 
in Cap. Consuluisti, in verb. necessitatis, de celebratione Missarum, necessi- 
tati addat utilitatem, et vel utilitatem, vel necessitatem satis esse dicat, ut 
unus Sacerdos eodem die bis Missam celebrare possit, bene deprehendimus, 
Parochos, de quibus agitur, posse tum utilitatem, tum necessitatem praete- 
xere, ut sibi putent fas esse bis in die celebrare, etiamsi alius sit Sacerdos, 
qui Sacrum facere valeat: utilitatem quippe in eo constituent, quod bis ipsi 
celebrando non subministrabunt Sacerdoti celebraturo eleemosynam pro 
Missa, quam celebrabit; necessitatem in sua inopia constituent, ob quam 
nequeunt praedictam eleemosynam alteri Sacerdoti Missam celebranti elar- 
giri. At neutrum eis suffragari potest. 

S 15. Et utilitas quidem non suffragatur: quidquid enim sit de titulo 
utilitatis; qui illum admittunt, illum explicant et intelligunt, non de utilitate 
celebrantis, sed Missam audientis. Sic docet Cardinalis Zabarella in Cap. 

Consuluisti, num. 3, de celebratione Missarum. Fn eius verba: Considera, 
quod ín hoc attenditur causa utilitatis respectu audientis, non celebrantis. 
Et concordant super eodem Capitulo Antonius a Butrio, num. 4, Abbas, 
num. 2, et caeteri, quos vocant Repetentes; et praeclare inter recentiores 
docuit Vericellus, de Apostolicis Missionibus, tit. l, de privilegiis Regularium, 
dub. 18, num. 201. Utilitas autem proposita non populum, sed Parochum 
respicit, et sic celebrantem, et non audientem. 

S 16. Minus quoque prodest necessitas ex inopia desumpta; cum plura 
sint expendenda, antequam titulus necessitatis ex inopia desumptus admit- 
tatur. Primo, an revera Parochi tanta premantur egestate, ut alteri Sacer- 
doti stipendium Missae nequeant suppeditare: si enim inopia adeo magna 
non sit, Episcopali auctoritate, iuxta Caput. quartum Concilii Tridentini, 
sess. 21, de Reformatione, adigi poterunt, ut Sacerdoti Missam celebraturo 
eleemosynam elargiantur, uti sapienter admonet Engel ad tit. Decretalium, 
de celebratione Missarum, num. 3. Secundo, si Parochis tenues omnino angu- 
stique proventus obveniant, videndum, an populus etiam in eadem pauper- 
tate versetur: quemadmodum enim Episcopus adigere potest Sacerdotem, ut 
populo Sacrum faciat diebus festis, ita etiam potest indicere populo, ut cele- 
branti Sacerdoti consuetum stipendium elargiatur. Id etiam ex Tridentino 
Concilio desumitur, sess, 23, cap. 14, de Reformatione, ubi haec leguntur: 
Curet autem Episcopus, ut ii saltem diebus Dominicis, et Festis solemnibus etc. 
Missas celebrent: siquidem illud verbum Curef, praeceptum inferre in hac 
gravissima causa, non est dubitandum. Hoc pacto Concilii sententiam ex- 
plicat Pasqualigus, qui scriptum ita reliquit, de Sacrificio Missae, quaest. 844, 
num. 11: Sz zz aliquo oppido sit unus tantum Sacerdos, qui teneatur cele- 
brare diebus festis, et adsint alii simplices Sacerdotes, poterit Episcopus eos 
cogere ad celebrandum diebus festis. Ratio est, quia adest indigentia populi, 
eo quod difficile sit, quod omnes eadem hora conveniant ad audiendam Mis- 
sam; et ideo cum Sacerdotes habeant ratione Ordinis munus suum addictum 
populo, poterit Episcopus eos cogere, ut impendant officium suum populo, 
offerendo Sacrificium, ut absque difficultate possit adimplere praeceptum 
audiendi Sacrum. In tali tamen casu tenebitur populus aliquid contribuere iis 
Sacerdotibus pro substentatione; quia, cum ministrent populo, aequum est, 
quod accipiant aliquid pro substentatione. 

S 17. Porro difficile prorsus videtur, omnia haec simul copulata depre- 
hendi. Quod si res ita se haberet, tunc, Ven. Frater, ex iis eleemosynis, 
quas ipse egenis elargiri large consuevisti, stipendium pro re Divina fa- 
cienda Sacerdotibus erogare deberes, nec ullo modo perferre, ut Sacrificium 
iterent Parochi, quibus non deest alius Sacerdos, qui diebus festis populo 
ministret. 

S8 18. Post haec, quae a Nobis prolata ad veritatem illustrandam dici 
possunt, ad ea sermonem transferimus, quae ab ipsis Parochis proponi 
audimus. Vehementur ipsi conqueruntur, si facultas iterandi Sacrificii diebus 
festis ipsis adimatur; eo quod munere suo perfungi nequeant, quod non 
solum constituitur in celebranda et applicanda Missa pro populo, cum festi 
dies peraguntur, sed etiam in explicandis Religionis mysteriis, tradendaque 

pueris Christiana disciplina, cum ad Sacrum audiendum in Ecclesiam con- 
veniunt. 

8 19. Incredibilem ex hoc voluptatem sane percepimus. Etenim quum. 
olim fel. record. Praedecessor Noster Innocentius Papa XIII ad discutienda 
Hispani Cleri gravissima negotia ab insigni viro bonae memoriae Ludovico 
huius S. R. E. Cardinali Belluga nuncupato proposita, peculiarem Congre- 
gationem praestantium aliquot eiusdem S. R. E. Cardinalium deputasset ; 
Nobisque tunc in minoribus constitutis ipsius Congregationis Secretarii 
munus demandasset; meminimus non parum temporis, plurimumque laboris 
Nobis opus fuisse, ut falsam omnino probaremus opinionem, ob quam 
Parochi Hispani se immunes ac liberos dictitabant ab edocendis instruen- 
disque Christiana doctrina pueris, eo quod huiusmodi exercitationes in 
aliis quoque Ecclesiis haberentur; aut quia Concionatorum opera studioque 
satis fideles instruerentur; aut etiam ob vetustissimam consuetudinem, quae 
Parochos ipsos ab hoc onere vindicare videbatur. Quae omnia leguntur in 
Constitutione quae incipit Apostolici ministerii, quam praefatus Innocentius 
Praedecessor promulgavit, in qua 8 11 recensentur ac refelluntur ea omnia, 
quae modo commemoravimus. 

8 20. His autem per transennam adnotatis, iam responsum quaestioni 
faciamus, videlicet non esse iterandum die festo Sacrificium, si Parocho alius 
Sacerdos operam suam navare possit, etiamsi Catechismus eodem die, Fi- 
deique mysteria populo explanari debeant. Haec enim fieri possunt eiusdem 
Sacerdotis ministerio, qui ad Sacrum conficiendum inducitur: quemadmodum 
Nos ipsi statuimus in Bononiensi Dioecesi, cum in ea sedem haberemus, 
haud ignorantes, id consentaneum esse Decretis, quae super hac re Ponti- 
fices Romani non semel ediderunt. Id Nos ostendimus Instit. 3, tom. 3, 
nostrarum Z/zstitutionum Ecclesiasticarum, quae Bononiae impressae fuerunt. 
Accedit, quod Parochus, qui die festo fideles instituendos in utraque Ecclesia 
libenter suscepisset, si iterandi Sacrificii facultas traderetur, id facilius consequi 
possit, si in altera solum Ecclesia rem Divinam faciat, ac populum edoceat, 
deinde ad aliam se conferat Ecclesiam, ubi Sacrificio abstineat, et Christianae 
Legis instituta dumtaxat populo declaret. 

8 21. Tui praeterea Parochi queruntur, quod ipsis hanc facultatem im- 
pertiri dubites, quam a tuis Decessoribus semper impetrarunt. Certissimum 
illud est Missionariis tantum .a Sede Apostolica potestatem aliquando fieri, 
ut uno die Sacrificium bis operentur; reliquis vero Sacerdotibus opus esse, 
ut hac de re facultatem ab Episcopo consequantur, etiamsi causa necessi- 
tatis intercedere videatur, cuius sane iudicium ad ipsos Sacerdotes nequa- 
quam pertinet. [ta testatur Vericellus, de Apostolicis Missionibus, tit. 4, de 
privilegiis Regularium, quaest. 19, num. 202: Quaeres primo, an ad celebran- 
das duas Missas in locis, ubi adest talis necessitas, requiratur licentia Epi- 
scopi? Respondetur affirmative, seclusis privilegiis Missionariorum. Ita a 
Sacra Congregatione resolutum. Certum quoque est, facultates eiusmodi, nisi 
necessitas id postulet, nunquam concedi; vel, si aliquando concedantur, non 

haberi tamquam alicuius Sacerdotis privilegium, sed tantum ob causam pecu- 
liarem necessitatis. Fagnanus id fatetur, Cap. /n ordinanda, num. 37, de Si- 
monia: Miratur Sacra Congregatio agi de his licentiis concedendis; nam id 
nonnisi ex magna necessitate fieri debet, et magna cautela, ut puta in locis, 
ubi perpaucissimi sunt Sacerdotes, vel adsunt impedimenta adversariorum Fidei, 
vel quid simile etc. Nec concedi potest haec licentia ab Episcopo generaliter, 
quasi privilegium alicuius Sacerdotis, sed tantum in aliquo casu particulari, 
necessitatis causa ab Episcopo examinanda. ltaque cum eiusmodi causam 
necessitatis haud deprehenderis, nunquam Parochos tuos probabimus, si 
ipsi de te conquerantur, Nos prudentiam Fraternitatis Tuae magnopere com- 
mendamus, Teque agnoscimus animum, mentemque tuam conformasse exem- 
plo praedicti Sancti Caroli Borromaei, qui Zz prima Synodo Provinciali, cap. 5, 
abrogavit Zicentias a suis Praedecessoribus concessas plures Missas celebrandi. 

S 22. Parochi postremo, ut causam suam tueantur, vetustissimam addu- 
cunt consuetudinem. Nos, utrum ratione, an temere id asserant, examinare 
praetermittimus. Solum inquirimus, utrum ea consuetudo rationem praescrip- 
tionis, aut praesumptionis sibi comparaverit; et utrumque falsum, et alienum 
iudicamus. Non utique Ius Divinum, sed Ius Ecclesiasticum prohibet, eadem 
die ab eodem Sacerdote Sacrificium iterari. At non omnia, quae luris tantum 
Ecclesiastici sunt, praescribi possunt. Si etenim iuxta Civiles Leges, sazcíae 
res praescribi non possunt, absonum undique est asserere, fuisse per prae- 
scriptionem aliquid obtentum, vel acquisitum, quod adversetur sanctionibus 
universalibus Ecclesiae, quarum observantiam Sacrum Tridentinum Concilium 
in Missarum celebratione Sacerdotibus omnibus praecipit, uti colligitur ex 
Decreto de observandis, et evitandis in celebratione Missae. ! 

S8 23. In nonnullis regionibus mos inoleverat, quod Parochi duarum 
Parochiarum feria sexta maioris hebdomadae Officium faciebant, primum 
in una ex Parochiis, et deinde illud iterabant in altera. leiunii praeceptum 
in sumptione Eucharistiae non est Iuris Divini, sed Ecclesiastici, teste Car- 
dinali Bona, Rerum Liturgicarum, lib. 1, cap. 21, num. 2, ubi refert, initio 
non omnibus in locis universos praedicta lege obstrictos fuisse: cumque, 
hoc minime obstante, animadversum fuisset, Parochum celebrantem Officium 
in secunda Parochia, non ieiunum sumere Eucharistiam sub specie paris; 
sumpserat enim in Officio, quod celebravit in prima Parochia, particulam 
Hostiae consecratae die praecedenti, una cum vino non consecrato, et sic 
ieiunium fregerat naturale, reprobata fuit consuetudo, etsi, uti afferebatur, 
pietati et devotioni innixa. Hoc exemplo perculsi alii Parochi duarum Paro- 
chiarum, aliam induxerunt consuetudinem, ut in utraque Parochia Officium 
feriae sextae maioris hebdomadae celebrare possent; praetermittendi vide- 
licet haustum vini in primo Officio, quod in prima Parochia celebrabant, 
sumentes tantummodo speciem panis, ut ieiuni in secunda Parochia Officium 
facerent, Missamque, quae dicitur Praesanctificatorum, celebrarent. At haec 
quoque consuetudo fuit reprobata, utpote contraria ritui Ecclesiastico, quem 
et Ordo Romanus, et Sacramentarium Sancti Gregorii praescribunt, et adhibet 

universalis Ecclesia. Franciscus Sylvius, magni nominis Theologus, tom. 5, 
suorum Operum, editionis Antverpiensis, Orat. 1, quae est unica, de Officio 
Parasceves, rem graphice exponit, nec Parochorum consuetudini censet esse 
ullo modo deferendum. De hac eadem re plura habentur apud Suarez, in 
3 part. Divi Thomae, tom. 3, quaest. 73, art. 2, disput. 80, sect. 3. Et Nos 
ipsi haec omnia exposuimus in nostro 7racíafu de Sacrificio Missae, typis 
Patavinis edito, sect. 2, S 39. Et in alio Tractatu de Festis Domini Nostri 
lesu Christi, part. 1, typis quoque Patavinis edito, 8 336 et seqq. confuta- 
vimus errorem Graecorum Schismaticorum, qui volunt, in Missa Praesancti- 
ficatorum, per immersionem Particulae in Calicem ex Sacratissima FHostia 
detractae, transubstantiationem fieri vini in Sanguinem Christi; et diximus, 
Sacerdotem in Officio feriae sextae maioris hebdomadae, sumere Christi 
Corpus et Sanguinem, cum utrumque revera sit sub specie panis, praece- 
denti licet die consecrati. 

8 24. Praescriptionem excipit praesumptio, de qua modo sermo haben- 
dus est. Equidem non ignoramus lIurisperitorum commune adagium, nempe 
ratione consuetudinis immemorabilis afferri posse in medium quemcumque 
gratiosum titulum, et etiam privilegium Apostolicum, quod utpote nullo certo 
documento probatum, praesumptum appellatur. Sed, caeteris praetermissis, 
ne haec epistola longior evadat, subdimus, haec intelligi posse de illis pri- 
vilegiis, quae impetrari potuissent a Sede Apostolica, si quis ea postulasset; 
non vero de illis, quae cum postulantur, negari omnino consueverunt; ne 
praesumptio plus habeat roboris, et momenti, quam veritas. 

S 25. Romanis Pontificibus mos est, ut ea negotia, quae ipsi per se 
expedire nolint, ad Congregationes reiiciant examinanda, ut earum consilio 
rem expediant. Anno 1657,cum in Civitate, quam dicunt de Assumptione, 
in Provincia Paraguariensi, pars magna Nobilium domi se contineret, utpote 
decenti apparatu vestium carens, nec accederet ad Ecclesiam, ut Sacrum die 
festo audiret, Episcopus exoravit, ut sibi facultas daretur celebrandi Missam 
antelucanam Nobilium praedictorum gratia, et aliam ante meridiem, ut reli- 
quus populus Missae praecepto diebus festis satisfaceret. De hac re actum 
fuit in Congregatione Concilii die 1 Septembris 1657, nec petitio fuit exau- 
dita, ea potissimum de causa, quod imperceptibile visum est, alium non 
adesse Sacerdotem, qui Missam antelucanam celebraret pro Nobilibus; quem- 
admodum colligitur ex lib. 21, Decretor, pag. 56. 

S 26. Praeterea vobis omnibus notum est, in Regnis Aragoniae, Valen- 
tiae, et in Comitatu Catalauniae, die Commemorationis omnium Fidelium 
Defunctorum, quemlibet Sacerdotem Saecularem bis Missam celebrare posse, 
et ier quemlibet Sacerdotem Regularem; quod singulare privilegium anti- 
quae consuetudini, et famae Apostolici privilegii concessi vel a Iulio III, vel 
a Paulo Iil Summis Pontificibus innititur. De dicto privilegio egimus in 
supra citato nostro Commentario de Sacrificio Missae, sect. 2, $ 31, et latius 
dum munere fungebamur Secretarii Congregationis Concilii, cum Causa 
quaedam Casfel/ana pertractaretur, quemadmodum videri potest in T/esauro 
Resolutionum praedictae Congregationis, tom. 2, pag. 168, et plura quoque 
de dicto privilegio relata fuerunt a bonae memoriae Cardinali Lantredino, 

dum ipsum Secretarii munus obiret, et de quadam Causa Oriolen. ageret, 
de qua tom. 5 eiusdem T/esaur., pag. 384 et seqq. Viri, qui dignitate, et 
praestantia supra caeteros eminebant, Summis Pontificibus humillime sup- 
plicarunt, non ut quidem rem novam permitterent, sed ut tantum ad quasdam 
alias regiones memoratum privilegium extenderent, ob quod Presbyteri tum 
Saeculares, tum Regulares, in die Commemorationis omnium Defunctorum 
rem Divinam iterato faciebant, precesque suas singulari pietate, et rationibus 
undequaque petitis cohonestarunt: negotioque a Summis Pontificibus remisso 
ad Congregationem Concilii, haec precibus huiusmodi morem haud gessit, 
sed petentes, uti fieri cum principibus viris consuevit, urbane dimisit, quem- 
admodum recensuimus in citato nostro 7racfatu de Sacrificio Missae, sect. 2, 
S 32, editionis Patavinae. 

S 27. Porro si denegatum fuit Episcopo petitum privilegium celebrandi 
bis in die festo, ut Nobiles satisfacerent praecepto audiendi Missam, eo 
quod alius aderat Sacerdos, qui Sacrum facere poterat; si principum virorum 
vota exaudita non fuerunt, qui tantum pro extensione privilegii precabantur, 
et talis privilegii, quod unicam tantum diem quolibet anno respiciebat: 
unusquisque facili negotio cognoscere poterit, quid a Sede Apostolica factum 
esset, si simplices Parochi facultatem petiissent bis celebrandi, ubi alius non 
deesset Sacerdos, qui Parocho operam suam praestare posset, et bis cele- 
brandi, non unica die intra annum, sed tot diebus, quot per anni cursum 
festi dies celebrandi fidelibus praecipiuntur. 

8 28. Ut Fraternitati Tuae postulatis responderemus, negotium unico 
verbo cognoscimus Nos absolvere potuisse, dicendo nimirum, tuam Consti- 
tutionem Synodalem observandam esse. Henricus enim Boich, antiquus Iuris 
Canonici Professor, in Comment ad cap. Te referente, num. 2, de celebratione 
Missarum, docet, a nemine binas Missas eadem die celebrari posse, si id 
sit vetitum in Constitutione Synodali. Sed haec scribenda ad te putavimus, 
ut tuum religionis eximium studium nostris laudibus prosequeremur, cer- 
tamque normam, ac rationem ante oculos propositam haberes, ad quam 
consilia tua, tuamque mentem tutissime conformares. Quapropter tres dies 
in privata nostra Bibliotheca mane insumpsimus, quos vacuos, ac liberos 
ab audiendis Ministris, molestisque negotiis nacti sumus, ut has literas con- 
ficeremus. Postremo te summopere iterumque commendantes, qui huius 
Sedis Apostolicae in dubiis rebus sententiam consiliumque exquisieris, Bene- 
dictionem Tibi nostram, Venerabilis Frater, peramanter impertimur. 

(Bened. XIV Bull, tom. 2, p. 14223]. 


366. 
Benedictus XIV, const. Praeclaris, 18 mart. 1746. 
Praeclaris Romanorum Pontificum Praedecessorum nostrorum institutis 


inhaerentes, ab inita suprema universalis Ecclesiae procuratione nihil cura- 
vimus impensius, quam ut suus unicuique ecclesiae ac nationi debitus honor, 

sua dignitas, suae leges, suae consuetudines, sui ritus, ac quaecumque alia, 
quae cum integerrima orthodoxae fidei sinceritate in unitatis centro, et invio- 
labili ecclesiasticae disciplinae observantia vigere constabat, non modo san- 
ctissime custodirentur, verum etiam, quoad integrum nobis fuit, adaugerentur. 

Inter caetera autem, quae pro natione graeco-melchita catholica patriar- 
chatus antiocheni a Nobis hactenus praestita«sunt, adornari mandavimus 
instructionem tenoris sequentis, videlicet: 

Istruzione per la nazione greco-melchita cattolica del patriarcato antio- 
cheno sopra l'osservanza de! riti, digiuni, astinenze e consuetudini della Chiesa 
greca, ed altre pendenze riguardanti la medesima nazione, secondo le rísolu- 
zioni prese nelle congregazioni particolari tenute avanti la Santità di Nostro 
Signore li 28 e 31 decembre 1745 e 3 gennaro 1746. 

La Santità di Nostro Signore mossa da quell'ardente zelo, che conserva 
per la dilatazione della religione cattolica nelle vaste regioni dell'Oriente, e 
per l'osservanza de' riti e della disciplina delle chiese orientali, si degnó 
nell'anno 1743 di tenere alla sua presenza varie congregazioni particolari 
con l'intervento di alcuni Cardinali, che compongono la Congregazione de 
Propaganda Fide, e di alcuni teologi. In queste furono esaminati varii dubbii 
ed alcune istanze proposte in nome del Patriarca antiocheno de' Greci-Mel- 
chiti, Cirillo Seratino Tanas: il quale seguendo l'esempio del suo zio Eutimio 
Arcivescovo di Tiro e Sidone (uomo per altro di molto zelo e sollecitudine 
di propagare la fede cattolica), e nell'idea di rendere piàü mite la disciplina 
della Chiesa greca, per allettare con ció gli scismatici all'unione colla Chiesa 
cattolica, nella quale non sarebbero stati obbligati alla rigida osservanza di 
quei lunghi digiuni, de' quali per altro si sono sempre i greci gloriati con 
somma gelosia di non infrangerli; erasi avanzato a concedere sopra di essi 
dispense generali, e piü particolarmente a ridurre il digiuno dei santi Apo- 
stoli Pietro e Paolo, e le astinenze del Natale e dell'Assunta, al solo giorno 
che precede tali feste. Aveva inoltre permesso, che piü Messe si celebras- 
sero nello stesso giorno sopra del medesimo altare, e che nei giorni di 
Lunedi, Martedi, Mercoledi, Giovedi e Venerdi di tutta la Quadragesima, 
nei quali per antichissimo uso ed immemerabile consuetudine celebrasi nella 
Chiesa greca la sola Messa dei Presantificati, potesse celebrarsi ancora la 
Messa intiera. 

Queste ed altre simili introduzioni ed innovazioni, come quelle ch'erano 
contrarie alla dovuta osservanza del rito greco, e piuttosto inducevano con- 
fusione ne' cattolici, e scandalo negli ;scismatici (i quali procurano di mo- 
strarsi, almeno nell'esteriore, rigidi e gelosi osservatori della loro disciplina, 
introdotta presso di essi da molti secoli), non furono approvate da Sua 
Santità; e quindi con una sapientissima decretale diretta al medesimo Pa- 
triarca ed a tutti i Vescovi greci-melchiti cattolici ad esso subordinati, e 
pubblicata sotto li 24 decembre dello stesso anno,! riprovoó ed annulló ogni 
novità introdotta da qualunque prelato della Chiesa greca, foss'egli Patriarca 
o Vescovo, la quale tendesse ad alterare la disciplina della medesima Chiesa: 

e ne ingiunse la totale e piena osservanza al Patriarca, ordinandogli d'invi- 
gilare, che non s'introducesse alcuna novità nella materia de' riti, de' digiuni, 
delle astinenze e degii antichi costumi. 

Pià particolarmente dichiaró irrita e nulla la suddetta dispensa gene- 
ralmente data dal Patriarca, in un congresso tenuto l'anno 1736 co' suoi 
Vescovi, a tutti i greci-melchiti abitanti dei villaggi del Libano e dell'Anti- 
Libano, di digiunare nel solo giorno precedente la festa de' Santi Apostoli 
Pietro e Paolo, dell'Assunzione e del Natale di Cristo: ed insieme ordino 
che in tutta l'estensione del patriarcato antiocheno si osservasse il lodevole 
antichissimo costume di astenersi dal pesce nei Mercoledi e Venerdi di 
tutto l'anno. 

Ció non ostante, compassionando con viscere di paterno affetto la po- 
vertà di quei cattolici, e la mancanza in quei luoghi di cibi quadragesimali, 
si compiacque di confermare la facoltà, con decreto di una congregazione 
particolare di Propaganda Fide dei 22 gennaro dell'anno 1732, conceduta 
al Patriarca di dispensare con qualche ceto, ed anche comunità, acciocché 
ne' tempi dei suddetti digiuni ed astinenze possano cibarsi di latticinii, ed 
anche di carne; purché la dispensa sia particolare di anno in anno, e non 
generale, né perpetua, ma per il solo tempo che dura la necessità: dovendo 
altresi egli procurare con ogni cautela, che con tali dispense non vadano 
in disuso e dimenticanza i riti antichi, e l'osservanza de' digiuni e delle 
astinenze. 

Non credette peró di condiscendere all'istanza fatta dal medesimo Pa- 
triarca, che fosse permessa la celebrazione di piü Messe su lo stesso altare 
nel medesimo giorno,e che nei giorni, nei quali si celebra la Messa de' Pre- 
santificati, potesse celebrarsi la Messa intiera: mentreché la Santità Sua rico- 
nobbe che ció sarebbe stato un pervertire, anzi togliere, un precetto ed una 
consuetudine introdotta dagli antichi Santi Padri della Chiesa greca, ed 
osservata in essa inviolabilmente fino al tempo presente. Bensi, per soddis- 
fare alla pietà dei sacerdoti, ed alle molte oblazioni de' fedeli, permise, che 
possano erigersi altri altari nelle chiese in luogo decente; e quando il numero 
degli altari non corrisponda a quello de' sacerdoti, o alla molteplicità degli 
oblatori, dichiaró che concelebrando pii sacerdoti su lo stesso altare, secondo 
il costume della Chiesa greca, insieme con un Vescovo o con altro sacer- 
dote, ogni concelebrante possa applicare il sacrificio secondo la mente degli 
oblatori; purché ognuno di essi sia vestito co' paramenti sacri, reciti intie- 
ramente tutta la liturgia, proferisca le parole della consacrazione, ed esplori 
la mente degli oblatori, se con ció restino essi soddisfatti per l'elemosina 
somministrata. 

Con tali provvedimenti, coerenti in tutto alla disciplina della Chiesa 
greca, volle Sua Beatitudine smentire li falsi clamori degli scismatici, soliti 
ne' passati tempi a lagnarsi che la Chiesa latina procurava di distruggere 
il rito greco, rimise questi in una piena osservanza, e diede a tutti una 
regola certa e fissa, alla quale dovessero conformarsi; ingiungendo l'obbligo 
alli Vescovi e sacerdoti di togliere dalla mente degli ignoranti la sciocca 
credenza che un sacerdote, servendosi di quei medesimi paramenti de' quali 

altri siasi servito in quel giorno, e celebrando su quel medesimo altare 
sopra cui altri abbia celebrato, rompa il digiuno; con altre simili stolte 
opinioni, le quali ne' passati secoli ha saputo spargere la malizia o l'igno- 
ranza degli scismatici. 

Quindi, perché il Patriarca Cirillo nel medesimo tempo fece premurose 
istanze che gli fosse trasmesso il sacro Pallio, la Santità Sua con eccesso 
di clemenza si degnó di mandarglielo insieme con alcuni sacri doni, col 
mezzo di Monsignor Emmanuele Vescovo di Babilonia, a cui conferi il carat- 
tere di delegato di questa Santa Sede. Ingiunse peró a questo, che prima 
di rivestire il Patriarca del sacro Pallio, oltre alli giuramenti soliti prestarsi 
in simili occasioni, altro da questo ne esigesse, con cui si obbligasse di 
osservare per sé stesso, e fare osservare in tutto il patriarcato antiocheno 
dai suoi Greci-Melchiti la suddetta decretale. 

Prestollo egli in presenza di due Vescovi del suo rito, di molti monaci 
e di alcuni missionarii latini, e quindi lo sottoscrisse di proprio carattere, 
e lo confermó col sigillo patriarcale. Ma dopo pochi giorni spedi in Roma 
il suo vicario D. Giuseppe Papilla, con commissione di fare istanza a Sua 
Santità della dispensa da quelli medesimi digiuni, astinenze e riti, de" quali 
aveva poco prima giurato l'osservanza. Espose questi che, attesa la lunghezza 
dei digiuni e delle astinenze, e la povertà dei cattolici, riusciva ad essi dif- 
ficile di osservarli per tanti giorni, quanti erano enunciati nella decretale, 
e quindi fece istanza: 

Primo: che fosse lecito ad essi di osservare il digiuno degli Apostoli 
per quei soli dodici giorni, che precedono la festa dei Santi Apostoli Pietro 
e Paolo, allegando esser questo l'uso introdotto nel tempo del Patriarca 
Atanasio, col consenso degli altri patriarchi de' greci di Costantinopoli e 
di Gerusalemme. 

Secondo: che togliendosi l'obbligo dell'astinenza dell'Avvento per qua- 
ranta giorni interi, si lasciasse ad ognuno la libertà di digiunare quel numero 
di giorni che gli venisse ispirato dalla propria divozione. 

Terzo: che parimente si togliesse il precetto dell'astinenza del pesce in 
tutti i Mercoledi e Venerdi dell'anno, asserendo l'uso contrario essersi già 
talmente introdotto e radicato, che non possa sperarsene l'abolimento. 

Rappresentó ancora essersi già da dieci anni introdotto il costume di 
celebrare piü Messe sullo stesso altare nel medesimo giorno, e che ne' giorni 
della Quaresima, oltre alla Messa dei Presantificati, si celebri il sacrificio 
intiero, e ció non solo attesa la scarsezza ed angustia delle chiese non cor- 
rispondenti al numero dei cattolici e dei sacerdoti, ma ancora per ritlesso 
alla quantità delle elemosine, le quali si offrono da essi a titolo di celebra- 
zione di Messe; ed inoltre perché possa aversi pronto il Sagramento della 
Santissima Eucaristia in tutti i tempi, nel caso che sia bisogno di ministrarlo 
agl' infermi. 

Tali cose si & degnata Sua Santità di esaminare maturamente in tre 
congregazioni particolari tenute alla sua presenza, coll' intervento di alcuni 
Cardinali della Congregazione di Propaganda Fide;ed avendo riconosciuto; 
che le suddette istanze sono contrarie alla disciplina della Chiesa greca, e 

che il permettere simili novità contro l'uso, si antico che moderno, di essa, 
puó apportare delle confusioni e dei disordini, anzi dello scandalo, e mo- 
tivo di divisione alli nemici della religione cattolica (i quali devono restar 
convinti ed allettati a venerarla ed abbracciarla per la sua verità e santità, 
€ non per la rilassazione dei digiuni e mutazione de' ,Hiti e consuetudini 
introdotte dalli Santi Padri della medesima Chiesa), ha determinato di co- 
mandare, come in fatti colla presente ordina e comanda al Patriarca di osser- 
vare intieramente la decretale da esso medesimo giurata. 

Ad esso pertanto incombe il peso di esortare tutti i greci cattolici del 
patriarcato, e pi! particolarmente quelli della diocesi patriarcale, a ripren- 
dere i digiuni ed astinenze in tutta quella estensione di giorni, ed in que' 
tempi ne' quali sono stati quelli e queste osservate prima delle dispense da 
esso concedute, e prima delle innovazioni e moderazioni introdotte dall'Ar- 
civescovo di Tiro e Sidone, Eutimio; ad astenersi dall' uso del pesce in tutti 
i Mercoledi e Venerdi dell'anno; ed osservare il lodevole costume di cele- 
brare una sola Messa sopra lo stesso altare, e di celebrare la sola Messa 
de' Presantificati nei giorni di Lunedi, Martedi, Mercoledi, Giovedi, e Venerdi 
della Quadragesima. E quindi, dovendosi egli servire con cautela, e preci- 
' samente nelle forme espresse nella decretale, della facoltà concessagli di 
dispensar con essi in caso di necessità, non dovrà dare dispense generali 
Oo perpetue, ma concedendole a qualche ceto o comunità, dovranno queste 
essere particolari di anno in anno, e per quel solo tempo che durerà la 
necessità della dispensa. 

Dovrà altresi con tutta l'efficacia esortare i Vescovi del suo patriarcato 
a praticare lo stesso nelle loro diocesi, e a darsi tutta la cura che in esse 
sia pienamente osservata la medesima decretale. 

Lo stesso dovrà praticarsi riguardo alla celebrazione delle Messe; tanto 
piü che non é difficile l'erezione di nuovi altari e di nuove chiese in tutti 
i villaggi esistenti nelle montagne del Libano e dell'Anti-Libano; ed in 
molti luoghi é praticabile il costume, che molti sacerdoti concelebrino 
insieme: ció che dovrà farsi nelle. forme e regole prescritte nella suddetta 
decretale. 

Perché poi gl'infermi nell'estremo della vita non sieno privi dei santis- 
simi Sagramenti, procurerà ogni Vescovo che in quelle chiese le quali sono 
possedute dalli cattolici, si conservi continuamente il santissimo Sagramento 
della Eucaristia, non già nella forma che dicesi praticarsi dagli scismatici, 
cioé di conservare indecentemente il Pane consagrato, seccato o al sole o 
al fuoco e di poi pesto, e che quindi é stata giustamente riprovata dalla 
Congregazione del Santo Offizio, ma con tutto rispetto e decenza nei ciborii; 
usando tutta l'attenzione, che le chiese sieno ben custodite dalle irriverenze 
degli infedeli. : 

Avendo Sua Santità inteso con sommo dispiacere quali disordini e con- 
fusioni provenissero dalle continue discordie dei missionarii latini, intorno 
ad alcuni cattolici, i quali, sebbene nati da genitori greci, eransi fatti bat- 
tezzare dalli sacerdoti latini in mancanza di sacerdoti c^ttolici del proprio 
rito greco, e che perció si chiamano /afinizzant?; e quindi volendo togliere 

ogni occasione di litigi e di scandali che con troppa frequenza da cio nasce- 
vano, colla su accennata decretale determinó di dare ad ognuno di essi la 
libertà di scegliere quel rito che piàü ad ognuno piacesse, con obbligo di 
seguitarlo intieramente senza commistione di altro rito, e che se ne dichia- 
rasse avanti la persona che da Sua Beatitudine sarebbe destinata. 

A questo fine con suo breve speciale concedette le facoltà necessarie 
al suddetto Vescovo di Babilonia, di esplorare la mente di tali /afinizzanti. 
Gli fu congiuntamente data istruzione di portarsi in Damasco, interrogare 
ognuno, qual rito volesse seguitare, il latino oppure il greco, secondo la 
piena libertà loro conceduta da Sua Beatitudine; e quindi formate due note 
distinte, una di quelli che avessero voluto restare nel rito latino, l'altra di 
quelli che avessero scelto il rito greco, quella consegnasse alli Padri di 
Terra Santa come parrochi de' latini nella chiesa di Damasco, l'altra tras- 
mettesse al Patriarca Cirillo, acciocché riconoscendoli per sudditi, li prove- 
desse di sacerdoti greci cattolici, i quali amministrassero loro i sagramenti. 

Si portó il delegato in Damasco, e visitó ad una ad una le case de' 
latinizzanti: ma avendo riconosciuto, conforme asserisce, che giammai in 
Damasco erano mancati sacerdoti cattolici di rito greco, pubblico un de- 
creto, con cui ordina, che tutti i suddetti /Ja£zmizzanti debbano riprendere 
il rito greco. 

Siccome pertanto, quand'anche il fondamento di questo decreto sussi- 
stesse, egli nel pubblicarlo ha ecceduto li limiti delle sue facoltà, e con 
esso ha tolto alli sudditi /afimizzanft? quella libertà di scegliere il rito, la 
quale ad essi concedesi nella decretale (poiché piuttosto avrebbe dovuto 
notificare alla Santa Sede Apostolica una circostanza non nota, e sopra di 
essa esplorare la mente di Nostro Signore); quindi é che la Sua Santità 
inerendo anche su questo punto alla disposizione della decretale, e previa 
l'ieritazione del suddetto decreto del delegato, quale dichiara nullo e di 
nessun valore ed efficacia; e non ostante che alcuni di essi in esecuzione 
di tale decreto fossero nuovamente passati al rito greco, rimette tutti e sin- 
goli i suddetti Zafinzzzanti nella piena libertà di sceglier l'uno o l'altro rito, 
latino o greco, sebbene sieno nati da genitori greci, e, quando furono bat- 
tezzati dalli latini, vi fossero in Damasco o nelle vicinanze i sacerdoti greci 
cattolici. 

In vigore pertanto di tale permissione dovrà ognuno di essi scegliere 
o il rito greco o il latino, e dichiararsene avanti la persona la quale sarà 
a questo fine specialmente deputata da Sua Beatitudine. E perché si é pre- 
inteso che di simili /afinizzanti se ne trovino alcuni nei villaggi vicini alla 
città di Damasco, ed altri in altre città del patriarcato antiocheno, perció 
Sua Santità dichiara compresi tutti nella disposizione della decretale, e con- 
cede a tutti la medesima licenza di seguitare il rito latino quando lo vo- 
gliono, oppure di ritornare al rito greco: colla condizione peró che quelli 
tra Jatinizzanti i quali non sono ancora giunti all'uso della ragione, seguano 
il rito de' loro genitori, se questi avranno scelto un medesimo rito, altri- 
menti abbraccino il rito del padre. Dovranno bensi tutti questi, quando 
bramino di restar latini, conformarsi intieramente al rito iatino, e perció . 

osservare esattamente le astinenze ed i digiuni della Chiesa latina, santifi- 
carne le feste secondo il calendario gregoriano, ed essere immediatamente 
sottoposti alli parochi latini: e nella stessa maniera, quelli che avranno scelto 
di ritornare al rito greco, dovranno osservare tutti li digiuni, astinenze ed 
altre lodevoli consuetudini della Chiesa greca, secondo le disposizioni della 
 decretale; e quindi essere soggetti alli loro sacerdoti cattolici, ove questi si 
trovino. 

E perché, attese le presenti circostanze delle cose, non in tutte le città 
del patriarcato antiocheno i greci-melchiti cattolici hanno chiese del proprio 
rito, e dall'alro canto devono con ogni cautela astenersi dal comunicare 
in divinis cogli scismatici; perció si li Padri di Terra Santa, come anche 
gli altri missionarii latini dovranno dare ad essi tutto l'aiuto, anzi espressa- 
mente permetter loro di esercitar le funzioni del loro rito nelle chiese, ora- 
torii o cappelle delle missioni; destinare i giorni e le ore, nelle quali pos- 
sano i sacerdoti greci celebrare le Messe, ascoltare le confessioni, predicare 
alli loro nazionali, ed istruirli nei rudimenti della fede cattolica: ricordan- 
dosi essere eglino mandati nel Levante a solo oggetto di purgare que' popoli 
dagli errori e ricondurli al grembo della Chiesa Cattolica con mezzi dolci 
e soavi, e non già per dilatare la propria giurisdizione con pregiudizio di 
quella de' prelati della Chiesa orientale. 

Per questo medesimo fine Sua Santità ordina che si osservi esattamente 
ció che nella decretale si prescrive, intorno al passaggio dei greci al rito 
latino. E perció proibisce espressamente a tutti i missionarii latini di qua- 
lunque Ordine ed Istituto, anche della Compagnia di Gesü, sotto le pene 
espresse nella suddetta decretale, che veruno di essi ardisca d'introdurre 
presso i Greci-Melchiti novità alcuna, la quale possa tendere al disprezzo, 
o alla alterazione, o imminuzione del loro rito e lodevoli consuetudini, e 
molto meno di insinuare, o persuadere alcuno de' greci di lasciare il proprio 
rito e di passare al latino: rinnovando in ció la dichiarazione, che quelli i 
quali in avvenire riceveranno il. Battesimo dalli sacerdoti latini, in deficienza 
di sacerdoti greci cattolici, non s'intende perció che debbano esser latini: 
ma, sebbene per i suddetti motivi ricevano i sagramenti dalli latini, dovranno 
almeno osservare il rito greco ne' digiuni ed astinenze, ed in tutte le altre 
cose che non riguardano i sagramenti. 

Similmente sebbene per lo passato, attesi i decreti della Congregazione 
del Sant'Offizio e di quella di Propaganda Fide, sia stato lecito agli Orien- 
fali di passare da un rito orientale all'altro; ció non ostante volendo togliere 
ogni occasione di litigio e di animosità alli rispettivi prelati di quelle chiese, 
rinnova l'ordine già espresso nella decretale, con cui si proibisce al Patriarca 
ed alli Vescovi maroniti non solo d'ingerirsi in qualunque maniera nelle 
cose spirituali della nazione greco-melchita, e quindi di usurparsi quella 
giurisdizione ed autorità che sopra di essa compete al Patriarca greco-me!. 
chita antiocheno ed ai suoi Vescovi; ma ancora di insinuare alli greci il 
passaggio al rito maronita, e di ammetter quelli che volessero spontanea- 
mente abbracciarlo, quando non ne abbiano precedentemente ottenuto la 
speciale licenza dal Sommo Pontefice Romano. 

Ma siccome quelli greci e que' soriani, i quali per lo passato abban- 
donando il proprio rito sono passati tra maroniti, hanno ció fatto sull'au- 
torità dei decreti delle sovraccennate Congregazioni, delle quali quella di 
Propaganda, nel 1713 e nei due anni susseguenti, non ostanti le replicate 
premurose istanze di Eutimio Arcivescovo greco di Tiro e Sidone, che fosse 
proibito alli monaci maroniti di ricevere i greci, e di farli passare al rito 
maronita, lo esortó a desistere da tali premure, sul riflesso che i decreti di 
essa proibitivi del passaggio da un rito all'altro hanno luogo solamente tra 
li greci e li latini, e non tra orientali ed orientali, tra quali non v'era proi- 
bizione alcuna; e quella del Sant'Offizio nel 1740 dichiaró che quei soriani, 
i quali già da molti anni erano passati al rito maronita, non dovessero 
essere obbligati a ripigliare il proprio rito, ma piuttosto doveansi lasciare 
nel rito da essi abbracciato; quindi & che la Santità Sua, previa la circo- 
scrizione del decreto del Delegato Apostolico fatto contro il tenore della 
decretale, cioó che tutti quei greci i quali sono passati al rito maronita, 
debbano ritornare al proprio antico rito, e di altro simil ordine in coerenza 
di quello del Delegato, pubblicato dal Patriarca dei Maroniti, e forse anche 
da' suoi Vescovi; dichiara che tali greci e soriani non siano tenuti di lasciare 
il rito maronita, ma possono restare in esso quando lo vogliano; proibisce 
peró che in avvenire verun greco possa passare al rito maronita senza averne 
precedentemente ottenuto la permissione del Romano Pontefice. 

Riguardo poi al monastero eretto nel villaggio di Zuc Micail nel Kes- 
roano, per quelle zitelle della nazione e rito greco-melchita, le quali eleg- 
gano di servire al Signore in perpetua castità, sebbene colle risoluzioni e 
provvedimenti espressi nella decretale doveasi sperare che si fossero tolte 
le discordie, e che, sottomettendosi tutti intieramente alle decisioni di questa 
Santa Sede, non venisse piü lungamente impedito un benefizio, il quale la 
nazione ha procurato alle proprie figliuole colla spesa di molto danaro; 
ció non ostante si é inteso con sensibile dispiacere, che siano piü che mai 
cresciute le discordie, e che non ostante l'incombenza data al Delegato di 
fare eseguire i decreti sopra di ció emanati, questi non abbiano ancora pro- 
dotto l'effetto che dovevano: anzi con decreto provisionale del medesimo 
Delegato se ne sia sospesa l'esecuzione, avendo egli posto il monastero sotto 
la direzione di un sacerdote secolare, ed in assenza di questo sotto quella 
del solo Patriarca, e con ció sospesa ogni ingerenza de' monaci e la giu- 
risdizione dell'Ordinario. Quindi & che Sua Santità, volendo por fine a questa 
controversia, la quale già da molt'anni tiene in discordia e divisione la na- 
zione greco-melchita, ed impedisce che altre simili divote zitelle non entrino 
nel monastero, previa la circoscrizione del decreto provisionale del Vescovo 
di Babilonia, rinnova gli ordini su questo punto espressi nella decretale: 
e percio nuovamente dichiara che il suddetto monastero e proprio della na- 
zione greco-melchita, talmente che non sia lecito né al Patriarca né alli 
Vescovi di ammettervi zitelle di altra nazione e rito; ordina e vuole che il 
governo si spirituale che temporale di esso spetti alli monaci basiliani della 
Congregazione di S. Giovanni in Soairo, con l'immediata subordinazione 
all'Arcivescovo di Berito, Ordinario del luogo, e mediata al Patriarca greco 

antiocheno, quando e questi e quello sieno cattolici; ed in deficenza di 
Patriarca e di Ordinario cattolico, il monastero sia immediatamente soggetto 
all'abate generale, come a delegato della Santa Sede. 

Attribuisce all'abate generale de' suddetti Monaci il izs di deputare uno 
de' suoi monaci per confessore ordinario, ed altro per istraordinario di esse, 
previa l'approvazione del suddetto Arcivescovo, il quale possa altresi desti- 
nare altro. confessore straordinario, quando lo richiegga il bisogno delle 
monache, desumendolo da missionarii latini, si secolari che regolari, di qua- 
lunque Ordine ed Istituto. 

E siccome in questo monastero non deve osservarsi altra regola che 
la genuina di S. Basilio, quale é stata trasmessa alli monaci, e da essi abbrac- 
ciata, cosi le monache di questo dovranno riceverla ed osservarla, e quindi 
astenersi dall'uso della carne nel senso della medesima regola: conceder- 
dosi al suddetto abbate generale la facoltà di permetterne l'uso a qualche- 
duna in caso d'infermità, e nella maniera che sarà espressa nelle costitu- 
zioni da formarsi. 

Queste poi permettendosi che possano desumersi da quelle di S. Fran- 
cesco di Sales, eccettuatone peró tuttoció che possa essere contrario al rito, 
alla disciplina e consuetudini della Chiesa greca, ed al costume della nazione 
del paese, dovranno compilarsi dall'abbate generale de' monaci soariti, il 
quale le presenterà all'Arcivescovo ordinario. Questi dopo averle diligente- 
mente esaminate ed approvate, le esibirà alle zitelle, dando ad esse un con- 
gruo tempo per riconoscerle, e quando convengano di accettarle, si sotto- 
scrivano di proprio carattere dalle medesime: e poscia dall'Arcivescovo 
dovranno trasmettersi alla Congregazione di Propaganda Fide, acció le esa- 
mini, e trovandole degne di approvazione, le presenti al Romano Pontefice 
per ottenerne la confermazione. 

Inoltre non essendo giusto che quelle zitelle le quali si trovano fuori 
del monastero, per aver voluto osservare le convenzioni da esse fatte nel 1736 
nella città di Aleppo coi monaci soariti, restino piàü lungamente prive del 
diritto che loro compete sopra del monastero, per la di cui costruzione 
si esse che i loro congiunti hanno contribuito gran parte del denaro occorso 
per la fabbrica, e non possano soddisfare il pio desiderio che nutrono, di 
consagrare a Dio la loro verginità co' voti solenni; perció Sua Beatitudine 
ordina e vuole che esse sieno subito ammesse nel monastero, e quando 
persistano nel santo proponimento di monacarsi, queste e tutte le altre che 
vorranno professare, siano ammesse ancora alla professione solenne. I voti 
solenni poi si ora, che in avvenire dovranno farsi nelle mani dell'abate gene- 
rale pro tempore de' monaci della Congregazione di S. Giovanni in Soairo. 

Che se alcune delle zitelle, le quali si trovano attualmente nel monastero, 
non vorranno professare, dovranno ció non ostante conformarsi intieramente 
al modo di vivere delle altre, osservare le regole e le costituzioni del mo- 
nastero, essere subordinate alla immediata giurisdizione dell'Ordinario, ed 
alla direzione si spirituale che temporale de' monaci soariti, e finalmente 
sottomettersi a quanto si prescrive nella decretale dei 24 decembre 1743 e 
nella presente Istruzione. In caso contrario dovranno essere subito dimesse, 

acció non siano all'altre di disturbo: e sebbene avessero contribuito qualche 
danaro per la fabbrica del monastero, ció non ostante non avranno. alcun 
diritto di ripeterlo, avendone esse fatto una pia limosina, e perció irrepetibile. 

Siccome poi questo monastero viene computato tra quelli che appar- 
tengono alla Congregazione de' Monaci di San Giovanni in Soairo, ad essa 
unito ed incorporato, perció qualora per il sostentamento delle monache, 
e di quelle vergini che eleggeranno di stare in esso, e vi saranno ammesse, 
e per i loro alimenti ed altre cose simili, non sieno sufficienti le elemosine 
le quali saranno date dalla pietà de' fedeli, e ció. che potrà ricavarsi dal 
lavoro delle loro mani, con tanta lode praticato sempre ne' monasteri della 
Chiesa orientale; l'abbate generale de' suddetti monaci sarà tenuto di som- 
ministrare si li alimenti, come tutto quello che possa esser necessario per 
il mantenimento del monastero, e ció con i proventi di tutta la Congre- 
gazione. 

Dato in Roma dal Palazzo della medesima Sagra Congregazione li 15 feb- 
braio 1740. 

V. Card. PETRA Prefetto 


Niccoro Lrencam: Segretario. 
Loco t Sigilli. 


Praeinsertam itaque Instructionem, quo firmius subsistat et servetur 
exactius, auctoritate apostolica tenore praesentium de novo approbamus et 
confirmamus, illique inviolabilis apostolicae firmitatis robur adiicimus. Decer- 
nentes easdem praesentes litteras, etc. 

[Collectanea S. C. de Prop. Fide, vol. I, n. 356]. 


367. 
Benedictus XIV, ep. Redditae Nobis, 9 apr. 1746.' 


8 I. Redditae Nobis sunt Literae Tuae, quibuscum una ad Nos misisti 
disceptationem Advocati Petri Brogiani, ut de iis, quae a Te proponebantur, 
quae nostra sententia sit, diceremus. 

Primum: Az Patronus Ecclesiasticus teneatur in foro externo praesentare 
ad Beneficium Curatum eum, qui inter approbatos ab Examinatoribus magis 
idoneus, et magis dignus est? 

Secundum: Az Episcopus, ad quem spectat dare institutionem, debeat 
sequi iudicium Patroni de magis idoneo, magisque digno, an potius inquirere, 
rectum ne sit Patroni iudicium, an secus? 

Tertium: Si appellaverit, qui se digniorem esse putat, et posthabitus est: 
an suspendi debeat institutio praesentati, an vero haec debeat suum effectum 


sortiri; paucis, an appellatio interposita locum habeat in devolutivo tantum, 
an potius etiam in suspensivo? 


' Venerabili Fratri Archiepiscopo Florentino. 

S 2. Ut igitur exordiamur a prima quaestione, in qua quaeritur, an Pa- 
tronus Ecclesiasticus teneatur in foro externo praesentare ad Beneficium 
Curatum eum, qui magis idoneus, magisque dignus est inter approbatos 
ab Examinatoribus; respondemus, Zezeri. Nam antiquis omnibus disputa- 
tionibus omissis, cum iuxta Concilii Tridentini praescriptum in Beneficiis 
Curatis coram Examinatoribus Synodalibus concursus haberi debeat, de- 
beantque Examinatores Synodales approbare eos, qui magis idonei sunt, 
quorum deinde unum debet Patronus Ecclesiasticus Episcopo praesentare, 
ut ei institutionem praebeat, haec agendi ratio, ac methodus necessario 
secum fert, ut Patronus Ecclesiasticus teneatur praesentare eum, quem dignio- 
rem inter probatos ab Examinatoribus existimat. 

8 3. Verba Concilii satis per se clara sunt in cap. xviri, sess. 24, de Refor- 
matione: Si vero lurispatronatus Ecclesiastici erit, loquitur de Beneficio Cu- 
rato, ac institutio ad Episcopum, et non alium pertineat, is, quem Patronus 
digniorem inter probatos ab Examinatoribus iudicabit, Episcopo praesentare 
fenetur, ut ab eo instituatur. 

8 4. Quod procedit, etiamsi Episcopus Patrono non intimaverit, ut dignio- 
rem praesentet, quam cautionem memorat Abbas iz cap. Constitutis 2, de 
appellationibus. Quoniam quidquid sit de utilitate huius cautionis ante Con- 
cilium Tridentinum, superflua certe est post idem Concilium, a quo in Bene- 
ficiis Curatis Patronatus Ecclesiastici demandatus est concursus; et iniunctum 
fuit Patrono Ecclesiastico, ut eum praesentet, quem inter probatos, ab Exa- 
minatoribus digniorem, magisque idoneum censebit, quod valet amplius 
quacumque admonitione, seu interpellatione, quam Episcopus Patrono Eccle- 
siastico faciat. 

S 5. Expediti a prima quaestione, ad alteram transibimus, in qua quae- 
ritur: An Episcopus, ad quem pertinet instituere, sequi debeat iudicium 
Patroni circa magis idoneum, magisque dignum, an potius inquirere, iudi- 
cium eiusdem Patroni rectum ne sit, an non; et quod ad hanc quaestionem 
attinet, censemus necesse unum ab altero casum distinguere. 

8 6. Nam, aut inter probatos ab Examinatoribus nemo est, qui de Pa- 
troni iudicio queratur, a quo, puta Titius magis idoneus, magisque dignus 
aestimatus est, isque Episcopo praesentatus, et tum Episcopus sequi debet 
iudicium Patroni, neutiquam vero in eius iudicium inquirere. Nam a Sacro 
Concilio non praescribitur, ut digniorem instituat, sed quem Patronus inter 
approbatos ab Examinatoribus digniorem iudicaverit: quem Patronus dignio- 
rem. inter probatos ab Examinatoribus iudicabit. Ut bene animadvertit Fagna- 
nus in suis manuscriptis, quae apud Nos extant super cap. xvii, sess. 24, de 
Reformatione. Et non potest Episcopus opponere, quod Patronus Ecclesiasticus 
non vere digniorem, sed quem ipse Patronus digniorem arbitratur, elegerit, 
et. Episcopo praesentaverit, quia Concilium voluit absolute institui illum, quem 
Patronus tanquam digniorem elegerit. 

S 7. Et in huiusmodi facti specie locum habet rescriptum Congrega- 
tionis Concilii ann. 1573, ut videre est lib. 1, Decretorum, pag. 167. Verba 
autem haec sunt: Sacra efc. censuit, si Parochia sit lurispatronatus Eccle- 
siastici, et. institutio ad Fpiscopum pertineat, facultatem iudicandi digniorem. 

inter idoneos probatos ab. Examinatoribus, spectare ad. Patronum. Ecclesiasti- 
cum, et Episcopum teneri instituere eum, quem dictus Patronus iudicaverit 
digniorem, et ipsi Episcopo praesentavit. 

8 8. Aut inter ab Examinatoribus idoneos probatos aliquis est, qui 
iudicio Patroni minime acquiescens coram Episcopo, cuius est dare insti- 
tutionem, queritur, se posthabitum fuisse, licet magis dignus, et idoneus 
altero sit, quem Patronus tanquam digniorem, et magis idoneum Episcopo 
praesentavit; et hoc secundo casu cum Episcopus Iudicis Personam sumere 
cogatur, sequi non debet Patroni iudicium circa magis idoneum, magisque 
dignum, sed priusquam institutionem concedat, in Patroni iudicium inquirere, 
ut inter alios recte considerant Garzia, de Benefic., par. 9, cap. 2, num. 265 et 
seq. et praecipue num. 268 et seq. et Ventrilia in prax. rer. Eccles., tom.2, 
adnot. 5, 8 2, num. 5, 6. 

8 9. Non obstat, si quis assereret etiam hoc secundo casu clausis oculis 
sequendum esse Patroni iudicium de magis idoneo, magisque digno, perinde 
ac si id consentaneum sit verbis Concilii superius laudatis: Quem Patronus 
digniorem inter probatos ab Examinatoribus iudicabit. Nam praetermissis, 
quae a Doctoribus dicuntur, nempe ea verba intelligenda esse de iusto, 
vero, proboque iudicio, ut videre licet apud Massobrium in praxi habendi 
concursum, requis. 5, dub. 1, num. 43, 44. Concilium agens deBeneficio Curato 
Patronatus Ecclesiastici inquit: quem Patronus digniorem inter probatos ab 
Exarminatoribus iudicabit. Non multo autem superius loquens eodem loco 
de Beneficio Curato liberae collationis Ordinarii, his verbis utitur: Episcopus, 
inter eos, qui probati sunt tanquam idonei ad Examinatoribus Synodalibus, 
eum. eligat, quem caeteris magis idoneum iudicaverit. 

8 10. At vero si quis ab Examinatoribus probatus tanquam idoneus 
contra iudicium, quod secundum alterum tulit Episcopus eum praeeligendo, 
institerit, auditur, et ab appellationis Iudice expenditur, Episcopi iudicium 
rectumne probumque sit, an pravum, atque iniustum, ut quotidie re ipsa 
contingit, et definitum legitur a San. mem. Pio V Praedecessore Nostro in 
sua Constit. xxxii /z conferendis.! Multo magis quaeviscumque sint Concilii 
verba; si quis inter probatos ab Examinatoribus actionem moveat contra 
iudicium a Patrono latum, aequum iustumque erit, ut audiatur, et munus 
erit Episcopi, ad quem instituere in beneficio pertinet, diligenter inquirere, 
Patroni iudicium utrum valeat, nec ne; regulisne iustitiae, an secus innitatur. 

S 11. Superest tertia quaestio, in qua, ut superius diximus, quaeritur, 
si is, qui se digniorem existimat, et posthabitus est, suspendi debeat insti- 
tutio praesentati, an potius eam exequi oporteat; paucis, si appellatio inter- 
posita locum habeat in devolutivo dumtaxat, an etiam in suspensivo. Et hic 
etiam opus esse videtur unum casum ab altero distinguere. Nam aut iudi- 
cium Episcopi convenit cum illo Patroni Ecclesiastici, adeo ut is, qui prae- 
sentatus est a Patrono Ecclesiastico tanquam magis idoneus, et dignus, talis 
etiam ab Episcopo iudicetur, et isti institutio ab Episcopo concedatur, si 
posthabitus a Patrono, et ab Episcopo appellat, eius appellatio in devolutivo 

tantum locum habebit, et illi, qui institutus est ab Episcopo, Parochiae pos- 
sessionem minime retardabit. 

S 12. Et quidem si agatur de Ecclesia Parochiali liberae collationis Epi- 
scopi, et ab Episcopo uni ex approbatis ab Examinatoribus Synodalibus 
tanquam digniori, et magis idoneo institutio detur, is, qui inter probatos 
ab eisdem Examinatoribus se iniuste posthabitum ab Episcopo contendit, 
sibique, et non alteri debitam esse institutionem, appellans obtinere nequit, 
ut sua appellatio suspensiva sit, quae non alia ratione admittitur, nisi in 
devolutivo iuxta paragraphum octavam laudatae Constitutionis /; conferendis 
San mem. Pii V, multo magis cum agitur de Ecclesia Parochiali lurispa- 
tronatus Ecclesiastici, et in digniori magisque idoneo iudicando Patronus 
et Episcopus consentiunt, qui inter probatos ab Examinatoribus Synoda- 
libus contendit, a Patrono, et ab Episcopo iniuriam sibi illatam esse, si 
appellationem interponat, eius appellatio non in suspensivo, sed dumtaxat 
in devolutivo admittetur. Nam primo casu appellanti iudicium solius Epi- 
Scopi; secundo. autem casu praeter Episcopi iudicium etiam Patroni ei ad- 
versatur. 

S8 13. Aut enim, ut alteram distinctionis partem prosequamur, in ferendo 
iudicio de magis digno, magisque idoneo sententia Episcopi, et Patroni 
Ecclesiastici minime concordant, et tum si quis ex approbatis ab Examina- 
toribus, et tanquam magis dignus praeelectus est a Patrono, putet se gravatum 
esse ab Episcopo, neque eius iudicio acquiescere vult, et ideo provocet, 
eius appellatio ad suspensionis effectum operari debet, et Ecclesia Parochialis 
sub Oeconomo remanere, donec lis inter eum, qui dignior habitus est a 
Patrono, et alterum, qui ab Episcopo, et ideo ut dignior in Parochiali Ec- 
clesia institutus est, finiatur. Nam hoc casu considerari debet praeelecto ab 
Episcopo refragari iudicium Patroni, nempe eius, cui praecipue Concilium 
electionem inter idoneos elargitum est; cuius iudicio, si nemo sit, qui adver- 
setur, standum esse voluit, ut paulo ante adnotavimus; eius demum, ad 
quem in paritate meritorum pertinet uni, vel alteri gratificari, ut apud Graf. 
1oc.laudat., num. 264, et apud Venfrill., loco pariter cit., num. 5. 

S 14. Quae cum ita se habeant, nimis durum esset, si quis causa cadens 
in secundo iudicio, quod fert Episcopus, et propterea appellationem inter- 
poneret; deinde eius appellatio non operaretur nisi in devolutivo, et non 
etiam in suspensivo, cum regula in iure certa sit, cum aliquis in primo 
iudicio victor in altero succumbit, si a secundi Iudicis sententia appellet, 
eius appellationem non solum in devolutivo, sed etiam in suspensivo valere. 

8 15. Si opponeretur in huiusmodi causis omne appellandi ius sublatum 
esse a Concilio Tridentino, cit. cap. 18, vers. iz omnibusque, sess. 24, de refor- 
matione, scire oportet, Concilium ibi loqui de eo, qui a relatione Exami- 
natorum Synodalium provocat, a quibus idoneus probatus non est, cum 
se talem esse existimet, quod nihil pertinet ad speciem facti a Nobis pro- 
positam, in qua agitur de appellante ab irrationabili iudicio Episcopi, cuius 
generis appellatio ignota fuit Sacro Concilio, sed usti introducta est a San. 
mem. Pio V in laudata Constitutione, ut bene etiam considerat Fagnanus 
in suis mss. superius citatis. Insuper et illud opus est intelligere, si quis 


24 Romani Pontifices 


contenderet argumentari posse a casu appellantis a mala relatione Exami- 
natorum ad casum appellantis ab irrationabili iudicio Episcopi, eius argu- 
mentatio longius procederet, quam vellet, cum nec ipse velit provocantem 
ab irrationabili iudicio Episcopi non audiri saltem in devolutivo, et Doctores 
doceant appellantem a mala relatione Examinatorum, eius appellationem 
aut neque in devolutivo admitti, aut certe ad eum dumtaxat finem, ut famae, 
atque existimationi suae appellans consulere possit, amovendo notam ab 
Examinatoribus sibi inustam, nunquam vero, ut Ecclesiam Parochialem con- 
sequi possit, ut ad propositum nostrum bene disserit Massobrius iz praxi 
habendi concursum, requis. 5, dub. 4, Ventrill. iz praxi rerum Ecclesíiasticarum, 
part. 2, annot. 5, 8 2, num. 48. 

S 16. Haec quidem sunt, quae opportunum esse duximus exponere, 
ut responderemus iis, quae a te quaerebantur ea hebdomada, quae Nobis 
omnium totius anni laboriosissima est, nempe Hebdomada Sancta. Te autem 
interea benevolo animo in caritate Dei complectentes tibi, tuisque omnibus 
in Florentina Dioecesi commorantibus Apostolicam Benedictionem imper- 
timus. 

[Bened. XIV Bull. tom. 2, p. 24-30]. 


368. 
Benedictus XIV, ep. Accepimus, 16 apr. 1746.' 


8 1. Accepimus in Civitate vestra frequenter exponi publice Divina Myste- 
ria, et imperitam multitudinem in eo errore versari, ut arbitretur non lucrari 
Indulgentias, quae conceduntur Christifidelibus ad Ecclesiam accedentibus, 
nisi publicae venerationi in iisdem sacris aedibus Divina Eucharistia pro- 
ponatur. 

8 2. Tam falsa opinio dissimulari non debet, cum indulgentias assequantur 
illi qui omni peccati labe expiati satisfaciunt universis operibus, quae prae- 
scribuntur ab eo, qui sacras Indulgentias elargitus est. Quamobrem si minime 
praecipiatur Fidelibus, ut sacra Mysteria publice exposita venerentur, aper- 
tissime constat in errorem maximum adduci eos, qui asserunt Indulgentias, 
quae tribuuntur Fidelibus Ecclesiam invisentibus, haud comparari, nisi sacrum 
Eucharistiae Sacramentum in ipsa adorationi publicae exhibeatur. 

8 3. In Dioecesi Tullensi (uti deprehenditur ex Rituali probati Viri Car- 
dinalis de Bissy, pag. 255) quidam Regulares contenderunt se posse Divina 
Mysteria publice exponere, licet Episcopi facultas non intercederet, ob eam 
causam, quod Indulgentias ipsorum Ecclesiis concessas lucrari populus 
minime posset, nisi, cum ad easdem Ecclesias accederet, Divinam Euchari- 
stiam publice expositam adoraret. Itaque Cardinalis de Bissy in Rituali, 
quod superius nominavimus, inanem prorsus ipsorum opinionem demon- 
stravit, eo quod in illis Indulgentiis concedendis indictum non fuerat, ut 

Fideles pro Indulgentiis lucrandis ante Sacramentum Eucharistiae publice 
expositum preces effunderent. 

S 4. Porro id necessario requiritur ad consequendas eas MBs 
quae Fidelibus conferuntur, qui Deum precantur in illis Ecclesiis, ubi Divina 
Mysteria spatio continuo quadraginta horarum exposita publice sunt; etenim 
. id omnino praecipitur in hac Indulgentia concedenda, quae a quadraginta 
horis continuis nomen accepit. Equidem veteris disciplinae severitate remissa, 
nunc eadem Indulgentia concedi intelligitur, etiamsi Sacramentum Eucha- 
ristiae per horas quadraginta continuas gravissimis de causis minime prostet, 
modo tamen horis diurnis semper expositum publice relinquatur. De hac 
re plura tradita sunt in Libro Patris Theodori a Spiritu Sancto Carmelitae 
discalceati adhuc superstitis, qui inter Consultores Congregationis Indulgen- 
tiarum adnumeratur, tom. 2, cap. 2, art. 3, 8 2. Ipse quoque commemorat 
in eadem Congregatione propositum ac disceptatum fuisse, utrum abroganda 
videretur inducta iam consuetudo, ob quam peculiares quaedam Indulgen- 
tiae concedi solent, cum Divina Mysteria minori pompa in Ecclesiis adoranda 
proponuntur, responsumque fuisse, nihil certi statui oportere, cum a diversis 
rerum, ac temporum circumstantiis id omnino pendeat, ac diiudicandum sit. 

S 5. Hactenus de illorum errore, qui se carere Indulgentiis putant, nisi 
Eucharistiae Sacramentum  prostet in Ecclesia, licet inter opera praescripta 
id minime recenseatur, nunc ad alia, quae a Nobis postulantur, respondea- 
mus, videlicet, an sacra Eucharistia, quae frequentissime in ista Civitate 
publice exponi solet, deinceps adorationi Fidelium rarius exponenda videatur; 
an etiam Ecclesiae, an dies, in quibus id permittendum iudicabitur, ab Epi- 
scopo designari debeant. 

8 6. Illud in primis certissimum est huic Sedi Apostolicae, in quibus- 
cumqtie Ecclesiis etiam privilegio immunibus sive saecularibus, sive Regu- 
laribus, non licere exponi publice Divinam Eucharistiam, nisi causa publica, 
et Episcopi facultas intervenerint; solius autem Episcopi partes esse, ut causae 
publicae meritum expendat, ac declaret. Id Nos ipsi luculenter ostendimus 
in nostra Institutione, quam Bononiae in lucem emisimus, cum illam Eccle- 
siam praesentes administraremus, et quae italico sermone a Nobis confecta 
decimo loco tomi secundi continetur. Ipsa nuper cum reliquis latine reddita 
fuit, quae omnes typis quamprimum committentur. In illa igitur Institutione 
cognitum perspectumque fecimus, quam difficile reipsa sit decernere, utrum 
probanda, an improbanda sit Eucharistici Sacramenti frequens expositio. 
Haec sane quaestio conferri potest cum alia quaestione, utrum consentaneum 
magis iudicetur rem Divinam singulis diebus conficere, an vero aliquando 
intermittere; utrum pariter illi, qui Sacerdotes non sunt, et tamen ad per- 
cipiendam Eucharistiam quotidie accedunt, laude, an censura digni videantur. 
Nullum his quaestionibus responsum fieri potest, nisi antea declarentur pe- 
culiares rerum circumstantiae, ex quibus omnis solutio difficultatis desu- 
menda est. 

S8 7. li, qui frequentes Eucharistiae expositiones improbant, in medium 
afferunt irreverentiam, quae plerumque cum eiusmodi frequentia coniungitur. 
Contra vero intelligimus veteri consuetudine factum esse, ut frequenter in 

ista Civitate Sacra Mysteria publice exponantur, quae si abrogetur, fore ut 
populi Religio, ac pietas imminuatur, ac turbae concitentur. Itaque, qui prae- 
sens isthic versaris, et animarum curae ac gubernio praepositus es, omnem 
operam, studiumque impendere debes, ut populus cultu, quo decet, ac vene- 
ratione Divinam Eucharistiam prosequatur. Quod si pro re consequenda 
opportunum existimes, frequentes Eucharistiae expositiones diminuere, ea 
prudentia consilioque hoc negotium administres, ita ut pusilli nullum scan- 
dalum, et offensionem patiantur; Rectores Ecclesiarum convoces, cum quibus 
tempus idoneum constituas, quo sacra Mysteria exponenda in qualibet Ec- 
clesia sibi videantur; ipsas Divinae Eucharistiae expositiones ita distribuas, 
ut in singulis urbis Regionibus sacra Mysteria publicae venerationi quotidie 
exhibeantur, ne populus cultum deserat, quem Sacrae Eucharistiae praestare 
consuevit. Interim, si plebem in eodem errore permanentem deprehendas, 
videlicet Indulgentiam nullam haberi, nisi in Ecclesia Divinum prostet Eucha- 
ristiae Sacramentum, tum populo pollicearis te rogaturum abs Sede Aposto- 
lica, ut novam, ac veram Indulgentiam elargiatur illis, qui deinceps Eccle- 
siam, vel Ecclesias invisent, ubi Sacra Mysteria exposita publice fuerint. 
Quod si a Nobis haec postulentur, populi votis obsecundabimus, eumque 
Thesauris Indulgentiarum cumulare non omittemus. Haec scribenda ad te 
putavimus, ut responsum propositis quaestionibus redderemus. Postremo 
Tibi Benedictionem Apostolicam impertimur. 
[Bened. XIV Bull, tom. 2, p. 31, 32]. 


369. 
Benedictus XIV, ep. Pontificia, 27 maii 1746.1 


Pontificia commendatione nostra prosequimur debitum tuae erga Apo- 
stolicam hanc Sanctam Sedem obstrictae obedientiae obsequium, et lauda- 
bile pastoralis sollicitudinis, ac vigilantiae officium, quo supplex ab eadem 
Apostolica Sede consulta petis, quibus instructus in commissa Tibi istius 
Dioecesis administratione Te pro munere Fraternitati Tuae iniuncto provide 
sapienterque cum aeterna Christifidelium salute gerere debeas. Reperiri 
siquidem, ad Congregationem Venerabilium Fratrum nostrorum Sanctae 
Romanae Ecclesiae Cardinalium negotiis, et consultationibus Episcoporum, 
et Regularium praepositam refers, quamplurimos in ipsa Dioecesi Tua Regu- 
lares Viros, qui habitu, et super habitu Mozzettam induti extra Claustra in 
Saecularium Hominum domibus degentes, ad Terram colendam, saecularia 
negotia obeunda, ac mercaturam faciendam incumbunt; adeoque mores a 
Religiosa vita longe alienos pravosque non sine bonorum offensione, ac 
scandalo praeseferunt. Alios praeter ea signilicas Regulares Viros esse, qui 
ex uno ad alterum Religiosum Ordinem se Apostolica auctoritate translatos 
fuisse asserunt; atque adeo in hoc altero Ordine constituti, facultatem licen- 

tiamque sibi inesse iactant, qua sibi liceat extra Claustra itidem commorari, 
agriculturam pariter exercere, et mercaturae operam navare. Nos itaque Fra- 
ternitati Tuae in memoriam revocamus, omnes et singulos Regulares Epi- 
scopo in Civilibus subiectos esse, eosdemque Religiosos, cuiusvis Ordinis, 
et Iustituti sint, extra Claustra degentes, et delinquentes subiectos esse Ordi- 
nario Loci, ut Sedis Apostolicae Delegato, qui eos visitare, punire, et cor- 
rigere potest, uti conceptis verbis statutum est a Concilio Tridentino, sess. 6, 
cap. 3, de Reformatione. Praeterea laudatum Concilium Tridentinum, sess. 14, 
de Reformatione, cap. 11, quoad translatos statuit, ac praescribit, ut quilibet 
translatus in Ordine ipso, ad quem transfertur, sub sui Superioris obedientia 
in Claustro perpetuo maneat. Unde fit, ut super quolibet translatorum huius. 
modi extra Claustra commorante, ac degente Antistes loci Ordinarius vigore 
memorati Decreti Concilii Tridentini, sess. 6, cap. 3, de Reformatione, omnem 
habeat iurisdictionem, illamque libere, et licite exercere possit, et valeat. 
Quo autem pacto Te cum translatis quibuscumque sibi Apostolica auctori- 
tate, ut extra Claustra libere vivant, indultum fuisse asserentibus agere opor- 
teat, certiorem facimus, nemini iuxta ordinatas, statutasque regulas ex una 
ad aliam Religionem, nisi in illa, ad quam quemvis transferri contigerit, 
vigeat Claustralis, ac Regularis observantia, et quae non sit hospitalaria, aut 
militaris, transitum impertiri. Quod si vero aliquando audieris cum aliquo 
Religioso Viro ab Apostolica hac Sancta Sede benigne dispensatum fuisse, 
ut vel in habitu Sacerdotis Saecularis permanere, vel ad aliam Religionem, 
in qua Claustralis, et Regularis observantia non vigeat, transire posset, Te 
doctum volumus, id sane perraro, et gravissimis, rationalibusque de causis 
fieri. Hisce demum ita expositis, cum ad Fraternitatem Tuam relatum fuerit, 
esse ac reperiri quemlibet Religiosum Virum, qui se Indulto quocunque 
huiusmodi donatum uti, frui, ac gaudere contendat, eumdem opus est, ut 
ad tale Indultum Tibi ostendendum primum, etiam adhibita vi, compellas, 
atque insimul, postquam illud perlegeris, diligenter expendas causas in ipso 
Indulto contentas et expressas, verae ne, an falsae sint. Quod si illud Indul- 
tum commonstrare, et tradere detrectaverit, adversus ipsum, iuris ordine 
servato, statim procedas iuxta facultatem Tibi attributam in supradicto Tri- 
dentinae Synodi cap. 3, sess. 6, de Reformatione. Et si Indulti causas minime 
veras esse compereris, ne dubites super eius subreptione, seu obreptione 
pronuntiare, et adversus Religiosum procedere extra Claustra sine facultate 
degentem. Caeterum Fraternitati Tuae persuasum esse optamus, Nos nun- 
quam passuros esse, ut quaecumque Apostolicae nostrae caritatis supremae- 
que auctoritatis ad oves Tibi creditas, de quibus districta a Te non minus 
Nobis, quam Pastorum Principi lesu Christo Aeterno ludici ratio reddenda 
est, saluberrime pascendas regendasque conducentia exoraveris, officia a Fra- 
ternitate Tua desiderentur. Interim Fraternitati Tuae Apostolicam Benedictio- 
nem peramanter elargimur. 
[Bened. XIV Bull, tom. 2, p. 53, 54]. 

370. 
Benedictus XIV, const. Ubi primum, 2 iun. 1746. 


Ubi primum de perversa quadam, et absurda praxi in Sacramento Poe- 
nitentiae administrando apud nonnullos Confessarios in Portugalliae, et 
Algarbiorum Regnis introduci coepta, non sine animi Nostri dolore, nun- 
tium accepimus non levi aliquo incertoque rumore ad Nos perlatum, sed 
ita gravibus, solidisque fundamentis innixum, ut prudentem omnino fidem 
de periculi cum veritate, tum magnitudine facerent; praetermittere non potui- 
mus, quin continuo datis ad Venerabiles Fratres eorumdem Regnorum, ac 
Ditionum Archiepiscopos, et Episcopos Apostolicis Nostris Literis, remedium 
nascenti malo quam promptissime adhiberemus. Earum vero Literarum die 
septima mensis lulii superioris anni millesimi septingentesimi quadragesimi 
quinti editarum, quas praesenti huic nostrae Constitutioni inserendas existi- 
mamus, hic tenor erat: 

Benedictus Papa XIV. Venerabiles Fratres, salutem et Apostolicam Bene- 
dictionem. Suprema, etc. 


Omittuntur litterae, quia eas habes supra, in N. 360. 


Has porro Nos Literas in forma Brevis tunc datas iterum praesentibus 
Nostris confirmamus, et roboramus, easque ab omnibus, et singulis fideliter, 
exacteque observari iniungimus, atque praecipimus. 

Statuentes insuper, ac decernentes, ut quicumque cuiusvis status, gradus, 
conditionis, dignitatis, et ordinis, etiam speciali, et individua, ad effectum, 
ut hisce Nostris praesentibus comprehendantur, mentione et expressione 
digni, ausus in posterum fuerit docere licitam esse huiusmodi praxim prout 
ea in relato Nostro Brevi exponitur, ac reprobatur, vel scribere, aut loqui 
praesumpserit, in eiusdem damnatae praxis defensionem; vel ea, quae in 
dicto Brevi contra eandem praxim decreta sunt, impugnare, aut in alienos 
sensus temere detorquere, seu interpretari; incidat ipso facto in excommu- 
nicationem, a qua non possit, praeterquam in articulo mortis, ab alio, qua- 
cumque etiam dignitate fulgente, vel auctoritate suffulto, nisi a Nobis, vel 
pro tempore existente Romano Pontifice, absolvi. 

Et quia non modo cavendum est, ut, quae sunt a Nobis in praeinsertis 
Literis decreta, ab omni impugnatione, contradictione, pravaque interpreta- 
tione salva sint, et immunia; verum etiam ne quis in Sacramenti Poeniten- 
tiae administratione ab eorum omnimoda observantia unquam recedat; idcirco 
omnibus et singulis Confessariis utriusque Cleri tam Saecularis, quam Regu- 
laris, quantumvis exempti, et quacumque speciali, et expressa mentione alias 
fortasse nominandi, graviter et districte, Divini interminatione iudicii, atque 
in virtute sanctae obedientiae, prohibemus, ne, conformiter ad praedictam 
reprobatam praxim, poenitentes, qui peccatum, seu crimen aliquod, cuius 
socium, aut socios habuerint, ipsis in Tribunali Poenitentiae confiteantur 

interrogare praesumant, de nomine socii, seu complicis, loco habitationis, 
vel aliis huiusmodi adiunctis, sive circumstantiis, expressionem magisque 
individuam eiusdem complicis manifestationem concernentibus, eidem poe- 
nitenti, si manifestare renuerit, sacramentalem absolutionem denegando : 
alioquin noverint sese, ultra peccati lethalis incursum, suspensioni ab officio 
audiendarum confessionum, aliisque etiam gravioribus poenis fore subii- 
ciendos. 

Praeterea quoniam contra damnatum huiusmodi exitialem abusum, ne 
cum animarum pernicie radices agat, necesse ducimus modum, ac formam 
etiam in foro externo procedendi, et ultrices adversus reos poenas impo- 
nendi, statuere, atque ordinare; omnesque super hoc exorituras, vel etiam 
iam exortas dissensiones componere, et penitus amputare; volumus, decer- 
nimus, ac declaramus, quod docentes, ut supra, licitam esse praxim a Nobis 
iam reprobatam, vel in eiusdem praxis defensionem scribentes, aut loquentes, 
vel eiusdem reprobationem in memorato Nostro Brevi contentam impugnan- 
tes, aut perverse interpretantes, in Officio Sanctae Inquisitionis praedictorum 
Regnorum, atque Ditionum severe puniantur, et contra eos, et eorum quem- 
libet in eodem Officio procedatur, non minus, ac contra illos ibidem pro- 
cedi solet, qui asserunt, tradunt, tuentur opiniones scandalosas, perniciosas, 
et uti tales a Sede Apostolica reiectas, et condemnatas. 

Similiter in eodem Officio procedendum erit, et procedi volumus, ac 
statuimus contra Confessarios quoque, ut supra, delinquentes, ac de nomine 
complicis poenitentem interrogantes, eidemque poenitenti, nisi illud sibi 
manifestet, absolutionem denegantes: dummodo tamen huiusmodi interro- 
gandi, ac denegandi actus talibus circumstantiis coniunctus sit, ac conve- 
stitus, quae sic agentem Confessarium de adhaesione ad praedictam repro- 
batam praxim, tamquam ad licitam, vel alio quovis modo de prava credu- 
litate suspectum reddant. 

Itaque contra praedictos omnes, et singulos Delinquentes tam saeculares, 
quam quorumvis etiam quomodolibet exemptorum, ac Sedi Apostolicae im- 
mediate subiectorum Ordinum, Institutorum, Societatum, et Congregationum 
Regulares, cuiuscumque dignitatis, ac praeeminentiae, aut quovis privilegio 
muniti existant, et quorum specialis, et nominatim mentio facienda sit, prae- 
dictorum Regnorum, ac Ditionum Inquisitores, potestate a Nobis tradita, et 
quatenus opus sit, praesentium tenore de novo concessa, prout in causis 
Fidei iuxta Sacrorum Canonum formam, nec non Sancti Officii Inquisitionis 
huiusmodi constitutiones, privilegia, consuetudines, et decreta, diligenter 
inquirant, et procedant, et quos in aliquo ex eiusmodi excessibus culpabiles 
repererint, in eos, pro criminum qualitate, et circumstantiis, suspensionis 
ab officio confessiones audiendi, vel etiam ab executione Ordinum, priva- 
tionis Beneficiorum, Dignitatum, ac perpetuae inhabilitatis ad illa, nec non 
vocis activae ac passivae, si Regulares fuerint, aliasque poenas decernant; 
omnes etiam, vel earum tantum aliquas, in perpetuum, vel ad tempus infli 
gendo. 

Quicumque vero alium quemlibet aliquo ex supradictis modis deliquisse 
cognoverint, eum, intra terminum dierum, in Edictis Sancti Officii eiusmodi 

Inquisitionis praefigi solitum, eidem Sancto Olficio denunciare teneantur: 
alioquin poenas non denunciantibus per eadem Edicta iníligi consuetas 
incurrant. Veruntamen ab huiusmodi onere denunciandi iustis de causis 
eximi volumus, et eximimus personam ipsam poenitentem dumtaxat iu causa 
propria, id est in casu, quod suum peccatum confitens, a Confessario adi- 
gatur ad sibi manifestandum nomen complicis in eodem peccato: tunc enim 
poenitentem huiusmodi ab obligatione eundem Confessarium denunciandi 
liberamus. Sed quando aliunde, quam ex propria, ut dictum est, confessione, 
noverit Confessarium aliquo ex superius enumeratis, et Sancto Officio denun- 
ciandis modis deliquisse, tunc eum et ipse denunciare ex ista aliunde habita 
notitia teneatur. 

Quod si Confessarii de complicis nomine perperam interrogantis, abso- 
lutionemque, ni sibi detegatur, denegantis actum contingat eiusmodi esse, 
ut, quamvis imprudens, et malus, simplex tamen quidam, et nudus actus 
fuerit, id est iis circumstantiis destitutus, quae de prava credulitate, vel de 
mala adhaesione ad praxim in saepe dicto Nostro Brevi reprobatam, tam- 
quam ad licitam, eumdem Confessarium suspectum reddant; tunc istiusmodi 
delictum, neque denunciationis oneri, neque Sancti Officii praedicti cogni- 
tioni subiectum erit; sed de illo cognoscere, atque in delinquentem Confes- 
sarium, per suspensionem ab audiendis confessionibus, vel alias canonicas, 
et legitimas poenas pro delicti modo animadvertere, ad locorum Ordinarios 
in sua cuiusque Dioecesi omnino spectabit. 

His igitur circa ordinem, formam, modumque contra eiusmodi delin- 
quentes procedendi, ut praefertur, constitutis, ac suis unicuique Iudici Eccle- 
siastico iuribus assignatis, et distributis; hanc Nos deinceps regulam ab 
omnibus observari, ac custodiri volumus, et mandamus, si quando talia 
delicta deprehendi contigerit; quae tamen haud unquam posthac eventura 
in Domino confidimus, accedente insuper praeclara inclytae Lusitanae Na- 
tionis universae erga Sedem Apostolicam observantia, et obedientia, nec 
non eximia tum istius Sanctae Inquisitionis Officii, tum cuiusque loci Ordi- 
nariorum nunquam defutura vigilantia. Quapropter quaecumque aliter, quam 
praesentibus Nostris decrevimus et constituimus, sive in Edictis praefati Oificii 
Inquisitionis, sive in quibuslibet quorumvis Ordinariorum Mandatis, aut 
Pastoralibus Literis, vel Decretis antehac statuta prodierint, ea Nos, quo- 
niam post Apostolicam hanc a Nobis propositam agendi, seu iudicandi nor- 
mam minus necessaria fore censemus, desinere iam, et cessare, ac, veluti 
nunquam emanassent, omnem obligandi vim amittere, Motu proprio, et ex 
certa scientia, deque Apostolicae potestatis plenitudine declaramus, statuimus, 
atque sancimus. 

Decernentes, etc. 

[Bened. XIV Bull., tom. 2, p. 54-59]. 

«371. : 
Benedictus XIV, const. Ad universae, 3 sept. 1746. 


8 1. Ad universae Christianae Reipublicae statum, ad Ecclesiasticarum 
Legum custodiam, et Fidelium Populorum salutem, tam magni refert sin- 
gulos Patriarchalibus, Primatialibus, Metropolitanis, et Cathedralibus Eccle- 
siis praepositos, in ipsis Ecclesiis, vel Dioecesibus sibi creditis assidue resi- 
dere, ut difficile sit aliud ullum reperire Ecclesiasticae disciplinae caput, 
quod aut Conciliaribus Canonibus atque Decretis, aut Apostolicae Sedis 
Constitutionibus et Sanctionibus, tam saepe tamque impense inculcatum 
fuerit et commendatum. Ut autem antiquiora Canonica statuta praeterea- 
mus, Nobis satis erit innuere, quid hac de re decreverit Sacrosancta Tri- 
dentina Synodus, sess. 6, cap. 1 et sess. 23, cap. 1, de Reform.; tum ea 
quae recol. mem. Praedecessor Noster Urbanus Papa VIII praescripsit in 
sua Constitutione data apud S. Petrum die xir Decembris Anni Mpcxxxiv, 
quae incipit Sancía Synodus,! et in qua praecedentes aliorum Romanorum 
Pontificum Pii IV, Gregorii XIII, et Clementis VIII Leges et Constitutiones 
retulit, confirmavit, et ampliavit. Neque opus est recensere omnes Encyclicas 
Literas, quae ad Patriarchas, Primates, Archiepiscopos, et Episcopos de 
implendo huiusmodi Residentiae onere identidem admonendos, ab hac Apo- 
stolica Sede mitti consueverunt; ut patet ex Epistola iussu Ven. Servi Dei 
Innocentii Papae XI Praedecessoris quoque Nostri scripta die v Februarii 
Anni MDcLxxvrir, item ex alia die xxiv Decembris Anni wpccvri a felic. rec. 
Clemerte Papa XI ad suum et Apostolicae Sedis Nuntium Neapoli commo- 
rantem conscripta, ut illius Regni Praesules ad residendum in propriis Eccle- 
siis et Dioecesibus adigerentur; necnon ex eiusdem Clementis Literis in forma 
Brevis datis die xxv Maii Anni MDpccix ad Archiepiscopos et Episcopos 
Poloniae, qui obtentu turbarum et dissensionum, quae tunc in eo Regno ver- 
sabantur, suas reliquerant Ecclesias atque Dioeceses. 

8 2. Neque porro Nos hac in re Apostolici Officii nostri partes deside- 
rari permisimus. Vix enim inscrutabili Divinae Providentiae consilio in hac 
suprema Ecclesiae universalis specula collocati fuimus, quum veterem Prae- 
decessorum Nostrorum morem in usum revocantes, ad Ven. Fratres omnium 
per Orbem Ecclesiarum Antistites Apostolica scripta direximus, quibus inter 
caetera salubria monita, hoc etiam de residendo in propriis Ecclesiis pecu- 
liari studio iis inculcare, et tam gravissima damna, quae ex eorum absentia 
proveniunt, quam magnas utilitates, quas eorum praesentia concreditis ipsis 
Dioecesibus affert, ante oculos proponere non praetermisimus, ut videre est 
in 8 4 Epistolae Encyclicae die rr Decembris Anni wmpccxr a Nobis con- 
scripta, quae in Tomo 1 Bullarii Nostri nuper vulgati num. II impressa est.? 
Qui autem hominum corda scrutatur Deus, is sane novit, quanto et quam 

acerbo animi Nostri dolore nonnunquam acceperimus, Ecclesiasticas Regulas 
ab aliquo ex Fratribus hac in parte violari, et quantopere studuerimus, nunc 
admonendo, nunc obsecrando, nunc increpando, absentes quidem per Lite- 
ras, praesentes vero ipsa voce ad debitum Residentiae Officium revocare. 
Quin etiam laudabilibus Praedecessorum Nostrorum vestigiis inhaerentes, 
in Nostra et Cancellariae Apostolicae Regula, qua Beneficia Ecclesiastica 
in octo anni mensibus vacatura Nostrae dispositioni et collationi reserva- 
vimus, simul etiam iisdem Patriarchis, Archiepiscopis, et Episcopis residen- 
tibus gratiam alternativae mensium, certis modo et forma ab iis acceptandam, 
libenter obtulimus; nimirum ut quamdiu ipsi apud Ecclesias aut Dioeceses 
suas vere et personaliter residerent, de Beneficiis huiusmodi Ecclesiasticis, quae 
extra Romanam Curiam in Februarii, aliisque alternis anni mensibus vacare 
contingeret, dummodo alias dispositioni Apostolicae reservata vel affecta 
non essent, libere disponere valerent, facultatem tempore Pontificatus Nostri 
duraturam concessimus: quo scilicet iidem Episcopi, et maiorum Ecclesiarum 
Praesules, ampliorem potestatem in Beneficiis praedictis conferendis sic obti- 
nentes, hac etiam Apostolicae Nostrae liberalitatis gratificatione illecti, ad 
personalem Residentiam praedictam libentius obeundam adducerentur. 

8 3. Quoniam vero et certae quaedam causae adesse possunt, et huius- 
modi occasiones incidere, propter quas, praevio Romani Pontificis assensu, 
et approbatione, liceat Episcopo a propria Ecclesia, et Dioecesi per aliquod 
definitum tempus abesse; ea vero absentia, quae ad modicum tempus prc- 
trahitur, neminem desertae Residentiae reum constituit; ideo et in Conciliis, 
et in Apostolicis Constitutionibus ad praecavendos abusus tam circa huius- 
modi causarum et occasionum relevantiam, quam circa tolerabilia temporum 
spatia, providae statutae Leges et Regulae reperiuntur. Et quidem iustae ac 
legitimae absentiae Causae a praefata Tridentina Synodo citat. cap. 1, sess. 23, 
non aliae agnitae fuerunt, quam Christiana charitas, urgens necessitas, debita 
obedientia, et evidens Ecclesiae, vel Reipublicae utilitas. Verum his etiam 
causis deficientibus, quum eadem Sacrosancta Synodus perpendisset, ex 
veterum Canonum sententia, minime abesse videri eos, qui aliquantisper 
absunt, et statim sunt reversuri; omnibus Ecclesiarum Antistitibus indixit, 
ut sibi licitum non putarent singulis annis, ultra duos aut tres ad summum 
menses, sive continuos, sive interruptos, extra proprias Dioeceses commo- 
rari; eosque simul admonuit, ne per illius temporis spatium, Dominici Ad- 
ventus, Quadragesimae, Nativitatis, Resurrectionis Domini, Pentecostes item, 
et Corporis Christi diebus, ab Ecclesiis suis Cathedralibus abessent, nisi forte 
Episcopalia munia in aliis Dioecesum suarum locis eos detinerent; eamque 
praeterea rationem ab iis haberi voluit, ut absque ullo Gregis detrimento con- 
cessa uterentur libertate, et ut id aequa ex causa fiaf; quibus verbis animi 
levitas, oblectationum cupiditas, aliaeque futiles causae penitus excluduntur. 

S 4. Praefatus autem Praedecessor! ad peculiares occurrentes casus de- 
scendens, Episcopis in Curia promotis unum concessit mensem (quem postea 
declaratum fuit, a die ipsorum propositionis in Consistorio computandum 

esse), quo mense elapso, singuli ad proprias Ecclesias se conferre deberent. 
Sed quum in Concilio Romano, habito a felic. record. Benedicto Papa XIII 
Praedecessore pariter Nostro, Episcopi exposuissent, tam exiguo temporis 
spatio non posse a recens promotis sua in Urbe negotia expediri, idem 
Benedictus facultatem concessit Sanctae Romanae Ecclesiae Cardinali suo, 
et Romani Pontificis pro tempore in Urbe, eiusque Districtu Vicario, ut 
praefatum unius mensis terminum, iuxta casuum contingentiam, et causa 
cognita, ad alios quadraginta dies, et non ultra, prorogare posset. 

S 5. Praeterea Episcopis ad Sacra Apostolorum Limina statutis tempo- 
ribus visitanda personaliter accedentibus, supradictus Urbanus Praedecessor 
indulsit, ut, qui Ecclesiis citra Montes, et citra Mare positis praesiderent, 
per quatuor; qui vero Ultramarinis, et Ultramontanis Ecclesiis praeessent, 
per septem menses continuos a Residentia in suis respective Sedibus facienda, 
huiusmodi Visitationis gratia, excusarentur. 

8 6. Cum vero idem Urbanus declarasset, se, per ea, quae in suis prae- 
fatis Literis constituerat, minime sublatam voluisse dictam trium mensium 
licentiam a Concilio indultam; hinc plures ortae quaestiones, et varia con- 
dita sunt Decreta, ab eodem Urbano eiusque Successoribus approbata; cuius- 
modi sunt, non licere trimestrem absentiam praedictam coniungere, sive cum 
eo tempore, quo permittitur Episcopis post suam promotionem in Urbe com- 
morari, sive cum eo, quod ad peragendam Sacrorum Liminum Visitationem 
eisdem concessum fuit: neque fas esse absentiae tempora ita disponere, ut 
tres postremi menses unius anni continuentur cum tribus prioribus mensibus 
anni subsequentis. Sicut etiam vetitum est praedictos menses coniungere 
cum eo anni tempore, quo, propter aéris insalubritatem alicui Episcopo per- 
mittitur extra Dioecesim degere; ne scilicet continuatis absentiae tempori- 
bus, vernos simul et aestivos menses, sive aestivos una cum autumnalibus, 
extra Dioecesim duci contingat. Denique, ne quis indulgentia Sacri Concilii 
per fraudem abuti posset, declaratum fuit, praedictam trium mensium vaca- 
tionem intra cuiusque anni limites coerceri, ut qui uno anno usus ea non 
fuerit, non ideo sequenti anno diutius ab Ecclesia sua abesse valeat. 

8 7. Et quoniam Tridentina Synodus sub Legibus de Residentia huius- 
modi ipsos etiam Sanctae Romanae Ecclesiae Cardinales nominatim com- 
prehendit; praefatus Urbanus Praedecessor, àdvertens nonnunquam evenire, 
quod aliquis ex Cardinalibus alicui Patriarchali, seu Metropolitanae, aut 
Episcopali Ecclesiae praepositus, unam simul ex Episcopatibus Suburbicariis 
obtineret, constituit, ut huiusmodi Cardinales in primodictis Ecclesiis, non 
autem apud Episcopatus Suburbicarios, residere tenerentur. 

8 8. Denique tam in praedicto Concilio, quam in citata Urbani Con- 
stitutione, contra Transgressores huiusmodi Legum, quae ad Residentiam 
pertinent, gravissimae poenae statutae fuerunt; quarum executionem idem 
Urbanus primo quidem demandavit Auditori Causarum Curiae Camerae 
Apostolicae.! Verum biennio post totam huius materiae cognitionem dele- 


! Const. Cum residentia, 15 sept. 16035; const. Exposuit Nobis, 10 iun. 1636. - 

gavit Congregationi particulari a se deputatae, quam compositam esse voluit 
ex tunc, et pro tempore existentibus Cardinali Romani Pontificis in Urbe 
Vicario, nec non eiusdem Pontificis Datario, et Secretario Status, ac Secre- 
tario Brevium, duobus item Secretariis Congregationum negotiis et consul- 
lationibus Episcoporum, et Regularium, ac interpretationi, et executioni 
Decretorum praedicti Concilii Tridentini respective praepositarum. Et quidem 
praedicto Cardinali Vicario facultatem tribuit, ut, iustis ex causis, et cum 
consilio praedictorum Praelatorum, concedere posset Episcopis licentiam 
abessendi a propriis Ecclesiis, et Dioecesibus spatio dumtaxat dierum qua- 
draginta, ut in ipsius Urbani Literis datis die prima Ianuarii Anni millesimi 
sexcentesimi trigesimi sexti distinctius praescribitur. 

8 9. Huius Congregationis Caput, seu Praefectus, ex quo eadem insti- 
.tuta est, semper fuit praefatus Cardinalis Vicarius pro tempore existens; 
quemadmodum eiusdem Secretarii munus is semper gessit, qui Congrega- 
tioni Concilii Tridentini fuit a Secretis; unde etiam Nos ipsi, dum in mino- 
ribus constituti Officio Secretarii praedictae Congregationis Cardinalium 
Concilii Tridentini interpretum fungeremur, par quoque munus Secretarii 
alterius Congregationis super Residentia Episcoporum simul sustinuimus. 
Quae sane Congregatio, ut ex illius Secretariae Regestis apparet, tam ipsius 
Urbani Praedecessoris temporibus, quam aliis subsequentibus, non semel 
singulis Annis adunari consuevit; id quod a san. mem. Praedecessore pariter 
Nostro Clemente Papa XI in usum revocatum fuit, et identidem peractum, 
Nobismetipsis praefatum Secretarii munus obeuntibus, confectisque a Nobis, 
et impressis foliis, ea prorsus methodo, quae pro causis ad Congregationem 
Concilii pertinentibus observatur. 

8 10. Ut autem Episcopi a suis Ecclesiis, vel Dioecesibus licite abesse 
possint, quum praeter causam Canonicam, expressa quoque licentia Romani 
Pontificis, ut supra diximus, sit necessaria; excepto casu praedictae tri- 
mestris absentiae a Concilio permissae, pro qua nulla peculiaris requiritur 
licentia, quum idem Concilium Episcoporum abscedentium conscientiae 
relinquat, de aequitate causae iudicium facere; hinc est, quod quaecumque 
huius generis licentia olim indulgeretur, per speciale Chirographum manu 
Pontificis signatum expediebatur. Postmodum vero inductus fuit mos descri- 
bendi omnes huiusmodi licentias in unico Folio, quod Pontifici subscriben- 
dum deferebatur; quem sane morem a praecessoribus Secretariis invectum, 
Nos quoque servavimus. 

8 11. Cum autem post absentiam duodecim annorum, quorum duos 
apud Anconitanam, et decem apud Bononiensen Ecclesias regimini Nostro 
successive commissas, assidue residendo transegimus, in Urbem reversi, et 
ad Apostolicam Sedem, quamvis immerentes, evecti fuerimus; Congregationis 
praefatae sessiones, materia forsan deficiente, non amplius frequentari com- 
perimus; neque porro Chirographa, aut Folia signanda Nobis oblata fue- 
runt; sed facta Nobis oretenus a Praelato dictarum Congregationum super 
executione, et interpretatione Concilii, et super Residentia Episcoporum 
Secretario, tam petitionum Episcoporum, qui vacationem a Residentia postu- 
labant, quam Causarum, quibus huiusmodi petitiones, innitebantur, relatione, 

nostroque desuper accepto responso, opportuna singulis Decreta perscribi, 
eaque a Cardinali Vicario Nostro, tamquam  saepedictae Congregationis 
super Residentia Episcoporum Praefecto, signari consueverunt. Verum quum 
Nos hanc agendi rationem pro rei gravitate nimis compendiariam iudica- 
verimus, visum est Nobis Motu proprio, et ex certa scientia, non solum 
pro debita, ut aiunt actus solemnitate, sed etiam pro ipsius rei subsistentia, 
et pro maturiori examine causarum, quae ad huiusmodi licentias obtinendas 
afferuntur, infrascriptas leges, et ordinationes inviolabiliter in posterum ob- 
servandas, Apostolica auctoritate, tenore praesentium, edicere et constituere. 

8 12. Primum itaque relata superius Sacrosanctae Tridentinae Synodi 
Decreta, sess. 6, cap. 1, et sess. 23, cap. 1, de Reformat., laudatasque Roma- 
norum Pontificum Praedecessorum Nostrorum Pii IV, Gregorii XIII, Cle. 
mentis VIIL, et Urbani pariter VIII Constitutiones, et Ordinationes, nec non 
omnes et singulas, quas supra innuimus, Resolutiones Apostolicae Sedis 
auctoritate editas, innovantes, et tam Decretorum, quam Constitutionum, 
Ordinationum, et Resolutionum huiusmodi tenores etiam veriores pro satis 
hic expressis, ac etiam de verbo ad verbum insertis habentes, et haberi 
volentes, illaque et illas, quatenus opus sit, iterum plenissime approbantes, 
et confirmantes; omnia et singula in ipsis contenta, ab iis, ad quos spectat, 
et pro tempore in posterum spectabit, attendi, et in his omnibus, quae 
Nostris hisce Literis non adversentur, exactissime impleri et observari volumus, 
statuimus, et in virtute sanctae obedientiae mandamus, atque praecipimus; 
non obstantibus quibuscumque privilegiis, aut contrariis, etiam quantumvis 
inveteratis, usibus et consuetudinibus, quae potius abusus et corruptelae 
dici debent, quibus, si forte adesse, aut allegari contingat, motu ac scientia 
simili, ac de praedictae Apostolicae auctoritatis Nostrae plenitudine, dero- 
gamus, ac derogatum esse volumus et decernimus. 

8 13. Secundo loco, et consequenter ad praemissa, adversus praedictarum 
Legum, et Constitutionum  Transgressores, omnes et singulas poenas in 
eisdem Decretis, et Constitutionibus latas et comminatas, auctoritate quoque 
nostra confirmamus et innovamus; amissionis scilicet quartae partis fru- 
ctuum unius anni, ipso facto ab iis incurrendae, qui legitimo impedimento, 
seu iustis et rationabilibus causis cessantibus, et absque expressa, ut prae- 
fertur, Apostolicae Sedis licentia, sex mensibus continuis extra suam Dioe- 
cesim morando abíuerint; et amissionis alterius quartae partis fructuum, 
eodem modo incurrendae, ubi huiusmodi absentia ad alios sex menses pro- 
trahatur; ut in praedicto Concilio Tridentino, sess. 6, cap. 1, de Reform., 
statutum fuit; incursus quoque in peccati mortalis reatum, et obligationis 
restituendi fructus in absentia perceptos, nulla etiam praevia declaratione, 
eosque erogandi in Ecclesiarum fabricas, seu in subventionem pauperum 
ipsius loci, quacumque conventione, seu compositione pro huiusmodi fru- 
ctibus male perceptis prohibita; ut in eodem Concilio, sess. 23, cap. 1, prae- 
scribitur. Similiter impositam a praedicto Pio IV Praedecessore poenam 
amissionis facultatum testandi et disponendi, si quae transgressoribus huius- 
modi competere dignoscantur; nec non inhabilitatis ad maiores Dignitates, 
et Ecclesias obtinendas, quam praefatus quoque Praedecessor Clemens VII 

indixit, per omnia confirmamus, et innovamus. Quibus omnibus hoc etiam 
superaddimus, ut iidem transgressores omnibus et singulis Indultis, et Pri- 
vilegiis, quae forsan ipsis, tamquam Pontificio Solio Assistentibus, concessa 
fuerint, ipso facto privati esse censeantur. Decernentes, sub Transgressortum 
nomine comprehendi non solum eos, qui praeter tres menses a Concilio 
toleratos, absque legitima causa, et expressa Romani Pontificis licentia, extra 
proprias Dioeceses commorantur: sed eos etiam, qui huiusmodi licentiam 
falsis simulatisve causis dolose extorquere non dubitaverint; vel ea semel 
rite recteque obtenta, praescriptos in eadem limites, ac praefinitum tempus 
praetergressi fuerint. Quod si nihilominus, aliqui, non minus Canonica sta- 
tuta, quam propositas huiusmodi poenas contemnentes, in sua contumacia 
obtirmati perseverare praesumpserint: volumus adversus istos ad ulteriora 
cum effectu procedi, iuxta mentem eiusdem Concilii Tridentini, quod in 
citato cap. 1, sess. 6, Romanum Pontificem pro tempore existentem hortatur, 
ut suae supremae Sedis auctoritate in huiusmodi Transgressores ad seve- 
riorem Sacrorum Canonum normam animadvertat, atque etiam Ecclesiis 
ipsis de utilioribus Pastoribus provideat, sicut in Domino noverit salubriter 
expedire. 

8 14. Tertio loco volumus et mandamus, ut praedictae Congregationis 
super Residentia Episcoporum ab Urbano Papa VIII institutae exercitium, 
atque sessiones resumantur; confirmantes ipsius Praefecturae munus dilecto 
Filio Nostro Ioanni Antonio Tituli S. Martini in Montibus Presbytero S. R. 
E. Cardinali Guadagni nuncupato moderno Nostro in Urbe eiusque Districtu 
in spiritualibus Vicario, eiusque in Officio Vicariatus huiusmodi Successo- 
ribus; sicut etiam Officium Secretarii eiusdem Congregationis dilecto Filio 
Magistro loseph Alexandro Furietto, eiusque Successoribus Congregationis 
Cardinalium Concilii Tridentini Interpretum Secretariis; eosdemque statuen- 
tes in huiusmodi Congregatione nunc et deinceps pro tempore locum habere, 
et suffragium ferre, quicumque ea officia, et munera obtinent, sive obtine- 
bunt in posterum, quae in praecitatis Urbani Praedecessoris Literis desi- 
gnantur. Praeterea quum minime expediat huiusmodi Congregationem Pro- 
motore Fiscali carere, Nos eum, qui in Tribunali praedicti Cardinalis Vicarii 
Urbis Officium gerit Promotoris Fiscalis, eiusque in Officio Successores 
pro tempore, ad idem munus obeundum deputamus in praefata Congrega- 
tione, cui ipsum, seu ipsos cum consultivo suffragio volumus interesse. At 
vero perpendentes, quod si Congregatio isthaec toties habenda foret, quoties 
ab aliquo Episcopo licentiam abscedendi a Dioecesi peti contingeret, eadem 
aut propter frequentiam nimis onerosa evaderet, aut propter negotiorum 
levitatem tractu temporis negligi, et parvipendi posset; volumus atque sta- 
tuimus, eandem tunc tantum cogendam, habendamque esse, quum aut a Nobis, 
sive a Successoribus Nostris Romanis Pontificibus, alicuius negotii cognitio 
ipsi remissa, et delegata fuerit, aut, huiusmodi etiam remissione cessante, quo- 
ties de poenis superius constitutis, adversus aliquem transgressorem reipsa 
decernendis infligendisque deliberandum fuerit; siquidem huiusmodi poenarum 
modus, prout cuiusque maior, aut minor contumacia exegerit, ab eadem Con- 
gregatione statuendus erit, ut facta per ipsius Secretarium Nobis, seu Successo- - 

ribus Nostris relatione, approbataque Congregationis resolutione, ad huiusmodi 
poenarum executionem cum effectu procedatur, aut denique quum aliquis Epi- 
scopus instantiam proponat abessendi a propria Dioecesi ratione alicuius mu- 
neris, sive officii, cuius ea dicatur natura esse, ut Apostolicum Indultum de non 
residendo ad longum tempus ipsi sit concedendum. Nos etenim huiusmodi 
Indulta nemini unquam concedi debere decernimus, nisi praevio causarum 
examine in eadem Congregatione peragendo, Nostraque et Successorum 
Nostrorum scientia, et approbatione, et mediante expeditione Literarum Apo- 
stolicarum in forma Brevis; ideoque mandamus Nostro et Romani Pontificis 
pro tempore existentis Supplicum Libellorum Secretario, aliisque Secretariis 
quarumvis Congregationum, quibus ea de re preces oblatae fuerint, ut illas 
in praedictam Congregationem super Residentia Episcoporum omnino remit- 
tant; simulque prohibemus Nostro, et Successorum Nostrorum pro tempore 
Secretario Brevium, ne Literarum Apostolicarum super Indultis huiusmodi 
exempla Nobis, aut Successoribus Nostris signanda, ullatenus afferat, nisi 
authentica documenta, tam de causarum examine in dicta Congregatione 
peracto, quam de Apostolica approbatione, et assensu consequenter ema- 
natis, eidem fuerint exhibita. 

8 15. Quarto loco statuimus, ut Folia superius enunciata in posterum 
omnino conficiantur, in quibus nimirum describantur nomina Episcoporum, 
quibus dantur Indulta commorandi extra Dioecesim, una cum causis ab ipsis 
adductis atque probatis, et spatio temporis ad quod huiusmodi Indulta con- 
ceduntur; quae quidem Folia a Romano Pontifice subscripta, in Tabulario 
praedictae Congregationis, ut alias, asservari praecipimus. Quod tamen intel- 
ligi volumus non de iis Indultis, quae per Apostolicas Literas in forma Brevis 
expedienda esse in paragrapho superiore descripsimus; sed de alterius ge- 
neris Indultis, de quibus infra dicendum erit, quaeque, post Pontificium 
assensum a Secretario requisitum et obtentum, expediri debebunt per Decreta 
a praedicto Cardinali Vicario Urbis, tamquam praefatae Congregationis Prae- 
fecto, subscripta. Decet enim has quoque licentias non sine Pontificia sub- 
scriptione prodire; idque obtinebitur accedente Signatura Pontificis super 
praedictis Foliis, in quibus singulorum Indultorum tenores, et causae a Secre- 
tario descriptae erunt; quemadmodum elapsis temporibus, atque etiam a 
Nobis ipsis, dum huiusmodi Secretarii munere fungeremur, servatum fuisse 
narravimus. 

8 16. Quinto loco, quoniam experiendo cognovimus, quod ad obtinenda 
Indulta commorandi extra Dioecesim, infrascriptae plerumque causae ab Epi- 
scopis afferri solent: nimirum aut necessitas assistendi personaliter alicui liti, 
seu controversiae, in qua Ecclesiae, aut Cleri sui, vel etiam propriae Familiae 
res agatur, quaeque in Romana Curia introducta sit, vel alia in. Urbe, in 
qua resideant maiora Tribunalia, quorum ea de re iudicium esse debeat ; 
aut corporalis aegritudo, qua correptus fuerit Episcopus, dum extra Dioe- 
cesim, Conciliaribus mensibus utens, morabatur, ita ut ad eandem Dioecesim 
reverti nequeat; aut adversa valetudo in ipsa Dioecesi contracta, ad quam 
depellendam Medici putent necessarium fore, Episcopum aérem, et solum 
aliquantisper mutare; aut denique malignitas aéris in Dioecesi vigens, quam 

aliquibus anni mensibus devitari oporteat. Et quoniam nec ulla ex prae- 
missis causis, absque expressa Romani Pontificis approbatione, quemquam 
ab onere residendi eximere potest; et nisi certis expressis circumstantiis, 
iisque verificatis, difficile est ad huiusmodi approbationem rite recteque pro- 
cedere; necessarium Nobis visum est infrascriptas Regulas statuere, quas 
in singulis respective casibus ab iis, ad quos spectat, et pro tempore spec- 
tabit, observari mandamus, atque praecipimus. 

8 17. Si quis igitur in posterum licentiam petierit abscedendi a Dioe- 
cesi sibi concredita, ut iudiciali controversiae, quae alibi vertitur, per se 
ipsum intersit: exprimere debebit in precibus tum Locum, sive Urbem, in 
qua huiusmodi lis agitatur, tum etiam an ea pertineat ad ipsam Oratoris 
Ecclesiam, seu Clerum, vel potius ad ipsius Familiam. Et quidem si ad Farai- 
liam pertineat, absque eo quod Secretarius Congregationis Pontificem, 4ut 
Cardinalem Praefectum adeat, rescribendum ab ipso erit, ut Orator ad offe- 
ctum, de quo in precibus, utatur mensibus a Conciliis indultis. Quod ^i eis 
iam usus fuerit, ulterior ipsi licentia non concedetur. Si vero de eius Eccle- 
siae, vel Cleri rebus agatur, exponi debebunt, tum status litis, eiusdemque 
gravitas, tum causae, propter quas necessaria creditur in loco iudicii Ora- 
toris praesentia; tum etiam declarandum, an mensibus Conciliaribus usus 
fuerit. Et quidem si nondum illis usus sit, reser:bendum erit, ut eos in 
huiusmodi causam impendat. Si vero id amplius Episcopo integrum non 
sit, (qua in re nec dolus, nec fraus intercesserit), et alioquin ipsius instantia 
iusta videatur, tantum illi temporis, et non amplius, ad commorandum extra 
Dioecesim tribuatur, quantum iudicatum fuerit necessarium esse, ad Causae 
Defensores, Advocatos, et Iudices de omnibus, quae ad rem pertinent, suffi- 
cienter instruendos. Si enim licentia abessendi a Dioecesi usque ad finalem 
exitum causae extendi deberet, nemo non videt, quam diuturna plerumque 
foret in hisce casibus Episcoporum absentia, et quam facile evenire posset, 
ut pleraeque Dioeceses complurium annorum spatio suorum Pastorum prae- 
sentia carerent. 

8 18. Qui vero licentiam abessendi petierint ratione infirmitatis extra 
Dioecesim contractae dum vacatione a Concilio indulta uterentur, asserentes 
ea de causa regressum ad propriam Dioecesim sibi prohiberi; exponere 
debebunt contractae infirmitatis qualitatem, et super ea testimonium Medici 
iuramento firmatum exhibere. Atque ubi petita licentia ipsis indulgeatur, 
ea semper ad certum, ac definitum tempus concedi debebit, adiecta quoque 
clausula si famdiu infirmitas duraverit. 

8 19. Ab iis autem, qui huiusmodi licentiam. postulaverint, eo quod 
aéris mutatione opus sibi esse dicant ad convalescendum ex morbis, quos 
in suis Ecclesiis residendo contraxerunt, exprimendum erit in precibus, quo 
morbi genere, et quam graviter laborent, ac proferendum testinionium Me- 
dici, qui iureiurando testetur, utile ac necessarium Oratori esse, ut in aliam 
Regionem, atque aérem per aliquod tempus se transferat. Nec illud silentio 
praetereundum, an scilicet Orator, antequam morbo corriperetur, trimestri 
licentia a Concilio permissa usus fuerit. Si enim id nondum fecerit, et tempus 
a Concilio indultum sufficiens ipsi non reputetur, poterit eidem concedi, ut 

per quatuor menses in quibus tamen Conciliares Menses comprehendantur, 
a Residentia absens permaneat. At si praedictos Conciliares Menses, remoto 
omni dolo et fraude, iam extra Dioecesim transegerit; tantum temporis ipsi 
indulgeatur, quantum ad confirmandam ipsius valetudinem vere necessarium 
esse prudenter iudicabitur. 

S 20. Qui tandem licentiam commorandi extra Dioecesim postulabit 
propter malignitatem aéris, quem in sua Dioecesi aliquo anni tempore insa- 
lubrem esse affirmet; is videat etiam, atque etiam quid agat. Et quidem 
pro veritate exponat, quibus anni mensibus perniciosus sit Regionis aér. 
Item an eadem Coeli temperies totam comprehendat Dioecesim, ita ut nullus 
intra eius tractum locus existat, in quo suspectum illud tempus absque 
salutis detrimento transigere valeat; postremo an Conciliaribus Mensibus 
usus fuerit. Etenim si nondum eos sibi sumpserit, non aegre obtinebit 
Indultum abessendi per quatuor menses (quatenus periculum ab aére tamdiu 
durare censeatur) in quibus tamen tres illi a Concilio permissi numerandi 
erunt. Si autem huiusmodi Concilii indulgentia iam usus fuerit, frustra novum 
Indultum praedicta de causa ab Apostolica Sede postulabit; sibique impu- 
tare debebit, quod quum sciret certo anni tempore in sua Dioecesi aérem 
insalubrem fore, concessos vacationis Menses in tempus illud non reserva- 
verit. In omnibus autem absentiae Indultis, quae ratione aéris insalubris in 
posterum concedentur, hanc clausulam adiici volumus: Dummodo intra Dioe- 
cesim aliquis locus non adsit, in quo aér salubris sit, et in quo Episcopus 
commorari possit. 

S8 21. Sane praedictus Urbanus Praedecessor non praetermisit eorum 
Antistitum causam considerare, qui Provincialibus Conciliis, vel Congrega- 
tionibus, seu Assembleis generalibus, in quibus Ecclesiastici intervenire so- 
lent, personaliter interesse, sive in aliis muneribus, aut Reipublicae officiis, 
quae ipsorum Episcopatibus, Ecclesiisque adiuncta sunt, ad certum tempus 
extra Diocesim occupari solent, ac debent: et his quidem in praecitata Con- 
stitutione licentiam abessendi concessit pro eo definito tempore, quo eius- 
modi Concilia, Congregationes, et Assembleae peragentur, exercitiumque 
muneris, seu officii publici eorum Ecclesiis adiuncti, actu duraverit; dum- 
modo iis finitis, recto tramite ad Ecclesias sibi commissas sese conferrent; 
cuius concessionis aequitatem Nos quoque agnoscentes, eandem approba- 
mus, et confirmamus. Sed quum idem Urbanus nihil statuerit de Episcopis, 
qui a Residentiae suae loco discedunt pro Processuum in causis Beatifica- 
tionum, aut Canonizationum compilatione, Apostolica auctoritate ipsis dele- 
gata; necesse est aliquid a Nobis pro his etiam casibus opportune constitui. 

8 22. Expediuntur a Congregatione Sacrorum Rituum Literae, quas 
vocant Remissoriales, et Compulsoriales, quibus committitur, ut supradicti 
Processus auctoritate Apostolica conficiantur; eaeque diriguntur tribus Epi- 
scopis, aut Superioribus Praelatis, cum clausula, ut duo ad minus procedant. 
Cumque in huiusmodi Episcoporum numero semper includatur Ordinarius 
loci, in quo Processus construitur: fere contingit, e tribus, ad quos Literae 
sunt directae, unum dumtaxat a Residentia avocari. Ubi itaque aliquis Epi- 
scopus Titularis Ecclesiae in partibus Infidelium constitutae haberi possit, 

volumus eum in praefatis Literis pro uno ex tribus Episcopis comprehendi. 
Quod si tres omnino Antistites in propriis Ecclesiis residentes ad huiusmodi 
effectum delegari oporteat, statuimus atque praecipimus, ut Literae a prae- 
dicta Congregatione dirigantur Episcopis, qui viciniores sunt Dioecesi, in 
qua Apostolicus Processus conficiendus erit. Quoniam vero non de re agitur, 
quae duabus tribusve hebdomadibus perfici queat, sed quae plurium saepe 
mensium, aut etiam annorum operam requirit; volumus, ut Episcopi, qui 
eiusmodi delegationem acceptaverint, necessariam licentiam abscedendi a 
Dioecesi, causam absentiae exprimendo, petere et impetrare non omittant, 
sub poenis adversus eos constitutis, qui absque causa extra Dioecesim com- 
morantur. In huiusmodi autem licentiis concedendis, statuimus, ut Conci- 
liares Menses semper comprehendantur, et praeter eos, triginta dumtaxat 
dies, si opus fuerit, adiiciantur; nam et ad plura peragenda quadrimestre 
spatium sufficiens est; et, si adhuc facienda supersint, quatuor alii menses 
sequenti anno in idem opus insumi poterunt. 

8 23. Haec sunt, quae salubriter in. Domino statuenda iudicavimus, 
quaeque pro regula, et norma in posterum haberi volumus, ut a Vencrabi- 
libus Fratribus Patriarchis, Archiepiscopis, et Episcopis, gravissimum, quod 
ipsis incumbit, Residentiae officium exacte impleatur. Itaque Dilecto Filio 
moderno Praefatae Congregationis super eadem Residentia Secretario, eiusque 
Successoribus in perpetuum, iniungimus, et in virtute sanctae obedientiae, 
sub poenis contra inobedientes mandatis Apostolicis in re gravi, praecipi- 
mus, atque iubemus, ut supplices Libellos pro parte quorumcumque Anti- 
stitum sibi oblatos, in quibus ea, quae supra adnotavimus, expressa non 
fuerint, quibusque necessaria authentica documenta, superius pariter indi- 
cata, non sint adiuncta, nullo modo recipiant, multoque minus ad Pontificem 
referant. In Decretis autem, quae post Pontificium assensum ab ipsis Secre- 
tariis in consueta audientia reportatum, a Cardinali eiusdem Congregationis 
Praefecto subscribenda erunt, suprascriptas clausulas respective apponere 
non praetermittant; illud etiam expresse cavendo, ut quae conceduntur In- 
dulta, a die Datae ipsorum Decretorum decurrere intelligantur. ; 

8 24. Denique Venerabiles Fratres Patriarchas, Primates, Metropolitanos, 
et Episcopos omnes monemus, ut non solum ipsi statutas de Residentia 
leges adamussim observent, sed etiam memores sint Decreti a Sancta Triden- 
tina Synodo editi, sess. 6, cap. 1, de Reformatione, quo iubentur singuli pro 
virili parte in aliorum agendi rationem respective vigliare, et non residentes 
Romano Pontifici infra certum tempus denunciare. Nostris quoque, et Apo- 
stolicae Sedis Nuntiis hoc idem demandamus, et iniungimus; ubi intra 
ipsorum Nuntiaturae Districtum aliquis Episcopus, seu Superior Praelatus 
existat, qui Canonicas Leges hac in parte violare dignoscatur. 

S 25. Et quia Nobis relatum est, nullibi frequentius praedictas Leges ab 
Episcopis violari, quam in proximo Neapolitano Regno, (neque vero id mirum 
in tanto eorumdem numero), volumus, atque statuimus, ut in Indultis absen- 
tiae, quae pro Episcopis praedicti Regni in posterum expediri contingat, ad 
caeteras clausulas superius praescriptas, haec etiam addatur, ut obtenta licentia 
exhiberi debeat Apostolico Nuntio Neapoli commoranti, alioquin nullius 

roboris, et momenti habeatur. Nos siquidem praedicto Nuntio earundem 
praesentium tenore committimus, ut huiusmodi Licentias in acta sui Tribu- 
nalis referri faciat, itemque de causis, propter quas concessae fuerint, inquirat, 
ac tempus in iis praefinitum observet, ad hoc scilicet, ut et per eum resciri 
possit, si quid obreptum, aut subreptum fuerit in precibus; et ipsum latere 
nequeat, si quis praescriptos sibi limites transgrediatur, sive absque neces- 
sario Apostolicae Sedis Indulto, extra tempora a Concilio permissa, longe 
ab Ecclesia, et Dioecesi sua commoretur. Pro iis autem, qui, ut Nobis pa- 
riter relatum fuit, Dioeceses suas deserunt, et non quidem in Urbem Regni 
principem, ubi Apostolicus Nuntius moram trahit, sed in alias se conferunt 
eiusdem Regni Civitates, quin ipse Nuntius quidquam de ipsis audiat: iniun- 
gimus eidem Nuntio, ut per Officiales suos, atque Ministros, quos in omnibus 
Dioecesibus retinet, curet se certiorem fieri de Episcopis, quicumque a pro- 
priis Dioecesibus recedunt: ut et ii, qui obtentis licentiis abutuntur, et multo 
magis ii, qui proprio marte se gerere praesumunt, (dum vel absque praevia 
licentia, praeter tempus a Concilio indultum a suis Dioecesibus absunt, vel 
si ob aliquem inopinatum eventum ab ipsis discedere compulsi fuerint, 
huiusmodi licentiam, statim ac ad destinatum locum pervenerint, petere et 
impetrare non curant), severiori sacrorum Canonum, et Apostolicarum san- 
ctionum censurae subiiciantur. 

S 26. Caeterum intendimus sub praesentium Literarum Nostrarum ordi- 
natione, et dispositione etiam ipsos Venerabiles Fratres Nostros Sanctae 
Romanae Ecclesiae Cardinales, qui Patriarchalibus, Primatialibus, Archiepi- 
scopalibus, et Episcopalibus Ecclesiis praedictis ex concessione, et dispensa- 
tione Apostolica nunc praesunt, et in futurum praeerunt, comprehendi, ac 
comprehensos esse, et fore. 

Praesentes quoque Literas, etc. 

[Bened. XIV Bull. tom. 2, p. 128-138]. 


372. 
Benedictus XIV, ep. Redditae sunt, 17 sept. 1746.' 


Redditae sunt Nobis per Dilectum Filium, eumdemque primarium admi- 
nistrum nostrum, Silvium Cardinalem Valenti, vestrae litterae, quibus sub- 
ortam inter vos in re gravis sane momenti controversiam exponitis, eamque 
iudicio nostro subiicitis. Non possumus equidem non magnopere commen- 
dare propositum vestrum, quo Sedem Apostolicam consulendam censuistis, 
eiusque definitionem exposcendam, ut eam unanimi consensu amplectamini ; 
quam si omnes, cum similes emergunt quaestiones, pari docilitate exquire- 
rent, et sequerentur, non tanta succresceret in dies, inter Evangelicos Ope- 
rarios, opinionum varietas, nec doleremus aliquando, ob eorumdem in tra- 
denda morum doctrina diversas sententias, in partes distrahi Christianum 

populum, eamque scindi mentium animorumque concordiam, quam Christus 
Dominus Ecclesiae suae commendatam voluit usque adeo, ut ea praesertim, 
quasi tessera, discipulos suos cognoscendos praedixerit. 

S I. Exposuistis itaque Nobis, non raro istic contingere, ut Catholici 
Matrimonium inter se contracturi, Civilem adeant Magistratum, aut Haere- 
ticum Ministellum, quibus se sistere legibus Patriae coguntur, et coram 
illis mutuum exprimant in Coniugium consensum, quem tamen postea reno- 
vare coram legitimo Ministro Catholico et duobus Testibus, uti Tridentinum 
praecipit, aut omnino negligunt, aut in longum tempus differunt: interim 
vero, perinde ac si legitimi Coniuges iam forent, non dubitant omnem 
Coniugalem consuetudinem inter se habere. Quaesivistis deinde, quid de 
illo consensu sentiendum sit, coram Civili Magistratu aut haeretico Ministello 
praestito: num scilicet satis fuerit ad perficiendum Matrimonium validum, 
saltem in ratione contractus, quod alter ex vobs aífirmat, alter inficiatur; 
eisi ad Sacramenti dignitatem non assurgat, quod nemo vestrum in quaestio- 
nem adducit; si enim res ita se haberet, uti primus existimat, subsequens 
inter consentientes copula, etiam ante renovatum coram Parocho Catholico 
consensum, omni Íílagitio vacaret, et suscepta exinde proles, absque ulla 
dubitatione, esset legitima reputanda. 

'* 82. lam vero, ut postulatis vestris breviter simul et dilucide respon- 
deamus, unaque controversiam omnem iudicio nostro praecidamus, sic 
habete: Ubicumque promulgatum et receptum sit Concilii Tridentini Decre- 
tum, cap. 1, sess. 24, de Reform. Matrim., ibi nulla prorsus, atque in omni 
ratione irrita esse coniugia, aliter quam coram alterutrius contrahentium 
legitimo Parocho, aliove Sacerdote Parochi vices agente, et duobus Testibus, 
celebrata. Scimus profecto esse Theologos, qui in ipso Fidelium Matrimonio 
Contractum a Sacramento ita dividunt, ut illum omnino perfectum quan- 
doque consistere credant, quin ad Sacramenti excellentiam pertingat; sed 
quidquid sit de hac opinione, quam Nos quidem nunc in medio relinqui- 
mus, ea certe, quod attinet ad rem praesentem, locum nullum sibi vindi- 
care potest apud eos, qui Tridentina lege obstringuntur. Etenim qui praeter 
formam a se praescriptam, Matrimoninm contrahere attentant, eorum Tri- 
dentina Synodus non Sacramentum modo, sed Contractum ipsum irritum 
diserte pronunciat, atque ut eius verbis utamur: Eos ad sic contrahendum 
omnino inhabiles reddit, et huiusmodi contractus irritos esse decernit. Quare, 
cum inter Catholicos in istis Provinciis degentes et promulgatum et rece- 
'ptum iam fuerit illud Tridentini Decretum, quod ambo fatemini; perspicuum 
est, Matrimonium ab ipsis invicem initum coram Civili Magistratu aut Aca- 
tholico Ministello, et non item coram proprio alterutrius contrahentium Pa- 
rocho et duobus Testibus, neque in ratione Sacramenti, neque in ratione 
Contractus sustineri, aut ullo pacto validum reputari posse. Neque vero 
rationes, propter quas valida pronunciavimus Matrimonia, quae aut ab hae- 
reticis inter se, aut a Catholicis cum haereticis, in istis foederatis Provinciis 
contrahuntur, non servata forma Tridentini, aptari queunt Coniugiis inter 
se initis a Catholicis, quorum quilibet Tridentini Decreto se obstrictum agno- 
scit, eiusque se auctoritatem sequi profitetur. 

: 3. Sciant itaque Catholici vestrae curae concrediti, cum Civili Magi- 
stratui, aut haeretico Ministello Matrimonii celebrandi causa se sistunt, actum 
se mere civilem exercere, quo suum erga Leges et Instituta Principum obse- 
quium ostendunt: caeterum tunc quidem nullum a se contrahi Matrimo- 
nium. Sciant, nisi coram Ministro Catholico et duobus Testibus nuptias 
celebraverint, numquam se, neque coram Deo, neque coram Ecclesia, veros 
et legitimos Coniuges fore: nec, si interim coniugalem inter se consuetu- 
dinem habuerint, eam gravi culpa carituram. Sciant denique, si qua ex huius- 
modi coniunctione orietur soboles, eam, utpote ex non legitima uxore natam, 
in oculis Dei fore illegitimam, et nisi coniuges consensum ex Ecclesiae prae- 
scripto renovaverint, illegitimam perpetuo futuram etiam in Ecclesiae foro. 

8 4. Erit porro officii vestri, haec omnia, cum commoda se obtulerit 
occasio, atque ea, quam rerum circumstantiae vobis adhibendam suaserint, 
circumspectione et cautela, singulis explicare prolixius, simulque omnes com- 
monere, ut siquidem Regionis consuetudini, et terreni Principis sanctionibus 
obtemperare coguntur, faciant illi quidem, sed Religione salva, potioresque 
ducant sanctissimas Ecclesiae leges, quibus fidelium Matrimonia constrin- 
guntur. lllud praeterea vobis curandum est, ne, etiamsi duo Catholici civilem 
illam ac mere politicam coram haereticis caeremoniam peregerint, nimium 
inter se familiariter agant, aut sub eodem tecto in communi habitent, nisi 
se prius veris et legitimis nuptiis, ex norma Tridentini alligaverint; quam- 
quam enim ea familiaritas esse possit sine flagitio, flagitii certe periculo et 
suspicione non vacat: utrumque autem probis et bene moratis Christifide- 
libus cavendum est. Ad eiusmodi porro evitanda pericula, cognoscimus, 
consultius utique fore, ut Catholici, nonnisi Matrimonio iam antea in faciem 
Ecclesiae inter se legitime celebrato, ad illam explendam civilem caeremoniam, 
saecularem Magistratum, seu haereticum Ministellum adirent; sed quoniam 
ex vestris litteris deprehendimus, id non sine periculo, et perturbationibus 
posse adimpleri, id saltem pro viribus satagite, ut, postquam Reipublicae 
morem illi gesserunt, non diu differant Ecclesiae legibus parere, et coniu- 
gale foedus iuxta praescriptam a Tridentino normam rite et sancte inire; 
et si quid tum super hac re, tum super aliis, quae istam Missionem respi- 
ciunt, Nobis suggerendum esse putetis, communicato inter vos consilio, 
operam nostram implorate, quam semper praesentem invenietis. 

S 5. Epistola haec nostra tibi, dilecte fili, Paule Simon a Sancto Ioseph, 
inscripta est: eam tamen volumus a te communicari etiam dilecto filio Ha- 
driano Augustino Won-Duck Pastori Leidensi, cuius scriptum super ea, de 
qua nunc agitur, controversia, a supradicto Cardinali de Valentibus nobis 
oblatum libenter perlegimus. 

8 6. Postremo vos hortamur maiorem in modum, ut istam Dominici 
Gregis non contemnendam portionem sedulo, sicuti laudabiliter hactenus 
fecistis excolere, atque ad omnem pietatem informare pergatis; Vobisque 
interim Apostolicam Benedictionem peramanter impertimur. 

[Bened. XIV Bull, tom. 3, p. 583-585]. 

373. | 
Benedictus XIV, const. Ad eradicandum, 28 sept. 1746. 


Ad eradicandum pravum zizanii semen, quod ab adversario generis 
humani in Agro Dominico sparsum, per Lusitaniae primum Regiones pul- 
lulare compertum fuerat, ubi nimirum apud nonnullos Confessarios, in admi- 
nistrando Sacramento Poenitentiae, perversa quaedam et absurda praxis, 
Ecclesiasticis Regulis contraria, eidemque Sacramento iniuriosa, et ad aver- 
tendos Fideles ab ipsius salutifero usu quammaxime tendens, introduci coe- 
perat; pro imposito Nobis vigilandi debito, Apostolicas in forma Brevis 
Literas direximus Venerabilibus Fratribus Archiepiscopis, et Episcopis, per 
Portugalliae et Algarbiorum Regna atque Ditiones constitutis, quas deinde 
per alias Nostras sub plumbo expeditas Literas, nuper, quarto nimirum 
Nonas elapsi mensis lunii,! confirmavimus et innovavimus, adiectis nonnullis 
ordinationibus et declarationibus, quas ad meritas poenas tam delinquenti- 
bus, quam contrarium tenentibus, sive docentibus, irrogandas, et ad rectum, 
adversus eos procedendi ordinem in praedictis Regnis, et Ditionibus servan- 
dum, opportune expedire in Domino iudicavimus. 

Earum autem Literarum, quas ad huiusmodi erroris et abusus reproba- 
tionem primum edidimus, hic tenor erat. 


Sequitur integer tenor Literarum Sanctissimi Domini Nostri relat. in 
tom. 1, const. CXXXIV, fol. 535. - Cf. supra, in N. 360. 


Quoniam vero nullam Pastoralis vigilantiae cautelam superfluam esse 
ducimus, ubi de Fidelium animarum pernicie, deque subvertenda sanae 
doctrinae integritate, et recta Sacramentorum administratione, periculum 
subesse dubitetur; neque vero ignoramus, alibi quoque auditas esse poeni- 
tentium querelas de importunis nonnullorum Confessariorum perquisitioni- 
bus, pro investigandis complicum nominibus aliisque notitiis, iuxta praxim 
in praeinsertis Nostris Apostolicis Literis relatam atque damnatam; erroneas 
vero quorundam Doctorum hac de re opiniones, vel pravas aliorum recte 
opinantium interpretationes et applicationes, in eisdem Literis enunciatas, 
aliquibus arridere; nec satis eliminatas reputari per ipsas praemissas Literas, 
quas, utpote ad Lusitaniae Regnorum atque Ditionum opportunitatem accom- 
modatas, et pro iisdem solummodo emanatas, generalis definitionis, et legis 
vim auctoritatemque habere, ab aliquibus temere negatum fuit. Ideo Nos, 
Motu proprio, atque ex certa scientia, huius Nostrae generalis sanctionis 
tenore, ac de Apostolicae potestatis Nostrae plenitudine, easdem praeinsertas 
Literas iterum confirmantes et roborantes, decernimus et declaramus, memo- 
ratam praxim in se ipsa, et ubique locorum ac temporum, Apostolica aucto- 
ritate reprobatam atque damnatam esse, et censeri debere; nec ulli licitum 

esse contra doctrinam in praefato Nostro Brevi contentam docere, scribere, 
aut loqui, eamque impugnare, aut perverse interpretari, vel ipsi actu con- 
traire; sub poenis adversus tuentes, asserentes, aut tradentes opiniones scan- 
dalosas, perniciosas, et uti tales a Sede Apostolica reiectas et condemnatas ; 
et respective adversus contra facientes mandatis Apostolicis, et Ecclesiasticis 
sanctionibus statutis atque praescriptis. 

[Bened. XIV Buil, tom. 2, p. 143, 144]. 


374. 
Benedictus XIV, ep. Ex quo, 14 ian. 1747.! 


S 1. Ex quo Dilectus Filius Leander Chizzola Archidiaconus Fcclesiae 
tuae Cathedralis Brixiensis, ex improviso isthinc digressus, Bononiam se 
contulit, ibique habitum suscepit Clerici Regularis Societatis lesu; statim a 
Te, Dilecte Fili Noster, datae fuerunt ad Nos Litterae, quibus querebaris, 
eum tanti momenti consilium, Te inconsulto, cepisse, Teque penitus inscio, 
ad exitum deduxisse; non sine magno detrimento pauperum istius Civitatis 
atque Dioecesis, quibus largiter subvenire, multorumque piorum operum, 
quibus se iugiter exercere consueverat; suorum quoque Nepotum in minori 
aetate constitutorum, quorum curae, atque educationi praeesse debebat, ac 
sine spe quidquam utiliter peragendi in ipsa Societate lesu, cui iam prope 
septuagenarius nomen dederat. Haec eadem, quum ipse proximo Autumno 
in Urbem advenisses, Nobis coram inculcare non omisisti; deque iisdem 
nuper in Epistola Nobis directa, ac Typis vulgata, iterum expostulasti; 
petens praeterea, Nosque excitans, ut auctoritatis Nostrae ope, certaque lege 
proposita, huiusmodi licentiam reprimamus, qua Saeculares Clerici atque 
Presbyteri ad Regularium Claustra, quum libet, se conferentes, a Regula- 
ribus Superioribus illico recipiuntur; quod sane non aliter fieri debere autu- 
mas, quam communicatis consiliis cum Episcopis ipsorum Clericorum seu 
Presbyterorum Ordinariis; siquidem ipsi Episcopi nunquam Regularibus 
Viris Ordines conferunt, sine Praelatorum Regularium consensu, in eorum 
Litteris Dimissorialibus declarato. 

8 2. Duae sunt res in hoc universo negotio expendendae; peculiare 
scilicet factum Leandri Archidiaconi; et generale constitutum, quod a Nobis 
fieri et publicari velles. Ad primum quod attinet, aptiorem querelis Tuis 
responsionem comparare non possumus, quam si eadem ipsa Tibi rescriba- 
mus, quae olim Sanctus Gregorius Magnus Praedecessor Noster Desiderio 
Episcopo Viennensi in Gallia in simili prorsus casu rescripsit. Quum enim 
Pancratius quidam Ecclesiae Viennensis Diaconus Monasticam vitam amplexus 
esset, et in eodem Diaconi gradu in Monasterio degeret; Episcopus autem 
Pancratium diligens magnique faciens, ipsum e Monasterio abducere, et ad 

Ecclesiae servitia retrahere vellet: Sanctus Gregorius, cuius opem Pancratius 
imploraverat, scripsit ad Desiderium, ut ipsum potius hortaretur, ne a Mo- 
nasterio discederet, neve se iterum saeculi procellis committeret. Habes Gre- 
gorii Epistolam Tom. II ipsius Operum anno Mpccv a Monachis Sancti 
Mauri accurate editorum, Epzsfola 35, lib. 12, Indict. V, ubi ita scribit: 
Hortamur igitur, ut tam prompíae devotioni eius, quam in sancto studet 
habere proposito, minime vestra sit impedimento Fraternitas: magis autem, 
quibus valetis adhortationibus, Pastorali admonitione succendite, ut fervor 
huius desiderii in eo non tepescat, ut qui a turbulento curarum saecularium 
tumultu se segregans, quietis desiderio, portum Monasterii appetiit, rursum 
in Ecclesiasticarum curarum non debeat perturbationibus implicari; sed in 
Dei laudibus permittatur secure ab his omnibus, u£ postulat, remanere. 

8 3. Quod quidem Gregorius rescribere non dubitavit; quamvis Pan- 
cratius, iz Clericatus officio Ecclesiae Viennensi, ut ipse ait, mancipatus exi- 
steret, ipsius nempe servitiis reipsa addictus; quamvis etiam eo tempore 
huiusmodi disciplina vigeret, de qua late Thomassinus agit, de Beneficiis, 
par. II, lib. 1, cap. 3 et 4, ut Clericus Episcopo ordinanti per omnia sub- 
esset, eiusque Ecclesiae ministerio, cui in Ordinatione adscriptus fuisset, 
perpetuo iure devinctus haberetur. Quamvis denique idem Sanctus Gre- 
gorius optime nosset, nemini licere ab huiusmodi ministerio Ecclesiae, cui 
semel addictus fuisset, discedere, sine permissu Episcopi, a quo quis ordi- 
natus, eiusque Ecclesiae servitiis in Ordinatione fuerat adscriptus: unde in 
alia Epistola, quae est 17, lib. 5, Indict. XIII, quum ageret de electione 
loannis Archidiaconi Catanensis ad Episcopalem Cathedram Syracusanam, 
inter alia, requirebat ut Leonis Episcopi Catanensis consensus accederet: 
Quod si factum fuerit, etiam Frater et Coepiscopus Noster Leo ei cessionem 
facere debebit, ut liber ad ordinandum possit inveniri; ad quae verba Edi- 
tores ita observant in Notis: Tam erant Clerici suae Ecclesiae addicti, ut 
ne eos quidem in Episcopos alterius Ecclesiae fas esset eligere, nisi missione 
obtenta, sive, ut vocant, cessione. 

S 4. Non itaque dubitamus, quin Tu cum Archidiacono tuo eadem plane 
ratione agendum tibi esse ducas, qua Episcopum Viennensem cum Diacono 
suo Pancratio agere, Sanctus Gregorius optavit; tum quia animi tui per- 
specta magnitudo hoc Nobis suadet; tum quia in ea Epistola, quam publici 
iuris fecisti, postquam praedicti Archidiaconi in Saecularis Presbyteri statu 
eximiam operam disertissime, ut soles omnia, demonstrasti, circa finem deinde 
addis: Te habere causas, cur ultro sinas eundem in. Castris, ad quae discessit, 
militare. 

S 5. Unum tamen, quod Tibi praesenti antea diximus, nunc etiam scripto 
iterandum censemus; non scilicet debitae erga Te observantiae defectui tri 
buendum esse, quod praedictus Archidiaconus tuus, ante discessum, oppor- 
tunam abs Te veniam minime requisierit; sed potius metui reverentiali, - 
quem vocant, ac desiderio propositi sui reipsa exequendi, iustoque timori, 
ne forte ab eius implemento revocaretur. Qua ratione bon. mem. Ardicinus 
Cardinalis de Porta in quadam Epistola ad Praedecessorem Nostrum Inno- 
centium Papam VIII conscripta, suum factum excusat, quod scilicet ad Ere- 

. miticam vitam inter Camaldulenses profitendam conferre se volens, Cardina- 
latus habitum exutus, clanculo ex Urbe se subduxerit. Quum enim, Pontificis 
venia opportune obtenta, minime necessarium sibi putaret assensum Col 
legii S. R. E. Cardinalium; consilium vero suum, ne interverti posset, neces- 
sario occultandum esse cognovisset; delato deinde ad ipsum murmure eorum, 
qui ipsius factum reprehendebant, ita scripsit ad Pontificem, in praecitata 
Epistola: Quod aufem, dimisso Cardinalatus habitu, dissimulata veste, me 
itineri commiserim, non opinor propterea me notam ullam apud graves, et 
prudentes Viros contrahere potuisse. Nam cum vellem, quod hactenus feceram, 
secretissimum esse, idque fratri mihi fidissimo occultassem, existimavi satius 
etiam in dissimulato habitu inter ignotos, quam cum vero habitu incedere, ct 
propterea a poena et a culpa, et ab omni alia nota me immunem esse existimo. 
Haec Epistola refertur in eius vita edita ab Attichy in Libro, cui titulus: 
Flores Historiae Sacri Collegii S. R. E. Cardinalium. 

8 6. Atque haec de prima quaestionis parte. Quod vero ad alteram 
attinet, ad generalem scilicet Legem, quam pro similibus casibus a Nobis 
constitui postulas; hoc Tibi respondere posse arbitramur, satis huic rei in 
Ecclesiasticis Canonibus provisum esse. In Concilio Toletano iv anno pcxxxir 
sub Sancto Isidoro celebrato, Cazone 50 ita legitur: Clerici, qui Monachorum 
propositum appetunt, quia meliorem vitam sequi cupiunt, liberos eis ab Epi- 
scopo in Monasteriis largiri oportet ingressus, nec interdici propositum eorum, 
qui ad contemplationis desiderium transire nituntur. Textus habetur zz Cot- 
lectione Conciliorum Hispaniae Cardinalis de Aguirre, tomo ll, pag. 487, et 
refertur etiam in Decreto Gratiani, Can. Clerici 19, quaest. 1l. Quin immo in 
eadem Causa 19, quaest. 2, Can. A/ienum, postquam regula posita est, quod 
Clericus absque permissu Episcopi ab Ecclesia sua discedere, et alterius: 
servitio se adiungere nequit, huiusmodi exceptio subnectitur: Sed subamudien- 
dum. est, nisi ad propositum melioris vitae transire voluerit; tunc enim 
liberum est illi, etiam Episcopo contradicente, Monasterium ingredi. Concor- 
dat Canon sequenti loco relatus, qui incipit Duae sunf; in quo distinctio 
fit inter Legem publicam, et privatam; et posito, quod publica quidem Lex 
vetat Clericum ab una ad aliam Ecclesiam transire sine ássensu proprii Epi- 
scopi; privata vero Lex, quae instinctu Sancti Spiritus in corde scribitur, et 
dignior est Lege publica, nequaquam id prohibet; ex huiusmodi principio 
arguitur, licere Clerico Beneficiato, etiam contradicente Episcopo, Beneficium 
relinquere, et in Monasterium sese recipere: S/ quis horum in Ecclesia sua sub 
Fpiscopo populum retinet, et saeculariter vivit, si, afflatus Spiritu Sancto, ín 
aliquo Monasterio vel Regulari Canonia salvare se voluerit, quia Lege pri- 
vata ducitur, nulla ratio exigit, ut Lege publica obstringatur; dignior est 
enim Lex privata, quam publica etc. Quisquis igitur hoc spiritu ducitur, etiam 
Fpiscopo suo contradicente, eat liber nostra auctoritate. 

8 7. S. Thomas 2, 2, quaest. 189, art. 7, quaestionem proponit, zfrum Pres- 
byteri Curati possint licite Religionem ingredi: eamque affirmative resolvit; 
ea ratione ductus, quod nulla lege obligantur toto vitae tempore curam 
animarum sustinere. Articulum vero ita concludit, facta de Archidiaconis 
expressa mentione: Unde manifestum est, quod Archidiaconis et Presbyteris 

Curatis licet ad Religionem transire; et paulo infra: Dicendum, quod Pres- 
byteri Curati et Archidiaconi obligaverunt se ad curam agendam Subditorum, 
quamdiu retinent Archidiaconatum, vel Parochiam; non autem. obligaverunt 
se ad hoc, quod perpetuo Archidiaconatum, vel Parochiam retineant. Haec 
S. Thomae sententia confirmatur a S. Antonino in sua Suma, part. 3, tit. 16, 
cap, 2, 8 2, in Editione Veronensi, pag. 881, ubi praeterea addit, Episcopi 
dissensum minime obstare: Archidiaconis, Presbyteris Curatis, licet ad Reli- 
gionem transire, etiam Episcopo contradicente. Quae verba similiter leguntur 
apud Sylvium, 2, 2, quaest. 189, art. 7, in postrema eius Editione Antver- 
piae facta, Tom. III, pag. 945. 

8 8. Et quoniam alicui in mentem venire poterat, huiusmodi libertatem 
transeundi ad Claustra, quae saecularibus Presbyteris a Canonibus conce- 
ditur, locum habere dumtaxat pro Claustris Monachorum, de quibus ipsi 
Canones expresse loquuntur, idem Sylvius, loco citato, affirmat, eam facul- 
tatem aeque competere, sive de Instituto agatur contemplativae vitae unice 
dedito, sive de eo, in quo vitae activae opera exerceantur: Possunt Religio- 
nem etiam illam ingredi, quae in viia mere contemplativa, aut potissimum in 
corporalibus vitae activae officiis sit occupata; quoniam plus excedit status 
Religionis cuiuscumque, statum set potius officium Archidiaconi vel Plebani, 
quam status altissimae Religionis, statum cuiuscumque infimae; propter so- 
lemnia nimirum Vota Castitatis, Paupertatis, et Obedientiae, quae in una- 
quaque Religione emittuntur. 

S 9. At incidunt saepe tempora, quibus opportunum non est, Clericum 
saecularem suum locum deserere, et in Religiosis Claustris se abdere: qua 
de re nisi consultatio intercedat inter Episcopum et Superiorem Regularem, 
impossibile erit quid expediat agnoscere. Durum autem omnino est, Virum 
Ecclesiasticum, qui, in suscipiendo Presbyterii Ordine, conceptis verbis, Epi- 
Scopo suo reverentiam et obedientiam spopondit, quoties ipsi libuerit, Epi- 
scopo inconsulto atque inscio, ad Regularia Claustra discedere, ac Regularis 
Instituti servitio perpetuo se mancipare. Super quibus omnibus inter se 
iunctis, certam aliquam regulam tradi, et generalem Legem a Nobis pro- 
mulgari opus esse contendis. 

8 10. Equidem fatemur, non omni tempore omnibus opportunum esse 
Regularem vitam amplecti. Meminimus Epistolae S. Augustini ad Bonifacium 
Comitem, quae in Editione Monachorum Sancti Mauri impressa est num. 220, 
Tom. Il, pag. 212, et cuius etiam pars refertur in Can. Novimus 17, quaest. 2, 
ubi nimirum Sanctus Doctor testatur, se, una cum Alypio, ipsum Bonifacium 
a Monasticae vitae proposito dissuasisse, ob praeclaram, quam in saeculo 
manens, Ecclesiae et Reipublicae navabat operam, dum Africam a Barba- 
rorum incursionibus tuebatur: Uf autem non faceres, quid te revocavit, nisi 
quia considerasti, ostendentibus nobis, quantum prodesset Christi Ecclesiis 
quod agebas, si ea sola intentione ageres, ut defensae ab infestationibus bar- 
barorum, quietam et tranquillam vitam agerent? Vidimus etiam apud S. Tho- 
mam 2, 2, quaest. 101, art. 4 et quaest. 189, art. 6, quaestionem hanc solidis 
rationibus examinari, utrum posset Filius Religionem ingredi, et Parentes 
in saeculo relinquere, si ab ipso deserti, inopia sint laboraturi. Ulterius inqui- - 

runt Moralistae, an idem dicendum sit de Avo; et an id, quod de Ascen- 
dentibus statuitur, locum habeat etiam quoad Filios, Fratres, et Nepotes; 
et quatenus illius ope, qui Religionem vult ingredi, praedicti omnes indi- 
gere debeant. 

8 11. De reverentia quoque et obedientia, quam non modo Sacerdos, 
sed quilibet etiam Clericus, proprio Episcopo praestare debet, iustam pro- 
fecto opinionem fovemus. De huiusmodi obedientia agitur in Cap. Cum Cle- 
rici, de verb. signif. ubi Innocentius Papa IIl exponens formam iuramenti, 
quod a Clericis Ecclesiae Placentinae praestabatur, in haec verba conceptum: 
Ego falis ab hac hora in antea fidelis ero, et obediens Placentinae Ecclesiae, 
€t Domino meo Episcopo Placentino; docet, per Ecclesiae Placentinae voca- 
bulum intelligi Capitulum Ecclesiae Cathedralis; eum vero, qui praestat 
huiusmodi iuramentum, Episcopo tamquam capiti principaliter obligari. 
Neque porro Nos pro nuda inanique formula habendam esse putamus so- 
lemnem illam obedientiae, et reverentiae sponsionem, quam Presbyter facit 
in manibus Episcopi ordinantis, iuxta vetustissimum Ecclesiae morem, ante 
mille annos indubitanter servatum; ut ex antiquis Ritualibus colligitur, quae 
expendit Catalanus ad Pontificale Romanum, Tom, I, pag.149 in notis ad S 29. 
Quin immo libenter agnoscimus, Presbyterum, huiusmodi promissionis vigore, 
ea lege, inter alias, adstrictum teneri, ut a servitio Ecclesiae, cui in ordina- 
tione addictus fuerit, discedere nequeat sine licentia Episcopi; id quod opti- 
mis rationibus demonstrat Hallier, de Sacr. elect. et Ordin., part. 1, sect. 6, 
S 12, Editionis Romanae, ubi docte graviterque refellit auctorem cuiusdam 
libelli Gallico sermone editi, qui huiusmodi reverentiam, et obedientiam 
Episcopo in Ordinatione promissam angustis nimium limitibus coercere ten- 
taverat. 

8 12. Verumtamen, his omnibus non obstantibus, iterum dicimus, novam 
generalem Legem hac de re minime necessariam Nobis videri; vel quia in 
Ecclesiasticis sanctionibus, quodcumque necessarium est, satis constitutum 
habemus; vel quia, si quid adhuc ordinandum superest, id pro generalis 
Constitutionis subiecto haberi non potest. Tria siquidem sunt, quae in huius- 
modi casibus considerari possunt: primum videlicet, an Presbyter ab Eccle- 
siae servitio ad Regularia Claustra transiturus, permissionem ab Episcopo 
petere debeat; secundum, quid ipsi faciendum sit, si Episcopus dissentiat; 
tertium, quid statuendum sit de Parochia, seu Canonicatu, aut Archidiaco- 
natu, quem Presbyter obtinebat. Verum haec omnia iam Sacri Canones 
considerarunt, atque opportunas pro singulis capitibus regulas praescrip- 
serunt. 

8 13. Quod enim pertinet ad Episcopi permissum, nemo dubitat, quin 
Presbyter, Ecclesiae regimen, aut ministerium dimissurus, ante omnia debeat 
Episcopo consilium suum, eiusque capiendi rationes, quantum earum natura 
fert, aperire. In quo non tam officio et honestati, quam naturalis legis prae- 
cepto satisfaciet. Quum enim Presbyteri, in animarum cura, aliisque gravibus 
muneribus ad Pastorale regimen spectantibus, Episcopi Ministri sint, ita 
cum eo se gerere debent, ut is animarum, quas ipsi regebant, et negotiorum, 
quae administrabant, necessitatibus opportune consulere valeat. De quo recte 

loquitur Passerinus, licet Ordinis Regularis scriptor, de sfafibus hominis, 
tom. IIl, quaest. 189, art. 7, num. 8: Minister, qui habet custodiam rerum, 
et bonorum Domini sui, quae absente custode perire possunt, non ex pura 
decentia, sed ex debito officii sui, tenetur bona sibi commissa Domino re«- 
dere, et illum monere, ut de alio custode provideat; et si hoc non faciat, 
puniri potest. Cum ergo Parochus sit Episcopi minister in cura animarum, si 
deserat animas sibi commissas, inconsulto Episcopo, non tinus peccat, quam 
si Minister Pastoris, Ovium Domino, ac Pastore non admonito, gregem. erran- 
tem sine custode dimitíeret; cum his, quae sequuntur. 

S 14. Haec autem permissio vel ab Episcopo conceditur, vel negatur. 
Si concedatur, iam controversiae locus non erit. Sin vero denegetur, huius- 
modi dissensus, ex auctoritatibus superius citatis, Presbyterum non adstrin- 
get, quominus Religionem ingredi valeat. Neque id mirum videri debet. Si 
enim Presbyter Episcopo reverentiam et obedientiam in sua Ordinatione 
promisit, multo solemnius Regulares eam promiserunt proprio Superiori in 
Religiosa Votorum Professione. Et tamen quoties Regularis in Ordine laxiori 
Professus ad strictiorem transire cupit, tenetur quidem a Superiore laxioris 
licentiam petere: verumtamen, ea sibi denegata, nihilominus ad strictiorem 
libere transire potest, ut expresse statuitur in Cap. Licet, de Regularibus, 
ubi sic legitur: Ta//s ergo, postquam a Praelato suo transeundi licentiam 
postulaverit, ex lege privata, quae publicae legi praeiudicat, absolutus, libere 
potest sanctioris vitae propositum adimplere, non obstante proterva indiscreti 
contradictione Praelati; quia privilegium meretur amittere, qui concessa abu- 
titur potestate. 

8 15. Denique de Beneficiorum vacatione, in iure statutum habemus, 
eam non induci per solum ingressum in Religionem, sed per Professionem 
Regularem dumtaxat; quemadmodum videre est in Cap. Beneficium, de 
Regular. in 6. Et quidem pro eo tempore, quod inter ingressum in Ordinem 
Regularem, et Professionem solemnem intercedit, debet Episcopus, quoad 
Beneficia Curata, id ipsum agere, quod alias praestare consuevit, quium 
Parochus aliquo impedimento detinetur, ne animarum curam exercere valeat ; 
quoad Beneficia vero Choralia relictis Tyroni Religioso, qui Choro interesse 
nequit, ipsius Beneficii fructibus, de distributionibus ita statuet, ut iura prae- 
scribunt; iuxta opinionem in praxi receptam, de qua agit Suarez, de Reli- 
gione, tom. III, lib. 5, Cap. 16, num. 12. Quin immo si quis forte Religionem 
ingressurus, Beneficium suum dimitteret, (quo casu potest Episcopus, per 
Constitutionem LVIII S. Pii V,! huiusmodi renunciationem admittere); vel 
etiam si tempore Novitiatus huiusmodi dimissionem expleret, servatis omni- 
bus, quae ex praescripto Sacri Tridentini Concilii Cap. 16, sess. 25, de Regu- 
laribus, tam in bonorum temporalium, quam in Beneficiorum Ecclesia- 
sticorum renunciationibus servari debent; nihilominus omnia in suspenso 
remanere deberent; neque posset Episcopus ad Beneficii sic dimissi colla- 
tionem devenire, nisi post factam a dimittente solemnem Professionem ; uti 
late ostendit doctus, et in hoc toto rerum genere expertissimus Scriptor, 

bon. mem. loannes Baptista Riganti, in suo Commentario ad Regulas Can- 
cellariae, tom. III, regul. 46, a num. ll ad finem. Qua in re olim dubita- 
tum est, an Vota simplicia, quae a Clericis Regularibus Societatis lesu, 
post biennium Probationis emittuntur, huiusmodi Beneficiorum vacationem 
inducerent; sed negativa sententia communiter recepta fuit, ut observat 
laudatus Riganti loc. cit., num. 30 et seq., et monet Pitonius, discept. 126, 
num. 11 et seq. Quamvis in Congregatione quinta Generali ipsius Societatis 
Canone 19 statutum fuerit, ut qui Societati nomen dederit, expleto biennio, 
antequam Vota simplicia emittat, Ecclesiastica Beneficia dimittere debeat; 
quo casu huiusmodi Beneficia, si minus propter Professionem, at propter 
renunciationem, vacare intelliguntur; ut notant Sanchez ad Praecepta Deca- 
logi, lib. VII, Cap. 4, num. 7; Pellizzarius iz manuali, tom. I, tract. 3, Cap. 4, 
num. 52, cum aliis, quos Eun praefati Rigant., loc. cit., num. 32, et Piton., 
num. 12. 

S 16. At enim dices, praemissa omnia recte procedere; verum per ea 
non tolli propositam difficultatem, de peculiaribus circumstantiis aliquando 
occurrentibus, ob quas permitti nequit Presbytero Saeculari ad Regularem 
vitam transire; et quidem necessarium esse, earum cognitionem et examen 
institui; id quod obtineri nequit, nisi, lata Constitutione, praescribatur aliqua 
consultationis species inter Episcopum, et Superiorem Regularem, ut uni- 
cuique sua ratio constet, ipseque Superior Regularis ab Episcopo edoceri 
valet de idoneitate illius, qui Religioni nomen suum offert, ne forte eidem 
inutilis inveniatur; qualem profecto, ob ingravescentem illius aetatem, reper- 
tum iri suspicaris Archidiaconum Chizzola, qui inter Clericos Societatis lesu, 
Te inconsulto admissus fuit. 

8 17. Porro nec interdicta fuit unquam huiusmodi consultatio inter Epi- 
scopum, et Superiorem Regularem, neque Nos eam vetare intendimus; quin 
potius illius utilitatem, atque opportunitatem agnoscimus. Ut autem specialis 
Legis mandato, tamquam necessaria, praecipiatur, in eo non modica est 
difficultas. Neque enim in iure cautum reperitur, ut duorum Ordinum, laxioris, 
atque strictioris Superiores inter se convenire debeant, quoties aliquis in 
illo professus, ad hunc transire velit; sed solum, ubi inter praefatos Supe- 
riores oriatur controversia, an huiusmodi transitus ex laudabili causa, vel 
potius ex animi levitate et inconstantia suscipiatur, Ecclesiasticae Leges Supe- 
rioris Maioris iudicium requiri voluerunt: S7 vero probabiliter dubitetur, utrum 
quis velit ad Ordinem arctiorem, aut laxiorem, ex charitate, an ex temeritate 
transire, Superioris est iudicium requirendum. Yta legitur in citat. Cap. Lzcef, 
de Regularibus. Quod si, huiusmodi controversia pendente, Religiosus in 
altero illo Ordine recipiatur, atque: etiam in eo Professionem emittat, tunc 
ex ipsius controversiae exitu decernendum erit, an ipse ad priorem reverti, 
an vero in posteriori remanere debeat; ut recte monet Abbas Panormitanus 
in. citat. Cap. Lzcet, num. 15, de Regular. Hodierna vero praxis est, per quam 
omnes huius generis controversiae, et morarum prolixitates devitantur, ut 
Religiosis Viris, qui a laxiori ad strictiorem Ordinem transire cupiunt, post- 
quam voluntatis suae causas coram competentibus Apostolicae Sédis Tribu- 
nalibus exposuerint, atque probaverint, haud aegre a Romano Pontifice indul 

geantur opportunae facultates, in quibus derogatio super consensu Superioris 
Ordinis laxioris includitur. 

8 18. Quod vero ius, certis in casibus, certisque de causis, competit 
Superiori Ordinis laxioris, ut suum subditum Regularem ad strictiorem Ordi- 
nem digressum, etiam post solemnem Professionem in eo emissam, repetere 
et revocare valeat: idem similiter, certis in casibus, iustisque exigentibus 
causis, Episcopo competit, ut suum Clericum Saecularem Ordini Regulari 
adscriptum repetere possit. Hoc tradit clarissimus Canonum doctor Inno- 
centius IV ad saepe citatum Cap. Licef, de Regular., cuius haec sunt verba, 
ibi, num. 3: Clericus potest transire ad Religionem, non petita licentia, etiamsi 
contradicatur. Crederemus tamen, quod posset eum repetere, si ex transitu 
suo prima Ecclesía gravem sustineret iacturam. Concordat Abbas in idem 
Cap. 14, ubi sic ait: Ulterius quaeritur, quid in saeculari Clerico? Numquid 
potest intrare in Religionem, non petita licentia ab Episcopo? Innocentius 
tenet quod sic: sed si Ecclesia graviter laederetur, esset revocandus. Satis 
itaque provisum est etiam Episcopo, qui factum Clerici sui, ad Regularia 
Claustra, se invito, digressi, impugnare velit. Unde nec ulla. nova Consti- 
tutione opus est, ut Episcopalia iura hac in parte asserantur; neque porro, 
ut peculiares indicentur casus, quibus huiusmodi iuris exercitio locus esse 
possit, quum satis sit Regulam generalem tradidisse, quam ludex sequatur, 
quamque ad peculiares causas, pro sua prudentia, iustoque arbitrio, valeat 
applicare. 

S 19. Huius tamen iuris, quo Episcopus Clericum Saecularem sibi sub- 
iectum, qui Regulari Instituto sine ipsius assensu nomen dedit, repetere, et 
ad Ecclesiae servitium revocare potest, huius, inquam, iuris persequutio in 
casibus particularibus non admodum facilis esse videtur. Ponamus enim Epi- 
scopo rem esse cum Clerico Beneficiato, cum Canonico, cum Archidiacono; 
vel (quoniam de simplici Beneficiato, aut Canonico, minus fortasse laborabit) 
de Archidiacono videamus. Huius dignitatis, sive Officii, veteribus quidem 
temporibus gravissimi, nunc munus omne eo redactum est, ut Episcopo 
Ordinationes generales celebranti, quum ipsi commiodum fuerit, assistat, 
promovendos ad ipsam Ordinationem evocaturus. Si vero agatur de Paro- 
chis, aliisve Animarum curam gerentibus, nemo quidem negabit, ipsorum 
munus magni in Ecclesia momenti esse; sed quum simul negari nequeat, 
Praelationis munus, seu statum, (ut inquit Suarez, de Religione, tom. III, 
lib. 1, Cap. 21, ubi de animarum cura loquitur) mimus securum esse, Reli- 
gionis vero esse statum maioris securitatis in ordine ad spiritualem salutem ; 
unusquisque Parochus, Religiosae vitae cupidus, hac una exceptione in iudicio 
se tuebitur adversus Episcopum, qui ipsum ad Animarum curam revocare 
contendat. Sanctus Gregorius Magnus, quum olim scriberet adversus Legem 
ab Imperatore Mauritio editam, qua interdictum erat Militibus Monasticam 
vitam amplecti, hanc, inter alias, rationem afferebat: Mulfi sunf, qui pos- 
sunt Religiosam vitam etiam cum saeculari habitu ducere, et plerique sunt, 
qui, nisi omnia. reliquerint, salvari apud Deum nullatenus possunt, ut videre 
est in ipsius Ep/síola 65, lib. 3, indict. VI, tom. 2, praefatae Editionis Pari- 
sinae. Nunc ergo quilibet Beneficiatus, Canonicus, Archidiaconus, Parochus, 

qui officium, aut ministerium suum cum Religiosa vita commutaverit, se 
non inter mu/fos, sed inter plerosque a S. Gregorio indicatos, connumeran- 
dum esse affirmabit. 

8 20. Si autem ipsi obiiciatur, quod in saeculari statu pauperibus lar- 
giter subvenire consueverat, respondebit, se non minus ex ipsis Religiosis 
Claustris, si bonorum suorum possessionem ad Religionem attulerit, oppor- 
tunis obtentis facultatibus, pauperum indigentiis subventurum. Sane quum 
in praefata Lege Mauritius Imperator inhiberet, ne debitores publici Aerarii 
in Monasteriis reciperentur, Sanctus Gregorius eam partem Legis impugnans 
(de qua tamen deinde suam opinionem mutavit, ut observant laudati Edi- 
tores, in Notis, litera d.) ita scribebat in citata Epistola: Quod vero £n eadem 
Lege dicitur, ut ei in Monasterium converti non liceat, omnino miratus sum; 
dum. et rationes eius possunt per Monasterium fieri; et agi potest, ut ab eo 
loco, ?n quo suscipitur, eius quoque debita suscipiantur. 

S 21. Quod si obiiciatur gravis aetas Presbyteri ad Religionem trans- 
euntis, facilis et obvia erit responsio, quod multi sunt in Regularium Fami- 
liis Religiosi Viri in senili aetate constituti, qui pro modo virium suarum, 
laudabilem operam Religioni praestant; quorum numero ipsum, de quo est 
quaestio, adiungi nil vetat. Ita pariter Sanctus Gregorius, contra propugna- 
tores supradictae Legis, qui dicebant, Milites ad Monasteria convolantes, 
bonos Monachos non evadere, affirmabat: Ego indignus famulus vester 
scio, quanti his diebus meis in Monasterio Milites conversi, miracula fece- 
runt, signa et virtutes operati sunt. 

8 22. Denique, huic Epistolae iam nimis prolixae finem facturi, unum 
adhuc addimus; ex centum nimirum Archidiaconis non facile duos inventum 
iri, qui Archidiaconatum dimittere, et Religionem ingredi velint. Contra vero, 
in pari Regularium numero, multos sane inveniri posse, qui Regularem 
vitam pro Archidiaconatu adipiscendo relinquerent. Quare, quum Leges ver- 
sari oporteat circa ea, quae frequenter accidunt: profecto non tam nova 
Lege opus erit ad retinendos Clericos, et Presbyteros Saeculares, ne Reli- 
giones ingrediantur; quam necesse esset aliquid excogitare, quo magis intra 
Religiosa Claustra continerentur ii, qui Regularem vitam amplexi, et pro- 
fessi sunt. Vix enim credibile est, quam multi a Regularibus Ordinibus mi- 
grare variis artibus quotidie moliantur. Neque solum de Apostatis loquimur, 
quorum numerus in dies augetur; sed, si omnes, qui nullitatem Professionis 
suae iudicio experiri aggrediuntur, illam apud Iudices probarent; si omnes, 
qui Dignitates extra Religionem ambiunt, voti compotes fierent; si demum 
facilem apud Nos aditum invenirent eorum instantiae, qui e Claustris exire, 
et in habitu Presbyteri Saecularis, sub obedientia Episcoporum, et cum obli- 
gatione servandi Vota Religiosa, quatenus conciliari possunt cum statu Cle- 
rici Saecularis, in Saeculo manere vellent: longe utique minor eorum foret 
numerus, qui Religionem professi, ad mortem usque in illa perseverarent. 

8 23. Dum itaque, Dilecte Fili Noster, consiliis tuis, quae tum privatis 
Litteris, tum etiam Typis impressis, non minus docte, quam eloquenter pro- 
posuisti, obsecundandum Nobis esse non arbitramur, in eo tamen singula- 
rem existimationem, quam de Te merito fovemus, agnosces, quod Tibi causas, 

atque rationes, quibus ab iis sequendis retrahimur, exponere non detrecta- 
vimus his Litteris Nostris; quibus etiam tibi, novum benevolentiae Nostrae 
pignus, Apostolicam Benedictionem impertimur. 

[Bened. XiV Bull, tom. 2, p. 169-176]. 


375. 
Benedictus XIV, ep. Per binas, 24 ian. 1747.! 


Per binas alias nostras in simili forma Brevis literas, quarum unae quidem 
datae fuerunt die 1 mensis Iunii anno wpccxii incipientes: Cuz Sacrarum 
Virginum,? alterae vero die n1 mensis lanuarii anno MwpccxLu itidem inci- 
pientes: Sa/ufare zn. Catholica Ecclesia institutum,? ea opportuna adhibere 
curavimus Apostolicae providentiae supremaeque auctoritatis nostrae remedia, 
quae ad instaurandam regularem quoad clausuram Monialium observantiam, 
a primaeva disciplina per Praedecessores Nostros Romanos Pontifices, et 
Sacros Canones confirmata sensim dilabentem, satis esse in Domino duxi- 
mus. Quoniam autem non sine gravissimo animi nostri angore accepimus 
novas artes, ac nova inventa, etsi antiqua sint, ac toties proscripta, sub variis 
exquisitisque causis, et rationibus in dies excogitari, quae non solum per 
praescriptas leges prohibentur, sed quamplurimis etiam inordinationibus, et 
offendiculis aditum patefaciunt: ac primum quidem eo pervenit famularum 
ad Monialium ministerium in Monasteria admittendarum abusus, ut indul- 
tum, quod ab Apostolica hac Sancta Sede sub tot salutaribus conditionibus 
concedi solet, etsi pro prima vice servatis iisdem conditionibus executioni 
demandetur, deinceps tamen quoties admissam famulam, aut e Monasterio 
egredi, aut viam universae carnis ingredi contingat, toties, nulla indulti 
huiusmodi habita ratione, ad libitum Monialium, sine alia Antistitum Ordi- 
nariorum locorum, ad quos spectat, scientia, et licentia, sed de Superiorum 
Regularium eorumdem Monasteriorum dumtaxat aliquando consensu, aliae, 
atque aliae in Monasterium inducantur famulae, de quarum moribus, fama, 
vitiis, ac virtutibus nulla praecesserit legitima cognitio; unde fit, ut sub 
Famularum nomine ac praetextu, foeminae quaecumque in Clausuras, non 
sine Clausurae violatione admittantur. Illud praeterea in more positum esse 
dolentes audivimus, ostia nimirum Monasteriorum, quae semper clausa esse, 
nec nisi ad necessaria eorumdem Monasteriorum commoda recludi debent, 
ita assidue patefieri, ut Moniales, et quaecumque aliae in Monasteriis degentes 
Virgines in propatulo sedentes, sive stantes, cum quibusvis utriusque sexus 
hominibus illuc accedentibus indiscriminatim colloqui, et iocari etiam non 
erubescant, ut saepe quamlibet foeminam in quacumque aetate constitutam 
sive consanguineam, sive affinem, sive tamquam famulam cuiuslibet earum- 

dem Monialium in ipsam Clausuram accersant; et quamvis ipsae Moniales 
impellant, sponte tamen ingressam deinde asserant; nec Religioni ducant 
censuras, ac poenas canonicas, quibus eapropter obnoxiae fiunt. Nos sane, 
qui pro imposita Nobis divinitus suprema Apostolicae servitutis procuratione 
saluberrime occurrere debemus hisce abusibus, et inordinationibus, etsi 
abusus, et inordinationes huiusmodi in ista Fraternitatis Tuae Dioecesi neque 
unquam irrepsisse, neque unquam irrepturos esse. in. Domino confidimus; 
Fraternitati tamen Tuae notum esse volumus, quod Nos non solum omnes, et 
singulas Constitutiones tam ab iisdem Praedecessoribus Nostris Romanis 
Pontificibus, quam a Nobis ipsis super clausura Monialium editas, verum 
etiam omnia et singula decreta tam a Concilio Tridentino, quam a Congre- 
gationibus Venerabilium Fratrum Nostrorum Sanctae Romanae Ecclesiae 
Cardinalium super eadem clausura, et admissione, et receptione Educanda- 
rum puellarum, et famularum, sive quarumcumque foeminarum promulgata, 
quatenus opus sit, tenore praesentium auctoritate Apostolica confirmamus, 
et sub poenis etiam per easdem Constitutiones, et Decreta contra inobe- 
dientes inflictis, servari mandamus, ac praecipimus. Insuper tenore, et aucto- 
ritate paribus statuimus, ac declaramus, admissionem receptionemque qua- 
rumcumque foeminarum, sive puellarum Educandarum, sive Famularum in 
Monasteria, quacumque ex causa, sine legitima authenticaque eiusdem Apo- 
stolicae Sedis licentia toties, quoties opus fuerit, impetranda, et praevio exa- 
mine super moribus, fama, habilitate, et necessitate ipsarum Educandarum 
puellarum, vel famularum, per Antistites locorum Ordinarios tantummodo, 
et non alios quoscumque Superiores toties itidem, quoties necessitas postu- 
laverit, habendo, non obstante quacumque consuetudine etiam longi tem- 
poris, fieri non debere. Quod si secus factum, ac fieri in posterum contingat, 
statuimus pariter ac declaramus, tam Moniales, et quascumque in Monaste- 
riis degentes, quae foeminas quascumque in eadem Monasteria quomodo- 
cumque admiserint receperintque, quam ipsas foeminas admissas et receptas, 
canonicis censuris, et poenis obstrictas esse, ac fore, a quibus easdem Mo- 
niales, et foeminas huiusmodi eiusdem tuae Dioecesis, si fortasse hac in 
parte deliquisse contigerit, de praeterito tantum absolvendi facultatem Fra- 
ternitati Tuae, cum facultate etiam alios subdelegandi, tribuimus et imper- 
timur. Caeterum Fraternitati Tuae iniungimus, ac praecipimus, ut omnium, 
et singularum ordinationum per laudatum Concilium Tridentinum, et Apo- 
stolicas Constitutiones, et dictarum Congregationum decreta, super clausura 
Monialium, et delegata Antistitibus locorum Ordinariis Visitatione tam interna, 
quam externa praescriptarum memor, easdem ordinationes sub poenis desuper 
inflictis debitae executioni mandare satagas et studeas, nec non mandari 
facias, cures, et adnitaris. Interim, ad prosperi successus auspicium, Tibi, 
Venerabilis Frater, Apostolicam benedictionem peramanter impertimur. 
[Bened. XIV Bull. tom. 2, p. 177, 176]. 

376. 
Benedictus XIV, const. Impositi Nobis, 27 febr. 1747. 


8 1. Impositi Nobis licet immerentibus Apostolici Ministerii ratio postulat, 
ut ad tuendum Ecclesiasticae disciplinae vigorem, non modo novas interdum 
Leges provide constituamus; verum etiam veteres a Praedecessoribus Nostris 
sapienter statutas, si quidem fallacium rationum praesidio debitis fraudentur 
effectibus, novis et inviolabilibus sanctionibus communiamus; si vero earum 
claritas pravis et captiosis interpretationibus involvi et obumbrari dignoscatur, 
easdem perspicuis apertisque declarationibus in propria luce collocemus. 

8 2. Sane quae olim de Ordinationibus Regularium controversia viguit, ar 
scilicet Regulares a quocumque Catholico Antistite indistincte ordinari pos- 
sent, an vero id iuris privative pertineret ad Episcopum illius Dioecesis, intra 
quam sita est Religiosa Domus, quam Regularis ad Ordines promovendus 
inhabitat, providis Romanorum Pontificum Praedecessorum Nostrorum Con- 
stitutionibus et declarationibus iamdudum sublata fuit. In qua quidem con- 
troversia Episcopi Locorum Ordinarii iura sua fundantes in generalibus Cano- 
num statutis, et in ipsis exemptionum privilegiis, quae Regularis indulta sunt, 
aiebant, ipsorum Ordinationes, utpote Dioecesanis Episcopis expresse reser- 
vatas, neque spectare posse ad Ordinarios eorum Originis, quam Regulares 
a se abdicant, dum saeculo nuntium remittunt, neque porro ad Ordinarios 
Beneficii, quoniam ipsi ad titulum Beneficii non promoventur; proindeque 
unice spectare ad Episcopos Ordinarios eorum Domicilii, nimirum illius 
Dioecesis, ac Loci, in quo ipsi Ordinandi commorantur. Contra vero Regu- 
lares Apostolicis Privilegiis innixi, quae certis Ordinibus recentius elargita, 
ac deinceps per viam communicationis ad omnes extensa fuerant, licitum 
sibi esse contendebant Sacros Ordines a quocumque Catholico Antistite, iuxta 
eorum Privilegiorum tenorem, pro arbitrio suscipere. 

8 3. Verum quum felicis recordationis Praedecessor Noster Gregorius 
Papa XIII per suam Apostolicam Constitutionem, quae incipit /z fazfa rerum, 
datam apud Sanctum Petrum Anno Incarnationis Dominicae mpLxxiim Kalendis 
Martii,! iustis gravibusque de causis, alteram Constitutionem sui nostrique 
pariter Praedecessoris S. Pii Papae V, cuius initium est, Es? Mendicantium,? 
ad iuris communis et Sacri Concilii Tridentini terminos? reduxisset; eodem 
quoque anno in Causa Monachorum Ordinis Carthusiani Decretum edidit, 
quo ipsos ab Episcopis Dioecesum, in quibus eorum Monasteria respective 
sita sunt, vel nonnisi de istorum licentia, ab aliis quibusque Episcopis ordi- 
nandos esse declaravit; quemadmodum legitur Lib. I Decretorum Congre- 
gationis Concilii, pag. 75 a terg. Dub. Az nostri Ordinandi obligentur habere 

expressam licentiam. Ordinarii, in cuius Dioecesi sunt, pro Ordinibus confe- 
rendis ab Episcopo alterius Dioecesis : Sanctissimus Dominus Noster, etiam ex 
sententia Sacrae Congregationis Concilii, declaravit, obligari. 

8 4. Contigit autem, sub illius Successore Sixto Papa V eandem quae- 
stionem retractari, instante universo Ordine Fratrum Praedicatorum. Qua de 
re idem Praedecessor, post maturum Causae totius examen in praefata Con- 
gregatione Concilii habitum, constituit, licere Superioribus Regularibus Literas 
Dimissoriales concedere suis respective Subditis, ad Ordines suscipiendos, 
sed eas tamen Dioecesano dumtaxat Episcopo directas, nec alteri unquam, 
nisi quum forte is a Dioecesi abfuerit, aut, quatenus in Dioecesi extiterit, 
Clericorum tamen Ordinationem non sit habiturus. Ita relatum habetur 
Lib. IV praedictorum Decretorum, pag. 108: Sazctissimus Dominus Noster 
Sixtus V, ex sententia Congregationis, respondit, Regulares posse concedere 
Dimissorias ad Episcopum Dioecesanum, eoque absente, vel etiam praesente, 
et Ordinationem non tenente, ad quemcumque; dummodo ab eo Episcopo, qui 
Ordines contulerit, examinenítur quoad doctrinam. 

S 5. Demum a sancíae memoriae Praedecessore quoque Nostro Cle- 
mente Papa VIII, ad huiusmodi controversias perpetuo extinguendas, sequens 
Decretum editum fuit: De mandato Sanctissimi Domini Nostri Clementis 
Divina Providentia Papae VIII tenore praesentium mandatur omnibus et sin- 
gulis quorumcumque Regularium Superioribus, ut de caetero observent, et obser- 
vari faciant ea, quae in Decreto Sacrae Congregationis Concilii Tridentini 
continentur, cuius tenor est talis: Congregatio Concilii censuit, Superiores 
Regulares posse suo subdito itidem Regulari, qui praeditus qualitatibus requi- 
sitis Ordines suscipere voluerit, Literas dimissorias concedere, ad Episcopum 
tamen Dicecesanum, nempe illius Monasterii, in cuius familia ab iis, ad quos 
pertinet, Regularis positus fuerit, et, si Dioecesanus abfuerit, vel non esset 
habiturus Ordinationes, ad quemcumque alium Episcopum, dum tamen ab eo 
Episcopo, qui Ordines contulerit, examinetur quoad doctrinam, et dum ipsi 
Regulares non dístulerint de industria concessionem dimissoriarum in id tem- 
pus, quo Episcopus Dioecesanus vel abfuturus, vel nullas esset habiturus Ordi- 
nationes. Verum, cum a Superioribus Regularibus, Episcopo Dioecesano absente, 
vel Ordinationes non habente, Literae Dimissoriae dabuntur, in eis utique 
huiusmodi causam absentiae Dioecesani Episcopi, vel Ordinationum ab eo non 
habendarum, exprimendam esse. Quod qui non fecerint, officii, et dignitatis, 
seu administrationis, ac vocis activae, et passivae privationis, ac alias arbi- 
trio eiusdem Sanctissimi Domini Nostri Papae reservatas poenas incurrant. In 
quorum fidem etc. Datum Romae, die I5 mensis Martii 1596. 

& 6. Hoc emanato Pontificio Decreto, eoque tam claris verbis concepto, 
iure sperandum videbatur huius generis lites non amplius auditum iri; sed 
contra accidit, dum ex una parte nonnulli Episcopi ultra montes constituti 
contendere coeperunt, necessarias esse Regularibus Dimissorias etiam Ordi- 
nariorum eorum Originis, quo possent ab Episcopis aliorum Locorum ad 
Sacros Ordines promoveri; ex altera vero Regulares, obtendentes, in prae- 
fato Clementis VIII Decreto derogatum non fuisse Apostolicis Privilegiis, 
quae eorum Ordinibus, sive directe, sive per communicationem indulta fue- 

rant, ut scilicet a quocumque Catholico Antistite ordinari possent, huius- 
modi Decreti vim et observantiam declinare se posse putarunt. 

8 7. Verum, quod attinet ad Episcopos, ipsa Congregatio Concilii die 
28 Febr. anni Mpciiv, ut notatum reperitur Libro XIX ipsius Decretorum, 
pag. 316, ita rescripsit: Regulares volentes se promovere ad Ordines, non teneri 
ostendere Dimissorias Ordinariorum propriae Originis, sed sufficere ut obser- 
vent formam praescriptam in Decr. san. mem. Clementis VIII. Quod etiam 
amplissime confirmatum fuit in alio Decreto edito die 17 martii anni mpcrxxiv, 
Decretorum Libro XXVIII, pag. 261, et sequentibus. 

8 8. Quod vero spectat ad Regulares, quum eorum praesumptum ius, 
una cum rationibus ab ipsis plenissime deductis, in quadam Congregatione 
particulari nonnullorum Sanctae Romanae Ecclesiae Cardinalium a felicis 
recordationis Praedecessore Nostro Innocentio Papa XIII deputata, cui Nos 
in minoribus tunc existentes nostram qualemcumque operam, pro deman- 
dato Nobis Secretarii munere, contulimus, diligenter expensum, et exami- 
natum fuisset; cumque ad huiusmodi quaestionem definiendam, id potis- 
simum visum esset in iure statuendum, an ad effectum eximendi Regulares 
a praefati Decreti Clementini observantia, sufficeret, quod Privilegia susci- 
piendi Ordines a quocumque, ipsis concessa fuissent post Concilium Tri- 
dentinum, a quo huiusmodi antiqua privilegia abrogata fuisse satis constat; 
an vero oporteret eadem concessa fuisse post ipsum Clementis Praedeces- 
soris Decretum; ac praeterea an huiusmodi Privilegia aeque suffragarentur 
iis, ad quos per viam communicationis extensa dicerentur, ac iis, quibus 
directe et expresse indulta fuerunt: idem Innocentius Praedecessor, audito 
praefatae Congregationis particularis consilio, decrevit, satis esse, ad supra- 
dictum effectum, quod huiusmodi Privilegia post Concilium Tridentinum 
concessa fuerint, quamvis praefato Clementino Decreto posteriora non sint; 
dummodo tamen directe concessa fuisse constet, non vero in communica- 
tione Privilegiorum de uno in alium Ordinem derivata asserantur; quem- 
admodum ipse Innocentius in suis Apostolicis Literis, incipientibus Apo- 
stolici ministerii, die 23 Maii anni Mpccxxur datis,! ac deinde confirmatis a 
sanctae memoriae Praedecessore pariter Nostro Benedicto Papa XIII per alias 
similes Literas datas die 23 Septembris anni MDccxxiv, quarum initium est 
In supremo,? aperte declaravit, his verbis: Quoties ergo Regulares ad Ordznes 
erunt promovendi, servetur omnino Decretum Congregationis Cardinalium Con- 
cilii Tridentini Interpretum a piae memoriae Clemente VIII Praedecessore 
etiam nostro confirmatum die I5 Martii 1506, quo sancitur, ad Episcopum 
Dioecesanum Literas Dimissorias pro eorundem Ordinum susceptione a suis 
Superioribus esse dirigendas, praeterquam in casu, quo Dioecesanus a. Dioe- 
cesi abesset, vel Ordinationes non esset habiturus, quo etiam casu in Literis 
Dimissoriis ad alium Episcopum dirigendis expressa fieri debeat mentio, vel 
de praedicía Episcopi Dioecesani absentia, vel de illa alia causa, videlicet 
quod Ordinationes non sít habiturus; exceptis tamen, quoad praedicta, Regu- 

laribus illis, quibus per speciale Privilegium a Sede. Apostolica post Conci- 
lium. Tridentinum fuerit concessum, ut a quolibet Catholico Antistite Ordines 
suscipere possint, super quo indulto nihil per praesentes innovare intendimus. 

S 9. Porro si aliqui vigilias laboresque suos, non tam in extricandis 
inutilibus quaestionibus, vel forte in rebus profanis, et ab Ecclesiastica profes- 
sione alienis addiscendis consumerent, quam in studio sacrarum Legum, 
quibus Ecclesiastica disciplina continetur, utiliter collocarent; ac nisi ali- 
quibus arbitrium pro lege, praeiudicata opinio pro ratione, atque, in Legum 
etiam clarissimarum interpretatione, suus cuique sensus pro auctoritate 
esset; nec olim Nobis in nostro Bononiensi Archiepiscopatu residentibus 
contigisset, ut Regularis quidam ex ea Urbe repente digressus, suique Supe- 
sloris Dimissorias ad Episcopum finitimum deferens, tametsi nullo pacto 
docere posset, Nos Clericorum Ordinationem non habituros, Sacrum Pres- 
byteratus Ordinem susciperet, nullaque interiecta mora Bononiam ad pri- 
mum Sacrificium non sine pompa offerendum reverteretur. Quam tamen 
intolerandam audaciam Nos ad Canonicarum sanctionum rigorem exigere, 
aique etiam, servata Pastorali mansuetudine, vindicare non praetermisimus, 
ut videre est in Monito Pastorali a Nobis tunc edito, inter impress. Mont. 3, 
lib. 11. Neque rursus, ex quo ad universalis Ecclesiae regimen, Deo sic 
disponente, assumpti fuimus, plurium Episcoporum Fratrum Nostrorum que- 
relae ad Apostolatum Nostrum delatae fuissent; qui nimirum, non sine magno 
animi nostri dolore, apud Nos expostulare non desinunt, a pluribus saepe 
Regularibus in eorum Dioecesibus respective commorantibus similia perpe- 
trari, in spretum Ecclesiasticarum Legum, atque poenalium sanctionum, quibus 
ipso facto adstringuntur (siquidem in autographo supra relati Clementini 
Decreti distincte legitur imcurranf; non autem, quod falso nonnemo asseruit, 
incurrent), dum scilicet, Superiores Regulares, qui Subditis suis non ad prae: 
scriptum eiusdem Decreti Dimissorias Literas concedunt, suorum Officiorum, 
ac Dignitatum, et vocis activae, atque passivae amissione mulctantur, Ordi- 
nati vero, suspensionis poenam, atque etiam, si in suscepto Ordine mini- 
straverint, Irregularitatem incurrunt; ac denique Antistites, qui ipsis manus 
imponunt, non facile effugiunt Canonicas poenas adversus eos propositas, 
qui alienos Subditos absque sufficientibus Dimissoriis ordinare praesumunt. 
Qui etiam. plerumque culpa non vacant in eo, auod, quum ex usu rerum 
intelligere possint, complures Regulares non alia de causa, proprio domi- 
cilio relicto, iter arripere, quam ut se subducant examini Episcopi Dioece- 
sani, cuius hac ín re iurisdictionem, aut nimium rigorem perhorrescunt, 
aliumque inveniant, qui vel nullo, vel admodum levi praemisso examine, 
Ordines ipsis impertiatur; quoties huiusmodi facilitate erga illos utuntur, 
toties adversus consultissima Tridentinae Synodi Decreta delinquunt. Ea 
siquidem sess. 23, cap. 12, de Reformaftione, sic statuit: Regulares quoque, 
nec in minori aetate, nec sine diligenti Episcopi examine ordinentur, privile- 
giis quibuscumque quoad hoc penitus exclusis. 

8 10. Nos autem consueta Sedis Apostolicae clementia uti volentes, 
libenter abstinemus a designandis aut nominandis hoc loco Regularibus, de 
quorum excessibus in hoc rerum genere graves Episcoporum querimoniae 

ad Nos delatae fuerunt. Quaecumque etiam hac in re inordinate ad hunc 
diem admissa sunt, a districtioris iudicii inquisitione liberamus. Quin immo 
omnes et singulos in hoc delinquentes, sive Superiores Regulares, sive Regu- 
lares ad Ordines promotos, sive Antistites, qui eos ordinaverint, a qui- 
buscumque sententiis, censuris, et poenis Ecclesiasticis, quas hac de causa 
respective antehac incurrerint, quibusque innodati forsan existant, auctori- 
tatis Nostrae plenitudine, ac de Apostolica benignitate, tenore praesentium 
absolvimus, et absolutos esse censeri decernimus, et cum iisdem super qua- 
cumque, irregularitate per eos forsan, causa et occasione praemissis, quomo- 
dolibet contracta, ad omnes etiam sacros et Presbyteratus Ordines, eorum- 
que exercitium, atque ad omnia et singula eorum respective Religionum 
munera, pari auctoritatis plenitudine dispensamus. De caetero tamen inífra- 
scriptas Leges in posterum omnino observandas, Motu proprio, et ex certa 
scientia Nostra, ac matura deliberatione praemissa, edicimus atque sta- 
tuimus. 

8 11. Quaecumque nimirum hac in re a praefatis Praedecessoribus Nostris 
Gregorio XIII, Sixto V, Clemente VIII, et Innocentio XIII, in supra citatis 
ipsorum Literis seu Decretis, statuta, mandata, definita, atque sancita fue- 
runt, ea omnia et singula, motu, scientia, et potestatis plenitudine praefatis, 
earundem praesentium serie, confirmamus, roboramus, et innovamus; atque 
ab omnibus, ad quos spectat, seu quandocumque in futurum spectabit, invio- 
labiliter observari praecipimus et iubemus. Transgressores quoque omnibus 
poenis in praemissis contentis, aliisque per Apostolicas Constitutiones, et per 
sacros Canones latis atque statutis, cum effectu subiacere, easque ipso facto 
et absque alia declaratione incurrere decernimus; Superiores nimirum Regu- 
lares eas omnes, quas, ut praefertur, supradictus Clemens VIII Praedecessor 
constituit et sanxit; Regulares autem, qui contra illius Decreti praescriptum 
promoti fuerint, et Antistites eos promoventes, Canonicas poenas atque cen- 
suras, quae adversus sacram Ordinationem suscipientes ab Episcopo, qui 
proprius ad hunc effectum dici et haberi nequit, nec non adversus Episcopos; 
alienos Subditos indebite ordinantes, in iure Canonico, et in Constitutio- 
nibus Apostolicis statutae habentur. 

S 12. Praeterea volumus atque decernimus, ut Superiorum Regularium 
Dimissoriae, quae ideo ad alium Antistitem directae fuerint, propterea quod 
Episcopus Dioecesanus extra Dioecesim commoretur, vel Ordinationem non 
sit habiturus, nullius sint roboris et momenti, nisi illis iuncta fuerit authen- 
tica attestatio Vicarii Generalis, vel Cancellarii, aut Secretarii eiusdem Epi- 
scopi Dioecesani, ex qua constet, vel ipsum a Dioecesi abesse, vel Cleri- 
corum Ordinationem habiturum non esse proximo legitimo tempore pei 
Ecclesiasticas Leges ad hunc effectum statuto. Hoc enim expresse declarari 
opus est, ad excludendam nonnullorum arrogantiam, qui quum Privilegio 
gaudeant suscipiendi Ordines extra tempora, existimarunt Episcopos ipsorum 
voluntati adeo addictos esse debere, ut si, quandocumque ipsis placuisset ad 
Ordines promoveri, non statim, ipsoque die ab ipsis designato, voti com- 
potes fierent, iam dici posset, Ordinationem ab Episcopo non haberi, proin- 
deque alius Episcopus pro suscipiendis Ordinibus adeundus esset. Quod si 

aliquis Antistes Regularem virum, in sua Dioecesi proprium domicilium non 
habentem, solis ipsius Superioris dimissorialibus Literis contentus, sine adiuncta 
praefata attestatione in forma probanti, ad Ordines promovere praesumpserit: 
decernimus et declaramus hunc ipso facto incurrere in poenas Canonicas 
adversus eos constitutas, qui alienum Subditum legitimis Dimissoriis desti- 
tutum ordinaverint. 

8 13. Quemadmodum vero eorum Ordinum Regularium Privilegia firma 
et rata esse volumus, quibus ab Apostolica Sede reperitur indultum, ut 
eorum Alumni a quolibet Catholico Antistite ipsius Sedis gratiam et com- 
munionem habente ordinari valeant; dummodo huiusmodi Privilegia post 
Tridentinum Concilium, ei ipsis Ordinibus nominatim atque directe, non 
autem per communicationem concessa fuerint: ita porro omnia similia Pri- 
vilegia, quae aliis Ordinibus ante praefatum Concilium Tridentinum, ab ipsa 
etiam Apostolica Sede, et sub quibuscumque tenoribus et formis, indulta 
sint, vel etiam post ipsum Concilium non ipsis directe concessa, sed per 
communicationem ad eos extensa esse dicantur, iisdem auctoritate, et tenore, 
nulla et irrita, omnique vigore ac robore, ad effectum, de quo agitur, penitus 
destituta et vacua esse volumus et statuimus. Decernentes, huiusmodi Privi- 
legia nequaquam post Concilium Tridentinum indulta censeri, nisi, vel post 
ipsius Concilii confirmationem reipsa fuerint concessa, vel, quatenus antea 
concessa, et posterius confirmata esse asserantur, huiusmodi contirmationes 
in forma specifica cum literali veteris Indulti insertione, eiusque expressa 
innovatione, factae dignoscantur; ac declarantes, alterius generis confirma- 
tiones, quae iz forma communi nuncupantur, nemini ad praemissum effe- 
ctum ullo pacto suffragari. Quod vero spectat ad eorundem Privilegiorum 
usum et exercitium, monendi sunt ii, quibus eadem, iuxta praemissa, pleno 
iure competere dignoscuntur, ut non sine iusta causa, nec extra debitas 
circumstantias, pro libito ipsis utantur, minime vero ad ostentandam dum- 
taxat ipsorum Privilegiorum singularitatem ; quemadmodum aliquibus in 
more positum esse novimus, qui pridie illius diei, quo ab Episcopo Dioe- 
cesano Clericorum Ordinationes publice habendae sunt, ad alterius Episcopi 
Dicecesim consulto migrant, moxque suscepto ibidem Ordinationis munere, 
ad pristinum domicilium redeunt; idque se facere aiunt, ut iurium suorum 
indemnitati consulant; quasi vero Apostolica Privilegia, nonnisi cum aperto 
Episcopi Dioecesani contemptu, suam vim et robur habitura forent. 

$ 14. Denique tam Venerabiles Fratres Patriarchas, Archiepiscopos, et 
Episcopos, quam Dilectos Filios omnium Regularium Ordinum Professores, 
quam maximo possumus Apostolicae voluntatis studio, per misericordiam 
Dei Nostri, et per charitatem Sancti Spiritus, hortamur in Domino et obte- 
stamur, ut tam in hoc negotio, quam in caeteris omnibus, solliciti sint uni- 
tatem spiritus, et sincerae dilectionis concordiam servare. Meminerint Regu. 
lares, quo loco Spiritus Sanctus posuerit Episcopos regere Ecclesiam Dei; 
quod ipsis a Sacrosancta Oecumenica Lateranensi Synodo sub Leone X 
habita, inculcatum fuit, per haec verba: Eosdem insuper Fratres in virtute 
sanctae obedientiae, ut eosdem Fpíiscopos loco Sanctorum Apostolorum subro- 
gatos, pro debita et Nostra ac Apostolicae Sedis reverentia, congruo honore, 

et congruenti observantia venerentur. Neque obliviscantur Episcopi, Regulares 
viros ipsis datos esse adiutores in Dominicae vineae cultura; subdit enim 
eadem Sancta Synodus: /psos quoque Episcopos hortamur, ac per viscera mise- 
ricordiae Dei nostri requirimus, ut Fratres ipsos affectu benevolo prosequentes 
charitative tractent, ac benigne foveant efc., et tamquam in agro Dominico 
cooperatores, eorumque laborum paríicipes, prompta benignitate recipiant. 
Demum et Episcopi et Regulares simul animum advertant ad id, quod 
ibidem subiicitur: Urna est Regularium et Saecularium Praelatorum et Sub- 
ditorum, exemptorum et non exemptorum universalis Ecclesia, extra quam nullus 
omnino salvatur, eorumque omnium unus Dominus, una Fides, et propterea 
decet eos, qui eiusdem sunt corporis, unius etiam esse voluntatis. 

8 15. Haec profecto Christianae veritatis, et charitatis documenta quum 
utrimque servata fuerint, omnibus in rebus, adeoque in hac etiam Ordina- 
tionum materia, importunae partium querelae penitus conticescent. Neque 
enim Regulares conqueri poterunt, quod, recusantibus Episcopis sacram Ordi- 
nationem administrare, praeterquam in Temporibus ab Ecclesia statutis, eorum 
Privilegia de Ordinibus extra Tempora suscipiendis effectu vacua remaneant; 
Episcopi enim alios etiam opportunos dies ordinandis Regularibus facile 
invenient. Episcoporum autem cessabunt querelae, quod Superiores Regu- 
lares, ad eludendam Decreti Clementini observantiam, advenientibus Ordina- 
tionum temporibus, subditos suos domicilio moveant, eosdemque statim post 
susceptos Ordines, falsis de causis ad pristinum Monasterium reverti iubeant; 
siquidem Regulares huiusmodi agendi rationem (quam et alias in foro externo 
graviter vindicatam fuisse, et in posterum districte coercendam fore nove- 
rint), tum a probi viri honestate et fide alienam, tum etiam debitae erga 
sacros Ecclesiarum Antistites observantiae contrariam esse, ipsi per se facile 
cognoscent. 

S 16. Praesentes vero Nostras Literas, etc. 

[Bened. XIV Bull., tom. 2, p. 178-185]. 

Benedictus XIV, ep. Postremo mense, 28 febr. 1747.! 


1. Postremo mense superioris anni cum de more ad Nos accessisses, retu- 
lissesque Antonium quemdam Vivianum in Hebraeorum vico domum Perlae 
Misani Hebreae ingressum esse, ibique cum tres eius Filias, quibuscum puer 
dumtaxat aderat, earum frater, annos natus duodecim, invenisset, eam, quae 
nonum annum agebat, baptismate abluisse, Sacramenti verbis rite eodem 
tempore pronunciatis, quo caput aqua lustravit, idemque deinceps cum reli- 
quis duabus sororibus primae adhuc aetatulae peregisse, marem autem non 
baptizasse, quod aquam sibi deesse viderit. Tunc Nobis quoque significavisti, 
quid ad mulctandam Viviani audaciam statueras, quidque de puellis Sacro 

Baptismate initiatis statuere in animo habebas: id porro a Nobis omnino 
probatum fuit. 

2. Sed quoniam facta huiusmodi frequenter Romae, et alibi audiuntur; 
quotiescumque vero id accidit, multae hinc statim opiniones, maximeque 
diversae, perinde quasi tunc id primo evenerit, excitantur, quod sane inde 
oritur, quia bene multi temere obloquuntur, cum hac de re scriptos neque 
expenderint libros, neque noverint; alii vero, qui Scriptores legerunt, cum 
eosdem non semel videant sibi invicem adversantes, non satis ingenii, et 
facultatis habent ad iudicandum quis eorum prudenter senserit, quis vero 
secus; alii demum aut nunquam Tribunalium iudicata cognoverunt, aut eorum 
certe non reminiscuntur. Ideo operae pretium existimavimus epistolam hanc 
scribere, eamdemque typis impressam in lucem edere, quae si tibi usui non - 
erit, quia probe iam nosti omnia, quae hic continentur, non parum opinor 
iis fortasse proderit, qui in eodem Vicesgerentis munere tibi succedent, vel 
aliis extra Romam degentibus, ad quos pertinet, quemadmodum ad Vicesge- 
rentem Romae spectat, huiusmodi casibus providere, aut non omnino diversis, 
aut huic plane similibus, qui novissime in Urbe accidit, quique, ut vulgo 
dicitur, da£ causam Edicto. 

3. Atque ut omnis, quoad fieri potest, confusio evitetur, materiam 
duximus in duas partes distribuendam. In prima enim de Hebraeorum infan- 
tium; in secunda de Adultorum baptismate disseremus. Prima autem pars 
multifariam dividitur. Primo enim expendetur, utrum invitis parentibus, ac 
reluctantibus, Hebraei infantes baptizari licite possint. Secundo, si hoc nefas 
esse dixerimus, an casus unquam contingat aliquis, in quo id fieri non modo 
possit, sed etiam liceat, planeque deceat. Tertio, baptismum Hebraeis infan- 
tibus tunc impertitum, cum fas non sit, ratum ne, an vero irritum haberi 
debeat. Quarto, quid sit faciendum, quum Infantes Hebraei afferuntur, ut 
baptizentur, aut compertum sit eos iam fíuisse Sacro Baptismate initiatos; 
demum quomodo probari possit, eosdem aquis salutaribus iam lustratos 
fuisse. 

4. De primo primae partis capite si sermo sit, utrum nempe dissen- 
tientibus Parentibus hebraei infantes baptizari possint, aperte asserimus, hoc 
iam a Sancto Thoma tribus in locis definitum fuisse, nempe in quodlibet 
2, art. 7, in 2, 2, qu. 10, art. 12, ubi ad examen revocans quaestionem in 
quodlibetis propositam: Utrum pueri Iudaeorum, et aliorum Infidelium sint 
invitis Parentibus baptizandi, ita respondet: Respondeo dicendum, quod maxi- 
mam habet auctoritatem Ecclesiae consuetudo, quae semper est in omnibus 
aemulanda, etc. Hoc autem. Ecclesiae usus nunquam. habuit, quod Iudaeorum 
Fili invitis Parentibus baptizarentur, quamvis fuerint retroactis temporibus 
multi Catholici Principes potentissimi, ut Constantinus, Theodosius, quibus 
familiares fuerunt Sanctissimi Episcopi, ut Sylvester Constantino, et Ambrosius 
Theodosio, qui nullo. modo praetermisissent ab eis impetrare, si hoc esset 
consonum rationi: et ideo periculosum videtur hanc assertionem de novo indu- 
cere, ut, praeter consuetudinem hactenus in Ecclesia observatam, Iudaeorum filii, 
invitis Parentibus baptizarentur. Transitum deinde facit Doctor Angelicus 
ad exponendas rationes, atque ita ait in 3 par., quaest. 68, art. 10. Respondeo 

dicendum, quod pueri infidelium filii aut habent usum rationis, aut non 
habent, etc. Si nondum habent usum liberi arbitrii, secundum ius naturale 
sunt sub cura parentum, quamdiu ipsi sibi providere non possunt: unde etram 
et de pueris antiquorum dicitur, quod salvabantur in fide parentum; et ideo 
contra iustitiam naturalem esset, si tales pueri invitis parentibus baptizarentur ; 
sicut etiam si aliquis habens usum rationis baptizaretur invitus. Esset etiam 
periculosum taliter filios infidelium baptizare, quia de facili ad infidelitatem 
redirent, propter naturalem affectum ad Parentes; et ideo non habet hoc 
Ecclesiae consuetudo, quod filii [nfidelium invitis Parentibus baptizentur. 

5. Scotus i» quarto sententiarum, distinct. 4, quaest. 9, num. 2, et im 
quaestionibus relatis ad quest. 2, censuit laudabiliter posse Principem impe- 
rare, ut, invitis etiam Parentibus, Hebraeorum, atque infidelium infantuli bap- 
tizentur, dummodo id potissimum prudenter caveatur, ne iidem Infantes a 
Parentibus occidantur. Habet sectatores haec sententia suos non solum in 
Scholis, verum etiam apud Auctores recentiores in saecularibus negotiis 
apprime versatos, quos inter recensendus est Loaysa in nofis ad Concilium deci- 
mumseptimum Toletanum, pag. 761, tom. 2, collect. Concil. Hispan. clar. mem. 
Cardinalis Aguirre. Praevaluit tamen in Tribunalibus S. Thomae sententia, 
ut testatur Cardinalis Albizi, de inconstantia im Fide, cap. 11, n. 32, atque 
inter Theologos, Canonumque peritos vulgatior est, quorum nomina recen- 
sentur a Cardinali Santorio in Rituali Sacramentorum, ut videre licet pag. 200 
et seqq., in quo Rituali complures viri doctrina illustres multum laboris, 
atque operae insumpserunt, quos inter Cardinalis Bellarminus. 

6. Ut colligi potest ex nuper allatis S. Thomae verbis, sententiae ipse 
suae praecipuum statuit in Ecclesiae consuetudine fundamentum; quod si, 
ad gravissimi huius argumenti vim labefactandam, Matathiae, aliorumque 
exemplum proponeretur, qui nimirum, ut legitur in lib. 1 Machabaeorum, 
cap. 2: Circumciderunt pueros incircumcisos, quotquot invenerunt in finibus 
Israél; quod quidem invitis eorum Parentibus evenit: respondet Liranus, 
solos Hebraeorum filios circumcisos fuisse, cuius sententiam sequutus est 
Verhost, de lib. Machabaeorum, pag. 88. Concedit Sotus in Hebraeorum filios 
hoc gestum esse, sed ulterius procedens addit, quod si hoc pariter in Ethni- 
corum liberos factum esset, Matathias erravisset. Scriptoris haec sunt verba 
in 4 sent., dist 5, quaest. unic., art. 10, 8 Quod si historiam: Respondetur, eos, 
qui ludaeis Parentibus erant prognati, iure poterat vi circumcidere; si quos 
autem inter eos circumcidit Gentilium, fecit zelo fidei, sed tamen non secundum 
scientiam. At enimvero cum in Divinis Literis nulla occurrat distinctio inter 
Hebraeorum, et infidelium filios, illa sane responsio videtur certior, ac pro- 
babilior, Matathiam nempe, quotquot invenit pueros, circumcidisse; cumque 
idem vir esset virtute egregius, et sanctitate clarus, id iure gessisse optimo, 
cum illi infantes lege belli captivi essent sui, quos propterea merito quidem, 
vel invitis Parentibus circumcidi iussit, quemadmodum multa cum laude 
Christiani solent Turcarum filios in bello captos sacrosancto Baptismate ini- 
tiare. Sapienter ita disserit Suarez in 3 parte S. Thomae, tom. 3, quaest. 68, 
art. 10, disp. 25, sess. 4, 8 Secundo est certum. Cornelius a Lapide, lib. 1 
Machab., cap. 2, vers. 46. 

7T. Hoc igitur posito, quod nefas sit Hebraeorum infantes, reluctante 
parentum arbitrio, baptizare, nunc iuxta ordinem initio propositum descen- 
dere iam oportet ad alteram partem; an videlicet contingere unquam possit 
occasio aliqua, in qua id liceat et conveniat. Ex his quidem casibus unum 
modo exposuimus, cum Matathiae exemplum consideravimus. Sed quum eius- 
modi eventus nostris hisce temporibus contingere nusquam possint, cum neque 
Hebraeorum quisquam contra Christianos stipendia mereatur, neque talis 
eorum conditio sit, ut bellum indicere Christianis valeant, rem fore oppor- 
tuniorem ducimus, si sermo hic noster de frequentibus tantum casibus habea- 
tur, in iisdemque si prudens, si certa methodus proponatur, cuius etiam hoc 
loco addatur non inutilis aliqua declaratio. 

8. Duo, ut plurimum casus evenire solent: cum Christianorum aliquis 
Hebraeorum infantes invenit in extremo mortis discrimine constitutos; alter 
autem, quum iidem infantuli crudeliter a parentibus proiecti, destitutique 
inveniuntur. Cum id eveniat, ut ab aliquo Christiano Hebraeorum puer 
morti proximus reperiatur, rem oppido laudabilem, Deoque gratam is certe 
efficiet, qui salutem puero aqua lustrali praebeat immortalem. Inter caetera 
Congregationis Sancti Officii decreta unum extat latum postridie Kalend. 
Novembris ann. 1678, cuius verba haec sunt: Cum filius Hebraeorum consi- 
gnatus fuisset Nutrici Christianae in deficientia Nutricum Hebraearum, dum 
esset proximus morti, fuit baptizatus, et Sacra Congregatio declaravit, prae- 
dictum puerum fuisse licite baptizatum. Cum quo convenit alterum emanatum 
die 18 Februarii an. 1705, quaestioni respondens fel. mem. Praesulis Caroli 
Maigrot; illud autem est huiusmodi: Az filii infantes Infidelium possint 
baptizari invitis parentibus: Eminentissimi, audito voto DD. Consultorum, 
dixerunt, non licere, nisi in articulo mortis. Gobat in Theologia experimentali, 
tractatu 2, cas. 11, n. 329, maxime commendat Virum Religiosum de Societate 
lesu, qui cum vi quasi coactus Mahumetani domum ingressus esset, veluti 
Medicus, eius puellam morti proximam invisurus, eam caute baptizavit, quin 
id pater cognoverit; quae quidem puella post menses aliquot ex hac vita 
emigrans ad Coelum feliciter evolavit. Conveniunt quoque in eamdem sen- 
tentiam Suarez, in tertiam partem S. Thomae, disp. 78, quaest. 25, art. 3, 8 Ex 
his autem. Becanus, de sacram. Baptismi, cap. 10, quaest. 7, n. 7. Hurtadus, de 
sacr. Bapt., disp. 3, diss. 3. Azorius, part. 1, lib. 8, c. 25, q. 10. Castrus Palaus, 
tract. 19, disp. unic. de Bapf., punct. 9, n. 16. Paschal., de viribus patriae pote- 
statis, part. 1, n. 11. Barbosa, iz Canon. Iudaeorum 28, q. 1, n. 3. Ad hanc 
rem praeclare facit epistola Sancti Francisci Xaverii, pag. 67, Romae typis edita, 
in qua confirmans Patrem Franciscum Henricum, quod quereretur paucos a 
se Infideles in Indiis ad veri Numinis cultum revocari, sic scribit: P/us ifaque 
proficis, quam tu putas, infantes diligentissime conquisitos per Baptismum Caelo 
parturiendo. Nam certum est, Xaverium hic loqui de Indorum infantibus 
extremum vitae agentibus, quos Pater Franciscus Henricus rite ac licite bap- 
tizabat. A£ memento, te octo mensibus, quibus isthic versaris, plures animas 
conservasse moribundis infantibus baptizandis. 

9. Si item eveniret, ut puer aliquis Hebraeus proiectus esset, atque a Paren- 
tibus derelictus. communis omnium senfentia est, pluribus quoque confirmata 

iudiciis, eum baptizari oportere, reclamantibus etiam, repetentibusque parenti- 
bus, ut recte docent Azorius, Just. Moral., par. 1, lib. 8, cap. 25, quaest. 5. Ricciul., 
Lucubrat., lib. 2, cap. 32, n. 30. Clericatus, de Jurisdictione, discord. 17, num. 12. 
Sessa, de Iudaeis, cap. 51, n. 110 et seqq. At Hebraeorum parentes Patriam se 
in filios habere potestatem contendunt, nec plane iniuria. Compertum est patriam 
potestatem neque ad ius Divinum positivum, neque ad ius naturale, neque ad 
ius gentium pertinere, sed iuris, ut aiunt, Aumani Romani esse; cum autem 
Civitate Romana Antoninus Imperator omnes Imperio Romano subiectos dona- 
verit, iuxta ea, quae leguntur in l. zz Orbe Romano, quaeque in aliis exem- 
plaribus incipiunt iz Urbe Roma ff. de statu hominum, et Hebraei Imperio 
Romano tunc essent subditi, hoc ipsis argumentum suppeditat pro patria in 
filios potestate. Sic disserit Abbas in cap. cit. ex literis, n. 3, de convers. Infid. 
Iudaeus habet filium in potestate; et est ratio, quia Iudaei contrahunt iustas. 
nuptias, sunt sub Romano imperio, et sic gaudent legibus Imperialibus. Sed 
itidem plane constat praedictam patriam potestatem tunc certe amitti, cum 
filius derelinquitur, proiiciturque iuxta responsum Gregorii IX, cap. 1, de 
Infantibus, et languidis expositis, cuius haec sunt verba: Si a Patre, sive ab 
alio, sciente ipso, aut ratum. habente (relegato pietatis officio), infans expositus 
extitit, hoc ipso a potestate fuit patria liberatus. 

10. Animadvertendum tamen est, eum infantem non inter proiectos, 
expositosque adnumerandum, quem sine Patre, sine Matre, nullo comite, aut 
per urbem, aut extra Hebraeorum vicum temere vagantem inveneris; sed 
quem in loco publico solum, derelictum, abiectum, atque omni cura, et spe 
destitutum offenderis, is absque dubio proiectus, is sane expositus censen- 
dus est. 

1l. Benigna haec interpretatio nonnullis improbanda videtur; neque 
enim ignoramus, apud Auctores multas hac de re sententias valde huic nostrae 
dissimiles inveniri, quae eo potissimum innituntur, quod Hebraei, quamvis 
non iure belli, Christianorum tamen mancipia sunt. Itaque cum servitutem 
serviant, tametsi sententia admittatur, eorum infantes sine parentum con- 
sensu baptizari non posse, nor decere tamen subtiliores addere limitationes. 
Multa de hac re habet Antonius Francus in additionibus in Abb., cap. Ex 
literis, lit. B., de conversione infid. Nostri autem instituti non est in hanc 
epistolam omnes congerere limitationes, explicationesque regulae; non enim 
tractatum, sed simplicem tantum methodum hic proponimus quoad casus et 
eventus passim obvios, ac frequentes. Sanctus Thomas in locis praefatis docet, 
Hebraeos in servitute quidem apud Christianos esse, non vero poenali liber- 
tatique contraria, sed civili, quae licet in abiectissimo gradu constituat, non 
eum tamen praebet, quem altera dominatum: quod item in rem nostram 
sapienter a Suarez consideratur iz 3 par. S. Thomae, quaest. 68, art. 10, disp. 25, 
sess. 4, 8 Dico secundo, et a Sylvio in 3 part. S. Thom., tom. 4, quaest. 68, 
art. 10, concl. 7; 

12. San. mem. Pius V Praedecessor Noster iz sua Constit. 80,! omnes 
Hebraeos ab omni Ecclesiastica ditione, exceptis Romae, et Anconae civita- 


! Const. Hebraeorum gens, 26 febr. 1569. — Bull. Rom., tom. 4, III, p. 57-59. 

tibus, eliminavit. Sixtus V iisdem concessit omnia ditionis Ecclesiasticae loca,! 
dummodo septa moenibus essent, habitanda. Sed Pontifex Clemens VIII rem 
in antiquum statum restituit; Romae tamen, Anconaeque, Avenionem adiunxit, 
ut videri potest iz eius Constit. 19.? Cum vero Apostolica Sedes Urbini, Fer- 
rariaeque Ducatus recepisset, non eiecti fuere Iudaei ab iis Urbibus, Oppi- 
disque, ubi antea per Duces iis licuerat commorari. At si quis peteret, qua 
de causa non Hebraeis negatum iuerit, nec negetur, in Pontificia ditione, ac 
Romae etiam libere permanere, is quidem quaestiones adeat Theologicas 
Piette, qui part. V usitata ingenii sui sagacitate quaestionem agitat, an infantes 
Hebraeorum possint invitis Parentibus baptizari, tum id affirmantes (quorum 
et sententiam ipse amplecti videtur) hac interrogatione provocat pag. 335. 
Cur ergo Romae Ecclesia Filios Iudaeorum non baptizat, baptizatosque a Paren- 
tibus non avellit, ne in odio Christi, multiplicique impietate enutriantur ? Hanc 
deinde responsionem subiungit: Respondeo, et peto vicissim ego: Cur infen- 
sissimos illos Christi hostes ipse Christi Vicarius Pontifex Romanus in sua 
Civitate tolerat? Cur eos inde non. amandat? sicut ergo suas habet rationes, 
gentem illam Deo abominabilem, Christoque infensissimam tolerandi, ita et 
rationes habet, quare infantes eorum, ipsis invitis, non baptizet, nec ab eis avellat. 
Et inter caetera, quibus nititur, argumenta, unum extat S. Augustini lib. 18, 
de Civitate Dei, cap. 46, in quo exponit Deum non eos extinguere penitus 
voluisse, sed tantum disperdere, ac dissipare, ut quocumque pergerent, sacras 
literas ferentes, id boni Ecclesiae parerent, ut suorum Codicum testimonio, 
Christi vaticinia vel invito animo ubique terrarum disseminarent. /deo parum 
fuit (verba sunt Augustini), u£ diceret: Ne occideris eos, ne quando oblivi- 
scantur legem tuam; nisi etiam. adderet: Disperge eos; quoniam si cum isto 
testimonio scripturarum in sua. tantummodo terra, non ubique essent, profecto 
Ecclesia, quae ubique est, eos prophetiarum, quae de Christo praemissae sunt, 
testes in omnibus gentibus habere non posset. 

13. Hoc vero obiter attigimus, non contendentes veram causam con- 
stituere, cur Hebraeis liceat et Romae, et in aliquibus Pontificiae ditionis 
urbibus, moram facere; id enim ad rem propositam satis est, quod si Hebraei 
servitutem Christianis serviunt, ea quidem non poenalis est, sed civilis, ac si 
Romae, aliisque in Pontificiis Urbibus commorantur, id potissimum Summo- 
rum Pontificum indulgentiae acceptum referunt; ex quo quidem colligere 
aperte licet, non id ab iis expetendum esse, quod iure non potest exigi; tum 
etiam eorum ad Christum conversionem, atque infantium baptismum, mode- 
rate, religiose, pie procurandum esse, sine ulla vi, aut iniuria; quoniam quic- 
quid iniustitiam sapit, Christianorum indignum est; contumelia vero omnis 
asylo ipsis concesso penitus adversatur. S. Gregorius Pontifex ad Paschasium 
Episcopum Neapolitanum scribens, eum admonet, ut humaniter, et mansuete 
in Hebraeos se gerat, qui tunc eam Civitatem incolebant. Agendum est ergo, 
ut potius ratione, et mansuetudine provocati sequi nos velint, non fugere, L 
eos ex eorum Codicibus ostendentes, quae dicimus, ad sinum Matris Ecclesiae 


! Const. Christiana pietas, 22 oct. 1586. - Bull. Rom. tom. 4, IV, p. 265-207. 
2 Const. Caeca et obdurata, 1 mar. 1503. - Bull. Rom., tom. 5, I, p. 426-428. 

Deo possimus auxiliante convertere. Et quoniam Paschasius quasdam iis cele- 
britates iampridem concessas interdixerat, haec subiungit: /faque Fraterniftas 
tua eos monitis, prout poterit, Deo adiuvante, ad convertendum accendat, et 
de suis illos solemnitatibus inquietari denuo non permittat, sed omnes festivi- 
tates, feriasque suas, sicut hactenus tam ipsi, quam parentes eorum per longa 
colentes retro tempora tenuerunt, liberam habeant observandi, celebrandique 
licentiam. Ft quae in eadem Epistola decernebantur, pertinere quoque voluit 
ad omnes Episcopos, in quorum Dioecesibus Hebraei commorabantur: /fer 
universis Episcopis per Galliam, et Europam, et Germaniam constitutis. Haec 
autem Epistola recensetur in Can. Qui sincera, dist. 45. 

14. Postquam casus magis obvios exposuimus, in quibus nostra haec 
regula prohibet, Hebraeorum infantes, invitis parentibus baptizari; aliquas 
insuper declarationes addimus ad hanc regulam pertinentes, quarum haec 
prima est: si parentes desint, infantes vero alicuius Hebraei tutelae commissi 
fuerint, eos sine tutoris assensu licite baptizari nullo modo posse, cum omnis 
parentum potestas ad tutores pervenerit. Sic Azorius, /rst. Moral., par. 1, 
lib. 8, cap. 25, quaest. 9; Thomas a lesu, de Convers. gent., pag. 212; Sessa, 
de Iud., c. 25, num. 30; alios praeterea auctores eadem sentire non ignoramus, 
a quibus recensendis brevitatis gratia supersedemus. 

15. Secunda est, si Pater Christianae Militiae nomen daret, iuberetque 
infantem filium baptizari, eum quidem vel Matre Hebraea dissentiente bapti- 
zandum esse, quum filius non sub Matris, sed sub Patris potestate sit haben- 
dus, iuxta textum iz lege Nulla ff. de suis, et legitimis haeredibus, et in S Foe- 
minae, Instit., tit. de adoptionibus, quod quidem ad verbum statuit Gregorius IX 
in sua Decretali ad Argentinae Episcopurm scripta, et relata iz cap. Ex literis, 
de conversione Infidelium. 

16. Tertia est, quamvis Mater Filios sui iuris non habeat, tamen ad 
Christi Fidem si accedat, et infantem offerat baptizandum, tametsi Pater 
Hebraeus reclamet, eum nihilominus aqua baptismatis abluendum esse. Ita 
cum caeteris Azorius verba facit in loco praefato, quaest. 3: Ubi de communi 
fidei bono agitur, nulla habenda est ratio patriae potestatis, quam leges, et 
iura Romana sanxerunt ; et propterea mater fidelis, quamvis ei ius civile patriam 
potestatem non tribuat, ius habet ad Baptismum. filium offerendi. Huic quidem 
sententiae favet praedicta Decretalis Gregorii IX, in qua licet loquatur de 
patria potestate in eo casu, quem explicabat, Patris nempe Christiani filium 
aquis lustralibus offerentis, matre Hebraea perperam discrepante: statuit tamen 
sententiae suae in favorem fidei fundamentum: /z. favorem maxime fidei Chri- 
stianae respondemus, patri eumdem. puerum assignandum : favor autem fidei in 
utroque casu valere plurimum iure debet. 

17. Quarta est, quod si pro certo habeatur, parentum voluntatem esse 
Infantium baptismati necessariam, quoniam sub appellatione parentum locum 
quoque habet paternus avus, ut observatur iz /. Justa interpretatione 201, ubi 
Glossa in verb. avus ff.,de verb. signif. cum eo, quod amplius legi potest 
in discept. 977, num. 4, Gratiani. Hinc necessario sequitur, ut, si avus paternus 
Catholicam Fidem amplexus sit, ac nepotem ferat ad Sacri lavacri Fontem, 
quamvis mortuo iam patre, mater Hebraea repugnet, tamen infans sit absque 

dubio baptizandus. Martinus Navarrus vir Sacrorum Canonum doctrina excel. 
lens, cum hic Romae casus huiusmodi evenisset, plus valere contendebat 
matris dissensum, ut videre licet in eius cons. 4, lib. 3, de conversione Infi- 
delium. Contra eum scripsit Praesul Rutilius Benzoni: Pontifex autem OGre- 
gorius XIII pro avo sententiam tulit, ut ipse refert in suo Speculo Episcoporum, 
lib. 1, quaest. 9, dub. 1, ubi testatur, hebraeo infanti baptismum se contulisse. 
Quamobrem in fine Consilii Navarri haec leguntur: Adverfendum autem, 
contra hanc opinionem latam sententiam, infantemque traditum fuisse Avo Chri- 
stiano, et demum baptizatum, perseverareque adhuc in fide. Huiusce facti Mar- 
chinus etiam testis est de Be//o Divino, par. 1, cap. 2. Non desunt alia iudicata, 
quorum vi avus ad fidem conversus praeferri debet, non solum si Mater, sed 
etiam si Pater dissentiat, et quamvis ambo pariter protestentur, sese filii bap- 
tismati non assentiri, ut videri potest in cit. disc. 077 Grafiani,cum praeter 
favorem Religionis, qui maximi habendus est, argumenti loco etiam esse 
debeat Text. in Can. Patrem 32, q. 3, ubi in neptis nuptiis, avi sententia patris 
iudicio anteponitur, cum avus liber, pater autem servus existit: Pa£rem puellae 
Ecclesiae nostrae famulum, avum vero eius liberis ortum constat esse natalibus ; 
et ideo avi magis electionem de coniunctione neptis, quam patris eius, cuius 
nullo modo liberum potest esse arbitrium, decernimus attendi. Quia ergo ele- 
ctione avi huic isía nupsisse probatur, hanc constat legitime esse copulatam. 
18. Fictitia res non est, quod aliquando Pater Hebraeus se velle Catho- 
licam Religionem amplecti praedicet, ac se ipsum, filiosque Infantes bapti- 
zandos offerat, postmodum vero sui se consilii poeniteat, abnuatque filium 
baptizari. Id Mantuae evenit, ubi Hebraeus quidam non modo cum viro 
perhonorificum dignitatis gradum tenente, sed ipso etiam cum Duce id rei 
gessit. Duos habebat infantes liberos, totidemque pueros, atque uxorem, 
cumque deinceps ad Christi fidem accedere recusasset, Ducisque spem fru- 
stratus esset, res ad examen deducta est in Congregatione Sancti Officii, ac 
Pontifex die 24 septembris anni 1699 statuit, ea fieri, quae sequuntur: Saz- 
ctissimus, auditis votis Eminentissimorum, decrevit, quod duo filii infantes, 
alter scilicet triennis, alter quinquennis baptizentur. Alii, nempe filius octo 
annorum, et filia duodecim, collocentur in domo Catechumenorum, si ea Man- 
tuae adsit, sin minus apud piam, honestamque personam, ad effectum explo- 
randi ipsorum voluntatem, eosque instruendi. Uxoris quoque ?n loco a filiis 
separato exploretur voluntas. Patrem vero, et Maritum respective, qui a pro- 
posito suscipiendae fidei Christianae recessit, non esse cogendum, sed contra 
'um posse procedi, prout de iure. Idem ferme accidit Augustae Taurinorum, 
ubi cum Hebraeus quidam Religionem Catholicam amplecti nollet, postquam 
id se facturum promiserat, cumque instaret, ut filiola quam baptizandam 
obtulerat, ideoque a Matre Hebraea iam ablatam Christianae nutrici lactan, 
dam dederat, in potestatem rediret suam; Congregationis Sancti Officii aucto. 
ritate Romae sancitum fuit, ut puellula Christianos penes esset, et ad Sacrum 
regenerationis Fontem elevaretur, quod videri potest apud Sessam, cap. 51, 
num. 98. Hoc autem prudenter statutum est, ne scilicet Parentes Hebraei, qui- 
buscum summa aequitate apud Christianos agitur, eo impudentiae deve- 
niant, ut et nos, et Ecclesiam audeant irridere. 

19. Sunt quoque aliqui infideles, suos infantes Christianis offerre soliti, 
ut aquis salubribus abluantur, non tamen Christi ut stipendia mereantur, 
neque ut originalis culpa eorum ex anima deleatur: sed id faciunt indigna 
quadam superstitione ducti, quod nempe Baptismi beneficio existimant, 
eosdem a malignis spiritibus, a foetore, aut morbo aliquo liberandos. San- 
ctus Augustinus iz epistola ad Bonifacium Episcopum, tom. 2, typis Patrum 
S. Mauri, num. 5, de hac re ita disserit: Nec il/ud fe moveat, quod quidam non 
ea fide ad Baptismum percipiendum parvulos ferunt, ut gratia spiritali ad 
vifam regenerentur aeternam, sed quod eos putant hoc remedio temporalem 
retinere, vel recipere sanitatem. Non enim propterea illi non regenerantur, 
quia non ab istis hac Zntentione offeruntur. Celebrantur enim per eos neces- 
saría ministeria, et verba Sacramentorum, sine quibus consecrari parvulus non 
potest. Mens quippe non infantem baptismo offerentis, sed baptizantis est 
serio consideranda: A/£, non parentum, sed ministrorum mens est spectanda: 
hi enim si bona, et recía mente voluerunt exequi, quod Ecclesia postulat, 
omnino baptismum valide contulerunt. Verba sunt Arcudii, lib. de Concord/a 
Ecclesiae Occidentalis, et Orientalis, lib. 1, c. 12. 

20. Res ad examen revocata fuit in Synodo habita anno 1148 sub Pa- 
triarcha Luca, de qua Synodo sermonem habet Balsamon super Canone 84 
Trullano. Agareni quidam Synodo adfuerunt, qui ut baptismum reciperent, 
invitati, illico responderunt, sese iam pridem Sacro Baptismate initiatos; 
nam id in more suam apud gentem esse dixerunt, infantes vix natos ad 
Sacerdotes Catholicos deferri solitos, ac baptizari: Nom famen admissi fue- 
runt; audierat enim (praedictus scilicet Patriarcha) quod Baptismus, quem 
Infideles a. Christianis petunt, non bona affectione, et orthodoxo proposito 
petitur, sed propíer corporalem medicinam. Persuasum est enim Agarenis, 
fore, ut sui liberi a daemone vexentur, et tanquam canes male oleant, nisi 
baptismum Christianum assequantur. Verba sunt Balsamonis e Graeco idio- 
mate in Latinum versa a Card. Baronio iz annalibus, ad annum praedictum 1148, 
unde significari videtur, illius Concilii Patres Baptismum ratum, ac validum 
nequaquam existimasse. 

21. Cum ad Theologos, Canonumque peritos huius quaestionis examen 
transisset, varii casus propositi, ac discussi fuerunt. Infideles aliqui, cum hoc 
sibi in animum induxissent, Baptismi gratia Infantes suos a morbis, Daemo- 
numque vexationibus liberatum iri, eo dementiae adducti sunt, ut mortem 
quoque minitati sint Catholicis Sacerdotibus, qui utpote eorum pravae 
mentis conscii, baptismum eorumdem liberis constantissime denegabant. 
Navarrus, in suo cons. 5,de tit. Bapf. respondit, pueros iam rationis com- 
potes in casu eiusmodi a Baptismi fontibus repellendos, infantes vero omnino 
admittendos esse, qui adhuc rationis expertes sint. Alii vero perperam sen- 
tiunt, omnibus conferri baptismum posse, mors ut evitetur, dum materia 
solum, non autem forma adhibeatur. At huic sententiae refragatur Congre- 
gatio Sancti Officii coram Pontifice habita die 6 Septembris 1625: Sacra 
Congregatio Universalis Inquisitionis habita coram Sanctissimo, relatis literis 
Episcopi Antibarensis, in quibus supplicabat pro resolutione infrascripti dubii: 
An cum Sacerdotes coguntur a. Turcis, ut baptizent eorum filios, non ut Chri- 

stianos efficiant, sed pro corporali salute, ut liberentur a foetore, comitiali 
morbo, maleficiorum periculo, et Lupis, an in tali casu possint saltem ficte 
eos baptizare, adhibita Baptismi materia sine debita forma? Respondit nega- 
tive, quia Baptismus est Janua Sacramentorum, ac protestatio fidei, nec ullo 
modo fingi potest. Hoc decretum typis editum extat in Verricello, de Apo- 
Stolicis Missionibus, tit. 5, ad verb. Baptismus, quaest. 219. Neque hoc loco 
praetermittendum est, vigesimam nonam inter propositiones ab Innocentio XI 
damnatas die 2 Martii 1679 esse huiusmodi: Urgens metus gravis est iusía 
causa Sacramentorum administrationem simulandi. 

22. Si tamen mortis discrimen absit, omnibus haec opinio insedisse 
videtur, Baptismum conferre nefas esse, cum dubitari prudenter possit, id 
futurum, ut baptizatus tractu temporis a Catholica Religione desciscat; quod 
quidem experientia docet plerumque iis infantibus evenire, qui a Parentibus 
infidelibus oblati, ut ab infirmitate aliqua baptismo liberentur, postea vero 
in eorum educationem, ac potestatem revertuntur. Hoc idem comprobat 
suffragio suo Castrus Palaus, tom. 4, suorum operum Moralium, tract. 19, 
disput. unic., punct. 6, num. 11; Cardinalis Albizi, de inzconst. znfid., c. 33, 
num. 47; Verricellus, de Apostolicis Missionibus, titul. 6, quaest. 113, n. 8. Hinc 
vero id sequitur, quod si baptizatus infans non ad Parentes infideles redi- 
ret, sed Christiano cuipiam committeretur, is baptizari deberet, etiamsi non 
a Parentibus oblatus esset, ut Catholicus evaderet, verum ut ab aegritudine, 
ac morbo aliquo servaretur. Apposite ita concludit Azorius, izstifut. moral., 
par. 1, lib. 8, cap. 25, quaest. 6: Ex quo perspicuum est, eiusmodi infantes iure 
donari, et ablui Baptismo posse, quoties commoda occasio sese obtulerit a 
patrio eos iure, et potestate liberandi. 

23. Negari profecto nequit grave perversionis periculum in hac mae 
teria rem esse maximi momenti. Episcopus Quebec alias significavit, barba- 
rorum aliquot, etiamsi Christianae militiae adscriptos, nullum Religionis 
specimen exhibere; hoc enim habent in more positum, ut statim ac filius 
nascitur, eum Christianis offerant baptizandum, is vero ubi adolevit, a Reli- 
gionis nostrae sanctimonia abhorret, parentum scilicet exemplo edoctus. 
Quare non sine causa praedictus Episcopus postulavit, iis ne infantibus 
Sacramentum esset baptismatis conferendum? Huic petitioni diligenter ex- 
pensae in Congregatione Sancti Officii habita die 3 Maii 1703 responsum 
fuit, Baptismum conferre infantibus non licere, qui filii Infidelium essent, 
atque in eorum potestate mansuri. Hoc tamen decretum eos excepit pueros, 
qui gravissime aegrotantes vita periclitarentur: Nom licere, si sint filii infi- 
delium, et in potestate eorum. relinquendi; secluso tamen mortis imminentis 
periculo. Licere autem, si filii quidem barbarorum sint, sed iam Christi mili- 
tum, dum tamen, aut a viris Apostolicis illic degentibus, aut ab ipsis Paren- 
tibus, de Sanctae Religionis praeceptis, ac mysteriis edoceantur, cum adole- 
verint: Licere vero, si sint filii barbarorum baptizatorum; curandum famen 
per Missionarios, ac per ipsosmet eorum parentes, ut, cum ad annos discre- 
tionis pervenerint, a se, vel ab aliis instruantur, praesertim in illis regionibus, 
si non praevideatur in promptu adfuturos Ministros Evangelicos, qui in hoc 
parentum commode supplere possint defectum. 1n Servia audivimus pauperculas 

esse Christianas mulieres invito cum Turcis matrimonii vinculo copulatas, 
quae cum filium pariunt, eum Sacerdotibus offerre solent, ut baptizetur. 
Idcirco postulatum fuit, qui debeant in casu huiusmodi sese gerere Sacer- 
dotes. De hac re decretum habetur in nostro Bullario num. 89, 8 8, pag. 304,! 
ubi apparet, conferendum esse baptismum, si constet, mortem oblato puero 
imminere: sarum vero filios, quos Parochis baptizandos exhibent, ubi eorum 
vitae periculum imminere videatur, Sacro lavacro abluere praedicti Parochi 
minime dubitent, admonitis matribus, ut, si convaluerint, ipsos in Christiana 
Religione educare sedulo curent. Si nullum adsit vitae periculum, certa regula 
generalis statuta non est, cum oporteat diligenter omnes expendere circum- 
stantias, et praesertim, vel eos in Evangelicae legis, et fidei cultu persevera- 
turos, vel Christiana educatione ab eiusmodi matribus fraudatos, Mahometant 
patris impietatem secuturos esse. Si Sacerdotes, postquam pie, et religiose 
hoc negotium Deo commendaverint, aequum, bonumque existiment, prae- 
dictos infantulos baptizare, id quidem facerent, matres tamen enixe admo- 
nerent de gravissimo, quo tenentur, munere filios de Christiana Religione 
sedulo edocendi. 

24. Nos certe ignoramus, accidisse, ut Pater aliquis Hebraeus Romae, 
aut alibi infantem obtulerit Sacris Baptismi aquis tinpgendum, non quod eum 
cuperet Christianum fieri, sed a morbo aliquo liberari. Hoc si unquaim eve- 
niat, S. Augustini sententia, nempe pravam parentum intentionem baptis- 
mati non obesse rite collato, prae oculis habita, et coniunctim communi 
opinione considerata, in hoc casu baptismum minime negandum esse, dum 
nullum sit periculum perversionis, quod sane est maximum, si baptizatus 
in Infidelium potestatem sit rediturus; prudentum certe iudicio rite lustrari 
deberet infans, et Christianis tradi, ut probe educatus, aetate, et sapientia 
coram Deo proficeret; hoc autem si diligenter fieret, ut semper post Bap- 
tismi Sacramentum decet, nullum esset periculum perversionis; quod vitari 
non potest, si Patri Hebraeo filius restituatur; atque hoc pacto omnis diffi- 
cultas tolleretur, quae saepissime in causa fuit, cur responsio categorica 
Missionariis negata sit enixe postulantibus, liceret ne Baptismum conferre 
Infidelium Infantibus Sacro Fonti oblatis, non pietatis, non religionis causa, 
sed rerum temporalium caducarumque cupiditate. Vid. Card. Albizi, cit. 
cap. 33, de Inconstant. in Fide, num. 47. 

25. Satis abunde diximus non solum de primo huius partis capite, 
utrum nempe, invitis Parentibus, Hebraei infantuli baptizari possint: verum 
etiam de secundo, an casus unquam contingat aliquis, in quo id aeque licitum 
sit, ac decorum; ad tertium nunc accedimus, Baptismum videlicet Hebraeis 
infantibus impertitum, cum fas non sit, ratumne, an vero. irritum haberi 
debeat. 

26. Nulla de hac re inter S. Thomam, et Scotum dissensio est, cum 
non in eam sententiam disputaverint, utrum Baptismus Hebraeis infantibus 
sine Parentum consensu conferri valide possit, verum an licite; ut prudenter 
animadvertit Cardinalis Lauria egregius Scotista in tom. 1, lib. 4, sententia- 

rUm, disp. 14, art. 5, num. 58. E£ nota, quod sermo non est de posse valido, quia 
si baptizarentur, cerium est remanare baptizatos; sed de posse licito, id est, 
an licite fiat, si baptizentur. Durandus in 4, sent, dist. 4, quaest. 7, art. 13, 
contendens irritum baptismum esse sine consensu saltem interpretativo illius, 
qui baptizatur, ideo si hoc Sacramentum Hebraeorum, aut Infidelium filiis, 
invitis Parentibus, impertitum fuerit, illud esse irritum omnino existimat; 
ea ratione ductus, quod Infantulis non alia, quam Parentum voluntas sit, 
quae si desideretur, omnis deest voluntas, cuius necessitas est sane maxima, 
Baptisma ut validum habeatur. Verum haec Durandi opinio singularis nun. 
quam aut plausum, aut existimationem nacta est; quod revera constet Bap- 
lismum esse ratum, ac validum, quotiescumque Baptizantis voluntas cum 
forma et materia necessaria accedat. Quamobrem Durandi sententiam Suarez 
falsam, Caietanus a ratione alienissimam esse affirmant. Praefati argumenti, 
validitatem Baptismi collati sine consensu Patris contra Durandum compro- 
bantis, Silvius auctor est doctissimus, S. Thomae sectator, in 4 tom., in 3 
part. S. Thomae, quaest. 68, art. 10. Sz Filiis quorumcumque Infidelium con- 
feratur Baptismus, erit validus, etíamsi Parentes sint inviti, quia subiectum 
est capax, et Minister cum. debita intentione adhibet ei materiam, et formam. 
Nihil autem aliud requiritur, ut Baptisma parvulorum teneat; nam intentio 
Parentum est impertinens. Et Frassen eximius Scotista, tom. 10 sui Scoti 
Academici, tract. 10, disp. 1, art. 2, quaest. 3, Durandi sententiam refellens, 
et eiusdem argumento, hoc est, in Baptismo Infantium voluntatem deesse, 
si Parentum vel offerentium voluntas desit, respondens admonet, Ecclesiae 
voluntatem semper inesse: Quid si nullus offerat, sed solus Minister bap- 
lizet? Recte intelligitur respondere tota Mater Ecclesia, quae in Sanctis 
est, quia toía omnes, tota singulos parit per voluntatem | Ministri, suo, et 
Christi nomine baptizantis. Quae quidem responsio S. Augustino auctoritatem 
debet, qui in memorata epistola ad Bonifacium sic scribit: Offeruntur ad 
percipiendam spiritualem gratiam non tam ab eis, quorum gestantur manibus, 
quam ab universa societate Sanctorum, atque fidelium. Ab omnibus namque 
offerri recte intelliguntur, quibus placet quod offerantur, et quorum. sancta, 
et individua charitate ad communionem Sancti Spiritus adiuvantur. Tota ergo 
Mater Ecclesia, quae in Sanctis est, pueros gestat, et offert, quia tota omnes, 
tota singulos offert. 

27. Argumentis per se clarissimis, tantorumque auctoritate hominum 
corroboratis alia addere supervacaneum ducimus; quaedam vero Congrega- 
tionum responsa in medium proferre nullo modo non possumus, inter quae 
primo loco afferemus illud Congregationis Sancti Olficii habitae die 30 
Martii 1638. Circa Baptismum datum parvulae puellae annorum trium. circiter, 
filiae Hebraeorum, a Faustina. Christiana, invitis Parentibus, Eminentissimi 
Domini censuerunt, parvulam puellam esse vere baptizatam, concurrente ma- 
teria, forma, et intentione; Baptismum probari unico teste; et quamvis filii 
Hebraeorum non possint invitis parentibus baptizari, si tamen de facto bap- 
tizentur, valere Baptismum, et characterem imprimi, et filiam baptizatam penes 
Christianos alendam; mulierem baptizantem acriter monendam, ut in posterum 
caveat a similibus ; notificandum vero populo, non licere invitis parentibus filios 

Hebraeorum baptizare, quia. licet finis sit bonus, media non sunt licita, prae- 
sertim stante Bulla Iulii III imponente poenam mille ducatorum, et suspensio- 
nem baptizantibus filios Hebraeorum invitis parentibus. Ante hanc resolutio- 
nem alia extat die 3 Martii 1633, cuius haec sunt verba: Quaeritur, an 
infantulus filius Iudaei a Nutrice Christiana baptizatus inscio patre Hebraeo, 
sit vere baptizatus, et huiusmodi baptismate teneatur, et apud quem debeat 
infantulus educari? Respondetur, infantulum esse vere baptizatum, Baptis- 
mumque esse validum, eumdemque educandum penes Christianos, a. quibus 
instruatur, et cum pervenerit ad usum rationis, posse cogi ad perseverantiam 
in Fide Catholica, eidemque providendum a patre, si habeat in bonis, sin minus 
in necessariis ad minus ad. sustentationem. Conveniunt aliae quoque eiusdem 
Congregationis resolutiones, quarum altera emanavit die 23 Decembris 1608, 
altera die 8 Martii 1708, et a Leone in suo Zesauro Fori Ecclesiastici, part. 4, 
cap. 4, num. 8,alia huic similis producitur in Congregatione Concilii habita 
in causa Fossani, quae tamen cum registris conferri non potuit. 

28. Nihil aliud nunc restat, ut primi parti finis imponatur, quam expo- 
nere, quid sit faciendum, cum infantes Hebraei aut baptizandi offerantur, 
aut compertum sit, eos iam fuisse sacro baptismate initiatos, demum quo- 
modo probari possit eosdem aquis salutaribus fuisse rite lustratos; quae 
postrema sunt huius primae partis capita, et quorum explicationem paucis 
. expediemus. 

29. Nihil hoc loco cum iis infantibus nobiscum est, qui vel ad sacrum 
fontem ab iis feruntur, quibus id faciendi ius esse constat, vel qui iuxta 
sacrarum legum vim, invitis licet, reluctantibusque parentibus, sunt bapti- 
zandi, ut ante demonstravimus; de his, inquam, infantibus nullus hic sermo 
est, quoniam patet, omnino esse ad sacrosanctum regenerationis lavacrum 
elevandos. Ad eos itaque spectat hic sermo noster, qui baptismo neque a 
parentibus, neque ab aliis qui ius in eos habeant, offeruntur, sed ab aliquo 
nullam habente auctoritatem. De iis praeterea agitur, quorum casus non 
comprehenduntur sub ea dispositione, quae sinit Baptismum conferri, etiamsi 
maiorum consensus desit: hoc quidem in casu baptizari non debent, sed ad 
illos remitti, quorum in potestate ac fide sunt legitime constituti. Quod si 
iam sacramento initiati essent, aut detinendi sunt, aut ab Hebraeis paren- 
tibus recuperandi, tradendique Christifidelibus, ut ab illis pie, sancteque 
informentur; hic enim Baptismi licet illiciti, tamen veri, validique, effectus 
est. Ex quibusdam paulo ante citatis resolutionibus hoc eruitur, quibus accedit 
Concilii Toletani quarti textus expositus in Can. /udaeor., Caus. 28, quaest. 1: 
Iudaeorum. filios, vel filias, ne parentum ultro involvantur erroribus, ab eorum 
consortio separari decernimus, deputatos aut Monasteriis, aut Christianis viris, 
aut mulieribus Deum timentibus, ut sub conversatione cultum Fidei discant, 
atque in melius instituti tam in moribus, quam in Fide proficiant. Si autem 
postquam adoleverint, suo ipsi infortunio Catholicam Fidem desererent, et 
Hebraeorum ritibus adhaererent, contra eosdem legibus utendum esset, ut 
contra Haereticos, iuxta Decretalem Bonifacii VIII in Cap. Contra, de Hae- 
reticis, in sexto: Contra Christianos, qui ad ritum transierint, vel redierint 
Iudaeorum, etiamsi huiusmodi redeuntes, dum erant infantes etc. baptizati 

fuerunt, erit tanquam contra Haereticos, si fuerint de hoc confessi, aut per 
Christianos, seu Iudaeos convicti etc. procedendum. 

30. Dura nonullis haec sententia visa est, qui eamdem ut minus 
asperam facerent, existimarunt fas esse, puerulos Iudaeis parentibus restituere, 
dummodo ipsi parentes cautione, aut fideiussione data, ingenue spondeant, 
ab se filios, vix ad convenientem aetatem pervenerint, Christifidelibus resti- 
tuendos, nec quidquam contra fidem Catholicam edocendos. Ita opinatus 
est Calderinus in suo Consil. 3, de Iudaeis, quem sequutus est Graffius in 
Suis decis. cas. conscient., part. 2, lib. 2, c. 23, n. 23. Verum haec Caldetini 
sententia a caeteris omnibus erroris insimulata fuit, ut Afflict. decis. 151, 
n. 13, Sperel. decis. 1, num. 42. Sessa, de ludaeis, cap. 55 et n. 64. Piton., 
Discept. Eccles., p. 4, discept. 146, dub. 3 et num. 33. Card. Albizi, de /nconst. 
in fide, cap. 11, num. 33. Ef vere scio in hac Sacra Congregatione, loquitur 
de Congregatione S. Officii, sententiam Calderini uti erroneam fuisse reiectam. 

31. In. quibusdam praefatis resolutionibus innuitur, eum, qui Hebraeo- 
rum filios sine parentum consensu Baptismo lustrare ausus fuerit, exceptis 
iis casibus, in quibus hoc liceat, eum, inquam, poena mulctandum esse; 
Baptismum autem unius testimonio comprobari. Ut primae parti huius nostrae 
instructionis extrema manus accedat, nihil aliud restat, quam praedictarum 
resolutionum iudicium confirmare, et quidquid in iisdem continetur, nostra 
quoque sententia stabilire. Baptizantis mentem esse sanctam, rectamque, non 
dubitamus; modus autem omnino illicitus habendus est; et ea quicumque 
facit, quae Ecclesia fieri vetat, pro Iudicis prudentia mulctari debet, poena 
scilicet aut mitiori, vel severiori, iuxta circumstantias. Additur etiam, quj 
infantes Hebraeorum liberos baptizare solent, eos plerumque aut laicos, aut 
mulieres esse; quod neutris liceat, nisi necessitas interfuerit, ut videri potest 
in Can. ad limina 30, quaest. 2, in Can. Sanctum, in Can. in necessitate, de 
Consecr. dist. 4, im Conc. Flor. Armen. instruct: In casu autem necessitatis 
non solum Sacerdos, vel Diaconus, sed etiam laicus, vel mulier, imo etiam 
Paganus, et Haereticus baptizare potest. Hoc etiam in trigesimo octavo Con- 
cilii Illiberitani Canone statutum est, peregre navigantes, aut si Ecclesia in 
proximo non fuerit, posse fidelem, qui lavacrum suum. integrum habet, nec sit 
bigamus, baptizare in necessitate. Et quamvis Petavius in nof. ad Sanctum 
Epiph., pag. 341 miretur, Concilium, etiamsi necessitas interfuerit, bigamis, ne 
quemquam baptizent, interdicere; ergo ne a bigamis baptizari tanta necessitate 
non licuit? Mendoza tamen, et Albaspineus aiunt, in Canone quemquam bap- 
tizari a bigamis interdici, cum plures adsint rei conficiendae magis idonei, 
quod Catholicus Ethnico, laicus autem non bigamus iure sit bigamo antepo- 
nendus. Iam vero baptismati comprobando unius sufficere testimonium, vetus 
-Jurisperitorum axioma est; ut videtur in Glossa Cap. Nuper, ad verbum: nisi 
iuratus, de testibus et attestationibus. Quandoque tamen bene creditur uni, 
quando non fit praeiudicium alicui; puta utrum aliquis sit baptizatus, vel 
ufruüm esset Ecclesia. consecrata, et ubi quis vult probare se egisse poeniten- 
tiam per Confessorem suum. Et in Can. Placuit, in verbo: testentur, de Con- 
secrat. dist. 4: Creditur ergo testimonio unius in Baptismo, et in Consecratione 
Ecclesiae. Hoc tamen intelligendum est, dummodo testi aut mari, aut foe- 

minae, fides adhiberi prudenter possit, aut idem si testatur qui baptizavit; 
hic siquidem se ipsum asserens Baptismum Hebraeo infantulo ministrasse, 
non rem modo ab se gestam, sed etiam poena dignissimam suo ipse testi 
monio confirmaret, In S. Spiritus Xenodochium, proiectorum perfugium, 
feruntur non raro infantes chartam collo suspensam praeferentes, in qua 
scriptum legitur iam Baptismum eidem collatum esse. Cum adhuc in mino- 
ribus a Secretis Sac. Congregationis Concilii munere fungebamur, Sancti 
Spiritus Parochus interrogavit, quid sibi agendum esset in huiusmodi casi- 
bus? Proposita quaestio fuit in Congregatione die 18 decembris 1723, ut 
declarat Thesaurus resolut., tom. 2, pag. 412, die autem 15 ianuarii 1724 ita 
rescriptum fuit: Si non lateret, qui chartulam scripserat, eidemque fides tuto 
praestari posset, tunc infantem ut baptizatum habendum esse, ac ne Baptismo 
quidem initiandum sub conditione, ut aperte liquet in tom. 3, praefati The- 
sauri, pag. 2. 

32. Haec sunt, quae breviter exponenda censuimus quoad primam 
partem ad Hebraeorum infantes unice pertinentem. ltaque ad secundam 
descendimus, sermonem de Hebraeis adultis, ac ratione pollentibus habituri. 
Atque ut ordine utamur, et claritate, disseremus primo de iis, qui ultro Bap- 
tismum petunt, tum de iis, qui iam baptizati ad Ecclesiam se conferunt. 
Verum in primis constituendum est, quaenam plerumque ea aetas sit, in qua 
Hebraeus sponte Baptismum expetens, non infans, sed sui compos censendus 
est, et quodammodo adultus, atque hac quidem in re duos Iurisperitos, licet 
haud indoctos, cavere necesse est; Nattam scilicet in consil. 454, lib. 2, et 
Bursat. in consil. 231, lib. 3, quibus in casu, de quo agitur, necessaria videtur 
duodecim annorum aetas; id autem perperam quibusdam decretis probant 
aeque antiquis, ac antiquatis. Hac in re consulendus est sedulus, accuratusque 
Praesul Sperellus in sua decis. 1, num. 32 et duobus seq., ubi probat rationis 
usum ab anno septimo completo inchoari; idemque confirmaturus, praeclara 
quaedam in unum collegit Cardinalis Albizi, de incornst. in Fide, cap. 11, num.39. 
Ricciul. iz £ract. de Personis extra gremium Ecclesiae, lib. 2, cap. 33, num. 3 
Zasius iz fract. de Iudaeis, quaest. 2. Clericat., de Jurisdict., discord. 18, num. 25. 
Sessa, de ludaeis cit. cap. 43, quibus addimus Congregationis Concilii resolu- 
tionem, quae extat lib. 16 Decretorum, pag. 233 a tergo, in quadam causa 
Vilnae: Die 16 Iulii 1639 Sacra Congregatio Concilii respondit filios Iudaeo- 
rum non esse invitis parentibus baptizandos, donec perveniant ad aetatem legi- 
timam: et tunc, si ipsi consentiant. Aetatem vero legitimam regulariter censeri 
completo septennio. Animadvertere opus est illud regulariter, nam indicat 
oportere Praesidem Ecclesiasticum etiam atque etiam considerare, quisnam 
sit Baptismi petitor, cum possit contingere, ut is etiam non completo septennio 
sufficienti sit praeditus ratione; ideoque baptizandus, invitis licet reluctanti- 
busque parentibus, ut sapienter disserit Sotus in 4 sezenfiar., dist. 5, quaest. 
unic., art. 10, dub. 2. Certissima regula est, quod si citra illam aetatem certo 
constat, puerum Fidei Catechismis instructum. satis intelligere, quidnam sit 
baptizari, et quemadmodum fit professio Christianae legis, baptizandus est, 
quoniam aetas ad contrahendum matrimonium lege humana statuitur; Lex 
autem divina Baptismi neutiquam ab humana dependet. 

33. Si vero de perfecto rationis usu dubitaretur, et Baptismum implo- 
rantis capacitas anceps, ac incerta esset, cavendum est ab eorum sententia, 
qui iuxta tritum illud axioma, in dubio nimirum semper possidentis condi- 
tionem meliorem esse, contendunt, petentem Baptismum ad Hebraeos, et ad 
patrem potissimum, si supersit, necessario remittendum. Cavendum est, inquam, 
ne quis arbitretur sententiam eiusmodi approbandam, et axioma, cuius dum- 
taxat est ratio habenda in causa aequali: nulla vero aequalitas intercedit 
Hebraeos inter, atque Christifideles; ac multo minus inter patrem, et filium: 
quum alter patriae potestatis iacturam ad breve tempus, damnum nempe levis- 
simum evitaret; aerumnae alter gravissimae provideret, hoc est mortem fugeret 
sempiternam, cuius periculum certe subiret, regressus ad Infidelium curam, 
ac sub patriam potestatem. Quare in supradictis casibus sacramentum est 
differendum, sed hoc qui postulat retinendus, ac sic interea informandus, ut 
idoneus evadat baptismati postmodum suscipiendo. 

34. Suarez in 3 part. S. Thomae, tom. 3, quaest. 68, art. 10, disp. 25, sect. 3 
ad fin. sic scribit: Ad cognoscendum autem, an pervenerit parvulus ad eum statum, 
et facultatem. usus rationis, utendum. est signis, et coniecturis ex experientia 
desumptis, et hominis prudentis arbitrio iudicium ferendum est. Quod si signa 
non fuerint satis evidentia, taren rem faciant dubiam, et aliquo modo proba- 
bilem, si necessitas non urgeat, expectari potest et debet commodior occasio, et 
maior cognitio. Magni huius Theologi auctoritas quidquid supra diximus 
mirifice probat, Baptismum nempe, donec dubio locus fuerit, protrahendum: 
adultum vero id temporis a Christifidelibus detinendum procul a Genitoribus, 
ex his, quae subiungimus aperte patet. Cardinalis de Lugo lib. 5 respors. 
moral., ad dub. 4 hoc Romae accidisse narrat aetate sua: Con£zgit Romae, ut 
parvula quaedam puella casu inveniretur longe ab Hebraeorum domibus, quae 
interrogata de suis Parentibus, respondit, se parentes habere Hebraeos, et velle 
fieri Christianam. Conducta ergo ad Catechumenorum domum, parens petiit, 
filiam sibi restitui, quae adhuc sui iuris non erat, nec rationis compos ad 
deliberandum de Religione. Consilium expetitum est sapientissimi Cardinalis, 
qui postquam diligenter puellam examinasset, dubitavit, an perfecto rationis 
usu praeditam iudicaret: Cozsulfus ergo tunc fui, et examinavi puellam, nec 
perfectum rationis usum affirmare potui, nec etiam sufficientem negare, sed 
mansi dubius. Cum puella septennium adhuc non complevisset, dubitaretque 
Cardinalis de perfecto rationis usu, Baptismum protrahendum esse respondit, 
et puellam interea apud Catechumenos detinendam: Ego, quoniam puella illa 
septennium non compleverat, et. de sufficienti rationis usu dubitabatur, dixi, 
Baptismum quidem suspendendum esse, donec cum. pleno rationis usu certo 
constare posset de sufficienti elus voluntate; interim tamen non debere, nec 
posse restitui, sed custodiae causa retinendam in eadem Catechumenorum domo. 
Atque ita gestum est, ac puella deinceps, nova adhibita diligentia, baptizata 
fuit, ut videtur in fine praedicti Dubii IV. Noz erat controversia, an puella 
baptizanda. esset, sed an Patri reddenda, in dubio de usu rationis sufficiente; 
in quo dubio de facto reddita non fuit; sed in loco tuto deposita, donec suo 
tempore, et explorata iam eius voluntate, cum certissimo rationis usu, bapti- 

35. Species facti, quam modo exposuimus, de puella est, quae septen- 
nium nondum expleverat; si autem illud superasset, et non constaret de 
perfecto rationis usu, non ideo Hebraeis Parentibus reddenda esset, sed Chri- 
stianorum curae mandanda. Etenim idem argumentum et ad puellam deti- 
nendam, et ad Baptismum protrahendum in utroque casu valeat necesse est, 
auctore Sessa, de lud., cap. 54, num. 8 et seq. Ego vero adhaerendum puto 
sententiae Henriquez, ut baptizari in dubio usus rationis non debeat, sive 
septennium compleverit, sive non, etc., modo non urgeat periculum mortis, etc. 
Erit tamen eo casu a Parentibus segregandus, et in domo Catechumenorum, 
vel penes honestam mulierem collocandus, ad vitandum periculum, ne a Paren. 
tibus subvertatur. Et ante Sessam id docuerat Sotus loco cit.: Quid vero 
quando res esset aliquo modo dubia, nempe si bonae essent coniecturae, et 
indicia, puerum annum agentem. ocíavum intelligere quid vellet profiteri, Bap- 
tismumque peteret? esset baptizandus, ac subinde ab eorum educatione sub- 
trahendus. 

36. Tempore constituto, in quo Hebraeus rationis compos prudenter 
censendus est, statuto etiam quid sit agendum, cum Baptismi petitor, an sit 
idoneus, dubitatur; de iis iam disseremus, qui aut ab adolescentia, aut aetate 
etiam maturiori Baptismum postulant. Quoad hanc aetatem, Parentum con- 
sensum necessarium omnino non esse, auctor est Sanctus Thomas iz praef. 
loco, id est in 2, 2, quaest. 10, art. 12, quo in loco disputans de Baptismo 
Filiorum Hebraeorum, dissentientibus Parentibus, sic scribit: Postquam autern 
incipit habere usum liberi arbitrii, iam incipit esse suus, et potest quantum ad 
ea, quae sunt iuris Divini, vel naturalis, sibi ipsi providere; et tunc est indu- 
cendus ad Fidem, non coactione, sed persuasione, et potest etiam. invitis Paren- 
tibus consentire Fidei, et baptizari, non autem, antequam habeat usum rationis. 
Eadem vero repetit in 3 part. quaest. 68, art. 10: Respondeo dicendum, quod 
pueri Infidelium filii aut habent usum. rationis, aut non habent. Si autem 
habent, iam quantum ad ea, quae sunt Iuris Divini, vel naturalis, incipiunt 
suae potestatis esse: et ideo propria voluntate, invitis Parentibus, possunt Bap- 
tismum suscipere, sicut et Matrimonium contrahere; et ideo tales licite moneri 
possunt, et induci ad suscipiendum Baptismum. Quae quidem cum iis con- 
veniunt, quae scripta reliquit idem Docfor Angelicus in quodlib. 2, art. T. 

37. S. Thomae doctrina de modo, quo Hebraei iam rationis compotes 
ad fidem Catholicam amplectendam inducendi sunt, omnino congruit cum 
Sancti Gregorii sententia iz Can. Qui sincera, dist. 45, cuius haec sunt verba: 
Qui sincera intentione extraneos a Christiana religione ad fidem cupiunt rectam 
perducere, blandimentis, non asperitatibus debent studere, ne quorum mentem 
reddita ad planum ratio poterat revocare, pellat procul adversitas. Nam. qui- 
cumque aliter agunt, ef eos sub hoc velamine a consueta ritus sui volunt cul- 
£ura suspendere, suas illi magis, quam Dei causas probantur attendere. Accedit 
Concilii Toletani IV auctoritas iz Can. de Iudaeis, dist. 45. De Iudaeis autem 
praecipit Sancta Synodus, nemini deinceps ad credendum vim. inferri. Cui enim 
vult Deus, miseretur; et quem vult, indurat. Non enim tales inviti, salvandi 
sunt, sed volentes, ut integra sit forma iustitiae. Sicut enim homo proprii arbitrii 
voluntate serpenti obediens periit, sic, vocante se eratia Dei, propriae mentis - 

conversione homo quisque credendo salvatur. Ergo non vi, sed liberi arbitrii 
facultate, ut convertantur, suadendi sunt, non potius impellendi. ldem sentit 
Clemens Ill in sua Decretali, cuius hoc est exordium: Sicut Iudaei, sub tit. 
de lud. et Saracen. Statuimus, ut nullus invitos, vel nolentes Iudaeos ad Bap- 
tismurm venire compellat. Si quis autem ad Christianos causa fidei confugerit, 
postquam. voluntas eius fuerit patefacta, Christianus absque calumnia effi- 
ciatur, quippe Christi fidem habere non creditur, qui ad Christianorum Bap- 
tismum non spontaneus, sed invitus cogitur pervenire. 

38. Nec plane obest huic sententiae auctoritas Adriani Pontificis, qui 
Baptismum a Carolo Magno Saxonibus vi collatum, ut fertur, comprobavit, 
cum infidelium ratio aeque ac Hebraeorum habenda sit, iuxta S. Thomae 
sententiam 7z 2, 2, quaest. 10, art. 8, ubi sic scribit: /nfideles quidam sunt, qui 
nunquam susceperunt fidem, sicut Gentiles, et Iudaei, et tales nullo modo sunt 
ad fidem compellendi, ut ipsi credant, etc.; alii vero sunt Infideles, qui quan- 
doque fidem susceperunt, et eam profitentur, sicut Haeretici, et quicumque Apo- 
statae, et tales sunt etiam corporaliter compellendi, ut impleant, quod promi- 
serunt, et teneant, quod semel susceperunt. Nullius quoque momenti sunt, quae 
gesta fuerunt a Sisebuto Hispaniarum Rege, quem Concilium IV Toletanum 
cap. Maiores, de Baptismo, Principem Religiosissimum compellavit, propterea 
quod vi, ac minis Hebraeos ad Baptismum impulerit, cuius vestigiis instite- 
runt Rex Aegaea, Ferdinandus, atque Isabella, ut videre licet in Mariana nóvis- 
simae editionis, ann. 1733, tom. 1, pag. 202 et in tom. 3, pag. 184 et 211. 

309. Placet hic vero nonnulla breviter adnotare; ac primo, Pontifex 
Adrianus gratulatus est quidem Carolo Magno, quod Saxones iussisset ad 
Baptismum accedere; in eius tamen epistola typis impressa in tom. 2 Cozcil. 
antiqu. Galliae, pag. 112, quod unum extat facti eiusmodi monumentum, in 
eius, inquam, epistola ne leviter quidem commemoratur modus, quo fuerant 
Saxones baptizati; deinde, iidem Saxones fidem Imperatori dederant, sua se 
sponte ad Baptismum venturos, quum armis superati, et praelio victi se 
Carolo tradiderunt: Spoponderunt se esse Christianos, et se sub ditione Domni 
Caroli Regis, et Francorum subdiderunt: ut narrat Annalium scriptor Loisse- 
lianus, tom. 6, Aznal. Ecclesiastic. Galliae Patris le Cointe, pag. 110. Tertio, 
Rex Sisebutus non ubique fuit, neque ab omnibus commendatus; quapropter 
Rex Sisenandus imperavit, ut nulla vis in posterum adhiberetur, quod Mariana 
testatur, tom. 1, pag. 207. Judaeos amplius ad Religionis Christianae profes- 
sionem cogere nefas esto. Quarto, Religiosissimi nomen Sisebutus, non scientiae 
merito, sed pietatis causa, est consequutus, propter zelum, quem habebat, licet 
is non esset secundum scientiam, ut notat Silvius in 2, 2, S. Thomae, qua.st. 10, 
art. 8, concl. 4, 8 Ad Aoc famen. Quinto, in Hispania per eam aetatem Eccle- 
siastica disciplina nimis remissa erat; ideoque Episcopi non ausi sunt Regum 
voluntati adversari, uti animadvertit Natalis Alexander in sua T7:eo/ogia dog- 
matica, et morali, de Sacr. Bapt., lib. 2, cap. 7, proposit. 7 ad tin. Mores illos 
in Hispaniarum Ecclesiis viguisse negari non potest, Episcopis Ecclesiasticam 
disciplinam ad nutum Regum suorum flectentibus; sed saniorem fuisse, ut et 
antiquiorem, disciplinam de Iudaeis ad fidem Christianam per Baptismum 
non cogendis, perspicuum est. Demum Principum gesta legem praescribere 

privatis nequeunt, cum fas sit Regibus Infideles devictos, captivosque suos 
vi ad Baptismum impellere, edictoque sancire, ut illud accipere si recusent, 
a Regno eliminentur; id autem Regibus licet non sine causa: metuunt enim, 
ne ipsi aliquando ad rebellionem deficiant, aut alios ad infidelitatem perdu- 
cere moliantur. Quamobrem S. Augustinus in epistola ad Vincentium, quae 
nunc XCIII est, olim XLVIII, postquam suam sententiam semper fuisse ait: 
neminem ad unitatem Christi esse cogendum ; hoc ad rem nostram addit: Legum 
terror, quibus promulgandis Reges serviunt Divino in timore, ita profuit, ut 
nunc alii dicant... gratias Domino, qui vincula nostra disrupit, et nos ad pacis 
vinculum transtulit. 

40. Hebraeis igitur, ut Baptismum accipiant, vim facere nefas est; 
quare si quis Hebraeorum, expleto iam septennio, Catholicam Religionem 
amplecti cupiat, aut si non dubia, sed certa significatio detur, Hebraeum 
aliquem praedictae aetatis Baptismum petere, in hoc casu tum Index, qui 
hoc admonet, est retinendus, tum Sacramenti petitor ex Hebraeorum vico 
evocandus, Christianisque tradendus est, ut interrogetur, qua potissimum de 
causa velit ab Hebraeorum institutionibus ad Christi cultum accedere; dili- 
genter demum instrui debet, ut paulo post edocebimus. Hac autem adhibita 
diligentia, si forte incapax inveniretur, iterum absque dubio Iudaeis tradendus 
esset. Et memini (verba sunt Cardinalis Albizi, de inconst. in fid., cap. 11, sub 
n. 38) a Congregatione Consultorum Sancti Officii revocatum fuisse ad examen 
puerum quemdam Hebraeum, qui supponebatur petiisse Baptismum, et ad domum 
Catechumenorum. redactus fuerat; qui tamen adeo hebetis ingenii visus fuit, 
ut, etiamsi explevisset septennium, nihilominus Patri Hebraeo restitutus fuit. 

4l. Si contingat, ut Hebraeorum aliquis aetate adultus Baptismum 
cupiat, is quidem est retinendus, aut e vico evocandus, dum eius optimam 
voluntatem. quispiam fide dignus attestatur. Magna hic vero diligentia opus 
est, experientia edocente, Hebraeas seu mulieres, seu puellas frequenter ad 
Baptismum confugere, non Religionis, sed matrimonii causa, quod nimirum 
Christianum aliquem depereant: mares autem Christianae fidei desiderium 
affectare, quod matrimonii iam contracti laqueos declinare cupiunt, et uxorem 
Hebraeam relinquere, aut quod aere alieno gravati sunt, ac solvendo impares. 
Atque utinam in praesentiarum non eveniret, quod Stephanus Tornacensis 
scripsit in epist. XXXII. Raro accidit, ut de plebis circumcisae duritia in 
novam. Ecclesiae renatus infantiam, fideliter aliquis conversetur. Hanc vocem 
raro ita interpretamur, ut non negemus persaepe Hebraeos ad veram fidem 
divinitus evocatos, ea fecisse omnia, quae bonos viros, et utiles Christianos 
decent. Eorum Elenchum vide apud Possevinum, et Thomam a lesu, de convers. 
gent.,lib. 9, par. 2, cap. 1, pag. 6035. Praeviam institutionem multum ad hanc 
rem conferre fatendum est. Sapientes Instructiones pro Missionariis Romae 
lucem editae an. 1699, pag. 187, haec habent: Emimvero comprobatum est 
experientia, Christianos peiores non inveniri, quam qui ante competentem instru- 
ctionem ad Baptismum admissi sunt, quippe qua facilitate Christo nomen dede- 
runt, eadem uf plurimum nuntium ei remittunt etc. quodque miserabilius est, 
deteriores multo sunt, quam ante Baptismum, et correctionis omnino impatientes. 
Concilium Tridentinum sess. 6, cap. 6, indicat, quae adulto, ad Baptismum 

cum spirituali utilitate accipiendum, sunt necessaria. Catechismus Romanus 
par. 2, de Baptismo, moram, et tarditatem in hoc negotio inculcat, cum mortis 
discrimen abesse videatur: Dilatio aliquas videtur utilitates afferre; primum: 
enim quantum ab Ecclesia providendum est, ne quis ad hoc Sacramentum ficto, 
et simulato animo accedat, eorum voluntas, qua ad Baptismum accedunt, magis 
exploratur, atque perspicitur; deinde in fidei doctrina, quam profiteri debent, 
et Christianae vitae institutionibus erudiuntur perfectius. Quoad ea, quae ante 
Baptismum adulto credenda sunt, animadversione dignum est dubium, seu 
quaestio ab Episcopo Quebec Sancti Officii Congregationi proposita, deti- 
nita 3 Maii an. 1703: Utrum, antequam adulto conferatur Baptisma, Minister 
feneatur ei explicare omnia Fidei nostrae mysteria, praesertim si est mori- 
bundus, quia hoc perturbaret mentem illius; an non sufficeret, si moribundus 
promitteret fore, ut, ubi e morbo convalesceret, instruendutm se curet, ut in 
praxim redigat, quod ei praescriptum fuerit ? Respondetur, non sufficere pro- 
missionem; sed Missionarium teneri adulto etiatmm moribundo, qui incapax 
omnino non sit, explicare mysteria fidei, quae sunt necessaria necessitate medii, 
ut sunt praecipue mysteria Trinitatis, et Incarnationis. 

42. Hactenus verba fecimus de Hebraeis adultis ultro Baptismum peten- 
tibus; modo, finis ut epistolae imponatur, de iis sermonem instituemus, quibus, 
infantium aetate expleta, nec ipsis quidem petentibus, Baptismus impertitur, 
ut re ipsa contigit in Viviani facto; unde oblata Nobis huius epistolae con- 
scribendae occasio fuit. Is enim praeter Infantes, filiam annorum novem Bap- 
tismate consecravit, idem cum filio iam duodenni facturus, nisi aquam deti- 
cere comperisset. Eos itaque et retinere oportet, et diligenter inquirere, a 
quo baptizati sint, an debita forma et materia adhibita; tum etiam oportet 
eos instruere et docere supplendo quidquid antea non factum fuit, ac fieri 
omnino debuit. Neque vero haec satis sunt, sed nonnulla insuper observari 
necessario debent. 

43. Non raro fit, ut puer adhuc rationis impos in rebus momenti 
maximi cogatur alienae inservire voluntati, quod solebat olim ex veteri disci 
plina frequenter usuvenire. Quos enim ab infantia parentes ad Monasterium 
miserant, ii toto vitae spatio solitudinem colere tenebantur, quamquam ubi 
adolevissent, sese palam profiterentur ab instituto eiusmodi abhorrere. Vide 
Can. Addidistis 20, quaest. 1. Atqui adultus alienae obnoxius voluntati, nisi 
sponte sua obligari nequit: quare, quum Baptismo Catholicae Religionis 
observantia coniuncta sit, hinc sane oritur, hoc sacramentum non esse vali- 
dum in adulto palam ac libere dissentiente. Sanctus Thomas 3 part. ad 
qüaest. 68, art. 7, quaerit: Utrum ex parte baptizati requiratur intentio suscipiendi 
sacramentum Baptismi? Et quibusdam more suo propositis argumentis inten- 
tionem non esse necessariam probantibus, ita quaestionem solvit: Respondeo 
dicendum, quod per Baptismum aliquis moritur veteri vitae peccati, et incipit 
quamdam vitae novitatem etc. Et ideo sicut ad hoc, quod homo moriatur veteri 
vitae, requiritur, secundum Augustinum, in habente usum liberi arbitrii voluntas, . 
qua eum. veteris vitae - poeniteat, ita requiritur voluntas, qua intendat vitae 
novitatem, cuius principium est ipsa susceptio Sacramenti; et ideo ex parte 
^*aptizati requiritur voluntas, seu intentio suscipiendi Sacramentum. Glossa 

Canonica iz Can. Solet, ad verbum, implorandum, de Consecratione, dist. 4, 
intentionis necessitatem in adulto, qui baptizatur, non requirit, sed bapti- 
zantis tantummodo satis esse affirmat: Si baptizans intendit baptizare, qua- 
lemcumque intentionem baptizatus habeat, recipit Sacramentum: sed, si non 
intendit baptizare, licet verba proferat, non est baptizatus. Sed iuxta Sotum 
in 4 sent, dist. 5, quaest. unic., arl. 7, 8 His igifur, supradicta Glossa, sicut 
et alia in cap. Maiores, de Baptismo, tum contra veritatem, tum etiam contra 
textus ipsos aperte pugnant. Ratio vero, qua Glossa innititur, nempe bapti- 
zatum patientis partes agere in Sacramento, intentionem autem quoad agentem, 
minime quoad patientem necessario requiri, ratio, inquam, eiusmodi refel- 
litur a Sancto Thoma loc. cit. in responsione ad primum argumentum: Ergo 
dicendum, quod in iustificatione, quae fit per Baptismum, non est passio 
coacía, sed voluntaria; et ideo requiritur intentio recipiendi id, quod ei 
datur. Quidquid Sanctus Doctor in summa de hac voluntatis necessitate 
scribit, iam antea declaraverat in 4, Senfent., distinct. 6, quaest. 1, artic. 6, 
quaestiuncul. 3. 

44. Cum ergo voluntatis sive intentionis in adulto, quoad Baptismum, 
necessitas certa sit, is debet ideo interrogari, quo esset animo, aut volun- 
tate, cum ab se non postulatum acciperet Sacramentum; fieri enim potuit, ut 
in ipso actu intentionem habuerit accipiendi Baptismum, aut quoddam veluti 
lavacrum in Ecclesia solitum frequentari, aut ut profanam quamlibet lavacri 
speciem. Nihil prohibet, quo minus ante Baptismum intentio fuerit illius, ut 
lavacrum est Ecclesiae proprium, accipiendi, et deinde intentione in ipso 
actu caruerit, cum lustraretur. Contingere item potuit, ut animo, ac volun- 
tate extiterit Sacramento contraria, licet modestam vultus, ac corporis totius 
compositionem in accipiendo Baptismate praeseferret. Nihil demum impedi- 
mento est, quin ipsa rei novitate perculsus, nulla omnino voluntate, nec 
assentiendi scilicet, nec abnuendi fuerit; et fieri etiam potest, ut animo 
prorsus a sacris mysteriis alieno, vel voluntate coacta et repugnante Baptis- 
mum acceperit. 

45. Si quis adultus ad salutis fontem accesserit voluntate animatus 
accipiendi, non. quodcumque lavacrum, sed unice Ecclesiae proprium, ac 
peculiare, Baptismum esse validum dubitari non potest. Ita Aest. lib. 4, sent., 
dist. 4, 8 10: In his enim ad veritatem Baptismi, sive ad characteris suscep- 
tionem omnino necessaria est intentio suscipiendi Sacramentum, non tamen 
ut est lotio quaedam in genere, sed ut talis, qualem frequentat Fcclesia. 

46. Verum si quis Baptismum accipiens praesenti voluntate careat, 
quam alias tamen habuerit, talis suscipiendae lotionis, qualis in Ecclesia fre- 
quentatur, tunc examinare oportet, utrum voluntas antecedens, nunquam dein- 
ceps retractata, adhuc moraliter perseveret. Nam ubi nulla praecesserit retra- 
ctatio, et moraliter perdurare intentio videatur, est certe validum Sacramen- 
tum. Hic casus ad eos spectat, qui ante furorem, vel somnum, Baptismum 
petunt, accipiunt vero, dum aut insania vexantur, aut somno indulgent, et 
hoc genus hominum valide baptizatum dicitur i2 Conc. III Carthagin., cap. 34. 
Non secus accidit S. Augustini amico, qui febris ardore delirans, baptizatus 
est nesciens, mente, atque sensu absentissimus, ut habetur in lib. 4 Cozfess., 

Bid Is enim cum adhuc inter Catechumenos versaretur, propositum absque 
ubio habuerat baptizandi. Ad hanc rem animadversione dignissima verba 
sunt Innocentii III, cap. Maiores, ad S8 Verum, de Baptismo, ubi haec leguntur: 
Dormientes autem, et amentes, si priusquam in amentiam inciderent, aut dor- 
mirent, in contradictione perstiterant, quia in eis intelligitur contradictionis 
propositum perdurare, si fuerint sic immersi, characterem non suscipiunt Sacra- 
menti ; secus autem, si prius Catechumeni extitissent, et habuissent propositum 
baptizandi. 

4T. Qui vultu, atque oculis, ac toto corpore ad modestiam composito, 
voluntate tamen alienissima, ad hoc Sacramentum veniat, is aditum aperit 
ad controversiam non parvi momenti. Quidquid sit de opinione Caterini, 
qui sustinet, conferenti exteriorem sufficere compositionem, etiam si non id 
animo proponat facere, quod Ecclesia solet, de qua opinione multa alibi 
diximus in nostro Tractatu de Sacrificio Missae, ad part. 4, sect. 2, num. 76 
et seqq. Haec, inquam, opinio minus habet difficultatis, cum non de confe- 
rente agatur, sed de accipiente Baptismum. Propositio autem ab Alexandro VIII 
damnata, obiici Caterino solita, conferentem respicit, non accipientem : Valet 
Baptismus collatus a Ministro, qui omnem ritum externum, formamque Bap- 
tismi observat, intus vero, et in corde suo resolvit: non intendo facere, quod 
facit Fcclesia. 

48. Quotiescumque sacra haec mysteria suscipiuntur indifferenti prorsus 
animo ac proposito, neutra silicet voluntate, Cardinalis Caietanus art. 7 in 
Summa S. Thomae, 3 par., quaest. 58, admissa in recipiente intentionis neces- 
sitate, docet, intentionem non per se, ut scholae loquuntur, sed per accidens, 
necessariam esse, ut nimirum contraria voluntas, si adfuisset, sublata penitus 
intelligatur. Itaque si quis nec abnuens, nec assentiens, neutra videlicet volun- 
tate, baptizaretur, censendus esset Baptismum valide suscepisse. At enim 
Sotus 4 sent., dist. 5, quaest. unic., art. 7, Caietano vehementissime adversatur, 
et ea quidem felicitate, ut plurimos habeat sententiae suae Theologos asser- 
tores. Silvius tom. 4 in 3 part. S. 7/Aomae, quaest. 68, art. 7, postquam rem 
prolixe discussit, ita concludit: Ex iam dictis certum est, non sufficere, quod 
quis neque sit volens, neque sit nolens, quia talis non habet intentionem recipiendi 
Sacramentum. Valentia tom. 4 suorum comrment. Theol., disp. 4, quaest. 3, punct. 2, 
Caietano valere iusso, adhaeret Soto: Quod si neuter prorsus aliquis esset, 
id est qui neque vellet, neque nollet suscipere, putavit Caietanus, si sic bapti- 
zaretur, fore Baptismum validum, sed admodum. false id putavit, ut multis 
argumentis probat Sotus. Consulendus quoque est Cardinalis Lauria lib. 4 sent., 
tom. 1, disp. 11, quaest. 2, num.:22 et seqq. Caietanus fulcire studet senten- 
tiam suam auctoritate Decretalis Innocentii III, de qua mox sermo erit in 
cap. Maiores, de Baptismo, ubi leguntur haec verba: Tunc characterem Sacra- 
mentalis imprimit operatio, cum obicem contrariae voluntatis non invenit obsi- 
stentem: ubi sentire videtur, Baptismo satis esse, recipienti voluntatem rion 
inesse contrariam. At enim vero animadvertatur necesse est, Pontificem Inno- 
centium respondere quaestioni, utrum amentes baptizari absque consensu 
possint, ac decernere hoc licere, eorum si consensus adfuerit furori praevius, 
secus vero, si nullus dementiam consensus praecesserit ac voluntas. Itaque 

Pontificis postea asserentis Sacramento imprimi characterem, quando non 
invenit obicem contrariae voluntatis, nemo non videt, hanc mentem esse, 
Baptismatis haberi effectum, quando quis vel in actu assensum praebeat, vel 
iam ante praebuerit. Quod si Pontifex ea in sententia fuisset, suscipiendo 
Baptismati satis esse voluntatem non obsistentem, utique non decrevisset, 
ut revera statuit, in amentibus voluntatem necessario requiriri antecedentem. 

49. Demum si Baptismus violenter, atque animo palam. contrario susci- 
piatur, supradictus Pontifex Innocentius III eadem in Decretali Maiores, 
de Baptismo, distinctione utendum iudicat. Etenim eos, qui minis, ac ter- 
rore correpti violentiae cedunt, Baptismum, ut sibi consulant, suscipientes, 
ab iis distinguit, quibus, vi etiam illata, contradicentibus palam, et reluctan- 
tibus, hoc Sacramentum per vim confertur. Decernit autem in primo casu, 
non in secundo, Baptismatis imprimi characterem: /s, qui ferroribus, atque 
suppliciis vehementer attrahitur, ne detrimentum incurrat, Baptismi suscipit 
Sacramentum, sicut et is, qui ficte ad Baptismum accedit, characterem suscipit 
Christianitatis impressum etc. Ille vero, qui nunquam consentit, sed penitus 
contradicit, nec rem, nec characterem suscipit Sacramenti, quia plus est expresse 
contradicere, quam minime consentire: sicut nec ille notam alicuius reatus 
incurrit, qui contradicens penitus et reclamans, thurificare Idolis cogitur vio- 
lenter. Distinctio eiusmodi occurrit quoque in Glossa Canonica iz Car. de 
Iudaeis, ad verbum, coacti sunt, dist. 45, in cap. Maiores, S Item quaeritur, 
ad verbum, conditionaliter, de Baptismo, et in cap. Contra Christianos, ad 
verbum, absolute, de Haereticis, in sexto. 

50. Examen porro si haberi debeat de adulti proposito, aut voluntate; 
cum Baptismum accepit, is profecto est ante caeteros audiendus, et interro- 
gandus; cavendum tamen, ne inconsulto fides eidem illico habeatur, ubi 
responderit, se baptizatum non libere, sed invito. Fieri enim potest (nec 
casus sane hic metaphysicus est) ut ipso in actu intentionem habuerit suffi- 
cientem, Diabolicis deinde stimulis incitatus, et victus, ad vomitum rediturus 
mendacium proferat, et de intentione interrogatus nigrum pro albo, ut inquiunt, 
repraesentet. Qui in foro, in Curia, in Republica versatus est, non ignorat, 
et saepe alias contigisse, et frequenter usuvenire, ut Sacris Ordinibus initiati, 
ac vitam Regularem professi, enixe postulent contractis a vinculis solutionem, 
dictitantes nimirum, et nonnumquam iureiurando affirmantes, sese illo tem- 
pore, aut nullam penitus intentionem, aut omnino contrariam habuisse. [n 
hoc rerum statu quid solet consilii capere Iudex cautus, et prudens? Cla- 
mores aspernatur, respuit iusiurandum, nisi hoc idem comprobent adiuncta 
plurima, et circumstantiae antecedentes, concomitantes, et subsequentes, et 
eae quidem momenti sint ineluctabilis, et inconcussi. Hac profecto ratione, 
hoc examine, hac diligentia opus est, ubi adultus post Baptismum aut inten- 
tionem sibi fuisse pernegat, aut non idoneam, minimeque sufficientem exti- 
tisse contendit. 

51. Quod si nulla sit reliqua dubitatio, planeque constet hac luce cla- 
rius, adulto Baptismum accipienti nullam prorsus fuisse voluntatem, aut inten- 
tionem, nil restat aliud, quam eumdem et hortari, et admonere, ut rite id 
faciat, quod iam irrito fecit, et suscipiat absolufe, ac libere Sacramentum; ac 

si obstinate repugnet, tum nihil aliud superest, nisi ut remittatur. Si autem 
res in dubio sit, nec intelligi possit, an defuerit intentio, an sufficiens adfuerit 
necne, adultus tum retinendus, baptizandusque sub conditione. S. Thomas, 
3 par., quaest. 68, art. 7, ubi, ut antea diximus, in Baptizato intentionis necessi- 
tatem probans, sic sibi obiectum proponit secundo loco: Cum de intentione 
Baptizati non constet, quilibet posset petere, se denuo baptizari, propter inten- 
Honis defectum. Non videtur ergo, quod intentio requiratur ex parte bapti- 
zati, ut suscipiat Sacramentum: atque ita respondet: Dicendum ergo, quod si 
in adulto deesset intentio suscipiendi Sacramentum, esset rebaptizandus ; si tamen 
hoc non constaret, esset dicendum, si non es baptizatus, ego te baptizo. 

52. Demum quotiescumque aliqua ex parte de collato Baptismate dub 
tetur aut in facto, aut in iure; cum ex facto articulus iuris oriatur, de quo 
nihil adhuc certi Ecclesia statuit, Theologorum autem, scriptorumque sen- 
tentiae divisae sunt; Hebraeus iam lustratus non remitti, sed retineri debet, 
et baptizari sub conditione, iuxta regulam Alexandri III iz cap. De quibus, 
sub tit. De Baptismo: De quibus dubium est, an baptizati fuerint, baptizentur 
his verbis praemissis: Non te rebaptizo, sed, si nondum baptizatus es, ego 
baptizo te. Hi porro ita baptizati tenentur omnino fidem Catholicam obser- 
vare, eorum instar, qui minis, ac terrore adducti suscipiendo baptismati 
assensum libere praebuerunt: vide cit. cap. Maiores, 8 Verum, de Baptismo: 
Et ipse tanquam conditionaliter volens, licet absolute non velit, cogendus est 
tamen ad observationem Fidei Christianae. Et prolixius in Can. de ludaeis, 
ad dist. 45, ubi sic legitur: Oportet, ut Fidem, quam etiam vi, vel necessitate 
susceperunt, tenere cogantur, ne nomen Domini blasphemetur, et Fides, quam 
susceperunt, vilis, et contemptibilis habeatur. 

53. Statutum hic nobis fuerat, epistolam terminare; sed deinceps audi- 
vimus operae pretium esse, quasdem quaestiones solvere huc spectantes, 
quarum usus haud infrequens esse solet. Tenemur itaque huic epistolae 
additamentum nectere, et opportunius hoc fore existimamus, quam opus 
iam perfectum retexere, aut fasciolas, ut dici solet, ac frustula infarcire. 

54. Superius, hoc est num. 40 e vico evocandum, tradendumque Chri- 
stianis diximus, eum, qui nuntio haud dubio, sed certo et indubitato delatus 
est, et dedisse, et adhuc exhibere indicia desiderii, quo flagrat, suscipiendi 
Baptismatis. Hoc praemisso, in praesentia quaeritur, quandonam eiusmodi 
denuntiatio tuta, minimeque dubia habenda sit? Cum non de adulto ad 
salutis fontem ultro se conferente, sed de eo nunc sermo sit, quem alii 
significant Baptismum votis omnibus exoptare, iam patet non posse quae- 
stionem solvi, nisi decernatur, cuiusmodi et quot esse testes debeant, eorum 
ut denuntiatio non incerta, non anceps, sed fide dignissima existimetur. 

55. Regula generalis; quam Te non ignorare compertum habemus, 
aperte iubet non unius testimonio haberi fidemi. Haec vero iure Divino inni- 
titur, Zn ore scilicet, duorum, vel trium, stabit omne verbum, concordat ius 
Pontificium in cap. Vemiens 10 et cap. Licet universis 23, de Testibus, et 
ius Civile in leg. Jurisiurandi, C. de Testibus. Aliquae porro sunt huius 
regulae límitationes, quarum unam paulo ante produximus, nimirum col- 
lationem Baptismi unius testimonio probari: praeter hanc si quis alias 

undetriginta legere cupiat, Speculatorem adeat tit. de fesf/b., num. 8. Nobis 
in praesentiarum satis erit earum unam memoravisse, rem nempe aliquam 
unico etiam teste probari, dum is tamen fultus haud dubiis indiciis fuerit, 
et claris oppido coniecturis, ita Farinaccius, de fest., quaest. 63, cap. 1, num. 35; 
Pac. lIordan., e/ucubr. lib. 14, tit. 18, num. 66. Panimoll., decis. 23, annot. 5, 
num. 18. Quoad testium conditionem, usus invaluit, tam in iudiciis Cano- 
nicis, quam civilibus, admitti mulierum testimonia, ut apud Tiraquell., de 
legib. connub., leg. 9, num. 64 et seq.; Farinacc., de £esf., quaest. 59, per 
tot. Pac. lordan, loc. cit. num. 529; Pirhing., titul. de £est., num. 66 et 60; 
Anaclet. ad eumdem tit., num. 84; Sperell., decis. 81, num. 45. Quidquid 
hactenus dictum est, probatum suis, ut inquiunt, a principiis videre qui 
cupiat, suffragium perlegat admodum elaboratum, et 19 Iulii 1709 typis 
editum a bo. mem. Praesule Frosini Pisarum Archiepiscopo in quadam con- 
troversia, quae ipsi cum illius Civitatis Hebraeis intercessit. 

56. Ut ergo regulae hae generales in quaestione proposita locum habeant, 
cavendum est, ne inconsulto ac temere quidquam fiat, si testes Hebraeum 
aliquem serio Baptismum petere significaverint. Ac in primis videndum, 
num index, sive mas, sive foemina fuerit, certae sit probitatis, ac notae fidei; 
deinde examinari debet, et admoneri de gravitate iurisiurandi; tum eius 
examen est describendum, cui et index ipse subscribat necesse est. Si duo 
inter se testes concordent quoad locum, tempus, et occasionem, in qua 
Hebraeus suscipiendi Baptismatis voluntatem aperuit, tunc prudentis erit 
Praesidis, Hebraeum ad Catechumenos evocare, eumdemque ibi ad dies duo- 
decim detinere, ut non minus rei veritas, quam voluntatis constantia cogno- 
scatur. At cum rem denuntiant, aut duo testes singulares, aut unus tantum- 
modo, sed fide dignus, et omnem citra dubitationem idoneus, et multo magis 
si adminiculis suffultus; tunc habito, ut diximus, testium, vel testis examine, 
non oportebit Hebraeum ad Catechumenos ducere, sed ludex Catholicus, 
qui Romae est Vicesgerens pro tempore, eius voluntatem extra vicum, vel 
domi suae, vel in Templo aliquo. semel, atque iterum, aut etiam pluries 
explorabit, ut Hebraei consilio clare perspecto et cognito, eum tuto iubeat, 
aut ad vicum remitti, aut Catechumenis recenseri. 

5T. Neque id vero recens inventum est, sed decretum a Congrega- 
tione Sancti Officii anno 1727, cum adhuc in minoribus eadem in Congre- 
gatione Consultoris munere fungeremur; itemque hoc postea confirmavit 
per Litteras Apostolicas die 14 Februarii anni praedicti Benedictus Papa XIII 
fel. rec., cuius in Nos beneficentia haud parva fuit: eius Decreti verba talia 
sunt: Feria 4, die 7 Februarii 1727. /n Congregatione generali Sanctae Ro- 
manae, et Universalis Inquisitionis habita in Conventu Sanctae Mariae supra 
Minervam coram Erminentissimis, et Reverendissimis Dominis Sanctae Romanae 
Ecclesiae Cardinalibus, in tota Republica Christiana contra Haereticam pra- 
vitatem Generalibus Inquisitoribus a Sede Apostolica specialiter deputatis : 
Cum plures exortae sint controversiae super intelligentia, et executione Decreti 
ab hac Sacra Congregatione editi die 8 Iulii 1641 quoad Hebraeos utriusque 
sexus denuntiatos de eorum animi declaratione suscipiendi Baptismum; Emi- 
nentissimi, et Reverendissimi Domini Cardinales Generales Inquisitores prae- 

dicti dictum Decretum declarando, et quatenus opus sit, reformando, in poste- 
rum illud sequenti modo exequi mandarunt, et decreverunt : nempe quod. Testes, 
qui Hebraeos denuntiabunt, sive mares, sive foeminas de declaratione animi 
suscipiendi Baptismum, per Notarium, iuxta  interrogatoria generalia ab 
R. P. D. Vicesgerente praescribenda, cum speciali monitione relevantiae Iura- 
menti, in scriptis corum eodem R. P. D. Vicesgerente, et eo impedito, coram 
eius Auditore, examinentur: qui etiam examen praefatum subscribere debeant 
et, quatenus duo Testes sint de loco, tempore et occasione contestes, tunc 
denuntiati ad domum  Catechumenorum duci, et collocari in loco separato, 
ad hunc effectum destinato, in eoque per duodecim dies detineri possint, ut 
super veritate, et constantia declarationis eorum voluntatis suscipiendi Baptis- 
mum. explorentur. Si autem Testes erunt singulares, vel unus adesset Testis 
idoneus, et fide dignus, tunc denuntiati, non statim post denuntiationem, et 
Testium examen ducendi erunt ad domum Catechumenorum, sed per R. P. D. 
Vicesgerentem extra Ghettum, vel in eius domo, vel in aliqua Ecclesia, vel 
alio loco sibi bene viso, et intra tempus necessarium, et opportunum, iuxía 
facti speciem. et circumstantias, pro arbitrio, et prudentia dicti R. P. D. Vices- 
gerentis, eorum. voluntas exploranda erit. 

58. Hanc alia quaestio sequitur ad sponsas pertinens, atque coniuges. 
Hebraeorum, quae viri iam Christiani, aut sponsi opera Fidei Catholicae 
offeruntur. Nulla Iudaeorum querela est, quod a viris, aut sponsis Christifi- 
delibus sponsae, aut coniuges ad lavacrum Sanctissimum offerantur; non 
enim nesciunt vel ipsi Hebraei, nullam hac invitamenti, vel adhortationis 
specie violentiam includi, ita ut si mulier Baptismum respuat, matrimonium 
in Iudaismo contractum omnino solvatur, teste Apostolo 1 ad Cor/nth., c. 7 
et iuxta Decretalem, Quaz£o, de divortiis, quae quidem matrimonii solutio 
fit statim ac Iudaeus Ecclesiae gremio admissus transit ad alias nuptias, ut 
a Nobis longa disceptatione probatum est, cum in Congregatione Concilii 
a Secretis essemus, in quadam causa Florentina proposita 27 lulii 1726, ut 
videre licet in tom. 3, T/Aesauri Resol., pag. 346 et pag. 350 et seq. ac tom. 4, 
pag. 30 et seq. Quando infidelis ad Christum conversus transitum facit ad 
alias nuptias, an eadem sit libertas coniugi infideli alias contrahendi nuptias, 
res adhuc in dubio est. Sententiam negativam sustinet Pontius, de matrim., 
lib. 7, cap. 48, num. 25. Affirmativae adhaeret Sanchez, de maítrim., lib. 7, 
disp. 77, num. 6. Utramque probabilem Diana existimat in edit. coordinata, 
de Matrim., tom. 2, resol. 122, tract. 6. 

59. Illud quoque Hebraeis est probe cognitum, coniugem viro esse 
obnoxiam, eiusdemque in potestate constitutam, quod legunt Geneseos cap. 3: 
Sub viri potestate eris, et ipse dominabitur tui. lpsis praeterea compertum 
est sponsalia plurimum a matrimonio differre, cum haec non sint aliud, 
quam futuri promissio matrimonii, ut in Can. Nosfrafes 30, quaest. 1, et in 
leg. 1 ff. de spons., quod et colligitur ex historia lacobi, Gernes., cap. 29, qui 
servitutem servire Labano debuit ad statum tempus, ut uxorem duceret 
promissam sibi Rachelem. Non id audet Hebraeorum quispiam inficias ire, 
iuxta eorum mores, per sponsalia ius quoddam Sponso, et auctoritatem in 
Sponsam dari forsan etiam maiorem illa, quam Christifidelis habet in Chri- 

stianam mulierem sibi desponsatam. Nam iure Pontificio gravis est reus 
culpae, non adulterii, qui aliena cum sponsa turpi consortio coniungatur, 
ut Nos alibi demonstravimus in nostra Nofificatione V, tom. 3, pag. 65, 
edit. Bonon. At apud Hebraeos, ex veteri instituto, qui rem aliena cum 
sponsa habuerit, non impudicus dicitur, sed adulter, ut pos? Se/denum. lib. 2, 
Uxor. Hebr. cap. 1, animadvertit Calmet in sua dissert. de Connubiis Hebr., et 
adhuc in praesens apud Hebraeos scelus, quo de nunc agimus, est capitale, 
ut observat Cardinalis de Luca, de maírim., in discurs. 9, num. 15, quem 
habuit de quorumdam Iudaeorum Romae connubio. Igitur quemadmodum 
cum ad fidem accedunt, qui potestatem in filios, aut filias habent, eorum 
oblationem Ecclesiae libere, ac iure faciunt; ita vir, aut sponsus Christi 
legem amplexus iure optimo oblationem facit suae vel uxoris, aut sponsae, 
in quam ius a Legibus, et auctoritatem sibi concessam habet. Facta haec 
vero oblatio nec sane potest, nec omnino debet a Christifidelibus recusari, 
qui tenentur nulli parcere diligentiae, nullique studio, ut Christiana veritas 
iam viro, aut sponso cognita, uxori quoque, aut sponsae lucem aíferat, ac 
salutem, eo vel maxime quod Romani Pontifices licet Iudaeis vim fieri quoad 
Religionem severe prohibeant, palam tamen significant, nihil sibi antiquius 
esse, optabilius nihil, quam ut iidem aliquando e tenebris ad lucem, ab 
errore ad veritatem veniant; ideo semel in singulas Hebdomadas iis publice 
Evangelium annuntiari, eosdemque iubent Sacris hisce concionibus interesse, 
ut apparet in Constit. 1, Nicolai III! et Constit. 106, Gregorii XIII.? 

60. Verum quanquam Hebraei de uxorum, sponsarumque oblatione 
nec conquerantur, nec conqueri possint; queruntur tamen, ut primum 
Hebraeorum aliquis ad Fidem profectus, aut profecturus, suam offert Eccle- 
siae sponsam, quod haec illico evocatur, domumque Catechumenorum trans- 
fertur, ubi quadraginta dierum spatio detinetur. Clamant in casu eiusmodi 
nimiam Christianos incertis. vocibus habere fidem, et imprudenter agere, 
priusquam ullis probationibus demonstratum fuerit, sponsalia rite ac valide 
contracta fuisse. Hinc dictitant damna, turbationesque oriri plurimas, cum 
non semel evenerit, ut Hebraeus infima de plebe aliquis, mulieris, aut vir- 
ginis amore flagrans et divitis et honestae, desperans vero eam in ludaismo 
ducere uxorem posse, id consilii ceperit, contracta nempe sponsalia falso, 
ac temere venditare, illustrem ut ad thalamum perveniret. 

61. Magnus ille Praedecessor Noster S. Gregorius laudabili semper 
methodo, et incorrupta iustitia in Hebraeorum negotiis usus est. Consule 
eius epzst. 25, lib. 8, indict. 1, ult. edit. Victori Episcopo Panormitano datam: 
Si igitur querimonia eorum veritate fulcitur, opertet, ut Fraternitas Vestra, 
legis serie diligenter inspecta, ita eis quidquid. hac de re decretum est, custo- 
dire debeat, ac servare, ut. nec ipsa aliquid iniustum facere, nec illi pati prae- 
iudicium videantur. Sed admonet eodem tempore, ut facta diligenter accu- 
rateqne perpendantur, ad veritatem rei a Iudaeis propositae cognoscendam ; 
ut colligitur ex alia eius epistola ad Fantinum Panormi Defensorem missam, 

quae 55 est. lib. 9, indict. 2, ubi legitur, ne forfe im eorum sola voluntate 
versari praeiudicium. videretur. A S. Gregorio edocti, ne ullam his de spon- 
salibus diligentiam praetermisisse videremur, Seldenum, Bustorfium, Leonem 
Modena, et alios. Scriptores, consulendos diiudicavimus. Decreta quoque 
percurrimus, quae alias in casibus huiusce generis a Congregatione (Sancti 
Officii emanarunt. Sed auctorum lectio praedictorum, quam Nobis utilis 
extitisset exornandae dissertationi pro aliqua ex Academiis Ecclesiasticis, 
quae coram Nobis singulis hebdomadis haberi solent; tam plane inutilis, 
ac supervacanea fuit certo ac tuto decernendo systemati, quod maximopere 
optabamus. Ex praedictis Decretis, quorum principium est ab anno 1725, 
licet illud intelligatur, quod si sponsus Hebraeus iam Christianus sponsae 
adhuc Iudaeae oblationem fecit, hanc inter Catechumenos ad quadraginta 
dies detentam fuisse; nullo tamen modo cognosci potuit, an, et qua ratione 
sponsalia probata fuerint, itemque, an eorum probatio solius sponsi, vel 
plurium testimonio inniteretur; an demum quodlibet 'mutuae sponsionis 
genus existimatum fuerit verus, ac legitimus sponsaliorum contractus. 

62. Doctor Paulus Mediceus in suo Tractatu de Hebraeorum ritibus, 
ac institutis, quorum ipse peritissimus erat, quippe qui e Mosaica ad Chri- 
stianam legem transierat, cap.27 de sponsalibus agit, et matrimonio Iudaeorum, 
et id, ut paucis dicam, ostendit, in hoc instituto non admodum a Christifi- 
delibus differre Hebraeos. Nam hanc apud eos consuetudinem esse testatur, 
ut scriptura conficiatur, in qua parentum alteruter filiam suam aut puellam, 
aut viduam promittit sponso, hic autem eam se ducturum pollicetur. Tempus 
quoque decerni solitum, in quo nuptiae celebrentur. Contractui demum sub- 
scribere tum sponsus, tum duo praeterea testes de more debent. Sed quia 
Hebraei eorum, qui Christi fidem amplexi sunt, dictis, ac testimonio aegre 
acquiescunt, ideo Nos veritatis apprime cupidi, cuidam familiari nostro iuris- 
perito mandavimus, ut convocaret in unum [Iudaeos aliquot, quorum unus 
iampridem Nobis, cum adhuc Anconae Ecclesiam gubernaremus, est probe 
cognitus, et in Mosaicis ritibus egregie versatus. Ex eo autem conventu, ea, 
quae sequuntur, evicta sunt. 

63. Primo, semper sponsalia contrahi inter virum, et parentes mu- 
lieris, aut inter virum, et mulieris propinquos, si parentes mulieri desint: 
mulierem sponsalia non contrahere pudoris causa et honestatis, imo con- 
tractum, qui hebraice dicitur *s3n Tenaiz, foeminae plerumque ignotum 
esse, quae postea explicite praebet assensum suum in solemni nuptiarum 
celebratione hebraice nuncupata p"owp Kidduscim. 

64. Secundo, sponsalibus hac ratione contractis obligari utramque par- 
tem; cum autem consensum parentes tantum mulieris, aut consanguinei prae- 
buerint, non vero foemina, ideo hanc, si dissentiat, minime cogi posse, et 
dissentientem non contractum frangere, sed peccare graviter iuxta Hebraeos, 
debitam nempe obedientiam parentibus, aut maioribus denegando. 

65. Tertio, contractum dici obligatorium, et absolutum, cum a viro, 
ac foeminae parentibus sponsio facta est, ac descripta, nec non testibus con- 
firmata aut duobus, aut pluribus. Hic contractus Romae describi solet Notarii 

66. Additur, contractum dici pariter absolutum, cum pars utraque, vel 
privatim, vel coram Rabbino sponsionem firmant iureiurando, coram duobus, 
aut pluribus testibus, et sponsionem insuper describi iubent. Quod si vel 
absque scripto, et testimoniis, aut coram testibus tantum sine iureiurando 
sponsio facta fuerit, tunc neque obligationem inducit, nec contractum per- 
ficit sponsaliorum, ita ut pars utraque libera omnino sit; at si de spon- 
sione constet, et de iuramento per testes, tunc recedere licet utrique parti, 
dummodo praeviam a Rabbino impetrent absolutionem a iuramento. 

67. Haec Hebraeorum ex conventu collecta sunt. Hinc vero deducitur, 
duobus tantummodo supradictis modis contracta sponsalia inter.lIudaeos 
haberi valida, atque obligatoria. Mutuae igitur viri, ac mulieris sponsiones, 
epistolis, aut. schedulis expressae nihil ad effectum, de quo quaeritur, valent; 
ac multo minus munera, vestes, et nuptiarum apparatus. Non probato autem, 
quod sponsio uno vel altero ex supradictis modis facta fuerit, si copula 
sequatur ante K/dduscim, seu matrimonium, utraque pars ad contrahendum 
obligatur, non quidem contractus vi, sed commissi sceleris poena, et ut cri- 
men admissum luatur. 

68. Si de sponsaliorum validitate, aut invaliditate, itemque de obliga- 
tione, aut contra, deberet iudicium fieri, res autem inter Hebraeum, et He- 
braeam intercederet, aequum esset sententiam ferre legibus consentaneam, 
et consuetudinibus Hebraeorum; communis enim, et probata opinio est, in 
iudiciis huiusmodi oportere non iuri Pontificio, vel civili, sed legi, et 
Mosaicae consuetudini adhaerere. Marquard., de ludaeis, part. 2, cap. 5; 
Ricciul. de zure person., lib. 2, cap. 18, num. 7; Sessa, de Iudaeis, cap. 33, 
num. 6; Card. de Luca, de Matrimonio, discurs. 15, num. 3. In praesens 
vero res in disceptationem venit ad Hebraeam pertinens, et ad Hebraeum 
iam Christo servientem, aut inservire optantem: negotium nempe agitur 
sane maximum, quod ad Christianam summopere pertinet Religionem. 
Consilio igitur prudenti admodum opus est ac salutari. Nos autem re 
diu ac multum considerata, hoc, quod sequitur, opportune decernendum 
existimavimus. 

69. Quotiescumque sponsus Hebraeus Christianae Religioni nomen 
dare statuerit, et Evangelio sponsam offerat, Tuum erit, eum prudenter inter- 
rogare, vel ut ab aliis interrogetur, imperare, quomodo sponsalia probentur, 
neque enim decet eius affirmationi unice habere fidem. Editas sponsaliorum 
probationes Tuum pariter munus erit examinare, aut alicui prudenti viro 
examinandas tradere. Argumenta sponsalibus comprobandis idonea erunt, si 
tanti esse ponderis, et momenti videbuntur, ut contracta inter Catholicos 
sponsalia iisdem rationibus evinci aperte ac tuto valeant. Apud Christianos 
scriptura non opus est, cuius defectus testium auctoritate suppleri solet, adhi- 
bitis etiam censuris, cum quis post Canonicas admonitiones sponsionem vel 
sine iuramento factam implere negat. Sponsaliorum itaque probationes si 
tales fuerint, ut modo diximus, antiqua tibi methodus, quae usui erat ante 
an. 1725, adhibenda est; e vico scilicet evocanda mulier, et semel atque ite- 
rum, aut quamdiu opportunum duxeris, eius voluntas in templo aliquo, aut 
alibi exploranda, ac demum aut innata in pervicacia, atque errore relin- 

quenda, si resipiscere nolit, aut inter Catechumenos retinenda est, ut instrua- 
tur, si conversionis certa spes aliqua oboriatur. 

70. Cum aut sponsus, aut alius quilibet fide dignus eiusmodi argu- 
menía proferat, quibus plane constet, sponsalia ita, ut supra diximus, con- 
tracta fuisse, nempe apud ipsos Hebraeos valida, atque obligatoria; ad Te 
spectabit, sponsam illico inter Catechumenos collocare, ubi tamdiu versa- 
bitur, quamdiu necesse erit, dummodo quadraginta dierum spatium non supe- 
retur; intra enim hos limites procedere absque dubio putamus supradicta 
decreta, quae initium habent ab anno 1725. 

71. Inter Cassiodori epistolas Regis Theodorici nomine exaratas, sep- 
tima supra trigesimam ad Hebraeos Mediolanenses transmissa fuit, in qua 
iis significatur, hoc decretum fuisse, quod nimirum zul/us Ecclesiasticus, quae 
Synagogae vestrae iura competunt, violentia intercedente, pervadat, nec vestris 
se causis importuna acerbitate permisceat, sed ut religionis cultu, ita et actuum 
sint conversatione discreti. Et hoc idem Nos hactenus facere procuravimus. 
Eadem praeterea epistola admonentur Iudaei, ne ingrati sint, Christianorum 
aequitate temere abutentes: /7ac famen moderatione Principalis auxilii bene- 
ficium concedentes, ut nec vos, quod ad praefatae Ecclesiae ius, vel religiosas 
personas caeteras, legibus pertinere constiterit, inciviliter attrectare tentetis. 
Et id quoque Nos addere non praetermittimus. Experimento enim didi- 
cimus, cum Hebraeus palam declarat, Christianorum se velle institutis, ac 
legibus obtemperare, a Synagoga, si eius volutatem nequeat immutare, ratio- 
nem, aut potius fraudem excogitare de more aliquam, celare scilicet, aut alio 
mittere eum, qui a bono proposito deterreri non potest. Cum vero sponsus 
Christiano se nomini devovere statuit, statim id Synagoga efficit, ut sponsa 
pervicaci aliquo cum Hebraeo matrimonii vinculo copuletur, aut ut omnes 
illico evanescant sponsaliorum rationes, probationesque. Hi porro eventus 
cum metaphysicos non esse scias, ideo severitatis erit ac vigilantiae tuae, 
remediis, ac poenis etiam, si opus fuerit, Hebraeorum principes in officio 
continere, ut fraus mulctetur, ac rerum perturbatio tollatur. Hae sunt, quae 
nostra hac epistola explicanda duximus, quibus ut feliciter utaris, paternam 
tibi ex animo Apostolicam Benedictionem impertimur. 

[Bened. XIV Bull., tom. 2, p. 186-237]. 


378. 
Benedictus XIV, ep. Jampridem, 28 febr. 1747.! 


1. lampridem epistola est reddita Nobis tua iv Idus quintiles superioris 
anni conscripta, cui nunc dumtaxat licuit respondere, propter gravissimas 
Ecclesiae res, quibus undequaque sumus occupatissimi. Non enim, de qua 
scribis, materia Nos deterruit, quippe qui adhuc in minoribus cum vers:- 
remur, octo supra viginti annorum spatio eiusmodi de rerum genere pei- 

tractavimus, nunc Advocati Personam in Sacrae Consistorialis Aulae mune- 
ribus sustinentes, nunc gravissimum Fidei Promotoris officium exercentes; 
amplissimo demum Purpurae ornamento, et Bononiensis Ecclesiae Infulis 
illustrati quatuor volumina in lucem edidimus, quae benigna omnium volun- 
tate excepta sunt, quorum si nullum in Siciliam exemplum pervenit (quod 
vix credibile existimavimus) istuc facile transmitti potest. 

2. Res porro, de qua epistola agit tua, ad cultum S. Lucae Casalio 
tribuendum attinet, de quo Nicosiae dissensio est, cum illum alii delendum, 
alii contra amplificandum censeant, ideoque enixe id expetunt, ut Officium 
proprium concedatur, et Civitatis patrocinium, quod eidem S. Casalio iam- 
pridem collatum fuit, auctoritate Apostolica confirmetur. At sententiam ut 
nostram libere proferamus, ingenue fatemur, utramque partem in errore ver- 
sari: nec enim S. Lucae Casalio Cultus omnino negandus, nec augendus, 
aut lectionibus propriis, aut patrocinii confirmatione. 

3. Anno 1575 Nicosiae Civitas cum peste teterrima laboraret, Senatus, 
Populique consilio sancitum fuit, ut sacra aedes S. Lucae Casalio conde- 
retur. Item anno 1586 decretum est, ut gratia a Summo Pontifice implora- 
retur, unde liceret eo plane solemni ritu, quo celebritates ex praecepto solent, 
dies festos colere Sanctorum losephi, Cosmae, et Damiani, tum Francisci de 
Paula, et Lucae Casalii: deinceps anno 1589 statutus est locus, ubi praedi- 
ctum templum aedificaretur, quod tamen postea conditum non fuit, ne 
nova aedes S. Iosephi sacello obesset. Publica quoque auctoritate latum fuit 
anno 1662, ut S. Lucae celebritas expensis publicis recoleretur: pecuniam 
vero ex aerario usque ad annum 1744 depromptam fuisse constat. Demum 
cum eiusdem S. Lucae Corpus in Templo S. Philippi de Argyrio servaretur, 
cumque Coenobii Abbas Commendatarius esset bon. mem. Cardinalis Carolus 
Columna, Nicosiae Senatus enixe ab eo postulavit, ut insignes aliquae sibi 
eius Corporis Reliquiae concederentur, quo scilicet maiori pompa, et reli- 
gione eiusdem dies festus celebraretur. Concessa petentibus perbenigne fuit 
Costa, quae consuetis est ritibus, ac caeremoniis tum recognita, tum tradita, 
ac demum facultate a Praedecessore tuo Praesule Alvarez Messanae Achie- 
piscopo impetrata, die Dominico Augusti tertio magna Populi frequentia per 
Civitatem translata fuit, cum icone eiusdem S. Lucae Casalii, cuius in laudem 
aram quoque erectam scimus in oppido Sancti Michaelis. 

4. Quae sunt hactenus commemorata, publici sane cultus, et quidem 
inveterati, testimonia et argumenta esse nemo negaverit. Id enim prorsus a 
consuetudine abhorret, ut publicis in Consiliis de Templo agatur illius in 
gloriam erigendo, qui non apud Populum venerationem habeat, et cultum 
publicum. Nec minus absurdum esset, si non Reliquiae modo expete- 
rentur, sed etiam a Summo Pontifice facultas imploraretur diei festi ex 
praecepto eius in laudem instituendi, qui nullo sacello, nullo cultu, nulla 
sanctitatis fama praeclarus esset, atque admirandus. Ex quo fit, ut intelli- 
gere non possimus, quonam iure a certis hominibus contendatur venera- 
tionem et cultum publice denegandum huic Servo Dei, qui iampridem et 
supremis honoribus celebratur, et Sanctus consensu populorum unanimi 
appellatur. 

5. Quamquam vero in sctipto quodam ad Nos transmisso legatur, 
publicam aliquibus venerationem sublatam fuisse, tamen libere respondemus 
hoc minime Nos latere, cum in nostro lib. 1 de Canonizatione Sanctorum, 
cap. 6, num. 1, et multo etiam clarius lib. 2, cap. 8, num. 1 et seqq., id pro- 
baverimus exemplorum auctoritate. Illud autem a Nobis adnotatum animad- 
vertas velim, cultum scilicet aut iis sublatum esse, quibus et recens datus, 
et inconsulto erat, aut iis, qui ad Sanctorum honores ascenderant, acclama- 
tione Populi, quem falsa quaedam portenta fefellerant, et virtutes inanes, 
utpote ab hypocrisi non alienae, et interdum ab erroribus ad fidem spec- 
tantibus non seiunctae. Rem vero eiusmodi nullam penitus deprehendis in 
causa, qua de nunc agimus, quin imo momenta occurrunt plurima tum san- 
ctitatis claritatem, tum cultus iustitiam publici comprobantia, ut paulo post 
videbimus, ac propterea nihil Sancto Casalio obesse hoc debet, quod non- 
nullorum memoriae cultus publicus interdum sit abrogatus. 

6. At enim iisdem in scriptis opponitur, cultum hunc publicum aucto- 
ritate Sedis Apostolicae neque probatum, neque concessum esse, sine qua 
nullo modo licet quempiam vel Beatum, vel Sanctum hominem publice vene- 
rari, Id quidem et fatemur, et scimus: in nostro siquidem iam citato de Cazo- 
nizatione Libro Primo non exiguo sane labore id copiose, ac evidenter pro- 
bavimus, ius esse Romani Pontificis privativum, aliquem aut Beatorum, aut 
Sanctorum Albo adscribere, nec absque eius consensu posse cuiquam cultum 
publicum exhiberi quem praebet iis Ecclesia viris, quorum in aeternitate 
memoria est. Abunde scribunt de Sancto Luca Casalio multi Siciliae histo- 
rici, et auctores. Nos quidem scripta perlegimus Carrerae, Perdicari, Nova- 
rini, Aprilis, et Menniti. Hi vero cum recentiores sint, salva et integra eorum 
fama, non praetermisimus antiquiores etiam consulere, utpote auctoritate 
praestantiores, ac fide. Pater Octavius Caietanus, qui vitas exornavit Sanc- 
torum Siculorum, cum omnia illius Regni Tabularia excusserit, auctor est 
fide quidem dignissimus, quem propterea multa cum laude memorat Anto- 
nius Mongitorius, pag. 110, tom. 2, Biblioth. suae de Scriptoribus Siculis. 
Eumdem plurimi facit Philippus Labbé in Chronologica Pinacotheca Scrip- 
torum Societatis lesu anno 1620, pag. 336, tum etiam qui scribunt acta Eru- 
ditorum Lipsiae, ad mens. Aprilis ann. 1710, quorum testimonium omni 
suspicione carere debet, in examine Isagoges ad Caietani Historiam Sacram 
Siculam, haec habent: Morum pariter innocentia, et eruditione conspicuus 
dicitur. Caietanus porro in Actis Sancti Lucae Casalii ita scribit: /z Sazcto- 
rum numerum a Summo Pontifice relatus est efflagitante Oppido Argyrio, quod 
videre licet in eius tom. 2 Sanctorum Siculorum, pag. 184, itemque eius in 
Martyrologio die 2 Martii: /z Nicosia S. Lucae Abbatis cognomento Casalis 
Ordinis S. Benedicti; additque in margine, ubi eiusdem de cultu mentionem 
facit, ex Sedis Apostolicae concessu. Si quis Rocchi Pyrrhi, qui nofifiam Eccle- 
siarum Sicularum edidit, doctrinam habere cognitam velit, is citatum adeat 
Mongitorem in supradicto tom. 2, pag. 201, et Pyrrhum ipsum in tom. 1 
ultimae editionis, pag. 540, ubi de S. Luca Casalio haec profert: Pozn/ificio 
permissu apud suos Nicosienses celebrior est dies festus. Ferrarius, ut nemo 
ignorat, auctor advena, Lectorque olim in Archigymnasio Papiensi, Catalo- 

gum composuit Sanctorum, qui in Martyrologio Romano desiderabantur, et 
die 2 Martii nomen inserit S. Lucae Casalis: Nicosíiae in Szcilia Sancti Lucae 
Abbatis Ordinis S. Benedicti cognomento Casalis. In notis autem addit: Ex 
tabulis, et monumentis Ecclesiae Nicosiensis, ex Martyrologio Siculo, fuit. ex 
ordine S. Benedicti circa ann. 890, colitur ibi praecipue ex Romani Pontificis 
auctoritate. Bollandistae demum die Martii 2 vitam non praetermittunt S. Lucac 
typis a Caietano editam, ubi eiusdem cultus dicitur a Sede Apostolica 
approbatus. Eamdem praeterea vitam Caietani studio exornatam, et apud 
Pyrrhum, ac Bollandistas laudatam, Mabillonius etiam inseruit Actis Sanc- 
torum Ordinis Benedictini saeculo iv, par. 2, pag. 93, editionis Venetae 
anno 1738. 

7. Verum dicet quispiam, non satis esse, auctores etiam gravissimos 
attestari, nutu Sedis Apostolicae alicui Servo Dei cultum publice exhiberi, 
sed oportere insuper praeferri certissimum facultatis Apostolicae documen- 
tum. Itaque non abs re erit, si Nos hoc breviter repetamus, quae fusius expli- 
cavimus in libris Nostris de Canonizatione Sanctorum. Sedente Praedecessore 
Nostro Clemente VIII actum fuit de veneratione, cultuque publico exhiberi 
quandoque solito eorum meritis, quos nec Beatorum, neque Sanctorum 
numero Pontificia Sedes adscripserat. Eo quidem tempore nulla est lata lex; 
sed quod tunc praetermissum fuit, statutum est postea in Pontificatu Praede- 
cessoris Nostri Urbani VIII, atque a Sancti Officii Congregatione Decreta 
saluberrima emanarunt, quorum vi interdictum fuit, ne Sanctorum honores 
iis publice praestarentur, quos Vaticani auctoritas nec Beatos appellaverat, 
neque Sanctos. Omnem Nos historiam retulimus; et comprobavimus lib. 2i 
de Canonizatione Sanctorum, cap. 10 et 11. At vero cum supradictae regulae 
generali deesse aliquid videretur, ideo eius Decretis nonnullae declarationes 
additae sunt, quarum una ad cultum immemorabilem spectat, quem si quis 
Dei servus consecutus sit, eo privari nullo modo debet, etiamsi probari non 
possit, eum a Sede Apostolica vel Beati, vel Sancti nomine nuncupatum 
fuisse, quod videre aperte licet in citato nostro lib. 2, cap. 17. Tum quoque 
controversia exorta est, quantum temporis necesse esset, ut cultus publicus 
diceretur immemorabilis, ac idcirco idem Urbanus VIII anno 1634 decrevit, 
Cultui immemorabili constituendo tempus requiri, quod centum annorum 
spatium excederet, ut Nos notavimus in supradicto lib. 2, cap. 22. Quare 
si cultus publicus, scientibus, nec repugnantibus Ordinariis, S. Lucae Casalio 
praestitus, statuto temporis spatio superior est, iam nemo existet tam 
iniustus rerum existimator, qui hunc cultum aut illicitum putet, aut a Sede 
Apostolica improbatum ducat, quamvis documentis evinci nequeat, hunc 
Heroem Pontificia auctoritate vel Beatorum, vel Sanctorum laurea exorna- 
tum fuisse. 

8. Fidei Promotoris officium, quod diu sustinuimus, Nos quidem admonet, 
ubi difficultatis nodus existat maximae, quam dissimulare non possumus. Cen- 
tum annorum spatium ab Urbano VIII statutum, debet ann. 1634 praecessisse, 
quo tempore Literae Apostolicae emanarunt; tempus autem, quod ab an. 1634 
infra decurrit, probat quidem cultus continuationem, sed non centenarium 
spatium ab Urbano Pontifice constitutum, ut Nos docemus in cit. lib. 2 

cap. 22, num. 3 et seq. Quotquot autem vel auctores, vel documenta supra 
retulimus, nullum extat, unde probetur Cultus Centenarius ante ann. 1634. 
Hinc concludere quispiam poterit, absque ullo iure, ac sine permissu Sedis 
Apostolicae Cultum Sancti Lucae Casalio praestitum fuisse. 

9. Argumenti vim probe agnoscimus, sed hoc et fateri adversarii debent, 
cultui publico ac legitimo iuxta Sedis Apostolicae regulas constituendo nihil 
plane deesse, quotiescumque documenta non desint cultus publice exhibiti 
S. Lucae Casalio, non tantum uno, sed aliquot etiam saeculis ante annum 1634, 
cui tempori si anni posteriores addantur, ac rumor et fama iam inveterata 
consensum indicans a Summis Pontificibus praebitum, non video quid possit 
amplius desiderari. 

10. S. Lucas Casalius multis abhinc saeculis obiit, ac post mortem 
tam late coepit eius Sanctitas celebrari, ut eius Corpus in Monasterio, et 
Arca S. Philippi Argyreorum honorifice sepultum fuerit: Migravit ad Dorni- 
num. Lucas in senectute bona VI nonas Martii in Monasterio S. Philippi Argy- 
reorum, ubi Corpus eius servatur in eadem cum Sancto Philippo Presbytero 
Arca. Ita legitur in S. Lucae Actis. Et in Breviario Gallo-Siculo Matthaei 
Caldi opera castigato, typisque Venetiis edito ann. 1527, quod sorte inve- 
nimus inter Codices Venerabilis Cardinalis Thomasii in S. Silvestri Collegio 
Clericorum Regularium, in sexta lectione S. Philippi Argyriorum, pag. 347 
legitur, ipsum Belisario cuidam civi apparuisse, eidemque imperavisse, ut 
Templum ad Crucis imaginem aedificaret, ubi deinceps eius corpus collo- 
catum fuit una cum S. Eusebio, qui miracula S. Philippi ope, ac patrocinio 
divinitus perpetrata descripsit: Apparuitque uni Civium regionis illius, qui 
dicebatur Belisarius, venitque ad Montem Argirionem, osíensumque est ei in 
somnis, quasi aedificata esset Ecclesia in forma Crucis; aedificatae sunt ab 
eo duae Cellae; superior quidem Eusebio, qui scripsit vitam, et inferior Sacris 
Reliquiis Philippi. 

11. Nec mirum tu existimes velim, tanta Nos diligentia usos esse, ut 
Breviarium Gallo-Siculum inveniremus. Saracenis a Sicilia expulsis virtute, ac 
fortitudine clarissimi Ducis Roberti, et Comitis Rogerii, qui isthuc e Gallia 
profecti fuerant, in eo viri principes post victoriam cogitationibus, et consi- 
liis invigilarunt suis, ut antiquam Christianae Religionis gloriam. et Ecclesias- 
ticam disciplinam iam fere ubique iacentem extollerent, et ad primaeva revoca- 
rent; cuius ut voti compotes fierent, diligenter curarunt, ut Episcopi e Gallis 
Sacerdotibus deligerentür, inter quos adnumerantur in primis Robertus antea 
Episcopus Troianensis, postea Messanae, Ansgerius Cathanae, Girlandus Agri- 
genti, Stephanus Mazariae, et Rogerius Syracusarum. Hinc paulatim istius 
Insulae Ecclesiae a Graecis Ritibus desciverunt, qui ab octavo saeculo istic 
invaluerant, et linguae latinae usu Ritus, et Liturgias Gallicas sequutae sunt, 
nec primis iis temporibus alios libros, quam Gallicos, ad Sacra officia adhi- 
buerunt, ut animadvertit, qui Bollandi historiam continuavit, Papebrochius 
in act. Sanctorum, mens. lunii, tom. 4, die 23, festo S. Agrippinae Virginis, 
et Martyris, S 2, num. 2, ac praeter Papebrochium id ipsum erudite ostendit 
Canonicus loannes a loanne in perpolito tractatu suo de Divinis Siculorum 
Officiis Panormi edito ann. 1736, cap. 12, num. 1 et seqq. Temporum pro- 

gressu Gallicis retibus quidam alii Siciliae proprii, ac peculiares admixti 
sunt; Breviario quoque nonnulla Sanctorum Officia particularia sunt addita, 
unde patuit confusioni locus, ac ideo oportuit Officium Gallo-Siculum refo- 
mari emendarique, quam sibi curam sumpsit supracitatus Matthaeus Caldus, 
quem honoris gratia commemorat Mongitorius in sua Bibliotheca Sicula, 
tom. 2, pag. 55. 

12. Dum S. Lucas Casalius adhuc in vivis erat, lucis usuram amisit, ac 
propterea Argyrio discedere statuit, Nicosiam profecturus, invisurusque affines 
suos. Tum Monachis eum comitantibus in mentem venit ipsum illudere. Dixe- 
runt itaque, in quemdam locum magnam Populi multitudinem convenisse, 
sacrae ut concionis pabulo enutriretur. Vir optimus verba facere non recu- 
savit, et orationem cum id temporis usitata formula conclusisset: Per omnia 
saecula saeculorum, saxa et lapides mirifice responderunt, A;zez. Tum vero 
Monachi ipsa admiratione obstupefacti, ac perterriti, in genua prolabi, lacry- 
mas fundere, veniam implorare, quam iis vir Sanctissimus perbenigne con- 
cessit. Ad Argyrii Monasterium reversi hoc prodigium unanimes praedica- 
runt, cuius claritate commoti Nicosiae Cives in eo loco Templum postea 
erexerunt in honorem S. Lucae Casalis, quod eius in Actis legitur: Sed Nico- 
sienses honestare Patriam, ac Civem volentes, Ecclesiam, quo in loco concionem 
habuerat, inclamantibus saxis, Divo Lucae constituerunt, quae prodigium posteris 
praedicaret ad Dei gloriam, qui regnat per saecula. Quamvis autem per hosce 
dies id Templum desideretur, Nobis tamen significatum est, viam quamdam 
S. Lucae nomine decoratam, lapide insignem esse, in quo imago impressa 
est ipsius S. Lucae eodem in loco, ubi quondam Templum extiterat. Ad 
huius portenti memoriam sempiternam in S. Lucae statua Nicosiae posita, 
haec sunt, quae sequuntur, inscripta carmina: 


Civibus exultant urbes, magis Herbita Sancto 
Luca Casali Patria clara suo. 

Fratribus elusus... praedicat orbus: 
Facto fine, Amen, res nova! saxa tonant. 


Hisce versibus tute vides existimari, Casalium Herbitae fuisse Civem, cuius 
Urbis nunc plane dirutae mentionem faciunt, praeter Ciceronem, Plinius et 
Diodorus Siculus. 

13. Apud Caietanum, tom. 2 de Sanctis Siculis in perveteri Chronico 
Benedictino, quod Bollandistae in S. Lucae Casalii vita descriptum putant 
an. 1483, inter caeteros egregios sanctitate Viros S. Noster Casalius recen- 
setur: Sanctus Lucas Abbas Monasterii S. Philippi de Argyrio positi in Sicilia, 
admirandae sanctitatis vir, Kalendis Martii, secundum Usuardum, Coelos petiit. 
Et quamvis in Usuardi Martyrologio non id occurrat, prudenter tamen, sci- 
teque animadvertit Caietanus in Sicilia Usuardi Martyrologia usui apud omnes 
fuisse, cui vero quodlibet Monasterium Sanctos addebat suos. Hinc orta 
contusio est aliqua, vel potius varietas Martyrologiorum, quae Usuardi nomine 
legebantur, unde Abbas Maurolicus curam suscepit corrigendi Martyrologii, 
ut notat laudatus Ioannes a loanne suo in 7racfatu de Divinis Siculorum 
Officiis, cap. 23, num. 5. 

44 Demum invidia temporum iam nulla erat reliqua memoria. vel 
notitia situs, ubi S. Lucas sepultus fuerat; sed an. 1596, dum quoddam aedi- 
ficium in Templo substrueretur, non sine Divino Consilio inventum fuit 
Casalii Corpus una cum S. Philippi de Argyrio, et Eusebii corporibus, qua 
quidem occasione multo in dies magis exarsit pietas in Sanctum Lucam. 
Idem plane Bononiae accidit, ubi postquam aliquot saeculis latuerat, inven- 
tum denique fuit S. Petronii Corpus in S. Stephani Templo sepultum; nostris 
Civibus locum, ubi is thesaurus iaceret, penitus ignorantibus, uti enarravimus 
in nostro Opusculo de historia, ac vita Sanctorum Bononiensium. 

15. Quidquid paulo ante diximus de S. Luca Casalio, id eiusdem in 
actis legimus, a Patre Caietano memoriae traditis in tom. 2, viz. Sanctor. Sicil., 
ubi haec habet iz Animadversionibus, pag. 63: Vitam hanc S. Lucae barbara 
dictione scriptam. accepimus ex libris Nicosiensibus manu exaratis: eam ob 
causam paulo a nobis concinnatam oportuit. Eadem acta sunt quoque in lucem 
edita a Bollandistis die 2 Martii. Quod ad huius praeclari Herois Corpus, 
eiusque inventionem pertinet, ediscere hoc etiam licet praedicto ex Caietano, 
tom. 1 Sanctorum Sicil., in Animadvers., pag. 25. Itemque ex Pyrrho iz notitia 
Ecclesiae Catanien., pag. 580, 8 5 et 6. Haec monumenta luculenter, planeque 
ostendunt antiquam venerationem publice virtuti exhibitam Sancti Lucae 
Casalis, et multa quidem saecula ante Decretum Urbani VIII. Separato enim ac 
peculiari sepulcro mandari, et inter Sanctorum Corpora condi non solet, nisi 
qui eximiae sanctitatis fama clarescat, et publica populi veneratione dignis- 
simus habeatur; quae quidem S. Lucae debita omnino fuit. Licet enim quo 
praesertim tempore e vivis cesserit, ignotum sit; liquido tamen constat, multo 
post SS. Philippum, et Eusebium, quibuscum una sepultus est, mortem eius 
fuisse in conspectu Domini pretiosam. Templa vero, aut sacella nunquam in 
eorum honorem publice dicata sunt, qui non tanquam Divini, Sanctique 
homines colerentur; neque eorum ulla in Martyrologiis, vel Chronicis cum 
clarissimis Sanctorum nominibus mentio habita fuit. 

16. Quaeret hic vero quispiam, cum duo sanctitate celebres Philippi 
fuerint Argyrienses, uter eorum sit, quocum sepultus colitur S. Lucas Casa- 
lius. Huic autem quaestioni satisfacere haud instituti est nostri; quanquam 
enim non ignoremus duos cognomines fuisse Viros sanctitatis gloria immor- 
tales, tamen non oportet id a Nobis decerni, utri eorum cum S. Luca sepul- 
crum commune fuerit, S. Philippi Argyriensis primi memoria celebratur in 
Martyrologio Romano die 12 Maii, et de hoc vetus est controversia, missus 
ne sit in Siciliam a S. Petro, Evangelium ut annnutiaret (quod nimis fortasse 
mordicus Faxellus sustinet clarus Siciliae Historicus in decade 1, lib. 10) an 
fidei propagandae causa Siciliam adierit quarto saeculo, Arcadio imperante, 
uti prolixe, eruditeque probat Placidus Reina m NoZ/fiis Historicis Civitatis 
Messanen., par. 2, pag. 362 et seqq. De Altero S. Philippo, vulgo Philippello, 
scribunt Caietanus, tom. 1 Vif. Sanctorum Sicil., pag. 33, tum Ferrarius iz 
Catalogo Sanctorum. Iíal., 12 Maii, pag. 276. Sermo quoque hoc de Philip- 
pello habetur in vita S. Philippi a S. Eusebio descripta, quam Bollandistae 
anteponendam iudicant alteri eiusdem vitae apocryphae, et temere tributae 
S. Athanasio Episcopo Alexandrino: Proferunt, haec sunt Bollandistarum 

verba die 12 Maii, Vitam aliam eius, quasi a Sancto Athanasio Episcopo Ale- 
xandrino scriptam, quam, ut satisfiat horum clamoribus, licet apocrypham, 
subiungimus. In lucem prodiisse legitur patrocinio primi S. Philippi, ac seve- 
riori se instituto eiusdem in Monasterio devovisse, ibique Diaconi munere 
functum esse. His de utriusque Philippi notitia constitutis, ea est reliqua dif- 
ficultas, ac dubitatio, utri scilicet eorumdem S. Lucas Casalius coniunctus 
tumuli fuerit ac sepulcri honore. Caietani acta si comprobentur, sentiendum 
est, Casalium fuisse cum seniori Philippo, qui Sacerdos extitit, consepultum: 
Corpus eius asservatur in eadem cum Sancto Philippo Presbytero, arca. Animus 
autem si convertatur ad Pyrrhum in notitia Ecclesiae Cataniensis, verisimilius 
videtur, conditum fuisse in Philippi iunioris, ac Diaconi monumento. Nam 
ubi is agit de corporis inventione an. 1596, haec habet: /n cella superiori 
inventa fuerunt Corpora Beatorum Philippi iunioris Diaconi, Eusebii Monachi, 
atque Lucae Abbatis. Caietanus, tom. 2, pag. 33, Bellisarii historiam retexens 
scribit: /7 ea (Aede nimirum eius opera aedificata) f&ecas duas extruxit, supe- 
riorem quidem B. Eusebio, inferiorem S. Philippo Presbytero. In praesentiarum 
Corpora Sanctorum Eusebii, Philippi Diaconi, et Lucae Abbatis eadem in arca 
servantur; sed caput Eusebii argento tectum. ostenditur festo die S. Philippi 
ad 4 Idus Maias, quo die Eusebius una cum Philippo Argyrii colitur. Nos 
autem hoc loco cum id unice contendamus, ut divinos honores antiquitus, 
ac publice S. Casalio praestitos comprobemus, cumque huiusmodi cultus 
argumentum ex eo potissimum deduxerimus, quod eius Corpus in SS. Phi- 
lippi, et Eusebii urna inventum est, nemo non videt Nostrum nequaquam 
esse constituere ac definire, senioris ne, an iunioris Philippi sepulcro man- 
datus fuerit S. Lucas. Nam utriusque memoria cultu publico, atque imme- 
morabili celebratur, quemadmodum et S. Eusebii, quorum omnium hoc quoque 
tempore dies festus in Sicilia recolitur 12 Maii. Quare si tres clarissimi 
Heroes S. Lucae praemortui Sanctorum in Sicilia honoribus colebantur, et 
id temporis etiam coluntur, illud iam sequitur necesse est, ut quocumque 
cum Philippo sepultus sit S. Lucas, eumdem credamus venerationi publicae, 
atque immortalitati a populo consecratum fuisse. Communis enim ei fuit 
non sepulcri minus, quam cultus, et celebritatis honor, qui tribus viris san- 
ctissimis iampridem est habitus, et nunc habetur. 

17. Illud quoque Nobis obiici fortasse potest, quod in praedictis Chro- 
nicis Benedictinis ann. 1483 sermo habetur de S. Leone Luca, cuius memoria 
celebratur die prima Martii, non de S. Luca Casalio, cuius dies festus est 
postridie Kal. eiusdem Mensis; haec sunt enim Chronicorum verba: S. Lucas 
Abbas Monasterii S. Philippi de Argyrio positi in Sicilia, admirandae Sancti- 
tatis vir, Kalendis Martii secundum Usuardum Caelos petiit. At enimvero Vir 
sanctissimus, quem Chronica memorant, non Leo Lucas, sed Lucas nuncupa- 
tur; deinde Abbas dicitur Monasterii S. Philippi Argyriensis; cui quidem 
Coenobio praefuit Abbas Casalius, nunquam Leo, quippe qui eodem ex Mona- 
sterio profectus, in Calabriam secessit, ubi et Abbas fuit, et in pace quievit, 
iuxta Bollandistas ad primum diem Martii, cap.3. Hinc ergo colligi, et con- 
cludi merito debet in Chronicis agi de S. Luca Casalio, non de S. Leone 
Luca. Neque obstat ibidem scribi Kalendis Martii; nihil enim facilius, quam - 

Amanuenses praetermisisse, per negligentiam vocem postridie, scripsisseque 
Kalendis Martii, non postridie, uti necesse fuerat, Kalendas Martii, quod 
prudenter Bollandistae notant in Commentario vitae praevio Sancti Lucae 
Casalis: Quidni Chronicum Benedictinum manuscriptum circa an. 1485 exara- 
tum... censendum de hoc Sancto agere his verbis: S. Lucas Abbas Monasterii 
S. Philippi de Argyrio positi in Sicilia, admirandae sanctitatis vir, Kalendis 
Martii, secundum Usuardum, aut certe Usuardi Martyrologium ibidem auctum, 
Caelos petiit: forsan postridie Kalendas Martii scriptum. lidem interpretes 
cum praedicta Chronica memorant in vita S. Leonis Lucae, haec addunt: 
Forsan ea omnia de Sancto Luca Casali Abbate ibidem, de quo secunda Martii 
agemus, intelligenda. Ad id opponere quispiam potest, Chronica hoc loco 
agere de tertio S. Luca Abbate, itemque Monacho in Coenobio S. Philippi 
Argyriensis. Verum tertius hic Lucas nunquam fuit praedicti Monasterii Abbas, 
quin imo inde in Calabriam transiit, et Monasterio praefuit Carbonae, ubi 
mortuus est, cuius dies festus recolitur 13 Septembris auctore Caietano, tom. 2, 
pag. 96, et in Animadv., pag. 34. lure itaque sentiendum est, sermonem in 
Chronicis non de alio haberi, quam de Sancto Luca Casalio. 

18. Ex privatae nostrae Bibliothecae voluminibus haec colligere Nobis 
licuit, et haec tanti esse ducimus, ut pro religiosa quorumdam petitione 
cultus, ac veneratio S. Lucae Casalis iampridem praestita conservetur. Altera 
petitionis pars eo spectat, Officium ut proprium concedatur, et S. Lucas 
decreto nostro Patronus Civitatis Nicosiae confirmetur, adeoque cultus eius- 
modi auctoritate Apostolica augeatur. At ingenue fatemur ad cultus incremen- 
tum Officii proprii concessione, hoc praesertim inter alia necessario requiri, 
ut ab Ordinario processus formalis fiat, evincatur nempe cultus immemora- 
bilis illi praestitus, cuius in laudem Officium petitur. Debent in processum 
praeterea congeri monumenta cultum probantia una cum testium iureiurando, 
qui sese quadraginta annorum spatio cultum vidisse publicum attestentur, 
eiusque memoriam accepisse a suis Maioribus, quibus ipsis hanc quoque 
notitiam tradiderint Maiores sui. Demum Ordinarius processu diligenter exa- 
minato, debet ipse hoc de cultu sententiam ferre, quam- et oportet a Sede 
Apostolica confirmari, ut Nos diserte ostendimus iz libro secundo de Cano- 
nizatione Sanctorum, cap. 23. Quamquam modo dixerimus plerumque non con- 
cedi solere Officium, neque Missam, quin processus formalis de cultu imme- 
morabili proferatur: non ignoramus tamen interdum eiusmodi privilegium 
concessum fuisse, propter peculiares aliquas circumstantias, quae huic peti- 
tioni accomodari non possunt, ut Nos alias declaravimus in nostro l. 4 de 
Canonizatione, part. 2, cap. 5. 

19. Quoniam vero non Officium de Communi, sed proprium, lectiones 
nimirum secundi nocturni proprias libello a Nobis supplici postulasti, videre 
tu ipse poteris in nostro lib. 3, de Canonizat., cap. 8, num. 8 et seq., ac 
lib. 4, part. 2, cap. 10, num. 6, quantae auctoritatis esse historicum deceat, 
cuius ex monumentis lectiones Officii proprii desumuntur pro Ecclesiae usu 
sive universalis, sive particularis; consilii ac prudentiae erit tuae etiam, atque 
etiam considerare, num tales Tibi historici faveant, quales ii debent esse, ex 
quorum scriptis pro S. Lucae Officio desumere leciones proprias meditaris. 

In actis, Caietani studio in lucem editis, legitur, Monachum nescio quem 
nomine Bonum vitam S. Lucae Casalii exornavisse; sed haec historia in 
praesens temporum iniuria desideratur, ut coniiciunt Bollandistae. Quidquid 
Caietanus memoriae tradidit, quibusdam Nicosiae de manuscriptis hausit, 
stylo quidem rudi admodum, ac plane barbaro exaratis. Nihil ibidem de 
Casalii parentibus, nihil de nativitatis tempore, nihil de Principe dicitur, quo 
regnante vitam aut duxerit, aut inchoaverit. Annus vero, quo fuit in lucem 
editus, cum ignoretur, ne cognoscere quidem licet, instituto ne Basiliano, an 
Benedectino se devoverit, qua certe in re non Te latet, historicos etiam Siculos 
dissentire. Pyrrhus supplere contendens, quae in Caietano desiderantur, scribit, 
Leonem quemdam S. Lucae Casalii Patrem, et Theotistam fuisse Matrem, 
vixisseque ad centum annos, et morti proximum, successorem suum quemdam 
Theodorum designavisse; sed Pyrrhi errorem nemo non deprehendit, cum 
S. Lucae Casalio tribuat, quae S. Leoni Lucae sunt adscribenda, uti acta pro- 
bant a Caietano diligentissime exornata. lisdem ex Caietani actis colligitur, 
S. Lucam Casalium Abbatis dignitatem diu recusavisse, eamque deinceps 
iussu Pontificis accepisse, quin eius nomen Pontificis declaretur. Illud quoque 
miraculum memoratur, quo saxa, mutique lapides responderunt Azer. Con- 
stanter autem Nos credimus, Deum facere plane posse quaecumque velit, ut 
magnifice servos illustret suos, nec Nobis in mentem venit inficiari hoc por- 
tentum S. Lucae Casalio tribuendum esse, cum eius memoriam praedictis in 
actis, eidemque plausum Nicosiae datum legamus. At hoc miraculum, quod 
pars esset omnium honorificentissima Lectionibus propriis inserenda, prae- 
termittendum omnino esset. Actorum enim, quae Caietanus edidit, non solum 
auctor ignoratur, verum etiam latet, an S. Lucae coaevus extiterit, aut a 
coaevis saltem, atque contemporaneis hoc portentum acceperit. Aetate hac 
nostra criticen fatemur ad gradum altissimum pervenisse, quae si prudens, 
si moderata, si talis plane sit, qualem in Cardinali Baronio admiramur, nemini 
non videbitur cognoscendae rerum veritati apprime utilis, et opportuna. 
20. Octavo saeculo vixit, ac floruit Beda, de quo id prorsus scribitur, 
quod de S. Luca Casalio: Cum ex nzmia senectute oculis caligasset, et discipulo 
duce ad lapidum congeriem pervenisset, discipulus ei suadere coepit, quod 
magnus illic esset populus congregatus, qui sumta. affectione, et silentio eius 
praedicationem expectabant; cumque Sanctus ferventi spiritu. elegantissimum 
sermonerm fecisset, et conclusisset, Per omnia saecula saeculorum, lapides respon- 
derunt Amen, Venerabilis Beda, Hoc factum postquam diu perpendit Cardi- 
nalis Baronius ad annum Christi 731, n. 25 ita concludit: De /is cum nihil 
Bedae assectator discipulus dicat, post ipsum ista excogitata esse videri possunt, 
quae nec a Trithemio recepía esse noscuntur. Multa hic addi profecto possent, 
quae silentio involvuntur: caeterum id videtur opportune statuendum, ut 
S. Lucae Casalio cultus quidem et veneratio, quae nunc habetur, in posterum 
praebeatur; Officium tamen proprium denegetur, cum tanti ponderis acta 
desint, ex quibus liceat absque erroris periculo lectiones sumere peculiares. 
Neque id vero nunc primum accidit, sed saepe alias. Nam caetera ut missa 
faciamus, celeberrimum est exemplum S. Crescii, Sanctorumque Sociorum Mar- 
tyrum. Erat eorum cultus immemorabilis: Sacella iisdem, et Templa dicata 

fuerant. Aderant Rituales, praeterea libri veteres charta pergamena descripti, 
unde cognosci plane poterat, nedum coniici, usum olim invaluisse, ut Metro- 
politana Florentina eorum in honorem Officium proprium recitaret, quod 
postea desueverat. Acta demum Martyrii in promptu erant. Orta vero inter 
eruditos iis de actis controversia, non defuit, qui nimis audacter senserit, 
omnem cultum dictis Martyribus denegandum. Nimis asperum, atque absur- 
dum hoc visum est. Quid ergo? Cultus fuit in statu pristino conservatus, et 
Sanctis Martyribus eadem est habita, quae antea, veneratio. At propter graves 
difficultates, quae in actis occurrebant, Congregatio Rituum concedere Lectio- 
nes proprias recusavit, ut ex Decreto constat, quod emanavit die 1 Octo- 
bris 1707. 

21. Reliquum est, aliqua ut addamus de patrocinio S. Lucae Casalii. 
Scripta ad Nos translata significant, Nicosiae Civitatem in duas partes divisam 
esse, quarum altera S. Lucam Patronum Urbis principem esse cupit, altera 
renuit. Id autem a Nobis enixe petitur, ut S. Casalium Patronum designemus 
una cum S. Nicolao, quem unanimi consensu omnes Patronum Civitatis prin- 
cipem venerantur. Compertum est, non alios eligi patronos posse, quam qui 
ab Ecclesia universali titulo Sanctorum coluntur, non autem beatificati dum- 
taxat. Cum vero Cultus S. Lucae non ad Ecclesiam pateat universam, hinc 
fit, ut Beati potius, quam Sancti proprius videatur, tametsi qui colitur, Sancti 
nomine nuncupetur. Neque enim non exempla suppetunt, unde edoceamur, 
iis, qui tempore ab immemorabili Sanctorum numero adscripti sunt, hunc 
Titulum non auferri, licet eorum cultus certis terminis circumscribatur, nec 
alius omnino sit, quam qui Beatorum meritis reddi solet. Praeclare hoc vide- 
mus in duabus Lusitaniae Reginis Theresia, et Sancia, quarum memoria, licet 
Beatorum more tantummodo celebretur, iis tamen Sanctarum nomen, de quo 
controversia erat, Congregatio Rituum non denegavit, quo Nos argumento 
utimur in nostro lib. 2, de Canonizatione Sanctorum, cap. 24, num. 115. Lucu- 
lentissima est quoque supradictae regulae circumscriptio; id est huic regulae 
non esse locum, nisi in Patronorum electione, quae fit post ann. 1630, quo 
tempore statuta est regula, cuius quidem et post ann. 1630 nulla est aucto- 
ritas, si praedicto Decreto a Summo Pontifice derogetur. Inficias ire non 
possumus, ad sedandas Populorum controversias interdum a Sede Apostolica 
prudentissime statutum esse, alicuius ut Civitatis duo Patroni principes cole- 
rentur; quod a Nobis animadvertitur in Nostro lib. 4, de Canonizatione San- 
ctorum, part. 2, cap. 14 et 15. Iam vero cum Nos penitus lateat, quo tempore, 
aut qua ratione Patronus electus fuerit S. Lucas Casalius, cum nec exposita 
Nobis argumenta fuerint satis idonea rei obtinendae, quae petitur; nihil 
novi decernendum existimamus, atque id negotii in gradu pristino relinquen- 
dum. Prudentiam interea Tuam Nobis et perspectam, et cognitam ad sedandos 
Populi tumultus hortamur, ac Tibi, gregique tuo Nobis carissimo paternam 
Benedictionem benevolentissimo ex animo impertimur. 

[Bened. XIV Bull, tom. 2, p. 238-256]. 

379. 
Benedictus XIV, const. Inter multa, 4 apr. 1747. 


Inter multa onera cum Sacrosancti Apostolatus Officio debilibus humeris 
nostris imposita, ad. evitandam, quantum in Nobis esset, inutilis Servi con- 
demnationem, hoc plane connumerandum. censuimus, ut. non solum prae- 
sentia nostra assiduam operam impenderemus Congregationibus Venerabi- 
lium Fratrum Nostrorum S. R. E. Cardinalium, in quibus Religionis negotia, 
aliaque graviora, pro Catholicae Ecclesiae regimine in dies occurrentia tra- 
ctantur; Generali nimirum Congregationi Sacrorum Rituum, quoties prae- 
cipua capita causarum Beatificationis Servorum Dei, aut Beatorum Canoni- 
zationis in ea expenduntur; sicut etiam Congregationi Sanctae Universalis 
Inquisitionis, quae per singulas hebdomadas coram Nobis habetur; saepe 
etiam illi, in qua de Propagandae Fidei rationibus agitur; atque alteri, quae 
praeposita est executioni et interpretationi Decretorum Sacri Tridentini Con- 
cilii; ac demum praeter alias Congregationes in peculiaribus casibus depu- 
tatas, et coram Nobismetipsis coactas, Supremae Signaturae Gratiae, quam 
vocant, in qua inferiorum Tribunalium iudicata, totaque administraadae Iusti- 
tiae ratio ad trutinam revocantur; verum etiam, si quando graviores con- 
troversiae inter Ecclesiasticas potissimum personas orirentur, ut eas ad iudi- 
cium Nostrum avocaremus, easque, resecatis tum litium diuturnitatibus ac 
dispendiis, tum partium querelis ac simultatibus, modo cum Auditorum 
Causarum Palatii nostri coram Nobis congregatorum, modo cum aliorum 
gravium, atque prudentum Virorum consilio, non sine proprio labore ac 
diligentia, multique temporis, ut plurimum somno detracti, in discutiendis 
rationum momentis, evolvendisque domesticae Bibliothecae nostrae libris, 
impendio, definitionis nostrae oraculo decideremus, penitusque de medio 
tolleremus. 

Quod genus operis a Nobis pro communi utilitate libenter susceptum, 
quum Nobis propositum sit, donec Omnipotenti Deo valetudinis nostrae 
vires servare placuerit, nullo pacto deponere; facile adducti sumus, ut exor- 
tam nuper litem et controversiam inter bonae memoriae Iosephum huius 
S. R. E. Cardinalem Accoramboni nuncupatum, cuius ex hac vita migratio- 
nem superioribus diebus eluximus, tamquam Episcopum Tusculanum ex una, 
et dilectum Filium nostrum Ioannem Antonium Tituli Sanctorum Silvestri et 
Martini in Montibus Presbyterum ipsius Sanctae Romanae Ecclesiae Cardinalem 
Guadagni nuncupatum, tamquam Monasterii, Abbatiae nuncupati, Sanctae 
Mariae de Crypta Ferrata. Ordinis Sancti Basilii, Abbatem Commendatarium 
ex altera, partibus ad Nosmetipsos avocaremus, inappellabili iudicio Nostro 
definiendam ac terminandam. In qua controversia quum praedictus Ioseph 
Episcopus Cardinalis contenderet praedicti Monasterii Territorium suae Tuscu- 
lanae Dioecesis portionem esse, proindeque se omnimodam suam Ordinariam 
iurisdictionem in eo exercere posse; contra vero praefatus loannes Antonius 

Cardinalis et Abbas Commendatarius defenderet, huiusmodi Territorium ab 
ipsa Tusculana Dioecesi omnino separatum existere, seque illius Ordinarium 
esse, cum plena et quasi Episcopali lurisdictione in Clerum et Populum, 
privative ad ipsum Episcopum Tusculanum; Nos omnibus mature libratis, 
quae in copiosi iuris et facti allegationibus, et monumentorum collectionibus 
tam ex una, quam ex altera parte oblatis, deducta sunt, auditis quoque ore- 
tenus utriusque partis Defensorum et Advocatorum Informationibus, atque 
in consilium adhibitis duobus Viris in Canonica facultate peritissimis, dilecto 
scilicet Filio Magistro Ildephonso Clemente de Arostegui Cappellano Nostro 
et Causarum Palatii Apostolici Auditore, qui, edito volumine, cuius Titulus 
est: Concordia Pastoralis: eximium suae in hoc rerum genere scientiae spe- 
cimen dedit; ac dilecto pariter Filio Magistro Clemente Argenvilliers Con- 
sistorialis Aulae nostrae Advocato, ac Praelato Domestico, et Auditore nostro, 
cuius etiam doctrinae in hac ipsa controversiarum specie plura monumenta 
extant in consultissimis disceptationibus multorum annorum decursu, dum 
in exercitio Fori magna cum laude versaretur, ab ipso editis; hisque coram 
Nobis die xiu elapsi Februarii mensis accitis, ac diligenti cum iisdem trac- 
tatu habito, totam huiusmodi controversiam in hunc, qui sequitur, modum 
dirimere ac definire statuimus. 

Quamvis autem, ut supra diximus, ipsius controversiae summa praecipue 
circa Territorium separatum, et iurisdictionis Ordinariae et quasi Episcopalis 
competentiam verteretur; quum tamen in ipsius discussione alii quidam 
articuli excitati fuerint, nimirum circa iurisdictionem Baronalem Abbatis 
Commendatarii in praefati Monasterii Territorio; circa ipsius Monasterii et 
Monachorum in eo degentium exemptionem passivam ab Ordinaria iurisdi- 
ctione Episcopi Tusculani; ac demum circa curam animarum, quae in prae- 
fata Ecclesia Sanctae Mariae Cryptae Ferratae, et in ipsius Parochiae ambitu 
exercetur ab uno ex Monachis ipsius Monasterii: Nos ut omnia litium ger- 
mina stirpitus evelleremus, ac perpetuae pacis tranquillitatem firmiter stabi- 
liremus, super his etiam matura deliberatione praehabita, opportunas decla- 
rationes et ordinationes futuris temporibus observandas, edere, et pronunciare 
statuimus. 

Itaque, quod attinet ad primum, ad temporalem videlicet, seu Baronalem 
[urisdictionem Abbatis Commendatarii, quam Episcopus Tusculanus in suis 
allegationibus impugnabat, decrevimus, et pronunciavimus, ipsum Episcopum 
in hoc non esse legitimum Contradictorem; ideoque Abbatem Commen- 
datarium praedictum, huiusmodi oppositione nihil obstante, iure suo uti 
posse, si quod ipsi competit quoad praedictam temporalem et Baronalem 
iurisdictionem. 

Ad secundum, nimirum quod spectat ad exemptionem passivam Mona- 
chorum et Monasterii Cryptae Ferratae ab Ordinaria iurisdictione Episcopi 
Tusculani, diximus et pronunciavimus, huiusmodi exemptionem passivam 
praedictis Monachis et Monasterio competere, eosdemque illa gaudere debere 
ad formam Privilegiorum eisdem, ut infra latius dicemus, ab Apostolica 
Sede indultorum; salvis nihilominus, et firmis remanentibus Sacrosancti Tri- 
dentini Concilii, necnon eisdem Apostolicae Sedis posterioribus Constitu. 

tionibus, et Ordinationibus, quoad illos omnes et singulos casus, in quibus 
Regulares, etiam exempti, Episcopi iurisdictioni sive Ordinariae, sive Dele- 
gatae, subesse debent. 

De tertio, videlicet de animarum cura in Ecclesia praefati Monasterii, ut 
supra diximus, administrata, decrevimus ac definivimus, constare de legitima 
existentia Parochiae in praedicta Abbatiali Ecclesia, quamvis illius erectio 
nequaquam exhibita fuerit; quum satis demonstratum fuerit, huiusmodi Curae 
Parochialis exercitium in ipsa Ecclesia, et in ipsius Monasterii Territorio, ab 
antiquo tempore viguisse et vigere. Quocirca statuimus, praedicto Abbati 
Commendatario competere ius praesentandi coram Episcopo Tusculano unum 
aliquem pro tempore Sacerdotem sive Saecularem, sive Regularem, qui tamen 
Latinum Ritum observet, atque hunc a praedicto Episcopo examinandum 
esse, et ad ipsius Curae exercitium rite approbandum ; eumdem vero, quamvis 
Regularis Monachus existat, tamen eidem Episcopo subesse debere in his 
omnibus, quae praedictam Curam et Sacramentorum administrationem con- 
cernunt, iuxta Decretum praedicti Concilii Tridentini, cap. 11, sess. 25, de 
Regularibus, nostramque Constitutionem, quae incipit: Firmanmdis, vim Idus 
Novembris anni MpccxLiv editam, et impressam in Bullario nostro Tom. 1, 
n. 109. ! 

De ipsa denique Episcopali Ordinaria iurisdictione in praefato Territorio 
Cryptae Ferratae, an scilicet ea ad Episcopum Tusculanum, an vero ad Abba- 
tem Commendatarium, aut Monachos ipsius Monasterii, pertineat, quod erat 
praecipuum, vel potius unicum propositae controversiae caput: decernendo 
pronunciavimus, et pronunciando decrevimus, huiusmodi iurisdictionem Ordi- 
nariam et Episcopalem in Clerum et Populum universum praedicti Loci, et 
Territorii Cryptae Ferratae, competere Episcopo Tusculano, non autem Abbati 
Commendatario, aut Monachis ipsius Monasterii. 

Et sane dubitari nequit, quin Territorium Cryptae Ferratae situm sit intra 
fines Dioecesis Tusculanae. Nam, praeterquamquod in eo loco, ubi nunc 
Monasterium ipsum cum adnexis Aedificiis existit, ex magis recepta Anti- 
quariorum sententia, Ciceronis Villa olim fuit, in qua scilicet ille Philosophi- 
cas Quaestiones conscripsit, quas de Loci nomine 7zusculanas appellavit; id 
quod magno argumento est, eundem locum deinceps in Dioecesi Tusculana 
comprehensum fuisse; ipsi profecto eiusdem Monasterii Monachi iam usque 
ab anno wcxrv in quadam controversia inter ipsos, et Episcopun Tuscula- 
num oborta, quae a Praedecessore Nostro Eugenio Papa III definita fuit, 
dum exemptionis suae amplitudinem adversus eundem Episcopum, nonnulla 
iura in eorum Monasterium sibi competere asserentem, strenue tuerentur, 
ultro tamen professi sunt, Monasterium suum iz Tusculanensi Parochia con- 
stitutum existere. Ubi autem constat de existentia Loci intra alicuius Epi- 
scopi Dioecesim, non potest Praelatus inferior iure asserere, in eo loco veram 
qualitatem Nullius cum Territorio separato sibi acquisitam esse, et iurisdi- 
ctionem Ordinariam et quasi Episcopalem in eumdem, privative ad Epi- 
scopum, sibi competere, nisi clarum exhibeat Apostolicae Sedis privilegium, 

quo idem locus a Dioecesi et iurisdictione Ordinaria Episcopi dismembratus, 
avulsus, et separatus fuerit, ipsiusque Praelati iurisdictioni per omnia subie- 
ctus; vel nisi, deficiente huiusmodi privilegio Apostolico, immemorabilem 
saltem consuetudinem sibi faventem attulerit, cum omnibus requisitis cir- 
cumstantiis iuridice probatam, eamque non limitatam ad unum aliquod 
actuum genus, sed quae omnes complectatur actus, in quibus Episcopalis 
iurisdictionis iura consistunt, eosque ostendat a se pacifice, et sine ulla Dioe 
cesani Episcopi contradictione, exercitos fuisse; quum ea sit immemorabilis 
possessionis et consuetudinis natura, ut legitimam Privilegii Apostolici prae- 
sumptionem et famam inducat. 

His sane principiis in huius generis Litibus definiendis proceditur, et 
procedendum esse non dubitatur, ex quo potissimum ea de anno Mwpccxxi 
studiose ac mature discussa, et pro regulis constituta sunt in quadam Con- 
gregatione particulari ex sapientioribus et doctioribus illius temporis S. R. E. 
Cardinalibus, Romanaeque Curiae Praelatis composita, cuius Congregationis 
Nos tunc in minoribus constituti Secretarii munus obtinuimus; eademque 
a sanctae memoriae Praedecessore Nostro Clemente Papa XI approbata sunt, 
ut videre est in Decreto V impresso ad calcem illius Bullarii. Nec aliis pro- 
fecto principiis inhaerendum esse censuimus, quum actum fuit de dirimenda 
veteri controversia inter Episcopum Conversanum, et Militiam Hospitalem 
Sanctis loannis Hierosolymitani, super competentia iurisdictionis Ordinariae 
in Oppido Putiniani; quam controversiam Nos ipsi quatuor abhinc annis, 
cum consilio totius Auditorii Causarum Palatii Nostri, Apostolica auctoritate 
definivimus, et perpetuo extinximus: qua de re extant Literae Decretales in 
Bullario Nostro impressae Tom. I, num. 70. ! 

Equidem Praedecessor Noster Callistus Papa II praefatum Monasterium 
Cryptae Ferratae sub iurisdictione S. R. E. despondit, constituitque, ut nu/Ius 
Episcopus, praeter Romani Pontificis licentiam, in ipsum excommunicationis 
seu interdictionis sententiam inferre praesumeret. Eugenius quoque Papa III 
similiter Praedecessor Noster praedicti Callisti Privilegia eidem Monasterio 
confirmavit. Cumque tunc existens Episcopus Tusculanus, non obstantibus 
huiusmodi Privilegiis, nonnullos Episcopalis iurisdictionis actus in ipso Mona- 
sterio exercere contenderet, quae ab Episcopis Praedecessoribus suis exer- 
cita fuisse dicebat; ipse Eugenius Praedecessor, re cognita, adversus Epi- 
scopum sententiam tulit. Cui quum Episcopus non plane acquievisset, eandem 
litem sub altero Praedecessore Hadriano Papa IV instauravit, nova veteribus 
addens postulata, quae tamen omnia ab ipso Hadriano Pontifice reiecta fue- 
runt, iniunctumque Episcopo fuit, ut sententiae a praefato Eugenio Pontifice 
promulgatae irrefragabiliter acquiescens, si quid praeterea iuris, praeter id, 
quod in ipsa sententia continebatur, in praefato Monasterio eundem habere 
contingeret, id omne, etiamsi post latam sententiam illud obtinuisset, abre- 
nunciare, et resignare deberet. In quorum tamen compensationem ipse 
Hadrianus Praedecessor aliud Monasterium Sanctae Mariae de Peschio nun- 
cupatum Episcopo Tusculano concessit, eiusque Dioecesi perpetuo univit et 

incorporavit, Atque haec omnia a Gregorio Papa IX Praedecessore pariter 
Nostro per Literas Apostolicas confirmata et roborata dignoscuntur. 

Verum Apostolica huiusmodi Privilegia, ipsum dumtaxat Monasterium 
Cryptae Ferratae, aut ad summum Monachos in eo degentes respiciunt; 
atque illius, illorumque demonstrant exemptionem a iurisdictione Ordinaria 
Episcopi Tusculani, cui de caetero ex iure Canonum subesse debuissent. Sed 
in ipsis nulla mentio fit iurisdictionis activae Abbatis, aut Monachorum, in 
Clerum et Populum illius Territorii. Ideoque ad meram exemptionem passivam 
referri debent; neque eorum vigore dici potest eisdem concessam fuisse Ordi- 
nariam activam iurisdictionem in Clerum et Populum, aut constitutum fuisse : 
Territorium separatum, ab ipsius Monasterii Abbate, aut Monachis, cum huius- 
modi quasi Episcopali iurisdictione regendum, et gubernandum. Quin immo 
quum supradictus Eugenius Praedecessor in praefata sententia, de duabus ipsius 
Monasterii Granciis, nimirum de Cappellis Sancti Beredicti, et Sancti Pan- 
cratii, quas Episcopus ad se pertinere, Monachi autem ab illius potestate 
immunes esse asserebant, statuerit ac decreverit, Episcopum Tusculanum in 
Ecclesia Sancti Benedicti quartam partem omnium Decimarum, et oblationum 
mortuorum, et in Ecclesia Sancti Pancratii quartam partem totius medie- 
tatis omnium Decimarum, et oblationum mortuorum iure perpetuo habere, 
presbyteris vero, qui in Cappellis ipsis pro tempore ad animarum curam 
deputandi essent, ab eodem Episcopo, cum Abbatis consensu, Institutionem 
authorizabilem concedi debere; ipsos autem teneri de Populi quidem Cura, 
Episcopo Tusculano, de rebus vero temporalibus ad Monasterium pertinenti- 
bus, ipsius Monasterii Abbati rationem reddere; tantum abest, ut sententia ab 
Eugenio Pontifice lata, et a praedictis illius Successoribus confirmata, ad sta- 
biliendam Ordinariam, et quasi Episcopalem Abbatis iurisdictionem, et prae- 
tensum ab eo Territorium separatum, ullo modo conferat; quin potius Epi- 
scopi Tusculani iuribus mirifice favet, dum illius iurisdictionem in Clerum 
et Populum, non obstante passiva exemptione Monasterii, et Ecclesiarum 
ab eo dependentium, expresse praeservare dignoscitur. 

Ut autem magis elucescerent, quae ad huiusmodi controversiam dirimen- 
dam amplius conferre possent, minime supervacaneum duximus ad Historiam 
fundationis ipsius Monasterii Sanctae Mariae de Crypta Ferrata, animum inten 
dere. Ex hac itaque constat, illud sub initium saeculi undecimi fundatum 
fuisse a duobus Sanctis Monachis Nilo et Bartholomaeo, qui et natione, et 
ritu Graeci erant, et quidem huiusmodi Ritum Graecum in ipso Monasterio 
semper servatum fuisse, annuentibus, quin potius volentibus Romanis Pon- 
tificibus; qui etiam, quoties Missarum solemnia augustiore Ritu celebrabant, 
ut in Libris Ritualibus memoriae proditum est, antequam Collegium pro Cle- 
ricis Graecis a piae memoriae Gregorio Papa XIII in Urbe erigeretur, con- 
sueverunt ex eodem Monasterio duos evocare Monachos, quorum unus Epi- 
stolam, alter Evangelium Graeco idiomate, ut mos est, in Missa Pontificali 
canerent. Praeterea Monachi in praedicto Monasterio degentes Sacrosancta 
Mysteria in fermentato conficere non destiterunt, usque ad tempora Bessa- 
rionis huius S. R. E. Cardinalis, cui primum a felicis recordationis Pio Papa II 
Praedecessore Nostro, Anno Domini Mcprixi, idem Monasterium commen- 

datum fuit. Ipse autem Bessarion Cardinalis ab Apostolica Sede indultum 
obtinuit, ut Monachi praedicti, exemplo Maronitarum et Armenorum, a pro- 
prio Ritu non recedentes, in azymo consecrarent, et sacris Latinorum Vestibus 
induti, Graeco tamen idiomate et Ritu Missas celebrarent. Nec nisi sub 
posterioribus Romanis Pontificibus Paulo V, Urbano VIII, et Innocentio X, 
. lisdem concessum íuit, ut in gratiam Christifidelium confluentium ad Eccle- 
sias Ordinis Sancti Basilii, cuius ipsi Regulam profitentur, nonnulli ex ipsis 
deputarentur, qui Latino Ritu, et Lingua Missarum Sacrificia peragerent. 

Ex quibus omnibus validum conficitur argumentum, ut ne quis proba- 
biliter putet, supradictos Praedecessores Nostros Callistum II, et Eugenium III 
constituere voluisse Territorium separatum, cum Ordinaria, et quasi Episco- 
pali iurisdictione in Clerum et Populum, favore Abbatis, et Monachorum 
Monasterii Cryptae Ferratae; quod sane nil aliud fuisset, quam subditos 
Latinos ab Episcopi Latini superioritate divulsos, contra constantem Eccle- 
siae disciplinam, praelati Graeci iurisdictioni subiicere; ac praeterea efficere, 
ut Fideles Latini, prope ipsa Romanae Urbis moenia, relicto usu azymi, sacram 
Eucharistiam in fermentato susciperent; neque enim in Ecclesia praefati Mona- 
sterii de mysticis donis potuissent in alia specie communicare, quam in ea, 
in qua inibi consecrabantur. Quod quidem nemo sibi persuaserit, qui sciat, 
inter auctores, qui celebrem quaestionem de Azymo, et Fermentato tracta- 
runt, nullum inveniri, qui promiscuum utriusque usum in Ecclesia Latina, 
eumdemque non continuum, sed interruptum, post decimum Ecclesiae sae- 
culum mansisse contendat; multos vero esse, qui solidis rationibus confir- 
ment, disciplinam Azymi ab ipsis Apostolorum temporibus in Ecclesia Occi- 
dentali invectam, et semper deinceps inviolate servatam fuisse. In omnibus 
vero locis Italiae Nostrae, in quibus Graeci simul degerent et Latini, hoc 
fuit perpetuum Apostolicae Sedis institutum, ut Graecos, sine ullo proprii 
Ritus detrimento, Latinorum Antistitum iurisdictioni subesse voluerit. Nullibi 
autem statutum esse reperitur, ut Populus Latinus ab obedientia Episcopi 
Latini subtractus, Praelati Graeci iurisdictioni subditus fieret. 

Atque haec sufficere visa sunt, ut Apostolicorum Privilegiorum, quae 
pro parte Abbatis Commendatarii Cryptae Ferratae, tamquam expressa prae- 
tensae suae iurisdictionis fundamenta affcrebantur, nullam. rationem haben- 
dam esse iudicaremus. Sed quoniam, ut supra diximus, deficiente Titulo 
expresso, fundari potest Titulus praesumptus in immemorabili huiusmodi 
iurisdictionis exercitio, et quasi possessione, de hac consequenter videndum 
superest. Neque vero a Nobis summo iure expendetur, an postquam prae- 
tensus Titulus productus est, isque minus aptus, et ad intentum inefficax 
deprehensus fuit, adhuc tamen permittendum sit ut de adstruendo praesumpto 
Titulo agatur. Sed quum sit de essentia immemorabilis consuetudinis, ut 
nihil contra eam auditum unquam, vel dictum, aut factum fuerit; contra vero 
satis constet, quod series actuum iurisdictionalium, quos Abbates pro tem- 
pore exercuerunt, non semel interrupta fuit per alios similes actus intra Ter. 
ritorium Cryptae Ferratae ab Episcopis Tusculanis pro tempore exercitos: 
non modo exclusa remanet huiusmodi praetensa immemorabilis favore Abba- 
tis, quin potius Episcopo, qui pro se habet assistentiam iuris, ea quoque 

regula suffragatur, quod unus dumtaxat actus ab ipso exercitus in eo Ter- 
ritorio, quod intra fines propriae Dioecesis consistit, totam ipsius Ordina- 
riam iurisdictionem in idem Territorium, quoad reliqua etiam, integram prae- 
servat. 

Quod autem pertinet ad Titulum Nullius Dioecesis, quod praedictus 
Abbas Commendatarius Monasterio suo dudum attributum fuisse, monumen- . 
tis undique collectis demonstrare nitebatur, ex adverso Episcopus, aliis addu- 
ctis tum veteribus, tum recentioribus documentis, in quibus idem Monaste- 
rium Tusculanae Dioecesis nuncupatur, satis probavit praefatam appellationem 
nequaquam constantem et perpetuam, ut par erat, extitisse: neque vero novum 
est, quod Monasteria aut Loca, quae gaudent exemptione passiva, quemad- 
modum proculdubio gaudet Monasterium, de quo agitur, aliquando appellata 
fuerint Nullius Dioecesis, quum et apud Scriptores, et in ipsis Decretis Sacri 
Tridentini Concilii, plura huiusmodi loquutionis exempla suppetant. 

Denique quum Abbates Commendatarii Cryptae Ferratae pro tempore 
existentes, facultatem approbandi Monachos ipsius Monasterii ad audiendas 
in ea Ecclesia Sacramentales Confessiones Saecularium, sive in ipso Mona- 
sterio habitantium, sive aliunde ad ipsam Ecclesiam confluentium, ab Apo- 
stolica Sede postulaverint, et obtinuerint; quamvis ea facultas ad cautelam, 
et ad maiorem conscientiae securitatem petita fuisse dicatur, hoc ipsum 
aperte demonstrat, non satis firmam eisdem Abbatibus fuisse opinionem de 
suo Territorio separato, ac de activa et quasi Episcopali iurisdictione in Clerum, 
et Populum; adeoque ipsosmet aliquando audisse, praetensa iura sua non 
levibus rationibus in dubium revocari, id quod assertam immemorabilem 
prorsus destruit, ut supra diximus. 

His igitur, aliisque legitimis fundamentis innixa fuit definitiva sententia, 
quam pro huius litis, et controversiae decisione, omnibus mature perpensis, 
ac de unanimi praemissorum consilio, ipsa die decima tertia proxime elapsi 
mensis Februarii, protulimus; quamque nunc per haec Apostolica scripta 
edicimus, promulgamus, et Apostolicae potestatis Nostrae plenitudine com- 
munimus, et roboramus. $ 

Et nihilominus antiquum respicientes splendorem ipsius Monasterii San- 
ctae Mariae de Crypta Ferrata, ac memores insignium Abbatum, qui et eius 
primaevum Claustrale gubernium, et deinceps ipsius commendatum regimen 
obtinuerunt; praecipuam vero rationem habentes singularium meritorum prae- 
dicti Dilecti Filii Nostri loannis Antonii Presbyteri Cardinalis, hodierni ipsius 
Abbatis Commendatarii, qui non modo cum eximia sui nominis laude deman- 
datum sibi munus Vicarii Nostri in Urbe, eiusque Districtu exercet, sed 
etiam, tamquam diligens praefati Monasterii Praesul, pro commendata sibi 
illius iurium defensione, omnia monumenta ad hunc effectum opportuna, 
etiam in sanctioribus Apostolicae Sedis Tabulariis conquisita, non sine magna 
impensa, colligere et proferre non praetermisit, omniaque rationum monu- 
menta ab egregiis lurisconsultis deduci et exponi curavit; eidem loanni 
Antonio Cardinali, et Abbati Commendatario, eiusque in Commenda huius- 
modi Successoribus in perpetuum, infrascripta Privilegia, et Indulta, Motu 
proprio, ac de Apostolica liberalitate, et auctoritate, tribuimus, et impertimur. 


Romani Pontifices 109 
GERI Rn oru HR REACH sl. i cat adi n ERREUR 


Primum videlicet, ut tam ipse, quam illius Successores praefati, dummodo 
Episcopali charactere praediti sint, Sacramentum Confirmationis in ipsa Eccle- 
sia Abbatiali semel singulis annis administrare, ac omnibus illud expeten- 
tibus per se ipsos rite conferre possint, et valeant. 

Secundum, ut, quoniam Praedecessores Nostri Romani Pontifices eius- 
dem Monasterii Abbatibus pro tempore Commendatariis facultatem conces- 
serunt approbandi aliquot ex ipsius Monachis ad excipiendas Confessiones 
Sacramentales Fidelium ad eandem Abbatialem Ecclesiam confluentium; 
huiusmodi facultas, quam Nos ipsi praedicto Ioanni Antonio Cardinali ad 
eius vitam, seu donec eiusmodi Monasterii Commendam obtinuerit, per Apo- 
stolicas Literas in forma Brevis elargiti fuimus, non ad ipsum solummodo 
hodiernum Abbatem Commendatarium, sed ad futuros etiam illius Succes- 
Sores in perpetuum extensa sit, et esse censeatur; quibus etiam Monachis, 
ab Abbatibus Commendatariis pro tempore, ut praefertur, ad Saecularium 
Confessiones approbatis, aliquoties infra annum, ac potissimum in solem- 
nioribus Festivitatibus, in quibus frequens populus ad praedictam Ecclesiam 
Cryptae Ferratae accedere solet, facultatem absolvendi a peccatis in ipsa 
Tusculana Dioecesi reservatis, per futuros pro tempore Episcopos Tusculanos 
indulgeri, plurimum in Domino cupimus, et Apostolicis hortationibus sua- 
demus. 

Tertium, quod spectat ad Matrimonia contrahenda a personis Territorium 
incolentibus Cryptae Ferratae, ut idem Abbas Commendatarius, eiusque Suc- 
cessores possint examina Testium super statu libero contrahentium per Can- 
cellarium Abbatialem recipi facere; nec non Monacho animarum curam pro 
tempore exercenti licentiam impertiri pro denunciationibus ad formam Con- 
cilii Tridentini faciendis, quoad personas ipsius Parochiae subditas; dummodo 
tamen causae tam super separatione Tori, quam super nullitate Matrimonii 
in ipsa Parochia contracti, si quas iudicialiter cognosci oporteat, ad Episcopi 
Tusculani, non autem ad Abbatis praedicti Iudicium deferantur. 

Quartum denique, ut praeter causas civiles, criminales, et mixtas, quae- 
cumque ad Abbatis Commendatarii Forum Laicale, seu  Baronale, spectare 
dignoscuntur, idem Abbas, eiusque Successores pro tempore futuri, eas etiam 
causas mere civiles, quae inter Mensam Abbatialem, aut Monasterium, seu 
eorum Conductores ex una, et ipsius Mensae, aut Monasterii debitores ex 
altera, partibus, super canonibus, livellis, aliisque responsionibus, verti con- 
tingat, etiamsi huiusmodi causae, ratione personae, vel ratione rei controversae, 
ad Forum Ecclesiasticum pertineant, tam per se ipsos, quam per ludices a 
se deputatos; dummodo hi Clericali qualitate praediti sint; et dummodo 
neminem verbaliter, seu realiter citent, nisi intra Territorium ipsius Mona- 
sterii, aut si quem extra Territorium praedictum citare voluerint, opportunas 
facultates, sive exequatur, ab Ordinario Loci antea obtinuerint: in prima 
instantia cognoscere, decidere, ac debito fine terminare possint et valeant, 
motu et auctoritate praedictis, ac praesentium Literarum tenore perpetuo 
concedimus, et indulgemus. 

Caeterum, etc. 

[Bened. XIV Bull., tom. 2, p. 273-281]. 

Benedictus XIV, const. Pia Mater, 5 apr. 1747. 


Pia Mater Catholica Ecclesia, de aeterna Filiorum suorum salute in 
primis sollicita; quum hanc intelligat ab extremo ipsorum mortis articulo 
potissimum pendere, nunquam praetermisit omnibus eos subsidiis pro huius- 
modi temporis necessitate opportunis iuvare, atque instruere, tam iis nimirum, 
quibus opus esset ad aeterna praecavenda supplicia, quam quae apta et 
salubria forent ad evitandas poenas temporibus definitas, quas in altera vita 
humanis plerumque spiritibus, etiam dimisso mortalis culpae, aeternaeque 
poenae reatu, in Purgatorio igne luendas manere non ignorat. Quamobrem, 
licet ex veteri simul, et recenti Ecclesiae disciplina, graviorum quorumdam 
criminum absolutio Romano dumtaxat Pontifici in universo Christiano Orbe, 
aliorum autem singulis Ecclesiarum Praesulibus in eorum Dioecesibus, reser- 
vata fuerit; attamen adveniente unicuique Fidelium supremo migrationis die, 
omnes huiusmodi absolutionum reservationes cessare, et cuilibet Sacerdoti 
liberam et plenam facultatem esse, quemcumque poenitentem a quibuscumque 
peccatis, et criminibus, nec non Ecclesiasticis sententiis, atque censuris absol- 
vendi, provide declaratum fuit. Praeterea, quum in Ecclesia immensus, et 
inaestimabilis existat Thesaurus spiritualis, ex infinitis constans satisfactio- 
nibus Passionis, et mortis Domini Nostri lesu Christi, ac praeterea ex meritis, 
et satisfactionibus gloriosae Virginis Genitricis Dei Mariae, omniumque San- 
ctorum, et Electorum, cuius Thesauri dispensationem Salvator Noster Beato 
Petro Apostolorum Principi, eiusque in perpetuum Successoribus tradidit; 
hoc semper summo studio curarunt Praedecessores Nostri Romani Pontifices, 
ut illius divitias in moribundos Fideles large diffunderent, et maxima omnium 
amplitudine, quae Indulgentia Plenaria nuncupatur, cuiusque impertiendae 
ius in Apostolica Sede unice residet, ipsis potissimum applicarent. Quam 
quidem in rem Episcopis per Ecclesias constitutis vices suas cum opportunis 
facultatibus delegarunt; ne ullus in Orbe Terrarum angulus esset, ubi Catho- 
licae Religionis professoribus huiusmodi adiumenti copia deesset, pro extremo 
illo momento, quo ipsorum salutis causa in discrimen adducitur. 

Hactenus huiusmodi facultas Episcopis concedi consuevit, Pontificis 
nomine, et auctoritate, per privatas Epistolas ipsius Secretarii Brevium Secre- 
torum, qui exposita Pontifici petitione pro parte cuiusque Episcopi, et pro 
spirituali utilitate ipsius Subditoruüm ad se delata, rescribere solebat, petitam 
facultatem ab ipso Pontifice eidem indulgeri ad Triennium proximum; hac 
tamen lege, ut ipse ea uteretur, nimirum Benedictionem impertiret, et Indul- 
gentiam Plenariam aegrotis in mortis articulo constitutis largiretur per se 
ipsum immediate, vel, quatenus Episcopum suftraganeum haberet, per Dominum 
suffraganeum suum; nec, nisi necessitate cogente, et quidem nocturno tem- 
pore, alium Sacerdotem in singulis peculiaribus casibus subdelegare posset: 
Ubi vero praecisa necessitas exegerit, ac insimul noctis tempore dumtaxat, idem - 

permittit, uf alicui Sacerdoti pio, per Dominationem Vestram qualibet vice 
eligendo, etc., communicare valeat. Quo vero. ad Moniales, Ordinarii earum 
Confessarii opera in eam finem uteretur. 

Hanc porro facultatem, prout in huiusmodi Literis concedebatur, Eccle- 
siarum Pastores iamdudum iudicarunt angustis nimium limitibus circumscrip- 
tam; non solum ob breve Triennii spatium ipsi praefinitum; verum etiam, quia 
propter relatas leges circa illius usum praescriptas, ab huiusmodi Indulgentiae 
Plenariae beneficio excludi videbant plerosque fideles sibi subiectos, prae- 
sertim vero eos, quos extra ipsorum Residentiae locum, et in remotis Dioe- 
cesum regionibus infirmari contingeret; nec defuerunt instantiae Vicariorum 
Capitularium, et Vicariorum Apostolicorum, sicut etiam Praelatorum inferio- 
rum Territorium separatum habentium, cum activa in Clerum et Populum 
iurisdictione, qui eandem facultatem Episcopis concedi solitam, sibi quoque 
tribui postularunt. Quibus de rebus actum fuit die xxi Novembris MDccx 
in Congregatione Sanctae Romanae Ecclesiae Cardinalium Indulgentiis et 
Sacris Reliquiis praeposita, cuius Consultoris officium in minoribus tunc con- 
stituti obtinebamus; sed nihil tunc temporis est innovatum, resque in priori 
statu relicta fuit. 

Cum vero deinceps alterum quoque munus Secretarii Congregationis 
Decretorum Concilii Tridentini interpretis Nobis in minoribus pariter degen- 
tibus demandatum fuisset; instante Episcopo Mazariae tunc existente, duo 
Dubia eidem Congregationi definienda proposuimus, unum videlicet, an, 
stante dispositione praemissarum Epistolarum Secretarii Brevium, ut scilicet 
Episcopus pro impertienda Monialibus Benedictione, et Indulgentia Plenaria 
eisdem in articulo mortis applicanda, earum Confessarii opera uteretur, licitum 
sit Episcopo, Monasterii Claustra ingredi, ut huiusmodi pium opus per se 
ipsum adimpleat; alterum vero, quatenus id Episcopo permittatur, an, et a 
quibus comitatus Monasterium ingredi debeat; super quibus, perpenso Folio 
a Nobis pro huiusmodi quaestionum elucidatione de more exarato, die x Maii 
anni MDCcxxvi responsum fuit, ad primum: Licere Episcopo, quoties voluerit, 
ad impertiendam Benedictionem Moniali in mortis articulo constitutae Mona- 
sterium intrare. Ad secundum: Episcopo ad hunc effectum intra Monasterii 
septa se conferenti comites esse debere Confessarium ordinarium ipsius Mona- 
sterii, aliumque Sacerdotem ipsius Episcopi arbitrio eligendum. Rescripto 
autem additum fuit: E£ ad Dominum Secretarium cum Eminentissimo Secre- 
tario Brevium; quibus nimirum verbis Nobis demandatum fuit, ut cum bonae 
memoriae Cardinali Oliverio nuncupato, tunc Brevium secretorum Praede- 
cessoris Nostri Benedicti Papae XIII Secretario, ageremus, pro ampliatione 
facultatum in memoratis Epistolis contentarum, quarum formulam a Nobis 
in Folio tunc eidem Congregationi, ut praefertur, exhibito, integre insertam, 
ipsa Congregatio paulo arctioribus conclusam limitibus iudicavit. 

Neque porro omisimus iniunctum Nobis onus agendi cum praefato Car- 
dinali Brevium Secretario quamprimum implere; verum quum paulo post ab 
eodem Benedicto Praedecessore in Collegium S. R. E. Cardinalium cooptati, 
ad regendam Episcopalem Anconitanam Ecclesiam Nos contulerimus, ex qua 
biennio post ad Metropolitanam Bononiensem translati fuimus, non licuit 

Nobis negotium istud ad optatum finem perducere. Interim vero, quum non 
minus pro Anconitano, quam pro Bononiensi Populo, huiusmodi facultatem 
Indulgentiae Plenariae moribundis Fidelibus impertiendae ab Apostolica Sede, 
ut par erat, expetitam, iuxta consuetam formam, ac superius enunciatis. limi- 
tibus circumscriptam obtinuissemus; ipso statim usu, et propria experientia, 
in eas incidimus difficultates, quae et anno Mpccx, ut praefertur, in Congre- 
gatione Sacris Reliquiis, et Indulgentiis praeposita, a Nobis tamquam Con- 
sultore propositae fuerant; quaeque deinceps anno wpccxxvir alteri Congre- 
gationi Cardinalium Concilii Tridentini interpretum a Nobis etiam, pro 
Secretarii munere, expositae, causam dederunt memoratae consultationi cum 
Secretario Brevium introducendae. Etenim tum in Anconitanae, tum vero in 
amplioris Bononiensis Ecclesiae regimine, animadvertimus, ob interdictam 
Nobis huiusmodi facultatis subdelegationem, omnes . plerumque Dioecesis 
habitatores hoc tanto spirituali beneficio summis suis temporibus orbatos 
manere; et quidem cum irreparabili damno, deficientibus per Dioecesim Col- 
legiis Clericorum Regularium Ministrantium Infirmis, quibus a felicis recor- 
dationis Praedecessore Nostro Alexandro Papa VII per Literas die xv ianuarii 
anni MDCLVI datas, et perpetuo valituras, indultum fuit, ut Christifidelibus in 
mortis articulo constitutis Benedictionem cum Indulgentia Plenaria impertiri 
valeant; nec aliis extantibus Coenobiis Regularium, quibus, pro Confratribus 
piarum quarumdam Societatum ab eorum Ordinibus institutarum, similia 
Indulta, et Privilegia ab Apostolica Sede concessa fuerunt. Quod vero spectat 
ad Incolas ipsius Civitatis, si quidem haec, ut Bononia est, frequenti Populo 
sit referta, quum facultas substituendi non aliter in praefata Epistola tribua- 
tur, quam in casu praecisae necessitatis cum nocturno tempore coniuncto, 
cum magno animi Nostri dolore experti sumus Paternae huiusmodi charitatis 
actus erga dilectos in Christo Filios nostros, non ea assiduitate, quam cupie- 
bamus, per Nos ipsos praestari posse. Nam praeterquam quod necesse habe- 
bamus nonnullis per annum mensibus a Civitate abesse, ut iuxta praescriptum 
Sacrae Tridentinae Synodi,! si non totam, saltem aliquam illius amplae Dioe- 
cesis partem singulis annis coram invisendo, corrigendo, docendo, et Sacra- 
mentum Confirmationis visitatis plebibus ministrando, lustraremus; iam in 
ipsa Civitate degentes, nullam fere diurni temporis horam vel a Divinis 
rebus, vela Pastoralis Officii occupationibus vacuam habebamus; dum pro 
occurrentium negotiorum expeditione, nunc adeuntium postulationibus, nunc 
Ministrorum relationibus, nunc Congregationum consultationibus operam 
dare oportebat; recurrentibus autem Ordinationum temporibus, vel evenien- 
tibus Ecclesiarum Parochialium vacationibus, aut cessantibus Confessariorum 
facultatibus, quas, ad nova de ipsis experimenta identidem capienda, nonnisi 
temporibus definitas iisdem concedere consuevimus, Examina atque Concur- 
sus sine Nobis haberi non permittebamus. Et sane, si quis Episcopalis vitae 
conditiones, ut vere se habent, considerare velit, facile agnoscet, maiorum 
Civitatum Episcopos fere redactos esse ad huiusmodi Benedictionis, et Indul- 
gentiae beneficium aliquibus dumtaxat Personis, vel genere, vel aliis quali- 

tatibus conspicuis, et quidem instantibus, et postulantibus, exhibendum; 
pauperibus autem, et humilioribus, ob praeclusam sibi, extra necessi- 
tatis et noctis tempora, subdelegandi facultatem, vix unquam succurrere 
posse. 

Quod si satis momenti, et auctoritatis haberet sententia a nonnemine' 
proposita, Plenariam scilicet Indulgentiam in mortis articulo concedendam 
non esse, nisi his, quorum eximia in Ecclesiam merita extitissent; ea nimi- 
rum de causa, quod, quum pro huiusmodi Indulgentiae consequutione 
vel nullum omnino opus iniungi, vel nonnisi morientis statui et viribus 
accommodatum imponi possit, praeterita dumtaxat in Ecclesiam merita, cum 
extrema praesenti necessitate coniuncta, locum supplere possint aliorum 
operum, quae caeteroquin ad Plenariam Indulgentiam adipiscendam prae- 
scribi solent; nihil profecto esset, cur aliquid nunc a Nobis innovando sta- 
tueretur. Verum Praedecessorum nostrorum hac in re agendi ratio, relatae 
opinioni contraria dignoscitur. Ut enim multas praetereamus concessiones 
Indulgentiae Plenariae morientibus fidelibus indistincte applicandae; quae- 
nam porro, ef quam magna in Ecclesiam promerita fuisse dicemus eorum, 
qui quatuor abhinc saeculis, pestifera lue per Angliam grassante, ex hac 
vita decedebant? quibus tamen omnibus, dummodo sacramentaliter confessi, 
et sacra Communione refecti fuissent, Praedecessores Nostri Clemens Papa VI 
et Gregorius Papa XI Benedictionem cum Indulgentia Plenaria per Legatos 
suos impertiri non recusarunt. Sed et ipsa Congregatio Indulgentiis, et Sacris 
Reliquiis praeposita iam usque ab anno 1675 die 13 Aprilis, re diligenter per- 
pensa, censuit, Indulgentiae Plenariae largitionem in eos etiam, qui singu- 
laribus in Ecclesiam meritis nequaquam excellerent, recte et utiliter conferri, 
atque diffundi. 

Quapropter Apostolicae charitatis nostrae viscera dilatantes, et tam 
veteribus, quam recentioribus Ecclesiasticae benignitatis exemplis inhaeren- 
tes; siquidem extat illustre monumentum tertii Ecclesiae saeculi in Epistola 
Sancti Cypriani, quae in novis Editionibus impressa est num. XII, qua sci- 
licet, in eorum gratiam, qui Libellos Martyrum obtinuerant, et in mortis 
periculo versabantur, quum ipse aestivis ardoribus praepediretur, quo minus, 
ut optaverat, ad eos reconciliandos sese conferre posset: permittit ut id, 
vice sua, a quocumque Presbytero, aut etiam Diacono, praestari queat. Novis- 
simis vero temporibus, ex secunda Mediolanensi Provinciali Synodo constat, 
a felicis recordationis Praedecessore Nostro Gregorio Papa XIII, omnibus 
Episcopis illius Provinciae concessum fuisse, non solum ut ipsi Benedictio- 
nem cum Indulgentia Plenaria moribundis Fidelibus impertiri; sed etiam, 
ut aliis huiusmodi facultatem libere subdelegare possent. His igitur, aliisque 
exemplis, nec non rationibus superius relatis permoti, nostra perpetuo vali- 
tura Constitutione novas in hac materia regulas praefinire, quodque olim, 
ut praemisimus, de alterius sententia deliberandum Nobis fuerat, nunc demum 
de concessa Nobis Apostolicae potestatis plenitudine absolvere, ac perficere 
constituimus. : 

Itaque primum volumus atque decernimus, ut quae facultates imper- 
tiendi Benedictionem cum Indulgentia Plenaria Fidelibus in mortis articulo 

constitutis, Venerabilibus Fratribus Patriarchis, Primatibus, Archiepiscopis, 
et Episcopis nunc existentibus a Nobis, vel a Praedecessoribus Nostris ad 
hunc diem concessae reperiuntur, licet illae in consuetis Epistolis Secretarii 
Brevium ad Triennium dumtaxat, vel alias ad definitum tempus indultae 
fuerint, nihilominus praesentis nostrae Constitutionis vigore eo usque in 
suo robore maneant, quoad iidem Antistites earum Ecclesiarum, atque Dioe- 
cesum regimen obtinebunt, quarum favore, et intuitu easdem facultates a 
Nobis, et ab Apostolica Sede impetrarunt. Nos enim eas ad omne tempus 
huiusmodi, motu proprio, et auctoritate praefata, atque earumdem praesen- 
tium Literarum serie, extendimus et prorogamus. 

Utque praeterea unusquisque ex Antistitibus praefatis, unum, aut plures 
pios Sacerdotes sive Saeculares, sive Regulares, prout necessarium fore iudi- 
cabunt, in eorum Civitatibus subdelegare valeant, qui, dum ipsi Antistites 
aliquo legitimo impedimento detinebuntur, quamvis huiusmodi impedimen- 
tum diurno tempore occurat, eorum vice, Benedictionem huiusmodi cum 
Indulgentiae Plenariae applicatione Christifidelibus in praefato articulo con- 
stitutis impertiantur; aliosque similiter per Dioecesim Saeculares, aut Regu- 
lares Sacerdotes, quotquot pro numero animarum in Dioecesibus existentium 
necessarios iudicaverint, ad praedictum effectum deputare, et subdelegare 
possint; nec non eosdem a se deputatos, et subdelegatos removere, aliosque 
in eorum locum pro suo arbitrio, et prudentia subrogare valeant; iisdem 
motu, potestate, et tenore, concedimus, et indulgemus. 

Si vero aliquem ex Antistitibus nunc per Ecclesias constitutis, et prae- 
fata facultate gaudentibus, ad aliarum Ecclesiarum regimen Apostolica aucto- 
ritate transferri contingat; sive aliquis eorum sit, quorum favore consuetae 
Literae Secretarii Brevium ad hunc diem expeditae non fuerint; ac denique 
quum novi Episcopi Catholicis Gregibus in posterum praeficientur: volumus 
atque statuimus, ut singulis eorum huiusmodi facultatem a Nobis, sive a 
Romano pro tempore Pontifice postulantibus, Apostolicae Literae in forma 
Brevis gratis per omnia expediantur, quibus praedicta facultas ipsis conce- 
datur, non ad Triennium, sed ad omne tempus, quo adeptum semel Eccle- 
siae regimen obtinebunt; adiecta etiam facultate subdelegandi tam pro Civi- 
tate, quam pro Dioecesi, non quidem in casu dumtaxat impedimenti cum 
nocturno tempore coniuncti; sed in omnibus et per omnia ad normam 
eorum, quae pro Episcopis nunc existentibus, et Indulto huiusmodi actu 
gaudentibus, supra statuimus. 

Insuper pro Praelatis Inferioribus Territorium separatum habentibus, 
cum vera qualitate Nullius, et activa in Clerum et Populum iurisdictione, 
quamvis Praedecessores Nostri hanc de praeterito consuetudinem non habue- 
rint, nihilominus de Apostolica liberalitate, ac simili motu et tenore con- 
cedimus et indulgemus, ut, si ab ipsis huiusmodi facultas petita fuerit, similes 
Literae in forma Brevis in posterum singulis eorum expediantur, iuxta ean- 
dem formam, mutatis mutandis, quam pro Episcopis constituimus; ne excepta 
quidem facultate subdelegandi, ut supra; dummodo ipsi Praelati hanc gra- 
tiam postulantes, Apostolicis Literis nostris Anno Incarnationis Dominicae 
MDCCXL nono Kalend. Decembris datis, quarum initium est: Quod sancía, 

impressis in Bullario nostro Tom. 1, num. 7,! obtemperaverint, nimirum 
sacra Apostolorum Limina praescriptis temporibus visitaverint, et relationem 
status Ecclesiarum sibi subiectarum Apostolicae Sedi exhibuerint; vel, qua- 
tenus Praelationis honorem de novo accipiant, debitum iuramentum in memo- 
rata Constitutione praescriptum antea praestiterint. 

Dum autem huiusmodi facultatem Episcopis eam actu obtinentibus pro- 
rogavimus, et ampliavimus, ut praefertur; caeteris vero tam Episcopis, quam 
Praelatis Inferioribus in posterum eam petentibus, supradicta forma et ampli- 
tudine concedendam fore decrevimus; sequitur, ut huiusmodi Indulta nequa- 
quam morte concedentis expirent; quum iurisdictio delegata in iis, quae 
non iustitiam, sed gratiam concernunt, etiam post obitum delegantis manere 
debeat. Quoniam vero iisdem Episcopis, et Praelatis permittimus, ut huius- 
modi facultatem, pro Incolarum Civitatum, Locorum, atque Dioecesum 
opportunitate et necessitate, uni, vel pluribus Sacerdotibus in posterum sub- 
delegare valeant; statuimus atque decernimus, huiusmodi subdelegationes, 
per subdelegantis cessum aut decessum similiter non expirare; sed pote- 
statem ipsis tributam perseverare usque ad superventum novi Praesulis, cuius 
arbitrio relinquimus, eosdem in huiusmodi officio confirmare, vel ab eo 
removere. Atque ita quicumque Antistes memoratam facultatem a Romano 
Pontifice semel obtinuerit, eo decedente, opus non habet pro illius confir- 
matione ad Apostolicae Cathedrae Successorem recurrere. Sicque etiam 
cedente vel decedente Episcopo, seu Praelato, a quo eadem facultas in sua 
Dioecesi aut Territorio subdelegata fuerat, nova concessione opus non erit 
pro temporaneo Vicariorum Capitularium, aut Apostolicorum regimine ; 
quum Subdelegatorum auctoritas semper manere debeat, quamdiu vel Epi- 
scopus ipse, aut Praelatus, vel illius Successor eandem ipsis non ademerit. 

Hac igitur ratione animarum saluti consulentes, quantum Nobis in 
Domino licuit, piam consuetudinem applicandi Plenariam Pontificiam Indul- 
gentiam Ecclesiae Filiis in mortis articulo constitutis, ampliare, et faciliorem 

Ecclesiarum Episcopis et Praesulibus, facultate alios Sacerdotes ad hunc 
effectum, tam in Civitatibus, quam in Dioecesibus subdelegandi, non parum 
levaminis eorum anxietatibus, et sollicitudinibus per Nos allatum esse puta- 
mus. Verumtamen ipsis declaratum volumus, non id propositum Nobis fuisse, 
ut eos prorsus eximeremus ab hoc paternae charitatis officio, per se ipsos 
adeundi miseros aegrotos Plenariae absolutionis in extremo articulo adipi- 
scendae cupidos; sed ut eorum pietatem opportune iuvaremus, ne, dum ipsi 
aliis Pastoralibus curis detinentur, dolere debeant, commissos sibi Fideles 
hoc tanto spirituali beneficio destitutos ex hac vita migrare. Qui vero pium 
huiusmodi opus per semetipsos exercere gaudent (quod sane omnes, quo- 
ties legitime impediti non fuerint, facturos esse confidimus), meminerint, 
non id dumtaxat erga nobiliores et potentes huius saeculi, sed erga pau- 
peres quoque, et abiectae sortis homines praestandum esse. Qua de re uti- 
liter legi poterit Praedecessoris Nostri S. Gregorii Magni Homilia XXVIII 

in Evangelia ad Cap. IV Ioannis: Erat quidam Regulus, cuius Filius infir- 
mabatur Capharnaum, in qua mirabilem atque coelestem observat amantis 
simi Redemptoris Nostri lesu Christi agendi rationem, qui ad invisendum 
aegrotantem Reguli filium invitatus ire abnuit, ad Centurionis Servum nec 
invitatus iturum se profitetur: Quid esf quod Regulus rogat, ut ad eius 
filium. veniat, et tamen venire recusat; ad Servum vero Centurionis non invi- 
tatur, et tamen se corporaliler ire pollicetur? Reguli filio per corporalem 
praesentiam non dignatur adesse; Centurionis Servo non dedignatur occurrere. 

Ut autem Indulgentiae fructus a Fidelibus in mortis articulo percipiatur, 
hoc sedulo agendum erit, ut Populus in Sacris Concionibus et Catechesibus 
frequenter edoceatur, quod iis, qui gratiae Dei, quam in Baptismo accepe- 
runt, ingrati, per actualia peccata Spiritum Sanctum contristaverunt, et Tem- 
plum Dei violare non sunt veriti, quantumvis aeterna supplicia in Poeniten- 
tiae Sacramento condonata fuerint, nihilominus temporalis plerumque poena 
Divinae iustitiae exsolvenda superest, cuius remissio obtinenda est non 
solum per satisfactiones a Sacerdote Confessario in ipso Poenitentiae Sacra- 
mento pro mensura delicti impositas, aut per Christianam tolerantiam earum 
adversitatum, a quibus mortalium vita immunis esse nequit; verum etiam 
per ieiunia, eleemosynas, orationes, et alia pia spiritualis vitae exercitia. 
Alioquin verendum esset, ne salutis remedia ab Ecclesiae benignitate Fide- 
libus suppeditata, paulatim in pravae libertatis et licentiae fomentum trahe- 
rentur; compluribus sibi temere blandientibus de remissione tum sempiternae 
poenae, per Sacramentalem absolutionem, tum temporalis, per Indulgentiae 
Pontiliciae applicationem, in exitu vitae impetranda; neque cogitantibus 
quam incertum sit omnibus non solum qua hora, et quo mortis genere ex 
hac vita migrandum sibi fuerit; sed etiam an Indulgentiam, licet externo 
ritu sibi applicatam, cum effectu sint percepturi. Praepostera aeque ac peri- 
culosa antiquis Ecclesiae temporibus inoleverat consuetudo, ut non pauci. 
ex iis, qui ad Baptismum nomina obtulerant, ad finem usque vitae ipsius 
Sacramenti perceptionem prorogarent, quo. scilicet interim ingenio libere 
indulgerent, ac demum quum e vita discessuri essent, per salutare lavacrum, 
ab omni culpa, et tam ab aeterna, quam a temporali poena soluti, ad coe- 
leste Regnum recta transferrentur, contra quos extant gravissimae obiurga- 
tiones Sancti Gregorii Nazianzeni in Oratione XL, et Sancti Ioannis Chryso- 
stomi in Homilia I super Acta. Sed et Ecclesia Catholica pravam huiusmodi 
confidentiam improbare se declaravit, dum eos, qui in mortis periculo Bap- 
tismum susceperant, si convaluissent, a Sacris Ordinibus et ab Officiis Eccle- 
siasticis arcendos, ac perpetuo irregulares fore decrevit. 

Et quoniam Sacerdotibus, qui Fideles in extremo agone laborantes pie 
adiuvant, vel Ecclesiae Sacramenta ipsis ministrant, Rituale Romanum! iniungit, 
ut si aegrotus Indulgentiam Plenariam legitima auctoritate concessam con- 
sequi valeat, eam illi in mentem reducant, proponantque quid. ad eam con- 
sequendam agere debeant; ex his autem, qui ad huiusmodi statum redacti 
sunt, alii quidem cum plena cognitione integrum loquelae usum retinent, 

alii vero loquendi facultatem amiserunt, licet antea sincerae contritionis 
indicia dederint, eaque, adhuc ratione utentes, identidem dare non desinant: 
ideo, quo certius praedicti omnes Indulgentiae fructum consequi valeant, 
praefatis Sacerdotibus mandamus, ut omni ratione studeant moribundos 
Fideles excitare ad novos de admissis peccatis doloris actus eliciendos, con- 
cipiendosque ferventissimae in Deum charitatis affectus ; praesertim vero ad 
ipsam mortem aequo ac libenti animo de manu Domini suscipiendam. Hoc 
enim praecipue opus in huiusmodi articulo constitutis imponimus et iniun- 
gimus, quo se ad Plenariae Indulgentiae fructum consequendum praeparent, 
atque disponant. Qua in re auctor Nobis est Sanctus Doctor Augustinus, 
qui in Libro XIII de Civi. Dei, cap. 6 postquam horridam mortis speciem, 
eique renitentes hominum animos descripsit, quodque in aliis suis operibus 
non semel docuerat, mortem nimirum esse peccati originalis poenam, ibi 
quoque asseruit et confirmavit; haec ad rem nostram apposite subdit: 
Quidquid tamen. illud est in morientibus, quod cum gravi sensu adimit sensum, 
pie, fideliterque tolerando, auget meritum patientiae, non aufert vocabulum 
poenae. Ita cum ex hominis primi perpetuata propagine procul dubio sit mors 
poena nascentis; tamen, si proprietate, iustitiaque pendatur, fit gloria rena- 
scentis; et cum. sit mors peccati retributio, aliquando impetrat, ut nihil retri- 
buaftur peccato. 

Pro impertienda vero Benedictione Fidelibus in mortis articulo consti- 
tutis, applicandaque ipsis Plenaria Indulgentia, quum nulla certa formula 
olim praescripta foret, sanctae memoriae Praedecessor Noster Benedictus 
Papa XIII anno Domini Mpccxxvi pias quasdam Preces et Orationes ad hunc 
effectum adhibendas publicari mandavit; quarum exemplo, in his, quae 
opportuna iudicavimus, inhaerentes, aliam de novo formulam, cum his, quae 
in hac nostra Constitutione, praescripta sunt, magis congruentem confecimus, 
et instituimus, quam ab omnibus in posterum usurpari praecipimus; man- 
dantes hoc ipsum inculcari, et iniungi in Apostolicis Literis, quae deinceps 
pro concessione praedictae facultatis Indulgentiae Plenariae moribundis imper- 
tiendae, ut praemisimus, expediendae erunt. 

Ac decernentes, ipsas praesentes Literas semper validas et efficaces exi- 
stere, et fore, suosque plenarios effectus perpetuo sortiri, et obtinere, atque 
iis ad quos spectat, seu spectabit in futurum, plenissime suffragari. Non 
obstantibus Apostolicis, et in Generalibus, seu Provincialibus, aut Synoda- 
libus Conciliis editis generalibus, seu specialibus Constitutionibus, ac qui- 
buscumque contrariis, etiam Congregationum S. R. E. Cardinalium, Decretis 
et Resolutionibus etiam Apostolica auctoritate approbatis, roboratis, et plu- 
ries confirmatis; usibus quoque, siilibus, et consuetudinibus, etiam imrrie- 
morabilibus: quibus omnibus et singulis, ad praemissorum effectum, motu, 
scientia, et potestate praefatis amplissime derogamus, aliisque contrariis qui- 
buscumque. 

Volumus autem, ut earumdem praesentium transumptis, sive exemplis, 
etiam impressis, manu Notarii publici subscriptis, et sigillo Personae in digni- 
tate Ecclesiastica constitutae munitis, eadem ubique fides habeatur, quae 
ipsis praesentibus haberetur, si forent exhibitae, vel ostensae. 

Formula igitur, quam pro impertienda Benedictione, et Plenaria Indul- 
gentia moribundis Fidelibus applicanda, ut praefertur, in posterum adhi. 
bendam esse praescripsimus, talis est: 


Mopus 4 SS. D. N. BreNEDicTO PAPA XIV 
approbatus. 


Pro opportunitate temporis servandus, ut infra in Rubricis notatur, ad imper- 
tiendam Benedictionem in articulo mortis constitutis, ab his, qui facul- 
tatem habent a Sede Apostolica delegatam. 

Benedictio in Articulo mortis cum soleat impertiri post Sacramenta Poe- 
nitentiae, Eucharistiae, et Extremae unctionis illis Infirmis, qui vel illam 
petierint, dum sana mente, et integris sensibus erant, seu verisimiliter petiis- 
sent, vel dederint signa contritionis; impertienda iisdem est, etiamsi postea 
linguae, caeterorumque sensuum usu sint destituti, aut in delirium, vel amen- 
tiam inciderint. Excommunicatis vero, impoenitentibus, et qui in manifesto 
peccato mortali moriuntur, est omnino deneganda. 

Habens praedictam facultatem, ingrediendo cubiculum, ubi iacet Infirmus, 
dicat: Pax huic Domui etc., ac deinde aegrotum, cubiculum, et circumstantes 
aspergat aqua benedicta, dicendo Antiphonam: Asperges etc. 

Quod si Aegrotus voluerit confiteri, audiat illum, et absolvat. Si Confes- 
sionem non petat, excitet illum ad eliciendum actum. contritionis; de huius 
benedictionis efficacia, ac virtute, si tempus ferat, breviter admoneat; tum 
instruat, atque hortetur, ut morbi ncommoda ac dolores in anteactae vitae 
expiationem libenter perferat, Deoque sese paratum offerat ad ultro acceptan- 
dum quidquid ei placuerit, et mortem ipsam patienter obeundam in satisfa- 
ctionem poenarutn, quas peccando promeruit. Turm piis ipsum verbis consoletur, 
in spem erigens fore, ut ex divinae munificentiae largitate eam poenarum 
remissionem, et vitam sit consecuturus aeternam. Postea dicat: 

Y. Adiutorium nostrum in nomine Domini. 

8. Qui fecit Coelum, et Terram. 


Antiphona. 


Ne reminiscaris Domine delicta Famuli tui (ve/ Ancillae tuae) neque vindi- 
ctam sumas de peccatis eius. 
Kyrie eleison, Christe eleison, Kyrie eleison. Pater noster etc. 
. Et ne nos inducas in tentationem, 
. Sed libera nos a malo. | 
. Salvum fac Servum tuum (ve/ Ancillam tuam, ef sic deinceps). 
. Deus meus sperantem in Te. 
. Domine exaudi orationem meam. 
. Et clamor meus ad te veniat. 
Y. Dominus vobiscum. 
R. Et cum spiritu tuo. 

OREMUS. 


Clementissime Deus, Pater misericordiarum, et Deus totius consolationis, 
qui neminem vis perire in Te credentem, atque sperantem, secundum mul- 
titudinem miserationum tuarum respice propitius Famulum tuum N., quem 
Tibi vera Fides, et spes christiana commendant. Visita eum in salutari tuo, 
et per Unigeniti Tui Passionem, et Mortem, omnium ei delictorum suorum 
remissionem, et veniam clementer indulge, ut eius anima in hora exitus sui 
Te Iudicem propitiatum inveniat, et in Sanguine eiusdem Filii tui ab omni 
macula abluta, transire ad vitam mereatur perpetuam. Per eumdem Christum 
Dominum nostrum. 

Tum dicto ab uno ex Clericis adstantibus, Confiteor etc. Sacerdos dicat 
Misereatur etc., deznde: 

Dominus Noster lesus Christus Filius Dei vivi, qui Beato Petro Apo- 
stolo suo dedit potestatem ligandi, atque solvendi, per suam piissimam 
misericordiam recipiat confessionem tuam, et restituat tibi stolam primam, 
quam in Baptismate recepisti. Et Ego facultate mihi ab Apostolica Sede tri- 
buta, Indulgentiam plenariam et remissionem omnium peccatorum tibi 
concedo. In nomine Patris etc. 

Per sacrosancta humanae reparationis mysteria, remittat tibi omnipo- 
tens Deus omnes praesentis, et futurae vitae poenas, Paradisi portas aperiat, 
et ad gaudia sempiterna perducat. Amen. 

Benedicat te Omnipotens Deus, Pater, Filius, et Spiritus Sanctus. Amen. 

Si vero Infirmus sit adeo morti proximus, ut neque Confessionis gene- 
ralis faciendae, neque praemissarum precum. recitandarum tempus suppetat, 
statim Sacerdos benedictionem ei impertiatur. 

Nulli ergo omnino hominum liceat paginam hanc nostrarum confirma- 
tionis, prorogationis, ampliationis, et concessionis, mandatorum, statutorum, 
decretorum, ac derogationum infringere, vel ei ausu temerario contraire. Si 
quis autem hoc attentare praesumpserit, indignationem Omnipotentis Dei, 
ac Beatorum Petri, et Pauli Apostolorum eius, sé noverit incursurum. 

[Bened. XIV Bull, tom. 2, p. 282-290]. 


381. 


Benedictus XIV, const. Apostolici ministerii, 16 sept. 1747. 


8 1. Apostolici ministerii munus Nobis licet immerentibus commissum 
assidue Nos excitat, atque impellit, ut sollicito studio, ac vigili cura, abusus, 
pravasque consuetudines, si quas in Ecclesia Dei, vel hominum infirmitate, 
vel malitia, certo novimus irrepsisse, Pastoralis Providentiae sollicitudine 
compescamus, congruisque adhibitis remediis, quo citius fieri potest, abo- 
leamus. 

8 2. Nuper quidem Nobis relatum est, certisque probationibus manifesto 
comprobatum, quod aliqui Hebraeorum, qui ad Christianam Fidem conversi 

uxorem habent renuentem Christianam veritatem amplecti, minime dubitant, 
posteaquam eiurata ludaica perfidia sacro lavacro abluti sunt, et solemni pro- 
fessione se ad Christi Fidem adstrinxerunt, reverti sacrilego ausu ad Iudaeo- 
rum Castra, seu Vicum, vulgo i/ GAeffo, ibique Rabbinico ritu, Iudaicis 
superstitionibus, damnandisque observationibus, libellum repudii uxoribus 
concedere, vel etiam extra Iudaeorum domicilium, coram Notario Testibusque 
Christianis, eumdem libellum repudii uxoribus dare, ut liberam eis nubendi 
alteri Viro potestatem faciant. Moyses quidem in Deuteronomio cap. 24 ita 
scriptum reliquit: Si acceperit homo uxorem, et habuerit eam, et non inve- 
nerit gratiam ante oculos eius propter aliquam foeditatem, scribet libellum 
repudii, et dabit in manu illius, et dimittet eamm de domo sua. Utrum vero 
haec dumtaxat indulgentia quaedam fuerit ad maius malum evitandum, adeo 
ut qui daret, acciperetque repudium, liber quidem a poena esset, non autem 
a culpa; an autem dispensatio potius esset a Deo concessa ob cordis Hebraeo- 
rum duritiam, adeo ut qui libellum repudii mitteret, et quae missum reci- 
peret, et a culpa, et a poena exemptus foret, eisque minime vetitum esset 
ad aliud matrimonium valide, ac licite contrahendum procedere, dissident 
inter se veteres, recentioresque Theologi, cum alii primam, alii alteram opi- 
nionem sequantur. Verum quidquid hac de re sit, illud certum est, quod 
Redemptor Noster lesus Christus Dei Filius interrogatus quid censeret de 
libello repudii, quem Moyses permiserat, respondit, ut legitur in Evangelio 
apud Matth. cap. 19, et apud Marc. cap. 10: Quoniam Moyses ad duritiam 
cordis vestri permisit vobis dimittere uxores vestras; ab initio autem non fuit 
sic: dico autem vobis, quia quicumque dimiserit uxorem suam, nisi ob. forni- 
cationem, et aliam duxerit, moechatur: et qui dimissam duxerit, moechatur. 
Sermonemque suum ita conclusit: Quod ergo Deus coniunxit, homo non 
separet. Ex his autem verbis per legitimam consequentiam inferunt Theo- 
logi, in praesentiarum non amplius licere Hebraeis proprias uxores repudiare, 
neque per libellum repudii, matrimoni vinculum amplius dissolvi, eo quod 
lesus Christus illud ad suum primaevum statum redegit, nempe ad indisso- 
lubilitatem, non lege nova condita, sed dumtaxat sublata veteri indulgentia, 
seu dispensatione super praedicta indissolubilitate concessa. Quae cum ita 
se habeant, etiamsi repudium toleretur inter Hebraeos coniuges, qui ambo 
in eadem [udaica perfidia permanent, certe ferri, ac tolerari nullo modo 
debet, ut Hebraeus ad Fidem conversus, et sacro Baptismate ablutus, libel- 
lum repudii uxori, quae in Hebraica pervicacia remanet, iudaico more, ac 
ritu concedat. 

83. Quamobrem ut in posterum omnia debito ordine, et laudabili modo» 
ac ratione fiant; volumus, ac decernimus, ut Hebraeus ad Fidem conversus, 
si uxorem Hebraeam habet, eam more solito interpellet, an etiam ipsa con- 
verti, et cohabitare velit sine contumelia Creatoris. Renuente autem muliere, 
liberum ei erit aliud matrimonium contrahere, iuxta verba Beati Apostoli Pauli 
in Epist. 1 ad Corint., cap. 7: Quod si infidelis discedit, discedat, non enim 
servituti subiectus est Frater, aut Soror in huiusmodi, in pace autem. vocavit 
nos Deus. Ut bene iam ante animadvertit clar. me. Praedecessor Noster Inno- 
centius III in sua Decretali, quae incipit: Qzazfo, de divortiis. 

S 4. Quaeritur a Theologis, et Canonici iuris Consultis, quando sol- 
vatur matrimonium contractum ab Hebraeo cum Hebraea, quae se conver- 
tere recusat; et quando conversus novum matrimonium cum muliere Chri- 
stiana, et quando Hebraeus cum Hebraea contrahere possit. Quod ad con- 
versum attinet, quidam volunt, praecedens matrimonium dissolvi quoad 
vinculum, statim ac infidelis renuit Fidem Christianam amplecti, aut intra 
terminum, seu temporis spatium praefixum in interpellatione, quae illi facta 
est, nullum responsum praebet. Alii vero putant matrimonium solvi, quando 
conversus aliud matrimonium celebrat cum Christiana. Quae opinio in prae- 
senti communior est inter Theologos, et Canonici iuris peritos, et in praxi 
eam sequitur Congregatio Sanctae Romanae Fcclesiae Cardinalium | Decre- 
torum Concilii Tridentini Interpretum. De solutione autem vinculi matrimo- 
nialis, pro eo quod pertinet ad uxorem, quae in Hebraica superstitione per- 
.scverat, aliqui censent, quod ea in poenam suae perfidiae semper illigata 
remaneat, neque aliud matrimonium contrahere valeat, donec et quousque 
Maritus Christianus factus vivit. Alii vero putant, nullo modo eam matrimo- 
nium celebrare posse, si Maritus conversus non adhuc ad alias nuptias trans- 
iverit: ubi vero conversus matrimonium iniverit, permitti debere mulieri, ut 
idem facere possit, quia solutio matrimonii privilegium est concessum favore 
Christianae Fidei, quam ad Christum conversus amplectitur; et ideo recte 
affirmari posse, datum esse directe, et per se fideli, indirecte vero, et per 
accidens infideli. Sed quidquid sit de huiusmodi controversiis, quae inter 
Theologos et iuris Canonici professores disceptantur; de quibus nihil. Nos 
definire intendimus, singulas illorum sententias eo loco, quo sunt, relin- 
quentes, cum Nostra mens, et voluntas nequaquam sit aliquid nunc defi- 
nire de matrimonio, quod a muliere Hebraea contrahitur, posteaquam nolle 
se Christianae Fidei nomen dare declaravit: sed id solum Motu proprio, ex 
certa scientia, et plenitudine potestatis tenore praesentium volumus, inten- 
dimus, ac iubemus, ut cum aliquis Hebraeorum Christianam veritatem ample- 
xus fuerit, non praetermittatur interpellatio mulieri more recepto facienda, an 
velit, nec ne, se ad Christum convertere, dummodo tamen ex aliqua gravi 
causa, vel a Nobis, vel a Romanis Pontificibus Successoribus nostris, non 
censeatur huiusmodi interpellatio omittenda, ut videre licet in nostra Con- 
stitutione: /z Suprema, data die 16 Ianuarii anno Mpccxrv, quae est cxvi in 
Tom. I Nostri Bullarii;! immo expresse vetamus, prohibemus, ac interdicimus, 
ne Conversi quovis tempore, et quovis modo, sive in Iudaeorum domicilio, 
nempe G/effo, Rabbinico ritu, sive extra, coram Notario et Testibus Chri- 
stianis, libellum repudii uxoribus, quae interpellatae recusant se convertere, 
aut, omissa vigore dispensationis eiusmodi interpellatione, quia ex probabili 
coniectura creditum est, minime se ad Christi Fidem conversuras, dare, scri- 
bere, aut mittere audeant, et possint. 

8 5. Et quoniam ut plurimum contingit, ut leges debitam executionem 
non consequantur, nisi Sanctio poenalis contra eas transgredientes accedat; 
hac Nostra in perpetuum valitura Constitutione, motu, scientia, ac potestate 

pari mandamus, ac praecipimus, ut omnia Tribunalia, ac Iudices compe- 
tentes, habita notitia, aliquem ex Hebraeis conversis, post susceptum Bap- 
tismum, libellum repudii intra ipsum Iudaeorum domicilium, Rabbinicis super- 
stitionibus adhibitis, uxori non conversae dedisse, statim in eum sine ulla 
cunctatione, tanquam in Iudaizantem, solitis poenis animadvertant; et insuper 
contra ipsam Iudaeorum Universitatem in casu praedicto procedant manu 
regia mulctam ab ea exigentes centum scutorum aureorum, cuius tertia pars 
in praemium accusatori tribuatur, quod vero superest, concessum, et addi- 
ctum ipso iure per hanc Nostram Constitutionem intelligatur Piae Domui 
Catechumenorum in illis Civitatibus, in quibus ea reperitur, ubi autem 
huiusmodi Catechumenorum Domus non extat, remaneat liberae disposi- 
tioni Episcoporum, et Ordinariorum, ut eam pecuniam pauperibus Christia- 
nis pro eorum arbitrio, et conscientia distribuant. Sin autem ad Tribunalium, 
seu Iudicum competentium cognitionem pervenerit, quod Conversus libellum 
repudii extra Iudaeorum domicilium, seu G/ef£o, dederit coram Notario, et 
Testibus Christianis, pari modo eum tamquam ludaizantem debita poena 
afficiant, minori tamen, qua plecti debet, qui intra ipsum GdZeffo Rabbinicis 
superstitionibus libellum repudii scripserit. Item procedatur contra Notarium 
Christianum, et dictam Hebraeorum Universitatem, sine cuius scientia, et 
procuratione huiusmodi damnabilia negotia non transiguntur, et pro rata 
parte mulctentur centum scutis aureis, exigendis, distribuendis, applican- 
disque, ut supra dictum est; tum etiam Testes Christiani poena arbitraria, 
etiam corporis afflictiva, pro prudenti Iudicum arbitrio puniantur. Praeterea, 
etsi libellus repudii, iuxta hebraicum morem, ac ritum, solum a Marito uxori 
mittatur, non autem permissum sit uxori, ut illum Marito praebeat, nihilo- 
minus, quia Nobis compertum est, esse aliquos, qui existimant etiam a Muliere 
Marito dari posse, ut omni in futurum dubitationi, ac quaestioni, quae exo- 
riri posset, occurramus, hac Nostra praesenti volumus, ac declaramus, ut 
omnia, et singula, quae a Nobis superius de marito ad Fidem converso, 
remanente eius uxore in Iudaica superstitione, disposita ac statuta sunt, etiam 
in casu uxoris ad Christum conversae, remanente marito in infidelitate, locum 
omnino habeant, atque obtineant, ab omnibus prorsus serventur, et custo- 
diantur. 
Non obstantibus, etc. 
[Bened. XIV Bull., tom. 2, p. 329-332]. 

Benedictus XIV, const. Causarum, 16 nov. 1747. 


Causarum Palatii Apostolici Auditorum Collegium, quod vulgo Rotam 
Romanam vocant, ex duodecim Viris, Iuris Civilis, et Canonici scientia 
aeque, ac probitate insignibus, et e diversis terrarum Orbis partibus in hanc 
Almam Urbem accitis compositum, Romani Pontifices Praedecessores Nostri 
summo semper in honore habuerunt, eosque in rebus arduis quandoque con- 

sulere, et eorum opera, atque industria in Causis coram se cognoscendis uti 
quoque consueverunt. Nos igitur in eadem Beati Petri Cathedra Divino con- 
silio collocati, Nostrorum Praedecessorum exempla sequi, eorumque vestigiis 
insistere cupientes, quae probe, recteque ab iisdem Praedecessoribus consti- 
tuta, diuque retenta sunt, servare, ac custodire, quantum in Nobis est, tem- 
porumque, ac rerum conditio sinit, summopere studemus, atque satagimus. 
Itaque quatuor abhinc annis veterem controversiam, quae ab antiquissimo 
tempore intercedebat inter Episcopum Conversanum ex una, ac Magnum 
Magistrum, et Fratres Milites Militiae Hospitalis Sancti loannis Hierosolymitani 
ex altera Partibus, ad Nostram cognitionem revocavimus, et iuribus utriusque 
Partis mature perpensis, adhibitis insuper in consilium dilectis Filiis prae- 
dictis Causarum Palatii Nostri Auditoribus coram Nobis ea de Causa con- 
gregatis, eorumque sententiis auditis, supremo iudicio Nostro decidimus, ac 
definivimus, ut videre licet in nostri Bullarii Tom. I Constit. 76. ! 

Id ipsum nuper agendum duximus in Causa, quae vertebatur inter dile- 
ctos Filios Canonicos, et Capitulum Ecclesiae Collegiatae Odenheimensis in 
Bruchsal ex una, et dilectum Filium Promotorem Fiscalem Curiae Episco- 
palis Spirensis ex altera Partibus, quam ad Nostram cognitionem a quo- 
cumque Tribunali avocatam, posteaquam Advocatos, utriusque Partis Iura 
tam voce, quam scripto tuentes, audivimus, Apostolica, aliaque Privilegia, atque 
Diplomata, caeteraque omnia per Nos ipsos accurate inspeximus, et inte- 
riora Causae rimati sumus, rogatis eorundem dilectorum Filiorum Palatii 
Nostri Auditorum sententiis, ad parcendum litigantium expensis, et consu- 
lendum paci, et concordiae Ecclesiarum, quae huiusmodi litibus, et contro- 
versiis non paulum interturbatur, interposito supremo lIudicio Nostro, et auc- 
toritate Apostolica, modo, et forma inferius a Nobis exprimendis, terminare 
voluimus. 

Monasterium in loco Odenheim Dioecesis Spirensis a Brunone Archie- 
piscopo Trevirensi fundatum esse sub invocatione Sanctorum Apostolorum 
Petri et Pauli, et sub Regula Sancti Benedicti, narrat Trithemius in Anna- 
libus Hirsaugiensibus, Tom. 1 ad Annum Christi wcxxir, eique Monasterio pro 
dote assignata fuisse bona de domestico ipsius Brunonis patrimonio, con- 
sentiente Popone eius fratre; ad illud autem inhabitandum missos fuisse ab 
Abbate Volmaro nonnullos suae Congregationis Monachos, atque inter eos 
Eberardum Monachum sanctitate vitae, et regulari observantia eximium, qui 
primus eiusdem Monasterii Abbas fuit. Eadem referuntur etiam a Ioanne 
Mabillonio in suis Aznzalibus Ordinis S. Benedicti, pag. 98 novissimae edi- 
tionis Lucensis. Aliquot Saeculis elapsis Anno Mwcpxciv ab. Alexandro VI 
Praedecessore Nostro, ad enixas Maximiliani I Imperatoris preces, Monaste- 
rium e Regulari ad statum saecularem redactum est, illudque in Collegiatam 
Ecclesiam saecularem, pluribus Canonicatibus, et Dignitatibus constitutis, 
erectum; deinde vero eiusdem Ecclesiae Collegiatae saecularis Capitulum 
translatum fuit ad Ecclesiam Beatae Mariae Virginis Oppidi Bruchsalen., quod 
pariter intra eiusdem Dioecesis Spirensis fines continetur. 

Huius Collegiatae Ecclesiae saecularis Canonici, et Capitulum conten- 
debant, se in omnibus prorsus exemptos esse a iurisdictione Ordinaria Epi- 
scopi Spirensis: et tribus veluti firmissimis fundamentis eorum intentio inni- 
tebatur; nempe iis primo, quae per id tempus peracta fuerunt, quo tempore 
Monasterium. cum Monachorum Conventu in loco Odenheim permansit; 
deinde iis, quae sequuta sunt cum Monasterium ad statum saecularem reda- 
ctum fuit; et demum iis, quae acta sunt, posteaquam Monasterium e loco 
Odenheim ad Oppidum Bruchsalense translatum est. E diverso Promotor 
Curiae Episcopalis Spirensis affirmabat, Capitulum Odenheimense, in omni- 
bus illis statibus, ac temporibus, Episcopali iurisdictioni semper subiectum 
fuisse. 

Tota vero huius facti serie inspecta, nulla res est, quae praetensam omni- 
modam exemptionem ab auctoritate Ordinarii non excludat. Quin immo 
ad eam penitus eliminandam; id unum, quod supra innuimus, observare 
sufficiat, nimirum reservatam fuisse Episcopo cognitionem causarum crimina- 
lium contra Canonicos, aliosque, qui Capitulum Collegiatae Ecclesiae. com- 
ponebant. Quae sane res est tanti momenti, ut quum Sacrosancta Triden- 
tina Synodus vellet in integrum revocare iurisdictionem Ordinariorum non 
parum labefactatam, id praecipue decreverit, ut causae criminales privative 
pertinerent ad Episcopos, adempta earum cognitione Decano, Archidiacono, 
aliisque inferioribus, ut cap. 20, sess. 24, de Reformat. quisque per se videre 
potest. 

At praeter rationum momenta, de quibus hucusque disseruimus, com- 
plures insuper actus hinc inde afferebantur, tam scilicet pro parte Capituli, 
ad praetensam omnimodam exemptionem adstruendam, quam pro parte 
Curiae Episcopalis, ad eam excludendam; mutuaeque vicissim exceptiones 
contra hos, et contra illos opponebantur. Verum ambages omnes et difficul- 
tates, quae ex illis emergebant, videbantur unica consideratione dissolvi 
posse. Siquidem aut actus illi omnes, tum pro Capitulo, tum pro Curia Epi- 
scopali allati, pro authenticis haberi debebant, aut secus. Quodcumque asse- 
reretur, ius Curiae Episcopalis salvum, atque integrum remanebat. Si enim 
omnes erant authentici, porro et numero, et auctoritate, et pondere prae- 
stabant illi, qui pro Episcopo allati sunt; quibus insuper favor, et assistentia 
iuris accedebat. Sin autem de eorum veritate aliter censendum esset, omnes- 
que tamquam nullius auctoritatis, et momenti reiiciendi forent, satis erat 
Curiae Episcopali, ut adversarium vinceret assistentia iuris, cuius favorem 
pro iurisdictione Episcopi in tota sua Dioecesi canonicae sanctiones stare 
voluerunt. 

Quae hactenus a Nobis exposita sunt, fundamenta fuerunt rationum, 
quibus innixi Dilecti Filii Apostolici Palatii Nostri Auditores, die xv elapsi 
mensis Septembris, coram Nobis, ut dictum est, congregati, rogatique quid 
censerent de quaestione in hunc modum proposita: Az constet de exemptione 
Capituli ab Ordinaria iurisdictione Episcopi in casu etc., unanimi consensu 
responderunt: Negative, salvis ordinationibus in actu translationis. Eorum 
sententiam, quam aequitati, et iustitiae consonam, et Canonicis sanctionibus 

consentaneam censuimus, eadem die amplexi sumus; nunc vero, ut ea, quae 
a Nobis, de praemissorum consilio, atque etiam omnium rationum momentis 
per Nos ipsos mature perpensis, consideratisque totius litis Instrumentis, et 
quae hinc inde fuerunt proposita, diligenter auditis, definita sunt, in futu- 
rum semper valeant, et perennem obtineant firmitatem: hac Nostra in per- 
petuum valitura sanctione decernendo pronunciamus, et pronunciando decer- 
nimus: Capifalum Saecularis Ecclesiae Collegiatae Oppidi Bruchsalensis exem- 
ptum non esse a iurisdictione Episcopi Spirensis, salvis tamen ordinationibus, 
et conventionibus, quae factae fuerunt in actu translationis e Loco Odenheim 
ad Oppidum Bruchsalense anno MDVII, seu alio veriori tempore; quam sen- 
tentiam per haec Apostolica scripta edicimus, promulgamus, et Apostolicae 
potestatis Nostrae plenitudine communimus, et roboramus. 

[Bened. XIV Buil, tom. 2, p. 339-353]. 


383. 


Benedictus XIV, ep. encycl. [nter caetera, 1 ian. 1748.! 


l. Inter caetera bene multa, quae Nos vehementer commovent, cum in 
hoc Nostro Pontificiae ditionis Statu Bacchanalia toleramus, duo praecipua 
sunt, de quibus religiosiores quidam eiusdem Ditionis Episcopi Nobiscum aut 
verbis praesentes, aut absentes epistolis conquesti sunt. Primum illud est, . 
quod vigiliae, choreae, ludi ultima Bacchanaliorum nocte celebrari soliti non 
semel usque ad primum Quadragesimae diluculum producantur, ita ut multi 
sint, qui ab huiusmodi choreis, ludis, vigiliis discendentes, deposita quidem 
larva, iisdem vero induti vestibus, quibus personati quaqua versus processe- 
rant, Ecclesiam subeant, Divinis Mysteriis intersint, Sacros Cineres de more 
accipiant; domum deinde redeuntes dormiant, plerumque totum mane primi 
Quadragesimalis diei, nec dubitent Episcopum nimiae severitatis arguere, si 
palam queratur, ac tum maxime, si poena velit aliqua in id criminis animad- 
vertere. Nos illud deinde commovet, quod in aliquas Status Ecclesiastici Civi- 
tates aut irrepere videatur, aut paucis abhinc annis irrepserit perversa haec 
consuetudo, quae mordicus conservatur, ut Festis quoque diebus personati 
homines pervagentur; Circulatores autem, et id generis blaterones maiori 
spectatorum frequentia diebus Festis, quam ferialibus populum ludifaciant - 
iisdem demum diebus saltationes, et choreae publice, ac per summam licen- 
tiam celebrentur. 

2. Primi ut abusus perversitas ostendatur, nulla prorsus argumenta- 
tione opus est, cum sola illius commemoratio tanti momenti sit, ut ab eo 
cuiusquam debeat animus abhorrere. Et quoniam illorum, qui criminis partes, 
ac vitii sustinent, hoc solet propugnaculum esse maximum, complures nempe 
Episcopos extitisse sanctitate clarissimos, qui haec cum cernerent, tacuerunt, 

Nos facti eiusmodi, quod perperam plerumque asseritur, nec evincitur, non 
inquirimus veritatem, et argumenti loco esse ducimus responsionem celeber- 
rimae cuiusdam Catholicae Universitatis, quae rogata sententiam de quodam 
Festo scandali pleno, quod vulgo fatzorum appellabatur, quodque aliquibus 
in Dioecesibus sustinebatur, utpote multis ab Episcopis toleratum, non solum 
illud censuris damnandum censuit, sed obiectum etiam argumentum refellens, 
haec prudenter addidit: Nolife subdolas hominum voces audire sic dicentium : 
Praedecessores Nostri, qui erant notabiles viri reputati, istud permiserunt ; 
sufficit nobis vivere ut ipsi. Proculdubio istud argumentum diabolicum est, 
infernalis haec persuasio, vos illorum exitum ignoratis, an bonus, vel malus 
fuerit. 

3. Huius Universitatis censuram refert per exfensurm, ut dicitur, loannes 
Savaronius in appendice operum Petri Blesensis, pag. 782, et in tractatu Gal- 
lico. idiomate contra larvas conscripto, pag. 32 et seq. Quamobrem Vobis 
omnibus, Venerabiles Fratres, omni cura mandamus, ut in Dioecesibus, ubi 
huiusmodi scandalum aut iampridem invaluit, aut eidem aditus aperitur, 
nullam operam, nullumque studium praetermittatis, ut haec morum perver- 
sitas ubi deest, perpetuo desit, ubi autem invaluit, penitus extirpetur, ac 
funditus evellatur, illiusque auctores, defensoresque nulla rerum humanarum 
ratione habita acerrime puniantur. Neque enim omnino decet hoc modo Qua- 
dragesimam inchoare, uti exclamat Sanctus Basilius, 770ormil. 2 de ieiunio, Paris, 
ed. an. 1722, tom. 2, pag. 13: Quorum autem primitiae reiiciuntur, haud 
dubium, quin in his totum quoque sit reiiciendum. Et pag. 15: Hodéernus dies 
vestibulum est ieiunii; neque vero, qui in vestibulis prophanatur, dignus est, 
qui ad Sancta introeat. Nimis enim honori Ecclesiae debito, Sacroque Ritui 
suscipiendorum Cinerum nimis adversantur ii, qui, tametsi absque larva, vesti- 
bus tamen Personatorum propriis domum Dei ingrediuntur, ad Altare accedunt, 
ut Sacris Cineribus a Sacerdote adspersi, de seria mortis cogitatione admo- 
neantur. 

4. Ad illud interea, quod est secundo loco propositum, accedentes, 
fatemur, minime Nobis statutum animo esse, aut in Bacchanalia invehi, aut de 
eorumdem impudentia dissertationem historicam instituere. Quod facere si 
velimus, profecto haud incommode possemus, exscribentes nimirum ea, quae 
in hanc rem S. Carolus Borromaeus egregie composuit in suo Libro Memo- 
riali edito in septima parte Actorum Ecclesiae Mediolanensis, ea scilicet tem- 
pestate, cum illa Civitas a peste importunissima liberata fuit, et Pastor optimus 
populum studiose sapienterque hortatus est, ut in publicum grati animi monu- 
mentum, Bacchanaliorum consuetudinem abrogaret. Huic quoque epistolae 
adiungi possent, quae Monachus de l'Isle in suo recenti tractatu de ieiuno, 
lib. VI, cap. 6 satis erudite scripsit, ubi de Ethnicorum Bacchanalibus dis- 
serens, ostendit, quantum nostrorum haec Bacchanaliorum importunitas San- 
ctissimis Christianorum moribus adversetur. Verumtamen satis Nobis erit 
exponere, ea, quamvis aegre, ab Ecclesia tolerari, ut omnis aditus malis longe 
gravioribus intercludatur, quemadmodum post solidam, doctamque argumen- 
tationem, concludit celebris piusque Theologus Thomas Stapletonus in sua 
Oratione octava contra Bacchanalia, tom. 2 suorum Operum, pag. 556 ; maxi- 

mum vero discrimen intercedere inter ea, quae praecipiuntur, et ea, quae 
permittuntur: A/iud est, quod docemus, aliud quod sustinemus, aliud quod 
emendare praecipimur, et donec emendemus, tolerare compellimur. Verba sunt 
Sancti Augustini, lib. XX contra Faustum, cap. 21. Unde constat, in rebus 
utcumque ab Ecclesia toleratis, nullum amplificationi, nullum arbitrio esse 
locum. 

5. Sapientissime in hac Urbe a Nostris Praedecessoribus sancitum esse 
comperimus, ut quamvis perpauci dies Bacchanaliorum licentiae concedantur, 
tamen diebus Festis, ac sexta feria nemini omnino liceat larvam sumere, ac 
publice debacchari. Idem prorsus in reliquo Nostro Statu observari iubemus, 
et voluntatis Nostrae Cardinales Provinciarum Legatos, Praesules, Locorumque 
Gubernatores certiores facere non praetermittemus; id etiam enixe cupimus, 
nullum Ecclesiae diem Festum Circulatorum levitate, ac licentia perturbari; 
illa enim Isaiae verba semper Nobis ante oculos obversantur cap. 1: Kalendas 
vestras, et solemnitates vestras odivit anima mea: facta sunt mihi molesta, 
laboravi sustinens; et illa Malachiae cap. 2: Dispergam super vultum. vestrum : 
stercus solemnitatum vestrarum. Sed quoniam ab hominibus, quae expetuntur, 
illico impetrari haud facile possunt, etiamsi iusta sint, ideo significavimus 
mentem hanc esse Nostram, idque pro regula habendum, ut in Urbium, 
Oppidorumque plateis, vel quibuscumque in locis, nec mane, nec vespere 
diei Festi Circulatores adsint. Quod si huiusmodi abusus alicubi tolerari 
consuevit, nunquam matutino tempore permittatur; horis quoque pomeridia- 
nis, quantum fieri potest, removeatur. At si id sine gravi aliquo incommodo 
integre fieri nequeat, nunquam supradicta, aut id generis solatia tolerentur, 
nisi post expleta Vespertina Officia, et Doctrinam Christianam: de qua quidem 
re nostrum erit, Cardinales Legatos, et Urbium Gubernatores etiam, atque 
etiam admonere. 

6. In tali rerum statu hanc plane rationem ineundam sibi iudicavit 
Sanctus Carolus Borromaeus in suo primo Concilio Provinciali, part. 1, Tif. 
De Festorum dierum cultu, cuius Decretis addenda sunt ea, quae ab eodem 
Pastore in Concilio III Provinciali sub eodem Titulo statuta sunt. Hoc item 
Clemens XI fel. record. inculcavit duabus Literis ad plurimos eodem exemplo 
datis, altera scilicet die 11 ianuarii 1719, altera 4 ianuarii 1721, quae in eius 
Bullario pag. 533 undecima sunt, et duodecima. Ac dum S. Caroli Borromaei 
vestigiis, quibus institit clarissimus Praedecessor Noster, Nos libenter inhae- 
rere fatemur, illud monitos omnes volumus, quod cum res desuper enarratas 
vetamus, interdicto non liberamus caetera omnia, quae Sacris Canonibus, 
Constitutionibus Apostolicis, Conciliis aut Provincialibus, aut Dioecesanis, 
quoad Bacchanaliorum solatia, prohibentur, et praecipue quoad Ecclesiasticos 
viros, nunquam enim oculos a Concilio Tridentino deflectimus, quod sess. 22; 
cap. 1 postquam Sacrorum Canonum mentionem fecit, qui Ecclesiasticis luxum, 
convivia, choreas, aleas severe prohibent, sic Episcopos alloquitur: Si qua vero 
ex his in desuetudinem abiisse compererint, ea quamprimum tn usum. revocari, 
et ab omnibus accurate custodiri studeant, non obstantibus consuetudinibus 
quibuscumque; ne subditorum neplectae emendationis ipsi condignas, Deo vin- 

7. Cuilibet in Ecclesiastica disciplina paulum versato facile compertum 
erit, quasdam Ethnicorum veteres fuisse superstitiones, quae Kal. lanuarii in 
honorem Iani, et Deae Streniae instituebantur, quibus aliquando Christiani 
intererant, crapulae, ludisque dediti, ac mulieres virorum, viri mulierum per- 
sonas induebant. Nec Sancti Patres in suis sermonibus, nec in suis Conciliis 
Ecclesia in tam pravum morem invehi praetermisit, quin etiam poenas reis 
gravissimas indixit. De qua quidem re iam disseruimus in nostro opere de 
Festis Domini, cum de Circumcisione Christi Domini ageremus. 

8. Pravissima hac consuetudine funditus extirpata, altera enata est, 
spectans videlicet ad quasdam publicas relaxationes, quae plerumque hebdo- 
madis septuagesimae, sexagesimae, et quinquagesimae celebrantur, in quibus 
Ecclesia praecipua Redemptionis nostrae mysteria meditanda nobis proponit, 
nos ut efficiat ad quadragesimalis temporis severitatem alacriores, quod et a 
Nobis fuit demonstratum in Notificatione XIV, tom. I, inter eas, quas edidimus, 
cum Bononiae moraremur illius Ecclesiae moderatores. Ea vero consuetudo 
est Bacchanalium foeditas, et corruptela, quam sic describit clarae memoriae 
Episcopus Gratianus in sua Synodo Ameriae habita 1505, pag. 50: Hinc factum 
(adeo nos prava pervertit consuetudo) ut septuagesimam inter et quadragesimam 
interiecti dies, quos S. Mater Ecclesia magno mysterio veluti lugubres, fune- 
bresque habet, praevalens lasciviae risus, hilaritatis amor, non in laetitiam 
solum inconditumque gaudium verterit, sed pene communi cuidam insaniae dedi- 
carit, eoque provecta. licentia sit, ut ipsas quoque leges, ipsos Magistratus tra- 
xerit, et quod ne privato quidem cuiquam. ulla bene morata Civitas concederet, 
id penitus iam publica auctoritate nitatur, et populi veluti obliti nominis, quo 
feruntur, in ipsos profanarum. gentium ritus moresque degenerarunt. Quamob- 
rem illustris Gislenius Busbequius, qui medio saeculo xvi Ferdinandi I Impe- 
ratoris ad Solimanum II Orator fuit, scriptum reliquit, quemdam Turcarum 
Legatum postquam Bacchanaliorum tempore in quadam Christianorum regione 
moratus esset, Constantinopolim reversum retulisse, certo anni tempore Chri- 
stianos sui impotes insanire; tum cuiusdam pulveris arcana vi, quo eorum 
capita conspergebantur, redire ad bonam mentem, ac resipiscere consuevisse: 
Ut non frustra creditum sit hominem Turcam, qui eo tempore ad nos publici 
negotii causa Legatus venisset, domum reversum, retulisse, Christianos certis 
diebus bacchari, et furere, donec genere quodam. cineris in Templo respersi, 
redirent ad se, e£ convalescerent. 

9. Nec huic morum perversitati Ecclesia, ut potuit, non opportune 
consuluit, et semper precibus operibusque piis enixe Dei praesidium implo- 
ravit, ut poenas impiis debitas differret, et omnipotenti auxilio suo huic 
malo remedia praeberet: atque inter caetera pietatis opera ad hunc finem 
directa, illud fuit, ut quaedam Religiosorum familiae a carnibus abstinere, et 
lacticiniis solummodo vesci consueverint a die Dominica aut Septuagesimae, . 
aut Sexagesimae, aut Quinquagesimae, usque ad diem Cinerum, ideoque Bac- 
chanalia Carnis privium, nuncupantur, et in Missa Mozaraba Dominica Sexa- 
gesimae Dominica ad follendas carnes appellatur. 

10. Alia quoque Religionis opera, furente bacchanalium insania, a 
Sanctis viris egregie sunt instituta, inter quae publica, et solemnis illa est 

consuetudo, cuius auctor S. Philippus Nerius extitit, septem ' scilicet huius 
Urbis Ecclesias invisendi, cuius instituti meminit Baccius in eius vita. Nostri 
autem Praedecessores, ut in his diebus fidelium animos ad Sacramenta susci- 
pienda inflammarent, plurimas Indulgentias impertiverunt: Nupero, sed salu- 
berrimo invento, Pontifices Summi, depromptis de Thesauro Ecclesiae largitio- 
nibus, fideles ad incensam pietatem per. Sacramentorum participationem | in 
diebus illis (de bacchanalibus loquitur) frequentandam. excitarunt, et ut se 
dant initia, spes est Diabolum inde extrusum adigendum fore ad captandas 
alias sordes. Verba sunt haec Theophili Raynaudi, tom. XVI, Oper. suor., 
pag. 412, num. 41. 

l1. Vestrum est igitur, Venerabiles Fratres, hanc viam tenere, et ad 
hanc suscipiendam vestro exemplo caeteris incitamento esse. Praesertim vero 
Divinis Officiis Bacchanaliorum tempore quotidie vos interesse cupimus, 
Sacrosanctum Missae Sacrificium coram Populo celebrare, Ecclesias, et Xeno- 
dochia invisere, et Ecclesiasticos homines, laicosque vobiscum ad id muneris 
invitare: huiusmodi enim comitatus, et sanctus erit, maximeque laudabilis. 
Curandum praeterea a Vobis. est, ut in una, aut in pluribus Ecclesiis Sanctis- 
simum Eucharistiae Sacramentum per triduum publico cultui exponatur, et 
quotidie populo ad Vesperam benedicatur, in Septuagesimae, aut Sexagesimae, 
aut Quinquagesimae hebdomadis, aut tribus omnibus. Nos interea fidelibus, 
hac nostra epistola circulari, plenariam Indulgentiam concedimus, quae a 
vobis solitis formulis promulgabitur, quaeque cum ad opus pium. directa sit, 
non impeditur alia plenaria Indulgentia, quam Ecclesia, ubi Eucharistia expo- 
nitur, aliis de causis habere possit; plenam, inquam, culparum veniam imper- 
timus quibuslibet Christifidelibus, qui poenitentia, et Sacri Synaxi rite muniti, 
singulis diebus Augustissimum Christi Corpus visitarint, Deum orantes iuxta 
Ecclesiae mentem, quam desuper exposuimus. 

12. Apostolicum hoc Nostrum munus exigebat, ut vobis hanc Episto- 
lam conscriberemus. Vestrum exemplum, qui Nobis propinquiores estis, lon- 
ginquiores- impellet, ut ad Nos recurrant; qui sane eos omni, qua possumus, 
ope iuvabimus, easdemque Indulgentias ipsis, eorumque Dioecesibus conce- 
dere non gravabimur. Et demum Vos ex animo amplectentes, et Vobis sin- 
gulis, Venerabiles Fratres, et Gregi Vobis commisso, Apostolicam Benedi- 
ctionem impertimur. ; 

[Bened. XIV Bull. tom. 2, p. 375-383]. 


384. 
Benedictus XIV, ep. Praeclara, 19 ian. 1748.! 


Praeclara decora, insignia ornamenta, ac tot tantaque privilegia, quibus a 
Romanis Pontificibus Praedecessoribus Nostris, Imperatoribus, Regibus, Prin- 
cipibus, ac Ducibus, Capitulum Cathedralis Ecclesiae Veronensis instructum 


! Dilecto Filio Nostro Danieli Tituli S. Mariae supra Minervam Presbytero 
S. R. E. Cardinali Delphino nuncupato, ex concessione et dispensatione Apostolica 
Patriarchae Aquileiensi. 

cumulatumque a priscis temporibus, adhuc excellere perspicitur, ita Nobis 
comperta et explorata sunt, ut Nos dum in minoribus constituti pro nostri 
muneris debito certam omnium Ecclesiarum, ac praesertim Cathedralium 
notitiam Nobis compararemus, prope in admirationem adduxerint. 

$ 1. Illud potissimum animo versabatur, quod bon. mem. Rotaldus Epi- 
scopus Veronensis anno pcccxir, post abdicatam a se, suisque successoribus 
omnem in ipsum Capitulum iurisdictionem et auctoritatem sub tutela et refugio 
Patriarchae pro tempore existentis Aquileiensis, cuius Suffraganeus etiamnum 
est Episcopus Veronensis, ita reposuerit, ut liberum et immune ab omni Vero- 
nensis Antistitis potestate et iurisdictione sit et habeatur. 

8 2. Quoniam autem a Nobis supplex postulasti, ut insigne huiusmodi 
Capitulum Tibi, Tuisque successoribus Patriarchis Aquileiensibus, ut prae- 
mittitur, subiectum, novis Apostolicae etiam nostrae benignitatis auctorita- 
tisque documentis ornare, et augere dignaremur: Nos sane, qui eximias, 
Pastoralesque virtutes tuas Pontificiis laudibus prosecuti, in amplissimum 
quoque Sanctae Romanae Ecclesiae Cardinalium Collegium te cooptavimus, 
votis tuis hac in parte, quoad Nobis integrum est, obsecundare libenti animo 
gaudemus. 

8 3. Itaque modernis, et pro tempore existentibus eiusdem Cathedralis 
Ecclesiae Veronensis Canonicis usum Scotulae, sive Palmulae, vulgo Bugia, 
ad instar Episcoporum, tam in Missis privatis, quam in solemnibus cum 
cantu, sive in eadem, sive in aliis ipsius Civitatis, et Dioecesis Veronensis, atque 
aliarum etiam Dioecesum Ecclesiis in perpetuum concedimus, et elargimur. 

S 4. Praeterea iisdem, ut praemittitur, Canonicis in perpetuum indulge- 
mus, ut Sacrosanctum Missae Sacrificium, quod ad quodcumque Altare bis 
in hebdomada quilibet eorum pro animabus Christifidelium, quae Deo in 
charitate coniunctae ex hac vita migraverint, celebraverit, perinde iisdem suf- 
fragetur, ac si ad Altare Privilegiatum fuisset celebratum. 

85. Insuper spirituali consolationi singulorum ex iisdem modernis et pro 
tempore existentibus Canonicis, quantum cum Domino possumus, benigne 
consulere volentes, cuilibet ipsorum, ad memorati Capituli Villam Angiari 
dictam, ut bonis, redditibus, proventibusque advigiletur, adeunti, et commo- 
ranti, Apostolica auctoritate tribuimus et impertimur facultatem celebrandi, 
sive celebrari faciendi Sacrosanctum Missae Sacrificium in aedium eiusdem 
Villae Oratoriis ad hoc decenter muro extructis, et ornatis, seu extruendis, 
et ornandis, ab omnibus domesticis usibus liberis, prius tamen ab Archipres- 
bytero eiusdem Capituli visitandis et approbandis, in cuiuslibet Canonici, 
et sibi inservientium inibi famulorum praesentia, ita ut diebus festis de prae- 
cepto ab obligatione audiendi Missam in Ecclesiam liberi, et immunes habean- 
tur; salvis tamen iuribus Parochialibus. 

S 6. Porro nolumus inter tot tantaque privilegia eidem Capitulo et Cano- 
nicis concessa numerandum esse illud, quod, quemadmodum Tibi aeque ac 
Nobis notum est, antiqua traditione, contra Sacrorum Canonum Sanctiones, 
ac nostram praesertim Constitutionem, cuius initium est: Cur semper oblatas, ! 


! Cf. N. 345. 

invectum, ab ipsis Canonicis non modo contenditur, sed etiam servatur, inter- 
essendi dumtaxat Choro, et cum caeteris Mansionariis, Cappellanis, Acolythis 
et Clericis canentibus psallentibusque adsistendi, nunquam vero cum iisdem 
canendi psallendive, etsi nonnullos eorumdem esse accepimus, qui aliter sen- 
tientes, a conscientiae angoribus agitantur, ex eo quod eapropter se non 
fecisse fructus suos existiment. 

S8 7. Itaque a Te, Dilecte Fili Noster, poscimus, et flagitamus, ut non 
solum huiusmodi abusum et corruptelam ab Ecclesiastica disciplina absonam, 
et Canonicis Ordinationibus, ac nostrae quoque Constitutioni contrariam, 
penitus evellere et eradicare adnitaris; verum etiam ipsos suaviter fortiterque 
admoneas et horteris, ut in posterum ea, qua decet, et tenentur, reverentia 
Choro intersint, adsistantque, nec non pari pietate, attentione ac vigilantia, 
omnino canere, vel psallere cum caeteris studeant et contendant. 

8 8. Deinde eisdem edicas et notum facias, Nos, quemadmodum per hasce 
nostras in forma Brevis literas Tibi declaramus et iniungimus, decernere 
atque statuere, sicut in eadem Constitutione nostra innuimus, ipsos suosque 
successores Canonicos, Choro quidem interessentes adsistentesque, minime 
vero canentes psallentesque, nullo pacto ex Praebendis et Distributionibus 
facere fructus suos, atque adeo restitutioni obnoxios esse ac fore. 

8 9. Verum cum iis, qui hac super re, conscientiae stimulis acti, ad Te 
confugerint, benigne indulgentes, Tibi facultatem tribuimus, et impertimur, 
ut sive per te ipsum, sive per alios a te deputandos, unusquisque Canonicus 
qui se in canendo psallendove in Choro cum aliis defecisse animadverterit, 
(dummodo promittat se deinceps omnino curaturum, ut in Choro et praesens 
adsistat, et cum aliis canat, psallatque) absolutionem a culpa, et super omnibus 
fructibus indebite perceptis dispensationem obtinere possit et valeat. 

8 10. Caeterum volumus et mandamus, ut nulli eorumdem Canonicorum, 
qui licet praesens in Choro adsistat, tamen minime canat psallatve, suffra- 
gentur huiusmodi indulta ac privilegia, quae unicuique moderno et pro tem- 
pore existenti Canonico, ad tuorum meritorum intuitum, per easdem prae- 
sentes litteras concedimus, et elargimur. 

$ 11. Caeterum te, Dilecte Fili noster, rogamus et in Domino hortamur, 
ut iisdem studiis, quibus Nos, supplicationibus tuis inclinati, eosdem Cano- 
nicos novis Apostolicae benignitatis, auctoritatisque Privilegiis adauximus, 
nostris tuisque rationibus Pastorum Principi lesu Christo aeterno Iudici red- 
dendis satisfaciendum cures; et abusu et corruptela huiusmodi penitus sublata, 
Divinum cultum per Divinae Psalmodiae cantum promovere et augere satagas, 
ut non minus ipsi Canonici, quam Nos ipsi invicem, aeternam mercedem a 
bonorum omnium largitore Deo consequi mereamur. 

8 12. Interim caelestis praesidii auspicem, et studiosae nostrae ad Tibi 
gratificandum voluntatis pignus esse cupimus Apostolicam benedictionem, 
quam Tibi, Dilecte Fili Noster, et iisdem Canonicis, peramanter impertimur. 

[Bened. XIV Bull. tom. 3, p. 585-587]. 

385. 
Benedictus XIV, const. Si datam, 4 mart. 1748. 


S 1. Si datam hominibus fidem frangere, conventionesque eas, quae ab 
humanis legibus robur accipiunt, abrumpere, ac violare non licet; multo 
magis necesse est obligatum Deo mentis propositum immutabiliter servari, 
Nosque praesertim, utpote sacrarum Legum custodes a Deo constitutos, opor- 
tet earum pactionum, quae Divino et Ecclesiastico iure indissolubiles sunt, 
perpetuam firmitatem, et observantiam asserere. Eam ob rem iam usque ab 
Anno Incarnationis Dominicae MpccxLi Pontificatus Nostri 1 Apostolicas 
Literas dedimus, incipientes: Dei miseratione, in Bullario Nostro deinde editas 
tom. I, num. 33,.! quibus certum praescripsimus ordinem, in Tribunalibus 
Ecclesiasticis servandum, quum in ipsis discuti et definiri deberent Causae, 
in quibus de nullitate alicuius matrimonii contracti ageretur; non eo quidem 
consilio, ut si quod forte matrimonium cum impedimento aliquo dirimente 
initum fuisset, de illius nullitate iudicium postulari, aut fieri prohiberemus; 
sed, ut in hoc gravissimo iudicii genere, in quo de sacro Connubiorum foe- 
dere agitur, pleniori veritatis elucidationi consuleremus; utque Iudices, non 
sine certissima cognitione omnium, quae ad rem maxime conducunt, huius- 
modi vinculum ex tot rationibus insolubile, sententiis suis, tamquam irritum 
ab initio, dissolverent. Cuius quidem Constitutionis utilitas, Deo favente, ad 
hunc diem aperte comprobatur: quum ex eo tempore, neque tot Causae 
super praetensa Matrimoniorum nullitate in Tribunalibus pendeant; nec tam 
frequenter, ut antea, Nobis exhibeantur preces pro obtinendis dispensatio- 
nibus super Matrimonio rato, e£ non consummato: dum scilicet ante omnium 
oculos propositae sunt difficultates paulo quidem maiores, sed omnino iustae, 
quae, ex novo ordine a Nobis statuto, cuilibet superandae se offerent, ante- 
quam optatum finem assequatur. 

8 2. Quemadmodum itaque pro Matrimoniis carnalibus a Nobis provi- 
sum fuit, ita nunc de spiritualibus animarum nexibus, de Religiosis videlicet 
utriusque sexus Regularium Professionibus, pari ratione statuere decrevimus: 
nimirum certam normam ac methodum tradere, quam observare debeant 
Iudices Ecclesiastici, quoties iudicia super nullitate Professionum in aliquo 
Ordine Regulari a Sede Apostolica approbato factarum, coram ipsis agitari 
contingat; neque id quidem. ad hunc finem, ut aditus intercludatur iis, qui 
iustis de causis huiusmodi actiones intentare velint, ac postulent, Professio- 
nemr a se factam ex capite nullitatis, irritam declarari; sed, ut ipsi Iudices 
rerum veritatem in specie dignoscere, suasque sententias indubiis fundamentis 
innixas proferre valeant; ac ne unquam, ex ignorantia factorum, aliquem 
decernant solutum vinculo, dum is forte, valida solemnium votorum profes- - 
sione emissa, Religioso Ordini, cui nomen dedit, re ipsa maneat adstrictus. 

Qua ex methodo a Nobis tradenda hunc fructum similiter obventurum spe- 
ramus, ut et rariores in posterum in Tribunalibus futurae sint Causae super 
praetensa Professionum nullitate; et qui deinceps huiusmodi nullitatis decla- 
rationem in foro externo obtinuerint, et consequenter a Religione discesserint, 
non amplius anxia, aut male tuta conscientia vivant, ac propterea ad Nos, 
aut ad Officium Poenitentiariae Nostrae Apostolicae, ut non semel evenisse 
novimus, confugere cogantur, occultato (ut moris est) in precibus nomine, 
fatentes sententiam super Professionis nullitate pravis artibus extortam a se 
fuisse, decepto iudice, vel per mendacia in facti expositione adhibita, vel per 
corruptos Testes; ideoque flagitantes, ut ex gratia, et dispensatione Aposto- 
lica, facultas manendi in saeculo ipsis indulgeatur. 

8 3. Ut autem ordinate procedamus, distinguendum initio est inter Regu- 
lares illos, qui intra quinquennium a die factae Professionis, de illius nulli- 
tate actionem promovent; et eos, qui post elapsum quinquennium reclamant. 
Quod ad priores attinet, celebre est de illis decretum Sacrae Tridentinae 
Synodi, sess. 25, de Regular., cap. 19 in haec verba: Quicumque Regularis 
praetendat, se per vim et metum ingressum esse Religionem, aut etiam dicat, 
ante aetatem debitam professum fuisse, aut quid simile, velitque habitum dimit- 
tere quacumque de causa, aut etiam cum habitu discedere, sine licentia Supe- 
riorum, non audiatur, nisi intra quinquennium tantum a die Professionis, et 
tunc non aliter, nisi causas, quas praetenderit, deduxerit coram Superiore suo, 
et Ordinario. 1n quo sane decreto licet in littera Virorum Regularium dum- 
taxat mentio fiat, nihilominus etiam foeminae Religionem professae compre- 
henduntur, quum ex regulis iuris, masculinum genus etiam foemininum inclu- 
dat, ubi una eademque causa pro foeminis aeque, ac pro masculis militat. 
Quamvis autem Decreti verba satis clara sint, variae tamen quaestiones circa 
eorum sensum, ac vim excitatae fuerunt. 

8 4. Quum etenim ibi sermo dumtaxat sit de Regulari Professo, qui 
suam Professionem nullam fuisse contendat: Quicumque Regularis praetendat 
se per vim et metum ingressum esse Religionem, etc., nihil vero expresse sta- 
tuatur de ipsa Religione, cuius aliquando interest alicuius Alumni sui Pro- 
fessionem irritam declarari; ut si quis, exempli causa, comperiatur occultum 
aliquod impedimentum non revelasse, de quo interrogatus fuerat, adiecta 
declaratione, quod, eo forsan existente, et non patefacto, ipsius admissio a 
Religione minime rata habenda foret; hinc dubitatum fuit, an in huiusmodi 
casu solus Superior Regularis sine Ordinario procedere posset, an vero etiam 
in hac facti specie discutienda esset Causa coram Regulari Superiore simul, 
et Ordinario Loci. Super quo Congregatio Sanctae Romanae Ecclesiae Car- 
dinalium ad ipsius Concilii Tridentini interpretationem ab Apostolica Sede 
deputatorum constanter decrevit, Causas huiusmodi super nullitate Profes- 
sionis, tam a Regulari Professo, quam a Religione, intra quinquennium in 
iudicium deductas, et a Superiore Regulari, et ab Ordinario Loci simul 
cognoscendas esse. s 

& 5. Quum item quinquennium, intra quod admittitur reclamatio adver- 
sus Professionem, Sancta Synodus computandum voluerit a die professionis ; 
cumque potior, atque communior causa, quae pro nullitate Professionis adduci 

solet, in metu consistat; metus autem per totum quinquennium, atque etiam 
ulterius, aliquando perseveret; quaesitum fuit, an, ubi de metu agitur, initium 
quinquennii desumendum sit ab ipso die Professionis emissae, an vero a 
die, quo Professus liberam reclamandi facultatem habere coepit. Eadem vero 
Congregatio declaravit, in utroque pariter casu, concessum quinquennii tem- 
pus a die emissae Professionis esse computandum. 

8 6. Ad idem pariter quinquennium pertinet alia agitata quaestio, an 
scilicet praedicti Ordinarius, et Superior Regularis cognoscere possint Causas 
nullitatis Professionis etiam post ipsum quinquennium, ubi nempe Professus 
intra illius decursum reclamaverit, sed iudicium prosequi deinde neglexerit, 
aut nequiverit. Decretum est autem ab eadem Congregatione, coram praefatis 
Iudicibus a Concilio memoratis agendam esse Causam, etiam post elapsum 
quinquennium, dummodo satis constet, eam intra praescriptum tempus a 
reclamante serio intentatam fuisse. 

8 7. De ipsis autem Iudicibus pro huiusmodi Causarum cognitione a 
Sancta Synodo designatis, per ea verba, coram Superiore suo, et Ordinario, 
complures similiter motae sunt quaestiones, quae maiori eorumdem verborum 
elucidationi causam dederunt. Et primo quaesitum fuit, quisnam censendus 
esset Superior Regularis in casu, et ad effectum, de quo agitur; utrum sci- 
licet Provinciae Rector, an Generalis Ordinis Moderator; Congregatio autem 
eiusdem Concilii Interpres definivit esse Superiorem localem, nimirum Abba- 
tem, vel Guardianum, sive Priorem, aut alio quocumque nomine nuncupatum 
Praepositum, seu Rectorem. illius Monasterii, aut Coenobii, in quo reclamans 
Professionem emisit; eum nempe, qui huiusmodi Monasterii, aut Coenobii 
regimen exercet, quo tempore Causa super nullitate Professionis in iudicium 
deducitur. Quaesitum item fuit, quisnam Monialium proprius Superior dicen- 
dus sit ad effectum iudicandi una cum Ordinario de earum Professionis nul- 
litate. Responsum fuit, quod, si agatur de Monialibus Ordinario Loci immediate 
subiectis, tunc, quum nullus sit earum Superior Regularis, solus Ordinarius 
iudicat de Professione reclamantium intra quinquennium: si vero Moniales 
Regularium regimini subsint, tunc huiusmodi Causae judicandae sunt ab 
Ordinario loci simul, et a Superiore Regulari; ab eo nimirum, cui concre- 
ditum est universum Monasterii regimen, non autem a Confessario Regulari 
Monialium. Dubitatum est etiam, utrum Superior Regularis ius suum cedere 
possit Ordinario Loci, eique permittere, ut in huiusmodi Causis solus pro- 
cedat, et iudicet. Id autem praedicta Congregatio fieri posse negavit; permisit 
tamen Superiori Regulari, ut si iudicium assumere nolit, aut non possit, alium 
subrogare valeat vel Regularem, vel etiam Ecclesiasticum Saecularem iuris 
Canonici peritum, qui una cum Ordinario Iudicis partes exerceat. Denique 
quaesitum fuit, si forte Ordinarii, et Superioris Regularis iudicia inter se 
discrepantia extiterint, quodnam ex ipsis alteri praevalere debeat. At in hoc 
casu responsum fuit, Causam ipsam ad Apostolicae Sedis iudicium devolu- 
tam censeri. 

8 8. Quum vero inter capita nullitatis Professionem Regularem irritantia 
unum etiam adnumeretur, si nempe aliquis Professionem emiserit in Coe- 
nobio ad Novitiorum institutionem minime destinato, in iis tamen locis, in 

quibus rec. mem. Praedecessor Noster Clemens Papa VIII Decreta de Regu- 
laribus a se edita vim habere mandavit; si quis ex hoc capite Professionem 
a se factam intra quinquennium impugnare voluerit, aut etiam si Religio 
intra idem quinquennium postulaverit alicuius Professionem ex huiusmodi 
capite irritam declarari; decretum extat a fel. record. Urbano Papa VIII 
altero Praedecessore Nostro, iustis gravibusque de causis, ac de consilio prae. 
fatae Congregationis Concilii Tridentini Interpretis, editum die v Ianuarii 
Anni wpcxxxvi, incipien. Ad occurrendum, quo statutum fuit, huiusmodi 
Causas ad eandem Congregationem privative pertinere. Haec sunt potiora 
in hoc genere Decreta ex Regestis praelaudatae Congregationis excerpta, quae 
licet alias a Praedecessoribus Nostris Romanis Pontificibus Apostolica Auc- 
toritate non semel approbata fuerint, et confirmata; Nos tamen eadem, prae- 
sentium Literarum tenore, atque Auctoritate simili, novo approbationis, et 
confirmationis Nostrae robore communimus, atque ab omnibus, ad quos 
spectat, seu respective spectabit, in posterum pro regula haberi, ac plenariae 
executioni demandari praecipimus. 

8 9. Quibus ita constitutis, firmataque pertinentia Causarum, quae intra 
quinquennium a die Professionis emissae adversus illius validitatem introdu- 
cuntur; consequens est, ut et ea indicemus, quae de ordine, ac methodo in 
huiusmodi iudiciis servanda, a Maioribus sapienter constituta sunt; tum ea 
proferamus, quae Nos ipsi opportune addenda censuimus, quaeque pari 
auctoritate, ac praesentium literarum vigore, perpetuis futuris temporibus 
servari volumus, et mandamus. Iam de ipsa huiusmodi Causarum introduc- 
tione notum est decretum eiusdem Concilii Tridentini cit. sess. 25, cap. 19, 
de Regular., ut si quis antea habitum sponte dimiserit, nullatenus ad alle- 
gandam quamcumque causatm admittatur, sed ad Monasterium redire cogatur, 
et tamquam Apostata puniatur; interim vero nullo privilegio suae Religionis 
iuvefur. Ex quo sequitur, Regularem postulantem iudicium fieri de suae Pro- 
fessionis nullitate, ab ipso iudicii limine repelli, nisi constet eum in Reli- 
gionis suae Claustris morari, et Habitum Regularem resumpsisse, si ipsum 
antea deposuerit. 

8 10. De probationibus vero, licet non ignoremus, apud Superiores Regu- 
lares, Ordinariosque Locorum usu receptum fuisse, in re tanti momenti, 
iudicia sua fundare in extraiudicialibus attestationibus, quantumvis iuramento 
firmatis, quae ad perpetuam dicuntur; hoc tamen de caetero usurpari pro- 
hibemus; volentes, atque districte mandantes, ut ad adstruendas probationes 
in huiusmodi Causis necessarias, verus et iudicialis Processus omnino con- 
ficiatur, in quo et Articuli exhibeantur ex parte illius, qui adversus. Profes- 
sionem agit; et Interrogatoria dentur ab ea parte, quae stat pro ipsius Pro. 
fessionis validitate, et Testes tam super Articulis, quam iuxta huiusmodi 
Interrogatoria examinentur: utque, hac forma non servata, Processus ipse, 
et Sententia dependenter ab eo prolata, insanabili nullitatis vitio corruere 
censeantur; salva etiam dispositione iuris communis, quoad alia nullitatis 
capita, si quae forte in ipsa Processus compilatione intervenerint. 

8 11. Sub eadem poena nullitatis, decernimus, atque statuimus, ut in 
hoc uidicio citari, et audiri debeant tum Defensores Monasterii, seu Coe- 

nobii, in quo professus Vota Religiosa suscepit, tum ipsius Professi Consan- 
guinei, sive propinqui, sive alii, quibus bona sua donavit, aut cessit; uno 
verbo omnes, quorum interest illius Professionem sustineri; in primis autem 
ii citentur (si superstites fuerint) qui indicati erunt tamquam Auctores, aut 
complices metus eidem incussi, ut Votis invitus se obstringeret. Quemad- 
modum vero in citata Constitutione Nostra, quae incipit De miseratione, 
decrevimus, ut in singulis Dioecesibus ab Ordinario deputari deberet aliquis 
probitate, ac doctrina commendatus, cuius officium esset in Causis Matri- 
monialibus in iudicio stare pro validitate Matrimonii; ita nunc omnibus, et 
singulis Locorum Ordinariis committimus, et mandamus, ut personam ali- 
quam similibus qualitatibus praeditam in suis respective Dioecesibus eligant, 
cui Defensoris Professionum munus imponant; utque huic omnia demandata, 
iniuncta, et respective applicata esse censeantur, quaecumque Nos in praeci- 
tatis Literis de Matrimonii Defensore statuimus; Nos enim eadem omnia, 
praesentium tenore, ad huiusmodi Professionum Defensores expresse exten- 
dimus, et respective applicamus, et quoad istos pari modo locum habere 
decernimus. Id solum peculiariter pro Defensore Professionis in praesentibus 
statuentes, ut scilicet quidquid pro ipsius honorario, aut mercede, sive pro 
expensis in defensione Causae occurrentibus, eidem praestandum esse Iudex 
prudenter arbitratus fuerit, id omne ab illis exsolvi debeat, quibus a Pro- 
fesso renunciata fuerunt bona in Religionis ingressu dimissa; si vero hi 
non existant, aut si Professus nihil renunciandum habuerit, ipsa Religio, 
quatenus ex illis sit, quae temporalia bona possident, ad huiusmodi solu- 
tiones teneatur. Si autem nec adsint bona renunciata, nec Ordo Regularis, 
de quo agitur, quidquam possideat, tunc Defensori Professionis satisfiat 
ex pecuniis Mulctarum illius Tribunalis, in quo Causa agitata fuerit, sive 
alterius, prout in aliis praedictis Literis Nostris de Matrimonii Defensore 
statuimus. 

8 12. Lata demum Sententia a Superiore Regulari, et ab Ordinario Loci, 
si ea pro validitate Professionis pronunciata fuerit, neque Professus appel- 
lationem interponat, Causam finitam esse non dubitatur. Si vero Professus ad 
Iudicem secundae instantiae appellaverit, vel etiam ulterius eadem Causa retra- 
ctanda fuerit: in omnibus hisce iudiciis volumus similiter Defensorem Pro- 
fessionis ex officio deputatum intervenire, eodem prorsus modo, quo in 
citata Constitutione decrevimus, Defensorem Matrimonii, in secunda et ulte- 
riori instantia, iudicio semper adesse. Ac sicuti praeterea statuimus, huius- 
modi Defensoris partes esse, a Sententia Iudicis primae instantiae pro Matri- 
monii nullitate lata ad ulterioris instantiae Iudicem provocare; et formam 
prosequendi iudicium in ulterioribus huiusmodi instantiis praescripsimus; 
porro volumus, ut Defensor Professionis a Sententia in prima instantia pro 
nullitate Professionis edita appellare omnino debeat, atque in secunda, seu 
ulteriori huiusmodi Causarum revisione, eadem omnia volumus observari, 
quae pro Causis Matrimonialibus in eadem Constitutione mandavimus. 

S 13. Quemadmodum denique legitimas poenas ibidem constituimus 
adversus eos, qui post unicam obtentam Sententiam pro prioris Matrimonii 
nullitate, sive pendente appellatione, sive ea per incuriam, aut fraudem Defen- 

soris non interposita, ausi fuissent novas Nuptias contrahere; atque decre- 
vimus nemini licere ad altera Vota transire, nisi duae saltem sententiae con- 
formes pro nullitate prioris Matrimonii emanaverint; ita, si quis in Ordine 
Regulari Professus, post unicam Sententiam, favore nullitatis Professionis 
pronunciatam, sive pendente, sive omissa culpabiliter appellatione, e Clau- 
stris exire, a Religione discedere, quodque magis est, habitum Regularem 
abiicere praesumpserit: volumus, atque statuimus, omnibus eum poenis, atque 
censuris a Sacris Canonibus, et a Constitutionibus Apostolicis contra Apo- 
statas latis, atque sancitis, subiacere, et obnoxium esse; decernentes pariter, 
in huiusmodi Causis de Professionis nullitate, liberum Professo non esse a 
Religione migrare, nisi duas saltem obtinuerit Sententias conformes, quibus 
ab eo emissa Professio nulla, et irrita declarata fuerit. 

8 14. Et primae quidem Instantiae Iudices super validitate Professionum, 
quae intra quinquennium iudicialiter impugnantur, ut supra dictum est, Supe- 
rior Regularis, simulque Ordinarius Loci esse debent. Si vero eaedem Causae 
in secunda, aut ulteriori instantia sint discutiendae, statuimus, inhaerentes 
antiquis quibusdam saepedictae Congregationis Cardinalium Concilii Tri- 
dentini Interpretum Decretis (quae pariter tenore praesentium approbamus, 
et confirmamus), ut Causae huiusmodi ad eos Iudices devolvantur, ad quos 
deiure aliae omnes Causae Ecclesiasticae, post Sententiam Ordinarii, in. gradu 
appellationis respective devolvuntur; ita tamen, ut hi quoque Iudices, sicuti 
Ordinarius in prima instantia una cum Superiore Regulari processit, sic et 
ipsi procedere, et iudicare debeant una cum Superiore Regulari, non quidem 
illius Monasterii, in quo reclamans professus est, sed alterius Monasterii 
eiusdem Ordinis in eorum Civitate, aut Dioecesi existentis, vel, eo non 
extante, cum Superiore vicinioris Monasterii eiusdem pariter Ordinis, seu 
cum alia persona Ecclesiastica, cui, iuxta praemissa, Superior ille, ad quem 
pertinet, suas vices ad hunc effectum delegaverit. Si autem huiusmodi Causae 
in secunda, aut ulteriori instantia ad Sedem Apostolicam devolvantur, et a 
praedicta Congregatione Concilii, sive ab altera super Consultationibus Epi- 
scoporum, et Regularium, aut denique ab Auditorio Rotae, ut respective assolet, 
discutiendae fuerint; nullus erit locus ad iudicandum Superiori Regulari; qui 
neque tunc ad ferendam Sententiam admittitur, quum ab eadem Congrega- 
tione Concilii, iuxta relatum superius Urbani Praedecessoris Decretum, exa- 
minanda fuerit, etiam intra quinquennium, validitas Professionis ex eo capite 
impugnatae, quod facta fuisse asseratur in Monasterio, aut Coenobio Reli- 
giosis Tyronibus instituendis minime addicto. 

$ 15. Hactenus de iudiciis super nullitate Professionis, quae intra quin- 
quennium a die ipsius Professionis emissae introducuntur; de quibus hoc 
etiam declarando decernimus, ut quaecumque in superioribus statuta sunt, 
ea omnia locum habere, et observari debeant etiam in Curia S. R. E. Cardi- 
nalis, Nostri et Romani Pontificis pro tempore in Urbe, eiusque Districtu 
Vicarii in Spiritualibus Generalis, quoties huiusmodi Causas intra idem quin- 
quennium in ipsius Tribunali Ordinario iudicandas esse contingat. lam vero 
videndum est de eiusdem generis Causis, quae, post elapsum quinquennium 
huiusmodi, in iudicium adducuntur. 

$ 16. Porro quum Sancta Tridentina Synodus, post quinque annos ab 
emissa Professione transactos, omnem aditum ad reclamandum Professis inter- 
clusum esse sanxisset, per ea aperta verba superius relata: Noz audiatur, nisi 
intra quinquennium a die Professionis; adeo inhaerendum huiusmodi sanctionis 
literae duxerunt Maiores Nostri, ut sub piae mem. Praedecessore Nostro Gre- 
gorio Papa XIII decretum fuerit, ac veluti pro regula statutum, nullius Causae 
introductionem super nullitate Professionis, elapso quinquennio, admittendam 
esse; etiamsi Professio per vim, et metum facta diceretur, atque probari vellet, 
huiusmodi vim; et metum toto quinquennii tempore permansisse. Verba De- 
creti die v Martii Anni wpxcvrm editi, quae habentur Decretorum Congrega- 
tionis Conciliz, Tom. 9, fol. 55, haec sunt: Gregorius XIII ex Sententia Con- 
gregationis Concilii, declaravit, eos, qui per vim, et metum se Religionem 
professos praetenderent, nisi intra quinquennium reclamaverint, eo elapso, non 
esse audiendos, tametsi allegarent, vim et metum semper durasse. 

S 17. At vero procedentibus temporibus, non sine iustis gtayirqüe 
causis, ut plane persuasum habemus, inductum fuit, ut admitterentur instan- 
tiae pro restitutione in integrum adversus lapsum quinquennii. 

8 18. De quibus tamen iudicium facere ad Apostolicam Sedem semper 
privative pertinuit, sive ex parte Professi, sive ex parte Religionis instantiae 
huiusmodi proponerentur, ac licet ipsa reclamatio ob impedimentum per 
totum quinquennium perseverans dilata fuisse diceretur. Hoc enim reme- 
dium restitutionis in integrum, extraordinarium in iure vocatur, cuius con- 
cedendi facultas Iudicibus inferioribus competere nequit, non obstante qua- 
cumque contraria consuetudine, etiam immemorabili, aut quolibet asserto 
privilegio; ut patet ex compluribus in eandem sententiam decretis eiusdem 
Congregationis Tridentini Concilii Interpretis, quae recensita fuerunt in 
Decreto edito die xxiv Septembris Anni wmpccxr in Causa Szcula Restitu- 
tionis in integrum, quod a Nobismetipsis die xxvi eiusdem mensis, et anni 
approbatum, et contirmatum fuit, quodque iterum praesentium tenore appro- 
bamus, et confirmamus; reservato Nobis, et Successoribus Nostris Romanis 
Pontificibus iure concedendi Ordinariis, et Superioribus Localibus, in. qui- 
busdam peculiaribus casibus, facultatem examinandi etiam causas restitu- 
tionis in integrum, ac super ipsis pronunciandi, antequam ad sententiam 
ferendam super professionis validitate, aut nullitate deveniant, ut non semel 
ex Apostolicae Sedis dispensatione factum fuisse non ignoramus. 

8 19. Huius autem iudicii methodus diversa quondam fuit ab ea, quae 
in praesenti observatur. Antiquis enim temporibus, visa probabili ratione 
seu fumo, ut aiunt, causarum restitutionis in integrum, ea ab Apostolica Sede 
concedebatur; nimirum facultas indulgebatur reclamantibus adversus Profes- 
sionem, ut, licet elapsum esset quinquennium, nihilominus de illius nulli- 
tate coram ludicibus competentibus actionem promovere possent; pro cuius 
iudicii instructione deinceps a Superiori Regulari, et ab Ordinario Loci legi- 
timus conficiebatur Processus, atque sententia super validitate, aut nullitate 
ferebatur. Quae sane methodus si hoc etiam tempore in usu esset, oporteret 
Nos eorum praecipue, quae ad huiusmodi iudicium consequentia sunt, ratio- 
nem habere; ac providere, ne unius tantum sententiae vigore Professiones 

Regulares dissolverentur. Sed alius hodierno tempore est ordo, qui in prae- 
fatis Congregationibus, seu Tribunalibus Urbis, pro concedenda restitutione 
in integrum adversus lapsum quinquennii, observatur. Nam priusquam super 
eo quidquam decernatur, committitur Ordinario Loci, et Superiori Regu. 
lari, ut Processum conficiant; eoque demum transmisso, proponitur dubium 
super concessione restitutionis in integrum, idque non minus accurate, ac 
severe examinatur, ac si dubium propositum esset super ipsa validitate, aut 
nullitate Professionis. Si autem petita in integrum restitutio concedatur, tunc 
Ordinario, et Superiori Locali committitur, ut sententiam proferant super 
controversa Professionis validitate. Sed quamvis in huiusmodi Commissio- 
nibus plena ipsis relinquatur facultas iudicandi sive pro validitate, sive pro 
nullitate professionis, prout ipsis iustum visum fuerit; usu tamen compertum 
est, quod, quum iidem satis noverint, quam diligenti, et gravi iudicio apud 
Sedem Apostolicam discussae fuerint causae, propter quas restitutio in inte- 
grum concessa fuit; viso dumtaxat huiusmodi concessionis rescripto, nec ulte- 
riori instituto examine, ad ferendam pro nullitate Professionis sententiam ut 
plurimum sine dubitatione procedunt. 

& 20. Accuratum huiusmodi examen causarum restitutionis in integrum 
apud Romanae Curiae Iudices in more positum, non modo non immutare 
intendimus, verum etiam approbatione Nostra singulis, ad quos pertinet, 
magnopere commendatum, ab ipsis in posterum observari volumus, ac iube- 
mus; hoc tamen addito, ut in Commissionibus, quae diriguntur Superioribus 
Regularibus, et Ordinariis Locorum pro conficiendis Processibus, iisdem, 
sub poena nullitatis actuum, iniungatur, ut in omnibus procedere debeant 
cum interventu Defensoris Professionis; ad quem nimirum pertinebit Inter- 
rogatoria dare, iuxta quae examinari debebunt Testes, aliaque ad Officium 
sibi impositum pertinentia diligentissime praestare. Item volumus, ut ipsa 
propositione dubii super concessione restitutionis in integrum, tam in prae- 
fatis. Cardinalium Congregationibus, Concilii Tridentini interpretationi, et 
Episcoporum ac Regularium consultationibus praepositis, quam in Auditorio 
Rotae, aut in quacumque Congregatione peculiariter forsan deputata, sub 
simili nullitatis poena, Defensor Professionis, ab eo, qui Tribunalis caput 
est deputatus, expensis eorum, de quibus supra, semper et in omnibus actibus 
in iudicio stare debeat; neque solum in prima huiusmodi dubii propositione, 
sed etiam in ulterioribus; quatenus reclamans in prima reiectus, ad novam 
audientiam admittatur. Denique, ut pro fruendo beneficio restitutionis in 
integrum, unica favorabilis resolutio nequaquam sufficiat, nisi ea per secun- 
dam conformem, iterato Causae examine, auditoque semper Defensore Pro- 
fessionis, confirmata fuerit; quemadmodum in altera Constitutione Nostra, 
praesentis initio allegata, de Causis super nullitate Matrimonii constituimus. 
Nos enim praesentium tenore decernimus, ac sub poenis adversus Apostatas 
sancitis districte prohibemus, ne quis sub clypeo unicae resolutionis pro con- 
cessione restitutionis in. integrum obtentae, e Religiosis Claustris migrare, 
multoque minus Habitum Regularem deponere audeat, seu praesumat: quum 
ad praedictas poenas declinandas, et altera resolutio super restitutione in 
integrum priori consentanea, et sententia super nullitate Professionis a Supe- 

riore Regulari, et ab Ordinario ferenda, expectari omnino debeant; nec nisi 
per huiusmodi sententiam, a praedictis Iudicibus, praeviis duabus resolutio- 
nibus pro concessione restitutionis in integrum, legitime latam, Iudicium abso- 
lutum censeri queat. 

$ 21. Quae omnia si ita observabuntur, ut a Nobis constituta sunt, utque 
omnibus, ad quos pertinet, ac pertinebit in posterum, sedulo observanda et 
implenda a Nobis praescribuntur, et enixe inculcantur; profecto non dubi- 
tamus, quin multo rariores in posterum futurae sint instantiae, et contentio- 
nes eorum, qui vel intra quinquennium a die Professionis emissae, vel etiam 
eo elapso, susceptum Religiosae vitae Institutum relinquere adnitantur. Ad 
hoc autem certius obtinendum magnopere contulerit, si a Superioribus quo- 
que Regularium Ordinum in Novitiorum admissionibus ea observabuntur, 
quae et in eorum Constitutionibus, et in Decretis felicis recordationis Cle- 
mentis Papae VIII Praedecessoris Nostri! statuta sunt, quaeque omnia ab 
ipsis plenissime observari, et impleri, Nos pariter ipsis praecipimus, ac iube- 
mus; tum etiam si ipsi minus facile consensum suum praebebunt, ut admit- 
tantur ad Professionem Tyrones, sive qui aetatem quidem a Concilio prae- 
scriptam compleverint, at non ad eam pertigerint, quae a Constitutionibus 
Ordinis statuta est; sive illi, qui licet annum Novitiatus expleverint ad nor- 
mam Concilii,? adhuc tamen ulterius in eo manere deberent, iuxta praescri- 
ptum suarum peculiarium Constitutionum; multoque magis ii, qui nec per 
integrum annum, sed per octo, aut sex menses dumtaxat Tyrocinium posue- 
runt; ac demum si ipsi Superiores haud se interponent, neque curabunt, ut 
Professi ante legitimam aetatem ad Ordines Sacros promoveantur. Quae- 
cumque enim sive in Sacris Canonibus, aut Pontificiis Constitutionibus, sive 
in peculiaribus Ordinum statutis, circa praemissa provide constituta sunt, 
non parum habent momenti ad religiosam vocationem in hominum cordi- 
bus stabiliendam, et ad cohibendam versatilem animorum mobilitatem, quae 
ut plurimum aut sola, aut potissima causa est, qua Professi adducuntur, ut 
vota, quibus obstricti sunt, irrita declarari cupiant. Neque vero Apostolica 
Sedes ullas unquam dispensationes in praemissis concedere consuevit, nisi 
praevio assensu, aut etiam accedentibus precibus Superiorum Regularium; 
quibus nempe aequum, et necessarium est fidem adhiberi in expositione 
causarum, quas urgere asserunt pro concedendis dispensationibus, quae 
petuntur. lllud autem nullo modo ferri, aut probari potest, quod tamen 
apud plerosque invaluisse constat, ut scilicet reclamantibus adversus Pro- 
fessionem sive intra quinquennium, sive post eius decursum, Superiores ipsi 
contradictores sese non exhibeant, aut etiam aperte suffragentur; ex falsa 
nimirum opinione, quod Religiosorum Virorum societate indignus censen- 
dus sit, quicumque ab ea discedere exoptat; quodque ex inutili Monacho, 
utilis fortasse Clericus Saecularis existere possit. Nunquam enim licitum est 
iustitiam deserere, aut prodere, quae iubet omni ratione sustineri actum adeo 


! Cf. N. 183, 186, 189. 
? Sess. XXV, de regularibus, c. 15. 

solemnem, et natura sua irrevocabilem, in quo perficiendo, una cum Pro- 
fesso, ipsa quoque Religio intervenit. 

S 22. Ad praedictum finem praeterea quam maxime proderit, si et Eccle- 
siastici Praesules, et Iudices, debitas officii sui partes explere non praeter- 
mittent. Ecclesiarum quidem Praesules, si anathemati subiectos declarabunt 
omnes et singulos, cuiuscumque qualitatis, conditionis, et dignitatis fuerint, 
. qui Virgines, aut Viduas, seu alias quascumque Mulieres invitas, praeter- 
quam in casibus in iure expressis, coégerint ad ingrediendum Monasterium, 
vel ad suscipiendum habitum cuiuscumque Religionis, vel ad emittendam 
Professionem; iuxta sanctionem Sacrae Tridentinae Synodi, sess. XXV, cap. 18, 
de Regular., ubi etiam pares censurae statuuntur adversus eos, qui in huius- 
modi factis consilium, auxilium, vel favorem dederint; ac si omnes similiter, 
quotquot ausi fuerint compellere viros ad ingrediendam Religionem, et ad 
Vota profitenda, iustis gravibusque poenis afficient. Iudices vero, si, falso 
ante omnia deposito praeiudicio, quo nonnulli arbitrantur latissimam viam, 
quoad fieri potest, aperiendam esse iis, qui inde migrare cupiunt, ubi invito 
animo commorantur, ad exactam iustitiae lancem expendent et numerum, 
et qualitatem Testium, qui ad comprobandam nullitatem Professionis indu- 
cuntur; et vim maiorem a minori, metum gravem a levi, debilem a constan- 
tiori sexu, interclusam a permissa reclamandi facultate discernent; aliasque 
omnes circumstantias sedulo animadvertent, quae in hoc toto rerum genere 
ab Auctoribus considerari solent. 

S 23. Itaque praedictis omnibus, et singulis gravissime denunciamus, 
districteque praecipimus, ut in cunctis, quae ad eorum officia pertinent, a 
iustitiae tramite, et a praescriptis sibi legibus ne minimum quidem disce- 
dant; ac meminerint omnium, quaecumque gesserint, severissimam sibi ratio- 
nem tum apud Divinum Iudicem, tum apud homines reddendam fore. Nos 
vero, si Deo placuerit valetudinem Nobis cum vita servare, non parum 
operae conferre intendimus, quo planius, atque facilius de Causis huius 
generis ab ipsis in posterum iudicari valeat. Siquidem Nobis propositum 
est cum consilio selectorum Virorum in Theologica, et Canonica facultate 
praestantium, nonnullas quaestiones accurate examinare ac dirimere, quae 
variis Scriptorum opinionibus iactatae, et varias species induentes, iuxta 
diversas occurrentium casuum circumstantias, ancipites atque sollicitos deti- 
nere solent Iudicantium animos; ut Nobismetipsis in minoribus olim con- 
stitutis non semel evenisse meminimus, quum pro munere Secretarii prae- 
fatae Congregationis Cardinalium Concilii Tridentini Interpretum, huiusmodi 
Causas ad regulam luris exigendas prae manibus haberemus. Eiusmodi 
sunt, exempli causa, quaestiones: Utrum Professio, quamvis initio nulla 
fuerit, per subsequentes tamen actus convalidetur; quinam sint actus, ex 
quibus huiusmodi convalidatio, seu ratificatio inducatur; et quid momenti 
habeat ad hunc effectum susceptio Sacrorum Ordinum ad f£itulum Reli- 
giosae paupertatis. Praeterea, si quis forte ante legitimam aetatem ignorans ' 
Professionem emiserit, et in ea ignorantia per plures annos in Religione 
permanserit, seque valide Professum existimans, ea omnia, quae Professo- 
rum sunt, una cum Sociis praestiterit, an hic deinde intelligens, qua aetate 

Vota emiserit, non obstantibus actibus veri Professi a se gestis, adhuc, 
praefatae ignorantiae praesidio, actionem habeat ad reclamandum adversus 
Professionem a se factam; an vero talis ignorantia nihil eidem suffragetur, 
quo minus Professionem initio nullam per subsequentes actus ratam habuisse 
censeatur. Item, an Professus, qui in Professionis actu impedimentum ali- 
quod, sive defectum, occultavit, de quo interrogatus fuit, addita declaratione 
ad formam Constitutionum, quod scilicet Religio ipsum, cum huiusmodi 
defectu, aut impedimento forsan occultato admittere non intendebat; an, 
inquam, talis Professus, qui Religioni dolum struxit, eiusmodi commodum 
ex propria fraude desumere possit, ut validitatem suae Professionis ex eo 
capite impugnare valeat. Denique, an ullam vim habere debeat in foro 
externo ad suadendam ludici nullitatem Professionis, quod reclamantes Pro- 
fessi asserere saepe non dubitant, se in proferendis Religiosis Votis, men- 
tem servasse alienam a proposito se obligandi. Haec omnia, aliaque similia 
in huiusmodi iudiciis frequenter occurrentia, et in utramque partem hacte- 
nus disputata, tum Nostro, tum aliorum, quos, ut supra diximus, in con- 
silium advocaturi sumus, diligenti studio, Deo adiuvante, explanare delibe- 
ravimus. 
[Bened. XIV Bull, tom. 2, p. 393-403]. 


386. 


Benedictus XIV, litt. ap. Exemplis Praedecessorum, 
19 mart. 1748. ! 


8 1. Exemplis Praedecessorum nostrorum adducti, nonnullis Familiis 
Regularium permisimus, ut Fideles, qui statis anni diebus ipsarum Eccle- 
sias inviserent, et indictis pietatis operibus satisfacerent, Indulgentiam Ple- 
nariam consequerentur, utque Monasterii Praeses, vel alius Sacerdos a Patre 
Provinciali designandus, populo tunc temporis congregato, Summi Ponti- 
ficis nomine, Benedictionem impertiret. 

8 2. Nullus unquam ritus ad hanc rem peragendam praescriptus fuit; 
quae quidem extra Urbem solum contingit, cum Pontifex ipse Romae Bene- 
dictionem populo elargiatur: etenim is ritus, qui Urbani VIII Praedecessoris 
nostri auctoritate probatus asseritur, et qui post editos nonnullos Romanos 
Rituales typis impressus fuit, ad eam Benedictionem, de qua verba facimus, 
minime pertinet, sed illam complectitur, quae, non pluries, non semel quo- 
libet anno, sed aliqua urgente legitima causa, populis et agris tribui con- 
suevit, et pro qua certus Delegatus Apostolicus semper constituitur, qui 
Brevi Apostolico munitus, potestatem obtinet non solum benedicendi populo, 
sed illum quoque dissolvendi ab omni vinculo Excommunicationis, Suspen- 
sionis, Interdicti, et a caeteris Ecclesiasticis Censuris ac poenis, si quas forte 


' Deest inscriptio, quae cuilibet Superiori Generali Regularium Ordinum hac 
facultate gaudentium aptata fuit. . 

populus imprudens atque ignarus contraxerit, etiamsi illae in Bulla /z Coena 
Domini contineantur. 

S 3. Cum haec ita sint, tamen deprehendimus, quemdam ritum temere, 
et inconsulto excogitatum esse pro supradicta prima Benedictione Pontificia 
invocativa, quae aut pluries, aut semel datur quolibet anno. Quippe simplex 
Sacerdos in medio Altaris collocatus, Ministris circumadstantibus, et sacris 
indumentis ornatis, trinam Benedictionem populo impertit, et alia plura gerit, 
quae enumerare hoc loco supervacaneum existimamus. 

S8 4. Equidem Bezedictio super populum solemnis est: eamque in qua- 
cumque Orbis terrae parte Romanus Pontifex elargiri potest; Episcopus 
autem in sua Dioecesi, et locis ipsius etiam exemptis, Archiepiscopus in sua 
Provincia, et locis eius exemptis, eamdem exercere valet potestatem. Id con- 
stat Decreto Clementis V in Viennensi Concilio, quod in Clementina ArcAie- 
piscopo, de privilegiis, recensetur. Porro Abbatibus eiusdem Benedictionis 
super populum tribuendae facultas conceditur in Ecclesiis, quae ipsis plene 
subiiciuntur, modo tamen Apostolicum privilegium ad id necessarium obti- 
nuerint; quo sane uti nequeunt, nisi postquam Sacrum solemne, aut Vespe- 
ras in Ecclesia peregerint, nam populo in via passim occurrenti benedicere 
ipsis non licet, nisi id clare in eodem privilegio declaretur, uti respondit 
Alexander IV, in cap. Abbates, de privilegiis, in sexto. 

8 5. Simplex ergo Sacerdos nequit Benedictionem super populum elar- 
giri, iuxta Can. Ministrare 26, quaest. 6: Benedictionem quoque super populum 
in Ecclesia fundere, Presbytero penitus non licebit; quod tamen eidem Sacer- 
doti modo permittitur, postquam Divinum Missae Sacrificium absolvit. Dictum 
est, modo permitti: si etenim sacram antiquitatem inquiramus, neque id 
Presbytero licitum olim fuisse cognoscemus, uti Nos ipsi certis documentis 
ostendimus in nostro Tracíatu de Sacrificio Missae, sect. 1, num. 382, qui 
primo Bononiae anno 1740 typis editus fuit, ac sect. 1, num. 391, in eodem 
Tractatu, qui deinde Latine redditus publicam lucem iterum adspexit Patavii 
anno 1745. Etsi siquidem in usu semper fuerit, ut, re Divina peracta, popu- 
lus ab Ecclesia Benedictione dimitteretur, quemadmodum in Can. Missas, 
de Consecratione, dist. 4, continetur; id tamen, non a Sacerdote celebrante, 
sed vel ab Episcopo, si praesens aderat, vel, si aberat, ab Archipresbytero 
eius iussu praestabatur: quo sensu explicatur Decretalis in Cap. Officium, 
de Officio Archipresbyteri, ubi inter Archipresbyteralia munera recensetur 
Benedictiones Presbyterales in. Ecclesia dare, prout animadvertit Gonzalez in 
idem Cap. Officium, num. 2, idemque antea plane comprobaverat Saussay 
in Panoplia Sacerdotali, pag. 558. 

8 6. Quibus omnibus subsequens plurium saeculorum contraria prae- 
valuit disciplina, quae Sacerdoti celebranti potestatem fecit Benedictionem 
super populum in fine Missae effundendi, ob eam potissimum causam, quam 
Bellotus recenset in. Ritibus Laudunensis Ecclesiae, part. 3, pag. 136, num. 9: 
At, cum. Benedictio ad Missae perfectionem pertineat hodie, sine qua fas non 
est ab incepto Sacro recedere, nec iure queat populus ante Benedictionem ipsam 
egredi, ex praecitata Agathensi Synodo, quatenus integrae Missae non interes- 
set quisquis praemature recederet ; sequitur, facultatem cuilibet celebranti con- 

cessam esse, privatam illam Benedictionem ad finem Missae populo ubique loco-- 
rum impertire. dem inter Morales Scriptores commemorat Quartus ad Rubri- 
cas Missalis, pag. 386, in Dubiis conscientiae. 

S 7. In Can. Ecce ego, dist. 95, haec leguntur: Nemo Anc Episcoporum, 
invidia diabolicae tentationis inflatus, irascatur in Templo, si Presbyteri 
interdum exhortentur plebem, si in Ecclesiis praedicent, si plebibus, uf scri- 
ptum est, benedicant. Si Glossae fidem praestemus, illud bezedicere declarat 
Benedictionem, quae populo traditur a Sacerdote, qui rem Divinam perficit, 
nempe post ea verba: /fe Missa est; quam sane interpretationem Nos minime 
respuimus, cum certum habeamus, eumdem textum Sancto Hieronymo non 
esse tribuendum; quod nonnulli falso putaverunt, quos merito redarguit 
Theophilus Raynaudus Operum, tom. 16, pag. 211; sed incerto Auctori, qui 
inter vivos fortasse tunc agebat, cum Benedictio in fine Missae inter Bene- 
dictiones Presbyterales iam haberetur, ususque invaluisset, ut Sacerdos, 
peracto Missae Sacrificio, populum Benedictione iure suo dimittat, sive absit, 
sive intersit Episcopus: ea tamen statuta lege, ut, si intersit, et in sua sit Dioe- 
cesi, ad eum prius se convertat, eique caput inclinet, veluti facultatem populo 
benedicendi postulans; quod ab eodem Sacerdote praetermittitur, si Episcopus 
Missae intersit, sed extra suam Dioecesim versetur, prout desumitur ex Ru- 
bricis Missalis tit. de Benedictione in fine Missae, et Evangelio Sancti Ioannis. 

S. 8. Cum iam perspectum sit, quo tempore, et loco simplex Sacerdos . 
populo possit Zure suo benedicere, necessario consequitur, nullam aliam Bene- 
. dictionem super populum ab ipso impertiri licite, nisi iure delegato. Huius 
naturae est Benedictio, de qua nurc agimus, quae per delegationem Apo- 
stolicam cum unice concedatur, Nostrum est omnino ritum praescribere, 
quem inferius pro norma in posterum servanda subiiciemus, quo sane uti 
volumus, ac decernimus eos Ordines Regulares, sive Mendicantes, sive non 
Mendicantes, Monasticos, vel Clericorum Regularium, quibus Nos ipsi, vel 
Praedecessores nostri, vel futuri Romani Pontifices, facultatem tribuendae 
populis Benedictionis permiserint. 

8 9. Admoneatur itaque populus de Indulgentia a Sede Apostolica con- 
cessa, de praeceptis operibus pro ea lucrifacienda, de die, quo visitanda est 
Ecclesia, de hora denique qua datur Pontificia Benedictio; et admonitio haec 
fieri possit, quatenus opus sit, etiam schedis impressis, et consuetis locis 
palam afífixis: licet etenim id a Praedecessore Nostro Clemente Papa VIII 
fuerit vetitum Fratribus Beatae Mariae de Mercede Redemptionis Captivo- 
rum, et Fratribus Sanctissimae Trinitatis Redemptionis pariter Captivorum, 
in communicatione Indulgentiarum, et Orationum; uti habetur in eius Con- 
stitutione, quae incipit: Cu ad uberes, S 5,! et in alia Constitutione: Decet 
Romanum Pontificem, S 6;? visum tamen Nobis est, id esse hypothesi inap- 
plicabile; cum, caeteris praetermissis, praedicta communicatio certum genus 
personarum, quosdam videlicet, ut plurimum, Conífratres, non autem popu- 
lum universum, ut Indulgentia, et Benedictio, de quibus agitur, complectatur. 


' Die 20 maii 1600. - Bull. Rom., tom. 5, II, p. 375-378. 
? Die 9 maii 1602 — Bull. Rom., tom. 5, II, p. 421, 422. 

S 10. Postquam statutis die et hora populus'ad Ecclesiam convenerit, 
alta voce legantur Apostolicae Literae, seu Decreta, quibus Indulgentia con- 
ceditur, una cum potestate Benedictionem Apostolicam super populum effun- 
dendi, ut de delegatione audientibus constet; et concessio ex Latino sermone 
in vulgarem accommodatum ad populi intelligentiam conversa pronuncietur: 
populus ad suorum scelerum detestationem pio brevique sermone excitetur; 
post quae Sacerdos, nullis circumadstantibus Ministris, Stola et Superpellieeo 
indutus (ut in Rituali Romano praescribitur, cum agitur de Benedictionibus 
quae extra Missam Presbyteris permittuntur) ante Altare genuflexus, sequen- 
tibus verbis Dei opem imploret: 

X. Adiutorium nostrum in nomine Domini. 

R. Qui fecit coelum, et terram. 

Y. Salvum fac populum tuum, Domine. 

g. Et benedic haereditati tuae. 

X. Dominus vobiscum. 

g. Ff cum spiritu fuo. 

Deinde stans, sequentem recitat Orationem: 


OnEMus. 


Omnipotens, et misericors Deus, da nobis auxilium de sancto, et vota 
populi huius in humilitate cordis veniam peccatorum poscentis, tuamque bene- 
dictionem praestolantis, et gratiam, clementer exaudi; dexteram tuam super 
eum benignus extende, ac plenitudinem divinae benedictionis effunde: qua 
bonis omnibus cumulatus, felicitatem et vitam consequatur aeternam. Per Chri- 
stum Dominum nostrum. 

g. Armen. 

Post quam ad cornu Epistolae accedat, ut in Actis Ecclesiae Mediola- 
nensis part. 4, Benedicet in Ecclesia ad Altare, stans in cornu Epistolae: et 
stans in cornu Epistolae, non trina, hoc est triplici Signo Crucis, sed una 
Benedictione, unico videlicet Signo Crucis, benedicat, proferens alta voce 
haec verba: 

Benedicat Vos Omnipotens Deus vi Pater, et Filius, et Spiritus Sanctus. 

g. Amen. 

S 11. Trina siquidem Benedictio Episcopo competit, non Sacerdoti: 
cumque nonnulli in fine Missae trinam usurpare coepissent, consuetudo Cle- 
mentis VIII auctoritate sublata est, quemadmodum ostendit Meratus hac 
mortali vita nuper defunctus tom. I, pag. 243. Id Nos etiam advertimus in 
nostro Tractatu de Sacrificio Missae, sect. 1, locis supra indicatis. In Rubrica 
quoque Missalis haec habentur: Jn Missa solemni Celebrans eadem voce et 
modo, qua in Missis privatis, semel tantum benedicit populo.' Insuper Caere- 
moniale Episcoporum? trinam Benedictionem ipsis solum tribuendam decer- 
nit: quod eadem Missalis Rubrica? confirmatur: Episcopus autem ter. benedicit 


1 Tit. Ritus servandus in celebratione missae, c. XII, de benedictione in fine 
missae et evangelio S. Ioannis, n. T. 
2 [, ], c. XXV, n. 5; c. XXIX, n. 11. 

populo etiam in Missis privatis, ut in Caeremoniali habetur. Postremo  Ale- 
xander VII Decreto, quod die 27 Septembris 1659 edidit,! tempora indicit ac 
recenset, quibus Abbates usu Pontificalium praediti, ritu solemni celebrantes, 
trinam Benedictionem impertire possunt: quod iisdem penitus interdicitur, 
cum rem Divinam privatim conficiunt; quod nos ipsi indicavimus nostra 
Institutione 14, 8 4, num. 19, tom. 2, si Bononiensis editionis ratio habeatur, 
quae peracta fuit anno 1735,sin autem easdem Institutiones in Latinam lin- 
guam conversas, et Romae impressas anno 1747 quis inspiciat, idem prorsus 
deprehendet Institutione 34, 8 4, in fine pag. 174. Quocirca non sine animi 
nostri voluptate Epistolam legimus encyclicam Patris Generalis Coenobita- 
rum Ordinis Eremitarum Sancti Augustini, quibus in nostris Apostolicis 
Literis potestas facta est dandi in certis anni Festivitatibus Pontificiam Bene- 
dictionem, in qua eosdem admonet, ut populo benedicant unico Signo Cru- 
cis, more Sacerdotali: quod ipsum si ab aliis etiam factum esset, querelae 
ad Nos delatae non fuissent de usurpatis honoribus Episcopalibus. 

8 12. Hac itaque Epistola Encyclica ritum statuimus ac declaramus, quo 
Benedictio Papalis in posterum tribuetur, eumque notum facimus Ordinum 
Regularium Praesidibus, ut ipsum Regularibus sibi subiectis observandum 
indicant. Equidem Alexander VII Praedecessor Noster usum Pontificalium 
Abbatibus, quibus id privilegio convenit, accurate praescribens, Ordinariis 
locorum facultatem concedit, ut, si quid contrarium Abbates commisissent, 
ipsi tamquam Sedis Apostolicae Delegati rem cognoscerent, et censuris etiam, 
si opus esset, omnem insolentiam compescerent. At nos aliam viam suscipien- 
dam ducimus, praecipientes, ut de illis Regularibus, qui praescriptum a Nobis 
antea Benedictionis ritum violaverint, Nos statim certiores efficiant: tunc 
enim neque infensos invicem Episcopos et Regulares reddemus, nec populis 
beneficium Papalis Benedictionis denegabimus; sed facultatem eiusdem Bene- 
dictionis tribuendae parere recusantibus auferemus, eamdem largiemur aliis, 
qui iussa nostra facere non detrectabunt: qua in re futuros etiam Romanos 
Pontifices magnopere hortamur, ut idem exemplum sequantur. Postremo 
Tibi, et universo tuo Ordini Benedictionem Apostolicam impertimur. 

[Bened. XIV Bull, tom. 2, p. 403-407]. 


387. 
Benedictus XIV, ep. encycl. Magnae Nobis, 29 iun. 1748.? 


8-1. Magnae Nobis admirationis, nec minoris doloris causa fuit, quod 
ex fide dignorum relatione, certisque gravium Virorum Literis accepimus, 
falsam quamdam in isto Poloniae Regno opinionem, et famam invaluisse; 
quod scilicet ab hac Apostolica Sede, cui Nos, licet immeriti, Divina ordi- 
natione praesidemus, aliquae dispensationes Matrimoniales concessae, et missae 


! S. R. C,, Decr. Authent,, n. 1131. 
? Ad Poloniae Regni Primatem, Archiepiscopos, et Episcopos. 

fuerint, et hactenus concedi, et mitti soleant, quibus sublata sint impedimenta 
Canonica Matrimonio legitime, aut valide ineundo obsistentia, licet contra- 
hentium alter, vel etiam uterque, Haereticam sectam aperte profiteatur. Quod 
quum nonnisi per iniuriam, et intolerabilem calumniam excogitatum sit, atque 
disseminatum, Apostolici ministerii Nostri officio deesse Nos arbitraremur, 
nisi Vobis, Venerabiles Fratres, atque omnibus, ad quos hae Literae Nostrae 
perventurae sunt, testatum ac manifestum redderemus, quae sit in hoc rerum 
genere perpetua Apostolicae huius Sedis agendi regula, et constans consue- 
tudo; simulque Vos omnes, et singulos per istud Poloniae Regnum, sua 
semper fide, et religione commendatum, Ordinarios Praesules constitutos, 
enixe admoneremus, et per misericordiam Dei obsecraremus, ut Literas Dispen- 
sationum Matrimonialium, quae pro ipsius Regni Incolis ab hac Sede, et 
Curia mittuntur, et ipsi attente legatis, atque expendatis, et a vestris quoque 
Vicariis, et Officialibus accuratissime considerari iubeatis. Nos enim pro certo 
habemus, idque mox planum facturi sumus, si quid usquam in hac parte 
peccatum est, non id factum esse Apostolicae Sedis, eiusque Officialium 
culpa; verum aut Ordinariis Locorum, aut eorum Ministris, qui transmissas 
Dispensationum Literas nec legere, nec salis pensare curarunt, omnino tri- 
buendam esse. 

8 2. Neque vero necesse habemus ea omnia in medium proferre, quibus 
luculenter demonstrari posset antiquitas eius disciplinae, qua semper Aposto- 
lica Sedes Catholicorum cum Haereticis coniugia reprobavit. Sed aliqua dum- 
taxat afferre sat erit, quibus ostendamus, eandem disciplinam ac regulam 
ad Nostra usque tempora constanter servatam, apud Nos et Apostolicam 
Sedem non minus integram vigere, et religiose custodiri. Hoc est, quod de 
se ipso, suisque temporibus testatus est felicis recordationis Praedecessor 
Noster Urbanus Papa VIII in suis Literis Apostolicis datis die xxx mensis 
Decembris Anni Mpcxxiv, quae leguntur apud Cardinalem Albitium in Libro, 
cui Titulus: De inconstantia in. Fide, cap. 37, num. 217, ubi ita scribit: Lzcet 
probe teneamus Catholicorum cum Haereticis Matrimonia omnino fugienda 
esse, et quantum. in Nobis est, a Catholica Ecclesia procul arcere intendamus. 
Nec minus aperte sententiam suam declaravit piae memoriae Praedecessor 
pariter Noster Clemens Papa Xl in Literis die xxv Iunii Anni Mpccvi datis, et 
editis in Collectione ipsius Brevium, et Epistolarum Romae vulgata An. MDCCXXIV, 
ubi pag. 321 sic legitur: Maioris momenti esse existimamus, Ecclesiae Det, 
Apostolicae Sedis, Praedecessorum Nostrorum, et Sacrorum Canonum, a Catho- 
licorum cum Haereticis coniugio abhorrentium, regulas, nisi id totius Chri- 
stianae reipublicae bonum exposcat, non transgredi, et in aliis Literis datis 
die xxi Iulii Anni Mpccvn in eadem Collectione relatis pag. 301: Ecclesia 
siquidem ab huiusmodi coniugiiis, quae plurimum deformitatis, nec parum 
spiritualis periculi praeseferunt, abhorret. 

8 3. Sed et Nostrum hac de re iudicium satis patere arbitramur ex 
Decretali Rescripto auctoritate Nostra edito, die ivy Novembris Anni MDccxr, 
et impresso Tomo I, Bullarii Nostri, num. XXXIV, 83,! cuius verba sunt, 


! Pag. 87-89. 

quae sequuntur: Do/ens in primis quam maxime Sanctitas Sua, eos esse inter 
Catholicos, qui insaho amore turpiter dementati, ab hisce detestabilibus Con- 
nübiis, quae Sancta Mater Ecclesia perpetuo damnavit, atque interdixit, ex 
animo non abhorrent, et prorsus sibi abstinendum non ducunt; laudansque 
magnopere zelum illorum Antistitum, qui severioribus propositis spiritualibus 
poenis, Catholicos coercere student, ne sacrilego hoc vinculo sese Haereticis 
coniungant; Episcopos omnes, et Vicarios Apostolicos, Parochos, Missionarios, 
et alios quoscumque Dei et Ecclesiae fideles Ministros in iis partibus, Hol- 
landiae videlicet, et Belgii, degentes, serio graviterque hortatur, et monet, ut 
Catholicos utriusque sexus ab huiusmodi nuptiis in propriarum animarum per- 
niciem ineundis, quantum possint, absterreant, easdemque nuptias omni meliori 
modo intervertere, atque efficaciter impedire satagant; et quae paulo post 
subiecta sunt, ubi de iam contracto Catholicae partis cum altera Haeretica 
connubio haec habentur: /d vero debere sibi potissime in animum. inducere 
Coniugem Catholicum, sive virum, sive foeminam, ut pro gravissimo scelere, 
quod admisit, poenitentiam agat, ac veniam a Deo precetur, coneturque pro 
viribus alterum Coniugem a vera Fide aberrantem, ad gremium Catholicae 
Ecclesiae pertrahere, eiusque animam lucrari; quod porro ad veniam de patrato 
crimine impetrandam opportunissimum foret, sciens de caetero, ut mox dictum 
est, se istius Matrimonii vinculo perpetuo ligatum iri. 

8 4. His autem veluti fundamentalibus Apostolicae Sedis regulis, eiusdem 
agendi ratio constanti usu recepta apprime respondet. Nam quoties ipsam 
adiri contingit, sive pro obtinenda simplici facultate contrahendi Matrimonium 
inter personas, quarum altera haeresim profitetur, sive praeterea pro obti- 
nenda simul dispensatione super aliquo gradu, aliove canonico impedimento, 
quod inter Contrahentes intercedat: neque licentia, neque dispensatio con- 
ceditur, nisi hac expressa lege, seu conditione adiecta, nimirum abzurata prius 
Haeresi. Quin etiam recolendae memoriae Praedecessor Noster Innocentius 
Papa X ulterius progrediens, iussit, et cavit, ne Dispensationes huiusmodi 
omnino concederentur, nisi per authentica documenta prius doctum esset, 
Haereticam labem a contrahente Heterodoxo eiuratam fuisse; quod testatum 
reliquit laudatus Cardinalis Albitius Congregationis Universalis Inquisitionis 
tunc temporis Assessor, in supracitato Tractatu de Inconstantia zn Fide, cap. 18, 
num. 44. Praefatus vero Praedecessor Clemens XI, in Congregatione Sancti 
Officii, coram se habita die xvi lunii Anni mpccx mandavit inhiberi per 
Literas Archiepiscopo Mechliniensi, ne ullas omnino licentias, aut dispensa- 
tiones impertiretur pro Matrimoniis inter contrahentem Catholicum, et alterum 
Haereticum celebrandis, nisi abiuratio haeresis reipsa praecessisset; Theologos 
autem, qui contra huiusmodi praxim opinati fuerant, acriter admonendos 
decrevit, quemadmodum memoriae prodidit bonae memoriae Vincentius huius 
Sanctae Romanae Ecclesiae Cardinalis Petra nuncupatus in suo Commentario 
ad Constitutionem xri Ioannis XXII, ipsius operis Tom. 4, pag. 76, num. 14. 

S 5. Quod si nonnulla inveniantur exempla Romanorum Pontificum, qui 
aut licentiam contrahendi Matrimonium, aut etiam dispensationem super impe- 
dimento aliquo concesserunt, non adiecta conditione de abiuranda prius Hae- 
resi, rarissimas primum omnium dicimus huiusmodi concessiones fuisse, et 

quidem plerasque earum pro Matrimoniis inter Supremos Principes contra- 
hendis, nec nisi gravissima urgente causa, eaque ad publicum bonum perti- 
nente, factas fuisse, insuper adiectas semper fuisse opportunas cautelas, tum 
ne Coniux Catholicus ab Haeretico perverti posset, quin potius ille teneri 
se sciret ad hunc pro viribus ab errore retrahendum; tum etiam, ut proles 
utriusque sexus ex eo Matrimonio procreanda, in Catholicae Religionis san: 
ctitate omnino educaretur. Deinde vero facile est agnoscere, in istiusmodi 
concessionum genere nullum errandi locum Executoribus suppetere, nisi ipsi 
aliqua in re scienter, et data opera officio deesse velint. Denique ex hactenus 
dictis aperte constat, in omnibus casibus, quibus facultates, aut dispensationes 
ab Apostolica Sede petantur pro Matrimoniis a Catholico viro, aut Muliere, 
cum Haeretica Foemina, aut Viro contrahendis, eandem Apostolicam Sedem, 
ut supra diximus, huiusmodi Matrimonia, nisi Haeresis abiuratio praecedat, 
et semper improbasse, ac damnasse, et nunc quoque abominari, et detestari. 
8 6. Quoties vero Dispensationes ex aliqua probabili causa petuntur pro 
Matrimoniis, quae quidem inter Haereticos, seu cum altera parte Haeretica 
sunt contrahenda, sed id nequaquam in precibus palam exponitur; quum 
nequeant Apostolicae Sedis Ministri, atque Officiales hoc divinando rescire; 
ab obstruenda obloquentium, et calumniantium ora, hoc innuisse sufficeret, 
quod nulla conceditur dispensatio, quae alicui certo Executori directa non 
sit, cui nimirum in mandatis datur, ut de omnium expositorum veritate cogno- 
scat, et dispensationem ipsam servatis servandis effectum sortiri faciat. Cumque 
huic ignorare non liceat, Matrimonia Catholicorum cum Haereticis ab Apo- 
stolica Sede improbari, e£ damnari, facile vero cognoscere valeat, Haeresis 
vitium, quo contrahentium alter inficitur, et de quo nulla habetur mentio 
in Literis Dispensationis, eidem Apostolicae Sedi occultatum fuisse; ad eius 
officium pertinet. huiusmodi Literarum exequutionem suspendere, eiusque 
suspensionis causam Romano Pontifici, eiusve Officialibus, ea, qua decet, 
reverentia per Literas aperire: quemadmodum Praedecessor quondam Noster 
Alexander Papa IIl, Ravennae Archiepiscopo faciendum praescripsit in suis 
Literis, quae ad perpetuum vigorem in Decretalium Codicem relatae Sunt 
Cap. Si quando, de Rescriptis; ubi sic legitur: Qualitatem negotii, pro quo 
Tibi scribitur, diligenter considerans, aut mandatum Nostrum. reverenter adirm- 
pleas, aut per Literas tuas, quare adimplere non possis, rationabilem causam 
praetendas; quia patienter sustinebimus, si non feceris, quod prava Nobis 
fuerit insinuatione suggestum. |-dba m9 2 s 
8 7. Verum non hic sistit Apostolicae Sedis, eiusque Officialium cir- 
cumspectio. Si enim dispensatio, quae pro removendo alicuius Matrimonii 
canonico impedimento ex aliqua rationabili causa petitur, ad eiusmodi Regio- 
nes pertinere dignoscatur, in quibus Catholici cum Haereticis mixti habitant; 
nec aliunde certo constet utrumque postulantem, seu eorum alterum Catho- 
licae Religionis professorem existere, praefati Officiales Pontificis mentem 
probe callentes, postulantem utrumque Catholicum esse semper praesumunt, 
ideoque eorum preces in Libello (Supplicationem appellant) Pontificis manu 
obsignando his verbis exponunt: Cupiunt Oratores praefati, qui Orthodoxae 
Fidei cultores vere existunt, et. sub obedientia S. R. E. vivunt, vivereque et 

mori intendunt, efc., quibus consonant alia verba, quae in parte conditionali 
ad maiorem cautelam apponuntur, nimirum: E? dummodo Oratores praefati 
Orthodoxae Fidei cultores vere existant, et sub obedientia S. R. E. vivant, vive- 
reque et mori intendant. 

8 8. Quibus praenotatis, iam id iure optimo quaerimus: quum Literae 
Dispensationum Matrimonialium eiusmodi verbis conceptae, eoque tenore 
expeditae fuerint; si postmodum innotescat contrahentes Haereticos esse, vel 
unum eorum Catholicum, alium vero Haereticum; et nihilominus dispensatio 
executioni mandetur, cuius erit culpa, et quisnam dispensationis in indignos 
profusae iure accusari poterit? An is, qui bona fide, et opportunis cautelis 
adhibitis, adiectisque legitimis conditionibus, illam concessit; an vero is, qui 
nulla conditionum huiusmodi ratione habita, aut nulla de contrahentibus 
disquisitione praemissa, dispensationem ipsam, contra Concedentis volunta- 
tem, indebitum effectum habere permisit? 

8 9. At dicet aliquis, non omnes Dispensationum Literas istiusmodi clau- 
sulis munitas semper expediri; quum et in ipsum Poloniae Regnum, paucis 
abhinc annis, quaedam Dispensatio ab Urbe missa fuerit, quae nullam huius 
generis appositam conditionem praeseferebat. Huius facti speciem, quam 
Nos animo praesentem retinemus, non abs re erit hic explanare. Dispensatio 
erat super aetate, favore cuiusdam Puellae, quae sex mensibus minor erat 
duodennio, quod est in foeminis legitimum aetatis tempus ad Matrimonium 
ineundum. In eius autem concessione expositum íuit, quod malifa ifa sup- 
plebat aetatem, ut de iure Matrimonium contrahere posset. Quapropter Decla- 
ratoria haec potius dicenda erat, quam Dispensatio; quum facultas contrahendi 
Matrimonium ante praescriptum aetatis tempus, quoties malitia suppleat aeta- 
tem, ab ipsa Legum et Canonum dispositione proveniat. Quin immo Episcopi 
ipsi, et Ordinarii Locorum iure suo pronunciare possunt super ea quaestione, 
quae facti est; an scilicet malitia, ut asseritur, aetatem suppleat; et conse- 
quenter Matrimonii contrahendi licentiam impertiri valent; neque necesse est 
Apostolicam Sedem adire, nisi pro maiori actus solemnitate; et ze de contractus 
Matrimonii huiusmodi validitate propter minorem. aetatem haesitarl contingat ; 
ut habet formula, quae in concipiendis Literis Declaratoriis super minori 
aetate adhiberi consuevit. Siquidem Canonistae docent, cumulativum ius esse 
inter Apostolicam Sedem et Iudices Ordinarios, cognoscendi et pronunciandi 
de hac re, an scilicet malitia suppleat aetatem; privativum vero Apostolicae 
Sedis ius esse concedendi Dispensationem ad contrahendum Matrimonium 
impuberi, qui per aetatem nondum coniugali copulae maturus est, sed tamen 
rationis usu ita pollet, ut Matrimonii contrahendi vim, et naturam intelligat. 
Etenim ad validitatem Matrimonii, quemadmodum rationis usus requiritur 
de iure naturali, et Divino, ita actualis ad coniugalem copulam potentia requi- 
ritur de iure positivo Canonico. Romanus autem Pontifex est supra ius Cano- 
nicum; at quilibet Episcopus eo iure inferior est, proindeque illius legibus 
derogare nequit. 

8 10. Verum, omissa etiam quaestione hac, an licentia contrahendi Matri- 
monium ante legitimum aetatis tempus, quando malitia supplet aetatem, 
Dispensationis proprie dictae, an potius Declaratoriae vim habeat; adeoque 

utrum Gratiae, an Iustitiae actibus accenseri debeat; videndum praeterea est, 
an in Apostolicis Literis super hac re concessis, quamvis ea verba, eaeque 
conditiones minime legantur, quae in aliis Dispensationibus apponi solent, 
alia tamen adsint aequipollentia verba, quorum vigore huiusmodi Literarum 
Executor deputatus (ubi Contrahentium alterum, seu ambos, Haeresis labe 
infectos esse, neque id concedenti narratum in precibus, nec alia via eidem 
compertum fuisse, cognoverit) ab earum exequutione abstinere se debeat. De 
hoc autem dubitari non poterit, si advertatur, quod postquam huiusmodi 
Literis Executori demandatum fuit, ut se de praemissis diligenter informet, 
ac videat, az vere, et legitime constet, in huiusmodi impubere malitiam supplere 
defectum aetatis; eidem committitur, ut postulanti permittat, dummodo nullum 
aliud ei obstet canonicum impedimentum, Matrimonium cum aliquo Viro nullo 
sibi iure prohibito, vel ex dispensatione Apostolica permisso, servata forma 
Concilii Tridentini, contrahere; quibus sane verbis Executori ea lex indicitur, 
ut minime sinat huiusmodi impuberem, Dispensationis, seu Declaratoriae 
effectu gaudere, si exploratum habuerit, ipsi in animo esse detestabiles cum 
Haeretico nuptias contrahere. 

8 11. Iam vero longius processit oratio Nostra, quam Nobis huius Epi- 
stolae initio propositum fuerat. Cuius rei tamen Nos minime poenitet; Nobis 
enim summopere cordi est, maximeque interest Catholicae Religionis, et Sedis 
Apostolicae, ut factorum rerumque veritas non ignoretur; neque falsi rumores 
adversus Sacram Petri Cathedram disseminati fidem inveniant; si quae autem 
contra Sacros Canones ullibi inordinate geruntur, eorum culpa in immeritos 
nequaquam transferatur. 

S 12. Ut autem eo redeat Epistolae Nostrae finis, unde eadem initium 
desumpsit: Tibi, Venerabilis Frater, caeterisque istius Regni Ordinariis Prae- 
sulibus, iterum enixe commendamus, ut Apostolicas Dispensationum Literas, 
quae Vobis pro exequutione diriguntur, et diligenter ipsi expendatis, et a 
vestris respective Officialibus attente considerari iubeatis; neque etiam super- 
fluum existimetis, si quid in ipsis abnorme, ac novi exempli adesse videatur, 
de earum veritate, aut falsitate disquirere: multa enim malitia hominum est 
super terram, nec Nobis rescire datum est, usque quo pertingere valeat falsa- 
riorum audacia. Porro ad aures Nostras pervenit, quemdam fuisse, qui sublato 
gradus impedimento, Haereticum Virum cum Muliere Catholica Matrimonio 
coniunxerit; cumque deinceps factum suum reprehendi comperisset, non 
dubitarit asserere, se hac in re Apostolicae Dispensationis, quam ab Urbe 
accepisset, auctoritate munitum fuisse; quum vero ad producendas huiusmodi 
Dispensationis Literas provocaretur, eas nunquam edere potuerit, quia eas 
reipsa nunquam acceperat. Verum Nos, de inclyta Polonorum Natione, quam 
Paternae charitatis affectu complectimur, deque sacris istius Regni Praesulibus, 
quos omnes et singulos magno in honore habemus, favorabilius iudicantes, 
improbum huiusmodi scelus nequaquam isthic admissum fuisse credimus. 
Tibi autem, Venerabilis Frater, Gregique Tibi commisso, Apostolicam Bene- 
dictionem ex animo impertimur. 

[Bened. XIV Bull, tom. 2, p. 413-417]. 

388. 


Benedictus XIV, const. Pastoralis curae, 5 aug. 1748. 


8 1. Pastoralis curae Nobis impositae munus, hanc, inter alias, sollici- 
tudinem.a Nobis exposcit, ut pusillorum animis in afflictione, et angustia 
constitutis opportuna solatia ac remedia afferre non negligamus, quorum ope 
interiorem conscientiae tranquillitatem recuperare, aut conservare valeant, 
sine qua impossibile est debitam Omnipotenti Deo servitutem alacri, et 
prompta affectione exhibere. Huiusmodi angoribus, et afflictionibus confici 
passim constat Religiosas Mulieres in Claustris degentes, quibus certus, et 
unicus Sacramenti Poenitentiae Minister a Monasterii Praelato ad tres ut 
minimum annos designari solet; cui si aliquando, prae pudore, vel alia qua- 
piam de causa, non omnes conscientiae suae recessus aperire audeant, atque 
ideo Confessionis integritati detrahere incipiant, in barathrum perditionis 
aeternae se ipsas misere coniiciunt. Quod sane haud raro evenire, satis Nobis 
exploratum atque compertum est, tum ex iis, quae in Apostolicae Poeniten-. 
tiariae Officio tractari vidimus, dum olim in minoribus constituti plurium 
annorum spatio munus Doctoris in Decretis in eodem Officio sustinuimus ; 
tum etiam ex iis, quae in Episcopalis Anconitanae primum, deinde in Metro- 
politanae Bononiensis Ecclesiae regimine, frequenti usu cognovimus; tum 
demum ex his, quae saepius ad Nos in Petri Cathedra octavum iam annum 
Dei miseratione residentes, deferri contingit, sive ex parte diversarum huius- 
modi Monialium, quae animarum suarum angustias paternis oculis Nostris 
identidem subiicere coguntur, sive ex parte Venerabilium Fratrum Nostro- 
rum Ecclesiarum Antistitum, qui Nobis earumdem Monialium in suis Dioe- 
cesibus existentium calamitates, ex praeallegata causa ortas, aut viva voce, 
aut per Literas non semel repraesentarunt, ac super ea re Apostolicae provi- 
dentiae opem postularunt. Hinc est, quod Nos earum spiritualibus indigen- 
tiis per hanc Nostram perpetuo valituram Constitutionem opportune pro- 
spicere volentes; non quidem intendimus consultissimam illam, et veteris 
disciplinae auctoritate roboratam Legem tollere, aut abrogare, qua genera- 
liter statutum esse dignoscitur, ut pro singulis Monialium Monasteriis unus 
dumtaxat Confessarius deputetur, qui Sacramentales Confessiones universae 
earum Communitatis excipiat, neque liceat unicuique Moniali peculiarem 
Confessarium pro libito sibi deligere; sed hoc dumtaxat Nobis propositum 
est constituere, ut si quando generalis huiusmodi Legis rigor, in peculiari- 
bus casibus, non sine animarum detrimento aut periculo, servari posse videa- 
tur, in promptu sit opportunae dispensationis, et indulgentiae remedia occur- 
rentibus necessitatibus admovere. 

82. Sane iamdudum Sanctus Thomas Aquinas Scholarum Princeps, Eccle- 
siaeque Doctor, in Supplemento tertiae Partis, quaest. 8, art. 4, ad sextum, 
sive 77 quartum Sententiarum, ex quo Commentario desumptum est huius- 
modi Supplementum, hoc Superioribus monitum dedit, ut Subditis suis, qui- 

bus certum, et unicum Confessarium designare solent, haud difficulter licen- 
tiam concedant contitendi peccata sua alteri Sacerdoti, propterea quod multi 
infirmi, et imbecilles animo reperiuntur, qui potius eligerent sine Sacramen- 
tali expiatione ex hac vita migrare, quam ipsa peccata certo alicui Sacerdoti 
a Superiore designato aperire. lam vero Sacrosancti Concilii Tridentini Patres 
hanc legem districte sanxerunt, sess. 25, cap. 10, de Regular., ut Episcopi, aliique 
Monasteriorum Praelati, subiectis sibi Monialibus Confessarium extraordina- 
rium, duabus aut tribus vicibus in singulos annos, exhibere debeant; per 
haec verba: Praeter ordinarium autem Confessorem, alius extraordinarius ab 
Episcopo, aut aliis Superioribus, bis, aut ter in anno offeratur, qui omnium 
Confessiones audire debeat. Quod quidem non alia de causa praescriptum 
fuit, quam quia satis constabat nonnullas aliquando Moniales esse, quae 
nulla ratione adduci possunt, ut aliquod peccatum suum ordinario Confes- 
sario confiteantur; adeo ut necesse omnino sit, alterius Confessarii copiam 
ipsis suppetere, ut apud hunc de peccatis suis integre, rite, atque utiliter 
confiteri possint. Id ipsum probe animadvertit magnus Ecclesiae Dei Sacerdos. 
Sanctus Carolus Borromaeus, qui praedicti Concilii Tridentini absolutionem 
ope sua plurimum iuvit, eiusque executionem, et observantiam in sua Medio- 
lanensi Civitate, et Provincia, non sine immensis laboribus et curis, invexit. 
Is enim hac de re decrevit: Praeterea Superiores ex decreto Sacri Tridentini 
Concilii, quotannis idoneum Confessorem extraordinarium, Monialibus sibi 
subiectis exhibeant, cui curent, ut universae confiteantur, uf quae huiusmodi 
indigent medicina, propter aliquem occultum animae morbum, neque ipsae eam 
postulare, aut accipere ab usitato Confessore unquam auderent, liberius mederi 
suis malis possint, ac Diaboli laqueos evadere, una cum reliquis Confessario 
novo sua peccata confitendo, uti legere est Zn Actis Ecclesiae Mediolanen., 
impress. anno 1599, pag. 53, zn Editione autem Lugdunensi tom. 1, pag. 46. 

8 3. Porro quicumque Conciliaris Decreti sensus penitius introspexerit, 
non modo salutarem illius providentiam facile agnoscet, sed et circumspe- 
ctam eiusdem aequitatem mirari debebit. Superioribus enim. tantummodo 
iniungitur, ut duabus, tribusve vicibus infra annum, Confessarium extraor- 
dinarium Monialibus exhibeant; bis, auf fer in anno offeratur. Huiusmodi 
autem Confessarius iubetur earum omnium Confessiones excipere, quotquot 
eidem confiteri velint: Qui omnzum Confessiones audire debeat. Neque tamen 
omnibus, et singulis Monialibus praecipitur, ut peccata sua extraordinario 
Sacerdoti confiteantur. Nihil aliud enim requiritur ab omnibus in Monasterio 
degentibus, tam scilicet a Superiorissa, caeterisque Monialibus Professis, 
atque Novitiis, quam a Saecularibus, quae vel educationis causa, vel alio 
titulo, in eodem Monasterio cum debitis facultatibus commorantur, nisi ut 
extraordinario Confessario singulae se sistant, sive ad Sacramentalem Con- 
fessionem apud ipsum, si placuerit, peragendam, sive ad salutaria monita, 
etiam extra Sacramentalem Confessionem, ab ipso accipienda. Atque ita pru- 
dentissime consultum est, ne, si Moniales aliquae extraordinarium Confes- 
sarium adirent, aliae autem coram ipso non comparerent, suspiciones, atque 
oblocutiones excitarentur; et illae quidem censerenter necessarias habuisse 
causas, ob quas ad extraordinarii opem confugere coactae essent, aliae vero 

ab huiusmodi necessitatibus, et causis immunes iudicarentur. Quam agendi 
rationem Communi Doctorum calculo comprobatam, san. mem. Praedecessor 
Noster Clemens Papa XI Edicto suo (quod est XV iz secunda parte ipsius 
Bullarii) inviolabiliter servari mandavit, eandemque omnium Dioecesium con- 
suetudo recepit. Nec aliud Nobis hac in re addendum superest, nisi ut Vene- 
rabiles Fratres Nostros Ecclesiarum Antistites enixe hortemur, ut, quamvis 
Tridentina Synodus de solis Claustralibus Monialibus in praemisso decreto 
loquatur, nihilominus eandem disciplinae formam observent, tam cum aliis 
Monialibus, quae licet Clausurae legibus minime adstrictae sint, in commu- 
nitate tamen vivunt, quam cum aliarum quarumcumque Mulierum, aut Puel- 
larum Coetibus, seu Conservatoriis, quoties tam illae, quam istae, unicum 
Ordinarium Poenitentiae Ministrum a Superioribus designatum habeant. 
Quaecumque enim circa Moniales in rigorosa clausura viventes cavenda sunt, 
eadem in aliis quibuscumque Mulieribus, sive Regularibus, sive Saecularibus, 
in Communitate, aut Collegio degentibus, locum habere possunt; ideoque 
pari providentia, iisdemque remediis arceri, aut emendari debent. Et Nos 
quidem, quum hanc consuetudinem offerendi Confessarios extraordinarios 
bis, aut ter in anno singulis tam Monialium non Claustralium Communita- 
tibus, quam piis aliarum Puellarum, et Mulierum Coetibus, et Communita- 
tibus, in Nostra Civitate, et Dioecesi Bononiensi induxerimus (qua de re 
extat Edictum Nostrum num. LVI inter Pastorales Institutiones Italico pri- 
mum sermone a Nobis vulgatas, deindeque in Latinum conversas): omnibus 
testari possumus, vel potius debemus, uberem spiritualium utilitatum messem 
Nos inde evidenter collegisse. 

8 4. Quum vero super relati Conciliaris Textus intelligentia nonnullae 
quaestiones alias excitatae, eaedemque iam pridem per opportuna Sedis Apo- 
stolicae decreta definitae fuerint; operae pretium ducimus huiusmodi detfi- 
nitiones ab omnibus, ad quos spectat, omnino tenendas, atque servandas, 
his Nostris Apostolicis Literis complecti, et auctoritatis quoque Nostrae robore 
communitas, in praedictorum omnium notitiam deducere. Et primo quae- 
situm fuit, ad quem Superiorem pertineat extraordinarium Confessorem 
Monialibus deputare, atque offerre. Sed facilis fuit responsio, quam Nos 
quoque decreto Nostro ratam habemus; huiusmodi scilicet deputationem ad 
eum regulariter spectare, ad quem pertinet Confessarii Ordinarii electio, et 
deputatio ; ideoque Episcopus, sive Ordinarius Loci, qui Monialibus sibi subie- 
ctis Confessarium Ordinarium dare consuevit, idem Confessarium extraordi- 
narium bis, aut ter in anno, ad normam Tridentinae sanctionis, eisdem offerre 
enetur; Praelatus vero Regularis, ad quem pertinet Ordinarium Contfessa- 
rium subditis sibi Monialibus, servata Apostolicarum Constitutionum forma, 
designare et constituere, ipse etiam eisdem extraordinarium Confessarium, in 
vim praefati decreti, et iuxta easdem Constitutiones, duobus aut tribus per 
annum temporibus exhibere potest, ac debet. Quae tamen ideo regulariter 
obtinere diximus, quia si Episcopus aliquis (quod Deus avertat) adeo in hac 
re negligens esset, ut Monialibus suis, bis terve in anno, extraordinarii Con- 
fessarii copiam facere praetermitteret, obtendens, ut moris est, nulla hac de 
re Monialibus ipsis sollicitudinem, aut curam esse: tunc volumus Dilectum 

Filium Nostrum Sanctae Romanae Ecclesiae Cardinalem modernum et pro 
tempore existentem Maiorem Poenitentiarium, statim ac pro parte Monia- 
lium huiusmodi requisitus fuerit, Ordinarii Pastoris negligentiam supplere 
debere, eorumque Monasterio extraordinarium Confessarium ex eorum tamen 
numero, qui ad excipiendas Monialium Confessiones ab ipso Ordinario Loci 
approbati fuerint, cum omnibus necessariis et opportunis facultatibus, con- 
cedere, et deputare. Quod si Praelatus Regularis eandem Concilii legem de 
Confessore extraordinario bis aut ter in anno Monialibus sibi subiectis exhi- 
bendo, similiter implere neglexerit: tunc locus fiet Decreto Congregationis 
Sanctae Romanae Ecclesiae Cardinalium ad ipsius Concilii interpretationem 
et exequutionem auctoritate Apostolica deputatorum, quo scilicet eadem Con- 
gregatio ad quaestionem ab Episcopo Vercellensi propositam die 23 Augusti 
anni MDCXXXI rescripsit, ut infra: Episcopus Vercellen. supplicat sibi 
responderi, an. deputatio Confessarii extraordinarii Monialium Regularibus 
subiectarum spectet ad Ordinarium Loci: Sacra Congregatio censuit, ad Epi- 
scopum. non pertinere, nisi in casu negligentiae eorumdem Regularium, vt 
videre licet Decretorum lib. XIV, pag. 493. Nec aliter respondit quaestionibus 
ab Episcopis Belgii exhibitis, de 6 Aprilis anni MDCXLVII, ut legitur 
Decretor. lib. XVIII, pag. 397. Quae quidem rescripta, et Decreta, Nos etiam 
praesentium tenore, et Apostolica auctoritate, in omnibus, et per omnia appro- 
bamus, et confirmamus. 

S 5. Quum autem Tridentina Synodus de universa quidem Monialium 
Communitate, ut supra, decrevit, sed nihil de singulis Monialibus statuerit, 
ut patet legenti Textum citati Capitis X, utque etiam iam usque ab anno MDLXXV 
iudicatum fuit ab ipsa Congregatione Cardinalium Concilii Interpretum, per 
subsequens Rescriptum, quod extat Decret. lib. IV, pag. 90: Sacra etc. cen- 
suit, extraordinarium Confessorem offerendum non alicui Moniali singulariter, 
sed omnibus Monialibus universe, ut omnium Confessiones audire debeat, 
in arbitrio tamen cuiusque Monialis esse, ut Confessario extraordinario velit 
confiteri. Hinc ortum habuit alterum controversiae, seu dubitationis caput, 
an scilicet, ubi iam universae Communitati bis terve infra annum Contessarii 
extraordinarii copia facta est, et nihilominus aliqua Monialis Confessarium 
peculiarem extra ordinem sibi concedi petit, an, inquam, huiusmodi peti- 
tioni sit indulgendum. Id autem primo loco quaesitum fuit, proposito casu 
Monialis graviter aegrotantis, quae in mortis periculo, pro spirituali conso- 
latione postulet, alium Sacerdotem, qui tunc non sit Ordinarius Monasterii 
Confessor, suprema sibi Ecclesiasticae pietatis officia, et Poenitentiae Sacra- 
mentum ministrare. Huic annuendum facile esse, praedicta Congregatio plu- 
ries iudicavit, ut videre est ipsius Decrefor. lib. XVIII, pag. 322 a tergo, sub 
die 6 Aprilis anni MDCXLVII, et eodem libro, pag. 586, die 22 Februarii 
anni MDCXLIX, quae pariter Decreta a Nobis praesentium tenore appro- 
bantur, et confirmantur; ut scilicet Episcopi subiectis sibi Monialibus in 
gravi infirmitate constitutis, et id expetentibus, peculiarem Confessarium con- 
cedere debeant; iidemque etiam idipsum praestent erga Moniales Regula- 
ribus Praelatis subiectas, quum aliqua ex illis a suo Superiore Regulari huius- 
modi gratiam impetrare non potuerit. In hoc autem casu nihil statuitur de 

Cardinali Maiore Poenitentiario, non ideo, quia nequeat is pro singulis 
Monialibus idem facere, quod supra diximus eundem pro toto Monasterio 
facere posse; sed quia tunc, ob temporis angustias, interclusa praesumitur 
via recurrendi ad ipsius Officium. Quod si nihilominus ipsius adeundi tem- 
pus, et modus suppetat: ad eum pertinebit, eadem prorsus ratione peculia- 
ribus supplicantium necessitatibus providere, qua dictum est superius, uni- 
versae Religiosae Communitati ab ipso consulendum esse. 

8 6. Actum deinde fuit de peculiaribus quibusdam Monialibus, quae nec 
corpore infirmae, nec morti proximae, Ordinario tamen Ministro confiteri obfir- 
mate recusant. Istarum quoque animi debilitas commiseranda est, et sublevanda; 
adeoque, ubi earum reluctantia superari nequeat, Confessarius extra ordinem 
deputandus est, qui earum Confessiones peculiariter excipiat. Id vero, circa Mo- 
niales Episcopo, seu Ordinario Loci subiectas, ab ipso Ordinario praestari debet. 
Quod autem ad illas pertinet, quae Regularium regimini subsunt, ad Regularem 
Praelatum pertinet, servatis servandis, peculiarem ipsis destinare Confessarium 
ex approbatis ab Ordinario ad Confessiones Monialium; vel, si Sacerdos ille, 
cui eiusmodi Monialis confiteri cupit, pro illis non sit approbatus, cum ipso 
Ordinario agendum erit, ut pro excipienda saltem illius Monialis Confes- 
sione, et pro tot vicibus, quot expedire iudicabitur, eundem approbet. Sin 
autem contingat (neque id adeo rarum est), ut Regularis Superior ad conce- 
dendum huiusmodi Confessarium extraordinarium Moniali communem Con- 
fessarium recusanti nullo pacto adduci possit:-iam huic casui provisum est 
per Decretum anno wpr.xxir a predicta Congregatione Concilii editum, et 
a fel. record. Gregorio Papa XIII tunc Apostolicum Thronum obtinente appro- 
batum, et confirmatum, quod nunc iterum confirmationis Nostrae auctori- 
tate roboramus. Decreti verba relata, lib. 1 Decretorum ipsius Congregationis, 
pag. 66 a tergo, haec sunt: Monzalis per aliquod tempus noluit confiteri Con- 
fessariis Regularibus. Dubitatum fuit, an Episcopus Regiensis posset dare 
dictae Moniali Confessorem alterius Ordinis Regularem, vel Saecularem, cui 
illa semel, vel pluries confiteatur peccaía sua, et a quo absolvi possit. San- 
clissimus Dominus Noster, etiam ex sententia Congregationis Concilii, decla- 
ravit, dictum Caput decimum ita esse intelligendum, ut etiam possit Episcopus 
concedere Confessarium alterius Ordinis, vel Saecularem. Praeterea nihil obstat, 
quo minus ipsa Monialis recursum habeat ad Cardinalem Maiorem Poeni- 
tentiarium, a quo ipsi providendum erit, ut supra dictum est, per depu- 
tationem Confessarii ex approbatis ad Moniales, apud quem illa confiteatur. 

8 7. Quaesitum denique fuit de Monialibus illis, quae neque aegrotant, 
neque recusant Ordinarium Poenitentiae Ministrum a Monasterii Praelato 
pro universa Communitate deputatum; verum pro maiori animi sui quiete, 
atque ulteriori in via Dei progressu, facultatem petunt confitendi aliquoties 
Sacerdoti ad excipiendas Monialium Confessiones iam approbato. Qua de 
re non semel Nobis in minori statu degentibus accidit, ut cum aliquibus 
Episcopis, aut Regularibus Monialium Superioribus agere debuerimus. Porro 
in aliquos ex iis incidimus plus nimio severos, qui aspera quadam verborum 

brevitate respondebant, quod quum Moniali postulanti libera fuisset facultas 
confitendi extraordinario Sacerdoti, qui universae communitati non semel 
eo anno iam datus fuerat, tunc oportebat eam conscientiae suae consuluisse: 
quod si oblata commoditate uti noluerat, id sibi imputaret, neque pergeret 
Superiori molestiam afferre, ut peculiarem Confessarium extra ordinem ipsi 
concederet. Nobis autem obiicientibus, Monialem huiusmodi ad Apostolicae 
Poenitentiariae Officium facile recursum habituram, ibique haud aegre impe- 
traturam id, quod ab ipsis Superioribus ei denegatum fuisset; iterum con- 
stanter respondebant, extraordinarium huiusmodi Confessarium, post imple- 
tam ab ipsis erga universum Monasterium Tridentini Concilii legem, ab alio 
quidem concedi posse, sed a se nunquam concessum iri. 

S 8. At vero, neque tunc Nobis arridebat, neque profecto nunc Nobis 
placet rigida isthaec agendi ratio. Persuasum enim habebamus, adeoque 
habemus, non solum integrae Communitati, sed singulis etiam Monialibus 
indulgendum esse in iis rebus, quae iuste et rationabiliter petuntur, maxime 
quum illae ad earum conscientiae quietem, et securitatem conferre digno- 
scuntur. Neque sane huiusmodi postulationes aut temere exaudiri, aut sine 
causa reiici debere censemus; sed inquirendum in primis esse de qualita- 
tibus tum Monialis, quae Confessarium extra ordinem petit, tum Confes- 
sarii, qui ab ea requiritur; ut utrisque diligenter inspectis, deliberari possit, 
an illius votis annuendum sit, an non. Si enim Monialis ex una parte nullum 
det adversae suspicioni locum, ex altera vero Confessarius non modo legi- 
timam Ordinarii approbationem, sed etiam commune probitatis testimonium 
pro se habeat, nullo modo probare possumus tam firmum huiusmodi Prae- 
latorum in renuendo propositum; nec intelligimus, cur post Confessarium 
extraordinarium integrae Communitati, iuxta legem Concilii Tridentini, 
oblatum, nulla omnino Monialibus singulis spes relinquatur obtinendi pecu- 
liarem Confessarium, cuius consilio, et opera iustis fortasse de causis, indi- 
gere se arbitrentur. Non ita sane hac de re sentiebat sapientissimus ille 
Animarum Rector S. Franciscus Salesius, cuius doctrinae summam ex illius 
Operibus tum editis, tum manuscriptis, collectam, bon. mem. Ioannes Petrus 
le Camus Episcopus Bellecensis iusto volumine complexus est, cui Titulum 
fecit: Spzrifus Sancti Francisci Salesii. In huius compendio, quod ex Gal- 
lico in Italicum sermonem conversum Venetiis anno Mpccxiv pro quarta 
vice Typis editum est, parte XVII, cap. 6, aperte legitur, quod, quum Beatus 
Episcopus non ita intelligeret praemissum Concilii Tridentini Decretum, ut 
vetitum existimaret, Confessarium extraordinarium, pluribus etiam quam 
tribus vicibus in anno, Religiosae Communitati offerre; quae quidem sen- 
tentia plures habet suffragatores, quos refert Diana zz editione coordinata, 
tom. 7, tract. 1, resol. 348, non solum solebat suis Monialibus Visitationis 
Beatae Mariae Virginis quater in anno, videlicet in singulis Hebdomadis 
Quatuor Temporum, Confessarium extraordinarium deputare; verum etiam 
earum respectivis Superioribus commendatum reliquit, ut singulis Monialibus, 
quae non ex animi levitate, neque ex indiscreta affectionis singularitate, Con- 
fessarium extraordinarium peculiariter peterent, haud se difficiles in eo con- 
cedendo praeberent. Nec aliter se gerere consuevit Venerab. mem. Grego- 

rius Cardinalis Barbadicus Episcopus Patavinus. Is enim, ut testatur illius 
quondam Vicarius Generalis Ioannes Clericatus in Tractatu de Poenitentia, 
decis. 41, num. 7, et Patrum Tridentinorum decretum quoad omnia Monia- 
lium Monasteria in sua Civitate et Dioecesi existentia quotannis reipsa exe- 
quebatur, et nihilominus exorari se patiebatur a Monialibus, quae aliquando 
rationalibus de causis peculiarem pro se Confessarium expeterent. Huius- 
modi regulis, et exemplis nostram quoque agendi rationem in spirituali 
Monialium regimine conformare curavimus; maximumque utilitatis, et quietis 
fructum Nos inde percepisse cognovimus. Quapropter Venerabiles Fratres 
Ecclesiarum Antistites, atque Dilectos Filios quarumcumque Religiosarum 
Mulierum Rectores hortamur in Domino, et enixe monemus, ut eandem 
viam, quoad fieri potest, insistere non recusent, et non adeo difficiles se 
praebeant peculiaribus Monialibus extraordinarium Confessarium aliquando 
expetentibus; quin potius, nisi aut Monialis postulantis, aut Confessarii requi- 
siti qualitas aliter faciendum suadeant, earum iustis precibus obsecundare 
studeant: illud cogitantes, quod etsi liberum sit cuilibet Moniali Cardinalem 
Maiorem Poenitentiarium adire, cui ea in re facultas cumulativa cum omnibus 
locorum Ordinariis a Romano Pontifice tribuitur; nihilominus ea est ali- 
quando necessitatis urgentia, ut remedium, quod de longinquo petendum 
est, non satis tempestive adveniat. Et quamvis etiam quorumlibet negotiorum 
expeditiones, quae in Officio Poenitentiariae Apostolicae fiunt, ab omni vel 
minima pecuniae solutione inviolabiliter sint immunes, non omnibus tamen 
Monialibus facile est invenire, qui earum negotia in Urbe procurare velit, 
et possit. 

8 9. lam vero postrema superest quaestio, nimirum de qualitatibus Con- 
fessarii extraordinarii, qui vel pro universa Monialium Communitate, vel 
pro aliqua Moniali peculiariter deputari debeat. Porro nullo unquam tem- 
pore dubitatum fuit, an in huiusmodi Sacerdote aetatis maturitas, morum 
integritas, prudentiae lumen requiratur; quas quidem dotes in eo, qui ad 
huiusmodi munus adhibetur, necessarias esse, omnes fatentur. Sicut etiam 
minime dubitatur, quin idem ab Ordinario Loci specialiter pro Monialibus 
approbatus esse debeat, quum huiusmodi approbatio, ex Apostolicarum Con- 
stitutionum lege, omnino requiratur, non solum in omnibus tam ordinariis, 
quam extraordinariis Confessariis, qui Monialibus, etiam Regularibus sub- 
iectis, ab earum respective Superioribus deputantur; sed etiam in iis, qui a 
Cardinali Maiori Poenitentiario conceduntur, etiam Apostolica Sede vacante, 
quo nimirum tempore amplioribus is pollet facultatibus, ut videre est in 
Nostra Constitutione super illius facultatibus edita, quae est xcv in tomo I 
Bullarii Nostri,! ubi paragrapho 54 eidem conceditur, ut vacante Sede, 
Monialibus Confessarios extra ordinem valeat deputare, si eos ex aliqua 
rationabili causa petierint, pro earum libitu, inter approbatos ab Ordinario 
ad audiendas Monialium Confessiones eligendos. Quamobrem ad id dum- 
taxat redacta est controversia, an scilicet e Clero Saeculari, an vero e Regu- 
lari eligendus sit huiusmodi Confessarius; tum inter Regulares, an assumi 

possit ex quolibet Ordine alias permisso, an vero semper deputari debeat 
ex ipso Ordine Praelati Regularis, ad quem Monasterii regimen spectat. 

8 10; Sane pro Monialibus Episcopo immediate subiectis, regula est, ut 
Ordinarius earum Confessor sit Sacerdos Saecularis. Extraordinarium vero 
ex Ordinibus Regularibus saepissime assumi, apud plerosque Episcopos usu 
receptum esse constat; deficiente forsan per singulas Dioeceses Saecularium 
Presbyterorum ad id muneris idoneorum copia. Regulares autem Praelati 
Monialibus sibi subiectis Confessarium Ordinarium designant e suo ipsorum 
Ordine; extraordinarium autem etiam ex alio Ordine Regulari deputare pos- 
sunt, iuxta Decretum a saepedicta Congregatione Concilii editum die 26 Sep- 
tembris anni MDxcv, ac relatum in Libro 3 Decretorum, pag. 149, a tergo, 
ubi sic legitur: Sacra etc. respondit, Superiores Regulares teneri offerre Con- 
fessarium extraordinarium eiusdem Ordinis, alterius vero Ordinis posse quidem, 
sed non teneri. Nunquam tamen, quod meminerimus, ullum Sacerdotem Sae- 
cularem, aut diversi Ordinis Regularem, vidimus a Regulari Praelato Monia- 
libus sibi subiectis extraordinarium Confessorem deputari. Denique quum 
aliquando evenire possit, ut in casu negligentiae Superioris Regularis, ad 
Episcopum, ut supra dictum est, pertineat deputatio Confessarii extraordi- 
narii etiam pro Monialibus Regularium regimini subiectis, nulla ipse lege 
tenetur ad huiusmodi Confessarium eligendum ex eo Ordine, cuius est 
Monasterii Praelatus; sed tali casu liberum est illi quemlibet idoneum Pres- 
byterum Saecularem, aut alterius Ordinis Regularem, ad audiendas earum 
Monialium Confessiones deputare. 

8 11. At quum superioribus annis Apostolicae Sedi expositum fuisset, 
pluribus de causis, iisque gravissimis, quas hic referre opus non est, non 
tam opportunum, quam plane necessarium videri, ut Monialium Monasteria 
Regularium regimini subiecta, semel saltem in anno Confessarium extraor- 
dinarium diversi Ordinis Regularem, aut e Saeculari Clero Presbyterum 
haberent, huius rei examen, iubente fel. record. Praedecessore Nostro Inno- 
centio Papa XIII, assumptum fuit a peculiari Congregatione ex quinque tunc 
existentibus S. R. E. Cardinalibus composita, cui Nos tunc in Minoribus 
constituti in Secretarii munere operam praestabamus; quaeque, per annum 
et ultra, singulis Hebdomadis cogebatur, ad discutienda, et definienda com- 
plura Ecclesiasticarum quaestionum capita, quae deinde inserta sunt in Apo- 
stolicis Literis ab eodem Innocentio Praedecessore editis die xxiu Maii anni 
Mpccxxir, quarum initium est: Apostolici Ministerii,| quae etiam a san. mem. 
Praedecessore quoque Nostro Benedicto Papa XIII in forma specifica con- 
firmatae fuerunt, per alias similes Literas datas die xxin Septembris anni 
MDccxxiv. ? 

8 12. Cum autem negotia, quae in ea Congregatione tractabantur, nul- 
lius privatas rationes attingerent, sed de restituenda potissimum Tridentini 
Concilii observantia in quibusdam Catholici Orbis Regionibus, ut ferebatur, 
non parum labefactata, unice ageretur; necessarium minime iudicatum fuit, 

aliquem velut in iudicium vocare, ad deducenda iura, si quae sibi adversus 
illa, quae decernenda viderentur, competere forsan putaret. Sed Nostra pecu- 
liaris cura erat, ad singula proposita capita totidem Dissertationes, unicuique 
ex praefatis Cardinalibus exhibendas, elucubrare; ad demonstranda videlicet 
fundamenta illius disciplinae, quae in usum revocanda censebatur. Nec aliter 
se res habuit, quum in eadem Congregatione, ut praefertur, in deliberationem 
venit, an decernendum foret, ut Regulares Monasteriorum Praelati, una 
saltem ex tribus vicibus, quibus extraordinarium Confessarium Monialibus 
sibi subiectis in annos singulos exhibere debent, aliquem Saecularem, aut 
alterius Ordinis Regularem Presbyterum ad id deputare tenerentur, utque 
ipsis hac in re deficientibus, liberum esset Episcopis Locorum Ordinariis 
eorum defectum supplere, et emendare. 

8 13. Verum quum Regularibus innotuisset, a praedicta Congregatione 
conditum esse Decretum eorum intentioni contrarium; utpote qui minime 
adstringi volebant ad huiusmodi annuam deputationem Confessorum extraor- 
dinariorum e Clero Saeculari, vel ex aliis Ordinibus; nonnullarum Religio- 
num Procuratores Generales petierunt admitti ad deducendas rationes, quas 
huiusmodi Decreto obstare putabant. Cumque id facile impetrassent, ac 
suam, totiusque Coetus Regularium causam per eximios illius temporis in 
Romana Curia Advocatos defendi curassent; sed nihilominus praedicta 
Cardinalium Congregatio in priori sententia permansisset, placuit praefato 
Praedecessori Innocentio, antequam Decretum huiusmodi approbatione sua 
confirmaret, aliorum Cardinalium sententias audire. Itaque, exclusis illis omni- 
bus, qui ex ipsius Pontificis deputatione, in praecedentibus Sessionibus per 
annum integrum negotia discusserant; aliisque advocatis Cardinalibus, quibus 
exhiberi secreto fecerat conscriptarum allegationum exempla; Nobis etiam 
adesse iussis, qui rationum momenta a priori Congregatione prae oculis 
habita, si opus esset, exponere possemus; novam Cardinalium Congrega- 
tionem ex improviso coram se convocavit, in qua iterum proposita. quaestio 
diligenter ac mature discussa fuit; ac demum ipse Pontifex, de ipsius Con- 
gregationis consilio, et assensu super hac re decrevit, ut sequitur: Cumque 
ex eodetn Concilio Tridentino Confessor extraordinarius bis, aut ter in anno 
offerri Monialibus debeat, qui omnium Confessiones audiat; si in posterum 
Superiores Regulares, quoad Monasteria ipsis subiecía, toties praedictum 
extraordinarium Confessorem deputare neglexerint, vel si etiam ex. proprio 
eodem. Ordine semper deputaverint, nec saltem. semel in anno ad id munus 
elegerint Sacerdotem aut Saecularem, aut Regularem alterius diversi Ordinis 
professorem, in his casibus Episcopi, pro suo arbitrio et conscientia, deputa- 
tionem huiusmodi facere possint, nec illa quovis titulo, aut praetextu, a Supe- 
rioribus Regularibus valeat impediri. 

S8 14. Perscriptum sane fuit huiusmodi Decretum ea occasione, qua age- 
batur de restituenda in certis quibusdam Regionibus Ecclesiastica disciplina 
ad formam Concilii Tridentini. Verum ipsius Decreti vigor ad eas dumtaxat 
Regiones minime restrictus fuit; quum et animarum pericula, quae ex per- 
petua Confessorum eiusdem Ordinis deputatione timebantur, in omnibus 
Monasteriis Regularium regimini subiectis locum habere possint; et quae- 

cumque adversus Decretum ipsum adducta fuerunt, ex generalibus Ordinum 
Statutis, et ex Constitutionibus Monialium Regularibus subiectarum, fuerint 
desumpta. Cumque iudicatum fuerit, ea omnia nequaquam obstare, quo 
minus ita decerneretur; sequitur, ut, quamvis eidem Decreto causam dede- 
rint peculiarium quarundam Regionum necessitates Apostolicae Sedi eo tem- 
pore expositae, illud tamen generale sit, et universos per Orbem Regulares 
Monasteriorum Monialium Praelatos afficere debeat. Cum vero deinde alter 
laudatus Praedecessor Benedictus XIII, Innocentii Literas in forma specifica 
confirmaret, Nobis constat, illius mentem fuisse, ut huiusmodi Decretum 
universalis et inviolabilis legis vim obtineret. Super quo nihilominus ne ulla 
apud aliquos supersit dubitatio: Nos ipsi, praesentium Literarum vigore, 
ac Motu proprio, et certa scientia, deque Apostolicae potestatis plenitudine, 
ipsum relatum Innocentii Praedecessoris Decretum, statutum, mandatum, 
atque praeceptum, ad omnia per Orbem ubique existentia, et Regularium 
regimini subiecta Monialium Monasteria, quatenus opus sit, expresse exten- 
dentes, et ampliantes, decernimus, atque statuimus, ut singulis annis, inci- 
piendo a proximo millesimo septingentesimo quadragesimo nono a Nati- 
vitate Domini decurrendo, Regulares Monasteriorum Praelati teneantur bis, 
aut ter in anno Confessarium extraordinarium universis Monialibus in iis 
degentibus offerre; si vero ipsi forsan huiusmodi Confessarii extraordinarii 
deputationes intra praescripta tempora omiserint, vel semper proprii Ordinis 
Regularem Sacerdotem ad hunc effectum deputaverint, ita ut praefatae 
Moniales semel saltem in anno Confessarium extraordinarium e Clero Sae- 
culari, aut ex alio Ordine Regulari non habeant: ad Episcopos Dioecesanos, 
omni appellatione remota, devolvatur ius supplendi eorundem Praelatorum 
defectum (si nempe pensatis rerum circumstantiis, ita expediens esse iudica- 
verint) per deputationem Confessarii extraordinarii, quem tam in uno, quam 
in altero casu, aut e Clero Saeculari, aut ex alio Regulari Ordine, pro ipsorum 
arbitrio, deligere possint, et valeant. 

8 15. Quocirca dilecto Filio Nostro S. R. E. Cardinali, moderno Nostro,, 
et pro tempore existenti Romani Pontificis in Urbe, eiusque Districtu Vicario 
in Spiritualibus Generali, earundem praesentium tenore committimus, et 
mandamus, ut haec nostra Decreta atque Statuta, tam in omnibus eiusdem 
Almae Urbis Monasteriis, quae Regularium regimini subsunt, quam in aliis 
quibusque Regularium, aut Saecularium Mulierum, aut Puellarum Domibus, 
seu Collegiis, atque Conservatoriis, quibus unicus ordinarius Confessor a 
Superioribus deputari solet, in omnibus et per omnia, iuxta earundem Lite- 
rarum praescriptum, exactissime observari, et adimpleri faciat; ne forte 
audiri contingat, quod cum magna animi nostri molestia dictum aliquando 
esse cognovimus, Apostolicas Constitutiones Romae: quidem ferri, et publi- 
cari, sed eas minime in ipsa Urbe ad effectum perduci. 

$ 16. Eandem porro curam, et sollicitudinem - iniungimus, et deman- 
damus Venerabilibus Fratribus Patriarchis, Primatibus, Archiepiscopis, et 
Episcopis per omnes universi Orbis Ecclesias constitutis; quibus, ut satis 
perspectum putamus voluntatis nostrae studium, tam in eorum rationabi- 
libus querelis, iustisque petitionibus suscipiendis, auam in corruptelis, quas 

irrepsisse indicaverint, eliminandis; idque non ex ingenio nostro quidquam 
statuendo, nec peregrinas novitates inducendo, sed veteres ut plurimum 
leges et regulas, vigili Praedecessorum nostrorum providentia iampridem 
constitutas, in pristinum debitumque vigorem, et usum revocando: ita eosdem 
neminisse volumus, proprium zeli Pastoralis officium non in eo situm esse, 
ut adversus ea, quae contra leges fiunt, inutiliter deplorando declament; sed 
ut illa de medio tollere curent, adhibitis opportunis remediis in eum finem 
iam praestitutis, implorato etiam Apostolicae Sedis auxilio, ubi impedimentum 
aliquod eorum auctoritati, et legum executioni, afferri contingat, omnesque 
diligentias et curas, quas corrigendis abusibus ipsi fideliter impenderint, in 
irritum cedere videant. 

8 17. Quoniam vero tam in superius allegato Clementis XI Edicto, 
quam in Synodalibus plurium Episcoporum Constitutionibus statutum esse 
conspicimus, ut quo tempore extraordinarius Confessor alicui Communitati 
deputatus ministerio suo fungitur, ordinarius Confessor nullum ipsi impedi- 
mentum afferre audeat, multoque minus praesumat per id temporis alicuius 
Monialis, sive Superiorissae, sive Novitiae, sive Conversae, neque demum 
alterius cuiuscumque Personae intra septa Monasterii, aut Piae Domus com- 
morantis, Sacramentalem Confessionem audire; Nos id quoque approbatione 
nostra roborantes et confirmantes, statuimus et mandamus, ut Episcopi qui- 
dem, si de Monasteriis, aut Domibus eorum regimini subiectis agatur, Regu- 
lares autem Superiores, quod ad illas Communitates attinet, quibus ipsi 
praesunt, pro huiusmodi Legis implemento advigilent, et contravenientes 
meritis poenis coerceant, et afficiant. 

8 18. Ac demum quibuscumque Confessariis extraordinariis, qui vel 
alicui Communitati generaliter, vel peculiariter alicui personae in Monasterio 
degenti concessi, ac deputati fuerint, districte inhibemus, sub poenis adversus 
accedentes ad Monasteria Monialium, et cum ipsis conversantes, praesertim 
Regulares, a Praedecessoribus Nostris quandocumque statutis (quas etiam 
praesentium vigore confirmamus, et innovamus), ne, postquam suum offi- 
cium impleverint, ad idem Monasterium ulterius accedere, aut ullius generis 
commercium intra ipsum quomodocumque continuare et fovere, etiam sub 
spiritualis causae, aut necessitatis obtentu et colore, audeant, aut praesumant. 

S 19. Decernentes, etc. 

[Bened. XIV Bull., tom. 2, p. 471-481]. 


389. 
Benedictus XIV, ep. Ad tuas, 8 aug. 1748.* 


S8 1. Ad tuas manus pervenisse speramus Epistolam nostram Encyclicam 
datam die 29 superioris mensis lunii, de Dispensationibus, quas pro contra- 
hendo Matrimonio intra gradus iure prohibitos haereticis Coniugibus con- 

cessisse, Apostolicae Sedis Ministri falso insimulabantur.! Attamen hanc aliam 
rursus ad te mittere cogimur; cur enim res, unde falsus ille rumor exortus 
est, in apertum educta sit, eamque omnibus notam fieri oporteat, ex Nostris 
ad eam animadversionibus alii proficere, meliusque in posterum, quae agenda 
sunt, constituere poterunt. 
8 2. Episcopus quidam istius Poloniae Regni duobus Lutheranis Coniu- 
gibus, qui in secundo affinitatis gradu inter se coniuncti erant, contrahendi 
matrimonii facultatem dedit. Rogatus, quo iure id fecisset, an uti executor 
alicuius dispensationis, quae concessa fuisset vel a Nostra Dataria, vel Poe- 
nitentiaria, vel a Sanctae Inquisitionis Officio; namque hae viae sunt, quibus 
huiusmodi dispensationes a Sede Apostolica expediri consueverunt; nullas 
se accepisse ingenue fassus est; sed fecisse ea generali potestate respondit, 
quam sibi, ut Episcopo in remotis degenti, Sedes Apostolica elargita est; 
factumque suum excusavit more recepto suae Dioecesis, et Praedecessorum 
suorum consuetudine. Addidit etiam, ad id faciendum adductum fuisse spe, 
quam ipsi dederunt Coniuges, quamprimum ad Fidem Catholicam se conver- 
suros; quod si intra debitum tempus minime adimplerent, se vi eos adi- 
gendi, cohabitatione prohibita, potestatem habere. 

8 3. Ut ab huiusmodi narrationis serie minime discedamus, in primis 
id compertum est, e nostris Tribunalibus dispensationem super impedimento 
affinitatis pro contrahendo matrimonio inter duos haereticos neutiquam ema- 
nasse. Episcopus est, qui concessit; affirmatque, fecisse vi generalis cuiusdam 
facultatis, quam Sedes Apostolica impertiri consuevit Episcopis, qui extra 
Europam, vel in remotis Europae partibus constituti sunt. 

8 4. At quid dicendum esset, si facultas, de qua agitur, dispensandi in 
.secundo gradu, non comprehenderet matrimonia inter haereticos contrahenda ? 
Et quidem res ita se habet; etenim facultates, quae dantur Europae Episcopis, 
qui in dominio Catholicorum Principum positi sunt, in haec verbà con- 
ceptae sunt: Dispensandi in tertio, et quarto simplici et mixto tantum cum pau- 
peribus, in contrahendis; in contractis vero, cum haereticis conversis, etiam in 
secundo simplici, et mixto, dummodo nullo modo attingat primum gradum, 
et in his casibus prolem susceptam declarandi legitimam. 

8 5. Praetereundum ducimus, in dispensatione, de qua agimus, et quae 
àb Episcopo concessa, et a Nobis lecta est, nullibi ab ipso expressum fuisse, 
quod dispensationem impertiebatur ex vi Apostolicae facultatis; hac enim 
declaratione omissa, actus nullus ac irritus efficitur; ut earumdem facul- 
tatum formula aperte statuitur: e? in dispensationibus huiusmodi declaretur 
expresse, illas concedi tamquam a Sedis Apostolicae Delegato : ad quem effectum 
etiam tenor huiusmodi facultatum inseratur, cum expressione temporis, ad 
quod fuerint concessae; alias nullae sint. Sed id solum sciscitabimur, ubinam 
contineatur facultas dispensandi in secundo gradu? Certe Nobis responde- 
bitur, in verbis illis paulo ante laudatis: efiam im secundo simplici et mixto, 
dummodo nullo modo attingat primum gradum. Nos statim reponemus, ante 
ea verba haec alia occurrere: /z contractis vero, cum haereticis conversis, etc. 

Et ideo, cum facultates limitatae sint ad Matrimonia contracta, non autem 
contrahenda; ad haereticos conversos, non autem ad eos, qui se convertendi 
spem faciunt: sane unusquisque facili negotio, ictuque, uti dicitur, oculi, 
dignoscere poterit facultatis abusum in concessione dispensationis, quae, ut 
diximus, in causa fuit, cur sinister rumor, et popularis obtrectatio adversus 
Apostolicae Sedis Ministros suscitaretur. 

8 6. Degunt quibusdam in locis istarum Regionum Catholici cum Hae- 
reticis mixti; palam inter se Matrimonia contrahunt; et nemo est, qui contra- 
hentes corripiat, et puniat, aut illis adversetur. Hoc autem posito, qui fieri 
potest, ut hinc colligatur dispensationis concessio super aliquo impedimento 
in huiusmodi Matrimoniis inter Catholicum, et Haereticum, et multo magis 
inter duos Haereticos, ut in specie, de qua agitur, contigit? Tolerat quidem 
in aliquibus locis Apostolica Sedes Matrimonia inter Catholicum, et Haereti- 
cam, vel Haereticum, et Catholicam, cum nequeat impedire; et Ecclesiastica 
quadam prudentia, ne maiora mala enascantur, dissimulat, ac tacet. At, quod 
Apostolicae Sedis auctoritate gratiosa in hisce Matrimoniis dispensatio super 
gradu, aut alio impedimento concedatur, fieri nunquam potest, nisi praecedat 
haeresis abiuratio, iuxta eiusdem Sedis Apostolicae disciplinam a Nobis in 
praecedenti Epistola expositam, et iuxta recensita concessae facultatis verba. 

S 7. Sed respondetur: ab anterioribus Episcopis, qui easdem facultates 
iisdem verbis conscriptas habebant, quibus conceptae sunt illae, de quibus 
quaestio est, id peractum fuisse. Nos ignoramus, quid egerint Episcopi Prae- 
decessores; id solum Nobis compertum est, quod, si dispensaverunt in Matri- 
monio non contracto, sed contrahendo, in Matrimonio inter duos adhuc in 
haeresi permanentes: perperam ac male egerunt, grave admiserunt peccatum; 
multorumque malorum reos se fecerunt, quia facultates eis concessas attento 
animo non considerarunt, ex quibus, veluti ex fonte, omnis delegata aucto- 
ritas dimanat. 

8 8. At Nobis reponitur: quidquid factum est, ideo factum, quia Coniuges 
suam conversionem polliciti sunt. Id autem, an verum sit, paulo post vide- 
bimus. Interea ponatur, revera Coniuges id promisisse: quaeritur, cum facultas 
a Sede Apostolica concessa praescribat, ut dispensetur in secundo gradu 
cum Haereticis iam conversis, quomodo Episcopus arbitratus sit, ea se uti 
posse in dispensando non cum haereticis iam conversis, sed cum iis, qui 
solummodo conversionem promiserant? cumque Sedes Apostolica huiusmodi 
dispensationes, nisi conversione iam facta, ut late in Nostra prima Epistola 
Encyclica demonstratum est, concedere non soleat; quaeritur iterum, quomodo 
eius Delegatus in tantum ausum devenerit, ut cum iis, qui nudam promis- 
sionem se convertendi fecerant, dispensare non dubitaverit? 

8.9. Additur demum: si fidei datae Coniuges haeretici defuerint, acriter 
punientur, eisque simul habitare interdicetur. Nos minime latet, discrimen, 
quod inter infidelem, et haereticum intercedit: primum quidem ad ample- 
ctendam Fidem Catholicam, ad quam se per Baptismum minime obligavit, 
cogi non posse: e diverso haereticum, qui iam Baptismum suscepit, At vero 
Nobis ignotum est, an usu et consuetudine receptum sit, ut haeretici ad 
Catholicam veritatem profitendam constringi possint in iis regionibus, in 

quibus a Principibus permissum est, ut commixti cum Catholicis vivant, 
eademque iuris aequabilitate, et civili consuetudine fruantur. Sed, quidquid 
de hoc sit, illud necessarium esset ostendere, quibus argumentis ac proba- 
tionibus haereticorum Coniugum promissio demonstretur. In dispensatione 
enim haec verba leguntur: o5 spem, quod ad Fidem Orthodoxam convertentur. 
Spes autem a promissione omhino diversa, et distincta est. Si quando autem 
de separatione, ob frustralam spem a Coniugibus datam, agi vellet; cum res 
sit de Matrimonio contracto, non inter unum Haereticum, et alterum Catho- 
licum, absque alio impedimento, quam illo Religionis; sed de Matrimonio 
inito inter duos haereticos in secundo affinitatis gradu coniunctos; locus 
non esset separationi tantum quoad thorum, sed etiam alteri quoad. vinculum ; 
quae iniungenda esset a Dispensante, publica protestatione emissa, se nullo 
iure, atque auctoritate dispensasse, ac proinde dispensationem irritam ac 
nullam fuisse. 

$ 10. In priori Epistola nostra Encyclica scripta die 20 Iunii admonuimus, 
ut ii, quibus executio dispensationum Matrimonialium, quae in Urbe conce- 
duntur, committitur, eas attente legant, et bene ac diligenter perpendant. 
Nunc autem eadem repetimus, et insuper addimus, ut legantur, et conside- 
rentur etiam facultates, quae a Sede Apostolica conceduntur, priusquam aliquis 
illis utatur; cum minime deceat, ut aliorum culpa vel Sedi Apostolicae, vel 
eius Ministris vitio vertatur, et quod ab aliis peccatum est, crimini eis detur. 
Interea autem Tibi, Venerabilis Frater, et Christiano Gregi tuae curae com- 
misso, Apostolicam Benedictionem peramanter impertimur. 

[Bened. XIV Bull, tom. 2, p. 491-493]. 

Benedictus XIV, const. Rerum Ecclesiasticarum, 
12 aug. 1748. 


Rerum Ecclesiasticarum origines quo altius ex sacrae antiquitatis memoria 
repetimus, eo magis illas et solidis fundamentis innixas, et sublimi non minus, 
quam vetusta institutione venerabiles, ipsaque disciplina, et ritu graves ac 
religiosas, agnoscere et comprobare gaudemus. Ita porro de sacris Palliis, 
quae a Romano Pontifice, Patriarchis, et Archiepiscopis concedi, ipsisque 
in Curia praesentibus tradi, absentibus autem transmitti consueverunt, a 
primis usque Ecclesiae saeculis complura extant certissima monumenta; nec 
dubium est, quin eorum traditioni, sive transmissioni, solemnis semper prae- 
missa fuerit benedictio. Quia tamen huiusmodi Benedictionis ritus nonnullas 
mutationes in evolutione temporum subiisse dignoscitur; Officii Nostri esse 
iudicavimus illius formam perpetuis futuris temporibus observandam consti- 
tuere, ac praesentium Literarum auctoritate firmare. 

Inter speciales praerogativas Basilicae Sancti Petri in Vaticano, quarum 
meminit Petrus Mallius eiusdem Basilicae Canonicus tempore Alexandri III, 
haec recensetur, quod iz ea fantum vigilantur Pallia, quae a Romano Pon- 

tifice, Patriarchis, et Archiepiscopis mittuntur. Maphaeus autem Vegius alter 
Sancti Petri Canonicus sub Praedecessore Nostro Martino V, Lib. 2 Rerum me- 
morabilium Basilicae Sancti Petri, piam supplicationem describit, quae ab 
ipsius Basilicae Clero, cum cantu Psalmorum Poenitentialium, Litaniarum, alia- 
rumque precum fiebat, dum ad Pallia benedicenda procedebatur; atque addit, 
nocturnas vigilias ea occasione ita celebrari consuevisse, quemadmodum in 
pervigilio Festi Sanctorum Apostolorum Petri et Pauli. De huiusmodi Vigiliis 
similiter mentio est in Libris Sacrarum Caeremoniarum Ecclesiae Romanae, 
qui tribuuntur Christophoro Marcello Archiepiscopo Corcyrensi, a quo vide- 
licet Praedecessori quondam Nostro Leoni Papae X oblati fuerunt; ubi etiam 
lib. 1, sect. 10, cap. 5, dicitur, quod ipsa Pallia demittebantur in sacram Beati 
Petri Confessionem, ut supra illius Corpus consisterent: Per Canonicos Basilicae 
ponuntur super Corpora Petri, et Pauli Apostolorum sub Altari Maiore, ubi 
factis de more Vigiliis, illa per noctem dimittunt, deinde restitaunt Subdiaconis, 
qui in loco honesto ea conservant. Erat quippe in anteriori fronte Altaris dictae 
Confessionis parva quaedam veluti fenestra,let in huius solo intra ipsius Altaris 
molem foramen erat, Aeneae Arcae ad perpendiculum respondens, in qua 
Sacrum Apostolorum Principis Corpus requiescit; ut latius legere est in 
descriptione veteris situs, et formae eiusdem Confessionis, quam Michael 
Lunigus Praedecessori Nostro Urbano Papae VIII dicavit, quaeque tam seorsim, 
quam cum aliis Operibus Typis edita pluries fuit. 

Verum quum mutata deinceps fuerit Arae Maioris forma, nocturnarum 
autem Vigiliarum disciplina magna ex parte in desuetudinem abierit; annuen- 
tibus Praedecessoribus Nostris Romanis Pontificibus, inductum fuit, ut prae- 
dictae Basilicae Archipresbyteri Vicarius in Episcopali Ordine constitutus, 
vel alius Episcopus eiusdem Basilicae Canonicus, qui Matutinis Officiis in 
Festo Sanctorum Petri et Pauli in Pontificalibus assisteret, idem Benedictio- 
nem Palliorum faceret, cuius ritus talis erat. 

Pallia, quae benedicenda erant, auratae Pelvi imposita, ab ipsius Vati- 
canae Basilicae Canonico Altarista nuncupato comitantibus duodecim eiusdem 
Basilicae Beneficiatis, ad Confessionem Beati Petri deferebantur, ibique loca- 
bantur super Mensam stragula pretiosa coopertam, inter duo Candelabra 
accensis cereis subiecta. Episcopus vero, qui Matutinis Officiis, ut praefertur, 
adstiterat, post decantatas Laudes, Pontificalibus adhuc indutus, una cum 
assistentibus Ministris paratis, et Clero Basilicae, ad Confessionem ipsam 
descendebat, Pallia aspergebat aqua benedicta, tum incenso adolebat, ac 
demum solemnes Benedictionis preces super illa recitabat: Pallia vero sic 
benedicta, per totam Festivitatis Octavam, supra Corpus Apostoli requiesce- 
bant, expleta autem Octava, a Sacrarii Curatoribus removebartur, et inclusa 
Capsulae Holoserico coccineo coopertae, recondebantur in Oratorio Secre- 
tarii, in quo Sanctorum Reliquiae asservantur; Clavis autem Capsulae trade- 
batur primario Pontificis Caeremoniarum Magistro. 

Ritum hunc, qui ad proximos usque annos viguit, Nos ipsi semper 
observari vidimus, quo tempore in minoribus constituti, praedictae Vaticanae 
Basilicae Canonicatum tenuimus; nisi quod anno Iubilaei millesimo septin- 
gentesimo vigesimo quinto, die xxu Februarii, in Festo Cathedrae Sancti 

Petri Antiochiae, fel. rec. Praedecessor Noster, ac Dignitatis Nostrae amplifi- 
cator, Benedictus Papa XIII huiusmodi Pallia per se ipsum benedicere maluit. 
Cuius Nos exemplo excitati, eiusque praeclara vestigia libenter sectantes, 
duobus proxime elapsis annis, in pervigilio Natalis Sanctorum Apostolorum 
Petri et Pauli, Vespertinis Officiis in ipsa Basilica Vaticana de more perso: 
lutis, huiusmodi Pallia benediximus, certo ordine ac ritu, quem in posterum 
quoque servare decrevimus, atque etiam a Successoribus Nostris Romanis 
Pontificibus, seu respective ab eo S. R. E. Cardinali, qui forsan, absente 
Pontifice, Vesperarum solemnitati in. Pontificalibus adstiterit, observari, et 
adhiberi, praesentium Literarum mansuro tenore statuimus. 

Primum itaque volumus et mandamus, ut singulis annis Palliorum nume- 
rus sufficiens pro Ecclesiarum opportunitate, in Vigilia Apostolorum de mane, 
a praedictae Basilicae Canonico Altarista, cum. consueto comitatu, ad Con- 
fessionem Beati Petri deferatur, ibique decenter, ut supra diximus, collocetur; 
ipsaque Pallia post Vesperas eiusdem diei in ipsa Basilica ritu maximo cele- 
bratas, a Summo Pontifice, si praesens fuerit, sin minus ab eo Cardinali, 
qui Pontificalia peregerit, benedicantur. Sicut enim ipsius Romani Pontificis, 
vel saltem illius personam, et vices gerentis, maxime propriam, ita huic potis- 
simum diei merito adscribendam censemus huiusmodi Benedictionem; tum 
quia Sacrum Pallium, i? quo (ut Innocentii Papae III Praedecessoris Nostri 
verbis utamur) Pon£ificalis officii plenitudo cum Archiepiscopalis nominis appel- 
latione confertur, speciale munus est, quod a solo Romano Pontifice Beati Petri 
Successore conceditur; tum quia eo die conspicuus universi Collegii S. R. E. Car- 
dinalium, aliorumque ipsius Ecclesiae Romanae Procerum consessus, ac fre- 
quentissimi Populi concursus, huiusmodi functionis splendorem, et maiesta- 
tem magnopere augebit. 

Expletis itaque Vesperis, descendat ad Confessionem unus ex Auditoribus 
Causarum Palatii Apostolici, Sacris Subdiaconalibus vestibus indutus; prae- 
cedentibus duobus servientibus armorum, Mazzeriis Papae nuncupatis; comi- 
tantibus hinc et inde duobus aliis Auditoribus Collegis, cum 'supparo, et 
superpelliceo; et subsequentibus Pontiticiae Consistorialis. Aulae Advocatis; 
atque is praeparata Pallia coram Pontifice, aut Cardinale Pontificalia exer- 
cente, afferat, et sistat. Decet enim huiusmodi munus iniungi praefatis Audi- 
toribus, in Subdiaconorum Ordine Pontifici ministrantibus, quorum videlicet 
Collegii Decano singulis annis traduntur Agni, ex quorum velleribus con- 
texenda sunt Sacra Pallia; nec minus convenit, Consistorialis Aulae Advo- 
catos adesse, ad quos singulari privilegio pertinet pro Pallii concessione apud . 
Pontificem in Consistorio residentem perorare. Lesen : 

Ipse autem Pontifex, seu illius vice, ut praefertur, Cardinalis ille, qui 
Officio in Pontificalibus adstiterit, Pallia praedicta more solito adsperget aqua 
benedicta, tum incenso adolebit, deindeque pronunciabit super ea preces, et 
Benedictiones, iuxta formulam inferius statuendam. 

Peracta demum Benedictione, eadem sacrata Pallia includantur arculae 
argenteae auro obductae, quam semper in ipsa Confessione Beati Petri Apo- 
stoli, et prope sacrum illius Corpus in loco ad id designato asservari man- 
damus; quamque ad hunc effectum, exquisito caelaturae opere, nostro sumptu 

conflatam, nuper eidem Beatissimo Apostolorum Principi reverenter obtuli- 
mus, ipsum enixe orantes, ut de negligentiis, et offensionibus nostris, quas- 
cumque im ipsius Basilicae servitio admisimus, dur inter illias Canonicos 
accensebamur, indulgentiam et veniam Nobis ab Omnipotenti Deo dignanter 
imploret. Volumus autem, ut huiusmodi arculae cura, et custodia spectet ad 
ipsius Basilicae Canonicum Altaristam pro tempore existentem; illius vero 
Clavis a primario Pontificiarum Caeremoniarum Magistro retineatur. 

Denique attendentes, quo ritu huiusmodi Pallia a Cardinali S. R. E. Dia- 
conorum Priore absentium Patriarcharum, seu Archiepiscoporum Procurato- 
ribus traduntur, animadvertimus ipsos Procuratores iuramentum praestantes 
iuxta antiquam formulam, quae ipsis exhibetur, plura promittere, quae nec 
omnino his temporibus integre adimpleri, nec sine periurii crimine negligi 
posse videntur. Quapropter volumus, et statuimus, ut huiusmodi iuramentum 
deinceps a Procuratoribus praedictis alia forma praestetur, inferius pariter 
inserenda praesentibus Literis. Quas quidem, cum omnibus in iisdem sta- 
tutis, atque praescriptis, semper et perpetuo validas, et efficaces existere et 
fore, et ab omnibus, ad quos pertinet, ac pertinebit in posterum, plenissime 
observari decernimus. Non obstantibus, si quae sunt in contrarium, Apo- 
stolicis Ordinationibus, et Constitutionibus, nec non Cappellae Pontificiae, 
et ipsius: Vaticanae Basilicae, etiam Apostolica auctoritate approbatis, et con- 
firmatis ritibus, formulis, usibus, et consuetudinibus etiam imrmiemorabilibus; 
quibus omnibus, et singulis, quatenus opus sit, Motu proprio, ac de Apo- 
stolicae potestatis plenitudine, pro praemissorum perpetua executione, dero- 
gamus, ac derogatum censeti volumus, caeterisque contrariis quibuscumque. 

Formula igitur Precum ad benedicenda Pallia in vigilia Sanctorum Apo- 
stolorum Petri, et Pauli, talis est. Post Vesperas, Pontifex, seu Cardinalis, 
qui illius vice in Pontificalibus Officio adstiterit, ipsa Pallia ter aspergit aqua 
benedicta, dicendo Antiphonam Asperges me, eíc.,, ac ter Incenso adolet; 
deinde dicit: 

Y. Adiutorium nostrum in Nomine Dorint. 

WR. Qui fecit caelum, et terram. 

X. Dominus vobiscum. 

W. Ef cum spiritu tuo. 


OREMus. 


Deus, Pastor aeterne Animarum, qui eas Ovium nomine designatas, per 
Iesum Christum Filium tuum, Beato Peíro Apostolo, eiusque Successoribus, 
boni Pastoris typo regendas commisisti, atque ipsis sacrarum Vestium symbolis 
Pastoralis curae documenta significari voluisti; effunde per ministerium nostrum 
super haec Pallía de Beatorum Apostolorum Principum Altari sumpta, copio- 
sam Benedictionis ri et sanctzficationis Y tuae gratiam, ut quam mystice reprae- 
sentant Pastoralis officii plenitudinem, atque excellentiam, pleno quoque ope- 
rentur effectu. Humilitatis nostrae preces benignus excipe, atque eorundem. 
Apostolorum meritis, et suffragiis concede, ut quicumque ea,.te largiente, 
gestaverit, intelligat se Ovium tuarum Pastorem, atque in opere exhibeat, quod 
signatur in nomine. Sit boni magnique illius imitator Pastoris, qui errantem 

Ovem. humeris suis impositam caeteris adunavit, pro quibus animam. posuit. 
Sit eius exemplo in custodía Gregis sibi commissi sollicitus, sit vigil, sit cir- 
cumspecíus, ne qua Ovis in morsus incidat, fraudesque Luporum. Sit disci- 
plinae zelo districtus, quod perierat requirens, quod alienum reducens, quod 
confractum alligans, quod pingue, et forte custodiens. Videat humeris suis im- 
positam Crucem, quam Filius tuus proposito sibi gaudio sustinere non recusavit , 
sitque illi crucifixus Mundus, et ipse Mundo. Tollat iniectum collo suo Evan- 
gelicum iugum, sitque ei ita leve ac suave, ut in via mandatorum tuorum cae- 
teris exemplo, et observatione praecurrat. Sit ei hoc symbolum unitatis, et cum 
Apostolica Sede communionis perfectae tessera, sit charitatis vinculum, sit 
Divinae haereditatis funiculus, sit aeternae securitatis pignus, ut in die 
adventus, et revelationis Magni Dei, Pastorumque Principis Iesu Christi, cum 
Ovibus sibi creditis stola potiatur immortalitatis, et gloriae. Per eundem, etc. 

Formula autem iuramenti, quod Procuratores absentium Archiepisco- 
porum, aliorumque, quibus Pallium a Romano Pontifice concessum fuerit, 
praestare debent in manibus Cardinalis Sanctae Romanae Ecclesiae Diacono- 
rum Prioris pro tempore existentis, dum Pallium ipsis ferendum, seu trans- 
mittendum suscipiunt, talis est: 

Ego, N. Procurator, et procuratorio nomine, et pro parte Reverendissimi 
in Christo Patris, et Domini N. electi Ecclesiae N., instanter, instantius, et 
instantissime peto mihi tradi, et. assignari Pallium de Corpore Beati Petri 
sumptum, in quo est plenitudo Pontificalis Officii, et promitto illud reverenter 
portare, vel portari facere eidem Reverendissimo Patri Domino N. Sic me Deus 
adiuvet, et haec sancta Dei Evangelia. 

Nulli ergo, etc. 

[Bened. XIV Bull., tom. 2, p. 494-491]. 


391. ; 
Benedictus XIV, const. Quod expensis, 26 aug. 1748. 


8 1. Quod expensis omnium rationum momentis, et gravissimis suffra- 
giis virorum dignitate, pietate, ac sapientia insignium concurrentibus, alias 
a Nobis decretum est, id, ut sollemnioribus Apostolicae auctoritatis Nostrae 
documentis confirmatum, quemadmodum est hoc in more positum, laudabi- 
lique Praedecessorum Nostrorum Romanorum Pontificum instituto commen- 
datum, maiori cum observantia debitae executioni mandetur: novo Aposto- 
licae confirmationis Nostrae patrocinio communire exoptamus. Sane nuper 
edidimus Decretum tenoris sequentis: Benedictus Papa XIV. Cum Nobis 
Carissimus in Christo Filius noster Ferdinandus VI Hispaniarum Rex Catho- 
licus enixam piamque petitionem exhiberi fecisset, ut quae disciplina viget 
in suo Aragoniae Regno (cuius appellatione tum ipsa Aragonia, tum etiam 
Valentiae, Cataloniae, et Maioricae Ditiones comprehenduntur), ut scilicet in 
die Commemorationis omnium Fidelium Defunctorum quilibet Sacerdos 
Saecularis duas, Regularis autem tres Missas celebrare possit, eadem ad 


170 Romani Pontifices 


caetera quoque Regna, et Dominia eidem Ferdinando Regi subiecta aucto- 
ritate nostra extenderetur; cumque eodem fere tempore Carissimus quoque 
in Christo Filius noster Iohannes V Portugalliae, et Algarbiorum Rex illu- 
stris similem instantiam apud Nos promoveri fecisset, ut nempe in omnibus 
Regnis, atque Dominiis sibi subiectis, cuilibet Sacerdoti tam Saeculari, quam 
Regulari, facultas per Nos fieret tres Missas praefato die celebrandi: Nos 
quidem huiusmodi petitionum gravitatem pensantes, ac memores similium 
postulationum, quae aliis Romanis Pontificibus Praedecessoribus Nostris 
parum felici exitu exhibitae fuerunt, necessarium omnino putavimus totam 
rei summam maturo examini subiicere. Quamvis minime hospites in ea Nos 
reputare possemus; siquidem olim ipsius momenta, pro Officio, quod tunc 
gerebamus, Secretarii Congregationis Sanctae Romanae Ecclesiae Cardina- 
lium Concilii Tridentini executioni, et interpretationi praepositae, diligenter 
Nobis expendenda fuerunt; cumque etiam hac de re plura scripserimus in 
nostro Opere De festis Domini, part. 1, pag. 247, item in Tractatu De Sacri- 
ficio Missae, sect. 2, pag. 169, iuxta editionem Patavinam, et in una ex 
Institutionibus Pastoralibus pro nostro Bononiensi Clero, Populoque editis, 
quae est XXXVI, in Latina versione Romae impressa, pag. 185 et 186, ac 
demum in nostris literis ad Episcopum Oscensem datis die 16 Martii anni 1746, 
quae iam seorsim typis vulgatae, in Bullarii nostri tomo II propediem edendo 
locum habebunt. ! 

8 2. Sane quum Nos in minoribus constituti, praefatae Congregationi 
Concilii, ut supra diximus, a Secretis essemus, oblatusque fuisset sup- 
plex Libellus, in quo ex patte clar. mem. Philippi V Hispaniarum Regis 
idipsum studiosissime petebatur, quod nunc a Ferdinando Rege ipsius 
filio iterum petitur, Officii nostri esse putavimus, instantiam huiusmodi 
maiori cum apparatu, quemadmodum Catholici Regis dignitas postulabat, 
Congregationi repraesentare. Idcirco peculiaris Dissertatio a Nobis elucu- 
brata fuit, quae inserta est in consueto folio Relationis Causarum, quod a 
Secretario confici, et singulis Cardinalibus tradi consuevit. In qua primum 
Dissertatione rem ipsam accuratissime pro viribus exposuimus, neque. omi- 
simus originem investigare illius disciplinae, quam diximus in Aragoniae 
Regno vigere; deinde nonnullas in contrarium indicavimus resolutiones, quae 
alias ad huiusmodi postulata prodierant; tum aliam memoravimus petitio- 
nem, quae olim: pro Portugalliae Regnis facta fuerat Praedecessori Nostro 
Cletuenti Papae IX, ut trinas liceret Missas in die Commemorationis omnium 
Fidelium Defunctorum celebrare, de. qua tamen ob immaturam Pontificis 
mortem nihil decretum fuit. Quibus omnibus addidimus, quod, quum hoc 
idem ab Hispaniarum quondam Rege Philippo IV, pro omnibus tam Saecu- 
laribus, quam Regularibus Regnorum suorum Sacerdotibus postulatum fuerit, 
vel saltem postulandum fuisse non ignoraretur; ideoque plura rationum, 
factorumve monumenta, pro huiusmodi concessione impetranda, collecta tunc 
fuisse constaret; Nobis datum non fuerat huiusmodi Collectiones ad cau- 
sam maxime opportunas reperire, ut videre est in folio pro Congregatione 

diei 11 Maii 1722 a Nobis conscripto, quod nunc in Thesauro Resolutionum 
praefatae Congregationis Concilii, tom. II, pag. 169 et seq., impressum repe- 
ritur. Quum autem bon. mem. Ludovicus Cardinalis Belluga Congregationi 
praedicta die habitae interfuisset, meminimus ipsum de nostra Dissertatione 
favorabiliter loquutum, in nostram quoque sententiam devenisse, ut necessa- 
rium putaret allegationes illas tempore Philippi IV adornatas inspicere, 
ipsumque in se recepisse, ut ipsas diligentissime conquiri curaret. Quapro- 
pter Rescriptum prodiit: Noz proposita: eoque Rescripto factum est, ut 
instantia tunc quidem pro rerum circumstantiis minime admissa censeretur, 
non tamen omnirio, et perpetuo reiecta, quin potius relictus fuerit locus 
ulteriori rationum, atque factorum examini, si quae aliquando ad ipsam peti- 
tionem magis iuvandam deducerentur. ^ 
8 3. Quum itaque nunc ad Nos ipsos in Apostolica Sede, inscrutabili 
Dei iudicio, collocatos praefatae petitiones iamdudum desertae, instantibus 
praefatis Carissimis in Christo filiis nostris, delatae fuerint; omnia, quae ad 
plenam rei cognitionem quomodocumque pertinerent, colligi mandavimus, 
quaeque olim desiderata sunt, in lucem proferri. Ut autem nihil sine alio- 
rum prudenti consilio statueremus, peculiarem delectorum Virorum Congre- 
gationem ad negotii huius examen deputavimus; in qua adscriptos voluimus 
Venerabilem Fratrem Nostrum Antonium Xaverium Episcopum Praenestinum 
S. R. E. Cardinalem Gentili nuncupatum, praedictae Congregationis Con- 
cilii Praefectum, Dilectosque Filios Nostros eiusdem S. R. E. Cardinales Pres- 
byteros, Sylvium Valenti Congregationis de Propaganda Fide Praefectum, 
Carolum Albertum Cavalchini Praefectum item Congregationis super nego- 
tiis, et consultationibus Episcoporum, et Regularium, Fortunatum Tambur- 
rini Praefectum Congregationis Sacrorum Rituum, et Ioachimum Besozzi Maio- 
rem Poenitentiarium ; ac praeterea Venerabilem Fratrem Sylvestrum Merani 
Episcopum Porphyriensem Apostolici Sacrarii Praefectum, quem peculiaris 
huiusce Congregationis Secretarium declaravimus; ac Dilectos Filios, Magi- 
strum Ludovicum Valenti in utraque Signatura nostra Referendarium, Pro- 
tonotarium Apostolicum, et Fidei Promotorem, Fratrem Michaelem a Sancto 
Ioseph Priorem Generalem Ordinis Discalceatorum | Sanctissimae Trinitatis 
Redemptionis Captivorum, Caelestinum Orlandi Procuratorem Generalem 
Congregationis Monachorum Coelestinorum, loannem Andream Onofrii Ordi- 
nis Fremitani S. Augustini Procuratorem Generalem, Thomam Sergium Pres- 
byterum Congregationis Piorum Operariorum, Sanctae Inquisitionis Con- 
sultorem, et Praefectum Studiorum in Collegio Urbano de Propaganda Fide, 
Fratrem loachimum Pucci Ordinis Praedicatorum Magistrum, Episcoporum, 
et Cleri Romani Examinatorem ; Dominicum Turanum Societatis lesu Presby- 
terum, Apostolicae Poenitentiariae Consultorem Theologum, et. Aegidium 
Giuli eiusdem Societatis Presbyterum, alterum Examinatorem Episcoporum, 
et Sacrorum Canonum Professorem in Collegio Germanico-Hungarico . ad 
Sanctum Apollinarem. His omnibus, et singulis exhiberi mandavimus quae- 
cumque ad causam pertinebant, eaque potissimum, quae nuper reperta sunt, 
sed in praecedentibus propositionibus exhibita non fuerant; quae omnia iusto 
volumine comprehensa typis edita sunt Romae hoc anno wpccxLvin, dato- 

que aliquot Mensium spatio, quo res accurate perpenderetur, iussimus, ut 
singuli sententiam suam scripto traditam, ac sigillo obsignatam ad Nos trans- 
mitterent: quae omnia diligentissime sunt peracta. 

8 4. Denique Nos ipsi aliorum laboribus laborem nostrum, privataque 
studia nostra eorum studiis adiunximus ; et inspectis, libratisque tum novis 
documentis, tum ipsorum Consultorum suffragiis (ex quibus, quum quatuor- 
decim numero fuerint, duo dumtaxat petitionem reiiciendam esse, reliqui 
vero duodecim Indultum concedi posse censuerunt) omnibus rite, ac mature 
pensatis, invocato etiam Divini Luminis adiutorio, piis ac religiosis precibus 
dictorum Carissimorum in Christo Filiorum Nostrorum Ferdinandi VI Hispa- 
niarum Catholici, et lohannis V Portugalliae, et Algarbiorum Regum lllu- 
strium libenter annuentes, omnibus, et singulis in eorum Regnis, atque 
Dominiis actu commorantibus, tam Saecularibus, quam Regularibus Sacerdo- 
tibus nunc existentibus, ac pro tempore futuris, quamdiu in praedictis Regnis, 
atque Dominiis moram traxerint, et non alias, facultatem perpetuis futuris 
temporibus duraturam concedimus, et impertimur, ut singulis annis die 
secunda Novembris, seu die sequenti, iuxta Rubricas Missalis Romani, qua 
nempe Commemoratio omnium Fidelium Defunctorum ab Ecclesia Univer- 
sali recolitur, tres Missas singuli celebrare possint, et valeant, contrariis qui- 
buscumque Constitutionibus, litteris, regulis, ritibus, et consuetudinibus 
minime obstantibus. 

8 5. Novimus sane, inter Scriptores rerum. moralium non satis conve- 
nire, an Sacerdotibus celebrantibus Missam pro Defunctis. iuxta praedictas 
Rubricas in die Commemorationis omnium Fidelium Defunctorum, liceat 
huiusmodi Missae fructum medium, quem vocant, alicui peculiari defuncto 
applicare, an vero pro omnibus omnino Defunctis Fidelibus illum applicare 
teneantur. Utcumque autem se res habeat de hac controversia, Nos eos qui- 
dem, quibus in Aragoniae Regno licitum erat ante hoc nostrum Indultum 
duas, vel tres respective Missas praedicta die celebrare, hortamur in Domino, 
ut earum fructum medium omnibus in Christo quiescentibus applicent. 
His vero, qui in posterum huius Indulti lvi, aut tertiam in eodem Regno 
Missam, aut secundam et tertiam in aliis Regionibus, ad quas hoc idem 
Indultum extenditur, celebraturi sunt, districte iubemus, atque praecipimus, 
ut earum fructum medium, non quidem alicui peculiari defuncto, sed in 
suffragium omnium Fidelium Defunctorum omnino applicent; expresse decla- 
rantes hanc esse nostram mentem, et voluntatem, neque Nos alias, absque 
huiusmodi lege et conditione, hoc ipsum Indultum unquam concessuros 
fuisse. 

8 6. Scimus etiam, antiquis iustisque titulis innixum esse usum, quo 
solent Presbyteri Eleemosynam accipere pro celebrandis, sive pro applican- 
dis Missis iuxta offerentium mentem; qua de re late disseruimus in nostra 
Institutione Ecclesiastica LVI, fusius autem in opere nuperrime vulgato De 
Synodo Dioecesana, lib. V, cap. 8 et 9. An vero quum rc::5actis temporibus 
in Regno Aragoniae duae Missae a Sacerdotibus Saecularibus, tres autem a 
Regularibus in die Commemorationis omnium Fidelium Defunctorum cele- 
brarentur, duplex quoque ab illis, seu respective triplex Eleemosyna accipe- 

retur, id ignoramus; sed facile credimus id usitatum fuisse, quum ubique 
fere receptum sit, ut in sollemnitate Nativitatis Domini pro tribus Missis tria 
recipiantur charitativa stipendia. Ideoque de illis, qui ante hoc tempus in 
Aragoniae Regno duas, vel tres respective Missas praedicta die celebrantes, 
duas vel tres eleemosynas accipiebant, nihil innovandum censemus. lis vero, 
qui imposterum in eodem Regno tertiam Missam vigore praesentis Indulti 
celebrabunt, iustis de causis, ac sub poenis inferius dicendis districte prohi- 
bemus, ne pro ipsa Missa ullam Eleemosynam accipere praesumant, sicut 
etiam iis, qui in aliis locis hoc eodem Indulto comprehensis, secundam, 
tertiamque Missam celebrabunt, simili ratione, ac sub iisdem poenis praeci- 
pimus, atque iubemus, ut non nisi unam accipiant eleemosynam, videlicet 
pro prima Missa dumtaxat, et in ea tantum quantitate, quae a Synodalibus 
Constitutionibus, seu a loci consuetudine regulariter praefinita fuerit. Decer- 
nentes nullam omnino causam, nullumque praetextum, aut obtentum, ad 
declinandam huius praecepti nostri observantiam suffragari posse; ne volun- 
tariam quidem Fidelium oblationem, nam nec a sponte dantibus quidquam 
recipi posse statuimus; nec alium quemcumque colorem, quod nempe elee- 
mosyna detur pro celebratione, non autem pro applicatione Missae; aut 
quod applicatio facienda sit pro omnibus Fidelibus Defunctis; sive quod 
offerentes cupiant ipso dumtaxat oblationis merito Defunctos iuvare; hi 
enim poterunt per alia pia opera, sive per alias eleemosynas in alios quos- 
cumque, quam in: Sacerdotem, eique coniunctos, erogandas, Defunctorum 
Animabus suffragari; non item gravem indigentiam, aut paupertatem Sacer- 
dotis celebrantis, aut Ecclesiae, aut Coenobii; quibus nimirum aliis quibus- 
cumque rationibus subveniendum erit; nec magnam copiam eleemosyna- 
rum, quae congestae fuerint pro Missis celebrandis ipsa die Commemora- 
tionis omnium Fidelium Defunctorum, quibusque aliter satisfieri non possit; 
quum minime liceat eleemosynas accipere pro Missis, quae celebrari nequeunt 
intra tempus ab offerentibus, aut a legibus praefinitum; neque porro Mis- 
sarum onera non adimpleta, pro quibus eleemosynae iam receptae, aut attri- 
buti redditus iam percepti fuerint; Nos enim nolumus huiusmodi onera 
impleri per celebrationem Missarum, quae Indulto nostro permittuntur ; 
neque demum legem fundationis iam factae, aut in posterum faciendae cum 
augmento eleemosynae pro secunda, ét tertia Missa; quum Nos huiusmodi 
fundationes sive factas, sive faciendas, etiam ex nunc prout ex tunc, et e 
contra, hac in parte nullas et irritas esse, et fore decernamus. In summa 
volumus et statuimus, huiusmodi Missas de novo concessas omnibus in com- 
muni Fidelium Defunctorum arimabus, absque ulla prorsus eleemosynae 
perceptione, applicari ; contrafacientes autem poenam suspensionis a Divinis 
ipso facto incurrere decernimus, eiusque relaxandae facultatem Nobis, et 
Successoribus nostris Romanis Pontificibus expresse reservamus. Hanc vero 
facultatem communicamus Venerabilibus Fratribus Archiepiscopis, et Epi- 
scopis, sive aliis Locorum Ordinariis, ut auctoritate nostra Apostolica, et 
tamquam Apostolicae Sedis Delegati, ubi sic expedire prudenter in Domino 
iudicaverint, eadem. canonice utantur erga quoscumque praecepti huius 
nostri violatores, qui ad ipsos humiliter recursum habuerint, sive Saeculares, 

sive Regulares, sive alio quocumque modo ab eorum lurisdictione exemptos; 
hac tamen apposita lege, ut incursam huiusmodi suspensionem nunquam 
relaxare valeant, nisi prius eleemosynas a delinquentibus ratione praedicta- 
rum Missarum perceptas ab. ipsis reipsa receperint; quas ipsi Ordinarii in 
alios pios usus (non tamen in subventionem eorumdem Sacerdotum, aut 
personarum ipsis vel sanguine, vel necessitudine coniunctarum, aut in eorum- 
dem Coenobiorum, Domorum, et Ecclesiarum utilitatem, quantumvis ipsi, 
aut personae, Coenobia, Domus, et Ecclesiae huiusmodi notoria paupertate 
laborarent) arbitrio suo erogare debebunt. Sciant tamen, quod facultas huius- 
modi, quam ad relaxationem suspensionis eo modo incursae iisdem delega- 
mus, nequaquam extenditur ad dispensationem ab irregularitate, in quam 
inciderent, qui post suspensionem, ut praefertur, incursam, in Sacro Altari 
ministrare praesumerent; huius enim dispensationis concedendae facultatem 
Nobis, et Successoribus nostris Romanis Pontificibus privative, et perpetuo 
reservamus. 

8 7. Ad hunc igitur solum, et unicum finem, ut in die Commemora- 
tionis omnium Fidelium Defunctorum, multiplicatis Ecclesiae Militantis suf- 
fragiis, piorum Animae in Purgatorio detentae subleventur, omnibus tam e 
Saeculari, quam e Regulari Clero Sacerdotibus in Regnis atque Dominiis 
duorum praedictorum Regum Ditioni subiectis, nunc, et in posterum pro 
tempore existentibus, concedimus, et indulgemus, ut praedicta die tres Mis- 
sas singuli celebrare possint, et valeant. In quo sicuti praedictorum Consul- 
torum concordibus fere sententiis, consiliisque adhaesimus, ita a. piae Matris 
Ecclesiae spiritu nequaquam discessisse Nos arbitramur. Siquidem animadver- 
timus minime alienam fuisse Ecclesiam a permittenda Sacerdotibus Missa- 
rum iteratione in unico die, ubi de iuvandis Defunctorum Animabus age- 
retur, et quidem etiam postquam desierat vetus illa disciplina, de qua infra 
sermo erit, qua scilicet Sacerdotibus licebat pluries in die rem Divinam 
peragere, ac post latam legem de unica tantum Missa, praeterquam in die 
Natalis Domini, ab unoquoque Sacerdote celebranda. 

S 8. Nova haec disciplina a Praedecessoribus Nostris Innocentio III et 
Honorio III Romanis Pontificibus stabilita fuit, quorum hac de releges extant 
in Libris Decretalium tit. De celebratione Missarum; Innocentii quidem in cap. 
Consuluisti ; Honorii vero in cap. Te referente. Quum autem Innocentius in cit. 
cap. haec verba posuisset: Excepto die Nativitatis Dominicae, nisi causa neces- 
sitatis suadeat; non solum Glossa Canonica eidem capitulo apposita huiusmodi 
necessitatis causam tunc fore dicit, quum celebranda sit Missa pro aliquo 
recens defuncto, ibi: sed quam dicit necessitatem? Respondeo: si. celebravit 
de die, et postea etiam moriatur aliquis: verum etiam in Synodo Oxoniensi, 
post ipsius Innocentii obitum, sedente iam Honorio III, celebrata, decretum 
videmus, ut si Defuncti corpus Ecclesiasticae Sepulturae mandandum existat, 
Sacerdos duas Missas eodem die celebret, unam de Officio diei, aliam pro 
Defunctis, ut videre est in Collectione Conciliorum Angliae Londini edita 
anno MDccxxxvit, tom. I], pag. 586, num. 7. Idque etiam distinctius in aliis 
Conciliis traditum invenitur, a quibus praescriptum est, ut Sacerdos in prima 
Missa Purificationem non sumat, utque tunc solum secunda Missa pro De- 

functis ab eodem Sacerdote celebretur, quando Cadaveris praesentia occurrat 
die Dominico, seu alio die Festo, nec alius adsit Sacerdos, qui huiusmodi 
secundam Missam celebrare possit, quemadmodum habetur in Constitutio- 
nibus Sodorensibus anno Mccxcr conditis cap. 36, in eadem Anplicana 
Collectione, tom. Il, pag. 179, itidemque in Concilio Rotomagensi habito 
anno Mccxxxi, num. 14, in Collectione Haàrduini, tom. VII, pag. 186 
et seqq. Qua de re Nos ipsi olim egimus in nostra Institutione Ecclesia- 
stica XXXVI,. pag. 186. Neque vero haec in praesenti a Nobis comme- 
morantur, quasi nunc etiam, praesente Cadavere, duae Missae ab eodem 
Sacerdote celebrari possint; quum, iuxta hodiernam disciplinam, liceat Pres- 
bytero, relicta Missa de die, Missam pro Defuncto, si praesens sit Corpus, 
cum cantu celebrare, nisi tanta fuerit diei sollemnitas, quae Missam pro De- 
functis omnimode excludat. Sed ideo haec dicta sunt, ut appareat, quam 
propensa fuerit Ecclesia ad permittendam Missarum iterationem quantumvis 
generaliter interdictam, ubi de procurandis Fidelium Defunctorum suffragiis 
ageretur. Quo nempe spiritu Nos etiam adducti, Missarum Sacrificia in die 
Commemorationis omnium Fidelium Defunctorum a singulis praedictorum 
Regnorum, atque Ditionum Sacerdotibus ter celebrari posse concessimus. 
8 9. Sed duae aliae praeterea causae, eaeque satis graves, ad id conce- 
dendum Nos impulerunt. Prima est, quod quum antiquissima sit in Regno 
Aragoniae consuetudo, ut praedicta die tres Missae a Sacerdotibus Regula- 
ribus, duaeque a Saecularibus celebrentur; eaque non modo nunquam repro- 
bata fuerit, sed etiam a Praedecessore nostro lulio III, aut Paulo III vivae 
vocis oraculo confirmata asseratur (ut iam olim adnotavimus in folio pro 
Congregatione Concilii a Nobis, ut supra diximus, exarato) utpote quae 
nec Divino, nec naturali iuri contraria, sed solum a iure communi Eccle- 
siastico vetita dignoscitur; cumque constet eamdem consuetudinem non 
solum in Regno Aragoniae proprie dicto, atque in alio Valentiae, et in Comi- 
tatu Cataloniae, sed etiam in Regno Maioricae longius dissito, tamquam 
ipsius Aragoniae Regni Appendice, viguisse et vigere; utique nec novam 
omnino rem, nec in exemplum alibi trahendam Nos fecisse censemus, dum 
hüiusmodi consuetudinem, sive ritum, auctoritate nostra extendimus ad alia 
Regna, et Dominia eidem Hispaniarum Regi .subiecta, atque insuper ad ea, 
quae alteri quidem Principi, nimirum Lusitaniae Regi parent, sed magna ex 
parte finitima et proxima sunt praedictis Hispanici Regis Ditionibus. Regula 
quippe canonica est, ut in Regionibus conterminis, atque inter se proximis 
Rituum ac Disciplinae uniformitas statuatur, atque servetur. Unde etiam 
Praedecessor noster Sanctus Siricius Pontifex Maximus, quum ad Himerium 
Episcopum Tarraconensem scripsisset de variis Ecclesiasticae Disciplinae capi- 
tibus, de quibus ille Sanctum Damasum ipsius Decessorem consuluerat, ! 
eidem mandavit, ut Apostolica rescripta non solum cum Provincialibus suis 
communicaret, sed ea etiam transmitteret ad Carthaginienses, ac Boeticos, 

1! Cf. N. 15. 


176 Romani Pontifices 
—————————————————————— 

8 10. Alteram vero causam, eamque plurimi apud. Nos momenti cum 
magno paterni animi nostri gaudio, Nobis suppeditavit enixum studium 
duorum Carissimorum in Christo Filiorum nostrorum Hispaniae, et Lusi- 
taniae Regum, tantis in. Ecclesiam promeritis Illustrium, qui unico, et sin- 
cero devotionis instinctu acti, nec retardati ob parum felicem exitum simi- 
lium petitionum, quas a Praedecessoribus suis propositas fuisse noverant, 
istorum pietatis haeredes erga Fidelium Animas purgatorio igne cruciatas 
sese professi sunt, auctoresque se praestiterunt, ut in earum levamen, recur- 
rente quotannis generali Fidelium Defunctorum Commemoratione, in suis 
respective Regnis, atque Dominiis suffragia multiplicarentur. Quapropter 
Magni Praedecessoris Nostri Sancti Gregorii Papae verba, quae is ad. Bru- 
nichildem Francorum Reginam conscripsit (Epist. 50, lib. 6, ipsius Operurt, 
tom. Il, pag. 858) iure, ac merito ad praedictos Reges transferre Nos posse 
censemus: Epistolarum vestrarum series, quae Religiosum animum, et piae 
mentis studium continebat, non. solum. voluntatis vestrae fecit Nos laudare 
propositum, sed etiam libenter invitavit postulata concedere. Tum etiam ea, 
quae alter rec. mem. Praedecessor noster Innocentius Papa Ill ad Regem 
Castellae scripsit (Epist. 154, lib. 14): Cum Personam tuam inter Catholicos 
Reges speciali diligamus in Domino charitate, in his, quae secundum Deum 
requiris a Nobis, favorem Tibi Apostolicum libenti animo. impertimur; atque 
alia, quae idem (Epist. 24, lib. 15) scripsit ad Regem Lusitaniae: Aequum 
est autem, ut quos ad Populi regimen et salutem, dispensatio coelestis eligit, 
Apostolica Sedes sincero prosequatur affectu: et in iustis postulationibus stu- 
deat efficaciter exaudire; eadem sane praesentium Hispaniae, ac Portugalliae 
Regum pietati ac dignitati mirum in modum congruere videntur. Quorum 
praeterea consimiles postulationes hac de re Nobis exhibitas, et parem pro 
Religione zelum, eximiumque Christianae Fidei in remotissimis etiam Regio- 
nibus propagandae studium, perspicuis argumentis Nobis assidue compro- 
batum, dum laeti suspicimus, haec etiam utrique simul aptanda censemus, 
quae noster quoque Praedecessor S. Leo Magnus ad Theodosium Augustum 
scribebat, Epist. 21, ipsius Operum tom. I, pag. 238: Quantum praesidii 
Dominus Ecclesiae suae in fide Vestrae Clementiae praepararit, his etiam 
literis, quas ad me misistis, ostenditur; ut Vobis non solum Regium, sed 
etiam. Sacerdotalem animum inesse gaudeamus. Siquidem praeter Imperiales, 
et publicas curas, piissimam sollicitudinem Christianae Religionis habetis. 

8 11. Quamvis vero antehac in Regno Aragoniae, Sacerdotibus Regula- 
ribus praedicta die tres Missas celebrantibus, Saeculares Presbyteri duas 
tantum celebrarent, Nos tamen aequum iudicavimus hos illis per omnia 
exaequare, ut esset inter ipsos Ritus uniformitas: quae res in causa fuit, ut 
in Ecclesia Catholica aliae quoque diversitates sublatae fuerint, quantumvis 
tolerabiliores videri possent, Ita quum in Gallias, regnante Carolo Magno, 
inductus fuisset, una cum Ordine Romano, Ritus celebrandi tres Missas in 
die Natali Domini nostri lesu Christi, quum antea duae tantum celebrari 
solerent, novum hunc Ritum soli primum Episcopi adoptarunt, ac sibi 
suaeque Dignitati proprium fecerunt; sed postea, ad evitandam difformi- 
tatem, huiusmodi facultas ad omnes inferioris quoque Ordinis Sacerdotes 

extensa fuit, quemadmodum a Nobis demonstratum est in Tractatu de Festis 
Domini, part. 1, pag. 248. 

8 12. Applicationem autem Missarum, hoc nostro Indulto concessarum, ter- 
tiae nimirum a Sacerdotibus Saecularibus in Regno Aragoniae, secundae vero, 
ac tertiae ab omnibus existentibus in aliis Regionibus hoc Decreto comprehen- 
sis, iussimus fieri, non quidem pro aliquo peculiari Defuncto, sed pro omnibus 
Fidelibus Defunctis in genere; tum quia id magis consentaneum visum est piae, 
ac religiosae menti duorum Regum huiusmodi Indultum expetentium; tum quia 
Ecclesiae spiritus id maxime postulabat. Siquidem constat generalem Com- 
memorationem omnium Fidelium Defunctorum secundae diei Mensis Novem- 
bris affixam, iam usque a saeculo nono ab Amalario Fortunato propositam, 
vertente autem saeculo undecimo a Beato Odilone Abbate pro omnibus Mo- 
nasteriis sibi subiectis receptam, atque ab his demum, Praedecessoris nostri 
Iohannis Papae XIX auctoritate, ad universam Ecclesiam propagatam fuisse, 
ea potissimum de causa, ut, post celebratam praecedenti die Festivitatem 
in honorem Sanctorum omnium cum Christo regnantium, omnium. quoque 
Iustorum Animae in Purgatorio detentae, ac coelestis gloriae consortium 
expectantes, generalibus Ecclesiae suffragiis adiuventur. De hac re latius 
disseruimus in Opere, quod scripsimus in Acta nonnullorum Sanctorum, 
quorum Officia celebrantur in nostra Bononiensi Civitate, ac Dioecesi, in 
Editione Patavina, cap. 22. Unde satis patet, quam iusta de causa praedictas 
Missas non aliquibus peculiaribus Defunctis, sed omnibus in communi Fide- 
libus in Christo dormientibus applicandas esse voluerimus. 

8 13. Quam vero Nobis semper cordi fuerit, ut, iuxta Sacrorum Cano- 
num praescriptum, a celebratione Sacrosancti Missae Sacrificii omnem ava- 
ritiae speciem, omnemque sordidi captandi lucri praetextum longissime 
arceremus, satis compertum esse putamus ex his, quae tum in Archiepisco- 
patus Bononiensis, tum in Supremi Pontificatus administratione, in hunc finem 
praestitimus. Etenim inter Pastorales Institutiones nostras, praeter quinqua- 
gesimam sextam, in qua plures hac de re Ecclesiasticae Disciplinae regulas 
demonstravimus, et omnino observari praecepimus, adest etiam nonagesima 
secunda, in qua Sanctissimis Apostolicae huius Sedis decretis inhaerentes, 
pravam quamdam damnavimus consuetudinem, qua contendebant nonnulli 
licitum esse Missas ita celebrare, ut earum fructum medium in antecessum 
applicarent pro iis, qui postea eleemosynam offerendo illius applicationem expe- 
terent. Inter nostras vero Apostolicas Constitutiones in Bullarii Nostri tom. 
impressas, extant vigesima. Secunda, et vigesima. tertia,! quibus severissime 
vetitum per Nos est, ne eleemosynae pro Missarum celebratione colligantur 
in iis locis, in. quibus maior est earum Taxa Synodalis, ut deinde Missae alibi 
celebrandae committantur, ubi huiusmodi Taxa in minori quantitate statuta 
est. In novissimo autem Tractatu Nostro de Synodo Dioecesana, lib. 5, cap. 8, 
num. 9 et 10, alia complura ad hanc rem pertinentia studiose collegimus. 

8 14. Ab hoc itaque tramite neutiquam recedendum Nobis esse iudi- 
cantes, decrevimus supra, atque statuimus, ut pro celebratione, aut appli- 

catione Missarum hoc nostro Indulto concessarum, nullum prorsus stipen- 
dium quocumque praetextu aut colore accipi valeat; quod ut a Nobis in 
praesenti casu decerneretur, specialis quaedam, et urgens ratio Nos impulit, 
praeter generales hasce, quas paulo ante indicavimus. Perspectum est enim. 
omnibus in Ecclesiastica Historia paulum modo versatis, plures olim fuisse 
dies polyliturgicos, quibus nimirum singuli Sacerdotes plus quam semel Mis- 
sarum sacrificia peragebant, ut erat, praeter Natalem Domini, prima dies 
Mensis lanuarii, Feria V in Coena Domini, Vigilia Ascensionis, tres dies 
leiunii infra Octavam Pentecostes, aliique dies Festi nonnullorum Sanctorum 
memoriae dicati, ut Nativitas Sancti lohannis Baptistae, et Natalitium Sanc- 
torum Apostolorum Petri, et Pauli, de quibus Nos ipsi monumenta protu- 
limus in Opere de Festis D. N. Iesu Christi, part. l, pag. 247. 

8 15. Ut autem huiusmodi consuetudo generaliter tolleretur, et facultas 
celebrandi plures Missas uno die, ad solum diem Natalis Domini coarcta- 
retur, non alia de causa factum est, quam ut avaritiae, et sordidis quaestibus 
adimeretur occasio, vel saltem oblocutionibus silentium imponeretur, quae 
scilicet ex eleemosynis pro Missarum numero multiplicatis, aut ortum habue- 
rant, aut oriri posse videbantur. Hunc esse proprium sensum Canonis Szf- 
ficit, de Consecr., dist. 1, iam demonstratum per Nos est in literis ad Vene- 
rabilem Fratrem Episcopum Oscensem datis, 8. Excepía, ef sequentibus. Ideo 
autem scripta Nostra in hoc Decreto frequenter in medium protulimus, ne 
quae iam alibi a Nobis dicta sunt, hic denuo explicare, et quae alibi demon- 
stravimus, iterum rationibus comprobare cogeremur. Id vero, quod supra 
posuimus, a duobus praeterea scriptoribus in Ecclesiasticis rebus apprime 
versatis asseritur. Eorum alter est Thomassinus in Opere de veferz, et nova 
Ecclesiae disciplina, par. 3, lib. 1, cap. 74, num. 6, ubi post allatam Consti- 
tutionem Odonis Episcopi Parisiensis, videlicet: Nu//us bis in die Missam 
audeat celebrare, aut cum. duplici Introitu, nisi in magna necessitate; haec 
subdit: Cum pecunia tunc ut plurimum ad Missam offerretur, hinc avaritiae 
species, vel suspicio quaedam iterationi Missarum affricabatar. Alter est Vice- 
comes in Tractatu de antiquis Missae ritibus, lib. 3, cap. 28, circa fin., ubi 
postquam antiquam exposuit disciplinam, qua permittebatur Sacerdoti plures 
Missas in die celebrare; de ipsius disciplinae mutatione deinde sic ait: 
Abrogationis autem causam, quantum equidem divinare possum, dedere nun- 
dinatores quidam, qui maioris pietatis materiam ad turpe lucrum detorquere 
non sunt veriti, et fecerunt, ut libertas prisca saltem hisce Regionibus erepta 
sit, ac desierit. : 

S 16. Si igitur multiplicitas Missarum, quae Sacerdotibus olim pluribus 
per annum diebus permittebatur, ideo sublata fuit, ut avaritiae quaestibus, 
aut obloquentium suspicionibus obviam iretur, iure ac merito Nos Indultum 
hoc Nostrum, quo Sacerdotibus in praefatis Regnis atque Dominiis commo- 
rantibus tres Missas in die Commemorationis omnium Fidelium Defuncto- 
rum celebrare permisimus, huiusmodi expressa lege, atque districta sanctione 
communire debuimus, ut ne quis eorum pro Missis de novo concessis, ullum 
stipendii genus, quacumque de causa, et quolibet praetextu, aut colore reci- 
pere posset. 

S I7. His accedit, quod quum petitiones inspexerimus ab aliquibus pecu- 
liaribus Episcopis Apostolicae Sedi olim oblatas pro concessione celebrationis 
duarum, aut trium Missarum in die Commemorationis omnium Fidelium 
Defunctorum, simulque contraria expenderimus Rescripta tunc respective 
emanata: agnovimus praedictas petitiones huic potissimum rationi innixas 
fuisse, quod scilicet tanta esset eleemosynarum copia, quae ea die pro Mis- 
sarum celebratione a piis Fidelibus offerebantur, ut aliter illis satisfieri non 
posse assererent, quam si facultas indulgeretur Sacerdotibus, ut plures Missas 
ea ipsa die celebrare possent; contra vero in reiiciendis iisdem petitionibus, 
id maxime spectatum fuisse agnovimus, ne per huiusmodi concessiones Ordo 
Sacerdotalis apud detractores in aviditatis. suspicionem, et infamiam addu- 
ceretur. Qua etiam de causa Nos hanc concessionem nostram, praedicta 
lege adiecta, suspicionibus huiusmodi nullum locum praebere posse voluimus. 

8 18. Haec sunt, quae concedenda esse iudicavimus, quaeque de prae- 
missorum consilio, et Apostolica auctoritate Nostra concessimus; atque 
haec sunt, quae in huiusmodi Indulti concessione prae oculis habuimus; 
quaeque omnia exponenda duximus praesenti Decreto, quod a Nobis con- 
ditum, manu nostra subscripsimus hac die xxi Augusti Anni MDccxLvr 
Anniversaria Coronationis nostrae, ineunte Pontificatus Nostri Anno Nono. 


BrNrEDicTUS PaPa XIV. 


$ 19. Porro praeinsertum nostrum Decretum, atque in eo omnia, et 
singula contenta, ac praescripta, quo firmius subsistant, et serventur exactius, 
atque etiam quatenus opus sit, auctoritate Nostra Apostolica tenore prae- 
sentium confirmamus, et approbamus; illique, et omnibus, ac singulis con- 
tentis, et praescriptis, Apostolicae firmitatis robur adiicimus, atque ita, ut 
praemittitur, omnino servari mandamus. Decernentes easdem praesentes 
literas firmas, validas, et efficaces existere, et fore, suosque plenarios, et 
integros effectus sortiri, et obtinere, ac illis, ad quos spectat, et spectabit 
in futurum, plenissime suffragari, et ab eis respective sub irrogatis .poenis, 
et censuris inviolabiliter observari; sicque in praemissis per quoscumque 
Iudices Ordinarios, et Delegatos, etiam Causarum Palatii Apostolici Audi- 
tores iudicari, et definiri debere, ac irritum, et inane, si secus super his a 
quoquam quavis auctoritate scienter, vel ignoranter contigerit attentari. Non 
obstantibus Constitutionibus, et Ordinationibus Apostolicis, caeterisque con- 
trariis quibuscumque. Volumus autem, ut praesentium literarum transumptis, 
seu exemplis etiam impressis, manu alicuius Notarii publici subscriptis, et 
sigillo Personae in Ecclesiastica Dignitate constitutae munitis, eadem prorsus 
fides in iudicio, et extra adhibeatur, quae adhiberetur iisdem praesentibus, 
si forent exhibitae, vel ostensae. 

[Bened. XIV Bull. tom. 2, p. 498-506]. " 

m2982; 
Benedictus XIV, decr. Non multi, 14 nov. 1748. 


.— $8 L Non multi menses effluxerant, ex quo placuit Omnipotenti Deo 
humilitatem Nostram nullis suffultam meritis ad universalis Ecclesiae regimen 
assumere, quum plurium, et pietate, et doctrina insignum Virorum, necnon 
Episcoporum per Ecclesias tam citra, quam ultra Montes constitutorum, instan- 
tiae ad Nos deferri coeperunt, ut numerus dierum Festorum de praecepto in 
satis nota Constitutione rec. meri. Praedecessoris Nostri Urbani Papae VIII 
praetinitus,! auctoritate Nostra minueretur. Quam quidem ob rem, Nobis expo- 
nebant, et nimis grave detrimentum humilioris sortis hominibus, qui manuum 
suarum laboribus se ipsos, suasque familias sustentare coguntur, ex huiusmodi 
Festorum dierum numero, quibus operari prohibentur, inferri; et simul 
arduum vel potius impossibile esse, debitam, exactamque eorum observan- 
tiam et sanctificationem a populis obtinere; siquidem post innumeras distri- 
ctasque leges ea de re latas, et curas adhibitas, numquam saepius cauponae 
atque popinae frequentari dignoscuntur, quam ipsis diebus Festis, pometi- . 
dianis potissimum horis, non sine scandalo, et rixarum, aliorumque criminum 
sequela. Cumque Carissimus in Christo Filius Noster Carolus utriusque Siciliae 
Rex Illustris post aliquot annos Urbem ingressus ad Nos comiter accessisset, 
non omisit summo zeli studio pro huiusmodi Festorum dierum in suis Regnis 
imminutione Nobiscum agere. 

S8 2. Nos autem cum primum illae, quas supra diximus, instantiae ad 
Nos pervenerunt, minime labori pepercimus, ut rem ipsam in suis fontibus 
inspiceremus; quin etiam satis amplam Dissertationem ea de re exaravimus, 
et publicari curavimus, in qua pleraque a Nobis demonstrata sunt, ad hanc 
minuendorum Festorum materiam pertinentia, pluresque huiusmodi immi- 
nutionis viae indicatae fuerunt; sed nihil definitum, aut pro auctoritate sta- 
tutum fuit: quum id Nobis unice propositum tunc fuisset, ut aliorum sen- 
tentias intelligeremus, non solum circa rationem peragendae Festorum dierum 
reductionis, sed etiam super ipsius imminutionis substantia, an eam fieri, 
vel potius rem in priori statu relinqui praestaret; ita ut, qui reductionem 
hequaquam faciendam existimaret, minime necesse haberet de illius execu- 
tionis modo inquirere, aut Nobis consilium praestare. 

8 3. Quadraginta porro fuerunt, quorum consilium requisivimus; inter 
quos nonnulli huius S. R. E. Cardinales, Episcopi plures tam Itali, quam 
Ultramontani, reliqui Theologiae aut Sacrorum Canonum Professores, vel in 
Ecclesiasticae Disciplinae rationibus tum Romae, tum alibi, agendo potissimum 
experiendoque versati. Horum omnium responsa, iuxta mandatum Nostrum, 
scripto concepta, quae adhuc apud Nos asservantur, cum accepissemus; ex 
praedicto numero, tres supra triginta invenimus, qui Festorum dierum immi- 
nutionem vel necessariam, vel utilem omnino fore affirmabant; ex his vero, 

quindecim Nobis suadebant, ut edita generali Apostolica Constitutione, huius- 
modi imminutionem in universa Ecclesia statueremus; alii autem numero octo- 
decim, audiendas esse censebant instantias Ecclesiarum, atque Dioecesum 
earumque peculiaribus necessitatibus diversa atque opportuna ratione con- 
sulendum. Quod vero pertinet ad ipsius reductionis modum, quum in Con- 
cilio Provinciali Tarraconensi, habito sub san. mem. Praedecessore Nostro 
Benedicto XIII Pontifice de Nobis optime merito, conditum fuerit Decretum, 
ut, accedente Apostolicae Sedis approbatione et auctoritate, ac salva obliga- 
tione sanctificandi, ut prius, omnes dies Dominicos, et solemniores quasdam 
Festivitates, quibus nimirum et assistendum foret Sacrificio Missae, et absti- 
nendum ab operibus servilibus: in aliis quibusdam Festis minus principa- 
libus, tenerentur quidem Fideles ex praecepto Missam audire, sed reliquum 
diei tempus operibus et laboribus quibusque exercendis, etiam servilibus 
nuncupatis, licite impendere possent; cumque ipsius Concilii Patres, Anno 
Domini Mpccxxvi huiusmodi Decreti approbationem et confirmationem a 
praefato Benedicio Praedecessore petiissent, idemque Praedecessor Anno 
sequenti mpccxxvir Decretum ipsum per suas Apostolicas Literas in forma 
Brevis approbasset et confirmasset; ex praefatis XXXIII consulentibus viginti 
tres in eo concordes fuerunt, ut Festorum dierum reductio iuxta formam et 
methodum Decreti Conciliaris Tarraconensis fieri deberet, reliquis decem in 
diversas sententias abeuntibus; aliis nempe tollendas omnino censentibus 
Festivitates aliquot ex his, quas Urbanus VIII servari mandaverat; aliis pro- 
ponentibus plurium Festivitatum coniunctionem in unam diem de praecepto 
sanctificandam ; aliis vero complura Sanctorum Festa in dies Dominicos trans- 
ferentibus. 

8 4. Nos autem, horum omnium consiliis perlectis, matureque perpensis, 
nequaquam expedire iudicavimus generalem hac de re Coristitutionem edere, 
quum Nobis animo obversarentur multimodae difficultates olim adversus 
praedictam Urbani Praedecessoris Constitutionem excitatae ab iis ipsis, qui 
pro illius promulgatione consilium dederant, et preces obtulerant. Quapropter, 
ut et Apostolicae Sedis auctoritati ac dignitati prospiceremus, et simul osten- 
deremus, quanto in honore apud Nos habeantur Venerabiles Fratres Nostri 
Ecclesiarum Antistites, quos quidem suarum Dioecesum necessitates optime 
intelligere, maximoque zelo pro Dei cultu et gloria flagrare non dubitamus; 
id Nobis servandum proposuimus, et re ipsa servavimus, ut nihil hac de re 
decerneremus, nisi postquam Episcopi pro suis quique Dioecesibus, aut 
Metropolitani, de Suffraganeorum consilio et assensu, pro suis Provinciis, 
peculiares Ecclesiarum et Populorum necessitates Nobis demonstrantes, Festo- 
rum dierum imminutionem postulassent. In quo tamen non cuilibet angustae 
Dioecesis Episcopo id optanti annuendum censuimus, nisi simul finitimi alii 
Praesules id ipsum expeterent; quo scilicet ritus et disciplinae uniformitas, 
quantum fas esset, in vicinis atque conterminis Dioecesibus conservaretur. 
Praeterea nihil innovari voluimus, non solum in hac Nostra Romana Urbe, 
pro qua peculiares quaedam circumstantiae ponderandae sunt, quae aliis Civi- 
tatibus ac Dioecesibus aptari nequeunt; sed nec in Nostra Bononiensi Civi- 
tate ac Dioecesi, cuius Pastorale regimen una cum supremo Pontificatu reti- 

nemus; ne scilicet aliis exemplo et iudicio Nostro praeire voluisse videremur, ut 
pro suis Dioecesibus, licet inviti, id facerent, quod Nos ipsi Bononiae fecisse- 
mus; aut hominum censuram adversus illos excitaremus, qui non idem egissent, 
quod Nos statuisse viderent in Dioecesi regimini Nostro immediate subiecta. 

8 5. Hanc igitur agendi normam constanter sequentes, oblatis Nobis 
multorum Episcoporum petitionibus, praeceptum observandi dies Festos in 
pluribus Dioecesibus, atque Regionibus, iuxta modum inferius dicendum, 
benigne relaxavimus. Nec aliquid invenire est hac in re ullibi a Nobis 
fuisse statutum, sine praecedentibus instantiis, et causarum expositionibus, 
pro singulis Civitatibus, et Dioecesibus, ex parte earumdem Antistitum ad 
Nos et Apostolicam Sedem delatis. Quod vero spectat ad modum relaxandi 
huiusmodi praeceptum, quum adverterimus, legem audiendi Missam, ab alia 
feriandi ab operibus servilibus distinctam plane, et separabilem esse, ipsosque 
etiam Episcopos non solum frequenter agrorum cultoribus, sed et urbanis 
quandoque Operariis, haud difficulter concedere, ut dies Festos, officio Missae 
dumtaxat assistendo, sanctificent, de caetero autem laboriosis operibus incum- 
bere valeant: quin etiam a quibusdam Moralis Theologiae Scriptoribus, licet 
audacter, assertum fuisse viderimus, immunes esse a peccato pauperes, et 
inopes, qui Festis diebus etiam solemnioribus, quo valeant egenas familias 
suas sustentare, audito Sacro, laboribus manuum suarum, quantumvis ser- 
vilibus, per plures horas occulte, et sine scandalo occupantur; cumque potis- 
simum Tarraconensis Decreti ab Apostolica Sede, ut supra dictum est, appro- 
bati, illustre exemplum prae oculis haberemus: in admittendis Episcoporum 
instantiis, hanc observavimus methodum, ut, firmam et ratam relinquentes 
utramque legem de audienda Missa, et de abstinendo ab operibus servilibus 
in omnibus diebus Dominicis, et in praecipuis quibusdam anni Festivitatibus; 
aliarum minus solemnium sanctificationem ita deinceps fieri permitteremus, ut, 
audita Missa, reliquum diei tempus pauperibus liberum esset ad laboriosa 
quaeque opera exercenda. Neque vero facilem aditum apud Nos invenerunt 
aliquorum Antistitum preces, qui Festorum dierum imminutionem alia via et 
ratione in suis Dioecesibus fieri optabant; translatis nimirum in dies Domi- 
nicos Sanctorum Festivitatibus per hebdomadas occurrentibus. 

8 6. Per haec autem minime detractum censeri debet providae Consti- 
tutioni Praedecessoris Nostri Urbani Papae VIII, quam et Apostolico illius 
zelo dignam, et eorum temporum rationibus maxime aptam fuisse agnoscimus, 
et profitemur. Nec aliter profecto de illa Nos iudicare dicendum esset, etiamsi 
(prout fert earum legum natura, quae ad Ecclesiasticam disciplinam, muta- 
tionibus merito subiectam, unice pertinent), ex novis non levibus, neque pro 
ingenio excogitatis causis, sed tot insignium Ecclesiae Praesulum iudicio com- 
probatis, plures dies Festi de praecepto in Urbani Catalogo descripti, ex 
observandorum dierum numero exempti omnino fuissent. Ideoque multo 
minus hoc dici potest, ubi nulla ex Festivitatibus in ea Constitutione desi« 
gnatis pecttliari cultu et sanctificatione privata est; sed in aliquibus dumtaxat 
permissum fuit, ut Divinis Mysteriis religiosa saltem praesentia celebratis, 
cuilibet licitum esset, operibus et laboribus humanae vitae utilibus, et neces- 
sariis intendere. 

8 7. Quod enim Ecclesiastica disciplina, salvo honore praecedentibus 

Constitutionibus, earumque auctoribus debito, et sine eorum reprehensione 
atque iniuria, immutari valeat, innumeris possemus exemplis apertissime com- 
probare, a quibus, cum in re minime dubia versemur, recensendis superse- 
"demus; illudque solum monuisse sufficiat, tunc demum innocuam esse anti- 
quae disciplinae mutationem, dum non temere atque inconsulto, sed a legitimis 
Superioribus, et iustis de causis fiat, quas Innocentius III Praedecessor Noster 
in Concilio Lateranensi IV, Can. 50 commemorat. ! 
: 88 Et nos quidem iure Nobis polliceri posse videbamur, dum circa 
propositam dierum Festorum imminutionem adeo caute, adeo ex aliorum 
potius sententia, quam ex auctoritate, qua fungimur, omnia ad hunc diem 
agere studuimus, nec nostram agendi rationem in aliorum censuram et offen- 
sionem incidere debere, nec Ecclesiae pacem, quae Nobis summopere cordi 
est, ullo modo turbandam fore. Verum nonnulla intervenerunt, quorum causa 
eam Nobis spem in irritum cessisse dubitamus. Quum enim inter Viros 
doctos disputari coeperit, recte ne, an secus, Episcopi faciant, qui ab Aposto- 
lica Sede postulant, ut liceat in suis Dioecesibus aliquos dies Festos de prae- 
cepto minus principales sola Missarum auditione sanctificare, non interdicto 
in reliquis horis negotiorum et operum etiam servilium exercitio; quamvis 
facile intelligamus, huiusmodi dissidia ex diversa hominum iudicandi et opi- 
nandi ratione ortum habere, humanasque res omnes similibus dissensionibus 
plerumque subiectas esse: nihilominus ab aliquibus doctis probisque Viris 
demonstratum Nobis est, in hac controversia, Scribentium stilum intra inno- 
cuae disceptationis terminos non constitisse; dubitarique posse, ne ab impro- 
bandis postulantium studiis, ad ipsius concessionis reprehensionem sensim 
disputatio transierit; adeoque incaluisse concertationis aestum, ut in publicis 
Libris et Scripturis, graviores accusationes et censurae in contrariae sententiae 
defensores utrimque coniectae fuerint; ex quo sane novarum turbarum occasio, 
cum Ecclesiasticae pacis detrimento, existere posset. 

8 9. In hoc statu rerum, Nos unam,ab altera consultationis causa seiun- 
ximus. Quaecumque circa Nostram agendi rationem dicta et conscripta palam, 
Nobis observanda offerebantur, ea nec audire voluimus; sed testimonio con- 
scientiae Nostrae contenti, illa omnia vel negleximus, vel nimio contendentium 
ardori condonavimus. Quod vero spectat ad ipsam ferventis disputationis 
naturam, illius examen primum demandavimus nonnullis in Theologica facul- 
tate praestantibus Viris; qui sane, omnibus visis atque perpensis, retulerunt, 
neutra ex parte ullum Catholici dogmatis caput in controversiam adductum 
fuisse, nihil adversus Urbani VIII Constitutionem contumeliose, aut irreverenter 
esse dictum, nullum esse locum in contendentium scriptis, quantumvis adver- 
sariorum censura notatis, cui genuinus Catholicus sensus revera non subsit. 
Approbato Theologorum iudicio, quod luculentissimis scriptis ediderunt, quid 
facto opus esset, ut ulterioribus perturbationibus occurreremus, exquisivimus ; 
et aliquot Venerabilium Fratrum Nostrorum S. R. E. Cardinalium, aliorumque 
Ecclesiasticae Disciplinae peritorum consilium fuit, ut universae quaestioni, 

auctoritate Nostra Apostolica, silentium imponeretur, publicandisque in poste- 
rum super ea libris et scriptis aditus intercluderetur; id quod a Praedeces- 
soribus Nostris Romanis Pontificibus, ad alias extinguendas controversias 
similiter exardescentes, non. semel factum fuisse constaret. Horum consilium 
Nos, matura deliberatione praehabita, et probavimus, et exequendum statui- 
mus; eo maxime, quod, si scribentibus pro una aut altera sententia, hic finis 
propositus est, ut Ecclesiarum Antistites a petendo minuendorum Festorum 
Indulto retrahantur, vel ad illud postulandum incitentur; tot sunt, quae ad 
hunc diem in utramque partem scripta et dicta fuerunt, ut quilibet Episcopus 
satis in illis habeat, quo suum denique consilium capere possit, prout, ad 
optimum Dioecesis suae statum, et ad Dei gloriam magis expedire iudicaverit. 

8 10. Quapropter Nos huiusmodi consilio adhaerentes, de Apostolicae 
potestatis plenitudine, praesentis nostri Decreti vigore, omnibus et singulis 
infrascriptis, in virtute sanctae obedientiae, et sub poenis infra statuendis, 
prohibemus primo, ne ullam huius Decreti explicationem, interpretationem, 
aut commentarium, nec multo minus ullum Librum, Dissertationem, Episto- 
lam, seu alterius generis opus, quo Decretum ipsum sive directe, sive indirecte 
oppugnetur, edere aut publicare audeant. Secundo vetamus et interdicimus, 
ne ullos in posterum Libros, Libellos, Relationes, Theses, Folia, Epistolas, 
vel alterius cuiuscumque generis Opera et Scripta, in quibus de imminutione 
dierum Festorum de praecepto, aut de facultate concedenda, vel deneganda, ut 
audita Missa in nonnullis minus principalibus anni Festis fas sit operibus servi- 
libus vacare, sive ex professo, sive incidenter agatur, sive cum vero, sive cum 
ficto Auctoris nomine, sive sub alieno, vel etiam sine alicuius nomine, Typis im- 
primere, vulgare, seu alia quacumque ratione in lucem edere praesumant. Tertio 
quaecumque ad hunc diem hac super re edita fuerunt Opera et Scripta, iterum 
praelo subiici et recudi, multoque magis nova Folia, Opera, Epistolas, Dis- 
sertationes, aliaque praemissa, post haec, sub anteriori data, fraudulenter 
imprimi, aut publicari, similiter prohibemus. Decernentes, quaecumque huius- 
modi Opera et Scripta, in spretum, et fraudem praesentis Decreti, imprimi 
de caetero forsan, vel alias, ut supra dictum est, in lucem prodire contingat, 
ea omnia et singula, absque alio examine, et in poenam inobedientiae et 
contumaciae, in Indicem Librorum prohibitorum quamprimum referri. Huius 
autem Decreti lege omnes et singulas cuiuscumque status, gradus, condi- 
tionis, et dignitatis Personas Ecclesiasticas, et Saeculares, et cuiuscumque 
Ordinis, seu Congregationis, et Instituti, etiam Societatis lesu, et Militiae 
Hospitalis S. Ioannis Hierosolymitani, aliorumque etiam specialem et indi- 
viduam mentionem requirentium Ordinum, Regulares, aliosque Ecclesiasticos 
quoscumque, etiam Episcopali, Archiepiscopali, et Patriarchali dignitate ful- 
gentes, et S. R. E. Cardinales, aequaliter teneri, et expresse comprehendi, 
decernimus, et declaramus. Contravenientes vero, praeter Librorum, et Operum 
prohibitionem, ut praefertur, si quidem Laici fuerint, in excommunicationem 
maiorem latae sententiae, a qua nemo, praeter Nos, et Successores Nostros 
Romanos Pontifices, nisi in mortis articulo, ipsos absolvere valeat; Ecclesia- 
sticos autem usque ad Sacerdotalem gradum inclusive, poenam suspensionis 
a divinis; in Superioribus vero gradibus constitutos, suspensionis ab exercitio 

Pontificalium, et a perceptione fructuum suorum Beneficiorum, Pensionum 
Ecclesiasticarum, Monasteriorum, Episcopatuum, et Archiepiscopatuum, alio- 
rumque Ecclesiasticorum redituum quorumcumque, quarum poenarum rela- 
xationem, et respectivam rehabilitationem, Nobis, et Successoribus Nostris 
Romanis Pontificibus privative reservamus, ipso facto, absque alia declara- 
tione, incurrere decernimus et sancimus. Praeterea. Typographos et Biblio- 
polas, qui Libros, Scripta, aut Folia huiusmodi, contra Decreti Nostri legem, 
Typis imprimere, aut recudere, seu vulgare et venundare ausi fuerint, omnibus 
et singulis poenis tam pecuniariis, quam corporis afflictivis, quaecumque sta- 
tutae sunt adversus eos, qui libros prohibitos imprimunt, aut evulgant, sive 
venales proponunt, subiacere, et re ipsa mulctari et plecti volumus, et man- 
damus. 
[Bened. XIV Bull., tom. 2, p. 511-515]. 


393. | 
Benedictus XIV, ep. Ex tuis precibus, 16 nov. 1748.! 


$ 1. Ex tuis precibus mense Martii nuper elapsi ad Nos perlatis accepimus, 
Ecclesiam Abbatialem, cui praees, sub invocatione Beatae Mariae Virginis, 
et Sanctorum aliquot Martyrum erectam, vetustate et dignitate conspicuam, 
cum a Praedecessore Nostro Hadriano PP. I. sacro Ecclesiae ritu fuerit con- 
secrata, occasione belli contra Suecos initi, decimoseptimo saeculo fere dimidio 
funditus eversamj;tandem nobili aedificio rursus fuisse instauratam. Cumque 
iuxta Sacrorum Canonum Sanctiones, Ecclesia novo opere instructa, nova 
itidem consecratione initianda sit, illud a Nobis postulasti, ut eiusmodi con- 
secrationis ministerium tibi, auctoritate Apostolica perficiendum  demanda- 
retur. Etsi vero tanti privilegii magnitudo Nobis perspecta esset, nihilominus 
meritorum tuorum intuitu, ipsa quoque Ecclesiae tuae insigni nobilitate, d^ 
qua Mabillonius Azalect., tom. 1, ad iter Germanicum; ipsa item Campido- 
nensis Monasterii remotissima vetustate, cuius initia; privilegia, praerogativas, 
late enumerat Bruschius iz sere Monasteriorum Germaniae illustr., tandem- 
que iis circumstantiis, in quibus versabaris, id suadentibus, petitam facultatem, 
iis tamen, quas infra enumerabimus, conditionibus circumscriptam, ultro 
concessimus. Par enim Nobis visa est, cum ad Sacramenti Confirmationis, 
tum ad Ecclesiarum Dedicationis Ministrum designandum, causa, et exem- 
plum. Enim vero, quamvis Sacramenti Confirmationis administratio ita soli 
conveniat Episcopo, ut nullus Antistes simplicem Sacerdotem, qui bapti- 
zatos confirmet, possit delegare; multis tamen Praedecessorum Nostrorum 
exemplis docemur, eiusmodi munus Sacerdotibus, et praecipuis quibusdam 
Abbatibus, esto nullo charactere Episcopali insignitis, fuisse collatum ; modo 
extraordinarius Confirmationis Minister, Oleo, cui Episcopus pridem benedixit, 
utatur: ut fusiori calamo scripsimus in Nostro Tractatu De Synodo Dioece- 

sana, qui nuper e typis prodiit, lib. 7, cap. 7, et seq. Haud dissimili dispen- 
satione, Ecclesias consecrandi privilegium, quod alioquin nulli convenit, nisi 
Episcopali dignitate praefulgeat, Apostolicae auctoritatis limites non excedit, 
quamvis nulli Episcoporum ius sit, simplicem Sacerdotem ad id muneris 
designare. Hinc Nobis iure ac merito ex Apostolicae potestatis plenitudine 
ad Ecclesiam Campidonensis Monasterii consecrandam Te Ministrum dele- 
gimus, his verbis, quae ex litteris Nostris Apostolicis die 12 Martii proxime 
praeteriti editis hic subiicimus: /Tuiusmodi supplicationibus inclinati, tibi, 
eamdem Ecclesiam Monasterii Campidonensis, iuxta praescriptum in Rituali 
Romano, servatis alias de more servandis, recepto prius Oleo Sacro ab Epi- 
scopo benedicto, pro hac vice tantum, consecrandi facultatem, auctoritate Apo- 
stolica, fenore praesentium, concedimus et indulgemus. Hinc mense Maio 
sequenti, eiusdem Ecclesiae Consecratio, te id agente, solemni ritu peracta est. 

S 2. Conveniunt Canonistae, Episcopis ius esse Ecclesias in eorum Dioe- 
cesi existentes consecrandi, imo et alium delegandi Episcopum, qui, delega- 
tione seclusa, consecrationem citra reatum non posset perficere; cum ex 
praescripto Synodi Tridentinae, Sess. 6, cap. 5, Reformat., nefas sit extraneo 
Antistiti, sine Ordinarii licentia, in aliena Dioecesi exercere Pontificalia. 
Addunt vero iidem Canonistae, non posse ab Episcopo simplicem Sacer- 
dotem ad consecrationis opus obeundum designari; quandoquidem uni 
Summo Pontifici peculiaris haec iurisdictio reservatur. Ita sentiunt inter 
Hispanos Gonzalez, cap. Aqua, num. 3, et seq., De Consecr. Eccles., inter 
Belgas Van Espen, /urzs Ecclesiast. part. 2, art. 16, num. 10, inter Germanos 
Pirhing ad lib. 3. Decretalium, art. 4, 81 et Schmalzgrueber ad eumdem tit., 
8 1, nostrosque inter Italos Tamburini, de iure Abbatum, tom. 1, disput. 23, 
quaest. 7. 

8 3. Hànc Canonistarum sententiam nonnulla Ecclesiasticae Historiae 
monumenta illustrant, atque confirmant. In Concilio Arausicano I, quod anno 
Christi 441 coactum est, quodque in Collectione Labbeana refertur tom. 3, 
pag. 1449, haec ad rem nostram decernuntur: S; quis Episcoporum in alienae 
Civitatis Territorio Ecclesiam aedificare disponit, vel pro fundi sui negotio, 
aut Ecclesidstica utilitate, vel pro quacumque sua opportunitate, permissa 
licentia aedificandi, quia prohibere hoc votum nefas est, non praesumat dedi- 
cationem ; quae illi omnimodis reservatur, in cuius Territorio Ecclesia assurgit. 
Neque exemplum Sidonii, qui, ut legimus in Epist. 15, lib. 4, Ruthenorum 
Ecclesiam citra ullam Ordinarii licentiam consecravit, Ecclesiae moribus, aut 
disciplinae adversatur. Sicut enim Savarus ig Nofis ad praeallatam Sidonii 
Epistolam animadvertit, nedum Ruthenorum, sed et aliae, quae circumpo- 
sitae erant Ecclesiae, Pastoribus, quos Arianae persecutionis impetus pro- 
pulsaverat, iacebant destitutae; quod idem vel ex eiusdem Sidonii Epistola 6, 
lib. 7, aperte colligimus. Hinc nil mirum, si, inconsulto Episcopo, qui non 
aderat, Sidonius ad alienae Dioeceseos Ecclesiam consecrandam accesserit, 
ne alioquin sacra illa Aedes eximia Consecrationis praerogativa frauda- 
retur. 

S 4. Quod uni asseritur Episcopo, ex praestituto Arausicani Concilii 
Canone, aperte denegatur Presbyteris in secundo Bracarensi Concilio anno 

Christi 563 sub Pontifice Ioanne III. In memorata Collectione Patris Labbe, 
tom. 5, pag. 842 recitatur Can. 19 hisce verbis conceptus: /em placuit, ut, 
si quis Presbyter post hoc interdictum ausus fuerit Chrisma benedicere, aut 
Ecclesiam aut Altarium consecrare, a suo officio deponatur; nam et antiqui 
hoc Canones vetuerunt. 

8 5. Sed propius ad rem nostram Concilium Hispalense secundum, 
cui anno 619 praefuit S. Isidorus, aperte docet, non posse Episcopos sim- 
plicem Sacerdotem delegare ad Ecclesiarum Consecrationem perficiendam. 
Splendidi huiusce monumenti verba sic habent: Sepfimo examine relatum est 
Nobis, venerandissimum quondam Apgapitum Cordubensis Urbis Episcopum 
frequenter Presbyteros destinasse, qui, absente Pontifice, Altaria erigerent, 
Basilicas consecrarent. Quod quidem non est mirum id praecepisse virum 
Fcclesiasticis disciplinis ignarum, et statim a saeculari militia in Sacerdotale 
Ministerium delegatum. Ergo, ne ultra talis a Nobis licentia usurpetur, com- 
muni sententia statuendum. oportuit: scientes, quia sicut Presbytero illicita 
Consecratio est. Altaris, ita et constitutio. 

8 6. Codices nonnulli, in quibus praefati Canonis verba exscribuntur, 
nedum Presbyteros, sed et Chorepiscopos nominant, quibus Ecclesiarum 
dedicatio, etiamsi Episcopi delegatio faveat, pari iure denegatur. Verum Car- 
dinalis de Aguirre zz Collectione maxima Conciliorum Hispaniae, tom. 2, 
pag. 464, accuratiorum Codicum fidem secutus, Chorepiscoporum nomen, 
aliena manu additum, expungit; non enim de Chorepiscopis, sed de solis 
Presbyteris, Hispalensis Concilii Canon sermonem habet. Praeterea doctus 
idem scriptor loco citato pag. 473, postquam satis probavit, Epistolam 88, 
quae S. Leoni a nonnullis tribuitur, tanti Pontificis foetum non esse, sed 
illam ex Canone septimo Hispalensis Concilii fuisse desumptam ; tandem con- 
cludit, Chorepiscoporum nomen Canoni insertum, in ipsam Epistolam, quae 
ex Canone illo concinnata est, facile descendisse. 

8 7. Etsi vero daremus, Hispalensis Concilii Canonem Presbyteros atque 
Chorepiscopos tuna sociasse, nihil inde conficitur; iam enim nostra aetate 
communis eruditorum opinio est, Chorepiscopos, si paucos excipias Epi- 
scopali charactere decoratos, puros putosque Sacerdotes fuisse. Qua de re 
consulendi Bellarminus, lib. 1, de Clericis, cap. 17, Hallier, de Sacris Ordi- 
nationibus, sect. 5, cap. 2, Morinus, Exercitat. 3, cap. 2, Thomassinus, de 
Ecclesiastica disciplina, part. 1, lib. 2, cap. 1, Carolus de Fresne in verb. 
Chorepiscopi, Witasse in Appendice ad dissertationem de Episcopis, art. 3, Le 
Droit, lib. 8, sect. ult. Hoc in sensu Hispalensis Concilii Canon commode 
accipitur, ut nimirum de iis Chorepiscopis, qui presbyteratus metam non 
excedunt, sit intelligendus. Iuvatur haec interpretatio ex alia lectione eiusdem 
Canonis, quem ex Concilio Hispalensi supra recitavimus, si editionem Con- 
ciliorum, quae anno 1585 sub auspiciis Sixti V Praedecessoris Nostri Vene- 
tiis procusa est, consulamus. Enimvero vol. 3, pag. 55, num. T,in ipso Canonis 
contextu, Chorepiscopi, ac Presbyteri una sociantur; ita tamen, ut par utrisque 
tribuatur auctoritas. Canonis verba hic atteximus: Sepíimo examine relatum 
est. Nobis, venerandissimum quondam Agapitum Cordubensis Urbis Episcopum 
frequenter Chorepiscopos, vel Presbyteros ordinasse, qui tamen iuxta Canones 

unum sunt eíc., qua verborum additione, nullum, ut cuique patet, Chorepi- 
scopos inter ac Presbyteros, statuitur discrimen. 

8 8. Cardinalis Bellarminus, lib. 2, De Corfzrmat., cap. 12, docet, inesse 
Episcopis integram, absolutam, et quae a nullo dependeat, authoritatem mini 
strandi Confirmationis, atque Ordinis Sacramenta, quibus Nos addimus et 
ipsam Ecclesiarum Consecrationem. Ex quo fit, ut possint Antistites in pro- 
pria Dioecesi eiusmodi iurisdictione pro libito uti; quamvis, si forte qui 
Episcopis praeest, id prohibeat, vel impediat, hoc in casu actus Superiore 
vetante exercitus, illicitus quidem sit, non etiam frustraneus. Verum, eodem 
Bellarmino teste in loco cit. longe dissimilis, ubi de simplici Sacerdote sermo 
est, militat ratio. Etsi namque Ordinis potestas, quae ex vi characteris Sacer- 
doti tribuitur, plena, integra, atque absoluta sit in Baptismi, atque Eucha- 
ristiae Sacramentis conficiendis; inops tamen, inchoata, atque a Superioris 
nutu dependens habenda est Sacerdotum potestas, quo ad collationem Con- 
firmationis, ac Minorum Ordinum, atque ex pari ratione quoad ipsam Eccle- 
siarum Consecrationem. Hinc sequitur, ut, nisi Superioris accesserit dele- 
gatio, mutila haec, atque infirma Sacerdotum auctoritas, neque in licitum, 
neque in validum actum erumpere possit. 

8 9. S. Thomas Theologorum facile princeps, in lib. 4, Sezfent., dist. 7, 
quaest. 3, art. 1, quaestiunc. 3, asserit Episcopatum, nihil Sacerdotio superad- 
dere per relationem ad. Corpus Domini verum, sed multo potiorem iurisdi- 
ctionem conferre, habito respectu ad Corpus Domini mysticum. Ex quo infert, 
Summum Ecclesiae Pontificem, Episcoporum omnium caput, in quo pote- 
statis omnimoda residet plenitudo, eam, qua pollet, absolutissimam auctori- 
tatem in Corpus Christi mysticum, hoc est in Ecclesiam, exercere posse, 
ideoque ad ea perficienda, quae ad mysticum Christi Corpus quoquomodo 
pertinent, summo iure Sacerdotibus, qui ex vi Ordinis, ac praecipuo quo- 
dam iure Eucharistiae Sacramentum conficiunt, potestatem conferre, quod 
tamen Diaconis, qui non habent perficere Corpus Domini verum, iure ac 
merito denegatur. Huic nixus fundamento S. Doctor affirmat, simplicem 
Sacerdotem, a Summo Pontifice delegatum, Sacramentum Confirmationis, ac 
minores Ordines rite ministrare. Quidni ergo et Ecclesias poterit consecrare? 
Simplices Sacerdotes in extraordinarios Confirmationis, ac minorum Ordi 
num Ministros pluries fuisse designatos, satis probavimus in praelaudato Tra- 
ctatu Nostro De Synodo Dioecesana. lllud ergo inquirendum superest, quo- 
nam tempore delegatam ad consecrandas Ecclesias iurisdictionem in usum 
revocaverint. 

8 10. Ad id demonstrandum nonnulli proferunt Diplomata Stephani II, 
quem putant ius tribuisse S. Anselmo Abbati Monasterii Nonantulani in ter- 
ritorio Mutinensi, ut A/faria simul, et Ecclesiam Apostolica auctoritate con- 
secraret; verba sunt Pontificii Diplomatis apud Ughell, //a/ia sacra, tom. 2, 
in Serie Episcoporum Mutinensium, pag. 84, postremae editionis, cuius item 
Diplomatis seriem exhibet Abbas Muratorius, tom. 1, part. 2, Scriptor. rerum 
Italicarum, in Opuscul. de fundatione Monasterii Nonantulani, pag. 190, ac 
Bullarium Romanum Romae excusum anno 1739, tom. 1, constitut. 2, inter 
eas, quae Stephano II adscribuntur, pag. 150. Verum si Apostolicae Consti- 

tutionis verba paulo accuratius perpendantur, legenti patebit, Stephanum 
Pontificem Sergio Ravennatensi Archiepiscopo, non etiam Abbati Anselmo, 
Sergii dumtaxat consocio, auctoritatem contulisse, ut S. Silvestri, aliorumque 
Sanctorum Reliquias deferret Nonantulam, ibique Ecclesiam, ac Altaria ini- 
tiaret; quandoquidem ea aetate vigebat adhuc mos, et disciplina, quae inse- 
quentibus item temporibus aliquandiu obtinuit, ut nimirum nefas esset Epi- 
scopis Ecclesias, inconsulto Pontifice, consecrare. Quo pertinent verba illa 
Nicolai I ad Consulta Archiepiscopi Vesonsionensis, relata in cap. 5, tom. 1, 
Spicilegii Lucae d'Achery, pag. 597: Quomodo autem Chorepiscopos posse 
dicimus Ecclesiam consecrare, quas nulli Episcoporum licet sine nostro prae- 
cepto, secundum. sanctas regulas, dedicare? Vetustam hanc Ecclesiae discipli- 
nam colligimus ex Can. De locorum 4, De consecrat., dist. 1, atque ex iis, 
quae edisserunt Gonzalez in cap. A haec, De consecrat. Eccles., n. 11 in fine, 
Grananet, ad lib. 3, Decreta, tit. 36, in notis ad cap. Ad Aaec, De religio- 
sis domibus, num. 3 et seq., et Garnerius in notis ad lib. Diurm. Romano- 
rum Pontificum, cap. 5, pag. 91. Caeterum, ut in viam, a qua paulatim de- 
fleximus, regrediamur, Abbatiae Nonantulanae Ecclesiam a Ravennatensi 
Archiepiscopo fuisse initiatam, auctor est Pater Mabillonus, part. 1, saec. iv, 
Sanctorum Ordinis Benedictini, tom. 2, pag. 146, num. 62, editionis Lucen- 
sis, ubi refert geminam in territorio Nonantulano, Stephani Papae II iussu, 
peractam Ecclesiae Consecrationem, alteram quidem a Geminiano Mutinensi 
Episcopo, alteram vero ab Archiepiscopo Ravennatensi Sergio, qui post abso- 
lutum sacri ritus ministerium, tridui spatio cum Anselmo Abbate, eiusque 
Monachis commoratus est. 

8 11. Hoc igitur monumento posthabito, ad alia progrediamur. Constat 
cum primis, soli Episcopo ius competere Ecclesias consecratas, si polluan- 
tur, reconciliandi; contra vero simplici Sacerdoti id omnino vetitum, quam- 
vis Episcopalis intercesserit delegatio. Aqua per Episcopum benedicta Ecclesiam 
reconciliari posse per alium Episcopum, non negamus: per Sacerdotes simpli- 
ces hoc fieri de caetero prohibentes ; non obstante consuetudine Provinciae Bra- 
carensis, quae dicenda est potius corruptela: verba sunt, Gregorii IX, in cap. 
Aqua, De consecratione Ecclesiae. Posse tamen Summum Pontificem eiusmodi 
auctoritatem vel simplici Sacerdoti conciliare, fatetur Abbas in dicto cap. 
Aqua; quodque rem plane conficit, eamdem authoritatem pluries contulisse, 
testatur Innocentius ad praefatum: caput Aqua, ita scribens: audivimus ante, 
quod Papa pluribus Episcopis indulsit, quod per simplices Sacerdotes possent 
reconciliare Ecclesias, aqua. tamen per Episcopum benedicta. Nec desunt e 
Regularium numero, qui de huiusmodi privilegio sibi plaudant, adhibita 
tamen aqua ab Episcopo benedicta, ut scite animadvertit P. Bremond, Ordi- 
nis Praedicatorum Generalis Magister, tom. 8, Bullarii Ordinis Praedicato- 
rum, tit. 1, quaest. 4. Eadem Basilicae Vaticanae Canonicis, nimirum Priori, 
ex Constitutione Innocentii VI, quae in nupero Bullarii Vaticani, tom. 1, 
pag. 361, late exscribitur; nec non Altaristae, ex privilegio Urbani V, cuius 
autographum in Archivo eiusdem Basilicae servatur, tribuitur facultas, ut 
Basilicam ipsam, eiusque Cappellas, ac Coemeteria polluta, aquae ab Epi- 
scopo benedictae usu, valeant reconciliare. Haec tamen in iis dumtaxat Eccle- 

siis, quas consecratio distinguit, locum habent; secus pollutas Ecclesias, quas 
sola benedictio, non etiam consecratio sanctificavit, reconciliare, cuique Sacer- 
dotum conceditur, adhibita lustrali aqua, citra ullam delegationis necessita- 
tem: si Ecclesia non consecrata (inquit Gregorius IX, cap. Si Ecclesia, De 
consecratione Ecclesiae) cuiuscumque seminis fuerit, aut sanguinis effusione 
polluía, aqua protinus exorcizata lavetur, ne Divinae Laudis organa suspen- 
dantur. 

8 12. Sicuti Ecclesiae pollutae reconciliatio, ita, et solemnis consecratio 
a Summo Pontifice vel simplici Sacerdoti iure demandatur; esto nec ad 
expiandam pollutam, neque ad consecrandam novam Ecclesiam, fas sit Epi- 
scopis simplicis Sacerdotis ministerio uti. Ita censent Azorius, /msfifutiones 
Moralium, tom. 1, lib. 10, cap. 27, quaest. 4, et Anacletus ad lib. 3, Decre- 
fal., tit. 40, 82, num. 32 et 33. Dictis facta respondent; cum multa suppe- 
tant exempla Romanorum Pontificum, qui Abbatibus Regularibus auctorita- 
tem consecrandi Altaria in eorum Ecclesiis erecta, concesserunt. Quod ad 
Cassinenses Abbates pertinet, luculentissimum privilegium suppeditant Con- 
stitutiones Praedecessoris Nostri Pii IV consülendae in tom. 1 Bullar. Ordi- 
nis Benedictini, sub num. 175 et 176. 

S 13. Ab aliis abstinemus exemplis, cum illorum meminerit notissimus 
Auctor Clericatus, decis. 13, De Sacrificio Mzssae, num. 18 et seq., et num. 26. 
Pari silentio missa facimus, quae de celeberrimo Einsildensi Monasterio nar- 
rantur in Opere, cuius titulus: /dea Congegationis Helveto-Benedictinae, quod 
Opus typis Monasterii S. Galli anno 1702 editum haec habet pag. 18: Ad 
annum 948, a S. Eberhardo Conradus Constantiensis Episcopus Sacellum con- 
secraturus invitabatur. At praevenit illum in benedictionibus summus e Coelo 
Sacerdos, illudque Divina manu. sacravit, humana, nisi oleum et operam per- 
dere mallet, a Consecratione cessare iussa. Quidquid enim sit de veritate 
historiae, nihil inde, quod Nostram iuvet causam, licet colligere. 

S 14. Illud. vero ratum, indubiumque est, Paulum III. Praedecessorem 

Nostrum Abbdti Ludovico, eiusque in Einsildensi Abbatia Successoribus 
copiam fecisse, ut, quamdiu haereses obtinerent, Ecclesias, Oratoria, ac Coe- 
meteria dedicarent, Pontificium Diploma anno 1542 die 19 Decembris evul- 
gatum est, quod rursum Pius IV, Noster item Praedecessor, suis Litteris Apo- 
stolicis anni 1562 nova sanctione roboravit, servato eodem verborum tenore, 
qui sic habet: Quod ipse Ludovicus, et pro tempore existens Abbas Mona- 
sterii huiusmodi, durantibus dictis haeresibus, praefatum | Monasterium, et 
quaecumque ad illud pertinentia, Ecclesias, Oratoria, Coemeteria, et loca 
hactenus consecrata et benedicta, quovis modo pro tempore polluta, reconci- 
liare, et nondum. consecrata, et benedicta, nec non Calices, Patenas, Libros, 
vestimenta, et alia mobilia, ac etiam Tabernacula custodiae Eucharistiae, con- 
secrare et benedicere. 

8 15. Neque eiusmodi privilegia ignota delituere; quo enim tempore 
Rhodiorum Archiepiscopus Nuncii Apostolici munere in partibus Helveti- 
corum fungebatur, Diplomatum Autographis in iüdicium delatis, atque iis 
probe discussis, praefatus Archiepiscopus, Partibus hinc inde contradicenti- 
bus, hanc contra Ministros Curiae Episcopalis Constantiae sententiam tulit: 

Visis documentis exhibitis, ex quibus constat manifeste, Reverendissimos Abba- 
tes Einsildenses pro tempore, a biscentum circiter annis, usque ad moderna 
tempora, quamplurimos, et varios actus solemnes ac publicos Consecrationis 
huiusmodi, gessisse, et exercuisse, etc., dicimus, decernimus, et definite pro- 
nunciamus, Reverendissimum Abbatem praedictum manutenendum, conservan- 
dum, ac defendendum fore et esse in quieta, et. pacifica possessione luris 
consecrandi Ecclesias, et. Cappellas suo. Monasterio subiectas, et incorporatas, 
prout Nos ipsi manutenemus, conservamus, atque defendimus. Quae quidem 
sententia viget adhuc. Quod si forte eveniat, ut ea in ludicii prosecutione 
aliquando revocetur, non iam ob defectum Apostolicorum Diplomatum, quae 
Abbatibus concessa fuere, id eveniet, sed potius privilegiorum abusus, qui 
praetinitos limites excessit, damnabitur. 

S 16. Praeterea extat Elenchus, quem Nos ipsi perlegimus, in quo Eccle- 
siae, quas Corbeiensis Abbas dicavit, enumerantur, nec numerantur dumtaxat, 
sed insuper momenta adduntur, ac probationes compulsatae in actibus Tri- 
bunalis Romanae Rotae, occasione litis, quae inter Paderbonae Episcopum, 
et memoratum Abbatem exarsit; quam deinde sequuta est decisio Rotalis 
coram Millino, nunc Sanctae Romanae Ecclesiae Cardinali, die 5 Februarii 1745. 
Porro Corbeienses Abbates, Apostolicis privilegiis destituti, ad eiusmodi con- 
secrationes perficiendas manum profecto non admovissent; ex quo indubia 
redditur sententia, quae docet, Romanum Pontificem posse Sacerdotibus, iis 
potissimum, qui in Abbates evaserunt, auctoritatem ad Ecclesias consecran- 
das conferre; quodque caput est, eiusmodi auctoritatem a Nostris Praede- 
cessoribus reipsa in usum fuisse revocatam. t 

8 17. Quo tandem spectent, quae hucusque narravimus, atque in hac 
Epistola quam tibi damus, collegimus, a Nobis si quaeras, ingenuos animi 
Nostri sensus aperire non dedignabimur. Ad Nostras pervenit manus Libel- 
lus hoc eodem anno Campidonae editus, cuius titulus: Triplex Triumphus 
Campidonensis: quod nempe circa consecrationem . Abbatialis Ecclesiae ex 
Apostolico privilegio a te peractam, totus occupetur. In hoc Libello aucto- 
ritas a Nobis tibi collata usque adeo extollitur, ut inaudifa dicatur; eius- 
modi privilegii nullum in Monachorum chartis extare vestigium tuto asse- 
ritur; tandemque concessio tibi facta facilis nimirum indulgentiae portentum 
nominatur, quod Germaniam universam in sui traxit admirationem. Equidem 
putamus, haec atque his similia, magnificis verbis ideo iactari, ut beneficii 
magnitudo extollatur, atque ut maiores Benefactori grates referantur. Haud 
temere tamen suspicari licet, posse nonnullos, ex iis, quae liberius scribun- 
tur, in eam adduci opinionem, ut credant, Nos hac in re aliquid, quod Prae- 
decessores Nostri intactum reliquere, tibi exequendum demandasse. Etsi 
vero a graviori censura immune sit opus, quod Romanus Pontifex ex indita 
sibi auctoritate, quam in praesenti casu nemo inficiatur, in actum revocat; 
nihilominus ad quascumque ambages tollendas, illud tibi significandum duxi- 
mus, morem hunc designandi Abbates, qui Ecclesias Chrismate per Episcopum 
benedicto consecrent, nec novum esse, nec a Nobis primo fuisse introductum. 

$ 18. Equidem Tamburinus hac in re versatissimus, in Opere et loco a 
Nobis supra memorato, ait, se nescire, fuerit ne unquam Abbatibus collata 

potestas, qua Ecclesias initiarent. Si hac verborum servata mensura Libellus 
loqueretur, iam nullus Nostrae huic Epistolae fuisset locus; verum, cum in 
exaggerationem effusus, modum excesserit, oportuit, ut de iis, quae et No- 
strum Diploma vindicant, et praeposteram, quam ex Libello quis haurire 
posset, interpretationem evertunt, hic una colligeremus. Quocirca, ut rem 
hanc paucis conficiamus, fatemur, te ad consecrandam Abbatialem Eccle- 
siam a Nobis electum, magno utique, et eximio privilegio fuisse decoratum. 
Eiusmodi tamen privilegii alia succurrunt exempla, quae a Nostris Praede- 
cessoribus ad Nos promanarunt. Multa item ac gravia Nobis praesto fuerunt 
argumenta, ut petitam delegationem tibi concederemus. Horum nonnulla in 
Litteris Nostris Apostolicis die 12 Martii praesentis anni editis indicavimus; 
alia, multo item in pretio habenda, praeterire maluimus; cum nulla Nos adi- 
gat ratio, ut imos animi Nostri recessus sive tibi, sive aliis manifestemus. 

8 19. Consecratione peracta, ac Libello, cuius supra meminimus, evul- 
gato, cum iam nulla tibi ad aliam consecrationem peragendam facultas super- 
esset, quandoquidem pro una dumtaxat vice, privilegium concessimus, esto, 
in caeteris Praedecessorum Nostrorum Diplomatibus favore Abbatum, eius- ' 
modi limitatio nullibi occurrat, iterum oblatis tuo nomine precibus postu 
lasti, ut Ecclesiam Ordinis S. Francisci intra iurisdictionis tuae limites ere- 
ctam, aut solus, aut una cum Episcopo consecrares. Verum postulata reie- 
cimus; nec Nobis grave erit in postrema harum Litterarum parte rationem, 
ac causas attexere, ob quas privilegium duximus denegandum. 

8 20. Et primo, quod ad Ecclesiae Ordinis S. Francisci consecrationem 
attinet, iam, ut putamus, eam, quae Nobis difficultatem ingerit, rationem 
facile assequeris. Quod si ea adhuc tibi impervia sit, Nos ultro dabimus. 
Solida nimirum Nos urget suspicio, ne, grati animi impetu abreptus, eadem 
repetas, et maiori fortasse verborum vi, ac amplitudine ingemines, quae in 
Libello de triplici Triumpho nuper conscripta sunt. Quod vero alteram 
postulati partem attingit, de consecrationis ritu ab Episcopo ac Abbate insi- 
mul peragendo, id Ecclesiae moribus, ac disciplinae nullatenus Nobis conso- 
nare videtur. Porro si de Sacerdotum degradatione casus incidat, possunt 
sane, ex praescripto Synodi Tridentinae, sess. 13, cap. 4, De reformat., Epi- 
scopi atque Abbates ad id exequendum una convenire. Si privilegia, quae 
Summi Pontifices electis Episcopis nonnunquam concessere, inspiciamus, 
haud inficiamur, Episcoporum consecrationem, quae a tribus Episcopis per- 
ficienda esset, ab eorum uno, ac duobus sive Abbatibus, sive aliis in Eccle- 
siastica dignitate constitutis, impleri posse, cum aliquando difficile admodum 
sit, tres Episcopos una convenire; nec invalida, sed solum illicita sit Episcopi 
consecratio, quam unus peragit Episcopus citra Apostolicam dispensationem, 
ut ex communiori opinione docent Cabassutius in Notit. Ecclesiast. saec. IV, 
ad can. 4 Nicaenum; Christianus Lupus ad Concilia Generalia et Provincía- 
lia, tom. 1, pag. 29 et 33; Iuvenin, De Sacramentis, dissert. 9, De Ordinibus 
in specie, quaest. 1, De Episcopatu, cap. 4; Cardinalis Gotti, De Eucharistia, 
tom. 15, De Episcopatu, dub. 481et2. 

8 21. At vero nullum suppetit exemplum, quod in Ecclesiarum conse- 
crationtbus, Episcopum atque Abbatem una componat. Desunt Pontificum 

Privilegia; Episcoporum dispensationes frustra quaeruntur, cum nequeant 
Episcopi Abbates in consecrationum Comministros designare. Nec mirum 
subeat, si nulla occurrunt exempla, quae hac in re Abbates Episcopis addant 
consocios, cum possint Episcopi, secluso alterius ministerio, consecrationis 
munus obire. Neque Abbatum ministra manus Episcopo, qui Ecclesiam con- 
secrat, pondus addit, aut numerum, ut in Sacerdotum degradatione, aut 
Electi consecratione revera superaddit. Mirari quoque non debes, si assera- 
mus, Episcopis ius nullum esse, ut in Ecclesiis dicandis, Abbates in Commi- 
nistros assumant; quandoquidem Abbates et simplices Sacerdotes pari in 
numero habendi. Nequit Sacerdos in Comministrum eligi ab Episcopo; nec 
Abbas igitur poterit in Comministrum designari. Haec sunt, quae, rerum 
circumstantiis ita suadentibus, tibi duximus significanda. Interim vero tibi, 
tuisque Confratribus Apostolicam Benedictionem impertimur. 
[Bened. XIV Bull. tom. 4, p. xx-xxvii]. 


394. 
Benedictus XIV, ep. Singulari, 9 febr. 1749.! 


Singulari Nobis consolationi, et universis totius Urbis Ordinibus exem- 
plo est illa tua, quam assiduam cernimus et audimus, exercitatio in pietatis 
muneribus obeundis, iisque in primis, quae decent ordinem Sacerdotalem, 
quo Tute a Nobis fuisti in privato Sacello Nostro initiatus. Iudaeum autem 
ad Catholicam Fidem accedere cupientem, cum sis propediem Sacro Bapti- 
smatis lavacro expiaturus, mirifice hinc ostendis ea verba te semper in mente 
gerere, quae iuxta Pontificale Romanum, in tui Consecratione protulimus: 
Sacerdotem enim oportet offerre, benedicere, praeesse, praedicare, et baptizare. 

8 1. At exorta, uti accepimus, haec controversia est, utrum scilicet, cum 
Hebraeus e secta Protestantium uxorem duxerit, quae aut haeresim eiuravit, 
aut eiurandae parata est, utrum, inquam, initum antea Matrimonium, post 
susceptum ab Hebraeo Baptisma, sit iterandum. Te igitur hac Nostra Epi- 
stola certiorem facimus, ambos, postquam Catholicae Fidei nomen dederint, 
per Baptismum alter, altera per haeresis detestationem, rursus esse matri- 
monii vinculo coniungendos. Nam quod ante inierant, irritum omnino fuit 
propter impedimentum dirimens, quod vocatur disparitatis cultus. 1n qua re 
declaranda, sermonem primo de Viro, tum de Muliere instituemus, diligenter 
investigantes, an eorum uterque, dum connubium iniit, illius esset impedi- 
menti vinculo irretitus. 

S 2. Initium igitur a Viro sumimus, ac breviter indicamus quidquid hac 
in re tum Hebraica lege sancitum, tum Principum decretis constitutum sit; 
omissis Sacris Ecclesiae Canonibus, cum nullo modo possint iis accommo- 
dari, qui nunquam in eius sinum admissi sunt. Quid enim mihi de iis, qui 


1 Dilecto Filio Nostro Henrico S. Mariae in Porticu Sanctae Romanae Eccle. 


siae Presbytero Cardinali Duci Eboracensi nuncupato. 

foris sunt, iudicare? Sic S. Paulus epistola prima ad Corinthios, cap. 5, 
scripsit, cuius verba apte ab Urbano III Praedecessore Nostro ad rem nostram 
accommodata sunt cap. Gaudemus, De divortiis. 

8 3. Deuteronomii cap. 7, cautum est, ne Hebraeis liceret cum iis foemi- 
nis, quarum religio non esset eadem, matrimonio copulari. Noz inibis cum 
eis foedus, nec misereberis earum, neque sociabis cum eis coniugia; filiam 
tuam non dabis filio eius, nec filiam illius accipies filio tto. Et lib. 1 Esdrae, 
cap. 10, habetur, Secheniam cum eodem Esdra publice conquestum de He- 
braeis esse, qui uxores duxerant infideles, ibique legitur consilium ab eo 
captum, quod his verbis exprimitur: Vos fransgressi estis, et duxistis uxores 
alienigenas, ut adderetis super delictum Israél; et nunc date confessionem Do- 
mino Deo patrum vestrorum, et facite placitum eius, et separamini a populis 
terrae, et ab uxoribus alienigenis. 

8 4. Verum non videtur his sacrarum Literarum testimoniis adniti posse 
impedimentum disparitatis cultus, matrimonia dirimens Hebraeorum cum 
mulieribus alienigenis. Primum quidem supradictus Deuteronomii locus ad 
cap. 7, explicari commode de interdicto potest, quo illicita quidem sint huius- 
modi matrimonia, non infecta, ac irrita. Hoc magis magisque confirmat, 
quod lib. 3 Regum, cap. 11, legitur, iam lata scilicet Deuteronomii lege, 
Salomonem plures uxores duxisse ex iis gentibus, cum quibus connubia 
habere prohibitum Hebraeis a Deo fuerat; quas quidem non Concubinarum 
loco ab ipso habitas fuisse Sacer Textus indicat; cum septingentas Reginas 
a trecentis Concubinis omnino distinguat. Accedit praeterea Sampsonis exem- 
plum, qui Dalilam uxorem habuit ex Gigantum progenie ortam. Et sexcenta 
alia praetermittimus, quorum vim ingenue fatetur celeberrimus Theologus 
Dominicus Sotus in 4 Senf. dist. 39, quaest. unic., art. 1, licet is sentire 
videatur, illa Deuteronomii verba de impedimento agere non impediente, ut 
inquiunt, sed dirimente. 

8 5. Deinde vero etsi Soti sententia vera esset, tamen impedimentum 
dirimens non ad universos omnino populos pertineret, sed ad septem Na- 
tiones tantum, id est Hethaeos, Gergezaeos, Amorrhaeos, Cananaeos, Phe- 
rezaeos, Hevaeos, lebusaeos, quae scilicet Deuteron., cap. 7, exprimuntur; 
id vero nullo pacto sufficit, ut impedimentum disparitatis cultus in Hebraica 
lege inter Hebraeos, et mulieres alterius cultus, et cuiuscumque Nationis, 
stabiliatur, iuxta egregiam S. Thomae doctrinam, qui in 4 sent, dist. 39, 
quaest. 1, art. 1, ad primum, sic scripsit: Dicendum, quod im veteri lege de 
aliquibus infidelibus erat permissum, ut cum iis possent inire coniugia, et de 
aliquibus prohibitum, specialiter quidem erat prohibitum de infidelibus habi- 
tantibus in terra Canaan, qui memoratas paulo ante gentes comprehendunt. 
Quod vero praedicta Lege Deuteronomii ad cap. 7, dumtaxat tenerentur ter- 
rae Canaan habitatores, non autem caeteri, licet addicti diversae penitus 
Religioni, id clare perspicitur ex cap. 21 eiusdem Deuteronomii, ubi victo- 
ribus Hebraeis conceditur, eam captivam uxorem ducere, cuius forma ipsis 
egregia videretur. Ef videris in numero Captivorum mulierem pulchram, et 
adamaveris eam, voluerisque habere uxorem, dorrmies cum illa, et erit uxor fua: 
quod quidem et S. Thomas animadvertit loc. cit., in responsione ad secundum. 

8 6. Cum autem Esdras filios Israél a mulieribus alienigenis separaverit, 
non illud hinc sequatur necesse est, quod is nimirum Deuteronomii caput 
septimum ita interpretatus sit, ut ob disparitatem cultus, irrita, infectaque 
matrimonia esse iusserit; quinimo illud in eam partem accipi potest, ut 
manente eodem matrimonii vinculo, separatio quoad thorum fieret; ita tamen 
ut iure polygamiae nubere liceret viris, nefas esset mulieribus de thalamo 
cogitare, donec aut viri occumberent, aut ipsae ad Iudaicam accederent Reli- 
gionem; ut sapienter animadvertit insignis Theologus Gulielmus Estius, lib. 4, 
Sentent., dist. 39, 8 3, vers. Quod si dicas Esdram. ld etiam S. Augustini 
auctoritate confirmatur, qui in lib. De aduiterinis coniugiis, cap. 18, de matri- 
moniis ab Esdra separatis, tanquam de veris loquitur, licet non legitimis, 
utpote contractis Dei praecepto non suffragante. 

S 7. Ex dictis liquet, incertum esse, ex Lege Mosaica, matrimonia He- 
braeorum inita cum mulieribus exteris, et Religionis alienae, haberi irrita 
oportere. Neque hinc argui potest, eadem Lege cautum fuisse, ut viri huius- 
modi matrimonia ineuntes, ob disparitatem cultus, dirimenti teneantur impe- 
dimento. Idem quoque sentiendum de Principum legibus arbitramur. Lex 
enim unica, quae ad hanc rem pertineat, Theodosii est, quae incipit, Me 
quis, sub titulo Codicis de Iudaeis, cuius haec sunt verba: Ne quis Chri- 
stianorum mulierem in matrimonium Iudaeus accipiat; neque Iudaeae Chri- 
stianus coniugium sortiatur: Nam si quis aliquid huiusmodi admiserit, 
adulterii vice commissi huiusmodi crimen obtinebit. Verum duae hic occur- 
runt difficultates: prima, quod haec Lex utpote a laico Principe condita nul- 
lam habere vim in matrimoniis debet: Leges illae quomodocumque intellecíae, 
non possunt praescribere Ecclesiae. Sic Estius citato loco ad 8 Si quis obi- 
ciat. Gravior altera est. Nam Theodosii lege, Hebraei cum Christiana matri- 
monium, ob sceleris indignitatem, non quidem ut irritum, sed ut adulterium, 
severissime damnabatur. Leges autem Imperatoris dicendum est, dicta matri- 
monia ut adulteria punire, propter gravitatem peccat?, non propter nullitatem 
matrimonti. idem Estius. 

8 8. Quamobrem si in matrimonio, de quo nunc agimus, impedimentum 
disparitatis cultus intercesserit, inspiciendum erit, an illi mulier obnoxia fuerit; 
quod ut cognoscatur, diligenter est perscrutandum, num Iure Canonico tale 
. impedimentum decretum fuerit, aut communi Ecclesiae Catholicae consue- 
tudine stabilitum; praeterea an mulier Protestantium haeresi infecta hac con- 
suetudine teneatur. Nam si mulier cum foedus iniit, dirimenti hoc impedi- 
mento detinebatur, hoc satis est, ut matrimonium irritum habeatur, directe 
quoad mulierem, oblique quoad virum; licet hic Superioris auctoritati, qui 
legem tulit, non sit obnoxius: eo ferme pacto, quo si Princeps aliquis sub- 
ditorum cum exteris commercium sustulisset, atque irrita declarasset, ea, si 
forte fierent, inania haberentur, licet non uterque negotiatorum, sed unus 
tantum esset subditus Legislatori. 

8 9. Nunc, ut proposuimus, an impedimentum illud disparitatis cultus 
Iure Canonico decretum fuerit, investigemus. Verum facilis est explicatio: 
Canones quippe a Gratiano collecti in causa 28, quaest. 1, revera fidelium 
cum infidelibus matrimonia prohibent, non ita tamen, ut eadem faciant irrita. 

Et quamquam facerent, tamen quum Canones illi a Conciliis Provincialibus 
conditi fuerint, tantam vim obtinere minime possunt, ut iis Universalis Ecclesia 
obligetur; quamvis praedicti Canones in Gratiani decreto locum habeant, 
et illud opus iussu Gregorii XIII emendatum fuerit; ut in. quibusdam No- 
stris Operibus iam in publicam lucem editis satis superque a Nobis pro- 
batum est. 

8 10. Sequitur modo, ut cum impedimentum illud Iure Canonico sta- 
tutum non fuerit, perquiramus, an communi Ecclesiae Catholicae consuetu- 
dine susceptum, atque firmatum inveniatur. Qua quidem in re omnes sen- 
tiunt, ob cultus disparitatem irrita matrimonia esse, non quidem iure sacrorum 
Canonum, sed generali Ecclesiae more, qui pluribus abhinc saeculis viget, 
ac vim legis obtinet. Consulatur Cardinalis Bellarminus tom. 3, conírovers. 
de Sacram. Matrim., lib. 1, cap. 23, vers. Tertia propositio, Estius, loc. cit., 
8 Si quis obiiciat., et]Natalis Alexander in Theolog. dogmat. et moral., lib. 2, 
de Sacram. Matrimonii, art. 8, S Certum est, recens Herminier Tractatus de 
Sacram., tom. 3, pag. 477. Item etiam tom. 3 Conventuum Ecclesiasticorum, 
qui Parisiis habebantur, cum eiusdem Ecclesiae Archiepiscopus esset Cardi- 
nalis de Noailles, lib. 1, convent. I, S8 3, ubi haec scripta sunt: Orznes ferme 
Theologi sentiunt, nunquam Ecclesiam matrimonia Christianorum cum infide- 
libus aliquo Canone vetuisse, quo ea declaret irrita; impedimentum vero, quod 
a Religionis diversitate procedit, ab usu consuetudineque Ecclesiae vim legis 
habente statutum fuisse. 

S 11. Restat denique expendendum, an mulier ex haeresi Protestantium, 
dum Hebraeo nupsit, hac lege universali, ut diximus, Ecclesiae consuetudine 
inducta obligaretur, quae Christianorum cum Ethnicis, aut Hebraeis matri- 
monia propter disparitatem cultus irrita esse iubet. Hac vero in quaestione 
non alio modo responderi posse arbitramur, nisi videlicet, eam fuisse id 
temporis obligatam. Hoc siquidem impedimentum non habet locum in matri- 
moniis eorum, qui haud sunt baptismate initiati, licet falsam ambo religionem 
sectentur: neque vim ullam habet in matrimoniis eorum, qui Baptisma susce- 
perunt, etsi alter Catholicus, haereticus alter fuerit, quum plane constet, illi- 
cita illa quidem, sed rata esse. Illud autem vigere compertum est, in eorum 
coniugiis, quorum alter Baptismi est particeps, expers omnino alter, quamvis 
adhuc Catechumenus esset, atque ad Catholicam fidem accedere statuisset. 
Id confirmatur Textu in Can. Cave 28, quaest. 1, ubi haec habentur: S7 CAri- 
stiana sit, non est satis, nisi ambo initiati sint Sacramento Baptismatis: et 
praeter Sanctum Thomam /oc. cit, in responsione ad quintum, et praeter 
Sotum /oco superius laudato, $ Hinc fit, idem etiam decernunt Pontas in 
cas. 7, ad verbum impedimentum  disparitatis cultus, Juvenin, de Sacram., 
diss. 10, quaest. 2, S8 2, vers. Quaeres utrum Catechumeni, Sanchez, de Matri- 
monio, lib. 9, cap. 12, num. 66 et seqq., Clericat., de Matrim., decis. 26, num. 3. 
Cum vero haec communis Ecclesiae disciplina nunc vigeat, eique, ut innui- 
mus, mulier Protestantium erroribus addicta subiiciatur, necesse erit, ut 
matrimonii foedus, quod cum Hebraeo iniit, cum hic Baptismate ablutus 
minime fuerit, per impedimentum disparifatis cultus irritum, infectumque 
habeatur. 

8 12. At obiicere quis forte posset, Baptismum, de quo nunc agimus, 
non quidem a Catholico, sed a Ministro Protestantium collatum fuisse; 
mulierem vero, utpote haeresi mancipatam, post susceptum Baptisma, extra 
sinum Ecclesiae Catholicae fuisse, nec ideo eius legibus obligatam. Sed haec 
diluere facile possumus, si primo consideremus, quod apud omnes constat: 
Haereticus aliquem baptizando, si formam adhibeat, et materiam legitimam, 
ut in muliere, de qua sermo est, peractum existimamus, is Sacramenti cha- 
ractere insignitur. Hac enim ratione, tamquam fundamento, et S. Augustinus, 
et veteres Patres innitebantur, ut Donatistas refellerent, qui contendebant, ab 
Haereticis baptizatos rursus esse baptismate initiandos. 

8 13. Deinde id etiam compertum est, eum, qui baptisma ab Haeretico 
rite suscepit, illius vi Ecclesiae Catholicae membrum effici; privatus siquidem 
baptizantis error hac eum felicitate privare nequit, si Sacramentum conferat 
in Fide verae Ecclesiae, atque eius instituta servet in his, quae pertinent ad 
validitatem Baptismi. Egregie hoc confirmat Suarez in sua Fidei Catholicae 
defensione contra errores sectae Anglicanae,lib. 1, cap. 24, ubi probat Bap- 
tizatum Ecclesiae membrum fieri; hoc etiam addens, quod si haereticus, 
ut saepius accidit, infantem lustret impotem ad fidei actum eliciendum, 
hoc impedimento non est, quo minus ille habitum. fidei cum baptismo 
accipiat. 

8 14. Postremo exploratum habemus, ab Haereticis baptizatos, si ad 
eam aetatem venerint, in qua bona a malis dispicere per se possint, atque 
erroribus baptizantis adhaereant, illos quidem ab Ecclesiae unitate repelli, 
iisque bonis orbari omnibus, quibus fruuntur in Ecclesia versantes, non: 
tamen ab eius auctoritate, et legibus liberari; ut sapienter Gonzalez disserit 
in Cap. Sicuf, num. 12, de Raereticis. 

8 15. Hoc quidem in transfugis, ac perduellibus observatum videmus, 
quos leges civiles a fidelium subditorum privilegiis omnino excludunt. Leges 
quoque Ecclesiasticae privilegia Clericalia iis Clericis non concedunt, qui 
Sacrorum Canonum iussa negligunt. Nemo autem sentit, aut perduelles, aut 
Clericos Canonum violatores, suorum Principum, aut Praelatorum auctori- 
tati non subiacere. 

S 16. Haec exempla, ni fallimur, pertinent ad quaestionem: ut enim 
illi, sic haeretici Ecclesiae subditi sunt, et legibus Ecclesiasticis tenentur. 
Cum vero inter Ecclesiae leges illa quoque recenseatur, quae matrimonia 
illorum, quorum alter rite baptismum acceperit, secus alter, rata non habet; 
in nostra etiam quaestione statuendum erit, cum haeretica mulier baptismo 
initiata Hebraeo nupsit, matrimonium illud pro irrito habendum esse. Con- 
sulatur Anacletus, lib. 4, Decretal., tit. 3, de clandestina desponsatione, 8 3, 
num. 142 et seqq., qui praedictae sententiae inhaerens, matrimonia ab hae- 
reticis inita statuit esse invalida, si impedimentum dirimens ab Ecclesia san- 
citum, aut universali lege, aut communi consuetudine, quae vim legis obtinet, 
intercedat. : 

S8 17. At vero ne silentio aliquid dissimulemus, fatemur allatas rationes: 
sufficere non potuisse, ut Matrimonia, quae in Belgio, absente Parocho Catho- 
lico, aut inter Haereticos, aut inter Catholicos et Haereticos contracta fuerant, 

rescinderentur, cum  Nosmetipsi Decretum fecerimus die 4 Novembris 1741, ! 
quo statuimus prima esse valida, secunda illicita, Sed non irrita; quamvis 
Concilium Tridentinum impedimentum dirimens pro iis matrimoniis sta- 
tuerit, quae post eius promulgationem non coram Parocho Catholico, et 
duobus testibus contrahuntur. Nam ut ambiguitas omnis tollatur, ignorandum 
non est, in huius controversiae investigatione, quam an. 1741 explicavimus; 
Nos ipsos et Nostra, et multorum, quos consuluimus, sententia existimasse, 
firmas certasque manere praedictas antea rationes; sed ad rem, de qua age- 
bamus, minime aptas esse. Ex verissimis siquidem argumentis coniecturisque 
probatum est, Concilium Tridentinum, quum novum illud dirimens impe- 
dimentum constituit, decretum suum ad ea matrimonia non extendisse, quae 
disceptationi a Nobis an. 1741 solutae occasionem dedere; ut commode col- 
ligi potest ex suffragiis Theologorum, et Canonistarum, qui hac de re scti- 
pserunt, quae Romae in publicam lucem edita sunt in Tomo unico foliorum 
Congregationis Concilii an. 1741. Quo quidem veritas superioribus funda- 
mentis fulta non infirmatur, ut eo plane modo, quo Episcopus, si nolit ali- 
quando corrigere, aut punire Clericum, qui Canonum sanctionibus non obtem- 
perat, nec privilegiis fruitur; Episcopus, inquam, non dubitatur, quin alias, 
si velit eum libere possit aut arguere, aut punire. 

8 18. At obiici adhuc posse cognoscimus, existimandum esse, Ecclesiam 
noluisse impedimento disparitatis cultus ea matrimonia subiicere, quae ab 
haereticis Protestantibus cum Hebraeis contracta sunt, in iis praecipue regio- 
nibus, ubi illud, de quo sermo est, initum fuit; cum hoc impedimentum viin 
ex consuetudine obtineat, nullamque in illis matrimoniis, nec in illis regio- 
nibus consuetudinem huiusmodi vigere compertum sit. 

8 19. Respondemus autem veterem hanc esse quaestionem, atque a Patre 
Lessio tum excitatam, cum primum Iaponenses, et Sinenses a falsorum Deo- 
rum cultu ad veri Numinis Religionem transierunt. Cum enim idem Les- 
sius assereret, nullam apud eos huiusmodi esse consuetudinem, idcirco matri- 
monia ibidem inter baptizatos, et non baptizatos inita esse rata existimabat. 
Eadem controversia disceptata fuit ab illis, qui in Seminario Missionum Pari- 
siis degunt. Perlegere etiam fas est dubium a Patre Lessio excitatum apud 
Verricellum, De Missionibus, lib. 3, de Legibus, quaest. 79, num. 1, apud Dianam 
in Edit. coordin., tom. 6, tract. 1, resolut. 13, sub 82, apud Clericat. decis. 26, 
num. 23. Quod vero ab his, qui in Seminario Parisiis degunt, discussum est, 
legi potest in citato Conventu 1, De matrzmonio, cum Ecclesiam illam regeret 
Cardinalis de Noailles, 8 4. Verum controversiae finis cum constitutus deinde 
fuerit, decernendo, consuetudinem non susceptam posse id efficere, ut Sancta 
Sedes, cum coeperunt Sinenses, laponensesque Catholicam Fidem amplecti, 
Vicariis Apostolicis facultatem daret, qua super impedimento disparitatis cultus 
cum iis dispensarent, quemadmodum in praedicto S 4 indicatur, et quemad- 
modum factum legimus in documento, quod est inter Constitutiones Apo- 
stolicas ad Missiones Sinarum, et Tunkini spectantes, Parisiis editas an. 1676, 
pag. 38, et inter epistolas Card. d'Ossat Parisiis typis mandatas an. 1627, 

epist. 311, ubi refertur amplissima facultas Missionariis a Gregorio XIII con- 
cessa, ut novos Christifideles Provinciarum, Insularumque laponiae impedi- 
mento illo solverent, et liberarent. Cumque huiusmodi remissio, nisi lex 
Obstet, non concedatur, satis superque id est, ut clarissime innotescat, nul- 
lius momenti esse, quod de consuetudine impedimenti disparitatis cultus non 
adhuc suscepta obiiciebatur; cum potissimum peculiaris asserta consuetudo 
universali contrariae consuetudini cedere debeat. 

8 20. Quamobrem ad propositum redeuntes, compertum habeas, quod 
postquam mulier haeresim more solito in idoneo Tribunali eiuraverit; Tu 
vero Hebraeum sacro baptismate initiaveris, inter illos coram Parocho matri- 
monium erit iterandum, a Concilio Tridentino praescripta forma servata; 
quum Baptismi sacramentum sit ianua caeterorum. Hic autem Nos finem 
imponentes Tibi, Dilecte Fili noster, Tuaeque Regiae Domui, ex animo Apo- 
stolicam Benedictionem impertimur. 

[Bened. XIV Bull, tom. 3, p. 4-15]. 


395. 
Benedictus XIV, ep. encycl. Annus qui, 19 febr. 1749. 


Annus, qui hunc vertentem annum insequitur, ut Fraternitas Tua cogni- 
tum, et compertum habet, Iubilaeus est. Et quoniam, bello confecto et poe- 
nitus sublato, summa Dei miseratione, pax inter Principes, qui decertabant, 
inita est, fas est sperare in Domino, magnos exterarum nationum, etiam 
longe dissitarum, ad hanc almam Urbem fore concursus. Nos quidem enixe 
Deum deprecamur, atque etiam ab aliis orari cupimus, ut omnes, qui ad 
hanc Urbem se conferunt, spirituales fructus Sanctarum Indulgentiarum con- 
sequantur, idque, ut eveniat, pro virili Nostra, quam diligenter curabimus. 
Optamus etiam, ut omnes, qui Romam veniunt, ne moribus nostris offensi 
recedant; sed potius ex iis, quae in hac Urbe, atque in aliis Civitatibus 
Ditionis Nostrae, per quas iter eos facere contigerit, conspexerint, ad eorum 
patrias redeuntes, incitamenta referant atque exempla virtutum. Quod autem 
ad Romam attinet, jam ex parte a Nobis provisum est, et uberius etiam in 
posterum providebitur: pro iis vero, quae ad Dioecesim, quae a te recte pru- 
denterque regitur, pertinent, Nobis opus est pastorali tuo zelo, probataque 
sollicitudine; quod si adiutricem manum, ut certo confidimus, admovere 
velis, minime dubitamus, non solum Nos assecuturos id, quod in votis est, 
sed insuper fore, ut Ecclesiastica disciplina, ex iis, quae a Nobis praecepta 
fuerint, composita, non modo per totum Annum Sanctum, sed per plures 
deinceps annos integra, immotaque permaneat. Id enim ipsum continget, 
quod usu venire compereris in Sacris Pastoralibus visitationibus; cum enim 
Ecclesiastici Pastoris adventum Clerici, Saecularesque homines opperiuntur, 
et ante et postquam Episcopus advenit, studiose satagunt, ut quae prava 

sunt, corrigantur; quae infirma, curentur; quae mala, amoveantur; adeo ut 
earum fructus non solo visitationis tempore, sed longe post perseveret. 

8 1. Sed ut ad rem propositam veniamus, quod in primis Tibi enixe 
commendamus, illud est, ut Ecclesiae optimo in statu sint, nitidae, mundae, 
sacraque Suppellectili instructae; facile enim quisque intelligit, si advenae 
per hanc nostram Ecclesiasticam ditionem iter agentes, intueantur Ecclesias 
Civitatum, ac Dioecesum ruinosas, illuvie, et squallore deformes, sacris vesti- 
bus indigentes, vel habentes laceras, sordidas et eius conditionis, ac status, 
ut dignae sint, quae interdicantur, certe nostris moribus offensae, atque 
indignatae ad suas regiones revertentur. Hic autem adverti volumus, Nos 
verba facere non de sumptuositate, et sacrorum Templorum magnificentia, 
nec de divite, ac pretiosa suppellectili; non enim Nos latet haec non omnibus 
in locis haberi posse; sed decentiam, et munditiam desideramus,. quas 
nemini detrectare licet, quia etiam cum paupertate bene convenire, et com- 
poni possunt. Inter caetera mala, quibus Ecclesia Dei affligitur, etiam de 
hoc dolebat Ven. Card. Bellarminus: Ormiffo, inquiens, quod alicubi vasa 
sacra, et vestes, quibus mysteria celebrantur, vilia et sordida inveniantur, 
indigna prorsus, quae ad tremenda mysteria adhibeantur. At forte, qui haec 
adhibent, pauperes sunt. Id quidem fieri potest; sed si pretiosa esse non pos- 
sunt, saltem munda, et nitida procurarent. Quamobrem Praedecessor noster 
rec. mem. Benedictus XIII, cuius labores pro Ecclesiastica disciplina vel ser- 
vanda, vel restituenda, Ecclesiarumque decore procurando notissimi sunt, 
proponere solebat in exemplum Patrum Cappuccinorum Ecclesias, in quibus 
est summa paupertas, aequalisque mundities omnium oculis spectanda se 
offert. Drexelius tom. 17 suorum Operum, quae Monachii impressa sunt, 
in Tractatu, qui inscribitur GazopAylacium Christi, part. 2, cap. 2, pag. 153, 
ita scribit: Przmum, ac potissimum, quod templis debetur, est mundities. Non 
fantum adsint, quae in usus sacros necessaria, sed etiam, quantum fieri potest, 
mundissima sint. Et iure merito contra eos invehitur, qui domos bene ornatas, 
et cultas habent, Ecclesias vero in squallore, et sordibus relinquunt. Surf efíarn, 
qui domos habent instructissimas, et ornatissimas : in eorum Templis, ac Sacellis 
squallent omnia : Arae a frontalibus nudae vix laceris, et sordidis pannis inster- 
nuntur: in caeteris omnibus confusio, et squallor. Magnus Ecclesiae Doctor 
Hieronymus in Epistola ad Demetriadem parum se curare haud obscure 
indicavit, pauperes ne, an divites sint Ecclesiae. AJ// aedificent Ecclesias, 
vestiant parietes marmorum, crustis, columnarum moles advehant, earumque 
deaurent capita, pretiosum ornamentum non sentientia; ebore, argentoque valvas, 
et gemmis aurata distinguant Altaria; non reprehendo, non abnuo; unus- 
quisque in suo sensu abundet: meliusque est hoc facere, quam repositis opibus 
incubare. At vero Ecclesiarum munditiem maxime facere aperte declaravit, 
cum Nepotianum summis laudibus extulit, quia diligens, ac sollicitus fuit 
in nitore, et munditia Ecclesiarum, atque Altarium curanda, ut videre licet 
in eiusdem Nepotiani Epitaphio, quod Sanctus ad Heliodorum misit: Eraf 
ergo, ait, sollicitus, si niteret Altare, si parietes absque fuligine, si pavimenta 
tersa, si ianitor creber in porta, vela semper in ostiis, si sacrarium mundum, 
si vasa luculenta, et in omnes caeremonias pia sollicitudo disposita; non 

minus, non maius negligebat officium. Profecto sedulo, ac diligenter caven- 
dum est, ne illud non sine maxima Ecclesiastici Ordinis infamia contingat, 
quod sibi evenisse narrat laudatus Cardinalis Bellarminus: Ego, ait, cum 
aliquando ex itinere apud Episcopum nobilem, et praedivitem hospitarer, vidi 
aulam vasis argenteis splendidam, et mensam omni genere praestantium ciborum 
refertam; mappas quoque, et reliqua omnia nitida, et odorem suavem spirantia. 
Sed cum die sequente summo mane ad Ecclesiam Palatio. contiguam. descen- 
dissem, uf sacris operarer, inveni omnia contraria; id est vilia, et sordida, 
ut vix auderem. in tali loco, et. cum tali apparatu Divina mysteria. celebrare. 

8 2. Altera res est, ad quam curam tuam, et sollicitudinem excitamus, 
ut horae Canonicae, pro more et instituto cuiusque Ecclesiae, canantur, seu 
recitentur, prout decet, ac convenit, ab iis, qui ad eas tenentur; nihil enim 
est magis Ecclesiasticae disciplinae. inimicum, aut perniciosum, quam Divi- 
nam Psalmodiam in Ecclesiis Dei contemptim, aut negligenter obire. Certe 
haud ignota tibi est obligatio, qua Canonici, aliique Ecclesiarum Metropo- 
litanarum, Cathedralium, et Collegiatarum ad quotidie Horas Canonicas in 
Choro cantandas tenentur: cui obligationi satis ille utique non facit, qui 
Ecclesiasticae Psalmodiae munere, nulla animi attentione, oscitanter indili- 
genterque perfungitur. Summ. Pont. Innocentius III in Concilio Lateran. 
relato in cap. Dolentes, de celebrat. Miss., de eadem obligatione loquitur in 
hune modum: Districte praecipientes in virtute obedientiae, ut Divinum Offi- 
cium nocturnum pariter, et diurnum, quantum eis Deus dederit, studiose cele- 
brent pariter, et devote. Ubi Glossa explicans verbum illud sfudiose, haec 
subiicit: Quantum ad officium oris, id est sine syncopa; et ad verbum devote 
talia adnotat: Quantum ad officium cordis. Clemens V Praedecessor noster 
in Concilio Viennensi in sua Constitutione, quae inter Clementinas reperitur, 
et cuius initium est: Gravi, sub titulo de celebratione Missarum eodem modo 
loquitur: z£ in Cathedralibus, Regularibus, et Collegiatis Ecclesiis horis debitis 
devote psallatur. Et Concilium Tridentinum, cap. 12, sess. 24, de Reforma- 
Lione, tractans de obligationibus Canonicorum Saecularium: Omnes vero, 
inquit, Divina per se, et non per substitutos, compellantur obire offícia, et 
Episcopo celebranti, aut alia Pontificalia exercenti, assistere, et inservire; 
atque in Choro ad psallendum instituto, hymnis, et canticis Dei nomen reve- 
renter, distincte, devoteque laudare. Hinc autem necessario sequitur, dili- 
genter invigilandum, ut cantus praeceps minime sit, aut citior quam decet, 
utque suis locis pausae fiant, et ut altera pars Chori versiculum psalmi sub- 
sequentem non exordiatur, priusquam altera antecedentem absolverit. Nec 
prius psalmi una pars Chori versiculum incipiat, quam ex altera praecedentes 
psalmi, et versiculi finiantur. Sunt verba Concilii Salmuriensis an. 1253. 
Demum ut cantus vocibus unisonis peragatur, et Chorus a peritis in cantu 
Ecclesiastico (qui cantus planus, seu firmus dicitur) regatur. Huiusmodi 
cantus ille est, quem ad musicae artis regulas dirigendum, efformandumque 
multum elaboravit S. Gregorius Magnus Praedecessor noster, ut testatur 
loannes Diaconus in eius vita, lib. 2, cap. 7. Hoc autem loco plura addere, 
quae ad Ecclesiasticam eruditionem pertinent, de Ecclesiastici cantus origine, 
de Cantorum Schola, et Primicerio, qui ei praesidebat, haud difficile Nobis 


202 Romani Pontifices 


esset; sed praetermissis, quae minus necessaria videntur, eo, unde paulo 
digressi sumus, rem propositam exequentes revertamur. Cantus iste ille est, 
qui fidelium animos ad devotionem et pietatem excitat; denique ille est, 
qui si recte decenterque peragatur in Dei Ecclesiis, a piis hominibus liben- 
tius auditur; et alteri, qui cantus harmonicus, seu musicus dicitur, merito 
praefertur. Hunc quidem Monachi a Presbyteris Saecularibus didicerunt; et 
cum ab ipsis accurate, diligenterque tractetur, sacrisque in functionibus adhi- 
beatur: contra autem negligatur a nonnullis Clericis, oscitanterque persoi- 
vatur; haec potissima causa est, cur a Christiano populo frequentius Regu- 
larium Ecclesiae, quam Saecularium adeantur; ut bene advertit lacobus 
Eveillon in suo Tractatu de recía ratione psallendi, ad cap. 9, art. 9, pag. 99: 
Sordescit quippe sanctis auribus omnis musici concentus titillatio prae hac 
plani cantus, et simplicis psalmodiae harmonia, si recta fuerit. Atque eo fit, 
ut, relictis hodie Ecclesiis Collegiatis et Parochialibus, tam libenter, et avide 
concurrat populus fidelis ad Ecclesias Monachorum, qui magistram habentes 
in colendo Deo pietatem, sancte, moderate, et ut Psalmistarum Princeps olim 
dixit, sapienter psallunt, et Domino suo, ut Domino, et Deo, cum summa 
reverentia famulantur. Quod sane pudori debet esse Ecclesiis primariis, et 
maioribus, a quibus Monachi et canendi, et psallendi artem, et regulam didi- 
cerunt. Et ideo Sacrum Concilium Tridentinum, quod nihil eorum, quae ad 
reformationem Cleri conferre poterant, praetermisit, cap. 18, sess. 23, de 
Reformatione, ubi agit de Seminariis instituendis, inter caetera, quae Semi- 
nariorum alumnos edocendos praecipit, etiam cantum recenset his verbis: 
Ut vero in disciplina Ecclesiastica commodius instituantur, tonsura statim, at- 
que habitu Clericali semper uíentur, Grammatices, Cantus, Computi Ecclesia- 
stici, aliarumque bonarum artium disciplinam discent. 

8 3. Tertia res est, de qua Nos te admonere opus est, ut musicus cantus, 
qui nunc in Ecclesiis usu receptus est, et qui Organi, aliorumque Instru- 
mentorum harmoniae coniungi solet, ita instituatur, ut nihil profanum, nihil 
mundanum, aut theatrale resonet. Universus quidem Orbis Christianus Organi, 
aliorumque musicorum instrumentorum usum adhuc non recepit; praeter 
enim Ruthenos Ritus Graeci, qui in suis Ecclesiis neque organum, neque 
alia musicae instrumenta habent, teste Patre le Brun, tom. 2, Explication. 
Miss., pag. 215, Nostra Pontificia Cappella, ut omnibus notum est, cantum 
musicum, sed gravem, decorum, piumque admittit, nunquam autem orga- 
num recepit, quod etiam notatur a Patre Mabillone in suo Mzusaeo [falíco, 
tom. 1, pag. 47, S 17: Dominica Trinitatis, Cappellae, ut. vocant, Ponti- 
ficiae interfuimus etc. Nullus organorum musicorum usus in huiusmodi 
sacris, sed sola vocum musica, eaque gravis cum plano cantu admittitur. 
Refert Grancolas in Corumentario historico de Breviario Romano, cap. 17, 
etiamnum in Galliis aliquas insignes Ecclesias reperiri, quae organum, can- 
tumque musicum, seu harmonicum in sacris functionibus non adhibent: 
Sunt tamen ad hanc diem insignes in Gallia Ecclesiae, quae organorum, et 
musices usum ignorant. llustris Ecclesia Lugdunensis, quae quidem novi- 
tatibus semper adversata est, usque ad hunc diem exemplum Pontificiae 
Cappellae secuta, nunquam organo uti voluit: Corstat igitur ex dictis, nec 

statim ab initio, nec ubique recepta fuisse musicalia Instrumenta. Nam etiam 
nunc Romae in Sacello Summi Pontificis semper sine instrumentis Offi- 
ciorum solemnia celebrantur; et Ecclesia Lugdunensis, quae novitates nescit, 
semper organa repudiavit, neque in hunc diem ascivit. Sunt verba Cardinalis 
Bona in Tract. de Divin. Psalm., cap. 17, 82, n.5. Quam igitur opinionem de 
Nobis accepturi sint, qui ex illis regionibus, ubi nullus musicorum instru- 
mentorum usus est, ad Nos, nostrasque Urbes proficiscuntur, in quorum 
Ecclesiis concentus musicos audient, non secus ac in theatris, aliisque pro- 
fanis locis, facili quisque per se coniectura assequi potest. Venient etiam, 
haud dubium est, exteri ex illis regionibus, in quarum Ecclesiis cantus, et 
musica instrumenta adhibentur, perinde ac in aliquibus nostris fieri solet. 
Sed si isti homines prudentes, et pii sint, dolebunt quidem, in cantu et sono 
Nostrarum Ecclesiarum, remedium illud, quod malo suarum Ecclesiarum 
curando afferri optabant, non invenisse. Etenim, omissa controversia illa, qua 
nonnulli inter se decertant, quorum alii cantum musicum, et musicorum 
instrumentorum usum in Ecclesiis reprobant, ac vituperant; alii vero pro- 
bant, ac laudant: nullus certe est, qui inter cantum Ecclesiasticum, et scae- 
nicas modulationes discrimen aliquod non desideret, et theatrales profanosque 
cantus in Ecclesiis tolerari non condemnet. 

8 4. Diximus reperiri, qui cantum harmonicum cum musicis instrumentis 
in Ecclesiis adhiberi minime probant. Horum princeps quodammodo dici 
potest Abbas Aelredus, coaevus et discipulus S. Bernardi, qui lib. 2, eius 
Operis, quod inscribitur Speculum Charitatis, cap. 23, tom. 23, Biblioth. 
Patrum, pag. 118, ita scribit: Unde, cessantibus iam typis, et figuris, unde in 
Ecclesia tot organa, tot cymbala? Ad quid, rogo, terribilis ille follium flatus, 
tonitrui potius fragorem, quam vocis exprimens suavitatem? Ad quid illa 
vocis contractio, et infractio? Hic succinit, ille discinit, alter supercinit, alter 
medias quasdam notas dividit, et. incidit. Asserere quidem non audemus, 
aetate S. Thomae Aquinatis, nullis in Ecclesiis usum musici cantus cum 
musicis instrumentis fuisse: illud utique affirmare licet, in Ecclesiis minime 
fuisse, quae Santo Doctori notae, et cognitae erant; ideoque huiusmodi 
cantui ipse nequaquam favisse videtur. Tractat enim 2, 2, q. 91, art. 2, quae- 
stionem illam, utrum in Divinis laudibus sint cantus assumendi; respondet 
assumendos esse; sed cum sibi quarto loco opponat: /nsírumenía musica, 
sicut cytharas et psalteria, non. assumere Ecclesiam in Divinas laudes, me 
videatur iudaizare; cum in Psalmo 32 legatur: Confitemini Domino in cythara, 
in psalterio decem chordarum psallite illi. Respondet: Huiusmodi musica instru- 
menta magis movere ad delectationem, quam interius disponere ad pietatem; 
in veteri autem Testamento ideo adhibita fuisse: quia populus erat magis 
durus, et carnalis, unde erat per huiusmodi instrumenta provocandus, sicut et 
per promissiones terrenas. Addit insuper, instrumenta in veteri Testamento 
typos seu figuras aliquarum rerum fuisse: Tum etiam ait, quia. huiusmodi 
instrumenta corporalia aliquid figurabant. De Summo Pontifice Marcello II 
literis traditum est, secum deliberasse, musicam in Ecclesiis abolere, can- 
tumque Ecclesiasticum ad cantum planum redigere, ut cuique compertum 
fieri potest ex eius Vita, quam scripsit Petrus Polidori nuperrime defunctus 

Beneficiatus Basilicae S. Petri, vir inter Literatos non ignotus. Aetate nostra 
vidimus Cardinalem Thomasi, virum sanctitate vitae, eximiaque in Liturgicis 
rebus eruditione insignem, in Ecclesia sua Titulari S. Martini ad Montes 
die festo eiusdem Sancti, in cuius honorem Ecclesia dedicata est, in Missa, 
et Vespertinis Officiis concentus musicos haberi noluisse; sed ut a viris Reli- 
giosis, in. sacris peragendis, cantus planus adhiberetur, praecepisse. 

8 5. Diximus esse aliquos, qui usum musici cantus cum Instrumentis in 
Divinis Officiis approbant. Nam eodem saeculo, quo vixit laudatus Abbas 
Aelredus, floruitetiam Ioannes Sariberiensis Episcopus Carnotensis, qui 
lib. 1, Policratíci, cap. 6, Musicam organicam, seu concentum vocum, et instru- 
mentorum laudat: Ad mores ifaque instruendos, et animos exultatione vir- 
tutis traiiciendos in cultum Domini, non modo concentum hominum, sed et 
instrumentorum modos, censuerunt sancti Patres Domino applicandos, cum 
Templi reverentiam dilatarent. S. Antoninus im eius Summa, part. 3, tit. 8, 
cap. 4, 8 12, non reiicit cantum harmonicum in Divinis Officiis: Cazus 
quidem firmus in Divinis Officiis a Sanctis Doctoribus institutus est, ut 
Gregorio Magno, Ambrosio, et aliis. Biscantus autem in Officiis Ecclesia- 
sticis quis adinvenerit, ignoro: pruritui aurium videtur magis deservire, quam 
devotioni; quamvis pia mens etiam in his fructum referat audiendo. Et paulo 
post admittit in Divinis Officiis non solum organum, sed etiam alia instru- 
menta musica: Sed eft pulsatio organorum, vel aliorum instrumentorum ad 
Divinam laudem initium virtutis habuisse a Propheta David. Constituerat 
quidem Marcellus II Pontifex ab Ecclesiis cantus musicos, et musica instru- 
menta removere; sed loannes Petrus Aloysius Praenestinus Magister Cap- 
pellae Basilicae Vaticanae. musicos cantus in. sacris Missarum solemnibus 
persolvendis composuit tam excellenti arte, ut ad pietatem animos, et devo- 
tionem moverent. Itaque illis auditis a Summo Pontifice, qui Missae interfuit, 
mutata voluntate, ab eo, quod sibi proposuerat, recessit, quemadmodum ex 
antiquis monumentis tradidit Andreas Adami in suis observationibus ad 
Cappellam Pontificiam 7» praefat. histor., pag. 11. In Concilio Tridentino 
actum est de eliminanda musica ab Ecclesiis; sed cum ab Imperatore Fer- 
dinando per suos Legatos expositum fuisset, cantum musicum, seu figura- 
tum, fidelium animis incitamento ad devotionem, et pietatem esse: Decre- 
tum, quod iam adornatum fuerat, moderari placuit, uti legitur in sess. 22, 
in Decreto de observ. et evit. in celebrat. Missae. In eo autem ab Ecclesiis 
solum reiectae fuerunt musicae illae, ubi sive organo, sive cantu lascivum, aut 
impurum. aliquod miscetur. Haec narrantur a Grancolas iz laudafo Cormunen- 
tario, pag. 56, et a Cardinali Pallavicino zm Ais. Corcilii, lib. 22, cap. 5, num. 14. 
Profecto Ecclesiastici Scriptores magni nominis libenti animo eamdem sen- 
tentiam sequuntur. Ven. Cardinalis Bellarminus tom. 4, confrovers., lib. 1, de 
bonis operibus in particulari, cap. 17 in fine docet, retinendum esse in Eccle- 
siis usum organorum, sed alia instrumenta musica non facile admittenda: 
Ex quibus omnibus illud efficitur, ut organa propter infirmos in Ecclesiis 
retinenda sunt, ita non facile alia instrumenta esse introducenda. Eadem semita 
insistit Cardinalis Caietanus in sua Summa ad Verbum organum, ubi talia 
habentur: Organorum. usus in Ecclesia licet sif novus, in cuius signum Ecclesia 

Romana adhuc non utitur eis coram Pontifice, licitus tamen est pro carnalibus 
adhuc fidelibus imperfectis. Ven. Cardinalis Baronius ad annum Christi Lx 
ita scribit: Verum, quod post mulía saecula usu receptum sit, ut in Ecclesia 
adhiberentur organica instrumenta disparibus cannis simul iunctis confecta, 
haud iure quis poterit improbare. Cardinalis Bona, de Divina Psalmodia, cap. 1T, 
agens de organis, quae in Ecclesiis pulsantur: Noz famen, inquit, damnari 
debet moderatus eorum. usus eíc.; laetificat organorum concentus tristes horni- 
num mentes, et supernae Civitatis insinuat iucunditatem, sollicitat pigros, 
recreat diligentes, provocat iustos ad amorem, peccatores ad. compunctionem. 
Suarez, tom. 2, de Religione, lib. 4, de Horis Canonicis, cap. 8, num. 5, ani- 
madvertit, organi nomine comprehendi non solum illud instrumentum musi- 
cum, quod hodie vulgo Organum vocari solet, sed alia etiam instrumenta 
harmonica (quod iam ante notatum fuit a S. Isidoro, lib. 2 Originum, cap. 20: 
Organum. vocabulum esí generale vasorum. omnium musicorum); ideoque con- 
cludit, recepto in Ecclesiis organo, etiam alia instrumenta musica admit- 
tenda esse. Et Sylvius, tom. 3 suorum Operum super 2, 2 S. Thomae, quaest. 91, 
art. 2, cantum harmonicum, seu figuratum ab Ecclesiis non repellit: /Zeogue, 
ait, magna cura habenda est cantus Ecclesiastici, tum. eius, qui planus, seu 
Gregorianus dicitur, qui proprie est Ecclesiasticus, tum eius, qui postea in 
Ecclesiam est. introductus, et vocatur figuratus, sive harmonicus. Et paulo 
post: Nihilominus, quod post multa saecula usu receptum sit, ut in Ecclesia- 
sticis Officiis Instrumenta musica adhiberentur: nullo modo est. improbandum. 
Bellotte in lib. de Ritibus Ecclesiae Laudunensis, pag. 209, sub num. 8, postea- 
quam de musicis instrumentis ample, ac fuse locutus est, quae in Divinis 
Officiis nonnunquam adhibentur, et posteaquam ostendit antiquitus in Eccle- 
siis usui minime fuisse, nullam aliam causam veteris huius moris, diversaeque 
consuetudinis fuisse existimat, quam necessitatem, qua tum adstringebantur 
Christiani, ut quoad fieri posset, recederent a profanis Ritibus Gentilium, 
qui in theatris, in conviviis, in sacrificiis, instrumentis musicis utebantur. 
Proinde nequaquam instrumentorum musicorum vitio vertendum est, quod 
posterioribus tantum. saeculis usa sit Ecclesia musicis cantoribus, et musica- 
libus instrumentis, sed quod a Gentilibus eiusmodi musica instrumenta in tur- 
pibus ac sordidis usibus, nimirum in theatris, conviviis, ac sacrificiis consue- 
verint adhiberi. Persicus in suo Tractatu de Divino et Ecclesiastico Officio, 
dub. 5, num. 7, ita loquitur de cantu figurato in Ecclesiis : Dico secundo, quamvis 
in cantu organico, seu figurato, multi possint abusus obrepere, sicut in omni- 
bus aliis Ecclesiasticis caeremoniis accidit; ipsum tamen per se, si debite, reli- 
giose, et decenti moderatione fiat, licitum esse, nec ullo iure prohibitum. Et 
ad dub. 6. num. 3 tenet, quod organorum, et aliorum instrumentorum universalis 
usus in Divinis Officiis secundum se laudabilis est, et ad imperfctorum animos 
ad Dei contemplationem elevandos valde utilis. Et quidem usus cantus harmo- 
nici, seu figurati, e£ musicorum instrumentorum in Missis, Vesperis, aliisque 
Ecclesiasticis functionibus adeo longe processit, ut ad Paraguajam usque 
Regionem pervenerit. Etenim cum novi illi fideles Americani optimam indo- 
lem, et ingenium habeant ad musicos cantus, et ad organica instrumenta 
pulsanda, et facillime, quae ad musicam artem pertinent, ediscant, exinde 

occasione capta Missionarii eorum animorum propensioni obsequendo, piis, 
devotisque cantibus ad eos deducendos ad Christi fidem usi sunt; adeo ut 
in praesenti nullum fere discrimen, neque quoad cantum, neque quoad sonos, 
in Missis et Vesperis nostrarum regionum, et illarum intercedat, iuxta ea, 
quae ex veridicis relationibus refert Abbas Muratori in Descripfione Mis- 
sionum Paraguai, cap. 12. 

8 6. Denique diximus neminem esse, qui theatrales cantus in Ecclesiis 
non detestetur, et qui diversitatem aliquam non requiret inter sacros Eccle- 
siae, et profanos scaenarum concentus. Celebris est locus S. Hieronymi relatus 
in Can. Cantantes, dist. 92: Cantantes et psallentes in cordibus vestris Domino. 
Audiant haec adolescentuli: audiant 1i, quibus psallendi in Ecclesia officium 
est. Deo non voce, sed corde cantandum; nec in tragoedorum morem guttur 
et fauces dulci medicamine liniendae sunt, ut in Ecclesia theatrales moduli 
audiantur, et cantica. Cuius auctoritate abutebantur illi, qui audacter nimis 
omne genus cantus ab Ecclesiis summoveri volebant; sed Sanctus Thomas 
loco laudato, respondens iis, quae secundo loco ex verbis S. Doctoris mox 
allatis sibi opponit: Ad secundum, inquit, dzcendum, quod Hieronymus non 
simpliciter vituperat cantum, sed reprehendit eos, qui in Ecclesia cantant more 
theatrico. S. Nicetius, lib. de Psalmodiae bono, cap. 3, tom. 1 Spicilegii, can- 
tum in Ecclesiis adhibendum his verbis describit: Sormus etiam vel melodia 
consentiens sanctae Religioni psallatur; non quae tragicas difficultates excla- 
met, sed quae in vobis veram Christianitatem demonstret, non quae aliquid 
theatrale redoleat, sed commpunctionem peccatorum. faciat. Patres in Toletano 
Concilio congregati anno 1566, act. 3, cap. 11, tom. 10, Collect. Conciliorum 
Harduini, posteaquam plura locuti sunt de qualitate cantus in Ecclesiis adhi- 
bendi, hoc modo concludunt: Sed ef illud maxime cavendum erit, ne ipsius 
musicae sonus quid theatrale, aut impudicos amorum, bellorumque classicos 
modulos referens, in Dei laudibus decantandis imitetur. Non desunt plures 
eruditi Scriptores, qui acriter reprehendunt, scaenicos sonos, et cantus in 
Ecclesiis patienter tolerari, precanturque, ut huiusmodi abusus ab Ecclesiis 
ablegentur. Videatur Casalius, de veteribus sacris Christianorum Ritibus, cap 34, 
et Abbas Ludovicus Antonius Muratori, tom. 1, antiquae Romanae Liturgiae, 
in Dissertatione de Rebus Liturgicis, cap. 22 in fine. Et tandem, ut sermonem 
hac de re absolvamus, nempe de abusu theatralium concentuum in Ecclesiis, 
qui adeo per se manifestus est, ut nullis indigeat verbis et probationibus ; 
satis erit indicare, omnes eos, qui superius a Nobis citati sunt, tanquam qui 
usui cantus figurati seu harmonici, et musicorum instrumentorum in Eccle- 
siis faverent, palam profiteri, ac testari, se quaecumque scripserunt, ea mente 
et consilio fecisse, ut nequaquam intelligenda sint de cantu, et sono, scae- 
narum ac theatrorum proprio, quem ipsi aeque ac alii reprobant, atque 
execrantur, sed de cantu, et sono, qui Ecclesias decet, et qui populos ad 
devotionem excitat, quod ex illorum lectione quisque cognoscere poterit. 

8 7. Hoc autem posito, quod in Ecclesiasticis officiis cantus harmonici, 
seu figurati, et musicorum instrumentorum usus receptus sit, et solummodo 
abusus reprobetur; quod etiam considerat Binghamus, licet auctor hetero- 
doxus, tom. 6, originum Ecclesiastic., lib. 14, 8 16, sequitur, ut diligenter 

inquirendum sit, quinam sit usus rectus ac probus, quinam vero abusus. 
Sed ut quod propositum est, exequi recteque obire possimus, opus Nobis 
foret peritia artis musicae, qua praediti fuerunt aliqui ex Nostris Sanctis et 
praeclaris Praedecessoribus, Gregorius Magnus, Leo II, et Leo IX, et Victor IIl. 
At vero quia hanc artem ediscendi nec tempus Nobis, neque occasio fuit, 
aliqua tantum indicare contenti erimus, quae ex Constitutionibus Nostrorum 
Praedecessorum, et piorum doctorumque hominum scriptis collegimus. Ut 
autem ordine procedamus, primum verba faciemus de iis, quae in Ecclesiis 
canenda sunt; deinde de modo, ac ratione, qua cantus institui debet; denique 
de Instrumentis musicis Ecclesiarum propriis, quibus in sacris Templis cani 
debet. 

88. Guillelmus Durandus, qui Apostolicam Sedem gubernante Nicolao III 
vixit, usum cantilenarum vulgo ;ofetorum, qui eius aetate vigebat, aperte 
improbat im fractatu de modo Generalis Concilii celebrandi, cap. 19: Videtur 
valde honestum esse, quod cantus indevoti, et inordinati motetorum, et simi- 
lium non fierent in Ecclesia. Postea loannes XXII Pontifex Praedecessor Noster 
promulgavit suam Decretalem, quae incipit Doc/a Sanctorum, et inter Extra- 
vagantes communes reperitur;! in ea ;ofeforum cantum lingua vulgari se 
abominari ostendit: AMofefis, inquiens, vulgaribus monnunquam inculcant. 
Cum itaque examen cantus huiusmodi cantilenarum seu motetorum in Eccle- 
siis Theologi aggressi fuissent; ex horum numero Paludanus in 4. senfem., 
dist. 15, quaest. 5, art. 2, motetorum cantus perinde habuit ac cantationes 
scaenicas, redarguens eos, qui illis utuntur: qui canunt, ait, mofefa in festis, 
quia cantus non debet esse tragaedicus. Favisse videtur motetis Suarez, tom. 2, 
de Relig., lib. 4, de Horis Canonicis, cap. 13, num. 16, etiamsi scripta fue- 
rint lingua vulgari, dummodo gravia sint ac devota. Ad suadendum autem 
id, quod affirmat, affert morem ac usum nonnullarum Ecclesiarum, quae licet 
a Sapientibus Praelatis regantur, in eis tamen cantilenae, seu modulata car- 
mina non improbantur. Addit insuper, quoniam in primis Ecclesiae tempo- 
ribus quisque fidelium in Ecclesia pios ac devotos hymnos, quos compo- 
suerat, cantabat, ex veteri hac consuetudine, usum motetorum quodammodo 
approbari. Advertens autem id, quod ei obiici posset, huiusmodi modu- 
latis carminibus, quae moteta vocant, Ecclesiasticam psalmodiam interrumpi, 
ita respondet: Nec znterruptio illa, vel mora, quae tunc fit inter partes ali- 
cuius horae, reprehensibilis est, quia moraliter veluti continuatur in devo- 
tione, quae per cantum illum excitari intenditur; et ita cantus ille potest 
censeri veluti dispositio ad sequentia, et solemnis, ac congrua terminatio prae- 
cedentium, et ornatus totius horae. Nertente an. 1057, Summus Pont. Alexan- 
der VII Constitutionem edidit, cuius initium est: Piae sollicitudinis, inter 
alias autem eiusdem Pontificis, num. 36.? In hac autem praecepit, ut per id 
tempus, quo Divina persolvuntur officia, et quo publicae fidelium venera- 
tioni in Ecclesiis sacramentum Eucharistiae expositum est, nulla alia carmina 
seu verba cantentur, nisi desumpta ex Breviario, vel Missali Romano; quae 

in officiis de proprio, vel de communi, pro currenti cuiusque diei festo, vel 
Sancti solemnitate, praescribuntur; vel ex Sacra Scriptura, aut ex Sanctorum 
Patrum operibus; ita tamen ut antea a Sacra Rituum Congregatione recen- 
senda, et approbanda sint. Porro ex huiusmodi Pontificia Constitutione videtur, 
cantus motetorum, quae servata ratione ab eodem Alexandro Praedecessore 
Nostro praescripta, composita, et a Sacra Congregatione recensita, et pro- 
bata sunt, procul dubio approbatus fuisse. Alexandri Constitutionem Vene- 
rabilis Servus Dei Innocentius XI Decreto suo die 3 Decembris 1678 contir- 
mavit. Aliqua tamen dubitatione exorta in intelligenda, atque interpretanda 
Constitutione Alexandri, et Decreto Innocentii XI, fel. rec. Innocentius XII 
Praedecessor Noster die 20 Augusti 1692 aliud Decretum promulgavit, quod 
est num. 76, in eius Bullario. In eo autem, offusis variarum interpretationum 
tenebris penitus dispulsis, rem totam aperiens ac declarans, generatim qua- 
rumcumque cantilenarum, seu motetorum cantum prohibuit. In sacrarum 
autem Missarum solemnibus solummodo permisit ultra cantum OGloriae, et 
Symboli, ut cani posset Introitus, Graduale, et Offertorium; in Vesperis vero, 
nulla mutatione etiam minima facta, antiphonae, quae initio cuiusque Psalmi, 
vel in eius fine dicuntur. Insuper voluit et iussit, ut cantores Musici omnino 
legem Chori sequerentur, et cum eo prorsus convenirent, et quemadmodum 
in Choro fas non est aliquid addere Officio, vel Missae, ita etiam musicis 
noluit id licere; et illud dumtaxat concessit, ut ex Officio, et Missa, quae 
in solemnitate Sanctissimi Sacramenti Corporis Domini celebrari solet, nimi- 
rum ex hymnis S. Thomae, vel ex Antiphonis, aliisque relatis in Breviario 
et Missali Romano, carmen aliquod, seu motetum, nulla verborum varietate, 
desumi et cantari posset ad fidelium devotionem excitandam, dum sacra Hostia 
elevatur, vel publice veneranda, et colenda exhibetur. 

8 9. Lege autem Ecclesiasticis cantiunculis, seu modulatis carminibus, 
aut motetis posita, negari nequit, non parum momenti ad removendos ab 
Ecclesiis tfheatrales cantus allatum esse, sed necesse est fateri, ad finem pro- 
positum assequendum id non sufficere. Fieri enim potest, et nimis etiam non 
sine nostro dolore fit, ut cantus Gloriae, Symboli, Introitus, Gradualis, Offer- 
torii, et caeterorum omnium, quae rite, ac de more in Missis, et Vesperis, 
ut supra dictum est, cantari solent, theatrali more, et scaenico strepitu pera- 
gatur. Magnus Episcopus Guillelmus Lindanus in sua Panoplia Evangelica, 
lib. 4, cap. 78, cantui musico in Ecclesiis non adversatur; sed frequentes repe- 
titiones, et vocum confusiones improbat, proponitque, ut in Ecclesiis ea 
musica adhibeatur, quae consentanea sit rebus, quae canuntur. Quamquam 
non me fugiat, quibusdam musicam cum. organis et musicis rectius videri reti- 
nendam, quibus equidem perlibenter assentiar, sí una pro isto musices genere, 
quod nunc passim Ecclesias occupat, aliud. introducatur, et. gravius, et rebus 
ipsis convenientius, et si non, ut oportet, pronunciationi, quam cantui vici- 
nius, saltem rebus, quae canuntur, aptius atque accommodatius. Drexellius in 
suo opere Refhoricae coelestis, lib. 1, cap. 5, opportune ad rem nostram ita 
exclamat: Jic pace vestra dixerim, o musici, nunc Templis cantandi genus 
dominatur novum, sed exorbitans, concisum, saltatorium, et parum profecto 
religiosum, theatro aut choreis convenientius, quam Templo. Artificium quae- 

rimus, et perdimus priscum precandi, ac cantandi studium. Curiositati consu- 
limus, sed revera negligimus pietatem. Quid enim novitía haec, et tripudians 
cantandi ratio, nisi comoedia est, in qua cantores, velut actores sunt, quorum 
modo unus prodit, modo duo, modo simul prodeunt omnes, et modulatis voci- 
bus colloquuntur, mox iterum unus triumphat solus, caeteris brevi secuturis. 
Recens scriptor Benedictus Hieronymus Feijoo, Magister Generalis Ordinis 
S. Benedicti in Hispaniis, in suo 77eatro critico universali, serm. 14, peritia 
et scientia notarum musicárum innixus, rationem indicat, qua redigi possent 
musicae Ecclesiarum ad eum modum et rationem, quae in omnibus penitus 
esset Theatroruni musicis concentibus dissimilis. At vero Nobis satis erit, 
prae oculis habitis Sacrorum Conciliorum regulis, et probatorum Scriptorum 
sententiis, illud admonere, quod si Musicus theatrorum cantus ita instituitur, 
ut, quemadmodum Nobis relatum est, populus spectator, et auditor harmo- 
nicis quidem cantorum modulationibus oblectetur, artificio musicae artis 
gaudeat, numerisque musicis delectetur, melodia, et suavitate vocum fruatur; 
verba autem plerumque non recte percipiat: diversum utique, et contrarium 
omnino in Ecclesiastico cantu servari debet, in quo illud in primis curandum 
est, ut verba perfecte, planeque intelligantur. Nam cum in Ecclesiis concen- 
£us musicus receptus sit ad erigendas hominum mentes in Deum, ut docet 
S. Isidorus, lib. 1, De Eccl. off., cap. 5. Psalterium idcirco cum melodia can- 
tilenarum suavium ab Ecclesia frequentatur, quo facilius animi ad compun- 
ctionem. flectantur. Yd certe obtineri difficile potest, si verba non audiantur. 
in Concilio Cameracensi an. 1565, tit. 6, cap. 4, tom. 10, Collect. Hard., 
pag. 582, ita constituitur. Caeferum quae in Choro cani debent ad instructio- 
nem, ea canantur voce, ut. intelligantur mente. Et in Concilio Coloniensi, quod 
congregatum est an. 1536, cap. 12, tit. De off. priv., talia leguntur: Jam. et 
illud non recte fit in quibusdam Ecclesiis, ut ob cantorum, et organorum con- 
centum, omittantur, aut. decurtentur ea, quae sunt praecipua. Cuius generis 
sunt recitatio verborum Propheticorum, aut Apostolicorum, quam. Epistolam 
vocamus, Symbolum Fidei, Praefatio, quae et gratiarum actio, atque precatio 
Dominica. Quamobrem haec tota distinctissime, ac intelligibiliter, uti caetera 
omnia, decantentur. Yn Concilio autem Mediolanen. primo habito anno 1565, 
par. 2, num. 51, in praedicta /arduini Collectione, pag. 687, talia leguntur: 
In. Divinis Officiis, aut omnino in Ecclesiis, nec prophana cantica, sonive, nec 
in sacris canticis molles flexiones, voces magis gutture oppressae, quam. ore 
expressae, aut denique lasciva ulla canendi ratio adhibeatur. Cantus, et soni 
graves sint, pii, ac. distincti, ac Domui Dei, ac Divinis laudibus accommo- 
dati, ut simul et verba. intelligantur, et ad pietatem auditores excitentur. ln 
hac re, de qua agitur, gravis est sermo Patrum, qui in Concilio Toletano 
convenerunt an. 1566, act. 3, cap. 2, in laudata Collectione, pag. 1164. Cum 
ea, aiunt, quae zn Ecclesiis cantantur ad Dei laudem celebrandam, eo debeant 
cantari modo, quo populi intelligentia, quantum fieri possit, erudiri valeat, 
et Religiosa pietatis ac devotionis moderatione, piorum. auditorum mentes ad 
Divinae Maiestatis cultum, et coelestia desideria excitari queant; caveant Epi- 
scopi, ne dum in chorum musicorum modulos vocum. omnis generis discrimine 
confusos admittunt, psalmorum, et aliorum, quae cantari solent, verba obscu- 

rentur, ac simul strepitu. incondito sensus sepeliatur. Sic denique musicam, 
quae organica dicitur, retineant, ut eorum, quae cantantur, verba et. intelligi 
possint, et. potius pronunciatione, quam curiosis modulis audientium animi 
Divinis laudibus afficiantur. Ex his autem aperte comperitur, quam merito 
his verbis questus sit Episcopus Lindanus, loco citato: Noz enim nunc suo 
cantu, musici auditorum animos tam ad pietatis cultum, coelestiaque excitant 
desideria, quam avocant, avertunt, alienant. Scio enim aliquando Divinis me 
interfuisse laudibus, cum vel attentissimus auscultarem, ecquid forte psalle- 
retur, ne unum quidem potuisse intelligere verbum: ita erant omnia syllaba- 
rum repetitionibus commixta, vocibus confusa, clamoribus potius horridulis, et 
incondito boatu, quam cantu obscurata. Tum etiam quam pium fuerit desi- 
derium, et quam prudens sit exhortatio, qua musicos ad pietatem incitavit 
Drexellius loco pariter citato: Reviviscat, obsecro, salterm aliquid priscae Reli- 
giositatis in sacra musica. Quod si cordi est, et curae Divinus honor, hoc 
agite viri, hoc laborate, ut quae cantantur verba, simul etiam intelligantur. 
Quid enim mihi varius in Templo sonus, quid multiplex concentus, si desit 
ei nucleus, si sensum et verba, quae concentu sunt instillanda, percipere ne- 
queam? Et demum ostenditur non sine causa Cardinalem Dominicum Capra- 
nicam, cum sacrae cuidam functioni, Divinisque Officiis interfuisset, quae 
cantu musico peracta fuerant, ita tamen ut verba non audirentur, rogatum a 
Summo Pontifice Nicolao V quid de musicis illis cantionibus ei videretur, 
ea respondisse, quae legi possunt apud Poggium in vita eiusdem Cardinalis 
edita a Balutio, lib. 3, Miscellaneorum, S 18, pag. 289. Magnus Pater Augu- 
stinus, lib. 9, Cozfess., cap. 6, de se ipse testatur, cum in Ecclesia suaves 
hymnorum cantus audiret in lacrymas effundi consuevisse: Quanfum flevi 
in hymnis, et. canticis tuis, suave sonantis Ecclesiae tuae vocibus commotus 
acriter. Voces illae influebant auribus meis, et eliquebatur veritas tua in cor 
meum, et ex ea aestuabat. Inde affectus pietatis, et currebant lacrymae, et bene 
mihi erat cum eis. Cum autem ea magna delectatio, quam in audiendis Eccle- 
siasticis hymnis percipiebat, in religionem ei venisset, et ideo quadam seve- 
ritate morum, Deique offensae metu, cantum illum, quo sensibilis illa oble- 
ctatio ipsi creabatur, improbandum esse censeret, postea re melius expensa, 
sententiam mutavit, eo quia animus eius commoveretur non solo cantu, sed 
verbis cantui coniunctis, ut ipse aperte declarat lib. 10, Coz;fess., cap. 33. 
Flebat igitur Augustinus tenerrimo pietatis sensu, cum audiret in Ecclesiis 
sacrarum rerum cantus, probe audiens, et intelligens verba, quae cantu effe- 
rebantur. Fleret forsan etiamnum ipse, si nonnullarum Ecclesiarum musicos 
cantus audiret, non pietatis sensu, sed doloris, quod cantum perciperet, 
verba autem non intelligeret. 

S 10. Hactenus de cantu musico. Consequens est, ut de sono organi 
musici, aliorumque instrumentorum, quorum usus, ut supra diximus, in ali- 
quibus Ecclesiis admissus est, verba faciamus. Siquidem et de eo agere 
necesse est, quia si cantum minime decet esse theatralem, utique neque 
sonum. Profecto Hebraeis hac de re omnis dubitatio longe aberat, an sci- 
licet dissimilis esse deberet cantus in Templo a profanis cantionibus thea- 
trorum. Nam e Sacris Scripturis comperitur, cantus, et musicorum instru- 

mentorum sonos usui fuisse in Templo, non autem in theatris, ut bene 
advertit Calmet in sua dissertatione De musica Hebraeorum. At vero. Nobis 
opus est, limites cantui et sono Ecclesiarum et theatrorum praescribere; et 
discrimen inter utrumque definire, cum per id tempus cantus figuratus, seu 
harmonicus, cum sono instrumentorum, in theatris aeque ac in Ecclesiis 
locum obtinuerit. Et quoniam de cantu iam satis verba fecimus, superest, 
ut etiam de sono idem agamus. Ut vero sermo ordine suo, ac via progre- 
diatur, primum de instrumentis musicis, quorum usus in Ecclesiis tolerari 
potest; deinde de illorum instrumentorum sono, qui cantui sociari solet; et 
demum de sono separatim a cantu, hoc est de instrumentorum symphonia 
Nobis disserendum erit. 

S 11. Et quidem quod ad instrumenta attinet, quae in Ecclesiis permitti 
possunt, Benedictus Hieronymus Feijoo in allegato sermone 14, 8 11, num. 43, 
organa, aliaque instrumenta admittit, amoveri autem vellet lyras tetracordas. 
Quoniam cum illae plectro tanguntur, harmonicos quidem modos edunt, sed 
adeo acutos, ut puerilem in Nobis potius hilaritatem, quam gravem erga 
sacra mysteria venerationem, animorumque intentionem excitent. Bauldry in 
Manual. sacrar. caeremon., part. 1, cap. 8, num. 14, vellet, ut caneretur in 
Ecclesiis organo tantum pneumatico, tubis, caeterisque instrumentis inflati- 
libus, seu pneumaticis: Nec alia instrumenía musicalia cum organo pulsen- 
tur, nisi tubae, tibiae, aut cornua. E diverso Patres primi Concilii Provin- 
cialis Mediolanensis sub S. Carolo Borromaeo, tit. De music. ef cantor., nomi- 
natim reiiciunt ab Ecclesiis instrumenta inflatilia: Orgazo tantum in Ecclesia 
locus sit: tibiae, cornua, et reliqua musica instrumenta excludantur. Homi- 
num prudentum, et illustrium Magistrorum artis musicae consilium expo- 
scere Nobis curae fuit; consentaneum autem cum eorum sententiis est, ut 
Fraternitas Tua, si in tuis Ecclesiis instrumentorum usus introductus est, 
cum organo musico nullum aliud instrumentum permittat, nisi barbiton, 
tetracordon maius, tetracordon minus, monaulon pneumaticum, fidiculas, 
lyras tetracordes: haec enim instrumenta inserviunt ad corroborandas, susti- 
nendasque cantantium voces. Vetabit autem tympana, cornua venatoria, tubas, 
tibias decumanas, fistulas, fistulas parvas, psalteria symphonica, cheles, alia- 
que id genus, quae musicam theatralem efficiunt. 

8 12. Praeter haec autem, de usu instrumentorum, quae in Ecclesiasticis 
musicis permitti possunt, nihil monebimus, nisi ut illa adbibeantur solum- 
modo ad vim quamdam verborum cantui quodammodo adiiciendam, ut 
magis magisque audientium mentibus eorum sensus infigatur, commovean- 
turque fidelium animi ad spiritualium rerum contemplationem, et erga Deum, 
Divinarumque rerum amorem incitentur, ut apposite expendit Valentia, tom. 3, 
2, 2, S. Thomae, disp. 6, quaest. 9, punct. unic, ubi tractans de utilitate 
musicae, et musicorum instrumentorum in Ecclesiis: Ad excitandum, inquit, 
interiorem affectum tum proprium, tum etiam aliorum, praesertim vulgarium, 
qui interdum adeo infirmi sunt, uf non modo vocum cantu, sed etiam. orga- 
nis, et musicis instrumentis ad sensum rerum spiritualium concitandi sint. 
At vero si instrumenta continenter personent, et solum interdum, ut hodie 
fieri solet, per momenta aliqua interquiescant, ut liberum spatium audiendis 

harmonicis modulationibus, crispatisque iaculationibus vocum, vulgo fr//L7, 
praebeant; caeterum opprimant, sepeliantque cantantium vocem, sonumque 
verborum, frustraneus est, et inutilis huiusmodi instrumentorum usus, imo 
vetitus, atque interdictus. Pontifex loannes XXII in laudata Extravagan. Docfa 
Sanctorum, inter musicae abusus enumerat illum, quem his verbis exprimit: 
Melodiam hocquetis intersecant; id est singultibus: quemadmodum explicat 
Carolus Dufresne in suo G/ossario; hoc nomen dedit concisis illis modula- 
tionibus, vulgo i£r///. Magnus Episcopus Lindanus loco laudato invehitur 
contra abusum opprimendi instrumentorum sono verba cantantium: Z7uba- 
rum clangore, cornutorum stridore, alioque strepitu vario, ne quid praeter- 
mittere videantur, quod cantici verba semel obscuret, sensumque sepeliat, et 
adobruat. Pius, et doctus Cardinalis Bona in pluries laudato tractatu De 
Divina Psalmodia, cap. 17, 8 2, num. 5, apposite ad rem nostram: Desino, 
ait, sz prius admonuero Ecclesiasticos Cantores, ne ad usum illicitae voluptatis 
assumant, quod Sancti Patres ad effectum pietatis instituerunt. Talis enim 
debet esse sonus, tam. gravis, fam moderatus, ut non totum animum ad sui 
rapiat oblectationem, sed eorum, quae cantantur, sensui, et pietatis affectui, 
maiorem relinguat portionem. 

8 13. Demum quoad symphonias attinet, tolerari poterunt, ubi earum 
usus iam receptus est, dummodo graves sint, et earum prolixitudine, aut 
diuturnitate taedium, et fastidium non afferant iis, qui adsunt in Choro, vel 
Altari in Vesperis, aut in Missis inserviunt. De huiusmodi symphoniis agit 
Suarez, lib. 4, cap. 13, num. 17: Unde etiam intelligitur non esse per se 
damnabilem usum. intermiscendi in Divinis Officiis sonum organorum. sine 
ullo cantu, solum cum. suavitate musicae instrumentorum, ut fit interdum. in 
Missa. solemni, vel in Horis Canonicis inter Psalmos; quia tunc ille sonus 
non est pars Officii, et fit ad solemnitatem, et reverentiam ipsius Officii, et 
ad levandos animos fidelium, ut facilius ad devotionem assurgant, seu. dispo- 
nantur. Quamvis autem ad illum sonum nihil voce cantetur, oportet, ut sonus 
ipse gravis sit, et aptus ad excitandam devotionem. Hoc autem loco silentio 
praetereundum non est, rem maxime indecoram esse, et minime ferendam, 
quibusdam anni diebus sumptuosas, personantesque symphonias, musicosque 
cantus in Sacris Templis celebrari, quae minime conveniunt sacris mysteriis, 
quae Ecclesia fidelibus per id tempus recolenda proponit. Exclamat ardenti 
zelo motus saepe laudatus Magister Generalis Ordinis S. Benedicti in Hispa- 
niis in laudato sermone 14, 8 9, contra modulos, et cantilenas heu nimium 
adhibitas in canendis lamentationibus leremiae Prophetae, quae ab Ecclesia 
dicendae praescribuntur diebus maioris hebdomadae, in quibus modo eversio 
Urbis Hierosolymae per Chaldaeos, modo mundi excidium per. peccata, 
modo Ecclesiae militantis afflictiones in persecutionibus, modo Redemptoris 
Nostri angustiae in suis passionibus deplorantur. Lucensis Ecclesia, sedente 
in Apostolica Cathedra Sancto Praedecessore Nostro Pio V, regebatur ab 
Alexandro zelantissimo Ecclesiasticae disciplinae pastore; qui cum animad- 
vertisset, diebus maioris hebdomadae exquisitissimos omnis vocum, instru- 
mentorumque generis concentus in Ecclesiis fieri consuevisse, cum sacrarum 
functionum, quae illis diebus celebrantur moestitia minime consentientes, ad 


Romani Pontifices 213 


—— 


illos autem audiendos, homines utriusque sexus magna írequentia cupidis- 
sime confluere, et gravia inde peccata, et scandala committi, promulgato 
edicto, eos hebdomada sancta, et tribus subsequentibus Paschatis diebus 
fieri prohibuit. Cum autem quidam exempti ab Episcopi iurisdictione se 
Episcopali lege minime teneri praetenderent, Episcopus rem detulit ad Sum- 
mum. Pontificem Pium V, qui in eius Brevi dato die 4 Aprilis 1571 deplo. 
rata primum humanarum mentium, et carnalium hominum coecitate, qui non 
solum in diebus sacris, sed potissimum in illis, qui memoriae Passionis 
Christi Domini recolendae speciatim ab Ecclesia assignati sunt, posthabita 
pietate, et sincerae mentis puritate, mundanarum oblectationum illecebris, et 
sensuum voluptatibus se regendos, ferendosque tradunt: Quod, inquit, cuz 
in omnibus sacris temporibus, tum in eo praecipue cavendum, vitandumque 
est, quod Dominicae Passionis memoriae recolendae ab eadem Ecclesia statu- 
tum, assignatumque fuit, in quo ipso tempore maxime decet omnes Christifi- 
deles tota mente ad contemplandum tale, tantumque Redemptoris Nostri bene- 
ficium conversos, se ipsos ab omni cordis, sensusque impuritate immunes, 
liberosque praestare. Refert post haec abusum, qui in Ecclesiam Lucensem irre- 
pserat, exquisitos seligendi per Hebdomadam Sanctam, excellentesque musi- 
cos, et colligendi omnis generis instrumenta ad solemnes concentus musicos 
celebrandos: Nuper non sine magno animi nostri dolore intelleximus, in ista 
Civitate, cuius Episcopatum geris, abusum quemdam valde detestabilem irre- 
psisse, exquisitissimas omnis vocum, instrumentorumque generis musicas in 
Ecclesiis per Hebdomadam Sanctam adhibendi, ad quas potius, quam ad Di- 
vina. Officia audienda, omni utriusque sexus iuventute magna frequentia cupi- 
dissime confluente, gravia peccata, nec minora scandala committi experientia 
comprobatum. est. Demum laudat edictum Episcopi, et decretis sacrosancti 
Tridentini Concilii! inhaerens declarat, eodem edicto comprehendi, atque 
obligari etiam Ecclesias, quae ab auctoritate Ordinaria, privilegio Apostolico, 
vel alio quocumque iure exemptas se esse contendunt. In Concilio Romano, 
quod novissime habitum est an. 1725, tit. 15, num. 6, varia leguntur Decreta 
de usu musici cantus, instrumentorumque, in Adventu, in Dominicis Qua- 
dragesimae, et in exequiis mortuorum; quae satis sit indicasse. 

8 14. Legisse Nos meminimus, cum Imperator Carolus Magnus secum 
proposuisset Ecclesiasticum cantum in Ecclesiis Galliae incompte atque inscite 
habitum, ad regulas artis redigere, impetrasse a Pontifice Adriano I, ut homi- 
nes.sibi Ecclesiasticae musicae periti ab Urbe mitterentur, a quibus in Gal- 
liarum Regnum Romanus cantus facile introductus est, ut quisque per se 
agnoscere potest ex Paulo Diacono, lib. 2, Vit. S. Greg., cap. 9, et ex Ro- 
dulpho Tungrensi, De Caz. observ., prop. 12, S. Antonin. in Summ. Hist., 
par. 2, tit. 12, cap. 3. Monachus Engolismensis in Vita Caroli Magni, cap. 8; 
addit, Cantores, qui Roma advenerunt, docuisse in Galliis artem etiam. pul- 
sandi organum musicum, quod regnante Pipino in Galliarum Regnum dela- 
tum fuerat. Itaque cum solemne, et regulare sit, ut haec Romana Urbs aliis 
omnibus Civitatibus in sacris ritibus, caeterisque Ecclesiasticis rebus, praeire 

debeat exemplo, et dociimento esse; insuper accedunt, et ea, quae mox a 
Nobis narrata sunt de Carolo Magno, qui Ecclesiasticum cantum e Romana 
Urbe tamquam e suis sedibus in suum Regnum evocavit; quae quidem acrius 
Nos urgent, atque extimulant, ut abusus omnes, qui in cantu Ecclesiastico 
irrepserunt, et a Nobis reprobati sunt,in omnibus, quoad fieri potest, sed 
praecipue in Romanae Urbis Ecclesiis penitus aboleantur. Sed quemadmo- 
dum Nos nostro Cardinali in Urbe Vicario, quae necessaria sunt, atque 
opportuna, praecipere non omittimus; ita Fraternitas tua publicare non negli- 
gat, si opus fuerit, edicta, et leges, quae cum hisce Nostris circularibus Lite- 
ris consentaneae sint, et quibus Ecclesiasticus cantus convenienter ad regulas 
in iisdem Literis praescriptas, et stabilitas dirigatur, ut tandem musicis Eccle- 
$iarum reformandis initium praebeatur. Nam id ipsum maxime optatum, ac 
desideratum est, cum a pluribus, tunc centum abhinc annis a Ioanne Bapti- 
sta Doni, Patritio Florentino, in eius Tractatu De praestantia musicae vete- 
ris, lib. 1, pag. 49: Nuzc vero eo redacta res est, ut nec quisquam reperiatur, 
qui effoeminatum quemdam, ac leviusculum, qui iam passim invaluit, canendi 
modum severa lege cohibeat, nec affectata illa prolixaque, ac saepe hiulca 
melismata, ad ceríam normam redigenda existimet, aut dies solemnes, aedesque 
sacras suam. celebritatem, ac frequentiam habituras putet, nisi mollioribus, ac 
saepe parum decoris cantibus, magnaque vocum, ac instrumentorum confustone 
certatim omnia personent. 

S 15. Diximus, si opus fuerit, probe enim Nobis compertum est, in 
Statu Ecclesiastico aliquas esse Urbes, in quibus Ecclesiarum musicas refor- 
mari oporteat, in aliis vero huiusmodi necessitatem minime adesse. Timemus 
quidem, vehementerque timemus, ne in aliquibus Civitatibus Ecclesiae, sacraque 
Altaria convenienti munditie, ac necessario nitore indigeant; in multis ne 
Cathedralium, et Collegiatarum Chori cantu plano bene, ac probe ad regulas 
artis directo iuxta ea, quae a Nobis superius dicta sunt, destituantur, quas 
in res, si in Ecclesia tua necesse sit, omnes diligentiae tuae, et sollicitudinis 
nervos intendere decet; et utinam in omnibus totius Status Nostri Dioece- 
sibus Sacerdotes ea, qua par est, decentia sacrosanctum Missae Sacrificium 
facerent; et praeterea clericalibus vestibus induti, et decenti habitu corporis, 
incessu, modestia, omnique alio Ecclesiastico decore in publicum: prodirent, 
quibus super rebus nihil aliud hic Nos adiungemus, cum fuse de his tracta- 
verimus in Nostra Nof£ificatione XIV, S 4 et 6, lib. 2, edit. Ital., quae est XXXIV, 
in edit. Latin. et in Nofific. IV, tom. 4, edit. similiter Ital., quae est LXXI, 
edit. Latin., ad quas Ecclesiasticae disciplinae studiosos remittimus. Itaque 
Sacerdotalem tuum zelum excitantes finem scribendi faciemus, posteaquam 
id unum tibi significabimus, nulla alia re magis hominibus declarari, Eccle- 
sias male atque improvide ab Episcopis regi, et gubernari, quam si specten- 
tur Sacerdotes sacra, Ecclesiasticis caeremoniis perperam adhibitis, aut omis- 
sis, vestibus indecoris, aut minime Sacerdotalis dignitatis propriis praecipitanter 
ac negligenter obire. Haec enim in omnium oculos incidunt, et incolarum, 
et alienigenarum iudicio subiiciuntur, et praesertim eos offendunt, qui ex 
llis Regionibus adveniunt, ubi, et Presbyteri convenientibus vestibus induun- 
tur, et Missae debita devotione celebrantur. Haec secum reputans, et non 

sine fletu cogitans ita querebatur pius, ac doctus Cardinalis Bellarminus: 
Aliud est etiam lacrymis uberrimis dignum, quod ob nonnullorum Sacerdotum 
incuriam, aut. impietatem sacrosancta Mysteria fam  indecore tractentur, ut 
qui illa tractant, videantur non credere Maiestatem Domini esse praesentem- 
Sic enim aliqui sine spiritu, sine affectu, sine timore, et tremore, festinatione 
incredibili sacrum perficiunt, quasi fide Christum Dominum non viderent, aut 
ab eo se videri non crederent. Et post haec nonnullis interiectis prosequitur 
in hunc modum: Scio non deesse in Ecclesia Dei multos optimos, et religio- 
sissimos Sacerdotes, qui corde mundo, et nitidissimo apparatu Divina Myste- 
ria celebrant; pro quibus gratiae Deo ab omnibus agendae .sunt; sed simul 
etiam fontibus lacrymarum plangendi sunt non pauciores, qui exteriore turpi- 
tudine, et sordibus animi sui impuritatem, sordesque testantur. Et nos interea 
in visceribus Christi. Fraternitatem tuam complectentes, et Tibi, et Gregi 
curae tuae commisso Apostolicam Benedictionem peramanter impertimur. 
[Bened. XIV Bull. tom. 3, p. 15-43]. 


396. 


Benedictus XIV, const. Inter arduas, 22 apr. 1749. 


Inter arduas Apostolici Ministerii Nostri curas, sicuti Nos oportet, non 
modo Patrem in abscondito orantes, sed publicis etiam Ecclesiae officiis, 
sacrisque conventibus praesidentes, Divinam opem sine intermissione implo- 
rare; ita Nos decet Pontificii Sacelli, in quo pleraque huiusmodi officia per 
annum solemniter peraguntur, splendori, et cultui prospicere, eiusque ratio- 
nibus, iuribusque tuendis, debitum providentiae studium impendere. 

S8 1. In ultimo, cum quo decessit, testamento bon. mem. loseph S. R. E. 
Cardinalis Accoramboni nuncupatus, Sacelli sui domestici vasa argentea auro 
obducta; una cum reliqua sacra Supellectile, reliquit in usum similis Sacelli, 
quod ab Ignatio. Accoramboni agnato in suis Aedibus Spoleti constituendum 
mandavit. Sed contendentibus Camerae Nostrae Apostolicae Ministris, inva 
lidam hac in parte fuisse dicti Cardinalis dispositionem ; et praedictam argen- 
team, aliamque suppellectilem sacram, Pontificio Nostro Sacello adiudicari 
postulantibus; eaque controversia delata ad Tribunal Dilecti Filii Thesau- 
rarii Nostri Generalis, huius Auditor, omnibus attente perpensis, sententiam 
pro Nostro Pontificio Sacello pronunciavit. A qua sententia quum Dilectus 
etiam Filius Philippus Accoramboni praefati Cardinalis haeres ad plenam 
Cameram appellasset, visum est Nobis universum Collegium Clericorum 
Praesidentium, aliorumque Officialium praefatae Camerae, quo die Causam 
hanc diiudicaturi erant, coram Nobis convocare; idque eo libentius fecimus, 
quod, quum omnia fere Curiae Nostrae Tribunalia, per hos transactos Pon- 
tificatus Nostri annos, praesentia Nostra decoraverimus, nondum id erga 
illustre illud Officialium, et Iudicum Apostolicae Sedis Collegium praestitera- 
mus. Itaque indicto coram Nobis die xir mensis Ianuarii anni Domini MDCCXLVIII 
Camerae plenae consessu, et partium rationibus per singulos Clericos in 

eadem suffragium ferentes, diligenter discussis, totius Collegii consensione 
Decretum prodiit: Mandatum Domini Thesaurarii esse exequendum, et sen- 
tentiam confirmandam, iuxta modum a Sanctitate Sua declarandum quoad 
Candelabra, et Supellectilia excepta in Bulla Urbani VIII, quod ubi approba- 
tione Nostra confirmatum fuit, mandavimus, ut universa domestici Sacelli 
praedicti Cardinalis Supellex: Exceptis Candelabris, Malluviis, et Gutturniis, 
Bacili, et Bocali vulgo nuncupatis, quae quidem haeredi € Pon- 
tificii Sacelli Nostri Sacrarium inferretur. 

8 2. Huius Resolutionis fundamentum agnitum fuit in fel. record. Prae- 
decessoris Nostri Urbani Papae VIII Constitutione CLXVI, quae incipit: 
Aequum est,! in qua alterius Praedecessoris Clementis Papae VII Constitu- 
tionem renovans, omniaque et singula indulta disponendi de sacra domesti- 
corum Oratoriorum supellectile, S. R. E. Cardinalibus alias concessa, abro- 
gans, decrevit, et statuit, ut sequitur: Mofz proprio, ac ex cería scientia, et 
matura deliberatione Nostris, deque Apostolicae potestatis plenitudine, etiam 
ipsam Constitutionem Clementis Praedecessoris huiusmodi innovantes, et am- 
pliantes, quod de caetero perpetuis futuris temporibus praefata omnia, et sin- 
gula Mitrae, Pluvialía, Tunicellae, aliaque ornamenta, et vestimenta, ac Cali- 
ces, Patenae, Vasa etiam aurea, et argentea, aliaeque res, et utensilia quomo- 
dolibet nuncupata, praesertim benedicta, seu consecrata, quibus S. R. E. Car- 
dinales nunc et pro tempore existentes, etiam praefatam, seu quamcumque 
aliam similem, vel dissimilem facultatem Apostolicam de illis disponendi, ac 
ad haeredes etiam ab intestato íransmittendi, ut praemittitur, habentes, non 
solum in Cappella Pontificis, seu Processionibus, caeremoniis, et aliis functio- 
nibus Pontificiis praefatis, sed etiam in eorum Cappellis privatis hactenus, 
vel in futurum pro tempore quomodolibet usi fuerint, ad Sacristiam praefatam 
ipso iure spectent et pertineant, et ad 1llam deferri, illique realiter consignari 
debeant statim post obitum ipsorum Cardinalium, excepta una  Tunicella pro 
quolibet Cardinale Diacono, et una Planeta pro quolibet Cardinale Presby- 
fero, ac uno Pluviale pro quolibet Cardinale Episcopo, ac exceptis Candela- 
bris, ac Malluviis, et Gutturnlis, Bacili et Bocali, vz/go nuncupatis, etiarmt 
aureis, vel argenteis, hac perpetua valitura Constitutione Nostra statuimus, et 
ordinamus. 

8 3. Qua quidem lata lege, Pontificii Sacelli Sacrarii antiqua redintegra- 
vit iura, quae iamdudum fel. rec. Praedecessor pariter Noster Iulius Papa III 
in sua Constitutione VII, cuius initium est: Cum sicuft,? his verbis asserue- 
rat: Huiusmodi paramenta ac ornamenta Cappellae ipsorum Cardinalium, quae 
iam tanto tempore, quod eius initii hominum memoria non habetur, Cappellae 
Apostolicae, in qua Missae Papales celebrantur, devolvi consueverunt. Id autem 
ad eam aetatem probabiliter referri potest, qua primum coeperunt Ecclesia- 
stica Officia solemni, et publico ritu in Pontificii Palatii Sacellis persolvi; ex 
quo scilicet Romani Pontifices Avenione in Urbem reduces fuerunt. Non 
quod antea quoque in Apostolicis Aedibus Laterani, Oratoria, et Sacella 

minime existerent; sed quod in ipsis Sacri Conventus non haberentur, qui 
publice fieri solebant in Urbis Ecclesiis et Basilicis, ad quas Stationes pro 
tempore indicebantur, ut ex Sancti Gregorii Homiliis in variis ipsius Urbis 
Ecclesiis habitis, et ex vetustis Ordinibus Romanis colligitur. Id autem quum 
in Avenionensi Civitate perfici minime potuisset, idcirco ibi in Apostolico 

Palatio Sacella ad Pontificalium solemnitatum usum erecta fuerunt; idque 
in causa fuit, ut Romae quoque post Pontificum reversionem, magnifica in 
Apostolicis Palatiis Sacella extruerentur, in quibus pleraeque functiones pera- 
gerentur, quae antequam Pontifices Avenione Sedem figerent, ut supra dictum 
est, publice in Basilicis, aliisque Urbis Ecclesiis fieri consueverant. 

$ 4. Et sane in Ordine Romano, quem edidit lacobus olim Sancti Geor- 
gii in Velabro Diaconus S. R. E. Cardinalis Caietanus, qui Cardinalitiam 
Dignitatem a Bonifacio Papa VIII Patruo suo accepit, nec verbum quidem 
legitar de Solemnitatibus in Pontificii Palatii Sacello habitis antequam Pon- 
tifices Avenionem migrarent. Contra vero in altero Ordine Romano, quem 
scripsit Petrus Amelius, postquam Pontifices Romam redierant, de Praede- 
cessore Nostro Bonifacio IX narratur, quod Beatae Birgittae Viduae Cano- 
nizationem in Palatii Sacello peregerit, propterea quod ea nocte, quae desi- 
gnatam huiusmodi Solemnitati diem praecessit, gravi morbo correptus fuisset 
non sine mortis periculo; a quo tamen ipsius Beatae intercessione liberatus, 
sequenti die in Basilica Vaticana ritu solemni Missam celebravit. Praeterea 
in Caeremoniali Augustini Piccolominei quondam Episcopi Pientini, quem 
sub auspiciis Leonis Papae X Christophorus Marcellus tamquam suum opus 
edidit, ubi de Dominica prima Adventus, aliisque per anni cursum solemni- 
tatibus agitur, saepe quidem Ecclesia, at saepe etiam Sacellum, seu Cappella 
memoratur. Et quamvis recol. mem. Praedecessor Noster Sixtus Papa V in 
sua Constitutione XXIII, quae incipit: Egregia Populi Romani, ! antiquam con- 
suetudinem quoad functiones pontificales in Basilicis, et Ecclesiis per Urbem 
celebrandas in pristinum restituere volens, statos dies, certasque Ecclesias 
pro uniuscuiusque solemnitatis celebritate designasset; nihilominus usus 
invaluit, ut pleraeque ex ipsis in Apostolicarum Aedium Sacellis peragantur. 

8 5. Porro ius istud, quo Cappella Apostolica a tanto iam tempore, ut 
praefertur, gaudere dignoscitur, et quidem ratione functionum, quae in ea 
ab ipsis S. R. E. Cardinalibus, vel saltem cum eorum assistentia peraguntur, 
quaeque continuum sacrae Supellectilis usum requirunt, quodque, ut supe- 
rius etiam demonstravimus, a Praedecessore Nostro Urbano Papa VIII spe- 
ciali Constitutione assertum, et confirmatum fuit; non ita labefactari visum 

est, in casu, de quo agebatur, per Indultum a fel. rec. Benedicto Papa XIII 
per Literas in forma Brevis concessum praedicto Iosepho Cardinali, ut harum 
Literarum vigore potuerit hic praefatam Cappellae suae Supellectilem dome- 
stico haeredis Oratorio legare. 

8 6. Quamvis enim in huiusmodi Literis praefatae Urbani VIII Consti- 
tutioni expresse fuerit derogatum, eidemque Cardinali plena, et ampla con- 
cessa sit facultas testandi, et disponendi de omnibus, et singulis Mitris, Plu- 

vialibus, Planetis, Tunicellis, aliisque ornamentis, et vestimentis Ecclesiasticis, 
et aliis rebus, et utensilibus Divino cultüi dicatis, seu destinatis, aureis, seu 
inauratis, tam privatae Cappellae ipsius Cardinalis, quam iis, quibus in Cap- 
pellis, caeremoniis, Processionibus, et aliis Functionibus Pontificiis ustis 
fuisset; cum tamen idem Cardinalis de praemissis non disposuerit iuxta 
formam in praefato Indulto praescriptam, praedicta Urbani VIII Constitutio 
suam vim, auctoritatemque recuperat, et in illius sequelam, iure meritoque 
iudicatum, rescriptumque fuit, ut supra narravimus, 

$ 7. Quod autem praedictus Cardinalis de sacra Oratorii sui supelle- 
ctile ad formam Indulti non disposuerit, in dubium minime revocatum est. 
Etenim quum in relatis Benedicti Praedecessoris Literis ea conditio expresse 
apposita legatur: Dummodo tamen de illis in favorem alicuius Ecclesiae, seu 
Cappellae, vel Loci Pii, arbitrio íuo disponas; quumque Cardinalis Acco- 
rambonus de praemissis omnibus disposuerit in favorem Cappellae Spoleti 
in suis Aedibus erigendae; clarum est, servatam ab eo non fuisse formam 
in Pontificio Indulto sibi praescriptam. Nec enim ullius momenti, ad casum, 
de quo agitur, reputata fuit quaestio, quae inter Partium defensores agita- 
batur, an scilicet ea Loca, quae in privatis Domibus ad Sancti Sacrificii cele- 
brationem destinantur, Cappellae nomine, vel potius Oratorii appellanda 
sint; aut, etiamsi Cappellae nuncupari possint, an saltem ad aliquam distin- 
ctionem statuendam inter eas, aliasque Cappellas, quae in publicis Ecclesiis 
erectae sunt, et Altaria lateralia continent, Cappellae privatae appellari debeant. 
Nam si advertatur, Cappellae nomen in praecitato Brevi medium tenere 
locum inter Ecclesiam, et Locum Pium, quae sane nomina ad publica dum- 
taxat loca referri possunt; ait siquidem Breve in loco supra relato: /z favo- 
rem alicuius Ecclesiae, seu  Cappellae, vel Loci Pii, arbitrio tuo disponas; 
facile erit exinde inferre, Pontificem id intelligi voluisse non de Cappella 
privata in domesticis ipsius Cardinalis Aedibus extructa, vel extruenda, sed 
de publica Cappella intra alicuius Ecclesiae ambitum constituta. Eoque magis 
id rationi consonum apparet, quod quum praefatis Praedecessoribus Nostris, 
in suis Constitutionibus pro Sacello Pontificio editis, propositum sit, non 
solum Cameram Apostolicam a tot, tantisque expensis pro ipsius Sacelli 
apparatu necessariis aliqua ex parte sublevare; verum etiam aliquem iustum 
modum imponere privilegio, quod S. R. E. Cardinalibus concedi consuevit, 
de bonis etiam ex Ecclesiasticis proventibus acquisitis, in favorem propin- 
quorum testandi, et disponendi; quo scilicet, si ex Cardinalium testamentis 
reliqua eorum bona ad propinquos deferantur (quemadmodum de bonis 
praefati Cardinalis evenisse dignoscitur), sacra saltem vasa, atque ornamenta, 
vel iuxta praescriptum Constitutionum generalium, ad Pontificiae Cappellae 
Sacrarium devolvantur, vel iuxta Indultorum formam, in alicuius Ecclesiae, 
seu Cappellae, vel Loci Pii beneficium cedant: porro si Indulta huiusmodi 
etiam de Cappellis privatis, quae in Haeredum Domibus sunt, intelligi 
deberent, provida Pontificum mens, optato fraudaretur effectu; quum satis 
constet in diem contingere, ut Aedium Domini huiusmodi domestica Oratoria 
in usum propriae habitationis convertant; eorumdem vero sacra supellex, 
iure dominii, quod Haeredes liberum in eam exercent, saepe venalis fiat, ac, 

dummodo eius aestimatio ratione benedictionis, aut consecrationis non augea- 
tur, illius pretium libere et licite in Dominorum commodum redigatur. 

8 8. Frustra vero praefati Testamenti Defensores replicabant, Cardinalis 
haeredem promptum et paratum esse ad publicam Cappellam, sive Orato- 
rium publicum construendum prope domesticas suas Aedes; idque ipsi negari 
non posse contendebant, propterea quod laudatum Benedicti Praedecessoris 
Indultum, non ipsi solum Cardinali facultatem tribuerat ita de praemissis 
testandi et disponendi, sed etiam i//a ad haeredes suos, si ipsum intestatum 
mori contingeret, transmittendi, dummodo tamen de illis in favorem alicuius 
Ecclesiae, seu Cappellae, vel Loci Piü, vel ipse arbitrio suo disponeret, vel 
per ipsius haeredes, et successores, quatenus ipse ab intestato decederet, dispo- 
neretur, ut in iisdem legitur. Praetermissis enim aliis responsionibus, visum 
est, ipsius Cardinalis Testamentum, quo de Cappellae suae suppellectili, ut 
praefertur, disposuit, praetensam haeredis facultatem ex Indulti Literis desum- 
ptam, penitus de medio sustulisse. Haec siquidem facultas in Literis ipsis 
haeredi concessa erat, pro eo casu dumtaxat, quo Cardinalis ipse nihil dispo- 
suisset: sí £e intestatum mori contigerit, etc., quatenus ab intestato decedas, etc. : 
sed alium casum sane non respiciebat, quo scilicet idem Cardinalis testamern- 
tariam dispositionem exarasset, at Pontificio Indulto minime conformem, ut 
fuit illa, quam hactenus examinavimus, quaeque causam dedit, ut Urbani Lex 
pro Pontificio Sacello dudum statuta, vim suam resumpsisse censeretur. 

8 9. His potissimum fundamentis quum innixum fuerit Rescriptum a 
plena Camera coram Nobis dicta die congregata editum, Nos illud, iisdem 
de causis, iam tunc approbatione nostra ratum fecimus, et nunc tenore prae- 
sentium, et Apostolicae auctoritatis plenitudine, confirmamus et roboramus. 
In quo non id Nobis propositum est, ut quidquam detrahamus legitimis 
Privilegiis, quae Venerabilibus Fratribus Nostris S. R. E. Cardinalibus, non 
solum propter conspicuam eorum Dignitatem, sed etiam propter gravissimos 
labores, quos pro Apostolica hac Sancta Sede assidue sustinent, iure ac 
merito concessa dignoscuntur; quum etiam Nos ipsi Praedecessorum nostro- 
rum vestigiis insistentes, similia Indulta disponendi de sacris supellectilibus 
libenter concesserimus iis, quos ad Cardinalitiam dignitatem assumpsimus; 
sed eo dumtaxat spectamus, ut conditiones, quae in eorum Indultis provide 
apponuntur, suum debitum sortiantur effectum ; ipsique, si concessis facul. 
tatibus uti. voluerint, de sacris huiusmodi supellectilibus erga Ecclesias, 
seu Cappellas publicas, aut Loca Pia, benefici sint. Quod ubi in animum 
induxerint, Nos sane, salva Privilegiorum ipsis concessorum amplitudine, et 
per modum consilii, ab aequitatis tamen ratione, ut Nobis videtur, minime 
seiuncti, eosdem vehementer hortamur, ut eas potissimum Ecclesias prae 
oculis habeant, quas, sive Metropolitanas, sive Cathedrales, sive Abbatiales, 
aut ad Ecclesiastica ipsorum Beneficia spectantes, gubernaverint, et obtinue- 
rint; quas quidem Ecclesias beatae memoriae Praedecessor Noster S. Pius 
Papa V in hoc rerum genere tam amplo Privilegio donavit, ut in sua Con- 
stitutione XXXXII quae incipit Romani Pontificis, ! decreverit, et declaraverit, 

quaecumque ornamenta, paramenta, vasa, et alia utensilia sacra, ad usum, 
et Cultum Divinum in privatis Cappellis, et Oratoriis Episcoporum, Abba- 
tum, aliorumque Ecclesiastica Beneficia obtinentium alias destinata, sub appel- 
latione Spoliorum Camerae Apostolicae debitorum minime venire debere, 
nec etiam sub quibusvis testandi facultatibus, et Indultis comprehendi; sed 
ad singulas Ecclesias, Monasteria, et Beneficia, in quibus praedicti resede- 
rint, aut quibus praefuerint, seu quae alias obtinuerint, omnino spectare, et 
pertinere. Tum etiam pari ratione iisdem commendamus Ecclesias illas, qua- 
rum titulum ac Regimen in ipso Cardinalatus ordine obtinuerint, quae etiam 
in Sancta Synodo Lateranensi V impense ipsis commendatae fuerunt, ut 
videre est in cap. II Bullae super Reformatione Curiae a rec. memor. Prae- 
decessore pariter Nostro Leone Papa X in ipsius Synodi Sessione IX pro- 
mulgatae. ! 

8 10. Volumus autem praesentes Literas, etc. 

[Bened. XIV Bull, tom. 3, p. 46-51]. 


397. 
Benedictus XIV, const. Suprema, 26 apr. 1749. 


Suprema dispositione, cuius inscrutabili Providentia ordinationem susci- 
piunt universa, super eminenti Apostolicae Dignitatis specula, nullis nostris 
licet suffragantibus meritis, sed solum per ineffabilem Divinae Bonitatis abun- 
dantiam constituti, et in illius domo dispensatores effecti, ad ea, per quae 
Monasteriorum quorumlibet, illorum praesertim, quae ab antiquo tempore 
fundata, variisque privilegiis, et gratiis. a Summis Pontificibus condecorata 
reperiuntur, et in quibus utpote perinsignibus Personas praecipua generosi 
stemmatis nobilitate fulgentes Altissimo famulatum exhibere percipimus, 
decori, et opportunitati, nec non illorum subditorum spiritualibus commodis, 
Divinique cultus augmento per novae concessionem gratiae per amplius con- 
sulitur, vota libenter intendimus, ac in his Pastoralis Officii nostri partes 
favorabiliter impartimur, prout Locorum, et Personarum huiusmodi qualita- 
tibus, ac circumstantiis matura consideratione pensatis, ad Omnipotentis Dei, 
eiusque Gloriosissimae Genitricis Virginis Mariae laudem, et gloriam, devo- 
tionis quoque Christifidelium propagationem in Domino conspicimus salu- 
briter expedire. 

S 1. Sane pro parte Dilecti Filii Engelberti de et in Sirgestein moderni 
Abbatis Monasterii, Abbatiae Ducalis et Imperialis nuncupati, Beatae Mariae 
Virginis in Coelos assumptae Oppidi Civitatis Campidunensis Ordinis Sancti 
Benedicti nullius Dioecesis Provinciae Moguntinae, Sacri Romani Imperii 
Principis, Nobis nuper exhibita petitio continebat, quod dictum Monaste- 
rium, alias et usque de anno Domini septingentesimo septuagesimo tertio a 
Beata Hildegarde fundatum, unum ex principalioribus dicti Ordinis Monasteriis 


! Const. Supremae dispositionis, 5 maii 1514, 8 19. — Cf. N. 65, 

tam in spiritualibus, quam in temporalibus existit, illiusque pro tempore 
existens Abbas, nedum inter praecipuos Sacri Romani Imperii Principes in 
Dieta Ratisbonensi Sedem, ac Votum, et Vocem habet, sed etiam pro. tem- 
pore existentis Romanorum Imperatricis perpetui Archimarescalli munere fun- 
gitur, ac in pluribus sibi subiectis Oppidis, et Locis Campidunensis Ducatus, 
et ditionis temporalem, in primodicto vero Monasterio, quod Sedi Aposto- 
licae immediate subiectum existit, ac in Parochiali Ecclesia Sancti Laurentii 
dicti Oppidi Campidunensis spiritualem, ac exemptam, et Ordinariam exer- 
cet Iurisdictionem; quamplurimis etiam, tum Apostolica a diversis Romanis 
Pontificibus Praedecessoribus Nostris, tum Imperiali, et qualibet alia respe- 
ctive aucthoritate concessis et elargitis, Monasterium .primodictum, illius- 
que Abbas, et Monachi pro tempore existentes gaudent Indultis, gratiis, pri- 
vilegiis, facultatibus, exemptionibus, immunitatibus, praeeminentiis, et antela- 
tionibus, et ipse Engelbertus Abbas nuper speciali Abbatialem Ducalem 
nuncupatam Ecclesiam sub invocatione Assumptionis Beatae Mariae Virginis, 
et Sanctorum Gordiani, Epimachi, et Castoli Martyrum noviter restauratam, 
consecrandi facultate a Nobis decoratus fuit. 

$ 2. Si autem, sicut eadem petitio subiungebat, aliud valde quidem 
opportunum dicto Engelberto Abbati, illiusque successoribus primodicti Mo- 
nasterii Abbatibus pro tempore existentibus, a Nobis, et Sede Apostolica 
praefata concederetur Indultum, videlicet, ut ipse Engelbertus Abbas, eiusque 
successores primodicti Monasterii Abbates pro tempore existentes praefati, 
Sacramentum Corífirmationis utriusque sexus Christifidelibus subditis primo- 
dicti Monasterii, et Parochialis Ecclesiae praefatae Parochianis tantum mini- 
strare possint, hoc profecto, et ad Catholicae Religionis bonum, et ad dicto- 
rum subditorum animarum salutem plurimum conferret. Quandoquidem 
cum dicti subditi, non sine gravi eorum incommodo et molestia, ad alia 
Loca pro dicto Sacramento Confirmationis suscipiendo se conferre coguntur, 
inde evenit, quod ipsi aut Sacramentum huiusmodi nonnisi in provecta 
aetate suscipiunt, vel, ut saepius accidit, absque dicto Sacramento vitam 
misere ducentes, ab humanis decedunt. Hinc dictus Engelbertus Abbas, qui 
haereticos in. dicto Oppido degentes ad Fidem Catholicam amplectendam 
pari sollicitudine, et zelo, et non sine effectu perducere curat, dictos subdi- 
tos, et Parochianos Catholicos, et praesertim noviter ad dictam Fidem con- 
versos, ad hoc ut ipsi fortius, et validius in spirituali lucta contra animae 
inimicos dimicare queant, Confirmationis Sacramento huiusmodi in congrua, 
et conveniente aetate muniri summopere exoptat. Quare pro parte dicti 
Engelberti Abbatis Nobis fuit humiliter supplicatum, quatenus dictorum 
subditorum, et Parochianorum indemnitati, eorumque animarum saluti in 
praemissis opportune consulere de benignitate Apostolica dignaremur. 

8 3. Nos igitur, qui, quantum cum Domino possumus, spiritualem Chri- 
stifidelium consolationem, et utilitatem pii Patris affectione prosequimur, 
opemque, et operas nostras ad id impendimus efficaces, praefato Engelberto 
Abbati specialem gratiam facere volentes, ipsumque Engelbertum Abbatem 
a quibusvis excommunicationis, suspensionis, et interdicti, aliisque Ecclesia- 
sticis sententiis, censuris, et poenis, a iure, vel ab homine quavis occasione, 

vel causa latis, si quibus quomodolibet innodatus existit, ad effectum prae- 
sentium tantum consequendum, harum serie absolventes, et absolutum fore 
censentes, huiusmodi supplicationibus inclinati, eidem Engelberto Abbati, 
illiusque successoribus primodicti Monasterii Abbatibus pro tempore existen- 
tibus praefatis, ut ipsi indumentis Pontificalibus induti, recepto prius Oleo 
Sacro a quocumque Catholico Antistite; gratiam, et communionem dictae 
Sedis Apostolicae habente confecto, dictum Confirmationis sacramentum 
subditis dicti Monasterii, et Parochialis Ecclesiae praefatae Parochianis, spi- 
rituali Iurisdictioni ipsius Engelberti Abbatis, et pro tempore existentis Ab- 
batis primodicti Monasterii subiectis tantum quocumque tempore conferre 
possint et valeant, Apostolica authoritate earumdem tenore praesentium per. 
petuo concedimus, et indulgemus, ac plenam, liberam, et omnimodam facul- 
tatem, et potestatem desuper impertimur. 

8 4. Nec non ipsum Engelbertum Abbatem, eiusque successores primo- 
dicti Monasterii Abbates pro tempore existentes praefatos desuper a quo- 
quam quavis authoritate fungente, vel dignitate fulgente, sub quovis prae- 
textu, colore, vel ingenio, causa, et occasione inquietari, perturbari, aut quovis 
modo impediri nullatenus unquam posse; sicque et non alias, etc. 

[Bened. XIV Bull. tom. 3, p. 52-54]. 


398. 


Benedictus XIV, const. Quamvis iusto, 30 apt. 1749. 


Quamvis iusto Dei Omnipotentis iudicio nullus finis sit arduis, acerbis- 
que curis, gravibusque molestiis, quae Nos undique ac sine intermissione 
circumstant, et opprimunt, attamen constitutum Nobis est, coelestis auxilii 
fiducia, animum non despondere: et quoniam, ipsius Dei beneficio, neque 
vires, neque rerum, et negotiorum reminiscentia Nos in hac provecta iam 
aetate destituunt, nullum Nobis credimus detrectandum esse laborem, quem- 
cumque ad optimum Ecclesiae Sanctae regimen humilitati Nostrae commis- 
sum conducere posse reputemus. Itaque quoties exorientium controversiarum 
natura Apostolicae auctoritatis iudicium requirere videtur, Nostramque ope- 
ram, aliorum consilio adiutam, ad earum rectam decisionem haud inutilem 
fore iudicamus; eas ipsas ab inferioribus quibuscumque lIudicibus, et Tribu- 
nalibus avocatas, cognitioni Nostrae reservare, ac iudiciali sententia prolata, 
dirimere, ac terminare consuevimus. 

S 1. Huic instituto nostro inhaerentes, quum quaedam controversia non 
ita pridem exorta fuisset inter Curiam Episcopalem Augustanam ex una, et 
duo Conservatoria Virginum Anglicanarum nuncupatarum, unum nimirum 
in ipsa Civitate Augustae Vindelicorum, alterum vero Mindelheimii, eiusdem 
Augustanae Dioecesis Oppido, existentia, ex altera partibus; et dicta quidem 
Episcopalis Curia praefatis Conservatoriis praeceptum fecisset, ut suam Ordi- 
nariam auctoritatem recognoscerent, sibique debitam exhiberent obedientiam, 
quam cuidam praetensae Generali Superiorissae Monachii commoranti ab 

illis praestari asserebat; praefatum vero Conservatorium in Civitate Augustana 
positum huiusmodi praecepto prompte paruisset, sed alterum Mindelheimii 
existens eidem obtemperare recusasset; quapropter praedicta Episcopalis 
Curia ad quosdam actus adversus Conservatorium huiusmodi processis- 
set; cumque animadversum a Nobis esset, occasione huius controversiae, 
nonnullas alias moveri quaestiones tam super instituto lesuitissarum, quod 
idem esse dicebatur, cum praedictarum Anglicanarum Virginum instituto, 
quam super persona, et meritis defunctae quondam Mariae Warth, seu de 
Guardia nuncupatae, dictarum lesuitissarum Instituti olim Fundatricis: Nos, 
quibus compertum erat, plura de huiusmodi Instituto, eiusque Fundatrice 
praedicta, a Scriptoribus referri, et asseri, quae minime consentanea sunt 
Actis authenticis, et indubiis monumentis, quae super ipsis, in Regestis Con- 
gregationum Venerabilium Fratrum Nostrorum S. R. E. Cardinalium, tam 
generalium Inquisitorum adversus haereticam pravitatem deputatorum, quam 
negotiis Propagandae Fidei praepositorum, asservantur; haec omnia ad Nos 
afferri iussimus; ac deputata peculiari Congregatione, in quam adlegimus 
Venerabilem Fratrem Nostrum Xaverium Episcopum Praenestinum S. R. E. 
Cardinalem Gentili, Dilectosque Filios Nostros loachimum Tituli S. Caeciliae 
Portocarrero, Carolum Albertum Tituli Sanctae Mariae de Pace: Cavalchini, 
et Ioachimum Tituli Sanctae Crucis in Hierusalem Besozzi, eiusdem S. R. E. 
Presbyteros Cardinales respective nuncupatos, nec non Venerabilem Fratrem 
Iosephum Archiepiscopum Damascenum, Congregationis super negotiis et 
Consultationibus Episcoporum et Regularium Secretarium, quem huic etiam 
peculiari Congregationi a Secretis esse iussimus, ac dilectum Filium  Magi- 
strum Clementem Argenvillers Auditorem Nostrum; atque his omnibus coram 
Nobis die xxi mensis lulii anno Domini MpccxLvrii congregatis, et diligenti 
super praemissis omnibus tractatu habito, quum eorum sententia fuerit, ut 
nonnulla, quae inferius subiicientur, Decreta, et Rescripta fierent, atque ede- 
rentur; ea Nos quidem iam tunc approbavimus, et rata esse voluimus; et: 
nihilominus nunc iterum, tenore praesentium, atque evidentiore hac Aposto- 
licae auctoritatis significatione roborata, perpetuam vim, et firmitatem habere 
decernimus, atque statuimus. 

8 2. Sed quoniam difficile, imo fere impossibile foret intelligere, quibus 
veluti fundamentis huiusmodi Decretorum iustitia innitatur, non cognitis 
prius his, quae ex praefatis Regestis iuridice desumpta esse diximus; necesse 
est hic nonnullas facti notitias praeponere. Eae autem sunt, quae sequuntur. 

I. Quaedam Maria Warth, seu de Guardia nuncupata, postquam a. MDCIX 
quemdam Mulierum convictum Audomaropoli, ad bonum finem, ut credi 
potest, aperuerat; aliosque similes deinde in aliis Belgii Locis, et in Leo- 
diensi, Trevirensi, et Coloniensi Civitatibus constituerat; sub Pontificatu 
felicis recordationis Praedecessoris Nostri Gregorii Papae XV anno. MDcxxt 
ad Urbem accessit, novi Instituti sui confirmationem ab Apostolica Sede 
impetratura. | 

II. Comparuit anno Mpcxxiv apud Congregationem Cardinalium nego- 
tiis Propagandae Fidei praepositorum Procurator Cleri Anglicani, graviter 
expostulans, quod magnum detrimentum Missionibus inferretur ex ratione 

vivendi, quam praefati Instituti Mulieres sequebantur. Id quod in causa fuit, 
ut ipsius Instituti examen tunc existenti Cardinali Millino committeretur. 

III. Quum anno Mpcxxvir Episcopus Viennensis tunc pariter existens 
S. R. E. Cardinalis Clesselius nuncupatus eidem Congregationi exposuisset 
quamdam huiusmodi Mulierum Domum in sua Civitate, seipso inconsulto, 
apertam fuisse; et quid sibi circa eam agendum esset, ab ipsa Congrega- 
tione exquisivisset; coacta eodem anno coram recolendae memoriae Urbano 
Papa VIII praedictorum Cardinalium Congregatione, decretum fuit, ipso Prae- 
decessore Urbano annuente, ut Apostolicae Sedis Nuntiis per diversas Regio- 
nes constitutis demanderetur praefati Instituti, et erectarum respective Do- 
muum omnimoda extirpatio, et suppressio. Et quoniam praedictae Mulieres 
se a Presbyteris Societatis lesu directas esse iactabant, iniunctum fuit tunc 
existenti Generali ipsius Societatis Praeposito, ut, quatenus id verum esset, 
subditis suis omnibus districte inhiberet, ne se in directione Convictuum 
quarumcumque Mulierum immiscerent; quum id ipsius Societatis Instituto 
contrarium dignosceretur, cuius Fundator S. Ignatius, quum Romam  adve- 
nisset pró obtinenda eiusdem Instituti confirmatione, accepissetque piam 
quamdam Mulierem Elisabetham Rosellam nomine, in Urbem se pariter con- 
tulisse, eo consilio, ut facultatem obtineret, una cum aliis Piis Mulieribus sub 
ipsius Instituti regula convivendi, postulavit ipse, et obtinuit a Romano Pon- 
tifice, tam pro se, quam pro universa Presbyterorum a se institutorum Socie- 
tate, ut a cura, et directione Mulierum in Religiosis Domibus conviventium, 
perpetuo liberi, et immunes esse deberent. 

IV. Dum anno sequenti Apostolicae Sedis Nuntii Pontificiorum manda- 
torum executionem respective urgebant, iamque suppressae fuerant dictarum 
Mulierum Domus, quae Audomaropoli, Leodii, et Coloniae Agrippinae antea 
extiterant; quum Nuntius Coloniae agens Trevirensem similiter earum Do- 
mum supprimere aggrederetur: comparuit quaedam Mulier, Cambiani nun- 
cupata, quae se ipsius Instituti Visitatricem asserens, vigore Literarum Paten- 
tium sibi a praetensa Praeposita Generali Maria Warth concessarum, ipsius 
Nuntii conatibus, magna vi et contentione se opposuit. Maria enim, in Urbe 
adhuc degens, statim ac intellexit, quid ferrent Pontificia mandata, omnem 
rationem inire studuit, ut ea effectu fraudaret; suasque sequaces ubique exi- 
stentes per Encyclicas Litteras admonuit, ne iis obtemperarent. Itaque prae- 
dictus Nuntius, ad evitanda maiora scandala, tunc quidem ab incepto desi- 
stere satius habuit. 

V. Huius rei relatione a Nuntio Romam transmissa, praedictoque Car- 
dinali Clesselio magis magisque instante pro intelligenda Pontificis volun- 
tate circa Domum, quae Viennae, ut supra dictum est, aperta fuerat; quum 
etiam nonnulli huiusmodi instituti Mulierum convictus, quos Bononiae, Foro- 
sempronii, atque etiam Romae clam constitutos fuisse compertum est, quam- 
primum suppressi, et extirpati fuissent; totius negotii cognitio ab ipso 
Urbano Praedecessore ad alteram praedictant Congregationem Cardinalium, 
S. Officii nuncupatam, remissa fuit. 

VI. Ex huius Congregationis sententia et consilio, quum iudicatum fue- 
rit, opportunum, et expediens fore, ut Pontificia Decreta pro suppressione 

praedicti Instituti iam prolata, Apostolicae Constitutionis robore firmarentur, 
idem Urbanus Praedecessor anno Incarnationis Dominicae Mpcxxxi [dibus 
lanuarii Apostolicas Literas sub Plumbo edidit, incipientes: Pas£oralis Romani 
Pontificis, quibus praetensam Congregationem Mulierum, seu. Virginum, 
lesuitissarum nuncupatarum, penitus, et perpetuo abolevit, eiusque Congre- 
gationis assertas Visitatrices, Rectrices, et Praepositam Generalem, aliasque 
officiales quascumque, Officiis, et muneribus suis de facto usurpatis privavit ; 
eisdemque, et aliis Mulieribus, seu Virginibus, huiusmodi praetensae Con- 
gregationi antea de facto adscriptis, ne insimul, et in communi de caetero 
degere, et tractare, aut se pro Religiosis, seu praetensae huiusmodi Congre- 
gationis sequacibus, ullo modo gerere, multoque magis ne alias Virgines, 
seu Mulieres in ipsius reprobati Instituti societatem deinceps admittere, aut 
recipere auderent, sub excommunicationis maioris, aliisque poenis, districte 
prohibuit; easque omnes, quae in ipsa suppressa Congregatione, et relative 
ad illius legitimam subsistentiam, vota quaecumque emiserant, ab huiusmodi 
votorum obligatione omnino solutas, et liberas esse declaravit; ut fusius 
legi potest in ipsa Constitutione. Denique tam ipsam Mariam Warth, quae 
interim in Belgium se receperat, quam praefatam Cambiani, in custodiam 
dari iussit. 

VII. Sequuta utriusque detentione, ambae ad Urbem decenter translatae, 
atque hic clementer exceptae fuerunt, ipsiusque Apostolicae Sedis sumptibus 
in libera custodia asservatae, facto utrique praecepto, ut Urbem ipsam, Car- 
ceris loco haberent, atque una ab altera seorsim viverent. Cum autem agni- 
tum fuerit, Mariam quidem seditiosas illas Encyclicas Literas, de quibus 
supra dictum est, aliis Literis tempestive datis revocasse; alteram vero, Cam- 
biani nomine, muliebri potius levitate atque impetu abreptam, quam con- 
sulto, et malitiose peccasse; post factam iisdem facultatem simul convivendi, 
ac sedulo exploratam utriusque agendi rationem; quum praedicta Maria 
Warth adversa conflictaretur valetudine, eamque ob rem Viterbii balnea, de 
licentia praefatae Cardinalium Congregationis, nullo fructu adiisset; tandem 
anno Mpcxxxvir indultum illi fuit, ut Leodium cum suo comitatu proficisce- 
retur, quo convalescere posset beneficio illius aeris, quem alias salubrem 
experta fuerat. 

VIII. Non ideo tamen Apostolica Sedes susceptum consilium curamque 
abiecit de Iesuitissarum Domibus, seu Convictibus abolendis, et extirpandis; 
qua de re extant posteriora mandata a praedicta Sancti Officii Congrega- 
tione transmissa, et praecise ad Apostolicum Nuntium Coloniae degentem 
anno Mpcxrt. Cumque deinceps de earum Instituto nihil amplius auditum 
fuerit; sub Pontificatu demum felicis recordationis Praedecessoris Nostri 
Innocentii Papae XII plurium tam Ecclesiasticorum, quam Saecularium Ger- 
maniae Principum preces ad Apostolicam Sedem delatae fuerunt, quibus 
petebatur Confirmatio Instituti quarumdam Virginum Anglicanarum nuncu. 
patarum, quae in variis per Angliam, et Belgium Locis constitutae diceban- 
tur. Cuius rei cognitio quum a Pontifice demandata fuisset Congregationi 
S. R. F. Cardinalium Concilii Tridentini Interpretum, ab hac vero exhibita- 
rum Constitutionum revisio delegata fuisset bonae memoriae Leandro Cardi- 

nali Colloredo nuncupato; his demum, aliisque ad rei summam  pertinenti- 
bus in ipsa Congregatione mature perpensis, approbatae fuerunt praedictarum 
Virginum Regulae; earumque approbatio deinde a similis memoriae Prae: 
decessore Nostro Clemente Papa XI praefati Innocentii successore, confirmata 
fuit, quum is Apostolicas Litteras edidit, incipientes: /nscrufabili, datas sub 
annulo Piscatoris die 13 iulii anni 1703. 

8 3. Verum, ex eo quod praefatae Mariae Warth permissus fuit regres- 
sus in partes Belgii, ipsaque deinde marte suo in Angliam transmisit, sequen- 
tibus vero temporibus alia lesuitissarum Conservatoria, ut asseritur, fundata 
fuerunt, ac tandem Clemens XI supracitatas edidit Literas super approba- 
tione Constitutionum Virginum Anglicanarum, duo Religiosi Viri Corbi- 
nianus Khamm, et Franciscus Schmalzgrueber, ille in Hierarchia Augustana 
in Prodrotno Partis Tertiae Regularis Relatione VI, pag. 506 et seqq., hic 
autem in suo. Cozsilio LVI, tom. 1, hanc deduxerunt consequentiam, quod sci- 
licet restitutum fuerit lesuitissarum Institutum, Urbani vero Constitutio 
abrogata fuerit; id quod a veritate longissime abest. Nec enim ea, quae ab 
Apostolica Sede benigne, aut remisse gesta sunt erga praedictam Mariam 
Warth, sive quum Romae detineretur, sive quum valetudinis causa permis- 
sum ei fuit salubriorem adire regionem, non ea, inquam, adversus ipsam 
Sedem Apostolicam converti, aut in argumentum innocentiae eiusdem Mariae 
usurpari debent. Quae etenim a gravioribus poenis ideo exempta fuit, quod 
Literas a se contumaciter, et seditiose scriptas in tempore revocasse proba- 
vit; nec nisi post diuturnam detentionem in Urbe, loco carceris ipsi assi- 
gnata, facultatem discedendi, et quidem ex praemissa causa, obtinuit; hanc 
profecto sine culpa agnitam, aut pro innocente dimissam fuisse, dici non 
potest. Neque vero recte infertur abrogatio Constitutionis Urbanae ex sub- 
sequutis novorum earumdem lesuitissarum Convictuum erectionibus, quae 
si verae essent, nil aliud probarent, quam continuatam adversus Apostolica 
Decreta inobedientiam, et contumaciam. Ita de aliquibus Bizochis, seu Begui- 
nis, qui postquam proscripta fuerat ipsorum secta, huiusmodi suppressi 
Instituti habitum a quibusdam Ecclesiasticis Praesulibus susceperant, Prae- 
decessor Noster loannes Papa XXII in sua Exfravag., Sancta Romana, de 
religios. Dom., pronunciasse legitur: Quidam autem eorum dictum. habitum, 
et vivendi ritum a quibusdam Episcopis, seu eorum. Superioribus, vel aliis 
Ecclesiarum, Praelatis, habuisse profitentur: quos nec eis concedere licuit 
contra formam. Concilii Generalis. Quod idem a Nobis diceretur de Iesuitis- 
sarum Domibus, si quas post Urbani Constitutionem apertas fuisse consta- 
ret, videlicet id nulliter, et indebite factum fuisse, confra formam, Apostolicae 
Constitutionis. Et sane Praedecessores quoque Nostri Romani Pontifices in 
eadem sententia fuisse comprobantur; dum omnia huiusmodi Conservatoria, 
de quibus post praedictam Constitutionem, ad ipsos relatum est, supprimi, 
et aboleri mandarunt. 

S 4. Quod autem pertinet ad Literas Apostolicas Clementis XI super 
approbatione Regulae Virginum Anglicanarum; ante omnia sciendum est, 
quod etiam Clementi Praedecessori ex parte bonae memoriae Maximiliani 
Emmanuelis utriusque Bavariae Ducis, et Sacri Romani Imperii Principis Ele- 

ctoris expositum fuit, nonnullas ex Anglia Catholicas Puellas Nobiles, a Patria 
sua Catholicae Religionis odio expulsas, in ditionis suae Terras olim perve- 
nisse, ibique ab ipsius Ducis exponentis Avo benigne exceptas, piisque, et 
liberalibus subsidiis adiutas, sibi quandam Domum, seu Conservatorium con- 
stituisse, ibique vixisse, aliasque subinde Puellas, inter eas postmodum rece- 
ptas, tunc pariter vivere, ac praeter alia pietatis opera, Puellis, quae ipsis 
erudiendae tradebantur, docendis, et instruendis incumbere. Cumque eaedem 
nonnullas pie vivendi Regulas sibi observandas praescripsissent, quas Apo- 
stolicae confirmationis Patrocinio communiri magnopere optabant, ideo ipse 
Maximilianus Dux et Princeps Elector pro huiusmodi approbatione eidem 
Clementi Praedecessori humiliter supplicabat; prout latius in eiusdem Cle. 
mentis Literis continetur. Cumque huiusmodi Regularum revisio antea 
commissa fuisset Congregationi S. R. E. Cardinalium Tridentini Concilii Inter- 
pretum; haec autem, Regulis ipsis mature examinatis, eidem Clementi sen- 
tentiam suam pro earum approbatione aperuisset; Pontifex ipse, per supra. 
dictas Literas Apostolicas, easdem confirmare non dubitavit. 

S 5. In his autem Literis nulla mentio fit de Iesuitissis, quae quidem in 
Urbani Constitutione appellantur: ceríae Mulieres, seu. Virgines, lesuitissa- 
rum nomine assumpto: ilae vero, de quibus agunt Clementis Literae: Ca£Ao- 
licae Puellae Nobiles Angliae, nuncupantur. Praeterea in Urbani Constitu- 
tione agitur de Mulieribus, quae exercebant: opera permulta, sexus, et ingenii 
imbecillitati, et modestiae muliebri, ac virginali praesertim pudori minime con- 
venientia: cum aliis, quae fuse leguntur in Libello a Procuratore Cleri Angli- 
cani exhibito praefatae Congregationi Cardinalium Propagandae Fidei nego- 
tiis praepositae; in quo dicitur, eas Catholicae Religioni nostrae apud Hae- 
reticos opprobrium, et ignominiam inferre. Contra vero de Nobilibus Puellis 
Anglis, in Clementino Brevi dicitur, quod e Patria, odio Catholicae Religio- 
nis, quae ibi persecutionem. patiebatur, expulsae, et extorres erant. In his etiam 
Literis nullum verbum fit de ipsa Urbani Constitutione; quum tamen, ex 
perpetua praxi Apostolicae Sedis, quoties aliquid per Literas Apostolicas sta- 
tuitur de quacumque re, de qua praecedentes Pontifices aliqua decreverunt, 
eorum expressa mentio nunquam omitti soleat. Neque vero in iisdem Cle- 
mentis Literis derogatur praefatae Urbani Constitutioni ; cui quidem per clau- 
sulas generales derogari non poterat, sed ad eam infirmandam, speciali, et 
expressa derogatione opus erat. Ipsis denique Literis apposita legitur clau- 
sula. salutaris, videlicet: Caeterum non intendimus per praesentes ipsum Con- 
servatorium in aliquo approbare: quae tunc apponi consuevit, quum appro- 
bantur, seu confirmantur Regulae alicuius Conservatorii, aut Monasterii 
Mulierum, sine clausura viventium, contra praescriptum Decretalis Boni- 
facii VIIL,! et Decretorum Concilii Tridentini,? nec non Constitutionis S. Pii 
Papae V, quae incipit: Circa Pastoralis.3 á 

8 6. In summa, neque verum, neque verosimile est, magnum Pontifi- 
cem Clementem XL, eximia doctrina, et vastissima negotiorum Apostolicae 


' C. ur., de statu regularium, WI, 16, in VI». 
2 Sess. XXV, de regularibus, c. 5. 
* Cf. N. 112. 

Sedis cognitione praeditum (de quo Nos ipsi, qui olim in minoribus con. 
stituti plures annos in variis muneribus ipsius singulari erga Nos benigni- 
tate Nobis iniunctis, eidem officia, et ministeria nostra praestitimus, et testi- 
ficari possumus, et libenter testificamur) unius pecularis Conservatorii Regu- 
las approbando, in quod nonnullae Catholicae Virgines ex Anglia extorres 
sese receperant, in integrum restituere voluisse lesuitissarum Institutum; quod 
ignorare non poterat, ab Urbano Papa VIII, tamquam Generalium Concilio- 
rum Lateranensis, et Lugdunensis, aliisque Apostolicis Sanctionibus contra- 
rium, et quidem gravissimis de causis in ipsius Urbani Constitutione relatis, 
atque in duabus Congregationibus Sancti Officii, et Propapandae Fidei diu 
et mature perpensis, suppressum atque abolitum iam pridem fuisse. 

8 7. Sane post damnatam, abolitamque in Concilio Viennensi a Praede- 
cessore Nostro Clemente Papa V quarumdam Mulierum sectam, quae vulgo 
Beguinae vocabantur, de quibus agitur in Cl/ementin. ad Nostram, tit. De 
Haeretícis, ubi etiam earum perditi mores enunciantur; quum alter Praede- 
cessor Noster loannes Papa XXII, nonnullas ex illis ab aliarum criminibus 
immunes esse, atque honeste vivere comperisset, declaravit has minime com- 
prehendi debere sub abolitione Beguinarum a Clemente facta; ut videre est 
in Exfravag. comm., cap. Ratio recta, De Relig. Domib., sed quum praefatus 
Clemens XI Anglicanarum Virginum Regulas approbando, nihil prorsus 
innuerit, quod ad Iesuitissas, et ad Urbani Constitutionem referri possit, id 
etiam argumento esse debet, nec illi propositum fuisse praedictam Urbani 
Constitutionem revocare, nec eam aliqua ex parte temperare. : 

8 8. Quapropter, quum in praefata Congregatione die xxr elapsi mensis 
Iulii, ut praefertur, coram Nobis habita, decretum fuerit: Primo, adhuc 
vigere Constitutionem editam a Summo Pontifice Urbano VIII super sup- 
pressione lesuitissarum, nec ei unquam fuisse derogatum, nec subsistere asser- 
tum a nonnullis fundamentum | Pontificiae tolerantiae dictae Constitutioni ' 
adversantis ; Secundo, Institutum Virginum Anglicanarum non esse Institutum 
Iesuitissarum; Tertio, Virgines Anglicanas, reprobatis caeteris aliis Consti- 
tationibus, teneri ad observantiam earum tantummodo Constitutionum, quae 
fuerunt confiírmatae a sanctae memoriae Clemente XI. Posse tamen ad Sedem 
Apostolicam habere recursum, quatenus alias edendas censuerint: Nos, qui 
iam tunc tria huiusmodi decreta verbo comprobavimus, eadem nunc prae- 
sentium Literarum tenore approbamus, et confirmamus; dictaeque Urbani 
Constitutioni debitam obedientiam ab omnibus exhiberi mandamus, omnesque, 
et singulas poenas adversus illius transgressores in eadem propositas iterum 
statuimus, et innovamus; atque insuper praedicti Clementis XI Literas ple- 
num effectum habere, nec aliter, quam iuxta earum germanum sensum, et 
iuxta praemissam declarationem Nostram, intelligendas, et interpretandas esse 
statuimus atque decernimus; prohibentes expresse sub poenis, quae contra 
transgredientes Mandata Apostolica sancitae sunt, ne qüis asserere audeat, 
praedictum abolitum lesuitissarum Institutum ab eodem Clemente redinte- 
gratum, et restitutum fuisse; quantumvis forsan a Virginibus Anglicanis, 
omissis iis, quae a praefato Urbano Praedecessore in lesuitissarum abolitione 
damnata, et vetita fuerunt, aliqua pia opera exerceri comperiantur, ex iis, 

quae exercebantur ab ipsis lesuitissis, ideoque istarum Instituto Anglica- 
narum Institutum in aliquibus simile videri posset. 
$.9. Quam in rem aptissimum, et satis notum est exemplum Quaesto- 
rum eleemosynarum, qui etiam Quaestaarii appellabantur. Hi duorum Gene- 
ralium Conciliorum, Lateranensis, et Viennensis, censura primum constricti, 
ob plures deplorabiles abusus, quibus in exercenda piarum largitionum quae- 
stura universae Ecclesiae Dei scandalum inferebant, ut videre est in Consti- 
tutionibus Praedecessorum Nostrorum Innocentii Papae III in cap. Cum ex 
eo, De poenit. et remiss., et Clementis Papae V in Clementin. Aóusionibus, 
eod. tit, radicitus demum extirpati fuerunt in novissimo Generali Triden- 
tino Concilio, sess. 21, cap. 9, de reform., ubi statuitur: Uf posthac zm qui- 
busciumque Christianae Religionis locis, eorum nomen, atque usus penitus abo- 
leatur, nec ad Officium huiusmodi exercendum ullatenus admittantur, non 
obstantibus contrariis quibuscumque privilegiis, aut consuetudinibus, etiam 
immemorabilibus. - 
8 10. Nihilominus post Tridentinum Concilium, et semper alias, et 
Nostris etiam temporibus plures invenire licet pro Monasteriis, Hospitalibus, 
aliisque piis Locis, eleemosynas colligentes; quod olim ab iis fiebat, qui per 
relatas Canonicas sanctiones aboliti fuerunt. Nec tamen quisquam dicere 
audebit, recentiores hosce eleemosynarum collectores, ab iis dumtaxat exces- 
sibus immunes, quorum veteres illi rei erant, unum idemque Institutum cum 
ipsis iamdudum. abolitis Quaestoribus profiteri: quum contra ad diversum 
omnino genus pertinere dignoscantur, cui novas ex integro leges praescripsit 
saepe laudatus Praedecessor, Urbanus Papa VIII, mandans, ut omnes, et sin- 
guli, qui pro Monasteriis, locis Piis, et Hospitalibus eleemosynas conquirunt, 
providas huiusmodi regulas observare debeant, atque hanc etiam, inter alias, 
ut eleemosynarum. petitores nuncupentur, non vero QuaesforeS, quorum 
nomen Sacra Tridentina Synodus detestatur, ut latius continetur in Decreto 
eiusdem Urbani die xi! mensis Iulii anni Domini wpcxriv solemniter edito, 
et relato lib. XVII Decretorum Congregationis Concilii Tridentini, pag. 350 
et seqq. 3 
. 8 11. Cum autem, occasione praesentis controversiae, animadversum 
fuerit, certisque argumentis comprobatum, huiusmodi Virgines Anglicanas, 
errore forsan ductas, consuevisse supradictam Mariam Warth, tamquam Insti- 
tuti sui. Fundatricem agnoscere, eiusque emortualem diem festivis ritibus 
palam celebrare, atque illius laudes Hymno prosequi, et nomen peculiari Col- 
lecta, et Litania invocare, denique Beatae Titulum tam voce, quam scripto 
passim illi tribuere; de his in praefata peculiari Congregatione decretum 
fuit: Quarto, non posse (Anglicanas Virgines) recognoscere in. Matrem, seu 
Fundatricem Mariam. Warth, seu della Guardia; multoque minus fas esse 
ipsis, et quibuscumque aliis, eam. invocare, tamquam. in - Coelis regnantem, 
ipsique exhibere cultum publicum, vel alium quemcumque actum, per quem eius 
asserta Sanctitas approbari censeatur. Quod pariter Decretum tunc appro- 
bavimus, et nunc praesentis Constitutionis auctoritate roboramus. Facile enim 
est intelligere, exhibitos huiusmodi venerationis actus erga praedictam Mulie- 
rem (quam quidem, nisi aliquid in contrarium afferatur, pie credimus, deli- 

ctorum suorum labe expiatam, ac Deo in charitate coniunctam ex hac vita 
migrasse) non alio tendere, quam ut hominum animis insinuetur, eam imme- 
ritis in vita persecutionibus vexatam, ab omni demum culpa immunem agni- 
tam fuisse, quum contra, bene perpensis illius vitae actionibus, magna potius 
dicenda sit Urbani Pontificis clementia erga ipsam fuisse, dum eam erran- 
tem, et Apostolicis iussionibus obluctantem benignitate potius obstringere, 
quam poenis ipsi debitis ad legum praescriptum plectere voluit. 

8 12. Sed quamvis etiam illius vita innocenter traducta, ac perpetuo vir- 
tutum fulgore illustris appareret; atque etiamsi post illius mortem ad eius 
invocationem miracula facta fuisse, aut fieri constaret; nihilominus, absque 
praevia Nostra, seu Romani pro tempore Pontificis auctoritate, minime lice- 
ret publicum cultum eidem exhibere; per generalem, et notam Alexandri 
Papae III legem in cap. Audivimus, De Reliq. et Venerat. Sanctor. Nec dubi- 
tari potest, quin publici cultus rationem habeant illi quoque actus, qui pri- 
vatim exercentur, ubi sint ex eorum genere, qui ab Ecclesia instituti sunt ad 
solemnem Beatis, aut Sanctis venerationem exhibendam, cuiusmodi sunt illi, 
quos supra enunciavimus. Neque licet Bea/i Titulo eos appellare, quibus ab 
Apostolica Sede Beatificationis honores tributi non fuerint, praesertim si 
appellatio huiusmodi supra personam potius cadat, quam supra mores, et 
opinionem; qua de re adest Decretum inter alia a praefato Urbano VIII 
Praedecessore Nostro super his edita, de protestationibus in principio Libro- 
rum apponendis ab his, qui Servorum Dei vitas conscribunt. Denique inter- 
dictum est, ne in die anniversaria obitus cuiuscumque Fidelis, qui nondum 
ab Ecclesia inter Beatos adscriptus sit, omissis suffragiis pro illius animae 
requie fieri solitis, Missa de Sanctissima Trinitate, vel de Sanctis omnibus 
celebretur, aut Panegyricae conciones habeantur; haec enim omnia ad Ser- 
vorum Dei cultum, sine auctoritate Apostolicae Sedis, inducendum, fovendum, 
aut amplificandum collineare dignoscuntur. Quibus de rebus a Nobis olim 
fuse actum est in Opere De Servorum Dei Beatific. et. Beatorum Canoniz., 
lib. II, cap. 7, num. 3 et 7, cap. 12, num. 2 et seqq., cap. 13, num. 4, iuxta 
editionem Patavinam. Quare, approbato, ut praefertur, confirmatoque Decreto 
superius relato, Venerabiles Fratres, Dilectosque Filios, Locorum Episcopos, 
et Ordinarios, qui in Locis sibi subiectis similia usurpari cognoverint, hor- 
tamus in Domino, et admonemus, ut pro eorum Officii debito, consultissi- 
marum huiusmodi Legum transgressores compescere non praetermittant, per 
legitimas poenas in ipsis Apostolicis Constitutionibus statutas, de quibus 
Nos in praefato Opere Nostro, lib. II, cap. 16. 

' 8 13. His ita constitutis, assertoque inviolabili vigore Apostolicae Con- 
stitutionis, per quam Urbanus VIII Praedecessor praefatus lIesuitissarum Insti- 
tutum perpetuae abolitioni subiecit, quum simul demonstratum fuerit alterius 
Praedecessoris Clementis XI Literas pro approbatione Regularum praefati 
Conservatorii Virginum Anglicanarum editas, ad huiusmodi lesuitissarum 
Institutum nullo modo pertinere; dictarum vero Virginum Conservatoria, 
licet ab Apostolica Sede, ut praefertur, non approbata, ab hac tamen benigne 
tolerari, utpote ab eodem reprobato lesuitissarum Instituto realiter distincta, 
et omnino independentia; cumque nihil adversus huiusmodi Virginum mores 

corari Nobis deductum extiterit; quin immo eorum opera in instituenda 
muliebris sexus iuventute plurimum apud Nos commendata fuerit, ad diri- 
mendas controversias inter Augustanam Episcopalem Curiam, et praefatum 
Conservatorium Mindelhemii in eiusdem Dioecesi existens, ut initio diximus, 
exortas; visum est in praedicta Congregatione inquiri oportere, utrum eius- 
modi Virgines pro veris Religiosis haberi debeant, ac Vota, quae ab ipsis 
fieti dicuntur, solemnia, an potius simplicia censenda sint; et an Ordinariae 
iurisdictioni Episcoporum, aliorumque Praesulum, in quorum Dioecesibus 
earüm Conservatoria sita sunt, subiecta esse debeant. Super quibus re mature 
pensata, responsum fuit: Quinto, Virgines Anglicanas non esse vere Relipio- 
sas, promissiones, quae ab ipsis emittuntur, non esse ad summum, nisi Vota 
simplicia; et transmittendam esse formam, et notificanda verba, quibus dictae 
promissiones emittuntur. Sexto, Virgines Anglicanas, earumque coetus, esse 
iurisdictioni Ordinariae Episcoporum subditos, in quorum Dioecesibus sunt; 
et ad Ordinarios praedictos pertinere, deputare Directores spirituales, et Con- 
fessarios, qui sibi apti videantur, sive ex coelu Presbyterorum Saecularium, 
sive Regulárium. Quae quidem responsa Nos pariter tunc approbavimus, et 
nünc praesentium tenore, et Apostolicae auctoritatis plenitudine confirma- 
mus, et roboramus. Si enim ad essentiam Status vere Religiosi requiritur, 
ut Religio, seu Ordo, in huiusmodi Statu, Apostolicae Sedis confirmatione 
stabiliatat, iuxta Canonicas sanctiones, de quibus in cap. unic., De Religios. 
Doinibus, in VI, nec sufficit ab eadem Apostolica Sede obtinuisse dumtaxat 
approbationem, et confirmationem Regularum, quas aliqua Virorum, aut 
Mulierum Societas sibi observandas praescripserit; si Vota paupertatis, obe- 
dientiae, et castitatis, ab Anglicanis Virginibus emissa ad formam Regula- 
rum à Clemente XI approbatarum, coniuncta dici nequeunt cum expressa, 
aut tacita Professione in aliquo Ordine per Sedem Apostolicam in Statu 
veràe Religionis, ut praefertur, approbato; clare patet et Statum Virginum 
Auglicanarum non esse Statum verae Religionis, et Vota, quae ab ipsis fiunt, 
simplicia ad summum Vota, non vero solemnia censeri debere, ad tramites 
Decretalis Bonifacii Papae VIII, quae unica extat sub titulo, De Voto, et Voti 
redempt., in sexto. s 

8 14. Et haec quidem éx variis facti notitiis, et animadversionibus ex 
rei nàtura desuriptis, maiori etiam in luce collocantur. Quod enim praedi- 
ctae Virgines veris Religiosis accenseri non debeant, id iam usque ab an. MDCCVI 
responsum fuit à Congregatione turc existentium S. R. E. Cardinalium nego- 
tiis, et consultationibus Episcoporum, et Regularium praeposita, in causa 
tunc inter Consetvatorium huiusmodi Virginüm Monachii existens, et Ordi- 
narium Loci, Frisingensem videlicet Episcopum, vertente, eiusque Congre- 
gationis resolutio a saepe laudato Praedecessore Clemente Xl confirmata, et 
approbata fuit per literis in forma Brevis data die 5 Martii eiusdem anni 
incipientes: Emanavif. Quod item earum Votà simplicia , non solemnia, 
dicenda sint, ex ipsis verbis Constitutionum ab eodem Clemente XI pro 
illis approbatarum eruitur; siquidem ibi sic legitur: Licet Regulae nostrae 
non tendant ad Statum, sive Ordinem Religiosum ; tria famen Vofa. emitti 
solita, Pauperíatis, Obedientiae, et. Castitatis, veluti triplicem vivendi modo 

murum, omnes peculiari studio conservare studeant, nihilque, quod illum ulla- 
tenus debilitare, aut violare possit, admittant. Denique quum in supradicta 
Causae Frisingensis resolutione, Apostolica auctoritate, ut praefertur, appro- 
bata, decretum fuerit, easdem Virgines immediate subiectas esse iurisdictioni, 
et correctioni Ordinarii; in earum vero Regulis similiter approbatis expresse 
legatur, quod duo Cozfessarii a Superioribus, si commode fieri possit, earum 
coetibus proponendi sint; Superiorum autem appellatione non alii intelligi 
debeant, quam Ordinarii Locorum, quorum iurisdictioni eas immediate subie- 
ctas esse, iam demonstratum est; ex his simul iunctis aperte comprobatur 
iustitia Decreti sub umero sexto superius relati, in eo quod pertinet ad 
deputationem Confessariorum, et Directorum spiritualium. In hac autem 
Decreti parte exequenda, minime dubitamus, quin Episcopi, et Ordinarii 
Locorum Apostolicas Nostras Literas superiore anno MpccxLvir, Nonis. Au- 
gusti editas, quarum initium est Pastoralis curae,! prae oculis habituri sint; 
quibus nempe Literis et plura constituimus observanda in deputationibus 
Confessariorum Ordinariorum, et Extraordinariorum tam pro Monialibus, 
quam pro aliis Mulieribus, seu Virginibus, in piis Domibus, et Conservato- 
riis degentibus; et Superiorum animos, ad moderatae facilitatis, et indulgentiae 
sensus induendos erga eas, quae iustis de causis Confessarios extra ordinem 
sibi concedi postulaverint, magnopere hortati sumus. 

S 15. Porro non haec duo sola Virginum Anglicanarum Conservatoria, 
quae controversiae causam dederunt, in partibus Germaniae sunt, sed praeter 
aliud superius memoratum Monachii in Frisingensi Dioecesi existens, unum 
etiam in Sancti Hippolyti, et aliud in Krembsi, Dioecesis Passaviensis Oppi- 
dis seu Civitatibus, aliaque forsan alibi, existunt. Unumquodque eorum a 
sua Superiorissa locali gubernatur; at praeter hanc, aliam quoque Superio- 
rissam supremam agnoscit, quae Generalis etiam dicitur, propterea quod 
omnia Conservatoria huiusmodi, praecipua quadam auctoritate moderatur. 
Nec ea tamen unica est pro omnibus eiusdem Instituti Conservatoriis. Ete- 
nim non ita pridem contigit, ut in praefata Cardinalium Congregatione Epi- 
scoporum, et Regularium negotiis praeposita, disputaretur, an. Conservato- 
rium Krembsense in Austria erectum, et alia forsan in posterum in eadem 
Austriae Provincia sub Regulis a Clemente XI approbatis erigenda, Superio- 
rissae Generali in Oppido, seu Civitate Sancti Hippolyti residenti, an vero 
alteri Superiorissae Generali in Bavaria commoranti, subesse deberet. Cum- 
que Rescriptum emanaverit pro Superiorissa Sancti Hippolyti, Nos illud per 
Literas in forma Brevis incipientes: Exponi Nobis, datas die xxv mensis 
Maii anni Domini MpccxLr, ac Dilecto Filio Nostro Iosepho Dominico Pres- 
bytero Sanctae Romanae Ecclesiae Cardinali de Lamberg nuncupato Passa- 
viae Episcopo pro executione directas, confirmavimus et approbavimus. 
Contra vero praedicta duo Conservatoria, Augustae Vindelicorum et Mindel- 
hemii constituta, Bavaricae Superiorissae Generali obediunt. Unde quum 
superioribus annis universa Bavaria ab externis Militibus occuparetur, atque 
interim advenisset tempus, quo ad novae Superiorissae Generalis electionem 

procedendum erat; Venerabilis Frater loseph Episcopus Augustanus, pro 
Pastorali sua. providentia et circumspectione, vetuit, ne Superiorissa Localis 
Augustani Conservatorii, ad eiusmodi electionem peragendam, incommodum 
et periculosum iter Monachium versus susciperet; sed electionem ipsam, 
nova methodo pro ea vice prudenter praescripta, Augustae fieri curavit: ut 
constat ex ipsius Episcopi mandato, facto die 6 Iunii 1745. 

S 16. Propter hanc igitur Supremam, seu Generalem Superiorissam, 
aliud vertebatur controversiae caput inter praefatam Augustanam Episcopalem 
Curiam, et dictum Mindelheimense Conservatorium; quum Virgines Angli- 
canae in hoc commorantes, speciem: quamdam exemptionis et independen- 
tiae ab ipsius Episcopalis Curiae auctoritate sibi arrogare volentes, hoc inter 
alia obtenderent, quod scilicet obedientiam suam huiusmodi. Generali Supe- 
riorissae promiserant. Super quo, matura deliberatione in praedicta Congre- 
gatione habita, quum rescriptum fuerit, ut sequitur: Septimo, nihil innovan- 
dum quoad Superiorissam: eius tamen auctoritatem. coércendam esse ad visi- 
tationem, superintendentiam in materia educationis Puellarum, translationem 
Virginum de uno in alium locum; accedente debita subordínatione in prae- 
dictis ab Ordinariis Locorum; prout latius explicabitur a Sanctitate Sua in Con- 
stitutione suis tempore et loco edenda: Nos huiusmodi Rescriptum, et tunc 
otetenus approbavimus, et nunc praesentis: Constitutionis auctoritate, zuxfa 
modum tamen mox declarandum, confirmamus, et ratum facimus. 

S 17. Non hic agitur de Praeposita Generali Instituti lesuitissarum, quae 
dudum, una cum ipso Instituto, caeterisque praetensis illius Officialibus, in 
praecitata Constitutione Urbani Papae VIII abolita fuit; sed res est de una, 
vel potius de pluribus Generalibus Superiorissis, quibus, ad plura Virginum 
Anglicanarum Conservatoria diversis in locis constituta, utiliter dirigenda, et 
moderanda, annuentibus Episcopis, in quorum Dioecesibus huiusmodi Con- 
servatoria erecta fuerunt, suprema quaedam auctoritas in eadem attributa 
fuit. Nec agitur pariter de tali Superiorissa Generali, quae amplam quam- 
dam iurisdictionem in subditas exercere, ipsaque ab Ordinaria Episcopi 
auctoritate exempta esse debeat; qualis esse asseritur Superiorissa Ordinis 
Fontebraldensis, pro qua prolixam scribit Apo/ogiam loannes de la Main-. 
ferme, duobus iustis voluminibus editam Lutetiae Parisiorum, anno .Do- 
mini MDcLxxxiv; et de qua plura reperiuntur in Historia Ordinum Monasti- 
corum, Religiosorum, et Militarium, ibidem impressa anno MDCCXXI, tom. 6, 
cap. 2. Aut qualis est Abbatissa Burgensis in Hispania, quae Capitulum 
Generale in Civitate Burgensi singulis annis celebrare solet, et in plura 
Monasteria Regnorum Castellae et Legionis; suam iurisdictionem exercet; de 
qua in Annalibus Cisterciensibus, tom. 1, pag. 225, et apud Thomassinum, 
De vet. et nov. Ecclesiae discipl., part. 1, lib. 3, cap. 68, num. 12, multa 
habentur. Sed agitur de Superiorissa Generali nuncupata, cuius facultates 
circa res parvi momenti versantur; quaeque nullam, quantumvis parvam 
facultatem exercere debet, independenter ab Ordinaria auctoritate eorum 

Praesulum, in quorum Dioecesibus existunt Instituti sui Conservatoria; quae 
omnia et singula, ut supra dictum est, Ordinariae eorumdem Praesulum 
iurisdictioni immediate subiecta sunt, et esse debent. 

8 18. Huic igitur Generali Superiorissae minime licebit Virginem ullam 
ad supradictorum Votorum Professionem admittere, aut Professiones huius- 
modi recipere, nisi prius ipsi ab Episcopo necessaria facultas ad hunc effe- 
ctum, sive peculiariter ad quemlibet actum, sive generaliter ad omnes, con- 
cessa fuerit. In Monasteriis enim, et Conservatoriis Episcopo immediate 
subiectis, secundum Canonicam Regulam, Professiones fieri debent in manus 
vel ipsius Episcopi, vel illius, quem, seu quam ipse, ad eas recipiendas dele- 
gaverit (cum enim agatur de actu non Orrdinis, sed lurisdictionis, mulier 
quoque potest ad illum delegari). Quae Regula apud omines Ecclesiastici 
iuris auctores sine contradictore recepta, desumpta est ex cap. Consuluif, 
sub tit. Qui Clerici vel voventes; ubi Praedecessor Noster Alexander Papa III 
ita scribens: Nec in manus alicuius Episcopi, Abbatis, vel Abbatissae, aut 
super Altare professa est, vel obedientiam promisit: eorum enumerationem 
fecisse censetur, qui Professiones personarum sibi respective subiectarum 
recipere debent. 

S 19. Eidem tamen Generali Superiorissae licebit, praevio expresso Dioe- 
cesani Praesulis assensu, Consetvatoria, seu Domos visitare, et an in ipsis 
omnia ad propriarum Constitutionum, rectaeque disciplinae normaám geran- 
tur, et quomodo Puellarum institutio ac profectus promoveatur, diligenter 
cognoscere. Et haec quidem per discretas mulieres, procul omni periculo, 
et aptius fortasse, quam per Viros, perfici possunt; ex iisque multa sane 
ad Dioecesis regimen opportuna cognoscere poterit Superior Ecclesiasticus, 
Episcopus nimirum, seu Ordinarius Loci; ad quem post Visitationem, de 
omnibus relatio fieri debebit, ut is Pastoralis providentiae consilia capiat, 
prout in Domino iudicaverit. Eadem quoque poterit Magistras, et Virgines, 
de uno in aliud Conservatorium transferre, prout illas in uno potius, quam 
in alio, opportune collocandas, et utilem operam praestituras esse, prudenter 
existimabit; habita tamen ad huiusmodi translationes pro tempore exequen- 
das, licentia, et facultate illius Ordinarii Pràáesulis, seu illorum, in cuius, vel 
quorum Dioecesi ipsa Conservatoria respective sita reperiuntur. 

S 20. Ipsius itaque Generalis Superiorissae auctoritate intra huiusmodi 
limites conclusa, et ad terminos oeconomicae cuiusdam providentiae, nec nisi 
cum perpetua dependentia ab Ordinaria Episcoporum auctoritate exercendae, 
redacta, merito sperandum est, absque illius Officii abolitione (quam qui- 
dem praedicta Congregatio neque necessariam, neque opportunam fore iudi- 
cavit), ex Virginum Anglicanarum Conservatoriis, universoque earum I[nsti- 
tuto, licet ab Apostolica Sede tolerato dumtaxat, sed non approbato, uberes 
optatae utilitatis fructus collectum iri. Neque vero timendum est, ullum 
detrimentum inferri canonico subotdinationis ordini ex iuramento obedien- 
tiae ab ipsis Virginibus praestito, aut deinceps, de ipsius Episcopi licentia, 
ut praefertur, praestando praefatae ipsarum Generali Superioórissae; quum 
huiusmodi iuramenta nihil detrahere valeant Episcoporum auctoritati, cui 
ipsae subiectae esse debent, et cuius inconcussae firmitati innituntur, quae- 
cumque in superioribus Decretis eorumdem Episcoporum Orrdinariae iuris- 
dictioni reservata esse, et fore statuimus, et declaravimus. In. omni enim 
iuramento semper debet intelligi ius Superioris exceptum, ut totidem verbis 

olim respondit Praedecessor noster Innocentius Papa IIl in sua Decretali 
cap. Obedientes, De iureiurando. 

$ 21. Haec autem ut aliquo exemplo magis contirmentur, remotioribus 
silentio praeteritis, iuvat ex his, quae sub oculis nostris geruntur, exemplum 
afferre nonnullorum Convictuum quarumdam Mulierum, Magisfrarum nun- 
cupatarum, quarum aliquae Piarum nomine, aliae vero Sanctarum appella- 
tione distinguuntur. Harum omnium Institutum circa educationem, et disci- 
plinam Puellarum occupatur; quod, quum aliquibus retro annis in Dioecesi 
Montis Falisci, dum bon. mem. Marcus Antonius huius S. R. E. Cardinalis 
Barbadicus nuncupatus illius regimen obtineret, initium habuisset, brevi tem- 
pore ad alia loca propagatum fuit, ita ut etiam nonnulla ipsius Instituti Con- 
servatoria in hac ipsa Urbe fuerint constituta; sed exortis in illius regimine 
quibusdam controversiis, in duas diversi nominis Societates, quae tamen 
uuum idemque pium opus urgent, divisum fuit. 

8 22. Quilibet huiusmodi Mulierum Coetus proprium habet Directorem 
Spiritualem qui de animarum cultura tantummodo curam gerit. Utraque 
vero Societas, singulis trienniis, coram proprio Directore Spirituali congre- 
gata, suam sibi eligit Generalem Supertiorissam, aliasque Officiales, Consul- 
trices nuncupatas; cui quidem Superiorissae Generali omnes eiusdem Insti- 
tuti Magistrae subiectae sunt, et obediunt in iis omnibus, quae ad Scholarum 
regimen, earumque progressus pertinent. Ipsa vero statis temporibus Scholas 
omnes Instituti sibi subiecti visitando perlustrat; quamvis extra Urbem in 
diversis per suburbicariam regionem Dioecesibus existant. Quae quidem, 
quum ab huiusmodi Generalibus Superiorissis, sine detrimento iurisdictionis 
Ordinariorum, quibus earum Societates immediate subiectae sunt, et sine 
ipsorum querela pacifice exerceantur; merito iudicari visum est, Anglicana- 
narum quoque Virginum Institutum, firmo quamvis remanente, ut praefertur, 
Officio earum Supremae, seu Generalis Superiorissae, et Christianae Puella- 
rum educationi valde proficuum, et etiam ipsis Episcopis in Dioecesum sibi 
commissarum regimine non modico adiumento esse posse. 

$ 23. Cuius rei cum Nos iustam in Domino fiduciam habemus, tum 
illud ad eam perficiendam conducere maxime poterit, si Venerabiles Fratres 
Ecclesiarum Praesules, in quorum Dioecesibus huiusmodi Instituti Conser- 
vatoria, vel iam erecta sunt, vel in posterum erigi contigerit, pias hasce Vir- 
gines, in excolenda Dominicae Vineae parte laudabili studio adlaborantes, 
benigno favore prosequentur, quod Nos eisdem enixe suademus; tum etiam 

-si eas edocebunt, nec earum Institutum idem esse cum reprobata lesuitis- 
sarum Societate; nec licitum esse publico Cultu venerari eos, qui ab Apo- 
stolica Sede inter Beatos, vel Sanctos adnumerati non fuerint; nec omnia 
quae de Servorum Dei gestis, ab Historicis praesertim, pia erga eos affe- 
ctione praeoccupatis, enarrantur, ante ipsius Apostolicae Sedis examen, atque 
iudicium, pro veris certisque amplectenda esse; earum vero Conservatoria 
tolerari quidem ab hac eadem Apostolica Sede, sed Institutum ipsum nec 
approbatum, nec confirmatum esse; obsistentibus Sacris Canonibus, et gene 
rali Constitutione Sancti Pii V,! ne Religiosae Mulierum Domus Apostolica 

confirmatione stabiliantur, quae se perfectae Clausurae legibus non obstrin- 
xerint; si denique eisdem Virginibus demonstraverint, Regulas a Clemente XI 
pro ipsis approbatas, earum agendi normam esse debere; aliasque similiter, 
quas forsan ad earum Instituti perfectionem addendas esse prudenter existi- 
maverint,ipsius Apostolicae Sedis iudicio, pro. legitima obtinenda approba- 
tione, subiiciendas esse. Ipsae autem Anglicanae Virgines et Pontificiam 
benevolentiam, et Ordinariorum Praesulum favorem sibi facile conciliabunt, 
si Praesules ipsos pro veris, et legitimis Superioribus suis, ut par est, agno- 
scentes, sibique persuadentes, per obedientiae iuramenta, quae propriae Ge- 
nerali Superiorissae praestiterint, nihil imminui posse de Superiorum Otdi- 
nariorum iure, quod semper, ut supra diximus, in omni promissione, ac ;ura- 
mento .exceptum intelligi debet, ipsis Dioecesanis Episcopis debita reverentiae, 
et subiectionis officia, omni prorsus cunctatione abiecta, studuerint exhibere. 
8 24. Hanc animorum, studiorumque: concordiam inter Locorum Epi- 
scopos, et Anglicanarum Virginum Coetus fovendam esse reputans, praedicta 
Congregatio coram Nobis habita, in Causa Conservatorii Mindelheimensis 
novissimo loco decrevit, ut sequitur: Ultimo, quod, facta a Virginibus Angli- 
canis Civitatis Mindelheimensis obligatione observandi contenta in hoc Decreto, 
restituantur. in integrum; Missae in ipsarum Ecclesia celebrentur, uti. prius; 
et Sanctissimum Eucharistiae Sacramentum in ea asservetur; pro qua asserva- 
tione Sanctitas Sua, cui id reservatum | est, facultatem opportunam indulget 
Episcopo Augusíano. Quod sane Decretum a Nobis tunc viva voce appro- 
batum, nunc eo libentius confirmamus, quod, et praefati Conservatorii Vir- 
gines debitam obedientiam iam praestitisse, et pium, suique gregis vere 
amantem Episcopum Augustanum iam quoque illis indulsisse accepimus, ut 
in earum Ecclesia, et Missae, ut prius celebrentur, et SS. Eucharistiae Sacra- 
mentum retineatur. Quoniam vero alterius huiusmodi gratiae concedendae 
ius ad Nos et Apostolicam Sedem privative pertinet, quod innuit Decretum 
superius relatum, et Canonica docet Disciplina, iuxta quam . Sacrosancta 
Eucharistia in Ecclesiis, quae. Parochiales non sunt, retineri non potest, 
absque praesidio Apostolici Indulti, vel immemorabilis consuetudinis, quae 
huiusmodi Indulti praesumptionem inducit; ut late ostenditur in Cormumen- 
tariis bon, mem. Cardinalis Vincentii Petra ad Romanorum Pontificum Con- 
stitutiones, et signanter ad Constit. I Urbani IV, sect. unic., num. 20 et seqq., 
tom. 3; Episcopi autem est, licentiam impertiri, ut idem. Augustissimum 
Sacramentum publicae Fidelium venerationi exponatur, quoties iusta et 
publica causa id fieri suadeat, ut videre est in nostra /zstitutione Pastoral, . 
in editione italica, tom. 2, num. 10, in latina vero num. 30; Nos iisdem Vir- 
ginibus Anglicanis Conservatorii Mindelheimensis, quo obedientiae erga 
suum Ordinarium Praesulem, ut par erat, exhibitae meritum praemium 
ferant, et donec in eadem obedientia perseveraverint, auctoritate Apostolica, 
tenore praesentium, concedimus, et indulgemus, ut Sanctissimum  Euchari- 
stiae Sacramentum in earum Conservatorii Ecclesia, sine praeiudicio tamen 
iurium Ecclesiae Parochialis, asservari, ac retineri possit, et valeat. 
S 25. Denique praesentes, dictorumque Urbani, atque Clementis Prae- 
decessorum Literas, necnon praeinserta Decreta, aliaque omnia, et singula 

in ipsis respective statuta, disposita, atque sancita, etiam ex eo, quod prae- 
dictorum Conservatoriorum, seu aliorum quorumcumque ubilibet existentium 
Virgines, seu Mulieres, earumque Praepositae, atque Officiales, et alii qui- 
cumque in praemissis, seu eorum aliquo interesse habentes, seu habere 
praetendentes eis nullatenus consenserint, nec ad ea vocatae, et auditae, 
aut vocati, et auditi, minusque causae, propter quas eaedem praesentes 
emanarint, adductae, verificatae, seu alias sufficienter, aut etiam nullatenus 
iustificatae forsan dici possent, nullo unquam tempore de subreptionis, obre- 
ptionis, nullitatis, aut invaliditatis vitio, seu intentionis Nostrae, aut alio 
quovis defectu, etiam quantumvis magno, inexcogitato, et substantiali, sive 
etiam ex eo, quod in praemissis solemnitates, et quaevis alia forsan servanda, 
et adimplenda fuerint, aut ex quovis alio capite a iure, vel facto, aut sta- 
tuto, vel consuetudine aliqua resultante, seu laesionis, aliove colore, et capite, 
etiam in corpore Iuris clauso, seu occasione, vel causa, etiam quantumvis 
privilegiata, etiam tali, quae ad effectum validitatis praemissorum necessario 
exprimenda foret, notari, impugnari, invalidari, retractari, in ius, vel contro- 
versiam revocari, aut ad terminos iuris reduci, vel adversus illas restitutionis 
in integrum, aperitionis oris, reductionis ad viam, et terminos iuris, aut aliud 
quodcumque iuris, facti, vel iustitiae remedium impetrari, aut concedi, aut 
impetrato, vel concesso quempiam uti, seu se iuvare in iudicio, seu extra 
posse, ipsasque praesentes perpetuo validas, firmas, et efficaces existere, et 
fore, suosque plenarios, et integros effectus sortiri, et obtinere, ac per omnes 
et singulas, nec non omnes et singulos, ad quas, et quos spectat, et quo- 
modolibet in futurum spectabit, inviolabiliter observari; omnibusque etiam 
et singulis, quorum favorem respective concernunt, plenissime suffragari 
volumus, et decernimus. 
8 26. Sicque, et non aliter, etc. 
[Bened. XIV Bull, tom. 3, p. 54-68]. 

Benedictus XIV, litt. encycl. Peregrinantes, 5 maii 1749.' 


Peregrinantes a Domino, et futuram Civitatem Patriam nostram inqui- 
rentes, in multis omnes offendere, atque a via mandatorum Dei saepe nos 
declinare, et quasi insipientes Oves aberrare, nimis est exploratum. Si dixe- 
rimus, quoniam peccatum non habemus, ipsi nos seducimus, arguente nos 
conscientia nostra de multitudine praevaricationum nostrarum, propter quas 
formido mortis conturbat nos, et timor, et tremor veniunt super nos in 
cogitatione appropinquantis iudicii Dei. Si dixerimus, quoniam non pecca- 
vimus, mendacem facimus Deum, cuius vera, et iusta sunt iudicia, cuius 
flagella non alia de causa congregata sunt super nos, nisi quia peccavimus 
ei, iniuste egimus, iniquitatem fecimus; et ideo nos temporaliter caedere, et 

castigare non desinit, ut convertamur ad eum, antequam sempiternam addu- 
cens retributionem adveniat. 

8 1. Huius rei causa pia Mater Catholica Ecclesia potissimam hanc pie- 
tatis curam alumnis filiisque suis incessanter impendit, ut errantes ad viam 
iustitiae, ruentes in praeceps ad rectum salutis tramitem revocet, lapsos ad 
poenitentiam, et per hanc ad delictorum veniam obtinendam adducat; meri- 
tisque poenis obnoxios ad dissolvendas impietatis colligationes, oblatis Mise- 
ricordiae Divinae remediis, invitet. Sed pauci sunt, qui Ecclesiae salubriter 
monenti auscultent. Plerique enim vel pravis affectionibus adstricti, vel solli- 
citudinibus, et voluptatibus vitae impliciti, poenitentiae spiritum, et labores, 
morumque emendationem refugientes, divitias bonitatis Dei, et patientiae, et 
longanimitatis contemnunt. Indulgentiarum vero thesauros, quos prolixa Eccle- 
siae benignitas omnibus ubique, et omni tempore apertos exhibet, alii dam- 
nabiliter negligunt, alii non rite acquirere, et promereri student. Interim 
vero dies nostri deficiunt, et omnes sicut aqua dilabimur super terram; quum 
autem apparuerit iustus Iudex, tunc sero agnoscemus, secundum duritiam 
nostram, et impoenitens cor, thesaurizasse nobis iram in die irae; atque omnia 
manere Divino iudicio punienda, quaecumque non fuerint poenitentiae emun- 
datione deleta. 

8 2. Bene itaque ac sapienter Praedecessores Nostri Romani Pontifices 
certa quaedam tempora in saeculorum evolutione delegerunt, quibus uni- 
versos per Orbem Terrarum Christi Fideles de ingruente Mundi fine com- 
monefactos, maiori studio excitarent ad redimenda peccata, ad salvandas 
animas. Quumque id olim centesimo quoque anno fieri consuevisset, habita 
deinde ratione illius temporis, intra quod generationes hominum passim 
renovari conspiciuntur, post singulos vigintiquinque Annos hoc idem pro- 
vide praestandum esse decreverunt, ut novis subinde Familiis super faciem 
terrae succrescentibus, generalia propitiationis. et indulgentiae consequendae 
media, non sine apta poenitentialium operum praefinitione, suppeditarent. 
Annum hunc acceptabilem, annum renovationis et poenitentiae, annum recon- 
ciliationis et gratiae, Sanctum in Ecclesia merito appellatum, qui proximo 
hyemali solstitio aperietur, annunciamus vobis, quotquot Catholico nomine 
censemini, ac paterno vos affectu adiuvantes exhortamur, ne in vacuum gra- 
tiam Dei recipiatis; neve nostra, et Ecclesiae consilia, quae ad pacem, et 
salutem directa sunt, in irritum cedere sinatis. 

8 3. Audite, audite summam Apostolicae Praedicationis, quam Dominus 
lesus Christus Nobis etiam, indignis licet, ad Apostolicae servitutis officium 
vocatis demandavit: Poenitentiam agite; appropinquavit enim Regnum Coe- 
lorum. Filioli, novissima hora est, revertimini ad Dominum, reconciliamini 
Deo. Et Mundus transit, et concupiscentia eius; nec aliis promittitur aeterna 
stabilitas, quam his, qui fecerint voluntatem Dei, quae manet in aeternum. 
Quae est autem voluntas Dei, nisi sanctificatio vestra? Ad hanc perficiendam 
vocat vos communis Mater Ecclesia Romana, quae proximum hunc annum 
in publicis Religionis, et pietatis exercitationibus totum impendet; id optans, 
ut filii sui omnes, quicumque Catholicae doctrinae lacte per omnem Ter- 
rarum Orbem imbuti sunt, de latere surgant, ac de longe veniant, et con- 

spirante pietatis studio, Dei misericordiam et gratiam, tam sibi singuli, quam 
universae Fraternitati demereant. Aperit illa advenienti multitudini Sacrorum 
Templorum Portas; sed multo magis pandit Maternae charitatis sinum, atque 
omnibus sincere postulantibus, et digne inquirentibus certam peccatorum 
veniam et indulgentiam promittit. 

S 4. Huic promissioni fidem indubiam adstruunt tum suprema ligandi, 
atque solvendi potestas Beatissimo Apostolorum Principi, ac per eum Nobis 
in illius Sede residentibus, ipsa Redemptoris voce tributa, et inaestimabilis 
meritorum, et satisfactionum thesaurus ex ipsius Christi Domini, eiusque 
Virginis Matris, omiumque Sanctorum meritis, passionibus, ac virtutibus 
constans, eiusdem Beati Petri, nostraeque similiter dispensationi concreditus; 
tum sanguis Apostolorum, et Martyrum, qui ad Ecclesiae huius aedificatio- 
nem, tamquam aqua olim super terram effusus, clamat ad Dominum, suisque 
cultoribus veniam precatur, et pacem; tum recta disciplinae ratio, ad Eccle- 
siasticae regulae normam in praescribendis salutaris poenitentiae operibus, 
et ad Ecclesiasticae lenitatis spiritum in Indulgentiae largitione, conformata; 
tum denique propositi finis sanctitas, Christianae plebis utilitas, maiorum 
exemplum. 

8 5. Quod igitur ratio temporis, et praedictorum Romanorum Pontificum 
Praedecessorum Nostrorum admonet consuetudo, illorum vestigiis inhaerentes, 
de Venerabilium Fratrum Nostrorum Sanctae Romanae Ecclesiae Cardinalium 
assensu, universalis et maximi Jubilaei in hac Alma Urbe Nostra celebra- 
tionem in annum proximum Millesimum septingentesimum quinquagesimum, 
a primis Vesperis Vigiliae Nativitatis Domini Nostri lesu Christi proxime 
futurae inchoandam, et per totum annum ipsum finiendam auctoritate Dei 
Omnipotentis, et Beatorum Petri, et Pauli, ac Nostra, ad ipsius Dei gloriam, 
Catholicae Ecclesiae exaltationem, ac totius Christiani Populi sanctificatio- 
nem, indicimus, et promulgamus. 

8 6. Quo quidem Iubilaei anno durante, omnibus utriusque sexus Christi 
Fidelibus vere poenitentibus, et confessis, sacraque Communione refectis, 
qui Beatorum Petri, et Pauli, nec non Sancti Ioannis Lateranensis, et San- 
ciae Mariae Maioris de Urbe Basilicas semel saltem in die, per triginta con- 
tinuos, aut interpolatos dies, sive naturales, sive etiam Ecclesiasticos, nimi- 
rum a primis Vesperis unius diei usque ad integrum ipsius subsequentis 
diei vespertinum crepusculum computandos, si Romani, vel Incolae Urbis; 
si vero Peregrini, aut alias externi fuerint, per quindecim saltem huiusmodi 
dies, devote visitaverint, et pro Sanctae Ecclesiae exaltatione, Haeresum extir- 
patione, Catholicorum Principum concordia, et Christiani Populi salute et 
tranquillitate, pias ad Deum preces effuderint, plenissimam omnium pecca- 
torum suorum Indulgentiam, remissionem, et veniam misericorditer in Do- 
mino concedimus et impertimur. 

8 7. Et quoniam evenire potest, ut ex iis, qui hac de causa iter agressi 
fuerint, vel ad Urbem se contulerint, aliqui in via, aut etiam in ipsa Urbe, 
morbo, vel alia legitima causa detenti, aut morte praeventi, praefinito dierum 
numero non completo, ac ne fortasse quidem inchoato, praemissa exequi, 
et dictas Basilicas visitare nequeant; Nos piae promptaeque illorum volun- 

tati, quantum in Domino possumus, benigne favere cupientes, eosdem vere 

poenitentes, et confessos, ac sacra Communione refectos, praedictae Indul- 

gentiae, et remissionis participes perinde fieri volumus, ac si dictas Basi- 

licas diebus a Nobis praescriptis reipsa visitassent; ut praefatis necessitatibus 

impediti, desiderii sui effectum, dono Sancti Spiritus, consequantur. 
[Bened. XIV Bull., tom. 3, p. 128-139]. 


400. 


Benedictus XIV, ep. encycl. Apostolica Constitutio, 
26 iun. 1749. ! 


8 1. Apostolica Constitutio a Nobis nuper promulgata,? in qua Sanctioris 
Anni solemnitatem Christifidelibus denunciavimus, eosdem invitat, ut sacris 
Peregrinationibus sese committant, ac opus perficiant, quod in veteri Testa- 
mento Dei iussa, in primaevis Ecclesiae saeculis frequentior ad sacra lero- 
solymorum loca accessus, ac perpetua consuetudo, quae vel ipsos Imperatores 
ac Reges ad huius nostrae almae Urbis sacra monumenta, et prae ceteris ad 
beata Sanctorum Petri et Pauli Apostolorum Sepulcra invisenda perduxit, 
satis commendant: opus denique, quod ab haereticis male habitum, a nostris 
Controversiarum Tractatoribus multa vi, solidisque rationibus fuit vindicatum. 
Si enim ab iis, qui Ecclesiarum regimini praeficiuntur, eiusmodi Peregrina- 
tiones, qua decet methodo ac ordine instituantur, pietatis ac religionis sti- 
mulos conciliant iis omnibus, qui sobrio pacatoque animo rem ipsam intro- 
spiciunt, ac veros, quibus ea circumscribitur, limites contemplantur. 

S 2. Iussit Deus in Lege veteri, ut omnes Israelitarum filii ter quotannis 
ad Tabernaculum, sive ad Domini Templum devoti accederent: 7rzbus vicibus 
per annum. apparebit omne masculinum tuum in conspectu Domini Dei tui in 
loco, quem elegerit: in solemnitate Azymorum, in solemnitate Hebdomadarum, 
et in solemnitate Tabernaculorum: ut ex Deuteronomii cap. 16 cuique per- 
spectum est. Cui quidem praecepto Elcana, eiusque uxor Anna sedulo obtem- 
perarunt, 1 Reg. cap. 1. Et Redemptor noster summopere diligendus, Beata 
Virgine eius Matre, ac Sancto Iosepho eius Nutritio comitantibus, ad Tem- 
plum statis vicibus se contulit; uti legimus Lucae cap. 2. Hinc, ut Tem- 
plum a Salomone constructum vel ipsae Gentes frequentiores adirent, idem 
Salomon Deum precatus est, ut exterarum Gentium, etsi Israelitis non accen- 
serentur, quae post longos itinerum tractus Templum inviserent, precibus 
benignus annueret: /nsuper et alienigena, qui non est de populo tuo Israel, 
cum venerit de terra longinqua propter nomen tuum (audietur enim nomen 
tuum magnum, et manus tua fortis, et brachium tuum extentum ubique)... tu 
exaudies in Coelo, in firmamento habitaculi tui, et facies omnia, pro ios 
invocaverit te alienigena. Prostant haec verba 3 Reg. cap. 8. 


! Ad omnes Patriarchas, Archiepiscopos, atque Episcopos. 
? Cf. N. 399. 

8 11. Liceat Nobis huc item transferre ipsamet verba, quibus Sanctus 
Carolus. Borromaeus, clarissimus Mediolanensis Ecclesiae Archiepiscopus, 
geminam ad commissum sibi gregem dedit epistolam, Italico sermone, ut 
omnium captui se accommodaret, conscriptam; alteram quidem die 10 Sep- 
tembris 1574, hoc est anno lubilaeum a Gregorio XIII celebratum praeeunte; 
alteram, absoluto Iubilaei tempore anno 1576 promulgatam. Utriusque epi- 
stolae fragmentum latine redditum lubentes exscribimus. Prior epistola sic 
habet: Contemnenda ergo non est, filii charissimi, occasio, ex qua animabus 
vestris tanta obveniunt emolumenta. Nolite, precamur vos, metu curave laboris, 
quo corpus paulisper lassatur, tanto fraudari bono. Vestram in terrenis com- 
modis ac emolumentis diligentiam perpendite: quorum gratia, longa, ac peri- 
culis plena itinera ultro suscipitis, absque eo quod aerumnae, ac incommoda 
vos terreant, aut labores, qui non semel occurrunt, ab incoepto vos retrahant. 
Pudeat igitur, quod maiora corpori, quam animae, impendatis beneficia. Enim- 
vero si de temporalis oneris dissolutione agatur, aliqui vestrum non dubitant 
vias etiam difficiliores adire; esto sacra haec itinera, tot tantorumque pecca- 
torum, quae animam gravent, absolutionem impetrent. Haec ratio, filii charis- 
simi, quae animae saluti tam bene consulit, stimulos vobis addat oportet, ut 
sincerae pietatis, quae Christianos decet, spiritu. instructi, sacrum iter susci- 
piatis, ad quod antiqua Fidelium devotio, ac vetusta populorum ac Principum 
exempla vos provocant. Posterioris epistolae, quam, elapso Iubilaei Anno San- 
ctus Carolus scripsit, postquam Summus Pontifex, ipso rogante, Plenariam 
Iubilaei Indulgentiam Mediolanum transmiserat, ut eorum saluti consuleret, 
qui praecedenti anno Romam non accesserant, verba haec sunt ad rem 
nostram satis opportuna: Nosfis quaenam fuerint anno praeterito vota nostra, 
ut nemo vestrum, cuiusvis negotil aut impedimenti praetextu, a sacris Pere- 
grinationibus, quae ad Urbem Romam instituendae erant, abstineret. Unum- 
quemque excitavimus, ut ad spirituales divitias sibi comparandas properaret, 
ac singulari obsequio S. R. E., quae omnium Mater est, veneraretur, Romam 
accedens, ut corpore praesens Apostolicas benedictiones consequeretur, et Bea- 
torum Petri et Pauli sacra Corpora, aliorumque Sanctorum Reliquias coleret; 
uf vetustas ac venerandas Ecclesias, necnon loca illa innumerorum pene Mar- 
£yrum sanguine conspersa ac consecraía intueretur. Haec enim Urbs illa est, 
mysteriis, sacrisque monumentis insignita, singularibus beneficiis a Deo cumu- 
lata, cum in ea S. Petri Cathedram perpetuo fixerit: infallibilem Fidei Catho- 
licae veritatem, disciplinae ac morum Magisterium collocaverit. Haec quidem 
Urbs est, cuius tellus, muri, Arae, Ecclesiae, Martyrum sepulcra, et quid- 
quid oculis obversatur, sacrum quid animis ingerit, ut ii experiuntur, ac sen- 
tiunt, qui rite comparati sacros illos recessus invisunt. Hinc vos omnes et 
voce pluries hortati sumus, et. literis excitavimus, et itineris a. nobis suscepti 
exemplo monuimus ; rati, nostra interesse, hac etiam in re ductorem agere, ac 
exemplo praeire. 

8 12. Hucusque nostram hanc Encyclicam Literam producere, tandemque 
finem imponere meditabamur; verum, praeter spem a Nobis praeconceptam, 
multa adhuc superesse animadvertimus. Patres Synodi secundae Cabilonensis 
anno 813, in Canone 45 apud Harduinum, tom. 4, pag. 1039, suae Collec- 

tionis, nonnulla recensent absurda, quae eorum aetate, occasione rei, de qua 
agimus, invaluerant, et quae fortasse nostris etiam temporibus possent obre- 
pere. Nam et a quibusdam, inquit Canon, qui Romam, Turonumve, ef alia 
quaedam loca sub praetextu orationis inconsulte peragrant, plurimum erratur. 
Sunt Presbyteri, et Diacones, et caeteri in. Clero constituti, qui negligenter 
viventes, in eo purgari se a peccatis putant, et ministerio suo fungi debere, si 
praefata loca attingant. Sunt nihilominus laici, qui putant se impune aut pec- 
care, aut peccasse, quia haec loca frequentant. Sunt adeo vecordes, ut putent, 
se sanctorum locorum sola visitatione a. peccatis purgari. Alia item sequen- 
tium temporum absurda, ex quibus Fidelium Peregrinationes suo frustrantur 
effectu, commemorat Abbas Albertus Stadensis in Chronico: Vix aliquos vidi, 
vel nunquam, qui redierint meliores de transmarinis partibus, vel de Sanc- 
torum Liminibus. Ut hisce malis occurrant Patres Cabilonenses, remedia prae- 
Scribunt, verbis, quae sequuntur: Quz vero peccata sua Sacerdotibus, in quorum 
sunt Parochiis, confessi sunt, et ab his agendae poenitentiae consilium. acce- 
perunt, si orationibus insistendo, eleemosynas largiendo, vitam emendando, 
mores componendo, Apostolorum Limina, vel quorumlibet Sanctorum invisere 
desiderant, horum est devotio modis omnibus collaudanda. Nec remedia dis- 
simulat Abbas Stadendis, inquiens: Pufo ex eo hoc provenire, quod debita 
devotione nec exeunt, nec redeunt ; debent enim tali cogitatione proficisci, quasi 
essent de saeculo migraturi. Et Nos igitur, ne Apostolici ministerii partes negli- 
gamus, alieno exemplo edocti, malis omnibus avertendis, et iis statuendis, 
quae ad Indulgentiarum fructum percipiendum necessaria sunt, animum inten- 
damus oportet. 

8 13. Notum cuique est, mensium aliquot spatium intercurrere ab eo 
tempore, quo Anni Iubilaei Bulla Romae evulgatur, ad ipsa Sacri lubilaei 
Anni primordia; quandoquidem, iuxta veterem Ecclesiae disciplinam, ipsa 
Nativitatis Domini Vigilia, quae Bullae indictionem consequitur, Porta Sancta 
aperitur, et Iubilaei Annus tunc primum incipit. Hoc mensium aliquot inter- 
vallum, otiosum abire non patimur; eo namque utimur, ut interim in variis 
Urbis Romae partibus Missiones habeantur, quarum utilitatem satis com- 
mendavimus in Pastoralibus nostris Edictis, quae Nobis ad Archiepiscopalis 
Ecclesiae regimen Bononiae commorantibus elucubrata sunt, ac typis edita; 
moxque in Latinum sermonem translata, iterum recusa sunt. Illud vero Evan- 
gelicis Missionum Operariis inculcamus, ut Catecheses ad populum habeant, 
in quibus Catholicam de Indulgentiis ac universali Iubilaeo doctrinam expli- 
cent, iis posthabitis quaestionibus, quae ad puram putamque disceptationem, 
a Polemicae vel Moralis Theologiae Tractatoribus agitantur. Satis enim erit 
fideli populo, si bene norit, Sacramento Poenitentiae, modo quis bene illo 
utatur, culpam poenamque aeternam dimitti; temporalem vero poenam uni- 
versam perraro tolli, quae idcirco aut satisfactoriis operibus in hac vita, 
aut post obitum Purgatorii igne superest eluenda: ut docet sacra Synodus 
Tridentina, sess. 6, cap. 14 et can. 30 eiusdem sessionis, sub titulo de Jusf;- 
ficatione. Satis item erit, si Christianae plebi innotescat, adesse in Ecclesia 
indeficientem thesaurum, ex immensa meritorum Christi copia conflatum, 
cui et alia Sanctorum accedunt merita; huiusce vero thesauri dispensatio- 


Romani Pontifices 243 


nem, ab eodem Christo Domino, eius in terris Vicario, hoc est Romano 
Pontifici fuisse concreditam; ideoque provido Romani Pontificis consilio, 
iustis causis ita suadentibus, modo ampliorem, modo contractiorem fieri 
posse meritorum applicationem, sive per modum Absolutionis pro vivis, sive 
pro mortuis per modum suffragii: si tamen viventes, culpam, poenamque 
aeternam, per poenitentiam deleverint; defuncti vero, Deo in charitate con- 
iuncti ex hac vita migraverint. Porro haec meritorum applicatio, Indulgen- 
tiae nomine donatur, quam quisquis rite consequitur, a temporali peccato- 
rum poena liberatur pro mensura applicationis, quam legitimus Dispensator 
concessit, ac definivit; ut legimus in Summorum Pontificum Constitutio- 
nibus, ac, prae caeteris, in celeberrima Decretali Leonis X Praedecessoris 
nostri ad Cardinalem Thomam de Vio, alias Caietanum, quo tempore Legati 
Apostolici munere in Germania fungebatur. Ex quo sequitur, ut Christifide- 
libus utilis admodum sit indulgentiarum usus, ideoque diro anathemate 
damnanda sit prava illorum sententia, qui aut Indulgentiarum utilitatem 
denegant, aut Ecclesiae Indulgentias conferendi adimunt potestatem, ut sta- 
tuit Concilium Tridentinum, sess. 25, n Decreto de Indulgentiis. Postremo 
monendus erit Christianus populus, Indulgentiam Anni Iubilaei Plenariam 
esse, atque ab aliis item Plenariis, quae etiam per modum lubilaei dispen- 
santur, secerni, quod Sacro Iubilaei Anno Confessariis ad id muneris amplior 
tribuatur facultas cum absolvendi a peccatis, tum dispensandi super vincu- 
lis ac impedimentis quibusdam, quibus non semel poenitentium conscientia 
irretitur. j 
8 14. Omissis aliis Summorum Pontificum Constitutionibus, quae cuique 
obviae sunt, eam dumtaxat, quam Leo X promulgavit, hic duximus exscri- 
bendam. Sic vero habet: Per praesentes fibi significandum duximus, Roma- 
nam Ecclesiam, quam reliquae tamquam Matrem sequi tenentur, tradidisse, 
Romanum. Pontificem, Petri clavigerum successorem, et lesu Christi in terris 
Vicarium, potestate Clavium, quarum est aperire Regnum Coelorum, tollendo 
illius in Christifidelibus impedimenta, culpam scilicet et. poeram pro actua- 
libus peccatis debitam, culpam quidem mediante Sacramento Poenitentiae, poe- 
nam vero temporalem pro actualibus peccatis secundum. divinam iustitiam debi- 
tam, mediante Ecclesiastica Indulgentia, posse pro rationabilibus causis concedere 
eisdem Christifidelibus, qui, charitate iungente, membra sunt Christi, sive in 
hac vita sint, sive in Purgatorio, Indulgentias ex superabundantia meritorum 
Christi, et Sanctorum ; et tam pro vivis, quam pro defunctis, Apostolica Autho- 
ritate, Indulgentiam concedendo, thesaurum meritorum lesu Christi et San- 
ctorum dispensare, et per modum  Absolutionis Indulgentiam ipsam conferre, 
et per modum. suffragii illam transferre consuevisse; ac propterea omnes tam 
vivos, quam defunctos, qui veraciter omnes Indulgentias huiusmodi consecuti 
fuerint, a tanta temporali poena, secundum divinam iustitiam pro peccatis 
suis actualibus debita, liberari, quanta concessae et acquisitae Indulgentiae 
aequivalet; et ita ab omnibus teneri, et praedicari debere etc. auctoritate Apo- 
stolica etc. decernimus. 
8 15. Haec docuisse sat erit, ut populus ea, quae ad Indulgentiaru 
materiem pertinent, satis percipiat. Quia vero studendum cum primis est, ut 

Indulgentiarum fructum Fideles consequantur; hinc ad alia progrediantur 
oportet, qui sacrarum Missionum ministerio incumbunt. Apostolico instructi 
zelo, in saeculi corruptelas, quae longe lateque grassantur, sermonem conver- 
tant, memores verborum Isaiae cap. 58: C/lama, ne cesses, quasi tuba exalta 
vocem tuam, et annuntia populo meo scelera eorum, et domui lacob peccata 
eorum. Poenitentiae necessitatem indicant, ac ineluctabilem animae iacturam 
urgeant, nisi poenitentiae ope crimina deleantur: quo pertinet illud Christi 
Domini, Lucae 13: Nisi poenitentiam egeritis, omnes similiter peribitis. Ad 
haec, divinae misericordiae divitias extollant, quae in eos effunduntur, qui, 
pravis anteactae vitae moribus omnino reiectis, cor novum, novumque spi- 
ritum sibi comparant. Interim vero prae oculis habeant ea Domini verba, 
Ezechielis cap. 18: Convertimini et agite poenitentiam ab omnibus iniquitati- 
bus vestris, et non erit vobis in ruinam iniquitas. Proiicite a. vobis omnes 
praevaricationes vestras, in quibus praevaricati estis, et facite vobis cor novum, 
et spiritum novum... Quia nolo mortem morientis, dicit Dominus Deus, rever- 
timini, et vivite. Et cap. 33: Vivo ego, dicit Dominus Deus: nolo mortem impii, 
sed uf convertatur impius a via sua, et vivat. 

8 16. Proposita virtutis poenitentiae necessitate, ad Sacramentum Poe- 
nitentiae sermonem convertant, atque hortamenta, ac monita ingeminent, ut 
Fideles hoc saluberrimo muniti Sacramento, ad Annum Iubilaei accedant 
rite dispositi. Hinc ad validam ac utilem peccatorum Confessionem perfi- 
ciendam populos erudiant; omnimodam necessitatem iterandi Confessiones 
pridem irritas explicent; omnemque curam adhibeant, ut iis quoque, qui 
nulla necessitate obstrictos se putant, ad praeterita crimina in Poenitentiae 
Sacramento iterum manifestanda, atque ad generalem peccatorum Confes- 
sionem instituendam facile. inducantur. Licef mon sit de necessitate iterum 
confiteri eadem peccata, tamen propter erubescentiam, quae est magna Poeni- 
tentiae pars, ut eorumdem peccatorum iteretur Confessio, reputamus salubre: 
verba sunt Praedecessoris nostri Benedicti XI in Decretali, /m£er cunctas, de 
Privilegiis, relata inter Extravagantes communes. Quibus consona scribit 
S. Carolus Borromaeus in suis ad Confessarios Monitis, quae Innocentius XII 
Praedecessor noster, ut iis, qui Confessiones audiunt, exemplo essent ac 
documento, iterum Romae imprimenda curavit. Cozfessarii, ita loquitur S. Ca- 
rolus, pro cuiusque personae qualitate, opportuno tempore et loco, ad generalem 
quamdam Confessionem poenitentes exhortentur, ut per hanc, proposita omni 
praeterita vita sibi ob oculos, maiori cum alacritate redeant ad Dominum, ac 
omnes errores, qui potuissent in praecedentibus Confessionibus accidere, resar- 
ciant. 

S 17. Hanc ipsam generalium Confessionum utilitatem in suorum Ope- 
rum locis quamplurimis S. Franciscus Salesius commendat. Praecipua vero 
sunt, multamque redolent suavitatem verba illa, quae ex epistola ad Viduam 
Matronam data, hic repetimus, e Gallico sermone Latine reddita: Accepi literas 
a Patre tuo, quibus a me postulat, ut aliquid, quod animae saluti profuturum 
sit, illi aperiam. Lubens, et facilior fortasse, quam par est, votis annuo. Quae 
illi trado monita, ad duo revocantur capita. Alterum est, sedula ac univer- 
salis anteactae vitae discussio, quam generalis Confessio, et par poenitentia 

sequatur. Hoc enim illud est, quod nemo vir ingenuus ante obitum negligit. 
Alterum in eo versatur, ut-paulatim a mundi illecebris animum studeat avel- 
lere. Eiusmodi epistolae exemplum inseritur tom. 1 illius Operum. editionis 
Parisiensis anno 1669, pag. 914, num. 6. In Vita Sancti Vincentii a Paulo, 
Fundatoris Congregationis Missionis, Italice scripta, multis agitur de fructu, 
qui a generalibus Confessionibus, occasione sacrarum Missionum, percipitur. 
Hinc memoratae Congregationis Regulae ab Apostolica Sede probatae, inter 
caetera Instituti ministeria illud enumerant, Coz;fessiones generales totius ante- 
actae vitae suadere, et excipere. Eodem pertinent verba Urbani VIII relata in 
Bulla, quae incipit: Salvatoris nostri, qua Institutum praefatae Congrega- 
tionis confirmatur; ita namque generalium Confessionum usum ac utilitatem 
commendat: Ex quorum felicibus successibus (operum scilicet ac ministerio- 
rum, quae Congregationis Instituto propria sunt ac peculiaria) evidenter 
apparet, hoc pium Institutum Deo acceptissimum, hominibus vero utilissimum, 
prorsusque necessarium esse: ex eo enim, licet non multo abhinc tempore, rarus 
antea Confessionum sacramentalium, etiam generalium, et sanctissimae Eucha- 
ristiae usus, frequens per Dei gratiam factus est. Hinc Praedecessor noster 
Innocentius XII secum reputans graviores defectus, qui ex. irrito praeteri- 
tarum Confessionum usu possunt occurrere; in ea, quam post indictum 
lubilaei Annum evulgavit Instructione, hisce verbis a Nobis latine redditis, 
quemlibet peregrinorum hortatur, ut ante discessum universa anteactae vitae 
crimina iterato aperiat in foro sacramentali: Discessurus, validam, ac generalem 
Confessionem praemittat ; ac moneatur, ut, hac oblata occasione, id non negligat: 
ut nimirum medeatur languoribus, quibus Confessiones pridem habitae fortasse 
laborant. Sane conscientiarum moderatores uno ore conveniunt, multam -ex 
generalium Confessionum usu percipi utilitatem. Ita namque universa vitae 
ratio animo obversatur: ex quo hominis timor ac humilitas, maior in pec- 
catum horror insurgit; augentur vires, ut quidquid ad malum provocat, pro- 
pulsetur; iucundissima pax et tranquillitas animo accedit; et, quae praeteritis 
Confessionibus illata sunt, damna sarciuntur. 

$ 18. Haud ignoramus, sacramentales Confessiones, sive pro quotidianis 
excessibus instituantur, sive frustraneas repetant, sive universa vitae crimina 
in unum colligant, eo, quem expectamus, et summopere expetimus, fructu 
carituras, nisi a probis, doctis, ac in sana Ecclesiae doctrina rite instructis 
poenitentiae Ministris excipiantur. Quo tempore Archiepiscopalis Ecclesiae 
Bononiensis regimini Nos ipsi praefuimus, nullum in Poenitentiae Ministrum 
delegimus, quem aut Nos, aut alii coram Nobis, praevio examine, non pro- 
baverint; ut scilicet solidum de moribus ac doctrina suppeteret testimonium. 
Neque vero indefinitam ad Confessiones audiendes cuiquam tribuimus aucto- 
ritatem, sed certo, ac brevi temporis spatio circumscriptam concessimus ; 
ut semel probati iterum examini subiicerentur, aut a Nobis ipsis, aut Nobis 
adstantibus perficiendo. Hoc autem sicut multam Confessariis molestiam, ita 
magnam poenitentibus afferebat utilitatem. lam vero universalis Ecclesiae 
regimine usque adeo pressi, ut illi ferendo pene deficiant vires, examen Con- 
fessariorum, qui in hac. Urbe Roma Sacramentum Poenitentiae administrant, 
aliorum, de quorum fide ac diligentia Nobis bene sperare licet, iudicio relin- 

quimus; et nonnisi semel quotannis, adventante nimirum sacro Quadrage- 
simalis ieiunii tempore, Concionatoribus, ac Parochis, qui coram Nobis iussi 
conveniunt, ea omnia, quae eorum muneri, ac animarum saluti expedire viden- 
tur, significamus. Sed longe maior ac potior Nos urget ratio, ut, occasione 
Anni Iubilaei, qui propediem venturus est, Confessarios omnes alloquamur, 
quibus idcirco, ea, qua possumus, verborum vi atque animi contentione, 
haec, quae sequuntur, monita ac hortamenta praebemus. 

8 19. Primo loco monemus, ut meminerint, suscepti muneris partes non 
implere, immo vero gravioris criminis reos esse eos omnes, qui cum in sacro 
Poenitentiae Tribunali resident, nulla tacti sollicitudine, poenitentes audiunt, 
non monent, non interrogant, sed expleta criminum enumeratione, Absolu- 
tionis formam illico proferunt. Id sane a solertis Medici, qui oleum, ac vinum 
vulneri infundit, moribus nimis alienum est. Equidem Medicum agit quisquis 
Poenitentiae Sacramentum ministrat; hinc debet nedum criminum circumstan- 
tias, sed etiam illius, qui in crimina lapsus est, indolem ac ingenium sedulo 
inspicere, ut illi praesto sit opportunis remediis, ex quibus animae salutem 
consequatur. Sacerdos autem sit discretus, et. cautus, ut more periti Medici 
similiter infundat vinum et oleum vulneribus sauciati, diligenter inquirens et 
peccatoris circumstantias, et peccati, per quas prudenter intelligat, quale illi 
debeat consilium praebere, et eiusmodi remedium adhibere, diversis experimentis 
utendo ad sanandum aegrotum: verbis utimur clarissimi Praedecessoris nostri 
Innocentii Papae III in Generali Concilio Lateranensi, Cap. Oris utriusque 
sexus, de Poenitentiis et remissionibus. Consonat Rituale Romanum a Paulo V 
nostro item Praedecessore Apostolica Constitutione probatum, in tit. de Sacra- 
mento Poenitentiae, ! ubi sic loquitur: Si poenitens numerum, et species, et cir- 
cumstantias peccatorum mon expresserit, eum Sacerdos prudenter interroget. 
Quod si Confessarius probe norit, poenitentem aliquibus peccatis gravari, 
quae nondum aperuit, sive ex oblivione, quod imos conscientiae recessius 
non satis exploraverit, sive ex crassiori ignorantia, quae tamen culpa non 
vacat, cum putet sibi licere, quod re ipsa nefas est; e re erit Confessarii, 
ne alioqui necessaria integritate Confessio fraudetur, caute ac prudenter in 
memoriam poenitentis revocare, quae omisit, illumque monere ac corrigere, 
ut rite comparatus Sacramenti Poenitentiae fructum percipiat. Ita sentit S. Ber- 
nardinus Senensis, tom. 2, serm. 27, art. 2, cap. 3, pag. 167, ubi quaestione 
proposita, az Confessor teneatur diligenter perscrutari, et examinare conscien- 
tiam peccatoris, aitirmando respondet: idque locum habere, ait, non solum 
in iis, quae poenitens propter negligentiam, vel propter verecundiam omittit, 
sed et in iis, quae ignorans tacet; eo quod peccatores ignorant, quae Dei sunt: 
unde si Confessor audierit aliquid de poenitente, vel scivit per aliquam pro- 
babilem coniecturam; id debet poenitenti ad. memoriam reducere; quia potest 
timeri, quod poenitens ignoret ignorantia crassa, quae non excusat. secundum 
Guillelmum; vel quia forte non intelligit illud esse peccatum; nam, secundum 
Isidorum, ignorans quotidie peccat, et ignorat. 


Exit Ill cS 1: 2115, 


Romani Pontifices 241 


S 20. Obvia haec sunt apud Theologos, ne iis quidem exceptis, qui inter 
rigidioris disciplinae magistros enumerandi non sunt. Non enim res hic agitur 
de ignorantia, ut aiunt, invincibili iuris positivi, ex qua poenitens in absur- 
dum quidpiam, uni Confessario notum, prolapsus est; et si forte, quod poe- 
nitens ignorat, monitus disceret, gravioris mali occasio inde sequi posset: 
sed vincibilis ignorantia locum habet; cum poenitens aut crimina ignoret, 
quae tamen nosse debet; aut in iis versetur facti circumstantiis, quae Con- 
fessario dissimulante, peccatorem in pravo opere obfirmant, non sine aliorum 
scandalo; cum quis arbitretur, ea sibi licere, quae ab iis, qui Ecclesiae Sacra- 
menta frequentant, impune exerceri animadvertit. Hisce in casibus concors 
Theologorum sententia est, Confessarium teneri monitis ac interrogationibus 
poenitenti opem ferre, quamvis inde poenitentis tristitiam secuturam agnoscat. 
Quod si Confessarii monitis par exitus tunc non respondeat, adhuc sperare 
licet, ea in posterum, adiuvante Domino, profutura. Inter Theologos, qui 
aut Praedicatorum Ordini accensentur, aut Divi Thomae doctrinae subscri- 
bunt, corisulantur Soto in 4 Senfenziar., dist. 18, quaest. 2, tit. 4, ac Sylvius in 
3 part. D. Thomae, tom. 4, quaest. 9, art. 2, ad 7. Inter Franciscanae Familiae 
alumnos, caeterosque Scoti discipulos, Cardinalis de Lauraea in 4. Sentent., 
tom. 2, de Sacrament. Poenitent., disput. 21, art. 3, num. 64 et sequentibus. 
Inter Societatis lesu Scriptores, Suaresius in 3 part. D. TAomae, disp. 32, 
sect. 3 et 4, tom. 4, Theophilus Raynaudus, tom. 16, Heteroclit. spiritual, 
punct. 9, num. 4, Gabriel Antonius, £ract. de Poenitent., art. 3, quaest. 3, et Car- 
dinalis de Lugo, de Sacram. Poenitent., disput. 22, sect. 2, ubi animarum salutis 
studio fervens, multa in rem hanc profert contra Episcoporum, Praelatorum, 
Principum, ac Gubernatorum desides Confessarios, qui licet in sacro Poe- 
nitentiae foro nullam de publicis criminibus accusationem excipiant, taciti 
quiescunt, nullaque hortatione praemissa, praecipiti iudicio Absolutionis bene- 
ficium dispensant. /nfero secundo, sic ille loquitur, quid dicendum sit de 
obligatione, quam habent Confessarii Praelatorum, Principum, Gubernatorum, 
et similium, quando vident, aut sciunt, ipsos non satisfacere revera suo debito 
circa collationem beneficiorum, electionem ministrorum, subditorum guberna- 
tionem, circa eleemosynas ex superfluis faciendas de redditibus Ecclesiasticis, 
et alia similia: de quibus illud notandum est, raro contingere, quod ignorantia 
sit invincibilis, et inculpabilis; item raro contingere, quod ignorantia illa non 
afferat secum. scandalum in subditis, qui facile putant licita, quae a Praelatis 
et Principibus fieri vident; vel certe non afferat damnum commune. Quare 
regulariter Confessarius tenetur admonere poenitentem, quicumque ille sit, de 
sua obligatione: nec satisfacit suo muneri, absolvendo a peccatis, quae poenitens 
dicit, sed potius imponit suis humeris peccata caetera et errores, quos in poe- 
nitente dissimulat, et caeco caecum ducente, ambo in aeternam. foveam cadent. 
Si formidet ergo potentis faciem, non assumat sibi Pastoris officium; sed 
modeste se excuset. tamquam minus aptum ad illud onus portandum. Quae 
quidem saluberrima Cardinalis: de Lugo sententia, non solum eos Sacramenti 
Ministros complectitur, qui Episcoporum ac Principum Confessiones excipiunt, 
sed pari iure eos omnes Confessarios perstringit, qui poenitentes audiunt, 
quorum mores, ac vitae exempla in proxima peccati occasione versantur, sin 

minus in externis actibus, saltem in pravis cupiditatibus, ac morosis delec. 
tationibus, quibus assentiri consueverunt, neque interim ulla tanguntur cura, 
ut miserum criminosae vitae statum aperiant. 

$ 21. Alterum pro Confessariis monitum illud est, ut, si forte contingat 
(solet autem frequentius contingere) Confessionis Ministrum aliquid a poe- 
nitentibus audire, quod peculiari examine dignum sit, caveat, ne divinando, 
respondeat; sed, opportuno tempore ac consilio primum adhibitis, rem expe- 
diat. Optandum sane esset, ut quilibet Confessarius ea polleret scientia, quam 
eminentem appellant: verum, cum haec dos paucorum sit, necesse omnino 
est, ut competenti saltem scientia sit instructus. Nec meliora sperare licet; 
cum Moralis Theologia tot tantasque quaestiones, quae a sacrorum Canonum 
et Apostolicarum Constitutionum notitia pendent, complectatur, ut ardua 
plane res sit, posse aliquem omnia simul bene nosse, atque illico nodos 
quoscumque dissolvere, ut ii solent, qui eminenti scientia praefulgent. Sat 
igitur erit, si inferioris notae Confessarii, ope librorum, quos consulant, dif- 
ficiliora quaedam, quae in Sacramenti administratione occurrunt, rite expe- 
diant; ut scite animadvertit Praedecessor noster Innocentius IV 77 Commez- 
tariis ad Cap. Cum in cunctis, num. 2, sub tit. de electione, et electi potestate, 
ubi sic loquitur: Scienfiam autem reputamus eminentem, quae subtiles quae- 
stiones discutere et definire novit, et in promptu responsiones habet; ille habet 
mediocrem, qui scit aliquo modo examinare negotia, quamvis ad omnia nesciat 
respondere, et qui in libris veritatem eorum, quae scire tenetur, scit quaerere, 
et sic in prompíu omnia non habet. Cum igitur aut difficilior, aut nova quaedam 
facti species ad Confessarium defertur, ideoque libros evolvere illi necesse 
sit, non sine sobrietate, ac librorum delectu id agendum. Notum quippe est, 
in tanto Scriptorum numero aliquos prodiisse, quorum opinio ac sententia 
Evangelicae simplicitati, ac Sanctorum Patrum doctrinae non bene consonat. 
Complures opiniones (verbis hic utimur Praedecessoris nostri Alexandri VII, in 
Decreto edito die 24 Septembris 1665)! Christianae disciplinae relaxativas, et 
animarum perniciem inferentes, partim antiquas iterum suscitari, partim noviter 
prodire, et summam illam luxuriantium ingeniorum licentiam in dies magis 
excrescere, per quam. in rebus ad conscientiam pertinentibus modus opinandi 
irrepsit. alienus omnino ab Evangelica simplicitate, Sanctorumque Patrum 
doctrina, et quem si pro recta regula Fideles in praxi sequerentur, ingens 
eruptura esset Christianae vitae corruptela. Nolumus hac in re pressiorem 
sermonem instituere; nolumus vexatissimas quaestiones, quae circa Scripto- 
rum fidem, eorumque doctrinae integritatem, agitantur, attingere. Sat erit 
Confessarios monuisse, ut in re dubia propriae opinioni non innitantur ; sed, 
antequam causam dirimant, libros consulant quamplurimos, eos cum primis, 
quorum doctrina solidior; ac deinde in eam descendant sententiam, quam 
ratio suadet, ac firmat auctoritas. Nec aliud sane docuimus in nostra Ency- 
clica super usuris, quae occurrit ordine 143, Bul/arii nostri, tom. 1,? ubi 8 8 
ita scripsimus: Suis privatis opinionibus ne nimis adhaereant, sed priusquam 


! Cf. Bull. Rom., tom. 6, VI, p. 84-86. 
2 Cf. N. 363, 

responsum reddant, plures Scriptores examinent, qui magis inter caeteros prae- 
dicantur : deinde eas partes suscipiant, quas tum ratione, tum auctoritate plane 
eonfirmatas intelligent. Idipsum modo repetimus. Nostra quippe sententia 
non solis rei usurariae limitibus circumscribitur, sed ea omnia complectitur, 
quae sive ad forum Sacramentale, sive ad rectum conscientiarum regimen 
quoquo modo conferre possunt. 

8 22. Monemus tertio, ut Sacramenti Poenitentiae Ministri illud Vene- 
rabilis Cardinalis Bellarmini effatum prae oculis habentes: Nom esset fanía 
facilitas peccandi, si non esset tanta facilitas absolvendi, e& memores propo- 
sitionum, quas Praedecessores nostri anathematis gladio confixerunt, ac prae 
caeteris Innocentius XI, qui die 4 Martii 1679, Propositionem ordine 60 cum 
tribus sequentibus proscripsit,! discant, quibus in casibus concedenda, dene. 
ganda, aut protrahenda sit Absolutio. Videa? autem diligenter Sacerdos, 
quando, et quibus conferenda, vel neganda, vel differenda sit Absolutio; ne - 
absolvat eos, qui talis beneficii. sunt incapaces, quales sunt, qui nulla dant 
signa doloris, qui odia, et inimicitias deponere, aut aliena, si possunt, resti- 
tuere, aut proximam peccandi occasionem. deserere, aut. alio modo peccata dere- 
linquere, et vitam in melius emendare nolunt, aut qui publicum scandalum 
dederunt, nisi publice satisfaciant, et scandalum tollant. Verba sunt haec, non 
rigidioris Theologi, sed Ritualis Romani,? quod insuper Confessariis inculcat, 
ut, sive denegent, sive differant Absolutionem, miti ingenio, ac suavi ser- 
mone poenitentibus causas denegatae Absolutionis aperiant, ac ostendant ita 
expedire, ut animae saluti bene consulatur. Hinc illos, ut quantocyus rever- 
tantur, invitent, atque animos addant, ut ante reditum, ea omnia, quae illis 
agenda praescribuntur, rite perficiant, ex quo fiet, ut ad sacramentale forum 
regressi, Absolutionis beneficio donentur. Ubi vero Absolutionem concedunt, 
iis potissimum, qui aut raro, aut non sine multis criminibus ad Poenitentiae 
Sacramentum solent accedere, eos hortari non desinant; vitam, quam sub 
peccati iugo duxere miserrimam, illis aperiant; criminum turpitudinem expli- 
cent: ut nimitum ex corde doleant, ac se in posterum a peccatis recessuros 
serio proponant. Ratum quippe est, solida ac gravia Confessariorum horta- 
menta in Poenitentiae foro prolata, longe efficaciora esse sacris Oratorum 
Concionibus, ut poenitentis animum a vitiis avocent. Solent enim Concionum 
auditores, quas aure excipiunt increpationes, in alios potius, quam in se 
ipsos, transferre. Id vero fieri nequit in privatis Confessariorum monitionibus, 
quae in unum ac individuum poenitentem cadunt, ac in illius faciem vibrantur, 
absque eo quod aut crimina inficiari possit, aut excusare. Nec Confessarii 
reponant, id fieri non posse, si frequentior poenitentium numerus suadeat 
brevitatem, iam enim difficultatem dissolvit aurea illa S. Francisci Xaverii 
sententia apud P. Tursellinum 77 eius Vita, lib. 6, cap. 17, hisce verbis con- 
cepta: Confitentibus porro, non festinatam, sed. diligentem navandam operam 
censebat, monens, ut praeoptarent Confessiones paucas rite factas audire, quam 


multas temere pFoperatas. 


1 Cf. Bull. Rom., tom. 8, p. 80-82. 
2 Tit. III, c. 1, de sacramento poenitentiae, n. 22. 

8 23. Quartum monitum Satisfactionem attingit, quae Sacramenti Poe- 
nitentiae postrema pars est, eaque integralis. Etsi pia Mater Ecclesia humanam 
commiserans infirmitatem, primaevam severitatem nonnihil emolliverit, atque 
a Canonum Poenitentialium usu recesserit; quandoquidem, ut legimus in 
Can. Fraternitatis, dist. 34: Defectus nostrorum temporum, quibus non solum 
merita, sed corpora ipsa hominum . defecerunt, districtionis illius non patitur 
in omnibus manere censuram : non ideo tamen fas Confessariis sacramentalem 
Satisfactionem, pro libito, ac temere imponere; sed hac in re iustitiae, pru- 
dentiae, ac aequitatis iura debent una componere. /z irroganda autem. satis- 
factionis poena Sacerdotes nihil sibi suo arbitratu statuendum esse, sed omnia, 
iustitia, prudentia, et pietate dirigenda existimabunt. Vta statuit Catechismus 
Romanus in Parochorum utilitatem, iussu Concilii Tridentini elucubratus, et 
a S. Pio V Praedecessore nostro in lucem editus, sub tit. de Poenitentia. 
Praeiverat eadem Synodus Tridentina in cap. 8, Sess. 14, de Poenitentia, ubi 
saluberrimam hanc doctrinam ita statuit: Debent ergo Sacerdotes Domini, 
quantum spiritus, et prudentia suggesserit, pro qualitate criminum, et | poe- 
nitentium facultate, salutares, et' convenientes satisfactiones iniungere, ne, si 
forte peccatis conniveant, et. indulgentius cum poenitentibus agant, levissima 
quaedam opera pro gravissimis delictis iniungendo, alienorum peccatorum par- 
ticipes efficiantur. Habeant autem prae oculis, ut satisfactio, quam imponunt, 
non sit tantum ad novae viíae custodiam, et infirmitatis medicamentum, sed 
etiam ad praeteritorum peccatorum vindictam, et castigationem; nam claves 
Sacerdotum non ad solvendum dumtaxat, sed et ad ligandum concessas, etiam 
antiqui Patres credunt, et. docent. Ut autem ad acceptandam opportunam 
satisfactionem, quae a Confessariis imponitur, peccatores facilius inducantur, 
multum proderit Canonum Poenitentialium notitia, qua Confessarius instru- 
ctus, esto Canones illos in usum non revocet, potest tamen ea uti, ut poe- 
narum, quae olim pro iisdem criminibus statutae fuerant, mensuram explicet. 
Ex quo poenitens, et summam peccatis inesse malitiam agnoscet, et indictae 
sibi satisfactioni, quae gravior alioqui videri potuisset, lubens acquiescet; 
facta nimirum comparatione cum iis poenis, quas pro iisdem criminibus 
subiisset, si remotiori aetate, cum scilicet Poenitentiales Canones adhuc obti- 
nebant, ad Confessarium accessisset, nec ad ea pervenisset tempora, quibus 
veterum Canonum severitatem benignior Ecclesiae disciplina emollivit. Atque 
ita quidem ratiocinantur Scriptores quamplurimi pietate ac doctrina prae- 
stantes, quorum nomina cum a Nobis i» nostro Tractatu de Synodo, lib. T, 
cap. 62 fuerint relata, supervacaneum ducimus ea hic repetere. Illud vero 
addimus, vitam, moresque Fidelium, qui nostra aetate ad Poenitentiae Sacra- 
mentum accedunt, late discriminari ab ea vitae ratione, quae inclytam Agne- 
tem, Imperii dignitate, ac pietatis studio conspicuam, olim commendavit. Cum 
enim in hanc Urbem, ut ad Sanctorum Apostolorum Limina procumberet, 
se contulisset, universas praeteritae vitae maculas B. Petro Damiani, eximio 
S. R. E. Cardinali, aperuit in foro sacramentali; atque. inde recessit, nulla a 
Confessario, probitatis ac doctrinae laude celeberrimo, imposita satisfactione. 

S 24. Praestat ipsummet B. Petrum Damiani in Opusculo 56, cap. 5, tom. 3 
suorum Operum editionis Parisiensis, pag. 432, hac de re disserentem, atque 

in aliorum exemplum ita loquentem audire: Sed uf hi, qui ad Apostolorum 
limina confluunt, Sanctae devotionis tuae salubriter imitentur exemplum, sub 
arcana quoque B. Petri Confessione, ante Sacrum Altare me sedere fecisti, ac 
per lugubres gemitus, et amara suspiria, ab ipsa quinquennis infantiae tenera 
adhuc, et nuper ablactata levitate coepisti, et tamquam illic ipse Beatus Apo- 
stolus corporaliter praesideret, quidquid subtile vel minutum in humanitatis 
tuae potuit titillare visceribus, quidquid in cogitationibus vanum, quidquid 
praeterea suprebere potuit in sermone superfluum, fidelibus est relationibus 
evolutum : ad quod mihi visum est, ut nil aliud confitenti poenitentiae pondus 
iniungerem, nisi ut illud Divinae legationis elogium iterarem : Age quod agis, 
operare quod operaris : vel illud, quod his, qui Thiatyrae erant, per Angelum 
mittitur: Non mitíam super vos aliud pondus ; tantum id, quod habetis, tenete 
(Apoc. 2). Nam, Deo teste, ne unum quidem diem ieiunii, vel cuiuslibet affli- 
clionis indidi; sed, ut in coeptis solummodo sanctis perseverares operibus, 
imperavi. 

S 25. At contra, nostris hisce temporibus passim occurrunt peccatores 
(quo nomine censemur et Nos, et alii fortasse Beati Petri Damiani tempore 
censebantur) qui non iam in generali criminum exomologesi, sed et in ipsis 
Confessionibus, quas pluries in anno frequentant, atque identidem repetunt, 
gravioribus criminibus implicantur; ideoque in sacro Poenitentiae foro ea 
satisfactione digni sunt, quae iuxta Concilii Tridentini Canones peccatorum 
gravitati commensuretur: tum maxime, quod nulla aut fere nulla bona opera 
eliciunt, si in consueta vivendi ratione permaneant; nec, ut par est, aequo 
ferunt animo aerumnas, quibus aliquando praemuntur: ex quo fit, ut uberiori 
fructu fraudentur, quem Ecclesiae preces, Sacerdotis ore in poenitentes pro- 
latae, a Deo postulant hisce verbis: Uf quidquid boni feceris, vel mali patienter 
sustinueris, sit tibi in remissionem peccatorum, augmentum gratiae, et. prae- 
mium vitae aeternae. 

8 26. En igitur, Venerabilis Frater, rerum, quas gessimus, aut etiam 
gerendas decrevimus, seriem universam tibi propositam, ut quotquot nostram 
hanc Urbem inhabitant sanctioris Anni spirituales fructus percipiant. Hoc 
idem in tua Civitate, ac Dioecesi, te agente, praestari vehementer cupimus, 
ut populus tibi concreditus, qui iamiam venturo anno sacras Peregrinationes 
ad hanc Urbem suscipiet, par lucrum eamdemque caelestium bonorum copiam 
assequatur. Quae de sacramentali Confessione a peregrinis ante discessum 
instituenda, hactenus significavimus, Bituricense Concilium anno 1584, in 
Can. 2, tom. 10 Collectionis Harduini, pag. 1466 et seqq., pridem decreverat 
hisce verbis: Praemuniantar debita et integra peccatorum Confessione, et Eucha- 
ristiae Sacramento, quicumque ad loca sacra peregrinantur, antequam ire aggre- 
diantur. Consonat Praedecessor noster Innocentius XII in ipsa Indictione 
Anni lubilaei 1700,! ubi salutarem criminum expiationem cum primis urget, 
atque ita loquitur: Sanctificamini itaque, filii charissimi, et praeparate corda 
vestra Domino. Lavamini, mundi estote, auferte malum cogitationum vestrarum 
ab oculis Dei, et renovati spiritu. mentis vestrae, orationibus insistite, frequen- 

late ieiunia, eleemosynas erogate. Ne autem quis putaret, haec verba ad eos 
dumtaxat, qui Romae degebant, extendi, prudenti consilio alia addidit, quibus 
illos etiam comprehendit, qui Romam venire parati, a suis regionibus nondum 
recesserant. His porro Christianae vitae ornamentis instructi, virtutumque prae- 
sidiis muniti, impigre, piaque animi alacritate, ad hanc Sanctam in terris 
Civitatem Dei, veluti ad Thronum gratiae, accedite cum fiducia, ut miseri- 
cordiam consequamini. 
[Bened. XIV Bull. tom. 3, p. 143-160]. 


401. 


Benedictus XIV, ep. encycl. Gravissimo, 31 oct. 1749. .! 


Gravissimo animi moerore affecti fuimus, dum a certis viris renuntiatum 
Nobis est, aliquos esse Praesules, qui regimen Civitatum Ditionis Nostrae 
obtinentes, nec habita, immo nec petita quidem ab Episcopis, Locorumque 
Ordinariis facultate, ad Monialium Monasteria se conferunt, et libere cum iis 
colloquuntur; Synodorum decreta, et Episcoporum Constitutiones omnino 
infringentes, in quibus huiusmodi licentia dignis poenis prohibetur. Sed non 
solum in iis Civitatibus, in quibus sunt cum imperio, eos ita se gerere audi- 
vimus; verum in caeteris quoque, per quas casu transeunt, ea ratione innixi, 
quod a peculiaribus Episcoporum, aliorumque Ordinariorum Coristitutioni- 
bus, sese exceptos esse contendant. Haec, quae. ad Nos delata sunt, exci- 
pere, ac credere non dubitavimus; quum id Nobis etiam Anconitanam, et 
Bononiensem Ecclesias regentibus coram contigerit, quamvis aegre id feren- 
tes, acriter, sed frustra, quos decebat admonere non praetermiserimus. 

S 1. Nihil, aut parum negotii res facesseret, si ante oculos ponerent 
Tribunalium Urbis decreta confirmata a Praedecessoribus Nostris, qui res 
omnes praeteritis temporibus non providerunt solum, verum etiam iis sapien- 
tissime consuluerunt. Sed quoniam aut illa ignorant, aut si sciunt, arbitratu 
suo vivere contendunt, ad eum, qui Ecclesiae praeest, omnino spectat. illa 
ad memoriam revocare, tum iubere eadem observari. 

S 2. Praeteritis temporibus Sacrae Congregationes, annuentibus Summis 
Pontificibus Praedecessoribus Nostris, opportune statuerunt quae sibi neces- 
saria visa sunt, quoad Regulares, qui suis fulti legibus, sive immunitatibus, 
putabant iniussu Episcopi libere se adire posse sibi addicta Monialium 
claustra, ut videre licet in Nostro Tractatu De Synodo, lib. 7, cap. 41, num.7, 
ubi eadem decreta indicantur; sed providentes etiam non tam Gubernato- 
ribus, quam Episcopis, qui aut in Civitates, aut Oppida alterius Episcopi 
iuri subiecta veniunt, aut inibi commorantur, sanxerunt, ne quis inscio 
Ordinario Monasteria adiret, aut Moniales alloqueretur; cuiusmodi decreta 
a recentioribus auctoribus indicantur, ut legitur apud Pellizarium, De Mozia- 


' Ad Archiepiscopos, Episcopos, aliosque Locorum Ordinarios per Ecclesia- 
sticam Ditionem constitutos. 

libus, cap. 5, sect. 5, num. 210, apud Gratianum, discept. 392, num. 1, apud 
Tamburinum, De Jure Abbatissarum, disput. 25, quaest. 2, et apud Ferrar. 
in sua Bibliotheca, in verbo Moniales, art. 4, num. 34. 

S 3. Canonicis sanctionibus Monialium custodia iuri ordinario Episcopi, 
si Monasteria eius potestati subiecta fuerint, delegato, si exempta, commit- 
titur; quemadmodum statutum fuit a Pontifice Praedecessore Nostro Boni- 
facio VIII in cap. Periculoso, De statu Monachorum, in sexto, atque a Sacro 
Tridentino Concilio renovatum in cap. 5, sess. 25, De Regularibus et 
Monialibus. Hinc porro omnino sequitur, Monasteria adire, Monialesque 
invisere sine Custodis iussu licere nemini; ac propterea debere omnes huiusce 
rei veniam ab Episcopo impetrare, omnes demum subesse directivae inter- 
dicti auctoritati, sicut probant citati auctores, et argui facile potest ex prae- 
teritis Congregationum decretis. 

8 4. Quae quidem confirmata omnino volumus, ac si opus sit, quod 
non putamus, nova lege sancimus, imperamusque, ne Episcopi alienae Dioe- 
cesis Monasteria conveniant, atque cum Monialibus colloquantur, inscio Ordi- 
mario Loci; eademque omnia firma, rataque esse iubemus, etiam quoad Vice- 
legatos, et Gubernatores licet Praesules, quibus ad Monasteria accessum 
sine debita venia, in iis quoque Civitatibus, in quibus cum imperio fuerint 
interdicimus. 

8 5. lam dictum est hosce omnes directivae Episcoporum auctoritati, 
eorumque Constitutionibus subiacere, quae omnino accessum vetant ad 
Monialium Claustra sine debita facultate. Cum vero iidem ordinariae Epi- 
scoporum iurisdictioni minime subsint; ideo sunt immunes a vi coactiva, id 
est a poenis contra transgressores statutis, uti ex responso patet Clemen- 
tis III Praedecessoris Nostri in cap. 21 A zobis, De sententia excommunica- 
tionis. Ne vero ab huiusmodi immunitate aliquid mali exoriatur, volumus, 
et mandamus, ut si aliquando contigerit, quod futurum non credimus, ut 
eorum aliqui, quos supra memoravimus, ad Monasteria Monialium se con- 
ferant, et cum iis Episcopi iniussu agant, infringentes Synodorum sanctio- 
nes, atque Episcoporum edicta; volumus, inquam, et imperamus, ut Episcopi 
Nos, aut Congregationem Episcoporum et Regularium certiorem faciant, ut 
aliqua ratione contempta Episcopalis auctoritas vindicetur; eoque libentius 
huiusmodi consilium amplectimur, quod idem a Praedecessoribus Nostris 
decretum novimus, quoties ab Ordinariis adversus personas immunes, et 
Sedi Apostolicae immediate subiectas, procedendum sit; loannes XXII in 
cap. Cum Matthaeus, De haereticis, in Extravag. com., Eugenius IV, in cap. 
Divina, De Privileg., in Extravag. com. 

8 6. Haec sunt, quae a Nobis facienda esse duximus. Tuum nunc est, 
Venerabilis Frater, hanc Epistolam nostram in Cancellaria tua diligenter 
servare, eamque meliori, qua decet, forma promulgare, iisque, ad quos per- 
tinet, indicere, eiusque executionem procurare: ac Fraternitatem tuam in 
Domino: amplectentes, tibi et gregi tibi credito Apostolicam benedictionem 
impertimur. 

[Bened. XIV Bull., tom. 3, p. 98-101]. 

402. 


Benedictus XIV, const. Convocatis, 25 nov. 1749. 


Convocatis per alias nostras Apostolicas Litteras ! Universis Ecclesiae Filiis 
ad celebrandam Nobiscum proxime recurrentis Anni Sancti solemnitatem ; 
iisque iam, ut confidimus, ad Supremi Pastoris vocem, Sacerdotali praeser- 
tim Fratrum Nostrorum Episcoporum tuba inclamante, excitatis; ad officium 
nostrum pertinere iudicamus, non solum convenientes ex toto Christiano 
Orbe Fideles aperto charitatis paternae sinu excipere; sed etiam omnia, 
quae confluentium necessitatibus, aut utilitatibus opportuna fore prospicimus, 
in antecessum parata atque disposita habere; ut hominis. illius Regis. in 
Evangelicis Litteris laudatam providentiam imitemur, qui, quum ad Coenam 
magnam vocasset multos, quaecumque ad uberem splendidumque convivii 
apparatum spectarent, ita sollicite curare non destitit, ut instante hora Coe- 
nae, mittere potuerit invitatis dicere, quia parata sunt omnia. Et Nos igitur 
pluribus per elapsos menses curis et sollicitudinibus, quantum humanarum 
rerum conditio patitur, id efficere studuimus, ut omnibus, quicumque ad 
Sanctam Civitatem iter arripient, nihil sive ad Divinae Religionis cultum, 
sive ad Christianae pietatis exemplum, sive ad itineris, hospitiique commoda 
deesse posset. Et nunc, attendentes, quaenam potissimum a suprema ligandi 
atque solvendi potestate Nobis cum Apostolicae vicis Officio commissa, expe- 
tere possint plures, qui ad oblatum remissionis et indulgentiae munus asse- 
quendum, cum vero poenitentiae spiritu, et devotionis affectu accedentes, 
commissorum forsan delictorum oneribus gravati, aliisque conscientiae vin- 
culis adstricti, et impediti reperiantur; haec etiam peculiari studio a Nobis 
ordinata, et mature provisa fuisse, omnibus, ad quos pertinet, specialiter 
vero infrascriptis Sacramenti Poenitentiae Ministris, praesentium Litterarum 
tenore ab iis praesertim diligenter observando, edicimus et declaramus : nil 
magis optantes, quam ut omnes, quicumque animum peccatis aegrum, aut 
Censuris, impedimentisve irretitum gerunt, procul abiecto formidatae diffi- 
cultatis terrore, ad Ecclesiasticae curationis fidenter remedia confugiant, per 
quae copiosum Redemptionis fructum consequentes, et sanitati reddantur et 
paci, et in filiorum Dei libertatem, conífractis impietatis compedibus, vindi- 
centur. : 

Novimus sane Praedecessores Nostros Romanos Pontifices, in quorum 
tempora superiores, nostroque tempori propinquiores lubilaei Universalis 
Anni incurrerunt, hunc morem servasse, ut per geminum praecipue organum, 
per Cardinalem scilicet Maiorem Poenitentiarium, perque Cardinalem ipso- 
rum in Urbe, eiusque districtu Vicarium in spiritualibus Generalem, et ido- 
neos Confessarios deputari, et eorum amplificari facultates providenter man- 
darent; ut nec sacrorum Ministrorum copia per Urbem, nec his facultatum 


! Cf. N. 399. 

amplitudo deesset, ad Poenitentes, pro variis cuiusque causis, Deo reconci- 
liandos, et culpa iam exsolutos, ad assequendam quoque plenissimam  poe- 
narum indulgentiam disponendos. 

Idcirco Nos laudabilibus eorum vestigiis inhaerentes, simulque cupien- 
tes gravissimam hanc Pastoralis dispensationis partem, certa rectaque ratione 
administrari, nec ullum, quoad eius fieri poterit, circa facultatum praesertim 
limites, earumque usum et exercitium, dubitationi aut errori locum relinqui; 
post maturam deliberationem super his rite praehabitam, nostro Motu pro- 
prio, certaque scientia, rem totam ad eum, quem subiicimus modum, ordi- 
nandam dirigendamque decrevimus. 

I. In primis itaque Dilecto Filio Nostro S. R. E. Cardinali Maiori Poe- 
nitentiario per praesentes committimus, ac demandamus, ut iuxta id, quod 
iam pridem in nostra Constitutione incipien. /z Apostolicae Poenitentiariae 
Officio, Idibus Aprilis Anni MpccxLiv, Pontificatus Nostri anno quarto edita, ! 
pro perpetuis futuris temporibus. praescripsimus, praeter consuetos trium 
Basilicarum S. Ioannis Lateranensis, S. Petri in Vaticano, et S. Mariae Maio- 
ris Poenitentiarios Minores, pro Basilica etiam S. Pauli extra Muros prae- 
senti Anno Sancto similes. Poenitentiarios designet; nec non, praeter extraor- 
dinarios Poenitentiarios in dicta Basilica Sancti Petri certis cuiusque anni 
diebus inservientes, nunc autem per totum Annum Sanctum aliis insuper 
diebus, eiusdem Poenitentiarii Maioris arbitrio praescribendis, inservituros, 
a se iam electos, vel eligendos, alios insuper, eodem Anno Sancto durante, 
tam in memoratis quatuor Basilicis, quam in reliquis quoque sive. Saecula- 
rium, sive Regularium, et nominatim, quantum fieri poterit, in variarum 
Nationum Urbis Ecclesiis, novos similiter Poenitentiarios deputet, et extra 
ordinem abunde multiplicet. 

IL. Deinde Dilecto itidem Filio Nostro S. R. E. Cardinali, Nostro in 
Urbe eiusque Districtu Vicario in spiritualibus Generali, committimus pari- 
ter atque iniungimus, ut ex Confessariis tam Saecularibus, quam Regularibus 
ab se alias, ad audiendas Romae Confessiones approbatis, quamplures magno 
numero designare non omittat; immo etiam, si ita ad concurrentium tam 
Romanorum, quam Exterorum utilitatem et commoditatem necessarium aut 
expediens fore iudicaverit, omnes a se, ut praediximus, approbatos, vel 
approbandos, designare in eum finem non dubitet, ut facultatibus illis, quae 
a. Nobis inferius, eorundem praesentium tenore, Confessariis huiusmodi ab 
eo designandis tribuentur, statim se a Nobismetipsis instructos esse intelli- 
gant, easque exercere libere valeant, audiendisque Confessionibus Fidelium 
quorumcumque, lubilaeum huius Anni Sancti lucrari volentium, operam 
dare aggrediantur, et assiduo charitatis et zeli studio pergant. Pro Confes- 
sariis autem Monialium, aliarumque Virginum, seu Mulierum in perpetua 
Clausura Romae viventium, sicut etiam Oblatarum, aliarumque in Religiosis 
aut Piis Domibus, seu Conservatoriis degentium, nec non Carceribus deten- 
torum, et morbis impeditorum, quaecumque opus erunt, quaeque Nobis in 
Domino expedire videbuntur, aliis nostris peculiaribus Litteris statuemus. 


! Cf. Bened. XIV Bull, tom. 1, p. 330-341. 

XXII. Quia vero magnopere interest concessis facultatibus prudenter, et 
circumspecte uti, ne, minus caute illas exercendo, tum iusto disciplinae 
vigori, tum ipsarum animarum vero bono detrimentum afferri contingat; 
ideo post facultates a Nobis pro hoc. Anno Sancto memoratis Poenitentia- 
riis concessas, congruum et opportunum ducimus nonnulla Monita pro recto 
earundem facultatum usu subiungere, quae quidem tam ab ipsis omnibus, 
et singulis, quam etiam a reliquis Confessariis, ut supra, designandis, attente 
legi et considerari iubemus, ac pro norma, et regula haberi, cui se in suae 
quisque facultatis exercitio, prout casus poposcerit, exacte conforment. 

XXIIL Primo itaque meminerint, nulli penitus Confessario dari in prae- 
senti Iubilaeo, aut in quovis alio, facultatem absolvendi complicem in quo- 
libet inhonesto contra sextum praeceptum peccato; atque omnem Confessa- 
rium, respectu huiusmodi complicum, esse omni tum iurisdictione, tum 
approbatione destitutum, et prorsus ineligibilem, cuiuscumque Iubilaei, sive 
Indulti beneficio, ad normam Constitutionis Nostrae incipien. Sacramentum 
Poenitentiae, anno Incarnationis Dominicae Mpccxri Kalendis Iunii, Pontifi- 
catus Nostri anno primo editae. ! 

XLII. Denique communi tam Confessariorum, quam Poenitentium utili- 
tati, ac spirituali solatio provide intendentes, ac memores quaestionum, 
atque dubiorum, quae occasione universalis Iubilaei huiusmodi excitari solent, 
nonnullas hic etiam declarationes, seu magis apertas voluntatis nostrae signi- 
ficationes super hoc a Nobis indicto praesentis Anni Sancti Iubilaeo subne- 
ctere opportunum duximus; quibus inspectis, ac diligenter, ut par est, anim- 
adversis, pleraque huiusmodi dubia anteverti posse, aut facile solutum iri 
non dubitamus. Eae autem sunt, quae sequuntur. 

XLIII. Personis Romam ad hoc Iubilaeum consequendum venire volenti- 
bus, non intelligitur data veniendi libertas, sive licentia, sine obtento alias 
necessario suorum respective Superiorum consensu. 

XLIV. Romanorum appellatione, quoad Visitationes quatuor Basilicarum 
per triginta dies peragendas, comprehenduntur omnes et singuli nati atque 
habitantes Romae, sicut etiam nati atque habitantes in Suburbano Vinearum 
tractu, intra quintum ab Urbe lapidem. Incolarum autem nomine, ad eun- 
dem effectum, intelliguntur omnes illi, qui certum aliquod Officium in Urbe 
obtinent, seu cum spe illud obtinendi moram ibidem trahunt, ideoque in 
ipsa quasi domicilium acquirunt; omnesque illi, qui ad eandem Urbem, 
vel ad aliquem suburbanum locum intra quintum lapidem, ut supra, se con- 
tulerunt alia quacumque de causa, quam praesentis [ubilaei lucrandi ; vel si 
ipsius lucrandi causa ad Urbem accesserint, eo tamen animo sunt, ut per 
maiorem anni partem, seu ultra sex menses ibi commorentur. Reliqui omnes 
Peregrinorum, aut Externorum nomine, quoad Visitationes earumdem Basi- 
licarum per quindecim dies, se comprehensos intelligant. 

XLV. Confessionem et Communionem pro hoc lubilaeo  consequendo 
iniunctas, non necesse est visitationibus quatuor Basilicarum praemittere. 


! Cf. N. 309, et Codicis Iuris Canonici Docum. V. 

Satis erit vel in huiusmodi visitationum decursu, vel etiam post easdem visi- 
tationes completas, Confessionis, et Communionis Sacramenta suscipere. 

XLVI. Cum Confessio Sacramentalis in hoc Iubilaeo sit opus iniunctum, 
peragenda eadem erit etiam ab eo, qui solis peccatis venialibus teneatur, si 
hoc lucrari Iubilaeum velit. 

XLVII. Si quis post Confessionem peractam, in lethale peccatum (quod 
Deus avertat) inciderit, antequam omnia omnino opera pro lubilaeo hoc 
lucrando iniuncta expleverit, Confessionem denuo praemittere debebit, prius- 
quam ultimum saltem ex aliis iniunctis operibus expleat, ut Indulgentiam 
hoc Iubilaeo concessam consequatur. 

LI. Iniunctae piae preces in singularum Visitatione Basilicarum, ad fines 
Nobis propositos, et in nostra Bulla indictionis expressos effundendae, satis 
erit, si vocales fuerint. Qui sola mente ad eosdem fines devote orare volue- 
rit, laudandus est; aliquam tamen etiam vocalem orationem adiungat. 

LVII. lamvero adventante convivii hora, qua magnus Paterfamilias non 
modo vocandos atque invitandos convivas, sed ad intrandum potius com- 
pellendos esse denunciat, hanc Pastoralibus Nostris vocibus virtutem a Deo 
donari cupimus, quae universos in Christo credentes a finibus Terrae evo- 
catos, ad hoc Unitatis et Fidei centrum valeat congregare. Itaque omnes 
iterum Nostros Ecclesiaeque Filios, quam maximo possumus paterni animi 
affectu etiam atque etiam hortamur, ut ad Coelestium gratiarum aquas ex hoc 
fonte nunc latius reserato hauriendas accurrant, atque hic omnes uno corde 
atque ore Deum honorificantes, propriaeque saluti singuli serio consulentes, 
ipsius Dei misericordia, et piae Matris Ecclesiae favoribus uberrime per- 
fruantur. 

Sacros autem Christi Ministros, eiusque Sacramentorum dispensatores, 
Nostra, ut praefertur, ordinatione deputandos, enixe, studioseque admonemus, 
ut demandandum sibi laborem pro Fratrum infirmorum curatione et salute 
alacriter suscipiant, ac pro ipsius Christi Domini, eiusque Sponsae Ecclesiae 
charitate, strenue et constanter exerceant, memores illius, cuius vices gerunt, 
Pastoris boni, qui non labores solum longissimo intervallo maiores sustinuit, 
sed vitam quoque suam posuit pro Ovibus suis; cuius nimirum immensae 
charitatis cooperatores se fieri, maximo lucro suo deputare debebunt, amplis- 
simamque mercedem ab eo sperare, quam ipse omnibus, qui sibi ministra- 
verint, retributurum spopondit. Omnes itaque ad Sacramenti Poenitentiae 
saluberrimum et necessarium lavacrum accurrentes benigne excipiant, patien- 
ter audiant, instruant, moneant; et facultates per Nos sibi collatas in eorum- 
dem Poenitentium solidum bonum, in aedificationem, non in destructionem, 
quo scilicet fideles dispensatores inveniantur, adhibeant. 

Caeterum praesentes Litteras, etc. 

[Bened. XIV Bull, tom. 3, p. 160-169]. 

403. 
Benedictus XIV, const. Unigenitus, 26 nov. 1749. 


Unigenitus Dei Filius, qui in Ara Crucis in pretium Redemptionis humani 
generis immolari non abnuit, pacem illam, quam venit mittere in terras, Disci- 
pulis suis in carne passus eius Sanguine ultro promeritam semel et iterum 
uberius dedit, et abundantius praecepit, et quidem ut diligerent alterutrum, 
ac una simul ex mutua huiuscemodi demandata dilectione moniti, illud magno 
praecepto simile agnoscerent, per quod immensa debet tanti Conditoris Maie- 
stas venerari. Nos itaque, qui illius vices, licet immerito, gerimus in Terris, 
et vestigia eius, quantum Nobis ex alto conceditur, sectari satagimus, ubi 
sentimus unde Divina ipsa mandata valeant utilius adimpleri, protinus lites 
quascumque hoc potissimum impedientes, ad Nos avocamus et extingui- 
mus, ac per Nostrae providentiae studium etc. cuncta componere procuramus, 
prout salutis animarum suadet utilitas, ac procurandae, exindeque firmandae, 
ac tuendae pacis cogit necessitas. 

81. Dudum siquidem omnes Dignitates, caeteraque Beneficia Ecclesiastica 
apud Sedem Apostolicam tunc vacantia, et in antea vacatura collationi et 
dispositioni nostrae reservavimus, decernentes ex tunc irritum et inane si 
secus super his a quoquam quavis auctoritate scienter vel ignoranter contin- 
geret attentari. Cum itaque postmodum Archipresbyteratus Saecularis, et Insi- 
gnis Collegiatae Ecclesiae B. Mariae Virginis in Coelos Assumptae, ac S. Mi- 
chaelis Archangeli Oppidi Civitatis nuncupati Terlitii, in et de Iuvenacen. 
Dioecesi, quae inibi Dignitas principalis existit, per liberam resignationem 
Dilecti Filii Antonii Fioravante nuper ipsius Collegiatae Ecclesiae Archipres- 
byteri de illa, quam tunc obtinebat, in manibus Nostris, ad infrascriptorum 
tamen effectum, sponte factam, et per Nos admissam, apud Sedem eandem 
vacaverit et vacet ad praesens, nullusque de ipso praeter Nos hac vice dispo- 
nere potuerit, sive possit, reservatione et decreto obsistentibus supradictis. 

S 2. Cumque deinde, sicut Venerabilis Frater Noster Paulus de Mercurio: 
modernus Episcopus lIuvenacen., ac Antonius praedictus, et dilecti etiam Filii 
Clerus et Populus dicti Oppidi, Nobis nuper exponi fecerunt, alias et post- 
quam de Anno Domini nongentesimo quinquagesimo primo, seu alio veriori 
tempore, Ecclesia Iuvenacen. in Cathedralem Ecclesiam Apostolica auctoritate 
erecta fuerat, ab eo tunc Episcopo luvenacen. pro tempore existente, plurimas 
controversias et dissensiones contra ipsos etiam a pro tempore existentibus 
Archipresbyteris dictae Collegiatae Ecclesiae, ratione iurium et praeeminentia- 
rum, quae ab ipsis Archipresbyteris praetendebantur, omnique conatu tue- 
bantur, inductas, iugiter sustinuerint, quae tamen postmodum per binas trans- 
actiones inter tunc existentes Episcopum luvenacen. et Archipresbyterum 
praedictos, ad controversias et dissensiones praedictas omnino dirimendum 
initas, et earum alteram de anno eiusdem Domini 1459 prius a bon. mem. 
Latino, dum viveret, S. R. E. Cardinali Ursini nuncupato tunc Sedis Apo- 

stolicae apud tunc temporis Regem Neapolis de Latere Legato, ordinaria, 
seu etiam delegata, et successive a fel. rec. Paulo Papa II Praedecessore nostro 
Apostolica auctoritate respective confirmatam, usque ad Concilii Tridentini 
celebrationem penitus siluerunt. Et pro eo quod post huiusmodi celebratum 
Concilium tunc existens Episcopus luvenacen. crediderat,se vigore decreto- 
rum Concilii huiusmodi, illico collegiatam Ecclesiam huiusmodi visitare posse, 
pax illa, quae iamdiu perduravit, non ultra effluxerit, imo praemissorum 
ratione antiquis controversiis et dissensionibus huiusmodi novis suppeditatis 
viribus, lis et causa in Romana Curia, et Causarum Palatii nostri Apostolici 
Auditorio, coram certo illius Auditore introducta fuerit, quae ob emanatam 
ab eodem Auditorio et certo illius Auditore praedicto Decisionem, qua Epi- 
scopo luvenacen. pro tempore existenti ius Collegiatam Ecclesiam ipsam 
visitandi concedebatur, usque ad recentiora tempora in eodem Auditorio 
summa contentione perduravit. 

8 3. Novissime vero piae memoriae Benedictus Papa XIII etiam Prae- 
decessor noster, cui tunc existens Episcopus luvenacen. exposuerat, quod lis 
huiusmodi antiquitus orta, et adhuc tunc indecisa pendens, nedum Episcopo 
Iuvenacen. et Archipresbytero praedictis, nec non Clero et Populo dicti Oppidi 
pro tempore respective existentibus, nimis dispendiosa dignoscebatur, sed 
Divino cultui, et animarum profectui, bonoque regimini, et spirituali gubernio 
praedicti populi grave damnum afferebat, liti et causae huiusmodi finem 
imponere, pacemque et tranquillitatem Personis Ecclesiasticis summopere con- 
sentaneam inter praedictos tunc existentes Episcopum luvenacen. et Archi- 
presbyterum dictae Collegiatae Ecclesiae confovere cupiens, litem et causam 
huiusmodi ad se avocaverit, easque penitus et omnino extinxerit, ac praedictis 
Episcopo luvenacen. et Archipresbytero dictae Collegiatae Ecclesiae tunc et 
pro tempore existentibus perpetuum silentium desuper imposuerit, ac deter- 
minatam quamdam iurisdictionem pro tempore existenti Episcopo luvenacen. 
concesserit, videlicet: quod Oppidum Terlitii foret et esset in Dioecesi et 
de Dioecesi Iuvenacen.; ideoque ad praedictum Episcopum luvenacen. pro 
tempore existentem spectaret et pertineret: I. Ius visitandi iure ordinario. 
I. Visitandi etiam Archipresbyterum iure delegato. III. Procedendi in causis 
Matrimonialibus. IV. Etiam in causis criminalibus non levibus. V. Per se 
ipsum ad Ordines sacros promovendi sine testimonialibus Archipresbyteri. 
VI. Vel Dimissorias concedendi pro promovendis ad eosdem Ordines. VII. Con- 
ferendi Beneficia curata et Cappellanias habentes annexam curam Animarum 
et respective concedendi institutionem authorizabilem. VIII. Destituendi et 
excommunicandi, interdicendi, e£ mulctandi ; omnia alia faciendi, et exercendi 
omnes et quoscumque alios actus pertinentes ad Episcopum ; qui Vicarium 
sibi in spiritualibus in dicto Oppido Terlitii, pro suae Episcopalis iurisdi- 
ctionis nomine ipsius Episcopi exercitio, deputare teneretur, cum obligatione 
utendi carceribus Ecclesiasticis in eodem Oppido Terlitii pro custodiendis in 
eis dumtaxat delinquentibus ipsius Oppidi Terlitii, exceptis tantummodo his, 
quae declarabantur competere, et respective concedebantur Archipresbytero. 
Tunc existenti vero Archipresbytero, eiusque in Archipresbyteratum succes- 
soribus similiter iurisdictionem, ut infra, concessit; nempe Archipresbyterum 

fore immediate subiectum Sedi Apostolicae, ideoque exemptum à iurisdictione 
Episcopi, ordinaria dumtaxat, non autem delegata; et propterea illum teneri 
praestare obedientiam Episcopo in actu Visitationis iure delegato faciendae 
quoad ipsum ; eidemque Archipresbytero competere ius instituendi, et respe- 
ctive conferendi Beneficia Ecclesiastica, e£ Canonicatus Ecclesiae Terlitien. in 
Mensibus et Vacationibus Sedi Apostolicae non reservatis, non tamen Beneficia 
quaecumque curata, aut quomodolibet annexam curam Animarum habentia ; 
lurisdictionem procedendi in causis civilibus ad Forum Ecclesiasticum spe- 
ctantibus in prima instantia, cum hoc quod appellatio devolveretur ad Epi- 
scopum luvenacen.; in criminalibus levibus dumtaxat, in quibus poena de 
iure non esset corporis afflictiva, et pro his imponendi et applicandi mulctas, 
iuxta formam praescriptam a Concilio Tridentino; cum declaratione, quod 
Archipresbyter, Ecclesiastici, et Ecclesia Terlitien. sint exempti a subsidio 
charitativo, et quarta Canonica; et cum Indulto pro Archipresbytero utendi 
Pontificalibus, benedicendi Paramenta, Vasa, et omnia alia sacra utensilia, in 
quibus sacra unctio non interveniret; et interveniendi in Synodo tam Dioe- 
cesana, quam Provinciali; ac demum nominandi, deputandi, ac benedicendi 
Concionatores, quatenus nominatio ad alios non pertineret; cum hoc tamen, 
quod super posteriori concessione huiusmodi tunc existenti Archipresbytero, 
eiusque successoribus praedictis, per dictum Benedictum Praedecessorem 
tunc, ut praefertur facta, literae Apostolicae expediri deberent; quae subinde, 
praefato Benedicto Praedecessore nostro de medio sublato, a recolendae me- 
moriae Clemente Papa XII, pariter Praedecessore nostro ad praefati summi 
Apostolatus apicem successive assumpto emanarunt, ac alias, prout in singulis 
Benedicti et Clementis Praedecessorum huiusmodi tunc desuper confectis 
literis plenius respective continetur. 

S 4. Ipso autem Clemente Praedecessore ad praedicti summi Apostolatus 
apicem, ut praefertur, assumpto, tunc existens Archipresbyter, ac Capitulum 
et Canonici dictae Collegiatae Ecclesiae, nec non Populus dicti Oppidi, ad 
nostrum Signaturae Gratiae Tribunal recursum habuerint pro petenda ape- 
ritione oris adversus praedictas literas eiusdem Benedicti Praedecessoris, nec 
non remissione causae ad Rotam. Quibus obtentis, causaque in eodem Audi- 
torio coram dilecto Filio Nostro Mario tituli Sanctae Priscae S. R. E. Presby- 
tero Cardinali Millino nuncupato, tunc Auditorii huiusmodi Decano, noviter 
proposita, idem Auditorium, praevia desuper emanata Decisione, fuit in sensu, 
quod praedictae eiusdem Benedicti Praedecessoris literae essent exequendae; 
quae quidem decisio, mediante alia decisione coram dilecto etiam Filio Nostro 
Carolo Tituli Sanctae Mariae in Ara Coeli nuncupatae eiusdem Sanctae Roma- 
nae Ecclesiae Presbytero Cardinali Rezzonico nuncupato tunc uno ex Audi- 
torii huiusmodi Auditoribus edita, confirmata remansit. Sed quia, circa modum 
eiusdem Benedicti Praedecessoris literas huiusmodi exequendi, graves in prae- 
dicto Auditorio ex utraque parte difficultates, et non modicae etiam praeten- 
siones insurrexerant; proinde nonnullae aliae decisiones super variis punctis 
et dubiis desuper propositis hinc inde favorabiles emanaverint ; et licet gra- 
vissimae expensae ratione litis causae huiusmodi in eodem Auditorio factae, 
utramque partem ultro citroque defatigassent; nihilominus ipsae partes litibus 

perniciose captae, novas lites in aliis dictae Curiae Tribunalibus, quae adhuc 
pendent indecisae, introducere curaverint, litesque huiusmodi, ultra dispendia, 
quae utrique parti, ut praemittitur, attulerunt, plura iurgia, contentiones, 
rixas, et scandala, aliaque plura mala inter personas Ecclesiasticas, et saecu- 
lares, in maximum Ecclesiasticae disciplinae detrimentum, concitaverint, ita 
ut ex rerum confusione brachii saecularis auxilium pro sedandis tumultibus, 
et delinquentibus puniendis, opus fuerit quandoque invocare. 

8 5. Ipse vero Antonius Archipresbyter praemissorum ratione motus, ad 
Cleri et Populi huiusmodi calamitates et infortunia eliminanda, ac politiam 
Ecclesiasticam omnimode restituendam, eidem Paulo Episcopo proposuerit, 
quod si dicta Collegiata Ecclesia in Cathedralem Ecclesiam Apostolica autho- 
ritate per Nos ut infra erigeretur, et illa sic erecta Ecclesiae Iuvenacen. aeque 
.principaliter uniretur, ipse Antonius Archipresbyter firmam spem habebat, 
quod ex erectione et unione huiusmodi Ecclesiastica disciplina praedicta in 
pristinum restitui, necnon dispendia, ac turbationes, et scandala huiusmodi 
penitus cessare respective deberent. Cui propositioni ipso Paulo Episcopo 
assentiente, nonnulla capita conventionum, et conditionum, erectionem, et unio- 
nem praedictas, per Nos ut infra faciendas, concernentia, Paulus Episcopus, ac 
Antonius Archipresbyter praedicti efformaverint; et quemadmodum ad praedi- 
ctam Ecclesiam Iuvenacen., dum illa pro tempore vacat, nominatio Personae 
idoneae Romano Pontifici pro tempere existenti facienda ad carissimum in 
Christo Filium Nostrum Carolum utriusque Siciliae et Hierusalem Regem 
Illustrem ex Privilegio Apostolico, cui non est hactenus in aliquo derogatum, 
spectare dignoscitur, bon. mem. Traianus, dum viveret, praedictae Sanctae 
Romanae Ecclesiae Cardinalis de Aquaviva nuncupatus, tunc etiam, dum vive- 
ret, Regnorum utriusque Siciliae et Hierusalem apud Nos et Sedem Apostoli- 
cam Protector, eiusdem Caroli Regis preces super praemissis Nobis exhibuerit; 
Nosque preces ipsas benigne suscipientes, negotium huiusmodi Congregationi 
Consistoriali discutiendum remiserimus; quae quidem Congregatio Consisto- 
rialis Particularis sub die vigesima octava Mensis Februarii anni proxime prae- 
teriti respondit: Pro gratía erectionis novae Cathedralis iuxta modum et condi- 
tiones praescribendas : et ad RR. PP. DD. Datarium, et Auditorem Sanctissimi, 
una cum Secretario Congregationis pro erectione. Et rescripti huiusmodi vigore, 
dilecti pariter Filii Magistri loannes lacobus Millo Datarius Noster, et Clemens 
Argenvilliers Auditor etiam Noster, nec non Nicolaus Antonellus praedictae 
Congregationis Secretarius, insimul congregati sub die vigesima tertia Mensis 
Aprilis eiusdem anni proxime praeteriti, per certa tunc edita Capitula eorum 
sensum pro animi Nostri instructione desuper aperuerint. 

S8 6. Nos igitur, attentis praemissis, et ex voto eiusdem Congregationis, 
aliisque de causis animum nostrum moventibus, Paulo Episcopo, et Antonio 
Archipresbytero praedictis, nec non Capitulo, ac Clero, et Populo dicti Oppidi 
specialem gratiam facere volentes, ipsosque et eorum quemlibet a quibusvis 
excommunicationis, et, non tamen quoad dictum Paulum Episcopum, suspen- 
sionis et interdicti, aliisque Ecclesiasticis sententiis, censuris, et poenis a iure 
vel ab homine quavis occasione et causa latis, si quibus quomodolibet inno- 
dati existunt, ad effectum praesentium tantum consequendum, harum serie 

absolventes, et absolutos fore censentes, ac pacem et tranquillitatem iamdiu a 
litibus et dissensionibus huiusmodi sublatas in pristinum restituere cupientes, 
omnibusque et singulis praemissis Nobis sic, ut praemittitur, expositis, pro 
verificatis et plenarie expressis habentes: Motu proprio, et ex certa scientia, 
deque Apostolicae potestatis plenitudine, lites et causas quascumque super 
iurisdictione praedicta in eodem Auditorio, et quibusvis aliis Romanae Curiae 
praedictae Tribunalibus coram quocumque ludice, in quocumque statu, et 
quacumque instantia, inter modernos, et tunc existentes Episcopum Iuvena- 
cen., et Archipresbyterum dictae Collegiatae Ecclesiae a pluribus annis intro- 
ductas, et adhuc indecisas, pendentes ad Nos avocamus, easque penitus et 
omnino extinguimus; ac Paulo Episcopo et Antonio Archipresbytero prae- 
dictis, omnibusque aliis et singulis Personis, etiam speciali nota dignis, in lite 
et causa praedictis interesse quomodolibet habentibus, seu habere praeten- 
dentibus, perpetuum silentium imponimus ad praemissorum validissimum 
effectum. 

8 7. Nec non etiam, pro eo, quod, sicut accepimus, praedictum Oppidum 
Terlitiense, iam Civitatis nomine decoratum existit, ac inter potissima Loca, 
Urbesque Provinciae Baren. ob eius amplitudinem, situs amoenitatem, rerum 
ad victum necessariarum copiam, aedificiorum elegantiam, Civium nobilita- 
tem, Populique multitudinem ad septem millium circiter numerum ascen- 
dentem ; duo Religiosorum Coenobia, ac alterum insigne et numerosum 
Sanctimonialium sub Regula Sanctae Clarae Monasterium ; Montem item 
Pietatis, atque pro alendis pauperibus, et curandis aegrotis, excipiendisque 
Peregrinis, insigne Xenodochium ; undecim Laicorum Congregationes, sive 
Oratoria, conspicuum merito censetur; illiusque insignis Collegiata Ecclesia 
praefata, quae omnes alias Provinciae huiusmodi in maioritate antecellit, 
utpote exornata quinque navibus, Altaribus octo, Throno fixo, ac Choro cum 
stallis superioribus et inferioribus praeclare dispositis; celebre organo, Sacri- 
stiis duabus, quibus privata Cappella alio Altari constructa adnectitur, ac 
simul alta ac speciosa campanilis mole, nec non pluribus abundans reddi- 
tibus, ac satis superque sacris vasis et supellectibus variis, etiam ad Ponti- 
ficalia exercenda necessariis, maxime iis in argento elaborato confectis locu- 
pletata, procul dubio Ecclesiis Cathedralibus eiusdem Provinciae comparari 
certo potest; eiusdemque Collegiatae Ecclesiae Capitulum quatuor Dignita- 
tibus, Archipresbytero scilicet, qui Pontificalibus insigniis, ut praefertur, deco- 
ratus in qualitate Praelati prope ipsam Collegiatam Ecclesiam in Palatio 
nimis amplo suum habet incolatum; uno Primicerio, et duobus Cantoribus, 
ac vigintiduobus Canonicis, ac supra septuaginta Participantibus, qui una 
cum huiusmodi Dignitates inibi obtinentibus, et Canonicis praefatis, servata 
statutorum eiusdem Collegiatae Ecclesiae, in ea pro Divinis Officiis absol- 
vendis inserviunt, referta dignoscitur. 

8 8. Collegiatam Ecclesiam praedictam, illiusque titulum, denominatio- 
nem, naturam, et essentiam Collegiatae, ita ut illa ex nunc Collegiata esse 
desinat, et illa uti talis amplius denominari, inscribi, censeri, vel reputari non 
possit, Apostolica auctoritate perpetuo supprimimus, et extinguimus ; illisque 
sic per Nos, ut praefertur, suppressis et extinctis Collegiatam Ecclesiam ipsam 

in Cathedralem Ecclesiam Terlitiensem nuncupan., sub eadem invocatione 
Beatae Mariae Virginis in Coelos Assumptae, et Sancti Michaelis Archangeli 
dicta Apostolica authoritate perpetuo erigimus, eamque sic erectam Ecclesiae 
Iuvenacen. aeque principaliter etiam perpetuo unimus, ita ut in posterum 
eadem Collegiata Ecclesia dicti Oppidi per Nos, per praesentes, ut praefertur, 
suppressa et extincta, et in Ecclesiam Cathedralem Terlitien., etiam per prae- 
sentes, ut praefertur, erecta, ac etiam, ut praefertur, dictae Ecclesiae luvenacen. 
aeque principaliter unita, Concathedralis cum eadem Ecclesia Iuvenacen. esse 
et recognosci debeat; neque una alteri subiecta sit, sed ambae sint indepen- 
denter et aeque principaliter unitae; dictusque Paulus Episcopus utrique 
Ecclesiae huiusmodi praesit, ac Iuvenacen. et Terlitien. Episcopus censeatur 
et sit. Ipsaque Ecclesia Terlitien. in Ecclesiam Cathedralem per Nos per prae- 
sentes, ut praefertur, erecta, dictaeque Ecclesiae Iuvenacen. pariter, ut prae- 
fertur, aeque principaliter unita omnibus facultatibus, exemptionibus, prae- 
rogativis, honoribus, et iuribus, quae ad Ecclesias Cathedrales, et praesertim 
ad Ecclesiam luvenacen. pertinent, sub inírascriptis tamen conditionibus, 
fruatur, et gaudeat. Ac nominatio Personae idoneae Romano Pontifici pro 
tempore existenti facienda, quae ad praedictum Carolum Regem ad ipsam 
Ecclesiam luvenacen., ut praefertur, pertinere dignoscitur, deinceps simul ad 
utramque Ecclesiam Iuvenacen. et Terlitien. per Nos per praesentes, ut prae- 
fertur, aeque principaliter unitas, ad eundem Carolum Regem spectare digno- 
scatur. 

8 9. Cum hoc tamen, quod in omnibus, et quibuscumque actibus, etiam 
respicientibus Ecclesiam Terlitien. etc. praeferatur semper denominatio Eccle- 
siae Iuvenacen. Et Episcopi ad praedictas Ecclesias Iuvenacen. et Terlitien. 
sic, ut praefertur, aeque principaliter unitas pro tempore nominandi, et 
respective Apostolica authoritate praedicta promovendi, possessionem semper 
et in perpetuum capiant prius in Ecclesia Iuvenacen. et deinde in altera 
Terlitien. atque ita in perpetuum servetur. Nec non duos Vicarios in spiri- 
tualibus generales, unum videlicet pro Iuvenacen. et alterum pro Terlitien. 
respective Ecclesiis, sic, ut praefertur, aeque principaliter unitis, etiam per- 
petuo debeant deputare, qui iurisdictionem, dependenter tamen ab Epi- 
scopo pro tempore existente, exerceant. Tempore vero vacationis Sedis 
Episcopalis, Capitulum Ecclesiae Terlitien., perinde ac illud Ecclesiae Iuve- 
nacen. proprium Vicarium Capitularem iurisdictionem suam independenter 
a Vicario Capitulari luvenacen. exercere debentem eligat. Vicarius autem in 
spiritualibus generalis Ecclesiae Terlitien. iudicabit reos et delinquentes in 
carceribus Curiae Terlitien. detentos, et in casu dumtaxat avocationis cau- 
sarum, liceat Episcopo pro tempore existenti transferri facere reos ad car- 
ceres Curiae luvenacen., ubi ipse resederit; sed hoc fiat aequa moderatione 
et raro, iustisque de causis, et in rebus arduis et gravioribus. Quodque 
modernus et pro tempore existens luvenacen. et Terlitien. Episcopus, pro 
Ordinationibus Presbyterorum, ac concursibus, super Parochialibus Ecclesiis 
ad formam decretorum Concilii Tridentini habendis, aliisque rebus huius- 
modi, Examinatores Synodales in Ecclesia Terlitien. eligere atque habere 
debeat, a quibus etiam Clerici et Presbyteri Ecclesiae Iuvenacen. examinari 

possint, si, dum Episcopus pro tempore in Civitate Terlitien. resederit, opus 
fuerit: et e converso idem servetur, quando Episcopum in Civitate Iuvena- 
cen. residere contigerit. Ipseque modernus, et pro tempore existens luve- 
nacen. et Terlitien. Episcopus temporibus ab eodem Concilio Tridentino 
praescriptis in Ecclesia Cathedrali Iuvenacen. residere teneatur. Curet tamen 
residere etiam in Ecclesia Cathedrali Terlitien. signanter in aliquibus diebus 
solemnioribus. Pro cuius habitatione, habita per modernum Episcopum 
Ecclesiae Terlitien. possessione, tradantur Aedes Archipresbyterales, quae in 
eius et pro tempore existentis Episcopi praedicti plenum dominium transire 
debent cum omnibus earum partibus et membris, exceptis tamen quae locari 
solent, nempe, Piscinae olei, stabula, officina, aliaque huiusmodi, ex quibus 
redditus Mensae Archipresbyteralis constitui consueverunt, quorum fructus, 


redditus et proventus eidem Antonio Archipresbytero inferius reservamus, 


Archivium itidem Archipresbyterale cum omnibus scripturis et documentis 
ad Ecclesiam Terlitien. spectantibus, salvum et integrum servare teneatur; 
neque scripturas alio transferre possit. Quinimo Capitulum Ecclesiae Ter- 
litien. quocumque tempore a Custode Archivii huiusmodi pro tempore ratio- 
nem officii sui et scripturarum eius fidei commissarum reposcere possit et 
valeat. Ac modernus et pro tempore existens Episcopus lIuvenacen. et Ter- 
litien. ex quocumque titulo, causa, vel praetextu, etiam constructionis, aut 
refectionis Aedificiorum, monumenta, insignia, lapides et inscriptiones ad 
praeteritos Archipresbyteros et Capitulum  Terlitien. spectantes nunquam 
amovere, delere, aut deformare possit. Sed et teneatur in novis Aedificiis 
constituendis, vel veteribus restaurandis, fideliter reponere et conservare. 
Quodque unicam Synodum Dioecesanam habeat. Prima autem, quae post 
praesentis gratiae concessionem pro utraque Dioecesi celebrabitur, habeatur 
in Ecclesia Iuvenacen.; et deinde liberum sit Episcopo pro tempore existenti 
eamdem Synodum in una vel altera Ecclesia, seu Iuvenacen. seu Terlitien. 
congregare; et in ea, quoties illam haberi contigerit, Capitulum Iuvenacen. 
semper praecedat Capitulo Terlitien. Dicto vero moderno et pro tempore 
existenti Iuvenacen. et Terlitien. Episcopo, donec praedictus Antonius Archi- 
presbyter infrascriptos fructus, sibi ut infra reservandos, perceperit, a nunc 
et pro tempore existentibus Capitulo, et Canonicis, ac Locis piis Terlitien- 
sibus centum ducati Regni Neapolitani etc. annuatim persolvantur, absque 
eo quod modernus et pro tempore existens Iuvenacen. et Terlitien. Episcopus 
praedictus aliquid aliud praetendere possit; non comprehensis tamen in 
eisdem centum ducatis monetae praedictae, iuribus Curiae, aliisque ex literis 
patentibus collationis Beneficiorum Ecclesiasticorum, Canonicatuum, et Digni- 
tatum provenientibus, quae a die captae possessionis, ad modernum, donec 
vixerit, ac Iuvenacen. et Terlitien. Ecclesiis praedictis praefuerit, et deinde 
ad pro tempore existentem Iuvenacen. et Terlitien. Episcopum pertinebunt. 
Ipseque modernus et pro tempore existens Iuvenacen. et Terlitien. Episcopus, 
pro visitatione Ecclesiarum, et Locorum piorum Civitatis Terlitien., nullam 
procurationem exigere possit. Sed pro Cathedratico et Synodatico, ac sub- 
sidio charitativo, et pro quocumque alio titulo, ac iure, percipere debeat 
annuos ducatos quadraginta eiusdem monetae etc, quin ullum subsidium 

charitativum a nunc et pro tempore existentibus Capitulo, et Canonicis 
eiusdem Ecclesiae Terlitien., praeter ipsos ducatos quadraginta monetae 
praedictae, praetendere queat; adeo ut sit in arbitrio et libera voluntate 
eorumdem Capituli et Canonicorum, ac Civium Terlitiensium, ea, quae ab 
Archipresbyteris pro tempore exigi hoc nomine solebant, illi, si velint, sub- 
ministrare. Post decessum tamen, seu ad alicuius Ecclesiae regimen promo- 
tionem dicti Antonii Archipresbyteri, quem dictus Paulus Episcopus tam 
proprio, quam in praefatis luvenacen. et Terlitien. Ecclesiis successorum 
suorum nomine, tum etiam Deputati Capituli et Canonicorum, ac Commu- 
nitatis Terlitien. in pacifica perceptione eorumdem fructuum sibi, ut prae- 
fertur, inferius reservandorum non molestandi se obligarunt, in ipsorum 
fructuum perceptione, et fruitione modernus, et pro tempore existens Iuve- 
nacen. et Terlitien. Episcopus succedat, non comprehensa tamen in eisdem 
fructibus ea portione, quam nunc ex bonis ad Capitulum et Canonicos 
Ecclesiae Terlitien. spectantibus dictus Antonius Archipresbyter percipit; 
sed ea integre, atque omnino, cum omnibus suis fundis, ad eosdem Capi- 
tulum, et Canonicos Terlitien. revertatur. 

[Bened. XIV Bull. tom. 3, p. 106-120]. 


404. 
Benedictus XIV, ep. encycl. Inter praeteritos, 3 dec. 1749. ! 


& 1. Inter praeteritos, ac praesentes labores nostros in eum potissimum 
tinem a Nobis susceptos, ut imminens iam magni lubilaei Annus ea, qua par 
est, pietate celebretur, et Fideles Christi spiritualem S. Indulgentiae fructum 
consequantur, non postremo loco habenda est ea, quam adhibuimus, cura, 
ut libros de Anni Sancti Iubilaeo pertractantes, qui numero pauci non sunt, 
consuleremus. In hisce vero libris perlegendis illud animadversum a Nobis 
est, quod inter eorum Auctores, alii quidem sunt, qui in controversiarum 
tractatione ita se gerunt, ut iisdem discutiendis, ac resolvendis, vel ad eorum 
scripta tantummodo attendant, qui aetate praecesserunt, vel de propositis 
quaestionibus ex eo, quod sibi ac propriae intelligentiae magis conveniens 
videatur, pronuntient, nulla interim attentione adhibita ad Summorum Pon- 
tificum Constitutiones, quibus Anni Sancti Iubilaeum Christifidelibus indi- 
citur, et in quibus inserta quaedam verba reperiuntur, quorum beneficio 
quaestiones ante exortae commode et opportune explanantur. Alii contra, 
earundem Constitutionum verba accurate considerantes, dum illa rite pon- 
derare non praetermittunt, ex eisdem quaestionum ipsarum solutiones dedu- 
cunt, atque eas difficultates de medio tollunt, quae ab illis excitatae fuerant, 
qui vel ante scripserunt, quam Constitutiones ipsae prodirent, in quibus 
opportuna verba inserta sunt, quorum vigore excitatae iam difficultates 
evanescunt; vel qui si posterius scripserunt, nullam in scribendo, ut par 


1 Ad Poenitentiarios et Confessarios pro Anno Sancto in Urbe deputatos. 

erat, adhibuerunt ad Pontificiarum Constitutionum verba mentis applicatio- 
nem. Hunc, qui prope iam instat, Magni Iubilaei Annum, si Divinae Maie- 
stati placuerit vitam nostram ad illud usque tempus perducere, tertium 
numerabimus ex iis, quos Nos in hac Urbe celebratos vidimus: nec imme- 
mores sumus disputationum, et quaestionum, quae non sine aliqua conten- 
tione agitabantur inter Confessarios, Romae primum, deinde etiam foris, 
postquam, peracta hic Anni Sancti celebratione, Iubilaeum ad alia loca trans- 
mittitur. Ea igitur de causa, Nos opportunam operam dedimus, primum ut 
in Constitutionibus, quas de Anni Sancti Iubilaeo publicavimus, ea verba 
inseremus, quae non minus a Nobis, quam ab iis Doctoribus, qui ante 
Nos scripserunt, talia reputantur, quae excitatas prius difficultates, vi sua 
dissolvant; deinde vero, cum quaestiones aliquae adhuc indecisae remane- 
rent, quae a solis verbis in Constitutionibus insertis solutae dici non pote- 
rant; aliquot etiam pro hisce Declarationes facere non praetermisimus. Non 
tamen idcirco Nobis certo pollicemur, omnia Nos omnino dubia diluisse, 
quae suboriri possint hominibus ingenio nimis ad Methaphysicas subtili- 
tates prono, quae quidem, quantum in speculativis rebus afferunt usum, 
tam magno sunt in Moralibus Disciplinis incommodo. Illud tamen speramus, 
tantum Nos hac via profecisse, ut per eam aliis, quibus plusquam Nobis 
otii sit, liberior ac latior ad iter persequendum semita recludatur. Ut vero 
haec quaecumque egimus, ac meditati sumus, in caeterorum commodum, 
et in praecipuam Confessariorum praesertim, et eorum, qui animarum curam 
gerunt, utilitatem evadant; ad Vos, Dilecti Filii, Encyclicas hasce nostras 
Litteras dirigimus, adimplentes hoc modo, quod polliciti sumus in Consi- 
storiali Allocutione nostra, quam in Consistorio die 5 Maii vertentis anni 1740 
a Nobis habito pronunciavimus.! Atque ut etiam confusio omnis removeatur, 
et debito ordine procedatur, de qualibet Constitutione super Anni lubilaei 
Sancti per Nos ad praesentem usque diem publicata singillatim agemus. 


I. 


De Apostolica Constitutione, quae incipit: Peregrinantes, in qua zndicitur 
Universale Iibilaeum Anni Sancti, publicata die 15 Maii, in Festo Domi- 
nicae Ascensionis, 1749.? 


8 2. In hac Constitutione nostra haec, quae subiicimus, verba leguntur: 
Vere. poenitentibus, et. confessis, sacraque Communione refectis. Primi Nos 
omnium sumus, qui Confessioni Communionem adiecimus, eam inter opera 
illa comprehendentes, quae ad consequendas Anni Sancti Indulgentias 
iniuncta sunt atque praescripta. Quae vero Nos causae moverint, ut prae- 
dicta verba adiungeremus, eas in Consistoriali Allocutione nostra expressi- 
mus, quae in Consistorio die 5 Maii anni 1749 habito a Nobis pronunciata 
tuit. Neminem autem arbitramur futurum, qui eam in medium quaestionem 
adducat, num videlicet sub nomine Sacrae Communionis, Sacramentalis 


! Cf. Bened. XiV Bull, tom. 3, p. 125-128. 
? Cf. N. 399, 

Communio, an vero Communio spiritualis intelligatur; quoniam Sacrum 
Tridentinum Concilium, Sess. 13, cap. 8 trium Communionum mentionem 
facit, videlicet solius Sacramentalis, quae Communio est illorum, qui eam 
in peccato lethali recipiunt; solius Spiritualis, quae illorum est, qui summo- 
pere cupientes Panem Eucharisticum gustare, viva fide, quae per dilectionem 
operatur, spiritualis illius fructus atque utilitatis participes fiunt; et Sacra- 
mentalis simul ac Spiritualis, quae est illorum, qui prius ifa se probant et 
instruunt, ut vestem nuptialem induti ad divinam Mensam accedant. Nos sub 
sacrae Communionis nomine Sacramentalem simul ac Spiritualem Commu- 
nionem intelleximus, atque intelligimus, cum sensus verborum obvius hic 
plane sit; neutiquam rati, rem tam absurdam cuiquam in mentem venire 
posse, ut sub nomine sacrae Communionis, sola Sacramentalis Communio 
intelligi possit; quemadmodum etiam opportune a Patre Passerino, de Indul- 
gentiis, quaest. 43 et 44 animadversum fuit; licet ipse scriberet quidem post 
damnationem ab Alexandro VII die 7 Septembris 1665 prolatam illius pro- 
positionis: Qui facit Confessionem voluntarie nullam, satisfacit praecepto 
Fcclesiae ; sed scriberet ante damnationem promulgatam a Venerabili Servo 
Dei Innocentio XI die 2 Maii 1679 in alteram propositionem: Praecepto corm- 
munionis annuae satisfit per sacrilegam Domini manducationem. 

8 3. In celebri illa Bonifacii VIII Constitutione, quae incipit Anfiquorurm, 
sub titulo de poenitentiis et remissionibus, in Extravagan. commun., ubi indicit 
Iubilaeum Anni Sancti, haec verba leguntur: vere poenitentibus, et confessis, 
vel qui vere poenitebunt et confitebuntur ; et in Extravaganti Unzgenitus Cle- 
mentis VI eodem libro, et sub eodem titulo haec alia leguntur verba: vere 
poenitentibus, et confessis. Ex hisce autem verbis gravis est controversia 
quodam tempore excitata, num ad Indulgentiae consecutionem confessio 
in voto sufficiens sit, an vero confessio iz re requiratur; quod idem est ac 
si diceretur, utrum ad consequendam Indulgentiam peccata Sacerdoti actua- 
liter confiteri necessarium sit, an vero satis sit ea cum intimo doloris sensu, 
et sincero contritionis actu detestari cum contitendi proposito, confessionem 
interim in aliud tempus differendo, ac in Pascha praesertim, quo tempore 
unusquisque Fidelium, lege ab Ecclesia praescripta, sacram recipere Com- 
munionem obligatur. 

S 4. Indicata tantum, verum non decisa huiusmodi quaestio est a Card. 
de Lugo, de Poenit., disp. 27, sect. 6, num. 94. Nos eam rite ac secundum 
leges discussam reperimus. Ludovicus Bologninus Canonici Iuris Doctor illu- 
stris famae, in suo de Indulgentiis Tractatu, in eam inclinat sententiam, quod 
contritionis actus cum praedicto proposito coniunctus, sufficiens sit. Felinus 
Sandeus, vir suis supra lus Canonicum scriptis item insignis, in eo, quem 
scripsit de Indulgentia plenaria Tractatu, in eandem pariter sententiam pro- 
pendet; verum contrariam tutiorem esse affirmat. Bolognini, et Felini opera 
in Tractatibus, qui vulgo Magni dicuntur, sunt impressa tom. 14. edition. 
Venet. ann. 1584, pag. 145 a tergo, et pag. 158 a tergo. Silvester vir in 
Theologica Facultate praeclarus in sua summa in verb. Indulgentia, n. 20, 
postquam propriam in eam sententiam propensionem ostendit, quod sulfi- 
ciat confessio iz Vofo; eos qui Indulgentias consequi volunt, ad actualem 

Confessionem consilio suo excitat, atque in ea pariter sententia est Vene- 
rabilis Cardinalis Bellarminus, tom. 2, Controversiarurm, lib. 1, de Indulgentiis, 
cap. 13, 8 Tertia quaestio; Sanctarellus, Variar. resolut., quaest. 76, a num. 7, 
usque ad num. 23, Auctores, qui pro utraque stant opinione, diligenter 
colligit et accurate, ipse tamen ad consecutionem Indulgentiae Anni Sancti 
actualem Confessionem requirit. Nos ad Auctores ab ipso collectos lohannem 
Baptistam Pauliani, lib. 3, cap. 2, pag. 147 et seqq. addemus, qui super 
Iubilaeo Anni Sancti a Iulio III publicato scripsit; qui quidem Auctor ex 
vi verborum vere poenitentibus, et confessis actualem Confessionem requiri 
contendit. 

8 5. Navarrus tam celebris, qui olim opinionem, quae sufficientem esse 
vult Confessionem iz vofo, secutus fuerat, Cardinalis Caietani auctoritate 
permotus, in suo de lubilaeo Tractatu, Nofabil. 18, num. 1 et seqq. et 
num. 6 eam prorsus abiecit, et alterius opinionis sectator evasit, quae 
requirit Confessionem actualem, quamque Fidelibus magnae spiritualis uti- 
litatis occasionem dedisse cognoverat. Pater Viva, de lubilaeo, quaest. 8, 
art. 3, qui per occasionem lubilaei Anni Sancti ab Innocentio XII publicati 
scripsit, et Pater Constantini in suo Tractatu, part. 2, art. 5, de Anno Iubi- 
laei a Benedicto XIII indicti, considerant, quod sub verbo vere poenitentibus 
comprehenduntur peccatores contriti; verum quoniam ad verba vere poeni- 
fentibus adduntur haec alia, e£ confessis, in hisce ultimis actualis Confessio 
exprimitur atque praescribitur. 

S 6. Dici autem potest, quod huiusmodi opinio facta iam sit sententia 
Sanctae Sedis; nam cum in Congregatione Indulgentiarum propositum, et 
quaesitum esset, num videlicet, quemadmodum Missionarii, qui in regionibus 
Infidelium morantur, licite Sanctam Missam celebrant, praemisso contritionis 
actu ob grave aliquod, quod admiserint, peccatum, cum non adsit Confes- 
sarius, nec debeant die Festo Fideles Missa privari; ita consequendi Indul- 
gentias, quae concedentur vere poenitentibus, et confessis capaces dicendi 
sint facientes actum contritionis, nec praemittentes Confessionem ; Congre- 
gatio praedicta respondit, nequaquam eos esse capaces, verum Summo Pon- 
tifici supplicari debere, ut nova eos gratia capaces reddat, ut, non facta 
actuali Confessione propter deficientiam Confessarii, solo contritionis actu 
ad consequendas Indulgentias habiles evadant. Hanc vero resolutionem Cle- 
mens XII Praedecessor Noster approbavit, et gratiam impertitus fuit. Docu- 
menta referuntur in Opere P. Theodori eiusdem Congregationis Indulgen- 
tiarum Consultoris, de Indulgenft., part. 1, cap. 11, art. 5, in fine. 

S8 7. Nos hac formula vere poenitentibus, et confessis, Confessionem 
actualem intelleximus, semperque intelligemus, quam inter praescripta, et 
adimplenda opera ad consequendas Indulgentias necessaria reponimus. 
Dicere, quod sic intelleximus, et intelligimus, sufficiens fortasse fuisset; 
verum quae ante exposuimus, ea de causa exponere opportunum existi- 
mavimus, ut fundamenta agnoscantur, quibus nostra innixa sententia est. 

III. 


De Apostolica Constitutione, quae incipit : Convocatis, signata sub die 25 No- 
vembris 1749. ! 


S Ill. 


De Facultatibus Minorum Poenitentiariorum circa vota, contentis in. Consti- 
tutione: Convocatis. 


8 40. Dum lubilaei Annus a praedecessore nostro Alexandro Papa VI 
celebratus fuit, quemadmodum apud Bzovium ad Annum Christi 1500, num. 5, 
videre est, inter alias petitiones, quas Poenitentiarii Minores Pontifici obtu- 
lerunt, ea, quae sequitur, ordine undecima est: Commutatio omnium Voto- 
rum, dempto Continentiae, aut Religionis solemni. Licet autem tunc tempo- 
ris id illis concessum fuerit, certum tamen est, subsequentibus temporibus 
nihil aliud facultatis ipsis tributum esse, quam ut omnia Vota simplicia, 
etiam Apostolicae Sedi reservata, in alia pia Opera commutare dispensando 
possent. 

8 41. Quod idem est ac si dicatur, ipsos potestatem dispensandi in 
Votis solemnibus Castitatis, Paupertatis, et Obedientiae in solemni Religiosa 
Professione, sive in Ordinis Sacri susceptione emissis, minime habere. Haec 
autem sola solemnia Vota sunt; quum alia omnia Vota, licet publice facta, 
simplicia Vota sint, secundum Bonifacii VIII Decretalem, cap. unic., de Voto, 
et Voti redemptione, in sexto; et communem Auctorum sententiam apud 
Pontas in verbo Votum, im princip., posse vero e contrario omnia alia 
simplicia Vota, licet S. Sedi reservata, in alia pia opera, dispensando, com- 
mutare. 

8 42. Sanctus Thomas 2, 2, quaest. 88, art. 12, ad tertium, duorum dum- 
taxat simplicium Votorum Summo Pontifici reservatorum mentionem fÍacit, 
Continentiae, et Peregrinationis Terrae Sanctae ; idcirco autem duorum prae- 
dictorum tantum Sanctum Doctorem mentionem fecisse putandum est, quia 
suo forsan tempore illa duo solum reservata Sanctae Sedi fuerant. Crevit 
postea simplicium Votorum numerus, quae Pontifici sunt reservata ; ea autem, 
sicut unicuique probe notum est, Vota sunt Religionem ingrediendi, Perpe- 
tuam continentiam servandi, peregrinationis ad Sanctam Urbem lerusalem, 
ad Sanctuarium Sancti lacobi de Compostella, item ad Urbem Romam visi- 
tandi gratia Basilicas Sanctorum Apostolorum Petri, et Pauli; sive id ex 
consuetudine ortum sit, sive ex subsequenti Canonica dispositione Sixti P. IV, 
registrata in cap. Efsi Dominici, cap. 5, de poenit. et remiss., inter Extravagan. 
Communes. Alii sunt, qui inter Vota Summo Pontifici reservata, Votum adiun- 
gunt visitationis Sanctae Domus Lauretanae; verum huius rei nulla probatio 
occurtit. Alii denique in hac Classe omnia perpetua Vota reponunt ; id quod 
errori locum praebere potest, nisi aliquid addatur. Propositio enim intelligi 
debet de solo Voto perpetuo, quo quis Episcopatum acceptans, obligatio- 
nem suscipit animarum sibi commissarum curam retinendi, iuxta Responsum 

Innocentii III, in cap. Nisi cum pridem, de renuntiatione, ac probatiorum Theo- 
logorum Doctrinam, quemadmodum apud Sylvium in 2, 2 D. T/om., quaest. 8, 
art. 12, conclus. 2 videre est. 

8 43. Super eo, quod hactenus dictum est, nulla, quod sciamus, extitit 
Controversia. Controversia autem, quae alias excitata est, ea fuit, num vide- 
licet Poenitentiarius, qui facultatem absolvendi a Votis simplicibus habet, 
etiam de quinque Sedi Apostolicae reservatis loquendo, possit hac auctori- 
tate uti, quando Vota iuramento confirmata sunt. Quod quidem alii eum 
posse crediderunt, docente Sancto Thoma 2,2, quaest. 89, art. 8 arctius esse 
vinculum Voti, quam iuramenti, ac. proinde, cum Poenitentiarius auctori- 
tatem habeat absolvendi a Voto, dici debere, eumdem habere etiam aucto- 
ritatem absolvendi a Voto per iuramentum confirmato. Alii autem contra 
senserunt; quia, cum in Voto per iuramentum confirmato, duo diversa vincula 
insint, alterum, quod oritur ex Voto, alterum quod ex iuramento; qui habet 
auctoritatem solvendi unum, non habet item auctoritatem alterius dissolvendi, 
nisi individualiter eidem concedatur; cuius rei argumentum desumitur ex eo, 
quod qui per vim coactus Votum fecit, non tenetur illud adimplere; verum- 
tamen ad idem implendum obligatur, si ipsum iuramento confirmaverit ; 
similique ratione, si quis promisit solvere usuras, non tenetur eas solvere, 
cum tamen ad earum solutionem adstringatur, si promissionem iuramento 
confirmaverit; iuxta Decretalem : Debifores, de lureiurando. 

8 44. Eorum auctorum nomina, qui tam pro una, quam pro altera 
stant opinione, videri possunt in Leandro, part. 1, Tractat. 5, de Sacramento 
Poenitentiae, disput. 14, quaest. 101. Azorius porro /zsfifut. moral., tom. 1, 
lib. 11, cap. 10, quaest. 2, utriusque opinionis fundamenta refert, atque ad 
extremum illi adhaeret, quae habendi auctoritatem absolvendi a Votis, pote- 
statem denegat id faciendi, tum cum Vota iuramento confirmata sunt. P. Sirus, 
de Facult. Minor. Poenit., par. 1, cap. 6, dub. 4, Facultatem ad commutanda 
Vota concessam, Vota etiam Iureiurando confirmata comprehendere affirmat. 
Nos autem ad omnem controversiam removendam, inter Facultates Poeni- 
tentiariis Minoribus pro Anno Sancto concessas, S 8 huiusce Constitutionis 
nostrae, illam etiam auctoritatem dedimus, non solum ut possent Vota sim- 
plicia, etiam S. Sedi reservata, in alia pia Opera, dispensando, commutare; 
verum et illud adiecimus, ut id ipsum circa illa Vota facere possent, quae 
Iureiurando confirmata sunt: Omnia ef singula simplicia Vota etiam Sedi 
Apostolicae reservata, etiam iurata, commutare, dispensando, possint in alia 
pia opera; quod quidem a Nobis etiam in citata Constitutione, Pastor bonus, ! 
super Facultatibus Cardinalis Maioris Poenitentiarii, factum est, in qua agendo 
de auctoritate, quae ipsi concedebatur, Vota simplicia S. Sedi reservata in 
alia Opera, dispensando, commutandi, verba, quae sequuntur, adiecimus: 
tametsi privato iuramento confirmata. Pro exemplo nobis fuit circa praemissa, 
id quod a Praedecessore nostro Gregorio Papa XIII erga PP. Societatis lesu 
praestitum fuit. Horum Confessariis Ordinariis ob eorumdem Superioribus 
deputatis, et ab Ordinariis approbatis Paulus III Facultatem commutandi 


' Die 13 apr. 1744, $ 29. - Bened. XIV Bull, tom. 1, p. 319-330. 

Vota concesserat, iis exceptis, quae S. Sedi reservata erant; cum vero dubi- 
tatum esset, num praedicta Facultas Vota comprehenderet iuramento confir- 
mata; Gregorius XIII, salva Pauli III exceptione, auctoritatem etiam ad Vota 
iurata extendit, sicut in Compendio Privilegiorum eorumdem iz verb. Corn- 
mutatio, S 1 videre est. 

S 45. Operae pretium est hic animadvertere, quod Facultates, de quibus 
hactenus pertractatum est, non sunt Facultates commutandi simpliciter, et 
absolute, verum commutandi dispensando ; cum commutatio, et dispensatio, 
res inter se diversae sint. Nam dispensatio obligationem Voti tollit, sine ulla 
alia subrogatione; at simplici commutatione non extinguitur obligatio Voti, 
verum materia Voti transfertur in aliam materiam, quae ipsi subrogatur. 
- P. Sirus in suo Opere superius allegato, par. 1, cap. 6, dub. 2, observat, totum 
id, quod Poenitentiario Facultatis attribuitur, in commutatione mixta cum 
aliqua dispensatione consistere; quodque, sicut sola ac simplex commutatio 
subrogationem exigeret in materiam maiorem, aut saltem aequalem, sic com- 
mutatio mixta cum dispensatione, capax est alicuius moderatae inaequali- 
tatis inter materiam Voti, et materiam subrogatam: Uf principale, scribit 
praefatus Auctor, ponitur: commutare, et ut accessorium iungitur: dispensando, 
ita ut esse debeat essentialiter commutatio, quae de sui natura est in maius, 
vel in aequale, et per accessoriam dispensationem a rigore naturae suae ali- 
quantisper recedat: ergo moderata, et non exorbitans, debet esse inaequalitas 
materiae subrogatae in commutatione Voti, cum accessoria. dispensatio sequi 
debeat naturam sui principalis, scilicet commutationis, eius naturam non mul- 
tum. immutando ; ne quod accessorie ponitur, locum habeat principalis, nempe 
plus dispensando, quam commutando, quod esset contra intentionem Pontificis, 
qui facultatem dat Poenitentiario, ut possit dispensando commutare, non cor- 
mutando dispensare. 

8 46. Permultum ad rem, de qua agimus, duo illa faciunt exempla, quo- 
rum alterum Pontificis est Alexandri III in sua Decretali: Venientis, de Voto, 
in qua valde gravibus de causis Clericum dispensat, qui Voto se obstrin- 
xerat Hierosolymain proficiscendi ad Christi Domini Sepulchrum invisendum; 
Votum tamen in Eleemosynas commutans, eique iniungens, ut per totum 
vitae suae tempus propriis sumptibus far in victu, quam in vestitu paupe- 
rem aleret, dummodo tamen eius facultates ad onus hoc ferendum non 
impares essent. Alterum vero est Innocentii III in Decretali : Magzae, eod. Tit., 
in qua Episcopum Trecensem ab adimplendo Voto dispensat, quod, licet 
improvide, fecerat item Hierosolymam se conferendi, eidem iniungens, ut 
omnes expensas, quas fuerat in eundo, morando, et redeundo facturus, alicui 
Religioso committat in necessarios usus Terrae illius, id est Terrae Sanctae, 
sine diminutione qualibet transferendas; tum autem labori, quem in itinere 
sustinere debuisset, aliorum laborum augmentum subrogans quos ut pro 
servitio gregis sui susciperet mandavit: Labores etiam laboribus recompenset, 
sollicitius instando vigiliis, devotius vacans orationibus, et ieiuniis fortius se 
exercens, ac super grege suo vigilans sollicitudine Pastorali. 

8 47. Verba illa, quae non simplicem tantum commutationem, verum 
commutationem cum. dispensatione coniunctam indicant, non solum ad bonam 


272 Romani Pontifices , 


regulam super dispensatione, et commutatione Votorum in alia pia Opera, 
utilia sunt; sed etiam difficultati, quae oriri poterat, quaeque alias inter 
Auctores exorta est, occasionem praecludunt; quae quidem difficultas ex eo 
originem habuit, quod vel solum verbum commutatio, vel solum verbum 
dispensatio adhibitum sit; cum alii quidem contenderent, quod potestas coóm- 
mutandi Vota non ferat secum potestatem super ipsis dispensandi, cum com- 
mutatio, ac dispensatio sint actus, quemadmodum dictum est, omnino distin- 
cti; alii vero docerent, quod nec ex facultate quidem concessa super Votis 
dispensandi, alia commutandi potestas deduci possit; cum de potestate dele- 
gata agatur; quae semper intra praecisos limites in litteris Delegationis prae- 
scriptos restringi debet. Ita cum aliis multis Pignatellus in suo 7racf. de 
Anno Sancto, cap. 19, dub. 2, et 3 ratiocinatur. Neque tandem defuere, qui 
de Anno Sanctu agentes, docuerunt, concessam intelligi Facultatem commu- 
tandi, ac dispensandi in Votis, etiamsi neutra expressa foret. Verum huius- 
modi opiniones communiter reprobatae ac reiectae sunt, quemadmodum 
apud P. Viva, de lubilaeo, quaest. 12, art. 1, num. 2 et apud Constantinum, 
de lubilaeo Anni Sancti, part. 3, cap. 1, S Potrebbe, cum multis aliis seqq. 
videre est. Quibus etiam praeclusa opportune via est per nominata saepius 
a Nobis verba commutare dispensando in supradicto num. VIII ac sequentibus 
inserta. 


8 IV. 


De Facultatibus super Dispensationibus, quae continentur in Constitutione : 
Convocatis. 


8 48. Qui aliqua Canonici Iuris, ac Moralis Theologiae vel mediocri 
cognitione imbutus est, duas hasce controversias procul dubio non igno- 
raverit; quarum una est, num sub nomine Censurae comprehendatur Irre- 
gularitas, quae oritur ex delicto; altera vero, utrum qui censuram incurrit, 
id est aut excommunicationem, aut suspensionem, aut interdictum, cum sit 
in Minoribus Ordinibus constitutus, susceptos Ordines solemniter exercens, 
incurrat irregularitatem. Oritur prima quaestio ex intelligentia Decretalis : 
Quaerenti, de verbor. significat., ubi interrogatus Summus Pontifex, quid sub 
censurae nomine comprehendatur, respondit, quod comprehenditur inter- 
dictum, suspensio, et excommunicatio; quo non obstante, Gonzalez iz 
Commentar. ad dict. textum contendit, quod sub nomine censurae etiam irre- 
gularitas ex delicto comprehendatur. Contrariam tamen sententiam tuentur 
Suarez, Molina, Trullengus, Filliuccius, Reginaldus, aliique complures. Altera 
vero controversia oritur ex Decretalibus, quae leguntur sub tit. de Clerico 
excommunicato, deposito, vel interdicto ministrante, in quibus etiamsi legatur 
quod qui ligatus excommunicatione minori celebrat, graviter peccat, sed non 
incurrit irregularitatem ; quae tamen incurritur ab eo, qui excommunica- 
tione maiori ligatus, Sacerdos cum sit, celebrat, vel in ordine Subdiacona- 
tus, vel Diaconatus constitutus, Subdiaconi, aut Diaconi functiones exercet, 
dummodo sciat, se incurrisse in censuram, aut non ignoret ignorantia crassa, 
supina, aut erronea; nulla tamen ex iis est, quae de Clerico excommunica- 

tione maiori excommnicato, non in sacris Ordinibus, sed in minoribus con- 
stituto, loquatur, et quae eum irregularem declaret, si susceptos Ordines 
solemniter exercet. Navarrus, Avila, cum aliis multis eius sententiae sunt, 
quod in praedicto casu Irregularitas non incurratur. Contra vero Pirhing, ad 
lib. 5, Decretal., tit. 27, S 6; Anacletus ad eundem titulum Decretal., num. 21, 
et 22, et Fagnanus in cap. Si quis Presbyter, a num. 2 usque ad fin., de Cle- 
rico excommunicato ministrante, eumdem Irregularitatem incurrere affirmant; 
atque hic quidem postremus, talem esse Poenitentiariae, et Congregationis 
Concilii sententiam adiungit. 

8 490. Ex hisce controversiis dubia duo exoriri poterant: primum, utrum 
cum Poenitentiariis num. IV, Facultas absolvendi a quibuscumque sententiis 
excommunicationis, aliisque Ecclesiasticis censuris, attributa sit, concessa etiam 
ipsis intelligeretur auctoritas absolvendi iz occultis, et quod ad forum con- 
scientiae, ab irregularitatibus ex delicfo contractis, excepta tamen illa semper, 
quae provenit ex homicidio, voluntario ; quoniam iuxta quorumdam opinionem 
irregularitates ex delicío sub Censurae nomine comprehenduntur. Alterum 
autem, num, cum data esset minoribus Poenitentiariis Facultas absolvendi 
Sacerdotes, et alios in sacris Ordinibus constitutos, ab irregularitate con- 
tracta ob violationem censurarum, pro illis etiam data intelligeretur, qui sunt 
in minoribus, Ordinibus constituti. 

$ 50. Gonzalez in Commentariis ad citatam Decretalem Quaerenti, de 
verb. significat., licet opinionis eorum assecla sit, qui sub Censurae nomine 
irregularitatem ex delicto comprehendi volunt; attamen protestatur, quod si 
per Iubilaeum Facultas datur absolvendi ab omnibus censuris, non illa intel- 
ligitur concessa absolvendi ab irregularitate ex delicto, quum haec speciali 
mentione digna sit, et difficilius remitti consueverit. Ad omnes hasce disputa- 
tiones evitandas, duae classes constitutae sunt, altera Censurarum, altera irregu- 
laritatum. In priori verbum absolutionis adhibitum est, in posteriori vox dispen- 
satio, cum haec propria loquendi forma sit ex Sacro Concilio Tridentino 
desumpta, sess. 24, cap. 6, de Reform. Ex quo quidem satis manifestum fit, 
quod, quidquid sit de ea controversia, num sub nomine censurae irregularitas 
ex delicto comprehendatur, cum Nos censuras ab irregularitate separavimus, 
cumque, respectu irregularitatis, Poenitentiariis minoribus nonnisi Facultatem 
dederimus dispensandi ab irregularitate ob violationem censurarum, idque per 
vocem dumfaxat, hinc alia omnis irregularitas, sive ex delicto, sive ex defectu, 
excluditur. Et quamquam ibi non nisi Sacerdotes, et in Sacris Ordinibus 
constituti nominentur; unusquisque tamen per se satis intelligere potest, si, 
eo concesso, quod est maius, concessum intelligitur quod minus est, nequa- 
quam vetitum esse Poenitentiariis, quibus data est facultas dispensandi cum 
Sacerdotibus aut in Sacris Ordinibus constitutis, super occulta irregularitate 
ob violationem censurarum contracta, quo minus eadem facultate utantur cum 
Clericis, qui in minoribus Ordinibus sunt constituti. 

8 51. Sequuntur aliae Facultates dispensandi in foro conscientiae, et in 
casibus occultis, quae minoribus Poenitentiariis occasione Iubilaei conce- 
duntur. Quod vero ad hasce pertinet, nihil aliud hic inculcandum est, nisi 
ut ab eisdem attente: consideretur, quam ipsis, et quibus.terminis conclusam 

concedatur, ne de ministerio suo in praeiudicium animarum suorum Poeni- 
tentium male gesto ante Dei Tribunal rei fiant. 

8 52. Facile evenire potest, ut Advenae, qui consequendi causa Indul- 
gentiam Anni Sancti sese Romam contulerunt, sive ob magnam pauperta- 
tem, sive alia urgenti de causa, tamdiu morari non possint, ut quindecim 
visitationum Basilicarum numerum compleant; quemadmodum fieri etiam 
potest, ut Romani, ut alii Urbis incolae, sive ob morbum, sive ob aliud 
legitimum impedimentum, easdem Basilicas, per vices triginta visitare non 
possint. Hac de causa num. XX Constitutionis Nostrae novissime indicatae, 
Poenitentiariis minoribus auctoritas est attributa, quo ad Advenas, quinde- 
cim visitationes Basilicarum ad tres saltem reducendi, aut visitationes ipsas 
in alia pia opera commutandi; quo autem ad Romanos, ceterosque Urbis 
incolas, sequenti num. XXI concessa ipsis auctoritas est triginta visitationes 
in alia pia opera commutandi, quae ab impeditis adimpleri possint, ipsorum 
Poenitentiariorum conscientiam onerando, ne praedictis Facultatibus abu- 
tantur. 

8 53. Huiusmodi autem auctoritas tum quo ad Romanos, tum quo ad 
Advenas, ad visitationes Basilicarum restringitur, ac proinde ad alia opera 
iniuncta nec potest, nec debet extendi; exempli gratia ad Confessionem, ad 
Communionem, aut etiam ad preces, quae a Basilicarum visitatione separari 
possunt. Quapropter controversiae illi, ac disputationi, quae inter Doctores 
habetur, non est amplius locus: num videlicet in Iubilaeis, iniuncta Confes- 
sionis, et Communionis opera etiam quoad personas sacrae Communionis 
capaces, in alia pia opera commutari possint. De hac controversia tractant 
Cardinalis de Lugo, disput. 27, De Poenit., sect. 7, num. 118, tom. 1; Lean- 
der, De sacram. Poenit., tract. 5, quaest. 95; La Croix, lib. 6, part. 2, De 
Indulg., n. 1442. Constantinus in suo de Anno lubilaei tractatu, part. 3, 
cap. 4, pag. 204 et seqq., animadvertit, quod, cum Facultas commutandi ad 
visitationes Basilicarum restringatur, non solum ea ad commutationem alio- 
rum operum iniunctorum, sicut modo innuimus, extendi non potest, verum 
ulterius quod commutatio ipsa nequaquam fieri debet in alia opera, licet 
pia, ad quae poenitens ex alio titulo esset obligatus. Quaestio sane inter 
Scriptores est, utrum quis Indulgentiam consequi possit, opera aliqua faciendo, 
ad quae ex alio titulo obligatur. Exempli gratia, utrum, cum inter opera 
iniuncta eleemosyna praescripta sit, sufficiat ad consequendam Indulgentiam, 
pro eleemosyna tantum pauperi dare, quantum quis eidem iam dare tene- 
retur ratione iustitiae; sive posito quod quis, vigore alicuius Testamenti, 
aliquid in subsidium pauperum erogare teneretur, an is, huiusmodi faciendo 
eleemosynam, possit eam habere pro implemento illius, quae inter opera 
sibi ad consequendam Indulgentiam iniuncta comprehensa foret. In hac 
quaestione, sicut in caeteris omnibus, alii affirmant, alii negant; quemadmo- 
dum apud Benzonium, De Anno lubilaei, lib. 5, dub. 30, videre est. Sed illa 
verior opinio esse videtur, quod acquiri nequeat Indulgentia per opus, ad 
quod praestandum ex alio titulo quis obligatur, nisi per Indulgentiam con- 
cedit, nominatim dicat, quod per praedictum opus acquiri possit: id enim saepe 
contingit, cum inter iniuncta opera trium dierum ieiunium praescribitur, ac - 

dies nominatim indicando, exempli gratia dicitur, quod esse debent tres 
dies quatuor temporum Septembris. Ita cum aliis multis Passerinus, De /ndul- 
gentiis, quaest. 41, distinguit, cum quo P. Theodorus, De Indulgentiis, 
tom. 1, cap. 10, art. 6, concordat. Verum, etiamsi id in ipsis, quas expres- 
simus, rerum circumstantiis locum habeat; non tamen ad praesentem rem 
nostram applicari potest, in qua de commutatione visitationum Basilicarum 
in alia pia opera sermo est, cum haec commutatio non possit fieri in alia 
pia opera, ad quae poenitens ex alio titulo obligaretur. Agitur enim de sub- 
rogatione; et cum pro constanti regula habeatur, id quod subrogatur, eius- 
dem qualitatis, ac naturae esse debere, cuius est opus ipsum, cui fit subro- 
gatio; sequitur inde, quod, quoniam visitatio Basilicarum non erat opus, ad 
quod praecepto ullo quis obligaretur, sed novum onus ad consequendam 
Indulgentiam impositum; eiusdem speciei ac naturae esse debet etiam opus, 
quod in locum ipsius subrogatur. 

S 54. Ita sapienter disserit Constantinus, loco citato, qui quidem illud 
etiam adiungit, nequaquam licitum esse Poenitentiariis, salva eorum con- 
scientia, numerum visitationum Basilicarum imminuere, aut in alia pia opera 
commutare, nisi impedimentum vere adsit, aut moralis impotentia visitatio- 
nes praedictas faciendi. 

8 55. Universam hanc materiam S. Caroli Borromaei monito absolvamus, 
quod in suis Instructionibus ad Confessarios 8 16 habetur: ipsa Sancti Care 
dinalis verba opponimus, quae quidem ad propositum nostrum, tam quoad 
Facultates super dispensationibus, quam quoad eas, quae commutationes 
Votorum respiciunt, sufficientia fuissent, nisi diversitas ac multiplicitas sen- 
tentiarum inter scriptores, rem Nos fusius persequi coegisset: Confessarius, 
qui aliquod Privilegium, Facultatem, et Auctoritatem habet illorum Vota cor- 
mutandi, qui sibi confitentur, nequaquam illa commutet, nisi in maiora alia 
pia opera, et quae Deo gratiora sint, aut saltem aequalia, diligentem rationem 
habens expensarum, laborum, aliarumque incommoditatum, quas sustinuissent, 
si Vota sua adimplessent. Praeterea si Facultates habent per lubilaea, auf 
Privilegia Litteris Apostolicis concessa, absolvendi a peccatis licet enormibus, 
et poenis, ac censuris Ecclesiasticis, illud tamen advertant, non habere se pote- 
statem dispensandi cum illis, qui in irregularitatem incurrerint, nisi in prae- 
dictis Litteris Apostolicis expressa huiusce rei mentio fiat. 


8 V. 


De Monitis contentis in Constitutione: Convocatis, quae necessaria sunt Poe- 
nitentiariis Minoribus, ut Facultatibus sibi concessis rite utantur. 


& 56. Inter monita, quae num. XXIII incipiunt, primum pertinet ad Sacer- 
dotem, qui pro audiendis Confessionibus approbatus, confessionem excipit 
personae secum complicis in peccato turpi et inhonesto contra sextum Deca- 
logi praeceptum, eamque absolvit. Alio tempore inter Auctores controversia 
erat, utrum huiusmodi absolutio valida foret, et communis opinio stabat 
pro eiusdem validitate, cum nulla esset lex, quae illius invaliditatem indu- 
ceret. Quaestio item erat, num absolutio licita esset; atque opinio communis 

ad licitum propendebat, quoties non minus Poenitens, quam Confessarius 
commissum peccatum abhorrerent, neque novi consensus periculum sub- 
esset. 

8 57. Episcopi animarum sibi commissarum boni regiminis studiosi, con- 
siderantes, rem hanc, quidquid de ea abstracte, et in cathedra dici possit, 
in praxi minime bonam, sed potius perniciosam esse, coeperunt in Synodis 
subtrahere Confessarii, licet a se approbatis, iurisdictionem absolvendi per- 
sonas sibi complices in peccato contra sextum Decalogi praeceptum corm- 
misso. Postea vero, cum Deo placuisset, Nos sine Nostro ullo merito ad 
summum Pontificatum evehere, Nobiscum instanter agere non destiterunt, 
ut Generali Constitutione huic inconvenienti opportuna remedia adhibe- 
remus. 

8 58. Facti huiusce historia a Nobis in nostro Tractatu De Syrodo, 
lib. 7, cap. 14, refertur. Tunc publicata fuit a Nobis Apostolica Constitutio, 
quae incipit: Sacramentum Poenitentiae, 20, Bullar., tom. LI,! in qua quem- 
cumque Confessarium omni auctoritate ac iurisdictione absolvendi personam 
complicem in peccato turpi et inhonesto contra sextum Decalogi praeceptum 
privavimus, adeo ut absolutio ab eodem data nulla atque invalida remaneat, 
tamquam ab eo data, qui a Nobis iurisdictione ab absolvendum necessaria 
in eo casu privatus est. 
^* 8 59. Casum articuli mortis, et in quo nullus alius esset Sacerdos, 
qui personae moribundae confessionem audire posset, excepimus: exinde 
vero aliam Constitutionem, cuius initium: Apostolici muneris, 120, Bullar., 
tom. 1,? publicavimus, in qua explicantes casum articuli mortis, et in quo 
nullus alius, praeter Sacerdotem complicem, adesset, qui poenitentem per- 
sonam moribundam absolvere posset, adiunximus, quod in dictis circum- 
stantiis posset complex absolvere, etiamsi alius esset Sacerdos, cui tamen 
si moribundus confiteretur, posset exinde infamia, aut scandalum in Sacer- 
dotis complicis, aut personae poenitentis praeiudicium redundare; dummodo 
infamia esset vera, et scandalum etiam esset verum, et non Sacerdotis com- 
plicis praetextum esset. Huic porro onus imposuimus omnem diligentiam 
adhibendi ad infamiam, et scandalum removendum. Praeterea non minus 
Sacerdoti complici, qui vel extra mortis articulum confessionem excipit Poe- 
nitentis, eumque absolvit, vel qui in articulo mortis absolvit, cum alius 
Sacerdos non desit, sive, qui, cum alius sit Sacerdos, sibi fingit, quod si Poeni- 
tens illi confiteatur, infamia, aut scandalum inde oriturum sit, et ideo eius 
confessionem excipit, atque eum absolvit, Excommunicationis maioris poena 
a Nobis in citatis Constitutionibus imposita fuit, cuius absolutionem Nobis 
solis, ac Successoribus nostris reservavimus. 

8 60. Cessant itaque per has leges a Nobis editas quaestiones illae vete- 
res, num absolutio a Sacerdote complice Poenitenti socio in peccato contra 
sextum Decalogi praeceptum data, valida, an invalida, licita, an illicita sit. 
Et quia quo tempore citatam nostram Constitutionem: Sacramentum Poeni- 

tentiae, condidimus, consideravimus, quod cum occasione Iubilaeorum ampla 
Confessariis Facultas. detur excipiendi confessiones, et a quolibet enormi 
peccato absolvendi, institui quaestio potuisset, num forsan pro tempore Iubilaei 
restituta esset Confessario complici Facultas socium Poenitentem absol- 
vendi; in dicta Constitutione declaravimus, quod cum ipse a Nobis iurisdi- 
ctione complicem absolvendi privatus sit, adeoque ob id tamquam Confes- 
sarius legitimus, et approbatus haberi non debeat, hinc est quod in quocum- 
que Iubilaeo censendus est in eodem gradu remanere, inhabilitatus nimirum, 
et exutus auctoritate complicem in peccato turpi, et inhonesto absolvendi. 
Atque ad haec respicit primum ex Monitis, et quibus hic agimus. 


8 VII. 


De quibusdam declarationibus contentis in Constitutione : Convocatis, quo ad 
praesens Iubilaeum, ac primum de Declarationibus, quae respiciunt Per- 
sonas, quae illud consequi volunt. 


8 68. Celebris loannes de Anania, qui anno 1458 vivere desiit, parvum 
De Iubilaeo Tractatum conscripsit, in cuius fine Quaesita aliquot proposuit, 
inter quae ea legimus, quae sequuntur: num lIubilaeum iuvet Episcopo, qui, 
non obtenta prius a Summo Pontifice licentia, eius consequendi gratia Ro- 
mam proficiscitur: num iuvet Parocho, qui sine Episcopi sui venia discedit: 
num Monaco, qui sine Abbatis sui permissu abit: num Viro, qui sine 
assensu Uxoris: num denique Uxori, quae sine Mariti licentia Romam venit. 
Farumdem dubiorum examen circa annum 1599 a saepius nominato Benzo- 
nio, De anno lubilaei, lib. 5, a dub. 14 ad dub. 18, continuatum est. Ac 
decisum tandem fuit, minime supradictis personis licere, sine praevia Supe- 
riorum suorum licentia, Patrias suas relinquere, ac Romam proficisci ad 
consequendum Iubilaeum Anni Sancti; ac sine ipsa venientes peccare. Verum 
cum Romam pervenerint, si hoc peccatum una cum aliis omnibus vero cum 
dolore confessi fuerint, ac quantum ad consequendam Indulgentiam prae- 
scriptum est, praestiterint, eam consequi. Eadem mens, et sententia est Quarti 
in Tract. De Jubilaeo Anni Sancti, pag. 67, cap. 1, punct. 6, dub. 1 et seq., 
illud tantummodo adiungit, non posse quidem Uxorem sine Viri venia, et 
consensu venire; posse tamen Virum venire sine consensu Uxoris, dummodo 
eiusdem absentia nec diuturna, nec gravis incommodi, aut detrimenti Uxori, 
et familiae futura sit; ac iure quidem contra Religiosos, et Animarum Pasto- 
res exclamat, qui sine necessariis licentiis, gratia obtinendi Iubilaeum Anni 
Sancti, iter Romam  suspiciunt, cum generalis invitatio, quae a Summo 
Pontifice omnibus fit, intelligi debeat, illos tantummodo comprehendere, qui 
licite, et cum requisitis conditionibus venire possunt. Huiusmodi rationibus, 
ac sententiis adhaeret Constantinus in suo Tractatu De Azo Sancto, part. Il, 
cap. 4, pag. 103 et seq. Nos in supra citata Encyclica Epistola Nostra die 
26 lunii vertentis anni! super praeparationem ad Annum [lubilaei edita, prae- 
dictis punctis secundum rationes, ac sententias nuper adductas, responsum 

fecimus. Ad eam igitur Epistolam Nos referimus, ex cuius tenore necessario 
prima declaratio num. XLIII expressa deducitur, quod Personis Romam ad 
hoc Iubilaeum consequendum veníre volentibus non intelligitur data veniendi 
libertas, sine obtento alias necessario suorum respective Superiorum con- 
sensu. 

8 69. Pontifex Bonifacius VIII in sua pluries nominata Decretali: Ani 
quorum, inter Extravagantes Communes, De poenitentiis et remissionibus, visi- 
tationem Basilicarum Romanis per triginta vices, Peregrinis vero, et Advenis 
per vices quindecim praescripsit: Si fuerint Romani, ad minus triginta die- 
bus continuis, seu interpolatis, et saltem semel in die; si vero Peregrini fue- 
rint, aut Forenses, simili modo diebus quindecim ad Basilicas easdem. acce- 
dant. Haec eadem verba in alia Decretali Clementis VI, quae incipit: Uzi- 
genitus, ibi, sub eodem titulo, reperiuntur. Eadem loquendi forma a Pontifice 
"Clemente VII adhibita est in Indictione lubilaei, quam fecit per suam 
Bullam, cuius initium: /n£er sollicitudines, die 17 Decembris 1524 expeditam. 
Progressu temporis, verbo Romani aliud adiunctum fuit: ve/ Urbis incolae, 
aliud vero Forenses omissum fuit, quemadmodum in Constitutione Gre- 
gorii XIII, quae incipit: Dominus ac Redemptor, videre est: Triginta conti- 
nuis, vel interpolatis diebus semel saltem in die, si Romani, vel Urbis incolae 
fuerint; si vero Peregrini, quindecim diebus devote visitaverint, et aliis com- 
pluribus. 

8 70. Quamvis verbum Romani nulli controversiae locum dare posse 
videretur, res tamen contra fuit; nam cum Romanus sit non ille solum, qui 
Romae natus est, et in Urbe moratur, verum etiam ille, qui licet Romae 
natus, alio domicilium transtulit; quaestio fuit, num hic Anno Iubilaei Romam 
veniens, per triginta, an per quindecim vices Basilicas visitare deberet. Na- 
varrus, De lubilaeo et Indulgentiis, num. 42, pag. 163, eius sententiae fuit, 
quod vices quindecim sufficerent, cum in hoc casu domicilium origini prae- 
valere debeat, et ea maxime ratione, quod Romanus, qui alibi domicilium 
habet, Romam veniens, idem itineris, ac laboris incommodum subit, ac 
Advena, et Peregrinus. E contrario Benzonius, De Anno lubilaei, lib. 5, 
dub. 3, eum ad triginta visitationes obligatum existimavit: Turpe est enim, 
ait ipse, virum Romanum vel avaritiae, vel accidiae, seu torporis vitio labo- 
rare, praesertim in eo Anno, in quo Urbs tota gaudio, iubilatione, munifi- 
centia, atque singularissima festivitate refulget. Praeterea autem dubium illud 
propositum fuit, num sub Romani nomine ad effectum, de quo agitur, etiam 
ille, qui in proximis Urbis locis habitat, comprehensus intelligeretur. 

8 71. Disputationibus porro super voce Romani, aliae super verbis, vel 
Urbis incolae, successerunt. Navarrus, loco citato, num. 43, ait, sub nomine 
incolae in praesenti casu eum intelligi debere, qui annum Romae moratur, 
aut saltem tamdiu moratur, ut Romae incola dici possit. Quarti, et Constan- 
tinus practice disserunt. Horum prior pag. 126 et seq., sub nomine izcolae 
Urbis, eum intelligi debere vult, qui Romae minime natus, neque ex ea 
oriundus est, verum in ea domicilium contraxit, ac proinde Curiales, Procu- 
ratores, Advocatos, Aulicos ad triginta visitationes obligatos esse, atque huic 
item oneri subiacere debere Scholares, Mercatores, Litigantes, qui maiorem 

anni partem Romae morantur, cum hi oinnes in Urbe, si non verum domi- 
cilium, at quasi domicilium contraxerint. Alter vero pag. 119 et seq. con- 
siderans, Peregrinis quindecim tantum visitationum numerum praescribi 
ratione incommodi in itinere suscepti, Romanis vero, et Romae degentibus 
numerum maiorem triginta visitationum, eo quod praedictum incommodum 
ac laborem non sustinuerint; affirmat, omnes quotquot itineris incommodo 
caruerunt, triginta visitationum oneri subiacere debere; contra vero a gra- 
viori onere exemptos esse, et ad levius tantum, scilicet quindecim visitatio- 
num onus obligari omnes illos, qui supradictum itineris incommodum passi 
sunt. 

8 72. In Constitutione nostra: Peregrinantes,! in qua Iubilaei Annum 
indiximus, ea quae sequuntur verba adhibuimus: Per triginta continuos, aut 
interpolatos dies etc. si Romani, vel Incolae Urbis; si. vero Peregrini, aut alias 
externi fuerint, per quindecim saltem huiusmodi dies devote visitaverint. Prae- 
dicta autem verba in hac novissima Constitutione nostra num. XLIV expo- 
nentes, diximus, idque nunc etiam repetimus, sub nomine Romanorum omnes 
illos venire, qui Romae nati sunt, et Romae degunt, sive qui in suburbano 
districtu nati pariter sunt, atque ibi habitant, in eo scilicet tractu, ad quod 
se protendunt vineae intra quintum ab Urbe lapidem; haec est enim legalis 
notio, et intelligentia huiusce vocabuli Romanus, quemadmodum valde apposite 
Spondanus i2 Epitome Annal. Card. Baronii ad ann. 1, in princip. animad- 
vertit: Jurisconsulti responderunt, eos, qui in continentibus Urbis nati sunt, 
Romae natos intelligi; Romam enim esse etiam qua continentia aedificia 
essent; nec Romam muro tenus existimari, ex consuetudine quotidiana posse 
intelligi; cum diceremus Romam nos ire, etiamsi extra Urbem habitaremus. 
Diximus etiam, ac modo hic iteramus, sub nomine incolarum Urbis omnes 
illos censeri, qui Romam advenerunt animo ibi maiorem anni partem com- 
morandi, itemque omnes illos, qui Romae alicuius muneris aut negotii 
causa, sive alicuius officii ac ministerii ibidem acquirendi desiderio et expe- 
ctatione morantes, si non verum ac rigorosum domicilium, saltem quasi 
domicilium contrahunt. Deus plebis Israel elegit paíres nostros, et plebem 
exaltavit, cum. essent incolae in terra Aegypti, et in brachio excelso eduxit eos 
ex €a: legitur in Actis Apostolorum, cap. 13, v. 17. Atque ii, qui latini ser- 
monis proprietatem optime tenent, incolas illos esse affirmant, qui, cum alibi 
nati sint, locum incolunt, in quo sibi habitationem delegerunt, licet loci 
eiusdem cives aut indigenae non sint; in quorum numero idcirco Causidici, 
Procuratores, Advocati, Aulici, Scholares, Mercatores, Litigantes, aliique id 
genus homines recensendi sunt, quod etiam probe animadversum fuit, ab 
antiquo Glossatore Decretalis Antiquorum, inter Extravagantes communes, de 
poenitentiis et remissionibus, in verbo Forenses, cuius haec verba sunt: Quid 
de Curialibus existentibus in Curia Papali? respondet Sixtus Papa, illos facere 
debere triginta dies. Et est ratio, quia isti nec vere peregrinantur, nec vere 
sunt forenses, sed ut moraturi in Curia accedunt. gitur omnes ii, quos supra 
nominavimus, per triginta vices Dasilicas visitare tenentur. Eidem visitatio- 

num numero illos etiam obligatos fore declaravimus, et nunc declaramus, 
qui alia, quam Iubilaei consequendi, causa Romam advenerint; omissa enim 
controversia, num hi possint sub incolarum Urbis nomine comprehendi, mani- 
festum est, quod, cum ipsi itineris incommodum alia de causa passi sint, 
non aliter ad Iubilaeum consequendum se comparare poterunt, quam si tri- 
ginta Basilicarum visitationes expleverint. Idem decrevimus de illis, qui con- 
sequenti lubilaei gratia Romam venientes, amplius sex mensibus in eadem 
commorantur, cum iis liceat sine gravi incommodo per dicti temporis spatium 
ad triginta vices visitationem Basilicarum adimplere. Verbum illud Forezses, 
a primis Decessoribus nostris praetermissum, Nos etiam omisimus; quod 
quidem, iuxta loquendi morem medio aevo usitatum, nihil aliud, quam exteros 
significare poterat, ut probe Lucas Holstenius Co//ectionis Labbeanae Concilior., 
tom. 8, pag. 138 animadvertit, dum verba Synodi Romanae saeculo nono sub 
Leone IV habitae exponit: Tantam superfluitatem Presbyterorum. forensium. 
Antiquo verbo peregrini usi sumus, qui illi sunt, qui iter suscipiunt causa 
visitationis Sacrorum Liminum, et sacrae Indulgentiae consequendae: Advera 
sum, et peregrinus apud vos : legitur in Genesi, cap. 23. Verbo autem peregrini, 
aliud adiecimus ex£erzni, quod non minus secundum rectum latini idiomatis 
usum, quam quod magis interest, secundum propriam in Divinis Scripturis 
loquendi rationem, advenam aut alienigenam significat; unde Exodi, cap. 23, 
legitur: Per nomen externorum Deorum non iurabitis, neque audietur ex ore 
vestro; et Numerorum, cap. 1: Quisquis externorum. accesserit, occidetur; et 
capite tertio: Ex£ernus, qui ad immolandum accesserit, morietur. Mque, ut ad 
propositum nostrum revertamur, declaravimus ac declaramus, sub peregr:- 
norum aut externorum. nomine omnes alios comprehendi, qui sub nomine 
Romanorum, aut incolarum Urbis, secundum explicationem paulo ante datam, 
minime comprehenduntur. 


S VIII. 


De declarationibus contentis in Constitutione: Convocatis, 
circa opera. iniuncta. 


8 73. Optandum omnino esset, et melius, ac tutius procul dubio foret, 
si antequam visitatio Basilicarum inciperetur, fructuosa praemitteretur Con- 
fessio, ut visitationes ipsae in statu gratiae fierent, atque iteraretur confessio, 
si quis, visitationibus inceptis, in lethale aliquod peccatum prolaberetur. In 
Actis Ecclesiae Mediolanensis, part. 7, edition. Mediolanen. 1599, pag. 1031, 
magni Sancti Caroli Borromaei ita legitur: Ane omnia autem unicuique sedulo 
curandum est, ut conditiones a Sanctitate Sua in litteris concessionis ipsius 
lubilaei expressas diligenter observet; quoniam minime illud consequeretur, qui 
easdem non observaret. Harum prima. est, ut vere contritus, et confessus sit, 
quod unusquisque facere debet antequam visitationes Ecclesiarum incipiat, pro 
maiori securitate Sancti Iubilaei acquirendi. Ob eamdem. causam, si. quis post- 
quam confesssa est, et Ecclesiarum visitationes incepisset, in mortale aliquod 
(quod Deus averíat) peccatum prolaberetur, mortale peccatum confiteri debet, 
ac deinceps reliquum. dierum. numerum. persequi, qui. supererunt ad comple. 

tum usque numerum dierum, quibus quatuor Ecclesiarum visitatio ab eo fa- 
cienda. erit. 

8 74. Huiusmodi porro agendi ratio a S. Antonino in Summa, part. 1, 
tit. 10, cap. 3, 8 5 in fin., a Cardinali Bellarmino, de Indulg., lib. 1, cap. 13 
Controversiar., tom. 2, a Becano, in Summa, tit. de Sacramentis, cap. 28, de 
Indulgentiis, quaest. 6, Benzonio, de Anno lubilaei, lib. 5, dub. 4, 8 Dico 
septimo, et Pontas in verb. /ndulgentiae, cas. 13 pro tuta agnoscitur, et 
approbatur. Quod vero et Nos id summopere cupierimus, et ex animo cupia- 
mus, satis intelligi potest tum ex iis, quae in supradicta Encyclica Epistola 
nostra scripsimus, tum ex iis, quae fecimus, dum proxime praeterita aetate 
publicas per Urbem Missiones haberi iussimus, tum denique ex his, quae 
facimus, dum hoc Adventus tempore, usque ad Festum S. Thomae, easdem 
Missiones per varias Ecclesias Urbis continuari curamus; quae omnia ad 
eum tantummodo scopum et finem diriguntur, ut a peccatoribus rite, et cum 
emendationis fructu Confessiones prius fiant, quam Porta Sancta aperiatur, 
ac proinde antequam Basilicarum visitationes fieri incipiant; nec illud etiam 
omittendo, quod desiderium huiusmodi nostrum, et ex ipsa Constitutione 
nostra: Peregrinantes, satis deducitur, in qua visitationibus Ecclesiarum Con- 
fessio, et Communio praemittitur. 

$ 75. Verum nequaquam in hoc difficultatis summa versatur; sed prae- 
cipuum in eo dubium consistit, num videlicet, si forte a quopiam lethalis 
culpae reo visitatio Basilicarum incipiatur, et continuetur, et sic ab eo huius- 
modi opus fiat, quod bonum est eo bonitatis genere, quo esse possunt opera, 
quae a peccatoribus fiunt; deinde. vero idem rite et recte confiteatur, et 
sacram Communionem in statu gratiae recipiat; proindeque in ultimo opere, 
quod ad lubilaeum consequendum adimplevit, in statu gratiae sit; num, 
inquam, praecedentes Ecclesiarum visitationes pro sufficienti operum iniun- 
ctorum implemento haberi et censeri possint. Super hoc difficultatis puncto 
fuse disserit Navarrus, de lubilaeo, notabili 19; sed communior opinio est, 
visitationes etiam in statu peccati factas sufficere ad Indulgentiam conse- 
quendam, dummodo postremum opus, in quo acquiritur Indulgentia, in statu 
gratiae perficiatur; cum temporalis poena non remittatur, nisi peccato deleto, 
ac remissa aeterna poena, quod quidem per Poenitentiam obtinetur. Ita insi- 
gniores Theologi in suis Theologicis operibus ratiocinantur, videlicet Suarez, 
in 3 part. D. Thomae, tom. 4, disp. 52, sect. 2, num. 7; Valentia, tom. 4, 
disp. 7, quaest. 20, de Indulg., punct. 5, 8 Non tamen; Cardinalis De Lugo, De 
Sacram. Poenit., disp. 27, sect. 6, num. 83; Sylvius, part. 3, D. Thom., tom. 4, 
in suppl. ter. part., quaest. 27, art. 1; Estius, im 4 Sent., dist. 20, S 8, per tot. 
et signanter vers. Caeferum, et seqq.; Juvenin, i2 Tract. de Sacram., disp. 13, 
de Indulg., quaest. 6, S Caeterum aliique complures. Illi etiam, qui morales 
Theologi dicuntur, in hac re concordi sententia sunt, quos inter Filliuccius, 
Oper. Moral., tom. 1, tract. 8, cap. 10, quaest. 5, num. 258; Santarellus var/ar. 
resol., quaest. 76, num. 15; La Croix, lib. 6, part. 2, de Indulg., num. 1410; 
Bonacina, de Jubilaeo, quaest. 6, art. 2, num. 4, item alii qui ex professo de 
lubilaeo scripserunt, ex quibus Viva, iz Histor. Indulg., inter quaest. et resol. 
pract., quaest. 32, Amort, tom. 1, pag. 203, Venet. edif., ann. 1698, atque illi 

etiam, qui Romae tractatus de Indulgentiis composuerunt, atque ediderunt, 
in quorum numero PP. Passerinus, de Indulg., quaest. 73, per tot. et prae- 
sertim num. 514; Vanranst in Opuscul. de /ndulg., quaest. 6, num. 7 et seq., 
ac Theodorus, /z Tractatu de Indulg., lib. 1, cap. 8, art. 1 per tot. Haec 
autem, quae communis opinio dici potest, suo et quidem valido fundamento 
non destituitur, quum Ecclesiarum visitationes, licet ab eo, qui in gratia non 
est, factae, opera sint moraliter bona, quamquam aeternae vitae non meri- 
toria; licet enim opera inimici sint, illius tamen inimici sunt, qui se ad recon- 
ciliationem cum Deo comparat, atque disponit: hoc vero prioribus Ecclesiae 
saeculis in publicis illis poenitentiis adumbratum videtur, quae ab illis fiebant, 
qui in graves, ac publicos excessus prolapsi erant, qui quidem antequam 
absolutionem ab ipsis obtinerent, et sic in eodem statu peccati, in adim- 
plendis operibus ac poenitentiis sibi praescriptis se exercebant. Hoc autem 
semel constituto, quod in ultimo opere, quod ad consequendam Indulgentiam 
adimpletur, status gratiae absolute necessarius sit, quodque non item absolute 
requiratur huiusmodi status, dum alia iniuncta opera adimplentur, in sen- 
tentiae huius confirmationem laudati Auctores publicam Fidelium consuetu- 
dinem advocant, ei satis notam qui Indulgentiam concedit, et ab eodem non 
improbatam; cum fieri vix possit, ut sibi persuadeat, visitationes, quae ad 
Iubilaeum consequendum vel per triginta, vel per quindecim dies interpolatos 
fiunt, non nisi ab iis fieri, qui in gratia constituti sunt; neque vero a sententia 
sua removentur, ob eam causam, quod in Iubilaei universalis Bulla visitationi 
Basilicarum Confessio, et Communio praemissa sit; huic etenim argumento 
respondent, ordinem verborum non adaequatam esse regulam pro ordine 
factorum, ac praeterea adiungunt, in Indulgentiis sufficere auctoritatem in 
concedente, gratiam in recipiente, ac pietatem in causa; pias autem esse 
Basilicarum visitationes, licet ab eo, qui in gratia constitutus non est, factae 
sint, dummodo debitis cum circumstantiis adimpleantur, quum ad consequen- 
dam habitualem gratiam praeparationes sint. 

S 76. Atque haec est summa eorum, quae in sententiae huius compro- 
bationem afferri solent ab iis, qui eandem tuentur; a qua Nos, in praesenti 
minime recedendum ducimus, neque recedimus, quemadmodum ex iis, quae 
ad num. XLV novissimae Constitutionis declaravimus, videre est: Quoniam, licet 
quo ad Nos, magis ac magis semper in votis habeamus, ut visitatio Eccle- 
siarum in statu gratiae fiat, ac proinde vel post fructuosam Confessionem, 
vel saltem post Contritionis actum; reputantes tamen, non omnia quaecumque 
optamus posse semper contingere, humanamque fragilitatem commiserari 
opus esse, a fructu Indulgentiae minime excludendos illos existimavimus, 
qui non praemissa Confessione, visitationem Ecclesiarum incipiunt, ac pro- 
sequuntur, dummodo quando opus ultimum perficiunt, in quo Indulgentia 
acquiritur, in statu gratiae sint; ac dummodo visitationes ipsae cum sensu 
devotionis adimpleantur. In Bulla: Peregrinantes, legitur devofe visitaverint ; 
in Extravaganti: Unigenitus, inest verbum devotionis; in alia: Quemadmodum, 
verbum reverenter; Navarrus autem de lubilaeo, sub num. 44, eadem illa 
verba exponens, ita ait: Per quae significatur, visitationem has Fcclesiarum 
fieri debere bene, et quidem recte; non licet, per asserta cum communi, non 

sit necessarium ut fiant in statu gratiae, necessarium tamen est, quod sint 
actus boni moraliter. Ad iniunctum igitur visitationum opus adimplendum 
necesse est, ut visitatio fiat consilio atque animo exhibendi honorem Deo, 
aut Sanctis eius; ut tam in itinere, quod ad Basilicas habetur, quam in easdem 
ingrediendo, modeste incedatur, atque in hisce aliquis religionis actus exer- 
ceatur. Ex quo deduci potest, quod si quis nullo pio fine, sed mera ductus 
curiositate visitatum Ecclesias se confert, aut animi relaxandi, seu, quod dicitur, 
deambulationis habendae gratia, iter conficit, Iubilaeum minime consequitur. 
Illum vero omnino omittimus, de quo dicere supervacuum est, qui in actuali 
peccato mortali, animo, exempli gratia, alios ad peccandum inducendi, Eccle- 
siam visitaret; ut, et huiusmodi, et alios similes casus indicando, disserunt 
Vanranst, de Indulg., quaest. 7 a num. 15 ad num. 20; Constantinus, part. 2; 
cap. 6, pag. 121; Quarti, £ract. de Iubil., pag. 146 et seq.; Viva, de lubil., 
quaest. 8, art. 5, num. 3; Pignatellus, de Anno Sancto, dub. 21, cap. 8; Amort, 
in quaestionibus practicis in fine Historiae Indulgentiarum, quaest. 72, aliique 
complures. 

8 77. Confessionis praeceptum, prout a iure Divino statutum fuit, sola 
mortalia peccata comprehendit, nec ad venialia extenditur. Cum vero Ecclesia 
in Concilio Lateranensi certum confitendi tempus, quod est Pascha Resur- 
rectionis, praescripserit, controversia est, num necessitati confitendi peccata 
mortalia, aliam adiecerit, ut venialia etiam peccata confiteri necessarium sit. 
Et quamquam communiter dicatur, nequaquam adiunctam esse necessitatem 
etiam venialia peccata confitendi ad adimplendum praeceptum; non desunt 
tamen Auctores, qui pleni studio ac zelo contrariam opinionem tuentur, ac 
docent, eum, qui non nisi venialia peccata habet, saltem in Paschate Sacerdoti 
se sistere debere, ut ei notum faciat, se, Divina opitulante gratia, nonnisi 
venialium culparum sibi conscium esse. Juvenin, de Sacramentis, dissert. 6, 
cap. 8, art. 2; Du Hamel, tom. 7, tract. de Poenitentia, dissert. 3, cap. 2, 
num. 5, 8 Quid vero dicendum; Habert, tom. 8, de Poenitentia, cap. 9, quaest. 2; 
Auctor additionis ad Pontas, tom. 1, in verb. Confessio, cas. 51, in editione 
latina; Auctor Theologiae Moralis ad usum Seminarii Petrocoriensis, tom. 4, 
lib. 2, tract. 1, quaest. 9, videri possunt. Nos hanc controversiam intactam 
relinquimus. S. Antoninus in Summa sua, tom. 1, tit. 10, cap. 3, num. 10, 
ultimae impressionis Veronae, expresse docet, rem dignam ac laudabilem ad 
consequendam Indulgentiam fieri a Poenitente, qui a lethalibus peccatis liber 
cum sit, venialia confitetur. Verum ad propositum nostrum ne id quidem 
sufficiens erat, quoniam controversiae caput non circa utilitatem, sed circa 
necessitatem versatur. Quaestio enodanda illa est, quae inter Theologos agi- 
tatur, utrum videlicet, cum ad Iubilaei consecutionem Confessio praescripta 
sit, etiam iis, qui peccata mortalia non habent, sed tantummodo venialia, 
praescripta intelligatur. Apud Sanctarellum, quaest. 76, variar. resolut., num. 2 
et seq., etin Cursu Morali Salmanticensium, tom. 1, tract. 5, cap. 7, punct. 3, 
num. 34, Auctores tam pro affirmativa, quam negativa parte collectos videre 
est. Ipsi vero, se affirmativae opinioni, quam quidem tutiorem asserunt, adhae- 
rere profitentur. Cardinalis autem de Lugo, disp. 27, de Sacramento Poeni- 
tentiae, sect. 7, num. 101, ac Leander, part. 1, tract. 5, disput. 14, quaest. 76, 

negativam partem sequuntur, ea nixi ratione, quod, quando de Confessione 
sermo est, de mortalium peccatorum Confessione semper intelligatur. Cum 
vero non desit auctoritas iniungendi Confessionem etiam venialium, quemad- 
modum probe Cardinalis de Lauraea in 4 sent. tom. 2, de necess. Sacram. 
Poenit., disput. 24, art. 2, 8 4, et Clericatus, de Sacrament. Poenit., decis. 50, 
num. 7, advertunt, quod textu Pontificis Clementis V in Clementina, quae incipit; 
Ne in agro, de statu monachorum, comprobatur, ubi Monachis unus saltem 
in mense confitendi imponit, etiamsi probabiliter posset ac deberet existimari 
magnam ipsorum partem non nisi venialia peccata habere; cumque etiam 
certum sit, quod, dum ad lubilaei consecutionem facienda praescribuntur 
opera, quae ex natura sua mera consilii opera, ac supererogatoria essent, 
veluti exempli gratia ieiunium per aliquot dies, ab Ecclesiastico praecepto non 
praescriptos, sive devota Basilicarum visitatio, quemadmodum in praesenti 
Anni Sancti Iubilaeo fit: praescribi etiam venialium peccatorum Confessio 
iis potest, qui mortalia non habent, etiamsi extra huiusmodi circumstantias, 
atque in abstracto loquendo, peccata venialia confitendi obligatio non adesset. 
Ita Nos fecimus, ac num. XLVI novissimae Constitutionis declaravimus, ad 
Iubilaeum consequendum, etiam ab eo, qui nonnisi peccata venialia habeat, 
confessionem peragendam fore. Posset autem Papa, si vellet, expressis verbis 
iniungere, ut qui Indulgentiam consequi vellet, venialia peccata confiteretur, 
sicut iniungit alia opera supererogationis, neque tamen hoc esset facere venialia 
materiam necessariam Confessionis, sed cum alias venialia sint congrua materia 
Confessionis, illam quoque exigeret, si vellet, in acquisitione Indulgentiae, quae 
Benzonii verba sunt de Azno lubilaei, lib. 5, cap. 15, dub. 6. 

S 78. Ne multa, quaestioni illi, quae inter Theologos fit, utrum, quando 
ad consequendam Indulgentiam Confessio praescribitur, ille, qui non nisi 
peccata venialia habet, ad confitendum obligetur, tunc locus est, cum Con- 
fessio tamquam dispositio ad statum gratiae pro Iubilaei consecutione neces- 
sarium requiritur; non autem quando Confessio inter praescripta opera com- 
prehenditur, quemadmodum nunc a Nobis factum est, dum eamdem, ut onus 
iniunctum ad consequendam Indulgentiam imposuimus; sicut etiam Pasqua- 
ligus, quaest. 63; Viva, de lubilaeo, quaest. 8, art. 3, 8 Dices, et Constan- 
tinus, de Anno Sancto, par. 2, cap. 5, pag. 106, apposite animadvertunt. 

8 81. Pauca alia in Constitutione: Cozvocatis, sub Capite declarationum 
supersunt, et quae ad tollendas controversias aliis temporibus excitatas, 
magis magisque semper faciunt. Prima est sub num. XLIX, non opus esse in 
visitatione Basilicarum, ad Indulgentiam consequendam, per Portam Sanctam 
ingredi, aut egredi, cum id in nulla Constitutione praescriptum sit, licet 
huiusmodi ingressus, et egressus pro opere supererogationis aestimandus 
sit; quod etiam a Passerino, de Indulg., quaest. 55; Quarti, Tract. de Anno 
Sancto, pag. 602; Pignatello, eod. Tract., dub. 30, cap. 8, opportune animadver- 
sum est. 

S 82. Altera autem respicit casum, in quo per Anni Sancti progressum, 
aliquod, ut quandoque fieri consuevit, Indultum publicetur pro minuendo 
praefixo visitationum Ecclesiarum numero. Dubium hic igitur erat, num, si 
quis iam Basilicas visitasset, posset uti visitationibus iam factis, easdem 

computando in numero Visitationum, quae in Indulto praescriptae essent, 
Alia praeterea dubitatio erat, utrum, si ante Indulti publicationem numerum 
visitationum in eodem praescriptarum iam complesset, Indulto uti posset, 
nullam praeterea aliam visitationem faciendo. Omnes hae difficultates num. L 
sublatae sunt, ea scilicet declaratione, quae ibidem habetur, quod qui visi- 
tationes Basilicarum per aliquot vices fecit, antequam Indultum publicaretur, 
visitationibus iam factis uti potest pro complemento numeri, qui in Indulto 
praefigitur; itemque, quod qui ante publicationem Indulti, visitationum 
numerum in ipso praefixum iam complevit, gaudere Indulto potest, dum- 
modo aliam quatuor Basilicarum visitationem faciat, eamque unico die totam 
perficiat; quod quidem etiam a supra laudatis Auctoribus, Passerino, de 
ndulgentiis, quaest. 47; Quarti, Tract. de Anno Sancto, pag. 133 et seqq. 
ac Pignatello, de Azzo Sancto, cap. 8, dub. 2 et seq. indicabatur. 

8 83. Tertia est illa; de qua hic pauca subiungimus. In Constitutione 
nostra: Peregrinantes, Basilicarum visitationem devote fieri debere, praeci- 
pitur, e£ ad consequendam Indulgentiam, pias Omnipotenti Deo preces adhi- 
bendas esse pro Sanctae Ecclesiae exaltatione, haeresum extirpatione, Catho- 
licorum Principum concordia, et Christiani Populi salute, ac tranquillitate; 
verum nequaquam hic, sicut nec in aliis quidem Decessorum Nostrorum 
Constitutionibus, in quibus Anni Sancti indicti sunt, vocalesne, an mentales 
huiusmodi preces esse debeant, explicatur; ex quo quidem aliis temporibus 
controversiarum causa exorta est. Viva, de lubilaeo, quaest. 8, art. 5, dub. 7 
mentalem sufficientem esse existimavit; Constantinus, part. 2, art. 7, pag. 128 
mentalem quidem sufficere probabile esse dicit, verum vocalem esse tutiorem; 
Quarti, pag. 178 alterutram satis esse affirmat; Cardinalis de Lugo, de Poenitent., 
disp. 27, sect. 7, num. 3, et Amort iz quaest. pract. in mater. Indulgent., 
quaest. 74 mentali vocalem addere, tutius esse aiunt. Vanranst, de Indulg., 
quaest. 7, num. 20 nec solam mentalem, neque solam quidem vocalem, si 
notabiliter modica sit, sufficientem esse dicit. Et contra nimiam hanc ora- 
tionis modicitatem tam ipse etiam Viva, quam reliqui superius citati Auctores 
exclamant; licet enim oratio brevis cum sensu ferventis pietatis adhibita, 
praescripto ac legi Constitutionis; Peregrinantes, satisfacere possit; plerumque 
tamen orationis brevitas ex modico pietatis studio, aut parum propenso ad 
res spirituales animo, sive taedio, negligentiaque proficisci solet. Nos itaque 
ab istorum considerationibus nihil recedentes, ad num. LI declaravimus, voca- 
lem orationem pie adhibitam ad consequendam Indulgentiam sufficientem 
esse; laudandum eum, qui spiritu ac mente orat, dummodo tamen vocales 
aliquas preces orationi illi adiungat. 


Em 


De iterata acquisitione Iubilaei, et aliis declarationibus circa Facultates con- 
cessas pro Anno Sancto vertente. 
8 84. Vetus illa quaestio fuit, num qui tempore Anni Sancti per tri- 


ginta vices (quantum omnino ad Indulgentiam consequendam praescriptum 
est) Basilicas devote visitasset, confessus praeterea etiam fuisset, ac Sanctam 

recepisset Communionem, ac ideo se Indulgentiae fructum consecutum esse 
confidere posset, iterum ipsum consequi valeat, visitationem Basilicarum ad 
praescriptum numerum iterando, iterumque confitendo, et communicando. 
Huiusmodi controversia a lohanne de Anania in parvo suo de Anno Sancto 
Tractatu indicata, atque ab aliis postea iterum resumpta fuit. Filliucci, tom. 1, 
tract. 8, cap. 10, de lubilaeo, num. 261 opinio in eam propendebat partem, 
ut operibus iniunctis repetendis Iubilaeum denuo acquireretur; verum postea, 
ratus a Congregatione Concilii Anno 1620 rem contra decisam esse, ab hac 
sententia discessit; Vanranst, de Indulgentiis, quaest. 6, num. 15, Iubilaeum 
iterum acquiri non posse contendit, etiamsi opera iniuncta adimpleantur. 
Navarrus, de lub. et Indulg., notab. 32, sub num. 46 nihil in Bullis Anni 
Sancti iteratae lIubilaei acquisitioni contrarium reperiri considerans, partes 
illius opinionis amplectitur quae in favorem illorum est, qui opera iniuncta 
repetunt; Navarro Benzonius, de Anno lubilaei, lib. 5, cap. 15, dub. 23 sub- 
scribit; et haec communis sententia dici potest, quemadmodum apud Vivam, 
de lubilaeo, quaest. 6, art. ult.; Constantinum, de Azo Sancto, part. 2, cap. 6, 
quaest. 9, pag. 123; Quarti, de Jubilaeo Anni Sancti, pag. 53, et seq. videre 
est. Constantinus porro ita a Pontifice Urbano VIII declaratum fuisse refert, et 
Congregationis Concilii declarationem a Filliuccio nominatam minime authen- 
ticam esse affirmat. Nos autem de hac alia proposita Controversia mentem 
nostram num. LII declarare opportunum existimavimus. Etenim considerantes, 
minime hic agi de duarum hebdomadum lubilaeo, verum de Iubilaeo, quod 
annum integrum perdurat; non de operibus iniunctis agi, quae pluries in 
die adimpleri possint, quemadmodum fit, quando Plenaria Indulgentia illis 
conceditur, qui certis ac praescriptis diebus certam Ecclesiam visitaverint; 
in quo quidem statu rerum, etiamsi pluries in Die Ecclesiae illius visitatio 
fiat, unica tantum Indulgentia acquiri potest, iuxta Decretum Congregationis 
Indulgentiarum a san. mem. Innocentio Papa XI expresse approbatum, ac 
die 7 Martii 1678 rite ac secundum legis formulas promulgatum, in quo ita 
legitur: Semel dumtaxat in die plenariam Indulgentiam in certos dies Ecclesiam 
visitantibus concessam, vel aliud pium opus peragentibus, lucrifieri; verum de 
visitationibus agi numero non paucis, Basilicarum quae inter se dissitae ac 
distantes sunt, quaeque non nisi multis ac distinctis diebus fieri possunt, 
minime dubitavimus declarare, posse pluries per Annum Sanctum, iniuncta 
opera iterando, Sanctam Indulgentiam acquiri. Diximus, iniuncta opera iterum 
repetendo, acquiri denuo posse Indulgentiam. Verum quoniam in lubilaeo 
Indulgentiae adiuncti sunt alii favores, et gratiae; in eadem Constitutione, 
atque eadem S declaravimus, illum, qui semel illarum particeps factus est 
prima vice, qua Iubilaeum consecutus fuit, iterum earum participem fieri 
non posse, si post primam Iubilaei acquisitionem, iterum in censuras incur- 
rerit, aut casus reservatos commiserit, vel novis Votorum commutationibus, 
aut Dispensationibus indigeat. 

S 91. Habetis igitur, dilecti Filii, quaecumque exponere vobis necessa- 
rium iudicavimus; ut, graviorum controversiarum, quae aliis temporibus exci- 
tatae, per nostras Constitutiones occasione huius lubilaei editas de medio 


tolluntur, earumque solutionum compendium quoddam a Nobis elaboratum - 

prae oculis habentes, ministerium vestrum accurate et exacte, quod maxime 
optamus, implere valeatis; ad quem etiam finem adiumentum Vobis alla- 
turam arbitramur Encyclicam alteram Epistolam nostram die 26 lunii Anni 
vertentis datam de Praeparatione ad Annum Sanctum,! quam itidem ut 
legatis, et consideretis, etiam atque etiam monemus. Neque vero mirum 
quidquam Vobis videri debet, si in hac Epistola nostra, quam in praesens 
exhibemus, recentibus Actoribus plerumque usi sumus, nequaquam similes 
Patrifamilias, qui profert de Thesauro suo zova, ef vetera; etenim, cum con- 
troversiae ut plurimum a recentibus Auctoribus, atque ab iis, qui de Anno 
Sancto scripserunt, excitatae sint; iisdem Nos etiam plerumque uti neces- 
sitas coegit. Interim autem Paterna Vos charitate complectentes, Apostolicam 
Vobis Benedictionem ex animo impertimur. 

[Bened. XIV Bull. tom. 3, p. 170-248]. 


405. 


Benedictus XIV, const. Apostolici ministerii, 9 dec. 1749. 


Apostolici ministerii Nostri partes non minus esse putamus, ad subo- 
rientes abusus eradicandos, idonea remedia comparare, quam opportunas 
rationes praescribere, quibus servatis, ipsa exhibita remedia vim suam obti- 
nere, et optatum effectum reipsa edere valeant. 

8$ I. Sane quum Nobis innotuisset nonnullos esse in florentissimis Portu- 
galliae, et Algarbiorum Regnis Presbyteros Sacramenti Poenitentiae Mini. 
stros, qui a poenitentibus nomen personae ipsis in peccato, quod confessi 
fuerant, complicis, aliquando etiam locum habitationis eiusdem complicis, 
exquirebant, absolutionem quoque sacramentalem iis denegando, qui eorum 
inquisitionibus satisfacere recusarent. 

8 2. Nos Venerabilium Fratrum Archiepiscoporum, et Episcoporum per 
ea Regna constitutorum zelum excitare non omisimus, ut omne suum stu- 
dium, operamque conferrent ad eas respective Dioeceses, in quibus Presby- 
teri sic delinquentes existerent, a tam pernicioso malo liberandas, ex quo 
oblocutiones et scandala, et non Ministrorum tantum, sed sacri etiam ipsius 
Ministerii odium, et animorum ingens conturbatio in populo fideli exoría 
erant: reiicientes simul, ac reprobantes praetextus illos, quibus huiusmodi 
Confessarii interrogantes, sese tuebantur; desiderii nimirum emendationis 
ipsius complicis; nec non quarundam opinionum, quae apud alios Docto- 
res repertae fuerant, et quarum aliquae, aut falsae, aut erroneae censendae 
erant, aliae autem per se verae, et sanae, ab ipsis sic delinquentibus per- 
peram applicabantur; ut latius videre est in Nostris Litteris Apostolicis 
die vir Mensis Iunii anni Dom. MDCCXLV editis in forma Brevis, quarum 
initium est Suprema omnium Ecclesiarum, quaeque impressae sunt in Bu/- 
larii Nostri, tom. I, pag. 134.? 


! Cf. N. 400. 
? Cf. N. 360. 

8 3. Has Litteras sub Annulo Piscatoris primum expeditas, in forma 
specifica deinde confirmavimus, et ampliori robore communivimus per alias 
nostras Apostolicas Litteras sub Plumbo editas rv Nonas lulii anni 1746 
incipientes Ubi primum, quae etiam impressae leguntur in Il tomo Bu//arii 
Nostri, num. 8. ! His autem posterioribus Litteris non solum Tribunali Sanctae 
Inquisitionis praedictorum Regnorum, atque Ditionum iniunximus, ut contra 
eos severe procederet, qui priora Decreta nostra impugnare, aut perverse 
interpretari ausi fuissent, sed etiam confra Confessarios de nomine complicis 
Poenitentem interrogantes, eidemque Poenitenti, nisi illud sibi manifestaverit, 
absolutionem denegantes; dummodo tamen huiusmodi interrogandi, et dene- 
gandi actus talibus circumstantiis coniunctus sit, ac convertitus, quae sic 
agentem Confessarium, de adhaesione ad praedictam reprobatam praxim, tam- 
quam ad licitam, vel alio quovis modo de prava credulitate suspectum reddant. 

8 4. His cohaerenter addidimus praeceptum denunciandi Confessarios, 
aliquo ex supradictis modis delinquentes eidem Tribunali Sancti Officii intra 
terminum dierum pro aliis denunciationibus ab eodem Officio praefigi soli- 
tum; exemptis dumtaxat, ex iustis gravibusque causis, ab huiuscemodi denun- 
ciandi onere personis Poenitentium in causa propria, id est in casu, quod 
ipsi peccatum suum confitentes, a Confessario adigerentur ad sibi manife- 
standum nomen complicis in eodem peccato; statuentes tamen, quod quando 
aliunde, quam ex propria confessione, novissent Confessarium aliquo ex supe- 
rius enumeratis, et Sancto Officio denunciandis modis deliquisse, tunc eum 
et ipsi denunciare ex ista aliunde habita notitia tenerentur. 

8 5. Et quoniam id etiam evenire posse prospeximus, ut Confessarius 
aliquis Poenitentem de complicis nomine interrogando, atque etiam manife- 
stare nolenti absolutionem negando, id facere imprudenti certe, ac malo, 
sed tamen simplici quodam, et nudo actu, id est iis circumstantiis destituto, 
quae de prava credulitate, vel de mala adhaesione ad praxim in nostro Brevi 
reprobatam, tamquam ad licitam, eumdem Confessarium suspectum redderent : 
ideo in ipsis posterioribus Litteris declaravimus, in huiusmodi casu, neque 
Confessarium praedicto Inquisitionis Officio denunciandum necessario fore, 
nec eius delictum eiusdem Sancti Officii, et Tribunalis cognitioni subiectum 
esse, sed ad cuiuslibet Ordinarii in propria Dioecesi iudicium, et correctionem 
pertinere; prout in ipsis secundo loco memoratis Litteris latius habetur 
expressum. 

S 6. Sic igitur istius respective statutis finibus, tam iurisdictioni Tribu- 
nalis Inquisitionis, quam Ordinariorum Praesulum auctoritati; persuasum 
Nobis fuit, certam et tutam rationem procedendi contra Sacerdotes in Sacra- 
menti Poenitentiae administratione, ut praefertur, delinquentes assertam per 
Nos fuisse. Verum quum deinde Nobis ex parte nonnullorum Ecclesiasticae 
pacis zelo flagrantium fuerit insinuatum, in huiusmodi methodi executione 
novis perturbationibus procul dubio aditum apertum iri; propterea quod 
nemo esset, qui in casibus discrepantiae, iudicium proferret; quoniam deli- 
ctum idem in certis quibusdam circumstantiis ad Tribunal S. Officii, in aliis 

vero ad Ordinarii iudicium deferendum fore statueramus,, ac praeterea 
demonstratum Nobis fuerit, quod, dempto in aliquibus circumstantiis metu 
denunciationis eidem Inquisitionis Officio faciendae, id sane sublatum dici 
poterat, quo. maxime homines a patrando tam pernicioso, et profligato 
delicto retraherentur. Idcirco Nos, praedictam iterum perversam praxim in 
utrisque praefatis Litteris Nostris reprobatam atque proscriptam, eorum 
nempe, qui in administrando Poenitentiae Sacramento, complicis nomen, 
cum absolutionis denegatione, quatenus reticeatur, a poenitente rescire con- 
tendunt, praesentium quoque tenore damnantes, et reprobantes; nec non 
confirmantes statutam pertinentiam cognitionis huiusmodi causarum prae- 
dicto Inquisitionis Officio, quoties delinquentis actus iis circumstantiis, quas 
in secundo dictis Litteris Nostris latius expressimus, coniunctus existat, nec 
non obligationem denunciandi eidem Officio Confessarium quemcumque, 
huiusmodi delicti memoratis circumstantiis convestiti reum ; excepta tamen 
ab huiusmodi denunciationis onere ipsa persona poenitentis in causa propria, 
juxta id, quod in ipsis praefatis Litteris per Nos decretum, et in praesentibus 
superius relatum fuit; ad reliquas in futurum perturbationes avertendas, et 
praecavendas, omnibus mature pensatis, auditisque prudentium virorum, et 
in illis rebus apprime peritorum consiliis, Nostris motu proprio, et certa 
Scientia, sequentes ordinationes, et leges ab omnibus, ad quos respective per- 
tinet, et pertinebit in posterum, omnino tenendas, atque observandas, earum- 
dem praesentium tenore, et Apostolica auctoritate edicimus, et promulgamus. 

S 7. In primis itaque, exceptis dumtaxat personis poenitentium in causa 
propria, ut supra declaratum est, quas quidem iustis ex causis ab omni 
denunciationis onere eximimus, et pro exemptis in tali casu semper haberi 
decernimus, omnibus et singulis, qui Sacerdotem aliquem sive Saecularem, 
sive Regularem (cuiuscumque gradus, et conditionis, et cuiuscumque Ordi- 
nis, Congregationis, et Instituti, etiam speciali, et individua mentione digni, 
ad hoc, ut praesenti sanctione comprehendatur, existat) quocumque alio 
modo, praeterquam ex ipsa Confessione a semetipsis apud eum peracta, 
cognoverint in administrando Poenitentiae Sacramento interrogasse poeni- 
tentem de nomine complicis, eidemque indicare recusanti absolutionem dene- 
gasse; sive id fecisse intellexerint propter adhaesionem praedictae repro- 
batae praxi, aliave de causa erroneae opinionis suspicionis ingerente; sive 
id etiam per imprudentiam egisse, et per actum praefatis destitutum circum- 
stantiis, propter quas, iuxta praecedentem Constitutionem nostram, praedicto 
Inquisitionis Officio esset denunciandus, et quibus deficientibus, iuxta ipsius 
Constitutionis tenorem; eius delicti cognitio ad Ordinarii Tribunal spectare 
debuisset, iniungimus, et mandamus, atque in virtute Sanctae Obedientiae, 
sub eisdem poenis, quibus ad debitas aliorum delictorum denunciationes 
adstringuntur, praecipimus, et iubemus, ut huiusmodi Confessarium quo- 
cumque modo in praemissis delinquentem, saepe dicto Sanctae Inquisitionis 
Officio intra consuetum praefiniti temporis spatium omnino deferant, et 
denuncient. : 

8 8. Ubi vero Sacerdos delinquens eidem Sancti Officii Tribunali denun- 
ciatus fuerit, vel etiam illius carceribus inclusus, quatenus probationes ad 

carcerationem sufficientes habeantur ; si forte Ordinarii illius, cuius iurisdi- 
ctioni reus subiectus erit, Procurator in ipso Tribunali Sancti Officii de 
more interveniens eas adesse circumstantias crediderit, ob quas delicti 
cognitio iuxta praecedentem Constitutionem nostram ad Ordinarii Forum 
spectare deberet, ac propterea insteterit, se super huiusmodi pertinentiae 
articulo alterius aut fusius audiri, vel etiam scripto easdem circumstantias 
et rationes exponere, suaeque Curiae iura tueri se velle declaraverit; volumus, 
et statuimus, ut iuxta eiusdem Tribunalis consuetudinem, satis temporis illi 
àd scribendum assignetur; neque interea idem Tribunal ad alium actum 
irretractabilem, multoque minus ad definitivam sententiam adversus reum 
devenire possit, donec idem Procurator, intra praescriptum sibi tempus, 
iura Curiae Episcopi constituentis sui, vel voce, vel scripto exposuerit. 

8 9. Quoties autem praefatus Ordinarii Procurator controversiam de 
pertinentia Causae proponat, eamque examinari postulet; tunc volumus, in 
ipso Sancti Officii Tribunali huiusmodi examen fieri; nec omitti posse, absque 
totius consequentis processus nullitate. Simul autem omnibus, et singulis 
tum eiusdem Officii Inquisitoribus, et Consultoribus, tum ipsis Ordinariorum 
Procuratoribus districte mandamus, ut deposita quacumque animi affectione, 
aut praeoccupatione, qua erga proprium respective Tribunal facile ferri pos- 
sent, coram Deo disquirant, ac videant, an reus de praefato delicto inqui- 
situs, illud cum eiusmodi circumstantiis patraverit, ob quas illius Causa, iuxta 
praecedentem Constitutionem nostram, ad Inquisitionis Tribunal pertinere 
deberet; an vero cum aliis, quae Causam ipsam ex eiusdem Constitutionis 
lege in Ordinarii Foro iudicandam constituunt. 

S 10. Prolato demum ab Inquisitoribus iudicio super causae pertinentia, 
volumus, et statuimus, ut si quidem Causa adiudicata fuerit Tribunali Sancti 
Officii, in huius potestate reus permaneat, et iuxta ipsius Officii leges et 
regulas puniatur; si vero iudicatum fuerit, causam ad Sancti Officii Tribunal 
non pertinere, idem Officium, ut eius fert consuetudo, reum dimittat, et Pro- 
curator de reo ita dimisso certiorem faciat Ordinarium sui constituentem, 
"ut ea accepta notitia, adversus eumdem reum servatis servandis iuxta Cano- 
nicas sanctiones possit procedere. Si quis autem praemissum iudicii huius- 
modi ordinem a Nobis per praesentes constitutum pervertere, aut turbare 
ausus fuerit, noverit, se omnibus Canonicis poenis subiectum fore, quae- 
'cumque in sacris Canonibus, et Apostolicis Constitutionibus, adversus Fccle- 
siasticae Iurisdictionis perturbatores, violatores, et invasores latae, et statutae 
dignoscuntur. 

S 11. Praesentes autem Litteras, etc. 

[Bened. XIV Bull. tom. 3, p. 102-106]. 


Romani Pontifices 291 


406. 
Benedictus XIV, const. Officii Nostri, 15 mart. 1750. 


Officii Nostri ratio non eam modo sollicitudinem Nobis imponit, ut 
Sacrorum Canonum Leges, et Praedecessorum Nostrorum Romanorum Pon- 
tificum Constitutiones, in quarum interpretatione nihil dubium, aut perple- 
xum occurrit, exactissime servari, et impleri curemus; sed id etiam a Nobis 
exposcit, ut exorientem circa aliquas ex illis dubiorum segetem, quae earum 
debitae executioni multis modis officere dignoscitur, opportunis editis decla- 
rationibus, aut definitionibus, amputare ac removere studeamus. 

8.1. Sane fel. rec. Praedecessor Noster Gregorius Papa XIV providam 
Iuris Canonici sanctionem prae oculis habens, qua scilicet, sub Tit. De horni- 
cidio voluntario, vel casuali, cap. 1 innovatum fuit vetus praeceptum Legis 
a Deo Exodo latae: Si quis per industriam occiderit proximum suum, et 
per insidias, ab Altari meo evelles eum, ut moriatur ; per suam Anno Incar- 
nationis Dominicae mpxcti nono Kalendas lunii editam Constitutionem, quae 
incipit: Cum alias, ! iis, qui proditorie proximum suum occidissent, ad Eccle- 
sias, locaque Sacra, et Religiosa confugientibus, Ecclesiasticam Immunitatem 
minime suffragare decrevit. Tum vero piae memoriae Praedecessor quoque 
Noster, ac Dignitatis Nostrae amplificator Benedictus Papa XIII Anno Incar- 
nationis Dominicae mpccxxv sexto Idus Iunii, edita Constitutione, quae incipit: 
Ex quo Divina,? non eos tantum, qui proditorie, ut praefertur, homicidium 
patrassent, verum etiam interficientes proximum suum animo praemeditato 
ac deliberato, ab Ecclesiasticae Immunitatis beneficio exclusit et repulit. Demum 
san. mem. proximus decessor Noster Clemens Papa XII in sua Constitu- 
tione, quae incipit: /n Supremo Iustitiae solio, Anno Incarnationis Dominicae 
Mpccxxxv Kalendis Februarii edita, ? eos etiam, qui homicidium in rixa com- 
misissent, dummodo homicidium non fuisset casuale, vel ad propriam defen- 
sionem, Immunitatis praedictae beneficio minime gaudere voluit atque decrevit. 

S8 2. Insuper iidem proxime memorati Praedecessores Benedictus, et Cle- 
mens, ad ea, quae in iure Canonico, et in Gregoriana Constitutione recen- 
sebantur, nonnulla alia delicta addiderunt, quae, si qui commisissent, eos a 
praedicto beneficio asyli; et confugii apud Ecclesias, ac Loca Sacra, et Reli- 
giosa, exclusos fore statuerunt, variasque a Doctoribus, ac dicti Iuris, et Con- 
stitutionum Apostolicarum Interpretibus, de Immunitate locali agentibus, exci- 
tatas quaestiones et controversias, declarando ac definiendo sustulerunt; ut 
ex eorundem Constitutionum tenore colligere licet, atque etiam ex una e 
Nostris Institutionibus, quam olim dum Archiepiscopalem Bononiensem Eccle- 
siam praesentes moderabamur, pro illius populi curae Nostrae concrediti 


Y CL. N. 172. 
SI: N. 290. 
3 Bull. Rom., tom. 14, p. 17-23. 


292 Romani Pontifices 


instructione, edidimus, quaeque impressa extat Tom. Il, Editionis Italicae 
num. XXI, in Latina vero Editione num. LXI. 

8 3. Ad hoc autem, ut Curia aliqua Ecclesiastica, in. casu alicuius ex 
delictis exceptis huiusmodi, ad extractionem Delinquentis e loco immuni 
procedere, eumque ad suos Carceres transferre posset, quum praefatus Bene- 
dictus Praedecessor satis esse voluisset, ut super delicti excepti qualitate, ac 
personae reitate ea suppeterent indicia, quae ad capturam decernendam suf- 
ficientia reputari solent; ut vero extractum huiusmodi Ministris, et Officialibus 
Curiae saecularis tradere et consignare valeret, ea decrevisset indicia ex processu 
informativo adversus extractum ipsum confecto resultare debere, quae, iuxta 
regulas luris, vocantur u/fra torturam; alter deinde Praedecessor Clemens XII 
ampliando declaravit, ut quoties Ecclesiastico Iudici, ex indiciis, non quidem 
ultra torturam, sed ad torturam tantum sufficientibus, de delicto excepto per 
extractum commisso constaret, posset idem extractum huiusmodi Curiae sae- 
culari tradere et consignare. Caeterum iidem Praedecessores nec auctoritatem 
Ecclesiasticam ullo pacto per praemissa imminui, nec inde ullam [Iustitiae 
laedendae occasionem captari posse voluerunt. Siquidem extractiones Delin- 
quentium huiusmodi e loco immuni nunquam sine auctoritate Episcopi, et 
interventu Personae Ecclesiasticae ab ipso Episcopo deputandae, fieri posse 
statuerunt; nec unquam extractos ipsos, praedictis etiam concurrentibus indi- 
ciis, Curiae saecularis Officialibus tradi et consignari, nisi ea lege, sub gra- 
vissimarum censurarum poenis servanda, ut Ecclesiae, seu Loco immuni resti- 
tuerentur, quatenus in progressu Causae iidem extracti indicia huiusmodi 
purgarent atque diluerent. "Ww 

8 4. Cum autem ea, quae per Clementem Praedecessorem praedictum, 
luris communis, et Gregorianae, ac Benedictinae Constitutionum sanctionibus 
addita fuerunt, ultra fines temporalis Dominii Apostolicae Sedis minime exten- 
derentur, visum est Nobis, eadem ad alias quoque Regiones, quarum Supremi 
Principes id postulassent, opportune ampliari posse. Itaque in Concordatis, 
tum, quae Anno MpccxL.i, cum Carissimo in Christo Filio Nostro Carolo 
utriusque Siciliae Rege illustri, tum quae Anno sequenti wpccxri cum alio 
pariter Carissimo in Cristo Filio Nostro Carolo Emanuele illustri quoque 
Sardiniae Rege sancita fuerunt, praemissas, aliasque in Clementis Literis 
praefatis contentas dispositiones, in eorumdem Regum Dominiis locum ha- 
bere concessimus ; mox etiam ad alia Principum id expetentium Dominia, 
peculiaribus respective editis Literis, quarum exemplum videre est in Tomo 
primo Bullarii Nostri Constitut. LX XXVIII, quae incipit: A/ias felicis,! exten- 
dimus et ampliavimus. 

8 5. Verum, quum tot ista per Praedecessores Nostros praedictos, ac 
per Nos ipsos adhibita studia, non omnes quaestiones, quae in Tribunalibus 
excitari solent, tam super qualitatibus homicidiorum, quae pro exceptis haberi 
debeant, quam super modo exequendi praefatas Constitutiones in variis homi- 
cidiorum huiusmodi, aliorumque exceptorum delictorum casibus, de medio 

tollere, seu penitus antevertere valuerint; id adhuc oneris Nobis relictum esse 
indicavimus, ut constitutas in hoc rerum genere agendi regulas, ad quas 
saepissime tam Ecclesiasticorum, quam Saecularium Iudicum acta expendere 
et exigere necesse est, nequaquam ultra: difficultatibus et dubiis involutas 
remanere pateremur. Itaque, omnibus mature pensatis, auditisque nonnul- 
lorum Venerabilium Fratrum Nostrorum Sanctae Romanae Ecclesiae Car- 
dinalium, aliorumque gravium Vivorum, lurisque Canonici peritorum, et in 
criminalibus iudiciis versatorum consiliis, motu proprio, ac de Apostolicae, 
qua fungimur, auctoritatis plenitudine, Nostram et Praedecessorum Nostro- 
rum mentem in hunc, qui sequitur, modum declarare, et quaedam etiam 
ex integro, ut infra, statuere decrevimus. 

8 6. Ac primum quidem, cum in memorata Gregorii Praedecessoris 
Constitutione, quae incipit: Cum alias, dum ea delicta enumerantur, quae 
ab Ecclesiasticae Immunitatis beneficio exclusa censeri debent, de Laicis delin- 
quentibus dumtaxat mentio habeatur, deque his etiam tantummodo loquutus 
fuerit alter Praedecessor Benedictus in supracitata Constitutione, quae incipit: 
Ex quo Divina; placuit laudato Praedecessori Clementi XII huiusmodi Con- 
stitutiones per suam, quae incipit: /m supremo Iustitiae. solio, ad Ecclesia- 
sticos etiam cuiuscumque gradus, et ordinis, homicidium animo praemedi- 
tato ac deliberato patrantes, extendere et ampliare, ita ut nec ipsi, in huiusmodi 
casu, Ecclesiastica Immunitate iuvari possint; dummodo tamen commissi per 
eos homicidii Causa ab eorum ludice Ecclesiastico competente cognoscatur, 
ipsique ab eo, si rei reperti fuerint, circa poenam sanguinis, ad praescriptum 
Sacrorum Canonum condigna puniantur animadversione. 

8 7. Cum dubitatum fuerit, an sub hac Clementis Praedecessoris amplia- 
tione et extensione Regularium quoque Ordinum Professores, et Alumni 
comprehendatur; Nos, ad omnem super hoc dubitationem tollendam, decer- 
nimus et declaramus, omnes et singulos cuiuscumque Ordinis, Congrega- 
tionis, Militiae, et Instituti Regulares, tam in ipsis expresse Professos, quam 
illis quomodolibet adscriptos, cuiuscumque gradus et conditionis extiterint, 
etiamsi ex ipsorum Ordinum Privilegio, seu alias, quaelibet expressa et 
individua mentio de ipsis, eorumque Ordinibus, ad hoc ut sub praesentis, 
aut praemissarum Constitutionum censura comprehendantur, habenda foret, 
si qui unquam, quod Deus avertat, homicidium animo praemeditato ac delibe- 
rato, patraverint, a beneficio Immunitatis Ecclesiasticae, iuxta formam earun- 
dem Constitutionum Benedicti, et Clementis, exclusos fore, et censeri. 

8 8. Et quoniam praedictus Clemens Praedecessor speciali Decreto edito 
die 5 Octobris anni wmpccxxxvi expresse declaravit, Mulieres etiam, quae ali- 
quod delictum eiusmodi commisissent, quod inter excepta, et ab immuni- 
tatis localis beneficio exclusa, iuxta praemissa, haberi debeat, pari iure hac 
in re cum Viris censeri, et sub dispositione ipsius Literarum incipien.: /r 
supremo lustitiae solio, aeque in omnibus comprehendi debere; Nos huius 
nostrae Constitutionis tenore declarationem praedictam approbamus et con- 
firmamus, eique inviolabilis legis, iuxta quam in occurrentibus casibus iudi- 
cati omnino debeat, plenarium robur adiicimus: decernentes similiter, ac 
declarantes, sub eiusdem Clementis, nostraeque huius Constitutionis dispo- 

sitione, etiam Milites in omnibus et per omnia comprehensos esse, nec ullum 


militare privilegium, hac in parte, ipsis suffragari posse, aut debere. 

8 9. Praeterea quum in praefata Clementis Decessoris Constitutione 
ab Immunitatis praedictae beneficio excludantur omnes et singuli tam Laici, 
quam Ecclesiastici inquisiti, et processati, vel in. contumaciam banniti, et 
condemnati, ex causa ef occasione homicidii, etiam in ríxa commissi cum 
armis, seu instrumentis suapte natura aptis ad occidendum, dummodo homi- 
cidium non fuerit casuale, vel ad propriam defensionem ; saepe disputari con- 
tigit, an is, qui non casu, vel ex propriae defensionis necessitate, homicidium 
in rixa commiserit baculo, aut saxo; quae scilicet vel arma non sunt, vel si 
ita appellari possent, non tamen arma suapte natura ad occidendum apta 
reputari solent; ab Immunitatis localis beneficio exclusus haberi debeat. Nos 
igitur super huiusmodi dubio definiendo decernimus, quemcumque Homi- 


cidam sive Virum, sive Mulierem, sive Laicum, sive Ecclesiasticum Saecu-. 


larem, aut cuiusvis Ordinis Regularem, qui etiam baculo, aut saxo proximum 
suum occiderit, Ecclesiastici confugii beneficio minime gaudere, ubi ex delicti 
circumstantiis dignoscatur, illius actum, quamvis in rixa commissum, non 
casu, aut ex necessaria defensione, sed ex odio, et nocendi animo ac volun- 
tate prodiisse. Quae quidem definitio nostra conformis est Divinae Legi, quae 
habetur in Libro Numerorum, cap. 35, ubi, designatis Civitatibus refugii pro 
iis, qui sanguinem proximi nolentes effudissent, ita subiungitur: Si quis ferro 
percusserit, et mortuus fuerit qui percussus est, reus erit homicidii, et ipse morie- 
tur. Si lapidem iecerit, et ictus occubuerit, similiter punietur. Si ligno percussus 
interierit, percussoris sanguine vindicabitur. Propinquus occisi homicidam inter- 
ficiet, statim ut apprehenderit eum, interficiet. Si per odium quis hominem impu- 
lerit, vel iecerit quippiam in eum per insidias, aut, cum esset inimicus, manu per- 
cusserit, et ille mortuus fuerit, percussor homicidii reus erit; cognatus occisi, 
statim ut invenerit eum, iugulavit: quod si fortuito, et absque odio et inimicitiis, 
quidquam horum. fecerit, et hoc, audiente populo, fuerit comprobatum, atque 
inter percussorem, et propinquum sanguinis quaestio ventilata, liberabitur inno- 
cens de ultoris manu, et reducetur per sententiam in Urbem, ad quam confugerat, 
manebitque ibi, donec Sacerdos Magnus, qui Oleo Sancto unctus est, moriatur. 

8 10.'Accidit autem in homicidiis, id quod in aliis delictis exceptis 
locum non habet, ut qui percussus, aut ictus fuerit, non statim moriatur, 
sed plerumque per aliquot horas, aut dies spiritum trahat. Interim percussor 
ad Ecclesiam, aliumve locum immunem confugiens, asyli iure gaudet, quo 
privari non potest, ut homicida, quamdiu percussus ab eo in vivis agit; 
dumque ex ipso loco immuni de saucii vita sollicite explorare non desinit, si 
eum diutius victurum intelligit, a capto asylo nequaquam discedit; ubi vero 
illum ex accepto vulnere vitam amittere agnoscit, arrepta fuga, Magistratuum 
diligentiam praevertens, tempestive sibi consulit, meritasque poenas evadit. 
Quod quum ab iis, qui iustitiae administrandae praepositi sunt, Nobis expo- 
situm fuerit persaepe evenire, et quidem non sine magna publicae tranquil- 
litatis pernicie, ob impunitatis spem, quam facinorosi homines ex huiusmodi 
evasionis fiducia concipiunt; iidemque postularint, huiusmodi malum oppor- 
tunis providentiae nostrae remediis submoveri. 

8 11. Ideo Nos, de praedictorum Fratrum nostrorum, aliorumque pru- 
dentium. consilio, per praesentes decernimus ac mandamus, ut percussore 
ad Ecclesiam, aliumve Sacrum aut Religiosum locum confugiente, si Chirurgi 
ad inspiciendum vulnus acciti, grave vifae periculum adesse retulerint, per- 
cussor ipse e loco immuni, servatis servandis, extractus, carceribus manci- 
petur; hac tamen lege, ut Ecclesiae omnino restituatur, ubi is, qui vulne- 
ratus fuerit, ultra tempus a legibus constitutum superstes vivat, et quidem 
sub iisdem poenis, quibus in memoratis Benedicti, et Clementis Literis ii subii- 
ciuntur, qui delinquentem ex indiciis ad torturam sufficientibus sibi traditum 
restituere recusent, postquam in suis defensionibus huiusmodi indicia diluerit. 

.:$ 12. Quod vero in citata Gregorii Praedecessoris Constitutione circa 
facultatem demandandi extractionem delinquentium e loco immuni in casibus 
exceptis statutum fuit; ut scilicet ea ad solos Episcopos, aliosque Episcopis 
superiores Praelatos pertineat, non vero ad alios Episcopis inferiores, etiamsi 
alii Ordinarii sint, aut Nullius Dioecesis; ita ut, occurrente casu in loco 
exempto, et Nullius Dioecesis, tunc negotium huiusmodi ad viciniorem Epi- 
scopum devolvatur, id. quod ab alio quoque Praedecessore Benedicto in 
superius allegata ipsius Constitutione confirmatum fuit; id ipsum Nos quidem 
praesentium Literarum tenore approbamus, et confirmamus. Sed quoniam 
nonnullae ad Nos querelae super hoc delatae fuerunt, quod quaedam Curiae 
Ecclesiasticae pro parte Officialium Curiae Saecularis requisitae, extractionem 
delinquentium in casibus exceptis huiusmodi diutius quam par est, protra- 
here consueverunt; Nos ipsis Venerabilibus Fratribus Episcopis, aliisque Supe- 
rioribus Ecclesiarum Praesulibus, enixe studioseque suademus, et respective 
mandamus, ut omnem querelarum occasionem in hoc rerum genere stu- 
deant amovere, et quoties de delinquentibus in casibus exceptis huiusmodi 
agatur, ad. opportuna indicia adversus eos colligenda animum intendere non 
recusent; sique ea, quae iuxta praemissa requiruntur, re vera suppetere agno- 
scant, eorundem delinquentium extractionem e loco immuni quamprimum 
decernant, ut vel Episcopalibus Carceribus nomine Ecclesiae detineantur, vel 
etiam ad Curiae Laicalis Carceres eiusdem Ecclesiae nomine retinendi, cum 
debitis cautelis transferantur. Nec enim Ecclesiastici zeli officium in eo sta- 
tuendum est, ut iustitiae cursus per Apostolicas Constitutiones praescriptus 
adversus facinorosos homines impediatur; verum in Ecclesiae immunitate, 
aliisque omnibus Ecclesiasticorum locorum, et personarum iuribus asse- 
rendis, et sustinendis, quum ea, contra sacrarum legum praescriptum infringi, 
ac violari contingat. Quum tamen huiusmodi moras tunc maxime interve- 
nire putemus, quum praefata delicta excepta non in Civitatibus, sed per 
Dioeceses, in locis a Curiae Ecclesiasticae residentia remotis, perpetrantur ; 
idcirco Nos per easdem praesentes praedictis Episcopis, aliisque superioribus 
Praelatis facultatem concedimus et impertimur, ut, quoties in huiusmodi casi- 
bus pro parte Curiae Laicalis requisiti fuerint, Vicariis suis Foraneis, sive 
etiam aliis personis Ecclesiasticis ad id per ipsos Antistites deputandis, com- 
mittere possint, ut indicia ad extractionem necessaria iuridice colligant; ut, 
his nimirum inspectis, iidem Antistites, prout iuris erit, ad. delinquentium 

. huiusmodi extractionem quantocius decernendam procedere valeant. 

S8 13. Et quidem haec omnia, quae per praesentes hucusque declaravimus, 
definivimus, atque statuimus, tam in hac Urbe nostra, et in Bononien., Ferra- 
rien., Beneventana, aliisque omnibus Civitatibus, Terris, et Locis, Nobis, et San- 
ctae Romanae Ecclesiae mediate, vel immediate subiectis, etiam specialem, 
et individuam mentionem requirentibus, eorumque Curiis Ecclesiasticis, et 
Saecularibus, etiam Baronalibus, quam etiam in aliis Regnis, Provinciis, atque 
Ditionibus, ad quas dictae Praedecessorum Nostrorum Constitutiones, sive 
peculiaribus concessionibus, ut supra, sive per viam concordati extensae, et 
ampliatae fuerunt (quatenus nimirum congruere dignoscantur cum eisdem 
Concordatis, quibus nulla in re derogare intendimus), locum perpetuo habere, 
suosque debitos effectus sortiri, et obtinere, et ab omnibus, et singulis Ditio- 
num, Regnorum, Locorumque huiusmodi tam Ecclesiasticarum, quam Sae- 
cularium Curiarum Iudicibus, Magistratibus, Officialibus, et Ministris, aliisque 
omnibus, ad quos spectat, et pro tempore quandocumque spectabit, per omnia 
observari volumus, atque decernimus. 

8 14. Illud etiam, quod in praeallegatis Nostrorum Praedecessorum Con- 
stitutionibus, sub gravissimarum poenarum interminatione, districte vetitum 
fuit, ne scilicet Curiae Saeculares, eorumque Magistratus, Iudices, et Officia- 
les quicumque, ab Ecclesiis, Monasteriis, locisque sacris, aliquem delinquen- 
tem, etiam in casibus exceptis, sine Ecclesiasticae auctoritatis interventu, 
capere, aut incarcerare, neve ad declarandum, crimina a praedictis admissa 
esse de exceptis in eorundem Praedecessorum Constitutionibus (quum id ad 
solos, ut praefertur, Episcopos pertinere dignoscatur) quoquo modo procedere 
audeant seu praesumant; Nos quoque iisdem motu, auctoritate, ac tenore con- 
firmamus, et innovamus; atque ab omnibus, ad quos pertinet, seu pertinebit in 
posterum, inviolabiliter etiam perpetuo observari praecipimus; contrafacientes 
quoque, et transgressores, easdem omnes poenas, quae in praeallegatis Consti- 
tutionibus indictae sunt, omnino incurrere statuimus, atque sancimus: Decer- 
nentes, in numero transgressorum huiusmodi, eos etiam esse et censeri, qui, in 
spretum Ecclesiasticae auctoritatis, et Canonicarum Sanctionum, praescripto ad 
Superiores Ecclesiasticos recursu posthabito, Ecclesias, et Loca immunia obsi- 
dere praesumunt, ac impediendo, ne ad illos, qui Sacro confugio se tuentur, ali- 
menta deferantur, sive aliter, eosdem in Curiae Saecularis potestatem se 
dedere cogunt; Nos enim eos, qui talia ausi fuerint, sive confugientes huius- 
modi de exceptis delictis, sive de aliis non exceptis inquisiti sint, omnes et 
singulas poenas atque censuras adversus Ecclesiasticae immunitatis violatores, 
in iure, ac in praedictis Constitutionibus Apostolicis latas atque statutas, 
incurrere decernimus ac declaramus. Sane huiusmodi artes atque violentias 
aliis etiam retro temporibus intentari consuevisse non ignoramus; sed simul 
etiam ab Ecclesia damnatas semper atque proscriptas fuisse comperimus; 
idque satis demonstrant ea, quae in pluribus Provincialibus Conciliis, laben- 
tibus decimotertio, ac decimoquarto Ecclesiae saeculis, statuta leguntur;! ibi 


* Concilium Provinciale Lambethense hab. Anno 1261, tom. 11, part. 1, Lab- 
beanae Collectionis Conciliorum, col. 810; Concil. Exoniense Anni 1287, tom. fi 
part. 2, dictae Collectionis, col. 1281,tit.15; Concil. Provinciale Nugaroliense Anni 1303, 

enim, expositis Ecclesiarum circumsessionibus, interceptione alimentorum, 
aliisque artibus, quibus ii, qui ad Ecclesiam confugerant, ad deditionem adi- 
gebantur, quicumque similia attentare praesumpserint, anathematis mucrone 
feriuntur. Et nos igitur, qui Ecclesiae spiritum circa praemissa toties aperte 
declaratum, atque a Praedecessoribus Nostris constanter servatum, exuere 
neque possumus, neque volumus, eidem per omnia inhaerentes, decernimus, 
et declaramus, omnes, et singulos, qui sub Ecclesiasticae Immunitatis tutela 
degentibus, huiusmodi ratione vim inferre ausi fuerint, praeter alias poenas 
atque censuras adversus eiusdem Immunitatis violatores, ut praefertur, latas 
atque sancitas, sine alia declaratione incurrendas, omni beneficio ac privi- 
legio Ecclesiastici confugii et asyli tam apud Ecclesias, et loca immunia ab 
ipsis sic violata; quam apud alias quascumque Ecclesias, et Loca Sacra, et 
Religiosa, indignos, atque privatos fore, et habendos esse, non secus ac alii 
omnes, qui confugientibus vim inferunt, aut ipsos ab Ecclesia aliove loco 
immuni violenter extrahunt, et abducunt ; quos scilicet laudatus Praedecessor 
Benedictus XIII in sua allegata Constitutione, 2onz illius tantum Ecclesiae, 
quam violarint, sed cuiuscumque etiam alterius Ecclesiae immunitate gaudere 
nequaquam. posse aut debere declaravit; et quorum Nos numero supradictos 
etiam iure et merito accensendos esse decernimus. 

8 15. Denique quum, sicut accepimus, inter temporalis Dominii Nostri, 
ac nonnullarum finitimarum Ditionum Curias, reciproca quaedam consue- 
tudo inoleverit, ut qui certi generis delicta in alterutra ex Ditionibus huius- 
modi commiserint, et intra fines alterius se receperint, instante Curia illius 
Ditionis, in qua delictum commissum fuit, capiantur, eidemque Curiae tra- 
dantur; cumque, sicut etiam Nobis expositum fuit, huiusmodi traditionibus 
aliquando moram afferri contingat, propterea quod delinquentes huiusmodi, 
in Terris, ad quas confugerunt, sub Ecclesiae alicuius, vel alterius loci immunis 
tutela se receperit: idcirco Nos, Ecclesiasticae Immunitatis rationes cum recta 
Iustitiae administratione, et Reipublicae tranquillitate opportune copulare 
volentes, decernimus, et mandamus, ut, si huiusmodi confugientes delictum 
aliquod ex iis, quae in Apostolicis Constitutionibus praefatis excepta sunt, 
in temporali Romanae Ecclesiae dominio patraverint, indicia ad capturam 
requisita, ab Episcopo Dioecesano, seu respective viciniori illius loci, in quo 
delictum commissum fuit, excipiantur, seu cumulentur ; eaque ad Episcopum 
alterius loci, in quo delinquens asylum cepit, sine mora transmittantur; ut 
hic nimirum, quatenus traditioni praefatae locus esse debeat, extractionem 
delinquentis e loco immuni, auctoritate sua, et cum interventu personae Eccle- 
siasticae, fieri mandet. Eademque ratione, si in praefatis aliorum Principum 


dicto tom. 11, part. 2, eiusdem Collectionis, col. 1470, can. 6; Concil. Palentinum 
Anni 1322, dicto tom. 11, part. 2, praefatae Collectionis, col. 1697, cap. 7; Concil. 
Vallisoletanum Anni 1322, tom. 3, Collectionis Conciliorum Hispaniarum Cardinalis 
de Aguirre, pag. 564, tit. 18, num. 51; Concilia Marcianense, et Sylvanectense 
Anni 1326, supradicto tom. 11, part. 2, d. Collectionis Labbeanae, col. 1751, tit. 11 
et col. 1770, cap. 5; Concilium Vaurense Anni 1368, eodem tom. 11, part. 2 dictae 


Collect. col. 2012, tit. 93. 

Ditionibus, in quibus traditionis praedictae consuetudo viget, eiusmodi deli- 
ctum commissum fuerit, quod, sive in vim Gregorianae, aut Benedictinae 
Constitutionis, sive ratione Cozcordati cum Apostolica Sede initi, sive exten- 
sionis alterius Constitutionis Clementis XII ab eadem Apostolica Sede spe- 
cialiter impetratae, pro excepto haberi debeat; volumus, et statuimus, ut 
Episcopus ille, ad quem, ratione loci delicti commissi, id pertinere dignoscitur, 
memorata indicia ad capturam requisita cumulari faciat, eaque transmittat ad 
Episcopum Ditionis Ecclesiasticae, intra cuius iurisdictionis fines illius delicti 
reus asylum delegit; ut huius scilicet Antistitis auctoritate, aliisque servatis 
servandis, a confugii loco extrahi, ac, si ita res feret, externae postulanti 
Curiae valeat consignari. Volumus tamen, in quolibet ex praemissis casibus, 
in quibus de delictis, ut supra, exceptis tantummodo agitur, praedictarum 
Benedicti, et Clementis Constitutionum, seu Concordatorum respective leges, 
atque tenores, inviolabiliter observari; tum scilicet in eo, ut delinquens Eccle- 
siae nomine in carceribus retineatur; tum etiam in eo, ut per Episcopos 
dumtaxat, privative quoad omnes alios etiam Ecclesiasticos Iudices, ex indi- 
ciis, ut praefertur, ad torturam sufficientibus, declaretur, an delictum, de quo 
est quaestio, inter excepta connumerari debeat, nec ne; tum denique in eo, 
quod pertinet ad obligationem restituendi reum ad formam dictarum Con- 
stitutionum, quatenus is in progressu causae, indicia huiusmodi sibi adver- 
santia purgaverit, atque diluerit. 
S 16. Ipsas demum praesentes Litteras, etc. 
[Bened. XIV Bull., tom. 3, p. 278-285]. 


407. 


Benedictus XIV, ep. encycl. Anno vertente, 19 iun. 1750.! 


Anno vertente reparatae salutis millesimo septingentesimo quadragesimo 
quinto, Pontificatus autem Nostri quinto, tum ut partes Apostolici Nostri 
Ministerii impleremus, tam etiam, ut praeclaram significationem paterni animi 
nostri, ac dilectionis, qua semper complexi sumus, complectimur, superque 
complectemur inclytam Nationem Cophtam, praeberemus, auditis gravium, 
ac prudentum hominum sententiis, nostris quoque laboribus, ac privato studio 
adiunctis, Pastoralem Instructionem super quibusdam, de quibus ambige- 
batur, ad eorum ritus, et mores spectantibus edidimus. ? 

8 1. Ea vero in Instructione, quae typis impressa fuit, nostroque Bullario 
inserta, actum est de Ritu Cophtorum, quo Sacramentum Confirmationis a 
simplici Sacerdote, statim post Baptismum confertur; agitur etiam de more 
ac consuetudine eorumdem, conferendi Ordinem Diaconatus pueris adhuc 


' Dilectis Filiis Fr. lacobo a Cremisir Presbytero Ordinis Minorum Sancti 
Francisci strictioris observantiae Praefecto Missionis Apostolicae in Aegypto, cae- 
terisque Missionis Coptae Missionariis. 

in infantili aetate existentibus. Quibus de rebus ea, quae consentanea erant, 
et opportuna, constituta sunt; nonnulla autem indefinita remanserunt; quia, 
priusquam de illis responsum a Nobis daretur, necessarium visum fuit plura; 
' quae haud satis nota, et perspecta erant, exquirere, ut in eadem Instructione 
videre licet. Interea vero omnes curas ac diligentias adhibere non praeter- 
misimus, ut eorum, quae adhuc deerant, cognitionem assequeremur. Collectis 
deinde omnibus, quoad fieri potuit, quae necessaria videbantur, die 12 Martii 
anni currentis 1750, nonnullos Sanctae Romanae Ecclesiae Cardinales, alios 
in Sacrae Theologiae facultate Magistros, alios autem in iure Canonico peritos, 
coram Nobis, rimatis antea per Nos omnibus et perpensis, congregari ius- 
simus. In hac autem Congregatione, dubia, quae proponebantur, in duas 
Classes dispertita fuerunt: una eorum fuit, quibus neque adhuc ullum respon- 
sum praeberi poterat; altera vero eorum, quibus et tunc responderi poterat, 
et quae opportuna videbantur, decerni. 

8 2. Inter dubia, quae indefinita remanserunt in nostra Pastorali Instru- 
ctione Anni 1745, unum illud fuit: Az spes ulla effulgeat proximi reditus 
alicuius Episcopi ad sinceram cum. Catholica Ecclesiam unitatem. Alterum vero: 
An et quomodo tolli possit, et radicitus extirpari abusus conferendi Ordines 
ante legitimum tempus et induci quoad aetatem Ordinandorum observantia 
decretorum Concilii Tridentini, quam in casu simili, ad Catholicae Fidei praesi- 
dium, et. disciplinae Ecclesiasticae augmentum, Gregorius XIII plurimum com- 
mendavit Patriarchae Maronitarum. Haec autem duo dubia in praedicta ultima 
Congregatione reposita fuerunt in eorum Classe, quibus neque adhuc respon- 
deri poterat, cum ex iis, quae novissime Nobis relata fuerunt, nulla proxima 
spes affulgeat, ut aliquis ex eiusdem Nationis Episcopis, eiuratis schismatis, 
ac haeresum erroribus, ad Catholicae Ecclesiae sinum revertatur. 

S 3. Similiter inter dubia, quae indefinita relicta fuerunt in superius lau- 
data Instructione, reperitur illud: Az rebus im eo, in quo hodie sunt, statu 
manentibus, expediat tribui uni, vel pluribus Presbyteris facultatem. extraor- 
dinariam administrandi Sacramentum. Confirmationis: Cui, vel quibus dicta 
facultas tuto delegari possit, ut Sacro Chrismate praecipue liniantur filii orti 
a: Parentibus Catholicis post haeresim eiuratam, et abluti Sacro Baptismate, 
salem a Sacerdote Latino. Et illud quoque: Az in casu concessionis huiusmodi 
facultatis, expediat monere Sacerdotes, ne ea utantur administrando Confirma- 
tionem infantibus immediate post Baptismum (nisi in casu. necessitatis), sed in 
ea. tantum aetate, qua confirmandus virtutem Sacramenti valeat mente percipere. 
Haec autem postrema duo dubia in ultima Congregatione posita fuerunt in 
Classe eorum, quibus responsum praeberi nunc potest. 

8 4. Itaque eorum examine assumpto, auditisque Congregatorum sen- 
tentiis, Decretum fieri placuit in hunc modum: Sanctissimus consentaneum 
iudicavit delegare Praefecto Missionum | Aegypti facultatem. extraordinariam 
conferendi, Chrismate tam ab Episcopo benedicto, Sacramentum | Confirma- 
tionis illis, qui a Sacerdotibus Latinis Baptismum acceperunt. Caveat autem 
Praefectus huiusmodi Sacramentum illis conferre, qui septimum aetatis annum 
nondum. attigerint, nisi forte periculum mortis immineret, ne, ingravescente 
morbo, sine hoc Sacramento decedant. Denique Sanctitas Sua facultatem elar- 

giri solum intelligit, donec necessitas id postulaverit, videlicet, donec aliquis 
Catholicus Episcopus in Aegypto habeatur. 

. 8 5. Huiusmodi Decretum etiam in praesenti a Nobis confirmatur: cum 
in omnibus, ac per omnia conveniens, ac consentaneum sit tum iis, quae 
exposita fuerunt in praecedenti nostra Instructione Anni 1745, 8 Quod attinet 
ad primum; tum etiam iis, quae fuse a Nobis tractata sunt in nostro Opere 
de Synodo Dioecesana impresso Anno 1748, lib. 7, ubi cap. 7 actum est de con- 
suetudine Presbyterorum Graecorum impertiendi Sacramentum Confirma- 
tionis statim post Baptismum, et de Episcopo qui est Minister ordinarius 
huius Sacramenti; et cap. 8, de necessitate, quam habet Sacerdos Latinus, si a 
Summo Pontifice constituatur Minister extra ordinem Sacramenti Contir- 
mationis, utendi Chrismate ab Episcopo benedicto; et cap. 9, resumpta integra 
materia, exponitur, quousque se proferat tolerantia Apostolicae Sedis, et in 
quibus Graecorum Regionibus locum habere valet vetus consuetudo, qua 
eorum Sacerdotes Fidelibus statim ubi Sacro Lavacro abluti sunt, Sacramen- 
tum Confirmationis conferunt; adeo ut non aliud hic addere opus sit, quam 
Praefecto Missionum Aegypti eandem a Nobis concedi facultatem, quae data 
est Guardiano Sancti Sepulchri, qui ex beneficentia, et gratia Sedis Aposto- 
licae, durante eius Officio, ubi Episcopi Latini in suis Dioecesibus residentes 
non adsunt, in Terrae Sanctae Locis Sacramentum confert Confirmationis ; 
facultatem videlicet conferendi Sacramentum huiusmodi, Oleo et Chrismate, 
etiam antiquis, si nova haberi non possint, per Catholicum Antistitem gratiam, 
et communionem Sedis Apostolicae habentem benedictis: quemadmodum 
quisque legere poterit in Nostra Constitutione, quae decima est in Tomo 
primo Nostri Bullarii.! Quamvis enim, iuxta ea, quae in Pontificali Romano 
praescripta sunt, singulis annis Feria quinta in Coena Domini Sacrum Chrisma 
renovari debeat, neque liceat uti Chrismate Anno praecedenti consecrato ; 
id tamen locum non habet, si aut Chrisma recipi nequeat, nisi ab Episcopo 
qui a Communione Apostolicae Sedis separatus sit, aut etiam si aliquis Epi- 
scopus adsit in Communione Ecclesiae Catholicae degens, ea tamen sit loco- 
rum distantia, vel aliud intercedat impedimentum, ut ab eo novum Chrisma 
accipi nequeat; tunc quippe licere censetur uti vetere Chrismate ab Episcopo 
Catholico annis praecedentibus benedicto, sicut a Nobis late demonstratum 
est in Nostra Notificatione 14, Tom. 4, Bonon. edit., cum in ea Urbe degentes 
Archiepiscopi munere fungeremur. 

8 6. Quod autem pertinet ad aetatem, qua Sacramentum Confirmationis 
dari debet, aut conferri permittitur etiam iis, qui adhuc per aetatem capaces 
non sunt probe, ac bene percipiendi vim, ac valorem Sacramenti, id, quod 
responsum*"est, apprime concordat cum iis, quae a Nobis collecta, et fuse 
exposita sunt in laudato Nostro Tractatu de Synodo Dioecesana, lib. 7, cap. 10. 

8 14. Haec autem sunt, quae a Nobis constituta fuerunt, quaeque pro 
recta Cophtorum disciplina, dirigentisque moribus opportunum esse duximus, 
ut huic nostrae secundae Instructioni insererentur. Hinc autem inclyta illa 
natio, quae etiam antiquis temporibus suae unionis cum Apostolica Sede, 

quae centrum est unitatis, illustria praebuit argumenta, satis intelligere poterit, 

quam eximio charitatis affectu eam in Domino prosequamur ; eique interea, 

veluti dilectionis Nostrae pignus, Apostolicam Benedictionem impertimur. 
[Bened. XIV Bull, tom. 3, p. 286-290]. 


408. 
Benedictus XIV, allocut. Postquarm, 30 sept. 1750. ! 


8 1. Postquam, Deo adiuvante, ea omnia complevimus, quae ad internum, 

externumque huius Basilicae cultum, quem oculis cernitis, exequenda esse 
 Constitueramus; propositum Nobis erat eiusdem Basilicae Dedicationem, sive 
solemnem Consecrationem peragere; non ideo sane, quod Nobis unquam in 
mentem venerit, hanc, qualiscumque operae vel sumptus fuerit, restaurationem, 
pro vera ipsius Basilicae reaedificatione accipiendam esse; qua quidem peracta, 
novam Ecclesiae Consecrationem fieri Sacri Canones iubent; neque enim 
antiqui parietes loco moti, aut deiecti fuerunt; sed quia ex rerum gestarum 
monumentis, quae ferebantur, nullum, quod certam prioris Consecrationis, 
fidem faceret, invenire potueramus. 

8 2. Ignota Nobis non sunt illa, quibus probari contenditur, Liberium 
Praedecessorem quondam nostrum, qui hanc Basilicam quarto Ecclesiae saeculo 
erexit, ipsius quoque Dedicationem peregisse: sed quum eadem monumenta 
subinde narrent, eumdem Pontificem insignes reliquias, Praesepe, et Cunas 
Domini Nostri lesu Christi, ea occasione, hic collocasse, id satis esse potest, 
ut omnis auctoritas et fides iis derogetur. Illud enim merito verius putatur, 
nonnisi circa medium saeculi septimi venerandas illas Reliquias in hac sacra 
Aede per Theodorum Pontificem fuisse reconditas. Verum, ubi animum ocu- 
losque convertimus ad ea, quae Sanctus Sixtus Pontifex huius nominis III, 
non integro post Liberium saeculo, in hac Basilica praestitit; quae nimirum 
tanta fuerunt, ut a pluribus Scriptoribus Ecclesiasticis, ipse totius molis, quae 
adhuc superest, unicus auctor et aedificator habeatur: visis deinde authenticis 
Litteris alterius Praedecessoris nostri Gregorii Papae IX, in quibus mentio 
fit de Basilicae Consecratione ab eodem Sixto III peracta, cum Indulgentiarum 
quoque indicatione, quas Sanctus Pontifex ea occasione concessit; quumque 
praeterea nullam dubitandi causam haberemus, quin extantes nunc Ecclesiae 
parietes iidem sint, qui sub Sixto erant, vel eius cura excitati fuerunt ; huius- 
modi Consecrationis faciendae consilium abiecimus, idque dumtaxat statui- 
mus, quod iam nunc fieri mandamus, ut quod praedictus Pontifex Grego- 
rius IX narrat de Ecclesiae Consecratione a Sancto Sixto III peracta, marmoreae 
tabulae inscriptum publico aspectui proponatur; et intra Ecclesiae ambitum 
de more apponantur Cruces Consecrationis indices; quas quidem minime 
tunc appositas fuisse credimus, cum Sanctus Sixtus eam consecravit ; quamvis 


! Habita in Basilica S. Mariae Maioris ante Consecrationem Altaris Pontificii 
eiusdem Basilicae. 

enim ritus consecrandi Ecclesias ex institutis veteris Testamenti in Christiana 
Sacra translatus, ipsis prioribus Ecclesiae saeculis, et maxime post redditam 
a Constantino Ecclesiae pacem, procul dubio in usu fuerit; non tamen constat, 
quo potissimum tempore huiusmodi Cruces figendi mos inoleverit. Denique 
ut in posterum ab huius Basilicae Clero officium Dedicationis Ecclesiae, iuxta 
aliarum Ecclesiarum consuetudinem, quotannis certa die celebretur, volumus 
et indulgemus. Nostram vero operam unice redigendam censuimus ad Con- 
secrationem Arae maximae, quam, veteri sublata, utpote praesenti structurae 
totius Basilicae minime respondente, augustiore hac forma aedificari cura- 
vimus. 

8 3. Sacer itaque ritus, cui operam daturi sumus, is est, qui in Ponti- 
ficali Romano appellatur A/faris consecratio, quae fit sine Ecclesiae Dedica- 
tione. Altare autem, quod consecraturi sumus, Pontificium Altare eo ipso fore 
decernimus, non secus ac illud erat, quod hinc sublatum fuit, aliarumque - 
Patriarchalium huius Almae Urbis Basilicarum Altaria maxima esse digno- 
scuntur; ita ut nemini, praeter Romanum Pontificem, in eo liceat Missarum 
Sacrificia celebrare, nisi si cui speciale Indultum per Litteras Apostolicas ad 
id concedatur. 

S 4. Et quoniam Altare vetus, ut accepimus, dedicatum et sanctificatum 
fuerat in honorem Beatissimae Virginis Mariae in cuius etiam honorem tota 
haec Aedes Omnipotenti Deo dicata dici potest, unde Basilica nunc Sazctae 
Mariae Maioris, nunc Sanctae Mariae ad Praesepe, nunc Sanctae Mariae ad 
Nives appellari semper consuevit; Nos etiam novum hoc Altare in honorem 
eiusdem gloriosae Virginis Dei Genitricis, Coelorumque Reginae dedicamus. 
Ad te igitur demisso mentis obsequio plenaque fiducia conversi, Virgo Bea- 
tissima, opem tuam supplices imploramus, ac deditissimi tibi Bernardi Con- 
fessoris verbis, te ita precamur: Nos omnes tuo Filio commenda, tuo Filio 
repraesenta : et fac, o Benedicía, per gratiam, quam invenisti, per praerogati- 
vam, quam meruisti, per misericordiam, quam. percepisti, ut qui, te mediante, 
dignatus est fieri particeps infirmitatis et miseriae nostra; te quoque interce- 
dente, participes nos omnes efficiat gloriae et beatitudinis suae. Magnus Praede- 
cessor noster Innocentius III, cuius multa in Apostolici regiminis administra- 
tione praeclare gesta, ac singularem in sacris disciplinis peritiam, Ecclesiastica 
monumenta testantur, in tui honorem, Virgo gloriosissima, Monasterium aedi- 
ficavit; cum vero in exitu vitae, atque in extremi certaminis discrimine, ingen- 
tibus trepidantis conscientiae fluctibus premeretur, auxilio tuo, et interces- 
sione, ut memoriae proditum est, ab imminenti naufragio liberari, et portum 
salutis feliciter tenere promeruit. Ecce appropinquat dierum nostrorum ter- 
minus: nosque, egregio memorato Pontifici meritis ac virtutibus impares, 
graviora fortasse manent subeunda pericula. Ut itaque illi in supremo agone 
laboranti praesens patrocinii tui praesidium, ob Monasterii in tuum honorem 
extructi meritum, attulisti; ita nobis, quaesumus, in illa tremenda lucta confli- 
ctantibus, pari pietate succurrere; atque haec, quae in honorem tuum, et ad 
augendum huius Sacrosanctae Basilicae, quae tuis auspiciis, tuoque augusto 
nomine celebratur, splendorem et cultum. conferre studuimus, benigne respi- 
ciens, interventionis tuae suffragio, Virgo Beatissima, Nos ab insidiantis.hostis 

furore defendere, et usque ad beatum Filii tui, Dei nostri, conspectum per- 
ducere digneris. 

S 5. Reliquum est, ut Nosmetipsos, atque huius Basilicae Clerum, cun- 
ctosque fideles in ea nunc congregatos, quive ad eandem devote visitandam 
accedent, vestris commendemus orationibus, gloriosi Sancti cum Christo 
regnantes, quorum Reliquias in hoc Altari recondimus, seu quorum Corpora 
et Reliquiae in hac Basilica asservantur. 

[Bened. XIV Bull, tom. 3, p. 541-544]. 


409. 


Benedictus XIV, litt. encycl. Benedictus Deus, 
25 dec. 1750. ! 


Benedictus Deus, Pater misericordiarum, et Deus Totius consolationis, 
qui dedit Nobis elapsum Iubilaei Annum, secundum desideria cordis Nostri, 
per omnia felicem, faustumque transigere. Repleti sumus consolatione, super- 
abundavimus gaudio, dum toto huius Anni decursu, Dilectorum in Christo 
Nostrorum Ecclesiaeque Filiorum fidem, religionem, pietatemque perspexi- 
mus. Vidimus confluentes ad hanc Urbem Nostram innumeros ex omni 
lingua, et populo, et natione, ex omni ordine, aetate, ac sexu, Christifideles, 
qui ipso suo adventu, et propriae fidei fervorem, et amplitudinem Regni Dei 
testabantur. Eosdem vidimus ad sacra eiusdem Urbis Templa certatim accur- . 
rentes, in spiritu contrito et humiliato, animarum suarum expiationi consu- 
lere, et sicut olivarum novellas in circuitu Mensae Domini, vivifica Christia- 
nae unitatis, et pacis Sacramenta percipere. Tum etiam impigro studio, et 
religiosa frequentia, ab una ad alteram saepe procedentes Ecclesiam ; nunc 
in Constantiniana Lateranensi Basilica, Salvatoris Nostri Clementiam, per 
merita ipsius Beati Praecursoris, eiusdemque Dilecti Discipuli et Evangeli- 
stae exorantes; nunc in Liberiana Aede in Exquiliis, gloriosae Virginis Dei 
Genitricis opem atque praesidium implorantes; nunc Sacram. Apostolorum 
Principis Confessionem in Vaticano; nunc via Ostiensi Doctoris Gentium 
Martyrium osculantes, uberibusque lacrymis perfundentes, pro Ecclesiae Catho- 
licae pace, et exaltatione, cunctorumque credentium incolumitate, et salute, 
unanimes ferventesque preces effundere. Quo spiritali gaudio auribus Nostris 
audivimus eiusdem Urbis vias, et fora, areas, et. colles, piis precationibus, 
suavibus canticis, ac Divini Nominis laudibus personare! Quoties commota 
sunt paterna viscera nostra, dum confertissimos vidimus Fidelium, greges, 
Nostris pedibus circumfusos, in persona humilitatis Nostrae, Vicariam Christi 
potestatem venerari, ac Beati Petri Apostolatum, cuius Dignitas in indigno 
haerede non deficit, effusis filialis obsequii significationibus prosequi! His 
populorum flagrantibus studiis Sacrorum praeluxerunt exempla Pastorum, 
qui ad honorandam de more memoriam eiusdem Beatissimi Ecclesiae Prin- 

cipis, hoc Anno potissime frequentes se contulerunt, et quorüm Nos splen- 
dida corona stipati, sacros conventus maxima cum dignitate, universaeque 
Fraternitatis aedificatione, celebravimus. Quid vero dicemus de Venerabilibus 
Fratribus Nostris Sanctae Romanae Ecclesiae Cardinalibus, aliisque Curiae 
Nostrae Proceribus, qui piorum operum assiduitate caeteris praeeuntes, simul- 
que Christianae humilitatis exercitationibus infra quoscumque, licet abiectae 
sortis, Fratres sese demittentes, Christi bonus odor facti sunt universae Civi- 
tati, et omnibus, qui fuerunt in ea? Quid demum de totius dilectissimae 
Urbis Cleri, ac Populi devotione narrabimus, cuius pietatis exempla, cuius 
charitatis officia ergo advenas et peregrinos, hoc Anno praesertim largiter ac 
sedulo impensa, in universo mundo annuncianda fore non dubitamus? Bene- 
dicti Filii Nostri, Romanae Urbis Cives et Incolae, qui fecerunt hanc mise- 
ricordiam cum Fratribus suis. Nos autem confitebimur Domino, quoniam 
benignus est, quoniam consolationes eius laetificaverunt animam Nostram. 

8 1. Sed praeterea magna a Nobis spes iure ac merito concepía est, 
eumdem clementissimum Dominum, imploratam votis Nostris misericordiam 
suam Nobis ostensurum, idque demum Ecclesiae suae largiturum fore, quod 
tam concordibus studiosisque obsecrationibus a se postulari concessit: ut 
scilicet Ecclesiam ipsam Catholicam, et Regnum Filii sui, per totum terrarum 
Orbem, et sanctitate, et amplitudine exaltet; ut cunctis Mundum purget 
erroribus, ut inter Christianos Principes concordiam, et pacem confirmet; 
universamque Christi sui plebem ab omni mundana adversitate defendens, 
ad aeternae salutis portum dirigat, atque perducat. Quod ut ab eodem Deo 
Optimo Maximo fidentius petere audeamus, de praedictorum Fratrum No- 
strorum Sanctae Romanae Ecclesiae Cardinalium consilio, decrevimus, Uni- 
versos Christifideles, qui ubique locorum et gentium unius Fidei commu- 
nione iunguntur, in huiusmodi votorum societatem adscire, apertoque lar- 
gius Indulgentiarum Thesauro, efficaciter invitare; sperantes fore, ut dum 
ad id assequendum, animarum suarüm maculas per poenitentiam eluendo, 
se comparabunt, ac pio devotionis affectu ferventes, debitaeque erga Sedem 
Apostolicam observantiae specimen in hoc ipso praeseferentes, iniuncta pie- 
tatis et religionis opera exercebunt; et singuli in semetipsis, id, quod pro 
aliis postulabant, obtineant; et quas pro Fratribus preces supplicationesque 
offerent, eidem bonorum omnium largitori, innocentiae et charitatis suae 
merito commendent. 

8 2. Itaque de Omnipotentis Dei misericordia, ac Beatorum Petri et 
Pauli Apostolorum eius auctoritate confisi, ex suprema ligandi atque solvendi 
potestate, quam Nobis Dominus, licet indignis, contulit, omnibus, et singulis 
utriusque sexus Christifidelibus, in quacumque Mundi parte existentibus, et 
in Apostolicae Sedis gratia et obedientia manentibus, etiam iis, qui forsan 
elapso Anno Romam venerunt, ibique, seu alibi, quavis ratione, hoc idem 
jubilaeum a Nobis concessum adepti sunt, vere poenitentibus, et confessis, 
et sacra Communione refectis, qui intra sex menses, a die publicationis 
praesentium in qualibet Dioecesi faciendae computandis, Ecclesiam ipsius 
Cathedralem, seu Maiorem, aliasque tres eiusdem Civitatis, aut Loci, sive in 
illius Suburbiis existentes, ab Ordinariis Locorum, vel eorum Vicariis, aliisve 


Romani Pontifices 305 


de ipsorum mandato, designandas, semel saltem in die, per quindecim con- 
tinuos, vel interpolatos dies, sive naturales, sive etiam Ecclesiasticos, nimirum 
a primis Vesperis unius diei, usque ad integrum ipsius subsequentis diei 
vespertinum crepusculum, devote visitaverint, ibique pro Sanctae Matris 
Ecclesiae exaltatione, Haeresum extirpatione, Catholicorum Principum con- 
cordia, et Christiani populi salute et tranquillitate, pias ad Deum preces 
effuderint, ut plenissimam eiusdem Anni lubilaei omnium peccatorum suo- 
rum Indulgentiam, remissionem, et veniam semel cormsequantur, perinde ac 
si quatuor Basilicas, seu Ecclesias, intra et extra Urbem pro consequendo 
Iubilaeo huiusmodi a Nobis designatas, statutis ad id diebus personaliter 
visitassent, et alia ad hoc requisita adimplevissent, misericorditer in Domino 
concedimus, et impertimur. 

S 3. Navigantes vero, et iter agentes, ut, si post elapsos menses huius- 
modi, ad sua se domicilia, seu alio ad certam stationem se receperint, supra- 
scriptis peractis, et visitata totidem vicibus Ecclesia Cathedrali, vel Maiori, 
aut Parochiali loci eorum domicilii, seu stationis huiusmodi, eandem Indul- 
gentiam consequi possint, et valeant. Nec non praedictis Locorum Ordina- 
riis, ut cum Monialibus, Oblatis, aliisque Puellis, aut Mulieribus, sive in 
Monasteriorum Clausura, sive in aliis Religiosis, aut piis Domibus, et Com- 
munitatibus vitam ducentibus, Anachoretis quoque, et Eremitis, ac aliis qui- 
buscumque tam Laicis, quam Ecclesiasticis Personis, Saecularibus, vel Regu- 
laribus, in Carcere, aut Captivitate existentibus, vel aliqua corporis infirmi- 
tate, seu alio quocumque impedimento detentis, quominus supra expressas 
visitationes exequi possint, super praescriptis huiusmodi visitationibus tan- 
tummodo; cum Pueris autem, qui nondum ad primam Communionem 
admissi sint, etiam super Communione huiusmodi dispensare, ac illis omni- 
bus et singulis, sive per se ipsos, sive per eorum, earumque Regulares Prae- 
latos, aut Superiores, vel per prudentes Confessarios, alia pietatis, charitatis, 
aut religionis opera, in locum visitationum huiusmodi, seu respective in locum 
Sacramentalis Communionis praedictae, ab ipsis adimplenda praescribere; 
atque etiam Capitulis, Congregationibus tam Saecularium, quam Regularium, 
Sodalitatibus, Confraternitatibus, Universitatibus, seu Collegiis quibuscum- 
que, Ecclesias huiusmodi processionaliter visitantibus, easdem visitationes ad 
minorem numerum, pro suo prudenti arbitrio, reducere possint ac valeant, 
earundem tenore praesentium, concedimus pariter, et indulgemus. 

8 4. Insuper iisdem Monialibus, earumque Novitiis, ut sibi, ad hunc 
effectum, Confessarium quemcumque ad excipiendas Monialium Confessio- 
nes ab actuali Ordinario Loci, in quo earum Monasteria constituta sunt, 
approbatum; caeteris autem omnibus et singulis utriusque sexus Christifi- 
delibus tam Laicis, quam Ecclesiasticis, Saecularibus, et cuiusvis Ordinis, 
Congregationis, et Instituti, etiam specialiter nominandi, Regularibus, licen- 
tiam concedimus, et facultatem, ut sibi ad eundem effectum eligere possint 
quemcumque Presbyterum Confessarium, tam Saecularem, quam cuiusvis 
etiam diversi Ordinis, et Instituti Regularem, ab actualibus pariter Ordina- 
riis, in quorum Civitatibus, Dioecesibus, et Territoriis Confessiones huius- 
modi excipiendae erunt, ad personarum Saecularium Confessiones audiendas 

approbatum, qui intra dictum semestris spatium, illas, et illos, qui scilicet 
praesens [ubilaeum consequi sincere, et serio statuerint, atque ex animo 
ipsum lucrandi, et reliqua opera ad id lucrandum necessaria adimplendi, ad 
Confessionem apud ipsos peragendam accedant, ac vice, et in foro con- 
scientiae dumtaxat, ab Excommunicationis, Suspensionis, et aliis Ecclesiasti- 
cis Sententiis et Censuris, a iure, vel ab homine quavis de causa latis, seu 
inflictis, etiam Ordinariis Locorum, ac Nobis, et Sedis Apostolicae, etiam in 
Bulla die Coenae Domini legi solita, seu per alias quascumque Apostolicas 
Constitutiones quomodocumque reservatis, et a Sacris Canonibus fulminatis, 
nec non ab omnibus peccatis, et excessibus, quantumcumque gravibus et 
enormibus, etiam iisdem Ordinariis, ac Nobis, et Sedi Apostolicae, ut prae- 
fertur, reservatis, iniuncta ipsis poenitentia salutari, aliisque ;de iure iniun- 
gendis, absolvere; nec non Vota quaecumque, etiam iurata, ac Sedis Aposto- 
licae reservata (Castitatis, Religionis, et Obligatoriis, quae a tertio acceptata 
fuerint, seu in quibus agatur de praeiudicio tertii, semper exceptis; nec non 
poenalibus, quae praeservativa a peccato nuncupantur, nisi commutatio 
futura iudicetur eiusmodi, ut non minus a peccato committendo refraenet, 
quam prior voti materia) in alia pia et salutaria opera commutare; et cum 
Poenitentibus huiusmodi in Sacris Ordinibus constitutis, etiam Regularibus, 
super occulta Irregularitate ad exercitium eorundem Ordinum, et ad supe- 
riorum assecutionem, ob Censurarum violationem dumtaxat contracta, dispen- 
sare possint et valeant, eadem auctoritate, et Apostolicae benignitatis ampli- 
tudine, concedimus et indulgemus. 

S 5. Non intendimus autem per praesentes super aliqua alia irregulari- 
tate vel publica, vel occulta, seu defectu, aut nota, aliave incapacitate, aut 
inhabilitate quoquomodo contractis, dispensare, vel aliquam facultatem tri- 
buere super praemissis dispensandi, seu habilitandi, et in pristinum statum 
restituendi, etiam in foro conscientiae; neque etiam ulli Confessario facul- 
tatem absolvendi Complicem in quolibet inhonesto contra sextum Praece- 
ptum peccato; aut Complici, Confessarium huiusmodi ad effectum praesen- 
tium eligendi licentiam impertiri; ut iam in aliis Nostris Literis incipien. 
Sacramentum. Poenitentiae, Anno Incarnationis Dominicae Millesimo septin- 
gentesimo quadragesimo primo, Kalendis lunii, Pontificatus Nostri Anno 
Primo editis,! generaliter declaratum fuit; neque demum easdem praesentes 
iis, qui a Nobis, et Apostolica Sede, vel ab aliquo Praelato, seu Iudice FEccle- 
siastico, nominatim excommunicati, suspensi, interdicti, seu alias in senten- 
tias, et censuras incidisse declarati, vel publice denunciati fuerint, nisi intra 
tempus dictorum sex mensium satisfecerint, et cum partibus ubi opus fuerit, 
concordaverint, ullo modo suffragari posse, aut debere. 

8 6. Caeterum, si qui post inchoatum, huius Iubilaei consequendi animo, 
praescriptorum operum implementum, morte praeventi, praefinitum Visita- 
tionum numerum complere nequiverint, Nos piae promptaeque illorum volun- 
tati benigne favere cupientes, eosdem vere poenitentes, et confessos, ac Sacra 
Communione refectos, praedictae Indulgentiae et remissionis participes per- 

inde fieri volumus, ac si praedictas Ecclesias diebus praescriptis reipsa visi- 
tassent. Si qui autem, post obtentas, vigore praesentium, absolutiones a 
censuris, aut Votorum commutationes, seu dispensationes praedictas, serium 
illud, ac sincerum, ad id alias requisitum, propositum eiusdem  Iubilaei 
lucrandi, ac proinde reliqua ad id lucrandum necessaria opera adimplendi, 
mutaverint, licet propter id ipsum a peccati reatu immunes censeri vix pos- 
sint, nihilominus huiusmodi absolutiones, commutationes, et dispensationes 
ab ipsis cum praedicta dispositione obtentas, in suo vigore persistere decer- 
nimus ac declaramus. 
[Bened. XIV Bull. tom. 3, p. 212-267]. 


410. 


Benedictus XIV, const. Imposito Nobis, 29 mart. 1751. 


Imposito Nobis Apostolicae servitutis officio convenit universae Christi 
Familiae toto Terrarum Orbe diffusae necessitatibus animum diligenter inten- 
dere, maxime vero fidelium Ecclesiae Ministrorum in remotis Regionibus 
pro animarum salute laborantium preces benigne suscipere, eorumque oppor- 
tuno levamini, ac spirituali consolationi, etiam per congruae dispensationis 
Indulta, prout rerum, locorum, et temporum rationes, ac veneranda maiorum 
nostrorum exempla suadent, consulere, et providere. 

8 1. Sane dudum Dilecti Filii Presbyteri Latini Ritus Apostolicas Mis- 
siones per Russiam Polonicam exercentes Congregationi Venerabilium Fra- 
trum nostrorum Sanctae Romanae Ecclesiae Cardinalium negotiis Propa- 
gandae Fidei praepositorum exponi curarunt, quod quum in tota Russia ac po- 
tissimum in Montibus Pokuciae, in Podolia, in vastissimis Ukrainae Regionibus, 
et in universa fere Russia Alba nuncupata, frequentes quidem sint Ruthenorum 
Unitorum Ecclesiae, rarissimae vero Latini Ritus; cumque ipsi pro Missarum 
celebratione Lapideas Sacratas Tabulas, et Calices aureos, vel argenteos, per 
longa et difficilia itinera, sine gravi incommodo, et sine periculo confringendi 
easdem Tabulas, et Calices, secum deferre non valeant; idcirco, nisi facultas 
ipsis concedatur celebrandi Sacrosanctum Missae Sacrificium super dictorum 
Rüthenorum Antimensiis, ut vocant, et Calices eorumdem e stanno, ut 
moris apud illos est, confectos adhibendi, necesse ipsis erit ab eiusdem 
Sacrificii celebratione plerumque abstinere: multique praeterea Latini Ritus 
Fideles, qui ab Ecclesiis eiusdem Ritus longe degunt, Sacerdotis Latini 
praesentia, a quo Sacra Mysteria peragantur, eisque distribuantur, omnino 
carebunt; prout reipsa saepe, gravissimo cum animarum detrimento, per 
plures annos carere dignoscuntur. Proindeque demissis precibus postularunt, 
ut sibi concederetur huiusmodi facultas, Sacrosanctum nempe Missae Sacri- 
ficium, etiam sine Lapidea Sacrata Tabula, celebrandi super Antimensiis 
Ruthenorum Unitorum, atque in Missarum celebratione, eorumdem Ruthe- 
norum stanneos Calices adhibendi. 

8 2. Cum autem huiusmodi Missionariorum preces, a dicta Cardinalium 
Congregatione Propagandae Fidei negotiis praeposita alterius Congregationis 
Venerabilium quoque Fratrum nostrorum eiusdem S. R. E. Cardinalium 
adversus Haereticam pravitatem Generalium Inquisitorum, examini et iudi- 
cio, de more, rimissae fuerint; et consequenter de iis actum fuerit in 
Consessu coram nobis habito die xxi lanuarii elapsi Anni Mpccr; Nos 
tunc, ut ad generale Rescriptum super his edendum mature procederemus, 
quidquid olim in hac materia ab hac eadem Apostolica Sede decretum 
fuisset, in. unum colligi iussimus; ac praeterea Venerabili Fratri Episcopo 
Zenopolitano, qui tunc opportune in Curia praesens aderat, quique et 
antea diu in Polonici Regni Ditionibus, atque in Ecclesiasticis Catho- 
licorum Latinorum, Graecorumque Unitorum negotiis, Apostolicae Sedi 
egregiam operam navando, versatus fuerat; et deinde ad easdem Regiones, 
et ad eosdem labores laudabiliter prosequendos, non obstantibus itinerum 
difficultatibus expensisque, redire non dubitavit, mandavimus, ut Nos super 
expositorum veritate instructos redderet, suamque Nobis sententiam super 
huiusmodi postulatis, tam voce, quam scripto, aperiret. Nunc vero, exhibitis 
Nobis praecedentium Decretorum monumentis, iisque per Nos accurate per- 
pensis, atque omnibus, quae in dictis precibus narrata fuerant, praefati 
Episcopi Zenopolitani testimonio comprobatis: quum is praeterea Nobis 
retulerit, complures esse in iis Regionibus Presbyteros Latini Ritus, et qui- 
dem Deum timentes, qui in supradictis necessitatibus constituti, minime 
dubitant super Antimensiis Graecorum Unitorum absque Lapidea Tabula 
Missarum Sacra facere; eiusdemque consilium fuerit, quod sicuti Graecorum 
Unitorum Presbyteri, quoties id rerum opportunitas suadet, propriis Anti- 
mensiis relictis, Missarum Sacrificia offerunt super Lapideis Latinorum Tabu- 
lis; ita, ad constitutam feliciter Unionem magis, magisque stabiliendam non 
parum conduceret, Latinis Presbyteris liberam facultatem concedere, ut, ubi 
necessitas sic exigere dignoscatur, deficiente nimirum Lapidea Altaris Tabula, 
Missas celebrare valeant super eorundem Graecorum Unitorum Antimensiis ; 
his omnibus attente perpensis, in hanc denique sententiam devenimus, ut 
praedictis Sacerdotibus Latini Ritus in Russia Polonica degentibus permit- 
teremus in Ruthenorum Unitorum Ecclesiis, deficientibus Lapideis Tabulis 
de more consecratis, et Calicibus aureis, sive argenteis, Missarum Sacrificia 
super eorundem Ruthenorum Antimensiis, et cum Calicibus e stanno, qui 
apud illos in usu sunt, sine ullo conscientiae scrupulo, celebrare. 

S 3. Porro, quod attinet ad Calices stanneos, omissis iis, quae repeti 
possent ex priorum Ecclesiae saeculorum memoria, quum scilicet et lignei, 
et vitrei Calices in Altaris ministerio adhibebantur, ut ostensum a Nobis 
est in tractatu de Sacrificio Missae, sect. 1, 8 26 et seqq. Latinae Editionis 
Patavinae: nullum generale Decretum proferri potest, quo vel hodie vetitum 
sit huiusmodi Calicibus e stanno confectis in Missa uti, si Ecclesiarum, vel 
Sacerdotum paupertas tanta sit, ut Maioris pretii vasa comparari nequeant; 
quin immo in can. Ut Calix, de Consecrat., distinct. I, haec expressa verba 
leguntur: Si quis autem tum pauper est, saltem vel stanneum Calicem habeat. 
Et quidem ad comprobandam asserendamque huiusmodi Ecclesiae Indulgen- 

tiam plura leguntur apud Sanctum Thomam, 3 part., quaest. 83, art. 3, ad 
sextum, aliosque Scriptores de hoc disciplinae capite agentes: Quart. ad 
Rubricas Missalis, part. 2, tit. 1, sect. 1, dub. 1, 8 Colligitur; Pasqualig., de 
Sacrificio Novae Legis, tom. 2, quaest. 764 et quaest. 765; Biss; Hierurgia 
Sacra. in verb. Calix, 8 2. 
S8 4. Quod vero spectat ad alteram optati- Indulti partem, satis quidem 
- constat in Ecclesia Latina nequaquam celebrari posse Incruentum Missae 
Sacrificium, nisi super Altari, quod vel totum rite consecratum fuerit, vel 
saltem superimpositum habeat consecratum Lapidem, qui 7aóbula Alfaris 
nuncupatur; qua etiam de re agimus in dicto Tractatu de Sacrificio Missae, 
cit. sect. 1, 8 2 et seq. In Graeca autem Ecclesia huiusmodi Sacrati Lapides 
minime sunt in usu; sed ibi a pluribus iam saeculis in more positum est, 
ut, ubi Altare solemni consecratione totum dedicatum non fuerit, loco 
Lapideae huiusmodi Tabulae, super Altaris Mensa aptetur Linteum quod- 
dam Episcopali benedictione consecratum, in cuius angulis Sanctorum Reli- 
quiae reconditae sunt, quodque vocatur Az£imension, et super ipso Sacra 
Mysteria conficiantur; ut apud Auctores de rebus Liturgicis tractantes 
videre licet, Goar., in zofis ad Eucholog. Graecor., pag. 521, Venetae Edi- 
tionis; Christianus Lupus, in Syzodos General. et Provincial, in dissert. 
de S. Leonis IX actis, cap. 13, Bruxellen. Editionis, part. 3; Renaudot, iz 
Collectione Liturgiarum Oriental., tom. 1, pag. 182, Edit. Parisien; Magri, 
in notitia vocabulor. Ecclesiasticor., in verb. Antimensia; Card. Bona, Rer. 
Liturgicar., lib. 1, cap. 20, 8 2 eiusque Commentator Robert. Sala, tom. 2, 
. pag. 70, num. 4, Taurinen. Editionis. 

8 5. Quum vero nunquam Ecclesiae Latinae mens fuerit, ut Graecorum 
Ritus destrueret, quin potius eorum semper conservationi, quantum fas esset, 
nec non eorumdem apud Graecos Fideles observantiae prospexerit; nun- 
quam proinde Missarum celebrationem, quae super huiusmodi Antimensiis 
a Graecis Catholicis fit, improbavit; sed eam, et quidem non in partibus 
Orientis dumtaxat, verum etiam inter Italo-Grraecos, permitti expresse decla- 
ravit; ut videre licet tum in Institutione per fel. rec. Praedecessorem nostrum 
Clementem Papam VIII edita,! tum in nostra Constitutione, quae incipit: 
Etsi Pastoralis, Bullarii nostri, tom. l, Constit. 57, 8 6, num. 17.? 

8 2. Quum vero in iis Regionibus, in quibus Italo-Graeci sunt, Latini 
quoque frequentes habitent, atque ibidem tam unius, quam alterius Ritus 
Ecclesiae adsint, ita ut absque ullo impedimento, et sine gravi incommodo 
unusquisque Presbyter proprii Ritus Ecclesiam adire valeat; nulla sane causa 
est, ob quam Latinis earum partium Presbyteris permitti debeat, contra con- 
stantem Ecclesiae Latinae disciplinam, sine Sacrata Altaris Lapidea Tabula 
Missas celebrare, easque super Graecorum Antimensiis offerre; quob ipsis 
proinde in citata nostra Constitutione vetitum fuit, eadem 8 6, num. 19. 

S 7. Sed aliter se res habent, ubi de Regionibus agitur, in quibus Latini 
Presbyteri ab Ecclesiis Latini ritus longe degentes, quum Sacratas Lapi- 


! Cf. N. 179. 
? Cf. N. 328. 

deas Tabulas per longa itinera sine gravi incommodo, et sine periculo eas 
confringendi, secum deferre nequeant, vel Missae celebrationem penitus 
omittere, et sic Latinos Fideles sine Sacrificio proprii Ritus, et sine Myste- 
riorum participatione relinquere, vel eam super Graecorum Antimensiis per- 
agere compelluntur. In huiusmodi rerum circumstantiis, Apostolicae Sedis 
provida indulgentia iamdudum enituit; quum scilicet anno Mpcr ad suppli- 
cationem tunc existentis Episcopi Vilnensis praedictae Cardinalium Inquisi- 
torum Generalium Congregationi hac de re exhibitam, ipso etiam Praede- 
cessore Nostro Clemente Papa VIII approbante, rescriptum fuit: Sacerdotes 
Rutheni non Schismatici, in Ecclesiis Catholicorum Ritus Latini, Altaribus, 
Calicibus, et Vestibus Sacris eorundem Catholicorum uti, et Missam cele- 
brare possint, in casu necessitatis, ac etiam solum devotionis causa, dummodo 
Ritu Rutheno celebrent. Et e contra Sacerdotes Ritus Latini in Ecclesiis Ruthe- 
norum non Schismaticorum, Altaribus, et Calicibus, ac Vestibus Sacris uti, 
et Missam celebrare valeant, Ritu tamen Latino. Et praedicta serventur 
secluso omni scandalo, et de licentia Praelatorum, et Rectorum ipsarum Eccle- 
siarum. 

8 8. Nos igitur, praemissae necessitatis intuitu, atque etiam huiusmodi 
Decreti consideratione adducti, praesentium litterarum tenore, atque ex certa 
scientia, et Apostolicae auctoritatis plenitudine, salvis praefati Clementis VIII, 
nostrisque super Ritibus Italo-Graecorum editis Constitutionibus, et Ordi- 
nationibus, non modo relatum superius Decretum approbamus, et confir- 
mamus; verum etiam praefatis omnibus Missionariis, aliisque Sacerdotibus 
Latinis in tota Russia Polonica nunc et pro tempore commorantibus, ut 
ipsi, et eorum quilibet, in Ecclesiis Ruthenorum Unitorum, deficientibus 
Lapideis Altarium Tabulis rite consecratis, super Sacris eorundem Ruthe- 
norum Antimensiis Missarum Sacrificia celebrare, atque etiam, ut supra 
dictum est, in huiusmodi celebratione eorundem Calicibus stanneis uti 
libere, et licite possint, et valeant, concedimus, et indulgemus. Non obstan- 
tibus quibusvis Apostolicis, seu Generalium, aut Provincialium, vel Syno- 
dalium Conciliorum contrariis Constitutionibus, et Ordinationibus, sive 
Locorum, Personarum, aut Ordinum Statutis, Ritibus, Usibus, et Consuetu- 
dinibus etiam immemorabilibus, caeterisque in contrarium facientibus quibus- 
cumque. 

8 9. Volumus autem, sicut in praemisso Decreto expresse cautum repe- 
ritur, ut dicti Missionarii, et Sacerdotes Latini, etiam quum eos, vigore prae- 
sentis concessionis, super Ruthenorum Unitorum Antimensiis Missam cele- 
brare contigerit, Latino semper Ritu eandem celebrare teneantur; firma 
nimirum, et in suo robore permanente Apostolica Constitutione a fel. rec. 
Praedecessore quoque Nostro Sancto Pio Papa V edita, quae incipit: Provi- 
dentia Romani Pontificis, constitut. 11, tom. 2, Bullar. Rom. Edit. Luxem- 
burg.,! per quam omnes facultates, et Indulta, tam Graecis, ut Missas, et 
Divina Officia Latino ritu celebrare possent, quam etiam Latinis concessa, 
ut eadem Graeco Ritu peragere valerent, revocata, atque perpetuo sublata 


CEN. 113. 

fuerunt; quamque Nos etiam earundem praeséntium tenore, quatenus opus 
sit, dictaque auctoritate, confirmamus, et innovamus. 
[Bened. XIV Bull. tom. 3, p. 359-362]. 


411. 
Benedictus XIV, litt. ap. Fra le moltiplicità, 1 maii 1751.! 


Fre le moltiplicità degli affari non ci siamo punto scordati di quello 
da Lei rappresentatoci nella sua lettera del 15 di marzo, della nobile donna 
luterana, che maritata con un nobile uomo cattolico, € pronta ad abiurare 
gli errori di Lutero; ma nello stesso tempo domanda la dispensa di poter 
proseguire a ricevere la santa Eucaristia sotto l'una e l'altra specie, non in 
pubblico ma in privato, e previa anche una protesta, da porsi in iscritto, di 
convenire nel credere, che nulla di piü riceva quegli che si comunica sotto 
le due specie, di quello che si comunica sotto una sola, e di credere anche 
tutto ció, che crede la S. Chiesa cattolica in ordine all'Eucaristia. 

1. Tre sono le cose stabilite dai Concilii di Costanza,? di Basilea? e di 
Trento:^ la prima, che tutto ed intero Ges Cristo si contiene sotto ciasche- 


! Ad Nuntium Ap. N. 

? Martinus V (in Conc. Constantien.), const. /nfer cunctas, 22 febr. 1418, art. 17, 18' 
de quibus errorum Wicleff et Husz suspecti interrogandi (in Conc. Constantien.)* 
const. Jn eminentis, 22 febr. 1418. — Cf. N. 43, 44. 

3 Sess, XXX. - « Ut lucidius videatur pro declaratione catholicae veritatis, quid 
circa perceptionem sacrae Eucharistiae tenendum sit, et agendum pro utilitate et 
salute populi Christiani, post diligentem perscrutationem divinarum scripturarum, 
sacrorumque canonum et doctrinarum a sanctis patribus et doctoribus traditarum, 
in hac sancta Synodo longis temporibus habitam, consideratisque omnibus quae pro 
declaratione huius rei consideranda fuerunt, decernit et declarat eadem sancta Syno- 
dus, quod fideles laici sive clerici communicantes, et non conficientes, non adstrin- 
guntur ex praecepto Domini ad suspiciendum sub utraque specie, panis scilicet et 
vini, sacrum Eucharistiae Sacramentum. Sed Ecclesia, quae regitur Spiritu veritatis 
secum manente in aeternum, et cum qua Christus manet usque ad consummatio- 
nem saeculi (sicut ait divina scriptura), ordinare habet, quomodo ipsis non confit 
cientibus ministretur, prout pro reverentia ipsius Sacramenti et salute fidelium videri 
expedire. Sive autem sub una specie, sive sub duplici quis communicet, secundum 
ordinationem seu observantiam Ecclesiae, proficit digne communicantibus ad salu- 
tem. Nec ullatenus ambigendum est, quod non sub specie panis caro tantum, nec 
sub specie vini sanguis tantum, sed sub qualibet specie est integre totus Christus. 
Laudabilis quoque consuetudo communicandi laicum populum sub una specie, ab 
Ecclesia et sanctis patribus rationabiliter introducta, et hactenus diutissime obser- 
vata, et a doctoribus divinae legis sacrarum scripturarum atque canonum multam 
peritiam habentibus, iam a longaevo tempore commendata, pro lege habenda est, nec 
alicui licitum est eam reprobare, aut sine auctoritate Ecclesiae ipsam immutare ». - 


Mansi, tom. 29, col. 158. ! 
^ Sess. XIII, de Eucharistia, c. 3, can. 3; sess. XXI, de Communione, c. 1-3, 


can. 1-3. 

duna delle due specie, e che tutto ed intero Cristo si riceve tanto da chi si 
comunica sotto una specie, quanto da chi si comunica sotto ambedue le 
specie: la seconda, non restare defraudato, chi lo riceve sotto una sola 
specie, di veruna grazia propria del Sagramento e necessaria per la salute 
eterna; la terza non esservi verun precetto divino, che astringa i non sagri- 
ficanti a ricevere la Comunione sotto ambedue le specie; dal che puó facil- 
mente dedursi, che, stante la buona credenza della dama, sarebbe facile 
accomodare la protesta che essa & pronta di fare, salvando in essa tutto il 
dogma; riducendosi perció la difficoltà alla disciplina, che colla richiesta 
che si fa, quando si ammettesse, resterebbe lesa in tutto e per tutto, alla 
deficienza di causa legittima per concedere la dispensa, ed alle cattive con- 
seguenze, che da una simile dispensa potrebbero derivare. 

2. Abbiamo detto che, concedendosi quanto dalla nobile donna si richiede, 
resterebbe lesa in tutto l'ecclesiastica disciplina, giusta la quale chi non 
sagrifica, riceve la Comunione sotto la sola specie di pane. Di questa disci- 
plina sono pieni i libri; e noi stessi ne abbiamo diffusamente discorso nella 
nostra opera del Sacrifizio della Messa. Né qui altro resta da aggiungere, 
se non che il gran Cardinale Osio nel suo dialogo de utraque specie, dopo 
aver detto, non raccorsi dalle storie e monumenti della Chiesa di Polonia, 
essere mai stata distribuita al popolo la Comunione sotto ambedue le specie, 
conchiude, aver la Chiesa Polacca sino dal suo principio ricevuta la dísci- 
plina della Comunione sotto la sola specie del pane ne' laici, e per conse- 
guenza in chi non sagrifica; della qual disciplina della Chiesa Polacca parla 
ancora il Cardinal Bellarmino, De Sacramento Eucharistiae, lib. 4, cap. 24, 
8 Cardinalis Osius. 

3. Abbiamo detto, mancare le cause per potere legittimamente dispen- 
sare; non consistendo queste nel solo spirituale profitto, che sperasi che i 
requirenti conseguiranno ottenendo ció che chiedono; ma essendo neces- 
sario, che tutto ció ridondi nel bene della cristiana repubblica, che é lo stesso 
che dire, non bastare una causa privata, ma dover alla privata esser unita ed 
accoppiata la pubblica; come si deduce dal Concilio di Trento alla sess. 22 nel 
decreto super petitione concessionis calicis, ove rimettendo l'affare al Romano 
Pontefice soggiunge: Qui pro sua singulari prudentia id efficiat, quod utile 
reipublicae christianae, et salutare petentibus usum calicis, fore iudicaverit. 

4. Tale fu la concessione ai Boemi e Moravi di comunicarsi sotto l'una 
e l'altra specie, fatta dal Concilio di Basilea, che poi fu rivocata. Tale l'au- 
torità data dai due Pontefici Paolo III e Giulio III ai suoi Nunzii in Ger- 
mania, di poter concedere l'uso del calice, della quale peró essi non si ser- 
virono. Tale pure fu la celebre concessione fatta dopo il Concilio di Trento 
dal Pontefice Pio IV in cui accordó agli Arcivescovi ed Elettori ecclesia- 
stici di deputare nelle loro provincie sacerdoti cattolici ad amministrare 
il Sacramento sotto l'una e l'altra specie a que' laici, che ne avessero fatta 
divota premura, dalla quale concessione non essendosi poi ricavato quel- 
l'utile spirituale, che speravasi, non dubitarono i sommi Pontetici S. Pio V 
e Gregorio XIII di rivocarla: cose tutte, che si ricavano dalle storie della 
Chiesa, memorate anche da noi nel citato nostro trattato del Sacrifizio della 

Messa, e che involvendo la conversione di nazioni e di popoli, non v'ha 
dubbio che ridondavano in pro ed utile della cristiana repubblica. 

5. Alla categoria altresi dell'utilità della cristiana repubblica si possono 
ridurre le concessioni fatte ad alcuni principi e principesse, di comunicarsi 
sotto l'una e l'altra specie; sapendosi quanto al pubblico bene contribuisca 
il far grazie ai principi, quando ne sono meritevoli, e quando quello, che 
domandano, non é contrario al ius divino, o naturale: e forse per questi 
motivi il Pontefice Clemente VI concesse al Re di Francia il poter, ogni 
volta che voleva, ricevere la santa Eucaristia sotto l'una e l'altra specie; 
della quale facoltà peró non si sono mai i Re cristianissimi serviti, che nel 
solo giorno, in cui si consacrano, come da noi e stato osservato nel piü 
volte nominato nostro trattato del Sacrifizio della Messa; aggiungendo a 
quanto vi abbiamo esposto, l'attestazione del Tournely, teologo francese, che 
nella 2 parte del suo trattato de Eucharistia alla pag. 68 della stampa di 
Parigi, parlando di quanto fu stabilito dal Concilio di Trento in questa 
materia, soggiunge: znfacto famen laudabili Regum nostrorum usu, qui die, 
qua inaugurantur, Eucharistiam sub utraque specie percipiunt: ed ora altresi 
aggiungendo noi, che lo stesso Clemente VI forse per gli stessi motivi con- 
cesse al primogenito di Filippo VI Re di Francia, ed a Bona sua moglie, 
come pure alla Regina Giovanna moglie dello stesso Filippo Re di Francia, 
il ricevere la Comunione sotto l'una e l'altra specie, delle quali concessioni si 
ritrovano i monumenti appresso il Raynaldi a//'anno di Cristo 1343 e 1345. 

6. Né dallo stato della pubblica utilità puó o deve im veruna maniera 
sottrarsi la concessione da noi rinnovata agl'Italo-greci di potersi comuni- 
care sotto l'una e l'altra specie in que' luoghi peró solamente, ne' quali tal 
uso e introdotto e vigente, colla condizione peró che ammettano e credano 
quanto si ammette e si crede dai latini in ordine alla Comunione, che si 
riceve sotto la sola specie del pane, come puo vedersi alla nostra Costitu- 
zione Efsi pastoralis, che & la LVII nel tom. I del nostro Bo//ario al 8 6, 
num. 15,! avendo noi creduto, che il tutto si sarebbe sconvolto, se si fosse 
pensato a sradicare l'antica introdotta consuetudine. 

7. Richiedendosi dunque, come sinora si & detto, per causa della dispensa, 
oltre il profitto del requirente, l'utilità della cristiana repubblica, e conceden- 
dosi ancora, che nella dispensa, di cui si tratta, s'involva il motivo della 
salute dell'anima di chi ne fa premura, giacché dice di volersi convertire, 
purché se le conceda la comunione sotto l'una e l'altra specie, non vi e chi 
non vegga, che sempre manca l'utilità della repubblica cristiana, il che porta 
la mancanza della sua causa per la dispensa, non essendo causa sufficiente 
la sola privata utilità disgiunta dalla pubblica. 

8. Se non c' inganniamo, chiaro e l'esempio di colui che, ridotto in punto 
di morte, chiede il santissimo Viatico; dubitandosi peró con buon fonda- 
mento, e forse anche sapendosi di certo, che ricevendolo sotto la specie di 
pane, non potrà inghiottirlo: cercasi dai teologi, se ad esso possa ammini- 
strarsi il Viatico o sotto la specie del vino, o almeno intingendo la specie 


. 1 Cf. N. 328. 

del pane nella specie del vino consecrato, acció in questo modo possa 
cibarsi del santissimo Viatico. Alcuni pochi hanno creduto ció potersi fare; 
altri hanno detto potersi intingere il pane nell'acqua o nel vino non conse- 
crato: altri sono arrivati al segno di asserire, che dicendo i medici che il 
vino o l'acqua potessero essere di nocumento all'ammalato, sarebbesi anche 
potuto immergere il Viatico nel brodo, porgendolo all'ammalato con un 
cucchiaro; ma la comune opinione rigetta tutto, non obligando il precetto 
di ricevere in punto di morte l'Eucaristia, se non quando questa si puó 
ricevere nelle maniere prescritte dalla Chiesa, che é lo stesso che dire sotto 
la sola specie del pane. I nomi di questi autori, che cosi opinano, ed il sen- 
timento de' quali fa la loro sentenza comune, sono da noi riferiti nel piü 
volte allegato trattato nostro de/ Sacrifizio della Messa. 

9. Ora si osservi nel caso proposto e risoluto come sopra, che non 
manca in esso la privata spirituale utilità del requirente, ma che, concor- 
rendo la deficienza dell'utilità della repubblica cristiana, si esclude dai migliori 
teologi qualsivoglia epicheia, e si sta al rigore della legge, né v'é fra loro 
chi ricorra alla presunta volontà del Papa, che, informato del caso, se fosse 
richiesto, darebbe la dispensa. Nelle materie, nelle quali si concede la dispensa, 
quando ve ne sia il bisogno preciso ed urgente, e nelle quali basta la sola 
privata utilità del requirente, non hanno i teologi difficoltà d'insegnare e 
sostenere, che, non essendovi modo né tempo di ricorrere al sommo Pon- 
tefice, si puó, ed anche alle volte si deve, procedere all'atto, ancorché manchi 
la pontificia dispensa per altro necessaria, dovendosi credere, che se il Papa ne 
fosse informato, l'avrebbe accordata. Ció particolarmente si vede ne' matri- 
monii, che si contraggono in punto di morte per debito di coscienza, e per 
legittimare la prole, ancorché al contratto matrimoniale osti qualche impe- 
dimento dirimente, non essendovi tempo allora di ricorrere al Papa per la 
dispensa, e presumendosi, che, richiesto, l'avrebbe accordata. Somigliante 
discorso né si e fatto né si fa nel caso dell'ammalato, che non puó inghiot- 
tire il Viatico, che gli si vuol amministrare, secondo il solito sotto la sola 
specie di pane; ed il discorso non si fa, sapendosi, che in queste materie 
il Papa non dispensa pel solo motivo della privata utilità, volendovi accop- 
piata la pubblica, che nel caso del detto ammalato non si puó rinvenire. 

10. Restano le cattive conseguenze di sopra accennate, che, dalla richiesta 
dispensa, quando si concedesse, potrebbero derivare. Sono queste ben avver- 
tite dal celebre Silvio sopra /a ferza parte di S. Tommaso, quaest. 80, art. 12, 
quaesit. 4, e si riducono ai seguenti capi. Il primo, che chi é stato una volta 
seguace dell'errore della necessità della Comunione sotto l'una e l'altra specie, 
dà un giusto fondamento di sospettare, non ostanti le contrarie proteste, 
che, volendo proseguire di ricevere l'Eucaristia nello stesso modo, ritenga 
in testa o l'errore già professato, o nel cuore l'affetto al predetto errore. Il 
secondo, che, essendo impossibile che, praticandosi ancora qualsivoglia cau- 
tela, resti occulta la dispensa, o resti occulta l'uso della dispensa, rende- 
rassi impossibile l'escludere la iattanza degli eretici, che anderanno disse- 
minando fra i poveri rozzi cattolici, avere finalmente la Sede Apostolica 
confessato, che essi avevano ed hanno ragione nel punto dell'Eucaristia da 

amministrarsi sotto l'una e l'altra specie. Il terzo, che non mancherebbero 
fedeli, che domanderebbero la stessa cosa, o credendo esser essa anche buona 
per loro, o pure, dubitando se sia vero quanto sopra l'articolo é stato loro 
insino ad ora insegnato. Il quarto, che si aprirebbe una strada alla novità, 
leverebbe l'unitormità tanto necessaria, e particolarmente in questo augustis- 
simo Sagramento. 

11. E cosi conchiudendo, si esorti la pia e nobile donna a spogliarsi 
dell'affetto, che le resta verso il Calice, sottoponendosi intieramente ai det- 
tami della S. Romana Cattolica Chiesa, che essa vuol riconoscere per sua 
pietosissima madre, quale amando i figli, sa molto bene ció che é buono, 
e ció che e cattivo per loro, come in tal proposito discorse eloquentemente 
nel sacro Concilio di Trento il Villalpandeo, teologo di Segovia, nella sua 
celebre orazione stampata appresso l'Arduino nel tom. 10 della sua Co//e- 
zione de' Concilii, p. 312. 

[Collectanea S. C. de Prop. Fide, vol. I, n. 382]. 


412. 
Benedictus XIV, const. Providas, 18 maii 1751. 


Providas Romanorum Pontificum Praedecessorum nostrorum Leges, 
atque Sanctiones, non solum eas, quarum vigorem, vel temporum lapsu, vel 
hominum neglectu labefactari, aut extingui posse veremur, sed eas etiam, 
quae recentem vim, plenumque obtinent robur, iustis gracibusque id exi- 
gentibus causis, novo auctoritatis Nostrae munimine roborandas confirman- 
dasque censemus. 

8 1. Sane felicis recordationis Praedecessor Noster Clemens Papa XII 
per suas Apostolicas Litteras Anno Incarnat. Dominicae MDCCXXXVIII, IV Kalend. 
Maii, Pontificatus sui anno virt, datas, et universis Christifidelibus inscriptas, 
quarum initium est: /m eminenti, nonnullas Societates, Coetus, Conventus, 
Collectiones, Conventicula, seu Aggregationes, vulgo de' Liberi Muratori, seu 
des Francs Magons, vel aliter nuncupatas, in quibusdam Regionibus tunc 
late diffusas, atque in dies invalescentes, perpetuo damnavit, atque prohibuit; 
praecipiens omnibus, et singulis Christifidelibus, sub poena excommunicatio- 
nis ipso facto absque ulla declaratione incurrenda, a qua nemo per alium, quam 
per Romanum Pontificem pro tempore existentem, excepto mortis articulo, 
absolvi posset, ne quis auderet vel praesumeret huiusmodi Societates inire 
vel propagare, aut confovere, receptare, occultare, iisque adscribi, aggregari, 
aut interesse, et alias prout in eisdem Litteris latius, et uberius continetur, 
quarum tenor talis est, videlicet: 


CLEMENS EPISCOPUS 
SERvUs SERvoRnuM Dri 


Universis Christifidelibus salutem et Apostolicam Benedictionem. 


8 2. In eminenti, etc. ! 
- Omittuntur litterae, quia eas habes supra, in N. 299. 

8 3. Cum autem, sicut accepimus, aliqui fuerint, qui asserere, ac vulgo 
iactare non dubitaverint, dictam  excommunicationis poenam a Praedeces- 
sore Nostro, ut praefertur, impositam non amplius afficere, propterea quod 
ipsa praeinserta Constitutio a Nobis confirmata non fuerit, quasi vero pro 
Apostolicarum Constitutionum a Praedecessore editarum subsistentia, Ponti- 
ficis Successoris expressa confirmatio requiratur. 

$ 4. Cumque etiam a nonnullis piis, ac Deum timentibus viri Nobis 
insinuatum fuerit, ad omnia calumniantium subterfugia tollenda, declaran- 
damque animi nostri cum eiusdem Praedecessoris mente ac voluntate uni- 
formitatem, magnopere expediens fore, ut eiusdem Praedecessoris Constitu- 
tioni novum Confirmationis nostrae suffragium adiungeremus. 

8 5. Nos, licet hucusque, dum pluribus Christifidelibus de violatis eius- 
dem Constitutionis Legibus vere poenitentibus, atque dolentibus, seque a 
damnatis huiusmodi Societatibus, seu Conventiculis omnino recessuros, et 
nunquam in posterum ab illas et illa redituros ex animo profitentibus, abso- 
lutionem ab incursa excommunicatione, tum antea saepe, tum maxime elapso 
Iubilaei anno benigne concessimus; seu dum facultatem Poenitentiariis a 
Nobis deputatis communicavimus, ut huiusmodi poenitentibus, qui ad ipsos 
confugerent, eandem absolutionem nostro nomine et auctoritate impertiri 
valerent; dum etiam soilicito vigilantiae studio instare non praetermisimus, 
ut a competentibus lIudicibus, et Tribunalibus, adversus eiusdem Constitu- 
tionis violatores pro delicti mensura procederetur, quod et ab eis reipsa 
saepe praestitum fuit; non quidem probabilia dumtaxat, sed plane evidentia, 
et indubitata argumenta dederimus, ex quibus animi nostri sensus, ac firma 
et deliberata voluntas, quoad censurae per dictum Clementem Praedecesso- 
rem, ut praefertur, impositae vigorem et substinentiam, satis aperte inferri 
debuerant; siquae autem contraria de Nobis opinio circumferretur, Nos eam 
securi contemnere possemus, causamque nostram, iusto Dei Omnipotentis 
iudicio relinquere, ea verba usurpantes, quae olim inter sacras actiones reci- 
tatas fuisse constat: Praesta, quaesumus, Domine, ut mentium reprobarum non 
curemus obloquium, sed eadem pravitate calcata exoramus, ut nec terreni nos 
lacerationibus patiaris iniustis, nec captionis adulationibus implicari, sed potius 
amare quod praecipis, ut habet antiquum Missale, quod S. Gelasio Praede- 
cessori Nostro tribuitur, et a Venerabili Servo Dei Iosepho Maria Cardinali 
Thomasio editum fuit in Missa, quae inscribitur: Cozfra obloquentes. 

8 6. Ne tamen aliquid per Nos improvide praetermissum dici valeret, 
quo facile possemus mendacibus calumniis fomentum adimere, atque eos 
obstruere, audito prius nonnullorum Venerabilium Fratrum Nostrorum S. R. E. 
Cardinalium Consilio, eandem Praedecessoris Nostri Constitutionem prae- 
sentibus, ut supra, de verbo ad verbum insertam, in forma specifica, quae 
omnium amplissima, et efficacissima habetur, confirmare decrevimus; prout 
eam ex certa scientia, et Apostolicae auctoritatis nostrae plenitudine, earun- 
dem praesentium Litterarum tenore in omnibus, et per omnia, perinde ac si 
nostris motu proprio, auctoritate, ac nomine primum edita fuisset, confir- 
mamus, roboramus, et innovamus, ac perpetuam vim, et efficaciam habere 
volumus, et decernimus. 

8 7. Porro inter gravissimas praefatae prohibitionis, et damnationis causas 
in praeinserta Constitutione enunciatas, una est, quod in huiusmodi Socie- 
tatibus, et Conventiculis, cuiuscumque Religionis, ac Sectae homines invicem 
consociantur; qua ex re satis patet, quam magna pernicies Catholicae Reli- 
gionis puritati inferri valeat. Altera est arctum, et impervium secreti foedus, 
quo occultantur ea, quae in huiusmodi Conventiculis fiunt; quibus proinde 
ea sententia merito aptari potest, quam Caecilius Natalis apud Minucium 
Felicem in causa nimium diversa protulit: /7oresta semper publico gaudent, 
scelera secreta sunt. Tertia est iusiurandum, quo se huiusmodi secreto invio- 
labiliter servando adstringunt; quasi liceat alicui, cuiuslibet promissionis, aut 
iuramenti obtentu se tueri, quominus a legitima potestate interrogatus, omnia 
fateri teneatur, quaecumque exquiruntur ad dignoscendum, an aliquid in 
huiusmodi Conventibus fiat, quod si contra Religionis, aut Reipublicae sta- 
tum, et Leges. Quarta est, quod huiusmodi Societates non minus Civilibus, 
quam Canonicis Sanctionibus adversari dignoscuntur; quum scilicet Iure 
Civili omnia Collegia, et Sodalitia praeter publicam auctoritatem consociata 
prohibeantur, ut videre est in Pandectarum libro XLVII, Tit. 22, de Colle- 
piis, et corporibus illicitis; et in celebri epistola C. Plinii Caecilii secundi, 
quae est XCVII libri X, in qua ait, edicto suo, secundum Imperatoris man- 
data, vetitum fuisse, ne Hetaeriae essent, id est, ne Societates, et Conventus 
sine Principis auctoritate iniri, et haberi possent. Quinta est, quod iam in 
pluribus Regionibus fmemoratae Societates, et Aggregationes Saecularium 
Principum Legibus proscriptae atque eliminatae fuerant. Ultima demum, quod 
apud prudentes, et probos viros eaedem Societates, et Aggregationes male 
audirent, eorumque iudicio, quicumque eisdem nomina darent, pravitatis, et 
perversionis notam incurrerent. 

8 8. Denique idem Praedecessor in praeinserta Constitutione Episcopos, 
et Superiores Praelatos, aliosque Locorum Ordinarios excitat, ut pro illius 
executione, si opus fuerit, brachii saecularis auxilium invocare non praeter- 
mittant. 

$ 9. Quae omnia, et singula non solum a Nobis approbantur, et con- 
firmantur, eisdemque Ecclesiasticis Superioribus respective commendantur, 
et iniunguntur; verum etiam Nos ipsi, pro Apostolicae sollicitudinis officio, 
praesentibus Nostris Litteris, Catholicorum Principum, omniumque Saecula- 
rium Potestatum opem, auxiliumque ad praemissorum effectum invocamus, 
et enixo studio requirimus; quum ipsi Supremi Principes, et Potestates electi 
sint a Deo defensores Fidei, Ecclesiaeque protectores; ideoque eorum munus 
sit idoneis quibusque rationibus efficere, ut Apostolicis Constitutionibus 
debitum obsequium, et omnimoda observantia praestetur; quod iis in memo- 
riam revocarunt Trid. Synodi Patres, sess. 25, cap. 20, multoque antea egregie 
declaraverat Imperator Carolus Magnus, suorum Capitularium tit. 1, cap. 2, 
ubi, post demandatam omnibus sibi subditis Ecclesiasticarum Sanctionum 
observantiam, haec addidit: Nar nullo pacto agnoscere possumus qualiter 
nobis fideles existere possunt, qui Deo infideles, et suis Sacerdotibus inobe- 
dientes apparuerint. Quapropter cunctis ditionum suarum Praesidibus et 
Ministris iniungens, ut omnes, et singulos ad debitam obedientiam Eccle- 

siae Legibus exhibendam omnino compellerent, gravissimas quoque poenas 
adversus eos indixit, qui hoc praestare negligerent, subdens inter alia: Qui 
autem in his (quod absit) aut negligentes eisque inobedientes fuerint inventi, 
sciant, se nec in nostro Imperio honores retinere, licet etiam Filii nostri fue- 
rint, nec in Palatio locum, neque nobiscum, aut cum nostris societatem, aut 
communitatem ullam habere, sed magis sub districtione et ariditate poenas 
luent. 

8 10. Volumus autem, etc. 

[Bened. XIV Bull., tom. 3, p. 373-377]. 


413. 


Benedictus XIV, ep. encycl. Magno cum, 2 iun. 1751.! 


Magno cum animi Nostri dolore a Nobis intellectum est, nonnullas in 
Dioecesibus vestris controversias ac molesta dissidia, propter Oratoria pri- 
vata insurrexisse; quibus praecidendis cum omnis per vos cura ac diligentia 
adhibita fuerit, non modo optato fine frustrati sitis, sed et in aliorum offen- 
sionem incurreritis, vobisque eam acquisiveritis reprehensionem et notam, 
quasi nimio rigore adhibendo modum excedatis: optari proinde a vobis, ut 
per hanc Sanctam Sedem certe vobis regulae indicentur, ad quarum nor- 
mam, sublatis abusibus, privati Oratorii Privilegium exerceri debeat; idque 
ad eum finem, ut, cum Ordinationes vestrae Pontificia auctoritate nostra 
munitae fuerint, non solum ab omni malevolorum censura immunes evadant, 
verum maius semper eisdem honoris, atque aestimationis pondus accedat. 
Licet autem vestrae huiuscemodi petitioni satisfacere facillime potuissemus, 
illos vobis libros indicando, tam in quibus de huiusmodi materia doctrina 
traditur Praedecessorum Nostrorum Romanorum Pontificum Decretis con- 
formis, quam alios etiam, quorum Scriptores, dum de privatis Oratoriis 
agunt, ea Sanctae Sedis Decreta vel dissimulant, vel ignorant, quae assertio- 
nibus eorum omnino opponuntur; nihilominus, cum Nos Venerabiles Per- 
sonas Vestras praecipuo ac speciali affectu prosequamur, per Encyclicam 
hanc Epistolam nostram, qua fieri poterit brevitate, tum eorundem Deces- 
sorum nostrorum, tum nostram hac super re mentem, sensusque aperiemus: 
quibus quidem, praeter obedientiam, quae eisdem debetur, ratione auctori- 
tatis, a qua, velut a fonte dimanant, aliud etiam nescio quid maioris pon- 
deris inest, materiae ipsius nomine, quae eorum obiectum, est quaeque in 
quaestione versatur; cum omnis huiusmodi res ab Apostolicis Privilegiis 
dependeat, quorum explicatio privativo iure Summis Pontificibus reservata 
est, cumque eadem praecipuam normam desumere debeat ex intentione 
illius, a quo concessio facta est, cuius sensus concedenti semper, quam alii 
cuilibet notior esse debet; adeo ut quidquid a vobis secundum ea, quae in 
Encyclica hac Epistola nostra continentur, ordinabitur, et statuetur, id pro 


! Ad Primatem, Archiepiscopos, et Episcopos Regni Poloniae. 

exequendis Summorum Pontificum praescriptis praestitum esse dicendum sit; 
cuius rei gratia Apostolicorum Delegatorum qualitatem, et auctoritatem Fra- 
ternitatibus Vestris additam esse censendum est; quam etiam, quatenus opus 
sit, Nos ipsarum praesentium Litterarum tenore Vobis ad huiusmodi effe- 
ctum concedimus, et impertimur. 
8 1l. Nihil sane expositum Nobis est, quod ad ea pertineat Sacella, quae 
in Episcopalibus Palatiis vestris habetis, pro Missa, vel per vos, vel per 
alios celebranda, aliave quapiam sacra Functione, quae officii ac dignitatis 
vestrae propria sit, obeunda; de quibus late disserere Nobis perfacile esset; 
nisi hoc a proposito nostro alienum foret. Quare duo tantummodo vetusta 
Sacellorum exempla indicabimus, quae Episcopi in proprio Episcopio a 
publicis Ecclesiis distincta, ac separata habebant, in quibus Sanctum Missae 
Sacrificium celebrabant. Horum primum Sacellum est S. S. Cassii Episcopi 
Narniensis, de quo S. Gregorius in Homilia 37 super Evangelia narrat, 
quod licet gravi morbo opprimeretur, iz Oratorio Episcopii sui Missas fecit, 
tam ut propriae, quam ut eorum, qui illum visitatum adveniebant, devotioni 
satisfaceret. Alterum exemplum est S. Iohannis Eleemosynarii Episcopi Ale- 
xandrini, qui, sicut in Actis ipsius a Leontio scriptis deprehenditur, illos 
coarguens, qui, Missa nondum peracta, discedebant, quum ipse ad eamdem 
celebrandam in publicam Ecclesiam se conferebat, dicere in more habebat: 
Ego propter vos descendo in Sanctam Ecclesiam, nam poteram mihimet facere 
Missas in Episcopio. Praedictum exemplum legere est apud Thomassinum, 
De veteri, ac nova Ecclesiae disciplina, part. 1, lib. 2, cap. 93, num. 6. Alia 
exempla in Opere De Oraftoriis privatis inscripto, cap. 6, collecta reperiuntur 
(quod opus novissime a Iohanne Baptista Gattico Canonico Lateranensi 
Romae in lucem editum est) per quae Episcoporum ius circa Sacella in 
propriis Episcopalibus Palatiis habenda validis fundamentis innixum com- 
probatur. 

$ 2. Huic quidem iuri Sacrum Tridentinum Concilium nulla ratione 
derogavit: quippe quod tantummodo sess. 22, De observandis, et evitandis 
in celebratione Missae, propter multa, quae parum decenter fieri identidem 
contingebat, Episcopis ' praecepit, ne Saecularibus, ac Regularibus Missam 
celebrare permitterent privatis in Domibus, et extra Ecclesias, aut Oratoria 
publica, quae Divino cultui destinata essent; quod nullam cum Cappellis, 
quae in Episcopalibus Palatiis sunt, rationem habet, quum haec sub priva- 
tarum domorum nomine nunquam censeri possint. Id pluries a Congrega- 
tione Venerabilium Fratrum Nostrorum S. R. E. Cardinalium eiusdem Concilii 
Tridentini Interpretum, in aliquot eiusdem Resolutionibus, validis rationibus 
innixis, declaratum est, quas Nos in nostro De Sacrificio Missae Tractatu 
retulimus: sect. 2, 8 45 et seq., latinae edit. Patav.; Nos enim, tunc etiam 
cum in minoribus constituti, opus aliquod inscriberemus, illud praecipue 
Nobis gloriosum duximus, ut nulla in parte a Romanae Curiae Tribu- 
nalium Sententiis recederemus, quibus ut plurimum a Pontificiis Oraculis 
auctoritatis robur accedit. 

8 3. Illud tantummodo de huiusmodi Episcoporum Privilegio dici pote- 
rat, quod, cum idem ad Sacella, quae in Episcopiis sita sunt, restringeretur, 

nullo modo Episcopis favere poterat, tum cum iidem extra proprias domos 
versarentur, cum visitationem obirent, sive cum iter haberent; adeo ut, cum 
vel Missam celebrare, vel eidem interesse vellent, ad publicas Ecclesias se 
conferre cogerentur, vel a locorum Ordinariis veniam petere, ut sibi liceret, 
vel Missam celebrari facere, vel ipsi eamdem celebrare, in illa habitatione, in 
qua forte diversarentur. 

8 4. Verum recol. mem. Praedecessor Noster Bonifacius Papa VIII in 
Decretali sua: Quoniam Episcopi, De Privilegiis, in Sexto, male factum repu- 
tans, Episcopos sine rationabili causa Missam quotidie non celebrare, aut 
eidem non interesse, eisdem concessit, ut etiam extra propriam Dioecesim 
Altari portatili, seu viatico uterentur: Praesenti Constitutione indulgemus 
iisdem, ut Altare possint habere viaticum, et in eo celebrare, aut facere cele- 
brari ubicumque absque interdicti transgressione illis permittitur celebrare, vel 
audire Divina. Dignum animadversione verbum est, Ubicumque, quod qui- 
dem procul dubio loca etiam, quae extra Dioecesim sita sunt, comprehendit. 

8 5. Praecipuam etiam animadversionem dictae Congregationis Concilii 
Resolutiones merentur, cum ad Quaesitum eidem propositum, num videlicet 
Episcopus, qui extra propriam Dioecesim est, ad utendum Privilegio Altaris 
viatici, petere eius rei veniam ab Episcopo Locali teneatur; minime eum 
teneri respondit; alioqui frustratorium Bonifacio VIII Privilegium fuisset; 
quoniam illius Pontificis aetate antiquum Ius in suo vigore perstabat, cui, 
quemadmodum mox dicetur, a Concilio Tridentino postea derogatum fuit, 
secundum quod Episcopi facultatem concedebant Missam in privatis domibus 
celebrandi. Similiter, cum eidem Congregationi alterum Quaesitum proposi- 
tum fuisset: num Privilegio per Bonifacium VIII Episcopis concesso, vel 
Tridentinum Concilium, vel Pontificis Pauli V Decretum,! de quo pariter 
mox dicetur, praeiudicium ullum attulissent; nihil pariter Privilegio illi detra- 
ctum fuisse respondit;? cum tam in Concilio, quam in citato Decreto, sub- 
lata quidem Episcopis facultas fuerit, qua aliis licentiam in privatis domibus 
Missam celebrandi concedere possent, verum nequaquam iuribus illis expo- 
liati remanserint, quae proprias personas respiciunt, quaeque eorumdem 
dignitatis, atque characteris propria sunt. Praedictae Resolutiones a Nobis 
referuntur in nostro Tractatu, De Sacrificio Missae, latinae editionis Patavi- 
nae, sect. 2, 8 42; nec non in Commentariis bon. mem. Cardinalis Petra ad 
Constitutiones Apostolicas, tom. 4, Super Constitutione II Urbani V, num. 15 
et seq., et a Gattico in recenti eiusdem Tractatu, De Oratoriis domesticis, 
in tit. De usu Altaris portatilis, cap. 12, num. 1 et seq. 


' S. C. C, litt. encycl. a. 1615: « Tametsi Sacra Cardinalium Congregatio Con- 
cilii Tridentini Interpretum optimis innixa rationibus saepissime responderit, cele- 
brandi licentias in privatis Oratoriis non nisi a Sede Apostolica esse conceden- 
das, etc. Illustrissimi Patres, etc, Sanctissimi Domini Nostri iussu signandum duxerunt, 
facultatem huiusmodi licentias dandi ipsius Concilii Decreto unicuique ademptam 
esse, solique Beatissimo Romano Pontifici esse reservatam ». 

* S. C. C, a. 1623: « Proindeque Cappellas, et Oratoria ad illorum usum ubique 
locorum extructa minime comprehendi in prohibitione Constitutionis iussu sanctae 
memoriae Pauli V iampridem edita de non celebrando in privatis Oratoriis ». 

S8 6. Tam verum est, quam quod verissimum, nullam rem maius prae- 
iudicium Privilegiis afferre, quam abusum eorumdem; quod quidem satis 
superque pro vero comprobatum fuit, etiam in casu huius Privilegiis Altaris 
portatilis, quod concessum Episcopis est, et quod post Concilium Tridenti- 
num, ac Paulinum Decretum illaesum remansit. Certis indiciis compertum 
fuit, quosdam Episcopos eodem abuti, qui, vel intra, vel extra Dioecesim, 
ad Laicorum se domos conferebant, atque in iis, vel ipsi Missam celebra- 
bant, vel, ut ibidem plures celebrarentur Missae, faciebant, idque nulla neces- 

sitate urgente, sed ad eum tantum finem, vel ut proprium Privilegium 
ostentarent, vel ut Laicorum petitioni satisfacerent. Cum huiusce inconve- 
nientis notitia ad Concilii Congregationem pervenisset, non praetermisit 
huiusmodi excessum prohibere, eiusdemque abusus corrigendi curam Archie- 
piscopis committere, si quando factum in locis eorum iurisdictionis subiectis 
contigisset. In Codicibus Actorum, seu Regestis Congregationis praedictae, 
lib. 48 Decretorum, tol. 471, Resolutiones ipsae referuntur. Quia tamen 
nihilominus malum invalescebat, a felicis recordationis Praedecessore nostro 
Clemente Papa XI die 15 Decembris 1703 sequens Decretum publicatum 
fuit,! in quo postquam incoveniens expositum fuit, nimirum: Episcopi etiam 
in aliena. Dioecesi extra Domum propriae habitationis in privatis Laicorum 
Domibus erigi faciunt Altare, ibique per unum, aut per plures e suis Cap- 
pellanis vivificam Christi Hostiam immolant, ad remedium gradus fit: Ad 
abusus huiusmodi eliminandos, etc. Sanctissimus Dominus Noster, etc., expresse 
declarat, Episcopis, et his maioribus Praelatis, etiam Cardinalatus honore 
fulgentibus, neque sub praetextu Privilegii clausi in corpore Iuris, neque alio 
quocumque titulo, ullo modo licere extra domum propriae habitationis, in 
domibus Laicis, etiam in propria Dioecesi, quod fortius intelligitur in aliena, 
etiamsi Dioecesani consensus adhiberetur, erigere Altare, ibique Sacrosanctum 
Missae Sacrificium celebrare, sive celebrari facere. 

8 7. Magni huius Pontificis menti ille tantummodo finis in hoc propo- 
situs fuit, ut abusus tollerentur, numquam autem ut recto Privilegii usui 
quidquam detraheretur. Et quia relata verba prohibitiva, utpote nimis ampla, 
et effraenata, cuiquam praebere ansam poterant aífirmandi, non licere Epi- 
scopis uti Privilegio Altaris portatilis, tum cum vel Dioecesim visitant, vel 
iter faciunt, aut alia iusta de causa extra residentiam sunt, atque in laicorum 
domibus morantur; illato de huiusmodi re sermone in Congregationibus, 
quae sub Innocentio XIII, immediato Clementis eiusdem Successore, habitae 
fuerunt, quarum Nos tunc iz minoribus existentes, a Secretis fuimus, oppor- 
tunum factu indicatum est, ut ea, quam mox subiicimus, Declaratio fieret; 
quae postea inserta fuit in eiusdem Innocentii Litteris incipientibus: Apo- 
stolici Ministerii,? quas idem Pontifex pro constituendo in Hispaniarum 
Regnis bono Ecclesiasticae disciplinae regimine condidit, quasque etiam eius- 
dem Successor Benedictus XIII in forma specifica confirmavit, ? et ut in omni- 

bus locis pro regula, ac norma haberentur, in Appendice Concilii Romani 
a se celebrati voluit insertas; ipsam vero declarationem inter eiusdem Con- 
cilii decreta retulit tit. XV, cap. III, in quo quidem Concilio Nos quoque ad 
Sacrorum Canonum Interpretationem adhibiti fuimus. Declarationis verba 
Nos etiam hic libenter apponimus: Declaramus, quod, cum in praedicto 
Decreto, de Clementis XI Decreto sermo est, sfafuafur, nec licere Episcopis 
extra domum propriae habitationis, in. domibus Laicis erigere Altare, ibique 
Sacrosanctum Missae Sacrificium celebrare, sive celebrari facere; huiusmodi 
prohibitio intelligenda non sit de domibus, etiam Laicis, in quibus ipsi Ept- 
scopi forte, occasione Visitationis, vel itineris, hospitio excipiantur; uf nec 
etiam quando Episcopi in casibus a iure permissis, vel de speciali Sedis Apo- 
stolicae licentia, absentes a domo propriae ordinariae habitationis, moram 
idcirco faciant in aliena domo per modum similis habitationis; his enim 
casibus licita iis erit erectio Altaris ad effectum praedictae celebrationis, non 
secus ac in domo propriae ordinariae habitationis. 

8 8. Optimum factu iudicavimus in Encyclica hac Epistola Nostra 
exponere Vobis haec, quae ad Fraternitates Vestras praecipue pertinent, 
nimirum quantum Vobis concessum est quoad Sacella, seu Cappellas, quae 
in Episcopalibus Palatiis vestris sunt; quantum item Vobis in alienis domi- 
bus, et extra vestram Dioecesim facere permissum est; causas etiam Con- 
cessionum, ac Privilegiorum indicavimus, necnon eorumdem abusus, atque 
abusuum prohibitiones apposuimus; tum ut Vos discrimen agnoscatis, quod 
intercedit inter Cappellas Episcopalium Aedium vestrarum, per quas non 
minus spirituali consolationi, et commodo vestro, quam dignitatis vestrae 
decori providetur, et privata Oratoria in domibus Laicorum, sive intra, sive 
extra Dioecesim vestram, in quibus aliquando Vobis, pro praecipuo fine 
huiusmodi commodi, et consolationis vestrae, Privilegio Altaris erigendi, ac 
celebrandi, vel celebrari faciendi, uti licet; tum vero etiam, ne forte, cum 
Vos contra abusus privatorum Oratoriorum in domibus Laicorum invigilare 
debeatis, redargutioni illi obnoxii sitis, quod alienos in aliorum domo defe- 
ctus dum corrigitis, interim vestrae domi, atque in propria agendi ratione 
excessus adhibeatis. Ideoque ad privatorum Oratoriorum propositum, quae 
in domibus Laicorum sunt, gradum facientes aliqua praemittemus. 

S 9. Primum quidem est, privatorum Oratoriorum in dictis domibus 
usum ab antiquo tempore repetendum esse; cum constet, Apostolos Sacra 
Mysteria privatis in domibus celebrasse, eumque morem persecutionum tem- 
pore servatum fuisse, quemadmodum Christianus Lupus in suis notis ad 
Canones Trullanos apposite animadvertit. Alterum autem, privata Oratoria in 
domibus Laicorum, subsequentibus etiam saeculis fuisse, cum persecutiones 
iam cessassent; cum in Sacrameníario Gallicano, quod Mabillonius, tom. 1, 
Musaei Italici impressum edidit, Co//ecía legatur, quae recitanda erat in 
Missa, quae celebrabatur im domo cuiuslibet; nec ad huiusmodi quidem 
assumptum aliae deficiunt probationes, quas Nos in Tractatu nostro, De Sa- 
crificio Missae, sect. 1, 8 10, cum cura colligere studuimus. Tertium porro 
est, de tollendis huiusmodi Oratoriis privatis in domibus Laicorum, seu 
potius facultatibus Missam in ipsis celebrandi, pluries cogitatum esse. Nihil 

de lustiniani Novella 58 dicemus, in qua, ne in domesticis Oratoriis celebra- 
retur, lege interdixit, tantummodo permittens, ut in eisdem oraretur; nihil 
praeterea de Novellis 4 et 15 Leonis Sapientis, qui prohibitionem sustulit, 
asserens, adeo tunc privata Oratoria multiplicata fuisse, in quibus Missae cele- 
brarentur, ut non solum optimates, sed mediocris etiam conditionis homines 
in suis domibus eadem haberent. Quod vero spectat ad ea monumenta, 
quae proxima temporibus nostris sunt, satis erit illa indicasse, quae in dicto 
Tractatu, De Sacrificio Missae, loco superius citato a Nobis allata fuerunt. 

S 10. Quartum, quod licet fere semper in Laicorum domibus privato- 
rum Oratoriorum usus habitus fuerit, in quibus Missa celebrabatur; semper 
tamen Episcoporum licentia necessaria fuit. Ad quam concedendam ipsi valde 
faciles plerumque erant: Missarum solemnia non ubique, sed in locis ab Epi- 
scopo consecratis, vel ubi ipse permiserit, celebranda censemus. Verba sunt 
can. Missarum, De Consecrat., dist. 1. Haec autem facilitas, propter quam 
interdum factum est, ut Oratoria domestica, licet frustra, prohiberentur, 
multo magis in usu fuit in Ecclesia Orientali, ob id potissimum, quod in 
Ecclesiis Graecorum non nisi unicum Altare erat, et postquam una super 
ipso Missa celebrata esset, altera per eumdem diem celebrari minime pote- 
rat. Balsamon in Commentariis ad Canones Trullanos testatur, quod sine ulla 
alia formula, impertita ab Episcopo censebatur Sacerdoti licentia celebrandi 
Missam in privatis Laicorum Oratoriis, quoties super Mappis ab Episcopo 
consecratis celebraret. 

8 11. Postremum autem, quod dicimus, illud est. Quum, post varios 
sermones in Sacro Concilio Tridentino hac de re habitos (quod Concilium, 
tam magna cum Polonici Regni gloria, tanto plausu acceptum fuit, opera 
Cardinalis Osii, et Nuntii Commendonii, in magno Conventu, habito coram 
Rege Sigismundo Augusto, quemadmodum in ipsius Concilii Historia per. 
Cardinalem Pallavicinum conscripta, lib. 24, cap. 13, videre est) in sess. 22, 
in Decreto De observandis, et evitandis in celebratione Missae, sequenti modo 
statutum, et ordinatum fuerit: Neve patiantur, de Episcopis sermo est, pri- 
vatis in domibus, atque omnino extra Ecclesiam, et ad Divinum tantum cul- 
tum dedicaía Oratoria, ab iisdem Ordinariis designanda, et visitanda, San- 
ctum hoc Sacrificium a Saecularibus, aut Regularibus quibuscumque peragi, 
cum adiecta derogatione cuilibet privilegio, exemptioni et consuetudini, oz 
obstantibus privilegiis, exemptionibus, appellationibus, ac consuetudinibus qui- 
buscumque; ex eo factum esse, ut non amplius Episcopis facultas sit conce- 
dendi usum Oratoriorum privatorum in domibus Laicorum, causa in iisdem 
Missam celebrandi; cum licentia, quae ab ipsis daretur celebrandi Missam 
in Oratoriis privatis, neutiquam stare possit cum praecepto a Concilio eis- 
dem ipsis imposito, ne id permittere debeant; ac proinde praedictum Ius 
ad Sanctam Sedem devolutum fuisse, quoniam circumstantiae temporum, et 
Oratoriorum privatorum in Laicorum domibus dilatatio minime permittebant, 
ut eadem prorsus abolerentur. Atque huiusmodi semper fuit Conciliaris 
Textus intelligentia, quam tradidit Congregatio Concilii, privativa eiusdem 
interpres; quaeque etiam a fel. record. Praedecessore Nostro Paulo Papa V 
in Epistola Encyclica anno 1615 ad omnes Episcopos expedita, approbata 

fuil; quae quidem Epistola tum apud varios Auctores, tum etiam in citato 
Tractatu nostro, De Sacrificio Missae, sect. 2, 8 42, impressa reperitur. Et in 
ea quidem alia quaecumque Verborum Concilii intelligentia reprobatur, mul- 
taque de irreverentia erga Missae Sacrificium dicuntur, cui nimia Episcopo- 
rum facilitas in concedenda licentia sine ulla limitatione, aut cautela, non 
parum fomenti praebebat. Denique in eadem ita concluditur: Faculfafem 
huiusmodi licentias dandi, ipsius Concilii Decreto, unicuique ademptam esse, 
solique Beatissimo Romano Pontifici esse reservatam. 

8 12. Postquam lus concedendi Oratoria in privatis Laicorum domibus 
Sedi Apostolicae reservatum fuit, dici vix potest, quantum curae, ac diligen- 
tiae adhibitum sit pro recto eiusdem moderamine. Qua de re in Archivo 
Congregationis Concilii, cuius olim Secretarii munus Nos ipsi, antequam ad 
maiores Dignitates ascenderemus, plures per annos gessimus, authentica 
documenta reperiuntur. Haec tandem pro lege statuta fuerunt, quemadmodum 
ex formulis Litterarum in forma Brevis, quae conceduntur, colligere licet: 
Oratorium scilicet parietibus, per quos ab omnibus aliis domesticis usibus 
segregetur, extructum esse debere; idem prius vel ab Episcopo, vel ab alio, 
cui ipse vices suas delegaverit, visitandum esse, inspiciendi gratia, num decens, 
et apte compositum sit, et num aliquid eorum, quae necessaria sunt, in 
eodem desit; ut Episcopus sit, qui celebrandi Missam licentiam impertiatur, 
et quod licentia huiusmodi secundum rationabile illius arbitrium perduret; 
nec plures in die, sed unica tantum Missa in Oratorio celebretur; et quod 
haec Missa celebretur a Sacerdote vel Saeculari, vel Regulari, dummodo 
Saecularis ab Episcopo approbatus sit, Regularis autem licentiam habeat a 
suo Regulari Superiore; ne Missa celebrari possit diebus solemnibus Pascha- 
tis Resurrectionis, Pentecostes, Nativitatis Domini Nostri Iesu Christi, et aliis 
solemnioribus diebus, quos inter etiam enumerantur dies Epiphaniae, et 
Ascensionis Domini, Annunciationis, et Assumptionis Beatae Mariae Virginis, 
Omnium Sanctorum, necnon Sanctorum Apostolorum Petri et Pauli, ac 
Titularis Ecclesiae Loci. Exprimuntur personae, quarum praesentia neces- 
saria est, ut in privato Oratorio Missa celebrari possit; aliae item, quae, dum 
supradictis praesentibus Missa celebratur, eidem interesse possunt, et Eccle- 
siastico praecepto satisfacere; denique declaratur, omnia sine Parochialium 
iurium praeiudicio fieri debere. 

S 13. Atque haec sunt, quae in consuetis privatorum Oratoriorum Bre- 
vibus continentur. Quaedam vero alia expediri contingit Brevia, quae extraor- 
dinaria sunt; ut quum, exempli gratia, iustis cuipiam de causis concessio fit, 
ut secundam Missam celebrari facere possit, vel, ut eadem aliquando citius, 
aut aliquando serius eo temporis limite, seu termino celebretur, qui in Rubri- 
cis praefixus est; vel etiam in diebus exceptis; et alia huiusmodi. Cum autem 
interdum tam circa Brevia privatorum Oratoriorum prioris speciei, quam 
circa alia, ac generatim super omnibus controversiae exortae sint; Aposto- 
lica Sedes per huiusmodi occasiones opportunis rationibus super hoc pro- 
videre non praetermisit. 

S 14. In ordinariis Brevibus, ut plurimum duobus Coniugibus licentia 
conceditur faciendi, ut in privato Oratorio Missa celebretur; exprimiturque, 

ut Missa celebrari possit tum iisdem praesentibus, tum eorum filiis, consan- 
guineis, atque affinibus, qui una cum ipsis in eadem domo habitationem 
habent. Nunquam exorta difficultas est, an, cum aut Vir, aut Uxor Missae 
intersunt, si consanguinei, et affines, qui in eadem domo habitant, praesentes 
pariter adsint, Ecclesiastico praecepto diebus Festis satisfaciant; id tanquam 
tutum, ac Brevis litteras cohaerens habitum est. Summa autem difficultatis 
eo semper rediit, ut dispiceretur: num, cum neuter Coniugum adsit, sed 
unus ex consanguineis, aut affinibus in eadem domo habitantibus, posset 
eo iubente in privato Oratorio Missa celebrari; et num.alii, qui in domo illa 
habitant, consanguinei, et affines, eamdem audientes Festo die, Ecclesiastico 
praecepto audiendi Missam satisfaciant. In hoc autem divisae de more Aucto- 
rum opiniones erant; verum cum huiusce difficultatis punctum in Congre- 
gatione Concilii die 3 decembris 1740 in causa, euius inscriptio erat Mar- 
sicen. Oratorii, propositum, ac discussum esset: decisum fuit, non posse in 
privato Oratorio Missam celebrari, nisi Indultariorum praesentia ibidem habe- 
retur; quod idem est ac si dicatur, Viri, vel Uxoris, ad quos Breve directum 
erat; quemadmodum in tom. 9 Resolutionem Concilii anni 1740, ad pag. 89 
et seq. videre est. 

8 15. Cum autem Decreti huiusce facta Nobis relatio esset, idem per Nos 
sub die 7 lanuarii 1741 confirmatum fuit; ac praeterea demandatum, ut in 
huiusmodi Brevibus, in quibus certis quibusdam, ac determinatis personis con- 
cessio fit, ut unam in privato Oratorio Missam celebrari facere possint, quae 
Missa pro filiis, consanguineis, et affinibus valeat, maioris claritatis gratia, 
subiecta clausula adiungatur: Volumus autem, quod nati, ac consanguinei, 
et affines praedicti unicam dictam Missam, vobis quidem praesentibus audire 
tantummodo, nunquam vero celebrari facere audeant. Ut autem, quae Indul- 
tariae personae sint, facile agnosci posset, sine quarum praesentia Missa 
celebrari non potest, neque, qui eamdem audit, praecepto satisfacit; adiun- 
ximus, ut pro Indultariis personis illae haberentur, quae in Fronte, seu 
Juscriptione Brevis nominatae forent, cum ad easdem ipsas Breve dirigatur. 

$ 16. Nos ab huiusmodi norma minime recedimus; verum quia aliqua 
interdum in corpore Brevis persona nominatur, qua praesente, conceditur, ut 
Missa celebrari possit, et quod alii affines, consanguinei, vel familiares eamdem 
audientes, praecepto satisfaciant, etiamsi praedicta persona in Fronte Brevis 
minime nominetur, hinc est, quod, firma semper ea regula manente, ut possit 
in privato Oratorio Missa celebrari, dum aliqua ex Indultariis personis adsistit, 
quae in Fronte, seu Inscriptione Brevis nominatur; dicimus, posse Missam 
celebrari, etiamsi nulla earum personarum praesens adsit, quae in Fronte, 
seu Inscriptione Brevis nominantur, dummodo illa praesens sit, cui in Brevis 
corpore nominatim et expresse facultas tribuitur, ut possit in privato Oratorio 
tum cum ipsa adsistat, facere ut Missa celebretur. 

$ 17. Atque ut res exemplo magis pateat: Datur Viro et Uxori facultas 
faciendi, ut in privato Oratorio Missa celebretur, atque ad hos Breve dirigitur. 
Hic autem Vir superstitem habet Matrem; haec vero in Fronte, seu Inscrip- 
tione Brevis minime nominatur; verum cum in Brevis corpore dicatur, quod 
ipsa quoque Mater eamdem Missam celebrari facere possit, et valeat; id 

sufficiens est, ut sola Matris praesentia adhibita, Missa in Oratorio celebrari 
possit, etiamsi Mater in Fronte, seu Inscriptione Brevis nominata non sit. 
Quae hactenus dicta sunt, in huiusmodi generis Brevibus indicantur; verum 
curae Nobis erit, ut in posterum felicius etiam, et sine ulla confusione expri- 
mantur. 

8 18. In consuetis sive ordinariis Brevibus, solemnes, quemadmodum 
dictum est, dies excipiuntur, quos inter Natalis Christi Domini dies recen- 
setur,in quo tres a quolibet Sacerdote Missae celebrantur. Interdum illi, qui 
privati Oratorii Breve habet, extraordinarium Breve conceditur, in quo eidem, 
valetudinis causa, Missam domi audire diebus etiam exceptis permittitur. 
Cum autem in huiusmodi Brevibus de unica tantum Missa sermo sit; orta 
difficultas fuit: num possent die Natalitio a Sacerdote, qui in ipso celebrabat, 
tres Missae celebrari, de quo cum Nos eo tempore, quo Concilii eiusdem a 
Secretis eramus, peculiarem Dissertationem conscripsissemus, atque in lucem 
edidissemus, sub die 13 lanuarii anni 1725 resolutum a Congregatione fuit, 
quod a Sacerdote tres Missae celebrari possent, quemadmodum tom. 3 The- 
sauri Resolutionum, pag. 109 et seq., et pag. 116 videre est. 

S 19. Reliquum est, ut de Sacris Functionibus dicatur, quae in iis Ora- 
toriis fieri possunt, quae in domibus privatorum sunt, et in quibus non 
plures, quam unicam tantum Missam celebrari permissum est, nisi cum forte 
cuipiam ex speciali gratia concessa facultas esset faciendi, ut secunda cele- 
bretur. Quod ad Baptismatis Sacramentum attinet, iam in Viennensi Concilio 
sub Pontifice Clemente V decretum fuit, ne Baptismus in aliis locis conferri 
posset, praeterquam in Ecclesiis, in quibus Sacri huius Lavacri Fontes repe- 
riuntur, nisi cum casus necessitatis adesset, aut cum de Regum, vel Principum 
filiis ageretur, quemadmodum in Clementina unica, de Baptismo, et eius 
effectu, videre est. 

8 20. Quod autem Sacramentum Poenitentiae respicit, iam in Rituali Ro- 
mano sub Tilulo de Sacramento Poenitentiae, cum de Sacerdote sermo fit, qui 
Confessiones audit, statutum fuit:! /n Ecclesia, non autem in privatis aedibus, 
Confessiones audiat, nisi ex causa rationabili, quae cum inciderit, studeat tamen 
id decenti, ac patenti loco praestare. Rituale a Pontifice Paulo V confirmatum 
fuit. Et magnus Ecclesiasticae disciplinae Instaurator Sanctus Carolus Borro- 
maeus tum in Instructione Sacramenti Poenitentiae, tum in Monitis ad Con- 
fessarios, atque in primo suo Provinciali Mediolanensi Concilio, id inculcare 
non praetermisit, quemadmodum in Actis Ecclesiae Mediolanensis, editionis 
Civitatis eiusdem, part. 1, pag. 11, part. 4, pag. 520, eadem part. 4, pag. 761, 
et pag. 773 videre est; pag. autem 775 Superioribus Regularium inculcat, ut 
id a Subditis eorum exacte adimplendum curent. Cum autem a praedictis 
Confessariis Regularibus prolata in medium facultas esset audiendi ubique 
Confessiones Fidelium, quam sibi ea ratione asserebant, quod in Pontificis 
Clementis X Bulla, Superna,? nulla loci limitatio fieret; idem ipse Pontifex 
declaravit, nullam facultatem (in praedicta Constitutione sua) fuisse tributam 

Regularibus audiendi Confessiones Sacramentales in privatis domibus, ac proinde 
minime licere eisdem Regularibus cuiusvis Ordinis etc. Sacramentum  Poeni- 
tentiae administrare in domibus privatis extra casus a [ure permissos. Quod 
decretum cum Praesulis Fagnani subscriptione editum, variis in locis impres- 
sum est; ut in Appendice ad Synodum Fulginatensem, quae a bon. mem. 
Iosaphat Baptistelli Civitatis eiusdem Episcopo anno 1722 celebrata fuit. 

S 21. Quod pertinet ad Communionem Paschalem, quae ab unoquoque 
Catholico Paschatis tempore recipienda est, ex praescripto tum Decreti Con- 
cilii Lateranensis, iz Cap. Omnis utriusque sexus, de poenitentiis, et remissio- 
nibus,tum Concilii Tridentini, sess. 13, cap. 8, can. 10, nemo est, qui ignoret, 
praeceptum hoc in propria Parochiali Ecclesia adimplendum esse, aut in alia 
Ecclesia cum proprii Episcopi, vel Parochi licentia, secundum varias Dioe- 
cesum consuetudines. Porro fel. record. Praedecessor Noster Paulus Papa IV 
Fratribus Minoribus privilegium concessit, ut Sacram Eucharistiam omnibus 
Christifidelibus in eorum Ecclesiis distribuere possent, excepta tamen die 
Paschatis Resurrectionis;! atque hoc privilegium a sanctae memoriae altero 
Praedecessore Pio Papa V per communicationem, ut dicitur, ad omnes Regu- 
lares extensum fuit. ? 

8 22. Verum quia, secundum praecedentem Eugenii IV Constitutionem, " 
Paschale tempus, intra quod Communionis praeceptum adimplendum est, a 
Dominica Palmarum initium habet, ac Dominica in Albis terminatur; cum 
exortum dubium fuisset, num licitum Regularibus foret intra praescriptum 
eorumdem dierum terminum Sacram Eucharistiam Fidelibus in eorum Eccle- 
siis distribuere; resolutum fuit, die Paschatis nemini distribui posse, ne illis 
quidem, qui intra Sanctiorem Hebdomadam Paschali praecepto in propria 
Parochiali Ecclesia satisfecissent; posse quidem Regulares alii Paschalis tem- 
poris diebus Fideles in eorum Ecclesiis Sacra Eucharistia reficere ; hac tamen 
conditione, ut Communione refecti scirent, non ideo se a praecepto illo 
exemptos esse, ut Paschalem in propria Parochiali Ecclesia Communionem 
recipere deberent. Illustria Congregationis Concilii Decreta sunt quibusdam 
in Causis, Senonensi videlicet, Burdegalensi, et Mechliniensi, quae a Nobis 
in Nostro de Synodo Dioecesana Tractatu, lib. 7, cap. 42, num. 3 relata sunt. 

8 23. Extra Paschalem vero Communionem, cum in Sacro Tridentino 
Concilio, sess. 22, cap. 6, de Sacrificio Missae, quae subiicimus verba legantur: 
Optaret quidem Sacrosancta Synodus ut in singulis Missis Fideles adstantes 
non solum spirituali affectu, sed Sacramentali etiam Eucharistiae perceptione 
communicarent, quo ad eos Sanctissimi huius Sacrificii fructus uberior perve- 
niret, non defuit qui ex iisdem verbis deduceret, quod certe et clare inde 
consequatur, ut in privatis Oratoriis, quando in ipsis celebrandi Missam 
facultas est, distribui Eucharistia possit iis, qui Missae praesentes adsunt; 
neque ad hoc praestandum ullo particulari Indulto opus sit. Super huiusmodi 
quaestionis capite Nos 2 Nostra Institut. 34, $& 3 disseruimus, inter eas, 

quas tum, cum Bononiae resideremus, Ecclesiae illius Archiepiscopatum geren- 
tes, publicavimus, quas quidem Institutiones cum Italico Sermone edidisse- 
mus, postea Romae latinae redditae, atque impressae sunt. Ibi autem expo- 
sitam paulo ante opinionem retulimus; verum aliam esse subiunximus, quae 
Episcopi licentiam requirit, ut qui domesticum Oratorium domi habet, dum 
Missae in eodem interest, communicare possit. Huiusmodi opinio tum bono 
rerum ordini, tum Romanae etiam consuetudini, sive praxi, cohaerens Nobis 
visa est; ac proinde ordinavimus, ne in privato Oratorio recipi Communio 
posset ab iis, qui in eodem Missae intersunt, quam vel Saecularis Sacerdos, 
vel Sacerdos Regularis celebraret, nisi vel nostram, vel Generalis Vicarii nostri 
licentiam obtinuisset. 

8 24. Neque etiam in praesens voluntas Nobis, ut ratio est, cur ab hoc 
Systemate recedamus. Siquidem, cum Nos magna illa controversia, super 
Communione illis distribuenda, qui Missae praesentes cum sint, eamdem 
petunt, quae aliquot abhinc annis in Italia exorta fuit, postquam Tridentini 
Concilii verba retulissemus, atque eorum zelum commendassemus, qui inter 
Sanctae Missae celebrationem Communionem recipiunt; Ecclesiasticos quoque 
Pastores excitavissemus, ne Eucharistico cibo illos fraudarent, qui eiusdem 
famelici forent; cum, inquam, animadvertissemus, eiusmodi circumstantias 
dari posse, in quibus vel temporis, vel loci ratione, Episcoporum prudentia 
opportunum factu existimet, Sacram Eucharistiam etiam illi, qui Missae inter- 
fuit, minime distribui; eo magis quod, iuxta praesentis temporis disciplinam, 
libera eidem facultas pateat, ut eamdem alio loco, atque alio tempore recipere 
possit; ordinavimus, ut in hoc debita proprii Superioris praecepto obedientia 
praestari deberet; cui qui morem gerere recusasset, nimis manifestum indicium 
praebuisset, quam parum animo dispositus ac paratus esset ad Altaris Sacra- 
mentum recipiendum; quemadmodum in Litteris nostris, quarum initium 
est: Certiores effecti, et quae in Bullario nostro tom. 1, num. 64 leguntur, ! 
videre est. 

8 25. Atque haec sunt, Venerabiles Fratres, quaecumque in Encyclica 
hac Epistola nostra Vobis exponere opportunum existimavimus, quo quidem 
satis intelligetis, quod legendis et considerandis Apostolicis Litteris conces- 
sionum Oratorii, Decessorum nostrorum Decretis, harum Congregationum 
Resolutionibus, quae a Nobis, etiam in praesentia confirmata sunt, nullus 
amplius litibus, et controversiis locus reliquus sit. Verum quia Vos illud 
fortasse Nobis responsuros arbitramur, optime quidem haec omnia habere, 
verum eo difficultatem redire, quod quaecumque decreta atque ordinata sunt, 
minime observantur; ne grave vobis sit, hoc per Nos reponi, quod si inob- 
servantia ex neglecta Brevium lectione, et consideratione, aut ex ignoratione 
Decretorum, et Pontificiarum resolutionum, originem habet, Nos quidem in 
hoc nunquam culpandi erimus; idque nunc maxime, postquam, ingravescente 
licet aetate nostra, et multis ac difficillimis curis assidue Nos prementibus, 
in Encyclicam hanc Epistolam nostram, quidquid hac super re scire opus 
erat, inserere non detrectavimus. 

S 26. Quod si Vos etiam id praestare curabitis, ut in Dioecesanis Synodis 
vestris, in vestris item Edictis, quae a Vobis pro bono Dioecesis vestrae regi- 
mine publicantur; Pontificiorum Decretorum, ac Resolutionum desuper indi- 
catarum observantiam inculcetis; duplex inde bonum extabit, ut et vivam 
in Vobismetipsis eorumdem memoriam teneatis, atque ab aliis, aut ignoran- 
tiam expellatis, aut eamdem, utpote crassam deinceps atque supinam, inex- 
cusabilem reddatis. Hanc agendi rationem ac normam tenuerunt, atque in 
praesentia tenent nostri Italiae Episcopi, qui aut Pontificiorum Decretorum, 
quae super privatis Oratoriis condita sunt, Summam in Synodis suis inse- 
ruerunt, aut in Appendice ad ipsas Synodos eadem Decreta per extensum 
adiunxerunt, quemadmodum in Synodo anno 1724 a bon. mem. Cardinali 
de Via Arimini habita, in altera anno 1726 celebrataa bon. mem. Cardinali 
Pignattelli Archiepiscopo Neapolitano, atque etiam in ea, quae anno 1736 
habita fuit a Venerab. Fratre nostro Annibale Cardinzle Albano, Sabinensi 
tunc temporis Episcopo, atque in aliis multis, videre est. 

8 27. Non ex eorum numero Nos sumus, quibus persuasum sit, omnia 
in nostra tempora inconvenientia incidere, atque ea praesentibus diebus con- 
tingere scandala, quae numquam praeteritis temporibus evenerint. Satis super- 
que pro certo habemus, ea, quae hodie fiunt, alio tempore accidisse. Ac ne 
a proposita re longius recedamus, illud dicemus, quod si hodie sacrae leges 
ad privata Oratoria pertinentes a Sacerdotibus violantur, propter praesidium, 
quo nituntur, Magnatum Saeculi, apud quos Cappellani munere inserviunt; 
idem nono etiam Saeculo eveniebat, cum S. Agobardus tunc temporis Archie- 
piscopus Lugdunensis, de eadem re queratur in suo Tractatu, de Privilegio 
et iure Sacerdotii, cap. 11. Non tamen idcirco vobis Sacerdotalis constantia, 
atque animus deponendus est. Pia ac religiosa Polonorum Natio est; et, si 
quando aliquis abusus in privatis eiusdem Oratoriis contingant, cum id 
Magnati, cuius in domo commissus, aut introductus est, notum fiat, rationes 
adducendo, et ostendendo, quod per abusus privilegium amittitur; sperare 
est, ipsum omne suum inobedienti Cappellano praesidium certo sublaturum. 
Et si quando infortunium accideret, ut hac ratione finis non obtineretur, 
praesto vobis semper spiritualia arma sunt, quibus contra Cappellanum uti 
potestis. Fortasse autem si hac ratione factum esset, quum primum de incon- 
venienti rescitum fuit; pace omnium dicemus, res non eo progressuras fuisse, 
in quo nunc statu sunt, sicut ex recursibus ad Nos delatis notum factum 
est, quorum causa ad Encyclicam hanc Epistolam nostram conscribendam 
animum adduximus. 

8 28. At enim inconvenientia a Privilegiatis, et Exemptis proficisci vos 
fortasse dicturos praevidemus, nimirum a Regularibus, de quibus in prae- 
dicto recursu ad hanc Sanctam Sedem facto plura insinuantur. Nos autem 
id vobis dicimus, nulla privilegia, nec exemptiones esse, quae impedire possint, 
quominus abusus exterminentur. 

8 29. Habebant sine dubio Regulares privilegium Altaris viatici, et ut super 
eodem Altari Missam, ubicumque locorum forent, sine ulla Episcoporum licentia, 
celebrare possent, quemadmodum Decretali Honorii III in cap. /z Ais, de pri- 
vilegiis, videre est; a quo deinde privilegio fiebat, ut Missam possent celebrare 

etiam in domibus laicorum, sive super Altari viatico, sive super Altari fixo, 
etiamsi laicus privilegium Oratorii privati minime haberet; propter eam ratio- 
nem, quod privilegium celebrantis suum vigorem haberet, licet celebrationis 
locus minime privilegiatus foret. Verum cum Sacrum Tridentinum Concilium 
in citata sess. 22, in Decreto iam citato de observandis, et evitandis in celebra- 
tione Missae, Episcopis praecepisset, ne permittant, ut in privatorum domibus 
Missae celebrentur a Saecularibus, aut a Regularibus quibuscumque, eisdemque 
dedisset facultatem procedendi, tanquam Apostolicae Sedis Delegatos, contra 
refractarios: Uf Delegati Sedis Apostolicae; atque omnibus privilegiis, exem- 
ptionibus, et consuetudinibus contrariis, cuiuscumque generis essent, dero- 
gasset: Non obsíantibus privilegiis, exemptiomibus, appellationibus, ac con- 
suetudinibus quibuscumque; hinc necessario consequitur, Sacrum Concilium 
Tridentinum tam praecedentibus Altaris viatici privilegiis derogasse, quam 
facultati Missam in privatorum domibus, sine Episcopi licentia, celebrandi; 
atque ulterius Episcopum, tamquam Sedi Apostolicae Delegatum, contra ino- 
bedientes procedere posse, etiamsi exempti sint; nullum vero amplius esse 
privilegium, vel exemptionem, qnae obstet, quaeque impediat, quo minus 
abusus tollantur. 

8 30. Nihil autem valet ea, quae a quibusdam promovetur, assertio, vide- 
licet, Concilium privilegio, de quo agitur, minime derogasse, eo quod illud 
in corpore Iuris inclusum sit; etenim Sacrum Concilium Tridentinum iis etiam 
derogare privilegiis consuevit, quae zz corpore Iuris inclusa sunt, nullam etiam 
de iis expressam mentionem faciendo, sed simpliciter aliquid contrarium ipsis 
determinando, generali adiecta ad. contraria privilegia derogatione; quemad- 
modum celebris Praesul Fagnanus in cap. Nozzulli, num. 42 et seq. sub tit. 
de Rescriptis, ample demonstrat. 

S8 31. Quod si forte quis hoc unquam obiiceret, concessum saepe ab 
Apostolica Sede fuisse, atque etiam nunc, post Tridentinum Concilium, Altaris 
viatici usum concedi; Fraternitatibus vestris notum esse debet, huiusmodi 
privilegium in iis locis concedi, ubi Ecclesiae non sunt, aut si sunt, talis 
Haereticorum potentia est, ut in easdem Catholici non sine gravi periculo 
ad audiendam Missam convenire possint. Uno verbo praecise necessitati pro- 
videtur; quod quidem, ut optime perspicitis, ab eo, de quo agimus, casu 
plane diversum est. 

S 32. Gregorii XIII Decessoris nostri privilegium legite, quod anno 1580 
Fratribus Ordinis Praedicatorum Provinciae Polonicae concessit, quod Bul- 
lariis Religiosae illius Familiae, tom. 7, pag. 192 insertum est: /n quibusdam 
Civitatibus, Oppidis, et locis Provinciae Poloniae tanta haereticorum potentia, 
et impietas existit, ut Catholicos impune opprimant, nec iisdem Catholicis 
Missas in Ecclesiis, quarum raritas in illis partibus existit, audire tuto liceat. 
Nos supplicationibus tuis in hac parte inclinati, tibi, ac pro tempore existenti 
Ordinis Fratrum Praedicatorum Provinciae Poloniae Priori Provinciali, ut 
licentiam, et facultatem dictis Professoribus Altaria portatilia habendi cum 
debitis reverentia, et honore, super quibus in domibus Nobilium Civium, ei 
Incolarum | Civitatum, Oppidorum, et locorum dictae Provinciae, in quibus 
vel Ecclesiae desunt, vel tanta est haereticorum potentia, et impietas, ut impune 

opprimant, in locis ad hoc congruentibus, et honestis, per se ipsos Missas in 
praesentia Personarum  Catholicarum celebrare possint, in casibus necessitatis 
tuntum, ita quod eis ad culpam nequeat imputari, concedere valeatis, Apostolica 
auctoritate tenore praesentium de speciali gratia indulgemus. 

8 33. Legite item iam superius citatum Clementis XI Decretum, quod, 
maioris etiam commoditatis vestrae gratia, hic annexum vobis transmittimus; 
etiamsi, tum cum illud conditum fuit, praeter publicationem eiusdem Romae 
factam, ad Ordinarios per loca, tam intra, quam extra Itatiam, transmissum 
fuisse, sciamus. Ab ipso autem, absque eo quod nostris rationibus, et ani- 
madversionibus Nos idem roborandum suscipiamus (quod quidem facere 
Nobis in proclivi esset, cum praestantiorum, inter Pontificii Iuris peritos, 
Auctorum assertiones ubique a promptu sint), manifeste cognoscere pote- 
ritis, subsistant necne amplius portatilis Altaris privilegia, quae Regularibus 
concessa fuerunt, et num a Tridentino Concilio eisdem fuerit derogatum. 
Cognoscetis, num permissum Regularibus sit, secundam in privato Oratorio 
cuipiam concesso Missam celebrare, cum prima iam. celebrata est, nec pro 
secunda huiusmodi Missa peculiare Indultum adest. Cognoscetis, num in 
praedictis privatis Oratoriis licitum eisdem sit, vel ante Auroram, vel post 
Meridiem, Missam celebrare; num celebrare eamdem possint diebus iis, qui 
in Indulto excipiuntur. Cognoscetis demum, num, exemptione non obstante, 
contra delinquentes procedendi potestas vobis sit. Licet autem nulla omnino 
huiusce rei necessitas sit, illud Nos in praesentia Decretum confirmamus, 
ac Fraternitatum vestrarum curae committimus, ut pro exacta eiusdem obser- 
vantia invigiletis; cum minime commendatione dignum sit ad Sedem Apo- 
stolicam recurrere, inconvenientia exponendo, nisi prius adhibíta cum vigore 
ea remedia sint, quae ab ipsa Apostolica Sede contra huiusmodi inconve- 
nientia subministrata fuerunt. 

8 34. In eo, qui ad Nos factus est, recursu, alterius etiam inconvenientis 
mentio fit, quod scilicet, sine licentia vestra, Regulares exorcizent; de hoc 
tamen nihil dicitur, utrum per vos, aut in Synodis vestris, aut in vestris 
Edictis decretum fuerit, ne ullus Sacerdos, vel Saecularis, vel Regularis exor- 
cizare audeat, sive in sua, sive in aliena Ecclesia, sive intra, sive extra Coe- 
nobium, quin prius a vobis approbatus sit, atque ita, quin ante licentiam 
a vobis obtinuerit. Hoc illud est, quod praestari debet, quodque ab Epi- 
scopis praestari solet, quemadmodum apud Clericatum, de Sacramento Ordi- 
nis, decis. 19, num. 42, ubi Episcopales Synodos affert, videre licet. Quod 
si nihilominus, postquam a vobis, tam in hac materia, quam in alia Orato- 
riorum privatorum, quantum in vobis est, praestitum fuerit, vestra nihilo- 
minus praecepta violabuntur, ac poenae a vobis impositae et inflictae negli- 
gentur; nequaquam certe Nos Officio nostro deerimus, ut totam auctoritatem 
nostram in favorem vestrum interponamus; cum nihil antiquius Nobis sit, 
quam ut Episcoporum, qui Fratres nostri sunt, iura. sarta tecta serventur. 
Interim tam Fraternitatibus vestris, quam Populis curae vestrae commissis 
Apostolicam Benedictionem peramanter impertimus. 

[Bened. XIV Bull. tom 3, p. 377-389]. 

414. 


Benedictus XIV, ep. encycl. A quo primum, 14 iun. 175 r.! 


A quo primum supremae Dei bonitati complacitum est, ut Sanctae 
Catholicae Religionis nostrae primordia in Poloniae Regno constituerentur, 
quod circa decimi saeculi finem sub Praedecessore nostro Leone VIII, Ducis 
Mieceslai, et Coniugis Dambrowkae Christianae opera, contigisse, apud 
Dlugosz, Annalium vestrorum Scriptorem, lib. 2, pag. 94, litteris consignatum 
est; ab eo usque tempore pia semper ac devota Polonorum Natio adeo 
constans in suscepto Sanctae Religionis proposito perstitit, adeo ab omni 
Sectarum genere abhorruit, ut, licet illae nihil intentatum reliquerint, ut in 
Regnum istud introductae suam ibidem sedem statuerent, atque in eodem 
suorum errorum, haeresum, vel pravarum opinionum semina dispergerent, 
eo fortius Polonorum constantia sese illarum conatibus opposuerit, et lucu- 
lentiora magis fidelitatis suae praebuerit testimonia. 

S 1. Sane, quod ad propositum hoc nostrum aptissimum, et per se 
multo maximum habendum est, non modo gloriosa illa Martyrum, Confes- 
sorum, Virginum, Virorum sanctitatis fama insignium, quibus in Poloniae 
Regno nasci, enutriri, et mori contigit, memoria est, quae in Sacris Eccle- 
siae Fastis recensetur; sed et complurium ibidem Conciliorum, ac Synodo- 
rum celebratio, quae feliciter ad exitum perducta sunt, et quibus magna cum 
gloria de Lutheranis victoria reportata est, qui omnes rationes ac vias experti 
sunt, ut sibi aditum, receptumque in idem Regnum pararent. lam vero tum 
magnum Petrocoviense Concilium, quod sub Magno Praedecessore, et Con- 
cive nostro Gregorio XIII, Praesule Lipomano Episcopo Veronensi, et Nuntio 
Apostolico eidem praesidente, celebratum fuit, in quo tanta cum Dei gloria 
libertas conscientiae, quam in Regnum illud aditum, ac domicilium quae- 
rebat, proscripta fuit; tum demum amplum illud Synodalium Constitutio- 
num Provinciae Gnesnensis volumen, in quo ea omnia litteris consignata 
sunt, quae a Polonis Episcopis utiliter, et sapienter acta, ac provisa fuerunt, 
ut in Populis regimini eorum commissis Christiana Religio adversus Iudai- 
cam perfidiam illibata servaretur, licet temporum conditio ferat, ut iisdem 
Urbibus, atque Oppidis, tum Christiani, tum etiam Iudaei contineantur, haec 
quidem luculentissime, atque evidentissime comprobant, quantam, quod ante 
dictum est, Polonorum Natio ex eo sibi laudem comparaverit, quod San- 
ctam Religionum a Maioribus suis ante tot saecula susceptam sartam semper 
studuerit tectamque servare. 

S 7. Summa autem difficultatis in eo sit est, quod Synodalium San- 
ctionum vel memoria excidit, vel executio negligitur. Vobis itaque, Vene- 
rabiles Fratres, onus incumbit, ut easdem renovetis. Vestri hoc officii ratio 
exposcit, ut earumdem executioni sedulo insistatis. In hoc autem ab Eccle- 

siasticis hominibus, sicut par, et aequum est, initium facite, quos in recta 
agendi ratione viam aliis commonstrare, et exemplo caeteris praelucere opus 
est. In Dei enim miseratione Nos sperare iuvat, bonum Ecclesiasticorum 
hominum exemplum aberrantes Laicos in rectam semitam reducturum. Quae 
quidem a vobis eo facilius, ac fidentius praecipi, et mandari poterunt, quod 
(prout certis atque idoneis auctoribus allatum est), vestra neque bona, neque 
iura per vos ludaeis locari, nullum cum eisdem mutuas pecunias dandi, 
atque accipiendi negotium intercedere, unoque verbo ab omni cum eisdem 
commercio liberos omnino Vos, atque immunes esse Nobis innotuit. 

S8 8. Ratio, ac methodus a Sacris Canonibus ad debitam a contuma- 
cibus obedientiam exigendam praescripta, ea est, ut in maximi momenti 
causis, cuiusmodi praesentes sunt, Censurae adhibeantur, et ut inter casus 
reservatos illi etiam adiungendi sint, a quibus discrimen Religioni, atque 
exitium imminere praevideatur. Probe notum vobis est, Sacrum Tridentinum 
Concilium! iurisdictionis vestrae firmitati consuluisse, tum cum vobismetipsis 
ius reservandi casus asseruit; neque eos ad publica tantum crimina restrinxit, 
verum etiam ad afrociora et graviora, dummodo mere interna non sint, 
extendit, atque ampliavit. Compluries autem ab huiusce Almae Urbis nostrae 
Congregationibus in variis Decretis, et Encyclicis Epistolis decisum, ac pro- 
nunciatum fuit, atrociores inter, atque graviores casus, eos recenseri debere, 
ad quos procliviores homines sunt, et qui coniunctam Ecclesiasticae Disci- 
plinae, sive salutis animarum, quae Episcopali curae commissae sunt, per- 
niciem habent; quemadmodum a Nobis in nostro Tractatu, de Synodo Dioe- 
cesana, lib. 5, cap. 5, per totum, fuse ostensum est. 

8 9. Ad hanc autem rem nihil per vos auxilii a Nobis desiderari patie- 
mur, ac pro expediendis difficultatibus, in quas procul dubio incideretis, si 
vobis contra eos Ecclesiasticos procedendum esset, qui a iurisdictione vestra 
exempti sunt, Nos Venerabili Fratri Archiepiscopo Nicaeno nostro isthic 
Nuntio opportuna pro eodem negotio mandata praescribimus, ut ab eodem, 
iuxta facultates sibi traditas, necessaria praestentur. Illud simul pro certo 
vobis pollicemur, Nos, tum cum opportunitas feret, enixe atque omni effi- 
cacia de hac re cum illis etiam agere non praetermissuros, opportuna quo- 
rum auctoritate ac potentia adiuncta, effici potest, ut a Nobili Poloniae 
Regno huiusmodi labes, atque ignominia auferatur. Vos autem, Venerabiles 
Fratres, a Deo primum, qui bonorum omnium auctor est, ferventiori cordis 
affectu opem exposcite. Ab eodem Nobis etiam, atque huic Apostolicae Sedi 
auxilium precibus vestris implorare; et dum omni vos charitatis plenitudine 
complectimur, Fraternitatibus vestris, et Gregibus curae vestrae commissis 
Apostolicam Benedictionem peramanter impertimur. 

[Bened. XIV Bull., tom. 3, p. 390-394]. 

415. 
Benedictus XIV, allocut. Perspectam, 5 iul. 1751. 


& 1. Perspectam Vobis ex hoc ipso loco ante biennium, cognitamque 
fecimus mentem nostram deligendi Vicarium Apostolicum, qui administran- 
dam susciperet eam partem Dioecesis Aquileiensis, quae ad Venetae Reipu- 
blicae ditionem minime pertinet. Cum vero Vicarium ipsum Apostolicum 
iam elapso anni spatio constituimus, aperte declaravimus, tum in Allocu- 
tione, quam in Consistorio pronunciavimus, tum in Litteris Apostolicis, quas 
super hoc negotio edidimus, ita Vicarium Apostolicum interea temporis a 
Nobis deputari, ut tamen firmiori remedio uti parati essemus, si Partes 
inter se dissidentes aliquando convenirent, initasque ab ipsis pactiones 
Nobis patefacerent, ut illas accurate perpenderemus, nostroque iudicio pro- 
baremus. 

8 2. Interim Charissima in Christo Filia Nostra Maria Theresia Illustris 
Regina Bohemiae et Hungariae, et Imperatrix; Dilecti quoque Filii Nobiles 
Viri Dux, et Senatores Reipublicae Venetae, unanimi consensu nonnulla 
inter se pacta statuerunt, quae Nobis deinde proposita sunt, ac diligenter 
examinata, libentissime comprobanda iudicavimus. 

8 3. Summa totius rei in eo posita est, ut Patriarchatus Aquileiensis 
perpetuo supprimatur, duoque erigantur Archiepiscopatus, quorum unus 
Utini, alter Goritiae constituatur. Quapropter huiusmodi consilium amplec- 
tentes, quod magis consentaneum utiliusque ad animarum salutem admini- 
strandam, pacemque inter Catholicos Principes stabilius conservandam, peri- 
tissimis viris ultra citraque montes visum est; insuper inhaerentes pactio- 
nibus communi Partium assensu firmatis; Apostolicam Constitutionem in 
lucem edituri sumus, qua de medio tollentes Patriarchatum Aquileiensem, 
duos Archiepiscopatus instituimus iis in locis, quos superius memoravimus, 
utrique suos limites tribuentes, quibus non solum ipsorum propria Dioecesis, 
sed etiam propria cuiusque Provincia discernantur; omniaque partita, defi- 
nita, ac distincta inter ipsos ita sint, ut in auctoritate exercenda nullum 
in posterum alter alteri inferre queat impedimentum; in quo publicae pacis 
et quietis stat etiam fundamentum. 

8 4. Sacrorum Canonum scientia, rerumque ad Ecclesiasticam historiam 
spectantium cognitione Vos ita praeditos arbitramur, ut supervacaneum iudi- 
cemus vestris oculis argumenta subiicere, quibus Pontificum auctoris inni- 
titur in novis erigendis, vel abolendis Patriarchatibus, Archiepiscopatibus, 
et Episcopatibus, et in ipsis Dioecesibus dividendis, videlicet, cum uni Dioe- 
cesi partem attribuunt, quae, reliquis partibus adiunctis, aliam Dioecesim 
integre constituebat. Vestram quoque eruditionem offenderemus, si Patriar- 
chatus Aquileiensis initia Vobis in memoriam revocare vellemus, qui pro- 
fecto a Schismate, quod Trium Capitulorum dictum est, saeculo sexto dima- 
navit; quod quidem magis praeclari rerum Scriptores adfirmant, quique 

magis eidem Patriarchatui suffragantur. Silentio praeteribimus exempla prae- 
teriti temporis, quibus Patriarchatus in duos Archiepiscopatus divisus, vel 
duo constituti Archiepiscopatus comprobantur, secreta in duas partes Dioe- 
cesi, vel Provincia, quas unus tantum Archiepiscopus obtinebat. Nos quidem 
multum laboris insumpsimus in huiusmodi antiquitatis monumentis perqui- 
rendis; plura etiam congessimus, ut privato studio nostro indulgeremus, 
utque magis perspicue intelligeremus, quid consilii a Nobis capiendum esset, 
cum huius generis negotia proponerentur. Verum, si haec omnia in medium 
Vobis adduceremus (ut vulgato proverbio utamur), noctuas Athenas ferre 
videremur. Accedit etiam, quod alienum prorsus est, nostram vestramque 
huius diei laetitiam, memoria veterum dissidiorum, atque bellorum, quae 
inter Principes exarserunt, perturbare, et gravissimas difficultates recensere, 
quae ob temporum calamitates in cura animarum gerenda obiectae fuerunt. 
Quamobrem, ut huiusmodi impedimenta de medio tollerentur, iidem Prin- 
cipes nonnullas inter se pactiones statuerunt, quas deinde Nobis propositas, 
assensu nostro, uti dictum est, confirmavimus, easque mandandas executioni 
quamprimum censemus. 

8 5. Itaque Vos hortamur magnopere, ut animos vestros ad Deum, a 
quo bona universa descendunt, nobiscum convertatis; quem profecto tam 
magni singularisque beneficii solum auctorem dignoscimus, ac fatemur. Ipse 
lumen suum Nobis impertivit. Ipse animum nostrum graviter afflictum, et 
perculsum erexit, ac virtute sua corroboravit, ut labores, contrarios eventus, 
mentis aegritudines, omnemque tristitiam libenter ac fortiter sustineremus. 
Denique Ipse gravissimum hoc negotium hoc potissimum tempore ad finem 
perduxit, quo Nos, licet immerentes, Summum Pontificatum gerimus; ut 
exploratum fieret omnibus, a Domino factum esse istud, quod est mirabile 
in oculis nostris; siquidem contingere id poterat, cum alii Romani Pontifices 
Praedecessores Nostri hanc Apostolicam Sedem tenerent, qui nos quidem 
pari auctoritate exaequabant, meritis tamen longe nobis praecellebant. 

8 6. Itaque Deo beneficentissimo singulares agimus gratias, et habebi- 
mus perpetuas. Sed, quoniam Ipse causis secundis, veluti quibusdam instru- 
mentis, uti consuevit, ut ea perficiat, quibus hunc Orbem terrarum complere 
statuit; iisdem Nos quoque referre gratias debemus, et meritas laudes imper- 
tiri. Carissimae in Christo Filiae Nostrae Mariae Theresiae Hungariae et 
Bohemiae Reginae Illustris et Imperatricis animum Deus Optimus Maximus 
'spiritu pacis, ac verae Religionis inflammavit, cui sane ipsa sine ulla cun- 
ctatione paruit, adducta potissimum pietatis studio, quo Principes Austriacae 
Domus suae prae caeteris semper commendati fuerunt. Dilectos quoque 
Filios Nobiles Viros Ducem, ac Senatores Venetae Reipublicae eodem spi- 
ritu pacis ac verae Religionis Deus incendit, quem ipsi facili paratoque animo 
susceperunt, ut Praedecessorum suorum, qui, ob eximia facinora pro Chri- 
stiana Fide toties peracta, maximis laudibus ubique celebrantur, praeclara 
exempla sequerentur. His sane fundamentis excitatum, conditumque fuit 
universum aedificium, perfectumque negotium. Quam ob causam ipsos rei 
totius Artifices non modo debitis laudibus prosequimur, sed gratias quoque 
Nos habituros sincera mente fatemur. 

8 7. Eodem prorsus animi sensu commendamus, plurimasque rependi-- 
mus gratias Dilectis Filiis Nostris hoc loco praesentibus, Carolo Cardinali 
Rezzonico, et Mario Cardinali Millino, qui in gerendo, ac demum in perti- 
ciendo tam gravi negotio, nihil omnino intentatum reliquerunt, ut illud .ad 
suum finem perducerent, integramque servarent inter Principes concordiam, 
quorum causam ac rationes tuebantur. Siquidem nihil aliud sibi ante oculos 
propositum habebant, quam animarum saluti prospicere, Deique gloriam 
amplificare; a quo procul dubio, dum in vivis agent, et postquam mortali- 
tatem exuerint, mercedem meritis consentaneam assequentur. 

[Bened. XIV Bull. tom. 3, p. 545-546]. 


416. 


Benedictus XIV, const. [niuncta Nobis, 6 iul. 1751. 


Iniuncta Nobis a supremo Pastorum Principe, cuius vices in terris plane 
immerentes gerimus, Ecclesiarum omnium sollicitudo, Nos usque a primis 
Pontificatus nostri annis adduxit, ut gravissimum Aquileiensis Patriarchatus 
negotium a Praedecessoribis nostris Romanis Pontificibus iam pridem sus- 
ceptum, et a pluribus eorum diu multumque agitatum prosequeremur; nil 
aliud Nobis in nostrae tractationis initio, progressu, fineque proponentes, 
quam id, quod iisdem quoque Praedecessoribus nostris propositum semper 
fuisse non dubitamus; ut scilicet Aquileiensis Ecclesiae status ita dispone- 
retur, prout optimo regimini animarum eidem subiectarum, et libero spiri- 
tualis gubernii exercitio magis congruere, et opportunum fore dignosceretur. 

8 1. Hunc unice scopum prae oculis habentes, superioribus annis certam 
quamdam Ecclesiastici regiminis formam in ulteriori Aquileiensis Dioecesis 
parte interea observandam statuimus; sperantes gradum hinc factum iri, ad 
firmum, stabilemque rerum ordinem, per quem vigentes perturbationes per- 
petuo tollerentur, ibidem feliciter constituendum; quemadmodum colligere 
licet ex nostris Litteris Apostolicis incipientibus: Ormnium Ecclesiarum, quas 
die xxix novembris anni mDccxrIx, ! et ex iis, quarum initium est: Pos£quarm 
per alias, quasque die xxvi Iunii anni MpccL,? in forma Brevis edidimus; 
quibus nimirum, temporaneum urgentibus necessitatibus remedium aptantes, 
decrevimus, illud tamdiu duraturum fore, donec aliqua ratio communi Par- 
tium consensu, nostraque, aut Successorum | nostrorum approbatione, iniri 
valeret, per quam animarum Fidelium necessitatibus consuleretur. 

8 2. Verum scientes, omne datum optimum, et omne donum perfectum 
ab Omnipotente Deo petendum, et expectandum esse, nunquam omisimus 
in toto gravissimae causae decursu, Divinam Maiestatem, interpositis etiam 
aliorum orationibus, enixe exorare, ut inter perturbationum procellas, et 
multiplicium difficultatum scopulos, trepidantem consilii nostri navim in 


! Cf. Bened. XIV Bull, tom. 3, p. 546-549. 
? Cf. Bened. XIV Bull. tom. 3, p. 552-559. 

portum Nobis optatum, ad afferenda nimirum animabus Christi Sanguine 
redemptis necessaria salutis aeterna subsidia, afflante Spiritus sui aura, 
deducere dignaretur. 

S 3. Invocantes Nos exaudivit misericors Dominus, dumque maximarum 
tribolationum, et amaritudinum fluctibus iactaremur, misit ex alto adiuto- 
rium suum, factaque tranquillitate, Nos uberi consolationum suarum dulce- 
dine recreavit. Ipse etenim, in cuius manu sunt Regum corda, uno eodemque 
tempore Charissimae in Christo Filiae Nostrae Mariae Theresiae Hungariae 
et Bohemiae Reginae Illustris in Romanorum Imperatricem Electae animum 
inclinavit, ut de proponendo stabili remedio pro Aquileiensibus rebus per. 
petuo componendis cogitaret; simulque effecit, ut Dilecti Filii Nobiles Viri 
Dux et Respublica Venetiarum concordi studio id ipsum optarent. Cuius 
rei indubium testimonium Nobis praebuerunt Epistolae ad Nos conscriptae 
tum a predicta Maria Theresia Regina in Imperatricem Electa sub die 
xvi Martii currentis anni MDpcc.r, quas Nobis exhibuit Dilectus Filius noster 
Marius huius S. R. E. Presbyter Cardinalis Millinus nuncupatus, tum a prae- 
fato Venetiarum Duce sub die xxx1 eiusdem mensis, et anni, quas dilectus 
quoque Filius noster Carolus eiusdem S. R. E. Presbyter Cardinalis Rezzo- 
nicus etiam nuncupatus Nobis exhibuit. 

8 4. Qui sane Marius, et Carolus Cardinales die vr Aprilis ad audien- 
tiam nostram una simul se conferentes, memoratis respective Litteris Nobis 
redditis, non solum flagrantia utriusque Partis desideria, ut huiusmodi per- 
petuo ac stabili remedio Aquileiensis Patriarcatus negotium terminaretur, 
unanimi Nobis voce repraesentarunt; sed etiam sigillatim ea Nobis expo- 
suerunt, de quibus Partes ipsae olim dissentientes, nostris invitationibus, et 
hortationibus obsecundantes, diligentibus tractatibus et colloquiis habitis, 
convenerunt; cuius Conventionis exempla in scriptis redacta Nobis relin- 
quentes, earumdem Partium nomine Nobis humiliter supplicarunt, ut illi, 
pro rerum conventarum subsistentia et observantia, approbationis nostrae 
robur adiicere, necnon pro earumdem rerum executione, Apostolicae aucto- 
ritatis nostrae plenitudinem interponere dignaremur ... 

8 8. His omnibus matura consideratione pensatis, iisdemque conven- 
tionis Capitibus attente perpensis, implorato saepius Divini Luminis adiu- 
torio, ac requisitis, auditisque super his nonnullorum Venerabilium Fratrum 
nostrorum S. R. E. Cardinalium sententiis, de eorum consilio et assensu, 
postulationibus huiusmodi pro parte dictae Charissimae in Christo Filiae 
nostrae Mariae Theresiae Hungariae et Bohemiae Reginae Illustris, in Roma- 
norum Imperatricem Electae, necnon Dilectorum Filiorum Nobilium Virorum 
Ducis et Reipublicae Venetiarum, Nobis, ut praefertur, exhibitis, in omnibus 
et per omnia plenissime annuentes; non modo praeinserta omnia et singula 
Conventionis capita, utpote ad publicum bonum, et felix animarum regimen 
tendentia; praesentium Litterarum tenore laudamus et approbamus; verum 
etiam per easdem praesentes ad ea exequenda et statuenda, quae pertinet 
ad omnimodam, atque perpetuam suppressionem Patriarchatus Aquileiensis, 
necnon ad erectionem duorum Archiepiscopatuum aequalibus omnino iuribus, 
praeeminentiis, ac praerogativis praeditorum, relicto, ut infra, Dilecto Filio 

nostro Danieli S. R. E. Presbytero Cardinali Delfino nuncupato, dum vixerit, 
Patriarchae Titulo, procedere volentes; aliorum vero Capitum inter praefatas 
partes, ut supra dictum est, conventorum, ac respective a Nobis approba- 
torum executionem, per alias nostras Apostolicas Litteras implendam, sta- 
tuendamque reservantes. 

8 9. De Apostolicae potestatis nostrae plenitudine, qua Nobis datum 
est iustis concurrentibus causis, Ecclesias Patriarchales, Archiepiscopales, 
et Episcopales erigere, transferre, supprimere, et extinguere, earumque Dioe- 
ceses dividere ac separare, prout in Domino expedire noverimus: Motu 
proprio, et certa scientia, ac praesentium Litterarum tenore, in dicta Aqui- 
leiensi Civitate et Ecclesia, Patriarchalem Cathedram, Dignitatem, et Sedem, 
Titulum, ac denominationem, atque omne Patriarchale, Metropoliticum, et 
Dioecesanum ius eidem Ecclesiae ac Sedi hactenus adnexum, necnon ipsius 
Ecclesiae Capitulum, Dignitates, Canonicatus, atque Praebendas; ita ut dein- 
ceps Patriarchalis, Archiepiscopalis, aut Cathedralis Ecclesia Aquileiensis, 
illiusque Capitulum minime existat, nec ullus Aquileiensis Patriarcha, Archie. 
piscopus, aut Episcopus, vel illius Ecclesiae Dignitas, aut Canonicus deno- 
minari possit, penitus, omnino, ac perpetuo supprimimus et extinguimus. 

8 10. Ut autem animabus Christifidelium in locis hactenus Aquileiensis 
Patriarchatus per Nos, ut praefertur, suppressi, et extincti spirituali iuris- 
dictioni subiectis, quaeque in temporalibus tam Venetae Reipublicae, quam 
Austriacae Familiae supremo parent dominio, degentium, Ecclesiastici regi- 
minis subsidia non desint: simili motu, scientia, et potestatis plenitudine. 
per easdem praesentes, ex nunc in Civitate Utinensi unam Archiepiscopalem 
Cathedram et Sedem, Archiepiscopatum Utinensem nuncupandam, cum 
omnibus, et singulis iuribus, etiam Metropolitico caeterisque praeeminentiis 
et praerogativis, aliis Archiepiscopalibus Ecclesiis de iure, usu, ac consue- 
tudine competentibus, perpetuo erigimus et constituimus; cui quidem Archie- 
piscopatui, pro peculiari eius Dioecesi, totum illum Regionis tractum, qui 
temporali Reipublicae Venetae dominio subiectus est, et hactenus a pro 
tempore existente Patriarcha Ecclesiae Patriarchalis Aquileiensis per Nos, 
ut praefertur, suppressae et extinctae, Dioecesano iure obtinebatur, et paci- 


fice regebatur, tribuimus et assignamus; necnon in Suffraganeos eos omnes, 


et singulos Episcopos, quorum Cathedrales Ecclesiae in praefatae Reipu- 
blicae Venetae dominio consistunt, quique ad hunc diem eidem Patriarchatui 
Aquileiensi per Nos, ut praefertur, suppresso et extincto subiecti fuerunt, 
subiicimus atque supponimus; prout latius, atque distinctius per alias nostras 
Apostolicas Litteras super erectione huiusmodi Utinensis Ecclesiae Archie- 
piscopalis, aequalibus, ut praefertur, iuribus et praerogativis cum infrascripta 
Goritiensi Archiepiscopali pariter Ecclesia insigniendae peculariter expe- 
diendas, statuetur, et explicabitur. 

S 11. Simili quoque modo ex nunc in Civitate Goritiensi alteram Archie- 
piscopalem Cathedram et Sedem, Archiepiscopatum Goritiensem nuncupan- 
dam, cum omnibus et singulis praedictis iuribus, etiam Metropolitico, cae- 
terisque praeeminentiis et praerogativis, aliis Archiepiscopalibus Ecclesiis 
de iure, usu, ac consuetudine competentibus, earumdem praesentium tenore, 

dictisque motu, scientia, et potestatis plenitudine, perpetuo pariter erigimus 
et constituimus; cui etiam Archiepiscopatui, pro eius peculiari Dioecesi, 
alteram Patriarchalis hactenus Ecclesiae Aquileiensis, per Nos, ut praefertur, 
suppressae et extinctae, Dioecesis partem, quae Austriacorum Principum 
dominio subest, quaeque novissimis temporibus per Vicarium Apostolicum 
Episcopali charactere praeditum, a Nobis ad tempus, et ad nostrum, ac Sedis 
. Apostolicae beneplacitum inibi constitutum, in spiritualibus gubernata fuit, 
tribuimus et assignamus; ita ut, statim ac novae Archiepiscopali Goritiensi 
Ecclesiae huiusmodi, Apostolica auctoritate, futurus illius Archiepiscopus 
praeficietur, praedicti Apostolici Vicarii gubernium, necnon omnes et sin- 
gulae providentiae et ordinationes, sive a Praedecessoribus nostris romanis 
Pontificibus, sive a Nobis ipsis, pro animarum regimine in dicta Aqui- 
leiensis quondam Dioecesis parte Austriacae Ditioni subiecta, captae, editae, 
atque statutae, exinde in posterum pro sublatis, irritis, abrogatisque eo ipso 
habeantur; eidemque Goritiensi Archiepiscopatui in Suffraganeos, eos omnes 
et singulos Episcopos, quorum Ecclesiae Cathedrales in temporali Austriaca 
Ditione consistunt, quique ad hunc diem Patriarchali Ecclesiae Aquileiensi per 
Nos, ut praefertur, suppressae et extinctae, simili iure subiectae fuerunt, 
supponimus, atque subiicimus; prout etiam in aliis nostris Apostolicis Lit- 
teris super erectione huiusmodi Goritiensis Ecclesiae Archiepiscopalis, aequa- 
libus pariter iuribus et praerogativis cum supradicta Utinensi Archiepisco- 
pali Ecclesia insigniendae, peculiariter expediendis, plenius atque distinctius 
statuemus, et explicabimus. 

[Bened. XIV Bull. tom. 3, p. 394-404]. 

Benedictus XIV const. Cum nuper, 8 nov. 1751. 


Cum nuper Charissimus in Christo Filius noster Ferdinandus Hispa- 
niarum Rex Catholicus, per Dilectum Filium nostrum loachimum S. R. FE. 
Presbyterum Cardinalem Portocarrero nuncupatum, ad sua, suorumque 
Regnorum negotia apud Nos, et Apostolicam Sedem gerenda specialiter 
deputatum, et voce et scripto Nobis repraesentari curaverit, opportuna aliqua 
Apostolicae auctoritatis nostrae providentia opus esse in Indiis Occidenta- 
libus ipsis Regis Dominio subiectis, super hoc, quod in iis Regionibus 
Parochiae, Doctrinae, aliaque Munia et Officia ad animarum curam perti- 
mentia, per Regulares dumtaxat obtinentur, et administrantur, in vim qua- 
rumdam Litterarum Apostolicarum a recolendae memoriae Praedecessore 
nostro S. Pio Papa V, die xxiv Martii Anni wpLxvi editarum, et incipien- 
tium: Exponi Nobis;! quibus aliorum etiam Romanorum Pontificum Prae- 
decessorum nostrorum confirmationes accesserunt; ex quo fit, ut universus 
Clerus Saecularis illarum Partium, quantumvis a multo iam tempore, et 

numero frequens, et moribus, atque doctrina conspicuus esse dignoscatur, 
ab iisdem Parochiis, Doctrinis, caeterisque Officiis, atque muneribus ani- 
marum curam concernentibus, omnino exclusus remaneat; qua quidem de 
re quum Venerabiles Fratres nostri Archiepiscopi et Episcopi per easdem 
Indiarum Regiones constituti, non semel apud ipsum Ferdinandum Regem 
conquesti fuerint; idcirco ipse, pro sua prudentia, magnopere expediens in 
Domino fore iudicaret, ut quamvis etiam eorumdem Antistitum votis, et Sae- 
cularis Cleri rationibus, obstarent Praedecessorum nostrorum Romanorum 
Pontificum Constitutiones, Nos, hodierni temporis circumstantias perpen- 
dendo ab illis longe diversas, quibus huiusmodi provisiones emanarunt, 
eisdemque Constitutionibus derogando, praedictis Archiepiscopis et Episcopis 
liberam facultatem concederemus, ut dictas Parochias, Doctrinas, aliaque 
munia, et Officia ad animarum curam spectantia, Regularibus Personis 
hucusque conferri solita, in posterum etiam saecularibus Clericis, seu Pres- 
byteris conferre libere et licite possent: Nos, omnibus mature perpensis, quum 
Regiam hanc petitionem non modo Sacris Canonibus, sed etiam praedicti 
Sancti Pii Pontificis menti, et dictorum Praedecessorum nostrorum, ac Sedis 
Apostolicae Institutis conformem agnoverimus; hanc rem eiusmodi esse 
gaudemus, ut liceat Nobis ea verba usurpare, quibus olim Magnus Prae- 
decessor noster Innocentius Papa III Castellae Regem est alloquutus: Cum 
personam tuam, inter Christianissimos Reges, et Catholicos Principes, spe- 
ciali dilectionis praerogativa in Domino amplexemur, preces ac petitiones 
tuas, in quibus possumus, libenti animo exaudimus, et ad ea gratanter inten- 
dimus, quae Serenitati Regiae novimus complacere, ut videre est in ipsius 
Pontificis Epistolarum Regest. XIII, lib. 1, Epist. IV. 

S 1. Sane, quemadmodum negari nequit, ex veterum. Canonum lege, 
Monachos et Regulares Ecclesiarum Parochialium regiminis capaces fuisse ; 
de quo diserte pronunciat Innocentius III in sua Decretali: Quod Dei fimo- 
rem, Tit. de Statu Monachor., per haec verba: Ff per antiquos Canones, 
etiam Monachi possunt ad Ecclesiarum Parochialium regimen in Presbyteros 
ordinari, ex quo debent praedicationis Officium, quod privilegium est, exer- 
cere: ita certum nunc est, ex recentiori Canonica Disciplina, interdictum esse 
Regularibus Parochialem curam assumere sine dispensatione Apostolica ; 
quae dispensatio a Romano Pontifice non aliter concedi solet, quam si pro 
ea instet Episcopus; ab Episcopo autem sollicitanda non est, nisi Ecclesiae 
necessitas, aut utilitas id suadeat. Quae de re Rescriptum adest Congrcga- 
tionis Cardinalium Concilium Tridentini Interpretum, relatum a celeberrimo 
Scriptore Fagnano in Commentar. ad cit. cap. Quod Dei timorem, n. 11 de 
Statu Monachor., in haec verba conceptum: Cum fuerit requisitum, an Regu- 
laris possit praefici curae animarum ab Episcopo, sine dispensatione Aposto- 
lica; Sacra Congregatio Concilii censuit, non posse, nisi accedente dispensa- 
tione; quae non videtur concedenda, nisi instante Episcopo, pro necessitate, 
vel utilitate Ecclesiae. In eandem sententiam deinceps alia complura Decreta 
prodierunt a Summis Pontificibus confirmata. Quibus inter se collatis, no- 
stroque diuturno studio et labore diligenter ponderatis, ad definiendam 
veterem controversiam super capacitate Canonicorum Regularium ZLaferanen- 

sium, et Sanctissimi Salvatoris nuncupatorum, ad obtinenda Beneficia Curata, 
et Residentialia, Apostolicam Constitutionem septimo Idus lulii Anno Do- 
mini MDccxLv edidimus, incipientem: Quod Inscrutabili, quae in Bullario 
nostro impressa est, tom. 1, num. CXXXV,! atque etiam, una cum Disserta- 
tione super hoc a Nobis exarata, inserta fuit a diligentissimis Editoribus in 
Commentariis loannis Baptistae Rigantii ad Regulas Cancellariae Apostolicae. 
In qua nempe Constitutione decretum fuit, praedictos Canonicos, utpote 
veros Regulares, Apostolica Dispensatione indigere, ut huiusmodi Beneficia 
assequantur; tametsi a Sanctorum Monachorum consortio non seiuncti, regulae 
inserviant laxiori; ut de ipsis loquitur praedictus Innocentius Praedecessor, 
in citato cap. Quod Dei timorem, de Statu Monachor. 

8 2. Ab hac norma minime recessisse putandus est laudatus Praede- 
cessor Sanctus Pius V, dum per suas allegatas Litteras: Exponi Nobis, Reli- 
giosos Viros ad Parochias assequendas in partibus Indiarum Maris Oceani, 
aliaque Parochialia munia exercenda, habiles reddidit; sed hanc suam con- 
cessionem ea ratione constabilivit, quod scilicet ipsi Regulares eo usque in 
dictis partibus Officio Parochi functi fuerant; additis sequentibus verbis, 
propter Presbyterorum defectum. Quibus nimirum verbis satis ostenditur, huius- 
modi Litterarum dispositionem locum habere dumtaxat, ubi desint, nec 
haberi possint Presbyteri Saeculares ad animarum curam exercendam idonei; 
iuxta declarationem editam a felicis recordationis Praedecessore nostro Inno- 
centio Papa X per Litteras Apostolicas datas die xiv Maii anni MpcxLvr, et in 
Bullario Romano relatas tomo V inter eius Pontificis Constitutiones n. XXXII, 
quarum initium est: Cum sicut accepimus;? ubi de hac ipsa Piana Con- 
stitutione loquendo, statuit ///am non suffragari, nisi in locis, ubi est defectus 
Parochorum. 

8 3. Haec olim per Nos ipsos, dum in minoribus constituti, Congrega- 
tionis Cardinalium Concilii Tridentini Interpretum Secretarii munere funge- 
bamur, latius deducta fuerunt occasione propositionis cuiusdam Causae 
Mexicanae, quae diebus quarta lulii, et octava Augusti Anni wpccxxm, in 
eadem Congregatione discussa fuit, ut videre est in tomo II Thesauri 
Resolutionum dictae Congregationis Concilii. Et quamvis ad instantiam tunc 
existentis Archiepiscopi Mexicani, contendentis liberam sibi fieri facultatem, 
ut Parochiales Ecclesias, atque. Doctrinas, quas Regulares privativo iure 
sibi vindicabant, conferre posset etiam Presbyteris Saecularibus, quos 
magno numero, et requisitis qualitatibus praeditos in sua Dioecesi adesse 
asserebat, nihil tunc definitive rescriptum fuerit: nihilominus hanc gene- 
raliter sententiam ab ipsa Congregatione admissam, receptamque memini- 
mus, ac pro certo testamur; quod nempe, deficientibus tantummodo Pres- 
byteris Saecularibus, praedicta Piana Constitutio locum habere deberet. 
Ideo autem nullum in ea Causa Decretum tunc editum fuit, quia, quum 
praedicta Piana Constitutio ad instantiam Regis Catholici primum emana- 
verit, et omnes Indiarum Occidentalium Regiones comprehendat; nihil pru- 

denter decerni posse visum fuit, nisi et Decreta desuper edenda ad Catholi- 
corum Regum notitiam deducerentur, et non solum quid Mexicanae Dioecesi, 
sed etiam quid aliis Indiarum Ecclesiis, atque Dioecesibus contingeret, et 
magis opportunum foret, certis relationibus innotesceret. 

S 4. Quare, quum hodie ex parte ipsius Regis Catholici opportuna 
super hoc providentia requiratur; hanc vero Archiepiscoporum, Episcopo- 
rum, aliorumque Ordinariorum dictarum Regionum preces vehementer 
exposcant; cumque huiusmodi preces, et Canonicis sanctionibus consen- 
taneae, et ipsius Sancti Pii Praedecessoris menti minime adversantes, et 
huius demum Apostolicae Sedis sensui institutoque conformes esse digno- 
scantur; cum denique aequum non sit, ut eiusmodi Privilegium, quod eo : 
tempore concessum Íuit, quum in Indiis Occidentalibus Presbyterorum Sae- 
cularium copia non aderat, his etiam temporibus parem vim habeat, 
dum Cleri saecularis numerus satis amplus ibidem existit, pluresque Sacer- 
dotes Saeculares ad animarum curam idonei, caeterisque optimis dotibus 
instructi reperiuntur: idcirco Nos, praedicti Charissimi in Christo Filii nostri 
Ferdinandi Hispaniarum Regis Catholici instantiae libenter annuentes, ac 
etiam motu proprio, et certa scientia, ac de Apostolicae potestatis plenitu- 
dine, praesentium Litterarum tenore, praedictis Venerabilium Fratribus 
Archiepiscopis, et Episcopis, aliisque Locorum Ordinariis Dilectis Filiis, in 
Indiis Occidentalibus constitutis, permittimus et concedimus, ut, non obstan- 
tibus praemissis Sancti Pii V Praedecessoris Litteris, aliisque in earum con- 
firmationem ab hac eadem Apostolica Sede emanatis (quibus etiam, quatenus 
opus sit, earundem praesentium serie ac dictis motu, scientia et potestatis 
plenitudine derogamus), Saeculares Clericos, seu Presbyteros quoscumque, 
quos scilicet, praevio examine, iuxta ea, quae in Concilio Tridentino statuta 
sunt,! idoneos et habiles repererint, ad Parochias, Doctrinas, et alia quae- 
cumque munia et Officia ad animarum curam pertinentia, prout ipsis oppor- 
tunum in Domino visum fuerit, admittere et assumere, eisque etiam Paro- 
chiales Ecclesias huiusmodi, aliaque Ecclesiastica perpetua Beneficia, quibus 
animarum curam imminet, in Titulum conferre, dictosque Presbyteros, seu 
Clericos, de illis providere possint et valeant; ad quem effectum Nos ipsis 
necessarias omnes et opportunas facultates concedimus et impertimur. 

8 5. Quia vero ex hac concessione nostra minime sequetur, quin Regu- 
lares praedicti plures adhuc Parochias, atque Doctrinas, in Indiarum Occi- 
dentalium Regionibus, et in praesens retinere, et in posterum adipisci valeant; 
aliunde autem Nobis relatum est, nonnullos huiusmodi Regulares animarum 
curam exercentes contendere, se Episcopis, et Ordinariis Locorum, iz officio 
officiando dumtaxat, ut ipsi loquuntur, subiectos esse; ideo Nos ad qua- 
rumcumque inordinationum pericula avertenda, rectaeque disciplinae leges 
asserendas intenti, dicimus et declaramus, huiusmodi / Regulares curam ani- 
marum gerentes, in iis quidem, quae concernunt eorum Regularis Instituti 
observantiam, Episcopo nullatenus subiectos esse, sed a suis Superioribus 
Regularibus quoad haec privative dependere; in his autem, quae vel ad ipsum 

spectant exercitium curae animarum, vel etiam ad eorum vitam et mores 
pertinent, Nos ipsarum praesertim tenore declaramus, eosdem Regulares 
etiam Episcopis, aliisque Locorum Ordinariis, subiectos esse; ideoque ab 
eisdem Episcopis, et Ordinariis, eorumque Visitatoribus, aeque ac a suis 
Regularibus Superioribus, in his omnibus corrigi posse; siquidem impossi- 
bile non est, ut alicuius ex ipsis vitae ratio talis esse dignoscatur, quae cum 
animarum regimine minime conveniat, et Fidelibus Parochiae subditis spi- 
rituale detrimentum et scandalum pariat. Hoc idem, Canonicis Sanctionibus, 
et Concilii Tridentini Decretis inhaerentes, iamdudum statuimus atque decre- 
vimus, per nostras sub Plumbo Litteras datas duodecimo Kal. Decemb. 
Anno MDCCXLVI, quarum initium est: Firmandis atque asserendis, et impressae 
sunt in Bullario nostro tom. I, num. CIX,! quae, cum ad Indias etiam Occi- 
dentales se extendant, ibidem quoque executioni mandari debent, et invio- 
labiliter observari. Quod idem decernimus de duabus Regulis in eadem 
Constitutione nostra, ex Apostolicae Sedis Decretorum auctoritate, consti- 
tutis; quarum una est, quod in omnibus rebus, in quibus Regulares ani- 
marum curae praepositi Episcoporum simul, et Regularium Praelatorum 
iurisdictioni cumulative subsunt, si aliter ab uno, aliter ab alio Superiore 
iudicari contingat, Episcopi iudicium Regularis Superioris iudicio semper 
praeferri debet. Altera vero est, quod quum Regulares nonnisi cum amo- 
vibilitatis qualitate animarum curam exercere valeant, tam Episcopus, quam 
Regularis Praelatus, quoties ita in Domino expedire iudicaverint, Regularem 
Parochum ab huiusmodi cura valent removere: ita ut neque Regularis Supe- 
rior compelli possit huiusmodi remotionis causas Episcopo significare; neque 
Episcopus ad similem remotionem procedens, Regulari Praelato notas facere 
teneatur causas, quibus ad id adductus fuerit. 

8 6. Quoniam vero fieri alicubi potest, maxime autem in novis Popu- 
lorum ad Fidem reductionibus, ut Regulares Parochos mutare, etiam cum 
Saeculares Sacerdotes non desint, minime expediat; idcirco Nos eorundem 
Episcoporum, aliorumque Ordinariorum Praesulum, prudentiam admonemus, 
ut in huiusmodi circumstantiis, et ubicumque res optime constitutas inve- 
nerint, nec ullam eas immutandi necessitatem revera adesse compererint, 
ab innovationibus abstineant; et tam hoc iure, quod ipsis competere asse- 
ruimus, quam ea facultate, quam Nos eisdem per has nostras Litteras imper- 
titi sumus, ita utantur, quemadmodum aequitatis ratio, et animarum utilitas, 
ad quam unice respicere debemus, requirent, ac suadebunt, super quo Nos 
eorundem Episcoporum, et Ordinariorum Praesulum conscientiam oneramus. 

S 7. Denique ne quis unquam, aut ullibi, cuiuslibet Ordinis, aut Insti- 
tuti Regularis, ad animarum curam exercendam, sine praevio examine et 
approbatione Episcopi, seu Ordinarii Localis, assumi possit, earundem 
praesentium serie statuimus, atque decernimus; prout alias statutum, decre- 
tumque per Nos fuit, tam in praecitatis nostris Litteris, quam in aliis sexto 
Kalendas Martii Anni ab Incarnatione Domini MDCCXLV editis, et in Bullarii 
Nostri tomo II, num. I impressis, quarum initium est: Quamvis ad. confir- 

mandum;! quaeque et iisdem Sacrorum Canonum, ac Tridentinae Synodi, 

necnon Provincialium et Synodalium Conciliorum in ipsismet Indiarum 

Regionibus habitorum sanctionibus innixae sunt, et tam ad Occidentales, 

quam ad Orientales Indias se protendunt, ac utrobique inviolabilis legis 

vim obtinere debent. 
[Bened. XIX Bull., tom. 3, p, 404-409]. 


418. 
Benedictus XIV, ep. Probe, 15 dec. 1751.? 


8 1. Probe te meminisse arbitramur, Nos in Epistola nostra die 28 mensis 
Februarii anni 1747 ad Venerabilem Fratrem Vicarii Urbis Vicesgerentem, 
Tarsensem tunc temporis Archiepiscopum, nunc autem Constantinopolitanum 
Patriarcham conscripta, quae typis excusa, deinde in secundum Bullarii 
nostri tomum inserta fuit, ? definiisse, patrem, qui ex Iudaica perfidia ad Chri- 
stianam Fidem conversus sit, posse filium suum infantem vel impuberem, 
Iudaea Matre licet dissentiente, Sanctae Religioni nostrae initiandum offerre; 
Matri etiam Christi Fidem amplexae hanc eamdem potestatem inesse, quan- 
tumvis Pater in Iudaismo perseverans contradicat; praeterea huiusmodi offe- 
rendi ius ad Tutores pertransire; illiusque paternum quoque Avum partici- 
pem esse, qui, secundum opinionem, quae Tribunalium decretis pluries rata 
habita, et confirmata est, Nepotem infantem vel impuberem Sanctae Reli- 
gioni Christianae valide offert, etiamsi vel Pater, vel Mater, aut etiam utri- 
que in Iudaismo permanentes contradicant. Qua quidem de re omnia in 
eadem Epistola nostra plene discussa et comprobata reperiuntur. Verum 
quia nulla ibidem Paternae Aviae facta mentio est, num videlicet haec Ne- 
potem infantem, vel impuberem, Parentibus etiam illius, ac Tutoribus con- 
tradicentibus, Sanctae Religioni nostrae offerendi ius haberet; eventus nuper- 
rime contigit, qui de hac quoque re Nobis agendi occasionem praeberet. 
Iudaeus etenim cum decesserit, ac filios duos uxoremque gravidam reliquerit, 
eamdemque uxorem tutricem constituerit, aliis etiam Iudaeis tutoribus, tam 
filiorum, qui nati, quam qui nascituri essent, nominatis; superstes Avia 
paterna erat, Christianam Fidem iamdudum amplexa, quae Sanctae Religioni 
nepotes offerre volebat, et cuius pio proposito ac studio tam patrui. quam 
paternae amitae, Iudaei scilicet prius defuncti fratres, et sorores, qui antea 
pariter Sanctum Baptismum receperant, adhaerebant. Cum itaque controverti 
coeptum sit, num huiusmodi oblatio acceptari possit ac debeat, ea in prae- 
sens quaestio necessario instituenda est, quae in altera Epistola plane prae- 
termissa fuit; exacteque discutiendum, num Avia nepotes offerendi potesta- 

tem habeat, et num ea oblatio acceptanda, quamvis tam Mater tutrix, quam 
alii tutores Iudaei contradicant. Hoc controversiae caput argumentum erit 
praesentis Epistolae nostrae, quam Tibi, Dilecte Filii, directam volumus, quo- 
niam in Sanctissimae Inquisitionis Tribunali, in quo Assessoris Officium 
laudabiliter sustines, eadem res inter Consultores primum, tum inter Cardi- 
nales coram Nobis examinata est, omnibus ante perlectis, quae a Viris exper- 
tissimis pro utraque parte scripto deducta fuerunt. 

S 2. In huius autem quaestionis examine occurrit statim Nobis difficul- 
tas huiusmodi. Nemini, quod suum non sit, licite offerendi potestas est; 
neque eam oblationem, si fiat, recipere ullo modo licet; non igitur ea oblatio 
recipienda est, per quam infans in Iudaismo natus Sanctae Religioni initian- 
dus offertur, nisi ab eo fiat, qui eam in ipsum auctoritatem habeat, quae 
patria potestas appellatur. Quare cum paterna Avia in filios filii sui patria 
potestate minime praedita sit, primo statim intuitu visum est Nobis legitime 
iuferri posse, neque illi potestatem esse Nepotes infantes aut impuberes 
licite offerendi, neque oblationem ab ea factam licite acceptari posse, prae- 
sertim cum Mater tutrix contradicat, eique assentiantur Tutores eidem matri 
a Genitore adiuncti. 

8 9. Quorsum nostra haec omnis pertineat ratiocinatio, minime tibi 
obscurum esse potest; cum enim ea colligi possit, legitimam impuberum 
oblationem patriae potestatis sequelam esse, cumque paterna avia ea pote- 
state minime praedita sit, ius offerendi nepotem ex filio numquam ad eam 
pertinere potest; si autem id paternae aviae, cum de nepote ad Claustrum, 
sive Monasterium offerendo agitur, interdictum est; potiori ratione interdi- 
ctum illi esse debebit huiusmodi nepotem ad Baptismum offerre; etenim, 
secundum recentiorem disciplinam, ut supra dictum est, impubes, qui Mona- 
sticae vitae oblatus est, cum ad pubertatem pervenerit, Religiosum Institutum 
deserendi libertatem habet; sed infanti aut impuberi Iudaeo ad Baptismum 
oblato, et baptizato, in Christiana Fide permanendum omnino est, et, si cum 
ad pubertatem pervenerit, contra facere praesumat, Canonicis poenis punie- 
tur, secundum Bonifacii VIII Decretalem, cuius initium: Cozfra, sub titulo, 
De haereticis, in sexto. Verum quia huiusmodi argumentationi illud. valide 
opponendum occurrit, permultum scilicet discriminis inter Claustrum, ac 
Baptismum intercedere, cum sine priori aeterna salus obtineri possit, quae 
sine altero neutiquam sperari potest; de Baptismo dispiciendum Nobis hoc 
loco est, ac demonstrandum, omnia quaecumque dicta sunt de oblatione ad 
Monasterium, habere locum, etiam cum agitur de oblatione ad Baptismum. 

8 10. Res haec, de qua quaerimus, tam a Theologis, quam a Pontiticii 
Iuris peritis pertractatur, quinam videlicet sint, qui filios infantes, vel impu- 
beres Christianae Religioni, et Sancto Baptismati offerendi ius habeant. Primo 
igitur loco, huiusmodi ius penes parentes esse affirmant, sive ii Neophyti 
sint, sive etiam Ethnici, vel Iudaei; dummodo, si tales sint, fide bona ab eis 
oblatio huiusmodi fiat, et infantes baptizati apud Christianos remaneant, 
neque illis, propter perversionis periculum, restituantur, quemadmodum a 
Nobis in supracitata Epistola ad Urbis Vicesgerentem conscripta plurimis 
probatum est. Concordat S. Thomae doctrina in Quodlibet 2, art. 7, in 2, 2, 

quaest. 10. art. 12, et in 3 part., quaest. 68, art. 10, ubi docet, infantes Infi- 
delium sine parentum consensu nequaquam baptizari posse; eaque doctrina 
et ab aliis communiter recepta, et cum aliorum Tribunalium Ecclesiasticorum, 
tum etiam Supremae huins Inquisitionis sententiis atque iudiciis roborata et 
confirmata est, ut etiam a Nobis in eadem Epistola desuper citata, nnm. 4 
et seq. demonstratum est. | 

8 11. Secundo loco iidem Auctores docent, quoties maritus Christi 
fidem amplectatur, uxore in Iudaisino remanente, si haec oblationi communis 
prolis ad Baptismum repugnet, ius offerendi penes solum patrem remanere, 
cum non in matris, sed in patris potestate, secundum civiles leges, filius 
sit; quam rationem etiam Pontifex Gregorius IX adduxit in celebri sua De- 
cretali: Ex lifferis, de conversione Infidelium: Cum autem filius in patris 
potestate consistat, cuius sequitur familiam, etc., respondemus, patri eumdem 
puerum. assienandum. 

S 12. Tertio loco, cum, Gregorio XIII summum Pontificatum tenente, 
controversia exorta fuisset, utrum paternus avus, qui Christianam Religio- 
nem amplexus, nepotem ex filio, dissentiente matre Iudaea, baptizandum 
offerre volebat, id faciendi ius haberet; responsum, decretumque est, avum 
matre etiam dissentiente, offerre posse, adeoque oblationem illam admitten- 
dam esse, quemadmodum admissa fuit. Quae a Nobis in citata Epistola 
nostra num. 17 relata et comprobata habentur. Huius quoque rei mentio- 
nem factam a Sylvio, in tom. 4, super 3 part. S. Thom., quaest. 68, art. 10, con- 
clus. 6, deprehendere licet, cuius verba huiusmodi sunt: Gregorius XIII 
diciiur statuisse, uf parvulus, quem avus paternus baptizari volebat, baptiza- 
retur, invita maíre Iudaea, quae defuncto patri superstes erat; quia scilicet 
avus tamquam. pater curam Nepotum habet. Neque vero desunt iudiciales sen- 
tentiae a Tribunalibus prolatae, quae a Nobis, loco citato, indicatae sunt, 
per quas avo ius offerendi nepotes permittitur, non solum si, defuncto patre, 
mater repugnet, verum etiamsi utrique parentes superstites contradicerent; 
idque propter eam rationem, quod leges non tantum filium, sed et filii filium 
patriae potestati subiiciunt: Qui igitur ex te et uxore fua nascitur, in tua 
potestate est: item qui ex filio tuo et uxore etus nascitur, id est nepos tuus 
et neptis, aeque in tua sunt potestate, et pronepos et proneptis, et deinceps 
caeteri, ut habetur in /nstitutionibus Imperialibus, et in 1. 4, de his, qui sui, 
vel alieni iuris; et qui in familia nascitur, illius capiti, qui avus paternus 
est, subiectus remanet; filius vero, qui avi potestati subiectus est, alios in 
potestate habere non potest, quemadmodum 1. 5, eodem titulo prosequitur. 

S 13. Quarto loco Auctores praedicti ius offerendi tutoribus attribuunt, 
sub quorum cura infantes et impuberes vivunt, cum pro eo, quod pertinet 
ad illorum educationem, patria potestas in ipsos transfusa sit; quare quem- 
admodum de iure non licet, ut supra dicium est, infantes infidelium sine 
parentum consensu baptizare; ita neque sine tutorum consensu eosdem 
baptizandos offerre permissum est, ut etiam in citata Epistola nostra, 8 14, 
habetur; quod tamen a Soto in 4 Senfentiarum, distinc. 5, quaest. unica, 
art. 10, in 2 conclus. ad S8 Addit, non libenter admittitur, cuius hic verba 
subiicimus: Addit idem Paludanus, idem esse de puero utroque orbato parente, 

qui renuentibus tutoribus, non est baptizandus: sed arbitror non esse (am 
atrocem iniuriam, ac si parentes contradicerent. 

8 14. Omittimus hic verba facere de eo casu, quum scilicet Iudaei filius 
in extremo mortis discrimine constitutus sit, quo nempe casu, repugnantibus 
etiam parentibus, a quolibet ad Baptismum offerri, et baptismalibus aquis 
ablui potest; idque ratione modici damni, quod ad parentes inde provenit, 
gravissimi autem aeternique praeiudicii, quod in prolem redundaret, nisi 
salutari lavacro regeneraretur, ut in citata Epistola nostra ad num. 8 disse- 
ruimus. Nec etiam hic agendum censemus de altero casu, si forte videlicet 
evenerit, ut Iudaei filius a patre relictus ac destitutus sit; quem, invitis etiam 
parentibus, baptizandum offerre cuilibet permissum est, eo quod ipsi, pro- 
pter destitutionem eiusmodi, patria potestate ceciderint, iuxta responsum 
Praedecessoris nostri Gregorii IX in cap. 1, De infantibus, et languidis expo- 
sitis, ubi ita legitur: Si a parte, vel ab alio, sciente ipso, aut ratum habente 
(relegato pietatis officio) infans expositus extitit, hoc ipso a potestate fuit 
patria liberatus: cum iis, quae insuper a Nobis in citata Epistola, num. 9, 
deducta reperiuntur. 

8 15. Ex Auctorum sententia, nequaquam denegatum Dominis ius est 
offerendi filios mancipiorum suorum infidelium ad sacrum Baptismatis fon- 
tem; qua de re licet S. Thomas expresse verba non fecerit; cum tamen idem 
citatis locis docuerit, filios eorum, qui apud Christianos Principes servitu- 
tem civilem serviunt, invitis parentibus, baptizari non posse, satis quidem 
dixisse putandus est, ut inferre liceat, eiusdem doctrinam esse, quod filii 
servorum, qui servi sint servitute poenali, possint a dominis ad Baptismum 
offerri; quemadmodum apposite a Sylvio loco citato ad conclus. 7 animad- 
versum fuit, atque ante eum a Suarez, tom. 3, super 3 part. S. Thomae, 
quaest. 68, art. 10, disput. 25, sect. 4, 8 Dico secundo, indicatum fuerat. Porro 
ludaei Christianorum servi sunt, sed civili servitute, ut docet S. Thomas; et 
licet Innocentius III. in cap. E/si Judaeos, de ludaeis, de eisdem affirmet, 
quod eos propria culpa. submisit perpetuae servituti, cum tamen idem Pon- 
tifex subiungat, quod pietas Christiana eos receptat, et sustinet cohabitatio- 
nem. illorum, satis indicat, se Iudaeorum servitutem civilem innuere voluisse; 
quod etiam Vasquez, tom. 2, super 3 part. S. Thomae, quaest. 68, art. 10, 
disput. 154, cap. 5 in fine, probe animadvertit. Servi autem servitute poenali 
Turcarum filii sunt, bello capti, non autem filii Christianorum; nam in bellis, 
quae Christianos inter geruntur, Iuris Gentium rigor in eo dumtaxat, quod 
spectat ad res, non autem in eo, quod ad homines attinet, observatur; 
neque homines bello capti capientium servi fiunt, licet hostium res in hostis 
dominium transeant, qui eisdem potitur; ita in monumentis a Vinnio col- 
lectis, tom. 1 suarum /zstitutionum Civilium, lib 1, tit. 3, pag. 35, novissimae 
editionis Venetae habetur. Neque vero iuri illi, per quod domino licet filios 
servi sui, qui servitute poenali servus sit, ad Baptismum offerre, patria geni- 
toris potestas ullo modo officit: Nam. qui serviliter domino subiicitur, est 
in potestate domini, tam ratione sui, quam aliarum personarum sibi coniun- 
ctarum, puta uxoris, aut filiorum, nec amplius in res suas dominium retinet; 
quin et potest a domino divendi. Loquimur hic de servitute proprie dicta, vi 

cuius dominus potestatem habet vendendi servum, ut fit apud Turcas; hisce 
verbis Hon. Tournely in suis Praelectionibus Theologicis de Sacramento Bap- 
tismi edisserit, pag. 328, editionis Parisiensis anni 1727. 

8 16. Probe intelligimus, dilecte Filii, nonnullos ex praecedentibus Epi- 
stolae huius paragraphis praetermitti per Nos potuisse, alterius Epistolae 
nostrae ad Urbis Vicesgerentem conscriptae, lectionem tibi proponendo, in 
qua ea omnia, quae in praemissis paragraphis summatim indicavimus, expo- 
sita plenissime sunt; verum ita faciendum existimavimus, tum maioris ordi- 
nis et claritatis gratia, tum ut uno aspectu legentibus tria exhiberentur: 
Primum quidem, quod ius ad Baptismum offerendi ex patria potestate, tam- 
quam ex origine, consequatur; alterum, quod cum avia paterna patriae pote- 
statis expers sit, non ita facile sustineri posse videatur, eandem habere ius 
offerendi nepotem, dum maxime Iudaea mater tutrix, aliique pariter tutores 
dissentiant; postremum autem, quod sicut ob patriae potestatis defectum 
avia nequaquam ius habet nepotem ad Monasterium offerendi, ita ex eius- 
dem patriae potestatis defectu, ne illud quidem ius habere potest, ut eum- 
dem offerat baptizandum. 

S 17. Atque haec ea difficultas est, quae Nos non modo aliquandiu 
haerentes atque suspensos tenuit, verum etiam in eam partem proclives, ut 
paternae aviae oblationem repudiaremus. Verum cum deinde animadversum 
a Nobis sit, fieri aliquando posse, ut etiam extra circumstantias paulo ante 
indicatas, vel scilicet infantis in extremo mortis discrimine positi, vel eius- 
dem a parentibus deserti ac destituti, vel denique poenalis servitutis, liceat 
infantem et impuberem Iudaeos baptizandos offerfi ob eo, qui patriam super 
ipsos potestatem minime habeat; id tandem Nobis persuasum remansit, 
quod, licet ius offerendi competat unicuique patriam potestatem habenti (quod 
argumentis desuper adductis satis comprobatum est); non tamen omnino 
alteri cuicumque, qui patriam potestatem non habeat, praeclusa remanet via, 
quo minus oblationem huiusmodi in aliquo peculiari casu facere possit. 

8 18. Gregorius IX, sicut antea memoratum est, in citato cap. Ex /it- 
teris, de conversione infidelium, decrevit, quod cum pater ad Christianam 
Fidem conversus esset, mater autem in Iudaismo remansisset, filius patri assi- 
gnari deberet, non autem penes matrem relinqui, propterea quod in illo, 
non vero in hac, patria potestas sita esset; idque eo vel magis, quod ita 
Sanctae Religionis favor exigeret: Cum autem filius in patris potestate con- 
sistat, cuius sequitur familiam, et non matris, etc., in favorem maxime Fidei 
Christianae respondemus, patri eumdem puerum assignandum. Cum autem ibi 
nulla a Gregorio mentio habeatur de altero casu, cum scilicet mater ad 
Christi fidem conversa foret, pater vero in Iudaismo permaneret; non tamen 
ea res ab Auctoribus praetermissa est, iique omnes, debere tunc filium apud 
matrem remanere, atque huic ius ad Baptismum offerendi competere aftir- 
mant, licet ipsa potestate patria nequaquam praedita sit; idque tanta con- 
cordia inter se, ut omni diligentia adhibita, neminem Nobis reperire conti- 
gerit, a quo contrarium asseratur. Cardinalis Ostiensis in Cozmentariis super 
memorata Decretali Ex /ifferis, num. 13, usque eo progreditur, ut Pontifi- 
cem Gregorium dicat in Decretali sua minus plene rem explicuisse; Pofuis- 

Set ergo Dominus. Gregorius hanc materiam plenius, brevius, et planius expe- 
dire, ut sic dixisset: si quis duorum coniugum Infidelium ad fidem conversus 
fuerit, in infidelitate alio remanente, liberi infantes converso adiudicentur. 
Quod quidem Cardinalis Ostiensis dictum, tum ab Abbate in Corunentariis 
super eamdem Decretalem an num. 6, tum a Petro de Ancharano ad num. 17, 
aliisque compluribus celebratur. Nobis vero, quod a Cardinali Ostiensi nimis 
fidenter dictum est, minime probari potest; sed duo hic dicenda occurrunt: 
primum, quod cum ibi ageretur de patre ad Christianam Fidem converso, 
et matre in infidelitate remanente, eaque res ad Pontificis Iudicium delata 
fuisset, non aliae Gregorii partes erant, quam ut ad rem propositam respon- 
deret; alterum quod, cum ipse pro ratione definitionis suae favorem Fidei 
adduxerit, iure ac merito responsum ab Auctoribus est, quod a Gregorio in 
casu patris ad Christi Fidem conversi, matre in Iudaismo remanente, dictum 
fuerat, in ipsum in casu etiam matris conversae, et patris in Iudaica perti- 
dia haerentis, locum habere debere, cum in utraque facti specie idem Reli- 
gionis favor ita suadeat; idque eo vel magis quod in Concilio Toletano IV, 
quod anno 633 sub S. Isidoro celebratum fuit ad can. 63 in Collectione 
Conciliorum Hispaniae Cardinalis de Aguirre, tom. 2, pag. 480, expresse 
statutum decretumque reperitur, filium quidem sequi debere matris Religio- 
nem, quoties ipsa ex [udaea, patre Iudaeo remanente, Christiana facta sit; 
contra vero patris Religioni adhaerere debere, si matre in lIudaismo rema- 
nente, pater ad Christianam Fidem transierit: Filii, qui ex falibus nati exi- 
stunt, id est ex Matrimonio inter eas personas, quarum altera in ludaismo 
permanserit, altera autem Christianam deinceps Religionem amplexa fuerit, 
Fidem ac conditionem matris sequantur, quae iam in Christianam translata 
est Fidem; similiter et ii, qui procreati sunt de infidelibus mulieribus, et 
fidelibus viris, Christianam sequantur Religionem, non ludaicam supersti- 
tionem. 

8 10. En igitur casum, quo, in Religionis favorem, oblatio ad Baptis- 
mum admittitur, etiamsi ab illo facta sit, qui patriae potestatis expers est; 
etenim patria potestas, ut dictum superius est, in patre non autem in matre 
consistit. En, inquam, casum, ubi posita in altera trutinae lance tum patria 
naturali potestate, quam pater filium generando acquirit, tum etiam illa, quae 
eidem tanta amplitudine a Iure Civili attributa est, ex altera vero parte posita 
dumtaxat aliquali illa potestate, quam mater ex naturae lege in filii genera- 
tione acquirit sine alio quopiam luris Civilis praesidio, haec trutinae pars 
alteri praevalet, propter illud ponderis, quod ex favore Religionis eidem acce- 
dit. Porro haec ratio ab antiquis peritissimis Decretalium interpretibus et 
rite aestimata, et magni, ut par erat, momenti habita est; nam Pontifex 
Innocentius IV in suis Observationibus in citatam Decretalem, Ex /ifferis, 
scribit, quod tam ubi iudicium patris pro Baptismo filii matris voluntati 
praefertur, quam ubi matris oblatio patris dissensui praevalet, ratio, quae 
contraria omnia exsuperat, in favore Fidei posita est; Antonius vero a Budrio 
super idem cap. Ex lifferis, num. 7, eo usque progreditur, ut vehementiori 
quadam emphasi dicat, quod cum [Iudaea mater ad Christianam Fidem con- 
versa filium ad Baptismum offert, dissentiente patre, qui in Iudaismo reman- 

sit, dici ob favorem Fidei potest, quod mulier vir evaserit, et ex matre patre 
effecta sit. 

S 21. Feliciter Nobis patriae potestatis obstaculum superasse videmur, 
quod Nobis aliquam difficultatem ingerebat, in eoque superando ratione 
validissima nixos fuisse, quae in Religionis favore posita est; ingenue tamen 
omnino agnoscimus, aliquid praeterea adhuc desiderari, ut statuere possimus, 
oblationem ad Baptismum ab Avia factam, tam Iudaea matre, quam Tuto- 
ribus Iudaeis repugnantibus, licitam validamque esse, adeoque admittendam. 
Nam si in solo favore Fidei omnia posita ac fundata essent, exinde conse- 
queretur, ut a quacumque persona, licet extranea, fieret oblatio infantis 
Iudaei ad Baptismum, parentibus licet ipsius reluctantibus, eadem admit- 
tenda esset; contra quam docet Sanctus Thomas, quem caeteri Theologi 
communiter sequuntur, Infantes ex infidelibus natos, sine parentum consensu 
minime baptizandos esse; atque illud etiam fortasse eveniret, ut Christia- 
norum cuilibet permissum in posterum videretur, in Hebraeorum Vicum 
penetrare, atque alicuius Iudaei infantem, utroque parente invito, vel ibidem 
baptizare, vel foras asportando baptizandum offerre, quod hodierno tempore 
non solum improbatur, sed etiam a Tribunalibus Ecclesiasticis vindicatur. 

8 22. Verum, si casus hic, qui in quaestione versatur, una cum adiunctis 
circumstantiis consideretur, haud facile quidem demonstrari poterit, ex eo 
quod aviae oblatio admittatur, vel communem laedi Theologorum senten- 
tiam, quam supra exposuimus, vel violentiis aut dolis aditum aperiri ad 
Hebraeorum infantes, invitis eorum parentibus, Baptismati offerendos, aut re 
ipsa baptizandos; tum quia communis Theologorum sententia nihil aliud 
docet, nisi quod minime licet infantes infidelium, invitis parentibus, bapti- 
zare; cumque iidem nequaquam ulterius procedant ad explicandum, quinam 
illi sint, qui sub appellatione parentum veniant, locum excipit legalis dispo- 
sitio, quae docet, sub appellatione parentum aviam comprehendi; quam ad 
rem verba Textus in promptu sunt in L. Appellatione ff. de verbor. significat. 
Appellatione parentum non fantum pater, sed etiam avus, et proavus, et 
deinceps omnes superiores continentur, sed et mater, et avia, et proavia: tum 
quia hoc ipso in casu non improvisa aliqua vis, aut impetus intercedit, nec 
talis oblatio fit a persona penitus extranea, cum paterna avia sit, quae ad 
Christi Fidem conversa nepotem ad Baptismum sponte offerat; ac praeter 
id, quod iam dictum est, videlicet appellatione parentum paternam quoque 
aviam comprehendi, observandum etiam occurrit, quod Romanis legibus a 
tutela mulieres omnes excluduntur: Z7ufelam administrare virile munus 
est, et ultra sexum foeminae infirmitatis tale officium est, quemadmodum 
legitur in L. Tufelam, Cod. Quando mulier tutelae officio fungi potest. 
Quum tamen deinde rigorem huiusmodi mitigari placuisset, et mulieres 
etiam ad tutelam exercendam idoneas declarari; id ad solam aviam, solam- 
que matrem restrictum fuit, ut in Authentica Matri et Aviae, eodem titulo, 
videre est; quod quidem signum evidens, imo argumentum satis clarum 
est, paternam aviam minime extraneam dicendam esse, etiam in eo, quod 
pertinet ad nepotum seu filiorum filii sui educationem; maxime vero ubi, 
velut in praesenti casu, cum avia ipsa consentiunt patrui; quorum quidem 


Romani Pontifices 351 


in Iudaica lege tanta ratio habetur, ut matri in proprii filii successione prae- 
Terantur, quemadmodum in cap. 27 libri Numerorum praescriptum habetur, 
ac super ipso observant expositores Tostatus quaest. 33, Calmetus, ad vers. 11, 
et du Hamel, ad vers. 6. 

8 23. Hic vero novimus dictum iri, aviam ad legitimam nepotis tutelam 
habilem quidem redditam esse, verum secundo loco, id est post  ma- 
trem; ac praeterea locum non esse loquendi de Tutoribus legitimis, quoties, 
ut in re praesenti accidit, testamentarii adsunt a patre dati. Verumtamen 
utrique responsionis parti non deest, quod denuo reponi possunt. Verum 
quidem est, secundum iam citatam authenticam Mari ef Avíae, in tutela 
legitima matrem aviae praeferri: Matri et Aviae secundum ordinem tutelam 
subire permittimus: quo loco Glossa ad verba secundum ordincm notat: 
Cum primo Mater, secundo Avia admittitur; at saltem extra controversiam 
non est, et valde incertum videtur, utrum  praelatio matris respectu aviae, 
matri competat quando ipsa ludaea sit; cum complures, iique graves 
Auctores doceant, matrem in tutela filii aviae praeferendam esse, cum ipsa 
Christiana est, non autem cum Iudaea. Etenim Authentica Mari et Aviae 
desumpta est ex Novella 118, de Aaeredibus ab intestato venientibus. |n hac 
Novella Legislator ordinem successionum constituit; ac deinde ad tute- 
larum ordinem gradum faciens, parem hunc successionum ordini fore sta- 
tuit, ideoque matri praelationem in tutelis supra aviam tribuit. Ad extre- 
mum autem totam suam dispositionem iterum complectens, verbis huius- 
modi eamdem concludit: /7aec autem omnia, quae de successione sancimus, 
obtinere in iis volumus, qui Catholicae Fidei sunt. Ex quo plausu dignum 
et probabile argumentum illis suppeditatur, qui contendunt ac docent, in 
tutela legitima minime matri supra aviam praelationem deberi, cum mater 
Iudaea est, sed tutelam Christianae aviae deferendam esse, quod ita favor 
exigat Religionis; cuius quidem ratio a Legislatore habita est in re minoris 
momenti; cum statuerit, quod licet mater filiam dotare teneatur, quando 
pater id faciendi de suo facultatem non habet, id tamen a matre omnino 
praestandum sit, etiamsi patri divitiae suppetant, quoties hic Christianus, 
et proles Christiana sit, mater vero in infidelitate, aut in Iudaismo reman 
serit; quemadmodum, Legum Civilium depositiones referendo, pluribus 
ostendunt Bossius, de Dofe, ad cap. 5, $8 2, num. 26 et seq., et Cardinalis 
de Luca, de Dofe, discurs. 142, num. 54. 

8 24. Non inficiamur item, quod minime dubium est, legitimis Tuto- 
ribus nequaquam locum esse, ubi Testamentarii adsunt; verum illud viden- 
dum restat, num id admittendum sit, quando Testamentarii suspecti sunt, 
cum, secundum Romanas leges, Testamentariis etiam suspicionis exceptio 
detur, ipsaeque Leges in Urbe quidem Praetori, in Provinciis autem Prae- 
sidibus onus iniunxerint, suspectos tutores removendi, et in eorum locum 
alios non suspectos substituendi, ut in Institutionibus lustiniani, et in titulo 
Codicis, de suspectis tutoribus vel curatoribus, videri potest. Pontifex Gre- 
gorius IX in controversia, quae per ipsum soluta fuit in pluries laudato 
cap. Ex litteris, de conversione infidelium, utrum videlicet filius apud Iudaeam 
matrem remanere, an Christiano patri tradi deberet, supradictam legum 


352 Romani Pontifices 


dispositionem prae oculis habuit, ut ex subiectis eiusdem verbis colligitur : 
Non debet apud eas remanere personas, de quibus possit esse suspicio, quod 
saluti vel vitae insidientur illius; et contra Iudaeam matrem pronunciavit, 
propter periculum perversionis: Mafterque pueri, si eum remanere contingeret 
apud eam, posset illum adducere ad infidelitatis errorem, in favorem maxime 
Fidei Christianae respondemus, patri eumdem puerum  assignandum. Hoc 
autem responsioni illi fundamentum praebet, non loquendum scilicet de 
Tutoribus legitimis, ubi Testamentarii adsunt, si Testamentarii ab exceptione 
immunes sint: secus vero quando iidem exceptionem patiuntur prae- 
iudicii, damnique notabilis, quod pupillo afferent, cum Religionis offensa; 
quemadmodum omnino contingeret, sic nunc Christianae aviae oblatio reii- 
ceretur, ne ius impediretur eorum ludaeorum, qui Tutores Testamentarii 
existunt. 

8 25. Nonnullos fortasse audieris dicentes, quod si oblatio aviae admit- 
tatur, res fiet, quae antea nunquam facta fuisse memoretur. Hoc idem Nobis 
obiectum fuit; sed nihil plane ea res Nos commovit, cum ne casus quidem 
ullus allatus fuerit, quo aviae oblatio repudiata sit. Cum autem res, quae 
in quaestionem cadit, non quidem tantummodo ratione dispicienda, sed 
quoquo modo executioni mandanda sit, et positiva necessitas adsit de ipsa 
in alterutram partem decernendi; nullus relictus locus est illius negligendae, 
aut in aliud tempus differendae; sed videndum omnino est, quid secundum 
iustitiam fieri oporteat. Idem plane contigit Gregorii XIII tempore, quum 
scilicet ipse decrevit, ut Avi ad Christi Fidem conversi oblatio reciperetur, 
etiamsi mater dissentiret, quemadmodum a Nobis plene expositum fuit in 
alia Epistola nostra ad Urbis Vicesgerentem conscripta; et relatum habetur, 
ut supra innuimus, apud Sylvium, cui nunc adiungimus Valentiam, tom. 4, 
Commentarium Theologicorum, disput. 4, quaest. 3, punct. 3, 8 Quarto dico. 
Etenim ne tunc quidem ante eiusmodi sententiam a Pontifice prolatam con- 
tigerat, ut oblatio avi, dissentiente matre, recepta unquam fuisset. Ergo et 
sententia illa nova extitit, et tamen executioni demandata, et cum plausu 
excepta fuit. Eademque dici potest aditum iis aperuisse, qui in praesentia 
ad recipiendam aviae oblationem propensi sunt, quum pari iure censeri 
debeant avus et avia in eo, quod pertinet ad curam non minus filii, quam 
filiorum ipsius, cum haec a familia sua per matrimonium in viri familiam 
translata, primas in hac partes una cum illo obtinuerit. Et quoniam avi 
mentione redeunte, obiectum illud iterum redit, patriam potestatem penes 
eumdem, non autem penes aviam residere; non mirum videri debet, si et 
Nos responsione illa denuo occurramus, videlicet favorem Religionis id prae- 
stare, ut patriae potestatis defectus illi non officiat, qui alio caeteroquin 
legitimo titulo infantis oblationem facit; ad ea autem, quae supra dicta sunt 
de communi opinione, qua mater filium, dissentiente patre, valide ac licite 
baptizandum offert, etiamsi patria potestas in patre, non autem in matre 
sita sit, non iniucundum fore arbitramur, si id adiungamus, quod ad rem 
hanc scribit Vasquez, tomo 2, super 3 part. S. Thom., quaest. 68, art. 10, 
disput. 155, cap. 3, num. 35. Zicet Iure Civili soli patri concessa sit patria 
potestas in filium, quod attinet ad aliquos effectus in ipso lure peculiares, 


Romani Pontifices 353 


nempe ut pater usumfructum habeat in bonis filii, non autem mater, et ut 
suus haeres dicatur, ac groinde iure (ut dicunt) suitatis gaudeat, quod respectu 
matris non conceditur; tamen, quod spectat ad retinendum filium in suo con- 
soríio, et societate, ut illum nutriat, aequale videtur ius matris cum iure 
patris ; ac proinde si alter consentiat, etiamsi sit mater, quia nimirum videtur 
ex consortio filii cum altero, nempe cum patre, ei damnum spirituale sequi, 
ratione commodi spiritualis, quod filio ex separatione provenit, consensus illius 
repugnantiae alterius praevalere debet. 

S 26. Nisi Nos memoria fallit, nihil aliud modo reliquum est, quam ut 
quaestioni illi respondeamus, quomodo scilicet fieri possit, ut mater, quae 
super educatione filii infantis ius habet ab ipsa natura derivatum, quod 
ideo naturale Ius appellatur, eo iure privari possit ab avia, quae aliam aucto- 
ritatem in nepotem habere nequit, quam quae ipsi a lure Civili tribuitur. 
In quo illud forsan satis esset respondere, praecipuum fundamentum illius 
praeponderantiae, quae Aviae facto tribuitur, in Religionis favore situm esse; 
quod autem hic quaeritur, iam antea quaesitum fuisse in altero casu, quum 
scilicet Gregorius XIII Avi factum dissensui matris praevalere debere iudi- 
cavit; nec ullam de huiusmodi quaesito rationem habitam fuisse. Sed ut ad 
propositae interrogationis nodum proprius accedamus, quaerimus, utrum 
filii mancipiorum et eorum, qui pleno iure servi sunt, dissentientibus eorum 
parentibus, baptizari possint. Et quidem, si secundum communem  opinio- 
nem responsum dandum sit, respondendum erit, posse. Iterum igitur quae- 
rimus, num huiusmodi parentibus faveret, nec ne, ius naturale pro educa- 
tione filiorum suorum infantium; neque responderi posse arbitramur, eosdem 
naturali eorum iure in proprios filios caruisse. Quaerimus denique, quomodo 
filii praedicti baptizari possint sine consensu parentum, pro quibus stat ius 
naturale, quod immutabile dicitur. Verum, ut huiusmodi interrogationi re- 
sponsum dari possit, ad Theologos recurrendum est. Respondent ipsi, ius 
patrum in filios infantes, pro eo, quod ad educationem pertinet, naturale 
dici posse duplici ratione ; vel scilicet quia a natura originem habeat, vel 
quia lex naturae iubeat, ut nemo alius eorum educationi, exclusis parentibus, 
se immiscere possit. Admittunt Theologi, ius illud primo sensu naturale esse, 
non autem secundo; ideoque concludunt, quod cum dominium mancipii 
seu servi, eiusque filiorum, iure gentium in Dominum transferatur, potest 
Dominus filios infantes a parentibus separare, eosque baptizandos iubere, 
etiamsi parentes dissentiant. Ita edisserit Sylvius, tom. 4, sup. 3 part. S. Tho- 
mae, quaest. 68, art. 10, concl. 7, et ante eum satis solide Suarez, tom. 3, 
super 3 parte S. Thomae, quaest. 68, art. 10, disp. 25, sect. 4, 8 Quocirca. lam 
vero nihil praeter ius et fas postulare Nobis videmur, dum contendimus, 
quod quemadmodum naturae ius non laeditur, ubi, repugnantibus paren- 
tibus, captivorum filiis Baptismus confertur, ita neque idem naturae ius 
violari dicatur, quoties, nulla vi adhibita, ac petente persona, quae id faciendi 
ius habeat, infans Hebraeus, dissentiente matre, aut Sacro Fonte abluitur, 
aut baptizandus offertur; sicut enim pro primo casu militat Ius Gentium, 
ita pro altero favor Religionis, cuius vis eam Nobis obligationem imponit, 
ut eamdem promoveamus, quantum, seclusa cuiuslibet iniuria, Nobis facere 

permissum est; veluti in praesentia continget, si oblatio Hebraei infantis, 
quae ab Avia sponte fit, recipiatur. « 

S 27. Habes igitur, dilecte Fili, eas omnes rationes, quibus adducti 
sumus, ut eam, de qua quaestio est, oblationem recipiendam iudicaremus, 
quemadmodum recipiendam iudicamus ; quae rationes et causae, sive per 
se singulae considerentur, sive, ut in casibus practicis fieri consuevit, con- 
iunctim accipiantur, magni procul dubio ponderis, atque momenti sunt. 
Quod si in re dubia in favorem Fidei pronunciandum esse constans regula 
est, quisnam erit, qui, perpensis tot propositis rationibus, materiam hanc 
saltem pro dubia habendam, adeoque in favorem aviae, quod idem est in 
casu, ac in favorem Religionis, decernendum non existimet ? Novimus, dile- 
ctos Filios Sanctae Inquisitionis Consultores, tum sacrae Theologiae, tum 
Canonici Iuris peritos, quorum suffragia validis rationibus innixa perlegimus, 
pro avia communiter censuisse. His concordes audivimus in Congregatione 
coram Nobis habita Ven. Fratrum nostrorum S. R. E. Cardinalium senten- 
tias pro admittenda aviae oblatione. Quare tam sapientibus consiliis inhae- 
rendo, huic Epistolae nostrae finem imponimus, oblationem aviae recipien- 
dam esse decernentes, tibique impertientes Apostolicam Benedictionem. 

[Bened. XIV Bull., tom. 3, p. 417-442]. 


419. 
Benedictus XIV, ep. Urbem, 19 mart. 1752. ! 


8 1. Urbem Antibarum, italice Azivari, eo nomine appellatam, propterea 
quod in ora illius regionis, quae nunc A/bazia dicitur, contra Barium Apu- 
liae civitatem constituta sit, iamdudum, ut nosti, Othomanicae Dominationis 
iugum premit, ab anno scilicet 1571, ut testatur Reipublicae Venetae Senator 
lacobus Diedo in nitida, quam nuper edidit, /Zisforia eiusdem Reipublicae, 
tom. 2, lib. 7, pag. 261. Neque Venetis datum est, illius possessionem recu- 
perare, magno licet virtutis conatu, tum anno 1648, tum etiam anno 1717, in 
id incubuerint, ut idem Historicus prosequitur. De hac Urbe P. Daniel Far- 
latus, tom. 1, 7/Iyrici Sacri, in Prolegomenis, part. 2, cap. 5, 8 3, pag. 150, 
ita scribit: Anfibarum Urbs priscis ignota, quod saeculis posterioribus con- 
dita fuit e regione Barii civitatis Apuliae, a qua denominata est, quasi con- 
tra Barium ; idemque Auctor subdit, Dioclea urbe in ruinis iacente, Archie- 
piscopalem illius titulum translatum fuisse Antibarum ; et nomina Episcopo- 
rum suffraganeorum, qui novo Archiepiscopo assignati fuerunt, descripta 
legi in Bulla Alexandri Papae II. Ut autem Sedes Archiepiscopalis in prae- 
fata civitate collocaretur, occasionem desumptam fuisse ex infortunio, quod 
accidit quatuor Episcopis, Antibarensi, Cattarensi, Olchiniensi, et Suacensi, qui, 


* Ad Rev. P. Nicolaum Lercari, Sacrae Congregationis de Propaganda Fide 
Secretarium conscripta, occasione Postulatorum a R. P. Archiepiscopo Antibarensi 
eidem Congregationi propositorum. 

dum Spalatum petebant, ut Provinciali Concilio interessent, naufragio perie- 
runt; ut videre est in laudatis Prolegomenis, part. 3, sect. 2, 8 5, pag. 308. 

S 2. Venerabilis Frater hodiernus Archiepiscopus Antibarensis, pastoralis 
zeli laude magnopere commendandus, quum Dioecesim suam visitasset, et 
acta Visitationis ad Congregationem de Propaganda Fide misisset, super 
duobus sequentibus capitibus opportunum sibi lumen ab eadem praeberi, 
et adiumenta praestari postulavit. In primo capite exponit, Turcas Albania 
potitos, magnam partem bonorum ad Ecclesias pertinentium occupasse, quo- 
rum nonnulla deinde Christifidelibus divendita, alia vero eisdem ab colen- 
dum tradita fuerunt. In. secundo autem refert, nonnullos ex Christianis, 
domos habentes proximas Ecclesiis eversis, et praedia praediis Ecclesiarum 
contigua, areas et terras ad easdem Ecclesias olim pertinentes usurpasse. 
Quaerit propterea quomodo in his se gerere debeat; et an huiusmodi malis 
remedium ullum, et quodnam sit adhibendum; declarans se lumine sibi prae- 
stito usurum, ut opportunis documentis instruat Confessarios, qui ea vehe- 
menter exoptant; quum aliqui sint ex huiusmodi possessoribus, qui nihil 
pensi habeant, alii vero propriae conscientiae stimulos cohibere cupiant, 
atque a censuris absolvi, quas contra detinentes Ecclesiarum bona statutas 
et latas esse non ignorant. Addit praeterea Archiepiscopus, hoc idem, quod 
in praefata visitatione peragenda, in sua Dioecesi evenire comperit, in aliis 
quoque Albaniae Dioecesibus contingere; ita ut, manibus magno operi 
admotis, tumultus, atque discordias suscitatum iri valde pertimescat. 

8 3. Utroque capite huiusmodi in Congregatione de Propaganda Fide 
mature discusso, existimavit ipsa, debere Archiepiscopum, accitis ad se Mis- 
sionariis, Parochis, et Confessariis, eisdem iniungere, ut poenitentibus demon- 
strent, non posse eos sine propriae conscientiae danno detinere bona, quae 
olim ad Ecclesias pertinentia, deinde a Turcis occupata, in eorum manus 
devenerunt, sive ea a Turcis ipsis emerint, sive tamquam derelicta sibi usur- 
paverint; ideoque necessarium omnino esse, ut aliquem legitimum titulum 
habeant, quo se in eorum bonorum possessione confovere possint; totam- 
que difficultatem in novo huiusmodi legitimo titulo adinveniendo versari. 
Quamobrem ipsa Congregatio proposuit, ut possessores Archiepiscopum 
adire debeant, eique distinctam exhibere indicationem quantitatis, qualitatis- 
que bonorum, quae ex antiquo Ecclesiarum censu ad eos ita pervenerunt. 
Ipsius autem Archiepiscopi aequitati et prudentiae permittendum, ut et Eccle- 
siarum utilitati, quantum fas est, providere, et possessoribus novum legiti- 
mum titulum procurare studeat, eos admittendo ad novos contractus, puta, 
emphyteuticos, tenuissimis etiam canonibus impositis, iuxta facultates, quae 
a Nobis praefato Aschiepiscopo concedi poterant. Conclusit denique, hac 
facilitate dumtaxat erga illos agendum, qui invitati ad praemissa praestanda 
accesserint, contumacibus in propria perditione derelictis. Quum vero haec 
omnia a te, Dilecte Fili, iuxta tui ministerii debitum, Nobis diligenter relata 
fuerint, et pro opportuna facultatum concessione supplicatum; Nos vero ad 
rem accurate inspiciendam et perpendendam nonnihil temporis sumpseri- 
mus; nunc tandem decrevimus sententiam nostram hac super re, quae 
magni momenti effectus parere potest, in scriptis redigere. 

8 4. Sane a nemine in dubium revocatur, quidquid in bello iusto capi-- 
tur, quod ad hostem pertinebat, in victoris dominium transire; mobilia 
scilicet in illius potestatem, qui primus ea occupaverit, immobilia vero in 
dominium supremi Principis, qui bellum intulit, ut sibi pro ipsius belli 
expensis .satisfaciat, aliquando etiam, ut maiores ad defensionem vires sumat, 
ac se a futuris eventibus tueatur. Sylvius in 2, 2, quaest. 40, art. 1, quaesit. 6, 
conclus. 6 et conclus. 7; Covarruvias in 2 part. Relect. Regul. Possessor malae 
fidei, 8 11, sub num. 6. Similiter extra controversiam est, in bello iniusto, 
totum id, quod capitur, restituendum; quum occupatio huiusmodi nihil 
aliud sit, quam formalis rapina. Ita docet S. Thomas 2, 2, quaest. 66, art. 8, ad 
primum; en eius verba: Circa quaedam distinguendum est: quia si illi, qui 
depraedantur hostes, habeant bellum iustum, ea, quae per violentiam in bello 
acquirunt, eorum efficiuntur ; et hoc non habet rationem rapinae; unde nec 
ad restitutionem teneantur, etc. Si vero illi, qui praedam accipiunt, habeant 
bellum iniustum, rapinam committunt, et ad restitutionem tenentur. Mlustria 
sunt exempla veterum Romanorum, qui quum iniustitiam belli suscepti agno- 
verunt, quicquid abstulerant, prompte restituerunt, ac detrimenta, quaecum- 
que victis et debellatis populis praeliando intulerant, summa fide repararunt. 
Haec in Livii Historiis occurrunt; ac duo huiusmodi exempla a Valerio 
Maximo referuntur, alterum, quod pertinet ad Faliscos a Quinto Lutatio 
domitos, alterum ad Camarinos a Publio Claudio devictos, atque per 
varias Orbis plagas dispersos. Cum Publius Claudius Camarinos ductu atque 
auspiciis suis captos animadvertebat ; iamen quia parum liquida fide id gestum 
ab Imperatore videbatur, (Senatus) maxima cura conquisitos redemit, iisque 
habitandi gratia locum in Aventino assignavit, et praedia restituit, etc., iusti- 
tiaeque promptissimo tenore effecit, ut exilio suo laetari possent, quia sic 
renati erant. 

S 5. Hinc patet, quum bellum, quo Turcae Antibarum occuparunt, 
omni procul dubio fuerit iniustum, quicquid ea occasione ab ipsis captum 
et occupatum fuit, sive mobile sive immobile fuerit, id eos iniuste usur- 
passe, veramque in eo rapinam commisisse; quare omnis iustitiae ratio postu- 
laret, ut ab ipsis cuncta restituerentur Christifidelibus, quos fortunis suis 
iniuste spoliarunt, vel, illis vita functis, eorum haeredibus et successoribus. 
Sed hoc non est praesentis quaestionis subiectum ; et si esset, frustra de eo 
ageretur, quod in perditis et desperatis rebus habendum est. Quaestionis 
cardo vertitur circa bona, quae Turcae Christianis vendiderunt, et nunc ab 
emptoribus detinentur; quaeriturque utrum, qui ea emerint, quique empto- 
rum haeredes aut legitimis successores sunt, tuta conscientia retinere illa 
possint, an vero eadem legitimi dominis restituere teneantur; idque eo 
magis, quod agitur de bonis ad Ecclesias et Monasteria pertinentibus, quo- 
rum iniusta detentio censurarum poena mulctatur; quodque, quum Eccle- 
siastici, non secus ac Peregrini, in bellis, minime sint partes Reipublicae 
nocentis, efflagitat ipsa ratio, ut nec illorum, nec istorum personae laedan- 
tur, neque bonis suis exturbentur, et legitur in Decretali: /mmovamus, de 
Tregua et Pace; ubi, necessitatis publicae causa, hoc ipsum Privilegium ad 
mercatores etiam et agricolas extenditur, ut optime ad citatum textum per- 

pendunt Repetentes. Quamquam autem id saepe saepius re ipsa non obser- 
vetur: Quos Canones rationabiles ac sanctos, quantum ad id, quod positivi 
iuris pertinet, an abusus deleverit, nescio: verba sunt Cardinalis Caietani in 
eius Summa, verbo: Belli damna, 8 4, De damnis ; illud tamen non obstat, 
quominus praedictorum Canonum ratio habenda sit, quoties de animarum 
directione in foro conscientiae agatur. 

8 23. Si autem ea, quae hactenus dicta sunt, locum habent in casu 
eorum, qui fundos ab iniustis invasoribus occupatos emerunt ; et hi quidem 
illos, nullo recepto pretio, restituere tenentur; quanam excusatione tueri se 
poterunt alii illi, qui, ut refert Archiepiscopus Antibarensis, agros et fundos 
ad Ecclesias et Monasteria spectantes, ipsi furtim invaserunt, et per occa- 
sionem adiacentiae aut vicinitatis usurparunt ? Quomodo hi ab obligatione 
restitutionis, qua manifeste tenentur, se eximere poterunt? Leges Civiles 
usucapionem longi temporis in rebus furtivis, ob malae fidei vitium, nequa- 
quam admittunt. Cum autem inter antiquos Prudentes orta esset quaestio, 
an furtum in solis rebus mobilibus, an vero etiam in rebus immobilibus 
locum haberet; cumque eorum valuisset opinio, qui asserebant, furtum de 
mobilibus tantummodo intelligendum esse; ulterius deinde progressi, in eo 
convenerunt, ut si quis, absque vi, licet mala fide, alicuius rei immobilis 
possessionem usurpasset, non ipse quidem posset huiusmodi rem usuca- 
pione suam facere, posset tamen alius, qui ab ipso rem illam bona fide acce- 
pisset; ut videre est in L. Furtum 37, S 1, ac in L. sequ. ff. De usucap. 
atque in /nstitufionibus lustiniani, eodem titulo. Sed neque hic subsistit 
immoderata laxitas Auctorum luris Civilis, qui, ad inducendum usucapionis 
ius, satis habuerunt, bonam fidem initio adeptae possessionis adfuisse; 
parum solliciti si mala fides deinde supervenisset; ut videre licet in L. 48, 
S 1, ff. De acquirendo rerum dominio, et in L. unic. C. De usucap. At Sacti 
Ecclesiae Canones, nil aliud, quam aequitatem, animarumque salutem respi- 
cientes, tot inutiles subtilitates sustulerunt, statuentes, nullam praescriptio- 
nem induci, nisi bona fides et initium possessionis, et medium, et finem 
comitetur: Quoniam omne,quod non est ex fide, peccatum est ; synodali iudi- 
cio definimus, ut nulla valeat absque bona fide praescriptio tam. canonica, 
quam. civilis: quum generaliter sit omni constitutioni, atque consuetudini dero- 
gandum, quae absque mortali peccato non potest observari. Unde oportet, ut 
qui praescribit, in nulla temporis parte rei habeat conscientiam alienae. Verba 
sunt Innocentii III, in cap. ult. De praescriptionibus. Haec autem bona fides 
in nemine sane eorum, de quibus nunc sermo est, admitti potest; quum 
incredibile sit, in toto assertae usucapionis decursu, nullam eis suppetiisse 
notitiam, quod bona occupata ab Ecclesiam pertinuerint. 

8 24. Quod si praedicti possessores hoc saltem contenderent, se bona 
huiusmodi retinere posse tamquam a dominis, nimirum ab Ecclesiis et Mo- 
nasteriis, derelicta, quo casu bona fiunt occupantis, iuxta 8 penult. et ult. 
Institutionum, De rerum divisione, et L. 1 et seq. ff. Pro derelicto; in magno 
quidem errore versarentur. Etenim inter bona derelicta numerari non pos- 
sunt illa, quae dominus ob impotentiam non recuperat, ut accidit in casu 
nostro; sed illa dumtaxat, quae quis sponte deserit ac derelinquit, propterea 

quod eorum possessionem detinere nihili pendit: Pro derelicto autem. habe- 
tur, quod dominus ea mente abiecerit, ut id in numero rerum suarum esse 
nolit, ideoque statim dominus eius esse desinit. Quocirca derelictae nequa- 
quam censentur res, quae a domino navis, ut naufragium effugiat, in mare 
proiiciuntur; et si quis illas lucri causa recuperat, furtum committit. A/ia 
sane causa est earum rerum, quae in tempestate, levandae navis causa, eiiciun- 
tur; hae enim dominorum permanent; quia palam est, eas non eo animo eiici, 
quod quis eas habere nolit, sed quo magis cum ipsa navi maris periculum 
effugiat. Qua de causa si quis eas fluctibus expulsas, vel etiam in ipso mari 
nactus, lucrandi animo abstulerit, furtum committit. Haec omnia verba sunt 
Textus Civilis in citatis duobus ultimis paragraphis Tituli Znsfifuf., De rerum 
divisione. 

S 25. En tibi, Dilecte Fili, quicquid.in unum congerere Nobis datum 
est, ut quaestionibus ab Archiepiscopo Antibarensi propositis respondere- 
mus; quod quidem in summa, sententiae Congregationis de Propaganda 
Fide, quam Nobis retulisti, consentaneum dici potest. Verum non ideo Nobis 
plane satis factum esse profitemur. Innuit in suis litteris Archiepiscopus, id 
quod Antibari accidit, in aliis quoque Albaniae Civitatibus contingere, ubi 
complures sunt Christiani, qui bona immobilia Ecclesiarum aut empta de 
Turcis, aut de facto occupata possident. Ulterius itaque progreditur prudens 
ille Praesul; cumque magnopere cupiat aliquam sibi viam patefieri ad pacan- 
das conscientias, illasque a censuris, quibus propter iniustam Ecclesiastica- 
rum possessionum detentionem adstrictae sunt, absolvendas; nihilominus 
aeque vereri se ostendit, ne turbae excitentur, si hodiernis possessoribus, ut 
iustitiae ratio postularet, iniungeretur, aut fundorum, aut fructuum, vel ali- 
cuius portionis eorum restitutio. Animadvertendum quoque est, Antibarum, 
aliasque Albaniae Civitates, de quibus nunc agitur, sub temporali Othoma- 
nica ditione consistere; unde minimum quod metuere possemus, aliqua 
exoriente perturbatione, id esset, ut prodiret decretum: ufi possidetis, ifa 
possideatis, quod ad pacandas conscientias nihili valeret; nisi etiam deterius 
aliquid in Christianorum, Sanctaeque nostrae Religionis perniciem contin- 
geret. Hoc illud est, quod animum nostrum commovet, atque perturbat; 
Nosque eo adducit, ut nisi nova, et certiora Nobis suppeditentur indicia, ex 
quibus intelligamus, quid maxime in praedictis regionibus timeri posset, si 
huic negotio manus admoveantur, nihil Nos statuere posse existimemus de 
instructionibus, aut facultatibus circa haec Antibarensi Archiepiscopo com- 
municandis. Quod nunc tibi significare possumus, et de quo tibi manda- 
mus, ut ipsam Congregationem certiorem facias, illud est, Nos ita animo 
esse comparatos, ut suprema, qua fungimur auctoritate, pro Generalis bonorum 
Ecclesiasticorum Administratoris officio, huiusmodi bonorum possessoribus 
perceptos fructus condonemus, eosque ad retinendam possessionem fundo- 
rum, quamvis iniuste occupatorum et detentorum, idoneos reddamus, et ab 
incursis censuris absolvamus; ne forte Christianae Religionis eversionem 
intueri in illis regionibus, in quibus, licet sub Turcarum dominatione degen- 
tibus, eadem adhuc Deo miserante viget, neve, Episcoporum eiectiones, aut 
innocuorum Christifidelium persecutiones, et vexationes audire cogamur; 

Nobisque tot mala imputari, propterea quod auctoritatem illam in his inter- 
ponere neglexerimus, quam Nobis Deus ;z aedifzcationem, et non in destru- 
ctionem largitus est, quaque Praedecessores nostri similibus in casibus uti 
non dubitarunt. 

8 26. Quim tempore Mariae Angliae Reginae, bonae memoriae Reginaldo 
Cardinali Polo gravissima demandata fuisset Provincia, Angliam ipsam Eccle- 
siae Romanae reconciliandi, Pontifex lulius III in Brevi expedito die 8 Mar- 
tii 1554 facultatem ei concessit, cum his, qui Ecclesiasticorum bonorum pos- 
sessionem iniuste occupaverant, quique ad Ecclesiae Romanae sinum redirent, 
concordandi et transigendi super fructibus male perceptis, et super mobili- 
bus consumptis: restitutis prius, si tibi expedire videbitur, immobilibus per 
eos indebite detentis; uti videre est in tom. 4, Conciliorum magnae Britan- 
niae, pag. 42, col. 2. At quia in rei executione fortasse compertum est, huius- 
modi facultates nimis angustas esse, in alio Brevi expedito die 28 Iunii eius- 
dem anni, praefato Cardinali plenam ac liberam largitus est potestatem cum 
quibuscumque bonorum. Ecclesiasticorum tam mobilium, quam immobilium in 
praefato Regno possessoribus, seu detentoribus, pro quibus ipsa Serenissima 
Regina Maria intercesserit, de bonis per eos indebite detentis, arbitrio tuo, 
auctoritate nostra tractandi, concordandi, transigendi, componendi, et cum eis, 
ut praefata sine ullo scrupulo in posterum retinere possint, dispensandi; omnia 
et singula alia, quae in his et. circa ea quomodolibet necessaria et opportuna 
fuerint, consulendi et faciendi; salvo tamen in his, in quibus propter rerum 
magnitudinem et gravitatem haec Sancta Sedes merito tibi videretur consulenda, 
nostro et praefatae Sedis beneplacito et confirmatione. Breve hoc editum est 
in citato tom. 4, pag. 102 et 103, et in Annalibus Raynaldi ad annum Christi 
1554, num. 8. Praedictus vero Cardinalis, ze novae inde turbae concitarentur, 
Ordinibus postulantibus, et urgentibus, adactus est publico instrumento, Pon- 
tificis nomine et auctoritate, omnes de eiusmodi bonis et possessionibus, quoad 
poenas et censuras canonicas, in perpetuum securos et absolutos declarare : 
verba sunt Spondani ad eundem annum 1554, num. 4. Hisque consen- 
tiunt Sanderus, De Schismate Anglicano, lib. 2, pag. 349, edit. Rom. 
an. 1586; Davanzatus in sua Historia Schismatis Anglicani, edita Florentiae, 
anno 1628, pag. 91, qui omnes pariter conveniunt in celebranda praefati 
Cardinalis prudentia, qua difficillimum negotium, servata Ecclesiae digni- 
tate, transegit. 

& 27. P. Schmalzgrueber in suo citato consilio 15, tom. 2, casum per- 
pendit haeretici Principis, qui Augustanam Confessionem deserens, Catho- 
licam amplectitur Religionem; ac quaerit, quomodo gerere se debeat quoad 
bona Ecclesiastica, quae auctoritate pacis Westfaliae ab Ecclesia reprobatae 
possidet; et quidem eiusdem consil. quaesit. 2, num. 22, concludit, quod ve 
restituere illa tenetur, vel ad ea retinenda Apostolicae Sedis dispensationem 
sollicitare, exemplum afferens Ducis Neuburgi Wolphangi Willhelmi, ac eius 
filii Electoris Palatini Willhelmi ; et asserens, quod erga conversos ad Fidem 
Catholicam adeo benigna esse solet Sedes Apostolica, ut etiamsi iusta sit 
causa, retentionem illorum, id est immobilium Ecclesiae bonorum, ipsis 

8 28. Denique Praedecessores noster Clemens Papa XI ad Augustum II 
Poloniae Regem in Litteris datis die 10 Nov. an. 1712 in tom. 2 illius Bre- 
vium editorum, pag. 243, ut eum ad promovendam Fidei Catholicae pro- 
pagationem in suis Saxoniae ditionibus excitaret, ita scripsit: Cerfam red- 
dimus Maiestatem tuam, quod neque a te, neque a tuis Successoribus Catho- 
licis, aut ab aliquo alio, qui sanctam ibi Religionem nostram amplexurus sit, 
Nos unquam illorum bonorum, quae per Saxoniam antiquitus ad Fcclesias 
pertinebant, restitutionem postulaturi sumus: quinimtmo ad pacandas conscien- 
tias eorum, qui illa occupant, si, haeresi eiurata, ad Catholicam Fidem redire 
constituant, nos ipsis praefata bona omnia in perpetuum condonabimus ; idque 
ea ratione ac forma exequemur, ut ne a nostris quidem Successoribus in poste- 
rum quicquam adversus haec postulari queat. Atque hoc promissum adim- 
plens Clemens XII in sua Constitutione, quae incipit Sedes Apostolica, ! 
num. 67, in tomo 13, novi Bu/larii Romae editi, illis Saxoniae incolis, qui 
bona ad Ecclesias antiquitus pertinentia possidentes, haeresim aut eiurassent, 
aut eiuraturi forent, concessit, ut bona, quae possidebant, retinere, ac de 
illis, tamquam de rebus suis, disponere libere possent; omnesque praeterea 
fructus ex ipsis antea perceptos illis condonavit. 

8 29. Allata haec exempla nostro sane casui per omnia nequaquam simi- 
lia esse cognoscimus; ibi enim agebatur de impedimento removendo ab 
illis, qui Sanctae Romanae Ecclesiae gremium ingredi cupiebant; hic autem 
sermo est de hominibus, qui nostrarum partium sunt, quique Christiana et 
Catholica professione censentur. Verumtamen rationis fundamentum idem 
omnino in allatis exemplis, ac in nostra facti specie, Nobis esse videtur ; ut 
scilicet suprema Apostolica auctoritas adhibenda sit in gravibus, publicis, ac 
urgentibus casibus, quibus per ordinariae auctoritatis usum satis provideri 
nequit. Eos vero, qui recedendi a Nobis tentatione sollicitari possent, a prae- 
cipiti casu, quantum fas est, remorari, si non idem est, ac viam sternere 
illis, qui ad Nos accedere cupiunt, non multum sane ab eo differre Nobis 
videtur. Haec habebamus Tibi significanda: Tibique, dilecte Fili, Apostoli- 
cam Benedictionem impertimur. 

[Bened. XIV Bull. tom. 3, p. 452-416]. 


420. 


Benedictus XIV, const. Ad honorandam, 27 mart. 1752. 


8 1. Ad honorandam memoriam Beatissimi Apostolorum Principis, cuius 
praedicatione Urbs haec ad Christi fidem conversa Martyrio consecrata, 
Sepulcro illustrata est, cuius patrocinio stabilitatem, cuius auctoritate in 
universa Ecclesia primatum obtinet, incenso iampridem animo ferebamur ; 
non solum ob debitum gloriosissimo Ecclesiae Principi venerationis obse- 
quium, quo permoti plerique Praedecessores Nostri Romani Pontifices, ad 


' Die 9 iul. 1732. - Bull. Rom., tom. 13, p. 284-286. 


Romani Pontifices 361 


tuendum augendumque Vaticanae Basilicae splendorem ac decus eiusdemque 
iura et ornamenta amplificanda, operam auctoritatemque suam, quadam veluti 
pietatis et munificentiae contentione, conferre certarunt; verum etiam pecu- 
liari devotionis nostrae studio impulsi, et iucundissima illius temporis recorda- 
tione, quo, inter eiusdem Basilicae Canonicos adscripti, coram Beati Apostoli 
Confessione, Omnipotenti Deo in Hymnis et Canticis Matutinum Vesperti- 
numque Sacrificium labiorum nostrorum ineffabili affectu suavitatis obtuli- 
mus. Et quamvis huiusce animi nostri erga Beati Petri Apostoli honorem 
et cultum, ipsiusque Ecclesiae decorem atque utilitates magnopere propensi, 
plures atque perspicuas iam ediderimus significationes: quum tamen eas 
probe nosceremus cum amplissimis beneficiis a plerisque Praedecessoribus 
nostris in eamdem Basilicam effuse congestis, nullo modo esse comparandas, 
vehementer optabamus aliquam Nobis occasionem praeberi, qua Nobis liceret 
illustre aliquod amoris studiique nostri in ea statuere monumentum, suprema 
dignum auctoritate, quam inscrutabilis Dei providentia Nobis cum Apostolici 
culminis haereditate concessit: ut sicuti assidua quondam erga B. Aposto- 
lorum Principem ministerii nostri extiterunt obsequia, ita, dum ad ipsius 
successionis fastigium, meritis licet imparibus, evecti sumus, collata Nobis 
potestas in eiusdem honorem aliqua saltem ex parte referretur: ipsiusque 
Ecclesia, quae olim officiosam filii pietatem in Nobis experta fuit, paternae 
nunc charitatis nostrae fructus in se derivari sentiret. 

8 2. Itaque memoria repetentes, pro ea notitia, quam de Vaticanae Basi- 
licae rebus, ex diuturna munerum ab eius Capitulo Nobis iniunctorum admi- 
nistratione, olim acquisivimus, complura ipsius iura et privilegia existere, 
diversis temporibus et titulis, iure meritoque ipsi tributa; quorum aliqua, 
ad ipsius Basilicae decus, clariori in luce collocanda, aliqua vero nonnun- 
quam aliorum controversiis, frusta licet, impetita, novo tandem Apostolicae 
confirmationis robore constabilienda viderentur: idcirco plerasque et illu- 
striores eiusdem Basilicae praerogativas Nobis ob oculos repraesentari iussi- 
mus, earumque origine, usu, et possessione mature perpensis, nec non 
ipsarum cum iustitia et Canonicis legibus consonantia penitus perspecta, 
plures ex illis, licet firmissimis titulis, et non interrupta possessione fundatas, 
hac nostra perpetua valitura Constitutione expresse complecti ; nonnullas 
vero, quas aliquando in dubium revocari contigerat, de Apostolicae potestatis 
plenitudine asserere et confirmare; alias demum Motu proprio, non ad ali- 
cuius oblatae Nobis petitionis instantiam, sed ex mera nostra liberalitate, et 
certa scientia, ac voluntate, eidem Basilicae, eiusque Archipresbytero, Capi- 
tulo, et Clero, ex integro tribuere, et concedere decrevimus, prout in Domino 
iudicavimus salubriter expedire. 

8 3. Et quoniam amplissima honoris praeconia, quibus complures ex 
Praedecessoribus nostris Romanis Pontificibus Vaticanam Beati Petri Basi- 
licam, tanquam dilectam Sponsam, ac splendidissimam Apostolicae dignitatis 
Sedem, cumularunt, eorum Apostolicis litteris, ac perennibus monumentis 
consignata reperiuntur; praecipua vero ipsius Basilicae iura, privilegia, atque 
statuta, quorum complexu eiusdem status, dignitas, et regimen consistit, 
plurium quoque Romanorum Pontificum cura et sollicitudine iamdudum 

constituta et coordinata noscuntur; novissime vero a fel. record. Decessore 
nostro Clemente Papa XI per Apostolicas litteras sub Annulo Piscatoris 
die v Septembris Anno Mpcci datas, in genere confirmata fuerunt; Nos 
quoque generaliter praedicta omnia iura, privilegia, exemptiones, praeroga- 
tivas, gratias, et indulta quaecumque, memoratae Basilicae, eiusque Capitulo 
et Canonicis, a praefatis Praedecessoribus nostris quomodolibet concessa, 
et respective confirmata, consuetudines quoque, atque statuta, dummodo sint 
in usu, nec sint revocata, aut sub aliqua revocatione comprehensa, neque 
posterioribus Constitutionibus, et Ordinationibus Apostolicis, aut sacris 
Canonibus, vel Concilii Tridentini Decretis adversentur, auctoritate Aposto- 
lica, tenore praesentium confirmamus et approbamus, illisque inviolabilis 
Apostolicae firmitatis robur adiicimus ; salva tamen auctoritate Archipresby- 
teri, et Capituli, in his, quae ab ipsorum arbitrio, et facultatibus pendere 
dignoscuntur; eademque iura, privilegia, gratias, et indulta huiusmodi semper 
firma, valida, et efficacia existere et fore, suosque plenarios et integros 
effectus sortiri, et obtinere, ac illis, ad quos spectat, et quandocumque spe- 
ctabit, perpetuis futuris temporibus, in omnibus et per omnia volumus 
suffragari. 

S 4. Ac perpendentes cum recolendae mem. Praedecessoribus nostris 
Innocentio III, Gregorio IX ac Innocentio VI minime conveniens esse, ut in 
praedicta Vaticana Basilica, quae speciale Sedis Apostolicae membrum, ac 
Pontificiae dignitatis ornamentum et domicilium existit, z//us omnino, praeter 
auctoritatem Romani Pontificis, aliquam sibi vindicet potestatem, propterea 
ipsam Basilicam, eiusque Aediticia, ac Seminarium, nec non pro tempore 
existentes illius Capitulum, et Canonicos, Beneficiatos, Clericos, Ministros, 
et Seminarii praedicti Alumnos, aliasque personas eiusdem Basilicae servitio 
pro tempore addictas, durante servitio huiusmodi, et in his, quae ad prae- 
dictum servitium pertinent, ab omni et quacumque superioritate, obedientia, 
correctione, visitatione, gubernio, aut alia quavis spirituali iurisdictione tam 
ordinaria, quam delegata, cuiuscumque Superioris, ac etiam pro tempore 
existentis nostri et Romanorum Pontificum Successorum nostrorum in Urbe 
eiusque Districtu Vicarii in spiritualibus Generalis, auctoritate et tenore prae- 
dictis eximimus, et perpetuo exemptos esse et fore decernimus; illosque sic 
exemptos, Nobisque et Sedi Apostolicae immediate subiectos, sub speciali 
nostra, et praedictorum Successorum nostrorum tutela et protectione reci- 
pimus, et immutabiliter constituimus. 

S 5. Iurisdictionem autem quoad praemissa in spiritualibus Ordinariam 
in eamdem Basilicam, eiusque Seminarium, Canonicos, Beneficiatos, Clericos, 
Alumnos, Ministros, aliosque omnes ipsi quomodolibet inservientes, una 
cum omnibus et singulis iurisdictionibus, potestatibus, et privilegiis, exem- 
ptionibus, libertatibus, praerogativis, antelationibus, indultis, auctoritatibus, 
et facultatibus, quae alias per fel. rec. Paulum III,! Pium IV, Sixtum V,? Pau- 
lum etiam V, Urbanum VIII, Clementem IX, Clementem XI, et alios quos- 


! Const. Cum. dilectus, 1 nov. 1542. - Bull. Rom., tom. 4, I, p. 212214. 

Romani Pontifices 363 


cumque Romanos Pontifices Praedecessores nostros, bon. mem. Alexandro 
Cardinali Farnesio, et successive Evangelistae Cardinali Cosentino, ac Sci- 
pioni Cardinali Burghesio, et Francisco Cardinali Barberino, ac Carolo Car- 
dinali etiam Barberino, et Francisco Cardinali Nerlio, ac Hannibali Cardinali 
Albano Sancti Clementis, respective nuncupatis, dum viverent, dictae Vati- 
canae Basilicae Archipresbyteris, nuper vero per Nos ipsos dilecto Filio 
nostro Henrico Tituli Sanctae Mariae in Porticu nuncupatae, Sanctae Romanae 
Ecclesiae Presbytero Cardinali, Duci Eboracen. nuncupato, Archipresbyte- 
ratum eiusdem Basilicae ex concessione, et dispensatione nostris in Com- 
mendam ad sui vitam obtinenti, ac eorum singulis, tanquam dictae Basilicae 
Archipresbyteris, et quoad Basilicam et Ecclesiam praedictam, etiam illorum 
personae intuitu, vel ad eorum vitam dumtaxat in genere vel in specie con- 
cessa sunt, et concedi consueverunt; volumus in posterum ipsius Archipres- 
bytero praedicto nunc existenti, eiusque in perpetuum in Archipresbyteratus 
dignitate Successoribus, tam per se ipsos, quam per suos respective Vicarios 
ab illis pro tempore deputandos, auctoritate Apostolica exercenda, praesentium 
litterarum mansuro vigore competere; ita ut futuri pro tempore Vaticanae 
Basilicae Archipresbyteri, vigore litterarum Apostolicarum super concessione 
Commendae dicti Archipresbyteratus, seu illius collatione et provisione, 
expeditarum, statim post adeptam pacificam eiusdem Archipresbyteratus 
possessionem, huiusmodi spiritualem iurisdictionem, tanquam Archipresby- 
terali Dignitati perpetuo adnexam, quoad praemissas res atque personas 
exercere; servata tamen forma Constitutionis piae mem. Innocentii Papae XII 
etiam Praedecessoris nostri super suppressione, abolitione, et abrogatione 
Tribunalium et Iudicum particularium Urbis, ac reductione privilegiorum, 
et eorumdem Tribunalium ad ius commune, sive ad Iudices Ordinarios 
Romanae Curiae, editae de anno wpcxcr,! quam Nos per aliam nostram 
Constitutionem xv Kalendas Martii anno Incarnationis Dominicae MDCCXLI 
Pontificatus Nostri Anno II datam? expresse confirmavimus, atque innovavi- 
mus; eisdemque iuribus, privilegiis, et facultatibus uti et frui libere et licite 
possint et valeant; absque eo quod alias peculiares litteras, seu concessiones 
a Nobis aut a Successoribus nostris, super his petere et impetrare, seu 
desuper expedire teneantur. 

8 6. Proindeque, ut iidem Canonici, Beneficiati, Clerici, Alumni, et 
Ministri praedicti, ab eodem Archipresbytero, eiusque in Archipresbyteratus 
dignitate pro tempore Successoribus quibuscumque, quatenus Episcopali 
charactere praediti sint, vel de ipsorum licentia tantum, nec alias, a quo- 
cumque Catholico Antistite gratiam et communionem Sedis Apostolicae 
habente, per eum, eosque deputando, ad omnes, etiam sacros, et Presbyte- 
ratus Ordines promoveri, et tam ipse Archipresbyter, eiusque in Archipres- 
byteratus dignitate Successores, quam Antistites ab eo deputati, eosdem 
Canonicos, Beneficiatos, Clericos, Alumnos, et Ministros, re ipsa actu inser- 

vientes, ut supra, absque nostra, vel Successorum nostrorum, aut nostri in 
Urbe, eiusque districtu Vicarii in Spiritualibus Generalis, vel cuiusvis alterius, 
etiam eorum originis, Ordinarii licentia, dimissoriis, aut examine; Convi- 
ctores vero Seminarii praedicti, accedentibus ipsorum respective Ordinario- 
rum licentia, ac dimissorialibus litteris, ad praemissos omnes Ordines, servatis 
de iure servandis, promovere licite possint ac debeant, praesentium tenore 
perpetuo concedimus et indulgemus. 

8 7. Idcirco idem Archipresbyter, eiusque Successores Archipresbyteri 
praefati, ex eiusdem Capituli gremio tres aut plures pro tempore Examina- 
tores, in Sacra Theologia, vel in Iure Canonico Magistros, sive Doctores, 
deputare possint, ac debeant, quorum munus sit, praedictos Canonicos, Bene- 
ficiatos, Clericos, Alumnos, sive Convictores, ut supra, atque Ministros, ad 
quemcumque, etiam Sacrum et Presbyteratus Ordinem promovendos, sive 
ordinandos, iuxta Concilii Tridentini Decreta,! examinare, atque probare, 
prout hactenus laudabiliter factum esse novimus, et Nos ipsi, dum eiusdem 
Basilicae Canonicatum obtinebamus, plures annos huiusmodi Examinatoris 
officium sustinuimus. Idemque pro tempore Archipresbyter possit cum prae- 
dictis Canonicis, Beneficiatis, Clericis, Alumnis, aliisque praedictae Basilicae 
Inservientibus, super observantia interstitiorum ad Ordines praedictos susci- 
piendos, iustis de causis, dispensare; atque ipsis, in quolibet Ordine con- 
stitutis, ministrandi, celebrandique licentiam tam in praedicta Basilica, quam 
in quibuslibet aliis Saecularium, aut Regularium Ecclesiis in Urbe et extra 
Urbem, per Litteras Dimissoriales, quas quidem tam ab ipsis Archipresby- 
teris, quam ab eorum pro tempore Vicariis confectas atque subscriptas, 
ubique admittendas fore decernimus, valeat impertiri. 

8 8. Item Consecrationes Altarium eiusdem Basilicae, nec non Ecclesia- 
rum, quae inter ipsius Basilicae membra connumerantur, et Altarium in ipsis 
existentium, sacrorum quoque utensilium ac vestimentorum benedictiones, 
ab eisdem Archipresbyteris, sive ab eorum Vicariis Episcopis, aut aliis Anti- 
stitibus, vel etiam, quoad ea, in quibus Sacra Olea non adhibentur, ab aliquo 
ex Canonicis praedictae Basilicae Presbytero, de ipsorum tamen Archipres- 
byterorum mandato et delegatione, fieri possint; ac demum tam  Ordina- 
tiones praedictas, quam caetera Pontificalia munia sive functiones, ab eodem 
Archipresbytero nunc existente, eiusque in Archipresbyterali dignitate Suc- 
cessoribus quibuscumque, sive per se ipsos, sive per suos respective Vicarios, 
qui Episcopali charactere sint insigniti, ac etiam per alios Episcopos, Archie- 
piscopos, aut Patriarchas de gremio Capituli, vel, his deficientibus, etiam 
per alios extraneos Antistites quoscumque, de licentia tamen ipsius Archi- 
presbyteri, in praefata Basilica tantum exerceri posse, perpetuo statuimus, 
atque decernimus. Quin etiam, vacante huiusmodi Archipresbyteratus digni- 
tate, omnia Pontificalia munia huiusmodi, sive functiones, exceptis Ordina- 
tionibus praedictis, et excepta collatione Sacramenti Confirmationis, de quo 
inferius agemus, pro rerum et temporis opportunitate, de Capituli dumtaxat 
licentia, ab aliquo Antistite, ut praefertur, de eiusdem Capituli gremio, atque 

etiam ab extraneo, si ab Episcopo de ipsius Capituli gremio impleri nequeant, 
in eadem Basilica pariter exerceri posse concedimus. Innovantes insuper, et 
perpetuo confirmantes Praedecessorum nostrorum Innocentii VI et Urbani V 
Privilegium, quo eamdem Basilicam sanguinis aut seminis effusione forte 
violatam, a Canonico Altarista, seu Antiquiori Canonico in Presbyteratus 
Ordine constituto, cum aqua tamen ab aliquo Antistite rite benedicta, recon- 
ciliari posse indulserunt. 

S 9. Praesertim vero veterem observantiam, plurium Romanorum Pon- 
tificum, ac potissimum loannis XIX, Benedicti IX, Innocentii III et Grego- 
rii IX vigentibus ad hunc diem privilegiis et concessionibus inductam, ac 
perpetuo usu, et immemorabili consuetudine firmatam, qua in eadem Basilica 
singulis annis Feria v in Coena Domini, tum sancta infirmorum et Catechu- 
menorum Olea, tum etiam Sacrum Chrisma, ab ipsius Archipresbytero, sive 
huius pro tempore Vicario in Episcopali gradu constituto, vel ab alio Anti- 
stite, de Archipresbyteri praedicti licentia, rite confici, et benedici, pluribusque 
Ecclesiis Parochialibus, tam eiusdem Vaticanae Basilicae Filialibus, quam aliis 
quibusdam non Filialibus, distribui consuevit, auctoritate nostra confirmamus, 
et quatenus opus sit, praesentium tenore innovamus, et in perpetuum sta- 
bilimus; volentes, ut omnes et singuli Rectores vel Parochi sive Curati 
Ecclesiarum, tam videlicet earum, quas inter praedictae Basilicae Filiales 
infra recensebimus, aliarumque, si quae sunt, aut in posterum Filiales existent, 
quam aliarum quomodolibet eidem Basilicae subiectarum, praesertim Sanctae 
Mariae in Transpontina nuncup., et tam Ecclesiae, quam Hospitalis S. Spiritus 
in Saxia, et caeterarum omnium, quae vel expressis Praedecessorum nostro- 
rum legibus, vel recepta consuetudine ad id teneri dignoscuntur, huiusmodi 
sacrorum Oleorum confectioni in die Coenae Domini, nec non Benedictioni 
Fontis Baptisterii in Sabbato Sancto, et in Vigilia Pentecostes, singulis annis; 
ut praefertur, interesse, vel si ipsi legitimo impedimento detenti fuerint, alios 
respective Presbyteros ad ipsorum vices in huiusmodi sacris Functionibus 
decenter sustinendas, mittere; iidemque Rectores vel Parochi seu Curati 
Olea praedicta ab ipsa Basilica quotannis in sacros Ecclesiarum suarum usus 
asservanda atque utenda recipere, teneantur; et quatenus opus sit, oppor- 
tunis praeceptis et poenis, arbitrio Archipresbyteri statuendis, adigantur. 
Neque vero propter huiusmodi praesentiam ab ipsis praestitam, vel propter 
praedictorum sacrorum Oleorum receptionem, ab ullo quomodolibet, sive 
iudicialiter, sive extraiudicialiter molestari possint, vel ad aliam quamcumque 
Ecclesiam aut Basilicam pro huiusmodi praesentia praestanda accedere, aut 
praedicta sacra Olea ab alia qualibet recipere compellantur. 

$ 10. Huic porro iuri sacrorum Oleorum et Chrismatis conficiendorum, 
consequens est, ut Sacramentum Confirmationis in ipsa Basilica, et ab illius 
pro tempore Archipresbytero, sive ab illius Vicario Episcopo, aut etiam de 
ipsius licentia, ab alio quolibet Antistite, ministrari et conferri possit. Quod 
quum eidem Archipresbytero ab antiquissimis temporibus licuisse constet, et 
quidem, quod attinet ad personas eiusdem Basilicae ministeriis addictas, 
illique actu inservientes, in contradictorio quoque iudicio coram Congrega- 
tione S. R. E. Cardinalium Concilii Tridentini Interpretum habito, eidem 

Archipresbytero, sive per se, sive per alium ab ipso deputatum, indistincte 
licere definitum fuerit, cum subsequuta contradicentium acquiescentia; Nos 
huiusmodi Resolutionem sive Decretum a tunc existentibus Congregationis 
praedictae Cardinalibus die xv Februarii anni wmpcxrvii latum, et a fel. rec. 
Praedecessore nostro Innocentio Papa X approbatum, mox etiam a recol. 
mem. Clemente Papa X Praedecessore pariter nostro per Litteras in forma 
Brevis die xxvii Iunii anni MpcrLxxv editas, iterum confirmatum, quatenus 
praedictam Archipresbyteri facultatem admittit, auctoritate quoque nostra 
roboramus; et quoad praedictos Basilicae Vaticanae Ministros eidem actu 
ministrantes et inservientes, eiusdemque pro tempore Archipresbyteri iuris- 
dictioni in spiritualibus subiectis, debitae executioni demandari, ac perpetuo 
inviolabiliter observari praecipimus. Quod vero spectat ad alias personas, 
quae neque sunt de ipsius Vaticanae Basilicae gremio, aut illius servitiis 
addictae, neque Archipresbyteri praedicti iurisdictioni subsunt, plenissime 
Nobis cognita atque perspecta est lis et controversia, quae diu agitata fuit, 
quaeque adhuc indecisa pendet, super iure conferendi Sacramentum Confir- 
mationis personis huiusmodi in Vaticana Basilica. Ex quo siquidem recol. 
mem. Praedecessoris nostri Clementis Papae XI beneficio in eadem Basilica 
Canonicatum et Praebendam adepti fuimus, quum ipsius Archivi praefectura 
Nobis a Capitulo demandata fuisset, id munus per annos quatuordecim, 
nimirum usque ad nostram promotionem ad Anconitanam Ecclesiam, reti- 
nuimus. Cumque propterea Nobis a praedicto Clemente XI Praedecessore 
iniunctum fuisset, ut quaecumque ad huiusmodi Confirmationis negotium 
coram diversis Iudicibus vario eventu discussum pertinerent, in unum redacta, 
eidem consideranda exhiberemus, vel potius ea, quae olim ipsiusmet Ponti- 
ficis tunc in minoribus eiusdem Basilicae Vicarii, deindeque Canonici, opera 
ac studio digesta et ordinata fuerant, eidem in memoriam revocaremus; Nos 
quidem omnibus investigatis atque collectis, totam ipsi exposuimus rationum 
summam, ob quas contendebatur licitum esse in Ecclesia S. Petri in Vaticano 
Sacramentum Confirmationis omnibus Civitatem Leoninam usque ad Septi- 
mianum incolentibus, idemque Sacramentum recipiendi causa ad ipsam 
Ecclesiam confluentibus conferre. Quarum rationum momenta, quum olim 
anno MDcxLr Congregatio S. R. E. Cardinalium, ac Romanae Curiae Prae- 
latorum ad cognoscendas causas in Apostolica Visitatione occurrentes depu- 
tatorum agnovisset, ac decreto edito comprobasset, huiusmodi Decretum ab 
Urbano Papa VIII confirmatum fuerat per Litteras in forma Brevis datas 
die xv lanuarii Anni MpcxLm. Et quamvis deinceps concessa adversus hasce 
Urbani litteras aperitione oris, causaque ad aliam Congregationem eiusdem 
Sanctae Romanae Ecclesiae Cardinalium Concilii Tridentini Interpretum 
delata, resolutio prodiisset, quae huiusmodi facultatem limitavit et coarctavit 
ad eas tantum personas, quae in ministeriis ipsius Basilicae, ut supra diximus, 
actu inservirent, atque haec pariter resolutio a Clemente Papa X per spe- 
ciales Litteras in forma Brevis confirmata fuisset; nihilominus adversus has 
quoque litteras aperitio oris concessa fuerat a venerab. mem. Innocentio 
Papa XI sub die xxiv Iunii anni MDcLxxxv, cuius obtinendae in primis auctor 
extitit ipse Praedecessor Clemens Xl, dum in eadem Vaticana Basilica, ut. 

supra diximus, Vicarii munus exercens, Archipresbyteri et Capituli preces 
atque rationes eidem Innocentio XI, supplici Libello a se diserte exarato, 
porrexerat. Cum autem post haec, huiusmodi controversia, quae ad eamdem 
Congregationem Concilii Tridentini, rescripto eiusdem Innocentii XI Prae- 
decessoris remissa fuerat, usque ad ipsius Clementis XI Pontificatum inde- 
cisa conquievisset, in animo quidem ipsi erat, pro sua sapientia et auctoritate 
tunc eam dirimere, fineque debito terminare. Sed. quoniam gravissimorum 
negotiorum, quae supervenerunt, cura et sollicitudine detentus, ipse id, quod 
optabat, praestare non potuit, integrum Nobis reliquit, aliquam huiusmodi 
controversiae in perpetuum-.extinguendae rationem excogitare. Quam quidem, 
matura deliberatione praehabita, praesentium tenore edicimus, et promul- 
gamus, ac de Apostolicae potestatis plenitudine in posterum observari man- 
damus. In primis videlicet praedictam controversiam, litem, et causam, inter 
dilectos filios Capitulum et Canonicos S. loannis in Laterano ex una, et 
Archipresbyterum, Capitulum, et Canonicos S. Petri in Vaticano Patriarcha- 
lium Urbis Basilicarum ex altera partibus, super iure et facultate conferendi 
Sacramentum Confirmationis in saepedicta Vaticana Basilica, coram praefata 
Congregatione Concilii Tridentini, vel in alio quovis Tribunali coram quo- 
cumque. Iudice, et in quacumque instantia pendentem, (cuius statum, merita, 
et alia quaecumque etiam de necessitate iuris, vel facti omnino exprimenda, 
nec non utriusque Capituli et Ecclesiarum praedictarum iura, privilegia, 
indulta, concessiones, et litteras Apostolicas, eorumque plenos et integros 
tenores, praesentibus pro sufficienter expressis, ac etiam de verbo ad verbum 
insertis haberi volumus) Motu, scientia, et. potestatis plenitudine praefatis, 
harum serie ad Nos avocamus, penitusque et omnino supprimimus, perpe- 
tuumque desuper silentium praedictis partibus, aliisque quibuslibet in prae- 
missis ius aliquod seu interesse habentibus, vel habere praetendentibus, 
imponimus, atque os occludimus. 

8 11. Volumus autem, Sacramentum Confirmationis in Lateranensi qui- 
dem Basilica perpetuis futuris temporibus de more administrari a Cardinali 
pro tempore Romani Pontificis in Urbe eiusque districtu Vicario in spiri- 
tualibus Generali, vel ab ipsius Vicesgerente, aut ab alio Antistite, quem 
ipse Vicarius praedictus, pro suo arbitrio, ad id deputaverit, idque toties, 
quoties, quibusque temporibus, atque diebus ipsi Vicario opportunum vide- 
bitur. Sed insuper moderno et pro tempore existenti S. R. E. Cardinali 
Vaticanae Basilicae Archipresbytero, non tam ratione veterum titulorum, 
iurium, privilegiorum, atque consuetudinum, quae tamen Nobis plene cognita 
esse supra memoravimus, quam vigore novae huius concessionis, quam motu 
proprio ipsi, eiusdemque in Archipresbyteratus dignitate Successoribus qui- 
buscumque, de Apostolica liberalitate tribuimus, praesentium tenore per- 
petuo concedimus et indulgemus, ut singulis annis infra Octavam Natalitiae 
Solemnitatis Sanctorum Apostolorum Petri et Pauli principalium huiusce 
Almae Urbis Patronorum, singulis videlicet septem diebus dictam Solemni- 
iatem immediate sequentibus, in praedicta Vaticana Basilica, per se ipsum, 
si ipse Episcopali gaudeat charactere, sin minus, vel etiam si ipse aliquo 
impedimento detineatur, per suum Vicarium Episcopum, aut per alium 

Antistitem de gremio Capituli, vel, his deficientibus, etiam per alium quem- 
libet Antistitem ab ipso deputandum, omnibus et singulis non solum Vati- 
canae Basilicae inservientibus, atque ipsius Archipresbyteri iurisdictioni, ut 
praefertur, subiectis, et non solum ex civitate Leonina nuncupata, aut ex 
Septimiano praedictis, sed etiam ex caeteris Urbis Regionibus quibuscumque, 
et alias undecumque in hunc finem confluentibus, Sacramentum Confirma- 
tionis perpetuis futurus temporibus administrare et conferre libere et licite 
possit et valeat. 

8 12. Qua in re non tam nostro erga praedictam Vaticanam Basilicam 
amori studioque indulgemus; nec eo tantum consilio ad id adducimur, quo 
Sanctorum Apostolorum cultum in hac Alma Urbe magis magisque augeri, 
eorumque Festivitatis Octavam in ipsa Urbe solemnius concelebrari cupientes, 
aliis nostris Apostolicis Litteris pridie Kalendas Aprilis an. Mpccxrn datis ! 
plura praescripsimus per eos dies a singulis Romanae Curiae Ordinibus, et 
Cleri, Populique coetibus adimplenda ; sed peculiari quadam ratione move- 
mur,quam Nobis sacrae antiquitatis monumenta suppeditant; ut scilicet in ea 
Basilica, in qua et olim, ex praedictorum Romanorum Pontificum delega- 
tione, Sacramentum Baptismi solemniter in Sabbato Sancto administratum 
fuisse constat, et nunc etiam, ex veteri approbataque consuetudine, de qua 
inferius verba faciemus, Baptismus idem omnibus indistincte, et quolibet 
anni tempore confertur, in eadem etiam Sacramentum Confirmationis, quod 
olim regeneratis statim post Baptismum conferebatur, aliquibus saltem anni 
diebus, omnibus pariter optantibus, ab ipsius Basilicae Archipresbytero, vel 
ab alio, ut praefertur, ab eo deputato, vigore specialis concessionis, et pecu- 
liaris privilegii eidem impertiti a Romano Pontifice, sub cuius immediata 
iurisdictione praedicta Basilica existit, administrari possit atque conferri. Huc 
accedit, quod sicuti gloriosissimi Apostoli Petrus et Ioannes, in ipsis Eccle- 
siae nascentis exordiis, primi ab Apostolico Collegio adhuc Hierosolymis 
agente in finitimás Regiones ablegati fuerunt, ut per eorum ministerium, et 
manuum impositionem, novelli credentes acciperent Spiritum Sanctum, quem- 
admodum Liber Actuum testatur; ita maxime congruum Nobis visum est, ut 
in duabus Patriarchalibus Romanae Urbis Ecclesiis, quae in eorumdem Apo- 
stolorum honorem atque memoriam Omnipotenti Deo dicatae caeteris Urbis 
et Orbis Ecclesiis dignitatis et gloriae praerogativa antecellunt, Caelestium 
Charismatum fontes ad perennem Ecclesiae aedificationem Christifidelibus 
perpetuo paterent. 

8 13. Ut autem omnia, quae ad praedicti Sacramenti administrationem 
pertinent, rite recteque impleantur atque serventur, volumus atque praeci- 
pimus, ut in eadem Vaticana Basilica, et in loco ad id decenter aptato inter 
Altare Cathedrae S. Petri, eiusque Confessionem, vel alibi, pro rerum et 
temporis opportunitate, intra eamdem Ecclesiam, singulis praedictis diebus, 
horis antemeridianis, et ad populi commodum opportunis, Sacramentum Con- 
firmationis administretur; praemissa semper in singulis diebus huiusmodi, 
ad instructionem Confirmandorum, apta et gravi oratione, per aliquem de 

Clero Vaticano, quem praefatus Cardinalis pro tempore Archipresbyter ad 
id deputaverit, peragenda, super ipsius Sacramenti sanctitate atque prae- 
stantia. Et sicut hactenus Regestum eorum, qui in ipsa Basilica confirmati 
fuerunt, ab Archivi Capitularis Custode servari consuevit; ita ab eodem in 
posterum authenticum omnium Confirmatorum huiusmodi Regestum in ipso 
Archivo diligenter retineatur, et asservetur; ex quo, ad petentium instantiam 
et opportunitatem, authentica pariter Testimonia, seu Fides, extrahi possint, 
atque uno verbo omnia et singula observentur, et impleantur, quae circa col- 
lationem et administrationem Sacramenti Confirmationis, providis Ecclesiae 
regulis praescripta reperiuntur. 

8 14. Baptismi vero Sacramentum in eadem Vaticana Basilica non solum 
Infantibus intra peculiares ipsius Parochiae fines in lucem editis; sed, ut 
superius innuimus, aliis etiam quibuslibet, tam in Urbe, quam extra illam 
natis (quorum quidem plurimos, ob venerationem Beatissimi Apostolorum 
Principis, a piis parentibus ad ipsius Ecclesiam baptizandos deferri constat) 
libere et licite administrari, tum veteri omnium ferme saeculorum usu et 
observantia receptum est, tum etiam in sacris Visitationibus, et praesertim in 
ea, quam anno MDCXXV fel. rec. Urbanus Papa VIII in dicta Basilica peregit, 
ac praeterea iudiciali definitione Congregationis S. R. E. Cardinalium Con- 
cilii Tridentini Interpretum die xv Maii anni wpcc edita, agnitum fuit, atque 
firmatum, et Nos demum huius nostrae Constitutionis vigore id ipsum indu- 
bitanter atque perpetuo servari volumus, atque decernimus. 

815. Atquoniam non ignoramus, nonnullos aliquando ex aliarum Urbis 
Ecclesiarum Parochis sive Curatis, vel de suorum iurium conservatione plus 
nimio sollicitos, vel etiam contra praedicta Decreta pervicaciter obfirmatos, 
vetus hoc Vaticanae Basilicae, eiusque Capituli, et Parochi sive perpetui 
Vicarii, ius, et iuris huiusmodi exercitium, si non aperte impugnare, at saltem 
artificio eludere et impedire consuevisse; denegando scilicet propriis Paro- 
chianis ea Documenta, sive Schedulas de legitimis Infantium natalibus, quae 
eidem Vaticanae Basilicae Parocho exhiberi debent, aut Schedulas ipsas eius- 
modi forma concipiendo, ut vel parentes ipsius prolis, absque proprio dede- 
core eas exhibere, vel Vaticanus Parochus easdem, absque iniuria Basilicae, 
recipere non possent; aut demum aliis artibus, quibus ab religiosae huius- 
modi voluntatis implemento praedictos respective Parochianos deterrendos 
esse prospicerent; adeo ut Nos ipsi, propter nonnullorum huiusmodi Paro- 
chorum culpam, necesse habuerimus, omnes in commune Urbis Parochos 
initio Pontificatus nostri apud Nos congregatos, gravibus verbis hac de re 
admonere, atque etiam Edictis per organum dilecti Filii nostri S. R. E. Car- 
dinalis hodierni nostri in Urbe Vicarii publice propositis, coercere: idcirco, 
ut omnis in posterum tergiversandi via cuilibet perpetuo sit praeclusa, 
statuimus atque decernimus, ut praedictarum Schedularum exempla sub 
certa et invariabili forma Typis imprimantur, eaque non solum aliarum Urbis 
Ecclesiarum Parochis distribuantur; sed etiam ab ipsius Vaticanae Basilicae 
Parocho, vel a Sacristiae Curatoribus, cuilibet petenti gratis concedantur; 
volentes, et huiusmodi Schedulis impressis nihil a Parochis adscribi possit 
aut debeat, praeter parentum nomina, et Prolis nativitatem, cum ipsorum 

Parochorum subscriptione, et impressione sigilli eorum Parochiae. Quod si 
huiusmodi Schedulis alia fortasse, praeter praemissa, ab iisdem Parochis 
adscribi, vel earum subscriptionem petentibus absque legitima causa dene- 
gari contigerit; volumus eosdem Parochos, singulis vicibus, quibus huic 
nostrae Ordinationi contraire praesumpserint, poenam quinque Ducatorum 
auri in auro, in subventionem piae Domus, et Hospitalis Sancti Spiritus in 
Saxia erogandorum, irremissibiliter incurrere, et cum effectu persolvere, 
sublata cuilibet condonandi, vel aliter iudicandi facultate. Si vero constiterit, 
eosdem Parochos aliis artibus adniti hanc spiritualem consolationem, et con- 
cessam libertatem suis Parochianis adimere, eosque ab huiusmodi erga bea- 
tum Apostolorum Principem devotionis actu revocare; gravioribus etiam 
poenis, et mulctis, a competentibus Iudicibus, tam ex officio, quam ad recur» 
rentium instantiam, volumus coerceri. 

8 16. Caetera vero illustriora Privilegia, quae ad Vaticanae Basilicae 
dignitatem et decus pertinent, strictim attingendo asserere et confirmare 
volentes; decernimus in primis, ut solemnes Romanorum Pontificum Con- 
secrationes, iuxta vetustissimum Romanae Ecclesiae ritum, in Urbe, non alibi 
quam ad Altare Confessionis Beati Petri Apostoli (super quo praeter Roma- 
num Pontificem, nemini omnino licet, absque expressa ipsius Pontificis con- 
cessione, per litteras Apostolicas singulis vicibus expedienda, incruentum 
Sacrificium offerre), sicut e contra ad praedictum Altare non aliae, quam 
huiusmodi Successorum nostrorum Consecrationes, sive Ordinationes, pera- 
gantur. Coronationes quoque eorumdem Pontificum Romanorum, dum sci- 
licet Sacro Pallio ex Corpore Beati Petri desumpto decorantur, et tanquam 
Apostolicae ipsius potestatis Successores, publica omnium Ordinum adora- 
tione coluntur, ad praedictum Altare, et in eadem respective Basilica de 
more celebrentur. Aequum est enim, ut ibi Sacerdotii accipiant unctionem, 
et sacrae iurisdictionis insignia suscipiant, ubi Apostolorum Principis ossa 
quiescunt, a quo, ut Sancti Innocentii I Praedecessoris nostri verbis utamur, 
Episcopatus ipse et tota auctoritas nominis huius emersit. Qua etiam ratione 
factum esse non dubitamus, ut Venerabiles Praedecessores nostri Romani 
Pontifices, per continuam plurium saeculorum seriem, Sacros Christianis 
Plebibus Rectores, Ecclesiisque Ministros daturi, Ordinationes statis anni 
temporibus apud Sanctum Petrum habere consueverint; quod et prisci 
Ecclesiae Romanae Rituales Libri, et disertissimi Sermones S. Leonis Papae I 
pariter Praedecessoris nostri de leiuniis quatuor Anni Temporum abunde 
testantur. 

8 17. Eademque de causa, a remotissimis usque temporibus, quorum 
initii memoria non extat, Sacra Pallia, quae a Romano Pontifice Patriarchis, 
et Archiepiscopis concedi solent, et per quorum traditionem (ut loquitur 
recolendae memoriae Praedecessor quoque noster Innocentius Papa III) Poz- 
tificalis Officii plenitudo cum Archiepiscopalis nominis appellatione confertur, 
in eadem dumtaxat Vaticana Basilica, sacris vigiliis praemissis, benedici, et 
prope Corpus Beati Petri Apostoli asservari consueverunt. In cuius Benedi- 
ctionis exequendae ritibus, quum pro temporum conditione aliquas subinde 
variationes inductas fuisse animadverterimus; Nos, edita Constitutione, cuius - 

initium est: Rerum Ecclesiasticarum origines, data pridie Idus Augusti Anno 
Incarnationis Dominicae mDccx.vir, ! totius Caeremoniae ordinem, et formam, 
ac preces in ipsa Benedictione recitandas perpetuo statuentes, decrevimus, 
Pallia huiusmodi per Romanum pro tempore Pontificem quotannis in pervigilio 
Natalis Sanctorum Apostolorum Petri et Pauli, Vespertinis Officiis in eadem 
Basilica celebratis, absente vero Pontifice per S. R. F. Cardinalem, illius vice 
Officium huiusmodi in Pontitficalibus celebrantem, benedici; eademque post- 
modum sacrata Pallia intra venerandam Apostolorum Principis Confessionem, 
prope sacrum illius Corpus, et non alibi, pretiosae Capsulae inclusa, quam 
Nos etiam in hunc finem eidem Apostolorum Principi in obsequii nostri 
pignus obtulimus, perpetuo asservari. Quam quidem Constitutionem nostram, 
cum omnibus in ea contentis, praesentium quoque tenore confirmamus. 

S 18. Similiter Unctiones, seu Benedictiones, et Coronationes Romano- 
rum Imperatorum, et Catholicorum Regum, et Reginarum, gloriam suam et 
honorem ad Aras Supremi Regum Regis, et ad pedes Apostoli, Christiana 
pietate afferentium, in eadem Vaticana Basilica perfici debere statuimus. Hoc 
enim requirit et antiqua consuetudo innumeris actibus confirmata, et ipsa 
supremorum Principum et Christianorum Populorum Religio ; quae sane lucu- 
lentissima quaeque erga Romanam Ecclesiam obsequii et devotionis argu- 
menta, in venerationem potissimum Beatissimi Apostolorum Principis, edi- 
disse dignoscitur. Huic factae sunt civitatum, atque ditionum cessiones et 
donationes, Regnorumque oblationes et subiectiones; quorum diplomata ac 
monumenta non semel super Altare Basilicae Vaticanae signata, vel intra Con- 
fessionem Beati Petri reposita fuerunt. In eius Aede praestita sunt Romano 
Pontifici fidelitatis iuramenta, et homagia ; ibidem soluti sensus, atque recepti ; 
vel, si eos iniuste denegari contingeret, solemnium protestationum aliorumque 
legitimorum actuum vi repetiti. Huc denique semper ex omni Christiani Orbis 
regione fidelium peregrinationes, orationis aut voti causa, susceptae, nec defue- 
runt etiam ex sublimioribus ordinibus, qui, ex earum implemento, ad melio- 
ris vitae propositum conversi, reliquum aetatis suae tempus in Dei cultu 
transigere decreverint, suaeque mortalitatis exuvias apud Beatum Petrum 
sepeliendas relinquere. 

8 19. Quemadmodum vero eisdem Romanis Pontificibus Praedecesso- 
ribus nostris, pro traditae ipsis orthodoxae fidei et canonicae disciplinae 
praecipua custodia, solemne olim fuit, coram Beati Petri Apostoli Confes- 
sione publicas fidei suae professiones recitare, ac, sicubi oportuit vitae quoque 
suae rationes Clero Populoque exponere; sic etiam, dum Apostolicae solli- 
citudinis studio, omnium Ecclesiarum Pastores in recti dogmatis et unitatis 
Catholicae communione debitaeque subiectionis ordine continere semper 
curarunt, eosdem ad Limina Apostolorum statis temporibus evocare, et quo- 
ties ita res tulit, apud eamdem sacratissimam Confessionem, eorum libellos 
vel incorruptae doctrinae testes, vel quibus obiecta eis crimina depellerentur, 
aut errores damnarentur, ab ipsis excipere, in more habuerunt. Praeterea 
plerosque atque praecipuos supremae Apostolicae lurisdictionis actus, sive 

in perditorum ac pervicacium condemnatione, tum singulis annis in die Coenae 
Domini, tum quoties peculiaris rerum necessitas id postulavit, sive in recon- 
ciliatione illustrium Personarum, quae ad Ecclesiae sinum; eiuratis errorum 
impietatibus, regredi meruerunt, seu denique in generalium Indulgentiarum, 
et potissimum in Magni lubilaei publicatione, apud eamdem Basilicam exer- 
cere consueverunt. 

8 20. Quocirca quum Nos dudum aliis Nostris Apostolicis litteris, qua- 
rum initium est: Ad Sepulcra Apostolorum, xx Kalendas Decembris anno 
Incarnationis Dominicae Mpccxr1 datis,! ex iustis ibidem expressis causis, sta- 
tuerimus, ut Servorum et Ancillarum Dei Beatificationes, et Beatorum Cano- 
nizationes in posterum in eadem Vaticana Basilica, et non alibi, peragantur; 
non obstantibus quibuscumque contrariis exemplis, quae nullum praeiudi- 
cium antiquo instituto et Vaticanae Basilicae praerogativae afferre decre- 
vimus, id ipsum harum tenore confirmamus, et innovamus, et inviolabiliter 
in posterum observari mandamus. 

8 21. Ac praeterea dilectos filios Canonicos et Clerum praedictae Vati- 
canae Basilicae, amplioris gratiae favore prosequi volentes, decernimus, ut 
quoties in eadem Basilica huiusmodi solemnes Canonizationes, iuxta prae- 
missa, celebrabuntur, quemadmodum in novissima Canonizatione quinque 
Sanctorum. Anno Domini Mpccxrvi die Natali SS. Apostolorum Petri et 
Pauli per, Nos celebrata, de mandato nostro factum fuit; ita et in posterum 
semper peculiaris et certus locus in adornando sacrae functionis apparatu 
eisdem praeservetur, ex quo decenter et commode sacrae solemnitatis ritum 
spectare possint, indeque a nemine quavis auctoritate valeant amoveri. 

S 22. Similiter alias nostras Apostolicas litteras xiv Kalendas Martii Anno 
ab Incarnatione Domini Mpccxriv Pontificatus nostri Anno v editas,? harum 
quoque serie confirmantes et innovantes, statuimus, ut si quando, Apostolica 
Sede vacante, solemnitatem Corporis Christi celebrari contingat, Processio 
generalis totius Cleri Urbis, cum interventu Officialium Romanae Curiae, 
quemadmodum vivente Romano Pontifice moris est, apud Basilicam Vati- 
canam celebretur, eo ritu, atque ordine, quem in praedictis nostris litteris, 
aliaque Schedula eadem die manu nostra signata,? distincte praescrip- 
simus. 

8 23. Supplicationis quoque generalis die festo S. Marci Evangelistae ab 
universo Clero Urbis ad Vaticanam Basilicam quotannis haberi solitae, per- 
petuam observantiam, et ritus a Praedecessoribus nostris Alexandro IV, 
Eugenio IV et Nicolao V Romanis Pontificibus praescriptos, nec non Decreta 
condita a Congregatione Sacrorum Rituum super eiusdem celebratione, ac 
praesertim Decretum, super modo, quo alia Urbis Ecclesiarum Capitula 
Vaticanam Ecclesiam ea occasione ingredientia ab eiusdem Capitulo recipi 
debent, die xvii Aprilis Anni wpcvr editum, et a fel. rec. Paulo Papa V spe- 

cialiter confirmatum, ! novo Apostolicae confirmationis nostrae munimine 
roboramus, ac perpetuis futuris temporibus inconcusse servari praecipimus. 

8 24. Oblationem praeterea unius Calicis cum octo Cereis facibus, quam 
Conservatores Camerae Almae Urbis nostrae singulis annis die festo eorum- 
dem SS. Apostolorum, ipsius Almae Urbis Patronorum principalium, iuxta 
Decreta in Consilio eiusdem Camerae condita, et a Praedecessoribus nostris 
approbata, saepedictae Basilicae dare et offerre consueverunt, in posterum 
quoque singulis annis ab iisdem Conservatoribus perpetuo dari volumus et 
offerri; ita ut, ad normam litterarum Apostolicarum fel. rec. Gregorii Papae XV 
sub Annulo Piscatoris die xvrt Augusti Anni mpcxxi expeditarum, praedictus 
Calix valoris sexaginta scutorum monetae esse debeat, iidemque Conserva- 
tores pecunias pro Calice dicti valoris, et facibus Cereis huiusmodi neces- 
sarias, ex quibuslibet eiusdem Camerae Capitolinae redditibus, sive proven- 
tibus, desumere, praesentium quoque litterarum nostrarum vigore, possint 
et valeant. Permittentes eiusdem Vaticanae Basilicae Capitulo et Canonicis 
praedictis, quemadmodum alias a san. mem. Praedecessoribus nostris Cle- 
mente Papa XI et Innocentio Papa XIII per eorum litteras Apostolicas in 
forma Brevis die x Aprilis Anni wpccxrr et die xvii Iulii wpccxxir respec- 
tive datas, ad decennium tantum respective valituras, indultum fuit, ut ipsi, 
vice et loco praedicti Calicis a memoratis Conservatoribus quotannis, ut 
praefertur, offerri soliti, illius pretium ab iisdem pro tempore Conservato- 
ribus recipere valeant: ea tamen lege, ut pretium huiusmodi penes Montem 
Pietatis de Urbe illico deponatur, indeque amoveri nequeat, nisi ad effectum 
illud convertendi in emptionem tot sacrarum Suppellectilium in Basilica prae- 
fata magis necessariarum, quibus insignia Senatus Populique Romani apponi 
debeant, praesenti concessione perpetuum vigorem futuris temporibus habi- 
tura. 

8 25. Cumque recol. mem. Praedecessor Noster Alexander Papa VII 
die xxvi Sept. anni Domini wpcrix ad Divini cultus augmentum, et sacra- 
rum Suppellectilium in eadem Vaticana Basilica conservationem, providum 
Decretum ediderit, a Nobis alias in Opere de Servorum Dei Beatificatione, 
et Beatorum Canonizatione Tomo I? relatum, et in praefatis Apostolicis lit- 
teris incipientibus: Ad Sepulera Apostolorum, denuo confirmatum, quo cer- 
tam contributionem, quingentorum scilicet scutorum auri in auro in cuius- 
libet Servi Dei Beatificatione, et mille scutorum auri similium in cuiuscumque 
Beati Canonizatione, ab huiusmodi Causarum Postulatoribus, favore Sacrarii 
eiusdem Basilicae persolvi mandavit, in conficiendis, sive conservandis sacris 
Suppellectilibus praedictis, et non aliter, omnino erogandam ; Nos huiusmodi 
Decreti. Chirographum, eiusque integrum tenorem praesentibus pro plene, 
et de verbo ad verbum insertum habentes, denuo auctoritate nostra appro- 
bamus et confirmamus, et, quatenus opus sit, quae ab ipso Alexandro Prae- 
decessore decreta sunt, motu, scientia, et potestate simili rursus decernimus, 
et constituimus; et in futurum inviolabiliter observari mandamus. 

8 26. Contirmamus pariter et innovamus aliorum Praedecessorum nostro- 
rum, praesertim Sixti IV, Clementis VII, Pauli III, Clementis VIII et Pauli V 
Romanorum Pontificum Constitutiones, et Ordinationes, quibus certa portio 
a singulis Archipresbytero, et Canonicis, ac Beneficiatis, et Clericis Benefi- 
ciatis, in adeptione possessionis eorum respective Archipresbyteratus, et Cano- 
nicatuum, Praebendarum, et Beneficiorum, supradictae Sacristiae respective 
solvenda praescribitur; quemadmodum etiam integra medietas omnium fru- 
ctuum et distributionum primi anni dictorum Archipresbyteratus, et Cano- 
nicatuum, ac Praebendarum, et Beneficiorum omnium, post adeptas illius et 
illorum respective possessiones, eidem Sacristiae applicari iubetur: quas qui- 
dem praestationes ad eiusdem Sacristiae impensas, quas ipsa quotidie pro 
dictis sacris Suppellectilibus, aliisque ad divinum cultum pertinentibus subire 
debet, congrue sustinendas, et non aliter, erogari perpetuo volumus et 
iubemus. 

8 27. Et quoniam a recol. mem. Praedecessore pariter nostro S. Pio 
Papa V per litteras, quarum initium est: Romani Pontificis, datas apud 
S. Petrum anno Incarnationis Dominicae Mprxvir tertio Kalendas Sept. Pon- 
tificatus sui anno 1i,! summa aequitatis et providentiae ratione generaliter sta- 
tutum fuit, ut omnia et singula sacra ornamenta, paramenta, ac vasa, libri, 
et alia quaelibet ad usum et cultum Divinum in privatis Aedibus, Cappellis, 
et Oratoriis quorumcumque Ecclesias et Beneficia Ecclesiastica obtinentium 
destinata, quaecumque tempore eorum obitus, sive ex testamento, sive ab 
intestato relicta fuerint, ea neque sub quibusvis facultatibus testandi et dispo- 
nendi de bonis ex Altari, vel alias quomodolibet per eos acquisitis, etiam 
per Romanos pro tempore Pontifices quomodocumque concessis et conce- 
dendis, comprehendantur, neque sub appellatione spoliorum veniant; sed 
ad singulas Ecclesias, quibus supradicti praefuerint, seu in quibus Bene- 
ficia Ecclesiastica obtinuerint, omnino spectent atque pertineant; eiusdemque 
Ecclesiis post illorum obitum, etiamsi procul ab Ecclesiis ipsis decesserint, 
vel ad eas nunquam accesserint, iisque, et Beneficiis huiusmodi. renuncia- 
verint, eo ipso applicata et incorporata sint et esse censeantur; licet id nova 
confirmatione minime indigeat, quinimmo quoad Vaticanam Basilicam eius- 
que Sacrarium in viridi observantia esse dignoscatur; ne tamen in dubium 
unquam revocari valeat, Nos etiam praesentium tenore memoratam S. Pii 
Praedecessoris legem in omnibus, et per omnia confirmantes, statuimus atque 
decernimus, eamdem quoad Cappellas omnium et singulorum, qui in 
eadem Vaticana Basilica Canonicatus, aut Beneficiatus, seu Clericatus quan- 
documque obtinuerint, etiamsi eorum obitus tempore non amplius eadem 
obtineant, omnino observari debere; ita ut, illis defunctis, liceat Capitulo et 
Canonicis ipsius Basilicae, illiusque Sacrario Praefectis, sacram huiusmodi 
Cappellarum suppellectilem, propria auctoritate libere apprehendere, dictaeque 
Ecclesiae et Sacristiae applicare et incorporare; nec ullae donationes, ac relicta, 
legata, testamenta, codicilli, et aliae ultimae voluntates, seu spolia, super his 
aliter facta, ullius roboris et momenti existant, aliisve Ecclesiis, locis, aut 

personis quibuscumque, in quorum favorem facta fuerint, ullatenus suffra- 
gentur, eisque ius aliquod in rebus huiusmodi, seu ad illas tribuere valeant; 
sed omnes et singuli huiusmodi sacras res quocumque nomine vel titulo pro 
tempore detinentes, ad illas Basilicae et Sacristiae praedictis realiter et cum 
effectu restituendum et consignandum omnino teneantur, et ad id per cen- 
suras et poenas, etiam furti et sacrilegii, ac alia opportuna iuris et facti remedia 
cogi et compelli possint et debeant. 

8 28. Res autem eiusdem Sacristiae, atque Basilicae, videlicet sacra vasa, 
vestes sacras, imagines, iocalia, aliaque bona, non liceat Archipresbytero, 
Capitulo, aut alteri cuiquam quacumque dignitate fulgenti, alienare seu 
vendere, praeterquam ex causa commutationis in alia ad eumdem Divini 
cultus usum magis necessaria aut opportuna, vel etiam extra eamdem Basi- 
licam commodare ad quemlibet usum, nisi Ecclesiarum Basilicae subditarum, 
aut quibuscumque personis (iis tantummodo exceptis, quae de gremio Cleri 
Basilicae sunt, cum debita tamen circumspectione), cuiuscumque dignitatis, 
etiamsi S. R. E. Cardinales existant, sub poena excommunicationis ipso facto 
incurrendae, et suspensionis a portionibus, praeter refectionem omnium dam- 
norum, quae ipsorum culpa Basilicae et Sacristiae praedictis obvenerint. 

8 29. Quae vero pertinent ad conservationem et ornatum Fabricae ipsius 
Basilicae, quum ea seorsim administrentur a Congregatione Venerabilium Fra- 
trum nostrorum S. R. E. Cardinalium, ac dilectorum filiorum Romanae Curiae 
Praelatorum, eidem Fabricae praepositorum, cuius tamen Congregationis 
Praefectus, iam usque ab ipsius Congregationis erectione, idem semper dictae 
S. R. E. Cardinalis fuisse dignoscitur, qui eiusdem Basilicae Archipresbyte- 
ratum pro tempore obtinuit; Nos hic de illis agere praetermittemus, ad aliam 
Nos referentes Apostolicam Constitutionem, quam nuper, videlicet xvi Kalen- 
das Decembris elapsi anni ab Incarnatione Dominica MDCCLI edidimus, ! et 
in qua, tum pro iudiciali causarum cursu, tum pro oeconomica rerum ipsius 
Fabricae administratione, nonnulla praescripsimus, quae opportuna et utilia 
fore in Domino iudicavimus. 

8 30. Ut autem saepedictae Basilicae iura, dominia, et proprietates, 
quantum fieri poterit, perpetuo illaesa permaneant, quod iam a pluribus aliis 
Praedecessoribus nostris Romanis Pontificibus, et praesertim ab Innocentio III, 
et Gregorio IX in eorum litteris anno MCcv et MCCXXVIII respective datis, gene- 
raliter cautum esse dignoscitur, ut scilicet, quemadmodum contra Romanam 
Ecclesiam, secundum Constitutiones Canonicas, et legitimas Sanctiones, non- 
nisi centenaria currit praescriptio, ita etiam Vaticanae Basilicae iuribus, et 
possessionibus quibuscumque, minoris temporis praescriptio non ofticiat, 
idipsum Nos quoque praesentium tenore generaliter, et quoad omnia et sin- 
gula praedictae Basilicae iura, dominia, proprietates, et possessiones, sta- 
tuimus et innovamus. Confirmantes providas Sanctiones Praedecessorum 
pariter nostrorum Clementis Papae VII in ipsius Chirographi Schedula eius- 
dem manu signata, et Sixti Papae V in ipsius litteris Apostolicis sub datum 
v Kalendas Octobris anno wpLxxxix latius expressas, quibus eiusdem Basi- 

licae iura tam quoad huiusmodi praescriptiones, quam super probationum 
in controversis casibus conficiendarum onere, ipsiusque Basilicae librorum 
auctoritate, non obstantibus contrariis forsan municipalium statutorum, etiam 
almae Urbis, vel iuris etiam communis dispositionibus, clarius atque distin- 
ctius statuerunt. 

8 65. Ac decernentes, etc. 

[Bened. XIV Bull., tom. 3. p. 478-512]. 


421. 


Benedictus XIV, const. Pias Christifidelium, 21 aug. 1752. 


Pias Christifidelium Societates Omnipotentis Dei cultum per assidua Reli- 
gionis obsequia, simulque Proximorum utilitatem, per impensa Charitatis 
officia promoventes, Apostolicae liberalitatis favoribus, et gratiis libenter 
cumulamus, ac etiam Indulta, et Privilegia semel ipsis concessa ampliamus, 
et declaramus, prout in Domino salubriter expedire conspicimus. 

8 1. Cum itaque alias a Nobis emanaverint Litterae in forma Brevis sub 
Annulo Piscatoris, quarum initium est Afferzdenfes, favore Confratrum piae 
Sodalitatis Beatae Mariae Virginis de Succursu contra Infideles nuncupatae in 
Civitate Ianuensi canonice erectae, in quibus inter alia illius Confratribus 
tunc et pro tempore existentibus concessa Privilegia, et Indulta, hoc etiam 
continetur, quod Conífratres praedicti in Ilanuensi Ditione, et Dominio com- 
morantes, et eleemosynas iuxta Coníraternitatis huiusmodi Statuta prompte 
contribuentes, seu alia pia opera in Statutis ipsis contenta et expressa adim- 
plentes, Privilegio vescendi ovis, et lacticiniis, diebus Dominicis, et quibusli- 
bet secundis, tertiis, et quintis Feriis cuiuslibet Hebdomadae Quadragesimae, 
exceptis tamen Dominica in Palmis, et Hebdomadae Maioris respective nun- 
cupatis diebus, ac servata lege ieiunii, et unica comestione in die,-uti possent, 
et valerent, prout in enunciatis Litteris distinctius continetur. 

S 5. Cumque, sicut nuper pro parte Dilectorum Filiorum modernorum 
dictae Congregationis Confratrum Nobis expositum fuit, non tam ipsorum 
maiori solatio, quam ipsius Coníraternitatis progressibus magnopere profi- 
cuum fore censeatur, si Nos privilegium, seu Indultum huiusmodi, ad alios 
omnes Quadragesimae dies ampliare, et extendere dignaremur: Nos, qui eius- 
dem Confraternitatis utilitatem, ac etiam augmentum sinceris desideramus 
affectibus, illius Confratres praedictos, eorumque singulares personas, a qui- 
busvis excommunicationis, suspensionis, et interdicti, aliisque Ecclesiasticis 
sententiis, censuris, et poenis, a iure, vel ab homine quavis occasione, vel 
causa latis, si quibus quomodolibet innodati existunt, ad effectum praesen- 
tium dumtaxat consequendum, harum serie absolventes, et absolutos fore 
censentes; supplicationibus pro eorum parte Nobis super hoc humiliter por- 
rectis inclinati, ex Apostolicae potestatis plenitudine, supradictum Privilegium, 
seu Indultum, Ovis et Lacticiniis certis Quadragesimae diebus vescendi, 
eidem Coníraternitati, eiusque Coníratribus, ut praefertur, concessum, non 

solum confirmamus, et approbamus; verum etiam ipsis modernis, et pro 
tempore existentibus eiusdem Confraternitatis Confratribus praedictis, in Rei- 
publicae Ianuensis Ditione, et universo Dominio tantum commorantibus, non 
tamen illis, qui Archiepiscopi, Episcopi, et Inferiores Praelati, nec non cuiusvis 
Regularis Ordinis Professores, et quoad Ecclesiasticos saeculares, qui ad 
Sacrum Presbyteratus Ordinem promoti respective sint et fuerint, nisi huius- 
modi Archiepiscopi, Episcopi, Praelati, aliique Ecclesiastici Regulares, et Pres- 
byteri Saeculares, sexagesimum aetatis annum compleverint, ut ipsi et eorum 
singuli, omnibus tam Dominicis, quam ferialibus diebus Quadragesimae, etiam 
Dominica in Palmis, et per Hebdomadam Maiorem nuncupatam, iisdem Ovis, 
et Lacticiniis vesci, servatis tamen in singulis Feriis ieiunii legibus, et unica 
tantum comestione in die, libere et licite possint et valeant, praesentium 
tenore etiam perpetuo concedimus, et indulgemus. 

8 3. Quia vero ad aures Nostras, non sine animi nostri molestia, fide 
dignorum relatione delatum fuit, aliud Indultum, seu Privilegium in dictis 
prioribus Litteris Nostris contentum, per quod videlicet concessum fuit, ut 
singuli dictae Confraternitatis Coníratres Presbyterum quemlibet Contessa- 
rium ab Ordinario Loci respective approbatum eligere possint, qui unum- 
quemque eorum a peccatis servatis etiam Sedi Apostolicae, bis in ipsorum 
vita, et in eorundem mortis articulo absolvere valeat, ita ab aliquibus intel- 
ligi et interpretari, ut singuli Confratres praedicti, novam singulis annis adscrip- 
tionem eidem Confíraternitati, iuxta illius Statuta, obtinentes, duabus vicibus 
inter unam et alteram adscriptiones huiusmodi, hoc est duabus vicibus in 
singulos annos, absolutionem a casibus reservatis, et quidem non solum 
Sedi Apostolicae praedictae, sed etiam Ordinariis Locorum respective reser- 
vatis, sine eorundem Ordinariorum licentia, solo dictarum Litterarum Nostra- 
rum vigore, recipere possint: Nos interpretationes huiusmodi, tam rectae 
disciplinae perniciosas, quam etiam Nostrae menti, ac voluntati contrarias, 
de medio tollere volentes; Motu proprio, ac certa scientia, earundem prae- 
sentium tenore edicimus et declaramus, Nostrae mentis, ac voluntatis nun- 
quam fuisse, nec esse, ut praedictae Confraternitatis Contratres, vigore dicta- 
rum Litterarum Nostrarum, extra mortis articulum, plusquam duabus vicibus 
in toto ipsorum vitae decursu, quantumvis pluries eidem Conífraternitati se 
adscripserint, Privilegio praedicto sibi concesso, eligendi videlicet Confes- 
sarium, qui eos a casibus reservatis absolvat, uti, aut gaudere; nec etiam, ut 
Confessarii ab iisdem Conífratribus sic electi, earundem Litterarum Nostra- 
rum vigore, ipsos a casibus Ordinarii Locorum respective reservatis, sine 
eorundem Ordinariorum licentia, absolvere possint, et valeant; nec unquam 
huiusmodi eligendi, et respective absolvendi facultatem, ultra duas vices in 
toto cuiuslibet Confratris vitae cursu, extra ipsorum mortis articulum, et 
praeterquam in casibus Nobis, et Sedi Apostolicae dumtaxat, non vero etiam 
Ordinariis Locorum reservatis, nisi eorundem Ordinariorum licentia respe- 
ctive accedat, per Nos in praecitatis Nostris Litteris concessam fuisse; et 
consequenter absolutiones, in vim earundem Litterarum, contra praesentis 
declarationis Nostrae tenorem, forsan de praeterito impertitas, aut in poste- 
rum impertiendas, nemini suffragari potuisse, sive posse, decernimus et decla- 

ramus; et ita censeri volumus, atque praecipimus; reiectis interpretationibus 
superius enunciatis, quas Nos earundem praesentium tenore, et Apostolica 
auctoritate, reprobamus, et a quolibet cuiusvis status, gradus, conditionis, et 
Ordinis, etiam necessario forsan exprimendi, teneri, tradi, defendi, aut in 
praxim deduci, prohibemus, ei interdicimus; in contrarium facientibus non 
obstantibus quibuscumque. 

8 4. Ut autem praesentis declarationis Nostrae, nec non reprobationis, 
et prohibitionis huiusmodi tenor, ad eorumdem  Confratrum, et quorum- 
cumque Confessariorum ab ipsis forsan eligendorum, aliorumque in prae- 
missis interesse habentium, notitiam certius perducatur: Nos earundem prae- 
sentium serie, et auctoritate praedicta, Venerabilibus Fratribus Archiepiscopis, 
et Episcopis, ac Dilectis etiam Filiis Praelatis inferioribus, Locorum Ordi- 
nariis, in praedicta Ditione, et universo Dominio Reipublicae Ianuensis con- 
stitutis, committimus et demandamus, ut de vero sensu dictarum priorum 
Litterarum Nostrarum, et de praesenti voluntate Nostra, praedictos omnes, 
in suis quique Civitatibus, Dioecesibus, et Territoriis, instructos reddant, 
aliisque opportunis rationibus animarum securitati, et Apostolicorum Decre- 
torum observantiae prospiciant. Quocirca volumus, ut praesentium Littera- 
rum transumptis, etiam impressis, manu Notarii publici subscriptis, et sigillo 
personae in Ecclesiastica Dignitate constitutae munitis, eadem ubique fides 
habeatur, quae ipsis originalibus haberetur, si forent exhibitae, vel ostensae. 

S 5. Nulli ergo, etc. 

[Bened. XIV Bull. tom. 4, p. 15-18]. 


422. 


Benedictus XIV, const. Detestabilem, 10 nov. 1752. 


Detestabilem, ac Divina naturalique Lege damnatum Duellorum abusum, 
a barbaris gentibus, atque superstitiosis, non sine ingenti corporum, anima- 
rumque clade, in Christianam Rempublicam auctore Diabolo invectum, cum 
semper execrata sit, atque improbarit Ecclesia, tum praecipuo in eam curam 
studio, vigilantia, ac zelo incubuerunt Romani Pontifices, ut a Fidelium 
coetu longissime arceretur. Nam, ut antiquiora mittamus Praedecessorum 
Nostrorum Nicolai I,! Caelestini III, Innocentii II, Eugenii III, Alexandri III, ? 
Innocentii IV,? adversus singulares pugnas decreta, extant recentiores Apo- 
stolicae Sedis Constitutiones, quibus Romani Pontifices Iulius Il,*^ Leo X,5 


! Epist. L. ad Carolum Calvum. 

? [n Concil. Lateranensi, Cap. 1 et 2, de Tornearmentis, ubi trium Praedeces- 
sorum Decreta citantur. 

* In Epist. ad Archiepiscopos, Episcopos, aliosque Ecclesiasticos Regni Fran- 
ciae, apud Raynald. ad ann. 1251, num. 31. 

^ Constit. Regis pacifici. - Cf. N. 63. 

5 Constit. Quam Deo et Hominibus. — Ct. N. 75. 

Clemens VII,! ac demum Pius IV,? gravissimas poenas antea statutas con- 
firmarunt, aliasque de novo addiderunt, contra duellantes ex quacumque 
causa, etiam per Saecularem Regionum aut Locorum Leges forsan permissa, 
adiecta infamia, bonorumque proscriptione, etiam adversus complices ac par- 
ticipes, et qualencumque operam iisdem praebentes. 

8 1. Tridentina vero Synodus? latam in eos excommunicationem extendit 
ad Imperatores, et Reges, Duces, ac Principes, caeterosque Dominos tempo- 
rales, si locum ad Monomachiam in terris suis concesserint, ac iurisdictione 
et dominio loci, in quo duellum fieri permiserint, quam ab Ecclesia obti- 
neant, eo ipso privatos declaravit. Committentes vero pugnam, eorumque 
Patrinos, excommunicationis, ac omnium bonorum proscriptionis, nec non 
perpetuae infamiae poenam incurrere statuit; et si in ipso conflictu deces- 
serint, Ecclesiastica sepultura perpetuo carituros decrevit. 

8 2. Cum vero praefatis saluberrimis Legibus iudicialia dumtaxat, ac 
solemnia duella comprehensa, ac proscripta viderentur, piae memoriae Prae- 
decessor noster Gregorius Papa XIII * huiusmodi poenas adversus eos omnes 
extendit, qui nedum publice, sed etiam privatim ex condicto, statuto tempore, 
et loco, Monomachiam commiserint, etiamsi nulli Patrini, sociive ad id vocati 
fuerint, nec loci securitas habita, nullaeve provocatoriae Litterae, aut denun- 
ciationis Chartulae praecesserint. ; 

8 3. Denique felicis recordationis Clemens Papa VIII etiam Praedecessor 
Noster, Apostolicas Romanorum ate se Pontificum leges omnes, et poenas 
in eis statutas, sua Constitutione, quae incipit ///us vzces, data xvi Kal. Sep- 
tembris anno upxcir? diserte complexus, easdem extendit ad omnes non solum 
duello certantes, sed etiam provocantes, suadentes, equos, arma, commeatus 
praebentes, comitantes; Chartulas, Libellos, Manifesta mittentes, scribentes, 
vel divulgantes, aut quomodolibet circa ista cooperantes; Socios, Patrinos, 
de industria spectatores, fautores, criminis demum participes, illudque per- 
mittentes, vel, quantum in ipsis est, non prohibentes, ac delinquentibus 
veniam et impunitatem concedentes, quique se praedictis quoquomodo immi- 
scuerint; etiamsi neque pugnae effectus, neque accessus ad locum sit subse- 
quutus. 

8 4. His tam sapienter, tam aperte, atque perspicue ab Ecclesia, et ab 
Apostolica Sede constitutis, dubitari iam nullo modo posse videbatur, quin 
duella omnia tam publica, quam privata, et naturali, et Divino, et Ecclesiastico 
iure, prorsus illicita, vetita, atque damnata censeri deberent. Sed nonnulli 
earum Legum interpretes, per benignitatis speciem humanis pravisque cupi- 
ditatibus plus aequo faventes, Apostolicas Sanctiones ad corrupta hominum 
iudicia inflectentes, ac temperantes, J/cere, docuerunt, 6 Viro Equestri duellum 


! Constit. Consuevit Romanus Pontifex. 

? Constit. Ea, quae a Praedecessoribus. - Cf. N. 101. 

3 Sess. 25, cap. 19, de Reform. 

^ Constit. Ad follendum. — Cf. N. 149. 

"SEI. NT 176. 

$ 2 Prop. damnata ab Alexandro VIII, die 24 sept. 1665. — Bull. Rom., tom. 6, 
VI, p. 84-86. 

acceptare, ne timiditatis notam apud alios incurrat; ! Fas esse defensione occi- 
siva, vel ipsis Clericis, ac Religiosis, tueri honorem, dum alia declinandae 
calumniae via non suppetat;? propulsare damna, quae ex iniqua Iudicis sen- 
tentia certo imminent; ? defendere non solum quae possidemus, sed etiam .ea, 
ad quae ius inchoatum habemus, dum alia via id assequi non valeamus: Quas 
quidem assertiones duellis faventes Apostolica Sedes censura notavit, reiecit, 
proscripsit. 

8 5. Et nihilominus extiterunt quam proxime recentiores alii, qui etsi, 
duella, vel odii, vel vindictae, vel honoris tuendi causa, vel levioris momenti 
res fortunasque servandi, fateantur illicita; aliis tamen in circumstantiis, et 
casibus, vel amittendi Officii, et sustentationis, vel denegatae sibi a Magistratu 
iustitiae, defensionis innoxiae titulo, ea licere pronunciant. Laxas, et periculi 
plenas opiniones huiusmodi, ex vulgatis eorum Libris, ad Nos delatas, ubi 
primum accepimus, earum examen nonnullis ex Venerabilibus Fratribus Nostris 
Sanctae Romanae Ecclesiae Cardinalibus, et quibusdam Dilectis Filiis Sacrae 
Theologiae Magistris specialiter ad id per Nos deputatis, commisimus; qui 
re mature discussa, latis coram Nobis tum voce, tum scripto suffragiis, infra- 
scriptas Propositiones censura, et proscriptione dignas existimarunt. 


PRIMA PROPOSITIO. 


Vir Militaris, qui nisi offerat, vel acceptet duellum, tamquam formidolosus, 
timidus, abiectus, et ad Officia Militaria ineptus haberetur, indeque officio, 
quo se suosque sustentat, privaretur, vel promotionis, alias sibi debitae ac 
promeritae, spe perpetuo carere deberet, culpa et poena vacaret, sive offerat, 
sive acceptet Duellum. 


II. 


Excusari possunt etiam, honoris tuendi, vel humanae vilipensionis vitandae 
gratia, Duellum acceptantes, vel ad illud provocantes, quando certo sciunt 
pugnam non esse secuturam, utpote ab aliis impediendam. 


Ll. 

Non incurrit Ecclesiasticas poenas ab Ecclesia contra duellantes latas, Dux, 
vel officialis Militiae, acceptans duellum, ex gravi metu amissionis famae, 
et officii. 

IV. 


Licitum est, in statu hominis naturali, acceptare, et offerre duellum, ad ser- 
vandas cum. honore fortunas, quando alio remedio earum iactura propulsari 
nequit. 


! 17 Prop. ex damnatis ab eodem, die 24 sept. 1665. - Bull. Rom., tom. 6, VI, 
p. 84-86. 

? 18 Prop. ab eodem damnata, die 24 sept. 1665. - Bull. Rom., tom. 6, VI, 
p. 84-86. 

* 32 Prop. ex damnatis ab Innocentio XI, die 4 mart. 1679. - Bull. Rom., 
tom. 8, p. 80-82. 


r 

V. 


Asserta licentia pro statu naturali, applicari etiam potest statui Civitatis male 
ordinatae, in qua nimirum, vel negligentia, vel malitia Magistratus, iustitia 
aperte denegatur. 


S 6. "Auditis itaque, super unaquaque earum Propositionum, dictorum 
Cardinalium et Consultorum iudiciis, atque omnibus rite et mature conside- 
ratis, Nos ipsas, praesentium Litterarum tenore, et Apostolica Auctoritate, 
tamquam falsas, scandalosas, ac perniciosas reiicimus, damnamus, ac prohi- 
bemus, ita ut quicumque illas aut coniunctim, aut divisim docuerit, defen- 
derit, ediderit, aut de iis, etiam disputandi gratia, publice, aut privatim tra- 
ctaverit, nisi forsan impugnando, ipso facto incidat in excommunicationem, 
a qua non possit (praeterquam in mortis articulo) ab alio, quacumque etiam 
dignitate fulgente, nisi ab existente pro tempore Romano Pontifice absolvi. 

8 7. Insuper stricte, in virtute sanctae obedientiae, et sub interminatione 
Divini Iudicii, prohibemus omnibus Christifidelibus cuiuscumque conditionis, 
dignitatis, et status, etiam speciali et specialissima nota dignis, ne praedictas 
opiniones, aut aliquam ipsarum, ad praxim deducant. 

8 8. lam vero ut exitiosam Duellorum licentiam, in Christiana, ac prae- 
sertim Militari Republica, non obstantibus providis Legibus a plerisque etiam 
Saecularibus Principibus et Potestatibus ad eamdem extirpandam laudabi- 
liter editis, adhuc gliscentem, validiore manu coerceamus, gravissimumque 
scelus Apostolicae districtionis gladio magis magisque insequamur, omnes, 
et singulas dictorum Romanorum Pontificum Praedecessorum Nostrorum 
Constitutiones superius enunciatas, quarum tenores, ac si praesentibus de 
verbo ad verbum insertae forent, pro sufficienter expressis haberi volumus, 
Apostolica auctoritate confirmantes et innovantes, ad hoc ut poenarum gra- 
vitas et severitas maiorem perditis hominibus ingerat peccandi metum, Nostro 
Motu proprio, ac de Apostolicae auctoritatis plenitudine, earundem prae- 
sentium Litterarum serie, statuimus atque decernimus, ut si quis in duello, 
sive publice, sive privatim indicto, hominem occiderit, sive hic mortuus fuerit 
in loco conflictus, sive extra illum ex vulnere in duello accepto, huiusmodi 
homicida, tamquam interficiens proximum suum animo praemeditato ac deli- 
berato, ad formam Constitutionis felicis recordationis Praedecessoris Nostri 
Benedicti Papae XIII, quae incipit Ex quo Divina, data v1 Idus Iunii Anno 
Domini Mpccxxv, ! ab Ecclesiasticae Immunitatis beneficio exclusus et repulsus 
omnino censeatur; ita ut a cuiuscumque Sacri aut Religiosi loco asylo, ad 
quod confugerit, servatis tamen de iure servandis, extrahi, et Iudicis compe- 
tentis Curiae pro merito puniendus, tradi possit et debeat; super quo Nos 
Episcopis, aliisque Superioribus Antistitibus, ad quos respective pertinet, et 
pertinebit in posterum, necessarias et opportunas facultates praesentium quo- 
que tenore impertimur. Quin etiam, vivente adhuc altero in singulari certa- 
mine graviter vulnerato, si percussor in locum immunem se receperit, ex 
quo, eveniente illius morte, fugam arripere, et legum severitatem evadere 


! Cf. N. 290. 

posse prospiciatur; volumus, et respective permittimus, ut, quatenus Periti 
ad inspiciendum vulnus acciti, grave vifae periculum adesse retulerint, per- 
cussor ipse, praevio semper Decreto Episcopi, ut cum assistentia personae 
Ecclesiasticae ab eodem Episcopo deputatae, ab huiusmodi loco immuni 
extractus, sine mora carceribus mancipetur; ea tamen lege ludicibus indicta, 
ut illum Ecclesiae restituere debeant, si vulneratus superstes vivat ultra tem- 
pus a legibus, quae de homicidio sunt, constitutum; alioquin in easdem 
poenas incidant, quae in memoratis Benedicti XIII Litteris constitutae sunt 
adversus illos, qui delinquentem in aliquo ex casibus ibidem expressis, ex 
indiciis ad id sufficientibus sibi traditum, restituere recusent, postquam is 
in suis defensionibus huiusmodi indicia diluerit. 

8 9. Praeterea, simili motu et auctoritate decernimus ac declaramus, 
Sepulturae sacrae privationem a sacrosancta Tridentina Synodo! inflictam 
morientibus in loco duelli et conflictus, incurrendam perpetuo fore, etiam 
ante Sententiam Iudicis, a decedente quoque extra locum conflictus ex vul- 
nere ibidem accepto, sive duellum publice, sive privatim indictum fuerit, ac 
etiamsi vulneratus ante mortem non incerta Poenitentiae signa dederit, atque 
a peccatis et censuris absolutionem obtinuerit; sublata Episcopis, et Ordi- 
nariis Locorum super hac poena interpretandi ac dispensandi facultate, quo 
caeteris documentum praebeatur fugiendi sceleris, ac debitam Ecclesiae Legi- 
bus obedientiam praestandi. 

S 10. In huius demum sollicitudinis nostrae societatem vocantes Caris- 
simos in Christo Filios Nostros, Imperatorem electum, cunctosque Catho- 
licos Reges, nec non Principes, Magistratus, Militiae Duces, atque Praefectos, 
eos omnes et singulos, pro sua in Deum Religione, ac pietate, enixe obte- 
stamur in Domino, ut coniunctis studiis, et animis, exitiosae duellorum licen- 
tiae, qua Regnorum tranquillitas, populorum securitas atque incolumitas, 
neque corporum solum, sed, quae nullo pretio aestimari potest, aeterna ani- 
marum vita certo periclitatur, omni nisu et constantia vehementer obsistant. 
Neque sibi, suaeque in Deum fidei, munerisque rationi fecisse satis intelligant 
quod optime constitutis Legibus, indictisque gravissimis poenis, horrendum 
scelus proscriptum sit; nisi accuratam ipsarum Legum, poenarumque exe- 
cutionem naviter urgeant, ac promoveant, seque inexorabiles Dei vindices 
in eos, qui talia agunt, diligenter exhibeant. Nam si delinquentes aut osci- 
tanter ferant, aut molliter puniant, alieno, sese crimine polluent, omnisque 
illus sanguinis reos se constituent, quem ita crudeliter inultum effundi per- 
miserint. Vani enim falsique honoris Idolo humanas litari victimas non impune 
feret supremus omnium Iudex Deus; rationem ab iis aliquando exacturus 
quorum est Divina, et humana iura tueri, sibique creditorum hominum vitam 
servare, pro quibus sanguinem ipse suum lesus Christus effudit. 

S 11. Volumus autem, etc. 

[Bened. XIV Bull, tom. 4, p. 35-39]. 


! Sess. XXV, de ref., c. 19. 

423. 
Benedictus XIV, litt. ap. Ex sublimi, 26 ian. 1753. ! 


Ex sublimi hac Sacrosancti Apostolatus specula, in qua per ineffabilem 
divinae bonitatis abundantiam plane immerentes praesidemus, impositam 
imbecillitati nostrae omnium Ecclesiarum sollicitudinem, et omnium anima- 
rum lesu Christi Sanguine redemptarum procurationem assidue cogitantes, 
advigilare, ac providere adnitimur, ut opportunas Apostolicae charitatis pote- 
statisque nostrae partes, in Regionibus praesertim, et Provinciis ab Europa 
tam longe dissitis, quoad Nobis integrum est, desiderari minime patiamur. 

8 1. Quoniam autem non sine gravissima Pontificii animi nostri mole- 
stia accepimus, saepe accidisse, aliquem scilicet ex Vobis, Venerabiles Fra- 
tres, istarum Indiarum Orientalium Apostolicis Vicariis, Episcopali titulo, et 
charactere insignitum, sed sine Coadiutore cum futura successione, viam 
universae carnis ingressum, ad repositam in Coelis coronam Apostolicis 
laboribus paratam evolasse, ac neminem, qui Ordinariam pro defuncto Vica- 
rio Apostolico iurisdictionem exerceret, repertum, aut deputatum fuisse: 
hinc est, quod omnibus, et singulis Vicariis Apostolicis huiusmodi iniungi- 
mus et mandamus, ut qui neque Episcopum Coadiutorem cum futura suc- 
cessione, neque Vicarium, ex Clero sive saeculari, sive regulari, Generalem 
habent, statim atque ad unumquemque eorum praesentium nostrarum litte- 
rarum certa notitia pervenerit, deputent Vicarium ex Clero sive saeculari, 
sive regulari Generalem, habilem tamen, atque idoneum, qui eveniente cuius- 
vis Apostolici Vicarii sine Coadiutore cum futura successione obitu, tam. 
quam Apostolicae huius Sanctae Sedis Delegatus, teneatur assumere, et obire 
regimen, et gubernium Apostolici Vicariatus, usque ad captam eiusdem Vica- 
riatus Apostolici huiusmodi possessionem a novo Vicario Apostolico, quem 
eadem haec Sancta Sedes constituerit, aut usque ad quamcumque aliam ab 
ipsa Sancta Sede ineundam ordinationem. 

8 2. Porro Vicario Generali huiusmodi per Apostolicum quemque Vica- 
rium sibi, ut praemittitur, deputando, Nos earumdem praesentium tenore, 
nunc pro tunc, Apostolica auctoritate nostra concedimus, et tribuimus omnes 
et singulas facultates perpetuis futuris temporibus valituras, quae Vicariis 
'Capitularibus cuiusvis Cathedralis Ecclesiae, Sede vacante, inesse, et de iure 
competere dignoscuntur. Praeterea eidem Vicario Generali, post tamen Apo- 
stolici Vicarii obitum, concedimus, pariterque impertimur usum, et exerci- 
tium earum facultatum, quibus utebatur, et gaudebat, dum viveret, defun- 
ctus Apostolicus Vicarius Episcopus; iis dumtaxat exceptis, quae requirunt 
Ordinem, et Characterem Episcopalem, vel non sine Sacrorum Oleorum usu 
exercentur. Quandocumque vero necessitas urgeat, saepedicto Vicario Gene- 


1! Indiarum Orientalium Vicariis Apostolicis Episcopis, non habentibus Epi- 
scopum Coadiutorem cum futura successione, nec Vicarium Generalem. 

rali potestatem etiam indulgemus et damus, consecrandi Calices, Patenas, et 
Altaria portatilia, cum Sacris Oleis omnino ab Episcopo benedictis. 

S8 3. Itaque, Venerabiles Fratres, ex Apostolicae providentiae auctorita- 
tisque nostrae ratione, maxime ad procurandam salutem animarum consen- 
tanea, a Nobis suscepta, atque unicuique Vestrum praecepta, animadver- 
tite, quanta sit Apostolici muneris unicuique Vestrum iniuncta cura. Atque 
eapropter satagite, ut per assiduos labores, vigilantiam pastoralem, sollicitu- 
dinemque contendatis, ne quispiam Christifidelium Vobis commissorum, et 
de quibus ratio Supremo Pastorum Principi Aeterno ludici reddenda est, 
pereat; sed potius, ut omnes aeternam salutem consequantur, ut Vobis 
merces vestris meritis debita a iusto Remuneratore Deo tribuatur. Nos inte- 
rim coelestis praesidii auspicem Apostolicam Benedictionem, in Populos 
etiam vestrarum Dioecesum et Provinciarum redundaturam, Fraternitatibus 
Vestris peramanter impertimur. 

[Bened. XIV Bull. tom. 4, p. 56, 57]. 


424. 
Benedictus XIV, ep. Ad audientiam, 15 febr. 1753.! 


Ad audientiam Nostram nuper admissa Fraternitas Tua Nobis detulit, in 
hac ipsa Urbe, superiore anno 1752 impressum typis fuisse exiguum  Tracta- 
tum De Episcopis Cardinalibus Suburbicariis, auctore Religioso Viro aeque pio, 
ac in Theologia Morali, et Canonica facultate versato; eoque in Opusculo 
fuisse affirmatum, licere Episcopis Suburbicariis in Sacellis suarum Aedium, 
quas Romae incolunt, subditos suos Clericali Tonsura, et Minoribus Ordi- 
nibus initiare, non requisito, aut obtento Fraternitatis Tuae opportuno 
assensu, seu necessaria licentia: id autem tibi visum esse Officii tui iuribus 
detrahere. Quod quum Nobis etiam tunc visum fuerit, multo magis in sen- 
tentia persistendum duximus, postquam perlecto memorati Opusculi cap. 3, 
quaest. 12, ubi auctor quaestionem hanc discutit, rem ipsam nobiscum con- 
sideravimus, atque perpendimus. 

8 I. Porro ad sententiam nostram inconcussa stabilitate firmandam 
sufficeret id, quod ex Tabularii tui monumentis eruitur, nimirum Cardinales 
Suburbicarios, quoties in Sacellis suarum Aedium cuiquam ex propriis sub- 
ditis primam Clericalem Tonsuram Minoresque Ordines conferre voluerunt, 
toties opportunum ad id licentiam a Cardinalibus Urbis Vicariis pro tempore 
existéntibus quaesisse et obtinuisse. Est enim in rebus omnibus magna con- 
suetudinis auctoritas; nec iure et recte plerumque agit, qui novitates indu- 
cit, aut inducendas suadet. 

S 2. Verum rem ipsam penitius investigantibus, occurrit perspicuum 
Concilii Tridentini decretum sess. 6, cap. 5, De reform., ubi haec leguntur: 


* Venerabili Fratri Nostro, Fr. loanni Antonio Episcopo Tusculano S. R. E. 
Cardinali Guadagni nuncupato, Nostro in Urbe eiusque districtu Vicario Generali. 

* 


Nulli Episcopo liceat cuiusvis privilegii praetextu Pontificalia in alterius 
Dioecesi exercere, nisi de Ordinarii loci expressa licentia, et in personas 
eidem Ordinario subiectas tantum: indicta in Episcopum huic legi contra- 
facientem poena Suspensionis ab exercitio Pontificalium; in Ordinatum vero 
Suspensionis ab Ordinum susceptorum exercitio, ipso iure incurrenda. 

S 3. In quo animadvertenda est (quod per transennam dictum intelli- 
gatur) Sacri Concilii severitas; dum, ut Episcopo in aliena Dioecesi commo- 
ranti liceat Pontificalia exercere, non solum expressam Ordinarii Loci licen- 
tiam obtinendam decernit, sed insuper vetat, ne is Episcopus Pontificalia 
exerceat, praeter quam in subditos eiusdem loci Ordinarii: e£ im personas 
eidem Ordinario subiectas tantur. 

S8 4. Quare si Decreti Litterae strictius inhaereas, ac proponatur exempli 
causa Episcopus Placentinus Bononiae existens, posset hic quidem, acce- 
dente expressa licentia Archiepiscopi Bononiensis, Pontificalia exercere in 
Dioecesanos Bononienses; sed minime ipsi liceret, quantumvis eodem assen- 
tiente Archiepiscopo, Pontificalia exercere in Mutinensem quempiam, qui 
Episcopi sui Dimissorialibus Litteris munitus, Bononiam accessisset. 

8 5. Hoc autem procedere dictum est, si stricte sumantur relata supe- 
rius Concilii verba: e? ig personas eidem Ordinario subiectas tantum. Non 
tamen ignoramus, Congregationem Cardinalium eiusdem Concilii. interpre- 
tum censuisse, ac statuisse, Episcopum in aliena Dioecesi commorantem 
posse non solum, cum Ordinarii localis licentia, in ipsius Ordinarii subdi- 
tos Pontificalia exercere, sed etiam, eadem accedente licentia, in subditos 
aliorum Episcoporum, Dimissoriales Litteras sui Ordinarii afferentes. 

S 6. Extat Resolutio Congregationis anno 1573 edita, lib. 1 Decretorum, 
pag. 85 a tergo, tenoris sequentis: Prosper Vitalinus Episcopus Bisianensis, 
requisitus ab Archiepiscopo Neapolitano, ut eius nomine in illa Civitate Ordi- 
nationes habeat, et non solum eidem subditos, sed aliarum quoque Dioecesum, 
si qui forte advenerint, de licentia sui Ordinarii expostulantes, Clericali cha- 
ractere insignire velit; ipse quidem cupit illius morem gerere voluntati, sed 
aliquantulum veretur, an id sibi tuto facere liceat, ex Capite ultimo Sessionis 
sextae de Reformatione. Sacra, etc., censuit, licere, si illi, qui aliarum Dioe- 
cesum erunt, habuerint Litteras Dimissorias a suis Ordinariis. Idque confir- 
matum invenitur altera resolutione edita die 25 Iunii 1599, lib. 9 Decreforum, 
pag. 73, a tergo. 

8 7. Verum huiusmodi Tridentinae legis rigor, licet Congregationis reso- 
lutionibus, et successivi temporis usu nonnihil mollitus et temperatus, satis 
indicat, quaenam Episcopo in aliena Dioecesi existenti praescripta sit recta 
agendi ratio; ne scilicet inibi unquam Pontificalia exercere valeat, absque 
Ordinarii Loci expressa licentia: et consequenter aperte demonstrat, non 
posse Cardinalem Episcopum Suburbicarium, quum in Urbe est, in proprio 
Sacello Tonsuram, et Minores Ordines alicui impertiri, non obtenta ad id 
Cardinalis eiusdem Urbis Vicarii licentia. 

S 8. Quod ut firmiter, statuatur, tria demonstrari oportet. Primum nempe, 
Cardinalem Episcopum Suburbicarium, dum in Urbe moratur, in sua Dioe- 
cesi non esse; quod satis perspicuum videtur, quum Romana Urbs ad Epi. 

scopi Romani Dioecesim pertineat, nec unam Dioecesim cum alia confundi 
oporteat, veluti aperte evincitur ex nostra Constitutione 115, 8 11, Bullarii 
nostri, tom. 1.! Alterum vero, Cardinalem Vicarium Romae Ordinarium esse; 
idque extra controversiam omnino est, quum ipse personam repraesentet 
Pontificis, non qua Pontifex est, sed qua Episcopus Urbis Romae; iuxta id, 
quod a Nobis demonstratum fuit, in nostro Tractatu De Synodo Dioecesana, 
lib. 2, cap. 3, num. 1 et 2, et latius fortasse explanabitur in nova eiusdem 
Operis editione, quam, Deo vitam et valetudinem Nobis largiente, pluribus 
atque proficuis additamentis auctam adornare constituimus. Tertium denique, 
in collatione Tonsurae et Ordinum Minorum, Pontificalia exerceri; id quod 
inficiari nemo potest, quemadmodum diligenter advertit Thesaurus in suo 
Tractatu De Poenis Ecclesiasticis, part. 2, verbo Episcopus, cap. 4, num. 3, 
ubi recte observat, Pontificalium nomine, ad effectum, de quo nunc agimus- 
venire non modo quorumvis Ordinum, etiam Minorum collationem, sed 
etiam consecrationem Vasorum Ecclesiae, ac Virginum, et Chrismatis, necnon 
Sacramenti Confirmationis ministrationem, ac indumentorum, et Corpora- 
lium benedictionem; hoc uno interiecto discrimine inter collationem Ordi- 
num, et reliquos praememoratos actus, quod Episcopus Ordines conferens 
extra propriam Dioecesim absque Ordinarii Loci licentia, suspensionis poe- 
nam, ut supra dictum est, ipso iure incurrit; at reliquos recensitos actus 
exercendo, eidem poenae nequaquam subiicitur, quum lex non adsit, quae 
eam ferat; quamvis caeteroquin praemissa agens, peccati reus fiat. 

8 14. Quod si nihil praeterea affirmatum fuisset in praelaudato Tractatu 
De Episcopis Cardinalibus Suburbicariis, nula causa esset, cur in aliquo 
recederetur ab iis, quae Auctor ibidem docte admodum scripsit. Verum 
quum idem in quaest. 12; cap. 3, dubium hoc proposuerit: Az iidem Epi- 
scopi, nempe Suburbicarii, possint immediate per se ipsos Ordines. Minores 
conferre suis subditis in proprio Palatio Romae existente; et affirmative 
respondendum censuerit: Censeo, hos sex Cardinales Episcopos posse in pro- 
pria Cappella intra fines sui Palatii Romae. existentis, et non extra, conferre 
suis subditis primam Tonsuram, et Ordines Minores, hac scilicet allata asser- 
tionis ratione, quod Aedes, quas Romae inhabitant Cardinales Episcopi Subur- 
bicarii, quamvis ad eorum Episcopatum non spectent, nihilominus, per fictio- 
nem iuris perinde haberi debeant, ac si Episcopatui adhaererent, et Cappella 
iu huiusmodi aedibus erecta censenda sit tanquam Ecclesia ipsorum Titulo 
subiecta: Palatium Romae existens talium sex Episcoporum, qui Romae resi- 
dentiam habent, per fictionem iuris censetur adhaerere suo Titulo, nempe suo 
Episcopatui, qui est eorum Titulus, et Cappella ibidem existens intra fines 
talis Palatii, est veluti Ecclesia subiecta tali Titulo, adiectisque exemplis tum 
Cardinalium, qui Romae in suis Titulis Tonsuram, et Minores Ordines con- 
ferunt; tum Abbatum Regularium, qui erga suos subditos Regulares idipsum 
praestant: haec sunt, quae Nos nequaquam sufficere iudicamus, ut pro 
huiusmodi iure Episcopis Cardinalibus adstruendo, a Tridentini Concilii 
sanctionibus, et ab Alexandrina Constitutione? sit recedendum; quum magnae 


' Const. Romanae Curiae, 21 dec. 1744. - Bened. XIV Bull, tom. 1, p. 467-480. 

. Nobis difficultates se offerant adversus unamquamque eiusmodi assumpti 
partem. : 

S8 15. Nam primo difficultatem offendimus in ficfione iuris. Tum quia, 
fictionem iuris inducere, indeque aliquod veluti consequens elicere, privati 
«cuiusque auctoris atque doctoris potestatem excedit, et in eo dumtaxat admit- 
titur, qui condendarum legum auctoritate pollet; unde vulgatum illud axioma: 
Fictio legis non habet locum, nisi in casibus a iure expressis; ut recte adver- 
tit Fagnanus in cap. /z praesentia, num. 23, De probationibus. Tum quia 
excogitata iuris fictio in proposita facti specie locum aliter habere nequit, 
quam si Cardinalis Episcopus Suburbicarius, dum in Urbe et in suis aedi- 
bus commoratur, in propria Cappella residens, animo sibi repraesentet, se 
in sua Dioecesi existere, quia Palatium Episcopatui adhaerens, et Cappella 
veluti Episcopatus huiusmodi Ecclesia, censeri debeant. Haec autem opinio 
in Cardinali Episcopo Suburbicario nimis improbabilis videtur; quum non 
ignoret, se Romae commorantem, in sua Dioecesi minime residere; et qui- 
dem persuasum habet, se ideo desertae residentiae reatum non incurrere, 
vel quia Pontifex id sciens et patiens, ipsumque praeterea videns, non 
obstantibus muneribus, quibus pro Apostolicae Sedis utilitate occupatur, 
Suburbicariae Dioecesis regimen recte gerere posse, tacite cum eo dispen- 
sat; vel quia ob easdem rerum circumstantias, declarat, praeceptum Divinum 
de residentia non comprehendere casum illius, qui certis muneribus in Urbe 
addictus, si non materialem residentiam in Dioecesi praesens adimplet, for- 
mali certe satisfacit, non solum adhibita in id Ministrorum opera, sed pro- 
pria etiam adiecta praesentia, dum ad ipsam Dioecesim identidem visitandam 
percommode se confert; iuxta ea, quae fuse discutit Cardinalis Brancaccius 
in sua Dissertatione De Optione sex Episcopatuum, quaeque recte comprobat 
auctor ipse Tractatus De Episcopis Cardinalibus Suburbicariis, cap. 4. 

8 16. Praeterea difficultas nobis occurrit in allatis exemplis, ex quibus 
nullum omnino est, in quo non statim se offerat Apostolicum Privilegium, 
quod et facultatem tribuat pro collatione Tonsurae Minorumque Ordinum, 
et locum simul, atque personas definiat, quo in loco, et quas in personas 
Privilegiatus huiusmodi concessum sibi Privilegium valeat exercere. Nam si 
de Cardinalibus sermo sit, qui Tonsuram et Minores Ordines conferunt in 
suis Titulis, eorum ius deducitur ex Decretali in cap. His quae, De Maiorit. 
et obed., de qua disserit Episcopus Fonseca in suo Opere De Basilica Sancti 
Laurentii in Damaso, lib. 2, cap. 9, cuius Decretalis auctoritate, si Sacerdo- : 
tali charactere sint insigniti, putant se posse in sua Titulari Ecclesia Ton- 
suram et Ordines Minores personis eiusdem Ecclesiae servitio addictis con- 
ferre; quemadmodum videre est in Disceptatione Cardinalis Albitii De 
iurisdictione Cardinalium in suis Titulis, num. 71 et seqq. Si autem de Abba- 
tibus Regularibus agatur, eorum privilegium conferendi Tonsuram, et Mino- 
res Ordines suis subditis Regularibus in propriis Ecclesiis, desumitur ex 
Can. Quoniam, dist. 69, ex Cap. Cum contingat, de aetate et qualit. e& Cap. 
Statuimus, de supplen. neglig. et ex Cap. Abbates, de privilegiis, in 6, dum- 
modo sint Sacerdotes, et Benedictionis munus ab Episcopo acceperint; vel 
saltem Apostolico Privilegio muniti sint, ad hoc, ut quamvis non benedicti, 

omnia praestare valeant, quae fieri possunt ab Abbatibus rite benedictis; ut 
olim Nos ipsi ostendimus in quibusdam adnotationibus per nos exaratis, 
dum in minoribus existentes munus Secretarii Congregationis Concilii gere- 
bamus, quae impressae habentur in tomo III TZZesauri Resolutionum, pag. 23 
et seq. Praeclarum quoque suppetit exemplum Cardinalis Archipresbyteri 
S. Petri in Vaticano, qui, si Episcopali charactere praeditus sit, per se ipse, 
in dicta Basilica, Minores, Maioresque Ordines confert Canonicis, Beneficia- 
tis, aliisque eiusdem Basilicae servitio addictis, praedicto autem charactere si 
careat, alium aliquem Episcopum advocat, qui praefatos Ordines in ipsa 
Basilica conferat; idque.in vim Apostolicorum Privilegiorum, quae legi pos- 
sunt tom. III Bz//arii eiusdem Basilicae nuper impressi, pag. 340. Non sunt 
hae fictiones iuris, sed Privilegia, certis, atque stabilibus fundamentis innixa. 
Quare si a collatione Ordinum Minorum, quam Cardinales in suis Titulis, 
Abbates, aliique peragunt, argumentum duci velit ad assertum ius adstruen- 
dum Cardinalibus Episcopis Suburbicariis, necesse est aut Privilegium osten- 
dere, quo idipsum Episcopis Suburbicariis indulgeatur, ut titulum saltem 
Privilegio aequipollentem proferre. Quum autem alia non extet Apostolica 
Constitutio circa Cardinales Episcopos Suburbicarios, praeter saepedictam 
Alexandri VII, quae Cardinali Urbis Vicario reservat ius conferendi Minores 
Maioresque Ordines eorum subditis: cumque hactenus iidem Cardinales Epi- 
scopi neminem ad Ordines etiam Minores in Urbe promovere consueverint, 
absque expressa Cardinalis Vicarii licentia; nihil praeterea desiderandum 
videtur, ad hoc ut auctoris assumptum omni fundamento destitutum dicatur. 

8 17. Et quidem ne illius sententiae quisquam adhaereat, multoque magis 
ne quis eamdem in praxim deducat, satis esse deberet illius insubsistentiam 
ostendisse: verum nec illa quoque spernenda est ratio, quod scilicet, admissa 
etiam speculative contra rei veritatem illius subsistentia, nihilominus in illius 
praxi plurimum inesset periculi. Quamvis enim auctor Tonsuram tantum- 
modo, Minoresque Ordines, sententia sua complectatur, perfacilis tamen 
apertusque ab his ad Maiores Ordines transitus esset. Nec praeterfugit accu- 
rati Auctoris prudentiam futurum huiusmodi absurdum; sed satis eidem 
occurrere se reputavit, dum ait, posse quidem ab Episcopo Suburbicario in 
privato Sacello conferri primam Tonsuram, et Minores Ordines; nequaquam 
vero Maiores; propterea quod Tridentinum Concilium sess. 23, cap. 8, De 
reformat., decreverit, ut Ordinationes ad Maiores Ordines, si quidem in Civi- 
tate fiant, in Cathedrali Ecclesia, assistentibus Canonicis, celebrentur; si 
autem illas in Dioecesi haberi contingant, insignior Ecclesia seligatur, in qua, 
praesente Clero loci, peragantur. 

S 18. Et haec quidem recte. At si Sancta Synodus de Ordinationibus 
Generalibus loquitur, uti expendunt Fagnanus in cap. /z Ordinando, num. 45, 
De Simonia, Monacellus in Formulario, tom. I, tit. 3, formul. 1, num. 3. Si 
praeterea, ex mitiori interpretatione apud omnes recepta, non prohibetur 
Episcopus, quin iusta aliqua suadente causa, possit aliquos privatim in Epi- 
scopii Sacello Maioribus Ordinibus initiare; quis poterit Cardinali Episcopo 
Suburbicario, post assertam ipsi facultatem conferendi suis subditis Tonsu- 
ram, atque Minores Ordines in Aedium suarum Cappella, inconsulto Car- 

dinali Urbis Vicario, alterum illud ius denegare, celebrandi nimirum in 
eadem Cappella particularem aliquam Ordinationem ad Ordine Sacros; 
quum praesertim Cardinalium Cappellae iisdem, ut minimum, praerogativis 
gaudeant, quibus fruuntur domestica Episcoporum Sacella; uti late demon- 
stravit Cardinalis Brancaccius in altera ex suis Dissertationibus De Cappellis 
Cardinalitiis. 

S 19. Argumenti vim agnoscit Auctor cit. quaest. 12, pag. 50, aperteque 
fatetur, quibus in casibus Episcopo licet in sui Episcopii Cappella Maiores 
Ordines alicui conferre, licitum similiter fore Cardinali Episcopo Suburbi- 
cario idipsum in sua Cappella peragere: efiam hi Cardinales idem possent. 

S 20. Id autem, ut vere loquamur, nimis ultra recti fines progreditur. 
Quum enim in Episcopatibus Suburbicariis haud in magnus sit numerus 
promovendorum ad Ordines Maiores, possent singuli, qui his initiandi sunt, 
identidem se ad Urbem conferre; atque ita, per huiusmodi particulares pau- 
corum Ordinationes, auctoritas ordinaria Cardinalis Urbis Vicarii penitus 
concuteretur. Neque proderit replicando subiungere, quod ut liceat Ordina- 
tionem etiam particularem ad Ordines Maiores extra publicam Ecclesiam in 
privato Sacello peragere, necesse est, iustam et legitimam causam adesse: 
huc enim redacta negotii difficultate, conclamatum de eo dici potest. Neque 
enim deerit, qui continuo suadeat, satis iustam adesse causam, ne is, qui 
plurium milliarium iter, et quidem pedibus fortasse confecit, ut Ordinationis 
munus a proprio Episcopo susciperet, sua spe frustratus, nulla sua culpa 
aut demerito, ad propria reverti cogatur. Nos, qui in Foro litibusque trivi- 
mus aetatem, multum malitiae, quamvis noluerimus, didicimus. Haec Nos 
verba apud Plinium multis abhinc annis legisse meminimus. 

S 21. Atque haec sunt, Venerabilis Frater Noster, quae inter plurimas, 
quibus obruimur, curas, colligere potuimus; non quidem ex ingenii libidine, 
ut auctorem oppugnaremus magnae existimationis, atque doctrinae, et adeo 
utiliter in tradenda rerum Ecclesiasticarum praxi a pluribus annis adlabo- 
rantem ; sed ne eiusdem auctoritate suffulta invalesceret opinio, quae ad seve- 
riorem trutinam revocata, contraria invenitur Concilio Tridentino, Constitu- 
tioni Alexandrinae, et consuetudini ad hunc diem retentae; quaeque Ordinariam 
labefactaret auctoritatem tuam, quam Nos propugnare, ac tueri debemus. 
Hanc itaque Epistolam nostram a Fraternitate Tua in Tribunalis istius Tabu- 
larium illatam servari volumus, ut tibi, tuisque successoribus in promptu sit 
agendi normam ex ea desumere. 

8 22. Eidem vero Epistolae iam forte nimis in longum protractae finem 
imponentes, monendum te censemus, quae hactenus dicta sunt, locum sibi 
vindicare, quum agitur de Ordinibus Minoribus atque Maioribus; secus vero, 
ubi res esset de sola Clericali Tonsura: quo casu iidem ipsi auctores nostri 
superius citati, Rigantius, Cardinalis Petra, et Honorantes, allegatis etiam 
nonnullis Resolutionibus Congregationis Concilii, in eo consentiunt, ut liceat 
Cardinalibus Episcopis Suburbicariis per se ipsos eam solam suis subditis 
in proprii Palatii Cappella conferre; ex ea nimirum ratione, quod Alexan- 
drina Constitutio de Ordinibus Minoribus, atque Maioribus diserte caveat; 
quaestio autem est non adhuc definita, utrum prima Clericalis Tonsura sit 

Ordo, nec ne. Denique Fraternitati Tuae, quam pleno cordis affectu comple- 
ctimur, Apostolicam Benedictionem impertimur. 
[Bened. XIV Bull., tom. 5, p. 58-72]. 


425. 


Benedictus XIV, ep. encycl. Apostolicum ministerium, 
30 maii 1753.! . 


Apostolicum ministerium, quod vos, Venerabiles Fratres, Dilecti Filii, 
tanta cum alacritate suscepistis, satis superque admonere vos, et assidue in 
memoriam revocare non dubitamus praeceptum mandatumque Supremi 
Pastorum Principis lesu Christi Apostolos suos edocentis, cuius divina lega- 
tione in procuranda aeterna Christifidelium salute fungimini cooperatores; 
nimirum, ut mutua vosmetipsi invicem charitate diligentes, opus vobis iniun- 
ctum consummare satagatis, quo debitam laboribus vestris mercedem in 
Coelis a iusto remuneratore Deo recipere valeatis. Nobis sane, qui gravis- 
simas Sacrosancti Apostolatus curas, et omnium Ecclesiarum sollicitudinem 
gerentes, pene deficimus, nihil accidere potest molestius, quam cum accipi- 
mus scissuras esse inter vos, propter quas propagatio Catholicae Fidei, et 
Christifidelium salus retardatur. Eapropter, ut opportunum, consentaneum- 
que praecedendis et e medio auferendis dissidiis, quae iamdudum inter vos 
exorta, saepe saepius emergere, ac magis invalescere plenissime docti vehe- 
menter dolemus, et pristinae animorum concordiae conciliandae, et in per- 
petuum confirmandae remedium afferremus; primum quidem non solum 
exhibita Nobis utriusque partis rationum momenta per Nos ipsos accurate 
expendimus; sed nonnullis etiam Venerabilibus Fratribus nostris Sanctae 
Romanae Ecclesiae Cardinalibus negotiis Congregationis Propagandae Fidei 
praepositis examinanda mandavimus; deinde vero iisdem Cardinalibus ad 
Nos accitis, eorumdem sententiam consiliumque requisivimus. Quos post- 
quam Nobiscum convenire, et consentire comperimus, haec, quae sequuntur, 
statuimus, decrevimus, et a vobis districte servanda proponimus, et man- 
damus. 

S I. Cum ab anno 1688 constitutum fuerit, ut Missio Anglicana per 
quatuor Apostolicos Vicarios administretur, qui Episcopi iz partibus Infide- 
lium existant; cumque sui limites, et confinia praescripta sint, in quibus 
ipsorum singuli suo munere perfungantur, nihil omnino immutetur in iis 
omnibus, quae pertinent ad eosdem Vicarios Apostolicos eorumque deputa- 
tionem, et limites, quos modo indicavimus. 

8 2. Cum nonnulla Seminaria, et Collegia instituta sint, ex quibus Mis- 
sionarii Cleri Saecularis in Angliam mittuntur, nulla diligentia, et cura prae- 


! Venerabilibus Fratribus, Episcopis, Vicariis Apostolicis, et Dilectis Filiis, Sacer- 
dotibus tam Saecularibus, quam cuiusvis Ordinis et Instituti, etiam Societatis Iesu, 
Regularibus, Missionariis Apostolicis Anglicanarum Missionum. 

termittatur, ut Alumni ad Sacras Missiones obeundas destinati, optimis mori- 
bus, pietate, ingenio, doctrina exornentur, et ut periti sint in exercendis 
Functionibus Ecclesiasticis, et Cantu Gregoriano, quantum fieri poterit, 
imbuti. Praeses Collegii Duacensis in Belgio, Litteris datis die 25 lanuarii, 
Congregationem de Propaganda Fide sincere certiorem fecit de ratione, qua 
Alumni in praedicto Collegio instituuntur. Hisce proinde Litteris perhonori- 
ficum responsum redditum fuit. Romae existit Collegium Anglicanum a 
Sancto Thoma nuncupatum, curae ac disciplinae Patrum Societatis lesu 
commissum, cuius visitationem susceperunt iussu Praedecessoris Nostri Cle- 
mentis XII duo Cardinales vita iam functi, Davia scilicet, et Riviera, susti- 
nuitque Secretarii munus Cardinalis Monti vitam adhuc agens, qui id tem- 
poris munus a Secretis Congregationis de Propaganda Fide gerebat. Itaque 
plurima statuta fuere, peculiari Decreto Summi Pontificis confirmata, quod 
die 28 Septembris anno 1739 in lucem emanavit. ! Sancitum in primis est, ut 
eodem in Collegio duo Praeceptores in posterum commorentur, quorum 
unus Controversiis, et Sacris Scripturis explanandis, alter Theologiae Morali 
tradendae incumberet; eorumque Lectiones Anglicanae Missionis utilitati 
forent maxime accommodatae. Quamobrem operam suam impendat Cardina- 
lis, cuius in fide, et patrocinio Collegium pro tempore recipiunt, ut execu- 
tioni mandentur, quae eadem in Visitatione salubriter decreta fuere; atque 
illud in primis, quod paulo ante innuimus, quippe quod ad finem proposi- 
tum unice conducere videatur. Pariter compertum est, Collegium Ulissip- 
pone Anglis recipiendis erectum esse; alterum Parisiis, Hispali unum, Val- 
lisoleti alterum. Verumtamen cum eorumdem institutio, atque existentia, nihil 
praeterea innotescat, curae erit a Secretis Congregationis de Propaganda 
Fide, consiliis cum Cardinale primo Pontificiae ditionis Administro collatis, 
ut dentur Litterae Nunciis Apostolicis in Lusitania, Gallia et Hispania com- 
morantibus, ut impensius de praedictis Collegiis inquiratur, eorumque guber- 
natio omnino explorata fiat. Neque id eo tendere opinandum, est, ut quid- 
quam detrahatur auctoritati, vel regimini cuiuscumque, qui legitima ipsorum 
fruatur possessione; sed eo dumtaxat fine, ut inter Nos, eosdemque plenis- 
sime conveniat iis in rebus, quae ad Alumnos spectant ex Seminariis in 
Angliam ad Missiones obeundas profecturos. 

8 3. Quoniam vero versantur in Anglia Missionarii ex Familiis Regula- 
ribus, scilicet Societatis Iesu, Sancti Benedicti, S. Dominici, S. Francisci, Car- 
melitarum Excalceatorum; cavere omnino debent earum Provinciales, ne in 
Missionarios deligant, nisi viros numeris omnibus absolutos, singulari nimi- 
rum pietate, ingenii dotibus praeditos quae ad tantam Provinciam, tamque 
laboriosam requiruntur. Quamobrem ne ob immodicum eorum numerum 
perturbationes, et incommoda oboriantur, ipsis -Regularium Provincialibus 
immutabiliter praescribitur, ut eos dumtaxat in Angliam mittant, qui vel 
Sacellis Regiis praefici debeant, aut apud aliquem nobili sanguine natum 
versari, aut in Locis, quae pro Regularibus fundata, et constituta sunt. Porro 
a Missionibus Anglicanis se repelli intelligant Regulares, qui ex propria 


1 Cf, Bull. Rom., tom. 14, p. 386-301. 

Natione non obtinent Coenobium, vel Provinciam in Catholicis Regionibus: 
iis tamen, qui ibidem in praesentiarum commorantur, revertendi necessitas 
non infertur. Enim vero cum Hiberni Sacerdotes ad sustinendam Insulae 
eiusdem Missionem deputentur, quae plurimos, sapientesque expetit Opera- 
rios; cumque in Anglia permulti sint Sacerdotes indigenae tam Saeculares, 
quam Regulares, consentaneum esse arbitramur, si iidem ipsa in Patria labo- 
res suos potissimum impendant, et praedicti Hiberni Sacerdotes Missionariis 
Anglis tunc solum cooptentur, cum horum paucitas id exigere videatur; 
ideoque a Vicariis Apostolicis Angliae ad Missionem exoptentur, et evo- 
centur. 

8 4. Sed, ut ad Vicarios Apostolicos revertamur, praeter eam omnem 
auctoritatem, quae ipsis communis est in propriis confiniis cum quolibet 
Ordinario in sua Civitate, et Dioecesi, Apostolica Sancta Sedes facultates 
formulae secundae ipsis elargitur, cum potestate illas simplicibus Sacerdoti- 
bus, qui idonei videbuntur, communicandi, iis tamen exceptis, quae vel in 
Ordinem Episcopalem unice spectant, vel exerceri sine Sacrorum Oleorum 
usu minime possunt. Nihil proinde recensitis Vicariis deest, quod ad sanum 
regimen, et directionem tam Regularium, quam Cleri Saecularis conducat, 
qui nullas in hanc diem controversias excitavit, quae debitam Vicariis Apo- 
stolicis obedientiam, et subordinationem labefactarent. 

S 5. Attamen quoniam inter privilegia, quibus gaudent Regulares, cui- 
libet peculiari Ordini a Summis Pontificibus attributa, illud annumeratur, 
per quod Regulares Familiae ab Episcopali, vel Ordinaria auctoritate exi- 
muntur, vel Sanctae Sedis lurisdictioni immediate subiiciuntur, ne alterca- 
tiones ea de re in posterum enascantur, quas plurimas elapsis temporibus 
constat extitisse, et in dies suboriri, necessitas postulat, ut finis aliquando 
iis imponatur: quod ita praestari oportet, quemadmodum inferius expo- 
nemus. 

8 6. Itaque Regulares Missionarii cum Provinciam adventaverint, ubi 
Sacras Missiones obire debent, Apostolicum Vicarium convenient, uti facere 
semper consueverunt, in cuius ditione Ministerium Apostolicum suscepturi 
sunt. Siquidem institutum Canonicum est, Sacri Concilii Chalcedonensis 
auctoritate firmatum, nemini advenae in Sacris constituto licere, Ordinem, 
quo se insignitum asserit, exercere, adeoque Sacrum peragere, si Sacerdo- 
tem se esse profiteatur, nisi Litteras authenticas Ordinarii palam faciat, testi- 
moniumque exhibeat, se nullo suspensionis, vel irregularitatis vinculo irretiri. 
Ita can. 7, dist. 71, cui apprime consentit Sacrum Concilium Tridentinum, 
sess. 22, De Sacrificio Missae; Decreto De observandis, et evitandis in cele- 
bratione Missae, et cap. 13, sess. 23, De reformat. Porro huiusmodi prae- 
scriptum Regulares etiam respicit, quoties extra Dioecesim versantur, in qua 
ad Sacros Ordines promoti fuere; proindeque susceptum Ordinem exercere 
minime possunt, praesertim in Ecclesiis quae ad propriam Sodalitatem non 
spectant, nisi prius Episcopis, aut Vicariis Generalibus, vel Foraneis, Supe- 
riorum suorum documenta proferant, quibus et obtenti Ordinis testimonium, 
et libertas ab omni canonico impedimento irregularitatis, vel suspensionis 
perspecta fiat. Quamobrem id etiam est in mandatis Regularibus Missiona- 

riis, ut nimirum Vicariis Apostolicis, ea ratione, qua dictum est, sese exhi- 
beant, ubi ad Missionis locum pervenerint. 

8 7. Nullus Saecularis Sacerdos Poenitentiae Sacramentum administrare 
potest, qui actualis Parochus non existat, vel idoenus ad id in praemisso 
examine repertus non fuerit, quod Ordinarius Loci, ubi Confessiones exce- 
pturus est, de eo habere potest. Idem et Regularibus Sacerdotibus edicitur, 
quoties velint Saecularium Confessiones audire, quemadmodum ad litteram 
decernitur a Concilio Tridentino, sess. 23, cap. 15, De reformat., quo in 
loco derogat Sacrum Concilium privilegio cuicumque, et consuetudini imme- 
morabili, quae contrarium praeseferret, inquiens: privilegii et consuetudine 
quacumque, etiam. immerorabili, non obstantibus. Idque eo vel magis, quod 
a Summo Pontifice Sancto Pio V ea in Constitutione, cui initium est Romani 
Pontificis, 133,! Bullarii Romani, tom. 2, declaratum est, praedictam Con- 
cilii Tridentini sanctionem ad omnes quoscumque Regulares extendi, vel 
Mendicantes, vel non Mendicantes, quamvis Lector, atque Magister in Sacra 
Theologia praefulgeat, et potestas Saecularium Confessiones, excipiendi illi 
facta fuerit a suis Superioribus Regularibus. Sancto Pio V omnino consonat 
Urbanus VIII in Constitutione, quae incipit: Cu sif accepimus, 92,? Bul 
larii, tom. IV, per quam amplissime rescidit privilegium quodcumque alias 
Regularibus attributum, cuius praetextu Saecularium Confessiones excipe- 
rent, priusquam examen sustinuerint, et consensum ab Ordinario Dioece- 
sano impetraverint. Ac ne Regularium Familiae, quae nisi expresse nomi- 
nentur, se minime comprehendi putant, ab eadem Constitutione immunes 
se iactarent, eas nominatim, et singulas recensendas optimum duxit. Ultimo 
tandem Summus Pontifex Clemens X edita Constitutione Superza, 7,? in Bul- 
lario Romano, tom. IV, S 4, ita firmavit: Religiosos ab Episcopo ad Confes- 
siones Saecularium in sua Dioecesi audiendas approbatos, non posse in alia 
Dioecesi éas absque Episcopi Dioecesani approbatione audire, quamvis poeni- 
tentes subditi sint eius Episcopi, a quo ipsi Religiosi iam fuerant approbati. 

$ 8. Quare si insistamus Canonicis institutis, quae superius numeravi- 
mus, nullum afferri potest impedimentum Ordinario, quominus examen indi- 
cat Sacerdotibus tam Saecularibus, quam Regularibus, per quos Poenitentiae 
Sacramentum in Locis ipsius lurisdictioni subiectis administrandum est; 
Regulares, inquam, in examen vocare potest Ordinarius, si velint Saecularium 
Confessiones excipere. At vero quoniam Missionarii, et imprimis Regulares, 
longa et difficilia suscipiunt itinera, relictis Coenobiis, in quibus versantur, 
ut in Angliam ad obeundas Missiones se conferant, ne dubietas admissionis 
ad Confessiones audiendas in subeundo examine, illos ab Apostolico munere 
deterreat, cavebunt inposterum, antequam relinquant Monasteria, in quibus 
degunt, et in Angliam tendant, cavebunt, inquam, examen ad Confessiones 
Saecularium audiendas subire coram Ordinario, et Examinatoribus Loci, in 
quo situm est Monasterium, et consequi testimonium, quo idonei declaren- 

tur, quod insuper poterit indicari Vicariis Apostolicis, in Anglia commoran- 
tibus per Litteras Ordinarii, qui ad examen eos excepit, et peritos, idoneos- 
que iudicavit. Quod si cuiquam ex Regularibus commodius, atque itineri 
opportunius videretur Bruxellis ante Apostolicum Nuncium propriae scien- 
tiae periculum facere, id erit eorum in libitu; cum utraque ratione duplex 
auferatur incommodum; unum scilicet, ne Regulares animum mentemque 
dimoveant a Missionibus Anglicanis, eo timore, ne a Vicariis Apostolicis 
admittantur ad Saecularium Confessiones excipiendas; alterum vero, ne 
iidem Vicarii destituantur auctoritate adprobandi illos, qui intra limites suae 
lurisdictionis Poenitentiae Sacramentum velint administrare. Etenim duos 
omnino actus complectitur adprobatio, quorum primus ad intellectum, alter 
spectat ad voluntatem. Proprium enim est intellectus, debita, ac necessaria 
scientia in Examinato deprehensa, illum Confessionis muneri obeundo aptum 
existimare. At nonnisi voluntatis est, facultatem Confessionum audiendarum 
liberam, plenamque facere, sententiamque de eo proferre, qui Adprobatori 
subiicitur. Primum itaque ab Examinatore praestatur; cuius fidei, et integri- 
tati innititur, atque acquiescit, qui Confessiones audiendi facultatem, in 
limitibus, et confiniis sibi assignatis, impertitur. Alterum immediate pera- 
gitur ab ipsomet Superiore, cuius est praedictam facultatem concedere. 

8 9. His itaque constitutis, cum Regularis examinatus iam, et idoneus 
iudicatus, uti diximus, sese offerat Vicariis Apostolicis, cumque id perpendi 
minime debeat tamquam urbanitas aliqua, seu coeremonia; cum insuper 
Vicarius Apostolicus opportunam facultatem elargiri intelligat ad suscipien- 
das Fidelium Confessiones, qui ditione sua continentur: absoluta penitus 
hac ratione controversia omnis iudicari deberet. Caeterum Confessarii munus 
Regularibus deferri potest sine temporis determinatione, vel cum limitatione: 
quod luculenter constat tum ex Brevi a Summo Pontifice Urbano VIII dato 
Cardinali de Sandoval anno 1639 inserto a Casabutio in Teoria et praxi 
Iuris Canonici, lib. 1, cap. 10, num. 13, tum ex recensita Constitutione Cle- 
mentis X, Superna, ad S 4. Porro huiusmodi facultates ad praestitutum tem- 
pus collatas, post elapsum temporis intervallum, ius competit Ordinario vel 
abrogandi, vel eas renovando, Sacerdotem ad novum examen compellendi. 
Facultates vero nulla cum temporis limitatione delatae, nonnisi cum ipso 
officio desinunt, nec suspendi propterea possunt sine nova causa, quae 
Confessiones directe respiciat, quemadmodum patet ex Constitutione: Cur 
sicut accepimus, ab Innocentio X in lucem edita 32, 8$ 2, Bullarii, tom. IV. ! 
An Episcopus Regularem pro Confessionibus semel approbatum, sine nova 
causa, suspendere possit ab ipsis Confessionibus audiendis ? Respondetur, Regu- 
lares alias libere ab Episcopo, praevio examine, approbatos ad audiendas 
Confessiones personarum Saecularium, ab eodem. Episcopo suspendi non posse 
sine nova causa, eaque ad Confessiones ipsas pertinente. Quae cum ita sint, 
ut omni dissidio aditus occludatur, decernimus, atque statuimus, ut facultas 
superius exposita, a Vicariis Apostolicis Regulari examinato, et approbato 
concedenda, ad sexennium extendatur, atque ad aliud sexennium sine prae- 

vio examine confirmetur, cum Regulares Missionarii, iis peractis, quae num. 20 
exponentur, Anglicanae Missionis exercitium denuo suscipient. 

S 10. In medium igitur proferri minime potest tam Breve Summi Pon- 
tificis Urbani VIII, quod incipit: Brifannia, vulgatum anno 1631,! quam Bulla 
eiusdem Pontificis: P/antata, edita anno 1633,? aut aliud quodcumque docu- - 
mentum ad firmandam Regularium independentiam a Vicariis Apostolicis 
in administratione Poenitentiae Sacramenti, aliorumque Sacramentorum. 
Brevia enim, et huiusmodi documenta emissa fuere, antequam quatuor 
Vicarii Apostolici in Anglia constituti forent, cum omni auctoritate, quae 
competit cuilibet Ordinario in sua Civitate, et Dioecesi. Quamobrem san- 
cito libero, et tranquillo ordinariae Episcoporum auctoritatis exercitio, eo 
ipso desinit Regularium immunitas pro Sacramentis administrandis, quae 
tunc temporis iisdem concessa fuit, cum praedictum liberum exercitium nul- 
latens permittebatur; quemadmodum Regulares ipsi luculenter agnoverunt, 
et confessi sunt in celebri disputatione Parisiis habita, quae in. Coectione 
Iudiciorum, tom. 3, pag. 45, continetur. Accedit praeterea, quod idem pror- 
sus decretum Ífuit pro statuendo Indiarum Orientalium regimine, nequic- 
quam refragantibus amplis Sancti Pii V, et Gregorii XIV privilegiis, ut 
legere cupienti innotescet ex nostra Constitutione: Quamvis ad confir- 
mandum, tom. ll, nostri Bullarii.? Eadem plane ratione cum in praesen- 
tiarum constitutum sit regimen Vicariorum Apostolicorum, finem habere 
debet recensita Regularium Missionariorum immunitas, iis delata, ante- 
quam praedictis Vicariis Apostolicis regimen, et ordinaria auctoritas tri- 
bueretur, et sua cuilibet confinia assignarentur. Notae, et pervulgatae sunt 
controversiae agitatae, et discussae in Congregatione de Propaganda Fide 
anno 1701 et 1702 inter Macai Episcopum, Vicarios Apostolicos Sinarum, 
atque Regulares Missionarios, qui tueri conabantur, ob sua privilegia lici- 
tum sibi esse Sacramenta administrare, et quolibet Parochiali officio per- 
fungi, quin ab Episcopo, et Vicariis Apostolicis dependerent. Porro cum 
sapienter Congregatio animadvertisset, ab Innocentio XII fel. record. suos 
praefinitos fuisse limites cuilibet Vicario Apostolico, decrevit, atque manda- 
vit, ne cuiquam Missionario vel Saeculari, vel Regulari imposterum liceret 
Poenitentiae Sacramentum  Saecularibus impertiri, vel aliis. Parochialibus 
officiis fungi, quidquid in contrarium praeseferrent privilegia iis concessa, 
quin prius facultatem obtinuisset ab Ecclesiastico Superiore, ab Episcopo 
nimirum, quoties Sacramenta administranda essent in eius Dioecesi, vel a 
Vicario Apostolico, si in ipsius ditione id foret peragendum. Haec enim 
habet decretum vulgatum die 14 Februarii 1702:* Missionariis autem, sive 
Saecularibus, sive Regularibus, etiam Societatis lesu, non liceat etiam vigore 
suorum privilegiorum Sacramenta administrare, aut alia munia Parochialía 
obire, nisi de licentia praefatorum Ordinariorum, sive Vicariorum Apostoli- 


1 Ct. Ius Pontif. de Prop. Fide, pars I, vol. I, p. 125-128. 

corum, in quorum respective Provinciis, aut Dioecesibus eosdem Missionarios 
commorari contigerit. Haec profecto luculenter ostendunt nullatenus esse 
provocandum ad immunitatis privilegia, Anglicanis Missionariis concessa, 
antequam in Anglia Vicarii Apostolici constituerentur. Idque discussum etiam 
fuit in peculiari Congregatione de his negotiis habita die 6 Octobris anno 1695, 
cuius Decreta Innocentius XII Brevi dato die 5 Octobris anno 1696 confir- 
mavit.! Accedit Decretum emissum ab universa Congregatione de Propa- 
ganda Fide die 16 Augusti anno 1645, quod nostro Brevi sub die 2 Septem- 
bris anno 1745 firmatum fuit. ? 

8 11. Cum ab hac Sancta Sede animadversum sit, plurima saepe con. 
tingere in Regionibus longe dissitis, quibus ut consulatur, peculiares dispen- 
sationes, et privilegia quandoque opportuna, quandoque etiam ad animarum 
regimen necessaria requiruntur; ad quae obtinenda difficile est Romam con- 
fugere, eadem Sancta Sedes in more habuit, habetque in praesenti, Episcopis 
in remotioribus Provinciis commorantibus quasdam facultates impertiri, quibus 
uti possint vel immediate, vel per inferiores Sacerdotes a se designatos: 
atque idem plane cum Missionum Praefectis, atque Apostolicis Vicariis facere 
consuevit. Verumtamen, cum nec Episcopi, nec Missionum Praefecti in Anglia 
hoc tempore versentur, supervacaneum est facultates recensere, quae his, vel 
illis deferuntur. Sedem habent in Anglia Vicarii Apostolici, qui sibi commissis 
Provinciis praesunt, atque iis dumtaxat Formulae secundae facultates tribuun- 
tur; proindeque Regulares Angliae Missionarii iis solum Facultatibus per- 
fruuntur, quas obtinent ab Apostolicis Vicariis, qui sane eas communicare 
aliis possunt, uti ex Formula secunda manifestum est: Praedictas Facultates 
comrmunicandi, non tamen illas, quae requirunt Ordinem Episcopalem, vel non 
sine Sacrorum Oleorum usu exercentur, Sacerdotibus idoneis, qui in eius Dioe- 
cesi laborabunt. ln recensitis notatu dignum imprimis est vocabulum illud 
idoneis, quo cognitio indicatur, quam Largitor facultatum habere debet de illo, 
qui ipsas consequitur, an videlicet idoneus existimetur. Hinc et arbitrium 
examinis de illo instituendi subsequitur, quoties eius scientia ad facultatem 
exercendam aliunde non innotescat. Observationem illud etiam exigit, quod 
necessitas non infertur Vicario Apostolico, ut omnino praedictas facultates 
communicet; sed, veluti commodum quoddam, huiusmodi potestas illi delata 
est pro animarum utilitate, quod quidem nunquam non opportunum, sae- 
pius etiam necessarium est, cum Superior omnia per se praestare minime 
valeat. In arbitrio Vicarii Apostolici positum quoque est, vel omnium suarum 
facultatum Sacerdotem participem facere, vel aliquas tantummodo commu-- 
nicare. Nam Vicarius Apostolicus, in hoc facultatum genere, specialis San- 
ctae Sedis Delegati Personam gerit, cui liberum est subdelegare, nedum ex 
communi iure, verum etiam ex singulari auctoritate illi demandata: cumque 
in delegantis potestate constitutum sit suspendere, vel omnino etiam auferre 
factam Delegato procurationem, ex his omnibus illud consequitur, in Anglia 
scilicet, quod iam dictum est, eas tantum facultates per Vicarium Apostoli- 


! Cf. Bull. Rom., tom. 9, p. 440, 441. 
? Cf. Ius. Pontif. de Prop. Fide, pars I, vol. III, p. 233, 234. 


Romani Pontifices 397 


cum collatas a Missionariis exerceri posse. Ille siquidem cum Apostolicus 
Depositarius earumdem existat, communes eas facturus cum Sacerdotibus 
Saecularibus, aut Regularibus, ius retinet (quod repetere supervacaneum non 
erit) dignoscendi, an revera idonei sint; aliquas. tantummodo, non omnes 
communicandi, ac denique eas suspendendi, penitusve auferendi. Attamen 
summopere commendatur humanitas in examine peragendo; insuper debita, 
et prudens cautio in suspendendis, vel adimendis facultatibus, quae semel 
concessae fuerunt. Nec opus est, ut facultates exprimantur, quas Vicarius 
sibi reservare, aut quas Sacerdotibus Saecularibus, vel Regularibus elargiri 
debet, quaeve uni potius, quam alteri sint impertiendae; id enim arbitrio relin- 
quitur Vicarii Apostolici, qui, cum in loco consistat, et Personas dignoscat, 
quibus facultates conceduntur, animarum necessitates animadvertat, et casuum 
frequentiam, decernere facilius potest, quae magis opportuna, et salutaria 
videantur. Inter caeteras illa adnumeratur facultas, per quam copia fit Sacer- 
doti bis Sacrum peragendi uno eodemque die, licet id expresse prohibea- 
tur capit. Consuluisti, de celebratione Missarum; cui tamen derogatur ob 
necessariam causam, videlicet ob Sacerdotum paucitatem, vel cum eorum 
numerus, qui diebus festis tenentur sacris assistere, talem exhibeat necessi- 
tatem, ut, nisi alicui Sacerdoti duas Missas eodem die celebrandi potestas 
concedatur, Ecclesiae mandato plures non satisfacerent; quod copiose decla- 
ratum est Constifutione 3 in praesenti nostro Pontificatu emissa, et Oscensi 
Episcopo inscripta, Tom. 2 Bullarii.! Hinc facile apparet abusio intolerabilis, 
quae patraretur, si cuiquam Sacerdoti rem divinam faciendi bis in diem 
facultas tribueretur, eum in finem, ut duplici eleemosyna decentius se susten- 
taret; quantoque magis Sacerdos peccaret, si Missae Sacrificum bis uno die 
conficeret sine opportuna Vicarii Apostolici concessione; vel sub Populi neces- 
sitatis praetextu eam peteret, atque obtineret, licet reipsa plurium eleemo- 
synarum cupiditate ad id moveretur. 

8 12. Adprobationis necessitatem, quam diximus competere cuilibet Vicario 
Apostolico in sua Provincia, non solum quoad Saeculares, sed etiam quoad Re- 
gulares Sacerdotes, qui Saecularium Confessiones sint recepturi; necessitatem 
pariter ab ipsis accipiendi facultates Formulae secundae, quae praedictis Vicariis 
Apostolicis a Sancta Sede tribuuntur, una cum potestate eas communicandi Sa- 
cerdotibus Saecularibus, et Regularibus, ut illis solummodo Missionarii utantur, 
quemadmodum superius exposuimus, has, inquam, necessitates subsequitur 
actualis administratio curae Animarum, et Sacramentorum ; ac proinde in iis, 
quae ad utrumlibet horum capitum spectant, nedum Missionarii Saeculares, 
sed etiam Regulares subiiciuntur iurisdictioni, et correctioni Vicariorum Apo- 
stolicorum. Personae fam Regulares, quam Saeculares huiusmodi curam. exer- 
centes, subsint immediate, in. iis, quae ad eamdem curam, et administrationem 
Sacramentorum. pertinent, iurisdictioni, visitationi, et correctioni Episcopi, in 
cuius Dioecesi sitae sunt: Haec ferme habet Concilium Tridentinum, sess. 25, 

$ 13. Quamvis autem in hoc cap. 11 non derogetur privilegiis, quae 
hanc in rem producere possent Regulares, nihilo tamen minus, quia huiusmodi 
derogatio apertis verbis exprimitur cap. 22, novissimo ipsius sessionis 25, de 
Regularibus; ideo haec ipsa complectitur singula capita anteriora ipsius ses- 
' sionis 25, de Regularibus, ac propterea recensitum etiam caput undecimum, 
quemadmodum enunciatum est Constitutione Innocentii XIII, quae incipit: 
Apostolici Ministerii,! confirmata a Benedicto XIII in altera, quae incipit: /z 
supremo, data anno 1724, num. 23.? Sciant omnes derogationem huiusmodi. 
non ad ea tantum referri, quae in praedicto capite (id est 22) continentur ; 
sed etiam ad alia; quae in singulis superioribus (adeoque etiam in cap. 11) 
eiusdem sessionis constituta sunt. 

8 14. Superioribus annis suscitata a nonnullis fuit infirma nimis. con- 
troversia, nempe in dubium revocata fuit praedicta Concilii Tridentini dispo- 
sitio, et contendebatur eos tantum Regulares affici, qui Parochi existant, 
alios vero Regulares Sacerdotes, qui licet Parochi non sint, tamen Sacra- 
mentum aliquod Saecularibus administrent, vel nullimode comprehendi, vel 
si comprehendantur, id referendum esse ad eos solummodo, qui rem de facfo 
agerent, et sine praevia Ordinarii facultate; verum Gregorius XV edita Con- 
stitutione /nscrutabili, quae est 17 Bullarii Romani, tom. 3,? declaravit Regu- 
lares Sacerdotes, qui vel Parochi sunt, vel aliquod administrant Sacramen- 
tum, sive alias Ecclesiastica Sacramenta, aut unum ex iis, ministrent, sive id 
praestent praevia Episcopi licentia, et approbatione, aut agant de facto absque 
ulla auctoritate, subesse debere in iis omnibus, quae curam, vel administra- 
tionem Sacramentorum spectant, iurisdictioni, et correctioni Ordinarii, tan- 
quam Sedis Apostolicae Delegati: /z Ais, quae huiusmodi curam, seu adrmi- 
nistrationem concernunt, omnimodae iurisdictioni, visitationi, et correctioni, 
Dioecesani Episcopi, tamquam | Sedis Apostolicae Delegati, plene in omnibus 
subiiciuntur. Idem prorsus renovatum est in Bulla Cuz sicut 34, Innocen- 
tii X, 8 4 in Bullario Romano, tom. 5,*^ tum in Constitutione Fzrmandis 109, 
8 3 Bullarii, tom. I in praesenti Pontificatu evulgata. ? 

8 15. Ius huiusmodi in Regulares Sacerdotes delegatum in iis, quae 
animarum curam, Sacramentorumque administrationem concernunt, cessare 
certum est, cum eorum quiquam sui Regularis instituti observantiam aliquo 
modo violaret; id enim Ordinarii muneris non est, sed respectivi Superioris 
Regularis: Cuius quidem agendi rationem, in iis, quae spectant ad observa- 
tionem proprii ipsius Regularis Instituti, non est Episcopi inquirere, cum 
ad ipsum Superiorem Aegu/larem privative id pertineat. Verba ipsa sunt 
recensitae Constitutionis Firmandis, S 8. Non ignoramus Sacrum Concilium 
Tridentinum, Sess. 6, cap. 3, de Reformatione, nulla admissa distinctione, 
decrevisse, quod Regularis extra Monasterium degens, etiam sui Ordinis pri- 

vilegii praetextu, si deliquerit, ab Ordinario Loci, tanquam super hoc a 
Sede Apostolica delegato, secundum  Canonicas Sanctiones visitari, puniri, et 
corrigi valet; atque hinc factum esse, ut dubium a nonnullis proponeretur, 
utrum commorantes Missionarii Regulares apud privatos, atque ut plurimum 
seorsim, ut in Anglia contingit, utrum, inquam, praedicti Regulares, veluti 
Religiosi extra Monasteria viventes censendi sint, ac propterea Ordinarii iuris- 
dictioni tanquam Apostolici Delegati in omnibus subiecti, quod definitum 
est in allata Innocentii X Constitutione 34, Cu sicut, 8 15. Quandoquidem 
tamen illud perpendi debet, Regulares. scilicet Anglicanae Missioni destinatos, 
illuc proficisci in bonum Sanctae nostrae Religionis, eorumque mansionem 
in privatis domiciliis, non item in Monasteriis, ex publici regiminis Legibus 
dimanare, quibus Coenobia quaecumque prohibentur; aequum profecto est, 
ut recenseri non debeant ad instar illorum, qui extra proprium Monasterium 
vitam agunt, atque hinc subsunt omnimodae Ordinarii iurisdictioni, quem- 
admodum sancitum fuit a Summo Pontifice Clemente VIII in suis Litteris 
Apostolicis in. forma Brevis editis anno 1601, quae incipiunt: Religiosorum 
quorumcumque, recensitis in Constitutione Quamvis, quae ordine est prima 
praesentis nostri Pontificatus tom. II Bu//arii.! Quamobrem cum iis potius 
procedendum est veluti cum Regularibus in propriis Monasteriis degentibus, 
qui, si aliquod crimen foris patrarent, scandalum Populo afferens, insistente 
Ordinario, ut puniantur, plecti debent a suo Superiore Regulari, qui insuper 
tenetur inflictam castigationem ipsi Ordinario indicare: Regularis intra Clau- 
stra Monasterii degens, si extra ea ita notorie deliquerit, ut Populo scandalo 
sit, Episcopo instante, a suo Superiore intra tempus ab Episcopo praefigendum 
severe puniatur, ac de punitione Episcopum certiorem faciat, sin minus, a. suo 
Superiore officio privetur, et delinquens ab Episcopo puniri possit. Vaec habet 
Sacrum Concilium Tridentinum, sess. 25, de Regularibus, cap. 14. Quibus 
apprime insistens ipsemet Summus Pontifex Clemens VIII, alteram vulgavit 
Constitutionem, cui initium fecit Suscepti muneris 30, Bullarii Rom., tom. 3,? 
ubi accurate animadvertit, atque enunciavit quidquid ad earum executionem 
conducere videretur. 

8 16. Harum ope regularum, quae non ac libitum effictae, nec recentes, 
sed iuris Canonici, et Sacri Tridentini Concilii auctoritate suffultae, nec non 
anteriorum Pontificum Constitutionibus firmatae sunt, dubitandum non est, 
quin perfecta interesse debeat consensio inter Episcopos, et Regulares Mis- 
sionarios, eorumque Superiores, dummodo reipsa in eorum animis vigeat, 
quod iuvat sperare, verum pacis, et concordiae desiderium. Atque ea ani- 
morum coniunctio eo vel magis speranda, quod ipsarum iuri, atque aucto- 
ritati certi limites, et confinia praefinita sint. Siquidem non deest Superioribus 
Regularibus privativum ius in proprios Religiosos, qui sui Instituti observa- 
tionem perfregerint. Quod si ab iisdem quodquam gravioris notae crimen 
perpetretur, atque in primis, si contra bonos mores deliquerint, non desti- 
tuuntur Superiores eos castigandi facultate; nec conquerendi locus Vicario 

Apostolico relinquitur, si ab eodem Superiore post acceptam facti notionem 
debita punitio non omittatur: adeo ut Vicarius Apostolicus, quod supra indi- 
catum est, se in eam rem ingerere nullatenus possit; nisi forte contingeret, 
ut Regularis Superior vel nihil praestaret, vel aequas poenas a reo minime 
desumeret. Habent itidem Vicarii Apostolici, utpote Sanctae Sedis Delegati, 
potestatem supra Regulares in iis omnibus, quae animarum curam, et Sacra- 
mentorum administrationem respiciunt. At vero huiusmodi ius non solum 
iis competit; verum etiam Regularibus Superioribus, quibus concessum est 
suos Religiosos animarum regimen, sive Sacramentorum administrationem 
male exercentes punire. Porro Ius privativum Ordinarii complectitur tantum 
actus, quos ipse ratione Ministerii sui tenetur peragere in bonum populi 
disciplinae Regularis Parochi demandati. 

8 17. Ne autem de iure cumulativo, quod habent tam Vicarii Aposto- 
lici; quam Regulares Superiores in Regulares, qui vel Parochi existunt, vel 
qui Sacramenta administrant, ulla oboriatur disceptatio, decretum iam est, 
ut dissidente Ordinario Superiore, vel Episcopus ille sit, sive Vicarius Apo- 
stolicus, a Regulari Superiore, prioris sententia alterius praestet opinioni; 
itidemque, ut cum velit Superior Regularis, ab animarum regimine, et Sacra- 
mentorum administratione Regularem sibi subditum removere, efficere id 
possit, quid prius Ordinarium de causa certiorem faciat; quod vicissim ab 
Ordinario fieri posse tenendum est, secluso debito causam patefaciendi Regu- 
lari Superiori. Adeatur superius recensita Constitutio FZrmandis 109, 8 10 
et 11 Bullarii tom. I, praesentis nostri Pontificatus, ubi auctoritate veterum 
decretorum id fusius declaratum, et confirmatum est. Nec Regularis ab officio 
suspensus, vel amotus, ullimode valet appellationis beneficio Mandati exe- 
cutionem impedire, vel protrahere; sed post praestitam obedientiam, ad pro- 
prium tuendum nomen, innocentiamve vindicandam, si eam laesam existima- 
ret, reclamationibus unice locus erit, et excusationibus, suo Iudici competenti 
ferendis, uti praescribitur in superius allata Constitutione /nscrutabili, Gre- 
gorii XV, atque in alia posteriori, cui initium Ad ;ilifantis, in praesenti 
nostro Pontificatu vulgata, scilicet 18, 8 19, Bu//arii, tom. I. ! 

S 18. Ne fecit Britanniae Missionum regimini quicquam deesse videatur, 
subsequentes adnectuntur regulae, quibus praetermissis, haud omnino obti- 
neretur, quod vehementer exoptatur. Sedulo igitur incumbant Vicarii Apo- 
stolici, ut Missionarii Saeculares probe, honesteque in omnibus se gerant, 
quo aliis bono exemplo sint; et imprimis Sacris Officiis celebrandis, oppor- 
tunisque Institutionibus Populo tradendis, atque infirmis opera sua suble- 
vandis praesto sint, ut a publicis otiosorum coetibus, et cauponis omnimode 
caveant; addita etiam suspensionis poena cuilibet, si quis ad easdem diver- 
tere non vereretur. At potissimum ipsimet Vicarii, omni, qua possunt ratione, 
severe tamen, illos puniant, qui de publico Regimine cum honore sermonem 
non haberent. Quandoquidem illi in Anglia versantur, non ad rumores, et 
perturbationes excitandas, sed Sanctae Catholicae Religionis servandae causa, 
eosque excipiendi, qui Divino Spiritu afflati, et Sanctis Fidei Mysteriis apprime 


I-Cf. N. 3206. 


Romani Pontifices 401 


instructi, se promptos, paratosque ad eam amplectendam exhibent; cum 
interim a quibuslibet conversionibus debeant abstinere, quae utpote sine 
praeviis, debitisque conditionibus peractae, non modo nullam utilitatem, sed 
damna potius, et incommoda plurima solent afferre. In iis autem, quae Mis- 
sionarios Regulares spectant, munus suum Vicarii Apostolici prae oculis 
semper ferant, quo tenentur in eorum actiones intendere semper in illis, 
quae animarum curam, Sacramentorumque administrationem respiciunt; nec- 
non auctoritatem pariter sibi delegatam comminiscantur. Caeteras vero prae- 
dictorum Regularium corruptelas, si quae contigerint, si nimirum eorum 
quisquam cauponas, et coetus otiosos frequentaret, seu publico Regimini 
obloqueretur, sive denique alienis negotiis sese immisceret; has, inquam, 
corruptelas reparare studeant remediis superius expositis, atque a Concilio 
Tridentino desumptis, quibus Regulares afficiuntur in Monasteriis degentes 
et qui extra Septa ipsius Monasterii scandalum aliquod committunt. 

8 19. In primis curae sit Superioribus Regularibus, Missionarios indi- ' 
stincte nequaquam mittere, sed quod dictum iam est, eos deligere, qui et 
vitae probitate, atque sufficienti opportunae doctrinae copia tales existant, 
ut sibi traditum Ministerium probe complere valeant. Praeterea studeant prae- 
ficere in Anglia unum ex Religiosis, cui visitatio sibi subditorum singulos 
in annos obeunda committatur, qui diligenter eorum vivendi rationem ad 
examen revocet, et congestarum eleemosynarum usum perscrutetur. Sic enim 
fiet, ut quaelibet negotiationis suspicio de medio tollatur, incommodis qui- 
buslibet, et malis provide consulatur. Porro Visitator ipse de his, quae gerenda 
sunt, conferat cum Vicariis Apostolicis, ut et ipsi auxiliarem manum  prae- 
beant, atque ita scandalis quibuslibet aditus occludatur. 

8 20. Quandoquidem, degentibus Missionariis Regularibus in Anglia 
extra Monasteria in privatis domiciliis, et saeculares vestes adhibentibus, et 
ea libertate utentibus, qua sane carerent, si in Monasteriis degerent, inau- 
ditum minime esset, si etiam religiosa corda mundano pulvere sordescerent, 
ideo edicitur cuilibet Missionario, ut post singula sexennia ad Catholicas 
Regiones sese restituat, propriae Familiae Regularis Claustra subeat, Reli- 
giosum induat habitum, ibique per tres integros menses commoretur; atque 
interim Spiritualibus Exercitiis per quindecim dies sedulo incumbat. Hinc 
est, quod Vicarii Apostolici, quorum arbitrio, atque prudentiae, uti expositum 
est, committitur potestas communicandi Missionariis Facultates Formulae secun- 
dae, ipsam ultra sexennium non debebunt prorogare, sed impertiri ad sum- 
mum ad sexennium; et interim ad libitum, eamque, si consentaneum iudica- 
verint, simili modo restituere, cum Regulares absoluto iam praescripti secessus 
tempore ad Missionem revertentur. 

8 21. Etsi Regularis Superior, qui statuit aliquem ex suis Religiosis a 
Sacramentis administrandis, sive a Missionibus exercendis removere, ex supe- 
rius allatis, non teneatur remotionis causam Vicario Apostolico significare, 
et eadem ratione liberum sit Vicario Apostolico, insciis, atque inconsultis 
iisdem Superioribus, contra Missionarios Regulares, quos delinquentes in 
Sacramentis administrandis, vel ineptos, atque rudes, negligentesve in suo 
munere adimplendo deprehenderit, animadvertere, prout ipsi expedire vide- 

bitur, tamen consentaneum erit, si unanimi voluntate, et consensu rem gerant, 
ne Missiones Operariis destituantur, et uni Missionario amoto alter continuo 
subrogetur, qui eius subeat vices; idemque exhibeatur officium a Superio- 
ribus Regularibus cum Apostolicis Vicariis, ubi velint suos in alium Locum 
transferre, vel eos revocare in Catholicas Regiones, atque uno eodemque 
tempore successores expediant, videlicet ne Missio necessariis Operariis careat. 

8 22. De Fundationibus nihil omnino innovetur; sed tam Saeculares, 
quam Regulares in eorum possessione perseverent, quas in praesentiarum 
obtinent; atque adeo Sacramenta, etiam Confessionis omnibus indiscrimina- 
tim per eos administrentur in Urbibus, et Oppidis muro circumdatis, ubi 
limites praefiniti non sunt; ea plane ratione, qua in nostris Civitatibus ad 
Confessionem adprobati ab Episcopo sine ulla Loci, vel peculiaris Ecclesiae 
limitatione, in qua Confessiones possint excipere, in qualibet Urbis Ecclesia 
Confessiones audiunt, debitis tamen officiis cum ipsius Rectore antea perso- 
lutis. Verum Missionariis, in Pagis, et apud Ruricolas commorantibus non 
liceat Sacramenta, nec etiam Poenitentiae extra praescriptos limites admini- 
strare; cum ad Confessiones extra confinia excipiendas necessaria omnino 
sit Vicarii Apostolici licentia, cui illa subiicitur Provincia. Etenim apud Nos 
etiam Confessarius ab Episcopo pro Saecularibus adprobatus in sua Dioecesi, 
extra Dioecesim eam facultatem exercere nequit sine alterius Episcopi adpro- 
batione, in cuius ditione Poenitentiae Sacramentum administratur, etiamsi 
Poenitens subsit Episcopo, qui illum ad Confessiones excipiendas adprobavit. 
Idque constat ex Bulla Superma, Clementis X, quae est 6, tom. 6 Bullarii 
Romani, S8 4,! solus enim Parochus a Moralis Theologiae Scriptoribus exi- 
mitur, qui si forte extra Dioecesim versetur, sui Parochiani ibi degentis Con- 
fessiones potest audire, quamvis ab Episcopo Loci, ubi sui Parochiani se 
praebet Confessarium, adprobationem ad Confessiones non obtinuerit. Neces- 
saria igitur omnino est Vicariorum Apostolicorum licentia, ut Missionarii in 
Pagis, vel Agris commorantes, Poenitentiae Sacramentum ministrent intra 
limites cuilibet illorum respective subiectos. Attamen ipsosmet Vicarios Apo- 
stolicos hortari non praetermittimus, ut meminerint valde consentaneum esse 
(nisi aliqua legitima causa contrarium persuaserit) facultates illis elargiri saltem 
ad Confessiones excipiendas. Quandoquidem vero licentiae administrandi 
Sacramenta, quae conceduntur Missionariis Campestribus, ut plurimum certis 
limitibus arctari solent, extra quos nulla ipsis ministrandi facultas permittitur, 
quamvis Locus, ubi Sacramenta vellent conferre, intra limites Vicario Apo- 
stolico subiectos contineretur, qui permissionem ministrandi impertitus est, 
tamen Vicarium Apostolicum adhortamur, ut facilem se praebeat Missionario 
Campestri Sacramenta aliquando conferendi extra limites ipsi praefinitos, 
nisi forte legitimum aliquod impedimentum id fieri prohibeat. 

S 23. Haec omnia proficuam animarum curam, et pacem, concordiamque 
inter Missionarios, faustum denique Vicariorum Apostolicorum regimen respi- 
ciunt. At quoniam a Viris optimis, et fidei dignis indicatum fuit consenta- 
neum fore, si definiatur, utrum Regularibus, qui vel in Regiis Sacellis, vel 

in Locis pro illis fundatis, sive apud Nobiles commorantur, liceat Indulgentias 
suis Ordinibus concessas evulgare, ideo, ut omnes molestae tricae evitentur, 
sequens regula proponitur, quae executioni demandari omnino debet. In 
bonum Anglicanae Missionis adprobantur quilibet pietatis actus, preces, ieiunia, 
atque opera meritoria, quae a Sancta Romana Ecclesia comprobantur. Ad 
Indulgentias quod spectat ipsis operibus adnexas ratione privilegiorum, quae 
uni, vel alteri Regularium Ordini a Summis Pontificibus concessa fuerunt, 
suspenduntur; atque, ut fideles spirituali Sanctarum Indulgentiarum emolu- 
mento tranquille, et copiose simul perfruantur, cuilibet Vicario Apostolico 
auctoritas in ditione sui Vicariatus conceditur, ut quater in annum in iis 
Solemnitatibus, quae ipsis magis opportunae videbuntur, Indulgentiam Ple- 
nariam impertiantur, quam lucrari possint quicumque Poenitentiae Sacramento 
expiati, et Sacra Eucharistia refecti Sacellum aliquod visitabunt, ubi Missae 
Sacrificium celebratur, pacem Ecclesiae suae a Deo rogabunt, paratique erunt 
pauperes aliqua eleemosyna pro suis viribus sublevare, vel Catechismo, et Sacris 
Concionibus frequenter interesse, quoties absque gravi incommodo id fieri 
liceat, sive infirmis, aut morti proximis operam suam christiana charitate 
praebere; et quoniam non deerunt, qui vel carcere, aut gravi morbo, sive 
alia legitima causa impediti, praescripta pietatis officia minime poterunt adim- 
plere, singuli Vicarii Apostolici potestatem habeant ea commutandi, et alia, 
quae perfici valeant, decernendi. Porro ne morientes e vita decedant sine 
Benedictione iz articulo mortis, et sine Indulgentia ipsi coniuncta, iisdem 
Vicariis Apostolicis facultas conceditur, ut illam impertiant, atque etiam Sacer- 
dotes alios subdelegare possint, qui eam morientibus elargiantur, servata 
tamen forma, quae indicitur in Constitutione huius nostri Pontificatus tem- 
pore in lucem evulgata,! quam hisce regulis ad maiorem commoditatem adiun- 
gimus. 

8 24. Ultimo tandem, cum Anglicanae Missionis perduratio Principum 
Catholicorum Ministris, Nobilibus Catholicis, Fundationibusque iam consti- 
tutis accepta referri debeat; eos magnopere adhortamur, ut illos tantum 
Sacerdotes Saeculares, vel Regulares suis Sacellis inservire permittant, qui se 
prius obtulerint Vicariis Apostolicis, et obtentas ab illis adprobationes exhi- 
buerint: secus enim contingere posset, ut praeter eorum voluntatem admit- 
tatur celebrando Missae Sacrificio in Sacellis, et ministrandis Sacramentis, 
qui vel Sacerdos minime existat, vel si fuerit Sacerdos, suspensionis fortasse, 
vel irregularitatis vinculo obstringatur. 

8 25. Porro omnia et singula huiusmodi a Nobis, prout praemittitur, 
statuta et decreta, quo firmius subsistant, et serventur exactius, tenore prae- 
sentium Apostolica auctoritate, quatenus opus sit, confirmamus, et Aposto- 
licae. firmitatis robore communimus, et districte servanda praecipimus et 
mandamus, salva tamen in praemissis nostra, Successorumque nostrorum 
Romanorum Pontificum, et eiusdem Congregationis Cardinalium Propagan- 
dae:Fidei auctoritate. Decernentes easdem praesentes Litteras, et in eis con- 
tenta quaecumque semper firma, valida, et efficacia existere et fore; suosque 

plenarios et integros effectus sortiri et obtinere, et a vobis et illis, ad quos 
spectat, et pro tempore quandocumque spectabit, inviolabiliter observari 
debere; sicque in praemissis per quoscumque Iudices Ordinarios et Dele- 
gatos, etiam Causarum Palatii Apostolici Auditores, et eiusdem S. R. E. Car- 
dinales, eorumdemque Cardinalium Congregationes, et quosvis alios qua- 
cumque praeeminentia et potestate fungentes et functuros, sublata eis et 
eorum cuilibet quavis aliter iudicandi et interpretandi facultate et auctoritate, 
iudicari et definiri debere, ac irritum et inane, si secus super his a quoquam 
quavis auctoritate scienter, vel ignoranter contigerit attentari. Non obstan- 
tibus Apostolicis sive sub Plumbo, sive in simili forma Brevis expeditis quo- 
rumcumque Praedecessorum nostrorum Litteris, et praesertim felicis recordat. 
Urbani Papae VIII, quarum initium est: Brifannmia non minus, etc., necnon: 
Plantata in Agro Dominico, etc., aliisque Constitutionibus, et Ordinationibus, 
necnon quorumcumque Ordinum, Congregationum, et Institutorum, etiam 
Societatis lesu, etiam iuramento, confirmatione Apostolica, vel quavis firmi- 
tate alia roboratis statutis, et consuetudinibus; privilegiis quoque, indultis, 
et Litteris Apostolicis in contrarium praemissorum quomodolibet concessis, 
confirmatis, et innovatis. Quibus omnibus, et singulis illorum tenores prae- 
sentibus pro plene et sufficienter expressis, ac de verbo ad verbum insertis 
habentes, illis alias in suo robore permansuris, ad praemissorum effectum 
hac vice dumtaxat specialiter et expresse derogamus, et derogatum esse 
volumus, caeterisque contrariis quibuscumque. 

S 26. Caeterum Vos, Venerabiles Fratres, Dilecti Filii, per Domini Nostri 
lesu Christi charitatem, qui animas nostras pretioso Sanguine redemit, roga- 
mus, et in Domino hortamur, ut non in contentione et aemulatione, sed 
induentes eumdem Dominum Nostrum lesum Christum, perficiatis opus 
vestrum. Ad cuius prosperi successus auspicium Apostolicam Benedictionem 
studiosae nostrae voluntatis pignus Vobis, Venerabiles Fratres, Dilecti Filii, 
peramanter impertimur. 

[Bened. XIV Bull., tom. 4, p. 95-108]. 


426. 
Benedictus XIV, const. Sollicita ac provida, 9 iul. 1753. 


Sollicita ac provida Romanorum Pontificum Praedecessorum Nostrorum 
vigilantia in eam semper curam incubuit, ut Christifideles ab eorum Libro- 
rum lectione averteret, ex quibus incauti ac simplices detrimenti quidpiam 
capere possent, imbuique opinionibus ac doctrinis, quae vel morum integri- 
tati, vel Catholicae Religionis Dogmatibus adversantur. Nam, ut vetustissi- 
mum mittamus Sancti Gelasii I Decretum, ! quaeque iam pridem a Gregorio IX, ? 
aliisque Pontificibus hac de re statuta fuerunt; ignorare neminem arbitramur, 

quae fuerint a Praedecessoribus Nostris Pio IV,! Sancto Pio V, et Clemente VIII? 
diligentissime praestita, ut saluberrimum opus a Sacrosanctae Tridentinae 
Synodi Patribus susceptum, ? mature discussum, ac pene ad exitum perductum, 
de vetitae lectionis Librorum Indice conficiendo, atque vulgando, non absol- 
verent solum atque perficerent, sed sapientissimis etiam decretis ac regulis 
communirent. Quod quidem negotium Apostolica Sedes continenter urget, 
ac promovet: ad id deputatis duabus Sanctae Romanae Ecclesiae Cardina- 
lium Congregationibus, quibus onus inquirendi in pravos noxiosque libros 
impositum est, cognoscendique, quibus emendatio, et quibus proscriptio 
debeatur. Id muneris Congregationi quidem Romanae Universalis Inquisi- 
tionis a Paulo IV commissum perhibent, idque adhuc ab ea exerceri pergit, 
ubi de Libris ad certa rerum genera pertinentibus iudicandum occurrit. Certum 
est autem, Sanctum Pium V primum fuisse Congregationis Indicis Instituto- 
rem, quam subsequentes deinde Pontifices Gregorius XIII, Sixtus V * et Cle- 
mens VIII confirmarunt, variisque privilegiis et facultatibus auxerunt. Eiusque 
proprium, ac fere unicum Officium est, in examen Libros vocare, de quorum 
proscriptione, emendatione, vel permissione capienda est deliberatio. 

S 1. Qua maturitate, consilio, ac prudentia in Congregatione Universalis 
Inquisitionis de proscribendis vel dimittendis Libris deliberetur, cum nemi- 
nem latere putamus, tum Nos ipsi plane perspectum, ac diuturna experientia 
compertum habemus. Nam in minoribus constituti, de Libris nonnullis in 
ea censuram tulimus, et Consultoris eiusdem Congregationis munere diu 
perfuncti sumus, postremo inter Sanctae Romanae Ecclesiae Cardinales co- 
optati, Inquisitoris Generalis locum in ea obtinuimus; ac demum ad Apo- 
stolicam Sedem, meritis licet imparibus evecti, non modo censorum animad- 
versiones in Libros nonnullos aliquando legere, ac ponderare, sed etiam in 
Congregationibus, quae singulis Feriis quintis coram Nobis habentur, Car- 
dinalium sententias atque suffragia, antequam de iisdem Libris quid decer- 
natur, audire et excipere consuevimus. Haud minoris diligentiae testimonium 
ferre possumus, adeoque debemus, pro altera Congregatione Indicis, cui 
generaliter incumbit, ut supra diximus, de quorumvis Librorum proscriptione 
decernere. Dum enim in minoribus versaremur, cum primi, tum secundi Cen- 
soris, seu Relatoris Officium in ea Congregatione non semel obivimus; ex 
quo autem Supremum Pontificatum gerimus, nullius Libri proscriptionem 
ratam habuimus, nisi audito Congregationis Secretario, qui Libri materiem, 
Revisorum censuras, Cardinalium iudicia et suffragia, accurate Nobis expo- 
neret. 

8 2. Sed quoniam compertum est Nobis, atque exploratum, multas Libro- 
rum proscriptiones, praesertim quorum Auctores Catholici sunt, publicis 


! Const. Dominici gregis, 24 mart. 1564. - Bull. Rom., tom. 4, II, p. 174, 175. 

2 Const. Gregem. Dominicum, 17 maii 1593; const. Sacrosanctum, lI. oct. 1595. 

aliquando iniustisque querelis in reprehensionem adduci, tanquam si temere 
ac perfunctorie in Tribunalibus Nostris ea res ageretur; operae pretium 
duximus, hac Nostra perpetuo valitura Constitutione, certas firmasque regulas 
proponere, iuxta quas deinceps Librorum examen iudiciumque peragatur; 
tametsi plane affirmari posset, idipsum iampridem, vel eadem prorsus ratione, 
vel alia aequipollenti, constanter actum fuisse. 

8 3. Porro Romanae Universalis Inquisitionis Congregatio ex pluribus 
constat Sanctae Romanae Ecclesiae Cardinalibus a Summo Pontifice delectis, 
quorum alii Sacrae Theologiae, alii Canonici Iuris doctrina, alii Ecclesiasti- 
carum rerum peritia, munerumque Romanae Curiae exercitatione, prudentiae 
demum, ac probitatis laude, conspicui habentur. His adiungitur unus ex 
Romanae Curiae Praesulibus, quem Assessorem vocant; unus etiam ex Ordine 
Praedicatorum Sacrae Theologiae Magister, quem Commissarium appellant; 
certus praeterea Consultorum numerus, qui ex utroque Clero Saeculari ac 
Regulari assumuntur; alii demum praestantes doctrina Viri, qui a Congre- 
gatione iussi, de libris censuram instaurant, iisque Qualificatorum nomen 
tributum est. De variis in Congregatione, iisque gravissimis rebus agitur, in 
primis autem de Causis Fidei, ac de Personis violatae Religionis reis. At cum 
Librum aliquem ad eam, tanquam proscriptione dignum, deferri contigerit; 
nisi ad Indicis Congregationem, ut fieri plerumque solet, iudicandum remittat, 
sed pro rerum temporumque ratione sibi de illo cognoscendum esse arbi- 
tretur; Nos, inhaerentes Decreto lato ab eadem Congregatione Feria quarta 
Kalendis Iulii Anni millesimi septingentesimi quinquagesimi, atque a Nobis 
confirmato Feria quinta insequente, hac ratione et methodo iudicium institui 
mandamus. 

8 4. Primo nimirum uni ex Qualificatoribus aut Consultoribus a Con- 
gregatione designando, Liber tradatur, quem is attento animo legat ac dili- 
genter expendat; tum Censuram suam scripto consignet, locis indicatis et 
paginis, in quibus notati errores continentur. Mox Liber cum animadversio- 
nibus Revisoris ad singulos Consultores mittatur, qui in Congregatione pro 
more habenda singulis Feriis secundis in Aedibus Sancti Officii, de Libro et 
Censura Sententiam dicant. Ipsa deinde Censura, cum Libro, et Consultorum 
suffragiis, ad Cardinales transmittantur, ut hi in Congregatione, quae Feria 
quarta haberi solet in Fratrum Praedicatorum Coenobio Sanctae Mariae supra 
Minervam nuncupato, de tota re definitive pronuncieut. Post ab Assessore 
Sancti Officii Acta omnia ad Pontificem referantur, cuius arbitrio iudicium 
omne absolvetur. 

8 5. Cum autem sit veteri institutione receptum, ut Auctoris Catholici 
Liber non unius tantum Relatoris perspecta censura, illico proscribatur; ad 
normam praefati Decreti mensis Iunii anni millesimi septingentesimi quinqua- 
gesimi, volumus eam consuetudinem omnino servari; ita ut si primus Censor 
Librum proscribendum esse iudicet, quamvis Consultores in eandem sen- 
tentiam conveniant, nihilominus alteri Revisori ab eadem Congregatione electo 
Liber et Censura tradantur; suppresso primi Censoris nomine, quo alter 
iudicium suum liberius exponat. Si autem secundus Revisor primo assen- 
tiatur, tunc utriusque animadversiones ad Cardinales mittantur, ut iis expensis 

de Libro decernant. At si secundus a primo dissentiat, ac Librum dimitten- 
dum existimet, tertius eligatur Censor, cui, suppresso priorum nomine, utraque 
censura communicetur. Huius autem Relatio, si a priore Consultorum Sen- 
tentia non abludat, Cardinalibus immediate communicetur, ut ipsi, quod 
opportunum fuerit, decernant. Sin minus, iterum Consultores, perspecta tertia 
Censura suffragium ferant; idque una cum omnibus praefatis relationibus, 
Cardinalibus exhibeatur, qui, re ita mature perpensa, de controversia denique 
pronunciare debebunt. Quotiescumque autem Pontifex, vel ob rei, de qua 
in Libro agitur, gravitatem, vel quia id Auctoris merito, aliisque circumstantiis 
tribuendum censeat, Libri iudicium coram se ipso in Congregatione Feriae 
quintae habendum decreverit; quod saepe a Nobis factum fuit, et quoties 
ita expedire iudicabimus, in posterum quoque fiet; tunc satis fuerit exhibere 
Pontifici et Cardinalibus Libri censuras, et Consultorum suffragia, omisso 
examine Congregationis Feriae quartae, eiusque relatione, quam per Asses- 
sorem Pontifici faciendam diximus: nam Cardinalium suffragiis coram ipso 
Pontifice ferendis, atque huius definitiva sententia, vel alio opportuno consilio 
in eadem Congregatione capiendo, res absolvetur. 

8 6. Altera quoque Indicis Congregatio plures complectitur Cardinales 
ipsi a Pontifice adscriptos, iisdemque dotibus praeditos, quibus S. Officii 
Cardinales pollere solent; quum etiam eorum aliquos in utraque Congrega- 
tione locum habere contingat. Ex iis unus eiusdem Congregationis Praefe- 
ctus existit; Assistens vero perpetuus est Magister Sacri Palatii; Secretarius 
autem, a prima Congregationis institutione usque in praesentem diem, ex 
Ordine Fratrum Praedicatorum a Summo Pontifice pro tempore eligi con- 
suevit. Sunt praeterea ex utroque Clero Saeculari et Regulari eiusdem Con- 
gregationis Consultores, et Relatores selecti; et quidem, ubi aliquis Libro- 
rum relationes coram Congregatione semel, bis, tertio, laudabiliter peregerit, 
tum ipsa Congregatio Pontificem rogare solet, ut eius auctoritate in Con- 
sultorum numerum referatur. 

$ 7. Sub ipsa Pontificatus nostri primordia, ea Nos subiit cogitatio, ut 
certam aliquam et immutabilem methodum pro examine iudicioque Libro- 
rum in hac Indicis Congregatione servandam statueremus. Qua de re non 
modo consilium exquisivimus dilecti Filii Nostri Angeli Mariae Sanctae 
Romanae Ecclesiae Cardinali Quirini nuncupati, eiusdem Sanctae Romanae 
Ecclesiae Bibliothecarii, et dictae Congregationis Praefecti, qui pari pruden- 
tia et doctrina suum Nobis sensum scripto declaravit; verum etiam antiquio- 
res aliquot eiusdem Congregationis Consultores coram dilecto Filio losepho 
Augustino Orsi Ordinis Praedicatorum, tunc ipsius Congregationis Secre- 
tario, nunc autem Palatii Apostolici Magistro, convenire iussimus, suamque 
sententiam aperire, quae pariter scripto concepta, Nobis iam tunc exhibita 
fuit. Curnque haec omnia diligenter apud Nos osservata fuerint, nunc demum 
veterem deliberationem Nostram resumentes, quemadmodum ea, quae ad 
librorum examen, atque iudicium in primodicta Congregatione Sancti Officii 
peragendum, pertinent, auctoritate Nostra constabilivimus; ita etiam ea, quae 
ad Congregationem Indicis, et eiusdem generis negotia apud eam tractanda 
facere possunt, opportunis Decretis constituere volentes, praelaudati Cardi- 

nalis Praefecti consiliis, dictorumque Consultorum votis inhaerendo, haec 
deinceps servanda decernimus. 

8 8. Cum Congregatio Indicis ad Librorum censuram unice, ut dictum 
est, instituta, non ita crebro convocari soleat, ut altera Sancti Officii Con- 
gregatio, quae ob causarum et negotiorum multitudinem, singulis hebdo- 
madis ter haberi consuevit; illius propterea Secretario peculiare munus et 
officium recipiendi Librorum denunciationes, ut fieri iam ante consuevit, 
committimus et demandamus. Is autem a Libri Relatore perconctabitur dili- 
genter, quas ob causas illum prohiberi postulet; tum Librum ipsum haud 
perfunctorie pervolvet, ut de propositae accusationis subsistentia cognoscat; 
duobus etiam in eam rem adhibitis Consultoribus, ab ipso, praevia Summi 
Pontificis, aut Cardinalis Praefecti, vel eius, qui Praefecti vices supplet, appro- 
batione eligendis. Quorum collato consilio, si Liber censura et nota dignus 
videatur, unus aliquis Relator ad ferendum de eo iudicium idoneus, illius 
nempe facultatis, de qua in Libro agitur, peritus, eadem, quam nuper innui- 
mus, ratione eligendus erit, qui scripto referat animadversiones suas, adno- 
tatis paginis, quibus singula ab ipso reprehensa continentur. Sed antequam 
eius Censura ad Cardinalium Congregationem feratur, haberi volumus pri- 
vatam Consultorum Congregationem, quam olim arva dixerunt, Nos 
autem Praeparatoriam vocabimus, ut Relatoris animadversionibus ad Librum 
collatis, de earum pondere iudicium fiat. Huiusmodi Congregatio semel 
omnino singulis mensibus aut etiam saepius, si oportuerit, ab ipso Congre- 
gationis Secretario convocanda erit, vel in suis cubiculis, vel opportuniore, 
ut ipsi videbitur, loco, intra praedicti Coenobii Aedes, ubi is commoratur. 
Eique semper intererit Magister Sacri Palatii pro tempore existens, una cum 
sex aliis e numero Consultorum, singulis vicibus, pro qualitate argumenti 
et materiae, de qua disputandum erit, ut supra de primis duobus Consul- 
toribus, et de Relatore constitutum est, a Secretario eligendis; praeter Secre- 
tarium ipsum, cuius partes erunt in tabulas referre Consultorum sententias, 
quas deinde ad Congregationem Cardinalium mittet, cum Relatoris Censura. 
In generali demum Congregatione omnia illa servari debebunt, quae supe- 
rius statuta sunt pro Congregatione Sancti Officii circa Librorum examen. 
Ac quemadmodum ad Assessorem Sancti Officii pertinet, de actis in Con- 
gregatione Summum Pontificem certum reddere; ita ad Secretarium Con- 
gregationis Indicis spectabit, quoties haec Librum aliquem proscribendum, 
aut emendandum censuerit, eiusdem Pontificis assensum, praevia diligenti 
actorum omnium relatione, exquirere. 

S 9. Quoniam vero in Congregatione Indicis de sola Librorum prohi- 
bitione agitur, nonnulla hoc loco adiungenda iudicavimus, eidem Congrega- 
tioni potissimum usui futura, quae tamen ab altera etiam Congregatione 
Sancti Officii, dum in huius quoque generis causis se immiscet, ubi similes 
rerum circumstantiae se offerant, aeque observanda erunt. Quotiescumque 
agatur de libro Auctoris Catholici, qui sit integrae famae, et clari nominis, 
vel ob alios editos Libros, vel forte ob eum ipsum, qui in examen addu- 
citur, et hunc quidem proscribi oporteat; prae oculis habeatur usu iamdiu 
recepta consuetudo prohibendi Librum, adiecta clausola: Dozec corrigatur, 

seu donec expurgetur, si locum habere possit, nec grave quidpiam obstet, 
quo minus in casu, de quo agitur, adhiberi valeat. Hac autem conditione 
proscriptioni adiecta, non statim edatur Decretum, sed suspensa illius publi- 
catione, res antea cum Auctore, vel quovis altero pro eo agente, et rogante, 
communicetur, atque ei quid delendum, mutandum, corrigendumve fuerit, 
indicetur. Quod si nemo Auctoris nomine compareat, vel ipse, aut alter pro 
eo agens, iniunctam correctionem Libri detrectet, congruo definito tempore 
Decretum edatur. Si vero idem Auctor, eiusve Procurator, Congregationis 
iussa fecerit, hoc est novam instituerit Libri editionem cum opportunis ca- 
stigationibus, ac mutationibus; tunc supprimatur proscriptionis Decretum, 
nisi forte prioris editionis exemplaria magno numero distracta fuerint; tunc 
enim ita Decretum publicandum erit, ut omnes intellicant, primae editionis 
exemplaria dumtaxat interdicta fore, secundae vero iam emendatae per- 
missa. 

8 10. Conquestos scimus aliquando nonnullos, quod Librorum iudicia 
et proscriptiones, inauditis Auctoribus, fiant, nullo ipsis loco ad defensionem 
concesso. Huic autem querelae responsum fuisse novimus, nihil opus esse 
Auctores in iudicium vocare, ubi non quidem de eorum personis notandis, 
aut condemnandis agitur, sed de consulendo Fidelium indemnitati, atque 
avertendo ab ipsis periculo quod nocua Librorum lectione facile incurritur. 
Si qua vero ignominiae labe Auctoris nomen ex eo aspergi contingat, id 
non directe, sed oblique ex Libri damnatione consequi. Qua sane ratione 
minime improbandas censemus huiusmodi Librorum prohibitiones, inauditis 
Auctoribus, factas; quum praesertim credendum sit, quidquid pro se ipso, 
aut pro doctrinae suae defensione potuisset Auctor afferre, id minime a Cen- 
soribus, atque ludicibus ignoratum, neglectumve fuisse. Nihilo tamen minus, 
quod saepe alias, summa aequitatis et prudentiae ratione, ab eadem Con- 
gregatione factum fuisse constat, hoc etiam in posterum ab ea servari ma- 
gnopere optamus, ut quando res sit de Auctore Catholico, aliqua nominis 
et meritorum fama illustri, eiusque opus, demptis demendis, in publicum 
prodesse posse dignoscatur, vel Auctorem ipsum suam causam tueri volen- 
tem audiat, vel unum ex Consultoribus designet, qui ex officio Operis patro- 
cinium, defensionemque suscipiat. 

8 l1. Quemadmodum vero, ubi de Congregatione Sancti Officii ageba- 
mus, eidem Nos semper interfuturos recepimus, quotiescumque de Libro, 
cuius materia gravioris momenti sit, iudicium agatur; quod erit Nobis facil- 
limum, quum eadem Congregatio qualibet Feria quinta coram Nobis habea- 
tur; sic et Indicis Congregationi praesentiam Nostram impendere parati 
sumus, quoties rei gravitas id promereri videbitur. Neque enim id opus esse 
dicendum est, quum vel Haeretici hominis Liber denunciatur, in quo Auctor 
errores Catholico dogmati adversantes consulto tradit aut tuetur; vel Opus 
aliquod in examen adducitur, quo rectae morum regulae labefactantur, ac 
vitiis, et corruptelis fomenta praebentur. In his enim casibus ne;illas qui- 
dem, quas supra scripsimus, accuratiores cautelas adhibere necesse erit; sed 
haeretico dogmate, vel pravo moris incitamento semel comperto, proscri- 
ptionis Decretum illico sanciendum erit, iuxta primam, secundam, et septi- 

mam Indicis Regulas, Sacrosancti Tridentini Concilii iussu editas, atque vul- 
gatas. ! 

8 12. Cum in praelaudata Congregatione Sancti Officii severissimis legi- 
bus cautum sit, ne de rebus eiusdem Congregationis quisquam cum alio 
extra illam loquatur; Nos hanc eamdem silentii legem a Relatoribus, Con- 
sultoribus, et Cardinalibus Congregationis Indicis religiose custodiendam 
praecipimus. Illius tamen Secretario potestatem facimus, ut animadversiones 
in Libros censurae subiectos, eorum Auctoribus, vel aliis illorum nomine 
agentibus et postulantibus, sub eadem decreti lege communicare queat; sup- 
pressis semper Denunciatoris, Censorisque nominibus. 

8 13. Examinandis, corrigendisque Libris peropportuna sunt, quae decem 
Regulis Indicis a Patribus Tridentinae Synodi confectis, atque editis conti- 
nentur. [n Instructione autem felicis recordationis Clementis Papa VIII eiusdem 
Regulis adiecta,? tit. De impressione Librorum, S V, Episcopis, et Inquisitori- 
bus cura committitur, ut ad Librorum edendorum examen spectatae pietatis 
et doctrinae Viros adhibeant, de quorum fide et integritate sibi polliceri 
queant, nihil eos gratiae daturos, nihil odio, sed omni humano affectu post- 
habito, Dei dumtaxat gloriam spectaturos, et fidelis populi utilitatem. His 
porro virtutibus animique dotibus, si non maiori, at pari certe de causa, 
praestare oportet huius nostrae Congregationis Revisores, et Consultores. 
Cumque eos omnes, qui nunc huiusmodi munera obtinent, tales esse non 
ignoremus, optandum sperandumque est, non absimiles deinceps futuros, 
qui ad id eligentur; homines nimirum vitae integros, probatae doctrinae, 
maturo iudicio, incorrupto affectu, ab omni partium studio, personarumque 
acceptione alienos; qui aequitatem, libertatemque iudicandi, cum prudentia 
et veritatis zelo coniungant. Ciim autem eorum numerus nunc certus et con- 
stitutus non sit; ab eiusdem Congregationis Cardinalibus consilium expecta- 
bimus atque capiemus, num eum pro futuris temporibus definire oporteat, 
" vel expediat: hoc tamen iam nunc decernentes, quatenus eorum numerus 
definiatur, ut tam Relatores, quam Consultores, ex utroque Clero, Saeculari 
nempe, et Regulari, assumantur, alii quidem Theologi, alii utriusque iuris 
periti, alii sacra et profana eruditione praestantes, ut ex eorum coetu, pro 
varietate Librorum, qui ad Congregationem deferuntur, idonei viri non desint 
ad ferendum de unoquoque iudicium. 

S 14. Ipsos autem Regulares, Consultoresque, tam nunc existentes, quam 
in posterum quandocumque futuros, monemus, ac vehementer hortamur, ut 
in examine, iudicioque Librorum, sequentes Regulas diligenter inspiciant, 
accurateque custodiant. 

8 15. I. Meminerint, non id sibi muneris onerisque impositum, ut Libri 
ad examinandum sibi traditi proscriptionem modis omnibus curent, atque 
urgeant; sed ut diligenti studio, ac sedato animo ipsum expendentes, fideles 
observationes suas, verasque rationes Congregationi suppeditent, ex quibus 


! Istae Regulae referuntur in fine huius Constitutionis. 
? [nstructio exhibetur infra, post Indicis Regulas Conc. Trident. iussu editas. 

rectum iudicium de illo ferre, eiusque proscriptionem, emendationem, aut 
dimissionem pro merito decernere valeat. 

S 16. Il. Tametsi hactenus cautum sit, cavendumque deinceps non dubi- 
temus, ut ad referendum, et consulendum in praedicta Congregatione, ii 
solum admittantur, qui scientiam rerum, quas Libri delati respective conti- 
nent, diuturno studio acquisitam possideant; decet enim de artibus solos 
artifices iudicare; nihilominus si forte eveniat, ut alicui per errorem materia 
aliqua discutienda committatur, ab illius peculiaribus studiis aliena, idque a 
Censore aut Consultore electo, ex ipsa Libri lectione deprehendatur, noverit 
is, se neque apud Deum, neque apud homines culpa vacaturum, nisi quam- 
primum id Congregationi, aut Secretario aperiat, seque ad ferendam de 
huiusmodi Libro censuram minus aptum professus, alium magis idoneum 
ad id muneris subrogari curet. Quo tantum abest, ut existimationis suae 
dispendium apud Pontificem et Cardinales passurus sit, ut magnam potius 
probitatis, et candoris opinionem et laudem sibi sit conciliaturus. 

8 17. III. De variis opinionibus atque sententiis in unoquoque Libro 
contentis, animo a praeiudiciis omnibus vacuo, iudicandum sibi esse sciant. 
Itaque Nationis, Familiae, Scholae, Instituti affectum excutiant; studia partium 
seponant; Ecclesiae Sanctae dogmata, et communem Catholicorum doctri- 
nam, quae Conciliorum Generalium Decretis, Romanorum Pontificum Con- 
stitutionibus, et Orthodoxorum Patrum atque Doctorum consensu contine- 
tur, unice prae oculis habeant; hoc de caetero cogitantes, non paucas esse 
opiniones, quae uni Scholae, Instituto, aut Nationi certo certiores videntur, 
et nihilominus, sine ullo Fidei aut Religionis detrimento, ab aliis Catholicis 
viris reiiciuntur atque impugnantur, oppositaeque defenduntur, sciente ac 
permittente Apostolica Sede, quae unamquamque opinionem huiusmodi in 
suo probabilitatis gradu relinquit. 

$ 18. IV. Hoc quoque diligenter animadvertendum monemus, haud 
rectum iudicium de vero Auctoris sensu fieri posse, nisi omni ex parte illius 
Liber legatur; quaeque diversis in locis posita et collocata sunt, inter se 
comparentur; universum praeterea Auctoris consilium et institutum attente 
dispiciatur; neque vero ex una vel altera propositicne a suo contextu divulsa, 
vel seorsim ab aliis, quae in eodem Libro continentur, considerata et expensa, 
de eo pronunciandum esse. Saepe enim accidit, ut quod ab Auctore in 
aliquo Operis loco perfunctorie, aut subobscure traditum est, ita alio in loco 
distincte, copiose, ac dilucide explicetur, ut offusae priori sententiae tene- 
brae, quibus involuta, pravi sensus speciem exhibebat, penitus dispellantur, 
omnisque labis expers propositio dignoscatur. 

8 19. V. Quod si ambigua quaedam exciderint Auctori, qui alioquin 
Catholicus sit, et integra Religionis doctrinaeque fama, aequitas ipsa postu- 
lare videtur, ut eius dicta benigne, quantum licuerit, explicata, in bonam 
partem accipiantur. 

8 20. Has porro, similesque regulas, quae apud optimos Scriptores de 
his agentes facile occurrent, semper animo propositas habeant Censores et 
Consultores; quo valeant, in hoc gravissimo iudicii genere, conscientiae 
suae, Auctorum famae, Ecclesiae bono, et Fidelium utilitati consulere. Duo 

autem reliqua sunt in eum finem plane opportuna, quae hoc loco adiun- 
genda omnino esse iudicamus. 

8 21. Prodeunt aliquando Libri, in quibus falsa et reprobata doginata, 
aut systemata, Religioni vel moribus exitiosa, tanquam aliorum inventa et 
cogitata exponuntur et referuntur, absque eo quod Auctor, qui Opus suum 
pravis huiusmodi mercibus onerare sategit, ea refutandi curam in se reci- 
piat. Putant vero, qui talia agunt, nulli sese reprehensioni aut censurae 
obnoxios esse, propterea quod de alienis, ut aiunt, opinionibus nihil ipsi 
affirment, sed historice agant. At quidquid sit de eorum animo et consilio, 
deque personali in eos animadversione, de qua viderint, qui in Tribunalibus 
ad coercenda crimina institutis ius dicunt; dubitari certe non potest, magnam 
eiusmodi Libris in Christianam Rempublicam labem, ac perniciem inferri; 
quum incautis Lectoribus venena propinent, nullo exhibito vel parato, quo 
praeserventur, antidoto. Subtilissimum hoc humanae malitiae inventum, ac 
novum seductionis genus, quo simplicium mentes facile implicantur, quam 
diligentissime Revisores advertant, ac censurae subiiciant; ut, vel huiusmodi 
Libri, si aliqua ex ipsis capi possit utilitas, emendentur, vel in vetitorum Indi- 
cem omnino referantur. 

S 22. In ea, quam superius laudavimus, Praedecessoris Nostri Clemen- 
tis Papae VIII instructione, tit. De correctione Librorum, S Il, sapientissime 
cautum legitur, ut quae famae proximorum, et praesertim | Ecclesiasticorum, 
et Principum, detrahunt, bonisque moribus et Christianae disciplinae sunt 
contraria, expungantur. Et paulo post: Facetiae etiam, aut dicteria, in per- 
niciem, aut praeiudicium famae, et existimationis aliorum iactata, repudientur. 
Utinam vero in aspectum lucemque hominum Libri eiusmodi in hac tempo- 
rum licentia, et pravitate non efferrentur, ut quibus dissidentes Auctores 
mutuis se iurgiis, conviciisque proscindunt; aliorum opiniones nondum ab 
Ecclesia damnatas censura perstringunt; adversarios, eorumque Scholas, ac 
Coetus sugillant, et pro ridiculis ducunt, magno equidem bonorum scandalo, 
haereticorum vero contemptu, qui digladiantibus inter se Catholicis, seque 
mutuo lacerantibus, plane triumphant. Etsi vero fieri non posse intelligamus, 
ut disputationes omnes e mundo tollantur, praesertim cum Librorum nume- 
rus continenter augeatur: Faciendi enim plures Libros nullus est finis, ut est 
apud Ecclesiasten, cap. 12; compertum praeterea Nobis sit, magnam aliquando 
utilitatem ex iis capi posse: modum tamen in defendendis opinionibus, et 
Christianam in scribendo moderationem servari merito volumus. Noz inuti- 
liter (inquit Augustinus in Enchirid., cap. 590 prope finem) exercentur inge- 
nia, si adhibeatur disceptatio moderata, et absit error opinantium se scire, 
quod nesciunt. Qui veritatis studium, et purioris doctrinae zelum, quo sua- 
rum scriptionum mordacitatem excusent, obtendere solent, ii primum intel- 
ligant, non minorem habendam veritatis, quam Evangelicae mansuetudinis, 
et Christianae Charitatis rationem. Charitas autem de corde puro, patiens est, 
benigna est, non irritatur, non aemulatur, non agit perperam (utque addit 
idem Augustinus, lib. Contra litteras Petiliani, cap. 29, num. 31): Sine super- 
bia de veritate praesumit, sine saevitia pro veritate certat. Haec magnus ille 
non veritatis minus, quam charitatis Doctor, et scripto et opere praemon- 

stravit. Nam in suis adversus Manichaeos, Pelagianos, Donatistas, aliosque 
tam sibi, quam Ecclesiae adversantes, assiduis conflictationibus, id semper 
diligentissime cavit, ne quempiam eorum iniuriis, aut conviciis laederet, 
atque exasperaret. Qui secus scribendo, vel disputando fecerit, is profecto 
nec veritatem sibi praecipue cordi esse, nec charitatem sectari ostendit. 

S8 23. li quoque non satis idoneam iustamque excusationem afferre 
videntur, qui ob singulare, quod profitentur, erga veteres Doctores studium, 
eam sibi scribendi rationem licere arbitrantur. Nam si carpere novos audeant, 
forte ab laedendis veteribus sibi minime temperassent, si in eorum tempora 
incidissent; quod praeclare animadversum est ab Auctore Operis imper- 
fecti in Matthaeum, Homilia 42, Cum audieris, inquit, aliquem beatifican- 
tem antiquos Doctores, proba qualis sit circa suos Doctores. Si enim illos, 
cum quibus vivit, sustinet, et honorat, sine dubio illos, si cum illis vixisset, 
honorasset. Si autem suos contemnit, si cum illis vixisset, et illos contempsis- 
set. Quamobrem firmum ratumque sit omnibus, qui adversus aliorum sen- 
tentias scribunt, ac disputant, id quod graviter ac sapienter a Ven. Servo 
Dei Praedecessore Nostro Innocentio Papa XI praescriptum est in Decreto 
edito die quarta Martii anni millesimi sexcentesimi septuagesimi noni: 
Tandem, inquit, uf ab iniuriosis contentionibus Doctores, seu Scholastici, aut 
alii quicumque in posterum abstineant, ut paci et charitati consulatur, idem 
Sanctissimus in virtute Sanctae Obedientiae eis praecipit, ut tam in Libris 
imprimendis ac manuscriptis, quam in thesibus, ac praedicationibus, caveant 
ab omni censura et nota, necnon a quibuscumque conviciis contra eas propo- 
sitiones, quae adhuc inter Catholicos controvertuntur, donec a Sancta Sede 
recognitae sint, et super eis iudicium proferatur. ! Cohibeatur itaque ea Scri- 
ptorum licentia, qui, ut aiebat Augustinus, lib. 12 Corfessionum, cap. 25, 
num. 34, Sententiam suam amantes, non quia vera est, sed quia sua est, 
aliorum opiniones non modo improbant, sed illiberaliter etiam notant, atque 
traducunt. Non feratur omnino, privatas sententias, veluti certa ac definita 
Ecclesiae Dogmata, a quopiam in Libris obtrudi, opposita vero erroris insi- 
mulari, quo turbae in Ecclesia excitantur, dissidia inter Doctores aut serun- 
tur, aut foventur, et Christianae charitatis vincula persaepe abrumpuntur. 

S 24. Angelicus Scholarum Princeps, Ecclesiaeque Doctor, S. Thomas 
Aquinas, dum tot conscripsit nunquam satis laudata volumina, varias neces- 
sario offendit Philosophorum, Theologorumque opiniones, quas veritate 
impellente refellere debuit. Caeteras vero tanti Doctoris laudes id mirabiliter 
cumulat, quod adversariorum neminem parvipendere, vellicare, aut tradu- 
cere visus sit, sed omnes officiose, ac perhumaniter demereri. Nam si quid 
durius, ambiguum, obscurumve eorum dictis subesset, id leniter benigneque 
interpretando, emolliebat atque explicabat. Si autem Religionis ac Fidei causa 
postulabat, ut eorum sententiam exploderet, ac refutaret, tanta id praestabat 
modestia, ut non minorem ab iis dissentiendo, quam Catholicam veritatem 
asserendo, laudem mereretur. Qui tam eximio uti solent, ac gloriari Magi- 
stro (quos magno numero esse, pro singulari nostro erga ipsum cultu, stu- 


! Cf. Bull. Rom., tom. 8, p. 80-82. 

dioque, gaudemus) ii sibi ad aemulandum proponant tanti Doctoris in 
scribendo moderationem, honestissimamque cum adversariis agendi dispu- 
tandique rationem. Ad hanc caeteri quoque sese componere studeant, qui 
ab eius Schola doctrinaque recedunt. Sanctorum enim virtutes omnibus in 
exemplum ab Ecclesia propositae sunt. Cumque Angelicus Doctor Sancto- 
rum Albo adscriptum sit, quamquam diversa ab eo sentire liceat, ei tamen 
contrariam in agendo, ac disputando rationem inire omnino non licet. 
Nimium interest publicae tranquillitatis, proximorum aedificationis, et Cha- 
ritatis, ut e Catholicorum scriptis absit livor, acerbitas, atque scurrilitas, a 
Christiana institutione ac disciplina, et ab omni honestate prorsus aliena. 
Quamobrem in huiusmodi Scriptorum licentiam graviter pro munere suo 
censuram intendant Revisores Librorum, eamque Congregationis Cardi- 
nalibus cognoscendam subiiciant, ut eam pro zelo suo et potestate coer- 
ceant. 

8 25. Quae hactenus a Nobis proposita ac constituta sunt, Praedeces- 
sorum Nostrorum Decretis plane consona, Congregationum quoque Nostra- 
rum legibus et consuetudinibus comprobata, in Librorum examine ac iudicio 
instituendo, Apostolica auctoritate deinceps servari decernimus: Mandantes 
universis et singulis, qui in praefatis Congregationibus locum obtinent, seu 
ills quomodolibet operam suam praestant, ut adversus praemissa sic a 
Nobis statuta nihil edicere, innovare, decernere, aut intentare praesumant, 
absque Nostra, vel Successorum Nostrorum pro tempore existentium Roma- 
norum Pontificum expressa facultate. 

8 26. Non obstantibus, etc. 

[Bened. XIV Bull., tom. 4, p. 115-124]. 


Dr LigRis PnouiBiTIS REGULAE DECEM 


Per Patres a Tridentina Synodo delectos concinnatae et a Pio Papa IV 
comprobatae. 


Regula I.- Libri omnes, quos ante annum «pxv aut Summi Pontifices, 
aut Concilia Oecumenica damnarunt, et in hoc Indice non sunt, eodem 
modo damnati esse censeantur, sicut olim damnati fuerunt. 

Regula Il.- Haeresiarcharum libri, tam eorum, qui post praedictum 
annum haereses invenerunt vel suscitarunt, quam qui haereticorum capita 
aut duces sunt vel fuerunt, quales sunt Lutherus, Zuinglius, Calvinus, Bal. 
thasar Pacimontanus, Swenchfeldius, et his similes, cuiuscumque nominis, 
tituli aut argumenti exsistant, omnino prohibentur. Aliorum autem haereti- 
corum libri, qui de religione quidem ex professo tractant, omnino damnantur. 
Qui vero de religione non tractant, a theologis catholicis iussu Episcoporum, 
et Inquisitorum examinati et approbati permittuntur. Libri etiam catholici 
conscripti, tam ab illis, qui postea in haeresim lapsi sunt, quam ab illis, 
qui post lapsum ad Ecclesiae gremium rediere, approbati a facultate theo- 


logica alicuius universitatis catholicae vel ab Inquisitione generali permitti 
poterunt. 

Regula. III. - Versiones scriptorum etiam ecclesiasticorum, quae hactenus 
editae sunt a damnatis auctoribus, modo nihil contra sanam doctrinam con- 
tineant, permittuntur. Librorum autem Veteris Testamenti versiones viris 
tantum doctis et piis iudicio Episcopi concedi poterunt, modo huiusmodi ver- 
sionibus tanquam elucidationibus Vulgatae editionis ad intelligendam Sacram 
Scripturam, non autem tanquam sano textu utantur. Versiones vero Novi 
Testamenti ab auctoribus primae classis huius Indicis factae nemini conce- 
dantur, quia utilitatis parum, periculi vero plurimum lectoribus ex earum 
lectione manare solet. Si quae vero annotationes cum huiusmodi, quae per- 
mittuntur, versionibus, vel cum Vulgata editione circumferuntur, expunctis 
locis suspectis a facultate theologica alicuius universitatis catholicae aut Inqui- 
sitione generali, permitti eiusdem poterunt, quibus et versiones. Quibus con- 
ditionibus totum volumen Bibliorum, quod vulgo biblia Vatabili dicitur, aut 
partes eius concedi viris piis et doctis poterunt. Ex Bibliis vero Isidori 
Clarii Brixiani prologus et prolegomena praecidantur; eius vero textum nemo 
textum Vulgatae editionis esse existimet. 

Regula IV. - Quum experimento manifestum sit,si Sacra Biblia vulgari 
lingua passim sine discrimine permittantur, plus inde ob hominum temeri- 
tatem detrimenti, quam utilitatis oriri, hac in parte iudicio Episcopi aut 
Inquisitoris stetur, ut cum consilio parochi vel confessarii Bibliorum a catho- 
licis auctoribus versorum lectionem in vulgari lingua eis concedere possint, 
quos intellexerint ex huiusmodi lectione non damnum, sed fidei atque pie- 
tatis augmentum capere posse; quam facultatem in scriptis habeant. Qui 
autem absque tali facultate ea legere seu habere praesumpserit, nisi prius 
Bibliis Ordinario redditis peccatorum absolutionem percipere non possit. 
Bibliopolae vero, qui praedictam facultatem non habenti Biblia idiomate vul- 
gari conscripta vendiderint vel alio quovis modo concesserint, librorum pre- 
tium in usus pios ab Episcopo convertendum amittant, aliisque poenis pro 
delicti qualitate eiusdem Episcopi arbitrio subiaceant. Regulares vero nonnisi 
facultate a Praelatis suis habita ea legere aut emere possint. 

Regula V. - Libri illi, qui haereticorum auctorum opera interdum pro- 
deunt, in quibus nulla aut pauca de suo apponunt, sed aliorum dicta col- 
ligunt, cuiusmodi sunt lexica, concordantiae, apophthegmata, similitudines, 
indices et huiusmodi,si quae habeant admixta, quae expurgatione indigeant, 
illis Episcopi et Inquisitoris una cum theologorum catholicorum consilio 
sublatis aut emendatis, permittantur. 

Regula VI. - Libri vulgari idiomate de controversiis inter catholicos et 
haereticos nostri temporis disserentes non passim permittantur; sed idem de 
iis servetur, quod de Bibliis vulgari lingua scriptis statutum est. Qui vero 
de ratione bene vivendi, contemplandi, confitendi ac similibus argumentis 
vulgari sermone conscripti sunt, si sanam doctrinam contineant, non est 
cur prohibeantur, sicut nec sermones populares vulgari lingua habiti. Quod 
si hactenus in aliquo regno vel provincia aliqui libri sunt prohibiti, quod 
nonnulla continerent, quae sine delectu ab omnibus legi non expediat, si 
eorum auctores catholici sunt, postquam emendati fuerunt, permitti ab Epi- 
scopo et Inquisitore poterunt. 

Regula VII. - Libri, qui res lascivas seu obscoenas ex professo tractant, 
narrant aut docent, quum non solum fidei, sed et morum, qui huiusmodi 
librorum lectione facile corrumpi solent, ratio habenda sit, omnino prohi- 
bentur, et qui eos habuerint, severe ab Episcopis puniantur. Antiqui vero 
ab ethnicis conscripti propter sermonis elegantiam et proprietatem permit- 
tantur; nulla tamen ratione pueris praelegendi erunt. 

Regula VIII. - Libri, quorum principale argumentum bonum est, in 
quibus tamen obiter aliqua inserta sunt, quae ad haeresim seu impietatem, 
divinationem seu superstitionem spectant, a catholicis theologis Inquisitionis 
generalis auctoritate expurgati concedi possint. Idem iudicium sit de pro- 
logis, summariis seu annotationibus, quae a damnatis auctoribus, libris non 
damnatis, appositae sunt. Sed posthac nonnisi emendati excudantur. 

Regula IX. - Libri omnes et scripta geomantiae, hydromantiae, aéroman- 
tiae, pyromantiae, oneiromantiae, chiromantiae, necromantiae, sive in quibus 
continentur sortilegia, veneficia, auguria, auspicia, incantationes artis magicae, 
prorsus reiiciuntur. Episcopi vero diligenter provideant, ne astrologiae iudi- 
ciariae libri, tractatus, indices legantur vel habeantur, qui de futuris contin- 
gentibus successibus, fortuitisve casibus, aut iis actionibus, quae ab humana 
voluntate pendent, certi aliquid eventurum affirmare audent. Permittuntur 
autem iudicia et naturales observationes, quae navigationis, agriculturae sive 
medicae artis iuvandae gratia conscripta sunt. 

Regula X. - In librorum aliarumve scripturarum impressione servetur, 
quod in Concilio Lateranensi sub Leone X, sess. x statutum est. ! Quare, 
si in alma Urbe Roma liber aliquis sit imprimendus, per Vicarium Summi 
Pontificis et Sacri Palatii Magistrum, vel personas a Sanctissimo Domino 
Nostro deputandas prius examinetur. In aliis vero locis ad Episcopum vel 
alium habentem scientiam libri vel scripturae imprimendae, ab eodem Episcopo 
deputandum, ac Inquisitorem haereticae pravitatis eius civitatis vel dioecesis, 
in qua impressio fiet, eius approbationi et examen pertineat, et per eorum 
manum propria subscriptione gratis et sine dilatione imponendam sub poenis 
et censuris in eodem decreto contentis approbetur, hac lege et conditione 
addita, ut exemplum libri imprimendi authenticum et manu auctoris sub- 
scriptum apud examinatorem remaneat; eos vero, qui libellos manuscriptos 
vulgant, nisi ante examinati probatique fuerint, iisdem poenis subiici debere 
iudicarunt Patres deputati, quibus impressores; et qui eos habuerint et lege- 
rint, nisi auctores prodiderint, pro auctoribus habeantur. Ipsa vero huiusmodi 
librorum probatio in scriptis detur, et in fronte libri vel scripti vel impressi 
authentice appareat, probatioque et examen ac cetera gratis fiant. Praeterea 
in singulis civitatibus ac dioecesibus domum vel loci, ubi ars impressoria 
exercetur, et bibliothecae librorum venalium saepius visitentur a personis 
ad id deputandis ab Episcopo sive eius Vicario, atque etiam ab Inquisitore 
haereticae pravitatis, ut nihil eorum, quae prohibentur, aut imprimatur, aut 
vendatur, aut habeatur. Omnes vero librarii et quicumque librorum vendi- 
tores habeant in suis bibliothecis Indicem librorum venalium, quos habent, 


! Cf. N. 68. 

cum subscriptione dictarum personarum, nec alios libros habeant, aut ven- 
dant, aut quacumque ratione tradant sine licentia eorundem deputandorum, 
sub poena amissionis librorum, et aliis arbitrio Episcoporum vel Inquisito- 
rum imponendis. Emptores vero, lectores vel impressores eorundem arbitrio 
puniantur. Quod si aliqui libros quoscumque in aliquam civitatem introdu- 
cant, teneantur eisdem personis deputandis renuntiare, vel, si locus publicus 
mercibus eiusmodi constitutus sit, ministri publici eius loci praedictis per- 
sonis significent libros esse adductos. Nemo vero audeat librum, quem ipse 
vel alius in civitatem introduxit, alicui legendum tradere, vel aliqua ratione 
alienare aut commodare, nisi ostenso prius libro, et habita licentia a per- 
sonis deputandis, aut nisi notorie constet, librum iam esse omnibus permis- 
sum. Idem quoque servetur ab heredibus et exsecutoribus ultimarum volun- 
tatum, ut libros a defunctis relictos siveeorum indicem illis personis deputandis 
offerant, et ab iis licentiam obtineant, priusquam eis utantur, aut in alias 
personas quacunque ratione transferant. In his autem omnibus et singulis 
poena statuatur vel amissionis librorum, vel alia arbitrio eorundem Episco- 
porum vel Inquisitorum, pro qualitate contumaciae vel delicti. 

Circa vero libros, quos Patres deputati examinarunt, aut expurgarunt, 
aut expurgandos tradiderunt, aut certis conditionibus ut rursus excuderentur 
concesserunt, quicquid illos statuisse constiterit, tam bibliopolae quam ceteri 
observent. Liberum tamen sit Episcopis aut Inquisitoribus generalibus, secun- 
dum facultatem, quam habent, eos etiam libros, qui his regulis permitti 
videntur, prohibere, si hoc in suis regnis aut provinciis vel dioecesibus expe- 
dire iudicaverint. Ceterum nomina cum librorum, qui a Patribus deputatis 
purgati sunt, tum eorum, quibus illi hanc provinciam dederunt, eorundem 
deputatorum secretarius notario Sacrae Universalis Inquisitionis Romanae 
descripta Sanctissimi Domini Nostri iussu tradidit. 

Ad extremum vero omnibus fidelibus praecipitur, ne quis audeat contra 
harum regularum praescriptum, aut huius Indicis prohibitionem libros aliquos 
legere aut habere. Quod si quis libros haereticorum vel cuiusvis auctoris 
scripta, ob haeresim vel ob falsi dogmatis suspicionem damnata atque pro- 
hibita, legerit sive habuerit, statim in excommunicationis sententiam incurrat. 
Qui vero libros alio nomine interdictos legerit aut habuerit, praeter peccati 
mortalis reatum, quo afficitur, iudicio Episcoporum puniatur. 


INsrTRUCTIO CLEMENTIS PaPar VIII 


Pro iis, qui libris tum prohibendis, tum expurgandis, tum etiam impri- 
mendis diligentem ac fidelem, ut par est, operam sunt daturi. 


Ad fidei catholicae conservationem non satis est, quinam ex iam editis 
libris damnatae lectionis sint, cognoscere (quod Indice, et Regulis confectis 
per Patres a generali Tridentina Synodo delectos, praecipue sancitum est), 
nisi illud etiam caveatur, ne vel iidem denuo pullulent libri, vel similes alii 
emergant, et propagentur, qui incautas Fidelium mentes occulto veneno infi- 
cientes, iusta, ac merita damnatione digni iudicentur. 


27 

Ut igitur quicumque posthac, seu veteres, seu novi libri edentur, quam 
maxime puri, et tam in iis, quae ad fidem, quam quae ad mores pertinent, 
incontaminati existant; quid circa malorum librorum interdictionem, ad eos 
penitus abolendos, tam ab Episcopis, et Inquisitoribus, quam a ceteris, quo- 
rum ad id in Ecclesia Dei studium valere, et auctoritas potest (praeter ea, 
quae Tridentinorum Patrum Regulis supradictis decreta sunt), publica utilitas 
exigat, capitibus infra positis, diligentius sancitur, iisdemque statuitur, quae 
omnino in posterum, tum ab iisdem Episcopis, et Inquisitoribus, aliisque, ut 
praefertur, in malorum librorum interdictione, et abolitione, tum a correcto- 
ribus in librorum, ac ceterorum quorumcumque scriptorum correctione, atque 
emendatione, tum a typographis in ipsorum librorum impressione (poena 
pro arbitrio Episcopi, et Inquisitoris adversus eosdem constituta) inviolate 
sunt observanda. 


De Prohibitione Librorum. 


8 I. Curent Episcopi, et Inquisitores, ut statim atque hic Index fuerit 
publicatus, eorum iurisdictioni subiecti ad ipsos descripta singillatim deferant 
nomina librorum omnium, et singulorum, quos apud se in eodem Indice 
prohibitós quisque reperiet. 

Ad huiusmodi vero libros sic significandos, infra certum tempus ab Epi- 
scopo, vel Inquisitore praescribendum, omnes cuiuscumque gradus, et con- 
ditionis extiterint, sub gravi poena, eorum arbitratu infligenda, teneantur. 

Romae vero haec omnia, certo a se, propositis edictis, praescribendo 
tempore, praestari curabit Sacri Palatii Magister. 

8 II. Si qui erunt, qui librum unum, aut plures ex prohibitis, qui ad 
praescriptum Regularum permitti possunt, certa aliqua ex causa potestatem 
sibi retinendi, aut legendi fieri ante purgationem desiderent; concedendae 
facultatis, extra Urbem ius erit penes Episcopum, aut Inquisitorem; Romae 
penes Magistrum Sacri Palatii. 

Qui quidem gratis eam, et scripto manu sua subsignato tribuent, de 
triennio in triennium renovandam; ea in primis adhibita consideratione, ut 
nonnisi viris dignis, ac pietate, et doctrina conspicuis, cum delectu, eiusmodi 
licentiam largiantur; iis autem in primis, quorum studia utilitati publicae, 
et sanctae Catholicae Ecclesiae usui esse, compertum habuerint. 

Qui inter legendum, quaecumque repererint animadversione digna, nota- 
tis capitibus, et foliis, significare Episcopo, vel Inquisitori teneantur. 

S III. Illud etiam Catholicae Fidei conservandae necessitas extra Italiam, 
maxime cum ab Episcopis, et Inquisitoribus, tum a publicis Universitatibus, 
omni doctrinae laude florentibus postulat, ut eorum librorum Indicem con- 
fici, et publicari curent, qui per eorum regna, atque provincias, haeretica 
labe infecti, ac bonis moribus contrarii vagantur, sive illi propriae nationis, 
sive aliena lingua conscripti fuerint. 

Utque ab eorum lectione, seu retentione, certis poenis, ab eisdem Epi- 
scopis, et Inquisitoribus propositis, eorundem regnorum, ac provinciarum 
homines arceant. 

Ad quod exequendum Apostolicae Sedis Nuntii, et Legati extra Italiam, 
eosdem Episcopos, Inquisitores, et Universitates, sedulo excitare debebunt. 

8 IV. lidem Apostolici extra Italiam Nuntii, sive Legati, nec non in Italia 
Episcopi, et Inquisitores, eam curam suscipient, ut singulis annis catalogum 
diligenter collectum librorum in suis partibus impressorum, qui aut prohibiti 
sint, aut expurgatione indigeant, ad Sanctam Sedem Apostolicam, vel Con- 
gregationem Indicis ab illa deputatam, trasmittant. 

S V. Episcopi, et Inquisitores, seu ab iisdem subdelegati, et deputati, 
tam in Italia, quam extra, penes se habeant singularum nationum Indices; 
ut librorum, qui apud illas damnati, ac prohibiti sunt, cognitionem habentes, 
facilius prospicere possint, an etiam a suae iurisdictionis terris eosdem reco- 
gnitos arcere, vel retinere debeant. 

8 VI. In universum autem de malis, et perniciosis libris id declaratur, 
atque statuitur, ut qui certa aliqua lingua initio editi, et deinde prohibiti, 
ac damnati a Sede Apostolica sunt, iidem quoque, in quamcumque postea 
vertantur linguam, censeantur ab eadem Sede, ubique gentium, sub eisdem 
poenis interdicti, et damnati. 


De Correctione Librorum. 


8 I. Habeant Episcopi, et Inquisitores coniunctim facultatem quoscumque 
libros iuxta praescriptum huius Indicis expurgandi, etiam in locis exemptis 
et Nullius: ubi vero nulli sunt Inquisitores, Episcopi soli. 

Librorum vero expurgatio nonnisi viris eruditione, et pietate insignibus 
committatur, iique sint tres; nisi forte, considerato genere libri, aut erudi- 
tioni eorum, qui ad id deligentur, plures, vel pauciores iudicentur expedire. 

Ubi emendatio confecta erit, notatis capitibus, paragraphis, et foliis, 
manu illius, vel illorum, qui expurgaverint, subscripta, reddatur eisdem Epi- 
scopis, et Inquisitoribus, ut praefertur; qui si emendationem approbaverint, 
tunc liber permittatur. 

S II. Qui negotium susceperit corrigendi, atque expurgandi, circumspi- 
cere omnia, et attente notare debet, non solum, quae in cursu operis manifeste 
se offerunt, sed si quae in scholiis, in summariis, in marginibus, in indicibus 
librorum, in praefationibus, aut epistolis dedicatoriis, tamquam in insidiis, 
delitescunt. 

Quae autem correctione, atque expurgatione indigent, fere haec sunt, 
quae sequuntur. « 

Propositiones haereticae, erroneae, haeresim sapientes, scandalosae, pia- 
rum aurium offensivae, temerariae, schismaticae, seditiosae et blasphemae. 

Quae contra Sacramentorum ritus, et caeremonias, contraque receptum 
usum, et consuetudinem Sanctae Romanae Ecclesiae novitatem aliquam in- 


ducunt. 
Profanae etiam novitates vocum ab haereticis excogitatae, et ad fallendum 


introductae. 
Verba dubia, et ambigua, quae legentium animos a recto, catholicoque 


sensu ad nefarias opiniones adducere possunt. 

Verba Sacrae Scripturae non fideliter prolata, vel e pravis haereticorum 
versionibus deprompta; nisi forte afferrentur ad eosdem haereticos impu- 
gnandos, et propriis telis iugulandos, et convincendos. 

Expungi etiam oportet verba Scripturae Sacrae, quaecumque ad profa- 
num usum impie accommodantur: tum quae ad sensum detorquentur abhor- 
rentem a Catholicorum Patrum, atque a doctorüm unanimi sententia. 

Itemque epitheta honorifica, et omnia in laudem haereticorum dicta 
deleantur. 

Ad haec reiiciantur omnia, quae superstitiones, sortilegia, ac divinationes 
sapiunt. 

Item quaecumque fato, aut fallacibus signis, aut ethnicae fortunae, humani 
arbitrii libertatem subiiciunt, obliterentur. 

Ea quoque aboleantur, quae paganismum redolent. 

Item, quae famae proximorum, et praesertim Ecclesiasticorum, et Prin- 
cipum detrahunt; bonisque moribus, et Christianae disciplinae sunt contraria, 
expungantur. 

Expungendae sunt etiam propositiones, quae sunt contra libertatem, 
immunitatem, et iurisdictionem Ecclesiasticam. 

Item, quae ex gentilium placitis, moribus, exemplis tyrannicam politiam 
fovent, et quam falso vocant rationem status, ab Evangelica, et Christiana 
lege abhorrentem inducunt, deleantur. 

Explodantur exempla, quae ecclesiasticos ritus, Religiosorum ordines, 
statum, dignitatem, ac personas laedunt, et violant. 

Facetiae etiam, aut dicteria, in perniciem, aut praeiudicium famae, et 
existimationis aliorum iactata, repudientur. 

Denique lasciva, quae bonos mores corrumpere possunt, deleantur. 

Et si quae obscoenae imagines, praedictis libris expurgandis impressae, 
aut depictae extent, etiam in litteris grandiusculis, quas initio librorum, vel 
capitum imprimi moris est, huius generis omnia penitus obliterentur. 

S8 IIL In libris autem Catholicorum recentiorum, qui post annum Chri- 
stianae salutis mpxv conscripti sunt, si id, quod corrigendum occurrit, paucis 
demptis, aut additis, emendari posse videatur, id correctores faciendum 
curent; sin minus, omnino auferatur. 

S IV. In libris autem Catholicorum veterum nihil mutare fas sit, nisi 
ubi, aut fraude haereticorum, aut typographi incuria manifestus error 
irrepserit. 

Si quid autem maioris momenti, et animadversione dignum occurrerit, 
liceat in novis editionibus, vel ad margines, vel in scholiis adnotare; ea in 
primis adhibita diligentia, an ex doctrina, locisque collatis, eiusdem auctoris 
sententia difficilior illustrari, ac mens eius planius explicari possit. 

S V. Postquam codex expurgatorius confectus erit, ac mandato Episcopi, 
et Inquisitoris impressus, qui libros expurgandos habebunt, poterunt de 
eorumdem licentia, iuxta tormam in codice traditam, eos corrigere, ac purgare. 

De Impressione Librorum. 


S I. Nullus liber in posterum excudatur, qui non in fronte nomen, cogno- 
men, et patriam praeferat Auctoris. 

Quod si de auctore non constet, aut iustam aliquam ob causam, tacito 
eius nomine, Episcopo, et Inquisitori liberzedi posse videatur, nomen illius 
omnino describatur, qui librum examinaverit atque approbaverit. 

In his vero generibus librorum, qui ex variorum scriptorum dictis, aut 
exemplis, aut vocibus compilari solent, is qui laborem colligendi, et compi- 
landi susceperit, pro auctore habeatur. 

8 II. Regulares, praeter Episcopi, et Inquisitoris licentiam (de qua Regula 
decima dictum est), meminerint teneri se, sacri Concilii Tridentini decreto ! 
operis in lucem edendi facultatem a Praelato, cui subiacent, obtinere. 

Utramque autem concessionem, quae appareat, ad |principium operis 
imprimi faciant. 

8 III. Curent Episcopi, et Inquisitores, poenis etiam propositis, ne impres- 
soriam artem exercentes, obscoenas imagines, turpesve, etiam in grandiu- 
sculis litteris imprimi consuetas, in librorum deinceps impressione apponant. 

Ad libros vero, qui de rebus Ecclesiasticis, aut'spiritualibus conscripti 
sunt, ne characteribus grandioribus; utantur, in quibus expresse appareat 
alicuius rei profanae, nedum turpis, obscoenaeve species. 

Qui etiam invigilabunt summopere, ut in singulorum impressione libro- 
rum nomen impressoris, locus impressionis, et annus, quo liber impressus 
est, in principio;eius, atque in fine adnotetur. 

$ IV. Qui operis alicuius editionem parat, integrum eius exemplar exhi- 
beat Episcopo, vel Inquisitori: id ubi recognoverint, probaverintque, penes 
se retineant. Quod Romae?^quidem in Archivio ' Magistri Sacri Palatii, extra 
Urbem vero, in loco idoneo, quem Episcopus, aut Inquisitor elegerit, reser- 
vetur. 

Postquam autem liber impressus erit, non liceat cuiquam venalem in 
vulgus proponere, aut quoquomodo publicare, antequam is, ad quem haec 
cura pertinet, illum cum manuscripto apud se retento diligenter contulerit, 
licentiamque,Sut vendi, publicarique possit: concesserit. 

Idque tum demum faciendum, cum exploratum habebitur, typographum 
fideliter se in suo munere gessisse, neque ab exemplari manuscripto vel 
minimum discessisse. 

& V. Curent Episcopi, et?Inquisitores, quorum muneris erit facultatem 
libros imprimendi concedere,"ut eis examinandis spectatae pietatis, et doctri- 
nae viros adhibeant, de quorum fide, et integritate sibi polliceri queant, nihil 
eos gratiae daturos, nihil odio, sed. omni humano affectu posthabito, Dei 
dumtaxat gloriam spectaturos, et fidelis populi utilitatem. 

Talium autem virorum approbatio, una cum licentia Episcopi, et Inqui- 
sitoris, ante" initium operis imprimatur. 


1 Sess. IV, de editione et usu sacrorum librorum. 

8 VI. Typographi, et Bibliopolae coram Episcopo, aut Inquisitore, et 
Romae coram Magistro Sacri Palatii, iureiurando spondeant, se munus suum 
catholice, sincere, ac fideliter exequuturos, huiusque Indicis decretis, ac regulis, 
Episcoporumque, et Inquisitorum edictis, quatenus eorum artes attingunt, 
obtemperaturos; neque ad suae artis ministerium quemquam scienter admis- 
suros, qui haeretica labe sit inquinatus. 

Quod si inter illos insignes ac eruditi nonnulli reperiantur, fidem etiam 
Catholicam, iuxta formam a Pio IV fel. rec. praescriptam, ! eorumdem Supe- 
riorum arbitrio, profiteri teneantur. 

& VII. Liber auctoris damnati, qui ad praescriptum Regularum expurgari 
permittitur, postquam accurate recognitus, et purgatus, legitimeque permissus 
fuerit, si denuo sit imprimendus, praeferat titulo inscriptum nomen auctoris, 
cum nota damnationis, ut quamvis quoad aliqua liber recipi, auctor tamen 
repudiari intelligatur. 

In eiusdem quoque libri principio, tum veteris prohibitionis, tum recentis 
emendationis, ac permissionis mentio fiat; exempli gratia: Bibliotheca a Con- 
rado Gesnero Tigurino, damnato auctore, olim. edita, ac prohibita, nunc i&ssu 
Superiorum expurgata, et permissa. 


427. 


Benedictus XIV, const. Fidelis Dorminus, 25 mart. 1754. 


Fidelis Dominus in verbis suis, quum saepe in Scripturis sanctis decla- 
raverit, exaltaturum se illos, qui voluntariae demissionis affectu humiliarent 
in terra animas suas, non solum in coelesti Regno pusillos Servos, quos 
Filii sui humilitati conformes reperit, gloria et honore mirabiliter coronat; 
sed etiam, ad mortalium fidem excitandam et roborandam, hoc pro sua 
sapientia disponit, ut qui viventes in Mundo, Mundi gloriam contempserunt, 
eique placere non curarunt, splendidioribus post mortem honoribus in ipso 
conspectu filiorum hominum extollantur, eorumque memoria in terris deco- 
rata fulgeat, et gloriosa clarescat. Quod quum in pluribus sanctis Viris ab 
ipso Mundi exordio, et maxime post constitutam Ecclesiam, saepissime demon- 
stratum est; tum vero in B. Francisci Confessoris exaltatione, et in omnibus, 
quae ad illius Instituti amplificationem, et memoriae celebritatem pertinent, 
manifeste impletum conspicimus. Qui enim vivens, in oculis suis, et aliorum 
vilescere semper studuit, ac opprobriis et vituperationibus delectari consuevit; 
iampridem irrefragabili Catholicae Ecclesiae iudicio, clarissimoque praeconio, 
inter Amicos Dei cum ipso in Coelis regnantes, ubique terrarum honoratur 
et colitur. Illius autem Corpus, in quo mortificationem Christi ad mortem 
usque circumferre non destitit, singularibus signis atque prodigiis de Coelo 
illustratum, atque certantibus omnium Ordinum studiis, ita Populorum et 
Principum devotione clarificatum fuit, ut eiusdem Sepulchrum gloriosum, 
super ambitiosa potentium saeculi monumenta, merito celebrari mereatur. 


! Cf. N. 108. 


x 

S 1. Et sane vix altero ab illius obitu anno decurso, quum de Servi Dei 
exuviis decenter collocandis ageretur, eumque in finem opportunus locus et 
fundus, prope Assisiensis Civitatis moenia, illius Alumnis pro Apostolica Sede 
recipientibus oblatus fuisset: san. mem. Praedecessor Noster Gregorius 
Papa IX, dignum existimans et conveniens, illius memoriam, per quem 
tantus Ecclesiae Dei fructus provenerat, in eo etiam honorificari, ut Ecclesia, 
in qua eius Corpus recondendum erat, nemini, praeterquam Romano Pon- 
tifici, subesset, eumdem fundum in ius et proprietatem praedictae Sedis 
Apostolicae recepit; statuitque Ecclesiam inibi construendam omnino liberam, 
ac nulli alii, quam Apostolicae Sedi subiectam fore, et ad huiusmodi liber- 
tatis ab Ecclesia Romana perceptae indicium, unius librae cerae censum 
annuatim sibi, et Successoribus suis ab eadem Ecclesia persolvendum decre- 
vit. Super quibus Apostolicas Litteras, quarum initium est: Aecolentes, 
edidit Reate, x1 Kalendas Novembris Pontificatus sui anno IIl. Deinde vero, 
quum idem Gregorius Praedecessor, in ipsa Assisiensi Civitate gloriosissimum 
Patriarcham Sanctorum Confessorum Catalogo rite adscripsisset, ac designa- 
tam huiusmodi Ecclesiam in ipsius honorem Omnipotenti Deo dicandam, 
erigendamque statuisset, illius primario lapide suis ipse manibus posito, per 
alias suas Litteras datas Laterani, x Kalendas Maii, anno Incarnationis Domi- 
nicae Mccxxx, Pontificatus sui anno IV, incipientes: /s qui Ecclesiam, non 
modo concessum eidem Ecclesiae libertatis, et immediatae Romano Pontifici 
subiectionis privilegium, nova et solemniori concessione firmavit, sed etiam 
Ecclesiam ipsam Ordinis Fratrum Minorum Caput et Matrem ab omnibus 
habendam, ac in ea per Fratres eiusdem Ordinis perpetuo serviendum fore 
constituit; aliaque ad asserendam illius immunitatem, ac dignitatem, et Fra- 
trum in ea deservientium commoda promovenda, opportune decrevit, quae 
latius continentur in praefatis eiusdem Gregorii Litteris: quas alii deinde 
Praedecessores Nostri Romani Pontifices, ex quo ipsius Sancti Francisci 
Corpus in eamdem memorabili pompa illatum fuit, in primis Innocentius 
Papa IV, qui postea Ecclesiam ipsam ad supremum fastigium perductam, 
suaque iam constructione et mole conspicuam, anno MCCLIII, Dominica ante 
Festum Ascensionis Domini, ad honorem Dei, et eiusdem Beati Francisci, 
solemni ritu dedicavit, nec non Clemens Papa IV per similes suas Litteras 
confirmarunt et innovarunt. Nicolaus vero etiam IV, peculiaribus Litteris, 
datis Reate i Idus Maii, Pontificatus sui anno II, et incipientibus: Praeclara, 
statuit Ecclesiam ipsam, et totum locum ipsius, cum pertinentiis suis, Eccle- 
siastico Interdicto, absque speciali et expresso Apostolicae Sedis mandato, 
sub certa forma ibidem praescripta concepto, supponi non posse. 

8 2. Porro eidem Ecclesiae non parum honoris ex eo accessit, quod 
alii ex Praedecessoribus Nostris Romanis Pontificibus non solum ad eam, 
Beati Patriarchae Tumulum veneraturi, saepe se contulerunt, sed in Pontificiis 
quoque Aedibus prope ipsam extructis ad non exiguum tempus domicilium 
figere, atque omnis generis Pontificalia Sacra in ea celebrare consueverunt. 
Insuper Apostolicae Sedis scrinia, aliaque Ecclesiasticae Potestatis, et Civilis 
Imperii Instrumenta apud eam collocarunt; nonnulli etiam in ea sepulturam 
sui corporis elegerunt; quapropter eiusdem Ecclesiae immediata Apostolicae 

Sedi subiectio, quae ipsi cum aliis pluribus per orbem Ecclesiis ab inferio- 
rum Praesulum iurisdictione exemptis communis videri poterat, peculiaris 
cuiusdam Pontificum dominii, et proprietatis induit speciem; eo vel maxime 
confirmatam, quod quum in unius structurae altitudine trium revera Eccle- 
siarum, quarum altera alteri imminet, mira aedificatio consurgat, in supe- 
rioris Ecclesiae Hemicyclo, Pontificia marmorea Cathedra contra Aram 
Maximam usque ab initio extructa, semper stetisse dignoscitur; in ea vero, 
quae media est, atque subiectum venerandi Corporis conditorium propius 
attingit, a latere Altaris, ubi Pontifices Sacris solemnibus operantes Thronum 
erexisse oportuit, aliquot abhinc annis Pontificius pariter Thronus, ex aucto- 
ritate primam san. mem. Decessoris Nostri Clementis Papae XII, atque ite- 
rum Nobis annuentibus, erectus, assidue retineri conspicitur. De omnibus 
autem, quae ad ipsam Ecclesiam, eiusque cultum, et sacras actiones in ea 
peragendas quoquomodo pertinent, nihil sive magnum, sive parvum, statui, 
aut immutari consuevit, nisi consultis prius Romanis Pontificibus pro tem- 
pore existentibus; quorum singularis cura, et sollicitudo, tam pro eiusdem 
Ecclesiae conservatione, ac decore, quam pro recta omnium in ipsa agen- 
dorum ordinatione semper enituit. Quare nil mirum si plerique Romani 
Pontifices Praedecessores Nostri, eamdem Ecclesiam, Basilicam etiam nun- 
cupatam, compluribus Privilegiis, et Gratiis spiritualibus, et temporalibus 
cumularunt, et Nicolaus Papa V per suas Apostolicas Litteras incipientes: 
Licet ex debito: datas Romae apud Sanctum Petrum anno Incarnationis 
Dominicae MmcpL, viri Idus Februarii, omnia, et singula privilegia et indulta 
huiusmodi tanquam a se ipso concessa, perpetuam roboris firmitatem obti- 
nere decrevit; et Sixtus Papa IV eadem, aliaque posterius impertita, similiter 
pro suis adoptans, novo confirmationis munimine roboravit, per suas pariter 
Litteras sub Plumbo editas Romae, apud Sanctum Petrum pridie Idus Novem- 
bris anno Mcprxxi, quarum initium est: Ad Ordinem; et Sixtus Papa V aliis 


similiter Litteris datis xiu Kalendas Decembris anno MprLxxxv piam Christi- 


fidelium utriusque sexus, Chordigerorum nuncupatorum, Archiconfraterni- 
tatem, in eadem Ecclesia, et ad illius Altare Maius, auctoritate Apostolica 
erexit, compluribus eidem indulgentiis et gratiis concessis, quarum  partici- 
patione etiamnum, iuxta posteriores Apostolicae Sedis sanctiones, innumeri 
Christifideles, aliis huiusmodi Confraternitatibus per omnes Mundi partes ex 
eiusdem Sixti concessione erectis, aggregati, ditantur. Utque alia innumera 
Apostolicae liberalitatis erga eamdem Ecclesiam effusae, argumenta praeter- 
eamus, fel. rec. Praedecessor Noster Innocentius Papa XII per suas Litteras 
sub Annulo Piscatoris datas die xviii Augusti anno MDcxcvir, ac. perpetuis 
temporibus valituras, omnibus Christifidelibus, qui illam vere poenitentes et 
confessi, ac Sac. Communione refecti, in quocumque anni die devote visita- 
verint, ibique, ut in ipsis Litteris praescribitur, oraverint, plenariam omnium 
peccatorum Indulgentiam, et remissionem concessit. Deinde etiam per alias 
similes Litteras die x1 Martii sequentis anni editas, tres in eadem pro tem- 
pore deputandos riteque constituendos Poenitentiarios, Ordinis Fratrum 


Minorum Conventualium expresse professos, satis amplis facultatibus pro - 


confluentium Christifidelium absolutione a peccatis atque censuris, et pro 


E 

votorum commutationibus, Apostolica auctoritate instructos, perpetuo extare 
voluit atque concessit. 

8 3. Tot igitur Venerabilium Praedecessorum Nostrorum exemplis Nobis 
propositis, eorumque vestigiis insistentes, Nos etiam ad eiusdem Ecclesiae 
splendorem ac decus augendum cumulandumque libenter adducti sumus. 
Quod quidem non tam singularis obsequii Nostri affectus erga B. Franciscum 
Patriarcham multis iam rebus privatim, et publice declaratus, atque testatus ; 
et peculiaris quaedam, ac veluti haereditaria in eumdem Familiae Nostrae 
devotio, Nobis suggessit: dum animo occurrit, ipso adhuc Beato Francisco 
in vivis agente, primum Bononiae locum illius Discipulis, ad eorum Ordinis 
Coenobium fundandum, a Maioribus Nostris oblatum fuisse; illius vero cum 
Christo regnantis Patrocinio, complura in Nostros beneficia profecta, ipsius: 
que Familiae Nostrae conservationem, pestifera quondam grassante lue, 
acceptam referri, grata mente recolimus: sed ea potissimum cogitatio Nobis 
suasit, quod merito sperandum duximus, Romanam Ecclesiam, eiusque Ditio- 
nem, in cuius sinu Beatus Pater et ortum habuit, et sepulchrum, eo magis 
illius apud Deum intercessionibus protegendam, atque servandam, quo magis 
illustria, ad illius memoriae honorem, Apostolicae Sedis iudicia extiterint et 
decreta. 

8 4. Itaque motu proprio ac certa scientia, et matura deliberatione 
Nostris, per hanc Nostram perpetuo valituram Constitutionem, omnia et 
singula Privilegia, Praerogativas, Libertates, Exemptiones, et Immunitates, 
aliaque Indulta saepedictae Ecclesiae S. Francisci Assisiensis, tam per prae- 
fatos Gregorium IX, Innocentium IV, Clementem etiam IV, Nicolaum IV et V, 
Sixtum quoque IV et V, ac Innocentium XII, quam per alios quoscumque 
Romanos Pontifices Praedecessores Nostros quandocumque, et qualitercum- 
que concessa, seu confirmata, et innovata, dummodo non sint actu revocata, 
seu sub aliqua generali revocatione comprehensa, Nos etiam Apostolica aucto- 
ritate approbamus, confirmamus, et innovamus, eamdemque Ecclesiam ab 
Ordinarii Loci, ac omnium, et quorumcumque Praesulum, seu Superiorum, 
etiam Regularium, tam ordinaria, quam delegata iurisdictione, visitatione, et 
auctoritate penitus exemptam, liberam, et immunem, sub immediata Nostra, 
et Successorum Nostrorum Romanorum Pontificum, et Sedis Apostolicae 
potestate, dominio, et proprietate, confirmamus, et immutabiliter constituimus. 

$ 5. Praeterea simili motu, ac scientia, praedictam Ecclesiam Nostram 
Sancti Francisci Assisiensis, praesentium Litterarum tenore, ac de Apostolicae 
potestatis plenitudine, in Basilicam Patriarchalem, et Cappellam Papalem eri- 
gimus, ac talem ex nunc in futurum perpetuo esse et fore decernimus. Eam- 
que Basilicam Patriarchalem, et Cappellam Papalem aeque et paritormiter 
nuncupari et haberi volumus, ac aliae Basilicae Patriarchales intra almam 
Urbem, et extra illius muros, nec non Cappellae Papales in Pontificiis Aedi- 
bus, et prope eas constitutae appellantur, atque censentur; statuentes nihilo- 
minus eamdem Ordinis Fratrum Minorum eiusdem Sancti Francisci Caput 
et Matrem semper esse, et haberi; necnon, ut hactenus, per Fratres ipsius 
Ordinis Conventuales nuncupatos in ea perpetuo serviendum fore; ac decer- 
nentes antiquum censum unius librae cerae albae, qui hucusque ex parte 

eiusdem Basilicae quotannis in pervigilio Natalis SS. Apostolorum Petri, et 


Pauli, in signum immediatae subiectionis Apostolicae Sedi, in Camera Apo- 
stolica persolvi solebat, perpetuis futuris temporibus in memoriam etiam 
huius honorificentissimi foederis, quo noviter Basilica Assisiensis cum Sede 
Apostolica coniuncta est, ut antea, praestari et recipi debere. 

8 6. Volumus idcirco Pontificium Thronum, seu Cathedram, tam eam 
videlicet, quae in superiori Ecclesia iam inde ab initio stabiliter locata con- 
spicitur, quam quae in Ecclesia inferiori posterius, ut praefertur, erecta fuit, 
iisdem in locis, in quibus nunc sunt, pro solius Romani Pontificis, et nullius 
alterius usu perpetuo retineri. Utrumque autem Altare Maius Basilicae huius- 
modi, ex ea tamen parte dumtaxat, qua Thronum Pontificium respicit, Altare 
Pontificium seu Papale, ex nunc in posterum esse et fore declaramus; ita 
ut nemini liceat, absque speciati Indulto, seu extra casus, ut infra, permissos, 
in uno aut altero eorum Missam, sive privatim, sive solemniter celebrare. 

8 7. De sacris autem Actionibus in eadem Basilica peragendis, et Caere- 
monialibus Ritibus ibidem servandis, quum Nos multiplices Leges et Regulas 
in unum colligi iusserimus, easdemque peculiari Instructione digestas, ac 
diligenter examinatas, atque probatas, aliis Nostris Apostolicis Litteris in 
forma Brevis cum Caeremonialis huiusmodi insertione hac ipsa die expeditis 
duxerimus confirmandas; nunc omnia et singula in Caeremoniali praedicto 
ordinata, et contenta, ac praesertim Indulta celebrandi in praefatis Papalibus 
Aris, tam Custodi Conventus eiusdem Sancti Francisci, quam aliis diversis 
Praesulibus, atque Personis in Dignitate Ecclesiastica constitutis, Saecularibus, 
seu Regularibus Praelatis, pro statis diebus, seu certis respective vicibus 
concessa; et alia quaecumque, etiam indulti, et privilegii naturam habentia, 
tam in ipsius Basilicae, quam in Personarum quarumvis favorem, ibidem 
praescripta atque statuta, praesentium quoque tenore approbamus, ac etiam 
perpetuo confirmamus: mandantes omnibus et singulis, ad quos pertinet, 
et quandocumque pertinebit in posterum, etiam specifica mentione et expres- 
sione dignis, ut omnia et singula ibidem, ut praefertur, ordinata et disposita 
observent, ac respective iisdem in omnibus et per omnia se conformare stu- 
deant, iisque obsequantur. 

[Bened. XIV Bull, tom. 4, p. 189-200]. 


428. 


Benedictus XIV, ep. Cum encyclicas, 24 maii 1754. 


8 I. Cum encyclicas litteras, sicut Nos tibi praecepimus, et Congregationis 
de Propaganda Fide sententia fuit, cuius te ipsum praestas emeritum Secre- 
tarium, ad Albaniae Antistites dederis, nempe ad Venerabiles Fratres Archie- 
piscopum Antibari, Episcopos Scodrae, Sappae, Lissi, et Pullariarum, ut ab 
iis innotesceret, an proposita ab Ecclesiis suarum Dioecesium vindicatione 


' Venerabili Fratri Nicolao Lercari Archiepiscopo Rhodiensi, Congr. Propa- 
gandae Fidei Secretario. 


ud Qs 

, suorum bonorum, exindeque perceptorum fructuum, in detentores, qui illa 


a Turcis occupata emerunt, vel ab Emptoribus iure haereditario, aliove titulo 
sunt consecuti, aut in eos, qui eadem bona, quasi res derelictas, ipso, ut 
inquiunt, facto invaserunt; pertimescendum sit, ne si id Turcis compertum 
fiat, graves exinde concitentur turbae; persecutioni, vel alicui gravissimae 
indictioni recludatur aditus; neve aliquis temporalium rerum cupiditate obcae- 
catus a Sancta Religione Catholica ad Mahumetismum deficiat, ut fundis, 
fructibusque, elusa vindicatione, fruatur. 

8 2. Cumque omnes recensiti Praesules, explorato prius suarum  Dioe- 
cesium statu, unanimi consensu retulerint, ingens heu nimis subesse alter- 
utrius, et nonnunquam utriusque infortunii periculum, suadentes, ut ali- 
quem periclitantibus rebus adhiberemus modum, in quem Nos iam animo 
paratiores noverant, quotiescumque illo opus esse videretur: hinc Nos pro- 
bantes, quod etiam Congregationi Propagandae Fidei, dum iustae affuissent 
causae, probabatur, quodque suaserunt locorum Ordinarii, hunc prae caeteris 
modum rebus adhibendum existimamus. 

8 3. Erit itaque uniuscuiusque ex praedictis Episcopis, sua in Dioecesi, 
vel per se, vel per Confessarios, et Sacerdotes prudentes, atque expertes, 
bonis ut inquiunt verbis, atque monitis efficiendi, ut detentores bonorum 
mente percipiant sibi incumbentem rerum, fructuumque restituendorum obli- 
gationem; illacrimabilem, in quem abrepti sunt, statum, quippe qui censuris 
irretiantur inflictis per Sacros Canones in invasores, detentoresque bonorum 
Ecclesiae. Ita vero si quem, divina affulgente gratia, facti poeniteat, negligere 
haud debet Episcopus, quive ab eo fuerit delegatus, quin illi suadeat, nisi 
universae, rei saltem alicuius restitutionem; vel etiam, ut fundis sibi habitis, 
obligationem suscipiat alicuius annuae praestationis Ecclesiae pensitandae; 
si autem fundorum restitutioni, moxque indicatae aequitati obsistatur, tunc 
restitutio omnium, vel partis fructuum attentetur. Verum quoties nec desit, 
qui ex imbecillitate virium, vel ex improba voluntate nil horum praestare 
velit, hunc tantummodo pernoscens sermonem, habendi nimirum etiam impo- 
sterum, quod hactenus habuit, producendique in futura quoque tempora, 
quam superioribus obtinuit, universorum fructuum perceptionem: hisce 
nostris litteris unicuique Episcopo quoad suam Dioecesim, impertimur aucto- 
ritatem, quam et ipse aliis, uti monuimus, delegare poterit, eximendi ab 
onere fundorum fructuumque restituendorum detentores bonorum Ecclesiae, 
eosdemque absolvendi a censuris, quibus innodantur; sive cum iis agatur, 
qui se paratos exhibent ad partem bonorum aliquam restituendam, vel ad 
transigendum de iis; sive cum aliis, qui universos, vel aliquorum saltem 
fructuum partem offerunt; sive demum cum caeteris, quibus propositum est, 
nihil plane vel rerum soli, vel fructuum restituere. Supervacaneum autem 
arbitramur monere, ne nostra haec facilitas evulgetur; haud enim difficile 
captu est, eadem perspecta, fieri perfacile posse, ut nisi omnes, plerique 
saltem nihil plane restituendi propositum amplectantur, de absolutione a 
restituendi onere, et censuris, plane certi. 

8 4. Nostra haec facilitas exinde est, quod Nos, qua Pontifex Summus, 
nisi domini, supremi certe quidem simus temporalium bonorum Ecclesiae 

dispensatores: Res Ecclesiae sunt Papae, ut principalis dispensatoris, non ut 
domini et possessoris: inquit S. Thomas 2, 2, quaest. 100, art. 1, ad septimum, 
ex quo porro sequitur, ut non quidem vel ad ditandos consanguineos, vel 
ex arbitrariis causis, fas sit nobis Ecclesias suis nudare bonis; at illud qui- 
dem, ut quoties urgens subsit ratio, qualis indubie est, removere praesens 
publicae calamitatis discrimen, ostium, quantum in nobis est, Apostasiae 
intercludere, et fluctuantibus animis conciliare tranquillitatem, nobis liceat, 
quod nunc facimus, imperare, ut probata licet Ecclesiarum iura conticescant, 
utque illae ipsae, pro publica incolumitate ac religionis commodo, sacrificium 
quasi faciant suorum bonorum, quae non possident, et quae publici luctus 
tempore iisdem fuerunt adempta. Quapropter Card. Caietanus /; praeindi- 
catum locum S. Thomae notabil. 3 haec habet: Cum potestas Papae quoad 
res temporales Ecclesiae sit potestas, non domini, sed dispensatoris, conse- 
quens est, ut plenitudo potestatis Papalis circa. bona Ecclesiae temporalia non 
exeat limites potestatis dispensativae, etc. Ac per hoc non potest Papa ad libi- 
tum donare Res Ecclesiae, sed potest, tanquam habens apicem. dispensativae 
potestatis, multo plus de iisdem. dispensare, quam quicunque proximus ali- 
cuius Ecclesiae Praelatus etc. Ex eodem quoque fundamento, quod Papa non 
est dominus, sed dispensator, sequitur, quod de plenitudine potestatis non 
possit bona Ecclesiae dare, cui voluerit, aut consanguineis etc. Sed (tenetur 
prudenter dispensare, uí recta ratio suadet. Est et illud etiam nobis perspec- 
tissimum, communem esse Canonistarum sententiam, Romanum Pontificem 
non distributorem, sed dominum esse rerum Ecclesiae. At nos huiusmodi 
disputationem intactam volumus, cum in rem praesentem vel id sufficiat, 
Pontificem supremum haberi dispensatorem; Theologi quippe cum Canoni- 
stis consentiunt, Papam quamvis etiam tantummodo in supremum distribu- 
lorem agnoscatur, posse utique ad mox expressas facti circumstantias de 
Ecclesiarum rebus libere decernere: Corncurrente iusta causa, conveniunt omnes 
tam Canonisíae, quam Theolopi, Papam, uti supremum  administratorem ac 
dispensatorem bonorum. Ecclesiasticorum, posse res uni Ecclesiae auferre, et 
dare alteri: sunt haec concepta verba, quibus utitur celebris Fagnanus in 
Cap. Relatum, num. 21 ad 41 et praecipue n. 36: Ne Clerici vel Monachi etc.; 
postquam iam expenderat quaestionem illam, an Pontifici sit suprema tantum 
administratio, vel potius dominium adiudicandum, et in Canonistarum sen- 
tentiam inclinaverat. 

S 5. Quae porro a nobis mox supra proposita est methodus, ut nimi- 
rum bonis verbis pertentetur, an ex possessoribus, bonorum pars aliqua, 
vel saltem fructuum recuperari possit, antequam illorum condonatio, atque 
censurarum relaxatio indulgeatur, non solum ratione, sed et Praedecessorum 
Nostrorum exemplis comprobatur. In secretiori Vaticano Archivo preces repe- 
rimus a Carolo V Imperatore oblatas Paulo III Praedecessori Nostro, ut ipse 
Legatis, si quos in Germaniam ablegandos censuisset, amplissimam faceret 
auctoritatem transigendi cum iis, a quibus invasa Ecclesiarum bona deti- 
nebantur; propterea quod eorum restituendorum onus conversiones quam 
maxime, et reconciliationes cum Romana Ecclesia remoraretur. Eiusdem 
quoque consilii invenimus auctores extitisse Cardinales ad Tridentinum Con- 

cilium, dum Bononiae haberetur, Legati, in quo sese exhibuerunt propen- 
siores in amplissimam quamque facultatem absolvendi a restitutione bono- 
rum Ecclesiarum, ea spe ducti, fore ut Apostolici Ministri huiusmodi indulto 
sapienter ac moderate uterentur. Denique nec latuit Nos Pauli III. Consti- 
tutio lata pridie Kal. Septembris 1548, in qua hic Pontifex ablegans in Ger- 
maniam Nuncios Fanensem, Veronensem, et Ferentinum Episcopos, iisdem 
limitatam indulsit facultatem transigendi et paciscendi super fructibus, fundis 
tamen prius restitutis. Verum cum processu temporis experientia edocuisset, 
magni Religionis interesse, ut quid amplius indulgeretur, dum ingens excre- 
verat numerus eorum, qui haeresim eiurare detrectabant, quoties omnia, vel 
ratam detentorum bonorum partem restituere fuissent adacti, nihil morati 
sunt Romani Pontifices, quin sua auctoritate in Germania utentes, provida 
liberalitate omnia donarent iis, qui reduces in Sanctae Ecclesiae gremium 
confugiebant. Nec secus in Anglia transacta res est, cum Cardinalis Polus, 
Regina Maria imperante, ad instaurandam inibi Religionem adlaboraret. Nam- 
que lulius III Pontifex primum quidem ipsi facultatem delegavit conveniendi 
ac transigendi cum intrusis in Ecclesiae bona, super fructibus male perceptis, 
mox vero auctoritatem transigendi de ipsis quoque fundis, eosdem integre 
etiam relinquendo possessoribus, quoties haeresim eiurassent, uti videre est 
ex superioribus nostris litteris, quas hac ipsa de re dedimus ad te die 19 
Mensis Martii 1752, num. 26 atque num. 28, plura insuper in iisdem horum 
similia exempla colligentes.! Nec illud quoque ducimus praetereundum, quod 
post datas proximas litteras offendimus in manuscripto P. Petri Alagona e 
Societate lesu Vaticanae Basilicae Poenitentiarii; testatur enim ipse, suborta, 
Clemente VIII Pontifice Maximo, quaestione, an liceret Catholicis emere ab 
haereticis terras, et bona, quae fuerant Monasteriorum, Sacram Poenitentia- 
riam rescripsisse, iusíam esse causam dispensandi per Summum Pontificem. 
Ex quo illa apprime congruit animadversio, nimirum, si iusta proposita 
causa potest Summus Pontifex id dare Catholico, ut Ecclesiastica bona 
emat ab Haeretico, aequo saltem iure poterit quoque, quoties iusta subsit 
ratio, facultatem facere Catholico sibi habendi res Ecclesiarum coemptas ab 
infidelibus. 

& 6. Fatemur mox allata Praedecessorum exempla ad eos referri, qui ab 
Ecclesiae gremio profugi, reditum ad nos moliebantur, nec aliud eos mora-- 
batur impedimentum, quam onus restituendi, quae diu obtinuerant Eccle- 
siarum bona. Fatemur similiter, rem nunc esse de iis, qui licet nobiscum 
sentiant, pertimescendum tamen est, ne a Religione deficiant, si res Ecclesia- 
rum, fructusque rerum, quas possident, vel a Turcis emptas, vel saevien- 
tibus concitationum bellorumque aestibus a se ipsis occupatas restituere adi- 
gantur: denique posset et aliquis subtilioribus nixus argumentis inter alteram, 
et alteram facti speciem discrimen aliquod adinvenire, quod ipsi quoque 
innuimus in litteris ad te datis, S 19. Attamen cum nos omnia aequa lance 
libraverimus, censuimus, atque censemus, in rem praesentem faciendum 
plurimi timorem Apostasiae, in quam plures prolaberentur, si acrius bono- 

rum fructuumque restitutio urgeretur. In dies conspicimus veluti emolliri 
rigorem Sacrorum Canonum, fierique epicheiae locum, atque dispensatio- 
nibus, quibusdam in rebus, ac praesertim in matrimonialibus, quoties qui 
relaxationem iuris expostulat, regionem incolat haereticis proximam, vel 
mediis haereticis obversetur, propter timorem, ne caeco animi impetu abre- 
ptus, a nobis deficiat, et quod inter Catholicos absque dispensatione inire 
prohibetur matrimonium, studeat contrahendum, sese recipiendo in eum locum 
ac communionem, ubi nihil de dispensatione sollicitus, genio suo valeat indul- 
gere. Accedit, in nostra hac facti specie, non sola impelli Apostasiae formi- 
dine: torquet nos ea insuper sollicitudo, ne si Ecclesiarum petitio, quae sine 
turbis proponi haud facile potest, Turcis perspecta fiat, captent exinde ipsi 
opportunitatem alicuius excitandae insectationis, quae quousque protendi 
valeat, haud facile coniectura assequi possis, in maximum Christifidelium 
detrimentum, Sanctae Religionis, ac tot insontium pauperum, perniciem, qui 
licet nihil moliti, pro ipsorum libidine divexarentur. 

8 7. Huc autem re perducta, videtur nobis, debere quemlibet facile intel- 
ligere, quaecumque a nobis praestantur, ea optimo iure fieri, quamvis nunc 
non sit nobis negotium cum exteris, qui ad Ecclesiam reditum  maturent, 
sed cum iis, qui licet a nobis stent, non levia tamen exhibent defectionis 
indicia, nisi assequantur, quidquid subest nostrae auctoritati distribuendum. 
Congruit plane rei nostrae indultum a Pontifice Martino V in Synodo Con- 
stantiae concessum Teutonicae Nationi, quod affertur ab Harduino, tom. 8 
Collectionis Conciliorum, pag. 891, cap. 6, cuius verba hic ideo non exscri- 
bimus, quod textus plurimum producitur. Universam Germaniam Simoniaca 
Lues iam plene obtinuerat, perplures quippe aderant Catholici Ecclesiastici, 
qui illicitis aperteque Simoniacis artibus, Sacros Ordines, et Ecclesiastica 
Beneficia fuerant consecuti. Contagiosus morbus pene omnes infecerat; 
obstringebantur turpiter conscientiae; indubius erat in censuras, ac in ipsam 
quoque irregularitatem lapsus; contendere autem, ut quicumque recensita 
methodo Beneficia obtinuerat, eadem dimitteret, dimissaque amplius adipisci 
non posset, ac insuper fructus omnes eousque perceptos restitueret, nil 
exinde aliud consecutum fuisset, quam ut eo ardentiori igne Germania con- 
llagraret. Quapropter magnus ille Pontifex perpendens animo, ea iam inci- 
disse tempora, quibus sua auctoritate uteretur, contrariis quibuscumque abro- 
gatis, ampliorem Confessariis potestatem indulsit absolvendi reos a poenis, 
quibus erant obnoxii, idoneos eos efficiendo, qui et obtentis frui, et alia 
quoque Beneficia assequi deinceps valerent, ipsamque etiam adimendo obli- 
gationem restituendi fructus iniuste perceptos, quoties restitutio eosdem ad 
inopiam adigere, infamia notare, atque offensionis occasionem afferre debuis- 
set; suam autem indulgentiam ad praeterita cohibuit, ut pro viribus futura 
praecaveret incommoda. 

S 8. Fausta nimis, Venerabilis Frater, extitere illa tempora, quibus, pro- 
pterea quod res esset transigenda cum Christianis Principibus, subditisque 
Ecclesiam ex animo verentibus, Romani Pontifices, magna spe secundioris 
exitus sibi proposita, poterant elata voce canonicarum sanctionum executio- 
nem indicere. Obtigit id S. Nicolao I Pontifici Maximo, quo Petri Cathedram 

obtinente, cum in Gallia et Germania suis Ecclesiae bonis fuissent denu- 
datae, quorum nonnulla per Principes fuerant laicis distributa, reliqua vero 
ab ipsismet laicis occupata, non destitit, quin suam ipse Epistolam daret, 
num. 59, impressam tom. 5 praecit. Co//ectionis Conciliorum Harduini, pag. 296. 
De his quidem rebus, quae semel Deo tributae, atque dicatae sunt, et postea sub 
occasione concessionis Principum a quibusdam invaduntur, sancimus, ut. prius 
consulto Principe, ad resecandam tam praesumptivam factionem, cognoscen- 
dum, utrum illius sit concessio, aut invasionis praesumptio? Quod si Prin- 
cipis inordinata largitio, ipse sit Princeps pro emendatione redarguendus ; si 
autem. invasoris declaretur praesumptio, usque ad emendationem excommunica- 
tionis sit vindicta coercendus. 

S 9. Fausta itidem et illa fuere tempora, quibus cum Principes vellent 
conscientiae suae plene consulere, quod ad occupationem bonorum Eccle- 
siae spectare videbatur, non satis ipsis fuit, nihil sibi habere, in pia opera 
velle omnia erogare; sed Summos Pontifices, quibus concredita est univer- 
salis administratio bonorum Ecclesiarum inferiorum, adiere, ut per eos sibi 
liceret eadem huic potius, quam alteri pio operi addicere; optime scientes, 
quantumvis pie erogassent quaecunque Ecclesiis abstulerant, non propterea 
satis sibi esse consultum, nisi factum illud, superaddita Pontificia auctori- 
tate, fuisset veluti obsignatum: iuxta celebres litteras Alexandri III ad Hen- 
ricum Angliae Regem, relatas apud Card. Baronium in Azz alibus, tom. 12, 
ad annum 1164: Si autem universa, quae in usus tuos per huiusmodi anga- 
rias de bonis Ecclesiasticis convertuntur, in refectionem pauperum, vel aliis 
pietatis operibus expenderes, obsequium non magis Deo gratum efficeres, quam 
si Altari quolibet discooperto, aliud cooperires, aut si Petrum crucifigeres, ut 
Paulum mortis periculo liberares. Praeclara extant non adeo vetusta exempla 
unius, et alterius ex Ducibus Neoburgi, nimirum Wultfangi Willelmi, et Phi- 
lippi Willelmi, qui nihil penitus ex occupatis Ecclesiarum bonis retinere 
voluerunt, sed Romanorum Pontificum explorata sententia, praeobtentaque 
approbatione, res, rerumque fructus in sacram dotem constituerunt piis qui- 
busdam Institutis, ac Religionis operibus, de quibus cum ipsa Sancta Sede 
iam antea convenerant. Superioribus nostris litteris num. 27 de praeclaro 
hoc facto meminimus, tutissima autem ipsius monumenta suppeditarunt acta 
Congregationis Romanae Universalis Inquisitionis habitae sexto Idus Februa- 
rii 1657. 

S 10. Iniqua fert praesentis causae conditio, ut damna et incommoda, 
quae Mahumetani Regionem obtinentes, inferre possunt, serio expendere 
debeamus; atque praeterea cum agrestibus miserrimisque hominibus agen- 
dum esse consideremus: exinde enim nobis est dura illa necessitas efficiendi 
probandique, quod nunc praestamus, ne fiat lapsus in deteriora. Tu interim, 
qua praestas sedulitate, non praetermittas, ad Cardinales Congregationis deferre 
liaec omnia, ipsisque annuentibus, iteratas dare Encyclicas litteras ad Alba- 
niae Praesules, ad quos sicuti superioris Nostrae ad Te datae Epistolae die 
19 Martii 1752 exemplum transmisisti, ita dabis et huiusce ad Te Nostrae, 
quam, Apostolicam Tibi Benedictionem impertientes, absolvimus. 

[Bened. XIV Bull., tom. 4, p. 201210]. 

Benedictus XIV, litt. encycl. Cum religiosi, 26 iun. 1754. 


Cum religiosi aeque, ac divini cultus promovendi Studiosi Viri ad Nos 
detulerint, optimum fore, si Nostris S. loannis in Laterano, S. Petri in Vaticano, 
et S. Mariae Maioris Patriarchalibus Basilicis, certi constituerentur Ministri, 
ad instruendos eos, qui a Dataria Apostolica in praefatas tres Basilicas able- 
gantur, ut ibi sese exerceant iis servilibus operibus, quae ipsis imponuntur 
obeunda perficiendaque, antequam iisdem concedatur matrimonialis impe- 
dimenti relaxatio, ad quam consequendam Romam advenere: eo autem huius- 
modi institutionem dirigendam esse, ut rite utiliterque possent homines illi 
Sacramentali Poenitentia abstergi, et Altaris Sacramento digne fieri participes, 
quae duo, praeter Sacram ab septem Ecclesias peregrinationem, Sanctarumque 
Scalarum ascensum, ab ipsis exposcit Dataria: cumque ea de re opportuna 
ediderimus mandata, veluti perspicuum fit ex Nostris Litteris Encyclicis ad Car- 
dinales praefatarum Basilicarum Archipresbyteros datis decimoquinto Kalen- 
dis Februarii labentis anni; nobisque exinde certo constiterit, quanto zelo 
nonnulli ex Canonicis, aliisque Ecclesiasticis viris praefatarum Basilicarum, 
momentoso operi manum admovere, alacri semper animo sollicitam manda- 
torum Nostrorum executionem urgentes; gaudio quodam plane singulari 
perfundi Nos sensimus; totoque animo debitas summo bonorum omnium 
Auctori Deo gratias persolvimus. 

8 Il. Haud tamen expleri animus gaudio potuit, cum subinde relatum 
ad Nos fuerit, huiusmodi homines, dum sacris instructionibus ad Confes- 
sionem Sacramque Communionem parantur, detegi saepe saepius Mysteriorum 
Fidei, atque eorum etiam, quae 7ecessifate medii noscenda sunt, ignaros, 
ideoque tales, qui Sacramentorum nequeant fieri participes. Cui quidem 
maximo malo quamvis memorati Ministri opportuna non negligant remedia 
adhibere assiduis institutionibus; exinde tamen non fit, quin praeter sollici- 
tudinem et laborem, quem Evangelici illi Operarii agnoscunt sibi necessario 
subeundum, quemque lubenti animo perferunt, idipsum moerore quodam 
non afficiat dispensationem exposcentes, expectantesque, qui cum paupertate 
vexentur, suisque manibus sibi victum quaeritent, quamcitissime cupiunt 
Urbe excedere, in patrias reverti suas, optatoque sese iungere Matrimonio, 
cuius causa iter arripuerunt, publicaeque, nec levis poenitentiae incommoda 
non detrectarunt. 

8 2. Pontificatus Nostri initio, Encyclicas Litteras dedimus,? quibus Vene- 
rabilium Fratrum Nostrorum zelo stimulos veluti addidimus, ut quae Chri- 
stianae Doctrinae sunt rudimenta, et praecepta, in sua quisque Dioecesi expla- 
nanda curaret, et addiscenda. Dioecesanas eorum Synodus legimus vetustiores 
ac recentiores; novimus eas instructionibus et adhortationibus plane refertas, 


* Ad Patriarchas, Archiepiscopos, et Episcopos Italiae. 
? Cf. N. 304. 

nihilque in iis desiderari, quod ad gravissimum Christianae Doctrinae tra- 
dendae opus perficiendum conducere videatur. Quapropter ex animo affir- 
mamus, persuasum nobis esse, inter ipsos reperiri plane neminem, qui Apo- 
stolico sibi concredito muneri hac in re defuerit; et ignorantiam, in qua 
versari nonnullos ex suis Dioecesanis compertum est, haud quidem ipsis 
culpae vel negligentiae vertendum, sed repetendam plane vel ex eorundemmet 
subditorum pervicacia, qua, neglectis Superiorum mandatis, Christianae Doctri- 
nae institutiones refugerunt, et ad exaudiendum Dei Verbum pro concione 
explanatum raro, vel fortasse nunquam convenerunt; vel saltem ex hebeti 
nonnullorum. ingenio in iis addiscendis, quae docentur, vel denique ex quo 
Christianae Doctrinae rudimenta primis aetatis suae annis exceperint, ubi 
vero aetate illa excessere, nihil exinde fuerint solliciti ad ea loca accedere, 
ubi percommode ac fructuosius fortasse etiam potuissent obfirmata aetate 
percipere, quae ipsis puerulis fuerunt tradita, adeo ut hi paulatim redigantur 
ad conditionem ei omnino similem, in qua obversantur quicumque nec prima 
aetate edocti, nec Christianae Doctrinae institutionibus unquam interfuerunt. 
Incommoda haec quidem sunt, quae quamvis obvenerint, obveniantque for- 
tasse, curis omnibus per Venerabiles Fratres Nostros adhibitis, non exinde 
tamen Nos levant onere Encyclicis hisce Litteris eorum zelum iterato exci- 
tandi; nec ipsi propterea eximuntur, quin studia sollicitudinesque eo semper 
maiores conferre debeant in id, unde concreditarum sibi animarum sempi- 
terna salus pendere dignoscitur. 

8 3, Neminem fortasse reperire erit inter vos, Venerabiles Fratres, cui 
perspectum penitus non sit, quanta peregerit S. Carolus Borromaeus tum 
in ampla sua Dioecesi Mediolanensi, tum in universa Provincia, cui praeerat 
Metropolitanus, ut proficuam tradendae Christianae Doctrinae methodum 
constitueret; quantosque pertulerit labores, ut religiosum hoc institutum fir- 
miter constabiliret: cumque animadvertisset, non eum cepisse ex tot laboribus 
fructum, quem exoptabat, haud despondit animum ; sed veteribus novas super. 
addidit curas et sollicitudines, quemadmodum deprehenditur ex quinta Medio- 
lanensi Synodo: Nos multam hactenus diligentiam adhibuimus, ut omnes, et 
singuli Christifideles in Fidei Christianae rudimentorum institutione erudiren- 
fur; sed cum parum Nos hucusque profecisse tanta in re cognoverimus, negotii 
periculique magnitudine adducti, haec praeterea decernimus. Satis namque fuit 
Sanctissimo Praesuli perspectam fieri vigentem indigentiam, ut iterum manum 
operi admoveret, curas curis accumulando, parvipensis omnibus, quae satis 
multa eousque peregerat; ad eum plane modum, quo Assyriorum Rex satis 
habuit, delatum ad se fuisse, ignorare gentes praescripta Dei: Nuznciatumque 
est Regi Assyriorum, et dictum: gentes, quas transtulisti, et habitare fecisti in 
Civitatibus Samariae, ignorant legitima Dei Terrae; ut statim illo mitteret 
Sacerdotem, qui gentes illas Dei praecepta edoceret: Praecepit autem. Rex 
Assyriorum dicens : ducite illuc untum de Sacerdotibus, quos inde captivos abdu. 
xistis, et vadat, et habitet cum eis, et doceat eos legitima Dei Terrae : quem- 
admodum legitur lib. 4, Regum, cap. 17. 

8 4. Nos itaque S. Caroli Borromaei exemplum prae oculis habentes, 
quamvis omne hactenus studium impenderitis atque sedulitatem, hortamur 

adhuc rogantes vos per lesu Christi viscera, ne in tanto opere tradendi Chri- 
stianae Fidei rudimenta, animum despondeatis. Hoc agite, ut Parochorum 
quisque, quae Sacro Tridentino Concilio, quae vestris Synodalibus statutis 
iubentur, sedulo exequatur; ut statis diebus Scholarum Magistri, et Magi- 
strae, Doctrinam tradant Christianam: ut Confessarii, quae muneris sui sunt 
impleant, quoties quisquam se in ipsorum Tribunali sistit, ignorans quae 7zeces- 
sitate medii sunt ad salutem necessaria; idipsumque praestent et Parochi, 
antequam Sponsos Matrimonio coniungant. Patres-familias, atque domorum 
Heri, serio moneantur de imposita sibi obligatione erudiendi per se, eru- 
diendosque curandi Christianae Doctrinae praeceptis filios, suosque familia- 
res; quibusque in Dioecesibus receptus est, servetur, cureturque recipiendus, 
ubi hactenus non obtinuit, usus, iuxta quem ante, vel post Parochialem Mis- 
sam, elata voce, per ipsummet Parochum recitantur Fidei, Spei, et Charitatis 
actus recte compositi, populo interim Parochi verba iterante. Nec etiam negli- 
gatur incumbens Parocho onus, quo festis diebus, nisi concionem ad popu- 
lum habere, certe quidem ex Altari Evangelium ei explanare, ipsumque prae- 
cipua Sanctae Religionis Nostrae Mysteria, Dei praecepta, et Ecclesiae, ac 
quidquid demum opus est, ut Sacramentorum digne particeps fiat, edocere 
tenetur. Vestigia haec sectentur quoque Concionatores, quibus salutare illud 
iteretur monitum, ut adhortationibus institutiones adiungant, quandoquidem 
utrisque indigent Auditores. Denique quaenam sit optima methodus in rudi- 
bus hominibus Christiana Doctrina erudiendis, indigitatur a S. Augustino 
in libro de Cathechizandís rudibus, cap. 10, ubi inquit, proficuam prae cae- 
teris eam esse, qua post explanationem, familiares instituantur interrogationes; 
ex familiari quippe interrogatione compertum fit, an quae quisque audivit, 
mente perceperit, vel an potius iterata explanatione opus sit, ut alieno captui 
res subiiciatur: interrogatione quaerendurm est, utrum is, qui catechizatur, intel- 
ligat; et agendum pro eius responsione, ut aut planius, et enodatius loquamur, 
aut quae illis nota sunt, non explicemus latius etc. Quod si nimis tardus est, 
misericorditer succurrendus est, breviterque ea, quae maxime necessaria sunt, 
ipsi potissimum inculcanda. lllud nobis persuasum est, fore, ut longe plura 
ipsi persequamini, quam Encyclicis hisce Litteris Nostris vobis indigitamus. 
Interim vobis, Venerabiles Fratres, concreditoque sollicitudini vestrae Gregi, 
Apostolicam Benedictionem peramanter impertimur. 
[Bened. XIV Bull, tom. 4, p. 213-218]. 


430. 
Benedictus XIV, const. Pastoralis, 15 iul. 1754. 


Pastoralis regiminis sollicitudo ex alto Nobis immerentibus commissa 
exigit, ut non solum curemus novas leges, si quando rerum conditio, aut 
necessitas postulat, condere; sed etiam ea, quae a Romanis Pontificibus 
Praedecessoribus Nostris provide ac salubriter constituta sunt, Apostolicae 
confirmationis robore communire. 

S l. Alias siquidem a Congregatione rebus Consistorialibus praeposita 
emanavit Decretum tenoris sequentis, videlicet: Cum' san. mem. Innocentius 
Pp. XII per Constitutionem editam die 22 Septembris 1695, quae incipit: 
Ecclesiae Catholicae,! innovatis etiam pluribus aliorum  Praedecessorum 
Pontificum sanctionibus, districte interdixerit, ne, occurrente Ecclesiarum, 
sive Monasteriorum quorumvis vacatione, pactiones ullae, sive capitulationes, 
aut concordata, aut statuta, adversus sacrorum Canonum, et Apostolicarum 
Constitutionum dispositionem, ab iis, ad quos personarum praeficiendarum 
electio pertinet, ante electionem, vel postulationem fiant; et, ubi nihilominus 
inita fuerint, ea prorsus irrita, et invalida, nec observanda esse, etiamsi iura- 
mento munita fuissent, declaraverit, et decreverit; quae vero post electio- 
nem seu postulationem fieri contingeret, ea ad Romanum Pontificem deferri, 
eiusque iudicio subiici, suspensa interim eorum executione, donec a Sede 
Apostolica impetrata fuerit confirmatio, praeceperit, prout in memorata Con- 
stitutione uberius continetur; dubitatum vero fuerit, primo, an sub ea com- 
prehendantur etiam Monasteria foeminarum, vel Capitula, seu Collegia, quae 
iuxta nonnullarum Provinciarum consuetudinem, sunt mixta ex maribus et 
foeminis, sub unius Abbatissae, seu Praepositae, sive Priorissae regimine; 
secundo, an praedicta Constitutio eas etiam afficiat pactiones, quae in Eccle- 
siarum, vel Monasteriorum ipsorum utilitatem cedunt, vel quae alioquin, si 
per se spectentur, non iudicantur illicitae. 

S 2. Hinc ad tollendas huiusmodi dubitationes, et animarum pericula 
totius submovenda, Congregatio particularis /Consistorialis, a Sanctissimo 
Domino Nostro deputata, censuit, si Sanctitati Suae videbitur, declarandum, 
et decernendum, sub praemissa Constitutione Innocentii XIII, eiusque omnibus 
praescriptionibus, etiam quoad inflictas poenas, omnino comprehendi etiam 
Monasteria, vel Capitula, seu Collegia mixta ex utriusque sexus personis, 
regimini, vel iurisdictioni unius Abbatissae, seu Praepositae, sive Priorissae 
subiectis, ac de eiusmodi etiam Monasteriis, Capitulis, sive Collegiis, prae- 
fatam Constitutionem esse intelligendam, perinde ac si de iis quoque expressa, 
et specialis mentio habita fuisset: adeoque pactiones, capitulationes, con- 
cordata, seu statuta quaecumque huiusmodi, occasione electionis personae 
praedictis Monasteriis, sive Capitulis, et Collegiis praeponendae, tum facta, 
tum quae deinceps fieri contingeret, tametsi interposita iusiurandi religione 
roborata, omnino obnoxia esse, et fore prohibitioni, nullitati, poenae, cae- 
terisque omnibus, et singulis ordinationibus, decretis, et declarationibus respe- 
ctive in ea, ut praefertur, Constitutione contentis, et, quatenus opus sit, ad 
huiusmodi etiam Monasteria, vel Capitula, sive Collegia mixta ex utriusque 
sexus personis, praefatam Constitutionem esse extendendam. 

8 3. Praeterea, cuum valde Ecclesiasticae disciplinae intersit omnem ambi- 
tiosae cupiditati aditum praecludere, ac providere, ne ullo modo etiam indi- 
recte, laesa remaneat libertas eligendi personas magis dignas, magisque ido- 
neas, quae assentiri forsan recusarent iis pactionibus, quibus aliae minus 
idoneae, ad obtinendum electionis commodum, annuerent; similiter decla- 


! Cf. N. 250. 

randum, et decernendum censuit, memorata Constitutione affici eas etiam 
pactiones, ante electionetn, vel postulationem initas, quae caeteroquin Ecclesiis 
ipsis, vel Monasteriis utiles sint, vel quae intrinsecus, et per se consideratae, 
nullam mali suspicionem redoleant, sed quae ideo malae sunt, quia iure 
humano, et per Sacros Canones, sive Apostolicas Constitutiones, ac praeser- 
tim illam Innocentii XII interdicuntur. Quo vero ad eas, quas post electionem 
vel postulationem fieri contingeret, servandam itidem esse memoratam Inno- 
centii XII Constitutionem, ut scilicet illae statim ad Summum Pontificem 
deferantur, et Sedis Apostolicae iudicio subiiciantur, suspensa interim earum 
executione, donec ab eadem Sancta Sede, sine cuius auctoritate nihil omnino 
in similibus pacisci fas est, confirmationis robur in totum, vel in partem obti- 
nuerint. Facta autem per me infrascriptum praefatae Congregationis Secre- 
tarium de praemissis relatione Sanctissimo Domino Nostro, eiusdem Congre- 
gationis sententiam Sanctitas Sua approbavit, atque ita ab omnibus, ad quos 
pertinet, perpetuo, et inviolabiliter servari, et iudicari mandavit, cum omnibus 
etiam derogationibus praefatae Constitutioni Innocentii XII insertis; nec non 
Litteras Apostolicas in forma Brevis super praesentis Decreti confirmatione, 
et approbatione expediri iussit. 

Datum Romae, hac die 16 Augusti 1727. 
L. 9& S. 

P. Cardinalis Corradinus. 
Dominicus Rivera, dictae Congreg. Secretarius. 

8 4. Huiusmodi autem tam providum, ac salubre Decretum, quo firmius 
subsistat, et servetur exactius, tenore praesentium, Apostolica auctoritate 
approbamus, et confirmamus, ac de novo, quatenus opus sit, statuimus, et 
innovamus, atque illud ab omnibus cuiuscumque ordinis, gradus, status, ac 
dignitatis, in perpetuum servari, et custodiri praecipimus, et mandamus: 
decernentes, easdem praesentes Litteras semper firmas, validas, et efficaces 
existere, et fore, suosque plenarios, et integros effectus sortiri, et obtinere, 
ac illis, ad quos spectat, et pro tempore quandocumque spectabit, in omnibus 
et per omnia plenissime suffragari, sicque in praemissis per quoscumque 
Iudices Ordinarios, et delegatos, etiam causarum Palatii Apostolici Auditores, 
iudicari, et definiri debere; ac irritum, et inane, si secus super his a quo- 
quam quavis auctoritate scienter, vel ignoranter contigerit attentari: quibus- 
cumque in contrarium facientibus non obstantibus. 

[Bened. XIV Bull. tom. 4, p. 219, 220]. 


: 431. 
Benedictus XIV, litt. encycl. Quod provinciale, 1 aug. 1754.! 


Quod Provinciale Concilium Albanum Provinciae vestrae, Vener. Fratres, 
Dilecti Filii, Anno wpccui sub fel. rec. Clemente Papa XI Praedecessore nostro 
celebratum, inter caetera, Canone tertio sanctissime statuerat, nimirum ne 


' Venerabilibus Fratribus Archiepiscopis et Episcopis, necnon dilectis Filiis - 
Parochis, et Missionariis, Provinciae Albaniae. 

Turcica, seu Mahumetana Nomina, sive parvulis, sive adultis in Baptismate 
imponerentur; neve Christifideles Turcicis, seu Mahumetanis Nominibus, quae 
nunquam sibi imposita fuerant, ob quamcumque vel tributorum exemptionem 
et immunitatem, vel liberi commercii commodum, vel evitandarum poenarum 
causam, se nuncupari paterentur: id ipsum, inter caetera, Nos quoque corm- 
mendantes, confirmavimus, ac servandum praecepimus in nostra Encyclica 
Epistola, cuius initium est; /nfer omnigenas, pro Regno Serviae, et finitimis 
Regionibus, super pluribus Religionis ac disciplinae capitibus die r1 mensis 
Februarii Anno MDpccxriv, Pontificatus Nostri Anno Quarto edita. ! Providum 
igitur, ac salutare eiusmodi statutum ab Antecessoribus vestris tanta cum 
sapientia ac religione conditum, et tamquam luculentum Catholicae Fidei 
sinceraeque vestrae christianae pietatis exemplum, aliis ad imitandum et 
omnino custodiendum a Nobis districte praeceptum, quemadmodum in Pro- 
vinciae vestrae maiorem gloriam et existimationem, maioremque consequendae 
aeternae animarum salutis utilitatem, ita si negligi forte contingat, in maius 
eiusdem vestrae Provinciae dedecus, apertumque animarum discrimen redun- 
dare videtur. 

8 1. Nos autem, qui abusum illum in praedicta Epistola nostra tamquam 
turpem christianae professionis occultationem ad infidelitatem accedentem 
pronuntiavimus, maximo cum Pontificii animi nostri moerore accepimus, 
quod quamplurimi istius Provinciae, posthabita aeternae salutis ratione, eadem 
Turcica, sive Mahumetana Nomina usurpare pergant, non solum ut a tributis 
et oneribus illis, quae Christifidelibus imposita sunt, vel imponi saepe con- 
tingit, immunes et liberi sint et habeantur; verum etiam ut tam ipsi, quam 
eorum Parentes, a Mahumetana secta apostatasse minime credantur, nec poenis 
hac in re inflictis mulctentur. Haec enim omnia, etsi Fides Christi in corde 
teneatur, fieri tamen nequeunt, sine Mahumetis errorum simulatione, since- 
ritati Christianae contraria; quae mendacium in re gravissima continet, et 
virtualem Fidei negationem, maxima cum Dei iniuria, Proximique scandalo, 
includit. Unde opportuna etiam praebetur Turcis ipsis occasio, Christifideles 
omnes, tamquam hypocritas et deceptores existimandi, atque adeo iure ac 
merito persequendi. 

8 2. Accedit praeterea ad moerorem, doloremque nostrum magis magisque 
augendum, quod nonnulli ex Vobis ipsis, Venerabiles Fratres, atque ex Vobis 
quoque, Dilecti Filii Parochi et Missionarii, ad tam pravam ac detestabilem 
simulationem nihil animadvertentes, immo conniventes, atque inanibus ad 
excusandas excusationes in peccatis rationum momentis adducti, eos Chri- 
stifideles curae vestrae creditos, qui saepedicta Turcica, seu Mahumetana 
Nomina assumunt, iisque vocari student, ad sacramentorum participationem, 
sine ullo prorsus conscientiae angore, et publica cum bonorum Christifide- 
lium offensione, admittere non vereantur. 

$ 3. Hinc est, quod Nos, qui ex iniuncta Nobis omnium Ecclesiarum 
sollicitudine, ac suprema Sacrosancti Apostolatus procuratione, Christianos 
omnes in viam salutis reducere, eosdemque puros, sinceros, in spiritu et 


* Cf. N. 330. 


438 Romani Pontifices 


veritate ambulantes, et absque macula, Deo exhibere tenemur, postquam Vene- 
rabiles Fratres nostros Sanctae Romanae Ecclesiae Cardinales contra Haere- 
ticam pravitatem Generales Inquisitores super hac re audivimus, de eorum 
consilio, primum quidem laudatum Concilii Albani vestrae Provinciae Cano- 
nem renovantes, Apostolica auctoritate nostra tenore praesentium confirma- 
mus, et districte servandum mandamus; necnon memoratae Epistolae nostrae 
decreta ad vestram quoque Provinciam auctoritate et tenore paribus exten- 
dimus, et servanda itidem praecipimus. Deinde districte pariter prohibemus, 
ne quilibet ex Christifidelibus, quocumque casu vel praetextu, aut in qui- 
busvis excogitabilibus circumstantiis, eadem Turcica, seu Mahumetana Nomina 
ut Mahumetani credantur, assumere audeat. 

8 4. Porro, Venerabiles Fratres, Dilecti Filii, Vos rogamus et in Domino 
hortamur, ut serio animo ministerium vestrum, et districtam Supremo Pasto- 
rum Principi lesu Christo Aeterno lIudici rationem de commissis unicuique 
vestrum ovibus a Vobis reddendam considerantes, et ipsi curetis per bona 
opera vestra certam electionem vestram facere, et minime omittatis, (quod 
sine gravissima incuriae, negligentiaeque vestrae culpa accidere non potest) 
eosdem Christifideles Provinciae vestrae arguere, obsecrare, et increpare in 
omni patientia et doctrina, ut conversationem suam inter Gentes habentes 
bonam, in omnibus seipsos praebeant exemplum bonorum operum, ut ii, qui 
ex adverso sunt, vereantur, nihil habentes malum dicere de ipsis, quasi male- 
factoribus qui turpis lucri causa aliud in ore, aliud in corde gerant. Quod si 
qui admonitionibus vestris et praeceptis nostris non acquiescant, ad Aposto- 
licae disciplinae normam, virga compesci debent, et circa ipsos Albanensis 
Synodi vestrae, et dictae Epistolae nostrae, sanctiones et poenae omnino exe- 
quendae sunt, quibus in vita Sacramentorum, et post mortem, si impoenitentes 
decesserint, suffragiorum incapaces declarantur. Quas quidem poenas iterum, 
quatenus opus sit, innovamus et infligimus, et debitae executioni a Vobis 
mandandas volumus et iniungimus. Hoc autem nemini ex Vobis, Venerabiles 
Fratres, Dilecti Filii, durum esse debet; quoniam nisi abundaverit iustitia 
vestra plusquam Schismaticorum et Haereticorum, quorum tamen nullus 
Mahumetanum Nomen assumere praesumit, non intrabitis in Regnum Coe- 
lorum. 

8 5. Illos denique, qui ex Mahumetanis Christiani sunt facti, vel qui istorum 
sunt filii, si de sua in Fide constantia diffidant, vereanturque, ne si Turcica 
deponant nomina, Dominantium poenas incurrant, easdemque subire formi- 
dent, serio admoneatis, ut omnino regiones illas occulte deserant, et ad 
Terras Christianorum accedant, atque confugiant, in quibus et Deus, qui dat 
escam omni Carni, et Fidelium Caritas minime ipsis deerit; maxime si Epi- 
scoporum commendatitiis Epistolis muniantur. Interim Vobis, Venerabiles 
Fratres, Dilecti Filii, Apostolicam Benedictionem, quam a quolibet Venerabili 
Fratre Antistite in sua Dioecesi Christifidelibus Orthodoxis nostro nomine 
impendi volumus, peramanter elargimur. 

[Bened. XIV Bull. tom. 4, p. 221-223]. 

432. 
Benedictus XIV, const. Ex pastorali, 25 aug. 1754. 


Ex pastorali munere, quo Romani Pontifices Catholicae praesunt Eccle- 
siae, eamque moderantur, consueverunt Praedecessores Nostri vigilem navare 
curam, ut in Sacris peragendis, suos unaquaeque Natio legitime invectos 
Ritus religiose custodiat, eiusque idiomatis uniformitatem retineat, quo illius 
respective Maiores in Missae Sacrificio, Divinisque Officiis usi dignoscuntur; 
prohibentes ne quid a prisca lingua, vulgaribus licet dicendi formulis immu- 
tata, deflectatur, omnemque adhibentes operam, ut abusus procedentibus 
temporibus inolescentes eradicarent. 

8 I. Cum itaque ex fide dignorum testimonio acceperimus, in Ritum 
Slavo-Latinum, quem felicis recordationis Praedecessor Noster loannes 
Papa VIII fideli ac religiosae Nationi Illyricae, una cum idiomate, quod 
nunc Slavum litterale appellant, et characteribus, quos Hieronymianos dicunt, 
adhibendum concessit, et successivis temporibus recolendae memoriae Prae- 
decessores pariter Nostri Urbanus VIII, et Innocentius X, dum Missale, et 
Breviarium eodem idiomate, et characteribus, excudenda typis traderentur, 
iteratis vicibus confirmarunt; nonnullos irrepere abusus, Apostolicae Sedis 
intentionibus institutisque contrarios, perniciosa aliquorum libertate, qui 
audent Missas, insertis Orationibus et precibus Slavo vulgari sermone con- 
scriptis, componere; initium quoque Evangelii secundum loannem, et Psal- 
mum Lavabo, eadem vulgari lingua, latinisque characteribus impressa, nulla 
desuper a Nobis facultate, et approbatione praeobtenta, sibi aliisque Sacer- 
dotibus legenda proponere: idcirco ne huiusmodi abusus, qui eumdem Ritum 
miscere ac turbare facile posset, latius progrediatur; postquam aliis Nostris 
editis Constitutionibus, nimirum quinquagesima septima, cui initium Efsz 
pastoralis,! et octogesima septima incipiente Demandatam coelitus,? quae extant 
in Bullarii Nostri tom. I, p. 167 et 290, Graecorum Rituum conservationi, 
et integritati, pro Italo-Graecorum, et Graeco-Melchitarum Nationibus, abunde 
providimus; eamdem nunc sollicitudinis Nostrae curam ad Illyricam Natio- 
nem convertentes, suprema, qua fungimur Apostolica auctoritate, volumus, 
praecipimus, atque mandamus, ut Ecclesiastici omnes et Sacerdotes tam Sae- 
culares, quam cuiuscumque Ordinis, aut Instituti Regulares, qui Ritum Slavo- 
Latinum profitentur, in Augusto Altaris Sacrificio, et in Horis Canonicis, aliis- 
que divinis Officiis persolvendis ac obeundis, Missalia, Tabellas, et Breviaria 
characteribus Hieronymianis impressa typis Congregationis Propagandae Fidei, 
quaeque imposterum ibidem imprimentur, non sine praeviis opportunis revi- 
sionibus, et approbationibus, aliisque diligentiis hucusque adhibitis, et dein- 
ceps adhibendis a Viris doctis, et Slavo-Latinum idioma, ac Hieronymianos 
characteres apprime callentibus, quemadmodum per plura anteacta saecula 


! Cf. N. 328. 
? Cf. N. 338. 

ab Illyrico Clero servatum studiose fuit, ita deinceps omnino adhibere debeant, 
et teneantur: utque in posterum nemo ex praedicto Clero, in Missis cele- 
brandis, aut in divinis Officiis persolvendis, Orationes et Preces, quae nostra, 
et Apostolicae Sedis auctoritate examinatae non fuerint, et approbatae, reci. 
tare, aut quoquo modo adhibere audeat, seu praesumat. 

8 2. Quocirca Venerabilibus Fratribus Nostris Archiepiscopis, et Episco- 
pis, in quorum Dioecesibus Ritus Slavo-Latinus viget, committimus, atque 
iniungimus, ut pro zelo et sollicitudine, qua tenentur concreditis sibi Ovibus 
praeesse, et Sacrorum Ecclesiae Rituum integritati advigilare, sedulam exa- 
ctamque huiusce Nostrae voluntatis, ac districti praecepti executionem curent, 
atque urgeant, ac novitates omnes, irreptosque quoslibet abusus eliminent, 
adhibitis efficacioribus remediis a Sacris Canonibus in pervicaces et reíra- 
ctarios indictis; similia vero successivis temporibus attentari minime patiantur. 

S 3. Decernentes, etc. 

[Bened. XIV Bull., tom. 4, p. 223-225]. 


433. 
Benedictus XIV, ep. Beatus Andreas, 22 febr. 1755. ! 


8 I. Beatus Andreas de Pago, seu Vico Rinnensi, Brixinensis Dioecesis, non- 
dum exacto tertio aetatis suae anno a ludaeis in odium Christianae Fidei 
sub annum 1462 fuit crudelissime trucidatus. Non ita post multos a Mar- 
tyrio annos publice coli coepit; quandoquidem sub annum 1475 eiusdem 
ossa, sublimi a terra loco recondita fuerunt in pariete Ecclesiae praememo- 
rati Vici, Deo in honorem S. Andreae Apostoli dicatae. Cum autem subinde 
una cum miraculorum fama, eo semper magis religiosum Populi obsequium 
excreverit, ac praeterea Infantis Reliquiae, scientibus, et probantibus Otdi- 
nariis, assiduis nec interruptis cultus publici actibus fuerint exceptae; impu- 
lere haec omnia superioribus annis Venerabilem Fratrem nostrum Episco- 
pum Brixinensem, Dilectumque Filium Abbatem Monasterii Viltinensis Ordinis 
Praemonstratensis, aliosque emeritos viros Ecclesiasticos, ut supplices a 
S. Sede exposcerent indultum peculiaris Missae, et Officii peculiares itidem 
Lectiones habentis, in Beati honorem, Martyrii die quarto Idus lulii, reci- 
tandi a Clero Saeculari, et utriusque sexus Regulari, in Civitate universaque 
Brixinensi Dioecesi. Huic autem petitioni quinto Kalendas Octobris anni 1751 
rescripsimus, ut primum omnium ab Ordinario conficeretur Processus de 
martyrii, ac Miraculorum fama, deque cultu immemoriali, de quibus iuridice 
nobis liquere optabamus, ante peculiaris Officii Missaeque concessionem. 

8 2. Haud ipsis arrisit rescriptum hoc nostrum. Quare cum expositum 
nobis fuisset, ad exequenda omnia, quae illo praecipiebantur, diuturno tem. 
pore, labore magno, nec exiguis sumptibus opus esse, quandoquidem Brixi- 


! Dilecto Filio Benedicto Veterani Sacrae Consistorialis Aulae Advocato e 
Fidei Promotori. 

none duo Processus Ordinaria auctoritate confici deberent; Nosque ipsos in 
Nostro Opere, De Canonizatione Sanctorum, lib. 4, part. 2, cap. 5, plura recen- 
sere exempla, quibus Officia et Missae propriae, in alicuius Beati honorem 
concessa quandoque fuisse constabat, ex iis tantummodo, quae de eo litteris 
consignarant Auctores graves, quaeque de publico eiusdem cultu erant per- 
vulgata, quin ullus antecesserit Processus ab Ordinario confectus super vir- 
tutum, seu martyrii, aut miraculorum, vel cultus antiqui, ac hominum 
memoriam excedentis fama; propterea quod huiusmodi Processus tunc solum- 
modo sit necessario praemittendus, quando praeter Officii Missaeque con- 
cessionem in causa progredi quis velit, et ad formalem usque Canonizatio- 
nem procedere; haud vero, quum peculiaris Officii Missaeque indulto obtento, 
nihil de formali Canonizatione cogitatur, sed mens est frui dumtaxat impe- . 
tratis: hinc igitur animum induximus viam relinquere a Nobis antea prae- 
scriptam, et alteram inire; quam ipsi patefecimus, plurimisque exemplis in 
praecitato cap. 5 confirmavimus. 

8 3. Incognitum nobis non erat huiusce B. Andreae nomen, neque mar- 
tyrium, cum legerimus quidquid de ipso scripserunt celebres Bollandistae 
tom. 3 Mensis Iulii ad diem 12, Nosque ipsi de eo mensionem fecerimus in 
praecit. Nostro Opere, De Canonizatione Sanctorum, lib. 3, cap. 15, num. 6. 
Antequam vero oblatis precibus annueremus, opus fuit, ut percurreremus 
huiusce Martyris historiam manu scriptam, ab Hippolyto Guarinonio Germano 
idiomate compositam, latine vero redditam a P. Norberto Abbate Viltinensi; 
ut inspiceremus acta Martyrii, publicique cultus monumenta multo labore 
ac eruditione collecta, typisque tradita sub annum 1745 a Patre Hadriano 
Kembtero; nec ton disceptationem Apologeticam de martyrio Beati Simonis 
Tridentini, Tridenti impressam anno 1747, ubi cap. 5, de Martyrio, Cultuque 
Beati Andreae late disseritur. Quam quidem Disceptationem quamvis eruditi 
Auctoris modestia nullo inscriptam nomine ediderit, perspectum tamen est, 
opus esse Patris Benedicti a Cavallesio, quemadmodum testis locupletissimus 
et celebris Flaminius Cornelius, Senator Venetus, in suo opere De culfu 
S. Simonis Pueri Tridentini et Martyris, pag. 4, ubi debitas praefato emerito 
Religioso Viro laudes non praetermittit. 

S 4. Insuper, cum delatum fuisset, antiquum quemdam extare Proces- 
sum Ordinaria auctoritate confectum super cultu huiusce Beati Andreae, 
authenticum eius exemplum transmitti ad nos iussimus; utque extraiudicia- 
les saltem suppeterent probationes continuationis eiusdem publici cultus, 
missae ea de re ad nos fuerunt testificationes. Postquam autem omnia accu- 
rate perpendimus, per organum Congregationis Rituum, instantibus Vene- 
rabili Fratre Brixinensi Episcopo, Dilectisque Filiis Procuratore Generali 
Ordinis Praemonstratensis, et Abbate Monasterii Viltinensis, decimo octavo 
Kalendas lanuarii 1753 Missam propriam, Officiumque cum peculiaribus 
Lectionibus a Clero Saeculari, et utriusque sexus Regulari, sub ritu duplici 
in Civitate, ac per universam Brixinensem Dioecesim recitandum concessimus; 
nec tamen omisimus, Missam ipsam, atque proprias Lectiones examinandas 
curare, omniaque cum Dilecto Filio Ludovico Valenti tunc Fidei Promotore, 
nunc vero Assessore S. Officii communicare: ac insuper praememorati Bri. 

xinensi Episcopi, reliquorumque, quos mox supra expressimus, precibus 
annuentes, decimo octavo Kalendas Februarii Plenariam Indulgentiam con- 
cessimus singulis, qui confessi Sacraque Communione refecti, quarto Idus 
Iulii cuiusque anni Rinnensem visitent Ecclesiam, in qua Beati Andreae Reli. 
quiae conquiescunt. 

S8 5. Haec omnia peregimus, proposito Nobis Sixti V Praedecessoris 
Nostri exemplo. Sub annum 1472 fuit ab Hebraeis in odium Fidei Christi 
saevissime occisus Beatus Simon Tridentinus Puer, qui nondum impleverat 
tertium aetatis suae annum. Ex inhumano hoc scelere tot tantaeque turbae 
derivarunt, totque ac tantis artibus usi sunt Iudaei, ad promeritas poenas 
declinandas, avertendumque a se iustum Christifidelium odium, ut Sixtus IV 
refugere haud potuerit, quin ea in re ipse intercederet, prohibendo, ne qui 
antea publicus cultus Beato Simoni praestabatur, eidem amplius exhiberetur, 
quousque perspicuum evasisset, eumdem in odium Christianae Fidei fuisse 
a Iudaeis trucidatum. Sixti IV Breve relatum a nobis fuit in Nostro Opere 
De Canonizatione Sanctorum, lib. 1, cap. 14, num. 4. Cum vero subinde palam 
omnia facta fuissent, allatisque probationibus, demonstrata, una cum nece, 
eiusdem inferendae causa, atque constitisset etiam interfectores Hebraeos 
fuisse, veluti evincitur ex Processu, qui vel nunc temporis in secretiori 
Archivo Castri S. Angeli asservatur, quemadmodum monuimus in Nostro 
Opere De Canonizatione Sanctorum, lib. 3, cap. 15, num. 6, a Sixto V Pon- 
tifice anno 1588 datum fuit Breve concessionis Missae celebrandae, ac Officii 
proprii in Civitate universaque Dioecesi Tridentina, in honorem Beati Simo- 
nis, definita die recitandi, superaddita Indulgentia Plenaria omnibus, qui 
Confessionis, ac Communionis Sacramentis muniti, die eidem sacra visitas- 
sent Ecclesiam, in qua eiusdem Reliquiae coluntur. Breve Sixti V insertum 
et praecitatae Disceptationi Apologeticae super Martyrio B. Simonis, Triden- 
tinis praelis cusae anno 1747, pag. 207, ubi eruditus Auctor refutare non 
negligit quaecunque Wagenseilius, et Basnagius in Pueri innoxii martyrium 
obiecerant: idque ipsum, vi et eruditione haud impari, praestatur a Flaminio 
Cornelio, Senatore Veneto, in suo opere De cultu S. Simonis Pueri Triden- 
tini, Venetiis recuso sub annum 1743. Inter ea vero, quae vel ipsi pro Beati 
Andreae Cultu indulsimus, vel Praedecessores Nostri pro Cultu B. Simonis 
decreverunt, hoc unum discrimen est, quod nimirum iussu Gregorii XIII 
Pontificis, Beati Simonis nomen in Martyrologium Ramanurm tuit illatum, uti 
praenotavimus in Nostro lib. 1, De Canonizatione, cap. 14, num. 4. At id 
Nos praestare noluimus quoad Beatum Andream, ad sarta tecta servanda 
posteriora Decreta, ut in Martyrologium Romanum Canonizatorum nomina 
solummodo inferantur, omissis nominibus eorum, qui Beatorum numero 
adscripti sunt, vel solemni, vel aequipollenti Beatificatione: uti videre est 
Nostro lib. 4, De Canonizatione, part. 2, cap. 18, num. 9 et seq. 

8 6. Si religiosis Viris satis fuisset, quemadmodum affirmaverant, Offi- 
cium Missamque propriam obtinuisse, et subinde ulterius progressi, Causam 
Ipsam ad formalem Canonizationem instruere non attentassent, Nos quidem 
Epistolam hanc dictandi, te vero perlegendi ac expendendi labore levavissemus; 
at cum formalem Canonizationem nunc sibi animo proposuerint, obtinue- 

rintque ut Potentissimi Catholicorum Principum in idipsum vehementer 
instarent; opus nobis esse conspeximus, ut omnia rite recteque se habeant, 
hac Epistola sententiam Nostram de nupera petitione aperire. 

8 7. Haud sane conquerimur eos, postquam expressa superius ratione, 
Missae propriae propriique Officii concessionem a nobis sunt assecuti, decla- 
rato eorum animo ulterius minime progrediendi, mutasse exinde sententiam ; 
nova enim haec molimina libenter damus iteratis Religiosae devotionis impul- 
sibus. Certi praeterea sumus, quoties ipsi ad formalem Canonizationem pro- 
perare velint, ie, pro ea, qua uti consuevisti diligentia, non. neglecturum, 
Commissionem relaxare, quae dicitur, iz sfafu et terminis, de qua verba 
fecimus in nostro Opere de Cazonizatione, lib. 2, cap. 38, num. 13, legitimam 
quoque exposcere probationem, qua casum hunc Urbani VIII decretis non 
esse comprehensum demonstretur, quod caeteroquin facile admodum prae- 
stabunt Postulatores, authenticum nostrum Missae atque Officii indultum 
proferentes, veluti nos quoque innuimus praecitato Opere lib. 2, cap. 21, 
num. 3. Nec te pariter praetermissurum scimus, tum exigere, ut novo con- 
. fecto Processu Apostolico, una cum martyrio, ipsa probetur causa martyrii 
Beati Andreae; cum ad solemnem Canonizationem haud satis habeantur, 
quaecumque et facta, et oculis subiecta fuerunt ad Officii Missaeque conces- 
sionem; veluti ipsi plene demonstravimus in Nostro lib. 1, de Canonizatione, 
cap. 32, a num. 6 ad 17 et cap. 42, num. 9. Tum ad severae critices regulas 
expendere, an Historici martyrium referentes necessariis polleant conditioni- 
bus, ad probationem constituendam in iudicio solemnis Canonizationis; qui 
bus de conditionibus Nos late egimus Nostro lib. 3, de Canonizatione, cap. 8, 
et duobus sequentibus, cum maior etiam quoad Historicos adhibeatur faci- 
litas, quoties res est de simplici concessione publici cultus, peculiaris alicuius 
Dioecesis finibus circumscripti, quam cum agitur de publico cultu praece- 
ptiva lege decreto, atque in universam Ecclesiam ampliato, quemadmodum 
vel ipsi adnotavimus lib. 4, part. 2, cap. 10, num. 26. Ac denique expetere 
praeter Martyrium, eiusque causam, signorum praeterea ac miraculorum acces- 
sionem, quae post Indultum publici cultus contigerint, quod perinde est ac 
dicere, post datum a Nobis Breve concessionis Officii ac Missae. Neque hic 
sufficient duo signa, vel miracula, sed quatuor afferantur necesse est; causa 
namque Beati Andreae, quoad martyrium, et martyrii causam, fulciri non 
potest probationibus directis, Testibus nempe de visu, sed auxiliaribus veluti 
ac. subsidiariis, Testibus nimirum de auditu; qua quidem in facti specie, duo 
signa vel miracula satis non sunt, sed quatuor desiderantur, iuxta Generale 
Decretum a Nobis editum nono Kalendas Maii 1741, impressumque in Nostro 
Opere de Canonizatione, lib. 3, cap. 3, num. 25, quod nunc temporis accu- 
ratissimam executionem in Congregatione Rituum consequitur. 

& 8. Certum Nobis est, te nihil eorum, quae hactenus recensuimus, pro 
perspecta Nobis cura, ac sedulitate tua reliqui facturum. Quod Nos habet - 
sollicitos illud est, causam Beati Andreae Pueri, ab Hebraeis occisi in odium 
Fidei, primam esse, quae, post causas Canonizationis S. Sedi reservatas, 
instrui velit, haud quidem ad obtinendum, vel Indultum permissivum publici 
cultus una aliqua Dioecesi circumscripti, vel. formalem, aut aequipollentem 

Beatificationem, sed ad impetrandum publicum cultum, et quidem praece- : 


ptum, atque in universam Ecclesiam per expressam formalem Canonizationem 
ampliatum. Nos hac de re disseruimus in Nostro lib. 1, cap. 14, num. 5 et 
lib. 3, cap. 15, num. 6, monuimusque, quoties casus iste obvenisset, cauto opus 
esse; cum res nova agatur, nec unquam in praxim deducta a S. Sede, ex quo 
eadem sibi Canonizationis causas reservavit, quemadmodum praediximus. 
Estque hoc plane illud, quod Nos impulit, ut hasce ad Te daremus Litteras; 
congruere enim Nobis visum est, ut prinum omnium in Rituum Congre- 
gatione disquiratur, an promoveri debeat Beati Andreae causa, quam Postu- 
latores ad formalem usque Canonizationem perducere decreverunt; namque 
aequum non est, ut causa institui permittatur, efformari Processus super 
martyrio, et martyrii causa, ac super signis atque miraculis, et fortasse etiam 
probentur haec omnia, postremo autem respondeatur, formali Canonizationi 
non esse locum, ex quo nullum extet similis Canonizationis exemplum, Cano- 
nizationis nimirum Pueri in Fidei odium enecati. Audita autem Congrega- 
tionis sententia, antequam reddamus quaesito Decretum, non cessabimus 
supplices Deum exorare, ut Divino Nos lumine dirigere non dedignetur. 

8 9. Interea vero, ut facilior evadat disquisitio, opportunum existimamus 
hisce Litteris summatim retexere, quidquid docuere Theologi de Pueris, in 
odium Christi occisis, et ex Sacris Ecclesiae monumentis colligere, quae de 
ipsis Pueris, delatoque iisdem cultu, memoriae prodita adinveniuntur. Viden- 
tur enim Nobis haec omnia plurimum posse conferre ad absolutissimam 
definitionem instantiae propositae a Postulatoribus Beati Pueri Andreae 
Rinnensis, qui, ab impetrato cultu peculiaris Missae et Officii, ad certum 
quemdam locum, et praenotavimus, circumscripti, id quod nihil aliud est 
quam aequipollens Beatificatio, ulterius progredi vellent, et formalem obtinere 
Canonizationem. 

S 10. Hanc itaque sectantes methodum, asseremus, ex quo Ecclesia tan- 
quam Martyres colat Bethleemiticos Infantes, Theologis iustam fuisse causam 
propugnandi, Martyres quoque esse caeteros omnes Pueros, quibus in odium 
Christianae Fidei vita fuit adempta. Collectae a Nobis fuerunt auctoritates 
in Nostro Opere de Canonizatione Sanctorum, lib. 1, cap. 14, num. 3 et seq. 
Neque enim ulla firma ratione defendi potest, quod affirmant nonnulli, Mar- 
tyres nimirum fuisse Bethleemiticos Infantes, peculiari quodam privilegio 
divinitus ipsis dato, quo ipsorum aetatem rationis usus antevertit, ut mortem 
perpessi, martyrii palmam assequerentur: etenim tam quoad Bethleemiticos 
Infantes, quam quoad caeteros omnes, in odium Fidei Christi necatos, obtinet 
Theologica ratio, martyrium scilicet intelligi per mortem in Christianae Fidei 
odium perlatam, Infantesque, qui huiusmodi morte tolluntur, martyrii glo- 
riam assequi ex lesu Christi meritis, quamvis libero arbitrii actu illud non 
oppetierint. Auctoritatibus autem ibi per Nos allatis superaddemus sequentes. 
Sylvium nempe in 2, 2 D. Thomae, quaest. 124, art. 1: Sunt qui dicant acce- 
leratum fuisse in istis Innocentibus, de Bethleemiticis loquitur, usur rationis ; 
sed hoc nulla vel Scripturae, vel Patrum auctoritate probatur etc. Non est 
ergo mirandum, quod Beatus Thomas nolit admittere accelerationem | usus 
rationis in parvulis Innocentibus pro Christo occisis, quos tamenTrecte dicit 

habere palmam martyrii: quia, quod in aliis propria voluntas, Dei auxilio 
adiuta, meretur, isti propter Christum occisi, sunt per Dei gratiam consecuti 
etc. Si quis ergo quaerat, utrum pueri non baptizati, essent martyres, si modo 
interficerentur propter Christum, vel in odium Christianae Religionis, respon- 
dendum est affirmative. Satis ponderis et momenti inest quoque verbis Sua- 
resii in 3 part. D. Thomae, tom. 3, discept. 29, sect. 1, ubi postquam evicerat, 
Pueros Bethleem fuisse vere martyres, ita subdit: Ex hoc autem singulari 
facto recte colligimus, nullum infantem, ratione infantiae, esse martyrii inca- 
pacem; sed omnes eos, qui eodem modo pro Christo mortem sustinuerint, vere 
esse martyres: nam eadem est ratio et causa in caeteris infantibus, quae fuit 
in illis Innocentibus; quia vel in illo facto intercessit speciale privilegium, 
factum illis pueris, vel non: si non intercessit, ergo non est, cur alii cen- 
seantur magis incapaces martyrii, quam illi, cum omnes aeque careant usu 
rationis: si vero intercessit privilegium, hoc certe non est factum personis, sed 
causae. Quid enim in illis Pueris cogitari potest pertinens ad personalem 
dignitatem, vel conditionem eorum, propter quod huiusmodi privilegium illis 
concessium sit? Nihil sane. Tota ergo ratio illius privilegii fuit causa mortis, 
nimirum quod propter Christum occisi sunt etc. Quin etiam Ecclesia eodem 
inodo inter martyres numerat quoslibet pueros, vel infantes, qui in lege Gra- 
tiae pro Christiana Religione mortui sunt, ut constat ex omnibus historiis 
Ecclesiasticis, et ex modo loquendi Sanctorum etc. Neque enim gratia Christi 
minus liberaliter nunc, quam eo tempore, communicatur, neque horum mors 
minus est propter Christum, quam illorum ; immo quodammodo videtur expres- 
sius, ac formalius esse propter Christum; nam, licet omnes interfecti sint in 
odium Christi, tamen illi priores Innocentes solum mortui sunt inter quaeren. 
dum Christum ; hi vero interficiuntur propter Fidem Christi, et ad destruendam 
et evertendam Religionem eius. Est ergo par omnium ratio. Eiusdemque sen- 
tentiae sunt quoque Estius in 4 sent., dist. 4, S 21, vers. Praeterea non leve; 
Cardinalis Laurea in 3 lib. sent. part. 2, disput. 20, de Martyrio, art. 4, 
num. 34, nec non bon. mem. Card. Gotti, tom. 2, in 3 part. tract. de Ba- 
ptismo, quaest. 2, dub. 2, S8 2 et tom. 4, part. 1, de Veritate Religionis, cap. 14, 
8 3, num. 15. 

8 11. Proximum est, ut ea colligantur, quae sacris Ecclesiae monumentis 
consignata reperiuntur. Percurrentes Martyrologium Romanum, reperimus 
quinto Idus lanuarii habitam mentionem, Antiochiae Celsi cuiusdam pueri, 
qui una cum Marcionilla Matre, aliisque Fratribus in odium Fidei Christi 
fuit occisus; pridie Idus Februarii, Alexandriae Modestii, et Ammonii Infan- 
tium; xvi Kalendas lulii, Tharsi in Cilicia SS. Martyrum Iulittae matris, et 
Quirici filii tertium aetatis suae annum agentis; Idibus Iulii, Alexandriae decem 
Infantium; quinto Kalendas eiusdem mensis, Mediolani SS. Nazarii et Celsi 
puerili; decimo sexto Kalendas Septembris, Cartagine in Africa Maximi pueri; 


duodecimo Kalendas Septembris, in Sardinia Cisellii, et Camerini puero-  . 


rum; decimo nono Kalendas Octobris, Romae Crescentii pueri; decimo 
quinto Kalendas eiusdem mensis, Augustoduni S. Flocelli infantis; Idibus 
Novembris Paulilli pueri; qui, in Vandalica Genserici persecutione per Afri- 
cam, mariyrium pertulit; decimo quinto Kalendas eodem mense, Antiochiae 

Barulae infantis, octavo Idus Decembris, in Africa S. Maiorici adolescentuli. 
De hoc Maiorico loquitur quoque Victor Victensis lib. 5, de Persecutione Van- 
dalica, tom. 8, Bibliothecae Patrum, ubi etiam pag. 681 meminit de aliis pueris, 
qui in. praedicta Vandalica persecutione forti animo martyrium subierunt. 
Ibi et Infantuli fuere quamplurimi, quos genitrices materno sequebantur affectu, 
aliae gaudentes, aliae tristes, aliae retrahentes: aliae gaudebant, se martyres 
peperisse; aliae moliendo, diluvio rebaptizationis nitebantur a confessione 
Fidei revocare. Nullum tamen tunc nec blandimenta vicerunt, nec carnalis 
pietas aliquem inclinavit ad terram. 

8 12. Pueros, quorum nomina, uti praenotavimus, in Martyrologium 
Romanum sunt relata, "quique inter Martyres recensentur, sequuntur caeteri, 
quorum Reliquiae martyrii nota signatae, seu, quod perinde est, cum ampulla 
sanguinis, in veteribus Christianorum Coemeteriis fuerunt repertae, una cum 
proprio cuiusque nomine, ac indicatione annorum, quibus Sancti illi Pueruli 
pro Christo occisi sunt. Ad id ipsum evincendum, satis est, ut prae manibus 
habeatur opus accuratissimum bonae memoriae Canonici Marci Antonii Bol- 
detti de Coemeteriis Sanctorum Martyrum, et veterum Christianorum, ubi 
pag. 344 affertur inscriptio sepulcralis lapidis S. Dorotei martyris sexto 
infantiae mense sublati; pag. 363 similis inscriptio S. Anastasii; pag. 366 alia 
S. Serenillae, quorum uterque fuit primo ineuntis aetatis anno interfectus: 
eadem itidem pag. 365, Epitaphium excribitur S. Bonifaciae trimae; pag. 432 
alterum S. Aurelii quadrimi; nec non alia tria de tribus Infantibus quinquen- 
nibus, Decentio nimirum pag.345, Tiberia pag. 363, Candida pag. 366. Demum 
similia monumenta profert de duobus, qui sextum non excesserant aetatis 
annum, alterum nimirum de S. Doroteo pag. 372, alterum de S. Diogenia 
pag. 381. Idemque Canonicus Boldetti, lib. 1, cap. 48, pag. 261, postquam 
scite praenotaverat, non solum Bethleemiticos Innocentes, sed et caeteros 
quoque, qui successivo tempore pro Christi Fide mortem perpessi sunt, ut 
Infantes, dignos esse, quibus Martyrum cultus exhibeatur, subdit, sevien- 
tibus persecutionibus, ubique terrarum, praesertim vero Romae, Idolorum 
Cultores, ipsos quoque pueros in odium Fidei Christi interemisse: /z: pueris 
quoque virtus maior aetate annos suos confessionis laude transcendit, ut mar- 
tyrii vestri beatum Gregem et sexus, et aetas omnis ornaret: sunt S. Cypriani 
verba in Epistola TI ad Nemesianum Balutianae editionis. Loquens autem de 
Christifidelibus Romae degentibus, inquit Minutius Felix iz Octavio, tom. 3 
Bibliothecae Patrum: Pueri, et Mulierculae nostrae cruces, tormenta, feras, et 
omnes suppliciorum terriculas, inspirata patientia doloris illudunt. 

8 13. His consoni sunt Ecclesiae Annales, aliaque Ecclesiastica monu- 
menta. Sub Decio, aut Valeriano, celebre fuit martyrium S. Cyrilli primioris 
aetatis, Pueri, cuius acta referuntur a Bollandistis tom. 7, Maii ad diem vige- 
simam nonam, et a Ruinart in Actis Martyrum editionis Amstelodami, pag. 246. 
In Annalibus Cardinalis Baronii ad anuum Christi 311, num.. 16, fit mentio 
de duobus fratribus Puerulis, quorum corpora condita fuere ad Nicomediam 
in Ecclesia, quae subinde dicta fuit Martyrium Infantium; et ad annum 
Christi 522, pag. 57 et seq. exscripta sunt acta Martyrii cuiusdam Mulieris, 
eiusque Filii quintum aetatis annum non praetergressi. Apud Bolland. ad 


Romani Pontifices 447 


diem 24 Martii, praeter ea, quae de Beato Simone puero Tridentino superius 
commemoravimus, narratur in Dioecesi Coloniensi coli loannettum quemdam 
Puerum, in odium Fidei ab Hebraeis occisum. Baillet. ad eamdem diem 
24 Martii, inquit, Parisiis coli tanquam Martyrem Riccardum quemdam pue- 
rum; alterumque itidem puerum Villelmum nomine, in odium Fidei ab 
Hebraeis interemptum in Anglia fuisse cultum. Tomo autem 18 Operum 
Patris Theophili Raynaudi, et nominatim in eo Opere, quod inscriptum est 
de Martyrio per pestem, part. 2, cap. 2, num. 7 legitur, Ferdinandi Hispa- 
niarum Regis aetate, in odium Christi fuisse a Iudaeis interfectum in oppido 
prope Toletum, Guardia dicto, puerum quemdam trimum, eidemque cultum 
exhiberi, atque dici antonomastice, /nnocentem a Guardia: idque ipsum testatur 
de geminis aliis pueris bimis, in Sardinia, Cesselio, et Camerino nuncupatis. 
Insuper in praecitata disceptatione Apologetica de martyrio S. Simonis Tri- 
dentini, pag. 242 Infantula quaedam commemoratur, nomine Ursula annorum 
trium, quae ad annum circiter 1442, Loncii, parva quidem, sed vetusta Civi- 
tate in finibus Comitatus Tirolensis ad Carinthiam positae in Valle Pusteria, 
truculentissime fuit in Christi odium ab Hebraeis interempta; vetustiorique 
lapidi in sacrario loci apposito subrogatus subinde fuit recentior an. 1600 
ex vetustiori illo exsculptus, in quo descripta legitur horrendi sceleris histo- 
ria: et pag. 246 et seq. mentio habetur de Laurentino puero, quem Hebraei 
quinquennem in odium itidem Fidei Christi anno 1485 interfecerunt, quique 
ab ipso martyrio in haec usque tempora, Marosticae, in agro Vicentino, 
proximisque pagis, martyr habetur ac colitur. 

S814. Non id Nobis sumimus, ut propugnemus, omnes, quorum nomina 
hucusque innuimus, ea reipsa fuisse aetate, qua rectum a pravo, cum occisi 
fuerunt, non secernerent, quamvis ex ipsis nonnulli Pzeri, reliqui /nfantes, 
dicantur. Fatemur ingenue, ut aliqui nuncupentur Pueri, ex his tamen ipsis 
nonnullos duodecimum, alios nonum, et alios itidem septimum aetatis annum 
implevisse; quemadmodum ipsi adnotavimus ad martyrium S. Babilae, et 
Sociorum, in Nostro Opere de Canonizatione Sanctorum, lib. 1, cap. 14, num. 5, 
et uti etiam monetur ab emeritis viris, et in latina lingua apprime versatis, 
quorum aliqui pueritiam a tertio quartove aetatis anno ad decimum usque, 
alii a septimo ad decimum quartum producunt; uti videre est apud Marti- 
nium, Verb. Pzer. Alii pueritiam decimo vel etiam decimo quinto aetatis 
anno concludunt, quemadmodum legi potest penes celebrem Facciolatum, 
Verb. Puer, et inter iurisperitos apud Gonzalez, in cap. Referente, num. 7 
et seq., de delictis puerorum : qua nimirum aetate oportet fuisse sanctum illum 
Cyrillum Puerum, quem supra commemoravimus, si eius agendi ratio, respon- 
siones ad Tyrannum, adhibitaque ab ipso Tyranno verba expendantur: Vj- 
disti, o puer (inquit) ignem; vidisti, o. iuvenis, gladium? quae in eiusdem 
Actibus superius indicatis leguntur. Animadvertimus, plures dici infantes, 
eum autem esse infantem, qui adhuc concepta verba proferre nescit, id est 
non valet. /zfans ab infando dictus est: inquit Nonius. Et S. Isidorus de 
originib. subdit: Infans dicitur homo primae aetatis; dictus autem infans, 
quia adhuc fari nescit, id est loqui non potest. Qua in re consentiunt viri 
latinae linguae peritia insigniores, Hofmannus nempe, et praememoratus Fac- 

ciolati. Verum non ignoramus infantis nomine ab Ecclesiasticis Scriptoribus 
eos etiam fuisse designatos, qui eam agebant aetatem, qua eloqui poterant, 
ac noverant. [n actis Proconsularibus S. Saturnini et Sociorum martyrum a 
Surio editis, relatisque a Cardinali Baronio ad annum Christi 303, habetur, 
a Coloniae magistratu captum Saturninum Presbyterum, una cum quatuor 
liliis, quos inter aderat Hilarianus infans, omnesque martyrium consecutos: 
ad verbum autem /zfans haec expendit praedictus Cardinalis n. 36: Cum 
audis infantem, ne existimes, puerum hunc esse nuper natum, qui fari nesciat ; 
nam loquendi usus erat apud Afros, ut quosque pueros infantes dicerent, ut 
ex Victore Uticensi alibi diximus, qui pueros Ecclesiae cantores infantulos 
nominat etc. Post haec idem Cardinalis quaestionem exhibet de aetate, quam 
ageret Hilarianus infans, cum martyrium passus est: Porro quotennis esset 
puer hic, quem Auctor vocat infantem, sua ipsius confessio, coram Procon- 
sule facta, inferius declarabif. Et num. 57 verba exscribens ab infante coram 
Proconsule dicta, satis indicat, infantem et fari scivisse, et potuisse, eaque 
fuisse aetate, in qua probe animo menteque assequebatur, sibi mortem in 
odium Fidei Christi inferri: /7ilarianus adhuc supererat, sunt ipsa Actorum 
verba, unus de natis Presbyteri Martyris Saturnini, qui aetatem suam par- 
vilam ingenti devotione vincebat etc. Subito brevi de corpore vox iuvenilis 
auditur, et angustum pueri pectus ad confessionem Domini tutum aperitur in 
voce respondentis: Christianus sum, et mea sponte atque voluntate cum patre 
meo, et cum fratribus feci Collectam. 

8 15. S. Bernardus in Sermone de Innocentibus, tom. 1, pag. 787, ait, 
nonnullos Martyres esse volunfate et opere, veluti Sanctus Stephanus: 7abe- 
mus in Beato Stephano martyrii simul et opus, et voluntatem ; alios esse Mar. 
tyres sola voluntate, cuiusmodi fuit S. loannes Evangelista, qui post marty- 
rium ebullientis olei superstes, in pace quievit: /7abemus solam voluntatem 
in Beato loanne; et quosdam Martyres haberi solo opere, ex eo nimirum, 
quod pro Christi Fide mortem obierint: solum in Beatis innocentibus opus. 
In Classe Martyrum operis ef voluntatis redigendi sunt quotquot puerilem 
licet aetatem agentes, noverunt tamen sibi pro Christi Fide moriendum, volue- 
runtque pro ea occumbere, Deo Optimo efficacibus gratiae suae auxiliis 
aetatem antevertente. Hunc gratiae triumphum innuit S. Ambrosius, cum in 
suo lib. 1, de Virginibus, cap. 2, loquitur de Martyrio S. Agnetis: /7aec 
duodecim annorum martyrium fecisse traditur. Quo detestabilior crudelitas, 
quae nec minusculae pepercit aetati: immo magna vis Fidei, quae etiam ab 

. illa testimonium invenit aetate; et paulo intra: Magisterium virtutis implevit, 
quae praeiudicium vehebat aetatis. Paullo supra martyrium commemoravimus 
matris, eiusque filii, a Cardinale Baronio relatum ad annum Christi 522, 
n. 57 et seq., nunc autem opportune subditur, valuisse puerum, etsi haud 
quinquennio maiorem, blandimentis Tyranni obsistere, qui postquam matrem 
comburi iusserat, filium cupiebat poena eximere, modo a Christi Fide defe- 
cisset; verum cum effervescente concertatione, a suo se custode abripuisset 
puer, ex superno peculiari impulsu prosiliit in flammas, inter quas perierat 
mater, quemadmodum nosse licet ex universa facti serie descripta in Actis 
a Cardinali Baronio relatis, in quibus dum pueri describitur indoles, instru- - 

ctus dicitur prudentia, quae aetatem longe praestaret. De his martyribus non 
est Nobis sermo; de tertia loquimur classe Martyrium, qui so/o opere Mar- 
tyres sunt, ut verbis utamur S. Bernardi, damusque libenter ex iis multos 
reperiri inter eos, quos supra commemoravimus; occurrunt quippe nonnulli, 
de quibus, vel adnotatus annorum numerus, quo martyrium subierunt, vel 
integer historiae complexus omnem adimunt occasionem disceptandi, quo- 
nam sensu verbum Puer, alterumque /zfazs, sint accipienda. Cum in Sacro 
Textu apud Matthaeum, cap.2, aetas puerorum, quos Herodes in Bethleem 
eiusque finibus iussit occidi, adnotetur: a bimaftu, et infra; inde demon- 
stratur perspicue, interfectos pueros Martyres fuisse so/o opere; pugnat quippe 
cum verisimilitudine, et cum ipsa littera textus, sententia, quam Jansenius 
quoque 77 Evangelio, cap. 11 improbavit, asserentium, verba illa a bimatu, 
et infra, haud ita accipi oportere, quasi adhibita ad circumscribendam aeta- 
tem infantium interfectorum, sed ad innuendum, primum quidem occisos 
fuisse infantes biennes, vel biennio minores, quamvis subinde necati fuerint 
et illi, qui erant grandiores. 

8 16. Nihil deflectentes a statuta methodo, proximum est, ut de Cultu 
disseramus, qui iuxta Ecclesiae disciplinam exhibitus fuit, nuncque exhibetur 
Infantibus, quibus in odium Christi mors fuit illata, quique Martyres sunt 
solo opere; propterea quod mortem ipsam ea aetate sint perpessi, qua potis 
non erant, bonum a malo secernere, nec adhuc advenerat £empus intelligen- 
tiae, quo Dei mandata cognoscimus, ut perveniamus ad vitam, uti loquitur 
S. Hieronymus in epist. 121 ad Algasiam, quaest. 8, victoriamque obtinuerint 
vel ante quam, quid vicisse sit, nosse potuerint; iuxta phrasim, qua utitur 
S. Ambrosius disserens de Infantibus Bethleemiticis, lib. 1, de officiis Mini- 
strorum, cap. 41, num. 213. Quid de bimulis loquar, qui ante palmam victo- 
riae acceperunt, quam sensum naturae? Utque res clarior evadat, in nonnullas 
classes eosdem distribuemus. . 

8 17. Prima classis iis constat, qui a remotioribus usque saeculis cultum 
obtinent in tota Ecclesia universalem; de his quippe licet asserere, Sancto- 
rum albo eos asse adscriptos per eam Canonizationis speciem, quae tum 
adesse intelligebatur, cum cultus aliqua in Dioecesi institutus, ex ea in aliam 
Dioecesim, et ita subinde in universam Ecclesiam protendebatur; qua quidem 
in re, Ecclesiastica semper accedebat auctoritas, Episcoporum nimirum, et 
Romani Pontificis. Episcoporum quidem, dum cultus ex altera in alteram 
Dioecesim ipsis consentientibus derivabat: Romani autem Pontificis, vel quia 
a particularibus locorum Episcopis saepe transmittebantur Acta, ut eadem 
ipse expenderet, atque probaret; vel quia, cum perspectum haberet, nec impro- 
baret cultum iam institutum, ac sensim longe lateque manantem, hoc ipso 
eum probare videbatur; veluti videre est in nostro lib. 1, de Canonizatione 
Sanct., cap. 6 et nominatim num. 9. 

8 18. In hanc autem primam Classem Nos Bethleemiticos Innocentes 
referimus, quorum cultus iam inde a primis saeculis in universa Ecclesia 
obtinuit, quemadmodum demonstrat Cardinalis Baronius ig Notis ad Mar- 
tyrologium Romanum, et uti etiam fateri cogitur severus censor Baillet, qui 
in Historia Cultus horum SS. Innocentium, S 2, quamvis neget festum ipso- 

rum diem ante saeculum nonum [fuisse universim servatum, fatetur tamen, 
cultum erga eos in universa Ecclesia iam inde a primis saeculis inolevisse ; 
quandoquidem et ipse S. Augustinus scripserat, lib. 3 de /ibero arbitrio, 
cap. 23, num 67: Non frustra etiam Infantes illos, qui, cum Dominus noster 
lesus Christus necandus ab Herode quaereretur, occisi sunt, in honorem Mar- 
tyrum receptos commendat Ecclesia. Quod etiam colligitur ex lib. 10 de Ge- 
nesi ad litteram, cap. 22, num. 39. Prior haec Classis multa sane esset ac 
frequens, si Graecorum firma esset assertio, qui in suis Menaeis volunt, 
infantes iussu Herodis in Bethleem necatos, numerum quatuordecim mil- 
lium implevisse: Commemoratio Sanctorum Infantium, qui ab Herode occisi 
fuerunt, quorum numerus quatuordecim millia; qua in re consentiunt quoque 
Moschi i2 suis sacris Ephermeridibus, et Aetiopes in sua Liturgia. At Nos 
huiusmodi assertioni minime assentiri Nos posse ducimus; cum legerimus, 
quidquid contra scripsere Papebrochius, tom. 1 Actuum Sanctorum Maii, 
pag. 57, Tillemont, in Monumentis Ecclesiasticis, tom. 5, pag. 432, not. 13, 
Calmet in Commentariis ad Evangelium S. Matthaei, Serry in suis exerci- 
tationibus, et novissime eruditus Pater Castus Innocens Ansaldi in egregia 
sua Disceptatione, seu Vindiciis Infanticidii Herodis, Brixiae sub annum 1746 
impressis, ubi eos refutans, qui ausi sunt facti veritatem in dubium revo- 
care, ex ea levissima ratione, quod nihil de eo habeat Ioseph Hebraeus, 
non praetermisit omnia colligere, quaecumque a caeteris uspiam allata fuere 
adversus praefatam Graecorum assertionem. Satisque Nobis erit asseruisse, 
infantes in Bethleem eiusque finibus fuisse iubente Herode occisos, eos- 
demque non solum Martyres extitisse, sed cum insuper in universa Ecclesia 
cultum sint consecuti, quemadmodum supra adnotavimus, Canonizatos haberi 
debere, ideoque pertinere ad primam classem, de qua nunc Nobis est sermo; 
quam quidem in classem libenter recensebimus alium quemcumque infantem, 
cui demonstretur in universa Ecclesia a primis usque saeculis cultum veluti 
Martyri fuisse exhibitum, eo plane modo, quo fuit exhibitus, et nunc quoque 
temporis Bethleemiticis infantibus exhibetur. 

S 19. Altera Classis ex iis constituitur Infantibus in odium Christianae 
Fidei interfectis, qui a tempore hominum memoriam antevertente publicum 
sibi in aliqua Civitate, vel Dioecesi vindicant cultum, scientibus, et ferenti- 
bus, quin et quandoque nominatim etiam adprobantibus Ordinariis. Secundae 
huic Classi possunt accenseri perplures, quorum, uti praenotavimus, in 
Ecclesiae Annalibus, ac Monumentis fit mentio, et nonnulli etiam ex iis, 
quorum nomina sunt in Martyrologium Romanum relata. In eadem ipsa 
Classe locus statuendus erit Beato illi Infanti Ioanetto, duobusque Pueris 
Riccardo et Guillelmo, et praeter reliquos Beato etiam Laurentino, de cuius 
vetustissimi cultus antiquitate, extat Episcopalis Patavinae Curiae testimo- 
nium impressum in praecitata Disceptationae apologetica, de Martyrio Sancti 
Simonis Tridentini, pag. 253, his verbis compositum: // Culfo religioso verso 
codesto. Santo Fanciullo si à. mantenuto sempre invariabile. nel lungo corso 
d'anni dugento sessanta dal suo Martirio sino al presente, cosi in Marostica, 
come ne' luoghi vicini, informati del di lui sagrifizio alla rabbia Giudaica, 
Nelle urgenze s) private, e si pubbliche di questi popoli, si ricorre a Dio 

Signore col mezzo del di lui credito, scoprendosi in tal'occasione l'Arca del 
suo sacro Deposito, per sempre pii infervorare i supplicanti. De his itaque 
disserendo, qui praefata immemorabili possessione publici cultus fruuntur, 
asseri iure non potest, eosdem Sanctae Sedis iudicio, et auctoritate Beatifi- 
catos fuisse, dum ponitur, ipsorum cultum, scientibus, et probantibus tan- 
tummodo Ordinariis, obtinuisse; cumque de ipso nullus fuerit efformatus 
processus, vel Romam ad Romanum Pontificem missus fuerit eius auctori- 
tate approbandus. Multo minus dici merentur Canonizati, tum quia illorum 
cultus ad universam non protenditur Ecclesiam, tum quia desideratur supre- 
mum Romani Pontificis iudicium, ad Canonizationem omnino necessarium. 
Illud tamen de praefatis Pueris affirmare licet, quod quum Urbanus VIII 
Pontifex suis in Decretis edixerit, nolle se quicquam detrahere iis, qui cen- 
tenariam ante sua Decreta possessionem publici cultus obtinuerant, nihil 
hinc praeterea desideretur, ut ipsis debeatur idem cultus, iisdem in locis, in 
quibus centum ante id temporis annos illum continenter sunt consecuti, 
scientibus, et probantibus Ordinariis; potiorique iure quoties Romani quoque 
Pontificis scientia superaccessisset. 

S 20. Tertia denique Classis eorum est puerorum, de quibus supra memi- 
nimus, quorum aetas una cum propriis eorundem nominibus, sepulcralibus 
lapidibus est notata; quorumque Ossa ac Reliquiae, in Sacris Urbis Cata- 
cumbis, cum notis martyrii inventa publico cultui proponuntur. Nemo ex 
severioribus criticis non consentit, indubiam esse martyrii notam vasculum 
sanguine plenum, vel tinctum saltem, quod in sepulchris in Urbis Catacumbis 
effossis saepe reperitur. Aringhius, Mabillonius, Senator Buonarroti, Raphaél 
Canonicus Fabrettus, Abbas Ludovicus Antonius Muratorius, Canonicus Bol- 
detti, Canonicus Marangonius, Eques Victorius, Praefecti sacris hisce Cor- 
poribus extrahendis, huic sententiae omnimoda consensione subscribunt: 
veluti deprehendere est ex Nostro Opere de Canonizatione, lib. 4, part. 2, 
cap. 27, num. 21 ad fin. Ex pervetusta Ecclesiae disciplina est, ut sacra Ossa 
Romae ex Coemeteriis effossa, et cum signis sive notis martyrii adinventa, 
in Ecclesiis publice colenda exponantur; quemadmodum videre est ex vul- 
gato Anastasio in vita S. Pauli I Pontificis octavo saeculo; ubi postquam 
enarravit, Pontificem hunc reperta in sacris Coemeteriis Corpora Romam 
transtulisse, sacraque Ossa in varias Ecclesias distribuisse, inde pergens, paulo 
infra subdit: /nfra Claustra ipsius Monasterii, quod in propriis paternis aedibus 
construxerat, Ecclesiam mirae pulchritudinis a fundamentis noviter construxit, 
etc. Illicque innumerabilium. Sanctorum Corpora, quae de praefatis demolitis 
abstulit  Coemeteriis, maximo venerationis condidit affectu. Ad Sixtum usque 
V Pontificem, in Basilica S. Pauli Urbis colebantur exigua quaedam Ossa, 
quae pia opinione, sanctorum aliquot Bethleemiticorum Innocentium Ossa 
censebantur; quemadmodum testatur Panvinius in suo Opere de septem 
Urbis Ecclesiis, pag. 96. Severanus autem eodem in Tractatu translationem 
a Sixto V sub annum 1586 ad Liberianam Basilicam factam describit. Et 
Abbas Paulus de Angelis in sua Auzus ipsius Basilicae descriptione, lib. 10, 
cap. 11, prolixum quemdam locum exscribit, ex Bulla eiusdem Pontificis, in 
qua, verba faciens de Cappella S. Luciae, una cum alia plane conformi 

extructa ad limina Sacelli Praesepis Christi Domini, haec habet: sub A/fari, 
nimirum Sanctae Luciae, in Arca marmorea duo Sancta Beatorum Innocentium 
Corpuscula, a Basilica Sancti Pauli extra Portam Ostiensem nostro iussu 
translata, rite recondi curavimus, ut ad Christi Infantis Cunabula iidem S. In- 
nocentes (flores, ac primitiae Martyrum, Deoque gratissimae victimae) quo- 
dammodo excubare videantur. Ad instar autem et exemplum Reliquiarum 
SS. Bethleemiticorum Innocentium, passim ad Altaria exponuntur colendae 
Reliquiae Puerorum, qui in odium Christianae Fidei martyrium subierunt, 
quorum Ossa certis martyrii notis distincta, ex Urbis Coemeteriis effodiun- 
tur. In Coemeterio Gordiani, uti praediximus, reperta fuerunt Ossa puerili 
Dorotei, ipso adscripto nomine, adpositoque sanguinis vasculo: et infantis 
Cineres ac Ossa, una cum inscriptione, Anagniam fuerunt transmissa, ut in 
Ecclesia SS. Cosmae et Damiani collocarentur, quemadmodum testatur Boldetti 
praecitato suo Opere, pag. 344, ubi pag. 345 refert, in eodem Gordiani Coe- 
meterio inventum fuisse Corpus Decentii pueri quinquennis, una cum proprio 
nomine inscripto, ampullaque sanguinis, fuisseque illud in Cappella Rosarii, 
intus Ecclesiam Sanctae Sabinae, in Aventino collocatum. Nisi perspicua res 
esset, et quotidiano usu comprobata, nullo negotio posset contexi catalogus 
compluribus exemplis, quibus horum infantium Reliquiae in Ecclesiis locatae 
noscuntur; verum cum nemini incognita sit disciplina isthaec, libenti animo a 
similium exemplorum collectione cessabimus, concludemusque de tertia hac 
classe sermonem, animadvertentes, recensitos in ea pueros publicum obtinere 
cultum in Ecclesiis, in quibus eorum Reliquiae conquiescunt, in id maxime 
consentiente, et probante Sancta Sede, quae firmum statuit suae concessionis 
fundamentum in certis martyrii insignibus, in eorum sepulchris repertis; nec 
propterea tamen asseri posse, eosdem esse formalem Canonizationem con- 
secutos, si Canonizatio, prout par est, nil aliud esse ponatur, quam sententia 
Romani Pontificis in universali Ecclesia per modum praecepti cultum tri- 
buentis. De cultu praefatis Reliquiis exhiberi solito, quamvis plerumque is 
sit absque Officio et Missa, disseruimus ipsi in Nostro Opere de Canoniza- 
tione Sanctor., lib. 4, part. 2, cap. 28, ubi invectae praxis fundamenta recen- 
suimus; et lib. 1, cap. 38, num. 3 et seq. praetermissa haud fuere, quaecumque 
spectant ad recitandum Officium, Missamque celebrandam in universa Ecclesia, 
quoties res sit de pueris formali vel aequipollenti Canonizatione inter Sanctos 
relatis. 

S 21. Postremam classem illi pueri constituunt, quibus in odium Iesu 
Christi adempta est vita, quorumque cultus expetitur per formalem vel aequi- 
pollentem Beatificationem; quam denique, quoties nil aliud obstet, potest, 
ac etiam solet consequi formalis Canonizatio. Superius dictum est, Romanos 
Pontifices suam auctoritatem in Canonizationibus semper interposuisse, etiam 
tum cum de ea Canonizatione agebatur, quae fiebat ex introducto in unam 
Dioecesim cultu, qui deinde in aliam, et postremo in universum Orbem 
propagabatur. Nunc vero addimus ab Alexandro IIl invectam fuisse, firmi- 
terque statutam disciplinam, iuxta quam solius Romani Pontificis est, in 
peculiari unoquoque loco, et in singulis totius Orbis Dioecesibus cultum 
indulgere, vel approbare. Huiusce Constitutionis fundamenta, rationesque 

deprehendere est ex praecitato Nostro lib. 1, cap. 10, num. 3 et seq., et ex 
iis, quae ibi latiori calamo adducuntur, inferre licet, non solum. Romani 
Pontificis praecipuum esse, quemadmodum semper fuit, cultum in universa 
Ecclesia vel Martyribus, vel Confessoribus praecipiendo asserere, in quo, uti 
saepe dictum, sita est Canonizatio, verum etiam permittendo, indulgere, ut 
aliqua in Civitate, vel Dioecesi, caeterisve definitis locis, religioso cultu hono- 
retur aliquis Dei Servus Confessione, vel Martyrio conspicuus, qua in re con- 
stituitur Beatificatio. Ex hac autem postrema classe sunt duo Beati infantes in 
odium Fidei interempti, Simon Tridentinus martyrium consecutus anno 1472, 
et Andreas Rinnensis, seu Vico Rinnensi martyrio sublatus sub annum 1462, de 
quo nunc agimus. Utrumque enim ab hac Sancta Sede, nisi formalem, aequipol- 
lentem saltem Beatificationem obtinuisse, affirmari potest, dum, allatis, discussis- 
que iam omnibus, quae erant de martyrio, causa martyrii, et fama signorum ac 
miraculorum necessario perpendenda, ad Officii Missaeque concessionem in 
certis quibusdam locis, deventum est. Et quamvis, uti superius diximus, iussu 
Gregorii XIII Pontificis, Beati Simonisnomen in Martyrologium Romanum fuerit 
illatum, haud tamen contendi potest, eumdem propterea fuisse canonizatum; 
est namque tutissimum aeque ac receptissimum principium, aznzuntiari. in 
Martyrologio nomina, et clariores res gestas eorum, qui in eo descripti sunt, 
ut excitentur fideles ad imitationem, et etiam ad cultum, sed intacta. semper 
permanente Ecclesiastica disciplina: ifa ut, si res sit de iam Canonizatis, cultus, 
ad quem. excitantur fideles, sit praeceptivus, universalis, et publicus; si vero 
agitur de Beatificatis, sit quidem publicus, sed tantum permissus personis, et 
locis Indulto Beatificationis comprehensis; sit autem permissus, sed privatus, 
quoad alios, qui Indulto comprehensi non sunt: veluti ipsi hisce conceptis 
verbis, re mature perpensa, investigataque praxi per S. Sedem servari So- 
lita, conclusimus in nostro Opere de Canonizatione, lib. 4, part. 2, cap. 19, 
num. 16. 

8 22. B. Simonis Canonizationem, quamvis Beatorum honores, longe 
ante B. Andream consecuti, nemo est qui promoveat. Instantia pro Cano- 
nizatione, quae nunc urgetur, B. Andream respicit multo post Beatificatum: 
tota autem disquisitio in eo versatur, num instantiae aditus dari debeat; 
neque enim inaudita res est, iustis et gravibus de causis, sisti alicuius Causae 
cursum, occludique viam ad Canonizationem, etiamsi Beatificatio praecesserit, 
quemadmodum perspicuum faciunt tam multae Causae, in quibus postquam 
per formalem, vel aequipollentem Beatificationem Officium et Missa concessa 
fuit, nemo extitit umquam, neque deinceps erit, qui. solemnem petendam 
cogitet Canonizationem. 

8 23. Paucis igitur gradum facimus ad rationes, quae non ad unam 
coarctantur Beati Andreae causam, sed omnes aeque afficiunt causas Puero- 
rum, quos in aetate boni malive nescia, odium in Christi fidem sustulit, 
quique cum Martyres sint, non tamen sunt voluntate et opere, sed solo opere, 
ut ipsis utamur verbis S. Bernardi. Videri enim cuiquam fortasse poterit, 
recte factum, si omnibus confluentibus conditionibus, proprius Beatorum 
cultus iis decernatur; at dubitabit, num congruat ulterius progredi, per modum 
praeceptivae legis cultum ampliando ad universam Ecclesiam, quod praeci- 

puum Canonizationis est, quamvis etiam nihil desideraretur eorum, quae 
requiruntur, ut transitus fiat a Beatificatione ad Canonizationem. 

$ 24. Fundamenta, quibus potest isthaec inniti dubitatio, singula subne- 
ctimus. Primum in eo situm est, nullum fortasse in veteri Canonizationum 
praxi, aliud offendi exemplum verae, ac propriae Infantium Canonizationis, prae- 
ter illud unum Bethleemiticorum Infantium, quandoquidem caetera exempla 
possunt commode ad Beatificationem referri; atque praeterea certum esse, 
extare plane nullum exemplum formalis Canonizationis vel unius horum Pue- 
rorum post methodum Sanctae Sedis auctoritate invectam, confirmatam, ser- 
vatamque in Causis publici Cultus, qui semper quoad hosce Pueros sola 
fuit Beatificatione conclusus. Quod autem per plura saecula nullum offen- 
datur exemplum, quamvis eius inducendi non defuerit occasio, res est magni 
momenti, quaeque negotium iure facessat cuilibet novarum rerum minime 
studioso. 

8 25. Alterum ex ea est animadversione, rem totam hanc in eo verti, 
quod hi Pueri Martyres sint, quia pro Christo mortem subierunt. Id autem, 
si generatim loquimur, inficiatur nemo; ideoque libenter datur, ut quoties 
necessaria quaeque concurrant, iisdem Beatificationis cultus decernatur. At si 
recepta probataque est regula, non esse latam Canonizationibus sternendam 
viam, ne vilescant, quemadmodum et Nos adnotavimus iz zosfro lib. 1, cap. 13, 
num. 16, videtur pertimescendum, ne plane huiusmodi incommodo reseretur 
aditus, quotiescumque ad Canonizationem admittantur Pueri pro Christi Fide 
mortem perpessi, ex eo tantummodo, quod martyres sint. Docent quippe 
Theologi, Martyres esse et eos Pueros, qui in bello sacro, dum oppugnantur 
urbes, vel ex insidiis invadantur arces, caesi fuerint, ut aperte docet Sotus 
in 4 Sent., dist. 3, quaest. unic., art. 11, 8 Secunda propositio, et eos quoque 
Pueros censeri Martyres tradunt, quos Christi hostes interfecerint, quamvis 
nondum ex materno ventre eruperint, sive superstes maneat Genitrix, sive cum 
iis pereat, uti videre est apud Theophilum Raynaudum, cit. tom. 18 in Opere 
inscripto de Martyrio per pestem, part. 2, cap. 2, num. 8 et late apud Hurta- 
dum iz resolutionibus de vero Martyrio, tract. 2, resolut. 20, per tot. Quidquid 
autem pronunciatur de Pueris ante usum rationis in Christi odium sublatis, 
protendi ad homines adultae aetatis contenditur, qui rationis semper expertes 
fuerint, si et his in odium Fidei ab inimicis Christi vita adimatur, hos quippe 
statuunt Pueris omnino similes. Videatur Cardinalis Capisucchius in suis 
controversiis Theologicis, et nominatim in illa de Martyrio, quaest. 2, 8 4 
in fin.: Licet in Pueris ante usum rationis pro Christo morientibus non 
adsit propria ac personalis intentio, adest tamen intentio Ecclesiae, quae in 
illis mortem pro Christo acceptat, eosque per Martyrium Deo consecrat, etc. 
Quae autem de Infantibus ante usum rationis pro Christo occisis dicta sunt, 
intelligenda sunt. etiam de amentibus, qui nunquam rationis usum habuerunt, 
si contingat, eos in odium Christi occidi. Sententiae et opiniones hae quidem 
sunt, quae si in praxim deducerentur, Canonizationum splendori plurimum 
possent detrahere. 

S 26. Tertium denique fundamentum statuitur in doctrina, quam cum 


S. Thoma tradunt caeteri quoque Theologi, nimirum, in Paradiso martyribus 


pe - 


Romani Pontifices 455 


esse gloriam essentialem, quae dicitur aurea esse; et praeterea eidem adiun- 
ctam, sive accidentalem, gloriam, quae aureola appellatur, sitam in quodam 
gaudio, quo perfunduntur, dum animo conspiciunt partam sibi ex Mundo 
victoriam, cum pro Christo pugnantes, ultro mortem pro ipso oppetierunt; 
cuius quidem aureolae non aeque participes sunt pueri, qui cum Martyres 
fuerint, soo tamen opere fuerunt, non voluntate: Innocentes sicut non pertin- 
gunt ad perfectam. rationem martyrii, sed aliquid martyrii habent ex hoc, quod 
passi sunt pro Christo; ita etiam aureolam, non quidem secundum perfectam 
rationem, sed secundum. aliquam participationem; in quantum scilicet gaudent, 
se in obsequium Christi occisos esse; ut dictum. est de pueris baptizatis, quod 
habebunt aliquod gaudium de innocentia, et carnis integritate. Sunt haec 
. S. Thomae verba in 4 sent., dist. 49, quaest. 5, art. 3, quaest. 2 ad duode- 
cimum. Ad haec autem Sancti Doctoris verba sic pergit Cardinalis Capisuc- 
chius praecit. loco 8 26. Cum aureola sit praemium a Deo beatis concessum 
intuitu egregiorum operum, quae ipsi pro Deo in terris patrarunt, ac proinde 
sit praemium respondens operibus ; evidens est, Sanctos Innocentes, et alios Par- 
vulos pro Christo ante usum. rationis occisos, aureola non gaudere martyrii. 
Cum vero Infantes, licet martyres, ob mox expensam rationem, aureola non 
gaudeant martyrii, assumi id a quopiam fortasse poterit, ut tueatur, si iis 
in militanti Ecclesia Beatificationis cultus potest competere, haud tamen con- 
gruere, ut alter Canonizationis cultus iisdem tribuatur; quandoquidem inter 
Canonizationis decernendae causas et illa recensetur, ut Canonizati gesta 
omnibus per Orbem Catholicis in exemplum proponantur: huiusmodi autem 
res gestae in pueris pro Christo necatis desiderantur. 

8 27. Et quamvis respondere quisquam valeat, nimiam inesse vim argu- 
mento, cum inde concludatur, ne Bethleemiticos quidem infantes honorem 
Canonizationis promeritos, cum nec ipsi martyrii aureolam sint consecuti; 
videtur tamen responsio omni plane robore destituta, si animus advertatur 
ad eam facti speciem, in qua Bethleemiticis infantibus vita adempta fuit, 
atque ad vetustissimam constantemque observantiam Ecclesiae, quae eosdem 
tanquam Martyres semper est venerata. Et profecto, absque eo quod necesse 
sit amplecti opinionem Armacani, martyrium Bethleemiticorum infantium ad 
solos circumcisos cohibentis; quod a caeteris communiter exploditur, uti 
videre est apud Valentiam in suo celebri Tractatu de rebus Fidei, cap. 4, de 
Baptismo Parvulorum, 8 Aíque hoc; reiectaque etiam superius allata, impro- 
bataque sententia aliorum, qui opinati sunt acceleratum fuisse Bethleemiticis 
infantibus rationis usum ; quod aperte improbatur a D. Thoma 2,2, quaest. 124, 
art. | ad primum; replicari posse videtur, martyres esse Bethleemiticos infan- 
tes, et horum instar Martyres esse caeteros etiam, qui antequam iis affulgeat 
ratio, pro Christo intereunt; at cum illis faveat consensus atque doctrina 
Patrum, et perpetua Ecclesiae traditio, his vero sola, licet ceteroquin spe- 
ctabilis, Theologorum opinio, haud mirum videri debere, si primis aliquid 
amplius supra secundos tribuatur. Videatur Vasquez in 3 part. D. Thomae, 
tom. 2, disput. 153, quaest. 68, cap. 7, ubi, postquam tirmaverat, Bethleemi- 
ticos esse vere Martyres, et Martyres quoque e$5e caeteros pueros pro Christo 
occisos, ita subdit: Porro, quamvis non tam certum sit, quod diximus de aliis 

infantibus pro Christo occisis, quam de illis, qui hac. de causa ab Herode 
interfecti sunt, quia pro interfectis ab Herode, Ecclesiae traditionem, et Doctri- 
nam Patrum pleniorem habemus; nihilominus indubitatum apud nos esse debet 
(id tamen ita certum habendum, ut nisi definitioni Ecclesiae, communi certe 
quidem Theologorum opinioni innitatur) eamder rationem esse de omnibus, 
qui post adventum Christi propter ipsum occisi sunt. 

8 28. Eoque magis, quia quae nunc proponitur quaestio, non ea est, si 
res recte expendatur, an pueri post Christum natum ab eius hostibus inter- 
empti canonizari possint; verum an id fieri expediat: his autem terminis 
conclusa quaestione, non magnopere adlaborandum, ut intelligatur quantum 
intercedat discriminis inter Bethleemiticos infantes, et caeteros omnes, qui 
post ipsos pro Christo intereunt. 

S 29. Quaecumque hactenus persecuti sumus, videri quoque possunt in 
Nostro lib. 1, de Canonizatione, cap. 14 et lib. 3, cap. 15, num. 2 et seq. 
Superest modo, üt expendantur omnia, ac cognoscatur, an deceat, ut causae 
Beati Andreae permittendus sit ad ulteriora progressus, an vero conducibilius 
sit, ut eum servet statum, quem nunc habet, quique idem plane est cum eo, 
in quo Causa Beati Simonis conquiescit. Et quia impossibile haud est alias 
huic similes excitari instantias, sollicitudinis tuae partes erunt, prudentisque 
consilii caeterorum, quos ipsi ad id designabimus, indicare, quae ineunda 
ratio, cum se huiusmodi obtulerit casus, qui plerumque proponi consuevit, de 
puero aliquo maiori hebdomada ab Hebraeis in contumeliam Christi necato: 
tales namque sunt Beati Simonis et Andreae, nec non bene multorum ex 
iis, quos Auctores commemorant, puerorum neces. Videri enim cuiquam for- 
tasse poterit, quoties placeret causis interemptorum huiusmodi infantium 
patere aditum, oportere, hasce neces fuisse clamosas, populo cognitas, ab 
omnibus damnatas, atque a magistratibus vindicatas; praetereaque etiam opti- 
mum esse, quandoquidem res est de martyribus zoz voluntate et opere, sed 
solo opere, signorum et miraculorum numerum definire, ac requirere maiorem 
constituto ad formalem Canonizationem obtinendam. Litteras hasce Nostras, 
Apostolicam tibi, Dilecte Fili, Benedictionem impertientes, absolvimus. 

[Bened. XIV Bull. tom. 4, p. 235-265]. 


434. 
Benedictus XIV, ep. encycl. Allatae sunt, 26 iul. 1755.! 


S 1. Allatae sunt ad Congregationem Venerabilium Fratrum Nostrorum 
Sanctae Romanae Ecclesiae Cardinalium negotiis Propagandae Fidei praepo- 
sitorum Litterae Sacerdotis cuiusdam, Sacris Missionibus exercendis deputati 
in Civitate Balserae, quam vulgo Bassorarm vocant, quaeque itinere quindecim 
dierum a Babylonia distat, et Mercatorum negotiationibus est celeberrima; 
quibus Litteris exponendum censuit, plures in illa Urbe commorari Catho- 


! Ad Missionarios per Orientem deputatos. 


licos Ritus Orientalis, Armenos nempe, aut Syriacos, qui peculiari Templo 
carentes, ad Latinorum Missionariorum Ecclesiam se conferunt, ubi eorum 
Sacerdotes Missarum Sacrificia iuxta peculiares ipsorum ritus offerunt, aliasque 
Sacras Coeremonias perficiunt; Laici autem huiusmodi Sacris intersunt, et 
Sacramenta ab iisdem Sacerdotibus suscipiunt. Indeque occasionem arripuit 
quaerendi, utrum praedicti Armeni, et Syriaci, Catholicum suum Ritum obser- 
vare debeant, an vero, ad tollendam varietatem in ipsa Ecclesia, in quam 
Latini etiam, ut diximus, conveniunt, magis consentaneum videatur; ut Armeni, 
et Syriaci, relicto veteri Kalendario, novum amplectantur, in iis, quae pertinent 
ad statuenda tempora Paschalis Solemnitatis, et annuae Communionis, sicuti 
etiam Quadragesimae, dierumque Festorum tam mobilium, quam immobi- 
lium: atque ulterius progrediendo, quaesivit, quatenus praedictis Balserae 
Armenis et Syriacis novum Kalendarium observandum decernatur, utrum 
aliis quoque Orientalibus praescribi debeat, qui peculiare quidem habent 
Templum, sed adeo angustum, ut Sacris Functionibus decenter obeundis 
impar deprehendatur, ideoque ad Ecclesiam Latinorum plerumque se con- 
ferunt. 

& 2. Insuper idem Missionarius praedictae Congregationi subdidit, quod 
quum Catholicis Orientalibus Armenis, et Syriacis praeceptum sit, diebus 
ieiunio dicatis, a piscibus abstinere, plures inter ipsos reperiuntur, qui id 
minime observant, non ullo sane adducti contemptu, sed partim naturae 
fragilitate pertracti, partim ex eo, quo Latinis Catholicis aliam esse consue- 
tudinem intuentur: ideo non alienum videri, si facultas Missionariis tribuatur 
permittendi, non quidem universis, sed speciatim his, aut illis, ut piscibus 
utantur ieiunii tempore, ita tamen, ut nullum inde scandalum oriatur, et 
aliud. pietatis opus, loco abstinentiae a piscibus, subrogare iubeantur. 

S 3. Haec, uti diximus, a praedicto Missionario proposita sunt Congre- 
gationi de Propaganda Fide, quae de more eadem examinanda remisit alteri 
Congregationi Generalis Inquisitionis. Habita vero haec fuit coram Nobis 
die 13 Martii huius anni 1755, et unanimi Cardinalium Inquisitorum consensu, 
responsum 1uit: nihil esse innovandum. Id quod Nos etiam auctoritate nostra 
firmavimus, permoti potissimum decreto alias a primodicta Congregatione 
de Propaganda Fide diei 31 lanuarii anni 1702 edito, quod deinde contfir- 
inatum, et renovatum non semel fuit, et est huiusmodi: Referente R. P. D. Ca- 
rolo Augustino Fabrono Secretario, Sacra Congregatio mandavit praecipi, prout 
praesenti decreto. praecipitur, omnibus, ef singulis Missionum Apostolicarum 
Praefectis, et Missionariis, ne ullus eorum in posterum, quavis occasione, aut 
praetextu, audeat dispensare cum Catholicis quarumcumque Nationum Orien- 
talium, super ieiuniis orationibus, caeremoniis, et similibus, a proprio earum- 
dem Nationum Ritu praescriptis, et a Sancta Sede Apostolica. approbatis. 
Praeterea eadem. Sacra Congregatio censuit, non licuisse, nec licere praefatis 
Catholicis ullatenus a proprii Ritus, a Sancta Romana Ecclesia ut supra, 
approbati, consuetudine et observantia recedere. Huiusmodi autem decretum sic 
confirmatum, ac renovatum, iidem Eminentissimi Patres ab omnibus et. sin- 
gulis praedictis. Praefectis, et Missionariis omnino et absque ulla tergiversa- 
tione observari debere, mandarunt. Quod quidem decretum respicit Catholicos 

Orientalis Ecclesiae, eorumque ritus ab Apostolica Sede approbatos. Orien- 
talem autem Ecclesiam omnibus notum est quatuor Ritibus constare, Graeco 
videlicet, Armeno, Syriaco, et Cophtico, qui sane Ritus universi sub uno 
nomine Ecclesiae Graecae, aut Orientalis intelliguntur, non secus ac sub 
Ecclesiae Latinae Romanae nomine, Ritus Romanus, Ambrosianus, Mozara- 
bicus, et varii peculiares Ritus Ordinum Regularium comprehenduntur. 

8 4. Adeo perspicua est decreti sententia, ut nullo Commentario indigeat. 
Quare nostra haec Encyclica Epistola eo tendit, ut huiusmodi Lex omnibus 
cognita fiat, atque perspecta, utque deinceps executioni diligentius mandetur. 
Merito namque dubitari potest, quaestiones a Missionario Balserae propo- 
sitas, ex ignoratione decretorum, quae iampridem edita sunt, promanasse. 
Sed quoniam ex aliis multis atque frequentibus indiciis coniicimus, Missio- 
narios Latinos in id curam, et cogitationes. intendere, ut in convertendis 
Orientalibus a Schismate et errore ad Unitatem, Sanctamque Catholicam 
Religionem, Orientalem Rituum de medio tollant, aut saltem labefactent, 
Catholicosque Orientales ad Latinum Ritum amplectendum alliciant, non alia 
quidem de causa, nisi studio Religionis amplificandae, et opus bonum, Deoque 
gratum operandi; ideo consentaneum putavimus (quoniam animum ad scri- 
bendum appulimus) hac nostra Encyclica Epistola brevius, quo fieri poterit, 
ea omnia complecti, quae, iuxta huius Apostolicae Sedis sententiam, pro 
norma haberi debent, quoties Orientales ad Catholicam Religionem conver- 
tuntur, quaeque servanda sunt cum Orientalibus Catholicis, qui versantur 
in Locis, ubi aut nulli degunt Latini, aut Latini Catholici simul cum ipsis 
Orientalibus Catholicis commorantur. 

S 5. Sane historiam Ecclesiasticam ne quidem primis, ut aiunt, labiis 
attigisse dicendus esset, qui ignoraret quantum elaboraverint Romani Pon- 
tifices, ut Orientales ad unitatem adducerent, post funestum schisma Photii, 
qui tempore Summi Pontificis Sancti Nicolai I, Constantinopolitanam Sedem, 
depulso per vim Sancto Ignatio Patriarcha legitimo, invasit. Sanctus Leo IX, 
Praedecessor noster Legatos suos Constantinopolim misit, ut huiusmodi 
schisma, quod per duo circiter saecula sopitum Michael Cerularius redinte- 
graverat, extirparet; sed illius conatus in irritum ceciderunt. Urbanus deinde II 
Graecos ad Barense Concilium invitavit; sed exiguum fructum consecutus est, 
tametsi Sanctus Anselmus Cantuariensis Archiepiscopus omnem curam im- 
penderit, ut ipsos Ecclesiae Romanae conciliaret, ipsisque errores, in quibus 
versabantur, doctrinae suae lumine patefecerit. In Lugdunensi Concilio, quod 
Beatus Gregorius X coegerat, Michael Palaeologus Imperator, et Graeci Epi- 
scopi, unitatem Romanae Ecclesiae amplexi sunt; verum mutatis animis ab 
illa rursum desciverunt. In Concilio autem Florentino sub Eugenio IV Summo 
Pontifice, ad quod Ioannes Palaeologus, et loseph Patriarcha Constantino- 
polis, cum caeteris Orientalibus Episcopis, convenerant, Unio statuta fuit, et 
uniuscuiusque subscriptionibus acceptata; eodemque in Concilio, Armenorum, 
et lacobitarum Ecclesiae, ad obedientiam Sedis Apostolicae redierunt; deinde 
Eugenius Pontifex Florentia Romam profectus, Legatos etiam Regis Aethio- 
. pum excepit, ac Syros, Chaldaeos, et Maronitas ad obedientiam Romanae 
Sedis redegit. Sed quoniam, uti legitur in Evangelio Sancti Matthaei, Cap. 13, 


——— 


semen, quod cecidit super petram, nullum affert fructum, quia non habet, 
ubi radicem detigat: Hi sunt, qui cum gaudio suspiciunt continuo verbum 
Dei, non habent autem in se radicem: facta autem tribulatione et persecutione 
propter verbum, continuo scandalizantur: ideo vix Marcus Archiepiscopus 
Ephesinus, tamquam novus Photius, Unionem convellere adnixus est, et 
adversus ipsam coepit vocem extollere, statim omnis optatus fructus deperiit. 

S 6. Praeterea Ecclesiasticae historiae ignarum se proderet, qui pariter 
nesciret, ita cum Orientalibus Unionem peractam, firmatamque fuisse, ut 
Dogma processionis Spiritus Sancti a Patre, et Filio reciperent, atque adeo 
licitam fuisse admitterent additionem vocis Filioque, symbolo factam; ut 
panem non minus fermentatum, quam azymum, Sacramenti Eucharistiae 
materiam esse faterentur; ut dogma Purgatorii, visionis beatificae, ac Pti- 
matus Romani Pontificis amplecterentur; uno verbo omnem curam collatam 
fuisse, ut errores Catholicae Fidei adversi evellerentur; nunquam vero id 
actum esse, ut venerabili Orientali Ritui detrimentum ullum inferretur. Sed 
praesentem quoque Ecclesiae disciplinam prorsus ignoraret, cui satis explo- 
ratum non esset, Romanos Pontifices, qui infelicibus praeteritorum temporum 
successibus minime deterriti, de reducendis ad Unitatem Graecis semper 
cogitarunt, eamdem viam, quam paulo ante indicavimus, semper institisse, 
at adhuc insistere; sicut ex ipsorum cum dictis, tum factis manifeste col- 
ligitur. 

& 20. Peracta in Florentino Concilio Unione, quam superius memoravi- 
mus, quidam ex Latinis Catholicis, in Graecia commorantes, arbitrati sunt, 
fas sibi esse a Latino Ritu ad Graecum transire, allecti fortasse ea libertate, 
quam noverant Graecis praeservatam, retinendi post Ordinem Sacrum uxores, 
quas duxerant, antequam eumdem Sacrum Ordinem suscepissent. Verum Nico- 
laus V Pontifex Maximus opportunum huic corruptelae remedium aiferre non 
praetermisit, ut colligitur ex eius Constitut.,! tom. 3, part. 3 Bullarii recenter 
Romae editi pag. 64. Pervenit ad aures nostras, quod in Locis, quae Catholicis 
in Graecia subiecta sunt, multi Catholici, Unionis praetextu, ad Graecos impu- 
denter transeunt. Ritus. Mirati admodum. sumus, mirarique non desistimus, 
nescientes, quid sit, quod eos a consuetudine, ac Ritibus, in quibus nati, enu- 
tritique sunt, in alienigenarum Ritus transposuit: nam, etsi laudabiles Orientalis 
Ecclesiae Ritus sint, non licet tamen Ecclesiarum Rilus permiscere, neque id 
unquam Sacrosancta Synodus Florentina permisit. Cum Latinus Ritus is sit, 
quo utitur Sancta Romana Ecclesia, quae Mater est et Magistra aliarum Eccle- 
siarum, reliquis omnibus Ritibus praeferri debet. Ex quo porro sequitur, 
haud licere a Latino Ritu ad Graecum transire; nec illis, qui semel a Ritu 
Graeco, vel Orientali, ad Latinum transierunt, integrum esse ad pristinum 
Graecum Ritum reverti, quemadmodum patet ex nostra Constitutione: Efsi 
Pastoralis 51, & 2, num. 13, Bullarii nostri, tom. I,? nisi forte peculiares 
quaedam intercederent circumstantiae, quae impertiendam hac super re dispen- 
sationem suaderent; sicuti superioribus temporibus aliquando, et nunc etiam 


t Pervenit, 6 sept. 1448. — Bull. Rom., tom. 3, III, p. 64. 
? Cf, N. 328. 

accidit in Collegio Maronitarum huius nostrae Urbis, in quo, cum quan- 
doque reperiatur aliquis Societatis lesu Sacerdos, qui Societatem ingrediens, 
dispensationem obtinuit transeundi ad Latinum Ritum, nonnunquam cum 
eo dispensatur, ut in Ecclesia memorati Collegii Missam celebret Ritu Syriaco, 
et Chaldaico, Divinumque Officium iuxta eumdem Ritum persolvat, nempe, 
ut Alumnos in eodem Collegio degentes Ritum ipsum edoceat. Id liquido 
apparet ex pluribus Decretis Congregationis Sancti Officii, uno videlicet 
dato die 30 Decembris anno 1716, altero die 14 Decembris anno 1740, nec 
non ex alio recentiori, quod Nos die 19 Augusti anno 1752 iussimus expediri. 

8 21. Haec transitum de Latino ad Graecum Ritum spectant. Nunc autem 
verba facientes de transitu ab Orientali, et Graeco ad Latinum Ritum, libere 
affirmari potest, transitum huiusmodi, non aeque, ac primum, interdici; sed 
tamen nequaquam licere Missionario, Graecum et Orientalem, ad Catholicae 
Eeclesiae unitatem reverti exoptantem, inducere, ut proprium Ritum dimittat, 
cum ex hac agendi methodo, gravissima detrimenta, sicuti paulo ante innui- 
mus, promanare possint. Melchitae Catholici libenter olim a Graeco Ritu ad 
Latinum transibant; sed vetitum id ipsis fuit, monitique Missionarii, ne illis 
suaderent huiusmodi transitum; cuius permissio est privativo Apostolicae 
Sedis iudicio reservata, uti manifestum fit ex nostra Constitutione: Derar- 
datam 85, S 15, Bullarii tom. 1.! Praeterea omnibus, et singulis Melchitis 
Catholicis, Graecum Ritum servantibus, ad Latinum Ritum transire deinceps 
expresse vetamus. Missionariis vero omhibus districte mandamus, sub poenis 
etiam infra exprimendis, aliisque arbitrio nostro decernendis, ne cuiquam ex 
illis huiusmodi transitum a Graeco ad Latinum Ritum suadere praesumant, 
aut etiam cupientibus, inconsulta Apostolica Sede, permittant. Consentanea 
sunt Decreta Urbani VIII Praedecessoris nostri quoad Ritum Graeco-Ruthe- 
num, edita in Congregatione Propagandae Fidei coram ipso habita die 7 Fe- 
bruarii, ac die 17 Iulii anno 1624. Quamvis autem aequum videri posset liberam 
Italo-Graecis relinquere facultatem transeundi, si liberet, a Graeco Ritu ad 
Latinum, cum ipsi inter nos versentur, et Latino Episcopo subiiciantur; 
tamen constitutum est, ut Sedis Apostolicae auctoritas ad id omnino requi- 
ratur, si de Ecclesiasticis tam Saecularibus, quam Regularibus agatur: si 
vero Laici, et Saeculares transitum huiusmodi postulaverint, Episcopi sufficiat 
licentia, quam ob iustas, ac legitimas causas, certis quibusdam personis mode- 
rate impertiri quidem potest, nunquam vero integrae Universitati. In hac 
enim facti specie Apostolicae Sedis auctoritate opis est, uti videre est in saepe 
memorata nostra Constitutione: Efsi Pastoralis 571, & 2, num. 14, Bullarii 
nostri tom. I. 

S 22. Quod si defendi vellet, Orientales, et Graecos haeresim abiurantes, 
et ad Unitatem redeuntes, allici iure posse, ac urgeri ad Ritus suos desce- 
rendos, Ritumque Latinum omnino amplectendum, eo quod alias probatum 
fuerit, atque nunc etiam probetur, Orientales, et Graecos Latinum aliquem 
Ritum sectari; opportuna haud desideratur responsio. Orientales siquidem 
et Graeci duas veluti Classes constituunt. Prima est illorum, qui nequaquam 


SCION 338. 


Romani Pontifices 461 


contenti iis rebus, quae ab Apostolica Sede ipsis ad Unionem conservandam 
permittuntur, extra honestatis limites impudenter feruntur, iactantes, quae- 
cumque a se fiunt, ea iure optimo fieri, Latinosque decipi, qui eadem non 
peragunt. Exemplo sit Azymum: Graeci, et Orientales, ut Catholici sint, 
fateri debent, tam azymum, quam fermentatum panem, materiam esse aptam 
Sacramenti Eucharistiae, et quemlibet Ecclesiae suae Ritum sectari oportere; 
adeo ut quicumque improbat Ecclesiae Latinae Ritum, quae in Eucharistiae 
consecratione utitur azymo, a veritate recedat, et in errorem prolabatur. Hila- 
rion Monachus in Dialectica sua Oratione, quam Leo Allatius a Graeco ser- 
mone Latinam reddidit, tom. 1, Graeciae Orthodoxae, edito Typis Congregatio- 
nis de Propaganda Fide 1652, pag. 762 haec advertit: E? Aaec scripsi vobis, 
Graeci amicissimi, non panem vestrum, quem adorans aeque ac nostra azyma 
revereor, incusans, sed. exponens, neque probe, neque ut Christianum addecet, 
vos gerere, dum Latinorum azyma dicto factoque laeditis, iniuriaque afficitis ; 
in utrisque enim, ut dictum est, verus Christus continetur. Exemplum est itidem 
ex libertate Orientali et Graecae Ecclesiae relicta, ut qui in ea Sacris Ordi- 
nibus, atque etiam Sacerdotio sunt insigniti, uxores, quas ante Sacrum Ordi- 
nem duxerunt, retinere valeant, ut patet ex Can. A/ifer, dist. 31, et Cap. Cum 
olim, de Clericis coniugatis. Romani siquidem Pontifices perpendentes id 
nequaquam adversari Divino, aut naturali iuri, sed tantum Ecclesiasticis san- 
ctionibus, opportunum censuerunt consuetudinem hanc inter Graecos, et 
Orientales vigentem ferre, ne, auctoritate Apostolica ad eam evellendam inter- 
posita, illis occasio ab unitate recedendi praeberetur; quod recte expendit 
Arcadius im sua Concordia, lib. 7, cap. 33. Attamen, quis crederet? Non 
defuerunt, neque desunt ex Graecis, et Orientalibus, qui Latinam Ecclesiam 
iniuria arguunt, tamquam Matrimonio infensam, propterea quod exemplum 
Apostolorum sequuta, in suis Subdiaconis, Diaconis, ac Presbyteris coeliba- 
tunr servaverit, ac servet. Legi potest Hincmarus Rhemensis tom. 2, suorum 
Operum, epist. 51. Tertium denique exemplum suppeditant nonnulli ex Cophtis, 
quorum Ritus praescribit, ut post Baptismi Sacramentum illico adiungatur 
Confirmatio; qui mos non obtinet in Occidentali Ecclesia, quae plerumque 
talem in confirmandis aetatem exposcit, ut quid bonum, quidve malum sit, 
possint dignoscere. Romana Ecclesia veteri Cophtorum consuetudini non 
adversatur. Verum (quis crederet?) extant ex ipsis nonnulli, qui Baptismum 
a Latinis collatam ideo perhorrescunt, quod post Baptisma, Confirmationis 
etiam Sacramentum non fuerit ministratum. Quamobrem in nostra Consti- 
tutione 129 quae incipit: Eo quamvis tempore, Bullarii nostri tom. 1,! merito 
a nobis arguuntur, atque damnatur: Sicuti lenitati, et patientiae Sedis Apo- 
stolicae consonum videri potest, quod Cophti in suo iamdiu recepto, et. ab 
eadem. Sede tolerato usu perseverent, ita ferendum non est, quod Baptismum 
Ritu Latino, et seorsim a Confirmatione collatum, acerbo, alienoque animo 
perhorrescant. 

8 23. Alteram Classem constituunt Orientales illi, et Graeci, qui reti- 
nentes maiori ex parte Ritus suos, et insimul Occidentalium, ac Latinorum 

Ritus venerantes, ex his nonnullos sequuntur, ex veteri consuetudine suis 
Episcopis perspecta, et approbata, atque insuper ab Apostolica Sede expresse, 
vel tacite confirmata. In hanc Classem conferri possunt Armeni, ac Maronitae, 
qui fermentatum deseruerunt, et Eucharistiam, sicuti Latini, in azymo confi- 
ciunt, uti testatur Abrahamus Echellensis iz suo Eutychio vindicato, pag. 447; 
quam quidem Armenorum disciplinam nonnulli tribuunt Sancto Gregorio 
Illuminatori, primo Armeniae Episcopo, qui initio saeculi quarti, sub Tiridate 
Rege, Martyrii coronam est consecutus; alii vero Sancto Silvestro Pontifici, 
aut Sancto Gregorio Magno eamdem referunt acceptam, in Conventionibus 
cum Armenorum natione initis, quae indicantur a Summo Pontifice Gre- 
gorio IX in suis Epistolis ad Regem Armeniae, relatis a Raynaldo ad annum 
Christi 1139, num. 82. Eam certe disciplinam ab Ecclesia Romana Armenis 
traditam, testatur eorumdem Armenorum Sisensis Patriarcha Gregorius, in 
Epistola ad Haytonem patrem Leonis Regis Armeniae Coenobitam, apud Cle- 
mentem Galanum, in Conciliatione Ecclesiae Armenae cum Romana, tom. 1, 
pag. 449 sic scribens: Quoczrca nos a S. Romana Ecclesia, aquae commixtionem 
(cum vino in Calice) zodo recipimus, sicut ab eadem acceptum habemus Azy- 
mum, Mitram Episcopalem, et modum signandi Crucem. Vetustissima pariter, 
et immemorabilis est apud Maronitas azymi consuetudo, uti constat ex Morini 
Praefatione ad Maronitarum Ordinationes; et ex Bibliotheca Orientali Asse- 
mani senioris, tom. 1, pag. 410; atque ex Synodo Nationali in Monte Libano 
congregata anno 1736, et a Nobis in nostra Constitutione Siregularzs 31, Bul. 
larii nostri Tom. I confirmata,! in cuius cap. 12, De Sacramento Eucharistiae, 
cum de azymo agitur, haec leguntur: Qui mos, ef in Ecclesia nostra, et apud 
Armenos quoque in Oriente, ab immemorabili tempore obtinuit, et authentica 
etiam huius rei documenta proferre possumus. Hoc Armenorum, et Maronita- 
rum exemplo, Bessarion Cardinalis, cui primum Abbatia Cryptae Ferratae 
sita in Dioecesi Tusculana fuerat commendata, id obtinuit, ut Graeci Monachi 
in illa degentes in azymo consecrarent, quemadmodum legere est in nostra 
Constitutione 33, /nter multa, S Ut autem, Bullarii nostri Tom. 1Il.? Idem 
semper servatum fuit, hodieque servatur in Ecclesia Collegiata S. Mariae de 
Grafeo nuncupata, sita in Messanensi Dioecesi, licet ipsius Clerus Ritum 
Graecum retineat, uti videri potest in nostra Constitutione 81, quae incipit: 
Romana Ecclesia, 8 1, Bullarii nostri Tom. l,? quamvis, generatim loquendo, 
Presbyteri Italo Graeci servent in Italia, Insulisque adiacentibus suam disci- 
plinam, ac Ritum conficiendi in fermentato Eucharistiam; moneanturque 
impensius Sacerdotes Latini, vel Graeci Ritus, ne Eucharistiam consecrare, 
ac distribuere iuxta proprium cuiusque Ritum praetermittant, uti declaratur 
in nostra Constitutione, quae incipit; Efsi Pastoralis 57, $ 1, num. 2 ac 8 6, 
num. 10 et seq. Bullarii nostri tom. I. 

8 24. Quibusdam Ecclesiae saeculis is usus obtinuit, ut post Baptismi 
Sacramentum Eucharistia pueris traderetur, haud quidem ex ea persuasione, 

quod esset ad aeternam puerorum salutem necessaria, sed ex mero ritu, et 
consuetudine tunc temporis vigente, quemadmodum sapienter animadverte- 
runt Tridentini Concilii Patres, Sess. 21, cap. 4. Inter errores Armenorum a 
Summo Pontifice Benedicto XII damnatos, quinquagesimus octavus apud 
Raynaldum, ad annum Christi 1341, 8 66 recensetur ille, quo asserebant, ad 
aeternam puerorum salutem, et Baptismi iis collati validitatem, praeter Con- 
firmationis sacramentum, Eucharistiam etiam iisdem esse administrandam. 
In Occidentali Ecclesia, quadringentis, et amplius abhinc annis, Eucharistia 
pueris post Baptismum non administratur. Verum negari nequit, in Libris 
Ritualibus Orientalium, commemorari Ritum Communionis post Baptismum 
pueris administrandae. Assemanus iunior lib. 2 Codicis Liturgici, pag. 149 
refert ordinem ministrandi Baptismi apud Melchitas; pag. quoque 309 ordi- 
nem exscribit Baptismi Syrorum, editum a Philoxeno Mabugensi Episcopo 
Monophysita; pag. 306 alium affert desumptum a veteri Rituali Severi Patriar- 
chae Antiocheni Monophysitarum antesignani; et lib. 3 eiusdem Codicis, 
pag. 95, et pag. 130 binos alios ordines commemorat, servatos inter Arme- 
nos, et Cophtos in ministrando Baptismo; quibus omnibus praecipitur, ut 
pueris post Baptismum Eucharistia ministretur. Huiusmodi consuetudinem 
apud nonnullos Graecos ad sua usque tempora obtinuisse ait Sanctus Tho- 
mas 3 part., quaest. 80, art. 9, ad tertium. Arcudius vero lib. 3 de Sacramento 
Eucharistiae, cap. 11 hanc esse Graecorum disciplinam scribit; sed aliqui 
ex ipsis paulatim eam deseruerunt, propter incommoda, quae in prebenda 
pueris post Baptismum Eucharistia identidem intercedebant. In actis Synodi 
sub Sergio Patriarcha Antiocheno Maronitarum, habitae in Monte Libano 
die 18 Septembris anno 1596, cui praefuit Pater Hieronymus Dandinus Socie- 
tatis lesu, Nuncius Summi Pontificis Clementis VIII, haec verba leguntur 
can. 7: Quoniam parvulis sine indecentia maxima, venerabilisque Sacramenti 
iniuria, vix potest Sacra Christi Communio dari, caveant in posterum Sacer- 
dotes universi, ne quemquam ante rationis usum ad eam admittant. Consen- 
tiunt Patres Concilii Zamosciae habiti anno 1720, 83, de Eucharistia. Idem- 
que firmatum legitur in Actis Libanensis Concilii, quod habitum fuit anno 1736, 
cap. 12, de Sanctissimo Eucharistiae Sacramento, num. 13, cuius haec sunt verba: 
In antiquis quidem nostris Ritualibus, sicut et in Ordine vetere Romano, et 
in Euchologiis Graecis, Baptismatis Ministro diserte praecipitur, ut Infantes 
mox a Baptismate, Chrismate delibutos, pascat Eucharistiae Sacramento ; 
nihilominus tum ob debitam huic Augustissimo Sacramento reverentiam, tum 
quia idem non est infantibus ac pueris ad salutem necessarium, praecipimus, 
ut infantibus quidem, dum baptizantur, Eucharistia nullo pacto, neque sub 
specie Sanguinis, porrigatur. Quod ipsum statutum fuit in Constitutione pro 
Italo-Graecis, incipiente: Efsi Pastoralis 5T, 8 2, num. 7, Bull. nostri tom. 1. 

8 25. De usu administrandae Fucharistiae sub utraque specie etiam 
Laicis, quoad Orientalem, et Graecam disciplinam, fuse disserunt Arcudius 
in Concordia Occidentali, et Orientali in Sacramentorum | administratione, 
lib. 3, cop. 4, et Leo Allatius in prima adnotatione de Ecclesiae Occidentalis, 
atque Orrentalis consensione, p. 1614 et seq. In Graecorum Collegio, quod 
Romae, uti diximus, erectum fuit a Gregorio XIII, ea indicta lege, ut Graecus 

in eo Ritus servetur, quemadmodum praefatus Leo Allatius testatur in suo 
Tractatu de aetate, et Interstitiis, pag. 21, iuxta ipsius Collegii Constitutiones 
a Summo Pontifice Urbano VIII confirmatas, debent Alumni quolibet octiduo 
animi sordes Poenitentiae Sacramento eluere, et Sacram Eucharistiam sumere 
quintadecima quaque die, nec non festis diebus solemnibus, et singulis Adven- 
tus, et Quadragesimae Dominicis Latino Ritu servato; in festis vero solem- 
nioribus, videlicet diebus Paschatis, Pentecostes, et Nativitatis Domini, 
iubentur, Eucharistiam sub utraque specie Ritu Graeco suscipere, hoc est 
in fermentato, Sanguine intincto, ad quam rem perficiendam Sacerdos utitur 
parvo cochleari, quod infert in eos suscipientis Eucharistiam. Idemque Ritus 
servatur cum reliquis. Graecis omnibus, qui praedictis diebus ad solemne 
Missae Sacrificium conveniunt, aut qui aliis per annum diebus in Ecclesia 
Graeci Collegii sibi Eucharistiam Ritu Graeco administrari deposcunt. Verum 
Italo-Graecis in memorata Constitutione: Efs; Pastoralis 57, 8 6, num. 15, 
Eucharistia sub utraque specie permittitur in illis dumtaxat locis, in quibus 
Ritus huiusmodi Communionis retentus viget; sed in aliis locis, ubi idem 
Ritus obsolevit, Eucharistia sub utraque specie prohibetur. Ab hac disciplina, 
seu rita sumendae Eucharistiae sub utraque specie, licet in universa Orien- 
tali Ecclesia recepto, nonnulli Graeci, et Orientales paulatim recesserunt. 
Lucas Holstenius, vir sane clari nominis, in Epistola ad Bertoldum Nimi- 
sium, quae typis impressa affertur in Opusculis Graecis, ac Latinis Leonis 
Allatii pag. 436, refert, se praebuisse Eucharistiam in Vaticana Basilica Presby- 
tero Abyssino, qui cum aliis communicaturus, ad sacram Mensam acces- 
serat; cumque eum sub unica specie panis Eucharistiae participem fecisset, 
ab ipso deinde, atque etiam ab aliis Aethiopicae Ecclesiae hominibus, scisci- 
tatum fuisse, an, iuxta Patriae suae Ritum, Eucharistiam sub unica specie 
panis sumere consuevissent, tam in solemni Liturgia, quam in quotidiana 
Eucharistiae participatione, nec non cum ad eos extremo morbo laborantes 
eadem in Viaticum afferebatur; testaturque, fuisse sibi ab ipsis responsum, 
Sacram Synaxim sub unica specie panis sibi semper administrari, hancque 
esse veterem disciplinam in Aethiopica Ecclesia obtinentem. Inter quaesita 
Summo Pontifici Gregorio XIII proposita a Patriarcha Maroritarum, sequens 
recensetur: Nos Missam celebramus in solo azymo; Laici vero nostri sub 
utraque specie cotumunicant; cui Pontifex his verbis respondit: Si volunt zn 
azymo consecrare, non videntur prohibendi: Laici vero a. Communione sub 
utraque specie pedetentim arcendi sunt: totus enim Christus sub una specie 
continetur, et in usu Calicis magnum est periculum effusionis: uti legere est 
in laudato Opere Thomae a lesu, de Conversione omnium gentium, pag. 486 
et seq. Patres etiam Concilii Libanensis habiti anno 1736, part. 2, cap. 12, 
num. 21, huiusmodi consilio inhaerentes, ita statuerunt: Deinde eiusdem Sanctae 
Romanae Ecclesiae institutis inhaerentes, praecipimus, et stricte mandamus, 
ne cui Laico, vel Clerico in minoribus Ordinibus constituto, Communio sub 
utraque specie tradatur, sed sub una tantum, panis nimirum: soli Diaconis 
permittentes, ut in solemni Missa Eucharistiam sub utraque specie a Sacer- 
dote accipiant, hoc est sub specie panis primum, deinde sub specie vini, 
semoto tamen, quem superius commemoravimus, cochlearis usu: Af vero 

Diaconis, ut Hostiam Sanguine intinctam a Sacerdotibus, in solemni prae- 
sertim Missa, accipere possint et valeant, concedimus, et permittimus, modo 
absit cochlearis usus, quem omnino abrogandum esse statuimus. 

8 26. Postremo, ab Eucharistiae Sacramento minime recedentes, hic 
verba faciemus de alio Orientali, et Graeco Ritu, quo nimirum Sacerdos 
post consecrationem, ét ante consummationem, paululum aquae tepidae in 
calicem fundit. Matthaeus Blastares in Synfagmate Alphabetico, cap. 8, tom. 2, 
Synodicon Graecorum, pag. 153, huiusmodi Ritum commemorat, eiusque 
sighificationem affert. Eutymius Tyri ac Sidonis Archiepiscopus anno 17106 
Summo Pontifici Clementi XI nonnulla quaesita proposuit, quorum alterum 
erat, utrum Melchitis Syriae, ac Palaestinae interdicere deberet, aquam tepidam 
Divino Sanguini post Consecrationem affundere; cui redditum fuit respon- 
sum, adiecta accurata, et luculenta instructione ab eodem Pontifice appro- 
bata, eiusque iussu transmissa ad Superiores Missionum Terrae Sanctae, 
Damasci, Tyri, ac Sidonis; iniunctumque praedicto Archiepiscopo, ne id 
fieri interdiceret, cum de veteri Ritu ageretur, Sedi Apostolicae perspecto, et 
Graecis Sacerdotibus etiam Romae permisso; per quem innuitur Fidei ardor, 
qui maximus erga tantum Mysterium debet conflagrare. Simile responsum 
die 31 Martii anno 1729 iussu Benedicti Papae XIII datum fuit Cyrillo Grae- 
corum Patriarchae Antiocheno. Idem Ritus Italo-Graecis permittitur in citata 
Constitutione 57 Etsi Pastoralis, & 6, num. 2 Bullarii nostri tom. I. Cumque 
subinde in Congregationibus, quae pro correctione Librorum Ecclesiasti- 
corum Ecclesiae Orientalis habitae fuerunt, ad accuratiorem quamque dili- 
gentiam adhibendam, diu multumque disputatum fuisset, utrum interdicen- 
dus esset Ritus infundendi in calicem aquam tepidam post Consecrationem, 
cum potissimum Humbertus Cardinalis Sylvae Candidae superioribus tem- 
poribus plurimum adversus eumdem Ritum declamasset, responsum fuit die 
1 Maii anno 1746, nihil esse innovandum, quod rescriptum a Nobis deinde 
confirmatum fuit; rationibus enim a praedicto Cardinali allatis nil ponderis 
inesse compertum fuit. Attamen Patres Concilii coacti in urbe Zamosciae 
anno 1720, graves ob causas, inhibuerunt Ruthenis Sacerdotibus, ne aquam 
tepidam post Consecrationem in calicem funderent, uti legi potest S 4 de 
celebratione Missarum: /nhibet, gravem. ob causam, et abrogat toleratam in 
Orientali Ecclesia consuetudinem, ad consecratas calicis species aquam tepidam 
affundendi, post Consecrationem, ante Communionem. 

8 27. His sane, et aliis huiusmodi exemplis, quae facile cumulari pos- 
sent, inniti valent, qui erga transitum a Ritu Orientali et Graeco, ad Occi- 
dentalem et Latinum sunt propensiores, vel certe quidem putant se iure 
optimo agere, dum Schismaticum Orientalem ad Ecclesiae unitatem conver- 
tentes, satagunt eumdem abducere ab aliquo Ritu, quem servare consueve- 
verat, priusquam nobis consentiret, quique a reliquis omnibus Orientalibus 
et Graecis, ex veteri disciplina, firmiter retinetur et observatur. Verum, neque 
superius allata exempla, nec caetera, quae in medium proferri possent, quid- 
quam illorum opinioni suffragantur; tum quia in transitu a Ritu Orientali 
et Graeco, ad Occidentalem et Latinum, tollitur omnino quidquid ab ipso 
Graeco Ritu praescribitur, et nostro Ritui non conformatur , quod non contin- 

git in iis exemplis, quae paulo superius allata sunt, quibus nempe, si aliqua 
peculiaris solemnitas Graeci Ritus tollitur, Ritus tamen ipse, ac reliqua omnia 
eodem Ritu praescripta intacta servantur; tum quia partem etiam aliquam 
demere ex aliquo Ritu, salvis reliquis eiusdem Ritus partibus, non est privati 
viri, sed auctoritas publica intercedat necesse est, videlicet Supremi Capitis 
universalis Ecclesiae, qualis plane est Romanus Pontifex. Sedes namque Apo- 
stolica ea est, quae praecipuo quodam iure, quoties ipsi consentaneum visum 
fuit, ab Orientali Ecclesia Ritum aliquem desumpsit, et in Occidentalem tra- 
duxit; aut permisit, Ritum aliquem Graecum in aliqua Latina Ecclesia usurpari. 
Eademque Apostolica Sedes, quoties deprehendit, periculosum vel indecorum 
aliquem Ritum in Orientalem Ecclesiam irrepsisse, illum damnavit, impro- 
bavit, eiusque usum ipsi prohibuit. Ipsa denique Apostolica Sedes, postquam 
vidit Orientalem, vel Graecam aliquam gentem in aliquo Latino Ritu usur- 
pando, ac defendendo, vehementer obfirmatam, ac potissimum, quando Ritus 
ipse ab antiquo tempore invectus fuit, ab omnibus communiter receptus, 
atque expresse, vel tacite ab Episcopis probatus, Ritum ipsum tolerando, et 
sic approbando, firmavit. 

& 28. In Latina, et Graeca Liturgia recitatur Symbolum, eiusque reci- 
tatio in Missae Sacrificio in Ecclesia Orientali primum instituta, deinde in 
Occidentalem traducta est, uti colligitur ex tertio Toletano Concilio habito 
anno 589, can. 2, tom. 5 Collectionis Labbeanae pag. 10090, cuius haec sunt 
verba: Ut per omnes Ecclesias Hispaniae vel Gallaeciae, secundum formam 
Orientalium Ecclesiarum, Concilii Constantinopolitani, hoc est centum quin- 
quaginta Episcoporum, Symbolum Fidei recitetur, ut, priusquam Dominica 
dicatur Oratio, voce clara a populo decantetur. Quare, cum Patres Toletani 
Concilii, disciplinam statuentes recitandi Symbolum in Sacrificio Missae, se 
ad Ritum Orientalium Ecclesiarum retulerint; id satis est ad agnoscendum, 
huiusmodi disciplinam in Oriente primo institutam, inde in Occidentem pro- 
manasse ; sicut advertunt Cardinalis Bona Rerum Lyturgic.,lib. 2, cap. 8, num.2, 
et Georgius de lyturgia Romani Pontificis, tom. 2, cap. 20, num. 2, pag. 176. 
Sed rem propositam persequendo, Amalarius in lib. de Divinis Officiis, cap. 14, 
postquam innixus auctoritate Sancti Paulini in Epistola ad Severum, retulit, 
sola Feria sexta maioris Hebdomadae in Ecclesia Hierosolymitana exponi 
consuevisse populo adorandam Crucem ipsam, in qua Christus pependit, 
huic Graecae consuetudini tribuit Ritum adorationis Sanctae Crucis, quae 
Oificio praedictae Feriae sextae in unaquaque Latina Ecclesia ad hanc 
usque diem peragitur. Trisagium Sanctus Deus, Sanctus Fortis, Sanctus 
Immortalis, miserere nobis, pia est, et frequentissima Oratio in Graecorum 
Liturgia, uti recte advertit Goarius in notis ad Euchologium in Missam 
Sancti loannis Chrysostomi, pag. 109. Eius Orationis origo repetitur ex 
miraculo, quod medio saeculo quinto contigit in Regia Urbe Constantino- 
politana; cum enim Theodosius imperator, Patriarcha Proclus, et universus 
populus in aperto ad Deum preces effunderent, ut ab imminenti liberarentur 
excidio, quod ipsis ab ingentibus terrae motibus impendebat, puer repente 
in Coelum rapi visus est, qui deinde in terram demissus, retulit se audivisse 
Angelos praedictum Trisagium canentes; quare, cum iussu Procli Patriar- 

chae, universus populus illud devote cecinisset, terra ab horrendis, quibus 
. concutiebatur, motibus conquievit, uti narrat Nicephorus, lib. 14, cap. 46, 
recteque prosequitur Summus Pontifex Felix III in epistola tertia ad Petrum 
Fullonem, quae habetur tom. 4 Labbeanae Collectionis. Idem vero Trisa- 
gium in Ecclesia Occidentali Feria Sexta maioris Hebdomadae Graece, et 
Latine canitur, quemadmodum apposite animadvertit Cardinalis Bona Rerum 
Liturgicar., lib. 2, cap. 10, num. 5. Aquae benedictio in pervigilio Epiphaniae 
ex Ritu est Graecae Ecclesiae proprio, uti fuse ostendit Goarius in Eucho- 
logio, sive Rituali Graecorum, et nunc etiam praedicta die Romae in Grae- 
corum Ecclesia peragitur haec functio, de qua in allata superius Constitu- 
tione nostra 57, 8 5, num. 13 mentio habetur, simulque permittitur, ut Fideles 
eadem aqua benedicta aspergantur. De transitu Ritus huiusmodi ab Orien- 
tali in.aliquas Occidentales Ecclesias videri possunt, quae congessit eruditus 
Martene, tom. 4, de antiqua Ecclesiae disciplina in Divinis celebrandis Offi- 
ciis, cap. 4, num. 2, et quae afferuntur in Dissertatione Patris Sebastiani 
Pauli Congregationis Matris Dei, edita Neapoli anno 1719, cui titulus est: 
De ritu. Ecclesiae Neritinae exorcizandi aquam in Epiphania, ubi propterea 
part. 3, pag. 177 et seq. opportune monet Episcopos, in quorum Dioeceses 
longo abhinc tempore nonnulli Ritus ab Ecclesia Graeca manantes irrepse- 
runt, ut illos de medio tollere tantopere non contendant, ne turbae exci 
tentur, et ne videantur improbare rationem agendi Sedis Apostolicae, quae 
Ritus illos irrepsisse cum optime noverit, eosdem tamen servari et frequen- 
tari permisit; affertque etiam pag. 203 epistolam Cardinalis Sanctorii, San- 
ctae Severinae nuncupati, scriptam anno 1580 ad Fornarium Episcopum 
Neritinum, de hoc ipso argumento, et de aqnae Benedictione in Epiphania, 
quae in illa Dioecesi peragitur. Graecus pariter est Ritus spoliandi, ac lavandi 
Altare Feria quinta in Coena Domini. Huiusce Ritus monumentum aliquod 
reperire est saeculo quinto , de eo namque meminit in suo Typico, sive 
Ordine recitandi Officium Ecclesiasticum per totum annum, S. Sabas, qui, 
teste Leone Allatio, de Libris Ecclesiae Graecae, dissert. 1, pag. 9, obiit 
anno 451. Si certo affirmari posset Ordinem Romanum ab Hittorpio editum, 
Sancti Gelasii Pontificis iussu compositum fuisse, Ritus lavandi Altaria Feria 
quinta in Coena Domini, praedictae Graecorum consuetudini fuisset quasi 
coaevus in Latina Ecclesia, cum Sanctus Gelasius Pontifex obierit anno 496. 
At, cum incertum sit, utrum Romanus Ordo ab Hittorpio vulgatus, tantae 
antiquitatis merito praestet, et cum, eo seposito, Sanctus Isidorus Hispa- 
lensis Episcopus inter Latinos primus extiterit, qui de hoc Ritu verba fecerit; 
idemque S. Isidorus anno 636 sit vita functus: satis id est, ut ab Oriente 
in Occidentem fluxisse asseratur Ritus praedictus, qui in hunc usque diem 
in nonnullis Latinis Ecclesiis retinetur, probantibus Romanis Pontificibus ; 
ac potissimum in Vaticana Basilica, magna cum Solemnitate, Feria quinta in 
Coena Domini quotannis peragitur. Suaresius Episcopus Vasionensis, et Vica- 
rius eiusdem Basilicae, et loannes Chrysostomus Battellus Archiepiscopus 
Amasenus, qui in. minoribus inter Beneficiatos eiusdem Basilicae recense- 
batur, duas elucubratissimas Dissertationes ediderunt, quibus praedictum 
Ritum illustrarunt. Quae cum ita sint, exemplis, et factis aperte evincitur id, 

quod paulo ante diximus, Sedem videlicet Apostolicam non omisisse, quoties 
id rationi consentaneum putavit, aut adsciscere in universam Latinam Eccle- 
siam Ritus, qui ad Graecam Ecclesiam pertinebant, aut permittere, ut pecu- 
liares quidam Ritus, qui ab Ecclesia Graeca manarunt, in nonnullis Latinis 
Ecclesiis observarentur. 

8 29. lam paulo superius de Trisagio sermonem fecimus, deque admi- 
rabili modo, quo cantus eiusdem in Sacras Liturgias Ecclesiae Graecae indu- 
ctus fuit. Cum tamen Petrus Fullo, cognomento Gnaphaeus, fautor haeresis 
Apollinaristarum, qui Theopaschitae appellantur, ausus fuisset Trisagio haec 
verba superaddere: Qui crucifixus es pro nobis: sicuti fuse commemorat 
Theodorus Lector lib. 1 Collecfanear.; et cum nonnullae Orientis Ecclesiae, 
ac potissimum Syrorum, et Armenorum, opera cuiusdam lacobi Syri, teste 
Nicephoro lib. 18, cap. 52, additamentum huiusmodi recepissent; haud praeter- 
miserunt Romani Pontifices, pro ea, quam in similibus adhibere consueverunt, 
vigili cura et sollicitudine, inolescenti errori se opponere, factamque Trisagio 
additionem interdicere; reiicientes interpretationem, qua, Trisagium ipsum refe- 
rendo ad solam Filii personam, non vero ad tres Divinas personas, omnem erro- 
ris suspicionem adimi iactabatur; tum quia periculum semper supererat adhae- 
rendi dogmati haeretico; tum quia humanae mentis praesumptio ad solum 
Christum referre minime poterat Hymnum ab Angelis in honorem Sanctissimae 
Trinitatis decantatum, sicuti Lupus recte expendit in notis ad Can. 81, 7ru/la- 
num, ubi, postquam retulerat, a Felice III, et Romana Synodo damnatam fuisse 
additionem Trisagio factam, ita subdit: Hymnum soli divinae Trinitati a 
Sanctis semper Angelis adcantatum, Ecclesiae ab ipso Deo ac eisdem sanctis 
Angelis in puero laudato traditum, malorum Regiae Urbi impendentium depul- 
sione confirmatum, ac in eodem sensu et ratione comprobatum a plena Synodo 
Chalcedonensi, constanter asseverant (loquitur de Episcopis tum in praedicto 
Concilio congregatis, tum de aliis additamentum Trisagio factum respuen- 
tibus) Aumana praesumptione non potuisse ad solum Christum detorqueri. 
S. Gregorius VII eodem Religionis studio ipsam additionem improbavit in 
sua epistola prima lib. 8, scripta ad archiepiscopum, sive Patriarcham Arme- 
norum. Idem praestitit Gregorius XIII in nonnullis suis epistolis datis in 
forma Brevis ad Patriarcham Maronitarum die 14 Februarii anno 1577. In 
Congregatione autem Propagandae Fidei, habita die 30 Ianuarii anno 1635, 
cum examini subiecta fuisset Armenorum Liturgia, atque inter caetera accu- 
ratiori disquisitione fuisset expensum, utrum additio inducta Trisagio tole- 
rari posset, ob indicatam causam, quod illam ad solam Filii personam rela- 
tionem habere posse videretur, responsum fuit, id non esse permittendum, 
additionemque omnino expungendam. Summus Pontifex Gelasius in sua 
epistola nona ad Episcopos Lucaniae, cap. 26, pravam consuetudinem iam 
invectam improbavit, iuxta quam, mulieres Sacerdoti Missam celebranti inser- 
viebant; cumque idem abusus ad Ciraecos transiisset, Innocentius IV in epi- 
stola, quam ad Episcopum Tusculanum dedit,! eumdem severissime pro- 
scripsit: Mulieres autem servire ad Altare non audeant, sed ab illius mini- 

sterio repellantur omnino. lisdem verbis a Nobis quoque prohibetur in nostra 
saepius citata Constitutione E/si Pastoralis, 8 6, num.21, tom. 1, Bullarü nostri. 
Feria quinta Maioris Hebdomadae, ad recolendam Dominicae Coenae memo- 
riam, sacra peragitur functio, in qua consecratur panis, qui per integrum 
annum asservatur, ut illo reficiantur lethali morbo laborantes, qui Sacram 
Synaxim in Viaticum sibi deposcunt, et aliquando etiam eidem pani conse- 
crato exigua pars vini consecrati affunditur. Ritus huiusmodi a Leone Allatio 
describitur in suo Tractatu de Communione Orientalium sub specie unica, 
num. 7. Summus Pontifex Innocentius IV in laudata Epistola ad Episcopum 
Tusculanum, Ritum illum Graecis interdixit, hisce verbis: Eucharistiam in 
die Coenae Domini consecratam, usque ad annum, praetextu. infirmorum, ut 
videlicet de illa ipsos communicent, non reservent: addiditque, ut paratam 
semper Eucharistiam haberent pro infirmis, sed illam qualibet decima quinta 
die renovarent, Arcudius ig Tractat. de Concordia Ecclesiae Occidentalis et 
Orientalis, lib. 5, cap. 55 et 56 absurditates, quae ex eo Ritu promanabant, 
indicare haud praetermisit, deprecans Romanos Pontifices, ut illum penitus 
abrogarent. Praestitit id Clemens VIII in sua Instructione, ! idemque et Nos 
praestitimus in nostra Constitutione Es Pastoralis 51, 8 6, num. 3 et seq. 
In Concilio Zamosciae, a duabus Congregationibus, Concilii. videlicet, ac 
Propagandae Fidei examinato, S8 3 de Eucharistia legitur statutum, ut si ali- 
cubi adhuc vigeret Ritus consecrandi Eucharistiam Feria quinta in Coena 
Domini, eam suffundendi aliqua gutta Sanguinis, servandique pro infirmis 
in annum integrum, in posterum omnino praetermittatur; sed Parochi Eucha- 
ristiam pro infirmis servent, ipsam qualibet octava, aut decimaquinta die 
renovantes. Famdem viam institerunt Patres Concilii Libanensis a Nobis 
confirmati, sicuti patet ex cap. 12, de Sacramento Eucharistiae, num. 24. Qui- 
bus sane exemplis manifesto comprobatur, quod Sedes Apostolica nun. 
quam omiserit Graecis interdicere Ritus aliquos, licet apud eos iampridem 
obtinerent, quoties eosdem perniciosos et malos esse, aut evadere posse depre- 
hendit. 

& 33. Porro, si in Urbe Balserae degunt Catholici Ritus Orientalis, Armeni, 
aut Syriaci, ipsique peculiari Ecclesia carentes, ad Missionariorum Latinorum 
Ecclesiam conveniunt, ubi Sacerdotes Orientalis Ritus Rem Divinam, reli- 
quasque peragunt suis Ritibus caeremonias, Laici autem Missae Sacrificio 
intersunt, et Sacramenta suscipiunt, non magnopere adlaborandum est, ut 
defendatur, nihil esse innovandum, uti rescriptum fuit; quodque antea obti- 
nuit, idipsum et in posterum servari oportere, permittendo videlicet prae- 
dictis Sacerdotibus, et Laicis, ut in Latina Ecclesia ea facere pergant, quae 
ad hanc usque diem peregerunt. Nam iure Canonico illud quidem statutum 
habetur, Ritum Orientalem, et Graecum cum Latino haud esse miscendum, 
uti videre est ex integra Decretali Caelestini III, apud Gonzales, cap. Cum 
secundum, de temporibus Ordinationum ; aique in Decretali Innocentii III, cap. 
Quanto, de consuetudine; cap. Quoniam, de Officio Iudic. Ordinar., et in 
Decretali Honorii III, cap. Lifferas, de celebrat. Missar.; at nullo iure affir- 

mari potest, Ritus commixtionem Apostolica aliqua Constitutione vetitam, 
induci ex eo tantum, quod Armenus, Maronita aut Graecus iuxta Ritum 
suum in Latina Ecclesia, vel Missae Sacrificium, vel alias caeremonias cum 
populo sui Ritus exerceat, aut versa vice Latinus in Orientalium Ecclesia 
idem praestet; dum praesertim legitima aliqua subest causa, de qua in prae- 
senti facti specie nullo modo dubitari potest, cum Orientales illi in Civitate 
Balserae peculiari careant Ecclesia, ita ut, si ipsis Latinorum Ecclesia non 
pateret, loco plane omni destituerentur, in quo Missae Sacrificium offerre 
possent, et cum Populo sui Ritus ea exercere, quae peragenda sunt, ad illos 
in sancta unione retinendos, ac confovendos. 

8 34. Vetita sane Ritus admixtio esset, si Latinus in fermentato conse- 
craret, et Eucharistiam in fermentato consecratam Latinis administraret. Idem- 
que dicendum esset, si Orientales, qui azymi consuetudinem haud amplexi 
sunt, in azymo Rem Divinam facerent, et genti suae Sacram Eucharistiam 
in azymo distribuerent. Curare siquidem debent sollicite Ordinarii quoque 
Latini, quibus Italo-Graeci subiiciuntur, u£ Lafini semper im azymo, Graeci 
autem, ubi propriam Parochiam habent, in fermentato communicent; uti prae- 
cipitur in Constitutione nostra FEfsi pastoralis 57, S 6, num. 14, Bullarii 
nostri tom. 1. Vetita quoque Ritus permixtio esset, si Latinus Sacerdos, modo 
iuxta Latinum, modo iuxta Graecum Ritum, aut Sacerdos Graecus. modo 
Graeco, modo Latino Ritu Missam celebraret. Id enim interdicitur in Consti- 
tutione S. Pii V, quae incipit: Providentia, quaeque est 21, tom. 4, part. 2, 
Bull. novi Romae Impressi, ! ubi facultates omnes, quae praecedentibus tem- 
poribus nonnullis Presbyteris super hoc concessae fuerant, omnino revo- 
cantur. Huic Constitutioni S. Pii V congruit quoque praeindicata nostra 8 7, 
num. 10. Quod si Presbyteris Societatis lesu, qui Collegiis Nationum Orien- 
talium Romae erectis praesunt, et qui praedictae Societatis institutum ample- 
ctentes a Graeco Ritu ad Latinum transierant, indultum fuit, uti supra indi- 
cavimus, ut aliquando Missae Sacrificium Graeco, et Orientali Ritu celebrent; 
hoc ideo factum est, sicuti praemonuimus, ut Alumni, qui Graecorum, et 
Maronitarum Ritum profiteri debent, Missam praedicto Ritu celebrare addi- 
scant, et iuxta eumdem, Divina officia toto vitae suae curriculo persolvere: 
verum circumstantiae peculiares huiusce plane singularis casus satis evincunt, 
non posse illum in exemplum afferri ad similia indulta obtinenda: quod adeo 
verum est, ut, quamvis Cardinalis Leopoldus Kollonitz Clementi XI Praede- 
cessori nostro exposuerit, valde profuturum Catholicae Religioni, si Latinis 
Missionariis permitteretur, ut in Hungaria Graeco Ritu celebrarent, quoties 
ita necessitas postulare videretur, relicta tamen ipsis libertate, ut ad Latinum 
Ritum redirent; idem tamen Pontifex perpendens animo debere unumquem- 
que, iuxta Canonicas Sanctiones, in suo Ritu permanere, neque licere Sacerdoti, 
modo Latino, modo Graeco Ritu celebrare, facultatem, quae a praedicto Car- 
dinali petebatur, impertiri recusaverit; uti patet ex eius Epistola in forma Bre- 
vis, quam ad eumdem Cardinalem dedit 9 Maii anno 1705, et quae continetur 
tom. 1, Epistolar. et Brev. selectior. eiusdem Pontificis typis editorum, pag. 205. 

8 35. Haec et alia plura exempla, quae facile possent cumulari, pertinent 
ad Ritus permixtionem ab Ecclesiae legibus vetitam. Verum, uti iam diximus, 
interdicta, Ritus permixtio appellari nunquam poterit, si ob legitimam aliquam 
causam Sacerdos Orientalis Ritus ab Apostolica Sede probati, in Latinorum 
Ecclesiam admittatur, ut ibi Missam, caeterasque functiones celebret, et Sacra- 
menta populo Nationis suae administret. Id palam Romae fieri intuemur, ubi 
Sacerdotibus Armenis, Cophtis, Melchitis, et Graecis patent ad Missam cele- 
brandam Templa nostra, ut illorum pietati satistiat; quamvis suas peculiares 
Ecclesias habeant, ubi Rem Divinam facere possent; dummodo tamen sacra 
Indumenta, et. caetera, quae ad Missae celebrationem iuxta ipsorum Ritum 
necessaria sunt, secum afferant, eosque comitetur Nationis suae Minister, qui 
eisdem celebrantibus inserviat, et a Custodibus, et Sacrario Praefectis oppor- 
tune caveatur, ne ob rei novitatem in adstantibus turbae ac tumultus exci- 
tentur; quemadmodum in Edicto, quod pro Ecclesiasticis et Laicis Orienta- 
libus Romae degentibus die 13 Februarii anno 1743, per Venerab. Fratrem 
nostrum Ioannem Antonium tunc Tituli SS. Silvestri, et Martini in Montibus 
Presbyterum, nunc Episcopum Tusculanum, Sanctae Romanae Ecclesiae Car- 
dinalem Guadagni nuncupatum, nostrum in Urbe, eiusque districtu Vicarium 

. Generalem, iussu nostro promulgatum fuit, plenius continetur. Verum ad 
rem hanc nostram plurimum facere videtur, quod mox indicabimus. Medio 
circiter saeculo decimo quinto, uti notum est, Mahumetes II. Constantino- 
polim vi oppugnatam cepit, nonnullique ex Graecis, qui Schismaticorum 
errores aversati, communionem cum Latina Ecclesia servaverant, Venetias se 
contulerunt, ibique mansere. Quam in Urbem cum Isidorus Cardinalis natione 
Graecus pervenisset, detulit ad Senatum Romani Pontificis desideria, ut 
huiuscemodi Graeci Ritus hominibus Templum aliquod assignaretur, in quo 
functiones suas exercerent. Excitata Senatus pietas profugae genti Ecclesiam 
S. Basilii concessit, ubi spatio plurium annorum Graeci quidem in certo 
eiusdem Ecclesiae Sacello Divina Officia Ritu Graeco, in reliquis vero Sacellis, 
Latini Ritu Latino peregerunt, sicuti Flaminius Cornelius Scriptor clari nomi- 
nis testatur in Decad. 14. Venetarum Ecclesiarum, pag. 350: Gemini itaque 
Ritus Officia per aliquoí. annos in una Ecclesia, licet. in diversis Sacellis 
peracta fuerunt : quod eo usque obtinuit, donec aucto Graecorum numero, 
praedictae Ecclesiae S. Blasii Latinis Graecisque communi, aliud subrogatum 
fuit Templum, quod Graecorum proprium esset, ac privativum. 

8 36. Haec ad Graecos pertinent, qui celebraturi in Latinas Ecclesias 
recipiuntur. Verum, ut eo clarius ostendatur, nullam exinde sequi Ritus 
permixtionem ab Ecclesiae Legibus proscriptam, non abs re erit verba facere 
de Latinis quoque, qui ad Sacrificium Missae offerendum, et Divina Officia 
persolvenda in Graecorum Ecclesiis, ex iusta aliqua causa admittuntur. Quod 
quidem non modo propositam sententiam confirmabit, sed etiam plurimum 
conferet ad demonstrandum, quam necessaria sit mutua inter Catholicos, 
licet diversi Ritus, animorum coniunctio ac benevolentia. In Russia Alba 
Rutheni Catholici, quos Unitos vocant, plures habent Ecclesias, paucas vero 
Latini, et quod magis est, longe dissitas a pagis Latinorum qui inter Ruthe- 
nos versantur. Latini quandoque diutius Sacrificio Latinae Missae carebant, 

eo quod suis negotiis detenti, nequibant tam longum iter aggredi, ut ad 
Latinas Ecclesias se conferrent. Neque Latini Presbyteri facile poterant ad 
paucas illas Latinorum Ecclesias, quae in Russia Alba reperiuntur, accedere, 
ut Missam celebrarent, propterea quod Ecclesiae ipsae ab illorum domicilio 
nimis longo intervallo seiungerentur. Itaque, ne Latini Missa Latino Ritu 
celebrata tamdiu carerent, unum illud supererat, ut Latini Sacerdotes, in 
Latinorum commodum, Latinas Missàs in Ruthenis Ecclesiis celebrarent. 
Verum hac ipsa in re, ea occurrebat difficultas, quod Altaria Graecorum 
sacro Lapide careant, cum ipsi celebrent super Antimensiis, quae sunt Lintea 
quaedam ab Episcopo consecrata, quorum angulis Sanctorum Reliquiae inclu- 
duntur; quamobrem Latini Sacerdotes Sacrum Lapidem secum deferre coge- 
bantur, haud levi intercedente incommodo, ac discrimine, ne in itinere fran- 
geretur. His omnibus incommodis tandem opportunum remedium, opitulante 
Deo, inventum, adhibitumque fuit. Siquidem, consentientibus etiam ipsis 
Ruthenis, indultum fuit Latinis Presbyteris, ut Missam Latino Ritu celebra- 
rent in Ruthenis Ecclesiis, et super illorum Antimensiis: idque eo vel expe- 
ditius visum est, quod Rutheni Sacerdotes, accedentes quandoque ad Latinas 
Ecclesias Missam inibi celebraturi, super nostris sacris Lapidibus Sacrificium 


conficiebant. Id omne cognosci potest ex Constitutione nostra: /mposifo . 


Nobis, quae quadragesima tertia est, Bullarii nostri, tom. III. ! 

8 38. Denique, communis olim fuit Occidentali aeque, ac Orientali Eccle- 
siae Ritus, ut Presbyteri una cum Episcopo Missae Sacrificium offerrent: 
huius rei documenta congesta fuerunt a Christiano Lupo iz Appendice ad 
Synodum  Chalcedonensem, tom. 1, ad Concilia Generalia, et Provincialia, 
primae editionis, pag. 9904, dum haec verba Bassiani interpretatur: Mecum 
Missas celebrabat, mecum communicabat, et a Georgio tom. 2 Lyturgiae Pon- 
tificiae, pag. 1 et seq., ac tom. 3, pag. 1 et seq. Concelebrandi Ritus nunc 
temporis in Occidentali Ecclesia obsolevit, praeterquam in Ordinatione Sacer- 
dotum, quam peragit Episcopus, et in Consecratione Episcoporum, quae ab 
Episcopo cum duobus aliis Episcopis assistentibus perficitur. Sed in Orien- 
tali Ecclesia viguit, vigetque adhuc frequentior usus concelebrationis Presby- 
terorum cum Episcopo, aut cum alio Sacerdote, qui primi Celebrantis per- 
sonam sustinet, isque usus refertur ad Constitutiones, quae Apostolicae 
nuncupantur, lib. 8 et ad Canonem octavum, ex iis, qui Apostolici dicuntur. 
Porro ubicunque ea consuetudo inter Graecos, et Orientales viget, non 
modo approbatur, sed etiam custodiri praecipitur, uti constat ex eadem 
Constitutione nostra superius allegata, Demandatam, S 9.? 

8 42. Primae huic altera succedit quaestio, eosdem attingens Armenos, 
et Syros, qua disquiritur, an iidem, ad statuendum tempus Paschatis, alio- 
rumque ei respondentium Festorum, possint veteri Kalendario uti, vel potius 
novum emendatumque sequi debeant, cum in Latinis Ecclesiis Sacra confi- 
ciunt; et quatenus iisdem licitus dicatur veteris Kalendarii usus, an huiusmodi 
definitio afficiat illos quoque Orientales, qui suam quidem habent Ecclesiam, 

sed adeo angustam, atque exiguam, ut, cum omnes in illam convenire non 
possint, eorum plerique Latinas Ecclesias adire compellantur. 

S 43. Neminem latent, quae a Sanctis Romanis Pontificibus Pio,! et 
Victore,? atque etiam a Nicaena Synodo,? de recta Paschatis celebratione san- 
cita fuerunt. Omnes pariter norunt Romano Pontifici a Concilio Tridentino* 
reservatam fuisse provincia correctionis Kalendarii, ac demum Gregorio XIII 
Pontifice, fuisse rem hanc numeris suis omnibus absolutam. Quamobrem 
Bucherius iz Commentario de doctrina temporum, in Praefatione ad Lectorem, 
ita scripsit: Computi Paschalis in futurum certitudini, iubente Gregorio XIII 
Pontifice, noster abunde providit Clavius. Is fuit e Societate lesu Sacerdos Ma- 
theseos peritissimus, qui in Kalendarii correctione egregiam Pontifici navavit 
operam. Exhibiti itidem Pontifici fuerunt calculi cuiusdam Aloysii Lilii, qui 
plures annos in illis componendis insumpserat. Perpénsis denique libratisque 
omnibus in pluribus Congregationibus, adstantibus, adhibitisque in consilium 
peritissimis quibusque Viris, prodiit anno 1582 Constitutio praescribens 
Kalendarii normam, quae incipit: /nfer gravissimas, 5 in ordine 14, in veteri 
Bullario, tom. 2. 

8 44. Veteri igitur Kalendario hac Pontificia Constitutione abrogato, Patriar- 
chis, Primatibus, Archiepiscopis, Episcopis, Abbatibus, aliisque Praelatis impera- 
tum fuit, ut novo, emendatoque Kalendario uterentur, quemadmodum in eadem 
Constitutione legere est, fusiusque eruitur ex eiusdem Pontificis Annalibus 
Romae impressis anno 1742, tom. 2, pag. 211. Verum, cum in Constitutione 
nullum de Orientalibus factum fuerit verbum, exurgit hinc quaestio, num 
eadem Orientales afficiat; quae quidem quaestio non a Doctoribus modo 
instituitur, ut videre est apud Azorium, Institut. Moral., tom. 1, lib. 5, cap. 11, 
quaest. 7, apud Baldellum, iz sua Theologia Morali, tom. 1, lib. 5, disput. 41; 
sed etiam proposita discussaque fuit in praestantium Virorum conventu habito 
die 4 Iulii anno 1631, in aedibus Cardinalis Pamphilii, qui ad Summum 
Pontificatum evectus, Innocentii X nomen assumpsit. Haec autem tunc pro- 
diit resolutio: Subditi quatuor Patriarcharum Orientis non ligantur novis 
Pontificiis Constitutionibus, nisi in tribus casibus: primo in materia Dogma- 
tum Fidei; secundo, si Papa explicite in suis Constitutionibus faciat mentionem, 
et disponat de praedictis; tertio, si implicite in iisdem Constitutionibus de eis 
disponat, ut in casibus appellationum ad. futurum Concilium. Refertur haec 
resolutio tum a Verricello, de Apostolicis Missionibus, lib. 3, quaest. 83, 
num. 4, tum a Nobis in nostro Opere, de Canonizatione Sanctorum, lib. 2, 
cap. 38, num. 15. 

S 48. Haec sunt, quae duximus exponenda in hac Encyclica nostra Epi- 
stola, non solum ad patefacienda fundamenta, quibus innituntur respon- 

3 Cf, Mansi, tom. 2, col. 922-027. 

siones redditae Missionario, qui quaestiones sub initium excriptas proposuit; 
sed etiam, ut omnibus perspecta fiat benevolentia, qua Sedes Apostolica 
Catholicos Orientales complectitur, dum praecipit, ut omnino serventur veteres 
ipsorum Ritus, qui neque Catholicae Religioni, neque honestati adversantur; 
nec a Schismaticis ad Catholicam unitatem redeuntibus exposcit, ut Ritus 
suos deserant, sed ut Haereses solum eiurent, atque execrentur: exoptans 
vehementer, ut diversae eorum Nationes conserventur, non destruantur, 
omnesque (ut multa paucis complectamur) Catholici sint, non ut omnes Latini 
liant. Finem denique huic nostrae Epistolae imponimus, Apostolicam Bene- 
dictionem cuicumque eam legenti impertientes. 
[Bened. XIV Bull. tom. 4, p. 281-316]. 


435. 


Benedictus XIV, ep. Cum, ut recte nosti, 
27 iul. 1755. ! 


S I. Cum, ut recte nosti, proximo superiore mense Aprilis invasisset 
ignis suppellectiles, ac merces quasdam asservatas in parvis quibusdam domi- 
bus sitis in Foro Montium dicto, Parochialis districtus S. Nicolai in Carcere, 
cumque continuo, quod satis superque fieri assolet, in magnum excrevisset 
incendium, memoratae Parochialis, insimulque Collegiatae Ecclesiae Canonici 
suum esse existimarunt, hortari populum ad Dei implorandam opem, ut pro 
sua misericordia maximum impendens detrimentum avertere dignaretur, cuius 
vehemens suberat timor, quoties extinctum incendium non fuisset. 

8 2. Ad congregandum populum initum fuit consilium, ut circumiens 
Minister tintinnabulum pulsaret ad eum plane modum, quo cogi multitudo 
solet, ut sanctissimum Sacramentum ad aegrum aliquem deferendum comi- 
tetur. Cumque ita contigisset, ut Ecclesia populo compleretur, ante Aram 
Beatissimae Virgini dicatam, multa quidem religione recitatum fuit elata voce 
Rosarium, atque etiam in eiusdem Sanctissimae Virginis honorem cantatae 
fuerunt Litaniae. Ad haec Sacerdos pio aeque ac ferventi sermone interes- 
sentes excitavit ad Dei placandam indignationem, implorata sibi ex animo 
de patratis criminibus venia, et quantum quidem relatum est, insonuit Tem- 
plum clamoribus illorum, qui sibi a divina misericordia multis gemitibus et 
lacrimis patratorum criminum veniam precabantur. 

8 3. Si nihil fuisset praeterea gestum, nil quoque fuisset, quod obiiceretur, 
et nemo piam agendi rationem in memorato luctuoso casu servatam non 
laudasset. At cum ex religioso, sanctoque studio adaugendae devotionis populi, 
enixisque eiusdem votis satisfaciendi, opportunum quin et congruum visum 
fuerit praecipere, ut, reserato Tabernaculo, in quo Sacra Pyxis custoditur, 
eadem super populo, et ad incendium benediceretur: 


' Venerabili Fratri Nostro, Fr. loanni Antonio Episcopo Tusculano S. R. E. Car- 
dinali Guadagni nuncupato, nostro in Urbe, eiusque districtu Vicario Generali. 

|. 8$ 4. Cumque is, qui Parochi vice fungitur, data sibi iussa perficiens, 
sacris indutus vestibus, accepta Sacra Pyxide, in qua erat adorandum Sacra- 
mentum, ab Ecclesia processerit, satis congruo facum, ministrorumque numero 
stipatus, mediaque in via consistens, unde ignis erat conspicuus, Pyxide 
humerali velo obtecta non solum coactae immensae multitudini, sed et ad 
regionem voraci igne vastatam benedixerit; hoc plane illud est, unde ser- 
mones varii exorti sunt; qmibusdam factum ipsum commendantibus; cen- 
sentibus aliis, in ea facti specie secus rem transigi non potuisse, ne populi 
irigesceret devotio, neve offenderentur pusilli, sibi, cohibendoque igni bene- 
dictionem vehementissime exoptantes; aliis denique contra assertum novum 
incongruumque ritum inclamantibus. 

S 5. Et quamvis Fraternitas Tua inter has disputationes non aliam, prout 
assoles, iniveris rationem, quam quae Christianae prudentiae omnino con- 
gruerit; hancque ipsam probaverimus Ipsi, et nunc quoque, ut mox constabit, 
probemus; nobis tamen videmur facere non posse, quin ea, quae Ipsi de re 
expendimus ac notavimus, perspecta tibi reddamus hisce nostris litteris; 
quas mandamus, in futurorum temporum normam, apud Acta tabularii tui 
asservari. 

8 6. Quicumque ea, quae gesta sunt probanda sibi, ac defendenda susci- 
piens assereret, nihil plane in eo praestitum, quod cultui Sanctissimae Eucha- 
ristiae debito non congruerit, et perdifficile esse per integram rei gestae seriem, 
quidquam offendere ex intrinseca ratione improbandum, immo vero facile 
reperiri posse, quod pietatem et devotionem sapiat, aliaque afferat spiritualia 
commoda; multa is quidem diceret, suamque assertionem firmare posset 
iis, quae adnotat Theophilus Raynaudus, tom. 15 suorum Operum, pag. 83, 
col. 1, ubi loquens de Sacramenti expositione fieri solita, cum aliquod imminet 
infortunium, ita scite rem expendit: Est modus aptissimus permovendi popu- 
lum, ac excitandi ad pietatem necessitati congruentem, verbi gratia, si ingruat 
pestis, aut incursus hostium, aut aerearum tempestatum malignitas : nihil enim 
habet. Ecclesia aptius ad plebem Fidelium excitandam, et sensu pietatis Deum 
placaturo afficiendam, quam sacrum spectaculum Corporis Christi. propalam 
exhibiti et. obiectum eius in quo est salus, vita, et resurrectio nostra. Sed non 
satis ea essent: Ritus quippe, de quo est quaestio, multa habet adnexa inferius 
a nobis expendenda, ex quibus, seposita pietate actus, iure meritoque potest 
Ecclesia eum non probare, neque enim illa hac in re intrinsecam tantummodo 
eiusdem bonitatem spectat, sed et alia, quae vel neglecta, vel non praevisa, 
facile possunt confusiones inducere ac perturbationes. 

8 7. Si quis autem, ut sibi tuta unoque veluti ictu salva res esset, Eccle- 
siasticas proferret historias, exempla ipsi praesto essent opinioni suae valde 
accommoda. In Clironica Albigensium Episcoporum, atque Abbatum Castrae, 
apud Thiers in Tractatu de Expositione Sanctissimae Eucharistiae Sacramenti, 2. 
part., impressionis Parisiensis anni 1677, lib. 5, cap. 12 legitur, sub Abbate 
Geraldo, qui vixit ad annum 1090, incendium a fulmine excitatum, fuisse 
hoc pacto extinctum: 

lamque Monasterium furibunda incendia volvit, 
Cum, Christi oblato Corpore, flamma cadit. 

Celebre est S. Bernardi factum relatum in eius vita, quam scribere instituit 
Abbas Guilelmus a S. Theodorico, absolvitque Abbas Hernaldus a Bonavalle, 
veteri amicitia cum Sancto coniunctus. Adstabat ad Ecclesiae lanuam Wil- 
lelmus Aquitaniae Dux, intus ob excommunicationem non ingrediens. Vir 
Sanctus interea Sacrum faciebat: cumque consecrasset, ante consummationem, 
imposito Patenae Divino Sacramento, et ad Ducem accedens ipsum eo fer- 
ventis animi affectu est allocutus, ut eundem ad insignem poenitentiam addu- 
xerit, et ad novum vitae institutum, unde porro in Beatorum album, qui 
cultum in Ecclesia obtinent, recenseri promeruit, ut videre est in Martyro- 
logio Romano quarto idus Februarii. Gesta res descripta legitur in praein- 
dicata antiqua vita S. Bernardi, et perbelle retexitur a duobus recentioribus 
eiusdem Vitae Scriptoribus, a Magagnotio nempe lib. 2, cap. 6, num. 38 et 
a Petrina in 77istoria Chronologica, lib. 4, tom. 1, num. 376 et seq. Celebre 
quoque sese prodit factum S. Clarae, quae, ut Monasterium suum, univer- 
samque Assisiensem Urbem servaret a direptione, ac stragibus Saracenorum, 
iam iam impia consilia exequentium, ad Monasterii ianuam afferri curavit 
Tabernaculum Sacramentum intercludens: Christique vix obiecto corpore, 
Saracenorum nonnulli obcoecati, reliqui praecipites effugere. Rem narrat 
S. Antoninus in suis sforiis, tit. 24, cap. 6, 8 3. Resumitur eadem a Bol- 
landistis, tom. 2, mensis Augusti pridie idus, pag. 750, num. 21, et a Pagio in 
Vita Alexandri IV, num. 15. Eiusdem fere temporis cum Sanctae Clarae facto 
est et aliud relatum a Roderico Granatensi, part. 2. explanationis Syrmboli, 
cap. 27, 8 7 secutum anno 1230 in Regno Valentiae, dum bellum gereretur 
in Mauros: de horum quippe exercitu tum Christifideles insignem retulere 
victoriam, cum pius Sacerdos manibus gestans pannum lineum consecratis 
Particulis plenum, prodiit in omnium conspectum, Deum exorans, ut nostris 
praesto esset, eoque pacto est eosdem hortatus ad instaurandum certamen, 
quod porro insignis victoria est consecuta. Meminimus et ipsi eorum, quae 
in minoribus, agentesque Promotorem Fidei, legimus in Actis collectis super 
Virtutibus Beati Petri Fourerii, ad quem cum delatum fuisset, publica in 
Caupona quosdam sacrilegis verbis Divinum Nomen violare, ad Sacrum 
Tabernaculum advolavit, arreptamque Sacram Pyxidem, secum detulit ad 
Cauponam, cumque Sacratum pignus manu ostentans, immane facinus sce- 
lestis patefecisset atque exprobrasset, eosdem ad poenitentiam adduxit. Ast 
haec, hisque similia exempla ex peculiari divino spiritu impulsuque proces- 
sisse, demonstratum est non solum ex secundo eventu, sed et ex peculiaribus 
haec agentium virtutibus. Ea itaque sunt haec exempla, quae miremur, haud 
autem imitemur, nec quidquam exinde inferri potest pro iis, qui debent se 
ad legum normam componere: quemadmodum a Nobis quoque fuit gene- 
raliter demonstratum in nostro Opere de Canonizatione Sanctorum, lib. 3, 
cap. 41, et praecipue, num. 20. 

8 8. In hanc Classem referri et illud potest, quod legitur in Na£al; 10, 
quod S. Paulini Nolani opus est, ubi narrat, ingens incendium fuisse extin- 
ctum obiecto tantum ad flammas Sanctae Crucis frustulo. 

Vicerat ignis aquam, nos ligno vincimus ignem, 
Quamque aqua non potuit, vicit brevis hastula flammam. 

Et quoties ex classe horum, similiumque exemplorum, quae peculiari Divino 
afflatui non immerito tribuuntur, ad alios progredi quis vellet eventus, allatam 
Divini impulsus exceptionem haud ita facile recipientes, veluti ad id, quod 
sub annum 1647 contigisse fertur Halae Tyrolis, ubi cum Sacerdos Venerabili 
Eucharistia adhibita ingenti incendio benedixisset, restitit ignis, vel ad illud, 
quod anno 1734, sive alio veriori tempore, hic Romae gestum est, tunc, quando 
publica solemnique pompa fuit Sacramentum ab Ecclesia delatum ad incendii 
locum, eoque impertita benedictio; qui his uteretur exemplis, haud valde profi- 
ceret, tum quia primum ex recensitis factis affertur a Gobato in sua Theologia 
experimentali, tract. 4, cas. 21, sect. 1, num. 375, qui tamen illud non probat, sed 
tantum nuncupat felix ab exitu: Factum felix ab eventu; tum quia unum, vel 
plura adhuc facta huiusmodi aut incognita, aut a Superioribus dissimulata, haud 
tanti sunt, quibus iure recens aliqua disciplina, novusque ritus innitatur. 
8 9. Sicuti praenotatum est, superius allata argumenta, ad ritum, de quo 
sermo est, vindicandum infirma sunt, leviorisque momenti, sed eiusdem fur- 
furis sunt alia quaedam, quae in Ritum ipsum obiectantur, atque extolluntur. 
Aiunt nonnulli Eucharistiae Sacramentum a Christo fuisse institutum, ut eo 
vesceremur; quod quidem indubium est; at satis deprehendi non potest, 
quomodo ex hoc antecedenti inferre liceat, haud decere illud in Supplicatio- 
nibus deferre, Deumque, qui sub Sacramenti speciebus adest, deprecari, ut 
a gravibus nos quandoque obsidentibus periculis praestet incolumes. Neque 
enim ideo minus est adorandum, (sunt concepta verba Concilii Tridentini, de 
hoc Divino Sacramento loquentis, sess. 13, cap. 5) quod fuerit a Christo Domino, 
ut sumatur, institutum: nam illum eumdem Deum praesentem in eo adesse cre- 
dimus, quem Pater aeternus introducens in orbem terrarum, dicit: Et adorent 
eum omnes Angeli Dei; quem Magi procidentes adoraverunt, quem denique in 
Galilaea ab Apostolis adoratum fuisse Scriptura testatur. Exindeque Tridentini 
Patres commendare pergunt pias Supplicationes in Festo Corporis Christi 
haberi solitas, religiosasque actiones comitantium Adorandum Sacramentum, 
dum ad aegrotos affertur, uti videre est cap. 5 et cap. 6 et can. Ó cit. sess. 13. 
Christus Dominus qua homo, vel nunc in gloriae statu, Deum Patrem pro 
nobis rogat: Christus lesus, qui est ad dexteram Dei, qui etiam interpellat 
pro nobis, legitur in Epistola ad Romanos, 8. Advocatum habemus apud Patrem, 
lesum Christum, subditur in Epistola prima S. loannis, cap. 2. Sive porro hoc 
praestet, petens expresse a Deo, ut nobis proficua concedat, sive implicite 
suam exhibens Humanitatem, veluti Hostiam iam ipsi in Cruce oblatam, 
ut Deus in eam respiciens, quae utilia nobis possunt evadere, elargiatur; veluti 
disserunt nostri Theologi, qui licet in explicatione tradenda discrepent inter 
se, dum alii primae subscribunt, alii secundae sententiae: consentiunt tamen 
omnes quoad dogma, insimul adnotantes, neque Ecclesiam, neque Fideles 
solere absolute ad Christum confugere, ut ipse pro nobis oret, sed ut nostra 
velit exaudire vota, ne videantur cum Arii, et Nestorii erroribus consentire, 
qui tueri audebant, ipsam Christi personam, ad quam vota diriguntur nostra, 
esse creatam, et divina inferiorem. Cum autem nostras preces audiat Christus, 
quoties id promerentur, cumque idem Christus vere Deus et Homo, vere, 
realiter, ac substantialiter sub speciebus Eucharistici panis contineatur, omnino 

nunquam affirmari poterit, non posse nos supplices ad ipsum confugere, 
ut incendium extingui deprecemur, ex eo tantum, quod sacramentum fuerit 
in nostrum cibum institutum; sed erit tantummodo asserendum, non licere 
ita ad illum confugere, ut Sacramentum educatur e Tabernaculo, aíferatur 
ad ignem, atque ad incendium benedicatur, ob qualitatem Ritus, quoties 
firma desint ad eum vindicandum argumenta. 

8 10. Alii ulterius progrediuntur, asserentesque non posse rem creatam 
irrationalem Dei nomine adiurari, autumant, hoc unum posse valide obsistere 
ritui benedicendi incendii cum Eucharistiae Sacramento: sed infirmum omnino 
videtur hoc argumentum. Creata res expers rationis, si ipsa per se attendatur, 
cum non intelligat, talis non est, quae adiurari possit; capax tamen evadit, 
quae exorcismis Ecclesiae subiiciatur, si veluti ab alio acta inspiciatur; ex 
quo consequitur, posse orationes nostras ad Deum intendi, ut eam nobis 
nocere prohibeat, etiamsi a Daemone in nostrum damnum detrimentumque 
ageretur. Est haec S. Thomae doctrina 2, 2, quaest. 90, art. 3. Verum eadem 
nil profecto opus est in hac facti specie, in qua dum adhibita Pyxide bene- 
dicitur incendio, nulli unquam intermixti sunt, vel intermiscentur exorcismi. 
Alii ritum improbant, asserentes ipsi inesse Dei tentationem, vitium Religioni 
oppositum, ideoque peccatum sapiens, et grave quidem peccatum, quamvis 
superstitione inferius, uti fuse docet, demonstratque Sanctus Thomas 2, 2, 
quaest. 97, art. 2, et duob. seqq. At si expressa Dei tentatio, iuxta eiusdem 
Sancti Doctoris sententiam, tunc inducitur, cum quis quidquam agit ea mente, 
atque consilio, ut Dei scientiam, potentiam, voluntatemve scrutetur; interpre- 
tativa autem et implicita, quando non agit is quidem eadem concepta expres- 
saque mente, sed tamen quidquam loquitur vel agit, cui non alius potest 
esse scopus, quam ut Divinae alicuius virtutis periculum fiat; quod tunc 
plane contingit, cum quis paratas habens usitatas, vulgaresque agendi ratio- 
nes, has quidem sponte omittit, seque ultro in discrimen adducit. Sicuti fentare, 
est experimentum sumere seu explorare; ita Deum tentare, est velle sumere expe- 
rimentum de aliqua ipsius perfectione; veluti an sciat, an possit, an velit quid- 
piam; quod tum verbis, tum factis fieri potést, idque dupliciter: uno modo 
expresse, puta cum aliquis ea intentione dicit, aut facit quidpiam, ut exploret 
Dei scientiam, potentiam, patientiam, aut voluntatem: altero modo implicite, 
seu interpretative, quando non est quidem homini formalis et expressa intentio 
simile aliquid explorandi, hoc tamen dicit, aut facit, quod non potest alio 
ordinari, quam ad experimentum sumendum de aliqua Dei perfectione, veluti 
quando aliquis humanis et naturalibus mediis non destitutus, ea sine ratio- 
nabili causa omittit, aut se periculo exponit : verba suntSylvii egregii S. Thomae 
Interpretis ad art. 1 praecit. quaest. 97. Quomodo unquam poterit iure defendi, 
eum, qui Venerabili Sacramento ad Incendium benedicit, qui Deum rogat, 
ut miseros afflictosque ab irruente infortunio velit praestare exemptos, qui 
non ea mente est, ut Divinae potentiae sumat periculum, qui humana non 
spernit subsidia, sed iis undique collectis, omnia enititur, assiduas tamen 
Divinae Maiestati preces offerens, ut quod imminet, grave malum, dignetur 
avertere, hunc, inquam, gravissimi criminis expressae vel tacitae Dei tenta- 
tionis posse reum pronunciari ? 

8 11. Alii denique arbitrantur, non esse usu recipiendam assertam piam 
consuetudinem afferendi Sacramentum Sacra Pyxide contentum, eoque bene- 
dicendi incendiis, ne forte id fiat cum ignis divitum aedes incessit, non 
autem pauperum domunculas: neque inanis hic quidem est, vel sola mente 
conceptus timor. Thiers quippe praecit. cap. 12 invehitur in satis illacryma- 
bilem hanc personarum acceptionem, veluti aliquibus in locis usu receptam. 
Idem Auctor praeterea plures cumulat Synodales sanctiones, quibus severe 
interdicitur, sacra Lintea ad incendium afferre, eaque proiicere in flammas, 
ut extinguantur, atque multo etiam magis, si ipsa sacra Hostia proiiciatur in 
ignem, ea quidem spe, ita illum restingui posse. Quidquid asserit praecitatus 
Auctor, perfacile admitti debet; imo quoties, ad ea firmanda, quae in ritum 
iaciendi in ignem Sacram Hostiam profert, et in irreverentiam eo actu con- 
tentam, alio opus esset exemplo per ipsum non inducto, illud minime desi- 
deraretur. Etenim, quamvis in Italia, et praesertim Florentiae, vigeret usus 
comprobandi abditam veritatem innocuo alicuius transitu per ignem, quod 
plane praestitit B. Petrus Igneus dictus, qui ut evinceret Petrum Pavesium 
Florentiae Episcopum simoniace in Episcopatum fuisse intrusum, ideoque 
deponendum esse, uti reipsa factum est, illaesus per ardentem ignem per- 
transiit, quemadmodum opportunis allatis monumentis demonstravimus nostro 
lib. de Canoniz. Sanct., cap. 33; tamen cum nonnullis exinde saeculis in eadem 
Civitate idem sumi voluerit experimentum ad fidem auctoritatemque conci- 
liandam Doctrinae Hieronymi Savonarolae, cumque aliqui sese protulerint 
paratos per ignem transgredi, manu gestantes Eucharistiae Sacramentum, 
Fucharistiae delationem non probarunt iudices, constanti iudicio eam dene 
gantes, ac irreligiosam definientes, pravique exempli, spectatis iis facti cir- 
cumstantiis, in quibus usurpari cupiebatur; uti videre est in vita praefati 
Hieronymi Savonarolae scripta a Francisco Pico, tom. 2 impressionis Pari- 
siorum 1674, pag. 70, tom. 2 additionum ad eandem vitam, pag. 306 et in 
Appendice ad Viam Alexandri VI Pontificis exaratam ab Alexandro Gor- 
donio, tom. 2, pag. 405. Verum his omnibus nihil commune est cum casu 
nostro. Qui enim ritum, de quo nunc agimus, tuetur, facile respondere potest, 
si asserat, licere omnino ipso adhibito Sacramento excitatis incendiis bene- 
dicere, nec tamen ullum fieri debere divitis et pauperis discrimen, neque 
Eucharistiam post Benedictionem in ignem proiiciendam esse, sed imo in 
tabernaculum, unde fuit educta, omni cum honore restituendam. 

8 12. Sepositis itaque superius allatis animadversionibus, rationibusque, 
vel ritui faventibus vel oppositis, ut tuto liceat ad propositam metam per- 
tingere, unica, cui insistas, tutaque via sita est in investigandis expendendisque 
regulis ab Ecclesia praescriptis de cultu Sanctissimae Eucharistiae; neque 
enim fas cuique esse debet privata auctoritate, vel ex verae etiam devotionis, 
zelique affectu, novum ritum inducere. Si quis dixerit, receptos et approbatos 
Ecclesiae Catholicae Ritus, in Solemni Sacramentorum administratione adhi- 
beri consuetos, aut contemni, aut sine peccato a Ministris pro libito omitti, 
auf in novos alios per quemcumque Ecclesiasticum Pastorem mutíuri posse, 
anathema sit: verba sunt Sacrae Tridentinae Synodi, can. 13, sess. 7, de Sacra- 
mentis in genere. Et quoties aliquem Ritum eiusmodi induci contigit, etsi 

nihil continentem pietati ac religioni oppositum, Apostolica Sedes eumdem 
ipsum interdicere non dubitavit, ex quibusdam extrinsecis circumstantiis, 
nullatenus praevisis, vel neglectis ab eo, qui ritum invexit. Ut plura prae- 
termittamus exempla, ad rem praesentem sat est unum illud innuere de San- 
ctissimo Sacramento, olim afferri solito ad aegrotos, qui cum exoptarent 
illud sumere in Viaticum, nec tamen posset deglutire, nonnulli in ipsum 
saltem intueri cupiebant, alii adorare ac deosculari; vetitum quippe id fuit 
a S. Pontifice Pio V, cui interdicto consonum quoque est alterum adscriptum 
in Rituali Romano a Paulo V Summo Pontifice evulgato, in ea parte, quae 
est de Communione Infirmorum, ubi, sermone instituto de Divino Sacramento, 
haec leguntur: Sed alicui ad adorandum solum, seu devotionis, seu cuiusvis 
rei praetextu, ad ostendendum non deferatur;! idque non ea sane de causa, 
quod simplex adoratio, (quidquid sit de Sacrae Hostiae osculo) quicquam 
haberet contrarium debito cultui, quum potius eidem esset maxime consen- 
tanea, sed ratione quarumdam circumstantiarum, quas sapientes legislatores 
recte adnotarunt, quasque innuit Card. de Lugo iz suis Responsis Moralibus, 
lib. 1, dub. 11, num. 3. Merito id prohibuit, loquitur de S. Pio V, quia si ad 
privatam aegroti consolationem, et sine spe refectionis Sacramentalis, tanta 
Salvatoris Maiestas loco movenda, et per vias publicas circumferenda esset, 
paulatim ea infirmorum pietas introduceret, ut, sicut Sanctorum Reliquiae ad 
eos deferuntur, et applicantur curationis gratia, ita et ad eosdem non commun- 
nicaturos, nec periculose decumbentes, deferretur Eucharistia, et applicaretur 
partibus laesis et dolentibus, spe impetrandae curationis; quae, et alia similia, 
cultum et reverentiam debitam tantae Maiestati paulatim imminuerent. 

8 13. Annuam Ecclesia constituit solemnitatem Corporis Christi, quae a 
Tridentino Concilio dicitur Religionis nostrae adversus Haereses Triumphus, 
sicuti videre est sess. 13, cap. 5. Supplicationem quoque instituit ea occa- 
sione habendam, iam inde ab Urbano IV,? quemadmodum fuse a nobis demon- 
stratum fuit in nostro Opere de Festis Domini, cum de Festo Corporis Christi 
disseruimus. Cavit Ecclesia, ut Sacramentum ad infirmos cum debito honore 
deferatur, cum ipsum suscepturi sunt in Viaticum, uti licet deprehendere ex 
pluribus Synodalibus sanctionibus, decretisque editis tum a Summis Ponti- 
licibus, tum et ab Episcopis quoad Dioeceses suas. Amplexa est Ecclesia 
pium usum exponendi Venerabile Sacramentum omnibus conspicuum, utpote 
duobus Crystallis inclusum Ostensorio, quod dicitur Morsftrantia, in. statutis 
Concilii Coloniensis habiti sub Card. de Cusa Nicolai V per Germaniam 
Legato Apost., sicuti nosse licet ex tom. 9 Collectionis Conciliorum Harduini, 
col. 1368, lit. C, dummodo de licentia Ordinarii, publicamque ob causam 
aliquam fiat. Adiecit et illud Ecclesia, quod si privata tantum, non autem 
publica causa subsit, Sacramentum exponatur; ita tamen, ut reserato Taber- 
naculo, inde Sacrum Christi Corpus minime educatur, sed vel Sacra Pyxide 
sit inclusum, aut Velo obtectum, ita ut videri non possit, quemadmodum 
deprehenditur ex iteratis conformibus decretis editis a Congregationibus 


! Tit. IV, c. 4, n. 5. 
? Litt. Transiturus, a. 1264. - Bull. Rom., tom. 3, l, p. 414-416. 

Urbis, et per Summos Pontifices probatis, quas omnes collegimus ipsi, cum 
Bononiae essemus, in una ex nostris Institutionibus /falicae editionis, tom. 2, 
quae in latinam quoque versionem est illata.! Cogitavit Ecclesia de Benedi- 
ctionibus, Venerabili Sacramento adhibito, impertiendis, tum post publicas 
habitas supplicationes, tum quoties post solemnem Expositionem Sacramen- 
tum est in Tabernaculum restituendum, ac denique cum sumpto per Aegro- 
tum Viatico, reliqua in Sacra Pyxide est Particula, quam Sacerdos secum ad 
Ecclesiam refert, veluti nosse licet ex Rituali Romano tit. de Communione Infir- 
morum.? Casum denique prospexit Ecclesia instantis alicuius nimbi, procellae, 
alteriusve ingentis periculi, cavitque, ut si populus excitari velit ad Deum 
Optimum Maximum deprecandum, quo ab ingruenti malo praestetur immunis 
adaperiatur Tabernaculum, minime educto Sacramento, sed ante ipsum Sacra 
Pyxide inclusum preces religioso affectu recitentur. Haec est methodus prae- 
scripta a magno S. Carolo Borromaeo in sua tertia Synodo Dioecesana habita 
anno 1572. Cum grandines, nimbi, turbines, et aliae temporum procellae immi- 
nent, ad eas tempestates sedandas, vel, ut vocant, signandas, ne Sacerdos vascu- 
lum, in quo Sanctissimum Christi Domini Corpus asservatur, adhibeat, sed 
Tabernaculum accensis luminibus patefaciat, ut ea nimborum vi imminente, 
rogationes et preces a Clero populoque coram Domino religiose fiant. Quod con- 
firmatum noscitur in tertia Synodo Provinciali coacta subsequenti anno 1513.. 
Cum nimbi, procellae, turbines, aut grandines impendent, ne Sacerdos, ad 
tempestatis procellam arcendam vasculum adhibeat, in quo Sanctissimum Eucha- 
ristiae Sacramentum asservatur, sed Tabernaculum, ubi illud in. Altare recon- 
ditur, patefaciat, licet; tumque in eius conspectu Litanias, aliasque religiosas 
preces eius rei causa institutas pie sancteque pronunciet. Consonat his Rituale 
Ebroicense anno 1606 a magno Cardinali de Perron compositum. Perspicuum 
itaque est systema a S. Carolo Borromaeo, veluti lex quaedam, in universa 
Dioecesi, Provinciaque sua stabilitum, quodque merito pro caeteris locis 
haberi potest tanquam regula iz vi directiva, cum ex aliquo tempestatum, 
grandinum, fulminumque inopinato casu, supplices ad Deum libet confugere. 
Aperiendum namque est, uti praenotavimus, Tabernaculum, Sacramentum 
intra Pyxidem relinquendum, piae fundendae preces, ut Divina nobis opem 
imploremus. Si autem Sacramentum non debet a Tabernaculo educi, facile 
intelligitur, in designatis casibus non esse illud afferendum ad Ecclesiae 
ianuam, nec cum eodem Benedictionem impertiendam. 

8 14. Loquuntur quidem mox supra allatae auctoritates de turbinum, pro- 
cellarumque casu, quin suspicari possimus, audere quemquam excipere, eas 
minime congruere incendiis; par omnium quippe ratio est: et quoties, ut 
aliorum subtilibus levibusque cavillationibus fieret satis, exquiri Synodi vellent, 
ac Ritualia conceptis verbis loquentia de incendii casu, sat erit manum pro- 
tendere ad Synodum Archiepiscopi Parisiensis habitam anno 1074, art. 7, 
cap. 2, in qua disertis verbis cavetur, ne Sanctissimum Eucharistiae Sacra- 
mentum quacunque de causa unquam ad incendia afferatur, indicta in Sacer- 


1 Cíf. Latinae editionis Instit. XXX. 


2 Tit. IV, c. 4, n. 20, 23. 

dotem, qui deliquisset, suspensionis poena; et ad Rituale Argentoratensis 
Ecclesiae evulgatum a bonae memoriae Cardinali de Rohan, impressumque 
anno 1742, ubi pag. 83 sequentia adnotantur verba: Prohibitum est insuper, 
sermo est de Sacramento Altaris, re ad extinguenda : incendia deferatur, et 
quidem sub poena suspensionis, a Ministris deferentibus ipso facto incurrenda. 
Scriptum est: Non tentabis Dominum Deum tuum. Qui dixit mari - usque 
huc venies...et híc confringes tumentes fluctus tuos — potest et impetum ignis 
refraenare. Quandoque autem, sicut potens, sic et. iustus, mala quaedam per- 
mittit; et quia, num facile sit placabilis, ignoramus, vitandum illud omne, 
quod et quorumdam Christianorum fidem infirmare posset, et nostrorum hono- 
rem. Mysteriorum malignis infidelium, aut haereticorum irrisionibus exponere. 
Qui temporalia a Deo exposcit, pavidus debet eadem rogare, divinaeque 
voluntati se omnino committere: Quando petitis temporalia, cum modo petite, 
cum timore petite, illi committite, ut, si prosint, det; si scit obesse, non det. 
Quid autem obsit, quid prosit, medicus novit, non aegrotus: inquit Sanctus 
Augustinus in serm. 354 alias 53, de verbis Domini, cap. 7. Cum saeviunt 
infortunia, homines plerumque Deum, quomodo oporteret, non orant: libe* 
rari se petunt, nihilque praeterea curant: cumque caeteroquin pietate ac 
devotione erga Sacramentum Altaris exardescant, videntes educi illud e Taber- 
naculo post recitatas preces, afferri ad Ecclesiae ianuam, eodemque adhibito 
per Sacerdotem benedici ad eam regionem, unde erumpunt turbines et pro- 
cellae, vel ad eam, in qua fuerit incendium; implentur fiducia quadam, cer- 
taque spe, ad exitum iam pertigisse calamitates suas, et, si id haud fiat, 
sicuti ex iusto Deo iudicio pluries reipsa non contingit, magnum exinde subest 
periculum, ne labefactetur vel tepescat fervens illa devotio erga Augustissi- 
mum Altaris Sacramentum; misso interea facto altero periculo irrisionum ab 
incredulis. Atque hae profecto animadversiones fecerunt, ut a solertissimis 
Episcopis statueretur, ne Pyxis e Tabernaculo educatur, ne exportetur ab 
Ecclesia, neve cum ea in Ecclesia, vel extram Ecclesiam, ad tempestates, aut 
incendia benedicatur. 

8 15. Haud absimilis est obsessorum exorcizandorum species ; in Rituali 
siquidem permittuntur Sanctorum Reliquiae, opportunis adhibitis cautelis, 
eorum capitibus pectoribusque imponi, Reliquiae quoque Sanctorum, ubi 
haberi possint, decenter ac tuto colligatae et coopertae, ad pectus, vel ad caput 
obsessi reverenter admoveantur. Non tamen licet ad caput eorum, vel pectus, 
sacram admovere Eucharistiam, ob  irreverentiae periculum: Sanctissima 
vero Eucharistia super caput obsessi, aut aliter eius corpori non admoveatur, 
ob irreverentiae periculum.! Etsi in vita Sancti Bernardi, in Chronicis Belgicis 
Molineti, et in Catalogo Belgico Bernardi a Lucemburgo, /i/f. G. haud 
desiderentur exempla Sanctorum Virorum, qui tale quidpiam praestitere, 
atque ita ab Obsessis Daemones eiecerunt: facta enim haec, sicut praedixi- 
mus, iis accensenda sunt exemplis, quae admiratione quidem, non vero imi- 
tatione prosequi debeas. 


' Tit. X, c. 1, de exorcizandis obsessis a daemonio, n, 13. 

8 16. Caeteris quibusque Auctoribus Ioannes Baptista Thiers eruditius, 
doctiusque de hac quaestione disseruit, illamque diremit iuxta ea, quae 
hactenus dicta sunt, in suo Tractatu de Sanctissimo Sacramento, 2 part., cap. 12, 
et quidquid ibi latius attulit, legitur ab ipso summatim resumptum in suo 
Tractatu de superstitionibus, tom. 2, cap. 13. Opus Thiers de Expositione 
Sacramenti, valde commendatum, probatumque fuit pio, ac docto Cardinali 
Bona, uti nosse licet ex eius Epistola 321, in tomo hoc ipso anno 1755 cuso, 
pag. 246. Laudatus Cardinalis in ea epistola inquit, praeclarum se de illo 
opere fecisse iudicium, cum sermonem de eo habuisset cum Patre Luca 
Dacherio, indeque subdit: Librum optimum esse, et pium, et ab omnibus viris 
doctis ac eruditis approbatum. Omnes autem mirantur, quod argumentum per 
se sterile, et hactenus intentatum, tanta ubertate tractaveris, ut nihil ei desit, 
nihil ultra desiderari possit. Audivi rumorem propter illum a quibusdam Pari- 
siis excitatam fuisse, sed protinus sedatum, cum nihil in eo censurae obno- 
xium sit. Tanti Cardinalis sententiae ipsi subscribimus, sed quoad praesen- 
tem quaestionem erudite adeo discussam a Thiers, putamus, ,deesse non- 
nulla, quae nisi congrua aliqua interpretatione solvantur, concidit Thiers 
assumptio, atque etiam nonnihil concuti possunt, quae hactenus constituta 
sunt. 

8 17. Hoc maxime Thiers expendit, cum in tot Synodis actum sit ac 
constitutum, quidquid 'agi oportet, dum aliquod tempestatis, incendiique 
accidit infortunium, ne unam reperiri quidem suadentem, vel permittentem 
Benedictionem, Sacramento adhibito. Praeterea, ex tot Ritualibus in Sacra- 
rum Functionum normam impressis, nullum penitus adinveniri consentiens, 
ut tempestatibus, incendiisque, Sacramento adhibito, benedicatur; etsi cae- 
teroquin similia non desint Ritualia, et monumenta Benedictionum, quae, 
adhibitis Sanctorum Reliquiis, vel Crucis imaginibus, impertiantur: et ex tanto 
omnium silentio validum elicit argumentum adversus ritum benedicendi, adhi- 
bito Sacramento, tempestatibus, incendiisve. At si forte nonnulla extarent 
Ritualia, quibus hoc plane suaderetur, ingens concuteretur aedificium, omnia- 
que disrupta corruerent. 

8 18. In Sacerdotali Romano, pag. 227 a tergo, sub tit. de Benedictione 
adversus tempestates, sequentia verba adnotata reperiuntur: Si expediens visum 
fuerit, Sacerdos accipiat reverenter Corpus Domini in vase debito, et Ecclesia 
exiens, nubes in modum Crucis cum dicto vase signet. Et in Rituali Cardi- 
nalis Sanctorii, pag. 709 sub tit. de Exorcismis contra ingruentes aereas tem- 
pestates haec adscripta leguntur verba: Postea, si expedire visum fuerit, Sa- 
cerdos accipiat reverenter et cum. luminaribus Corpus Domini in calice, aut 
alio vase debito, et Ecclesia exiens, nubes in modum Crucis cum dicto vase 
signet. Auctor Sacerdotalis Romani fuit Pater Albertus Castellani, Ordinis 
Praedicatorum, qui multo labore illud elucubravit, dicavitque Leoni X Pon- 
tifici Maximo. Et antequam typis traderetur, examinatum emendatumque fuit 
iussu Pii IV Pontificis, veluti cognoscere est tom. 2 Scriptorum Ordinis Prae- 
dicatorum P. Iacobi Echard, pag. 48. Alterum Rituale auctorem habuit Cardi- 
nalem Sanctorium, S. Severinae nuncupatum, teste Ciacconio i7 ejus Vita, 
tom. 3, pag. 1044. De hoc autem Rituali Cardinalis Sanctorii perhonorifica 

fit mentio in Brevi Summi Pontificis Pauli V incipiente Apostolicae Sedis, 
dato quarto Idus lulii 1614,! impressoque ad frontem Ritualis Romani ab 
eodem Paulo Pontifice evulgati; in eo quippe refertur, Cardinales ad novi 
Ritualis editionem designatos, vetera expendisse Ritualia, praesertim vero 
illud, quod vir singulari pietate, zelo, et doctrina, bonae memoriae Iulius 
Antonius S. R. E. Cardinalis Sanctae Severinae nuncupatus, longo studio, 
multaque industria et labore plenissimum composuerat. 

S 19. His tamen nihil facessentibus, stat Thiertis assertio: praeindicata 
quippe duo Opera publicae auctoritatis pondere destituuntur. Nos nihil detra- 
ctum volumus egregio Operi Patris Alberti Castellani, sed asserimus, esse 
privati Auctoris Opus, nullumque extare argumentum, quo illud a Pio IV 
Pontifice approbatum demonstretur. Neque id temere aut nulla ratione affir- 
mamus. Agitur in eo Opere de Baptismi forma sub conditione, ac recen- 
sentur peculiares factorum circumstantiae, quando in huiusmodi Sacramento 
administrando, forma sub conditione uti licet; a Sacramento autem Poeni- 
tentiae universim haec forma sub conditione reiicitur: Secus ip Sacramento 
Poenitentiae, quod non licet. Theologi illi, qui in Sacramento Poenitentiae 
ministrando locum esse negant formae sub conditione, auctoritate utuntur 
Sacerdotalis Romani a Praefato Religioso compositi, venditantes illud Pon- 
tificia auctoritate roboratum. At caeteri, quibus forina sub conditione in Poe- 
nitentiae Sacramento probatur, fidenter respondent, neque anteacto tempore 
fuisse unquam demonstratum, nec demonstrari nunc posse, enunciatum Opus 
fuisse ab aliquo ex Summis Pontificibus approbatum, quod et ipsi expres- 
simus in Nostro Opere de Synodo Dioecesana, lib. 7, cap. 15, tom. 2 et seq. 
novissimae editionis Romanae, iam iam absolutae, et quamprimum evulgan- 
dae. Praetermittenda nec est consideratio illa, si nimirum Opus Patris Ca- 
stellani approbatum fuisset a Pio IV Pontifice, Sanctum Carolum Borro- 
maeum Pontificis Nepotem, totoque eius Pontificatu in Ecclesiasticis negotiis 
maxime versatum, haud fuisse permissurum, ut in sua Dioecesana Synodo, 
suaque itidem in Synodo Provinciali postea coactis, statueretur, quod nosci- 
tur reipsa statutum, quodque omnimode adversatur iis, quae in praefato 
Opere Patris Castellani tradita leguntur. 

S 20. Hinc ad Rituale Cardinalis Sanctorii gradum facimus. Celebris 
Praesul Fontanini qui paucos librorum peritia sibi pares habuit, in appen- 
dice ad Catalogum librorum bonae memoriae Cardinalis Imperiali, Ziffera S, 
haec adnotata reliquit: Opus rarissimum, sine principio, et fine, impressum sub 
Paulo V,et iure quidem: egregii quippe huiusce operis impressa folia delitesce- 
bant in angulo Vaticanae Bibliothecae, quorum notitia ad Viros Sacrorum 
Rituum studiosos delata, impetrarunt hi, ut simul colligerentur, quo eorum 
exemplum sibi sumere liceret. Tunc vero. factum, ut multi eiusdem sibi 
exemplum comparaverint, quod in suis Bibliothecis condiderunt, cum ante 
id temporis pauca essent, atque rariora exempla: neque enim alia eousque 
comperta erant exempla, quam quae extabant, et nunc etiam extant, unum 
in Bibliotheca Monasterii S. Crucis in Hierusalem, duo autem in Bibliotheca 


! Cf. N. 198, 

Collegii Romani, quorum alterum fuit Venerabilis Cardinalis Bellarmini, alte- 
rum Praesulis Coccini Rotae Auditoris. Uti praenotatum est, asserit Praesul 
Fontanini, Rituale Cardinalis Sanctorii, principio destitui, et fine; idque 
omnino verum, quemadmodum videre ést in exemplis mox supra indicatis. 
Testatur, illud sub Paulo V impressum, at non meminit, quod illum latuerit 
fortasse, suppressum fuisse iussu eiusdem Pontificis, dum adhuc sub praelo 
esset, quemadmodum ab eodem Praesule Coccino sua maru adnotatum 
legitur in praefato Rituali, in Collegio Romano, uti praedictum est, asser- 
vato: Hoc Opus, dum adhuc sub praelo esset, suppressum fuit Romae tem- 
pore Pauli V, ideoque caret principio, medio,et fine. Et licet in eiusdem 
Ritualis exemplis novissime evulgatis, ac distributis, initium reperiatur ac finis, 
facile tamen deprehenditur, et initium, et finem ipsis fuisse, quamvis fortasse 
parum considerate, superadditum, ne per manus abiret mutilum exemplum, 
nec caput habens nec pedes. 

S8 21. Id vero comprobatur ex titulo, sive inscriptione praefatis recen- 
tibus exemplaribus praeposita; constat quippe his verbis: Rituale Sacramen- 
torum Romanum, Gregorii XIII Pontificis Maximi iussu editum, Romae 1584, 
in quo facti veritas primum desideratur, cum de imprimendo Rituali Car- 
dinalis Sanctorii cogitatum fuerit tantummodo sub Pontificatu Pauli V, uti 
mox supra dictum est, nec cusum illud fuerit superstite Auctore, qui e 
vivis excessit sub annum 1601, Clemente VIII Pontifice, sed ab eiusdem 
haeredibus sub Pontificatu Pauli V, quemadmodum mox infra constabit. 

8 22. In praedictis exemplaribus et finis quoque conspicitur; pagina 
quippe 712 haec leguntur verba: Rifualis Romani Finis. Qui autem id sibi 
sumpsit, ut extrema suppleret, mediam partem satis non inspexit, ubi non 
minus in ipsis, quam in caeteris quibuscumque exemplis desiderantur paginae, 
quae a pag. 252 ad pag. 257 subsequuntur. Verum, quanticumque sit haec 
animadversio, sermonem omnem colligentes ad finem, facili negotio dete- 
gitur recens superadditio nonnullorum foliorum, quae non solum ex charta 
et atramento evincitur, sed ex ipso paginarum mumero; postrema quippe 
exemplaria ad paginam pertingunt 712, cum caeteroquin duo vetera exempla, 
alterum nempe Cardinalis Bellarmini, et alterum in Bibliothecae S. Crucis in 
Hierusalem asservatum, paginam 604 non praetergrediantur, atque etiam 
alterum Praesulis Coccini pag. 708 compleatur. Ritus itaque Benedictionis 
cum Sanctissimo Sacramento nonnisi in postremis exemplaribus reperitur, 
cum legatur ipse ad pag. 709, et caeteroquin vetera inter exemplaria nullum 
paginam 708 praetergrediatur. 

8 23. Ad absolutissimam notitiam eorum omnium, quae Rituale respi- 
ciunt Cardinalis Sanctorii, nil superest aliud, quam inquirere causam, cur 
fuerit, Paulo V Pontifice, sudante praelo suppressum. Huic autem investi- 
gationi videntur posse cumulate satis facere ea ipsa, quae charactere Vene. 
tabilis Cardinalis Bellarmini adnotata reperiuntur in exemplo Ritualis Car- 
dinalis Sanctorii, quo Bellarminus utebatur, quodque, uti saepius monuimus, 
extat in Bibliotheca Collegii Romani. Hic Liber confectus est a. Cardinali 
Sanctae Severinae longo tempore, et magno labore, et si quidem sub nomine 
praedicti Cardinalis fuisset impressus, dempto illo verbo Romani (quod ver- 

bum etsi non extaret in libri fronte, tunc non impressa; aderat illa tamen 
in prima Operis pagina: ARifualis Romani Liber primus) potuisset libere com- 
municari cum omnibus: sed non placuit iis, ad quos pertinebat, ut cum nomine 
Romani publicaretur ; et non placuit haeredi Cardinalis, ut sine nomine Romani 
exiret. Ea causa est, cur hic Liber lucem non aspiciat, et imperfectus ac mu- 
tilus extet in privatis Bibliothecis. 

S 24. Est itaque Opus Cardinalis Sanctorii omni commendatione dignum, 
optimoque iure sibi vindicat laudes, quae de eo, tum in adnotatione Cardi- 
nalis Bellarmini, tum et in praememorato Brevi Pauli V leguntur. Nosque 
ipsi Auctoris laborem, et eruditionem saepius admirati, non praetermisimus 
eo uti, debitamque laudem in nostris evulgatis Operibus ipsi tribuere. At, 
ex superius allatis notitiis, fieri nullo modo potest, ut ipsi vis legis conce- 
datur existimeturque veluti opus a Summis Pontificibus approbatum, et 
tanquam Rituale Romanum ; titulus enim hic solummodo convenit Rituali 
Pauli V Pontificis, ad Patriarchas, Archiepiscopos, et Episcopos per ipsum 
directo, u£ in posterum tanquam. Ecclesiae Romanae Filii, eiusdem Ecclesiae 
omnium Maíris et Magistrae auctoritate constituto Rituali in sacris functio- 
nibus utantur, et in re tanti momenti, quae Catholica Ecclesia, et ab ea pro- 
batus usus antiquitatis statuit, inviolate observent; uti legitur in illius Brevi 
anni 1614, quo Rituale Romanum confirmat, et in quo licet adnotatae legantur 
preces recitandae ad repellendam tempestatem,! fiatque mentio sonitus aeris 
campani, signi Crucis, atque aspersionis aquae benedictae; nullum tamen 
omnino fit verbum de Benedictione adhibito Sacramento, impertienda. 

8 25. Denique in una librae lance statuatur opus Cardinalis Sanctorii, 
quod, quanticunque tandem sint reliquae exceptiones omnes, nunquam dici 
poterit Pontificia auctoritate roboratum, illique in novam oneris accessionem 
superaddatur alterum Opus Patris Castellani, nunquam et ipsum approba- 
tionem illam Pontificiam consequutum; in altera vero lance ponantur Synodi 
Sancti Caroli Borromaei, quamvis illae, si vim legis consideres, in Dioecesi, 
totaque Provincia Mediolanensi solummodo obtineant; haecque omnia si 
quispiam ponderet, conspiciet illico propendere illam Synodorum lancem, 
quumque, aliquo huiusmodi casu sese offerente, deliberandum erit, obstri- 
ctum se noscet, vi quidem directiva, amplecti quidquid fuit a S. Carolo 
praefatis in Synodis constitutum. Non indigent profecto praefatae Synodi, 
ut quidquam illis adiiciatur, at si quae fieri vellet accessio, in promptu illa 
quidem esset, et facillime comparanda ex aliis Synodis, et Ritualibus aliarum 
Dioecesium, in quibus ex norma in S. Caroli Synodis tradita, statutum cer- 
nitur, ut cum incendii periculum subest, aperiatur Tabernaculum, Sacra- 
mentum relinquatur obtectum, religiosa fiat precum recitatio, nec extra- 
hatur Sacramentum, ac proinde ne cum eodem ad incendia, tempestatesque 
benedicatur. 

S 26. Supra allatae sunt Synodorum, Auctorumque transalpinorum aucto- 
ritates, nunc alias superaddemus ex Italis nostris desumptas. Iniuriam sibi 
faceret is, cui incomperta essent tum eximia virtus Praesulis Gratiani olim 

Ameriae Episcopi, tum eiusdem celebris Synodus habita anno 1595, in cuius 
capite 109 ita legitur. Ad arcendas pluvias, aut tempestates, procellasque, 
quae forte impendere videbuntur, nemo Sacerdos Pyxidem ipsam cum Sacra- 
mento efferat, sed tantum Tabernaculum, patefacto ostio, adaperiat, et in 
conspectu Sacramenti, genibus ad terram datis, Litanias, aliasque precationes 
eius rei causa. institutas, pie sancteque cum populo, qui aderit, aut cum Cle- 
ricis, aut etiam solus, peragat, Divinamque benignitatem, ut mala, quae pec- 
cata nostra merentur, misericordia sua avertat, religiose precetur. Perspecta 
quoque est praestantia in rebus ad Ritum spectantibus Patris Bartholomaei 
Gavanti, qui composuit Enchiridion, seu Manuale Episcoporum ad sacras 
functiones rite dirigendas; in hoc autem verbo Eucharistia, num. 14 haec 
scripta reliquit: Nor adhibeatur contra grandinem, puta in valvis Ecclesiae, 
benedicendo aérem. Nec missum faciemus Clericatum, utcumque caeteris 
recentiorem, non exiguam tamen laudem consecutum; in eius quippe de- 
cis. 60 de Eucharistia, num. 11 haec leguntur: A£ad benedicendum aérem contra 
grandinem, prohibitum est Sacram Eucharistiam exponere in valvis Ecclesiae. 
S 27. His Litteris finem imponimus, tum quia aliis obruimur curis, 
tum et quia aestivis caloribus afficimur. Prudens nobis probatur Fraterni- 
tatis tuae agendi ratio, dum nihil graviter egisti in pium illum Sacerdotem, 
qui extra lanuam Ecclesiae S. Nicolai in Carcere Benedictionem super populo, 
et ad incendium est impertitus; valde enim huic casui congruere nobis viden- 
tur verba S. Bernardi, Serm. 40 super Cantica, ubi haec scripta reliquit: Efiarsi 
perperam actum quid deprehendas, nec sic iudices proximum ; magis autem 
excusa. Excusa. intentionem, si opus non potes: puía ignorantiam, puta subre- 
ptionem, puta casum. Verum cum haud iustum aequumve sit, ut, quae sunt 
minus recte gesta, conniventia invalescant, iteratisque actibus quamdam veluti 
legitimae spectabilisque consuetudinis speciem obtineant, non solum tibi 
curae erit, hanc Nostram Epistolam in Cancellaria tua custodiri, verum etiam 
Edictum, interposita auctoritate nostra, propones, in certam normam eorum, 
quae, excitato incendio aliquo, praestanda sunt, ut Deo supplicetur iuxta 
ritum S. Romanae Ecclesiae; Edictumque ipsum, veluti adamussim, exiges 
ad ea, quae a Sancto Carolo noscuntur constituta, quaeque fuerunt a Nobis 
in his Nostris Litteris fusius exposita. Teque, Ven. Frater noster, ex animo 
amplectentes, Apostolicam Benedictionem tibi peramanter impertimur. 
[Bened. XIV Bull., tom. 4, p. 317-342]. 


436. 
Benedictus XIV, ep. encycl. Quam ex sublimi, 8 aug. 1755. ! 


Quam ex sublimi hac Sacrosancti Apostolatus specula, in qua per inef- 
fabilem divinae bonitatis abundantiam plane immerentes praesidimus, pro 
iniecta Nobis gravissima omnium Ecclesiarum sollicitudine, impositaque 


1 Venerabilibus Fratribus, ac dilectis Filiis, Metropolitanis, Archiepiscopis, et 
Episcopis, aliisque Apostolicis Vicariis. 

omnium animarum lesu Christi Sanguine redemptarum procuratione, alias, 
nempe die 26 mensis lanuarii anno MpccLur, inivimus Apostolicae provi- 
dentiae rationem pro Indiis Orientalibus; ! eamdem quoque, Venerabiles Fra- 
tres, ac dilecti Filii, in iis partibus, in quibus vos constituti ac deputati, 
Apostolicum ministerium vestrum, non sine magnis assiduisque laboribus 
et incommodis, laudabiliter obire pergitis, haud patimur desiderari, quemad- 
modum immensa Supremi Pastorum Principis lesu Christi caritas maximo- 
pere urget, ut eo alacrius omnem operam studiumque nostrum ad hoc con- 
feramus, quo longius a Nobis regiones illas abesse non ignoramus. 

8 I. Quoniam autem non sine gravissima Pontificii animi nostri mole- 
stia tunc acceperamus, aliquem scilicet ex Indiarum Orientalium Apostolicis 
Vicariis Episcopali titulo et charactere insignitum, sed sine Coadiutore cum 
futura successione, viam universae carnis ingressum, ad repositam in Coelis 
coronam Apostolicis laboribus partam evolasse, ac neminem, qui Ordinariam 
pro defuncto Vicario Apostolico iurisdictionem exerceret, repertum aut depu- 
tatum fuisse: eapropter omnibus et singulis Vicariis Apostolicis huiusmodi 
iniunximus et mandavimus, ut qui neque Episcopum Coadiutorem cum futura 
successione, neque Vicarium ex Clero sive saeculari, sive regulari Generalem 
haberent, statim atque ad unumquemque eorum aliarum nostrarum in simili 
forma Brevis desuper expeditarum Litterarum certa notitia pervenisset, depu- 
tarent Vicarium ex Clero sive saeculari, sive regulari, habilem tamen, atque ido- 
neum, qui, eveniente cuiusvis Apostolici Vicarii sine Coadiutore cum futura suc- 
cessione obitu, tamquam Apostolicae huius Sanctae Sedis Delegatus, teneretur 
assumere et obire regimen, et gubernium Apostolici Vicariatus, usque ad captam 
eiusdem Apostolici Vicariatus huiusmodi possessionem a novo Vicario Apo- 
stolico, quem eadem haec Sancta Sedes constituisset, aut usque ad quam- 
cumque aliam ab ipsa Sancta Sede ineundam ordinationem. Porro Vicario 
Generali huiusmodi per Apostolicum quemcumque Vicarium sibi, ut prae- 
mittebatur, deputando, Nos laudatarum nostrarum Litterarum tenore, Apo- 
stolica auctoritate, concessimus et tribuimus omnes et singulas facultates 
perpetuis futuris temporibus valituras, quae Vicariis Capitularibus cuiusvis 
Cathedralis Ecclesiae, Sede vacante, inesse et de iure competere dignoscuntur. 
Praeterea eidem Vicario Generali, post tamen Apostolici Vicarii obitum, con- 
cessimus et impertiti fuimus usum et exercitium earum facultatum, quibus 
utebatur et gaudebat, dum viveret, defunctus Apostolicus Vicarius Episco- 
pus; iis dumtaxat exceptis, quae requirunt Ordinem, et characterem Epi- 
scopalem, vel non sine Sacrorum Oleorum usu exercentur. Quandocumque 
vero necessitas urgeret, saepedicto Vicario Generali potestatem etiam indul- 
simus et dedimus, consecrandi Calices, Patenas, et Altaria portatilia, cum 
Sacri Oleis omnino ab Episcopo benedictis. 

S 2. Porro, cum, sicut pariter accepimus, easdem omnino occasiones, 
eosdemque prorsus casus, in istis, in quibus munus vobis demandatum 
adimplere contenditis, regionibus accidere, atque insimul reperiri aliquibus 
in locis nonnullos; Apostolicos Vicarios haud Episcopali titulo, et charactere 


! Cf. N. 423. 

insignitos, sed per Apostolicas dumtaxat Litteras sive sub Plumbo, sive in, 
simili forma Brevis expeditas, pro Vicarii Apostolici huiusmodi officio defun- 
gendo destinatos, propter quorum obitum eadem quoque momenta urgere 
possunt: eapropter easdem provisiones, et facultates, ut supra expressas, 
et pro Indiis Orientalibus initas, et concessas, sub iisdem modo, et forma, 
et non aliter, extendimus ad omnes istarum regionum Apostolicos Vicarios 
sive titulo, et charactere Episcopali insignitos, sive Sacerdotali dumtaxat digni- 
tate praeditos; atque hisce quidem Sacerdotibus, ita ut praemittitur, Aposto- 
licis Vicariis, pariter iniungimus et mandamus, ut unusquisque, memor reso- 
lutionis suae, teneatur deputare Pro-Vicarium, habilem tamen, atque idoneum, 
qui post cuiusque obitum assumere debeat regimen Vicariatus Apostolici, 
atque in eiusdem Vicariatus munere permanere et cum usu earum tantum- 
modo facultatum, quibus utebatur, fruebatur, et gaudebat defunctus Vica- 
rius, adlaborare debeat, donec et quousque novus Apostolicus Vicarius ab 
Apostolica hac Sancta Sede designatus, ipsius Vicariatus possessionem et regi- 
men adierit. 

8 3. Praeterea cum compertum, exploratumque nuper fuerit, in Hibernia, 
Albania, Macedonia, Servia, Bulgaria, Insulis Maris Egaei, Perside, Mesopo- 
tamia (quemadmodum alibi fortasse reperiatur) reperiri aliquos Venerabiles 
Fratres Archiepiscopos, et Episcopos locorum Ordinarios, et Residentiales, 
quorum aliquot quidem Capitulum Canonicorum habent, aliquot vero eius- 
modi Canonicorum Capitulo destituuntur; idcirco, tenore et auctoritate pari- 
bus, statuimus, praescribimus, et mandamus, ut eveniente cuiuslibet Anti- 
stitis huiusmodi obitu, statim procedatur ad electionem Vicarii Capitularis, 
iuxta morem, usum, et consuetudinem hactenus servatam : nimirum ubi Cano- 
nicorum Capitulum fuerit, vel a Canonicis dumtaxat, si ita in more iam 
positum, servatumque fuit, vel a Canonicis una cum aliis Ecclesiasticis Viris, 
quos in casibus huiusmodi semper intervenisse, et suffrapgium suum in ea 
electione tulisse constat. Quando autem Capitulum Canonicorum non habea- 
tur, ii Parochi sive soli, sive cum aliis Ecclesiasticis Viris, iuxta modum iti- 
dem, usum, et consuetudinem de praeterito servatam, ad Vicarii Capitularis 
electionem habendam accedant. Sed in hisce electionibus Vicariorum Capi- 
tularium quorumcumque volumus, praecipimus, et mandamus, ut omnino 
serventur Constitutiones Concilii Tridentini, praesertim in Sessione vigesima 
quarta capite decimosexto. 

8 4. Insuper volumus et mandamus, ut in iis locis, in quibus Venerabiles 
Fratres Antistites ordinarii eorumdem locorum Residentiales, neque Capitu- 
lum Canonicorum, neque Parochos in suis Civitatibus, et Dioecesibus habent, 
sed dumtaxat Sacerdotes aliquot, et Missionarii reperiuntur, per terras, et 
oppida dispersi, ita ut, cum quemlibet Antistitem eiusmodi mori contingat, 
insimul convenire minime valeant, tunc Vicarius Generalis iam a defuncto 
Antistite constitutus, ipso facto intelligatur, sit, et habeatur Vicarius Capitu- 
laris, cum supra expressis facultatibus ad Vicarios Capitulares de iure spe- 
ctantibus, exerceatque munus Vicarii Capitularis huiusmodi, donec et quous- 
que novus Antistes ab eadem Apostolica ac Sancta Sede designatus illuc 
advenerit, ac regimen susceperit. Verum probe intelligentes, haud facile in 

iisdem locis reperiri Ecclesiasticos Viros, qui sive Doctores, sive Licentiati 
in Iure Canonico in aliqua Studiorum Universitate fuerint, quemadmodum 
pro Vicariatus cuiuslibet sive Capitularis, sive Generalis munere obeundo requi- 
ritur; Nos earumdem partium calamitates commiserantes, tenore et auctori- 
tate paribus, quemcumque in Vicarium Capitularem, ut praemittitur, in casibus 
antedictis eligendum, dummodo ad gubernium, et regimen habilis, et idoneus 
fuerit, nunc pro tunc talem esse, et haberi volumus, et declaramus, perinde 
ac si Doctor, sive Licentiatus in Iure Canonico fuerit. 

8 5. Decernentes easdem praesentes Litteras, et in eis contenta quae- 
cumque, semper firma, valida et efficacia existere et fore, suosque plenarios 
et integros effectus sortiri, et obtinere debere, et illis, ad quos spectat, et 
pro tempore quandocumque spectabit, in omnibus et per omnia plenissime 
suffragari, sicque et non aliter in praemissis per quoscumque Iudices Ordi- 
narios, et Delegatos, etiam Causarum Palatii Apostolici Auditores, et San- 
ctae Romanae Ecclesiae Cardinales, et eorumdem Cardinalium Congrega- 
tiones, et quosvis alios quacumque praeeminentia et potestate fungentes, et 
functuros, iudicari, et definiri debere: ac irritum, et inane quidquid secus 
super his a quoquam quavis auctoritate scienter, vel ignoranter contigerit 
attentari. 

8 6. Non obstantibus Apostolicis, ac in Universalibus, Provincialibusque, 
et Synodalibus Conciliis editis generalibus, vel specialibus Constitutionibus, 
et Ordinationibus, et quibuscumque aliis Decretis in genere, vel in specie, 
aut alias in contrarium praemissorum quomodolibet concessis, confirmatis, 
et innovatis, caeterisque contrariis quibuscumque. Caeterum vos, Venerabiles 
Fratres, Dilecti Filii, iisdem quoque, quibus Indiarum Orientalium Aposto- 
licos Vicarios prosequuti fuimus, Apostolicis verbis, et adhortationibus pro- 
sequimur. Itaque ex Apostolicae providentiae, auctoritatisque nostrae ratione, 
maxime ad procurandam salutem animarum consentanea, a Nobis suscepta, 
atque unicuique vestrum praecepta animadvertite, quanta sit Apostolici muneris 
unicuique vestrum iniuncta cura, atque eapropter satagite, ut per assiduos 
labores, vigilantiam pastoralem, sollicitudinemque contendatis, ne quispiam 
Christi fidelium vobis commissorum, et de quibus ratio supremo Pastorum 
Principi aeterno Iudici reddenda est, pereat; sed potius ut omnes aeternam 
salutem consequantur, et vobis merces vestris meritis debita a iusto remune- 
ratore Deo tribuatur. Nos interim coelestis praesidii auspicem Apostolicam 
Benedictionem in populos etiam vestrarum Dioecesum, vel Provinciarum 
redundaturam Vobis, Venerabiles Fratres, Dilecti Filii, peramanter imper- 
timur. 

S 7. Volumus autem, etc. 

[Bened. XIV Bull, tom. 4, p. 343-346]. 

! 437. 
Benedictus XIV, ep. In superiori, 29 dec. 1755. ! 


8 I. In superiori ante proximum ad Nos habito accessu, retulisti, Te in 
suspicionem adductum, Sacerdotes Armenos Ligurno in Portu commorantes 
Sacro Natali Domini die tres unumquemque Missas in Nationis suae templo 
celebrare, non praetermisisse opportunas ad Pisanum Archiepiscopum dare 
litteras, ut certior fieres, num res, prout ferebatur, se haberet, et si ita quidem, 
exquo tempore invaluerit usus, tria designato die offerendi Sacrificia; tibique 
fuisse a memorato Praesule rescriptum, offerri ab Armenis Sacerdotibus in 
Ligurnensi suae gentis Ecclesia tres Missas Natalitio Christi die, idque in 
usu primum ea in Ecclesia fuisse positum a duobus Missionariis Parochis 
sub annum 1725, exindeque semper rem eodem modo transactam ; ac insuper 
eius gentis homines referre, multos per Orientem Sacerdotes Armenos Catho- 
licos, eiusdemque Ritus Missionarios Sancto Natalis Christi die tres Missas 
singulos celebrare; a quibus porro omnibus, nostra ipse expetebas iussa, 
de relinquenda, vel interdicenda trium Sacrorum oblatione, ab Armenis 
Sacerdotibus, Natalitio Christi die, Ligurni in gentis suae Ecclesia, fieri 
solita. 

S8 2. Pervetustus est, atque universim in Latinam Ecclesiam receptus 
Ritus trini Sacrificii per unumquemque Sacerdotem Natalitio Christi die offe- 
rendi; verum apud Orientalem Ecclesiam nullum extat praefati Ritus vesti- 
gium; ne verbum quippe de eo in Liturgiis Graeco-Arabicis Melchitarum, 
nec in Syriacis, Chaldeisque, neque etiam in reliquis Cophtorum, Armeno- 
rum, Graecorum, atque Ruthenorum, qui Graecos sibi ritus adscivere. Patres 
Basiliani Cryptae Ferratae, etsi Latinos aliquot Ritus amplexi sint, tres tamen 
Missas Natalis Domini die nec in memorato Monasterio, nec alibi celebrare 
consueverunt. Et in ipsa Provinciali Synodo habita sub annum 1736 in 
Monte Libano, cui praefuit loseph Simonius Assemanus Praesul, qui iussu 
Clementis XII. Praedecessoris nostri eo profectus, imposito sibi muneri cumu- 
late satisfecit, haec leguntur cap. 13, de sacrosancto Missae Sacrificio: Pri- 
vilegium autem, quod Latini Presbyteri habent in Natali Domini tres Missas 
celebrandi, ad Nostros Sacerdotes nullatenus extendendurm esse decernimus, et 
statuimus: non quod morem illum Sanctae Romanae Ecclesiae omnium. Eccle- 
siarum matris, ac magistrae condemnemus ; absit hoc a nobis, qui filii illius 
obsequentissimi sumus; sed quia veterem nostrum ritum servari volumus. 

8 3. Haec Synodus, praevio opportuno examine, fuit a Nobis confirmata, 
veluti nosse licet ex Constitutione Nostra in Bullarium Nostrum illata.? Cum- 
que ex memorata Synodo, aeque ac ex praeindicatis Liturgiis Orientalibus 
innotescat, offerri quidem in Occidentali Ecclesia trinum Natali Christi die 


1 Ven. Fratri Nicolao Lercari Archiepiscopo Rhodien., Congregationis Propa- 


gandae Fidei Secretario. 
2 Const. Singularis, 1 sept. 1741. - Bened. XIV Bull, tom. 1, pag. 74-78. 

Sacrificium, non item vero in Orientali Ecclesia, iam locus fit regulae latius 
per Nos firmatae in Nostris Encyclicis Litteris datis octavo Kalendas Augusti 
anni 1755 ad Missionarios per Orientem, ! praeloque Congregationis Propa- 
gandae Fidei impressis, non esse scilicet permiscendos ritus; suum a Latina, 
suum itidem ab Orientali Ecclesia ritum servari oportere: hoc quippe est 
Sacris Canonibus sancitum, Constitutionibus Apostolicis cautum, ac Sanctae 
Sedis perpetuo systemate, praefatis litteris late demonstrato, firmatum. 

8 4. Et si unquam excipi contingeret, iisdem in Litteris in exemplum 
per Nos adduci Latinos quosdam Ritus ab Orientalibus, et vicissim Graecos 
quosdam Ritus a Latinis cooptatos, parata suppetit responsio, estque eius- 
modi, id factum, vel consectarium fuisse immemorialis consuetudinis secum- 
ferentis famam concessi Apostolici privilegii, vel inductum ex privilegio Apo- 
stolico vero, conceptoque; quarum quidem rerum, quod ad praesentem 
quaestionem attinet, nec species ulla, quin potius perspicua ex adverso per- 
stat probatio. Cum enim Edessenus Archiepiscopus, Armeni Ritus, Romae 
degens facultatem sibi expetiisset, celebrandi tres Missas Natalitio Christi 
die, utque facultas eiusmodi ad reliquos etiam Sacerdotes Romae commo- 
rantes protenderetur; propositis huiusmodi precibus in Congregatione Sacrae 
Inquisitionis coram Consultoribus decimo tertio Kalendas Martii 1710, rela- 
tisque iterum in Congregatione de more habita in Palatio Apostolico tertio 
Kalendas Martii, negativum redditum fuit responsum; quamvis is, cui deman- 
data fuit Provincia scribendi ea de re, scriptoque suam proferendi senten- 
tiam, in partem affirmativam sese praestiterit procliviorem, quemadmodum 
deprehendimus ex scriptis negotium illud attingentibus, quae ex aedibus 
Sacrae Inquisitionis afferri ad Nos voluimus; et hoc fuit quidem dubium 
tunc propositum: Az dicfo Archiepiscopo concedendum sit Indultum cele- 
brandi tres Missas in die Nativitatis Domini more Latinorum, hocque exten- 
dendüm ad omnes Presbyteros Armeni Ritus in Urbe commorantes; hoc 
vero rescriptum: Quoad petitum  Indultum celebrandi tres Missas in die 
Natalis Domini more Latinorum, respondendum esse negative. 

S 5. Praetereundae nec sunt, quae in praefatis litteris Nostris 8 45 a 
Nobis afferuntur. Cautum fuerat iam inde ab anno 1674, ut Armeni Liburno 
in Portu domicilium habentes, quippe una nobiscum viventes, in Paschatis, 
caeterisque Festis diebus celebrandis, ad Gregorianum emendatum Kalen- 
darium se conformarent. Tot tantasque turbas commoverunt praefati Armeni, 
ut habita sub annum 1699 iterata Congregatione decretum fuerit, ut usus 
veteris Kalendarii Armenis Liburnensibus relinqueretur, quousque ad novum 
recipiendum sese accommodassent, et quousque Apostolica Sedes aliud edi- 
xisset. Est itaque Liburnensibus Armenis sua pro ratione voluntas, respuunt 
Latinum Ritum, usum scilicet Kalendarii emendati, quamvis nobis inter- 
mixti vivant, sitque illud iustitiae consonum: cumque porro Latinum Ritum 
ter offerendi Sacrificium Natali Christi die sibi indebitum exposcant, facile 
caput est, haud decere, ut sui voti compotes fiant. 


! Cf. N. 434. 

S 6. Reliquum illud est, quod asseritur in Litteris Pisani Archiepiscopi, 
Armenae nimirum nationis homines Liburno in Portu commorantes asse- 
verare, memoratas tres Missas a multis per Orientem Armenis Sacerdotibus 
Catholicis, eiusdemque Ritus Missionariis celebrari; idque Nobis verisimile 
videtur, at nihil inde in rem praesentem. Beatus Bartholomaeus Bononiensis 
ex Fratrum Praedicatorum familia, fuit a Ioanne XXII Pontifice in Arme- 
niam ablegatus sub ann. 1318, et ab ipso Maragensis Episcopus inauguratus, 
exindeque translatus ad Naxivanum Archiepiscopatum. Quo ipso tempore 
praefatus Beatus Bartholomaeus celebri illa Missione fungebatur, aderat in 
Armenia Isaias quidam Schismaticus trecentis septuaginta discipulis praepo- 
situs. Mens ipsi inerat recta, et motus fama sanctitatis B. Bartholomaei, 
edoctusque ab ipso Catholicae Fidei veritatem, se ei socium adiunxit, suis 
omnibus discipulis secum adductis: tuncque contigit, ut institueretur Con- 
gregatio Fratrum unitorum, assumpto ab iis omnibus habitu Dominicani insti- 
tuti, emissaque Professione vitae Regularis sub Regula Sancti Augustini, et 
Fratrum Praedicatorum Constitutionibus. Videre est omnia in Opere Patris 
Galani, de consensione Armenae Ecclesiae cum Romana, part. 1, pag. 508 et seq., 
atque elucubratius tom. 2, Aisforiae virorum illustrium Dominicani Ordinis, 
Auctore Patre Touron, lib. 1, pag. 108 et seq. Isthaec Congregatio subiecta 
fuit Magistro Generali Dominicanae Familiae ab Innocentio VI sub annum 1356, 
uti colligere est ex eius Litteris in Dominicanum Bullarium relatis pag. 148, 
et in generalibus totius Ordinis Comitiis habitis anno 1583 nova haec Congre- 
gatio ad Regularis Provinciae gradus iura, et honores attolli coepit. Cum 
autem Isaiae discipuli unam noscerent Armenam Linguam, praeterea nullam, 
et plenam caeteroquin cum Dominicanae Familiae Religiosis unionem con- 
stituerent, necesse fuit, quemadmodum referunt praecitati Historici, ut Re- 
gulae, Statuta, Breviarium, et Missale Ordinis in Linguam verterentur Arme- 
nam. Comperimus autem temporibus nobis proximis instetisse Patres 
Armenae Provinciae Ordinis Praedicatorum, quo sibi liceret typis mandare 
sua Breviaria, ac Missalia, e Latino in Armenum idioma translata; annuitque 
precibus Congregatio Romanae universalis Inquisitionis habita Octavo Idus 
Septembris 1713, deputatis emendatoribus, sive praeli typici praesidibus, 
ut ad opportunas regulas exigerentur omnia, liceretque exinde tuto sibi 
polliceri, nullos in novam editionem errores irrepere, quod satis superque 
in huiusmodi casibus alias contigisse constiterat; probavitque omnia Sum- 
mus Pontifex in Congregatione, proximo die, septimo videlicet Idus Septem- 
bris eiusdemmet anni habita. 

8 7. Cum itaque Dominicanum Missale in Armenam Linguam versum 
fuerit, cumque in Missali Dominicano tres reperiantur adnotatae Missae 
Natalitio Christi die celebrari solitae, videtur admodum simile vero, Sacer- 
dotes quosdam Armenos, et Missionarios, videntes tres Missas a Patribus 
Dominicanis celebrari Natalitio Christi die, coepisse et ipsos tria Sacrificia 
offerre, Dominicano Missali utentes in Armenam Linguam reddito: quoties 
autem ita se res habeat, quod verosimilius est, quisque sanae mentis homo 
facile animadvertet, haud subsistere fundamentum in oblatione trini Sacri- 
ficii a nonnullis Armenis per Orientem peragi solita, constitutum, nec eo 

iuvari ullatenus posse Armenos Liburno in Portu commorantes; eo quod 
tres Missae in Missali Dominicano adnotatae, semper Latini Ritus esse cen- 
seantur, etsi in Armenam Linguam versae; nec liceat Armenis pro arbitrio 
Latinos Ritus usurpare. Simillimum Nobis suppetit exemplum ex Missa Latina 
Patrum Dominicanae Familiae in Graecam Linguam versa iuxta indultum a 
Bonifacio IX datum Maximo Constantinopolitano Dominicanae Familiae viro, 
relatumque tom. 2 Bullarii Dominicani pag. 310. Ea quippe Dominicani Fra- 
tres quidem, nullatenus autem Graeci, in Sacrificio offerendo uti possunt. 

8 8. Haec itaque sunt, quae Nobis, quamvis male a podagra habitis, licuit 
colligere. Curae tibi erit, Venerabilis Frater, deferre omnia ad Congrega- 
tionem de Propaganda Fide; et si mandatum ab ea tibi fuerit, quod facil- 
limum, ut ad Pisanum Archiepiscopum rescribas, opportunum fortasse erit, 
huius ad te Nostrae Epistolae exemplum eidem reddendum curare. Interea 
Apostolicam tibi Benedictionem impertimur. 

[Bened. XIV Bull., tom. 4, p. 358-3064]. 


438. 
Benedictus XIV, ep. encycl. Ex quo, 1 mart. 1756.! 


8 I. Ex quo primum tempore Apostolicam Beati Petri Sedem conscen- 
dimus, usque in praesentem diem, assidua Nobis videmur edidisse argumenta 
paternae prorsus charitatis, qua dilectos Nobis in Christo Ecclesiasticos, Lai- 
cosque Orientales Nobis consentientes, sive, uti vocant, Urifos, et a schismatis 
labe immunes, complectimur; nihilque intactum reliquisse, quo ii, qui in 
schismate sunt, eiuratis erroribus, Catholicae unitati consocientur. Nolumus 
hic quaecumque in hunc finem egimus, commemorare: quum et referta sint 
Regesta Congregationis de Propaganda Fide Decretis nostris hac de re con- 
ditis; et Apostolicas Litteras, atque Constitutiones pro Orientalium rebus a 
Nobis editas, in Bullarii nostri Voluminibus unusquisque percurrere valeat. 
Illud Nobis propositum nunc est, ut Vos, Venerabiles Fratres, Dilectosque 
Filios, certiores faciamus, absolutum iam esse opus Correctionis Graeci Eucho- 
logii, idque iam Typis eiusdem Congregationis de Propaganda Fide impres- 
sum fuisse, post diuturnum rerum omnium examen, accuratissima castigatione 
emendatum; ideoque vos hortemur, ut hoc potissimum in sacris actionibus 
adhibeatis, sepositis aliis, quae variis erroribus satis superque infecta depre- 
henduntur. Quod quidem haud mirum videri debet; id enim incommodi 
facillime accidit, quoties in pluribus ac saepe iteratis unius Operis editionibus, 
ab iis, qui praesunt, aliquid omittitur exactissimae illius diligentiae, quae 
necessaria est, ne aliqua, aut per fraudem, aut per inscitiam, identidem inse- 
rantur, aut adiiciantur, quae in primaevis purisque editionibus non erant; 
quaeque deinde resecanda quum sint, aut aliquo modo temperanda, tractu 


! Ad Archiepiscopos, Episcopos, aliosque Ritus Graeci Ecclesiasticos, Saecu- 
lares et Regulares, gratiam et communionem Sedis Apostolicae habentes. 

temporis causam praebent instituendis correctionibus, novisque repurgatis 
editionibus; quemadmodum in ipsa quoque Occidentali Ecclesia, quantumvis 
prae Orientali minoribus periculis exposita sit, evenisse dignoscitur: quo- 
circa Romani saepe Pontifices coacti sunt opportune consulere, ut Missalia, 
Ritualia, Breviaria, et Martyrologia emendarentur, et castigata noviter ederen- 
tur. Verum quod attinet ad correctionem vestri Euchologii, quod, ut optime 
nostis, nihil aliud est, quam collectio Ecclesiasticarum precum, atque bene- 
dictionum, ideoque, ut Goarius explicat, Ecclesiae vestrae Rituale, seu Ma- 
nuale, aut Sacerdotale, et Pontificale commode appellari posset; duo potis- 
simum his nostris Litteris agenda suscepimus: historiam nimirum exponere 
correctionis, novaeque editionis, quae. nuper perfecta fuit; et Monita quedam 
latius explicare, quae in ipsius Euchologii vestibulo opportune praeposita 
sunt; dilato in aliud tempus consilio aperiendi vobis, si Deus vitam et vires 
Nobis largietur, res alias complures ad Euchologium ipsum pertinentes, 
quae nec satis recte praesentibus Litteris nimis in longum protrahendis 
insererentur, et immodicum Nobis afferrent laborem, aetati Nostrae prorsus 
alienum, nec apte conciliandum cum reliquis magni momenti curis, quae 
nunc praesertim Nos in Apostolici Ministerii nostri procuratione circumstant, 
et a quibus Nos modo expedire non possumus. 

8 9. Primum itaque Monitum his verbis conceptum legitur: Sciendum 
est, quod Sacerdotes, qui Euchologio sunt usuri, nosse debent Ecclesiasticos 
Sanctorum Patrum Canones, et Catholicae Ecclesiae Constitutiones, ne divina 
administrantes Sacramenta, aliaque peragentes Officia, errare comperiantur. 
Cum igitur in sacra Liturgia commemorationes fieri soleant, oportet primum 
quidem Romani Pontificis commemorationem agi, deinde proprii Episcopi, et 
Patriarchae, dummodo Catholici sint. Quod si alter eorum, vel ambo sint 
schismatici, sive haeretici, eorum commemoratio nequaquam fiat. Quod sane 
consentaneum omnino est iis, quae decreta fuerunt in Congregatione habita 
die prima Maii anni 1746, quaeque approbatione nostra confirmata fuerunt. 
Dubium in ea Congregatione propositum [fuit sequens: Num in precibus, 
quae a Sacerdote, et Diacono in Prothesi recitantur, ponendum sit Nomen 
Summi Pontificis, tum etiam in caeteris precibus: videlicet, Pro Summo Pon- 
tifice N. Redditum autem fuit Dubio responsum huiusmodi: /z Instructione 
initio Euchologii adscribenda, admoneantur Sacerdotes Graeci, ut. commemo- 
rationem faciant Summi Pontificis, et eorum Episcopi, seu Archiepiscopi, si 
sit cum Ecclesia Catholica Romana unitus, et insuper ponatur alia Rubrica in 
margine Liturgiae, quae eos remittat ad. Instructionem. Visum est enim hoc 
pacto suppleri debere, quae in ipso Éuchologii textu desiderantur. 

8 29. Sequitur nunc secundum Monitum ex his, quae novae editioni 
Graeci Euchologii praefixa fuerunt, in haec verba conceptum: Ad Aaec, in 
eadem. Divina et Sacra Liturgia Sacerdos Deo gloriam canens accedit ad 
dona, eaque decenter ac religiose supra caput tollens, ad Altare defert, cir- 
cumducens et procedens per Templum, dum interim populus summa cum reve- 
rentia et devotione inclinat caput, et procidit; supplicans, memoriam sui fieri 
in ea. donorum circumductione. Sed, quia nonnulli Fidelium procidentium, cir- 
cumlata dona tamquam Corpus et Sanguinem Christi adorant, atque existi- 

mant, ab introitu fortasse Praesanctificatorum decepti, quando scilicet prae- 
sanctificatus Panis defertur, ignorantes differentiam, quae inter hanc et illam 
delationem intercedit; idcirco oportet in hoc operam suam studiumque impen- 
dere, ut cunctos Fideles accurate doceat, admoneatque de illa, quae inter utram- 
que donorum delationem intercedit, differentia; cum alia quidem dona nondum 
sint immolata et perfecta, alia vero Dei verbo confecta et sanctificata; et haec 
religiosissime debeant coli et adorari, cum sub specie ac symbolis panis et vini 
Corpus et Sanguinem Christi contineant; secus vero, antequam  consecrentur, 
et perficiantur. 

8 30. lam illud recte nostis, Venerabiles Fratres, Dilecte Filii, duos in 
vestra Liturgia esse Ingressus, Minorem alterum, alterum Maiorem nuncupa- 
tum. Minor est ille, quo sacri Evangelii Codex infertur; Maior autem ille est, 
quo sacra Dona, nimirum Panis et Vinum, non adhuc consecrata, a parvo 
Altari, seu Mensa, quae Profhesis dicitur, super quam praeparata fuerant 
Supplicationis ordine instructo, ad sacrum Altare deferuntur. Itaque in secundo 
Capite huius Moniti, non quidem agitur de Minori Ingressu, sed de Maiori; 
in quo nimirum Ritus huiusmodi observatur, ut Panis in Patena obtectus 
velo supra caput deferatur vel a Diacono, vel a Sacerdote; a Diacono scilicet, 
quando solemne Missae Officium celebratur cum assistentia et ministerio 
Diaconi; tunc enim hic sinistra manu Patenam ctim pane supra caput sustinet, 
dextera vero Sacerdotem thurificat, qui Calicem cum vino utraque manu 
gestat; si vero Sacerdos sine Diacono celebret, tunc a Lectore thus adoletur, 
Sacerdos autem Patenam cum pane supra caput suum sinistra manu sustinet, 
dextera autem sacrum Calicem ad pectus defert. Ad hunc igitur Maiorem 
Ingressum contingit, ut populus inclinetur, seu, pro vario regionum more, 
in terram procumbat, ac fronte humum feriat, perinde ac si sub speciebus 
panis et vini, licet nondum consecrati, Corpus et Sanguis Christi Domini 
contineretur: Populus passim, in Graecia quidem valde demisse se inclinat, 
neque enim genua flectere vult, ne imitari videatur Latinos, quamvis extra 
diem Dominicum; in Russia vero prosternit se, terram fronte percutit, ac 
veluti praesentem in ea oblatione Coelorum Regem alloquitur, et adorat. 
Verba sunt Petri Arcudii, De Concordia Eccles. Occid. et Orient., lib. 3, 
cap. 10. 

8 31. Christianus Lupus part. 3 suorum Operum super Conciliis, Edit. 
Bruxel., pag. 760 ritum describit Maioris Ingressus, quando Patriarcha, aut 
Metropolitanus Missam celebrant. Magri ir Vocabulario Fcclesiastico, verbo, 
Prothesis, singillatim describit quaecumque fiebant ab Imperatore, Sacrae 
Synaxi adstante, eo die, quo Imperii coronam assumebat. Goarius iz zofis ad 
Liturgiam Sancti Ioannis Chrysostomi, num. 110, totam actionem Ingressus 
Maioris accuratissime exponit. Idemque fit a Cardinali Bona, Rer. Lifurgic., 
lib. 2, cap. 9, num. 4. Quaecumque vero ea occasione a Graecis fiunt, eadem 
similiter aguntur ab Armenis, Aethiopibus, ac Syris lacobitis, ut videri potest 
apud le Brun i7 Explanatione Missae, tom. 3, apud Chardon im Historia 
Sacramentorum, tom. 2, cap. 2, et Renaudot, tom. 1, in notis ad Liturgiam 
Cophtorum. Quin etiam in hac Romana Urbe, in Festo S. Athanasii, videre 
est Graecos in sua Ecclesia ea omnia facientes, quae supra recensuimus: 

Et ita etiamnum hodie faciunt Graeci, in Festo, ac in Romana Basilica S. Atha- 
nasii, ait Lupus loco citato. 

8 32. Perspectum quoque vobis est, Venerabiles Fratres, Dilecti Filii, 
iuxta Ritum vestrum, diebus leiunii Quadragesimalis, solam tantummodo 
Praesanctificatorum Missam apud vos celebrari, exceptis Sabbatis, et Domi. 
nicis diebus, necnon Festo Annunciationis Beatae Mariae Virginis, si in Qua- 
dragesimam inciderit, ad normam Canonis Trullani LII his verbis concepti: 
In omnibus sanctae Quadragesimae ieiunii diebus, praeterquam Sabbato, et 
Dominica, et Sancto Annunciationis die, fiat sacrum praesanctificatorum Mini- 
sterium. Nostis etiam, Sacerdotem, qui Missam celebrat in Quadragesima, 
diebus, quibus hoc fieri conceditur, Sabbato scilicet, et Dominico die, unam 
quidem hostiam consecrare, et consummare, alteram vero consecratam sepo- 
nere; quam quidem in tot particulas dividit, quot numerantur subsequentes 
dies, quibus celebranda est Praesanctificatorum Missa, in qua nimirum et 
seipsum, et alios, si qui sint communicantes, Eucharistico Pane superioribus 
diebus consecrato communicat; quemadmodum recte omnia persequitur Leo 
Allatius in Prolegomenis ad Gabrielem Naudaeum de Missa Praesanctifica- 
torum, pag. 1531, num. 1. Quilibet Sacerdos venturae hebdomadis dies, quibus 
celebraturus est, digitis ipse suis numerat; inde tot particulas Panis in obla- 
tione abscindit, quot Missas dicturus est; eas, cum particula eo die absumenda, 
consecrat, et consecratas, Sanguineque Dominico intinctas, uti moris est, con- 
servat in Pyxide, ex qua postmodum celebraturus, tempore opportuno, cochleari, 
aliis ibi ad alium usum relictis, haurit, et in disco reponit, et ad Altare 
maius advectam consumit. 

8 33. Hac item occasione per Ecclesiam solemni Ritu proceditur, Dia- 
cono sacram Pyxidem, in qua Sacramentum sub specie Panis continetur, 
supra caput deferente, Sacerdote autem manibus gestante Calicem cum vino 
aqua mixto, non quidem consecrato, sed tantum benedicto. Et quoniam non 
semper a Sacerdote Missa cum assistentia Diaconi celebratur, si solus Sacerdos 
celebret, ipse sinistra manu defert Pyxidem capiti impositam, dextera autem 
Calicem sustinet: atque ita a parvo Altari ad Aram maiorem progreditur; 
uti testatur Arcudius in citato Opere, lib. 3, cap. 58: Solent Graeci in Prae- 
sanctificatis Liturgiis, antequam incipiant Sacrum, reponere Sacramentum con- 
tentum in Patena super parvum Altare propositionis, et infundere vinum in 
Calicem sine ullis precibus. Deinde circa medium sacrum, Sacerdos, si solus 
celebrat, Patena imposita capiti, et Calice manu dextera apprehenso, transfert 
ad maius Altare, etc. Si vero Sacerdos huiusmodi sacra peragit administrante 
Diacono, solet Patenam cum Sacramento Diacono tradere, qui eam. imponens 
capiti defert. Ipse autem, accepto Calice, exit, et Diaconum. sequitur. Tunc 
vero non omittit populus genua flectere, pectus tundere, aliisque idoneis 
actibus Consecratum Panem a Sacerdote, vel a Diacono, ut supra diximus, 
delatum, ut par est, adorare. Quum autem hinc factum esse dicatur, ut 
similia praestentur a populo, dum in functione maioris Ingressus, Panis et 
Vinum non adhuc consecraía, sed postmodum consecranda, supplicationis 
ritu per Ecclesiam deferuntur; hoc illud est, quod negotium facessit, quodque 
locum praebuit difficultatibus adversus Ingressum maiorem excitatis. Nicolaus 


3a 


498 Romani Pontifices 


--———— 


— 


Cabasilas in Expositione Liturgiae, cap. 24 ita scripsit: Si qui autem sunt, 
qui, Sacerdote cum donis ingrediente, humi procumbunt, et tamquam Corpus 
et Sanguinem Christi, dona, quae deferuntur, adorant et alloquuntur ; ab 
ingressu. praesanctificatorum donorum decepti sunt, ignorantes differentiam 
huius, et illius Sacrificii; hoc enim in ipso Ingressu non sanctificata habet 
dona, et nondum perfecta; illud autem perfecta, et sanctificata, et Corpus et 
Sanguinem Christi. Et post eum, Arcudius ita prosequitur in eodem citato 
Opere, lib. 3, cap. 19: /faque Populus ignorans discrimen huius, et illius 
Liturgiae, similiter se gerit in ordinariis, atque in praesanctificatis. Quocirca 
et graviter errat, quippe in. praesanctificatis verum Corpus Sacerdos in Patena 
defert, meritoque Populus humi procumbit, atque adorat: in aliis vero Sacri- 
ficiis, dum haec oblatio fit ante consecrationem, longius se gerat, oportet. Idem 
Arcudius in subsequentibus eiusdem libri capitibus, refellit Gabrielem Archie- 
piscopum Philadelphiae, qui plura scripserat ad vindicandum huiusmodi 
Ritum. Quin etiam Goarius, praeallegato loco, necessarium duxit, ad eumdem 
Ritum tuendum, opportunas quasdam rationes afferre. In recentiori editione 
Operis inscripti Perpetuitas Fidei Catholicae de Sacramento Eucharistiae, 
adversus Claudium vindicata, pag. 608, hoc scriptum legitur: tantum abesse, 
ut Graeci Sacramentum Eucharistiae non adorent, ut potius sese purgare 
teneantur, ostendentes, quomodo recti limites non excedant, nec iisdem ado- 
rationis actibus prosequantur panem et vinum nondum consecrata, quibus 
ea post consecrationem venerantur. Pater le Brun non dubitavit asserere, 
talem esse Ritum, ut aliquo modo reformari mereatur. Tournefort, Tom. 2, 
pag. 411 et seq., quum se propriis oculis vidisse referat Armenos functionem 
hanc peragentes, cum aliqua indignatione de ea loquitur. Chardon /oco supe- 
rius notato, ea affert, quae scripserunt Tournefortius, et Pater le Brun; deinde 
quaestionis punctum indecisum relinquit. Itaque Patres Concilii Zamosciae 
habiti anno 1720, Decreto de celebratione Missarum, S 4, non dubitarunt inter- 
dicere, ne qua fiat genuflexio, aut capitis inclinatio dum Panis, Vinumque 
nondum consecrata a Parvo Altari ad Maiorem Aram transferuntur: Prohibet 
Synodus, ne fiant genuflexiones, seu capitis inclinationes, dum transfertur 
panis oblationis a Minori ad maius Altare, pro Consecratione, tempore Offer- 
torii; praecipitque Parochis, ut Populum hac de re moneant, ne periculo ido- 
lolatriae exponatur. lllud enim Patres fortasse prae oculis habuerunt, quod in 
sacro Textu refertur lib. 4 Regu, cap. 18 de Ezechia Rege luda, qui ser- 
pentem aeneum a Moyse conflatum fregit, propterea quod Filii Israel usque 
in eum diem thus illi adoleverant. 

8 34. Haec sunt, quae nobis licuit colligere ex libris Auctorum, qui de 
hoc Ritu tractarunt. Nunc autem ea subiiciemus, quae circa eumdem Ritum 
animadversa et constituta fuerunt, tum in Congregationibus sub Urbano VIII 
coactis, tum in iis, quae nostris temporibus habitae sunt, et quarum Decreta 
Nos ipsi subinde approbavimus. 

835. Primum itaque illud prudenter animadversum fuit, functionem hanc 
maioris Ingressus omnino tollere, atque interdicere, (quod caeteroquin, ut 
dici solet, faleem ad radicem misisset) rem fore Ecclesiae Graecae permo- 
lestam, nec consentaneam institutis Ecclesiae Latinae, quae Graecos Ritus in 

Ecclesia Graeca, quantum potuit, servare semper studuit: idque eo vel maxime, 
quod antiqua est huiusmodi caeremonia; quaeque ea servatur solemnitas, 
ita explicari consuevit, ut triumphalem referat ingressum Christi, quum ex 
Bethania lerusalem venit; quemadmodum scripsit Germanus Patriarcha Con- 
stantinopolitanus, hac ipsa de re agens: Tunc enim plurima turba, et Hebraeo- 
rum pueri, tanquam Regi, et mortis victori, sensibiliter hymnum referebant, 
spiritualiter autem Angeli cum Cherubim ter sanctum. persolvebant hymnum ; 
deinde subiungens, per minorem Ingressum significari humilem adventum 
Filii Dei in hunc mundum. 

S 36. Secundo loco animadversum fuit discrimen, quod intercedit inter 
ea, quae canuntur in translatione Praesanctificatorum, atque ea, quae Clerus 
concinit in Processione maioris Ingressus. Hic enim dicitur: Uf Regem uni- 
versorum excepturi; quae verba non Regem praesentem indicant, sed postea 
venturum. In illa autem, omisso hymno Cherubico, sequentia verba ingemi- 
nantur: Ecce sacrificium mysticum et consummatum. Adeo ut unusquisque, 
modica etiam intelligentia praeditus, inter unam, et alteram functionem discer- 
neré valeat, dum in translatione Praesanctificatorum, lesus Christus sub Panis 
speciebus praesens exhibetur, in caeremonia vero maioris Ingressus, idem 
Dominus indicatur, non veluti praesens sub speciebus Panis et Vini, sed ut 
proxime adfuturus, postquam nimirum consecrationis verba a Sacerdote pro- 
lata erunt. 

S 37. Tertio perpensum fuit, quod si Graeci in rebus sacris edocti, per- 
spectum habent, sub Panis et Vini speciebus, dum maior Ingressus ducitur, 
nondum existere Corpus et Sanguinem Domini; iidemque norunt, quod 
ignorare non possunt, Latriae cultum soli Deo deberi; nemo iure suspicari 
poterit, hanc illis esse mentem, ut per exteriores venerationis actus, quos ad 
ingressum Oblatorum exercent, Latriae cultum erga species non adhuc con- 
secratas exhibeant: quum eaedem exterioris obsequii significationes aliquando 
erga Creatorem, aliquando vero erga res creatas exhiberi soleant; (quemad- 
modum in Scripturis Sanctis legitur, Abrahamum Angelos adorasse, et lacob : 
non semel coram fratre Esau procubuisse, et Nathan Prophetam idem in 
conspectu David praestitisse); quumque adoratio Latreutica non unice in 
actibus externis consistat, sed praesertim in interna affectione animi, qua 
huiusmodi actus eliciuntur. Praeterea si Graeci in Missa Praesanctificatorum, 
iisdem exterioris adorationis actibus prosequuntur Panem, qui consecratus 
est, simulque Vinum in Calice contentum, quod consecratum non esse constat; 
nec ideo iis obiicitur, quod in praedicta Missa Praesanctificatorum, pari Latriae 
cultu adorent Panem consecratum, et Vinum mere benedictum ; quia scilicet 
extrinsecae actiones ab interno animi sensu diriguntur, ita ut pro varia mentis 
intentione, unus idemque actus, nunc quidem Latriae adorationem, nunc 
autem minoris obsequii significationem importet; ex hoc ipso satis evincitur, 
quod quamvis etiam Graeci, dum maior procedit Ingressus, in conspectu Panis, 
et Vini, quae nondum consecrata circumferuntur, eosdem ederent externos 
adorationis actus, qui erga Eucharisticum Panem, et consecratum Calicem 
exhiberi solent; non ideo iure affirmari posset, communem panem, vinumque 
non consecratum, Latriae cultu ab iis adorari: quum omnia metiri oporteat 

ex interiori animi sensu, cuius ea vis est, ut eosdem externos actus post Con- 
secrationem quidem dirigere possit ad eliciendam adorationem Latreuticam 
erga Eucharisticum Panem et Vinum; eosdemque, ante Consecrationem, ad 
solemnem Oblatorum Ingressum exercendo, Latriae cultum ab illis excludere 
valeat. Ita ad rem nostram apposite dissert Leo Allatius 7z suo Tractatu de 
Missa Praesanctificatorum, num. 8: Cultus hic non dicitur Latria, quae soli 
Deo debetur, sed qualem veneratio creaturarum exposcit: gestus enim exterioris 
reverentiae, capitis scilicet detectio, manuum oscula, in modum supplicantium 
complicatio, extensio, elevatio, et similia, nec non in genua procumbere, et 
prosternere se in. terram, non sulum adorationi Dei, sed creaturarum etiam 
attribuitur; nec in eo error committitur, dummodo Deum Creatorem a crea- 
tura, et creaturam excellentiorem a minus excellente, mente distinguamus. Per 
externos ergo corporis gestus, cultus Deo exhibitus in adoratione, non ob natu- 
ram eiusmodi actuum, sed ob intentionem, qua usurpantur, cum alias ex sola 
natura sint indifferentes, latria infertur. Interior enim voluntas atque intentio 
conciliandi per hos externos actus existimationem divinam, fatit, ut sint materia 
cultus divini, atque adeo ut per illas adoratio Dei exterior exerceatur, Divinum 
cultum tribuens. Sanctus Thomas 2, 2, quaest. 84, art. 82, in Respons. ad 
secundum, ita docet: Adoratio principaliter quidem in interiore Dei reverentia 
consistit, secundario autem in quibusdam corporalibus humilitatis signis; sicut 
genuflectimus, nostram infirmitatem designantes in comparatione ad Deum; 
prosternimus autem nos, quasi profitentes, nos nihil esse ex nobis. Cuius doctri- 
nam explicans Sylvius ad citat. art. 2, haec subdit: Docet, adorationem prin- 
cipaliter in interiore Dei reverentia consistere, secundario vero in quibusdam 
signis corporalibus. Quod adeo verum est, ut inter signa corporalia nullum 
fere sit obsequium, seu officium, quo non tantum Deo, sed etiam creaturae 
cultus exhiberi queat; ac proinde ex intentione colentis desumi debeat cultus 
externi distinctio. Nam sí ei sit animus, de eo, quem per externum obsequium 
honorat, excitare opinionem Deo soli convenientem, atque illum honorare, ut 
summum, tunc huiusmodi officium pertinebit ad cultum Divinum: si autem sit 
intentio eum venerari uf creaturam excellentem, Deoque amicam, pertinebit ad 
cultum Duliae, vel Hyperduliae. Dixi, fere; nam de Sacrificio etiam externo, 
quod soli Deo possit offerri, non est dubium. Itaque Sylvius unicum exterius 
signum, quod necessario Latriae cultum importet, externum Sacrificium esse 
asserit, quod soli Deo offerri certissimum est, sicut etiam fuse demonstrat 
idem D. Thomas 2, 2, quaest. 85, artic. 2. Quapropter in Actibus Apostolo- 
rum legimus, Laodicenos, quum Paulum, et Barnabam Deos esse autumas- 
sent, statim de offerendo iis Sacrificio cogitasse. Eamdem omnino doctrinam 
tradit Suarez in 3 part. Divi Thomae, tom. 1, quaest. 25, art. 2, disput. 61, 
sect. 4, ut ex sequentibus illius verbis deprehenditur: Acfus exteriores non 
sunt ita ex se determinati, quin tam ad venerandum Deum, quam ad hono. 
randam Creaturam exerceri possit, etc. Quo fit, ut distinctio Latriae soli Deo 
debitae, ab adoratione Creaturae, in his externis actibus, potissimum ex inte- 
riori intentione pendeat. Et quamvis idem paulo inferius subiiciat, exteriorem 
actum, non solum ob internam agentis voluntatem, adorationis Divinae natu- 
ram induere, sed talem quoque evadere, ac dici posse, si huiusmodi signi- 

ficatio exteriori illi actui tributa sit ab eo, qui tali potestate et auctoritate 
polleat: Af£fendenda est, praeter intentionem. internam, publica impositio ; nam 
si haec signa, sufficienti auctoritate, et potestate, ad significandum Deum, et 
cultum, sunt. imposita, solum ad Divinum cultum usurpari possunt, et, si crea- 
turis communicetur talis cultus, erit idololatria saltem exterior, si non ex animo, 
neque ex falsa aestimatione fiat. Haec tamen doctrina ad id, de quo nunc 
agimus, aptari non potest; quum nullibi reperiatur, auctoritate publica sta- 
tutum fuisse, ut exteriores illi actus, qui supra descripti sunt, quique a 
Graecis fiunt, dum maior Ingressus per Ecclesiam procedit, pro actibus, et 
signis cultus Latriae haberi debeant. 

S 38. Quarto demum, quum in Congregatione super correctione Eucho- 
logii habita die 5 Septembris 1745 proposita fuerit quaestio, an abolendus, 
seu emendandus foret Ritus Ingressus maioris, de quo hucusque sermonem 
habuimus, omnibus mature discussis atque perpensis, constitutum denique 
fuit, nihil esse innovandum; idque subinde approbatione nostra firmatum 
extitit. Nec alia profecto fuit sententia Congregationum, quae sub Urbano VIII 
hanc ipsam quaestionem examinarunt. Placuit tamen consilium prudenter 
exhibitum, ut monerentur Episcopi, aliique animarum curam gerentes, et 
quorum ea est inspectio, ut rudem populum docere non praetermittant, 
quod dum sacra Dona a Prothesi ad Aram maiorem solemni ritu transfe- 
runtur, quum ea nondum sint consecrata, sub eorum speciebus nequaquam 
existit Corpus, et Sanguis Domini nostri lesu Christi, prout futurum erit 
post peractam Consecrationem; ideoque exteriores illi venerationis actus, 
qui erga praefata Dona nondum consecrata exhibentur, non ea ratione pera- 
guntur, ut cultus Latriae soli Deo debitus iisdem praestetur, sed ut inferioris 
speciei cultus exerceatur, cuius obiectum est, futura transubstantiatio eorum- 
dem Donorum in Corpus et Sanguinem Domini. Non absimili methodo usi 
sunt Tridentini Concilii Patres, quum actum fuit de veneratione cultuque 
Sacrarum Imaginum ; decernentes nimirum, ut nihil immutata hac in re antiqua 
Ecclesiae disciplina, onus esset Episcoporum, aliorumque, quibus docendi 
munus est demandatum, Christianam plebem erudire de omnibus, quae circa 
huiusmodi cultum tenenda, et servanda sunt, uti videre est in praedicti Con- 
cilii sess. 25, Decreto de invocatione, et veneratione, et Reliquiis Sanctorum, 
et Sacris Imaginibus. Quodque ad rem nostram proprius spectat, Goarius 
loco superius citato: consilium similiter dedit, ut minime abrogaretur Ritus 
Maioris Ingressus, sed ut populus opportunis documentis instrueretur: eru- 
dienda est certe rusticae plebis illius fides; devotio nunquam extinguenda, aut 
cultus ille externus omnino comprimendus. Similiter Pater Philippus de Car- 
boneano in Appendice ad Tract. P. Antoine, de Eucharistia, $ 3, ita concludit : 
Nihil ergo in. hoc est. reprehendendum ; sed Gens illa rudis instruenda, ne 
Dona illa, ut Christi Corpus, et Sanguinem venerentur. Quod quidem si a 
vobis, Venerabiles Fratres, Dilecti Filii, praestabitur, quemadmodum factu- 
ros vos esse confidimus, eam a vobis procul amovebitis accusationem, qua 
Arcudius de Concordia, lib. 3, cap. 19, Episcopos Graecos sui temporis 
reprehendit, dicens, Populum quidem tunc in summa ignorantia versatum 
juisse; sed Episcopos facile potuisse idoneis instructionibus illius caecitati 

remedium afferre, nisi ob humanos respectus, ab huiusmodi onere implendo 
abstinuissent: Possent autem, ac deberent Graecorum Antistites diligenter 
monere populum, et utique concordes multum proficerent; sed quoniam vel et 
ipsi laborant eodem morbo, et ex ignorantia in eodem errore versantur, vel 
si verum nonnulli vident, timent pauci plurimos, timent terrenam perdere glo- 
riam, et humanos favores, verentur, ne, instar Haereticorum, nomen ipsorum a 
vulgo conculcetur ; propterea ipsimet, saltem externa specie, caeterorum errorem 
egregie imitantur, altoque silentio omnia praetereunt, ac dissimulant ; ita caeci 
caecos ducunt, et omnes in foveam cadunt. 

S 39. Porro Sacerdos celebrans, sacris indutus vestibus, antequam sacra 
Dona a minore Mensa, seu Prothesi, ad maius Altare transferantur, ad illam 
accedit, et Panem consecrandum dividit in plures partes. Pars maior offertur, 
ut Deo Optimo Maximo debitus praestetur cultus, in memoriam Salvatoris 
Nostri lesu Christi. Reliquae minores partes, quae Merides appellantur, Omni- 
potenti Deo similiter offeruntur; sed earum una in honorem gloriosae Virginis 
Dei Genitricis Mariae, altera in honorem Sancti Ioannis Baptistae, Sanctorum 
Apostolorum, aliorumque Sanctorum, quorum nomina a Sacerdote enun- 
ciantur; alia vero pro salute vivorum, quorum etiam nomina ab eo recen- 
sentur; alia pro Defunctis, qui pariter nominatim commemorantur; alia in 
honorem illius Sancti, cuius Festus dies celebratur; relicta caeteroquin Sacer- 
doti facultate offerendi specialiter Sacrificium pro illo, aut illis, quos ipse 
maluerit. Ritus huiusmodi divisionis Panis in plures, prout a Nobis descriptus 
est, iam dudum viguisse probatur ex Typico Irenes Augustae, edito a Patre 
Montfaucon, tom. 1, Azalect. Graecor., cap. 34. Si vero Episcopus, aut Pres- 
byter primi Celebrantis personam sustinens, cum aliis Sacerdotibus conce- 
lebret, et Diaconi quoque in Officio ministrantes assistant, non modo quilibet 
Sacerdos, sed unusquisque etiam ex Diaconis, Hostiam unam maiorem offert, 
simulque minores particulas, seu Merides; ex quibus, si quae demum super- 
sunt a Celebrante, seu Celebrantibus non consummatae, eae distribuuntur 
adstantibus, qui Eucharisticae Communionis participes fieri petunt. Haec 
omnia exacte describunt, et narrant Card. Bona Rer. Liturgicar., lib. 2, cap. 1, 
num. 7, Arcudius, lib. 3, de Concordia, cap. 9, et Goarius ad Rituale Grae- 
corum, in notis ad Liturgiam Sancti loannis Chrys., pag. 98 et seq. 

8 40. Nulla inter Catholicos extitit controversia circa Ritum maioris 
Hostiae, aliarumque minorum, quae AMerides, appellantur. Quum enim de 
eo instituta fuisset quaestio in Oecumenica Florentina Synodo, adnotatum 
est in Actis, Archiepiscopum Mitylenensem propositis interrogationibus cumu- 
late satisfecisse. Et quamvis ibi relatus non sit illius responsionum tenor; 
non aliter tamen interrogationibus satisfecisse censendus est, quam osten- 
dendo antiquitatem huiusmodi Ritus per plura saecula in Orientali Ecclesia 
observati, cuius ea est significatio, ut diversos innuat fines, ob quos Sacri- 
ficium offertur. Pufo dixerit, hanc esse antiquam Orientalis Ecclesiae consue- 
tudinem, qua utitur illa Ecclesia ad declarandos varios fines Sacrificii: sunt 
ipsa Arcudii verba praefato lib. 3, cap. 9. Porro nullam diximus super hoc 
Ritu viguisse controversiam inter Catholicos; e Schismaticis enim constat, 
Simeonem Archiepiscopum Thessalonicensem, in suo Tractatu de Sacramentis, 

addubitare se ostendisse de consecratione Particularum. Sed quam irratio- 
nabile fuerit illius dubium, unusquisque facile deprehendere potest. Quum 
enim Sacerdos ad sacrum Altare Consecrationis formam non minus proferat 
super maiore portione, quam super minoribus particulis; quumque et illius 
intentio ad omnium consecrationem aeque dirigatur, et earum omnium materia 
ad sacramentalem transmutationem idonea sit; si portio maior consecrationem 
recipit, profecto consecrari quoque oportet minores illas particulas, quae, ut 
iam diximus, Merides appellantur. 

8 41. Controversia quidem fuit inter Catholicos circa Oblationem, quam 
a Diaconis fieri superius innuimus. Arcudius lib. 3, cap. 17 demonstrandum 
sumit, id illis per sacros Canones licitum omnino non esse. Goarius ad 
Euchologium, pag. 72 testatur, Oblationem Diaconalem in magna Constan- 
tinopolitana Ecclesia usu receptam non fuisse. Nec defuerunt, qui conten- 
derent, expungenda esse ab Euchologio verba, quae pertinent ad Oblationem 
Diaconalem, utpote a Schismaticis adiecta. Contra vero Cardinalis Bona Rer. 
Liturgic., lib. 2, cap. 1, num. 7, nullum esse Canonem tuetur, qui huiusce- 
modi Ritui obsistat, quum sacri Canones eam quidem Oblationem excludant, 
quam Diaconus ad sacrum Altare facere praesumeret, non autem eam, quam 
ad Prothesim peragit, quippe quae nihil aliud est, quam praeparatio ad aliam 
a Sacerdote perficiendam in sacro Altari. Ad haec idem Cardinalis ostendit, 
antiquum esse Ritum Oblationis Diaconalis, et a pluribus saeculis in Ecclesia 
Graeca observatum ; cumque de eo disputatum fuerit etiam in Florentino 
Concilio, satisfactum fuisse Patribus ibi adunatis, per responsiones ab Archie- 
piscopo Mitylenensi datas. Similiter Berlendis Tracfatu de Oblationibus, 
impress. Venetiis anno 1743, 8 5, pag. 143, inter functiones Diaconorum, 
admittit Ritum Oblationis ad Prothesim, interdicto eisdem iure offerendi 
ad Altare, quod solis Sacerdotibus competit: ///ud offerendi Diacono munus 
attributum, intelligi de prima Particularum oblatione, dum super mensam, 
Prothesim vocatam, adhuc adsunt; non vero de aliis duabus oblationibus, 
quae a Sacerdote inter Liturgiam fiunt. 

8 42. Sanctus Ambrosius virtutem Sancti Laurentii praedicans, qui Dia. 
conus quum esset, una ctum Sancto Sixto Pontifice ad martyrium duci exop- 
tabat, sic eum loquentem inducit: Experire utrum idoneum Ministrum elegeris, 
cui commisisti Dominici Sanguinis dispensationem. Scimus quidem nonnullos 
Codices, pro verbo dispensationem, hoc aliud habere: consecrationem, at 
consecratio hoc loco nihil aliud significat, quam ministerium, sive assisten- 
tiam Sacerdoti consecranti praestitam : Nobis Diaconis consecratio illius salu- 
taris Hostiae committitur, non ut conficiamus, sed ut conficientibus humiliter 
assistamus: ait Petrus Blessensis ir sua Epist. 123. Nec absimilis est explicatio 
Petri Cantoris apud Menardum iz nofis ef observationibus ad librum Sacra- 
mentorum S. Gregorii, pag. 28T. Subdiaconis enim vetitum semper fuit Eucha- 
ristiam populo ministrare, sive sub specie Panis, sive sub specie Vini; iuxta 
Canonem Laodicenum XXV, et in eum notas Balsamonis, Zonarae, et Aristeni, 
uti videre est apud Beveregium, tom 1, pag. 404. Non sic autem Diaconis, 
quibus olim specialiter demandata erat sola Dominici Sanguinis distributio, 
quae deinde, ob enatos quosdam abusus, ipsis etiam adempta fuit: uti demon- 

strat Cotelerius ad cap. 13, lib. 8, Constitutionum, quae Apostolicae dicuntur, 
tom. 1. 

8 43. lam vero in Congregationibus habitis tam sub Urbano VIII, quam 
nostris hisce temporibus, minime praetermissum fuit examen propositae quae- 
stionis; utrum tollenda esset Oblatio, quae a Diaconis fiebat ad Prothesim. 
In ea autem, quae habita est die 3 lanuarii anni 1745, rescriptum fuit, Nobis 
deinde approbantibus, sil esse innovandum. Validiores enim atque firmiores 
visae sunt rationes huic Ritui faventes, per Cardinalem Bonam allatae, quam 
illae, quas ad oppugnandum eumdem Ritum congessit Arcudius. Itaque in 
nova Euchologii editione intactus relictus est Oblationis Diaconalis Ritus. 
De qua licet nulla mentio fiat in eo capite secundi Moniti, de quo hucusque 
egimus; Nos tamen hic aliquid circa eam innuendum duximus; tum quia 
una est e sacris actionibus, quae ad Prothesim fiunt, quaeque praecedentis 
sermonis obiectum fuerunt; tum quia nullam elabi sinimus occasionem, qua 
Vobis, Venerabiles Fratres, Dilecti Filii, magis magisque testatum fiat, nequa- 
quam infensam esse vestris Ritibus Romanam Ecclesiam, quin potius eam 
pro viribus id agere, ut inviolati serventur ii, qui errorem nullum, nihilque 
indecorum contineant. 

8 44. Tertium modo sese offert Monitum, duabus partibus constans, et 
sequentibus verbis conceptum. Praeferea merinisse debent Sacerdotes, Sacra- 
mentum Sancti Olei, quod Euchelaeon dicitur, a Christo esse institutum tamquam 
caelestem medicinam, non pro animae tantum, sed etiam pro corporis salute; 
solis proinde infirmis administrandum, non autem bene valentibus; et in eo 
quidem tempore, in quo sibi constant, et suis compotes sunt; ut ita maiorem 
Sacramenti gratiam recipiant, si cum Fide ac devota voluntate accedentes, Oleo 
Sancto ungantur. Item sciendum est, quod, quamvis Orientalis Ecclesiae Pon- 
tifices in conficiendo Sacro Chrismate pluribus de more aromatibus utantur, 
necessaria. tamen Sacramenti materia sunt oleum, et balsamum, quibus, secun- 
dum antiquum. Ecclesiae Orientalis morem, aliae aromatum species recte adrmi- 
scentur, si iuxta praescriptum adsint. Verum si earum quaedam desint. (dum- 
modo oleum et balsamum adsint), tamquam non necessariae ad Chrismatis 
materiam, rite omnino Sanctum Chrisma conficitur. 

S 45. Sacramentum hoc, quod a Latinis Extrema Unctio dicitur, eodem 
plane nomine a Graecis appellatum legitur in Concilio Generali Lugdunensi 
secundo, ex Orientis, et Occidentis Praesulibus coacto, anno Domini 1274, 
cuius Acta leguntur in Collectione Harduini, tom. 7, pag. 695, quum scilicet 
Latini simul et Graeci formulae Fidei communibus sententiis probatae sub- 
scripserunt. Dicitur etiam a Graecis Sacramentum hoc, Oleum consecratum, 
et sanctificatum precibus Sacerdotum, atque perfectio, seu consummatio Sacra- 
menti Poenitentiae. In Euchologio Goarii, pag. 346, num. 42 et pag. 349, 
num. ] nominatur Euchelaeon ; idemque nomen a Scriptoribus sequioris aevi 
usurpatum legitur, uti videre est apud Georgium Pachymerem, lib. 6 7istor. 
Palaeol., cap. 32, ubi Possinus idem quoque notavit, lib. 1, G/os., pag. 386, 
apud Gabrielem Philadelphium, De Sacramento Euchelaei, et Tom. 1 Actorum 
Ecclesiae Orientalis, pag. 348. Praeterea nonnunquam, licet raro, idem Sacra- 
mentum a Graecis nuncupatum invenitur /7epíapapadum, quemadmodum 

legitur in Synodo Constantinopolitana, sub Patriarcha loanne Vecco habita 
anno Domini mcct.xxvi zz dicta Collectione Harduini, kom. 7, pag. 758 B., ubi 
idem Patriarcha, amplectens confessionem Fidei in Lugdunensi Concilio sta- 
tutam, ita ad Romanum Pontificem Ioannem XX, dictum XXI, scribit: 
Extremam Unctionem etiam ipsam recipimus similiter cum aliis Sacramentis, 
quae et a nobis celebrata, Heptapapadum nominatur, id est officium septem 
Sacerdotum; hoc quippe modo a Graecis Sacramentum istud ministratur. 

S 46. Nos hic nihil dicemus de huius Sacramenti institutione a Christo 
facta, aut de illius effectu; nihil de legibus circa illius ministrationem ser- 
vandis, ut scilicet solis Fidelibus graviter aegrotantibus, non autem bene se 
habentibus, ministretur, neque tamen expectetur tempus illud, quo aeger iam 
suae mentis compos non est; nihil praeterea de quibusdam Ritibus Ecclesiae 
Graecae, in qua videlicet Oleum Infirmorum, non solum ab Episcopo, ut 
apud Latinos, sed etiam a simplice Presbytero benedicitur, et Sacramentum 
Extremae Unctionis, non ab uno tantum, sed a pluribus simul Sacerdotibus 
ministratur; quum de his omnibus plura tradiderimus in nostro Tractatu de 
Synodo Dioecesana, noviss. edit., lib. 8, a cap. 1 ad tot. cap. 8. Sed ad illu- 
strandam tantummodo priorem partem huiusce tertii Moniti, hoc adiiciemus, 
quod quum et olim sub Urbano VIII, et superioribus Pontificatus nostri 
annis, disceptatum diu fuerit, an a Graeco Euchologio delenda essent quaedam 
verba, quae innuere videntur, licitum esse, hoc Sacramentum etiam bene 
valentibus ministrare; in Consessu habito die 3 Septembris anni 1747 defi- 
nitum fuit, deindeque a Nobis probatum, ut nihil in Textu immutaretur; 
sed quae necessario servanda erant, adnotarentur in Monito, quod initio 
Euchologii praeponeretur;. id quod est factum per verba superius exscripta, 
monendo Graecos Sacerdotes, ne Sacramentum Extremae Unctionis ministrent 
bene valentibus, sed iis dumtaxat, qui gravi morbo laborant. Porro nihil 
necesse visum est Euchologii Textum hic mutare; propterea quod, illius 
verbis undequaque perpensis, apparuit, rectum illis sensum, sanamque inter- 
pretationem tribui posse. Neque enim ibi dicitur, ut Sacramentum ministretur 
iis, qui bene valent, sed ut ii quoque inungantur, qui ad Ecclesiam se con- 
ferunt; id quod percommode intelligi potest de iis etiam, qui, licet gravi 
morbo affecti, possunt nihilominus ad Ecclesiam vel pedibus suis accedere, 
vel aliorum ope deferri; ibique, ut propriae devotioni magis satisfaciant, 
Fxtremae Unctionis Sacramentum sibi ministrari postulant; cuiusmodi exempla 
in ipsa quoque Occidentali Ecclesia non desunt, uti videre licet apud Mar- 
tene, de antiquis Ecclesiae Ritibus, lib. 2, cap. 7, art. 2, num. 7 et 8. Et 
penes Mabillonium iz Praefatione ad Saeculum primum, in Actis Sanctorum 
Ordinis Benedictini, S 9, num. 101. - 

8 47. Cohaerentia sunt cum hac prima parte tertii Moniti, duo haec, 
quae advertenda subiicimus. Primum, quod quamvis Graecis diserte vetitum 
fuerit, Extremae Unctionis Sacramentum aliis conferre, praeterquam; aegrotis, 
et quidem gravi morbo laborantibus; iisdem nihilominus interdictum non 
est, quominus Oleo lampadis, quod ad sanandas infirmitates in Ecclesia 
asservatur, inungant Energumenos, aliosve, qui vel devotionis gratia, vel ut 
aliquo incommodo liberentur, huiusmodi Unctionem petunt; quum Oleum in 

ea lampade asservatum, nequaquam ab Episcopo, aut Sacerdote consecratum 
sit, ad effectum utendi eo in Extremae Unctionis administratione. Haud igno- 
ramus, postulatum alias fuisse, ut Graecis permitteretur, Extremae Unctionis 
Oleo extra gravis infirmitatis casum sese inungere, absque eo quod Sacra- 
mentalis forma a Sacerdote pronunciaretur; ea scilicet ratione allata, quod 
per solam applicationem Materiae, Sacramentum minime conferretur, quum 
ad id necessaria omnino sit simultanea Formae prolatio. Verum nec id recep- 
tum fuit, nec recipi ullo modo potest: quum minime liceat Sacramentum a 
Christo institutum in arbitrariam quamdam, licet piam, caeremoniam con- 
vertere; ut etiam recte observat Pater de Carboneano iz Appendice ad Tra- 
ctatum P. Antoine de Extrema Unctione, 8 4, pag. 661, et quamvis, pro eo quod 
pertinet ad Latinam Ecclesiam, Quintaduenas in Tract. 5 de Extrema Unctione, 
singular. 11, asseruerit, licere Parochis mittere ad aegrotos, aliosque petentes, 
Oleum Sanctum Infirmorum, ad hoc ut eo in suis infirmitatibus se liniant; 
nihilominus si quis hoc facere attentaret, gravibus poenis a Tribunali Ecclesia- 
stico plecteretur, vel tamquam abutens Sacramento Ecclesiae, vel tamquam 
suspectus non rectae Fidei circa Sacramentum Extremae Unctionis, ut oppor- 
tune advertit Clericatus de Sacramento Extremae Unctionis, decis. 70, num. 32. 

8 48. Alterum est, quod, stante prohibitione administrandi Sacramentum 
Extremae Unctionis extra gravis morbi necessitatem, quum iam definitum 
sit, satisfactionem, seu poenitentiam, quae a Sacerdote Confessario sacramen- 
taliter confessis imponitur, constare potissimum debere precibus, ieiuniis et 
eleemosynis (quemadmodum habetur in Decreto a fel. record. Eugenio PP. IV 
pro Instructione Armenorum edito);! minime licet, Poenitenti confesso pro 
satisfactione seu poenitentia imponere, ut Extremae Unctionis Oleo inunga- 
tur. Invecta sane olim fuit inter Orientales huiusmodi Unctio, veluti mere 
caeremonialis, uti deprehenditur ex Canone LXXIV, ex iis, qui in versione 
Arabica Nicaeno Concilio tribuuntur, iz Collectione Harduini, tom. 1, pag. 492, 
ubi statutum legitur, ut si quis Fidelis cum infideli muliere impudice ver- 
satus fuerit, post diuturnam peractam poenitentiam, Ecclesiae reconcilietur 
per Aquam Benedictam, et Oleum Infirmorum. Exinde vero, si fides habenda 
est Ioanni Nathanaéli in responsione de Moribus Graecorum, et Francisco 
Richardo de Expeditione sacra, cap. 12, abusus alter inductus fuit, ut poeni- 
tentibus divitibus, pro Sacramentali Poenitentia, huiusmodi sacra Unctio 
passim imponeretur, ex cuius satisfactionis usu, non exigua pecuniarum 
retributio colligebatur. Gravissimo huic absurdo occurrere non praetermisit 
fel. rec. Innocentius IV Pontifex Maximus, dum in Epistola sua ad Tuscu- 
lanum Episcopum ita scripsit, 8 6. Nulli per Sacerdotes, vel Confessarios, pro 
satisfactione Poenitentiae, Unctio aliqua solummodo iniungatur.? Hoc idem 
statutum legitur in Synodo apud Nicosiam celebrata, ir dict. Collect. Har- 
duini, tom. 7, pag. 1714. Nosque etiam huiusmodi praeceptum instauravimus 
in Constitutione Nostra: Efsi Pastoralis, 8 5, Bullarii nostri, tom. 1, num. 572 


! Cf. N. 52. 
? C. N. 34. 
3 Cf. N. 328, 

Videatur etiam Thiers, de Superstit., 1. 8, cap. 6. Porro Arcudius loquens de 
Graecis Presbyteris, qui Poenitenti apud se confesso, sacram Unctionem poe- 
nitentiae loco imponebant, asserit eos, in ipsa unctione peragenda, Sacramen- | 
tali forma uti consuevisse, idque gravibus sane verbis reprehendit, ut legitur 
in eius Opere de Concordia, lib. 5, cap. 4, 8 Ego praesentem. Verum Goarius 
in notis ad Euchologium, pag. 350, negat hanc Graecis mentem fuisse, ut in 
eiusmodi Unctione peragenda Sacramentum conferrent: Noz ifa famen, ut 
unctio precibus adiuncta ex opere operato animae deleat infirmitates, sed, si quid 
possit, ex poenitentis tantum devotione, aut ex Sacerdotis deprecantis charitate, 
id. est ex opere operantis, illud valet producere. Nihilominus praefatam qualem- 
cumque consuetudinem ipsemet improbare non omittit; dum omnino curan- 
dum dicit, ut Graeci hac in re ita se gerant, quemadmodum docet Sancta 
Romana Ecclesia omnium Christifidelium Mater, et Magistra; quum praesertim 
ex praefatae unctionis usu plura, et gravia sequantur absurda, dum vel Sacra- 
mentum Fxtremae Unctionis confertur bene valenti, adeoque ei, qui subiectum 
capax huiusmodi Sacramenti non est; vel Sacramenti materia et forma adhi- 
betur, ut superius indicatum fuit, absque intentione ipsius Sacramenti con- 
ficiendi et ministrandi. 

8 49. Secunda pars tertii Moniti pertinet ad Sanctum Chrisma; quod 
quidem a Graecis conficitur non Oleo dumtaxat et Balsamo, sed admixtis 
etiam aliis aromatibus. In hac autem Moniti parte, unicuique videre licet, 
haud quidem interdictam esse huiusmodi aromatum permixtionem, sed illud 
dumtaxat tenendum doceri, in Oleo et Balsamo consistere materiam Sacra- 
menti, adeoque, si aliquod deticiat ex aliis aromatibus admisceri solitis, nihil 
deesse, quod necessarium sit ad Sacrum Chrisma conficiendum. 

8 50. Apud Graecos nihil praescriptum legitur de impositione manuum 
in administrando Chrismatis Sacramento. Morinus in suo Tractatu, de Cor- 
firmatione, cap. 4, ita scribit: Ut Latini constantissime impositionem manuum 
unctioni coniunxerunt, sic Graeci non minus constanter alteram ab altero sepa- 
rarunt, soloque Chrismate in administratione istius Sacramenti usi sunt; 
manuum enim impositionis non meminerunt nec recentia Euchologia nec antiqua. 
Hoc idem constanter asserit Goarius i Euchologio, pag. 209, num. 28. Renau- 
dotius in Opere de Perpetuitate, tom. 5, lib. 2, cap. 12, testatur, a pluribus retro 
saeculis, nullum in Ecclesia Graeca reperiri vestigium impositionis manuum 
in conferendo Sacramento Confirmationis ; suaeque assertionis auctores laudat 
recentiores Graecos sacra eruditione praestantes, Simeonem Thessalonicen- 
sem, Gabrielem Philadelphium, Sirinum, aliosque. Modernus Scriptor Chardon 
in Historia Sacramentorum, lib. 1, cap. 1, de Confirmatione, contendit quidem, 
prioribus saeculis in Ecclesia Graeca adhibitam fuisse manuum impositionem 
in conferendo Chrismatis Sacramento, sed tamen ultro concedit, multis abhinc 
saeculis, nullum illius superesse vestigium. Denique Dilectus Filius loseph 
Augustinus Orsi Ord. Praed., nunc temporis Palatii nostri Apostolici Magister, 
in Dissertatione Historico- Theologica, quam olim dedit de Chrismate Confir- 
matorio, compluribus monumentis erudite congestis, demonstrat, materiam 
Sacramenti Confirmationis apud Graecos non esse manuum impositionem, 
sed sacrum Unguentum. Nec ideo dici potest, id quod a nonnullis temere 

affirmatum fuit, non adesse in Ecclesia Graeca Sacramentum Confirmationis, 
propterea quod in ea impositio manuum deficiat. Alioquin id sequeretur, 
quod nemo sibi persuaserit, tot saeculorum decursu, in tam ampla Christiani 
Orbis parte, atque in Ecclesia non minus doctrina, quam sanctitate illustri, 
defecisse Confirmationis Sacramentum; ut optime ad rem nostram pergit 
Goarius /oc. cit.: At vero fam amplam et spatiosam, tam eruditam, et Aposto- 
licarum, Ecclesiasticarumque sanctionum tenacem Christiani Orbis portionem, 
adeo exquisitum Sacramentum respuisse, neglexisse, vel ignorasse, pauci, me 
quidem iudice, dicere attentabunt. 

8 51. Caput hoc iniustae atque inopportunae dissensionis inter Latinam 
et Graecam Ecclesiam, originem traxit a controversiis, quae inter. nostrates 
Theologos agitari solent. Disputant hi, utrum Apostoli Sacramentum Con- 
firmationis ministraverint per manuum impositionem, an etiam Sacro Chris- 
mate adhibito; et quidem, ut assolet, nonnulli affirmant, quod alii negant. 
Disceptatur etiam inter eos, an sola manuum impositio sit materia huius 
Sacramenti; nonnullis tuentibus, in ea dumtaxat consistere Sacramenti mate. 
riam; dum alii malunt in Sacro Chrismate statuere materiam remotam Sacra- 
menti, proximam vero in illius applicatione, quae fit cum signo Crucis ad 
Confirmandi frontem; iuxta id, quod legitur in Decreto pro Armenorum 
instructione ab Eugenio IV Pontifice edito: ! Secundum Sacramentum est Con- 
firmatio, cuius materia est. Chrisma, confectum ex Oleo, quod nitorem signi- 
ficat conscientiae, et balsamo, quod odorem significat bonae famae, per Epi- 
scopum. benedicto. Ubi etiam Pontifex loquens de manuum impositione, quae 
ab Apostolis hoc Sacramentum ministrantibus fiebat, ita subdit: Joco aufer 
illius manus impositionis, datur in Ecclesia Confirmatio. Alii denique impo- 
sitionem manuum, et Chrisma simul iungunt; dicentes, tam illam, quam 
istud, materiam esse Sacramenti Confirmationis: sed illam aeque, ac istud, 
materiam inadaequatam, quotiescumque seorsim considerentur; si autem 
simul iungantur, tunc, aiunt, in iisdem ita coniunctis materiam totalem 
Sacramenti consistere. Caeterum ipsam manuum impositionem, alii putant 
eam esse protensionem manuum, quam facit Episcopus versus Confirman- 
dos, sub initium sacrae actionis, dum priores recitat preces; alii eamdem 
agnoscunt in ipso ungendi actu, quo Episcopus signat frontem illius, quem 
confirmat, cum nequeat alicuius frons unguento liniri, nisi manus eidem 
imponatur. Hae sunt controversiae, de quibus Theologi nostri disputant; 
et circa quas unicuique licet eam sequi partem, quae magis ipsi placuerit. 
At nemini fas est asserere, in Ecclesia Graeca non adesse Sacramentum 
Confirmationis. Si quis enim hanc opinionem tueretur, huic manifeste obsta- 
ret vetus Orientalis Disciplina, quam Apostolica Sedes optime perspectam 
habuit, nec unquam damnavit, aut improbavit, iuxta quam in Graecorum 
Ritualibus libris nulla fit mentio de manuum impositione, tamquam materia 
adaequata, aut inadaequata Sacramenti Confirmationis. Quare ad evadendum 
huius difficultatis labyrinthum, alio filo utendum est, quod quidem diligen- 
ter inquirenti non deerit; absque eo quod super propositione incerta, et nul- 

libi definita, stabiliatur reprobatio alienae opinionis et sententiae, quae deten- 
soribus orthodoxis non caret. 

8 52. Quod itaque extra controversiam est, hoc dicatur: nimirum in 
Ecclesia Latina Confirmationis Sacramentum conferri, adhibito Sacro Chris- 
mate, seu Oleo Olivarum, Balsamo commixto, et ab Episcopo benedicto, 
ductoque signo Crucis per Sacramenti Ministrum in fronte suscipientis, dum 
idem Minister Formae verba pronunciat. Et quidem pro iis Regionibus, in 
quibus vera Balsami species non reperitur, haud recusarunt Romani Ponti- 
fices indulgere, ut ad conficiendum Chrisma liceret uti certo quodam fra- 
granti succo, seu liquore, qui communiter pro vero Balsamo accipitur, ut 
videre est Constitutione 180 Sancti Pii V in Bullario novo, Romae edito, 
tom. 4, part. 3, per quam videlicet Constitutionem, Indiarum Episcopis eius- 
modi Indultum conceditur,! et in Constitutione 47 Sixti V eodem Bu//ario, 
eodemque tom. 4, part. 3, ubi exposita veri Balsami penuria, ex eo potissi- 
mum proveniente, quod arbusta illa, ex quibus maior illius copia educebatur, 
quaeque olim in Palaestina, et maxime in Valle lericho frequentia erant, a 
Turcis excisa, et radicitus extirpata fuerant, conceditur Archiepiscopis et Epi- 
scopis Lusitaniae, ut in conficiendo Sacro Chrismate, adhibere possint Bal- 
samum, ex Brasilia, aliisque novi Orbis, Indiarumve Regionibus allatum; 
eaque in re Pontifex suorum Praedecessorum Pii IV, et Gregorii XIIl exem- 
pla sequi se profitetur.? Quorum sane Pontificum providentiam collaudat 
Morinus in suo opere posthumo De Sacramento Confirmationis, pag. 35. In 
Ecclesia Graeca similiter Confirmationis Sacramentum confertur, adhibito 
Sacro Unguento, quod compositum et ex Oleo Olivarum, et Balsamo, ac 
insuper ex aliis fragrantium herbarum speciebus, quae sunt numero viginti- 
tres, adiecta quoque aliqua vini portione. Praedictas omnes herbas odori- 
feras accurate enumerat Habert in Librum Pontificalem Ecclesiae Graecae, 
observat. 5, ad. Rifum Chrismatis, et Pater Berti, tom. 7 suae 7/eologiae, 
lib. 32, cap. 5, qui tamen subdit, difficile admodum sibi videri, omnes illas 
herbas ab Haberto indicatas in sacro Unguento a Graecis infundi, quum non- 
nullae ex illis incognitae sint, ita ut vix aliqua earum mentio extet in lexicis, 
et in libris Auctorum, qui de plantis herbisque tractarunt. Sed quidquid sit 
de his, quum antiquus sit usus commiscendi has herbas Oleo, et Balsamo, 
intactus relictus est ritus in Monito, de quo nunc agimus, admonitis tantum- 
modo Graecis, ne aliud quidpiam ad materiam Sacramenti necessarium 
putent, praeter Oleum et Balsamum; utque proinde validam agnoscant huius 
Sacramenti ministrationem, quae fiat cum Oleo et Balsamo ab Episcopo rite 
benedictis, etiamsi aliquae forte defuerint ex illis herbis, quae, iuxta eorum 
ritum, in sacri Unguenti compositione admisceri solent. Sapienter etiam, et 
magna cum ratione, in Synodo Zamosciae habita anno 1720 animadversum 
fuit a Patribus 8 2, De Confirmatione, quidquid herbarum Balsamo adiicia- 
tur, cavendum esse, uf maxima pars Chrismatis semper sit Oleum Balsamo 


mixtum. 


1! Const. Digna reddimur, 2 aug. 1571. - Bull. Rom., tom., 4, III, p. 174, 175. 
? Const. Cum Balsamum, 30 apr. 1590. - Bull. Rom., tom. 5, I, p. 228, 229, 

S8 53. Expensa iam secunda parte tertii Moniti, nonnulla hic, appendicis 
loco, subnectemus, quae nec inopportuna, nec a proposito aliena iure cen- 
seri poterunt, quum et eiusdem Sacramenti Confirmationis doctrinam respi- 
ciant, et ad Euchologii correctionem pertineant. 

8 54. Forma Sacramenti Confirmationis in Graeca Ecclesia, iuxta com- 
munem receptamque sententiam, sequentibus verbis continetur: Signaculurm 
Doni Sancti Spiritus; quae verba pronunciantur ab eo, qui Sacramentum 
ministrat, dum suscipientis fronti cum sacro Unguento Crucis signum impri- 
mit; uti colligitur ex Canone 7 Concilii Constantinopolitani I, in Co/lectione 
Harduini, tom. 1, pag. 811, utque ex illius Canonis verbis recte perpensis 
infert Bessarion Sanctae Romanae Ecclesiae Cardinalis in suo Opusculo De 
Eucharistia, quod impressum habetur in Bibliotheca Patrum, edit. Lugdu- 
nen., tom. 26, pag. 7905. Secunda Oecumenica Synodus, verba, quae sacrum 
Chrisma, perficiunt, tradens in septimo Canone, ita inquit: Obsignantes hoc 
et sacratissimo Chrismate eos chrismantes, dicimus: Signum Doni Spiritus 
Sancti: et haec verba, secundum eos, Chrismatis Sacramentum perficiunt. 
Quamvis autem haec Cardinalis assertio oppugnata fuerit a Lupo in notis 
ad Canonem 95 Concilii Trullani, vix tamen erit, ut Lupi sententia plures 
inveniat suffragatores, prae sententia Cardinalis Bessarionis, ut optime adver- 
tit Arcudius, lib. 2, cap. 7, ubi post relatum Bessarionis effatum, haec sub- 
dit: Hactenus Bessarion; quo certe, quae fiunt in Ecclesia Orientali circa 
Sacramentorum administrationem, praestantius callere poterat nemo. Arcudio 
consentit Goarius in notis ad Euchologium, pag. 301, num. 31. Item Habert 
in suis notis ad Ponzfificale Graecorum, observat. 4, num. 2. Et, omissis aliis, 
qui facile cumulari possent, satis hic erit afferre, quae habentur in Synodo 
Zamosciae, ubi agitur de Sacramento Confirmationis: Forma, quam probata, 
et schismate ipso antiquiora laudant Euchologia, haec est: Signaculum Doni 
Spiritus Sancti, amen: eaque semel dumtaxat, simul cum ipsa Unctione pro- 
ferri debet. 

8 55. Celebre est in Ecclesia Graeca Decretum Sancti Methodii Patriar- 
chae Constantinopolitani, qui medio circiter nono saeculo floruit, ac semper 
in id maxime incubuit, ut aberrantes ad sanctae unitatis gremium revocaret. 
In quo Decreto quum illud statutum reperiatur, ut, qui ab Ecclesia desci- 
verunt, deindeque ad illius sinum revertuntur, sequenti ratione recipiantur: 
Oratione completa, sacro unguento accepto, secundum baptizatorum consuetu- 
dinem, illum inungit, Crucis signo expresso in fronte, et oculis, et naribus, 
et ore, et duabus auribus, et manibus, et pectore, et scapulis, dicens: Signacu- 
lum Doni Spiritus Sancti. Hinc oritur magni sane momenti difficultas, dum 
alterutrum dicendum videtur; aut scilicet ea verba: Signaculum Doni Spi- 
ritus Sancti, non esse in Ecclesia Graeca formam Sacramenti Confirma- 
lionis; aut in eadem Ecclesia Graeca Sacramentum hoc iterato conferri 
iis, qui iam semel ipsum, et quidem valide, susceperunt, si deinde, post 
apostasiae crimen, ad Ecclesiam reverti velint; quod sane contrarium est 
receptae sententiae, quae pro inviolabili regula habetur, ut Sacramenta, quae 
characterem imprimunt, iterari nequeant iis, qui semel valide ea susceperunt; 
iuxta definitionem Tridentinae Synodi, sess. 7, De Sacramentis in genere, 

Can. 9. Nec quicquam prodest confugere ad supra citatum Canonem 7 
Concilii Constantinopolitani I, quo statuitur, ut sacro Chrismate reconcilien- 
tur Ariani, Macedoniani, Novatiani, et Apollinaristae, quum ab haeresi con- 
versi ad Ecclesiam sese recipiunt. Huius namque Canonis sanctio praeno. 
minatos tantummodo Haereticos respicit, qui Sacramentum Confirmationis, 
aut nullo modo, aut invalide conferebant. At Sancti Methodii decretum gene- 
rale est, eosque omnes complectitur, qui post defectionem ad Ecclesiae sinum 
redire cupiunt. Quum autem in quibusdam Euchologiis, ubi de poeniten- 
tium reconciliatione agitur, eadem legantur praescripta, quae habentur in 
Decreto Sancti Methodii; sequitur, ut eadem difficultas, quae circa Decre- 
tum huiusmodi offenditur, in praeindicatis etiam Euchologiis occurrat. 

8 56. Incredibile est, quantopere se torqueant Scriptorum ingenia, ut 
propositae difficultati satisfaciant. Sunt qui asserunt, Decretum illud nequa- 
quam conditum fuisse a S. Methodio Patriarcha Constantinopolitano, qui, 
ut superius innuimus, floruit anno Christi pcccxr.u, sed ab alio quodam 
Methodio Patriarcha schismatico, qui Urbis Regiae Sedem occupabat a. wccxr. 
Sed quum QGoarius in notis ad ipsum Decretum, quas addidit. ad calcem 
Euchologii a se illustrati, pag. 698, testetur se complura vidisse monumenta 
temporibus huiusce Methodii antiquiora, quae illud ipsum Decretum Sancto 
Methodio Patriarchae tribuunt; hoc satis est ad demonstrandam responsio- 
nis huiusce levitatem. Sunt alii, qui et admittunt verba illa: Signaculum 
Doni Spiritus Sancti, esse formam Sacramenti Confirmationis; et agnoscunt, 
iuxta Decretum S. Methodii, quoties Apostatae conversi in unitatem Eccle- 
siae recipiebantur, eadem verba proferri debuisse, dum poenitentes sacro 
unguento ungebantur; sed tamen putant non ideo affirmari posse, Sacra- 
mentum Confirmationis collatum fuisse iis, qui iam semel illud susceperant; 
quum ad collationem Sacramentorum necessaria sit intentio Ministri; in ea 
autem actione satis appareat non fuisse Ministri intentionem, ut Sacramen- 
tum conferret, sed ut Apostatam conversum Ecclesiae reconciliaret. Hac 
responsione utitur Du Hamel, Theologiae, tom. VI, edit. Paris., ann. 1695, 
pag. 383, eamque innuunt quoque Goarius in notis ad Eucholog., pag. 698, 
& Verum potuisset, Tournely in Tractatu de Confirmatione, circa finem, ubi 
ad obiecta respondet, pag. 612 et seq., iuxta editionem Parisiensem, et Asse- 
manus lunior, Codicis Liturgici, lib. 3, De Confirmatione, pag. 63. Verum 
aliis pluribus responsio haec non probatur, et praesertim Iuvenino, De Sacra- 
mentis, dissert. 3, De Confirmatione, quaest. 7, cap. 1, art. 1, S 1, qui obser- 
vat primo, nullum adduci. Graecum monumentum, ex quo inferri possit, 
eum, qui Apostatam reconciliat, dum sacro Unguento illum ungit, et profert 
verba, quibus continetur forma Sacramenti Confirmationis, animum habere 
a collatione Sacramenti alienum ; deinde, nequaquam recte agere, qui immo 
peccare ;Ministrum, qui Sacramenti materiam, et formam ei applicat, qui 
eidem suscipiendo idoneus non est; etiamsi Sacramentum ei conferre non 
intendat. Alii denique advertentes, priorum saeculorum monumenta testari, 
in Occidentali Ecclesia, reconciliatos aliquando fuisse Apostatas per manuum 
impositionem, fatentur quidem nunc temporis vetitum esse Confirmationis 
Sacramentum iterato conferre iis, quibus semel valide collatum fuerit; at 

olim non ita se rem habuisse aiunt; proindeque concludunt, non adeo 
mirum videri debere, si in Decreto Sancti Methodii, quod pertinet ad Orien- 
talem Ecclesiam, praescribitur, ut Apostatae reduces iterum Sacramento Chris- 
matis confirmentur, quantumvis alias id ipsum valide susceperint. At minime 
tutum est hoc etiam systema. Quum enim nonnulla ex indicatis monumentis 
diserte testentur, Apostatas receptos fuisse so/a manuum impositione, si quis 
hanc ipsam putat fuisse collationem Sacramenti Confirmationis, hoc probare 
tenetur, sola manuum impositione, nullaque unctione adhibita, Sacramentum 
istud tunc temporis collatum fuisse. Si quis autem dixerit (quod aliquo etiam 
exemplo fulcire posset), una cum impositione manuum, sacram quoque 
Unctionem in huiusmodi poenitentium reconciliatione adhibitam fuisse, illud 
nihilominus, ad evincendam iterationem Sacramenti, ostendendum illi super- 
erit, an aliqua, et quaenam verborum formula proferri soleret ab eo, qui et 
manus imponebat, et Chrismate ungebat. Marcus Rhemensis in 7racfatu de 
variis Capitibus Ecclesiae, cap. 18,plures recenset species impositionis manuum. 
Hoc ipsum accurate praestitit auctor Glossae in Can. Marzus impositio, 1, 
quaest. l. Duo celebres viri, Sirmondus in suo Anfirhefico secundo, cap. 5, 
et Morinus, De Sacramento Confirmationis, cap. 12, pag. 56, et iterum in 
Tractatu de Poenitentia, lib. 9, cap. 9 et 10, existimant, impositionem ma- 
nuum, de qua nunc loquimur, fuisse confirmatoriam. At Petrus Aurelius con- 
tendit, eamdem in reconciliandis haereticis adhibitam, meram fuisse caere- 
moniam, non vero alicuius Sacramenti collationem. Et hanc quidem senten- 
tiam amplectuntur Lupus in Can. 7, Constantinopolitanum, tom. Il, pag. 46 
et seq., Arcudius, lib. 12, cap. 18, Suarez, in 3 part. Divi Thomae, tom. III, 
quaest. 72, disput. 34, sect. 1, S Unde est tertia responsio, et disput. 36, 
art. 11, sect. 3, S Ad rationem dubitandi. Quapropter Witasse in suo 7ra- 
cíatu de Sacramento Confirmationis, post relata monumenta omnia, quae 
alterutri opinioni favere possunt, denique pag. 63 utramque in sua probabi- 
litate relinquit; eademque prudentia se gerit Auctor additionum ad Estium 
in lib. 4, Senfent., dist. 5, S 16, litt. B, pag. 87. 

S 57. Alia itaque ineunda est ratio, ut. satisfiat praedictae difficultati, 
quae oritur ex Decreto S. Methodii, et ex his, quae in aliquibus Eucholo- 
giis, cohaerenter ad idem Decretum, adnotata reperiuntur. Et primum qui- 
dem, quod ad Decretum attinet, relatum idem legitur in Azzalibus Ven. Car- 
dinalis Baronii, ad annum Christi 842, sed diverso plane modo, ac ab aliis 
refertur, quamque a Nobis superius conscriptum fuit. In eo enim, quod 
refert Baronius, minime praescriptum legitur, ut .in Apostatae reconciliatione 
proferantur verba: Sigmaculum Doni Sancti Spiritus, licet praescribatur 
Unctio cum sacro Unguento peragenda. Et quamvis adhuc legatur: C/Aris- 
mate ungantur, ut solent inungi, qui baptizantur; nihilominus (omisso etiam, 
quod aliqui satis verisimiliter defendunt, haec verba addititia esse, iisdemque 
admissis, tamquam authenticis) eorum naturalis germanusque sensus is sem- 
per erit, ut in reconciliatione Apostatae ungantur eaedem corporis partes, 
quae inungi solent, quum post Baptisma Confirmatio ministratur. Cumque 
nihil adiiciatur de prolatione verborum: Signaculum Doni Spiritus Sancti ; 
evanescit vis omnis propositae difficultatis. Accedit insuper, quod quum 

Legati a S. Nicolao Papa I in Bulgariam missi, Confirmationis Sacramentum 
iis contulissent, quibus iam idem a Graecis Presbyteris ministratum fuerat, 
ob eam praecipue rationem, quod huiusmodi Presbyteri facultatem a Sede 
Apostolica non obtinuissent pro talis Sacramenti administratione, acerrimam 
adversus eos querelam instituit Photius in suis encyclicis litteris, hoc illis 
vitio vertens, quod Sacramentum Chrismatis contulissent iis, qui iam semel 
confirmati fuerant. Talem quis insaniam unquam audivit, quam isti mente- 
capti audere non dubitarunt, ut illos, qui semel Chrismate uncti sunt, iterum 
chrismarent, excelsa denique mysteria in nugas et derisum convertentes ? Ex 
hoc autem aperte evincitur, S. Methodium in suo Decreto minime statuisse, 
aut voluisse, ut Sacramentum Chrismatis iterato ministraretur iis, qui iam 
antea confirmati fuerant, si forte post apostasiae crimen ad Ecclesiam redi- 
rent. Nam Photius, qui quadraginta circiter annis post mortem S. Methodii 
floruit, quique pravi sane animi, sed doctus et cautus homo semper habitus 
fuit, non id Apostolicis Legatis adeo acriter obiecisset, quod Sacramentum 
Chrismatis iterassent, si Sanctus Methodius antea decrevisset, aut ea mente 
fuisset, ut Apostatae ad Ecclesiam redeuntes idem Sacramentum iterato susci- 
perent; facile enim prospexisset hoc sibi responsum a Legatis redditum iri, 
se nihil ultra citrave egisse, quam quod Ecclesia Orientalis, ex Decreto 
S. Methodii, servare consueverat, dum aberrantes in unitatem recipiebat. 

8 58. Quod autem pertinet ad Euchología, si in eorum aliquo praescri- 
ptum legitur, ut in poenitentium reconciliatione adhibeatur sacra Unctio 
cum prolatione verborum: Signaculum Doni Sancti Spiritus; id utique tri- 
buendum est interpolationi Schismaticorum, quibus a Theodoro Balsamone 
persuasum Íuit, ut si quis Latinus ad Graecos commigraret, huic Sacramen- 
tum Confirmationis denuo conferendum esset; uti testatur Gregorius Pro- 
tosyncellus in Apologia adversus Marcum Ephesium, in. Collectione Concil. 
Harduini, tom. IX, pag. 640. At enunciatae formulae prolatio minime prae- 
scripta reperitur in quamplurimis manuscriptis Euchologiis, quae inspexit et 
recognovit vir summa fide dignus loannes Matthaeus Cariophylus Cydonius ; 
quemadmodum refert Arcudius, lib. IL, De reformat., cap. 18; quodque 
magni aestimandum est, nihil eiusmodi legitur in celebri Euchologio Cryptae 
Ferratae. Quare in Congregationibus super correctione Euchologii habitis 
tam sub Urbano VIII, quam nostris hisce temporibus, Nobis annuentibus, 
decretum fuit, ut in Euchologio, quod correctum typis edendum erat, Ritus 
reconciliationis poenitentium ad eam plane formam exigeretur, qua descri- 
ptum legitur in Euchologio Cryptae Ferratae: id quod est factum. Quum 
enim in Congregatione habita die 7 lanuarii 1748 propositum fuisset du- 
bium, an corrigendus esset ritus reconciliandi Apostatas in unitatem Eccle- 
siae redeuntes, ad formam in Decreto Methodii traditam, animadversum 
fuit, unctionem eorum, qui reconciliantur, ibi quidem faciendam praescribi 
eo modo, quo unguntur ii, qui baptizantur; sed ut in huiusmodi unctione 
peragenda proferri debeant verba: Signaculum Doni Spiritus Sancti; id in 
paucis solummodo, iisque recentibus, Euchologiis adscriptum reperiri. Itaque 
in alia Congregatione habita die 18 sequentis mensis Februarii decretum 
tuit: Corrigatur Euchologium impressum ad formam Euchologii Patriarchalis 

Cardinalis Bessarionis, nunc Cryptae Ferratae. Factaque Nobis relatione 
atque omnibus per Nos inspectis, libratisque, Decretum idem approbatione 
nostra roboratum fuit. 

$ 75. Haec vobis exponenda censuimus, Venerabiles Fratres, Dilecti 
Filii, per has nostras Encyclicas Litteras, ut et causas intelligatis, ob quas 
Apostolica Sedes laboriosam hanc provinciam iamdudum suscipiendam exi- 
stimavit, ut Euchologii vestri correctioni manus apponeret; et Vobis comper- 
tum sit, qua diligentia, quo studio, et quam aequa prudentique ratione 
susceptum opus peractum fuerit. Intacta relicta sunt omnia, quaecumque 
reperta sunt in iis Euchologiis, quae et antiquitate, et auctoritate caeteris 
praestant; nihil ademptum, aut emendatum est nisi, quod in recentiores 
quasdam editiones, nonnullorum oscitantia, aut malitia, irrepsisse apparuit: 
omnia retenta fuerunt, quaecumque demum retineri posse visa sunt, et 
benigna quaevis interpretatio adhibita est, ne Ritus vester aliqua in re labe- 
factari videretur. Ex quibus omnibus quum sinceram nostram, et Apostolicae 
Sedis in vos charitatem testatam vobis esse non dubitamus, tum etiam illud 
vos intellecturos confidimus, incredibili Nos studio, et sollicitudine urgeri, 
ut et vos, Venerabiles Fratres, Dilecti Filii, in sancta Unione constantes 
perseveretis, et alii aberrantes, et ad eamdem societatem, et ad salutis viam 
aliquando per Dei gratiam revocentur. Vestrum erit in posterum correcta hac 
Euchologii editione uti, ac diligenter curare, ut, si nova aliqua eiusdem 
editio fiat, ea ad normam huius, quae prodiit anno 1754 e typis Congrega- 
tionis de Propaganda Fide, omnibus numeris exigatur; quo interclusus sit 
aditus erroribus omnibus, et absurdis, quae superioribus temporibus in alias 
quasdam editiones irrepserunt, easque foedarunt. Hoc denique a vobis peti- 
mus, ut Nos in ardua Ecclesiae universae procuratione laborantes, oratio- 
num vestrarum subsidio iuvetis; vobisque Apostolicam Benedictionem pera- 
manter impertimur. 

[Bened. XIV Bull., tom. 4, p. 365-403]. 


439. 
Benedictus XIV, ep. Quadam, 24 mart. 1756.! 


8 I. Quadam, de more, tibi impertita audientia, detulisti ad Nos pium 
aeque ac religiosum votum Carissimi in Christo Filii nostri Iacobi III, Magnae 
Britanniae Regis, liceret ut sibi Eucharisticum sumere Sacramentum, etsi de 
media nocte antevertente diem, quo sacris Mysteriis participem se fieri cupit, 
quandoque, ex aegra valetudine, cibum aliquem 'sumere cogatur, quo vires 
reficiat, atque id quidem haud se facere paratum esse, nisi sui Confessarii 
consilium et approbatio accesserit. 

S 2. Facilioris doctrinae Theologus responderet, nulla Regem indigere 
dispensatione, cum res sit de exiguo cibo, necessitate cogente, non ex animi 


' Dilecto Filio Magistro Ludovico de Valentibus Sancti Officii Assessori. 

levitate sumpto, atque non minus in naturali ieiunio, quam in Ecclesiastico, 
materiae, ut inquiunt, parvitas indulgeatur. Verum opinio isthaec, etsi a 
Pasqualigo propugnata, falsa est; veluti pluribus demonstrant Suarez in 
3 part., tom, 3, quaest. 80, art. 8, disput. 68, sect. 4, 8 Dico secundo; Sal 
manticenses, tom. 1 Cursus Theologici Moralis, tract. 4, cap. 7, quaest. 4, 
num. 66. Eamdemque refutavimus ipsi pro viribus ac facultate, in nostro 
Tractatu de Sacrificio Missae, sect. 2, cap. 4, 8 2, Patavinae editionis. Alia 
itaque via insistendum; his, quae sequuntur, praepositis. 

S 3. Primum, etsi peramabilis Redemptor noster sacra sui Corporis Com- 
munione participes fecerit Apostolos non ieiunos; cum tamen peculiaribus 
quibusdam gravioribusque de causis id praestiterit, haud tamen ademit ipse 
Ecclesiae suae auctoritatem constituendi, prout reipsa constituit, ne cui, Viatici, 
aliisque paucis exceptis casibus, videndis apud Theologos Morales, non ieiuno, 
et quidem a media superiori nocte Communionem praecedente, Eucharisticum 
Sacramentum ministretur. Rem hanc tractat S. Augustinus Epist. 54, alias 118, 
ad lanuarium, cap. 6, ubi postquam retulit, Christum Discipulis non ieiunis 
Corpus suum ministrasse: Liquido apparet, quando primum acceperunt Disci- 
puli Corpus et Sanguinem Domini, non eos accepisse ieiunos; ita subdit: 
Numquid tamen propterea calumniandum. est universae Ecclesiae, quod a ieiunis 
semper accipitur ? Ex hoc enim placuit Spiritui Sancto, ut in honorem. tanti 
Sacramenti in os Christiani prius Dominicum Corpus intraret, quam caeteri 
cibi. Quod, post S. Augustinum, traditur quoque a Magistro Sententiarum 
in 4 Sent, dist. 8, et a S. Thoma 3 part., quaest. 80, art. 8. Suntque in hoc 
ipsum gravia, et momentosa verba Pontificis S. Nicolai I ad consulta. Bul- 
garorum, cap. 65.! 

S8 4. Alterum, cum generali lege caveatur, ut nonnisi ieiuno universim 
sacra ministretur Communio, quam ipsam legem innuit quoque Synodus Con- 
stantiensis, sess. 13, ubi haec leguntur:? Huiusmod? Sacramentum non debet 
confici post coenam, neque a Fidelibus recipi non ieiunis, nisi in casu inftr- 
mitatis, aut alterius necessitatis a. iure, vel Ecclesia concesso, vel admisso. Ut 
alicui expressis casibus non comprehenso liceat, etsi non ieiuno, sacra par- 
ticipare mysteria, necesse erit, eumdem expressa dispensatione iuvari, quae 
porro dispensatio a nemine, praeter Romanum Pontificem, potest indulgeri. 
Id solide tuetur Henaus, de Eucharistia, disp. 14, sect. 3, num. 44. Et Suarez 
citato loco, sect. 5, S Nihilominus, quaestionem versans, num possit Sacerdos 
elsi non ieiunus Missam celebrare, ut aegro in vitae discrimine constituto 
Sacram Eucharistiam ministret, pervalide oppugnat sententiam asserentium, 
id ipsi licere ex dispensatione Episcopi: Norm potest Episcopus dispensare, 
quia est praeceptum universale totius Fcclesiae, et nulla. auctoritate, vel consue- 
tudine constat, datam esse Episcopo facultatem dispensandi in illo. Per se 
autem non potest inferior in lege Superioris dispensare. Firmissimam in hanc 
regulam consentit Cardinalis de Lugo, de Eucharistia, disp. 15, secl. 2, 


num. 55 et haec sunt eius verba: /n /toc praecepto ieiunii naturalis dispensare 


1 Cf. Mansi, tom. 15, col. 401-434. 
2 Cf, Mansi, tom. 27, col. 727, 728. 

potest solus Papa. De facto autem neque ipse Papa dispensare solet. Dignumque 
animadversione est praepositunt verbum so/ef, innuens, rariora esse similium 
dispensationum exempla, veluti scite expendit Tamburinus in methodo expe- 
ditae Communionis, cap. 2, S 8. 

8 5. Tertium, quandoquidem omnem dispensationem ex causa esse oportet, 
in proposita autem facti specie unica tantum viget ratio indulgendi pietati 
ac religioni Regis Britannici, Eucharistico Pane se frequenter reficientis, expen- 
dendum propterea est, an satis idonea haec causa sit, numve afferri possint 
vetera similium dispensationum exempla; Nos enim difficiliores quidquam 
aggredimur novi, quod nulli Praedecessores Nostri praestiterint. 

8 6. Ut facilior imploratae dispensationi fiat locus, posset quisquam ad 
disciplinam confugere quarumdam Ecclesiarum Africae, in quibus Christifi- 
deles feria quinta maioris Hebdomadae coenati Sacram sumebant Communio- 
nem, idque ex religioso cultu erga institutionem Sanctissimi Sacramenti, ut 
praedictum est, a Christo lesu Apostolis, postquam comederant, distributi: 
Nonnullos probabilis quaedam ratio delectavit, ut uno certo die per annum, 
quo ipsam Coenam Dominus dedit, tanquam ad insigniorem commemorationem, 
post cibos offerri, et accipi liceat Corpus et Sanguinem Domini. Verba sunt 
S. Augustini in cit. Epistola ad lanuarium, cap. 7 ad diu toleratam in Occi- 
dentalibus et Orientalibus Ecclesiis praxim, cum scilicet post Baptisma Com- 
munio ministrabatur infantibus, quibus matres vel nutrices, etiam ante sump- 
tam Sacram Eucharistiam, eorum imbecillitatem. commiserando, lac exhibere 
permittebantur; ad Epistolam 125 Sancti loannis Chrysostomi ad Cyriacum 
Episcopum, ubi Vir sanctus incusatus, quod communionem pasto cuidam 
ministrasset, his respondet: Quod si mihi obstinata mente id obiicere pergunt, 
Paulum etiam de dignitatis gradu deiiciant, qui coenatus universum domum 
baptizavit ; Domino item ipsi auctoritatem abrogent, qui Apostolis post coenam 
Communionem dedit; ac denique ad celebre factum S. Udalrici Augustae 
Episcopi, de quo in Chronica incerti Auctoris ad annum 978 haec leguntur: 
Iste Udalricus Episcopus fecit prandium cum Conrado Constantiensi Episcopo, 
et eodem die, facto prandio, celebravit Missam cum Clero, et populo. De hoc 
accusatus respondit: ego non comedi, sed charitas. 

S 7T. In nostro Tractatu de Synodo Dioecesana novissimae editionis, lib. 6, 
cap. 8, num. 4, egimus de Communione in nonnullis Ecclesiis feria quinta 
in Coena Domini ministrari solita etiam non ieiunis, deque Eucharistia infan- 
tibus porrecta illico post Baptismum: verum monumenta ista viam nihilo 
faciliorem ad id, quod proposuimus, efficiunt. Invectum quippe usum com- 
municandi post comestionem feria quinta maioris Hebdomadae proscripse- 
runt subinde Patres Synodi tertiae Carthaginensis, quorum decreto congruit 
omnino Canon 29 Concilii Trullani habiti anno 692, uti etiam videre est in 
eruditis adnotationibus P. Lupi ad dictum Canonem Trullanum, et apud Juenin, 
de Sacramentis, dissert. 4, quaest. 8, art. 2, 8 1, concl. 2. Quod autem spectat 
ad Communionem pueris, statim post Baptismum ministratam, iam a qua- 
dringentis et amplius annis is ritus in Occidentali Ecclesia obsolevit. Non- 
nulla quidem supersunt adhuc vestigia in Orientali Ecclesia ; at et ipsa quoque 
pedetentim et antea, et nunc quoque temporis studuit ab eo deflectere, 

quemadmodum latius ostendimus in nostris encyclicis Litteris ad Missiona- 
rios per Orientem, 8 24 typis editis superiore anno 1755. ! 

S 8. Mox supra indicata Epistola S. loannis Chrysostomi genuinum eius- 
dem opus agnoscitur a Lupo, Tillemontio, et Montfoconio; verum tamquam 
supposititia reiicitur multis haud levibus coniecturis ab erudito Patre Stiltingio, 
Bullandiani operis prosequutore, in Acta S. loannis Chrysostomi illustrata, 
editaque anno 1753, nobisque dicata, uti videre est 8 69, num. 1072 et seq., 
ac praecipue num. 1081. At, utut Epistola genuinum opus S. loannis Chry- 
sostomi haberi vellet, Vir Sanctus haud probat, Communionem ministrari 
cuiquam non ieiuno, inficiatur se unquam eandem porrexisse pasto; profi- 
tetur, siquid eiusmodi attentasset, dignum se, qui de Episcoporum Catalogo, 
atque Fidelium Electorumque libro expungatur; subinde vero ex quodam 
orationis impetu superaddit ea, quae superius allata sunt de communione 
non ieiunis a Christo exhibita ; ita ille inquit: Multa adversum me struxerunt, 
aiuntque, me post epulas quibusdam. Communionem impertiisse. Hoc si feci, 
de Episcoporum libro nomen meum expungatur, nec in Orthodoxae Fidei volu- 
mine scribatur, quoniam ecce, si quidquam huiusmodi perpetravi, Christus e 
regno suo me abiciat: hisque verbis cum addat Chrysostomus caetera supe- 
rius expressa, facile intelligitur, haec quemdam animi impetum importare, et 
argumentandi modum, quo utuntur plerique, qui post factum solide inficia- 
tum, ultra progressi, non verentur ex falsa hypothesi illud concedere, pugnantes 
tamen nullatenus exinde confici, quae adversarius inferre contendit. De S. Udal- 
rico Episcopo nihil plane addemus; cum pura putaque fabella sit illud, quod 
quidam de eo comminiscuntur, ut innuit Christianus Lupus iz notis ad 
Can. 29 Trullanum, et latius prosequitur recens eruditus Catalanus iz suis 
Commentariis ad eumdem. Canonem. 

8 9. Itaque cum ea, quae hucusque demonstrata est, via minus tuta repe- 
riatur: aliam. inire opus est, eritque haec haud ita vetustis monumentis suf- 
fulta, propterea quod nititur proximiorum temporum concessionibus a Prae- 
decessoribus Nostris emanatis. In secreto Vaticano Tabulario inter Brevia 
Praedecessoris nostri Pii IV, tom. 18, num. 63, extat Breve ab eodem Pon- 
tifice ad preces Sebastiani Lusitaniae Regis relaxatum, in quo Sacerdotibus 
per Indias enunciati Regis dominio subiectas commorantibus, qui vel ob 
contractam aegritudinem, vel coeli inclementiam, post noctem mediam, ali- 
quem sumunt cibum, fit facultas successivo die Sacrum peragendi. Innocen- 
tius XIII Pontifex per suas Apostolicas litteras in forma Brevis Romanorum 
Reginae Elisabethae Christinae concessit facultatem sumendi Eucharistiam, 
etiam post aliquod degustatum cibum, quo die in Bohemiae Reginam ungi 
solemniter, coronarique debebat; ita exposcente imbecilli eiusdem valetudine, 
quae tam diuturnam functionem, nullo recreata cibo, perferre non potuisset. 
Tecum, ut dictae tuae unctionis et coronationis die, necessarium. ientaculum, 
antequam Sanctissimum Eucharistiae Sacramentum. suscipias, sumere libere et 
licite possis et valeas, harum serie dispensamus. Simileque Indultum ab eodem 
Pontifice datum reperitur regnanti Regi Christianissimo, qui cum solemni 


1 Cf. N. 434. 

Consecrationis suae die Sacram Communionem sumere deberet, eaque tunc 
esset aetate, in qua nondum obfirmata valetudine uteretur, iustum ingesserat 
timorem, ne ullo praegustato cibo, tam diuturnae functioni non posset inter- 
esse. Perspectum denique est quid quotannis fiat Romae in Pontificio Sacello 
nocte Nativitatis Domini: in eodem quippe celebratur Missa ante mediam 
noctem, nec semper ab eo, qui praecedenti die ab omni cibo abstinuerit. 
Scripsere nonnulli, singulis annis concedi a Pontifice dispensationis litteras 
in forma Brevis; at id a veritate aberrat. Verum cum Pontifici perspectum 
sit, qua hora celebretur Missa; innotescat quoque haud semper esse ieiunum, 
qui Sacrificium offert, nec tamen quidquam obloquatur, nec quidquam statuat, 
remque ita transigi sinat, locus fit tacitae cuidam dispensationi, quae tutam 
efficit conscientiam eius, qui ea nocte Missam celebrat non ieiunus; uti a 
Nobis fuit pluribus demonstratum in Nostro Tractatu de Synodo Dioecesana 
nuperae editionis, lib. 6, cap. 8, num. 13 et seq. 

S8 10. Exempla isthaec profecto propius ad casum nostrum accedunt, 
quam caetera superius relata; verum nec plane rem praesentem attingunt: 
cum nunc disseratur de Sacrae Communionis participatione, ex singulari 
religione ac pietate exoptata; proxime autem indicata exempla versentur circa 
Missae celebrationem, vel sumptionem Eucharistiae, quodammodo necessarias 
et quae praetermissae admirationem induxissent, vel etiam offensionem. Facul- 
tatem fecit Pius IV, uti praenotatum est, Indiarum Sacerdotibus celebrandi 
Missam adhuc etiam post sumptum, evoluta iam media nocte, cibi aliqui vel 
potus. Verum cum per eas regiones haud ita frequens esset Presbyterorum 
numerus, Sacerdos quilibet Sacrum singulis diebus offerre tenebatur. Quodque 
nonnulli Presbyteri, qui aut propriae infirmitatis, aut aeris intemperiei occasione, 
quibusdam remediis comestibilibus, aut potabilibus nocte uti consueverunt, dubi- 
tant, si ipsos contingat post mediam noctem eisdem remediis uti, licere sibi 
Missam, ad cuius celebrationem ob penuriam aliorum Presbyterorum in illis par- 
tibus quotidie tenentur, die sequenti celebrare. Sunt hae circumstantiae casus ad 
Pontificem delati; quas idem in ipsa concessione repetens, ita subdit: Si eos 
dictis remediis post mediam noctem uti contigerit, si urgentissima fuerit cele- 
brandi necessitas, ac paululum inde dormierint, nihilominus die sequenti cele- 
brare, libere et licite valeant, auctoritate Apostolica, etc., licentiam et facultatem 
concedimus, et impertimur. Facile quisquam animadvertet, quod, cum debeant 
Reges, summique Principes, quo consecrantur die, Sacra Eucharistia refici, 
tum ut statutis regulis et Ritualium legibus satisfaciant, tum ut populis suo 
exemplo praeluceant, si cum iis dispensatur, ut Sacramentum eo die sumant, 
licet quidpiam prius comederint, hanc tamen dispensationem minime perti- 
nere ad privatam Communionem, ex privato devotionis affectu susceptam, sed 
ad publicam Eucharistiae sumptionem, cuius neglectus admirationem secum 
tulisset ac scandalum; eodemque ferme modo obtinere dici potest, quod rela- 
tum est de eo, qui Nocte Natalis Domini in Pontificio Sacello sacrum facit ; 
cum nimis urgeat, ne praeindicata Nocte Sacra functio in Pontificia Capella 
omittatur, simulque haud ita facile sit adesse semper Cardinalem, qui, non 
obstante aetate, quam plerumque agunt praedicta dignitate decorati, potens 
sit protrahere naturale ieiunium a media nocte superiore, ad alteram, in qua 


solemne intra memoratum Sacellum offert Sacrificium. Accedit insuper, in 
praxim omnino induci non posse, ut, media nocte transacta, constituatur 
initium Missae, dum ipsi intersunt Cardinales, Archiepiscopi, et Episcopi, qui 
sequente die, horaque congrua, ad reliquas Pontificii Sacelli functiones redire 
debent, quod porro non praestant, nisi lecto iam privatis in Sacellis suis, 
oblatoque trino Sacrificio ; quemadmodum a Nobis latius enarratum fuit in 
nostro Tractatu de Synodo Dioecesana, designato loco. 

8 11. Unicum itaque exemplum privatae Communionis ex devoto Reli- 
gionis affectu sumptae, in vim obtentae a Summo Pontifice facultatis eamdem 
sumendi, adhuc etiam post refectionis aliquid degustatum, ita exposcentibus 
imbecillitate, indigentiaque corporeae habitudinis, in Carolo V Imperatore 
suppetit. Is secum ipse cogitavit, constituitque de Germanicis Provinciis 
cedendis, uti contigit, Ferdinando íratri, subinde etiam Imperatori; deque 
transferendis reliquis ditionibus, id quod etiam perfecit, in Philippum filium 
suum, Hispaniarum Regem eius nominis Il; tum se recepit in Monasterium 
S. Iusti Monachorum S. Hieronymi situm in Extremadura, vitamque iniit 
eremiticam, adstans simul cum Monachis divinae Psalmodiae, Patrum volu- 
mina perlegens, res Divinas saepe commemorans, saepe Sacramentali con- 
fessione abstergens peccata, sacramque Communionem pio affectu frequen- 
tans, uti latius prosequitur Famianus Strada de Bello Belgico, decade prima, 
libro primo, sub titulo Carolus V. Cumque pius imperator Eucharistiam 
ieiunus sumere nequiret, eidem suasere Medici, ut nonnihil antea cibi degu- 
staret. Ita aliquandiu se gessit: at cum rescivisset, Apostolica opus esse 
dispensatione, ut liceret praefato modo ad Communionem accedere, recursum 
habuit ad lulium III Pontificem, qui eidem, quod in praeteritum gesserat, 
relaxavit, indulsitque, ut in posterum, etiam post sumptum exiguum aliquod 
ientaculum, posset Sacram participare Communionem. 

S 12. Non censuimus in re tanta fidendum esse Auctorum assertioni, 
qui cursim innuunt datum Imperatori Carolo V a lulio IIl Praedecessore 
Nostro Indultum. Ex secretiori Vaticano Archivo alferri iussimus Pontificium 
Breve repertum tom. 70, n. 152, in quo Imperatoris preces sequentibus verbis 
referuntur: Exponi nobis tua Maiestas fecit, se nonnunquam, ratione suae 
valetudinis ita suadente, et cogente, diebus, quibus Sacratissimam Eucharistiam 
sumere instituit, de medicorum consilio, modicum ientaculum ad necessariar 
substentationem ventriculi sumere ante consuevisse, et nobis, ut tam de prae- 
terito veniam illi dare, quam in futurum secum. super eo dispensare auctori- 
tate Apostolica vellemus, supplicavit. Subsequitur in ipso Brevi Pontificia 
concessio, cuius en concepta verba: Quare nos huiusmodi necessitatem. tuam 
attendentes, et tuae Maiestatis pium sincerumque in Catholica Religione, et 
Sanctorum Patrum. Constitutionibus tuendis, ac venerandis animum omnibus 
in rebus agnoscentes, te omni conscientiae scrupulo, quod propter istiusmodi 
usum hactenus forsan contrahere potuisti, prorsus in Domino liberamus et 
absolvimus, atque ut in. posterum eodem. modo, post sumptum. necessarium 
ientaculum, praefatum Sacratissimum Eucharistiae Sacramentum sumere possis, 
tecum, ab eodem Domino tradita nobis auctoritate, indulgenter dispensa- 

8 13. Quod Iulius IIl Praedecessor Noster praestitit erga Carolum V 
Imperatorem, idipsum et Nos agere intendimus, quin et peragimus cum 
lacobo III, Magnae Britanniae Rege. Perspecta Nobis esse non potest imbe- 
cillis valetudo Imperatoris Caroli V a medicis contestata; scimus equidem, 
ipsum natum anno 1500, cumque datuin fuerit Pontificium Breve sub 
annum 1554 eumdem, dum Breve obtinuit, non excessisse 54 aetatis suae 
annum. Quae patitur Britannicus Rex Noster incommoda, sunt Nobis satis 
superque nota, scimusque etiam, eum agere 68 aetatis suae annum. Ex animo 
credimus, quidquid scripsere Historici de pietate, ac religione Caroli V. 
At Historicis minime indigemus, ut perspecta Nobis fiat singularis Charis- 
simi in Christo Filii Nostri lacobi Regis integritas vitae, pietas, et religio, 
quibus dum totam vivendi rationem moderatur, universae fit Urbi exemplo; 
cum ipsi simus horum oculati testes. Tu itaque, qui ad Nos Regium desi- 
derium attulisti, nuncius Nostro nomine eidem eris, Apostolica Nos, qua 
fungimur, auctoritate, ipsi facultatem indulgere, sacram sumendi Euchari- 
stiam, consulto conscientiae suae Moderatore, etsi post evolutam superioris 
noctis partem dimidiam, valetudine ita exposcente, exiguum aliquod ientacu- 
lum deglutiverit. Brevia Praedecessorum Nostrorum Iulii III et Gregorii XIII 
superius relata, et ad rem nostram spectantia, concludit Paterna monitio ad 
Principes, quibus concessa fuerunt, pro eorum valetudine tuenda, veluti Chri- 
stianae Reipublicae apprime necessaria. Nos quoque, dum Epistolae huic 
Nostrae finem facimus, idem praefato lacobo Regi in memoriam revocantes, 
quod a Praedecessoribus Nostris commemoratum legimus iis Principibus, 
quos huiusmodi facultate donabant, Tibi, Dilecte Fili, Apostolicam Benedi- 
ctionem impertimur. 

[Bened. XIV Bull, tom. 4, p. 404-415]. 


440. 


Benedictus XIV, ep. [am inde, 12 maii 1756. 


lam inde a primis annis, cum Bononiensem Ecclesiam Archiepiscopali 
munere suscepimus administrandam, rescientes, dedicatum non fuisse Altare 
extructum intra Cappellam Gentis Boncompagniae, quam a fundamentis resti- 
tuerat proximus Decessor Noster bonae mem. lacobus Card. Boncompagnius, 
atque pretiosis marmoribus, lectissimisque picturis elegantissime ornarat, 
nostri muneris esse censuimus, uti maxime decuit, memorati Altaris dedica- 
tionem peragere. Haud multos post annos, ex illius exemplo, quantulum 
quidem in Nobis fuit, extructo per Nos intus Metropolitanam Divi Petri 
Ecclesiam amplo Sacello, in quo Eucharisticum Sacramentum perpetuo asser- 
vatur, eoque marmoribus, aere, ac insignibus picturis ornato, eiusdem quoque 
Sacelli Altare sacravimus, ea plane adhibita Ecclesiastica pompa, quae, ut 
mox supra innuimus, ad inaugurandum Altare Cappellae Boncompagniae 


' Dilecto Filio Nostro Vincentio Cardinali Malvetio Archiepiscopo Bononiensi. 

fuerat adhibita. Ea autem occasione Nostram evulgavimus Institutionem inter 
caeteras latinae editionis 67 meminimusque in ea Nos asseruisse, rectum 
videri, congruumque, ut Metropolitana S. Petri Ecclesia, in qua praefatum 
utrumque Sacellum situm est, solemni ritu inauguraretur, Nosque Sacrae 
peragendae functioni obtulimus, quoties quaedam superaccessissent condi- 
tiones, in praeindicata Institutione nostra expressae. Estque hoc illud, quo 
nunc impellimur has ad te dare litteras, ut tibi perspicua sit, caeterisque 
omnibus causa, quae Nos adducit ad Ecclesiae Consecrationem praecipien- 
dam, mandantes tibi egregio Praesuli, Divini honoris, Ecclesiasticique decoris 
studiosissimo, ut Nostro nomine functionem absolvas, quemadmodum inferius 
subiungetur. 

8 I. Ex his autem, propius, ut aiunt, ad rem accedendo, cumque Cano- 
nici iuris Interpretes vulgo edoceant, eam oportere dicari Ecclesiam, de qua 
iusta subsit dubitatio, an fuerit unquam solemni ritu dicata, illud primo 
inquirendum, an huiusmodi axioma, vel potius sententia, satis valido sit 
fundamento innixa; exindeque dispiciendum, num in huiusce casus hypothesi, 
possit merito addubitari, tuisse unquam nostram Divi Petri Metropolitanam 
Ecclesiam solemniter consecratam. 

8 2. Glossa Canonica, cuius non levis debet esse auctoritas, aperte docet, 
quoties de praeexistenti consecratione ambigatur, Ecclesiam consecrari opor- 
tere. Id ita habet in Can. Ecclesiae, de Consecrat., dist. 1, cuius en verba : 
Docetur quibus casibus Ecclesiae sunt reconsecrandae ; unus, quando dubitatur 
de Consecratione. Quae repetit quoque in Cap. Proposuisti, de Consecrat. 
Eccles., cuius haec sunt concepta verba: Nofa, quando Ecclesia debet conse- 
crari: primo, si dubitatur, an sit consecrata. Perfacile esset plurimos cumulare 
Doctores, qui nulla praemissa disquisitione Glossam sectantur, quique Eccle- 
siae consecrationem comparantes cum Baptismate ministrando venientibus 
ad Sanctae Romanae Ecclesiae gremium, tradunt, quemadmodum ubi iure 
ambigitur an quisquam fuerit Baptismalibus aquis ablutus, sacro ipso lavacro 
sub conditione abstergitur; ita, dum iusta subest de Sacrarum aedium con- 
secratione dubitatio, eamdem esse sub conditione peragendam. Verum si ex 
his sciscitari contingeret, cuinam textui Canonico, vel publicae auctoritatis 
monumento fidentiores istae ipsorum assertiones innitantur, períacile esset, 
haud exiguis eosdem difficultatibus implicari. 

8 3. Perspectus est Nobis textus in Can. Solemnitates, de Consecrat., 
dist. 1, ubi haec leguntur: De Ecclesiarum Consecratione quoties dubitatur, 
et nec cería scriptura, nec certi testes existunt, a quibus Consecratio sciatur, 
absque ulla dubitatione scitote eas esse consecrandas : nec talis trepidatio facit 
iterationem; quoniam non monstratur esse iteratum, quod nescitur factum ; 
nec etiam alterum ignoramus textum in Can. Ecclesiae, de Consecrat., eadem 
dist. 1, Ecclesiae,-vel Altaria, quae ambigua sunt de Consecratione, cornse- 
crentur: novimusque hos plane esse Canonicos textus a praefatis Auctoribus 
in medium productos. At si Canon Solemnitates nihil plane est aliud, quam 
indubie apocrypha Epistola Felicis Pontificis, sique Canon Ecclesiae Meldensi 
Synodo tribuitur, in Meldensi autem. Synodo idem ille desideratur; nullo 
negotio intelligitur, relatam Doctorum opinionem, nulla scripta Canonica lege, 

iuvari. Praeallata vero comparatio desumpta ex Baptismate ministrando, cum 
dubitatur, an illud fuerit antea collatum, satis validam patitur obiectionem: 
collatum enim ab haereticis Baptismum propria adhibita materia et forma, 
ratum est, nec pure aut sub conditione iteratur; at inauguratae ab haereticis 
Ecclesiae iterata consecratione dicantur, uti videre est Can. 20, Ecclesiis, 
Can. 21, Ecclesias Arianorum, Can. 23, Agapitus, de Consecrat., dist. 1, in 
quibus exempla referuntur loannis Papae, et Agapiti, qui Templa vasaque 
Ecclesiarum ab haereticis antea consecrata, sacrilegis infecta fabulis haere- 
ticorum, uti habet textus, iterato sacrarunt. Praeclarum quoque extat exem- 
plum S. Gregorii Magni, qui Ecclesiam S. Agathae in Urbe ad Suburram 
tot antea annos ab Arianis haereticis consecratam, dicavit, veluti ipse enarrat 
lib. 3, Dialogorum, cap. 30, testaturque Cardinalis Baronius ad anum. Christi 
591, num. 51, atque fusius prosequitur Floravantes Martinellius in suo Opu- 
sculo de Diaconia S. Agathae, pag. 69. Idemque ipse S. Gregorius Epistola 19, 
lib. 3, tom. 2, iuxta editionem PP. S. Mauri, refert, paratum se ad conse- 
crandam Ecclesiam /uxía domum Merulanam sub titulo S. Severini erectam, 
eo quod sciret fuisse eam ab haereticis dicatam. 

8 4. Quaecumque hactenus attulimus, non eo consilio prosecuti sumus, 
ut a sententia recederemus edocente, dedicari templa, de quorum consecra- 
tione iusta subsit dubitandi ratio, sed ad investiganda solidiora praefatae 
sententiae fundamenta. Felix Messanensis Episcopus litteras dedit ad S. Gre- 
gorium relatas num. xvi, lib. 14, Epistolarum eiusdem S. Pontificis haecque 
in iis leguntur: Sunt quaedam Ecclesiae in nostra Provincia, super quarum 
Consecrationibus dubitatur, et tam propter antiquitatem, quam et propter earum 
custodum. incuriam, nescitur, utrum  dedicatae ab Episcopis fuerint, necne: 
super quibus omnibus nos a vestra Sanctitate, ac vestrae S. Sedis auctoritate 
instrui precamur. Hisque Episcopi litteris ita rescripsit Pontifex iz sua Epi- 
stola 17, col. 1279. De Dedicationum vero Ecclesiarum dubitatione, super qua 
inter caetera nos consulere voluistis, hoc vos rite tenere debetis, quod ab Ante- 
cessoribus nostris traditum accepimus; id est, ut quoties tam de Baptismo 
aliquorum, vel Confirmatione, quam de Ecclesiarum Consecratione dubitatio 
habetur, et nec scriptis, nec testibus ratio certa habetur, utrum baptizati, vel 
confirmati, sive Ecclesiae consecratae sint, ut baptizentur tales, ac confirmentur, 
atque Ecclesiae canonice dedicentur, ne talis dubitatio ruina fidelibus fiat : 
quoniam non monstratur iteratum, quod non certis indiciis ostenditur rite 
peractum. 

8 5. Ex Criticis celebriores duo Oudinus et Du-Plinius utramque Epi- 
stolam supposititiam esse contendunt; et in severiorum huiusmodi criticorum 
partes concessit loannes de Ioanne, vir in Ecclesiastica eruditione versatus, 
nostrique, dum viveret, valde studiosus, in appendice ad suum Codicem Diplo- 
maticum Siculum, Diplom. 20 et 21, pag. 388 et 391. Verum quidquid sit de 
litteris Felicis Messanensis, quod spectat ad Gregorii Epistolam, si eiusdem 
portionem quamdam exscribit Ioannes Diaconus lib. 2, cap. 37, si eam saepe 
laudat Hincmarus, et tertiam saltem eiusdem partem affert, si de ea meminit 
Abbas Regino, qui floruit saeculo nono, si extat pluribus in manuscriptis 
Codicibus, si deprehensae in illa repetitiones quaedam, quamobrem suspecta 

aliquibus visa est, Magno Pontifici S. Gregorio noscuntur usitatae, nulla 
superest ratio oppugnandi, Epistolam genuinum esse Magni Pontificis opus; 
veluti fateri obstringitur Natalis ab Alexandro in Historia Ecclesiastica saec. VI, 
cap. 4, art. 16, et uti mirabili diligentia prosequuntur Patres S. Mauri in 
Notis ad litt. 17, lib. 14, eiusdem Pontificis, tom. 2, col. 1275 et seq., utque 
etiam perspicue demonstrat adhuc celebris Auctor Ceillier in /7istoria Sacro- 
rum atque Ecclesiasticorum Auctorum, tom. 17, cap. 9, art. 3, S8 14, num. 6. 
In tutó autem posita, vindicataque sententia, de qua nunc sermo, ex Divi 
Gregorii auctoritate, omni plane vi destituitur proposita instantia, de iterata 
consecratione adhiberi solita Ecclesiis per Haereticos antea consecratis, licet 
caeteroquin non iteretur Baptisma ei, qui fuit ab haereticis ablutus salutaribus 
aquis. Etenim sicuti baptizatur, qui Baptismate ab haeretico donatus fuit, 
quotiescumque haereticus in eo conferendo praescripta non sit usus forma 
atque materia, ita dicatur Ecclesia iam ab haeretico inaugurata, quando 
eadem non fuerat ab illo iuxta praescriptum ritus Ecclesiastici consecrata; 
veluti apposite admodum docet Glossa ad citatos Canones 20 et 21, de Cor- 
secrat., dist. 1. Intelliguntur in eo casu, quando Ariani non consecrant Eccle- 
sias in forma Ecclesiae; nam quidam eorum faciebant Sacramenta in forrffa 
Ecclesiae, et quidam non: et uti rectius ad rem nostram advertit quoque in 
praxi versatus Pax Iordanus, tom. 1, oper. Canonic. de re sacra, lib. 5, tit. O, 
num. 66. In huiusce articuli disquisitione longiores fuimus, memores nos in 
minoribus, veluti unum ex designatis Doctoribus in Decretis, interfuisse Con- 
cilio Romano habito sub annum 1725, ubi cap. 3, tit. 25, ita fuit consti- 
tutum: Ecclesiae, vel Altaria si adsint, de quorum Dedicatione dubitetur, nec 
scripturae, aut testes existant, qui de Consecratione testentur huiusmodi, abso- 
lute ea ulla absque dubitatione consecrari posse, declaramus. 

8 6. Hoc itaque extra controversiam posito, licere nimirum Ecclesiam 
consecrare, cum ambigitur, an fuerit illa unquam consecrata; disquirendum 
modo, iustane subsit, de consecratione Metropolitanae S. Petri Ecclesiae 
dubitatio; exinde enim tota est determinatio, an possit eadem, quantum qui- 
dem ad caput hoc pertinet, nunc temporis nova dedicatione sacrari. Nullae 
in Templo signatae conspiciuntur Cruces, vivitque nemo, qui huiusmodi con- 
secrationis argumentum se vidisse meminerit; quotannis tamen recitatur dedi- 
cationis Officium; testanturque Historici nostri, consecratam eamdem fuisse 
a Lucio III Pontifice octavo Idus Iulii anno 1184. Videantur Ghirardaccius, 
lib. 4, fol. 98, Sigonius, De Episcopis Bononiensibus, editionis Mediolanensis, 
lib. 2, col. 419, Vizanius, lib. 2, fol. 77 et 78, Celsus Falleonius in Mozu- 
mentis Historicis Ecclesiae Bononiensis, fol. 186 et 187, Masinius in sua Bono- 
nia perlustrata, part. 1, fol. 107 et 108. Verum, integra ipsorum existimatione 
relicta, cum scripserint illi plura post saecula a Lucio III Pontifice, nullum- 
que attulerint enarrato facto coaevum monumentum, haud ita facile accura- 
tiores homines plenam ipsis fidem adhibendam esse consentient. Haud absi- 
milis nobis suborta est dubitatio nonnullos antea annos quoad Basilicam 
Liberianam, Sanctae Mariae Maioris nuncupatam, in qua, dum Ara Maior a 
nobis extructa consecraretur, suborta est disputatio, num congrueret, ut 
Ecclesiam quoque solemni ritu dicaremus, quandoquidem Cruces in ea nullae 

conspiciebantur; quamvis caeteroquin in singulos annos fieret ab eiusdem 
Clero consecrationis, Officium ; nec deesset, de signis miraculisque, dum 
eadem, consecraretur peractis, ad nos usque protensa traditio. Evanuit autem 
omne dubium, dum opportuno studio ac cura perlustrato celebri Tabulario 
Capituli memoratae Basilicae, adinventa est Bulla Gregorii IX Pontificis, in 
qua commemorantur Indulgentiae a S. Sixto III Pontifice concessae, dum 
dedicavit Templum; quod reaedificavit, redegitque ad retentam hactenus for- 
mam, centum necdum evolutis annis, ex quo Liberius Pontifex illud a fun- 
damentis primum excitaverat.! Quod Liberianae Basilicae contigit, idipsum 
de nostra quoque S. Petri Ecclesiae evenire, possumus incunctanter asserere. 
Etenim adactus Lucius III Pontifex, excitatis tunc in Urbe vehementissimis 
dissidiis, inde abscedere, et sese in Cisalpinas Gallias recipere, dum Bono- 
niam transgrederetur, Templum Divi Petri, et ulterius progressus, dum Muti- 
nam praetergrederetur, Ecclesiam S. Geminiani, sollemni ritu dicavit, uti 
legitur in vetustis Mafinensibus Annalibus Auctoris anonymi impressis, 
tom. 11, Rerum Italicarum Scriptorum, col. 54, et in Annalibus Italiae, a 
Muratorio editis, ad annum 1184, tom. 7, pag. 46. Utriusque inaugurationis 
iflonumentum exhibetur in Epistola eiusdem Pontificis data ad Gerardum 
Ravennatensem Archiepiscopum, cui, qua Metropolitano, suberant tunc tem- 
poris Bononiensis ac Mutinensis Dioeceses. Pontificiae litterae in celebri 
Ravennatensis Ecclesiae Tabulario asservantur, editaeque sunt a claro De Ru- 
beis in Historia Ravennae, pag. 356, cumque in iisdem litteris haec adscripta 
legantur: Dignum est, et consonum rationi, ut, cum ad tuae Fraternitatis 
instantiam, Bononiensi, et Mutinensi Ecclesiis impenderimus | Dedicationis 
munus, nunquam. ex hoc adversus Ecclesiam tuam, cui tamquam Metropoli 
sunt subiectae, et aliquantam vindicare valeant libertatem. Nos itaque provi- 
dere volentes, ne de facto nostro, contra te, vel successores tuos, iniuriae, aut 
scandali materia oriatur, auctoritate Apostolica constituimus, ut nullum ex 
hoc fibi, vel successoribus tuis, praeiudicium in posterum generetur, sed sem- 
per iam dictae Ecclesiae, sicut ante Dedicationem, quam eis impendimus, erant, 
in fua, et successorum. tuorium. obedientia, et subiectione, sine contradictione 
consistant: licebit hic obiter adnotare, iuxta vigentem iis temporibus disci- 
plinam, si quam Ecclesiam a quopiam loci non Ordinario sacrari contigis- 
set, evasisse eamdem obnoxiam auctoritati, et iurisdictioni Episcopi conse- 
crantis, nisi is suo iuri cessisset. Quod quidem et ipsum comprobatur ex 
solemni actu secuto sub annum 1140, quo, cum Falconius, Abbas insignis 
Monasterii SS. Trinitatis ad Cavam, Reginnensem rogasset Episcopum, ut 
Ecclesiam dicaret S. Ioannis intra fines suae Abbatiae extructam, dedicatio 
per Episcopum, adiecta tamen sequenti declaratione, facta perhibetur: /fa 
tamen, ut neque nostri, neque posteri, nos, nec ipsa Sancta nostra Reginnen- 
sis Ecclesia, nec aliquis pro parte nostra, ibi aliquod dominium, aut aliquod 
ius aliquo tempore habeamus, aut quolibet modo habere quaeramus, sed semper 
ipsa praedicía Ecclesia S. Ioannis, cum domibus, aut coemeteriis suis, et cum 
suis omnibus pertinentibus, sit iuris et ditionis ipsius Domini Abbatis, et 

successorum eius, et praedicti Coenobii SS. Trinitatis, habendi, et ordinandi, 
et faciendi exinde quae voluerint, absque nostra, successorumque nostrorum, 
et praedicíae Sanctae Reginnensis Ecclesiae contrarietate: quemadmodum 
nosse licet ex ipso actu relato, tom. 7, Ughellii, Venetae impressionis a. 1721. 
col. 299, 

8 7. Reiecto titulo ex dubia consecratione desumpto, alter subsequitur 
expendendus titulus, si nimirum Ecclesia combusta quandoque fuerit. Atque 
superius etiam servatae methodo insistentes, disquiramus oportet, an si qua 
Ecclesia fuerit incendio exusta, satis id sit, ut iterata possit ipsi adhiberi 
consecratio, exindeque an huiusmodi titulus in propositam nobis speciem de 
Bononiensi Divi Petri Ecclesia cadere possit. Canonicus indubie est inie- 
ctae combustionis titulus; veluti deprehenditur ex Can. Ecclesiis, 20, De 
consecrat., dist. 1, cuius haec sunt verba: Ecclesiis semel Deo consecratis 
non debet iterum Consecratio adhiberi, nisi ab igne exustae fuerint: quod 
porro accipiendum ita est, quoties universa, vel maxima Ecclesiae pars fuerit 
igne absumpta, quemadmodum pergit G/ossa in cap. Proposuisti, verbo 
Reconciliari, De consecratione Ecclesiae vel Altaris; cuius concepta verba 
sunt haec: Si Ecclesia est exusta tota, vel maior pars, debet iterum conse- 
crari: vel quando, licet consistant parietes, detractae tamen iis crustae, seiun- 
ctique lapides sunt; quod quidem ipsum notatur a G/ossa in praeallegatum 
Can. Ecclesiis, verbo Exustae, De Cons., dist. 1: Cum Ecclesia ita comburitur, 
quod destruatur, vel decrustatur interius, et exterius, tunc exsecratur. Conse- 
cratio enim Ecclesiae maxime consistit in unctione exteriori, et. coniunctione, 
et dispositione lapidum. Consentiunt Repetentes Canonici iuris, ad praeci- 
tatum cap. Proposuisti, Innocentius nimirum num. 1, Zabarella, num. 2, 
Ostiensis, num. 3, et ad rem praesentem perbelle advertit Ivo Carnotensis, 
scriptor saeculi ix, in suo Sermone IV, de Sacramentis dedicationis, conse- 
crationis substantiam parietibus adhaerere, qui inunguntur, et Crucibus 
signantur; quod etiam expenditur a S. Petro Damiano in suo Sermone I in 
dedicatione Ecclesiae. 

8 8. Titulo subsecutae, mox supra expresso modo, combustionis favet 
Liber Diurnus Romanorum Pontificum, vetustissimo e Codice exscriptus, 
Romanisque typis publici iuris factus a celebri Luca Holstenio sub an.1658, 
ubi pag. 130, num. 41, legitur sic cautum: Basilicam, quam in Castro Illo 
dilectio tua post. incendium asserit reparatam, et in honorem Beati lilius, 
habitatores loci Illius desiderant consecrari, Dedicationis tibi in eo per prae- 
ceptionis nostrae seriem facultatem. tribuimus, ut fidelium devotio competens 
sortiatur effectum. Neque ad hunc magis firmandum titulum ex igne vastante 
erutum, desiderantur in Ecclesiasticis Historiis opportuna monumenta. Nono 
iam elabente, vel decimo ineunte saeculo in Italiam irruerunt Pannonii, igne 
ferroque immaniter miscentes omnia; et inter caetera Sacra loca igne con- 
sumpta, Nonantulanam quoque Ecclesiam una cum Coenobio concremarunt: 
Siquidem barbarorum gladio vastante, tuumque Monasterium ab iisdem igne 
crematum, malorum hominum infestatione, te ipsum cum tuis turbatum audi- 
mus. Ita Sergius Pontifex Nonantulano Abbati Leopoldo scripsit. Haud negle- 
xit providi consilii Abbas Monasterium et Ecclesiam a fundamentis restituere: 

ut post tot flagella tui laboris certamine Ecclesiam ipsius tui Monasterii usque 
ad culmen levares, etc., pergit idem Pontifex. Cumque ab eo quaesiisset 
Abbas, ut Episcopum Ecclesiam consecraturum designaret, tres nominavit 
Pontifex, tributa ipsi facultate seligendi ex tribus iam designatis, quem ma- 
luisset ad dedicandam Ecclesiam invitare: De caefero, si ad consecrandurm 
tui Monasterii Ecclesiam Episcopum quaeris, etc., de his tribus, qualem volue- 
ris, induc ad consecrandam tuam Ecclesiam. Monumentum hoc impressum est 
penes Ughellium, tom. 2, praecitatae editionis, col. 205. Ineunte xiv saeculo 
cum Lateranensem Basilicam adverso casu incessisset ignis, eadem una cum 
adiuncto Pontificio Palatio exusta mansit atque consumpta, uti referunt 
S. Antoninus, 3 part. CAronic., tit. 21, cap. 1, S 4, et Villanius, lib. 5, cap. 98. 
Cumque Clemens V Pontifex non praetermisisset eamdem  reaedificandam 
curare, non multo post exactum praefati xiv saeculi dimidium, novo adverso 
fato, ingenti suborto incendio, iterum fuit absumpta, quemadmodum testan- 
tur Rainaldus in Continuatione Annalium ad angym 1361, num. 3, et Sore- 
sinus in Azzalibus Lateranensibus manu scriptis, Ksservatisque in Tabulario 
Capituli, fol. 147. Et quamvis ex sollicita Romanorum Pontificum cura, omnia 
Basilicae suppeditata fuerint, quibus in pristinum statum restituta fuit, cum 
tamen non fuisset iterata consecratione dicata, quamvis superioribus tempo- 
ribus, et cum primum constructa extitit, eam S. Silvester dedicavisset, hinc 
placuit Benedicto XIII Pontifici eamdem sacrare, quod quidem praestitit nobis 
spectantibus, vehementerque mirantibus universam laboriosam functionem 
a pio illo Pontifice summa cum religione animique constantia peractam, 
quamvis idem ipse viribus esset destitutus, ideoque ad novissima vitae pro- 
peraret. 

S 9. Tradunt Historici nostri, providos Concives nostros iniisse consi- 
lium, de Bononiensi Cathedrali Ecclesia extra Civitatem olim constructa, 
Barbarorumque eversa populationibus, reaedificanda; sed intra Civitatis 
muros, eodemque ipso in loco, ubi vel nunc sita conspicitur: id quod 
praestitum est x ineunte saeculo. lidem Historici referunt, sub Henrico I 
Episcopo, medio circiter saeculo xit sacram illam aedem igne penitus fuisse 
consumptam; subduntque, non ita multo post fuisse eandem a loanne Epi- 
scopo antea Lateranensi Canonico, egregio opere restitutam. Videre possunt 
ea de re Sigonius in Vifis Episcoporum Bononiensium, Ghirardaccius in suis 
Historiis, Pompeus Vizanius, fusiusque Celsus Faleonius, et Masinius; qui- 
bus porro Auctoribus, etsi gestae rei haud coaetaneis, integra fides adhi- 
beri valet, cum agatur de factis publicis, omnibusque perspectis, quorum in 
plura saecula protenditur recordatio, quorumque nulla servantur monumenta, 
ideoque resciri aliter nequeunt, quam si Historici regionis, in qua gesta res 
dicitur, consulantur. Indubium itaque est secutum incendium; certa itidem 
satis superque incendii conditio; at non propterea pronunciari potest exinde 
titulum profluere, ad Ecclesiae consecrationem iure iterandam. Subsecutum 
enim post consecrationem incendium iteratae dedicationi locum facit; non 
autem combustio, quae consecrationem antecesserit, veluti plane contigit in 
ea, quam versamus, facti specie, iuxta quam, cum Ecclesiam Sancti Petri con- 
sumpsisset ignis, eamque Ioannes Episcopus iterum a fundamentis excitasset 

ac reaedificasset, eamdem ipsam sic restitutam Lucius III Pontifex conse- 
cravit. Aliud itaque indigitandum esset, evincendumque incendium, Ponti- 
ficiam consecrationem subsecutum; at de hoc nullum nobis proditum monu- 
mentum. 

8 10. lam reliquum est, ut ad examen revocetur tertius titulus casui 
huic nostro aptus, per quem nova potest Ecclesiae adhiberi consecratio, 
quique in veteris Ecclesiae, ac praesertim parietum nova constructione con- 
tinetur; si enim corruisset tectum, illudque iterum fuisset superinductum, 
veteres autem constitissent parietes, iam a Pontifice Innocentio III in cap. 
Ligneis, De Consecratione Ecclesiae, vel Altaris, definitum fuit, consecratam 
Ecclesiam non debere iterata inauguratione dicari: Jmquisitioni fuae taliter 
duximus respondendum, quod, cum parietes in sua integritate permanserint, 
et tabula Altaris mota, vel enormiter laesa non fuerit, ob causam praedictam 
nec Ecclesia, nec Altare debet denuo consecrari. Scribensque in praedictum 
textum Abbas subdit num. 1: Quia Consecratio Ecclesiae consistit, non in 
tecto, etc., sed in parietibus; ideo, corruente tecto, non fiet reconsecratio : et 
cum Abbate veteres Repetentes, quin et recentiores Auctores, passim con- 
sentiunt. 

8 1I. At non propterea omnes submotae quaestiones a scriptoribus 
excitari solitae. Casum inducunt ipsi de Ecclesia, eiusdemque parietibus, 
paulatim, et per partes refectis; et inquirunt, an refectis hoc pacto omnibus 
integrisque parietibus, liceat Ecclesiae universim, uti praedictum est, refectae 
consecrationem iterare: negant aliqui, quod eadem semper sit Ecclesia, ad 
eum plane modum, quo eadem dicitur navis, quae paulatim, pro opportu- 
nitate, novis restituitur tabulis, lignisque; quamvis demum nullae tabulae, 
nulla supersint ligna ex veteribus, quibus fuit navis primum compacta; idem- 
que ipse dicitur populus, etsi superstites non sint amplius illi, ex quibus 
olim coalescebat, fuerintque isti, natis subinde hominibus suppleti. 

S8 12. In oppositam sententiam concedunt alii, tum quia quoad spiritualia, 
veritatem sequimur, non fictionem; tum quia sublatis antiquis parietíbus, nec 
vetus manet amplius consecratio. Est haec Innocentii sententia, quam sequitur 
Abbas in cit. Cap. Proposuisti, num. 8, ubi postquam primam retulit opi- 
nionem, ita subdit: Sed Innocentius super rubricam refert, contrarium teneri 
a quibusdam, ut indigeat reconsecratione. Et hanc partem puto veriorem ; nam 
in istis spiritualibus consideramus veritatem, et non fictionem : sed in veritate 
non est illa Ecclesia, ex quo in toto de novo, licet successive, est refecta; nam 
negari non potest, quin Consecratio, quae consistebat in antiquis parietibus, 
sit sublata; et iura contraria loquuntur de finctione luris. 

S 13. Alii denique sentiunt, si quae iteratis vicibus fit parietum superin- 
ductio, ita peragitur, ut pars maior consecrati parietis consistat, iteratae con- 
secrationi non esse locum: quod maior consecrati parietis pars minori super- 
additae suam impartiat consecrationem. Ita disserit Suarez, tom. 3, in 3 part, 
disput. 81, sect. 4, 8 Sextus casus: Quando parietes Ecclesiae ita destruuntur, 
ut eam integre reaedificare oporteat, tunc iterum consecranda est, etc. Oportet 
autem, ut parietes simul ruant; nam, si paulatim, et successive. destruantur, 
ac reparentur, non perditur Consecratio, quia semper censetur manere idem 

numero Templum. Quod intelligendum est, dummodo pars non consecrata, 
quae additur, non sit maior: quia tunc id, quod est maius, censetur ad se 
trahere, quod est minus. Huicque sententiae adhaerent alii, quos collegit, 
sequutusque est Schmalzgrueber ad fit. Decretalium de Consecr. Eccles., 8 1, 
num. 27 et 28. Verum, ut ut sit de recensitis sententiis, illud tuto pronunciari 
posse videtur, quoties destructum est vetus templum, vel quia corruit, vel 
quia illud subverterunt homines, vel quia Christifidelium religio, a primo 
posito lapide ad usque novissimum, novum excitare templum instituit, adeo 
ut asserere nemo possit veterem consistere eadem, sed potius veteri illi in 
honorem certi alicuius Sancti Deo dicatae novam superinductam aedem, Dco 
itidem in honorem eiusdem Sancti nuncupatam; perspicuum esse, posse 
novam dicari Ecclesiam, licet vetus illa iam destructa, fuisset et ipsa solemni 
ritu inaugurata. 

8 14. In Historia Lotharingiae novissime publici iuris facta a P. Calmet, 
part. 2, tom. 1, col. 567 publicus exscriptus legitur actus Requini Tullensis 
Episcopi, editus sub annum 1128, quo narratur, constructam ad Spinalium 
Ecclesiam quamdam, fuisse a S. Gerardo Tullensi Episcopo consecratam, 
ipsique exinde subversae novam fuisse superinductam, hancque iterum a 
S. Leone Pp. IV inauguratam. /7oc etiam a notitia posterorum recedere nolu- 
mus, quod, destructo etiam Monasterio, quod B. Gerardus dedicaverat, quia 
nimis parvum erat, et altero aedificato, quod Beatus Leo dignitate Sedis Apo- 
stolicae sublimatus dedicavit, etc. 

8 15. Templum S. Mariae situm in Urbis Regione Monticulorum nun- 
cupata, dicatum iam fuerat a Paschali II Pontifice, teste Pandulpho Pisano 
apud Papebrochium iz Propilaeo, pag. 319, num. 27, Venetae impressionis. 
Plura post annorum centena, cum Sacra Aedes fuisset in deteriorem statum per- 
ducta, Clemens XI Pontifex fuit adeo pro ea sollicitus, ut ab ipso eadem reae- 
dificata merito dici queat, veluti perbelle adnotavit Gagnius Caeremoniarum 
Magister in publicis Actis a se confectis super dedicatione eiusdem Ecclesiae: 
Quam Sanctissimus Dominus noster Clemens Papa XI reaedificari fecit. Haecque 
ipsa Ecclesia S. Mariae in Monticulis anno 1716 consecrata fuit, nil morante 
prima eiusdem inauguratione a Paschali II Pontifice. peracta, veluti praemo- 
nitum fuit; atque insuper dignosci omnia possunt ex Historia praefatae Eccle- 
siae scripta ab Horatio Ciuccioli, pag. 89 et pag. 94. Ecclesiam a S. Benedicto 
extructam in Monte Cassino subverterunt Longobardi. Ipsam restituit Abbas 
Petronaces; sed a Saracenis deinde combustam loannes Abbas reaedificavit, 
Abbas vero Desiderius ampliavit, atque demum Zacharias Pontifex conse- 
cravit, sub annum 748, qua de consecratione fusiori calamo scripsere Sigonius, 
de Regno Italiae, lib. 3, ad annum 748, Card. Baronius ad eumdem annum 748, 
num. 16, atque Gattola, parte prima /7istoriae Abbatiae Cassinensis ad saecu- 
lum III, pag. 20. De alia quoque Consecratione, eidem Ecclesiae ab Ale- 
xandro Il sub annum 1071 adhibita, occurrit mentio. Ipsa insuper Ecclesia, 
ingenti terrae motu, anno 1349 diruta, Urbani V Pontificis iussu fuit excitata. 
At cum eadem iterato corruisset, fuissetque anno 1649 a fundamentis resti- 
tuta, et in eum, quem nunc tenet magnificentiae statum, adducta, Benedi- 
ctus XIII anno 1727 eam tertio consecravit, quemadmodum quisque nostrum 

meminisse potest, atque etiam legitur in eiusdem Pontificis Vita edita a 
Praesule Borgia Archiepiscopo Firmano, sub num. 57,ac veluti etiam adno- 
tatum conspicitur in Lapideo monumento in praedicta Basilica ad perennem 
rei gestae recordationem apposito: Terraemoftu anni 1349 prorsus dirutam, 
et Urbani V iussu erectam, ac rursus ruina obrutam, atque a fundamentis 
anno 1649 excitatam, et recens magnificentius exornatam, Benedictus XIII 
Pontifex Maximus Ordinis Praedicatorum anno 1727 die 19 Maii solemni 
ritu tertio consecravit. Vetus denique Templum insignis Abbatiae Campido- 
nensis fuit ab Hadriano I Pontifice solemni ritu inauguratum; verum cum 
illud idem, saeculo xvir, Svedensi bello, prostratum mansisset, et per Abbatem 
a fundamentis restitutum fuisset, Nos ex Pontificia Nostra auctoritate, Abbati, 
etsi episcopali charactere non insignito, facultatem fecimus consecrandi Eccle- 
siam, adhibito tamen Oleo per Episcopum benedicto, idque ut religioni ipsius 
Abbatis, et piis indulgeremus populorum votis, qui Abbatem, cuius tanta 
in opere perficiendo laus fuerat, sacram functionem peragentem cernere 
exoptabant; et sane fuit ab eodem, in vim dati a Nobis Apostolici Brevis, 
solemniter inaugurata Ecclesia, veluti nosse licet ex Nostro Opere de Synodo 
Dioecesana, lib. 13, cap. 15, num. 4, novae Romanae editionis. ! 

S 16. Verum, ad nostram iterum Metropolitanam Bononiensem Ecclesiam 
S. Petri redeundo, etsi post peractam a Lucio III sub annum 1184, uti prae- 
notatum est, eiusdem Consecrationem, Ghirardaccius, lib. 5, fol. 146, Vizanius, 
lib. 3, fol. 101, Masinius, part. 1, fol. 107, 108, Celsus Faleonius iz istoricis 
Monumentis Ecclesiae Bononiensis, iol. 230, meminerint ingentis sequuti ter- 
raemotus, Henrico Fratta Episcopo, anno 1222, quo grave detrimentum Eccle- 
siae S. Petri fuit illatum; cum tamen iidem ipsi referant, corruisse tectum, 
ac testudinem Ecclesiae, providumque Episcopum haud praetermisisse illata 
reparare damna, ad rem praesentem satis haudquaquam est acerbus hic casus; 
superius namque animadversum est, consistentibus integris parietibus, quibus 
potissimum adhaeret consecratio; non licere iterato Ecclesiam consecrare, etsi 
eiusdem tecta concidant. 

8 17. Nova itaque adhibenda Consecratio alio debet fundamento inniti ; 
paratumque illud est, nec a nobis excogitatum. Cum Raynutius Cardinalis 
Farnesius anno 1565 Bononiensem Ecclesiam Episcopus administraret, exi- 
guum miratus aedificium maioris Cappellae eiusdem Cathedralis Ecclesiae, 
iam tum de alia a fundamentis excitanda secum ipse constituit; at cum nun- 
quam manum operi admovisset, id curae reliquit Cardinali Gabrieli Palaeotto 
sibi Successori, primoque in Patria nostra Archiepiscopo. Magnus itaque is 
Cardinalis augustam construxit Cappellam maiorem, ad quam ex Ecclesia per 
aliquot conscenditur gradus, ipsumque etiam subterraneum aedificium instau- 
ravit, solemnique pompa in eamdem translatas, locatasque insignes nostrorum 
SS. Martyrum Vitalis, et Agricolae Reliquias, decenti admodum, elegantique 
urna inclusit. Conspicuum Sacelli aedificium Cardinalis a primo lapide insti- 
tuit, perfecit, ditavit, instruxitque congruentibus ornamentis, atque picturis 
celeberrimis. Enarrantur omnia a Ledesma in Vita praefati Cardinalis, lib. 3, 

cap. 9, ab Alberto Bruni ipsi a Secretis, in Vita itidem eiusdem per ipsum 
contexta, impressaque, tom. 6, veterum. Scriptorum, et Monumentorum, quae 
collecta fuerunt a Martene, et Durando, publicique iuris facta Parisiis anno 1729, 
col. 1406, 8 31, a Sigonio, de Episcopis Bononiensibus, cum loquitur de eodem 
Cardinali : quibus accedunt, quae insuper testatur Vizanius in Historiis, lib. 12, 
fol. 107 et 108, Ughellius, /falia sacra, tom.2, cifatae editionis, col. 41, Masinius, 
part. 1, fol. 107 et 108, et latius Celsus Faleonius Mozurmentis Historicis Bono- 
niensis Ecclesiae, lib. 6, fol. 610 et seq., ubi subdit, non praetermisisse Gre- 
gorium XIII Pontificem Concivem Nostrum, quum collati sumptus in aedi- 
ficium, ornatumque ingentis Cappellae, vicissent Cardinalis vires, iteratis 
vicibus ampla ipsi munificaque suppeditare subsidia. 

8 18. Novo licet absoluto maioris Sacelli aedificio, consistebant tamen 
adhuc reliqua vetustioris Templi; verum sive quod illud in deterius incli- 
nasset, sive quod novae Cappellae amplitudini non responderet, Praesul 
Alphonsus Palaeottus, Gabrieli eiusdem familiae Cardinali in Bononiensi 
Archiepiscopatu Successor, novam adorsus est construendam Ecclesiam, Cap- 
pellae recens constitutae congruentem, acceptoque typo a celebri Architecto 
Patre loanne Ambrosio Magente, Clerico Regulari Congregationis Sancti 
Pauli, primum posuit novae aedis lapidem sub annum 1605 die Annuncia- 
tioni Virginis Deiparae sacra, cum e vivis sublato Clemente VIII Apostolica 
Sedes vacaret, atque in fundamento lapideum hoc monumentum poni iussit: 
Alphonsus Palaeotus Bononiensis Archiepiscopus, et Princeps, Metropolitanam 
Aedem angustam, ac prope dirutam, in ampliorem a fundamentis restituturus, 
primum hunc lapidem solemniter posuit anno salutis 1605 die Annunciationis 
B. Mariae Virginis, per mortem Clementis VIII vacante Sede Romana: eaque 
occasione complura excudi quoque curavit numismata, novum innuentia 
Metropoliticae Aedis incoeptum aedificium; quorum unum, simul cum aliis 
collectis numismatibus, transmissum a Nobis fuit ad celebre Nostrum Bono- 
niense Institutum. 

S 19. Nostros inter Concives, qui amplioribus eleemosynis novum opus 
iuvarunt, quidam commemoratur Ludovicus Rusticellius, a quo aere proprio 
ingens posita pila ad laevum maioris Sacelli. Certa ad Nos usque producta 
memoria scimus, aedificium sub Paulo V Pontifice fuisse continuatum, cum 
in lapide novae Ecclesiae ad meridiem apposito, haec inscripta legantur verba: 
Paulo V Pontifice Maximo, Alphonso Palaeoto Archiepiscopo, anno Christi 1610, 
et Alexandro Ludovisio successore 1614, alioque in Lapide ad septentrionem, 
haec alia: Pauli V Pontificis munificentia, Scipionis Burghesii Cardinalis 
Archiepiscopi III auspiciis, Alexander Ludovis. IV Archiepiscop. provid. anno 1614. 
Quaecumque hactenus recensita sunt, afferuntur quoque ab Ughellio, 7fa/ia 
sacra, tom. 2, col. 46, a Rabbi in Continuatione Historiae Episcoporum Bono- 
niensium a Sigonio scriptae, col. 606, a Masinio, Bononia perlustrata, part. I, 
fol. 107 et 108 et a Faleonio, fol. 648 et seq. et fol. 662. 

8 20. Quantum quidem Nobis suppetit memoria eorum, quae in monu- 
mentis in Archiepiscopali Tabulario asservatis vidimus adnotata, Archiepi- 
scopus Ludovisius, qui Cardinalis renunciatus, haud ita multo post, assumpto 
sibi nomine Gregorii XV, Summus Pontifex fuit inauguratus, fabricam Metro- 


Romani Pontifices 531 


politicae Ecclesiae suae non est oblitus; at eo vita functo, cum plures con- 
troversiae de ingentibus subsidiis in praedictam causam ab ipso constitutis, 
fuissent excitatae, perfici non potuit aedificium, deficientibus adhuc postremis 
duobus magnis Sacellis, ipsaque nova fabrica producta tantum ad porticum, 
quae veteri Ecclesiae protendebatur, quaeque sub Pontificatu Innocentii VIII 
anno 1487 extructa fuerat a Iuliano Cardinali de Ruvere Bononiae Episcopo, 
qui Pontifex factus nomen sibi indidit Iulii II, teste Sigonio de Fpiscopis 
Bononiensibus, in novissima editione illius operum Mediolani curata col. 518, 
qui hoc quoque Lapideum monumentum in dicta Porticu appositum exscribit: 
Sedente Innocentio VIII Pontifice Maximo, Pontificatus sui anno tertio, Iulia- 
nus Episcopus Ostiensis Cardinalis S. Petri ad Vincula, Sanctae Romanae 
Ecclesiae Maior Poenitentiarius, et Episcopus Bononiensis, condi iussit anno 
salutis millesimo quadringentesimo octogesimo septimo, procurante Philippo 
Lucensi Episcopo Urbinate, Locumtenente, et Vicario Generali. 

8 21. Ab Anconitana Ecclesia, Benedicti XIII munificentia Nobis collata, 
ad Metropoliticam Bononiensem Ecclesiam sub annum 1731 a Clemente XII 
nobis itidem benefico translati fuimus; cumque Porticum a Iulio II positam 
invenissemus undique fatiscentem, atque etiam ruinam minitantem, haud 
praetermisimus praestare quaecunque tum ad eiusdem firmitatem, tum ad 
congruam venustatem necessaria videbantur; sed cognoscentes fieri nullo 
modo posse, ut Ecclesiae aedificio producendo animum utiliter adiiceremus, 
curavimus tamen omnia, quae nostris viribus complecti potuimus; constru- 
ctam Ecclesiae partem ornavimus; ac praeter Altare, in quo Sanctissimum 
Sacramentum asservatur, uti praedictum est, duo insuper Altaria ereximus 
in augustis Sacellis, proximis maiori Sacello, a Cardinali Palaeotto erecto, quae 
eousque manserant Altaribus destituta. At subinde nullis nostris meritis ad 
Summum Pontificatum evecti, curam omnem de Ecclesia perficienda suscepi- 
mus, adhuc deficientes geminas Cappellas addidimus, in iis posuimus Altaria, 
constructam a Iulio II reparatamque a nobis Porticum solo aequavimus, id 
exposcente novae Metropolis Archetypo, nec etiam magnifica fronte carere 
permisimus Augustum Templum; eidem insuper opportunis non ad neces- 
sitatem modo, sed et ad magnificentiam tributis supellectilibus. Gravior 
enim nobis contigisset (iusta ne an iniusta, ignoramus) Francisci Petrarchae 
ad Urbanum V Pontificem exprobratio, oblitum eum scilicet fuisse Ecclesiae 
Sancti loannis in Laterano: Quo, inquam, animo tu ad ripam Rhodani (quod 
Pontifex tunc Avenioni detineretur, de Nobis autem Romae residentibus ad 
ripam Tiberis dici potuisset) sub auratis tectorum laquearibus somnum capis, 
et Lateranum humi iacet, et Ecclesiarum Mater omnium, tecto carens, et ventis 
patet, et pluviis? uti videre est in eius Opere de rebus senilibus, lib. 7, in Epi- 
stola ad dictum Urbanum incipiente: A/iquandiu, Pater Beatissime. De nobis 
autem dictitari potuisset: dum Bononiensis Ecclesiae tuae imperfectum adhuc 
est aedificium, dum plura adhuc in ea desiderantur Altaria, dum quae extant, 
paucis exceptis, sordescunt nimis, dumque deficiunt caetera ad congruum 
— divino numini cultum exhibendum opportuniora. 

& 22. Ex hactenus expressa Historica facti narratione rem iterum nostram 
repetentes, perspicuum fit, nihil plane superesse vetustioris Ecclesiae; novam 

ipsi a primo ad supremum usque lapidem subrogatam esse ampliorem atque 
spectabiliorem, et ex veteri illo Templo, praeter titulum et situm, nihil amplius 
superextare. Quapropter cum fuerit iam demonstratum, fas esse penitus reno- 
vatae Ecclesiae dedicationem perficere, quamvis praeexistens illa vetustior 
fuisset inaugurata, nihil est reliquum, quod novam moretur Consecrationem, 
eamdemque peragi, iuri admodum congruit ac Religioni. Tolletur quoque 
per id quaestio ab Auctoribus agitata, nimirum, an liceat retinere recitationem 
Officii Dedicationis Ecclesiae, etsi vetus haud supersit Consecratio, uti plane 
Bononiae hactenus factitatum; neque enim desunt Auctores, contendentes, 
non licere Officium Dedicationis Ecclesiae recitare, cum amplius non super- 
est Consecratio, ad quam recolendam institutum fuit Officium, quemadmodum 
videre est penes Guyet, de Festis propriis Sanctorum, lib. 1, cap. 3, quaest. 7, 
et Bissum in sua Hierurgia, verb. Dedicatio Ecclesiae, num. 51. Quamvis 
profecto nec desint alii appositam sententiam docentes, ducti potissimum 
exemplo duarum Basilicarum Lateranensis et Vaticanae, in quibus ad vete- 
rum Consecrationem recordationem diu fuit retenta Officii recitatio, etsi 
novis positis constructionibus, veteres amplius non superextarent Conse- 
crationes: quod scilicet in causa fuit, ut Benedictus XIII Pontifex, veluti 
praediximus, Lateranensem Basilicam, Urbanus vero VIII, alteram S. Petri 
in Vaticano, iterata adhibita Consecratione, dicarent. 

8 23. Constituto itaque de congruentia iterandae Consecrationis Archie- 
piscopalis Bononiensis Ecclesiae consilio, conversoque sermone ad Conse- 
crationis functionem, per Nos ipsos perficiendam, Tibi asseverabimus, id 
propositum Nos haud abiecisse, licet intermedio hoc tempore, supremo 
Numini placuerit, Nos omni plane merito destitutos ad Summum  Pontifi- 
catum extollere. Saepe animo recogitavimus dilectam Nobis Sponsam, Eccle- 
siam, in qua gemina Baptismatis et Confirmationis Sacramenta suscepimus, 
et in qua Sepulcrum Nobis destinavimus, uti nosse licet ex Lapide vel hodie 
ad Altare Sanctissimi Sacramenti substrato. Tenuit Nos semper vehemens 
desiderium revisendi Nostrum Clerum, Concives Nostros, Nostros Dioece- 
sanos. Augebatur autem illud in dies, percurrentibus Nobis Annales Nostro- 
rum Praedecessorum, a quibus tot per Italiam consecratae fuerunt Metro- 
politanae, atque Cathedrales Ecclesiae, Nobisque, qui iis successimus, haud 
secus videbatur cum Bononiensi Ecclesia Nostra rem transigi debuisse. Ab 
Alexandro II Pontifice, legitur, inclinante saeculo xi, consecratam fuisse 
Lucensem Cathedralem Ecclesiam; quemadmodum mox infra demonstra- 
bimus. De Gelasio II narrat Ughellius, tom. 4, /fa/iae sacrae, col. 851 con- 
secrasse eumdem Cathedralem Ecclesiam lanuensem, extatque huiusce rei 
monumentum in illius sacrario, ubi in quodam Lapide haec leguntur: Sexfo 
Idus Octobris anno Dominicae Incarnationis 1118, indict. xii, Dedicatio Eccle- 
siae Beatissimi Laurentii, atque Sanctissimi Syri Ianuensis Episcopi. Quae con- 
secrata fuit a Gelasio Papa, primo anno Episcopatus sui, cum pluribus Epi- 
scopis, etc. Cardinalis Baronius ad annum Christi 1120, num. 3, colligit ex 
Vaticano Manuscripto de rebus gestis Callixti II, hunc Luca decedentem, atque 
pertranseuntem Hetruriam, exceptum, honoriticentissimeque habitum Pisis, 
ubi exoratus a praeclaris illis Civibus: rogafus ab ipsis Pisanis, e magna 

instantia postulatus, maiorem Ecclesiam ad honorem Beatae Mariae, tota ibi- 
dem Thuscia concurrente, dedicavit solemniter. De duarum, Bononiensi, et 
Mutinensi, Cathedralium Ecclesiarum inauguratione a Lucio III peracta, iam 
superius verba fecimus. Annalium Baronii continuator Raynaldus ad annum 
Christi 1225, num. 55, exemplum affert, a dicto Cardinali relictum, vetustae 
inscriptionis spectantis ad Reatinam Cathedralem Ecclesiam, in qua ita legi- 
tur: Zn. nomine Domini, Amen. Anno eiusdem 1225, Indictione xiii, quinto 
Idus Septembris, tempore Honorii III PP. Pontificatus anno eius decimo con- 
secrata est maior Ecclesia Reatina ab ipso Domino Honorio cum talibus Epi- 
scopis, videlicet Ostiensi, Albanensi etc. ad honorem Beatae Mariae semper 
Virginis. Celebris denique perhibetur Consecratio Florentinae Metropolis ab 
Eugenio IV Pontifice sub annum 1436 peracta, de qua meminere S. Anto- 
ninus in sui CAronicis, part. 3, tit. 22, cap. 10, 8 6, Ughellius tom. 3, col. 170, 
Scipio Ammiratus in Historiis Florentinis, part. 2, lib. 22. Idemque S. Anto- 
ninus exacte describit ingentem pontem ab Ecclesia PP. Praedicatorum ad 
Cathedralem Ecclesiam S. Mariae de Flore protensum, non minus ad magni- 
ficentiam, quam ob necessitatem praestandi Pontifici expeditum transitum, 
ne immensa manu confluentis populi esset circumfusus. 

8 24. Haec nobis plures annos prae oculis observata sunt exempla, ut 
iter Bononiam aggrederemur, novam Metropoliticam Aedem consecraturi. 
Urgebat autem praesertim illud Alexandri II. exemplum, quum ipse simul 
cum Summo Pontificatu Lucensem retinuerit Episcopatum, et Nos Summum 
Pontificatum multos annos, retento 'Bononiensi Archiepiscopatu, obtinueri- 
mus; ipse Lucensis Cathedralis Ecclesiae aedificium absolverit, et Nos ea 
perfecerimus, quae ad Bononiensis Ecclesiae complementum desiderabantur. 
Eodem anno (concepta sunt verba Cardinalis Baronii ad auum 1070, num. 27) 
Alexander Papa, qui imitatus Sanctum Leonem IX, licet Romanus Pontifex 
creatus, nunquam titulum prioris Lucensis Ecclesiae dimittere voluit, emenso 
decennio, ex quo coeperat illic egregiam Basilicam aedificare, ea iam absoluta, 
Lucam petiit, eamque in honorem. S. Martini Episcopi et Confessoris Deo 
dicavit pridie nonas Octobris. Verum aetas ingravescens, incidens podagra, 
Pontificiique aerarii tot calamitatibus exhausti tenuitas, invitos Nos, satisque 
moerentes adegerunt, ut propositum suscipiendi itineris Bononiam, atque per 
Nos ipsos absolvendi inclitae Metropoliticae aedis S. Petri inaugurationem, 
seponeremus. 

S8 25. Ex privativis iuribus Romani Pontificis quondam fuit, Ecclesias 
inaugurare; adeo ut, quicumque dicare eas cupiebat, deberet opportunam 
ab eo petere, et obtinere facultatem. Huiusce olim vigentis disciplinae argu- 
menta extant Canone quarto et quinto de Consecratione, dist. I, sumpta 
ex Epistola quinta Gelasii I, tom. 2, Collectionis Harduini, col. 904. Et in 
superius citato Diurno Romaporum Pontificum edito ab Holstenio, num. 35, 
preces afferuntur Episcoporum supplicantium Pontifici, ut sibi liceret sitas 
suis in Dioecesibus Ecclesias consecrare, et num. 36 et seq. exscripta repe- 
riuntur gratiae, facultatisque rescripta Romanorum Pontificum. Quamvis autem 
is usus transalpinis quibusdam in Provinciis forte non obtinuerit, quamque 
alibi universim Episcopi a Romano Pontifice expetebant facultatem conse- 

crandi Ecclesias, eam Suffraganearum Ecclesiarum Praesules a suo Metropo- 
lita exquirerent, atque tandem pluribus abhinc saeculis, ob insigniter adauctum 
Ecclesiarum numerum, invectum sit, ut quilibet Episcopus, nulla praeobtenta 
Apostolica facultate, sitas in Dioecesi sua Ecclesias solemni dedicatione con- 
secret, veluti etiam perbelle observat Gretserus, tom. 5, lib. 2, de Festis, cap. 10, 
pag. 123, id tamen non facit, quin si Romano Pontifici videatur Ecclesiam 
aliquam in quaecunque per Orbem Dioecesi solemniter dicare, id ipsi per 
se liceat, et ex propria auctoritate, ad Dioeceses omnes protensa. /7abent illi 
sibi assignatos Greges singuli singulos, scripsit S. Bernardus, lib. 2, de Con- 
siderat. ad Eugenium, cap. 8, loquens de Episcopis; subindeque ad Papam 
sermone converso, ita subdit: Ponfifici universi sunt crediti, nec modo Ovium, 
sed et Pastorum est omnium Pastor. 

8 29. Hactenus dicta quo spectent, iam prospicis, Dilecte Fili Noster. 
Supra vires nostras est, Bononiam, quod optatissimum nobis semper fuit, 
reverti, et Consecrationem Metropoliticae Ecclesiae nostrae per Nos ipsos 
peragere. Propositum nobis est, nostra uti auctoritate, mandantes alteri Con- 
secrationem nostro nomine perficiendam. Cui autem id opus possumus oppor- 
tunius mandare, quam tibi, Creaturae nostrae, proximo in Bononiensi Archie- 
piscopatu Successori, tantoque cum spirituali Civitatis et Dioecesis progressu, 
gaudioque nostro plane incredibili, emeritissimi Praesulis muneribus cumu- 
latissime perfungenti; quo quidem nomine enixas in dies Deo Optimo gra- 
tias rependimus. Te itaque, veluti ex nostris ad te Litteris in forma Brevis 
Iuculentius demonstratur, ad Ecclesiam nostro nomine, cum tibi commodum 
erit, consecrandam delegamus. Ne autem a nobis demandata Consecratio 
eundem plane subeat casum, quem pertulit a Lucio III peracta Consecratio, 
cuius monumenta fuerunt ex Historicis, Tabulariisque Ravennatensibus repe- 
tenda, tibi mandamus, ut de Consecratione per te nostro nomine perficienda, 
publicum confici cures Instrumentum in Archiepiscopali Tabulario asser- 
vandum; iubeasque affigi intus Metropoliticam Aedem, opportuniore, quem 
iudicaveris, loco, Lapideum monumentum, in quo inscribantur huic Epistolae 
subiicienda verba. Atque nunc quidem paterno:te amore amplectentes, tibi, 
tuaeque curae concredito Gregi, Apostolicam Benedictionem impertimur. 

[Bened. XIV Bull., tom. 4, p. 425-455]. 


441. 
Benedictus XIV, ep. encycl. Ex omnibus, 16 oct. 1756. ! 


S I. Ex omnibus Christiani Orbis regionibus, ad quas imposita imbecilli- 
tati Nostrae pastoralis cura protenditur, quum multa saepe ad Nos deferantur, 
quae animum Nostrum pro omnium singularumque Ecclesiarum statu solli- 
citum et anxium habeant, vix tamen aliunde nobis maiores perturbationis, 


'* Venerabilibus Fratribus Nostris S. R. E. Cardinalibus, ac Archiepiscopis, et 
Episcopis Regni Galliarum, in novissimis comitiis Cleri Gallicani congregatis. 

atque doloris causae acciderunt, quam ex gravissimis controversiarum et 
dissensionum incommodis, quibus florentissimum istud Regnum, et Catho- 
licam Gallorum nationem aliquot abhinc annis iactari cognovimus. Neque 
sane destitimus hoc toto perturbationum vestrarum tempore Deum optimum 
maximum enixe rogare, ac interpositis etiam aliorum precibus, orare atque 
obsecrare, ut ipse, qui Deus pacis est, veram solidamque tranquillitatem tur- 
batis Ecclesiis vestris reddere dignaretur. Saepe etiam, datis ad carissimum 
in Christo filium nostrum Ludovicum Galliarum Regem Christianissimum 
Apostolicis litteris, illius opem et brachium ad Ecclesiasticae pacis tutelam 
atque praesidium imploravimus. lis autem, qui ad Nos et ad Sedem Aposto- 
licam de rebus istis recursum habuerunt, ea semper responsa dedimus, qui- 
bus Nos promptos paratosque declaravimus, pro pace Ecclesiae Gallicanae, 
quam sincera et constanti dilectione prosequimur, quidquid Nobis vitae super- 
esse posset, libenter impendere; atque omnia, quae Nobis agenda propo- 
nerentur, et aggredi et urgere, dummodo eiusmodi consilia essent, quae ad 
revellendum malorum germen apta et idonea dignoscerentur, et quorum 
executio cum spe prosperi eventus suscipienda, et ad intentum finem utiliter 
processura videretur. 

8 2. Gravem atque diuturnam de rebus vestris sollicitudinem, qua hacte- 
nus affecti fuimus, non parum sublevarunt litterae e Gallicani Cleri Comitiis 
die 31 Octobris elapsi anni ad Nos scriptae; quas quidem legentes, vestram, 
Venerabiles Fratres, firmitatem atque constantiam, vestram perspeximus per- 
fectam consensionem in custodiendo verae sanaeque doctrinae deposito, et 
in retinenda, quam semper maiores vestri professi sunt, erga Apostolicam 
Beati Petri Sedem, Catholicae Unitatis centrum, observantia et veneratione. 
Neque enim ullam inter vos dissensionem vigere comperimus, quoad cano- 
nicas regulas et principia; sed scissuras tantummodo esse inter vos in deli- 
gendis statuendisque mediis, quibus utendum necessario est, ut eadem com- 
munia principia in usum deducantur. Quod quamvis optandum fuisset longe 
abesse a Conventu vestro, haud tamen mirum videri debet, scientibus, id 
alias inter sacros Antistites, et doctrina et morum sanctitate conspicuos, in 
gravissimarum rerum tractatione evenisse. In magnum autem praeconceptae 
consolationis nostrae accessionem sese obtulit eximia Christianissimi Regis 
pietas et religio, cum haereditario ipsius in hanc Apostolicam Sedem obse- 
quio coniuncta, quae non in recentioribus tantummodo illius litteris, quas 
die 19 Decembris eiusdem elapsi anni, praedictam Cleri epistolam huc mit- 
tens, ad nos dedit, sed in caeteris quoque omnibus ab eo conscriptis, prae- 
clare enituit; in quibus testari possumus atque debemus, Nos semper illius 
Regii animi sensus eos plane deprehendisse, qui maxime decebant Ortho- 
doxum Principem, et vera in Deum religione, et sincera erga Romanam 
Sedem pietate praeditum, eumdemque pacis atque concordiae in suis regnis 
restituendae et conservandae amantissimum. 

& 3. Tanta est profecto in Ecclesia Dei auctoritas Apostolicae Constitu- 
tionis, quae incipit Unigenitus, ! eademque sibi tam sinceram venerationem, 


! Cf. N. 270. 

obsequium, et obedientiam ubique vindicat, ut nemo fidelium possit, absque 
salutis aeternae discrimine, a debita erga ipsam subiectione sese subducere, 
aut eidem ullo modo refragari. Hinc porro consequitur, ut in ea, quae exorta 
est, controversia, utrum huiusmodi refractariis sanctissimum Corporis Chri- 
sti Viaticum expetentibus denegari debeat, sine ulla haesitatione responden- 
dum sit, quoties praedictae Constitutioni publice et notorie refractarii sint, 
denegandum eis esse; ex generali nimirum regula, quae vetat publicum atque 
notorium peccatorem ad Eucharisticae Communionis participationem admitti, 
sive eam publice, sive privatim requirat. 

S8 4. Publici autem atque notorii sunt refractarii, in casu, de quo agitur, 
quicumque per sententiam a [Iudice competente prolatam rei declarati sunt, 
eo nomine, quod debitam praedictae Constitutioni Unigenitus venerationem, 
obsequium, et obedientiam contumaciter denegaverint; quicumque etiam 
huiusmodi contumaciae reos se in iudicio confessi sunt; ac praeterea illi, 
qui quamvis nec a Iudice condemnati, neque reatum suum in iudicio con- 
fessi fuerint, nihilominus, vel eo tempore, quo sacrum ipsum Viaticum susce- 
pturi sunt, propriam inobedientiam et contumaciam adversus Constitutionem 
Unigenitus sponte profitentur, vel in anteactae vitae decursu aliquid evidenter 
commisisse noscuntur, manifeste oppositum venerationi, obsequio et obe- 
dientiae eidem Constitutioni debitae, in eoque facto moraliter perseverare; 
quod ita vulgo cognitum est, ut publicum scandalum inde exortum, non 
adhuc cessaverit: in his enim casibus eadem omnino adest moralis certitudo, 
quae habetur de iis factis, super quibus ludex sententiam tulit, vel saltem 
alia suppetit moralis certitudo praedictae similis et aequipollens. 

S 5. In quo tamen prae oculis habenda est differentia quae intercedit 
inter notorium illud, quo merum aliquod factum deprehenditur, cuius facti 
reatus in ipsa sola externa actione consistit, ut est notorietas usurarii aut 
concubinarii; et aliud notorii genus, quo externa illa facta notari contingit, 
quorum reatus ab interna etiam animi dispositione plurimum pendet; de 
quo quidem notorii genere nunc agitur. Alterum enim illud gravibus sane 
probationibus evinci debet; sed alterum gravioribus certioribusque argu- 
mentis probari oportebit. . 

S 6. Ea vero, quam supra innuimus, certitudo minime adesse dicenda 
et in aliis casibus, in quibus crimen nititur coniecturis, praesumptionibus, 
incertisque vocibus, quae originem suam plerumque debent hominibus aut 

malo animo affectis, aut qui praeiudicatis opinionibus, vel partium studiis 
ducuntur; quibus dum fides habetur, satis compertum est, tum praeteritorum 
temporum, tum aetatis nostrae experientia, quot modis homines errare et 
falli; ac in transversum agi contingat. 

S 7. Quia vero nonnulli animarum Pastores, Ecclesiaeque Ministri, pie- 
tate et zelo commendati, huiusmodi coniecturis et praesumptionibus defe- 
rentes, dum ad sacrum Viaticum aliquibus ministrandum advocantur, animo 
anxii haerent, verentes ne id sine propriae conscientiae periculo administrare 
non possint; certam subnectimus agendi regulam, quam sequantur. 

S 8. Hoc itaque primum animadvertere debent, an scilicet ei, qui extre- 
mum Viaticum postulat, quum antea ad Sacram mensam accederet, Paschali 

praesertim tempore, a loci illius Parocho, ubi degebat, Eucharistica Com- 
munio administrata fuerit: si enim haec illi in vita non fuerit denegata, 
argumento id erit, aut hominem illum ab omni labe immunem, aut saltem 
non vere notorium peccatorem reputatum fuisse; indeque sequetur, sacrum 
Viaticum eidem in exitu vitae publice postulanti denegari non posse; nisi 
forte, postquam olim ad Eucharisticam. mensam admissus fuit, et ante id 
tempus, quo postrema Sacramenta requirit, aliquid commisisse noscatur, quo 
publici et notorii peccatoris notam, iuxta praemissa, contraxerit. 

$8 9. Ubi autem ex hac facti specie certum ipsis non suppetat fun- 
damentum, cui insistere valeant; aliunde vero validae adversus aegrotum 
praesumptiones, et indicia gravia et urgentia militent, ob quae obortum 
sibi scrupulum rationabiliter deponere nequeant; in his rerum circumstan- 
tiis, oportet eos, remotis arbitris, aegrotantem alloqui, eique cum omni leni- 
tate et mansuetudine, non tanquam disputantes, eumque convincere volentes, 
ostendere, quae et qualia sint indicia, quae suspectum reddunt ipsius vitae 
tenorem; rogantes eum et obsecrantes, ut resipiscat, in eo saltem temporis 
articulo, a quo aeterna ipsius salutis sors pendet; eidemque praeterea demon- 
strantes, quod, quamvis ipsi parati sint sanctissimum Corporis Christi Via- 
licum ei ministrare, ac etiam reipsa illud ei ministrent, non ideo tamen tutus 
ipse erit ante tribunal Christi, sed potius novi et horrendi criminis reum se 
constituet, ex quo iudicium sibi manducavit et bibit; caeterum se non alia 
de causa Sacramentum Corporis Christi eidem ministraturos, nisi ut Eccle- 
siae iubenti obtemperent, quae praeter eam, quam habet, curam, ut scan- 
dala publica antevertat, pro sua etiam pietate, aegroti ipsius infamiam prae- 
cavere studet, et idcirco eum a sacra mensa non repellit, dum ipsum, licet 
peccatorem in conspectu Domini reputet, non tamen in proprio Tribunali 
publicum atque notorium peccatorem agnoscit. 

8 10. Hanc itaque iudicandi agendique normam oportet vos, Venerabiles 
Fratres, utpote Nostro et Apostolicae Sedis iudicio probatam, inferioribus 
animarum Pastoribus, caeterisque Presbyteris per Civitates et Dioeceses vestras 
Sacramenta legitime administrantibus, sequendam et observandam proponere. 
Quod quidem iudicium super vigentibus controversiis a Nobis interpositum, 
et Ecclesiasticis regulis nititur, e£ Conciliorum olim in ipsis Galliarum regio- 
nibus habitorum decretis, et gravium ipsius Nationis vestrae Theologorum 
sententiis fulcitur. Ut igitur vobis laudi fuit, illustrium Praedecessorum vestro- 
rum exempla sequendo, promotas istic controversias subórtaque dubia ad 
Nos et Apostolicam Sedem deferre, certamque hinc regulam, ad revocandam 
tuendamque Ecclesiarum vestrarum; pacem, exposcere; ita nunc officii vestri 
partes, vestraque simul apud Deum et Ecclesiam merita cumulabitis, si supra- 
scriptam agendi methodum, ab iis, ad quos pertinet, in occurrentibus casibus 
omnino servari curabitis. Quod Nos a Fraternitatibus vestris eo fidentius 
expectamus, Nobisque pollicemur, quo magis Nobis ipsi conscii sumus, nihil 
diligentiae aut studii à Nobis praetermissum fuisse, sive in perpendendis ac 
discutiendis articulis, quos Episcopi in praefatis Cleri Comitiis adunati, licet 
non unanimi sententia, proposuerunt, desumendisque ex ipsa eorum discre- 
pantia notionibus, ad rem penitus percipiendam, rectoque iudicio definien- 

dam opportunis; sive in legendis ponderandisque sententiis scripto exaratis 
a Venerabilibus Fratribus nostris huius S. R. E. Cardinalibus, quorum hac 
de re consilia exquisivimus; sive in caeteris omnibus exequendis atque prae- 
standis, per quae Divini luminis adiutorium, quod interim flagrantissimis 
votis implorare non praetermisimus, Nobis promereri possemus. 

8 1I. Neque vero dubitamus, quin Carissimus quoque in Christo Filius 
noster Rex Christianissimus, postquam susceptum a vobis consilium non 
solum probavit, sed etiam, ut supra innuimus, suis ad nos datis litteris 
fovere, et adiuvare non recusavit; pro sua perspecta in Deum et Ecclesiam 
religione ac pietate, validam Fraternitatibus vestris opem praebere studeat, 
quo tam vobis, quam inferioribus Ecclesiae ministris, liberum et integrum 
sit, ad superius descriptam agendi normam sacrorum Mysteriorum admini- 
strationem moderari. Qua quidem fiducia freti, nos hic sermonem minime 
habendum existimavimus de reliquis Fratrum vestrorum articulis respicien- 
tibus Episcopalia iura circa eorumdem Sacramentorum participationem con- 
cedendam, vel denegandam, et varias super hac re obortas controversias ; 
sed potius cum ipso Christianissimo Rege per alias litteras nostras agendum 
duximus, ut is sacra Episcopatus iura, sua animi magnitudine ac praestanti 
virtute tueatur. Quod ipsum, et proprio, et maiorum suorum more, facturum 
certo confidimus: ut nobilissimae Galliarum Ecclesiae, illius regio favore 
nostris vestrisque studiis obsecundante, suum pristinum decorem retinuisse, 
et perturbatam ad tempus tranquillitatem cito recuperasse laetentur. In cuius 
optatissimi eventus auspicium, Fraternitatibus vestris, cunctisque populis 
Pastorali curae vestrae concreditis, Apostolicam Benedictionem peramanter 
impertimur. 

[Bened. XIV Bull., tom. 4, p. 480-484]. 


442. 


Benedictus XIV, ep. In postremo, 20 oct. 1756. ! 


8 1. In postremo secreto Consistorio per Nos habito die 20 proxime supe- 
rioris mensis Septembris, emeritam virtutem tuam prae oculis habentes, te 
in Iustinopolitanum Episcopum proposuimus; cumque de eo Episcopatu pro- 
visum tibi fuerit, praemissis antea omnibus, quae a Sacro Tridentino Con- 
cilio, Sess. 24, cap. 1, de Reform., et Constitutionibus Apostolicis praescri- 
buntur, electus ipse merito dici potes, ac confirmatus: communis quippe 
Doctorum sententia est, provisionem in Consistorio factam, habere vim ele- 
ctionis insimul et confirmationis. Ita post Glossam in Cap. 1, verb. Provi- 
sionem, de elect., in 6, docent Ripa in Cap. Eam fe, num. 11, de Rescript., 
Fagnanus in Cap. Nullus, num. 9, et in Cap. Nz/I, num. 29, de elect., Bar- 
bosa, lur. Eccles. Univ., lib. l, cap. 9, num. 14, et a Nobis quoque adver- 


' Dilecto Filio Carolo electo Episcopo Iustinopolitano. 

titur in Nostro Tractatu de Synodo Dioecesana novissimae editionis, lib. 2, 
cap. 5, num. 3. 

S 2. Quod itaque tibi adhuc reliquum, ipsa Consecratio est, quae, iuxta 
regulas a Sacro Tridentino Concilio praescriptas, Sess. 23, cap. 2, de Reform., 
intra trimestre, a die Confirmationis tuae supputandum, est a te suscipienda: 
cumque in collatis nobiscum sermonibus asserueris, ostenderisque, Sacros 
Diaconatus et Presbyteratus Ordines fuisse tibi a Praedecessore Nostro, 
nobisque munifico Benedicto XIII collatos, Diaconatum quidem die 30 Sep- 
tembris 1728 in Sacello S. Pii in Palatio Apostolico Vaticano, Presbyteratum 
autem 11 Iunii 1729 intra Vaticanam Basilicam; effecit id, ut in examen dispu- 
tationemque veniret, num successiva in Episcopum Consecratio a Nobis, prae- 
terea nemine, vel certe quidem ab alio ex Nostra ad id sibi delegata aucto- 
ritate, confici debeat. 

S 3. Celebris est Textus Innocentii III Pontificis in Cap. Cum in distri- 
buendis, de temporibus Ordinationum, quo Mutinensi Episcopo rescribit, 
quandoquidem commendatus ab ipso Clericus, Romae Subdiaconatum susce- 
perat, indulgere se Bononiensi Episcopo, (tunc temporis Gerardo Ariosti, uti 
videre est apud Sigonium, lib. 2, de Episcopis Bononiensibus, in Vita eiusdem) 
facultatem ipsum promovendi ad Ordinem Diaconatus: estque hic praeci- 
puus Textus, cui universa Canonistarum schola innixa docet, ordinatum a 
Papa, non posse ad superiores Ordines promoveri praeterquam a Papa, vel 
ab alio, cui id muneris ipse delegarit. Ordinatus a Papa, sine licentia Papae 
ad superiores Ordines non promovetur: sunt haec concepta verba epitomes 
textus. A colligendis hic veterum Canonistarum dictis in praecitatam Decre- 
talem temperabimus, cum unicuique in eorum operibus evolvendis parumper 
versatum perspectum sit, plerumque alterius dicta ab altero transcribi. Unius 
tantummodo, alteriusque ex recentioribus verba afferemus. Altaserra est alter, 
in Commentariis ad citatum Cap. Cum zn distribuendis, ubi haec adnotat: 
Semel ordinatus a Summo Pontifice, non potest recipere Superiores Ordines 
ab alio Antistite, sine mandato ipsius Pontificis. Alter est Layman in eum- 
dem fextum, ubi ita scribit: Est autem hoc speciale in Pontifice, et videtur 
accipiendum de omnibus Ordinibus, etiam prima Tonsura, ut qui eam a Pon- 
tifice accepit, ab alio Episcopo sine licentia Papali ordinari non possit. 

S 4. Pater Christianus Lupus, part. 4 /z Canones Synodorum Generalium 
et. Provincialium editionis Bruxellensis, pag. 488, accuratius, de more, anim- 
advertit, textum in Cap. Cum in distribuendis, de temporibus Ordinationis, 
quum scriptus appareat de Clerico Romanae Ecclesiae obsequiis addicto, uti 
ex his verbis colligitur: Ecclesiae Romanae Subdiaconus erat; sibi quidem 
vindicare posse locum quoad eos, qui in eorum Ordinatione fuerant alicui 
Urbis Ecclesiae adscripti; propterea quod prohiberentur ii, deserto illius ser- 
vitio, ad aliam transire Ecclesiam, accepturi ab eiusdem Episcopo superiores 
Ordines, quibus a Romano Pontifice non fuerant in Urbe initiati. Quisquis 
semel in hac Ecclesia (de Romana Ecclesia loquitur S. Gregorius) Ordinem 
Sacrum acceperit, egrediendi de ea licentiam ulterius non habet, ita plane Zr 
Epist. 38, lib. 5, indict. 13, pag. 763, tom. 2 Maurinae editionis. Verum eum- 
dem ait neque posse protendi, neque debere, ad alios, qui Romam adven- 

tantes, pio quodam studio Subdiaconatum vel Diaconatum sibi conferri obti- 
nebant a Pontifice, nec tamen a Pontifice servitio alicuius Ecclesiae Urbis 
adscribebantur, sed postquam fuerant sacro Ordine insigniti, ad proprias 
adscedebant Dioeceses, servitio alicuius Ecclesiae per suos Episcopos addicti; 
permodeste innuens idem Pater Lupus, quam necesse sit, aliis collectis monu- 
mentis demonstrare, initiatos Aonoris causa in Urbe per Pontificem aliquo 
Sacro Ordine, subindeque ad proprias regiones reversos, nequivisse ad supe- 
riores Ordines, praeterquam a Romano Pontifice, vel ab alio ad id per ipsum 
delegato, promoveri. Voces (inquit Pater Christianus Lupus): Erat Romanae 
Ecclesiae Subdiaconus, evincunt, ilIum fuisse Romano cardini adscriptum, etsi 
textus epigraphe latiorem ipsis sensum attribuat. Verum Capituli epigraphe 
facit sensum ampliorem : Ordinatus a. Papa, sine licentia Papae ad superiores 
Ordines non promovetur: pergit idem Lupus. 

S 5. Non innuit Lupus monumenta, quibus evincitur, ipsos quoque ordi- 
natos a Papa Aonoris causa, nulliusque Ecclesiae servitio in Urbe addictos, 
nequivisse superiores Ordines, nisi ab uno Papa suscipere, vel ab alio Epi- 
scopo Pontificia ad id delegatione instructo; etsi profiteatur sequi opinionem 
asserentem, Ordinatum a Pontifice honoris causa, ab eodem tantummodo, 
vel ab alio ex praeobtenta Pontificis facultate, posse ad reliquos Ordines pro- 
moveri. Verum curabimus ipsi opportuna quaeque ad rem hanc investigare, 
traditasque ab aliis rationes ad eam firmandam colligere. 

S 6. In Dictato S. Gregorii VII duo extant Canones, quorum alter est 
decimusquartus hisce verbis constans: Quod Papa de omni Ecclesia, qua- 
cumque voluerit, Clericum valeat ordinare; decimusquintus est alter, qut 
haec habet: Quod a Papa ordinatus, alii Ecclesiae praeesse potest, sed non 
militare; et quod ab aliquo Episcopo non debet superiorem gradum accipere. 
Horum textuum primus generalis est, afficitque non minus Ordinationes Cle- 
ricorum ex alienis Dioecesibus fieri solitas per Pontifices, ut illorum mini- 
sterio in Urbe uterentur, quam caeterorum etiam inaugurationes, qui Aonoris 
causa ordinati, subinde in proprias regiones discedebant. Alter vero de iis 
tantum loquitur, qui in Urbe ordinati per Pontificem, Romanae Ecclesiae 
adscribebantur: et quamvis propositum ibi interdictum recipiendi superiores 
Ordines ab alio Episcopo, videatur ad eos cohibitum, de quibus est sermo 
in Canone; ipsi tamen addemus, Nos primum allatorum Canonum protu- 
lisse, ad innuendam tantummodo auctoritatem Romani Pontificis initiandi 
Ordinibus caeterorum Episcoporum subditos, non solum ut eorum mini- 
sterio et opera in Urbe utatur, sed etiam ad id solum, ut eos huiusmodi 
decoret honore, integra ipsis praeservata libertate ad suas redeundi Dioe- 
ceses; haud tamen seposito consilio derivandi subinde ex aliis fontibus lus 
Pontificium, ne qui ab ipso Pontifice etiam honoris causa ordinatus fuerit, 
valeat a quocumque, praeter quam ab eo, vel ab alio ex eiusdem delegatione, 
superioribus Ordinibus inaugurari. 

S 7. Duodecimo vertente saeculo, Mediolanensi praeerat Ecclesiae Archie- 
piscopus Philippus Lampugnanus; cumque Mediolani plures existerent Cle- 
rici per Pontificem in Urbe ordinati, quos propterea nequibat ipse, non 
praeobtenta a Pontifice facultate, ad superiores Ordines promovere, licet 

eorum opera indigeret Ecclesia, Innocentium III Pontificem consuluit, quo- 
modo se gerere in re deberet. Epistolae summa in Pontificio responso affer- 
tur: Sicut ex fenore tuarum litterarum accepimus, Mediolanensis Ecclesia tam 
in capite, quam in membris, occasione Clericorum illorum, qui ab ?pso Romano 
Pontifice Ordinem receperunt, adeo est ministrorum solatio destituta, ut paucos 
Clericos in eadem Ecclesia valeas invenire, quos ad Diaconatus, et Presbyteratus 
possis officium promovere. Pergit Pontifex referens, petiisse Episcopum facul- 
tatem ordinandi praefatos; concluditque, se eandem ipsi indulgere, modo 
ii, quos promovere constituit, idonei sint, seque promoveri consentiant : 
Verum quia Fraternitas tua suppliciter a Nobis expetiit, ut ipsius Ecclesiae 
necessitatem sollicitudine paterna pensantes, tibi deberemus licentiam indul- 
gere, manus posse illis Ordinationis imponere: super hoc tuae Fraternitati 
taliter duximus respondendum, quod, ipsius Ecclesiae necessitate pensafa, si 
aliqui fuerint de supradictis Clericis, qui ad hoc videantur idonei, et spon- 
tanea voluntate per tuum ministerium voluerint ad Sacros Ordines promoveri, 
eos auctoritate Nostra tibi liceat ordinare. Inmuens Innocentius, illis verbis: 
spontanea voluntate, privilegium, quo fruuntur Ordinati a Pontifice, ne inviti 
superiores Ordines suscipere adigantur; quo de privilegio late disserit Hal- 
lier, de Sacris Ordinationibus, part. 2, sect. 5, cap. 3, art. 9,45 Teittocfitte; 
meminitque etiam G/ossa in Cap. Cum in distribuendis, in verb. indultum, 
de temporibus Ordinat., ubi loquens de privilegiis competentibus Ordinato per 
Pontificem, inter caetera hoc quoque recenset: z07 pofest cogi ab Episcopo 
recipere Ordines; superiores nimirum, qui sibi non fuerant a Pontifice collati. 

8 8. Clerici, quos commemorat Epistola, Mediolani degebant, fuerant- 
que Romae a Pontifice ordinati; fuerant ergo ordinati Aonoris causa, nulli- 
que Urbis Ecclesiae addicti. Et si hi nec ad superiores Ordines conscendere, 
nec eosdem poterant suscipere a Mediolanensi Archiepiscopo sine licentia 
Pontificis, a quo fuerant minoribus Ordinibus initiati; en Nobis plane casum 
Ordinatorum Aonoris causa a Summo Pontifice, qui ab uno Summo Ponti- 
fice, vel alio ex Pontificia facultate, poterant superiores Ordines recipere. 
Innocentii Epistola est num. 22, lib. 1. tom. 1, Balutianae editionis, estque 
etiam impressa in praeclaro Opere posthumo, De Archiepiscopis Mediolanen- 
sibus Sassii, tom. 2, pag. 204, et licet in Collectionem Decretalium Gre- 
gorii IX, qua utimur in scholis, et foro, non sit relata, haud tamen propterea 
vim auctoritatemque amittit Canonicae legis: uti colligitur ex Can. Si Roma- 
morum, dist. 19, latiusque prosequuntur Cardinalis Turrecremata in Summa, 
de Ecclesia, lib. 2, cap. 108, Fagnanus in cap. Statuimus, num. 42, de sup- 
plenda negligentia Praelatorum, Cardinalis de Aguirre in Defensione Cathe- 
drae S. Petri, tract. 2, disput. 30, sect. 3. Neque enim Iurisprudentia Cano- 
nica circumscribitur praefata Decretalium compilatione, sed complectitur 
quoque Epistolas Summorum Pontiticum in ea non comprehensas, aliasque 
plures Constitutiones Pontificias in eamdem non relatas, totque praeterea 
fontes, apprime perspectos omnibus, qui Canonicam facultatem, qua decet 
diligentia, pertractant. 

8 9. Praeter Patrem Lupum iterato superius memoratum, in eam sen- 
tentiam, quod ordinatus a Papa /onoris causa non possit superiores Ordines 

suscipere, praeterquam a Papa, vel ab alio Episcopo de eiusdem licentia, 
consentiunt Hallier, praecitato loco, et Gonzalez in cap. Cum in distribuen- 
dis, num. 2, De femporib. Ordinat., et reliqui passim. Et quamvis se referant 
tantummodo ad praecitatum textum Cum in distribuendis, nihilque memi- 
nerint de Epist. 22 Pontificis Innocentii III, non tamen omittunt aliquid afferre, 
quod propositam sententiam firmare valeat; nimirum, iuxta generalia prae- 
cepta, non licere Inferiori manus apponere iis, quae fuere Superioris mani- 
bus subiecta. Addunt praeterea, si quo die Episcopus Sacrificium obtulit ad 
certum Altare, non permittitur simplex Sacerdos ad illud, eodem die, sine 
ipsius Episcopi licentia, celebrare, uti noscitur ex Can. ultimo De Corsecrat., 
dist. 2, multo potiori iure abiudicandam Episcopo facultatem sacram pera- 
gendi Ordinationem supra Altare vivum, in quo Romanus Pontifex Ordinis 
Sacramentum contulit, expressa ab eo non praeobtenta licentia. Scimus inter 
Auctores reperiri nonneminem, qui praefatum Episcopale privilegium non 
agnoscit, asserens vel illud nunquam obtinuisse, vel contraria consuetudine 
fuisse sublatum, uti videre est apud Pasqualigum, De Sacrificio novae legis, 
tom. 2, quaest. 1236. Verum seposito, quod in communi adversantur sen- 
tentiae, et in bene constitutis Dioecesibus, Episcopale privilegium religiose 
custoditur, ut omni Nos impedimento explicemus, ne latum quidem unguem 
a proposita comparatione recedentes, dicimus, super Pontificia Altaria intra 
Patriarchales Urbis Basilicas existentia, non posse quemquam celebrare Mis- 
sam, nisi id ipsi fuerit a Romano Pontifice per Apostolicum Breve indul- 
tum; uti noscitur ex libro Sacrorum Caeremoniarum, attributo Christophoro 
Marcello, lib. 3, sect. 1, cap. 11, et uti etiam accurate animadvertitur a prae- 
defuncto Sacellano Nostro Dominico Georgio in sua Liturgia Romani Pon- 
lificis, tom. 2, dissert. 1, cap. 1, num. 4, et per Nos quoque in ea, quam 
habuimus, allocutione,! cum Ara maior Liberianae Basilicae fuit consecrata, 
quae allocutio impressa legitur in appendice ad tom. 3 Bullarii Nostri, 
estque num. 3, 8 3. Neque id tantum obtinet quoad Altaria Patriarchalium 
Urbis Basilicarum. Quapropter Nos prae oculis habentes id, quod gessit 
Sixtus V Pontifex, cum ad Philippum II Hispaniarum Regem dono mittens 
Altaris mensam a se consecratam, super quam, in sanctorum Album referens 
S. Didacum, Missae Sacrificium obtulerat, Personas simul designavit, quibus 
indulgebat, ut ad idem Altare Missam celebrarent; idem plane praestandum 
duximus tunc quum ad clar. mem. Ioannem V defunctum Lusitaniae Regem 
misimus Altare a Nobis consecratum in Ecclesia S. Antonii Lusitanae Natio- 
nis in Urbe, uti videre est ex Nostris litteris ad praefatum Regem datis die 
decima quinta Ianuarii 1745 iam typis evulgatis.? Quod ipsum denique iterato 
praestitimus quoad Altare Assisiensis Basilicae, Papale et ipsum declaratum ; 
sancivimus namque in Nostra Constitutione incipiente Fidelis Dominus, data 
sub annum 1754, inserenda tom. 4, Bullarii Nostri, qui nunc colligitur, et 
imprimitur,? ne cui liceat in ipso sacra peragere mysteria sine expresso 

Indulto Apostolico; subindeque eadem in Constitutione Personas designa- 
vimus, quibus offerendi ad praefatum Altare Sacrificii facultatem indulge- 
bamus. Animadversum namque fuit, pro ea, quae est inter Assisium et Urbem 
distantia, fieri nullo modo posse, ut qui dignus haberi poterat celebrandi 
ex religioso quodam affectu ad praedictum Altare, peculiare indultum obti- 
neret. 

8 10. Constituto autem, datoque ut qui etiam Aozoris causa a Romano 
Pontifice recepit inferiorem Ordinem, puta, Diaconatum, non possit ab Infe- 
riore ad Presbyteratus Ordinem promoveri, sed a Romano Pontifice, vel alio, 
de illius tamen licentia, sit promovendus: investigandum expendendumque 
superest, num idem affirmari debeat de eo, qui ordinatus Presbyter a Pon- 
tifice, consecrandus est in Episcopum, nimirum, an consecratio in Episcopum 
sit a Pontifice, vel alio per ipsum delegato peragenda, quod Inferiori id 
agere non liceat. Hic autem Nobis videris vehementer causa nostra commo- 
veri, quasi ingressi simus immensum pelagus Scholasticarum quaestionum, 
an scilicet Episcopatus sit Ordo a Presbyteratu distinctus, num adaequate, 
vel potius Zmadaequafe distinctus, num Character in Episcopali Consecra- 
tione impressus alius sit a Charactere impresso in susceptione Presbyteratus, 
vel potius sit eiusdem extensio; eoque vehementius causa Nostra commo- 
veri videris, perpendens animo, investigandum Nobis fore historicum factum, 
quod conferre plurimum poterit ad praefatas involutas quaestiones schola- 
sticas elucidandas; estque illud: an fuerit unquam ad Summum Pontifica 
tum, vel ad Episcopatum canonice promotus, qui Presbyter non esset, sed 
simplex Diaconus, antea ipsi non collato Presbyteratu, sed tantummodo 
eidem ministrata Episcopali Consecratione, ex ea persuasione, quod insit 
videlicet Episcopali Consecrationi eminenter, ut aiunt, collatio Ordinis Pres- 
byteralis; de qua quidem celebri controversia, Aeneas Parisiensis Epi- 
scopus in suo libro Adversus obiectiones Graecorum, pag. 210, apud Lucam 
de Achery, tom. 7 Spicilegii, pag. 148, primus, ad refellendam Graecorum 
obiectionem, de qua inferius redibit sermo, in partem affirmantem concessit, 
cui quoque adhaesere Pater Mabillon in suis Commentariis ad Ordinem Ro- 
manum, tom. 2 Musei Italici, pag. 119, Martene, De antiquis Ecclesiae riti- 
bus, lib. 1, cap. 8, art. 3, num. 10, Pagi Breviario Romanorum Pontificum, 
in Vitam S. Sabiniani Pontificis, Sandini in Notis ad vitam S. Leonis Magni. 
Negantem vero viriliter tuentur Morinus, De sacris Ordinationibus, part. 3, 
exercit. 11, cap.2, ubi haec scribit: Nu//um extat exemplum Episcopatus non 
Presbytero collati. ldipsum asseritur a Juenin, De Sacramentis, dissert. 8, 
De Sacramento Ordinis in communi, quaest. 8, cap. 4, cuius haec sunt verba: 
Nulli unquam collatus fuit Episcopatus Ordo, nisi qui Presbyterali iam insi- 
gnitus esset. Haecque ipsa sententia solide confirmatur ab erudito Sacerdote 
Catalano, vel nunc in humanis agente, in suis elegantibus Commentariis ad 
Pontificale Romanum, tit. 13, De Consecratione electi in Episcopum, & 7, 
num. 3. At Nos ea persuasione ducimur, posse quaestionem enodare, atque 
dirimere, intactis omnino relictis Scholasticis controversiis; ipsa etiam decli- 
nata provincia inquirendi in factum historicum, de quo siquid deberemus 
attingere, assereremus, haud ita certum esse, quemadmodum non nemo sibi 

blanditur, Diaconus electos in Pontifices, vel Episcopos, non recepisse Pres- 
byteralem ordinem, antequam consecrarentur Episcopi, sed a Diaconatu ad 
Pontificatum, vel Episcopatum, per solam Episcopalem consecrationem con- 
scendisse. 

8 11. Etenim (liceat hic leviter attingere, nec plane inopportuna digres- 
sione nonnihil immorari) etsi commemorentur plures, qui simplices Diaconi, 
primis octo Ecclesiae saeculis, fuerunt in Summos Pontifices electi, atque 
iisdem saeculis multos etiam adinvenire sit Diaconos, qui Episcopi evasere, 
uti noscitur ex Diurzno Romanorum Pontificum edito ab Holstenio, quod 
opus censetur saeculi septimi: quod factum est ob gerendorum negotiorum 
participationem, quam sibi Diaconi, ac praesertim Archidiaconi, in Pontifi- 
catus, vel Episcopatus administratione sumebant, quemadmodum  perbelle 
advertit Papebrochius in Cozatu in Vitam S. Leonis, pergitque Garnerius 
in suis notis ad citatum Diurnum Romanorum Pontificum, cap. 3, tit. 3, 
neque in Vitis Diaconorum, qui Pontifices facti sunt, mentio occurrat de 
collato ipsis Presbyterali Ordine ante Consecrationem Episcopalem: ex hoc 
tamen antecedenti nunquam inferri tuto poterit, non fuisse iisdem ante Con- 
secrationem Episcopalem collatum Ordinem Presbyteratus; imo vero locum 
habet praesumptio, commemoratis priori veluti extremo, Diaconatu nimirum, 
nec non posteriori, scilicet Episcopatu, non fuisse neglecta intermedia, ac 
proinde ipsam Presbyteratus collationem. 

8 12. Advertunt quidem accurati, eruditique oppositae sententiae propu- 
gnatores, cum Photius caetera inter obiecta in Ecclesiam Latinam proposita, 
hoc quoque inseruisset, Episcopos assumi ex Diaconis, non collato ipsis 
antea Presbyteratu; post Photii obiectionem, in electionibus Diaconorum in 
Pontifices, conspici perspicue expresseque adnotatum, fuisse ipsis, ante Papa- 
lem Consecrationem, collatum Ordinem Presbyteratus. At ne id quidem satis, 
ut tuta fiat assumptio; reponi namque verosimilius potest, Photium tot inter 
falsas criminationes adversus Latinam Ecclesiam excogitatas, eam quoque 
proposuisse, Diaconos nimirum inungi Episcopos, non collato ipsis antea Pres- 
byterali Ordine; criminationis causa nimirum exinde per ipsum derivata, 
quod videret, in actis electionis Diaconorum ad Summum Pontificatum, vel 
ed Episcopatum, nullam fieri mentionem de collato Presbyteratu; ideoque 
ad ipsam quoque incusationis speciem removendam, existimatum fuisse per- 
opportunum in historica narratione Electionis Pontificum et Episcoporum, 
qui antea.Diaconi erant, meminisse Sacerdotalis Ordinis iisdem collati: quae 
quidem animadversiones ut minimum probabiles multum detrahunt iactatae 
certitudini, Diaconos quondam consuevisse in Pontifices, Episcoposve, Ordine 
Presbyterali non suscepto, consecrari. 

S 13. Sacro Tridentino Concilio, sess. 22, cap. 2, De Reform., cavetur, 
ne eligi quisquam possit Episcopus, qui sex antea mensibus non fuerit sacro 
Ordine initiatus: Quicumque posthac ad Ecclesias Cathedrales erit assumen- 
dus, is non solum natalibus, aetate, moribus, viia, ac aliis, quae a sacris 
Canonibus requiruntur, plene sit praeditus, verum etiam in sacro Ordine antea 
saltem sex mensium spatio, constitutus. Cumque ulterius non progrediatur 
Concilium, nec edicat, electum huiusmodi, antequam Consecrationem recipiat 

Episcopalem, ordinandum Diaconum et Presbyterum; quis unquam auserit 
asserere, ex Tridentini sanctione, Subdiaconum fieri posse Episcopum, aut 
unquam Subdiaconos consecratos fuisse Episcopos, Diaconatu, ac Ordine 
Presbyterali non suscepto? [Imo vero quisque consentiet, satis fuisse Con- 
cilio innuere, quo gradu esse deberet assumendus in Episcopum, nec cen- 
suisse, exprimendos tunc caeteros sacros Ordines, quibus erat ante Episco- 
palem consecrationem initiandus. 

8 14. Ad haec, cum post plures annos a Tridentino Concilio obtinuerit 
stylus inserendi in Bulla data ad Subdiaconum electum in Episcopum, sequen- 
tia verba, antea praetermissa: Tecum, uf Ecclesiae N. praefici, illique prae- 
esse, ipsamque in spiritualibus, et temporalibus regere, et gubernare, ac munus 
Consecrationis praedictum, postquam tamen ad Sacros Diaconatus, et Presby- 
teratus Ordines te promoveri feceris, etc., uti videre est apud Rigantium ad 
regul. 24 Cancellariae, tom. 2, 8 1, num. 17. Quis unquam in Bulla perle- 
gens praedicta verba antea non adhibita, tum fidenti animo erit, ut asserat, 
intermedio tempore, inter Concilium Tridentinum, invectamque praxim inse- 
rendi in Bulla praememoratam formulam, Subdiaconos consecrari consue- 
visse Episcopos, non praesuscepto Diaconatu et Presbyteratu? Fatebitur 
quisque, placuisse ex accuratiori quodam studio id in Bulla exprimere, quod 
antea non exprimebatur quidem, sed pro indubio certoque habebatur. 

8 15. Verum, rem nostram repetentes, retinentesque, quod mox supra 
sumus polliciti, velle Nos propositum quaesitum dirimere, intactis penitus 
relictis quaestionibus scholasticis satis involutis, praetermissoque accurato 
examine praefati historici facti, dicemus, sublatis Electionibus olim celebrari 
solitis a Cononicis vacantis Ecclesiae, ob gravia inde profluentia incommoda, 
restitutaque veteri disciplina, providendi Episcopatibus per Apostolicam 
sedem; salvis tamen Concordatis initis cum aliquibus Nationibus, in quibus, 
retentis Electionibus, earum confirmatio reservatur Romano Pontifici, in 
eumdem quoque recidit ius consecrandi Episcopos, vel constituendi delegatos 
ad Consecrationem peragendam; etsi superioribus saeculis Suffraganeorum 
consecratio esset Metropolitae reservata, nec manus in ea apponeret Summus 
Pontifex, praeterquam si quandoque Metropolita iniuste Suffraganeum con- 
secrare abnueret, veluti noscitur ex RAemensi historia Frodoardi, atque etiam 
ex Annalibus Cardinalis Baronii ad annum Christi 885, ubi cum Pontificem 
Stephanum VI appellasset electus ad Episcopatum Lingonensem, retulisset- 
que, Lugdunensem Archiepiscopum Metropolitam suum detrectare, ipsi con- 
secrationis munus impertiri, praemissis iteratis monitionibus, ut imploratam 
Consecrationem perageret, ipsoque Archiepiscopo in sua contumacia obfir- 
mato, Pontifex, usus competenti sibi in universam Ecclesiam auctoritate, in 
Episcopum eumdem consecravit. Vigens nunc temporis disciplina describitur 
a Gonzalez in cap. Nec Episcopus, num. 6, De temporibus Ordinationum, per 
haec verba: Hodie consecratio Fpiscoporum, non ex Metropolitani iussu, sed 
Pontificis mandato fit; cum enim Romanus Pontifex sibi reservaverit Cathe- 
dralium Ecclesiarum collationem, similiter ab eius libito pendere voluit Epi- 
scoporum consecrationem : quod ipsum in Pontificali Romano quoque accurate 
describitur, tit. De consecratione electi in Episcopum, haecque sunt verba: 

Nemo consecrari debet, nisi prius constet Consecratori de commissione con- 
secrandi, sive per litteras Apostolicas, si sit extra Curiam, sive per commis- 
sionem vivae vocis oraculo a Summo Pontifice consecratori factam, si. conse- 
crator ipse sit Cardinalis: pergitque Schmier, tom. 1, /ur., lib. 1, tract. 3, 
cap. 1, num. 569: Moderno iure consecratio Episcoporum, et Archiepiscoporum, 
Summo Pontifici reservata est; et ab eo specialiter delegandam esse, commu- 
niter dicitur. . 

$ 16. Munificus Nobis Pontifex Benedictus XIII curavit pro viribus inta- 
ctum servare ius Pontificium, salvo, vel certe quominus fieri potuit imminuto 
veteri iure Metropolitico expresso in Cap. Si Archiepiscopus, et in Cap. Nec 
Episcopus, de temporib. Ordinationum, quoad consecrationem Suffraganeorum. 
Itaque cum animadvertisset, consuetam Bullam, qua absentibus Episcopis fit 
facultas suscipiendi consecrationem, conceptis hisce verbis expressam esse: 
Cuicumque, quem  maluissent, Catholico Antistiti, gratiam, et communionem 
Sedis Apostolicae habenti: iussit, Mandatum de consecrando, quod Suffraganeo 
Episcopo concederetur, imposterum dirigi ad eius Metropolitanum, tributa 
simul ipsi facultate, si aliquo detineretur impedimento, subdelegandi alium 
sibi benevisum Episcopum: casu autem sese offerente consecrandi Metropo- 
litam, constituit, ut Mandatum de cozsecrando antiquiori Episcopo Suffraganeo 
inscriberetur, superaddita facultate, aliquo superaccedente impedimento, eum, 
quem maluisset Episcopum, substituendi. Verum tot tantaeque excitatae expo- 
stulationes, et querelae, non solum propter incommoda, sed et ob sumptus 
necessario subeundos, si Suffraganeo adeundus fuisset suus Metropolita, ut 
consecraretur, vel Metropolitae Suffraganeus per ipsum consecrandus, ut 
quum Nos nullis licet Nostris suffragantibus meritis, ad Summum Pontifi- 
catum fuimus evecti, restitutam invenerimus veterem formulam, iuxta quam, 
uti praedictum est, Mandatum de consecrando ad eum dirigitur Episcopum, 
quem sibi consecrandus elegit. Nec Nobis aliud quidquam datum, quam 
aliquid praescribere circa Episcoporum consecrationes, quae in Urbe pera- 
guntur; statuimus namque, Consecrandum, cui facultas fit eligendi Conse- 
cratoris, seligere debere aut unum ex Cardinalibus Episcopali Charactere 
insignitum, aut aliquem ex quatuor Patriarchis plerumque in Urbe residen- 
tibus, scilicet vel Constantinopolitanum, vel Alexandrinum, vel Antiochenum, 
aut Hierosolymitanum; eo tantum excepto casu, quo nemo ex praefatis, 
quod perdifficile est, oblatum sibi consecrationis peragendae munus acceptum 
haberet; in hac quippe casus hypothesi, facta est Episcopo Consecrando 
facultas adeundi alium quemcumque Archiepiscopum, Episcopumve, qui ei 
consecrationem impenderet. Neque in his edendis sanctionibus excidit Nobis 
Metropolitarum memoria; cum constituerimus, ne, si in Urbe praesentes 
sint Metropolita, eiusque Suffraganeus, consecratio Suffraganei cuiquam, prae- 
terquam suo Metropolitae, delegetur. 

S 17. Evincit historica haec narratio, quandoquidem Episcopi, sive a 
Summo Pontifice, sive a proprio Episcopo in Presbyterum ordinati, Conse- 
cratio est Summo Pontifici reservata, nunc temporis ius esse Pontificibus 
praecipuum, consecrationem Episcopalem peragere, vel aliis eam peragendam 
delegare; ideoque omnino extraneam fieri quaestionem, num, sicuti ordi- 

natus Diaconus a Pontifice, ab uno tantummodo Pontifice, vel ab alio ex 
eiusdem Mandato potest ad Presbyteratum promoveri, idem pronunciandum 
sit de Sacerdote per Pontificem ordinato, qui inaugurandus est Episcopus, 
nimirum huius quoque consecrationem a Papa tantummodo, sive ab alio per 
ipsum delegato, esse perficiendam. Extraneae itidem fiunt quaestiones scho- 
lasticae de Episcopatu, sit ne ille Ordo distinctus a Presbyteratu, an impressus 
per ipsum character alius sit a charactere impresso in susceptione Presbyte- 
ratus, vel sit eiusdem ampliatio, extensioque; eodemque loco habenda est 
quaestio historica num Diaconi fuerint unquam ad Summum Pontificatum, 
vel Episcopatum assumpti, non praesuscepto Presbyterali Ordine: positiva 
quippe lex viget, reservans Pontifici Maximo Episcoporum Consecrationes, 
sive Episcopatus Ordo distinctus sit a Presbyteratu, sive non; et impressus 
in eo suscipiendo character alius sit, vel potius ampliatio characteris per 
Presbyteratum impressi; fuerintve alias, vel non fuerint inaugurati Pontifices, 
seu Episcopi, Diaconi non antea Sacerdotes ordinati, ob eam rationem, quod 
in Episcopatu emznenter contineatur Presbyteratus. Huiusmodi enim quae- 
stiones nullum praestare possunt impedimentum iuri consecrandi Episcopos, 
ad Pontificem, uti praedictum est, devolutum, iisdemque locus tantummodo 
erit quoad peractas consecrationes: quum nemo prohibeat disceptare, num 
Episcopatus sit Ordo a Presbyteratu distinctus, an character in Episcopali 
consecratione impressus differat, vel potius sit ampliatio quaedam characteris 
in collatione Presbyteralis Ordinis impressi, itidemque an vetustioribus tem- 
poribus a Diaconatu factus sit transitus ad Episcopatum, Ordine Presbyterali 
non antea suscepto. 

8 18. Res Nobis videtur satis perspicua; at quoties ad eandem vel magis 
illustrandam exemplo aliquo opus esset, illud minime desideraretur. Fuit 
alias instituta quaestio, an qui a Pontifice Ordinem suscepisset, exemptus 
propterea maneret a iurisdictione proprii Episcopi; et Pontifex Innocentius III 
in sua Decretali Per fuas, de rmaioritate, et obedientia, negativum edidit 
responsum: Ad quod breviter respondemus, quod, etsi decens sit, ut illis, 
quantum convenit, a fe inter alios tibi subditos deferatur, quos benignitas 
Apostolica collatione ?psius Ordinis honoravit, per eam tamen ab obedientia, 
quam alias tibi debent, minime absolvuntur. Hac sublata quaestione, alia in 
medium prolata est; nimirum, an praeservata ab Innocentio III obedientia 
eousque pertingeret, ut si Ordinatus a Pontifice esset a collato sibi Ordine 
suspendendus vel deponendus, praestari id posset ab Episcopo, vel potius 
esset Pontifici reservatum. Glossa, Innocentius, aliique apud Ioannem Andream 
in suis Commentariis in Cap. Per fuas, num. 5, de maioritate, et obedrentia, 
docent praestari id non posse ab Episcopo. Oppositae sententiae adhaerent 
Abbas, num. 2, Felinus, col. 1, Layman ad praecitatum Capitulum. Wallier 
autem part. 2, sect. 5, cap. 3, art. 9, 8 1, num. 6, mediam quamdam sequitur 
viam: censet nimirum, debere Episcopum conficere processum, et ad Pon- 
tificem transmittere, ut ipse in eum, quem ordinavit, sententiam proferat; id 
ita exposcente obsequio Summo Pontifici exhibendo. Hoc posito, si, ob prae- 
notatam opinionum varietatem de Ordinato a Pontifice in Diaconum, vel 
Presbyterum, quoties res est de eo suspendendo, vel deponendo ab Ordine 

suscepto, exposceret quisquam, quomodo transigendum sit negotium, quoties 
consecratus a Pontifice Episcopus, suspendi, deponive promereretur, nulla 
interposita mora quisque responderet, unius Pontificis esse suspensionis, vel 
depositionis poenam irrogare; cum sacris Canonibus, sacroque Concilio Tri- 
dentino cautum sit cap. 8, Sess. 13, de Reform., ut Episcoporum causae, in 
quibus pro criminis obiecti qualitate, comparere debeant, coram Pontifice 
Maximo referantur, et terminentur, sive fuerint Episcopi ab ipso consecrati, 
sive ab alio quocunque per ipsum ad id delegato. Idipsum igitur, et in hac 
facti specie statuendum est, ius esse praecipuum Romani Pontificis peragere 
per se, vel aliis peragendam delegare Consecrationem Episcopi sive a Pon- 
tifice, sive ab Ordinario suo in Presbyterum ordinati; urgente quoad utramque 
facti speciem eadem ratione, intermediae legis peculiaris, perspicuis verbis 
conceptae, omnemque submoventis controversiam. 

8 19. Cum itaque, uti praedictum est, reservata sit Pontifici consecratio, 
ab ipsomet, vel ab alio ex eiusdem mandato, peragenda, videris ipse ex Nobis 
modeste sciscitari, de tua Consecratione quid Nobis sit in animo. Cui quidem. 
interrogationi respondemus, propositum Nobis esse, eamdem per Nos ipsos 
peragere, sequendo exemplum factae tibi collationis Diaconatus et Presby- 
teratus a Munifico Nobis Pontifice Benedicto XIII, necnon in publicum testi- 
monium amoris, quo te, virtutemque tuam complectimur, gratamque memo- 
riam eius, qua Nos prosequebatur praedefunctus Patruus tuus Urbevetanus 
Episcopus, benevolentiae. Verum quia, qua saepe laboramus, podagra efficere 
Nos potest minus idoneos satis prolixae functioni per Nos obeundae, si id 
unquam (quod Deus avertat), contingeret, praesentes saltem adesse volumus 
functioni per alium ex speciali delegatione Nostra absolvendae. 

8 20. Peragendae functionis dies erit 28 mensis labentis, dicata celebri- 
tati Ss. Simonis et Iudae, ita etiam statuente Pontificali Romano: S/afuta 
die consecrationis, quae debet esse Dominica, vel Natalitium Apostolorum, vel 
etiam festiva, si Summus Pontifex hoc specialiter indulserit. Locus, atque 
hora indicabuntur tibi a Praesule Reali primo Nobis Caeremoniarum Magistro. 
Peracta autem Consecratione, siquae se obtulerit occasio alias ad te con- 
scribendi litteras, te non titulo Dilecti Fili, veluti nunc, sed Venerabilis Frater, 
compellabimus, qui quidem titulus adeo inhaerens est Characteri in Conse- 
cratione impresso, ut ne eo quidem careant Episcopi, qui Episcopalem Cha- 
racterem illicite, malo eorum fato, dummodo valide receperint. Hac de re actum 
fuisse comperimus in particulari Congregatione de Propaganda Fide, habita 
8 Novembris 1631, in qua quaesitum fuit, quo honoris titulo Pontifex appel- 
lare posset Patriarchas, Archiepiscopos, Episcoposque Schismaticos; cumque 
celebris Pater Waddingus adeo Bullarum, Breviumque peritus, asseruisset, dum- 
modo valida fuisset eorum Ordinatio, Pontifices rationem habentes impressi 
per eam Characteris, iisdem semper tribuisse titulum Venzerabilis Fratris, 
hoc ita servandum esse, statutum fuit. Ipsique vidimus, in nonnullis Bre- 
vibus datis a Summo Pontifice Innocentio XI ad Ioannem Patriarcham Ale- 
xandrinum Schismaticum, quibus illum ad sanctam Unionem invitabat, ac in 
aliis datis ab Innocentio XII Pontifice ad Archiepiscopum Aethiopiae, quibus 
ipsum hortabatur, ut audiret Patrem de Salem, eiusque Socios Minores Obser- 

vantes Reformatos, de unione ipsius, universaeque Nationis suae cum Romana 
Ecclesia secum acturos, ob praeadductam rationem, titulum Venerabilis Fratris 
iisdem attribui: praeter complura alia exempla videnda in collatione Brevium 
Pontificis Clementis XI, et nominatim tom. 1, pag. 575, et tom. 2, pag. 135. 
Atque huic Epistolae finem imponimus, Apostolicam tibi Benedictionem imper- 
tientes. 

[Bened. XIV Bull., tom. 4, p. 486-505]. 


443. 


Benedictus XIV, ep. encycl. Quam grave, 2 aug. 1757. ! 


8 1. Quam grave horrendumque scelus admittat, quicumque Sacerdotali 
Ordine non initiatus, Sacrificium Missae celebrare praesumit, superfluum cen- 
semus multis verbis demonstrare; quum omnibus perspectae sint rationes, ob 
quas sacrilegum huiusmodi crimen merito detestandum, atque districto poe- 
narum gladio vindicandum censetur. Satis itaque erit Apostolicas Praedeces- 
sorum nostrorum Constitutiones hic indicare, quibus severissimae adversus 
memorati criminis reos poenae statuuntur; quae scilicet a fel. rec. Paulo IV, 
Sixto V, Clemente VIIL,? et Urbano VIII? Romanis Pontificibus editae fuerunt; 
quarum sanctionibus decernitur, ut quicumque Sacerdotali charactere desti- 
tutus, compertus fuerit Missam celebrasse, Foro saeculari puniendus tradatur. 

8 2. Has omnes Constitutiones Nos ipsi memoravimus, et confirmavimus 
in nostra, quam usque ab anno Incarnat. Dom. wpccxriv Pontif. Nostri IV, 
sub Dat. xii Kal. Maias edidimus, cuius initium est: Sacerdos in aeternum,* 
quaeque impressa est in Bullario Nostro tom. I, num. 97, ubi praeterea plu- 
res tolluntur exceptiones, et subterfugia, quae per Defensores reorum afferri 
solebant, ut eos eximerent a decreta poena traditionis brachio saeculari; 
quantumvis legitimis probationibus plane constaret, eosdem, Sacerdotali 
ordinatione nunquam suscepta, Missam celebrasse. 

8 3. Quamvis autem Ecclesia praefatos celebrantes non promotos, iustitia 
sic exigente, saeculari Foro tradendos decreverit; quum tamen eadem pia 
mater sit, et ut omnibus constat, lenitatis et misericordiae viscera gerat, nec 
unquam omisit, nec adhuc desinit mansuetudinis suae argumenta praebere, 
tum in statuenda forma degradationis verbalis, quae realem degradationem 
praecedit, tum in ipsa reali degradatione exequenda; tum denique in pro- 
vidis legibus, et cautelis editis atque susceptis, ut nequissimos homines 
arceret a sacrilego ausu sese immiscendi Sacrorum Mysteriorum celebrationi, 
absque Sacerdotali ordine et charactere; viam illis quodammodo praeoc- 
cupando, qua in praefatam poenam traditionis brachio saeculari proruere 
possent. 


1? Ad Patriarchas, Archiepiscopos, et Episcopos, Locorum Ordinarios. 
Z COE N. 188. 
3 Cf. N. 207. 
^ Cf. N. 341. 

S 4. In Pontificali Romano habetur forma degradationis verbalis, per 
quam videlicet profertur sententia decernens realem degradationem, non 
minus in eos, qui Sacris Ordinibus, excepto Presbyteratu, insigniti sunt, 
quam et in caeteros Clericali tantum Tonsura, aut Minoribus Ordinibus 
initiatos. Hoc solum inter utrosque intercedit discrimen, quod in Clericos 
Minorum Ordinum, aut simpliciter Tonsuratos, verbalis degradatio peragitur, 
seu, quod idem est, degradatio realis decernitur, a solo Episcopo, absque 
aliorum quorumcumque interventu: in alios vero Maioribus Ordinibus infra 
Sacerdotium insignitos, non licet Episcopo ad verbalem degradationem proce- 
dere, nisi assistentibus, et suffragium simul ferentibus aliis quibusdam per- 
sonis, quarum praesentiam, sententiamque Canonicae Leges exposcunt. 

S 5. Celebris est Decretalis Praedecessoris Nostri Bonifacii Papae VIII, 
in Cap. Degradatio, de Poenis, in sexto, ubi haec leguntur: Super quo tibi 
taliter respondemus, quod verbalis degradatio, seu depositio ab Ordinibus, vel 
Gradibus Ecclesiasticis, est a proprio Episcopo, sibi assistente in degradatione 
Clericorum in sacris constitutorum Ordinibus certo Episcoporum numero defi- 
nito Canonibus facienda; quamquam proprii Episcopi sententia, sine aliorum 
Episcoporum praesentia, sufficiat in degradatione eorum, qui Minores dumtaxat 
Ordines receperunt. 

8 6. Notae sunt etiam sanctiones Canonum, quos indicat Glossa Cano- 
nica, in cit. Cap. Degradatio, in verb. Canonibus, de poenis, in sexto, quique 
definiunt numerum Episcoporum, qui assistere debent, ubi pronuncianda sit 
degradatio verbalis adversus Clericum in Maioribus Ordinibus constitutum. 

S 7. Nec quemquam latere potest quod in Sacro Concilio Tridentino 
statutum fuit Sess. XIII, cap. 4, de reform., ubi quum animadversum fuisset, 
non ita facile in occurrentibus degradationum casibus reperiri posse nume- 
rum Episcoporum a Canonibus requisitum, facultas fit Episcopis procedendi 
etiam absque illis; adhibitis tamen, sibique ea in re assistentibus totidem 
Abbatibus, in Civitate, aut Dioecesi residentibus, atque usu Mitrae et Baculi 
ex Apostolicae Sedis indulto decoratis, vel, si hi non adsint, aliis personis 
in Ecclesiastica Dignitate constitutis, matura aetate, et sacrarum legum scientia 
spectabilibus. 

8 8. Quoniam vero iuxta veterem disciplinam, verbales degradationes 
peragebantur in Synodis Provincialibus, et in his quidem singuli Episcopi 
suum proferebant suffragium; quum nunc Episcopi, vel alii Ecclesiastici viri, 
de quibus diximus, locum gerant Patrum in Conciliis Provincialibus assi- 
dentium, facile intelligitur, in hos derivatum esse ius ferendi suffragii in 
degradationibus verbalibus, ad quas, uti Assessores, invitantur; quemadmo- 
dum plene demonstratum a Nobis fuit in nostro Tractatu De Synodo Dioe- 
cesana, lib. 9, cap. 6, num. 4, novissimae edit. ! 

8 9. Verbalem degradationem sequitur degradatio realis, cuius exequen- 
dae ratio distincte praescribitur in Pontificali Romano. Ft in hac etiam Ecclesia 
minime omittit perspicua lenitatis, et pietatis suae argumenta praebere. Ete- 
nim priusquam degradatum tradat saecularis Curiae Ministro, pro eo effica- 
citer deprecatur, ne poena mortis, aut mutilationis membrorum eidem infli- 
gatur: Domine Iudex, verba sunt citati Pontificalis, rogamus Vos cum omni 

affectu, quo possumus, ut amore Dei, pietatis, et misericordiae intuitu, et 
nostrorum. interventu precaminum, miserrimo huic nullum mortis, vel mutila- 
tionis periculum inferatis. Multoque ante Pontificalis Romani compilationem, 
idipsum expressum legitur in Cap. Novimus, quod est Innocentii III, De 
verbor. signific., ibi: Pro quo tamen, sermo est de degradato, saeculari Curiae 
tradendo, debet Ecclesia efficaciter intercedere, apud Iudicem laicum uf cifra 
mortis periculum, circa eum sententia moderetur. Nideri quoque potest Alte- 
serra ad cit. Cap. Novimus, de verb. signific., ubi plures colligit Patrum 
auctoritates congruentes iis, quae in praeindicata Decretali statuuntur. 

8 10. Ad confirmandum autem assumptum nostrum, de summo pietatis 
studio, quo Ecclesia etiam nil tale meritos prosequitur, viamque ipsis inter- 
cludere nititur, ne mortis poenam per delicta incurrant: dicimus, antiquissima 
providentia cautum fuisse, ut qui e propria in alienam Dioecesim transgre- 
ditur, nisi fuerit in hac plane cognitus, secum ferat Ordinarii sui literas, 
quibus fides fiat, eum esse Sacerdotem, nulloque, quod sciatur, Canonico 
impedimento detentum, quominus Sacra Mysteria celebrare queat. lam id 
decretum habetur in Sacra Chalcedonensi Synodo; ubi quum interdictum 
legatur Clerico atque Lectori, e sua in aliam Dioecesim commigrare, non 
praeobtentis memoratis literis, quas Discessus appellamus, a proprio Episcopo: 
Iacobus Cuiacius, aliique post eum accurati Scriptores, monuerunt, cum vera 
Textus lectione non congruere verbum, Lectori, sed ignoto; quemadmodum 
et ipsi adnotavimus /z nosíra Institutione 34 editionis latinae, 8 1. Quod si 
vetustiora etiam propositae disciplinae principia investigare libeat, consuli 
possunt Canones, qui Apostolici vocantur, apud Cotelerium in editione 
Patrum Apostolicorum, tom. 1, lib. 8, inter quos adest Canon XIII, ita decer- 
nens: Si quis Clericus, aut laicus, a communione suspensus, vel communicans, 
ad aliam properet Civitatem, et suscipiatur praeter commendatitias literas; et 
qui susceperunt, et qui susceptus est, communione priventur : excommunicato vero 
proteletur ipsa correptio, tamquam qui mentitus sit, et Ecclesiam Dei sedu- 
xerit. Consonat huic Canon XXXIV, ut patet ex subiectis illius verbis: Nullus 
Episcoporum peregrinorum, aut Presbyterorum, aut Diaconorum, sine commen- 
datitiis suscipiatur epistolis, et cum scripta dedulerint, discutiantur attentius; 
et ita suscipiantur, si probatione pietatis extiterint ; sin minus, nec quae sunt 
necessaria. subministrentur eis, et ad communionem nullatenus admittantur, 
quia per subreptionem multa proveniunt. 

8 11. Porro, quidquid disputent eruditi de vero Canonum Apostolicorum 
Auctore, certum est, eos magnum auctoritatis pondus habere, quum saltem 
saeculo Ecclesiae tertio decurrente collecti fuerint ex pluribus Conciliis ante 
Nicaenam Synodum celebratis; uti nunc temporis inter sacrarum antiquitatum 
investigatores convenire videtur. 

S 12. Sanctissimis hisce legibus conformes sunt Concilii Tridentini san- 
ctiones; conformes sunt Epistolae Encyclicae a Congregationibus Urbis ad 
Ecclesiarum Antistites saepe transmissae. Idque etiam pro firmo tenendum 
est, quod licet non oporteat Episcopum sollicitum esse de Regularibus, qui 
in propriis Ecclesiis Missas celebrare intendunt, quum eius rei cura reser- 
vata sit eorum Superioribus Regularibus; si quis tamen saecularis Sacerdos 

in Ecclesiis Regularium Missam celebrare velit, hic etiam debet literas Disces- 
sus a proprio Ordinario obtentas exhibere Episcopo, in cuius Dioecesi Sacrum 
vult peragere, uti videre quoque est in Noséra Institutione 34, latinae edi- 
tionis, S 1l. 

8 13. Veterem hanc, iustissimamque sanctionem, de cuius executione 
plura tradiderunt nostri Scriptores pragmatici (quos inter merito memorandus 
est diligentissimus Monacellius, Formular. Legal., Part. 1, Tit. 4, Formul. 8, 
pag. 81, et Formul. 6, pag. 79, item Tit. 6, Formula 18, pag. 160), providis 
excogitatis cautelis plurimum  roboravit magnus Ecclesiasticae disciplinae 
restitutor S. Carolus Borromaeus, cuius hac de re Decreta pluribus in locis 
extantia studiose legenda, et expendenda monemus; videlicet in Concilio 
Provinciali Mediolanensi primo habito anno 1565, part. 2, in secundo pariter 
Provinciali anni 1569, tit. 2, Decret. 1, ac in Provinciali tertio, anni 1573, 
item in Instructione ad Sacerdotes de celebratione Missae, ac denique in 
Concilio Provinciali quarto celebrato anno 1576. Quibus in locis constitutum 
habetur, ut Parochus, in cuius Paroecia Sacerdos alienigena domicilium figit, 
Si id per Dioecesim contingat, intra octo ad summum dies, illius adventum 
nunciare debeat Vicario Foraneo, qui rem ad Episcopum deferat; si autem 
in Civitate, Parochus ipse de omnibus certiorem faciat Episcopum, qui sibi 
literas Discessus ab huiusmodi Sacerdote exhiberi mandet, easque inspiciat, 
totumque earum tenorem sedulo expendat. Si enim Ordinarius subdito sibi 
Sacerdoti licentiam abessendi ad certum definitumque tempus indulserit, 
facultas celebrandi Missam eidem non ultra tempus illud concedenda decer- 
nitur. Notanda quoque iubetur dies, qua expeditae fuerunt literae Discessus; 
ne scilicet ante eam diem, qua inspiciendae, ac discutiendae offeruntur, anti- 
quiores sint duobus, vel quatuor, aut respective sex mensibus; duobus nimi- 
rum, si literae confectae sint intra Provinciam; quatuor vero, si extra Pro- 
vinciam, in Italia tamen expeditae fuerint; sex denique, si extra Italiam datae 
comperiantur. 

S 14. Ex omnibus hisce tum generalibus, tum peculiaribus sanctionibus 
manifeste desumitur, quantopere Ecclesia abhorreat ab ea poena ad effectum 
perducenda, quam Sacri Canones in Celebrantes non promotos sanxerunt ; 
quandoquidem tot veluti aggeres hominibus obiiciuntur, ne in eiusmodi 
delictum labantur, unde locus fiat executioni eiusdem poenae Sacris Legibus 
definitae. 

S 15. Maioris tamen ponderis, ad hoc ipsum evincendum, est id, quod 
subiicimus. Sistit se aliquis coram Ecclesiastico Iudice, seque ipse denunciat, 
quamvis Sacerdotali Ordine destitutum, Missarum Sacrificia celebrasse, vel 
etiam Sacramentales Christifidelium Confessiones audisse. Ita se sponte 
sistens, eo privilegio gaudet, ut impositis ipsi salutaribus poenitentiis, dimit- 
tatur; nisi tamen in ipso suo Constituto diminutus, ut aiunt, vel aliunde 
praeventus fuerit; in his enim casibus carceribus custodiendus includitur. 
Sed si idem subinde Iudici interroganti, an sciat causam, ob quam carceribus 
mancipatus sit, statim, non expectatis ulterioribus interrogationibus, seu quae- 
sitis, sincere rem totam aperiat; quamvis de illius incursu in poenales Apo- 
stolicarum Constitutionum sanctiones non dubitetur ; ideoque dignus sit, qui 

saeculari Foro, uti capitalis criminis reus, libere tradatur; nihilominus admit- 
titur ad beneficium minorationis poenae, commutata ipsi poena mortis in 
damnationem perpetuam ad triremes; uti testantur bon. mem. Cardinalis 
Albitius harum rerum peritissimus, in suo Tractatu, De /nconstantia in Fide, 
part. 1, cap. 14, num. 70: Si vero citatus, et vocatus, ad generalem  interro- 
gationem, an sciat qua de causa fuerit vocatus, vel sciat causam suae carce- 
rationis, vel quomodo hic reperiatur, fatetur de plano veritatem, is tractatur, 
ac si esset sponte confessus, et cum eo mitius agitur, praesertim post conde- 
mnationem, ut scilicet gravior poena commutetur in mitiorem etc. Et ita fuit 
resolutum in sacra Congregatione sub die 12 Maii 1604. 

8 16. Illud etiam animadversione dignum est, quod quamvis in Ponti- 
ficali Romano praescripta reperiatur degradatio, etiam a prima Clericali Ton- 
sura, licet de hac quaestio sit, an. inter Ordines numerari debeat, nec ne; 
possitque Iudex Ecclesiasticus, uti praenotavimus, quando agitur de Mino- 
ribus Ordinibus, solus per se verbalem Degradationem peragere, quod ipsi 
non licet sine aliorum interventu, ubi res est de Ordinibus Maioribus; nihil- 
ominus nunc temporis Sacerdotes, aliique Clerici, tam Maiorum, quam Mino- 
rum Ordinum, ad Triremes libere amandantur, vel etiam perpetuo carceri 
mancipantur, sine praevia verbali, multoque minus reali Degradatione; uti 
cuique perspectum est, et adnotatum quoque fuit a Sacerdote Catalani, Cor- 
ment. ad Pontif. Roman., Tit. 16, 8 4, num. 6, tom. III. 

8 17. In. Tribunalium Ecclesiasticorum carceribus nunc quoque satis 
superque reperiuntur aliqui, eo nomine detenti, quod Sacerdotali Ordine 
carentes, Missas celebraverint, Sacramentales Fidelium Confessiones excepe- 
rint, iisdemque etiam Eucharisticam Communionem expetentibus, Particulas 
distribuerint a se nulliter consecratas. Hos inter, duo erant, qui statim ac 
interrogati fuerunt, num detentionis suae causam scirent, omnia ingenue 
confessi sunt; ex quo orta est quaestio, an iidem admittendi essent ad bene- 
ficium minorationis poenae; ita nimirum, ut non quidem Saeculari Foro 
traderentur, tamquam capitis rei; sed potius in Triremes, seu Carcerem per- 
petuo detruderentur. 

S 18. Nulla quidem discordia detecta est in suffragiis eorum, qui sive 
consulendo, sive iudicando, in praedictorum Causis sententiam dixerunt, 
super eo, an uterque reus poenam traditionis Foro saeculari, atque adeo 
Capitis poenam incurrisset. Verum nonnulli subdiderunt, attenta eorum 
prompta confessione, qua unusquisque delictum suum plene aperuerat, non 
expectatis ulterioribus Iudicis interrogationibus; ambos promeritos esse, ut 
pro sponte confessis haberentur, utque propterea ad Triremes dumtaxat, vel 
Carcerem perpetuo damnarentur. Alii autem numero plures, censuerunt, 
eosdem, tamquam capitis reos, brachio saeculari libere tradendos esse. 

8 19. Nos vero, quamvis ob aegritudinis nostrae pervicaciam, Congre- 
gationibus super his habitis, ut semper alias Nobis in more positum fuit, 
interesse non potuerimus; quum tamen subinde omnia perlegere, et expen- 
dere non omiserimus, Pontificiae clementiae et mansuetudini magis consen- 
taneum existimavimus, in mitiorem sententiam concedere; eo vel magis, quod 
et Cardinalis Albitius in huius generis rebus adeo versatus, testatum reliquit, 

eiusmodi poenae minorationem, veluti praemium, indulgeri consuevisse iis, 
qui ad primam ludicis interrogationem delictum suum integre, aperteque 
fatentur; et plura suppetunt exempla causarum, quae in similibus circum- 
stantiis ita transactae fuerunt. Itaque volumus praefatos reos promeritae 
poenae minoratione in praesenti casu gaudere, nimirum Triremibus perpetuo 
addici, ita ut ab iis nunquam dimitti, seu poenae huiusmodi commutationem 
ullam impetrare valeant, praeter quam a Romano Pontifice pro tempore 
existente, ac de eorum delictis, cum omuibus adiunctis circumstantiis, edocto ; 
relicta dumtaxat Iudicibus facultate, ut quoties perpetuum triremium Opus 
praefatis reis minime congruere videatur, in illius locum subrogare valeant 
perpetuam in ergastulo aut carcere reclusionem, si reliqua ipsis ad id neces- 
saria non desint. Praeterea volumus atque mandamus, ut quum damnatio 
ad Triremes, seu ad perpetuam reclusionem, ut supra, praefatis reis formiter 
intimanda erit, id fiat a Iudice, praesentibus iis, qui ad Ecclesiarum Sacraria 
moderanda deputati sunt, quique ad huiusmodi actum evocandi erunt ab 
ipso ludice, sub poenis eiusdem arbitrio infligendis; atque ea occasione 
gravis admonitio iis fiat, de omnimoda observantia et executione eorum, 
quae saepe praescripta sunt; ne scilicet ignotos Sacerdotes Missam celebrare 
permittant, nisi postquam Literae Discessus, quas secum a propria Dioecesi 
prodeuntes attulerunt, recognitae et examinatae fuerint per eum, cui huius- 
modi cura demandata est. Idipsum enim praestitum alias fuisse meminimus 
in hac eadem Urbe, sub fel. rec. Praedecessore nostro Clemente Papa XI, 
tunc quum saeculari Foro traditus fuit reus quidam capitali poena plecten- 
dus, eo quod Sacerdotali Ordine non insignitus, Missam celebraverat. 

S 20. Cum iis igitur, qui usque nunc comperti fuerint ad Sacrum Pres- 
byteratus Ordinem non promoti, Missam celebrasse, aut Sacramentales Con- 
fessiones excepisse, iuxta rationem hactenus descriptam, a competentibus 
Iudicibus, et Tribunalibus agendum decernimus. Sed quoniam huiusmodi 
crimen, utpote gravissimum, et satis superque frequentatum, omni ratione 
praecavendum, et, quantum fas est, a Christiana Republica eliminandum, 
extirpandumque Nobis esse cognoscimus; novam hac de re legem a Nobis 
statutam per Apostolicam Constitutionem, (cuius exemplum Epistolae huic 
adnexum Fraternitas Tua accipiet) in posterum, post tres scilicet menses ab 
eiusdem Constitutionis data computandos, omnino servari, et ad effectum 
perduci mandamus. Tibique interim, Venerabilis Frater, Apostolicam Bene- 
dictionem peramanter impertimur. 

[Bened. XIV Bull., tom. 4, p. 538-543]. 

444. 


Benedictus XIV, const. Divinarum, 3 aug. 1757. 


8 1. Divinarum, humanarumque Legum custodia vigilantiae Nostrae con- 
credita hoc Nobis onus imponit, ut et assiduo studio caveamus, ne scelera 
atque flagitia contra ipsas Leges committantur, et ut ea, quae ab iniquitatis 
filiis perpetrari contingat, iusto poenarum rigore, ad formam Sanctionum 
iisdem Legibus adscriptarum, puniri et vindicari curemus. 

8 2. Sane Nos alias, gravissimum eorum delictum detestantes, qui ad 
Sacerdotalem Ordinem non promoti, Missarum Sacrificia celebrare, Fidelium 
Confessiones excipere, et accedentibus ad Eucharisticam Mensam, panem a 
sese nulliter consecratum distribuere, ausu temerario praesumerent; edita 
Constitutione, quae incipit: Sacerdos in aeternum, data xiv Kal. Maii Anno 
Incarn. Dominicae MpccxLiv Pontificatus Nostri IV, antiquiores Praedeces- 
sorum Nostrorum Romanorum Pontificum Constitutiones adversus huius 
generis delinquentes iampridem editas confirmantes et innovantes, complures 
alias declarationes, atque cautelas addidimus, ad eliminandum a Christiana 
Republica sacrilegum eiusmodi facinus maxime opportunas: quae distincte 
legi possunt in citata Constitutione nostra, impressa in Bullario nostro tom. I, 
num. XCVII. ! 

8 3. His tamen ampliorem providentiam nunc superaddere cogimur, ut 
aliud delinquentibus effugium ibi non enunciatum, et ab invecta sensim in 
Tribunalibus consuetudine iam ipsis pene concessum, quo debitas sibi gra- 
viores poenas plerique evadere possent, una cum caeteris per dictam Consti- 
tutionem nostram sublatis, pariter adimamus. 

4. Invenimus siquidem hunc morem hactenus observari consuevisse, 
ut si Reus constitutus, quum primum a ludice interrogatus fuerit, an sciat 
qua de causa carceribus inclusus sit, aperte et candide delictum suum fateatur 
et narret; tunc is, veluti sponte confessus, ad obtinendam poenae minora- 
tionem habilitetur; quod nimirum eo recidit, ut ad Triremes, vel ad carce- 
rem perpetuo damnetur, sed nequaquam Foro Saeculari tradatur, tamquam 
capitalis criminis reus, quemadmodum praefatae Praedecessorum nostrorum 
Constitutiones, a Nobismetipsis, ut supra diximus, confirmatae, et innovatae 
praescribunt; uti latius a Nobis expositum est in Epistola Encyclica ad Anti- 
stites Ordinarios Locorum, et Iudices in hac materia competentes, hac ipsa 
die per Nos data.? 

8 5. Quum autem experientia compertum fuerit, plerosque reos, qui 
Sacerdotali Charactere carentes Missam celebrarunt, aut Sacramentum Poe- 
nitentiae nulliter ministrarunt, de huiusmodi Tribunalium indulgentia satis 
edoctos, vix unquam omittere, quin statim atque carceribus detenti, et coram 


! Cf. N. 341. 
2 Cf. N. 443. 

[Iudice constituti fuerint, delictum suum diserte confiteantur, ad hoc ut tra- 
ditionem Foro Saeculari, extremumque supplicium exinde consequens eva- 
dant; quumque hac ratione reipsa eveniat, ut vix ullus sit ex huiusmodi cri- 
minis reis, qui moderationem poenae in praefatis Apostolicis Constitutioni- 
bus statutae non obtineat; eoque beneficio fruatur, ut quum Saeculari Foro, 
tamquam capitali iudicio damnatus, et mortis reus, tradendus fuisset, per- 
petuo potius Carceri, aut Triremibus mancipetur: 

8 6. Idcirco Nos perniciosam huiusmodi praxim de medio tollere coacti, 
motu proprio, et certa scientia, ac de Apostolicae potestatis plenitudine, per 
hanc nostram perpetuo valituram Constitutionem decernimus, atque statui- 
mus, in posterum, videlicet post tres menses a data praesentium Literarum 
computandos, nulli amplius Clerico, sive Laico saepedicti criminis reo, pro- 
meritae poenae minorationem ullam concedi debere, sive posse, intuitu prom- 
ptae, apertaeque confessionis, qua delictum suum in circumstantiis superius 
enunciatis Iudici fassus fuerit; sed, ea non obstante, omnes et singulos in 
praecedentibus Constitutionibus hac de re editis comprehensos, a ludice 
competente, in casibus ibidem expressis, praevia etiam degradatione, quatenus 
opus sit, tradendos omnino fore, et esse Brachio Saeculari, capitali poena 
puniendos. 

8 7. Sicque, etc. 

[Bened. XIV Bull., tom. 4, p. 543-544]. 


445. 
Benedictus XIV, ep. Aestas, 11 oct. 1757. ! 


I. Aestas anni 1756 proxime praeteriti variis corporis afflictationibus Nos 
oppressit, quas aetas nostra gravis admodum, atque non intermissi a prima 
iuventute labores progignere videbantur. Morbi initium, prout fieri assolet, 
leviorem vim exserebat: hinc a Nobis ipsis Episcopatus Ordine insignien- 
dum esse reputavimus Reverendissimum Dominum Carolum Camucium Iusti- 
nopolis, sive Aegidae Antistitem, cui rei perficiendae Tu utpote primus Cae- 
remoniarum Magister opportuna quaeque disposuisti, et de qua Nos die 
20 Octobris 1756 epistolam dedimus ad Praesulem ordinandum, quam typis 
impressam quartus Bullarii nostri Tomus propediem lucem publicam visurus 
numero LXIII exhibebit. ? 

II. Malum, quod in suo exortu levius videbatur, progressu suo exaspe- 
ratum;?est haud mediocriter; insequentibus quippe mensibus bis morientium 
viatico muniti, bis extremum inuncti, et bis pariter, iuxta Romanorum Pon- 
tificum probatum morem fidem sumus professi. E gravissimis hisce discri- 
minibus erutos Domini benignitas in eam Nos constituit corporis habitudi- 
nem, qualis nunc est, quaeque intelligentiae facultatem adeo Nobis non eripuit, 


' Dilecto Filio Magistro Ignatio Reali Apostolicarum Caeremoniarum. 
? Cf. N. 442. 

minuitve, ut divino beneficio eam in ipso augescentis morbi furore conser- 
varemus immotam. Exteris non minus, quam publicarum rerum curam geren- 
tibus Nos alloquendi facultatem concedimus, opportuna mandata singulis im- 
ponentes. Intersumus Consessui, quem Consistorium dicunt, et S. Officii 
Congregationi semel in hebdomade sub nostro obtutu haberi solitae. Scri- 
ptorum calamus pro exigentia, et more quae occurrunt necessaria excipit. 
Basilicas quoque Romanae Urbis invisimus quandoque, nusquam tamen a 
sede gestatoria, qua sustinemur descendentes. 

II. Dies erat 28 Octobris Divis Simoni, et Iudae Apostolis sacra, et 
Iustinopolitani Antistitis consecratione celebrata, ex qua Sacris amplius ope- 
rati non sumus, pedibus nulla ratione Nos sustinere valentibus; diebus vero, 
quibus alioqui Sacra facere consueveramus, sacram Eucharistiam recipimus 
sedentes, aut sedentis in modum lecto incumbantes, neque sub id temporis 
Missam a Nobis celebrari posse sperabamus, quod Medici spem Nobis fecis- 
sent mitigatae aestatis benefico aere omissa interea compensatum iri. Verum 
nihilo firmiores effecti temporis illa vicissitudine etiam annua, videbamur per 
reliquam vitam omnem pedum iuvamine, et spe simul augusta mysteria cele- 
brandi excidisse, iamque huic necessitati lubentes obtemperabamus. Id porro 
solum est reliquum, ut disquiramus, semperne Sacra Communione simus 
reficiendi, aut vero Missa sit celebranda sedentibus? 

IV. Lubentes Nos huic necessitati cessisse diximus; neque enim a Deo 
sive vitam, sive infirmitatis ablationem petivimus, Sanctissimae eius volun- 
tati omni cordis plenitudine, et sinceritate subiecti, certi, Ipsum et animae 
nostrae, et Ecclesiae, et Sedis Apostolicae curam habiturum, concesso etiam 
aliquo vitae spatio. Diximus praeterea tempus adesse, quo determinandum 
esset, pergendumne in consueta hucusque Sacrae Eucharistiae sumptione, an 
vero Missa esset celebranda sedentibus. Cum vero Salomon Prov. cap. 3 
hortetur: ze innitaris prudentiae tuae, quae eadem verba in Decretali Ne izni- 
taris, de Constitutionibus, laudata sic illustrat lansenius in Proverbia: vefa£ 
niti suae prudentiae, quod est sic illi fidere, quasi illa sufficiat ad directio- 
nem actuum nostrorum, et provisionem rerum necessariarum. Similiter Salazar in 
eumdem Proverbiorum locum num. 26 cum S. Ioan. Chrysostomo observat, 
hac lege teneri etiam senes quantumcumque rerum experientia praeditos, et 
quocumque prudentiae baculo suffultos: Baculus, inquit Chrysostomus, sene- 
ctutis sustentatio est. Quapropter dixerim, eo spectasse Salomonem, ut his verbis 
suadeat, sapientiae, vel prudentiae propriae non inniti. Nam, si qui possent 
certo propriis consiliis, et prudentiae fidere, maxime senes, et grandaevi, pro- 
pter experimentum, et canos. Ait ergo: ne prudentiae, quasi baculo, innitaris: 
id est, etiamsi ad senectam perveneris, cum. opus est baculo, ne tunc quidem 
tua prudentia, quasi baculo utaris: Hinc est, quod Nos, adductis in utramque 
partem argumentis, sive pro sumenda ulterius Communione, sive pro cele- 
branda Missa sedendo militantibus, statuimus hanc nostram lucubrationem 
variorum pietate, et doctrina conspicuorum virorum trutinationi committere, 
ut secundum illorum iudicia, quae agenda sint constituamus. Aeneas Sylvius 
Piccolominus, postea Pius II in Pontificia dignitate dictus, in epistola ad Mar- 
tinum Mayer Mogunensis Archiepiscopi Cancellarium data, et in ipsius Com- 

mentariis Romae 1584 edita necessitatem exponit, qua Pontifex alios con- 
sulere tenetur: Papa etsi doctus, et sapiens est, non tamen tam verbo suo 
sapit, quam consilio assistentium; et deciperetur forsitan aliquando, nisi 
astarent viri sapientes qui multa noscant. Magno nobis documento, qui nec 
sapientia, nec doctrina praecellimus, in negotio praesertim Nos ipsos con- 
cernente, in quo amor proprius Nos insigniter posset decipere absque alio- 
rum prudenti consilio. 


COMMENTATIO. 


Satiusne sit, sacram Communionem recipere, more hactenus a Pontifice ser- 
vato, an Missam celebrare sedendo. 


V. Ut ordinatim procedamus, exponemus primo loco, quae recipiendam 
porro Communionem concernunt, omissa celebratione Missae a sedente per- 
ficienda, inde gradum facturi ad partem alteram, quae Communionis loco 
Missam a sedente celebrari permittit. 

VI. Docet S. Thomas 2, 2, quaest. 93, art. 1, Ad. secundum: iustos ante 
legem interiori quopiam instinctu didicisse modum Deum colendi, quem alii 
quoque fuerint imitati: azfe fempus Legis iusti per interiorem  instinctum 
instruebantur de modo colendi Deum, quos alii sequebantur. Per Legem vero 
postmodum inducta fuisse praecepta externa, quibus ad ea perficienda, et 
instruebantur, et adstringebantur homines: postmodum vero exterioribus prae- 
ceptis, pergit Angelicus Doctor, circa hoc homines sunt instructi quae prae- 
terire pestiferum est. 

VII. Abrogata postmodum per Christi adventum Mosaicae Legis obser- 
vantia, et Evangelio promulgato, non quidem omnes ritus ad Sacramentorum 
administrationem, Missaeque celebrationem pertinentes ab Apostolis fuere 
instituti, sed eorum plerique ab Ecclesia praescripti, quod tamen minime 
evincit, quin omnes ad amussim sint observandi. Suarez, tom. 3, in 3 part. 
D. Thomae, quaest. 83, art. 5, disput. 84, sect. 1, post relata S. Pauli Apo- 
stoli verba 1 ad Corinth., 14: omnia secundum ordinem fiant in vobis, inquit, 
adactam fuisse Ecclesiam ad constituendum ordinem stabilem circa res etiam 
minutissimas spectantes ad ritum administrandi Sacramenta, et Missae cele- 
brandae: e£ ideo oportet in his omnibus, etiam minutissimis certum ordinem 
ab Ecclesia constitui: si namque cuiusque arbitratui id fuisset relictum, multa 
indecore, et imprudenter fierent: quid quod eadem omnis rituum ratio et 
Ecclesiae unitatem commendet, et intentam Pastorum sollicitudinem? Haec 
uniformitas, quae in his omnibus servatur, ad splendorem officii Ecclesiastici 
spectat, et unitatem Ecclesiae commendat, et Pastorum eius curam, ac sollici- 
tudinem. 

VIII. lam vero ut ad materiae nobis propositae fundum mittamus boli- 
dem, Generales regulae, quas rubricas dicunt, Romani Missalis, Tit. 17 vetant 
sessionem in Missis privatis, quam tamen concedunt in solemnibus, dum 
Kyrie, Gloria, et Credo a Choro decantatur. Tridentinum vero Concilium 
Sess. 7, de Sacramentis in genere, can. 13, omnem quantulamcumque muta- 
tionem rituum prohibet, et S. Pii V Bulla Missali praefixa rubricarum obser- 

vationem exigit omnimodam. Ex quibus perspicuum videtur, quod, si quis 
alio modo, quam sedendo celebrare missam nequeat, Communione Laicorum 
more contentus, a celebratione abstinere teneatur. 

IX. Quid vero, si quis ad sedentariae Missae celebrationem dispensetur? 
Verum, cum Rubricae sessionem prohibeant, videtur illa irreverentiam con- 
tinere, quae dispensationis remedio non tollitur. Theophilus Raynaudus in 
opere inscripto: Sacrum Christianum Acathistum, seu sessionis expers, tom. 6, 
pag. 498, 8 4 et seqq. dilucide iam irreverentiam docet. Extat quoque opu- 
sculum S. Petri Damiani numero 39 editionis anni 1743, in quo Episcopum 
Bisuntinum hortatur ad arcendum a sua Dioecesi opprobrium ignominiosae 
sessionis. In Decreto etiam Gratiani gemini hanc in rem Canones addu- 
cuntur, 57 videlicet, et 68 de Consecrat, dist. 1; primus ita habet: Nullus 
Episcopus, Presbyter, aut Diaconus ad Missarum solemnia celebranda prae- 
sumat cum baculo introire. Alter vero ita sonat: Apostolica auctoritate man- 
damus, dum sancta Evangelia in Ecclesia recitantur, ut Sacerdotes, ef ceteri 
omnes praesentes, non sedentes, sed venerabiliter curvi in conspectu Evangelii 
stantes, Dominica verba intente audiant, et fideliter adorent. 

X. Neque sermo Nobis est de dispensatione ad celebrandam Missam a 
sedente, qui tamen Canonem stans absolvat, quod alias concessum scimus, 
sed agitur de integra Missa sedendo celebranda, cuius exemplum haud extare 
dicitur: Pasqualigus, de Sacrificio novae Legis, tom. 1, quaest. 227 quaerit: 
An Sacerdos dum. celebrat, sedere possit? atque negative resolvens propter 
obstantem irreverentiam, ad Pontificiam dispensationem detlectens quaestio- 
nem, ait, illam non oportere concedi ad integram Missam; convenientius 
fore, si Sacerdos ob pedum debilitatem integram Missam absolvere nequeat, 
intermisso tantisper continuo ordine, sedendo vires resumat. Safius esset, 
quod potius interrumperet Missam, et sedens quiesceret ad recuperandas vires 
quam. sedendo celebraret. 1d quod fieri vidimus ab homine pio, et docto 
Inquisitore Perusino, qui iuxta tenorem obtentae dispensationis omne absol- 
vendo Canoni tempus explere stando non poterat, pedibus officium suum 
denegantibus. 

XI. Superflua forte videbuntur hactenus adducta contra Missam seden. 
tariam, praesertim si de Canone pariter sermo instituatur; cum sessionis 
prohibitio non a Lege Naturae, aut Dei, sed positiva solummodo inducta 
sit: Pontifex autem Romanus cum omni positivo iure sit superior, facillime 
eidem derogando veniam facere poterit Missam omnem, ipsumque adeo Cano- 
nem sedendo absolvendi. 

XII. At vero meminisse oportet, esse casus nullo aut naturae, aut Divino 
iure prohibitos, in quibus tamen Pontifex neutiquam dispensare consuevit, 
quamvis soli positivae Legi derogaturus. 

XIII. Non convenit inter Theologus, an matrimonium inter fratrem et 
sororem, iure naturali, Divino, vel humano prohibeatur. Certe S. Thomas, 
Gonzales, Pontius, Parisius, et Aversa solam iuris positivi prohibitionem 
agnoscunt; neque tamen ullo probato testimonio evincitur, a quopiam Pon- 
tifice admissas fuisse preces fratris, et sororis matrimonii vinculo invicem 
ligari petentium: quae enim a Sanctae Sedis hostibus proferuntur exempla, 

falsa sunt. Institit equidem Henricus VIII Angliae Rex vehementer apud Cle- 
mentem VII ut spurio ipsius filio Duci Richemundensi ducere liceret Mariam, 
e legitimo Henrici, et Catharinae thoro prognatam, repulsam vero tulit illico ; 
similiter dispensatio illa, cuius obtentu Dux Armeniacensis Sorori suae nup- 
serat, subreptitia omnino erat, cum Calixtus III constanter eam concedere 
recusaverit. Haec uberius relata, et comprobata reperies apud Rigantium in 
Reg. 49 Cancellariae a num. 13 ad 17. Nosque viri huius mentionem hono- 
rificam eo facimus libentius, quod nostram, dum iz minoribus essemus con- 
stituti, amicitiam peculiarem singularibus animi dotibus, et utilissimo illarum 
usu sibi vindicaverit. 

XIV. Matrimonium in primo affinitatis gradu lineae rectae iure tantum 
positivo interdicitur, asseritque Silvius magni nominis Theologus, Pontificem 
dispensare posse cum vitrico, et privigna; ad hunc vero diem Pontificum 
nullus extitit, qui ex causa etiam gravissima dispensaverit in primo affinitatis 
gradu lineae rectae, prout ostensum a Nobis est lib. 9 de Synodo Dioecesana, 
cap. 13, num. 4 edit. noviss. 

XV. Impedimentum criminis secuta etiam coniugis occisione a positivo 
iure est stabilitum, quod patet ex Hebraica Lege matrimonium post copulam, 
et coniugis occisionem irritum non agnoscente : atque Ipsi probe meminimus, 
reiectam esse a Tribunali Sancti Officii, cui im minoribus a consiliis eramus, 
petitionem Iudaei cuiusdam criminis impedimentum Hebraeorum matrimoniis 
opponere volentis, si post coniugis occisionem fuissent contracta. Sane nemo 
Davidis cum Bethsabea matrimonium irritum tradidit, quanquam adulterium 
praecesserit, et Uriae interfectio. Cum itaque matrimonium eiusmodi iure 
solum positivo prohibeatur, adeo difficulter dispensatio concedenda nec fuis- 
set, nec esset, concurrente praesertim causa legitima, si generalis illa regula 
subsisteret, facile dispensari in prohibitis iure tantum positivo: neque tamen 
exemplo ullo constat, Pontificem dispensasse in impedimento huiusmodi 
publico. Videantur quae hanc in rem congessit Miglioruccius iz /nstitutionibus 
Canonicis ad lib. 2, tit. 14, in explicationibus ad num. 9 et 10: ubi coniugis 
occisio secuta sit, numquam  dispensatur, non quia Pontifex non possit: si 
impedimentum sit occultum, Maior Poenitentiarius dispensat in matrimoniis 
tum contractis, tum contrahendis pro foro interno, commisso adulterio, sed 
neutro machinante. Verum si impedimentum oriatur ex adulterio, ufroque 
vel altero machinante, sitque occultum, habet quidem Maior Poenitentia- 
rius facultatem dispensandi, raro famen, et semper pro foro tantum interno, 
his quoque servatis, ut gravis concurrat necessitas, aut grave immineat 
periculum, et casu in plena Congregatione, aut Poenitentiariae signatura pro- 
posito. Videatur Constitutio nostra XCV, Pastor bonus, ! tom. 1, nostri Bul- 
larii, 8 44. 

XIV. Hactenus in medium allata abunde commonstrant non temere pro 
regula statuendum, quod prohibitis Lege solum positiva, non vero naturali 
vel Divina, derogandi plena et non circumscripta sit Pontifici Romano libertas; 
imo exemplis adductis illud adiungi potest de Missa sedentaria una cum 

Canone celebranda: namque Missae huius oppugnator concessionis similis 
memoriam haud extare contendit. 

XVII. Neque dictis obest, quod dispensationis eiusmodi denegatio impe- 
diat magnum bonum, aedificationem nimirum populi ex Episcopi celebra- 
tione, qualicumque demum valeret modo, peracta, proventuram ; namque aedi- 
ficatio illa neutiquam obtinetur, cum dispensationes istae celebrandi sedendo, 
excepto tempore Canonis, clausulam contineant, ut Missa in privato Oratorio 
celebretur ad evitandam populi mirationem; atque cum bonum illud obtineri 
possit, praescindendo a motivo praemisso, non videtur illius consecutio quae- 
renda novitatis huius in Ecclesiam intrusione; Episcopi siquidem pietas nutriri 
potest per Communionem ;zore Laicorum sumptam, qui autem pro populo 
sacrificium offerat, substituere sibi potest Sacerdotem alium. 

XVIII. Magnum beneficium est, si infirmo, quod petiit Sacrum Viaticum, 
a Sacerdote porrigatur. Verum si nequidem una habeatur candela, si vestes 
sacrae desint, si alio profectus esset Sacerdos casum haud praevidens, cla- 
vesque tabernaculi secum ferens; tum enimvero infirmus Viatici Sacri muni- 
mine carebit quidem, docebitur tamen sufficere desiderium, et Sacramenti 
perceptionem iz spe, cum nequiverit recipere iz re. Similiter, et in Sacerdote 
sufficiet prompta ministrandi infirmo Viaticum voluntas, cum Missae cele- 
bratio absque luminibus aut sacris indumentis licita non sit, nequidem pro 
ministrando Viatico, iuxta probatiorem opinionem, qua de re actum est in 
nostro Tractatu de Ss. Missa, tom. 2, sect. 2, cap. 1, S 3 edit. Ital., sect. 2, 
num. 52, edit. Latinae. 


COMMENTATIO. 


De celebratione Missae etiam sub Canone a sedente, quin obligetur Sacerdos 
stare non valens ad recipiendam semper Communionem more Laicorum. 


XIX. Asserens bene concedi licentiam, ut Sacerdos debilitate pressus 
sedendo Missam, ipsumque adeo Canonem absolvere possit, contendit, ses- 
sionem inter Divinas preces nec indecentem esse, nec opprobrio plenam. In 
Actis Apostolorum cap. 2, legimus, Divinum Spiritum descendisse super 
Apostolos in coenaculo sedentes: ef replevit totam domum, ubi erant sedentes. 
Ideoque Cardinalis Caietanus in Acta Apostolorum ita commentatur: zo7 
horreo sessionem corporalem cum nihil indecens inducat: additque Navarrus 
in Manuali de Oratione, cap. 4, num. 12, situm corporis sedentarium non 
esse incongruum orantibus. Admittit quidem sedentariae Missae Patronus, 
indecens esse Missam celebrari a sedente; attamen causa legitima concur- 
rente, puta pedum debilitate, nequidem Canonem stando perficiendum per- 
mittente, sufficiens motivum haberi ad concedendam sessionem per totam 
Missam, non quidem singulis, sed spectabilioribus e Clero, propter digni- 
tatem suam Ecclesiasticam, multoque magis Episcopis ad celebrationem ex 
munere suo adstrictis. S. Petrus Damianus aversabatur vehementer sessionem 
in precibus, sub finem tamen praelaudati opusculi, cap. 4, pag. 336, haec 
addit: Nemo sedeat, nisi corporis eum valetudo compellat. Nec pacatior ses- 
sionis in orando osor Theophilus Raynaudus, loc. cit., pag. 503, col. 1, ita 

habet: Quis sedere coram Deo audeat iniussu eius? at abest Dei nutus, vel 
iussum de sibi assidendo, si absit aegritudo corporis sessionem deposcens, ea 
enim corporis imbecillitas Divinae indulgentiae ad sedendum concessae tessera 
est ex natura rei. Cumque in Canone 131 Concilii Aquisgranensis legamus: 
Nec cum baculis in Choro, exceptis debilibus, sed religiosissime illis standum, 
et psallendum est. Eruditus Pater Haeftenus in doctis suis disquisitionibus 
monasticis, lib. 7, disquis. 1, pag. 705, ita Canonem explicat: Quod autem debi- 
[ibus hic legimus baculum indulgeri, caeteris negari, id factum eo modo, quo 
de Zebina scribit Theodoretus in Philoth. cap. 24; postquam autem non per- 
mittebat senectus, ut citra molestiam stare posset assidue, sustentaculum ei prae- 
stabat baculus, cui innixus Dominum et laudabat et orabat. 

XX. Et sane, si media omnia adhibentur, ut Sacerdos ad Missae cele- 
brationem ineptus effectus, dispensationis remedio ad eam celebrandam red- 
datur idoneus, si conatus omnis intenditur, ut auferantur impedimenta Laicos 
a Sacramentorum perceptione arcentia: mirari nemo debet, si non solum 
aliquibus pedum debilitate laborantibus concedatur facultas Missae seden- 
tariae, Canone excepto: sed si dignioribus Ecclesiae Ministris, Episcopis 
praesertim, eadem pedum infirmitate oppressis, permittatur sessio sub ipso 
quoque Canone, et Consecratione. 

XXI. Si parochus, aut Sacerdos alius, videndi facultate privatus non sit, 
licentia ei conceditur celebrandi in festis solemnioribus, et duplicibus Missam 
votivam de Beatissima Virgine, diebus autem ferialibus Missam Defunctorum: 
multae vero clausulae huic concessioni adiiciuntur, illa praesertim, ut 707z 
sit omnino caecus, nec recitet memoriter ; iniungiturque Episcopis, ut si caectis 
omnino reddatur, omni celebrandi facultate privetur. Atque si Sacerdos caecus 
efficiatur post susceptum Presbyteratus ordinem, hic illum defectus non ordine 
ipso, sed ordinis executione privat, et quidem tantum quoad confectionem 
Eucharistiae, non item quoad alias functiones visum non exigentes, qualis 
esset confessionis auditio, praedicatio, etc., prout optime observat S. Thomas 
3 part., quaest. 82, art. 10, ad 3. Non vero desunt exempla concessae caecis 
Episcopis licentiae Missam celebrandi. Aimonius sane refert in Actis Concilii 
Tricassini an. 878 habiti apud Barónium, et Natalem Alexandrum, loan- 
nem VIII, in eodem Concilio ad instantiam Episcoporum Hincmaro Laudu- 
nensi caeco, nepoti Hincmari Rhemensis facultatem Sacris operandi fuisse 
elargitum. Soto quoque in 4 Sentent. dist. 9, quaest. 1, art. 2, testatur visum 
a se in Concilio Tridentino Episcopum caecum ex Pontificis dispensatione 
quotidie celebrantem. Cum Nos iz minoribus munere fungeremur Secretarii 
Congregationis Concilii, mature discussa materia, excussisque Auctoribus alle- 
gatis a Nobis, in folio desuper confecto et tom. 4 Thesaur. Resol. Congreg., 
p. 101 et seqq. edit. Urbin. inserto, Parocho Florentino caeco omnino, sed 
magnorum meritorum, intuitu circumstantiarum variarum in eius favorem 
concurrentium licentia concessa est Missam celebrandi sub assistentia alterius 
Sacerdotis; causa haec proposita est 2 Augusti 1727 et eiusdem anni, mensisque 
die 23 terminata. Neque recentiora desunt exempla similium concessionum. 

XXII. Non est celebranda Missa operto capite. Canones id prohibentes 
adducti a nobis sunt iz Notificatione 14, tom. 2, quae 34 est Latinae edi- 

tionis, 8 2, edit. Ital. Latinae vero sect. 1, num. 53. Inter alios vero Canones ad 
litteram id habet Can. Nu//us Episcopus, de Consecrat., dist. 1: Nullus Epi- 
scopus, Presbyter, aut Diaconus, ad solemnia Missarum celebranda praesumat 
cum baculo introire, aut velato capite Altari Dei assistere. Quidquid autem 
sit de eo, quod Vasquez, tom. 3 in 3 part, Disput. 232, cap. 4 refert, in 
Polonia Sacerdotes etiam Regulares in hyeme operto capite Missam dicere 
usque ad Consecrationem ; consuevit dari licentia capite operto Missam legendi 
excepto Canone, si testentur Medici ex capitis nudatione sanitatis periculum 
imminere. Paulum V concessisse legitur in aliquibus Orientis Ecclesiis Missas 
integras una cum Canone operto capite celebrari, iis in regionibus ubi inur- 
bana habeatur capitis denudatio. Raynaudus citat. tom. 6, pag. 499, columna 2, 
et Henaus, tom. 2, de Sacrificio, disput. 27, sect. 2, num. 10, admittunt, 
operto capite Missam, et Canonem dici posse, si alias timeatur saluti Sacer- 
dotis, in regionibus praesertim frigidis. Ideoque Navarrus lib. 3, de celebrat. 
Missarum, Consil. 7, num. 5, edit. Venet. 1621, haec adfert: Non desinunt 
Sacramenta Divina reverenter tractari, eo quod ex iusta causa, et necessitate 
vitandi frigoris, vel doloris capitis, pileolo aliquo honesto caput tegatur. Con- 
cordat Salmero, tom. 14 in ep. 1 ad Corinth., cap. 13, disp. 18, pag. 144 edit. 
Colon. 1614 et Henaus cit. sect. 2, num. 20 ita cum Arriaga concludit: Noz 
est censendum, Dein malle omitti Sacrificium, aut quod graviter Sacerdotes 
de salute periclitentur, quam quod habeant tecta capita; cum hoc ipsum, quod 
extra necessitatem esset irreverentia, desinat esse falis in similibus casibus. 
Praeterea Sacerdotibus vetitum est deferre fictitia capillitia, prout liquet ex 
documentis a Nobis congestis in Tractatu de Synodo Dioecesana edit. noviss., 
lib. 11, cap. 9, maximeque ea prohibitio se extendit ad celebrationem Missae, 
attamen per speciem aliquam tolerantiae, ut Clericis concedatur etiam Missam 
celebrare sic coopertis, dummodo corona, seu tonsura clericalis aperta semper 
maneat. 

XXIII. Agendum iam est de modis excogitatis, quibus facilior redditur 
Laicis Sacramentorum perceptio, non obstantibus quibusdam difficultatibus. 
Notum cuique est, celebratam olim in mari Missam, quae sicca dicebatur, 
quaeque prohibita est, nunc autem facultas conceditur Missae verae cele- 
brandae, si tamen navis secura sit, remota a littore, mare tranquillum, et 
praeter Sacerdotem celebrantem adsit Presbyter, aut Diaconus alius, qui 
exurgente forte quopiam motu calicis effusionem praevertat: singula videri 
possunt tom. 2 de Sacrificio Missae, sect. 2, cap. 1, S 3, pag. 256 edit. Ital., 
Latinae vero sect. 2, num. 49 et seqq. Atque ne prolixior sit oratio, indicare 
sufficiet, modum quoque adinventum esse ministrandi Sacram Eucharistiam 
infirmo, consecratam particulam deglutire non valenti, nec minus peste labo- 
ranti, quin Sacerdos ministrans eam contrahendi periculum subeat; quoad 
primum videatur in tract. de Sacrificio Missae, tom. 2, sect. 2, cap. 6,84 
edit. Ital, et sect. 2, num. 170 edit. Latinae. Secundum habetur in Tractatu 
de Synodo Dioecesana edit. noviss., lib. 13, cap. 19, num. 21 et seqq. EY 
quibus omnibus confirmantur superius dicta, nimirum si omni ratione pro- 
spectum est Sacerdotibus simplicibus celebrare non valentibus: ut possint 
nihilominus Sacris operari; si omni possibili modo Laicis Sacramenta mini- 

strantur, non debent accumulari scrupuli et subtilitates ad arcendos Presby- 
teros in dignitatibus Ecclesiasticis constitutos, et Episcopos praesertim a 
celebranda Missa sedentaria, si debilitate pedum laborent; cum praecipuum 
Episcoporum officium sit, offerre Deo sacrificium pro populo curae suae 
concredito, et pro seipso. 

XXIV. Id sane disertis verbis docet S. Paulus Epist. ad Hebr.,cap. 5, vers. 
et seqq. Omnis namque Pontifex ex hominibus assumptus, pro hominibus cort- 
stituitur in iis, quae sunt ad Deum, ut offerat dona, et sacrificia pro peccatis, 
qui condolere possit iis, qui ignorant, et errant: quoniam et ipse circumdatus 
est. infirmitate et propterea debet, quemadmodum pro populo, ita etiam et pro 
semetipso offerre pro peccatis: et in eiusd. epist. cap. 8, vers. 3: Omnis enim 
Pontifex ad offerendum munera, et hostias constituitur. Inde post prolixum 
sermonem in idem caput 5 concludit loannes Gagneus: Murus ergo assumpt? 
Pontificis est orare, et pro suis, et pro populi delictis sacrificia offerre, et 
agnoscere se peccatorem atque ita populi peccatis condolere. Gagneo assen- 
tiuntur Guilelmus Estius, Salmero, et Cornelius a Lapide in Commentariis 
in citatum caput 5. Neque regerenda hic est superius allata obiectio, cessare 
motivum aedificandi populum per celebrationem, cum haec perfici nequeat 
a sedente nisi in Capella, aut Oratorio privato ad evitandam populo demi- 
rationem; neque enim populi aedificatio princeps causa celebrandi est, sed 
oblatio sacrificii pro populo, quae obtinetur aeque per celebrationem in Ora- 
torio. Praeterea populus videns Episcopum suum celebrare, quo potest, modo, 
sciensque sedentem celebrare ex concessione Pontificia, tantum abest, ut 
offendatur, quin potius aedificetur. 

XXV. Bene omnia haberent, inquis, si prout exempla habentur con- 
cessae Episcopis licentiae, sedendo Missam celebrandi, illa ad Canonem 
quoque, adeoque ad totam, et integram Missam se extenderent, in hoc enim 
cardo rei vertitur. Antiquitatis sacrae monumenta evolventi occurrit S. Lucia- 
nus Martyr, qui in persecutione Maximiani fidelium eodem secum carcere 
detentorum desiderio Sacro Missae Sacrificio assistendi facturus satis, ipso 
Epiphaniae festo die in terram extensus, et pectore tanquam ara usus Sacris 
est operatus, prout videre est in Actis apud Bollandistas, Tom. 1, lanuarii, 
pag. 361, num. 14. Theodoretus Cypri Episcopus in gratiam Sancti Eremicolae, 
qui Missae nunquam interfuerat, allatis in ipsius tugurium sacris vasis, mani- 
bus Diaconorum pro altari usus Sacram confecit Eucharistiam, prout ipsemet 
refert in Philotheo, cap. 20. Uranias in Epistola de obitu Paulini apud Bol- 
landistas, Tom. 4, Iunii, pag. 168, num. 2, testatur, quod cum ad decum- 
bentem S. Paulinum Nolanum Episcopum alii duo Praesules inviserent, 
aegrotus licet cum aliis Missam celebraverit erecta prope lectum ara: Ef 
quasi profecturus ad Dominum, iubet, sibi ante lectulum suum sacra mini- 
steria exhiberi: scilicet ut una cum Sanctis Episcopis oblato sacrificio, animat 
suam Domino commendaret: quod et factum indicatur, num. 3. Ff cur haec 
omnia Sanctus Episcopus laeto, ac perfecto ordine celebrasset. Neque, quod 
aliqui contendunt, illa Uranii verba de perceptione Sacrae Eucharistiae, non 
item de celebratione Missae intelligenda sunt, huic enim sufíragantur Tille- 
monius, Tom. 14 in Actis S. Paulini, art. 52, pag. 139, edit. Venet., doctissi- 

musque Pater Magister Orsi, Magister Sacri Palatii Apostolici, Tom. 12, 77ist. 
Eccles., lib. 18, num. 76, pag. 375. 

XXVI. Speciosa quidem sunt exempla superius allata, praesentique casui 
apprime conveniunt, verum antiqua sunt et praecedentia tempus illud, quo 
in modernos ritus fuit reducta Missae forma. At vero S. Tarasius Patriarcha 
Constantinopolitanus mortuus est sub initium Saeculi noni; Ignatius vero 
Episcopus Nicaenus, Tarasii discipulus et illius vitae scriptor, videndus apud 
Baronium ad annum 806 et apud Bollandistas, Tom. 3, Februarii, pag. 586, 
num. 47, hunc in modum describit celebrationem Missae a Sancto Patriarcha 
graviter decumbente peractam: /ngruens morbus, et valde gravem ei dolorem 
afferens, non persuasit, ut oblivisceretur perpetui et Divini officii. Nam et morbo, 
et senio laborans, nequaquam satiabatur sacrosancti Mysterii celebratione, sed 
intenso amore ad Deum. ardens, et morbi nullam ducens rationem, pectore 
innixus mensae ligneae, quae ponebatur ante Aram Divinam, Sancta peragebat, 
infirmus videlicet: quod est, ventre, et pectore adniti tabulae; partemque 
corporis reliquam, pedibus sustentando. De S. Ivone Presbytero, et Parocho 
Britanniae Armoricensis, anno 1303 defuncto legitur, quod pedibus insistere 
non valens hoc Missam celebraverit modo: Fui? adeo infirmus, et debilis, 
quod se non poterat sustinere; immo interdum sustentabatur per aliquos assi- 
stentes, et sic Missam celebravit in Cappella sua; prout videre est tom. 4, 
Maii apud Bollandianos, pag. 541, A., num. 17, atque testis de visu fatetur 
apud eosdem Bollandianos loc. cit, pag. 560, C., num. 65. Mauritius vero 
Gaufridus in prolixa descriptione vitae S. Ivonis in cit. tom. 4, Bollandista- 
rum, pag. 504, A., cap. 5, num. 59, rem omnem ita complectitur: Erat autem 
adeo tunc infirmus, ut prae debilitate corporis nec induere, nec exuere per se 
sufficeret sacras vestes, sed nec alia pro Missa necessaria praeparare, ad Altare 
se sustinere, aut ad elevandum Corpus Domini se iuvare, nisi ab assistentibus 
Abbatibus Belliportus, et de Begar, et Archidiacono Trecorensi cum aliis prae- 
sentibus fulciretur. 

XXVII. Propius iam ad scopum accedimus, sed cum disciplina illius aevi, 
cuius exempla in medium attulimus, necessitatem dispensationis Apostolicae 
ad Missaejsedentariae celebrationem necdum induxerit, quae tam sapienter 
admodum est invecta, ne quisque infirmitatem sibi fingens sedendo cele- 
brare augusta Mysteria auderet: adferemus porro exempla concessarum a 
Romanis Pontificibus dispensationum pro celebratione Missae a sedentibus, 
excepto tempore Canonis, de quo haud est controversia, sed de integra 
Missa a sedentibus celebrata, de qua in praesentiarum potissimum quaestio 
agitatur. 

XXVIII. Ioannes Renna Venetus, factus 3 Novembris 1534 Episcopus Alge- 
riensis, indeque anno 1538 die 13 Maii ad Sedem Pampelonis Novae trans- 
latus, varias a Paulo III gratias petiit. Inter alia exposuit, se podagrae morbo 
omni propemodum membrorum usu esse privatum: Diversis infirmitatibus 
podagrae detentus, quibus fere ad membrorum invaliditatem redactus es : ideoque 
Missam stando celebrare non valens, petiit facultatem Sacris operandi in 
sella eo confecta artificio, ut illi insidens, stare videretur: Ac tibi, qui pro- 
pter infirmitatem praedictam, Missam stando celebrare non vales, et zelo devo- 

tionis accensus, Missam celebrare desideras, tibi, ut sedendo in quodam artifi- 
cio sedis per te facto, in quo sedendo stare videris, quoties tibi placuerit, Missam 
celebrare, benedictionem elargiri, et alia, quae ad Episcopalem Ordinem perti- 
nent, etiam sedendo exercere... tenore praesentium de speciali gratia. indul- 
gemus: proviso, quod Divinum Sacramentum debita cum reverentia. tractetur, 
et scandalum non sequatur, et, si celebratione tua in artificio praedicto astantes 
scandalizari verisimiliter credi possit, celebrationem huiusmodi non publice, sed 
privatim facias. Breve Cardinalis Hieronymi Ghinuccii manu subscriptum 
reperitur: ille enim scripta roborandi munere fungebatur, prout Ciacconius 
tom. 3, pag. 5690, refert, adiectum quoque est nomen Secretarii Apostolici 
breviori nota signatum. Ipsum vero Breve habetur in schedis Autographis 
Brevium Pauli III in Archivio secreto anni 1538, num. 466, integrumque 
exhibebitur ad calcem huius epistolae, ut cuiusque iudicium convincatur. ! 
Nos quidem mechanicarum rerum ignari, sedis huius, in qua sedens stare 
videbatur, examen haud instituemus. Id exinde deduxisse sufficiet, Paulum III 
Episcopo Pampelonensi facultatem fecisse per omnem Missam sedendi, ne 
Canonis quidem, et Consecrationis tempore excepto. 

XXIX. Pontifex Pius V primo Pontificatus sui anno Francisco Ferrerio 
Cardinali tituli S. Agnetis ob podagrae molestias stando sacris operari non 
valenti veniam fecit, ut in privata Capella sedens Sacram Liturgiam pera- 
geret: Nos specialem gratiam tibi facere volentes, tuis in hac parte supplica- 
tionibus inclinati, circumspectioni tuae, ut, quotiescumque devotionis gratia 
Missam celebrare volueris, si eam pedibus stando ob ipsas indispositiones 
comode celebrare nequiveris, illam sedendo in Oratorio domus tuae, seu Cap- 
pella tua privata, coram familiaribus, et domesticis tuis dumtaxat, ita ut 
exinde nullus scandalum, aut offendiculum capere possit, alias tamen rite 
celebrare valeas, auctoritate Apostolica tenore praesentium, licentiam concedi- 
mus, et faculíatem. Schediasma autographum firmatum manu Reverendissimi 
Caesaris Glorierii senioris Brevium Secretarii, in Archivio secreto inter dia- 
grammata archetypa S. Pii V anni 1566, num. 572 asservatur. Hoc quoque 
Breve integrum subiiciemus,? tum ut cuique innotescat, tum, ut levitatis 
convincantur asserentes, rei cuiuspiam exemplum non extare, quod ipsi illud 
ignorent; ex quo fit, ut, dum talium assertionum facilitas laboris molestiam 
in alios transfert, ipsis grave accidat, si quae existere negaverant, in lucem 
protrahantur. 


NARRATIO. 


Factorum Romanum Pontificem attingentium, quorum notitia necessaria videtur 
praesentem quaestionem diiudicaturo. 


XXX. Supervacanea videri poterunt, quae deinceps in medium erimus 
allaturi: si enim Summus Pontifex aliis impedimento laborantibus facultatem 
elargitur Missam celebrandi sedendo, mirarine subibit, si eadem ex causa 


' Cf. Bened. XIV Bull. (Mechliniae, 1827, P. I. Hanicq), vol. 12, p. 358, 359. 
* Cf. Bened. XIV Bull. (Mechliniae, 1827, P. I. Hanicq), vol. 12, p. 360, 361. 

eadem ipse utatur oeconomia? At vero universim loquendo non videtur Pon- 
tificiae dignitati convenire usus licentiae aliis concessae. Hinc ut dispiciatur, 
an indecens sit a Pontifice sedente Missam celebrari, disquirendum, fuerintne 
Pontifices, qui omnem Missae celebrationem sedentes perfecerint. Haud 
equidem magni Nobis moliminis haec res est, cum concessuri bonae memo- 
riae Cardinali de Rohan podagra impedito licentiam celebrandi Missam 
sedendo, excepto Canone et Consecratione, omnia ad id argumentum facien- 
tia sollicite conquisierimus. Neque iam illa congerere valeremus, tum senii 
onere gravati, ei ab aegritudinis molestiis nondum plene liberi; tum vero 
maxime carentes libris Nobis longo usu notissimis, quos cum omni nostra 
bibliotheca selecta Instituto Bononiensi dedimus: quanto vero et laboris, et 
temporis, cuius penuria laboramus, impendio illa in libris, quibus necdum 
assuevimus, inquireremus? 

XXXI. Honorius IV, anno 1285 in Pontificem electus, Diaconus erat, 
utique Presbyterio, et Episcopatu primum insigniendus. Historiographi infir- 
mitatis habitu adfectum testantur: Martinus e Minorum coetu in FZoribus Terrn- 
porum, loannes Vitoduranus, Andreas Ratisbonensis, et Hermannus Cornerus 
in suis CAronicis, apud Ioan. Georg. Eccardum in corpore Historico medii aevi, 
tom. 1l, pag. 1631, pag. 1758, pag. 2088, et tom. 2, pag. 936. Affirmant alii 
Honorium ea pedum debilitate laborasse, ut nequidem incedere potuerit: 
Riccobaldus Ferrariensis in Historia Romanorum Pontificum ad annum 1285 
in tom. 9, Rerum Ital. Script., pag. 182. Alii, quod ea chyragrae, podagraeque 
vehementia afflictabatur, ut digitum digito iungere nequiret, teste Muratorio 
Annalium Italiae tom. 7, pag. 460. Missam sine instrumentorum quorundam 
adminiculo celebrare haud valebat. Ptolomeus Lucensis, lib. 24 Hist. Eccles., 
cap. 13, in tom. 11 Rer. Ital. Script, pag. 1101, Raynaldus ad annum 1285, 
num» 14, Fleuryus, tom. 28 Hist. Eccles., pag. 371, et in vita eiusdem Pon- 
tificis Ciacconius, tom. 2, pag. 247, Burius, Pagius tom. 3, pag. 455, num. 3, 
auctor vitae Pontificum Hagae Comitum editae, tom. 3, pag. 289. Porro Instru- 
menta quibus ad perficiendam celebrationem utebatur, describit P. Franci 
scus Pipinus ex Ordine Praedicatorum in Chronica, lib. 4, cap. 22: Pedibus 
erat ia aegrotus, ut nec ambulare, nec stare posset: manus autem sic con- 
tractas habebat, ut digitos, exceptis pollicibus, unum ad alterum iungere non 
posset, immo etiam carne superexcrescente fere. unus ab altero secerni non 
poterat. Et, cum celebraret, ponebatur Corpus Domini inter ipsos pollices, et 
quodam instrumento ligneo, quo insidebat, volvebatur ad populum: videri cuncta 
possunt cit. tom. 9, Rer. Ital. Script, pag. 727. 

XXXIL. In Commentariis Pii II anno 1458 ad Pontificatum evecti, post 
prolixam narrationem institutae supplicationis in translatione Capitis S. An- 
dreae Apostoli ex Achaia eidem Pontifici dono missi, haec adduntur: Die 
Sabbathi, quae fuit Aprilis I7, celebrato grandi Officio, cum benediceret populo 
Pontifex Maximus, promisit in crastinum, ob reverentiam Resurrectionis, in 
Ecclesia Principis Apostolorum sese rem. Divinam facturum, poríaturumque 
eo Sacrum Andreae Caput, ut iterum atque iterum videretur, quod ex altari 
Beati Petri abductum, in Palatio clauserat. Res nova, et insperata fuit. Nam 
propter aegritudines et absentiam Pontificis ante quatuor annos, non viderant 

Romani suum Pontificem Divinam Hostiam offerentem. Cumque suis pedibus 
stare Pius Praesul nequiret, excogitata ingenia sunt, ut quasi sedens cele- 
braret. 

XXXIII. Pius III in Pontificem anno 1503 electus nonnisi Diaconus erat, 
atque lethali ulcere impediebatur, ne pedibus posset insistere. Sedens itaque 
Sacerdotio est initiatus a Cardinali Tituli S. Petri in Vinculis, 30 Septembris, 
1 vero Octobris eiusdem anni Episcopus consecratus, octavo postea die dia- 
demate Pontificio insignitus, sedens Missam Pontificalem celebravit in Basi- 
lica Vaticana. Omne id habetur libro ultimo Ephemeridum loannis Bur- 
cardi Caeremoniarum Sacrarum Magistri, pag. 56, 58 et 59, quem codicem 
Bibliotheca habebat Cardinalis Silvii Valentis nostri quondam Status Secre- 
tarii, iam vero tenet Reverendissimus Ludovicus Valenti ipsius Nepos: 


ANNO MDIII. 


Die Veneris 20 Septembris ordinavi sedem pro Papa, in qua sedens cru- 
ribus extensis ordinaretur, et celebraret, et mensam longam pro Altari, ut pedes 
subtus extendi possent. 

Die Sabbathi... Cardinalis S. Petri ad Vincula ordinavit Papam... accessit 
in Planeta ad Papam in illa sede ordinata ad omnia sedentem, etc. 

Die Dominica 8 Octobris, S. D. N. delatus in sede ad hoc ordinata, 
de qua per totum officium non descendit. Sed in ea post introitum | Eccle- 
siae.. accepit in ea Pallium, et portatus in ea super solium, deinde in ea 
celebravit. 

XXXIV. Dum Romanus Pontifex solemniter celebrat, peracta ad Altare 
consecratione, ad solium suum reversus, recipit Sacram Eucharistiam sub 
speciebus panis, et vini stans, neque sedendo communicat prout per erforem 
scripserunt aliqui, viderique id potest tom. 2, Tract. nostri de Sacrificio 
Missae, sect. 1, cap. 20, S 1, edit. Ital, Latinae vero sect. 1, num. 339. In 
ceremoniali autem libro Cappellae Papalis liberum est Summo Pontifici por- 
rigendi Sacram Communionem Cardinalibus Diaconis, aliisque solio assi- 
stentibus sedendo; qua Nos libertate usi sumus nunquam, Augustissimum 
Sacramentum stando semper distribuentes. Electi Pontificis in Episcopum 
consecrandi scapulis a Cardinali consecrante Evangeliorum liber, capitique 
manus imponuntur, inde caput, manusque Sacro Chrismate inunguntur, 
Pontifice interea semper sedente. Similiter si electus Pontifex Subdiaconatu, 
Diaconatu, aut Presbyteratu esset insigniendus, Episcopus Cardinalis Sub- 
diaconatus Ordinem ei collaturus Sedenti calicem vacuum cum patena, et 
urceolos cum vino, et aqua, bucale, et manutergium, librumque Epistolarum 
porrigit. In collatione Diaconatus Cardinalis ordinans stans Pontificis sedentis 
capiti manum imponens dicit: Accipe Spiritum Sanctum ; sedentique Ponti- 
fici aptat paramenta, et porrigit librum Evangeliorum. Tandem in collatione 
Sacerdotii sedens Pontifex manuum impositionem, Olei sancti, quod Cate- 
chumenorum dicitur, unctionem, calicem cum vino et aqua, atque patenam 
cum hostia recipit, Quae omnia luculenter ostendunt, haud inconveniens 
esse, sedere Pontificem in functionibus sacratissimis, atque eo ipso Mis- 

sam totam a sedente posse celebrari, praesertim si pedibus debilitatis insi- 
stere non valeat. 

XXXV. Atque haec sunt, quae in hac epistola exponenda duximus, eorum- 
que dispositioni proponenda, quorum consilia expectamus, priusquam, quid 
agendum, decernamus. Et si quidem sedentes Missam celebrare statuamus, 
tuum erit, praeparare mensam Altaris cum consecrato lapide, imagine Sal- 
vatoris cruci affixi, luminaribus, aliisque ad Sacra peragenda necessariis; 
vacuumque subtus Altare spatium relinquetur extendendis pedibus idoneum. 
Confidentes singula dexteritate tua singulari perficienda, Apostolicam tibi 
Benedictionem peramanter impertimur. 

[Bened. XIV Bull. (Mechliniae, 1827, P. I. Hanicq), vol. 12, p. 302-357]. 

Benedictus XIV, const. Emanavit nuper, 21 ian. 1758. 


Emanavit nuper a Congregatione Particulari Venerabilium Fratrum No- 
strorum S. R. E. Cardinalium a Nobis Deputata, super octo Dubiis verten- 
tibus inter Venerabilem Fratrem Archiepiscopum Limanum ex una, et dile- 
ctos Filios Presbyteros Saeculares Congregationis Oratorii Sancti Philippi 
Nerii Civitatis Limanae ex altera partibus, Resolutio tenoris sequentis, vide- 
licet. « Limana, - Die Veneris xxx Decemb. wpccLvir in Aedibus Eminentissimi, 
et Reverendissimi Domini Cardinalis Sacripantes Vitutti, habita fuit Congre 
gatio Particularis, a Sanctissimo Deputata, eiusdem Eminentissimi Domini, 
atque Eminentissimorum, et Reverendissimorum Dominorum de Matthaeis, 
et Argenveillieres, in Causa Limana inter Venerabilem Congregationem Ora- 
torii Sancti Philippi Nerii Civitatis Limae, et Reverendum Dominum Promo- 
torem Fiscalem Curiae Archiepiscopalis eiusdem Civitatis; et in ea fuerunt 
proposita, et discussa sequentia Dubia. I. An Congregatio sit omnimode 
subiecta Reverendissimo Archiepiscopo, in modo, forma, assumptis, et mate- 
riis? Il. An Congregatio teneatur tradere Archiepiscopo visitanti quatuor 
Libros, quos iuxta constitutiones debent habere Patres Oratorii, nec non 
Libros, seu Indices Archivii, et Bibliothecae, et Inventarium supellectilium 
Ecclesiae? III. An asserta exemptio ab exhibitione praedictorum Librorum 
cesset, dum Archiepiscopus uti Apostolicus Delegatus visitet? IV. An inte- 
riores Oeconomiae Congregationis, quoad Expensas et Computa, necnon 
Electiones Praepositorum, Nominationes, Admissiones, et Expulsiones Presby- 
terorum, sint subordinatae directioni Archiepiscopi? V. An casu quo Con- 
gregatio Oratorii de Urbe, necnon aliae Congregationes, sint a praedictis 
exemptae: idem ferri debeat Iudicium de Congregatione Limana, cuius Pres- 
byteri a Fundatione usque ad praesens, sunt valde pauci, vivuntque et 
aluntur, non tam ex proprio Patrimonio, quam ex Bonis relictis in com- 
mune Congregationi; et ex emolumentis Ecclesiae Hospitalis, pro funeribus, 
Missis Capellaniarum, Confraternitatum, et ex aliis causis? VI. An destinatio 
Procuratoris pro Curia Matriti, aut Romae, fieri a Congregatione debeat, 

cum interventu Archiepiscopi, sitque Is certiorandus de causis ipsius desti- 
nationis, valeatque eas improbare? VII. An Archiepiscopus sit Iudex com- 
petens in Causa Nullitatis Electionis ad Praeposituram, et Promotor Fiscalis 
de ea lure agere valeat; prout etiam, pro Observantia omnium  Constitu- 
tionum? VIII. An Adimplementum Capellaniarum, aliorumque Piorum Ope- 
rum existentium in Congregatione, et Ecclesia Hospitalis, pertineat ad inter- 
num Regimen, ita ut sit extra Visitationem Archiepiscopi, in casu etc. Eisdemque 
Dubiis responsum fuit. Ad primum: Affirmative; exceptis eius Instituto; sive 
iis, de quibus loquuntur Constitutiones Congregationis. Ad secundum : Nega- 
tive, exceptis Inventario Supellectilium Ecclesiae, necnon eorumdem Visita- 
tione. Ad Tertium: Non esse locum in praemissis, [uri Delegato. Ad Quar- 
tum: Negative in omnibus. Ad Quintum: Affirmative in omnibus. Ad Sextum: 
Negative in omnibus. Ad Septimum: Affirmative quoad primam partem ; quo 
vero ad secundam, Promotorem Fiscalem agere non posse ex officio, et nullo 
ex Sacerdotibus Congregationis instante pro Nullitate Electionis; quoad ter- 
tiam, negative. Ad Octavum: Negative, servata tamen quoad Ecclesiam Hospi- 
talis Dispositione Brevis Sanctissimi Domini Nostri Tertia Augusti MDccLvit. 
Factaque per me infrascriptum, Relatione Sanctitati suae omnium, et sin- 
gularum supradictarum Resolutionum in Audientia habita die vri: lanua- 
rii MDCCLVIII eas dignatus est in omnibus approbare, mandavitque desuper 
expediri Litteras Apostolicas in forma Brevis. In quorum fidem etc. Da- 
tum Romae ex Palatio nostrae solitae Habitationis hac die nona Mensis 
Ian. MpccLviri, C. M. Cardinalis Sacripantes Vitutii. Loco T Sigilli. 

Cum autem sicut dicti Presbyteri Saeculares Nobis subinde exponi fece- 
runt, ipsi Resolutionem huiusmodi quo firmius subsistat, et servetur exa- 
ctius, Apostolicae confirmationis Nostrae Patrocinio communiri, summopere 
desiderent. Nos igitur ipsos Exponentes, specialibus favoribus, et gratiis 
prosequi volentes, et eorum singulares Personas, a quibusvis Excommuni- 
cationis, Suspensionis, et interdicti, aliisque Ecclesiasticis Sententiis, Cen- 
suris, et poenis a Iure, vel ab Homine quavis occasione, vel Causa latis, si 
quibus quomodolibet innodatae existunt, ad effectum praesentium tantum 
consequendum, harum serie absolventes, et absolutas fore censentes, Sup- 
plicationibus eorum nomine Nobis super hoc humiliter porrectis inclinati; 
praeinsertam Resolutionem a memoratis Cardinalibus, ut praefertur, super 
dictis Dubiis captam, Auctoritate Apostolica, tenore praesentium confirma- 
mus, et approbamus, illique inviolabilis Apostolicae firmitatis robur adii- 
cimus, omnesque, et singulos luris, et Facti defectus, si qui desuper forsan 
intervenerint, supplemus, et sanamus. 

Decernentes, etc. 

[Bened. XIV Bull. (Mechliniae, 1827, P. I. Hanicq), vol. 12, p. 372-315). 


Romani Pontifices 511 


447. 


Benedictus XIV, ep. Paucis abhinc, 19 mart. 1758.! 


1. Paucis abhinc hebdomadis Fraternitatis Tuae literas accepimus, die 
16 Decembris 1754 datas, nescientes usque adhuc, quaenam diuturnae huius 
morae fuerit causa. Exposuisti autem in iis, quod, cum receptum fuerit in 
Dioecesi tua Tridentinum Concilium, servatur ad amussim ibidem sanctio 
illa, quae nulla declarat matrimonia, quae sine praesentia Parochi sponsi, vel 
sponsae, et sine duobus testibus celebrantur. Cum vero Dioecesi tuae fini- 
timus sit locus quidam, Sunda vocatus, ubi nonnulli Missionarii Sacerdotes 
inhabitant ad regionis incolas ad Fidem Catholicam pertrahendos, edocen- 
dosque, contigit aliquando, atque nunc etiam contigit, ut quispiam ditficul- 
tates praenoscens, quae matrimonium fortassis impedirent, quotiescumque in 
tua Dioecesi contrahendum foret, ab eadem discedit una cum muliere, atque 
Sundam pergit, ubi neque receptum, neque promulgatum fuit Concilium 
Tridentinum, ibique matrimonium coram Missionario contrahit, ac subinde 
regrediens ad Dioecesim tuam, validum esse contendit, eo quia matrimonium 
non alibi nullum esse reputatur, praeterquam iis in locis, in quibus Concilii 
Decretum receptum, ac promulgatum Íuit. Haec est quaestio, de qua Nos 
interrogasti, ut normam praefiniremus, quacum in eiusmodi matrimoniis gerere 
te oporteat. Quamvis autem ob longaevam, quin immo decrepitam aetatem, 
quam agimus, Nos a laboribus excusare liceret, eosdemque aliis committere, 
ultima Nobis definitione servata; nihilosecius, cum Divinae placuerit Maie- 
stati sanam Nobis ac integram mentem servare, etsi, praeter senium, binae 
gravissimae infirmitates, quas perpessi sumus, Nos eo perduxerint, ut sacro 
Viatico, et extrema Olei unctione semel, ac iterum muniremur, petitionibus 
tuis recta responsum dare non omittemus, cum ob experientiam, quam in 
eiusmodi controversiis nacti fuimus, ut videre est in nostra Ecclesiastica 
Institutione, in lucem edita, dum in Archiepiscopali Bononiensi Cathedra 
sedebamus, quae est /a 33 Latinae editionis sub num. 9, tum vero etiam ob 
munus exercitum pluribus annis a Secretis Congregationi Tridentini Con- 
cilii, dum in minoribus agebamus, ubi similia negotia tractantur. 

2. In. integra Decretali Alexandri III, nostri Praedecessoris, sexta sub 
titulo de homicidio, quae in Collectione Decretalium, qua utimur in scholis 
et foro, non integra est, sed decurtata, sequentia leguntur verba, quae nostrae 
favent intentioni: Sicu£ dignum, et omni rationi consentaneum est, graves, et 
difficiles quaestiones ad examen Apostolicae Sedis deferri : ita etiam nobis ea 
ministerio susceptae sollicitudinis imminet easdem quaestiones, prout nobis 
Dominus dederit, solvere, et singulis a nobis consilium postulantibus respon- 
dere: ut providentia Romanae Ecclesiae, quae ubique terrarum obtinet, dispo- 
nente Domino, principatum, quaestiones solvantur, et removeatur in his ambi- 

guitas singulorum de cordibus. Licet autem super quaestionibus, quas nobis 
discretio tua solvendas direxit, te non dubitamus providum, et circumspectum 
existere: cogimur tamen ex suscepto servitutis ministerio, iuxta. discretionem, 
et providentiam nostram, tibi exinde respondere. 

3. Thomas Sanchez, qui quidem, nemo ignorat, qualem sibi famam con- 
ciliaverit in controversiis ad matrimonium spectantibus, quaestionem hanc 
agitat in suo Opere de Matrimonio, lib. 3, disp. 17 et seq., ubi sub num. 29, 
defendit validum matrimonium initum in loco, ubi promulgatum non fuerit 
Tridentinum Concilium, quamvis ille, qui contrahit, domicilium habeat in 
loco, ubi Concilium receptum est, indeque discesserit, ut eas difficultates 
aufugeret, in quas inciderat, vel incidere se posse rebatur, si matrimonium 
ibidem contrahere voluisset: cum vero opponitur, intercedere fraudem, tunc 
respondet, vel nullam inesse fraudem, ubi quis iure suo utitur, quoniam 
vetitum non est a loco, in quo receptum fuit Concilium, transire ad alium 
ubi non sit receptum; vel, etiamsi fraus intercessisse credatur, eiusmodi frau- 
dem illicitum quidem, non sic vero nullum matrimonium efficere. Pontius, 
qui non tam facile Sanchesii opinionibus adhaeret, in hac tamen eidem con- 
sentit: ut videri potest lib. 5, de Matrim., cap. 9. Et Diana im coordinata 
editione, tom. 1, tract. 3, resol. 116 et 117, Sanchesio, et Pontio subscribit. 
Eiusdem sententiae sunt Bonacina, de Matrimonio, quaest. 2, punct. 7, num. 2, 
tom. 1; Castropalaus, part. 5 disput. 2, de Spornsal., punct. 13, 8 8, num. 4; 
Leander, part. 2, tract. 9, de Matrimonii Sacramento, disp. 7, qu. 11, Filliucius, 
tract. 10, de Matrimonio, part. 1, cap. 6, num. 199; Rosignolus, de Matri- 
monio, 1, contract. 15, praenot. 21, num. 8. 

4. Ne vero plus quam par est sermonem protrahamus in aliorum Docto- 
rum, atque Theologorum nominibus cumulandis, tantummodo innuemus, 
non deesse, qui contrariam sententiam tueatur, doceatque, nullum esse matri- 
monium ab eo contractum, qui ad evitandas difficultates in quas incidit, vel 
incidere se posse veretur, si matrimonium ineat in loco domicilii, ubi viget 
Tridentina lex, transit ad alium, ubi promulgata non fuit, adeoque neutiquam 
recepta, et post initum matrimonium, domum suam revertitur: qua de re 
observari poterunt Gobat iz Theologia experimentali, tract. 9, num. 481; Car- 
dinalis de Laurea, de Matrimonio, disp. 22, num. 138 et seq.; Clericatus, de 
Sacramento Matrimonii, decis. 35, num. 24; Giribaldus, tract. 10, de Matri- 
monio, cap. 7, num. 22; Sbogar in Theologia radicali, tract. 116, de Matri- 
monio, num. 52; Schmalzgrueber ad tit. de clandestina desponsatione, num. 112; 
Pichler in eumdem titulum, num. 14; Bockhn ad tit. de Cozsfitutionibus, $3, 
num. 4; Elbel iz 7Zeologia Morali, part. 3, num. 301 et seq.; Pontas, verb. 
Impedimentum clandestinitatis, cas. 3, S Ceterum ad casum. Et ipse Diana, 
qui secutus fuerat in locis supra memoratis Sanchesii, et Pontii sententias, 
in eadem editione coordinata, tom. 2, tract. 6, resolut. 74 ab iisdem recedit, 
ut hanc postremam amplectatur. Sylvius vero, tom. 5, Operum suorum edit. 
Antverpien. an. 1608, inter varias resolutiones verb. Matrimonium, num. 8, 
sapienter animadvertens, matrimonium esse validum, si quis, admissa etiam 
iraude, patriam suam deserens, ubi Tridentinum Concilium promulgatum 
fuit, illud contrahit in loco, ubi non est promulgatum, postquam tamen 

ibidem novum quasi domicilium acquisierit; ex eo infert, nullum esse matri- 
monium, quotiescumque ille, qui contrahit, regreditur illico ad locum unde 
discessit, quin speciem quamdam domicilii adeptus fuerit in loco, ubi matri- 
monium contraxit. 

5. Sedente fel. rec. Urbano VIII Pontifice Maximo, Archiepiscopus Colo- 
niensis Elector tria haec dubia proposuit coram Congregatione Concilii: Quae- 
ritur humiliter a Sacra Congregatione, an incolae tam masculi, quam foe- 
minae loci, in quo Concilium Tridentinum in puncto matrimonii est promul- 
gatum, et acceptatum, transeuntes per locum, in quo dictum Concilium non est 
promulgatum, retinentes idem domicilium, valide possint in isto loco matri- 
monium sine Parocho et testibus contrahere. 

Secundo. Quid, si eo praedicti incolae tam masculi, quam foeminae, solo 
animo sine Parocho, et testibus contrahendi, se transferant, habitationem non 
mutantes. 

Tertio. Quid, si iidem incolae tam masculi, quam foeminae, eo transferant 
habitationem illo solo animo, ut absque Parocho, et testibus contrahant. 

Hoc autem Congregatio dedit responsum die 5 Septembris 1626. Sacra 
Congregatio Cardinalium Concilii Tridentini Interpretum ad primum, et secun- 
dum respondit, non esse legitimum matrimonium inter sic se transferentes, et 
transeuntes cum fraude. 

Ad tertium respondit, nisi domicilium vere transferantur, matrimonium 
non esse validum. 

S 7. Post haec, necessarium fore censemus nonnihil adiungere, ut in pro- 
patulo sit, quidnam requiratur ad quasi domicilium adipiscendum. Verum 
hac in re non alio pacto responderi potest, nisi quod, antequam matrimo- 
nium. contrahatur, spatio saltem unius mensis ille, qui contrahit, habitaverit 
in loco, ubi matrimonium celebratur. Definitiones Congregationis Concilii 
hac de re observari poterunt apud Fagnanum in cap. Significavit, de Parochiis, 
ubi, earumdem contextu perpenso, haec habet sub num. 39: Vir, et Mulier 
Traiectenses timentes impedimentum a parentibus, cum ad vicinam urbem Aquis- 
granam se contülissent, et ibi aliquandiu morati matrimonium. contraxissent, 
sacra Congregatio, consulta super validitate, censuit, exprimendum tempus, quo 
contrahentes Aquisgranae manserunt, quod si fuerit saltem unius mensis, dan- 
dam esse decisionem pro validitate. Natalis Alexander iz Theologia Dogmatica 
et Morali, lib. 2, de Sacrament. Matrim., cap. 2, art. 2, regul. 6, animadvertit, . 
ad acquirendum quasi domicilium, oportere, ut contrahentes, antequam matri- 
monium celebrent, tanto tempore eo in loco, ubi copulantur, fuerint com- 
morati, ut ibidem cogniti iam sint, atque perspecti. Dubitari autem posset, 
num ad quasi domicilium acquirendum matrimonii causa, ut diximus, non 
solum requiratur praecedens habitatio, verum etiam subsequens ad aliquod 
temporis spatium: verum cum observaverimus subsequentem habitationem 
ab iis Auctoribus qui hanc tractarunt materiam, tamquam magni momenti 
adminiculum reputari, ut novum domicilium quaesitum dicatur, nihil vero 
de illa praescriptum fuisse a Concilii Congregatione in adducta paulo ante 
definitione penes Fagnanum, nolumus hac de re quidquam novi decer- 

8. Quod vero mox sequitur, respicit matrimonium initum alio in loco, 
ubi iam contrahentes quasi domicilium adepti fuerunt, ac proinde illud ipsum, 
quod prosequebatur epistola Fraternitatis Tuae. Verum de hoc sermonem 
habere nequimus, nisi prius a proposito paulisper digredientes, quidquam 
opportune praemittamus. Odo de Soliaco, vigilantissimus Parisiensis Antistes 
qui vixit sub initium saeculi decimi tertii, promulganda statuit in suae Dioece- 
seos Paroeciis matrimonia, priusquam inirentur; ut scilicet hoc pacto dignosci 
posset, num inter contrahentes impedimentum nullum subesset: atque inde 
denuntiationum manavit exordium, quae tum Bazzum nuncupatae fuerunt. 
A Dioecesi Parisiensi mos iste laudabilis ad alias quoque per Galliam per- 
meavit; uti colligitur ex rescripto Innocentii III ad Episcopum Beluacensem 
in Cap. Cum in tua, de Sponsal. et Matrim. ldem Innocentius in. Concilio 
Lateranensi quarto ad universam Ecclesiam eiusmodi denuntiationum morem 
propagavit, ut videre est in Cap. Cum inhibitio, de clandestina desponsatione. 
Atque sacra Tridentina Synodus, sess. 24, de reformat. matrimon., cap. 1, 
Lateranensis Concilii vestigiis inhaerendo, id ipsum praecepit. Quamvis vero 
denuntiationes ad matrimonii validitatem neutiquam pertineant, adeo ut matri- 
monium, iisdem omissis, celebratum, illicitum quidem sit, quod tamen validum, 
non idcirco denuntiationum omissio gravi caret culpa, neque propterea negligi 
impune queunt in Paroeciis, in quibus contrahentes inhabitant; quod si velint 
matrimonium extra Dioecesim, quam incolunt, celebrare, tenetur is, qui matri- 
monio interest, exigere prius, ut denuntiationes factae iam fuerint in loco 
prioris domicilii, quamvis si alterius Dioecesis, ad hoc ut tuto interesse 
possit matrimonio, quod in sua Dioecesi celebratur. Observetur Concilium 
Aquense anni 1585 a Sixto V Pontifice Maximo confirmatum, sicut etiam Ri- 
tuale Romanum. ! Qüod si vetustiora monumenta prae manibus sumere opus 
esset, in secunda Collectione Decretalium Cap. primo, de clandestina despon- 
satione, reperitur Decretalis Alexandri III, relata etiam per Gonzales in Cap. 
Cum inhibitio, sub num. 10, de clandestina desponsatione, ubi fit mentio oneris, 
quod districte incumbit ei, qui matrimonio interest in sua Dioecesi contracto, 
ne scilicet interesse debeat, nisi requisierit antea ab Episcopo loci, ubi con- 
trahentes inhabitant, praevium denuntiationum edictum, unde appareat, nullum 
inter eosdem impedimentum obsistere. 

9. Constat igitur, presbyterum Missionarium, coram quo matrimonia, de 
quibus sermo est, Sundae celebrantur, iisdem interesse neutiquam debere, 
nisi prius exhibeantur sibi denuntiationum edicta promulgata in sua Dioecesi, 
ubi contrahentes domicilium habent, e quibus pateat, nullum inter eosdem 
impedimentum reperiri. Quod si missionarius obiiciat, Tridentinum Concilium 
Sundae promulgatum non esse, tum fac ipse, ut bene percipiat; quod, si 
onus eiusmodi ripetere, ac derivare nolit a Tridentini Concilii lege, non 
potest, quin illud fateatur, ac noscat sibi a Lateranensi Concilio impositum. 
Postquam vero, qui Sundae matrimonio iuncti fuere, ad Dioecesim tuam 
redierint, si Fraternitas Tua iusserit fieri tum denuntiationes, ut pateat, num 
inter eosdem impedimentum ullum intersit, non tam muneri tuo satisfacies, 

verum, sic agendo, paulatim e medio tolles pravum nonnullorum morem 
adeundi Sundam, ut matrimonio copulentur, ob metum difficultatum, in quas 
inciderent, si tua in Dioecesi, ubi domicilium habent, nubere voluissent. 

10. Decretum Sacri Tridentini Concilii, quo clandestina matrimonia irrita 
ac nulla declarantur, illud ipsum est, de quo plusquam de caeteris aliis in 
sacro illo conventu disceptatum fuisse legitur, propter diversas Patrum sen- 
tentias: quemadmodum testatur Cardinalis Pallavicinus iz Historia Concilii, 
lib. 22, cap. 4, atque idem referunt P. Ioannes Stoz, iz succincta Relatione 
de gestis in Concilio Trid., sess. 4, art. 24, 8 10, punct. 1, num. 548; Ernestus 
Salomon Cyprianus in libro, cui titulus Tabularium Ecclesiae Romanae sae- 
euli XVI, num. 1509 et num. 180, et Mutius Calinus, Iaderensis Archiepiscopus, 
in Epistola diei 11 Novembris 1563 ad Cardinalem Aloysium Cornelium Came- 
rarium, cui quidquid in Concilio eveniret, feliciter referebat, ut ex manuscripto 
eiusdem epistolarum Codice patet. 

11. Dubitabatur primo utrum Ecclesia abrogare posset clandestina coniu- 
gia, propterea quod legitimus contractus, materia insimul, ac forma est Sacra- 
menti matrimonii; mutua nempe, ac legitima corporum traditio, verbis, ac 
nutibus interiorem animi assensum exprimentibus, materia, et mutua pariter, 
ac legitima corporum acceptatio, lorma: ex quo nonnulli arguebant, quod, 
legitima traditione, et acceptatione simul coniunctis, subest materia, ac forma, 
quae non ab alio immutari potest, praeterquam ab eo, qui divinae gratiae 
est auctor, quae per Sacramenta confertur: verum, reponentibus aliis, Eccle- 
siam posse conditionem quamdam praescribere, quae prius non aderat, sine 
qua contractus in posterum neque legitimus, neque validus foret, quemad- 
modum etiam neque legitima, neque valida traditio, et acceptatio corporum, 
id satis erat, ut clandestina matrimonia irrita fieri possent, quod quidem 
potestatis Ecclesiasticae limites non excedit. Desumitur responsum hoc ex 
doctrina S. Thomae Aquinatis. Quodlibet 5, quaest. 8, art. 15, Ad primum. 
Non destitit quidam scriptor Paulus Sarpius iz Historia Concilii Tridentini, 
quin contradicentium partes amplecteretur, verumtamen tanta est vis veritatis, 
ut Petrus Franciscus Courayer, qui Sarpium quacumque sequitur, hoc tamen 
loco eum deserat, atque impugnet, uti observari potest in adnotationibus 
ad eamdem Historiam Concilii, lib. 8, $8 86, num. 88 et seq. et praesertim 
num. -90. 

12. Asserta Ecclesiae potestate, alia successit dubitatio, num scilicet legi- 
timae intercederent causae ad clandestina coniugia, quae secundum Canones 
erant dumtaxat illicita, ut infertur ex Canone Aer, aliisque subsequentibus, 
quorum unus incipit NuZ/us, alter Nosfrafes, qu. 1, caus. 30, nulla in posterum 
decernenda. Verum, cum demonstratum fuerit, ex clandestinis coniugiis fre- 
quenter evenire, ut qui uxorem duxerat, eam derelinqueret, atque superin- 
duceret alteram, quodque interdum nonnulli uxorem habentes ad Sacros 
Ordines ascenderent, et una cum uxore Ecclesiastica Beneficia retinerent, 
quibus gravissimis malis Ecclesiastici Iudices mederi nequibant, cum matri- 
monii contracti necessariae probationes deessent, hoc satis superque valuit 
ad evincendam necessitatem infringendi clandestina connubia, ut colligitur 
ex littera ipsius Conciliarii Decreti, advertitque sagaciter Natalis Alexander 

in Theologia Dogmatica et Morali, de Sacrament. Matrim., lib. 2, cap. 2, part. 2, 
proposit. 1. 

13. Iniiciebat scrupulum aliis consideratio illa ne scilicet clandestinis 
coniugiis abrogatis, iis nempe, quae sine Parocho viri, aut mulieris cele- 
brantur - huiusmodi contractus irritos, et nullos esse decernit, prout eos in 
praesenti Decreto irritos facit et annullat - sunt verba Concilii, posset id 
exasperare graviter haereticorum animos, quorum matrimonia fuissent nulla, 
et consequenter illegitima soboles, quoniam coram Catholico Parocho ac 
binis testibus numquam celebrata fuissent. Verum, Concilii Patribus sapienter 
in hunc modum statuentibus - Decernit insuper, ut huiusmodi Decretum in 
ünaquaque Purochia suum robur post friginta dies habere incipiat a die 
primae publicationis, in eadem Parochia factae, numerandos - sicuti credibile 
non erat, Decretum eiusmodi ab ipsis promulgandum, inde sequebatur, quod 
eorum matrimonia sine praesentia Parochi, et duorum testium facta, irrita 
nunquam dici potuissent: ut prosequitur Cardinalis Pallavicini, loco citato, 
cap. 8. 

14. Tandem cum praevideretur, facile deperditum iri probationes, unde 
constaret de promulgatione Tridentini Decreti in qualibet Paroecia, atque 
exinde orituras plerumque dubitandi causas, num executioni demandata fuisset 
praescripta Conciliaris Decreti promulgatio, numque propterea vim suam 
obtinere deberet, approbante Pontifice Maximo, sancitum fuit a Congrega- 
tione Concilii, ad eamdem promulgationem comprobandam, sufficere diu- 
turnam observantiam eiusdem Conciliaris Decreti, eius publicatio inducitur 
ex diuturnitate temporis, quo matrimonia in Paroeciis coram Parocho, ac 
duobus testibus celebrata fuerunt: ut videre est in 7ricarien. 26 Septem- 
bris 1602, lib. 10, Decretorum, quae existunt in Secretario eiusdem Congre- 
gationis pag. 47, et in quadam Poloniae, 13 Novembris 1638, lib. 16, Decre- 
torum eorumdem, pag. 117, atque Nos ipsi observavimus in Opere nostro 
de Synodo Dioecesana novissimae editionis, lib. 12, cap. 5, num. 6. 

15. Fatemur autem, postrema haec, quae respiciunt Decretum abrogans 
clandestina coniugia, materiam quidem, non sic vero propositam quaestionem 
attingere. Verum, cum in epistola tua summam diligentiam perspexerimus, 
ingratum Fraternitati tuae neutiquam fore arbitrati sumus, si haec omnia 
oculis tuis enucleate subiicerentur. Quod si nonnulla capita hucusque pro- 
secuti sumus ad materiam potius, quam ad petitionem, spectantia, Epistolam 
nostram eo cum responso concludimus, quod, non materiam, sed aliam peti- 
tionem tuam pertingit. Cum igitur tuis in litteris mentionem facias de facul- 
tate praedecessori tuo ad decennium tributa, concedendi nempe Oratoria 
privata debitis cum cautelis, spectato videlicet loci decore, et personarum 
merito, atque insimul postules eamdem tibi facultatem largiri, libenter annuimus 
ad annos decem, eo prorsus modo, quo illam praedecessori tuo fuimus imper- 
titi. Atque interea Fraternitatem Tuam amantissime complectentes, tibi, ac 
universo gregi sollicitudini tuae concredito Apostolicam Benedictionem de 
plenitudine cordis largimur. 

[Bened. XIV Bull. (Mechliniae, 1827, P. I. Hanicq), vol. 12, p. 386-399). 

448. 


Clemens XIII, const. [nter graviores, 30 sept. 1758. 


S 1. Inter graviores Apostolicae sollicitudinis curas hanc etiam semper 
suscipiendam merito censuerunt Praedecessores Nostri Romani Pontifices, 
ut et Ecclesiarum sacrorumque Locorum Immunitatem pro debito Divinae 
Maiestati honore tuerentur, et simul pravis perditorum hominum consiliis 
obsisterent, ne Ecclesiastici confugii praesidio abutentes, publicam, priva- 
tamque tranquillitatem, atque securitatem maiori confidentia, et audacia tur- 
bare praesumerent. Itaque plura opportune censuerunt tam super qualitate 
criminum, quibus asylum apud Ecclesias, et loca sacra impunitatem nulla- 
tenus praestare voluerunt, quam super forma, et methodo, qua eiusmodi 
criminum reos ex loco immuni extrahi, et competentibus [Iudicibus ad poe- 
nam tradi liceret; nunc generalibus editis legibus, nunc peculiaribus con- 
cessis indultis, prout alia, atque alia ratio, et temporum, et regionum, et 
morum postulare videbantur. Horum laudabilibus vestigiis insistendum Nobis 
esse reputantes, quum Sa. Me. Praedecessori Nostro Benedicto Papae XIV 
ex parte Dilecti Filii nobilis viri Caroli Theodori Comitis Palatini Rheni, et 
Sacri Romani Imperii Principis Electoris supplicatum fuerit, ut pro extra- 
hendis e loco immuni, custodiendisque exceptorum criminum reis, pro subie- 
ctarum sibi regionum et locorum conditione, et exigentia certas providentias 
ab ipso, eiusque gubernii administris cum Ordinarii Ecclesiastici scientia, et 
assensu excogitatas probare, et suprema sua Apostolica Auctoritate per ipsius 
Caroli Theodori Ditionis tractum futuris temporibus observandas statuere 
dignaretur. Cumque praefatus Praedecessor moderni Nostri, tunc sui, et Apo- 
stolicae Sedis Nuntii ad tractum Rheni relationem, simulque eiusdem, et 
Venerabilis Fratris Episcopi Vormatiensis Vicariatus, in iis partibus constituti, 
sententias super iisdem audiendas sibi esse duxerit, sed morte praeventus ea, 
quae cogitaverat, statuere, atque praescribere non valuerit. 

8 2. Nunc autem Nobis in Sede Beati Petri divina voluntate constitutis, 
novae porrectae fuerint preces eiusdem Caroli Theodori Comitis, et Principis 
Electoris petentis, ut ad negocii huiusmodi definitionem, et terminationem, 
iuxta modum iudicio Nostro magis benevisum, procedere dignaremur, Nos 
omnibus mature perpensis, praedictumque Carolum Theodorum Comitem, 
et Principem Electorem de Catholica Religione, et Apostolica Sede optime 
meritum specialibus favoribus et gratiis prosequi volentes, ex certa scientia, 
et Apostolicae Auctoritatis Nostrae plenitudine praesentium Litterarum tenore 
decernimus, statuimus, et mandamus, ut pro reorum extractione e locis immu- 
nibus eorumque parata assecuratione, et custodia in locis eiusdem Ditioni, 
ac Dominio subiectis infrascriptae leges, et conditiones in posterum obser- 
ventur, et pro constanti, et inviolabili norma habeantur. 

83. Et primo quandoquidem in Oppido, seu Civitate Manhemii erecta iam, 
et instructa reperitur quaedam correctionis domus sub titulo, et invocatione 

Sancti Michaelis Archangeli, in eaque plures adsunt nuper constructi, apteque 
dispositi carceres, cum dictus Comes, et Princeps Elector certum aliquem 
ex huiusmodi carceribus ad infrascriptos effectus Ordinarii Ecclesiastici iuris- 
dictioni addictum, et subiiciendum proposuerit; Nos hanc oblationem, et 
respective addictionem, et subiectionem approbamus, ita videlicet, ut per 
solemnem actum in forma iuris valida fiat; exindeque carcer huiusmodi a 
caeteris distinctus, utpote carcer Ecclesiasticus, atque a Laicali potestate exem- 
ptus, et immunis Dioecesani loci Vormatiensis nimirum Episcopi, eiusque 
Vicariatus iurisdictioni, et auctoritati omnino subiectus sit, et habeatur, eisque 
carceris custodes, et ministri in his, quae ad huiusmodi custodiam, et mini- 
sterium pertinent, non quidem Laicalibus Magistratibus, Iudicibus, et Tribuna- 
libus, sed dicto Episcopo, eiusque officio et Vicariatui omnino parere teneantur. 
... 8$ 4. Cum autem contigerit, delinquentem quemlibet Laicum ad Eccle- 
siam, aliumque locum immunem in praedicti Caroli Theodori Comitis, et 
Principis Electoris ditione constitutum confugere, si quidem is publica voce, 
et fama reus arguatur huiusmodi criminis, cui iuxta Canonicas sanctiones, 
et Apostolicas Constitutiones Ecclesiasticae Immunitatis praesidium denegatur, 
satis id fore, et esse declaramus, ut ad illius extractionem procedatur per 
Ministros Curiae Laicalis praevia tamen semper licentia, seu facultate in 
scriptis obtinenda, et concedenda a Superiore Ecclesiastico, seu ab alia per- 
sona ad id, ut infra, deleganda, et cum interventu, et praesentia Ecclesiasticae 
personae per eumdem Superiorem, seu alium ad id delegatum deputandae, 
ad hoc ut extractio huiusmodi cum debita modestia, et sine populi scandalo 
perficiatur. 

8 5. Itaque quibus in locis residet Episcopus, vel eius Vicarius seu Offi- 
cialis Generalis, ab ipso omnino memorata extrahendi rei licentia petenda, 
et obtinenda, simulque ab ipsis designanda erit Persona Ecclesiastica, quae 
peragendae extractioni intersit; quibus autem in locis nec Episcopus residet, 
nec eius Vicarius, seu Officialis Generalis, licentia huiusmodi concedi, et 
deputatio fieri respective debebunt a Vicariis Foraneis, hisque deficientibus 
a Parochis locorum, quos scilicet Vicarios Foraneos, atque Parochos Epi- 
scopus semel in conferendo simili eorum officio, vigore specialis facultatis 
sibi ab Apostolica Sede, et a Nobis per praesentes tributae, ad huiusmodi 
licentias concedendas, deputationesque faciendas irrevocabiliter delegabit. Ipse 
vero Episcopus, eiusque Generalis Vicarius, seu Officialis, dictique respective 
Vicarii Foranei, et locorum Parochi, ut supra, delegati, quoties fuerint a Curia 
Saeculari requisiti, et statim ac intellexerint, eum, qui ad Loci Sacri immuni- 
tatem confugit, de crimine excepto insimulari, non alio requisito ad id argu- 
mento, seu iudicio quam quod exsurgit ex ipso confugio in locum immu- 
nem cum publica aliqua patrati delicti fama coniuncto, nulla interposita mora, 
licentiam praedictam in scriptis concedere, ac Personae Ecclesiasticae depu- 
tationem respective peragere debebunt; hac tamen lege, ut si extractio rei, 
sola Vicarii Foranei, aut Parochi auctoritate fiat, de ea quamprimum certior 
reddatur Episcopus, vel eius Vicarius Generalis. 

8 6. Huiusmodi autem reum e loco immuni, praemissa ratione extractum, 
ad Ecclesiasticum carcerem superius designatum illico deducendum, ibique 

custodiendum fore decernimus nomine Ecclesiastico, et sub omnimoda dispo- 
sitione Episcopi quoad usque idem Episcopus, vel alius ab eo ad id deputatus 
de indiciis a Saeculari Curia allatis satis cognoverit, et sententia sua in 
scriptis proferenda declaraverit constare, aut non constare de crimine excepto, 
et si quidem pronunciaverit constare, debebit Ecclesiasticus Iudex huiusmodi 
reum Curiae Saeculari libere tradere, addita consueta protestatione, de qua 
in Cap. Praelatis, de homicidio, in Sex. Contra vero si contingat eumdem 
pronunciare, non constare de crimine excepto, reus iussu Episcopi ad locum 
immunem, unde eductus fuerat, omnino restituendus erit. 

8 7. Hanc denique Nostram, et Sedis Apostolicae indulgentiam, sive con- 
cessionem semper quoad solos Laicos, nunquam vero quoad Clericos, et 
Ecclesiasticas Personas, quae praeter immunitatem localem personalis quoque 
immunitatis privilegio gaudent, factam datamque intelligi volumus, atque ita 
religiose servari, et custodiri mandamus, et quidquid secus, ac contra superius 
descriptam formam in praeiudicium Ecclesiasticae Immunitatis fuerit atten- 
tatum, ex nunc irritum prorsus, et inane, nulliusque roboris, vel momenti 
esse, et fore; contrafacientes autem, et aliter attentantes, censuras, et alias 
poenas a Sacris Canonibus, et Constitutionibus Apostolicis adversus violantes 
iurisdictionem, et immunitatem Ecclesiasticam inflictas incurrere decernimus, 
et declaramus. 

S 8. Praesentes demum Litteras, et in eis contenta huiusmodi omnino 
valida, et efficacia existere, et fore, suosque plenarios, et integros effectus 
in locis praedicti Caroli Theodori Comitis, et Principis Electoris dominio 
subiectis sortiri, et obtinere, et ab omnibus, et singulis, ad quos spectat, et 
pro tempore quandocumque spectabit, plenissime observari: Sicque, et non 
aliter in praemissis per quoscumque ludices Ordinarios, et Delegatos etiam 
Sanctae Romanae Ecclesiae Cardinales de Latere Legatos, et Apostolicae 
Sedis Nuncios, aliosque quoslibet quavis praeeminentia, et potestate fungentes, 
ac functuros, sublata eis aliter iudicandi, et interpretandi facultate, et aucto- 
ritate iudicari, et definiri debere volumus, et decernimus. 

8 9. Non obstantibus, etc. 

[Bull. Rom. Cont., tom. 1, p. 42-4]. 

Clemens XIII, const. Inter multiplices, 11 dec. 1758. 


8 1. Inter multiplices easque gravissimas iniuncti Nobis, licet immeren- 
tibus, Apostolici Ministerii curas illam potissimum recensemus, ut quae iam 
recte, sapienterque Sacrorum Canonum Decretis, et Romanorum Pontificum 
Praedecessorum Nostrorum Constitutionibus, aliisque Ecclesiasticis legibus 
statuta noscuntur a temporum, hominumque iniuriis oblivionis nempe, aut 
affectatae ignorationis, seu pravae interpretationis, et inobservantiae labe vin- 
dicemus, vel ipsismet veteribus legibus, et Constitutionibus opportune reno- 
vatis, confirmatis, assertis, vel novis Decretis, quae in huius Romanae Curiae 


Tribunalis ad peculiarem quidem causarum opportunitatem edita, sed ad 
generales Canonici iuris regulas exacta cognoscimus, Apostolicae approba- 
tionis et confirmationis Nostrae robore communitis, iisdemque latius pro- 
mulgatis atque prolatis, prout ad tuendum Ecclesiasticae disciplinae vigorem 
in Domino iudicamus salubriter expedire. 

S8 2. Sane ex parte Venerabilis Fratris Nostri Clementis Augusti Archie- 
piscopi Coloniensis, et S. R. I. Principis Electoris expositum Nobis fuit tum 
in ipsa Colonien. Dioecesi, tum in aliis videlicet Monasterien., Hildesimen., 
Paderbornen., et Osnabrucen. Episcopatibus, quorum ipse regimen et admi- 
nistrationem ex concessione, et dispensatione Apostolicis obtinet, nonnullos 
paulatim succrescere abusus Ecclesiasticae disciplinae, suaeque Ordinariae 
Auctoritati valde perniciosos, atque iis plane similes, quos paucis annis bo. 
mem. Ferdinandus lulius S. R. E. Presbyter Cardinalis de Troyer nuncu- 
patus et Olomucen. dum viveret Ecclesiae Praesul ad Sedem Apostolicam 
detulit in dicta sua Olomucen. Dioecesi vigere quibusque submovendis, et 
funditus eradicandis optimum susceperit consilium recurrendi ad Congre- 
gationem Venerabilium Fratrum Nostrorum S. R. E. Cardinalium Concilii 
Tridentini Interpretum ab eadem apostolica Sede specialiter deputatorum, 
et causa apud eam introducta adversus Regulares praesertim Sancti Benedicti, 
ac Cisterciensis, et Premonstratensis Ordinum seu Congregationum Abbates, 
et Monachos, seu Canonicos Regulares in dicta sua Dioecesi existentes, sex- 
decim distincta capita, seu dubia, controversias omnes cum dictis Regula- 
ribus vertentes complectentia eidem Congregationi discutienda, et ad iuris 
normam definienda proposuit. 

8 3. Quae quidem dubia semel, iterumque primo videlicet die vir Iunii 
a. MDCCLV, deinde vero die m Augusti eiusdem Anni in praefata Congrega- 
tione urgentibus perspicuis Sacrorum Canonum, et Apostolicarum Constitu- 
tionum sanctionibus semel et iterum favore praedicti Ferdinandi Iulii Car- 
dinalis et Praesulis resoluta fuerunt, ut patet ex subiecto eorumdem dubiorum, 
et consequentium Decretorum tenore, qui talis est nimirum : Olomucen. Iuris- 
dictionis. Usque ab anno 1665 Episcopus Olomucen. Sacram hanc Congre- 
gationem consuluit pluribus propositis dubiis, quae respiciebant lurisdictio- 
nem suam in Monasteria Sanctimonialium Regularibus Ordinibus subiecta 
ad intellectum cognitissimae Constitutionis Gregorianae cuius initium est. 
Inscrutabili.! Respondit Sacrum hoc Tribunal, dubiaque proposita definivit, 
sed nondum exequi potuerunt. 

8 4. Praecipui, qui inter ordines Regulares sese opponant Episcopi luris- 
dictioni in Moravia, Benedictini sunt, Cistercienses, et Premonstratenses. 
Multa sunt quae ipsi praesidio exemptionum hactenus gesserunt ad decli- 
nandam Visitationem Episcopalem in Parochiis, quae vel unitae sunt eorum 
Monasteriis, vel eorum lurispatronatus sunt, et iurisdictionem Episcopalem 
in Monasteriis Sanctimonialium, quorum ipsi curam, et regimen habent. Haec 
ferre non valens Eminentissimus Dominus Cardinalis de Troyer Episcopus 
Olomucen. ductus eo, quo praestat, zelo servandi Sacrorum Canonum, et 

Constitutionum Pontificiarum dispositionem, atque Ecclesiasticam disciplinam, 
narravit omnia in Visitatione Sacrorum Liminum, ita ut necesse fuerit etiam 
auctoritate Sanctissimi Domini Nostri plura adhibere remedia, quibus in ordi- 
nem redigeretur Regularium illorum adversus Episcopalem lurisdictionem 
licentia. Res tandem delata fuit ad iudicium Eminentissimorum Patrum ; lon- 
gum esset singula, quae Regulares sibi debita esse contendunt, capita referre; 
poterunt Eminentissimi Patres illico ea assequi lectione XIV Dubiorum, quibus 
causa omnis collecta fuit quaeque hic subiicimus nullo negocio expedienda, 
cum fere omnia pluries sint in aliis causis definita, vel in ipsa littera Apo- 
stolicarum Constitutionum reperiantur expedita. Facta etiam plurima, quae 
his Dubiis disputandis causam dederunt, quaeque si referrentur, folium in 
volumen excresceret, legent in libello Em. Episcopi. Cautum quoque fuit 
decreto ea dubia non esse disputanda, quae sive ab uno, sive ab altero 
eorumdem Ordinum Regularium legitime in actis acceptarentur ut fieri velle 
assertum fuit; quia vero nondum id factum esse scimus, ideo omnia Dubia 
subiicimus; a Regularibus nihil habuimus. 

8 5. Primum, « An Parochi Regulares cuiuscumque Ordinis illi sint, et 
praesertim Premonstratenses, Cistercienses, et Benedictini exercentes curam 
Animarum Saecularium, et non Commensalium in Parochiis in Dioecesi Olo- 
mucen. licet illae Monasteriis exemptis sint unitae, et annexae, sive sint de 
Iure patronatus, etiamsi cura animarum residere dicatur in Abbatibus, Visi- 
tationem Episcopi subire teneantur in iis, quae pertinent ad curam animarum 
sive Episcopus visitet per se, sive per alium, non obstantibus privilegiis 
dictorum Monasteriorum », et quatenus affirmative, Secundum. « An dicti 
Parochi procurationem solvere teneantur; vocati ad synodum accedere sint 
cogendi, Festa Dioecesis Populo annunciare et celebrare, etc., pariter Chrisma, 
et olea Sacra ab Episcopo Dioecesano accipere teneantur »; Tertium, « An 
Parochi Regulares etiamsi sint Abbates, possint a Superioribus Regularibus 
ad curam animarum destinari, illamque exercere sine approbatione Episcopi »; 
Quartum, « An Regulares dari in Coadiutores dictorum Parochorum possint 
a Superioribus Regularibus sine expressa licentia Episcopi, sive potius sit in 
potestate Episcopi in approbatione Confessariorum Regularium limitare eorum- 
dem facultates, non solum quoad tempus, sed etiam quoad personas, et loca 
in quibus debeant confessiones audire » ; Quintum, « an liceat sive Abbatibus, 
sive Parochis Regularibus praesertim Cisterciensibus pro libitu, et sine licentia 
Episcopi pro Parochiis modo unam, modo alteram Ecclesiam, sive Cappellam, 
in qua Sacramenta a Parochis administrantur Fidelibus Dioecesis Olomucen. 
constituere » ; Sextum, « An Praelati Regulares, ubi habent purum luspatrona- 
tus Parochiarum acquisitum, vel cessum a Laicis, quibus in hoc succedunt 
teneantur Episcopo praesentare Sacerdotes Saeculares ut antea laici tenebantur, 
an vero possint substituere Monachos, eosque pro libitu, non salutato Episcopo» 
removere »; Septimum, « An ad Episcopum spectet cura Clausurae Monaste- 
riorum Monialium Regularibus, et praesertim Cisterciensibus, et Benedictinis 
subiectarum, eamdem clausuram demandare servandam ad praescriptum Sacri 
Concilii Tridentini »; et quatenus affirmative, Octavum, « An competat Epi- 
scopo Praelatis Regularibus praesertim Cisterciensibus, et Benedictinis prohi- 

bere ne pluries in anno occasione Visitationis ingrediantur septa Monasterii 
Monialium sibi subiecti sine praesentia eiusdem Episcopi, sive alterius personae 
ab eo deputandae » ; Nonum, « An possit Episcopus inhibere Regularibus prae- 
sertim Cisterciensibus, et Benedictinis ut sine examine Ordinarii Puellas ad 
habitum et Professionem admittant, et praecise ne ad electionem Abbatissarum 
exemptarum deveniatur, non significato Ordinario die Electionis, cui Episcopus 
sive per se,sive per alium interesse, et praesidere possit »; Decimum, « An com- 
petat Episcopo rationes exigere ab Administratoribus Bonorum temporalium 
dictorum Monasteriorum exemptorum Monialium, et in Administratores delin- 
quentes animadvertere, illosque ad reliquatum solvendum cogere, et prohibere 
ne dotes alienentur sine indulto Pontificio et Episcopi licentia »; Undeci- 
mum, « An Confessarii ab Episcopo approbati ad audiendas Confessiones 
Fidelium utriusque sexus, possint sine speciali approbatione Episcopi in Con- 
fessarios Monialium exemptarum a Superioribus Regularibus destinari », et 
quatenus negative, Duodecimum, « Án saltem dicti Confessarii Regulares 
pro audiendis Confessionibus unius Monasterii Monialium exemptarum, vel 
pro una vice approbati censeri debeant approbati semper, et pro omnibus 
Monasteriis Monialium »; Decimum tertium, « An Regulares teneantur pro 
obtinenda facultate audiendi Confessiones sive Saecularium, sive Monialium 
se personaliter coram Episcopo praesentare, sive potius sufficiat a Superio- 
ribus de sufficientia, et idoneitate testimonium transmitti »; Decimum quar- 
tum, « An Praelati, et Abbates Regulares possint sine speciali indulto Calices, 
Campanas, aliaque Vasa sacra, in quibus intervenit sacra unctio, benedicere 
pro usu alienarum Ecclesiarum »; Decimum quintum, « An dicti Abbates, et 
Praelati teneantur servare Decretum ab Alexandro VII editum ! circa usum 
restrictum Pontificalium Praelatis inferioribus concessum » ; Decimum sextum, 
« An liceat Regularibus Eucharistiam in propriis Ecclesiis exponere sine licentia 
Ordinarii, liceatque pariter Regularibus, et praesertim Benedictinis, et Cister- 
ciensibus in propriis Ecclesiis insolitam Imaginem, aut Sacram Reliquiam ab 
Ordinario non approbatam exponere, et tandem in eisdem Ecclesiis prae- 
dicare, non petita ab Ordinario benedictione, aut in aliis Ecclesiis sine Ordi- 
narii licentia ». 

8 6. Die 7 Iunii 1755 S. Congregatio Eminentissimorum S. R. E. Cardi- 
nalium Concilii Tridentini interpretum, Ad primum et secundum respondit 
« affirmative ». Ad tertium, « negative ». Ad quartum, « negative ad primam 
partem, affirmative ad secundam ». Ad quintum, « negative ». Ad sextum, « affir- 
mative ad primam partem, negative ad secundam ». Ad septimum, octavum, 
nonum, decimum, « affirmative ». Ad undecimum, « negative ». Ad duodecimum, 
decimum quartum, decimum sextum, « negative».Ad decimum tertium, « Affirma- 
tive ad primam partem, negative ad secundam ». Ad decimum quintum, « affir- 
mative ». Reproposita vero causa sub dubio, an sit standum, vel recedendum a 
Decisis in casu, etc. Die 2 Augusti 1755; « Eadem Sacra Congregatio stetit in 
Decisis. M. Cardinalis Millinus Praefectus - T. A . Furiettus Secretarius - Cum 
autem sicut eadem expositio subiungebat, relata Congregationis Concilii De- 


' Die 27 sept. 1659. - S. R. C. Decr. Authent., n. 1131. 

creta fuerint subinde in forma specifica a Sa. Mem. Praedecessore Nostro Bene- 
dicto Papa XIV confirmata per suas apostolicas Litteras, quarum initium est 
Ad Solium iustitiae, etc. datas xiv Kalendas Octobris anno MDCCLV Pontifi- 
catus sui xvi, quae quidem Litterae in praefata Olomucen. Dioecesi solemniter 
publicatae, et debitae exequutioni demandatae fuerint, ideoque ad eliminan- 
dos abusus in supradictis Colonien. Monasterien. Hildesimen. Paderbornen. 
et Osnabrucen. Dioecesibus succrescentes, et ad Ecclesiasticae disciplinae 
formam ibidem conservandam, aut restituendam, praecavendasque diutur- 
niores controversias, quae inter Ordinarium et Regulares frequenter oriri 
solent, valde opportunum foret si eadem Decreta auctoritate Nostra ad eas 
quoque Dioeceses ampliarentur, ibique etiam inviolabiliter observanda publi- 
carentur. 

8 7. Idcirco praefatus Clemens Augustus Archiepiscopus, et Princeps 
Elector Nobis humiliter supplicari fecit, ut sibi in praemissis de benignitate 
Apostolica providere dignaremur. Nos itaque re serio ac mature perpensa, 
animadvertentes omnia in superius relatis Decretis contenta utpote Sacrorum 
Canonum, et Tridentini potissimum Concilii Sanctionibus conformia, saepe 
etiam Romanorum Pontificum Praedecessorum Nostrorum Constitutionibus 
inculcata fuisse; proindeque aequissimum reputantes . providis huiusmodi 
legibus iterato confirmatis, et promulgatis nova adversus gliscentes abusus 
Apostolicae providentiae praesidia obiicere, praedicti Venerabilis Fratris Nostri 
Clementis Augusti, et Principis Electoris precibus annuentes, exscripta supe- 
rius Congregationis Concilii Decreta pro Olomucen. Dioecesi emanata, et 
pro eadem a praefato Benedicto Praedecessore approbata, et confirmata ex 
certa scientia, et Apostolica auctoritate Nostra iterum approbamus: et ad 
Coloniensem, Monasteriensem, Hildesimensem, Paderbornensem, et Osnabru- 
censem Dioeceses extendimus, et ampliamus; ita ut Decreta huiusmodi, in 
recensitis Dioecesibus, eam plane vim, auctoritatem, et exequutionem habeant, 
et obtineant, quam haberent, et obtinerent si pro iisdem Dioecesibus nomi- 
natim a praefata Congregatione Concilii condita atque edita fuissent. 

8 8. Sicque et non aliter per quoscumque Iudices Ordinarios, et Dele- 
gatos etiam Causarum Palatii Apostolici Auditores, et S. R. E. Cardinales 
etiam de latere Legatos, et Apostolicae Sedis Nuntios iudicari et definiri 
debere statuimus atque decernimus. Praesentes quoque Litteras cum omnibus 
in iisdem contentis omnimoda firmitate validas, et efficaces existere et fore, 
suosque plenarios et integros effectus sortiri, et obtinere, atque a Regularibus 
cuiuscumque Ordinis, Congregationis, Instituti, et Societatis in supradictis 
Dioecesibus existentibus, aliisque ad quos spectat et pro tempore quando- 
cumque spectabit inviolabiliter observari volumus, et mandamus. 

S 9. Non obstantibus, etc. 

[Bull. Rom. Cont, tom. 1, p. 12-15]. 

450. 
Clemens XIII, const. Ci é stato, 13 febr. 1759. 


8 1. Ci e stato rappresentato, che nella Segreteria del Vicariato di Roma 
sia stata per molto tempo osservata con esattezza la regola providamente 
stabilita di non ammettere alla Vestizione dell'abito Religioso quelle Fan- 
ciulle, per le quali non sia prima depositata nel Monte della Pietà, o Banco 
di S. Spirito l'intera Dote, e non sia stata in seguito consegnata al Notaro 
della Segreteria la Fede autentica del Deposito. Che da qualche tempo in 
qua il Notaro della Segreteria invece di ricevere l'accennata fede di depo- 
sito, abbia introdotto l'abuso:di contentarsi di qualunque obbligo o pro- 
messa si faccia da persona ancora poco solvibile; per lo che non potendo. 
questa fare lo sborso effettivo nel tempo stabilito, debba trattenersi la Pro- 
fessione della Monacata. Che nell'anno della probazione alcune Novizie cosi 
vestite, invece d'attender unicamente alla vita ritirata, quieta, e lontana 
affatto dalle sollecitudini mondane, sono obbligate a procurar i mezzi, per- 
ché in fine dell'anno sia pronta la Dote; si domandino rescritti Pontificj 
d'abilitazione, di coazione ai Luoghi Pii, e simili straordinarj provvedimenti. 

S 2. Ai quali inconvenienti tutti volendo Noi rimediare, e contribuir 
insieme per quanto puó da Noi dipendere, che l'anno del Noviziato si passi 
dalle Religiose in azioni puramente divote, che possino ottener loro da Dio 
quello spirito di perfezione, al quale s' incamminano; con la presente Cedola 
di Moto proprio, ordiniamo a Voi, che in avvenire non permettiate, che si 
ricevino all'Abito Religioso quelle, che non avranno depositata nel Banco 
di S. Spirito, o Monte di Pietà l'intera Dote, che é dovuta al Monastero, 
nel quale vogliano professare; e ne pure permettiate alle Monache di con- 
vocar il Capitolo per ricevere alla Vestizione effettiva la Novizia, se prima 
non sarà fatto l'intero deposito, come sopra; del quale si dovrà leggere 
in Capitolo il documento autentico. 

S 3. E se per qualunque eventualità le Religiose mancassero a questo 
presente Regolamento, vogliamo, che la Superiora resti sospesa dal suo 
impiego, e solamente da Noi possa essere reintegrata; e che i1 Monastero, 
e Religiose abbino perduto il diritto di domandare la Dote all' Educanda 
vestita, e debbino contentarsi solo di quella somma, che sino a quel tempo 
sarà depositata. Ci contentiamo solamente per una ragionevole equità, che 
quelle Fanciulle quali già sono state accettate per Religiose con le solite 
formalità di dovute licenze, atto Capitolare, ecc., non restino soggette a 
questa nostra disposizione. Volendo nel resto, che questo nostro presente 
Chirografo sia pienamente eseguito secondo la sua forma e tenore; non 
ostante qualsivoglia consuetudine in contrario. 

[Bull. Rom. Contin., tom. 1, p. 93]. 

455. 


Clemens XIII, const. Gravissimum, 6 mart. 1759. 


$ 1. Gravissimum, atque execrabile scelus, quo nefarii, perditique homi- 
nes, Religione, ac pietati omni posthabita, divinaeque ultionis formidine 
excussa, Angelis ipsis tremendam, venerandemque Dei, et Salvatoris Nostri 
lesu Christi in Altaris Sacramento praesentiam, maiestatemque spernentes, 
in ipsum, ac sacra, quibus actu asservatur, vasa, rapaces atque sacrilegas 
manus iniicere audent; cum Romani Pontifices Praedecessores Nostri, editis 
consultissimis Legibus, statutisque severissimis poenis, semper detestati atque 
insectati sint: Nos, ad illatam Augustissimo Sacramento, ac Deo ipsi atro- 
cem iniuriam magis magisque propulsandam, horrendique criminis scanda- 
lum ab Ecclesia Dei eliminandum, Apostolico exurgentes zelo, leges ipsas 
in prophanos huiusmodi violatores denuo ferre, et adversus quaecumque 
effugia, illarum observantiam ac poenarum omnimodam executionem decer- 
nere in Domino iudicamus. 

$ 2. Alias siquidem ven. mem. Innocentius Papa XI Praedecessor Noster 
ad id reprimendum, motu eius proprio, perpetua valitura Constitutione, sub 
Datum apud Sanctum Petrum, Anno Incarnationis Dominicae wDcLxxvi, 
Quarto Idus Martii, Pontificatus sui Anno Primo, statuit, et decrevit,! ut 
omnes et singuli utriusque sexus, qui de furto hostiae consecratae, sive 
unius, vel plurium particularum consecratarum, cum sacra Pyxide, vel sine 
illa, per legitima indicia iudicialiter, iuxta Sancti Officii Inquisitionis contra 
haereticam pravitatem auctoritate Apostolica instituti regulas, et praxim con- 
fessi aut convicti fuerint, quive propria malitia, vel de alterius ordine, seu 
mandato, Hostiam, sive unam vel plures particulas consecratas praedictas, 
apud se retinuerint, vel alio transferre, aut exportare praesumpserint, con- 
dignis poenis, et animadversionibus pro facinoris atrocitaie puniantur; et 
nisi constiterit non fuisse ad malum finem, etiam pro prima vice, Curiae 
saeculari traduntur, non obstante minori aetate, dummodo vigesimum attin- 
gant annum, quibus poenis etiam mandantes subiectos esse voluit. 

S8 3. Eius deinde successor fel. record. Alexander Papa VIII etiam Prae- 
decessor Noster, aequali zelo motus, per aliam suam perpetuo valituram 
Constitutionem, sub Datum Anno Incarnationis Dominicae Mpcxc, Unde- 
cima Kalendas lanuarii, Pontificatus sui Anno Secundo,? praedictam Inno- 
centii Praedecessoris praefati Constitutionem in omnibus, non modo con- 
firmavit, sed etiam addidit, omnes quascumque et singulas Personas, tam 
saeculares, quam Ecclesiasticas etiam regulares, cuiuscumque Dignitatis, sta- 
tus, gradus, ordinis, societatis, et instituti, quibuscumque privilegiis, exem- 
ptioníbus, et indultis, et quavis speciali nota, et individuatione dignas, nulla 


1 Cf. N. 250. 
2 Cf. N. 255. 

prorsus excepta, siquas ex eis, atrocissimi huius criminis reos esse consti- 
terit, omnibus, et singulis, tum antiquis, tum in dicta Innocentii Praedeces- 
soris praefati innovatis, etiam, quoad Ecclesiasticos, degradationis realis, et 
traditionis brachio saeculari poenis, omnino, et irremissibiliter obnoxias 
fuisse, et esse, cognitionemque praedicti sceleris contra eas, ad Ordinarios 
Ecclesiasticos, et ad Inquisitores contra haereticam pravitatem, qui iuxta 
ipsius Alexandri, et aliarum quarumcumque, ad favorem fidei, et Officii San- 
ctae Inquisitionis huiusmodi Constitutionum editarum formam, et tenorem 
procedere valerent, et deberent, privative quoad alios quoscumque specta- 
visse, et spectare. Ac insuper memoratam dicti Innocentii Praedecessoris 
Constitutionem, cum declarationibus ac dispositionibus praefatis, omnibus- 
que et singulis superius contentis, et expressis contra quoscumque, sive 
saeculares, sive ecclesiasticos, etiam regulares, ut praefertur expressos, qui 
dictas Hostias, vel Particulas consecratas quocumque modo, etiam sine qua- 
litate furti, per se ipsos, vel alios quoscumque, aut de alterius mandato 
habuerint, seu retinuerint, vel alio transferre, seu transportare praesumpse- 
rint, super quibus stari voluit iudicio, et interpretationi praefatorum Sanctae 
Romanae Ecclesiae Cardinalium Inquisitorum, quibus pariter cognitionem 
super praedictis reservavit, iuxta casuum, et personarum circumstantias et 
qualitates, cum iisdem poenis, etiam traditionis brachio saeculari, ampliavit 
et extendit. 

S8 4. Postremo vero eiusdem record. Benedictus PP. XIV immediatus 
Praedecessor Noster, cui horrendae huiusmodi impietatis magis magisque 
praecavendae non minor pectori cura insidebat; per similem Constitutio- 
nem, sub datum Anno Incarnationis Dominicae, Millesimo septingentesimo 
quadragesimo tertio, Tertio Nonas Martii, Pontificatus sui Anno quarto, 
supradictas Innocentii et Alexandri Praedecessorum praedictorum Constitu- 
tiones, atque omnes et singulas dispositiones, ordinationes, declarationes, et 
extensiones, in illis contentas, Motu eius proprio, confirmavit, et approbavit. ! 
Ac insuper opportune statuit et declaravit circumstantias, per quas de con- 
secratione Hostiae, vel Particularum a Reo subreptarum constare posset. 
Ac decrevit quoque, exceptionem non probatae pravae intentionis Rei, abu- 
tendi Sacramento subrepto ad malum, vel sacrilegium finem, inutiliter a 
Reis, vel eorum Defensoribus proponi, nisi concludentibus, et iuridicis pro- 
bationibus, adstruendis ab ipsis Reis, in quos tale onus refusum esse decla- 
ravit, huiusmodi exceptio constabilita fuerit, et iusta, ac excusabilis ratio 
asportationis, aut retentionis Sacramenti plene comprobaretur; prout in prae- 
dictis Innocentii, et Alexandri, ac Benedicti Praedecessorum praedictorum 
Constitutionibus, plenius continetur. 

S8 5. Quia vero, ex Ecclesiae indulgentia ac lenitate, in nostro Inquisi- 
tionis Officio mos inolevit, ut si Reus in iudicio constitutus ad primas, et 
generales Iudicis interrogationes delictum suum plene, distincte, ac sincere 
fateatur, tunc cum ipso, veluti sponte confesso, mitius agatur, et citra eius 
traditionem saeculari foro, extremumque supplicium, triremibus vel carceri 


! Cf. N. 340. 

addicatur perpetuo; cumque ea fortasse indulgentia, graviorumque poena- 
rum mitigatione abutentes sacrilegi homines, a tanto scelere, illiusque fre- 
quentia minus deterreantur, atque avocentur: hoc illis perfugium, et, qua 
prorsus indigni sunt, misericordiae, lenitatisque ecclesiasticae fiduciam eri- 
piendam existimavimus, ut poenarum severitate, absque remissionis, vel mode- 
rationis spe aliqua sibi proposita, tam enorme flagitium patrare exhorre- 
scant. i 

8 6. Itaque vestigiis Praedecessorum Nostrorum inhaerentes, eorumque 
in gravioribus quibusdam, ac frequentioribus delictis severiori animadver- 
sione, ac duriori supplicio mulctandis, exempla sequuti; praecipue dicti 
Benedicti Praedecessoris, qui celebrantibus Missam, aut fidelium Confessio- 
nes excipientibus sine sacerdotali charactere, sinceram criminis confessionem 
in prima interrogatione generali factam, ad evadendam poenam traditionis 
brachio saeculari, in Constitutionibus Apostolicis inflictam minime suffraga- 
turam decrevit:! Motu proprio, non ad alicuius Nobis super hoc oblatae 
petitionis instantiam, sed ex certa scientia, ac matura deliberatione Nostris, 
deque Apostolicae potestatis plenitudine, ac de Venerabilium Fratrum nostro- 
rum S. R. E. Cardinalium, in tota Republica Christiana praefata, contra hae- 
reticam pravitatem, generalium Inquisitorum a Sede Apostolica specialiter 
deputatorum consilio; hac nostra perpetuo valitura Constitutione: in primis 
memoratas Innocentii, et Alexandri, ac Benedicti Praedecessorum praedicto- 
rum Constitutiones (quarum integros tenores, ac si de verbo ad verbum 
praesentibus, inserti forent, iisdem praesentibus pro insertis haberi volu- 
mus) nec non omnes et singulas dispositiones, ordinationes, declarationes, 
et extensiones, prout illae et earum singulae in Constitutionibus prae- 
dictis expressae sunt, ipsarum tenore praesentium confirmamus, approba- 
mus, et innovamus, easque et earum singulas in omnibus, et per omnia, ab 
omnibus et singulis, ad quos spectat, integre, et inviolabiliter observari man- 
damus. 

8 7. Praeterea memoratam Tribunalium nostrorum praxim, atque con- 
suetudinem, huius execrabilis criminis Reos, in primo eorum constituto con- 
fessos plectendi mitiori poena, ita ut iuxta memoratas Constitutiones per Nos, 
ut praefertur confirmatas, brachio saeculari minime tradi debeant; Motu, 
scientia et potestatis plenitudine similibus, ac de eorumdem Fratrum con- 
silio, ipsarum tenore praesentium, de medio tollimus, atque abolemus, legi- 
timaeque observantiae vim nullam deinceps habituram, declaramus. Ac per- 
petuis futuris temporibus decernimus, atque statuimus, post tres menses a 
data praesentium computandos, nulli amplius Clerico, sive laico dicti cri- 
minis reo promeritae poenae minorationem aliquam intuitu promptae apet- 
taeque confessionis, qua delictum suum in circumstantiis superius enuncia- 
tis Iudicis fassus fuerit, concedi debere, sive posse: sed confessione huius- 
modi non obstante, omnes singulos in praecedentibus supramemoratis 
comprehensos, a competente ludice in casibus ibidem expressis, praevia 


! Cf. N. 444. 

etiam degradatione, quatenus opus sit, tradendos omnino fore, et esse bra- 
chio saeculari, debitis poenis, suppliciisque plectendos. 

S 8. Decernentes, etc. i 

[Bull. Rom. Cont., tom. I, p. 101-104]. 


452. 


Clemens XIII, ep. encycl. Cum primum, 17 sept. 1759.! 


8 1. Cum primum incomprehensibili Pastoris aeterni iudicio in Beati 
Petri Cathedra constituti, Dominici Gregis curam suscepimus, complures 
audivimus Ecclesiastico zelo ferventes viros, praesertim Animarum Pastores, 
et Verbi Dei praecones, qui Civitates atque Provincias peragrant, poeniten- 
tiam Populis, et morum emendationem indicentes, quorum unanimis con- 
questio fuit, inter abusus et corruptelas, quas pro Ministerii sui officio nota- 
runt, pro viribus reformare studuerunt, reprehendendam sibi frequenter 
occurrisse quorundam Ecclesiasticorum avaritiam, habendique cupiditatem. 
Quae quoniam malorum omnium radix a Spiritu Sancto appellatur, nil mirum, 
si eos omnes, quorum semel animos imbuit, utut in atrociora crimina non 
abripiat, talem in Dei cultu, propriaeque vocationis muneribus obeundis 
socordes reddat, et ad saecularia desideria conversos, mundanis addicat curis 
et occupationibus, quibus abrenunciare se publice addixerunt, quum inter 
sacrae institutionis mysteria, solum Deum haereditatis suae partem agnoscere 
professi sunt. Hinc etiam litigiosi necessario fiunt, atque omnia miscere parati, 
ne vile aliquod lucrum, sive speratum, sive iam partum amittant. Hinc se 
ab abiecta quaelibet officia et ministeria, in gradus et ordinis sui dedecus, 
demittere non erubescunt. Quo fit ut laicorum plerique, non eos ipsos dum- 
taxat, qui talia agunt, sed saepe etiam universum Ecclesiasticorum coetum, 
contemnant; quin et amaro aversoque animo sint erga illud hominum genus, 
quorum lites et contentiones, ob temporalia negotia, sustinere coacti sunt, 
vel a quibus praerepta sibi viderunt honesta media, per quae suae, suorumque 
sustentationi consulere potuissent. 

8 2. Horum relationibus, quas satis superque veritati innixas existima- 
mus, quibusque nonnullos etiam designari censemus Regulares Viros, qui 
aliquando ab imposita sibi sollicitudine de temporalibus Communitatum sua- 
rum emolumentis, ultra Ecclesiasticae moderationis fines ferri se sinunt, exci- 
tari Nos quidem intelleximus, ut Apostolica, qua immerentes fungimur, 
auctoritate, huiusmodi corruptelam, unde Fidelis Populi scandalum, aliique 
noxii consequuntur effectus, de medio tollere satageremus. 

S 3. Verum quum ab ipsis Ecclesiae incunabulis usque ad haec nostra 
tempora, nihil apertius, nihil districtius, aut Conciliorum Decretis, aut Prae- 
decessorum Nostrorum Romanorum Pontificum Constitutionibus statutum 


' Venerabilibus Fratribus, universis Patriarchis, Primatibus, Archiepiscopis et 
Episcopis, gratiam et communionem Sedis Apostolicae habentibus. 

legatur, nihil a Sanctis Patribus, Ecclesiarumque Pastoribus frequentius aut 
impensius inculcatum appareat, quam ut Ecclesiae Ministri, cum Clerici, tum 
Monachi, a temporalium lucrorum cupiditate abstinere, et a saecularium nego- 
ciorum sollicitudinibus arcere se debeant: cumque non solum spirituales cen- 
surae, sed etiam gravissimae temporales poenae in eos decretae fuerint, qui 
Canonicas Regulas hac in re infringere aut violare praesumpserint; omnibus 
mature perpensis, nihil Nobis reliquum esse iudicavimus, nisi ut Vos, Venera- 
biles Fratres, de constanti enixaque voluntate Nostra, Praedecessorum Nostro- 
rum menti, Ecclesiaeque spiritui per omnia inhaerentes, commonefactos, Pa- 
ternis, Fraternisque hortationibus excitaremus, ut debitam sacrarum legum 
observationem ab omnibus Ecclesiasticis, tam Ordinariae Vestrae, quam Dele- 
gatae Vobis lurisdictioni subiectis, ad formam Sacrorum Canonum, et Decre- 
torum Apostolicae Sedis, ac respective Synodalium uniuscuiusque Dioecesis 
Statutorum, exigere studeatis, ac reipsa obtinere curetis. 

8 4. Ut igitur clarius innotescat, perpetuum Nostrum et Apostolicae 
Sedis studium, pro religiosa praedictarum legum custodia, simulque vis omnis 
adimatur contrario cuilibet usui, stilo, aut consuetudini (quae corruptelae 
potius, et abusus, servata legitima vocabulorum proprietate appellari debent), 
quibus Ecclesiastici quicumque criminosam suam in negociis curisque saecu- 
laribus immixtionem obtegere, aut excusare contenderent, Nos, omnes et 
singulas Canonicas leges, et Romanorum Pontificum Praedecessorum Nostro- 
rum Constitutiones, adversus Clericos negociatores, et saecularibus negociis 
sese immiscentes, praesertim a Pio IV, ! Urbano VIII? et Clemente IX? latas atque 
editas, usque ad novissimam quam s. mem. Decessor Noster Benedictus Pp. XIV 
sub Dat. v Kal. Martii MpccxLi, Pontificatus sui Anno I, evulgavit,* cum omnibus 
item et singulis poenis, atque Censuris per eas respective indictis, perinde 
ac si Decreta omnia in praemissis contenta, eorumque poenales sanctiones, 
praesentibus Nostris Litteris de verbo ad verbum inserta forent, per easdem 
praesentes approbamus, confirmamus, et innovamus ; decernentes ac declaran- 
tes, praedictis omnibus legibus ac poenis subiici, ac subiectas censeri debere 
omnes et singulas personas Ecclesiasticas, non solum e Saeculari Clero, sed 
etiam e Regulari, cuiuscumque sint Ordinis, Congregationis, Societatis, et 
Instituti, amplissimis licet et singularibus Indultis, Privilegiis, et Exemptio- 
nibus muniti, et cuius etiam expressam et individuam mentionem fieri opor- 
teret; ita ut quicumque adversus huiusmodi leges deliquerint, statutas in 
ipsis poenas incurrant, ac respective ab iis; ad quos pertinet, iuxta casuum 
distinctionem, et procedendi methodum alias a Tridentina Synodo, seu ab 
Apostolica Sede praescriptam, cum effectu mulctari et puniri debeant; non 
obstante contrario quolibet, usu, stilo, aut consuetudine, etiam immemora- 
bili, quae aliquo in Loco, Dioecesi, aut Regione inolevisse dici posset; quam 
quidem Nos, veluti damnabilem abusum, et imperscriptibilem corruptelam, 


! Const. Decens esse, 5 nov. 1560. - Bull. Rom., tom. 4, II, p. 58, 59. 
2 GEN: 211: 
3 Cf. N. 243. 
S GTHOUNS306: 

earumdem praesentium tenore, damnamus, proscribimus, et viribus omni- 
bus vacuamus. 

8 5. Deinde Vos omnes, Venerabiles Fratres, hortamur et in Domino 
obsecramus, ut pro Ecclesiasticae Disciplinae integritate, et Animarum salute 
advigilantes, in Clericorum omnium, Vobis tam Ordinario quam Delegato 
iure subiectorum, agendi rationem sedulo inquiratis; ac, si quos forte huius- 
modi avaritiae labe infectos, adversus Canones et Apostolicas Constitutiones 
peccasse comperietis, in eos, ad formam eorumdem Canonum, et Constitu- 
tionum, cum omni severitate, etiam ex officio, procedere non omittatis. 

8 6. In quo sane duo Vobis magnopere cavenda erunt: Primum vide- 
licet, ne subdolis delinquentium artibus diligentiam vestram eludi patiamini. 
Saepe enim contingit, ut qui legum scita non ignorant, res suas ita frau- 
dolenter componant, ut quatenus eorum crimen in iudicium adducatur, tueri 
possint, se nihil contra leges ipsas admisisse. Modo enim, interposita alte- 
rius, sibi, suaeque cupiditati inservientis, persona, aut alieno nomine tabulis 
et rationum libris inscripto, negotiationem, aut conductionem, de qua quae- 
ritur, ad se nequaquam pertinere contendent. Modo, scientes intra quos fines 
districtior legum censura coerceatur, ita se gerere studebunt, ut si de lucrosis 
quaestibus a Superiore arguantur, defendere possint, non se turpi cupidi- 
tate adductos, ad lucrum captandum primario animum intendisse, sed pro- 
vido consilio de damno vitando unice laborantes, insperatum emolumentum 
fortuito temporis beneficio adeptos fuisse. Aliquando etiam non sua, sed 
suorum, sanguinis aut alio necessitudinis vinculo sibi coniunctorum, bona, 
negociationibus implicita, ad eorum sustentationem, ex charitatis officio, et 
directionis titulo, procurare se praedicabunt. 

S 7. Quamvis autem, propria etiam experientia in Episcopalis officii 
muneribus obeundis, satis edocti simus, quam difficile sit iudicium ferre de 
peculiaribus quibusdam casibus, in quibus potiorem sibi partem vindicat 
bona vel mala fides illius, qui de illicita negociatione accusatur; non ideo 
tamen censere debetis, diligentiam vestram omni effectu vacuam fore, ubi 
saltem Ecclesiastici intelligant, vos minime conniventes esse super huius 
gravissimi Ecclesiasticae Disciplinae capitis violatione. Magnum enim fru- 
ctum capietis ex eo ipso, quod vestram, Ecclesiaeque mentem ab obscurio- 
ribus etiam eorum praevaricationibus abhorrentem saepius testatam facietis; 
iisdemque, oblata opportunitate, graviter denunciabitis, haud irrideri Deum, 
qui hominum renes et corda scrutatur, nihilque apud Supremum illius Tri- 
bunal profuturas aliquando cavillationes, quibus nunc Ecclesiae Praesulem 
decipere, indictasque legibus poenas declinare satagunt. Caeterum non omnino 
impossibile erit, latentem rei veritatem plerumque agnoscere, occultumque 
crimen revincere, si debita cura atque solertia expendantur hominum mores, 
qui ex universo eorum vitae tenore se produnt, rerumque, et casuum adiuncta, 
quae allatas excusationes probabilius admittendas, reiiciendasve suadent. Id 
quod exemplis illustrare facile possemus, nisi de Fraternitatum Vestrarum 
sapientia, et rerum usu, quantum par est, in Domino confideremus. 

S 8. Alterum vero, quod aeque cavere debetis, illud est, ne pravas Cano- 
nicarum legum interpretationes, quibus earum rigor enervatur, aut indul- 

gentia praeter fas extenditur, praeter mentem et Spiritum Ecclesiae, ex pri- 
vatis opinionibus adventas, et sine legitimi Superioris assensu, ad proptii 
cuiusque casus opportunitatem accommodatas, apud Vos ullo modo valere 
sinatis, ubi Clericorum Saecularium aut Regularium negociationem, vobis 
ludicibus, ad trutinam revocari contingat. Si enim quaestio sit de ipsa natura 
contractus, qui aliqua in Dioecesi ab Ecclesiasticis iniri soleat, an scilicet 
ipsis licitus, vel potius interdictus censeri debeat, haud aequum erit pro 
iudicandi norma accipere vel frequentiam ipsorum actuum, de quorum natura 
quaeritur, vel ipsam contrahentium opinionem; sed ad tollenda dubia, repri- 
mendamque opinantium licentiam et audaciam, expeditissima erit via recur- 
rendi ad hanc Apostolicam Sedem, quae sicuti alias complures huius generis 
quaestiones, per organum praesertim Congregationis S. R. E. Cardinalium 
Concilii Tridentini Interpretum detinivit, ita etiam in posterum quid de pro- 
positis casibus sentiendum sit, decernere non omittet, idoneis editis responsis, 
ex quibus agendi iudicandique regula desumi valeat. 

8 9. Quo in genere, quum acceperimus, perspicuam nostram et Apo- 
stolicae Sedis declarationem desiderari super eo, an Clericis liceat Cambium 
activum contrahere; quamvis non aliam fere rem dubitationi minus subie- 
ctam putemus, nihilominus, ad omnem causandi occasionem amputandam, 
praesentium litterarum tenore declaramus ac definimus, Cambium activum, 
natura sua, esse actum vere et propriae negociationis; ideoque Ecclesia- 
sticis omnibus vetitum censeri debere, tam proprio nomine, quam per 
interpositam personam, illud contrahere; quicumque vero e Saeculari vel 
Regulari Clero, Cambium activum contraxerit, omnibus obnoxium fieri 
poenis atque censuris, quae in Clericos negociatores constitutae noscuntur. 

8 10. Si autem Ecclesiasticorum quispiam, ad se excusandum, quod 
Saecularibus negociis se immisceat, necessitatem proferat indigentiae, non 
quidem suae (quandoquidem unicuique Clerico, canonicus Ordinationis Titu- 
lus, vel saltem congruum sufficiens patrimonium esse debet, quo se sus- 
tentet; iisque forsan deficientibus, debet ipse honestioribus artibus, suaeque 
professioni conformibus, propriis necessitatibus consulere) sed aut Paren- 
tum, aut Sororum, aliarumque Personarum, quibus ex naturalis Officii debito 
opem ferre teneatur; primum volumus atque decernimus, huiusmodi excu- 
sationem a Superiore Ecclesiastico nequaquam admitti, eidemque Clerico 
minime suffragari posse, quominus ad Canonicae legis praescriptum pro 
modo culpae puniatur, nisi doceat se antea praefatas necessitates Aposto- 
licae Sedi, si intra Italiam et Insulas adiacentes existat, si vero in remo- 
tioribus Regionibus versetur, saltem Ordinario loci exposuisse, earumque 
intuitu, opportunam dispensationem, et facultatem praedictas personas indu- 
stria sua iuvandi, vel ab eadem Apostolica Sede, vel respective ab Ordinario, 
impetrasse. 

S 11. Deinde, pro eo quod pertinet ad huius Curiae nostrae Officia, 
notum facimus, nostram mentem et voluntatem esse, ut huiusmodi dispen- 
sationes et facultates nunquam concedantur, nisi cum ea conditione, qua- 
tenus adductae causae veritati nitantur, et nisi simul constet praedictas indi- 
gentias nulla. alia ratione levari posse: eoque etiam casu nunquam Ecclesia- 


592 Romani Pontifices 


Ssticis permittatur, eiusmodi negociationis genus assumere, cuius administratio 
Clericalem statum et characterem dedeceat; quin immo in ipsis Indultorum 
Rescriptis et Litteris, indicentur ac praescribantur honestiores modi, quibus 
Clericus, iusta moderatione servata, et intra veram indigentiae mensuram 
pauperibus consanguineis opem praestare valeat. Quae omnia similiter Ordi- 
nariij ad quos pertinet, in huiusmodi dispensationibus et facultatibus con- 
cedendis observare debebunt: hoc insuper advertentes, ne ea quae vel ab 
ipsis, vel ab Apostolica Sede, peculiaribus quibusdam Clericis hoc in genere 
aliquando permissa, et iustis concurrentibus causis, frequentius forsan indulta 
dignoscuntur, (exempli gratia, ut Ecclesiarum fundos, certa annua pensione 
conventa colendos, exercendosque conducerent); eadem a reliquis Ecclesia- 
sticis, tamquam generaliter omnibus concessa, absque iusta causa, et sine spe- 
ciali Indulto usurpentur. 

S 12. Caeterum facultates ipsas, etiam ut supra dictum est obtentas, 
semper quoad tempus revocationi obnoxias censeri decernimus, ita ut pro 
irritis, et revocatis ipso iure habeantur, quoties allegatae Coniunctorum indi- 
gentiae cessaverint, vel alia legitima se offerat ratio iisdem opportune pro- 
spiciendi. Super quorum omnium tum exequutione, tum observantia, Ordi- 
nariorum localium vigilantiam, atque conscientiam onerari volumus, et re 
ipsa oneratam fore denunciamus. 

8 13. Verum non uni dumtaxat negociationi tribuenda est, quae nunc 
temporis cernitur Ecclesiasticae Dignitatis depressio. Sunt alii quidam abusus, 
quibus Ecclesiastici Viri proprium decorem, totiusque coetus et ordinis exi- 
stimationem eo frequentius, atque securius abiicere dignoscuntur, quod eos 
norunt non tam aperte adversari litterae Sacrorum Canonum, et Constitu- 
tionum ab Apostolica Sede editarum; proindeque se censuris et poenis ibi- 
dem statutis nequaquam subiiciendos fore confidunt. Plurimi enim, ut ex 
praedictorum relatione cognovimus, in ipsa bonorum suorum administra- 
tione, eorumque cultura, in distractione fructuum, animalium, et coeterorum 
quae in propriis Ecclesiaeve fundis enascuntur, seu aluntur, nec non in com- 
parandis rebus, quae vel ad proprios usus, vel ad fundos praedictos instruen- 
dos sunt necessaria, adeo indecoris actibus se ipsos exercere conspiciuntur, 
adeo se totos curis et sollicitudinibus huius saeculi debitos, ac temporalibus 
lucris inhiantes ostendunt, ut qui sacrae dignitatis praestantia supra humanae 
conditionis sortem evecti, merito reputantur, infra ipsos abiectissimi status 
homines sese demittant; et qui Filii lucis esse et apparere deberent, saeculi 
filios, terrenae aviditatis anxietate, superare videantur. Hos aiebant, omnibus 
Nundinis, atque Mercatibus, laicali propemodum apparatu, ac specie, se 
sistere, nec quidquam minus, quam Clericalis moderationis, atque mode- 
stiae, vel Ecclesiastici decoris, et gravitatis, specimen praeferre. 

8 14. Quibus Nos quidem palam edicimus, nihil per Nos interdictum 
iri, quod ipsis, pro recta, et provida Ecclesiastici Patrimonii administratione, 
quoad ipsam actus naturam, permissum dignoscitur, vel etiam a Sanctis 
Patribus, et Ecclesiasticarum legum Conditoribus eorum diligentiae com- 
mendatum. Verum sicut alia complura sunt, quae Clericis, quoad rei sub- 
stantiam non prohibentur, et tamen eorum usus sub certis dumtaxat modo 

et forma, iisdem pemittitur, iis autem qui praescriptum modum excesserint, 
statutamque Ecclesiasticae disciplinae formam violaverint, tum temporales 
poenae, tum etiam spirituales censurae, a Sacris Canonibus infliguntur; cuius 
rei innumera extant exempla in generalibus Canonici iuris legibus, ac etiam 
in peculiaribus Dioecesum statutis, quae plura de vita et honestate, de habitu 
et tonsura Clericorum, sive observanda, sive vitanda, praescribunt: ita Vos, 
Venerabiles Fratres, oportet, Ecclesiasticorum omnium, qui in Dioecesibus 
Vestris versantur, agendi rationem circa praemissa circumspectantes, si quid 
Vobis constiterit frequentius ab iis admitti, quod Clericalem statum dede- 
ceat, non solum eos idoneis instructionibus docere, ut collatae sibi digni- 
tatis celsitudinem cogitantes, non sibi licere putent indecoris actibus eam 
deturpare, debitamque Ecclesiastico Ordini existimationem, et reverentiam, 
quae etiam spiritualibus populorum utilitatibus plurimum prodest, ex lai- 
corum animis abolere; utque memores se in sortem Domini vocatos esse, 
non tam quae sua sunt, quam quae lesu Christi, quaerant et curent; sed 
praeterea, quatenus opus esse noveritis, opportunis Decretis conditis, ac 
severioribus Edictis propositis, eiusmodi Clericorum turpitudini et cupidi- 
tati obviam ire; ac delinquentium culpas, habita minoris maiorisque scan- 
dali ratione, nunc quidem increpando arguere, nunc autein salutaribus poe- 
nitentiis emendare, nunc demum districto poenarum ac etiam censurarum 
gladio, ad caeterorum exemplum, coercere et punire. 

8 15. Et parem quidem, vel etiam maiorem Pastoralis zeli Vestri solli- 
citudinem atque constantiam requirit aliud corruptelae genus, quod plures 
Ecclesiasticos Viros inficere, et ab Ecclesiae servitiis abductos, ad saeculi 
curas convertere accepimus. Sunt enim, qui industriam operamque suam, 
quam totam Divino cultui, et proximorum utilitatibus, ex charitatis lege, 
impendere deberent, Laicorum obsequiis abiectisque servitiis addicere, ali- 
quando etiam eorum negociis administrandis curandisque, pro temporali, 
eaque satis vili mercede, locare non recusant. In quo difficile est iudicare, an 
magis deflenda sit eorum caecitas, qui proprii gradus dignitatem ipsi pro- 
culcant, an potius reprehendenda sit Laicorum praesumptio, qui Sanctuarii 
Ministros, a quibus Christianae vitae documenta, aeternaeque salutis sub- 
sidia petere deberent, tam parvipendunt, ut eis in domesticis officiis sibi 
dicto audientes, servilibus ministeriis adhibere non vereantur. 

8 16. Verum quod altius animum nostrum sollicitat, illud est, ne forte 
huiusmodi malum ex alio non minus detestabili abusu profluat; quod nempe 
aliquibus ad Clericalem statum temere adspirantibus quandoque contingat, 
fallacibus corruptisque documentis Ordinarium suum decipere, confictoque 
sibi Patrimonio, cuius fructus aut nulli sint, aut ad ipsos non vere pertin- 
gant, ad Sacros Ordines, absque reditibus ad honestam vitae sustentationem 
sufficientibus, promoveri. Quare ne quis Vestrum miretur, Venerabiles Fra- 
tres, si hac occasione arrepta, Vos omnes et singulos enixe hortamur, atque 
monemus, ut cautiores hac in re oculatioresque Vos praebeatis, ne cui Sub- 
ditorum Vestrorum detur ad Sacram Ordinationem obrepere, qui ex Bene- 
ficio Ecclesiastico, vel Ecclesiastica Pensione, aut ex Patrimonio, sibi con- 
stituto, in casibus a iure permissis, omni submota collusione ac fraude, eam 

reipsa non percipiat annui redditus summam, quae Synodalibus cuiusque 
Dioecesis statutis, aut legitima consuetudine definita dignoscitur. 

S 17. Clericos autem et Sacerdotes in Laicorum Domibus eiusmodi 
ministeriis addictos, quae eorum gradum et professionem dedeceant, quae- 
que eos a Divinis obsequiis, et propriae perfectionis cultura, ad illiberalium 
occupationum, et saecularium negociorum agitationem traducant, quam- 
tumvis honestioribus in speciem titulis susceptum servitii genus aliquando 
obtegere adnitantur, ne patiamini quietos in suo dedecore insordescere, aut 
forte obfirmatos, de sua ab Ecclesiae castris defectione impune gloriari; sed 
omni Pastoralis sollicitudinis studio, et quatenus opus sit, tota ordinariae 
ac delegatae iurisdictionis auctoritate, servatis servandis, eosdem ad Eccle- 
siasticae vitae instituta, et ad Clericalis Militiae munera revocare curetis. 

& 18. Haec sunt, Venerabiles Fratres, quae pro Apostolici Ministerii 
Nostri officio, ad Ecclesiastici Ordinis honestatem dignitatemque tuendam 
et vindicandam, sollicitudini Vestrae suggerenda, enixeque commendanda 
iudicavimus. Hac enim in re, quae ex peculiaribus actionum circumstantiis 
maxime pendet, Vestras omnino partes primas esse oportet, utpote qui 
Subditorum Vestrorum facta, eorumque adiuncta, regionum necessitates, et 
personarum mores, quidque apud prudentes et probos viros, honesti, aut inde- 
cori speciem habeat, in singulis locis praesentes constitui, et melius agno- 
scere, et securius aestimare potestis. Ut autem liberum Vobis sit in hoc 
rerum genere inordinata quaeque corrigere et reformare, quodcumque dispen- 
sationis aut facultatis Indultum circa praemissa a quolibet Romanae Curiae 
Officio hactenus concessum, prudenti arbitrio Vestro moderandum permit- 
timus; nullum vero imposterum concedi volumus, nisi auditis prius Frater- 
nitatum Vestrarum relationibus, et votis, adiectisque eidem Indulto eius- 
modi formulis et conditionibus, per quas integrum Vobis relinquatur arbitrium 
de illius exequutione et effectu ita cognoscendi, ut nemini Ecclesiasticorum 
liceat, illius praetextu negocium ullum, aut ministerium minus honestum, 
contra interdictum Vestrum assumere, aut susceptum retinere et protrahere. 
Interim in Pastorali zelo Vestro acquiescentes, Fraternitatibus Vestris Apo- 
stolicam Benedictionem ex animo impertimur. 

[Bull. Rom. Cont., tom. 1, p. 227-231]. 

Clemens XIII, ep. Mirum sane, 14 mart. 1760. ! 


S1. Mirum sane, ac ferme incredibile Nobis accidit intelligere quod Fr. 
tua cuius tota Dioecesis in Sicilia est ultra Pharum, in Calabriam praete- 
rito Mense Septembri clanculum transiectaverit, ut Presbyterum quemdam 
cui sub initium praecedentis Augusti Prioratum S. Mariae XII Apostolorum 
de Balnearia institutione Episcopali contuleras, in possessionem ipse quoque 

immitteres, eidemque Ecclesiasticae iurisdictionis in Clerum, ac Populum 
illum potestatem quasi Episcopalem traderes; quod quidem idcirco incredi- 
bile videbatur, cum propter hactenus inauditam rei novitatem, tum vero 
etiam quoniam paulo ante officiosissimam Nobis Epistolam scripseras, de 
negociis tuae Dioeceseos, cui 8 Kalendas eiusdem Mensis Septembris respon- 
sum dedimus. 

$ 2. Neque dicas oblatum tibi fuisse ab eo Presbytero, qui clam Nea- 
poli discedens in Siciliam te convenerat, Regiae nominationis placitum, signi- 
ficatumque insuper, Balneariae Prioratum Ecclesiae Cephalediensi subiectum; 
siquidem neque de Regio Patronatu sermo nunc est, neque de asserta subie- 
ctione (haec enim cum piissimo Rege, aequo, et amico animo discutientur). 
Illud tantummodo quaerimus quo titulo, quo iure, qua autoritate ausus fueris 
demandare alicui sine Pontificio mandato potestatem quasi Episcopalem in 
Territorio perfecte separato, eumdemque manuducere in exercitium ordinariae 
iurisdictionis, quam in eiusmodi Districtibus a solo Romano Pontifice deri- 
vari Catholici omnes profitentur. 

8 3. Etenim illud primo animadvertere debueras, Balneariam neque in tua, 
neque de tua Dioecesi nunquam fuisse. Contra vero, Praelatos nullius nuncu- 
patos, plurimorum saeculorum spatio, iurisdictionem quasi Episcopalem a 
Cephalediensibus Episcopis omnino independentem ibidem exercuisse. Deinde 
vero quamvis etiam ageretur de Paroecia intra fines Cephalediensis Dioe- 
ceseos indubie comprehensa, numquam potest Episcopus Territorium a Ter- 
ritorio separare, vel ex Parocho quasi Episcopum constituere, sine privilegio 
Apostolico, sine Pontificio mandato. . 

S 4. Quod si profitearis, tibi numquam in mentem venisse, potestatem 
quasi Episcopalem simplici Sacerdoti de novo tribuere, sed in vim assertae 
subiectionis, Regiique Mandati recognovisse te, ac insimul confirmavisse in 
Sacerdote praesentato illam eamdem iurisdictionem, qua reliqui in antecessum 
Balneariae Praelati iam dudum gavisi fuerant, nisi obvium, ac patens erat 
Ven. Fr. quid Regi, eiusque administris respondere debueras, tibi scilicet 
nullum occurrere exemplum Cephalediensium Antistitum, qui destituerint, 
vel instituerint unquam Balneariae Praelatos: quod si unio illa Balneariensis 
Prioratus a Pseudo Pontifice Anacleto iam facta teneret, non Regis amplius 
sed Fcclesiae tuae Patronatus ille fuisset: demum vero cum palam omnibus 
esset, iurisdictionem ordinariam in Clerum, ac Populum Balneariae per Regu- 
lares Praelatos ex privilegio Apostolico hactenus exercitam, non posse te 
neque naturam Beneficii Regularis immutare, neque iurisdictionem illam in 
Clericum Saecularem transferre. Tunc enim sapientissimus aeque ac piis- 
simus Rex, eiusque probi doctique Consiliarii, non tam responsum hoc 
tuum non tulissent aegre, quinimo probavissent potius, atque commenda- 
vissent. 

& 5. Quare videat Fr. Tua quam inconsulto, ac perperam egeris: sive 
enim novam iurisdictionem quasi Episcopalem, per tuam Institutionem con- 
ferre putavisti, atque id nullo pacto efficere poteras, sive antiquam, quae 
per Balneariae Praelatos antea gerebatur, quasi in illo revivisceret, excitare 
cogitavisti, et gravius adhuc errasti; etenim spiritualis potestas, quae per Apo- 

stolicum privilegium Monasterio, eiusque Coenobitis inhaerebat, nisi per 
novum Apostolicum privilegium, Pontificiumque mandatum in Presbyterum 
saecularem transferri nequibat. 

8 6. Haec autem pro paterna caritate Nostra fusius tibi Ven. Fr. expli- 
care voluimus, ut considerares attentius quid mali feceris, quantamque iniu- 
riam inconsiderate, uti arbitramur, non quidem Nobis, sed personae, quam 
immerentes gerimus, ipsique Apostolicae Sedi palam intuleris, cuius quidem 
Pontificiae authoritatis cum vindices, atque custodes a Deo constituti fueri- 
mus, non possumus quin gravissimum moerorem Nostrum tibi significemus, 
tuique facinoris rationem repetamus. 

8 7. Illud etiam accedit non sine amarissimo fletu prosequendum, quod 
Presbyter ille, nulla legitima spirituali potestate munitus, cum per ostium 
non intraverit, quidquid agit, irrite ac perperam agit in Christianae illius 
plebis detrimentum. Frustra enim sacramenta dispensat, Confessarios adpro- 
bat, Clericos ordinat, edicta proponit, quorum omnium criminum ipse prae- 
cipuus auctor coram aeterno severissimo ludice a Balneariensi Christiano 
populo expostulaberis. 

8 8. Verum quid inquam expostulaberis, cum te iam nunc redarguat, 
et coram Apostolica Sede plebs illa reum expostulet: novit enim, transmis- 
saque a parentibus in filios traditione accepit, se iam inde a prima Ecclesiae 
institutione, Apostolicae Sedi conceptis verbis, praescriptisque sanctissimis 
formulis, commendatam, Romanisque Pontificibus per longissimum octo 
saeculorum, et ultra curriculum, nulla Episcoporum intermedia authoritate 
subiunctam; utique Ven. Fr. populus ille clamat, atque conqueritur, Alum- 
numque tuum intuetur invitus, aliosque Pastores supplex deposcit, ne spi- 
rituale pabulum, quemadmodum facit, per alienas Dioeceses quaerere cogatur. 

8 9. Consulito igitur Religioni tuae, et serio cogita, quomodo tot mala 
emendare queas, atque insimul Apostolicae Sedi satisfacere; dum tibi toto 
corde adprecamur a Domino, ut Spiritus Sancti gratia mentem tuam illu- 
minet. 

[Bull. Rom. Cont., tom. 1, p. 299, 300]. 


454. 
Clemens XIII, ep. Cogitantibus Nobis, 26 mart. 1760.! 


S 1. Cogitantibus Nobis de praeclara, ac vere insigni pietate, quam erga 
Catholicam Fidem, Sanctamque Matrem Ecclesiam diuturna Christianae vitae 
institutione Maiestas Tua profitetur, dubium non est, quin bene humani- 
terque accipiat, quae de Balneariae casibus non sine multis lacrymis in 
Hispaniam perscribere cogimur, quum renunciatum Nobis fuerit, eorum, 
quae hac in re, Neapoli, Tuo sub regimine, evenerunt, inconsulta Maiestate 
Tua, nihil immutari fas esse. Porro sensus quoque Nostros in adnexis paginis 

latius describi mandavimus, quas una cum his literis Ven. Fratri Nostro 
loachimo Episcopo Sabinensi Cardinali Portocarrerio, in rebus Ecclesiae, 
Tuisque negociis gerendis, solertia, religione, prudentia spectatissimo, com- 
municari voluimus, ut ipse quoque rei gravitate perspecta, acerbissimum 
dolorem Nostrum, literis suis, Maiestati Tuae significaret. Non agitur modo, 
carissime in Christo Fili Noster, de Regio Patronatu, de quo vel Tecum si 
libuerit, vel carissimo pariter in Christo Filio Nostro Ferdinando utriusque 
Siciliae Rege illustri amica tractatio institui poterit: interim vero Maiestati 
Tuae persuasum esse cupimus, Nos idcirco petitas Bullas Regio praesentato 
neutiquam concessisse, non quia lubitum non esset voluntati Tuae morige- 
rari, sed quia religione detinebamur eas ob causas, quas ex adiunctis paginis 
Maiestas Tua cognoverit. 

S 2. Id autem quod Nos modo vehementer conturbat, summoque moe- 
rore conficit, facinus est hactenus inauditum Cephalediensis Episcopi, qui de 
simplici Sacerdote, quasi Episcopum constituere ausus fuit, eidemque pote- 
statem ordinariam ut vocant in Clerum ac Populum Balneariae, quae in 
Territorio perfecte separato, nemine contradicente, a solo Romano Pontifice 
proficiscitur. Hoc sane per se ipsum unicuique, Antistiti vero praesertim, 
obvium, ac patens esse debuerat, atque hoc illud erat, quod Cephalediensis 
Episcopus pro sua Fide, et Sacramento, Divo Petro, eiusque Successoribus 
praestito, Maiestati Tuae significare debuisset: tunc enim propter eximiam 
et singularem prudentiam, ac Religionem Tuam non tam eum excusavisses, 
si ab eo sacerdote in Praelatum Ordinarium instituendo, abstinuisset, verum 
etiam more Tuo valde commendavisses, quod Episcopus ille timore Dei 
perterritus tantae offensioni, tantisque criminibus, quae inde sequuta sunt 
impedimento fuisset. Siquidem palam est, quod Presbyter ad ministerium 
illud quasi Episcopale sic assumptus legitima missione caret, neque pote- 
statem, quam exercet, Romano Pontifici acceptam refert, neque Sedis Apo- 
stolicae gratiam, et communionem quaerit, ac "proinde (proh dolor?) quid- 
quid agit frustra, ac perperam, agit in spirituale detrimentum Balneariensis 
Populi; eoque insuper eius audacia devenit, ut ordinarii quoque Praelati 
lines transgredi veritus non fuerit, Clericos illius Sacerdotii ordinando, quod 
Balneariae Praelatis tributum non erat; tandem ea sibi quoque arrogare non 
puduit in Canonicis impedimentis tollendis, quae ne quidem Episcopi sine 
Apostolicae Sedis permissu, suis in Dioecesibus faciunt. 

S 3. Haec autem gravissima crimina non tam illi imputabuntur, quam 
Cephalediensi Episcopo, qui tot mala, cum posset, non solum non cavit, sed 
etiam dux fuit, et auctor, verum Nobis quoque culpae darentur coram 
severissimo aeterno ludice, si tam multas, gravesque offensiones, inexcusa- 
bili silentio comprimeremus: quamobrem tot Christianarum ovium perni- 
ciem ex hac Apostolica specula prospicientes, amarissimo fletu pertusi, 
Maiestatem Tuam per viscera misericordiae Dei Nostri, enixe quantum pos. 
sumus obtestamur, ut innocentis populi miseratione, aeternaeque illius salutis 
amore incensus amoveri quamprimum iubeas luctuosum hoc schismatis ini- 
tium, quod quidem si effeceris, quemadmodum pietate tua freti minime 
dubitamus, non tam gravissimam animi Nostri aegritudinem lenieris, sed 

quod potissimum est, Deo Opt. Max. gratissimum praestabis obsequium, 
qui rebus Tuis iam florentissimis, maiorem in dies prosperitatem, et stabile 
incrementum adiiciet, cuius pignus sit Apostolica Benedictio, quam Tibi 
carissime in Christo Fili Noster amantissime impertimur. 

[Bull. Rom. Cont., tom. 1, p. 305, 306]. 


455. 


Clemens XIII, const. Religiosam pacem, 26 apr. 1760. 


8 I. Religiosam pacem, atque concordiam ubique servari decet, in iis 
vero praesertim Religiosorum Hominum coetibus, qui se totos Christianae 
humilitatis, ac poenitentiae exercitationibus devoverunt, et si quid ob humanae 
indolis infirmitatem ex adverso contigerit, Apostolicae Nostrae servitutis offi- 
cium est, discordiarum semina sedulo extirpare, ne parvis ex scintillis magnum 
exurgat incendium. Exposuit Nobis dilectus Filius Seraphinus a Capricolle 
Ordinis Capuccinorum Generalis Minister demissis precibus, totius etiam 
Diffinitorii nomine oblatis, san. mem. Urbanum VIII praedecessorem Nostrum 
die vir Maii Mpcxxxti decrevisse,! ut in Capuccinorum Ordine Fratres Laici 
Professi Clericis Novitiis praecederent, ac paulo post ipso adhuc Summo Pon- 
tifice Urbano VIII in vivis agente, exortum fuisse dubium, num sub Cleri- 
corum nomine censendi forent Sacerdotes, qui ad habitum Capuccinorum 
admittuntur, ita ut ipsi quoque, Laicis Professis, in quibusdam sacris fun- 
ctionibus, praecedentiae locum concedere tenerentur: quo dubio in Capitulo 
Generali anni Mpcxxxii per haec verba proposito: Ufrum scilicet Sacerdotes 
Novitii debeant praecedere Laicis Professis in Processionibus, et in. Commu- 
nione feriae V in Coena Domini - Responsum fuit - Affirmative: quia Decre- 
tum clare loquitur de Clericis Novitiis, non de Sacerdotibus, et ideo quoad 
Sacerdotes debet valere ius, et antiqua consuetudo, et ordo Ecclesiasticus. Retulit 
praeterea idem dilectus Filius in iisdem precibus, hoc ipsum in universo suo 
Ordine religiose hactenus observatum. 

8 2. Cum vero nonnulli Fratres Laici Professi Provinciae Boeticae, occa- 
sione Sacerdotis cuiusdam Sacro Capuccinorum Schemate recens induti, 
motum facere, turbasque ciere praesumpserint, ne praecedentiae honore gau- 
deret, nuperrime quoque in Generali Diffinitorio propositum fuit aliud simile 
dubium: Az scilicet Novitius Sacerdos in publicis, et privatis actibus ubique 
praecedere debeat Religiosis Laicis Professis. Cui pariter in Congregatione 
habita die xvir Ianuarii anni labentis responsum tuit - Affirmative: inhaerendo 
detinitioni iam latae de anno mpcxxxrm, quam supra memoravimus. Ut autem 
Laici Professi debito in officio humilitatis, religiosaeque obedientiae conti- 
neantur, nec amplius audeant sese extollere supra illos, quos elegit Dominus, 
ut ascendant ad Altare suum, eidemque sacrificium laudis, atque Divinam 
Hostiam litarent; Nobis idem Minister Generalis humiliter supplicari fecit, 

ut novum hoc Diffinitorii Generalis Decretum, quo firmius subsistat, et 
servetur exactius, Apostolicae Nostrae confirmationis munimine roborare 
dignaremur. 

83. Nos itaque dictum Generalem Ministrum, et Generale insimul Dif- 
finitorium specialibus gratiis, atque favoribus prosequi cupientes, et eorum 
singulares personas a quibusvis excommunicationis, suspensionis, et interdicti, 
aliisque Ecclesiasticis sententiis, censuris, et poenis a iure, vel ab homine 
quavis occasione, vel causa latis si quibus quomodolibet innodati existunt, 
ad effectum praesentium tantum consequendum, harum serie absolventes, 
et absolutos fore censentes, eorum supplicationibus inclinati, ne imposterum 
eiusmodi concertationibus religiosam tranquillitatem, atque concordiam inter- 
turbantibus pateat aditus, Decretum antedictum Apostolica auctoritate, tenore 
praesentium approbamus, et confirmamus, eidemque inviolabilis Apostolicae 
firmitatis robus adiicimus. 

S 4. Decernentes, etc. 

S 5. Non obstantibus, etc. 

[Bull. Rom. Cont., tom. 1, p. 322, 323]. 


456. 
Clemens XIII, ep. Et paternus, 4 mart. 1762. 


8 1. Et paternus amor, quo te complectimur, et impositum humilitati 
Nostrae Apostolicae servitutis officium, ea Nos dissimulare non sinunt, quae 
et regulis antiquissimis minime consentanea sunt, et Apostolicae Sedis digni- 
tati contraria; ac proinde diffiteri non possumus, non sine moerore acce- 
pisse Nos, in ista Toletana Dioecesi, ieiunium pervigilii S. Mathiae Apostoli 
in proxime antecedens Quinquagesimae Sabbathum, Episcopali auctoritate 
translatum; siquidem ignorare non poteras gravissimam animi Nostri relu- 
ctantiam in eo ieiunii die commutando, ne quod Ecclesiastici ritus est, Bac- 
canalium turbis, quas impura superstitio invexit, et cum abolere nondum 
penitus queat, purissima Christi Sponsa detestatur, et fletu prosequitur ama- 
rissimo, concedere locum, eamque ob causam sua sede dimoveri videretur; 
neque tibi pariter incognitum esse debuerat, quod eximiae pietati carissimi 
in Christo Filii Nostri Caroli Hispaniarum Reg. -atholici plurimum fidentes, 
eiusmodi petitionem pro se, et Aulico Comitatu per dilectum Filium Ema- 
nuelem Roda Regium Ab egatum Nostrum delatam, censuimus aequam eidem. 
que indulsimus id, quod alteri praeterea nemini concessum a Nobis fuit; 
quae quidem a tanto Rege Apostolicae Sedi facta petitio, nonne satis erat 
ad ostendendum, soli Romano Pontifici pertinere ieiunium in Ecclesia uni- 
versa receptum, cuius etiam mentio corpori Canonici Iuris fuit inserta? in 

alteram diem transferre? Ac demum eaedem ipsae encyclicae literae Sa. Me. 
Benedicti XIV,! quibus eiusmodi translationem tum elargiri non renuit, si 
prae manibus sumantur, hoc ipsum non comprobant apertissime? 

8 2. Quare de moerore Nostro, Dilecte Fili, mirari non debes, qui eo 
gravior fuit, quo cogitabamus te, et Sanctae Romanae Ecclesiae Cardinalem 
esse, et tam insignis Ecclesiae Archiepiscopum Hispanicae Nationis, quae 
Romanae Cathedrae observantissima semper fuit. Verum haec eadem cogi- 
tatio Nos pariter consolatur, certo enim certius fore confidimus, ut quae 
paternae charitatis impulsu duximus perscribenda, pro tua egregia in Nos, 
voluntate, et in Apostolicam Sedem obsequio aequi bonique facias, ac interea 
Apostolicam Benedictionem tibi, Dilecte Fili Noster, peramanter impertimur. 

[Bull. Rom. Cont, tom. 2, p. 226, 227]. 


457. 


Clemens XIII, const. Inexhaustum, 3 sept. 1762. 


S8 1. Inexhaustum Indulgentiarum thesaurum a lesu Christo Domino 
Nostro Ecclesiae relictum, Christiano populo maxime salutarem, et summo- 
pere in pretio habendum esse, Catholicae Ecclesiae auctoritas, et Summorum 
Pontificum praedecessorum Nostrorum gesta facillime suadent. Cumque per 
divinae gratiae abundantiam, nullis suffragantibus meritis, in suprema Beati 
Petri Cathedra constituti, modo ad pastoralem sollicitudinem Nostram per- 
tineat, per universum Domini gregem vigili cura providere, ut omnia in ea 
honeste, et secundum ordinem fiant; veterem, et probatam Ecclesiae con- 
suetudinem circa Indulgentiarum dispensationem, quantum fieri potest resti- 
tuere, et servare, simulque Christifidelium utilitati occurrere studemus. 

S 2. Inter caetera siquidem spiritualium gratiarum dona, quibus Sum- 
morum Pontificum liberalitate Christifideles cumulantur, potissimum locum 
habet Plenaria peccatorum Indulgentia, et remissio, quae statis anni diebus 
conceditur, dum Romanus Pontifex solemni caeremonia populo coram ipso 
congregato benedicit, et non raro ipsius Summi Pontificis nomine, effun- 
dendae Apostolicae benedictionis super Principes Viros absentes delegata 
fuit facultas; sed inde invaluit praeter modum, usus etiam, verbi Dei Prae- 
conibus indulgendi, ut similiter cum Plenaria Indulgentia, Apostolicam bene- 
dictionem, non singulari alicui personae, vel familiae, sed universo ad Eccle- 
siam confluenti populo impertiri valerent. Nonnullos pariter, non sine aliquo 
Ecclesiasticae disciplinae discrimine, circa harum facultatum exercitium, irre- 
psisse abusus deprehendimus. 

S 3. Ut autem spiritualium gratiarum dona, sancte, atque incorrupte 
administrentur, quodque adeo salubriter institutum est, in perniciem non 
cedat abutentium, praemissa omnia Congregationi Venerabilium Fratrum 
Nostrorum S. R. F. Cardinalium Indulgentiis, sacrisque Reliquiis praepositae 

, examinanda commisimus, quae exquisitis etiam Consultoribus, votum suum 
Nobis aperiret. Postquam igitur, quid eadem Congregatio, auditis Consul- 
toribus, hac in re sentiret, percepimus; omnibus mature perpensis, iustam 
rationem, congruosque limites in his praescribere volentes, de ipsius Con- 
gregationis consilio, Motu proprio, et ex certa scientia, deque Apostolicae 
potestatis plenitudine, omnia, et singula particularia indulta, et privilegia 
effundendi supra populum Apostolicam benedictionem, per Romanos Pon- 
tifices praedecessores Nostros, ac per Nos etiam, quibusvis particularibus 
personis, sive Ecclesiasticis saecularibus, sive cuiusvis Ordinis, et instituti 
Regularibus, ad certum tempus, seu ad eorum vitam, non tamen illa per 
praedecessores praedictos aliquibus Ordinibus Regularibus attributa, quae 
modo infrascripto salva esse volumus, respective concessa, et elargita, etiamsi 
eaedem particulares personae, ex quavis causa illa impetrarint, et in posses- 
sione indultorum, ac privilegiorum huiusmodi reperiantur, harum serie revo- 
camus, ac de medio tollimus, et abolemus. 

8 4. Porro ad submovendos quosvis abusus, qui in hac re, vel suborti 
deprehenduntur, vel quandoque suboriri possent, et ad augendam erga Pasto- 
res eminenti Episcopatus dignitate pollentes, populorum devotionem, simulque 
Christifidelium utilitati, de immenso, et inextimabili thesauro Ecclesiae tra- 
dito consulere volentes, ipsarum tenore praesentium statuimus, quod deinceps 
Venerabilibus íratribus Nostris Patriarchis, Primatibus, Archiepiscopis, nec 
non dilectis filiis Praelatis inferioribus, Mitrae, et Pontificalium usum, Ter- 
ritoriumque separatum cum vera qualitate nullius Dioecesis habentibus, et 
activa in clerum et populum iurisdictione gaudentibus, nunc et pro tem- 
pore existentibus ; Patriarchis, videlicet, Primatibus, Archiepiscopis, et Epi- 
scopis, duabus anni solemnibus, nimirum Paschate Resurrectionis Domini, 
alioque die festo solemni, eorum respective arbitrio designando; Praelatis 
vero, praemissis qualitatibus praeditis, et propriis Territoriis degentibus, 
semel in anno, in uno ex diebus, quibus eorum singulis Pontificalium usus 
ab Apostolica Sede permittitur, populo in Ecclesia congregato, Apostolica 
Summi Romani Pontificis pro tempore existentis auctoritate, illiusque nomine, 
facultas solemniter benedicendi, cum elargitione Plenariae Indulgentiae, iuxta 
ritum, et formulam inferius tradendam, concedi possit, et ipsorum unicuique, 
quamdiu illi suis respective Ecclesiis praefuerint, gratiamque et communio- 
nem cum Apostolica Sede habuerint, per Literas Apostolicas in forma Brevis, 
gratis, ut in similibus mos est, concedatur. Ad quorum effectum, ipsos Patriar- 
chas, Primates, Archiepiscopos, et Episcopos, ac supramemoratos Praelatos, 
nunc, et pro tempore existentes, in Domino hortamur, ut pro dignitatum 
eorum splendoris augmento, et fidelium populorum ipsis creditorum, congrua 
erga Divinam iustitiam satisfactione, a Nobis, et successoribus Nostris Roma- 
nis Pontificibus pro tempore existentibus, facultatem huiusmodi, ultro ipsis 
oblatam, postulent, et impetrare non praetermittant. 

8 5. Quoniam vero eas facultates, impertiendi Romani Pontificis nomine 
Apostolicam Benedictionem, aliquibus Regularibus Ordinibus concessas prae- 
servare intendimus; harum serie declaramus, illas iuxta concessiones Apo- 
stolica auctoritate factas, salvas et illaesas esse debere. Districte tamen dilectis 


602 Romani Pontifices 


filiis eorumdem Ordinum Superioribus, et Professoribus, etiam speciali men- 
tione dignis, facultate, et indulto huiusmodi gaudentibus, et qui in posterum 
gaudebunt, harum quoque serie praecipimus et mandamus, quod in illius exer- 
citio, in omnibus, ritum, et formam a fel. rec. Benedicto Pp. XIV per eius Epi- 
stolam Encyclicam, sub die xix Martii anni Domini Mpccxrvir, Pontificatus 
Sui anno octavo editam, ! praescriptum, servare: et insuper in dictis duabus 
solemnitatibus, quatenus Episcopi in illis facultate huiusmodi utantur, ab 
effundenda benedictione penitus abstinere respective debeant. Ac itidem, ad 
submovendam quamcumque dubii causam, declaramus etiam, per benedi- 
ctionem Apostolica auctoritate, sive per ipsos Patriarchas, Primates, Archie- 
piscopos et Episcopos, sive per Regulares quoslibet, ut praefertur impen- 
dendam, nullam prorsus a censuris, et poenis Ecclesiasticis, scienter, vel 
ignoranter incursis, absolutionem concedi, neque ab illis absolutio praetextu 
benedictionis huiusmodi susceptae praetendi possit. 

Decernentes, praesentes Nostras Literas, et in eis contenta quaecumque, 
semper validas, et efficaces existere et fore, suosque plenarios effectus per- 
petuo sortiri, et obtinere, atque iis, ad quos spectat, et spectabit in futurum 
plenissime suffragari, ac respective ab omnibus observari debere. 

Non obstantibus, quatenus opus sit, quibusvis Apostolicis, et in gene- 
ralibus ac Provincialibus Concilii editis generalibus seu specialibus Con- - 
stitutionibus: nec non Ordinum Regularium quorumcumque praemissis, et 
aliis privilegiis, ac indultis, sub quibuscumque tenoribus, et formis, ac cum 
quibusvis clausulis, et decretis, etiam simili motu, scientia, et potestatis ple- 
nitudine concessis, ac pluries approbatis, confirmatis, et innovatis: nec non 
Nostra, et Cancellariae Apostolicae regula de iure quaesito non tollendo, 
quibus omnibus, et singulis, etiamsi pro illorum sufficienti derogatione, de 
illis eorumque totis tenoribus, specialis, specifica, expressa, et individua, ac 
de verbo ad verbum, non autem per clausulas generales idem importantes 
mentio habenda, aut aliqua alia exquisita forma ad hoc servanda foret, latis- 
sime et plenissime, ac specialiter et expresse derogamus, ac derogatum esse 
volumus, caeterisque contrariis quibuscumque. 

Volumus autem, ut earum praesentium litterarum transumptis, seu exem- 
plis, etiam impressis, manu alicuius Notarii publici subscriptis, et sigillo 
Personae in ecclesiastica dignitate constitutae munitis, eadem fides in iudicio, 
et extra illud adhibeatur, quae ipsis praesentibus haberetur si forent, exhi- 
bitae, vel ostensae. 

Ritus vero, et formula a Patriarchis, Primatibus, Archiepiscopis, et Epi- 
Scopis pro impertienda Benedictione, una cum Plenaria Indulgentia post Mis. 
sarum solemnia, triplici signo Crucis emisso, et in Episcopali Trono, cum 
Mitra, caeterisque sacris paramentis indutis, circumstantibus Ministris, adhi- 
bendus, quod congrue de Praelatis inferioribus intelligatur, talis esse debet. 

, Expleta in utraque solemnitate Missae solemnis celebratione, in primis 
alta voce, per Ministrum, Superpelliceo indutum, legantur Literae Apostolicae, 
quibus Indulgentia Plenaria conceditur, una cum potestate benedictionem 

Apostolicam super populum effundendi, ut de delegatione adstantibus constet, 
et concessio ex latino sermone in vulgarem ad populi intelligentiam, trans- 
lata recitetur. Postea Episcopus surgens, iuxta ritum in Caeremoniali Epi- 
Scoporum expressum, dicet: 

Precibus et meritis Beatae Mariae semper Virginis, Beati Michaelis Archan- 
geli, Beati loannis Baptistae, et Sanctorum Apostolorum Petri et Pauli, et 
omnium Sanctorum. 

Misereatur vestri omnipotens Deus, et dimissis omnibus peccatis vestris, 
perducat vos lesus Christus ad vitam aeternam. 

Indulgentiam, absolutionem, et remissionem omnium peccatorum vestrorum, 
spatium verae, et fructuosae poenitentiae, cor semper poenitens, et emendatio- 
nem vitae, perseverantiam in bonis operibus, tribuat Vobis Omnipotens et mise- 
ricors Dominus. B. Amen. 

Et Benedictio Dei Omnipotentis Pa tris et FiTlii, et Spiritus T Sanct; 
descendat super Vos, et maneat semper. B. Amen. 

Demum, post impertitam benedictionem, publicabitur latino, et vernaculo 
idiomate concessio Plenariae Indulgentiae, sequenti formula. 

Attentis facultatibus a Sanctissimo in Christo Patre, et Domino Nostro, 
Domino Clemente, Divina providentia, Papa. decimotertio, in enunciatis Apo- 
stolicis literis expressis, datis Reverendissimo Domino, Domino N., Dei et 
Apostolicae Sedis gratia, huius Sanctae N. Ecclesiae Antistiti; Eadem Dori- 
natio sua Reverendissima, Summi Pontificis nomine, dat et concedit omnibus 
hic praesentibus, Indulgentiam Plenariam in forma Ecclesiae consueta: Rogate 
igitur Deum pro felici statu Sanctissimi Domini Nostri Papae, Dominationis 
Suae Reverendissimae, et Sanctae Matris Ecclesiae. 

Nulli ergo omnino hominum liceat, paginam hanc Nostrarum revoca. 
tionis, abolitionis, statuti, hortationis, declarationis, praecepti, mandati, decreti, 
derogationis, et voluntatis infringere, vel ei ausu temerario contraire: si quis 
autem hoc attentare praesumpserit, indignationem Omnipotentis Dei, ac Bea- 
torum Petri, et Pauli Apostolorum eius se noverit incursurum. 

[Bull. Rom. Cont., tom. 2, p. 292-205]. 


458. 
Clemens XIII, ep. Cum a multo, 18 dec. 1762. 


8 1. Cum a multo tempore frequentibus gravibusque querelis de labante 
pluribus in locis, seu potius ruente Ecclesiastica iurisdictione Nostrae aures, 
fere quotidie, magna cum molestia Nobis atterantur; nullis tamen ex par- 
tibus nuncios videmur accipere tristiores, quam qui e Germania vestra iden- 
tidem ad Nos veniunt de violata Ecclesiae libertate. lis enim multo gravius 
commovetur, et tamquam totidem vulneribus animus Noster custoditur, quod 

Nobis in mentem venit, nullam olim fuisse gentem, quae suo in Ecclesiam 
obsequio, et Sacrorum Canonum reverentia Nationi Germanicae anteiret. 

S 2. Nunc vero e Regionibus, quae Ecclesiae minus sunt obsequentes, 
isthuc a pluribus annis transiisse ingemiscimus, pessimi imitationem exempli, 
et eam ad Vos iudiciorum invectam esse rationem, qua foro Ecclesiastico in 
omnibus fere Clericorum causis silentium potest indici. Cuiusmodi ad Nos 
illud est nuperrime allatum de controversia, quam habet cum Capitularibus 
suis Decanus Spirensis; Capitulares enim illos, quum ea causa iamdiu in 
Nostra Romana curia ageretur, intelleximus ad Consilium Imperiale Aulicum 
confugisse, et a laica potestate postulasse, ut eamdem causam sub praetextu 
annexorum temporalium, iudicandam susciperet. Qua quidem Ecclesiasticae 
iurisdictionis declinandae ratione, perniciosissime de Germanica Ecclesia, 
eiusque libertate Capitulares illi meriti sunt; qui laicis Potestatibus occasio- 
nem praebent gravius in dies imponendi servitutis iugum eidem Ecclesiae, 
et auctoritatis Romani Pontificis funditus evertendae. Quae est enim, aut 
esse potest causa Clericorum, cui non aliquid temporale coniunctum sit? 
Quod si eiusmodi praetextui locus sit, ipse pro eximia prudentia tua vides, 
dilecte Fili Noster, actum esse fere de omnibus Ecclesiasticis iudiciis, actum 
de appellationibus ad Apostolicam Sedem. 

8 3. Quamobrem, qui ob delatam tibi amplissimam dignitatem in Sanctae 
Romanae Ecclesiae adscitus es Ministerium, te quanta maxima possumus animi 
Nostri contentione in Domino rogamus, et obtestamur, ut auctoritatem tuam 
hac in re omnem adhibeas, et quantum vales industria, sagacitate, et aucto- 
ritate id efficias, ut quo Capitulares inconsulta temeritate progressi sunt, 
inde magna sui laude referant pedem. Quod si consequare, mirum quantum 
quidquid est Episcoporum in tota Germania tibi debebit, mirum ab hac 
Apostolica Sede quantum inibis gratiam, et ab omnibus bonis quantum 
ipse feres laudis, et gloriae! Quam vero meritorum segetem apud Deum tibi 
parabis, ex eo facile potes coniicere, quod ab Ecclesia eius Sponsa, novam 
hanc iniuriam propulsaveris. In hanc denique praeclaram operam incumbenti, 
boni exitus auspicem tibi, dilecte Fili Noster, Apostolicam benedictionem 
peramanter impertimur. 

[Bull. Rom. Cont., tom. 2, p. 322, 323]. 


459. 


Clemens XIII, ep. Quemadmodum, 25 maii 1763. ! 


S 1. Quemadmodum fel. rec. Innocentius III praedecessor Noster Archie- 
piscopo Nidrosiensi praecipuam tribuit laudem, quod Romanam Ecclesiam 
non modo magistram in rebus, quae ad fidem, sed in iis etiam, quae ad 
disciplinam pertinent, consultam voluerit, sic te Ven. Frater laudamus, atque 
etiam amamus, quod ad Nos quaestionem Apostolico Nostro iudicio attu- 

leris dissolvendam, sacri ne asyli gaudeat beneficio minor sexdecim annis, 
qui homicidii etiam praecogitati commiserit facinus. 

8 2. Huic quaestioni locum dedisse videntur plures Apostolicae Consti- 
tutiones, et Instructio Benedicti XIV praedecessoris Nostri ad Episcopos, qui 
sunt in ditione carissimi in Christo Filii Nostri Caroli Emmanuelis Sardiniae 
Regis Illustris, in ea parte, ubi de immunitate locali agitur, et de delictis 
exceptis.! Nos quidem consideravimus rationes contentas in iis scriptis, quae 
ad Nos misit ex utraque parte Fraternitas tua, tum ex parte Archiepiscopalis 
Curiae Taurinensis, quae minorem sexdecim annis declaravit esse restituen- 
dum Ecclesiae, unde, servata Constitutionum Apostolicarum forma, fuerat 
extractus, tum ex parte saecularis Fisci, qui iuxta praescriptum in memorata 
Instructione ad Tribunal tuum appellavit; ac examinatis earumdem rationum 
ponderibus, censuimus, Archiepiscopalis Curiae sententiam validissimis fun- 
damentis iuris inniti; ideoque a te confirmari, eiusque exequutionem mandari 
oportere. Nam si Apostolicas spectemus Constitutiones, perspicuum est, in 
iis non contineri minores; quorum ita praecipuam singularemque rationem 
semper habuerunt tum saeculares tum Ecclesiasticae leges, ut nullius san- 
ctionis severitas censeatur ad eos pertinere, nisi in ea expresse nominentur. 
Absurdum vero, et ab omni regula alienum seu potius monstrosissimum 
esset, si tantummodo, ubi agatur, sacrum ne illis asylum suffragari debet, 
nullus his legibus esset locus. 

8 3. Et quamquam non desunt qui publicum bonum, et Reipublicae 
praetexentes securitatem docuerunt, in iis sanctionibus, quae in atrocissi- 
morum criminum reos poenas constituunt, minores contineri aeque ac maio- 
res; ac propterea immunitatis beneficio privandos, etiamsi expresse non 
nominentur in Apostolicis Constitutionibus, quae caeteris idem immunitatis 
beneficium eripiunt; hanc tamen opinionem, ut erroneam praedecessores 
Nostri semper respuerunt, et Clemens VIII in primis, qui cum ageretur de 
pluribus reis, qui per proditionem hominem interfecerant, ab Archiepiscopo 
Panormitano consultus, num illis sacrum asylum sufítragaretur, respondit, 
omnibus quidem utpote in minori aetate constitutis deberi Immunitatem, sed 
duos tantum iussit Ecclesiae restitui, quorum alter sexdecim, alter duo de 
viginti annis natus erat, caeteros vero propter atrocitatem criminis, summa 
sua potestate usus, privilegio privavit immunitatis. Quod attinet ad instru- 
ctionem Benedicti XIV certissimum est, in ea nullam minorum fieri mentio- 
nem. Quae quidem ratio ex eo tantam habet firmitatem, ut nullo modo 
possit everti, quod Benedictus XIV per instructionem memoratam extendit 
ad loca, quae sunt in ditione memorati Sardiniae Regis, Bullam Clemen- 
tis XII praedecessoris Nostri, quae incipit: /z supremo Iustitiae solio,? quae 
quidem Constitutio in casu homicidii, quod neque casu, neque ad sui 
defensionem perpetratum fuerit, contrahendo inter angustiores fines privile- 
gium minorum, privat beneficio immunitatis localis eos, qui minores sint 


t! Raccolta di Concordati, p. 365-381. 

viginti quinque annis, sed maiores sint annis viginti, ex quo invicte conficitur 
eo privilegio gaudere, qui sint viginti annis minores. 

S 4. Pugnaretur autem cum omnibus iuris principiis, si quis contenderet, 
eam constitutionem ad loca, quae sunt in ditione memorati Regis, tantum- 
modo productam extensamque fuisse in ea tantum parte, qua exceptioni 
casuum laxiores fines definiuntur, non vero in ea parte, qua minores viginti 
annis excipiuntur; neque enim eadem lex scindi potest, ut eius pars altera 
recipiatur, altera repudietur. Huc accedit, ipsum Benedictum XIV, satis hac 
in re suam mentem declarasse. Nam in ea Bulla multis post annis edita, 
quae incipit: Officii nostri ratio,! dum eam extensionem Bullae Clemen- 
tinae a se in concordatis cum utriusque Siciliae, et Sardiniae Regibus factam 
commemorat, expressis profitetur verbis, se eam extendisse omnino in eo, 
quod Clemens XII addidit ad ius commune. Quidquid autem idem Clemens 
statuit de minoribus, id omne est ad ius commune quaedam additio. Prae- 
terea iidem praedecessores Nostri Clemens XII et Benedictus XIV cum exten- 
derent Bullam 7n Supremo Iustitiae solio, ad Regna Hispaniarum, et ad ditio- 
nem aliorum Principum, qui eam postulaverant extensionem, in suis quisque 
Constitutionibus disertissime afferunt quidquid de minoribus memorata Bulla 
Clementina constituit. Ex quo palam fit, illum non assequi veram Bene- 
dicti XIV mentem, qui putet, illum Pontificem aliam in ditione memorati 
Regis Sardiniae voluisse praxim inducere, ac minores, de quibus nullam 
mentionem facit in saepedicta Instructione, privilegio minoris aetatis omnino 
privasse; cui privilegio Clemens XII fines tantummodo ad aetatem viginti 
annorum praescripserat. 

S 5. His igitur de causis existimamus, rectam esse, quam in hoc casu, 
de quo Nos consuluisti, Archiepiscopalis Curia Taurinensis sententiam tulit, 
eamque a te confirmandam. Si qua vero supersit in hac quaestione dubi- 
tatio summa tibi cautio erit Ven. Frater, ne perinde ac generale principium 
amplectare, nimirum, in re dubia standum esse adversus immunitatem, quod 
secularis Fiscus contendit. Semper enim huic praepositioni contradixit Ecclesia, 
semperque contrariam, et doctrinam tenuit et praxim, tibi vero commodis- 
sime fortunateque contigit, Episcopale munus tuum gerere in eius Principis 
ditione, cuius praecipua quidem laus est summus amor iustitiae, sed qui 
pari sibi laudi ducit Religionem revereri: nec ignorat Religionem id postu- 
lare, ut summa veneratio sacris locis adhibeatur. Caeterum iustissimum est, 
maximeque cum aequitate coniunctum, maiores discernere a minoribus; quod 
discrimen leges ipsae in eo recognoscunt, quod minoribus non illa sit per- 
fecta ratio, cuius defectu plena ab eorum criminibus videtur abesse malitia, 
ut idcirco statuerint minus severe in illos animadvertendum. Pari vero, seu 
potius eadem plane ratione, quam differentiam agnoscunt saeculi leges in 
poenis sanciendis adversus reos, eamdem aequum est in eisdem reis immu- 
nitatis beneficio defendendis Ecclesiasticas leges recognoscere. Publico pro- 
desse aiunt bono si severius statuatur exemplum, et acerrime animadvertatur 
in eos, qui se tam atroci crimine adstrinxerint. 

8 6. Sed si rem bene perpendas, parum inde Respublica trahit utilitatis : 
perraro enim fit, ut minores viginti annorum atrocissima admittant facinora; 
contra plurimum illa cautio Rempublicam iuvat, ne Ecclesiae vilescant, aut 
quidquam de illa detrahatur reverentia, quae sacris debetur locis, ubi quo- 
dammodo peculiarem sedem habet Religio; cuius si minuatur maiestas, com- 
munem perturbari tranquillitatem, et ipsam oportet labare Rempublicam. 
Denique tibi Ven. Frater, eximiae erga te benevolentiae Nostrae pignus, Apo- 
stolicam benedictionem peramanter impertimur. 

[Bull. Rom. Cont., tom. 2, p. 350-352). 


460. 
Clemens XIII, ep. Quantopere, 16 nov. 1763. ! 


S 1. Quantopere a connubiis inter Catholicos, et Haereticos abhorreat 
Catholica Ecclesia, et de aeterna filiorum suorum salute vehementer sollicita, 
ut semper eos absterruerit, ne cum Haereticis Matrimonii vinculum iungant, 
dilecte fili Noster, profecto non ignoras. Nunc autem id agi comperimus, 
ut in posterum in Alsatia licitum sit talia coniugia contrahere, quae videtur 
in rem fore Catholicae Religionis, si ea tantummodo conditione permittantur, 
ut suscepta inde soboles in Apostolica Romana fide educetur: hac ratione 
non longe abesse aiunt, cum Deo gratulabimur, populum istius regionis uni- 
versum ad veram religionem esse traductum. 

S 2. Nobis vero longe aliter videtur et ex huiusmodi coniugiis existi- 
mamus, Catholicae Ecclesiae magnam cladem allatum iri. Si enim Mater, 
penes quam est prima sobolis educatio, a nostris sacris aliena sit, quid de 
liberorum religione non est timendum? Illa enim pro materno amore de 
aeterna eorum salute sollicite cogitans, nullam praetermittet occasionem, qua 
illos imbibat suae sectae doctrina, quam unice veram putat. Ac si Virum, 
vel in vigiliis ieiunantem, et carnibus abstinentem, vel poenitentiae Sacra- 
mento, animae suae sordes eluentem, vel ad Sacram Eucharistiae Mensam 
accedentem quasi inania sectantem, ut saepissime fiet, irrideat, id etiam certe 
fieri oportet, paullatim ut in animos puerorum illabatur sacratissimarum 
rerum contemptus. Quae vero a tenera aetate arripuerint, ea ex illorum animis 
difficillimum est evellere. 

8 3. Et contra si Mater quidem Catholicam Religionem colat, Pater vero 
alicui Haereticae sectae addictus, in puerorum conspectu dicta Uxoris, et 
facta, quae ad Religionem pertinent, ioculariter illudat, an non puerilis animus 
liberorum, penes quos plurimum valet Patris auctoritas, de veritate Reli- 
gionis, quam sequitur Mater, nonnihil dubitaverit? Quid si seria oboriatur 
inter Virum, et Uxorem de Religione disputatio? An non liberi, quorum 
mens, alternantibus in parentum disputatione momentis, hac illac impellitur, 

sensim in Religionis prolabentur indifferentiam, qua nihil exitialius, nihil 
Religioni inimicius; cum omnem Religionem veram, falsamve funditus tollat. 
Illud etiam perspicuum est, Lutheranae haeresi per haec coniugia patentio- 
rem aperiri campum, quo latius sese possit diffundere. Etenim puellae Luthe- 
rano imbutae errore, quibus nunc, nonnisi certis quibusdam in locis, cum 
Viris suis licet constituere domicilium, si Catholicis nupserint Viris, illos 
sequantur necesse est, ubicumque iis libitum fuerit habitare. Praeterea et 
nova nupta, plures e sua secta admittet in Viri familiam ; nec prohiberi pote- 
runt ab eius domo, falsae sectae Ministri, qui salutandi gratia eam conve- 
niant. Hi nimirum suo non deerunt ministerio, quo oves suas in errore con- 
firment, artemque suggerent Matri, qua in animis liberorum bonae doctrinae 
germina ab ipso tempore, quo incipiant erumpere, exarescant. 

S 4. Frustra igitur fuerit Catholicorum usque adhuc adhibitum studium, 
quo ex iis regionibus, quas tenent, damnati ab Ecclesia erroribus elimina- 
rentur, cum impune licuerit in posterum, in medio eorumdem Catholicorum, 
eamdem veneficam doctrinam profiteri. Huc accedit, quod si alteruter Coniu- 
gum, qui Catholicus sit, vita functus, liberos in prima aetate reliquerit, alteri 
Coniugi Haeretico, liberum erit venenatis sectae suae sensibus, filios suos 
inficere. Vides igitur, dilecte filii Noster, quid de prole ex his coniugiis suscepta 
polliceri sibi possit Catholica Religio, et num vehementer timendum sit, ne 
cum per haec connubia propagare intendunt Catholicam Fidem, latius pro- 
pagetur haeresis; et quod omnium deterrimum, maiores in dies vires capiat 
Religionis cuiuscumque indifferentia, qua plerumque ad impietatem aditus 
aperitur. 

8 5. Haec vero paullo fusius uberiusque persequuti sumus, sed ut ex 
harum prolixitate literarum, sollicitudinem Nostram intelligas, qui de re gra- 
vissima, et maxima, scribendi vix finem facimus. Sed ut sapientiae pruden- 
tiaeque tuae has rationes, quas supra tetigimus, quamobrem non sint per- 
mittenda haec coniugia, obscuras non fuisse arbitramur; sic religioni tuae, 
et zelo Domus Dei, quo flagrantem animum geris, plurimum confisi, dile- 
ctionem tuam obsecramus, et in Domino obtestamur, ut quantum auctoritate 
valeas, id efficias, ut his coniugiis nullus in Alsatia fit in posterum locus; 
in qua Provincia, Ecclesiae leges suum robur recuperarunt ex indicto, quod 
anno MDCLXXXII cum tanta sui nominis laude edidit gloriosissimae memo- 
riae Ludovicus XIV. Quod si consequare, non haec ultima laus erit tuarum 
pro Religione rerum praeclare gestarum, consilio et opera tua Catholicae 
Ecclesiae fidem, e tam gravi periculo ereptam suam incolumitatem retinuisse- 
Tibique praecipuo quodam charitatis sensu, dilecte fili Noster, quem unice 
amamus, Apostolicam benedictionem peramanter impertimur. 

[Bull. Rom. Cont., tom. 2, p. 425, 426]. 

461. 


Clemens XIII, ep. encycl. Christianae reipublicae, 
25 nov. 1766. ! 


8 1. Christianae reipublicae salus, cuius causam a Principe pastorum, 
et Episcopo animarum accepimus, vigiles Nos esse compellit, ne insolens, 
et teterrima librorum licentia, quae e latebris ad exitium, et vastitatem emer- 
sit, eo fiat perniciosior, quo se in dies efferendo sit latior. Execrabilis erroris 
perversitas, et inimicorum hominum audacia in medio tritici, qua scripto, 
qua verbo superseminans zizania, his praesertim temporibus adeo excrevit, 
ut nisi falcem ad radicem immittamus, et alligemus mala germina in fasci- 
culos ad comburendum, parum absit, quin spinae pravitatis exortae planta- 
tionem Domini Sabaoth suffocare aggrediantur. Perditi enim homines ad 
fabulas conversi, et sanam doctrinam non sustinentes, quaquaversum inva- 
dunt arcem Sion, et per pestiferam contagionem librorum, quibus fere obrui- 
mur, in christianae plebis interitum serpentina venena pectoribus evomunt, 
illimes credendi fontes corrumpunt, et Religionis fundamenta convellunt. 
Abominabiles facti in studiis suis, sedentesque in insidiis clam e pharetra 
iacula educunt, quibus in obscuro sagittent rectos corde. Quod est tam 
Divinum, tam Sanctum, et vetustissima omnium temporum Religione con- 
secratum, a quo impias continuerint mentes, et in quo oppugnando linguas 
suas tamquam gladium non exacuerint? Cucurrerunt primum adversus Deum 
erecto collo, et armati pingui cervice contra Omnipotentem roborati sunt. 
Impiorum deliramenta toties fracta e cineribus excitantes, Deum ubique prae- 
dicantem, et quotidie in oculos incurrentem denegant, non ex obtusa ingenii 
acie, sed solo depravatae voluntatis consilio; vel Deum ipsum desidem, et 
otiosum effingunt, cuius nec providentiam colant, nec iustitiam vereantur. 
Animae vero nostrae originem, et naturam ad imaginem supremi Conditoris 
creatam, et paulominus ab Angelis minoratam, foeda prorsus, et vesana opi- 
nandi licentia mortalem praedicant. Materiam sive creatam senserint, sive 
aeternam, et nulli causarum obnoxiam somniaverint, nihil tamen praeter 
illam in hac rerum universitate arbitrantur; vel coacti fateri spiritum cum 
materia existere, animam tamen ab hac coelesti conditione deturbant; nolen- 
tes intelligere, in hac ipsa, qua compacti sumus imbecillitate, spiritale quid- 
dam, et incorruptum inesse, cuius vi sapimus, agimus, volumus, quo et 
futura providemus, et intuemur praesentia, et praeterita recordamur. Alii 
vero, etsi probe sentiant, abigendam esse procul terrenarum caliginem ratio- 
num, et ab illuminatae Fidei oculo depellendum mundanae sapientiae fumum; 
recondita tamen Fidei Mysteria, quae exsuperant omnem sensum, humanis 
audent examinare ponderibus, et scrutatores facti maiestatis, opprimi non 

verentur a gloria. Irridetur simplicium fides, eviscerantur arcana Dei, quae- 
stiones de altissimis rebus temere ventilantur; omnia sibi usurpat audax 
inquirentis ingenium, omnia scrutatur, fidei nihil reservans, et eidem detra- 
hit meritum, dum in humana ratione quaerit experimentum. Nonne iis etiam 
necesse est indignari, qui turpissima et rerum, et verborum obscenitate seve- 
ros, et pudicos mores per summum scelus corrumpunt, execrabilem vivendi 
licentiam suadent mentibus incautorum, et pietati extrema inferunt dispen- 
dia? Quid? quod scripta sua conquisito quodam nitore, et blanda orationis 
festivitate, ac lenocinio inspergunt, ut quo facilius legentium animos perva- 
serint, eo altius veneno erroris inficiant. Sic imprudentibus fel draconis in 
Calice Babylonis propinant, qui suavitate sermonis illecti, et obcaecati, toxi- 
cum, quo pereunt, non agnoscunt. Quis demum acerbissimo non conficia- 
tur moerore, cum viderit infensissimos hostes, praetergressos quoscumque 
modestiae, ac debiti obsequii fines, editis, nunc certo, nunc ementito praelio, 
contumeliosis libris, irruere in ipsam Petri sedem, quam Redemptor fortis 
lacob posuit in columnam ferream, et in murum aeneum adversus principes 
tenebrarum ; hoc perdito fortasse adducti consilio, ut, ubi caput afflixerint, 
liberius Ecclesiae membra discerpant. 

8 2. Itaque, Venerabiles Fratres, quos Spiritus Sanctus posuit Episcopos 
regere Ecclesiam Dei, et de singulari sacramento humanae salutis edocuit, 
non possumus in tanta librorum depravatione, quin, quod Nostrarum est 
partium, studia devotionis vestrae excitemus, ut, qui in partem Pastoralis 
sollicitudinis vocati estis, in idem maiori quo potestis conatu conspiretis. 
Pugnandum est acriter, quantum res ipsa efflagitat, et pro viribus tot libro- 
rum mortifera exterminanda pernicies; nunquam enim materia subtrahetur 
erroris, nisi pravitatis facinorosa elementa in flammis combusta depereant. 
Dispensatores facti mysteriorum Dei, et armati illius potentia ad destructio- 
nem munitionum, satagite, ut creditae vobis oves, Christi sanguine redem- 
ptae, a venenatis hisce pascuis arceantur. Si enim necesse est a malorum 
hominum societate discedere, quod verba eorum multum proficiunt ad impie- 
tatem, et sermo eorum ut cancer serpit; quam vastitatem pestilentia efficiet 
librorum, qui apte compositi, et artificii pleni, manent perpetuo, et semper 
nobiscum adsunt, nobiscum peregrinantur, nobiscum domi sedent, et eorum 
penetrant cubicula, ad quae imbrobo, et occulto auctori aditus non pateret? 
Constituti ministri Christi in gentibus, ut sanctificetis Evangelium suum; 
perficite, laborate, et quantum in vobis est, opere, et sermone succidite fal- 
laciae stirpes, corruptos vitiorum fontes obstruite, insonate buccina, ne per- 
euntes animae de manu speculatoris requirantur. Agite pro loco, quem 
tenetis, pro dignitate, qua insigniti estis; pro potestate, quam a Domino 
accepistis. Praeterea cum nemo possit, ac debeat ab huius tristitiae partici- 
patione secerni, et in tanto fidei, et religionis discrimine una omnibus 
dolendi, una iuvandi communis sit ratio; avitam catholicorum Principum pie- 
tatem, ubi res postulat, implorate; gementis Ecclesiae causam exponite; et 
amantissimos eius filios, de illa tot nominibus egregie semper promeritos, 
ad opem ferendam excitate: ut, quoniam non sine causa gladium portant, 
coniuncta Sacerdotii, et Imperii auctoritate, perditos homines contra phalan- 

ges Israel pugnantes strenue compescant, et eliminent. Ad vos, Venerabiles 
Fratres, potissimum pertinet stare pro muro, ne fundamentum aliud ponatur 
praeter id, quod positum est, et tueri sanctissimum Fidei depositum, cuius 
custodiae in solemni inauguratione sacramento vos addixistis. Detegantur 
fideli populo vulpes, quae vineam Domini demoliuntur ; moneatur, ne capi 
se sinat splendidis certorum auctorum nominibus, ne circumferatur nequi- 
tia, et astutia hominum ad circumventionem erroris; unoque verbo, libros 
execretur, in quibus aliquid resideat, quod lectorem offendat, Fidei, Reli- 
gioni, bonisque moribus adversetur, et christianam non sapiat honestatem. 
In quo quidem plerisque vestrum intimo gaudio gratulamur, quod Aposto- 
licis inhaerentes institutis, et Ecclesiasticarum legum strenui vindices omnia 
studia sua in hac avertenda peste fortes, vigilesque contulerint, nec siverint 
simplices tuto dormire cum serpentibus. Nos certe, qui sollicitudine omnium 
Ecclesiarum, et salutis Populi christiani angimur, et distinemur, nulli par- 
centes labori, vestro etiam in tam gravi periculo adiuvari pollicemur. Deum 
interim in humilitate cordis Nostri rogare non desinemus, ut det vobis auxi- 
lium de sancto ad declinandam insidiantium hostium calliditatem, et mini- 
sterii vestri partes cumulate implendas; et in optati eventus auspicem vobis, 
et gregi vestro Apostolicam benedictionem amantissime impertimur. 

[Bull. Rom. Cont., tom. 3, p. 225-227]. 


462. 


Clemens XIII, ep. Cum a venerabili, 21 febr. 1767.! 


S 1. Cum a ven. fratre loanne Maria Episcopo Regiensi, haud ita pri- 
dem accepissemus, Iudaeum quemdam, cui nomen Elias Sonninus, conside- 
rato consilio certoque animo, parvulas duas filias S. Matri nostrae Ecclesiae 
sponte sua obtulisse, superabundavimus gaudio, manusque ad coelum sustu- 
limus, gratias agentes Deo, quod acerbitatem quotidianae Nostrae sollicitu- 
dinis et curae ex afflictis fere ubique catholicae Ecclesiae rebus ea lenire 
consolatione voluisset: quamquam gaudium Nostrum identidem stupore 
quodam intermittebat ex incomprehensibili Dei iudicio: qua enim gratia 
parvulis puellis sacro regenerationis lavacro oblatis porta Coeli quodam 
modo aperiebatur eiusdem gratiae fructum idem pater non potuit capere: 
qui Deo ab iudaica illum superstitione ad Iesu Christi fidem vocanti, obsti- 
nato animo restitit. lussimus autem duas illas infantes a memorato Episcopo 
baptizari, cumque anxie illius literas expectaremus, quae Nobis afferrent, eas 
sacro ablutas lavacro ad christianam Ecclesiam fuisse iam aggregatas, ino- 
pinato ac plane horribili nuncio sumus perculsi. Nobis enim rescripsit idem 
ven. frater, se inscio, ex improviso parvulas illas, magistratus Mutinensis 
iussu, cathecumenorum domo, noctu extractas, ei ad Iudaeorum septa aspor- 
tatas, perfidi parentis curae et custodiae fuisse traditas. 


1 Dilecto filio nobili viro Francisco Mutinae Duci. 

8 2. Quam indignitatem alia Iudaeorum consequuta est, magistratu Mu- 
tinensi pariter adiutore, in Ecclesiam iniuria. Quidam enim iudaeus ad cate- 
chumenorum aedes confugerat, quem hebraei omnino mentis impotem dicti- 
tabant. Episcopus in eius dementiae, quam illi tantopere praedicabant, cogni- 
tione et examine versabatur, diligenterque hominem excutiebat, serio ne de 
amplectenda christiana Religione cogitaret. Ecce autem, eodem pariter inscio 
et inconsulto Episcopo, magistratus Mutinensis ea nocte, quae noctem illam 
est proxime consequuta, cum memoratae duo parvulae infantes prope ab 
Ecclesiae sinu fuerunt abreptae, iudaeum illum ad hebraeorum habitacula 
reduci curavit. 

S8 3. Quae iniquissima duo iudicia, disceptantibus hinc christiana Eccle- 
sia, hinc iudaica sinagoga, qui a te, dilecte filii nobilis vir, existimasset esse 
profecta, atrocem praeclarae Religioni tuae et aequitati iniuriam faceret; 
nobis quidem minime dubium est, te insciente Mutinensem magistratum 
tam nullam habuisse rationem Ecclesiae, tam studiose favisse iudaicae per- 
fidiae. Huius autem facti, de quo nemini unquam vel exiguo Religionis 
sensu praedito indignabunda satis suppeditare potest oratio, egregiae tuae 
pietatis erit funditus, si fieri potest, vel ipsam delere memoriam. Ad te con- 
fugimus, a te duas animas lesu Christi sanguine redemptas, et per sacrum 
regenerationis lavacrum eidem sanctae matri, cui dono datae fuerunt, resti- 
tuendas, quam maxime flagitamus. Qui tibi delectum facienti se exhiberet, 
et militiae vellet nomen dare, illum si quis malitiose a se suscepto consilio 
retraheret, cogitet, velimus, nobilitas tua, quam graviter ea de re iure qui- 
dem ac merito irasceretur. Ecclesiam pariter aestimato, dilecte fili nobilis vir, 
iure indignare et conqueri quod a suo sinu animae illae fuerint avulsae, 
quas vel ultronea sui ipsarum deditione, vel oblatione legitima suas proprias- 
que iure censebat, iamiam per baptismatis sacramentum christianae militiae 
nomen daturas. At enim adulti illius iudaei cui mens integra non esset, 
improvida censenda est et inconsulta conversio: duarum itidem infantium 
oblationem inconsiderate factam inde quis recte iudicaverit, quod pater pos- 
tridie quam filias Ecclesiae obtulit, factum mutavit, eamque oblationem infe- 
ctam voluit. Ad hunc quidem modum in hac re disputant iudaei, iudaeo- 
rumque fautores, quibus magistratus Mutinensis omnem habuit fidem, nec 
prae sinagoga tanti esse christianam Ecclesiam aestimavit, ut eius etiam ratio- 
nes censuerit audiendas. Quo nihil iniuriosius, nihil absurdius flagitante nimi- 
rum iudaica perfidia christianos iudices Ecclesiam indicta causa de sua quasi 
possessione deturbasse. Obstupescite coeli super hoc, et portae eius desola- 
mini, verum de huiusmodi rebus solius est Ecclesiae iudicare. 

8 4. Illa enim iudaeum illum apud se diligentissime custodire debebat, 
ne cui fraudi aut subversioni esset locus, eiusque voluntatem accuratissime 
explorare. Eas vero parvillas infantes a parente dono acceptas, ac propterea 
suas et proprias Ecclesia iustissime possidebat, cui munus illud contra ius 
et las minime ereptum oportuit. Satis enim notae sunt Ecclesiasticae leges, 
quae praescribunt quid facto opus sit tabulis in rebus, et innumera pene 
proferri possunt exempla, quae probant parvulos infantes ab iudaeis paren- 
tibus Ecclesiae oblatos, ipsius laicae potestatis auctoritate apud eamdem 

Ecclesiam fuisse retentos, etiamsi parentes ad superstitionem iudaicam remi- 
grassent. Quae quidem exempla in longinquis regionibus nihil est opus con- 
quirere, sed eorum memoriam in ipsis ditionis tuae locis, neque altius quam 
ab aetate illustris parentis tui facile potest nobilitas tua repetere. Nam in 
eadem Regiensi civitate anno 1735 iudaea quaedam mater. fuit, quae plures 
habebat filios. In his erat filia adulta aetate, quam christianae Religionis 
revera cupidam, ut a sancto proposito averteret nefaria mater, se quoque ad 
Christi Ecclesiam aggregari velle simulavit. Cui simulationi maiorem ut 
adstrueret fidem ad chatecumenorum domum commigravit, sexque alios 
Ecclesiae obtulit filios suos, partim puerulos partim adultos, quos apud 
patrem in iudaeorum septis reliquerat. Cum autem scelestae foeminae pate- 
facta fuerit simulatio, parentibus frustra magno clamore suos reposcentibus 
filios, pronuntiatum fuit puerulos baptizandos, et qui adulta essent aetate, 
eorum esse animum explorandum, num et ipsi christianam Religionem vel- 
lent amplecti. 

8 5. Sed cui verus inest christianae Religionis amor, nihil est opus eccle- 
siasticas, quibus tenetur, leges commemorare, aut exempla adhibere, quibus 
tamquam stimulis excitetur. Summa huius rei huc tandem redit: animae 
sanguine Christi redemptae, adspirante divina gratia, dono dantur Ecclesiae, 
atque ita ex ore et faucibus inferni eripiuntur. Eas in potestate iudaeorum 
deserere, perinde est ac easdem aeternis poenis cruciandas ad inferos detur- 
bare. Has a nobilitate tua nos summopere flagitamus, atque de Religione 
tua ea est nobis opinio, ut de iis impetrandis artam propemodum opem 
habeamus. Quod si postulata nostra (quod Deus prohibeat) repudiaveris, 
cogitato, quaesumus, dilecte fili nobilis vir, illum aliquando futurum diem, 
cum lesus Christus Dominus gloriae, iudex vivorum et mortuorum, cuius 
nomen est super omnem principatum et potestatem, harum a te rationem 
animarum requiret quarum aeterna poena tibi imputabitur. Nos quidem cum 
de his nobilitatem tuam pro Apostolico nostro munere admonemus, animam 
nostram liberavimus. Ipse autem videto apud aeternum iudicem, quam excu- 
sationem sis allaturus, sed a pietate tua, dilecte fili nobilis vir, nihil Nobis 
non pollicemur. Interea nobilitati tuae paterno animi nostri affectu Aposto- 
licam benedictionem peramanter impertimur. 

[Bull. Rom. Cont., tom. 3, p. 241-243]. 


463. 
Clemens XIII, ep. Opinionem, 11 mart. 1767. 


S 1. Opinionem de te Nostram tua non fefellit Religio ; et cum ad nobi- 
litatem tuam proximas literas scriberemus,? qui egregiam tuam voluntatem, 
et obsequentissimi filii devotum in S. Matrem Ecclesiam animum tuum 
abunde novimus, pro certo habebamus, ubi primum eas literas accepisses, 


! Dilecto Filio nobili viro Francisco Duci Mutinae. 
? Cf. N. 462. 

te incunctanter de gravissimo illo scandalo amovendo cogitaturum. Itaque 
lectis literis tuis, noli quaerere, dilecte fili nobilis vir, quanto triumphavimus 
gaudio, cum pietatem tuam eiusmodi esse recognovimus, qualem semper 
fuisse et esse recte iudicavimus. Vidimus quae tua sit satisfaciendi Ecclesiae 
studiosa voluntas, et de tua ipsius aeterna salute quam solicita cura; qui ut 
in hac re securo incedas gradu, a Nobis ipsis te monitum velis, quid tibi 
faciendum censeamus. 

8 2. Itaque magistratum Mutinensem iubeas oportet, duas illas parvulas 
et adultum illum Iudaeum sine ulla mora ad catechumenorum domum remit- 
tere; et eas quidem, ut illico per sacrum regenerationis lavacrum christianae 
aggregentur Ecclesiae, illum autem, ut per 40 dies ven. frater Regiensis Epi- 
scopus eius animum diligenter exploret, et siquidem hominem comperiat 
cupidum esse christianae Religionis et disciplinae, salutari baptismate illum 
abluat; sin minus, ad Iudaeorum septa iubeat reduci. Ad hoc praescriptum 
Ecclesiae abunde nobilitas tua satisfaciet, omnemque tibi eximes scrupulum, 
qui te a posterum male habeat; quod quidem maxime tibi est providendum: 
nam in hac re, quae sane gravissima est, quidquid reliquum tibi erit scru- 
puli, nimio acrius quam existimaveris animum tuum absidue fodiet. Cete- 
rum, dilecte fili nobilis vir, videto, quaesumus, ne te absente magistratus 
saecularis tales res iudicandas suscipiat, de quibus ad Ecclesiam unice spe- 
ctat iudicium. Nunc autem quod sanctissimis Ecclesiae legibus tam prompto 
pareas animo, dici vix potest, id tibi tantopere gratulemur; et nobilitati tuae 
Deum precamur ut maxime sit propitius, iisque omnibus, quae optas, divinae 
gratiae suae numine obsecundet; tibique, dilecte fili nobilis vir, quem in No- 
strae caritatis gerimus sinu Apostolicam benedictionem peramanter impertimur. 

[Bull. Rom. Cont., tom. 3, p. 244, 245]. 


464. 
Clemens XIII, const. Alias ad Apostolatus, 30 ian. 1768. 


8 Il. Alias ad Apostolatus nostri notitiam non sine gravi animi nostri 
molestia, pervenit in ducatu Nostro Parmensi, et Placentino a saeculari ille- 
gitima potestate edicta quaedam contra Ecclesiae iura, et libertatem prodiisse, 
in quorum altero edito Parmae die 25 Octobris anni 1764 sub gravibus 
poenis prohibebatur, ne quis cuiuscumque status, gradus, et conditionis ali- 
quem fundum, census, loca montium, bona tum immobilia, cum mobilia, 
pecuniam, iura, et actiones in ecclesias, coetus ecclesiasticos, aliaque loca 
pia, quae nomine di mani morte nuncupantur, exceptis dumtaxat Xenodochiis, 
et Brephotrophiis, atque etiam in singulares personas ecclesiasticas quocumque 
titulo, sive testamenti, sive successionis ab intestato, donationis inter vivos, tam 
quoad proprietatem, quam quoad usumfructum transferre, distrahere, atque 
alienare posset, praeter vigesimam partem proprii cuiuscumque patrimonii, 
dummodo non excederet summam tercentorum scutorum Parmensium, eamque 
solum in numerata pecunia; vetita semper quacumque in dictas ecclesias, 
aliaque loca pia translatione, et respective acquisitione cuiuscumque fundi, 

vel quorumlibet bonorum stabilium, etiam ex causa adiudicationis per iudicis 
decretum, aut ad longum tempus locationis, aut devolutionis, aut emptionis, 
aut cuiuslibet alterius tituli. Praeterea in eodem edicto praecipiebatur, quod 
omnes, qui in aliquo regulari ordine, conventu, monasterio, aut congrega- 
tione religiosam professionem emittere voluissent, omnium bonorum suorum, 
ac iurium abdicativam, atque extinctivam renunciationem facere tenerentur, 
vel si, non facta eiusmodi renunciatione, praefatam professionem emisissent, 
perinde censerentur, ac si in humanis nunquam extitissent, quemadmodum 
haec omnia sub quibusdam conditionibus, et poenis constituta in eodem edicto, 
aliisque successivis declarationibus, et ordinationibus fusius continentur. 

8 2. In altero autem edicto die 13 Ianuarii anni 1765, Parmae similiter 
promulgato iubebatur, ut omnia bona, quae in postremis generalibus catastris 
Parmae, et Placentiae, vel Guastallae exaratis, sub laicorum nomine descripta 
reperiebantur, atque propterea omnibus tam ordinariis, quam extraordinariis 
collectis, e£ oneribus de eo tempore subiiciebantur, iisdem pariter deinceps 
forent obnoxia, quamvis in ecclesiasticas personas, vel ecclesiasticorum socie- 
tates et coetus ab huiusmodi oneribus immunes vel iam pervenissent, vel 
imposterum pervenire contingeret, perinde ac si penes laicum possessorem 
inscripta adhuc essent, cum aliis conditionibus et restrictionibus, quae in 
eodem edicto plenius habentur. 

S 3. Ut autem huiusmodi edicta, et omnia, quae in eis erant disposita, 
promptius et celerius executioni demandarentur, per quamdam notificatio- 
nem die 8 Februarii anni eiusdem 1765 statutum est, ut assertus quidam 
magistratus super conservatione regiae, ut vocant, iurisdictionis per quoddam 
aliud decretum nulliter, et illegitime constitutus diligenter cognosceret, ac 
definiret omnes, et quascumque controversias super praefatis duobus edictis 
ortas, vel orituras, cum amplissima facultate ea etiam edicta interpretandi, 
et quae ad illorum executionem spectassent, exequendi summarie, et absque 
ulla forma, et figura iudicii. 

8 4. Tandem alio quodam evulgato decreto sub die 20 Februarii eiusdem 
anni iuxta praescriptum praefati secundi edicti die 13 lanuarii sancitum est, 
ut sublatis quibuscumque privilegiis et immunitatibus, omnia bona in Par- 
mensi ducatu existentia, quae in catastro incepto anno 1561, et absoluto 
anno 1568 descripta fuissent, collectis pendendis essent obstricta, quamvis 
ab ecclesiis, locis piis, aut personis ecclesiasticis in praesens possiderentur, 
ipsis quoque iniuncto onere nuntiandi laicis ministris quid, quantum, et a quo 
tempore quis possideret sub nonnullis poenis, et conditionibus ibidem expressis. 

S 5, Habita igitur per nos horum edictorum notitia, et quod praeterea 
vatii, gravesque alii abusus in praeiudicium ecclesiasticae immunitatis, et 
iurisdictionis per dictam saeculi potestatem inducebantur, priusquam ad ea 
remedia intenderemus animum, quae pastoralis officii nostri ratio postulabat, 
et quae curandis vulneribus, iniuriisque repellendis, quibus Ecclesiae aucto- 
ritas, et libertas impetebatur, aptiora et efficaciora videbantur, ad ea potius, 
quae pacis sunt, cogitationes, et consilia nostra convertimus, atque propterea 
integro fere biennio non praetermisimus, omnibus, quibus potuimus, officiis, 
et oblatis etiam ad sublevandas populorum necessitates aequitatis, ac lon- 

ganimitatis nostrae argumentis, suadere et deprecari, ut, quae publicata fue- 
rant, edicta revocarentur, Ecclesiae dignitas, et laesa iura restituerentur; omnia 
demum, quae iniuste, et illegitime acta fuissent, tollerentur, et corrigerentur. 

S8 6. Dum vero monitionibus, et cohortationibus nostris plene quidem 
Nos profecisse in Domino gratulabamur, res quippe eo devenerat, ut exhibita 
Nobis fuerint novorum edictorum exempla, quibus vetera illa supra memo- 
rata, tum etiam ea, quae contra iura, et rationes ecclesiastici ordinis indebite, 
atque attentate per saecularem potestatem gesta fuerant, revocabantur, atque 
retractabantur; dumque Nos ipsi parati eramus communitates, atque homines 
ducatuum Parmae, et Placentiae, et Guastallae peculiaribus favoribus, et 
gratiis prosequi; repente praeter omnem expectationem irrita facta sunt vota, 
et consilia nostra, et quae Ecclesiae libertati, ac iuribus inflicta pridem 
fuere vulnera, non modo iis, quae promissa fuerant, sanata non sunt medi- 
camentis, sed superimposita sunt nova, atque graviora. 

S8 7. Nam, sicut accepimus, eadem saecularis potestas novo primum 
edito edicto sub die 12 lanuarii praeteriti anni, priora illa, pro quibus suspen- 
dendis fides data fuerat, renovavit, confirmavit, atque exequi iussit, nisi quod 
facultatem, quam in edicto diei 25 Octobris 1764 nulliter, atque indebite in 
totum ademerat, in hoc altero recentiori edicto restituit quidem ecclesiasticis 
personis acquirendi bona stabilia, et mobilia, quae ipsis obventura forent 
vel haereditario iure suorum ascendentium, et collateralium, vel alio emptionis, 
aut permutationis titulo; sed adiectis contra Ecclesiae leges, et instituta duris- 
simis conditionibus; quod scilicet earumdem ecclesiasticarum personarum 
successio in haereditate ascendentium et collateralium non ultra quartum 
gradum protenderetur; quod insuper sese obligarent, earumque obligatio in 
actis alligaretur, pro huiusmodi bonis recenter acquisitis omnia onera vel 
imposita, vel deinceps imponenda subeundi, laicum forum non declinandi, 
eademque bona Ecclesiis, seu ut vocant, manibus mortuis nullo modo trans- 
mittendi. Mox vero alia sub die 26 Martii eiusdem praeteriti anni edita noti- 
licatione, eadem saecularis potestas quemdam assertum praefectum, nuncu- 
patum superintendentem regium, designavit, qui facultate sibi nulliter attri- 
buta praeesset bonorum ad ecclesias, et coetus ecclesiasticos regulares, ac 
saeculares spectantium administrationi, erogationi reddituum, observantiae 
etiam institutorum, et praecipuarum legum cuiuscumque ordinis regularis 
circa ea, quae ad externum eorumdem ordinum decus, Religionis cultum, 
et populorum exemplum conservandum, et amplificandum spectassent. 

S 8. Ad haec insuper alia quoque promulgata fuit, atque etiam typis 
edita instructio, in qua, quaenam essent eidem regio praefecto commissa 
munia circa personas, bona, redditus, impensas singulorum conventuum, 
monasteriorum, collegiorum, congregationum, confraternitatum recensentur, 
quidam alii secundarii ministri, appellati regii conservatores, et commissarii, 
deputantur, ut in exequendis mandatis a supradicto incompetenti magistratu 
regiae, ut appellant, iurisdictionis quandocumque dandis, suam operam prae- 
stent, plurima alia demum eidem praefecto, et supradictis ministris suis adiu-- 
toribus curanda, et reformanda demandantur, tam quoad ríumerum regula- 
rium utriusque sexus, tam quoad monialium dotes, sumptusque faciendos 

in ingressu in religionem, tam denique quoad ecclesiarum solemnitates, et 
festa, parochorum congruam, compluraque alia, quae nullo modo, uti explo- 
ratum est, a saeculari potestate propria authoritate, et arbitrio statui, et 
decerni possunt, sed ad ecclesiasticam potestatem omnino spectant, et per- 
tinent. 

S 9. Hinc autem factum est, ut non modo praedictus magistratus assertae 
regiae iurisdictionis, sed praefati quoque praefectus, aliique laici ministri 
commissam sibi incompetentem, atque illegitimam potestatem in ecclesias, 
atque personas, et bona ecclesiasticorum exercentes, non dubitaverint sen- 
tentiam proferre super celebratione missarum, super sacramentorum admi- 
nistratione in ecclesiis parochialibus, super adimplemento piorum legatorum; 
Episcoporum praeterea potestatem imminuerint, contempserint, atque impe- 
dierint, illis, qui temerariis eorum ausibus quoquo modo restiterunt, et iuxta 
canonicarum sanctionum normam obedire recusarunt, saepius intentatis minis 
carceris, exilii, terrorem incusserirt, quandoque vero inflicta etiam poena vim 
intulerint, complures denique actus gesserint, quibus non veriti sunt eccle- 
siasticae potestatis fines invadere, et sacerdotii praerogativas, ac iura violare. 

8 10. Post haec, cum Nos charitati nostrae diuturniori longanimitate 
indulgentes, expectabamus ab alto opportunam opem, et iugibus lacry- 
mis a Domino precabamur, ut qui illa admiserant, in eam a qua tam 
longe aberraverant, iustitiae viam, agnita tandem veritatis luce, redirent, 
non modo nullum cepimus charitatis et patientiae nostrae fructum, sed 
incredibili animi moerore, atque intimo cordis sensu nova atque acerbiora 
gravamina in priorum cumulum adiecta fuisse cognovimus. Nam sub 
die 16 labentis huius mensis lanuarii Parmae prodiit edictum, in primis 
quidem contumeliosum, atque calumniis refertum, dein vero perniciosum, 
atque tendens ad schisma, quod christifideles a supremo Ecclesiae capite, 
oves a pastore avertere, et quasi separare studet, ecclesiasticam  iurisdi- 
ctionem opprimit, et sanctissime stabilitam hierarchiam infringit, quod 
iura, et praerogativas huius S. Sedis imminuit, et ab omnibus debitam eius 
mandatis, decretis, ac legibus obedientiam saeculari potestati subiicit, quod 
demum Ecclesiam Dei, quae libera est, facit ancillam. In eo enim praecipitur, 
ne subditi Parmensis, et Placentini, necnon Guastallae ducatuum, quicumque 
illi sint, saeculares, aut ecclesiastici, universitates, conventus, religiosae domus 
tam virorum, quam mulierum, nemine excepto, suas lites, etiam ecclesiasticas, 
in nullo extero tribunali, videlicet, neque in metropolitanis curiis, neque 
apud apostolicam Sedem, quemadmodum ibidem expresse cavetur, ullo modo 
agere vel tueri possint, nisi prius ab eadem saeculari illegitima potestate 
venia impetrata: praeterea omnibus prohibetur, ne apud exteros principes, 
ditiones, ac tribunalia, non excepta apostolica Sede, quasi exterum illud 
catholicis tribunal sit, recursus ullus instituatur, neque etiam pro obtinendis 
beneficiis ecclesiasticis, pensionibus, commendis, in iisdem ducatibus sitis, 
nisi prius praefatae potestatis consensus praecesserit: statuitur etiam bene- 
ficia ecclesiastica, etiam consistorialia, pensiones, abbatias, commendas, digni- 
tates, et munera iurisdictionem adnexam habentia, quaecumque illa sint, et 
quacumque speciali appellatione commemoranda forent, non ab aliis, prae- 

terquam a subditis consequi posse: ita tamen, ut pro illis etiam idem con- 
sensus, et venia praefatae potestatis prius intercedat. Tandem ne quaelibet 
scriptura, mandatum, epistola, sententia, decretum, bulla, breve, aut alia pro- 
visio, quae ab apostolica Sede emanaverit, exequi ullo pacto possit in iisdem 
ducatibus, nisi impetrato exequatur, ut vocant, a saeculari potestate. 

8 11. Quum autem tum haec postrema praesertim, tum praemissa omnia, 
nimium sane per nos huc usque tolerata, libertatem, immunitatem, ac iuris- 
dictionem ecclesiasticam, huius sanctae apostolicae Sedis iura ac praeroga- 
tivas, ipsas denique sanctissimas Ecclesiae leges, instituta, et potestatem mani- 
feste laeserint, ac violaverint, ac laedant, et violent; tum etiam in ipsorum 
magistratuum, iudicum, officialium, aliorumque tam mandantium, quam con- 
sulentium, exequentium, illisque favorem, et auxilium quoquo modo prae- 
stantium, aut approbantium, et, quum possint, non impedientium, nec cor- 
rigentium perniciem, ac propterea in scandalum plurimorum tendant, et 
christifidelium animae, de quibus districtam Deo reddituri sumus rationem, in 
gravissima pericula coniecerint, et deplorandis malis involvere pergant. Hinc 
est, quod Nos, qui ex commissi Nobis divinitus pastoralis muneris debito, 
ecclesiasticae libertatis vindices, nec non omnium Romanae, aliisque inferio- 
ribus ecclesiis, aut quibusvis personis, et bonis ecclesiasticis competentium 
iurium assertores in terris a Domino constituti sumus, omniumque christi- 
fidelium curam, et sollicitudinem suprema dispositione gerimus, ne in tanta 
Ecclesiae oppugnatione diutius silentes, otiosi, ac desides incumbenti Nobis 
apostolicae servitutis officio deesse videamur, ac nimia longanimitate, pro- 
ditae ecclesiasticae libertatis, desertaeque turpiter Dei causae, nec non negli- 
gentiae in tuendis, ac defendendis huius apostolicae Sedis iuribus rei efficia- 
mur, Romanorum Pontificum praedecessorum nostrorum vestigiis ac exemplis 
insistens, nec non generalium conciliorum decretis, sacrorum canonum dispo- 
sitionibus contra violatores ecclesiasticae libertatis, et eorumdem Romanorum 
Pontificum praedecessorum nostrorum constitutionibus, ac praesertim iis, 
quae in die coenae Domini legi, et promulgari solent, firmiter inhaerentes, 
atque omnium, et singulorum, quae in praemissis, seu eorum occasione quovis 
modo acta,et gesta fuerunt, seriem, causas, et circumstantias etiam aggravan- 
tes, nec non ministrorum, magistratuum, iudicum, officialium, aliorumque 
praefatorum qualitates, dignitates, nomina, et cognomina, aliaque quaecumque 
etiam specificam, et individuam mentionem, et expressionem requirentia, prae- 
sentibus pro plene et sufficienter expressis, ac exactissime et accuratissime 
specificatis habentes; motu proprio, ac ex certa scientia, ac matura delibe- 
ratione habita cum nonnullis ven. fratribus nostris S. R. E. Cardinalibus, de 
eorum consilio, et assensu, et de apostolicae potestatis plenitudine, praefata 
omnia, et singula edicta, decreta, ordinationes, mandata, ac alia quaelibet a 
ministris, magistratibus, iudicibus, et officialibus supradictis, aliisque qui- 
busvis personis specifica, et individua mentione dignis, in praemissis, seu 
eorum occasione in praeiudicium libertatis, immunitatis ecclesiasticae, atque 
auctoritatis apostolicae, nec non huius S. R. E., Archiepiscoporum, et Epi- 
scoporum iurium respective, quovis modo emanata, edita, acta, gesta, et 
perpetrata, cum omnibus, et singulis inde secutis, et forsan, quod Deus 

avertat, quandocumque secuturis, penitus, et omnino nulla, irrita, invalida, 
iniqua, iniusta, damnata, reprobata, inania, temeraria, et a non habentibus 
potestatem damnabiliter attentata, ac de facto praesumpta, nulliusque roboris 
ac momenti, vel efficaciae esse, et ab initio fuisse, et perpetuo fore, nemi- 
nemque ad illorum observantiam teneri, imo nec ea a quopiam observari 
posse vel potuisse, nec ex illis cuiquam aliquod ius, vel actionem, aut titulum, 
etiam coloratum aut possidendi, seu quasi possidendi, vel praescribendi causam 
acquisitam, vel acquisitum fuisse, vel esse, aut quandocumque acquiri, vel 
competere posse, neque illa ullum statum facere, vel fecisse, sed perinde ac 
si numquam emanassent, nec facta fuissent, pro non extantibus, et non factis 
perpetuo itidem haberi. debere tenore praesentium declaramus. Et nihilominus 
ad maiorem, et abundantiorem cauthelam, et quatenus opus sit, illa omnia, 
et singula motu, scientia, deliberatione, et potestatis plenitudine harum serie 
damnamus, reprobamus, revocamus, cassamus, irritamus, annullamus, et 
abolemus, viribusque, et effectu poenitus et omnino vacuamus, et pro damna- 
tis, reprobatis, revocatis, cassatis, irritis, nullis, invalidis, et abolitis, viribusque, 
et effectu penitus et omnino vacuis semper haberi volumus, et mandamus. 

8 12. Quodcirca ven. fratribus Episcopis Parmensi, et Placentino, et Burgi 
S. Donnini, nec non caeteris ordinariis praecipimus, et mandamus; ne edicta, 
decreta, ordinationes, et notificationes huiusmodi executioni mandari per- 
mittant; omnibus vero, et singulis eorumdem ducatorum personis tam laicis, 
quam ecclesiasticis, sive saecularibus, sive regularibus respective prohibemus, 
atque interdicimus, ne praefata edicta, decreta, ordinationes quovis modo 
exequantur, vel iis obtemperent, aut obtemperari faciant, multoque minus 
praefati magistratus, aut eiusdem ministrorum, seu alterius laicalis tribunalis 
foro sese subiicere audeant, vel praesumant. 

8 13. Caeterum cum notorii, et explorati iuris sit, eos omnes, qui edicta, 
decreta, ordinationes, mandata praedicta ediderunt, promulgarunt, aut quoquo 
modo pro iis insteterunt, vel illis usi tuerunt, eaque executioni demandarunt, 
ac alia praemissa, vel eorum aliqua perpetrarunt, nec non illorum mandantes, 
fautores, consultores, adhaerentes, vel alios quoscumque praedictorum exe- 
cutionem procurantes, vel per se ipsos exequentes, atque illegitimam potesta- 
tem supradictorum magistratuum, iudicum, officialium, conservatorum, et 
superintendentis assertae iurisdictionis in personas, res, bona, et iura eccle- 
siarum, vel Episcoporum, Praelatorum, ac regularium facto agnoscentes, cen- 
suras ecclesiasticas a sacris canonibus, generalium conciliorum decretis, et 
apostolicis constitutionibus, ac praesertim literis die coenae Domini singulis 
annis legi, et promulgari solitis inflictas, nec non omnium, et quorumcumque 
privilegiorum, gratiarum, et indultorum sibi a Nobis, seu Romanis Pontifi- 
cibus praedecessoribus nostris quomodolibet forsan concessorum amissionis 
poenas, eo ipso incurrisse, nec a censuris huiusmodi a quoquam, nisi a 
Nobis, seu Romano Pontifice pro tempore existente (praeterquam in mortis 
articulo, e£ tunc cum reincidentia in easdem censuras eo ipso quo convalue- 
rint) absolvi, et liberari posse, ac insuper inhabiles et incapaces esse, qui 
absolutionis beneficium consequantur, donec supradicta decreta, ordinationes, 
mandata, edicta, omniaque in executionem gesta, atque sequuta, et quomo- 

dolibet attentata publice retractaverint, revocaverint, cassaverint, et aboleverint, 
eaque novis edictis, ordinationibus, mandatis, atque decretis e medio sustule- 
rint, ac omnia in pristinum statum plenarie, et cum effectu reintegraverint, 
vel alias debitam, et condignam Ecclesiae, ac Nobis, et huic S. Sedi satisía- 
ctionem in praemissis praestiterint; idcirco illos omnes, etiam specialissima 
mentione dignos, nec non illorum successores in officiis a retractatione, revo- 
catione, cassatione, et abolitione decretorum, edictorum, aliorumque praemis- 
sorum per se ipsos facienda, vel alias debita et condigna Ecclesiae, ac 
Nobis, et dictae Sedis satisfactione realiter, et cum effectu in eisdem prae- 
missis exhibenda, praesentium literarum, seu alio quocumque praetextu 
minime liberos, et exemptos, sed semper ad haec obligatos fore, et esse, ut 
absolutionis beneficium obtinere valeant, earumdem tenore praesentium 
decernimus, et pariter declaramus. 

S 14. Decernentes, etc. 

[Bull. Rom. Cont., tom. 3, p. 483-489]. 


465. 


Clemens XIII, ep. Cum sicut accepimus, 9 feb. 1768. ! 


8 I. Cum, sicut accepimus, in altaribus ecclesiarum, orátoriorum, et 
cappellarum conventuum ordinis minorum sancti Francisci de observantia 
nuncupatorum istius civitatis, et dioecesis Pacen. abusus irrepserit ponendi, 
sive ornatus titulo, sive alia quacumque de causa formas, seu figuras vere 
deridendas faunorum, avium sylvestrium, simiarum, aliasque imagines illis 
similes, quae loci huiusmodi sanctitati minime conveniunt, et in istis partibus, 
ut asseritur, nomine Marzarrackhos vulgo appellari solent. Nos huic malo 
opportune remedium adhibere volentes, fraternitati tuae per praesentes com- 
mittimus, et mandamus, ut veris existentibus narratis, memoratas prophanas 
imagines, formas, seu figuras non solum a dictis, sed etiam a quibuscumque 
aliis altaribus omuium ecclesiarum, oratoriorum, et cappellarum totius dioece- 
sis tuae praedictae omnino removeri, et ne in posterum ullo unquam tempore 
praefatae imagines, formae, seu figurae in altaribus huiusmodi ponantur, 
et collocentur, prohiberi sub censurarum poena ipso facto in utroque casu 
per inobedientes, seu contravenientes incurrenda, auctoritate nostra aposto- 
lica tenore praesentium mandes, statuas, atque decernas. 

8 2. Non obstantibus constitutionibus, et ordinationibus apostolicis, ac 
dictarum ecclesiarum statutis, et consuetudinibus; privilegiis quoque indultis, 
et literis apostolicis superioribus, et personis sub quibuscumque tenoribus, 
et formis, ac cum quibusvis etiam derogatoriarum derogatoriis, aliisque effi- 
cacioribus, efficacissimis, ac insolitis clausulis, irritantibusque, et aliis decretis 
in genere vel in specie, ac aliis in contrarium quomodolibet concessis, appro- 
batis, et innovatis. Quibus omnibus, et singulis illorum tenores praesentibus 

pro plene, et sufficienter expressis, ac de verbo ad verbum insertis habentes, 
illis alias in suo robore permansuris, ad praemissorum effectum, hac vice 
dumtaxat, specialiter, et expresse derogamus, caeterisque contrariis quibus- 
cumque. 

[Bull. Rom. Cont., tom. 3, p. 489]. 


466. : 


Clemens XIV, ep. encycl. /nter multiplices, 21 sept. 1769. ! 


8 1. Inter multiplices, gravesque curas apostolici ministerii, ad quod meri- 
tis licet imparibus, divina sic disponente clementia, haud ita pridem vocati 
sumus, nulla Nobis potior esse debet, atque praestantior, quam quae impen- 
ditur in dominicum illud de pascendis ovibus summa fide, ac religione implen- 
dum praeceptum, in quo uno recta non solum christianae reipublicae optime, 
feliciterque administrandae ratio, ac veluti summa posita est, atque constituta, 
verum etiam nostrae erga Deum dilectionis argumentum praecipuum, ac maxi- 
mum. Ad hoc enim Dominus noster lesus Christus Petrum apostolorum prin- 
cipem ter verbis illis interrogavit: diligis me? eidemque ad trinam sinceri 
amoris testificationem ter mystica dixit insinuatione: pasce oves meas; ui 
compertum inde esset, exploratumque, quanti suarum ovium curam ille faceret, 
quantumque Petro esset adlaborandum, ut dominici gregis sedulam, provi- 
damque gerendo curam, sui erga Deum amoris testimonium omnium firmis- 
simum praeberet, atque clarissimum. Mandatum hoc Petro aeque impositum, 
ac Nobis, qui in illius Sede constituti sumus, illud potissimum exigit, atque 
suo veluti iure sibi vindicat, ut quae pascendis Christi ovibus necessaria Nobis 
visa fuerint, aut opportuna, ea saluberrimo disponamus consilio, curemusque 
prae omnibus, ut in animarum rectoribus instituendis ea servetur ratio, ac 
methodus, quae comparandae populorum saluti apta magis sit, atque accom- 
modata. 

8 2. Significatum Nobis est, plerasque parochiales ecclesias istius Sar- 
diniae insulae unitas olim fuisse ab apostolica Sede ecclesiis metropolitanis, 
et episcopalibus, capitulis, dignitatibus, canonicatibus, abbatiis, collegiis, uni- 
versitatibus, aliisque piis locis, earumque habitualem curam apud praedictos 
esse metropolitas, episcopos, capitula, dignitates, canonicos, collegia, actua- 
lem vero apud vicarios ab iisdem parochis habitualibus designatos. Relatum 
quoque est, redditus huiusmodi vicariis pro stipendio constitutos ut plurimum 
tenues valde esse, et exiguos, eosque saepe saepius distribuendos esse in 
alios etiam presbyteros in subsidium vicariorum assumptos, tum etiam vica- 
rios praedictos esse amovibiles ad nutum parochorum habitualium. Qua ex 
re illud consequi intelleximus, ut aliquando nullus fere reperiatur satis ido- 
neus sacerdos, qui velit id oneris ultro, libenterque in se suscipere, utque 
eos, necessitate cogente, eligere aliquando oporteat in vicarios, qui tanto 

obeundo muneri impares sunt, et sacris officiis minus apti, quaerentes magis, 
quae sua sunt, quam quae lesu Christi, et qui /umanam amittere gratiam 
formidantes, ut ait sanctus Gregorius Magnus iz Regul. pastoral., part. 2, 
cap. 4, Joqui libere recta pertimescunt, et iuxta veritatis vocem, nequaquam 
iam gregis custodiae pastorum studio, sed mercenariorum vice deserviunt, quia 
veniente lupo fugiunt, dum se sub silentio abscondunt. 

$ 3. Ex hac administrandarum parochiarum ratione quae, et quanta dima- 
nent incommoda, et animarum detrimenta, experientia duce, ac magistra, 
nemo est, qui ignoret, ipsa per se satis superque loquitur: quinimmo prae- 
decessores vestri saepius testati sunt, qui in relationibus status suarum eccle- 
siarum (quod et ab aliquibus ex vobis praestitum esse accepimus) quas occa- 
sione visitationis sacrorum liminum sacrae congregationi Concilii exhibuerunt, 
hac sunt de re vehementer conquesti. Ea nimirum omnia locum habent, quae 
summus Pontifex Ioannes XXII cap. Execrabilis, de praebendis, extr. paucis 
verbis indicavit: Dum non sunt sui in unaquaque regione rectores, ecclesiarum 
detrahitur commodis, et honori, quae carentes defensorum auxilio in. iuribus 
suis, et libertatibus multipliciter collabuntur, et ruinis patent aedificia nobilia 
.. e£ (quod amarius est, et dolendum) animarum cura negligitur, et vitiorum 
sentibus fomentum periculose praebetur. Tot, tantisque malis providentissime 
occurrere non praetermiserunt praedecessores Nostri Romani Pontifices variis 
hac de re editis constitutionibus. Generali vero, constantique lege in Con- 
cilio Tridentino, sess. 7, cap. 7, de reformat. saluberrime sancitum fuit, ut 
beneficia ecclesiastica curata, quae cathedralibus, collegiatis, seu aliis ecclesiis, 
vel monasteriis, beneficiis, seu collegiis, aut piis locis quibuscumque perpetuo 
unita, e£ adnexa reperiuntur, ab Ordinariis locorum annis singulis visitentur, 
qui sollicite providere procurent, ut per idoneos vicarios, etiam perpetuos, nisi 
ipsis Ordinariis pro bono ecclesiarum regimine aliter expedire videbitur, ab eis 
cum fertiae partis fructuum, aut maiori, vel minori, arbitrio ipsorum Ordina- 
riorum, portione, etiam super cería re assignanda, ibidem deputandos, ani- 
marum cura laudabiliter exerceatur. 

S 4. His inhaerens san. mem. praedecessor Noster Pius V peculiari sua 
constitutione incipien. Quantum animarum cura anno MDpLxvil pro ecclesiis, 
Sardiniae insulae edita,! statuit primum, ut parochiales ecclesiae, ut supra 
adnexae, ad primaevum statum simplicem, et liberum revocarentur, ita ut in 
earum collatione dehinc ab Ordinariis locorum facienda observari omnino 
deberet Concilii Tridentini forma, quae de parochialibus conferendis ecclesiis 
praescripta est. Permisit deinde, ut qui plures parochiales ecclesias sic unitas 
iam obtinebant, easdem, vita eis comite, retinere possent, ea sub lege, et 
conditione, ut in earum aliqua ad cuiuslibet arbitrium intra sex menses electa, 
perpetuo residere tenerentur, in reliquis vero vicarii idonei constituerentur 
ab Ordinariis locorum debito cum stipendio, donec illis cedentibus, vel dece- 
dentibus locus fieret electioni singulorum rectorum in qualibet earum: ac 
demum in ecclesiis parochialibus, canonicatibus, dignitatibus, cathedralibus 
unitis, in quibus nullae adhuc vicariae perpetuae fuerant institutae, has quam- 

primum institui mandavit, cum congrua fructuum portione etiam super 
certa re assignanda, ac per dictos vicarios propria auctoritate percipienda. 

$ 5. Dolendum magnopere est, Pianam hanc constitutionem tot impe- 
diendis, extirpandisque malis, atque pristinum in splendorem restituendo 
praecipuo ecclesiasticae disciplinae capiti maxime accommodatam, suo penitus 
caruisse effectu. Nostra itaque plurimum interest, non aliquo, potentique 
remedio aditum omnem prorsus intercludere gravibus, periculosissimisque 
malis, quae ex praedicta parochialium ecclesiarum unione, ac praesertim ex 
mercenariis vicariis, et ad nutum amovibilibus quotidie magis proficisci intelle- 
ximus in maximam animarum perniciem ; quae profecto mala eo pervenerunt, 
ut singularem charissimi in Christo filii Nostri Caroli Emmanuelis Sardiniae 
regis illustris religionem excitaverint, ac insignem pietatem, ut ad hanc san- 
ctam Sedem sua obtulerit officia, seduloque postulaverit, ut ad ea funditus 
extirpanda, ac radicitus evellenda Nostram apostolicam interponeremus aucto- 
ritatem. 

8 6. Nos itaque, qui in apostolatus apice constituti ad hoc sumus, ut 
religionis bono, communique animarum utilitati et saluti consulamus, de 
potestatis Nobis a Deo attributae plenitudine statuimus, atque decernimus, 
ut quaevis duarum, vel plurium ecclesiarum parochialium inter se uniones 
nullae, ac irritae habeantur, et sint, ac sine possessorum praeiudicio ex nunc 
pro tunc omnino dissolutae censeantur. Ex parochialibus item ecclesiis, qua- 
rum plures uni, eidemque dignitati, canonicatui, abbatiae, beneficio, vel officio 
ex apostolica dispensatione, aut alias adnexae sunt, et applicatae, una tan- 
tammodo pro arbitrio, liberaque voluntate eas obtinentium intra sex menses 
a die, quo praesentes nostrae literae datae sunt, eligenda, loco praebendae 
unita perpetuo remaneat eisdem dignitatibus, canonicatibus, abbatiis, bene- 
ficiis aut officiis quibuscumque; reliquas vero ex nunc pro tunc, una cum 
omnibus suis iuribus, et pertinentiis, separamus, et ad primaevum statum 
simplicem, et liberum, in quo ante praedictam unionem reperiebantur, sine 
tamen praeiudicio eas obtinentium, restituimus, et revocamus, ita ut iis ceden- 
tibus, vel decedentibus, quibus vita comite illas retinere permittimus, Ordi- 
narii locorum, servata omnino forma praescripta a concilio Tridentino, sess. 24, 
cap. 18, de reform., a s. Pio V constitutione In conferendis anno MDLXVI, ! et 
novissime a Benedicto XIV constitut. 68 Cum il/ud, tom. I Bullar.? ad earum 
collationem iure ordinario deveniant, si vacatio in mensibus ordinariis conti- 
gerit; si vero in mensibus reservatis, actum praeelectionis magis idonei ad 
datariam apostolicam transmittant, literas provisionis assecuturi, uti fieri hacte- 
nus consuevit. Quo sane fiet, ut unicuique parochiali ecclesiae suus cum 
integris parochiae redditibus praeticiatur rector, cui totius parochiae cura 
spiritualis immediate incumbat, quemque parochiae populus, ut proprium 
suum sacerdotem, et pastorem agnoscat, et veneretur. Quod si praedicti plures 
parochiales ecclesias unitas habentes, intra praefinitum sex mensium spatium 
seligere neglexerint parochiam, quae loco praebendae eis esse debet, ad loco- 


IDOL Ni 119. 
?:Cf, N. 333. 


624 Romani Pontifices 


rum Ordinarios spectare declaramus, eam, quam maluerint, eligere ab eis in 
posterum, ac perpetuo retinendam. Interim vero in reliquis parochialibus 
ecclesiis, iis etiam comprehensis, quae alteri parochiae, seu rectoriae sunt 
adnexae, quasque possessores, quoad vivunt, retinere poterunt, assignari man- 
damus vicarios idoneos a suis respective Ordinariis approbandos cum debito 
stipendio, iuxta modum infra praescribendum; qui quidem vicarii e curae 
exercitio evocari nequibunt, nisi indicta causa coram locorum Ordinariis, 
quorum erit in eam inquirere, atque summarie, ac sine forensi strepitu 
sententiam proferre. 

8 7T. Quoad parochiales vero ecclesias, quae unitae sunt mensis archie- 
piscopalibus, episcopalibus, vel capitulis, collegiis, universitatibus, locis piis, 
vel etiam canonicatibus, aliisque qui unicam tantummodo vel habent adnexam 
parochiam, vel habituri sunt, ubi praemissa suum consecuta fuerint effectum, 
inhaerentes sacri Concilii Tridentini sess. 7, cap. 7, de reforrm., mandamus, ac 
praecipimus, ut immota remanente praedicta unione, in earum singulis intra 
sex menses a die subscriptionis praesentium literarum computandos, singuli 
deputentur vicarii perpetui, qui primario, ac immediate animarum gerant 
curam, assidue gregi sibi commisso invigilent, eumque verbo pascant, et 
exemplo, et in viam dirigant aeternae salutis. In iis autem ecclesiis parochia- 
libus, in quibus magna populi frequentia, incolarumque distantia, aliave con- 
currant, quorum causa solus vicarius par esse non possit ecclesiasticis admi- 
nistrandis sacramentis, cultui divino peragendo, curaeque animarum ea, qua 
par est, diligentia, vigilique sollicitudine exercendae, tot assumentur sacer- 
dotes, qui auxilium illi ferant, quot locorum Ordinarii pro sua conscientia 
satis esse iudicaverint ad sacramenta recte dispensanda, cultumque divinum 
laudabiliter celebrandum. Hi tamen sacerdotes pro-parochi appellandi prae- 
dictis respective vicariis subiecti erunt, tanquam iis, quibus praecipue, et 
immediate concreditum est onus pascendarum ovium, iisdemque morem gerent 
in iis, quae ad curam animarum pertinent. Ut vero praedictis vicariis extrin- 
secus etiam stet honor, et gradus supra reliquos presbyteros, seu pro-parochos, 
eos uti volumus ornatu, seu insignibus, quae caeteri parochialium eccle- 
siarum rectores in ipsa insula gerere consueverunt. 

8 8. De his tamen sacerdotibus, seu pro-parochis in subsidium adscitis 
curae animarum, vos serio monitos volumus, venerabiles fraires, ne quovis 
praetextu, aut nomine patiamini, ut ubi eorum plures constituti sunt, vel 
constituendi, curae regimen, caeterasque parochiales functiones per turnum, 
ut vocant, seu per hebdomadam obeundi onus in se suscipiant, ac veluti 
paciscantur, maximo, et divini cultus, et animarum detrimento. Quem sane 
ad tollendum abusum, extirpandamque corruptelam inviolate vobis obser- 
vandum proponimus, quod hac de re sancitum novimus a Mediolanensi 
archiepiscopo s. Carolo optimo ecclesiasticae disciplinae restitutore, ac vindice 
fortissimo in actis eccl. Mediol. conc. provinc. IV, tit. de parochiis et parochi 
iuribus, per haec verba: Nec vero ullo unquam modo patiatur, cería quadarm 
hebdomadarum partitione, aliave ratione inter se inita... parochialis officii fun- 
cfiones, quae ab utroque etiam diebus iisdem utiliter praestari possunt, ita inter 
se dividere, ut ab uno tantum eorum, alternatim scilicet, vel per hebdomadas vel 

alia temporis vicissitudine praestentur; non enim ferendum est, ut cui ecclesiae 
parochiali complurium sacerdotum | ministrorumve stipendia, alimentave olim 
attributa sunt, quo diligentius, et cautius illorum copia tum divinorum offi- 
ciorum cultui, tam aliis ministeriis ad spiritualem populi curam necessariis, 
opportunisve consultum esset, illi aut avaritiae studio, aut dissidio, negligen- 
tiave ducti, vel onus sibi impositum, minoris quam par est, aestimantes, perinde 
ei ecclesiae deserviant, ac si non plures, vel unus tantum parochus, animarum 
curator constitutus in illa esset. 

S8 9. Per haec tamen satis prospectum haud foret recto parochiarum 
regimini, populorumque saluti, nisi et de iisdem deligendis vicariis apta aliqua 
tradatur ratio, ac via, ex qua constare possit, eos, qui ad id munus eliguntur, 
morum pollere integritate, scientia, aliisque animi dotibus, quae in animarum 
rectore praecipue esse debent, ac maxime necessariae. Cui rei pari Nos studio 
providere volentes praecipimus, ut parochis primitivis, ut vocant, seu habi- 
tualibus ius sit, et facultas vicarios perpetuos proponendi, seu nominandi ; 
hos vero locorum Ordinarii, praevio experimento de eorum scientia, et moribus 
a tribus examinatoribus synodalibus sumendo, si idoneos repererint, quomodo- 
cumque, et quocumque tempore praedictas vicarias vacare contigerit, appro- 
babunt, suoque iure ordinario instituent, quin vicarii sic instituti novam 
provisionem ab apostolica Sede reportare unquam teneantur. lidem quoque 
parochi habituales proponent, et offerent Ordinariis locorum presbyteros, 
seu pro-parochos pro írequentia populi, locorumque ratione vicariis, ut 
supra, addendos, qui ubi a praedictis Ordinariis literas approbationis obti- 
nuerint, ministerium assument curae animarum, a quo nonnisi Ordinariorum 
nutu poterunt evocari. 

& 10. Cum autem decimae a populo eo solvantur consilio; ut ex eis 
commodam illi percipiant, ac necessariam vitae alimoniam, qui ipsis spiri- 
tualia administrant, quique pro ipsis laborant, et vigilant, nihil certe aequi- 
tati magis consonum esse potest, et rationi, quam ut praedictis vicariis, qui 
ex officio et vi sui muneris populo spiritualia suppeditant, et pro eo labores 
subire, atque excubare primario, et continuo tenentur, congruum assignari 
debeat stipendium ad vitam honeste, decenterque traducendam. Quamobrem 
praecipimus, ac mandamus, ut iisdem vicariis perpetuis, ultra adventitia emo- 
lumenta, quae stolae, seu altaris proventus solent vulgo appellari, quarta 
pars fructuum, et reddituum parochialis Ecclesiae, cui praeficiuntur, pro 
congrua constituatur, dummodo praedicta quarta pars, subductis omnibus 
oneribus, neque computatis missarum eleemosynis, aut piis fidelium obla- 
tionibus, praesertim quae offeruntur in administratione sacramentorum, aut 
aliis quibusvis minor non sit scutatis quinquaginta istius monetae. Quod si 
hanc ad summam ea non pertingat, tunc parochi habituales, quod deest, 
de reliquis portionibus eiusdem ecclesiae parochialis omnino supplebunt. 
Huiusmodi vero congrua portio iis in parochiis, in quibus auxiliares sacer- 
dotes, seu pro-parochi adiungendi erunt, ita vicarios inter, et praedictos 
sacerdotes pro Ordinariorum prudentia, ac iudicio erit dividenda ut pars 
maior cedat vicariis, qui in parochiarum regimine, animarumque cura prin- 
cipem supra caeteros locum sibi vindicant. Si autem contingat, quartam 

partem, ut supra assignatam, alicubi parem non esse tot alendis auxiliaribus 
ministris, quot vel populi frequentia, vel alia rerum adiuncta postulaverint; 
tunc episcopus, adhibitis iuris remediis a Concilio Tridentino propositis, pro 
sui conscientia prospicere curabit. 

8 11. Quod si sermo sit de cathedralibus, vel collegiatis Ecclesiis, quae 
parochiales sunt, et quorum cura vel apud episcopos, vel apud respectiva 
capitula, vel apud utrosque cumulative residet, a quibus ea exerceri solet 


per vicarios, Doreros vulgo nuncupatos, sufficienti ut plurimum congrua 


destitutos, fraternitatibus vestris mandamus, ut eam vicariis praedictis con- 
gruam assignetis portionem, quae satis esse possit apte, decenterque alendis 
iisdem non modo vicariis, verum etiam auxiliaribus, sacerdotibus, seu pro- 
parochis, et quae tum respondeat oneribus, aliisque, quae ii subire coguntur, 
tum quoque cathedralis ecclesiae parochum maxime deceat; metropolitae 
autem sedulo incumbant, ut a suis suffraganeis id rite impleatur, eorumque, 
quatenus opus sit (de quo tamen ne per suspicionem quidem cogitare pos- 
sumus) negligentiam etiam ex officio supplebunt. Quod si vel ipsi metropo- 
litae desides in hoc fuerint (quod nunquam futurum confidimus) opportunis 
Nos iuris remediis providere non praetermittemus. 

S 12. Quibus sic dispositis, inter ea plura, ac maxima, quae, ut supra 
innuimus, abunde sequentur commoda, ac utilitates, ea non minoris sane 
habenda erit momenti, qua fiet, ut omnis penitus vicariis praedictis aufe- 
ratur occasio excusandi sese ab onere celebrandi diebus omnibus festis, appli- 
candique sacrum pro populo sibi commisso, quemadmodum saepius antehac 
ab iis factum esse accepimus, eo potissimum nomine, quod congruos sibi 
parochiae suae redditus non suppeterent, vel quod ipsi essent ad nutum 
amovibiles, et ad tempus curae animarum addicti. Quo sane sublato prae- 
textu, divinum hac de re mandatum non solum a propriis parochiarum recto- 
ribus, verum et a praedictis vicariis accurate in posterum implendum esse 
decernimus, ac mandamus, non obstante quacumque etsi antiqua, vel etiam 
immemorabili consuetudine, conscientiamque vestram, venerabiles fratres, 
graviter in hoc oneramus, ut quovis etiam adhibito, quatenus opus sit, iuris 
remedio constitutionem Benedicti XIV, Cum semper,'! hac super re editam 
diligentissime observari curetis. 

S 13. Haec sunt, venerabiles fratres, quae pro ea, quam gerimus, uni- 
versi dominici gregis cura statuere tenebamur, ac praecipere, ne in re sane 
gravissima, maximique momenti officio Nostro deesse videremur. Tot, ac 
tanta Nobis sunt de vestra pietate, religionis studio, ac pastorali sollicitu. 
dine egregia testimo:  , u certa adducamur spe, ac fiducia tutissima, vos 
praedicta omnia, et singula vestris in civitatibus, dioecesibus, et locis esse 
quamprimum effecturos non modo, sed ut a caeteris etiam inviolate obser- 
ventur, omnino curaturos. Id certe facili vos negotio ab his impetrabitis, si 
quemadmodum dignitate, ita vestro, ut decet, exemplo eis praeiveritis, vestram- 
que in apostolicam Sedem observantiam, animique alacritatem in eius exe- 
quendis mandatis novo hoc argumenti genere omnium principes testatam 

feceritis. Quod si vestrum hac in re exemplum minus fortasse apud aliquos 
valuerit, contradictores quoslibet, et rebelles ecclesiasticis cohibete poenis, 
ac censuris, aliisque compescite opportunis iuris remediis, appellatione qua- 
cumque remota, invocato etiam ad hoc, si opus fuerit, brachii saecularis 
auxilio. 

S 14. Nihil certe facilius contingere vobis posse arbitramur, quam singula 
nostris litteris contenta summa exequi fide, et obsequio. Habet enim parochia 
quaelibet, sicut accepimus, ac regio etiam nomine edocti fuimus, limites seiun- 
ctos, ac distinctos; habet parochianos suos, peculiares redditus, iura, officia, 
onera, privilegia, libros, et caetera, quae ad earum singulas pertinent. Quam- 
obrem hoc unum a vobis praestandum superest; et secundum methodum 
superius a Nobis traditam, vel earum cuilibet proprium suo tempore prae- 
ficiatis rectorem, vel perpetuos vicarios constituatis. Neminem etiam con- 
queri posse putamus, vel grave nimis iugum, ac vix ferendum fuisse a Nobis 
per praesentes literas impositum, vel aliquod illatum detrimentum; tum quia 
habita a Nobis fuit eorum ratio, quamdiu vita comes iis fuerit, qui plures 
habent unitas parochiales ecclesias, quas retinere posse indulgemus; tum 
quia, licet supracitato Concilii Tridentini decreto, sess. 7, cap. 7, de reformat., 
tertia fructuum pars vicariis perpetuis assignanda potissimum proponatur, 
Nos tamen quartam tantummodo illorum partem eisdem vicariis adiudica- 
vimus; tum demum quia eamdem quartam fructuum portionem in quibusdam 
istius regni ecclesiis iamdiu vicariis attributam bene cessisse comperimus, 
atque constanti experimento cognovimus. 

8 15. Ne vero ad haec quomodolibet impedienda, vel differenda patro- 
cinium ullus petat ab aliis constitutionibus, indultis, privilegiis, literisque 
apostolicis generalibus, vel specialibus, aut consuetudinibus etiam immemo- 
rabilibus, vel statutis iuramento, apostolica approbatione, aut alia quavis fir- 
mitate quocumque modo roboratis, praedicta omnia, et si quae alia fortasse 
sunt peculiari mentione digna, revocamus, nulla esse decernimus, ac irrita, 
perinde ac si nullo unquam tempore concessa fuissent. Eademque pote- 
statis. plenitudine irritum ex nunc declaramus, et inane, quidquid secus 
per quoscumque, quavis auctoritate, scienter, aut ignoranter contigerit 
attentari. 

Habetis igitur in his, venerabiles fratres, paternae Nostrae erga vos, gre- 
gemque vobis commissum dilectionis, et sollicitudinis perpetuum monumen- 
tum, quod vestrarum dioecesum necessitatibus satis abunde facturum esse 
confidimus. Interea vos ex animo complectentes, ac intimo cordis affectu, 
apostolicam vobis benedictionem impertimur. 

[Bull. Rom. Cont, tom 4, p. 35-40]. 

Clemens XIV, ep. encycl. Decet quam maxime, 21 sept. 1769. ! 
LI 

8 1. Decet quam maxime Ecclesiae ministros, et dispensatores myste- 
riorum Dei, ut ab omni avaritiae suspicione, etsi levissima, penitus alieni, 
sacro ita vacent ministerio, ad quod vocati a Deo sunt, ut manus suas ab 
omni se munere excussas gerere, iure ac merito possint gloriari. Hoc sane 
omnium primum mandavit lesus Christus discipulis suis, dum ad praedi- 
candum evangelium eos misit, per haec verba « gratis accepistis, gratis date », 
Matth. 18, 8. Hoc potissimum ab iis, qui assumendi essent ad altaris mini- 
sterium, exquirendum esse passim tradidit Paulus ad Timoth. 3, 8, ad Titum 
1, 7. Hoc demum inculcavit Petrus animarum curae praefectis dicens: « Pa. 
scite, qui in vobis est, gregem Dei, providentes non turpis lucri gratia, sed 
voluntarie », | Epist., 5, 2. 

Divino huic mandato, ut ea, qua par est, cura, ac diligentia obsequantur 
pastores imprimis ecclesiarum, qui exemplum esse debent fidelium in verbo, 
in conversatione, in charitate, in fide, satis minime est, si ipsi irreprehensi- 
biles se exhibeant, verum sedulo etiam cavere debent, ne ab inferioribus, 
quibus praesunt, ministris aliquid adversus illud patrari ullo modo permit- 
tant, semper prae oculis habentes egregiam Ambrosii sententiam lib. IV Zz 
Lucam, num. 52. « Non famen satis est, si lucrum ipse non quaeras : familiae 
quoque tuae cohibendae sunt manus. Instrue ergo familiam tuam, hortare, 
custodi: et si te fefellerit servulus, prophetico deprehensus repudietur exemplo. 

Hinc optimis, sapientissimisque legibus tum sacrosancta concilia, tum 
praedecessores Nostri Romani Pontifices aditum saepe saepius intercludendum 
putarunt, ut pravi hac in re abusus, vel nullo unquam tempore irreperent 
in Dei Ecclesiam, vel si quo forte invecti fuissent, de medio penitus tolle- 
rentur. Dolendum tamen, tam sacras, tamque opportunas sacrorum canonum, 
apostolicarumque constitutionum sanctiones suo apud nonnullas dioeceses 
caruisse effectu, neque eius fuisse roboris, ac virtutis, ut ad omnes; prorsus 
contrarios usus radicitus evellendos valuerint. Quod ideo factum novimus, 
quia iis, quorum intererat eas accuratissime exequi, varias praetexuerunt 
excusationes, vel antiquae, inveterataeque consuetudinis, vel mercedis curiae 
ecclesiasticae ministris impertiendae, vel demum defectus necessariae sub- 
stentationis ad vitam decenter, honesteque pro dignitate traducendam. 

Haec omnia probe intelligens venerab. mem. praedecessor Noster Inno- 
centius XI, ut opportunum his afferet remedium, irritasque prorsus ac inanes 
redderet excusationes quascumque, taxam confici iussit anno MDpcrxxviri, in 
qua collectis omnibus hanc ad rem spectantibus, quae vel in sacris cano- 
nibus dispersa continentur, vel a Concilio Tridentino saluberrime sancita 
sunt, vel a sac. congregationibus praedicti Concilii interpretationi, necnon 

consultationibus episcoporum praepositis fuerant variis temporibus declarata, 
atque statuta, ea omnia decerni, ac nominatim exprimi mandavit ecclesia- 
stica negotia, pro quibus nullum omnino. in foro ecclesiastico, et episco- 
porum curiis fas esset emolumentum percipere, eo tantum excepto, quod in 
solius cancellarii commodum, ac necessariam mercedem cedere debet. In 
eademque cautum simul fuit, ut his in rebus, una, eademque apud curias 
omnes ecclesiasticas esset methodus, ac uniformis, ut decet, disciplina, repro- 
bata penitus quavis contraria consuetudine. Taxam hanc idem Summus 
Pontifex Innocentius XI die prima octobris eiusdem anni sua auctoritate appro- 
bavit, confirmavitque, eiusque observantiam, ac promulgationem iniunxit. ! 

Attamen ne hoc quidem satis fuit ad collapsam ecclesiasticam disciplinam 
ubique restituendam, compescendasque, quae variis in dioecesibus, alte iam 
invaluerant, pravas consuetudines. Ea enim statim opposita fuit exceptio, 
quod praedicta taxa legem minime imponat ab ecclesiasticis curiis etiam 
extra Italiam existentibus servandam. Verum dissimulandum haud erat, quae- 
cumque in ea continentur decreta, ex sacris canonibus, ac maxime ex Con. 
cilio Tridentino desumpta esse, quibus proinde necesse omnino erat, ut curiae 
omnes ecclesiasticae religiosissime obtemperarent. 

S 2. Haec sane fuerunt in causa, venerabiles fratres, cur non sine gravi 
dolore, Nostrique animi afflictione intellexerimus, vestris in ecclesiasticis curiis 
plures adhuc circa spiritualis potestatis exercitium abusus locum sibi vindi. 
care, qui ecclesiasticam disciplinam evertunt penitus, nedum enervant, ac in 
summum cedunt dedecus amplissimae, qua fulgetis, dignitatis, potestatisque, 
qua donati estis ad consummationem sanctorum, in opus ministerii in aedi- 
ficationem corporis Christi. Perspecta quidem satis superque Nobis et pietas 
vestra, conversatio sancta, sollicitudo ecclesiarum vestrarum: novimus etiam, 
qui in foro ecclesiastico vestrarum dioecesum reperiuntur taxarum abusus, 
retroactis temporibus inductos primum a secundario aliquo ministro, sensim 
postea eius exemplo ex dioecesi in dioecesim, insciis forsan episcopis, pro- 
pagatos, et alicubi etiam auctos pro ratione praestantioris dignitatis eccle- 
siae: id autem minime advertentibus in officio, vel ministerio successoribus, 
ac praedecessorum vestigia incaute sequentibus, factum fuisse, ut iidem 
abusus, usu diutino iam roborati, digni partim visi fuerint, qui eorumdem 
ministrorum impulsu synodalibus probarentur constitutionibus ; adeo ut culpae 
vobis nullo modo ii verti possint, immo commendatione vos plurimum digni 
sitis, propterea quod maximo ex iis affectos vos esse dolore intelleximus, 
deque iis extirpandis maxime cupidos. Sed animo Nos videntes, quam gravia 
id negotii in vos odia esset concitaturum, et quanta perficiendae rei inter- 
ventura essent obstacula, nisi sociam ad id ipsum apostolica se adderet 
auctoritas; hanc propterea interponimus, praesertim propter taxarum diver- 
sitatem, diversamque praxim in variis dioecesibus vigentem, ad hoc ut non 
solum omnes ad aequam, iustamque redigantur mensuram, sed cunctae etiam 
unam, eamdemque laudabilem obtineant conformitatem. Quare confidimus 
de vobis in Domino, quoniam quae ad vos mittimus decreta pro apostolico 


! Bull. Rom., tom. 8, p. 58-61. 


630 Romani Pontifices 


Nostro munere, et ad petitionem charissimi in Christo filii Nostri Caroli 
Emmanuelis Sardiniae Regis illustris, cuius singularis in Nos, et apostolicam 
hanc sanctam Sedem observantia, nec non pietas, ac religionis studium quo- 
tidie magis elucet, eadem vos summa fide exequimini, et ab omnibus, ad 
quos pertinet, observari diligentissime curabitis. 

8 3. Et ad sacras primum ordinationes quod attinet, latere vos minime 
possunt innumerae ferme, eaeque sanctissimae Ecclesiae leges, quibus vetitum 
quovis tempore fuit, ne episcopi, aliique sacrarum ordinationum collatores, 
aut officiales quicumque aliquid perciperent ex ordinum collatione. Id aper- 
tissime sancitum legimus in Calcedonensi oecumenica synodo an. 451, can. 2;! 
in Romana sub s. Gregorio Magno an. 600 vel 604, can. 5, alias epist. 44, 
lib. 4, indict. 13; in Nycena Il oecumenica an. 787, can. 5;? in Salegunsta- 
diensi an. 1022, can. 3; in Lateranensi IV sub Innoc. III, an. 1215;? in Turo- 
nensi, Bracarensi, Barchinonensi, aliisque apud Christianum Lupum in dessert. 2, 
prooem. de simonia, cap. 9, tom. 4, operum, et apud Gonzalez, in cap. Azfe- 
quam 1, de simonia, num. 9, ac novissime in Concilio Tridentino, sess.21, cap. 1, 
de ref., a quo antiqui canones sponte oblatum recipi permittentes emendati 
sunt, et ecclesiastica de sacris ordinationibus disciplina ad primaevam suam 
avitamque puritatem redacta. Concilii decretum ita se habet: Quoniam ab 
ecclesiastico ordine omnis avaritiae suspicio abesse debet, nihil pro collatione 
quorumcumque ordinum, etiam clericalis tonsurae, nec pro literis dimissoriis, 
aut testimonialibus, nec pro sigillo, nec alia quacumque de causa, etiam 
sponte oblatum episcopi, et alii ordinum collatores, aut eorum ministri quovis 
praetextu accipiant. Notarii vero in iis tantum locis, in quibus non viget lau- 
dabilis consuetudo nihil accipiendi, pro singulis literis dimissoriis, aut testi- 
monialibus decimam tantum unius aurei partem accipere possint, dummodo 
eis nullum salarium sit constitutum pro officio exercendo; nec episcopo ex 
notarii commodis aliquod emolumentum ex iisdem ordinum collationibus directe, 
vel indirecte provenire possit: tunc enim gratis operam suam eos praestare 
omnino teneri decernit: contrarias faxas, at statuta, et consuetudines, etiam 
immemorabiles quorumcumque locorum, quae potius abusus, et corruptelae 
simoniacae pravitati faventes nuncupari possunt, penitus cassando et interdi- 
cendo; et qui secus fecerint, tam dantes, quam acciptentes, ultra divinam ultio- 
nem, poenas a iure inflictas ipso facto incurrant. 

8 4. His itaque inhaerentes, mandamus vobis, ac praecipimus, venera- 
biles fratres, ne quid, etiam sponte oblatum, pro collatione quorumcumque 
ordinum, etiam clericalis tonsurae, aut pro literis dimmissoriis, seu testimo- 
nialibus, aut pro sigillo, aliave quacumque de causa, et quovis praetextu, 
vel colore accipiatis, una excepta cereae candelae oblatione, quae ex pon- 
tificali romano fieri consuevit; ita tamen ut eiusdem candelae qualitas, et 
pondus arbitrio, ac liberae eorum voluntati, qui sunt ordinibus initiandi, 

omnino relinquatur. Eidem quoque parebunt sanctioni vestri generales vicarii, 
aut foranei, cancellarii, vel alii ministri, familiares, et famuli quibus gene 
ratim interdictum est a Sacro Concilio Tridentino occasione sacrarum ordi- 
nationum emolumentum aliquod, munus, aut strenas quovis titulo percipere, 
aut exigere. 

8 5. Quod si istis in dioecesibus nullum cancellario, vel notariis eccle- 
siasticae curiae constitutum sit stipendium vel salarium pro officio exercendo ; 
tunc iisdem facultatem facimus, ut pro singulis literis testimonialibus ordinis 
iam collati, etiam clericalis tonsurae, vel dimissoriis pro eadem clericali ton- 
sura, aut ordinibus ab alieno episcopo recipiendis, decimam tantum unius 
aurei partem, seu obulos decem monetae romanae exigere possint, et valeant, 
non famen a regularibus arctissimae paupertatis voto obstrictis, pecuniaeque 
usum minime habentibus. Eamdem mercedis rationem servandam mandamus, 
etiamsi praedictae testimoniales literae, aut dimissoriae plures ordines respi- 
ciant, et contineant vel iam collatos, vel conferendos ab alio episcopo, ita ut 
nullo modo liceat praedictam mercedem obulorum decem augere, vel mul- 
tiplicare pro ratione singulorum ordinum iisdem in literis testimonialibus, 
vel dimissoriis contentorum. Per haec tamen haud Nobis mens est, cancel- 
larios, aut notarios adigere, ut diversos ordines distinctis temporibus, et 
ordinationibus collatos in iisdem literis testimonialibus debeant simul descri- 
bere; id vero tunc dumtaxat fieri praecipimus, quum de iis agitur ordinibus, 
minoribus scilicet, qui una, eademque ordinatione collati fuerunt. Quoad 
literas autem dimissorias, quae dantur ad plures ordines ab alio episcopo 
suscipiendos, scripturas multiplicari interdicimus, aut aliquid aliud exigi pro 
rogando actu collationis ordinum, aut pro accessu ad locum ordinationis, 
aut alio quovis nomine etiam doni, vel praemii. 

8 6. In collatione vero ordinis subdiaconatus, cum maior a cancellario, 
seu notariis subeundus sit labor pro comprobanda veritate, ac idoneitate 
patrimonii, aut beneficii, ad cuius titulum promoveri quis optat, tum etiam 
aliis pro actibus collationi praedicti ordinis necessario praemittendis: hinc 
üsdem indulgemus, ut mercedem aliquam suo labori convenientem, ab epi- 
scopo pro suo arbitrio, et conscientia, quam hac in re gravatam volumus, 
taxandam, percipere possint; dummodo scriptura, sigillo, et caeteris omnibus 
computatis, unum aureum non excedat, seu iulios sexdecim cum dimidio. 
Liberum autem esse volumus promovendis ad ordines, vel eorum parentibus, 
quovis uti notario legitime approbatio ad subscribendum, rogandumque instru- 
mentum, quin cogi hi possint ad sese, una cum necessariis testibus sisten- 
dum jpraedictis curiis pro institutione, ac stipulatione patrimonii, aliisque 
actibus de more conficiendis. Curiae vero notarius, cui huiusmodi instru- 
mentum erit deinde tradendum, praeter mercedem ab episcopo, ut supra, 
definiendam, aut summam unius aurei, seu iuliorum sexdecim cum dimidio, 
tam pro eo excribendo, quam pro quocumque alio labore, nihil omnino 
poterit exigere, vel accipere pro decreti publicatione, vel pro literis publi- 
catoriis, vel alia quacumque de causa, aut quovis praetextu, uti disertis verbis 
legitur in citato decreto Concilii Tridentini, et aperte declaratum fuit a sacra 
congregatione Concilii in Vicen., die 7 februarii 1602, et a sacra Congrega- 

tione Episcoporum in Gerunden., die 25 octobris 1588 apud Fagnan. cap. /n 
ordinando, de simonia, num. 32, et seqq. 

8 7. Haec tamen omnia, quae mercedis loco ac notariis, vel cancellario 
exigi posse indulgemus, ea semper sub lege, ac conditione permissa censeri 
debent, dummodo nullum pro exercendo officio stipendium, seu salarium 
eis sit constitutum, et dummodo ex eorum commodis nihil omnino vel 
directe, vel indirecte vobis, aut cuivis alii ordinum collatori, vel officiali, aut 
ministro possit provenire, quemadmodum ab eodem Concilio Tridentino 
sancitum est. Quae duo locum sibi semper vindicare volumus in caeteris 
omnibus, quae nostris his in literis sumus constituturi. 

8 8. Ac demum a turpis lucri, et avaritiae suspicione excusari vix posse 
putamus pravam, quam in aliquibus ex istis curiis invaluisse audivimus, 
consuetudinem, pecunias exigendi tam pro facultate a vobis, vel generalibus 
vicariis impertienda, ut recenter in presbyteros ordinati primam missam cele- 
brent, quam pro alia simili facultate, ut exteri nimirum sacerdotes commen- 
datitiis suorum respective Ordinariorum literis muniti ad divina peragenda 
admittantur. Quam sane consuetudinem, etsi isthic invectam, ac servatam 
titulo stipendii, seu mercedis eis praestandae, qui ad periclitandam sacerdotum 
in sacris ritibus, et caeremoniis peritiam designantur, attamen tamquam a 
sacris canonibus alienam, ac pluries reprobatam de medio tollendam esse 
omnino praecipimus. 

8 9. Quae hactenus de sacris diximus ordinationibus, eadem ad bene- 
ficiorum ecclesiasticorum collationem, seu provisionem pari iure transferenda 
esse, planum vobis fiet, atque compertum, si vestros ob oculos posueritis 
Ecclesiae canones, qui ad radicitus evellendos abusus variis hac de re tempori- 
bus obortos, sunt constituti, cap. S quis, c. I, q. 3, cap. Non satis 8, cap. Cum 
in ecclesiae 9, cap. Iacobus 44, de simonia, alibique apud Christianum Lupum 
in cif. dissert. de simonia, cap. I0. Et quamvis a sacro Concilio Tridentino 
nihil occurrat hoc de argumento speciatim statutum; sacra tamen Congre- 
gatio Concilii, approbante summo Pontifice Gregorio XIII declaravit, decre- 
tum cap. 1l, sess. 21, de ref. vindicare etiam sibi locum in collatione bene- 
ficiorum, praesertim curatorum, nec pro sigillo aliquid accipi posse, non 
obstante quacumque immemorabili consuetudine; Garz., de benef., part. 8, 
cap. 1, num. 76 et seq., Fagnan. in cap. /z ordinando, de simonia, num. 31, Gal- 
lemart. in cap. 1, sess. 21, de reform. Hinc eadem sacra Congregatio in literis 
ad Melphitanum episcopum datis, summo annuente Pontifice, censuit, decla- 
ravit, et sanxit, collatores beneficiorum quacumque dignitate praefulgeant, 
nihil pro collatione, seu quavis alia dispositione beneficiorum, quovis quae- 
sito colore, directe, vel indirecte, etiam sub nomine annatae, aut cuiusvis 
alterius portionis fructuum, etiam a sponte dantibus, vel offerentibus acci- 
pere, aut exigere posse; eorumdem quoque collatorum notarios et alios 
quosvis officiales, quibus tamen certum salarium aliunde constitutum est; 
eadem omnino servare debere: alioquin tam dantes, quam accipientes poenis 
contra simoniacos editis sacris canonibus teneri, ipsasque ipso facto incurrisse 


censeri; notarios autem, seu officiales alios a suis officiis suspensos esse. 
Apud Garz., loc. cit. 

S 10. Haec vobis significanda duximus, venerabile fratres, ut inde intel- 
ligatis, quantum ab ecclesiastica abhorreant disciplina, quae vestris in dioe- 
cesibus passim vigent consuetudines in beneficiorum collatione, quantaque 
cura eniti debeatis, ut eae funditus evellantur. Vestrum itaque deinceps erit, 
hanc vobis generatim regulam proponere, sanctissimeque servare, ut in bene- 
ficiis ecclesiasticis, sive curata ea sint, aut residentialia, sive simplicia, aut 
etiam manuales, ut vocant, capellaniae, a vobis iure ordinario conferendis, 
nihil omnino exigatis, vel percipiatis, quovis praetextu, aut colore, etiamsi 
titulo strenarum, muneris, aut voluntariae oblationis, praesertim vero pro 
approbatione, et praeelectione magis digni in concursu ad parochiales eccle- 
sias, vel pro beneficii possessione. Eidem canonicae sanctioni obnoxios decla- 
ramus alios quoscumque collatores, vicarios generales, cancellarios, consangui- 
neos vestros, familiares, et famulos, quibus aliquid percipere omnino vetamus. 

S 11. Ab hac generali regula excipiendi tantummodo sunt cancellarii, 
seu notarii, quibus, ut alias innuimus, nullum pro officio exercendo defi- 
nitum est stipendium, seu salarium. Tunc enim cancellarius, si sermo sit de 
beneficiis curatis, pro edicto, seu literis, quibus concursus publice indicuntur, 
exigere poterit obulos decem, et pro quolibet eius, seu earum exemplari 
obulos quinque, et pro iisdem de more affigendis, obulos quinque, et si 
eaedem literae extra urbem debeant aífigi, pro itineris expensis, aliisque ad 
id necessariis solvendum erit in dies singulos emolumentum a taxa cuius- 
libet respectivae dioecesis praescriptum. Pro expeditione literarum collationis 
tam praedictorum beneficiorum curatorum, quam simplicium, cancellarius 
mercedem labori suo convenientem pro arbitrio episcopi recipiet, quae tamen 
scriptura, sigillo, caeterisque computatis unum aureum, seu iulios decem 
monetae romanae non excedat, uti pluries declaratum est a sacra Congre- 
gatione Concilii, maxime vero die 15 ianuarii 1594 apud Gallemart., loc. cit., 
et in Vicen., 8 martii 1602, apud Fagnan., loc. cit, num. 32, et a sacra Con- 
gregatione Episcoporum 25 octobris 1588, ad 1, apud eumdem Fagnan. ibid., 
num. 35. Ad demum pro actu possessionis eorumdem beneficiorum, si intra 
urbem fuerint, iulios tres accipiet pro subscriptione instrumenti: si in subur- 
biis, iulios quatuor; si vero alibi, taxa servetur singularum respective dioe- 
cesum pro dietis, ut supra indicavimus. At si in loco, ubi situm est bene- 
ficium, adfuerit cancellarius vicarii foranei, vel eius notarius, hoc pro suo 
arbitrio uti poterit, qui beneficii possessionem adire debet, nec ullo modo 
cogendus erit, ut cancellarium advocet curiae episcopalis pro eodem posses- 
sionis actu rogando. Pro literis item testimonialibus approbationis in con- 
cursu ab examinatoribus relatae, et quibus uti solent, qui eas impetrarunt, 
in suae idoneitatis argumentum, iulios duos tantum a notario accipi pro 
mercede posse permittimus. 

$ 12. Nos etiam minime latet, haud exiguum ferendum esse a cancel- 
lario, seu notario laborem in concursu ad parochiales ecclesias, sive dum 
excipit examen testium, qui a concurrentibus inducuntur ad suas probandas 
qualitates, merita, et res pro ecclesiae servitio praeclare gestas, sive dum in 
acta concursus inserit requisita, ut vocant, a concurrentibus exhibita, eadem 
summatim in scriptis redigit, eorumque plura exscribit exemplaria episcopo, 

vel vicario generali vices illius obeunti, ac singulis tradenda examinatoribus 
ad concursum adscitis, ut cum de scientia, tum de vita, moribus, aliisque 
regendae ecclesiae necessariis dotibus ferant iudicium; quaestiones praeterea 
morales describit ab iisdem examinatoribus propositas, suffragium refert 
eorumdem examinatorum, actum rogat praeelectionis, concurrentium custo- 
diae ad duos interdum, vel tres dies, tum etiam praedictarum quaestionum 
moralium scrutinio praesens adstat, etc. Cuius quidem laboris aliquam haberi 
posse rationem indulgemus, episcopi arbitrio relinquentes, et conscientiae, 
eam tantummodo mercedem statuere, quae soli labori respondeat. 

8 13. Quoad beneficia vero, quae a Sede Apostolica conteruntur, qua- 
tenus eidem reservata sunt, item quoad beneficia curata, de quibus datariae 
apostolicae exhiberi solent literae testimoniales approbationis, et praeelectio- 
nis in concursu habito ad formam Concilii Tridentini,! ac tandem quoad 
alia beneficia non curata, et praecipue residentialia, in quibus pariter offerri 
solent praedictae datariae apostolicae literae testimoniales de vita, et mori- 
bus, deque idoneitate eorum, qui beneficium petunt, caveant cancellarii, ne 
ullum pro iisdem literis exigant emolumentum, mercedem, vel aliud etiam 
sponte oblatum, praeterquam pro scriptura, papyro, et sigillo literarum de 
idoneitate duos iulios; iulios item duos pro literis testimonialibus de vita, 
et. moribus. 

S 14. Pro executione literarum apostolicarum, quando hae expeditae 
faerint in forma, ut aiunt, gra£/osa, neque episcopi, aut alii praelati locorum 
Ordinarii, neque eorum vicarii, cancellarii, aliique officiales ullo modo prae- 
sumant executorum munus sibi necessario vindicare; sed pendeat omnino 
ab arbitrio, et voluntate eorum, qui de beneficio provisi fuerint, executorem, 
aut notarium sibi eligere pro actu adeundae beneficii possessionis. Quod si 
provisus de beneficio Ordinarium officialem elegerit, eiusque cancellarium, 
vel si literae apostolicae expeditae in forma dignum, ut praefertur, directae 
fuerint Ordinario, aut eius officiali; seu vicario, cui idcirco necessario com- 
petat illas exequi: utroque in casu si legitimus desit contradictor, ita ut exe- 
cutor solus sit, poterit cancellarius, exclusis penitus a quovis emolumento, 
munere, et voluntaria etiam oblatione episcopo, aut alio praelato, eius vica- 
rio, officiali, familiaribus, famulisque, ut supra diximus de beneficiis liberae 
collationis, percipere pro iisdem literis apostolicis exscribendis, referendisque 
in acta, tum etiam pro aliis omnibus actibus de more conficiendis merce- 
dem, quam episcopus pro suo arbitrio, et conscientia labori congruam iudi- 
caverit, dummodo non excedat scutum aureum, seu iulios sexdecim cum 
dimidio. Verum si adfuerit contradictor, ita ut instituit oporteat actus, seu 
processus iudicialis, arbitrio pariter, et conscientiae episcopi relinquimus, 
quam graviter oneramus, mercedem statuere, quae operae, laborive a notario, 
seu cancellario adhibito respondeat; quin ex his cancellarii, aut notarii com- 
modis aliquid episcopo, vel aliis, ut supra, directe, aut indirecte provenire 
possit. Pro actu vero adeundae beneficii possessionis, eadem, quae superius 
diximus, observentur. 


! Sess. XXIV, de ref., c. 18. 

S8 15. Quoad beneficia, quae sunt iurispatronatus, si dubium oriatur 
cum promotore fiscali, vel cum eo, qui beneficium impetraverit, super exi- 
stentia praedicti iurispatronatus, quatenus liberae esse collationis aliquis 
eorum contendat, omnia servanda erunt, quae supra statuimus de beneficiis 
liberae collationis accedente contradictore. Cancellarius nimirum pro edicto 
adversus contradictorem, seu contradictores iulios duos recipiet; pro sin- 
gulis illius exemplaribus obulos decem; pro eodem edicto affigendo, ser- 
vetur, quod statuimus superius de beneficiis curatis; ac tandem pro literis 
institutionis unum aureum, seu iulios sexdecim cum dimidio. Si autem de 
iurispatronatus existentia nulla sit dubitatio: lis tamen super pertinentia oria- 
tur in compatronos, vel eos, qui ab ipsis sunt praesentati, tunc habeatur 
causa tamquam profana, ac propterea ea exigi possint emolumenta, quae 
uniuscuiusque curiae consuetae taxae respondeant. 

S 16. Generatim pariter prohibemus, ne episcopi, vel alii praelati, eorum- 
que vicarii, aut officiales quicumque aliquid exigere praesumant tam in cap- 
pellaniis manualibus, ut vocant, quam in novis fundationibus, et erectionibus 
beneficiorum, cappellaniarum, sodalitiorum, congregationum, aut in funda- 
tionibus, benedictionibus, consecrationibus, et respective visitationibus, et 
approbationibus ecclesiarum, et oratoriorum tam auctoritate apostolica, quam 
ordinaria. Cancellarius tantummodo mercedem labori congruam poterit per- 
cipere ab episcopo pro suo arbitrio, et conscientia constituendam, dummodo 
iulios sexdecim cum dimidio non excedat. 

8 17. Ad ea, quae matrimonia respiciunt, vel sponsalia gradum facientes, 
servandum vobis proponimus, quidquid sacri canones cap. Cum. in ecclesia 9, 
cap. Suam nobis 20, De simonia, Sanctus Gregorius Magnus in epistol. ad 
lanuarium istius Calaritanae sedis episcopum lib. 4, indict. 12, epist. 27, 
aliique apud saepe laudatum Christianum Lupum in citata dissert. cap. 7, 
et novissime Concilium Tridentinum, sess. 24, cap. 5, De reformat. Matrim., 
saluberrime decreverunt. Episcopi nimirum, eorumque] vicarii, officiales qui- 
cumque, familiares, ministri, ita suum gratis praestare in his debent officium, 
ut nihil omnino titulo muneris, aut praemii exigere praesumant, aut sponte 
oblatum recipere, sive pro decreto super dispensationibus matrimonialibus 
habitis a Sede apostolica, sive pro labore in testibus eam ad rem examinan- 
dis, aliisve testificationibus excipiendis, sive pro literis testimonialibus status 
liberi, et defectus cuiusvis canonici impedimenti, sive pro dispensationibus 
denunciationum ex Concilio Tridentino tribus continuis diebus festivis in 
ecclesia inter Missarum sollemnia a proprio contrahentium parocho haben- 
darum, sive pro facultatibus ineundi matrimonia domi, vel alibi, vel tempore 
iusueto, et vetito, vel coram sacerdote alio a parocho, sive demum pro quo- 
vis actu de more, et necessario perficiendo, uti a Sacra Congregatione Con- 
cilii, summo approbante Pontifice declaratum fuit, non obstante quacumque 
etiam immemorabili consuetudine apud QGarz., De benefic., par. 8, cap. 1, 
num. 102 et seq. et Fagnan. in cap. Quoniam, Ne praelati vices suas, 
num. 30. 

8 18. Id locum potissimum habere decernimus in licentiis, quas episcopi 
solent parochis concedere, ut ineunda matrimonia tribus diebus festis publice 

in ecclesia denuncient, vel ut matrimoniis ipsis celebrandis, ubi nullum adesse 
noverint impedimentum, suam praestent praesentiam. Huiusmodi porro licen- 
tias non solum gratis prorsus impertiri oportet, verum cavendum praeterea 
est, ne imposita indiscriminatim necessitate praedictam licentiam impetrandi, 
antequam matrimonia quaecumque celebrentur, difficilior reddatur matrimonii 
contractus, ac pluribus inde incommodis praebeatur occasio. Utrique malo 
occurrendum censuit Sacra Congregatio Episcoporum in Geruzden., 25 octo- 
bris 1588, apud Fagnan. in cap. 7n ordinando, De simonia, num. 41. Cum 
enim a canonicis, et capitulo Gerunden. mota fuisset quaestio super edicto, 
quo episcopus parochis prohibuerat, ne sponsos matrimonio coniungerent, 
expletis etiam solemnitatibus a Tridentino Concilio requisitis, nisi haberent 
in scriptis licentiam, quae non dabatur absque solutione dimidii unius iulii; 
eadem Sacra Congregatio hunc in modum rescripsit: Si ex aliqua rationa- 
bili causa prohibetur, ne parochi, solemnitatibus a dicto Concilio ordinatis, 
matrimonio aliquos coniungere possint, nisi habita prius licentia ab episcopo; 
hoc iure ipsi episcopo lex aliqua praescribenda non est, sed servatis omnino, 
quae ex eodem Concilio substantialia sunt, quoad solemnitates dumtaxat, suae 
tantum conscientiae, et regimini relinquendum. Similiter etiamsi quomodolibet 
in aliquo castro, seu oppido id prohibere convenit, quod famen nonnisi ex 
aliqua urgenti causa faciendum videtur. Sicut enim episcopus summopere 
debet animadvertere, ne matrimonia isine solemnitatibus praedictis fiant; ita 
etiam cavere, ne difficiliores reddantur matrimoniorum contractus, novas sine 
magna causa addendo necessitates; si famen aliqua licentia opus erit, nihil 
omnino etiam a notario pro ea exigatur; sed si ex antiqua forsan praescripta 
consuetudine aliquid episcopo, quasi in signum laetitiae, donari gratis soleat, 
non videtur penitus improbandum. 

S 19. Uni tantum cancellario, cui certum pro officio exercendo consti- 
tutum non sit salarium, fas erit pro sui laboris mercede, et necessariae susten- 
tationis stipendio aliquid percipere emolumenti hac ratione, et methodo, ut 
pro executione literarum apostolicarum super dispensationibus matrimonia- 
libus, si testium examen per seipsum excipiat ad veritatem eorum proban- 
dam, quae in supplici libello exposita sunt, plus minusve recipere possit 
pro testium numero, et laboris gravitate, non tamen plusquam iulios quin- 
que; si vero huiusmodi examen alteri commissum fuerit, iulios tantum duos 
pro literis delegationis, quin aliud, etsi minimum, recipiat pro decreto, 
sigillo, aut alio quovis nomine; pro literis testimonialibus de statu libero, 
computatis item scriptura, papyro, et sigillo, caeterisque, iulios duos; pro 
examine testium ad eumdem statum liberum, defectumque cuiuslibet cano- 
nici impedimenti comprobandum, obulos decem in singulos testes, pro 
recognoscendis literis testimonialibus de statu libero alienigenarum, obulos 
decem, nisi opus sit alterius testis examine ad tollendam dubitationem omnem, 
si quae fortasse occurrat, ac demum pro dispensationibus denunciationum, 
quatenus testium examen necessario requiratur, obulos decem pro praedicto 
tantum examine. 

S 20. Detestabilis aeque, ac de avaritiae, et cupiditatis radice provenire 
visa semper fuit quaecumque pecuniae, aut alterius cuiusvis rei exactio in 

sacramentorum dispensatione. Eam proinde sacri canones tamquam simo- 
niaca infectam pravitate saepius damnarunt, debitisque coercere poenis cura- 
runt, atque ecclesiasticis censuris, ut liquet ex cap. Cum in ecclesiae corpore 9, 
ex cap. Ad apostolicam 42, De simonia, et ex pluribus Conciliorum decretis 
apud Christianum Lupum, loc. cit, cap. 7 et 8. Quibus firmissime adhae- 
rens Sacra Congregatio Concilii ullo unquam tempore passa est, aliquid 
exigi in sacramentorum administratione. Caeteris praetermissis, in A/bazen., 
Funerum, die 20 februarii 1723, cum fuisset ad examen revocatum, an per- 
mitti deberet, ut parochus patinam acciperet, sive discum, quo is utebatur 
in Extrema Unctione administranda, proposito dubio: « An sit permittenda 
receptio disci? », eadem Sacra Congregatio rescripsit: Non esse permittendam 
eius receptionem (Thes. resolut., tom. 2, pag. 280). Pariter cum Vasionensis 
episcopus in Synodo habita anno 1729 taxam constituisset in sua dioecesi 
servandam, in qua inter caetera circa baptismum haec constituebantur: Sup- 
peditabunt patrinus, aut matrina pro baptismi caeremoniis ad minus cereum 
unum, et linteum candidum, atque lucens, ni maluerint pro his omnibus simul, 
et pro relatione in acta publica baptismum dare quinque asses: proposito 
dubio: Az Zaxa praescripta in dicta Synodo esset observanda? Sacra Congre- 
gatio in Vasionen., 6 februarii 1734, respondit: Negative, et amplius (Thes. 
resol., tom. 6, pag. 209). 

S 21. Inter caetera vero, quae et frequentius, et acrius a sacris canoni- 
bus, conciliisque reprobantur, locum sibi potissimum vindicat, quae olim 
passim invaluerat, consuetudo, nummos exigendi pro chrismatis, oleique 
receptione, quam variis episcopi nominibus frustra excusare nitebantur, vel 
titulo cathedratici, vel paschalis praestationis, vel episcopalis consuetudinis, 
cap. Non satis 8, cap. Ea quae 16, cap. Ad nostram 21, cap. In fantum 306, 
De simonia, el alibi apud Christianum Lupum, loc. cit, cap. 7, 8 Secundum 
sacramentum. Hinc cum Antiochenus patriarcha maronitarum in distribu- 
tione sacrorum oleorum aliquam exigere consuevisset pecuniae oblationem, 
quamvis constaret, pecuniam neque dari, neque recipi animo nundinandi 
sacra olea, sed ad ipsius patriarchae alimoniam, atque ad onera sustinenda, 
quae patriarchali incumbunt officio, ac dignitati; attamen ad propellendam 
omnem simoniae suspicionem, praedicta consuetudo fuit improbata a con- 
gregatione particulari, cui demandata est cognitio rerum ad maronitas per- 
tinentium, eiusque sententiam confirmavit Benedictus XIV Constit. Aposfo- 
lica 44, Bullar. tom. 1.! 

8 22. Haec satis superque esse arbitramur, venerabiles fratres, ut quae 
vestri sunt muneris in sacramentorum administratione, et intelligatis plenis- 
sime, et accuratissime perficiatis, operamque in id potissimum vestram con- 
feratis, ut prava tollatur omnino consuetudo in nonnullis vigens dioecesibus, 
qua fit, ut aliquid pecuniae vel ab episcopo, vel a sacrarii praefecto exiga- 
tur in sacri olei distributione. Id saepe alias praecepit Sacra Congregatio 
Concilii, praesertim in Ama/phitana, 18 iulii 16990, confirmata 6 febr. 1700, 
ad dubium XII: Az archiepiscopus demandare teneatur, quod oleum sanctum 


1 Die 14 febr. 1742. - Bened. XIV Bull., tom. 1, p. 115-120. 

ab ecclesia cathedrali gratis ecclesiae parochiali tradatur ? Ad quod respondit: 
Affirmative. Idemque praestitit Sacra Congregatio Episcoporum in AcAerun- 
tina seu Matheranen., 18 martii 1706, ad II, apud Petram, Comment. ad Con- 
stitut. 5 Innocentii IV, num. 38. 

S 23. Quoad oblationem vero candelae, quam episcopo sacramentum 
Confirmationis administranti fieri nonnullis in dioecesibus istius regni audi- 
vimus, dissimulandum in primis haud est, ne verbum quidem in libro pon- 
tificali de ea occurrere; ac praeterea cum sacra ministerii functio omnes 
adstringat ministros, ut in oblatorum receptione moderationem servent, 
agendique modum, ne avaritiae, turpisve quaestus notam incurrendo, mini- 
sterium ipsorum vituperetur, et reverentia tanto debita sacramento vilescat; 
cavendum est sedulo, ne huiusmodi candelae oblatio in suspectam degene- 
ret exactionem, qua fiat, ut fideles, praesertim pauperes, vel a sacramenti 
receptione retrahantur, vel eam diutius, quam convenit, differant. Optandum 
hinc maxime foret, ut praedicta consuetudo vel tollatur omnino, vel ea 
saltem observetur ratione, et ab offerentium arbitrio penitus pendeat, 

S 24. Eadem prorsus iura praecipiunt, ut tam episcopi, quam eorum 
cancellarii, aut notarii gratis suum debeant ministerium impendere, dum prae- 
vio etiam examine, et approbatione, facultas alicui fit sacramentales exci- 
piendi confessiones, administrandi sacramenta, exercendique quodvis eccle- 
siasticum ministerium, vel dum idonei deputantur vicarii, sive perpetui, sive 
ad nutum amovibiles, oeconomi, coadiutores, uti habetur cap. Ad nostrum, 
De simonia, et declaratum fuit in saepe cit. Vicen., 7 febr. et 8 mart. 1602, et in. 
Gerunden., 25 octob. 1588, ad 7, reprobato quovis praetextu, etiam mercedis 
pro literis in scriptis concedendis ad praedicta ministeria, seu officia exercenda. 

S 25. Neminem praeterea vestrum ignorare arbitramur, quam crebris, 
severisque legibus vetitum sit, pro sepulturis, et mortuorum exequiis pecu- 
niae aliquid exigere; Christianus Lupus, loc. cit., cap. 12, et Van-Espen in 
lus eccles. univ., par. 2, tit. 38, cap. 4. Unum vobis indicasse sufficiat san- 
ctum Gregorium Magnum qui ad lanuarium Calaritanum episcopum scri- 
bens lib. 9, indict. 2, epist. 3, alias lib. 7, indict. 2, epist. 56, ita conqueritur: 
Questa est nobis Nereida clarissima foemina, quod ab ea centum solidos pro 
filiae suae sepultura fraternitas vestra non erubescat exigere... Quod si ita 
se veritas habet, quia grave nimis, et procul est a sacerdotis officio pretium 
de ferra concessa putredini quaerere, et de alieno velle facere luctu compen- 
dium, hoc autem vitium, et Nos de Ecclesia nostra vetuimus, et pravam denuo 
consuetudinem nequaquam usurpari permisimus.... Unde ne hoc avaritiae 
vitium, ne vel in,alienis denuo tentari praesumatur, admoneo. Huiusmodi 
tamen legibus nequaquam damnabatur laudabilis, et a primis saeculis in 
Ecclesia recepta pia consuetudo in funeribus oblationes faciendi pro mor- 
tuis, neque proinde clericis libertas adimebatur eas recipiendi. Quare idem 
Summus Pontifex Gregorius, loc. cit, mox addit: Si quidem parentes ipsius, 
proximi, vel haeredes pro. luminaribus sponte quid offerre voluerint, accipere 
non vetamus. Peti vero aut aliquid exigi, omnino prohibemus. Idemque diser- 
tis verbis statuit Innocentius III in Concilio Lateranensi cap. Ad Apostoli- 
cam 42, De simonia. 

S 26. Verum deficientibus decimis personalibus, reliquis vero tum rea- 
libus, tum mixtis ad monasteria, vel canonicorum capitula devolutis, necesse 
quodammodo fuit, ut laici quasi adigerentur ad praestandas pias oblationes 
hactenus consuetas, ut parochorum, ecclesiarumque parochialium necessita- 
tibus provideretur. Attamen consultum semper fuit ecclesiasticae disciplinae 
sanctitati, ac simul cautum, ne circa has laudabiles consuetudines vel a cle- 
ricis per excessum, vel a laicis per defectum aberraretur. Inter caetera vero 
sancitum est, ne defunctorum sive civium sive alienigenarum exequiae, funera, 
et sepultura vel impediantur, vel differantur ad exigenda emolumenta ex 
praedicta pia consuetudine invecta; tum etiam ne aliquid exigatur pro facul- 
tate transferendi cadavera, vel ea uno potius in loco, quam in alio sepe- 
liendi. 

8 27. Ex his itaque noveritis, venerabiles fratres, ferendum minime esse, 
ut vestris in dioecesibus praeter consuetas oblationes intuitu piorum offi- 
ciorum in animae suftragium, cadaverique praestandorum, ex pia fidelium 
consuetudine alibi etiam servatas, aliquid aliud [a parocho, vel actuali, vel 
 habituali recipiatur, pro personarum conditione, distinctoque gradu, vel pro 
locorum ratione, aut dignitate, in quibus cadavera debent humari, sive in 
ecclesia sive in digniori ecclesiae loco; tum etiam a sacris canonibus valde 
abhorrere, quod episcopus aliquid exigat, vel accipiat pecuniae pro quovis 
sive adulto, sive puero in quacumque dioecesis ecclesia, etiam regularium, 
sepeliendo, quemadmodum Sacra Congregatio Concilii declaravit adversus 
episcopum Vicen., et Sacra Congregatio Episcoporum in Gerunden. ad 10 
apud Fagnan. in cap. /z ordinando, De simonia,.num. 32 et seqq., non 
obstante quacumque contraria, etiam immemorabili consuetudine, et quovis 
praetextu, nomine, aut colore. 

8 28. In sacra item dioecesis visitatione omnem avaritiae, ac turpis lucri 
suspicionem facili negotio declinabitis, et non quae vestra sunt, sed quae 
lesu Christi vos quaerere, palam constabit, si, quae Concilii Tridentini Patres 
maxime hac de re commendarunt, accurate impleveritis: Caveant (Visitato- 
res) ne inutilibus sumptibus cuiquam graves, onerosique sint, neve ipsi, aut 
quisquam suorum quidquam procurationis causa pro visitatione, etiam. testa- 
mentorum ad pios usus, praeter id, quod ex relictis piis iure debetur, aut alio 
quovis nomine, nec pecuniam, nec munus, quodcumque sit, etiam qualitercum- 
que offeratur, accipiant: non obstante quacumque consuetudine, etiam. imre- 
morabili: exceptis tantum victualibus, quae sibi, ac suis frugaliter, moderate- 
que pro temporis tantum necessitate, et non ultra, erunt ministranda. Si tamen 
in optione eorum, qui visitantur, si malint solvere, quod erat ab ipsis antea. 
solvi, certa pecunia íaxata, consuetum, an vero praedicta. victualia submini- 
strare. Sess. 24, cap. 3, De reform. 

8 29. Quo super decreto variae subinde prodierunt declarationes et 
decreta Sacrae Congregationis Concilii, quorum nonnulla hic lubet referre. 
Ac primo quidem disputatum saepe fuit, an posset episcopus procurationes, 
quas vocant, exigere in visitatione cathedralis, et cleri civitatis, vel alterius 
loci, in quo is solet residere. Cum vero animadversum fuisset, procuratio- 
nem a Concilio Tridentino statutam fuisse pro visitatione dioecesis, nulla 

facta civitatis mentione; et praeterea ab eodem Concilio fuisse sancitum, ut 
victualia pro temporis tantum necessitate ministranda essent, quae sane neces- 
sitas adesse non videtur, quando episcopus visitat loca, in quibus residere 
vel tenetur, vel solet aliqua saltem anni parte, Sacra Congregatio censuit, 
antiquos canones aliter hac de re disponentes, et contrariam quamlibet con- 
suetudinem fuisse sublatam per citati Concilii Tridentini decretum, ac pro- 
inde ad propositum dubium constanter negative respondit, praesertim in 
Castren., Procurationis, YT nov. 16085, in Alipkana, Procurationis, 18 iul. 1705, 
in Policastren., Procurationis, Y iun. 1737, et novissime in Valentina, 30 ianua- 
rii 1768. Eadem in sententia fuit Sacra Congregatio Episcoporum, ut liquet 
ex literis ad Venetiarum Patriarcham datis 26 maii 1592, non obstante con- 
suetudine, aut quacumque alia re in contrarium. 

S 30. Praeterea quamvis in citato decreto Concilii Tridentini, iuxta ea, 
quae habentur etiam in cap. Si episcopus, De off. Ordinarii, in 6, expresse 
caveatur, ne episcopi, aut quisquam suorum quidquam procurationis causa, 
nec pecuniam, nec munus, quodcumque sit, etiam qualitercumque offeratur, 
accipiant, exceptis tamen victualibus, aut pecunia victualibus respondente, 
si hanc, qui visitantur, solvere malint; nihilo tamen secius existimarunt 
nonnulli, fas sibi esse, vel praeter pecuniam victualia quoque recipere, vel 
cum victualibus vecturas equorum pro se, suisque ministris, vel aliquid aliud 
sub civili aliquo titulo, aut praetextu. Hi tamen causa semper ceciderunt in 
Sacra Congregatione Concilii, eorumque agendi ratio tamquam a sacris cano- 
nibus, et Concilio Tridentino aliena fuit constanter improbata. In Sazcfi 
Marci, Visitationis, inter caetera dubia, duo, quae sequuntur, proposita 
fuere: V. Az clerus teneatur quidquam solvere ministris aliisque officialibus 
episcopi visitantis? VI. An idem clerus teneatur solvere episcopo visitanti vectu- 
ras equorum? Die 7 iulii 1708 rescriptum tuit: Danda esse decreta alias edita, 
et signanter ad V in Amalphitana, 18 iulii 1699, ad 3, lib. 49 Decre. 
torum, pag. 252. Ad VI in Aprutina, decembris 1784, lib. 4 Decretorum, 
pag. I0. Sensus autem, qui huiusmodi responsioni inest, ex vi aliorum 
decretorum, quae ibi indicantur, hic est, videlicet: Ad WV deberi victualia 
tantum ad formam Concilii; ad VI Negative. Rursus in alia causa Sancti 
Marci, lurium, die 16 ianuarii 1723, ad III dubium: Az praedicta integra 
solita procuratio sit solvenda in illa solita quantitate pecuniae iuxta morem 
cuiuscumque loci visitandi, et in tribus prandiis dandis episcopo, eiusque 
comitatui, in. vecturis, habitatione, et utensilibus necessariis iuxta praeten- 
sam antiquissimam consuetudinem; et ad VI: An episcopo, eiusque comitatui 
debeantur cibaria, aliaque necessaria, toto tempore permanentiae in visitatione? 
Sacra Congregatio respondit ad III: Esse im optione visitandorum solvere 
procurationem vel in victualibus, vel in pecunia, exclusis tribus prandiis in 
casu solutionis pecuniae ; et quoad vecturas equorum detur decretum 7 iulii 1708 
in Sancti Marci ad VI. Ad IV : Provisum in tertio. Similiter in Policastren., 
Procurationis, cum quaesitum fuisset in II dubio: Az dictus episcopus pos- 
si exigere ab eodem archipresbytero, et. clericis ultra procurationem  ducato- 
rum XV in pecunia, victualia, et vecturas equorum pro se, et familia sua, in 
casu, etc.? Die 1 iunii 1737 prodiit responsum ad II: Negative. 

S 31. Disceptatum quoque fuit, an episcopus, eiusque officiales aliquid 
emolumenti vindicare sibi possent, et exigere, dum in sacra visitatione testa- 
menía ad pias causas, et legata pia recognoscunt, eaque ut executioni tra- 
dantur, efficiunt. Qua de re Sacra Congregatio Concilii in una Maioricen., 
7T augusti 1638, declaravit, non posse episcopum, et illius officiales recipere 
in visitatione salarium pro decretis, seu iudicatura executionis legatorum 
piorum, non obstante quacumque consuetudine etiam immemorabili. Non 
absimilis quaestio an. 1645 orta fuit inter episcopum Vicen. ex una, et iura- 
tos civitatis Minorissae Pratorum, regis ex altera, qua delata ad eamdem 
Sacram Congregationem, prodiit resolutio sub die 18 martii dicti anni 1645 
hunc in modum: Sacra Congregatio censuit, non posse episcopum, nec illius 
officiales in visitatione quidquam recipere pro decretis, seu iudicatura execu- 
tionis testamentorum seu legatorum, sed gratis omnia fieri, non obstante qua- 
cumque consuetudine, etiam immemorabili; itemque extra visitationem per epi- 
scopum, et illius officiales quidquam recipi posse pro huiusmodi decretis, et 
iudicatura, sed tantum aliquid moderate solvi notario pro scriptura, et illius 
labore in quo conscientia episcopi gravetur, non obstante quacumque consue- 
tudine etiam immemorabili. Hoc item resolutum fuit in E/nen., die 28 mar- 
tii 1648, ad VIII. His addere alienum non erit, quod in Concilio provinciali 
Mediolanen. V sapientissime statutum legimus his verbis: Nofarius autert, 
cancellariusve ne quidquam pro visitatione ab iis, qui visitantur, ullo quovis 
nomine exigat, neque ullum doni, etiam pusilli, quocumque modo oblati, genus 
accipiat; ac ne item pro decretorum, ordinationumve in visitatione confecta- 
rium dictione, vel conscriptione, earumve exemplo, etiam singulis vel ecclesiis, 
vel clericis, vel aliis qui visitantur, iussu visitationis edito. Af pro opera, 
laboreve, quem alterius, cuius interest, illarum exempla, alio deinceps tempore, 
petentis causa, in iis exscribendis posuerit, mercedem capiat licet, pro faxae in 
foro episcopali praefixae, aut praefigendae ratione. 

8 32. Haec omnia locum quoque habent in recognitione librorum legata 
pia, eorumque satisfactionem continentium, et in exigendis rationibus admi- 
nistrationum ecclesiarum, confraternitatum, montium pietatis, aliorumque 
piorum locorum, in quibus perficiendis tam episcopum, quam eius officia- 
les quoscumque gratis operam suam impendere debere, ac laborem, ut patet 
ex superius dictis, et aperte declaravit Sacra Congregatio Concilii in Vicen., 
21 iunii 1637 decernens: Neque episcopo, neque illius officialibus pro exi- 
gendis rationibus administrationis piorum operum, vel pro executionibus festa- 
mentorum, aut. piarum voluntatum, licere quicquam recipere, sed illa. gratis 
fieri debere, non obstante quacumque consuetudine etiam immemorabili; et in 
Lancianen., Confraternitatis, die 20 septembris 1710, ad X dubium, in quo 
quaerebatur: Az archiepiscopus debeat uti pro redditione rationis syndicis, 
seu rationalibus electis a confratribus, vel potius possit uti alio quocumque 
sibi bene viso: Sacra Congregatio respondit: Negafive quoad primam, et 
affirmative quoad secundam partem, sed gratis (Thes. res., tom. 6, pag. 164). 
Quamvis autem episcopus curare omnino debeat, ut gratis revideantur huius- 
modi libri, et ratio exigatur a notario proprio, vel oeconomo suae familiae, 
vel ab alio.quovis suo servitio addicto; fieri tamen aliquando potest, ut 

gravi, urgentique ex causa deputari oporteat pro huiusmodi munere aliquis 
extraneus, qui ad id nullo modo teneatur. Quoties vero id contingat, epi- 
scopi erit pro suo arbitrio, et conscientia aliquam praedicto revisori con- 
gruam mercedem assignare pro rata dumtaxat puri, et meri laboris, uti 
rescripsit Sacra Congregatio in Veru/ana, 30 ianuarii 1682, lib. 35 Decret., 
f. 283, in Beneventana, 1 iunii 1683, et in Pisaurem., l1 decembris eiusdem 
anni. 

8 33. Cum his porro Sacrae Congregationis declarationibus firmissimo 
innixis fundamento sac. canonum; et praecitatis decretis Concilii Tridentini 
conciliari minime possunt consuetudines nonnullae, seu potius corruptelae, 
quarum vi episcopi, eorumque officiales, dum sacris vacant visitationibus, 
vel aliquid percipiunt emolumenti ex recognitione quorumvis testamentorum, 
et ex redditione rationum quas ab ecclesiarum, piorumve locorum admini- 
stratoribus exigunt; vel equorum vecturas, aut eorum saltem victum perci- 
piunt toto visitationis tempore, vel sua demum facere contendunt lumina, 
seu candelas, quae in ara templi principe, aut caeteris etiam in aris sacris 
positae sunt. Quae quidem omnia, et si quae alia huiusmodi sunt praedictis 
sanctionibus contraria, auferenda penitus mandamus, ac praecipimus. 

8 34. Quamvis autem ex superius citata Sacrae Congregationis Concilii 
declaratione in Vicem., Salarii, 18 martii 1645, nequeat episcopus, aut illius 
officiales tam in visitatione, quam extra quidquam recipere pro decretis, seu 
iudicatura executionis testamentorum, seu legatorum; sed gratis omnia fieri 
debeant; potest tamen in sacra visitatione portionem sibi debitam sumere 
ex legatis piis, et oblationibus, et aliis, quae occasione funeris ecclesiae obve- 
niunt, quam portionem, seu quartam canonicam vulgo dicunt, uti ab eadem 
Sacra Congregatione rescriptum fuit in Urgellen., 25 ianuar. 16076 et 14 fe- 
bruar. 1603, ad VIII dubium. Ius enim hoc habent episcopi ex sacris cano- 
nibus cap. Officii 14, et Requisiti 5, De testamentis, quos suo in robore 
voluit permanere Concilium Tridentinum, ut patet ex eo, quod episcopis 
severissime prohibuit aliquid accipere pro visitatione etiam testamentorum 
ad pios usus, praeter id quod ex relictis piis iure debetur ; cit. sess. 24, cap. 3, 
De ref. Rectus tamen servandus est ab episcopis modus in hac portione, 
seu quarta canonica exigenda, observandique sunt limites ab iisdem sacris 
canonibus constituti cap. finali De £estamentis, ubi haec habentur: De Ais, 
quae in ornamentis, vel pro eis, seu fabrica, luminariis, seu anniversario, 
septimo, vigesimo, trigesimo die, sive aliis ad perpetuum cultum divinum 
legantur ecclesiae, vel reliquis piis locis, canonica portio... deduci non debet. 
Eadem ferme leguntur cap. Ex parte, De verb. signif. Praeterea neque detra- 
hitur ex legato relicto pro maritandis puellis, ut respondit Sacra Congre- 
gatio Episcoporum in ANucerina Paganorum, 14 septembris 1502; neque ex 
legato pro celebratione Missarum, quamvis ab immemorabili eadem quarta 
ex omnibus legatis piis episcopo solveretur, ut declaravit Sacra Congregatio 
Concilii in alia item Nucerina Paganorum, Quartae canonicae, 13 ian. 1714, 
lib. 64 Decret. 

8 35. Quoad monialium vero monasteria, vel conservatoria mulierum, 
quae instar monialium vitam agunt a saeculi negotiis alienam, ac solitariam, 

illud generatim statutum saepe fuit ab apostolicis constitutionibus, et a Sacra 
Congregatione Episcoporum et Regularium, ipsis Summis Pontificibus annuen- 
tibus, suaque auctoritate approbantibus, ne episcopi, aliive praelati, aut 
eorum vicarii generales, vel specialiter delegati, officiales, ministri, consan- 
guinei, aut familiares ullum prorsus emolumentum pecuniae, alteriusve rei 
exigere, vel percipere possint pro admissione puellarum ad habitum mona- 
sticum, pro approbatione depositi dotis, pro exploratione voluntatis, animi- 
que propositi assumendi regularis vitae institutum, pro emissione professio- 
nis, pro puellarum ingressu educationis gratia, pro renunciationibus, ante- 
quam ad professionem admittantur, pro electione abbatissae, vel alterius 
superiorissae, pro licentiis ingrediendi monasterium medicis, chirurgis, aliis- 
que operariis concedendis pro facultate alloquendi moniales, vel alias intra 
monasterii claustra degentes, pro delegatione confessariorum, capellanorum, 
procuratorum, administratorum bonorum temporalium, aliorumque ministro- 
rum, ac generatim pro actu quolibet ad monialium regimen necessario. 

8 36. Ab hac tamen generali regula excipi possunt victualia, quae occa- 
sione nonnullorum ex praedictis actibus episcopo, vel alii praelato imper- 
tiuntur; dummodo haec solius muneris, seu donationis titulo tribuantur, et 
eam non excedant quantitatem, quae trium dierum spatio proprio illorum 
usui possit sufficere. Cancellarius vero pro renunciationum instrumento, et 
pro actu depositi dotis mercedem recipiet labori convenientem, nunquam 
tamen iuliis decem maiorem. 

S8 37. Praeter haec sunt alia plura, quae cum ad spiritualis potestatis 
exercitium pertineant, a quo humana quaelibet debet quam longissime exu- 
lare retributio, vel ad episcopale spectent munus, pro quo sustinendo, exer- 
cendoque redditus mensae sunt episcopis assignati, nullum prorsus emolu- 
mentum directe, vel indirecte, quovis praetextu, aut colore, etiam muneris, 
aut spontaneae oblationis, licet eisdem recipere, quemadmodum nec eorum 
vicariis, officialibus quibuscumque, aut familiaribus. Singula, vel potiora sal- 
tem hic vobis indicamus, venerabiles fratres, ex sacris canonibus, apostolicis 
constitutionibus, et Sac. Congregationum decretis deducta, quorum frequens 
est apud doctores, et satis vulgata mentio. 

8 38. Pro literis, ut vocant, patentibus, seu licentia praedicandi tam in 
quadragesima, et adventu, quam alio quovis tempore aut loco. Conc. Trid., 
sess. 5, cap. 2, De reform. 

Pro licentia operibus servilibus gravi ex causa vacandi diebus festis. 
Urbanus VIII, Constit. Universa, ! et pluries Sacrae Congregationes Concilii, 
et Episcoporum, apud Ferrarium, verb. Fesía, num. 31 et seq., quamvis pecu- . 
nia, quae ea ex licentia percipitur, in pios usus esset eroganda. 

Pro redditione rationis administrationis ecclesiarum, et locorum piorum, 
ac pro revisione librorum eiusdem administrationis, sive ea ab episcopo fiat, 
sive ab alio delegatione generali, sive speciali ab episcopo deputato, cum 
exceptione tamen superius indicata. 

Pro cognitione, approbatione et promulgatione reliquiarum, indulgen- 
tiarum, et altarium privilegiatorum. 

Pro facultate eleemosynas, vel alia quaeritandi, etiamsi alienigenis ea 
concedatur. 

Pro deputatione custodum ecclesiarum, vulgo eremitarum. 

Pro literis testimonialibus de paupertate, vel alia qualitate. Cancellarius 
tamen omnibus computatis, obulos decem percipere poterit. 

Pro literis quoque, quibus significatur, aliquem nullo ordine, neque cle- 
ricali tonsura esse initiatum. Cancellario autem obuli tantummodo decem 
poterunt praestari. 

Pro actu renunciationis status clericalis, eiusque admissione, tum etiam 
pro literis, seu attestatione eiusdem renunciationis. Pro his tamen literis can- 
cellarius obulos decem exigere poterit. 

Pro perquisitione librorum parochialium apud archivium episcopale iam 
reconditorum, in quibus descripti sunt baptizati, confirmati, matrimonio iun- 
cti, atque mortui, pro singulis libris ad alicuius petitionem perquirendis 
liceat cancellario exigere obulos viginti dumtaxat, totidemque pro fide par- 
ticulae extrahendae, quin fas sit maius accipere emolumentum sive pro digni- 
tate personae id petentis, sive testimoniales literae usui futurae sint extra 
dioecesim, vel extra regnum. 

Si autem contingat ea de re, cuius petitur testificatio, haud constare ex 
iisdem parochialibus libris, proptereaque necesse sit probationem ex testi- 
bus comparare, tunc praeter mercedem ad praescriptam rationem cancellario 
pro examine testium ac pro scriptura praefinitam, licitum sit eidem alios 
accipere obulos quindecim pro literis testimonialibus edendis: vicario autem 
generali solvantur obuli triginta pro decretis, quibus informationem manda- 
verit capiendam, eaque* capta, et ab ipso discussa, testimoniales iubebit 
expediendas. ; 

Pro licentia discedendi ab ecclesiis, vel beneficiis, Conc. Trid., sess. 23, 
cap. 1, De reform. Ytem pro literis commendatitiis, quae impertiuntur pres- 
byteris, clericis, aut aliis ad alienas dioeceses profecturis. 

Pro literis monitorialibus excommunicationis ad rerum occultarum mani- 
festationem, sive eae concedantur ab ipsa curia episcopali, et ab Ordinario, 
sive publicandae sint literae monitoriales apostolicae. Cancellarius vero pro 
scripturae labore mercedem recipiet obulorum decem. Aliquo etiam emolu- 
mento ab episcopo pro sua conscientia taxando idem tantummodo cancel- 
larius donabitur pro eorum, quae revelantur, exemplari, praevio vicarii 
decreto, conficiendo. 

Pro comminatione, sententia, aut declaratione censurarum, in quas vel 
ex clericorum percussione, vel alia quavis ex causa quis incurrerit: tum etiam 
pro sententia absolutoria, et absolutione ipsa a censuris; cap. Ad aures, 
De simonia. Cancellarius vero obulos tantum viginti exigere poterit pro 
scripturae mercede, dummodo non agatur de exequendis literis Sacrae Poe- 
nitentiariae apostolicae; tunc enim pro iis, quae ad praedictam pertinent 
absolutionem, ne cancellarius quidem emolumentum aliquod poterit recipere. 
Obuli etiam viginti solvi poterunt cancellario pro censurarum schedulis, 

vulgo cedulonibus, et pro iisdem de more affigendis. Idem servandum erit pro 
absolutione a iureiurando, ita tamen ut si in curia ecclesiastica eadem absolutio 
concedatur, pro attestatione cancellario tantum obuli viginti, si vero extra curiam 
pro literis delegationis obuli totidem eidem dumtaxat cancellario rependantur. 

Pro facultate exercendi pontificalia. 

Pro executione literarum apostolicarum impartiendi benedictiones, vel 
absolutiones: pro literis vero, quibus eadem facultas parochis, vel aliis qui- 
busvis committitur cum insertione dictarum literarum apostolicarum, omni- 
bus computatis, cancellario tantum obuli triginta solvantur. 

Pro executione literarum apostolicarum, seu facultatis a Sacra Congre- 
gatione impetratae alienandi, vel permutandi bona ecclesiarum, locorumque 
piorum, vel census imponendi, cancellarius tantummodo mercedem suo 
aptam labori in conficiendis actis, seu scriptura recipiet, quae tamen iuliis 
decem non sit maior. Quod si a Sancta Sede commissum fuerit Ordinario, 
ut in eorum inquirat veritatem, quae in supplici exponuntur libello, tunc 
cancellario obuli decem assignentur in singulos testes, qui examini subii- 
ciuntur. Habitaque etiam laboris ratione, merces aliqua constitui eidem 
poterit ad episcopi arbitrium, et conscientiam pro edictis, quoties praescripta 
haec fuerint, et pro examinandis testibus ad probandam utilitatem aliena- 
tionis, et pro caeteris omnibus de more hac in re perficiendis. 

Pro decreto alienationum, quae vi cap. Terrulas, C. 12, q. 2, auctoritate 
tantum ordinaria fiunt. 

8 39. Mulctae demum, seu poenae pecuniariae, si quando iuxta ratio- 
nem delicti, vel delinquentis qualitatem eas imponi contigerit, in pios dum- 
taxat usus, et pro executione iustitiae ita expendantur, ut privatae episco- 
porum utilitati, eorumque vicariorum, aut officialium quorumcumque nihil 
ex iis directe, vel indirecte possit ullo modo provenire. Ut vero omnis dubi- 
tatio tollatur, aut suspicio de non recta mulctarum applicatione, optimum 
erit, quinimmo necessarium putamus, ut ipsis in sententiis loca pia designen- 
tur, vel ecclesiae, in quarum commodum praedictae poenae pecuniariae cedere 
omnino debent, habita semper ratione earum, quae magis indigent, tum etiam 
domicilii eorum, qui deliquerint. 

8 40. Aliqua addenda nunc essent forum contentiosum spectantia, ut 
ecclesiastica disciplina hoc etiam ex capite in pristinum suum splendorem 
revocaretur, ac dignitatem. De his vero maturiori iudicio, et ubi certiores 
facti plenissime erimus de consuetudinibus, quae istis in. dioecesibus obti- 
nent, erit deliberandum. Unum tamen interim est, quod taciti praeterire 
nullo modo possumus, quinimmo vobis magnopere inculcare cogimur, ac 
praecipere, ut, qui ferendis sententiis in causis spiritualibus dant operam 
ecclesiastici viri, ea sanctitate, pietate, ac religione ministerium impleant 
suum, ut nihil in iis appareat, quod ecclesiasticae puritatis candori ne mini- 
mum quidem tenebris offundat. Id tum demum abunde sequetur, quum 
quicumque apud vos sunt ecclesiastici iudices, nihil emolumenti exigent, vel 
accipient pro quibusvis actis etiam pro sententiis dicendis in causis spiritua- 
libus, et in iis praesertim, quae circa religionem versantur, veluti adversus 
suspectos de haeresi, et superstitionis reos, vel in quibus de sponsalibus 

agitur, de matrimoniis, de censuris, aliisque. Quamobrem Affendertes, verba 
sunt Innocentii III ad praelatos et clericos Lombardiae, cap. Cum ab omni, 
De vita, et honestate clericorum: quod ad hoc vobis, et aliis clericis sunt eccle- 
siastici redditus deputati, ut ex ipsis honeste vivere debeatis, ne vos oporteat 
ad turpia lucra manus extendere, vel ad iniqua munera oculos inclinare. Cum 
ergo opera vestra lucere debeant laicis in exemplum, nec vos deceat ad instar 
saecularium ad turpe commercium iuris occasionem arripere; mandamus, atque 
praecipimus, quatenus ab huiusmodi exactionibus de caetero abstinentes, vigo- 
rem iudicarium gratis studeatis litigantibus impertiri, non obstante, quod in 
fraudem a quibusdam proponitur, quod idem exigatur nomine assessorum, cum 
nec iustum iudicium iudici vendere liceat, et venales sententiae ipsis etiam 
saecularibus legibus improbentur. 

8 41. Haec sunt, venerabiles fratres, quae pro apostolico, quo fungimur, 
munere, ac ex debito suscepti regiminis vobis duximus proponenda. Haec 
item sunt, quae si rite a vobis, ut in Domino confidimus, perficiantur, eccle- 
siasticae disciplinae splendori, conscientiarum vestrarum tranquillitati, egre- 
gioque vobis ovium creditarum regimini maxime consulent, ac prospicient. 
Gravia haec vobis futura, ac molesta non putamus, quamvis ex his aliquid 
vobis de consuetis emolumentis subtractum iri perspiciamus. Id de vobis 
vel leviter suspicari vetat perspecta in primis vestra pietas, probata religio; 
ecclesiasticae conservandae disciplinae studium, quibus profecto fiet, ut quae 
vobis hactenus fuerunt lucra, eadem in posterum arbitremini propter Chri- 
stum detrimenta, veramque lucri rationem in eo tantummodo constituatis, 
ut Dei optimi maximi cultus magis magisque apud vos augeatur, populique 
fidei vestrae, ac religioni commissi verbo, et exemplo a vobis facilius, feli- 
ciusque pascantur. Accedit praeterea, ab iis, qui in ecclesiasticis istius insulae 
rebus versati optime sunt, ac regio praesertim nomine edoctos Nos plene 
fuisse, ac diligenter instructos, eos vobis esse redditus, qui, paucis etiam 
emolumentis subductis, quae vobis posthac nefas erit exigere, vel percipere, 
episcopali dignitati, ac decori respondeant, et ecclesiarum sufficiant neces- 
sitati. Ne vero aliquid vobis praesidii esse putetis in iis, quibus usque adhuc 
innixi estis consuetudinibus, licet antiquissimis, memores vos esse oportet 
praeclarae Alexandri II[ sententiae, cap. Cum im ecclesiae, De simonia, qua 
Summus ille Pontifex eos compellabat, qui minus recte suis inhaerebant 
consuetudinibus: Pufant autem plures ex hoc sibi licere, quia legem mortis 
de longa invaluisse consuetudine arbitrantur, non satis, quia cupiditate cae- 
cati sunt, attendentes, quod tanto graviora sunt crimina, quanto diutius ani- 
mam tenuerunt alligatam. Has itaque consuetudines, etiamsi antiquissimas, 
ac immemorabiles, et synodalibus firmatas constitutionibus, vel alia quavis 
auctoritate, etiam Apostolica, alias roboratas improbamus, damnamus, ac pro 
abusu, et corruptelis habendas esse declaramus, statuimus, praecipimus. Sol- 
licitudini, quae Nobis inest, ecclesiarum vestrarum, ut praesentes literae satis 
indicant, vos studio, diligentia, ac industria vestra minime defecturos, certa 
Nobis spes est, atque firmissima. Interim vero in paternae erga vos dilectio- 
nis, ac benevolentiae pignus, apostolicam vobis benedictionem impertimur. 

[Bull. Rom. Cont., tom. 4, p. 40-53]. 

468. 


Pius VI, ep. Cum sicut accepimus, 10 apr. 1775.! 


8 1. Cum, sicut accepimus, Christifideles, qui in insulis Pantellaria, et 
Favignana vulgo nuncupatis ad istam dioecesim Mazariensem, cui ecclesiae 
praeesse dignosceris, pertinentibus, commorantur, propter diificilem acces- 
sum, atque ex Turcarum incursionibus periculis obnoxium iter, Sacramento 
confirmationis privati existant, quippe quia ad easdem insulas personaliter, 
et commode accedere minime vales. 

8 2. Nos spirituali Christifidelium huiusmodi necessitati, et eorum ani- 
marum Nostrae, tuaeque curae commissarum saluti, quantum Nobis ex alto 
conceditur, paterna charitate consulere volentes, et illorum singulares per- 
sonas a quibusvis excommunicationis, et interdicti, aliisque ecclesiasticis cen- 
suris, sententiis, et poenis quovis modo, et quacumque de causa latis, si 
quas forte incurrerunt, huius tantum rei gratia absolventes, et absolutos fore 
censentes, fraternitati tuae per praesentes committimus, et mandamus, ut 
quoad vixeris, et ecclesiae Mazariensi eiusmodi praefueris, unum presbyterum 
pro unaquaque ex insulis praedictis tibi benevisum moribus gravem, ac pie- 
tatis, et religionis zelo praeditum, qui ibidem sacramentum confirmationis 
huiusmodi, receptis oleo, et chrismate etiam antiquis, si nova commode 
haberi non possint, per te, seu per quemcumque catholicum antistitem gra- 
tiam et communionem Sedis Apostolicae habentem benedictis, administrare 
respective possit, auctoritate nostra apostolica de speciali gratia delegare, 
deputare, nominare et eligere valeas. 

8 3. Non obstantibus, etc. 

[Bull. Rom. Cont., tom. 5, p. 44]. 


469. 
Pius VI, const. Alias emanavit, 15 maii 1775. 


$1. Alias emanavit a Congregatione tunc existentium S. R. E. cardina- 
lium in tota republica christiana adversus haereticam pravitatem generalium 
inquisitorum auctoritate apostolica deputatorum decretum, tenoris, qui sequi- 
tus, videlicet. 


Feria V die 9 februarii 1764 


$ 2. In congregatione generali sanctae Romanae et universalis inquisi- 
tionis habita in palatio apostolico Quirinali coram sanctissimo Domino Nostro 
Clemente divina providentia Pp. XIII, ac eminentissimis, et reverendissimis 


! Venerabili fratri Ugoni episcopo Mazariensi. 

dominis S. R. E. cardinalibus in tota republica christiana contra haereticam 
pravitatem generalibus inquisitoribus a sancta Sede apostolica specialiter 
deputatis. 

Proposita causa Avenionensis Carpenctoratensis circa baptismum clam 
puero Hebraeo collatum a cathecumeno Ain de Cavaillon, et circa recursum 
quatuor universitatum Hebraeorum provinciae Avenionensis super minis, quae 
quotidie inferuntur a pravis, et otiosis hominibus, conferendi baptismum 
infantibus Hebraeis invitis parentibus ad finem extorquendi pecunias ab 
Hebraeis divitibus, relatis scripturis desuper pro parte Hebraeorum distributis, 
aliisque omnibus iuribus deductis: Sanctissimus Dominus Noster Papa, prae- 
dictis auditis eminentissimorum et reverendissimorum dominorum cardinalium 
generalium inquisitorum suffragiis (proviso tamen quoad baptismum supra- 
dicti pueri Hebraei, quam quoad minas, et instantias matris, et sororis de 
Cavaillon in Hebraeorum claustro civitatis Carpenctoratensis commorantium) 
decrevit, scribendum esse, tum r. p. d. episcopo Carpenctoratensi, ut nullo 
modo permittat accessum ad suam dioecesim Hebraeis fratribus de Cavaillon 
absentibus; tum r. p. d. vice legato Avenionensi, ut poenam exilii a toto 
comitatu Venesino, debitis formis, praedictis Hebraeis fratribus de Cavaillon 
sub gravibus poenis, in casu etiam primae contraventionis intimet. 

S 3. Item Sanctitas Sua eidem Carpenctoratensi episcopo, ac patri inqui- 
sitori Avenionensi scribendum statuit, ut nomine sanctae congregationis 
publicent novum edictum, comminatis poenis gravioribus, etiam afflictivis, 
et corporalibus (scilicet triremium quoad homines, fustigationis vero quoad 
mulieres) irremissibiliter incurrendis contra baptizantes, ut supra, invitis 
parentibus, infantes Hebraeos, et minas eisdem respective inferentes ad supra- 
dictum effectum. 

Petrus Pauluccius, sanctae romanae et universalis inquisitionis notarius. 

8 4. Nunc autem nomine praedictarum quatuor universitatum Hebraeo- 
rum Nobis expositum fuit, quod ipsae, ut decretum huiusmodi firmius sub- 
sistat, et servetur exactius, apostolicae etiam Nostrae confirmationis patrocinio 
communiri plurimum desiderant. 

S 5. Nos igitur praeinsertum decretum memorata a congregatione, ut 
praefertur editum, cum omnibus, et singulis in eo contentis, et expressis 
auctoritate Nostra apostolica tenore praesentium confirmamus, et approba- 
mus, salva tamen semper in praemissis auctorilate eiusdem congregationis. 

S 6. Decernentes, etc. 

8 7. Non obstantibus, etc. 

[Bull. Rom. Cont., tom. 5, p. 60, 61]. 

470. 


Pius VI, encycl. Inscrutabile, 25 dec. 1775.! 


S 1. Inscrutabile divinae sapientiae consilium, cuius semper mirabilia 
sunt opera, quemadmodum David natu minimum elegit inter mille, sustulitque 
de gregibus ovium, ut in excelso solio gloriae positus populum suum regeret, 
atque in virga directionis Deo redderet acceptabilem; sic adeo non sprevit 
humilitatem Nostram, ut quamvis in purpuratorum patrum senatum novissimi 
omnium essemus adscripti, atque postremum locum teneremus, Nos tamen 
prae caeteris, qui pontificio diademate digniores videbantur, voluerit episco- 
palis officii habere principatum, et ad tanti honoris sublimitatem evectos 
universae Ecclesiae suae esse rectores. Quam dignationem plane admirandam, 
et bonitatem in Nos immensam, quum taciti, et grato animi sensu assidue 
consideramus, a lacrymis temperare non possumus, beneficentissimam illam 
misericordiam, simul atque omnipotentiam perpendentes, qua in eum munera 
sua contulit amplissime, in quo nulla meritorum suffragia invenit; consti- 
tuens Nos infirmos, et immerentes in caput gentium, ut aeterni pastoris 
vicariam procurationem gerentes in terris, pasceremus Israel haereditatem 
suam, eamque adduceremus in montem sanctum Sion coelestem Hierusalem. 
Et quoniam maxime convenit, ut obsequium Nostrum, et oblatio consecrati 
pontificis a sacrificiis Dominicae laudis inchoetur; non possumus non erum- 
pere in voces exultationis, confitentes Domino et clamantes cum propheta: ? 
Laudem Domini loquatur os Nostrum; et nomen sanctum eius anima Nostra, 
ac spiritus, caro, et lingua benedicat. A4 si religiosum est gaudere de dono; 
necessarium est etiam trepidare de merito. Quod enim íam pavendum, quam 
labor fragili, sublimitas humili, dignitas non merenti ? ? 

1 8 2. Quem non terreret praesens christiani populi status, in quo divina 
illa charitas, qua in Deo manemus, et Deus in nobis, plurimum refrigescit ; 
scelera autem, ac iniquitates magis in dies invalescunt? Cuius non obrueret 
animum gravissima illa consideratio, quod Ecclesiam Christi sponsam custo- 
diendam, ac tuendam suscipimus eo tempore, quo orthodoxae religioni tot 
struuntur insidiae; quo salutaris sacrorum canonum norma tam impudenter 
contemnitur; quo denique turbulenti homines immani quadam novitatum 
prurigine furentes, vel ipsa rationalis naturae adgredi non dubitant funda- 
menta, atque item conantur, si fieri posset, subvertere? Profecto iz Aac 
tanta materia trepidationis nulla Nobis esset dependendae fiducia servitutis, 
nisi non dormitaret, neque obdormiret qui custodit Israel, et qui discipulis 
suis ait: Ecce ego vobiscum sum omnibus diebus usque ad consummationem 


! Venerabilibus fratribus patriarchis, primatibus, archiepiscopis, et episcopis. 


? Ps, CXLIV, 21. 
3 S. Leo M,, Serm. I, cap. Il, et Serm. II, cap. 1, postr. Venetae edit. ff. Bal- 

saeculi; nisi dignaretur non solum custos ovium, sed ipsorum etiam pastor 
esse pastorum. 

8 3. Quoniam vero tunc maxime, et abundantius in Nos munera divina 
descendunt, quum Nostra ad Deum adscendit oratio; vos, venerabiles fratres, 
adiutores, et consultores Nostros nunc primum adlocuturi, illud etiam in 
primis a vobis magnopere expetimus pro ea, qua in Domino unum sumus, 
charitate, proque ea fide, qua in unum corpus coalescimus, ne cessetis quo- 
tidianis obsecrationibus vestris instare enixius apud Deum, ut confortet Nos 
in potentia virtutis suae, effundatque super Nos spiritum consilii, spiritum 
fortitudinis, quo inter tot rerum, ac temporum difficultates, et quae agenda 
sint, videamus, et ad implenda, quae viderimus, convalescamus. Orate igitur 
in spiritu; et sit oratio vestra, et invocatio erga Nos amoris, et fraternae 
coniunctionis probatio certissima. Atque ut promptius, quod Nobis neces- 
sarium est, impetremus, sanctissimae Dei genitricis Mariae, cuius patrocinio 
maxime confidimus, totiusque caelestis curiae merita interponite; praesertim 
vero tutelam Nobis, et praesidium implorate beatissimi Petri apostoli, cuius 
Sedi non (am praesidere, quam servire gaudemus, sperantes orationibus fpsius 
esse praestandum, ut Deus rmisericordiarum ministerii Nostri tempora  bent- 
gnus aspiciat, pastoremque ovium suarum custodire semper dignetur, et 
pascere. ? | 

S 4. Iam vero hoc ipso assumptae a Nobis apostolicae servitutis initio, 
quanto possumus paternae charitatis studio, vos, venerabiles fratres excitamus, 
et commonemus, ut fideles habeamini dispensatores mysteriorum Dei. Vos, 
quorum pars Dominus est, non ignoratis quid vos facere oporteat, quos 
labores pro Ecclesia Dei sustinere, ut fortiter impleatis ministerium vestrum. 
Hortamur itaque vos, atque obsecramus, ut suscitetis gratiam, quae est in 
vobis per impositionem manuum; nec quidquam praetermissum velitis, quod 
ad augmentum eius corporis pertineat, gzod compactum ex Christo est, et 
connexum per omnem iuncturam subministrationis? in fide, et charitate. Quam- 
obrem quum satis persuasum vobis omnibus arbitremur, praecipuum Eccle- 
siae bonum ex eo derivari, ut nemo, nisi per omnia probatus, clericali adscri- 
batur militiae; necesse non est, ut eorum, quae in hanc rem sanctionibus 
sunt constituta canonicis, diligentissimam vobis commendemus observationem. 
Pro eo enim, quo incensi estis studio, id accuratissime perficietis, ut qui 
sanctitate morum non praestant, qui docti in lege Domini non sunt, qui 
demum aut nullam, aut tenuissimam de se, suaque industria praebent expe- 
ctationem, illis ad ecclesiasticam militiam nullus pateat aditus; ne qui vobis 
manus debent adiutrices in pascendo, regendoque grege exhibere, ii labori 
vestro addant laborem, molestiam molestiae, sintque vobis impedimento, ne 
eos vineae fructus Dominus a suis cultoribus accipiat, quos in futuri retri- 
butione iudicii a vobis severissimus aeque, ac iustissimus exactor Christus 
requiret. Sanctitate praecellat oportet, et doctrina, qui sacerdos est futurus; 


! [d. S. Leo, Serm. V al. IV, cap. Il. 
? S. Leo, ibid., cap. V. 
* Ad Ephesios, IV, 11. 

repellit quippe a se Deus, ne sacerdotio sibi fungantur, qui scientiam a se 
repulerint, nec operarius ad messem par, aptusque esse potest, qui morum 
pietati scientiarum non coniunxerit studia. Quod quum fieri sine accurata 
institutione non valeat, eapropter opportune decretum est, ut in unaquaque 
dioecesi clericorum collegium pro modo facultatum, si deesset, institueretur; 
institutum autem studiosissime conservaretur. Nisi enim a teneris annis ad 
pietatem, et religionem informetur, atque in literarum palaestra exerceatur ad 
lubricum iter prona ac proclivis adolescentium aetas; quo pacto fieri poterit, 
ut vel in disciplina ecclesiastica sancte perseveret, vel eos in humanis, ac 
sacris literis progressus faciat, quos ad populi fidelis exemplum atque insti- 
tutionem ministerium Ecclesiae postulat? Collegia huiusmodi recte instituta, 
sancte conservata studio vestro atque aptissimis legibus diligenter commu- 
nita, multoque magis quam antea amplificata esse in singulis dioecesibus 
facile Nobis persuademus; praesertim posteaquam immortalis memoriae 
Benedictus XIV praedecessor Noster id operis, tamquam muneri vestro per- 
necessarii, unicuique vestrum tantopere commendavit. ! Quamobrem sicuti 
apostolicae laudationis praeconio eximios labores, ac diligentiam in iisdem 
colendis augendisque fraudare non possumus; ita, si forte in aliqua dioecesi, 
aut instituta adhuc non essent, aut otiosa detinerentur, non possumus non 
vehementer eos, ad quos spectat, impellere, illisque etiam praecipere, ut in 
rem adeo utilem omni virtute enitantur. 

8 5. Ob eamdem caussam suspicari non licet, quin id, quod maxime 
fidelium animos commovere, atque in sacrarum rerum venerationem solet 
adducere, decorem videlicet domus Dei, et eorum, quae divino cultui sunt 
addicta, nitorem, dignitatemque omni tempore apprime curetis. Quam abso- 
num esset, episcopi domum mundiorem esse, et elegantius ornatam, quam 
sit sacrificii domus, sanctitatis hospitium, aula Dei vivi? Quam absurdum 
sacras vestes, altarium ornamenta, atque universalem supellectilem, vel vetu- 
state squallentem, et conscissam, vel sordibus foedatam intueri; mensam 
autem episcopi splendide paratam, sacerdotis indumenta nitidissima, et ad 
multam venustatem composita? Quaznfae confusionis opprobrium est, ut prae- 
clare scripsit s. Petrus Damiani, ? quod nonnulli in squallido linteo Dominicum 
corpus et offerant, et involvant; et quod non dignaretur potens quilibet, qui 
tamen vermis est, propriis adhibere labiis, in hoc isti corpus non verentur impo- 
nere Salvatoris! At vos certe quidem, venerabiles fratres, ab huius negli- 
gentiae crimine disiunctissimos existimamus, cui obstrictos maxime vult san- 
ctus idem cardinalis eos, qui ex adquisitis Ecclesiae bonis non codices emunt, 
non ornamenta, non utensilia suis ecclesiis comparant; sed in suos usus quasi 
necessitudinis sumptus cuncta prodigere non perhorrescunt. : 

8 6. De his igitur vobiscum amanter loqui, venerabiles fratres, non inu- 
tile esse putavimus ad optimae voluntatis vestrae confirmationem. At multo 
gravius aliquid sermonem Nostrum, seu potius Nostrarum vim lacrymarum 
exquirit, et vindicat; pestilens nimirum ille morbus, quem Nostrorum tem- 


! Epist. encycl. an. 1740. - Cf. N. 304. 

porum nequitia parturit: ut unanimes, coniunctisque viribus necessariam 
adhibeamus medicinam, ne dissimulatione Nostra insanabilis in Ecclesia nutria- 
tur, atque excrescat pestilentia. Videntur enim novissimis his diebus instare 
tempora illa periculosa, de quibus pronunciavit apostolus Paulus,! quando 
nempe erunt Aomines se ipsos amantes, elati, superbi, blasphemi, proditores, 
voluptatum amatorem magis quam Dei, semper discentes, ef nunquam ad scien- 
tiam veritatis pervenientes, habentes speciem quidem pietatis, virtutem. autem 
eius abnegantes, corrupti mente, reprobi circa fidem. Hi se erigunt in magistros 
mendacissimos, ut eosdem appellat apostolorum princeps Petrus, atque intro- 
ducunt sectas perditionis; et eum, qui emit eos, dominum negant, superin- 
ducentes sibi celerem perditionem. Dicunt se esse sapientes, et stulti facti 
sunt, et obscuratum est insipiens cor eorum. Quam multos plena fallaciis 
iactet ubique triumphos philosophia, ea nimirum, quae tam honesto vocabulo 
suam abscondit impietatem, quantaque facilitate ad se trahat, adliciatque 
populorum multitudinem, vos ipsi bene prospicitis, qui speculatores constituti 
estis in domo Israel. Dogmatum iniquitatem, ac nequissima deliramenta, quae 
insinuat, quis aut dicendo persequi poterit, aut cogitando comminisci? Dum 
videri volunt sibi quaerere huiusmodi homines sapientiam, quia nom rite 
quaerunt, prolabuntur longius; et im tantos errores incidunt, uf etiam com- 
munem. sapientiam non feneant.? Atque equidem eo usque deveniunt, ut 
impiissime effingant, aut non esse Deum, aut otiosum esse et desidem, nihil 
nostra curantem, nil hominibus revelantem; ut proinde mirandum non sit, 
si quidquid sanctum, atque divinum est, blaterent esse inventum, atque exco- 
gitatum ab imperitorum hominum mentibus, inani futurorum metu perculsis, 
et vana immortalitatisespe illectis. Sed fraudulenti isti sapientes tantam dog- 
matum perversitatem iis verborum, ac sententiarum lenociniis emolliunt, et 
occultant, ut infirmiores, qui plurimi sunt, quasi quadam esca capti, miseran- 
dum in modum irretiti, aut fidem prorsus abiiciant, aut certe labefactari magno- 
pere sinant, dum quasi praeclaram aliquam scientiam consectantes aperiunt 
oculos ad falsam eam lucem hauriendam ipsis tenebris deteriorem. Nimirum 
hostis noster nocendi cupidus, et peritus, sicut decipiendis primis hominibus 
ministerium sibi serpentis adsumpsit; ita horum linguas, linguas sane dolosas, 
a quibus animam suam liberari postulat propheta, ? ad seducendos fidelium 
animos veneno suae falsitatis armavit. Itaque suo hi sermone /nmiliter irrepunt, 
blande capiunt, molliter ligant, latenter occidunt. * Quanta hinc moribus cor- 
ruptio, quanta in cogitando loquendoque licentia; quanta in omni actione 
arrogantia, et temeritas! 

S 7. Et vero his offusis tenebris, atque evulsa e cordibus religione, id 
praeterea adgrediuntur perditissimi hi philosophi, ut quibus homines vinculis 
inter se, atque cum dominantibus coniunguntur, et in officio continentur, 
ea omnia dissolvant; liberum hominem nasci ad nauseam usque clamitant, 


! [I ad. Timoth., III. 

regeruntque, nec cuiusquam obnoxium imperio ;. societatem propterea mul- 
titudinem esse hominum ineptorum, quorum se prosternat stupiditas coram 
sacerdotibus, a quibus decipiantur, coram regibus, a quibus opprimantur, 
adeo ut concordia inter sacerdotium, et imperium nihil sit aliud, quam 
immanis conspiratio contra insitam homini libertatem. Quotus autem quisque 
non videt huiusmodi deliramenta, atque horum similia multis simulationum 
involucris contecta, tanto maiorem quieti, et tranquillitati publicae adferre 
perniciem, quanto tardius auctorum coercetur impietas; animabus vero Christi 
sanguine redemptis eo esse graviori detrimento, quo, ut cancer, sermo eorum 
latius serpit, atque se intrudit in publicas academias, in magnatum domos, 
in aulas regum, et, quod horrendum dictu prope est, etiam in sanctuarium 
se insinuat? 

8 8. Vos propterea, venerabiles íratres, qui estis sal terrae, custodes 
Dominici gregis, et pastores, quorum est proeliari proelia Domini, exsurgite, 
et accingimini gladio vestro, qui est verbum Dei; atque a finibus vestris 
improbam contagionem depellite. Quousque tandem communem fidei, et 
Ecclesiae contumeliam dissimulamus? Tamquam clamantis Christi sponsae 
gemitu nos excitari putemus illi Bernardi verbis:! O/im praedictum est, et 
nunc tempus impletionis advenit: Ecce in pace amaritudo mea amarissima; 
amara prius in nece martyrum, amarior post in conflictu haereticorum, ama- 
rissima nunc in moribus domesticorum... Intestina est plaga Ecclesiae; et ideo 
in pace amaritudo mea, amarissima. Sed in qua pace? et pax est: et non est 
pax. Pax a paganis, et pax ab haereticis; sed non profecto a filiis. Vox plan- 
gentis in tempore isto: filios enutrivi, et exaltavi: ipsi autem spreverunt me. 
Spreverunt, et. maculaverunt me a turpi vifa, a turpi quaestu, a turpi com- 
mercio, a negotio denique perambulante in tenebris. Lacrymosis his questibus 
pientissimae matris quis se commoveri, atque impelli vehementer non sentiat 
ad praestandam omnem suam, quam Ecclesiae arctissime pollicitus est, indu- 
striam atque operam? Vetus igitur fermentum expurgate; auferte malum 
de medio vestri, idest venenatos libros ab oculis gregis magna vi, et sedu- 
litate extorquete; animos autem infectos prompte fortiterque segregate, ne 
sint ceteris nocumento. A/ifer enim, aiebat sanctissimus pontifex Leo,? Nobis 
commissos regere non possumus, nisi hos, qui sunt perditiores, et perditi, zelo 
fidei Dominicae persequamur; et a sanis mentibus, ne pestis haec latius divul- 
getur, severitate, qua possumus, abscindamus. Qua in re perficienda vor hor- 
tamur, obtestamur, et monemus, ut quemadmodum in Ecclesia una est fides, 
unum baptisma, unusque spiritus; sic unus omnium vestrum sit animus, et 
concordia individua, una eademque et iugis contentio; et qui iuncti estis 
institutis, pari etiam virtute, ac voluntate coniungamini. De summa re agitur, 
quia agitur de fide catholica, de Ecclesiae puritate, de sanctorum doctrina, 
de tranquillitate imperii, de salute populorum. De eo agitur, quod ut ad 
universum Fcclesiae corpus, sic ad vos maxime pertinet, qui pastores estis 
in partem sollicitudinis Nostrae vocati, et quorum vigilantiae puritas fidei est 


1 Serm. XXXIII super cantic., n. 16, tom. IV, op. edit. Paris. 1691. 
? Ep. VII, VIII, ad episc. per Italiam, cap. 2. 

singulariter commendata. Nuzc ifaque, fratres, quoniam vos estis episcopi in 
populo Dei, et ex vobis pendet anima illorum, ad eloquium vestrum corda 
eorum erigite,! ut stent in fide, et ingredi valeant in illam requiem, quae 
soli credentibus parata esse dignoscitur. Obsecrate, arguite, corripite, incre- 
pate, nolite timere; indiscretum quippe silentium hos, qui erudiri poterant, 
deserit in errore, illis, et vobis, a quibus depelli debebat, damnosissimo. 
Sancta Ecclesia tunc valentius in veritate reficitur, quum ardentius pro veri- 
tate fatigatur; neque in divino hoc opere aut potentiam adversariorum, aut 
gratiam pertimescatis. Absit timor ab episcopo, quem unctio Sancti Spiritus 
roboravit: absit a pastore metus, quem princeps pastorum suo docuit exemplo 
vitam ipsam pro salute gregis contemnere : ab episcopali pectore absit vecordia 
mercenarii, et abiectio. Egregie pro more suo magnus ille antecessor Noster 
Gregorius,? ecclesiarum praesides erudiens, inquiebat: Saepe rectores impro- 
vidi humanam. amittere gratiam formidantes, loqui libere recta pertimescunt, 
et iuxta veritatis vocem, nequaquam iam gregis custodiae pastorum studio, sed 
mercenariorum. vice deserviunt: quia veniente lupo fugiunt, dum se sub silentio 
abscondunt... pastori enim recta timuisse dicere, quid est aliud, quam tacendo 
terga praebuisse? Quod si nequissimus humani generis hostis, quo conatibus 
vestris acrius obsistat, illud aliquando efficiet, ut religiosis saeculi potestatibus 
abscondita sit grassantis morbi pestilentia, ne quaeso concidatis animo, sed 
ambulate in domo Dei cum consensu, cum oratione, et veritate, quae sunt 
arma militiae nostrae. Mementote, quod contaminato Iudae populo, nil ad 
illius purgationem aptius visum est, quam ut liber legis, quem paullo ante 
invenerat Helcias pontifex in templo Domini, cunctis a parvo ad maximum 
audientibus, promulgaretur; et statim consentiente universo populo, abomi- 
nationibus destructis, foedus percussum coram Domino est, ut ambularent post 
Dominum, et custodirent praecepta eius, et testimonia, et caeremonias in omni 
corde, et in toía anima.? Non dissimili ratione sacerdotes et levitas misit 
Iosaphat, qui habentes librum legis circumirent civitates Iuda, atque erudirent 
populum.* Vestrae fidei, venerabiles fratres, divini verbi promulgatio non 
humana, sed divina est auctoritate commissa; congregate ergo populum, 
adnunciantes illi lesu Christi evangelium; atque e divino illo penu, e coelesti 
illa doctrina succum verae philosophiae in vestrum quisque gregem derivate. 
Suadete subditis servandam esse fidem, et exhibendum obsequium illis, qui 
Dei ordinatione praesunt et imperant. Date addictis ecclesiae ministerio docu- 
menta fidei, continentiae, sobrietatis, scientiae, ac liberalitatis, ut placeant ei, 
cui se probaverunt; nihilque praeseferant, nisi grave, moderatum, ac religione 
plenum. Super omnia autem in cunctorum animis ignem mutuae illius cha. 
ritatis accendite, quam tam saepe, tamque singulariter Christus Dominus 
commendavit, quaeque una est christianorum tessera, et vinculum perfe- 
ctionis. 


! Judith., VIII, 21. 

? Reg. pastor. 11, cap. 4, tom. II, op. edit. Paris. Monach. s. Mauri. 
? IV. Reg. XXII et XXIII. 

8 9. Haec sunt, venerabiles fratres, de quibus potissimum vos adloqui 
in Domino cupiebamus, et quae a vobis ardentissimo studio, et omni con- 
tentione expetimus, ut proprio experimento probemus, quam iucundum sit 
Nos omnes unanimes esse in fideliter servando deposito custodiae Nostrae 
concredito. Ast peccatis Nostris impedientibus, consequi illa eadem non 
possumus, nisi cito anticipent Nos misericordiae Domini, qui praeveniat pro- 
pitius suis benedictionibus. Quapropter, ut expeditius introeat in conspectu 
eius communis oratio Nostra, reconcilietur Nobis, et adiuvet infirmitatem 
Nostram ; quo tempore has literas vobis mittimus, eodem alias damus, quibus 
universis Christifidelibus iubilaeum concedimus, sperantes in eo, qui est 
miserator, et misericors, ut sicut dedit Nobis ligandi ac solvendi potestatem 
in terris ad aedificationem sui corporis; sic et vobis, et vestris gregibus ad 
salutem sit largiturus, ut ab omni semper errore alieni de virtute in virtutem 
proficiatis. Quod plane ex animo adprecamur, dum apostolicam benedictio- 
nem vobis, populisque curae vestrae commissis amantissime impertimur. 

[Bull. Rom. Cont., tom. 5, p. 176-180]. 


471. 


Pius VI, rescript. ad Card. Archiep. Mechlinien., 
13 iul. 1782. 


]. Exequendo nunc id, quod tibi promiseramus per nuperam nostram 
epistolam, in qua reservavimus nobis sensa nostra depromere tam super 
tolerantia matrimoniorum mixtorum, quae super Parochorum Belgii Austriaci 
in eorundem celebratione assistentia praescriptis a supremo dictae regionis 
Gubernio per mandata encyclica 21 Maii currentis anni signata: ante omnia 
quidem manifestare Tibi debemus, quantam haec pastoralis tui zeli, uti et 
Confratrum tuorum Episcoporum nova argumenta, necnon constans eorum in 
adhaerendo regulis doctrinae Ecclesiae studium nobis afferant aedificationem, 
et quantum quoque premant animum nostrum iteratae, quibus ipsos cernimus 
involutos, angustiae. Attamen non ideo recedendum nobis est ab uniformi 
Praedecessorum nostrorum sententia, et ab ecclesiastica disciplina, quae non 
probant matrimonia inter partes utrinque haereticas, vel inter catholicam 
unam et haereticam alteram, idque multo minus casu quo dispensatione in 
aliquo gradu opus sit. Materia haec satis est obvia, et praeter praescriptio- 
nes quam plurimas, quae habentur, omnino uniformes contra haec sacrilega 
matrimonia, invenitur specialis prohibitio, facta anno 1710 per Pontificem 
' Clementem XI uni ex Praedecessoribus tuis Archiepiscopo Mechliniensi, relata 
a Benedicto XIV in epistola sua de 29 Iunii 1748 ad Primatem, Archiepi- 
scopos, et Episcopos Poloniae directa, quae facit Constitutionem 51, tom. II 
sui Bullarii editionis Romanae. ! Dicit ille ibidem de praelaudato Clemente XI: 
« Mandavit inhiberi per literas Archiepiscopo Mechliniensi, ne ullas omnino 

licentias aut dispensationes impertiretur pro matrimoniis inter contrahentem 
catholicum et alterum haereticum celebrandis, nisi abiuratio haeresis reipsa 
praecessisset, theologos autem, qui contra huiusmodi praxim opinati fuerint, 
acriter admonendos decrevit ». 

2. Ab hoc systemate, quod fundatur in periculo perversionis partis catho- 
licae, specialiter si ipsa mulier sit haeretica, quemadmodum ad exempla e 
Sacris Libris petita de inobedientia Adami per Evae incitamenta, de idololatria 
Salomonis per mulierum suarum artificia, de perversitate Achabi ex suasio- 
nibus uxoris suae Jezabel, docte animadvertit Cardinalis Bellarminus Epistola 
inter familiares suas 35, ubi ait: « ea siquidem est natura foeminarum, ut 
multo facilius sit ut ipsae viros pertrahant ad errorem, quam ut viri eas 
perducant ad veritatem » - et propterea ab hoc systemate, inquam nescimus 
nos recedere, quoniam non debemus. Quamvis tamen nequaquam velimus 
Tibi et Coepiscopis tuis vel in minimo adaugere angustias, neque criticas istas 
sequelas, quas credunt merito a se timeri, super illos attrahere; et ideo 
quantum ad id, quod punctum spectat simplicis permissionis seu veniae 
dandae, dicemus idem, quod in responsoriis suis de 12 Sept. 1750 Episcopo 
Wratislaviensi dixit praenominatus Benedictus XIV scilicet: « non posse se 
positivo actu approbare, ut dispensationes concedantur inter haereticos, vel 
ipsos inter et catholicos, sed tamen se posse hoc dissimulare »; additque: 
« scientia haec nostra et tolerantia sufficere debet ad tuam assecurandam 
conscientiam, quandoquidem in materia, de qua agitur, non occurrat oppo- 
sitio cum iure divino aut naturali, sed tantummodo cum iure ecclesiastico. 
Quod autem nunc facimus, attestamur tibi ad pedes crucifixi, id unice nos 
facere, ut sanctae religioni nostrae maiora damna evitentur »; ac demum con- 
cludendo monet, eum teneri omni modo adlaborare, ne malum hoc dilatetur. 
Nos autem his omnibus hoc adiungimus, quod et ipsa Congregatio Conci- 
lii conformiter ad iudicium praefati Pontificis Benedicti praescripsit in instru- 
ctione data super matrimoniis mixtis, quae in Hollandia contrahuntur, in qua 
incitantur et serio monentur Episcopi, Vicarii Apostolici, Parochi, Missio- 
narii, omnesque Ecclesiae ministri, « ut catholicos utriusque sexus ab huius- 
modi nuptiis, in propriarum animarum perniciem ineundis, quantum possint 
absterreant, easdemque nuptias omni meliori modo intervertere, atque effi- 
caciter impedire satagant », prout legitur in dicta instructione, quae reperi- 
tur post constitutionem 33, tomi I supracitati Bullarii Benedictini: ! tali porro 
admonitioni neque se opponit, neque potuit habuisse in animo se unquam 
opponere Caesarea Sua Maiestas per ordinationem emanatam: utpote quae 
in publicis declarationibus expresse asseruit, se desiderare: « manutenere 
Religionem Catholicam, quae sola est, quae possit hominem beatum efficere, 
cuiusque augmentum ac propagatio officium sunt, quod prae reliquis magis 
cordi est Maiestati suae, et cura eius maxime urgens ». 

3. Ex verbis epistolae Benedicti XIV supracitatis intellexeris certe, ser- 
monem esse de dispensationibus, quae locum habent non minus, dum agitur 
de matrimoniis simplicibus inter partem catholicam et haereticam, quam de 

gradibus parentelae, in quibus sibi invicem coniuncti forent contrahentes. Et 
reipsa casus ille, de quo Pontifex a. 1750 interloquebatur cum episcopo Wra- 
tislaviensi, concernebat dispensationes in gradibus, circa quos mentem suam, 
prout retulimus, exposuit in terminis merae tolerantiae, ex iis, quae praevie 
sibi nota erant, consequentis. Sed hoc ipsum est, quod nos facere non pos- 
sumus, quoniam in hypothesi tunc existente praxis dispensandi in gradibus 
pro matrimoniis mixtis Zzveferaía erat in isto loco; hic autem agitur de 
introductione omnino nova, cui se opponit regula, in aliis casibus magis 
recentibus per Praedecessores nostros et per nos ipsos adoptata; scilicet 
cum dispensatio gratia sit, reservatur haec fidelibus sub Ecclesiae obedientia 
viventibus; unde ad haereticos non debet extendi, qui non agnoscendo 
eiusdem auctoritatem per hoc se reddunt similis indulgentiae indignos; 
vel ad summum poterit dispensatio in gradibus ab Episcopis concedi in 
aliquo particulari casu, qui non sit strictior illis, qui in formula compre- 
henduntur, et in quo concurrat causa urgens et publica, non autem priva- 
tum aliquod commodum vel effraenis animi contrahentium impetus. Speramus 
quoque aliunde futurum, ut Episcopi vestrates quantum ad ista impedimenta 
parentelae tranquilli possint vivere, propter aversionem, quam Caesarea Sua 
Maiestas a dispensatione in gradibus se habere declaravit. 

4. Transeundo nunc ad aliud punctum de imperata Parochorum assi- 
stentia in matrimoniis mixtis, dicimus, quod si praemissa supra nominata 
admonitione ad avocandam partem catholicam ab illicito matrimonio, ipsa 
nihilominus in voluntate illud contrahendi persistat, et matrimonium infalli- 
biliter secuturum praevideatur, poterit tunc parochus catholicus mater?alem 
suam exhibere praesentiam, sic tamen, ut sequentes observare teneatur cautelas. 

Primo, ut non assistat tali matrimonio in loco sacro, nec aliqua veste 
ritum sacrum praeferente indutus, neque recitabit super contrahentes preces 
aliquas ecclesiasticas, et nullo modo ipsis benedicet. 

Secundo, ut exigat et recipiat a contrahente haeretico declarationem in 
scriptis, qua cum iuramento, praesentibus duobus testibus, qui debebunt et 
ipsi subscribere, ob/iget se ad permittendum comparti usum liberum reli- 
gionis catholicae et ad educandum in eadem omnes liberos nascituros sine 
ulla sexus distinctione ; quemadmodum praescripsit defuncta Imperatrix Maria 
Theresia art. 4 decreti sui de 20 Febr. 1751 pro matrimoniis, quae in civitate 
Tergestina inter Graecos dissidentes et unitos forte contingeret contrahi. Unde 
quum nunc velit Sua Maiestas ut mares omnes in protestantismo educentur, 
si pater sit haereticus, necesse erit ut super deplorandis talis mandati sequelis 
urgentissimae fiant supplicationes Caesareae Suae Maiestati, ponendo ipsi ob 
oculos oppositam suprafatam ordinationem Augustae suae Genitricis. 

Tertio, ut et ipse contrahens catholicus declarationem edat a se et duobus 
testibus subscriptam, in qua cum iuramento promittat, non tantum se nun- 
quam apostataturum a religione sua catholica, sed educaturum in ipsa omnem 
prolem nascituram, et procuraturum se efficaciter conversionem alterius con- 
trahentis acatholici. 

Quarto, quod attinet proclamationes, decreto Caesareo imperatas, quas 
Episcopi apprehendunt actus esse civiles potius quam sacros, respondemus: 

quum praeordinatae illae sint ad futuram celebrationem matrimonii, et ex cor. 
sequenti positivam eidem cooperationem contineant, quod utique excedit 
simplicis tolerantiae limites, zom posse ros, ut hae fiant, annuere, e hinc 
recurrendum iterum erit ad Caesaream Maiestatem, quatenus in ista saltem 
parte eximere dignetur Parochos a dictis proclamationibus et specialiter in 
loco sacro faciendis. 

5. Omnes hae regulae, de quibus hactenus scripsimus, desumptae sunt 
ex instructionibus per Praedecessores nostros in parili casu datis, a quibus 
eo minus possumus declinare, quod agatur de matrimoniis istis introducendis 
in regiones, in quibus populus totus catholicus est, aut saltem pars eius 
longe maxima, idque directe in oppositum detestationis illius universalis, 
quae existit adversus eius generis nuptias in vicina Hollandiae republica. 

6. Superest nunc de uno adhuc puncto loquendum, super quo licet non 
simus expresse interrogati, silentio tamen illud praetereundum non credimus, 
utpote quod in praxi nimis frequenter possit accidere, hoc scilicet: an con- 
trahens catholicus, postea volens Sacramentorum particeps fieri, ad ea debeat 
admitti? Ad quod dicimus, dum idem ille demonstrabit, poenitere se pecca- 
minosae suae coniunctionis, poterit hoc- ipsi concedi, modo ante confessio- 
nem sincere declaret, procuraturum se conversionem coniugis haereticae, 
renovare se promissionem de educanda prole in religione orthodoxa et repa- 
raturum se scandalum aliis fidelibus datum. Si tales conditiones concurrant, 
non repugnamus nos, quominus pars catholica Sacramentorum fiat particeps. 

7. Existimamus nunc abunde nos satisfecisse tuis ac reliquorum Epi- 
scoporum convicinorum tuorum aedificanti sollicitudini, quapropter sermo- 
nem contrahendo finem imponimus, sincero Te corde amplectentes, Tibique 
ac reliquis Praelatis, nec non gregi curae cuiusque commisso Apostolicam 
impertientes benedictionem. 

[Roskovány, De Matrimoniis mixtis, tom. IL, p. 61-66]. 


412. 


Pius Vl, const. Mediator, 11 nov. 1784. 


S I. Mediator Dei, et hominum Christus lesus, quo plenius in Nos 
misericordiae suae divitias effunderet, figmentum Nostrum miseratus, ad 
reparandos eos, qui a baptismi gratia quandocumque excidissent, tradita 
Ecclesiae praepositis potestate remittendi, ac retinendi peccata, sacramentum 
poenitentiae instituit, cuius vi, et efficacia, qui ad id accederent rite dispo- 
siti, ac peccata confessi, per sacerdotis absolutionem peccatorum veniam 
consequerentur. Constans haec fuit de hoc insigni Christi beneficio, et ab 
apostolicis usque ducta temporibus perpetua Ecclesiae praedicatio; eaque, 
depulsis pridem, ac praesertim per Tridentini Concilii decreta novatorum 
erroribus, fusa per omnes catholici orbis provincias, fideliumque omnium 
animis insita penitus ac defixa, pacatissima consensione, nec sine ingenti 
animarum fructu pura et integra fide tenebatur. Verum antiquus generis 

humari hostis, adversarius ille noster, in quo numquam quiescit voluntas 
nocendi, omnibus modis instat, quemadmodum deiiciat: itaque cum in hac fidei, 
ac doctrinae constantia, nil dudum christianae plebi ab apertis hostibus metuen- 
dum videretur, prodierunt repente ex nostris, qui Nobis bella moverent, si 
tamen nostri dicendi sunt, quos ad inimicum transisse rupto foedere sentiamus. 

S 2. Editum sane recens, nec sine acerbo doloris sensu accepimus libellum 
Germanico idiomate, cuius haec est latine reddita inscriptio: « Quid continent 
documenta. antiquitatis christianae de auriculari confessione? ab Eybel. Vin- 
dobonae apud losephum Nobilem de Hurzbek, etc. 1784 ». 

S 3. Ediderat iam scriptor iste paucis ante annis introductionem in ius 
ecclesiasticum catholicorum, quem librum decreto sub die 16 februarii cur- 
rentis anni Indicis congregatio, maturo adhibito examine, censuit inter dam- 
natos libros referendum. At hoc novo libello palam omnibus factum est, 
perspicueque declaratum, qui scriptoris huius animus semper antea fuerit, 
quove demum tendant eorum consilia, qui omni scriptionum genere student 
fidelium animos alienare ab ea Sede, cum qua ecclesias universas, et fideles, 
qui undique sunt, omnes oportet convenire. Sane infelicem auctorem non 
puduit palam profiteri, haereticorum scriptis quoad res plurimas solide se 
fuisse instructum; licet vane testetur, se in hoc argumento ab eorum quan- 
tumvis doctorum lucubrationibus abstinere voluisse: infelix revera, qui dum 
se solide instructum perperam sibi blanditur, non animadverterit, quam peri- 
culosum sit eorum se instabilitati committere, qui a soliditate petrae, supra 
quam Christus Ecclesiam suam fundavit, aliquando discesserint. Atque isti 
quidem ex illis sunt, quos novissimis diebus futuros praedixit apostolus, 
quos nimium multos in hac, quae quotidie magis: magisque increbrescit opi- 
nandi licentia, experimur qui corrupti mente, ac reprobi circa fidem resistunt 
veritati; sed ultra non proficient, insipientia enim eorum manifesta erit omnibus. 
Qui, etsi cum innovare, et errare inceperint, ipsi non desistent ab errore ; 
sed semper fallacias novas, et dogmata corrupta invenient, non diutius tamen - 
fallent, neque secum rapient; quippe licet in principio prospere agat error, 
ad finem tamen usque non permanebit. 

8 4. Magna certe Nobis fiducia est apud Deum fore numquam, ut filii 
Ecclesiae, filii lucis, obedientes ex corde in eam formam doctrinae, in quam 
traditi sunt, abduci se sinant variis illis, et peregrinis doctrinis, quas spiritus 
erroris invexit, quarum finis interitus. Huius notae sunt illae, quas in nova- 
torum libris expositas dudum, et patentes non dubitavit libelli auctor fraudo- 
lenta calliditate incautis mentibus obtrudere. Propositum aitsibi fuisse exponere, 
quid contineant antiquitatis christianae monumenta de auricolari confessione, 
nec tamen abstinet ab illis etiam proferendis, quae pridem fuere a Novatori- 
bus congesta, quibus in colligendis more illi suo ita versati sunt, ut ea com- 
mentitiis interpretationibus, ut et divinas Scripturas in suam, aliorumque per- 
niciem depravantes, ab sanctorum mente, ac sententia longissime aberrarent. 

8 5. Hinc effectum, ut quantumvis a Concilio Tridentino declaratum sit, ! 
modum secrete confitendi soli sacerdoti, quo Ecclesia nunc utitur, a sanctis- 

simis et antiquissimis patribus fuisse co:nmendatum, contra Eybelius velut 
imperitos traducat eos doctores, qui poenitentiae, et confessionis modernum, 
et posteriorem usum iam in antiquitate se detegere autumant. Hinc eccle- 
siasticam peccatorum remissionem, quam memorat in antiquitate viguisse, 
refert ad remissionem iniuriae, quae fidelium communitati contra foedus 
initum a peccantibus irrogabatur, quae remissio, utpote ex natura, et pactis 
cuiuslibet societatis prodiens, potestatis etiam esset ecclesiasticae societatis, 
minime proinde confundenda cum supernaturali absolutione a Dei offensa, 
quasi in reconciliandis poenitentibus non uterentur Ecclesiae praepositi super- 
naturali iudiciali potestate a Christo sibi tradita offensae Dei per sacramenta- 
fem absolutionem illis remittendae, qui eam digne susciperent. Huc pertinet 
quod tradit, non alia intentione debuisse poenitentes ad Ecclesiae praesules, et sa- 
cerdotes accedere, quam ut detectis animae vulneribus, receptaque instructione, 
ac pro poenitentia peragenda operum designatione his peractis tum primum 
sub spe divinae misericordiae, et promissione gratiae reconciliationem obtinere 
possent: cum tamen constans haec sit Ecclesiae doctrina, eam esse vim et efti- 
caciam sacramenti poenitentiae, ut per illud poenitentes etiam ante peracta 
poenitentiae opera consequi reconciliationem queant, nec tantummodo in 
instruendis poenitentibus, operibusve poenitentiae designandis versari sacer- 
dotale ministerium in huius sacramenti administratione, sed ut clavium pote- 
state utens sacerdos, tamquam iudex, ac fidelis dispensator, et prudens, tum 
salutares poenas, ac satisfactiones confitentibus non designare modo, sed et 
imponere, tum vere poenitentes absolvere a culpis valeat. Sic etenim docti 
sumus a maioribus, non solum peccatorum. remissionem in catholica. Ecclesia 
reperiri, sed etiam potestatem. peccata remittendi in ea esse, qua si rite, et 
secundum leges a Christo Domino praescriptas sacerdotes utantur, vere pec- 
cata remitti, et condonari credendum | est. Accedit, quod modum secrete 
confitendi soli sacerdoti eatenus concedit humanum inventum non esse, 
quatenus lex naturalis divina obligat ad quaerendum animae remedium: quo 
satis demonstrat, vim mandati Christi eludere potius, quam adstruere voluisse. 
Atque ex his perspici potest cuiusmodi sit ea veneratio, qua prosequi se 
Tridentinum Concilium Eybelius profitetur; dum et eius decreta tot modis 
pervertere nititur, nec insuper insinuare veretur in hodierna poenitendi ratione, 
non obstante Tridentino, immutationem fieri posse, qua dissidentium chri- 
stianorum concordia procuretur; oblitus, quam arcte nobis indictum sit 
supercertari semel traditae sanctis fidei; cumque nulla sit societas luci ad 
tenebras, nefas esse christianum de veritate cum errore pacisci. Sed et istud 
catholico viro prorsus indignum, quod non horruerit, subdole refricare male- 
dicta, et convicia, quibus haeretici blasphemantes opera Dei invehuntur in 
secretam confessionem, quo eximium istud divinae largitatis beneficium. et 
populis odiosum, et saeculi potestatibus suspectum reddunt, et invisum. 
Quae tamen minus mirum videri debet ab homine profecta, qui opusculum 
suum concluserit tali veluti fidei professione, quam heterodoxus nemo detrecta- 
verit, testans videlicet nolle quicquam a se scriptum, quod coram Deo orthodo- 
xum non sit. Quod si nil orthodoxum coram Deo, quod non sit ex veritate, nec 
possit quicquam ex veritate esse, quod non congruat cum sensu Ecclesiae, quae 

columna est, ac firmamentum veritatis, an potuit ille confidere, se ex veritate 
scripsisse, qui de auriculari confessione ea scripserit, quae plane abhorrent a 
doctrina, quam a maioribus accepimus, quam oecumenica synodus Tridentina 
sancivit, quae in universa Ecclesia praedicatur, qua ubique instruuntur alumni 
fidei, quam ille ipse in Ecclesia didicit ab infantia? Merito proinde obiici illi 
potest, quod Luthero, quod caeteris novatoribus obiectum semper fuit: non sic 
vos ipsi credidistis ab initio: nova sunt quae affertis, novitas ipsa vos arguit 
erroris. Hoc inducta principio celebris theologica facultas Parisiensis doctri- 
nam, quae supponeret, Ecclesiam aliquo tempore legitimi usus poenitentiae 
cognitione caruisse, velut temerariam notavit, ipsi Ecclesiae iniuriosam, et 
haereticam. Quin etiam ad uberiorem explicationem sub iisdem notis, alias 
insuper propositiones perstrinxit, in quantum disciplinam, et consuetudinem 
ecclesiasticam ab omnibus catholicae communionis ecclesiis receptam, quan- 
tumcumque diuturnam, tamquam abusivam, et institutioni Christi, ac evan- 
gelicae doctrinae contrariam. Hinc et illustre Augustanum vicariatus officium 
probro sibi fore duxit, videri probatum a se opusculum Eybelii, eaque de re 
impactam calumnia publico decreto repellendam censuit, edixitque, ut per 
verbi divini ministros monerentur fideles ab libellis eiusmodi abstinere, qui 
fidem corrumpunt, et mores. Tametsi vero in Domino confidimus, numquam 
futurum, ut pernicies haec, labesque fundat se latius ad eos inficiendos, qui 
spiritu Dei aguntur, quive non omnem suae salutis curam abiecerint; quia 
tamen sapientibus, et insipientibus debitores sumus, nec desunt in multis, 
qui infirmi sunt in fide, valde trepidavimus, ne horum fidem a tramite veri- 
tatis insinuatio male docentis averteret. Maiorem vero in modum commoti 
sumus, ac perculsi, tristitiamque super tristitiam habuimus, cum ad Nos 
perlatum esi, eo usque progressam esse impiorum hominum in religionis 
contemptu effraenatam audaciam, ut sanctissima haec sacramentalis poe- 
nitentiae actio indignis picturis, ac dicteriis, per fora et compita exponi 
ad ludibrium coeperit: vel iismet flabellis appicta, quae in mulierum mani- 
bus passim geruntur. Nefandum dictu! Sacrilegum iocum fieri de hoc 
divinae largitatis, ac misericordiae ineffabili dono, cuius vel nomine ipso 
admonemur conscientiae sordes recognoscere, peccata deflere, et annos nostros 
cum salutari animae nostrae amaritudine recogitare. Sic omni machinatio- 
num genere adversus fidem, religionisque sanctitatem certatur. Hinc dispu- 
tationum laquei, quibus irretiantur mentes incautorum ; isthinc ludicrae artes, 
quibus deformata per impiam fraudem sacrorum maiestas in contemptum 
adducatur. Neque id satis erat, nisi insuper ad cumulum accessisset facinus 
perinde audax, et improbum, quod cum privati scriptoris probro, Romani 
nominis dedecus coniungeret: scilicet Nobis est paucis hisce diebus nun- 
tiatum recens prodiisse adversus auricularem confessionem sub usurpato 
Romani theologi nomine furtivum opusculum, velut ex Italico in Germa- 
nicum sermonem conversum, et Augustanis typis editum, opus tenebrarum, 
dignum illis, quorum cogitationes in malum, quorum labia loquuntur dolum; 
et illi quidem impudenti usi mendacio, quod scriptor hic vivens mox queat 
redarguere; at non sine sperato aliquo iniquitatis fructu, rati nimirum fore, 
ut per ementitam inscriptionem molliretur impii dogmatis pravitas, leniusque 


602 Romani Pontifices 


influeret in aures multitudinis, cui persuasum esset illud et Romae suos habere 
defensores. 

S 6. Quo maiore cura Nobis est providendum, ut impendentibus ani- 
marum periculis, quam mature fieri possit, subveniamus. « Efenim, quod 
sapienter monebat suis ad Cyrillum literis Coelestinus praedecessor Noster, 
vulnus, quod non unum aliquod membrum tantum laedit, sed universum Eccle- 
side corpus consauciat, primo quoque tempore excindere oportet ». Hisce de 
causis statim, atque memoratum Eybelii de auriculari confessione opusculum 
a piis doctisque viris ad apostolatus Nostri iudicium delatum est, illud ex 
Germanico in Latinum sermonem verti; atque, ut rei gravitas postulabat, 
complurium in sacra theologia magistrorum examini, et censurae subiici 
mandavimus ; ac subinde habitis eorum consultationibus, auditisque suffragiis 
venerabilium fratrum Nostrorum Sanctae Romanae Ecclesiae Cardinalium in 
tota republica christiana adversus haereticam pravitatem generalium inquisi- 
torum coram Nobis adstantium, Zmplorato Divino lumine, motu proprio, et 
ex certa scientia Nostra, deque apostolicae potestatis plenitudine antedictum 
librum, cuius titulus latine redditus: Quid continent documenta antiquitatis 
christianae de auriculari confessione, ab Eybel? tamquam continentem doctri- 
nas, et propositiones respective falsas, captiosas, temerarias, scandalosas, sedi- 
tiosas, sanctis patribus contrarias, et iniuriosas, sapientes haeresim, erroneas, 
haereticas, et a Concilio Tridentino uti haereticas damnatas, reprobamus, 
damnamus, ac pro reprobato, ac damnato in perpetuum haberi volumus, 
atque decernimus. 

S 7. Mandamus insuper, ne quisquam ex Christifidelibus cuiuscumque 
gradus, et dignitatis, quamvis specialissima nota dignis, librum praedictum 
iam typis editum, sive manu conscriptum, vel in suo originali, vel in qua- 
cumque alia versione legere, retinere, vel denuo imprimere, seu imprimi facere 
audeat, aut praesumat sub poena excommunicationis maioris ipso facto absque 
alia declaratione incurrenda, a qua nemo a quoquam, excepto dumtaxat 
mortis articulo, nisi a Nobis, seu a Romano Pontifice pro tempore existente, 
absolutionis beneficium valeat obtinere. 

88. Praecipimus quoque bibliopolis, ac typographis, caeterisque omnibus, 
ac singulis cuiuscumque gradus, et conditionis existant, vel quatenus prae- 
dictus liber ad eorum manus devenerit, aut deveniat, illum, statim atque 
praesentes literae eis innotuerint, locorum ordinariis tradere, ac consignare 
sub eadem excommunicationis poena teneantur. 

S 9. Memores porro Nos, meritis licet imparibus, sub illius nomine 
Ecclesiae praesidere, cuius a Domino Iesu Christo glorificata est confessio, 
et cuius fides omnes haereses destruit, vos, qui undique estis, venerabiles 
fratres, quibus sua cuique gregis portio attributa est, in visceribus Christi, 
cum omni instantia hortamur, et obsecramus, ut pro diligenti cura, quam 
geritis ecclesiarum, quibus praesidetis, collaborare Nobiscum ne desinatis, 
Nostrisque studiis, ac vigiliis studia vestra, vigiliasque adiungere, ut divina 
opitulante gratia commissum Nobis gregem servare a venenatis pascuis 
immunem, eumque supremo pastori, et episcopo animarum, qui Nobis pascen- 
dum illum tradidit, purum, et incolumem repraesentare, ac reddere valeamus. 

In id incumbite, omnique ope satagite, ut suis constabilita regulis Ecclesia, 
et iustae pronuntiationis- firmata decreto, talibus patere non possit, qui per. 
versis verborum argutiis, sub imagine catholicae fidei disputantes, velut pesti- 
ferum exhalantes virus, quo recte sentientium corda corrumpant, totam veri 
dogmatis quaerunt evertere disciplinam. 

S 10. Ut autem eaedem praesentes literae ad omnium notitiam facilius 
perducantur, nec quisquam illarum ignorantiam praetexere possit, volumus, 
et mandamus, illas ad valvas basilicae principis Apostolorum, et cancellariae 
apostolicae necnon curiae generalis in monte Citatorio, et in acie Campi 
Florae de urbe per aliquem ex cursoribus Nostris, ut moris est, publicari, illa- 
rumque exempla ibi affixa relinqui. Sic vero publicatas perinde afficere omnes, 
et singulos, quos concernunt, ac si unicuique illorum personaliter notificatae, 
et intimatae fuissent. Ipsarum autem literarum praesentium transumptis, seu 
exemplis etiam impressis, manu alicuius notarii publici subscriptis, et sigillo 
personae in ecclesiastica dignitate constitutae munitis, eamdem fidem tam in 
iudicio, quam extra illud ubique locorum haberi, quae iisdem praesentibus 
haberetur, si forent exhibitae, et ostensae. 

[Bull. Rom. Cont., tom. 7, p. 339-342]. 

Pius VI, const. Super soliditate, 28 nov. 1736. 


$ 1. Super soliditate petrae fundatam a Christo Ecclesiam, Petrumque 
singulari Christi munere prae caeteris electum, qui vicaria potestate aposto- 
lici chori princeps existeret, totiusque adeo gregis pascendi, fratres contir- 
mandi, totoque orbe ligandi, ac solvendi summam curam, auctoritatemque 
in successores omni aevo prorogandam susciperet: dogma catholicum est, 
quod ore Christi acceptum, perenni patrum praedicatione traditum, ac defen- 
sum, Ecclesia universa omni aetate sanctissime retinuit, saepiusque adversus 
novatorum errores summoruim pontificum, conciliorumque decretis confir- 
mavit. In. hoc scilicet apostolicae cathedrae principatu firmum voluit Chri- 
stus, constrictumque teneri unitatis vinculum, quo Ecclesia per univer- 
sum mundum propaganda, ex membris quantumcumque dissitis, mutua 
omnium in uno capite consociatione in unam corporis compagem coalesceret, 
fieretque adeo, ut huius vis potestatis non tantum ad primae Sedis amplitu- 
dinem, sed et maxime ad corporis totius integritatem, incolumitatemque 
valeret. Minime proinde mirum, quotquot omnibus retro saeculis extitere, 
quibus antiquus humani generis hostis hostile suum in Ecclesiam odium 
infudit, in hanc primum Sedem irruere consuevisse, qua unitatis firmitas 
continetur, ut disiecto, si fieri posset, fundamento, ac dirempta ecclesia- 
rum cum capite coniunctione, qua potissimum nituntur, vigent, ac efflo- 
rescunt, ipsammet Ecclesiam, fractis viribus misere afflictam, ac dilaceratam, 
libertate spoliarent, qua Christus eam donavit, indignaeque servituti addi- 

8 2. Hos inter, paucos ante annos procacis vir ingenii, damnatis dudum 
opusculis, nimium iam notus Eybel,! novo exemplo infesti sui in Nos et 
apostolicam hanc Sedem animi testimonium edidit: qui nempe audito nuntio 
itineris a Nobis religionis causa suscepti, libellum suis popularibus obtru- 
.dere properavit, ac inverecunda inscriptione: Quid esf Papa? Quo plenum 
illud pietatis studium, quod adventus Nostri expectatio commoverat, restin- 
gueret, ipsumque decus Pontificiae dignitatis, in sacerdotalis ordinis invi- 
diam, popularisque coetus contemptum adduceret. Non tamen passus est 
misericors Deus improbi eum voti compotem fieri; quippe tanta ipsorummet 
suorum, quos abalienare a Nobis studuerat, celebritate, et frequentia, tanta 
omnium ordinum gratulatione, ac plausu excepti sumus, prorsus ut perspi- 
cuum fieret, quamquam nullis Nostris meritis in Petri Sedem, divina dispo- 
nente providentia, evecti sumus, divino tamen numinis eiusdem consilio pro- 
visum esse, ne honori, qui Petro debetur, successoris indignitas obesset. 

8 3. Ac tum quidem abstinendum duximus a libello merita damnatione 
notando; primum ne suspicacioribus, qui non desunt, hominibus, dolori 
potius Nostro indulsisse, quam officio paruisse videremur: dein quod obli- 
vione protinus obruendum videri poterat opusculum eiusmodi, quod tenue 
per sese nil momenti afferret praeter procaciorem quamdam in veteribus 
calumniis retexendis licentiam. Nuper vero cum acceperimus, levitate ipsa 
operis factum esse, ut, qui semper parati sunt superseminare zizania inimici 
homines, repetitis illud typis, nec patrio tantum sermone, sed et in alios 
plures, quin et in Graecam vulgarem linguam translatum longe, lateque 
divulgari curarent hoc nimirum consilio, eaque spe inducti fore, ut scripti 
iocularis licentia non paucos ad legendum alliceret, scriptoris in affirmando 
confidentia incautis, qui nec pauci sunt, illuderet; nullam Nobis moram 
interponendam novimus, quominus gliscenti malo in dies, quantum in Nobis 
est, occurramus, omnique studio et opera enitamur, ut qui pacem, et uni- 
tatem Ecclesiae scindere quaerunt (utinam non domestici hostes) ad saniora 
consilia revocentur, aut ne horum fallaciis irretiti bonarum etiam mentium 
fideles ab Orthodoxae fidei constantia in profanas insurgentium errorum 
novitates miserrime abducantur. 

S 4. Et sane cum, monente Augustino, in cathedra unitatis posuerit Deus 
doctrinam veritatis, contra infelix iste scriptor nil non mollitur, quo hanc 
Petri Sedem modis omnibus vexet, ac oppugnet, qua in Sede constitutam 
patres unanimi sensu cathedram eam coluere, Qua in una unitas ab omnibus 
servaretur; e qua in reliquas omnes venerandae communionis iura dimanant ; 
ad quam necesse sif omnem Ecclesiam, omnes, qui undique sunt, fideles con- 
venire. Non ille veritus est fanaticam turbam appellare, quam prospiciebat 
ad aspectum pontificis in has voces erupturam: hominem eum esse, qui 
claves regni coelorum, cum ligandi, solvendique potestate a Deo acceperit, 
cui non alius episcopus exaequari valeat, a quo ipsi episcopi auctoritatem 
suam recipiant, quemadmodum ipse a Deo supremam suam potestatem 
accepit: eumdem porro vicarium esse Christi, caput Ecclesiae visibile, iudi- 

cem supremum fidelium. An ergo, quod horribile dictu, fanatica fuerit vox 
ipsa Christi claves regni coelorum cum ligandi, solvendique potestate Petro 
pollicentis: quas claves communicandas caeteris, post Tertullianum Petrum 
solum accepisse Optatus Milevitanus profiteri non dubitavit? An fanatica 
dicenda tot solemnia, totiesque repetita pontificum, conciliorumve decreta, 
quibus illi damnati sunt, qui negarent in beato Petro apostolorum principe 
successorem eius Romanum Pontificem constitutum a Deo caput Ecclesiae 
visibile, ac vicarium lesu Christi, ei regendae Ecclesiae plenam potestatem 
traditam, veramque ab omnibus, qui Christiano nomine censentur, obe- 
dientiam deberi; atque vim eam esse primatus, quem divino iure obtinet, 
ut caeteris episcopis non honoris tantum gradu, sed et supremae pote- 
statis amplitudine antecellat? Quo magis deploranda est praeceps, ac caeca 
hominis temeritas, qui tot decretis damnatos errores infausto suo libello 
instaurare studuerit, qui dixerit, ac per multas ambages passim insinuarit: 
quemlibet episcoporum vocatum a Deo ad gubernationem Ecclesiae non 
minus quam papam, nec minori praeditum esse potestate: Christum eam- 
dem per sese apostolis omnibus potestatem dedisse: quidquid aliqui cre- 
dant obtineri, et concedi solum a pontifice, posse idipsum, sive a conse- 
cratione, sive ab ecclesiastica iurisdictione pendeat, perinde obtineri a quo- 
libet episcopo: voluisse Christum Ecclesiam reipublicae more administrari : 
ei quidem regimini opus esse praeside pro bono unitatis, verum qui non 
audeat se aliorum, qui simul regunt, negotiis implicare; privilegium tamen 
habeat negligentes cohortandi ad sua implenda munia: vim primatus hac 
una praerogativa contineri supplendae aliorum negligentiae, prospiciendi con- 
servationi unitatis hortationibus, et exemplo: pontifices nil posse in aliena 
dioecesi praeterquam extraordinario casu: pontificem caput esse, quod vim 
suam, ac firmitatem teneat ab Ecclesia: licitum sibi fecisse pontificis violandi 
iura episcoporum, reservandique sibi absolutiones, dispensationes, decisiones, 
appellationes, collationes beneficiorum, alia uno verbo munia omnia, quae 
singulatim recenset, atque velut indebitas, ac episcopis iniuriosas reserva- 
tiones traducit. 

$ 5. Atque ille quidem ad fidem suis hisce dictis non tam conciliandam 
quam quoquo modo surripiendam, nomina longa serie praetendit sanctissi- 
morum patrum, quorum decerptis hinc inde, maleque adductis sententiis 
insigni fraude abutitur, dum ea loca recenset, quae faciunt ad commenda- 
tionem episcopalis dignitatis, alia reticet, quibus illi singularem pontificiae 
potestatis praestantiam extulerunt. Qui, si adessent, impudentem hominis 
calumniam ea voce refellerent, qua Sedis apostolicae principatum, suumque 
in eam obsequium non praedicarunt modo, sed et immortalibus scriptis ad 
omnem Íuturi temporis memoriam testatum reliquerunt: Cyprianus ipse 
cuius haec sunt verba: Deus unus est, et Christus unus, et una Ecclesia, et 
cathedra una super Petrum Domini voce fundata: qui Petri cathedram pro- 
fitetur Ecclesiam principalem, unde unitas sacerdotalis exorta est, ad quam 
perfidia non possit habere accessum. 

8 6. Chrysostomus aperte declarans, potuisse Petrum iure suo succes- 
sorem in proditoris locum eligere. Quo iure ex primatu ducto Petrus ipse 

deinceps, primique Petri successores usi sunt, dum per omnem occidentem 
ecclesias fundarunt, eisque vel ante omnem synodum episcopos praefece- 
runt, quibus gregis regendi portionem assignarunt, tum detinitis regionibus 
unam Sedem designarunt, cuius antistes caeteris apostolica auctoritate prae- 
sideret. De qua ecclesiarum institutione Innocentius I velut de re manifesta 
testimonium edidit luculentissimum, quo intelligere quisque valeat, pontifi- 
ciam auctoritatem non ex constituta ante per synodos disciplina prodiisse, 
sed constitutae per synodalia decreta disciplinae praeluxisse. Quem etiam 
pontificem, compertum est, Antiochenam ecclesiam, caput orientalis dioece- 
seos decretis suis ordinavisse. 

8 7. Epiphanius, qui Ursacium, et Valentem poenitentia ductos testatur 
Iulio Romano Pontitici libellos obtulisse, quibus errorem suum deprecarentur, 
atque ad communionem, et poenitentiam admitterentur. 

8 8. Hieronymus, cui profanus erat quisquis non cathedrae Petri com- 
munione consociaretur, super quam petram sciret aedificatam Ecclesiam, 
atque adeo ab uno Damaso in gravissimis concertationibus, ut loquendi, ita 
et communicandi auctoritatem sibi dari efflagitabat. 

8 9. Augustinus, qui se in scripturis sanctis testatur didicisse, primatum 
apostolorum in Petro excellenti gratia praeeminere: illum apostolatus prin- 
cipatum cuilibet episcopatui praeferendum : Romanam Ecclesiam, Petri Sedem, 
eam esse petram, quam non vincunt superbae inferorum portae. Quo alia 
refellitur scriptoris calumnia, dum petrae nomine, super quam Christus aedi- 
ficavit Ecclesiam suam, non personam, sed fidem, aut confessionem Petri 
vult potius esse intelligendam, quasi patres ii, qui, pro mira fecunditate 
Scripturae, petrae vocabulum eo quoque retulerunt, literalem illum sensum, 
quo ad Petrum ipsum directe refertur, deseruerint, ac non etiam apertis- 
sime retinuerint. Sic et magister Augustini Ambrosius: «Ipse est Petrus, cui 
« dixit: Tu es Petrus, et super hanc petram aedificabo Ecclesiam meam: Ubi 
« ergo Petrus, ibi Ecclesia »: Haec una vox patrum, haec doctorum perpetua 
traditio, quam ex maioribus collectam paucis hisce verbis complexus est, 
Eugenium alloquens Bernardus: « Tu es cui claves traditae, cui oves creditae 
« sunt... habent alii assignatos sibi greges, singuli singulos: tibi universi 
« crediti, uni unus. Nec modo ovium, sed et pastorum tu unus omnium 
« pastor ». Hoc lacte doctrinae nutriti sunt quotquot in Ecclesia Christi ado- 
leverunt; hoc, si recordari volent, a pueritia imbuti, quotquot nunc omni 
vento doctrinae circumferri se patiantur. Semper ex Evangelio proditum, 
pascendas oves Petro a Christo commendatas, non item Petrum ovibus 
pascendum. 

8 10. Nec vero a patrum traditione synodi oecumenicae unquam reces- 
sere. Chalcedonenses patres Petro se audientes praebuere per eos Leonis 
loquenti,! nec a quovis antistite, sed ab Leone tamquam capite cum implo- 
rata confirmatione, actionum suarum firmitatem noverunt esse repetendam. 

S 1I. Octava generalis synodus actione prima perlectum libellum pro- 
bavit, seu formulam, qua post praeclara multa de Romani Pontificis aucto- 

ritate perscriptum erat, qui sequestrati essent a. communione Ecclesiae catho- 
licae, idest non consentientes Sedi apostolicae, eorum nomina inter sacra non 
recitanda. esse mysteria.! Quin praeterea cum statuendum superesset de non- 
nullis dispensationibus, quas utilitas Ecclesiae exposcere maxime videbatur, 
impartiendae veniae facultatem sumere sibi patres ausi non sunt: verum 
eam per patiarcham Ignatium implorandam duxere a Sede apostolica, quam 
proinde agnovere, non ipsos patriarchas, relaxandorum canonum potestate 
pollere. 

8 12. Magna Lateranensis Synodus quarta, can. 5, Romanam Ecclesiam 
tradit, disponente Domino, super omnes alias ordinariae potestatis obtinere 
principatum, utpote universorum Christifidelium matrem et magistram. ? 

S 13. In Lugdunensi Il edita est Graecorum fidei professio, ? qua se reco- 
gnoscere testantur, Romanam Ecclesiam summum et plenum primatum, et 
principatum super universam Ecclesiam catholicam obtinere, eumque ab 
ipso Domino in beato Petro apostolorum principe, sive vertice, cuius Roma- 
nus Pontifex est successor, cum potestatis plenitudine recepisse. Quas supe- 
riores Synodus subsecuta deinceps Florentina catholicum primatus dogma 
celebri decreto sancivit. * 

8 14. Divino eodem spiritu afflati Tridentini patres declararunt: Pon- 
tifex maximus pro suprema potestate sibi in. Ecclesia universa. tradita, causas 
aliquas criminum graviores potuisse peculiari iudicio reservare.» Quam adeo 
potestatem per omnes ecclesias sese fundentem, atque in alia eiusdemmodi 
munia, quae libelli auctor explodere perperam nititur, ex aequo pertinentem, 
non aliunde adscitam, non ab inferioribus ad Pontifices delatam, sed pri- 
matui ordinario iure insitam, cuique fatendum est, qui coelestem synodorum 
sapientiam, humanae inscitiae disputationibus non dubitet longe praepo- 
nendam. 

8 15. Appellat Eybel Constantiense Concilium. At meminisse ipsum 
oportuerat, damnatos in eo errores fuisse, cum Wicletfi aientis non esse de 
necessitate salutis credere Romanam Ecclesiam esse supremam inter alias 
ecclesias, nec Papam esse proximum et immediatum Christi vicarium; tum 
lohannis Hus, Petrum non esse, nec fuisse caput Ecclesiae sanctae catho- 
licae. Quibus erroribus sanorum verborum formam opponens Martinus V 
praescripsit interrogandos, qui de his suspecti essent, utrum credant, bea- 
tum Petrum fuisse vicarium Christi, habentem potestatem ligandi, ac sol- 
vendi super terram. Item Papam canonice electum successorem esse beati 
Petri habentem supremam auctoritatem in Ecclesia Dei. Item Papam omni- 
bus Christianis posse concedere indulgentias; singulos porro episcopos stis 
subditis secundum  limitationem sacrorum canonum.? Quo plane refutatur 

istius error, dum perperam disserens de indulgentiis scribere ausus est, 
quemlibet episcopum, pari modo atque Papam, posse indulgentias conce- 
dere. Quae patrum, synodorumve documenta, quisquis aequo, pacatoque 
animo paullo attentius introspexerit, sentiet profecto, longe praestantiorem 
auctoritatem comprehendere, quam quae aut meri directorii, ut vocant, fini- 
bus, aut hortandi, monendi, supplendi munere continetur. 

8 16. Quin et ipsi Basileenses in synodali responso ad Tarentinum epi- 
scopum ! palam declarant fateri se, et credere, Romanum Pontificem caput 
esse, et primatem Ecclesiae, vicarium Christi, et a Christo, non ab homini- 
bus, vel Synodis aliis praelatum, et pastorem Christianorum, cui datae sunt 
a Domino claves, et uni dictum 7z es Petrus, et solum in plenitudinem 
potestatis vocatum esse, alios in partem sollicitudinis. Quo magis pudere ipsum 
deberet impotentis audaciae, qua eam potestatis plenitudinem infirmare aggre- 
ditur, quam Basileenses inter doctrinae capita referunt adeo nota et pervulgata, 
ut nec opus foret ea percensere. Et sane quod supra dictum ab Augustino retu- 
limus, in Romana Sede semper viguisse apostolicae cathedrae principatum, 
huncque apostolatus principatum cuilibet episcopatui praeferendum, cum 
aliis multis, tum et hac insigni nota cernitur, quod Petri successor, hoc ipso 
quod in Petri locum succedit, assignatum sibi habeat iure divino Christi 
gregem universum, ut simul cum episcopatu potestatem accipiat universalis 
regiminis: caeteris porro episcopis suam cuique peculiarem gregis portio- 
nem non divino, sed ecclesiastico iure, non Christi ore, sed hierarchica 
ordinatione assignari opus sit, ut ordinariam regiminis potestatem explicare 
in eam valeat. Cuius assignationis summam auctoritatem quisquis Romano 
Pontifici abiudicare volet, eum necesse est in legitimam tot in orbe toto 
episcoporum successionem invadere, qui ecclesias apostolica auctoritate de 
integro fundatas, aut ab aliis divulsas, aut invicem unitas regunt, ad easque 
regendas a Romano Pontifice missionem acceperunt; ut proinde sine ingenti 
Ecclesiae perturbatione, ipsiusque episcopalis regiminis discrimine tentari 
nequeat magnum hoc, et mirabile potentiae consortium, divina dignatione 
Petri cathedrae tributum, ut quemadmodum a Leone Magno dictum est, 
omnes proprie regat Petrus, quos principaliter regit et Christus; et si quid 
Christus commune cum Petro caeteris voluit esse principibus, numquam 
nisi per ipsum dedit quidquid aliis non negavit. 

S 17. Laudat Gallicanos praesules, Gallicanos doctores: frustra omnino. 
Quos etenim ex his cogitat ille sibi suffragatores adsciscere? Vetustiores ne, 
an aut qui medio aevo, aut recentiore memoria, in ea inclita ecclesia pie- 
tatis, doctrinaeve laude floruere? At inter veteres illos, ut paucos ex multis 
proferamus, audire illum non pigeat Caesarium Arelatensem, Avitum Vien- 
nensem, quorum ille supplici libello Symmachum Papam alloquitur: « Sicut 
«a persona beati Petri episcopatus initium, ita necesse est, ut disciplinis 
« competentibus Sanctitas Vestra singulis ecclesiis, quid observare debeant, 
« evidenter ostendat ». Avitus vero ad Hormisdam: « Quaesumus ut quid 
« filiis vestris, fratribus meis, idest Gallicanis, si consulant, respondere debeam, 

« instruatis; quia iam securus non dicam de Viennensis, sed de totius Gal- 
«liae devotione pollicear, omnes vestram super statu fidei captare senten- 
« tiam ». Aurelianenses patres, qui canonicam formam in metropolitanorum 
electione servandam ex apostolicae Sedis decretis repetunt. 

S 18. Audiat ex medio aevo Hincmarum Remensem, qui, cum testatur 
se erga Sedem apostolicam omnium ecclesiarum matrem, ac magistram, 
eiusque rectores fidelem semper, atque subiectum in omnibus extitisse, hoc 
ipso quod videri voluit, quid apostolicae Sedi debeatur, ac deberi sentiat, 
manifeste declarat; tum et Ivonem Carnotensem graviter eorum audaciam 
coarguentem, qui contra Sedem apostolicam caput erigunt, cuius iudiciis, et 
constitutionibus obviare, plane est haereticae pravitatis notam incurrere: ad quam 
principaliter, et generalissime pertineat tam metropolitanorum, quam caeterorum 
episcoporum. consecrationem confirmare, vel infirmare, constitutiones et iudicia 
retractare, suas vero inconcussas detinere, et nullius inferioris iudicio retractan- 
das, vel corrigendas concedere. Quod idem Gelasii quoque auctoritate comprobat. 

& 19. Quod si ab illa vetustate ad propiora tempora pregredimur, latere 
illum non debuere gravissimae censurae adversus famosum Spalatensem apo- 
statam ab insigni theologica facultate Parisiensi latae, in quibus praeforma- 
tam libelli sui damnationem perspicere facile potuisset. Hi scilicet fuere Spa- 
latensis errores, quibus illa haereticae, ac schismaticae pravitatis notam inu- 
rendam non dubitavit: « Disparitatem potestatis inter apostolos esse huma- 
« num inventum, in sacris evangeliis, et divinis novi testamenti scripturis 
« minime subsistens »: (quam haereticam et schismaticam declarat de iuris- 
dictione apostolica ordinaria, quae in solo divo Petro subsistebat, intelle- 
ctam). «In Ecclesia non dari unum caput supremum, et monarcham praeter 
« Christum ». « Episcopos omnes simul, et in solidum eamdem regere Eccle- 
«siam singulos cum plena potestate ». « Romanam Ecclesiam praecipuam 
« fuisse, et esse nobilitate, existimatione, nomine, et dignitatis auctoritate, 
« non regiminis, et iurisdictioni principatu » (quam dicit haereticam et schi- 
smaticam, quatenus aperte insinuat, Romanam Ecclesiam iure divino auctori- 
tatem in alias ecclesias non habere). « Unumquemque episcopum iure divino 
« esse universalem ». « Monarchiae formam non fuisse immediate in Ecclesia 
«a Christo institutam; falsum esse, unionem Ecclesiae catholicae in unitate 
« rectoris visibilis consistere », cumque Spalatensis subiunxisset, Parisiensium 
doctrinam, enucleate intellectam, nihil a sua discrepare, impactam sibi calu- 
mniam continuo illi refutarunt. velut meram. contra facultatem. Parisiensem 
imposturarm. 

8 20. Praeclarum etiam, atque ut allatae Parisiensium doctorum senten- 
tiae, sic et constanti maiorum suorum traditioni plane consentaneum de 
Romani Pontificis primatu testimonium edidere Gallicani praesules in comi- 
tiis anno 1681: « Caput est, inquiunt, Ecclesiae, centrum unitatis : obtinet 
«ille in nos primatum auctoritatis, et iurisdictionis sibi a Christo lesu in 
« persona sancti Petri collatum: qui ab hac veritate dissentiret, schismaticus, 
« immo et haereticus esset ». 

8 21. Quin et libelli auctori non prorsus ignota fuere, petita ex omni 
antiquitatis memoria de Romano primatu luculentissima documenta, quo 

magis prodit sese pertinax illius adversus Romanam Sedem contentio, qui 
cum splendida illa patrum testimonia obscurare, ac delere non posset, ea 
veritus non sit per summam impudentiam velut allegorias male intellectas 
traducere, indeque factum ex parte esse, ut longa saeculorum serie creditus 
sit Papa is esse, qui non est; quasi sanctissimi patres, quos Ecclesiae suae 
Deus dedit pastores et doctores, in re gravissimi momenti, quae ad Eccle- 
siae constitutionem pertinet, communi sensu aut erraverint ipsi, aut errandi 
causam fidelibus obiecerint, ac non potius nefarii erroris convictus teneatur, 
qui de Romano Pontifice aliter credendum statuat, quam tot saeculorum 
continuata successione creditum sit. 

S 22. Atque haec quidem Praedecessorum Nostrorum paribus in causis 
exempla secuti paullo latius, ut muneris Nostri ratio postulat, exponenda 
duximus, non Nostra, sed animarum lucra quaerentes, solliciti servare uni- 
tatem in vinculo pacis; in id intenti, ut, patefactis eorum fraudibus, qui 
patrum nomine ad pervertendas patrum sententias abutuntur, omnes intel- 
ligant, nil patribus ipsis antiquius fuisse, quam ut unitas ab omnibus in ea 
cathedra servaretur, quae una est caeterarum omnium a Christo constituta 
mater et magistra. 

S 23. Unum certe ovile Christi Ecclesia est, cuius unus supremus pastor, 
Christus ipse regnans in coelis, unum quoque sui vicarium supremum in 
terris visibilem pastorem reliquit, in cuius voce Christi vocem oves audi- 
rent, ne seductae alienorum vocibus in venenata quaeque, ac mortifera 
pascua dilaberentur. Quo igitur cautius fideles curae Nostrae concrediti pro- 
fana, et vaniloquia devitent, quae proficiunt ad impietatem, constantesque 
maneant huic unitatis cathedrae devincti, in qua Petrus adhuc velut in pro- 
pria Sede vivit, et praesidet, ac praestat quaerentibus fidei veritatem, neve 
in hanc fraudem induci se patiantur, ut putent ambitione extortum, aut 
ignorantia, vel adulatione delatum, aut pravis artibus quaesitum, quod Christi 
est ordinatione constitutum. Nos memoratum opusculum a Germanico idio- 
mate in latinum translatum, complurium in sacra theologia magistrorum 
examini subiici mandavimus, quorum habitis consultationibus, auditisque 
suffragiis venerabilium fratrum Nostrorum Sanctae Romanae Fcclesiae car- 
dinalium in tota republica Christiana adversus haereticam pravitatem gene- 
ralium inquisitorum coram Nobis adstantium, motu proprio, et ex certa 
scientia deque apostolicae potestatis plenitudine, antedictum libellum, cuius 
titulus latine: « Quid est Papa? » cum dispensatione Caesareae regalis cen- 
surarum commissionis ob appositionem nominis, Viennae apud Iosephum 
Edlen de Kurzbeck 1782, Graece vero Tí éovw ó [láxas, tamquam conti- 
nentem propositiones respective falsas, scandalosas, temerarias, iniuriosas, 
ad schisma inducentes, schismaticas, erroneas, inducentes in haeresim, haere- 
ticas, et alias ab Ecclesia damnatas reprobamus, damnamus, ac pro repro- 
bato ac damnato in perpetuum haberi volumus, atque decernimus. 

S 24. Praecipimus insuper, ne quisquam ex Christifidelibus cuiuscum- 
que gradus, et dignitatis, quamvis specialissima nota dignis, libellum prae- 
dictum iam typis editum, sive manu conscriptum, vel in suo originali, vel 
in quacumque alia versione legere, retinere, vel denuo imprimere, seu imprimi 

facere audeat, aut praesumat sub poena suspensionis a divinis quantum ad 
personas ecclesiasticas, quantum vero ad personas saeculares sub poena 
excommunicationis maioris ipso facto absque alia declaratione incurrendis, 
quarum absolutionem, et respective relaxationem Nobis, et successoribus 
Nostris Romanis Pontificibus reservamus, excepto dumtaxat, quoad excom- 
municationem praedictam, articulo mortis, quo nimirum quilibet confessa- 
rius ab huiusmodi censura, ut praefertur, incursa absolvere poterit. 

$ 25. Mandamus quoque bibliopolis, ac typographis, caeterisque omni- 
bus et singulis cuiuscumque gradus, conditionis, et dignitatis, personis eccle- 
siasticis, et saecularibus, etiamsi speciali, et individua mentione indigeant, 
ut quatenus praedictus libellus vel in suo originario, in quocumque idiomate 
impressus, vel etiam manuscriptus, ad eorum manus devenerit, statim deferre 
illum teneantur Ordinariis locorum sub eisdem suspensionis a divinis com- 
minatis poenis, ac respective excommunicationis. 

S. 26. Ut autem eaedem praesentes literae ad omnium notitiam facilius 
perducantur, nec quisquam illarum ignorantiam praetexere possit, volumus 
et mandamus, illas ad valvas basilicae Principis Apostolorum, et cancellariae 
apostolicae, nec non curiae generalis in Monte Citatorio, et in acie campi 
Florae de Urbe per aliquem ex cursoribus Nostris, ut moris est, publicari, 
illarumque exempla ibi affixa relinqui. Sic vero publicatas perinde afficere 
omnes et singulos, quos concernunt, ac si unicuique illorum personaliter 
notificatae, et intimatae fuissent. Ipsarum autem literarum praesentium tran- 
sumptis, seu exemplis etiam impressis, manu alicuius notarii publici subscri- 
ptis, et sigillo personae in ecclesiastica dignitate constitutae munitis, eamdem 
fidem tam in iudicio, quam extra illud ubique locorum haberi, quae iisdem 
praesentibus haberetur, si forent exhibitae, et ostensae. 

[Bull. Rom. Cont., tom. 7, p. 671-677]. 


474. 
Pius VI, ep. encycl. Charitas, 13 apr. 1791.' 


8 1. Charitas, quae, docente Paulo apostolo, patiens et benigna est, 
tamdiu omnia suffert, ac sustinet, quamdiu aliqua spes remanet, ut per man- 
suetudinem iis, qui obrepere iam coeperint, erroribus occurratur. Verum si 
errores augeantur in dies, eoque iam deveniant, ut res ad schisma dela- 
bantur, tunc leges ipsae charitatis cum apostolici muneris, quo indigni fun- 
gimur, officiis coniunctae postulant flagitantque, ut paterna quidem, sed 
prompta, et efficax enascenti morbo medicina afferatur, patefacto errantibus 
culpae horrore, et canonicarum poenarum, in quas inciderunt, gravitate. Ita 
enim fiet, ut qui a via veritatis recesserunt, resipiscant, et eiuratis erroribus 


1 Dilectis filiis Nostris Sanctae Romane Ecclesiae cardinalibus, et venerabili- 
bus fratribus archiepiscopis, et episcopis, ac dilectis filiis capitulis, clero, et populo 

ad Ecclesiam revertantur, quae veluti benigna mater apertis ulnis regredien- 
tes amplectitur; utque caeteri fideles mature pseudo pastorum fraudes eva- 
dant, qui aliunde quam per ostium ad ovile accedentes nihil quaerunt aliud, 
nisi ut furentur, mactent, et perdant. 

8 2. Haec Nos ante oculos habentes divina praecepta, vix belli rumo- 
rem audivimus, quod philosophi novatores in conventu nationali Galliarum 
simul coniuncti, maioremque partem constituentes adversus catholicam reli- 
gionem excitabant, acerbe quidem deflevimus apud Deum, communicataque 
cum venerabilibus fratribus Nostris Sanctae Romanae Ecclesiae cardinalibus 
animi Nostri anxietate, cum privatas, tum publicas preces indiximus. Hinc 
datis 9 iulii 1790, ad carissimum in Christo filium Nostrum Ludovicum 
regem christianissimum literis, eum etiam atque etiam hortati fuimus, ut a 
civili constitutione cleri confirmanda abstineret, quae et nationem in erro- 
rem, et in schisma regnum induceret. Nulla enim ratione fieri poterat, ut 
politicus hominum coetus universalem Ecclesiae disciplinam immutaret, san- 
ctorum patrum sententias, et conciliorum decreta pessumdaret, hierarchicum 
ordinem everteret, episcoporum electiones arbitratu suo moderaretur, episco- 
pales sedes destrueret, et meliori ablata, deteriorem formam in Ecclesiam 
inveheret. 

S 3. Utque hortationes Nostrae christianissimi regis animo altius insi- 
derent, alias binas dedimus in forma Brevis literas die 10 eiusdem mensis 
ad venerabiles fratres archiepiscopos Burdegalensem, ac Viennensem, qui 
eidem aderant regi, eosque paterne monuimus, ut sua cum Nostris consilia 
coniungerent, ne, si praedictae constitutioni auctoritas quoque regis acce- 
deret, schismaticum regnum ipsum evaderet, schismatici episcopi, qui ad 
praescriptam decretorum formam crearentur, quos Nos ipsi propterea decla- 
rare, ut pastores intrusos, omnique carentes ecclesiastica iurisdictione tene- 
remur. Et quo dubitari minime posset, curas et sollicitudines Nostras unice 
ad res religionis referri, et quo inimicorum huius apostolicae Sedis ora 
occluderentur, praecepimus suspendi exactiones taxationum pro Gallicis 
expeditionibus, ex pristinis conventionibus, perpetuaque consuetudine No- 
stris officiis debitarum. 

S 4. Abstinuisset profecto rex christianissimus a constitutione sancienda; 
sed urgente atque impellente conventu nationali, tandem eo se abripi passus 
est, ut suam constitutioni auctoritatem adiungeret, quemadmodum ipsius 
literae die 20 iulii, die 6 septembris, et die 16 decembris ad Nos datae prae- 
seferunt, quibus Nos etiam atque etiam rogabat primo, ut quinque, deinde, 
ut septem, saltem per modum provisionis, probaremus articulos, qui parum 
inter se dissimiles totam novae constitutionis veluti epitomen complecte- 
bantur. 

S 5. Illico sane perspeximus, neutros articulos posse a Nobis probari, 
aut tolerari, utpote qui regulis canonicis adversarentur. Nolentes tamen, ut 
hinc inimici occasionem populorum decipiendorum arriperent, perinde ac 
si Nos ab omni ratione conciliationis ineundae essemus alieni, volentes 
eadem semper incedere mansuetudinis semita, regi declaravimus per Nostras 
literas die 17 augusti ad ipsum datas, articulos huiusmodi Nos sedulo per- 

pensuros, et in consilium vocaturos Sanctae Romanae Fcclesiae cardinales, 
qui simul congregati omnia ad trutinam revocarent. Hi porro cum simul bis 
convenissent die 24 septembris, et die 16 decembris, ut primos, et alteros 
articulos expenderent, habito rerum omnium diligentissimo examine, unanimi 
consensione putarunt, sententias Gallicanorum episcoporum super propositis 
articulis esse exquirendas, ut canonicam quamdam, si fieri posset, rationem 
ipsi indigitarent, quam hic apte excogitari posse locorum intervalla vetabant, 
veluti Nos ipsi per alias Nostras literas regi christianissimo antea significa- 
veramus. 

S 6. Nostrum interea dolorem, quo vehementer afficiebamur, non levis 
consolatio lenivit, dum interim maior episcoporum Gallicanorüm pars sua 
sponte pastoralis sui muneris officiis adacta, et amore veritatis incensa con- 
stanter adversabatur ipsi constitutioni, eamque oppugnabat in iis omnibus, 
quae ad Ecclesiae regimen pertinerent. Huic autem consolationi Nostrae 
novus quoque cumulus accessit, ubi dilectus filius Noster Sanctae Romanae 
Ecclesiae cardinalis Rupefucaldius, venerabilesque íratres archiepiscopus 
Aquensis, aliique archiepiscopi et episcopi ad numerum usque triginta, ut 
tot tantisque malis occurrerent, ad Nos confugerunt, et die 10 octobris 
literis datis expositionem miserunt super principiis constitutionis cleri, suo 
cuiusque nomine subscriptam, consiliumque Nostrum, et opem postularunt, 
ac tutam agendi normam, in qua conquiescerent, a Nobis exquisierunt, tan- 
quam a communi magistro, et parente. Illud quoque magis magisque Nostram 
consolationem adauxit, quod alii episcopi bene multi, primis adiuncti, prae- 
dictam expositionem amplexi fuerant, ita ut cum ab episcopis centum triginta 
et uno istius regni quatuor dumtaxat dissiderent, cumque tam ingenti epi- 
scoporum numero capitulorum etiam multitudo, et parochorum sive pasto- 
rum secundi ordinis pars maior accederet, huiusmodi sane expositio, con- 
cordi animorum consensione suscepta, totius Gallicanae ecclesiae doctrina 
haberetur, et esset. 

S 7. Equidem Nos ipsi nulla interiecta mora tunc operi manus admovi- 
mus, omnesque dictae constitutionis articulos examini subiecimus: sed Gal- 
licanae nationis conventus quamvis concordes illius ecclesiae voces audiret, 
nihilominus tantum abfuit, ut ab incoepto desisteret, ut ipsa magis irritare- 
tur episcoporum constantia. Videns itaque, planeque cognoscens, ex metro- 
politanis, et ex episcopis antiquioribus inventum iri neminem, qui confir- 
mare se posse crederet novos episcopos, per laicos, per haereticos, per infi- 
deles, et per iudaeos in municipalibus districtibus electos, veluti edita decreta 
imperabant; vidensque insuper absurdam hanc regiminis formam nullo loco 
posse subsistere, cum sine episcopis omne ecclesiae simulacrum evanescat, 
de aliis magis absurdis edendis decretis cogitavit, quemadmodum factum 
est die 15 et 27 novembris, et diebus 3, 4 et 26 ianuarii 1791. His porro 
decretis, quibus subinde regiae etiam auctoritatis robur accessit, cautum est, 
ut, metropolitano, sive antiquiore episcopo consecrare novos electos renuente, 
quilibet alterius districtus episcopus eosdem electos consecraret. Quinimo 
ut una opera, unoque temporis momento omnes probi episcopi, omnesque 
pariter parochi catholica religione incensi dispellerentur, cautum praeterea 

est, ut cum primi, tum secundi ordinis pastores omnes absque adiectione 
iurarent, se constitutionem, quae iam edita esset, quaeque imposterum ede- 
retur, servaturos: qui autem id constanter detrectarent, ii non secus habe- 
rentur, ac si essent e suo gradu deiecti, eorumque sedes, et parochiae suo 
pastore carerent. Legitimis autem pastoribus, et ministris per vim etiam 
expulsis, licitum esset municipalibus districtibus ad electionem novorum epi- 
scoporum, et parochorum procedere ; hi vero electi, posthabitis metropoli- 
tanis, et antiquioribus episcopis, qui iuramentum minime praestitissent, dire- 
ctorium adire deberent, cui curae esset episcopum quemcumque designare 
ad illos confirmandos, et instituendos. 

$ 8. Istiusmodi decreta, posterius edita, supra modum novo animum 
Nostrum dolore perculerunt, Nostrumque auxerunt laborem, ut ad haec 
quoque Nostra extenderetur solicitudo in ea, quam tunc parabamus, ad epi- 
scopos responsione, Nostrasque curas denuo excitarunt ad publicas preces 
indicendas, et ad misericordiarum patrem exorandum. Haec ipsa decreta in 
causa fuerunt, cur Galliarum episcopi, qui egregiis editis lucubrationibus 
oppugnandam cleri constitutionem susceperant, novas in vulgus literas pasto- 
rales ediderint, omnesque industriae suos nervos contenderint adversus ea, 
quae circa depositiones episcoporum, circa sedium episcopalium vacationes, 
circa novorum pastorum electiones confirmationesque constituebantur. Ex 
quo factum est, ut, tota ecclesia Gallicana fatente, et consentiente, haberi 
deberent iuramenta civica tamquam periuria, ac sacrilegia, non ecclesiasticis 
modo, sed catholico quovis homine prorsus indigna, omnesque consequen- 
tes actus tamquam schismatici pro nullis, irritis, gravioribusque censuris 
obnoxiis. 

S 9. Hisce cleri Gallicani declarationibus, digna laude celebrandis, facta 
responderunt: episcopi enim fere omnes, et parochorum pars maxima sacra- 
mentum praestare invicta animi constantia detrectarunt. Probe tunc agno- 
verunt religionis inimici, pessima sua consilia omnia in irritum recasura, nisi 
alicuius episcopi, aut ambitione ducti, aut imbecillis, animum  pervicissent; 
qui proinde, et iuramentum de constitutione tuenda praestaret, et sacrilegas 
etiam manus ad consecrationes admoveret, ita, ut ad schisma inferendum nil 
amplius deesset. Hos inter aliorum malitia, et fraude devictos primum extitit 
Carolus episcopus Augustodunensis, constitutionis fautor acerrimus, alter 
fuit loannes Ioseph episcopus Liddae, tertius Ludovicus episcopus Aurelia- 
nensis, quartus Carolus episcopus Vivariensis, quintus cardinalis de Lomenie 
archiepiscopus Senonensis, ac perpauci secundi ordinis pastores infelicissimi. 

8 10. Ad cardinalem de Lomenie quod attinet, in datis ad Nos die 25 
superioris novembris literis iuramentum abs se praestitum excusare con- 
tendens, illud non esse habendum pro animi assensu affirmabat, seque valde 
in ancipiti esse praeseferebat, num electis manus imponere detrectaret (ut 
eousque abstinuerat), nec ne. Cum vero quammaxime interesset, ut episco- 
porum nemo ad electorum consecrationem accederet, utpote quae latiorem 
ad schisma communiret viam, e re visum est Nostram ad episcopos respon- 
sionem, quae pene absoluta erat, tantisper intermittere, nullaque interposita 
mora die 23 februarii cardinali rescribere, demonstrando eidem tum senten- 

tiae suae errorem in praestito iureiurando, tum poenas, quae per canones 
infliguntur, et ad quas non sine animi Nostri aegritudine manus admovere 
cogeremur, eum cardinalitia etiam dignitate exuentes, nisi publicam offensio- 
nem tempestiva, ac digna satisfactione retractaret. Quod vero ad illius dubium 
pertinebat de pseudo electis consecrandis nec ne, conceptis verbis ipsi prae- 
cepimus, ne eo usque progrederetur, ut novos episcopos ob quamvis etiam 
causam necessitatis institueret, novosque Ecclesiae refractarios adiungeret; 
de iure enim agitur, quod unice spectat ad apostolicam Sedem iuxta Tri- 
dentini Concilii sanctiones, ! quodque arrogari sibi a nemine potest episcopo- 
rum, aut metropolitanorum, quin Nos, illo, quo fungimur, apostolici officii 
munere declarare cogamur, schismaticos simul esse tam eos, qui confirmant, 
quam eos, qui confirmantur, nulliusque roboris futuros illos actus omnes ab 
utrisque prodituros. 

S 11. His peractis, quae supremi pastoralis officii Nostri ratio postulabat, 
resumendum per Nos fuit responsionis opus, quod iam laboriosius, ac diu- 
turnius evaserat propter multiplices, quae se mutuo subinde exceperant, novi- 
tates: illudque, Deo adiuvante, absolvere ita valuimus, ut omnibus articulis 
ad examen revocatis, neminem prorsus lateret, novam cleri constitutionem 
ex Nostro, et apostolicae huius Sedis iudicio, quod Gallicani episcopi a Nobis 
exquisierant, quodque Galliarum catholici peroptabant, ex principiis coale- 
scere ab haeresi profectis, adeoque in pluribus decretis haereticam esse, et 
catholico dogmati adversantem, in aliis vero sacrilegam, schismaticam, iura 
primatus, et Ecclesiae evertentem, disciplinae, cum veteri tum novae con- 
trariam, non alio denique consilio excogitatam atque vulgatam, nisi ad catho- 
licam religionem prorsus abolendam. Ad hanc enim unam profitendam libertas 
omnis adimitur, legitimi pastores submoventur, bona occupantur; dum reli- 
quarum sectarum homines in sua libertate, bonorumque possessione con- 
quiescunt. Quamvis haec omnia luculenter demonstravimus, a mansuetudinis 
tamen via minime recedentes declaravimus, Nos hactenus continuisse, ne 
abscissos ab Ecclesia catholica auctores male ominatae constitutionis civilis 
cleri declararemus, sed una simul illud repetere debuimus, quod nisi quisque 
errores, a Nobis iam patefactos, detestetur, (quemadmodum haec sancta Sedes 
in huiusmodi casibus peragere semper consuevit) cogeremur inviti eos omnes 
schismaticos declarare, qui vel essent huiusce constitutionis auctores, vel 
eidem iuramento adhaererent, qui in novos pastores praeficerentur, qui electos 
consecrarent, et qui ab illis consecrarentur: illi enim, quicumque essent, legi- 
tima missione, et Ecclesiae communione carerent. 

8 12. Quemadmodum autem, salvo dogmate, et salva universali Ecclesiae 
disciplina, ita animo comparati sumus, ut inclytae Galliarum nationi, quoad- 
usque licet, obsecundemus, sic cardinalium, hac de causa advocatorum con- 
silium secuti, et ea repetentes, quae christianissimo regi per Nostras literas 
iam significaveramus, hortati sumus episcopos, ut ii, quorum oculis res ipsae 
obversantur, Nobis desuper agendi rationem quamdam exhiberent, si inveniri 
fortasse poterit, a catholico dogmate, disciplinaque universali minime dis- 

sentaneam, in Nostram deliberationem, atque examen adducendam. Hos ipsos 
animi Nostri sensus significavimus carissimo irn Christo filio Nostro regi 
christanissimo, ad quem misimus etiam Nostrae ad episcopos responsionis 
exemplum, eumque hortati in Domino sumus, ut in consilium adhibitis 
sapientioribus episcopis, magis aptam medicinam afferret morbo, qui e regia 
etiam auctoritate profluxit, et eum denique certiorem effecimus, Nos in illos, 
qui errori pervicaces, haerebunt, ex debito pastorali officio ea praestituros, 
quae in eadem necessitate positi decessores Nostri praestiterunt. 

S8 13. Utraeque literae Nostrae ad regem, et ad episcopos datae die 
10 martii extraordinario cursori traditae sunt, qui insequenti mox die discessit. 
Kerum die 15 eiusdem mensis, adveniente huc ex Gallia cursore ordinario, 
allatum ad Nos undique est, die 24 februarii Lutetiae Parisiorum fuisse schi- 
smati culmen impositum. Illa enim die Augustodunensis episcopus, iam periurii 
crimine infectus, et reus defectionis ob dimissam auctoritate propria, et 
coram laicis ecclesiam, capituloque suo, omni commendationum laude digno, 
longe absimilis coniunctus est Babylonis, et Liddae episcopis; quorum primus 
a Nobis pallii decoratus honore, et vitae quoque auctus subsidiis, dignum se 
successorem exhibuit alterius Babylonis episcopi, scilicet Dominici Varlet, 
hominis propter schisma Ultraiectensis ecclesiae satis noti; alter vero periurii 
item reus, in odium iam, et detestationem bonorum inciderat, eo quod a recta 
episcopi, capitulique Basileensis ecclesiae, cuius ille est suffraganeus, doctrina 
dissideret. Illa igitur die episcopus Augustodunensis, cooperantibus duobus 
hisce episcopis, ausus est in ecclesia presbyterorum Oratorii, irrequisito 
ordinario, sacrilegas manus imponere Aloisio Alexandro Expilly, et Claudio 
Eustachio Francisco Marolles sine ullo apostolicae Sedis mandato, omisso 
iuramento obedientiae pontifici debitae, posthabito examine, et fidei contes- 
sione praescripta in pontificali Romano, in omnibus universi orbis ecclesiis 
servando, cunctisque praeterea legibus neglectis, violatis, pessumdatis; licet 
ignorare non posset, horum primum minus rite electum fuisse episcopum 
Corisopitensem contra Corisopitensis capituli iteratas, et graves obtestationes, 
et alterum multo minus rite fuisse episcopum ecclesiae Suessionensi datum, 
quae legitimum pastorem suum vivum atque incolumem habet ven. Fratrem 
Henricum Iosephum Claudium de Bourdeilles, qui proinde officii sui partes 
esse putavit, acriter in actum tantae profanationis invehere, promptaque allata 
ope suae dioecesi consulere, quemadmodum eiusdem literae insequenti mox 
die 25 in vulgus editae ipsum fecisse testantur. 

8 14. Allatum etiam eodem tempore ad Nos est, nominatum Liddae epi- 
scopum primum crimen novo crimine cumulasse. Die enim 27 eiusdem mensis 
februarii, sibi novis pseudo episcopis Expilly, et Marolles in socios adiunctis, 
ausus fuerat in eadem ecclesia sacrilege consecrare in episcopum Aquensem 
parochum Saurine, quamvis haec etiam ecclesia optimo suo pastore ven. fratre 
Carolo Augusto Lequien laeta gaudeat, et períruatur. Ex quo evenit fortasse, 
ut idem Liddae episcopus loannes loseph Gobel ad ecclesiam Parisiensem, 
vivo adhuc archiepiscopo, electus fuerit exemplo Ischyrae, qui ad compen- 
sationem sceleris obsequiique praestiti in accusando, et e sua sede exturbando 
s. Athanasio, fuit in conciliabulo Tyri episcopus eiusdem civitatis renunciatus. 

S 15. Molesti hi quidem tristesque nuncii incredibili animum Nostrüm 
dolore, ac moerore oppresserunt. Sed spe in Deum erecti cogi iterum ius- 
simus die 17 mensis martii eamdem cardinalium congregationem, quae Nobis, 
sicut alias, in re tam gravis momenti suam sententiam expromeret. Dumque - 
in eo versabamur, ut deliberationem exequeremur cum consilio cardinalium 
susceptam, ecce alius istius regni tabellarius die 21 dicti mensis ad Nos 
defert, Liddae episcopum, nequiorem etiam effectum, ab pseudo-episcopis 
Expilly, et Saurine sociatum die 6 eiusdem mensis in eadem ecclesia, eademque 
sacrilega manu consecrasse parochum Massieu, unum ex deputatis Gallicani 
conventus in episcopum Bellovacensem, parochum Lindet alterum item ex 
deputatis in episcopum Ebroicensem, parochum Laurent alterum pariter ex 
deputatis in episcopum Molinensem, et parochum Heraudin in episcopum 
Castri Rufi; idque praestare ausum fuisse, tametsi duae priores ex his ecclesiis 
suos habeant pastores legitimos, et reliquae duae nondum fuerint apostolica 
auctoritate in sedes episcopales erectae. Quale autem iudicium fieri de iis 
debeat, qui eligi se consecrarique permittunt ad illas ecclesias, quae a suis 
adhuc reguntur, atque administrantur episcopis, multis ante Nos annis a 
s. Leone egregie declaratum est: scribens enim Iuliano episcopo Coensi 
adversus Theodosium quemdam, qui in sedem Iuvenalis episcopi viventis 
invaserat, Qualis autem sit (inquit cap. IV), qui in locum episcopi viventis 
obrepsit, ex ipsa qualitate facti non potest dubitari; nec ambigendum est, eum 
esse perversum, quem impugnatores fidei dilexerunt. 

8 16. Et re quidem vera quam merito abhorruerit semper Ecclesia ab 
illis, qui a laicorum turba, et colluvione eliguntur, quique eodem, atque eli-- 
gentes, falsarum opinionum morbo laborant, satis superque demonstrat delata 
per eumdem tabellarium ad Nos pastoralis epistola, quam pseudo-episcopus 
Expilly ad imperitiorum deceptionem die 25 februarii edendam curavit, non 
alio sane consilio, nisi ut inconsutilem Christi vestem abscinderet. Hic enim 
primo iuramentis, periuriis scilicet, quibus se adstrinxit, commemoratis, omnia 
complectitur fundamenta Gallicae constitutionis, quam fere de verbo ad ver- 
bum excribit, et sententiis ipsius conventus inhaerens ad probandum aggre- 
ditur, per constitutionem huiusmodi nihil de dogmate detrahi: sed disciplinae 
tantum meliorem formam induci, eamque ad priorum saeculorum puritatem 
converti in ea praesertim parte, in qua populo electiones, amoto clero, et 
metropolitanis institutiones, consecrationesque redduntur, solis hoc loco prio- 
ribus Gallici conventus decretis in medium adductis. Utque melius fortasse 
fucum imperitioribus faciat, literas memoratas die 18 novembris 1790 ad Nos 
datas, perinde ac si cum apostolica hac Sede communione teneatur; dein- 
deque ad singulos dioecesis ordines sermonem convertens hortatur, monetque 
omnes, ut se tamquam legitimum pastorem excipiant et constitutionem ultro 
amplectantur. 

S 17. Vae misero! Missis per Nos consulto iis, quae ad civile regimen 
pertinent, qua ille temeritate defendendam suscipit constitutionem, super 
ecclesiasticis rebus versantem, quam omnes fere Gallicanae Ecclesiae episcopi, 
aliique plures ecclesiastici viri improbarunt, ac refutarunt, uti dogmati adver- 
santem, et a communi disciplina abhorrentem, praesertim in electionibus, et 

consecrationibus episcoporum ? Hanc sane veritatem, quae incurrit in oculos, 
ne ipse quidem dissimulare potuisset aut obtegere, nisi data opera praeter- 
iisset silentio, quae postremo in conventu Gallicano absurdiora decreta pro- 
dierunt; ista enim praeter alias improbitates eo progressa etiam sunt, ut ius 
instituendi, confirmandique tribuerent cuicumque episcopo pro directorii 
arbitrio, ac voluntate. 

S 18. Perlegat infelix iste, qui adeo longe in via perditionis processit, 
Nostram ad episcopos Galliarum responsionem, qua omnium suae epistolae 
errorum monstra praevia confutatione prostravimus, et, quam odit veritatem, 
in singulis articulis manifeste elucentem deprehendet. Sciat interea, se sibi 
sententiam dixisse. Si enim verum est, iuxta veterem disciplinam, ex canone 
Nicaeno, quem is in medium adducit, protluentem, opus omnino esse, ut electus 
ad legitimum titulum nanciscendum per metropolitanum suum confirmaretur; 
quod quidem metropolitanorum ius a Sedis apostolicae iure manabat, qui 
fieri poterit, ut canonice, et legitime immissum se putet Expilly, dum con- 
secrationem suam non archiepiscopo Turonensi, cuius suffraganea est Cori- 
sopitensis ecclesia, sed aliis episcopis referre debet acceptam ? Hi enim cum 
ad alienas provincias pertineant, si sacrilego ausu ordinem potuerunt eidem 
conferre, nequiverunt profecto iurisdictionem, qua ipsi quoque iuxta omnium 
aetatum disciplinam destituuntur omnino. Haec porro iurisdictionis confe- 
rendae potestas ex nova disciplina a pluribus saeculis iam recepta, a con- 
ciliis generalibus, et ab ipsis concordatis confirmata, ne ad metropolitanos 
quidem potest ullo modo attinere, utpote quae illuc reversa, unde discesserat, 
unice residet penes apostolicam Sedem; ita ut hodie Romanus Pontifex ex 
muneris sui officio pastores singulis ecclesiis praeficiat, ut verbis utamur 
Concilii Tridentini, sess. 24, cap. L, de reformat., adeoque legitima conse- 
cratio nulla fiat in Ecclesia catholica universa, nisi ex apostolicae Sedis 
mandato. 

S 19. Tantum vero abest, ut literae ad Nos datae eum adiuvent, ut 
magis reum efficiant, et nequeant schismaticam notam effugere. Illae enim 
nonnisi simulatam quamdam imaginem praeseferentes communionis Nobis- 
cum ineundae, ne verbum quidem faciunt de confirmatione per Nos obti- 
nenda, et illegitimam tantum Nobis electionem significant, ut Gallicanorum 
decretorum verba iubebant. Hinc Nos decessorum Nostrorum exempla secuti 
minime illis duximus rescribendum, sed serio illum commonefieri manda- 
vimus, ne ulterius progredi niteretur, quemadmodum sperabamus futurum. 
Etenim fuit. etiam hac de re ab Rhedonensi episcopo sponte monitus, dum 
is, quam sibi enixe flagitabat, institutionem, confirmationemque negavit. 
Quapropter loco illum suscipiendi tamquam pastorem, debet populus cum 
horrore tamquam invasorem reiicere: invasorem inquimus, qui quam verita- 
tem agnoscere debebat, profiteri neglexit, qui mentito abuti coepit pastoris 
officio, qui denique eo arrogantiae devenit, ut in fine pastoralis epistolae 
quadragesimale ecclesiastici praecepti vinculum laxare non dubitaverit, ita ut 
imitator diaboli fuerit, et in veritate non steterit, male utens specie pervasi 
honoris, e nominis; quemadmodum de simili invasore a s. Leone Magno 
dictum est scribente ad quosdam Aegypti episcopos. 


Romani Pontifices 679 


S 20. Videntes itaque Nos ex multiplici tot criminum serie, per Galliarum 
regnum tam bene de religione meritum, et adeo Nobis carum, magis magisque 
schisma invehi atque amplificari, videntesque hanc ipsam ob causam novos 
in dies tam primi, quam secundi ordinis pastores undique eligi, et ministros 
legitimos de suo loco deiici, atque exturbari, eorumque vice rapaces lupos 
subrogari, non possumus equidem tam lacrimabili rerum aspectu non com- 
moveri. Ut igitur gliscenti schismati primo quoque tempore obicem oppo- 
namus, ut ad officia revocentur errantes, ut boni perstent in proposito, utque 
religio in florentissimo isto regno servetur, Nos consiliis inhaerentes vene- 
rabilium fratrum Nostrorum Sanctae Romanae Ecclesiae cardinalium, et votis 
obsecundantes totius episcopalis coetus ecclesiae Gallicanae, Nostrorumque 
praedecessorum exempla imitantes, apostolica, qua utimur, potestate tenore 
praesentium in primis edicimus, ut quotquot sunt Sanctae Romanae Ecclesiae 
cardinales, archiepiscopi, episcopi, abbates, vicarii, canonici, parochi, presby- 
teri, cunctique ecclesiasticae militiae adscripti, sive saeculares, sive regulares, 
qui civicum iuramentum pure, et simpliciter, prout a conventu nationali prae- 
scriptum fuit, emiserunt, errorum omnium venenatum fontem, et originem, 
catholicaeque Gallicanae ecclesiae moeroris praecipuam causam, nisi intra 
quadraginta dies, ab hac die numerandos, huiusmodi iuramentum retracta- 
verint, a cuiuscunque ordinis exercitio sint suspensi, et irregularitati obnoxii, 
si ordines exercuerint. : 

S 21. Insuper peculiariter declaramus, electiones praedictorum Expilly, 
Marolles, Saurine, Massieu, Lindet, Laurent, Heraudin, et Gobel in episcopos 
Corisopitensem, Suessionensem, Aquensem, Bellovacensem, Ebroicensem, Moli- 
nensem, Castri Rufi, et Parisiensem illegitimas, sacrilegas, et prorsus nullas 
fuisse, et esse, prout eas rescindimus, delemus, abrogamus una cum asser- 
torum episcopatuum Molinensis, Castri Rufi, et aliorum nova erectione. 

S8 22. Declaramus item ac decernimus, nefarias eorumdem consecrationes 
fuisse, et esse omnino illicitas, illegitimas, sacrilegas, ac factas contra sacrorum 
canonum sanctiones; ac proinde eosdem temere, nulloque iure electos omni 
ecclesiastica, et spirituali iurisdictione pro animarum regimine carere, atque 
illicite consecratos ab omni exercitio episcopalis ordinis esse suspensos. 

S 23. Pariter declaramus, etiam suspensos esse ab omni exercitio epi- 
scopalis ordinis Carolum episcopum Augustodunensem, loannem Baptistam 
episcopum Babylonis, et loannem Iosephum episcopum Liddae sacrilegos 
consecratores, seu adsistentes; et suspensos pariter esse ab exercitio sacer- 
dotalis, seu cuiuscumque alterius ordinis eos omnes, qui in execrandis huius- 
modi consecrationibus opem, operam, consensum, et consilium praestiterunt. 

8 24. Mandamus propterea, districteque interdicimus memorato Expilly, 
aliisque perperam electis, et illicite consecratis sub eadem suspensionis poena, 
ne audeant episcopalem iurisdictionem, aliamve ullam pro animarum regimine 
auctoritatem, quam numquam sunt consequuti, sibi arrogare, vel pro susci- 
piendis ordinibus dimissorias literas dare, pastores, vicarios, missionarios, 
deservitores, functionarios, ministros, aut alios, quocumque nomine nuncu- 
pentur, ad animarum curam, et sacramentorum administrationem, quovis etiam 
necessitatis praetextu constituere, deputare, ac confirmare, nec non alia agere, 

decernere, et constituere, sive seorsim, sive coniunctim in modum concilia- 
buli in rebus ad ecclesiasticam iurisdictionem pertinentibus; declarantes, ac 
palam edicentes, tam literas dimissoriales, et deputationes, seu confirmatio- 
nes, si quae datae factaeque sint, aut in posterum dari fierique contingat, 
quam alia acta omnia, quae temerario ausu fierent, cum omnibus inde secutis, 
irrita prorsus esse ac nullius roboris, et momenti. 

8 25. Aeque mandamus, et sub simili suspensionis poena inhibemus tam 
consecratis, quam consecratoribus praedictis, ne audeant illicite sacramen- 
tum confirmationis, aut ordinis conferre, aut quocumque modo ordinem epi- 
scopalem, a quo suspensi sunt, exercere, ac proinde qui ab ipsis fuerint 
ecclesiasticis ordinibus initiati, noverint suspensionis vinculo se obstrictos, et 
si susceptos ordines exercuerint, irregularitati etiam fore obnoxios. 

S 26. Ad praecavenda autem maiora mala tenore, et auctoritate paribus 
decernimus,. et declaramus, alias omnes electiones ad Galliarum ecclesias 
cathedrales, et parochiales cum vacuas, tum multo magis plenas, cum veteris, 
tum fortius novae, et illegitimae erectionis ad formam memoratae constitu- 
tionis cleri a municipalium districtuum electoribus usquemodo peractas, 
quas volumus pro expressis haberi, et quotquot peragentur, irritas, illegitimas, 
sacrilegas, et prorsus nullas fuisse, esse, et fore, easque per praesentes, et 
nunc pro tunc rescindimus, delemus, abrogamus: declarantes idcirco, eosdem 
perperam, nulloque iure electos, aliosque simili modo eligendos ad ecclesias 
tam cathedrales, quam parochiales omni ecclesiastica, et spirituali iurisdi- 
ctione pro animarum regimine carere, atque episcopos illicite hactenus con- 
secratos, quos pariter pro nominatis haberi volumus, et imposterum conse- 
crandos ab omni exercitio episcopalis ordinis, et parochos nulliter institutos, 
et instituendos a sacerdotali ministerio esse, et fore suspensos; adeoque 
districte interdicimus, tam electis, et forsan eligendis in episcopos, ne a quo- 
cumque sive metropolitano, sive episcopo ordinem, seu consecrationem epi- 
scopalem suscipere audeant, quam ipsis pseudo-episcopis, eorumque sacrilegis 
consecratoribus, et aliis omnibus archiepiscopis, et episcopis, ne eosdem 
frustra electos, et eligendos consecrare quovis sub praetextu, et colore prae- 
sumant; praecipientes insuper dictis electis, et eligendis, sive in episcopos, 
sive in parochos, ne ullo modo se pro archiepiscopis, sive episcopis, sive 
parochis, seu vicariis gerant, aut cuiusvis cathedralis, sive parochialis eccle- 
siae titulo se nominent, et ne iurisdictionem ullam, proque animarum regi- 
mine auctoritatem, facultatemque sibi arrogent sub poena suspensionis, et 
nullitatis, a qua quidem suspensionis poena nemo ex hactenus nominatis 
poterit umquam liberari, nisi per Nos ipsos, aut per eos, quos apostolica 
Sedes delegarit. 

S 27. Qua maiori uti Nobis licuit benignitate, declaravimus huc usque 
canonicas poenas inflictas, ut mala hactenus perpetrata emendentur, utque 
imposterum ne latius dimanent, impediatur. Nos in Domino confidimus futu- 
rum, ut consecrantes, ut tam cathedralium, quam parochialium ecclesiarum 
invasores, ut auctores, fautoresque omnes editae constitutionis suum agno- 
scant errorem, ac poenitentia ducti ad ovile regrediantur, unde non sine 
machinatione, et insidiis avulsi sunt. Eos itaque Nos paternis verbis compel- 

lantes hortamur etiam atque etiam, et obsecramus in Domino, ut a ministerio 
se abdicent, ut a perditionis via, in quam se dederunt praecipites, pedem 
r2ferant, et ut nunquam committant, per homines philosophia saeculi huius 
imbutos ea in vulgus diffundi doctrinarum monstra, quae Christi institutioni, 
traditionique patrum, et Ecclesiae regulis adversantur. Quandoquidem 5i fiet 
umquam, ut Noster hic mitis agendi modus, et Nostráe paternae monitiones, 
quod Deus avertat, in irritum sint recasurae, sciant Nostrae mentis non esse, 
illos a gravioribus iis poenis liberare, quibus per canones subiiciuntur; sibique 
certo persuadeant se per Nos anathemati subiectum iri, Nosque illos ana- 
themate perculsos Ecclesiae universae denunciaturos, tanquam schismaticos, 
a communione Ecclesiae, Nostraque segregatos. Maxime enim conveniens 
est « ut quisque in insipientiae suae luto iacere delegerit, statuta permaneant, 
« et cum eis habeat sortem, quorum est secutus errorem; ita nos edocente 
« Magno Leone praedecessore Nostro in epistola ad Iulianum episcopum 
« Coensem ». 

S 28. Vos nunc alloquimur, venerabiles fratres, qui, paucis exceptis, 
vestrorum erga gregem officiorum munera probe agnovistis, eaque, humanis 
rationibus sepositis, palam professi estis, ibique curas, ac labores maiores 
impendi oportere existimastis, ubi maiora pericula ingruebant; vobisque apta- 
mus elogium, quo laudatus Leo Magnus cumulavit episcopos ex Aegypto 
Catholicos apud Constantinopolim constitutos: « Licet laboribus dilectionis 
« vestrae, quos pro observantia catholicae fidei suscepistis, toto corde com- 
« patiar, et ea, quae vobis ab haereticis illata sunt, non aliter accipiam, quam 
« si ipse pertulerim, intelligo tamen magis esse gaudii, quam moeroris, quod, 
« confortante vos Domino lesu Christo, in evangelica apostolicaque doctrina 
« insuperabiles perstitistis. Et cum vos inimici fidei christianae ab ecclesiarum 
« sede divellerent, maluistis peregrinationis iniuriam pati, quam ulla impietatis 
« ipsorum contagione violari ». Equidem vos intuentes, non possumus con- 
solatione non affici, vosque, ut in proposito perstetis, non vehementer hortari. 
Ad memoriam itaque vestram revocamus spiritualis illius coniugii nexum, 
quo ecclesiis vestris adstricti estis, quodque nonnisi morte, aut apostolica 
Nostra potest auctoritate iuxta canonicam formam dissolvi; iis ergo adhae- 
rescite, neque illas unquam derelinquite luporum rapacium arbitrio, adver- 
sus quorum insidias vos iam sancto ardore aestuantes, et vocem extulistis, et 
legitimae auctoritatis munia obire non dubitastis. 

8 29. Ad vos deinde sermonem convertimus, dilecti filii, spectabilium 
capitulorum canonici, qui vestris archiepiscopis, et episcopis ita, ut decet, 
subiecti, quique tanquam plura membra cum capite colligata unum eccle- 
siasticorum corpus efficitis, quod a civili nequit potestate solvi, aut everti. 
Vos itidem, qui tanta cum laude estis egregia vestrorum praesulum exempla 
secuti, e recta, in qua inceditis, via nunquam deflectite; nec unquam item 
committite, ut quisquam mentitis exuviis episcoporum, aut vicariorum indutus 
regimen vestrarum ecclesiarum arripiat. Illae enim, si suo pastore viduatae 
remaneant, ad vos unice pertinebunt, quidquid contra vos írustra novae 
quaedam molitiones effecerint. Una ergo animorum, et consiliorum coniun- 
ctione omnem a vobis invasionem, et schisma, quam longissime potestis, arcete. 

S8 30. Vos etiam affamur, dilecti filii, parochi, et pastores secundi ordinis, 
qui et plurimi numero, et virtute constantes vestro munere estis perfuncti 
illorum ex vestris collegis omnino dissimiles, qui aut infirmitate devicti, aut 
ambitionis aestu correpti se manciparunt errori, quique per Nos moniti, 
mature, ut speramus, ad officia convolabunt: fortes incoepto operi insistite, 
ac mementote, quam a vestris legitimis episcopis institutionem accepistis, eam 
nonnisi ab iisdem adimi vobis posse, ita ut licet per civilem potestatem e 
gradu vestro deiecti, et expulsi, semper futuri sitis pastores legitimi, vestro 
munere adstricti, quantum in vobis erit, ad fures arcendos, qui in vestrum 
locum subingredi enituntur non alio consilio, nisi ut animas perdant vestrae 
curae concreditas, et de quarum salute eritis rationem reddituri. 

8 31. Vos item alloquimur, dilecti filii, sacerdotes, aliique Gallicani cleri 
ministri, qui in sortem Domini vocati debetis vestris legitimis pastoribus 
adhaerere, et esse in fide, ac doctrina constantes, quibus nihil esse debet 
antiquius, quam ut sacrilegos invasores vitetis, ac reprobetis. 

S 32. Vos tandem in Domino obtestamur, dilecti filii catholici, qui in 
regno Galliarum, estis universi, vobisque religionem, ac fidem patrum vestro- 
rum commemorantes intimo cordis affectu suademus, ne ab illa secedatis, 
quippe quae una est, ac vera religio, quae et vitam aeternam largitur, et 
civiles etiam societates sospitat, atque fortunat. Cavete diligenter, ne aures 
praebeatis insidiosis vocibus philosophiae saeculi huius, quae mortem parant; 
et invasores omnes, sive archiepiscopi, sive episcopi, sive parochi appellen- 
tur, ita devitate, ut nihil cum illis sit vobis commune, praesertim in divinis, 
auscultantes assidue legitimorum voces pastorum, qui vivunt adhuc, quique 
vobis canonice praeficientur imposterum ; uno denique verbo Nobis adhae- 
rete: nemo enim in Ecclesia Christi potest esse, nisi capiti ipsius visibili 
uniatur, et in cathedra Petri solidetur. Utque omnes vehementius ad sua 
munera obeunda excitentur, Nos a Patre coelesti spiritum consilii, veritatis, 
et constantiae in vos implorantes, in paternae dilectionis pignus vobis, dilecti 
filii Nostri, venerabiles fratres, ac dilecti filii, apostolicam benedictionem 
peramanter impertimur. 

[Bull. Rom. Cont., tom. 9, p. 11-19]. 


475. 


Pius VI, const. Auctorem fidei, 28 aug. 1794, 
prop. Synodi Pistorien., damn. 


8 1. Auctorem fidei, et consummatorem lesum aspicientes nos iubet apo- 
stolus ! sedulo recogitare qualem, quantamque ille substinuit a peccatoribus 
adversum semetipsum contradictionem, ut ne laboribus, et periculis defati- 
gati deficiamus aliquando animis nostris, peneque concidamus. Hac saluber- 
rima cogitatione muniri nos, ac refici tum maxime necessum est, cum adver- 


! Ad Hebr, 12. 

sus corpus ipsummet Christi, quod est Ecclesia, ! dirae istius, nec umquam 
desiturae coniurationis aestus acrius exardescit: ut a Domino confortati, et 
in potentia virtutis eius, scuto fidei protecti resistere possimus in die malo, 
et omnia tela iniquissimi ignea extinguere.? In hoc sane motu temporum, 
in hac rerum perturbatissima conversione gravis est quidem bonis omnibus 
contra omnes cuiusque generis christiani nominis hostes colluctatio subeunda: 
gravior Nobis quibus pro credita pastorali Nostrae sollicitudini gregis totius 
cura, et moderatione, maior cunctis, christianae religionis zelus incumbit. 3 
Verum in hac ipsa oneris gravitate, quae humeris nostris imposita est, por- 
fandi onera omnium, qui gravantur, quo magis conscii Nobis sumus infir- 
mitatis Nostrae, eo firmiorem in spem erigit Nos, et sublevat apostolici 
huiusce muneris in persona beati Petri divinitus instituta ratio, ut qui semel 
tradita sibi a Christo ecclesiae gubernacula numquam derelictus erat, ipse 
apostolicae gubernationis onera in illis portare non desineret, quos ei Deus 
protegendos perpetua successione, ac tuendos haeredes dedisset. 

S 2. Et in hisce quidem aerumnis quae undique circumstant, ad caete- 
rarum molestiarum velut cumulum accessit, ut unde oportuerat Nos gau- 
dere, maiorem inde tristitiam hauriremus. Quippe cum aliquis sacrosanctae 
Ecclesiae Dei praepositus sub sacerdotis nomine ipsum Christi: populum a 
tramite veritatis in praeceps deviae persuasionis avertit, et hoc in amplis- 
sima urbe, tum plane est geminanda lamentatio, et maior sollicitudo adhi- 
benda. * 

8 3. Fuit sane non in ultimis terris, verum in media luce Italiae, sub 
oculis urbis, et prope apostolorum limina; fuit episcopus duplicis sedis 
honore insignis (Scipio de Riccis antea episcopus Pistoriensis et Pratensis), 
quem ad Nos pro pastorali munere suscipiendo accedentem paterna chari- 
tate complexi sumus: qui vicissim Nobis, atque huic apostolicae Sedi in 
ipso sacrae suae ordinationis ritu debitam fidem, et obedientiam solemnis 
iurisiurandi religione obstrinxit. Atque is ipse non longo intervallo postea- 
quam a complexu Nostro cum osculo pacis dimissus ad commissas sibi 
plebes accessit, coacervatorum perversae sapientiae magistrorum fraudibus 
circumventus eo coepit intendere, ut quam superiores antistites ex ecclesia- 
stica: regula laudabilem, et pacatam christianae institutionis formam iam 
pridem invexerant, ac pene defixerant, non ille pro eo ac debebat, tueretur, 
coleret, perficeret, sed contra per speciem fictae reformationis importunis 
inducendis novitatibus perturbaret, convelleret, funditus everteret. 

8 4. Quin etiam cum et hortatu Nostro ad synodum dioecesanam ani- 
mum adiunxisset, praefracta eius in suo sensu pertinacia effectum est, ut 
unde remedium aliquod vulnerum petendum erat, inde gravior pernicies 
enasceretur. Sane postquam synodus haec Pistoriensis e latebris erupit, in 
quibus aliquandiu abdita delituit, nemo fuit de summa religione pie, sapien- 


! Ad Coloss.,, I. 

? Ad Ephes. 6. 

3 S. Siricius ad Himerium Tarrac., epist. 1, apud Coust. - Cf. N. 15. 
* S. Coelest. I, ep. 12, apud Coust. 


684 Romani Pontifices 


terque sentiens, qui non continuo adverterit, hoc fuisse auctorum consilium, 
ut quae antea per multiplices libellos pravarum doctrinarum semina sparse- 
rant, ea in unum velut corpüs compingerent, proscriptos dudum errores 
exsuscitarent, apostolicis, quibus proscripti sunt, decretis fidem, auctoritatem- 
que derogarent. 

8 5. Quae cum cerneremus, quo graviora sunt per se se, tanto impensius 
pastoralis Nostrae sollicitudinis opem efflagitare, mentem convertere non 
distulimus ad ea capienda consilia, quae surgenti malo vel sanando, vel com- 
primendo accommodatiora viderentur. Atque in primis sapientis moniti me- 
mores Praedecessoris Nostri beati Zosimi,! ea quae magna sunt, magnurm. 
pondus examinis desiderare, synodum ab episcopo editam primum quatuor 
episcopis, aliisque adiunctis e clero saecülari theologis examinandam com- 
misimus, tum et plurium S. R. E. cardinalium, aliorumque episcoporum con- 
gregationem deputavimus, qui totam actorum seriem diligenter perpenderent, 
loca inter se dissita conferrent, excerptas sententias discuterent, quorum suf- 
fragia coram Nobis voce, et scripto edita excepimus: qui et synodum uni- 
verse reprobandam, et plurimas inde collectas propositiones, alias quidem 
per se se, alias attenta sententiarum connexione plus minusve acribus censu- 
ris perstringendas censuerunt: quorum auditis perpensisque animadversioni- 
bus, illud quoque Nobis curae fuit, ut selecta ex tota synodo praecipua 
quaedam pravaram doctrinarum capita, ad quae potissimum fusae per syno- 
dum reprobandae sententiae directe vel indirecte referuntur, in certum dein- 
ceps ordinem redigerentur, eisdemque sua cuique peculiaris censura subii- 
ceretur. 

8 6. Ne vero ex hac ipsa tametsi accuratissime peracta sive locorum 
collatione, sive sententiarum disquisitione, pervicaces homines obtrectandi 
occasionem arriperent, ut huic forte iam paratae calumniae obviam iretur, 
sapienti consilio uti statuimus, quod in emergentibus huiusmodi periculosis, 
noxiisve novitatibus reprimendis plures Nostri sanctissimi Praedecessores, 
tum et gravissimi antistites, ac generales etiam synodi rite, cauteque adhi- 
bitum, illustribus exemplis testatum, commendatumque reliquissent. Norant 
illi versutam novatorum fallendi artem, qui catholicarum aurium offensionem 
veriti, captionum suarum laqueos persaepe student subdolis verborum invo- 
lucris obtegere, ut inter discrimina sensuum ? latens error lenius influat in 
animos, fiatque ut corrupta per brevissimam adiectionem, aut commutatio- 
nem veritate sententiae, confessio quae salutem operabatur, subtili quodam 
transitu vergat in mortem. Atque haec quidem involuta, fallax disserendi 
ratio, cum in omni orationis genere vitiosa est, tum in synodo minime 
ferenda, cuius est haec laus praecipua, eam in docendo dilucidam conse- 
ctari dicendi rationem, quae nullum offensionis periculum relinquat. Quo in 
genere proinde si quid peccatum sit, hac nequeat, quae afferri solet, sub- 
dola excusatione defendi, quod quae alicubi durius dicta exciderint, ea locis 
aliis planius explicata, aut etiam correcta reperiantur, quasi procax isthaec 


' S. Zosimus, ep. 2, ap. Coust. 
? S. Leo M,, ep. 129, edit. Beller. 

affirmandi, et negandi, ac secum pro libito pugnandi licentia, quae fraudu- 
lenta semper fuit novatorum astutia ad circumventionem erroris, non potius 
ad prodendum, quam ad excusandum errorem valeret: aut quasi rudibus 
praesertim, qui in hanc vel illam forte inciderint partem synodi vulgari lin- 
gua omnibus expositae, praesto semper essent alia, quae inspicienda forent, 
dispersa loca, aut his etiam inspectis satis cuique facultatis suppeteret ad ea 
sic per se se componenda, ut, quemadmodum perperam isti effutiunt, erroris 
omne periculum effugere valerent. Exitiosissimum profecto insinuandi erroris 
artificium, quod in Constantinopolitani antistitis Nestorii literis iam olim 
sapienter detectum gravissima reprehensione Praedecessor Noster Coelestinus ! 
coarguit; quibus nempe in literis vestigatus veterator ille, deprehensus, et 
.tentus, suo se multiloquio labefaciens, dum vera involvens obscuris, rursus 
utraque confundens vel confiteretur negata, vel niteretur negare confessa. Ad 
quas depellendas insidias nimium saepe omni aetate renovatas non alia potior 
via inita est, quam ut iis exponendis sententiis, quae sub latibulo ambiguitatis 
periculosam, suspiciosamque involvunt discrepantiam sensuum, perversa signi- 
ficatio notaretur, cui subesset error, quem catholica sententia reprobaret. 

8 7. Quam et Nos moderationis plenam rationem eo libentius amplexi 
sumus, quo magis ad reconciliandos animos, et ad unitatem spiritus, in 
vinculo pacis adducendos (quod favente Deo in pluribus gaudemus iam 
feliciter evenisse), magno fore adiumento prospeximus, providere primum, 
ne pertinacibus, si qui supererunt, quod Deus avertat, synodi sectatoribus 
integrum sit posthac ad novas turbas ciendas, iustae suae damnationis con- 
sortes veluti ac socias sibi adsciscere scholas catholicas, quas invitas plane 
ac repugnantes, per detortam quamdam affinium vocabulorum similitudinem 
in expressa, quam illae testantur sententiarum dissimilitudine, in partes suas 
pertrahere nituntur. Deinde si quos imprudentes aliqua fefellit adhuc prae- 
concepta mitior opinio de synodo, his etiam omnis conquerendi locus prae- 
cludatur, qui si recte sapiunt, ut videri volunt, aegre ferre nequeant doctri- 
.nas damnari sic denotatas, quae errores praeseferant, a quibus ipsi profi- 
tentur se longissime abesse. 

8 8. Nec dum tamen satis ex animo lenitati nostrae factum putavimus, 
seu verius charitati, quae urget Nos erga fratrem nostrum, cui omni ope 
volumus, si adhuc possumus, subvenire.? Charitas nempe illa urget Nos, qua 
inductus Praedecessor Noster Coelestinus ? etiam contra fas, seu maiori 
quam fas esse videretur, patientia sacerdotes corrigendos expectare non 
abnuebat. Magis enim cum Augustino, Milevitanisque patribus volumus, et 
optamus homines prava docentes pasforali cura in Ecclesia sanari, quam 
desperata salute ex illa resecari, si necessitas nulla compellat. * 

8 9. Quam ad rem, ne quod genus officii ad lucrandum fratrem prae- 
termissum videretur, praefatum episcopum, antequam ad ulteriora progrede- 


! S, Coelestinus, ep. 13, n. 2, ap. Coust. 

? S. Coelest, ep. 12, ad populum C. P., n. 8, ap. Coust. 
3 Ep. 13, ad Nestor., n. 9. 

* Ep. 176, n. 4, 178, n. 2, edit. Maur. 

remur, amantissimis literis ad eum iussu Nostro datis ad Nos acciendum 
duximus, polliciti fore, ut benevolo animo a Nobis exciperetur, nec vetare- 
tur, quin, quae in rem suam facere sibi viderentur, libere, aperteque expro- 
meret. Nec vero spes Nos omnis deseruerat fieri posse, ut siquidem animum 
illum docibilem afferret, quem ex apostoli sententia in episcopo maxime 
Augustinus ! requirebat, cum simpliciter, et candide, omni remota concerta- 
tione, et acerbitate recognoscenda ei proponerentur praecipua doctrinarum 
capita, quae visa essent maiori animadversione digna, tum facile sese colli- 
gens non dubitaret, quae ambigue posita essent, in saniorem sensum expo- 
nere, quaeve manifestam pravitatem praeseferrent, aperte repudiare: atque 
.ita magna cum sui nominis existimatione, tum laetissima bonorum omnium 
gratulatione, pacatissima, qua fieri posset ratione orti in Ecclesia strepitus 
optatissima correctione comprimerentur. ? 

S 10. Nunc vero cum ille oblato beneficio incommodae valetudinis 
nomine minus utendum sibi esse censuerit, differre iam non possumus, 
quin apostolico Nostro muneri satisfaciamus. Non unius tantummodo, alte- 
riusve dioecesis periculum agitur: aumzversalis Ecclesia quacumque novitate 
pulsatur.? Undique iam pridem non expectatur modo, verum assiduis repe- 
titis precibus efflagitatur supremae apostolicae Sedis iudicium. Absit, ut vox 
Petri in illa umquam Sede sua conticescat, in qua perpetuo vivens ille ac 
praesidens praestat quaerentibus fidei veritatem. * Tuta non est in talibus 
longior conniventia, quia tantumdem pene criminis est connivere in talibus, 
quanti est tam irreligiosa praedicare. » Abscidendum igitur tale vulnus, quo 
non unum membrum laeditur, sed totum corpus Ecclesiae sauciatur.? Atque 
divina opitulante pietate providendum, ut amputatis dissensionibus fides 
catholica inviolata servetur, et his, qui prava defendunt, ab errore revocatis, 
Nostra auctoritate, quorum fides probata fuerit, muniantur. ? 

S 1l. Implorato itaque cum assiduis nostris, tum et piorum Christifide- 
lium privatis publicisque precibus, Spiritus Sancti lumine, omnibus plene et 
mature consideratis, complures ex actis et decretis memoratae synodi propo- 
sitiones, doctrinas, sententias, sive expresse traditas, sive per ambiguitatem 
insinuatas, suis, ut praefatum est, cuique appositis notis, et censuris dam- 
nandas, et reprobandas censuimus, prout hac Nostra perpetuo valitura con- 
stitutione damnamus et reprobamus: 

Sunt autem quae sequuntur. 


* L. 4, De Bapt. cont. Donat., c. 5, et l. 5, c. 26. 
S. Coelest, ep. 16, num. 2, ap. Coust. 

Idem, ep. 21, ad episcopos Galliarum. 

S. Chrys., ep. ad Eutychem. 

S. Coelest., ep. 12, n. 2. 

* Idem. ep. 11, Cyrillo, n. 3. 

* S. Leo M,, ep. 23. Flaviano C. P., n. 2. 

De obscuratione veritatum in Ecclesia. 
Ex decr. De grat., 8 1. 


L 


8 12. Propositio, quae asserit postremis hisce saeculis sparsam. esse gene- 
ralem obscurationem super veritates gravioris momenti, spectantes ad religio- 
nem, et quae sunt basis fidei, et moralis doctrinae Iesu Christi, 


Haeretica. 


De potestate communitati Ecclesiae attributa, ut per hanc pastoribus com- 
municetur. 


Epist. Convoc. 


II. 


S 13. Propositio, quae statuit potestatem a Deo datam Ecclesiae, ut co m- 
municaretur pastoribus, qui sunt eius ministri pro salute animarum ; 

Sic intellecta, ut a communitate fidelium in pastores derivetur ecclesia- 
stici ministerii, ac regiminis potestas, 


Haeretica. 


De capitis ministerialis denominatione Romano Pontifici attributa. 
Decr. De fide, S 8. 


III. 


8 14. Insuper quae statuit Romanum Pontificem esset caput ministeriale; 

Sic explicata, ut Romanus Pontifex non a Christo in persona beati Petri, 
sed ab Ecclesia potestatem ministerii accipiat, qua velut Petri successor, verus 
Christi vicarius, ac totius Ecclesiae caput pollet in universa Ecclesia, 


Haeretica. 


De potestate Ecclesiae quo ad constituendam et sanciendam 
exteriorem disciplinam. 


Decr. De fide, SS 13, 14. 
IV. 


8 15. Propositio affirmans, abusum fore auctoritatis Ecclesiae transfe- 
rendo illam ultra limites doctrinae, ac morum, et eam. extendendo ad res 
exteriores, et per vim exigendo id quoque pendet a persuasione, et corde, tum 
etiam, multo minus ad eam pertinere, exigere per vim exteriorem subiectionem 
suis decretis ; 

Quatenus indeterminatis illis verbis exfendendo ad res exteriores notet 
velut abusum auctoritatis Ecclesiae, usum eius potestatis acceptae a Deo, 
qua usi sunt et ipsimet apostoli in disciplina exteriore constituenda, et san- 
cienda, 

Haeretica. 

V. 


Qua parte insinuat, Ecclesiam non habere auctoritatem subiectionis suis 
decretis exigendae aliter quam per media, quae pendent a persuasione; 

Quatenus intendat Ecclesiam 7oz Aabere collatam sibi a Deo potestatem 
non solum dirigendi per consilia, et suasiones, sed etiam iubendi per leges, 
ac devios, contumacesque exteriore iudicio, ac salubribus poenis coercendi, 
atque cogendi, 
Ex Bened. XIV. In Brevi Ad assiduas, anni 1755, primati, archiepiscopis, et 

episcopis regni Poloniae. ! 

Inducens in systema alias damnatum ut haereticum. 
Iura episcopis praeter fas attributa. 
Decrz De Org. 8725. 


VI. 


8 16. Doctrina synodi, qua profitetur persuasum sibi esse, episcopum 
accepisse a. Christo omnia iura necessaria pro bono regimine suae dioecesis; 
Perinde ac si ad bonum regimen cuiusque dioecesis necessariae non sint 
superiores ordinationes spectantes sive ad fidem, et mores, sive ad genera- 
lem disciplinam, quarum ius est penes Summos Pontifices, et Concilia gene- 
ralia pro universa Ecclesia, 
Schismatica, ad minus erronea. 


VII. 


Item in eo quod hortatur episcopum ad prosequendam naviter perfectio- 
rem. ecclesiasticae disciplinae constitutionem, idque, contra omnes contrarias 
consuetudines, exemptiones, reservationes, quae adversantur bono ordini dioe- 
cesis, maiori gloríae Dei, et maiori aedificationi fidelium; 

Per id quod supponit episcopo fas esse proprio suo iudicio, et arbitratu 
statuere, et decernere contra consuetudines, exemptiones, reservationes, sive 
quae in universa Ecclesia, sive etiam in unaquaque provincia locum habent, 
sine venia, et interventu superioris hierarchicae potestatis, a qua inductae 
sunt, aut probatae, et vim legis obtinent, 

Inducens in schisma, et subversionem hierarchici regiminis, erronea. 


VIII. 


Item quod et sibi persuasum esse ait, iura episcopi a lesu Christo acce- 
pta pro gubernanda Ecclesia, nec alterari, nec impediri posse; et ubi conti- 
gerit horum iurium exercitium quavis de causa fuisse interruptum, posse sem- 
per episcopum, ac debere in originaria sua iura regredi, quotiescumque id 
exigit maius bonum suae ecclesiae ; 

In eo quod innuit iurium episcopalium exercitium nulla superiori pote- 
state praepediri, aut coerceri posse, quandocumque episcopus proprio iudi- 
cio censuerit minus id expedire maiori bono suae ecclesiae, 

Inducens in schisma, et subversionem hierarchici regiminis, erronea. 


'* Cf. Bened. XIV Bull., tom. 4, p. 266, 267. 


Romani Pontifices 689 


lus perperam tributum inferioris ordinis sacerdotibus 
in decretis fidei, et disciplinae. 
Epist. convoc. 


IX. 


S 17. Doctrina, quae statuit, reformationem abusuum circa ecclesiasticam 
disciplinam in synodis dioecesanis ab episcopo, et parochis aequaliter pendere, 
ac stabiliri debere: ac sine libertate decisionis indebitam fore subiectionem 
suggestionibus, et iussionibus episcoporum, 

Falsa, temeraria, episcopalis auctoritatis laesiva, regiminis hierarchici subver- 
siva, favens haeresi Arianae a Calvino innovatae. 


Ex ep. convoc., ex ep. ad vic. for., ex orat. ad syn., S 8, ex sess. 3. 


A 


Item doctrina, qua parochi, aliive sacerdotes in synodo congregati pro- 
nuntiantur una cum episcopo iudices fidei, et simul innuitur iudicium in 
causis fidei ipsis competere iure proprio, et quidem etiam per ordinationem 
accepto, 

Falsa, temeraria, ordinis hierarchici subversiva, detrahens firmitati definitio- 
num, iudiciorumve dogmaticorum Ecclesiae, ad minus erronea. 


Orat. synod., S 8. 
XI. 


Sententia enuntians veteri maiorum instituto ab apostolicis usque tem- 
poribus ducto, per meliora Ecclesiae saecula servato, receptum fuisse uf 
decreta, aut definitiones, aut sententiae etiam maiorum sedium non accepta- 
rentur, nisi recognitae fuissent, et approbatae a Synodo dioecesana, 

Falsa, temeraria, derogans pro sua generalitate obedientiae debitae constitu- 
tionibus apostolicis, tum et sententiis ab hierarchica superiore legitima 
potestate manantibus, schisma fovens, et haeresim. 


Calumniae adversus aliquas decisiones in materia fidei ab aliquot saeculis 
emanatas. 
De fide, S 12. 
XII. 


S 18. Assertiones synodi complexive acceptae circa decisiones in materia 
fidei ab aliquot saeculis emanatas, quas perhibet velut decreta ab una par- 
ticulari ecclesia, vel paucis pastoribus profecta, nulla sufficienti auctoritate 
suffulta, nata corrumpendae puritati fidei, ac turbis excitandis, intrusa per 
vim, e quibus inflicta sunt vulnera nimium adhuc recentia, 

Falsae, captiosae, temerariae, scandalosae, in Romanos Pontifices et Ecclesiam 
iniuriosae, debitae apostolicis constitutionibus obedientiae derogantes, schis- 


maticae, perniciosae, ad minus erroneae. 
44 

De pace dicta Clementis IX. 
Or. synod., S 2 in nota. 


XIII. 


S 19. Propositio relata inter acta synodi, quae innuit Clementem IX 
pacem Ecclesiae reddidisse per approbationem distinctionis iuris, et facti in 
subscriptione formularii ab Alexandro VII praescripti, 

Falsa, temeraria, Clementi IX iniuriosa. 


XIV. 


Quatenus vero ei distinctioni suffragatur, eiusdem fautores laudibus 
extollendo, et eorum adversarios vituperando, 
Temeraria, perniciosa, Summis Pontificibus iniuriosa, schisma fovens, et hae- 
resim. 
De coagmentatione corporis Ecclesiae. 
Append., n. 28. . 


XV. 


& 20. Doctrina, quae proponit Ecclesiam considerandam velut unum 
corpus mysticum coagmentatum ex Christo capite, et fidelibus, qui sunt eius 
membra per unionem ineffabilem, qua mirabiliter evadimus cum ipso unus 
solus sacerdos, una. sola. victima, unus solus adorator perfectus Dei Patris in 
spiritu, et veritate ; 

Intellecta hoc sensu, ut ad corpus Ecclesiae non pertineant nisi fideles, 
qui sunt perfecti adoratores in spiritu, et veritate, 


Haeretica. 


De statu innocentiae. 
De grat., S& 4, 1, de sacr. in gen., 8 1, de poenit., S 4. 


XVI. 


S8 21. Doctrina synodi de statu felicis innocentiae, qualem eum reprae- 
sentat in Adamo ante peccatum, complectente non modo integritatem, sed 
et iustitiam interiorem cum impulsu in Deum per amorem charitatis, atque 
primaevam sanctitatem aliqua ratione post lapsum restitutam; 

Quatenus complexive accepta innuit statum illum sequelam fuisse crea- 
tionis, debitum ex naturali exigentia, et conditione humanae naturae, non 
gratuitum Dei beneficium; 


Falsa, alias damnata in Baio,! et Quesnellio,? erronea, favens haeresi Pela- 
gianae. 


! S. Pius V, const. Ex omnibus afflictionibus, 1 oct. 1567; Urban. VIII, const. 
In eminenti, 6 mart. 1641, S 1-3. - Bull. Rom., tom. 6, II, p. 270-276. 
? Clemens XI, const. Unigenitus, 8 sept. 1713. - Bull. Rom., tom. 10, p. 340-344. 

De immortalitate spectata ut naturali conditione hominis. 
De bapt., S8 2. 


XVII. 


S 22. Propositio his verbis enuntiata: Edocíi ab apostolo spectamus mor- 
tem non iam ut naturalem conditionem hominis, sed revera ut iustam poenam 
culpae originalis ; 

Quatenus sub nomine apostoli subdole allegato insinuat, mortem, quae 
in praesenti statu inílicta est velut iusta poena peccati per iustam subtra- 
ctionem immortalitatis, non fuisse naturalem conditionem hominis, quasi 
immortalis non fuisset gratuitum beneficium, sed naturalis conditio ; 

Captiosa, temeraria, apostolo iniuriosa, alia damnata. 


De conditione hominis in statu naturae. 
De grat., S 10. 


XVIII. 


8 23. Doctrina synodi enuntians posf lapsum Adami Deum annuntiasse 
promissionem futuri liberatoris, et voluisse consolari, genus humanum per spem 
salutis, quam I. C. allaturus erat, tamen Deum voluisse, ut genus humanum 
transiret per varios status, antequam veniret plenitudo temporum, ac primum ut 
in statu naturae omo relictus propriis luminibus disceret de sua caeca ratione 
diffidere, et ex suis aberrationibus moveret se ad desiderandum auxilium supe- 
rioris luminis ; 

Doctrina, ut iacet, captiosa, atque intellecta de desiderio adiutorii supe- 
rioris luminis in ordine ad salutem promissam per Christum, ad quod con- 
cipiendum homo relictus suis propriis luminibus supponatur se se potuisse 
movere; 

Suspecta, favens haeresi Semipelagianae. 
De conditione hominis sub lege. 
Ibid. 


XIX. 


8 24. Item quae subiungit, hominem sub lege cu esset impotens ad 
eam. observandam praevaricatorem evasisse, non quidem culpa legis, quae san- 
ctissima erat, sed culpa hominis, qui sub lege sine gratia magis magisque 
praevaricator evasit, superadditque, legem, si non sanavit cor hominis, effe- 
cisse, ut sua mala cognosceret, et de sua infirmitate convictus desideraret gra- 
tiam mediatoris ; 

Qua parte generaliter innuit hominem  praevaricatorem evasisse per 
inobservantiam legis, quam impotens esset observare; quasi izpossibile aliquid 
potuerit imperare qui iustus est, aut damnaturus sit hominem pro eo quod non 
potuit evitare, qui pius est, 

Ex s. Caesario, serm. 73 in append. s. Augustini. 

Serm. 273, edit. Maur. 

Ex s. Aug., de Nat. et Gr., c. 43. 
De grat. et lib. arb., c. 16. 
Enar. in psal. 56, n. 1l. 
Falsa, scandalosa, impia, tn Baio damnata. 


XX. 

Qua parte datur intelligi, hominem sub lege sine gratia potuisse con- 
cipere desiderium gratiae mediatoris ordinatum ad salutem promissam per 
Christum; quasi zoz ipsa gratía faciat ut invocetur a nobis, 

Ex concil. Araus. II, can. 3. 
Propositio, ut iacet, captiosa, suspecta, favens haeresi Semipelagianae. 


De gratia illuminante, et excitante. 
De grat., S 11. 


XXI. 


S 25. Propositio, quae asserit, Jumenm gratiae, quando sit solum, non 
praestare, nisi ut cognoscamus infelicitatem nostri status, ef gravitatem nostri 
mali: gratiam in tali casu producere eumdem. effectum, quem lex producebat: 
ideo necesse esse, ut Deus creet in corde nostro sanctum amorer, et inspiret 
sanctam. declarationem contrariam amori in nobis dominanti: hunc amorem 
sanctum, hanc sanctam declarationem. esse proprie gratiam I. C., inspirationem 
charitatis, qua cognita sancto amore faciamus; hanc esse illam radicem, e 
qua germinant bona opera, hanc esse gratiam novi testamenti, quae nos liberat 
a servitute peccati, et constituit filios Dei ; 

Quatenus intendat eam solam esse proprie gratiam lesu Christi, quae 
creet in corde sanctum amorem, et quae facit ut faciamus, sive etiam qua 
homo liberatus a servitute peccati constituitur filius Dei, et non sit etiam 
proprie gratia Christi ea gratia, qua cor hominis tangitur per illuminatio- 
nem Spiritus Sancti (Trid., sess. 6, cap. 5), nec vera detur interior gratia 
Christi, cui resistitur; 


Falsa, captiosa, inducens in errorem. in secunda propositione Jansenii damna- 
tum, ut haereticum, ! eumque renovans. 


De fide velut prima gratia. 
De fide, 8 1. 9 
XXII. 

S 26. Propositio, quae innuit, fidem, a qua incipit series gratiarum, et 
per quam velut primam vocem vocamur ad salutem et Ecclesiam, esse ipsam- 
met excellentem virtutem fidei, qua homines fideles nominantur, et sunt; 

Perinde ac prior non esset gratia, illa, quae u£ praevenit voluntatem, sic 
praevenit et fidem; 

Ex s. Aug., de dono persev., c. 16, n. 41. 
Suspecta de haeresi, eamque sapiens, alias in Quesnellio damnata, erronea.? 


! [Innocentius X, const. Cum occasione, 31 maii 1653. - Bull. Rom., tom. 6, III, 
p. 248, 249. 


? Clemens XI, const. Unigenitus, 8 sept. 1713. - Bull. Rom., tom. 10, p. 340-344, 

De duplici amore. 
De grat., S 8. 


XXIII. 


S 27. Doctrina synodi de duplici amore dominantis cupiditatis, et cha- 
ritatis dominantis, enuntians hominem sine gratia esse sub servitute peccati: 
ipsumque in eo statu per generalem cupiditatis dominantis influxum omnes 
suas actiones inficere, et corrumpere; 

Quatenus insinuat in homine, dum est sub servitute, sive in statu pec- 
cati, destitutus gratia illa, qua liberatur a servitute peccati, et constituitur 
filius Dei, sic dominari cupiditatem, ut per generalem huius influxum omnes 
illius actiones in se inficiantur, ei corrumpantur: aut opera omnia, quae 
ante iustificationem fiunt, quacumque ratione fiant, sint peccata; 

Quasi in omnibus suis actibus peccator serviat dominanti cupiditati, 
Falsa, perniciosa, inducens in errorem a Tridentino damnatum, ut haereticum, ! 

iterum in Baio damnatum artic. 40.? 

8-12. 


XXIV. 


Qua vero parte inter dominantem cupiditatem, et charitatem dominantem 
nulli ponantur affectus medii a natura ipsa insiti, suapteque natura lauda- 
biles, qui una cum amore beatitudinis, naturalique propensione ad bonum 
remanserunt velut extrema lineamenta, et reliquiae imaginis Dei ; 

Ex s. August., de Spir. et lit., c. 28. 

Perinde ac si infer dilectionem divinam, quae nos perducit ad regnum, et 
dilectionem humanam illicitam, quae damnatur, non daretur dilectio humana 
licita, quae non reprehenditur. 

Ex s. August., serm. 349, de carit., edit. Maur. 
Falsa, alias damnata. 


De timore servili. 
De poenait., S 3. 


XXV. 


8 28. Doctrina, quae timorem poenarum generatim perhibet dumtaxat 
non posse dici malum, si saltem pertingit ad cohibendam manum; 

Quasi timor ipse gehennae, quam fides docet peccato infligendam, non 
sit in se bonus, et utilis, velut donum supernaturale, ac motus a Deo inspi- 
ratus praeparans ad amorem iustitiae; 

Falsa, temeraria, perniciosa, divinis donis iniuriosa, alias damnata, con- 
traria. doctrinae Concilii Tridentini,? tum et communi patrum sententiae, 
opus esse, iuxía consuetum ordinem praeparationis ad iustitiam, ut intret 


! Sess. VI, de iustificatione, can. T. 
? S, Pius V, const. Ex omnibus afflictionibus, 1 oct. 1567 ; Urbanus VIII, const. 


Is eminenti, 6 mart. 1641, $ 1-3. — Bull. Rom., tom. 6, II, p. 210-216. 
3 Sess. VI, de iustificatione, c. 6, can. 8. 

timor primo, per quem veniat charitas: timor medicamentum, charitas 
sanitas. 
Ex s. August., in Epist. lohan., c. 4, tract. 8, n. 4, 5. 
In Iohan. Evang., tract. 41, n. 10. 
Enarratione in psal. 127, n. 7. 
Sermone 157, de verbis apostoli, c. 13. 
Sermone 161, de verbis apostoli, n. 8, 
Sermone 349, de charitate, n. 7. 


De poena decedentium cum solo originali. 
De bapt., S8 3. 


XXVI. 


8 29. Doctrina, quae velut fabulam Pelagianam explodit locum illum 
inferorum (quem limbi puerorum nomine fideles passim designant), in quo 
animae decedentium cum sola originali culpa poena damni citra poenam ignis 
puniantur; 

Perinde ac si hoc ipso quod qui poenam ignis removent, inducerent 
locum illum, et statum medium expertem culpae, et poenae inter regnum 
Dei, et damnationem aeternam, qualem fabulabuntur Pelagiani: 

Falsa, temeraria, in scholas catholicas iniuriosa. 


De sacramentis, ac primum de forma sacramentali cum adiuncta con- 
ditione. 
De bapt., S 12. 


XXVII. 


S 30. Deliberatio synodi, qua praetextu adhaesionis ad antiquos canones 
in casu dubii baptismatis propositum suum declarat de omittenda formae 
conditionalis mentione, 

Temeraria, praxi, legi, auctoritati Ecclesiae contraria. 


De participatione victimae in sacrificio missae. 
De euch., S 6. 


XXVIII. 


S 31. Propositio synodi, qua postquam statuit vicfimae participationem 
esse partem sacrificio essentialem, subiungit, non famen se damnare ut illi- 
cias missas illas, in quibus adstantes sacramentaliter non. communicant, 
ideo quia isti participant licet minus perfecte de ipsa victima, spiritu illam 
recipiendo ; 

Quatenus insinuat ad sacrificii essentiam deesse aliquid in eo sacrificio, 
quod peragatur sive nullo adstante, sive adstantibus, qui nec sacramentaliter, 
nec spiritualiter de victima participant; et quasi damnandae essent ut illicitae 
missae illae, in quibus solo sacerdote communicante, nemo adsit, qui sive 
sacramentaliter, sive spiritualiter communicet; 

Falsa, erronea, de haeresi suspecta, eamque sapiens. 

De ritus consecrationis efficacia. 
De eich., S 2. 


XXIX. 


8 32. Doctrina synodi, qua parte tradere instituens fidei doctrinam de 
ritu consecrationis, remotis quaestionibus scholasticis circa modum, quo 
Christus est in Eucharistia, a quibus parochos docendi munere fungentes 
abstinere hortatur, duobus in tantum propositis: 1. Christum post conse- 
crationem vere, realiter, substantialiter esse sub speciebus: 2. Tunc omnem 
panis, et vini substantiam cessare solis remanentibus speciebus, prorsus omittit 
ullam mentionem facere transubstantiationis, seu conversionis totius substan- 
tiae panis in corpus, et totius substantiae vini in sanguinem, quam velut 
articulum fidei Tridentinum concilium definivit,! et quae in solemni fidei 
professione continetur; ? 

Quatenus per inconsultam istiusmodi, suspiciosamque omissionem notitia 
subtrahitur tum articoli ad fidem pertinentis, tum etiam vocis ab Ecclesia 
consecratae ad illius tuendam professionem adversus haereses, tenditque 
adeo ad eius oblivionem inducendam, quasi ageretur de quaestione mere 
scholastica; 

Perniciosa, derogans expositioni veritatis catholicae circa dogma íransubstan- 
tiationis, favens haereticis. 


De applicatione fructus sacrificii. 
De euch., S 8. 


XXX. 


8 33. Doctrina synodi, quam dum profitetur credere sacrificii oblationem 
extendere se ad omnes, ita tamen ut in liturgia fieri possit specialis comme- 
moratio aliquorum tam vivorum, quam defunctorum, precando Deum peculia- 
riter pro ipsis: dein continuo subiicit: Non famen quod credamus in arbitrio 
esse sacerdotis applicare fructus sacrificii cui vult; immo damnamus hunc 
errorem velut magnopere offendentem iura Dei, qui solus distribuit fructus 
sacrificii cui vult, et secundum mensuram, quae ipsi placet; unde et conse- 
quenter traducit velut falsam opinionem invectam in populum, quod illi, qui 
eleemosynam. subministrant sacerdoti sub conditione, quod celebret unam mis- 
sam, specialem fructum ex ea percipiant 

Sic intellecta, ut praeter peculiarem commemorationem, et orationem 
specialis ipsa oblatio, seu applicatio sacrificii, quae fit a sacerdote, non magis 
prosit, caeteris paribus, illis, pro quibus applicatur, quam aliis quibusque ; 
quasi nullus specialis fructus proveniret ex speciali applicatione, quam pro 
determinatis personis, aut personarum ordinibus faciendam commendat, ac 
praecipit Ecclesia, speciatim a pastoribus pro suis ovibus: quod velut ex 
divino praecepto descendens a sacra Tridentina synodo diserte et expressum; 


1 Sess, XIII, de Eucharistia, c. 4, can. 2. 
? Cf, N. 108, 146. 

Sess. 23, cap. 1, De reform. 
Bened. XIV, constit. Cum semper oblatas, S 2.! 

Falsa, temeraria, perniciosa, Ecclesiae iniuriosa, inducens in errorem alias 
damnatum in Wicleffo.? 


De convenienti ordine in cultu servando. 
De euch., S 5. 
XXXI. 


8 34. Propositio synodi enuntians conveniens esse pro divinorum offi- 
ciorum ordine, et antiqua consuetudine, ut in unoquoque templo unum tan- 
tum sit altare, sibique adeo placere morem illum restituere, 


Temeraria, perantiquo, pio, multis abhinc saeculis in Ecclesia praesertim latina 
vigenti, et probato mori iniuriosa. 
Ibid. 


XXXII. 


Item praescriptio vetans, ne super altaria sacrarum reliquiarum thecae, 
floresve apponantur, 
Temeraria, pio, ac probato Ecclesiae mori iniuriosa. 
Ibid., S 6. 


XXXIII. 


Propositio synodi qua cupere se ostendit, ut causae tollerentur, per quas 
ex parte inducta est oblivio principiorum ad liturgiae ordinem spectantium, 
revocando illam ad maiorem rituum simplicitatem, eam vulgari lingua expo- 
nendo, et elata voce proferendo ; 

Quasi vigens ordo liturgiae ab Ecclesia receptus, et probatus aliqua ex 
parte manasset ex oblivione principiorum, quibus illa regi debet; 


Temeraria, piarum aurium offensiva, in Ecclesiam contumeliosa, favens hae- 
reticorum in eam conviciis. 


De ordine poenitentiae. 
De poenit., S T. 


XXXIV. 


S8 35. Declaratio synodi, qua postquam praemisit ordinem poenitentiae 
canonicae sic ad apostolorum exemplum ab ecclesia statutum fuisse, ut esset 
communis omnibus, nec tantum pro punitione culpae, sed praecipue pro 
dispositione ad gratiam, subdit, se iz ordine illo mirabili, et augusto totam 
agnoscere dignitatem sacramenti adeo necessarii, liberam a subtilitatibus, quae 
ipsi decursu temporis adiunctae sunt ; 

Quasi per ordinem, quo sine peracto canonicae poenitentiae cursu hoc 


sacramentum per totam Ecclesiam administrari consuevit, illius fuisset dignitas 
imminuta; 


! Cf. N. 345. 
? Cf. N. 43. 


— 

Temeraria, scandalosa, inducens in contemptum. dignitatis sacramenti, prout 
per Ecclesiam totam consuevit administrari, Ecclesiae ipsi iniuriosa. 
De poenit., 8 10, n. 4. 


XXXV. 


Depositio his verbis concepta: Si charitas in principio semper debilis 
est, de via ordinaria ad obtinendum augmentum huius charitatis, oportet ut 
sacerdos praecedere faciat eos actus humiliationis, et poenitentiae, qui fuerunt 
omni aetate ab Ecclesia commendati: redigere hos actus ad paucas orationes, 
aut ad aliquod ieiunium post iam collatam obsolutionem videtur potius mate- 
riale desiderium conservandi huic sacramento nudum nomen poenitentiae, 
quam medium illuminatum, et aptum ad augendum illum fervorem charitatis, 
qui debet procedere absolutionem, longe quidem absumus ab improbanda praxi 
imponendi poenitentias etiatmm post absolutionem adimplendas: si omnia nostra 
bona opera semper adiunctos habent nostros defectus, quanto magis vereri 
debemus, ne plurimas imperfectiones admiserimus in. difficillimo, et. magni 
momenti opere nostrae reconciliationis ; 

Quatenus innuit poenitentias, quae imponuntur adimplendae post abso- 
lutionem, spectandas potius esse velut supplementum pro defectibus admissis 
in opere nostrae reconciliationis, quam ut poenitentias vere sacramentales, 
et satisfactorias pro peccatis confessis: quasi ut vera ratio sacramenti non 
nudum nomen servetur, oporteat de via ordinaria, ut actus humiliationis, et 
poenitentiae, qui imponuntur per modum satisfactionis sacramentalis prae- 
cedere debeat absolutionem; 


Falsa, temeraria, communi praxi Ecclesiae iniuriosa, inducens in errorem hae- 
reticali nota in Petro de Osma confixum. ! 


De praevia necessaria dispositione pro admittendis poenitentibus ad recon- 
ciliationem. 


De grat., S 15. 


XXXVI. 


8 36. Doctrina synodi, qua postquam praemisit: Quando habebuntur 
signa non aequivoca auctoris Dei dominantis in corde hominis, posse illum 
merito iudicari dignum, qui admittatur ad participationem sanguinis [esu 
Christi, quae fit in sacramentis, subdit, supposititias conversiones, quae fiunt 
per attritionem, nec efficaces esse solere, nec durabiles : consequenter pastorem 
animarum debere insistere signis non  aequivocis charitatis dominantis, ante- 
quam admittat suos poenitentes ad sacramenta, qui signa, ut deinde tradit 
(8 17) Pastor deducere poterit ex stabili cessatione a peccato, ef fervore in 
operibus bonis, quem insuper fervorem charitatis perhibet (de poenit., S 10) 
velut dispositionem, quae debet praecedere absolutionem ; 


LODN? 98, 

Sic intellecta, ut non solum contritio imperfecta, quae passim attritionis 
nomine donatur, etiam quae iuncta sit cum dilectione, qua homo incipit 
diligere Deum tamquam omnis iustitiae fontem, nec modo contritio chari- 
tate formata, sed et fervor charitatis dominantis, et ille quidem diuturno 
experimento per fervorem in operibus bonis probatus, generaliter, et abso- 
lute requiratur, ut homo ad sacramenta, et speciatim poenitentes ad abso- 
lutionis beneficium admittantur; 


Falsa, temeraria, quietis animarum perturbativa, tutae, ac probatae in Ecclesia 
praxi contraria, sacramenti efficaciae detrahens, et iniuriosa. 


De auctoritate absolvendi. 
De poenit., S 10, n. 6. 


XXXVII. 


S8 37. Doctrina synodi, quae de auctoritate absolvendi accepta ordina- 
tionem enuntiat, post institutionem dioecesium, et parochiarum conveniens esse, 
ut quisque iudicium hoc exerceat super personas sibi subditas sive ratione ter- 
ritorii, sive iure quodam personali, propterea quod aliter confusio induceretur, 
et perturbatio; 

Quatenus post institutas dioeceses, et parochias enuntiat tantummodo, 
conveniens esse ad praecavendam confusionem, ut absolvendi potestas exerceatur 
super subditos; sic intellecta tamquam ad validum usum huius potestatis 
non sit necessaria ordinaria, vel subdelegata illa iurisdictio, sine qua Triden- 
tinum declarat nullius momenti esse absolutionem a sacerdote prolatam; ! 


Falsa, temeraria, perniciosa, Tridentino contraria, et iniuriosa, erronea. 
Ibid., 8 11. 


XXXVIII. 


Item doctrina, qua postquam synodus professa est, se nom posse non 
admirari illam adeo venerabilem disciplinam antiquitatis, quae, ut ait, ad 
poenitentiam non ita facile, et forte nunquam eum admittebat, qui post primum 
peccatum, et primam reconciliationem relapsus esset in culpam, subiungit, per 
timorem perpetuae exclusionis a communione, et pace, etiam in articulo mortis 
magnum. fraenum. illis iniectum iri, qui parum considerant malum peccati, et 
minus illud timent; 


Contraria can. I3 concilii Nicaeni L,? decretali Innocentii I ad. Exuperium 
Tholos.,? tum et decretali Coelestini I ad episcopos Viennen. et Narbonen. 
provinciae, redolens pravitatem, quam in ea decretali sanctus pontifex 
exhorret. * 


! Sess. XIV, de poenitentia, c. T. 
A CR NE 

CI NIE 

5C 13; C. XXVEbSq: 6. 

De peccatorum venialium confessione. 
De poenit., S 12. 


XXXIX. 


S 38. Declaratio synodi de peccatorum venialium confessione, quam 
optare se ait non tantopere frequentari, ne nimium contemptibiles reddantur 
eiusmodi confessiones, 

Temeraria, perniciosa, sancforum, ac piorum praxi a s, Conc. Trid. probatae ! 
contraria. 
De indulgentiis. 
De poenit., S 10. 


XL. 


S 39. Propositio asserens, indulgentiam secundum suam praecisam notio- 
nem aliud non esse quam remissionem partis eius poenitentiae, quae per canones 
statuta erat peccanti ; 

Quasi indulgentia praeter nudam remissionem poenae canonicae non 
etiam valeat ad remissionem poenae temporalis pro peccatis actualibus debitae 
apud divinam iustitiam, 

Falsa, temeraria, Christi meritis iniuriosa, dudum in art. 19 Lutheri damnata.? 
. Ibid. 


XLI. 


Item in eo quod subditur, scholasticos suis subtilitatibus inflatos inve- 
xisse thesaurum male intellectum meritorum Christi, et sanctorum, et clarae 
notioni absolutionis a poena canonica substituisse confusam, et falsam appli- 
cationis meritorum ; 

Quasi thesauri Ecclesiae, unde Papa dat indulgentias, non sint merita 
Christi, et sanctorum, 

Falsa, temeraria, Christi, et sanctorum meritis iniuriosa, dudum in artic. I7 

Lutheri damnata. 

Ibid. 


XLII. 


Item in eo quod superaddit, /uctuosius adhuc esse quod chimerea isthaec 
applicatio transferri volita sit in defunctos ; 

Falsa, temeraria, piarum aurium offensiva, in Romanos Pontifices, et in praxim, 
et sensum universalis Ecclesiae iniuriosa, inducens in errorem haereticali 
nota in Petro de Osma confixum,* iterum damnatum in artic. 22 Lutheri. ? 
Ibid. 


! Sess. XIV, de poenitentia, c. 5, can. T. 
ZEIGDUNATO. 
SGIUNS TO. 
LOL N59. 
CEGTUN ZO! 

E 


XLIII. 


In eo demum quod impudentissime invehitur in tabellas indulgentia- 
rum altaria privilegiata etc., 


Temeraria, piarum aurium offensiva, scandalosa, in Summos Pontifices, atque 
in praxim tota Ecclesia frequentatam contumeliosa. 


De reservatione casuum. 
De poenit., S 19. 


XLIV. 


S 40. Propositio synodi asserens, reservationem casuum nunc temporis 
aliud non esse quam improvidum ligamen pro inferioribus sacerdotibus, et 
sonum. sensu vacuum pro poenitentibus assuetis non admodum. curare hanc 
reservationem ; 


Falsa, temeraria, male sonans, perniciosa, Concilio Tridentino contraria, supe- 
rioris hierarchicae potestatis laesiva. 
Ibid. 


XLV. 


Item de spe quam ostendit fore, u£ reformato rituali, et ordine poeni- 
tentiae, nullum amplius locum habiturae sint huiusmodi reservationes ; 

Prout attenta generalitate verborum innuit per reformationem ritualis, 
et ordinis poenitentiae factam ab episcopo, vel synodo aboleri posse casus, 
quos Tridentina synodus (sess. 14, c. 7) declarat pontifices maximos potuisse 
pro suprema potestate sibi in universa Ecclesia tradita peculiari suo iudicio 
reservare, 


Propositio falsa, temeraria, Concilio Tridentino, et Summorum Pontificum 
auctoritati derogans, et iniuriosa. 


De censuris. 
De poenit., S& 20, 22. 


XLVI. 


8 41. Propositio asserens, effectum excommunicationis exteriorem dum- 
taxat esse, quia tantummodo natura sua excludit ab exteriore communicatione 
Ecclesiae ; 

Quasi excommunicatio non sit poena spiritualis, ligans in coelo, animas 
obligans. 

Ex s. Aug., ep. 250 Auxilio episcopo; tract. 50 in Iohan., n. 12. 

Falsa, perniciosa, in art. 23 Lutheri damnaía,? ad minus erronea. 

S621: 23: 


XLVII. 
Item quae tradit, necessarium esse iuxta leges naturales, et divinas, ut 
sive ad excommunicationem, sive ad suspensionem praecedere debeat examen 


! Sess. XIV, de poenitentia, c. 7, can. 11. 
S GTEONSSTO: 

personale, atque adeo sententias dictas ipso facío, non aliam vim habere, 
nisi seriae comminationis sine ullo actuali effectu, 


Falsa, temeraria, perniciosa, Ecclesiae potestati iniuriosa, erronea. 
S21: 


XLVIII. 


Item quae pronuntiat, izutilem, ac vanam esse formulam nonnullis abhinc 
saeculis inductam absolvendi generaliter ab excommunicationibus, in quas fidelis 
incidere potuisset, 

Falsa, temeraria, praxi Ecclesiae iniuriosa. 

8 24. 


XLIX. 


Item quae damnat ut nullas, et invalidas suspersiones ex informata con- 
scientia, 
Falsa, perniciosa, in Tridentinum iniuriosa.! 
Ibid. 


I» 


ltem in eo quod insinuat soli episcopo fas non esse uti potestate, quam 
tamen ei defert Tridentinum (sess. 14, c. 1, de ref.) suspensionis ex informata 
conscientia legitime infligendae, 
Iurisdictionis praelatorum Ecclesiae laesiva. 
De ordine. 
De ordine, S 4. 
LI. 


8 42. Doctrina synodi, quae perhibet, in promovendis ad ordines hanc 
de more, et instituto veteris disciplinae rationem servari consuevisse, u£ siquis 
clericorum distinguebatur sanctitate vitae, et dignus aestimabatur, qui ad ordi- 
nes sacros ascenderet, ille solitus erat promoveri ad diaconatum, vel sacerdo- 
tium, etiamsi inferiores ordines non suscepisset: neque tum talis ordinatio 
dicebatur per saltum, ut postea dictum est; 

8-5, 

LII. 


Item quae innuit non alium titulum ordinationum fuisse, quam depu- 
tationem ad aliquod speciale ministerium, qualis praescripta est in concilio 
Calcedonensi: subiungens (8 6), quamdiu Ecclesia sese his principiis in delectu 
sacrorum ministrorum confirmavit, ecclesiasticum ordinem floruisse, verum 
beatos illos dies transiisse, novaque principia subinde introducta, quibus 
corrupta fuit disciplina in delectu ministrorum sanctuarii, 

Ses 

LIII. 


Item quod inter haec ipsa corruptionis principia refert, quod recessum 
sit a vetere instituto, quo, ut ait (S 3), Ecclesia insistens apostoli vestigiis, 


! Sess, XIV, de ref., c. 1. 

neminem ad sacerdotium admittendum statuerat, nisi qui conservasset inno- 

centiam baptismalem; 

Quatenus innuit corruptam fuisse disciplinam per decreta, et instituta, 

1. Sive quibus ordinationes per saltum vetitae sunt; 

2. Sive quibus pro ecclesiarum necessitate, et commoditate probatae sunt 
ordinationes sine titulo specialis officii, velut speciatim a Tridentino ordinatio 
ad titulum patrimonii:! salva obedientia, qua sic ordinati ecclesiarum neces- 
sitatibus deservire debent iis obeundis officiis, quibus pro loco, ac tempore 
ab episcopo admoti fuerint, quemadmodum ab apostolicis temporibus in 
primitiva Ecclesia fieri consuevit; 

3. Sive quibus iure canonico facta est criminum distinctio, quae delin- 
quentes reddunt irregulares: quasi per hanc distinctionem Ecclesia recesserit 
a spiritu apostoli, non excludendo generaliter, et indistincte ab ecclesiastico 
ministerio omnes quoscumque, qui baptismalem innocentiam non conser- 
vassent ; 

Doctrina singulis suis partibus falsa, temeraria, ordinis pro ecclesiarum  neces- 
sitate, et commoditate inducti perturbativa, in disciplinam per canones, 
et speciatim per Trid. decreta probatam iniuriosa.? 

8 23. 

LIV. 

Item quae velut turpem abusum notat umquam praetendere eleemosynam 
pro celebrandis missis, et sacramentis administrandis, sicuti et accipere quem- 
libet proventum dictum sfo/ae, et generatim quodcumque stipendium, et 
honorarium, quod suffragiorum, aut cuiuslibet parochialis functionis occa- 
sione offeretur ; 

Quasi turpis abusus crimine notandi essent ministri Ecclesiae, dum secun- 
dum receptum, et probatum Ecclesiae morem et institutum utuntur iure 
promulgato ab apostolo accipiendi temporalia ab his, quibus spiritualia mini- 
strantur, 

Falsa, temeraria, ecclesiastici, ac pastoralis iuris laesiva, in Ecclesiam, eiusque 
ministros iniuriosa. 

8 14. 

LV. 

Item qua vehementer optare se profitetur, ut aliqua ratio inveniretur 
minutuli cleri (quo nomine inferiorum ordinum clericos designat) a cathe- 
dralibus, et collegiatis submovendi, providendo aliter, nempe per probos, 
et provectioris aetatis laicos, congruo assignato stipendio, ministerio inser- 
viendi missis, et aliis officiis velut accolythi etc., ut olim, inquit, fieri solebat, 
quando eius generis officia, non ad meram speciem pro maioribus ordinibus 
suscipiendis redacta erant; 

Quatenus reprehendit institutum, quo cavetur, ut minorum ordinum fun- 
ctiones per eos tantum praestentur, exerceanturve, qui in illis constituti, ad- 


! Sess. XXI, de ref., c. 2. 


? Sess. XIV, de ref., c. 7; sess. XXI, de ref., c. 2; sess. XXII, de ref., c. 14; 
sess. XXIV, de ref., c. 6. 


"-———" 

scriptive sunt (Concil. prov. IV Mediol.): idque ad mentem Tridentini (Sess. 23, 
c. 17), uf sanctorum ordinum a diaconatu ad ostiariatum functiones ab apo- 
stolicis temporibus in Ecclesia laudabiliter receptae, et in pluribus locis ali- 


quandiu intermissae iuxta sacros canones revocentur, nec ab haereticis tanquam 
otiosae traducantur, 


Suggestio temeraria, piarum aurium offensiva, ecclesiastici ministerii pertur- 
bativa, servandae, quoad fieri potest, in celebrandis mysteriis decentiae 
imminutiva, in minorum ordinum munera, et functiones, tum in disci- 
plinam per canones, et speciatim per Trid. probatam  iniuriosa, favens 
haereticorum in eam conviciis, et calumniis. 

8 18. 


LVI. 


Doctrina, quae statuit conveniens videri in impedimentis canonicis, quae 
proveniunt ex delictis in iure expressis ullam umquam nec concedendam, 
nec admittendam esse dispensationem, 

Aequitatis, et moderationis canonicae a sacro Concilio Tridentino probatae lae- 
siva,! auctoritati, et iuribus Ecclesiae derogans. 

Ibid. 8S 22. 


LVII. 


Praescriptio synodi, quae generaliter, et indiscriminatim velut abusum 
reiicit quamcumque dispensationem, ut plus quam unum residentiale bene- 
ficium uni, eidemque conferatur: item in eo quod subiungit, certum sibi 
esse iuxta Ecclesiae spiritum plus quam uno beneficio tametsi simplici nemi- 
nem frui posse. 

Pro sua generalitate derogans moderationi Tridentini, sess. T, cap. 5 et sess. 24, 

cap. 17. 


De sponsalibus, et matrimonio. 
Libel. memor. circa sponsalia etc., S 2. 


LVIII. 


S 43. Propositio, quae statuit sponsalia proprie dicta actum mere civilem 
continere, qui ad matrimonium celebrandum disponit, eademque civilium 
legum praescripto omnino subiacere; 

Quasi actus disponens ad sacramentum non subiaceat sub hac ratione 
iuri Ecclesiae, 

Falsa, iuris Ecclesiae quoad effectus etiam e sponsalibus vi canonicarum san- 
ctionum profluentes laesiva disciplinae ab Ecclesia constitutae derogans. 

De matrim., SS 7, 11, 12. 


LIX. 


Doctrina synodi asserens, ad supremam civilem potestatem dumíaxat ori- 
ginarie spectare contractui matrimonii apponere impedimenta eius generis, quae 


1 Sess. XXIV, de ref. matrim., c. 

ipsum nullum reddunt, dicunturque dirimentia, quod ius originarium prae- 
terea dicitur cum Zure dispensandi essentialiter connexum, subiungens, sup- 
posito assensu, vel conniventia principum potuisse Ecclesiam iuste constituere 
impedimenta dirimentia ipsum contractum matrimonii ; 

Quasi Ecclesia non semper potuerit, ac possit in christianorum matri- 
moniis iure proprio impedimenta constituere, quae matrimonium non solum 
impediant, sed et nullum reddant quoad vinculum, quibus christiani obstricti 
teneantur etiam in terris infidelium, eisdemque dispensare, 

Canonum 3, 4, 9, 12, sess. 24 Conc. Trid. eversiva, haeretica. 

Cit. libel. memor. circa sponsal., S 10. 


LX. 


Item rogatio synodi ad potestatem civilem, ut e rumero impedimentorum 
tollat cognationem spiritualem, atque illud quod dicitur publicae honestatis, 
quorum origo reperitur in collectione lustiniani, tum ut restringat impedimen- 
tum affinitatis, et cognationis ex quacumque licita, aut illicita coniunctione 
provenientis ad quartum gradum iuxta civilem computationem per lineam late- 
ralem, et obliquam, ita tamen ut spes nulla relinquatur dispensationis obti- 
nendae ; 

Quatenus civili potestati ius attribuit sive abolendi, sive restringendi 
impedimenta Ecclesiae auctoritate constituta, vel comprobata: item qua parte 
supponit Ecclesiam per potestatem civilem spoliari posse iure dispensandi 
super impedimentis ab ipsa constitutis, vel comprobatis, 

Libertatis, ac potestatis Ecclesiae subversiva, Tridentino contraria, ex haereticali 
supra damnato principio profecta. 


De officiis, exercitationibus, institutionibus ad religiosum cultum pertinen- 
tibus, 

Et primum de adoranda humanitate Christi. 
De fide, S-3. 


LXI. 


S 44. Propositio, quae asserit, adorare directe humanitatem Christi, magis 
vero aliquam eius partem fore semper honorem divinum datum creaturae ; 

Quatenus per hoc verbum direcfe intendat reprobare adorationis cultum, 
quem fideles dirigunt ad humanitatem Christi, perinde ac si talis adoratio, 
qua humanitas, ipsaque caro vivifica Christi adoratur non quidem propter 
se, et tanquam nuda caro, sed prout unita divinitati, foret honor divinus 
impertitus creaturae, et non potius una, eademque adoratio, qua Verbum 
incarnatum cum propria ipsius carne adoratur, 

Ex concil. C. P. V. gen. can. 9. 

Falsa, captiosa, pio, ac debito cultui humanitati Christi a fidelibus praestito, 

ac praestando detrahens, et iniuriosa. 

De orat., S 10, 


LXII. 
Doctrina, quae devotionem erga sacratissimum cor lesu reiicit inter devo- 
tiones, quas notat velut novas, erroneas, aut saltem periculosas ; 
Intellecta de hac devotione, qualis est ab apostolica Sede probata, 
Falsa, temeraria, pevniciosa, piarum aurium offensiva, in apostolicam Sedem 
iniuriosa. 
De orat., S 10, append., n. 32. 


LXIII. 


Item in eo quod cultores cordis lesu hoc etiam nomine arguit, quod 
non advertant sanctissimam carnem Christi, aut eius partem aliquam, aut 
etiam humanitatem totam cum separatione, aut praecisione a divinitate ado- 
rari non posse cultu latriae; 

Quasi fideles cor lesu adorarent, cum separatione, vel praecisione a divi- 
nitate, dum illud adorant, ut est cor lesu, cor nempe personae Verbi, cui 
inseparabiliter unitum est, ad eum modum, quo exangue corpus Christi in 
triduo mortis sine separatione, aut praecisione a divinitate adorabile fuit in 
sepulchro, 


Captiosa, in fideles cordis Christi cultores iniuriosa. 


De ordine praescripto in piis exercitationibus obeundis. 
De orat., S 14, append., n. 34. 


LXIV. 


S 45. Doctrina, quae velut superstitiosam universe notat quamcumque 
efficaciam, quae ponatur in determinato numero precum, et piarum saluta- 
tionum ; 

Tanquam superstitiosa censenda esset efficacia, quae sumitur non ex 
numero in se spectato, sed ex praescripto Ecclesiae certum numerum precum, 
vel externarum actionum praefinientis pro indulgentiis consequendis, pro 
adimplendis poenitentiis, et generatim pro sacro, et religioso cultu rite, et 
ex ordine peragendo, 

Falsa, temeraria, scandalosa, perniciosa, pietati fidelium iniuriosa, Ecclesiae 
auctoritati derogans, erronea. 


De poenit., S 10. 
LXV. 


Propositio enuntians, irregularem strepitum novarum. institutionum, quae 
dictae sunt exercitia, vel missiones ..... foríe nunquam, aut saltem perraro 
eo pertingere, ut absolutam conversionem operentur, et exteriores illos commo- 
Zonis actus, qui apparuere, nil aliud fuisse, quam transeuntia naturalis con- 
cussionis fulgura ; 

Temeraria, male sonans, perniciosa, mori pie, salutariter per Ecclesiam fre- 
quentato, et in verbo Dei fundato iniuriosa. 


45 

De modo iungendae vocis populi 
cum voce Ecclesiae in precibus publicis. 
De orat., S 24. 


LXVI. 


8 46. Propositio asserens, fore contra apostolicam praxim, et Dei consilia, 
nisi populo faciliores viae pararentur vocem suam iungendi cum voce totius 
Ecclesiae ; 

Intellecta de usu vulgaris linguae in liturgicas preces inducendae, 
Falsa, temeraria, ordinis pro mysteriorum celebratione praescripti perturbativa, 

plurium malorum facile productrix. 


De lectione sacrae scripturae. 
Ex nota in fine decr. de gratia. 


LXVII. 


8 47. Doctrina perhibens a lectione sacrarum scripturarum nonnisi veram 
impotentiam excusare, subiungens ultro se prodere obscurationem, quae ex 
huiusce praecepti neglectu orta est super primarias veritates religionis, 
Falsa, temeraria, quietis animarum nerturbativa, alias in Quesniello damnata. ! 


De proscriptis libris in Ecclesiis publice legendis. 
De orat., S 29. 


LXVIII. 


8$ 48. Laudatio, qua summopere synodus commendat Quesnellii commen- 
tationes in novum testamentum, aliaque aliorum Quesnellianis erroribus faven- 
tium opera, licet proscripta, eademque parochis proponit, ut ea tanquam 
solidis religionis principiis referta in suis quisque paroeciis populo post reli- 
quas functiones perlegant, 
Falsa, scandalosa, temeraria, seditiosa, Ecclesiae iniuriosa, schisma fovens, et 
haeresim. 


De sacris imaginibus. 
Dec Orat» SLT. 


LXIX. 


8 49. Praescriptio, quae generaliter, et indistincte inter imagines ab Ecclesia 
auferendas, velut rudibus erroris occasionem praebentes, notat imagines Tri- 
nitatis incomprehensibilis, 

Propter sui generalitatem temeraria, ac pio per Ecclesiam frequentato mori 
contraria, quasi nullae extent imagines sanctissimae Trinitatis communiter 
approbatae, ac tuto permittendae. 

Ex brevi So/licitudinis nostrae, Bene- 
dicti XIV, anni 1745. ? 


' Clemens XI, const. Unigenitus, 8 sept. 1713. - Bull. Rom., tom. 10, p. 340-344, 
ZICESNS 302: 


mm——" 

LXX. 


Item doctrina, et prascriptio generatim reprobans omnem specialem 
cultum, quem alicui speciatim imagini solent fideles impendere, et ad ipsam 
potius quam ad aliam confugere, 

Temeraria, perniciosa, pio per Fcclesiam frequentato mori, tum et illi provi- 
dentiae ordini iniuriosa, quo ita Deus nec in omnibus memoriis sancto- 
rum ista fieri voluit, qui dividit propria unicuique, prout vult. 

Ex S. Aug. ep. 78 clero, senioribus, et 
universae plebi Ecclesiae Hipponen. 


LXXI. 


Item quae vetat ne imagines praesertim B. Virginis ullis titulis distin- 
guantur praeterquam demonstrationibus, quae sint analogae mysteriis, de 
quibus in sacra scriptura expressa fit mentio ; 

Quasi nec adscribi possent imaginibus piae aliae denominationes, quas 
vel in ipsismet publicis precibus Ecclesia probat, et commendat, 
Temeraria, piarum aurium offensiva, venerationi B. praesertim Virgini debitae 

iniuriosa. 

LXXII. 


Item quae velut abusum extirpari vult morem, quo velatae asservantur 
certae imagines, 
Temeraria, frequentato in Ecclesia, et ad fidelium pietatem fovendam inducto 
mori contraria. 


De Festis. 
Libell. memorial. pro fest. reform., S 3. 


LXXIII. 


S 50. Propositio enuntians novorum festorum institutionem ex neglectu 
in veteribus observandis, et ex falsis notionibus naturae, et finis earumdem 
solemnitatum originem duxisse, 

Falsa, temeraria, scandalosa, Ecclesiae iniuriosa, favens haereticorum in dies 
festos per Ecclesiam celebratos conviciis. 

Ibid., S 8. 


LXXIV. 


Deliberatio synodi de transferendis in diem Dominicum festis per annum 
institutis: idque pro iure, quod persuasum sibi esse ait episcopo competere 
super disciplinam ecclesiasticam in ordine ad res mere spirituales; ideoque 
et praeceptum missae audiendae abrogandi diebus, in quibus ex pristina 
Ecclesiae lege viget etiamnum id praeceptum: tum etiam in eo, quod super- 
addit de transferendis in adventum episcopali auctoritate ieiuniis per annum 
ex Ecclesiae praecepto servandis; 

Quatenus adstruit episcopo fas esse iure proprio transferre dies ab Ecclesia 
praescriptos pro festis, ieiuniisve celebrandis: aut inductum missae audiendae 
praeceptum abrogare, 

Propositio falsa, iuris conciliorum generalium, et Summorum Pontificum lae- 
siva, scandalosa, schismuti favens. 


De iuramentis. 
Libell. memorial. pro iuram. reform., 8 5. 


LXXV. 


8 51. Doctrina, quae perhibet beatis temporibus nascentis Ecclesiae iura- 
menta visa esse a documentis divini Praeceptoris, atque ab aurea evangelica 
simplicitate adeo aliena, ut ipsummet iurare sine extrema, et ineluctabili neces- 
sitate reputatus fuisset actus irreligiosus, homine Christiano indignus: insuper 
continuatam patrum seriem demonstrare iuramenta communi sensu pro vetitis 
habita fuisse: indeque progreditur ad improbanda iuramenta, quae curia 
ecclesiastica, iurisprudentiae feudalis, ut ait, normam secuta in investituris, 
et in sacris ipsis episcoporum ordinationibus adoptavit: statuitque adeo implo- 
randam a saeculari potestate legem pro abolendis iuramentis, quae in curiis 
etiam ecclesiasticis exiguntur pro suspiciendis muniis, et officiis, et generatim 
pro omni actu curiali, 

Falsa, Ecclesiae iniuriose, iuris ecclesiastici laesiva, disciplinae per canones 
inductae, et probatae subversiva. 


De collationibus ecclesiasticis. 
De collat. ecclesiast., S 1. 


LXXVI. 


8 52. Insectatio, qua synodus scholasticam exagitat, velut eam, quae viam 
aperuit inveniendis novis, et inter se discordantibus systematibus, quoad veri- 
tates maioris pretii, ac demum adduxit ad probabilismum, et laxismum ; 

Quatenus in scholasticam reiicit privatorum vitia, qui abuti ea potue- 
runt, aut abusi sunt, 

Falsa, temeraria, in sanctissimos viros, et doctores, qus magno catholicae reli- 
gionis bono scholasticam excoluere, iniuriosa, favens infestis in eam hae- 
reticorum conviciis. 

Ibid. 


LXXVII. 


Item in eo quod subdit, mutationem formae regiminis ecclesiastici, qua 
factum est, ut ministri Ecclesiae in oblivionem venirent suorum iurium, quae 
simul sunt eorum obligationes, eo demum rem adduxisse, ut obliterari faceret 
primitivas notiones ministerii ecclesiastici, et sollicitudinis pastoralis; 

Quasi per mutationem regiminis congruentem disciplinae in Ecclesia con- 
stitutae, et probatae obliterari umquam potuerit, et amitti primitiva notio 
ecclesiastici ministerii, pastoralisve sollicitudinis, 

Propositio falsa, temeraria, erronea. 


LXXVIII. 


Praescriptio synodi de ordine rerum tractandarum in collationibus, qua 
posteaquam praemisit, /z quolibet articulo distinguendum id quod pertinet 

a1 fidem, et ad essentiam religionis ab eo quod est proprium disciplinae, 
subiungit, iz hac ipsa (disciplina) distinguendum. quod est necessarium, aut 
utile ad retinendos in spiritu fideles ab eo quod est inutile, aut onerosius, 
quam libertas filiorum novi foederis patiatur, magis vero ab eo, quod est peri- 
culosum aut noxium, ufpote inducens ad superstitionem, et materialismum ; 
Quatenus pro generalitate verborum comprehendat, et praescripto exa- 
mini subiiciat etiam disciplinam ab Ecclesia constitutam, et probatam, quasi 
Ecclesia, quae spiritu Dei regitur, disciplinam constituere posset non solum 
inutilem, et onerosiorem, quam libertas christiana patiatur, sed et periculo- 
sam, noxiam, inducentem in superstitionem, et materialismum, 
Falsa, temeraria, scandalosa, perniciosa, piarum aurium offensiva, Ecclesiae, 
ac spiritui Dei, quo ipsa regitur, iniuriosa, ad minus erronea. 


Convicia adversus aliquas sententias in scholis catholicis usque adhuc agitatas. 
Orat. ad synod., S 2. 


LXXIX. 


8 53. Assertio, quae conviciis, et contumeliis insectatur sententias in 

scholis catholicis agitatas, et de quibus apostolica Sedes nihil adhuc defi- 

niendum, aut pronunciandum censuit, 

Falsa, temeraria, in scholas catholicas iniuriosa, debitae apostolicis constitu- 
tionibus obedientiae derogans. 


De tribus regulis fundamenti loco a synodo positis pro reformatione regu- 
larium. 
Libell. memorial. pro reform. regularium, S 9. 


LXXX. 


8 54. Regula 1, quae statuit universe, et indiscriminatim sfafum regu- 
larem, aut monasticum natura sua componi non posse cum animarum cura, 
cumque vitae pastoralis muneribus, nec adeo in partem venire posse ecclesia- 
sticae hierarchiae, quin ex adverso pugnet cum ipsiusmet vitae monasticae prin- 
cipiis, 

Falsa, perniciosa, in sanctissimos Ecclesiae patres, et praesules, qui regularis 
vitae instituta cum clericalis ordinis muneribus consociarunt, iniuriosa, pio, 
vetusto, probato Ecclesiae mori, Summorumque Pontificum sanctionibus cor 
traria: quasi monachi quos morum gravitas, et vitae, ac fidei institutio 
sancta commendat, zon rite, nec modo sine religionis offensione, sed et 
cum multa utilitate Ecclesiae clericorum officiis aggregentur. 


Ex s. Siricio epist. decret. ad Himerium Tarracon., c. 13.? 


LXXXI. 


Item in eo quod subiungit, Sanctos Thomam, et Bonaventuram sic in 
tuendis adversus summos homines mendicantium institutis versatos esse, 
ut in eorum defensionibus minor aestus, accuratio maior desideranda fuisset, 

Scandalosa, in sanctissimos doctores iniuriosa, impiis damnatorum. auctorum 
contumeliis favens. 


LXXXII. 


Regula 2 multiplicationem ordinum, ac diversitatem naturaliter inferre 
perturbationem, et confusionem: item in eo quod praemittit 8 4, regularium 
fundatores qui post monastica instituta prodierunt, ordines superaddentes 
ordinibus, reformationes reformationibus nil aliud effecisse, quam primariam 
mali causam magis magisque dilatare ; 

Intellecta de ordinibus et institutis a sancta Sede probatis, quasi distincta 
piorum munerum varietas, quibus distincti ordines addicti sunt, natura sua 
perturbationem, et confusionem parere debeat, 


Falsa, calumniosa, in sanctos fundatores, eorumque fideles alumnos, tum et 
in ipsos Summos Pontifices iniuriosa. 


LXXXIII. 


Regula 3, qua postquam praemisit, parvum corpus degens infra civilem 
societatem, quin fere sit pars eiusdem, parvamque monarchiam figit in. statu, 
semper esse periculosum, subinde hoc nomine criminatur privata monasteria, 
communis instituti vinculo sub uno praesertim capite consociata, velut spe- 
ciales totidem monarchias civili reipublicae periculosas, et noxias, 

Falsa, temeraria, regularibus institutis a sancta Sede ad religionzs profectum 
approbatis iniuriosa, favens hereticorum in eadem instituta insectationibus, 
et calumniis. : 


De systemate, seu ordinationum complexione ducta ex allatis regulis, et octo 
sequentibus articulis comprehensa pro reformatione regularium. 
S 10. 


LXXXIV. 


8 55. Art. 1. De uno dumtaxat ordine in Ecclesia retinendo, ac de seli- 
genda prae caeteris regula sancti Benedicti, cum ob sui praestantiam, tum. ob 
praeclara illius ordinis merita: sic tamen ut in his, quae forte occurrent tem- 
porum conditioni minus congrua, instituta vitae ratio apud Portum-regium 
lucem praeferat ad explorandum quid addere, quid detrahere conveniat. 

2. Ne compotes fiant ecclesiasticae hierarchiae, qui se huic ordini adiun- 
xerint, nec ad sacros ordines promoveantur, praeterquam ad summum. unus, 
vel duo, initiandi tamquam. curati, vel capellani monasterii, reliquis in sim- 
plici laicorum ordine remanentibus. 

3. Unum in unaquaque civitate admittendum monasterium, idque extra 
moenia civitatis in locis abditioribus, et remotioribus collocandum. 

4. Inter occupationes vitae monasticae pars sua labori manuum. inviolate 
servanda, relicto tamen congruo tempore psalmodiae impendendo, aut etiam, 
si cui libuerit, literarum studio. Psalmodia deberet esse moderata, quia nimia 
eius prolixitas parit praecipitantiam, molestiam, evagationem. Quo plus auctae 
sunt psalmodiae, orationes, preces, tantumdem peraequa proportione omni tem- 
pore imminutus fervor est, sanctitasque regularium. 

5. Nulla foret admittenda distinctio monachos inter sive choro, sive mini- 
steriis addictos; inaequalitas isthaec gravissimas omni tempore lites excitavit, 
ac discordias, et a communitatibus regularium spiritum charitatis expulit. 

6. Votum perpetuae stabilitatis nunquam tolerandum. Non illud norant 
veteres monachi, qui tamen Ecclesiae consolatio, et christianismi ornamentum 
extiterunt. Vota castitatis, paupertatis, et obedientiae non admittentur instar 
communis, et stabilis regulae. Si quis ea vota, aut omnia, aut aliqua facere 
voluerit, consilium, et veniam ab episcopo postulabit, qui tamen nunquarm per- 
mittet, ut perpetua sint, nec anni fines excedent. Tantummodo facultas dabitur 
ea renovandi sub iisdem conditionibus. 

7T. Omnem episcopus habebit inspectionem in eorum vitam, studia, pro- 
gressum in pietate: ad ipsum pertinebit monachos admittere, et expellere, semper 
tamen accepto contubernalium consilio. 

8. Regulares ordinum, qui adhuc remanent, licet sacerdotes in hoc mona- 
sterium admitti etiam possent, modo in silentio, et solitudine propriae san- 
ctificationi vacare cuperent: quo casu dispensationi locus fieret im generali 
regula num. 2 statuía, sic tamen ne vitae institutionem sequantur ab aliis 
discrepantem, adeo uí non plus quam una, aut ad summum duae in diem 
missae celebrentur, satisque ceteris sacerdotibus esse debeat una cum. commu- 
nitate concelebrare. 


Item pro reformatione monialium. 
SEP 
Vota perpetua usque ad annum 40 aut 45 non admittenda. Moniales solidis 
exercitationibus, speciatim labori addicendae: a carnali spiritualitate, qua ple- 
raeque distinentur, avocandae: expendendum, utrum, quod ad ipsas attinet, 
satius foret monasterium in civitate relinqui 
Systema vigentis, aque iam antiquitus probatae, ac recepíae disciplinae sub- 
versivum, perniciosum, constitutionibus apostolicis, et plurium conciliorum 
etiam generalium, tum speciatim Tridentini! sanctionibus oppositum, et iniu- 
riosum, favens haereticorum in monastica. vota, et regularia instituta sta- 
biliori consiliorum evangelicorum professioni addicta conviciis, et calumniis. 


De nationali concilio convocando. 


Libell. memorial. pro convoc. concil. national., S 1. 


LXXXV. 


8 56. Propositio enuntians qualemcumque cognitionem ecclesiasticae 
historiae sufficere, ut fateri quisque debeat convocationem concilii natio- 
nalis unam esse ex viis canonicis, qua finiantur in Ecclesia respectivarum 
nationum controversiae spectantes ad religionem ; 

Sic intellecta, ut controversiae ad fidem, et mores spectantes in ecclesia 
quacumque subortae, per nationale concilium irrefragabili iudicio finiri 

valeant: quasi inerrantia in fidei, et morum quaestionibus nationali concilio 
competeret, 


Schismatica, haeretica. 


8 57. Mandamus igitur omnibus utriusque sexus Christifidelibus, ne de 
dictis propositionibus, et doctrinis sentire, docere, praedicare praesumant, 
contra quam in hac Nostra constitutione declaratur, ita ut quicumque ilias, 
vel earum aliquam coniunctim, vel divisim docuerit, defenderit, ediderit, aut 
de eis etiam disputando publice, vel privatim tractaverit, nisi forsitan impu- 
gnando, ecclesiasticis censuris, aliisque contra similia perpetrantes a iure sta- 
tutis poenis, ipso facto, absque alia declaratione subiaceat. 

8 58. Ceterum per hanc expressam praefatarum propositionum, et doctri- 
narum reprobationem, alia in eodem libro contenta nullatenus approbare 
intendimus; cum praesertim in eo complures deprehensae fuerint proposi- 
tiones, et doctrinae sive illis, quae supra damnatae sunt, affines, sive quae 
communis ac probatae cum doctrinae, et disciplinae temerarium contemptum, 
tum maxime infensum in Romanos Pontifices, et Apostolicam Sedem animum 
praeseferunt. 

S 59. Duo vero speciatim notanda censemus, quae de augustissimo san- 
ctissimae Trinitatis mysterio, S 2 decreti de fide, si non pravo animo, impru- 
dentius certe synodo exciderunt, quae facile rudes praesertim et incautos in 
fraudem impellere valeant. Primum, dum posteaquam rite praemisit Deum 
in suo esse unum, et simplicissimum permanere, continuo subiungens, ipsum 
Deum in tribus personis distingui, perperam discedit a communi, et pro- 
bata in christianae doctrinae institutionibus formula, qua Deus unus quidem 
in tribus personis distinctis dicitur, non in tribus personis distinctus: cuius 
formulae commutatione hoc vi verborum subrepit erroris periculum, ut 
essentia divina distincta in personis putetur, quam fides catholica sic unam 
in personis distinctis confitetur, ut eam simul profiteatur in se prorsus indi- 
stinctam. 

8 60. Alterum, quod de ipsismet tribus divinis personis tradit, eas secun- 
dum earum proprietates personales, et incommunicabiles exactius loquendo 
exprimi, seu appellari Patrem, Verbum, et Spiritum Sanctum, quasi minus 
propria, et exacta foret appellatio Filii tot scripturae locis consecrata, voce 
ipsa Patris e coelis, et e nube delapsa, tum formula baptismi a Christo prae- 
scripta, tum et praeclara illa confessione, qua beatus ab ipsomet Christo 
Petrus est pronuntiatus; ac non potius retinendum esset quod edoctus ab 
Augustino Angelicus praeceptor! vicissim ipse docuit iz nomine Verbi eamdent 
proprietatem importari, quae in nomine Filii, dicente nimirum Augustino,? eo 
dicitur Verbum quo Filius. 

S 61. Neque silentio praetereunda insignis ea fraudis plena synodi teme- 
ritas, quae pridem improbatam ab apostolica Sede conventus Gallicani decla- 
rationem an. 1682 ausa sit non amplissimis modo laudibus exornare, sed 


DID4Ip.,. q. 34 atto oadi2: 
"Aug, Dé. Trinit, 1:22, 6.2. 


Romani Pontifices 713 


quo maiorem illi auctoritatem conciliare, eam in decretum de fide inscri- 
ptum insidiose includere, articulos in illa contentos palam adoptare, et quae 
sparsim per hoc ipsum decretum tradita sunt, horum articulorum publica, 
et solemni professione obsignare. Quo sane non gravior longe se Nobis 
offert de synodo, quam praedecessoribus Nostris fuerit de comitiis illis expo- 
stulandi ratio, sed et ipsimet Gallicanae Ecclesiae non levis iniuria irrogatur, 
quam dignam synodus existimaverit, cuius auctoritas in patrocinium voca- 
retur errorum, quibus illud est contaminatum decretum. 

8 62. Quamobrem quae acta conventus Gallicani, mox ut prodierunt, 
praedecessor Noster ven. Innocentius XI per literas in forma Brevis die 
Xi aprilis anni MDcLxxxi ! post autem expressius Alexander VIII. Constit. 
Inter multiplices, die 4 augusti anni 1690,? pro apostolici sui muneris ratione 
improbarunt, resciderunt, nulla, et irrita declararunt, multo fortius exigit a 
Nobis pastoralis sollicitudo recentem horum factam in synodo tot vitiis affe- 
ctam adoptionem, velut temerariam, scandalosam, ac praesertim post edita 
praedecessorum Nostrorum decreta, huic apostolicae Sedi summopere iniu- 
riosam reprobare, ac damnare, prout eam praesenti hac Nostra constitu- 
tione reprobamus, et damnamus, ac pro reprobata, et damnata haberi volumus. 

8 63. Ad id genus fraudis pertinet, quod synodus in hoc ipso decreto 
de fide quamplures articulos complexa, quos Lovaniensis facultatis theologi 
ad Innocentii XI iudicium detulerunt, tum et alios duodecim a card. de 
Noailles Benedicto XIII oblatos, non dubitaverit ex reprobato secundo Ultra- 
iectensi concilio vanum, vetusque commentum exsuscitare, temereque his 
verbis iactare in vulgus, nempe universae Europae notissimum esse, eos 
articulos Romae severissimo examini subiectos fuisse, et non solum a qua 
licumque censura immunes exiisse, sed etiam a laudatis Romanis Pontificibus 
fuisse commendatos: cuius tamen assertae commendationis non modo nullum 
extat authenticum documentum, quin potius eidem refragantur acta examinis, 
quae in Nostrae supremae inquisitionis tabulis asservantur, e quibus id tantum 
apparet, nullum super iis prolatum fuisse iudicium. 

8 64. Hisce propterea de causis librum hunc ipsum, cui titulus: Afi, 
e decreti del concilio diocesano di Pistoia dell'anno MDCCLXXXVI. In 
Pistoia per Atto Bracali stampatore vescovile. Con approvazione; sive prae- 
misso, sive quovis alio titulo inscriptum, ubicumque, et quocumque idio- 
mate, quavis editione, aut versione hactenus impressum, aut imprimendum, 
auctoritate apostolica tenore praesentium prohibemus, et damnamus, quem- 
admodum etiam alios omnes libros in eius, sive eius doctrinae defensionem, 
tam scripto, quam typis forsan iam editos, seu, quod Deus avertat, edendos, 
eorumque lectionem, descriptionem, retentionem, et usum omnibus, et sin- 
gulis Christifidelibus sub poena excommunicationis per contrafacientes ipso 
facto incurrendae, prohibemus pariter, et interdicimus. 

8 65. Praecipimus insuper venerabilibus íratribus patriarchis, archiepi- 
scopis, et episcopis, aliisque locorum ordinariis, nec non haereticae pravi- 

tatis inquisitoribus, ut contradictores, et rebelles quoscumque per censuras, 
et poenas praefatas, aliaque iuris, et facti remedia, invocato etiam ad hoc, 
si opus fuerit, brachii saecularis auxilio, omnino coerceant, et compellant. 

8 66. Volumus autem, ut earumdem praesentium transumptis, etiam 
impressis, manu alicuius notarii publici subscriptis, et sigillo personae in 
dignitate ecclesiastica constitutae munitis, eadem fides prorsus adhibeatur, 
quae ipsis originalibus literis adhiberetur, si forent exhibitae, vel ostensae. 

8 67. Nulli ergo hominum liceat hanc paginam Nostrae declarationis, 
damnationis, mandati, prohibitionis, et interdictionis infringere, vel ei ausu 
temerario contraire. Si quis autem hoc attentare praesumpserit, indignatio- 
nem omnipotentis Dei, ac beatorum Petri, et Pauli apostolorum eius se 
noverit incursurtim. 

[Bull. Rom. Cont., tom. 9, p. 395-418]. 


476. 
Pius VII, const. Ecclesia Christi, 15 aug. 180r. 


S 1. Ecclesia Christi, quam ut civitatem sanctam, Hierusalem novam, 
descendentem de coelo a Deo vidit Ioannes, inde potissimum suam repetit 
firmitatem, caeteraque ornamenta, quibus praedita consurgit, quod nedum 
sancta, catholica, et apostolica, sed et una sit, super unius soliditate petrae 
fundata. Ex firma et constanti membrorum Ecclesiae omnium unione in eadem 
fide, in iisdem sacramentis, in iisdem vinculis charitatis, in subiectione atque 
obsequio legitimo capiti, tota vis illa, ac pulchritudo est, qua huius mysticum 
corpus nobilitatur, ac praestat. Quod decus eius praecipuum ac singulare 
Redemptor Noster cum et eius proprium esse, et conservari usque ad con- 
summationem saeculi maxime voluerit, in eadem Ecclesia, quam acquisivit 
sanguine suo, antequam ad Patrem ascenderet memorandis illis verbis sic 
pro ea oravit: « Pater sancte, serva eos quos dedisti mihi, ut sint sicut et 
nos.. ut omnes unum sint, sicut tu Pater in me, et ego in te, ut et ipsi in 
nobis unum sint ». 

S 2. Haec Nos animo cogitantes simul ac inscrutabili divinae providen- 
tiae consilio ad supremum apostolatus apicem, licet indigni, vocati fuimus, 
statim convertimus oculos Nostros ad populum acquisitionis, solliciti servare 
unitatem in vinculo pacis, Galliasque potissimum intuentes, magnitudine regio- 
num, populorum frequentia, ac religionis gloria multis iam saeculis commen- 
datissimas, maximo dolore affecti sumus cum animadverterimus regiones 
ipsas, quae tamdiu Ecclesiae decus ac deliciae extitissent, postremis hisce 
temporibus intestinis perturbationibus adeo exagitatas fuisse, ut maximum 
religio detrimentum exinde acceperit, cuius causa recolendae memoriae Pius VI 
decessor Noster tot, tantasque curas impendit. Nolumus Nos hic commemo- 
ratione malorum ea vulnera refricare, quae divina providentia nunc sanare 
properat. Quibus Nos divina ope adiuti cum opportuna remedia adhibere 
maxime cuperemus, illud iampridem apostolicis Nostris literis die decima 
quinta maii superioris anni ad universos episcopos datis professi sumus, « nihil 

optatius contingere Nobis posse, quam vitam pro filiis Nostris, qui sunt Galliae 
populi, profundere, si eorum salus posset interitu Nostro repraesentari ». ! 

S 3. Ad ea a Patre misericordiarum impetranda cum indesinenter preces 
Nostrae, lacrimaeque in maxima animi aegritudine profunderentur. Deus fofius 
consolationis, qui consolatur Nos in omni tribulatione Nostra, recordatus 
misericordiae suae, respicere dignatus est dolorem Nostrum, ac admirando 
providentiae suae consilio nec opinantibus Nobis aditum aperuit, quo Nos 
et tantis malis occurrere, et Ecclesiae unitatem, et charitatem, quam « anti- 
quus humani generis hostis superseminans zizania super mysticum Ecclesiae 
agrum » dissolvere, atque extinguere conatus erat, constabilire iterum, ac 
revocare possemus. 

S8 4. Siquidem ille Dominus « qui dives est in misericordia, cogitat con- 
silia pacis et non afflictionis », illustrem virum, penes quem summa nunc 
Gallicanae reipublicae est administratio, eadem cupiditate finem tot malis 
imponendi intlammavit, ut eius ope in abundantia pacis, religione restituta, 
bellicosissima illa natio ad unicum fidei centrum revocaretur. 

S 5. Vix carissimus in Christo filius Noster Naupoleon Bonaparte consul 
primus reipublicae Gallicanae sibi gratum fore testificatus est, ut tractatio 
iniretur, vi cuius religionis cultus in Gallia, Deo adiuvante, feliciter restitue- 
retur, gratias egimus Deo, cuius misericordiae hoc Nos beneficium acceptum 
referebamus. Itaque ne Nostro muneri, ac studiis eiusdem primi consulis 
deessemus, statim venerabilem fratrem archiepiscopum Corinthi ad ineundam 
tanti huius negotii tractationem misimus. Qui cum Parisios venisset, multis 
hinc inde discussis atque animadversis, tandem misit ad Nos articulos quos- 
dam sibi propositos. 

8 6. Ad quos diligenter expendendos Nos omni studio animum adii- 
cientes, sententiam etiam audire voluimus congregationis venerabilium fra- 
trum Nostrorum S. R. E. Cardinalium, qui ad mentem suam de tota hac 
causa Nobis aperiendam saepe coram Nobis congregati, et voce et scripto 
quid sentirent Nobis significaverunt. 

8 7. Cum autem in re tanti momenti illud praecipue, ut decebat, curan- 
dum existimaverimus, ut vestigia pontificum praedecessorum Nostrorum seque- 
remur, propterea repetentes memoria ea, quae ab iisdem facta fuerant in 
extraordinariis temporum difficillimorum casibus, cum gravissimae populo- 
rum perturbationes exortae intestinis motibus maximas nationes agitarunt, 
plura, gravia, et luctuosa accidisse comperimus, quae ante oculos Nostros 
posita, qua agendi ratione uti possemus Nobis aliquomodo indicarent. 

& 8. Igitur antedictae congregationis venerabilium fratrum Nostrorum 
S. R. E. Cardinalium sententia cognita, post sedulam considerationem pro- 
positae conventioni, qua ratione potuimus, duximus annuendum, atque apo- 
stolicam potestatem ad ea omnia proferre, quae extraordinariae temporum 
rationes, atque bonum pacis et unitatis Ecclesiae a Nobis postulaverunt. 

8 9. Quin imo adeo ingenti exarsimus desiderio Galliae ad unitatem 
sanctae Sedis feliciter revocandae, ut cum allatum ad Nos esset nonnullas 

formas propositae conventionis, quam ad ven. fratrem archiepiscopum Co- 
rinthi remisimus, ea interpretatione explicari, ut Gallicae reipublicae cir- 
cumstantiis non aptae viderentur, atque exoptatae unioni moram aliquam 
possent inferre, molestissime animo Nostro id ferentes, Lutetias mittere sta- 
tuimus delictum in Christo filium Nostrum Herculem s. Agathae ad Subur- 
ram diaconum cardinalem Consalvi, atque a secretis Nostri status, qui (utpote 
unus ex eorum numero, quos ad hanc rem congregatos in consilium adhi- 
buimus, quique lateri Nostro continuo in suo munere adhaeret) optime 
omnium et expositarum rerum intelligentiam, et veros animi Nostri sensus 
poterat explicare, eam etiam illi facultatem impertientes, ut ubi necessitas 
postularet, in antedictis formis eas mutationes induceret, quae definitarum 
a Nobis rerum substantiam integram retinentes, illarum executionem quam 
celerrimam redderent, et faciliorem viam sternerent conventioni. 

S 10. Quae cum a Nobis commissa feliciter Deo favente sint peracta, 
indeque ab eo una cum ven. fratre Nostro archiepiscopo Corinthi, ac dilecto 
filio fr. Carolo Caselli ordinis Servorum Mariae ex-generali ex Nostra parte, 
et dilectis in Christo filiis Iosepho Bonaparte, et Emmanuele Cretet consiliariis 
status, nec non dilecto in Christo filio presbytero Stephano Bernier parocho 
s. Laudi Andegavensis ex parte Gallicani regiminis, conventio inter Nos, 
ipsumque Galliarum regimen Parisiis signata sit, haec a Nobis adhibitis in 
consilium venerabilibus fratribus S. R. E. Cardinalibus, perscrutata diligenter, 
atque examini supposita cum talis reperta sit, ut Nostra approbatione con- 
firmari possit, Nos nulla amplius mora interposita per apostolicas has literas 
nota facimus ea omnia, quae a Nobis constituta, concessaque sunt ad reli- 
gionis bonum, internaeque Galliarum tranquillitatis conservationem conse- 
quendam, atque ad properandam illam tamdiu optatam pacem, ac unitatem, 
qua Ecclesia sancta in Domino gaudeat, atque laetetur. 

8 11. Atque illa in primis a Gallicano regimine solemnis facta est decla- 
ratio, nimirum recognoscere se religionem catholicam, apostolicam, Roma- 
nam eam esse religionem, quam longe maxima Gallorum civium pars pro- 
fitetur. Neque vero haud dissimili modo Nos ipsi recognovimus ex catholico 
cultu in Gallia constituto, nec non ex particulari eius professione, quam 
faciunt reipublicae consules, eamdem religionem maximam utilitatem, maxi- 
mumque decus percepisse, et hoc quoque tempore praestolari. 

8 22. Cum vero tum clericorum institutioni, tum episcoporum consilio, 
suaeque ecclesiae administrationi consulere necesse sit, illud non omisimus, 
ut iidem episcopi unum habeant in cathedrali ecclesia capitulum, unumque 
seminarium in sua quisque dioecesi, quamvis gubernium ad dotationis obli- 
gationem non esse adstringat. 

S 23. Quamvis maxime desideraretur a Nobis, ut templa omnia iterum 
sacris ministeriis exercendis catholicis redderentur, cum tamen id perfici non 
posse videamus, satis habuimus, quod omnia templa metropolitana, cathe- 
dralia, parochialia, aliaque non alienata cultui necessaria episcoporum dispo- 
sitioni tradantur. 

S 82. Decernentes, etc. 

[Bull. Rom. Cont., tom. 11, p. 208-212]. 

471. 
Pius VII, breve ad Archiep. Moguntin., 8 oct. 1803. 


l. Etsi Fraternitatis tuae literas die 16 Aprilis proxime elapsi ad Nos 
scriptas iam pridem acceperimus, tamen iis hactenus respondere minime 
licuit tum propter multas easque gravissimas Apostolatus Nostri curas, qua- 
rum pondere in his praesertim temporum perturbationibus undique premi- 
mur, tum etiam propter magnitudinem gravitatemque rerum, quas in iisdem 
contineri perspeximus. Quum enim exortas isthic quasdam non leves de 
matrimoniis referas quaestiones, ac de iis Nostrum exquiras Apostolicum iudi- 
cium, quo certam ac tutam regulam omnes unanimi sensu teneant, ut maturius 
in re tanti momenti deliberare possemus, adhibitis in consilium nonnullis 
Ven. Fratribus S. R. E. Cardinalibus, eorumque non minus, quam aliquorum 
theologica scientia praestantium virorum exquisitis suffragiis easdem coram 
Nobis examinandas curavimus. Ceterum religionem zelumque Tuum impri- 
mis, Tuamque in hanc S. Sedem observantiam effusis ac plane debitis pro- 
sequimur laudibus, quod ex veteri more, institutoque maiorum hanc Petri 
cathedram consulendam esse censueris, non ignarus, antiquis regulis san- 
citum fuisse, ut quidquid, quamvis in remotis et longinquo positis ageretur 
provinciis, non prius tractandum vel accipiendum esset, nisi ad notitiam 
almae sedis nostrae fuisset deductum, ut huius auctoritate, iuxta quam fuisset 
pronunciatio, firmaretur, indeque sumerent ceterae ecclesiae velut de naturali 
suo fonte praedicationis exordium, et per diversas mundi regiones puritatis 
incorruptae manarent fidei sacramenta salutis. 

2. Atque ut ad rem accedamus, illud primo Nobis in praedictis Tuis 
literis significasti Electorem Palatinum die 8 Novemb. anni proxime elapsi 
Monachii pro tota sua ditione dedisse mandatum, quo protestantium matri- 
moniorum dissolutionem, acatholicorum conventuum sententia decretam, ubi- 
que tamquam validam habendam esse, nullumque impedimentum parti ita 
solutae, si Catholico vel Catholicae nubere velit, interponendum esse; tum 
vero a Marchione Badensi idem quoque mandatum decreto diei 31 Ianuarii 
currentis anni adoptatum fuisse tam pro terris Palatinatus inferioris ad tra- 
ctum Rheni, quam pro reliqua tota sua provincia et ditione, ea tamen appo- 
sita conditione, Parochum Catholicum, ut secundis his nuptiis intersit, si 
suae religionis principiis id sibi vetitum iudicaverit, neutiquam esse cogen- 
dum, sed illas inire cupientibus liberum esse, sibi per acatholicum ministrum 
copulationem procurandi, atque ita coniunctos potestate civili, quin eorum 
conscientiae foro sese ullo modo immisceat, quantum ad effectus civiles foven- 
dos tuendosque esse perinde, ac si coram parocho catholico copulati fuissent; 
tum denique in eadem Badensi ditione ad istam Wormatiensem dioecesim 
pertinente exinde iam iterato contigisse, ut attentata per sententiam prote- 
stantici Consistorii matrimonialis vinculi solutione partibusque in libertatem 
ad alia transeundi vota dimissis harum una, vivente adhuc altera, novum 
matrimonium cum catholica parte inire contenderit, atque sacerdotalem bene- 

dictionem desuper expetierit. Porro, ut addebas, parochi anxio animo hae- 
rentes postulant opportune instrui a Te atque edoceri, quomodo in relatis 
similibusque casibus se gerere debeant. 

3. Quaerunt propterea primo: an tuta conscientia secundis illis nuptiis 
interesse possint? Secundo: an si hae coram ministro acatholico contrahantur, 
partem catholicam ad poenitentiae sacramentum accedentem absolvere, ad 
S. Eucharistiam admittere, prolemqne inde nascituram etiam quantum ad 
ecclesiasticos effectus ut legitimam habere licite possint? De his autem con- 
cludebas ad Nos scribere voluisse, ut controversiae omnes facilius et tutius 
iudicio Nostro praeciderentur tum in ista dioecesi, tum in aliis quoque dioe- 
cesibus, atque ditionibus ad quas memoratas leges extendi contingeret, atque 
ut norma seu regula quaedam generalis praefigeretur, cuius ope Episcopi 
uniformi congruoque sensu de secundi matrimonii valore iudicium ferre, et 
parochi confessariique omnem hac super re conscientiarum perturbationem 
amovere et privatam publicamque quietem tueri possint ac valeant. 

4. Ut ergo super praedictis ex Nostro Apostolicae sollicitudinis mini- 
sterio Tibi opportune et cumulate respondeamus, duo hic praemittenda esse 
duximus, quae sane totius rei sunt veluti prima capita, quaeque ubi prae- 
sertim agitur de matrimoniis tum Catholicorum cum haereticis, tum haere- 
ticorum inter se vel ineundis vel dissolvendis, semper prae oculis haberi 
debent. 

5. Atque horum primum est, Catholicorum cum haereticis connubia 
Ecclesiam Catholicam tamquam illicita, perniciosa et detestabilia perpetuo 
interdixisse et reprobasse, quod innumeris possemus Conciliorum, Summo- 
rumque Pontificum decretis demonstrare, nisi abunde sufficerent ea, quae hac 
de re immortalis memoriae Pontifex Benedictus XIV praedecessor Noster 
scripsit tum in encyclicis literis ad Poloniae regni Primatem, Archiepiscopos 
et Episcopos,! tum in praeclaro suo opere de Synodo Dioecesana. Et licet in 
quibusdam regionibus propter locorum et temporum difficultatem eadem 
connubia tolerari contingat, id quidem ad eam referendum est aequanimi- 
tatem, quae nulla ratione approbationis et consensus cuiuspiam loco habenda 
sit, sed merae patientiae, quam ad maiora vitanda mala affert necessitas, non 
voluntas, quemadmodum haud ita pridem fel. rec. Pontifex Pius VI Episcopis 
Vratislaviensi, Rosnaviensi,? et Scepusiano rescripserat. 

6. Alterum vero est, sententiam laicorum tribunalium et acatholicorum 
conventuum, a quibus praesertim matrimoniorum nullitas declaratur, eorum- 
que vinculi attentatur dissolutio nullum robur vimque prorsus nullam penes 
Ecclesiam consequi posse... Quaerebas, quid agendum sit a parochis catho- 
licis, cum aliquis ex coniugibus per sententiam Consistorii acatholici solutus 
a priori matrimonio ac suae libertati restitutus, si velit cum catholico aut 
catholica nubere, possitne parochus his nuptiis assistere et benedictionem 
nuptialem impertiri, quod bis tentatum fuisse in ipsa dioecesi narrabas? At 

Tu ipse ea, qua praestas, sapientia vides, Ven. Frater, gravissimum commis- 
suros scelus, suumque sacrum ministerium prodituros esse eos parochos, 
qui has nuptias sua praesentia probarent suaque benedictione firmarent. Neque 
enim illae nuptiae dicendae sunt, sed potius adulterina connubia. Perstat 
enim immotumque manet impedimentum ligaminis ex vinculo prioris matri- - 
monii, quod per sententiam acatholici consistorii relaxare ac dissolvi non 
potuit, quo durante ac persistente impedimento, si vir foeminae coniungitur, 
adulterium est. Quapropter suavibus verbis ac blandis et efficaci sermone 
potius a parocho adhortandus est coniux ille, ne tantum facinus committat, 
ac ne contra Dei legem peccet, quam Idem ab ipso mundi primordio tulit 
inquiens: « quod Deus coniunxit, homo non separet ». Quodsi propositi 
tenax morigerum se parochi monitis praebere renuat, et turpi adulterio cum 
coniuge acatholica copuletur, sitque aleae ac periculi plenum ipsique religioni 
fortasse noxium ulterius obsistere et contra niti: silere quidem et tolerare 
tam immane facinus parochus poterit, nunquam vero vel copulationi inter- 
esse, multo minus benedictionem impertiri. Iubeat, increpet, minetur laica 
potestas: « obedire magis Deo oportet, quam hominibus ». Sacerdos Dei 
(verbis utimur divi Cypriani) Evangelium tenens et Christi praecepta custo- 
diens occidi potest, vinci non potest... 

7. Ad plenam propositae abs Te quaestionis explanationem restat nunc 
declarandum, an ii coniuges catholicae religionis cultores, qui sola acatholici 
consistorii authoritate excusso prioris matrimonii vinculo ad secundas nuptias 
coram ministro acatholico properaverint, deinde admissi sceleris poenitentes 
veniam humiliter petant, possint ad Sacramentorum participationem admitti? 
Sed nulla in hac re potest esse dubitatio, siquidem veros poenitentiae fructus 
faciant, quorum primum illum esse oportet, ut a secundo coniuge separentur, 
si prior vivat adhuc; sin vero decesserit et uterque coniux sit catholicus, 
Episcopus statuat, quid factu opus fuerit, ut rite sancteque matrimonium 
contrahi possit; sed si catholicus alter ex coniugibus fuerit, qui cum aca- 
tholico velit nuptias inire, vel in eo casu, quo vinculum prioris sui matri- 
monii per duplicem sententiam iudicis ecclesiastici rite ac legitime dissolutum 
fuerit, vel in altero, quod per mortem alterius coniugis primum matrimonium 
suapte natura disruptum ac discissum: tunc caute et maxima adhibita dili- 
gentia se gerant Episcopi. Huiusmodi enim matrimonia inter unam partem 
haereticam et alteram catholicam cum Ecclesia semper detestata fuerit, et 
severissimis legibus interdixerit eo vel maxime, quod plerumque subest grave 
periculum pervertendi et abstrahendi a fide coniugem catholicum, et anceps 
ac dubia sit educatio prolis utriusque sexus in religione catholica, christiana 
caritate ac suavitate quantum fieri poterit, avertant Episcopi ac reiiciant talia 
coniugia. Quodsi periculum perversionis coniugis removeatur, et prolis edu- 
catio catholica in tuto sit, iis adhibitis conditionibus, quas Benedictus XIV 
in supra memoratis literis ad Primatem et Episcopos Poloniae diligenter servari 
praescripsit, Tuque, Ven. Frater, aut Episcopi Tui suffraganei a Nobis petierint 
aliquo in casu ex urgentissima causa dispensari, non recusabimus vestris 
precibus assentiri, si id religionis bonum et animarum salus postulare videatur. 

[Roskovány, De Matrimoniis mixtis, tom. Il, p. 86-90]. 

478. 
Pius VII, const. Jamdiu, 19 apr. 1816.! 


8 1. lIamdiu ad Nos perlatum fuerat complures Presbyteros, in Neapo- 
litano praesertim regno degentes, id sibi arrogare voluisse, ut Altare porta- 
tile, seu Oratorium privatum in aedibus suae habitationis erigerent, non ex 
aliquo speciali Apostolico indulto sibi personaliter concesso, sed dumtaxat 
ex eo quod nomen ipsi dederint Confraternitati in Cappella Sanctae Mariae 
Virginis Campi Sancti de Urbe erectae, asserentes tale privilegium Confra- 
tribus huius Confraternitatis, qui Praelati aut Presbyteri essent, ac etiam 
Cappellanis a rec. mem. Leone PP. X Praedecessore Nostro concessum 
fuisse. Hoc quoque addunt, quod licet per successivam Sacri Concilii Tri- 
dentini talia privilegia abrogantis adprobationem a memorato Leone factum 
idem privilegium abrogatum remanserit, hoc tamen revixisse ex eo tempore, 
quo rec. mem. Pius PP. IV Praedecessor itidem Noster, ut Conífratres Eccle- 
siasticos ad Cappellam praedictam frequentandam et socialia pia opera ibi 
exercenda alacriores redderet, idem privilegium confirmavit. Quamquam vero 
patet nihil horum operum a praedictis Ecclesiasticis domicilium extra Urbem 
habentibus expleri minime posse, idem tamen privilegium sibi postulant, non 
alia de causa, nisi quia ipsorum nomina in Confratrum Catalogo fuerint 
abnotata; quasi id non solis iis, qui re ipsa Confratres essent, sed etiam 
pro aliis, qui a longe nomen dedissent, sit concessum. Quamobrem iure 
quidem optimo Fraternitates et Discretiones Vestrae horum postulationibus 
obstiterunt et obstant. Haec iamdiu, ut diximus, ad Nos fuerant perlata ; 
verum ob temporum iniquitatem et superventam rerum omnium eversionem, 
abusum huiusmodi radicitus tollere nequivimus. Nunc autem, pace divinitus 
restituta, eo citius illum eruendum arbitramur, quo callidius nonnulli ad 
superandam vestram repugnantiam, per publica etiam scripta contenderunt, 
ut accepimus, abusum eumdem ex diuturniore Nostro silentio adprobatum 
remanere. 

8 2. Nos igitur dictorum Praedecessorum Literas Apostolicas desuper 
expeditas praesentibus pro insertis habentes, privilegium huiusmodi Altaris 
portatilis, seu Oratorii privati, licet pro Ecclesiasticis Confratribus tantum, 
non autem pro simpliciter adscriptis concessum, et respective confirmatum 
Auctoritate Apostolica, tenore praesentium abolemus et abrogamus; et Ora- 
toria privata (si quae ubique fuerint taliter erecta) supprimimus. Ne autem 
hinc perantiquam Conífraternitatem, in qua haud obscuri nominis Viri flo- 
ruerunt, minoris facere videamur, neque Ecclesiasticorum Confratrum zelus 
quidquam ibi detrimenti capiat, imo potius augeatur, eisdem Ecclesiasticis, 
nempe Curiae Nostrae Romanae Praelatis, Presbyteris et Cappellanis nunc, 


* Venerabilibus fratribus archiepiscopis, et episcopis, ac dilectis filiis abbatibus, 

et pro tempore existentibus Contratribus eiusdem Confraternitatis (minime 
vero in eorum Catalogo simpliciter adscriptis) ut ipsi, postquam ex iurato 
suorum Guardianorum testimonio constare fecerint Dilecto Filio Nostro in 
Alma Urbe Vicario in spiritualibus Generali, se per quinquennium aut 
saltem per triennium Functionibus Socialibus iuxta Confraternitatis Statuta 
fieri consuetis assidue adfuisse, in privato domus suae habitationis in eadem 
dumtaxat Urbe Nostra existente Oratorio ad hoc decenter muro extructo 
et ornato, seu extruendo et ornando, ab omnibus domesticis usibus libero, 
per ipsum Vicarium prius visitando et approbando, ac de eiusdem Vicarii 
licentia eius arbitrio duratura, unam Missam pro unoquoque die, dummodo 
in eadem domo celebrandi licentia, quae adhuc duret, alteri concessa non 
fuerit, per se ipsos celebrare, seu per quemcumque Sacerdotem approbatum 
Saecularem, seu de Superiorum suorum licentia Regularem, sine tamen quo- 
rumcumque iurium parochialium praeiudicio, ac Paschatis Resurrectionis, et 
Pentecostes, ac Nativitatis Domini Nostri lesu Christi, aliisque solemnioribus 
auni Festis diebus exceptis, in sua, consanguineorum, et affinium secum 
insimul in eadem domo habitantium praesentia (ita tamen, ut hi consanguinei 
et affines Missam huiusmodi dumtaxat audire, numquam vero celebrari facere 
valeant), celebrari facere libere et licite possint, auctoritate, et tenore prae- 
dictis concedimus, et indulgemus. 
8 3. Non obstantibus, etc. 
[Bull. Rom. Cont., tom. 14, p. 20, 21]. 

Pius VII, const. Ecclesiam, 13 sept. 1821. 


S 1. Ecclesiam a lesu Christo Servatore Nostro super firmam petram 
fundatam, et adversus quam ipsemet Christus promisit numquam portas 
inferi praevalituras, tot saepe, ac tam formidolosi hostes aggressi sunt, ut nisi 
divina illa, et quae transire non potest promissio intercessisset, metuendum 
videretur, ne ipsa illorum aut vi, aut artibus, aut calliditate circumventa, 
penitus interiret. Quod vero superioribus temporibus evenit, etiam et prae- 
cipue quidem luctuosa hac nostra aetate factum est, quae novissimum illud 
tempus esse videtur tanto ante ab apostolis praenuntiatum, quo ! verzient 
illusores secundum. desideria sua ambulantes in impietatibus. Nec enim quem- 
quam latet quanta scelestorum hominum multitudo difficillimis hisce tem- 
poribus convenerit in unum adversus Dominum, et adversus Christum eius, 
qui id praecipue curant, ut deceptis per philosophiam, et inanem fallaciam? 
fidelibus, et ab Ecclesiae doctrina avulsis, ipsam Ecclesiam, irrito licet conatu, 
labefactent, et evertant. Quod ut facilius assequerentur eorum plerique oc- 
cultos coetus clandestinasque sectas coegerunt, ex quibus futurum spera- 

bant, ut plurimos in suae coniurationis et sceleris societatem liberius per- 
traherent. 

S 2. lampridem sancta haec Sedes, his sectis detectis, magna liberaque 
voce contra eas clamavit, et consilia, quae clam ab iis essent inita contra 
religionem, imo et contra civilem societatem, patefecit. lampridem omnium 
excitavit diligentiam ut caverent ne his sectis id conari liceret quod nefarie 
meditabantur. Verum dolendum est his Sedis apostolicae studiis non eum 
exitum respondisse quem ipsa spectabat, et scelestos homines nunquam a 
suscepto consilio destitisse, unde consequuta tandem ea mala sunt, quae 
Nosmetipsi perspeximus. Imo homines quorum superbia ascendit semper, 
novas etiam secretas societates inire ausi sunt. 

8 3. Commemorari hoc loco debet societas nuper orta, et longe lateque 
in Italia aliisque in regionibus propagata, quae licet in plures sectas divisa 
sit, ac pro earum varietate diversa ac distincta inter se nomina aliquando 
assumat, re tamen, sententiarum et facinorum communione, et foedere quodam 
inito una est, et Carbonariorum plerumque solet appellari. Simulant illi 
quidem singularem observantiam, et mirificum quoddam studium in Catho- 
licam religionem, et in lesu Christi Servatoris Nostri personam, et doctrinam, 
quem etiam societatis suae rectorem, et magnum magistrum nefarie aliquando 
audent appellare. Verum sermones hi, qui super oleum molliti videntur, 
nihil aliud sunt quam iacula ad tutius vulnerandos minus cautos a callidis 
hominibus adhibita, qui veniunt in vestimentis ovium, intrinsecus autem 
sunt lupi rapaces. 

8 4. Sane severissimum illud iusiurandum quo veteres Priscillianistas 
magna ex parte imitantes pollicentur se nullo unquam tempore, nullove 
casu vel patefacturos hominibus in societatem non adscriptis quidquam quod 
eam societatem respiciat, vel communicaturos cum iis qui in gradibus infe- 
rioribus versantur aliquid quod ad gradus pertinent superiores; clandestina 
illa praeterea, et illegitima conventicula, quae more a pluribus haereticis usur- 
pato ipsi habent, et cooptatio hominum cuiuscumque religionis, et sectae in 
suam societatem, etsi caetera deessent, satis persuadent nullam memoratis 
eorum dictis fidem haberi oportere. 

8 5. Verum coniecturis et argumentis opus non est, ut ita de eorum dictis 
iudicetur, quemadmodum superius indicatum est. Libri ab ipsis typis editi, 
quibus ratio describitur quae in conventibus superiorum praesertim graduum 
adhiberi solet, eorum cathechismi, et statuta, aliaque authentica et ad fidem 
faciendam gravissima documenta, nec non eorum testimonia, qui cum eam 
societatem deseruissent cui antea adheserant, eius errores et fraudes legi- 
timis iudicibus patefecerunt, aperte declarant, Carbonarios id praecipue spe- 
ctare, ut magnam licentiam cuique dent religionem, quam colat, proprio 
ingenio, et ex suis opinionibus sibi fingendi, indifferentia in religionem 
inducta, qua vix quidquam excogitari potest perniciosius; ut lesu Christi pas- 
sionem per nefarias quasdam suas caeremonias profanent ac polluant; ut 
Ecclesiae sacramenta (quibus nova alia a se per summum scelus inventa 
substituere videntur), et ipsa religionis catholicae mysteria contemnant, atque 
Sedem hanc apostolicam evertant, in quam, quoniam in ea apostolicae cathe- 

drae semper viguit principatus, ! singulari quodam odio afficiuntur, et pesti- 
fera quaeque, ac perniciosa moliuntur. 

S 6. Nec minus, ut ex iisdem constat monumentis, scelesta sunt quae 
Carbonariorum societas tradit de moribus praecepta, quamvis confidenter 
iactet se a suis sectatoribus exigere, ut charitatem ac omne virtutum genus 
excolant et exerceant, ac diligentissime ab omni vitio abstineant. Itaque libi- 
dinosis voluptatibus impudentissime ea favet: docet licere eos interficere qui 
datam de secreto, quod superius memoratum est, tidem non servaverint; et 
licet apostolorum princeps Petrus praecipiat, ut Christiani ? omni humanae 
creaturae propter Deum subiecti sint, sive regi quasi praecellenti, sive ducibus 
tamquam ab eo missis, etc., iubeatque Paulus Apostolus,? ut omnis anima 
potestatibus sublimioribus subdita sit, ea tamen societas docet integrum esse 
seditionibus excitatis reges, caeterosque imperantes, quos per summam iniu- 
riam tyrannos passim appellare audet, sua potestate expoliare. 

S 7. Haec aliaque huius societatis dogmata et praecepta sunt; ex quibiis 
ea extiterunt in Italia facinora nuper a Carbonariis commissa, quae adeo 
gravem honestis piisque hominibus moerorem attulerunt. Nos igitur qui 
speculatores domus Israel, quae est sancta Ecclesia, constituti sumus, et qui 
pro pastorali Nostro munere cavere debemus ne Dominicus grex Nobis divi- 
nitus creditus ullum damnum patiatur, existimamus in causa tam gravi non 
posse ab impuris horum hominum conatibus cohibendis abstinere. Exemplo 
etiam commovemur felicis recordationis Clementis XII et Benedicti XIV 
praedecessorum Nostrorum, quorum alter quarto Kalendas maias anni mil- 
lesimi septingentesimi tricesimi octavi constitutione /z eminenti, * alter decimo 
quinto kalendas iunias anni millesimi septingentesimi quinquagesimi primi, 
constitutione Providas? damnarunt et prohibuerunt societates dei liberi Mura- 
fori, seu Francs Magons, aut alio quocumque nomine pro regionum et idio- 
matum varietate appellatas, quarum societatum fortasse propago, vel certe 
imitatio haec Carbonariorum societas existimanda est. Ft quamvis iam duobus 
edictis per Nostram status secretariam propositis hanc societatem graviter 
Nos prohibuerimus, memoratos tamen praedecessores Nostros sequentes, 
graves poenas in hanc societatem solemniori quidem ratione decernendas 
putamus, praesertim cum Carbonarii passim contendant se duabus illis Cle- 
mentis XII et Benedicti XIV constitutionibus non comprehendi, nec senten- 
tiis et poenis in illis latis subiici. 

8 8. Audita igitur selecta congregatione venerabilium fratrum Nostro- 
rum S. R. E. cardinalium et de eius consilio, ac etiam motu proprio, et ex 
certa scientia, ac matura deliberatione Nostris, deque apostolicae potestatis 
plenitudine praedictam societatem Carbonariorum, aut alio quocumque nomine 
appellatam, eius coetus, conventus, collectiones, aggregationes, conventicula 

damnanda et prohibenda esse statuimus, et decrevimus, prout praesenti 
Nostra perpetuo valitura constitutione damnamus, et prohibemus. 

8 9. Quocirca oinnibus et singulis Christifidelibus cuiuscumque status, 
gradus, conditionis, ordinis, dignitatis, ac praeeminentiae, sive laicis, sive cleri- 
cis tam saecularibus, quam regularibus, etiam specifica et individua mentione 
et expressione dignis, districte et in virtute sanctae obedientiae praecipimus, 
ne quis sub quovis praetextu, aut quaesito colore audeat vel praesumat 
praedictam societatem Carbonariorum, aut alias nuncupatam, inire, vel pro- 
pagare, confovere, ac in suis aedibus seu domibus, vel alibi receptare atque 
occultare, illi et cuicumque eius gradui adscribi, aggregari, aut interesse, 
vel potestatem, seu commoditatem facere ut alicubi convocetur, eidem aliquid 
ministrare, seu alias consilium, auxilium, vel favorem palam, aut in occulto, 
directe aut indirecte, per se, vel per alios quoquo modo praestare, nec non 
alios hortari, inducere, provocare, ac suadere, ut huiusmodi societati, aut 
cuicumque eiusdem gradui adscribantur, annumerentur, aut intersint, vel 
ipsam quomodolibet iuvent, ac foveant, sed omnino ab eadem societate, 
eiusque coetibus, conventibus, aggregationibus, seu conventiculis prorsus 
abstinere se debeant sub poena excommunicationis per omnes, ut supra, 
contrafacientes ipso facto absque ulla declaratione incurrenda, a qua nemo 
per quemquam, nisi per Nos, seu Romanum Pontificem pro tempore exi- 
stentem, praeterquam in articulo mortis constitutus, absolutionis beneficium 
valeat obtinere. 

S 10. Praecipimus praeterea omnibus sub eadem excommunicationis 
poena Nobis et Romanis Pontificibus successoribus Nostris reservata, ut 
teneantur denunciare episcopis, vel caeteris ad quos spectat, eos omnes, quos 
noverint huic societati nomen dedisse, vel aliquo ex iis criminibus quae com- 
memorata sunt, se inquinasse. 

8 11. Postremo ut omne erroris periculum efficacius arceatur, damna- 
mus et proscribimus omnes Carbonariorum, ut aiunt, catechismos, et libros, 
quibus a Carbonariis describuntur quae in eorum conventibus geri solent; 
eorum etiam statuta, codices ac libros omnes ad eorum defensionem exa- 
ratos, sive typis editos sive manuscriptos; et quibuscumque fidelibus, sub 
eadem poena maioris excommunicationis eodem modo reservatae, prohibe- 
mus memoratos libros, vel eorum aliquos legere aut retinere, ac mandamus 
ut illos vel locorum Ordinariis, vel aliis, ad quos eosdem recipiendi ius per- 
tinet, omnino tradant. 

8 12. Volumus autem, etc. 

S 13. Nulli ergo hominum, etc. 

[Bull. Rom. Cont., tom. 15, p. 446-448]. 

480. 


Pius VII, litt. ap. Non sine magno, 24 aug. 1822. ! 


8 I. Non sine magno animi nostri moerore intelleximus, Philadelphien- 
sem Ecclesiam assiduis iamdiu dissidiis et contentionibus ita agitari, ut schis- 
mata orta sint, pravae diffusae doctrinae, ac tota ipsa ecclesia in summa 
rerum omnium perturbatione versetur; idque duabus praesertim ex causis, 
nempe ex insana presbyteri Guilelmi Hogan arrogantia nefariisque ausis, 
tum etiam ex potestatis abusu quorumdam, qui temporalia ecclesiae bona 
administrant. Pervenit enim ad aures nostras perditissimum istum presby- 
terum Hogan, spretis atque subversis ecclesiae legibus, in iudicem se erexisse 
Praesulis sui, nec dubitasse illius famam pluribus famosisque libellis dila- 
cerare, fideles a legitimo suo.Pastore avertere, Episcoporum concilium ad 
deponendum eumdem Antistitem advocare per literas, in quibus ipse tam- 
quam supereminens apostolicam iis benedictionem audet impertiri, denique 
in possessionem cathedralis ecclesiae, expulso Episcopo, sese intrudere. Non 
illum bonorum querelae, non destitutio facultatum, non excommunicationis 
poena eidem iuste ab Episcopo illata ab incepto cursu deterrere potuerunt, 
sed spretis omnibus, sacramenta ministrare, parochialia omnia munia exer- 
cere, et sacrosancta mysteria sacrilego ac nefario scelere quotidie celebrare 
non erubescit, reus palam effectus Corporis et Sanguinis Domini. Execrabilia 
sane sunt haec. 

8 2. Quod vero et Nos et universam Ecclesiam summa non modo admi- 
ratione sed etiam indignatione afficit, illud profecto est, quod presbyter iste 
in tam manifesto legum omnium contemptu invenire potuerit non paucos 
sectatores, superbiae et contumaciae suae vindices et fautores, qui ei potius 
(posthabita ac spreta Episcopi auctoritate) quam legitimo suo Pastori adhae- 
rere maluerint, cui etiam subsidia ad vitae sustentationem denegare non 
dubitarunt. Gravissima quidem haec est iniuria non modo Episcopo, sed etiam 
nobis et Apostolicae huic Sedi illata, ac signum defectionis ab Ecclesiae 
catholicae unitate, dum datum iis a S. Sede Pastorem ignominiose reiiciunt, 
et improbum hominem, qui ab ipsius Ecclesiae communione rescissus est, 
impie sequuntur, minime intelligentes, non eos tantum reos esse qui mala ope- 
rantur, sed etiam eos, qui eisdem assensum suum praebent, quique vel per se 
' vel per alios auxilium, consilium vel favorem iisdem praestare minime refor- 
midant. Ignorant ne ii, quod Spiritus Sanctus posuit Episcopos regere Ecclesiam 
Dei, ex quo consequitur, Episcopos esse gregis Christi pastores? Satis autem 
perspectum est, quod non grex pastorem ducit, sed pastor gregem. Igno- 
rant ne, hierarchicum ordinem ita in Ecclesia esse institutum, ut presbyteri 
Episcopis, Episcopi supremo Christi Vicario subesse debeant, ita ut presbyter 


! Venerabilibus fratribus Ambrosio Marechal Archiepiscopo Baltimorensi, eiusque 
sufíraganeis Episcopis, ac dilectis filiis temporalibus ecclesiarum administratoribus, 

ab Episcopo, non Episcopus a presbytero sit iudicandus? Quod si fieret, totius 
Ecclesiae inverteretur ordo ac disciplina. Ignorant ne, non laicorum esse in 
ecclesiasticis iudiciis sese immiscere, quae Episcopis reservata sunt; propte- 
reaque illos nullam in causa presbyteri Hogan habere partem, sed tantum 
Episcopo obtemperare debuisse? Ignorant ne denique acta omnia, quae ille 
sacrilege ac temere exercet, nulla prorsus atque irrita esse? Hisce autem 
perspectis omnibus probe, divina opitulante gratia, futurum speramus, ut, 
qui inscitia vel errore eidem adhaeserant, et malis illius artibus seducti sunt, 
agnita veritate ad rectam semitam redire festinent, et ab impio homine in 
posterum diligenter cavere, ne, illum sectantes, participes fiant delictorum 
eius, ac non effugiant iustum iudicium Dei. 

8 3. Alterum est quod assiduam praebet dissidiis et contentionibus cau- 
sam, non solum Philadelphiae, sed etiam in pluribus aliis foederatis Ame- 
ricae provinciis, immodicum scilicet atque effraenatum ius, quod aeditui sive 
temporalium Ecclesiae bonorum administratores sibi vindicare praesumunt 
independenter omnino ab Episcopis. Id quidem nisi moderatione aliqua limi- 
tetur, perpetua esse poterit abusuum et discordiarum origo. Itaque memorare 
debent aeditui, bona quae ad divinum cultum, nec non ad Ecclesiae eiusque 
ministrorum sustentationem oblata sunt, in Ecclesiae potestatem transire; 
sicut autem Episcopi ex ordinatione divina sunt qui praesunt Ecclesiae, ita 
ipsi non possunt ab eorumdem bonorum cura, dispositione ac vigilantia 
excludi. Quare Sacra Tridentina Synodus expresse mandavit, administratores 
fabricae cuiusvis ecclesiae, etiam cathedralis, et quorumcumque piorum loco- 
rum singulis annis ad reddendam Ordinario rationem administrationis teneri, 
addens (Sess. 22, Cap. 9, De Reform.) quod, etiamsi ex praecipua aliqua loci 
constitutione administrationis ratio reddenda sit aliis ad id deputatis, tamen 
cum iis adhibendus etiam sit Ordinarius. Quare si aeditui concordi animo 
cum Episcopo temporalia Ecclesiae administraverint, omnia pacifice et secun- 
dum ordinem fient. 

S 4. Novum autem ac plane inauditum est in Ecclesia illud quod ali- 
quando istic accidisse accepimus, nempe aedituos et laicos sibi ius arrogasse 
constituendi pastores legitimis facultatibus destitutos, saepe etiam censuris 
obnoxios, ut nuper cum Hogan factum fuisse patet, illos etiam pro arbitrio 
amovendi atque subsidia praestandi cui ipsi maluerint. Si ita acta sunt, uti 
fuit nobis nunciatum, quo pacto tolerari posset tam magna legum non eccle- 
siasticarum modo, sed divinarum etiam subversio? Ita enim non Episcopi 
praeessent Ecclesiae, sed laici; pastor subditus gregi suo effectus esset, et 
laici homines potestatem illam, quae Episcopis divinitus data est, sibi usur- 
pare conarentur. At qui volunt in sinu s. matris Ecclesiae manere et sempi- 
ternae suae saluti consulere, universalis Ecclesiae leges religiose servare tenen- 
tur, et, sicuti civili potestati in iis quae temporalia sunt obtemperandum est, 
ita etiam in iis quae spiritualia sunt Ecclesiae leges a fidelibus servari debent; 
neque spiritualia cum temporalibus confundenda. 

8 5. Quare ad vitanda dissidia ac perturbationes, quae ex incircumscripta 
aedituorum auctoritate saepe exoriuntur, regulas et instructiones quasdam 
vobis, ven. Fratres, pro aedituorum delectu ac moderamine transmittendas cu- 

ravimus, ! quibus non dubitamus aedituos se plane conformaturos, quibusque 
servatis merito fore confidimus, ut omnia rite componantur, et pristina pax 
et tranquillitas in istis regionibus reflorescat. Hortamur itaque et obsecramus 
in Domino primum satis perspectam pastorum sollicitudinem, ut ipsi omni 
studio dent operam evellendis abusibus et stabiliendae ecclesiasticae disci- 
plinae, opportune importune instantes, arguendo, obsecrando, increpando in 
omni patientia et doctrina; deinde monemus etiam et adhortamur per viscera 
Salvatoris nostri lesu Christi ecclesiarum aedituos ceterosque fideles, ut tra- 
ditos sibi a S. Sede pastores eo quo decet obsequio, honore et obedientia 
prosequantur, illos tamquam patres atque animarum suarum directores agno- 
scere, illorum monitis facile praebere aures, iis necessaria vitae subsidia sup- 
peditare, non alios sanctuarii ministros excipere, nisi qui ab iisdem probati 
sint, quidquid denique illi ad rectum ordinem ac disciplinam instaurandam, 
quidquid ad restituendam pacem conferre posse iudicaverint, aequo prompto- 
que animo amplecti velint, ut non sint schismata et omnes idem sapiant, 
eandem caritatem habentes, unanimes idipsum sentientes, nihil per conten- 
tionem neque per inanem gloriam, sed in humilitate superiores sibi invicem 
arbitrantes (Philipp., 2, 2). Et quoniam sub florentissimo isto faustoque regi- 
mine catholicis datum est, sanctae suae religionis cultum libere posse exer- 
cere, luceat vestra fides ac pietas coram omnibus, ita ut non modo fidelibus, 
sed etiam iis, qui foris sunt, aedificationi et exemplo esse possitis, Deo ac 
patriae fideliter servientes. Quod dum divinae gratiae auxilio sedulo liben- 
terque vos praestituros esse confidimus, apostolicam vobis omnibus bene- 
dictionem peramanter in Domino impertimur. 
[Ius Pontif. de Prop. Fide, pars. I, vol. IV, p. 620-622]. 


481. 


Leo XII, const. Quo graviora, 13 mart. 1825. 


8 1. Quo graviora mala Christi Dei, et servatoris nostri gregi immi- 
nent, eo maiorem sollicitudinem in iis arcendis adhibere debent Romani 
Pontifices, quibus in beato Petro apostolorum principe illius pascendi et 
regendi potestas et cura commissa est. Pertinet enim ad eos, quippe qui in 
suprema Ecclesiae specula positi sint, longius prospicere insidias, quas chri- 
stiani nominis hostes moliuntur ad Christi Ecclesiam (quod tamen nunquam 
assequentur) exterminandam, easque tum fidelibus indicare et aperire, ut ab 
iis caveant, tum auctoritate sua avertere, et amoliri. Gravissimum hoc munus 
sibi impositum intelligentes Romani Pontitices praedecessores Nostri vigilias 
boni pastoris perpetuo vigilarunt, et adhortationibus, doctrinis, decretis, 
ipsaque anima data pro ovibus suis sectas extremum Ecclesiae exitium mini- 
tantes prohibendas et penitus delendas curarunt. Nec ex annalium ecclesia- 

sticorum vetustate tantum erui potest pontificiae huius sollicitudinis memoria. 
Quae Nostra et patrum Nostrorum aetate gesta sunt a Romanis Pontificibus, 
ut clandestinis hominum adversus Christum malignantium sectis se obiice- 
rent, id perspicue evincunt. Ubi enim Clemens XII praedecessor Noster vidit 
in dies invalescere, novamque firmitatem acquirere sectam de' Liberi Mura- 
tori sive des Francs Magons, sive aliter appellatam, quam non modo suspe 
ctam, verum etiam omnino Catholicae Ecclesiae inimicam multis argumentis 
certo noverat, eam damnavit luculenta constitutione cui initium 7m eminenti 
edita quarto kalendas maias anno millesimo septingentesimo trigesimo octavo, 
cuius tenor is est, qui subiicitur. 

Omittitur insertio huius constitutionis, quia eam habes supra, in N. 299. 

8 3. Haec tamen recolendae memoriae Benedicto XIV itidem praedeces- 
sori Nostro satis non fuerunt. Percrebuerat enim sermonibus permultorum 
latam in Clementis dudum mortui literis excommunicationis poenam iam 
evanuisse, quod Benedictus eas literas diserte non confirmasset. Erat pro- 
fecto absurdum contendere superiorum pontificum leges obsolescere, nisi a 
successoribus expresse approbentur, et praeterea manifeste patebat a Bene- 
dicto saepius Clementis constitutionem ratam habitam fuisse. Attamen hanc 
etiam cavillationem de sectariorum manibus extorquendam iudicavit Bene- 
dictus edita nova constitutione cuius initium Providas, decimo quinto kalendas 
aprilis anno millesimo septingentesimo quinquagesimo primo, qua Clementis 
constitutionem totidem verbis relatam in forma, ut aiunt specifica, quae 
omnium amplissima et efficacissima habetur, confirmavit. Talis vero est Bene- 
dicti constitutio. 

Omittitur insertio huius constitutionis, quia habetur supra, in N. 412. 

S 5. Utinam qui rerum tunc potiebantur, tanti haec decreta fecissent, 
quanti tum Ecclesiae tum reipublicae salus postulabat. Utinam sibi persua- 
sissent in Romanis Pontificibus beati Petri successoribus non modo Eccle- 
siae universae pastores, et magistros, sed etiam strenuos eorum dignitatis 
defensores, et diligentissimos periculorum, quae imminent, indices suscipere 
se debere. Utinam potestate illa sua usi essent ad sectas convellendas, qua- 
rum pestifera consilia iis a Sede apostolica fuerant patefacta, iam ab eo tem- 
pore rem plane confecissent. At cum, sive sectariorum fraude res suas cal- 
lide occultantium, sive imprudentibus nonnullorum suasionibus, causam hanc 
negligendam vel saltem levissime tractandam iudicaverint, ex veteribus illis 
Massonicis sectis, quae nunquam friguerunt, aliae complures exortae sunt 
multo illis deteriores et audaciores. Has omnes veluti sinu suo complecti 
visa est Carbonariorum secta, quae caeterarum princeps in Italia, aliisque 
nonnullis in regionibus habebatur, et in varios veluti ramos divisa nomine 
tenus diversos, acerrime Catholicam religionem, et supremam quamque civilem 
legitimam potestatem impugnandam suscepit. Qua calamitate ut Italiam, alias- 
que regiones, imo et ipsam Pontificiam ditionem (in quam, impedito tan- 
tisper Pontificio regimine, illa irrepserat una cum exteris hominibus eius 
invasoribus) liberaret felicis recordationis Pius septimus, cui Nos suffecti 
sumus, Carbonariorum sectam, quocumque tandem nomine pro locorum, 
idiomatum, et hominum diversitate appellaretur, gravissimis poenis damnavit 

edita idibus septembribus anno millesimo octingentesimo vicesimo primo 
constitutione, cuius initium Ecclesiam a Iesu Christo. Huius etiam exemplum 
Nostris hisce literis inserendum esse censuimus, quod est eiusmodi. 

Omittitur insertio istius constitutionis, quia habetur supra, in N. 479. 

S8 7. Non nullo post editam hanc a Pio VII constitutionem ad supremam 
beati Petri cathedram nullis Nostris meritis evecti Nos fuimus; et continuo 
omnem Nostram operam convertimus ad detegendum, quis esset clandesti- 
narum sectarum status, quis numerus, quae potentia. Haec inquirentes facile 
intelleximus crevisse illarum insolentiam praecipue ob earum multitudinem 
novis sectis auctam. Ex quibus ea praesertim memoranda est, quae Unziver- 
sitaria dicitur, quod sedem et domicilium in pluribus studiorum universi- 
tatibus habeat, in quibus iuvenes a nonnullis magistris, qui eos non docere, 
sed pervertere student, eiusdem mysteriis, quae iniquitatis mysteria verissime 
appellari debent, initiantur, et ad omne scelus informantur. 

S 8. Inde vero existit, quod tanto etiam post tempore, quo primum per- 
duellionis faces in Europa a sectis clandestinis per consentaneos suos inflam- 
matae, et elatae sunt, et post reporíatas a potentissimis Europae principibus 
praeclarissimas victorias, quibus illae comprimendae sperabantur, nondum 
tamen nefarii earum conatus finem habuerunt. In illis enim ipsis regionibus, 
in quibus pristinae tempestates conquievisse videntur, qui metus est novarum 
turbarum, et seditionum, quas illae sectae perpetuo moliuntur? Quae impia- 
rum formido sicarum, quas in eorum corporibus clam defigunt quos ad 
mortem designarunt? Quot, et quam gravia non raro decernere, vel inviti cogun- 
tur, qui iisdem cum potestate praesunt, ut publicam tranquillitatem tueantur? 

8 9. Inde etiam existunt acerbissimae calamitates, quibus Ecclesia fere 
ubique vexatur, et quas sine dolore, imo sine moerore commemorare non 
possumus. Impugnantur impudentissime sanctissima eius dogmata, et prae- 
cepta; eius dignitas extenuatur; et pax illa, et felicitas qua suo quodam iure 
frui deberet, non perturbatur modo, sed omnino evertitur. 

8 10. Nec putandum est, omnia haec mala, aliaque, quae praetermissa 
a Nobis sunt clandestinis his sectis perperam et per calumniam adscribi. 
Libris, quos de religione et republica scribere non dubitarunt, qui his sectis 
nomen dederunt, quibus dominationem spernunt, maiestatem blasphemant, 
Christum autem vel scandalum, vel stultitiam dictitant; imo non raro nullum 
esse Deum, et hominis animam una cum corpore interire docent: codices 
et statuta quibus sua consilia, et instituta explicant, aperte declarant cuncta, 
quae iam memoravimus, et quae ad legitimos principatus labefactandos, et 
Ecclesiam funditus delendam spectant, ab iis proficisci. Atque hoc veluti 
certum, exploratumque habendum est, has sectas licet. nomine diversas, 
nefario tamen impurissimorum consiliorum vinculo esse inter se coniunctas. 

8 11, Quae cum ita sint, Nos muneris Nostri esse censemus iterum 
clandestinas has sectas condemnare, atque ita quidem ut nulla ex iis iactare 
possit se apostolica sententia Nostra non comprehendi, atque hoc praetextu 
homines incautos et minus acutos in errorem inducat. Itaque de consilio 
venerabilium fratrum Nostrorum Sanctae Romanae Ecclesiae cardinalium, et 
etiam motu proprio, et certa scientia, ac matura deliberatione Nostris socie- 

tates occultas omnes tam quae nunc sunt, tam quae fortasse deinceps erum- 
pent, et quae ea sibi adversus Ecclesiam et supremas civiles potestates propo- 
nuntquaesuperius commemoravimus, quocumque tandem nomine appellentur, 
Nos perpetuo prohibemus sub eisdem poenis, quae continentur in praede- 
cessorum Nostrorum literis in hac Nostra constitutione iam allatis, quas 
expresse confirmamus. 

8 12. Quocirca omnibus et singulis christifidelibus cuiuscumque status, 
gradus, conditionis, ordinis, dignitatis, ac praeeminentiae sive laicis, sive cle- 
ricis, tam saecularibus, quam regularibus etiam specifica, et individua men- 
tione, et expressione dignis districte, et in virtute sanctae obedientiae prae- 
cipimus, ne quis sub quovis praetextu, aut quaesito colore audeat vel prae- 
sumat praedictas societates, quocumque nomine appellentur, inire, vel pro- 
pagare, confovere, ac in suis aedibus seu domibus vel alibi receptare, atque 
occultare, illis, et cuicumque earumdem gradui adscribi, aggregari, aut inter- 
esse, vel potestatem, seu commoditatem facere, ut alicubi convocentur, iisdem 
aliquid ministrare, seu alias consilium, auxilium, vel favorem palam, aut in 
occulto, directe, aut indirecte, per se, vel per alios quoquomodo praestare, 
nec non alios hortari, inducere, provocare, ac suadere, ut huiusmodi socie- 
tatibus, aut cuicumque earumdem gradui adscribantur, annumerentur, aut 
intersint, vel ipsas quomodolibet iuvent ac foveant, sed omnino ab iisdem 
societatibus, earum coetibus, conventibus, aggregationibus, seu conventiculis 
prorsus abstinere se debeat sub poena excommunicationis per omnes ut 
supra contrafacientes eo ipso absque ulla declaratione incurrenda, a qua 
nemo per quemquam, nisi per Nos, seu Romanum Pontificem pro tempore 
existentem, praeterquam in articulo mortis constitutus, absolutionis benefti- 
cium valeat obtinere. 

S 13. Praecipimus praeterea omnibus sub eadem excommunicationis 
poena Nobis et Romanis Pontificibus successoribus Nostris reservata, ut 
teneantur denunciare episcopis, vel caeteris, ad quos spectat, eos omnes, 
quos noverint his societatibus nomen dedisse, vel aliquo ex iis criminibus, 
quae modo commemorata sunt, se inquinasse. 

8 14. Praecipue vero iusiurandum illud impium plane, ac scelestum, 
quo se obstringunt, qui in has sectas cooptantur nemini patefacturos, quae 
ad illas sectas pertinent, et morte mulctaturos eos omnes sodales, qui ea 
superioribus sive ecclesiasticis, sive laicis patefaciunt, omnino damnamus, et 
plane irritum declaramus. Quid enim ? Nonne nefas est iusiurandum quod 
in iustitia pronunciandum est, veluti vinculum habere, quo quis se ad iniu- 
stam caedem obliget, et ad eorum contemnendam auctoritatem, qui cum vel 
Ecclesiam, vel legitimam civilem societatem moderantur ius habent ea cogno- 
scendi, quibus illarum salus continetur? Nonne iniquissimum, et indignis- 
simum est Deum ipsum veluti scelerum testem et fideiussorem appellare ? 
Rectissime patres concilii Lateranensis IIl inquiunt can. 3: « Non enim dicenda 
sunt iuramenta, sed potius periuria, quae contra utilitatem ecclesiasticam, et 
Ssiiorum patrum veniunt instituta ».! Et intoleranda est eorum ex his homi- 

nibus impudentia, sive amentia, qui cum non modo in corde suo, sed etiam 
palam et in publicis scriptis dicant, oz est Deus, audeant tamen iusiurandum 
exigere ab iis omnibus, quos suas in sectas deligunt. 

S 15. Haec a Nobis constituta sunt ad furiosas et scelestas has omnes 
sectas comprimendas et damnandas. Nunc vero vestram, venerabiles fratres 
catholici patriarchae, primates, archiepiscopi, et episcopi, operam non postula- 
mus modo sed etiam flagitamus. Attendite vobis, et universo gregi, in quo vos 
Spiritus Sanctus posuit episcopos regere Ecclesiam Dei. Invadent quidem lupi 
rapaces in vos non parcentes gregi: sed nolite metuere, nec facite animam ve- 
stram pretiosiorem quam vos. Illud tenete a vobis maxima ex parte pendere 
hominum vobis commissorum in religione, et recte factis constantiam. Quam- 
vis enim iis vivamus diebus, « qui mali sunt», eoque tempore, quo plures « non 
sustinent sanam doctrinam », perdurat tamen permultorum fidelium in pasto- 
res suos observantia, quos iure suscipiunt veluti Christi ministros et dispen- 
satores mysteriorum eius. Utimini igitur in ovium vestrarum commodum hac 
auctoritate, quam in earum animis immortali Dei beneficio retinetis. Cogno- 
scant per vos sectariorum dolos, et quanta diligentia eos, eorumque con- 
suetudinem cavere debeant. Horreant vobis auctoribus et magistris pravam 
eorum doctrinam, qui sanctissima religionis nostrae mysteria, et purissima 
Christi praecepta irrident, omnemque legitimam potestatem impugnant. Ac 
ut vos verbis alloquamur praedecessoris Nostri Clementis XIII, in sua epistola 
encyclica ad patriarchas, primates, archiepiscopos, episcopos universos Eccle- 
siae Catholicae diei decimae quartae septembris anni millesimi septingentesimi 
quinquagesimi octavi: « Repleti simus, obsecro, fortitudine spiritus Domini 
iudicio et virtute, ne tamquam canes muti non valentes latrare greges Nostros 
patiamur fieri in rapinam, et oves Nostras in devorationem omnium bestia- 
rum agri. Neque Nos quidquam deterreat, quominus pro Dei gloria, et salute 
animarum ad omnes dimicationes nosmetipsos obiiciamus. Recogitemus eum, 
qui talem sustinuit a peccatoribus adversus semetipsum contradictionem. 
Quod si nequissimorum timeamus audaciam, actum est de episcopatus vigore; 
et de Ecclesiae gubernandae sublimi ac divina potestate: nec Christiani ultra 
aut durare, aut esse iam possumus, si ad hoc ventum est, ut perditorum 
minas, aut insidias pertimescamus ». ! 

S 16. Summo etiam studio vestrum flagitamus praesidium, carissimi in 
Christo filii Nostri catholici principes, quos singulari et prorsus paterno 
amore diligimus. Revocamus propterea vobis in memoriam verba, quibus 
Leo Magnus, cuius in dignitate successores, et nominis licet indigni haeredes 
sumus, ad Leonem imperatorem scribens usus est: «Debeo incunctanter 
advertere regiam potestatem tibi non solum ad mundi regimen, sed maxime 
ad Ecclesiae praesidium esse collatam, ut ausus nefarios comprimendo, quae 
sunt bona statuta defendas, et veram pacem his, quae sunt turbata resti- 
tuas». Quamquam in eo discrimine res hoc tempore versetur, ut non modo 
ad Catholicam religionem defendendam, sed ad tuendam etiam vestram, et 
populorum vestro imperio subiectorum incolumitatem, sectae illae a. vobis 

coercendae sint. Religionis enim causa hoc praesertim tempore, cum socie- 
tatis salute ita coniuncta est, ut nullo quidem modo altera ab altera dividi 
possit. Nam, qui sectas illas sequuntur, non minus religionis, quam vestrae 
potestatis sunt hostes. Utramque aggrediuntur, utramque penitus labefactare 
moliuntur. Neque certe paterentur, si possent, aut religionem, aut regiam 
ullam potestatem superesse. 

S 17. Ac tanta est hominum callidissimorum astutia, ut cum maxime 
videntur vestrae potestatis amplificationi studere, tum eius eversionem prae- 
cipue spectent. Docent illi quidem permulta ut suadeant Nostram, et episco- 
porum potestatem ab iis, qui rerum potiuntur imminuendam et debilitandam 
esse, et ad eos plura transferenda iura, tum ex iis, quae propria sunt apo- 
stolicae huius cathedrae et « Ecclesiae principalis », tum ex iis, quae ad epi- 
scopos pertinent, qui in Nostrae sollicitudinis partem sunt vocati. Verum 
haec illi non modo ex teterrimo quo inflammantur in religionem odio, sed 
eo etiam consilio docent, quod sperent fore ut gentes, quae nostro imperio 
subiiciuntur, si forte perspiciant everti terminos quos de rebus sacris Christus 
et Ecclesia ab eo instituta constituerunt, facile hoc exemplo adducuntur ad 
politici etiam regiminis formam immutandam et destruendam. 

8 18. Vos etiam omnes, o dilecti filii, qui Catholicam religionem profi- 
temini, peculiari oratione et hortationibus Nostris respicimus. Homines, qui 
ponunt lucem tenebras, et tenebras lucem omnino evitate. Quae enim veri 
nominis utilitas exoriri vobis poteritex coniunctione cum hominibus qui nullam 
Dei, nullam sublimiorum quarumque potestatum rationem habendam putant, 
qui per insidias et clancularios conventus bellum illis afferre conantur, quique 
etsi in foro, et ubique clament se publici Ecclesiae et societatis boni aman- 
tissimos esse, tamen universis suis gestis iam declararunt omnia perturbare, 
omnia evertere velle. Sunt ii quidem iis hominibus similes, quibus nec hospi- 
tium dandum, nec dicendum ave iubet Ioannes in secunda sua epistola, 
cap. 10, et quos primogenitos diaboli appellare maiores Nostri non dubita- 
runt. Cavete igitur ab eorum blanditiis, et mellitis sermonibus, quibus vobis 
suadebunt, ut nomen illis sectis detis, quibus ipsi adscripti sunt. Pro certo 
habete neminem earum participem sectarum esse posse, quin gravissimi fla- 
gitii reus sit, eorumque verba ab auribus vestris repellite, qui, ut vestrae in 
gradus suarum sectarum inferiores cooptationi assentiamini, vehementer affir- 
mant, nihil in gradibus illis admitti, quod rationi, nihil quod religioni adver- 
setur, imo nihil vel praedicari, vel perfici, quod non sanctum, quod non 
rectum, quod non incontaminatum sit. Etenim iusiurandum illud nefarium, 
quod iam memoratum est, quodque in illa etiam inferiori cooptatione iurari 
debet, satis per se est, ut intelligatis nefas etiam esse levioribus illis gradibus 
adscribi, atque in iis versari. Deinde quamvis quae graviora, et scelestiora sunt, 
iis mandari non soleant, qui superiores gradus assequuti non sunt, perspicue 
tamen patet perniciosissimarum harum societatum vim, et audaciam ex omnium 
qui iis nomen dederunt consensione et multitudine coalescere. Itaque ii etiam, 
qui inferiores illos gradus non sunt praetergressi, scelerum illorum participes ha- 
beri debent. Et in eos cadit illud apostoli ad Rom., cap. 1: «quitalia agunt, digni 
sunt morte, et non solum quiea faciunt, sed etiam qui consentiunt facientibus». 

S 19. Postremo eos, qui cum iam essent illuminati, et gustavissent donum 
coeleste, et participes facti essent Spiritus Sancti, deinde tamen miserrime 
prolapsi sunt, et sectas illas sequuntur, sive in inferioribus, sive in superioribus 
earum gradibus versentur, peramanter ad Nos vocamus. Eius enim vice fun- 
gentes, qui professus est, non venisse se vocare iustos, sed peccatores, et se 
pastori aequiparavit, qui, relicto reliquo grege, sollicite ovem quaerit, quam 
perdidit, eos hortamur et obsecramus, ut ad Christum revertantur. Quamvis 
enim maximo se polluerint crimine, non debent tamen de Dei, et Iesu Christi 
filii eius misericordia et clementia desperare. Recipiant igitur sese tandem 
aliquando, et iterum ad lesum Christum pro iis etiam passum confugiant, 
qui eorum resipiscentiam non modo non despiciet, sed imo ad instar aman- 
tissimi patris, qui filios prodigos iamdudum expectat, libentissime accipiet. 
Nos vero ut quantum in Nobis est eos excitemus, et faciliorem iis sternamus 
viam ad poenitentiam, suspendimus ad integrum anni spatium post publi- 
catas Nostras has apostolicas literas in regione, in quam morantur, tum obli- 
gationem denunciandi suos in sectis illis socios, tum etiam reservationem 
censurarum, in quos sectis illis nomen dantes inciderunt, eosque, etiam non 
denunciatis complicibus, absolvi ab iis censuris posse declaramus a quocum- 
que confessario, modo sit ex eorum numero qui a locorum, in quibus degunt 
ordinariis approbati sunt. Quam etiam facilitatem in eos, qui forte in urbe 
morentur, adhibendam constituimus. Quod si quispiam ex iis, quos nunc allo- 
quimur, ita pertinax sit, (quod Deus misericordiarum pater avertat) ut com- 
mittat, illud temporis spatium quod designavimus, labi, quin sectas illas dese- 
rat, et vero resipiscat, eo elapso continuo et obligatio denunciandi complices, 
et censurarum reservatio in eum reviviscet, nec absolutionem deinceps impe- 
trare poterit, nisi denunciatis antea complicibus, vel saltem iuramento emisso 
de iis quamprimum denunciandis, nec ab alio poterit iis censuris solvi, quam 
a Nobis, vel a Nostris successoribus, aut ab iis, qui a Sede apostolica ab 
iisdem absolvendi impetraverint facultatem. 

8 20. Volumus autem, etc. 

8 21. Nulli ergo hominum, etc. 

[Bull. Rom. Cont., tom. 16, p. 345-355]. 


482. 
Pius VIII, litt. ap. Litteris altero, 25 mart. 1830. ! 


Litteris altero abhinc anno ad Leonem XII gl. me. Praedecessorem No- 
strum datis, diligenter, Venerabiles Fratres, exposuistis arduum, in quo versa- 
mini, discrimen, propterea quod civili lege isthic ante paucos annos lata 
praescriptum est, ut in matrimoniis mixtis liberi utriusque sexus in religione 
patris, aut certe ad eius arbitrium educentur: simulque Sacerdotibus inter- 

dictum, ne a personis matrimonia huiusmodi contracturis ullam exigant 
super religiosa nasciturae prolis institutione sponsionem. Et ipsi quidem 
vel ex eo tempore participes fuimus summi moeroris, quo idem optimus 
Pontifex affectus est ob angustias has vestras, quas eae literae plenius expli- 
cabant. Sed graviori adhuc molestia nunc angimur, quum humilitati Nostrae 
inscrutabili Deo iudicio reservatum est ea Vobis responsa reddere, quae Prae- 
decessor Noster praebere, morte praeventus, non potuit. Siquidem Sanctae huic 
Sedi prorsus non licet illa omnia praetermittere, quae in istis regionibus 
ad eius legis executionem postulari significastis. Verum duo sunt, quae 
haud parum Nos recreant, videlicet Vestrum pariter et Sacerdotum, qui sub 
Vobis sunt, pro doctrina Ecclesiae tuenda servandisque illius regulis stu- 
dium, quod praedictis quoque ad Leonem XII literis demonstrastis, ac Sere- 
nissimi Borussiae Regis indulgentia, qui, ut pariter innuistis, ipse auctor 
quodammodo Vobis fuit, ut Apostolicae huic Sedi integrum rerum statum 
ingenue explicantes, illam super anxietatibus Vestris consuleretis. Hinc enim 
merito confidimus, non modo Vos rescriptis hisce Nostris plane obsequuturos, 
sed ipsam quoque Serenissimi Regis Maiestatem Vobis non succensuram, si 
eidem in rebus civilibus ex animo obsecundantes,in iis tamen, quae non civiles 
matrimonii effectus, sed ipsam attingunt matrimonii eiusdem sanctitatem, et 
religiosa coniugum officia respiciunt, sacras religionis catholicae regulas custo- 
diatis. Itaque ad rem propius venientes, haud Nobis opus est, ut Fraternitates 
Vestras sacra omni doctrina peritissimas edoceamus, quaenam adversus mixtas, 
de quibus agitur, nuptias Ecclesiae ratio sit. Ergo ignotum Vobis non est, Eccle- 
siam ipsam a connubiis huiusmodi, quae non parum deformitatis, et spiritualis 
periculi praeseferunt, abhorrere, atque idcirco Apostolicam hanc Sedem summo 
semper constantique studio curasse ut canonicae leges matrimonia eadem 
prohibentes religiose custodirentur. Quodsi Romani Pontifices a sanctis- 
simo illo canonum interdicto nonnunquam dispensasse inveniuntur, id pro- 
fecto graves ob causas, et aegre admodum fecerunt, suisque dispensationibus 
adiicere consueverunt conditionem expressam de praemittendis matrimonio 
opportunis cautionibus, non modo ut coniux catholicus ab acatholico per- 
verti non posset, quin potius ille teneri se sciret ad hunc pro viribus ab 
errore retrahendum, sed etiam, ut proles utriusque sexus ex eodem matri- 
monio procreanda in catholicae religionis sanctitate omnino educaretur. 
Nostis autem, Venerabiles Fratres, ipsas omnes cautiones eo spectare, ut 
hac in re naturales divinaeque leges sartae tectae habeantur, quandoquidem 
exploratum est, catholicas personas seu viros, seu mulieres, quae nuptias 
cum acatholicis ita contrahunt, ut se aut futuram sobolem periculo perver- 
sionis temere committant, non modo canonicas violare sanctiones, sed 
directe etiam, gravissimeque in naturalem ac divinam legem peccare. Atque 
exinde iam intelligitis, Nos quoque gravissimi coram Deo et Ecclesia cri- 
minis reos fore, si circa nuptias huiusmodi istis in regionibus contrahendas, 
illa a Vobis aut a parochis Vestrarum dioecesium fieri assentiremur per quae, 
si non verbis, factis tamen ipsae indiscriminatim approbarentur. Quare Nos 
summopere commendantes zelum illum Vestrum, quo catholicos Vestrae curae 
commissos a connubiis mixtis avertere hactenus adlaborastis, enixe Vos in Do- 

mino exhortamur, ut posthac pariter in id ipsum sedulo incumbatis in omni pa- 
tientia et doctrina: horum deinde laborum copiosam in coelis mercedem 
accepturi. Iuxta haec igitur, quoties praesertim catholica aliqua mulier viro 
acatholico nubere velit, diligenter ab Episcopo seu a parocho edocenda erit, 
quaenam circa huiusmodi nuptias canonum sententia sit, serioque admo- 
nenda de gravi scelere, quo apud Deum rea fiet, si eos violare praesumat; 
et maxime opportunum erit eamdem adhortari, ut meminerit firmissimum 
illud nostrae religionis dogma, quod extra veram catholicam fidem nemo 
salvus esse potest: proindeque agnoscat se in filios, quos a Deo expectat, 
iam nunc crudelissime acturam, si tales contraxerit nuptias, in quibus sciat 
illorum educationem in viri acatholici arbitrio futuram. Quae quidem salu- 
bria monita erunt etiam, prout prudentia suggesserit, iteranda, eo praesertim 
tempore, quo nuptiarum dies instare videatur, dumque consuetis proclama- 
tionibus disquiritur, utrum alia sint, quae illis obstent, impedimenta canonica. 
Quodsi nonnullis in casibus paterna huiusmodi sacrorum pastorum studia 
in irritum cadere contingat, tum sane abstinendum erit a catholica eadem 
persona, censuris in illam nominatim expressis, corripienda, ne tumultus 
aliquis excitetur, et graviora rei catholicae mala obveniant: sed alia ex parte 
abstinere etiam catholicus pastor debebit non solum a nuptiis, quae deinde 
fiant, sacro quocumque ritu honestandis, sed etiam a quovis actu, quo 
approbare illas videatur. Quam circa rem illud solummodo in nonnullis 
locis toleratum est, ut parochi, qui ad graviora rei catholicae incommoda 
avertenda, praesentiam suam contrahendis his nuptiis praestare cogebantur, 
paterentur quidem eas ipsis praesentibus confici (si scilicet nullum aliud 
obstaret canonicum impedimentum) ut, audito utriusque partis consensu, 
deinceps pro suo officio, actum valide gestum in matrimoniorum librum 
referrent, sed caverent semper ab illicitis huiusmodi matrimoniis ullo suo 
actu approbandis, multoque magis a sacris precibus, et ab ecclesiastico 
quovis ritu eisdem admiscendo. Sequitur iam, ut de illorum causa respon- 
deamus, qui matrimonia mixta inire ausi fuerint catholico pastore non 
praesente. Et hac quidem super re ita Nobis censuimus statuendum, ut 
avertantur, quoad fieri poterit, scandala, quae ex huiusmodi nuptiis oriri 
denunciastis; itemque, ut catholici illi; qui in coniunctione vivant eo modo 
inita, facilius induci possint ad peccatum suum salutaribus poenitentiae 
lacrymis expiandum; denique ut in posterum certa omnibus regula sit, qua 
de vi matrimoniorum ea ratione contrahendorum diiudicent. lam vero ad 
coniunctiones quod attinet, quae isthic usque ad praesens tempus sine 
parochi praesentia initae sunt, Nos brevi delegabimus Fraternitatibus Vestris 
necessarias facultates, quarum vi, malis exinde ortis magna saltem ex parte 
"mederi valeatis. Nunc autem per Nostras has literas volumus et mandamus, 
ut matrimonia mixta, quae posthac (a die videlicet 25 Martii 1830) in Vestris 
dioecesibus contrahi contingat non servata forma a Tridentino Concilio 
praescripta, ! si eisdem nullum aliud obstet canonicum dirimens impedimen- 
tum, pro ratis ac veris connubiis habeantur, prout Nos auctoritate Nostra Apo- 

stolica, matrimonia ea vera ac rata fore declaramus atque decernimus, con- 
trariis non obstantibus quibuscumque. Quocirca catholicae personae, quae in 
posterum matrimonia hoc modo contraxerint, dum nullum aliud iis obstaret 
dirimens canonicum impedimentum, a sacris pastoribus edocendae erunt, 
ipsas verum et ratum coniugium inivisse. Insuper pastorum officium erit, 
catholicos quoslibet, praesertim vero catholicas mulieres, quae cum acatho- 
licis validas quidem, sed tamen illicitas nuptias contraxerint, opportuno 
tempore admonere iz charitate Dei et patientia Christi, ut de gravi patrato 
scelere poenitentiam agant, suisque satisfaciant obligationibus, ei praesertim, 
qua erga suos filios ipsae semper tenebuntur, ad catholicam videlicet illorum 
omnium educationem pro viribus seduloque curandam. Post haec superva- 
caneum ducimus, Venerabiles Fratres, Vos excitare, ut attendatis, quanta 
prudentia hisce in casibus agendum sit, ne catholicae religioni creetur invi- 
dia, quandoquidem Fraternitates Vestras id probe nosse compertum Nobis 
exploratumque est. Sic agite igitur, sicque a Vobis admoniti agant parochi, 
ut omnes videant catholicos Sacerdotes non alio, quam officii sui adimplendi 
spiritu animari, ut in iis, quae religionis sunt, Ecclesiae regulas servent, ipsos- 
que eodem spiritu duci, ut in iis, quae civilis sunt ordinis, regias leges non pro- 
pter servilem quemdam metum, sed propter conscientiam custodiant. Nobis 
quidem vehementer dolet, quod Vos ab his, in quibus estis, angustiis penitus 
eximere non potuerimus. Sed nolite deficere animo. Ipse Serenissimus Rex, 
qui propensam in catholicos sibi subditos voluntatem solemniter patefecit, 
factoque ipso aliis occasionibus comprobavit, non patietur (ut plane confi- 
dimus) in hoc negotio, quod religiosa vestra officia directe afficit, Vos diutius 
exagitari, sed anxietatibus Vestris pro sua clementia commotus, et Nostris 
pariter votis obsecundans, Vobis remittet, ut Religionis Catholicae regulas 
hac etiam in re servare ac exequi libere valeatis. Quod ut feliciter eveniat, 
a Deo, in cuius manibus corda sunt regum, suppliciter implorandum est: 
quemadmodum assiduis precibus Nos facimus, et Vos pariter enixe facturos 
non dubitamus. Interea praecipuae, qua Vos amplectimur, caritatis testem 
esse volumus apostolicam benedictionem, quam Fraternitatibus Vestris, nec 
non omni Clero ac fideli populo Vestris curis concredito peramanter imper- 
timur. 
[Roskovány, De Matrimoniis mixtis, tom. II, p. 234-239]. 


483. 


Gregorius XVI, ep. encycl. Inter gravissimas, 3 febr. 1832. ! 

S 1. Inter gravissimas quibus undique premimur sollicitudines in suprema 
Ecclesiae specula positi infirmitatis Nostrae memores saepe ad te Nostros con- 
vertimus oculos, ut tibi, novaeque isti archiepiscopali sedi in omnibus 

praesto simus, quibus Armeni catholici nuper summi imperantis benignitate 
ab inimicorum suorum manibus erepti in puritate fidei, et christianae cha- 
ritatis exercitio constantes ita in salutis viam dirigantur, ut bona eorum 
conversatio decus Ecclesiae sit et ornamentum, et errantes vereantur nihil 
habentes malum dicere de nobis. Non te latet hoc tantum bonum, Dei 
opitulante gratia, episcoporum exemplo, vigilantia et laboribus promoveri, 
horum enim est doctrina, opportunitate et veritate infirma confirmare, dis- 
rupta consolidare, depravata convertere, et verbum vitae in aeternitatis cibum 
alendae familiae dispendere, et speramus, te his. omnibus implendis non 
defuturum. Sed non una est eademque omnium opinio, quapropter, quamvis 
delationibus, quae ad Nos pervenerunt, faciles aures minime praebuerimus, 
opportunum tamen censemus et benevolentiae, qua te etiam in minoribus 
constituti prosequuti sumus, et paterni amoris quo catholicas omnes eccle- 
sias amplectimur, nova tibi hodie documenta praebere. 

S 2. Hinc est, quod apostolico, quo fungimur officio, zelum tuum exci- 
tamus, ut cures ne inter oves tibi commissas abusus introducantur, conten- 
tiones, oriantur, aut displicentiae causae interveniant, quibus si locus fiat 
partium exardescunt studia, et christiana frigescit charitas, ac propterea per- 
suasum tibi etiam esse debet in praesentibus tuae novae sedis adiunctis 
malignos homines fortasse inter catholicos quoque non defuturos, qui inde 
occasionem possent arripere te criminandi, fovendique suis clamoribus insi- 
dias haereticorum, de quibus dubitari non potest, quin studia omnia con- 
vertant, ut in summo imperante eos destruant erga te, Iacobum Valle, et 
catholicos Armenos, clementiae sensus, ex quibus tot tantaque in vos bona 
derivarunt. His quidem incommodis difficilior fiet aditus, donec summus 
imperans, perspectas habeat virtutes tuas, et sacerdotis Iacobi Valle, in quem 
omnem contulit praefecturae nationalis honorem, cum te ut nationis Armenae 
catholicae archiepiscopum primatem agnoscere recusavit, animum Nostrum 
recreat ac reficit audire vos apud eum magnam nominis existimationem 
esse consequutos. Ut hanc autem uterque vestrum conservet omnis adhi- 
benda cura est, ne exterioris apparatus magnificentia videamini ea quae. 
rere quae mundi sunt, non sine magno ovium tibi commissarum incom- 
modo. 

8 3. Memineritis hoc archiepiscopi maximum onus esse, ut spirituali 
suarum ovium saluti prospiciat, quare ne quaeras ut magnum apud te 
habeas ecclesiasticorum numerum, quorum honori detraheretur si vilioribus 
mancipentur officiis, aut in criminalibus praesertim iudiciis eae committe- 
rentur partes gerendae, quae ecclesiasticae lenitati minime conveniunt, sed 
iis utere pro uniuscuiusque idoneitate, ut nulla ex paroeciis quae a tua 
iurisdictione pendent suo careat pastore. Quousque autem tua iurisdictio 
extendatur, non ignoras; scis enim te minime posse aut exercere, aut lacobo 
Valle alias communicare facultates praeter eas quibus gaudes sacrorum cano- 
num, et Apostolicae Sedis auctoritate. 

8 4. Prae oculis habe quibus limitibus tua iurisdictio circumscripta 
fuerit a fel. rec. Pio VIII praedecessore Nostro literis apostolicis datis die 
sexta iulii anno millesimo octingentesimo trigesimo pro erectione novi archie- 

piscopatus metropolitani primatialis Constantinopolitani pro Armenis catho- 
licis,! aliisque literis datis eadem die pro tua in archiepiscopum electione, 
et perspicies iurisdictionem tuam ad eos tantum Armenos catholicos extendi, 
qui tui archiepiscopatus erectionis tempore ad provincias Othomanico im- 
perio subiectàs pertinebant, quique destituti pastore Armeno catholico vene- 
rabilis fratris archiepiscopi Sardiensis, et vicarii apostolici patriarchalis latini 
ritus iurisdictioni suberant. Inter hos autem neutiquam recensendi sunt 
Armeni catholici, qui iam a catholicis sui ritus episcopis regebantur, neque 
ii, qui cum exterarum nationum sint, Constantinopoli francorum nomine 
appellantur, multoque minus ii, qui incolunt provincias ab Othomanico 
imperio disiunctas, inter quos recensendi sunt Armeni Georgiani, atque hi 
omnes etiam nunc sunt sub eius ordinarii iurisdictione, a quo regebantur 
antequam nova institueretur archiepiscopalis cathedra Armena, cui nulla 
prorsus tradita potestas est in eos, qui ad alias quascumque Catholicorum 
nationes ab Armena diversas pertineant. 

8 5. His omnibus exceptis copiosus tibi remanet grex pascendus opere 
et sermone, et quoniam in Christiana Ecclesia nihil sanctius, nihil sublimius 
sit missae sacrificio, summas mereris laudes, quoties adniteris, ut in eo pera- 
gendo is ritus adhibeatur, qui tantae rei maiestati respondeat, ille scilicet 
ritus, qui ab hac Sancta Sede iam probatus est, et in liturgia typis Con- 
gregationis fidei propagandae praepositae praescriptus, qua omnia quae ad 
solemnem missarum celebrationem pertinent ordinantur. Attamen si solemni 
missarum celebratione vi persequutionum inter Armenos catholicos impe- 
dita quaedam laudabiles consuetudines iamdiu sint invectae prout illae sunt, 
quarum vi sacerdotes Armeni catholici sacrum celebrantes initium ducere 
solent a crucis signo, et post consecrationis verba sacrosanctum lesu Christi 
corpus, et sanguinem sub speciebus panis, et vini genibus innixi adorare, 
minime expedire censemus eas e medio tollere, nam qui id agere conaretur, 
scandali potius quam  aedificationis causam praeberet. Quare ea regula 
omnino servanda est, qua statuitur inconsulta Sede Apostolica in sacrae 
liturgiae ritibus nihil esse innovandum etiam nomine instaurandi caeremo- 
nias, quae liturgiis ab eadem Sede probatis, magis conformes esse videntur, 
nisi ex gravissimis causis, et accedente Sedis Apostolicae auctoritate. Hoc 
autem apud Armenos catholicos accurate servandum peculiaris quoque ratio 
suadet, cum enim in veteri Armena sacrorum disciplina solemnis tantum 
missae celebratio permitteretur pro ea dumtaxat caeremoniae praescriptae 
reperiuntur. 

S8 6. Armeni autem catholici persecutionibus exagitati aliquantulum ab 
ea disciplina recesserunt, et solemni missarum celebratione persecutionibus 
impedita, sacrum in aedibus etiam privatis peragere consueverunt. Haec 
vero consuetudo celebrandi nempe sacrum in privatis aedibus, etsi certis 
legibus circumscribenda videatur, ne id sine iusta et gravi causa fiat, tamen 
tolerari poterit, quousque pro Armenis catholicis publicae adstructae fuerint 
ecclesiae, in quibus proprio ritu sacra fiant a sacerdotibus Armenis catho- 

licis, nec his adimenda est libertas divinum opus peragendi in ecclesiis 
latinis sacrarum vestium apparatu proprium ad ritum accommodato (nisi 
forte ob urgentem necessitatem et vestium proprii ritus defectum ad tempus, 
etin peculiaribus causis legis huius rigorem relaxari contingat) ne quis foris 
sunt arbitrentur, Armenos catholicos ab ea fidei unitate recedere, quam 
nuper tam strenue professi sunt in rerum omnium, et vitae ipsius discrimine. 
Una est Christi Ecclesia, una catholicorum omnium fides, unum baptismum, 
unum est omnium Nostrum caput Christus lesus, qui beatissimo Petro apo- 
stolo, cui Nos, quamvis indigni, successimus plenam tradidit potestatem 
universam Ecclesiam regendi et gubernandi. Aequum igitur est, ut sacer- 
dotibus Armenis haec via pateat, qua facilius catholicorum Armenorum 
animos in sancta religione protitenda, et in beatissimi Petri devotione con- 
firment. 

S T. Haec quae pietatem fovent nemini possunt occasionem praebere 
transeundi a proprio ritu ad alium quemcumque, quamvis ab Apostolica 
Sede probatum, norunt enim omnes id vetitum apostolicis constitutionibus, 
nisi forte cuidan facultas fiat ex Apostolicae Sedis indulto. Paterno amore 
complecti volentes orphanos qui a patre Armeno, et matre graeco-latina 
nati ob excitatam in Armenos persecutionem latinis hominibus educandi 
traditi fuere, eos simili gratia dignos iudicamus, quare illos in latini ritus 
exercitio manere posse decernimus, nullamque molestiam eis inferendam 
esse praecipimus. Praeterea quum pastoralis sollicitudo in recta praesertim 
sacramentorum administratione procuranda, Nos magnopere premat, non 
mediocri animi Nostri acritudine accepimus, isthic Poenitentiae, et Eucha- 
ristiae sacramenta privatis in domibus crebro ministrari; ad arcendos ita- 
que abusus omnes, qui inde oriri facile possunt, tuum zelum vel maxime 
excitamus ut hanc rem maturo examine perpendas, collatisque cum vene- 
rabili fratre archiepiscopo Sardiensi vicario apostolico patriarchali consiliis, 
provideas, diligenterque caveas, ne id unicuique indiscriminatim permittatur, 
sed facultates huiusmodi iis tantum sacerdotibus concedantur, qui ea prae- 
diti sint pietate, quae omnem abigat suspicionem, et in favorem eorum lai- 
corum qui non solum bene morati sint, sed etiam locum habeant ad sacra 
mysteria rite obeunda aptum, et a profanis disiunctum usibus, ubi sacrum 
ministerium absque ullo profanationis periculo possit exerceri. 

8 8. Tuam etiam pastoralem vigilantiam adhibe, ne in baptismatis admi- 
nistratione, aut in matrimonii benedictione ritus aliquis indecens, aut con- 
trarius ecclesiasticis legibus inducatur; haec enim Apostolica Sedes nunquam 
perferet et patietur, ut ex abusu in sacramentis administrandis ii habeantur 
mores, qui haereticam pravitatem aut corruptionem redoleant, vel christianae 
modestiae, aut ecclesiasticae dignitati repugnent. 

S 9. Dolemus quoque et angimur haereticorum exemplo taxas fuisse 
impositas a catholicis persolvendas cum infantes lustralibus aquis sunt 
abluendi, et matrimonia sunt benedicenda, quod cum Ecclesiae Catholicae 
disciplinae et praxi omnino adversetur, tuam in mentem revocamus id nequa- 
quam fas esse, et tantum permitti modicam taxam in funeribus iuxta diversas 
hominum conditiones praefiniendam, semper tamen charitati consentaneam, 

quae postulat, ut vere pauperes, sine ullo emolumento humentur et precibus 
catholico rituali praescriptis iuventur. Hac ratione non solum clerus Arme- 
nus catholicus ab omni avaritiae labe, quae servitus est idolorum, erit immu- 
nis, verum etiam haereticos, ad Catholicam complectendam religionem faci- 
lius alliciet. 

8 10. Demum quum te, venerabilis frater, paterno sane amore prose- 
quamur, vehementer hortamur, et in ista ecclesia tuae fidei concredita 
ordinanda fidente animo Nos consulas, sciasque Nos in re tanti momenti, 
et quae Nostram auget sollicitudinem, tibi non defuturos, ac propterea pro 
certo habe, Nos praedecessorum Nostrorum vestigiis insistere, qui etsi cui- 
libet ad hanc Apostolicam Sedem aditum patere voluerint, gravissimasque 
poenas contra eos decreverint id impedientes, semper tamen omni diligentia 
usi sunt, ne faciles delationibus praeberent aures, probe noscentes, has ple- 
rumque originem ducere a malitia criminosorum hominum legum severita- 
tem fastidientium. Quare positum est in more Romanorum Pontificum, ut si 
coercenda facinora ad eos deducantur, nihil omittant eorum, quae ad verita- 
tem detegendam pertinent, eosdemque accusatos episcopos, aut superiores 
ecclesiasticos viros interrogent, quo facilius ac tutius ipsi per se significare 
possint, quae ad verum rerum statum cognoscendum conducunt. Hisce animi 
Nostri sensibus, de consilio venerabilium fratrum Nostrorum Sanctae Romanae 
Ecclesiae cardinalium, negotiis Propagandae Fidei praepositorum, tibi pate- 
factis, tibi, venerabilis frater, gregique tuae curae concredito apostolicam 
benedictionem peramanter impertimur. 

[Acta Greg. XVI, vol. I, p. 107-109]. 


484. 


Gregorius XVI, ep. encycl. Summo iugiter, 
271 maii 1832. ! 


8 Il. Summo iugiter studio advigilavit Apostolica Sedes, ut Ecclesiae 
canones, qui nuptias catholicorum cum haereticis severe prohibent, religiose 
custodirentur. Et quamvis ad graviora evitanda scandala quandoque in ali- 
quibus locis necesse fuerit illicita huiusmodi matrimonia tolerare, non tamen 
praetermiserunt Romani Pontifices, omni qua possent, ratione providere, ut 
tunc etiam iis in locis fidelis populus edoceretur, quantum deftormitatis et 
spiritualis periculi nuptiae illae praeseferant, quantique propterea sceleris 
reus si catholicus vir aut mulier, qui canonicas ea de re sanctiones violare 
praesumpserit. Quodsi interdum Romani ipsi Pontifices sanctissimum idem 
canonicum interdictum relaxarunt in peculiaribus casibus, id sane graves ob 
causas et aegre admodum fecerunt, suisque dispensationibus consueverunt 
adiicere conditionem expressam de praemittendis matrimonio debitis cautio- 
nibus, non modo ut coniux catholicus ab acatholico perverti non posset, 

quin potius ille teneri se sciret ad hunc pro viribus ab errore retrahendum, 
sed etiam ut proles utriusque sexus in sanctitate religionis catholicae omnino 
educaretur. 

S 2. Itaque Nos, qui licet immerentes, supremam Petri cathedram, Deo ita 
disponente, tenemus, prae oculis habentes rationem illam a praedecessoribus 
nostris sanctissime initam, non potuimus, venerabiles fratres, non contri- 
stari vehementer ob allatos e vestris dioecesibus (uti ex aliis diversis locis) 
plures certosque nuncios, ex quibus intelleximus, inveniri isthic nonnullos, 
qui apud populum curis vestris concreditum fovere omni ope nituntur omni- 
modam mixtarum nuptiarum libertatem, atque ad eam facilius promovendam 
opiniones disseminant catholicae veritati contrarias, scilicet ipsi, ut accepimus, 
affirmare audent, catholicos posse libere ac licite matrimonia cum hetero- 
doxis contrahere, non modo non impetrata Ecclesiae dispensatione (quae 
iuxta notas regulas in singulis casibus ab hac Apostolica Sede imploranda 
est), sed praetermissis etiam debitis, quas supra memoravimus, cautelis, illa 
praesertim, quae est de prole universa catholice educanda; quin imo eo res 
devenit, ut iidem mixta illa connubia tunc etiam probanda esse contendant, 
cum haeretica pars habeat priorem alium coniugem adhuc viventem, a quo 
divortio discesserit; ad haec et graves poenarum minas adhiberi curarunt, 
quibus inducantur animarum pastores, ut mixtas nuptias in Ecclesia coram 
catholico populo proclament et postea assistant actui, quo illae contrahantur, 
vel saltem contracturis dimissoriales, quemadmodum appellant, literas con- 
cedant; denique nec desunt ex ipsorum illorum numero, qui sibi aliisque 
persuadere conantur, non in catholica solum religione salvari hominem, sed 
eos quoque, qui haeretici sint atque in haeresi moriantur, ad aeternam vitam 
posse pertingere. 

8 3. Nonnulla tamen sunt, venerabiles fratres, quae moerorem levant a 
Nobis inde conceptum; constantia videlicet maximae partis Bavarici populi 
in retinenda puritate catholicae fidei atque in sincero erga ecclesiasticam 
auctoritatem obsequio; itemque firmitas istius cleri fere universi in sui mini- 
sterii partibus ad canonum normam obeundis; praesertim vero eximium 
pastoralis muneris implendi studium, quo vos, venerabiles fratres, animari 
novimus, ut quamvis circa rationem, in hoc mixtarum nuptiarum negotio seu 
in quibusdam eius rei capitibus, tenendam non eadem omnium vestrum sen- 
tentia sit, cunctis tamen deliberatum fixumque est, observare Apostolicam 
hanc Sedem, eiusque ductu custodire concreditos vobis greges, nec reformi- 
dare pericula, si qua pro salute ovium adeunda fuerint. 

8 4. Adsumus itaque Nostris hisce litteris, venerabiles fratres, ad con- 
firmandas pro munere apostolici Nostri ministerii fraternitates vestras, ut in 
re, de qua agitur, irreformabiles praedicare doctrinas fidei et tueri custodiam 
canonum maiori usque alacritate pergatis, atque ut, Nostra vobis patefacta 
sententia, perfectior deinde inter vos omnes et cum Sancta hac Sede con- 
sensio sit. Sed antea abstinere non possumus quin communicemus vobiscum 
praeconceptam a Nobis spem, ut carissimus in Christo filius Noster Ludo- 
vicus Bavariae rex illustris, intelligens ex concordi Nostra vestrumque omnium 
voce veram praesentis causae indolem, pro avito, quod cum sanguine hausit, 

catholicae religionis studio adesse Nobis vobisque velit praevalido patrocinio 
suo, ut mala, quae ex ipsa illa causa rei catholicae imminent, avertantur, 
atque adeo sanctissima Nostra religio in toto Bavariae regno sarta tectaque 
habeatur, catholicique antistites ac sacrorum ministri in suis gerendis muneri- 
bus plena libertate fruantur, quemadmodum et in conventione cum hac Sede 
Apostolica anno millesimo octingentesimo decimo septimo inita cautum est. ! 

8 5. Porro ad rem venientes, initium, ut par est, faciamus ab iis quae 
fidem spectant, sine qua impossibile est placere Deo, et quam, ut supra monui- 
mus, nonnulli in discrimen adducere conantur ad libertatem matrimonii 
mixti latius inducendam. Ignotum vobis non est, venerabiles fratres, quam 
impenso constantique studio maiores Nostri inculcaverint eum ipsum, quem 
illi negare audent, fidei articulum, qui est de catholicae fidei atque unitatis 
necessitate ad consequendam salutem. Quo spectant verba illa celeberrimi 
apostolorum discipuli S. Ignatii martyris in epistola ad Philadelphios: « Ne 
erretis, fratres mei, si quis schisma facientem sectatur, regni Dei haeredita- 
tem non consequitur ». S. Augustinus autem aliique Africae episcopi in Cir- 
tensi concilio anno quadringentesimo decimo secundo congregati id ipsum 
ita fusius explicabant: « Quisquis ab hac catholica Ecclesia fuerit separatus, 
quantumlibet laudabiliter se vivere existimet, hoc solo scelere, quod a Christi 
unitate disiunctus est, non habet vitam, sed ira Dei manet super eum ». Et 
praetermissis aliis, quae prope innumera sunt antiquorum Patrum locis, lauda- 
bimus gloriosum illum praedecessorem Nostrum sanctum Gregorium M. qui 
expresse testatur, eam ipsam esse catholicae Ecclesiae doctrinam. Ait enim: 
« Sancta universalis Ecclesia praedicat, Deum veraciter nisi intra se coli non 
posse, asserens, quod omnes qui extra ipsam sunt, minime salvabuntur ». 
Extant praeterea solemnes ipsius Ecclesiae actus quibus dogma idem annun- 
ciatum est. Ita in decreto fidei, quod edidit Noster itidem praedecessor Inno- 
centius III cum oecumenica synodo Lateranensi IV, haec habentur: « Una 
vero fidelium universalis Ecclesia, extra quam nullus omnino salvatur ». Deni- 
que idem etiam dogma expresse indicatum habetur in fidei professionibus 
ab Apostolica Sede propositis, tum in illa videlicet qua omnes ecclesiae latinae 
utuntur, ? tum in aliis duabus, quarum altera a Graecis, ? altera a ceteris orien- 
talibus catholicis adhibetur. Haec ex plurimis selecta testimonia non eo 
recensuimus animo, venerabiles fratres, ut vos quasi eum fidei articulum igno- 
rantes edoceremus. Absit a Nobis ut tam absurdam et contumeliosam de 
iraternitatibus vestris suspicionem habeamus. Sed tanta Nos sollicitudo tenet 
ob gravissimum iuxta ac exploratissimum dogma tam insigni a quibusdam 
audacia impugnatum, ut continere calamum non potuerimus a veritate illa 
pluribus inculcanda. 

S8 6. Eia igitur, fratres venerabiles, assumite gladium spiritus, quod est 
verbum Dei, totisque animorum viribus gliscentem errorem eradicare con- 
tendite. Sic agite, sicque agant ductu vestro ceteri, qui sub vobis sunt, ani- 

marum curatores, ut fidelis Bavariae populus excitetur ad catholicam fidem 
atque unitatem, tamquam ad unicam salutis viam ardentiori usque studio 
custodiendam, atque adeo ad omne illius deserendae periculum vitandum. 
Quae quidem catholicae unitatis tuendae necessitas ubi fuerit impressa in 
cunctis Bavarorum fidelium animis alteque defixa, haud facile deinceps irrita 
erunt monita atque adhortationes, quibus ipsos avertere conabimini a nup- 
tiarum foedere cum haereticis coniungendo; aut si aliqua interdum gravis 
causa interveniat, quae mixtas huiusmodi nuptias suadere videatur, ut illas 
non aliter contrahant, nisi impetrata Ecclesiae dispensatione et conditionibus, 
quae, ut supra diximus, praescribi ab illa solent, religiose servatis. Vestrum 
scilicet officium est, ut fideles mixta illa connubia inire cupientes (uti et 
eorum genitores, aliive, sub quorum cura sunt) edoceantur sedulo, quaenam 
circa eam rem canonum sententia sit, graviterque moneantur, ne eos in per- 
niciem animarum suarum períringere audeant. Quare si res ita postulet, 
revocare in illorum memoriam oportebit notissimum illud naturalis divinaeque 
legis praeceptum, quo non peccata solum, sed pericula etiam ad peccatum 
proxime inducentia vitare iubemur, uti et praeceptum aliud eiusdem legis, 
quo parentibus iniungitur, filios educare in disciplina et correptione Domini 
(Eph., VI, 4), ideoque et erudire ipsos ad verum Dei cultum, qui unice in 
catholica religione est. Hinc adhortabimini fideles illos, ut serio perpendant, 
quantam supremo numini iniuriam faciant et quam crudeliter erga se futu- 
rosque sibi liberos acturi sint, ubi nuptiis mixtis temere contrahendis se 
filiosque ipsos perversionis periculo committant. Atque ut gravitas periculi 
eiusmodi luculentius appareat, commemorabitis iisdem saluberrima illa Apo- 
stolorum, Patrum canonumque monita, quae sunt de periculosa cum haere- 
ticis familiari conversatione evitanda. 

8 7. At vero si nonnunquam contigerit, quod Deus avertat, ut monita 
et adhortationes huiusmodi in irritum cadant et catholicus aliquis vir rece- 
dere nolit a perverso suo consilio ineundi mixtas nuptias, non petita, seu non 
impetrata Ecclesiae dispensatione, vel debitis cautionibus seu earum aliqua 
praetermissa, tunc sane sacri pastoris officium erit, abstinere non solum a 
matrimonio ipso sua praesentia honestando, sed etiam a praemittendis eidem 
proclamationibus atque a dimissorialibus litteris concedendis. Vestrum autem 
est, venerabiles fratres, admonere parochos ac rite ab iisdem exigere, ut ab 
omni huiusmodi actu se abstineant. Enimvero animarum curator, qui se 
aliter gereret, in praesentibus praesertim Bavariae adiunctis, approbare quo- 
dammodo illicitas illas nuptias facto suo videretur, et illarum libertatem ani- 
marum saluti, imo et fidei causae perniciosam sua ipse opera foveret. 

8 8. Post haec vix est, ut aliqua addamus de aliis illis longe gravissimis 
casibus matrimonii inter catholicos et haereticos contrahendi, in quibus pars 
acatholica habeat viventem adhuc priorem coniugem, a quo divortio seiuncta 
fuerit. Nostis, venerabiles fratres, quanta ex divino iure sit firmitas matri- 
monialis vinculi, quod separari humana auctoritate non potest. Quare matri- 
monium mixtum in eiusmodi casibus non modo illicite fieret, sed nullum 
prorsus atque adulterinum foret; praeterquam si priores illae nuptiae, quas 
haeretica pars divortio dissolutas esse autumat, irritae omnino fuissent propter 

aliquod, quod illis vere obstiterit, canonicum dirimens impedimentum. Porro 
in postremo hoc casu non solum servanda erunt ea omnia, quae supra dicta 
sunt, sed cavendum insuper, ut novum ipsum matrimonium non permittatur, 
nisi postquam causa primi connubii ab haeretica parte iam antea initi cognita 
fuerit ecclesiastico iudicio ad canonum normam exacto, quo connubium idem 
fuerit irritum declaratum. 

8 9. Haec sunt, venerabiles fratres, quae vobis circa rem de qua agitur 
significanda censuimus. Interea non desistimus Deum O. M. fervidis precibus 
sollicitare, ut vos et inclytum omnem Bavariae clerum virtute induat ex alto, 
atque una cum fideli isto populo dextra sua tegat et brachio sancto suo defen- 
dat. Maximae autem, qua fraternitates vestras in Domino prosequimur, caritatis 
pignus sit apostolica benedictio, quam memoratis quoque vestrarum dioece- 
sium clericis laicisque fidelibus dispertiendam, vobis peramanter impertimur. 

[Acta Greg. XVI, vol. I, p. 140-142]. 


485. à 


Gregorius XVI, ep. encycl. Mirari vos, 15 aug. 1832.! 


8 1. Mirari vos arbitramur, quod ab imposita Nostrae humilitati Ecclesiae 
universae procuratione nondum literas ad vos dederimus, prout et consue- 
tudo vel a primis temporibus invecta, et benevolentia in vos Nostra postu- 
lasset. Erat id quidem Nobis maxime in votis, ut dilataremus illico super 
vos cor Nostrum, atque in communicatione spiritus ea vos adloqueremur 
voce, qua confirmare fratres in persona beati Petri iussi fuimus.? Verum 
probe nostis, quanam malorum aerumnarumque procella primis pontificatus 
Nostri momentis in eam subito altitudinem maris acti fuerimus, in qua, 
nisi dextera Dei fecisset virtutem, ex teterrima impiorum conspiratione Nos 
congemuissetis demersos. Refugit animus tristissima tot discriminum recen- 
sione susceptum inde moerorem refricare; patrique potius omnis consola- 
tionis benedicimus, qui, disiectis perduellibus, praesenti Nos eripuit periculo, 
atque, turbulentissima sedata tempestate, dedit a metu respirare. Proposui- 
mus illico vobiscum communicare consilia ad sanandas contritiones Israel; 
sed ingens curarum moles, quibus in concilianda publici ordinis restitutione 
obruti fuimus, moram tunc Nostrae huic obiecit voluntati. 

S 2. Nova interim accessit causa silentii ob factiosorum insolentiam, 
qui signa perduellionis iterum attollere conati sunt. Nos quidem tantam 
hominum pervicaciam, quorum effrenatus furor impunitate diuturna, impen- 
saeque Nostrae benignitatis indulgentia non deliniri, sed ali potius conspi- 
ciebatur, debuimus tandem ingenti licet cum moerore, ex collata Nobis divi- 
nitus auctoritate, virga compescere;? ex quo, prout iam probe coniicere 
potestis, operosior in dies instantia Nostra quotidiana facta est. 

S 3. Ast cum, quod ipsum iisdem ex causis distuleramus, iam posses- 
sionem pontificatus in Lateranensi basilica ex more institutoque maiorum 
adiverimus, omni demum abiecta cunctatione, ad vos properamus, venera- 
biles fratres, testemque Nostrae erga vos voluntatis epistolam damus laetis- 
simo hoc die, quo de virginis sanctissimae in coelum Assumptae triumpho 
solemnia festa peragimus, ut quam patronam ac sospitam inter maximas 
quasque calamitates persensimus, ipsa et scribentibus ad vos Nobis adstet 
propitia, mentemque Nostram coelesti afflatu suo in ea inducat consilia, quae 
Christiano gregi futura sint quammaxime salutaria. 

8 4. Moerentes quidem animoque tristitia confecto venimus ad vos, quos 
pro vestro in religionem studio, ex tanta, in qua ipsa versatur, temporum 
acerbitate maxime anxios novimus. Vere enim dixerimus, horam nunc esse 
potestatis tenebrarum ad cribrandos, sicut triticum, filios electionis.! Vere 
luxit, et defluxit terra... infecta ab habitatoribus suis, quia transgressi sunt 
leges, mutaverunt ius, dissipaverunt foedus sempiternum.? 

8 5. Loquimur, venerabiles fratres, quae vestris ipsis oculis conspicitis, 
quae communibus idcirco lacrymis ingemiscimus. Alacris exultat improbitas, 
scientia impudens, dissoluta licentia. Despicitur sanctitas sacrorum, et quae 
magnam vim, magnamque necessitatem possidet, divini cultus maiestas, ab 
hominibus nequam improbatur, polluitur, habetur ludibrio. Sana hinc per- 
vertitur doctrina, erroresque omnis generis disseminantur audacter. Non leges 
sacrorum, non iura, non instituta, non sanctiores quaelibet disciplinae tutae 
sunt ab audacia loquentium iniqua. Vexatur acerrime Romana haec Nostra 
beatissimi Petri Sedes, in qua posuit Christus Ecclesiae firmamentum; et 
vincula unitatis in dies magis labefactantur, abrumpuntur. Divina Ecclesiae 
auctoritas oppugnatur, ipsiusque iuribus convulsis, substernitur ipsa ter- 
renis rationibus, ac per summam iniuriam odio populorum subiicitur, in 
turpem redacta servitutem. Debita episcopis obedientia infringitur, eorumque 
iura conculcantur. Personant horrendum in modum academiae ac gymnasia 
novis opinionum monstris, quibus nom occulte amplius et cuniculis petitur 
Catholica fides, sed horrificum ac nefarium ei bellum aperte iam et pro- 
palam infertur. Institutis enim exemploque praeceptorum, corruptis adole- 
scentium animis, ingens religionis clades, morumque perversitas teterrima 
percrebuit. Hinc porro freno religionis sanctissimae proiecto, per quam unam 
regna consistunt, dominatusque vis ac robur firmatur, conspicimus ordinis 
publici exitium, labem principatus, omnisque legitimae potestatis conversionem 
invalescere. Quae quidem tanta calamitatum congeries ex illarum in primis 
conspiratione societatum est repetenda, in quas quidquid in haeresibus, et 
in sceleratissimis quibusque sectis sacrilegium, flagitiosum, ac blasphemum 
est, quasi in sentinam quamdam, cum omnium sordium concretione con- 
fluxit. 

S 6. Haec, venerabiles fratres, et alia complura, et fortassis etiam gra- 
viora, quae in praesens percensere longum esset, ac vos probe nostis, in 

dolore esse Nos iubent, acerbo sane ac diuturno, quos in Cathedra prin- 
cipis apostolorum constitutos zelus universae domus Dei comedat prae cae- 
teris, opus est. Verum cum eo Nos loci positos esse agnoscamus, quo deplo- 
rare dumtaxat innumera haec mala non sufficiat, nisi et ea convellere pro 
viribus connitamur; ad opem fidei vestrae confugimus, vestramque pro catho- 
lici gregis salute sollicitudinem advocamus, venerabiles fratres, quorum spe- 
ctata virtus ac religio et singularis prudentia et sedula adsiduitas animos - 
Nobis addit, atque in tanta rerum asperitate afflictos consolatione sustentat 
periucunda. Nostrarum quippe est partium, vocem tollere, omniaque conari, 
ne aper de silva demoliatur vineam, neve lupi mactent gregem: Nostrum 
est, oves in ea dumtaxat pabula compellere, quae salutaria iisdem sint, nec 
vel tenui suspicione perniciosa. Absit, charissimi, absit, ut, quando tanta pre- 
mant mala, tanta impendeant discrimina, suo desint muneri pastores, et per- 
culsi metu dimittant oves, vel, abiecta cura gregis, otio torpeant ac desidia. 
Agamus idcirco in unitate spiritus communem Nostram, seu verius Dei cau- 
sam, et contra communes hostes pro totius populi salute una omnium sit 
vigilantia, una contentio. 

S 7. Id porro apprime praestabitis, si, quod vestri muneris ratio postulat, 
attendatis vobis, et doctrinae, illud assidue revolventes animo, universalem 
Ecclesiam quacumque novitate pulsari, ! atque ex sancti Agathonis Pontificis, 
monito? nihil de iis, quae sunt regulariter definita, minui debere, nihil mutari, 
nihil adiici, sed ea et verbis, et sensibus illibata esse custodienda. Immota 
inde consistet firmitas unitatis, quae hac beati Petri Cathedra suo veluti 
fundamento continetur, ut unde in Ecclesia omnes venerandae communionis 
iura dimanant, ibi universis et murus sit, et securitas, et portus expers flu- 
ctuum, et bonorum thesaurus innumerabilium.? Ad eorum itaque retun- 
dendam audaciam, qui vel iura sanctae huius Sedis infringere conantur, vel 
dirimere Ecclesiarum cum ipsa coniunctionem, qua una eaedem nituntur et 
vigent, maximum fidei in eam ac venerationis sincerae studium inculcate, 
inclamantes cum sancto Cypriano^ fa/so confidere se esse in Ecclesia, qui 
Cathedram Petri deserat, super quam fundata est Ecclesia. 

8 8. In hoc ideo elaborandum vobis est, assidueque vigilandum, ut fidei 
depositum custodiatur in tanta hominum impiorum conspiratione, quam ad 
illud diripiendum perdendumque factam lamentamur. Meminerint omnes, 
iudicium de sana doctrina, qua populi imbuendi sunt, atque Ecclesiae uni- 
versae regimen et administrationem penes Romanum Pontificem esse, cui plena 
pascendi, regendi, et gubernandi universalem Ecclesiam potestas a Christo Do- 
mino tradita fuit, uti patres Florentini concilii diserte declararunt.5 Est autem 
singulorum episcoporum Cathedrae Petri fidelissime adhaerere, depositum 
sancte religioseque custodire, et pascere, qui in eis est, gregem Dei. Presby- 
teri vero subiecti sint, oportet, episcopis, quos u£i animae parentes susci- 

piendos ab ipsis esse, monet Hieronymus:! nec unquam obliviscantur, se 
vetustis etiam canonibus vetari, quidpiam in suscepto ministerio agere, ac 
docendi et concionandi munus sibi sumere sine sententia episcopi, cuius fidei 
populus est creditus, et a quo pro animabus ratio exigetur.? Certum denique 
firmumque sit, eos omnes, qui adversus praestitutum hunc ordinem aliquid 
moliantur, statum Ecclesiae, quantum in ipsis est, perturbare. 

S 9. Nefas porro esset, atque ab eo venerationis studio prorsus alienum, 
qua Ecclesiae leges sunt excipiendae, sancitam ab ipsa disciplinam, qua et 
sacrorum procuratio, et morum norma, et iurium Ecclesiae, ministrorumque 
eius ratio continetur, vesana opinandi libidine improbari, vel ut certis iuris 
naturae principiis infestam notari, vel mancam dici atque imperfectam, civi- 
lique auctoritati subiectam. 

S 10. Cum autem, ut Tridentinorum patrum verbis utamur, constet 
Ecclesiam eruditam fuisse a Christo Iesu, eiusque apostolis, atque a. Spiritu 
Sancto illi omnem veritatem in dies suggerente edoceri,? absurdum plane est, 
ac maxime in eam iniuriosum, restaurationem ac regenerationem| quamdam 
obtrudi, quasi necessariam, ut eius incolumitati, et incremento consulatur, 
perinde ac si censeri ipsa possit vel defectui, vel obscurationi, vel aliis huius- 
cemodi incommodis obnoxia; quo quidem molimine eo spectant novatores, 
ut recentis humanae institutionis iaciantur fundamenta, illudque ipsum eve- 
niat, quod detestatur Cyprianus, ut quae divina res est, A/umana fiat Eccle- 
sia. * Perpendant vero, qui consilia id genus machinantur, uni Romano Ponti- 
fici ex saucti Leonis testimonio cazonurm dispensationer esse creditam, ipsiusque 
dumtaxat esse, non vero privati hominis, de paternarum regulis sanctionum 
quidpiam decernere, atque ita, quemadmodum scribit sanctus Gelasius,? decreta 
canonum. librare, decessorumque praecepta metiri, ut quae necessitas temporum 
restaurandis Ecclesiis relaxanda deposcit, adhibita consideratione diligenti, 
temperentur. 

8 11. Hic autem vestram volumus excitatam pro religione constantiam 
adversus foedissimam in clericalem coelibatum coniurationem, quam nostis 
effervescere in dies latius, connitentibus cum perditissimis Nostri aevi phi- 
losophis nonnullis etiam ex ipso ecclesiastico ordine, qui personae obliti 
munerisque sui, ac blanditiis abrepti voluptatum, eo licentiae proruperunt, 
ut publicas etiam atque iteratas aliquibus in locis ausi sint adhibere princi- 
pibus postulationes ad disciplinam illam sanctissimam perfringendam. Sed 
piget de turpissimis hisce conatibus longo vos sermone distinere, vestraeque 
potius religioni fidentes committimus, ut legem maximi momenti, in quam 
lascivientium tela undique sunt intenta, sartam tectam custodiri, vindicari, 
defendi, ex sacrorum canonum praescripto, omni ope contendatis. 

8 12. Honorabile deinde christianorum connubium, quod sacramentum 
magnum nuncupavit Paulus iz Christo et Ecclesia,! communes Nostras curas 
efflagitat, ne quid adversus ipsius sanctitatem, ac de indissolubili eiusdem 
vinculo minus recte sentiatur, vel tentetur induci. Impense id iam commen- 
darat suis ad vos litteris felicis recordationis praedecessor Noster Pius VIII.? 
Adhuc tamen infesta eidem molimina succrescunt. Docendi itaque sunt sedulo 
populi, matrimonium semel rite initum dirimi amplius non posse, nexisque 
connubio Deum indidisse perpetuam vitae societatem, nodumque necessitu- 
dinis, qui exsolvi, nisi morte, non possit. Memores, sacris illud rebus adnu- 
merari, et Ecclesiae proinde subiici, praestitutas de ipso eiusdem Ecclesiae 
leges habeant ob oculos, iisque pareant sancte accurateque, ex quarum exe- 
quutione omnino pendet eiusdem connubii vis, robur, ac iusta consociatio. 
Caveant, ne quod sacrorum canonum placitis, conciliorumque decretis offi- 
ciat, ulla ratione admittant, probe gnari, exitus infelices illa habitura esse 
coniugia, quae vel adversus Ecclesiae disciplinam, vel non propitiato prius 
Deo, vel solo aestu libidinis iungantur, quin de sacramento, ac de mysteriis, 
quae illo significantur, ulla teneat sponsos cogitatio. 

S 13. Alteram nunc persequimur causam malorum uberrimam, quibus 
afflictari in praesens comploramus Ecclesiam, indifferentismum scilicet, seu 
pravam illam opinionem, quae improborum fraude ex omni parte percre- 
buit, qualibet fidei professione aeternam posse animae salutem comparari, 
si mores ad recti honestique normam exigantur. At facili sane negotio in re 
perspicua planeque evidenti, errorem exitiosissimum a populis vestrae curae 
concreditis propelletis. Admonente apostolo,? uuum esse Deum, unam fidem, 
unum baptisma, extimescant, qui e religione qualibet patere ad portum bea- 
titudinis aditum comminiscuntur, reputentque animo ex ipsius Servatoris 
testimonio, esse se contra Christum, quia cum Christo non sunt,^ seque infe. 
liciter dispergere, qui cum ipso non colligunt, ideoque absque dubio in aeter- 
num esse perituros, nisi teneant Catholicam fidem, eamque integram, invio- 
latamque servaverint.5 Hieronymum audiant; qui, cum in tres partes schis- 
mate scissa esset Ecclesia, narrat, se tenacem propositi, quando aliquis rapere 
ipsum ad se nitebatur, constanter clamitasse: Si quis Cathedrae Petri iun- 
gitur, meus est.9 Falso autem sibi quis blandiretur, quod et ipse in aqua 
sit regeneratus. Opportune enim responderet Augustinus: ? /psam formari 
habet etiam sarmentum, quod praecisum est de vite: sed quid illi prodest 
forma, si non vivit de radice? 

8 14. Atque ex hoc putidissimo indifferentismi fonte absurda illa fluit 
ac erronea sententia, seu potius deliramentum, asserendam esse ac vindi- 
candam cuilibet Ziberfatem conscientiae. Cui quidem pestilentissimo errori 

viam sternit plena illa, atque immoderata libertas opinionum, quae in sacrae, 
et civilis rei labem late grassatur, dictantibus per summam impudentiam 
nonnullis, aliquid ex ea commodi in religionem promanare. A£ quae peior 
mors animae, quam. libertas erroris! inquiebat Augustinus.! Freno quippe 
omni adempto, quo homines contineantur in semitis veritatis, proruente iam 
in praeceps ipsorum natura ad malum inclinata, vere apertum dicimus puteum 
abyssi,? e quo vidit loannes ascendere fumum, quo obscuratus est sol, locu- 
stis ex eo prodeuntibus in vastitatem terrae. Inde enim animorum immuta- 
tiones, inde adolescentium in deteriora corruptio, inde in populo sacrorum, 
rerunique, ac legum sanctissimarum contemptus, inde uno verbo pestis rei 
publicae prae qualibet capitalior, cum experientia teste vel a prima anti- 
quitate notum sit, civitates, quae opibus, imperio, gloria floruere, hoc uno 
malo concidisse, libertate immoderata opinionum, licentia concionum, rerum 
novandarum cupiditate. 

S 15. Huc spectat deterrima illa, ac numquam satis exsecranda et dete- 
stabilis libertas artis librariae ad scripta quaelibet edenda in vulgus, quam 
tanto convicio audent nonnulli efilagitare ac promovere. Perhorrescimus, 
venerabiles fratres, intuentes, quibus monstris doctrinarum, seu potius quibus 
errorum portentis obruamur, quae longe ac late ubique disseminantur ingenti 
librorum multitudine, libellisque, et scriptis mole quidem exiguis, malitia 
tamen permagnis, et quibus maledictionem egressam illacrymamur super faciem 
terrae. Sunt tamen, proh dolor! qui eo impudentiae abripiantur, ut asserant 
pugnaciter, hanc errorum colluviem inde prorumpentem satis cumulate com- 

ensari ex libro aliquo, qui in hac tanta pravitatum tempestate ad religionem 
ac veritatem propugnandam edatur. Nefas profecto est, omnique iure impro- 
batum, patrari data opera malum certum ac maius, quia spes sit, inde boni 
aliquid habitum iri. Numquid venena libere spargi, ac publice vendi, com- 
portarique, imo et obbibi debere, sanus quis dixerit, quod remedii quidpiam 
habeatur, quo qui utuntur, eripi eos ex interitu identidem contingat? 

S 16. Verum longe alia fuit Ecclesiae disciplina in exscindenda malorum 
librorum peste vel ab apostolorum aetate, quos legimus grandem librorum 
vim publice combussisse.? Satis sit, leges in concilio Lateranensi V in eam 
rem datas perlegere, et constitutionem, quae deinceps a Leone X fel. rec. 
praedecessore Nostro fuit edita, ne i quod ad fidei augmentum, ac bonarum 
artium propagationem salubriter est inventum, in contrarium convertatur, ac 
Christi fidelium saluti detrimentum pariat.* 1d quidem et Tridentinis patribus 
maximae curae fuit, qui remedium tanto huic malo adhibuere, edito salu- 
berrimo decreto de indice librorum, quibus impura doctrina contineretur, 
conficiendo. 5 Pugnandum est acriter, inquit Clemens XIII fiel. rec. praede- 

cessor Noster in suis de noxiorum librorum proscriptione encyclicis literis, ! 
pugnandum est acriter, quantum res ipsa efflagitat, et pro viribus tot librorum 
mortifera exterminanda pernicies: nunquam enim materia subtrahetur erroris, 
nisi pravitatis facinorosa elementa in flammis combusta depereant. Ex hac 
itaque constanti omnium aetatum sollicitudine, qua semper sancta haec apo- 
stolica Sede suspectos et noxios libros damnare, et de hominum manibus 
extorquere enisa est, patet luculentissime, quantopere falsa, temeraria, eidem- 
que apostolicae Sedi iniuriosa, et fecunda malorum in Christiano populo ingen- 
tium sit illorum doctrina, qui nedum censuram librorum veluti gravem nimis, 
et onerosam reiiciunt, sed eo etiam improbitatis progrediuntur, ut eam prae- 
dicent a recti iuris principiis abhorrere, iusque illius decernendae haben- 
daeque audeant Ecclesiae denegare. 

8 17. Cum autem circumlatis in vulgus scriptis doctrinas quasdam pro- 
mulgari acceperimus, quibus debita erga principes fides atque submissio 
labefactatur, facesque perduellionis ubique incenduntur: cavendum maxime 
erit, ne populi inde decepti a recti semita abducantur. Animadvertant omnes, 
non esse, iuxta apostoli monitum, potestatem nisi a Deo: quae autem sunt 
a Deo ordinata sunt. Itaque qui resistit potestati, Dei ordinationi resistit, et 
qui resistunt, ipsi sibi damnationem acquirunt.? Quocirca et divina et humana 
iura in eos clamant, qui turpissimis perduellionis seditionumque machina- 
tionibus a fide in principes desciscere, ipsosque ab imperio deturbare con- 
nituntur. 

S 18. Atque hac plane ex causa, ne tanta se turpitudine foedarent veteres 
Christiani, saevientibus licet persecutionibus, optime tamen eos de impera- 
toribus, ac de imperii incolumitate meritos fuisse constat, idque nedum fide 
in iis, quae sibi mandabantur religioni non contraria, accurate prompteque 
perficiendis, sed et constantia, et effuso etiam in praeliis sanguine luculentis- 
sime comprobasse. Milifes Christiani, ait sanctus Augustinus ? servierunt impe- 
ratori infideli; ubi veniebatur ad causam Christi, non agnoscebant, nisi illum, 
qui in coelis erat. Distinguebant Dominum aeternum a Domino temporali, et 
tamen subditi erant propter Dominum aeternum etiam Domino temporali. Haec 
quidem sibi ob oculos proposuerat sanctus Mauritius martyr invictus, legionis 
Thebanae primicerius, quando, uti sanctus Eucherius refert, haec respondit 
imperatori:* Milifes sumus, imperator, tui, sed tamen servi, quod libere con- 
fitemur, Dei... Et nunc non nos haec ultima vitae necessitas in rebellionem 
coegit: tenemus ecce arma, et non resistimus, quia mori, quam occidi satius 
volumus. Quae quidem veterum Christianorum in principes fides eo etiam 
illustrior effulget, si perpendatur cum Tertulliano,5 tunc temporis Christianis 
non defuisse vim numerorum, et copiarum, si hostes exertos agere voluis- 
sent. Exferni sumus, inquit ipse, e£ vestra omnia implevimus, urbes, insulas, 

castella, municipia, conciliabula, castra ipsa, tribus, decurias, palatium, sena- 
tum, forum... Cui bello non idonei, non prompti fuissemus, etiam impares 
copiis, qui tamen libenter trucidamur, si non apud istam disciplinam magis 
occidi liceret, quam occidere? Si tanta vis hominum in aliquem orbis remoti 
sinum abrupissemus a vobis, suffudisset utique pudore dominationem vestram 
tot qualimcumque amissio civium, itmmo et ipsa destitutione punisset. Procul 
dubio expavissetis ad solitudinem vestram ... quaesissetis, quibus imperaretis: 
plures hostes, quam cives vobis remansissent: nunc autem pauciores hostes 
habetis prae multitudine Christianorum. 

S 19. Praeclara haec immobilis subiectionis in principes exempla, quae 
ex sanctissimis Christianae religionis praeceptis necessario proficiscebantur, 
detestandam illorum insolentiam, et improbitatem condemnant, qui proiecta, 
effrenataque procacis libertatis cupiditate aestuantes, toti in eo sunt, ut iura 
quaeque principatuum labefactent, atque convellant, servitutem sub libertatis 
specie populis illaturi. Huc sane scelestissima deliramenta, consiliaque con- 
spirarunt Waldensium, Beguardorum, Wiclefistarum, aliorumque huiusmodi 
filiorum Belial, qui humani generis sordes, ac dedecora fuere, merito idcirco 
ab apostolica hac Sede toties anathemate confixi. Nec alia profecto ex causa 
omnes vires intendunt veteratores isti, nisi ut cum Luthero ovantes gratulari 
sibi possint, Ziberos se esse ab omnibus, quod ut facilius celeriusque asse- 
quantur, flagitiosiora quaelibet audacissime aggrediuntur. 

8 20. Neque laetiora et religioni, et principatui ominari possemus ex 
eorum votis, qui Ecclesiam a regno separari, mutuamque imperii cum sacer- 
dotio concordiam abrumpi discupiunt. Constat quippe, pertimesci ab impu- 
dentissimae libertatis amatoribus concordiam illam, quae semper rei et sacrae 
et civili fausta extitit ac salutaris. 

8 21. At ad caeteras acerbissimas causas, quibus solliciti sumus, et in 
communi discrimine dolore quodam praecipuo angimur, accessere consocia- 
tiones quaedam, statique coetus, quibus, quasi agmine facto cum cuius- 
cumque etiam falsae religionis ac cultus sectatoribus, simulata quidem in 
religionem pietate, vere tamen novitatis, seditionumque ubique promoven- 
darum cupidine, libertas omnis generis praedicatur, perturbationes in sacram 
et civilem rem excitantur, sanctior quaelibet auctoritas discerpitur. 

i & 22. Haec perdolenti sane animo, fidentes tamen in eo, qui imperat 
ventis et facit tranquillitatem, scribimus ad vos, venerabiles fratres, ut induti 
scutum fidei contendatis praeliari strenue praelia Domini. Ad vos potis- 
simum pertinet, stare pro muro contra omnem altitudinem extollentem se 
adversus scientiam Dei. Exerite gladium spiritus, quod est verbum Dei, 
habeantque a vobis panem, qui esuriunt justitiam. Adsciti, ut sitis cultores 
navi in vinea Domini, id unum agite, in hoc simul laborate, ut radix quae- 
libet amaritudinis ex agro vobis commisso evellatur, omnique enecato se- 
mine vitiorum convalescat ibi seges laeta virtutum. Eos in primis affectu 
paterno complexi, qui ad sacras praesertim disciplinas, et ad philosophicas 
quaestiones animum appulere, hortatores, auctoresque iisdem sitis, ne solius 
ingenii sui viribus freti imprudenter a veritatis semita in viam abeant im- 
piorum. Meminerint, Deum esse sapientiae ducem, emendatoremque sapien. 

tium,! ac fieri non posse, ut sine Deo Deum discamus, qui per verbum 
docet homines scire Deum. ? Superbi, seu potius insipientis hominis est, 
fidei mysteria, quae exsuperant omnem sensum, humanis examinare pon- 
deribus, nostraeque mentis ratione confidere, quae naturae humanae con- 
ditione debilis est, et infirma. 

8 23. Ceterum communibus hisce votis pro rei et sacrae, et publicae 
incolumitate carissimi in Christo filii Nostri viri principes sua faveant ope, 
et auctoritate, quam sibi collatam considerent non solum ad mundi regimen, 
sed maxime ad Ecclesiae praesidium. Animadvertant sedulo, pro illorum 
imperio et quiete geri, quidquid pro Ecclesiae salute laboratur; imo pluris 
sibi suadeant fidei causam esse debere, quam regni, magnumque sibi esse 
perpendant, dicimus cum S. Leone Pontifice, si ipsorum diademati de manu 
Domini etiam fidei addatur corona. Positi quasi parentes, et tutores popu- 
lorum, veram, constantem, opulentam iis quietem parient, et tranquillitatem, 
si in eam potissimum curam incumbant, ut incolumis sit religio et pietas in 
Deum, qui habet scriptum in femore: rex regnum, et Dominus dominantium. 

8 24. Sed ut omnia haec prospere ac feliciter eveniant, levemus oculos 
manusque ad sanctissimam Virginem Mariam, quae sola universas haereses 
interemit, Nostraque maxima fiducia, imo tota ratio est spei Nostrae.? Suo 
ipsa patrocinio in tanta Dominici gregis necessitate studiis, consiliis, actio- 
nibusque Nostris exitus secundissimos imploret. Id et ab apostolorum prin- 
cipe Petro, et ab eius coapostolo Paulo humili prece efflagitemus, ut stetis 
omnes pro muro, ne fundamentum aliud ponatur praeter id, quod positum 
est. Hac iucunda spe freti, confidimus, auctorem consummatoremque fidei 
lesum Christum consolaturum tandem fore Nos omnes in tribulationibus, 
quae invenerunt Nos nimis, coelestisque auxilii auspicem apostolicam bene- 
dictionem, vobis, venerabiles fratres, et ovibus vestrae curae traditis pera- 
manter impertimur. 

[Acta Greg. XVI, vol. I, p. 1690-174]. 


486. 
Gregorius XVI, ep. Quo ex tuis litteris, 24 iul. 1833. * 


Quo ex tuis litteris, die quarta proximi mensis iunii ad Nos datis, fue- 
rimus dolore affecti, satis verbis complecti non possumus. Siquidem nos 
omnino non latebant tum novitates quas in istis regionibus incauti quidam 
deceptique tuae dioecesis ecclesiastici viri, contra vigentem disciplinam sunt 
moliti, et conventus eum in finem, te licet interdicente, ab ipsis celebrati; 
tum erroneae pravaeque doctrinae a parocho Aloysio Fuchs in suo sermone 
quem primum ad populum habuit, deinde auctum typis edidit, traditae pro- 


Sape t5 L5. 

? S. Irenaeus, lib. 14, cap. 10. 

* Ex s. Bernardo, Serm. de Nat. B. M. V. 8 7. 

* Venerabili fratri Episcopo Curiensi et Sangallensi. 

pugnataeque; tum demum patrocinium praefati parochi ac pessimae eius 
causae a capitulo rurali Uznacensi, cuius ille est membrum, palam impu- 
denterque susceptum. Haec omnia acerbissima quidem Nobis iam ex parte 
innotuerant. At ea opinione quam de tuae pastoralis sollicitudinis vi et effi- 
cacia semel mente concepimus, quaeque maxima est, iure optimo freti ac 
simul pro certo habentes, nihil studii nihilque industriae in re tam gravi 
pro tua voluntate omissum iri, facile te consecuturum fore speravimus, ut 
infelix parochus eiusque fautores et asseclae, ad saniora consilia adducti, 
errores suos prorsus exprobrarent, omnem perniciosae novitatis spiritum 
exuerent seque tuae legitimae auctoritati ultro libenterque subiicerent. Verum 
frustratam fuisse spem Nostram persuasum iam inviti summopere ac plane 
moerentes habemus. Tuis enim supra memoratis literis aperte Nobis decla- 
ratum est, non modo parochum Aloysium Fuchs paternis tuis admonitio- 
nibus, quibus in rectam viam revocare illum studuisti, haudquaquam paruisse, 
teque pro gravissimo officii tui munere adductum fuisse, sive ad eius falsam 
perversamque doctrinam lato decreto damnandam, sive ad eum ordinaria 
tua auctoritate, ea, quam sacri canones praescribunt, ratione coercendum, 
verum etiam tam parochum ipsum quam Uznacense capitulum a tua sen- 
tentia ad tribunal illegitimum omnino et improprium ausos fuisse provocare, 
ac tandem qua factis, qua novis evulgatis libellis eo rem perduxisse, ut tu 
cunctandum amplius non esse existimans, gliscenti in dies adversus fidei 
puritatem disciplinaeque sanctitatem malo avertendo sedulo intentus, uni- 
versum negotium ad Nos deferendum deque eo supremum apostolicae 
Nostrae auctoritatis iudicium expostulandum censueris. Hoc tu, venerabilis 
frater, consilium capiens illud profecto egisti quod et ratio primatus honoris 
ac iurisdictionis, Romanis Pontificibus divinitus concessi exigit, et univer- 
salis Ecclesiae disciplina ac perpetua praxis statuit. Sane maiores causas ceu 
illae maximae sunt, quae ad fidem, disciplinam rectamque gubernationem 
et statum universae Ecclesiae pertinent a primis usque saeculis ab Aposto- 
licam Sedem deferri consuevisse omnis qua late patet ecclesiastica historia 
demonstrat. Atque ut antiquiora eaque certissima hanc in rem monumenta 
praetermittamus, praeclarissimum certe est testimonium, quod sanctae huic 
Sedi inferioribus temporibus dedit clerus Gallicanus. Is namque ad Inno- 
centium X praedecessorem Nostrum scribens, ita literas suas est exorsus: 
Maiores causas ad Sedem Apostolicam referri solemnis Ecclesiae mos est, 
quem fides Petri nunquam. deficiens perpetuo retineri pro iure suo postulat. 
Aequissimae huic legi obsequentes, de gravissimo religionis negotio Sanctitati 
Tuae scribendum esse censuimus. Nos itaque, qui Deo volente in hac Petri 
Cathedra, meritis omnino imparibus constituti, centrumque catholicae unitatis 
effecti, alacriter ad salutem dominici gregis vigilemus atque in id omni ope 
ac studio contendamus oportet, ut sacrum fidei depositum ab omni religionis 
hostium nefario ausu sartum intemeratumque sit, utque nihil universali 
Ecclesiae disciplinae eiusque divinae constitutioni adversum inducatur, nedum 
pastoralem sollicitudinem. animique constantiam, qua tu, venerabilis frater, 
temerariis parochi Fuchs atque ipsius fautorum machinationibus obstitisti 
vehementer commendamus omnemque tuam in eiusmodi negotio rationem 


48 


754 Romani Pontifices 


ratam habemus ac probamus, sed etiam iis, quae te ad eiusdem parochi 
cohibendam puniendamque in errore pertinaciam acta sancitatque sunt, robur 
Nostrae apostolicae auctoritatis adiungimus. Caeterum, absoluto libelli a 
Fuchsio editi aliorumque nonnullorum eiusdem generis examine, peritis in 
theologicis disciplinis viris demandato et per Nos ipsos instituendo, supre- 
mum de eius doctrina iudicium, quod a Nobis expectas aliorumque similium 
proferendum reservamus. Quamquam cum eo falsitatem pravitatemque suam 
sponte prodat, longiori non sit opus disquisitione, ut Nostra etiam huiusque 
Sanctae Sedis solemni sententia damnetur. Interea quo ardentiori zelo in 
religionis commissique tibi gregis bonum polles et quo maior est tua erga 
Nos atque hanc Apostolicam Sedem observantia, eo te fidentius adhortamur 
ut optime coeptis inhaerens praelium Domini, fortiter praeliari adversus 
miseros istos Ecclesiae catholicae filios non desinas, quos amantissimae 
matris utero errare et falsa in eam ipsam loqui non pudet. Nos quidem 
homines hos infeliciter deceptos dolemus; futurum tamen non desperamus 
ut conscientiae stimulis vexati divinaque voce, quae in eorum cordibus cla- 
mare haud cessat, perculsi, ad bonam frugem revertantur damnaque exempli 
perversitate populo ac reliquo tuae dioeceseos clero illata quanto ocius sata- 
gant reparare; atque in id te quoque, venerabilis frater, omnem operam 
industriamque tuam collaturum confidimus. Hic autem non possumus, quin 
te moneamus ut horum hominum considerata pervicacia pravaque volun- 
tate nullis ipsorum conatibus ad dioecesanam synodum cogendam fílecti 
fraternitatem tuam sinas eamque ad aliud tempus consulto differas. Quod 
enim ecclesiastica lege sancte sapienterque constitutum est, id ob praesentem 
istarum rerum ac personarum conditionem posset in perniciem et in gra- 
vioris seditionis occasionem converti. Nec dissimili ratione expedire putamus, 
ut his in circumstantiis eorum votis de novo rituali libro omnibus istis 
ecclesiis concedendo facilem te praebeas. Si quid hac in re optimum factu 
existimamus ac vehementer cupimus, illud profecto est, ut eum ordinem 
eumque ritualem librum inducendum isthuc cures, quem Romana haec Ecclesia 
caeterarum omnium magistra adhibet. At si hoc opportunum non esse arbi- 
treris, eum librum eumque ordinem servari volumus, quo tua hactenus dioe- 
cesis usa est, nihilque novi Nobis saltem inconsultis statui. Fiducia iure freti 
studii tui in his Nostris monitis suasionibusque perficiendis, apostolicam 
benedictionem tibi, venerabilis frater, gregique tuo peramanter impertimur. 
[Acta Greg. XVI, vol. I, p. 277-279]. 


487. 
Gregorius XVI, litt. ap. Cum in Ecclesia, 17 sept. 1833. 


8 1. Cum in Ecclesia, Paulo apostolo monente, oporteat haereses esse, 
ut qui probati sunt, manifesti fiant; ab eius usque primordiis surrexerunt 
viri loquentes perversa, qui se e christianis haud esse inde demonstrantes, 
quod cum iis non permanserint, ac in id omnino intenti, ut abducerent 

discipulos post se, falsas doctrinas evulgare, sanctorum dogmatum veritatem 
imminuere, fidei integritatem corrumpere non dubitarunt. Atque adeo infen- 
sum fuit bellum tum a primis iis, tum a novis, qui semper in dies erupe- 
runt, hostibus, eidem Ecclesiae illatum, ut nisi dexter ille adfuisset, qui 
adversus eam superbas inferorum portas minime praevalituras promisit, 
supremum prope exitium ipsa pertimescere debuisset. Verum quod omni 
aetate ab Ecclesia condita, et longe lateque inter nefarios adversariorum 
impetus diffusa, id maxime factum est Nostra, quae miserrimum illud tempus 
esse videtur, quo plures sanam doctrinam non sustinentes, et a veritate audi- 
tum avertentes, ad fabulas turpiter se fore conversuros laudatus apostolus 
Timotheo discipulo suo iam pridem praedixit. Profecto quibus errorum corm- 
mentis, quibus opinionum monstris, quibus perversae philosophiae institu- 
tionibus, non unum vel alterum dogina, sed integram fere Catholicam fidem 
vaferrimi homines oppugnent, et quo pacto, qua virium contentione, qua 
impudentia palam, aperteque in eam signa conferant, nemo est, qui ignoret. 
Et quoniam falsarum omnium, quas ipsi temere tuendas suscipiunt, propo- 
sitionum putidissimi rivuli possent, uti inquiebat Hieronymus, uno Ecclesiae 
sole siccari; hinc tanto lumini rebelles effecti, infallibilem eiusdem Ecclesiae 
auctoritatem quaqua versus aggrediuntur, ac huius praecipue apostolicae 
cathedrae, in qua veneranda ecclesiasticae unitatis firmitas viget, divina iura 
infringere omni ope, ac studio adnituntur. 

8 3. Ex horum numero permulti sunt maxime in vastissimis Germaniae 
regionibus, qui in quamdam veluti societatem coacti, et conventus agere, 
consultationes habere, deque Ecclesia pro temporum ratione, ut ipsi aiunt, 
reformanda pertractare haud veriti, ex eo etiam perniciosiores existunt, quod 
religionis zelum simulantes, pietatis studium  praeseferentes, Ecclesiae rege- 
nerationem, restaurationemque confingentes, incautis illudant. Ea autem est 
caeca huiuscemodi hominum temeritas, ut pravissimis suarum opinionum 
documentis errores, tot Romanorum Pontificum, conciliorumque notissimis 
decretis iam ante damnatos instaurare non reformident. Sane ii non clancu- 
lum, et occulte, neque per multas ambages, sed manifeste omnino, qua voce, 
qua scriptis, atque etiam e suggestu passim tradunt, audacterque defendunt: 
« Omnes episcopos, utpote apostolorum successores, parem, ac supremam 
Ecclesiae regendae potestatem a Christo accepisse, eamque non in solo Romano 
Pontifice, sed in toto episcopatu residere: voluisse imo Christum Ecclesiam 
reipublicae more administrari, ita ut omnes, ne dum inferioris ordinis clerici, 
sed etiam laici iure gaudeant suffragii: omnem ideo potestatem universo 
fidelium coetui in episcopos, atque in ipsum Romanum Pontificem derivan- 
dam, immediate fuisse concessam: in praesenti Ecclesiae disciplina multa 
esse tum inutilia, tum periculosa, et noxia, quae pro temporum indole oportet 
immutari. Indulgentias nil aliud esse, nisi partis eius poenitentiae, quae per 
canones statuta erat peccanti, remissionem: eas ad poenas temporarias divi- 
nae iustitiae debitas, et in hac, vel altera vita luendas referri posse, aut 
defunctis prodesse, neque ex Scriptura, neque ex traditione demonstrari: 
illarum usum veram poenitentiam retardare, et evertere, ac spiritualibus fide- 
lium commodis prorsus adversari; thesaurum ex Christi meritis, Sanctorumque 

satisfactionibus conflatum, antiquis incognitum, nuperis temporibus fuisse 
invectum: hodiernam Ecclesiae in sacramento poenitentiae administrando 
disciplinam, nedum frustraneam, sed et perniciosam esse, tamque salutaris 
instituti virtuti, et efficaciae detrahere: legem caelibatus in ignominiam, dede- 
cus, et detrimentum cleri vergere, ipsique naturae esse contrariam: characte- 
rem, qui in ordinatione imprimitur, inter scholasticorum placita esse adnu- 
merandum; atque eum, qui semel fuit sacerdos, rursus laicum fieri posse, 
saltem auctoritate Ecclesiae, cuius nomine peculiares episcopos intelligunt: 
alia demum multa de stipendiis missarum, de quotidiana earum celebratione, 
de pluribus pro uno, eodemque defuncto sacrificiis, de privata synaxi, de 
sacris ritibus, de cultu beatae Mariae Virginis, de piis sodalitatibus, de publicis 
supplicationibus asserunt, quae singillatim pudet percensere ». 

8 3. Porro impios hosce adversus sanam doctrinam hostium conatus 
nihil omnino facit Catholica Christi Ecclesia, nequidquam sibi obesse posse 
iure optimo rata: Ea quippe, ut ait Augustinus, contra omnes haereses pugnans, 
pugnare potest, expugnari non potest, tamque firmum habet robur, tam 
inexpugnabili muro circumdatur, ut quisquis contra illum arietet, ipse con- 
fringatur, quemadmodum penes hunc murum Ecclesiae ictibus perculsi vete- 
res, recentesque haeretici fractis viribus ceciderunt. Atque haec Nobis fuit 
causa, cur a falsis hodiernorum reformatorum doctrinis, quas mox indica- 
vimus, merita censura notandis hactenus abstinuerimus; praesertim cum nil 
novi afferrent, erroresque tamdiu protritos, ac pluries proscriptos obtrude- 
rent, atque adeo earum pravitas esset manifesta, ut sponte sua se prodens 
cuiusquam catholici hominis contemptum subire, et vel ipsam indignationem 
concitare deberet. Ast cum novatores seditionis materiam summo studio quae- 
rentes, in id omnes fraudis, fallaciaeque nervos intendere acceperimus, ut 
editis, evulgatisque undique libellis, qui ipsa molis levitate, et procaci, qua 
conscripti sunt, licentia ad legendum alliciunt, imperitos, incautosque deci- 
piant, et in pravas suas opiniones abducant: cumque perniciosos eos libellos 
late per universam Germaniam circumferri, eorumque numerum in dies suc- 
crescere noverimus, Nos, quorum proprium officium est, vineam Domini 
infestis huiusmodi vepribus in ea nascentibus purgare, fideique unitatem, et 
integritatem, quantum in Nobis est, Deo semper opitulante, tueri, ac servare, 
cunctandum amplius non esse censentes, eoque spectantes, ut fideles curae 
Nostrae concrediti profanas novitates devitent, et huic Cathedrae, in. qua 
Christus, ut s. Augustinus loquitur, doctrinam posuit veritatis, firmius adhae- 
reant, nonnullos ex praedictis libellis, qui communiores sunt, et prae indo- 
ctorum manibus facilius possunt versari, primum accuratissimo examini subii- 
ciendos, dein apostolica censura perstringendos, damnandosque decrevimus. 
li vero sunt, qui sequuntur. 


I. 


$ 4. « Ohne Christus kein Heil für die Menschheit in Kirche und Staat. 
Eine Rede, gehalten zu Rappertsvill, die 3-ten Sonntag nach Ostern, 1832. 
Von Professor Aloys Fuchs. Mit Beilagen und dem Suspensionsact. St. Gal- 
len, 1833. Gedruckt und zu haben im Bureau des Freimuthigen ». 


Romani Pontifices 751 


II. 


« Sind Reformen in der Katholischen Kirche nothwendig? Auf welchem 
Wege sind dieselben zu bewirken, und welche Hindernisse stehen etwa entge- 
gen? Beantwortet in der Pastoral-conferenz zu Offenburg, am 24-ten juli 1832. 
Offenburg, in der Friedrich Braunschen Buchhandlung 1832 ». 

« Zweite Auflage, vermehrt durch eine bescheidene, aber freimüthige 
Beleuchtung, etc, und einige Beilagen. Herausgegeben von F. L. Mersy. 
Offenburg bei Friedrich Braun, 1833 ». 


III. 


« Die katholische Kirche im neunzehnten Jahrhunderte und die zeitge- 
másse Umgestaltung ihrer àusseren Verfassung, etc. Herausgegeben von 
G. L. C. Kopp, Mainz, bei Florian Kupfterberg, 1830 ». 


IV. 


« Der Kampf zwischen Papstthum und Katholicismus in fünfzehnten Jahr- 
hunderte. Zurich, gedruckt bei David Burkli, 1832 ». Dissertatio iam inde ab 
anno 1816 inserta libro, cui titulus: « Schwizerisches Museum. Jahrgang 1816. 
Erstes Heft. Aarau. Heinrich, Remigius Sauertaender, pag. 75—125 ». 


V. 


« Die stellung des Rómischen Stuhls gegenüber dem Geiste des neun- 
xehnten Jahrhunderts, oder, Betrachtungen über seine neuesten Hirtenbriefe. 
Dum caput aegrotat, caetera membra dolent. Zürich, bei Orell Fufsli und 
Comp., 1833, I und Il Auflage ». 

8 5. Auditis itaque consultationibus acceptisque suffragiis plurium in 
facultate theologica magistrorum, deque consilio, et sententia venerabilium 
fratrum. Nostrorum S. R. E. Cardinalium, ex congregatione Ecclesiasticis 
Negotiis curandis praeposita, nec non re omni per Nos ipsos serio, et mature 
perpensa motu-proprio, et ex certa scientia, deque apostolicae potestatis ple- 
nitudine, praedictos omnes libellos tamquam continentes propositiones respe- 
ctive falsas, temerarias, scandalosas, erroneas, in Sanctam Sedem iniuriosas, 
eiusdem iuribus derogantes, ecclesiasticum regimen, ac divinam Ecclesiae 
constitutionem evertentes, schismati faventes, in haeresim inducentes, schi- 
smaticas, haereticas, iamdiu in Luthero, Baio, Richerio, Eybelio, Pistoriensi- 
bus, aliisque ab Ecclesia damnatas, ! reprobamus, damnamus, ac pro reprobatis, 
et damnatis perpetuo haberi volumus, et mandamus. 

8 6. Praecipimus propterea, ne quisquam ex fidelibus cuiuscumque gra- 
dus, conditionis, et dignitatis sit, libellos praefatos sive typis impressos, sive 
manu conscriptos, vel in Germanico originali idiomate, vel in quamcumque 


1 Cf, N. 76, 124, 472, 473, 415. 

aliam linguam translatos legere, retinere, aut denuo imprimere, seu imprimi 
facere audeat,sub poena suspensionis a divinis quoad clericos, quoad vero laicos 
sub poena excommunicationis maioris ipso facto, absque alia declaratione 
incurrendis, quarum absolutionem, ac respective relaxationem Nobis, et suc- 
cessoribus Nostris Romanis Pontificibus reservamus, excepto dumtaxat, quoad 
excommunicationem supradictam, mortis articulo, quo nimirum cuilibet con- 
fessario ab huiusmodi censura, ut praefertur, incursa fas erit absolvere. 

S8 7. Mandamus quoque bibliopolis, ac typographis, caeterisque omnibus, 
et singulis cuiuscumque gradus, conditionis, et dignitatis, qua clericis, qua 
laicis, ut quatenus praedicti libelli, vel in originali, vel in alio quocumque idio- 
mate impressi, aut etiam manuscripti ad eorum manus pervenerint, statim 
deferre illos teneantur ordinariis, sub iisdem suspensionis a divinis ac respe- 
ctive excommunicationis superius comminatis poenis. 

8 8. Non modo autem memoratos libellos, sed alios quoscumque sive 
scripto exaratos, sive typis editos, vel forsan exarandos, et edendos, in quibus 
eadem erronea doctrina aut integre, aut ex parte renovetur, ac defendatur, 
sub eisdem poenis eademque apostolica auctoritate, harum litterarum tenore 
proscribimus, ac damnamus, illosque legi, imprimi, et retineri omnino pro- 
hibemus. 

8 9. Atque ut eaedem praesentes literae ad omnium notitiam facilius 
perducantur, etc. 

[Acta Greg. XVI, vol. I, p. 299-301]. 


488. 
Gregorius XVI, ep. Maiori certo, 13 dec. 1833. ! 


Maiori certo solatio affici non possumus, quam cum eos qui in partem 
sollicitudinis Nostrae sunt vocati, pastorali zelo flagrare acriterque ad spiri- 
tuale commissarum sibi ovium bonum novimus vigilare. Licet porro prae- 
cipuam fraternitatum vestrarum virtutem satis iam multa declarassent eaque 
de causa iure Nobis laetari liceret, conceptam tamen .animo Nostro opi- 
nionem contirmarunt Nostrumque gaudium abunde auxerunt obsequentissi- 
mae literae, quas die decima quarta proxime elapsi mensis ad Nos dedistis 
et quibus nedum vestrum de catholica in Belgio constituenda et a vobis 
tantum regenda studiorum universitate consilium significastis, sed etiam expo- 
sitis commodis, quae tum animarum salus, tum religio ipsa inde possunt 
accipere, apostolica Nostra auctoritate probare illud voluistis. Hanc vos ratio- 
nem sequuti, id egistis, quod ab antiquis temporibus consuetudo induxit 
quodque debita huic Sanctae Sedi reverentia et observantia merito exigit. 
Cum enim ad Romanos Pontifices pro concredito ipsis apostolici officii 
munere maxime pertineat catholicam fidem tueri sanctaeque eius doctrinae 


' Venerabilibus fratribus Engelberto archiepiscopo Mechliniensi eiusque suf- 

depositum integrum ac intemeratum custodire: eorum quoque esse debet 
sacrarum disciplinarum, quae publice in universitatibus traduntur, institutio- 
nem moderari. Atque haec causa fuit, cur catholici etiam principes, cum de 
eiusdem academiis seu universitatibus studiorum statuendis cogitarunt, Apo- 
stolicam Sedem consulendam eiusque auctoritatem exquirendam duxerint. 
Hinc celebriores illustrioresque Europae universitates nonnisi ex sententia 
et assensu Romanorum Pontificum fuisse constitutas, gravissimae illarum 
historiae amplissimae testantur. Nobis itaque, quibus persuasum est ex recte 
comparatis studiorum universitatibus plurimum emolumenti in christianam 
rempublicam dimanare, iucundius nihil accidere potest quam ut vobis gra- 
tificemur et ad litterarum praesertim sacrarum praesidium et incrementum 
supremae Nostrae auctoritatis robur adiiciamus; atque hinc sapientissimum, 
quod una simul inivistis consilium, adprobamus vestramque ea de re solli- 
citudinem summa laude ac commendatione prosequimur. Eo autem libentius 
vestris votis annuimus, quo certius vestra industria, opera et cura futurum 
confidimus, ut quotquot ad istam universitatem convenient bene morati iuve- 
nes, non scientia quae inflat, sed scientia quae cum caritate aedificat, non 
sapientia huius saeculi, sed sapientia, cuius initium timor Domini est, imbuan- 
tur. At illud probe intelligitis, venerabiles fratres, memoratam mox univer- 
sitatem ita quidem constitui oportere, ut nihil prorsus derogetur iuribus, 
quae singulis episcopis circa clericorum in suis dioecesanis seminariis insti- 
tutionem eorumque in litteris et disciplinis maxime theologicis eruditionem 
Tridentini patres adiudicarunt. Agite igitur, et ille a quo omne datum opti- 
mum ac omne donum perfectum est, dexter vobis propitiusque adsit, ut quae 
salubriter cogitatis, feliciter possitis implere. Interim apostolicam benedictio- 
nem paternae Nostrae charitatis et benevolentiae testimonium erga fraterni- 
tates vestras peramanter vobis impertimur. 
[Acta Greg. XVI, vol. I, p. 327]. 


489. 
Gregorius XVI, allocut. Cum pro pastorali, 1 aug. 1834. 


1. Cum pro pastorali Nostra sollicitudine gravissime illa ferremus, quae 
vobis ex hoc ipso loco die trigesima septembris anni proximi facta Olyssi- 
pone per gubernium illic mense iulio eiusdem anni exeunte constitutum 
dolentes exposuimus;! nihil magis optabamus, quam ut aliquid tandem nun- 
tiare in coetu vestro Nobis liceret, quod ad Nostrum vestrosque animos 
doloris Nostri participes aliqua saltem ex parte consolandos.pertineret. Neque 
vero temere sperare posse Nobis videbamur, non plane irritum futurum 
optatum Nostrum, qui facta illa tantopere questi eramus, tamque diuturna 
patientia bonum aliquem expostulationum Nostrarum exitum expectavimus. 
At quantum absit, ut aliquid huc afferre possimus spei votisque Nostris con- 
sentaneum, ex iis probe intelligitis, quae per idem illud gubernium, aucta 

in dies improborum audacia et conscelerato impetu Catholicae religionis 
penitus delendae, patrata deinceps fuisse et assidue patrari notum est iam 
nimium et apud omnes pervulgatum. Itaque vos iterum, venerabiles fratres, 
in partem cogimur vocare doloris Nostri eo etiam maioris, quo maiores in 
dies dolendi causae extiterunt. Dici enim vix potest quam vehementer anga- 
mur, cernentes animo Ecclesiam illam deplorantem res sacras maxime veren- 
das, bonaque sua vel attributa aerario, vel publice divendita, templa popu- 
lorum frequentia et pietate insignia qua clausa, qua hostiliter occupata, 
praeclarissimos quosque ministros suos iniuriosissime tractatos, ac partim 
expulsos, partim in oras asperrimas amandatos, sanctissima ac saluberrima 
instituta inique sublata, aliaque eius generis vix credibilia planeque teter- 
rima: quae dum patitur eo etiam caret solatio, ut aliquem habeat qui sibi 
tantis in aerumnis Nostro nomine, vel consilio, vel auctoritate praesto esse 
possit; illo quoque, ut scitis, e Lusitaniae finibus violenter expulso, cui pro- 


nuntius Noster et ipse inde per vim migraturus vices suas agendas com- 


miserat. 

2. Verum etsi miserrima haec sunt, et Nobis una cum afflicta Lusitana 
Ecclesia iure meritoque lamentanda; illa tamen praesertim Nos cogunt uberius 
lacrymari, quae nedum rerum et personarum sacrarum contemptum, atque 
iniuriam habent in Sedem apostolicam: sed eo referuntur, ut iura veneranda 
unius propria potestatis ecclesiasticae invadantur, divina ipsa Ecclesiae labe- 
factetur constitutio, nihilque tam sanctum sit ac religiosum, quod profanis 
manibus non violatum subversumque relinquatur. Huc profecto spectat ille- 
gitima illa novi tribunalis institutio, cuius sit generalem, ut vocant, rerum 
ecclesiasticarum reformationem inducere; huc beneficiorum etiam parochia- 
lium concessiones laicae auctoritatis nomine passim factae, nulla necessitatis 
ratione habita canonicae institutionis; huc censurae per idem illud tribunal 
iis nequiter inflictae, qui collata ab laicis iurisdictione ecclesiastica uti recu- 
saverint; huc indictum experimentum ad episcopalem sedem Portugallensem 
assequendam; huc profana lex, qua ecclesiarum praepositis iniunctum est, 
ne quem nisi a gubernio probatum, factaque ipsi ab eo facultate, sacros ordi- 
nes exercere sinant et sacramenta administrare; huc alia illa lex, qua amplis- 
sima Ecclesia Olyssiponensis titulo insignis beatae Mariae virginis in coelum 
Assumptae e patriarchatus honore deiicitur, ad quem eam Ssius praedecessor 
Noster Clemens XI, Regi Ioanni V, de christiana republica optime merito 
gratificaturus evexerat; huc demum illa, qua omnia indiscriminatim coenobia, 
collegia, hospitia regularium supprimuntur, bonaque eorum nationi adiudi- 
cantur: quae quidem lex eo etiam iniquior est acriusque reprehendenda, 
quod ad incautos decipiendos fallacissimo simulatarum causarum obtentu 
fuerit obvoluta. Loquimur nempe, venerabiles fratres, de relatione eidem legi 
praemissa, quae talia habet falso criminoseque dicta, quibus nihil religiosis 
familiis contumeliosius, nihil magis erroneum, et minime dubiis ecclesiasticae 
historiae monumentis magis adversum ab homine quovis pessime in reli- 
gionem et sacra instituta animato proferri potuisse videatur. 

3. Porro in tanta tamque atroci rei Catholicae clade, quo simus animo, 
quantisque premamur angustiis, satis explicare verbis non possumus. Ex anu 

enim parte admodum durum Nobis est severe agere, et gravius quidpiam 
in aliquem decernere; ex altera vero parte statum intuentes religionis, frustra 
bonis pastoribus contra obnitentibus, iam prorsus in eo ipso regno defor- 
matum, ubi olim pietas, sanctitas disciplinae, devota beati Petri cathedrae 
fides, et in eius successores observantia in exemplum florebant; eo iam rem 
adductam intelligimus, ut satis non sit illata Ecclesiae mala deplorare; nisi 
ad ea penitus tollenda curam omnem operamque impendamus. Absit vero, 
ut affectio aut ratio aliqua humana magis apud Nos valeat, quam officium ; 
absit, ut proditae Ecclesiae libertatis, desertaeque turpiter Dei et religionis 
causae crimine arguamur; absit, ut alicuius licet gravissimae dimicationis aut 
instantis periculi metus ab iis Nos consiliis deterreat, quae et Sanctae huius 
Sedis dignitati, et Ecclesiae defensioni magis consentanea iudicemus. Immo 
vero sanctissime profitemur, beatos Nos cum apostolis existimaturos, si quid 
pati propter iustitiam oportebit. Hac ex alto virtute, ut confidimus, induti, 
vocem pastoralem rursus tollimus, partesque Nostras apostolica libertate insta- 
mus implere. Itaque nedum decreta omnia a praedicto gubernio in religionis, 
Ecclesiae, ac Sedis Apostolicae iurium et auctoritatis detrimentum prolata 
iterum reprobamus, damnamus, irrita prorsus et nulla declaramus; sed eos 
omnes, quorum nomine, opera, aut iussu edita illa fuerunt, gravissime admo- 
nemus, ut etiam atque etiam reputent poenas et censuras, quae ab aposto- 
licis constitutionibus sacrorumque conciliorum canonibus maxime Tridentini 
(Sess. 22, cap. 11) adversus rerum sacrarum praedatores et profanatores, eccle- 
siasticae potestatis ac libertatis violatores, et Ecclesiae Sanctaeque Sedis iurium 
usurpatores sunt constitutae. 

4. Caeterum nisi post haec ab ausis in ecclesiasticam potestatem atque 
immunitatem cessetur, damnaque innumera Ecclesiae et orbi Catholico uni- 
verso exempli pravitate illata reparentur; illud palam edicimus, Nos muneri 
non defuturos officii Nostri, minimeque dubitaturos, quin severius in tan- 
torum malorum auctores agamus, armisque in eos animadvertamus, quae 
sacro ministerio Nostro fuerunt divinitus attributa. Utinam vero asperrima 
animo Nostro his utendi armis necessitas avertatur! Utinam Domini, cuius 
legatione fungimur vocibus dociles illi praebeant aures, quorum opera tot 
tantisque oppressa malis ingemiscit Ecclesia, neque expectent dum experian- 
tur, quam iratus ex patre factus iudex in eos insurgat, qui templum sanctum 
suumr ausi sint polluere. Meminerint, ut est praeclare dictum a s. Cypriano, 
non posse Deum habere patrem, qui Ecclesiam noluerint habere matrem; 
se autem nihil minus habere, quam Ecclesiam matrem, quae gremium suum 
tot ipsorum ictibus vulneratum dolenter ostendit. Moveat eos, si quis pie- 
tatis sensus reliquus in ipsis sit, parentis moestissimae aspectus, quae tamen 
adhuc ulnas tendit filios exceptura, quorum una eam potest poenitentia con- 
solari, unae eius vulneribus lacrimae mederi possunt. Nos autem simul, vene- 
rabiles fratres, patrem misericordiarum et Deum totius consolationis suppli- 
cibus vobis obtestemur, ut illos in viam veritatis et iustitiae, a qua tam longe 
aberrarunt, dignetur reducere; aut quidquid ipsis iusto sapientiae suae iudicio 
fieri velit, ut ostendat faciem suam super sanctuarium suum, quod desertum 
est. Adiuvet patrocinio sua vota haec Nostra beatissimus apostolorum prin- 

ceps, ut idem benignissimus Deus, quemadmodum ipsum vinculis mirabiliter 
solvit, atque ab omni ereptum hostium expectatione liberum dedit abire; 
cuius rei memoriae sacrum diem celebramus; ita et Nos, licet indignos tantae 
auctoritatis haeredes, Ecclesiamque suam, nexibus abruptis, quibus nefaria 
impiorum hominum conspiratione constringimur, eorumque consiliis penitus 
disiectis, in eam plane vindicet libertatem, qua ipse nos liberavit. 
[Acta Greg. XVI, vol. I, p. 445, 446]. 


490. 


Gregorius XVI, ep. encycl. Commissum divinitus, 
17 maii 1835. ! 


8 1. Commissum divinitus humilitati Nostrae apostolici officii munus 
omnino postulat, ut assidue ad custodiam gregis Domini vigilantes, illuc 
praesertim studia et cogitationes omnes intendamus, opem quoad possumus 
allaturi, ubi aeterna ovium salus, ac ipsa catholica religio periclitari videa- 
tur. Multa autem inimicos homines callide, neque irrito conatu in istis regio- 
nibus moliri, quae in apertam christiani gregis perniciem, reique catholicae 
detrimentum vergant, nos minime ignoramus atque adeo vehementissime 
dolemus. Quem quidem dolorem illud etiam exasperat, quod ii, ad incautos 
decipiendos, haud quaquam se fidei integritati detrahere velle profiteantur, 
idque unum sibi propositum esse simulent, ut scilicet iurium ad potestatem 
laicam pertinentium, indemnitati consulant: hoc tamen fallacissimo rationis 
publicae obtentu erroneas ac pravas, quas sequuntur doctrinas, qua insinuare 
lateque propagare, qua constabilire et quodammodo sancire enitantur: hinc 
conventus indicere, consultationes habere, certamque normam audent con- 
flare, qua saecularis potestatis in ecclesiasticis negotiis partes temere decla- 
rentur ac definiantur. Intelligitis iam venerabiles fratres, dilecti filii, de iis 
nos loqui, quae mense ianuario elapsi anni in urbe Bada Pagi Argoviensis 
nefarie gesta vel potius perpetrata sunt; quaeque vos ipsos acerbissimo con- 
fecerunt moerore, anxiosque adhuc et sollicitos habent. Dissimulare quidem 
non possumus adduci non initio nequivisse, ut crederemus laicos homines 
non alia mente simul in statum locum convenisse nisi ut res, quae religio- 
nem respiciunt, pertractarent, eoque progredi voluisse, ut non solum de 
pluribus ecclesiasticae unius potestatis propriis iure veluti suo deliberarent, 
sed suscepta insuper consilia confirmanda, et vi legis munienda, iis offerrent, 
qui in foederatis istis ditionibus civilium rerum summam administrant. At 
rem certam nimis exploratamque Nobis fecerunt ipsa memorati conventus 
acta, quae nuper Gynopedii (Frawenfeld) typis edita sunt, quaeque tum 
nomina virorum, qui delecti conventui adfuerunt, tum sermones ab nonnul- 
lis ex iis in pluribus sessionibus prolatos, tum demum confectos ibidem 
articulos integre exhibent. Perhorruimus vero sive sermones sive articulos 
hosce perlegentes, et eiusmodi in iis contineri principia, easque inde in 

catholicam Ecclesiam induci novitates intelleximus, quae utpote illius doctri- 
nae ac disciplinae repugnantes, aperteque ad perniciem animarum pertinen- 
tes, ferri nullo modo possunt. 
S 2. Profecto qui omnia sapientissime fecit, ac providentissima ordina- 
tione disposuit, is voluit ut multo magis in ecclesia sua vigeret ordo et alii 
quidem praeessent atque imperarent, alii subessent et parerent. Habet pro- 
pterea Ecclesia ipsa ex divina institutione potestatem non magisterii solum, 
ut res fidei et morum doceat ac deftiniat, sacrasque literas absque ullo erro- 
ris periculo interpretetur; verum etiam regiminis, ut quos semel gremio suo 
excepit filios, in tradita doctrina contineat et confirmet, legesque ferat de 
iis omnibus, quae ad animarum salutem, sacri ministerii exercitium ac Dei 
cultum attinent: quibus legibus quisquis obsistat, gravissimi se reum criminis 
faciat. Atque haec docendi iubendique potestas in iis quae religionis sunt a 
Christo Sponsae suae tributa non modo ita eius pastorum ac praesulum 
propria est, ut ad civilis reipublicae magistratus nullo pacto possit pertinere, 
sed insuper libera omnino et terrenae cuiquam dominationi minime obno- 
xia. Neque enim saeculi principibus, bene vero apostolis eorumque in officio 
successoribus revelatae doctrinae depositum commisit Christus, hisque tan- 
tum dixit qui vos audit me audit, qui vos spernit me spernit. Neque ex pla- 
cito laicae potestatis, sed, ea etiam invita, evangelium annuntiaverunt, eccle- 
siam propagarunt, disciplinam statuerunt iidem apostoli: quin imo cum 
principes synagogae silentium ipsis ausi fuissent indicere, Petrus et Ioannes, 
evangelica usi libertate, responderunt: Si iustum est in conspectu Dei vos 
potius audire quam Deum, iudicate. Nonnisi igitur laesa fide, planeque per- 
turbata divina Ecclesiae constitutione, naturaque regiminis, fieri potest ut 
ulla in eam saeculi dominetur potestas, aut eius doctrinam moderetur, vel 
impediat quominus leges ad sacrum ministerium, divinum cultum, et spiri- 
tuale fidelium commodum spectantes ferat ac promulget. Firma haec sunt, 
immobilia et veterum, quoquot fuerunt, patrum auctoritate ac traditione suf- 
fulta. Ne £e rebus misceas ecclesiasticis, ad imperatorem Constantinum scri- 
bebat Osius Cordubensis episcopus, sec nobis his de rebus praecepta man- 
des, sed a nobis potius haec ediscas: Tibi Deus imperium tradidit, nobis eccle- 
siastica concredidit. Ac quemadmodum qui tibi imperium subripit, Deo ordi- 
nanti repugnat; iia metue, ne si ad te ecclesiastica pertrahas, magni criminis 
reus fias. Norunt id etiam ac palam fateri gloriosum sibi duxerunt christiani 
principes, inter quos magnus ille Basilius imperator ita in octava synodo 
loquutus est: De vobis autem laicis, tam qui in dignitatibus, quam qui abso- 
lute conversamini, quid amplius dicam, non habeo, quam quia nullo modo 
vobis licet de ecclesiasticis causis sermonem movere. Hoc investigare et quae- 
rere Patriarcharum, Pontificum et sacerdotum est, qui regiminis officium sor- 
titi sunt, qui sanctificandi, qui ligandi et solvendi potestatem habent, qui 
ecclesiasticas et coelestes adepti sunt claves: non nostrum qui pasci debemus, 
qui sanctificari, qui ligari, vel a ligamento solvi egemus. 

8$ 3. Atqui tamen longe aliter in Badensi conventu deliberatum est, qui- 
que inde prodierunt articuli sanam de potestate ecclesiastica doctrinam labe- 
factant, Ecclesiamque ipsam in probrosam adducunt iniustamque servitutem : 

ea siquidem vel in dogmaticis decretis evulgandis potestatis laicae arbitrio 
subiicitur, et quas de disciplina tulerit leges, omni vi effectuque carituras 
edicitur, nisi ex saecularis auctoritatis consensu fuerint promulgatae: addito 
etiam proposito de poenis adversus eos qui secus fecerint statuendis. Quid? 
eidem civili potestati libera datur facultas synodorum, quas dioecesanas 
dicimus, celebrationi singulis vicibus vel annuendi, vel adversandi, in ipsas- 
que synodos inspiciendi; seminariis praesidendi, rationemque interni eorum 
regiminis a sacris praesulibus statutam confirmandi; clericos, facto scientiae 
periculo, ecclesiasticis muneribus deputandi; religiosam ac moralem populi 
institutionem regendi; omnia demum quae externam, ut aiunt, Ecclesiae disci- 
plinam respiciunt, quamquam spiritualis indolis ac naturae sint, atque ad Dei 
cultum et animarum salutem referantur, moderandi. 

S8 4. Nihil vero est quod magis Ecclesiae proprium, eiusque pastoribus 
arctius reservatum voluerit Christus, quam sacramentorum abs se instituto- 
rum dispensatio, cuius quae sit ratio servanda, ad eos solummodo pertinet 
iudicare, quos ille operis sui administros in terris constituit. Nefas proinde, 
si in sanctissimo eo munere aliquid sibi civilis potestas vindicet; nefas si 
circa illud quidpiam statuat, aut sacrorum ministris praecipiat; nefas si quid 
legibus suis adnitatur adversus regulas de divinis mysteriis christiano populo 
impertiendis sive scripto consignatas, sive voce traditas et ad nos usque ab 
Ecclesiae primordiis transmissas. Nos/i, inquiebat S. Gelasius Praedecessor 
Noster, in sua ad Anastasium imperatorem epistola, nosti, fili clementissime, 
quod licet praesideas humano generi dignitate, rerum tamen praesulibus divi- 
narum. devotus colla submittis, atque ab eis causas tuae salutis expetis: inque 
sumendis coelestibus sacramentis, eisque ut competit disponendis, subdi te 
debere cognoscis religionis ordine potius quam praeesse. Nosti itaque inter 
haec ex illorum te pendere iudicio, non illos ad tuam velle redigi potestatem. 
Attamen, quod incredibile prorsus ac portenti loco esse videtur, eo usque 
in Badensi conventu progressum est, ut vel in ipsam sacramenta dispen- 
sandi rationem saeculari auctoritati ius et officium fuerit attributum. Fuc 
sane spectant, qui ibidem de magno in Christo et Ecclesia matrimonii sacra- 
mento temerario ausu conscripti sunt, articuli: huc favor apertissime decre- 
tus mixtis nuptiis contrahendis: huc necessitas parochis catholicis imposita 
iisdem nuptiis benedicendi, omni religionis inter coniuges discrimine pror- 
sus neglecto; huc demum severae poenarum comminationes adversus eos 
adhibitae, qui id facere detrectaverint. Quae quidem omnia non ea tantum 
de causa sunt merito exprobranda, quod civilis potestas de sacramenti divi- 
nitus instituti celebratione leges ferat, sacrisque pastoribus tanta in re audeat 
imperare; sed ex eo etiam acrius sunt reprehendenda, quod absurdissimam 
impiamque izdifferentismi, ut vocant, opinionem foveant, immo illi neces- 
sario innitantur; ac praeterea catholicae veritati doctrinaeque Ecclesiae mani- 
festissime adversentur, quae mixta connubia tum ob flagitiosam in rebus 
sacris communionem, tum ob grave catholici coniugis perversionis pericu- 
lum, pravamque nasciturae sobolis institutionem, detestata perpetuo est 
semperque interdixit; nec unquam ea ineundi liberam tribuit facultatem, nisi 
adiectis conditionibus, quae deformitatis et periculi causas ab ipsis arcerent. 

8 5. Quam autem Christus Ecclesiae suae contulit administrandae reli- 
gionis, christianaeque societatis regendae summam et civili minime obno- 
xiam potestatem, eam, ut apostolus, ad Ephesios scribens, disertissime 
docet, in bonum unitatis instituit. At quae esset hac unitas nisi unus toti 
Ecclesiae fuisset praepositus, qui illam tueretur et custodiret, quique omnia 
eiusdem Ecclesiae membra una fidei professione coniungeret, uno caritatis 
et communionis vinculo copularet? Illud omnino divini sapientia legislatoris 
postulabat ut visibili corpori visibile caput praeficeret, quo scilicet cozsfifuto, 
schismatis tolleretur occasio. Quamobrem licet Episcopis omnibus, quos Spi- 
ritus Sanctus posuit regere Ecclesiam Dei, communis sit dignitas, et in his 
quae sunt ordinis, aequa potestas, non est tamen omnium unus in hierar- 
chia gradus, aut par iurisdictionis amplitudo. Siquidem et inter beatissimos 
Apostolos, verbis utimur S. Leonis Magni, in similitudine honoris fuit quae- 
dam. discretio potestatis, ef cum omnium par esset electio, uni tamen datum 
est uf ceteris praeemineret... quia ita evangelici muneris sacramentum voluit 
Dominus ad apostolorum officium pertinere, ut in beato Petro omnium Apo- 
stolorum summo principaliter collocarit. Quod ergo uni ex omnibus apo- 
stolis Petro concessit, cum claves Regni Coelorum illi promisit, et agnos ac 
oves pascendi, confirmandique fratres munus demandavit, id in commodum 
Ecclesiae suae usque ad consummationem saeculi permansurae patere voluit 
ad successores Petri, quos aequali iure eidem Ecclesiae praeposuit. Haec 
semper fuit catholicorum omnium concors et firma sententia; hoc fidei 
dogma est, Romanum Pontificem beati Petri apostolorum principis succes- 
sorem primatum non solum honoris sed auctoritatis etiam ac iurisdictionis 
in universa Ecclesia obtinere, atque adeo ipsos episcopos illi esse subiectos. 
Sanctae idcirco Petri Sedi, Romanae nempe Ecclesiae, ut idem S. Leo pergit, 
ita omnem per orbem. Ecclesiam necesse est consociari, et tamquam ad catho- 
licae unitatis et communionis ecclesiasticae centrum concurrere, uf exsortem se 
mysterii intelligat esse divini, qui ausus fuerit a Petri soliditate recedere. 
Quicumque, subdit S. Hieronymus, extra hanc domum agnum comederit, pro- 
fanus est; si quis in hac Noe Arca non fuerit, perivit regnante diluvio: et 
sicut qui cum Christo non colligit, ita quisquis non colligit cum eius Vicario 
plane dispergit. Quomodo autem cum Christi Vicario colligat is, qui sacram 
illius auctoritatem pessumdet, iuraque infringat, quibus propterea ipse potitur 
quod caput Ecclesiae centrumque unitatis est, quod primatum obtinet ordi- 
nis ac iurisdictionis, quod plenam pascendi, regendi et gubernandi univer- 
salem Ecclesiam divinitus traditam habet potestatem? At, illacrymantes qui- 
dem dicimus, id quoque ausum in Badensi conventu est. Romanus Pontifex 
tantum, non quilibet episcopus, potest proprio ac nativo iure dies ab Eccle- 
sia festis celebrandis, servandisque ieiuniis constitutos transferre, sacrique 
audiendi praeceptum abrogare: quemadmodum et in Constitutione Auctorem 
fidei, a Pio VI sa. me. praedecessore Nostro die vigesima octava augusti 
anni millesimi septingentesimi nonagesimi quarti, edita, fuit adversus Pisto- 
rienses aperte definitum.! Contraria tamen sunt, quae in Badensibus articu- 

lis continentur, quaeque ex eo etiam sunt perniciosiora, quod circa eiusmodi 
caput, utpote disciplinam attingens ius civili potestati fuerit indiscriminatim 
assertum atque expresse reservatum. Nec minus Romanis Pontificibus pecu- 
liare ius inest, regulares familias ab episcoporum iurisdictione eximendi, 
sibique subiiciendi: quo iure ab antiquissimis temporibus ut illi certissime 
sunt. Atqui huic etiam iuri manifestissime detrahunt Badensis conventus 
articuli. Sane, nec facta mentione veniae ab Apostolica Sede necessario implo. 
randae et obtinendae, statutum est, ut ab saeculari potestate ea suscipiantur 
consilia, quibus, abolita Coenobiorum quae sunt in Helvetia, exemptione, 
ordinariae episcoporum auctoritati regulares familiae subdantur. Quibus et 
illa sunt adiungenda quae de iuribus episcoporum, qua latissime patent, 
exercendis sancita sunt, quaeque si penitus considerentur et ad principia 
referantur ex quibus confecti in eodem conventu articuli dimanant, innuere 
videntur, episcoporum iurisdictionem iustis licet de causis, non posse aut 
non debere suprema Romani Pontificis auctoritate coerceri, ac quibusdam 
limitibus quandoque circumscribi. Nec praetereunda quae sive de metropo- 
litanae sedis erectione, sive de nonnullis ex istis dioecesibus alteri cathe- 
drali ecclesiae extra fines Helveticos positae coniungendis, tractata ac propo- 
posita sunt. Quamquam enim ea in re Apostolicae Sedis iurium aliqua fuerit 
habita ratio, non ea tamen haec esse intelligitur, quam vis et natura divini 
primatus postulabat: ibi namque perinde actum est ac si liberum omnino 
esset civili potestati de gravissimis iis capitibus, ea, iure suo, constituere, 
quae spiritualibus populi necessitatibus censeat expedire. Mittimus alia multa, 
quae taedet singillatim recensere: quae tamen non leviorem inferunt sanctae 
huic Petri Cathedrae iniuriam, eiusque dignitatem auctoritatemque imminuunt, 
violant, contemnunt. 

8 6. Haec cum ita sint, in tanta et tam aperta sanae doctrinae iurisque 
ecclesiastici perturbatione, in tanto et tam gravi rei catholicae in istis regio- 
nibus discrimine, Nostrarum partium fuisset, habito vix Badensi conventu, 
vocem de monte hoc sancto tollere, quique in illo concinnati sunt, articulos 
palam arguere, reprehendere, damnare. Nec alia profecto de causa Nostrum 
de ipsorum pravitate iudicium hactenus distulimus, nisi quod futurum spe- 
rabamus, ut non modo rati non haberentur, sed reiicerentur prorsus ac 
improbarentur ab iis, qui civilibus administrandis negotiis istic praesunt. 
At cum res maxima ex parte ad votum non successerit, quin imo dolentes 
summopere acceperimus latas alicubi fuisse leges, quibus iidem articuli con- 
firmantur ac publica sanctione muniuntur: cumque magistri et doctoris 
universalis personam, meritis licet imparibus, gerentes, illud sedulo cavere 
debeamus, ne quis ex ratione Nostra in errorem misere inducatur, saepiusque 
memoratos Badensis conventus articulos Ecclesiae doctrinae ac disciplinae 
minime repugnantes existimet; cunctari et silere diutius non posse probe 
intelleximus. Ut autem ex Sanctae huius Sedis instituto res gravissimi mo- 
menti quam consultissime ageretur, eos ipsos articulos accuratissimo examini 
subiici voluimus. Auditis itaque consiliis, acceptisque suffragiis venerabilium 
fratrum Nostrorum Sanctae Romanae Ecclesiae cardinalium ex Congregationis 
Ecclesiasticis Negotiis curandis praeposita, nec non re omni per Nos serio 

ac mature pérpensa, Motu Proprio et certa scientia, deque apostolicae pote- 
statis plenitudine, praedictos Badensis conventus articulos ceu continentes 
assertiones, attenta praesertim sententiarum complexione, falsas, temerarias, 
erroneas, Sanctae Sedis iuribus derogantes, Ecclesiae regimen ac divinam 
eius constitutionem evertentes, ecclesiasticum ministerium saeculari domina- 
tioni subiicientes, ex damnatis principiis dimanantes, haeresim sapientes, 
schismaticos, reprobamus, damnamus et tamquam reprobatos ac damnatos 
perpetuo habendos decernimus. 

8 7. Quod quidem dum pro apostolici officii munere palam ducimus signi- 
ficandum, id reliquum esse videtur, ut vos paterno affectu alloquamur, qui 
in partem illius procurationis estis adsciti, cuius plenitudinem Nobis omnino 
immerentibus pastorum princeps tradidit. Quantis, venerabiles fratres, tot 
inter mala quibus catholica ecclesia, miserrimis hisce temporibus, fere ubique 
oppressa ingemiscit, cor Nostrum prematur angustiis; quantamque potissi- 
mum ex iis, quae recens istic in eius perniciem tentata audacissime sunt, 
ceperimus tristitiam, satis vobis coniicere licet, nec adeo necesse est ut plu- 
ribus explicemus. Haud sane dissimulamus dolori Nostro non exiguum 
levamen attulisse, quae de vestra in catholica re tuenda, gregisque fidei 
vestrae concrediti salute curanda nuntiata identidem fuerunt. Idcirco Patri 
misericordiarum, et Deo totius consolationis, qui Nos eiusmodi tribulationi 
obnoxios consolatur in vobis, benedicimus ex animo. Verum non quod 
opus esse arbitremur, sed quod periculi gravitas id exposcit, non possumus 
quin vestri in religionem zeli constantiam excitemus, atque ut quo acriores 
sunt hostium impetus, eo impensiori studio Dei et Ecclesiae causam agatis, 
vehementissime adhortemur. Ad vos maxime pertinet stare pro muro, ne 
fundamentum aliud ponatur praeter id quod positum est, sanctissimumque 
fidei depositum intemeratum custodire ac tueri. Sed est et aliud depositum, 
quod firmissime defendere et integrum servare debetis, sacrarum scilicet 
Ecclesiae legum, quibus disciplinam suam ipsa constituit, eiusque praeterea 
ac huius Apostolicae Sedis iurium, quibus Christi Sponsa terribilis ut castro- 
rum acies ordinata consurgit. Agite ergo, venerabiles fratres, pro loco, quem 
tenetis, pro dignitate qua insigniti estis, pro potestate quam accepistis, pro 
sacramento quo in solemni inauguratione vos ipsos obligastis. Exerite gla- 
dium spiritus, quod est verbum Dei; arguite, obsecrate, increpate in omni 
patientia et doctrina; atque ita demum pro catholica religione, pro divina 
Ecclesiae potestate ac legibus, pro Petri cathedra, eiusque dignitate ac iuribus 
laborate atque contendite, u£ non solum qui recti sunt incolumes perseverent, 
sed etiam ut qui seductione decepti sunt, ab errore revocentur. 

S 8. Atque ut huiusmodi curis ac laboribus per venerabiles fratres Nostros 
suscipiendis, optatissimus exitus respondeat, vos etiam compellamus, quotquot 
sub illis estis sacrorum ministri, animarum curatores, verbi divini praecones. 
Vestrum omnino est una cum iis voluntate coniungi, uno eodemque studio 
inflammari, una animorum consensione in id conspirare, ut fidelis populus 
ab omni ingruentium malorum contagione errorisque periculo sit prorsus 
immunis. Satagite, dilecti filii, ut omnes unum et idem sentiant, doctrinis 
variis et peregrinis nullo modo se sinant abduci, profanas novitates devitent, 

fidem catholicam quam cautissime teneant, Ecclesiae potestati et auctoritati 
perpetuo subsint, atque huic Cathedrae, quam Redemptor fortis Iacob posuit 
in columnam ferream et in murum aeneum adversus religionis hostes, firmius 
in dies adhaereant et consocientur. Quos autem in Christi et Ecclesiae lege 
erudiendos susceperitis, illo simul gravissimo praecepto imbuendos curate, 
seculi etiam potestati esse parendum, latisque ab ipsa legibus de his, quae 
ad civilis reipublicae bonum spectant, non solum propter iram, sed et propter 
conscientiam esse obsequendum, nec licere unquam ab fide illi debita tur- 
piter deficere. Cum ita populorum animi fuerint opera vestra instituti, tum 
optime et civium tranquillitati et Ecclesiae utilitati, quae separari invicem 
nequeunt, consuletis. 

8 9. Perficiat vota haec Nostra benignissimus Deus, a quo omne datum 
optimum et omne donum perfectum; idemque bonorum, quae isti catholici 
gregis parti cupidissime expectamus, auspicem velit esse apostolicam bene- 
dictionem Nostram, quam vobis venerabilibus fratribus et dominis fratribus 
cum fideli populo communicandam amantissime impertimur. 

[Acta Greg. XVI, vol. II, p. 32-36]. 


491. 
Gregorius XVI, ep. Accepimus, 8 febr. 1836.! 


1l. Accepimus benevolo plane animo, ven. frater, literas tuas die vige- 
sima decembris proximi ad Nos datas, quibus significasti, supremum pagi 
Solodurensis consilium articulos Badensis conventus ab hac Apostolica Sede 
semel et iterum damnatos? prorsus reprobasse ac reiecisse. Quantam ex hoc 
ceperimus laetitiam, satis per te poteris coniicere. Atque eo iucundius inde 
fuimus, affecti, quo firmius, ex tuo iudicio, sperare licet, eiusmodi exemplo 
excitatum Bernense gubernium non absimili ratione se fore gesturum. Quod 
quidem ut et ipse, quantum industria et auctoritate vales, impense cures 
etiam atque etiam commendamus. Hanc porro occasionem nacti, non pos- 
sumus, ven. frater, quin alia sane gravissima tractemus. 

2. In ea namque expositione quam, post collationes tecum habitas pro 
componendis dissidiis cum Argoviensi gubernio, publici iuris fecerunt viri 
ad id per Lucernense consilium deputati, illud additur: factam a te parocho 
Filisbacensi facultatem proclamandi, dimissa stola, matrimonium inter homi- 
nes diversae religionis contrahendum, licet pars acatholica alteri coniugi, 
utcumque divisa ab ipso, foret alligata. Equidem non dissimulamus, ven. 
frater, persuasum Nobis esse, non omnia, quae tibi in praedicta expositione 
adiudicantur, ita se habere quemadmodum in ea reservantur, pluraque ex 
iis alio prorsus sensu a te prolata censere. At cum in epistola, quam die 
trigesima praeteriti mensis octobris ad memoratos viros per Lucernense 

consilium delectos misisti, quaeque ab ipsis edita est, promptum te para- 
tumque exhibeas ad conventionem ineundam cum iis, qui in pagis intra 
tuae dioeceseos fines existentibus civiles res administrant, quo scilicet dissi- 
diis inter laicam et ecclesiasticam potestatem omnis in posterum via prae- 
cludatur; hinc supervacaneum non erit mentem Nostram circa istiusmodi 
negotium tibi declarare. 

3. Notum itaque fraternitati tuae sit ratam a Nobis haberi non posse 
facultatem, si forte per te parocho Filisbacensi concessa fuisset, proclamandi 
matrimónium inter homines diversae religionis, licet pars acatholica alteri 
coniugi, utcumque divisa ab ipso, foret alligata. Cum enim matrimonium, 
si semel valide contractum et consummatum fuerit, iuxta evangelicam et 
apostolicam doctrinam, quam synodus Trident. sess. XXIV, can. 7, confir- 
mavit, solvi inter christianos, quoad vinculum, omnino nequeat: non modo 
illicitum sed et invalidum quoque foret matrimonium, quod catholicus vir 
aut mulier cum acatholico, altero huius coniuge adhuc sospite, iniret. Nefas 
autem esse matrimonio illicito atque invalido operam praestare, nemo unus 
ignorat. Atque id per proclamationes fieri declaravit pluries Apostolica haec 
Sedes ac praesertim fel. rec. praedecessor Noster Pius VI in suis literis ad 
card. archiepiscopum Mechliniensem die decima tertia iulii millesimo septin- 
gentesimo octuagesimo secundo datis.! Nec vero res inde potest honestari 
quod parochus stolam dimittat in matrimonio proclamando: natura siquidem 
actus satis aliunde constituitur per loci, temporis, personae ac finis circum- 
stantias. Mittimus matrimonio superius memorato obstitisse impedimentum 
mixtae religionis, atque adeo sine venia Sedis Apostolicae et conditionibus, 
quae ab ea solent praescribi, contrahi nullo pacto potuisse. 

4. Habes in his, ven. frater, quae sit super negotiis huiusmodi mens 
Nostra; a qua te nullatenus discessurum fore confidimus. Atque hac de te 
ipso fiducia freti apostolicam benedictionem tibi gregique pastorali sollici- 
tudini tuae commisso peramanter impertimur. 

[Acta Greg. XVI, vol. II, p. 97, 98]. 


492. 


Gregorius XVI, allocut. Officii memores, 5 iul. 1839. 


Offici memores tuendorum Ecclesiae iurium, quod Nobis, licet imme- 
rentibus, divinitus cum supremo pontificatu impositum est, reclamavimus 
hoc ipso in loco, quarto idus decembris anni millesimi octingentesimi tri- 
gesimi septimi,? contra vim illatam venerabili fratri Clementi Augusto archie- 
piscopo Coloniensi, qui scilicet Borussici gubernii iussu, sub custodia militis 
procul a dilecto grege non aliam ob causam relegatus fuit, nisi quod in 
mixtarum nuptiarum negotio Ecclesiae catholicae regulas, quae cum ipsa 

eius doctrina coniunctae sunt, perfringere recusaverat. Rursus deinde idibus 
septembris anni proximi, apostolicam vocem in consessu vestro attollere coacti 
fuimus! ob alia, quae in eodem Borussiae regno contra iura et libertatem 
Ecclesiae gesta fuerant, occasione praesertim ven. fratris Martini archiep. 
Gnesnensis et Posnaniensis, qui in ipsa mixtorum connubiorum causa sacer- 
dotibus suarum dioecesium in memoriam revocaverat catholicam doctrinam, 
et cohaerentis canonum disciplinae custodiam inculcaverat. Interea vero non 
praetermisimus agere, prout antea, cum regio gubernio, et missis ad illud 
per eius administrum seu negotiorum gestorem iteratis expostulationibus, 
Ecclesiae causam tueri. Sperabamus equidem serenissimum regem melioribus 
utentem consiliis denique permissurum, ut praedictus Coloniensis archiepi- 
scopus rediret ad ecclesiam suam, atque ut idem ipse, nec non et memo- 
ratus archiepiscopus Gnesnensis ac Posnaniensis ceterique catholici antistites 
illus regni, in omnibus quae religionis sunt, pastorali auctoritate sua, Apo- 
stolicae Sedis ductu, libere fruerentur. Sed contra accidit; factum est enim 
ut ecclesiasticae libertatis oppressio novis subinde actibus urgeretur, et in 
negotio illo archiepiscopi Gnesnensis et Posnaniensis res eo porro devenit, 
ut idem ven. frater, ob suam in disciplina doctrinaque Ecclesiae catholicae 
servanda constantiam, a laicis magistratibus, nullum in eiusmodi personam 
et causam ius habentibus, iudiciali sententia condemnaretur. Decreverunt regii 
iudices ea de re inde a postremis diebus mensis februarii huius anni; verum 
reclamare antehac noluimus, quia sententia eadem nondum archiepiscopo 
denunciata fuerat, atque hinc tota illa causa in suspenso adhuc esse vide- 
batur, Nosque ipsi non satis noveramus quidnam a iudicibus pronunciatum 
fuisset. Sed facta est tandem ea denunciatio sub finem mensis aprilis, post- 
quam idem archiepiscopus regis literis accersitus, Berolinum se contulisset ; 
ac re subinde evulgata, Nos integram quoque ipsius sententiae vim ex cer- 
tissimis nuntiis huc allatis rescivimus. Intelleximus scilicet, archiepiscopum 
trium omnino delictorum apud memoratos iudices accusatum, in illa ipsa 
sententia liberatum prorsus fuisse, tum a crimine laesae maiestatis, tum a 
crimine excitati ad seditionem populi; de quo quidem utroque vix credibile 
est, ut prudentissimus ille ac mansuetus antistes in suspicionem venire 
potuerit. Ita ex tribus delictis eidem imputatis non aliud supererat, nisi quod 
in mixtorum connubiorum causa, civiles status Borussici leges (leges nimirum 
regulis Ecclesiae contrarias) violasse arguebatur. Atque huius delicti nomine 
iidem iudices archiepiscopum ipsum non modo ad solvendas processus 
expensas atque ut detineretur per sex menses in munito aliquo castro con- 
demnarunt, sed etiam inhabilem declararunt ad munia et officia quaelibet 
in regno Borussiae obeunda, et infando praeterea ausu eumdem a pastorali 
et metropotitano munere deposuerunt. Verba desunt, venerabiles fratres, 
quibus explicare satis valeamus moerorem acerbissimum, quem ex eius rei 
cognitione hausimus; sed vobis dilficile non erit vim Nostri doloris ex ea, 
quam ipsi vos experimini, molestia coniicere. Enimvero non agitur tantum 
de sacra episcopi persona per traductionem ad laicos iudices utcumque vio- 

lata; verum et causa ob quam iudicatus, et poena quae irrogata illi est, longe 
graviorem divini Ecclesiae iuris invasionem demonstrat. Nimirum si poenam 
illam spectetis, archiepiscopus non temporalibus tantum incommodis mul- 
tatus, sed de suo etiam in utraque dioecesi et circa Culmensem suffraga- 
neam ecclesiam officio depositus legitur, quasi scilicet sacra potestas, quam 
episcopi a Spiritu Sancto per ministerium Nostrum accipiunt, auctoritate 
possit saecularis magistratus auferri. Si autem ad poenae causam respiciatis, 
violatio illa civilium de mixto matrimonio legum, ob quam archiepiscopum 
condemnare voluerunt, non spectabat ullo modo ad civiles nuptiarum eius- 
modi effectus, quos ille minime attigerat, quin et se nihil prorsus de iis 
edicere velle declaraverat; sed tantum ut gravissimis pastoralis muneris obli- 
gationibus satisfaceret; atque adeo iustis compulsus conscientiae stimulis, 
clerum suae utriusque dioeceseos, datis ad eos literis, allocutus fuerat de 
sanctitate matrimonii et de religiosis obligationibus catholicorum coniugum, 
imprimis de prole universa ex divinae legis praescripto ad veram fidem edu- 
canda, et de cautionibus ab Ecclesia statutis, ut obligationes eaedem ser- 
ventur; atque hinc sacerdotes, indicta etiam a sacro ministerio suspensione, 
graviter admonuerat officii sui, ut catholicis suae quisque paroeciae, eadem 
illa Dei et Ecclesiae praecepta, opportune inculcarent; et quoties catholicus 
aliquis matrimonium mixtum absque memoratis cautionibus, in suam scilicet 
futuraeque prolis spiritualem perniciem, inire nihilominus vellet, ut caverent 
saltem, sacerdotes ipsi, ne tales nuptias catholico ritu coniungerent, aut 
illis assensum suum quoquo modo praeberent. lam vero si catholico anti- 
stiti liberum in Borussia non sit tueri sanctitatem matrimonii, quod magnum 
in Christo et in Ecclesia sacramentum est, nec sacerdotes districte admo- 
nere de ratione, quam tenere illos oportet, ut sacrilegum facinus catholi- 
corum illicitas coram Deo et Ecclesia nuptias inire volentium paternis instru- 
ctionibus et adhortationibus impediant, aut certe ut illorum peccatum suo 
ipsi facto non approbent; si haec igitur quae (ut repetere iterum iuvat) non 
civiles ullos matrimonii effectus, sed tantum catholicam hoc in genere doctri- 
nam fidei ac morum, et cohaerentes canonum sanctiones respiciunt, libera 
episcopis in eodem regno non sint, quae tandem erit libertas illa, quam serenis- 
simus rex catholicae religioni in ditione sua diversis occasionibus repromisit? 
Haec Nos ut primum cognovimus, statim subiit animum cogitatio gravissimae 
obligationis, qua violatum adeo hac in causa catholicae religionis Ecclesiaeque 
sanctae ius defendere obstringimur. Quare post fusas ad Deum supplices 
preces et rem universam coram eo mature perpensam, nonnullis etiam ex 
vestro amplissimo ordine sapientibus et prudentibus viris ad deliberationem 
adhibitis, hodie tandem exequimur, quae ex unanimi eorumdem consilio 
facienda censuimus. Et primo quidem expostulationes, quas supra memora- 
vimus, a Nobis hoc ipso in loco factas, ac subinde in publicum editas, enixius 
nunc in frequenti huius diei consessu iterantes, reclamamus pariter contra 
reliqua omnia, quae sive in causa illa archiepiscopi Gnesnensis et Posnanien- 
sis, sive aliis quibusque occasionibus in catholicae religionis detrimentum et 
contra Ecclesiae Sanctaeque huius Sedis iura, in Borussiae regno quomodoli- 
bet gesta sunt. Deinde querimur nominatim ac.vehementer expostulamus de 

sententia illa, qua praedicti laici iudices sacram memorati archiepiscopi perso- 
nam, in religionis praesertim causa iudicare et ecclesiastica etiam depositionis 
poena multare ausi sunt; et auctoritate Nostra apostolica declaramus, atque 
decernimus, eumdem venerabilem fratrem Martinum esse adhuc verum uni- 
cumque archiepiscopum ecclesiarum Gnesnae ac Posnaniae, et ex ea sententia, 
utpote canonico ac divino ipso iure irrita, nullum ius amisisse; atque hinc ab 
ecclesia quidem Culmensi in iis quae metropolitanae iurisdictionis sunt; in cun- 
ctis vero quae ad religionem et episcopalem auctoritatem pertinent, ab utroque 
grege suarum dioecesium omnimodam illi, prout antea, obedientiam deberi. 
Immo antistitem ipsum ob suum religionis studium et invictam episcopalis 
animi constantiam plurimis merito prosequimur laudibus, eique impense 
gratulamur, quod dignus habitus est pro nomine lesu contumeliam pati. lam 
vero mens Nobis erat hanc reclamationem aliquo etiam novo improbationis 
Nostrae documento confirmare, quod ipsa rei gravitas exposcere videbatur; 
quum praesertim irritum usque modo cesserint praecedentes aliae expostu- 
lationes tum in causa illa Coloniensis archiepiscopi, qui procul adhuc a sede 
sua detinetur, tum in ipso hoc negocio archiepiscopi Gnesnensis et Posna- 
niensis. Verum ne in festinatione potius dücti quam longanimitate pacatoque 
consilio usi videamur; et ex iustitia ipsa causae Nostrae adhuc sperantes, 
ulteriore illa improbantis animi significatione supersedemus. Atque hanc 
nacti occasionem, profitemur etiam ac palam edicimus, Nos ad ipsam huius 
diei expostulationem, uti et ad alias, quas antea fecimus, aegre admodum 
ac reluctante pene animo devenisse, sola scilicet religionis causa et Nostri 
implendi muneris necessitate compulsos. Itaque nihil optamus magis, quam 
ut, reditu ad ecclesias suas antistiti utrique permisso, et impedimentis, quibus 
exercitium ecclesiasticae potestatis constrictum nunc est, tandem in toto Borus- 
siae regno cessantibus, omnis in posterum dissensionis causa tollatur. Et bona 
equidem, ut supra innuimus, spe sustentamur fore, ut felix huiusmodi eventus: 
diu expectandus non sit. Enimvero si rex serenissimus, excelsa qua est mente, 
totam rei causam penitius attenderit, facile recognoscet in iis, quae ab utroque 
archiepiscopo gesta sunt, nihil haberi quod ad religionis negotia non per- 
tineat; ac probe insuper intelliget quam periculosum civili etiam ordini futu- 
rum esset, si catholici suae ditionis magno numero inducerentur ad S. Matris 
Ecclesiae regulas maxime in tam gravi re contemnendas; nam iidem ipsi ad con- 
tumaciam assuescentes, subinde maiori admodum facilitate civiles leges viola- 
rent. Ceterum ad civilia ipsa negotia quod attinet, et si nemo iam nisi per 
manifestam iniuriam de mente Nostra dubitare posset, tamen palam rursus 
hic protestamur et declaramus, nos in solemni hoc actu non aliud habuisse 
propositum quam religionis Ecclesiaeque iura tueri, non autem ut de rebus 
civilibus, quae regii iuris sunt, quidquam vel minime attingeremus. Hinc 
etiam cunctos in Borussico regno Ecclesiae filios apostolica auctoritate admo- 
nemus et obtestamur in Domino vehementer, ut in his quidem quae supra 
de matrimonio et de consequentibus coniugum obligationibus diximus, ac 
generatim in omnibus quae ad fidem et mores pertinent, quaeve sacrorum 
canonum disciplina statuuntur, obedienter adhaereant S. Matri Ecclesiae; 
neque ullius unquam temporalis emolumenti spe aut detrimenti metu, ab 

eiusdem communione et obsequio abduci se sinant; verum aliis in rebus, 
quae civilis sunt ordinis, obtemperent fideliter iussionibus serenissimi regis, 
et avertant omnino aures suas a fallaciis turbulentorum hominum seditiosa 
docentium, atque adeo maiestati suae iuxta Pauli apostoli monitum subditi 
sint, zoz solum propter iram, sed etiam propter conscientiam. lta praeceptis 
obedient Divini pastorum Principis, qui reddenda docuit, guae sunt Caesaris, 
Caesari: et quae sunt Dei, Deo; et obmutescere illos facient qui de catholi- 
corum fidelitate apud regiam maiestatem detrahere audeant. Haec sunt, quae in 
gravissimo quod explicavimus negotio, vobiscum, venerabiles fratres, hunc in 
locum congregatis communicanda censuimus. De reliquo ne intermittamus, 
venn. fratres, misericordiarum Patrem in gemitu et lacrymis per merita lesu 
Christi suppliciter obsecrare, ut memoratis archiepiscopis, nec non praesu- 
libus ceteris et omni Borussiae clero fidelique populo perseverantem tribuat 
in voluntate sua famulatum, atque ut serenissimum regem ad praestandam 
subditis suis plenam catholicae religionis libertatem inclinet; denique ut 
quae inibi adversus Ecclesiae ius cogitata gestaque sunt, in eiusdem bonum 
convertat. 
[Acta Greg. XVI, vol. II, p. 341-343]. 


493. 
Gregorius XVI, ep. Dolorem, 30 nov. 1839.! 


1. Dolorem, quo iamdiu afficimur ob viros quosdam ecclesiasticos istius 
regionis amatores novarum rerum, et in salutaris disciplinae subversionem 
conspirantes, levaverunt aliquantulum, ven. frater, tuae illae literae, quas die 
decima ianuarii huius anni ad Nos dederas. In his enim, aliis respondens 
praecedentibus literis Nostris, certiores Nos fecisti pastoralis zeli, quo impe- 
dire nitebaris, ne ullum haberent effectum quae iidem illi machinati fuerant, 
sive in coetu Bondorfiensi, sive in frequentiori conventu, una cum aliis qui- 
busdam vicinarum dioecesium eiusdem indolis clericis Schafusiae habito; 
atque adeo professus es, te officii tui memorem ita esse animo compara- 
tum, ut velles, si opus foret, vitam ipsam pro Ecclesia et pro animarum 
salute profundere. Hinc praestolabamur subinde alios a te nuntios, ex quibus 
pleniorem tuarum curarum exitum cognosceremus. Sed ecce recens alia 
supervenit acerbissimae molestiae causa, quum perlatum ad Nos fuerit de 
nonnullis canonicis pluribusque parochis et sacerdotibus, qui pompam aca- 
tholicorum novum templum in urbe ista inaugurantium longo agmine pro- 
secuti sunt, Haud sane agebatur, ven. frater, de civili aliqua celebritate, nullo 
modo ad religionem spectante, in quam catholicus clerus in obsequium prin- 
cipis ac testandae ceteris civilis concordiae causa conveniret. Sed dicata est 
acatholico cultui amplior aedes, quam protestantes ex demolitione antiqui 
catholicorum templi magnifico opere construxerunt, ut porro in ea prote- 


! Venerabili fratri Antonio Ignatio archiepiscopo Friburgensi. 

stantium ministri acatholicos ritus splendidius exerceant, et maiore populi 
frequentia haeresim doceant, catholicam veritatem impugnent; ac proinde 
tota illa solemnitas pertinuisse conspicitur ad novum erroris triumphum 
celebrandum. Haec eo minus expectanda Nobis erant, quod te, ven. frater, 
nosse arbitramur, qualibus olim literis Pius Papa VIII glor. mem. praecessor 
Noster antistitem reprehenderit decessorem tuum, qui praestantibus eiusdem 
templi auspicalem lapidem figentibus adstare cum suo clero non recusaverat. 
Scimus fraternitatem tuam, huic nunc absoluti templi celebritati non adfuisse, 
nec suspicari nullo modo volumus factum esse tuo iussu, ut tam conspicuus 
cleri tui numerus ad illam accederet, sed tamen ex iis, quae relata ad Nos 
sunt, dubitare vix possumus quin aliqui saltem illorum, te antea consulto, 
id egerint. Omnino autem tuum erat praecavere, ne fieret, aut certe corripere 
pro tuo munere qui talia egerant, factumque ipsum in reparationem scandali 
palam improbare. Maximum enim ea ex re scandalum proficisci debuit, quum 
sacerdotes catholici, acatholicum cultum, peculiari huiusmodi honore, pro- 
sequentes, eundem una cum erroribus, quibus innititur, facto ipso approbasse 
videantur. Profecto non aliud volunt protestantium ministri, nisi ut catholico 
clero, ad hanc agendi rationem adducto, extenuetur inde in populo fideli, 
memoria illius dogmatis, quod est de catholicae fidei et unitatis necessitate, . 
ad obtinendam salutem; atque hinc ipsis facilius contingat plures allicere, 
ut ab angusta semita catholicae veritatis ad latam erroris et perditionis viam 
misere declinent. Nunc igitur grave tibi non sit, ven. frater, ut in memoriam 
tuam revocemus quae in libro Apocalypsis (cap. II, vers. 14 et seqq.) scripta 
leguntur Christi nomine ad Episcopum Pergami. Nam si is reprehensus et 
poenitentiam agere iussus est, eo quod non obstiterat ita uti debuerat, in 
dioecesi sua, haereticis Nicolaitis, facile hinc intelliges quid de antistite 
dicendum sit qui vel catholicum suum clerum ad protestantium pompam 
solemnemque novi eorum templi dedicationem convenire aut permiserit, aut 
quemadmodum oportebat non prohibuerit. Haec autem quae pro supremi 
apostolatus officio ad te scribimus, non ita velimus accipias, quasi indicium 
aliquod abalienati a te animi Nostri; quum imo diligamus fraternitatem 
tuam intimo caritatis affectu, et nihil optemus magis quam, ut animum sumas 
catholico archiepiscopo dignum, vigilesque impensius et labores in omnibus 
sicut bonus miles Christi lesu, atque ita de catholica fide ac de gregis salute 
bene semper merearis, ut cum venerit deinde divinus pastorum Princeps, 
immarcescibilem percipias gloriae coronam. 

2. lamvero Nostrae eiusdem in te benevolentiae novum documentum 
habebis in adiuncto heic rescripto Nostrae Poenitentiariae, ex cuius scilicet 
lectione cognosces quemadmodum a Nobis obsecundatum est tuis precibus, 
quibus facultatem postulaveras nedum sanandi matrimonia illa quae istic 
viduatae ecclesiae tempore inter propinquos perperam! suspicaris, sed etiam 
dispensandi ad certum casuum numerum, super proximis propinquitatis gra- 
dibus, pro nuptiis in posterum contrahendis. Quam facultatem ut tibi, ven. 
frater, concederemus, id Nos potissimum induxit, quod memoratis in pre- 


* Videtur aliquid deesse: forsan verbum inita. 

cibus indicare visus, facilius inde futurum ut catholicos tuae dioeceseos aver- 
tere valeas a nuptiarum foedere in suam ac nasciturae prolis spiritualem per- 
niciem cum acatholicis coniungendo. Ac bonam equidem spe sustentamur fore 
ut circa mixta eadem connubia sanam doctrinam et custodiam canonum et 
institutorum Sanctae huius Sedis firmiter tuearis. Praesertim vero si quis vir 
aut mulier catholica nuptias huiusmodi contrahere velit, non impetrata Eccle- 
siae venia, aut non adhibitis antea idoneis cautionibus, quibus observatio 
religiosarum suarum obligationum, ac nominatim educatio catholica omnium 
filiorum utriusque sexus in tuto ponatur; hoc in casu tuum omnino esse 
memineris, ut eidem matrimonio totis viribus te opponas, et nihil prorsus 
vel ipse facias, vel a clero tuo fieri permittas, quo illud probare videamini. 
Sed plura de his ediximus tum in aliis Nostris literis, maxime autem in literis 
datis ad archiepiscopos et Episcopos Bavariae,! tum etiam in allocutionibus 
tertia iam vice ad cardinales in consistorio habitis, ? quae postea in publicum 
editae sunt. 

3. Insuper hanc scribendi ad te occasionem nacti, temperare Nobis non 
possumus, quin alia quaedam indicemus, quae peculiarem a fraternitate tua 
vigilantiam exposcunt; scilicet ipsi illi; quos supra memoravimus, presbyteri, 
novarum rerum studiosi, parvipendere sacros ritus, et laudabiles Ecclesiae 
consuetudines reprehendere non verentur, ac nihil intentatum relinquunt, quo 
te, ven. frater, adducant ad novum edendum ritualem librum, qui eorum 
placitis satisfaciat. Tu igitur officii tui memor, tuere constanter instituta 
maiorum, nec permittas unquam ut clerus iste recedat ulla ex parte ab iis 
quae statuta sunt in rituali libro S. Romanae Ecclesiae, aut a ceteris quae 
addita forsan illis. fuerint in alio, si apud vos vigeat, rituali qui antiquus sit 
et canonica auctoritate approbatus. Confidimus equidem, ven. frater, ut 
Nostris hisce monitis obedienter attendas; et quoniam aliquid iam hoc in 
genere immutatum intelleximus, hortamur atque obtestamur te in Domino 
vehementer, ut inolescentem novitatem coercere atque emendare non diiteras. 
Ex ipsa illa, qua nonnulli e tuo clero agitantur novandi libidine, metuendum 
profecto est, ne in suis etiam ad populum instructionibus, et in pueris ad 
christianam doctrinam informandis, novum aliquem suspectae notae librum 
adhibeant. Itaque ad eiusmodi periculum avertendum, cave ne cesses, ven. 
irater, commendare lectionem catechismi Romani, qui ad parochorum prae- 
sertim usum ex Conc. Trid. decreto conscriptus, ac subinde S. Pii V deces- 
soris Nostri iussu editus fuit, et in quo, ut verbis utamur Clementis XIII 
praecessoris Nostri, encycl. /z dominico agro, 14 iun. 1761,? ad pravarum 
opinionum. fraudes removendas, et veram sanamque doctrinam propagandam 
stabiliendamque opportunissimum subsidium habetur. 


1 Cf. N. 484. 

2 Cf. Allocut. Dum intima, 10 dec. 1837. - Acta Greg. XIV, vol. Il, p. 237, 
238. - Allocut. Cuncta provide, 13 sept. 1838. - Acta Greg. XVI, vol. II, p. 277-210. 
- Allocut. Officii memores, 5 iul 1839. - Cf. N. 492. 

3 Cf. Bull. Rom. Cont., tom. 2, p. 134-136. 

4. Omni pariter nisu providere te oportet, ut sive in maioribus sive in 
minoribus puerorum scholis fidei iuventuti nihil tradatur quod veritati 
catholicae non conveniat. Imprimis vero summae tibi erit curae ut clericorum 
institutio viris commendetur morum integritate ac sanioris doctrinae laude 
praestantibus; quorum scilicet opera iunior idem clerus, te iugiter invigi- 
lante, ad pietatem et litteras ita informetur, ut sperare merito liceat futuros 
eo ex numero sacerdotes, qui verbo populis exemploque praeluceant. 

5. Ad extremum, nota tibi esse non dubitamus quae de aliis etiam gra- 
vissimi momenti rebus scripta fuerunt a Pio VIII fel. rec. decessore Nostro 
litteris ad archiepiscopum praecessorem tuum et suffraganeos episcopos datis 
die trigesima iun. millesimo octingentesimo trigesimo, ac fusius postea a 
Nobis ipsis in aliis ad eosdem litteris die quarta octobris millesimo octin- 
gentesimo trigesimo tertio, nec non in pluribus epistolis, quas sive eadem 
die, sive aliis temporibus dedimus ad ipsum praecessorem tuum speciatim. 
Nunc igitur dum Nostrae huic ad te epistolae celerem praestolamur respon- 
sum, exposcimus simul a fraternitate tua ut de praesenti sacrarum istic rerum 
statu, in ceteris etiam quae praecedentibus illis litteris significata fuerunt, 
atque in omnibus universim quae ad divinarum et ecclesiasticarum legum 
custodiam pertinent, facias Nos certiores. 

6. Interea Deum humillime oramus, ut te creditumque fidei tuae gregem, 
uberrimis augeat suae clementiae donis; quorum auspicem apostolicam bene- 
dictionem tibi ipsi, ven. frater, atque illi peramanter impertimur. 

[Acta Greg. XVI, vol. II, p. 385, 386]. 


494. 
Gregorius XVI, litt. ap. In supremo, 3 dec. 1839. 


In supremo apostolatus fastigio constituti, et nullis licet suffragantibus 
meritis gerentes vicem lesu Christi Dei Filii, qui propter nimiam charitatem 
suam homo factus, mori etiam pro mundi redemptione dignatus est, ad 
Nostram pastoralem sollicitudinem pertinere animadvertimus, ut fideles ab 
inhumano nigritarum seu aliorum quorumcumque hominum mercatu aver- 
tere penitus studeamus. : 

Sane cum primum diffundi coepit Evangelii lux, senserunt alleviari pri- 
mum apud christianos conditionem suam miseri illi, qui tanto tunc numero, 
bellorum praesertim occasione, in servitutem durissimam deveniebant. Inspi- 
rati enim a Divino Spiritu Apostoli, servos quidem ipsos docebant obedire 
dominis carnalibus sicut Christo, et facere voluntatem Dei ex animo ; dominis 
vero praecipiebant ut bene erga servos agerent, ut quod iustum est et aequum, 
eis praestarent ac remitterent minas, scientes quia illorum et ipsorum Dominus 
et in coelis, et personarum acceptio non est apud eum.! Universim vero 
cum sincera erga omnes charitas Evangelii lege summopere commendaretur, 


* Ad Ephes., VI, 5 seqq.; ad Coloss. III, 22 seqq., IV, 1. 

et Christus Dominus declarasset habiturum se tamquam factum aut dene. 
gatum sibi ipsi, quidquid benignitatis et misericordiae minimis et indigentibus 
praestitum aut negatum fuisset,! facile inde contigit nedum ut christiani 
servos suos praesertim christianos veluti fratrum loco haberent,? sed etiam 
ut proniores essent ad illos, qui mererentur libertate donandos; quod quidem 
occasione imprimis paschalium solemnium fieri consuevisse indicat Gregorius 
Nyssenus.? Nec defuerunt qui ardentiore charitate excitati se /psos iz vincula 
coniecerunt, ut alios redimerent, quorum multos se novisse testatur aposto- 
licus vir idemque sanctissimae recordationis praecessor noster Clemens I. ^ 
Igitur progressu temporis ethnicarum superstitionum caligine plenius dissi- 
pata, et rudiorum quoque populorum moribus fidei per charitatem operantis 
beneficio mitigatis, res eo tandem devenit ut iam a pluribus saeculis nulli 
apud plurimas christianorum gentes servi habeantur. Verum, dolentes admo- 
dum dicimus, fuerunt subinde ex ipso fidelium numero, qui sordidioris lucri 
cupidine turpiter obcaecati, in dissitis remotisque terris indos, nigritas, mise- 
rosve alios in servitutem redigere, seu instituto ampliatoque commercio eorum 
qui captivi facti ab aliis fuerant, indignum horum facinus iuvare non dubi- 
tarent. 

Haud sane praetermiserunt plures glor. mem. Romani Pontifices prae- 
cessores nostri reprehendere graviter pro suo munere illorum rationem utpote 
spirituali ipsorum saluti noxiam, et christiano nomini probrosam; ex qua 
etiam illud consequi pervidebant, ut infidelium gentes ad veram Nostram 
religionem odio habendam magis magisque obfirmarentur. Quo spectant 
apostolicae literae Pauli III die vigesima nona maii millesimo quingentesimo 
trigesimo septimo sub piscatoris annulo datae ad cardinalem archiepiscopum 
Toletanum, et aliae deinceps eisdem ampliores ab Urbano VIII datae die 
vigesima secunda apr. millesimo sexcentesimo trigesimo nono ad collectorem 
iurium Camerae Apostolicae in Portugallia; quibus in litteris ii nominatim 
gravissime coercentur, qui occidentales Indos iz servitufem. redigere, vendere, 
emere, commutare vel donare, ab uxoribus et filiis suis separare, rebus et 
bonis suis spoliare, ad alia loca deducere et transmittere, aut. quoquo modo 
libertate privare, in servitute retinere, nec non praedicta agentibus consilium, 
auxilium, favorem et operam, quocumque praetextu et quaesito colore praestare, 
aut id licitum praedicare seu docere, ac alias quomodolibet praemissis coope- 
rari auderent seu praesumerent.5 Has memoratorum Pontificum sanctiones 
confirmavit postmodum et renovavit Benedictus XIV novis Apostolicis Lit- 
teris ad Antistites Brasiliae et aliarum quarumdam regionum datis die vige- 
sima decembris millesimo septingentesimo quadragesimo primo, quibus 


! Matth., XXV, 35 seqq. 

? Lactantius, Divin. Institution. Lib. V, c. 16, tom. VI, Bibl. veterum patrum 
Venetiis a Gallandio edit., pag. 318. 

3 De Resurrect. Domini orat. III, tom. III, pag. 420 operum edit. Parisiensis, 
anni 1638. 

^ Ad Corinth., ep. I, cap. 55, tom. I, bibl. Gallandii, pag. 35. 

5 Comimissum Nobis. - Cf. Bull. Rom., tom. 6, II, p. 183, 184. 


TI8 Romani Pontifices 


eumdem in finem ipsorum Praesulum sollicitudinem excitavit.! Antea quo- 
que alius his antiquior praecessor Noster Pius Il, quum sua aetate Lusita- 
norum imperium in Guineam nigritarum regionem proferretur, litteras dedit 
die septima octobris millesimo quadringentesimo sexagesimo secundo ad 
Episcopum Rubicensem eo profecturum ; in quibus nedum Antistiti ipsi oppor- 
tunas ad sacrum ministerium inibi cum maiori fructu exercendum facultates 
impertitus fuit, sed eadem occasione graviter in christianos illos animadvertit, 
qui neophytos in servitutem abstrahebant.? Et nostris etiam temporibus 
Pius VII eodem quo sui decessores religionis et charitatis spiritu inductus, 
officia sua apud potentes viros sedulo interposuit, ut nigritarum commercium 
tandem inter christianos omnino cessaret. 

Hae quidem Praedecessorum Nostrorum sanctiones et curae profuerunt, 
Deo bene iuvante, non parum indis aliisque praedictis a crudelitate invaden- 
tium seu mercatorum christianorum cupiditate tutandis, non ita tamen, ut 
Sancta haec Sedes de pleno suorum in id studiorum exitu laetari posset; 
quum immo commercium nigritarum, etsi nonnulla ex parte imminutum, 
adhuc tamen a christianis pluribus exerceatur. Quare nos tantum huiusmodi 
probrum a cunctis christianorum finibus avertere cupientes, ac re universa, 
nonnullis etiam venerabilibus Fratribus Nostris S. R. E. Cardinalibus in 
consilium adhibitis, mature perpensa, Praedecessorum Nostrorum insistentes 
vestigiis, auctoritate Apostolica, omnes cuiuscumque conditionis christifideles 
admonemus et obtestamur in Domino vehementer, ne quis audeat in poste- 
rum vexare aut spoliare suis bonis aut in servitutem redigere, vel aliis talia 
in eos patrantibus auxilium aut favorem praestare, seu exercere inhumanum 
illud commercium quo nigritate, tamquam si non homines sed pura putaque 
animantia forent, in servitutem utcumque redacti, sine ullo discrimine contra 
iustitiae et humanitatis iura emuntur, venduntur, ac durissimis interdum 
laboribus exantlandis devoventur, et insuper lucri spe primis nigritarum 
occupatoribus per commercium idem proposita, dissidia etiam et perpetua 
quodammodo in illorum regionibus praelia foventur. Enimvero Nos praedicta 
omnia tamquam christiano nomine prorsus indigna, auctoritate Apostolica 
reprobamus; eademque auctoritate districte prohibemus atque interdicimus, 
ne quis ecclesiasticus aut laicus ipsum illud nigritarum commercium veluti 
licitum sub quovis obtentu aut quaesito colore tueri, aut aliter contra ea 
quae Nostris hisce Apostolicis literis monuimus praedicare seu quomodo- 
libet publice vel privatim docere praesumat. 

Ut autem eaedem hae Nostrae literae omnibus facilius innotescant, etc. 

[Acta Greg. XVI, vol. II. p. 387, 388]. 

495. 
Gregorius XVI, ep. encycl. Probe nostis, 18 sept. 1840. ! 


1l. Probe nostis, venerabiles fratres, quantis undique calamitatibus tri- 
stissimo. hoc tempore urgeatur, et quam miserandum in modum catholica 
vexetur Ecclesia; nec ignoratis quanta omnis generis errorum colluvione 
effrenataque errantium audacia religio sancta oppugnetur, et quali astutia 
quibusque fraudibus haeretici atque increduli homines connitantur fidelium 
corda mentesque pervertere. Nostis uno verbo, nullum prope esse laboris 
ac moliminum genus, quod ad inconcussum sanctae civitatis aedificium ex 
imis, si fieri posset, sedibus evellendum non insumatur. Enimvero, ut cae- 
tera praetereamus, nonne, proh dolor! videre cogimur longe lateque vafer- 
rimos veritatis hostes impune diffundi, eosque nedum religionem irrisionibus, 
Ecclesiam contumeliis catholicosque insultationibus et contumeliis lacessere, 
verum et urbes atque oppida invadere, erroris et impietatis scholas insti- 
tuere, ac venena doctrinarum suarum, pravo etiam scientiarum naturalium 
recentiumque inventorum usu ad occultiorem fallaciam comparata, typis 
evulgare; imo et in pauperum penetrare tuguria, rura percurrere et se se in 
infimae plebis agricolarumque familiaritatem insinuare? Ita scilicet nihil inten- 
tatum relinquunt, quo tum vernaculis corruptisque bibliis, tum pestiferis ephe- 
meridibus, aliisque parvae molis libellis, tum captiosis alloquiis, tum simu- 
lata charitate, tum denique pecuniarum largitione vel ipsum rudem popu- 
lum, maxime iuventutem ad suas sectas alliciant, atque ad deserendam 
inducant catholicam fidem. 

2. Facta innuimus, venerabiles fratres, quae non modo vobis comperta 
sunt, sed quorum testes vos ipsi estis; qui dolentes quidem et pro pastorali 
officio minime silentes, tolerare cogimini in vestris dioecesibus memoratos hae- 
resum et incredulitatis propagatores procacesque praecones, qui gradientes 
interdum sub vestimentis ovium, intrinsecus autem lupi rapaces, gregi insi- 
diari eumdemque dilacerare non cessant. Quid plura? Nulla pene iam extat 
in universo orbe vel barbara regio, ad quam notissimae haereticorum et incre- 
dulorum centrales societates, nullis parcentes sumptibus, suos non mittant 
excursores et emissarios, qui aut per insidias, aut palam coacto agmine ac 
períricata fronte, catholicae religioni eiusque pastoribus et ministris indicen- 
tes bellum, fideles ab Ecclesiae gremio divellant, eiusque aditum infidelibus 
intercludant. 

3. Coniici hinc facile potest, quantis Nos propterea in angustiis diu noctu- 
que versemur, qui cura totius Christi ovilis et omnium ecclesiarum sollici- 
tudine onerati, divino pastorum Principi de cunctis rationem reddere debe- 
mus. Fasdem vero communium nobis vobisque molestiarum causas idcirco 
nostris Hisce litteris commemorandas censuimus, venerabiles fratres, ut animo 

intentius recogitetis, quantum Ecclesiae intersit, sacros antistites universos, 
geminatis studii iunctisque laboribus atque omni contentione adniti, ut tot 
frementium religionis hostium reprimantur impetus telaque retundantur, et 
contra callidas, quibus persaepe utuntur, blanditias praemoneantur munian- 
turque fideles. Quod Nos, ut scitis, praestare quavis opportunitate curavimus, 
nec desistemus: sicut et vos hactenus praestitisse non ignoramus, et impen- 
siori usque studio praestituros confidimus. 

4. Ceterum ut in mediis quoque difficultatibus non deficiamus animo, 
« cavere nos oportet, venerabiles fratres, ne illas umquam extimescamus, quasi 
propriis viribus superandas; cum et consilium nostrum et fortitudo sit Chri- 
stus, ac, si sine quo nihil possumus, per ipsum cuncta possimus: qui confir- 
mans praedicatores evangelii et sacramentorum ministros, Ecce ego, inquit, 
vobiscium sum omnibus diebus usque ad consummationem saeculi; et iterum: 
Haec locutus sum vobis, ut in me pacem habeatis: in mundo pressuram habe- 
bitis; sed confidite; ego vici mundum. Quae pollicitationes quia sine dubio 
manifestae sunt, nullis debemus scandalis infirmari, ne electioni Dei videa- 
mur ingrati, cuius tam potentia sunt adiutoria, quam vera promissa ».! 

5. Divinae autem promissionis fructus, qui numquam in Ecclesiae defue- 
runt, nec defuturi sunt, quis non videt nostra etiam hac aetate manifestis- 
simos? lidem profecto evidenter apparent in insuperabili Ecclesiae firmitate 
inter tot inimicorum aggressiones, in religionis inter tot perturbationes ac 
pericula dilatatione, et in consolatione, qua propterea JPafer rüisericordía- 
rum et Deus totius consolationis consolatur nos in omni tribulatione nostra. 
Dum enim ex parte plorandum Nobis est super iactura quam aliquibus 
in regionibus passa est et patitur religio catholica, Nobis laetandum est ex 
alia de crebris triumphis, quos etiam inibi, ob invictam catholicorum Pasto- 
rumque constantiam passim reportasse noscitur et reportare: quemadmodum 
et magno gaudio perfruimur ob felices illius inter tot obstacula mirosque 
profectus, ut ii etiam, qui ex adverso sunt, perspiciant oppressiones et vexa- 
tiones, quibus exagitatur Ecclesia, non raro eius gloriae, ac fidelibus in catho- 
lica religione magis magisque confirmandis inservire. 

6. Verum ut de apostolicis missionibus loquamur: quam laetandi causam 
Nobis non praebent et universae Ecclesiae uberes earumdem missionum 
iructus fideique progressus in America, in Indiis atque in aliis infidelium 
praesertim terris? Haud enim ignoratis, venerabiles fratres, nostris quoque 
temporibus late illis in partibus diffundi virorum apostolicorum numerum 
indefessumque zelum, qui non pecuniarum copia, non armorum apparatu 
suffulti, sed fidei tantum clypeo muniti, nedum voce et scriptis, privatim et 
publice praelia Domini contra haereses et incredulitatem, et quidem prospero 
successu praeliari non reformidant; verum etiam charitatis ardore incensi 
nullaque deterriti itinerum asperitate aut gravitate laborum, terra marique 
conquirunt sedentes in tenebris et umbra mortis, ut eos ad lumen et vitam 
evocent catholicae religionis. Hinc ad quaecumque discrimina intrepidi per 
barbarorum sylvas cavernasque magno animo permeant, illosque christiana 

paulatim suavitate delinitos, ad veram fidem veramque virtutem informant, 
ac tandem per lavacrum regenerationis a diaboli servitute eripiunt atque in 
libertatem vindicant filiorum adoptionis Dei. 

7T. Non possumus autem sine lacrymis tum doloris, immanitatem exe- 
crantes persecutorum et carnificum, tum consolationis heroicam suspicien- 
tes confessorum fidei constantiam, gloriosa hic commemorare recentium 
martyrum gesta in remotissimis Orientis plagis, quorum equidem laudes 
consistoriali haud ita pridem allocutione celebravimus. Fumant adhuc Tun- 
quini et Cocincinae regiones plurium sacrorum antistitum et presbyterorum 
fideliumque incolarum sanguine, qui christianorum martyrum, quibus prisca 
praesertim aetas inclaruit, exempla renovantes, impavido in tormentis animo 
mortem crudelissimam pro Christo in fidei testimonium oppetierunt. Qui 
itaque praeclarior Ecclesiae ac religionis triumphus; quae maior eam perse- 
quentium confusio, quam facto comprobatas videre nostris etiam hisce die- 
bus, divinas perpetuae protectionis et adiutorii promissiones, unde fit quod 
nullo, ut verbis utamur S. Leonis, crudelitatis genere destrui possit sacramento 
crucis Christi fundata religio? ! 

8. Hactenus memorata consolatoria quidem sunt, venerabiles fratres, et 
gloriosa catholicae religioni; sed et alia non desunt, quae in tantis quibus 
premitur tribulationibus solantur Ecclesiam: piae nempe Institutiones, quae 
in bonum religionis et christianae societatis succrescunt, quarum nonnullae 
adiumento sunt et subsidio sacris ipsis missionibus apostolicis. Sane quis 
vere catholicus non laetetur omnipotentis Dei providentiam considerans, qui 
Ecclesiae suae, iuxta promissiones, perpetuo protector assistens, novas pro 
opportunitate temporum ac locorum aliarumque circumstantiarum in ea 
suscitat societates, quae sub eiusdem Ecclesiae auctoritate, suo unaquaeque 
modo in charitatis officia, in instructionem fidelium atque in dilatationem 
fidei suum coniunctis viribus studium atque operam conferunt? 

9. Iucundum inter alias catholico orbi, ipsis stupentibus acatholicis, spe- 
ctaculum offerunt tot illae ac tam late diffusae piarum foeminarum sodali- 
tates, quae sub regulis S. Vincentii a Paulo, vel probatis aliis institutis con- 
sociatae christianarumque virtutum splendore, conspicuae, totas se alacresque 
devovent aut mulieribus a perditionis via retrahendis, aut puellis ad religio- 
nem solidamque pietatem atque ad labores conditionis suae proprios infor- 
mandis, aut proximorum aerumnis omni ope sublevandis, quin vel naturali 
sexus infirmitate, vel cuiusvis periculi metu retardentur. 

10. Nec minori Nos bonosque omnes gaudio perfundunt alii illi fide- 
lium coetus, qui in multis praesertim illustrioribus civitatibus novi identidem 
coalescunt; et quorum scopus ac studium est perversis libris vel sua vel 
aliorum utilia opera, errorum monstris puritatem doctrinae, iniuriis convi- 
ciisque christianam opponere mansuetudinem et caritatem. 

11. Quid denique, nisi magna cum laude, dicendum de celebri illa socie- 
tate, quae non solum in catholicis regionibus, sed etiam in acatholicorum et 
infidelium terris nova semper obtinet incrementa, quaeque fidelibus omnibus 

cuiuscumque conditionis facilem viam modumque aperit, ut de apostolicis 
missionibus bene mereantur ac de spiritualibus illarum bonis participes et 
ipsi fiant? Iam intelligitis sermonem hic esse de notissima societate sub 
titulo Propagationis Fidei. 

12. Communicatis modo vobiscum, venerabiles fratres, et angoribus 
quibus ob iacturas conficimur, et consolationibus quibus sustentamur ob 
catholicae religionis triumphos, restat nunc, ut pariter Vobis communicemus 
sollicitudinem, quae Nos urget pro maiori societatum tam bene de religione 
merentium prosperitate. Vos igitur imperise hortamur in Domino, ut eas 
in vestrarum dioecesium finibus fovere, tueri, atque augere studeatis. 

13. Imprimis autem vobis summopere commendamus memoratam Socie- 
tatem Propagationis Fidei, quae inde ab anno millesimo octingentesimo 
vigesimo secundo in perantiqua ac nobilissima Lugdunensi urbe, primum 
instituta mirabili subinde celeritate ac prosperitate longe lateque diffusa est. 
Nec minori profecto commendatione reliquas huiuscemodi Sodalitates pro- 
sequimur, quae Vindobonae aut alibi conflatae, diverso licet nomine distin- 
guantur, in idem tamen opus Propagationis Fidei, religiosissimo etiam catho- 
licorum principum favore sustentatum, aequa animorum contentione con- 
spirant. Magnum sane opus et sanctissimum, quod modicis oblationibus et 
quotidianis precibus a quolibet sodalium ad Deum effusis sustinetur, auge- 
tur, invalescit; quodque apostolicis operariis sustentandis, christianaeque 
caritatis operibus erga neophytos exercendis, necnon fidelibus ab impetu per- 
secutionum liberandis inductum, bonorum omnium admiratione atque amore 
dignissimum existimamus. Nec sine peculiari divinae providentiae consilio 
tantum commodi atque utilitatis Ecclesiae nuperrimis hisce temporibus obve- 
nisse censendum est. Dum enim omnigena inferni hostis machinamenta 
dilectam Christi sponsam lacessunt, nihil illi opportunius contingere poterat, 
quam ut desiderio propagandae catholicae veritatis Christifideles inflammati 
iunctis studiis collataque ope omnes Christo lucrifacere conniterentur. 

14. Quare Nos in suprema, licet indigni, Ecclesiae specula constituti, 
nullam praetermisimus opportunitatem, quominus Praedecessorum Nostrorum 
vestigiis inhaerentes et pronam Nostram in tam praeclarum opus voluntatem 
disertissime testaremur, et fidelium in id caritatem congruis acueremus inci- 
tamentis. Et vos igitur, venerabiles fratres, qui in partem vocati estis solli- 
citudinis Nostrae, sedulo agite, ut tantum illud opus ampliora quotidie penes 
commissum cuique gregem incrementa accipiat. Canife tuba in Sion, pater- 
nisque monitis et suasionibus curate, ut qui pientissimae societati nondum 
sese comites adiunxerunt, illam perlibenter ingrediantur; qui vero eidem sese 
addixerint, in proposito perseverent. 

15. Hoc sane tempus est, « quo per totum mundum saeviente diabolo acies 
debet christiana confligere »;! atque adeo tempus hoc est omni studio pro- 
videndi, ut plorantibus, orantibus, ac pro fide laborantibus sacerdotibus 
sancta hac sese coniungant conspiratione fideles. In. spem autem firmissi- 
mam erigimur fore, ut Deus qui Ecclesiam suam in tanto religionis discri- 

mine et in tam duro ac diuturno cum hostibus certamine omnipotentiae 
suae dextera sustentare non desinit, fideliumque constantia, caritate ac devo- 
tione laetificat, multiplicatis pastorum atque ovium precibus piisque operibus 
propitiatus eidem tandem optatam tranquillitatem ac pacem misericorditer 
largiatur. 

16. Interea vobis, venerabiles fratres, et creditis vestrae curae clericis 


laicisque fidelibus universis apostolicam benedictionem peramanter imper- 
timur. 


[Acta Greg. XVI, vol. III, p. 83-86]. 


496. 
Gregorius XVI, allocut. Afflictas, 1 mart. 1841. 


l. Afflictas in Hispania religionis res, et plura contra Ecclesiae ius de- 
creta inibi ac gesta lamentati fuimus in consessu vestro,! quinque ante 
annos, venerabiles fratres; et Nostram illam orationem publici iuris fecimus, 
ut Matritense gubernium excitare ad saniora consilia conniteremur; aut 
certe, ut Nostrae super iis quae contigerant, apostolicae improbationis 
solemne aliquod documentum extaret. Abstinuimus post id temporis a 
severioribus aliis publicisque expostulationibus; non quod cessatum in 
Hispania fuerit ab Ecclesia novis iniuriis afficienda, sed videbamus reclama- 
tiones venerabilium fratrum eius regni antistitum, bonum identidem aliqua 
ex parte habuisse exitum; atque ideo Nos pariter Ecclesiae causam, mitio- 
ribus quibusque modis, tueri perreximus, ea interim spe sustentati, ut pro- 
gressu temporis; ex longanimitate hac Nostra, facilior Nobis aperiretur via 
ad sanandas illic contritiones Israel, sacrasque res, sin minus in splendorem 
pristinum, ast saltem in satis honestam conditionem restituendas. Sed contra 
omnino accidit ac Nobis pollicebamur, venerabiles fratres; quum Matritense 
gubernium post provincias, quae nuper ei non parebant, in suam ditionem 
receptas, ex pacatiore ipso suarum rerum statu, maiores sumpsisse animos 
videatur ad sacra ecclesiarum Hispaniae Sanctaeque huius Sedis iura con- 
culcanda. Eo inter alia spectat, quod laicis magistratibus nuper mandatum 
est, ut caveant, ne suo unquam frustrentur effectu decreta illa, quibus epi- 
scopi inde ab anno millesimo octingentesimo trigesimo quinto prohibiti 
fuerant, ne quemquam, nisi raris quibusdam in casibus, ad sacros ordines 
promoverent.? [tem decretum aliud,? quo praecedentes sanctiones de coe- 
nobiis virorum pene universis cum suo patrimonio occupandis, ad ea etiam 
pertinere declarantur, quae in memoratis provinciis modo ad suam domina- 
tionem adiectis salva perstiterant. Ac ne ipsis quidem parcitur sacris aedi- 
bus: cum alio decreto ^ statutum sit, ut sine mora ad hastam vendantur 

templa omnia coenobiis adiuncta; iis tantum exceptis in quibus divina adhuc 
officia celebrentur; quae sane vix in aliquo celebrari possunt, postquam sacrae 
ipsae aedes, una cum coenobiis, tota sua dote spoliatae sunt. Accessit his 
decretum novissime editum ! de lege proximis comitiis proponenda, ut saecu- 
laris item clerus, qui iamdiu permagna suorum proventuum parte privatus 
fuerat, ab omni tandem ecclesiasticorum bonorum possessione deiiciatur, 
atque una cum religiosis viris ad mercenariam veluti conditionem adductus, 
precario vivat stipendio, quod ipsis a gubernio promittitur. 

2. Ceterum quibus oculis gubernii praesides clerum respiciant, apparuit 
insuper ex edicto illo,? quo haud ita pridem in patriam redire permissi sunt, 
qui civilis belli occasione exulaverant. Scilicet in eo edicto ecclesiastici homi- 
nes universim leguntur excepit. Et tamen explorata res est, multos eorum 
virtute ac sana doctrina spectatos ex Hispaniae finibus per id temporis pulsos 
fuisse, non quod revera in contentione illa alterius partis causam iuvarent, 
sed quod Ecclesiae causam contra gubernii ausus strenue tuebantur. 

3. Verum, dolentes dicimus, non deest in Hispania parvus quidam sacer- 
dotum numerus, qui benevolentiam sibi a Matritensi gubernio conciliarunt; 
ii nimirum, qui obliti ordinis officiique sui, conspirare cum illo in oppres- 
sionem Fcclesiae non dubitarunt; quive ad nutum gubernii eiusdem, dioe- 
ceses regunt, quorum episcopi defuncti sunt, aut exulare coacti. Eo in numero 
fuit presbyter quidam e metropolitano capitulo Hispalensi, qui iamdiu in 
Malacensem episcopum a gubernio nominatus fuerat, atque ad eius volunta- 
tem in vicarium capitularem electus. Is porro ob pravas quasdam doctrinas, 
quae ex publicis suis sermonibus scriptisve innotuerant, cum in gravem 
venisset suspicionem haereseos, a Malacensi eodem capitulo ad tribunal 
Hispalensis archiepiscopi delatus est; et primum quidem gubernio ipso ad 
postulationem eius tribunalis annuente, in urbem Hispalim amandatus. Sed 
postea cum laicos provinciae iudices appellasset, tantum non modo ab his, sed 
a supremis gubernii praesidibus iniit gratiam, ut eum a memorato tribunali 
ecclesiastico sub illatae violentiae ac iurisdictionis non competentis obtentu 
subtraxerint, atque ad Malacensis ecclesiae regimen restituerint; ea, in decreto 
in id facto, apposita pene irrisoria clausula, ut praecipue de haeresi causae 
nihil inde praeiudicatum haberetur. Adversus hanc sacri iuris in doctrinali re 
immanem adeo violationem reclamavit literis ad gubernium missis die vigesima 
mensis novembris proximi dilectus filius Ioseph Ramirez de Arellano, nun- 
tiaturae Nostrae Hispaniarum in spiritualibus vicesgerens; quemadmodum 
et literis aliis datis die quinta et die decima septima mensis eiusdem recla- 
maverat, tum ob nonnullos iudices tribunalis eiusdem nuntiaturae seu rotae 
ecclesiasticae, quos laicus urbis magistratus a suo gerendo officio suspen- 
derat; tum ob venerabilem fratrem episcopum Cacerensem et plures eccle- 
siasticos viros huc illuc vexatos, pulsos aut ab officio deiectos, aliis etiam in 
eorum locum saecularium magistratuum violentia suffectis; tum ob novam 
Matriti parochiarum circumscriptionem, quam laica item potestas usurpare 

sibi visa fuerat. At vero tantum abfuit, venerabiles fratres, ut gubernium a 
suscepta ecclesiastici iuris invasione dimoveretur, quin potius iisdem recla- 
mationibus, ac postrema praesertim quae de Hispalensis presbyteri negotio 
erat, indignatum contra ipsum nuntiaturae Nostrae vicesgerentem desaevire 
iustitit. Rem nostis iam plurimis nunciis divulgatam, cuius et documenta 
extant a gubernio ipso edita; ut satis sit illam hoc loco paucis detestari. 

4. Ut primum gubernii praesides novissimam illam reclamationem acce- 
perunt, statim de re universa sententiam rogarunt supremi laicorum tribu- 
nalis; idque ipsum vicesgerenti Ramirez renunciantes significarunt, ut interim 
ab alia quavis cum ipsis communicatione abstineret. Deinceps vero sub decem- 
bris finem ex tribunalis consilio decreverunt, ut idem dilectus filius Ioseph 
Ramirez a vicesgerentis nuntiaturae munere cessaret, cessaretque pariter apo- 
stolicum rotae tribunal; insuper ut praedictum supremum laicorum tribunal 
nova quamcitius consolatione referret de ratione, quam porro teneri opor- 
teat ab Hispanis civibus ad negotia persequenda, de quibus rota illa cogrno- 
scebat; nec non ad gratias, quae a nuntiatura concedebantur, posthac 
pariter obtinendas, quin pro his preces Romam mittere opus sit: denique 
ut ipse Ramirez quasi gubernii dignitatem iniustis, inobsequentibus, nec 
permissis sibi reclamationibus offendisset, occupatione multaretur redituum 
quorumcumque ei aut ab aerario, aut ab Ecclesia obvenientium et statim 
extra fines Hispaniarum deduceretur. Omnia hinc, ut mandata fuerant, mili- 
tari manu consummata sunt; ac tota rei series kalendis ianuar. ab ipso, uti 
diximus, gubernio, in publicum edita bonorum catholicorum animos con- 
tristavit. 

5. Supervacaneum arbitramur ea hic perstringere, quae contra Ecclesiae 
ius, perperam affirmata leguntur in sententia illa seu consultatione supremi 
tribunalis a gubernio approbata. Ex ipsa vero manifestum est, tribunal 
guberniique praesides in dilectum filium Ramirez eo consilio severius egisse, 
ut alios a similibus reclamationibus deterrerent. Atque hinc probe perspi- 
citis, venerabiles fratres, qualis futura sit Ecclesiae conditio in Hispaniae 
regno, si ne literis quidem ad gubernium datis liberum fuerit contra ea 
reclamare, quae adversus Ecclesiae ius a laica ipsa potestate perpetrantur. 
Vae autem Nobis, si in tanta inibi commotione sacrarum rerum et oppres- 
sione ecclesiasticae libertatis non opponamus murum pro domo Israel, sed 
gemitus Nostros intra secretae expostulationis limites ulterius contineamus. 
Urget Nos etiam studium quo tenemur, paternae caritatis erga catholicam 
Hispanorum gentem de Ecclesia et de Sancta hac Sede bene admodum 
meritam, quam ex memorata rerum ecclesiasticarum perturbatione in reli- 
gionis periculum adductam conspicimus. 

6. Igitur attollimus iterum in hoc consessu vestro apostolicam vocem, 
venerabiles fratres, et testes invocando coelum et terram, de omnibus quae 
in Hispania contra Ecclesiae ius gesta sunt, hodieque geruntur, etiam atque 
etiam vehementer expostulamus. Querimur nominatim de usurpato a laicis 
qualicumque iudicio in rebus quomodolibet respicientibus fidei doctrinam, 
quam ex mandato Christi lesu Domini dominorum et Regis regum, et 
potestate saeculi frustra contradicente, ipso apostolorum aevo in Hispaniis 

annuntiatam postmodum sacri pastores inibi sub auctoritate ac ductu Apo- 
stolicae huius Sedis dilatarunt ulterius strenueque in magna publicarum 
rerum varietate tutati sunt, atque ad Nostra haec tempora incorruptam custo- 
dierunt. Querimur violatam supremi Nostri apostolatus dignitatem in per- 
sona vicesgerentis nuntiaturae Nostrae, necnon in tribunali rotae illic Sanctae 
huius Sedis indulgentia constituto, ecclesiasticis causis, in quibus ad Sedem 
ipsam appellatum fuerit, cognoscendis: quarum quidem appellationum ius 
suo primatui cohaerens Romanus Pontifex vel primis Ecclesiae saeculis in 
Hispania exercuit, quarum etiam cognitionem legatis suis in Hispaniam 
euntibus identidem in peculiaribus causis delegavit.? Querimur de pluribus 
venn. fratribus a suo cuiusque grege divulsis, in quo eos Spiritus Sanctus 
posuerat episcopos regere Ecclesiam Dei, ac de illorum vicariis a deman- 
data sibi procuratione saepius prohibitis; nec non de canonicis vacantium 
ecclesiarum temere inductis, aut aperta etiam vi adactis, ut munus vicarii 
capitularis viro a gubernio in episcopum nominato deferrent, contra san- 
ctioaes concilii Lugdunensis II,? aliis subinde constitutionibus, et recenti 
memoria notissimis Pii VII decessoris Nostri literis? confirmatas. Querimur 
religiosos viros e coenobiis depulsos, in quae evangelicae perfectionis consilia 
sequuturi sese receperant; et saecularem pariter clerum multimodis afflictum, 
in rebus quoque ad sacrum munus suum pertinentibus divexatum. Querimur 
Ecclesiae patrimonium maxima iam ex parte usurpatum; perinde ac si perti- 
nuerit illud ad publicam nationis potestatem, et immaculata Christi Sponsa 
non habeat ex nativo iure suo facultatem acquirendi possidendique bona 
temporalia; atque adeo uti invasores alieni iuris reprehendendi fuerint 
maiores Nostri, qui bona eiusmodi sub ethnicis etiam principibus posse- 
derunt, et ubi decretis ab his editis ablata Ecclesiae fuerant, illorum resti- 
tutionem tamquam ex iustitiae lege sibi debitam a succedentibus impera- 
toribus acceperunt.» Querimur decreta actusque ceteros, quibus Ecclesiae 
et personarum ecclesiasticarum immuniias, Dei ordinatione et canonicis 
sanctionibus constituta ^ contemnitur; et infando ausu impetitur sacra 
potestas ad religionis negotia pertinens, quam Ecclesia a divino suo con- 
ditore plenam accepit, et in media etiam saecularium principum contradi- 
ctione libero prorsus iure exercendam. Querimur templa Domini Sabaoth, 


! [ta S. Stephanus PP. appellationem suscepit Dasilidis Asturicensis et Mar- 
tialis Emeritensis de qua S. Cyprianus epist. 68 iuxta edit. Balutii et Maurin. 

? |ta in causa presbyteri cuiusdam et duorum episcoporum, de qua extat 
S. Gregorii Magni epist. 45, libri 13 ad Ioannem defensorem. 

3 C. 5, de electione et electi potestate, l, 6, in VI. 

* 5 novembris 1810 ad cardinalem Maury, 2 decembris 1810 ad Averardum 
Corboli, ecclesiae Florentinae vicarium capitularem, et 18 decembris 1810 ad 
Paulum d'Astros, vicarium capitularem ecclesiae Parisiensis. 

5 Ex constitutione imperatoris Constantini apud Eusebium lib. 10, H. E., cap. 5 
et apud Lactantium seu Lucium Caecilium de Mortib. persec. cap. 48. Vide etiam 
constitutionem eiusdem Constantini apud Eusebium de vita Constantini, lib. 2, 
cap. 39. 

? Concilium Tridentin., sess. 25, c. 20, de Reform. 

sanctorum imagines, supellectilem, ornamenta et sacratiora ipsa tremendi 
sacrificii instrumenta, in profanum usum conversa. Querimur denique nefa- 
rios libros huc illuc in catholico regno magistratibus haud semper ignaris 
disseminatos, et ipsos interdum haereticae pravitatis magistros, a simplicium 
fide corrumpenda non interdictos; atque hinc crescente improborum licentia, 
functiones divini cultus nonnunquam derisione, tumultu, blasphemiis et 
sacerdotum caedibus impune foedatos. 

T. Iuxta haec igitur pro sollicitudine omnium ecclesiarum, qua Deo 
auctore distringimur, omnia et singula, quae sive in his, sive aliis in rebus 
ad Ecclesiae ius pertinentibus a Matritensi gubernio, seu ab inferioribus 
quibusque magistratibus, decreta, gesta, seu quomodolibet attentata sunt, 
auctoritate Nostra apostolica, reprobamus, et decreta ipsa cum omnibus 
inde consecutis, eadem auctoritate, cassamus, abrogamus, et irrita prorsus 
nulliusque roboris fuisse ac fore declaramus. Ipsos autem illorum auctores, 
qui filiorum Ecclesiae catholicae nomine gloriantur, obtestamur atque obse- 
cramus in Domino, ut aperiant tandem aliquando oculos super vulaera 
eidem beneficentissimae Matri illata; insuper et meminerint censurarum 
poenarumque spiritualium, quas apostolicae constitutionis et oecumenicorum 
conciliorum decreta conira invasores iurium Ecclesiae facto ipso incurrendas 
infligunt, atque adeo misereantur suae quisque animae huiusmodi vinculis 
invisibilibus constrictae,! ac recogitantes quoniam iudicium durissimum his, 
qui praesunt, fiet,? serio considerent summum futuri eiusdem iudicii praeiu- 
dicium esse, si quis ita deliquerit, ut a communicatione orationis et conventus 
et omnes sancti commercii relegetur.? 

8. Interea venerabilibus fratribus archiepiscopis et episcopis Hispaniarum 
vehementer in Domino gratulamur pastorale studium, quo sive permanerent 
in suis dioecesibus, sive inde discedere compulsi, omnes ferme sollicitam 
dedere operam tuendae, quoad per eos fieri potuit, Ecclesiae causae, nec 
destiterunt seu voce seu literis, tum per seipsos tum saltem per alios admo- 
nere gregem officii sui, eumdemque adversus circumstantia religionis peri- 
cula praemunire. Debito etiam laudum praeconio prosequimur reliquum 
fidelem clerum, quod labores in id suos conferre pro viribus non praeter- 
miserit. Collaudamus pariter catholicum ipsum populum, cuius pars longe 
maxima in veteri sua erga episcopos et inferiores pastores canonice insti- 
tutos reverentia perseverat. Hinc vero firmiorem erigimur in spem fore, ut 
dives in misericordia Dominus nuper vineam illam suam propitiatus respi- 
ciat. Vos interim pergite ut certe facitis, venn. fratres, una Nobiscum  assi- 
duas pro illis orationes et supplicationes Deo per lesum Christum offerre, 
atque invocare clementissimum interventum Immaculatae Deiparae Virginis 
Hispaniarum patronae, nec non beatos Coelites, qui in ea regione vixerunt, 
ut quemadmodum ipsi olim virtute, doctrina, laboribus aut fuso etiam in 


! Ex S. Gregorio Nysseno in oratione adversus eos qui castigat. aegre fuerunt, 
tom. 3, opp. edit. Morelli, pag. 314. 

? Sapientiae, VII, 6. 

* Ex Tertulliano, Apologetici, cap. 30. 

fidei testimonium sanguine, patriam illam suam sanctificarunt et illustra- 
runt, ita nunc praesidio adsint et pia ad Dominum deprecatione implorent 
popularibus suis misericordiam et gratiam in auxilio opportuno, et omnes 
quibus premuntur, calamitates et pericula potenter avertant. 

[Acta Greg. XVI, vol. III, p. 109-112]. 


497. 
Gregorius XVI, litt. ap. Quas vestro, 30 apr. 1841. ! 


1. Quas vestro et communi istius Regni Antistitum nomine ad Nos per 
ven. Fratrem Iosephum Episcopum Csanadiensem misistis, obsequentissimae 
literae partim moeroris, partim laetitiae causa Nobis extiterunt. Et sane, cum 
pro Apostolici muneris officio sacrae doctrinae et disciplinae integritati cavere 
studiosissime debeamus, non possumus non moleste ferre quidquid in earum 
discrimen induci fortasse contingat. Exploratum porro satis superque est, 
quid Ecclesia de matrimoniis catholicos inter et acatholicos perpetuo senserit. 
Ipsa nimirum tamquam illicitas planeque perniciosas semper habuit eiusmodi 
nuptias tum ob flagitiosam in divinis rebus communionem, tum ob impen- 
dens catholico coniugi perversionis periculum, pravamque sobolis institutio- 
nem. Atque huc omnino pertinent antiquissimi canones illas severe interdi- 
centes, et recentiores Summorum Pontificum sanctiones, a quibus speciatim 
recensendis iuvat abstinere, cum ea abunde sufficiant, quae in rem disseruit 
insignis memoriae Praedecessor Noster Benedictus XIV in Encyclicis Literis 
ad Poloniae Regni Episcopos,? atque in celebratissimo opere quod de Syzodo 
Dioecesana inscriptum est. Quod si alicubi propter locorum ac temporum dif- 
ficultatem talia connubia tolerentur, id profecto ad eam referendum est aequa- 
nimitatem, quae nulla ratione adprobationis vel consensus cuiuspiam loco 
habenda sit, sed merae patientiae, quam ad maiora vitanda mala affert neces- 
sitas, non voluntas; quemadmodum in data ad Archiep. Moguntinum die 
8 Octobris 1803 epistola fel. rec. Pius VII, Decessoris sui ad Episcopos Vratis- 
laviensem, Rosnaviensem, Scepusiensem responsiones commemorans, sapien- 
ter animadvertit. ? 

2. Hinc etiam accidit, ut, si aliquid de canonum severitate remittens 
haec Apostolica Sedes mixta istiusmodi matrimonia quandoque permisit, id 
gravibus dumtaxat de causis, aegreque admodum fecerit, et nonnisi expressa 
sub conditione de praemittendis opportunis cautionibus, non modo ut coniux 
catholicus ab acatholico perverti non posset, quin potius ille teneri se sciret 
ad hunc pro viribus ab errore retrahendum, sed insuper ut proles utriusque 
sexus ex his coniugiis procreanda in catholicae religionis sanctitate omnino 
educaretur. Quae certe cautiones in ipsa divina et naturali lege fundantur, 


! Venerabilibus fratribus praesulibus Hungariae. 
ECL UN2381: 
* Cf. N. 477. 

in quam procul dubio gravissime peccat quisquis se vel futuram sobolem 
perversionis periculo temere committit. 

3. lam vero ex praedictis vestris literis comperimus, per istius Regni 
dioeceses abusum communiter inolevisse, ut matrimonia catholicos inter et 
acatholicos, nulla licet accedente Ecclesiae dispensatione, nec praeviis neces- 
sariis cautionibus, per catholicos parochos benedictione sacrisque ritibus 
honestarentur. Ac propterea intelligitis, Vener. Fratres, quam graviter exinde 
aifici debuerimus, maxime cum invectam ita lateque propagatam perspice- 
remus omnimodam mixtarum nuptiarum libertatem, atque adeo magis in 
dies promotum funestissimum, uti vocant, indifferentismum in religionis 
negotio intra vastissimi illius Regni fines, quod antea catholicae fidei gloria 
tantopere praestabat. Nec sane dissimulamus, Nos sanctissimi, quo fungimur, 
muneris partes minime fuisse praetermissuros, si scilicet res pridem inno- 
tuisset. Hanc autem silentii Nostri causam ex eo etiam vobis pronum est 
coniicere, quod vel nuperis temporibus nulla prorsus ad promiscuas nuptias 
isthic ineundas Apostolica dispensatio fuerit concessa, nisi praescriptis neces- 
sariis conditionibus, iniunctisque regulis, quae ex Sanctae huius Sedis insti- 
tuto servari consueverunt. 

4. Inter haec tamen non parum solatii Nobis allatum est, quod uno 
tempore de ingruenti malo certiores facti, didicerimus pariter adhibita per 
vos collegasque vestros studia ad illud opportune medendum. Et supera- 
bundavit quidem gaudio cor Nostrum, cum noverimus, quo coniunctim zelo 
inflammemini, ut catholicae fidei puritas illaesa usque permaneat; quaque 
unanimiter hanc Apostolicam Sedem, veritatis ducem et magistram, obser- 
vantia ac devotione prosequamini, ad illius nutum crediti vobis pastoralis 
officii rationem sedulo dirigentes. Ubi enim docti Nostris in rem ipsam decla- 
rationibus ad alias regiones spectantibus, perpendistis, praxim, quae isthic 
invaluerat, Ecclesiae principiis ac legibus penitus adversari, ac proinde sine 
gravi periculo tolerari per vos diutius non posse: minime dubitastis com- 
muni consilio atque opera eidem tollendae, ut par erat, insistere, parati etiam 
fortiter sustinere pericula, si quae forent, pro aeterna vestra gregisque salute 
obeunda. Ad Nostram autem laetitiam complendam accesserunt uberes fructus, 
qui ex vestris curis illico dimanarunt. Neque etiam ignoramus, quam fideliter 
parochi, et reliquus clerus vestris ea de re monitis praeceptisque fuerint obse- 
quuti, ita ut, illegitima consuetudine iam passim sublata, primaevae Sacrorum 
Canonum disciplinae consultum sit. Itaque gratulamur Vobis maiorem in 
modum, vener. fratres, et gratias agentes Deo, qui vosmetipsos in fidei suae 
ac doctrinae tutelam fortitudine induit ex alto, hortari ac vehementius etiam 
excitare non desistimus, ut pari firmitate atque constantia pergatis catholicae 
Ecclesiae causam propugnare, ne pravus usus uspiam reviviscat, et si quod 
adhuc superest, illius germen funditus eradicetur. 

5. Interim vero non potuimus non attente respicere ad ea omnia, quae 
in memoratis vestris literis addebatis, exponentes nimirum gravissimas cir- 
cumstantiarum difficultates, unde permoti ac propemodum coacti tolerandum 
censuistis, ut siquando catholicus vir aut mulier, conantibus licet contra per 
debitas suasiones hortationesque sacris Pastoribus, in contrahendis mixtis ma- 

trimoniis citra necessarias cautiones sententia persistat, nec aliunde res absque 
maiori catholicae religionis discrimine valeat impediri: tum parochi matri- 
monio ipsi passive tantum intersint, ab omni religioso ritu et a quovis appro- 
bationis indicio prorsus abstinendo. Qua quidem providentiae forma, dum 
propositum Vobis erat praesenti necessitati prudenter occurrere, arduum 
huiusmodi negotium ad Nos quamprimum deferendum statuistis, assensum 
in id Nostrum impetraturi, quem ex urgenti causarum concursu praesumi 
tunc quodammodo posse arbitrabamini. Et reapse Nos, qui, ceteroquin san- 
ctissimis catholicae doctrinae institutis integre retinendis iugiter intenti, nequa- 
quam omittimus calamitosis istarum regionum circumstantiis, ortisque inde 
vestris angustiis pro tradita Nobis potestate subvenire, quin susceptam per 
vos consilii rationem improbemus, petitioni vestrae ducimus indulgendum. 
Idque facimus congruenter ad ea, quae et Nos ipsi, Praedecessorum Nostro- 
rum exemplo, circa aliarum ditionum loca haud ita pridem tolerantes admi- 
simus; et iam ante alter illorum, sanctae nempe memoriae Pius VI pro aliqua 
ipsiusmet Hungarici Regni dioecesi pluries declaraverat. Is namque in respon- 
sione, quam tum an. 1782 Vindobonae degens, tum subsequenti post suum 
in Urbem reditum dandam mandavit Episcopo Scepusiensi, quamque huius 
successori an. 1795 iterari iussit, ita de mixtis connubiis in iis temporum 
adiunctis agens mentem suam aperuit: « Quaecumque scilicet de hac re 
« latae essent leges, oportere, ut Episcopus et parochi studiose et prudenter 
« curent, ne huiusmodi matrimonia fiant, et, si contrahantur, ut proles uni- 
« versa in catholica religione educetur: quoties vero, ipsis invitis, secus fuerit 
« factum, abstineant semper a nuptiali benedictione impertienda, eorumque 
« praesentia, si necessitas urgeat, sit tantummodo materialis, neque actibus 
« et declarationibus coniungatur, quae confirment vel adprobent prolem aliter 
« quam in religione catholica posse educari ». 

6. Si quidem igitur, Venerabiles Fratres, in regni istius dioecesibus ex 
temporum, locorum, ac personarum conditione quandoque contingat, ut 
matrimonium acatholici viri cum catholica muliere, et vicissim, deficientibus 
licet cautionibus ab Ecclesia praescriptis, absque maioris mali scandalique 
periculo, in religionis perniciem interverti omnino non possit, simulque (verbis 
utimur gloriosae memoriae Pii VII in supranunciata epistola ad Archiepiscopum 
Moguntinum) in Ecclesiae utilitatem et commune bonum vergere posse digno- 
scatur, si huiusmodi nuptiae, quantumlibet vetitae et illicitae, coram catholico 
parocho potius quam coram ministro haeretico, ad quem partes facile con- 
fugerent, celebrentur: tunc parochus catholicus aliusve sacerdos eius vice 
fungens poterit iisdem nuptiis materiali tantum praesentia, excluso quovis 
ecclesiastico ritu, adesse, perinde ac si partes unice ageret meri fes//s, ut 
aiunt, qualificati seu auctorizabilis, ita scilicet, ut utriusque coniugis audito 
consensu, deinceps pro suo officio actum valide gestum in matrimonio- 
rum librum referre queat. 

T. His tamen in circumstantiis, uti idem Decessor Noster apposite com- 
mendabat, haud impari, imo maiori etiam conatu et studio per Episcopos 
et parochos elaborandum est, ut a catholica parte perversionis periculum 
quoad fieri poterit, amoveatur, ut prolis utriusque sexus educationi in reli- 

gione catholica, quo meliori modo [as erit, cautum sit, atque ut coniux 
catholicae fidei adhaerens serio admoneatur de obligatione, qua tenetur, 
curandi pro viribus acatholici coniugis conversionem, quod ad veniam patra- 
torum criminum facilius a Deo obtinendam erit opportunissimum. 

8. Ceterum intime dolentes, quod haec tolerantiae ratio erga Regnum, 
professione catholicae religionis insigne, fuerit ineunda, sincerissime coram 
Deo profitemur, Nos ad ipsam unica de causa adduci, seu verius pertrahi, 
ne graviora Ecclesiae catholicae incommoda obveniant. Idcirco vos, Venera- 
biles Fratres, cunctosque collegas vestros per viscera lesu Christi, cuius per- 
sonam, immerentes utique, gerimus in terris, tota animi contentione obte- 
stamur, ut id demum in tam gravi negotio agere studeatis, quod implorato 
Spiritus Sancti lumine, istiusmodi fini revera censueritis respondere. Atque 
illud una simul satagite, ne tali tolerantiae ratione erga homines mixta con- 
nubia illicite contracturos fiat, ut in catholico populo extenuetur memoria 
canonum ea matrimonia detestantium, et constantissimae curae, qua sancta 
mater Ecclesia filios suos avertere studet ab illis in suarum animarum iactu- 
ram contrahendis. His vestrum aliorumque sodalium antistitum et parochorum 
erit, in erudiendis sive privatim sive publice fidelibus, flagrantiori in posterum 
zelo doctrinam et leges, ad connubia eadem pertinentes, commemorare, accu- 
ratamque earum custodiam iniungere. Haec omnia ex spectata vestra religione, 
fide et in hanc b. Petri Cathedram reverentia, Nobis certissime pollicentes, 
caelestis auxilii auspicem et paternae Nostrae caritatis testem apostolicam 
benedictionem vobis universisque collegis vestris, cum proprio cuiusque grege 
communicandam, peramanter impertimur. 

[Acta Greg. XVI, vol. III, p. 122-124]. 


498. 
Gregorius XVI, ep. Dudum, 22 aug. 1841. ' 


1. Dudum Nos sollicitos habent, quae istic contra Ecclesiae ius atque in 
tuam, ven. frater, tuaeque dignitatis iniuriam gesta comperimus. Quae quidem 
eo acerbiora cordi Nostro acciderunt, quod in sacrae rei detrimentum con- 
spirasse intelleximus, nonnullos e catholico populo, qui ob munia sibi deman- 
data antecellere aliis in officio debuissent. Scilicet laici quidam viri, cum 
non aliud unquam ius habuerint, quam quod ex concessione antistitis ad 
ecclesiae aedituos pertineret, insurgere ausi sunt adversus auctoritatem tuam, 
et decretum contemnere a te postea editum, de pecuniis ob sacramentorum 
administrationem non exigendis; atque adeo contra sanctiones canonum, 
immo contra ipsam Christi Domini ordinationem usurpare sibi rerum divi- 
narum regimen contenderunt. Qui enim cum Nostram Propagandae Fidei 
congregationem contra te frustra sollicitassent, huius quoque auctoritate con- 
tempta, non sunt veriti appellare per summum nefas ad laicos eosdemque 


1 Venerabili fratri Henrico episcopo Heliopolitano Gibraltariae vicario apo- 
stolico. 

acatholicos magistratus; quorum porro interventu, tu ipse, ven. frater, in 
carcerem coniectus fuisti, et ad initia usque mensis proximi ibidem detentus. 

2. Haec cum ita contigerint, illud sollicitudini omnium ecclesiarum et 
supremo, quo fungimur, apostolatus officio Nos debere sentimus, ut e fastigio 
S. huius Sedis vocem attollentes, illatam sacro ordini ac rei catholicae con- 
tumeliam, Nostris hisce literis, palam reclamemus. Quare auctoritate Nostra 
apostolica solemniter declaramus, memoratos aedituos violasse et conculcasse 
libertatem sacrae potestatis, et in sanctissima eius iura invasisse. Itaque illos 
utpote manifestae reos audaciae, dignissimos se exhibuisse decernimus, in 
quos ad canonum normam graviter animadvertatur. Interim admonemus ipsos 
atque obtestamur in Domino, ut meminerint censurarum poenarumque spi- 
ritualium, quae apostolicis constitutionibus et conciliorum oecumenicorum 
decretis in omnes, qui talia audent, statutae ita sunt, ut facto ipso contra- 
hantur. Et quoniam eius in terris vicem gerimus qui venit quaerere et salvum 
facere quod perierat, nihil equidem optamus magis, quam ut iidem peccatum 
suum detestantes, ad obsequium et obedientiam fraternitatis tuae sincero animo 
redeant. 

3. lam vero ad eorum munus quod attinet, neminem ignorare volumus, 
illud pendere omnino ex auctoritate episcopi, nihilque ab aedituis ecclesiae 
geri unquam posse, nisi quod eis fuerit ab antistite demandatum. Quod vero 
pertinet ad sacramentorum administrationem, erit tibi curae, ut fideles, qui 
sub te sunt, sedulo admoneas, divina eiusmodi munera nullam omnino tem- 
poralis pretii aestimationem recipere; sed a Dei ministris, qui ea gratis acce- 
perunt, gratis pariter esse dispensanda: nec posse istic ullam ad tramites 
canonum (cap. Ad apostolicam, 42, de simonia) probabilem consuetudinem 
obtendi, ad pecuniae quidpiam alicuius sacramenti occasione, alio titulo postu- 
landum, quando id a te atque a congregatione Propagandae Fidei ex accepta 
a Nobis potestate, ad tuendam sacramentorum : sanctitatem iure meritoque 
vetitum est. 

4. Ceterum ea Nos cogitatio consolatur, quod sub inclyto gubernio sere- 
nissimae ac potentissimae Anglorum reginae haud certe metuendum est, ne 
ulterior tibi molestia inferatur, frausque fiat sancitae iamdiu Ultraiectino foe- 
dere catholicae religionis apud vos libertati: quum praesertim in florentissimo 
etiam Britannico regno pro aequitate maiestatis suae catholici eorumque anti- 
stites libero sanctissimae Nostrae religionis exercitio fruantur. 

5. Denique, ven. frater, tuam istam vigilantiam, zelum et eximiam animi 
firmitatem meritissimis laudibus honestamus, hortamurque in Domino, ut 
posthac pariter religionis causam non minori sedulitate constantiaque susti- 
nere pergas. Nos autem, licet indigni, non desistimus Deo per lesum Christum 
humillime supplicare, ut adsit tibi semper propitius in abundantia gratiae, 
atque in parte ista suae vineae, tuis rigata sudoribus, adaugeat iustitiae fruges 
et tranquilla omnia faciat. Ac Nostrae in te et fidelem, cui praees, clerum 
et populum studiosissimae caritatis pignus adiungimus apostolicam benedi- 
ctionem, quam ex intimo corde depromptam tibi, ven. frater, atque illis pera- 
manter impertimur. 

[Acta Greg. XVI, vol. III, p. 169, 170]. 

499. 
Gregorius XVI, ep. Officium, 16 febr. 1842. ! 


H Officium perlibenter accepimus, quod natalitiis sollemniis recurrentibus, 
novoque exordiente anno, tuae ad Nos literae detulerunt. Grati autem piis 
votis, quae pro incolumitate Nostra, prosperoque apostolicae Nostrae solli- 
citudinis cursu suscepisti, et Nos vicissim oramus atque obsecramus Domi- 
num, ut te, venerabilis frater, uberioribus cumulet caelestis gratiae donis, quae 
in traditas quoque curae tuae oves copiosa descendat. Aequi autem bonique 
facias, ven. frater, si ut Nostro satisfaciamus muneri, hac ipsa familiari epi- 
stola graviter querimur de iis, quae in tua dioecesi acta sunt, cum nuper 
acatholica princeps serenissima regina vidua ab hominibus demigravit. Aequum 
sane erat ut Bavari defunctam reginam civilibus, eiusque dignitati congruis 
honoribus prosequerentur. Sed Nobis sermo hic est de catholicis ritibus in 
eius funere adhibitis: habemusque ob oculos tuas literas, quas die decima 
nona novembris ea de re ad parochos dederas. Vix autem possumus expli- 
care verbis, quantum concepimus animo dolorem cum ex earundem lectione 
cognosceremus, iussisse te, ut publicae illae supplicationes, quae pro omnibus 
in christiana et catholica societate defunctis,? institutae ab Ecclesià sunt, habe- 
rentur istic pro muliere principe quae in haeresi, ut manifestissime vixerat, 
ita et diem obiit supremum. Nec quidquam ad id refert, si potuerit eadem 
in extremis vitae momentis, occulto Dei miserantis beneficio, illuminari ad 
poenitentiam. Etenim secretiora haec divinae gratiae mysteria ad exterius 
ecclesiasticae potestatis iudicium minime pertinent: atque hinc veteri iuxta? ac 
nova? Ecclesiae disciplina interdictum est, ne homines, in externa notoriaque 
haeresum professione defuncti catholicis ritibus honorentur. Atqui satis tibi 
non fuit catholicos ritus hac occasione praescribere; sed iussisti etiam ut 
in funebri defunctae laudatione sacer orator eam commendaret speciatim piis 
fidelium precibus, ac vetuisti ne quidquam porro adiiceret ad differentiam 
inter illud funus et catholicorum funera explicandam. Immo in tuarum lite- 
rarum exordio non es veritus de illius morte ita loqui, ut ipsam a Deo evo- 
catam diceres ex hoc saeculo in vitam aeternam. Non videmus equidem quo- 


! Venerabili fratri Petro episcopo Augustano (Augustam Vindelicorum). 

? Ex Augustino, lib. de cura pro mortuis, cap. 4, seu n. 6 (tom. VI, edit. 
Maurin.). 

2? V, Greg. III in cap. 3, epist. I ad Bonifacium Germanorum apostolum (apud 
Gratianum can. Pro obeuntibus 21, C. XIII, q. 2); accuratius autem apud Hartzheim, 
Concilior. Germaniae, tom. I, pag. 39; cap. Sicut 8, de Hereticis, ex conc. Later. III, 
Alexand. IV, cap. 2, eod. tit. in sexto. 

4 Martinus V cum Concilio Constantiensi in constitutione /nfer cunctas, 22 februa- 
rii 1418, vers. ef si fales, tom. V, Concilior. German, pag. 82 (Cf. N. 43, $ 8) 
Synodus Augustana anni 1567, part. 3, cap. 15, tom. VII, Concil. Germ., pag. 195 
concilium Salisbungense an. 1560, const. 51, cap.9 (ibidem, pag. 358); Rituale Rom., 
tit. de Exequiis, cap. 2, n. 2. 

modo id a te fidenter adeo nullaque adiuncta declaratione affirmatum componi 
possit cum catholico dogmate de necessitate verae catholicae fidei ad obti- 
nendam salutem ; cum eo, inquimus, dogmate, quod inter praecipuos articulos 
in formulas professionis fidei relatum ! Nos quoque in encyclica epistola ad 
Bavariae antistites tuendum commendavimus? tanquam antidotum contra 
grassantem indifferentismi pestem, hoc praesertim tempore necessarium. 
Haec non ideo scribimus, ven. frater, quasi eamdem Ecclesiae doctrinam igno- 
rari a te vel minimum suspicemur; sed episcopum, ut probe nosti, ea semper 
et loqui et iubere et agere opus est, quae gregi suo in aedificationem futura 
sint non in destructionem. 

Plane autem non dubitamus, quin hac adhortatione Nostra excitatus, 
scandalum, quod fidelibus ex tua epistola et funere illo obvenit, idoneis deinde 
occasionibus, prout res retulerit, et prudentia suggesserit, reparare adnitaris; 
tuasque fideles oves pro loco ac tempore opportunis modis praemunire 
non negligas adversus inanem fallaciam magistrorum auribus prurientium, 
qui hominem a vera fide et unitate catholica alienum, ad aeternam vitam, 
etsi ita obierit, pervenire posse commiscuntur. Hunc in finem, atque ad 
pericula similium funerum deinceps avertendum, erit quoque tui muneris, ut 
Nostram hanc epistolam caute deponas in tabulario tuo episcopali, atque 
ibidem asservandam cures in memoriam posteritatis. Praestolamur ex animo 
occasionem aliquam ut te, ven. frater, iucundioribus literis loquamur. Interim 
cave, ne dubites de Nostra in te ardentissima caritate; cuius immo non aliud 
nunc praebere potuimus luculentius documentum, quam ut Nostra de facto 
illo tuo significata sententia hortaremur, te ad pastorale munus in salutem 
tuam gregisque tui, maiori in dies cautione ac sedulitate gerendum. Denique 
Nostrae eiusdem in te benevolentiae pignus adiungimus apostolicam bene- 
dictionem, quam ex intimo corde depromptam, et cum vere omnis prospe- 
ritatis voto coniunctam tipi ipsi, ven. frater, et omnibus quibus praees, cle- 
ricis laicisque fidelibus peramanter impertimur. 

[Acta Greg. XVI, vol. III, p. 194, 200]. 


500. 


Gregorius XVI, ep. Litteras accepimus, 9 iul. 1842.? 


Litteras accepimus, quibus, dilecte fili, certiores Nos facis, in coenobio 
isto regia dudum pietate instaurato servari fideliter, quoad fieri potest, con- 
stitutiones congregationis Benedictino-Bavaricae, approbatas ab Innocentio XI 


* V. Professionem Fidei, qua Latinae Ecclesiae utuntur (Cf. N. 108); nec non 
eam qua utuntur Graeci Catholici ex formula praescripta a Giregorio XIII (constit. 
Sanctissimus 51, Bullarii Rom., nov. edit., tom. IV, part. 3, p. 312. - Cf. N. 146); eam 
denique qua utuntur alii Catholici Orientales ex constit. Urbani VIII (ap. Bened. XIV, 
constit. Nuper 78, Bullar. eiusd. Pontif, tom. 1. — Cf. N. 335). 

^ Haec epistola ad archiepiscopos et episcopos regni Bavariae data est die 
27 maii 1832. - Cf. N. 484. 


* Dilecto filio religioso viro Ruperto Leiss praesidi monachorum Schyrensium 
Ord. S. Benedicti. 

gl mem. decessore Nostro inde ab anno Domini millesimo sexcentesimo 
octuagesimo sexto; atque hinc a Nobis supplex exposcis, ut illas iterum con- 
lirmare velimus. Significas insuper carissimum in Christo filium Nostrum 
Bavariae regem in restituendo vobis coenobium apposuisse conditionem, ut 
monachi in sua ecclesia funus celebrare tenerentur pro rege ipso, cum mori- 
retur, et in anniversariis porro diebus in perpetuum, itemque pro regina coniuge, 
ac pro futuris deinde seu regibus seu reginis, tum in cuiusque obitu, tum in 
diebus anniversariis qui usque ad subsequentis mortem intercedent. Addis 
autem, te quidem, dilecte fili, iam tum praesensisse difficultatem ex eo facile 
obventuram, quod serenissima regis uxor a catholicis sacris aliena est; sed 
nihilominus ex cuiusdam prudentis, ut putabas, viri consilio, induxisse ani- 
mum, ut conditionem illam acciperes ea mente, ut si deinceps eadem regina 
extra communionem catholicam moriatur, sacrificium missae in ipsius funere 
et anniversariis diebus offeratur pro regia catholica familia universim. Verum 
cum nuper in morte acatholicae item mulieris serenissimae reginae viduae 
non leves circa eius funus in toto regno dissensiones extiterint, tum esse 
duxisti referre ad Nos de conditione illa ac de ratione a te monachisque 
tuis eo in casu tenenda sententiam Nostram exposcere. Nos igitur sanctis- 
simis insistentes Ecclesiae regulis respondemus intentionem illam offerendi 
divinum sacrificium seu alias preces pro defunctis e catholica regia familia 
universis, haudquaquam satis esse ad cohonestandam publici funeris causam, 
quod pro acatholica persona nominatim postulatum est et in eius obitus aut 
annua die celebratur; atque hinc Nos ipsi etsi te, dilecte fili, tuosque mona- 
chos paterna caritate prosequamur, ea tamen quae ad coenobium istud eius- 
que res pertinent non antea probaturi et confirmaturi erimus, quam conditio 
illa incaute a vobis suscepta, ad sola catholicorum principum funera restrin- 
gatur. Nec enim permittere possumus, ut ullo modo fraus fiat prohibitioni 
illi quae in catholica ipsa doctrina innititur, de sacro funere pro defunctis 
acatholicis non celebrando. Age igitur, dilecte fili, impende tuam omnem 
industriam atque operam, quo serenissimus rex pro pietate sua id omnino 
annuat; ac subinde Nos paratissimos invenies, ut quantum cum Domino 
poterimus, auctoritate Nostra apostolica, vobis rebusque vestris faveamus. 
Interea si ante rem cum sua maiestate compositam contingat, quod Deus 
avertat, reginam serenissimam extra veram catholicam fidem supremum diem 
obire; multa tibi monachisque tuis firmitate animi prudentiaque opus est, 
ut vos quidem gravissimum illud Ecclesiae Sanctae interdictum minime vio- 
letis, et pius rex intelligat haudquaquam fieri posse, ut salvis religionis offi- 
ciis, eidem ea in re morem geratis. Ceterum perge, ut certe facis, dilecte fili, 
attendere cum Dei gratia tibi et monachis tuis, quo vigeat in coenobio isto 
floreatque in dies magis religionis studium, sanctitas morum, disciplinae 
custodia. Ita Deo semper placebitis, cui vos probastis, et exemplo labori- 
busque vestris bene istic de re catholica merebimini, ac maiorem vobis con- 
ciliabitis a rege clementissimo benevolentiam, denique reviviscentis in Bavaria 
Benedictini instituti nomen apud catholicum populum amplificabitis, et qui 
etiam ex adverso sunt verebuntur, nihil habentes modum dicere de vobis. 
Nos autem non praetermittimus Patri misericordiarum per lesum Christum 

unigenitum suum humillime supplicare, ut fausta vobis et salutaria cuncta 
largiatur. Ac superni huius praesidii auspicem, Nostraeque testem studiosis- 
simae voluntatis apostolicam benedictionem tibi, dilecte fili, religiose vir, 
monachisque sodalibus intimo cordis affectu impertimur. 

[Acta Greg. XVI, vol. III, p. 222, 223]. 


501. 
Gregorius XVI, ep. Allatum isthinc, 12 oct. 1843. ! 


Allatum isthinc ad Nos est exemplum mandati, die nona septembris a 
fraternitate tua editi, super presbyteris Societatis lesu, ad excipiendas con- 
fessiones in metropolitana tua Urbe sacramentales fidelium | approbatis ; 
quod quidem intimo perlegentes doloris sensu, vix Nobismetipsis persua- 
dere poteramus, te dixisse ac statuisse quae inibi habentur, quaeque licet 
aliter ipse putaveris, et congrua minime sunt canonicis sanctionibus, et hoc 
praesertim tempore cessura erunt in sacrae rei detrimentum. Cave tamen 
existimes, ven. frater, Nos hinc minori te prosequi caritatis studio, cuius 
imo non aliud nunc praebere tibi possemus luculentius documentum, quam 
ut Nostris hisce literis ea de re tecum loquamur. Ac primum fraternitatem 
tuam considerare volumus, decretum Concilii Tridentini sess. 23, c. 15, de 
ref., de confessionibus saecularium personarum a nullo vel regulari presby- 
tero nisi post acceptam episcopi approbationem excipiendis, et recentiores 
in eamdem sententiam Romanorum Pontificum constitutiones non eo spe- 
ctare, ut episcopus datum inde sibi putet arbitrium adiiciendi approbationi 
suae limites inutiles, aut etiam regularium confessariorum ordini iniuriosos, 
qualis sane praefinitio illa est, qua iidem confessarii audire prohibeantur 
in ecclesia sua. Deinde ad poenitentium causam quod attinet, legimus in 
mandato tuo discrimen positum inter homines ecclesiasticos et laicos, et 
circa hos solummodo, sive feminae sint sive viri statutum, ne presbyteri 
Soc. lesu extra destinatam unicuique parochialem ecclesiam et alia quaedam 
definita loca sacramentales eorum confessiones auscultent. Atqui Nostra hac 
aetate atque in urbe ista praesertim magnus est laicorum imprimis virorum 
numerus, quos nimius pudor vel derisionum metus a sacramentorum usu 
retrahit adhuc in praesens, aut alias retraxit. Hi autem, si iustam non habeant 
libertatem seu confessarii, cui plane confidunt, seu loci et temporis, quo 
illum adeant, eligendi, longe inde difficilius adduci poterunt ad eluendas 
per sacramentum Poenitentiae animi sordes, divinamque subinde commu- 
nionem salubriter accipiendam, aut ab assumpto iam more utriusque sacra- 
menti rite ac saepius suscipiendi, facile admodum  recedent. Ita igitur ex 
inconsultissima eadem praescriptione mandati tui non leve animarum  peri- 
culum consequetur. Tuum vero est, ven. frater, videre, qualem eius rei 
excusationem habiturus sis apud divinum iudicem, qui rationem ab episcopis 


' Dilecto filio Nostro Dionysio D'Affre archiepiscopo Parisiensi. 

reposcet vel unius creditarum cuique ovium, si non propria tantum sed 
pastoris etiam culpa perierit. Post haec fatemur, ignorare Nos quare illud 
nominatim statueris circa solos confessarios e Soc. lesu; et qua porro aucto- 
ritate, quave ex causa iisdem insuper interdixeris, ne recedant ab urbe ista 
aut in eam veniant, nisi te ante mensem consulto. Novimus tamen, hanc 
societatem, utpote de catholica re bene merentem, apud prudentiores et 
ferventiores catholicos, atque adeo apud hanc S. Sedem magno in pretio 
esse; ipsam vero male audisse apud homines aut incredulos, aut sacrae 
Ecclesiae auctoritati parum amicos, qui posthac nomine iíraternitatis tuae 
gloriari poterunt, ut suis contra illam calumniis fidem concilient. De reliquo, 
persuasum habemus, te, ven. frater, mandatum illud haud mala edidisse 
mente, sed aliqua potius utilitatis specie deceptum, non perspexisse animo, 
quanta inde damna consequerentur. Firmam igitur erigimur in spem fore, 
ut hac accepta epistola, Nostraque de mandato eodem sententia perspecta, 
revocare illud festines. Ita et scandalum tolles quod exinde iam venerat, et 
insigne Nobis documentum praebebis sincerae tuae erga Romanum Ponti- 
ficem reverentiae germanaeque humilitatis, qua nihil potius esse debet chri- 
stiano antistiti suas omnes spes in eo collocanti, qui superbis resistit, humi- 
libus autem dat gratiam. 

Nec vero timendum est, ut ea propter quidquam amittas apud prudentes 
quosque bonosque viros, qui norunt sapientis esse mutare consilium, et eo 
vel magis observabunt personam ac dignitatem tuam, quo te promptiorem 
viderint in tua omni ratione, ad gloriam divini nominis atque ad spiritualem 
gregis utilitatem accommodanda. Interea Nostrae in te voluntatis pignus 
adiungimus apostolicam benedictionem. 

[Acta Greg. XVI, vol. III, p. 293, 294]. 


502. 


Gregorius XVI, ep. encycl. Inter praecipuas, 
5 maii 1844. ! 


1. Inter praecipuas machinationes, quibus nostra hac aetate acatholici 
diversorum nominum insidiari cultoribus catholicae veritatis, eorumque 
animos a sanctitate fidei avertere connituntur, haud ultimum tenent locum 
societates biblicae, quas in Anglia primum institutas, ac longe hinc lateque 
diffusas, facto veluti agmine, in id conspirare conspicimus, ut divinarum 
Scripturarum libros vulgaribus quibusque linguis interpretatos permagno 
edant exemplarium numero, eosque inter christianos iuxta atque infideles 
nullo delectu disseminent, et horum quemlibet ad illos nullo duce legendos 
alliciant. Ita igitur, quod suo iam tempore lamentabatur Hieronymus, ? et gar- 
rulae anui, et deliro seni, et sophistae verboso, et universis, si modo legere 


1 Venerabilibus fratribus patriarchis, primatibus, archiepiscopis et episcopis. 
? Epist. ad Paulinum, 8 VII, quae est epistola LIII, tom. I, Op. S. Hieron., 
edit. Vallarsii. 

norint, cuiusque conditionis hominibus communem faciunt artem Scriptura- 
rum sine magistro intelligendarum: immo quod longe absurdissimum, pene- 
que inauditum est, ne ipsas quidem infidelium plebes ab eiusmodi intelli- 
gentiae communione excludunt. 

2. Sed vos quidem minime latet, venerabiles fratres, quorsum haec socie- 
tatum earumdem molimina pertineant. Probe enim nostis consignatum in 
sacris ipsis literis monitum Petri Apostolorum principis, qui post laudatas 
Pauli epistolas, esse ait in illis quaedam difficilia intellectu, quae indocti et 
instabiles depravant, sicut et ceteras Scripturas, ad suam ipsorum perditionem: 
statimque adiicit: vos igifur fratres, praescientes custodite; ne insipientium 
errore traducti excidatis a propria firmitate.! Hinc et perspectum vobis est 
vel a prima christiani nominis aetate hanc fuisse propriam haereticorum 
artem, ut repudiato verbo Dei tradito, et Ecclesiae catholicae auctoritate 
reiecta, Scripturas aut zazu interpolarent, aut semsus expositione interverte- 
rent.? Nec denique ignoratis, quanta vel diligentia, vel sapientia opus sit 
ad transferenda fideliter in aliam linguam eloquia Domini; ut nihil proinde 
facilius contingat, quam ut in eorumdem versionibus per societates biblicas 
multiplicatis gravissimi ex tot interpretum vel imprudentia, vel fraude inse- 
rantur errores; quos ipsa porro illarum multitudo et varietas diu occultat 
in perniciem multorum. Ipsarum tamen societatum parum aut nihil omnino 
interest, si homines biblia illa vulgaribus sermonibus interpretata lecturi in 
alios potius quam alios errores dilabantur: dummodo assuescant paullatim 
ad liberum de Scripturarum sensu iudicium subimetipsis vindicandum, atque 
ad contemnendas traditiones divinas ex Patrum doctrina in Ecclesia catho- 
lica custoditas, ipsumque Ecclesiae magisterium repudiandum. 

3. Hunc in finem biblici iidem socii Ecclesiam Sanctamque hanc Petri 
Sedem calumniari non cessant, quasi a pluribus iam saeculis fidelem populum 
a sacrarum Scripturarum cognitione arcere conetur; quum tamen plurima 
extent eademque luculentissima documenta singularis studii, quo recentio- 
ribus ipsis temporibus Summi Pontifices, ceterique illorum ductu catholici 
antistites usi sunt, ut catholicorum gentes ad Dei eloquia scripta et tradita 
impensius erudirentur. Quo in primis pertinent decreta Tridentinae Synodi, 
quibus nedum Episcopis mandatum est, ut sacras Scripturas divinamque 
legem irequentius per dioecesim annuntiandam curarent,? sed ampliata 
insuper Lateranensis Concilii institutione, provisum, ut in singulis eccle- 
siis seu cathedralibus seu collegiatis urbium insigniorumque oppidorum non 
deesset theologalis praebenda, eademque conferretur omnino personis ido- 
neis sacrae Scripturae exponendae et interpretandae. 5 De ipsa postmodum 
theologali praebenda ad Tridentinae illius sanctionis normam constituenda, 
et de lectionibus a canonico theologo ad clerum, atque etiam ad populum 


ZIL'Petni, IL6- 17. 

? Tertullianus, lib. De praescriptionibus adversus haereticos, cap. 317, 38. 

* Sess. 24, c. 4, de ref. 

* Conc. Later. anni 1215 sub Innocentio IIl, cap. XI, quod in corpus iuris 
relatum est cap. 4, de magistris. 

? Trid., sess. 5, c. 1, de ref. 

publice habendis actum est in plurimis Synodis provincialibus, ! necnon in 
Romano Concilio anni 1725,? in quod Benedictus XIII fel. rec. praecessor 
Noster nedum sacros antistites Romanae provinciae, sed plures etiam ex 
Archiepiscopis, ceterisque locorum Ordinariis Sanctae huic sedi nullo medio 
subditis convocaverat.? Idem praeterea Summus Pontifex eumdem in finem 
nonnulla constituit in Apostolicis literis, quas pro Italia nominatim insu- 
lisque adiacentibus dedit.^ Vobis denique, venerabiles fratres, qui de con- 
ditione sacrarum rerum in cuiusque dioecesi ad Sedem Apostolicam statis 
temporibus referre? consuevistis, ex responsis per Nostram Congregationem 
Concilii ad decessores vestros, aut ad vos ipsos iterum iterumque datis, 
perspectum est, quemadmodum Sancta eadem Sedes et gratulari Episcopis 
soleat si praebendatos theologos habeant in publicis sacrarum litterarum 
lectionibus munere suo bene fungentes, et numquam  intermittat excitare 
atque adiuvare pastorales illorum curas, si alicubi res adhuc ex sententia non 
successerit. 

4. Ceterum ad translata in vulgares linguas biblia quod attinet, multis 
iam abhinc saeculis contigerat, ut diversis in locis sacri antistites maiore inter- 
dum vigilantia uti debuerint, ubi versiones huiusmodi aut in occultis lecti- 
tari conventiculis, aut per haereticos impensius diffundi animadverterent. 
Atque huc spectant monita et cautiones adhibitae ab Innocentio III gl. me. 
decessore Nostro circa laicorum mulierumque coetus sub pietatis obtentu, 
et legendarum Scripturarum causa secreto habitos in Metensi dioecesi: ^ 
necnon et peculiares vulgarium bibliorum interdictiones, quas sive in Gal- 
liis paulo post," sive in Hispania ante saeculum xvr ? latas invenimus. Sed 
ampliore postmodum providentia opus fuit, cum lutherani calvinianique 
acatholici, incommutabilem fidei doctrinam incredibili prope errorum varie- 
tate oppugnare ausi, nihil intentatum relinquebant, ut fidelium mentes deci- 
perent perversis explicationibus sacrarum literarum, editisque per suos asse- 
clas novis illarum in popularem sermonem interpretationibus, quarum quidem 
exemplis multiplicandis, et citissime divulgandis inventae nuper typographicae 


! [n Conc. Mediol. an. 1565, part. I, tit. 5, De praeb. theol., Mediol. V, an. 1579, 
part. III, tit. 5, guae ad beneficior. collat. attin.. Aquensi, a. 1585, tit. De canonicis, 
et aliis plurib. 

? Tit. I, cap. 6 seqq. 

3 In literis indictionis Conc. 24 decembris 1724. 

'5 Const. Pastoralis officii, XIV kal. iunii an. 1725. - Cf. N. 289. 

5 Ex constit. Sixti V, Romanus Pontifex, XII kal. lanuarii an. 1585 (Cf. N. 156), 
et const. Bened. XIV, Quod sancta Sardicensis synodus, IX kal. Decembris an. 1740 
(Cf. N. 303), tom. I, Bullar. eiusdem Pont. et ex instructione, quae extat in Ap- 
pend. ad dict. tom. I. Y 

9 In tribus literis datis ad Metenses, atque ad illorum Episcopum et Capitulum, 
necnon ad Abbates Cisterciensem, Morimundensem, et de Crista, quae sunt epi- 
stolae 141, 142, lib. II; et epist. 235, lib. III, in edit. Balutii. 

" [In Conc. Tolosano an. 1229, can. 14. 

8 Ex testimonio cardínalis Pacecco in Conc. Tridentino (apud Pallavicinum, 
Storia del Concilio di Trento, lib. VI, cap. 12). 

artis praesidio iuvabantur. Itaque iis in regulis, quae a patribus a Tridentina 
Synodo delectis conscriptae, et a Pio IV fel. mem. praedecessore nostro ! 
approbatae, Indicique librorum prohibitorum praemissae sunt, generali san- 
ctione statutum legitur, ut biblia vulgari sermone edita non aliis permitte- 
rentur, nisi quibus illorum lectio ad fidei atque pietatis augmentum profutura 
iudicaretur.? Huic eidem regulae, nova subinde propter perseverantes hae- 
reticorum fraudes cautione constrictae, ea demum auctoritate Benedicti XIV 
adiecta declaratio est, ut permissa porro habeatur lectio vulgarium versio- 
num, quae a5 Apostolica Sede approbatae, aut cum annotationibus desumptis 
ex sanctis Ecclesiae patribus vel ex doctis catholicisque viris editae fuerint. ? 

5. Non defuere interim novi ex lansenii schola sectarii, qui hanc Eccle- 
siae Sedisque Apostolicae prudentissimam oeconomiam mutuato a lutheranis 
calvinianisque stilo reprehendere non sunt veriti, quasi Scripturarum lectio 
unicuique fidelium generi omni tempore, atque ubique locorum utilis et 
necessaria esset, atque ideo nemini posset auctoritate ulla interdici. Hanc 
vero lansenianorum audaciam graviori censura reprehensam habemus in 
solemnibus iudiciis, quae toto plaudente catholico orbe contra illorum doctri- 
nas tulerunt bini rec. mem. Summi Pontifices, nimirum Clemens XI in con- 
stitutione Unigenifus anni 1713,* et Pius VI in constitutione Auctorem fidei 
anni 1794.5 

6. Ita igitur antequam instituerentur societates biblicae, iamdudum in 
commemoratis Ecclesiae decretis fideles praemuniti fuerant adversus haere- 
ticorum fraudem in specioso illo divinas litteras ad communem usum dif- 
fundendi studio latentem. Pius autem VII glor. rec. praecessor noster, qui 
societates ipsas suo tempore ortas magnis invalescere auctibus comperit, 
haud sane abstinuit opponere se illarum conatibus tum per Apostolicos 
suos nuntios, tum per epistolas et per decreta a diversis Cardinalium S. R. E. 
Congregationibus edita, ^ tum suis duabus pontificiis litteris quas ad Gnes- 


! [n const. Dominici gregis, 24 martii 1564. — Cf. N. 105, 426. 

? |n regulis Indicis III et IV. 

* [n addition. ad dictam regulam IV ex decreto S. Congregationis Indicis, 
17 iunii 1757. 

* [n proscriptione propositionum Quesnelli a n. 79 ad 85. — Cf. N. 270. 

* |n damnatione propos. Pseudo-Synodi Pistoriensis n. 67. — Cf. N. 475. 

* Imprimis per epistolam Congregationis Propagandae Fidei ad Vicarios Apo- 
stolicos Persiae, Armeniae, aliarumque Orientis regionum datam 3 augusti 1816 et 
per decretüim de omnibus huiusmodi versionibus editum a Congregatione Indicis, 
23 iunii 1817. Hoc decreto generali prohibitum fuit opus cui titulus: « Hisforía suc- 
cinta delle operazioni della Compagnia biblica britannica e straniere, coll'indice 
delle materie concernenti la medesima: * Chi ? da Dio le parole di Dio ascolía ,, 
(Giov., VII, 12), Napoli, presso Agnello Nobile, libraio-stampatore, strada Santa- 
brigida n. 27, 1817. Decreto eodem (23 iunii 1817), et versiones omnes bibliorum 
quavis vulgari lingua, nisi fuerint ab apostolica Sede approbatae, aut editae cum 
annotationibus desumptis ex SS. Ecclesiae Patribus vel ex doctis catholicisque viris 
iuxta decretum S. Congr. Indicis, 17 iunii 1757 ». Datum Romae, die 12 iulii 1817. 

nensem, ! atque ad Mohiloviensem ? Archiepiscopos dedit. Subinde Leo XII 
fel. mem. decessor Noster ipsa illa biblicorum sociorum molimina persecu- 
tus est in encyclicis litteris ad omnes catholici orbis antistites datis die 
5 maii anni 1824,? idque ipsum denuo fecit novissimus fel. item record. prae- 
cessor noster Pius VII in encyclica epistola edita die 24 maii anni 1829.4 
Nos tandem, qui meritis longe imparibus in huius locum successimus, haud 
sane praetermisimus eumdem in finem Apostolicam sollicitudinem Nostram 
impendere, atque inter alia curavimus, ut sancitae olim de vulgaribus Scri- 
pturarum translationibus regulae in fidelium memoriam revocarentur. 5 

T. Est autem cur vobis summopere gratulemur, venerabiles fratres, quod 
excitati pietate prudentiaque vestra, et supradictis decessorum Nostrorum 
literis confirmati haudquaquam neglexistis commonere, ubi opus fuit, catho- 
licas oves, ut ab insidiis caverent, quae sibi a biblicis sociis struebantur. 
Ex hisce autem episcoporum studiis cum Supremae huius Petri Sedis solli- 
citudine conspirantibus, benedicente Domino factum est, ut incauti quidam 
catholici homines, qui biblicis societatibus imprudenter favebant, perspecta 
subinde fraude, ab eisdem recesserint, et reliquus fidelium populus immunis 
ferme a contagione permanserit, quae inde illi imminebat. 

8. Ea interim spe tenebantur sectarii biblici, ut magnam se consequu- 
turos laudem non ambigerent ex infidelibus ad christiani nominis profes- 
sionem utcumque inducendis, per lectionem sacrorum codicum vulgari ipso- 
rum lingua editorum, quos ingenti plane exemplarium copia missionariis, 
seu excursoribus a se destinatis per illorum regiones distribui, ac vel nolen- 
tibus obtrudi curabant. Sed hominibus christianum nomen praeter regulas 
a Christo ipso institutas propagare conantibus nihil pene ex sententia con- 
tigit, nisi quod potuere interdum nova creare impedimenta catholicis sacer- 
dotibus, qui ad gentes ipsas ex Sanctae huius Sedis missione pergentes, nullis 
parcebant laboribus, ut praedicatione verbi Dei sacramentorumque admini- 
stratione novos Ecclesiae filios parerent, parati etiam pro illorum salute 


! Die 29 iunii 1816.— Cf. Ius Pontif. de Prop. Fide, pars I, vol. IV, p. 544, 545. 

? Die 4 septembris 1817. 

* Ubi primum. — Cf. Bull. Rom. Cont., tom. 16, p. 45-40. 

^ Traditi. — Cf. Bull. Rom. Cont., tom. 18, p. 17-20. 

? Quae regulae prostant in monito adiecto ad decretum Congregationis Indi- 
cis, 7 ianuarii 1836, quod hic tradimus: « Cum ad S. Congregationem certo rela- 
tum fuerit sacratissimos Bibliorum libros vulgari sermone nonnullis in locis typis 
edi quin saluberrimae de ea re leges serventur; cumque inde pertimescendum sit 
ne, quae hominum nequam hisce praesertim temporibus conspiratio est, errores 
sanctiori divini eloquii apparatu obvoluti perperam insinuentur, censuit eadem 
S. Congregatio revocanda iterum esse in omnium memoriam, quae alias decreta 
sunt: vernaculas nimirum bibliorum versiones non esse permittendas, nisi quae 
fuerint ab apostelica Sede approbatae aut editae cum adnotationibus desumptis ex 
SS. Ecclesiae Patribus, vel ex doctis catholicisque viris (ex decreto S. Congrega- 
tionis Indicis, 17 iunii 1757, in addit. ad reg. Ind.), iis praeterea omnino insisten- 
dum quae per regulam quartam Indicis et deinceps ex mandato s. m. Clementis VII 
in eam causam praestituta fuerunt ». 

atque in testimonium fidei sanguinem suum inter exquisita quaeque tor- 
menta profundere. 

9. lam vero inter sectarios illos sua ita expectatione frustratos, et per- 
dolenti recogitantes animo ingentem pecuniae vim hactenus erogatam suis 
bibliis edendis nulloque fructu divulgandis, inventi nuper aliqui sunt, qui 
machinationes suas novo quodam ordine disposuerunt ad Italorum potissi- 
mum, Nostraeque ipsius Urbis civium animos prima veluti aggressione appe- 
tendos. Scilicet ex acceptis modo nuntiis documentisque compertum habe- 
mus, plures homines diversarum sectarum Neo-Eboraci in America proximo 
anno convenisse, pridieque idus iunias inivisse novam societatem Foederis 
Christiani nomine nuncupatam, et aliis porro atque aliis ex omni gente soda- 
libus, seu constitutis in eiusdem auxilium sodalitiis amplificandam; quorum 
commune cum ipsis consilium sit, ut religiosam libertatem, seu potius vesa- 
num indifferentiae super religione studium Romanis Italisque ceteris infun- 
dant. Fatentur enimvero a pluribus retro saeculis tantum ubique ponderis 
habuisse Romanae Italaeque gentis instituta, ut nil magnum in orbe proces- 
serit, quin factum fuerit ab Alma hac Urbe principium; quod quidem non 
ex constituta heic disponente Domino, suprema Petri Sede, sed ex quibus- 
dam antiquae Romanorum dominationis reliquiis, in usurpata, ut dictitant, a 
decessoribus Nostris potestate permanentibus, derivatum volunt. Quare cum 
statutum illis sit, populos universos conscientiae seu potius erroris libertate 
donare, ex qua, veluti e suo fonte politica etiam libertas cum publicae ad 
ipsorum sensum prosperitatis incremento dimanet; nihil tamen sibi posse 
videntur, nisi primum apud Italos Romanosque cives aliquid profecerint, 
eorum deinceps auctoritate atque studiis penes reliquas gentes magnopere 
usuri. Atque id facile se assecuturos confidunt, cum tot ubique terrarum 
Itali sint diversis in locis degentes, indeque in patriam haud levi numero 
remeantes; quorum non paucos vel novarum rerum studio sua iam sponte 
incensos, vel corruptos moribus, aut inopia afflictos nullo fere negotio ad 
nomen societati dandum, vel saltem ad suam operam pretio illi vendendam 
alliciant. Eo igitur curas suas converterunt, ut horum manibus undique con- 
quisitis vulgaria corruptaque biblia huc advehantur et in manus fidelium 
clanculum ingerantur: itemque ut distribuantur una simul pessimi alii libri, 
libellique, ad mentem legentium ab Ecclesiae Sanctaeque huius Sedis obse- 
quio abalienandam, Italorum eorumdem ope compositi, aut in patrium ser- 
monem translati ex aliis auctoribus; inter quos /Zisforiam reformationis a 
Merle d'Aubigné conscriptam, et Memorabilia super reformatione apud Italos 
loannis Cric praecipue designant. Ceterum de toto hoc librorum genere, 
quale futurum sit, vel ex eo intelligi potest, quod societatis statuto praescri- 
ptum fertur circa peculiares sodalium quorumdam coetus librorum delectui 
destinatos, videlicet ut nunquam in hos ne duo quidem unius eiusdem reli- 
giosae sectae viri conveniant. 

10. Haec ut primum relata ad Nos sunt, non potuimus equidem non 
contristari graviter in consideratione periculi, quod nedum per remota ab 
Urbe loca, sed prope ipsum catholicae unitatis centrum, incolumitati reli- 
gionis sanctissimae a sectariis parari cognovimus. Quamvis enim timendum 

minime sit, ne deficiat umquam Petri Sedes, in qua inexpugnabile Ecclesiae 
suae fundamentum a Christo Domino positum est, non ideo tamen cessare 
Nos licet ab illius auctoritate tuenda; et ipso insuper supremi Apostolatus 
officio admonemur severissimae rationis, quam reposcet a Nobis divinus 
pastorum Princeps ob succrescentia in Dominico agro zizania, si quae ab 
inimico homine Nobis dormientibus superseminata fuerint, atque ob credi- 
tarum ovium sanguinem quae Nostra hinc culpa perierint. 

11. Itaque nonnullis S. R. F. Cardinalibus in consilium adhibitis, ac tota 
rei causa graviter matureque perpensa, ex eorum quoque sententia delibe- 
ravimus hanc ad vos omnes dare epistolam, venerabiles fratres, qua et cun- 
ctas supradictas societates biblicas dudum a nostris decessoribus reprobatas 
Apostolica rursus auctoritate condemnamus; et Nostri pariter supremi Apo- 
stolatus iudicio reprobamus nominatim et condemnamus memoratam novam 
societatem C/istiani Foederis superiore anno Neo-Eboraci constitutam, et 
alia eiusdem generis sodalitia, si quae iam ei accesserint aut in posterum 
accedent. Hinc notum omnibus sit, gravissimi coram Deo et Ecclesia crimi- 
nis reos fore illos omnes, qui alicui earumdem societatum dare nomen, aut 
operam suam commodare seu quomodocumque favere praesumpserint. Con- 
firmamus insuper et innovamus auctoritate Apostolica super memoratas 
praescriptiones iamdiu editas super editione, divulgatione, lectione et reten- 
tione librorum Sacrae Scripturae in vulgares linguas translatorum: de aliis 
vero cuiusque scriptoris operibus in communem notitiam revocatum volu- 
mus, standum esse generalibus regulis et decessorum Nostrorum decretis, 
quae Indici prohibitorum librorum praeposita habentur; atque adeo non ab 
iis tantum libris cavendum esse qui nominatim in eumdem Indicem relati 
sunt, sed ab aliis etiam, de quibus in commemoratis generalibus praescri- 
ptionibus agitur. - 

12. Vobis autem, venerabiles fratres, utpote in Nostrae sollicitudinis 
partem vocatis, commendamus in Domino vehementer, ut Apostolicum iudi- 
cium, et mandata haec Nostra concreditis pastorali procurationi vestrae po- 
pulis annuntietis et explicetis pro loco et tempore, fidelesque oves a prae- 
dicta societate Foederis Christiani, ceterisque eidem auxiliantibus, nec non 
ab aliis biblicis societatibus, atque ab omni cum illis communicatione aver- 
tere connitamini. Iuxta haec vestrum quoque erit tum biblia in vulgarem 
linguam conversa, quae contra supradictas Romanorum Pontificum sanctio- 
nes edita fuerint, tum alios quoscumque proscriptos damnatosve libros e 
fidelium manibus evellere, atque adeo providere, ut fideles ipsi monitis, et 
auctoritate vestra edoceanfur quod pabuli genus sibi salutare, quod noxium 
ac mortiferum ducere debeant.! Interim instate quotidie magis, venerabiles 
fratres, praedicationi verbi Dei tum per vos ipsos, tum per singulos in 
cuiusque dioecesi animarum curatores, aliosque viros ecclesiasticos ei mu- 
neri idoneos; atque advigilate impensius super illos praesertim, qui desti- 
nati sunt lectionibus Sacrae Scripturae publice habendis, ut officio suo ad 
audientium captum diligenter fungantur, et sub nullo umquam obtentu divi- 


! Ex mandato Leonis XII edito a Congr. Indicis, 26 martii 1825, 

nas ipsas litteras contra Patrum traditionem aut praeter Ecclesiae catholicae 
sensum interpretari et explicare audeant. Denique sicut boni pastoris pro- 
prium est non modo tueri ac enutrire adhaerentes sibi oves, sed eas etiam, 
quae in longinqua recesserint, quaerere ac revocare ad ovile; ita et vestri 
Nostrique muneris erit omnes pastoralis studii nervos eo item intendere, ut 
quicumque ab huiusmodi sectariis, noxiorumque librorum propagatoribus 
seduci se passi sint, gravitatem peccati sui per Dei gratiam agnoscant, et 
salutaris poenitentiae remediis expiare satagant: nec vero abiiciendi sunt ab 
eodem sacerdotalis sollicitudinis studio seductores illorum, praecipuique ipsi 
impietatis magistri; quorum etsi maior iniquitas sit, non tamen abstinere 
debemus ab eorum salute, quibus poterimus viis et modis, impensius pro- 
curanda. 

13. Ceterum, venerabiles fratres, contra insidias et molimina sociorum 
Foederis Christiani peculiarem et acriorem in primis vigilantiam exposcimus 
ab iis ex vestro ordine, qui ecclesias regunt in Italia sitas, aut aliis in locis, 
ubi Itali saepius versantur, maxime autem in Italiae confiniis, aut ubicum- 
que emporia portusque extant, unde frequentior in Italiam commeatus est. 
Cum enim sectariis ipsis propositum sit inibi ad effectum adducere consilia 
sua, hinc et episcopos potissimum eorumdem locorum alacri constantique 
studio Nobiscum allaborare oportet illorum machinationibus, adiuvante Do- 
minio, dissipandis. 

14. Has autem Nostras vestrasque curas adiutum iri non dubitamus 
praesidio civilium potestatum imprimis potentissimorum Italiae principum 
tum pro singulari suo studio religionis catholicae conservandae, tum quod 
ipsorum prudentiam minime fugit publicae etiam rei interesse plurimum, ut 
supradicta sectariorum molimina in irritum cadant. Constat enim, diuturno- 
que superiorum temporum experimento comprobatum est, populis a fideli- 
tate atque obedientia erga suos principes retrahendis non aliam esse planio- 
rem viam, quam indifferentiam in religionis negotio a sectariis sub religio- 
sae libertatis nomine propagatam. Atque id ne dissimulant quidem novi illi 
sodales Foederis Christiani: qui licet sese alienos profiteantur a civilibus 
seditionibus concitandis; ex vindicato tamen unicuique de plebe bibliorum 
interpretandorum arbitrio, diffusaque ita in Italorum gentem omnimoda 
quam vocant libertate conscientiae, politicam pariter Italiae libertatem sua 
veluti sponte consequuturam fatentur. 

15. Quod vero primum et maximum est, levemus una simul manus 
nostras ad Deum, venerabiles fratres, eique nostram, totiusque gregis, et 
Ecclesiae suae causam omni, qua possumus, fervidarum pecum humilitate 
commendemus; invocata etiam deprecatione piissima Petri Apostolorum 
Principis, aliorumque Sanctorum, ac praesertim Beatissimae Virginis Mariae, 
cui datum est cunctas haereses interimere in universo mundo. 

16. Ad extremum, Nostrae pignus ardentissimae caritatis, Apostoli- 
cam benedictionem vobis omnibus, venerabiles fratres, et concreditis curae 
vestrae clericis, laicisque fidelibus effuso cordis affectu peramanter imper- 
timur. 

[Acta Greg. XVI, vol. III, p. 332-336]. 

503. 


Gregorius XVI, ep. Non sine gravi, 23 maii 1846. ! 


l. Non sine gravi animi Nostri moerore iam noscebamus, ven. frater, 
quae tuis literis die quarta proximi mensis martii ad Nos datis dolenter 
significas, de deploranda in istis rezionibus catholicos inter et acatholicos 
matrimoniorum frequentia, deque civilis potestatis in eiusmodi nuptiis agendi 
ratione. Compertum enim exploratumque est, catholicos, seu viros seu mu- 
lieres, qui mixtis nuptiis temere contrahendis, se ac prolem inde suscipiendam 
in perversionis periculum iniiciunt, contra naturalem divinamque legem pec- 
care. Quam sane legem sartam tectamque tueri contendit Ecclesia et haec 
Apostolica Sedes, seu in generali ipsarum nuptiarum prohibitione, seu in 
cautionibus, quas iure suo exigit, cum ob graves aliquas causas ea coniugia 
aegre admodum sinit, ut scilicet non solum catholicus coniux ab acatho- 
lico perverti non possit, quin potius ille teneri se sciat ad hunc pro viribus 
ab errore retrahendum, verum etiam ut proles utriusque sexus ex hisce 
matrimoniis procreanda in catholicae religionis sanctitate omnino educari 
debeat. Quamobrem, ven. frater, meritis te in Domino laudibus summopere 
prosequimur, quod, pro episcopalis tui ministerii officio, in tanti momenti 
rem curas cogitationesque merito converteris, Ecclesiae de mixtis matrimo- 
niis doctrinam, ius libertatemque tueri, vindicare studueris, ac pastorali 
robore et constantia exortos abusus de medio tollere, tuisque praesertim 
parochis saepius praecipere, mandare non destiteris, ut in huiusmodi nuptiis 
Ecclesiae regulas a Nobis et praedecessoribus Nostris tanto studio inculcatas, 
religiosissime servent. 

2. Et quidem, quod ad benedictionem attinet, eam, veluti optime noscis, 
haec Apostolica Sedes prohibere consuevit in illis quoque matrimoniis, quae 
inter catholicos et acatholicos ineuntur, impetrata eiusdem Sedis venia atque 
adhibitis cautionibus ab illa praescriptis. Atque etsi deinde tolerari potuerit, 
ut mos in nonnullis regionibus inductus servaretur, benedicendi matrimo- 
niis mixtis initis cum Ecclesiae venia et praedictis cautionibus, numquam 
tamen toleranda est eadem benedictio in iis casibus, in quibus, nulla acce- 
dente Ecclesiae venia, nec praeviis necessariis cautionibus, manifestum idem- 
que gravissimum admittitur crimen in ipso matrimonii foedere ineundo. 
Nunquam enim tolerari debet, ut sacrilegis hisce contractibus sacri ritus 
admisceantur, et sacerdotes Dei videantur suo facto probare, quod ore illi- 
citum esse edocent et praedicant. Atque id probe sentiunt adversarii nostri, 
qui certe in huiusmodi nuptiis de catholici sacerdotis benedictione minime 
laborarent, nisi intelligerent illam conducere ad extenuandam, atque adeo 
ad obliterandam sensim in catholici populi animis memoriam canonum, qui 
haec detestantur connubia, et constantissimi studii, quo sancta mater Ecclesia 


1 Venerabili fratri episcopo Friburgensi. 

filios suos avertere consuevit ab iisdem coniugiis in eorum futuraeque prolis 
perniciem contrahendis. Nostri scilicet contradictores cognoscunt, si res ex 
eorum votis succederet, facile inde futurum, ut catholicae potissimum  foe- 
minae aut licita aut non tam graviter illicita existimarent ea coniugia, quae 
sacris Ecclesiae ritibus et sacerdotali benedictione honestari viderent. 

3. Atque haec consona sunt praeceptionibus et monitis, quae sive in 
decessoris Nostri Pii VIII ad diversos archiepiscopos et episcopos literis 
sive instructionibus, aut eius aut Nostro iussu editis, ! consignata fuisse 
cognoscis, ven. frater. Nec vero refert, si ad nonnullos tantum antistites, 
qui hanc Apostolicam Sedem consuluerant, illae instructiones datae sunt, 
quasi aliis liberum sit, illarum non sequi sententiam. Enim vero non agitur 
hic de aliqua nova lege a Nostro praedecessore aut a Nobis inducta, quum 
uterque Nostrum eo potius spectaverit, ut, pro locorum adiunctis, emolli- 
remus, quoad fieri potest, disciplinae severitatem, et ea simul inculcaremus, 
quae pravis usibus tollendis, sanae doctrinae deposito custodiendo, ac ma- 
trimonii sanctitati, catholicae religionis incolumitati et animarum saluti tuen- 
dae necessaria iudicavimus. Itaque, etiamsi literae et instructiones illae, in 
qua parte aliquid novi indulgent vel tolerant, ad ea tantum referuntur loca, 
pro quibus datae sunt, nullis tamen limitibus illarum circumscribitur ratio, 
quatenus incommutabilem annunciant Ecclesiae doctrinam, canonumque 
inculcant sententiam, et pravos, qui alicubi invalescebant, usus proscribunt. 
Atque huc pertinet quae hac de re a Nobis indicata fuerunt in pluribus 
allocutionibus ad venn. fratres Nostros S. R. E. cardinales in consistorio 
quarto id. decembris millesimo octingentesimo trigesimo septimo, ? idibus 
septembris millesimo octingentesimo trigesimo octavo ? et postridie nonis 
iulii millesimo octingentesimo trigesimo nono ^ habitis, quas statim typis in 
vulgus edi iussimus. 

4. Haec tuis commemoratis literis rescribenda censuimus, ven. frater, 
ut alacriori usque studio et firmitate omnes boni pastoris partes implere, 
atque in tanti momenti negotio Ecclesiae causam propugnare pergas, nihil- 
que intentatum relinquas, quod ad tui gregis salutem procurandam per- 
tinere posse cognoveris. Nos quidem pro officii Nostri munere, quantum 
cum Domino poterimus, haud omittemus omnem operam adhibere, ut 
sacrae istic res, Deo bene iuvante, in meliorem conditionem adducantur. 
Interim vero, dum tibi de pastorali tua sollicitudine vehementer gratulamur, 
Nostrae in te praecipue benevolentiae testem ac caelestium omnium mu- 
nerum auspicem, apostolicam benedictionem ex intimo corde depromptam, 


! Cf. N. 482; 484; 490; 493; 497; Secret. Status, instr. 27 mart. 1830. — Cf. Col- 
lectanea S. C. de Prop. Fide, vol. I, p. 473, nota (1); instr. 12 sept. 1834; instr. 
30 apr. 1841; 22 maii 1841. - Cf. Acta Greg. XVI, vol. I, p. 459-461; vol. III, 
p. 125, 126; p. 132-134. 

? Allocut. Dum intima. - Cf. Acta Greg. XVI, vol. II, p. 237, 238. 


* Allocut. Cuncta provide. - Cf. Acta Greg. XVI, vol. II, p. 277-279. 
i Gt.-N. 492; 

tibi ipsi, venerabilis frater, et omnibus tuae ecclesiae clericis laicisque fide- 
libus peramanter impertimur. 
[Acta Greg. XVI, vol. III, p. 537, 538]. 


504. 
Pius IX, ep. encycl. Qui pluribus, 9 nov. 1846. ! 


I. Qui pluribus iam abhinc annis una Vobiscum, Venerabiles Fratres, 
episcopale munus plenum laboris, plenum sollicitudinis pro viribus obire, 
ac Dominici gregis partem curae Nostrae commissam pascere nitebamur 
in montibus Israel, in rivis, et pascuis uberrimis, ecce ob mortem clarissimi 
Praedecessoris Nostri Gregorii XVI, cuius certe memoriam, atque illustria, 
et gloriosa facta aureis notis inscripta in Ecclesiae fastis semper admirabitur 
posteritas, praeter omnem opinionem, cogitationemque Nostram, arcano divinae 
Providentiae consilio, ad Summum Pontificatum non sine maxima animi Nostri 
perturbatione evecti fuimus. Etenim si semper grave admodum et pericu- 
losuim Apostolici ministerii onus merito est habitum, atque habendum, hisce 
quidem difficillimis christianae reipublicae temporibus vel maxime formidan- 
dum. Itaque infirmitatis Nostrae probe conscii, et gravissima supremi Apo- 
stolatus officia in tanta praesertim rerum vicissitudine considerantes, tristi- 
tiae et lacrimis Nos plane tradidissemus, nisi omnem spem poneremus in 
Deo salutari Nostro, qui numquam derelinquit sperantes in Eo, quique, ut 
potentiae suae virtutem ostendat, ad suam regendam Ecclesiam infirmiora 
identidem adhibet, quo magis magisque omnes cognoscant Deum ipsum 
esse, qui Ecclesiam admirabili sua providentia gubernat, atque tuetur. llla 
etiam consolatio Nos vehementer sustentat, quod in animarum salute pro- 
curanda Vos socios et adiutores habeamus, Venerabiles Fratres, qui in sol- 
licitudinis Nostrae partem vocati, omni cura et studio ministerium vestrum 
implere, ac bonum certamen certare contenditis. Hinc ubi primum in sublimi 
hac Principis Apostolorum Cathedra, licet immerentes, collocati in persona 
Beati Petri gravissimum munus ab ipso aeterno Pastorum Principe divinitus 
tributum accepimus pascendi, ac regendi non solum agnos, universum sci- 
licet Christianum populum, verum etiam oves, hoc est Antistites, nihil certe 
Nobis potius, nihil optabilius fuit, quam ut intimo caritatis affectu Vos 
omnes alloqueremur. Quamobrem vix dum ex more institutoque Decesso- 
rum Nostrorum in nostra Lateranensi Basilica Summi pontificatus posses- 
sionem suscepimus, nulla interposita mora has ad Vos Litteras damus, ut 
eximiam vestram excitemus pietatem, quo maiore usque alacritate, vigilantia, 
contentione custodientes vigilias noctis super gregem curae vestrae com- 
missum, atque episcopali robore et constantia adversus teterrimum humani 
generis hostem dimicantes, veluti boni milites Christi lesu, strenue oppo- 
natis murum pro Domo Israel. 

2. Neminem vestrum latet, Venerabiles Fratres, hac nostra deploranda 
aetate acerrimum ac formidolosissimum contra catholicam rem universam 
bellum ab iis bominibus conflari, qui nefaria inter se societate coniuncti 
sanam non sustinentes doctrinam, atque a veritate auditum avertentes, omni- 
gena opinionum portenta a tenebris eruere, eaque totis viribus exaggerare, 
atque in vulgus prodere, et disseminare contendunt. Horrescimus quidem 
animo, et acerbissimo dolore conficimur, cum omnia errorum monstra, et 
varias multiplicesque nocendi artes, insidias, machinationes mente recogi- 
tamus, quibus hi veritatis et lucis osores, et peritissimi fraudis artifices 
omne pietatis, iustitiae, honestatis studium in omnium animis restinguere, 
mores corrumpere, iura quaeque divina et humana perturbare, catholicam 
religionem, civilemque societatem convellere, labefactare, immo, si fieri 
umquam posset, funditus evertere commoliuntur. Noscitis enim, Venerabiles 
Fratres, hos infensissimos christiani nominis hostes, caeco quodam insa- 
nientis impietatis impetu misere raptos, eo opinandi temeritate progredi, 
ut inaudita prorsus audacia aperientes os suum in blasphemias ad Deum! 
palam publiceque edocere non erubescant, commentitia esse, et hominum 
inventa sacrosancta nostrae religionis mysteria, catholicae Ecclesiae doctri- 
nam humanae societatis bono et commodis adversari, ac vel ipsum Chri- 
stum et Deum eiurare non extimescant. Et quo facilius populis illudant, 
atque incautos praesertim et imperitos decipiant, et in errores secum abri- 
piant, sibi unis prosperitatis vias notas esse comminiscuntur, sibique phi- 
losophorum nomen arrogare non dubitant, perinde quasi philosophia, quae 
tota in naturae veritate investiganda versatur, ea respuere debeat, quae 
supremus et clementissimus ipse totius naturae auctor Deus singulari bene- 
ficio et misericordia hominibus manifestare est dignatus, ut veram ipsi feli- 
citatem et salutem assequantur. Hinc praepostero sane et fallacissimo argu- 
mentandi genere numquam desinunt humanae rationis vim et excellentiam 
appellare, extollere contra sanctissimam Christi fidem, atque audacissime 
blaterant, eam humanae refragari rationi. Quo certe nihil dementius, nihil 
magis impium, nihil contra ipsam rationem magis repugnans fingi, vel 
excogitari potest. Etsi enim fides sit supra rationem, nulla tamen vera dis- 
sensio, nullumque dissidium inter ipsas inveniri umquam potest, cum ambae 
ab uno eodemque immutabilis aeternaeque veritatis fonte Deo Optimo 
Maximo oriantur, atque ita sibi mutuam opem ferant, ut recta ratio fidei 
veritatem demonstret, tueatur, defendat; fides vero rationem ab omnibus 
erroribus liberet, eamque divinarum rerum cognitione mirifice illustret, con- 
firmet atque perficiat. Neque minori certe fallacia, Venerabiles Fratres, isti 
divinae revelationis inimici humanum progressum summis laudibus efferentes, 
in catholicam religionem temerario plane, ac sacrilego ausu illum inducere 
vellent, perinde ac si ipsa religio non Dei, sed hominum opus esset, aut 
philosophicum aliquod inventum, quod humanis modis perfici queat. In istos 
tam misere delirantes percommode quidem cadit, quod Tertullianus sui 
temporis philosophis merito exprobrabat, qui Stoicum, et Platonicum, et 

Dialecticum Christianismum protulerunt. ' Et sane cum sanctissima nostra 
religio non ab humana ratione fuerit inventa, sed a Deo hoininibus cle- 
mentissime patefacta, tum quisque vel facile intelligit, religionem ipsam ex 
eiusdem Dei loquentis auctoritate omnem suam vim acquirere, neque ab 
humana ratione deduci, aut perfici umquam posse. Humana quidem ratio, 
ne in tanti momenti negotio decipiatur et erret, divinae revelationis factum 
diligenter inquirat oportet, ut certo sibi constet Deum esse loquutum, ac 
Eidem quemadmodum sapientissime docet Apostolus, rationabile obsequium 
exhibeat. ? Quis enim ignorat vel ignorare potest, omnem Deo loquenti 
fidem esse habendam, nihilque rationi ipsi magis consentaneum esse, quam 
iis acquiescere, firmiterque adhaerere, quae a Deo, qui nec falli nec fallere 
potest, revelata esse constiterit? 

3. Sed quam multa, quam mira, quam splendida praesto sunt argumenta, 
quibus humana ratio luculentissime evinci omnino debet, divinam esse 
Christi religionem, et omne dogmatum. nostrorum principium radicem desuper 
ex caelorum Domino accepisse,? ac propterea nihil fide nostra certius, nihil 
securius, nihil sanctius exstare, et quod firmioribus innitatur principiis. 
Haec scilicet fides vitae magistra, salutis index, vitiorum omnium expultrix, 
ac virtutum fecunda parens et altrix, divini sui auctoris et consummatoris 
Christi lesu nativitate, vita, morte, resurrectione, sapientia, prodigiis, vati- 
cinationibus confirmata, supernae doctrinae luce undique refulgens, ac coe- 
lestium divitiarum ditata thesauris, tot Prophetarum  praedictionibus, tot. 
miraculorum splendore, tot Martyrum constantia, tot Sanctorum gloria vel 
maxime clara et insignis salutares proferens Christi leges, ac maiores in 
dies ex crudelissimis ipsis persecutionibus vires acquirens, universum orbem 
terra marique, a solis ortu usque ad occasum, uno Crucis vexillo pervasit, 
atque idolorum profligata fallacia, errorum depulsa caligine, triumphatisque 
cuiusque generis hostibus omnes populos, gentes, nationes utcumque imma- 
nitate barbaras, ac indole, moribus, legibus, institutis diversas divinae cogni- 
tionis lumine illustravit, atque suavissimo ipsius Christi iugo subiecit, annun- 
tians omnibus pacem, annuntians bona. Quae certe omnia tanto divinae 
sapientiae, ac potentiae fulgore undique collucent, ut cuiusque mens et 
cogitatio vel facile intelligat christianam fidem Dei opus esse. Itaque humana 
ratio ex splendidissimis hisce, aeque ac firmissimis argumentis clare aperteque 
cognoscens Deum eiusdem fidei auctorem existere, ulterius progredi nequit, 
sed quavis difficultate ac dubitatione penitus abiecta, atque remota, omne 
eidem fidei obsequium praebeat oportet, cum pro certo habeat a Deo tra- 
ditum esse quidquid fides ipsa hominibus credendum, et agendum proponit. 

4, Atque hinc plane apparet in quanto errore illi etiam versentur, qui 
ratione abutentes, ac Dei eloquia tamquam humanum opus existimantes, pro- 
prio arbitrio illa explicare, interpretari temere audeant, cum Deus ipse vivam 
constituerit auctoritatem, quae verum legitimumque coelestis suae revelationis 

sensum doceret, constabiliret, omnesque controversias in rebus fidei, et morum 
infallibili iudicio dirimeret, ne fideles circumferantur omni vento doctrinae in 
nequitia hominum ad circumventionem erroris. Quae quidem viva, et zfal- 
libilis auctoritas in ea tantum viget Ecclesia, quae a Christo Domino supra 
Petrum totius Ecclesiae Caput, Principem et Pastorem, cuius fidem numquam 
defecturam promisit, aedificata suos legitimos semper habet Pontifices sine 
intermissione ab ipso Petro ducentes originem in eius Cathedra collocatos, 
et eiusdem etiam doctrinae, dignitatis, honoris ac potestatis heredes et vin- 
dices. Et quoniam ubi Petrus ibi Ecclesia, ! ac Petrus per Romanum Pon- 
tificem loquitur,? et semper in suis successoribus vivit, et iudicium exer- 
cet,? ac praestat quaerentibus fidei veritatem, idcirco divina eloquia eo plane 
sensu sunt accipienda, quem tenuit ac tenet haec Romana Beatissimi Petri 
Cathedra, quae omnium Ecclesiarum mater et magistra? fidem a Christo 
Domino traditam, integram inviolatamque semper servavit, eamque fideles 
edocuit, omnibus ostendens salutis semitam, et incorruptae veritatis doctri- 
nam. Haec siquidem principalis Ecclesia, unde unitas Sacerdotalis exorta, ? 
haec pietatis metropolis, in qua est integra christianae religionis ac perfecta 
soliditas, ^ in qua semper Apostolicae Cathedrae viguit Principatus, 5 ad quam 
propter potiorem principalitatem necesse est omnem convenire Ecclesiam, 
hoc est qui sunt undique fideles, ? cum qua quicumque non colligit, spar- 
git. ? Nos igitur, qui inscrutabili Dei iudicio in hac veritatis Cathedra col- 
locati sumus, egregiam vestram pietatem vehementer in Domino excitamus, 
Venerabiles Fratres, ut omni sollicitudine et studio fideles curae vestrae con- 
creditos assidue monere, exhortari connitamini, ut hisce principiis firmiter 
adhaerentes numquam se ab iis decipi, et in errorem induci patiantur, qui 
abominabiles facti in studiis suis humani progressus obtentu fidem destruere, 
eamque rationi impie subiicere ac Dei eloquia invertere contendunt, sum- 
mamque Deo ipsi iniuriam inferre non reformidant, qui caelesti sua religione 
hominum bono atque saluti clementissime consulere est dignatus. 

5. lam vero probe noscitis, Venerabiles Fratres, alia errorum monstra et 
fraudes, quibus huius saeculi filii catholicam religionem, et divinam Ecclesiae 
auctoritatem, eiusque leges acerrime oppugnare, et tum sacrae, tum civilis 
potestatis iura conculcare conantur. Huc spectant nefariae molitiones contra 
hanc Romanam Beatissimi Petri Cathedram, in qua Christus posuit inexpu- 
gnabile Ecclesiae suae fundamentum. Huc clandestinae illae sectae e tene- 

bris ad rei tum sacrae, tum publicae exitium et vastitatem emersae, atque 
a Romanis Pontificibus Decessoribus Nostris iterato anathemate damnatae 
suis Apostolicis Litteris, ! quas Nos Apostolicae Nostrae potestatis plenitu- 
dine confirmamus, et diligentissime servari mandamus. Hoc volunt vaferrimae 
Biblicae Societates, quae veterem haereticorum artem renovantes, divinarum 
Scripturarum libros contra sanctissimas Ecclesiae regulas vulgaribus quibusque 
linguis translatos, ac perversis saepe explicationibus interpretatos, maximo 
exemplarium numero, ingentique expensa omnibus cuiusque generis homi- 
nibus etiam rudioribus gratuito impertiri, obtrudere non cessant, ut divina 
traditione, Patrum doctrina, et catholicae Ecclesiae auctoritate reiecta, omnes 
eloquia Domini privato suo iudicio interpretentur, eorumque sensum per- 
vertant, atque ita in maximos elabantur errores. Quas Societates Suorum 
Decessorum exempla aemulans recol. mem. Gregorius XVI, in cuius locum 
meritis licet imparibus suffecti sumus, suis Apostolicis Litteris reprobavit, ? 
et Nos pariter damnatas esse volumus. Huc spectat horrendum, ac vel ipsi 
naturali rationis lumini maxime repugnans de cuiuslibet religionis indiffe- 
rentia systema, quo isti veteratores, omni virtutis et vitii, veritatis et erroris, 
honestatis et turpitudinis sublato discrimine, homines in cuiusvis religionis 
cultu aeternam salutem assequi posse comminiscuntur, perinde ac si ulla 
umquam esse posset participatio iustitiae cum iniquitate, aut societas lucis 
ad tenebras, et conventio Christi ad Belial. Huc spectat foedissima contra 
sacrum clericorum caelibatum conspiratio, quae a nonnullis etiam, proh 
dolor! ecclesiasticis viris fovetur, qui propriae dignitatis misere obliti, se 
voluptatum blanditiis et illecebris vinci et deliniri patiuntur; huc perversa 
in philosophicis praesertim disciplinis docendi ratio, quae improvidam iuven- 
tutem miserandum in modum decipit, corrumpit, eique fel draconis in calice 
Babylonis propinat; huc infanda, ac vel ipsi naturali iuri maxime adversa 
de Communismo, uti vocant, doctrina, qua semel admissa, omnium iura, res, 
proprietates, ac vel ipsa humana societas funditus everterentur; huc tene- 
bricosissimae eorum insidiae, qui in vestitu ovium, cum intus sint lupi 
rapaces, mentita ac fraudulenta purioris pietatis, et severioris virtutis, ac 
disciplinae specie humiliter irrepunt, blande capiunt, molliter ligant, latenter 
occidunt, hominesque ab omni religionis cultu absterrent, et dominicas oves 
mactant atque discerpunt, Huc denique, ut cetera, quae Vobis apprime nota 
ac perspecta sunt, omittamus, teterrima tot undique volantium, et peccare 
docentium voluminum ac libellorum contagio, qui apte compositi, ac falla- 
ciae et artificii pleni, immanibusque sumptibus per omnia loca in christianae 
plebis interitum dissipati, pestiferas doctrinas ubique disseminant, incautorum 
potissimum mentes, animosque depravant, et maxima religioni inferunt detri- 
menta. Ex hac undique serpentium errorum colluvie, atque effrenata cogi- 
tandi, loquendi, scribendique licentia mores in deterius prolapsi, sanctissima 

Christi spreta religio, divini cultus improbata maiestas, huius Apostolicae 
Sedis divexata potestas, Ecclesiae oppugnata atque in turpem servitutem 
redacta auctoritas, Episcoporum iura conculcata, matrimonii sanctitas violata, 
cuiusque potestatis regimen labefactatum, ac tot alia tum christianae, tum 
civilis reipublicae damna, quae communibus lacrimis una Vobiscum flere 
cogimur, Venerabiles Fratres. 

6. In tanta igitur religionis, rerum ac temporum vicissitudine de uni- 
versi Dominici gregis salute Nobis divinitus commissa vehementer solliciti, 
pro Apostolici Nostri ministerii officio nihil certe inausum, nihilque inten- 
tatum relinquemus, quo cunctae christianae familiae bono totis viribus con- 
sulamus. Verum praeclaram quoque vestram pietatem, virtutem, prudentiam 
summopere in Domino excitamus, Venerabiles Fratres, ut caelesti ope freti 
una Nobiscum Dei, Eiusque Sanctae Ecclesiae causam pro loco, quem tenetis, 
pro dignitate, qua insigniti estis, impavide defendatis. Vobis acriter pugnan- 
dum esse intelligitis, cum minime ignoretis quibus quantisque intemerata 
Christi lesu Sponsa vulneribus afficiatur, quantoque acerrimorum hostium 
impetu divexetur. Atque in primis optime noscitis, vestri muneris esse catho- 
licam fidem episcopali robore tueri, defendere, ac summa cura vigilare, ut 
grex Vobis commissus in ea stabilis et immotus persistat, quam nisi quisque 
integram, inviolatamque servaverit, absque dubio in aeternum peribit. ! In hanc 
igitur fidem tuendam, atque servanda pro pastorali vestra sollicitudine 
diligenter incumbite, neque umquam desinite omnes in ea instruere, confir- 
mare nutantes, contradicentes arguere, infirmos in fide corroborare, nihil 
umquam omnino dissimulantes ac ferentes, quod eiusdem fidei puritatem 
vel minimum violare posse videatur. Neque minori animi firmitate in omnibus 
lovete unionem cum Catholica Ecclesia, extra quam nulla est salus, et obe- 
dientiam erga hanc Petri Cathedram, cui tamquam firmissimo fundamento 
tota sanctissimae nostrae religionis moles innititur. Pari vero constantia san- 
ctissimas Ecclesiae leges custodiendas curate, quibus profecto virtus, religio, 
pietas summopere vigent et florent. Cum autem ;agna sit pietas prodere 
latebras impiorum, et ipsum in eis, cui serviunt, diabolum debellare, ? illud 
obsecrantes monemus, ut omni ope et opera multiformes inimicorum homi- 
num insidias, fallacias, errores, fraudes, machinationes fideli populo dete- 
gere, eumque a pestiferis libris diligenter avertere, atque assidue exhortari 
velitis, ut impiorum sectas, et societates fugiens tamquam a facie colubri, 
ea omnia studiosissime devitet, quae fidei, religionis, morumque integritati 
adversantur. Qua de re numquam omnino sit, ut cessetis praedicare Evange- 
lium, quo christiana plebs magis in dies sanctissimis christianae legis prae- 
ceptionibus erudita crescat in scientia Dei, declinet a malo, et faciat bonum, 
atque ambulet in viis Domini. Et quoniam nostis Vos pro Christo legatione 
fungi, qui se mitem et humilem corde est professus, quique non venit vocare 
iustos, sed peccatores, relinquens nobis exemplum, ut sequamur vestigia 
eius; quos in mandatis Domini delinquentes, atque a veritatis et iustitiae 

semita aberrantes inveneritis, haud omittite eos in spiritu lenitatis et man- 
suetudinis paternis monitis, et consiliis corripere atque arguere, obsecrare, 
increpare in omni bonitate, patientia et doctrina, cum saepe plus erga corri- 
gendos agat benevolentia, quam austeritas, plus exhortatio, quam comminatio, 
plus caritas, quam potestas. ' lud etiam totis viribus praestare contendite, 
Venerabiles Fratres, ut fideles caritatem sectentur, pacem inquirant, et quae 
caritatis et pacis sunt sedulo exequantur, quo cunctis dissensionibus, ini- 
micitiis, aemulationibus, simultatibus penitus extinctis, omnes se mutua cari- 
tate diligant, atque in eodem sensu, in eadem sententia perfecti sint, et idem 
unanimes sentiant, idem dicant, idem sapiant in Christo lesu Domino Nostro. 
Debitam erga Principes, et potestates obedientiam ac subiectionem christiano 
populo inculcare satagite, edocentes iuxta Apostoli monitum? non esse pote- 
statem nisi a Deo, eosque Dei ordinationi. resistere, adeoque sibi damna- 
tionem acquirere, qui potestati resistunt, atque idcirco praeceptum potestati 
ipsi obediendi a nemine umquam citra piaculum posse violari, nisi forte ali- 
quid imperetur, quod Dei et Ecclesiae legibus adversetur. 

T. Verum cum zihil sit, quod alios magis ad pietatem, et Dei cultum 
assidue insíruat, quam eorum vita et exemplum, qui se divino ministerio dedi- 
carunt,? et cuiusmodi sunt Sacerdotes, eiusmodi plerumque esse soleat et 
populus, pro vestra singulari sapientia perspicitis, Venerabiles Fratres, summa 
cura et studio Vobis esse elaborandum, ut in Clero morum gravitas, vitae 
"integritas, sanctitas, atque doctrina eluceat, et ecclesiastica disciplina ex Sacro- 
rum Canonum praescripto diligentissime servetur, et ubi collapsa fuerit, in 
pristinum splendorem restituatur. Quapropter, veluti praeclare scitis, Vobis 
summopere cavendum, ne cuipiam, iuxta Apostoli praeceptum, cito manus 
imponatis, sed eos tantum sacris initietis ordinibus, ac sanctis tractandis 
admoveatis mysteriis, qui accurate exquisiteque explorati, ac virtutum omnium 
ornatu, et sapientiae laude spectati, vestris dioecesibus usui et ornamento esse 
possint, atque ab iis omnibus declinantes, quae Clericis vetita, et attendentes 
lectioni, exhortationi, doctrinae, exemplum sint fidelium in verbo, in conver- 
satione, in caritate, in fide, in castitate, ^ cunctisque afferant venerationem, 
et populum ad christianae religionis institutionem fingant, excitent, atque 
inflamment. Melius enim profecto est, ut sapientissime monet immortalis 
memoriae Benedictus XIV Decessor Noster, pauciores habere ministros, sed 
probos, sed idoneos, atque utiles, quam plures qui in aedificationem Corporis 
Christi, quod est Ecclesia, nequidquam sint valituri.»? Neque vero ignoratis, 
maiori diligentia Vobis in illorum praecipue mores, et scientiam esse inqui- 
rendum, quibus animarum cura et regimen committitur, ut ipsi tamquam 
fideles multiformis gratiae Dei dispensatores plebem sibi concreditam sacra- 

mentorum administratione, divini verbi praedicatione ac bonorum operum 
exemplo continenter pascere, iuvare, eamque ad omnia religionis instituta, 
ac documenta informare, atque ad salutis semitam perducere studeant. Intel- 
ligitis nimirum Parochis officii sui ignaris, vel negligentibus, continuo et 
populorum mores prolabi, et Christianam laxari disciplinam, et religionis 
cultum exsolvi, atque convelli, ac vitia omnia et corruptelas in Ecclesiam 
facile invehi. Ne autem Dei sermo, qui vivus, ef efficax, et penetrabilior 
omni gladio ancipiti! ad animarum salutem est institutus, ministrorum vitio 
infructuosus evadat, eiusdem divini verbi praeconibus inculcare, praecipere 
numquam desinite, Venerabiles Fratres, ut gravissimum sui muneris officium 
animo reputantes, evangelicum ministerium non in persuasibilibus humanae 
sapientiae verbis, non in profano inanis et ambitiosae eloquentiae apparatu 
el lenocinio, sed in ostensione spiritus et virtutis religiosissime exerceant, 
ut recte tractantes verbum veritatis, et non semetipsos, sed Christum Cruci- 
fixum praedicantes, sanctissimae nostrae religionis dogmata, praecepta iuxta 
catholicae Ecclesiae et Patrum doctrinam gravi ac splendido orationis genere 
populis clare aperteque annuncient, peculiaria singulorum officia accurate 
explicent, omnesque a flagitiis deterreant, ad pietatem inflamment, quo fideles 
Dei verbo salubriter imbuti atque refecti vitia omnia declinent, virtutes secten- 
tur, atque ita aeternas poenas evadere, et caelestem gloriam consequi valeant. 
Universos ecclesiasticos viros pro pastorali vestra sollicitudine et prudentia 
assidue monete, excitate, ut serio cogitantes ministerium, quod acceperunt 
in Domino, omnes proprii muneris partes diligentissime impleant, domus 
Dei decorem summopere diligant, atque intimo pietatis sensu sine intermis- 
sione instent obsecrationibus et precibus, et Canonicas horas ex Ecclesiae 
praecepto persolvant, quo et divina sibi auxilia ad gravissima officii sui 
munera obeunda impetrare, et Deum christiano populo placatum ac propi- 
tium reddere possint. 

8. Cum autem, Venerabiles Fratres, vestram sapientiam minime fugiat, 
idoneos Ecclesiae ministros nonnisi ex optime institutis clericis fieri posse, 
magnamque vim in recta horum institutione ad reliquum vitae cursum inesse, 
pergite omnes episcopalis vestri zeli nervos in id potissimum intendere, ut 
adolescentes clerici vel a teneris annis tum ad pietatem solidamque virtutem, 
tum ad litteras severioresque disciplinas, praesertim sacras, rite informentur. 
Quare Vobis nihil antiquius, nihil potius esse debet, quam omni opera, sol- 
lertia, industria clericorum Seminaria ex Tridentinorum Patrum praescripto ? 
instituere, si nondum existunt, atque instituta, si opus fuerit, amplificare, 
eaque optimis moderatoribus, et magistris instruere, ac intentissimo studio 
continenter advigilare, ut inibi iuniores clerici in timore Domini, et eccle- 
siastica disciplina sancte, religioseque educentur, et sacris potissimum scien- 
tiis iuxta catholicam doctrinam ab omni prorsus cuiusque erroris periculo 
alienis, et Ecclesiae traditionibus, et sanctorum Patrum scriptis, sacrisque cae- 

remoniis, ritibus sedulo, ac penitus excolantur, quo habere possitis navos 
atque industrios operarios, qui ecclesiastico spiritu praediti, ac studiis recte 
instituti valeant in tempore dominicum agrum diligenter excolere, ac strenue 
proeliari proelia Domini. Porro cum Vobis compertum sit ad ecclesiastici 
ordinis dignitatem, et sanctimoniam retinendam et conservandam pium spi- 
ritualium exercitiorum institutum vel maxime conducere, pro episcopali vestro 
zelo tam salutare opus urgere, omnesque in sortem Domini vocatos monere, 
hortari ne intermittatis, ut saepe in opportunum aliquem locum iisdem pera- 
gendis exercitiis secedant, quo, exterioribus curis sepositis, ac vehementiori 
studio aeternarum divinarumque rerum meditationi vacantes, et contractas 
de mundano pulvere sordes detergere, et ecclesiasticum spiritum renovare 
possint, atque expoliantes veterem hominem cum actibus suis, novum induant, 
qui creatus est in iustitia, et sanctitate. Neque Vos pigeat si in Cleri insti- 
tutione et disciplina paulo diutius immorati sumus. Etenim minime igno- 
ratis multos existere, qui errorum varietatem, inconstantiam, mutabilitatem- 
que pertaesi, ac sanctissimam nostram religionem profitendi necessitatem 
sentientes, ad ipsius religionis doctrinam, praecepta, instituta eo facilius, Deo 
bene iuvante, amplectenda colenda adducentur, quo maiori Clerum pietatis, 
integritatis, sapientiae laude, ac virtutum omnium exemplo, et splendore ceteris 
antecellere conspexerint. 

9. Ceterum, Fratres Carissimi, non dubitamus, quin Vos omnes ardenti 
erga Deum et homines caritate incensi, summo in Ecclesiam amore inflam- 
mati, angelicis pene virtutibus instructi, episcopali fortitudine, prudentia 
muniti, uno eodemque sanctae voluntatis desiderio animati, Apostolorum 
vestigia sectantes, et Christum lesum Pastorum omnium exemplar, pro quo 
legatione fungimini, imitantes, quemadmodum decet Episcopos, concordis- 
simis studiis facti forma gregis ex animo, sanctitatis vestrae splendore cle- 
rum populumque fidelem illuminantes, atque induti viscera misericordiae, et 
condolentes iis, qui ignorant et errant, devias ac pereuntes oves evangelici 
Pastoris exemplo amanter quaerere, persequi, ac paterno affectu vestris hu- 
meris imponere, ad ovile reducere, ac nullis neque curis, neque consiliis, 
neque laboribus parcere umquam velitis, quo omnia pastoralis muneris offi- 
cia religiosissime obire, ac omnes dilectas Nobis oves pretiosissimo Christi 
sanguine redemptas, et curae vestrae commissas a rapacium luporum rabie, 
impetu, insidiis defendere, easque ab venenatis pascuis arcere, ad salutaria 
propellere, et qua opere, qua verbo, qua exemplo ad aeternae salutis por- 
tum deducere valeatis. In maiori igitur Dei et Ecclesiae gloria procuranda 
viriliter agite, Venerabiles Fratres, et omni alacritate, sollicitudine, vigilantia 
in hoc simul elaborate, ut omnibus erroribus penitus depulsis, vitiisque radi- 
citus evulsis, fides, religio, pietas, virtus maiora in dies ubique incrementa 
suscipiant, cunctique fideles abiicientes opera tenebrarum, sicut filii lucis 
ambulent digne Deo per omnia placentes, et in omni opere bono fructifi- 
cantes. Atque inter maximas angustias, difficultates, pericula, quae a gravis- 
simo episcopali vestro ministerio hisce praesertim temporibus abesse non 
possunt, nolite umquam terreri, sed confortamini in Domino, et in potentia 
virtutis Eius, qui nos in congressione nominis sui constitutos desuper spectans, 

volentes comprobat, adiuvat dimicantes, vincentes coronat. Cum autem Nobis 
nihil gratius, nihil iucundius, nihil optabilius quam Vos omnes, quos dili- 
gimus in visceribus Christi lesu, omni affectu, consilio, opera iuvare, atque 
una Vobiscum in Dei gloriam et catholicam fidem tuendam, propagandam 
toto pectore incumbere, et animas salvas facere, pro quibus vitam ipsam, 
si opus fuerit, profundere parati sumus, venite, Fratres, obtestamur, et obse- 
cramus, venite magno animo, magnaque fiducia ad hanc Beatissimi Aposto- 
lorum Principis Sedem, Catholicae unitatis centrum, atque Episcopatus api- 
cem, unde ipse Episcopatus, ac tota eiusdem nominis auctoritas emersit, 
venite ad Nos quotiescumque Nostrae, et eiusdem Sedis auctoritatis ope, 
auxilio, praesidio Vos indigere noveritis. 

10. In. eam porro spem erigimur fore, ut Carissimi in Christo Filii 
Nostri Viri Principes eorum pietate, et religione in memoriam revocan- 
tes regiam potestatem sibi non solum ad mundi regimen, sed maxime ad 
Ecclesiae praesidium esse collatam,? et Nos cum Ecclesiae causam, tum eorum 
regni agere, et salutis, ut provinciarum suarum quieto iure potiantur,? com- 
munibus nostris votis, consiliis, studiis sua ope et auctoritate faveant, atque 
ipsius Ecclesiae libertatem incolumitatemque defendant, ut e£ Christi dextera 
eorum defendatur imperium. * 

11. Quae omnia ut prospere, feliciterque ex sententia succedant, adea- 
mus cum fiducia, Venerabiles Fratres, ad thronum gratiae, atque unanimes in 
humilitate cordis nostri Patrem misericordiarum, et Deum totius consolationis 
enixis precibus sine intermissione obsecremus, ut per merita Unigeniti Filii 
Sui infirmitatem nostram omnium caelestium Charismatum copia cumulare 
dignetur, atque omnipotenti sua virtute expugnet impugnantes nos, et ubique 
augeat fidem, pietatem, devotionem, pacem, quo Ecclesia sua sancta, omni- 
bus adversitatibus et erroribus penitus sublatis, optatissima tranquillitate 
fruatur, ac fiat unum ovile, et unus pastor. Ut autem clementissimus Domi- 
nus facilius inclinet aurem suam in preces nostras, et nostris annuat votis, 
deprecatricem apud Ipsum semper adhibeamus sanctissimam Dei Genitricem 
Immaculatam Virginem Mariam, quae nostrum omnium dulcissima mater, 
mediatrix, advocata, et spes fidissima ac maxima fiducia est, cuius patroci- 
nio nihil apud Deum validius, nihil praesentius. Invocemus quoque Aposto- 
lorum Principem, cui Christus ipse tradidit claves regni caelorum, quemque 
Ecclesiae suae petram constituit, adversus quam portae inferi praevalere 
numquam poterunt, et Coapostolum eius Paulum, atque omnes Sanctos 
coelites, qui iam coronati possident palmam, ut desideratam divinae propi- 
tiationis abundantiam universo christiano populo impetrent. 

12. Denique coelestium omnium munerum auspicem, et potissimae 
Nostrae in Vos caritatis testem, accipite Apostolicam Benedictionem, quam 
ex intimo corde depromptam Vobis ipsis, Venerabiles Fratres, et omnibus 


' S. Cyprian., Epist. 77 ad Nemesianum et ceteros martyres. 
* S. Leo, Epist. 156 alias 125 ad Leonem Augustum. 

?* S. Leo, Epist. 43 alias 34 ad Theodosium Augustum. 

Clericis, Laicisque Fidelibus curae vestrae concreditis amantissime imper- 
timur. 


[Acta Pii IX, vol. I, p. 4-24]. 


505. 
Pius IX, litt. ap. Quum illud, 1 iun. 1847.! 


Quum illud plurimi referat, ut in Apostolicis concessionibus nullus 
detur dubitationi locus, quae animos torqueat ac controversias excitet, idcirco 
si quam existere ambiguitatem noverimus, ad eam avertendam curas Nostras 
libenter intendimus. lam vero praeter Indultum testandi de propriis bonis, 
quod Venerabilibus Fratribus Nostris S. R. E. Cardinalibus Sancta haec 
Sedes tribuere solet per Apostolicas Literas in forma Brevis incipientis, De 
benignitate Sedis Apostolicae, iisdem per alias similes Literas in forma Bre- 
vis, quarum initium, Cuz fel. rec. Urbanus VIII, facultas conceditur dispo- 
nendi de sacris utensilibus favore alicuius Ecclesiae seu Cappellae vel Loci 
Pii, non obstante Constitutione Urbani VIII, Aequum est, edita die 19 Iulii 
anno 1642,? qua sacra Cardinalium utensilia Pontificio Sacrario attribuuntur. 
Verum quum in memorato postremo Brevi, etiam quando agitur de Cardi- 
nalibus, Archiepiscopis, Episcopis et Abbatibus ex quodam invecto usu addi 
consueverit clausula, « quoad Ecclesias Cathedrales, Metropolitanas, aut Patriar- 
chales, quibus praefueris, seu quas alias ex concessione vel dispensatione Apo- 
stolica in titulum, administrationem, seu Commendam obtinueris, dispositione 
Constitutionis fel. rec. Pii PP. V anno 1567, tertio Kalendas Septembris anno 
secundo »,? saepe saepius dubia exorta sint circa interpretationem et vim huius- 
modi reservationis, eo vel magis quod in superius memorato Brevi De beni- 
gnitate Sedis Apostolicae, praefatae S. Pii V Constitutioni in ea parte, quae 
sacra utensilia respicit, aperte derogetur. Si namque Romani Pontifices Car- 
dinalibus quoque Archiepiscopis, Episcopis et Abbatibus privilegium dispo- 
nendi de sacris utensilibus concedere solent, illud frustraneum et illusorium 
foret, quatenus adiecta clausula eam vim haberet, quam verba praeseferunt. 
His quoque accedebat quod nonnulli Sacrorum Canonum Interpretes doceant, 
Cardinales utpote qui in memorata S. Pii V Constitutione speciatim nomi- 
nati non sint, ea lege minime teneri, etsi alii contrariam sententiam tuean- 
tur. Quae cum ita essent, Ven. Frater Noster Petrus Cardinalis Ostini nunc 
Episcopus Albanensis, qui tunc temporis Episcopalem Ecclesiam Aesinam 
regebat, enixe postulavit a fel. rec. Gregorio XVI Praedecessore Nostro, ut 
rem certo definiret atque expresse declararet, an Cardinales Episcopi seu 
Abbates Nullius in Apostolicis memoratis Literis S. Pii V Praedecessoris 


! Quibus aliqua dubia circa sacra S. R. E. Cardinalium et Episcoporum uten- 
silia declarantur. 

Nostri comprehendantur, ac statueret, quaenam sacra ornamenta et supel- 
lectiles, et utensilia S. R. E. Cardinalium ad Sacrarium Pontificium ex me- 
morata Constitutione Urbani VIII, et quaenam Patriarcharum, Archiepiscopo- 
rum, Episcoporum et Abbatum Nullius sive Cardinalitia dignitate fulgeant, 
sive illa careant, ad Ecclesias Cathedrales ex superius citata S. Pii V Con- 
stitutione revera spectent, et quomodo facienda sit divisio sacrarum supel- 
lectilium et utensilium, quando Episcopus sive successive sive simultanee 
plures Ecclesias, gubernaverit. Nos igitur, qui in memorati Decessoris Nostri 
bo. me. Gregorii XVI locum, licet immerentes, suifecti sumus, ad praeci- 
dendas omnes hac super re dubitationis ac controversiae causas, de consilio 
Venerabilium Fratrum Nostrorum S. R. E. Cardinalium negociis et consulta- 
tionibus Episcoporum et Regularium praepositorum, haec quae sequuntur 
auctoritate Nostra Apostolica decernimus et mandamus. 

1? Cardinales Episcopos teneri quoad sacra utensilia lege lata in Consti- 
tutione S. Pii V incipiente Roman: Pontificis, exceptis tamen Cardinalibus 
Episcopis Suburbicariis, necnon exceptis pariter Cardinalibus Abbatibus Nu/- 
lius, qui in Romana Curia morantur, quorum sacra utensilia, attenta citata 
Constitutione Aequum est Urbani VIII Praedecessoris Nostri, ad Pontificium 
Sacrarium spectabunt. 

2o Firmis remanentibus clausulis derogatoriis Constitutioni S. Pii V 
cuius initium Romani Pontificis Providentia, in Literis in forma Brevis inci- 
pientibus De benignitate Sedis Apostolicae, apponi solitis, in altero Brevi 
quod incipit Cum fel. rec. Urbanus VIII, auieratur clausula, qua salva edi- 
citur eadem Piana Constitutio, eiusque loco substituantur ea, quae sequumn-- 
tur: « Quod si Ecclesiis Abbatialibus, Cathedralibus, Metropolitanis, Patriar- 
chalibus praefueris, seu quas alias ex concessione et dispensatione Apostolica 
in titulum, administrationem, seu  commendam | obtinueris, Te vehementer 
hortumur, prout iam Benedictus XIV Praedecessor Noster in sua Constitu- 
tione incipiente '* Inter arduas ,, ! Cardinales hortabatur, ut in praedictis rebus 
disponendis eas Ecclesias prae oculis habeas, ceterisque praeferas ». Quae vero 
hoc in articulo praescripsimus ea ad singulos Cardinales extendimus, qui 
ante praesentium Literarum publicationem enunciatam testandi ac dispo- 
nendi facultatem obtinuerunt, perinde ac si in respectivis Indultis expressa 
essent. 

3» Sacra utensilia quae vigore Constitutionis S. Pii V incipientis Romani 
Pontificis, Ecclesiis Cathedralibus debentur, haec esse edicimus: Mitras sci- 
licet, Planetas, Pluvialia, Tunicellas, Dalmaticas, Sandalia, Chirothecas, Albas 
cum cingulis, lineos Amictus et his similia; item Missalia, Gradualia, Libros 
cantus firmi et musicae, Libros pontificales, alterum cui titulus Canon Mis- 
sae; item Calices, Patenas, Pixides, Ostensoria, Thuribula, Vas aquae bene- 
dictae cum Aspersorio, Pelvim cum Urceo, Vasa sacrorum Oleorum et 
urceolos una cum pelvibus et tintinnabulo, Palmatorias, Icones pacis, Cru- 
ces Archiepiscopales, Candelabra cum Cruce pro Altaris usu, Baculum Pasto- 
ralem, Faldistorium, aliasque res sacras sive paramenta, sive ornamenta, 

sive vasa, si quae sunt etiam ex eorum natura usui profano congrua; dum- 
modo non per accidens, sed permanenter divino cultui, sacrisque functio- 
nibus fuerint destinata; exceptis Annulis et Crucibus pectoralibus etiam cum 
sacris Reliquiis, et iis omnibus utensilibus cuiusvis generis, quae legitime 
probentur ab Episcopis defunctis comparata fuisse bonis ad Ecclesiam non 
pertinentibus, neque constet Ecclesiae fuisse donata. Volumus propterea 
teneri ac debere Episcopos conficere in forma authentica Inventarium sacro- 
rum utensilium, in quo pro rei veritate exprimant quando acquisita fuerint 
et speciali nota describant, quae ex Ecclesiae reditibus ac proventibus sibi 
compararunt, ne alias praesumi debeat ea omnia reditibus Ecclesiae compa- 
rata fuisse. Quod vero pertinet ad utensilia sacra S. R. E. Cardinalium ad 
Sacrarium Sacelli Pontificis spectantia, nullam haberi volumus rationem qua- 
litatis et naturae redituum, quibus comparata fuerit, et praeter ea quae in 
Constitutione Urbani VIII incipiente Aequum est in specie enumerata sunt, 
alia verbis generalibus tantum expressa intelligi volumus, Sandalia, Chiro- 
thecas, Lineos Amictus, Albas cum cingulis, item Pixides, Ostensoria, Vas 
aquae benedictae cum aspersorio, Vasa sacrorum Oleorum, ut urceolos cum 
pelvibus ac tintinnabulo, tandem Baculum Pastoralem, Faldistorium, Palma- 
torias, Icones pacis, Thuribulum et his similia, exceptis Annulis et Crucibus 
pectoralibus, etiam cum sacris Reliquiis. 

49 Quando Episcopus duas vel plures Ecclesias successive rexerit, sacra 
utensilia dividi volumus proportionaliter inter Ecclesias Cathedrales, habita 
ratione fructuum ac temporis, iuxta Constitutionem S. Pii V incipientem 
Romani Pontificis. 

5v Ubi vero aliquis Episcopus simul praefuerit duabus vel pluribus 
Ecclesiis unitis vel in perpetuam administrationem concessis, quae habeant 
Capitulum et Cathedralem Ecclesiam propriam ac distinctam, sacrorum uten- 
silium divisionem faciendam esse edicimus aequis partibus singulis Ecclesiis 
Cathedralibus, quatenus earumdem Ecclesiarum unitarum, seu in perpetuam 
administrationem concessarum reditus non sint divisi, sed unam Episcopa- 
lem Mensam perpetuo constituant; si vero reditus divisi fuerint ac separati, 
divisionem fieri volumus singulis Ecclesiis Cathedralibus proportionaliter 
ratione fructuum. 

69 Quod si constet, Episcopum, qui per translationem duabus Ecclesiis 
successive praefuerit, comparasse sibi omnia sacra utensilia reditibus tantum 
unius Ecclesiae, nulli divisioni locus erit, sed eadem sacra utensilia ad 
Ecclesiam Cathedralem tantum spectabunt illius Dioecesis, ex cuius Episco- 
palis Mensae proventibus fuerint acquisita. — Haec volumus et mandamus, 
decernentes has literas firmas, validas atque efficaces esse et fore, suosque 
plenarios et integros effectus sortiri ac obtinere, eisque ad quos spectant seu 
spectabunt, plenissime suffragari; sicque in praemissis per quoscumque 
ludices ordinarios et extraordinarios iudicari ac definiri debere, irritumque 
et inane quidquid secus super his a quoquam, quavis auctoritate, scienter 
vel ignoranter contigerit attentari. Non obstantibus, si opus fuerit, Nostra 
et Cancellariae Apostolicae regula de iure quaesito non tollendo, aliisque 
Apostolicis atque in universalibus provincialibusque et synodalibus Conciliis 

editis generalibus, vel specialibus Constitutionibus et Ordinationibus cete- 

risque etiam speciali et individua mentione ac derogatione dignis in contra- 

rium facientibus quibuscumque. l 
[Acta Pii IX, vol. I, p. 631-642]. 


506. 
Pius IX, allocut. Ubi primum, 17 dec. 1847. 


Ubi primum nullis certe Nostris meritis, sed inscrutabili Dei iudicio in 
hac principis Apostolorum Cathedra collocati catholicae Ecclesiae gubernacula 
tractanda suscepimus, Apostolicae Nostrae sollicitudinis curas in Hispaniam 
convertimus, quemadmodum optime noscitis, Venerabiles Fratres. Hinc intimo 
Nostri cordis dolore considerantes gravissima damna, quibus ob tristes rerum 
vicissitudines magna illa et inclyta Dominici gregis portio premebatur, divitem 
in misericordia Deum assiduis enixisque precibus humiliter obsecrare num- 
quam destitimus, ut afflictis illis Ecclesiis opem afferre, easque a misero in 
quo versabantur statu revocare dignaretur. Atque pro Apostolici Nostri mini- 
sterii debito, et singulari paternae caritatis affectu, quo illustrem illam natio- 
nem prosequimur, nihil certe Nobis potius fuit, quam ut sanctissimae nostrae 
Religionis negotia ibi componere studeremus. Cum autem felicis recordationis 
Gregorius XVI Praedecessor Noster incepisset suis instruere Pastoribus non- 
nullas illius Regni Dioeceses in dissitis transmarinis regionibus sitas, in id 
peculiares Nostras curas intendimus, ut aliis pluribus ipsius Regni vacanti- 
bus Ecclesiis in continenti etiam positis novos valeremus dare Antistites eo 
munere dignos, atque ita perficere quod idem Decessor Noster morte prae- 
ventus absolvere minime potuerat. Quamobrem Venerabilem Fratrem Ioannem 
Archiepiscopum Tessalonicensem virum integritate, doctrina, prudentia, ac 
rerum gerendarum peritia praestantem cum Nostris ad Carissimam in Christo 
Filiam Nostram Mariam Elisabeth Reginam Catholicam Litteris, atque oppor- 
tunis facultatibus et instructionibus in Hispaniam misimus, ut quidquid ad 
sanandas inibi contritiones Israel, atque ad catholicae Religionis bonum pro- 
movendum conduceret, omni studio curaret, atque inter alia efficeret ut 
viduatas illic Ecclesias idoneis Pastoribus concrederemus. Itaque clementis- 
simo misericordiarum Patre votis studiisque Nostris opitulante evenit, ut 
summa animi Nostri consolatione nonnullos, veluti nostis, in illis regionibus 
Antistites iam constituere potuerimus, atque in praesentia multas alias Hispa- 
niarum Cathedrales et Metropolitanas Ecclesias diu vacantes canonico suorum 
Pastorum regimini et procurationi tradere, atque ita divini Nominis gloriae, 
catholicae Religionis bono, ac spirituali illarum dilectarum ovium saluti con- 
sulere valeamus. Quod quidem futurum confidimus, cum ex relatione com- 
memorati Venerabilis Fratris Delegati Nostri, atque ex actis maturo examine 
ab ipso confectis agnoverimus, viros ipsis Dioecesibus regendis ac moderandis 
destinatos eas habere dotes, quae ad pastorale munus rite utiliterque obeun- 
dum requiruntur. In eam autem spem erigimur fore, ut quamprimum aliarum 

illius Regni Ecclesiarum viduitati prospicere possimus, utque rebus iam 
nunc in meliorem conditionem vergentibus, et favente etiam Catholica Maie- 
state Sua in aliis porro atque aliis religionis negotiis, in quae idem Venera- 
bilis Frater Delegatus Noster studiosissime incumbit, vota et consilia Nostra 
felicem dante Domino exitum assequantur. 

Alia etiam longe amplissima sub alio magno Principe regio est, in qua 
catholicae Religionis res diuturnis gravioribusque calamitatibus afflictae ipsum 
recolendae memoriae Decessorem Nostrum multos per annos sollicitum 
habuerant, et praecipuas Nostras curas sibi pariter vindicarunt. Equidem 
optavissemus hoc ipso die Vos certiores facere de bono exitu, quem aliqua 
ex parte Nostras ipsas curas habuisse confidebamus. Non defuere autem 
quidam ephemeridum scriptores, qui id ipsum feliciter evenisse affirmarint. 
Nos tamen nihil adhuc annuntiare Vobis possumus nisi firmam spem, qua 
sustentamur fore, ut omnipotens et misericors Deus propitius respiciat super 
Ecclesiae suae filios tantis inibi tribulationibus conflictatos, et sollicitudini 
benedicat, qua statum catholicae Religionis in meliorem illic conditionem 
adducere connitimur. 

Nunc porro Vobiscum communicamus, Venerabiles Fratres, summam 
admirationem, qua intime affecti fuimus, ubi scriptum a quodam viro eccle- 
siastica Dignitate insignito elucubratum, typisque editum ad Nos pervenit. 
Namque idem vir in huiusmodi scripto de quibusdam loquens doctrinis, 
quas Ecclesiarum regionis suae traditiones appellat, et quibus huius Apo- 
stolicae Sedis iura coarctare intenditur, haud erubuit asserere, traditiones 
ipsas a Nobis in pretio haberi. Absit enimvero, Venerabiles Fratres, ut mens 
aut cogitatio Nobis unquam fuerit vel minimum declinare a Maiorum insti- 
tutis, aut abstinere ab huius Sanctae Sedis auctoritate sarta tecta conservanda, 
atque tuenda. Habemus equidem in pretio peculiares traditiones; sed eas 
tantum, quae a Catholicae Ecclesiae sensu non discrepent, praesertim vero 
illas reveremur ac firmissime tuemur, quae cum aliarum Ecclesiarum tradi- 
tione, atque in primis cum hac sancta Romana Ecclesia plane congruant, ad 
quam, ut S. Irenaei verbis utamur, propter potiorem  principalitatem. necesse 
est omnem convenire Ecclesiam, hoc est eos, qui sunt undique fideles, in qua 
semper ab his, qui sunt. undique, conservata est ea, quae est ab Apostolis 
traditio. ! 

At aliud insuper est, quod animum Nostrum vehementer angit et urget. 
Ignotum certe Vobis non est, Venerabiles Fratres, multos huiusmodi Catho- 
licae veritatis in id praesertim nostris temporibus conatus suos intendere, 
ut monstruosa quaeque opinionum portenta aequiparare doctrinae Christi, 
aut cum ea commiscere vellent, atque ita impium illud de cuiuslibet religio- 
nis indifferentia systema magis magisque propagare commoliuntur. Novis- 
sime autem, horrendum dictu! inventi aliqui sunt qui eam nomini, et Apo- 
stolicae dignitati Nostrae contumeliam imposuerunt, uti Nos veluti participes 
stultitiae suae, et memorati nequissimi systematis fautores traducere non dubi- 
tarint. Hi nimirum ex consiliis, a Religionis Catholicae sanctitate haud certe 

alienis, quae in negotiis quibusdam ad civilem pontificiae Ditionis procura- 
tionem spectantibus benigne ineunda duximus publicae commoditati et pro- 
speritati ampliandae, atque ex venia nonnullis eiusdem Ditionis hominibus 
initio ipso Pontificatus Nostri clementer impertita, coniicere voluerunt, Nos 
ita benevole sentire de quocumque hominum genere, ut nedum Ecclesiae 
filios, sed ceteros etiam utut a Catholica unitate alieni permaneant, esse pariter 
in salutis via, atque ad aeternam vitam pervenire posse arbitremur. Desunt 
Nobis prae horrore verba ad novam hanc contra Nos, et tam atrocem iniu- 
riam detestandam. Amamus equidem intimo cordis affectu homines universos, 
non aliter tamen quam in caritate Dei, et Domini Nostri lesu Christi, qui 
venit quaerere, et salvum facere quod perierat, qui pro omnibus mortuus 
est, qui omnes homines vult salvos fieri, et ad agnitionem veritatis venire; 
qui misit proinde discipulos suos in mundum universum praedicare evan- 
gelium omni creaturae, denuntians eos, qui crediderint et baptizati fuerint, 
salvos fore, qui vero non crediderint condemnatum iri. Veniant igitur qui 
salvi fieri volunt ad columnam et firmamentum veritatis, quod Ecclesia est, 
veniant scilicet ad veram Christi Ecclesiam, quae in suis Episcopis summoque 
omnium capite Romano Pontifice successionem habet Apostolicae auctori- 
tatis nullo tempore interruptam, quae nihil unquam potius habuit quam ut 
praedicaret, atque omni ope custodiret ac tueretur doctrinam ex Christi man- 
dato ab Apostolis annunciatam; quae inde ab Apostolorum aetate in mediis 
omne genus difficultatibus crevit, et per totum orbem miraculorum splen- 
dore inclyta, martyrum sanguine amplificata, Confessorum et Virginum nobi- 
litata virtutibus, Patrum testimoniis scriptisque sapientissimis corroborata 
viguit, vigetque in cunctis terrae plagis, et perfecta fidei, sacramentorum, 
sacrique regiminis unitate refulget. Nos qui licet indigni, praesidemus in 
suprema hac Petri Apostoli Cathedra, in qua Christus Dominus eiusdem 
Ecclesiae suae fundamentum posuit, nullis ullo unquam tempore curis labo- 
ribusque abstinebimus, ut per ipsius Christi gratiam eos qui ignorant, et 
errant ad unicam hanc veritatis et salutis viam adducamus. Meminerint autem 
quicumque ex adverso sunt, transiturum quidem coelum et terram, sed nihil 
praeterire unquam posse ex verbis Christi, neque in doctrina commutari, quam 
a Christo Ecclesia Catholica custodiendam, tuendam et praedicandam accepit. 

Post haec haud possumus, quin Vobis, Venerabiles Fratres, loquamur 
de doloris acerbitate, qua confecti fuimus, propterea quod paucis ante diebus 
in hac alma Urbe Nostra catholicae religionis arce et centro nonnulli pau- 
cissimi illi quidem homines prope delirantes reperiri potuerint, qui vel ipsum 
humanitatis sensum subiicientes cum maximo aliorum ipsius Urbis civium íre- 
mitu et indignatione minime exhorruerunt palam publiceque triumphare in 
luctuosissimo intestino bello nuper inter Helvetios excitato. Quod fatale sane 
bellum Nos intimo corde ingemiscimus, tum ob effusum illius nationis san- 
guinem, fraternamque caedem, et atroces, diuturnas, funestasque discordias, 
odia, dissidia, quae ex civilibus potissimum bellis in populo redundare solent, 
tum ob detrimenta, quae inde catholicae rei obvenisse accepimus, et obven- 
tura adhuc timemus, tum denique ob deploranda sacrilegia in primo con- 
llictu commissa, quae commemorare animus refugit. 

Ceterum dum haec lamentamur, humillimas Deo totius consolationis 
agimus gratias, qui in multitudine misericordiae suae non desinit Nos con- 
solari in omni tribulatione Nostra. Etenim inter tantas angustias non leve 
certe Nobis solatium afferunt et prosperi sacrarum Missionum eventus, et 
strenui evangelicorum Ministrorum labores, qui apostolico zelo incensi, gra- 
vissima quaeque pericula atque discrimina invicte despicientes, in remotis- 
simis regionibus populos ab errorum tenebris, morumque feritate ad catho- 
licae veritatis lumen, omnemque virtutis et humanitatis cultum traducere, ac 
pro Dei gloria et animarum salute fortiter pugnare non desinunt, et pientis- 
sima ac plane eximia catholicorum populorum studia, qui Nostris desideriis 
mirifice obsecundantes non levia afflictae pauperum Hibernorum genti sub- 
sidia praebere haud intermiserunt, quique tum largitionibus ad Nos etiam 
missis, tum assiduis ad Deum precibus omnem opem conferre non cessant, 
ut sanctissima Christi fides atque doctrina longe lateque ubique gentium, 
ubique terrarum felici faustoque progressu magis magisque propagetur. Quae 
praeclara opera omni certe laudum praeconio digna dum peculiari gratissimi 
animi Nostri testificatione prosequimur, a clementissimo bonorum omnium 
largitore Deo humiliter poscimus, ut fidelibus suis uberem pro illis retribuat 
in aeternitate mercedem. 

Habetis, Venerabiles Fratres, quae Vobis hodierno die significanda iudica- 
vimus. Cum autem hanc Nostram Allocutionem in publicum emittere censueri- 
mus, hac occasione sermonem Nostrum ad alios quoque Venerabiles Fratres, 
universi catholici Orbis Patriarchas, Archiepiscopos, Episcopos, toto cordis 
affectu convertimus, eosque omnes et singulos obsecramus, atque hortamur in 
Domino ut stabili inter se concordia et caritate coniuncti, atque arctissimo 
fidei et observantiae vinculo Nobis et huic Petri Cathedrae obstricti, perfecti 
sint in eodem sensu et in eadem sententia, atque humanis quibusque sepositis 
rationibus, et solum Deum ob oculos habentes, Eiusque auxilium iugibus, 
fervidisque precibus implorantes, nihil vigilantiae, nihil laboris unquam prae- 
termittant, ut episcopali fortitudine, constantia, prudentia praelientur praelia 
Domini, et maiori usque alacritate dilectas oves eorum curae commissas ab 
venenatis pascuis avertant, ad salutaria propellant, easque nunquam patiantur 
decipi doctrinis variis et peregrinis, sed strenue a rapacium luporum insidiis, 
et impetu defendant, itemque errantes in omni bonitate, patientia, et doctrina 
ad veritatis et iustitiae semitam reducere contendant, ut et illi divina auxi- 
liante gratia occurrant in unitatem fidei, et agnitionem Filii Dei, atque ita 
fiant nobiscum unum ovile et unus pastor. 

[Acta Pii IX, vol. I, p. 70-TT]. 


507. 
Pius IX, allocut. Quibus quantisque, 20 apr. 1849. 


1. Quibus quantisque malorum procellis summo cum animi Nostri dolore 
Pontificia Nostra ditio, omnisque fere Italia miserandum in modum iactetur 
ac perturbetur, nemo certe ignorat, Venerabiles Fratres. Atque utinam homi- 

nes tristissimis hisce rerum vicibus edocti aliquando intelligant, nihil ipsis 
perniciosius esse posse, quam a veritatis, iustitiae, honestatis et religionis 
semitis deflectere, ac nequissimis impiorum consiliis acquiescere, eorumque 
insidiis, fraudibus et erroribus decipi atque irretiri! Equidem universus ter- 
rarum orbis probe noscit, atque testatur, quae quantaque fuerit paterni atque 
amantissimi animi Nostri cura sollicitudo in vera solidaque Pontificiae Nostrae 
ditionis populorum utilitate, tranquillitate, prosperitate procuranda, et quis 
tantae Nostrae indulgentiae et amoris fructus extiterit. Quibus quidem verbis 
callidissimos tantorum malorum artifices dumtaxat damnamus, quin ullam 
maximae populorum parti culpam tribuere velimus. Verumtamen deplorare 
cogimur, multos etiam e populo ita misere fuisse deceptos, ut aures suas a 
Nostris vocibus ac monitis avertentes, illas fallacibus quorumdam magistro- 
rum doctrinis praebuerint, qui relinquentes Jfer rectum, et per vias [ene- 
brosas ambulantes! eo unice spectabant, ut imperitorum praesertim animos 
mentesque magnificis falsisque promissis in fraudem et in errorem induce- 
rent, ac plane compellerent. Omnes profecto norunt, quibus laudum praeco- 
niis fuerit ubique concelebrata memoranda illa et amplissima venia a Nobis 
ad familiarum pacem, tranquillitatem, felicitatemque procurandam concessa. 
Ac neminem latet, plures ea venia donatos non solum suam mentem vel 
minimum haud immutasse, quemadmodum sperabamus, verum etiam eorum 
consiliis et molitionibus acrius in dies insistentes nihil unquam inausum 
nihilque intentatum reliquisse, ut civilem Romani Pontificis Principatum, 
eiusque regimen, uti iamdiu machinabantur, labefactarent et funditus ever- 
terent, ac simul acerrimum sanctissimae nostrae religioni bellum inferrent. Ut 
autem id facilius consequi possent, nihil antiquius habuere, quam multitu- 
dines in primis convocare, inflammare, easque assiduis magnisque motibus 
agitare, quos vel Nostrarum concessionum praetextu continenter fovere, et 
in dies augere summopere studebant. Hinc concessiones in ipso Nostri Pon- 
tificatus initio a Nobis ultro ac libenter datae non solum optatos fructus 
haud emittere, sed ne radices quidem agere unquam potuere, cum peritis- 
simi fraudum architecti iisdem concessionibus ad novas concitandas agita- 
tiones abuterentur. Atque in hoc vestro consessu, Venerabiles Fratres, facta 
ipsa vel leviter attingere, ac raptim commemorare ea sane mente censuimus, 
ut omnes bonae voluntatis homines clare aperteque cognoscant, quid Dei 
et humani generis hostes velint, quid optent, quidque ipsis in animo semper 
fixum destinatumque sit. 

2. Pro singulari Nostro in subditos affectu dolebamus, ac vehementer 
angebamur, Venerabiles Fratres, cum assiduos illos populares motus tum 
publicae tranquillitati et ordini, tum privatae familiarum quieti ac paci tan- 
topere adversos videremus, nec proferre poteramus crebras illas pecuniarias 
collectas, quae variis nominibus non sine levi civium incommodo et dispendio 
postulabantur. Itaque mense Aprili anno 1847 per publicum Edictum Nostri 
Cardinalis a publicis negotiis omnes monere haud omisimus, ut ab eiusmodi 
popularibus conventibus et largitionibus sese abstinerent, atque ad propria 

pertractanda negotia animum mentemque denuo converterent, omnemque 
in Nobis fiduciam collocarent, ac pro certo haberent, paternas Nostras curas 
cogitationesque ad publica commoda comparanda unice esse conversas, 
quemadmodum iam pluribus ac luculentissimis argumentis ostenderamus. 
Verum salutaria haec. Nostra monita, quibus tantos populares motus com- 
pescere, et populos ipsos ad quietis et tranquillitatis studia revocare niteba- 
mur, pravis quorumdam hominum desideriis et machinationibus vehementer 
adversabantur. Itaque indefessi agitationum auctores, qui iam alteri ordina- 
tioni iussu Nostro ab eodem Cardinali ad rectam utilemque populi educa- 
tionem promovendam editae obstiterant, vix dum monita illa Nostra nove- 
runt, haud destitere contra ipsa ubique inclamare, et acriori usque studio 
incautas multitudines commovere, eisque callidissime insinuare ac persuadere, 
ne illi tranquillitati a Nobis tantopere exoptatae se unquam dare vellent, 
cum insidiosum in ea lateret consilium, ut populi quodammodo indormirent, 
atque ita in posterum duro servitutis iugo facilius opprimi possent. Atque 
ex eo tempore plurima scripta typis quoque edita, atque acerbissimis qui- 
busque contumeliis, conviciis minisque plenissima ad Nos missa fuere, quae 
oblivione sempiterna obruimus, flammisque tradidimus. Ut autem inimici 
homines fidem aliquam facerent falsis periculis, quae in populum impendere 
clamitabant, haud reformidarunt mentitae cuiusdam coniurationis, ab ipsis 
apposite excogitatae, rumorem ac metum in vulgus spargere, ac turpissimo 
mendacio vociferari, eiusmodi coniurationem initam esse ad urbem Romam 
civili bello, caedibus ac funeribus funestandam, ut novis institutionibus 
penitus sublatis atque deletis, pristina gubernandi forma iterum revivisceret. 
Sed huius falsissimae coniurationis praetextu inimici homines eo spectabant, 
ut populi contemptum, invidiam, furorem contra quosdam lectissimos quo- 
que viros virtute, religione praestantes, et ecclesiastica etiam dignitate insi- 
gnes nefarie commoverent atque excitarent. Probe nostis, in hoc rerum aestu 
civicam militiam fuisse propositam, ac tanta celeritate collectam, ut rectae 
illius istitutioni et disciplinae consuli minime potuerit. 

3. Ubi primum ad publicae administrationis prosperitatem magis magis- 
que procurandam opportunum fore censuimus Status Consultationem insti- 
tuere, inimici homines occasionem exinde statim arripuere, ut nova Gubernio 
vulnera imponerent ac simul efficerent, ut huiusmodi institutio, quae publicis 
populorum rationibus magnae utilitati esse poterat, in damnum ac perniciem 
cederet. Et quoniam eorum opinio impune iam invaluerat, ea institutione et 
Pontificii regiminis indolem ac naturam immutari, et Nostram auctoritatem 
Consultorum iudicio subiici, idcirco eo ipso die quo illa Status Consultatio 
inaugurata fuit, haud omisimus turbulentos quosdam homines, qui Consul- 
tores comitabantur, gravibus severisque verbis serio monere, eisque verum 
huius institutionis finem clare aperteque manifestare. Verum perturbatores 
nunquam desinebant deceptam populi partem maiore usque impetu sollici- 
tare, et quo facilius asseclarum numerum habere et augere possent, tum in 
Pontificia Nostra ditione, tum apud exteras quoque gentes insigni prorsus 
impudentia atque audacia evulgabant, eorum opinionibus et consiliis Nos 
plane assentire. Memineritis, Venerabiles Fratres, quibus verbis in Nostra 

Consistoriali Allocutione die 4 mensis Octobris anno 1847 ad Vos habita ! uni- 
versos populos serio commonere et exhortari haud omiserimus, ut ab eius- 
modi veteratorum fraude studiosissime caverent. Interim vero pervicaces 
insidiarum et agitationum auctores, ut turbas metusque continenter alerent 
et excitarent, mense lanuario superioris anni incautorum animos inani 
externi belli rumore territabant, atque in vulgus spargebant, bellum idem 
internis conspirationibus et malitiosa Gubernantium inertia foveri ac susten- 
tatum iri. Nos ad tranquillandos animos, et insidiantium fallacias refellendas, 
nulla quidem interposita mora, die 10 Februarii ipsius anni voces eiusmodi 
omnino falsas et absurdas esse declaravimus illis Nostris verbis, quae omnes 
probe cognoscunt. Atque in eo tempore carissimis Nostris 'subditis, quod 
nunc Deo bene iuvante eveniet, praenuntiavimus, futurum scilicet, ut innu- 
merabiles filii ad communis omnium fidelium Patris domum, ad Ecclesiae 
nempe Statum propugnandum convolarent, si arctissima illa grati animi 
vincula, quibus Italiae Principes, populique intime inter se obstringi debe- 
bant, dissoluta fuissent, ac populi ipsi suorum Principum sapientiam, eorum- 
que iurium sanctitatem vereri, ac totis viribus tueri et defendere neglexis- 
sent. 

4. Etsi vero Nostra illa verba nuper commemorata tranquillitatem brevi 
quidem temporis spatio iis omnibus attulere, quorum voluntas continuae 
adversabatur perturbationi, nihil tamen valuere apud infensissimos Ecclesiae, 
et humanae societatis hostes, qui novas iam turbas, novos tumultus conci- 
taverant. Siquidem calumniis insistentes, quae ab ipsis eorumve similibus 
contra Religiosos Viros divino ministerio addictos, et bene de Ecclesia meri- 
tos disseminatae fuerant, populares iras omni impetu adversus illos excitarunt 
atque inflammarunt. Neque ignoratis, Venerabiles Fratres, nihil valuisse 
Nostra verba ad populum die 10 Martii superioris anni habita, quibus Reli- 
giosam illam familiam ab exilio et dispersione eripere magnopere stude- 
bamus. 

5. Cum inter haec notissimae illae rerum publicarum conversiones in 
Italia et Europa evenirent, Nos iterum Apostolicam Nostram attollentes 
vocem die 30 Martii eiusdem anni haud omisimus universos populos etiam 
atque etiam monere hortari, ut et catholicae Ecclesiae libertatem vereri, et 
civilis societatis ordinem tegere, et omnium iura tueri, et sanctissimae nostrae 
Religionis praecepta exequi, et in primis christianam in omnes caritatem 
exercere omnino studerent, quandoquidem si haec ipsi agere neglexissent, 
pro certo haberent, quod Deus ostenderet, se populorum dominatorem esse. 

6. lam vero quisque vestrum plane noscit quomodo in Italiam Consti- 
tutionarii regiminis forma fuerit invecta, et quomodo Statutum a Nobis die 
14 Martii superioris anni Nostris subditis concessum in lucem prodierit. 
Cum autem implacabiles publicae tranquillitatis et ordinis hostes nihil anti- 
quius haberent, quam omnia contra Pontificium Gubernium conari, et popu- 
lum assiduis motibus, suspicionibus exagitare, tum qua scriptis in. lucem 
editis, qua Circulis, qua Societatibus et aliis quibusque artibus nunquam 

intermittebant Gubernium atrociter calumniari, eique inertiae, doli et fraudis 
notam inurere, licet Gubernium ipsum omni cura et studio in id incumberet, 
ut Statutum tantopere exoptatum maiore, qua fieri posset, vulgaretur cele- 
ritate. Atque in universo terrarum orbi manifestare volumus eo ipso tem- 
pore homines illos in suo constantes proposito subvertendi Pontificiam ditio- 
nem, totamque Italiam, Nobis proposuisse non iam Constitutionis, sed Rei- 
publicae proclamationem, veluti unicum tum Nostrae, tum Ecclesiae Status 
incolumitatis perfugium atque praesidium. Subit adhuc nocturna illa hora, 
et versantur Nobis ante oculos quidam homines, qui a fraudum architectis 
misere illusi ac decepti illorum ea in re causam agere, atque eamdem rei- 
publicae proclamationem Nobis proponere non dubitabant. Quod quidem, 
praeter innumera alia et gravissima argumenta, magis magisque demonstrat, 
novarum institutionum petitiones et progressum ab huiusmodi hominibus 
tantopere praedicatum eo unice spectare, ut assiduae foveantur agitationes, 
ut omnia iustitiae, virtutis, honestatis, religionis principia usquequaque penitus 
tollantur, atque horrendum et luctuosissimum, ac vel ipsi naturali rationi et 
iuri maxime adversum, Socialismi, vel etiam  Communismi, uti appellant, 
systema cum maximo totius humanae societatis detrimento et exitio quaqua- 
versus inducatur, propagetur, ac longe lateque dominetur. 

7. Sed quamvis haec teterrima conspiratio, vel potius haec diuturna con- 
spirationum series clara esset et manifesta, tamen, Deo sic permittente, 
multis illorum fuit ignota, quibus communis tranquillitas tot sane de causis 
cordi summopere esse debeat. Atque etsi indetessi turbarum moderatores 
gravissimam de se suspicionem darent, tamen non defuere quidam bonae 
voluntatis homines, qui amicam illis manum praebuere, ea forsitan spe freti 
fore, ut eos ad moderationis et iustitiae semitam reducere possent. 

8. Interim belli clamor per universam Italiam extemplo pervasit, quo 
Pontificiae Nostrae ditionis subditorum pars commota atque abrepta ad arma 
convolavit, ac Nostrae voluntati obsistens eiusdem Pontificiae ditionis fines 
praetergredi voluit. Nostis, Venerabiles Fratres, quomodo debitas tum Summi 
Pontificis, tum Supremi Principis partes obeuntes iniustis illorum desideriis 
obstiterimus, qui Nos ad illud bellum gerendum pertrahere volebant, quique 
postulabant, ut inexpertam iuventutem subitario modo collectam, ac militaris 
artis peritia et disciplina nunquam excultam, et idoneis ductoribus bellicisque 
subsidiis destitutam ad pugnam, id est ad certam caedem compelleremus. 
Atque id a Nobis expetebatur qui licet immerentes inscrutabili Divinae pro- 
videntiae consilio ad Apostolicae Dignitatis fastigium evecti, ac vicariam 
Christi lesu hic in terris operam gerentes a Deo, qui est auctor pacis, et 
amator caritatis, missionem accepimus, ut omnes populos, gentes, nationes 
pari paterni amoris studio prosequentes, omnium saluti totis viribus consu- 
lamus, et non iam ut homines ad clades mortemque impellamus. Quod si 
quicumque Princeps nonnisi iustis de causis bellum aggredi nunquam potest, 
ecquis tam consilii, et rationis expers unquam erit, qui plane non videat, 
catholicum orbem merito atque optimo iure longe maiorem iustitiam, gravio- 
resque causas a Romano Pontifice requirere, si Pontificem ipsum alicui bel- 
lum indicere et inferre conspiciat? Quamobrem Nostra Allocutione die 29 

Aprilis superiori anno ad Vos habita! palam publiceque declaravimus, Nos 
ab illo bello omnino esse alienos. Atque eodem tempore insidiosissimum 
profecto munus tum voce, tum scripto Nobis oblatum, ac non solum Per- 
sonae Nostrae vel maxime iniuriosum, verum etiam Italiae perniciosissimum 
repudiavimus, reiecimus, ut scilicet Italicae cuiusdam Reipublicae regimine 
praesidere vellemus. Equidem singulari Dei miseratione gravissimum loquendi, 
monendi, hortandique munus a Deo ipso Nobis impositum implendum cura- 
vimus, atque adeo confidimus, Nobis illud Isaiae improperari non posse: Vae 
mihi quia tacui. Utinam vero paternis Nostris vocibus, monitis, hortationibus 
suas Nostri omnes filii praebuissent aures! 

9. Memineritis, Venerabiles Fratres, qui clamores, quique tumultus a 
turbulentissimae factionis hominibus excitati fuere post Allocutionem a Nobis 
nunc commemoratam, et quomodo civile Ministerium Nobis fuerit impositum 
Nostris quidem consiliis, ac principiis, et Apostolicae Sedis iuribus summo- 
pere adversum. Nos quidem iam inde infelicem Italici belli exitum futurum 
animo prospeximus, dum unus ex illis Ministris asserere non dubitabat, bel- 
lum idem, Nobis licet invitis ac reluctantibus, et absque Pontificia benedi- 
ctione, esse duraturum. Qui quidem Minister gravissimam Apostolicae Sedi 
inferens iniuriam haud extimuit proponere civilem Romani Pontificis Princi- 
patum a spirituali eiusdem potestate omnino esse separandum. Atque idem 
ipse haud multo post ea de Nobis palam asserere non dubitavit, quibus 
Summum Pontificem ab humani generis consortio eiiceret quodammodo et 
dissociaret. Iustus et misericors Dominus voluit Nos humiliare sub potenti 
manu Eius, cum permiserit, ut plures per menses veritas ex una parte, men- 
dacium ex altera acerrimo inter se dimicarent certamine, cui attulit finem 
novi Ministerii electio, quod postea alteri locum cessit, in quo ingenii laus 
cum peculiari tum publici Ordinis tutandi, tum legum observandarum studio 
erat coniuncta. Verum effraenata pravarum cupiditatum licentia et audacia 
in dies caput altius extollens longe grassabatur, ac Dei hominumque hostes 
diuturna ac saeva dominandi, diripiendi ac destruendi siti incensi nihil iam 
aliud optabant, quam iura quaeque divina et humana subvertere, ut eorum 
desideria possent explere. Hinc machinationes iamdiu comparatae palam 
publiceque emicuere, et viae humano sanguine respersae, et sacrilegia nun- 
quam satis deploranda commissa, et inaudita prorsus violentia in Nostris 
ipsis Quirinalibus Aedibus infando ausu Nobis illata. Quocirca tantis oppressi 
angustiis cum ne dum Principis, sed ne Pontificis quidem partes libere obire 
possemus, non sine maxima animi Nostri amaritudine a Sede Nostra disce- 
dere debuimus. Quae luctuosissima facta in publicis Nostris protestationibus 
enarrata hoc loco iterum recensere praeterimus, ne funesta illorum recor- 
datione communis noster recrudescat dolor. Ubi vero seditiosi homines 
Nostras illas noverunt protestationes, maiore furentes audacia, et omnia 
omnibus minitantes nulli neque fraudis, neque doli, neque violentiae generi 
perpecerunt, ut bonis omnibus iam pavore prostratis maiorem usque terro- 
rem iniicerent. Ac postquam novam illam Gubernii formam ab ipsis Giuzfa 

di Stato appellatam invexere, ac penitus sustulerunt duo Consilia a Nobis 
instituta, totis viribus elaborarunt, ut novum cogeretur Consilium, quod 
Constituentis Romanae nomine nuncupare voluerunt. Refugit quidem animus, 
ac dicere reformidat quibus quantisque fraudibus ipsi usi fuerint, ut eiusmodi 
rem ad exitum perducerent. Hic vero haud possumus, quin meritas maiori 
Pontificiae ditionis Magistratuum parti laudes tribuamus, qui proprii honoris 
et officiis memores munere se abdicare maluerunt, quam ullo modo manum 
operi admovere, quo eorum Princeps et amantissimus Pater legitimo suo 
civili Principatu spoliabatur. Illud tamdem consilium fuit coactum, et quidam 
Romanus Advocatus vel in ipso suae primae orationis exordio ad congre- 
gatos habitae, omnibus clare aperteque declaravit, quid ipse cunctique alii 
sui socii horribili agitationis auctores sentirent, quid vellent et quo specta- 
rent. Lex, ut ille inquiebat, moralis progressus est imperiosa et inexorabilis, 
ac simul addebat, sibi, ceterisque iamdiu in animo fixum esse, temporale 
Apostolicae Sedis dominium ac regimen funditus evertere, licet modis omni- 
bus eorum desideriis a Nobis fuisset obsecundatum. Quam declarationem 
in hoc vestro consessu commemorare voluimus, ut omnes intelligant pravam 
huiusmodi voluntatem non coniectura, aut suspicione aliqua a Nobis tur- 
barum auctoribus fuisse attributam, sed eam universo terrarum orbi palam 
publiceque ab illis ipsis manifestam, quos vel ipse pudor ab eadem profe- 
renda declaratione revocare debuisset. Non liberiores igitur institutiones, non 
utiliorem publicae administrationis procurationem, non providas cuiusque 
generis ordinationes huiusmodi homines cupiebant, sed civilem Apostolicae 
Sedis principatum, potestatemque impetere, convellere ac destruere omnino 
volebant. Ac eiusmodi consilium, quantum in ipsis fuit, ad exitum deduxe- 
runt illo Romanae, uti vocant, Constifuentis decreto die 9 Februarii huius 
anni edito, quo nescimus, an maiori iniustitia contra iura Romanae Ecclesiae, 
adiunctamque illis Apostolici obeundi muneris libertatem, vel maiori subdi- 
torum Pontificiae ditionis damno et calamitate, Romanos Pontifices a tempo- 
rali Gubernio tum iure tum facto decidisse declararunt. Non levi quidem 
moerore ob tam tristia facta confecti fuimus, Venerabiles Fratres, atque illud 
in primis vel maxime dolemus, quod Urbs Roma Catholicae veritatis et uni- 
tatis centrum, virtutis ac sanctitatis magistra per impiorum ad eam quotidie 
confluentium hominum operam, omnibus gentibus, populis, nationibus tan- 
torum malorum auctrix appareat. Verumtamen in tanto animi Nostri dolore 
pergratum Nobis est, posse affirmare, longe maximam tum Romani Populi, 
tum aliorum Pontificiae Nostrae ditionis populorum partem Nobis, et Apo- 
stolicae Sedi, constanter addictam a nefariis illis machinationibus abhorruisse, 
licet tot tristium eventuum spectatrix extiterit. Summae quoque consolationi 
Nobis fuit Episcoporum, et Cleri Pontificiae Nostrae ditionis sollicitudo, qui 
in mediis periculis, et omne genus difficultatibus ministerii et officii sui 
partes obire non destiterunt, ut populos ipsos qua voce, qua exemplo a 
motibus illis, nefariisque factionis consiliis averterent. 

10. Nos certe in tanto rerum certamine atque discrimine nihil intentatum 
reliquimus, ut publicae tranquillitati et ordini consuleremus. Multo enim 
tempore antequam tristissima illa Novembris facta evenirent, omni studio 

curavimus, ut Helvetiorum copiae Apostolicae Sedis servitio addictae, atque 
in Nostris Provinciis degentes in urbem deducerentur, quae tamen res contra 
Nostram voluntatem ad exitum minime fuit perducta eorum opera, qui mense 
Maio Ministrorum munere fungebantur. Neque id solum, verum etiam ante 
illud tempus, nec non et postea tum publico praesertim Romae ordini 
tuendo, tum inimicorum hominum audaciae comprimendae curas Nostras 
convertimus ad alia militum praesidia comparanda, quae, Deo ita permit- 
tente, ob rerum ac temporum vicissitudines Nobis defuere. Tandem post 
ipsa luctuosissima Novembris facta haud omisimus Nostris Litteris die quinta 
lanuarii datis omnibus indigenis Nostris militibus etiam atque etiam incul- 
care, ut religionis et militaris honoris memores iuratam suo Principi fidem 
custodirent, ac sedulam impenderent operam, quo ubique tum publica tran- 
quillitas, tum debita erga legitimum Gubernium obedientia ac devotio ser- 
varetur. Neque id tantum, verum etiam Helvetiorum copias Romam petere 
iussimus, quae huic Nostrae voluntati haudquaquam obsequutae sunt, cum 
praesertim supremus illarum Ductor in hac re haud recte atque honorifice 
se gesserit. 

11. Atque interim factionis moderatores maiore in dies audacia et impetu 
opus urgentes tum Nostram Personam, tum alios qui Nostro adhaerent 
lateri horrendis cuiusque generis calumniis et contumeliis lacerare non inter- 
mittebant; ac vel ipsis Sacrosancti Evangelii verbis et sententiis nefarie abuti 
non dubitabant, ut in vestimentis ovium, cum intrinsecus sint lupi rapaces, 
imperitam multitudinem ad prava quaeque eorum consilia et molimina per- 
traherent, atque incautorum mentes falsis doctrinis imbuerent. Subditi vero 
temporali Apostolicae Sedis ditioni, et Nobis immobili fide addicti merito 
atque optimo iure a Nobis exposcebant, ut eos a tot gravissimis, quibus 
undique premebantur, angustiis, periculis, calamitatibus et iacturis eripere- 
mus. Et quoniam nonnulli ex ipsis reperiuntur qui Nos veluti causam (inno- 
cuam licet) tantarum perturbationum suspiciunt, idcirco isti animadvertant 
velimus, Nos quidem ut primum ad Supremam Apostolicam Sedem evecti 
fuimus, paternas Nostras curas et consilia, quemadmodum supra declara- 
vimus, eo certe intendisse, ut Pontificiae Nostrae ditionis populos omni 
studio, in meliorem conditionem adduceremus, sed inimicorum ac turbulen- 
torum hominum opera factum esse, ut consilia illa Nostra in irritum cede- 
rent, contra vero factiosis ipsis, Deo permittente, contigisse, ut ad exitum 
perducere possent quae a longo ante tempore moliri ac tentare omnibus 
quibusque malitiae artibus nunquam destiterant. Itaque id ipsum, quod iam 
alias ediximus, hic iterum repetimus, in tam gravi scilicet ac luctuosa tem- 
pestate, qua universus fere terrarum orbis tantopere iactatur, Dei manum 
esse agnoscendam, Eiusque vocem audiendam, qui eiusmodi flagellis homi- 
num peccata et iniquitates punire solet, ut ipsi ad iustitiae semitas redire 
festinent. Hanc igitur vocem audiant qui erraverunt a veritate, et derelin- 
quentes vias suas convertantur ad Dominum; audiant etiam illi, qui in hoc 
tristissimo rerum statu magis de privatis propriis commodis quam de Eccle- 
siae bono, et rei catholicae prosperitate solliciti sunt, ac meminerint nihil 
prodesse homini si mundum uniyersum lucretur, animae vero suae detrimen- 

tum patiatur; audiant et pii Ecclesiae filii, ac praestolantes in patientia salu- 
tare Dei, et maiore usque studio emundantes conscientias suas ab omni 
inquinamento peccati, miserationes Domini implorare, Eique magis magisque 
placere, ac iugiter famulari contendant. 

12. Atque inter haec Nostra ardentissima desideria haud possumus eos 
non monere speciatim, et redarguere, qui decreto illi, quo Romanus Pon- 
tifex omni civilis sui imperii honore ac dignitate est spoliatus, plaudunt, ac 
decretum idem ad ipsius Ecclesiae libertatem felicitatemque procurandam vel 
maxime conducere asserunt. Hic autem palam publiceque profitemur, nulla 
Nos dominandi cupiditate, nullo temporalis Principatus desiderio haec loqui, 
quandoquidem Nostra indoles et ingenium a quavis dominatione profecto 
est alienum. Verumtamen officii Nostri ratio postulat, ut in civili Aposto- 
licae Sedis Principatu tuendo iura possessionesque Sanctae Romanae Eccle- 
siae, atque eiusdem Sedis libertatem, quae cum totius Ecclesiae libertate et 
utilitate est coniuncta, totis viribus defendamus. Et quidem homines, qui 
commemorato plaudentes decreto tam falsa et absurda aífirmant, vel igno- 
rant, vel ignorare simulant, singulari prorsus Divinae providentiae consilio 
factum esse, ut Romano Imperio in plura regna, variasque ditiones diviso, 
Romanus Pontifex, cui a Christo Domino totius Ecclesiae regimen et cura 
fuit commissa, civilem Principatum hac sane de causa haberet, ut ad ipsam 
Ecclesiam regendam, eiusque unitatem tuendam plena illa potiretur liber- 
tate, quae ad Supremi Apostolici ministerii munus obeundum requiritur. 
Namque omnibus compertum est, fideles populos, gentes, regna nunquam 
plenam fiduciam, et observantiam esse praestitura Romano Pontifici, si illum 
alicuius Principis, vel Gubernii dominio subiectum, ac minime liberum esse 
conspicerent. Siquidem fideles populi, et regna vehementer suspicari, ac 
vereri nunquam desinerent, ne Pontifex idem sua acta ad illius Principis, 
vel Gubernii, in cuius ditione versaretur, voluntatem conformaret, atque 
idcirco actis illis hoc praetextu saepius refragari non dubitarent. Et quidem 
dicant vel ipsi hostes civilis Principatus Apostolicae Sedis, qui nunc Romae 
dominantur, quanam fiducia, et observantia ipsi essent excepturi hortatio- 
nes, monita, mandata, constitutiones Summi Pontificis, cum illum cuiusvis 
Principis, aut Gubernii imperio subditum esse cognoscerent, praesertim vero 
si cui subesset Principi, inter quem et Romanam Ditionem diuturnum aliquod 
ageretur bellum? 

13. Interea nemo non videt quibus quantisque vulneribus in ipsis Pon- 
tificiae ditionis regionibus immaculata Christi Sponsa nunc afficiatur, quibus 
vinculis, qua turpissima servitute magis magisque opprimatur, quantisque 
angustiis visibile illius Caput obruatur. Ecquis enim ignorat, Nobis commu- 
nicationem cum Urbe Roma, illiusque Nobis carissimo Clero, et universo 
Pontificiae ditionis Episcopatu, caeterisque fidelibus ita esse praepeditam, ut 
ne epistolas quidem, de ecclesiasticis licet ac spiritualibus negotiis agentes, 
vel mittere, vel accipere libere possimus? Quis nescit, Urbem Romam prin- 
cipem catholicae Ecclesiae Sedem in praesentia proh dolor! silvam fremen- 
tium bestiarum esse factam, cum ea omnium nationum hominibus redundet, 
qui-vel apostatae, vel haeretici, vel Communismi, uti dicunt, aut Socialismi 

magistri, ac summo contra catholicam veritatem odio animati tum voce, tum 
scriptis, tum aliis quibusque modis omnigenos pestiferos errores docere, 
disseminare, omniumque mentes et animos pervertere conantur, ut in Urbe 
ipsa, si fieri unquam posset, catholicae religionis sanctitas et irreformabilis 
fidei regula depravetur? Cui iam notum, auditumque non est, in Pontificia 
ditione Ecclesiae bona, reditus, possessiones ausu temerario et sacrilego 
occupatas, augustissima templa suis ornamentis nudata, religiosa Coenobia 
in profanos usus conversa, Virgines Deo sacras vexatas, lectissimos, atque 
integerrimos  Ecclesiasticos, Religiososque viros crudeliter insectatos, in 
vincula coniectos, et occisos, sacros clarissimos Antistites vel ipsa Cardina- 
litia dignitate insignes a propriis gregibus dire avulsos, et in carcerem abre- 
ptos? Atque haec tanta facinora contra Ecclesiam, eiusque iura, libertatem 
admittuntur tum in Pontificiae ditionis locis, tum alibi, ubi homines illi, vel 
eorum 8imiles dominantur, eo scilicet tempore, quo iidem ipsi libertatem ubi- 
que proclamant, ac sibi in votis esse contingunt, ut suprema Summi Pon- 
tificis potestas a quovis prorsus vinculo expedita omni libertate fruatur. 
14. lam porro neminem latet in qua tristissima ac deploranda conditione 
carissimi Nostri versentur Subditi eorumdem hominum opera, qui tanta 
adversus Ecclesiam flagitia committunt. Publicum enim aerarium dissipatum 
exhaustum, commercium intermissum ac pene extinctum, ingentes pecuniae 
summae optimatibus viris aliisque impositae, privatorum bona ab illis, qui 
se populorum rectores et effraenatarum cohortium ductores appellant, dire- 
pta, bonorum omnium tremefacta libertas, eorumque tranquillitas in. sum- 
mum discrimen adducta, ac vita ipsa sicarii pugioni subiecta, et alia maxima 
et gravissima mala ac damna, quibus continenter cives tantopere affliguntur 
atque terrentur. Haec scilicet sunt illius prosperitatis initia, quam Summi 
Pontificatus osores Pontificiae Ditionis populis annunciant atque promittunt. 
15. In magno igitur et incredibili dolore, quo ob tantas tum Ecclesiae, 
tum Pontificiae Nostrae ditionis populorum calamitates intime excruciaba- 
mur, probe noscentes officii Nostri rationem omnino postulare, ut ad cala- 
mitates ipsas amovendas ac propulsandas omnia conaremur, iam inde a die 
quarta Decembris proximi superioris anni omnium Principum, et Nationum 
opem, auxiliumque implorare, et exposcere haud omisimus. Ac Nobis tem- 
perare non possumus, quin Vobiscum, Venerabiles Fratres, nunc communi- 
cemus singularem illam consolationem, qua affecti fuimus, cum iidem Prin- 
cipes et populi, etiam illi qui catholicae unitatis vinculo! Nobis voluntatem 
luculentis sane modis testari ac declarare studuerint. Quod. quidem dum 
acerbissimum animi Nostri dolorem mirifice lenit atque solatur, magis ma- 
gisque demonstrat quomodo Deus Ecclesiae suae Sanctae semper propitius 
adsistat. Atque in eam spem erigimur fore, ut omnes intelligant, gravissima 
illa mala, quibus in hac tanta temporum asperitate populi, ac regna vexan- 
tur, ex sanctissimae nostrae religionis contemptu suam duxisse originem, nec 
aliunde solatium ac remedium habere posse, quam ex divina Christi doctrina, 
Eiusque Sancta Ecclesia, quae virtutum omnium foecunda parens et altrix 

atque expultrix vitiorum, dum homines ad omnem veritatem ac iustitiam 
instituit, eosque mutua caritate constringit, publico civili societatis bono, et 
ordini mirandum in modum consulit ac prospicit. 

16. Postquam vero omnium Principum opem imploravimus, ab Austria, 
quae Pontificiae Nostrae ditioni ad Septentrionem finitima est, auxilium eo 
sane libentius efflagitavimus, quod ipsa non solum temporali Apostolicae 
Sedis dominio tuendo egregiam suam semper operam navaverit, verum etiam 
quod nunc ea profecto spes affulgeat fore, ut ab illo Imperio iuxta arden- 
tissima Nostra desideria, iustissimasque Nostras postulationes notissima 
quaedam eliminentur principia ab Apostolica Sede perpetuo improbata, ac 
propterea inibi Ecclesia in suam restituatur libertatem cum maximo illorum 
fidelium bono atque utilitate. Quod quidem dum non mediocri animi Nostri 
consolatione significamus, plane non dubitamus, quin id Vobis non leve 
afferat gaudium. 

17. Idem auxilium a Gallica Natione expostulavimus, quam singulari 
paterni animi Nostri benevolentia et affectu prosequimur, cum illius Nationis 
Clerus Populusque fidelis omnibus quibusque filialis devotionis et observan- 
tiae significationibus Nostras calamitates et angustias lenire ac solari stu- 
duerit. 

18. Hispaniae quoque opem invocavimus, quae de Nostris angustiis 
vehementer anxia atque sollicita alias catholicas Nationes primum excitavit, 
ut filiali quodam foedere inter se initio communem fidelium Patrem ac 
Supremum Ecclesiae Pastorem in propriam Sedem reducere contenderent. 

19. Hanc denique opem ab utriusque Siciliae Regno efflagitavimus, in 
quo hospitamur apud illius Regem, qui in veram solidamque suorum popu- 
lorum felicitatem promovendam totis viribus incumbens tanta religione ac 
pietate refulget, ut suis ipsis populis exemplo esse possit. Etsi vero nullis 
verbis exprimere possimus, quanta cura et studio idem Princeps eximiam 
suam filialem in Nos devotionem omnium officiorum genere, et egregiis 
factis assidue testari, et confirmare laetatur, tamen praeclara eiusdem Prin- 
cipis in Nos merita nulla unquam delebit oblivio. Neque taciti ullo modo 
praeterire possumus pietatis, amoris et obsequii significationes, quibus eius- 
dem Regni Clerus et Populus Nos prosequi nunquam destitit, ex quo 
Regnum ipsum attigimus. 

20. Quamobrem in eam spem erigimur fore, ut, Deo bene iuvante, 
catholicae illae gentes Ecclesiae, eiusque Summi Pontificis communis omnium 
fidelium Patris causam prae oculis habentes ad civilem Apostolicae Sedis 
Principatum vindicandum, ad pacem et tranquillitatem subditis Nostris 
restituendam quamprimum accurrere properent, ac futurum confidimus, ut 
Sanctissimae Nostrae religionis et civilis societatis hostes ab Urbe Roma, 
totoque Ecclesiae Statu amoveantur. Atque id ubi contigerit, omni certe vigi- 
lantia, studio, contentione a Nobis erit curandum, ut illi omnes errores, et 
gravissima propulsentur scandala, quae cum bonis omnibus tam vehementer 
dolere debuimus. Atque in primis vel maxime allaborandum, ut hominum 
mentes ac voluntates impiorum fallaciis, insidiis et fraudibus miserandum in 
modum deceptae collustrentur sempiternae veritatis lumine, quo homines 

ipsi funestissimos errorum et vitiorum fructus agnoscant, atque ad virtutis, 
iustitiae et religionis semitas amplectendas excitentur et inflammentur. Optime 
enim noscitis, Venerabiles Fratres, horrenda illa omnigena opinionum morn- 
stra, quae ex abyssi puteo ad exitium et vastitatem emersa longe iam late- 
que cum maximo religionis, civilisque societatis detrimento invaluere, ac 
debacchantur. Quas perversas pestiferasque doctrinas inimici homines seu 
voce, seu scriptis, seu publicis spectaculis in vulgus disseminare nunquam 
intermittunt, ut effraenata cuiusque impietatis, cupiditatis, libidinis licentia 
magis in dies augeatur et propagetur. Hinc porro illae omnes calamitates, 
exitia et luctus, quibus humanum genus, ac universus fere terrarum orbis 
tantopere est funestatus et funestatur. Neque ignoratis cuiusmodi bellum 
contra sactissimam Nostram religionem in ipsa quoque Italia nunc geratur, 
quibusque fraudibus et machinationibus teterrimi ipsius religionis, et civilis 
societatis hostes imperitorum praesertim animos a fidei sanctitate, sanaque 
doctrina avertere, eosque aestuantibus incredulitatis fluctibus demergere, 
atque ad gravissima quaeque peragenda facinora compellere conentur. Atque 
ut facilius eorum consilia ad exitum perducere, et horribiles cuiusque sedi- 
tionis et perturbationis motus excitare ac fovere possint haereticorum homi- 
num vestigiis inhaerentes, suprema Ecclesiae auctoritate omnino despecta, 
plane non dubitant Sacrarum Scripturarum verba, testimonia, sententias pri-- 
vato proprio, pravoque sensu invocare, interpretari, invertere, detorquere, 
ac per summam impietatem sanctissimo Christi nomine nefarie abuti non 
reformidant. Neque eos pudet palam publiceque asserere, tum cuiusque san- 
ctissimi iuramenti violationem, tum quamlibet scelestam flagitiosamque actio- 
nem sempiternae legi repugnantem non solum haud esse improbandam- 
verum etiam omnino licitam, summisque laudibus efferendam, quando id 
pro patriae amore, ut ipsi dicunt, agatur. Quo impio ac praepostero argu, 
mentandi genere ab eiusmodi hominibus omnis prorsus honestas, virtus, 
iustitia penitus tollitur, atque nefanda ipsius latronis et sicarii agendi ratio 
per inauditam impudentiam defenditur et commendatur. 

21. Ad ceteras innumeras fraudes, quibus catholicae Ecclesiae inimici 
continenter utuntur, ut incautos praesertim et imperitos ab ipsius Ecclesiae 
sinu avellant et abripiant, acerrimae etiam, ac turpissimae accedunt calum- 
niae, quas in personam Nostram intendere et comminisci non erubescunt. 
Nos quidem nullis licet Nostris meritis Illius hic in terris vicariam gerentes 
operam, qui cum malediceretur non maledicebat, cum pateretur non commina- 
batur, acerbissima quaeque convicia in omni patientia, ac silentio perferre, 
et pro persequentibus, et calumniantibus Nos orare numquam omisimus. 
Verum cum debitores simus sapientibus, et insipientibus, omniumque saluti 
consulere debeamus, haud possumus, quin ad praecavendam praesertim infir- 
morum offensionem, in hoc vestro Consessu a Nobis reiiciamus falsissimam 
illam, et omnium teterrima calumniam, quae contra Personam humilitatis 
Nostrae per recentissimas quasdam ephemerides est evulgata. Etsi vero incre- 
dibili horrore affecti fuimus ubi illud commentum legimus, quo inimici 
homines Nobis, et Apostolicae Sedi grave vulnus inferre commoliuntur, 
tamen nullo modo vereri possumus, ne eiusmodi turpissima mendacia vel 

leviter offendere queant supremam illam veritatis Cathedram, et Nos, qui 
nullo meritorum suffragio in ea collocati sumus. Et quidem singulari Dei 
misericordia divinis illis Nostri Redemptoris verbis uti possemus Ego palam 
loquutus sum mundo ... et in occulto loquutus sum nihil. Atque hic, Venera- 
biles Fratres, opportunum ducimus ea ipsa iterum dicere et inculcare, quae 
in Nostra praesertim Allocutione ad vos die 17 Decembris anno 1847 habita ! 
declaravimus, inimicos scilicet homines, quo facilius veram germanamque 
catholicae religionis doctrinam corrumpere, aliosque decipere, et in erro- 
rem inducere queant, omnia comminisci, omnia moliri, omnia conari, ut vel 
ipsa Apostolica Sedes eorum stultitiae particeps et fautrix quodammodo 
appareat. Nemini autem ignotum est, quae tenebricosissimae, aeque ac per- 
niciosissimae societates, et sectae a fabricatoribus mendacii, et perversorum 
dogmatum cultoribus fuerint variis temporibus coactae, et institutae, ac 
variis nominibus appellatae, quo eorum deliramenta, systemata, molimina in 
aliorum animos totius instillarent, incautorum corda corrumperent, ac latis- 
simam quibusque sceleribus impune patrandis viam munirent. Quas abomi- 
nabiles perditionis sectas non solum animarum: saluti, verum etiam civilis 
societatis bono et tranquillitati vel maxime infestas, atque a Romanis Ponti- 
ficibus Decessoribus Nostris damnatas Nos ipsi iugiter detestati sumus, ac 
Nostris Encyclicis Litteris die 9 Novembris anno 1846 ad universos Catho- 
licae Ecclesiae Antistites datis? condemnavimus, et nunc pariter suprema Nostra 
Apostolica auctoritate iterum damnamus, prohibemus, atque proscribimus. 

22. At hac Nosira Allocutione haud sane voluimus vel omnes errores 
enumerare, quibus populi misere decepti ad tantas impelluntur ruinas, vel 
singulas percensere machinationes, quibus inimici homines, et catholicae 
religionis perniciem moliri, et arcem Sion usquequaque impetere, et inva- 
dere contendunt. Quae hactenus dolenter commemoravimus satis superque 
ostendunt ex perversis grassantibus doctrinis, atque ex iustitiae et religionis 
contemptu eas oriri calamitates et exitia, quibus nationes, et gentes tanto- 
pere iactantur. Ut igitur tanta amoveantur damna, nullis neque curis, neque 
consiliis, neque laboribus, neque vigiliis est parcendum, quo tot perversis 
doctrinis radicitus evulsis, omnes intelligant, veram solidamque felicitatem 
virtutis, iustitiae, ac religionis exercitio inniti. Itaque et Nobis, et Vobis, 
atque aliis Venerabilibus Fratribus totius catholici orbis Episcopis summa 
cura, studio, contentione in primis est allaborandum, ut fideles populi ab 
venenatis pascuis amoti, atque ad salutaria deducti, ac magis in dies enu- 
triti verbis fidei et insidiantium hominum fraudes et fallacias agnoscant, 
devitent, ac plane intelligentes, timorem Domini bonorum omnium esse 
fontem, et peccata atque iniquitates provocare Dei flagella, studeant omni 
cura declinare a malo, et facere bonum. Quocirca inter tantas angustias 
non levi certe laetitia perfundimur, cum noscamus quanta animi firmitate 
et constantia Venerabiles Fratres catholici orbis Antistites Nobis, et Petr! 
Cathedrae firmiter addicti una cum obsequente sibi Clero ad Ecclesiae 

causam tuendam, eiusque libertatem propugnandam strenue connitantur, et 
qua Sacerdotali cura et studio omnem impendant operam, qua et bonos 
magis magisque in bonitate confirment, et errantes. ad iustitiae semitas redu- 
cant, et pervicaces religionis hostes tum voce, tum scriptis redarguant atque 
refellant. Dum autem has meritas debitasque laudes ipsis Venerabilibus Fra- 
tribus tribuere laetamur, eisdem animos addimus, ut divino auxilio freti 
pergant alacriori usque zelo ministerium suum implere, ac praeliari praelia 
Domini, et exaltare vocem in sapientia et fortitudine ad evangelizandam 
lerusalem, ad sanandas contritiones Israel. luxta haec non desinant adire 
cum fiducia ad thronum gratiae, ac publicis privatisque precibus insistere, 
et fidelibus populis sedulo inculcare, ut omnes ubique poenitentiam agant, 
quo misericordiam a Deo consequantur, et gratiam inveniant in auxilio 
opportuno. Nec vero intermittant viros ingenio, sanaque doctrina praestantes 
hortari, ut ipsi quoque sub eorum, et Apostolicae Sedis ductu populorum 
mentes illustrare, et serpentium errorum tenebras dissipare studeant. 

23. Hic etiam Carissimos in Christo Filios Nostros Populorum Prin- 
cipes, et Rectores obtestamur in Domino, atque ab ipsis exposcimus, ut 
serio ac sedulo considerantes quae et quanta damna et tot errorum ac 
vitiorum colluvie in civilem societatem redundent, omni cura, studio, con- 
silio in id potissimum incumbere velint, ut virtus, iustitia, religio ubique 
dominentur, ac maiora in dies incrementa suscipiant. Atque universi populi, 
gentes, nationes earumque Moderatores assidue ac diligenter cogitent et 
meditentur, omnia bona in iustitiae exercitio consistere, omnia vero mala 
ex iniquitate prodire. Siquidem  iusfifia elevat genter, miseros autem facit 
populos peccatum. 

24. Antequam autem dicendi finem faciamus, haud possumus, quin 
gratissimi animi Nostri sensus illis omnibus carissimis atque amantissimis 
filiis palam publiceque testemur, qui de Nostris calamitatibus vehementer 
solliciti singulari prorsus erga Nos pietatis affectu. suas Nobis oblationes 
mittere voluerunt. Etsi vero piae huius largitiones non leve Nobis aiferant 
solatium, tamen fateri debemus, paternum cor Nostrum non mediocri angi 
angustia, summopere timeamus, ne in tristissima hac rerum publicarum 
conditione iidem carissimi filii suae in Nos caritati nimium indulgentes, 
largitiones ipsas proprio etiam incommodo ac detrimento facere velint. 

25. Denique, Venerabiles Fratres, Nos quidem investigabilibus sapientiae 
Dei consiliis, quibus gloriam suam operatur, plane acquiescentes; dum in 
humilitate cordis Nostri maximas Deo agimus gratias, quod Nos dignos 
habuerit pro nomine lesu contumeliam pati, et aliqua ex parte contormes 
fieri imagini Passionis Eius, parati sumus in omni fide, spe, patientia, et 
mansuetudine acerbissimos quosque labores, aerumnas perferre, atque ipsam 
animam Nostram pro Ecclesia ponere, si per Nostrum sanguinem ipsius 
Ecclesiae calamitatibus consulere possemus. Interim vero, Venerabiles Fra- 
tres, ne intermittamus dies noctesque assiduis fervidisque precibus divitem 
in misericordia Deum humiliter orare et obsecrare, ut per merita Unigeniti 

Filii sui omnipotenti sua dextera Ecclesiam suam sanctam a tantis, quibus 
iactatur procellis, eripiat, utque divinae suae gratiae lumine omnium erran- 
tium mentes illustret, et in multitudine misericordiae suae omnium praeva- 
ricantium corda expugnet, quo cunctis ubique erroribus depulsis, cunctisque 
amotis adversitatibus, omnes veritatis, et iustitiae lucem adspiciant, agno- 
scant, atque occurrant in unitatem fidei, et agnitionis Domini Nostri Iesu 
Christi. Atque ab Ipso, qui facit pacem in sublimibus, quique est pax Nostra, 
suppliciter etiam exposcere nunquam desinamus, ut malis omnibus, quibus 
christiana respublica vexatur, penitus avulsis, optatissimam ubique pacem 
et tranquillitatem facere velit. Ut vero facilius annuat Deus precibus nostris 
suffragatores apud Eum adhibeamus, atque in primis Sanctissimam imma- 
culatam Virginem Mariam, quae Dei mater et nostra, quaeque mater mise- 
ricordiae, quod quaerit invenit, et frustrari non potest. Suffragia quoque 
imploremus Beati Petri Apostolorum Principis, et Coapostoli eius Pauli, 
omniumque Sanctorum coelitum, qui iam facti amici Dei cum ipso regnant 
in coelis, ut clementissimus Dominus, eorum intervenientibus meritis ac 
precibus, fidelem populum ab iracundiae suae terroribus liberet, semperque 
protegat, ac divinae suae propitiationis abundantia laetificet. 
[Acta Pii IX, vol. I, p. 167-194]. 


508. 
Pius IX, ep. Nostis et Nobiscum, 5 dec. 1849. ! 


1. Nostis et Nobiscum una conspicitis, Venerabiles Fratres, quanta nuper 
perversitate invaluerint perditi quidam veritatis, iustitiae et honestatis cuiusque 
inimici, qui sive per fraudem, omnisque generis insidias, sive palam et tan- 
quam fluctus feri maris despumantes confusiones suas, effraenatam cogi- 
tandi, loquendi et impia quaeque audiendi licentiam quaquaversus ditfun- 
dere contendunt inter fideles Italiae populos, et catholicam Religionem in 
Italia ipsa labefactare, ac si fieri unquam posset, funditus evertere commo- 
liuntur. Apparuit tota diabolici eorum consilii ratio tum aliis nonnullis in 
locis, tum in alma praesertim Urbe, Supremi Pontificatus Nostri Sede, in 
qua, Nobis abire inde coactis, liberius, paucis licet mensibus, debacchati 
sunt; ubi divinis humanisque rebus nefario ausu commiscendis, eo tandem 
illorum furor pervenit, ut spectatissimi Urbani Cleri, et Praesulum sacra 
inibi iussu Nostro impavide curantium turbata opera et auctoritate despecta, 
vel ipsi interdum miseri aegroti cum morte colluctantes, cunctis destituti 
religionis subsidiis, animam inter procacis alicuius meretricis illecebras 
emittere cogebantur. 

2. Jam vero etsi deinceps Romana eadem Urbs, et aliae Pontificiae 
Ditionis provinciae, Deo miserante, per Catholicarum Nationum arma civili 
Nostro regimini restitutae fuerint, ac bellorum tumultus in aliis pariter 

regionibus Italiae cessaverit, non destitere tamen nec sane desistunt improbi 
illi Dei hominumque hostes a nefando suo opere, sin minus per apertam 
vim, aliis certe fraudulentis nec semper occultis modis urgendo. Verum 
infirmitati Nostrae supremam totius Dominici gregis curam in tanta tem- 
porum difficultate sustinenti, et peculiaribus huiusmodi Ecclesiarum Italiae 
periculis vehementer afílictae, non levis inter aerumnas consolatio est ex 
pastorali Vestro studio, Venerabiles Fratres, cuius multa Nobis documenta, 
et in medio praeteritae tempestatis turbine non defuerant, et nova in dies 
clarioraque obveniunt. Ipsa autem rei gravitas urget Nos, ut pro debito 
apostolici officii Fraternitatibus Vestris, in Nostrae sollicitudinis partem 
vocatis, acriores sermone atque hortationibus Nostris addamus stimulos ad 
praelianda constanter una Nobiscum praelia Domini, atque ad ea omnia 
concordibus animis providenda ac praestanda, quibus, Deo benedicente, et 
damna reparentur quaecumque Religioni sanctissimae per Italiam illata iam 
sint, et imminentia in posterum pericula propulsentur. 

3. Inter multiplices fraudes, quibus praedicti Ecclesiae hostes uti con- 
sueverunt ad Italorum animos a Fide catholica abalienandos, asserere etiam, 
et quaquaversus clamitare non erubescunt, catholicam Religionem [Italae 
Gentis gloriae, magnitudini et prosperitati adversari ac propterea opus esse, 
ut illius loco Protestantium placita et conventicula inducantur, constituantur 
et propagentur, quo Italia pristinum veterum temporum, scilicet ethnicorum, 
splendorem iterum acquirere possit. In quo sane illorum commento haud 
facile quis existimaverit, num detestanda magis et vesanae impietatis malitia, 
vel impudentia mentientis improbitatis. 

4. Etenim spirituale emolumentum ut de potestate tenebrarum in Dei 
lumen translati et iustificati Gratia Christi heredes simus secundum spem 
vitae aeternae, hoc scilicet animarum emolumentum, a catholicae Religionis 
sanctitate dimanans, eius profecto est pretii, ut quaecumque huius mundi 
gloria et faustitas in comparatione illius plane in nihilum esset computanda. 
« Quid enim prodest homini si mundum universum lucretur, animae vero 
« suae detrimentum patiatur? aut quam dabit homo commutationem pro 
« anima sua? » ! At vero tantum porro abest, ut temporalia illa detrimenta 
Italorum Genti ob verae Fidei professionem acciderint, ut immo Religioni 
catholicae in acceptis referre illa debeat si Romano labante Imperio non 
in eam conditionem deciderit, in quam Assyrii et Chaldaei, Medi, Persae- 
que et Macedones Populi, multos antea dominati per annos commutata 
deinceps temporum vice, dilapsi fuerant. Etenim nemo prudens ignorat, 
per sanctissimam Christi Religionem effectum esse, ut Italia non solum 
a tot ac tantis, quibus obruebatur, errorum tenebris fuerit erepta, verum 
etiam ut inter antiqui illius imperii ruinas, et barbarorum tota Europa 
grassantium incursiones, ad eam nihilominus gloriam et magnitudinem prae 
caeteris totius mundi nationibus se provectam conspiceret, ut per sacram 
Petri cathedram singulari Dei beneficio in ipsa collocatam latius atque soli- 
dius praesideret religione divina, quam praefuerat olim dominatione terrena. 

5. Atque ex ipso hoc Apostolicae habendae Sedis singulari privilegio, 
et ex Religione catholica firmiores exinde in Italiae Populis radices obtinente 
alia porro permulta, eademque insignia beneficia profecta sunt. Siquidem 
sanctissima Christi Religio verae sapientiae magistra, humanitatis vindex, 
ac virtutum omnium foecunda parens, avertit quidem Italorum ab infelicis 
illius gloriae splendore, quam illorum maiores in perpetuo bellorum tumultu, 
in exterorum oppressione, atque in longe maximo hominum numero, ex 
eo quod vigebat iure belli, ad durissimam captivitatem redigendo posue- 
rant, sed una simul Italos ipsos Catholicae veritatis luce collustratos ad 
sectandam iustitiam et misericordiam, atque adeo ad praeclara etiam pie- 
tatis in Deum, et benelicentiae erga homines aemulanda opera excitavit. 
Hinc in praecipuis Italiae urbibus admirari est, sacra templa, et alia Chri- 
stianorum temporum monumenta, haudquaquam per cruentos labores homi- 
num sub captivitate gementium, sed ingenuo viviticae caritatis studio con- 
fecta, et pia cuiusque generis instituta, quae sive ad Religionis exercitia, 
sive ad educationem iuventutis, et litteras, artes, disciplinas rite excolendas, 
sive ad miserorum aegritudines et indigentias sublevandas comparata sunt. 
Haec igitur divina Religio, in qua tot quidem nominibus [Italiae salus, feli- 
citas et gloria continetur, haec scilicet Religio illa est; quam ab Italiae 
populis reiiciendam inclamant? Lacrimas cohibere non possumus, Vene- 
rabiles Fratres, dum conspicimus aliquos nunc Italos reperiri, improbos 
adeo, misereque illusos, ut pravis impiorum hominum plaudentes doctrinis 
in tantam Italiae perniciem conspirare cum ipsis non reformidant. 

6. Sed vero ignotum vobis non est, Venerabiles Fratres, praecipuos 
illos huius scelestissimae machinationis architectos eo tandem spectare, ut 
populos omni perversarum doctrinarum vento agitatos, ad subversionem 
impellant totius ordinis humanarum rerum, atque ad nefaria novi Socialismi 
et Communismi systemata traducant. Norunt autem et longo multorum sae- 
culorum experimento comprobatum vident, nullam sibi consensionem spe- 
rari posse cum Ecclesia catholica, quae scilicet in custodiendo divinae reve- 
lationis deposito nihil unquam detrahi patitur propositis Fidei veritatibus, 
nihil illis per nova hominum commenta admisceri. Idcirco consilium inie- 
runt de Italis populis traducendis ad protestantium placita et conventicula; 
in quibus ut illos decipiant, non aliud esse dictitant, quam diversam verae 
eiusdem christianae Religionis formam, in qua, aeque ac in Ecclesia catho- 
lica, Deo placere datum sit. Interea minime ignorant, profuturum summo- 
pere impiae suae causae principium illud quod in protestantium placitis 
praecipuum est, de Sacris scilicet. Scripturis privato uniuscuiusque iudicio 
intelligendis. Exinde enim facilius sibi fore confidunt, ut primo quidem 
Sacris ipsis Litteris perperam interpretatis abutantur ad errores suos, quasi 
Dei nomine, diffundendos; subinde autem ut homines superbissima illa de 
divinis rebus iudicandi licentia inflatos propellant ad communia ipsa iusti, 
honestique principia in dubium revocanda. 

1. Absit tamen, Venerabiles Fratres, ut Italia, ex qua, ob Sedem Apo- 
stolici Magisterii Romae constitutam, nationes aliae incorruptos salutaris 
doctrinae latices haurire solitae sunt, fiat illis in posterum lapis offensionis 

et petra scandali; absit, ut dilecta haec Dominicae Vineae pars in direptio- 
nem cedat omnium bestiarum agri; absit ut Itali Populi, venefico Babylo- 
nici calicis haustu. demendati, parricidalia contra matrem Ecclesiam arma 
suscipiant. Nobis quidem, uti et Vobis, in haec tanti periculi tempora occulto 
Dei iudicio reservatis, cavendum omnino est, ne fraudes atque impetus 
hominum contra Italiae Fidem conspirantium extimescamus, nostris quasi 
viribus superandos; cum nostrum consilium et fortitudo sit Christus, et sine 
quo nihil possumus, per ipsum cuncta possimus.! Agite igitur, Venerabiles 
Fratres, advigilate impensius super creditum gregem, eumque a rapacium 
luporum insidiis et aggressionibus tueri contendite. Communicate invicem 
consilia, pergite, ut iam instituistis, coetus habere inter Vos, ut malorum 
initiis, et praecipuis pro locorum diversitate periculorum fontibus communi 
investigatione perspectis, sub auctoritate ac ductu Sanctae huius Sedis 
promptiora illis remedia comparare valeatis, atque ita una Nobiscum con- 
cordissimis animis, totoque pastoralis studii robore curas laboresque Vestros, 
Deo adiuvante, in id conferatis, ut omnes hostium Ecclesiae impetus, artes, 
insidiae, molimina irrita fiant. 

8. Ea vero ut in irritum cadant, satagendum omnino est, ne populus 
de Christiana Doctrina, ac de Lege Domini parum instructus, et diuturna 
in multis grassantium vitiorum licentia hebetatus, paratas sibi insidias, et 
propositorum errorum pravitatem agnoscere vix possit. A vestra igitur pasto- 
rali sollicitudine vehementer exposcimus, Venerabiles Fratres, ut nunquam 
intermittatis omnem adhibere operam, quo crediti Vobis fideles sanctissima 
Religionis nostrae dogmata ac praecepta, pro cuiusque captu, diligenter 
edoceantur, simulque moneantur, et excitentur omnimodis ad vitam moresque 
suos ad illorum normam componendos. Inflammate in eum finem Eccle- 
siasticorum hominum zelum, illorum praesertim, quibus animarum cura 
demandata est, ut serio meditantes ministerium, quod acceperunt in Domino, 
et habentes ob oculos Tridentini Concilii praescripta ? maiori usque alacri- 
tate, prout temporum ratio postulat, in christianae plebis instructionem incum- 
bant, et sacra eloquia, ac salutis monita in omnium cordibus inserere 
studeant, annunciando ipsis cum brevitate, et facilitate sermonis vitia, quae 
eos declinare, et virtutes, quas sectari oporteat, ut poenam aeternam evadere, 
et coelestem gloriam consequi valeant. 

9. Speciatim vero procurandum est, ut fideles ipsi impressum in animis 
habeant, alteque defixum dogma illud sanctissimae nostrae Religionis, quod 
est de necessitate catholicae Fidei ad obtinendam salutem.? Hunc in finem 
summopere conducet, ut in publicis orationibus fideles laici una cum Clero 
agant identidem peculiares Deo gratias pro inaestimabili catholicae Religionis 


' Ex S. Leone Magno, Epist. ad Rusticum Narbonensem. 

? Sess. V, cap. 2; Sess. XXIV, cap. 4 et 7, de Ref. 

* Hoc dogma a Christo acceptum, et inculcatum a Patribus atque a Conciliis, 
habetur etiam in Formulis Professionis Fidei, tum in ea scilicet, quae apud Lati- 
nos, tum in ea, quae apud Graecos, tum in alia, quae apud ceteros Orientales 
Catholicos in usu est. - Cf. N. 108, 146, 335. 

beneficio, quo ipsos omnes clementissime donavit, atque ab eodem Miseri- 
cordiarum Patre suppliciter petant, ut eiusdem Religionis professionem in 
regionibus nostris tueri, et inviolatam conservare dignetur. 

10. Interea Vobis certe peculiaris erit cura, ut fideles omnes tempestive 
a Fraternitatibus Vestris suscipiant. Sacramentum Confirmationis, per quod 
summo Dei beneficio specialis gratiae robur confertur ad Fidem catholicam 
in gravioribus etiam periculis constanter profitendam. Nec porro ignoratis, 
eumdem in finem prodesse, ut ipsi a peccatorum sordibus, per sinceram 
illorum detestationem, et Sacramentum Poenitentiae expiati, saepius devote 
percipiant sanctissimum Eucharistiae Sacramentum, in quo spiritualem esse 
constat animarum cibum et antidotum, quo liberemur a culpis quotidianis, 
et a peccatis mortalibus praeservemur, atque adeo symbolum unius illius 
corporis, cuius Christus caput existit, cuique nos, tanquam membra, arctis- 
sima fidei, spei et charitatis connexione adstrictos esse voluit, ut idipsum 
omnes diceremus, nec essent in nobis schismata. ! 

11. Equidem non dubitamus, quin Parochi, eorumque adiutores et Sacer- 
dotes alii, qui certis diebus, ieiuniorum praesertim tempore, ad praedica- 
tionis ministerium destinari consueverunt, auxiliarem Vobis operam sedulo 
in his omnibus sint praestituri. Attamen illorum operae adiungere interdum 
oportet extraordinaria subsidia Spiritualium Exercitiorum, et Sacrarum Mis- 
sionum, quas, ubi operariis idoneis commissae fuerint, valde utiles benedi- 
cente Domino esse constat tum fovendae bonorum pietati, tum | peccato- 
ribus, et longo etiam vitiorum habitu depravatis hominibus ad salutarem 
poenitentiam excitandis, atque adeo ut fidelis populus crescat in scientia 
Dei, et in omni opere bono fructificet, et uberioribus coelestis gratiae auxi- 
liis munitus a perversis inimicorum Ecclesiae doctrinis constantius abhorreat. 

12. Ceterum in his omnibus Vestrae, ac Sacerdotibus Vobis auxiliantium 
curae eo inter alia spectabunt, ut fideles maiorem horrorem concipiant illo- 
rum scelerum, quae cum aliorum scandalo patrantur. Nostis enim, quantum 
diversis in locis excreverit eorum numerus, qui Sanctos Caelites, vel ipsum 
quoque Sacramentum Dei Nomen palam blasphemare audent, aut in con- 
cubinatu vivere dignoscuntur cum incestu interdum coniuncto, aut Festis 
diebus servilia opera apertis etiam officinis exercent, aut Ecclesiae praecepta 
de ieiuniis ciborumque delectu pluribus quoque adstantibus contemnunt, 
aut alia diversa crimina simili modo committere non erubescunt. Meminerit 
igitur, Vobis instantibus, fidelis populus, et serio consideret magnam pec- 
catorum huiusmodi gravitatem et severissimas poenas, quibus illorum auctores 
plectendi- erunt tum pro reatu cuiusque criminis proprio tum pro spirituali 
periculo, in quod fratres suos pravi sui exempli contagione induxerunt. Scri- 
ptum est enim: Vae mundo a scandalis... Vae homini illi per quem. scan- 
dalum venit.? 

13. Inter diversa insidiarum genera, quibus vaferrimi Ecclesiae huma- 
riaeque Societatis inimici populos seducere annituntur, illud certe in prae- 

cipuis est, quod nefariis consiliis suis iamdiu paratum in novae Artis 
librariae pravo usu invenerunt. Itaque in eo toti sunt, ut impios libellos et 
Ephemerides ac Pagellas mendacii, calumniarum, et seductionis plenas edere 
in vulgus, ac multiplicare quotidie non intermittant. Immo et praesidio usi 
Societatum Biblicarum, quae a Sancta hac Sede iamdudum damnatae sunt, ! 
Sacra etiam Biblia praeter Ecclesiae regulas? in vulgarem linguam translata, 
atque adeo corrupta, et in pravum sensum infando ausu detorta diffundere, 
illorumque lectionem sub Religionis obtentu fideli plebi commendare non 
verentur. Hinc pro sapientia Vestra optime intelligitis, Venerabiles Fratres, 
quanta Vobis vigilantia, et sollicitudine adlaborandum sit, ut fideles oves a 
pestifera illorum lectione prorsus abhorreant; atque ut de divinis nominatim 
Litteris meminerint, neminem hominum id sibi arrogare posse, ut suae pru- 
dentiae innixus illas ad suos sensus contorquere praesumat contra eum 
sensum, quem tenuit, et tenet S. Mater Ecclesia; cui quidem soli a Christo 
Domino mandatum est, ut Fidei depositum custodiat, ac de vero divinorum 
eloquiorum sensu, et interpretatione iudicet. ? 

14. Ad ipsam vero pravorum Librorum contagionem comprimendam 
perutile erit, Venerabiles Fratres, ut quicumque penes Vos sint insignis, 
sanaeque doctrinae Viri alia parva item molis scripta, a Vobis scilicet antea 
probata, edant in aedificationem Fidei, ac salutarem populi instructionem. 
Ac Vestrae hinc curae erit, ut eadem scripta, ubi et alii incorruptae pariter 
doctrinae, probataeque utilitatis libri ab aliis conscripti, prout locorum ac 
personarum ratio suggesserit, inter fideles diffundantur. 

15. Omnes autem, qui una Vobiscum in defensionem Fidei allaborant, 
eo speciatim spectabunt, ut pietatem, venerationem, atque observantiam erga 
supremam hanc Petri Sedem, qua Vos, Venerabiles Fratres, tantopere excel- 
litis, in vestrorum fidelium animis insinuent, tueantur, alteque defigant. Memi- 
nerint scilicet fideles populi, vivere hic, et praesidere in Successoribus suis 
Petrum Apostolorum Principem, ^ cuius dignitas in indigno etiam eius herede 
non deficit.» Meminerint, Christum Dominum posuisse in hac Petri Cathedra 
inexpugnabile Ecclesiae suae fundamentum, et Petro ipsi claves dedisse 
Regni Caelorum, ? ac propterea orasse, ut non deficeret fides eius, eidemque 


! Extant ea super re, praeter alia praecedentia Decreta, Encyclicae Litterae 
Gregorii XVI, datae postridie Nonas Maii MDCCCXLIV, quae incipiunt: /nfer prae- 
cipuas machinationes (Ct. N. 502), cuius sanctiones Nos quoque inculcavimus in 
Encycl. Epist, data 9 Novembris 1846. - Cf. N. 504. 

? Vid. Reg. 5 ex iis, quae a Patribus in Concil. Tridentino delectis conscriptae, 
et a Pio IV approbatae fuerunt in Const. Dominici gregis, 24 Mart. 1564 (Cf. 
N. 105, 426); et additionem eidem factam a Congr. Indicis, auctoritate Ben. XIV, 
17 Iun. 1757 (quae praemitti solent Indici Libr. prohibitor.). 

Vid. Tridentinum, Sess. IV, in Decret. De editione et usu Sacrorum Librorum. 
Ex Actis Ephesini Concilii, Act. III et S. Petro Chrysologo, Epist. ad Eutychen. 
Leo M., Serm. in Anniv. Assumpt. suae. 

mandasse, ut confirmaret in illa fratres;? ut proinde Petri Successor Roma- 
nus Pontifex in universum Orbem teneat primatum, et verus Christi Vica- 
rius, totiusque Ecclesiae Caput, et omnium Christianorum Pater et Doctor 
existat. ? 

16. In qua sane erga Romanum Pontificem populorum communione, et 
obedientia tuenda, brevis et compendiosa via est ad illos in Catholicae veri- 
tatis professione conservandos. Neque enim fieri potest, ut quis a Catholica 
Fide ulla unquam ex parte rebellet, nisi et auctoritatem abiiciat Romanae 
Ecclesiae, in qua extat eiusdem Fidei irreformabile Magisterium a Divino 
Redemptore fundatum, et in qua propterea semper conservata fuit ea, quae 
est ab Apostolis traditio. Hinc non modo antiquis haereticis, sed etiam recen- 
tioribus Protestantibus, quorum ceteroquin tanta in reliquis suis placitis 
discordia est, illud commune semper fuit, ut auctoritatem impugnarent Apo- 
stolicae Sedis, quam nullo prorsus tempore, nullaque arte aut molimine, ne 
ad unum quidem ex suis erroribus tolerandum inducere potuerunt. Idcirco 
hodierni etiam Dei et humanae Societatis hostes nihil inausum relinquunt, 
ut Italos populos a Nostro Sanctaeque eiusdem Sedis obsequio divellant; 
rati nimirum tum demum posse sibi contingere, ut Italiam ipsam impietate 
doctrinae suae, novorumque systematum peste contaminent. 

17. Atque ad pravam hanc doctrinam, et systemata quod attinet, notum 
iam omnibus est, illos eo potissimum spectare, ut libertatis et aequalitatis 
nominibus abutentes, exitiosa Communismi et Socialismi commenta in vulgus 
insinuent. Constat autem, ipsis seu Communismi, seu Socialismi magistris, 
diversa licet via ac methodo agentibus, illud demum commune esse propo- 
situm, ut operarios atque alios inferioris praesertim status homines suis 
deceptos fallaciis, et faustioris conditionis promissione illusos, continuis com- 
motionibus exagitent, atque ad graviora paullatim facinora exerceant; ut 
postmodum illorum opera uti possint ad superioris cuiusque Auctoritatis 
regimen oppugnandum, ad expilandas, diripiendas vel invadendas Ecclesiae 
primum, ac deinde aliorum quorumcumque proprietates, ad omnia tandem 
violanda divina humanaque iura, in divini cultus destructionem atque in sub- 
versionem totius ordinis civilium Societatum. In tanto autem Italiae discrimine 
Vestrum munus est, Venerabiles Fratres, omnes pastoralis studii nervos inten- 
dere, ut fidelis populus agnoscat perversa huiusmodi placita et systemata, si 
ab illis decipi se patiatur, in aeternam pariter ac temporalem eius perniciem 
fore cessura. 

13. Moneantur itaque fideles curae Vestrae concrediti, pertinere omnino 
ad naturam ipsam humanae societatis, ut omnes Auctoritati obtemperare 
debeant legitime in illa constitutae; nec quidquam commutari posse in prae- 
ceptis Domini, quae in Sacris Litteris ea super re annuntiata sunt. Scriptum 
est enim : « Subiecti estote omni humanae creaturae propter Deum sive regi, 
« quasi praecellenti, sive ducibus, tanquam ab eo missis ad vindictam male- 
« factorum, laudem vero bonorum; quia sic est. voluntas Dei, ut benefa- 


! Lucae XXII, 31, 32. Rs 
2 Ex Concilio Oecumenico Florentino in Definit. seu Decr. Unionis. - Cf. N. 51. 

« cientes obmutescere faciatis imprudentium hominum ignorantiam: quasi 
«liberi, et non quasi velamen habentes malitiae libertatem, sed sicut servi 
« Dei ».! Ft rursus: « Omnis anima potestatibus sublimioribus subdita sit: 
« non est enim potestas nisi a Deo: quae autem sunt, a Deo ordinatae sunt. 
« Itaque qui resistit potestati, Dei ordinationi resistit. Qui autem resistunt, 
« ipsi sibi damnationem acquirunt ». ? 

19. Sciant praeterea, esse pariter naturalis atque adeo incommutabilis 
conditionis humanarum rerum, ut inter eos etiam, qui in sublimiori aucto- 
ritate non sunt, alii tamen aliis, sive ob diversas animi, aut corporis dotes, 
sive ob divitias, et externa huiusmodi bona praevaleant: nec ullo libertatis, 
et aequalitatis, obtentu fieri unquam posse, ut aliena bona, vel iura invadere, 
aut quomodolibet violare licitum sit. Perspicua hoc quoque in genere, et 
passim inculcata extant in Sacris Litteris divina praecepta, quibus nedum 
ab occupatione alienarum rerum, sed ab ipso etiam eius desiderio districte 
prohibemur.? 

20. Sed meminerint insuper pauperes, et miseri quicumque homines quan- 
tum ipsi debeant Catholicae Religioni, in qua intemerata viget, et palam prae- 
dicatur Christi doctrina; qui beneficia in pauperes, vel miseros collata perinde 
haberi a se declaravit, ac si facta sibi ipsi fuissent: * atque omnibus prae- 
nuntiatam voluit peculiarem rationem, quam in die lIudicii habiturus est de 
iisdem misericordiae operibus, sive scilicet ad praemia aeternae vitae fidelibus 
tribuenda, qui illis vacaverint, sive ad illos, qui ea neglexerint, aeterni ignis 
poena multandos.? 

21. Ex qua Christi Domini praenuntiatione, aliisque Illius circa divi- 
tiarum usum, earumque pericula severissimis monitis, 6 in Ecclesia Catho- 
lica inviolate custoditis, factum porro est, ut pauperes et miseri apud Catho- 
licas gentes in longe mitiore, quam apud alias quaslibet, conditione versentur. 
Atque hi quidem in regionibus nostris uberiora adhuc subsidia obtinerent, 
nisi plura instituta, quae Maiorum pietate comparata fuerant ad ipsorum 
levamen, extincta nuper repetitis publicarum rerum commotionibus, aut direpta 
fuissent. De reliquo pauperes nostri, Christo ipso docent, meminerint, non 
esse cur tristes sint de conditione sua: quandoquidem in paupertate ipsa 
facilior eis parata via est ad obtinendam salutem, dummodo scilicet suam 
indigentiam patienter sustineant, et non re tantum, sed spiritu pauperes 
sint. Ait enim: « Beati pauperes spiritu, quoniam ipsorum est regnum Coe- 
lorum ».7 

22. Sciat etiam fidelis populus universus, veteres Reges ethnicarum Gen- 
tium, aliosque in illis publicarum rerum Praesides multo gravius frequen- 


! S. Petri Epist. I, Cap. II, 13 seq. 

? S. Pauli Epist. ad Romanos, XIII, 1 seq. 

tiusque abusos fuisse potestate sua: atque hinc Religioni nostrae sanctissimae 
in acceptis referendum esse cognoscat, si Principes Christianorum temporum 
reformidantes, Relieione admonente, iudicium durissimum, quod Ais, qui 
praesunt, fiet, e&t destinatum peccantibus supplicium sempiternum, in quo 
potentes potenter, tormenta patientur, ! iustiori erga subiectos populos et cle- 
mentiori regimine utuntur. 

23. Agnoscant denique crediti Vestris Nostrisque curis fideles, veram 
perfectamque hominum libertatem, et aequalitatem in Christianae Legis 
custodia positam esse; quandoquidem Deus Omnipotens, qui fecit pusillum 
et magnum, et cui aequaliter cura est de omnibus," non subtrahet personam 
cuiusquam, nec verebitur magnitudinem cuiusquam,? ac diem statuit in quo 
iudicaturus est Orbem in aequitate, ^ in suo unigenito Christo Iesu, qui vez 
turus est in gloria Patris sui cum Angelis suis, et tunc reddet unicuique secun- 
dum opera eius. ? 

24. Quod si fideles iidem paterna suorum Pastorum monita, et comme- 
morata superius Christianae Legis mandata despicientes, a supradictis hodier- 
narum machinationum promotoribus decipi se patiantur, et in perversa Socia- 
lismi et Communismi systemata conspirare cum illis voluerint, sciant serioque 
considerent, thesaurizare se sibimetipsis apud Divinum Iudicem thesauros 
vindictae in die irae; nec quidquam interea ex conspiratione illa temporalis 
in populum utilitatis, sed nova potius miseriarum et calamitatum incrementa 
obventura. Non enim datum hominibus est, novas stabilire societates et com- 
muniones naturali humanarum rerum conditioni adversantes; atque idcirco 
conspirationum huiusmodi, si per Italiam dilatarentur, non alius esse exitus 
posset, nisi ut hodierno publicarum rerum statu per mutuas civium contra 
cives aggressiones, usurpationes, caedes labefactato funditusque convulso, 
pauci tandem aliqui, multorum spoliis locupletati, summum in communi ruina 
dominatum arriperent. 

25. lam vero ad fidelem populum avertendum ab impiorum insidiis, et 
in professione custodiendum Catholicae Religionis, atque ad vera virtutis 
opera excitandum, magna, ut probe scitis, vis est in illorum vita et exemplo, 
qui divinis se ministeriis manciparunt. Verum, proh. dolor! non defuere per 
Italiam aliqui, pauci illi quidem, viri Ecclesiastici, qui ad Ecclesiae hostes 
transfugae non minimo illis ad fideles decipiendos adiumento fuerunt. Sed 
Vobis certe, Venerabiles Fratres, novo illorum lapsus stimulo fuit, ut acriori 
in dies studio in Cleri disciplinam advigiletis. Atque hic in futurum quoque 
tempus, pro eo ac debemus, prospicere cupientes, temperare Nobis non pos- 
sumus, quin commendemus denuo quod in prima nostra ad totius Orbis 
Episcopos Encyclica Epistola inculcavimus, * nempe ut nemini cito manus 


! Sapientiae VI, 6, 7. 

Sapientiae VI, 8. 

Ibidem. 

Actorum XVII, 31. 

Matthaei XVI, 27. 

9 Novembris 1846. — Cf. N. 504. 


cO Oc RR OO t9 


846 Romani Pontifices 


imponatis,! sed in Ecclesiasticae Militiae delectu maiorem usque diligentiam 
adhibeatis. De iis praesertim, qui sacris Ordinibus initiari desiderent, inqui- 
rere et diu multumque investigare opus est, num ea doctrina, gravitate 
morum, et divini cultus studio commendentur, ut certa spes affulgeat fore, 
ut tanquam lucernae ardentes in Domo Domini, eorum vivendi ratione, 
atque opera aedificationem et spiritualem Vestro gregi utilitatem afferre 
queant. 

26. Quoniam vero ex Monasteriis recte administratis ingens in Ecclesia 
Dei splendor atque utilitas dimanat, et Regularis etiam Clerus adiutricem 
Vobis in procuranda animarum salute operam mavat, Vobis ipsis, Venera- 
biles Fratres, in mandatis damus, primum quidem ut religiosas familias cuius- 
que Dioecesis Nostro nomine certiores faciatis, Nobis peculiares aerumnas 
ingemiscentibus, quas multae illarum in recenti calamitoso tempore perpessae 
sunt, non levi interea consolationi fuisse animorum patientiam, atque in vir- 
tutis, et Religionis studio constantiam, quibus plurimi ex religiosis homi- 
nibus ad exemplum se cómmendarunt; etsi aliqui non defuerint, qui suae 
professionis obliti cum magno bonorum scandalo, et Nostro íratrumque 
suorum dolore turpissime praevaricati sunt: deinde vero, ut Praesides earum- 
dem Familiarum, et superiores, ubi opus fuerit, illarum Moderatores Nostris 
verbis adhortemini, ut pro sui officii debito, nulli parcant curae atque indu- 
striae, quo Regularis Disciplina, ubi servatur, magis in dies vigeat et floreat, 
ubi vero detrimentum aliquod passa fuerit, omnino reviviscat, et redinte- 
gretur. Moneant instanter iidem Praesides, arguant, increpent religiosos illa- 
rum Alumnos, ut serio considerantes quibus se votis Deo obstrinxerunt, illa 
diligenter reddere studeant, suique Instituti regulas inviolate custodiant, et 
mortificationem lesu in suo corpore circumferentes ab iis omnibus absti- 
neant, quae propriae vocationi adversantur, et operibus instent, quae cari- 
tatem Dei ac proximi, perfectaeque virtutis studium  praeseferant. Caveant 
praesertim supradicti Ordinum Moderatores, ne ulli ad religiosa Instituta 
aditum faciant, nisi cuius antea vitam, mores atque indolem accuratissime 
expenderint; ac deinde illos tantum ad religiosam professionem admittant, 
qui tyrocinio rite posito ea dederint verae vocationis signa, ut iudicari merito 
possit, ipsos non alia de causa religiosam vitam amplecti, nisi ut Deo unice 
vivant, et suam atque aliorum salutem pro cuiusque Instituti ratione procu- 
rare possint. Super his autem deliberatum fixumque Nobis est, ut ea omnino 
serventur, quae ad Religiosarum Familiarum bonum statuta praescriptaque 
sunt in Decretis a Nostra Congregatione super Statu Regularium die 25 Ia- 
nuarii superiori anno editis, et Apostolica Nostra Auctoritate sancitis. ? 

21. Post haec ad Saecularis Cleri delectum revocato sermone, commen- 
datam in primis volumus Fraternitatibus Vestris instructionem, et educa- 
tionem minorum Clericorum; quandoquidem idonei Ecclesiae Ministri vix 
aliter haberi possunt, quam ex illis, qui ab adolescentia et prima ipsa aetate 
ad sacra eadem officia rite informati fuerint. Pergite igitur, Venerabiles Fra- 


! | ad Timoth,, V, 22. 

tres, omnem impendere industriam atque operam, quo sacrae militiae Tyrones 
a teneris annis, quoad eius fieri poterit, in Ecclesiastica Seminaria recipiantur, 
atque inibi, tanquam novellae plantationes succrescentes in circuitu Taber- 
naculi Domini, ad vitae innocentiam, religionem, modestiam et ecclesiasticum 
spiritum conformentur, simulque litteras et minores maioresque disciplinas, 
praesertim sacras addiscant a selectissimis magistris, qui scilicet doctrinam 
sectentur ab omni cuiusque erroris periculo alienam. 

28. Quoniam vero haud facile Vobis continget Minorum omnium Cle- 
ricorum eruditionem in Seminariis perficere, et ceteros etiam ex laicorum 
ordine adolescentes ad pastoralem Vestram sollicitudinem pertinere non est 
dubium, excubate insuper, Venerabiles Fratres, aliis omnibus publicis priva- 
tisque scholis, e£ quantum in Vobis est omni ope atque industria adnitimini, 
ut tota in illis studiorum ratio ad Catholicae doctrinae normam exigatur, et 
conveniens in illas iuventus ab idoneis et probitate ac religione spectatis 
Magistris ad veram virtutem, bonasque artes et disciplinas instituta, oppor- 
tunis muniatur praesidiis, quibus structas sibi ab impiis insidias agnoscat, 
et exitiales eorumdem errores devitet, atque ita sibi et christianae, ac civili 
reipublicae ornamento et utilitati esse possit. 

29. Eo autem in genere praecipuam Vobis, planeque liberam auctorita- 
tem et curam vindicabitis super Professoribus Sacrarum Disciplinarum, et 
in reliquis omnibus quae Religionis sunt, aut Religionem proxime attingunt. 
Advigilate, ut in tota quidem scholarum ratione, sed in his maxime, quae 
Religionis sunt, libri adhibeantur ab erroris cuiusque suspicione immunes. 
Commonete Animarum Curatores, ut seduli Vobis adiutores sint in iis, quae 
scholas respiciunt infantium et iuvenum primae aetatis; quo destinentur ad 
illas Magistri, et Magistrae probatissimae honestatis, et in pueris aut puellis 
ad Christianae Fidei rudimenta instituendis libri adhibeantur a Sancta hac 
Sede probati. Qua in re dubitare non possumus, quin Parochi ipsi exemplo 
illis sint, et Vobis sedulo instantibus, in pueros ad Christianae Doctrinae 
primordia instruendos quotidie magis incumbant, eamque instructionem ad 
graviores sui muneris partes omnino pertinere meminerint. ! lidem vero 
admonendi erunt, ut in suis sive ad pueros, sive ad reliquam Plebem instru- 
ctionibus habere ob oculos non omittant Catechismum Romanum, quem ex 
Decreto Tridentini Concilii, et S. Pii V immortalis memoriae Decessoris 
Nostri iussu editum, alii porro Summi Pontifices, ac nominatim fel. record. 
Clemens XIII cunctis animarum Pastoribus denuo commendatum voluit, tan- 
quam ad pravarum opinionum fraudes removendas, et veram, sanamque doctri- 
nam propagandam, stabiliendamque opportunissimum subsidium. ? 

30. Haud sane mirabimini, Venerabiles Fratres, si de his fusiori aliquan- 
tulum calamo scripsimus. Enimvero prudentiam Vestram minime fugit, peri- 
culoso hoc tempore Vobis Nobisque ipsis omni industria atque opera, ac 


1 Tridentinum, Sess. XXIV, 4; Bened. XIV, Const. Efsi minime, 7 febr. 1742. 

magna animi firmitate connitendum et invigilandum esse in illis omnibus, 
quae Scholas, et puerorum ac iuvenum utriusque sexus instructionem et 
educationem attingunt. Nostis enim, hodiernos Religionis, humanaeque Socie- 
tatis inimicos, diabolico plane spiritu, in id suas omnes artes conferre, ut 
iuveniles mentes et corda a prima ipsa aetate pervertant. Idcirco etiam nihil 
intentatum, nihil prorsus inausum relinquunt, ut Scholas et Instituta quaelibet 
iuventutis educationi destinata, ab Ecclesiae auctoritate, et a Sacrorum Pasto- 
rum vigilantia omni ex parte subducant. 

31. Iuxta haec firma spe sustentamur fore, ut carissimi in Christo Filii 
Nostri omnes Italiae Principes Fraternitatibus Vestris potenti patrocinio suo 
adfuturi sint, quo in supradictis omnibus muneri Vestro uberius satisfacere 
valeatis; nec dubitamus, quin iidem ipsi Ecclesiam, et omnia tam spiritualia 
quam temporalia eius iura tueri velint. Id quidem religioni congruum est, 
avitaeque pietati, qua se in exemplum animatos ostendunt. Illorum quoque 
sapientiam non latet, initia malorum omnium, quibus tantopere aifligimur, 
a detrimentis repetenda esse, quae Religioni Ecclesiaeque Catholicae iamdiu, 
praesertim vero a Protestantium aetate, irrogata fuerant. Perspiciunt scilicet, 
ex depressa saepius sacrorum Antistitum auctoritate, et ex crescente in dies 
multorum in divinis et Ecclesiasticis praeceptis impune violandis, factum 
fuisse, ut minueretur pariter populi obsequium erga Civilem Potestatem, et 
hodiernis publicae tranquillitatis inimicis planior inde pateret via ad seditio- 
nes contra Principem commovendas. Perspiciunt etiam, ex occupatis non 
raro direptisque, ac palam divenditis temporalibus bonis ad Ecclesiam legi- 
timo proprietatis iure spectantibus, contigisse, ut decrescente in populis reve- 
rentia erga proprietates religionis destinatione consecratas, multi hinc facilio- 
res praeberent aures audacissimis novi Socialismi et Communismi assertoribus, 
qui alias pariter aliorum proprietates occupari ac dispertiri, aut alia quavis 
ratione in omnium usum converti posse comminiscuntur. Perspiciunt insuper 
recidisse paullatim in civilem Potestatem impedimenta illa, quae iamdiu mul- 
tiplici fraude comparata fuerant ad cohibendos Ecclesiae Pastores, ne sacra 
sua Auctoritate uti libere possent. Perspiciunt denique calamitatum, quibus 
urgemur, nullum aliud invenire posse promptius et maioris virtutis reme- 
dium, quam ut refloreat in tota Italia splendor Religionis Ecclesiaeque Catho- 
licae, in qua diversis hominum conditionibus, et indigentiis opportunissima 
praesto esse praesidia non est dubium. 

32. Siquidem (verbis utimur S. Augustini) « Catholica Ecclesia non solum 
ipsum Deum, sed etiam proximi dilectionem atque caritatem ita complectitur, 
ut omnium morborum, quibus pro peccatis suis animae aegrotant, omnis 
apud illam medicina praepolleat. In ipsa pueriliter pueros, fortiter iuvenes, 
quiete senes, prout cuiusque non corporis tantum, sed et animi aetas est, 
exercet et docet. Ipsa feminas viris suis non ad explendam libidinem, sed ad 
propagandam sobolem, et ad rei familiaris societatem casta, et fideli obe- 
dientia subiicit; et viros coniugibus non ad illudendum imbecilliorem sexum, 
sed sinceri amoris legibus praeficit. Ipsa parentibus filios libera quadam ser- 
vitute subiungit, parentes filiis pia dominatione praeponit. Ipsa fratribus 
fratres Religionis vinculo firmiore, atque arctiore, quam sanguinis, nectit, 

omnemque generis propinquitatem et affinitatis necessitudinem, servatis natu- 
rae, voluntatisque nexibus, mutua caritate constringit. Ipsa dominis servos 
non tam conditionis necessitate, quam officii delectatione docet adhaerere; 
et dominos servis, summi Dei communis Domini consideratione placabiles, 
et ad consulendum magis, quam coercendum propensiores facit. Ipsa cives 
civibus, gentes gentibus, et prorsus homines primorum parentum recorda- 
tione non societate tantum, sed quadam etiam fraternitate coniungit. Docet 
reges prospicere populis, monet populos se subdere regibus. Quibus honor 
debeatur, quibus affectus, quibus reverentia, quibus timor, quibus consolatio, 
quibus admonitio, quibus exhortatio, quibus disciplina, quibus obiurgatio, 
quibus supplicium, sedulo docet, ostendens quemadmodum et non omnibus 
omnia, et omnibus caritas, et nulli debeatur iniuria ». ! 

33. Nostrum igitur Vestrumque est, Venerabiles Fratres, ut nulli parcentes 
labori, nulla unquam difficultate deterriti, toto pastoralis studii robore tuea- 
mur in Italis populis cultum catholicae Religionis, et non solum obsistamus 
alacriter impiorum conatibus, qui Italiam ipsam ab Ecclesiae sinu avellere 
commoliuntur, sed etiam degeneres illos Italiae filios, qui iam eorumdem 
artibus seduci se passi fuerint, ad salutis viam revocare annitamur. 

34. Verumtamen cum omne datum optimum et omne donum perfectum 
desursum descendat, adeamus cum fiducia ad thronum gratiae, Venerabiles 
Fratres, et coelestem luminum et misericordiarum Patrem publicis privatisque 
precibus orare suppliciter atque obsecrare non intermittamus, ut per merita 
Unigeniti Filii sui Domini Nostri lesu Christi, avertens faciem suam a peccatis 
nostris, omnium mentes et corda virtute gratiae suae propitius illustret, ac rebel- 
les quoque ad se compellens voluntates, Ecclesiam Sanctam novis victoriis et 
triumphis amplificet; quo in tota Italia, immo et ubique terrarum, merito 
pariter ac numero populus ei serviens augeatur. Invocemus etiam Sanctissi- 
mam Dei Genitricem Immaculatam Virginem Mariam, quae praevalido apud 
Deum patrocinio suo quod quaerit invenit, et frustrari non potest, atque 
una Petrum Apostolorum Principem, et Coapostolum eius Paulum omnesque 
Sanctos Coelites, ut Clementissimus Dominus, eorum intervenientibus pre- 
cibus, flagella iracundiae suae a fidelibus populis avertat; et cunctis, qui 
Christiana professione censentur, tribuat propitius per gratiam suam et illa 
respuere, quae huic inimica sunt nomini, et ea quae sunt apta sectari. 

35. Demum, Venerabiles Fratres, Nostrae in Vos studiosissimae voluntatis 
testem accipite Apostolicam Benedictionem, quam intimo cordis affectu, Vobis 
ipsis et Clericis, Laicisque fidelibus vigilantiae Vestrae concreditis peramanter 
impertimur. 

[Acta Pii IX, vol. I, p. 198-223]. 

509. 


Pius IX, allocut. In consistoriali, Y nov. 1850. 


1. In consistoriali Oratione, qua Vos alloquuti fuimus XIII Kalendas Iunii 
huius anni,! haud praetermisimus, Venerabiles Fratres, commemorare paucis 
verbis ac dolere Vobiscum, quae in Carissimi in Christo Filii Nostri Sardiniae 
Regis Ditione contra Ecclesiae ius gesta nuper statutaque fuerant, atque una 
significavimus consilium Nobis esse, ut super his accuratiorem in Consessu 
Vestro sermonem opportuno alio tempore institueremus. Ea vero spe susten- 
tabamur fore, ut iniuriis illic Ecclesiae illatis aliquod interea remedium affer- 
retur, quod annuntiare Vobis possemus. Sed quoniam longe admodum abfuit 
ut res ex sententia succederet, nostri tandem officii esse duximus, ut ratione 
in hoc negotio a Nobis adhibita ab ipsis eius rei exordiis brevissime repetita, 
queramur et graviori oratione reclamemus contra ea omnia, quae tum in 
continentibus, tum etiam in transmarinis supradictae Ditionis regionibus 
decreta in Ecclesiae iniuriam aut facta sunt. 

2. Nostis, venerabiles fratres, solemnem Conventionem, quae die 27 Martii 
anni 1841 inter Pontificium et Regium Legatum inita fuit,? et quam sine 
mora tum Gregorius XVI recol. mem. Decessor Noster, tum Carolus Albertus 
fel. rec. Sardiniae Rex ratam habuerunt et confirmarunt ; nostis scilicet hanc 
Conventionem eo prorsus spectasse, ut Ecclesiasticae immunitates, quae in 
Ditione illa ex sanctione Sacrorum Canonum diuturno multorum saeculorum 
decursu viguerant, quaeque recentiori tempore pactis conventis, et Romano- 
rum Pontificum benignitate, aliqua ex parte relaxatae fuerunt, novis adhuc 
ac multo arctioribus limitibus continerentur. Atque hinc non defuere in 
Subalpinis provinciis qui de indulgentia Decessoris Nostri ea in re, quasi de 
nimis ampla concessione mirarentur; et Regium quoque Gubernium non- 
nullos annos abstinuit ab eiusdem Conventionis legibus in transmarinum 
suum Sardiniae Regnum inducendis. lam vero idem Gubernium anno 1848 
novam a Nobis conventionem postulavit, et die 14 Septembris eius anni 
Regius Legatus Legato a Nobis deputato Literas tradidit eiusmodi conven- 
tionis formulam proponentes, paucis distinctam articulis, quos prooemium 
quoddam haud levis sane momenti praecederet. Pervidit facile Legatus Noster 
postulationem ea, qua explicabatur amplitudine ac verbis admitti prorsus 
non posse; immo nec agi in postulatione ipsa de mutua aliqua concessione 
paciscenda; quandoquidem nihil in ea proponebatur, in quo Gubernium 
ullam, ne levissimam quidem, obligationem erga Ecclesiam contrahere vide- 
retur. Itaque Noster idem Legatus novos proposuit articulos Gubernii votis 
meliori, qua fieri posse censuit, ratione consentaneos, quibus et alios adiunxit 
in id spectantes, ut Ecclesia omni pene civilis immunitatis usu caritura hanc 


! Si semper antea. — Cf. Acta Pii IX, vol. I, p. 224-234. 
? Cf. Raccolta di Concordati, p. 736-738. 

saltem iacturam liberiore in reliquis suae auctoritatis exercitio compensaret. 
Declaravit tum Regius Legatus, postulaturum se novas a suo Gubernio instru- 
ctiones, ut plene ad proposita respondere posset. Ignoramus equidem an 
instructiones illae Romam unquam advenerint; sed coniicere licet Regium 
Gubernium rem distulisse propter notissimas calamitates, quae Italiam pene 
universam subinde afflixerunt, quaeque Nos ipsos a tota Nostra civili Ditione 
discedere coegerunt. Postea, tranquillatis rebus, dum prope Neapolim tempus 
praestolaremur, quo in Urbem redire opportunum foret, novus illuc ad Nos 
missus est Extraordinarius Legatus, cui mandatum inter alia erat, ut inter- 
missam de conventione tractationem repeteret. Attamen postquam de aliis 
negotiis egisset, revocatum se declaravit a Regio Gubernio, ac re necdum 
inchoata discessit. Itaque sperare licuit, Regiis Ministris opportunius visum 
fuisse ut tractatio illa in tempus magis idoneum, post Nostrum scilicet in 
Urbem reditum, remitteretur. 

3. Attamen paucos post menses accepimus, Regium ipsum Ministerium 
detulisse ad Regni Comitia novam Legem de Clericorum et Ecclesiarum 
immunitate penitus abolenda, de iudicio etiam super Patronorum nomina- 
tionibus ad Beneficia Ecclesiastica Tribunalibus Laicis attribuendo, necnon 
de aliis nonnullis sive eodem sive posteriori tempore, contra Ecclesiae ius, 
aut non sine Religionis periculo statuendis. 

4. Ut primum de huiusmodi Legis propositione significatum Nobis est, 
reclamari contra illam iussimus tum a Cardinali Nostro Pro-Secretario Status, 
tum etiam a Nostro Apostolico Nuntio tunc Augustae Taurinorum degente. 
Sed utraque reclamatione cadente in irritum, expostulare paulo post oportuit 
contra ipsas, quas memoravimus, novitates ab utroque legibus ferendis Con- 
silio approbatas, et Regia statim auctoritate sancitas. In quo eius rei pro- 
gressu atque exitu non illud modo dolendum, quod Sanctissima Ecclesiae 
iura, quae ex Canonum sanctionibus in tot saeculorum diuturnitate viguerant, 
facto ipso violata et proculcata fuerint, sed etiam quod plures ex Deputatis 
ac Senatoribus Regni, qui in publica utriusque Consilii deliberatione verba 
fecerunt et quorum sententia vicit, eam sibimetipsis, seu Laicae Potestati 
auctoritatem asserere non dubitaverint, ut solemnes Conventiones super usu 
illorum eorumdem iurium cum Sede Apostolica initas, sine huius consensu, 
immo et ea reclamante rescindere et declarare ac facere irritas valeant. 

5. Videtis qualia et quam gravis momenti haec sint, Venerabiles Fratres: 
perspicitis cuiusmodi futura esset sacrarum rerum conditio, si suus Ecclesiae 
iuribus honor non sit, si despiciantur illius Canones, si nulla diuturnae pos- 
sessionis ratio habeatur, si tandem neque sua stet fides pactis inter Sanctam 
hanc Sedem et Civilem Potestatem rite conventis. Nec porro ignoratis non 
solum Religionis, sed etiam Civilis Ordinis, ac publicae privataeque rei omnino 
interesse, ut Ecclesiasticae eaedem Conventiones sanctae atque intemeratae 
habeantur; quandoquidem earum vi ac iure contempto et labefactato, aliorum 
quoque publicorum privatorumque pactorum ratio concideret. 

6. Iniuriis per memoratas novas sanctiones Ecclesiae et Sanctae huic 
Sedi illatis aliae insuper brevi intervallo additae sunt, cum scilicet Regii Admi- 
nistri et Iudices Laici duos praesertim sacros Antistites Nostros venerabiles 

iratres Archiepiscopum Turritanum et Archiepiscopum Taurinensem in ius 
vocarunt; et illum quidem domi suae carceris loco detinuerunt, hunc vero 
deduxerunt militari manu in Castrum Regiae Urbis, ac tandem utrumque 
eorum civili poena multarunt; non aliam quidem ob causam, nisi quod pro 
suo pastorali munere instructiones ad Parochos dederant de ratione, qua in 
novae Legis conspectu suae et suarum ovium Deum timentium conscientiae 
consulere valerent. Ita igitur id sibi arrogavit Civilis Auctoritas ut de instru- 
ctionibus iudicaret, quas Ecclesiae Pastores ad conscientiarum normam pro 
suo munere ediderant. 

7. Postmodum alia his eademque gravior accessit iniuria, postquam Nobi- 
lis quidam Vir, quem inter praecipuos supradictae iniustissimae Legis sua- 
sores extitisse omnes noverant, quique abnuebat a facto illo suo palam impro- 
bando, indignus Archiepiscopi Taurinensis auctoritate iudicatus est, cui 
extrema morientium Sacramenta administrari possent. Hac scilicet occasione 
et Archiepiscopus idem militari manu a sua Ecclesia avulsus atque in seve- 
rioris custodiae Castrum detrusus est, et Parochus e Religiosa Familia Ser- 
vorum B. M. V., qui ei pro officio paruerat, una cum Religiosis Sodalibus 
suis e Taurinensi Coenobio per vim expulsi, atque in alia asportati sunt: 
quasi vero ad Laicam Potestatem pertinere possit, ut de divinorum Sacra- 
mentorum administratione et dispositionibus ad ea suscipienda necessariis 
decernat. 

8. Nec satis. Ipsa haec de Sacramentorum ministerio causa, et alia insuper 
de novis pro conscientiarum regula instructionibus antea iam a memorato 
Archiepiscopo, ex mandato etiam Nostro datis, delatae sunt ad Taurinense 
Appellationis Tribunal; a quo statim die 25 mensis Septembris decretum est, 
ut Archiepiscopus amandaretur extra fines Regiae Ditionis, atque ut omnia 
Archiepiscopatus bona sequestro retinerentur. Eodem fere tempore, die vide- 
licet 21 eiusdem mensis, Tribunal Appellationum Regni Sardiniae similia 
decrevit contra venerabilem fratrem Archiepiscopum Calaritanum ; cui crimini 
datum est, quod generalibus verbis (nullius scilicet expresso nomine) decla- 
raverat Censuras Ecclesiasticas ab iis facto ipso contractas, qui Episcopalium 
Aedium immunitatem violando partem quandam Episcopalis Tabularii intrare 
per vim ausi fuerant. Horum igitur Decretorum vi iidem Antistites a pos- 
sessione ac procuratione deiecti sunt temporalium bonorum reddituumque 
ad Sacerdotia sua pertinentium, et alter quidem in Gallias, alter vero in 
Nostram hanc Almam Urbem venire coactus. 

9. Verum alia quoque sunt, ac non levia illa quidem, quae Subalpinum 
Gubernium contra Ecclesiae iura vel in Religionis detrimentum, statuit ac 
gessit. Inter quae non possumus non lamentari vehementer de funestissima 
Lege, qua inde a die 4 Octobris anni 1848 super publica institutione, et 
publicis privatisque seu maiorum seu minorum disciplinarum scholis editam 
fuisse cognovimus. Totum illarum regimen, Episcopalibus Seminariis aliqua 
ratione exceptis, attributum ea in Lege habetur Regio Ministro, atque aucto- 
ritatibus eidem subditis; et ita quidem attributum ut in Articulo 58 Legis 
eiusdem statuatur ac declaretur, nullum alii cuicumque auctoritati fore ius 
immiscendi se in disciplina scholarum, in regimine studiorum, in graduum 

collatione, in delectu aut approbatione Magistrorum. Hinc in catholica illa 
Ditione scholae cuiusque generis, atque adeo cathedrae etiam sacrarum disci- 
plinarum, quarum ea in Lege mentio fit; necnon puerorum institutio ad ele- 
menta christianae Fidei, quam eadem Lex inter minorum Ludimagistrorum 
officia annumerat, ab Episcoporum auctoritate subtrahuntur. Ac ne quis ea 
de re dubitare valeat, in memorato Articulo ipsi etiam Directores spiritus 
inter eos recensentur, qui a Regio Ministerio sive ab auctoritatibus ei subditis, 
absque ullo alterius cuiuscumque auctoritatis interventu, deligi atque appro- 
bari possunt. Igitur sacri Pastores nedum privati iniustissime sunt praecipua 
illa auctoritate, quam a multis retro saeculis in plurima saltem studiorum 
instituta ex Pontificiis Regiisque Constitutionibus, atque ex primaevae funda- 
tionis lege potiebantur, sed nec liberum ipsis est in ea advigilare, quae in 
scholarum regimine doctrinam Fidei, christianos mores, aut divini cultus 
causam attingunt. 

10. Equidem sperare iuvat fore, ut saltem in executione illius Legis, 
aliqua Episcopalis Auctoritatis ratio habeatur. Ipsam tamen perniciosos fru- 
ctus iam peperisse dignoscitur ex pestiferis opinionibus, et placitis irrefor- 
mabili Ecclesiae doctrinae contrariis, quae non in liberioris tantum editio- 
nis libellis pagellisque sparguntur quotidie in vulgus, sed ab aliquo etiam 
in publicis scholis Doctore instillantur in mentes adolescentium et publice 
propugnantur. Verba desunt, Venerabiles Fratres, quibus dolorem explice- 
mus longe acerbissimum, quem ex notitia huius rei, haud ita pridem ad 
Nos perlata, concepimus. Nulla quidem interposita mora providimus, ut 
eadem de re accuratius cognosceremus; et nihil porro a Nobis desiderari 
patiemur, quod ad officium pertineat custodiendae Fidei, et confirmandi in 
illa fratres infirmitati Nostrae divinitus attributum. 

11. Novissime ut scitis, missus a Subalpino Gubernio ad Nos fuerat 
unus ex Primoribus spectatus Vir, ut tractationes instauraret Ecclesiasticis 
rebus cum Sancta hac Sede componendis. Illum tamen haudquaquam admit- 
tere potuimus ad literas Legationis suae testes consueto solemni more Nobis 
reddendas. Ipse enim sive cum privatim ad Nos adiit, sive in sermonibus 
cum Cardinali Nostro Pro-Secretario Status iterum iterumque habitis, de 
supradicta de Immunitatibus Lege ita loquutus est, ut Laicam Potestatem 
in ea contra sanctiones Canonum, et contra initarum cum Sede Apostolica 
Conventionum fidem promulganda suo prorsus iure usam fuisse contenderet. 
Hinc eorum, quae deinde contigerant, culpam transferebat in Clerum Sacros- 
que Antistites, maxime autem in Venerabilem Fratrem Archiepiscopum Tau- 
rinensem, ob suam in pastoralibus officiis constantiam in severiori tunc 
custodia retentum. De hoc scilicet praestantissimo Praesule gravius quere- 
batur, quasi de homine quietis ac tranquillitatis populi parum studioso; 
atque idcirco id se a Regio Gubernio in praecipuis mandatis habuisse decla- 
rabat, ut Nos induceret ad eumdem Antistitem in aliud extra Regiam Ditio- 
nem munus transferendum. Post haec opus non est ut alia explicemus, quae 
deinceps inter illum et Cardinalem praedictum mutuo sermone incassum 
tentata sunt ad aliquam rerum componendarum viam reperiendam. Interim 
vero tantum abfuit, ut Gubernium a sua agendi ratione cessaret; quin potius 

illo ipso tempore prodierint, atque ad effectum perductae fuerint supradi- 
ctae Tribunalium saecularium in ecclesiasticis causis novissimae Sententiae 
tum contra memoratum Archiepiscopum, tum contra Archiepiscopum Cala- 
ritanum. 

12. Ceterum de supradictis Ecclesiarum Clericorumque immunitatibus 
notum omnibus esse volumus, Nos, qui tractationes alterum ante annum 
a Subalpino Gubernio propositas minime recusavimus, hodie pariter non 
abhorrere a Canonum sanctionibus circa immunitates ipsas pro loco ac 
tempore moderandis, prout scilicet opportunum in Domino visum fuerit, ac 
dummodo Ecclesia aliis in rebus liberiori suorum iurium exercitio potia- 
tur. Non enim defecit in Nobis studium paternae benevolentiae, quo Roma- 
nos Pontifices Decessores Nostros inclytam Sabaudiae Domum prosequutos 
fuisse compertum est, dolemus insuper calamitates et aerumnas, quibus in 
eius ditione Fratres Filiique Nostri in his rerum adiunctis haud leviter 
anguntur; ideoque et prompti sumus ad opportuna in eorum levamen adhi- 
benda remedia; ex constanti nimirum instituto Sanctae huius Romanae 
Ecclesiae, quae veluti amantissima mater filiis succurrere in angustia ac tri- 
bulatione positis, et Apostolica auctoritate sua ad sanandas contritiones Israel 
uti iugiter consuevit. Hac tamen auctoritate, quae Nobis in aedificationem 
non in destructionem data est, haudquaquam uti possumus, ubi non de alio 
agatur, nisi ut quae in Ecclesiae iniuriam; quae in contemptum Sacrorum 
Canonum; quae contra solemnes Conventiones, immo et ad ipsam quarum- 
cumque Conventionum rationem labefactandam; quae tandem contra Sacer- 
dotes et praecipuos ipsos Ecclesiae Praesules pastorali suo munere circa 
conscientiarum moderationem, Sacramentorumque administrationem fungen- 
tes deliberata, decreta, aut facta illic doJuimus, patientia, conniventia et con- 
cessionibus Nostris approbare quodammodo videamur. 

13. Absit, Venerabiles Fratres, ut auctoritate Nostra in Fcclesiae et 
catholicae rei detrimentum abuti unquam velimus. Immo divino praesidio 
nixi omnem industriam atque operam in id constanti animo collocabimus, 
ut Religionis utilitati prospiciamus, et sanctissima Ecclesiae iura sarta tecta 
habeamus. Iuxta haec igitur attollentes hodie in solemni hoc Conventu 
Nostram apostolicam vocem, reclamamus maiorem in modum contra ea, 
quae superius enarravimus, et contra alia omnia, quae sive in Continente 
sive in Transmarinis regionibus Summo Taurinensi Principi subditis contra 
Ecclesiae ius, aut in Religionis damnum gesta quomodolibet aut tentata sunt; 
et ab omnibus, ad quos pertinet, gravissime exposcimus, ut desistant a 
vexandis Ecclesiae Pastoribus sacrorumque Ministris, et illata illic Sacrae Rei 
damna reparare festinent. 

14. Interea ne intermittamus, Venerabiles Fratres, Deo Misericordiarum 
Patri humiles orationes et obsecrationes offerre, et invocato etiam piissimo 
interventu Immaculatae Deiparae Virginis, et SS. Apostolorum Petri et Pauli, 
ab Eo suppliciter poscere, ut dilectam illam Dominicae Vineae partem 
dextera sua tegat et brachio sancto suo defendat. 

[Acta Pii IX, vol. I, p. 251-261]. 

Pius IX, litt. ap. Multiplices inter, 10 iun. 1851. ! 


l. Multiplices inter gravissimasque, quibus undique premimur, officii 
Nostri curas, et maximas huius temporis calamitates, quae in gliscenti rerum 
omnium novitate animum Nostrum sollicitant anguntque vehementer, illud 
accedit magnopere dolendum, quod Libri perniciosissimi e latebris lanseni- 
starum aliorumque huius generis hominum in diem erumpant, quibus huius 
saeculi filii in persuasibilibus humanae sapientiae verbis loquuntur perversa, ut 
abducant discipulos post se. Apostolici itaque Nostri Ministerii ratio postu- 
lat, ut Libros istiusmodi solemniorem in modum ad Catholicae Religionis 
puritatem ac venerandam Ecclesiae disciplinam tuendam conservandamque 
proscribamus, et damnemus, ac Dominicum gregem a Pastorum Principe 
lesu Christo humilitati Nostrae commissum ab exitiosa illorum lectione et 
retentione tamquam a venenatis pascuis omni sollicitudine praeservare, et 
avertere non praetermittamus. 

2. am vero cum in lucem prodiisse acceperimus Librum seu Opus, sex 
tomis constans, hispanico idiomate exaratum, cui titulus Defensa de la auto- 
ridad de los Gobernios y de los Obispos contra las pretenciones de la Curia 
Romana por Francisco de Paula G. Vigil. Lima, 1848, atque ex ipsa Operis 
inscriptione satis intellexerimus, auctorem esse hominem in hanc Apostoli- 
cam Sedem malevolo animo affectum, haud omisimus illud persolvere, ac 
facili negotio, quamvis non sine maximo cordis Nostri moerore, eumdem 
Librum plures Pistoriensis Synodi errores dogmatica Bulla Aucforem Fidei, 
fel. rec. Pii VI Decessoris Nostri iam confixos? renovantem, aliisque pravis 
doctrinis et propositionibus iterum iterumque damnatis undique redundan- 
tem novimus atque perspeximus. 

3. Auctor enim, licet Catholicus, ac divino Ministerio, ceu fertur, man- 
cipatus, ut indifferentismum ac rationalismum, quo se infectum prodit, secu- 
rius, ac impune sequatur, denegat, Ecclesiae inesse potestatem dogmatice 
definiendi, Religionem Ecclesiae Catholicae esse unice veram Religionem, 
docetque cuique liberum esse eam amplecti ac profiteri Religionem, quam 
rationis lumine quis ductus veram putaverit: legem caelibatus impudenter 
aggreditur, et Novatorum more statum coniugalem anteponit statui virgini- 
tatis: potestatem, qua Ecclesia donata est a suo Divino Institutore, stabi- 
liendi impedimenta Matrimonium dirimentia a principibus terrae dimanare 
tuetur, eamque Christi Ecclesiam sibi arrogasse impie affirmat: Ecclesiae et 
personarum immunitatem, Dei ordinatione et canonicis sanctionibus consti- 


! Damnatio et prohibitio operis in sex tomis hispanico idiomate editi sub 
titulo: Defensa de la autoridad de los Gobiernos y de los Obispos contra las preten- 
ciones de la Curia Romana por Francisco de Paula G. Vigil. Lima, 1848. 

2 Cf, N. 475. 


856 Romani Pontifices 


tutam, a iure civili ortum habuisse asserit, nec illum pudet defendere, 
maiori aestimatione et obsequio prosequendam esse domum Oratoris ali- 
cuius Nationis quam templum Dei viventis: Gubernio laico attribuit ius 
deponendi ab exercitio pastoralis ministerii Episcopos, quos Spiritus Sanctus 
posuit regere Ecclesiam Dei: suadere nititur iis, qui clavum tenent publica- 
rum rerum, ne obediant Romano Pontifici in iis, quae Episcopatuum, et 
Episcoporum respiciunt institutionem: Reges aliosque principes, qui per 
Baptismum facti sunt membra Ecclesiae, subtrahit ab eiusdem Ecclesiae 
iurisdictione non secus ac Reges paganos, quasi Principes Christiani in 
rebus spiritualibus et ecclesiasticis non essent filii ac subditi Ecclesiae: imo 
coelestia terrenis, sacra profanis, summa imis monstruose permiscens, docere 
non veretur, terrenam potestatem in quaestionibus iurisdictionis dirimendis 
superiorem esse Ecclesia, quae columna est et firmamentum veritatis: tan- 
dem ut alios quamplures omittamus errores, eo audaciae, et impietatis pro- 
greditur, ut Romanos Pontifices et Concilia Oecumenica a limitibus suae 
potestatis recessisse, iura Principum usurpasse, atque etiam in rebus fidei, 
et morum definiendis errasse infando ausu contendat. 

4. Quamquam vero tot ac tanta in eodem Opere contineri errorum 
capita cuique facile innotescat; attamen Praedecessorum Nostrorum vestigiis 
inhaerentes mandavimus, ut in Nostra Universalis Inquisitionis Congrega- 
tione praefatum Opus in examen adduceretur, ac postea eiusdem Congre- 
gationis iudicium Nobis referretur. Porro Venerabiles Fratres Nostri Sanctae 
Romanae Ecclesiae Cardinales Inquisitores Generales, praevia eiusdem Ope- 
ris censura, et perpensis Consultorum suffragiis, memoratum Opus tamquam 
continens doctrinas et propositiones, respective scazdalosas, temerarias, falsas, 
schismaticas, Romanis Pontificibus et Conciliis Oecumenicis iniuriosas, Eccle- 
siae potesíatis, libertatis, et iurisdictionis eversivas, erroneas, impias, et hae- 
reticas, damnandum, atque prohibendum censuerunt. 

5. Hinc Nos, audita praedictorum relatione, et cunctis plene ac mature 
consideratis, de consilio praefatorum Cardinalium, atque etiam motu proprio, 
ex certa scientia, deque Apostolicae potestatis plenitudine memoratum Opus, 
in quo doctrinae, ac propositiones, ut supra notatae, continentur, ubicumque, 
et quocumque alio idiomate, seu quavis *ditione, aut versione huc usque 
impressum, vel in posterum, quod absit, imprimendum, tenore praesentium 
damnamus, et reprobamus, atque legi, ac retineri prohibemus, eiusdemque 
Operis impressionem, descriptionem, lectionem, retentionem, et usum omni- 
bus et singulis Christifidelibus, etiam specifica et individua mentione, et 
expressione dignis, sub poena excommunicationis per contrafacientes ipso 
facto, absque alia declaratione, incurrenda, a qua nemo a quoquam, praeter- 
quam a Nobis, seu Romano Pontifice pro tempore existente, nisi in mortis arti 
culo constitutus, absolutionis beneficium obtinere queat, omnino interdicimus. 

6. Volentes, et auctoritate Apostolica mandantes, ut quicumque Librum, 
seu Opus praedictum penes se habuerint, illud statim atque praesentes Lit- 
terae innotuerint, locorum Ordinariis, vel haereticae pravitatis Inquisitoribus 


tradere, atque consignare teneantur. In contrarium facientibus non obstan- 
tibus quibuscumque. 

7. Ut autem eaedem praesentes Litterae ad omnium notitiam facilius 
perducantur, nec quisquam illarum ignorantiam allegare queat, volumus, et 
auctoritate praefata decernimus, illas ad valvas Basilicae Principis Apostolo- 
rum, et Cancellariae Apostolicae, nec non Curiae Generalis in Monte Cita- 
torio, et in Acie Campi Florae in Urbe per aliquem ex Cursoribus Nostris, 
ut moris est, publicari, illarumque exempla ibidem affixa relinqui: sic vero 
publicatas, omnes et singulos, quos concernunt, perinde afficere, et arctare, 
ac si unicuique illorum personaliter notificatae, et intimatae fuissent; ipsa- 
rum autem praesentium Litterarum transumptis, seu exemplis, etiam impres- 
sis, manu alicuius Notarii publici subscriptis, et sigillo personae in Eccle- 
siastica dignitate constitutae munitis, eamdem prorsus fidem tam in iudicio, 
quam extra illud ubique locorum haberi, quae haberetur eisdem praesen- 
tibus, si exhibitae forent, vel ostensae. 

[Acta Pii IX, vol. I, p. 280-284]. 


511. 
Pius IX, litt. ap. Ad Apostolicae, 22 aug. 1851.! 


1. Ad Apostolicae Sedis fastigium sola miserentis Dei clementia, nullo 
suffragio meritorum evecti, atque a caelesti Patrefamilias vineae suae custo- 
diendae praepositi, omnino officii Nostri, ac muneris esse ducimus, si qua 
noxia germina excrevisse noscamus, ea succidere, atque evellere stirpitus, ne 
in Dominici agri perniciem altius radices agant, ac diffundantur. Et sane 
quum iam inde ab Ecclesiae surgentis exordio, tamquam in igne aurum, 
probari oportuerit electorum fidem, idcirco Apostolus vas electionis monitos 
iam tum fideles voluit surrexisse quosdam, qui convertunt, ef conturbant 
Evangelium Christi (ad Gal., 1), quibus falsas doctrinas disseminantibus, 
Fideique deposito detrahentibus, efiamsi Angelus evangelizet, praeterquar 
quod evangelizatum est, anathema diceretur. Et quamquam infensissimi veri- 
tatis hostes profligati semper victique ceciderint, nunquam tamen destiterunt 
assurgere, acriusque exerere vires, quibus universam, si fieri posset, Eccle- 
siam labefactare niterentur. Hinc profanas manus iniicientes in Sancta, Apo- 
stolicae huius Sedis praerogativas, et iura invadere, Ecclesiae constitutionem 
pervertere, atque integrum Fidei depositum pessumdare ausu impio conten- 
derunt. Porro etsi Nobis magno solatio sit Christi Servatoris promissio, qua 
portas inferi nunquam contra Ecclesiam praevalituras edicit, non possumus 
tamen non intimo cruciari animi angore, gravissimam animarum perniciem 
considerantes, quam ex effraeni pravos libros edendi licentia, perversaque 
impudentia, ac scelere quidlibet contra divina, ac sacra audendi latius in 
dies manare comperimus. 


1 Damnatio et prohibitio Operis cui titulus: Juris Ecclesiastici Institutiones 
Ioannis Nepomuceni Nuytz in Regio Taurinensi Athenaeo Professoris. - Itemque — 
In lus Ecclesiasticum universum Tractationes - Auctoris eiusdem. 

2. lam vero in hac librorum undique grassantium peste, locum sibi 
vindicat opus sic inscriptum: /uris Ecclesiastici Institutiones loannis Nepomu- 
ceni Nuytz in Regio Taurinensi Athenaeo Professoris itemque In [us Ecclesia- 
sticumm universum Tractationes Auctoris eiusdem, cuius nefarii Operis doctrina 
ex una illius Athenaei Cathedra sic diffusa est, ut selectae ex eo acatholicae 
theses ad disputandum propositae sint prolytis ephebis, qui lauream, seu 
doctoris gradum consequi adspirarent. In his vero libris, ac thesibus in spe- 
ciem adserendi iura Sacerdotii, atque Imperii ii traduntur errores, ut pro 
salutaris doctrinae praeceptis venenata omnino pocula iuventuti porrigantur. 
Auctor siquidem pravis suis propositionibus, earumque commentis, illa omnia, 
quae a Romanis Pontificibus Praedecessoribus Nostris, praesertim loanne XXII, 
Benedicto XIV, Pio VI, ac Gregorio XVI, atque a tot Conciliorum decretis, 
praesertim a Lateranensi IV, Florentino ac Tridentino damnata iamdiu, ac 
reiecta sunt, quodam fuco novitatis adspersa, atque illita Auditoribus pro- 
ponere suis, ac typis edere non erubuit. Quandoquidem palam, et aperte 
in editis dicti Auctoris libris asseritur, « Ecclesiam vis inferendae potestatem 
non habere, neque potestatem ullam temporalem directam, vel indirectam. 
Divisioni Ecclesiae in Orientalem, atque Occidentalem nimia Romanorum 
Pontificum arbitria contulisse; praeter potestatem Episcopatui inhaerentem, 
aliam esse attributam temporalem a civili imperio vel expresse, vel tacite 
concessam, revocandam propterea cum libuerit a civili imperio: civili pote- 
stati vel ab infideli imperante exercitae competere potestatem indirectam 
negativam in sacra: civilem potestatem, ab Ecclesiastica, si damno afficiatur, 
sibi consulere per potestatem indirectam negativam in Sacra; illi competere 
nedum ius, quod vocant, exequatur, sed vero etiam appellationem ab abusu; 
in conflictu legum utriusque potestatis, ius Civile praevalere; nihil vetare 
alicuius Concilii generalis sententia, aut universorum populorum facto, Sum- 
mum Pontificatum ab Romano Episcopo, atque Urbe ad alium Episcopum, 
aliamque Civitatem transferri; nationalis Concilii definitionem nullam aliam 
admittere disputationem, et civilem administrationem, rem ad hosce terminos 
exigere posse: doctrinam comparantium libero Principi Romanum Pontificem, 
et agendi in universa Ecclesia, doctrinam esse, quae medio aevo praevaluit, 
effectusque adhuc manere: de temporalis regni cum spirituali compatibilitate 
disputare inter se Christianae, et Catholicae Ecclesiae filios ». Plura quoque 
de Matrimonio falsa asseruntur: « Nulla ratione ferri posse Christum evexisse 
Matrimonium ad dignitatem Sacramenti; matrimonii Sacramentum non esse 
nisi quid contractui accessorium, ab eoque separabile, ipsumque Sacramentum 
in una tantum nuptiali benedictione situm esse: iure naturae Matrimonii 
vinculum non esse indissolubile: Ecclesiam non habere potestatem impedi- 
menta matrimonium dirimentia inducendi, sed eam civili potestati competere 
a qua impedimenta existentia tollenda sint: causas Matrimoniales, et Spon- 
salia suapte natura ad forum civile pertinere; Ecclesiam sequioribus saeculis 
dirimentia impedimenta inducere coepisse, non iure proprio sed illo iure 
usam, quod a civili potestate mutuata erat: Tridentinos Canones (Sess. 24, 
de matrim., c. 4), qui anathematis censuram illis inferunt, qui facultatem 
impedimenta dirimentia inducendi Ecclesiae negare audeant, vel non esse 

dogmaticos, vel de hac mutuata potestate intelligendos ». Quin addit, « Tri- 
dentinam formam sub infirmitatis poena non obligare ubi lex civilis aliam 
formam praestituat, et velit hac nova forma interveniente matrimonium 
valere: Bonifacium VIII votum castitatis in Ordinatione emissum nuptias 
nullas reddere primum asseruisse ». Plura denique de potestate Episcopali, 
de poenis haereticorum, et schismaticorum, de Romani Pontificis infallibi- 
litate, de Conciliis temere atque audacter in hisce libris proposita occurrunt, 
quae persequi singillatim, ac referre in tanta errorum colluvie omnino tae- 
deat. 

3. Quapropter compertum est, Auctorem per huiusmodi doctrinam, ac 
sententias eo intendere, ut Ecclesiae constitutionem, ac regimen pervertat, 
et Catholicam fidem plane destruat; siquidem ne errantes in viam possint 
redire iustitiae, externo iudicio, et potestate coercitiva Ecclesiam privat, de 
matrimonii natura, ac vinculo falsa sentit, ac docet, et ius statuendi, vel 
relaxandi impedimenta dirimentia Ecclesiae denegat, et civili addicit pote- 
stati; denique sic Ecclesiam eidem civili imperio subditam esse per summum 
nefas asserit, ut ad potestatem civilem directe, vel indirecte conferat quid- 
quid de Ecclesiae regimine, de personis, rebusque Sacris, de iudiciali Eccle- 
siae foro Divina est institutione, vel Ecclesiasticis legibus sancitum, atque 
adeo impium renovat Protestantium systema, quo fidelium Societas in ser- 
vitutem redigitur civilis imperii. Quamquam vero nemo est qui non intelli 
gat perniciosum huiusmodi, pravumque systema errores instaurare iamdiu 
Ecclesiae iudicio profligatos, tamen ne simplices, atque imperiti decipiantur, 
admonere omnes de pravae doctrinae insidiis ad Nostrum pertinet Aposto- 
latum ; expedit siquidem « ut ibi damna fidei sarciantur, ubi non potest fides 
sentire defectum » (S. Bern., Ep. 190). Propterea de unitate, atque integritate 
Catholicae fidei ex Apostolici ministerii officio solliciti, ut fideles omnes 
perversam auctoris doctrinam devitent, fidemque a Patribus per hanc Apo- 
stolicam Sedem columnam, et firmamentum veritatis, acceptam constanter 
teneant, memoratos libros in quibus recensitae nefariae opiniones continentur, 
ac defenduntur, accurato primum examini subiecimus, ac deinde Apostolicae 
censurae gladio percellere, ac damnare decrevimus. 

4. Itaque acceptis consultationibus in Theologica et Sacrorum Canonum 
facultatibus Magistrorum, acceptisque suffragiis VV. FF. NN. S. R. E. Car- 
dinalium Congregationis Supremae et universalis Inquisitionis, motu proprio 
ex certa scientia ac matura deliberatione Nostra, deque apostolicae potestatis 
plenitudine praedictos libros, tamquam continentes propositiones et doctrinas 
respective falsas, temerarias scandalosas, erroneas, in S. Sedem iniuriosas, 
eiusdem iuribus derogantes, Ecclesiae regimen, et divinam eius Constitu- 
tionem subvertentes, schismaticas, haereticas, Protestantismo, eiusque propa- 
gationi faventes, et in haeresim et in systema iamdiu ut haereticum damna- 
tum in Luthero, Baio, Marsilio Patavino, Janduno, Marco Antonio De-Dominis, 
Richerio, Laborde et Pistoriensibus, ! aliisque ab Ecclesia pariter damnatis 
inducentes, necnon et Canonum Concilii Tridentini eversivas, reprobamus, 


1 Cf, N. 38, 76, 124, 475. 

damnamus ac pro reprobatis et damnatis ab omnibus haberi volumus et 
mandamus. Praecipimus idcirco, ne quisquam fidelium cuiuscumque condi- 
tionis, et gradus etiamsi specifica et individua mentione dignus esset, audeat 
praefatos libros ac theses apud se retinere, aut legere sub poenis suspen- 
sionis a divinis quoad Clericos, et quoad laicos excommunicationis maioris 
ipso facto incurrendis, quarum absolutionem et relaxationem Nobis, et suc- 
cessoribus Nostris Romanis Pontificibus reservamus, excepto tantum quoad 
excommunicationem mortis articulo. Mandamus quoque Typographis ac 
Bibliopolis, cunctisque et singulis cuiuscumque gradus et dignitatis, ut quo- 
ties praedicti libri ac theses ad eorum manus pervenerint, deferre teneantur 
Ordinariis sub iisdem respective poenis, nempe quoad Clericos suspensionis 
a divinis, quoad laicos excommunicationis maioris superius comminatis. 
Neque tantum memoratos libros ac theses, sed alios, aliasque quoscumque 
sive scriptis, sive typis exaratos libros, vel forte exarandos et imprimendos, 
in quibus eadem nefaria doctrina renovetur ex integro, aut in parte, sub 
iisdem poenis superius expressis damnamus, reprobamus atque legi, imprimi, 
retineri omnino prohibemus. 

5. Hortamur tandem in Domino, et obsecramus, Venerabiles Fratres, 
quos Nobiscum pastoralis zelus et Sacerdotalis constantia coniungit, ut pro 
sibi commisso docendi ministerio omni sollicitudine vigilantes in custodia 
gregis Christi, oves suas a tam venenatis pascuis, hoc est ab horum libro- 
rum lectione avertere satagant; et quoniam « veritas cum minime defenditur 
opprimitur » (S. Felix III, dist. 83) murum aeneum, et columnam ferream 
sese constituant pro domo Dei contra vaniloquos et seductores, qui divina 
atque humana iura sus deque miscentes neque Caesari quae sunt Caesaris, 
neque quae Dei sunt, Deo ipsi reddentes, Sacerdotium et imperium commit- 
tunt inter se, atque adeo impetere utrumque, atque evertere connituntur. 

6. Ut autem praesentes Litterae omnibus innotescant nec quisquam illa- 
rum ignorantiam praetexere et allegare valeat, volumus ac iubemus ipsas ad 
valvas Basilicae Apostolorum Principis, et Cancellariae Apostolicae, necnon 
Curiae Generalis in Monte Citatorio, et in acie Campi Florae de Urbe per 
aliquem ex Cursoribus Nostris, ut moris est, publicari, illarumque exempla 
ibi affixa relinqui; sic vero affixas ac publicatas perinde omnes afficere, ad 
quos spectant, ac si unicuique illorum personaliter notificatae, atque intimatae 
fuissent. Praesentium quoque Litterarum transumptis etiam impressis, manu 
alicuius publici Notarii subscriptis et Sigillo personae in Ecclesiastica digni- 
tate constitutae munitis, eamdem fidem in iudicio et extra haberi volumus, 
quae eisdem his haberetur, si forent exhibitae vel ostensae. 

[Acta Pii IX, vol. I, p. 285-292. 


Romani Pontifices 861 


512. 


Pius IX, allocut. Quibus luctuosissimis, 5 sept. 1851. 


1. Quibus luctuosissimis perturbationibus et calamitatibus ob tristissimas 
rerum conversiones multos per annos inclyta Hispana Natio de catholica 
Ecclesia, et hac S. Sede tot illustribus, gloriosissimisque factis optime merita, 
miserandum in modum fuerit exagitata, quaeque gravissima, e£ numquam 
satis deploranda mala amplissimi illius Regni Ecclesiis, Episcopatibus, Capi- 
tulis, Monasteriis, cunctoque Clero, Populoque fideli incubuerint, et quae 
saeva deinde clades catholicam Religionem, Sacrorum Antistites, ecclesiasti- 
cosque viros afflixerit, divexarit quaeque adversus sacratiora Ecclesiae iura, 
eiusque bona, libertates et adversus huius Apostolicae Sedis dignitatem, 
auctoritatemque ibidem fuerint perpetrata, universo, qua late patet terrarum 
orbi ac Vobis multo magis compertum, exploratumque est, Venerabiles Fra- 
tres. Atque optime scitis quanta cura et studio rec. me. Gregorius XVI Prae- 
decessor Noster expostulationes, querimonias, preces adhibuerit, nihilque 
intentatum reliquerit ut afflictis illic ac prostratis religionis rebus succurreret, 
mederetur et consuleret. Neque ignoratis, qua sollicitudine Nos, vix dum, 
licet immerentes, inscrutabili Dei iudicio in eiusdem Decessoris Nostri locum 
suffecti, et in hac sublimi Principis Apostolorum Cathedra collocati fuimus, 
praecipuas paterni Animi curas, cogitationesque ad clarissimam illam Natio- 
nem convertimus, quo ecclesiasticas ibi res quantum fieri posset ad Sacrorum 
Canonum normam componere, et inflicta Ecclesiae vulnera sanare possemus. 
Quamobrem postquam certiores facti fuimus, praecipuas quasdam ac potiores 
conditiones et cautiones a Nobis antea praescriptas fuisse admissas ac in 
tuto positas, Carissimae in Christo Filiae Nostrae Mariae Elisabeth postula- 
tionibus alacri ac libentissimo animo obsecundantes ad Eam, ut probe nostis, 
misimus Venerabilem Fratrem Ioannem Archiepiscopum  Thessalonicensem 
opportunis facultatibus et instructionibus munitum, qui apud ipsam Catho- 
licam Maiestatem Apostolici Delegati, ac deinde suo tempore Nostri et huius 
S. Sedis Nuntii munus obiret, omnemque suam operam ecclesiasticis ibi 
negotiis tractandis, ordinandis, sedulo ac sollicite impenderet. Ac meministis, 
Venerabiles Fratres, nihil Nobis potius, nihil antiquius fuisse, quam illius 
Regni Ecclesias legitimo pastore a longo iam tempore pene omnes misere 
viduatas idoneis Antistitibus in primis committere, Nostrasque in id curas, 
Deo bene iuvante, et Ipsius Carissimae in Christo Filiae Nostrae opera, non 
levi certe animi Nostri consolatione optatum exitum habuisse. 

2. lam vero Vobis significamus, Nostras sollicitudines pro aliis sacris, 
ecclesiasticisque illius Regni rebus componendis susceptas, ob propensam 
praesertim eiusdem Carissimae in Christo Filiae Nostrae in religionis bonum 
voluntatem haud cecidisse irritas. Siquidem post diuturnam operosamque 
tractationem Conventio inter Nos, et Reginam Catholicam est inita, quam 
delecti ex utraque parte Plenipotentiarii subscripserunt, Nomine quidem 

Nostro idem Venerabilis Frater Archiepiscopus Thessalonicensis, Nomine 
autem Reginae Dilectus Filius Nobilis Vir Eques Emmanuel Bertran de Lis 
a publicis Maiestatis Suae negotiis. Quam Conventionem ab eadem Regina 
et a Nobis ipsis, audito consilio VV. FF. NN. S. R. E. Cardinalium Congre- 
gationis negotiis ecclesiasticis extraordinariis praepositae, iam ratam habitam, 
Vobis exhiberi mandavimus una cum Apostolicis Nostris Litteris, quibus 
Conventionem ipsam confirmavimus, ut omnia clarius et plenius agnoscere 
possitis. ! 

3. Illud quidem Nobis vel maxime cordi fuit ut sanctissimae nostrae 
religionis incolumitati, et spiritualibus Ecclesiae rebus studiosissime consu- 
leremus. Itaque constitutum perspicietis, catholicam Religionem cum omnibus 
suis iuribus quibus ex divina sua institutione et Sacrorum Canonum sanctione 
potitur, ita unice in eo Regno, veluti antea vigere ac dominari debere, ut 
omnis alius cultus plane sit amotus et interdictus. Hinc cautum quoque est, 
ut instituendi ac docendi ratio in cunctis tum Universitatibus, tum Collegiis, 
tum Seminariis, tum publicis, privatisque scholis cum eiusdem catholicae 
religionis doctrina plane congruat atque Episcopi, aliique Dioecesani Anti- 
stites, qui ex proprii ministerii officio in catholicae doctrinae puritatem 
tuendam, propagandam et in christianam iuventutis educationem procuran- 
dam totis viribus incumbere debent, nullo prorsus unquam praepediantur 
impedimento, quominus publicis etiam scholis sedulo advigilare, et in illas 
pastoralis sui muneris partes libere exercere possint. Ac pari studio ecclesia- 
sticae auctoritatis libertatem, dignitatemque asserendam curavimus. Ftenim 
non solum statutum est, Sacrorum praesertim Antistites ad Episcopalem 
eorum iurisdictionem exercendam plenam libertate pollere, quo catholicam 
Fidem et ecclesiasticam disciplinam tueri, et morum honestatem in christiano 
populo tutari et optimam iuvenum, eorum potissimum, qui in sortem Domini 
vocantur, institutionem procurare, et alia omnia proprii ministerii munera 
explere valeant; verum etiam decretum est, omnes Regni Magistratus eorum 
operam praestare debere, quo ab omnibus ecclesiasticae auctoritati et digni- 
tati debitus exhibeatur honor, observantia et obedientia. Accedit etiam, ut 
praestantissima Regina, eiusque Gubernium iisdem Episcopis valido suo 
patrocinio et praesidio omnem opem ferre profiteantur, cum ab ipsis pro 
pastorali munere illorum potissimum hominum improbitas est cohibenda et 
coercenda audacia, qui fidelium mentes pervertere, moresque corrumpere 
nefarie commoliuntur et a proprio grege detestabilis ac dira perversorum 
librorum pestis, atque pernicies est avertenda ac profliganda. Et quoniam 
relatum ad Nos est, ex nova Dioecesium divisione maiora spiritualia bona 
in illius Regni fideles redundare, idcirco novam huiusmodi circumscriptionem 
Nostra Auctoritate et ipsius Reginae consensu peragendam statuimus, atque 
Apostolicas de hac re suo tempore proferemus Litteras postquam ea omnia 
fuerint perspecta et statuta, quae ad rem ipsam perficiendam sunt necessaria. 
Cum autem Religiosae Familiae pie institutae ac recte administratae maximo 


* Litt. ap. Ad vicariam, 5 sept. 1851. - Acta Pii IX, vol. I, p. 303-341. - Cf. etiam 
Raccolta di Concordati, p. 770-796. 

sint Ecclesiae et civili societati usui et ornamento, quantum in Nobis fuit 
haud omisimus eniti, ut illic Regulares Ordines conserventur, restituantur, 
augeantur. Atque in eam profecto spem erigimur fore, ut propter avitam 
eiusdem Carissimae in Christo Filiae Nostrae pietatem et eximiam Hispanae 
Nationis religionem ipsi Regulares Ordines ibi pristina dignitate ac splendore 
fruantur. Ne quid autem Religionis bono quavis ratione officere possit, non 
solum constitutum est Leges, Ordinationes et Decreta quaecumque Conven- 
tioni adversantia de medio sublata omnino esse ac penitus abrogata, verum 
etiam sancitum ut cetera omnia, quae ad ecclesiasticas res et personas per- 
tinent, de quibus in Conventione nulla est habita mentio, iuxta canonicam 
et vigentem Ecclesiae disciplinam exigi et administrari plane debeant. 

4. Nec vero ea praetermisimus, quae ad temporale Ecclesiae bonum pos- 
sunt pertinere. Omni enim studio et contentione vindicandum ac tuendum 
curavimus ius, quo Ecclesia pollet, acquirendi scilicet et possidendi quae- 
cumque bona stabilia et frugifera, veluti innumera prope Conciliorum acta 
et Sanctorum Patrum sententiae et exempla, Praedecessorum Nostrorum Con- 
stitutiones apertissime loquuntur, sapientissime docent ac demonstrant. Atque 
utinam ubique gentium, ubique terrarum possessiones Deo, eiusque Sanctae 
Ecclesiae dicatae semper inviolatae fuissent, et homines debita illas reverentia 
essent prosequuti! Equidem haud cogeremur deflere plurima, omnibusque 
notissima mala et damna in civilem ipsam societatem derivata ex iniusta 
prorsus, et sacrilega ecclesiasticarum rerum ac bonorum spoliatione et direp- 
tione, quod ad funestissimos quoque ac perniciosissimos Socialismi et Com- 
munismi errores fovendos magna ex parte viam munivit. lam porro in 
Conventione constabilitum firmatumque conspicietis Ecclesiae ius novas acqui- 
rendi possessiones ac simul sancitum, ut proprietas bonorum omnium, quae 
vel in praesentia possidet, vel in posterum acquiret, integra et inviolabilis 
omnino habeatur atque persistat. Hinc constitutum etiam fuit, ut nulla inter- 
posita mora, Ecclesiae illa omnia statim restituantur bona, quae nondum 
divendita fuere. Verum cum ex gravibus ac fide dignis lestimoniis accepe- 
rimus, nonnulla ex iisdem bonis nondum alienatis ita in deterius esse pro- 
lapsa, et administrationis incommodis obnoxia, ut evidens constet Ecclesiae 
utilitas, si illorum pretium in publici aeris alieni reditus nunquam quavis 
alia ratione transferendos convertatur, eiusmodi permutationi indulgendum 
esse censuimus, postquam vero bona ipsa fuerint Ecclesiae restituta. 

5. Omnem quidem dedimus operam ut Episcopi, Capitula, Seminaria, 
Parochi congruis ac stabilibus potiantur reditibus, qui Ecclesiae perpetuo 
addicti, ab ea libere erunt administrandi. Et si vero hi reditus cum antiqua 
Hispani Cleri dote conferri non possint, et ob temporum asperitatem minores, 
quam Nos optavissemus existant; tamen probe noscentes, qua singulari reli- 
gione et pietate idem Hispaniarum Clerus summopere praestet, plane non 
dubitamus, quin ipse divina in voluntate conquiescens, et omni virtutum 
genere magis in dies undique refulgens in vineam Domini naviter, scienterque 
excolendam alacriori usque solertia et studio incumbat, cum praesertim per 
ecclesiasticam libertatem in Conventione sancitam iis omnibus expeditus sit 
impedimentis, quae antea libero sacri ministerii exercitio adversabantur atque 

ita Populorum obsequium, amorem et venerationem sibi magis magisque 
conciliet et devinciat. Ceterum cum plenum ac liberum acquirendi ac pos- 
sidendi ius fuerit sancitum ac servatum, patet Hispanis Ecclesiis aditus ad 
ampliores obtinendos reditus, quibus et maiori divini cultus splendori et 
decentiori Cleri sustentationi facilius et commodius consulatur. Atque id 
felicioribus temporibus ex regia Carissimae in Christo Filiae Nostrae muni- 
ficentia, eiusque Gubernii studio et ex egregia ac perspecta Hispanae Nationis 
religione futurum Nobis pollicemur. Ex iis quae raptim, cursimque comme- 
moravimus, intelligitis, Venerabiles Fratres, quo studio Nostras omnes curas in 
ecclesiasticis Hispaniae rebus instaurandis posuerimus ac futurum confidimus, 
ut divina adspirante gratia, in amplissimo illo Regno catholica Ecclesia, eiusque 
salutaris doctrina quotidie magis latissime dominetur vigeat et efflorescat. 

6. Nunc vero noscatis velimus, Dilectissimum in Christo Filium Nostrum 
Leopoidum II Magnum Etruriae Ducem, et Lucensium Ducem pro egregia 
sua pietate vehementer optasse, ut vigentes in Etruria leges quodammodo 
ordinari, et componi possent cum iis omnibus, quae ecclesiasticas leges respi- 
ciunt. Itaque enixis precibus a Nobis efflagitavit, ut nonnulla interea tem- 
poris conciliare vellemus, cum eidem religiosissimo Principi in animo fixum, 
destinatumque sit, plenam cum hac Apostolica Sede in posterum inire Con- 
ventionem, qua in regionibus ei subiectis ecclesiasticarum rerum regimini 
et rationibus prospere consulatur. Quocirca firma ac certa spe freti fore, ut 
idem Dilectissimus in Christo Filius Noster eiusmodi Conventionem iuxta 
Nostra desideria maiori qua fieri potest celeritate sit initurus, illius votis 
obsecundantes aliqua capita a VV. FF. NN. S. R. E. Cardinalibus eiusdem 
Congregationis Negotiis ecclesiasticis extraordinariis praepositae perpensa, 
interim constituta fuere, quae a Nobis et ab ipso Principe rata habita sunt. 
Quibus quidem capitibus, seu articulis inter cetera constitutum est, ut Epi- 
scopi omnem habeant libertatem in iis omnibus peragendis quae ad sacrum 
pertinent ministerium ac in scripta et opera, quae de rebus ad religionem 
spectantibus tractant, censuram ferant ut propriam eorum episcopalem aucto- 
ritatem libere adhibeant ad fideles a prava quavis lectione tum religioni tum 
moribus perniciosa arcendos ac simul cautum, ut omnes cum hac B. Petri 
Cathedra catholicae veritatis et unitatis centro libere communicare valeant, 
et causae omnes spirituales et ecclesiasticae ad sacrae potestatis iudicium 
unice et omnino spectare debeant ex sacrorum Canonum praescripto. Non 
levi autem iucunditate affecti fuimus, propterea quod idem Dilectissimus in 
Christo Filius Noster haud omisit Nobis polliceri et profiteri, se omnem 
suam opem et operam esse collaturum ad sanctissimam nostram religionem 
tutandam ad divinum cultum tuendum, et ad publicam morum honestatem 
fovendam, ac valido suo auxilio praesto futurum, quo sacrorum Antistites 
episcopalem eorum auctoritatem libere exerceant. Quocirca confidimus, ut 
Deo bene iuvante, earum, quar indulsimus, rerum usus in Fcclesiae utilita- 
tem cedat, iis insuper difficultatibus penitus amotis, quae hucusque eiusdem 
libertati obstiterunt. 

T. Denique certiores Vos facimus, Nostras iam convertisse curas ad catho- 
licae religionis res in longinqua regione componendas, ac Nos magna spe 

sustentari fore ut Conventio possit iniri, quae iuxta Nostra et vestra desideria 
Ecclesiae iuribus, rationibus ac prosperitati respondeat. Ac vel maxime opta- 
remus, ut huiusmodi exemplum omnes earum dissitarum partium regiones, 
quarum populos praecipuo caritatis affectu in Domino prosequimur, imitari 
properarent, quo penitus everterentur plurima et maxima damna, quibus in 
nonnullis praesertim earumdem partium regionibus immaculata Christi Sponsa 
cum summo animi Nostri dolore afiligitur ac divexatur. Atque hic haud 
possumus quin illis Venerabilibus Fratribus vehementer gratulemur, eisque 
meritas, debitasque tribuamus laudes, qui in tristissima licet conditione ibi 
constituti, tamen haud omittunt episcopali eorum zelo et firmitate Ecclesiae 
causam strenue tueri, eiusque iura impavide defendere ac dilectarum ovium 
saluti sollicite prospicere. 

8. Haec erant, Venerabiles Fratres, quae Vobis hodierno die significanda 
existimavimus. Reliquum est, ut nunquam desinamus dies, noctesque in humi- 
litate cordis Nostri, et in sinceritate fidei, firmitate spei et caritatis ardore 
assiduas clementissimo misericordiarum Patri adhibere preces, ut omnipotenti 
sua dextera, quae mari et ventis imperat, Ecclesiam suam sanctam a tantis, 
quibus iactatur, procellis eripiat, eamque a solis ortu, usque ad occasum 
novis ac splendidioribus triumphis exornet et augeat. 

[Acta Pii IX, vol. I, p. 293-302]. 


513. 


Pius IX, ep. encycl. Nemo certe ignorat, 25 mart. 1852.! 


Nemo certe ignorat, Venerabiles Fratres, qua egregia et immobili erga 
hanc Petri Cathedram universorum Christifidelium matrem, et magistram? 
fide, et observantia, et qua singulari animorum consensione et constantia in 
re catholica tuenda, et episcopali munere obeundo Hiberniae Antistites prae- 
stare semper studuerint. Hinc porro evenit, ut ipsi inter gravissimas licet 
procellas summa cum sui nominis laude, et huius Apostolicae Sedis conso- 
latione ministerium suum coniunctis studiis strenue implentes, de Ecclesia 
praeclare sint meriti, cum nihil antiquius habuerint, quam concordissimis 
animis illustris Hiberniae populos sibi commissos ab erroris contagione sol- 
licite avertere, atque in illis sanctissimae fidei nostrae, et catholicae veritatis 
depositum perdiligenter tueri, defendere, et custodire. Quae quidem dum 
non mediocri animi Nostri iucunditate, et insigni vestri ordinis honore com- 
memorare laetamur, Venerabiles Fratres, non parum dolemus, et angimur, 
cum acceperimus quibus molitionibus antiquus inimicus vestram animorum 
concordiam labefactare, infirmare, ac dissensionem excitare in praesentia cone- 
tur. Itaque etsi ea Nobis de vestra religione insit opinio, ut plane non dubi- 
temus, Vos inimici insidiis fortiter obsistentes maiori usque alacritate pro Dei, 


! Venerabilibus Fratribus Archiepiscopis, et Episcopis Hiberniae. 

eiusque Sanctae Ecclesiae causa in castris Domini constanter prudenterque 
esse dimicaturos, tamen pro apostolici Nostri ministerii munere, et summa illa, 
qua Vos et istos fideles caritate prosequimur, haud possumus, quin mutuae 
concordiae sensus Vobis etiam atque etiam inculcemus. « Etenim scimus, et 
« constat (ut ipsissimis s. Gregorii Magni Decessoris Nostri verbis utamur) quia 
« castrorum acies tunc hostibus terribilis ostenditur, quando ita fuerit con- 
« stipata, atque densata, ut in nullo loco interrupta videatur. Nam si ita dispo- 
« nitur, ut locus vacuus per quem hostis possit ingredi dimittatur, profecto 
«iam suis hostibus terribilis non est. Et nos ergo cum contra malignos spi- 
« ritus spiritalis certaminis aciem ponimus, summopere necesse est, ut per 
« caritatem semper uniti, atque constricti, e£ numquam interrupti per discor- 
« diam inveniamur, qui quaelibet bona in nobis opera fuerint, si caritas 
« desit, per malum discordiae locus aperitur in acie, unde ad feriendos nos 
« valeat hostis intrare ».! Quamobrem os Nostrum ad Vos patet, Venerabiles 
Fratres, atque intimo Nostri cordis affectu Vos alloquimur, monemus, horta- 
mur, et obsecramus, ut arctissimo inter Vos caritatis foedere quotidie magis 
devincti, atque obstricti in Dei gloria amplificanda, in catholicae Ecclesiae 
doctrina tuenda, eiusque iuribus propugnandis, in gregis Vobis traditi inco- 
lumitate tutanda, in hostium insidiis et erroribus profligandis, aliisque gra- 
vissimis vestri episcopalis muneris officiis implendis magis in dies sitis una- 
nimes, ac perfecti in eodem sensu, et in eadem sententia, et solliciti servare 
unitatem spiritus in vinculo pacis. Et quoniam pro vestra sapientis optime 
noscitis quantopere haec sacerdotalis, et fida animorum, voluntatum, et sen- 
tentiarum consensio ad Ecclesiae bonum et fidelium utilitatem sit necessaria, 
atque proficiat, idcirco ob eximiam vestram pietatem, et virtutem Nobis per- 
suasissimum est, Vos nihil potius unquam habituros, quam usque magis eius- 
modi concordiam non solum inter Vos fovere, verum etiam cum aliis Vene- 
rabilibus Fratribus Angliae praesertim, et Scotiae Antistitibus maiorem in 
modum tueri, atque augere. Nam probe scitis, Vobis atque illis uno eodemque 
religionis studio, ac mutuae caritatis praesidio summopere esse allaboran- 
dum, et excubandum ad consummationem sanctorum, in opus ministerii, in 
aedificationem corporis Christi, nihilque magis curandum, quam sub huius 
Apostolicae Sedis ductu ea omnia coniunctis viribus peragere quae ad Dei 
gloriam et sempiternam hominum salutem promovendam pertinent. Nos qui- 
dem, Venerabiles Fratres, eo magis fore confidimus, Vos huiusmodi concor- 
diae studiosissimos semper futuros, cum non levi certe animi Nostri gaudio 
recordemur, quae fuerit vestra unanimitas in subscribendis Actis Synodi a 
Vobis omnibus apud Thurles anno 1850 habitae ad catholicae Ecclesiae res 
in Hibernia tuendas. Atque hic aliquid ad eamdem Synodum pertinens raptim 
attingere volentes memineritis, Venerabiles Fratres, litteras a duodecim ex 
Vobis post illam Synodum concelebratam ad Nos die 11 mensis Septembris 
anni 1850 datas, atque etiam a venerabili fratre Daniele Archiepiscopo Dubli- 
nensi, quem nuper extinctum dolemus, subscriptas, in quibus de istis Regi- 
nae, uti appellant, collegiis praesertim agebatur, nec ignoratis Decreta quae 


! S. Gregor. M. in Ezechiel, lib. I, Homil. 8, S 6. 

rebus omnibus mature perpensis edita a Nobis fuerunt per Nostram Con- 
gregationem Fidei propagandae praepositam. Cum autem opportunum esse 
existimemus, ac vehementer cupiamus, a Vobis omnibus cognosci quomodo 
de hac gravissima sane re scripserimus eidem Archiepiscopo Dublinensi in 
Nostra familiari epistola die 17 mensis Novembris superiori anno data, hisce 
Nostris litteris eadem, quibus usi sumus, verba Vobis significare censuimus, 
quae sunt uti sequuntur. « Quod autem attinet ad Reginae Collegia, de quibus 
«in commemoratis tuis litteris loqueris, pro certo habe, Nobis pergratum 
« fuisse scire, Te, Venerabilis Frater, post decreta ab hac Apostolica Sede 
« de tanti momenti negotio edita promptissimo animo decretis ipsis parere 
« declarasse. Ac persuasum habemus, Te non solum Decreta ipsa sollicite 
« esse exequuturum, verum etiam omni opera, contentione et zelo curatu- 
« rum, ut illi antistites, quorum litteras die 11 septembris superiori anno 
« datas, atque a Te quoque subscriptas accepimus eadem Decreta eo, quo 
« par est, obsequio venerentur, et omni alacritate sedulo adimpleant. Quae 
« quidem Decreta Nobis summopere cordi semper fuerunt, ac vehementer 
« optamus et volumus, ut ea ab omnibus studiosissime ac religiosissime ser- 
« ventur cum in illis de catholica doctrina tuenda agatur; quo certe nihil 
« Nobis potius esse potest, ac debet ». Ex quo vel facile intelligitis quomodo 
ille Venerabilis Frater a Nobis monitus et excitatus fuerit ad suas omnes 
adhibendas vires, ut Decreta illa tum ab ipso, tum ab aliis diligentissime 
observarentur. Verum cum ipse morte praeventus perficere forsan haud potue- 
rit, quod Nostris erat in votis, idcirco Nos ipsi Vobis omnibus maiori quo 
possumus studio etiam atque etiam iterum commendamus, et inculcamus, 
ut pro vestra religione Decreta saepius commemorata omni diligentia accu- 
ratissime ab omnibus serventur. lam vero neminem Vestrum latet, Venera- 
biles Fratres, eiusdem Synodi apud Thurles a Vobis concelebratae Acta, et 
statuta post maturum examen, nonnullis adhibitis emendationibus, a Nobis 
probata fuisse iam inde a die 23 mensis Maii superiori anno per Decretum 
a commemorata Nostra Congregatione Fidei propagandae praeposita editum 
ac suprema Nostra Auctoritate munitum. Cum autem eadem acta et statuta 
iuxta traditas emendationes solemniori modo per Nostras Apostolicas Litteras 
Annulo Piscatoris obsignatas, ac die 23 huius mensis datas denuo approbare, 
confirmare et sancire censuerimus, episcopalis vestrae sollicitudinis erit omni 
cura et studio advigilare, quo illa sarta tecta habeantur, atque ab omnibus 
diligentissime observentur. Dum vero meritas Vobis tribuimus laudes, quod 
in commemorato apud Thurles Concilio inter alia de salutari et catholica 
iuventutis institutione solliciti, provide sapienterque constituistis, catholicam 
in Hibernia universitatem, collatis inter Vos consiliis, quamprimum esse eri- 
gendam, ubi adolescentes absque catholicae fidei discrimine humanioribus 
litteris, severioribusque disciplinis imbuantur, Vobis addimus animos, Vene- 
rabiles Fratres, ut nullis neque curis, neque studiis parcere velitis, quo salu- 
berrimum hoc opus maiori qua fieri potest celeritate ad optatum exitum 
perducatur. Hac sane de causa vestris postulationibus quam libentissime obse- 
cundantes eiusdem Catholicae Universitatis fundationem praedictis Nostris 
Apostolicis Litteris non levi certe animi Nostri voluptate approbavimus. Ac 

vehementer laetati sumus, cum noverimus Hiberniae fideles tam alacri pie- 
tate, ac liberalitate egregiis hisce vestris studiis occurrisse, ut non levia iam 
ad hanc rem perficiendam subsidia fuerint comparata. Quapropter dum 
Vobis, atque ipsis fidelibus summopere gratulamur, in eam profecto spem 
erigimur fore, ut catholica haec Universitas quamprimum, Deo bene iuvante, 
prospere, feliciterque iuxta Nostra, ac vestra desideria erigatur. Nunc vero 
cum nihil sit, veluti compertum exploratumque Vobis est, Venerabiles Fratres, 
quod alios magis ad pietatem, et Dei cultum assidue instruat, quam eorum 
vita et exemplum, qui se divino ministerio dedicarunt, ne intermittatis unquam 
vestram omnem industriam, et operam impendere, ut omnes in sortem Domini 
vocati propriae vocationis, et officii memores ab iis omnino declinent, quae 
Clericis vetita, quaeque eos nequaquam decent, et exemplum sint fidelium in 
verbo, in conversatione, in caritate, in fide, in castitate, ut honestum clericale 
habitum illorum ordini, ac dignitati congruentem deferant, ac proprii ministerii 
partes pie, riteque obeant, ut sanctissima Ecclesiae Sacramenta, per quae omnis 
vera iustitia vel incipit, vel coepta augetur, vel amissa reparatur, ea, qua par 
est religione, decore, et cultu fidelibus ministrent, ut orationi instent, et sacra- 
rum praesertim disciplinarum studia sedulo colant, ac sub vestro ductu ani- 
marum saluti studiosissime inserviant. Quisque autem Vestrum apprime noscit 
quam vehementer in hac praesertim tanta temporum asperitate Ecclesiae inter- 
sit, idoneos habere Ministros, qui nonnisi ex Clericis optime institutis fieri 
possunt. Quapropter vestras omnes curas, cogitationesque in id intentissimo 
studio conferre nunquam desinite, Venerabiles Fratres, ut adolescentes Clerici 
vela teneris annis ad omnem pietatem, virtutem, atque ecclesiasticum spiritum 
mature fingantur, ac tum humanioribus litteris, tum severioribus disciplinis 
potissimum sacris ab omni prorsus cuiusque profanae novitatis, et erroris 
periculo alienis accurate erudiantur, quo virtutum omnium ornatu fulgentes, 
ac salutaris, solidaeque doctrinae praesidio muniti possint in tempore christia- 
nam plebem verbo, et exemplo docere, et eos, qui contradicunt arguere. Habe- 
tis, Venerabiles Fratres, quae pro impensa Nostra in Vos, et istos fideles cari- 
tate Vobis hisce Litteris significanda existimavimus, ac plane non dubitamus, 
quin Nostris desideriis quam cumulatissime respondere gloriemini. Siquidem 
ea est vestra religio, pietas, eaque erga Nos, et hanc Apostolicam Sedem obser- 
vantia, et episcopalis virtus, ac sollicitudo, ut omnino confidamus, Vos arctiori 
usque caritatis vinculo coniunctos, atque id ipsum invicem sentientes nihil 
unquam intentatum esse relicturos, ut auxiliante Dei gratia pergatis maiore 
in dies zelo, atque omni constantia et prudentia opponere murum pro Domo 
Israel, et gregem curae vestrae commissum ab venenatis pascuis arcere, atque 
ad salutaria propellere, et misere errantes ad veritatis et iustitiae semitas 
reducere, et omnia conari, quo omnes crescant in scientia Dei, et cognitione 
Domini Nostri lesu Christi. Nos interim in humilitate cordis Nostri haud 
omittimus in omni oratione et obsecratione cum gratiarum actione clemen- 
tissimum misericordiarum Patrem exorare, ut uberrima quaeque suae Boni- 
tatis dona super Vos propitius semper effundat, quae in dilectas quoque oves 
Vobis concreditas copiose descendant. Atque superni huius praesidii auspicem, 
et flagrantissimae Nostrae in Vos caritatis pignus accipite Apostolicam Bene- 

dictionem, quam ex imo corde profectam, et cum omnis verae felicitatis voto 
coniunctam Vobis ipsis, Venerabiles Fratres, cunctisque Clericis, Laicisque 
fidelibus vestrae fidei traditis peramanter impertimur. 

[Acta Pii IX, vol. I, p. 353-360]. 


514. 
Pius IX, ep. La lettera, 9 sept. 1852. ! 


La lettera che V. M. Ci ha fatto tenere in data 25 luglio ultimo in 
seguito d'altra da Noi direttale, ha dato motivo di consolazione al Nostro 
cuore, riconoscendo in quella un'interpellazione, che un Sovrano cattolico 
dirige al Capo della Chiesa sul gravissimo argomento del progetto di legge 
sui matrimonii civili. Questa prova di rispetto verso la nostra SS. Religione, 
che V. M. Ci presenta, ben dimostra il retaggio glorioso, che Le fu tra- 
smesso dagli augusti suoi Antenati; l'amore cioé alla fede da quelli profes- 
sata, per cui abbiamo ferma fiducia, che V. M. saprà conservarne puro il 
deposito a beneficio di tutti i suoi sudditi a fronte della malvagità dei tempi 
che corrono. 

Questa lettera Ci chiama ad eseguire i doveri dell'Apostolico Nostro 
Ministero, dandole una risposta franca e decisa; e ció facciamo tanto piü 
volentieri, in quanto che V. M. Ci assicura, che terrà questa risposta in 
molto conto. Senza entrare a discutere il contenuto dei fogli dei Ministri 
Regii che la M. V. Ci ha inviati, nei quali si pretende di fare l'apologia 
della legge del 9 aprile, insieme al progetto dell'altra sul matrimonio civile, 
facendo derivare quest'ultima dagl'impegni contratti nella pubblicazione 
della prima, senza rimarcare, che quest'apologia si fa nel momento stesso, 
in cui pendono le trattative iniziate per la conciliazione dei diritti della 
Chiesa violati da quelle leggi senza qualificare alcuni principii, che in detti 
fogli si esternano evidentemente contrarii alla sana dottrina della Chiesa, Ci 
proponiamo soltanto di esporre colla brevità, che conviene ai limiti di una 
lettera, la dottrina Cattolica su tale argomento. Da questa dottrina V. M. 
rileverà quanto occorre, affinché questo affare cosi importante sia messo in 
regola; la qual cosa tanto piü siamo convinti di poter ottenere, in quanto 
chei suoi Ministri hanno dichiarato di non consentire mai a fare una pro- 
posizione contraria ai precetti della Religione qualunque sieno le opinioni 
prevalenti. : 

E domma di fede essere stato elevato il matrimonio da N. S. Gesü 
Cristo alla dignità di Sacramento, ed & dottrina della Chiesa cattolica che 
il Sacramento non e una qualità accidentale aggiunta al contratto, ma e di 
essenza al matrimonio stesso, cosicche l'unione coniugale tra i cristiani non 
e legittima, se non nel matrimonio Sacramento, fuori del quale non vi e 


1 Lettera data dalla Santità di N. S. a S. M. il Re Vittorio Emanuele sotto 
li 9 settembre 1852 sul matrimonio civile. 

che un pretto concubinato. Una legge civile che, supponendo divisibile pei 
cattolici il Sacramento del contratto di matrimonio, pretenda di regolarne 
la validità, contraddice alla dottrina della Chiesa, invade i diritti inalienabili 
della medesima, e praticamente parifica il concubinato al Sacramento del 
matrimonio, sanzionando legittimo l'uno come l'altro. 

Né la dottrina della Chiesa sarebbe posta in salvo, né bastantemente 
sarebbero garantiti i diritti della Chiesa stessa, ove venissero adottate nella 
discussione del Senato le due condizioni accennate dai ministri della M. V.: 
1? cioé, che la legge tenga per validi i matrimonii regolarmente celebrati al 
cospetto della Chiesa; 29 che quando siasi celebrato un matrimonio, che la 
Chiesa non riconosce per valido, la parte che piü tardi vuole uniformarsi 
ai suoi precetti non sia tenuta di perseverare in una convivenza condan- 
nata dalla religione. Imperciocché in quanto alla prima condizione, o s'inten- 
dono per validi i matrimonii regolarmente celebrati avanti alla Chiesa, e in 
questo caso la disposizione della legge é superflua, che anzi sarebbe una 
vera usurpazione pel potere legittimo, se la legge civile pretendesse di cono- 
scere e giudicare se il Sacramento del matrimonio sia stato regolarmente 
celebrato iz faciem Ecclesiae; o si vogliono intendere per validi avanti la 
medesima quei soli matrimoni contratti regolarmente, cioe secondo le leggi 
civili, ed anche in questo caso si va a violare un diritto, che é di esclusiva 
competenza della Chiesa. 

Per la seconda condizione poi, lasciandosi ad una delle parti la libertà 
di non perseverare in una convivenza illecita, stante la nullità del matri- 
monio, perché non celebrato innanzi la Chiesa, né in conformità alle sue 
leggi, si lascerebbe sussistere come legittima avanti al potere civile una 
unione che viene dalla religione condannata. Ambedue poi le condizioni non 
distruggendo il supposto, dal quale parte la legge in tutte le sue disposi- 
zioni, di separare cioé il Sacramento dal contratto, lasciano sussistere la oppo- 
sizione di sopra ricordata tra la legge stessa e la dottrina della Chiesa intorno 
al matrimonio. 

Non vi & pertanto altro mezzo di conciliazione che, ritenendo Cesare 
quello che & suo, lasci alla Chiesa ció che ad essa appartiene. Il potere civile 
disponga pure degli effetti civili, che derivano dalle nozze, ma lasci alla 
Chiesa il regolarne la validità fra i cristiani. La legge civile prenda le mosse 
dalla validità, od invalidità del matrimonio, come sarà dalla Chiesa determi- 
nata, e partendo da questo fatto, che & fuori della sua sfera il costituirlo, 
disponga allora degli effetti civili. 

La lettera poi della M.'V. Ci chiama a chiarire altre proposizioni, che 
abbiam rilevate dalla medesima. E primieramente V. M. dice d'aver saputo 
da un canale, che Ella deve credere ufficiale, che la proposta della suddetta 
legge non fu riguardata da Noi come ostile alla Chiesa. Abbiamo voluto su 
questo proposito parlare prima della sua partenza da Roma col ministro di 
V. M. conte Bertone, il quale ci ha assicurato sull'onor suo, di avere scritto uni-- 
camente ai ministri di V. M. che il Papa non poteva nulla opporre, se con- 
servati al Sacramento tutti i suoi sacri diritti, e la libertà che gli compete, si 
fossero volute fare delle leggi riguardanti solo gli effetti civili del matrimonio. 

V. M. aggiunge, che queste stesse leggi, le quali sono in vigore presso 
certi Stati limitrofi al Regno del Piemonte non hanno impedito alla S. Sede 
di riguardarli con occhio di benevolenza e di amore. A questo risponderemo 
che la stessa S. Sede non si 6 mai acquietata sui fatti, che si citano, e sem- 
pre ha reclamato contro queste leggi appena ne conobbe l'esistenza, conser- 
vandosi anche adesso ne' nostri archivii i documenti delle fatte rimostranze: 
ma queste proteste non hanno mai impedito, né impediscono di amare i 
cattolici di quelle nazioni, che furono costrette di sottoporsi all'esigenza di 
queste leggi. Dovremo forse non amare i cattolici del Regno di V. M., quan- 
d'anche si trovassero nella dura necessità di subire questa legge? Mai no! 
Diremo di piii; dovranno in Noi cessare i sentimenti di carità verso la M. V. 
nel caso si trovasse trascinata (che Dio nol permetta mai) a sanzionarla? La 
Nostra carità si raddoppierebbe, e con zelo maggiore dirigeremmo piü fer- 
vide preghiere a Dio, supplicandolo a non voler ritrarre la sua mano onni- 
potente dal capo di V. M. e a volerla soccorrere piü che mai coi lumi, e 
colle ispirazioni della sua grazia. 

Intanto peró non possiamo a meno, anzi sentiamo tutto il debito che 
Ci corre di prevenire il male per quanto da Noi dipende, e dichiariamo a 
V. M. che, sella S. Sede ha reclamato altra volta contro questa legge, oggi 
piàü che mai e stretta dal dovere di farlo verso il Piemonte, e nei modi i 
piü solenni perché appunto il ministero di V. M. invoca gli esempi di altri 
Stati, dei quali funesti esempi incombe a Noi il dovere di impedire la ripro- 
duzione, ed anche perché, procedendosi allo stabilimento di una tal legge 
in tempo che sono aperte le trattative per la conciliazione di altri affari, una 
tal circostanza potrebbe forse somministrare l'occasione di far supporre che 
vi fosse una qualche connivenza per parte della S. Sede. Ci sarebbe vera- 
mente penoso un tal passo, ma come esonerarcene avanti a Dio, che Ci 
affido il regime della sua Chiesa, e la custodia dei suoi diritti? Solo la M. V. 
potrebbe arrecarci questo grande conforto nel togliercene l'occasione, ed 
una sola sua asserzione in proposito compirebbe la consolazione che abbiamo 
provato nell'essersi a Noi diretta, e quanto piü sollecita sarà la sua risposta, 
tanto Ci riuscirà pià gradita, come quella che Ci solleverà da un pensiero 
che assai affligge il Nostro cuore, ma che saremmo costretti di sentire nella 
sua piena estensione, quando uno stretto dovere di coscienza reclamasse da 
Noi quest'atto solenne. 

Ora ci resta di chiarire l'equivoco in cui & V. M. circa l'amministra- 
zione della diocesi di Torino. E senza trattenerla soverchiamente su questo 
punto Noi le dimandiamo solo di avere la pazienza di leggere due Nostre 
lettere a Lei dirette in data 7 settembre e 9 novembre 1849. Il suo ministro - 
in Roma, conte Bertone ora in Torino, potrà anche riferirle a questo pro- 
posito una nostra riflessione a lui esternata, e che ora ripetiamo con tutta 
ingenuità a V. M. Insistendo egli sulla nomina dell'amministratore della dio- 
cesi di Torino, facemmo ad esso osservare che il ministero piemontese essen- 
dosi reso. responsabile della riprovevole carcerazione e dell'esiglio di Mon- 
signor Arcivescovo ha ottenuto un fine che non conosciamo se fosse nelle 
sue vedute, ha cioé ottenuto che il prelato abbia incontrato la simpatia ed 

il rispetto di una grande parte del cattolicismo dimostratosi in tante ma- 
niere, per cui siamo stati oggi posti nell'impossibilità di andare incontro 
al'ammirazione dello stesso cattolicismo con privare Monsig. Arcivescovo 
dell'amministrazione della sua diocesi. 

Finalmente rispondiamo all'ultima osservazione che V. M. Ci esterna 
addebitando ad una parte del Clero piemontese e pontificio, di far guerra 
al suo Governo e di eccitare i sudditi alla rivolta contro di Lei e contro le 
sue leggi. Una tale asserzione Ci sembrerebbe del tutto inverosimile se non 
ci fosse scritta da V. M., la quale assicura di averne in mano i documenti; 
ed in questo caso e fuori di dubbio che debbono essere puniti i rei nei 
debiti modi. Ci duole solo di non conoscere questi documenti per non 
sapere quali sieno i membri del Clero che si sarebbero accinti alla pessima 
impresa di eccitare una rivoluzione nel Piemonte. Questa ignoranza Ci pone 
nella necessità di non poterli punire; se mai peró s'intendessero per eccita- 
mento alla rivolta gli scritti che per parte del Clero sono comparsi per 
opporsi al progetto di legge sul matrimonio, diremo che, prescindendo dai 
modi che qualcuno avesse potuto adoperare, il Clero ha fatto il suo dovere. 
Noi scrivemmo a V. M. che la legge non é cattolica, e se la legge non e 
cattolica é obbligato il Clero di avvertire i fedeli anche a fronte del peri- 
colo che incorre. Maestà, noi Le parliamo anche a nome di Gesü Cristo, 
del quale siamo Vicario, quantunque indegni, e nel suo santo Nome Le 
diciamo di non sanzionare questa legge che e fertile di mille disordini. 

La preghiamo poi di volere ordinare che sia messo un freno alla stampa 
che ribocca continuamente di bestemmie e d'immoralità. I peccati che deri- 
vano dalla licenza di parlare e di scrivere sono senza numero. Deh! per 
pietà che questi peccati non si riversino mai sopra chi, avendone il potere, 
non ne impedisse la cagione! V. M. si lamenta del Clero, ma questo Clero 
€ stato sempre in questi ultimi anni avvilito, bersagliato, calunniato, deriso 
da quasi tutti i fogli che si stampano nel Piemonte. Non si potrebbero 
ridire tutte le villanie e le rabbiose invettive scagliate e che si scagliano 
contro questo Clero. Ed ora perché esso si accinge a difendere la verità e 
la purità della fede dovrà questo Clero incontrare la disgrazia della M. V.? 
Noi non possiamo persuadercene, e Ci abbandoniamo volentieri alla spe- 
ranza di vedere dalla M. V. sostenuti i diritti della Chiesa, protetti li suoi 
ministri, e liberato il suo popolo dal pericolo di sottostare a certe leggi che 
seco portano l'impronta della decadenza della religione e della moralità 
negli Stati. 

Pieni di questa fiducia alziamo al cielo le mani, pregando la Santissima 
Trinità a far discendere la benedizione apostolica sopra l'augusta sua Per- 
sona e tutta la reale Famiglia. 

[Acta Pii IX, vol. II, p. 204-302]. 

Pius IX, allocut. Acerbissimurm, 27 sept. 1852. 


l. Acerbissimum Vobiscum, Venerabiles Fratres, hodie communicamus 
dolorem, quo iamdiu intime premimur ob maxima et nunquam satis lugenda 
damna, quibus plures ab hinc annos Catholica Ecclesia in Neogranatensi 
Republica miserandum in modum affligitur, atque vexatur. Quod nunquam 
fore putavissemus, cum omnes noscant, quibus praecipuae benevolentiae 
significationibus haec Apostolica Sedes illam Rempublicam fuerit prosequuta, 
et qua alacritate felicis recordationis Gregorius Praedecessor Noster ad reli- 
gionis et spirituale illius gentis bonum omni studio procurandum, atque 
ad mutuae amicitiae vincula magis magisque obstringenda Rempublicam 
ipsam prae aliis omnibus Americae regionibus non modo primum recogno- 
verit, sed etiam Apostolicam Nunciaturam ibi constituerit. Atque eo magis 
dolemus, quod adhuc irritae fuere curae omnes tum ab eodem Praedeces- 
sore Nostro, tum a Nobis ipis summa contentione apud illud Gubernium 
adhibitae, ut tot catholicae religioni illata amoverentur damna, ac nefariae, 
et iniustissimae de medio tollerentur leges ibi a civili potestate cum maximo 
fidelium detrimento contra divinam Ecclesiae institutionem, eiusque vene- 
randa iura et libertatem, contra supremam huius Apostolicae Sedis potestatem, 
contra sacrorum Antistites et ecclesiasticos viros latae, atque sancitae. Noverat 
enim idem Decessor Noster, legem ibi mense Aprili anno 1845 fuisse pro- 
mulgatam, qua inter alia statuitur, ut, vix dum aliqua apud illa laicae potestatis 
Tribunalia accusatio, adversus ecclesiasticos viros, ac vel ipsos Episcopos fuisset 
admissa, non solum Sacerdotes Domini, aliique Clerici, sed etiam Episcopi, 
quos Spiritus Sanctus posuit regere Ecclesiam Dei, ab omni sui ministerii exer- 
citio se abstinere, ac proprii muneris partes aliis committere debeant, consti- 
tutis quoque carceris, exilii, et aliis poenis in eos omnes, qui id agere noluissent. 
Quapropter ipse Praedecessor Noster, nulla interposita mora, suas eodem 
anno ad illius Reipublicae Praesidem misit Litteras, quibus legem illam omni 
certe reprehensione dignissimam vehementer improbavit, ac simul summo- 
pere expostulavit, ut eadem lex statim abrogaretur, et Ecclesiae iura sarta, tecta 
haberentur. Nos autem, postquam inscrutabili Dei iudicio ad hanc Principis 
Apostolorum cathedram evecti totius Ecclesiae gubernacula tractanda susce- 
pimus, afflictis inibi sanctissimae nostrae religionis rebus consulere vel maxime 
cupientes iam inde ab anno 1847 ad eiusdem Neogranatensis Reipublicae 
Praesidem scripsimus Litteras. Quibus quidem Litteris significantes, quanto- 
pere de illa Dominici gregis parte solliciti et anxii essemus, et quo singulari 
paternae Nostrae caritatis studio opportuna vellemus adhibere remedia ad 
sanandas ibi contritiones Israel, lamentati sumus vehementer deplorandam 
conditionem, in qua versabatur Ecclesia. Neque praetermisimus iisdem Lit- 
teris inter alia summopere conqueri de binis illis praesertim iam conceptis 
decretis, quorum altero proponebatur, ut hac Apostolica Sede minime con- 

sulta, decimae tollerentur; altero autem, ut hominibus illuc immigrantibus 
liceret publicum proprii cuiusque cultus exercitium habere. Atque comme- 
morata improbantes decreta etiam atque etiam efflagitavimus, ut illa nullum 
unquam obtinerent exitum, ut Ecclesia suis omnibus iuribus ac plena frue- 
retur libertate. : 

2. Ea porro spe nitebamur fore, ut Neogranatense Gubernium has 
Nostras voces, monita, expostulationes, querelas, quae ex amantissimi aeque 
ac afflictissimi communis omnium fidelium Patris corde erumpebant, pronis 
vellet auribus excipere. Verum incredibili animi Nostri dolore Vobis nun- 
ciare cogimur, hostiles, violentosque in Christi Ecclesiam impetus quotidie 
magis, ac duobus praesertim ab hinc annis adeo esse factos, ut nova, et 
gravissima Ecclesiae ipsi per laicam potestatem indesinenter inflicta sint vul- 
nera. Etenim, Venerabiles Fratres, non solum iniustissimae illae leges, de 
quibus dolenter loquuti sumus, minime sublatae fuerunt, verum etiam aliae 
ab utroque illius Gubernii consilio legibus ferendis praeposito sunt conditae, 
quibus sanctissima Ecclesiae, et huius Sanctae Sedis iura maiorem in modum 
violantur, oppugnantur, et proculcantur. Namque inter alia iam inde a mense 
Maio superioris anni lex prodiit contra Religiosas Familias; quae pie insti- 
tutae recteque administratae magno christianae, et civili reipublicae usui et 
ornamento esse solent. Ea enim lege confirmatur expulsio Religiosae Socie- 
tatis Iesu Familiae, quae illuc primum arcessita, ac tantopere exoptata de re 
catholica et civili illic optime merebatur, atque eadem lege vetatur, ne ulla 
in Neogranatensis Reipublicae territorio Societas institui possit, quae passi- 
vae, ut dicunt, obedientiae vinculo potissimum obstringatur. Insuper eadem 
lege iis omnibus promittitur auxilium, qui a suscepto religiosae vitae insti- 
tuto deficere, ac solemnia vota frangere velint, ac Venerabili Fratri Emma- 
nueli illius ecclesiasticae provinciae Archiepiscopo vigilantissimo, viro summis 
Nostris et huius Apostolicae Sedis praeconiis decorando, interdicitur exercere 
facultatem ei ab hac Apostolica Sede iam inde ab anno 1835 tributam, visi- 
tandi scilicet Religiosas illius regionis Familias, et regularem restituendi disci- 
plinam. Eodem subinde mense et anno alia sancita lex est, qua Ecclesiasti- 
cum forum de medio omnino tollitur, ac declaratur, causas omnes ad idem 
forum pertinentes, ac vel ipsas tum Archiepiscopi, tum Episcoporum causas 
sive civiles sive criminales ante laicalia Tribunalia ab illius Reipublicae Magi- 
stratibus in posterum esse iudicandas. Postmodum, die nempe vigesima 
septima eiusdem mensis Maii anno 1851 de Parochis nominandis promulgata 
lex est, qua Nationalia Consilia mentitum falsumque ius designandi Parochos 
a Praeside illius Reipublicae ad quemdam excogitatum Parochialem Con- 
ventum, quem Cabildo parroquial appellant, ex cuiusque Paroeciae patri- 
busfamilias praesertim comparatum transferunt, ut, cum aliqua Paroecia suo 
fuerit a Parocho orbata, ille Conventus novum Parochum nominare queat. 
Aliquibus insuper eiusdem legis articulis prohibentur sacrorum Antistites 
ullum seu sacrae visitationis, seu alio quocumque iure percipere emolumen- 
tum; atque eidem Parochiali Conventui tribuitur potestas pro suo arbitrio 
statuendi et immutandi tam Parochorum reditus, quam impendia sacris fun- 
ctionibus necessaria; et alia statuuntur, quibus ecclesiasticae proprietatis iura 

violantur ac delentur. Post haec die primo mensis Iunii eiusdem anni 1851 
alia sancita est lex, qua vetatur, ne Canonicales Cathedralium Ecclesiarum 
Praebendae conferantur, nisi postquam a maiore Provincialium cuiusque 
Dioecesis Consiliorum parte id pro eorum arbitrio fuerit statutum. Aliae 
deinde promulgatae sunt leges, quibus et omnibus data est facultas se libe- 
randi ab onere solvendi census, qui potissimam ecclesiasticorum redituum 
partem constituunt, soluta dimidia pretii parte Gubernio, et Archiepiscopalis 
Seminarii Sanctae Fidei de Bogota bona Nationali Collegio adiudicata, ac 
suprema in idem Seminarium inspectio laicae potestati attributa. Neque 
silentio praetereundum, per novam illius Reipublicae Constitutionem postre- 
mis hisce temporibus sancitam inter alia ius quoque liberae institutionis 
defendi, et omnimodam omnibus tribui libertatem, ut quisque suas cogita- 
tiones ac monstruosa quaeque opinionum portenta typis quoque in vulgus 
edere, et privatim publiceque quemlibet cultum profiteri valeat. 

3. Videtis profecto, Venerabiles Fratres, quam teterrimum ac sacrilegum 
bellum catholicae Ecclesiae a Neogranatensis Reipublicae Moderatoribus sit 
indictum, et quae quantaeque iniuriae eidem Ecclesiae, eiusque sacris iuribus, 
Pastoribus, Ministris, ac supremae Nostrae, et Sanctae huius Sedis auctoritati 
fuerint illatae. Cum autem enunciatae leges iam inde ab eodem anno 1851 
executioni fuerint mandatae, iam tum sacrorum Antistites et Ecclesiastici 
viri, qui catholicis sensibus vere animati nefariis illis decretis merito atque 
optimo iure reclamabant, et obsistebant, summa cum fidelium populorum 
damno crudeliter vexati, et in gravissima quaeque adducti fuere discrimina. 
Siquidem et sacra Episcoporum oppressa auctoritas, et Parochorum ministe- 
rium vinculis constrictum atque irretitum, et optimi divinae legis praecones 
in carcerem detrusi, et cuiusque gradus Clerici ad egestatem redacti, omni- 
busque malis, et aerumnis obnoxii. Atque in primis Venerabilis Frater Emma- 
nuel Iosephus de Monsquera vigilantissimus Sanctae Fidei de Bogota Archie- 
piscopus gravioribus fuit angustiis et laboribus exagitatus eam scilicet ob 
causam, quod praestantissimus ille Antistes singulari pietate, doctrina, pru- 
dentia, consilio praecellens, et apostolico zelo plane incensus pro sui muneris 
debito contra illas impias leges sapienter, fortiterque protestari, ac saeculi 
licentiae, et pravis impiorum hominum consiliis invicte resistere, ac Dei 
et Ecclesiae causam strenue propugnare nunquam intermisit. Quo autem 
potissimum praetextu Neogranatense Gubernium uti voluerit ad clarissimum 
illum divexandum Antistitem, accipite, Venerabiles Fratres. Cum enim in illis 
regionibus mos invaluerit, ut sexto quoque mense habeantur experimenta 
ad eorum periclitandam doctrinam, qui vacantibus parochialibus Ecclesiis sunt 
praeficiendi, Neogranatense Gubernium per legem ibi iamdiu contra Canonicas 
Sanctiones sancitam sibi temere ius arrogavit non solum cogendi Episcopos ad 
id sexto quoque mense redeunte peragendum, verum etiam compellendi Metro- 
politanum, aut viciniorem Antistitem ad idem praestandum si quis Antistes 
commemorato tempore eiusmodi experimenta minime habuisset. FIuius igitur 
legis vi ipsum Gubernium anno 1851 eidem clarissimo Sanctae Fidei de Bogota 
Archiepiscopo denuntiare non dubitavit, ut eadem experimenta indiceret. Et 
quoniam idem Archiepiscopus adversae valetudinis conflictabatur incommodis, 

idcirco illius Vicarius generalis Gubernio respondens sui Antistitis nomine 
iniustam hanc petitionem cunctando repellendam esse existimavit, veritus prae- 
sertim, ne praedictam de nominandis Parochis legem quodammodo ipse pro- 
bare videretur. Ob hanc itaque rectam ac prudentem agendi rationem, omni 
certe laude dignam, ab illo Vicario habitam, idem ad laicalia tribunalia fuit accu- 
satus, a proprii muneris exercitio interdictus, palam publiceque comprehensus, 
ac deinceps carceri per duos menses, ac per sex captivitati, seu detentioni dam- 
natus, aliisque afflictatus poenis. Atque in hac re illud vel maxime dolendum, 
Venerabiles Fratres, quod Vicarius Capitularis vacantis Ecclesiae Antiochensis 
quae vicinior est Bogotae, Neogranatensis Gubernii sensibus, et consiliis tur- 
piter obsequens haud timuit Kalendis Martii huius anni Edictum emittere, quo 
contra suum Metropolitanum insurgens, et in eius iurisdictionem invadens 
de illius Archidioecesis Paroeciis concursus contra Canonicas Sanctiones indi- 
xit. Ubi id Nostras pervenit ad aures, nulla interiecta mora, eidem Vicario 
Capitulari scripsimus Litteras, quibus tantum eis facinus gravibus, seve- 
risque, uti par erat, verbis reprehendentes, et damnantes, illi mandavimus, ut 
ab incepto statim desisteret, ne Nos, licet inviti, in ipsum ea cogeremur decer- 
nere, quae Sacrorum Canonum severitas, et Apostolici Nostri ministerii ratio 
postulabant. Interim vero ipse pientissimus Archiepiscopus suo munere pro- 
vide sapienterque fungens continuo Edictum edidit, quo iustissime docebat, 
nullum, irritumque esse Edictum ab illo Vicario Capitulari adversus Sacro- 
rum Canonum praescripta promulgatum, ac simul omni iure vetabat, ne quis 
eidem edicto suas aures ullo modo praebere unquam vellet. Tum vero illud 
Deputatorum Consilium in proprium Pastorem magis magisque irruens non 
dubitavit spectatissimum Archiepiscopum sicut violatarum legum reum accu- 
sare, et Neogranatensis Senatus haud veritus est tam iniustam, et impiam 
admittere accusationem. Atque ex infanda illa lege, quam, uti ab initio diximus, 
rec. me. Gregorius XVI Praedecessor Noster reprobaverat, denuntiatum est 
eidem Archiepiscopo, ut suam iurisdictionem remitteret, eamque alii eccle- 
siastico viro deferret. Hac tam iniqua denuntiatione accepta ille religiosissi- 
mus, doctissimusque Antistes egregius, ac strenuus rei catholicae, et Ecclesiae 
iurium propugnator paratus aspera quaeque propter iustitiam pati, sapien- 
tissimum, verissimumque dedit responsum, quo invicta episcopalis sui animi 
fortitudine clare, aperteque declaravit, se nunquam posse eam dimittere pote- 
statem, quam sibi unice a Deo, atque ab hac Apostolica Sede collatam esse 
probe noscebat. Hinc Neogranatense Gubernium haud extimuit maximo cum 
omnium bonorum luctu, et indignatione non solum Archiepiscopalis mensae 
reditus sequestro ponere, verum etiam proprium Archiepiscopum de illa 
Archidioecesi summopere meritum, ac tot sane nominibus illustrem pellere in 
exilium. Qui quidem Antistes gravissimo deinde morbo correptus, cum e 
Neogranatensi Reipublicae territorio protinus decedere haud potuerit, in 
quamdam villam, quae a Bogotensi civitate iter duorum dierum distat, se 
recipere est coactus. Cum autem inter plurimos spectatissimos viros Minister 
quoque inclytae exterae Nationis ibi commorans tam indigna re commotus 
sua officia apud illud Gubernium interponenda curaverit, visum est Guber- 
nium idem propendere ad id dumtaxat permittendum, ut scilicet ipse Archie- 

piscopus exsularet statim ac iter aggredi posset. Neque id satis. Hisce namque 
diebus tristissimi venerunt nuntii, ex quibus pari animi Nostri amaritudine 
accepimus, Venerabilem Fratrem Episcopum de Cartagena, ac Dilectum Filium 
Vicarium Capitularem Dioecesis S. Marthae similem de paroeciarum concursu 
denuntiationem ab illo accepisse Gubernio, eisque ipsissima ingruere discri- 
mina, proptereaquod summa cum eorum nominis laude denuntiationem ipsam 
respuere non dubitarunt. Perlatum quoque ad Nos est, ea ipsa de causa, 
eamdem Venerabili Fratri Episcopo Neo-Pampilonensi impendere procellam, 
cum ipse etiam paratus sit ad sui muneris partes splendide obeundas, et ad 
Ecclesiae iura fortiter constanterque tuenda. Atque eiusmodi vexationibus, 
iniuriis, contumeliis subiecti quoque fuere alii illius Reipublicae lectissimi 
ecclesiastici viri, ac vel ipse Noster et huius S. Sedis Legatus. Etenim semel 
atque iterum in illis Consiliis inter maxima et horrenda cuiusque generis 
contra Christi hic in terris Vicarium, et hanc Apostolicam Sedem convicia 
propositio facta fuit dimittendi eumdem Nostrum Legatum, qui ea, qua par 
erat, prudentia, et fortitudine Nostro nomine tot nefariis, et sacrilegis ausis 
reclamare non praetermisit. Omittimus autem hic commemorare novas alias 
leges a nonnullis e Deputatorum Consilio propositas, quae irreformabili catho- 
licae Ecclesiae doctrinae, eiusque sanctissimis iuribus omnino adversantur. 
Itaque nihil dicimus de illis conceptis decretis, quibus proponebatur, ut Ecclesia 
nempe a Statu seiungeretur, ut Regularium Ordinum, piorumque Legatorum 
bona oneri mutuum dandi omnino subiicerentur, ut omnes abrogarentur 
leges, quae ad Religiosarum Familiarum statum tutandum, earumque iura, 
et officia tuenda pertinent, ut civili auctoritati tribueretur ius erigendi, et 
circumscribendi Dioeceses, et Canonicorum Collegia, ut ecclesiastica iis con- 
ferretur iurisdictio, qui a Gubernio nominati fuissent. Nihil dicimus de alio 
illo decreto, quo Matrimonii Sacramenti mysterio, dignitate, sanctitate omnino 
despecta, eiusque institutione, et natura prorsus ignorata, et eversa, atque 
Ecclesiae in Sacramentum idem potestate penitus spreta, proponebatur iuxta 
iam damnatos haereticorum errores, atque adversus catholicae Ecclesiae doctri- 
nam, ut matrimonium tamquam civilis tantum contractus haberetur, et in 
variis casibus divortium proprie dictum sanciretur, omnesque matrimoniales 
causae ad laica deferrentur tribunalia, et ab illis iudicarentur; cum nemo 
ex Catholicis ignoret, aut ignorare possit, matrimonium esse vere, et proprie 
unum ex septem Evangelicae legis Sacramentis a Christo Domino institutum, 
ac propterea inter fideles matrimonium dari non posse, quin uno eodemque 
tempore sit Sacramentum, atque idcirco quamlibet aliam inter Christianos 
viri et mulieris, praeter Sacramentum, coniunctionem cuiuscumque etiam 
civilis legis vi factam nihil aliud esse nisi turpem atque exitialem concubi- 
natum ab Ecclesia tantopere damnatum, ac proinde a coniugali foedere Sacra- 
mentum separari nunquam posse, et omnino spectare ad Ecclesiae potestatem 
ea omnia decernere, quae ad idem Matrimonium quovis modo possunt per- 
tinere. Atque haec omnia omittimus, proptereaquod etiamsi hae leges ab 
aliquibus e Deputatorum Consilio fuere propositae, tamen plerique Deputati, ac 
Senatores, Deo bene iuvante, eas leges reiiciendas esse decrevere, et horruerunt 
tot iam gravibus inflictis Ecclesiae vulneribus alia nova imponere vulnera. 

4 In tanta autem acerbitate Nos recreat singularis tum Bogotensis Archie- 
piscopi, tum aliorum illius Reipublicae Antistitum religio, pietas ac sacerdo- 
talis fortitudo et constantia. Ipsi enim probe memores loci quem tenent, 
dignitatis qua insigniti sunt, sacramenti quo in solemni inauguratione se 
obstrinxerunt, illustribus Archiepiscopi vestigiis insistentes maxima cum eorum 
laude haud intermiserunt episcopalem tollere vocem contra tot illatas Eccle- 
siae iniurias, ac promptissimi sunt pro ipsius Ecclesiae defensione ad omnia 
subeunda pericula. Neque parum Nos quoque reficit egregia Neogranaten- 
sium populorum virtus, pietas, qui longe maxima ex parte summopere dolen- 
tes et indignantes tam iniqua ac tristia contra eorum religionem et Antistites 
facta, nihil antiquius habent quam publicis luculentisque testimoniis osten- 
dere, sibi maxime cordi esse et catholicam profiteri religionem et suos Anti- 
stites summa observantia et amore prosequi, ac Nobis et huic Apostolicae 
Sedi catholicae veritatis et unitatis centro firmiter adhaerere. 

5. lam porro, Venerabiles Fratres, vix dum Nobis innotuit, tam prava 
et nunquam satis improbanda consilia in Neogranatensi Republica contra 
Ecclesiam eiusque sacra iura, bona, Pastores, Ministros suscepta ac perfecta 
fuisse, nunquam destitimus per Nostrum Cardinalem a publicis Nostris Nego- 
ciis apud illud Gubernium iteratis expostulationibus reclamare et conqueri 
adversus tot gravissimas eidem Ecclesiae et huic Apostolicae Sedi illatas 
iniurias. Attamen, dolentes et inviti dicimus, Nihil Nostrae voces, clamores et 
questus profecerunt, nihil illorum Antistitum querelae valuere, qui proprii 
ministerii munere in exemplum fungentes, Nostrisque paternis Literis con- 
firmati haud omiserunt opponere murum pro Domo Israel. Itaque ut fideles 
illie degentes sciant et universus orbis agnoscat quam vehementer a Nobis 
improbentur ea omnia, quae ab illius Reipublicae Moderatoribus contra Reli- 
gionem, Ecclesiam, Eiusque leges, Pastores, Ministros et contra huius Beati 
Petri Cathedrae iura et auctoritatem gesta sunt, pastoralem Nostram in 
amplissimo Vestro consessu vocem apostolica libertate attollentes praedicta 
omnia decreta, quae ibi a civili potestate tanto cum Fcclesiasticae auctoritatis 
et huius S. Sedis contemptu ac tanta cum Religionis et sacrorum Antistitum 
iactura ac detrimento sancita sunt improbamus, damnamus et irrita prorsus 
ac nulla declaramus. Propterea eos omnes, quorum opera et iussu illa edita 
sunt, gravissime monemus, ut serio reputent poenas et censuras, quae adver- 
$us sacrarum personarum et rerum, atque ecclesiasticae potestatis et libertatis 
violatores, profanatores et Ecclesiae, atque huius Apostolicae Sedis iurium 
usurpatores ab Apostolicis Constitutionibus sacrisque Conciliorum canonibus 
sunt constitutae. 

6. Utinam vero Nostris hisce vocibus, monitis, querelis tandem aliquando 
illi ipsi dociles praebeant aures, quorum opera tot, tantisque malis oppressa 
ingemiscit Ecclesia; utinam huius moestissimae et amantissimae matris aspectu 
commoti illam salutifera poenitentia consolari, eiusque gravissima vulnera 
lacrimis abstergere ac damna statim reparare properent, atque ita haud expe- 
ctare et experiri velint, quam iratus iudex Deus in illos exurgat, qui suam 
Ecclesiam polluere, violare et aifligere audent. Nos autem, Venerabiles Fra- 
tres, nunquam intermittamus dies noctesque clementissimum misericordiarum 

Patrem et Deum totius consolationis assiduis fervidisque precibus orare et 
Obsecrare, ut divina sua gratia omnes errantes ad veritatis, iustitiae et salutis 
semitas reducere velit ac simul omnipotenti sua virtute efficiat, ut Ecclesia 
sua sancta tum ibi, tum alibi nefariis impiorum hominum consiliis tam vehe- 
menter aiilicta, ac divexata ponat luctum, squalorem abiiciat, et induat vestes 
incunditatis suae, atque a solis ortu: usque ad occasum splendidioribus in 
dies augeatur et exornetur triumphis. 

[Acta Pii IX, vol. I, p. 383-395]. 


516. 


Pius IX, ep. encycl. Neminem vestrum, 2 febr. 1854. ! 


1l. Neminem vestrum latet, Venerabiles Fratres, ac Dilecti Filii, quo 
paterno prorsus aífectu Romani Pontifices Praedecessores Nostri ab antiquis 
temporibus Armeniam vestram Nationem tot sane nominibus illustrem fue- 
rint prosequaüti, et quanta cura, ac sollicitudine Nationem ipsam ad catho- 
licam unitatem revocare studuerint. Neque ignoratis quos fructus divina 
adspirante gratia iidem Decessores Nostri ex impensis eorum erga vestram 
Nationem studiis perceperint, et qua laetitia ipsi affecti fuerint, cum obti- 
nere potuerunt, ut multi Armenii ad catholicae unitatis professionem reversi 
in ea stabiles et immoti persisterent. Ac vobis compertum exploratumque 
est, qua admirabili virtute, et summa eorum nominis gloria Catholici Armenii 
luctuosissimis temporibus aspera quaeque cum ipsius vitae discrimine strenue 
sint perpessi in catholica fide, et unitate tuenda ac profitenda, cuius amore 
et studio tantopere flagrabant, et qua assidua contentione haec Apostolica 
Sedes suam omnem adiutricem operam Armeniis ipsis praebere nunquam 
intermiserit, ut spiritualibus praesertim illorum indigentiis iuxta proprium 
eorum ritum quovis modo occurreret, atque consuleret. Et quoniam episco- 
palis Armeniorum Antistitum Hierarchia iamdiu restituta in illis dumtaxat 
regionibus aliquo modo servari potuit, quae a persecutionis aestu aberant, 
idcirco Sancta haec Sedes vel maxime anxia, atque sollicita de spirituali bono 
Armeniorum commorantium Constantinopoli, et in finitimis provinciis, ubi 
Episcopi consistere haud poterant, nullis consiliis sibi parcendum esse duxit, 
ut eorumdem Armeniorum saluti prospiceret. Quocirca Sancta haec Sedes 
intentissimo studio curavit et vestrae Nationis Sacerdotes optime instituere, 
adhibita quoque huius Urbani Nostri Collegii opera, et illis potissimum Reli- 
giosarum Familiarum Alumnis animos addere, qui in spirituale vestrae Nationis 
bonum procurandum sedulo incumberent. Atque etiam probe cognoscitis, 
Venerabiles Fratres, ac Dilecti Filii, ab hac Apostolica Sede, ubi primum per 
temporum adiuncta fieri licuit, Armenium Antistitem Episcopali dignitate 


1 Venerabilibus Fratribus Archiepiscopo Primati, Episcopis, ac dilectis Filiis 
clericis et religiosis viris, cunctisque fidelibus Armeniae catholicae nationis Con- 
stantinopolitanae Provinciae. 

insignitum in ista Constantinopolitana urbe fuisse constitutum, ac subinde, 
postquam Armenii catholici ob supremi Turcarum Imperatoris clementiam 
in rebus praesertim sacris libertate donati fuere (qua cum mutua animorum 
concordia religionis res maiorem in modum vigere, ac florescere possent) 
Archiepiscopalem Primatialem Sedem in eadem Urbe fuisse erectam pro 
Armeniis catholicis, eisque proprium Archiepiscopum datum, veluti lucu- 
lenter testantur Apostolicae Literae re. me. Pii VIII Decessoris Nostri. ! Omnes 
autem norunt indefessas ac singulares curas a felicis recordationis Grego- 
rio XVI Praedecessore pariter Nostro adhibitas ad amplissimae illius Dioe- 
cesis ordinem rite constituendum, et ad Catholicorum Armeniorum utilitatem, 
prosperitatemque magis in dies procurandam et fovendam. Nos vero ubi inscru- 
tabili Dei iudicio in hac sublimi Principis Apostolorum Cathedra collocati 
fuimus, statim universum, qua late patet, christianum orbem animo et cogi- 
tatione complexi, paternae Nostrae sollicitudinis curas in potiorem istam Arme- 
niae Catholicae Nationis partem studiosissime convertimus. Namque opera 
utentes Venerabilis Fratris Innocentii Archiepiscopi Sidensis, quem extraor- 
dinarium Nostrum Legatum ad supremum Turcarum Imperatorem misimus, 
ut eidem Principi amicabiles animi Nostri sensus exponeret, ac simul officia 
Nostra deferret, haud praetermisimus ipsi potenti Othomanorum Imperatori 
Armenios, aliasque omnes catholicas orientales Nationes in eius Ditione 
degentes etiam atque etiam commendare. Cum autem Nobis summopere 
cordi esset maiorem Armeniae vestrae Nationis utilitatem procurare, tum 
eidem Venerabili Fratri commisimus, ut diligenter investigaret in quo statu 
Armenia ipsa versaretur Natio, atque omnia ad Nos referret, ut, rebus maturo 
examine perpensis, nosceremus quae potissimum consilia a Nobis essent 
suspicienda ad spirituale vestrae Nationis bonum magis magisque compa- 
randum. Itaque postquam idem Venerabilis Frater delato sibi munere per- 
functus accuratas rerum notitias Nobis praebuit, probavimus varia decreta 
a VV. FF. NN. S. R. F. Cardinalibus Nostrae Congregationis fidei propa- 
gandae edita, atque inter alia illud etiam quo improbata fuit Sociefas Con- 
nationalis appellata, ex qua damna plurima oritura esse merito praevide- 
bantur. Hinc Apostolicas Nostras dedimus Literas, quibus tum ad exitum 
deduximus quae idem Decessor Noster Pius VIII sibi perficienda propo- 
suerat, tum alios quinque Armenii Ritus Episcopos constituimus, inter quos 
magna veteris, et amplissimae Constantinopolitanae Dioeceseos pars fuit 
divisa. 

4. Dum autem ea profecto spe nitebamur fore, ut nova ecclesiastica 
Armenia Provincia hisce paternis Nostris curis prospere feliciterque vigere 
ac ilorescere posset, non sine maximo animi Nostri dolore novimus, perni- 
ciosas animorum dissensiones in vestram Nationem ab inimico homine iamdiu 
inductas ita magis in dies invalescere, ut minime deessent, qui ad eiusmodi 
dissensiones fovendas vel ipsa praetexerent consilia, quibus haec Apostolica 
Sedes vestram Nationem iuvare vel maxime optabat. Quae nunquam satis 


' Litt. Apost. Pii VIII, Quod iamdiu et Apostolatus officium, die 6 lulii 1830. 
- Cf. Bull. Rom. Cont, tom. 18, p. 113, 114. 

deploranda animorum discordia graviter exarsit, ubi utraque dissidentium 
pars scriptis in vulgus editis de religiosis Nationis quaestionibus palam publi- 
ceque disserere ac disceptare coepit; quae quidem scripta fuere vicissim exa- 
rata ostilibus praesertim asperrimisque verbis atque sententiis, quae a chri- 
stiana caritate omnino abhorrent, et iis plane adversantur, quae ad mutuam 
concordiam tuendam requiruntur, atque in lucem prodierunt inscia, et invita 
hac Apostolica Sede, quemadmodum per iteratas eiusdem Nostrae Congre- 
gationis literas declarandum esse voluimus. Quisque vestrum noscit quae 
exinde scandala evenerunt non sine levi vestrae Nationis damno, et quo studio 
Nos, nulla interposita mora, omnem Nostram operam impendere propera- 
vimus, ut omnes a Vobis amoverentur contentiones, et dissensiones, earumque 
germina radicitus extirparentur. Nec mediocri certe iucunditate affecti fuimus, 
proptereaquod primae Nostrae curae optatum habuere exitum. Namque Vene- 
rabiles Fratres Antonius vester Archiepiscopus Constantinopolitanus, et Iulia- 
nus Archiepiscopus Petrensis in partibus Infidelium ac Noster istic Vicarius 
Apostolicus pro fidelibus Latini ritus ad Nos venerunt, ac rebus omnibus 
expositis inter se concordissimis animis plane consensere, ac deinde Nobis 
probantibus in vulgus ediderunt quae vicissim constituerant. Atque utinam, 
veluti paterno Nostro cordi iucundissimum fuisset, omnes isti vestrae Nationis 
ordines pari alacritate iuxta illa, quae Nostra Congregatio fidei propagandae 
praeposita monere et insinuare haud omisit, Nostris desideriis obsecuti fuis- 
sent plane fidentes Nostris consiliis et ordinationibus, quae ad commune 
vestrum omnium bonum unice spectabant. Siquidem haud cogeremur tot 
deilere damna, et mala, quae in vos ex animorum praesertim dissensione 
cum summo animi Nostri moerore redundarunt. 

3. Cum igitur hae funestissimae contentiones et dissidia minime cessa- 
rent, mandavimus, ut eadem Nostra Congregatio fidei propagandae praepo- 
sita maiori, qua fieri posset, celeritate accuratam cum veterum, tum recentium 
Armeniae Nationis quaestionum cognitionem diligentissime sibi compararet, 
illasque in variis conventibus VV. FF. NN. S. R. E. Cardinales eiusdem Con- 
gregationis pro singulari eorum prudentia ex more sedulo examinarent, atque 
perpenderent. Ac de huiusmodi re vehementer solliciti uni ex hisce conven- 
tibus Nos ipsi praefuimus, et, auditis eorumdem Cardinalium sententiis, signi- 
ficavimus quae Nostra mens esset de potioribus quaestionum articulis, nun- 
quam intermittentes assiduis fervidisque precibus divitem in misericordia 
Deum orare et obsecrare, ut omnipotenti divinae suae gratiae auxilio humilem 
Nostram operam ad animarum vestrarum bonum dumtaxat intentam iuvare, 
ac fortunare vellet. Cum vero nihil Nobis potius, quam vestrae tranquilli- 
tati, ac prosperitati statim consulere, tum res illas perficiendas curavimus, 
quae ad hunc tam salutarem finem conducerent. Quapropter noscentes vestrae 
Nationis damna vel maxime aucta fuisse ex commemoratis scriptis in vulgus 
editis, eadem praecipua scripta, peculiari adhibito examine, prohibenda ac 
damnanda mandavimus, veluti etiam vehementer improbamus alia omnia, 
quae ad hoc idem negotium pertinent, quaeque vel ante, vel post damnata 
illa scripta in lucem prodiere, ac sive armenio, sive armenio vulgari, sive 
italico, sive gallico, sive quovis alio idiomate sint exarata, cum mutuum prae- 

sertim odium praeseferant christianae caritati omnino adversum. Omnia quoque 
Nostra studia convertimus, ut in isto Constantinopolitano Seminario recta et 
accurata Cleri institutio religiosissime quotidie magis promoveatur, utque 
Religiosae Familiae meliori usque ordine utantur, et congruum ab eadem 
Nostra Congregatione fidei propagandae Decretum proferri iussimus, quod 
omni ex parte diligenter observari mandamus. Ad omnem autem controver- 
siam ac suspicionem penitus amovendam de Monachorum Mechitharistarum 
Venetiis degentium doctrina, sciatis velimus, a Monachis ipsis luculentam 
catholicae eorum fidei et doctrinae professionem, ac declarationem debitis 
adhibitis subscriptionibus ad Nos missam fuisse, quae summam Nobis attulit 
consolationem, Nostrisque desideriis quam cumulatissime satisfecit. Etenim 
non solum disertissimis verbis alacri libentique animo profitentur, se exci- 
pere omnes ordinationes, et decreta a Romanis Pontificibus et Sacris Con- 
gregationibus seu edita, seu edenda, ac signanter illa, quae vetant commu- 
nicationem in divinis cum schismaticis, verum etiam clare aperteque declarant: 
« partem eorum Nationis, cuius bonum, et utilitatem praecipue, et unice 
« ipsorum spectat Institutum, infeliciter reperiri seiunctam a communicatione 
« Catholica Apostolica Romana, ac propterea declarant se amplecti, et cogno- 
« Scere, veluti suos fratres, illos, quos Sancta Ecclesia Romana Apostolica 
« recognoscit uti suos filios, et Armeniorum Schismaticorum errores damnantes 
« fatentur, illos esse extra veram lesu Christi Ecclesiam, et profitentur, se 
« numquam intermissuros orare, praedicare, ac tum factis, tum scriptis, tum 
« verbis curare, ut iidem errantes redeant ad solum et unicum Christi lesu 
« ovile, cuius solus Summus Pastor, Caput, et centrum est Romanus Pon- 
« tifex Petri Apostolorum Principis Successor ». Atque etiam Vobis signi- 
ficamus, opportuna alia consilia a Nobis fuisse suscepta, ut omnis timor 
plane deponatur circa Collegia, in quibus Monachi iidem Armeniam iuven- 
tutem instituunt. Quo vero potissimum opus a Nostris Praedecessoribus 
inchoatum, et a Nobis ob ordinariam Episcoporum Hierarchiam ad optatum 
exitum istic adductam absolutum prospere progredi possit, et cum Archie- 
piscopi Primatis tum aliorum Sacrorum Antistitum eius Suffraganeorum 
electio locum habere queat, opportunas a praedicta Nostra Congregatione 
instructiones dari mandavimus, easque ad ipsum Archiepiscopum, aliosque 
Episcopos perferendas esse iussimus. 

4. Quae quidem omnia satis superque ostendunt, Venerabiles Fratres, 
ac Dilecti Filii, quam vehementer de spirituali vestro bono Nos solliciti simus, 
et quo paternae caritatis studio Armeniam vestram Nationem in Domino pro- 
sequamur. Nunc vero has Nostras Vobis scribimus Literas, quibus Vos omnes 
peramanter alloquimur, ac summopere hortamur, monemus, et obsecramus, ut 
induatis vos, sicut electi Dei, benignitatem, humilitatem, modestiam, patien- 
tiam, atque arctissimo inter vos concordiae et caritatis vinculo obstricti depo- 
natis omnes simultates, contentiones, aemulationes, iras, dissensiones, ac 
sequamini in omnibus pacem, et sanctimoniam, et unanimes idipsum sen- 
tientes perfecti sitis in eodem sensu, et in eadem sententia, ac solliciti ser- 
vare in vinculo pacis illam spiritus unitatem, quae a Christo Domino tan- 
topere fuit commendata et inculcata. Quibus amantissimis Nostris monitis, 

hortationibus, desideriis, et postulationibus Vos pro filiali vestra erga Nos 
et hanc Sanctam Sedem pietate eo magis obsecuturos esse confidimus, quod 
tristi experientia docti scitis quot calamitates ob animorum discordiam illu- 
stris vestra Natio sit perpessa, quae secundis, faustisque rebus usa profecto 
fuisset, si omnes mutua voluntatum concordia devincti, et invicem diligentes 
ambulassent in caritate Dei. Memoria igitur repetentes quibus aerumnis pro- 
pter discordiam afflicti fuistis, ac serio considerantes quod omnis civifas vel 
domus divisa coníra se non stabit,! et illud Apostoli monitum prae oculis 
semper habentes, scilicet, quod si invicem mordetis, et comeditis, videte ne 
ab invicem consummarmini,? nihil Vobis omnibus in posterum potius, nihil 
antiquius sit, quam singulari cura et studio christianam inter Vos animorum 
concordiam fovere, pacem habere, et ea quae pacis sunt sectari. Omnes 
quidem memineritis qua paterna sollicitudine hanc concordiam Vobis quoque 
inculcaverit idem Decessor Noster Pius VIII, qui in ista Archiepiscopali Pri- 
matiali Constantinopolitana Sede instituenda suis Apostolicis Literis finem 
dedit hisce S. Leonis Magni Praedecessoris item Nostri verbis: « Connexio 
« scilicet totius corporis unam sanitatem, unamque pulchritudinem facit; et 
« haec connexio unius quidem corporis unanimitatem requirit, sed praecipue 
« exigit concordiam Sacerdotum ». Quae salutaria sane monita denuo pari 
studio repetere haud omisit alter Praedecessor Noster Gregorius XVI, ut 
magis magisque Vos omnes ad hanc mutuam animorum concordiam tuendam 
excitaret atque inflammaret. 

5. Nunc vero sermonem Nostrum ad Vos praecipue convertimus, Venera- 
biles Fratres, istius ecclesiasticae Constantinopolitanae Provinciae Antistites, ac 
Vos vehementer in Domino obtestamur, ut nunquam cessetis concordissimis 
animis, et ingeminatis studiis qua opere, qua verbo, qua exemplo fideles Vobis 
commissos ad mutuam concordiam pacem et caritatem continenter hortari, 
inflammare et cuiusque dissensionis motus frangere atque comprimere. Omnes 
autem gravissimi episcopalis vestri muneris partes summa animorum, volun- 
tatum et sententiarum coniunctione sedulo ac studiosissime obeuntes « pa- 
« scite, qui in Vobis est, gregem Dei, providentes non coacte, sed spon- 
« tanee secundum Deum... neque ut dominantes in Cleris, sed forma facti 
« gregis ex animo ».? [n primis vero nullis neque curis, neque consiliis, 
neque laboribus unquam parcite, ut in vestris Dioecesibus divinae fidei 
nostrae depositum integrum, inviolatumque custodiatur, ut Clerus rebus 
optimis sancte instituatur, et ad omnem virtutem atque ecclesiasticum spi- 
ritum accurate fingatur, ac disciplinis praesertim sacris ab omni cuiusque 
erroris periculo plane alienis erudiatur, ut fideles quotidie magis salutari 
catholicae religionis doctrina, eiusque sanctissimis praeceptionibus imbuantur, 
et per gratiarum charismata confirmentur, quo declinantes a malo, et facientes 
bonum crescant in scientia Dei, et alacriori usque pede incedant per semitas 
Domini, et instent viam quae ducit ad vitam, ut morum honestas, vitae inte- 

gritas ac virtus, religio, pietas maiora in dies incrementa suscipiant, et in 
omnium animis vigeant ac dominentur. Atque in Pastorum Principis exem- 
plum semper intuentes, qui se mifem et humilem corde professus est, quique 
reliquit nobis exemplum, ut sequamur vestigia eius, nihil antiquius habeatis, 
Venerabiles Fratres, quam miseros errantes in spiritu lenitatis, et mansue- 
tudinis ad rectum iustitiae et veritatis tramitem reducere, illosque ex Apo- 
stoli praescripto arguere, obsecrare, increpare in omni bonitate, patientia et 
doctrina, « cum saepe plus erga corrigendos agat benevolentia, quam auste- 
«ritas, plus exhortatio, quam comminatio, plus caritas, quam potestas ». ! 
Quod si interdum gravitatis, ac severitatis partes a Vobis sint adhibendae, 
quando, levioribus iam frustra adhibitis fomentis, morbi gravitas acriora 
remedia postulat, in delinquentes homines ex Sacrorum Canonum prae- 
scripto animadvertite temperantes cum misericordia iudicium, cum man- 
suetudine zelum, cum lenitate rigorem, quemadmodum Ecclesiae pastores 
vel maxime decet, qui se subditis suis pietate matrem, disciplina patrem exhi- 
bere debent. 

6. Vos etiam omnes omnium ordinum affamur; Dilecti Filii Cleri cum 
Saecularis tum Regularis, qui divino ministerio mancipati elegistis iam Domi- 
num tamquam partem haereditatis vestrae. Propriis Antistibus, uti par est, 
subditi, eisque obedientes ac memores vocationis et dignitatis vestrae, eam 
morum gravitate, vitae sanctitate exsequi ac tueri contendite, quo populus 
in magnum vestri ordinis amorem, venerationemque adducere, ac magnum 
ecclesiasticae aedificationi incrementum afferre quotidie magis possitis. Quam- 
obrem studiosissime declinantes ab iis omnibus, quae Clericis vetita, quaeque 
eos nequaquam decent, nihil unquam admittere velitis, quod aliis offen- 
sioni esse possit, sed magis magisque curate praebere vosmetipsos exem- 
plum bonorum operum in verbo; in conversatione, in caritate non ficta, in 
doctrina, in fide, in castitate. Cum vero sive necessitate, sive sacri ministerii 
ratione compulsi in saecularium domibus versari debetis, vestris omnibus 
actionibus ecclesiasticae personae dignitatem ac magnitudinem ita sustinere 
contendite, ut virtutum omnium ornatu fulgentes sitis bonus Christi odor. 
Vos autem Religiosi viri prae oculis habentes Decretum eiusdem Nostrae 
Congregationis die 20 augusti superiori anno iussu Nostro editum, illud 
religiosissime servandum curate. Nunquam vero intermittite vos omnes 
utriusque Cleri viri orationi instare ac Deum continenter precari, ut uber- 
rima coelestis suae gratiae dona super Vos, et christianum populum propi- 
tius semper effundat. Ne cessetis divinarum praesertim literarum, sacrarumque 
disciplinarum studia assidue ac sedulo excoleré, quo possitis iis respondere, 
qui legem de ore vestro requirunt et mandata Dei illos docere, qui ignorant 
et errant. Singulari vero industria ac diligentia quaerentes non quae vestra 
sunt, sed quae lesu Christi sunt, studete, Dilecti Filii, omnia sacri vestri 
ministerii munia pie sancteque exercere, atque unanimes vestram omnem 
cum propriis Antistitibus operam praestare numquam intermittite, ut sempi- 
ternam fidelium salutem procurare ac sanctissimam nostram religionem, 

eiusque doctrinam magis magisque promovere et discordiarum semina extir- 
pare, atque christianae concordiae et pacis amorem omnibus ingerere pos- 
sitis. Cum autem omnis sapientia a Deo, tum qui inter vos scientia pollent, 
ne superbiant unquam, se humillimas clementissimo bonorum omnium lar- 
gitori Domino agentes gratias, doctrina ad propriam, aliorumque aedifica- 
tionem semper utantur, serio meditantes, Deum superbis resistere, humilibus 
autem dare gratiam et ab Ipso gravius illos iudicari, qui plus ceteris acce- 
perint. Nam, uti sapientissime monet S. Gregorius Magnus Decessor Noster, 
« cum augentur dona, rationes etiam crescunt donorum; ac propterea tanto 
« esse humilior, atque ad serviendum Deo promptior quisque debet ex 
« munere, quanto se obligatiorem esse conspicit in reddenda ratione ». ! 
Nemo inter Vos unquam reperiatur, qui aliis vestri potissimum ecclesiastici 
ordinis viris illa dona invidere videatur, ex quibus spiritualis in proximum 
utilitas possit redundare. 

7T. Sed iam os Nostrum patet ad Vos omnes, Dilectissimi in Christo Filii 
Armeniae Catholicae Nationis in istis Constantinopolitanae ecclesiasticae Pro- 
vinciae regionibus degentes cuiusque ordinis, aetatis, sexus et conditionis. 
Vos igitur pro summo paterno Nostro in Vos omnes amore etiam atque 
etiam in Domino monemus et hortamur, ut omnibus simultatibus, dissen- 
sionibus, aemulationibus, dissidiis depositis, mutuam inter vos concordiam 
et pacem habeatis supportantes invicem in caritate. Vobis autem summopere 
cordi sit in catholicae religionis professione quotidie magis stabiles persistere 
ac Nobis et huic Beatissimi Principis Apostolorum Cathedrae firmiter, con- 
stanterque ex animo adhaerere, et operibus caritatem vel in Deum vel in 
proximum  praeseferentibus semper insistere ac singula Dei et Ecclesiae 
mandata sedulo exsequi et omnia peragere in nomine Domini Nostri lesu 
Christi. Subditi estote et obedite vestris Episcopis, quos Spiritus Sanctus 
posuit regere Ecclesiam Dei. Ipsis enim vestra salus est commissa, de qua 
severissimam aeterno Pastorum Principi rationem aliquando sunt reddituri, 
ac propterea ipsis summopere advigilandum, excubandum, allaborandum, ut 
vos ad salutis semitam deducant ac doctrinae opportunitate et veritate 
infirma confirment, disrupta consolident, depravata convertant et verbum 
vitae in aeternitatis cibum vobis alendis dispendant. Quare vestras aures 
ipsorum Antistitum voci et auctoritati faciles praebete et nunquam eveniat 
ut aliquis inter vos existat, qui proprio Antistiti resistere, eique legem imop- 
nere quodammodo velit in iis praesertim omnibus, quae ad episcopale mini- 
sterium et auctoritatem pertinent. 

8. Vos modo alloquimur omnes, qui in Armenia ista catholica Natione 
et generis nobilitate ct muneris splendore et auctoritate et opibus ceteris 
praestatis. Nihil certe illustri vestrae Nationi utilius, nihil praestabilius obve- 
nire unquam poterit, quam si vos omnes uti honore ac dignitate, ita etiam 
virtutum splendore praetulgeatis: a vobis enim christiana plebs exempla petit 
quae imitetur. À Vobis igitur etiam atque etiam exposcimus, ut religionis 
amore ac mutuae concordiae studio quotidie magis incensi non solum nihil 

unquam vel contra Ecclesiam, vel adversus vestros Sacrorum Antistites mo: 
liri velitis, quemadmodum agere solent, qui a catholica unitate sunt seiun- 
cti, verum etiam ut vestra omnia consilia et studia conferatis, quo catholica 
Ecclesia maiora istic incrementa suscipiat et omnes debita reverentia, obse- 
quio et obedientia prosequantur tum supremam illam, plenamque potesta- 
tem Petro eiusque Successoribus Romanis Pontificibus a Christo Domino 
divinitus collatam, pascendi scilicet, regendi et gubernandi universam qua 
late patet Ecclesiam, tum sacram ac venerandam auctoritatem, qua erga pro- 
prium gregem pollent Episcopi, quae nulli prorsus unquam civili auctoritati 
possunt esse obnoxiae ac subiectae. Videtis profecto quam gloriam Vobis 
comparare, et quam uberem a bonorum omnium retributore Deo mercedem 
consequi poteritis, si hisce Nostris monitis, desideriis ac postulationibus 
obsequentes, sanctissimae nostrae religionis utilitatem, prosperitatemque, 
quantum in Vobis est procurare contenderitis. 

9. Antequam vero, Venerabiles Fratres ac Dilecti Filii, scribendi finem 
faciamus, Vobis nonnulla clare aperteque declaranda esse censemus circa 
rem, in quam magna sententiarum confusio est inducta, et quae non medio- 
crem causam dedit dissensionibus inter Vos exortis, ut omnes ambiguitates 
et dubitationes de medio tollamus. Summam certe laudem ii omnes meren- 
tur qui exoptant ut illa Armeniae vestrae Nationis pars, quae adhuc in schis- 
mate misere versatur ad catholicam unitatem redeat. Etenim huiusmodi 
desiderium plane respondet tum ardentissimis S. Matris Ecclesiae votis, quae 
Deum orare et obsecrare nunquam desinit, ut omnes dissidentes filii ad 
suum sinum et complexum revertantur, tum indefessis huius Sanctae Sedis. 
curis et studiis, quae ob hanc causam tantopere allaboravit atque allaborare 
nunquam intermittit. Ac Nos ipsi ut probe nostis vel ab ipso supremi Nostri 
Pontificatus initio memorati Nostri ad lllustrem Turcarum Imperatorem 
Legati occasione utentes, ad Orientales Nostras dedimus Literas,! quibus 
illos amantissime aeque ac studiosissime excitavimus, ut ad catholicae uni- 
fatis professionem reverti properarent, festinarent. Atque utinam universa 
vestra Natio coelesti gratiae respondens, eiuratis erroribus in docilitatis et 
unitatis spiritu ad unicum Christi ovile rediret, a quo plane abest quicum- 
que non consociatur cum hac Sancta Petri Sede, ex qua in omnes veneran- 
dae communionis iura dimanant,? ad quam omnis obedientia et honor est 
deferendus,? et ad quam propter potiorem principalitatem necesse est, 
omnem convenire Ecclesiam hoc est qui sunt undique fideles.^ Equidem 
incredibili Nos afficeremur consolation? et universa Ecclesia ingenti exulta- 
ret laetitia, si omnis vestra Natio ad catholicam rediret unitatem. Fx quo 
profecto intelligitis, Venerabiles Fratres ac Dilecti Filii, Nos non solum pro- 
bare haud posse eorum agendi rationem, qui asperis, durisque modis cum 


' Literae ad Orientales die 6 ianuarii 1848, quae incipiunt, /7 suprema Petri. 

vestrae Nationis schismaticis agere solent, nec debitam eorum rationem 
habent, verum etiam vehementer et omnino illos improbare, qui non amore 
et benevolentia, sed asperitate ac severitate eos etiam prosequuntur, qui a 
funesto schismate ad catholicam unitatem sunt conversi. 

10. Verum eodem tempore tolerare non possumus, ut aliqui catholicae 
unionis promovendae praetextu nullum discrimen habendum esse velint 
quoad Schismaticorum errores atque abutentes studio, quo haec Sancta 
Sedes veteres, sanctosque Ecclesiae Orientalis ritus tuendos curavit, existi- 
ment in hac re id prorsus omne accuratissime esse exequendum, quod a 
Schismaticis in praesentia agitur et arbitrentur, nonnullos quoque usus esse 
eliminandos, qui in catholicam vestram Nationem rite invecti fuerunt, ut 
solemniori modo ostenderetur, quam vehementer catholica ipsa vestra Natio 
ab haeresi et schismate abhorreat, et catholicae unitati firmiter adhaerescat. 
Atque isti homines vellent etiam, ut quaedam et opera et ecclesiasticae regulae 
tollerentur, quas experientia veterum Canonum disciplinae adiiciendas plane 
esse demonstravit, dum catholica Ecclesia ab haeresi et schismate, quae 
mortua sunt, longe et omnino dissimilis perpetua vigens vita, et coelestium 
divitiarum ditata thesauris ac veritatis magistra, et salutis index tot sancto- 
rum operum et pulcherrimarum institutionum est fecunda parens et altrix, 
quibus religionem, pietatem, humanitatem, omnesque virtutes fovet et com- 
muni omnium bono, ordini, prosperitati et concordiae mire consulere nun- 
quam desinit. At minime ignoratis, eumdem Praedecessorem Nostrum Gre- 
gorium XVI contra istorum hominum ita sentientium consilia suas Apostolicas 
edidisse Literas, quae die tertia februarii anno 1832 datae incipiunt: /nfer 
gravissimas.! lllud vero singulare et admiratione dignum videtur, quod isti 
rituum tantopere studiosi non dubitent in aliis articulis ab ipsius Orientalis 
Ecclesiae Canonibus deflectere. 

11. Iam vero, Venerabiles Fratres ac Dilecti Filii, post haec omnia, quae 
pro impensae Nostrae erga catholicam vestram Armeniam Nationem caritatis 
studio Nos ipsi hisce Nostris Literis Vobis significanda et declaranda existi- 
mavimus ad omnes dubitationes et ambiguitates propulsandas in eam pro- 
fecto spem erigimur fore, ut Deo bene iuvante iuxta ardentissima Nostra 
vota concordia et pax, ex quibus vestra eadem Natio omnem veram prospe- 
ritatem expectare potest, denuo in vestrum omnium animis reviviscant ac 
dominentur. Ut autem tam salutaris et exoptata tranquillitas a Vobis facilius 
possit obtineri, hisce Literis perpetuum et absolutum silentium imponimus 
super praeteritis quaestionibus et controversiis, atque omnino vetamus omnem 
reclamationem et sermonem, qui inter fideles Armenios pacem turbare pos- 
sit, itemque expresse et severe prohibemus, haeretici vel schismatici notam 
illis inurere, qui cum hac Apostolica Sede communionem et gratiam habent. 
Si qui enim extiterint, quod nunquam futurum confidimus, qui haud recte 
agant vel suspiciones ingerant, debita ratione erit providendum, atque in 
primis res huic Apostolicae Sedi erit exponenda cum opportunis et cano- 
nicis documentis. Quapropter post eiusmodi Nostra monita et declaratio- 

nem, omnes cuiusque classis et ordinis perturbatores in posterum gravissi- 
mae culpae rei erunt, ne poterunt ullo modo et praetextu se excusare, ne 
debita erga ipsos adhibeatur severitas. Sed iterata ac luculenta filialis erga 
Nos et hanc Sanctam Sedem pietatis, amoris et obsequii testimonia, quae 
ex omnibus Armeniae vestrae catholicae Nationis ordinibus excepimus, in 
maximam porro spem Nos adducunt fore, ut ipsa vestra Natio multam Nobis 
consolationem, laetitiam et gaudium sit allatura. Hac igitur fiducia freti 
haud intermittimus in omni oratione et obsecratione cum gratiarum actione 
clementissimum misericordiarum Patrem humiliter, enixeque exorare, ut pro- 
spera cuncta et salutaria Vobis omnibus, Venerabiles Fratres, ac Dilecti 
Filii, semper propitius largiri velit, atque ut pax Dei, quae exuperat omnem 
sensum, custodiat corda vestra et intelligentias vestras, utque gratia lesu 
Christi, et communicatio Sancti Spiritus sit cum Vobis omnibus. Atque horum 
auspicem, et studiosissimae paternae Nostrae in vos caritatis testem Aposto- 
licam Benedictionem intimo cordis affectu Vobis omnibus, Venerabiles Fra- 
tres ac Dilecti Filii, peramanter impertimur. 
[Acta Pii IX, vol. I, p. 561-579]. 


517. 


Pius IX, ep. encycl. Optime noscitis, 20 mart. 1854. ! 


1. Optime noscitis, Venerabiles Fratres, quanta Nos laetitia et consola- 
tione affecti fuerimus ubi primum intelleximus, Vos pro eximia vestra reli- 
gione Nostris et huius Sanctae Sedis desideriis, monitisque perlibenter obse- 
quentes in Thurlesensi Synodo, quam anno 1850 concelebrastis, inter alia 
decrevisse, catholicum Lyceum collatis consiliis, coniunctisque viribus quam- 
primum istic a Vobis esse erigendum, ubi istius illustris vestrae Nationis 
Nobis carissimae adolescentes absque ullo sanctissimae fidei nostrae discri- 
mine quotidie magis ad pietatem, omnemque virtutem sedulo fingi, atque 
humanioribus literis, severioribusque 'disciplinis scienter erudiri, et imbui 
possent. Ac probe memineritis quomodo Nos Apostolicis Nostris Literis 
Annulo Piscatoris obsignatis ac die 23 martii anno 1852 editis, cum ipsius 
Synodi Acta, tum huius Lycei constitutionem probavimus, ac deinde Ency- 
clicis Nostris literis die 25 eiusdem mensis et anni ad Vos datis? de eius- 
modi saluberrimo ad religionis scientiarum incrementum suscepto consilio 
Vobis vehementer gratulati fuimus, ac simul meritas istis fidelibus tribuimus 
laudes, qui iam tunc non levia ad ipsum catholicum Lyceum in Hibernia 
excitandum subsidia contulerant. Cum autem vel maxime Optaremus, ut 
catholicum hoc Lyceum, seu Universitas in Hibernia cito constabiliretur, tum 
commemoratis Nostris Apostolicis Literis Venerabili Fratri Paullo tunc tem- 
poris Armacano Archiepiscopo ad Nostrum, et huius S. Sedis arbitrium 


! Venerabilibus Fratribus Archiepiscopis et Episcopis Hiberniae. 
? Cf. N. 513. 


Romani Pontifices 889 


— 


T - 


Delegati Apostolici munus prorogandum esse censuimus, qua et memoratae 
Synodi Thurlesensis decreta diligenter observanda, et catholici praesertim 
Gymnasii constitutionem in ipsa Synodo sancitam, et a Nobis confirmatam 
ad optatum exitum celeriter perducendam omni studio et industria curaret. 
Quocirca cum idem Venerabilis Frater ad Archiepiscopalem Dublinensem 
Ecclesiam regendam ac moderandam a Nobis fuerit translatus, opportunum 
esse duximus, ut eodem Delegati Apostolici munere perfungi pergeret, quem- 
admodum per alias Nostras Apostolicas Literas die 3 maii eodem anno 1852 
sub Annulo Piscatoris datas constituimus. Ac pro certo habebamus, Vos 
Venerabiles Fratres, nulla interposita mora tam salutari operi manum statim 
admoventes, vestra omnia consilia et studia omni alacritate fuisse adhibitu- 
ros ad catholicum hoc in Hibernia Gymnasium maiori celeritate excitandum, 
ex quo maximas in istos fideles populos utilitates divina adspirante gratia 
redundaturas esse confidimus. Hinc non levi certe molestia cognovimus, 
catholicam hanc Universitatem a Nobis et bonis omnibus tantopere exopta- 
tam nondum fuisse constitutam, etiamsi ea omnia praesto sint, quae ad ipsam 
constabiliendam requiruntur. Itaque has ad Vos scribimus Literas, quibus 
etiam atque etiam a Vobis exposcimus, Venerabiles Fratres, ut, omni cun- 
ctatione plane remota, vestras omnes curas cogitationesque concordissimis 
animis, et ingeminatis studiis ad catholicam ipsam Universitatem statuendam 
convertere properetis. Ut autem tam pium tamque salutiferum opus celeriter 
perficiatur, volumus atque mandamus, ut Vos omnes intra tres menses, post- 
quam hae Nostrae Literae ad Vos pervenerint, conventum habeatis apud 
Venerabilem Fratrem Paullum Archiepiscopum Dublinensem, quem huius 
conventus Praesidem, ac Delegatum Apostolicum constituimus, ut ibi in 
Domino congregati, et ad sacrorum canonum normam in unum collecti, 
absque ulla tamen publica solemnitate denuo collatis inter Vos consiliis, et 
consociatis animis ea omnia in primis statuatis, quae ad catholicam hanc 
Universitatem cito constituendam et aperiendam possint pertinere. In hoc 
autem conventu episcopalis vestrae sollicitudinis erit ea opportuna suscipere 
consilia, ut haec Universitas catholici, quo ornatur, nominis dignitati ac san- 
ctitati plane respondeat. Quocirca Vestrum erit intensissimo studio prospi- 
cere, ut ibi divina nostra religio tamquam anima totius literariae institutionis 
habeatur, et idcirco sanctus Dei timor et cultus foveatur, promoveatur, ut 
fidei nostrae depositum integrum inviolatumque custodiatur, et omnes disci- 
plinae arctissimo cum religione foedere coniunctae progrediantur, ut omnia 
studiorum genera coruscantibus catholicae doctrinae radiis illuminentur, et 
sanorum verborum forma firmiter retineatur, ut id catholicum credatur, et 
excipiatur, quod ab hac Suprema Beatissimi Petri Apostolorum Principis 
Cathedra tutissimo totius catholicae communionis portu, ! et omnium Eccle- 
siarum maíre atque magistra? proficiscitur, et quod contra est strenue con- 
stanterque ex animo reiiciatur, ut omnes errores et profanae novitates pro- 
pulsentur, atque eliminentur, ut ipsius Universitatis Professores in omnibus 


! Hieronym., Epist. 16. 
? Concil. Trident, Sess. VII, De Baptism., can. 3. 


890 Romani Pontifices 


se ipsos praebeant exemplum bonorum operum in doctrina, in integritate, 
in gravitate, nihilque antiquius habeant, quam totis viribus adolescentium 
animos ad pietatem, honestatem, omnemque virtutem sedulo fingere, illosque 
rebus optimis instituere, ac literis et disciplinis diligenter erudire iuxta docu- 
menta catholicae Ecclesiae, quae columna est, ac firmamentum veritatis. Cum 
autem noverimus, a Vobis iam electum fuisse Dilectum Filium Presbyterum 
Ioannem Henricum Newmann, ut eamdem Universitatem regat et moderetur, 
tum eiusmodi vestram electionem approbantes volumus, ut idem Presbyter 
egregiis animi ingeniique dotibus ornatus, ac pietatis doctrinaeque laude, et 
catholicae religionis studio praestans eiusdem Universitatis curam et regimen 
suscipiat, eique veluti Rector praesit. 

2. lam vero non dubitamus, Venerabiles Fratres, quin in hoc eodem 
conventu pro pastorali vestra vigilantia, ac sacerdotali zelo alia etiam omnia 
unanimi consensu statuenda curetis, quae in vestris Dioecesibus quotidie 
magis Dei gloriam augere, Cleri disciplinam, et sanctitatem promovere, ac 
populorum pietatem et devotionem fovere valeant. Etenim probe intelligitis, 
necesse omnino esse, ut Sacri Ecclesiae Pastores hisce praesertim asperrimis 
ac luctuosissimis temporibus maximam et indefessam curam, industriam, 
diligentiam, laborem assidue adhibeant, quo omnes gravissimi ac formidandi 
episcopalis muneris partes sedulo possint obire. Quapropter ne omittatis in 
hoc quoque conventu ea inire consilia, quibus ministerium vestrum implen- 
tes possitis quotidie magis in istis regionibus et sanctissimae fidei nostrae 
integritatem salvam incolumemque tueri, et religionis cultum promovere, et 
rectam Cleri institutionem, ac sanctimoniam excitare, et fideles Vobis com- 
missos sanctissimis augustae religionis praeceptionibus imbuere, ac per gra- 
tiarum charismata confirmare, illosque ab venenatis pascuis arcere, atque ad 
salutaria propellere, et miseros errantes in omni bonitate, et doctrina ad 
unicum Christi ovile reducere, et inimicorum hominum insidias, fraudes, 
errores profligare, eorumque impetus frangere. Et quoniam haud ignoratis 
quo$S laetos uberesque fructus coelesti auxiliante gratia christianis populis 
sacrae Missiones ab idoneis potissimum operariis habitae afferre soleant, 
idcirco ne praetermittatis ecclesiasticorum hominum Cleri cum Saecularis, tum 
Regularis societatem rite constituere, quo facilius navos et industrios ope- 
rarios habere possitis, qui virtutum omnium ornatu fulgentes, ac recte tra- 
ctantes verbum veritatis valeant in vestris Dioecesibus salutare sacrarum 
Missionum ministerium ea, qua par est, ratione utiliter ac diligenter exer- 
cere. Nunc vero haud possumus, quin Vobis, Venerabiles Fratres, iterum 
vehementissimo sane studio inculcemus, ut vestram omnem operam, aucto- 
ritatemque impendatis, quo praedictae Thurlesensis Synodi decreta a Nobis 
approbata et confirmata religiosissime ab omnibus observentur, et quae in 
iisdem decretis sancita sunt studiosissime perficiantur. Et quo facilius con- 
sequi id possitis, Venerabiles Fratres, ne omittatis eiusdem Thurlesensis 
Concilii decreta solemniori modo promulgare, eorumque observantiam vehe- 
menter commendare, et praecipere in Synodis tum Provincialibus, tum Dioe- 
cesanis, quas, uti scitis, ex sapientissimis praesertim Concilii Tridentini 
praescriptis concelebrare debetis. Atque ea potissimum occasione serio con- 

siderantes propria cuiusque Provinciae, ac Dioecesis rerum ac temporum 
adiuncta, et indigentias, ne cessetis, Venerabiles Fratres, vestrum omnem 
episcopalem zelum provide sapienterque explicare, ut quod infirmum est con- 
solidetis, quod aegrotum sanetis, quod fractum alligetis, quod abiectum redu- 
catis, quod periit quaeratis, ut ex virtute, quam administrat Deus, in omni- 
bus Ipse honorificetur per lesum Christum Dominum Nostrum.! Vobis 
autem summopere cordi sit iuxta Apostolicas Constitutiones statutis tempo- 
ribus haec veneranda Apostolorum Petri et Pauli limina praesentes visitare, 
ac Nobis et huic Sanctae Sedi diligenter exponere et referre vestrarum Dioe- 
cesium res, statum, negotia, ut opportuna quaeque auxilia habere possitis 
ad muneris vestri partes maiori usque alacritate et studio obeundas. 

3. Persuasissimum Nobis est, Vos, Venerabiles Fratres, pro egregia 
vestra religione, ac singulari erga Nos et hanc Apostolicam Sedem pietate; 
amore, et observantia quam cumulantissime esse satisfacturos hisce Nostris 
desideriis, monitis, postulationibus et mandatis, quae clare aperteque osten- 
dunt, quantopere de spirituali istius vestrae Nationis salute ac prosperitate 
solliciti simus. Interim vero divitem in misericordia Deum humiliter enixe- 
que oramus et obsecramus, ut in abundantia divinae suae gratiae Vobis pro- 
pitius semper adesse velit, vestrisque pastoralibus curis et laboribus bene- 
dicat, quo fideles Vobis concrediti magis in dies ambulent digne Deo per 
omnia placentes, et in omni opere bono fructificantes. Atque horum auspi- 
cem, et praecipuae paternae Nostrae in Vos caritatis testem Apostolicam 
Benedictionem ex intimo corde depromptam Vobis ipsis, Venerabiles Fra- 
tres, cunctisque istarum Ecclesiarum Clericis, Laicisque fidelibus peramanter 
impertimur. 

[Acta Pii.IX, vol. I, p. 580-586]. 


518, 
Pius IX, allocut. Singulari quadam, 9 dec. 1854. 


1. Singulari quadam perfusi laetitia exultamus in Domino, Venerabiles 
Fratres, cum Vos hodierno die lateri Nostro frequentes adstare videamus, 
quos Nostrum gaudium et coronam iure possumus nuncupare. Vos enim 
pars estis eorum, quibuscum communicamus labores et curas in pascendo 
humilitati Nostrae concredito dominico grege universo, in tutandis iuribus 
catholicae religionis, eique novis adiungendis sectatoribus, qui iustitiae et 
veritatis Deum in sinceritate fidei colant et venerentur. Itaque quod olim 
Christus Dominus dixit Apostolorum Principi « tu aliquando conversus con- 
firma fratres tuos » id ipsum Nobis, qui in eius locum licet immerentes 
divina benignitate suffecti sumus, hac oblata opportunitate praestandum 
videtur, ut Vobis nimirum, Venerabiles Fratres, verba faciamus, non ut Vos 
aut commoneamus officii, aut languentes excitemus, quos inflammatos studio 

novimus divini Nominis gloriae propagandae, sed ut tamquam voce ipsi 
Beatissimi Petri, qui vivit, vivetque in Successoribus suis recreati atque novo 
veluti robore muniamini ad quaerendam commissarum ovium salutem ad 
Ecclesiae causam in tanta asperitate temporum animose ac fortiter susti- 
nendam. 

2. Neque vero deliberandum fuit, cuius potissimum adhibeamus patro- 
cinium apud coelestem patrem luminum, ut eo adiuvante alloqui Vos fru- 
ctuose possimus; siquidem cum ea de causa apud Nos conveneritis, ut con- 
spirantibus animis studia curasque conferremus amplificando honori augu- 
stae Genitricis Dei Mariae, Sanctissimam ipsam Virginem Sapientiae Sedem 
ab Ecclesia nuncupatam iteratis precibus obsecravimus, impetrare Nobis 
radium velit sapientiae coelestis, qua collustrati ea Vobis loquamur, quae 
et incolumitati et prosperitati Ecclesiae Dei maximopere sint profutura. lam- 
vero ex hac tanquam arce religionis intuentibus Nobis errorum monstra, 
quae per catholicum orbem hac difficillima aetate. grassantur, nihil oppor- 
tunius visum est quam illa Vobis indicare, ut ad eadem debellanda vires 
exeratis vestras, Venerabiles Fratres, qui custodes praepositi estis, et specu- 
latores domui Israel. 

3. Existere etiam nunc dolendum est impium incredulorum genus, qui 
omnem si fieri posset exterminatum vellent religionis cultum, eisque adnu- 
merandi imprimis sunt clandestinarum societatum gregales, qui nefario inter 
se foedere coniuncti nullas non adhibent artes, ut quibusque violatis iuribus 
rem et sacram et publicam perturbent, evertant; in quos profecto verba illa 
cadunt divini Reparatoris « vos ex patre diabolo estis, et opera patris vestri 
« vultis facere ». Hos si excipiamus, fatendum est praesentis aetatis homines 
generatim abhorrere ab incredulorum pravitate, et inclinationem quamdam 
animorum ostendere erga religionem et fidem. Sive enim facinorum ob atroci- 
tatem, quae superiori praesertim saeculo perpetrata incredulis tribuenda sunt, 
quaeque animus meminisse reformidat, sive ob metum seditionum ac tumul- 
tuum, qui miserandum in modum convellunt, afflictant nationes et regna, 
sive denique divini spiritus opera, qui spirat ubi vult, imminutum esse patet 
perditorum numerum, qui incredulitate se iactent et glorientur; contra vero 
commendari audimus interdum vitae ac morum honestatem, excitatumque 
praeterea novimus in animis hominum admirationis sensum catholicam erga 
religionem, quae quidem in omnium incurrit oculos tanquam lux solis. 

4. Non exiguum hoc est bonum, Venerabiles Fratres, et quidam quasi 
ad veritatem progressus, sed tamen multa adhuc sunt, quae a veritate plane 
assequenda absterrent homines et remorantur. 

5. Sunt enimvero plerique, qui rebus publicis tractandis praepositi fau- 
tores se religionis, et adsertores dicant, illam laudibus attollant, humanaeque 
societati quam maxime accommodatam, atque utilem praedicent; nihilominus 
eius moderari disciplinam volunt, sacros ministros regere, sacrorum procu- 
rationem attingere, uno verbo civilis intra status limites coercere nituntur 
Ecclesiam, eique dominari, quae tamen sui iuris est, divinoque consilio nul- 
lius imperii terminis contineri debet, sed ad ultimas terras propagari, omnesque 
complecti gentes ac nationes, ut sempiternae illis beatitatis iter designet expe- 

diat. Et proh dolor! Dum haec loquimur, Venerabiles Fratres, in Subalpina 
ditione proposita lex est, qua regularia et ecclesiastica instituta de medio 
tolluntur, et Ecclesiae iura plane conculcantur, atque, si fieri potest, delentur. 
Sed tamen de re tam gravi hoc ipso loco alias agemus. Utinam vero qui 
libertati obsistunt catholicae religionis agnoscant aliquando quantopere publi- 
cae rei bono ipsa conducat, quae sua cuique civium observanda proponit, et 
inculcat officia ex coelesti quam accepit doctrina; utinam persuadere sibi 
tandem velint quod olim Zenoni Imperatori scribebat Sanctus Felix Prae- 
cessor Noster « nihil esse utilius Principibus, quam sinere Ecclesiam uti 
« legibus suis, hoc enim illis esse salutare, ut cum de causis Dei agitur- 
«regiam voluntatem Sacerdotibus Christi studeant subdere, non prae 
« ferre ». 

6. Sunt praeterea, Venerabiles Fratres, viri quidam eruditione praestan- 
tes, qui religionem munus esse fatentur longe praestantissimum a Deo homi- 
nibus datum, humanam nihilominus rationem tanto habent in pretio, tanto» 
pere extollunt, ut vel ipsi religioni aequiparandam stultissime putent. Hinc 
ex vana ipsorum opinione theologicae disciplinae perinde ac philosophicae 
tractandae sunt; cum tamen illae fidei dogmatibus innitantur, quibus nihil 
firmius, nihil stabilius, istae vero humana explicentur atque illustrentur ratione, 
qua nihil incertius, utpote quae varia est pro ingeniorum varietate, innume- 
risque fallaciis, et praestigiis obnoxia. Ita quidem reiecta Ecclesiae auctori- 
tate difficillimis quibusque, reconditisque quaestionibus latissimus patuit 
campus, ratioque humana infirmis suis confisa viribus licentius excurrens tur- 
pissimos in errores lapsa est, quos hic referre nec vacat nec lubet, quippe 
Vobis probe cognitos atque exploratos, quique in religionis et civilis rei 
detrimentum, illudque maximum redundarunt. Quamobrem istis hominibus, 
qui plus aequo vires efferunt humanae rationis ostendere oportet, plane id 
esse contrarium verissimae illi sententiae Doctoris gentium « si quis putet 
se aliquid esse, cum nihil sit, ipse se seducit ». Demonstrandum illis est 
quantae sit arrogantiae pervestigare mysteria, quae revelare nobis dignatus 
est clementissimus Deus, eademque assequi, complectique audere humanae 
mentis imbecillitate 'et angustiis, cum longissime ea vires excedant nostri 
intellectus, qui ex Apostoli eiusdem dicto captivandus est in obsequium 
fidei. 

7. Atque huiusmodi humanae rationis sectatores, seu cultores potius, qui 
eam sibi certam veluti magistram proponunt, eiusque ductu fausta sibi omnia 
pollicentur, obliti certe sunt quam grave et acerbum ex culpa primi parentis 
inflictum sit vulnus humanae naturae, quippe quod et obfusae tenebrae menti, 
et prona effecta ad malum voluntas. Hinc celeberrimi ex antiquissima aetate 
philosophi quamvis multa praeclare scripserint, doctrinas tamen suas gra- 
vissimis erroribus contaminarunt; hinc assiduum illud certamen quod in 
nobis experimur, de quo loquitur Apostolus: « sentio in membris meis legem 
repugnantem legi mentis meae ». Nunc quando ex originis labe in universos 
Adami posteros propagata extenuatum esse constet rationis lumen, et ex 
pristino iustitiae atque innocentiae statu miserrime deciderit humanum genus, 
ecquis satis esse rationem ducat ad assequendam veritatem? ecquis in tantis 

periculis, atque in tanta virium infirmitate ne labatur, et corruat necessaria 
sibi neget ad salutem religionis divinae, et gratiae coelestis auxilia? quae 
quidem auxilia benignissime iis largitur Deus, qui humili prece eadem fla- 
gitent, cum scriptum sit « Deus superbis resistit, humilibus autem dat gra- 
tiam ». Idcirco conversus olim ad Patrem Christus Dominus altissima veri- 
tatum arcana patefacta haud esse affirmavit prudentibus et sapientibus huius 
saeculi, qui ingenio doctrinaque sua superbiunt, et praestare negant obse- 
quium fidei, sed vero humilibus ac simplicibus hominibus, qui fidei divinae 
oraculo nituntur et conquiescunt. Salutare hoc documentum eorum animis 
inculcetis oportet, qui humanae rationis vim usque adeo exaggerant, illius 
ut ope mysteria ipsa scrutari audeant atque explicare, quo nihil ineptius, 
nihil insanius. Revocare illos contendite a tanta mentis perversitate expo- 
nentes nimirum nihil esse praestabilius a providentia Dei concessum homi- 
nibus, quam fidei divinae auctoritatem, hanc nobis esse quasi facem in tene- 
bris, hanc ducem quam sequamur ad vitam, hanc necessariam prorsus esse 
ad salutem, utpote quod « sine fide impossibile est placere Deo, et qui non 
crediderit condemnabitur ». 

8. Errorem alterum nec minus exitiosum aliquas catholici orbis partes 
occupasse non sine moerore novimus, animisque insedisse plerumque catho- 
licorum, qui bene sperandum de aeterna illorum omnium salute putant, qui 
in vera Christi Ecclesia nequaquam versantur. Idcirco percontari saepenu- 
mero solent, quaenam futura post obitum sit eorum sors, et conditio, qui 
catholicae fidei minime addicti sunt, vanissimisque adductis rationibus respon- 
sum praestolantur, quod pravae huic sententiae suffragetur. Absit, Venerabiles 
Fratres, ut misericordiae divinae, quae infinita est, terminos audeamus appo- 
nere; absit ut perscrutari velimus arcana consilia et iudicia Dei, quae sunt 
abyssus multa, nec humana queunt cogitatione penetrari. Quod vero Apo- 
stolici Nostri muneris est, Episcopalem vestram et sollicitudinem et vigilan- 
tiam excitatam volumus, ut quantum potestis contendere, opinionem illam 
impiam aeque ac funestam ab hominum mente propulsetis, nimirum quavis 
in religione reperiri posse aeternae salutis viam. Ea qua praestatis solertia 
ac doctrina demonstretis commissis curae vestrae populis miserationi ac iusti- 
tiae divinae dogmata catholicae fidei neutiquam adversari. Tenendum quippe 
ex fide est extra Apostolicam Romanam Ecclesiam salvum fieri neminem 
posse, hanc esse unicam salutis arcam, hanc qui non fuerit ingressus, diluvio 
periturum; sed tamen pro certo pariter habendum est, qui verae religionis 
ignorantia laborent, si ea sit invincibilis, nulla ipsos obstringi huiusce rei 
culpa ante oculos Domini. Nunc vero quis tantum sibi arroget, ut huius- 
modi ignorantiae designare limites queat iuxta populorum, regionum, inge- 
niorum, aliarumque rerum tam multarum rationem et varietatem ? Enimvero 
cum soluti corporeis hisce vinculis videbimus Deum sicuti est, intelligemus 
profecto quam arcto pulcroque nexu miseratio ac iustitia divina copulen- 
tur; quamdiu vero in terris versamur mortali hac gravati mole quae hebetat 
animam firmissime teneamus et catholica doctrina unum Deum esse, unam 
fidem, unum baptisma; ulterius inquirendo progredi nefas est. Ceterum 
prout charitatis ratio postulat assiduas fundamus preces, ut omnes quaqua- 

versus gentes ad Christum convertantur, communique hominum saluti pro 
viribus inserviamus, neque enim abbreviata est manus Domini, gratiaeque 
coelestis dona nequaquam illis defutura sunt, qui hac luce recreari sincero 
animo velint et postulent. Huiusmodi veritates defigendae altissime sunt fide- 
lium mentibus ne falsis corrumpi queant doctrinis eo spectantibus ut reli- 
gionis foveant indifferentiam, quam ad exitium animarum serpere latius vide- 
mus ac roborari. 

9. Praecipuos contra errores hactenus expositos, quibus maxime hoc 
tempore oppugnatur Ecclesia, vestram opponite, Venerabiles Fratres, et vir- 
tutem et constantiam, ad eosque profligandos, planeque delendos habeatis 
Ecclesiasticos viros necesse est laboris socios et adiutores. Immortaliter qui- 
dem gaudemus catholicum Clerum nihil praetermittere, nihil molestiarum 
defugere, ut officio suo, ac muneri cumulate satisfaciat; atque adeo non aspe- 
ritate et longitudine itineris, non ullo incommodorum metu retardari quo- 
minus regiones pertingat terrarum marisque tractu disiunctissimas, ut effe- 
ratas ibi gentes ad humanitatem, et christianae legis disciplinam salubriter 
instituat; gaudemus pariter Clerum ipsum in teterrimae luis calamitate, quae 
tot oppida, tot frequentissimas urbes funestavit, adeo alacriter obivisse quae- 
libet charitatis officia, ut vitam profundere ad salutem proximorum pulcrum 
sibi ac decorum existimaverit. Quo sane argumento magis constabit, catho- 
lica in Ecclesia, quae unice vera est, inextinctum ardere pulcherrimum cha- 
ritatis ignem, quem Christus venit mittere in terram ut accendatur. Vidimus 
enim religiosas mulieres in adiutandis aegris cum Clero certasse, neque 
mortis adspectu fuisse. deterritas, quam pleraeque constantissime oppetive- 
runt: cuius inusitatae fortitudinis exemplo illi ipsi obstupefacti admiratione 
sunt, qui a catholica fide dissentiunt. 

10. Est hoc Nobis iure laetandum, Venerabiles Fratres, verumtamen illud 
ad animi Nostri curam grave et acerbum, quibusdam in locis non deesse 
ex Clero aliquos, qui non semet exhibeant in omnibus ut ministros Christi, 
et dispensatores mysteriorum Dei. Hinc deest christiano populo divini verbi 
pabulum, unde nutriatur ad vitam, hinc infrequens sacramentorum usus, 
quibus tanta vis inest ad Dei gratiam vel conciliandam vel retinendam, 
Monendi hi quidem sunt, Venerabiles Fratres, ac vehementius excitandi, ut 
sacri ministerii partes recte ad fideliter explendas curent; docendi sunt quam 
gravi se culpa obstringant, qui messis multa cum sit laborare detrectent in 
agro Domini. Hortandi sunt, ut quanía sit divinae hostiae virtus ad propi- 
tiandum Deum, et flagitiorum poenas avertendas frequenter explicent fide- 
libus, ut iidem salutari Missae sacrificio religiose adesse, uberesque ex illo 
iructus percipere studeant. Sane quidem promptiores alicubi fideles essent 
ad pietatis actus exercendos, si vehementiora haberent a Clero et incitamenta 
et praesidia. Videtis hinc, Venerabiles Fratres, ad comparandos idoneos 
ministros Christi quanta sit Seminariorum necessitas et opportunitas; in 
quibus moderandis non civilis potestatis, sed Episcoporum dumtaxat versari 
debet cura et industria. Collectos ibi iuvenes in spem religionis succre- 
scentes ad pietatem doctrinamque sedulo informetis, ut duplici quasi instructi 
gladio boni olim milites esse queant ad praelianda praelia Domini. Tum in 

theologicis, tum vero in philosophicis etiam disciplinis probatae fidei scri- 
ptores eisdem proponatis, ne qua imbuantur opinione catholicae doctrinae 
minus consentanea. 

11. Ita quidem Ecclesiae bono et incremento consultum per Vos erit, 
Venerabiles Fratres. Quo vero susceptae pro Ecclesia curae secundissimos 
habeant exitus summa extet concordia opus est consensusque animorum, 
longeque dissidia quaelibet prohibeantur, quae solvunt charitatis vinculum, 
quaeque fovere solet vaferrimus nostri generis inimicus utpote sibi ad nocen- 
dum opportunissima. Repetendum memoria est veteres illos catholicae fidei 
propugnatores de pertinacissimis haeresibus retulisse victoriam, quum sci- 
licet una secum, et cum Apostolica Sede tanquam cum duce suo coniuncti 
milites firmo animo erectoque in certamen descendissent. 

12. Haec sunt, quae significanda Vobis duximus, Venerabiles Fratres, 
in hac cura et sollicitudine satis Apostolico Ministerio faciendi, quod divina 
clementia et bonitate impositum est infirmitati Nostrae. Erigimur primum, 
ac recreamur spe coelestis auxilii, deinde ab explorato vestro religionis ac 
pietatis studio non mediocre Nobis pollicemur in tantis rerum difficultatibus 
adiumentum. Aderit Ecclesiae suae Deus, aderit communibus votis Nostris, 
aderit praesertim si oratrix pro nobis accedat Virgo Sanctissima Dei parens 
Maria, cuius immunitatem ab originalis noxae inacula Vobis magno cum 
Nostro gaudio adstantibus et plaudentibus divino adiuvante Spiritu pronun- 
ciavimus.! Eximium sane privilegium, quod Dei Matrem plane decebat, in 
communi nostri generis exitio sospitem atque incolumen evasisse. Atque 
huius privilegii amplitudo plurimum quidem valitura est ad eos refellendos, 
qui deteriorem factam esse inficiantur ex primaeva culpa hominum naturam, 
viresque amplificant rationis ad negandum vel minuendum revelatae religionis 
beneficium. Faxit tandem Virgo Beatissima, quae interemit ac perdidit uni- 
versas haereses, ut hic etiam evellatur stirpitus, ac deleatur rationalismi error 
perniciosissimus, qui hac miserrima aetate non civilem modo societatem, sed 
vero etiam tantopere affligit et vexat Ecclesiam. 

13. Reliquum nunc est, Venerabiles Fratres, ut quanto animi Nostri 
solatio summa Vos alacritate ex dissitis etiam terris properasse conspeximus 
ad Apostolicam hanc Sedem propugnaculum fidei, magistram veritatis, catho- 
licae unitatis firmamentum, tanto perinde amoris studio anteaquam sedes 
repetatis vestras omnia Vobis precemur fausta felicia ac salutaria. Arbiter 
ille omnium rerum et bonorum auctor Deus det Vobis spiritum sapientiae 
et intellectus, ut prohibeatis ab ovium pernicie ubique latentes insidias, ac 
quidquid ad commoditatem vestrarum Ecclesiarum vel suscepistis iam, vel 
eritis suscepturi, id praepotenti numine suo bonus propitiusque confirmet ; 
permissis autem Vestrae curae fidelibus det illam mentem, ut abstrahere se 
nunquam velint a pastoris latere, sed vocem ipsius audiant, quoque ipse 
velit, accurrant. Adsit Vobis Virgo Sanctissima ab origine Immaculata; sit 
ipsa Vobis in dubiis rebus fidele consilium, in angustiis levamen, in adversis 
auxilium. Ad extremum levantes manus Nostras in coelum Vobis gregique 

vestro ex intimo cordis affectu benedicimus. Sit porro Apostolicae huius 
benedictionis munus tamquam pignus certissimum charitatis erga Vos Nostrae, 
sit exploratissimum tamquam omen beatissimae vitae ac sempiternae, quam 
Vobis gregique vestro et optamus et poscimus a Supremo animarum pastore 
Christo lesu, cui cum Patre et Sancto Spiritu sit et honor et laus et gratia- 
rum actio per omnem aeternitatem. 

[Acta Pii IX, vol. I, p. 620-631]. 


519. 


Pius IX, allocut. Probe memineritis, 22 ian. 1855. 


Probe memineritis, Venerabiles Fratres, quanto animi Nostri moerore ex 
hoc ipso loco Vobiscum saepe lamentati fuerimus maxima sane damna, quibus 
plures ab hinc annos catholica Ecclesia in Subalpino Regno miserandum in 
modum affligitur ac divexatur.! Nullam certe quidem sollicitudinis, studii, 
et longanimitatis partem praetermisimus, ut pro Apostolici Nostri ministerii 
officio tot malis mederi possemus summopere optantes aliquid tandem Vobis 
nuntiare, quod Nostrum, Vestrumque dolorem aliqua saltem ex parte leniret. 
Irritae tamen fuere Nostrae omnes sollicitudines, nihilque valuerunt tum 
iteratae expostulationes per Nostrum Cardinalem a publicis negotiis, tum 
curae per alium Cardinalem Nostrum Plenipotentiarium adhibitae, tum fami- 
liares Nostrae Epistolae ad Carissimum in Christo Filium Nostrum Sardiniae 
Regem Illustrem datae.? Namque omnes norunt plurima facta, atque decreta, 
quibus illud Gubernium cum summo bonorum omnium luctu et indignatione, 
solemnes cum hac Apostolica Sede initas Conventiones plane contemnens, 
non dubitavit quotidie magis et Sacros Ministros, et Episcopos, Religiosasque 
Familias exagitare, et Ecclesiae immunitatem, libertatem, eiusque veneranda 
iura laedere, violare, ac bona usurpare, et gravissimas eidem Ecclesiae ac 
Supremae Nostrae, et huius Sanctae Sedis auctoritati iniurias inferre, eamque 
plane despicere. Nuper vero, ut scitis, alia in medio posita lex est vel ipsi 
naturali, divino, et sociali iuri omnino repugnans, et humanae societatis bono 
vel maxime adversa, ac perniciosissimis funestissimisque Socialismi et Com- 
munismi erroribus plane favens, qua inter alia proponitur, ut omnes fere 
Monasticae, Religiosaeque utriusque sexus Familiae, et Collegiatae Ecclesiae, 
ac beneficia simplicia etiam iuris patronatus penitus extinguantur, utque 
illorum bona, et reditus civilis potestatis administrationi et arbitrio subiician- 
tur, et vindicentur. Insuper eadem proposita lege attribuitur laicae potestati 
auctoritas praescribendi conditiones, quibus reliquae Religiosae Familiae, quae 
de medio minime fuerint sublatae, subiacere debeant. 

Equidem Nobis verba desunt ad explicandam amaritudinem, qua intime 
conficimur, cum videamus tot vix credibilia, planeque teterrima fuisse patrata, 

atque in dies patrari contra Ecclesiam, eiusque veneranda iura, contra supre- 
mam et inviolabilem huius Sanctae Sedis auctoritatem in illo Regno, ubi 
quamplurimi egregii existunt catholici, et ubi Regum praesertim pietas, religio, 
atque in hanc Beati Petri Cathedram, eiusque Successores observantia in 
exemplum olim vigebant, atque florebant. Cum autem res eo fuerint deductae, 
ut satis non sit illata Ecclesiae damna deplorare, nisi curam omnem et ope- 
ram ad illa tollenda adhibeamus, iccirco muneris Nostri partes implentes, in 
hoc amplissimo Vestro consessu Nostram iterum vocem apostolica libertate 
attollimus, ac non solum omnia et singula decreta ab illo Gubernio in Reli- 
gionis, Ecclesiae, et huius Sanctae Sedis iurium, et auctoritatis detrimentum 
iam prolata, verum etiam legem recens propositam reprobamus, et damnamus, 
illaque omnia irrita prorsus ac nulla declaramus. Praeterea tum eos omnes 
quorum nomine, opera et iussu ipsa decreta iam edita sunt, tum illos, qui 
legi nuper propositae quovis modo favere, vel illam probare, aut sancire non 
formidaverint, gravissime monemus, ut etiam atque etiam animo menteque 
reputent poenas, et censuras, quae ab Apostolicis Constitutionibus, sacro- 
rumque Conciliorum Canonibus maxime Tridentini (sess. 22, cap. 11) adver- 
sus rerum sacrarum praedatores et profanatores, ecclesiasticae potestatis, ac 
libertatis violatores, et Ecclesiae, Sanctaeque Sedis iurium usurpatores con- 
stitutae sunt. Utinam tantorum malorum auctores Nostris hisce vocibus, moni- 
tisque permoti atque excitati tandem aliquando cessent a tot ausis contra 
ecclesiasticam immunitatem, et libertatem, ac properent reparare innumera 
damna Ecclesiae illata, atque ita paterno Nostro animo durissima avertatur 
necessitas animadvertendi in ipsos illis armis, quae sacro Nostro ministerio 
divinitus fuere attributa ! 

Ut autem catholicus orbis perspiciat curas a Nobis pro Ecclesiae causa 
in Subalpino Regno tuenda susceptas, ac simul cognoscat agendi rationem, 
quae ab illo Gubernio adhibita fuit, peculiarem rerum expositionem typis 
edi, et cuique Vestrum tradi iussimus. ! 

Antequam vero loquendi finem faciamus, haud possumus, quin summis 
meritisque laudibus efferamus Venerabiles Fratres eiusdem Subalpini Regni 
Archiepiscopos et Episcopos, qui propriae dignitatis, et officii memores, 
Nostrisque votis quam cumulatissime respondentes nunquam destiterunt sin- 
gulari virtute, et constantia qua voce, qua scriptis opponere murum pro 
Domo Israel, ac Dei, eiusque sanctae Ecclesiae causam strenue propugnare. 
Atque hic gratulamur quoque ex animo tot spectatissimis laicis Viris, qui in 
illo Regno morantes, et catholicis sensibus egregie animati, ac Nobis et huic 
Apostolicae Sedi firmiter adhaerentes gloriati sunt sacra Ecclesiae iura tum 
voce, tum scriptis palam publiceque defendere. 

Interim a Vobis, Venerabiles Fratres, qui in partem sollicitudinis Nostrae 
vocati estis, exposcimus, ut una Nobiscum potentissimo Immaculatae Virginis 
Mariae patrocinio suffulti assiduas, fervidasque preces Deo adhibere nunquam 
desinatis, ut caelesti sua ope Nostris curis, et conatibus adesse, atque omni- 


! Cf. Acta Pii IX, vol. Il, p. 9-435, 

potenti sua virtute Ecclesiae suae sanctae causam tueri, et errantes ad veritatis, 
et iustitiae semitam reducere velit. 
[Acta Pii IX, vol. II, p. 5-8]. 


520. 


Pius IX, allocut. Cum saepe, 26 iul. 1855. 


Cum saepe in hoc vestro consessu, veluti optime nostis, Venerabiles 
Fratres, non sine maximo animi Nostri dolore afflictas in Subalpino Regno 
sanctissimae religionis res lamentati simus, ! tum praesertim in Allocutione 
die vigesimo secundo lanuarii huius anni ad Vos habita,? typisque edita denuo 
conquesti sumus acerbissima sane vulnera, quae plures ab hinc annos Subal- 
pinum Gubernium catholicae Ecclesiae, eiusque potestati, iuribus, sacrisque 
Ministris, Episcopis, ac supremae Nostrae et huius Sanctae Sedis potestati et 
dignitati in dies imponere non desinit. Qua quidem allocutione Apostolicam 
Nostram iterum extollentes vocem reprobavimus, damnavimus, et irrita pror- 
sus ac nulla declaravimus tum omnia et singula decreta ab eodem Gubernio 
in religionis, Ecclesiae, et huius Sanctae Sedis iurium detrimentum edita, tum 
iniustissimam, funestissimamque legem tunc in medio positam, qua inter 
alia proponebatur omnes fere Monasticas ac Religiosas utriusque sexus Fami- 
lias, et Collegiales Ecclesias, ac simplicia Beneficia iuris quoque patronatus 
penitus esse extinguenda, illorumque reditus et bona civilis potestatis admi- 
nistrationi et arbitrio subiicienda. Neque omisimus tantorum malorum aucto- 
res, fautoresque eadem Allocutione monere, ut etiam atque etiam animo 
reputarent censuras, poenasque spirituales, quas Apostolicae Constitutiones, 
et Oecumenicorum Conciliorum decreta contra iurium, bonorumque Eccle- 
siae invasores facto incurrendas infligunt. Ea porro spe sustentabamur fore, 
ut ipsi, qui catholico nomine gloriantur, et in eo morantur Regno, in quo 
vel ipsum Statutum decernit, catholicam religionem esse debere solam ipsius 
Regni religionem, ac simul praescribit omnes proptietates sine ulla excep- 
tione inviolabiles esse tuendas, tandem aliquando iustissimis Venerabilium 
Fratrum ipsius Regni praestantium Antistitum expostulationibus, ac Nostris 
iteratis reclamationibus, querelis, paternisque monitis commoti suas mentes, 
voluntatesque ad saniora consilia revocarent, atque a divexanda Ecclesia desi- 
sterent, et gravissima damna eidem allata reparare properarent. Quam spem 
ostendebant nonnulla potissimum promissa iisdem Episcopis facta, quibus 
fidem haberi posse arbitrabamur. 

At, dolentes dicimus, non solum Subalpinum Gubernium nec suorum 
Episcoporum postulationibus, nec Nostris vocibus auditum praebuit, verum 
etiam graviores semper Ecclesiae, ac Nostrae et huius Apostolicae Sedis aucto- 


! Cf, Allocut. Si semper aníea, 20 maii 1850. - Acta Pii IX, vol. I, p. 224-234, 

ritati inferens iniurias, ac plures Nostras protestationes et paterna etiam 
monita plane contemnens haud reformidavit commemoratam quoque legem, 
verbis licet, et specie quadam immutatam, sed re tamen, fine ac spiritu 
prorsus eamdem approbare, sancire, et promulgare. Equidem gravissimum, 
molestissimumque Nobis est, Venerabiles Fratres, debere ab ea mansuetu- 
dine ac lenitate, quam a natura ipsa hausimus, expressimus, atque ab aeterno 
Pastorum Principe didicimus, et quam iccirco constanti voluntate semper liben- 
tissime exercuimus, deflectere, ac severitatis partes, a quibus paternus Noster 
animus vel maxime abhorret, suscipere. Attamen cum videamus, omnem 
curam, sollicitudinem, longanimitatem et patientiam pro reparandis illic Eccle- 
siae ruinis a Nobis sex et amplius abhinc annos adhibitam nihil valuisse, 
nullamque affulgere spem fore, ut tantorum ausuum auctores velint horta- 
tionibus dociles praebere aures, quandoquidem ipsi Nostris monitis omnino 
despectis non cessant iniurias iniuriis cumulare, et omnia conari, ut in Subal- 
pino Regno Ecclesiam eiusque potestatem, iura, libertatem opprimant, ac 
funditus evertant, cogimur in illos ecclesiastica severitate uti, ne officio Nostro 
deesse, et Ecclesiae causam deserere videamur. Atque hac agendi ratione, 
veluti probe scitis, illustribus inhaeremus exemplis tot Romanorum Pontificum 
Decessorum Nostrorum, qui sanctitate ac doctrina insignes non dubitarunt 
degeneres, contumacesque Ecclesiae filios, eiusque iurium pertinaces viola- 
tores et usurpatores iis poenis plectere, quae a Sacris Canonibus contra 
eiusmodi criminum reos sunt constitutae. 

Quamobrem in hoc amplissimo vestro conventu Apostolicam Nostram 
iterum efferimus vocem, ac tam enunciatam legem, quam alia omnia et sin- 
gula facta et decreta a Subalpino Gubernio in religionis, Ecclesiae, ac Nostrae 
et huius Sanctae Sedis auctoritatis et iurium detrimentum edita, de quibus 
tum in Nostra Allocutione die vigesimo secundo lanuarii vertentis anni 
habita, tum in hac praesenti dolenter loquuti sumus, denuo reprobamus, 
condemnamus, ac nulla prorsus et irrita decernimus. Propterea cum incre- 
dibili animi Nostri moerore cogimur declarare, eos omnes, qui in Subalpino 
Regno praedicta decreta et legem contra Ecclesiae et huius Sanctae Sedis 
iura proponere, probare, sancire non extimuerunt, nec non illorum man- 
dantes, fautores, consultores, adhaerentes, exsecutores maiorem excommu- 
nicationem, aliasque censuras et poenas ecclesiasticas a Sacris Canonibus, 
Apostolicis Constitutionibus, et generalium Conciliorum, Tridentini prae- 
sertim (sess. 22, cap. 11) decretis inflictas incurrisse. Etsi vero inevitabili 
muneris Nostri implendi necessitate compulsi Apostolicam adhibeamus seve- 
ritatem, tamen probe noscimus, atque meminimus, Illius vicarium hic in terris 
Nos licet immeritos gerere operam, qui cum iratus fuerit misericordiae recor- 
datur. Quocirca levantes oculos Nostros ad Dominum Deum nostrum, ab 
Ipso humiliter enixeque exposcere non desistimus, ut degeneres Ecclesiae 
suae sanctae filios cuiusque ordinis, gradus et conditionis tum laicos, tum 
Clericos sacro etiam charactere insignitos, quorum errata nunquam satis 
lugeri possunt, caelestis suae gratiae lumine illustrare, illosque ad saniorem 
mentem reducere velit, cum nihil cordi Nostro gratius, nihil optabilius, nihil 
iucundius esse possit, quam ut errantes resipiscant, ac redeant ad cor. Neque 

omittimus in omni oratione, et obsecratione cum gratiarum actione ipsum 
divitem in misericordia Deum exorare, ut uberrimis quibusque divinae suae 
gratiae donis omnes Venerabiles Fratres Subalpini Regni Archiepiscopos, et 
Episcopos in tot angustiis ac tribulationibus constitutos adiuvare, et con- 
solari nunquam desinat, quo ipsi, veluti adhuc tanta cum sui nominis laude 
egerunt, pergant egregia sua episcopali virtute constantia, et prudentia reli- 
gionis et Ecclesiae causam strenue defendere, ac proprii gregis saluti et 
incolumitati studiosissime advigilare. Atque humillimas quoque, fervidasque 
clementissimo miserationum Domino sine intermissione offerimus preces, ut 
caelesti sua ope confortare dignetur non modo fidelem illius Regni Clerum, 
qui maxima ex parte suorum Antistitum exempla sequens proprio munere 
praeclare fungitur, verum etiam tot spectatissimos ipsius Regni laicos viros, 
qui catholicis sensibus egregie animati ac Nobis, et huic Petri Cathedrae ex 
animo addicti eorum operam in Ecclesiae iuribus tuendis impendere vehe- 
menter gloriantur. 
[Acta Pii IX, vol. Il, p. 436-440]. 


521. 
Pius IX, ep. encycl. Singulari quidem, 17 mart. 1856. ' 


1. Singulari quidem animi Nostri gaudio cognoscimus, Vos, Dilecti Filii 
Nostri, ac Venerabiles Fratres, Nostris, et Carissimi in Christo Filii Nostri 
Francisci losephi Austriae Imperatoris, et Regis Apostolici desideriis cuique 
Vestrum uno fere eodemque tempore significatis quam libentissime obse- 
quentes, pro egregia vestra religione, et pastorali sollicitudine statuisse con- 
venire in istam Imperialem et Regiam Vindobonensem civitatem, quo ibi 
inter Vos colloqui, et consilia conferre possetis, ut rite ea omnia perficiantur, 
quae a Nobis cum eodem Carissimo in Christo Filio Nostro sancita sunt 
in Conventione, quam idem clarissimus et religiosissimus Princeps cum 
summa Nostra consolatione, et immortali sui nominis gloria ob Ecclesiae 
iura vindicata, bonis omnibus prae laetitia gestientibus, ineundam Nobiscum 
curavit.? Itaque dum Vobis, Dilecti Filii Nostri, et Venerabiles Fratres, vel 
maxime gratulamur, quod in hoc habendo conventu insigne ac perspectum 
vestrum pro Ecclesia studium impense ostenditis, Nobis temperare non pos- 
sumus, quin Vos hac occasione peramanter alloquamur, et intimos Vobis 
animi Nostri sensus aperiamus, ex quibus maiorem in modum intelligetis, 
quanta Vos, et omnes amplissimi istius Imperii fideles populos curae vestrae 
commissos benevolentia prosequamur. Atque in primis quod attinet ad com- 
memoratae Conventionis exsecutionem, cum optime noscatis, multos in illa 
esse articulos, qui a Vobis praecipue sunt exsequendi, tum vehementer opta- 


1 Dilectis Filiis Nostris S. R. E. Cardinalibus, ac Venerabilibus Fratribus Archie 
piscopis, et Episcopis universae Imperialis ac Regiae Austriacae Ditionis. 
2 Raccolta di Concordati, p. 821-844. 

mus, ut quoad modum in eorumdem articulorum exsecutione unam eam- 
demque certam viam atque rationem habere velitis, ea tamen circumspectione 
sedulo prudenterque adhibita, quam varia diversarum latissimi Austriaci Impe- 
rii Provinciarum adiuncta postulare poterunt. Si quae autem de alicuius 
articuli sensu dubitatio, vel difficultas oriatur, quod non fore arbitramur, gra- 
tissimum Nobis erit, illam a Vobis ad Nos deferri, ut, collatis inter Nos, et 
Caesaream Apostolicam Maiestatem consiliis, veluti in tricesimoquinto eiusdem 
Conventionis articulo cautum est, opportunas declarationes dare possimus. 

2. lam vero ardentissima illa caritas, qua universum Dominicum gregem 
Nobis ab ipso Christo Domino divinitus commissum complectimur, et gra- 
vissimum Apostolici Nostri ministerii munus, quo omnium nationum, et 
populorum salutem totis viribus procurare debemus, urget Nos, Dilecti Filii 
Nostri, ac Venerabiles Fratres, ut eximiam vestram pietatem, virtutem, et 
episcopalem vigilantiam maiore, qua possumus, contentione etiam atque etiam 
excitemus, ut alacriori usque zelo pergatis omnes episcopalis vestri muneris 
partes diligentissime implere, ac nullis neque curis, neque consiliis, neque 
laboribus unquam parcere, quibus sanctissimae fidei nostrae depositum in 
vestris Dioecesibus integrum inviolatumque custodiatis, et vestri gregis inco- 
lumitati consulentes, illum ab omnibus defendatis inimicorum hominum frau- 
dibus et insidiis. Namque probe noscitis nefarias, multiplicesque artes ac 
molitiones, et monstrosa omnis generis opinionum portenta, quibus calli- 
dissimi perversorum dogmatum architecti improvidos praesertim et impe-- 
ritos a veritatis et iustitiae tramite avertere, atque in errorem exitiumque 
inducere connituntur. Neque ignoratis, Dilecti Filii Nostri, ac Venerabiles 
Fratres, inter plurima, et nunquam satis lugenda mala, quae ecclesiasticam 
et civilem societatem vel maxime perturbant, atque divexant, duo potissimum 
nunc eminere, quae aliorum omnium quaedam veluti origo non immerito 
videantur. Vobis enim apprime nota sunt innumera, et funestissima sane 
damna, quae in christianam, et civilem rempublicam ex putidissimo indiffe- 
rentismi errore redundant. Hinc enim omnia erga Deum, in quo vivimus, 
movemur, et sumus, officia penitus neglecta, hinc sanctissima religio plane 
posthabita, hinc omnis iuris, iustitiae, virtutisque fundamenta concussa, ac 
propemodum eversa. A qua turpissima sane izdifferentismi forma haud admo- 
dum distat illud de religionum indifferentia systema e tenebris eruptum, quo 
homines a veritate alienati, veraeque confessionis adversarii, suaeque salutis 
immemores, et inter se pugnantia docentes, et nunquam stabilitam senten- 
tiam habentes, nullum inter diversas fidei professiones discrimen admittunt, 
et pacem passim cum omnibus miscent, omnibusque aeternae vitae portum 
ex qualibet religione patere contendunt. Nihil enim interest illis, licet diversa 
tractantibus, dum ad unius veritatis expugnationem conspirent. ! Videtis pro- 
fecto, Dilecti Filii Nostri, ac Venerabiles Fratres, qua vigilantia Vobis sit excu- 
bandum, ne tam dirae contagia pestis vestras oves misere inficiant, ac perdant. 
Itaque ne desinatis populos Vobis traditos ab hisce perniciosissimis erroribus 
sedulo defendere eosque catholicae veritatis doctrina magis in dies accurate 


' Tertull, de praescript., cap. 41. 

imbuere, et illos docere, quod sicut unus est Deus Pater, unus Christus Eius, 
unus Spiritus Sanctus, ita una est divinitus revelata veritas, una divina fides 
humanae salutis initium, omnisque iustificationis fundamentum, qua iustus 
vivit, et sine qua impossibile est placere Deo, et ad filiorum eius consortium 
pervenire;! et una est vera, sancta, catholica, Apostolica Romana Ecclesia, 
et Cathedra una super Petrum Domini voce fundata,? extra quam nec vera 
fides, nec aeterna invenitur salus, cum habere non possit Deum Patrem, qui 
Ecclesiam non habet matrem, et falso confidat, se esse in Ecclesia, qui Petri 
Cathedram deserat, super quam fundata est Ecclesia. ? Nullum vero maius 
potest esse delictum, et nulla macula deformior, quam adversus Christum 
stetisse, quam Ecclesiam divino Eius sanguine partam, et acquisitam dissi- 
passe, quam evangelicae dilectionis oblitum contra unanimem, et concordem 
Dei populum hostilis discordiae furore pugnasse. * 

3. Cum autem ratio divini cultus ex hisce duobus constet, piis dogma- 
tibus, et actionibus bonis, neque doctrina sine operibus bonis accepta sit 
Deo, neque opera recipiat Deus a religiosis dogmatibus seiuncta, neque in 
solo opere virtutum, aut in sola observantia mandatorum, sed etiam in tramite 
fidei angusta et ardua sit via, quae ducit ad vitam, ? tum ne intermittatis 
fideles vestros populos continenter monere, et excitare, ut non solum in catho- 
licae religionis professione magis in dies stabiles et immoti persistant, verum 
etiam per bona opera certam suam vocationem, et electionem facere satagant. 
Dum autem in vestri gregis salutem procurandam incumbitis, ne omittatis 
in omni bonitate, patientia, et doctrina miseros errantes ad unicum Christi 
ovile, atque ad catholicam unitatem revocare illis praesertim Augustini verbis: 
venite, fratres, si vultis, ut inseramini in vite: dolor est, cum vos videamus 
praecisos ita iacere; numerate sacerdotes vel ab ipsa Petri Sede, et in 
ordine illo patrum quis cui successit, videte; ipsa est petra, quam non vin- 
cunt superbae inferorum portae.9 Quicumque extra hanc domum agnum 
comederit, profanus est; si quis in arca Noe non fuerit, peribit regnante 
diluvio. " 

4. Verum non minori sane pernicie alter nunc grassatur morbus, cui 
ab elatione, et quodam veluti rationis fastu, rafional;sm? nomen est indi- 
tum. Non improbat certe Ecclesia? eorum studium, qui veritatem scire 
voluerunt, quia Deus hominis naturam veri adipiscendi cupientissimam fecit, 
neque improbat rectae sanaeque rationis studia, quibus animus excolitur; 
natura investigatur, et abditissima quaeque eiusdem arcana in apertam pro- 
feruntur lucem. Siquidem novit, ac probe tenet pientissima mater, inter col- 


! Ad Rom., cap. 1; ad Hebr., cap. 11; Trid., Sess. 6, cap. 8. 

? S, Cyprian., Epist. 43. 

3 S, Cyprian., de unitat. Eccl. 

^ S. Cyprian., Epist. 72. 

5 S, Cyrill. Hierosol. Cath. IV. Illuminand., n. 2; S. Leo, Serm. 5, de Nativ. Dom. 
5 [n psalm. contr. part. Donat. 

7 S, Hieronym., epist. 14, al. 57, ad Damas. 

? Lactant, Divin. institut, lib. 3, cap. 1. 

lata caelitus munera? illud esse praeclarum, quod ratione continetur, et quo 
ea omnia, quae sensibus obnoxia sunt, praetergressi, insignem quamdam 
Dei imaginem in nobis ipsis praeierimus. Novit quaerendum esse donec 
invenias, et credendum quod credidisti, dum hoc insuper credas aliud non 
esse credendum, ideoque nec requirendum, cum id inveneris, et credideris 
quo ad a Christo institutum est, qui non aliud tibi mandat inquirendum, quam 
quod instituit.? Ecquid igitur est, quod ipsa non patitur, non sinit, et quod 
pro iniuncto sibi officio tuendi depositi omnino reprehendit, ac damnat? 
Illorum nimirum morem vehementer reprehendit, ac semper damnavit, et 
damnat Ecclesia, qui ratione abutentes, eam Dei ipsius loquentis auctoritati 
impie et stulte opponere ac praeferre non erubescunt, neque reformidant, et 
dum insolenter se extollunt, propria superbia, suoque tumore caecati veritatis 
lumen amittunt, fidem, de qua scriptum est, qui non crediderit condemna- 
bitur,? superbissime aspernantur, sibique praefidentes* diffitentur Ipsi Deo 
de se credendum esse, et iis, quae cognitioni nostrae de se tribuit, obse- 
quendum. Hi sunt, quibus constantissime opponit, aequum esse,? ut de cogni- 
tione. Dei ipsi Deo credamus, cuius scilicet totum est, quod de eo credi- 
inus, quia utique ab homine Deus, uti oportet, cognosci non potuit, nisi 
salutarem sui cognitionem ipse tribuisset. Hi sunt, quos ad mentis sanita- 
tem hisce verbis revocare contendit: quid magis contra rationem, quam 
ratione rationem conari transcendere? et quid magis contra fidem, quam 
credere nolle quidquid non possis ratione attingere? 9 Atque his inculcare 
non desinit, fidem non rationi, sed auctoritati inniti," nec enim decebat, ut 
cum Deus ad hominem loqueretur, argumentis assereret suas voces, tamquam 
fides ei non haberetur, sed ut oportuit, est loquutus, quasi rerum omnium 
maximus iudex, cuius non est argumentari, sed pronuntiare. 5 His apertis- 
sime denuntiat unam hominis spem, unamque salutem positam esse in chri- 
stiama fide, quae veritatem docens, ac divina sua luce humanae ignorantiae 
tenebras discutiens per caritatem operatur, et in catholica Ecclesia, quae 
verum retinens cultum est stabile ipsius fidei domicilium, et Dei templum 
extra quod, citra invincibilis ignorantiae excusationem, quisquis fuerit, est 
a spe vitae, et salutis alienus. Et hos gravissime monet, ac docet, quod 
humanae artis peritia si quando tractandis sacris eloquiis adhibetur, non 
debet ius magisterii sibi arroganter arripere, sed veluti ancilla Dominae 
quodam famulatus obsequio subservire, ne si praecedit oberret, et dum 
exteriorum verborum sequitur consequentias, intimae virtutis lumen amittat 


! Clemens Alex., Stromat,, lib. 1, cap. 3; lib. 2, cap. 2; et Gregor. Thauma- 
turg., Orat. panegyr., cap. 7, 13. 

? Tertull, De praescript,, cap. 9. 

3 Marc, XVI, v. 16. 

^ S. Hilar., De Trinit., lib. 4. 

5 Cassian,, De Incarnat., lib. 4, cap. 2. 

5 S. Bernard., Epist. 190. 

' S. Bernard., De Considerat,, lib. 5, cap. 3. 

? Lactant, Divin. Institut, lib. 3, cap. 1. 

et rectum veritatis tramitem perdat. ! Neque existimari iccirco debet, nullum 
in Ecclesia Christi profectum haberi religionis. Habetur namque, idemque 
maximus, dummodo tamen vere profectus sit fidei, non permutatio. Crescat 
igitur oportet, et multum vehementerque proficiat tam singulorum, quam 
omnium, unius hominis, quam totius Ecclesiae aetatum, ac saeculorum gra- 
dibus intelligentia, scientia, sapientia, qua intelligatur illustrius quod antea 
credebatur obscurius, qua posteritas intellectum gratuletur, quod vetustas 
non intellectum venerabatur, qua pretiosae divini dogmatis gemmae exscul- 
pantur, fideliter coaptentur, adornentur sapienter, et splendore, gratia, venu- 
state ditescant in eodem tamen genere, in eodem scilicet dogmate, eodem 
sensu, eademque sententia, ut cum dicantur nove, non dicantur nova. ? 

5. Neminem Vestrum mirari arbitramur, Dilecti Filii Nostri, ac Vene- 
rabiles Fratres, si pro nostro fidei primatu, et principatu? de luctuosissimis 
hisce, ac rei cum sacrae, tum publicae perniciosissimis erroribus denuo 
loquuti simus, eximiamque vestram episcopalem vigilantiam ad illos profli- 
gandos excitare censuerimus. Cum enim inimicus homo non cesset super- 
seminare zizania in medio tritici, tum Nos, qui divina disponente Provi- 
dentia dominico agro excolendo praesumus, atque uti servi fideles, et pru- 
dentes super Domini familiam constituti sumus, * ab iis partibus explendis 
desistere non debeamus, quae ab Apostolico Nostro munere separari non 
possunt. 

6. Nunc vero a singulari vestra pietate et prudentia exposcimus, ut in 
hoc congressu ea potissimum inter Vos consilia provide sapienterque inire 
studeatis, quae in amplissimi istius Imperii regionibus ad maiorem Dei glo- 
riam promovendam, ac sempiternam hominum salutem procurandam condu- 
cere existimaveritis. Etsi enim vehementer in Domino laetemur, cum nosca- 
mus multos existere tum ecclesiasticos, tum laicos homines, qui christianae 
fidei et charitatis spiritu egregie animati bonum Christi diffundunt odorem, 
tamen non mediocri afficimur dolore, cum haud ignoremus, in aliquibus 
locis nonnullos ex Clero suae dignitatis, et officii oblitos minime ambulare 
pro ea vocatione, qua vocati sunt, et christianum populum sanctissimis divi- 
nae nostrae religionis praeceptionibus parum insiructum, gravibusque obno- 
xium periculis a pietatis operibus, et Sacramentorum irequentia infeliciter 
abstinere, atque a morum honestate, christianaeque vitae disciplina detle- 
ciere, et ad. interitum ruere. Persuasissimum Nobis est, Vos pro spectata 
vestra episcopali sollicitudine omnes curas, cogitationesque esse collaturos, 
ut commemorata damna omnino eliminentur. Et quoniam optime scitis, 
Dilecti Filii Nostri, ac Venerabiles Fratres, quantam ad ecclesiastici Ordinis 
disciplinam instaurandam, populorum mores corrigendos, eorumque damna 
avertenda vim habeant Provincialia Concilia a canonicis sanctionibus sapien- 


! S, Petr. Dam., Opuscul. 36, cap. 5. 

2 Vinc. Lirin., Commonitor. 

3 S, Ambrosius, De Incarnatione, cap. 4, num. 32; Cassian., De Incarnatione, 
ib. 3, cap. 12. , | 

tissime praescripta, et a sanctis Antistitibus maximo semper Ecclesiae bono 
frequentata, iccirco vel maxime optamus, ut Provinciales Synodos ad sacro- 
rum canonum normam rite concelebretis, quo communibus cuiusque eccle- 
siasticae istius Imperii Provinciae malis opportuna ac salutaria adhibeatis 
remedia. Cum autem multa et gravia in hisce Provincialibus Synodis a Vobis 
sint agenda, Nostris in votis est, ut pro vestra sapientia in isto Vindobo- 
nensi conventu concordissimis animis ea inter Vos suscipiatis consilia, qui- 
bus unanimes esse possitis tum circa potiores praesertim res, quae in Pro- 
vincialibus Synodis erunt tractandae, ac statuendae, tum circa illa, quae uno 
eodemque studio a Vobis erunt praestanda, ut in omnibus istius Imperii 
Provinciis divina nostra religio, eiusque salutaris doctrina magis in dies 
vigeat, floreat, dominetur, et fideles populi declinantes a malo, et facientes 
bonum ambulent ut filii lucis in omni bonitate, iustitia, ac veritate. Et cum 
nihil sit, quod alios magis ad virtutem, pietatem, ac Dei cultum assidue instruat, 
quam eorum vita, et exemplum, qui se divino ministerio dedicarunt, ne 
praetermittatis omni industria inter Vos ea statuere, quibus Cleri discipli- 
nam, ubi prolapsa est, instauretis, et accuratam illius institutionem, ubi opus 
fuerit, promoveatis. Quocirca Dilecti Filii Nostri, ac Venerabiles Fratres, 
collatis inter Vos consiliis coniunctisque studiis diligentissime prospicite, ut 
ecclesiastici viri propriae dignitatis et officii semper memores ab iis omni- 
bus declinent, quae Clericis vetita, quaeque eos nequaquam decent, ac vir- 
tutum omnium ornatu praefulgentes exemplum sint fidelium in verbo, in 
conversatione, in caritate, in fide, in castitate, ut diurnas canonicas horas, 
qua decet, attentione, ac pietatis affectu recitent, ac sancta oratione se exer- 
ceant, et rerum caelestium meditationi instent, decorem Domus Dei diligant, 
sacras functiones et caeremonias iuxta Pontificale, et Rituale Romanum per- 
agant, et proprii ministerii munia naviter, scienter, ac sancte obeant, et 
sacrarum praesertim disciplinarum studia numquam intermittant, et sempi- 
ternae hominum saluti quaerendae assiduam navent operam. Ac pari cura 
consulite, ut omnes cuiusque Metropolitani, Cathedralis, et Collegialis Templi 
Canonici, aliique Beneticiarii choro addicti morum gravitate, vitae integritate, 
ac pietatis studio undique praefulgere studeant tamquam lucernae ardentes 
positae super candelabrum in templo Domini, et omnes suscepti muneris 
partes diligenter expleant, residendi legem servent, divini cultus splendorem 
curent, atque alacres in excubiis Domini divinas laudes studiose, rite, pie, 
religiose, non vero mente vaga, non vagis oculis, non indecoro corporis 
statu concelebrent, memoria semper repetentes, quod ipsi ad chorum acce- 
dunt, non modo, ut sanctissimum Deo cultum, venerationemque tribuant, 
verum etiam, ut a Deo ipso et sibi, et aliis omne bonum deprecentur. 

7. Sed quam vehementer ad ecclesiasticum spiritum tuendum, et foven- 
dum, atque ad salutarem constantiam retinendam conferant spiritualia Exer- 
citia, innumeris iccirco per Romanos Pontifices Praedecessores Nostros 
ditata Indulgentiis, quisque Vestrum optime noscit. Fa proinde cunctis eccle- 
siasticis vestris viris etiam atque etiam commendare, et inculcare ne desi- 
natis, quo ipsi certo dierum spatio in opportunum aliquem locum saepe 
secedant, ubi quavis humanarum rerum cura abiecta, omnia sua facta, dicta, 

cogitata coram Deo quam diligentissime reputantes, et annos aeternos assi- 
dua meditatione habentes in mente, ac maxima beneficia sibi a Deo collata 
recolentes, studeant contractas de mundano pulvere sordes abluere, et resu- 
scitare gratiam, quae ipsis data est per impositionem manuum, et expolian- 
tes veterem hominem cum actibus suis novum induant, qui creatus est in 
iustitia et sanctitate. 

8. Quoniam vero Sacerdotum labia custodire debent scientiam, qua et 
respondere possint iis, qui legem requirunt de ore ipsorum, et contradicentes 
revincere, iccirco, Dilecti Filii Nostri, ac Venerabiles Fratres, in rectam, accu- 
ratamque Cleri institutionem omnes vestras curas convertatis oportet. Summa 
igitur contentione omnia conamini, ut in vestris praecipue Seminariis optima 
ac plane catholica vigeat studiorum ratio, qua adolescentes Cleri vel a 
prima pueritia per probatissimos magistros ad pietatem, omnemque virtutem, 
at ecclesiasticum spiritum mature fingantur, ac latinae linguae cognitione, et 
humanioribus litteris, philosophicisque disciplinis ab omni prorsus cuiusque 
erroris periculo alienis sedulo imbuantur. Atque in primis omnem adhibete 
vigilantiam, ut cum dogmaticam, tum moralem Theologiam ex divinis libris, 
sanctorumque Patrum traditione, et infallibili Ecclesiae auctoritate haustam 
ac depromptam, ac simul solidam divinarum litterarum, sacrorum Canonum» 
ecclesiasticaeque historiae, rerumque liturgicarum scientiam congruo neces- 
sarii temporis spatio diligentissime addiscant. Ac Vobis summopere caven- 
dum in librorum delectu, ne in tanta grassantium errorum colluvie a sanae 
doctrinae semita ecclesiastici adolescentes temere abducantur, cum praeser- 
tim haud ignoretis, viros eruditos a Nobis in religione dissidentes, et ab 
Ecclesia praecisos, in vulgus edere tam divinos libros, quam Sanctorum 
Patrum opera, concinna illa quidem elegantia, sed saepe, quod maxime est 
dolendum, vitiata, ac praeposteris commentariis a veritate detorta. Neminem 
Vestrum latet quantopere Ecclesiae hisce praesertim temporibus intersit ido- 
neos habere ministros, qui vitae sanctitate, et salutaris doctrinae laude prae- 
stantes, ac potentes in opere et sermone valeant Dei, eiusque sanctae Eccle- 
siae causam strenue tueri, et aedificare Domino domum fidelem. Nihil itaque 
intentatum est relinquendum, ut iuniores Clerici vel a teneris annis sancte ac 
docte educentur, quandoquidem nonnisi ex ipsis rite institutis utiles Ecclesiae 
ministri fieri possunt. Quo vero facilius pro eximia vestra religione, ac pasto- 
rali sollicitudine accuratam Cleri institutionem, ex qua Ecclesiae bonum, ac 
populorum salus tantopere pendet, quotidie magis promovere valeatis, ne 
Vos pigeat exhortari, rogare egregios vestrarum Dioecesium ecclesiasticos, 
laicosque viros divitiis pollentes, et in rem catholicam praeclare animatos, 
ut vestrum sectantes exemplum aliquam pecuniae vim perlibenter tribuere 
velint, quo nova etiam Seminaria erigere, et congrua dote instruere pos- 
sitis, in-quibus adolescentuli Clerici vel ab ineunte aetate rite instituantur. 

9, Nec minori studio, Dilecti Filii Nostri, ac Venerabiles Fratres, ea 
omnia consilia suscipienda curate, quibus vestrarum Dioecesium iuventus 
cuiusque conditionis, et sexus magis in dies catholico plane modo educetur. 
Quapropter episcopalis vestrae vigilantiae nervos intendite, ut iuventus ante 
omnia spiritu timoris Dei mature imbuta, ac pietatis lacte enutrita nedum 

fidei elementis, sed pleniori sanctissimae nostrae religionis cognitione sedulo 
excolatur, atque ad virtutem, morumque honestatem, christianaeque vitae 
rationem conformetur, et ab omnibus perversionis, et corruptionis illecebris, 
et scopulis arceatur. Pari autem sollicitudine ne desinatis unquam fideles 
populos Vobis commissos opportunis quibusque modis ad religionem et 
pietatem etiam atque etiam excitare. Itaque ea omnia peragite, quibus ipsi 
fideles populi magis in dies salutari catholicae veritatis ac doctrinae pabulo 
enutriti Deum ex toto corde diligant, eiusque mandata apprime servent, San- 
ctuarium eius frequenter, ac religiose adeant, Sabbata eius sanctificent, ac 
saepe qua par est veneratione et pietate tum divini Sacrificii celebrationi 
intersint, tum ad sanctissima Poenitentiae et Eucharistiae Sacramenta acce- 
dant, et singulari devotione Sanctissimam Dei Genitricem Immaculatam Vir- 
ginem Mariam prosequantur, et colant, ac mutuam inter se continuam cari- 
tatem habentes, et precibus instantes ambulent digne Deo per omnia pla- 
centes, et in omni opere bono fructificantes. Cum autem sacrae Missiones 
ab idoneis operariis peractae summopere conducant ad fidei, religionisque 
spiritum in populis excitandum, eosque ad virtutis ac salutis semitam revo- 
candos, vehementer optamus, ut illas identidem in vestris Dioecesibus agen- 
das curetis. Ac meritas summasque laudes iis omnibus deferimus, qui e 
vestro ordine in suas Dioeceses tam salutare sacrarum Missionum opus iam 
invexere, ex quo divina adspirante gratia uberes fructus perceptos fuisse 
gaudemus. 

10. Haec potissimum in isto vestro conventu prae oculis habeatis opor- 
tet, Dilecti Filii Nostri, ac Venerabiles Fratres, ut communibus malis com- 
munibus studiis provide mederi possitis. Etenim ad praecipua cuiusque 
vestrae Dioecesis damna reparanda, eiusque prosperitatem promovendam, 
nihil frequenti eiusdem Dioeceseos lustratione, et Dioecesanae Synodi cele- 
bratione validius esse probe intelligitis. Quae duo quantopere a Concilio 
praesertim Tridentino sint praescripta et inculcata! neminem Vestrum fugit. 
Quamobrem pro spectata vestra in gregem Vobis commissum sollicitudine, 
et caritate, nihil antiquius habere velitis, quam ex canonicis sanctionibus 
vestras Dioeceses impensissimo studio invisere, et ea omnia accurate perfi- 
cere, quae ad ipsam visitationem fructuose peragendam omnino pertinent. 
Quo in munere obeundo Vobis summopere cordi sit summa cura, ac pater- 
nis praesertim monitis, et frugiferis concionibus, aliisque opportunissimis 
modis errores, corruptelas, et vitia, si quae irrepserint, radicitus evellere, 
omnibus salutis documenta praebere, cleri disciplinam sartam tectamque 
tueri, et fideles spiritualibus praesertim quibusque subsidiis iuvare, munire, 
et omnes Christo lucrifacere. Nec dissimilem diligentiam impendite in Dioe- 
cesanis Synodis iuxta sacrorum Canonum normam celebrandis ea praecipue 
statuentes, quae ad maius cuiusque vestrae Dioecesis bonum spectare pro 
vestra prudentia duxeritis. Ne vero in Sacerdotibus, qui doctrinae et lectioni 
attendere debent, quique obstricti sunt officio docendi populum ea, quae 

scire omnibus necessarium est ad salutem, et ministrandi Sacramenta, ! 
sacrarum disciplinarum studium unquam restinguatur aut languescat indu- 
stria, optatissimum Nobis est, ut a Vobis, ubi fieri possit, in omnibus vestra- 
rum Dioecesium regionibus, instituantur opportunis regulis congressus de 
morum praesertim Theologia, ac de sacris Ritibus, ad quos singuli potissi- 
mum Presbyteri teneantur accedere, et afferre scripto consignatam propo- 
sitae a Vobis quaestionis explicationem, et aliquo temporis spatio a Vobis 
praefiniendo inter se disserere de morali Theologia, deque sacrorum Rituum 
disciplina, postquam aliquis ex ipsis Presbyteris sermonem de sacerdotalibus 
praecipue officiis habuerit. Cum autem in vestro grege procurando operam 
prae ceteris, manum, auxiliumque Vobis praestent Parochi, quos in sollici- 
tudinis partem adscitos, et in arte omnium maxima obeunda adiutores habe- 
tis, eorum zelum omni studio inflammare ne intermittatis, Dilecti Filii Nostri, 
ac Venerabiles Fratres, ut proprio munere ea qua par est diligentia, ac reli- 
gione fungantur. Illis iccirco inculcate, ut nunquam cessent christianam ple- 
bem sibi traditam sedulo pascere divini verbi praeconio, ac Sacramentorum 
et multitormis gratiae Dei dispensatione, et rudes homines, ac maxime pue- 
rulos christianae fidei mysteriis, nostraeque religionis documentis amanter, 
patienterque erudire, et errantes ad salutis iter adducere, ut summopere 
studeant odia, simultates, inimicitias, discordias, scandala tollere, et confor- 
tare pusillanimes, et visitare infirmos, eosque omni praesertim spirituali ope 
iuvare; et miseros afflictos, atque aerumnosos consolari, omnesque exhortari 
in doctrina sana, et monere, ut religiosissime reddant quae sunt Dei Deo, 
et quae sunt Caesaris Caesari, docentes quod omnes non solum propter 
iram, sed etiam propter conscientiam Principibus et potestatibus subditi 
esse et obedire debent in iis omnibus, quae Dei, et Ecclesiae legibus minime 
adversantur. Pergite vero, ut facitis, cum summa vestri nominis laude, Dilecti 
Filii Nostri, ac Venerabiles Fratres, accuratam vestrarum Dioecesium rela- 
tionem statutis temporibus ad Nostram Concilii Congregationem mittere, 
ac Nos de rebus ad ipsas Dioeceses pertinentibus diligenter certiores facere, 
ut maiori cum vestrae, tum earumdem Dioecesium utilitati providere pos- 
simus. Nobis autem innotuit in quibusdam germanici territorii Dioecesibus 
aliquas circa parochiarum potissimum collationem invaluisse consuetudines, 
et nonnullos ex Vobis optare, ut huiusmodi consuetudines serventur. Nos 
quidem propensi sumus ad adhibendam indulgentiam, postquam tamen eas- 
dem consuetudines ab unoquoque Vestrum speciatim, ac perdiligenter expo- 
sitas debito examine perpenderimus, ut eas intra illos permittamus limites, 
quos necessitas, et praecipua locorum adiuncta suadere poterunt, cum pro 
Apostolici Nostri ministerii munere curare omnino debeamus, ut Canonicae 
praescriptiones generatim sedulo observentur. 

11. Antequam finem huic Nostrae Epistolae faciamus, qua Vos omnes 
Auctriaci Imperii Sacrorum Antistites alloqui summopere gaudemus, Nostrum 
ad Vos sermonem praesertim convertimus, Venerabiles Fratres Archiepiscopi 
et Episcopi, qui in eodem nobilissimo Imperio morantes, ac Nobiscum in 


1 Concil, Trident, sess. 23, cap. 14, de reform. 


910 Romani Pontifices 


vera fide, et catholica unitate coniuncti, et huic Petri Cathedrae adhaerentes 
Orientalis Ecclesiae ritus et laudabiles consuetudines ab hac Sancta Sede 
probatas, seu permissas colitis. Compertum exploratumque Vobis est quo 
in pretio haec Apostolica Sedes vestros semper habuerit ritus, quorum 
observantiam tantopere inculcavit, quemadmodum luculenter testantur tot 
Romanorum Pontificum Decessorum Nostrorum decreta et Constitutiones, 
inter quas commemorare satis est Litteras Benedicti XIV Praedecessoris 
pariter Nostri die 26 Iulii anno 1755 editas, quarum initium A//afae! et No- 
stras die 6 Ianuarii anno 1848 omnibus Orientalibus missas, quae incipiunt 
In suprema Petri Apostoli Sede. ? Itaque Vos etiam summopere excitamus, ut 
pro eximia vestra religione et episcopali sollicitudine ministerium vestrum 
implentes, atque ante oculos habentes ea omnia, de quibus loquuti sumus, 
vestram omnem curam, industriam et vigilantiam continenter impendatis, ut 
vester Clerus virtutibus omnibus ornatus, et optimis disciplinis potissimum 
sacris accurate excultus in sempiternam fidelium salutem quaerendam inten- 
tissimo studio incumbat, ut fideles populi instent viam, quae ducit ad vitam, 
ut quotidie magis sancta augeatur, et ampliticetur catholicae religionis unio, 
ut sacramenta administrentur, ac divina celebrentur officia iuxta vestram 
disciplinam, iis tamen liturgicis libris adhibitis, qui ab hac Sancta Sede pro- 
bati fuerunt. Et cum nihil Nobis optatius, quam vestris et vestrorum fide- 
lium indigentiis quam libentissime occurrere, ne omittatis ad Nos confugere, 
Nobisque exponere vestrarum Dioecesium res, et illarum relationem ad 
Nostram Congregationem Fidei propagandae praepositam quarto quoque 
anno mittere. 

12. Denique, Dilecti Filii Nostri, ac Venerabiles Fratres, Vos obtesta- 
mur, ut intentissimo studio connitamini magis in dies conservare, fovere, 
et augere pacem et concordiam inter universum istarum omnium Dioece- 
sium Clerum tum latini, tum graeci catholici ritus, ut omnes, qui militant 
in castris Domini, mutuo fraternae caritatis affectu se invicem honore prae- 
venientes, Dei gloriae, et animarum saluti unanimiter, ac studiosissime inser- 
viant. 

13. Habetis quae pro impensissima Nostra erga Vos, et fideles istius 
vastissimi Imperii populos caritate Vobis, Dilecti Filii Nostri, ac Venerabiles 
Fratres, nunc potissimum significanda censuimus, ac pro certo habemus, 
Vos pro egregia vestra virtute, religione, pietate, ac perspecta in Nos, et 
hanc Petri Cathedram fide et observantia hisce paternis Nostris desideriis, 
monitisque quam libentissime, et cumulatissime esse obsequuturos. Ac plane 
non dubitamus, quin vos omnes, Dilecti Filii Nostri, ac Venerabiles Fratres 
Pastorum Principem Christum lesum continenter intuentes, qui se humilem 
et mitem corde est professus, quique dedit animam suam pro ovibus suis 
relinquens nobis exemplum, ut sequamur vestigia Fius, contendatis totis 
viribus Illius exempla sectari, documenta obsequi, et gregi curae vestrae 
commisso assidue advigilare, in omnibus laborare, ministerium vestrum 

implere, et quaerere non quae vestra sunt, sed quae Christi lesu, neque 
iam ut dominantes in Cleris, sed uti Pastores, immo Patres amantissimi, et 
facti forma gregis ex animo nihil tam molestum, tam. impeditum, tam arduum 
unquam fore putetis, quod in omni patientia, mansuetudine, lenitate, pru- 
dentia ferendum, expediendum ac providendum pro vestrarum ovium salute 
non curetis. Nos interim in humilitate cordis Nostri haud omittimus assi- 
duas fervidasque clementissimo luminum, et misericordiarum Patri Deo totius 
consolationis adhibere preces, ut uberrima quaeque suae Bonitatis dona 
super Vos propitius semper effundat, quae in dilectas quoque oves Vobis 
concreditas copiose descendant. Cuius divini praesidii auspicem et propen- 
sissimae aeque ac studiosissimae Nostrae in Vos voluntatis testem Aposto- 
licam Benedictionem ex imo corde depromptam Vobis singulis, Dilecti Filii 
Nostri, ac Venerabiles Fratres, cunctisque istarum Ecclesiarum Clericis, Lai- 
cisque fidelibus peramanter impertimur. 
[Acta Pii IX, vol. II, p. 510-530]. 


S22 
Pius IX, allocut. Nunquam fore, 15 dec. 1856. 


1l. Nunquam fore putavissemus, Venerabiles Fratres, ut magno cum 
animi Nostri dolore afflictas ac prostratas etiam in Mexicana Republica 
catholicae Ecclesiae res lamentari, ac deplorare compelleremur. Illud enim 
Gubernium, postquam iam inde ab anno millesimo octingentesimo quinqua- 
gesimo tertio significaverat, suis in votis esse Conventionem inire cum hac 
Apostolica Sede, idipsum insequente anno per suum Ministrum Dilectum 
Filium Emmanuelem Larrainzar hac in urbe morantem ac debita potestate 
munitum enixe efflagitavit. Nos itaque spirituali illorum fidelium bono con- 
sulere et ecclesiastica illius Reipublicae negotia componere vel maxime 
optantes, huiusmodi postulationi perlibenter obsecundavimus, et opportunas 
cum eodem Mexicano Ministro tractationes suscipiendas esse constituimus. 
Quae quidem tractationes inchoatae fuerunt, sed absolvi et ad optatum exi- 
tum perduci minime potuere, proptereaquod congruae retardabantur expli- 
cationes, quas a suo Gubernio commemoratus Plenipotentiarius Minister 
Romae degens postulabat, qui deinde in Mexicum fuit revocatus ob notis- 
simam rerum conversionem et Gubernii immutationem, cui Mexicana Res- 
publica misere fuit obnoxia. 

2. Ubi autem novum extitit Gubernium, statim acerrimum Ecclesiae, 
eiusque sacris rebus, iuribus, Ministris bellum indixit. Postquam enim Cle- 
rum in popularibus electionibus utroque suffragio privavit, legem die vige- 
simo tertio mensis Novembris superiore anno condidit, qua ecclesiasticum 
forum de medio sustulit, quod in universa Mexicana Republica semper 
viguerat. Etsi vero Venerabilis Frater Lazarus Archiepiscopus Mexicanus tum 
suo, tum omnium illius Reipublicae Sacrorum Antistitum et Cleri nomine 
contra hanc legem protestari haud omiserit, tamen irrita fuit eiusmodi recla- 

matio, et Gubernium minime extimuit declarare, se nunquam sua acta supre- 
mae huius Apostolicae Sedis auctoritati esse subiecturum. Atque idem Guber- 
nium molestissime ferens indignationem, quam fidelis praesertim Angelopo- 
litanus populus ostenderat ob eamdem legem, duo edidit decreta, quorum 
altero omnia Angelopolitanae Ecclesiae bona civilis auctoritatis potestati et 
arbitrio subiecit, adiudicavit, altero normam praescripsit, qua bona ipsa essent 
administranda. Cum autem Venerabilis Frater Pelagius Episcopus Angelo- 
politanus suo munere egregie fungens contra tam iniusta aeque ac sacrilega 
decreta episcopalem extulerit vocem, tum Gubernium eumdem Antistitem 
vexare, insectari, eumque militari manu comprehendere, et in exilium pellere 
minime reformidavit. Ac nihil valuere expostulationes Venerabilis Fratris 
Aloisii Archiepiscopi Damasceni Nostri ibi Delegati Apostolici, et Venera- 
bilium Fratrum tum Petri Episcopi Guadalaxarensis, tum Petri Episcopi 
S. Aloisii Potosiensis, qui omni studio apud idem Gubernium agere non 
destiterunt, ut illa abrogarentur decreta. Mexicanum enim Gubernium his 
quoque iustissimis :reclamationibus plane despectis, ulterius progrediens, et 
bona omnia, quae Ecclesia in tota illa Republica possidet, sibi ausu prorsus 
temerario, et sacrilego vindicare cupiens, aliud die vigesimoquinto Iunii huius 
anni edidit decretum, illudque die vigesimo octavo eiusdem mensis vulgavit, 
quo Ecclesiam suis omnibus in eadem Republica bonis ac proprietatibus 
omnino spoliare non exhorruit. Contra tam iniustum decretum suam vocem 
attollere haud omiserunt Venerabiles Fratres Lazarus Archiepiscopus Mexi- 
canus, Clemens Episcopus Mecoacanus, et Petrus Episcopus Guadalaxarensis, 
qui suis expostulationibus eidem obsistentes decreto, Ecclesiae causam strenue 
propugnarunt. Mexicanum vero Gubernium huiusmodi Sacrorum Antistitum 
reclamationes non solum contempsit, reiecit, verum etiam decrevit, Episcopum 
Guadalaxarensem exilio esse mulctandum, et legem promulgatam celeriter, 
ac severe exsequendam. Et quo facilius ac citius sacrilega haec bonorum 
Ecclesiae spoliatio conficeretur, haud extimuit varias stipulari alienationes, 
et ecclesiasticis Coetibus permittere, ut fundos distraherent, quin adhaererent 
normae ab ipso Gubernio praescriptae, dummodo tamen solveretur quod 
sibi Gubernium arrogat ob titulum translati dominii, et aliae servarentur 
conditiones in eadem lege statutae. 

3. Atque hic, Venerabiles Fratres, illud vel maxime dolendum quod 
nonnulli ex Religiosis Familiis reperti sint viri, qui propriae vocationis, officii, 
et instituti prorsus obliti, ac regularem disciplinam perosi non erubuere 
cum maximo fidelium scandalo, et bonorum omnium luctu Apostolicae 
Visitationi a Nobis in ipsos Regulares constitutae, et Venerabili Fratri 
Episcopo Mecoacano commissae impudenter resistere, adversari, et nefariis 
Ecclesiae hostium consiliis favere, et commemoratam legem amplecti, ac 
proprii Coenobii fundos divendere, gravissimis quibusque canonicis san- 
ctionibus et poenis omnino despectis, et contemptis. Ac pari dolore dicere 
cogimur, aliquos etiam e Clero Saeculari fuisse viros, qui suae digni- 
tatis, muneris, Sacrorumque Canonum immemores, et Ecclesiae causam 
deserere, et eadem iniustissima lege uti, et Gubernii voluntati obsequi haud 
veriti sunt. 


Romani Pontifices 913 


4. Sed Mexicanum Gnubernium, ecclesiasticis bonis direptis, alia fecit 
decreta, quorum uno legem de quadam Religiosa Familia in Mexicum revo- 
canda abolevit, altero vero declaravit, se omnem opem et operam praebere 
iis omnibus utriusque sexus Regularium Ordinum Sodalibus, qui a suscepta 
religiosa vita desciscere, claustra deserere, seque a debita propriis Modera- 
toribus obedientia eximere vellent. Neque id satis. Namque Nationalis ille 
Conventus Deputatorum Consilio inter plurima contra sanctissimam nostram 
religionem, eiusque sacros Ministros, Pastores, et Christi hic in terris Vica- 
rium maledicta, et convicia novam proposuit Constitutionem multis contlatam 
articulis, quorum plures divinae ipsi religioni, eiusque salutari doctrinae, 
sanctissimisque institutis et iuribus plane adversantur. Hac enim nova pro- 
posita Constitutione praeter alia, et omne ecclesiastici fori privilegium tollitur; 
et statuitur, neminem ullo prorsus emolumento perfrui posse, quod grave 
sit societati; et cuique interdicitur, ut aliqua se obligatione obstringat seu 
contractus, seu promissionis, seu religiosi voti causa; et ad populorum mores 
animosque facilius corrumpendos, ac detestabilem, teterrimamque /zdiffe- 
rentismi pestem propagandam, ac sanctissimam nostram religionem convel- 
lendam admittitur liberum cuiusque cultus exercitium, et omnibus qualisbet 
opiniones cogitationesque palam publiceque manifestandi plena tribuitur 
potestas. Et quoniam Angelopolitanus praecipue Clerus, eiusque Vicarius 
Generalis illum Deputatorum Congressum impensissime rogarunt, et obse- 
crarunt, ut saltem articulus de libertate cuiusque religionis exercendae num- 
quam sanciretur, iccirco plures spectatissimi, tum ecclesiastici, tum laici 
Angelopolitani viri, idemque Vicarius Generalis senectute licet confectus pulsi 
sunt in exilium, et alii etiam egregii Mexicanae civitatis sacerdotes compre- 
hensi et in oppidum Verae Crucis exportati, ut in exteras traducerentur 
regiones. Ne autem ad fideles illos populos suorum Antistitum voces, et 
salutaria monita perveniant, qui pro pastoralis muneris officio in tanta contra 
Ecclesiam violentia, tantaque insectatione silere non possunt, Mexicanum 
Gubernium omnibus illarum regionum Gubernatoribus severissime praecepit, 
ut assidue speculentur, et omni adhibita ratione impediant, quominus ullo 
modo Pastorales Episcoporum Litterae vel vulgentur, vel circumterantur, vel 
in sacris aedibus legantur. Ac simul gravissimas in ecclesiasticos potissimum 
viros constituit poenas, qui huic iniusto non obsequentes mandato, erunt 
etiam a loco ubi morantur expellendi, et alio asportandi, vel in Mexicanam 
civitatem deducendi. Ad haec Gubernium idem iam penitus extinxit Reli- 
giosam Familiam Ordinis S. Francisci in eadem Mexicana civitate sitam, 
eiusque reditus ad pia legata pertinentes nationali aerario attribuit, Coenobii 
aedificium magna ex parte destruxit, et nonnullos eiusdem Familiae religiosos - 
Sodales in carcerem coniecit. Atque ipsius Gubernii iussu Venerabilis Frater 
Clemens Episcopus Mecoacanus comprehensus, et a sua Dioecesi crudeliter 
divulsus in ipsam Mexicanam civitatem interim fuit relegatus. Utinam ne alii 
egregii Sacrorum Antistites, et ecclesiastici, laicique viri eadem exagitentur 
procella ! 

5. Ex quibus luctuosissimis sane factis, quae dolenter commemoravimus, 
plane perspicitis, Venerabiles Fratres, quomodo a Mexicano Gubernio san- 

ctissima nostra religio fuerit perculsa et afflicta, et quantae ab ipso catho- 
licae. Ecclesiae, eiusque sacris iuribus, Ministris, Pastoribus, ac supremae 
Nostrae, et huius Sanctae Sedis auctoritati iniuriae fuerint inlatae. Absit vero, 
ut Nos in tanta sacrarum rerum perturbatione, et Ecclesiae, eiusque pote- 
statis, ac libertatis oppressione Apostolici Nostri ministerii munus obire 
unquam. praetermittamus. Quapropter, ut fideles ibi degentes sciant, et uni- 
versus Catholicus Orbis cognoscat, a Nobis vehementer improbari ea omnia, 
quae a Mexicanae Reipublicae Moderatoribus contra catholicam Religionem, 
Ecclesiam, eiusque sacros Ministros, Pastores, leges, iura, proprietates, et 
contra huius Sanctae Sedis auctoritatem gesta sunt, Pontificiam Nostram in 
hoc amplissimo vestro consessu apostolica libertate vocem attollimus, et 
praedicta omnia decreta, ac cetera, quae ibi a civili potestate cum tanto 
ecclesiasticae auctoritatis, et huius Apostolicae Sedis contemptu, ac tanta 
Religionis et Sacrorum Antistitum et ecclesiasticorum praesertim hominum 
iactura, ac detrimento sancita sunt, damnamus, reprobamus, et irrita prorsus, 
ac nulla declaramus. Insuper eos omnes, quorum opera, consilio, iussu illa 
patrata sunt, gravissime monemus, ut serio reputent poenas et censuras, 
quae adversus sacrarum personarum et rerum, atque ecclesiasticae libertatis 
et potestatis violatores, profanatores, et huius Sanctae Sedis iurium usurpa- 
tores ab Apostolicis Constitutionibus, sacrisque Conciliorum Canonibus sunt 
constitutae. 

6. Nunc autem haud possumus, quin ex animo gratulemur, et maximas 
meritasque laudes tribuamus Venerabilibus Fratribus illius Reipublicae Sacro- 
rum Antistitibus, qui proprii episcopalis muneris optime memores singulari 
firmitate, et constantia Ecclesiae causam impavide propugnarunt, et invicto 
animo dura quaeque et aspera pro ipsius Ecclesiae defensione perpeti sunt 
gloriati. Debito quoque laudum praeconio illos omnes tum ecclesiasticos, tum 
laicos viros prosequimur, qui catholicis sensibus vere animati, et illustria 
suorum Antistitum exempla sectantes in idipsum suos etiam labores pro 
viribus conferre haud omiserunt, gravissima omnia subeuntes pericula et 
discrimina. Atque etiam summopere collaudamus fidelem Mexicanae Reipu- 
blicae populum, qui ex parte longe maxima vehementer dolens, et indignans 
tam tristia et iniqua contra suam religionem, suosque Pastores facta, nihil 
antiquius habet, quam et catholicam profiteri fidem, et suos Episcopos omni 
amore et obsequio prosequi, ac Nobis, et huic Petri Cathedrae firmiter con- 
stanterque adhaerere. Quocirca in eam spem erigimur fore, ut dives in mise- 
ricordia Deus super illam vineam suam propitiatus respiciat, et eam ab 
omnibus, quibus tantopere affligitur, malis eripiat. 

7. lam vero non minori moerore conficimur, Venerabiles Fratres, ob 
gravissima sane damna, quibus Ecclesia in plerisque meridionalis etiam Ame- 
ricae regionibus Hispaniarum Regno olim subiectis a civili potestate mise- 
randum in modum premitur ac divexatur. In illis enim regionibus laica pote- 
stas, inter alia, sibi temere arrogat ius praesentandi Episcopos, et ab illis 
exigit ut ineant Dioecesium procurationem, antequam ipsi canonicam ab hac 
Sancta Sede institutionem, et Apostolicas Litteras accipiant. Atque in iisdem 
regionibus prohibentur Episcopi libere damnare acatholica scripta, nec fas 


Romani Pontifices 915 


est eis sine Gubernii venia vel ipsas Apostolicas Litteras promulgare. Insuper 
coarctatur Ecclesiae libertas in acquirendis proprietatibus, et impeditur exse- 
cutio gratiarum huius Apostolicae Sedis, et studiorum methodus in Cleri- 
corum Seminariis adhibenda civili auctoritati subiicitur, et ab ipsa laica pote- 
state ecclesiasticae decimae vel penitus sublatae, vel publico aerario adiudi- 
catae fuere, et iniuncta est Episcopis, ecclesiasticisque viris obligatio iurandi 
plures res Ecclesiae iuribus adversas, quae in civili Constitutione continentur. 
In una autem ex ipsis regionibus non solum haec omnia contra Ecclesiae 
potestatem et iura geruntur, verum etiam civile Gubernium novam de Epi- 
scopis eligendis normam praescripsit, qua disciplina ab Ecclesia statuta labe- 
factatur, et legem  sancivit, qua ecclesiastici fori privilegium, decimae, et 
parochorum emolumenta de medio sublata sunt. Praeterea in hac eadem 
regione et nativum Ecclesiae ius omnino oppugnatur, acquirendi scilicet 
proprietates, et non omnia admittuntur matrimonialia impedimenta ab Eccle- 
sia statuta; et nullae prorsus declarantur gratiae a Romano Pontifice con- 
cessae, nisi per Gubernium fuerint imploratae; et proprio arbitrio immutata 
est aetas ab Ecclesia praescripta pro religiosa tam mulierum, quam virorum 
professione, et omnes Religiosae Familiae neminem sine Gubernii permissu 
ad sollemnia vota nuncupanda admittere possunt. Atque in aliis eiusdem 
Americae meridionalis regionibus laica potestas eo temeritatis devenit, ut 
etiam res vel maxime sacras, et spirituales, quae ab Episcoporum voluntate 
unice pendent, suae auctoritati subiicere audeat. 

8. Quae sane omnia incredibili animi Nostri aegritudine a Nobis breviter 
cursimque enunciata quam vehementer improbare ac detestari debeamus, 
probe intelligitis, Venerabiles Fratres, cum civilis potestas nefariis hisce moli- 
tionibus divinam Ecclesiae institutionem, :eiusque .sanctissimam doctrinam 
ac venerandam auctoritatem, disciplinam, omniaque ipsius Ecclesiae iura, ac 
supremam huius Apostolicae Sedis dignitatem, potestatemque impetere, con- 
vellere, et conculcare connitatur. [In tanta vero acerbitate mirifice Nos recreat, 
et consolatur eximia Venerabilium Fratrum earumdem meridionalis Americae 
regionum Sacrorum Antistitum virtus, religio, pietas, qui divino auxilio freti, 
ac proprii muneris partes implentes cum immortali sui nominis, et ordinis 
laude non desistunt hisce saecularis potestatis conatibus fortiter obsistere, 
et qua voce, qua scriptis Ecclesiae libertatem, ac iura tam iniuste occupata 
tueri, repetere, et confidenter profiteri paratissimi ad omnia subeunda pericula. 

9. At vero minime ignoratis, Venerabiles Fratres, quam vehementer anxii, 
et solliciti simus de tristissima conditione, ad quam sanctissima nostra Reli- 
gio redacta est in Helvetia, ac profecto memineritis, Nos in Concistoriali 
oratione die vigesimo sexto mensis lulii superiore anno habita! raptim per- 
strinxisse innumera fere damna ibi a laica potestate Ecclesiae, eiusque sacrae 
auctoritati, iuribus, rebus, Episcopis, et ministris allata. Equidem Nobis in 
animo est, cum id opportunum existimabimus, peculiarem de hoc molestis- 
simo sane argumento habere sermonem, cum praesertim in illis regionibus 
multiplices, e£ omnino detestandi contra Ecclesiam ausus magis in dies inva- 


! Nemo vestrum ignorat. — Cf. Acta Pii IX, vol. II, p. 441-446. 

luerint, et excreverint. Interim vero etiamsi non levi animi Nostri solatio, et 
consolatione noscamus, fidelem illarum regionum Clerum ex parte longe 
maxima inter plurimas difficultates sui ministerii munia sedulo obire, et pro 
viribus praeliari bella Domini, tamen Nobis temperare non possumus quin 
summopere doleamus, improbemus, damnemus perversam paucorum eccle- 
siasticorum hominum agendi rationem, qui nefariis laicae potestatis conatibus . 
favere, et in Ticinensi praesertim pago maximum bonis omnibus Catholicis 
scandalum afferre, ac Dei indignationem in se concitare non horrent. Ea 
porro spe sustentamur fore, ut illarum regionum Moderatores tandem ali- 
quando velint saniora inire consilia, et cognoscere, veram populorum feli- 
citatem, prosperitatemque sine divina nostra Religione, eiusque salutari 
doctrina, ac debito erga veneranda Ecclesiae iura obsequio, et reverentia 
non posse consistere. In quam spem eo magis inducimur, quod audivimus, 
Episcopum ab exilio quamprimum revocatum iri. Faxit Deus, ut huiusmodi 
Nostrae spes minime sint fallaces. 

10. Nos certe Deo auxiliante nunquam officio Nostro deerimus, et nun- 
quam desinemus omnes perferre labores, omnes suscipere curas, omnia 
adhibere studia, ut Ecclesiae causam Nobis divinitus commissam pro Apo- 
stolici Nostri muneris debito viriliter tueamur ac propugnemus. Interea vero 
una Vobiscum, Venerabiles Fratres, levantes cor et oculos Nostros in mon- 
tem excelsum et sanctum, unde omne Nobis auxilium affuturum confidimus, 
nunquam intermittemus dies noctesque assiduis precibus gemitibusque mise- 
ricordiarum Patrem, et Deum totius consolationis orare, et obsecrare, ut 
omnipotenti sua virtute Ecclesiam suam sanctam a tantis, quibus tum in illis, 
tum in aliis regionibus afflictatur, calamitatibus defendat, eripiat, ac simul 
dignetur caelesti sua gratia ipsius Ecclesiae inimicorum animos, mentesque 
illustrare, expugnare, eosque de impietatis et perditionis via ad iustitiae ac 
salutis semitas reducere. 

[Acta Pii IX, vol. II, p. 538-549]. 


523. 


Pius IX, ep. encycl. Cum nuper, 20 ian. 1858. ! 


1. Cum nuper annua festiva celebritate sacratissimum, et ad recordationem 
multo iucundissimus dies rediret, quo Unigenitus Dei Filius propter nimiam, 
qua Nos dilexit, caritatem de caelesti sede descendens, et paterna gloria 
non recedens, in similitudinem hominum factus, ex immaculata beatissimaque 
Virgine Maria nasci voluit, vestras humanissimas accepimus Litteras quibus, 
Venerabiles Fratres, singularem vestram erga Nos et hanc Petri Cathedram 
pietatem, amorem et observantiam denuo luculenter profitentes significatis, 
nihil Vobis potius esse, quam assiduis fervidisque precibus Deum Optimum 


* Venerabilibus Fratribus Archiepiscopis et Episcopis aliisque locorum Ordi- 
nariis utriusque Siciliae Regni. 

Maximum orare, ut humilitatis Nostrae Personam gravissima omnium Eccle- 
siarum sollicitudine laborantem omnipotenti sua virtute adiuvet, roboret, 
confirmet, ac salvam incolumemque diutissime servet, omnique cumulet pro- 
speritate ad maiorem sancti sui nominis gloriam, et animarum salutem. Qui 
egregii religiosissimae vestrae mentis sensus, semper Nobis gratissimi, ita 
paternum animum Nostrum affecerunt, ut Vobis omnibus in isto utriusque 
Siciliae Regno pastorale munus obeuntibus hanc Encyclicam Epistolam prae- 
cipuae Nostrae in Vos caritatis testem uno eodemque tempore scribere volue- 
rimus, ut magis magisque intelligatis quanta Vos caritate in Domino pro- 
sequamur, et quantopere de Vobis, deque fidelibus curae vestrae commissis 
solliciti simus. Equidem, Venerabiles Fratres, verbis exprimere haud possu- 
mus acerbissimum sane dolorem, quo affecti fuimus vix dum novimus, supe- 
riori mense Decembri plura istius Regni oppida maximis terraemotibus adeo 
fuisse conquassata, ut quamplurimi cadentium moenium ruinis miserandum in 
modum obruti, extincti ac sepulti fuerint cum summo Carissimi in Christo 
Filii Nostri Ferdinandi II Regis moerore, qui pro egregia sua christiana cari- 
tate, et in subditos sibi populos affectu nullis curis, consiliis ac sumptibus par- 
cens omnem statim opem auxiliumque afflictis ac prostratis eorumdem oppi- 
dorum populis afferre, eorumque deplorandam conditionem sublevare non 
destitit. Ubi primum tristissimi de tanta calamitate nuncii ad Nos pervene- 
runt, nulia interposita mora levavimus oculos nostros ad Dominum divinam 
Eius misericordiam pro miseris illis populis in humilitate cordis Nostri impen- 
sissime implorantes, et obsecrantes, ut sanaret contritiones terrae, cuius fun- 
damenta tam terribili modo commota et conturbata fuerunt. 

2. Sed cum notissima Vobis sint divina sacrarum litterarum eloquia, 
quae clare aperteque docent, eiusmodi Dei flagella culpis hominum provo- 
cari, tum pro officii Nostri munere episcopalem vestram sollicitudinem etiam 
atque etiam in Domino excitamus, Venerabiles Fratres, ut omnes ministerii 
vestri partes sedulo ac strenue implentes nihil antiquius habere velitis, quam 
omni studio ac zelo fideles curae vestrae commissos a vitiis et peccatis deter- 
rere, eosque ad virtutis, iustitiae ac religionis semitas adducere. Et quoniam 
cum maximo Nostro, vestroque luctu nonnulli in isto Regno reperiuntur 
ecclesiastici viri, qui propriae vocationis plane obliti improbanda, ac vitupera- 
bili eorum vivendi ratione, Dei indignationem concitant, et christiano populo 
causa mortis existunt, cui duces ad vitam esse deberent, iccirco invectas in 
Cleri mores corruptelas, abusionesque convellere, eiusque disciplinam ad 
sacrorum canonum normam sartam tectamque tueri ac fovere studiosissime 
contendite. Nihil unquam intentatum relinquite, ut iuniores Clerici vel a 
teneris annis ad pietatem, religionem et ecclesiasticum spiritum mature insti- 
tuantur, atque ad optimas artes, et severiores disciplinas ac praesertim ad 
solidam incorruptamque theologicarum rerum, sacrorumque Canonum scien- 
tiam informentur. Atque in primis Apostoli praeceptum prae oculis semper 
habentes, diligentissime cavete, ne cito manus cuipiam unquam imponatis, 
et in sacris conferendis Ordinibus summam curam, cautionemque impendite. 
Absit, Venerabiles Fratres, ut in tanti momenti re aliquis ex Vobis sit, qui 
alienis officiis, studiis, gratiae, humanisque rationibus indulgens velit unquam 

illos in Clerum cooptare, et ad ecclesiasticos gradus, et Ordines promovere, 
qui minime pollentes dotibus per sacros Canones praescriptis sunt omnino 
a sacro ministeriio reiiciendi. Etenim probe nostis quam gravem culpam com- 
mittat, quantum Ecclesiae damnum afferat, et quam districtam, ac plane tre- 
mendam Christo Domino rationem reddere debeat, qui indignos sacris Ordi- 
nibus initiare non pavet. Quocirca, Venerabiles Fratres, pro egregia vestra 
religione in admittendis, adprobandisque Clericis nihil Vobis potius sit quam 
sapientissimas ac providentissimas Sacrorum Canonum praescriptiones stu- 
diosissime servare, et accurata investigatione, et examine noscere ac perpen- 
dere cuiusque Clerici originem, institutionem, indolem, ingenium, doctrinam, 
atque eos dumtaxat sacris Ordinibus decorare, divinisque mysteriis tractandis 
admovere, qui sedulo diligenterque probati, virtutum omnium ornatu, ac 
salutaris doctrinae laude, et vero ecclesiastico spiritu spectati vestris Dioe- 
cesibus usui et ornamento esse possint, quique sedulo declinantes ab iis 
omnibus, quae Clericis vetita, quaeque eos nequaquam decent, exemplum 
sint fidelium iz verbo, in conversatione, in caritate, in fide, in. castitate. In 
illorum autem praecipue mores, probitatem, integritatem, pietatem, scientiam 
ac prudentiam inquirite, quibus animarum cura, ac regimen est committen- 
dum. Ac semper advigilate, ut Parochi proprio munere naviter, scienter sanc- 
teque fungentes nunquam intermittant christianam plebem sibi traditam sedulo 
pascere divini verbi praeconio, Sacramentorum administratione, et multiformis 
gratiae Dei dispensatione, ac pueros praesertim rudesque homines sanctis- 
simis divinae nostrae religionis mysteriis, ac praeceptionibus diligenter imbuere, 
eosque ad pietatem, omnemque virtutem fingere. Cognoscitis enim quomodo 
cum maximo rei sacrae et publicae damno mores omnino prolabantur, et 
christiana laxetur disciplina, et religionis cultus convellatur, et vitia omnia 
in populos invehantur, si Parochi vel proprium officium agere nesciant, vel 
illud exercere negligant. Cum autem singulari quoque vigilantia Vobis excu- 
bandum sit, ut utriusque sexus iuventus in timore ac lege Domini educetur, 
atque ad honestatem formetur, tum summopere Vobis cordi sit publicas pri- 
vatasque scholas diligenter inspicere, et intentissimo studio curare, ut iuventus 
ipsa ab omni periculo amota sanam ac prorsus catholicam habeat institu- 
tionem. In id omnes pastoralis vestrae sollicitudinis nervos intendite, cum 
haud ignoretis, ex recta iuventutis educatione christianae et civilis reipublicae 
prosperitatem maxime pendere, ac simul noscatis, nefarias multiplicesque 
artes, quibus, in hac tanta temporum iniquitate, Dei hominumque hostes 
improvidam potissimum iuventutem pervertere et corrumpere connitantur. 
Ne omittatis pari sedulitate fideles Vobis commissos catholicae veritatis doctrina 
quotidie magis tum voce, tum scriptis erudire, eosque a tot serpentium erro- 
rum contagione defendere, ac monere, ut in sanctissimae nostrae fidei pro- 
lessione stabiles et immoti persistant, Dei, eiusque sanctae Ecclesiae leges 
diligentissime observent, et nunquam se decipi, et in errorem induci patiantur 
a perversorum dogmatum cultoribus. Cum autem pestilentissimi libri e tene- 
bris emersi undique erumpant, quibus peritissimi fabricatores mendacii per- 
versis pravisque cuiusque generis opinionibus omnium animos mentesque 
depravare, ac divina et humana permiscere, et christianae civilisque reipu- 

publicae fundamenta labefactare adnituntur, tum, Venerabiles Fratres, episco- 
pali vestro zelo viriliter pugnate, ut hanc exitialem, teterrimamque librorum 
pestem a vestro grege quam longissime arceatis, ac propulsetis. Et quo faci- 
lius ac tutius sanam doctrinam, bonosque mores tueri, omnemque errori et 
corruptioni aditum obstruere possitis, ne praetermittatis accurate inspicere 
libros omnes, et illos praesertim, qui de philosophicis, theologicis sacrisque 
rebus, ac de iure tum canonico, tum civili agunt. Nostis autem episcopalis 
quoque vestri muneris esse veneranda Ecclesiae iura constanter tutari et vin- 
dicare, eiusque bona tueri, ac rectae illorum administrationi sedulo consu- 
lere, ac summopere cavere, ut pia Missarum praesertim legata, et onera accu- 
rate serventur, ac religiose impleantur, quavis fraude, turpique lucro penitus 
amoto. Neque Vos praeterit qua solertia ac sagacitate prospicere debetis, ut 
in episcopali cuiusque vestrum Curia negotia omni iustitia, aequitate et hone- 
state tractentur. Itaque, Venerabiles Fratres, sedulo curate, et in episcopalibus 
vestris Curiis ii tantum versentur viri, qui vitae integritate, rerumque geren- 
darum peritia probati demandata sibi a Vobis munera scite, honesteque obire 
possint. Atque hic a Vobis vehementer exposcimus, ut ecclesiasticas causas 
ad vestra Tribunalia ex Sacrorum Canonum praescripto et Conventionis vi 
pertinentes cum maxima diligentia et examine noscatis, iudicetis, ac simul 
contendatis, ut sententiae debitam executionem omnino habeant, et in hunc 
finem, quoties opus fuerit, civilis potestatis opem auxiliumque imploretis. 
lam vero cum Regulares viri Episcopis dati sint adiutores in Dominicae 
vineae cultura, veluti monet immortalis memoriae Benedictus XIV. Decessor 
Noster,! tum quantum in Vobis est, ne intermittatis Religiosos ipsos viros 
monere, et exhortari, ut illustria Patrum suorum vestigia sectantes, exempla 
aemulantes, quae Deo voverunt, religiosissime reddere studeant, vitamque 
sanctissime agant, ex proprii Instituti legibus, ac Vobis, vestroque gregi, qua 
verbo, qua exemplo, qua precibus utilem operam navent. 

3. Praecipuo etiam pastoralis vestrae sollicitudinis et caritatis studio Vir- 
gines Deo sacras respicite, quae sunt selecta pars gregis, flos ecclesiastici 
germinis, decus et ornamentum gratiae spiritualis, omnemque illis operam 
et adiumenta praebete, ut memores sanctae vocationis qua ipsas Deus vocavit, 
ab humanis oculos plane avertant, ad caelestia semper attollant, et quotidie 
magis euntes de virtute in virtutem contendant bonum Christi undique dit- 
fundere odorem. Atque ab egregia vestra religione enixe postulamus, ut semper 
prae oculis habere, serio considerare, et omnino exequi velitis, quae idem 
Benedictus XIV Praedecessor Noster provide sapienterque monet, edocet ac 
statuit in sua Constitutione de designandis Confessariis extraordinariis pro 
Monialibus. ? 

4. Denique, Venerabiles Fratres, ut sanctissimae nostrae religionis bono 
et commendatarum Vobis ovium saluti magis ac magis consulere valeatis, 
summopere optamus ut Provincialia Concilia ex Sacrorum Canonum prae- 
scripto concelebranda curetis. Etenim probe intelligitis, hoc sane pacto Vos, 


! Constit. /mposuit Nobis, I Kal. Martii 1747, 8 14. - Cf. N. 376. 
2 Constit. Pastoralis curae, Nonis Augusti an. 1748. - Cf. N. 388. 


920 Romani Pontifices 


et collatis inter Vos consiliis, et rebus omnibus mature perpensis, posse 
facilius et consultius opportuna malis adhibere remedia, et vestrarum Dioe- 
cesium prosperitati providere, et Dioecesanas deinde cogere Synodos, quae 
ex Canonicis Sanctionibus a Vobis sunt habendae. Et cum in isto Regno 
nonnulli existant Archiepiscopi, qui suffraganeis carent, et aliqui adsint 
Episcopi, qui istic Metropolitanum non habent, atque iccirco Provinciale . 
Concilium agere haud possunt, eorumdem Sacrorum Antistitum prudentiae 
erit omnia locorum, rerum ac temporum adiuncta diligenter ponderare, et cum 
illis Episcopis ad huiusmodi Concilium habendum una simul conveniant, cum 
quibus magis in Domino expedire censuerint, sine tamen vel minima immuta- 
tione quoad Ecclesiarum statum, ac sine ullo prorsus detrimento iurium ac 
privilegiorum, quibus ipsi Sacrorum Antistites legitime gaudent ac potiuntur. 

5. Habetis, Venerabiles Fratres, quae pro singulari Nostra erga Vos, et 
fideles curae vestrae traditos benevolentia Vobis nunc prae ceteris signifi- 
canda existimavimus. Ac plane non dubitamus, quin ob perspectam vestram 
religionem hisce Nostris paternis votis monitisque omni sedulitate eo liben- 
tius satisfacere velitis, quod Vobis Carissimus in Christo Filius Noster Fer- 
dinandus II utriusque Siciliae Rex Illustris adiutricem suam manum nunc 
porrigit, qui, uti confidimus, pro spectata sua pietate efficiet, ut secundum 
Nostra desideria in suo Regno Ecclesia omni fruatur libertate, et omnia sua 
exerceat iura, quibus Ecclesia ipsa ex Dei ordinatione, et Sacrorum Canonum 
sanctione pollere omnino debet. Interim vero divitem in misericordia Deum 
humiliter, enixeque oramus et obsecramus, ut uberrima quaeque suae boni- 
tatis dona super Vos propitius semper effundat, vestrisque pastoralibus curis, 
consiliis, laboribus benedicat, quo fideles Vobis concrediti quotidie magis 
fortes in fide declinent a malo, et faciant bonum, et crescentes in scientia 
Dei et cognitione Domini Nostri Iesu Christi ambulent digne Deo per omnia 
placentes, et in omni opere bono fructificantes. Atque horum auspicem, et 
certissimum studiosissimae Nostrae in Vos voluntatis pignus accipite Aposto- 
licam Benedictionem, quam ex intimo corde profectam Vobis ipsis, Venera- 
biles Fratres, cunctisque istarum Ecclesiarum Clericis, Laicisque fidelibus 
peramanter impertimur. 

[Acta Pii IX, vol. III, p. 8-16]. 


524. 


Pius IX, ep. encycl. Amantissimi Redemptoris, 
3 maii 1858. ! 


l1. Amantissimi Redemptoris Nostri Christi lesu Unigeniti Filii Dei tanta 
fuit erga homines benignitas et caritas, ut, veluti optime nostis, Venerabiles 
Fratres, humana indutus natura non solum saevissimos pro nostra salute 


' Venerabilibus Fratribus Patriarchis, Primatibus, Archiepiscopis, Episcopis, 
aliisque locorum Ordinariis gratiam et communionem cum Apostolica Sede haben- 
tibus. 

cruciatus, atrocissimamque crucis mortem perpeti, verum etiam in augustis- 
simo sui corporis, sanguinisque sacramento nobiscum semper morari, ac nos 
peramanter pascere et nutrire voluerit, quo ipse in caelum rediens ad dexte- 
ram Patris nos et sui numinis praesentia, et tutissimo spiritualis vitae prae- 
sidio communiret. Neque contentus nos tam insigni, ac plane divina dile- 
xisse caritate, beneficia beneficiis cumulans, suique in nos amoris divitias 
profundens effecit, ut probe intelligeremus, quod cum dilexisset suos in 
finem dilexit eos. Namque se aeternum Sacerdotem esse declarans secun- 
dum ordinem Melchisedech, suum in Catholica Ecclesia Sacerdotium per- 
petuo instituit, et illud idem Sacrificium, quod ipse ad universum humanum 
genus a peccati iugo, ac daemonis captivitate vindicandum et redimendum: 
in ara crucis, pretiosissimo suo sanguine effuso, semel peregit, pacificans 
sive quae in caelis sunt, sive quae in terra, usque ad consummationem saeculi 
permanere decrevit, et quotidie fieri, ac renovari iussit per Sacerdotum mini- 
sterium, sola offerendi ratione diversa, ut salutares uberrimique suae pas- 
sionis fructus in homines semper redundarent. Siquidem in incruento Missae 
sacrificio, quod conspicuo Sacerdotum ministerio peragitur, illa ipsa vivifica 
litatur victima, quae Deo Patri nos reconciliavit, quaeque omnem merendi, 
placandi, impetrandi, ac satisfaciendi vim habens « illam nobis mortem Uni- 
geniti per mysterium reparat, qui licet resurgens a mortuis iam non moritur, 
et mors ei ultra non dominabitur, tamen in semetipso immortaliter atque 
incorruptibiliter vivens pro nobis iterum in hoc mysterio sacrae oblationis 
immolatur ».! Atque haec est munda illa oblatio, quam nulla offerentium 
indignitas ac malitia inquinare unquam potest, et quam Dominus per Mala- 
chiam nomini suo, quod magnum futurum esset in gentibus, a solis ortu 
usque ad occasum in omni loco mundam offerendam esse praedixit.? Quae 
quidem oblatio ineffabili prorsus fructuum ubertate redundans praesentem 
aeque ac futuram vitam complectitur. Ea enim oblatione placatus Deus gra- 
tiam, donumque poenitentiae concedens, crimina et peccata etiam ingentia 
dimittit, ac licet peccatis nostris graviter offensus ab ira ad misericordiam, 
a iustae animadversionis severitate ad clementiam traducitur; ea tempora- 
lium poenarum reatus et obligatio dissolvitur; ea defunctorum in Christo 
animae nondum ad plenum purgatae sublevantur; ea obtinentur quoque 
temporaria bona, si tamen potioribus non ófficiant; ea Sanctis, et in primis 
Immaculatae Sanctissimaeque Dei Genitrici Virgini Mariae eximius quidam 
honor, cultusque conciliatur. Quocirca ex Apostolorum traditione divinum 
Missae sacrificium offerimus « pro communi Ecclesiarum pace, pro recta 
mundi compositione, pro imperatoribus, militibus, sociis, pro iis, qni infir- 
mitatibus laborant, qui afflictionibus premuntur, et universim pro omnibus, 
qui opis indigent, et pro defunctis in purgatorio degentibus, maximum hoc 
credentes adiumentum illis animabus fore, pro quibus oratio deiertur, dum 
sancta et perquam tremenda coram iacet victima ».? 


! S, Greg. M., Dialog. lib. 4, cap. 58. 
? Malach., cap. 1. 
? S, Cyril. Hierosol, Cateches. 23, Mystag, 5, de sacra Liturg. 

2. Cum igitur nihil sit maius, nihil salutarius, nihil sanctius, nihil divi- 
nius incruento Missae sacrificio, quo idem corpus, idem sanguis, idem Deus 
et Dominus Noster lesus Christus Deo pro omnium salute in altari per 
Sacerdotes offertur, et immolatur, iccirco Sancta Ecclesia tanto divini sui 
Sponsi ditata thesauro nunquam destitit omnem curam, operam, diligen- 
tiamque in id conferre, ut tam tremendum mysterium a Sacerdotibus, quanta 
maxima fieri posset, interiore cordis munditia ac puritate perageretur, debi- 
toque sacrarum caeremoniarum, ac rituum apparatu, cultuque celebraretur, 
ut ipsius mysterii magnitudo 'et maiestas vel externa quoque specie magis 
eluceat, et fideles ad rerum divinarum, quae in tam admirabili ac venerando 
Sacrificio occultae continentur, contemplationem excitentur. Ac pari sollicitu- 
dine, studioque ipsa, pientissima Mater nunquam cessavit suos fideles filios 
commonere, hortari, et inflammare, ut ea, qua oportet, pietate, veneratione, 
devotione ad hoc divinum Sacrificium frequentissime convenirent, praeci- 
piens, ut eidem omnibus de praecepto festis diebus ipsi interesse omnino 
deberent, animis ad illud oculisque religiosissime intenti, quo divinam exinde 
misericordiam, omniumque bonorum copiam sibi felicissime comparare pos- 
sent. 

3. lam vero cum omnis Pontifex ex hominibus assumptus, pro homi- 
nibus constituatur in iis, quae sunt ad Deum, ut offerat dona et sacrificia 
pro peccatis, tum pro egregia vestra sapientia apprime cognoscitis, Venera- 
biles Fratres, sacrosanctum Missae sacrificium ab animarum pastoribus esse 
applicandum pro populo eorum curae commisso, et eiusmodi obligationem 
ex Divino praecepto descendere iuxta Concilii Tridentini doctrinam, cum 
idem Concilium disertissimis, gravissimisque verbis edoceat praecepto divino 
mandatum. esse omnibus, quibus animarum cura commissa est, oves suas agno- 
scere, pro his sacrificium offerre.! Notissimae quoque Vobis sunt felicis recor- 
dationis Benedicti XIV Decessoris Nostri Litterae die 19 Augusti anni 1744 
datae,? quibus de hac obligatione copiose, sapienterque loquens, ad Triden- 
tinorum Patrum mentem uberius explicans et confirmans, ad omnes con- 
troversias, quaestiones dubitationesque amovendas, clare aperteque decla- 
ravit et constituit, parochos, aliosque omnes animarum curam actu habentes 
debere Missae sacrificium pro populo sibi concredito peragere omnibus Domi- 
nicis aliisque de praecepto festis diebus, et illis etiam, quibus ipse in non- 
nullis Dioecesibus dierum de praecepto festorum numerum imminuens per- 
miserat populis in servilia opera incumbere, sed caverat tamen, ut ipsi populi 
obligatione de Sacro audiendo satisfacere deberent. Non mediocri certe iucun- 
ditate perfundimur, Venerabiles Fratres; cum ex relationibus, quas de vestra- 
rum Dioecesium statu cum summa vestri nominis laude, ac pari animi nostri 
gaudio ad Nos, et hanc Apostolicam Sedem, veluti officii vestri ratio postulat, 
mittendas curatis, agnoscamus, animarum curatores huiusmodi sui muneris 
obligationem diligenter implere Dominicis et aliis, qui adhuc ex praecepto 
servantur, diebus, quibus Missae sacrificium pro populo sibi tradito cele- 


' Concil. Trid., Sess. 23, Cap. 1, De Reformat. 
* Bened. XIV, Litt. Encycl. Cur semper oblatas, die 19 Augusti 1744. - Cf. N. 345. 

brare haud omittunt. Sed minime ignoramus, pluribus in locis id a parochis 
iamdiu praetermitti solere aliis illis diebus, qui antea veluti festi de prae- 
cepto erant colendi iuxta Constitutionem felicis memoriae Urbani VIII Deces- 
soris pariter Nostri,! et quibus haec Apostolica Sedes annuens variis Sacro- 
rum Antistitum postulationibus, ac prae oculis habens causas, rationesque 
ab ipsis expositas, dum imminuit festos de praecepto dies, non solum per- 
misit, ut populi servilibus operibus vacare possent, verum etiam indulsit, ut 
ipsi ab obligatione audiendi Sacrum essent exempti. Ubi enim haec benigna 
Sanctae Sedis Indulta in lucem prodierunt, statim plurium regionum parochi 
existimantes, se hisce diebus ita reductis solutos esse ab obligatione pera- 
gendi Sacrum pro populo, obligationem ipsam implere plane neglexerunt. 
Hinc porro invaluit consuetudo, ut earumdem regionum parochi comme- 
moratis diebus sacrosanctum Missae sacrificium pro populo applicare ces- 
saverint, nec defuere qui eiusmodi consuetudinem tueri ac defendere non 
dubitarunt. 

4. Nos igitur de spirituali universi Dominici gregis Nobis divinitus com- 
missi bono vel maxime solliciti; ac non parum dolentes, ex huiusmodi prae- 
termissione fideles illorum locorum populos maximis spiritualibus fructibus 
privari, tanti momenti negotio occurrere statuimus, cum praesertim nosca- 
mus, hanc Apostolicam Sedem docuisse, parochos diebus festis etiam redu- 
ctis debere Sacrum pro populo celebrare. Et sane quamvis Romani Pontifices 
Decessores Nostri enixis Sacrorum Antistitum petitionibus, ac variis pluri- 
busque fidelium populorum indigentiis, et gravibus rerum, temporum ac 
locorum rationibus permoti festos de praecepto dies imminuendos censue- 
rint, ac simul benigne concesserint ut populi hisce diebus servilia opera libere 
exercerent, quin Sacrum audire deberent, tamen iidem Praedecessores Nostri 
in hisce Indultis tribuendis integram inviolatamque legem esse voluerunt ut 
scilicet praedictis diebus nihil in Ecclesiis unquam innovaretur quoad con- 
suetum divinorum officiorum ordinem et ritum, utque omnia eo prorsus 
modo peragerentur, quo antea peragi solebant, cum enunciata Urbani VIII 
Constitutio plene vigeret, qua festi de praecepto dies servandi fuerant prae- 
scripti. Ex quo parochi vel facile intelligere poterant, se illis diebus minime 
expeditos esse ab obligatione applicandi pro populo Missam, quae potissima 
ritus pars est, animo praesertim reputantes Pontificia Rescripta eo plane, 
quem prae se ferunt, sensu esse omnino accipienda, et illa strictissimae esse 
interpretationis. Accedit etiam, ut haec Sancta Sedes in plurimis peculiaribus 
casibus de huiusmodi parochorum onere consulta haud omiserit per suas 
praesertim Congregationes sive Concilii, sive Fidei Propagandae, sive Sa- 
crorum Rituum, sive etiam per Sacram Poenitentiariam saepissime respon- 
dere, et edicere, parochos eidem oneri esse obnoxios applicandi pro populo 
Missam illis etiam diebus, qui de festorum ex praecepto dierum numero fue- 
rant sublati. 

5. Itaque rebus omnibus maturo examine perpensis, atque in consilium 
adhibitis nonnullis Venerabilibus Fratribus Nostris S. R. E. Cardinalibus 


! Urban. VIII, Constit. Universa per orbem, idib. Septemb. 1642. - Cf. N. 226. 

Nostrae Congregationis Tridentinis Decretis tuendis interpretandisque prae- 
positae, hanc Vobis, Venerabiles Fratres, Encyclicam Epistolam scribendam 
esse censuimus, ut certam et constantem normam legemque constituamus 
ab omnibus parochis sedulo diligenterque observandam. Quamobrem hisce 
Litteris declaramus, statuimus atque decernimus, parochos aliosque omnes 
animarum curam actu gerentes sacrosanctum Missae sacrificium pro populo 
sibi commisso celebrare, et applicare debere tum omnibus Dominicis, aliis- 
que diebus, qui ex praecepto adhuc servantur, tum illis etiam, qui ex huius 
Apostolicae Sedis indulgentia ex dierum de praecepto festorum numero 
sublati, ac translati sunt, quemadmodum ipsi animarum curatores debebant, 
dum memorata Urbani VIII Constitutio in pleno suo robore vigebat, ante- 
quam festivi de praecepto dies imminuerentur, et transferrentur. Quod vero 
attinet ad festos translatos dies id unum excipimus, ut scilicet quando una 
cum solemnitate divinum officium translatum fuerit in Dominicum diem, 
una tantum Missa pro populo sit a parochis applicanda, quandoquidem Missa, 
quae praecipua divini officii pars est, una simul cum ipso officio translata 
existimari debet. 

6. Nunc vero paterni animi Nostri caritate illorum parochorum tran- 
quillitati prospicere volentes, qui ob assertam consuetudinem memoratis 
diebus Missam pro populo applicare omiserunt, eosdem parochos ab omni- 
bus quibusque praeteritis omissionibus Auctoritate Nostra Apostolica ple- 
nissime absolvimus. Et quoniam non desunt animarum curatores, qui pecu- 
liare aliquod reductionis, uti dicunt, Indultum ab hac Apostolica Sede obti- 
nuere, concedimus, ut ipsi huiusce Indulti beneficio perfrui pergant iuxta 
tamen conditiones in Indulto expressas, et donec parochorum officium exer- 
cuerint in paroeciis, quas in praesentiarum regunt et administrant. 

7T. Dum autem haec statuimus, et indulgemus, in eam profecto spem erigi- 
mur fore, Venerabiles Fratres, ut parochi maiore usque animarum studio et 
amore incensi huic obligationi applicandi Missam pro populo diligentissime 
ac religiosissime satisfacere glorientur serio considerantes uberrimam caele- 
stium praesertim munerum, ac bonorum copiam, quae ex hac incruenti, divi- 
nique Sacrificii applicatione in christianam plebem eorum curae commissam 
abunde redundat. Cum vero Nos minime lateat, peculiares casus contingere 
posse, in quibus pro re ac tempore aliqua huius obligationis remissio parochis 
sit tribuenda, sciatis velimus, ab omnibus Nostram Concilii Congregationem 
unice esse adeundam ad huiusmodi obtinenda Indulta, illis dumtaxat exce- 
ptis, qui a Nostra Congregatione fidei propagandae praeposita pendent, cum 
opportunas utrique Congregationi contulerimus facultates. 

8. Nihil plane dubitamus, Venerabiles Fratres, quin pro eximia vestra 
episcopali sollicitudine omnibus et singulis vestrarum Dioecesium parochis, 
nulla interposita mora, sedulo manifestare velitis quae in hisce Nostris Lit- 
teris de eorum obligatione applicandi pro populo sibi commisso sacrosan- 
ctum Missae sacrificium suprema Nostra auctoritate confirmamus, ac denuo 
constituimus, volumus, praecipimus, et mandamus. Ac persuasissimum quoque 
Nobis est, Vos maximam adhibituros esse vigilantiam, ut animarum cura- 
tores hanc etiam sui muneris partem diligenter impleant, ac studiose obser- 

vent quae a Nobis in hisce Litteris statuta atque sancita sunt. Optamus autem 
ut harum Litterarum exemplar in Tabulario episcopalis cuiusque vestrum 
Curiae perpetuo asservetur. 

9. Cum autem, Venerabiles Fratres, probe noscatis, sacrosancto Missae 
sacrificio magnam fidelis populi contineri eruditionem, ne intermittatis un- 
quam, parochos praesertim, aliosque divini verbi praecones, et eos quibus 
demandatum est munus erudiendi christianum populum, monere, hortari ut 
fidelibus populis tam sancti tamque admirabilis Sacrificii necessitatem, prae- 
stantiam, magnitudinem, finem, fructus studiosissime et accuratissime expo- 
nant explicent, ac simul fideles ipsos excitent, inflamment, quo eidem Sacri- 
ficio ea qua par est fide, religione ac pietate frequentissime intersint, ut 
divinam misericordiam, et omne, quo indigent, beneficiorum genus sibi 
comparare queant. Neque desinatis omnem operam et industriam impen- 
dere, ut vestrarum Dioecesium Sacerdotes ea morum integritate, gravitate, 
eaque totius vitae innocentia, sanctitate emineant, quae illos omnino decet, 
quibus unis datum est divinam consecrare Hostiam, ac tam sanctum, tamque 
tremendum perficere Sacrificium. Quocirca omnes sanctissimo Sacerdotio 
initiatos etiam atque etiam monete, urgete, ut serio meditantes ministerium, 
quod acceperunt in Domino, illud impleant, et continenter memores digni- 
tatis, ac caelestis potestatis, qua praediti sunt, virtutum omnium splendore, 
ac salutaris doctrinae laude refulgeant, summaque animi contentione in divi- 
num cultum, divinasque res et animarum salutem incumbant, ac seipsos 
hostiam vivam et sanctam Domino exhibentes, et mortificationem lesu in 
suo corpore semper circumferentes puris manibus, e£ mundo corde placa- 
tionis Hostiam rite offerant Deo pro sua ac totius mundi salute. 

10. Denique nihil Nobis gratius, Venerabiles Fratres, quam hac etiam 
uti occasione, ut iterum testemur, et confirmemus praecipuam, qua Vos 
omnes in Domino prosequimur, benevolentiam, ac simul Vobis addamus 
animos, ut maiore usque alacritate pergatis omnes gravissimi pastoralis vestri 
muneris partes strenue ac sedulo obire, et intentissimo studio dilectarum 
ovium saluti incolumitatique consulere. 

11. Pro certo habete, Nos paratissimos esse ad ea omnia libentissime 
agenda, quae ad maiorem Vestram ac Dioecesium vestrarum utilitatem pro- 
curandam concedere posse noverimus. Interim vero caelestium omnium mune- 
rum auspicem, ac studiosissimae Nostrae in Vos voluntatis testem accipite 
Apostolicam Benedictionem, quam intimo cordis affectu Vobis ipsis, Vene- 
rabiles Fratres, cunctisque Clericis, Laicisque fidelibus cuiusque vestrum 
vigilantiae commissis amantissime impertimur. 

[Acta Pii IX, vol. III, p. 17-27]. 

525. 


Pius IX, allocut. Ad gravissimum, 20 iun. 1859. 


Ad gravissimum, quo cum bonis omnibus propter bellum inter catho- 
licas nationes excitatum premimur, dolorem maximus accessit moeror ob 
luctuosam rerum conversionem ac perturbationem, quae in nonnullis Pon- 
tificiae Nostrae ditionis Provinciis nefaria impiorum hominum opera ac sacri- 
lego prorsus ausu nuper evenit. Probe intelligitis, Venerabiles Fratres, Nos 
dolenter loqui de scelesta sane perduellium contra sacrum legitimumque 
Nostrum, et huius Sanctae Sedi civilem principatum coniuratione et rebel- 
lione, quam vaferrimi homines in eisdem Nostris provinciis commorantes 
tum clandestinis pravisque coetibus, tum turpissimis consiliis cum finitima- 
rum regionum hominibus initis, tum fraudolentis calumniosisque editis libellis, 
tum exteris armis comparatis et invectis, tum perversis quibusque aliis frau- 
dibus, et artibus moliri, fovere, et efficere minime reformidarunt. Nec pos- 
sumus non vehementer dolere, infestam huiusmodi coniurationem primum 
erupisse in civitate Nostra Bononiensi, quae paternae Nostrae benevolentiae 
ac liberalitatis ornata beneficiis duos fere ab hinc annos, cum ibi diversati 
sumus, suam erga Nos et hanc Apostolicam Sedem venerationem ostendere, 
ac testari haud omiserat. Bononiae enim die duodecima huius mensis, post- 
quam Austriacae inopinato discesserunt copiae nulla interposita mora con- 
iurati homines audacia insignes, omnibus divinis, humanisque proculcatis 
iuribus, laxatisque improbitatis habenis, haud exhorruerunt tumultuari, atque 
urbanam cohortem, aliosque armare, cogere, educere, atque Cardinalis Nostri 
Legati aedes adire, ibique ablatis Pontificiis Insignibus eorum loco rebel- 
lionis vexillum attollere et collocare cum summa honestiorum civium indi- 
gnatione ac fremitu, qui tantum facinus improbare, ac Nobis et Pontificio 
Nostro Gubernio plaudere haud extimescebant. Hinc ab ipsis perduellibus 
eidem Cardinali Nostro Legato profectio fuit denunciata, qui pro sui muneris 
officio tot scelestis ausibus obsistere, ac Nostram, et huius Sanctae Sedis 
dignitatem et iura asserere ac tueri minime praetermittebat. Atque eo sce- 
leris et impudentiae rebelles devenerunt, ut minime veriti sint gubernium 
immutare, et Sardiniae Regis Dictaturam petere, et ob hanc causam suos 
ad eumdem Regem deputatos mittere. Cum igitur Noster Legatus haud 
posset tantas impedire improbitates, easque diutius ferre et intueri, solemnem 
tum voce tum scripto edidit protestationem contra omnia quae a factiosis 
hominibus adversus Nostra et huius Sancíae Sedis iura fuerunt patrata, ac 
Bononia decedere coactus Ferrariam se contulit. 

Quae Bononiae tamen nefarie peracta sunt, eadem similibus criminosis 
modis Ravennae, Perusiae, et alibi flagitiosi homines communi bonorum 
omnium luctu agere minime dubitarunt, haud timentes posse suos impetus 
a Pontificiis Nostris copiis reprimi ac refringi, cum illae numero paucae 
eorum furori et audaciae resistere minime possent. Quocirca in eisdem civi- 

tatibus a perduellibus omnium divinarum, humanarumque legum conculcata 
auctoritas, et suprema civilis Nostra atque huius Sanctae Sedis oppugnata 
potestas, et defectionis erecta vexilla, et legitimum Pontificium Gubernium 
de medio sublatum et Sardiniae Regis Dictatura petita, et Nostri Delegati 
publica emissa protestatione ad profectionem vel impulsi, vel coacti, et alia 
multa rebellionis admissa facinora. 

Nemo vero ignorat quo isti civilis Apostolicae Sedis principatus osores 
semper potissimum spectent, et quid ipsi velint, quid cupiant, quid exoptent. 
Omnes quidem norunt singulari Divinae Providentiae consilio factum esse, 
ut in tanta temporalium Principum multitudine et varietate Romana quoque 
Ecclesia temporalem dominationem nemini prorsus obnoxiam haberet, quo 
Romanus Pontifex summus totius Ecclesiae Pastor nulli unquam Principi 
subiectus supremam universi Dominici gregis pascendi, regendique pote- 
statem auctoritatemque ab ipso Christo Domino acceptam per universum, 
qua late patet, orbem plenissima libertate exercere, ac simul facilius divinam 
religionem magis in dies propagare, et variis fidelium indigentiis occurrere, 
et opportuna flagitantibus auxilia ferre, et alia omnia bona peragere posset, 
quae pro re ac tempore ad maiorem totius christianae reipublicae utilitatem 
pertinere ipse cognosceret. Infestissimi igitur Romanae Ecclesiae temporalis 
dominii hostes civilem eiusdem Ecclesiae, Romanique Pontificis principatum 
caelesti quadam rerum dispensatione, et vetusta per tot iam continentia 
saecula possessione, ac iustissimo quovis alio optimoque iure comparatum, 
et communi omnium populorum et Principum vel acatholicorum consen- 
sione uti sacrum inviolatumque Beati Petri patrimonium semper habitum ac 
defensum invadere, labefactare, ac destruere connituntur, ut, Romana Ecclesia 
suo spoliata patrimonio, Apostolicae Sedis, Romanique Pontificis dignitatem 
maiestatemque deprimant, pessundent, et liberius sanctissimae religioni ma- 
xima quaeque damna, ac teterrimum bellum inferant, ipsamque religionem, 
si fieri unquam posset, funditus evertant. Huc sane semper spectarunt ac 
spectant nequissima illorum hominum consilia, molitiones et fraudes, qui 
temporalem Romanae Ecclesiae dominationem convellere exoptant veluti diu- 
turna ac tristissima experientia omnibus clare aperteque demonstrat. 

Quamobrem cum Nos Apostolici Nostri muneris officio, solemnique 
iuramento adstricti debeamus religionis incolumitati summa vigilantia pro- 
spicere, ac iura et possessiones Romanae Ecclesiae omnino integras inviola- 
tasque tueri, et huius Sanctae Sedis libertatem, quae cum universae Eccle- 
siae utilitate est plane coniuncta, asserere et vindicare, ac proinde ipsius 
Principatum defendere, quo ad liberam rei sacrae in toto terrarum orbe 
procurationem exercendam Divina Providentia Romanos Pontifices donavit, 
illumque integrum et inviolatum Nostris Successoribus transmittere, iccirco 
non possumus non vehementer damnare, detestari impios nefariosque per- 
duellium subditorum ausus, conatus, illisque fortiter obsistere. 

Itaque postquam per reclamationem Nostri Cardinalis Secretarii Status 
missam ad omnes Oratores, Ministros et negotiorum Gestores exterarum 
nationum apud Nos, et hanc S. Sedem nefarios huiusmodi rebellium ausus 
reprobavimus ac detestati sumus, nunc in amplissimo hoc Vestro Consessu, 

Venerabiles Fratres, Nostram attollentes vocem, maiori qua possumus animi 
Nostri contentione, protestamur contra ea omnia, quae perduelles in com- 
memoratis locis agere ausi sunt, et suprema Nostra auctoritate damnamus, 
reprobamus, rescindimus, abolemus omnes et singulos actus tum Bononiae, 
tum Ravennae, tum Perusiae, tum alibi ab ipsis perduellibus contra sacrum 
legitimumque Nostrum, et huius S. Sedis Principatum quovis modo factos 
et appellatos, et eosdem actus irritos omnino, illegitimos, et sacrilegos esse 
declaramus, atque decernimus. Insuper in omnium memoriam revocamus 
maiorem excommunicationem, aliasque ecclesiasticas poenas et censuras a 
sacris Canonibus, apostolicis Constitutionibus, et Generalium Conciliorum, 
Tridentini praesertim (Sess. 22, cap. 11, De Reform.) decretis inflictas, et ulla 
absque declaratione incurrendas ab iis omnibus, qui quovis modo tempo- 
ralem Romani Pontificis potestatem impetere audeant: in quas proinde eos 
omnes misere incidisse declaramus qui Bononiae, Ravennae, Perusiae, et 
alibi civilem Nostram, et huius Sanctae Sedis potestatem, et iurisdictionem, 
ac Beati Petri patrimonium opera, consilio, assensu et alia quacumque ratione 
violare, perturbare, et usurpare ausi sunt. 

Dum vero officii Nostri ratione compulsi haec non levi certe animi Nostri 
dolore declarare, et edicere cogimur, miserrimam tot filiorum caecitatem illa- 
crimantes a clementissimo misericordiarum Patre humiliter enixeque expo- 
scere non desistimus, ut omnipotenti sua virtute efficiat, ut quamprimum 
optatissimus illucescat dies, quo et ipsos filios resipiscentes, atque ad ofti- 
cium reductos iterum paterno sinu cum gaudio excipere, et omni perturba- 
tione sublata ordinem tranquillitatemque in tota Pontificia Nostra ditione 
restitutam videre possimus. Hac autem in Deo fiducia suffulti ea quoque 
spe sustentamur fore, et Europae Principes, uti antea, ita hoc etiam tem- 
pore suám omnem operam in temporali Nostro, sanctaeque huius Sedis 
principatu tuendo, et integre;servando consociatis studiis consiliisque impen- 
dant, cum eorum cuiusque vel maxime intersit, Romanum Pontificem ple- 
nissima frui libertate, quo catholicorum conscientiae in eorumdem Principum 
ditionibus commorantium tranquillitati rite consultum sit. Quae quidem spes 
augetur, proptereaquod Gallicae copiae in Italia degentes, iuxta ea quae Caris- 
simus in Christo Filius Noster Gallorum Imperator declaravit, non modo 
nihil contra temporalem Nostram et huius S. Sedis dominationem agent, 
immo vero eamdem tuebuntur atque servabunt. 

[Acta Pii IX, vol. III, p. 84-89]. 


526. 
Pius IX, ep. Verbis exprimere, 15 aug. 1859. ! 


Verbis exprimere vix possumus, Venerabiles Fratres, quantae consola- 
tionis Nobis fuerint et vestrae obsequentissimae Litterae die 15 septembris 
superiore anno datae, et ea quae de Vobis ad Nos detulit Venerabilis Fra- 


! Venerabilibus Fratribus Alexandro Archiepiscopo Fogarasiensi, et Alba-Iu- 
liensi et Episcopis eius Sutfraganeis. 

ter Antoninus Archiepiscopus Tarensis Noster, et huius Apostolicae Sedis apud 
Caesaream et Apostolicam Maiestatem Nuntius a Nobis eodem superiore anno 
ad Vos missus. Namque ex iis omnibus magis magisque novimus qua sin- 
gulari fide, amore, et observantia firmiter constanterque Nobis, et huic Petri 
Cathedrae adhaerere gloriemini, quae, Domino disponente, super omnes 
Ecclesiae ordinariae potestatis obtinet principatum, utpote universorum Chri- 
stifidelium mater et magistra, et in qua est integra christianae religionis ac 
perfecta soliditas, et Petrus in suis successoribus semper vivit, et praesidet, 
ac praestat quaerentibus fidei veritatem, et iudicium exercet. Intelleximus 
quoque maiorem in modum, Venerabiles Fratres, quomodo Vobis cordi sit 
salutarem catholicae Ecclesiae doctrinam omni cura studioque integram invio- 
latamque tueri, defendere, eamque magis in dies propagare, et omnes gra- 
vissimi vestri ministerii partes strenue diligenterque implere. Summo quidem 
gaudio, laetitiaque Nos affecerunt huiusmodi egregii vestri sensus catholicis 
Antistitibus plane digni, etiamsi iidem nec novi, nec inexpectati Nobis exti- 
terint. Itaque dum de hisce praeclaris eximiisque vestris sensibus vehementer 
atque ex animo gratulamur, Venerabiles Fratres, a Vobis maiore, qua pos- 
sumus, animi Nostri contentione exposcimus, ut pro perspecta vestra reli- 
gione ac pietate omnem vestram curam, operam, industriam, vigilantiam adhi- 
beatis, quemadmodum pastoralis vestri muneris officium omnino postulat, 
ut omnes fideles curae vestrae commissi, et eisdem vestris sensibus ani- 
mentur, et in omnibus rebus veram germanamque catholicae Ecclesiae doctri- 
nam profiteantur. Ne desinatis unquam in id potissimum episcopalem vestram 
sollicitudinem ac zelum intendere, Venerabiles Fratres, nullisque unquam con- 
siliis et laboribus parcite quo vestrarum Dioecesium fideles catholica doctrina 
magis in dies eruditi constantissime credant ac teneant quidquid catholica 
docet Ecclesia, et diligentissime aversentur quidquid ab ipsa reprobatur ac 
damnatur Ecclesia. Atque inter alia ne omittatis fidelibus vestrae vigilantiae 
concreditis assidue et accurate tradere, atque inculcare catholicae Ecclesiae 
de Matrimonii Sacramento, deque indissolubili Matrimonii vinculo doctrinam. 
Neminem enim Vestrum latet iuxta catholicae Ecclesiae doctrinam fidelium 
matrimonium ratum ante consummationem posse dissolvi per solemnem 
alterutrius coniugis in aliqua probata Religione professionem, vel per cano- 
nicam dispensationem, quae a Romano tantum Pontifice concedi potest, quae- 
que nonnisi ex gravissimis causis rarissime indulgetur. Atque etiam optime 
nostis, eamdem Ecclesiam iuxta Evangelicam et Apostolicam doctrinam lucu- 
lenter docere, matrimonii vinculum propter alterius coniugum adulterium, 
vel propter haeresim, aut molestam cohabitationem, aut affectatam absentiam 
a coniuge nunquam posse dissolvi, sed perpetuo firmum, et indissolubile 
permanere ex notissima inspirati Adae sententia, et Christi Domini oraculo, 
atque Apostoli verbis, et Ecclesiae traditione, quae omnia Vos apprime scitis. 
Quae quidem perpetua, atque indissolubilis matrimonialis vinculi firmitas, 
non ex ecclesiastica disciplina profluens, tanta est in matrimonio consum- 
mato, tum ex divino, tum ex naturali iure, ut nullam ob causam ne ab ipso 
quidem Romano Pontitice dissolvi unquam possit, etiamsi ab alterutro coniu- 
gum fides coniugalis adulterio frangatur. Quocirca, Venerabiles Fratres, pro 

sacerdotali vestra virtute, et episcopali vestro in catholica doctrina tuenda 
ac propugnanda studio nihil Vobis potius sit, quam studiosissime curare, ut 
fideles Vobis traditi haec recte addiscant, ac sedulo profiteantur, et servent. 
Quod si in vestris Dioecesibus aliqui existant, qui perperam arbitrentur, 
matrimonii vinculum adulterii causa posse dissolvi, omnis a Vobis cura, vigi- 
lantia, auctoritas prudenter, constanterque est adhibenda, ut tam perniciosus, . 
et catholicae doctrinae vel maxime contrarius error ex illorum animis radi- 
citus evellatur, et penitus eliminetur. Ac pro vestra sapientia probe intelli- 
gitis, Venerabiles Fratres, in tanti momenti re omnes cuiusque generis dif- 
ficultates, si forte obiiciantur, esse omnino in omni patientia et doctrina 
vincendas, cum agatur de catholica veritate divinitus revelata, quam omnes 
catholicae Ecclesiae filii firmiter profiteri, ac servare tenentur. Quare iis 
omnibus, qui huiusmodi difficultates Vobis forsitan afferre voluerint pro 
episcopali vestra sollicitudine, zelo, ac scientia catholicae Ecclesiae de hac 
re doctrinam clare aperteque exponite, explicate, inculcate, ac simul osten- 
dite, difficultates ipsas nullo modo contra catholicam hanc veritatem admitti, 
et opponi unquam posse. Insuper in illorum memoriam sedulo revocate, 
eorum maiores cum huius Romanae Ecclesiae unionem sincere amplexi sunt, 
non solum admisisse quatuor notissima puncta in Concilio Florentino defi- 
nita, verum etiam declaravisse, se admittere, profiteri, ac credere quae eadem 
Romana Catholica Ecclesia admittit, profitetur et credit.! Nec cessetis unquam, 
Venerabiles Fratres, omni studio ecclesiasticos vestrarum Dioecesium homines, 
ac praesertim Parochos monere et exhortari, ut hanc Catholicae Ecclesiae de 
matrimonio doctrinam fidelibus assidue diligenterque explicent, evolvant, et 
in illorum animis alte defigant. Atque eorumdem ecclesiasticorum hominum 
zelum magis in dies excitate, inflammate, ut propriae vocationis semper 
memores, atque rationi, exhortationi, doctrinaeque instantes virtutum omnium 
exempla christiano populo praebeant, proprii ministerii munia naviter, scienter, 
sancteque obeant, et maiore usque alacritate, atque industria christianam 
plebem sanctissimis divinae nostrae religionis praeceptionibus imbuant, eru- 
diant, atque in sanctam catholicam unionem servandam, promovendam, et 
sempiternam hominum salutem procurandam totis viribus sub vestro ductu 
incumbant. Plane non dubitamus, Venerabiles Fratres, quin pro perspecta 
vestra pietate, ac singulari erga Nos, et hanc Petri Cathedram observantia 
Nostris hisce monitis quam libentissime ac studiosissime obsequi velitis. 
Persuasissimum autem Vobis sit, nihil Nobis gratius, nihil optatius unquam 
fore, quam ea omnia peragere, quae in maiorem vestram ac vestrarum Dioe- 
cesium utilitatem cedere posse noverimus. Interim vero haud omittimus in 
humilitate cordis Nostri assiduas, fervidasque Deo Optimo Maximo adhi- 
bere preces, ut in abundantia divinae suae gratiae Vobis semper propitius 
adsit, quo pergatis unanimes, et idipsum sentientes stare in uno spiritu, 
et custodire depositum, et loqui quae decent sanam doctrinam, et certare 
bonum certamen fidei. Atque superni huius praesidii auspicem et certissi- 
mum studiosissimae Nostrae in Vos voluntatis pignus Apostolicam Benedi- 

ctionem Vobis ipsis, Venerabiles Fratres, et gregibus curae vestrae commissis 
amantissime impertimur, ! 
[Acta Pii IX, vol. III, p. 98-102]. 


527. 


Pius IX, allocut. Maximo animi, 26 sept. 1859. 


Maximo animi Nostri dolore in Allocutione ad Vos die vicesimo pro- 
ximi mensis? Iunii habita, Venerabiles Fratres, lamentati sumus ea omnia, 
quae ab huius Apostolicae Sedis hostibus tum Bononiae, tum Ravennae tum 
alibi contra civilem legitimumque Nostrum, et eiusdem Sedis principatum 
patrata sunt. Insuper eadem Allocutione illos omnes in ecclesiasticas censu- 
ras et poenas a Sacris Canonibus inflictas incidisse declaravimus, et omnes 
eorum actus nullos et irritos esse decrevimus. 

Ea porro spe sustentabamur fore, ut rebelles isti filii Nostris hisce voci- 
bus excitati ac permoti ad officium redire vellent, cum omnes praesertim 
noscant quanta mansuetudine ac lenitate, vel ab ipso supremi Nostri Pon- 
tificatus initio semper usi simus, et quanta alacritate studioque inter gravis- 
simas temporum difficultates numquam intermiserimus curas omnes cogita- 
tionesque ad temporariam quoque Nostrorum populorum utilitatem tranquil- 
litatemque promovendam convertere. Sed Nostra haec spes prorsus evanuit. 
Etenim ipsi externis potissimum consiliis, instigationibus et omnibus cuius- 
que generis auxiliis freti, atque iccirco audentiores facti nihil inausum nihil- 
que intentatum reliquerunt, ut omnes Aemiliae provincias Pontificiae Nostrae 
ditioni subiectas perturbarent, easque a civili Nostro et huius Sanctae Sedis 
principatu distraherent. Hinc in iisdem provinciis, rebellionis ac defectionis 
erecto vexillo, et Pontificio sublato Gubernio primum Subalpini Regni Dicta- 
tores constituti fuerunt, qui postea Commissarii extraordinarii dicti, ac deinde 
Gubernatores generales appellati, quique Supremi Nostri Principatus iura 
sibi temere arrogantes a publicis obeundis muneribus illos amoverunt, quos 
ob spectatam erga legitimum Principem tidem cum pravis eorum consiliis 
minime consentire suspicabantur. Non dubitarunt autem huiusmodi homines 
in ecclesiasticam quoque invadere potestatem cum novas de Nosocomiis, 
Orphanotrophiis aliisque Piis Legatis, Locis, et Institutis leges ediderint. 
Neque timuerunt aliquos ecclesiasticos viros vexare, eosque vel expellere, vel 
etiam in carcerem coniicere. Apertissimo vero in hanc Apostolicam Sedem 
odio perciti minime reformidarunt die sexta huius mensis conventum Bono- 
niae agere ab ipsis nationalem Aemiliae populorum appellatum, atque in 
illo promulgare decretum falsis criminationibus et praetextis refertum, quo 
populorum unanimitatem mendaciter asserentes, contra Romanae Ecclesiae 


1 Haec eadem Epistola scripta fuit ad Basilium Episcopum Magno-Varadinen- 
sem, ad Alexandrum Episcopum Lugosiensem, et ad loannem Episcopum Arme- 

iura declararunt, se nolle amplius Pontificio civili Gubernio subesse. Atque 
insequenti die declararunt item, veluti in more nunc est, se velle Sardiniae 
Regis ditioni et imperio adhaerere. 

Hos inter lamentabiles ausus non desinunt factionis moderatores omnem 
eorum artem in corrumpendis populorum moribus impendere per libros 
praesertim atque ephemerides tum Bononiae, tum alibi editas, quibus fove- 
tur quidlibet audendi licentia, et Christi hic in terris Vicarius iniuriis laceratur, ac 
religionis pietatisque exercitationes ludibrio habentur, precesque ad Immacu- 
latam Sanctissimamque Dei Genitricem Virginem Mariam colendam, eiusque 
potentissimum patrocinium implorandum adhibitae irridentur. In scenicis 
vero spectaculis publica morum honestas, pudor virtusque offenditur, et per 
sonae Deo sacrae communi omnium contemptioni et irrisioni exponuntur. 

Haec autem ab illis aguntur, qui se catholicos esse, et supremam Ro- 
mani Pontificis spiritualem potestatem auctoritatemque colere ac venerari 
affirmant. Omnes profecto vident, quam fallax sit huiusmodi declaratio: 
ipsi namque talia agentes cum illis omnibus conspirant, qui teterrimum 
adversus Romanum Pontificem et Catholicam Ecclesiam bellum gerunt, qui- 
que omnia conantur, ut, si fieri unquam posset, divina nostra religio, eius- 
que salutaris doctrina ex omnium animis evellatur et extirpetur. 

Quamobrem Vos praesertim, Venerabiles Fratres, qui Nostrorum labo- 
rum et molestiarum estis participes, vel facile intelligitis quo in moerore 
versemur, et quo una cum Vobis bonisque omnibus luctu et indignatione 
afficiamur. 

In tanta autem acerbitate hoc solatio utimur, quod Aemiliae provincia- 
rum populi ex parte longe maxima dolentes huiusmodi molitiones, atque 
ab illis summopere abhorrentes suam erga legitimum Principem fidem ser- 
vent, ac civili Nostrae et huius Sanctae Sedis dominationi constanter adhae- 
reant; et quod universus earumdem provinciarum Clerus summis certe lau- 
dibus dignus nihil antiquius habuit, quam in hoc rerum motu et perturba- 
tione sui officii partes sedulo explere, ac luculenter ostendere qua singulari 
fide et observantia Nos et hanc Apostolicam Sedem prosequatur, asperrima 
quaeque contemnens ac despiciens pericula. 

lam vero cum Nos gravissimi officii Nostri ratione, solemnique iura- 
mento adstricti debeamus sanctissimae nostrae Religionis causam impavide 
propugnare, et iura possessionesque Romanae Ecclesiae ab omni violatione 
fortiter tueri, civilemque Nostrum et huius Apostolicae Sedis principatum 
constanter defendere, illumque Nostris Successoribus, veluti Beati Petri patri- 
monium, integrum transmittere, haud possumus quin iterum Apostolicam 
Nostram attollamus vocem, ut universus praesertim catholicus orbis, atque 
in primis omnes Venerabiles Fratres Sacrorum Antistites, a quibus inter 
maximas angustias tot eximia et illustria immobilis eorum erga Nos et hanc 
Sanctam Sedem, ac Beati Petri patrimonium fidei, amoris studiique testi- 
monia cum summa animi Nostri consolatione accepimus, cognoscant quam 
vehementer a Nobis improbentur, quae eiusmodi homines in Aemiliae pro- 
vinciis Pontificiae Nostrae ditionis patrare ausi sunt. Itaque in hoc amplis- 
simo vestro consessu tum commemoratos, tum alios omnes quoscumque 

rebellium actus contra ecclesiasticam potestatem et immunitatem, et contra 
supremam Nostram huiusque Sanctae Sedis civilem. dominationem, princi- 
patum, potestatem iurisdictionemque, quovis nomine actus ipsi appellentur, 
omnino reprobamus, illosque plane irritos et nullos esse decernimus. 

Nemo autem ignorat, eos omnes, qui in praedictis provinciis suam ope- 
ram, consilium, assensum memoratis actibus praestiterunt, vel alia quavis 
ratione illis faverunt, incidisse in ecclesiasticas censuras et poenas, quas in 
praedicta Nostra Allocutione commemoravimus. 

Ceterum, Venerabiles Fratres, adeamus cum fiducia ad thronum gratiae, 
ut divini auxilii ope solatium et fortitudinem in rebus tam adversis asse- 
quamur: nec desistamus divitem in misericordia Deum assiduis fervidisque 
precibus humiliter enixeque orare et obsecrare, ut omnipotenti sua virtute 
omnes aberrantes, quorum forsitan aliqui misere decepti nesciunt quid 
faciunt, ad meliora consilia, atque ad iustitiae, religionis salutisque semitas 
reducat. 

[Acta Pii IX, vol. III, p. 124-128]. 


528. 
Pius IX, litt. ap. Cum Catholica Ecclesia, 26 mart. 1860. 


1l. Cum Catholica Ecclesia a Christo Domino fundata et instituta, ad 
sempiternam hominum salutem curandam, perfectae societatis formam vi 
divinae suae institutionis obtinuerit, ea proinde libertate pollere debet, ut 
in sacro suo ministerio obeundo nulli civili potestati subiaceat. Et quoniam 
ad libere, ut par erat, agendum iis indigebat praesidiis quae temporum con- 
ditioni ac necessitati congruerent, iccirco singulari prorsus divinae providen- 
tiae consilio factum est, ut cum Romanum corruit Imperium et in plura fuit 
regna divisum, Romanus Pontifex, quem Christus totius Ecclesiae suae caput 
centrumque constituit, civilem assequeretur principatum. Quo sane a Deo 
ipso sapientissime consultum est, ut in tanta temporalium Principum mul- 
titudine ac varietate Summus Pontifex illa frueretur politica libertate, quae 
tantopere necessaria est ad spiritualem suam potestatem, auctoritatem et 
iurisdictionem toto orbe absque ullo impedimento exercendam. Atque ita 
plane decebat, ne catholico orbi ulla oriretur occasio dubitandi, impulsu 
fortasse civilium potestatum, vel partium studio duci quandoque posse in 
universali procuratione gerenda Sedem illam, ad quam propter potiorem 
principalitatem necesse est omnem. Ecclesiam convenire. 

2. Facile autem intelligitur quemadmodum eiusmodi Romanae Ecclesiae 
Principatus, licet suapte natura temporalem rem sapiat, spiritualem tamen 
induat indolem vi sacrae, quam habet, destinationis, et arctissimi illius 
vinculi quo cum maximis Rei Christianae rationibus coniungitur. Quod 
tamen nil impedit quominus ea omnia, quae ad temporalem: quoque popu- 
lorum felicitatem conducunt, perfici queant, quemadmodum gesti a Romanis 
Pontificibus per tot saecula civilis regiminis historia luculentissime testatur. 

3. Cum porro ad Ecclesiae bonum et utilitatem respiciat Principatus de 
quo loquimur, mirum non est quod Ecclesiae ipsius hostes persaepe illum 
convellere et labefactare multiplici insidiarum et conatuum genere conten- 
derint: in quo tamen nefaria illorum molimina, Deo Ecclesiam suam iugiter 
adiuvante, in irritum serius ocius ceciderunt. lam vero novit universus orbis 
quomodo luctuosis hisce temporibus infestissimi Catholicae Ecclesiae et 
huius Apostolicae Sedis osores abominabiles facti in studiis suis, ac loquen- 
tes in hypocrisi mendacium hanc ipsam Sedem proculcatis divinis humanisque 
iuribus, civili, quo potitur, Principatu spoliare nequiter adnitantur, idque 
assequi studeant non manifesta quidem, uti alias, aggressione, armorumque 
vis, sed falsis aeque ac perniciosis principiis callide inductis, ac popularibus 
motibus malitiose excitatis. Neque enim erubescunt nefandam populis suadere 
rebellionem contra legitimos principes, quae ab Apostolo clare aperteque dam- 
natur ita docente: Omnis anima potestatibus sublimioribus subdita sit. Non est 
enim potesías nisi a Deo: quae autem sunt; a Deo ordinatae sunt. Itaque qui 
resistit potestati, Dei ordinationi resistit. Qui autem resistunt ipsi sibi damnatio- 
nem acquirunt.! Dum vero pessimi istiusmodi veteratores temporalem Eccle- 
siae dominationem aggrediuntur, eiusque venerandam auctoritatem despiciunt, 
eo impudentiae deveniunt, ut suam Ecclesiam ipsam reverentiam et obse- 
quium palam iactare non desinant. Atque illud vel maxime dolendum, quod 
tam prava agendi ratione sese polluerit non nemo etiam ex iis, qui, uti Catho- 
licae Ecclesiae filii, in ipsius tutelam atque praesidium impendere debent 
auctoritatem, qua in subiectos sibi populos potiuntur. 

4. In subdolis ac perversis, quas lamentamur, machinationibus praeci- 
puam habet partem Subalpinum Gubernium, a quo pridem omnes norunt 
quanta et quam deploranda eo in Regno damna ac detrimenta Ecclesiae 
eiusque iuribus, sacrisque Ministris fuerint inlata, de quibus in Consistoriali 
potissimum Allocutione die xxii lanuarii wmpcccrv habita vehementer dolui- 
mus.? Post despectas hactenus Nostras ea de re iustissimas reclamationes 
Gubernium ipsum eo temeritatis modo progressum est, ut ab irroganda 
universali Ecclesiae iniuria minime abstinuerit, civilem impetens Principa- 
tum, quo Deus hanc B. Petri Sedem instructam voluit ad apostolici mini- 
sterii libertatem, uti animadvertimus, tuendam atque servandam. Primum 
sane ex manifestis aggressionis indiciis prodiit quum in Parisiensi Conventu, 
anno 1856 acto, ex parte eiusdem Subalpini Gubernii inter hostiles nonnul- 
las expositiones speciosa quaedam ratio proposita fuit ad civile Romani Pon- 
tificis dominium infirmandum, et ad Ipsius Sanctaeque huius Sedis auctori- 
tatem imminuendam. Ubi vero superiore anno Italicum exarsit bellum inter 
Austriae Imperatorem, et foederatos invicem Imperatorem Galliarum ac Sar- 
diniae Regem, nihil fraudis nihil sceleris praetermissum est, ut Pontificiae 
Nostrae Ditionis populi ad nefariam defectionem modis omnibus impelle- 
rentur. Hinc instigatores missi, pecunia largiter effusa, arma suppeditata, 
incitamenta pravis scriptis et ephemeridibus admota, et omne fraudum genus 


' S. Paul, Ep. ad Rom.,, c. XIII, v. 1 et seq. 
? Cf. N. 519. 

adhibitum vel ab illis, qui eiusdem Gubernii legatione Romae fungentes, 
nulla habita gentium iuris honestatisque ratione, proprio munere perperam 
abutebantur ad tenebricosas molitiones in Pontificii Nostri Gubernii perni- 
ciem agendas. 

5. Oborta deinde in nonnullis Ditionis Nostrae Provinciis, quae dudum 
occulte comparata fuerat, seditione, illico per fautores Regia Dictatura pro- 
clamata est, statimque a Subalpino Gubernio Commissarii adlecti, qui, alio 
etiam nomine postea appellati, provincias illas regendas sumerent. Dum haec 
agerentur, Nos gravissimi officii Nostri memores non praetermisimus binis 
Nostris Allocutionibus die xx Iunii et xxvi Septembris superiore anno habitis ! 
de violato civili huiusce S. Sedis principatu altissime conqueri, simulque 
violatores serio monere de censuris ac poenis per canonicas sanctiones infli- 
ctis, in quas ipsi proinde misere inciderant. Existimandum porro erat, patra- 
tae violationis auctores per iteratas Nostras monitiones ac querelas ab iniquo 
proposito destituros; praesertim cum universi Catholici Orbis sacrorum Anti- 
stites, et fideles cuiusque ordinis, dignitatis, et conditionis eorum curae 
commissi suas nostris expostulationibus adiungentes unanimi alacritate No- 
biscum huius Apostolicae Sedis, et universalis Ecclesiae iustitiaeque causam 
propugnandam susceperint, cum optime intelligerent, quantopere civilis, de 
quo agitur, principatus ad liberam supremi Pontificatus iurisdictionem inter- 
sit. Verum (horrescentes dicimus!) Subalpinum Gubernium non solum Nostra 
monita, querelas, et ecclesiasticas poenas contempsit, sed etiam in sua persi- 
stens improbitate, populari suffragio pecuniis, minis, terrore aliisque callidis 
artibus contra omne ius extorto, minime dubitavit commemoratas Nostras 
Provincias invadere, occupare, et in suam potestatem dominationemque redi- 
gere. Verba quidem desunt ad tantum improbandum facinus, in quo plura et 
maxima habentur facinora. Grave namque admittitur sacrilegium, quo una 
simul aliena iura contra naturalem divinamque legem usurpantur, omnis 
iustitiae ratio subvertitur, et cuiusque civilis Principatus ac totius humanae 
Societatis fundamenta penitus evertuntur. 

6. Cum igitur ex una parte non sine maximo animi Nostri dolore intel- 
ligamus, irritas futuras novas expostulationes apud eos qui ve/uf aspides 
surdae obturantes aures suas nihil hucusque monitis ac questubus Nostris 
commoti sunt; ex altera vero parte intime sentiamus quid a Nobis in tanta 
rerum iniquitate omnino postulet Ecclesiae huiusque Apostolicae Sedis ac 
totius Catholici Orbis causa, improborum hominum opera tam vehementer 
oppugnata, (iccirco cavendum Nobis est ne diutius cunctando gravissimi 
officii Nostri muneri deesse videamur. Eo nempe adducta res est ut illustri- 
bus Praedecessorum Nostrorum vestigiis inhaerentes suprema illa auctoritate 
utamur, qua cum solvere, tum etiam ligare Nobis divinitus datum est; ut 
nimirum debita in sontes adhibeatur severitas, eaque salutari ceteris exem- 
plo sit. 

7. Itaque post Divini Spiritus lumen privatis publicisque precibus implo- 
ratum, post adhibitum selectae Venerabilium Fratrum Nostrorum Sanctae 


! Cf. N. 525, 527. 

Romanae Ecclesiae Cardinalium Congregationis consilium, auctoritati Omni- 
potentis Dei et Sanctorum Apostolorum Petri et Pauli ac Nostra denuo 
declaramus, eos omnes, qui nefariam in praedictis Pontificiae Nostrae Ditionis 
Provinciis rebellionem et earum usurpationem, occupationem, invasionem et 
alia huiusmodi, de quibus in memoratis Nostris Allocutionibus die xx lunii 
et xxvi Septembris superioris anni conquesti sumus, vel eorum aliqua per- 
petrarunt, itemque ipsorum mandantes, fautores, adiutores, consiliarios, adhae- 
rentes, vel alios quoscumque praedictarum rerum exequutionem quolibet 
praetextu et quovis modo procurantes, vel per se ipsos exequentes, Maio- 
rem Excommunicationem, aliasque censuras ac poenas ecclesiasticas a Sacris 
Canonibus, Apostolicis Constitutionibus et Generalium Conciliorum, Triden- 
tini praesertim (sess. XX, cap. XI, De reform.) Decretis inflictas incurrisse; 
et si opus est, de novo excommunicamus, et anathematizamus, item decla- 
rantes, ipsos omnium et quorumcumque privilegiorum, gratiarum, et indul- 
torum sibi a Nobis, seu Romanis Pontificibus Praedecessoribus Nostris, quo- 
modolibet concessorum amissionis poenas eo ipso pariter incurrisse; nec a 
censuris huiusmodi a quoquam, nisi a Nobis, seu Romano Pontifice pro 
tempore existente (praeterquam in mortis articulo, et tunc cum reincidentia 
in easdem censuras eo ipso quo convaluerint) absolvi ac liberari posse; ac 
insuper inhabiles et incapaces esse qui absolutionis beneficium consequan- 
tur, donec omnia quomodolibet attentata publice retractaverint, revocaverint, 
cassaverint, et aboleverint, ac omnia in pristinum statum plenarie et cum 
effectu redintegraverint, vel alias debitam et condignam Ecclesiae, ac Nobis, 
et huic Sanctae Sedi satisfactionem in praemissis praestiterint. Iccirco illos 
omnes, etiam specialissima mentione dignos, nec non illorum successores 
in officiis a retractatione, revocatione, cassatione, et abolitione omnium ut 
supra attentatorum per se ipsos facienda, vel alias debita et condigna Eccle- 
siae, ac Nobis, et dictae S. Sedi satisfactione realiter et cum effectu in eis- 
dem praemissis exhibenda, praesentium Litterarum, seu alio quocumque 
praetextu, minime liberos et exemptos, sed semper ad haec obligatos fore 
et esse, ut absolutionis beneficium obtinere valeant, eorumdem tenore prae- 
sentium decernimus et pariter declaramus. 

8. Dum autem hanc muneris Nostri partem, tristi Nos urgente necessi- 
tate, moerentes implemus, minime obliviscimur, Nosmetipsos Illius hic in 
terris vicariam operam agere, qui non vult mortem peccatoris, sed ut conver- 
fatur et vivat, quique in mundum vezit quaerere, et. salvum facere quod 
perierat. Quapropter in humilitate cordis Nostri ferventissimis precibus Ipsius 
misericordiam sine intermissione imploramus et exposcimus, ut eos omnes, 
in quos ecclesiasticarum poenarum severitatem adhibere coacti sumus, divi- 
nae suae gratiae lumine propitius illustret, atque omnipotenti sua virtute 
de perditionis via ad salutis tramitem reducat. 

9. Decernentes, etc. 


[Acta Pii IX, vol. III, p. 137-147]. 

529. 
Pius IX, allocut. Multis gravibusque, 17 dec. 1860. 


l1. Multis gravibusque vel ab ipso sui exordio iactata procellis Ecclesia 
miserrima hac nostra aetate tot tantisque hostium aggressionibus petita est, 
ut conceptum iampridem ab ipsis odium omnisque furoris maturitas in Nostri 
Pontificatus tempus erupisse videatur. Neque vero persequamur singula necesse 
est, venerabiles Fratres, quae haud ita longo annorum intervallo acerba et 
gravia contigerunt, quorum memoria Nostrum aeque Vestrumque animum 
non levi moerore perfundat. Illud vero dissimulare non possumus, pro arcano 
Dei iudicio nullum adhuc fuisse impositum tam multis calamitatibus modum; 
novas quippe dolemus ingruere tum ex fautoribus perversae doctrinae, quae 
a funestissimae Reformationis principiis orta publici veluti iuris robur alicubi 
obtinuit, tum ex impiorum hominum pravitate qui Catholicae Ecclesiae se 
filios praedicant, appellandi vero sunt filii tenebrarum, tum denique ex ethni- 
corum furore qui per Orientis regiones in caedem exitiumque fidelium vehe- 
mentius efferbuit. 

2. Et sane maxime est deplorandum, in quampluribus Europae partibus 
de Ecclesiae potestate ac iuribus perniciosissimos errores invaluisse: hinc 
adhibitum assidue studium ad vim omnem abiudicandam initis cum Apo- 
stolica Sede de re sacra conventionibus, hinc omnis impensa cura, ut ne 
conventiones aliae contrahantur in posterum ad componenda Ecclesiae negotia, 
utque iis componendis moderandisque civilis dumtaxat accedat auctoritas. 
Quod quidem non sine gravi animi Nostri molestia experti nuper sumus, 
Venerabiles Fratres. Pro Apostolici enim muneris officio ad relevandas in 
Magno Badarum Ducatu Catholicae Ecclesiae res, et extinguenda illic exorta 
cum civili potestate dissidia, superiore, ut scitis, anno cum Celsissimo illo 
Duce conventionem inivimus ! quae quum rata fuisset habita, et vero etiam 
in vulgus emissa, eiusdem executionem, ut par erat, praestolabamur. Verum- 
tamen, refragante huic rei publico illius Ditionis Consilio, a magno Duce 
decretum fuit editum, quo conventioni vis omnis adimitur, in eiusque locum 
rogata lex est Ecclesiae libertati vel maxime adversa. Id porro ex falsa pro- 
testantium doctrina derivatum intelligimus, qui autumant Ecclesiam in civili 
Imperio quoddam veluti Collegium existere, nullisque proinde pollere iuribus, 
praeter ea quae concessa illi sint atque attributa a civili potestate. Id autem 
quantopere abhorreat a veritate ecquis non intelligat? Ecclesia namque ut 
vera et perfecta societas a divino auctore suo fuit instituta, quae nullis cir- 
cumscripta regionum finibus, nulli etiam civili subdatur imperio, suamque 
potestatem ac iura ubique terrarum in hominum salutem libere exerceat. 
Nec sane aliter indicant solemnia illa Christi Domini ad Apostolos verba: 
« Data est mihi omnis potestas in caelo et in terra, ite docete omnes gentes ... 
« docentes eas servare omnia quaecumque mandavi vobis ». Quibus excitati 

vocibus Evangelii praecones Apostoli, repugnantibus et regibus et principi- 
bus, nullisque seu minis seu suppliciis deterriti demandatum sibi ministerium 
alacriter sunt executi. Nos itaque de salutaribus Ecclesiae iuribus tutandis 
vehementer solliciti, vix dum cogitari atque agi audivimus de eadem con- 
ventione infirmanda Nostras continuo Magno Duci dedimus litteras ad malum 
hoc avertendum, atque adeo per Cardinalem publicis negotiis praepositum 
apud Gubernium illud instandum curavimus, ut debitae executioni conventio 
mandaretur. Sed enim quum impensa omnia studia curaeque in irritum ces- 
serint, quod Nostri officii est, abrogatam contra omnes iustitiae regulas sine 
alterius partis consensu solemnem conventionem Vestro in coetu, Venera- 
biles Fratres, palam conquerimur, et Catholicae Ecclesiae Sanctaeque Sedis 
iura violata pessumdata vehementiori quo possumus studio reclamamus. Quae 
Nostrae expostulationes ut ad Badense Gubernium transmittamur mandavi- 
mus, simulque declaretur Archiepiscopo Friburgensi agendi ratio tantis in 
difficultatibus adhibenda; cuius praeclari Antistitis eiusque etiam Cleri com- 
mendare satis non possumus in Ecclesiae libertate tuenda constantiam, a qua 
nunquam ipsos vel in summo rerum discrimine discessuros plane confi- 
dimus. 

3. lam vero quum ob turbatas iterum in Magno Badarum Ducatu sacras 
res, expositamque illic novis iactationibus Ecclesiam doleremus, alia Nobis 
accessit molestiae causa ex nequissimo libello nuper Parisiis edito, in quem 
tam multa prorsus a veritate aliena, tam multa etiam absurda atque inter se 
pugnantia auctor congessit, ut respuendus potius atque aspernandus, quam 
refutandus videatur. Illuc tamen non est ferendum, quod eo audaciae atque 
impietatis devenerit, ut posteaquam sacrum civilemque Ecclesiae Romanae 
principatum impetere non sit veritus, peculiarem quamdam novique generis 
sibi fingat Ecclesiam in Galliarum Imperio ex illius sententia excitandam, 
quae ab auctoritate Romani Pontificis subducta sit planeque divisa. Id porro: 
quid est aliud quam distrahere ac proscindere Catholicae Ecclesiae unitatem? 
De qua quidem necessaria unitate ita Christus Dominus ad Patrem: « Non 
pro eis rogo tantum, sed pro eis etiam, qui credituri sunt per verbum eorum 
in me, ut omnes unum sint, sicut tu Pater in me es et ego in te ». Atqui huius 
unitatis vis et ratio omnino postulat, ut tamquam membra cum capite, sic uni- 
versi per orbem fideles cum Romano Pontifice, qui Christi in terris Vicarius 
est, coniungatur et coalescant. Quamobrem ad Praedecessorem Nostrum san- 
ctae memoriae Damasum scribebat Ecclesiae doctor Hieronymus « Beatitudini 
tuae hoc est Petri Cathedrae communione consocior, supra illam Petram aedi- 
ficatam Ecclesiam scio, quicumque extra hanc domum agnum comederit pro- 
fanus est ». Quantam vero memorati libelli auctor infert iniuriam perillustri 
Galliarum genti, utpote quam Catholicae unitatis retinentissimam schismaticis 
putat erroribus posse implicari! Quanta illius temeritas est, quod ab obsequio 
ac fide erga Apostolicam Sedem abstrahendum fore confidat Clerum illum 
et spectatissimos praesertim Antistites, qui praedecessores inter suos Ire- 
naeum recenseant Lugdunensis Ecclesiae Pastorem praeclara ista scribentem 
« Ad Romanam Ecclesiam propter potiorem principalitatem necesse est omnem 
convenire Ecclesiam, hoc est eos, qui sunt undique fideles »: qui nullo 

fracti metu, nullo retardati periculo, tum voce tum scriptis Nostra Sanctaeque 
Sedis iura vindicare certaverint, Nobisque exhibere nunquam  intermiserint 
certissima devotionis argumenta! Quorum Nos, aliorumque per orbem Anti- 
stitum dum meritis ornamus praeconiis pastoralem curam, vigilantiam, firmi- 
tatem, ipsos licet sponte sua incensos erectosque ad Catholicae fidei defen- 
sionem, hortari tamen atque excitare pro hac temporum iniquitate non 
praetermittimus, ut quo validiores quotidie hostiles impetus fiant, eo firmiori 
animo sustinendos ac frangendos curent, atque adeo commissos suae curae 
fideles de fallaciis insidiisque admonere non desinant, quibus avellere ipsos 
a Matris Ecclesiae gremio vaterrimi homines connitantur. lam vero ex dam- 
nando illo libello quaenam tandem sint auctoris et ceterorum omnium con- 
silia, qui civilem Sanctae Sedi principatum extorquere conantur, detracta 
veluti larva manifeste deprehendimus. Scilicet nihil aliud intendunt ac moliun- 
tur, quam ut sactissimae Religionis fundamenta subvertant. Id sane per 
provincias a civili Nostra dominatione iniuste subreptas, id per reliquas Italiae 
regiones perfidissimis quibusque artibus studiose curari et videmus et inge- 
miscimus. Huc spectant disseminatae quaquaversus perversae sacrorum libro- 
rum interpretationes ad fidem corrumpendam, diffusa ad contaminandos 
iuventutis mores turpissimorum libellorum colluvies, invecta quocumque 
eífraenis vivendi licentia, despecta proculcata Ecclesiae potestas, sacra immu: 
nitas violata, subducta ab auctoritate et vigilantia Episcoporum publica iuven- 
tutis institutio, omnisque doctrinae morumque disciplina, praepositi docendo 
homines de religione prave sentientes, evulgatum in Umbria decretum de 
cunctis ferme religiosis familiis e claustro exturbandis, de extinguendis Col- 
legiatis Capitulis, delendisque simplicibus cuiusvis generis Beneticiis, piisque 
Sodalitiis eorumque bonis per summam iniuriam occupandis; huc spectant 
coniecti in vincula ecclesiastici viri, ipsique sacri Antistites, quos inter Vene- 
rabilis Frater Archiepiscopus Urbinas nuper septus armis in custodiam tra- 
ditus, et Cardinalitia etiam dignitate fulgens Venerabilis Frater Firmanus 
Antistes per vim abreptus a Sede sua, alioque relegatus, et ab omni com- 
missi gregis curatione prohibitus, ac plures etiam Antistites et Sacerdotes e 
Regno Neapolitano vel in carcerem missi, vel ad fugam coacti: huc spectant 
(nec sine acerbissimo doloris sensu memoramus) patefacta per nonnullas 
Italiae civitates protestantibus templa, et publicae etiam scholae institutae, 
ubi in perniciem Catholicae Religionis quaelibet impune tradatur doctrinae 
perversitas; denique promulgatum in Umbria decretum, quo matrimonium 
nuncupatum ab Apostolo magnum Sacramentum peculiaribus civilibus disci- 
plinis illigatur, ac ferme subtrahitur ab Ecclesiae potestate, eo fortasse con- 
silio ut postea civilibus dumtaxat subdatur legibus, eaque ratione, quod 
Deus avertat, legalis invehatur concubinatus cum extremo animarum detri- 
mento. Atque hic, uti Apostolici Nostri muneris ratio postulat, quidquid 
contra Ecclesiae iura et patrimonium, contra religiosas personas earumque 
bona actum huc usque est, vel peragatur in posterum, damnamus, reproba- 
mus, ac nullius vis et roboris, ac prorsus irritum palam edicimus. Quanta 
vero ubique sit rerum omnium tum publicarum tum privatarum perturbatio, 
quantus in Europa motus, quantis dissidiis flagret Italia ecquis non videat, 


940 Romani Pontifices 


a Nobiscum non maxime doleat? Tam multa tamque gravia rei sacrae et 
civili inflicta vulnera considerantes exclamare cogimur cum Propheta « infecta 
est terra ab habitatoribus suis, quia transgressi sunt leges, mutaverunt ius, 
dissipaverunt foedus sempiternum ». Haec autem malorum congeries ab iis 
maxime repetenda, qui ut suam per Italiae fines ditionem extendant humana 
quaeque iura ac divina audacter pervertunt, qui publicae se felicitatis aucto- 
res iactant ac praedicant, quocumque tamen pervaserint, ibidem saevissimae 
veluti tempestates impressa relinquunt furoris excidiique vestigia. Utinam 
aliquando redeant insipientes ad cor, nimirum intelligant, Religione sublata, 
nullum humanae societati superesse praesidium tum ad stabilitatem tum ad 
quietem; utinam sibi aliquando persuadeant unam esse Catholicam Religio- 
nem veritatis magistram, virtutum omnium altricem, in qua civitatum, regno- 
rum incolumitas salusque nitatur: meminerint aliquando, Apostolicam hanc 
Sedem nedum adversatam unquam fuisse verae ac solidae populorum felici- 
tati, quin etiam quovis tempore de universo hominum genere fuisse egregie 
promeritam; per illam namque traductae ad humanitatem barbarae gentes, 
veraeque religionis praeceptis institutae, sedati bellorum tumultus, provectae 
modis omnibus bonae artes ac disciplinae, calamitosis aegrisque recreandis 
publica charitatis excitata domicilia, asserta promulgata et principibus et 
populis vel in maximis perturbationibus iustitiae atque honestatis principia. 
Haec atque alia quamplura per Apostolicam Sedem in bonum humanae socie- 
tatis provide sapienterque peracta, multis eximiisque testata monumentis, 
ad omnis praedicationem temporis celebrabit historia. 

4. Sed iam paternum animum Nostrum ad se revocat plurimis afflicta 
malis per Orientem Ecclesia, quae tamen cruentis martyrum palmis nobilitari 
ornarique non desinit. Loquimur nempe, Venerabiles Fratres, dé regno Cho- 
reae, de Sinensium Imperio regnisque finitimis, ubi neque atrocissimis cru- 
ciatibus nec dirissimo quovis mortis genere debilitata aut victa est Christia- 
norum in fide constantia: loquimur de Conchinchinae, ac Tonchini regionibus, 
in quibus ad extinctionem prorsus christiani nominis acerbissime recruduit 
ethnicorum immanitas. Quid enim memorabimus collegia, coenobia, templa, 
publicas privatasque aedes vel solo eversas, vel flammis absumptas? Quid 
Christifideles referemus cuiusque aetatis, conditionis, ordinis partim saevis- 
sime exagitatos, nudatosque rebus omnibus! hac illac errantes vitam trahere 
coactos quovis supplicio acerbiorem, partim in carcerem detrusos, omnique 
tormentorum genere excruciatos? qui tamen in ferendis pro Christo sup- 
pliciis ac morte obeunda veterum Ecclesiae Martyrum fortitudinem retulerunt. 
Neque minus Nos tangit ac movet miserrima Christianorum per Syriam con- 
ditio, qui licet a crudelissimae caedis perpessione quieverint, assiduo tur- 
bantur metu ne compressus tantisper militaribus Europae copiis infidelium 
impetus in rapinas iterum caedesque furentius erumpat. Illorum Nos rele- 
vandis infortuniis, sin minus paternis desideriis parem, aliquam tamen pro 
angustis Nostris rebus pecuniae partem transmittendam curavimus, quam 
offerre Nobis nunquam intermisit pia Catholicarum gentium liberalitas. Qua- 
rum etiam non sine laude commemoratum volumus egregium charitatis exem- 
plum in recreandis subsidiorum largitate afflictis per Syriam fidelibus ; atque 

adeo maximopere laetamur, nunquam languescere in Ecclesia virtutem illam, 
quam divinus Reparator praecipuum esse signum voluit Christianae Reli- 
gionis. 

5. Hic, quem hactenus exposuimus, sacrarum rerum publicarum status, 
deplorandus quidem ac luctuosus, Nos vehementer angit atque perturbat, et 
gravi etiam moerore complet, Venerabiles Fratres; Vosque in partem vocatos 
procurationis Nostrae, in partem etiam doloris venire non dubitamus. Sed 
tamen non concidamus animo, atque iteratis quotidie precibus levemus oculos 
nostros in montem, unde in tantis rerum asperitatibus opportunum expe- 
ctemus auxilium. Aderit Ecclesiae suae Deus, aderit humilitati Nostrae, Eiusque 
Nos virtute roboratos ab officio et constantia Apostolici Ministerii nullus 
plane periculi metus, nulla deterrebit adversitas. Innocens christianorum san- 
guis, quo perfusa Orientalis terra est, in odorem suavitatis ascendat ad Domi- 
num, illoque salutari velut sacrificio placatus gravissimas, quibus premimur, 
quaeque impendent, calamitates propitius avertat; atque accedente Sanctis- 
simae Genitricis Dei ab origine immaculatae patrocinio, et beatissimis Apo- 
stolis Petro et Paulo suffragantibus, concedat Ecclesiae suae de acerbissimis 
inimicis referre victoriam. Exsurgat aliquando in iudicium Deus, hostesque 
sui nominis Religionis excidium anhelantes, multa et nefaria in Ecclesiam 
molientes in fortitudine brachii sui disperdat et conterat, vel, quod potius 
et optamus et poscimus, divinae gratiae lumine collustratos in viam iustitiae 
et veritatis dives in misericordia clementissime traducat. 

[Acta Pii IX, vol. III, p. 206-215]. 


530. 


Pius IX, allocut. Jamdudum cernimus, 18 mart. 1861. 


1. lamdudum cernimus, Venerabiles Fratres, quo misero sane conflictu 
ob invicem pugnantia inter veritatem et errorem, inter virtutem et vitium, 
inter lucem et tenebras principia, hac miserrima nostra praesertim aetate 
civilis exagitetur societas. Namque alii ex una parte tuentur quaedam moder- 
nae, uti appellant, civilitatis placita, alii ex altera iustitiae sanctissimaeque 
nostrae religionis iura propugnant. Ac primi postulant, ut Romanus Pon- 
tifex cum Progressu, cum Liberalismo, uti vocant, ac recenti civilitate se 
reconciliet et componat. Alteri vero merito efflagitant, ut immobilia et incon- 
cussa aeternae iustitiae principia integra et inviolata custodiantur, et salu- 
berrima divinae nostrae religionis vis omnino servetur, quae et Dei gloriam 
ampliticat, et opportuna tot malis, quibus humanum genus afiligitur, affert 
remedia, quaeque est unica veraque norma, qua filii hominum in hac mortali 
vita omni virtute instituti ad beatae aeternitatis portum perducuntur. Sed 
hodiernae civilitatis patroni huiusmodi discrimini haud acquiescunt, quan- 
doquidem sese veros et sinceros religionis amicos affirmant. Ac Nos fidem 
eis adhibere vellemus, nisi tristissima sane facta, quae ante omnium oculos 
quotidie versantur, contrarium prorsus ostenderent. Et quidem una est vera 

ac sancta super terram Religio ab ipso Christo Domino fundata et instituta, 
quae virtutum omnium fecunda parens et altrix, ac vitiorum expultrix, et 
animorum liberatrix, veraeque felicitatis index, appellatur Catholica Apostolica 
Romana. Quid autem sentiendum de iis, qui extra hanc salutis arcam vivunt, 
iam alias declaravimus in Consistoriali Nostra Allocutione diei 9 Decembris 
anni millesimi octingentesimi quinquagesimi quarti,! atque hic eamdem doctri- 
nam confirmamus. Iam vero ab iis, qui pro religionis bono Nos ad hodiernae 
civilitati dexteram porrigendam invitant, quaerimus utrum facta talia sint, 
quae Christi hic in terris Vicarium ab Ipso ad caelestis suae doctrinae puri- 
tatem tuendam, atque ad agnos ovesque eadem doctrina pascendas et con- 
firmandas divinitus constitutum possint inducere, ut sine gravissimo con- 
scientiae piaculo, et maximo omnium scandalo se cum hodierna civilitate 
consociet, cuius opera tot nunquam satis deploranda eveniunt mala, tot teter- 
rimae opiniones, errores et principia promulgantur, quae catholicae religioni 
eiusque doctrinae omnino adversantur. Atque inter haec facta nemo ignorat 
quomodo vel ipsae solemnes Conventiones inter hanc Apostolicam Sedem 
et Regios Principes rite initae penitus destruantur, veluti nuper Neapoli 
accidit. Qua quidem de re in hoc amplissimo vestro consessu etiam atque 
etiam querimur, Venerabiles Fratres, et summopere reclamamus eo prorsus 
modo, quo contra similes ausus et violationes alias protestati sumus. ? 

2. Haec autem moderna civilitas dum cuique acatholico cultui favet, 
ipsosque infideles a publicis muneribus obeundis minime prohibet, et catho- 
licas scholas illorum filiis recludit, irascitur adversus Religiosas Familias, 
adversus Instituta catholicis scholis moderandis fundata, adversus quamplu- 
rimos cuiusque gradus ecclesiasticos Viros amplissima etiam dignitate insi- 
gnitos, quorum non pauci vitam in exilii incerto aut in vinculis misere agunt, 
et adversus etiam spectatos laicos viros, qui Nobis et huic Sanctae Sedi 
addicti religionis iustitiaeque causam alacriter defendunt. Haec civilitas dum 
acatholicis institutis ac personis subsidia largitur, catholicam Ecclesiam iustis- 
mis suis possessionibus spoliat, et omnia adhibet consilia ac studia ad 
salutarem ipsius Ecclesiae efficaciam imminuendam. Insuper dum omnem 
tribuit libertatem quibusvis verbis et scriptis, quae Ecclesiam omnesque ipsi 
ex corde devotos aversantur, ac dum licentiam animat, alit et fovet, eodem 
tempore se omnino cautam moderatamque exhibet in reprehendenda violenta 
et immiti interdum agendi ratione contra eos adhibita, qui optima vulgant 
scripta; et omnem in puniendo exercet severitatem, si ab his moderationis 
fines vel leviter praeteriri arbitretur. 

3. Huiusmodi igitur civilitati posset ne unquam Romanus Pontifex ami- 
cam protendere dexteram, et cum ea foedus concordiamque ex animo inire? 
Vera rebus vocabula restituantur, et haec Sancta Sedes sibi semper constabit. 
Siquidem ipsa verae civilitatis continenter fuit patrona et altrix; atque histo- 
riae monumenta eloquentissime testantur ac probant, omnibus ab eadem 
Sancta Sede in disiunctissimas quasque et barbaras terrarum orbis regiones 

veram rectamque fuisse invectam morum humanitatem, disciplinam, sapien- 
tiam. At cum civilitatis nomine velit intelligi systema apposite comparatum 
ad debilitandam ac fortasse etiam delendam Christi Ecclesiam, numquam 
certe quidem haec Sancta Sedes et Romanus Pontifex poterunt cum huius- 
modi civilitate convenire. Quae enim, uti sapientissime clamat Apostolus, 
participatio iustitiae cum iniquitate, aut quae societas luci ad tenebras? Quae 
autem. conventio Christi ad Belial? ! 

4. Qua igitur probitate perturbatores, et seditionis patroni suam vocem 
attollunt ad exaggerandos conatus írustra ab ipsis adhibitos, ut se cum 
Romano Pontifice componant? Hic enim, qui suam omnem vim haurit ex 
aeternae iustitiae principiis, quonam pacto posset illa unquam deserere, ut 
sanctissima debilitetur fides, atque adeo Italia in discrimen adducatur amit- 
tendi maximum suum splendorem et gloriam, qua undeviginti ab hinc saeculis 
refulget ob centrum et sedem, qua praestat, catholicae veritatis? Neque obiici 
potest, hanc apostolicam Sedem in rebus civilis principatus clausas habuisse 
aures illorum postulationibus, qui liberiorem administrationem exoptare signi- 
ficarunt. Ut vetera omittamus exempla, de hac nostra infelici aetate loquemur. 
Ubi enim Italia a legitimis suis Principibus liberiores institutiones obtinuit, 
Nos paternum animum gerentes filiorum partem Pontificiae Nostrae ditionis 
in civilem administrationem cooptavimus, et opportunas dedimus concessio- 
nes, propriis tamen prudentiae modis ordinatas, ne munus paterno animo 
concessum per malorum hominum operam veneno inficeretur. At vero quid 
inde factum est? Effrena licentia innocua Nostra largitate potita est, et Aulae, 
quo publici Ministri ac Deputati convenerant, limina sanguine respersa, et 
impia manus in eum sacrilege conversa qui beneficium concesserat. Quod 
si recentissimis hisce temporibus consilia circa civilem procurationem Nobis 
data fuerunt, haud ignoratis, Venerabiles Fratres, illa a Nobis admissa fuisse, 
eo tamen excepto ac reiecto, quod non ad civilem administrationem  respi- 
ciebat, sed eo spectabat, ut spoliationis parti iam patratae assentiremur. Nihil 
vero est cur de consiliis bene acceptis, deque Nostris sinceris ad illa exse- 
quenda promissis loquamur, cum usurpationum moderatores alta voce pro- 
fiterentur, se non quidem reformationes, sed absolutam rebellionem, omnem- 
que a legitimo Principe seiunctionem omnino velle. Atque ipsi erant gravis- 
simi facinoris auctores et antesignani, qui suis clamoribus omnia replebant, 
non vero populos, ut de illis merito dici possit quod Venerabilis Beda de 
Pharisaeis et Scribis Christi inimicis aiebat:? Nor haec aliqui de turba sed 
Pharisaei calumniabantur et Scribae, sicut Evangelistae testantur. 

5. Sed Romani Pontificatus oppugnatio non solum eo spectat, ut haec 
Sancta Sedes et Romanus Pontifex legitimo suo civili principatu omnino 
privetur, sed eo etiam tendit, ut infirmetur, et, si fieri unquam posset plane 
tollatur salutaris catholicae religionis virtus: ac propterea impetit Dei ipsius 
opus, redemptionis fructum, et sanctissimam illam fidem, quae pretiosissima 
est haereditas in nos derivata ex ineffabili sacrificio, quod in Golgotha con- 

summatum est. Atque ita se rem habere satis superque demonstrant tum 
commemorata iam facta, tum ea quae in dies evenire videmus. Quod enim 
in Italia Dioeceses ob illata impedimenta suis Episcopis orbatae, plaudentibus 
modernae civilitatis patronis, qui tot christianos populos sine pastoribus dere- 
linquunt, et illorum bonis potiuntur, ut ea in pravos etiam usus convertant! 
Quot sacrorum Antistites in exilio versantur! Quot (cum incredibili animi 
Nostri dolore dicimus) apostatae, qui non Dei sed Satanae nomine loquentes, 
ac impunitate ipsis a fatali regiminis systemate concessa fidentes, et con- 
scientias exagitant, et infirmos ad praevaricandum impellunt, et misere lapsos 
in turpissimis quibusque doctrinis obfirmant, et Christi vestem lacerare con- 
tendunt, cum minime reformident Nationales, uti dicunt, Ecclesias, aliasque 
id genus impietates proponere ac suadere! Postquam vero ita religioni insul- 
taverint, quam per hypocrisim invitant ut cum hodierna civilitate conveniat, 
non dubitant pari cum hypocrisi Nos excitare ut cum Italia reconciliemur. 
Scilicet, cum omni fere civili Nostro principatu spoliati gravissima Pontificis 
et Principis onera sustineamus piis Catholicae Ecclesiae filiorum largitionibus 
quotidie amantissime ad Nos missis, cumque gratis invidiae et odii signum 
facti simus eorum ipsorum opera, qui conciliationem a Nobis postulant; id 
vellent praeterea, ut palam declararemus, usurpatas Pontificiae Nostrae ditio- 
nis Provincias in liberam usurpatorum proprietatem cedere. Qua sane audaci 
et hactenus inaudita postulatione quaererent, ut ab Apostolica Sede, quae 
semper fuit et erit veritatis iustitiaeque propugnaculum, sanciretur, rem iniuste 
violenterque direptam posse tranquille honesteque possideri ab iniquo aggres- 
sore; utque ita falsum constitueretur principium, fortunatam nempe facti 
iniustitiam nullum iuris sanctitati detrimentum afferre. Quae postulatio iis 
etiam repugnat solemnibus verbis, quibus in magno et illustri Senatu nuper- 
rimis hisce diebus declaratum est, Romanum Pontificem esse Repraesentato- 
rem praecipuae vis moralis in humana societate. Ex quo illud consequitur, 
eum nullo modo posse vandalicae spoliationi consentire, quin fundamentum 
violet illius moralis disciplinae, cuius ipse veluti prima forma et imago digno- 
scitur. 

6. lam vero quicumque vel errore deceptus vel timore proculsus prae- 
bere velit consilia iniustis perturbatorum civilis societatis votis consentanea, 
necesse est ut hisce potissimum temporibus sibi omnino persuadeat, illos 
nunquam contentos fore, nisi viderint omne auctoritatis principium, omne 
religionis frenum, omnemque iuris iustitiaeque regulam de medio tolli. Atque 
huiusmodi subversores in civilis societatis calamitatem illud iam tum voce 
tum scriptis assequuti sunt, ut humanas mentes perverterint, moralem sensum 
debilitaverint, et iniustitiae horrorem eripuerint; atque omnia conantur ut 
cunctis persuadeant, ius ab honestis gentibus invocatum nihil aliud esse, 
nisi iniustam voluntatem quae debeat omnino contemni. Heu! vere /uxif ef 
defluxit terra et infirmata est, defluxit orbis, infirmata est. altitudo populi 
terrae. Et terra infecta est ab habitatoribus suis: quia transgressi sunt leges, 
mutaverunt ius, dissipaverunt foedus sempiternum. ! 

T. Verum in tanta tenebrarum obscuritate, qua Deus inscrutabili suo 
iudicio gentes sinit offundi, Nos omnem Nostram spem fiduciamque plane 
collocamus in ipso clementissimo misericordiarum Patre et Deo totius con- 
solationis, qui Nos consolatur in omni tribulatione Nostra. Ipse namque est, 
qui Vobis, Venerabiles Fratres, concordiae et unanimitatis inter Vos spiritum 
ingerit, et quotidie magis ingeret, ut Nobiscum arctissime aeque ac concor- 
dissime coniuncti parati sitis una Nobiscum sortem illam subire, quae arcano 
divinae suae providentiae consilio cuique nostrum reservata sit. Ipse est, qui 
caritatis vinculo inter se et cum hoc catholicae veritatis et unitatis centro 
coniungit sacrorum christiani orbis Antistites, qui fideles sibi commissos 
evangelicae veritatis doctrina instituunt, eisque iter in tanta caligine tuto 
sequendum monstrant, nuntiantes virtute prudentiae populis sanctissima verba. 
Ipse super omnes catholicas gentes effundit spiritum precum, et acatholicis 
haequitatis sensum inspirat, ut rectum de hodiernis eventibus ferant iudicium. 
Haec autem tam mira in universo catholico orbe precum consensio, tamque 
unanimes erga Nos amoris significationes, tot sane variisque modis expressae 
(quod in anteactis aetatibus haud facile queat inveniri) manifestissimi osten- 
dunt, quemadmodum hominibus recte animatis opus omnino sit tendere ad 
hanc Beatissimi Principis Apostolorum Cathedram, lucem terrarum orbis, 
quae magistra veritatis et nuntia salutis semper docuit, et usque ad consum- 
mationem saeculi immutabiles aeternae iustitiae leges doces nunquam desinet. 
Tantum vero abest, ut Italiae populi ab hisce luculentissimis filialis erga 
Apostolicam hanc Sedem amoris et observantiae testimoniis abstinuerint, ut 
immo quamplura centena ipsorum millia Nos amantissimis litteris adiverint 
non eo quidem consilio ut conclamatam a veteratoribus reconciliationem 
peterent, sed ut Nostras molestias, poenas, angores summopere dolerent, 
suumque erga Nos affectum omnimode confirmarent, et nefariam sacrile- 
gamque civilis Nostri eiusdemque Sedis principatus spoliationem etiam atque 
etiam detestarentur. 

8. Cum porro ita se res habeant, antequam loquendi finem faciamus, 
coram Deo et hominibus clare aperteque declaramus, nullam prorsus adesse 
causam quare cum quopiam Nos reconciliari debeamus. Quoniam vero, licet 
immerentes, Illius hic in terris vice fungimur, qui pro transgressoribus rogavit 
veniamque petiit, probe sentimus a Nobis parcendum iis qui Nos oderunt, 
ac pro ipsis orandum ut divinae gratiae auxilio resipiscant, atque ita illius, 
qui Christi hic in terris vicarium gerit operam, benedictionem promereantur. 
Libenter utique pro illis oramus, iisque, statim ac resipuerint, ignoscere ac 
benedicere parati sumus. Interim tamen non possumus inertes haerere, veluti 
qui nullam de humanis calamitatibus curam capiunt; non possumus non 
vehementer commoveri et angi, ac uti Nostra non reputare maxima damna 
et mala iis nequiter illata qui persecutionem patiuntur propter iustitiam. Quo- 
circa dum intimo moerore conficimur, Deumque obsecramus, gravissimum 
supremi Nostri Apostolatus munus implemus loquendi, docendi et damnandi 
quaecumque Deus eiusque Ecclesia docet et damnat, ut ita cursum Nostrum 
consummermus, et ministerium verbi, quod accepimus a Domino lesu, testi- 
ficari Evangelium gratiae Dei. 

9. Itaque si iniusta a Nobis petantur, praestare non possumus: si vero 
postuletur venia, illam ultro libenterque, uti nuper declaravimus, impertiemur. 
Ut autem huiusce veniae verbum eo proferamus modo, qui Pontificiae Nostrae 
dignitatis sanctitatem omnino decet, flectimus ante Deum genua, et trium- 
phale nostrae redemptionis amplectentes vexillum, Christum lesum humillime 
deprecamur, ut Nos eadem sua repleat caritate, et eo prorsus modo igno- 
scamus quo Ipse suis pepercit inimicis, antequam sanctissimum suum spiritum 
in aeterni Patris Sui traderet manus. Atque ab Ipso impensissime exposcimus, 
ut quemadmodum post veniam ab Eo tributam, inter densas tenebras, quibus 
universa terra fuit obducta, inimicorum suorum mentes illustravit, qui hor- 
rendi facinoris poenitentes revertebantur percutientes pectora sua, ita in hac 
tanta nostrae aetatis caligine velit ex inexaustis infinitae suae misericordiae 
thesauris caelestis ac triumphatricis suae gratiae effundere dona, quibus omnes 
errantes ad unicum suum ovile redeant. Quaecumque autem futura sint inve- 
stigabilia divinae suae providentiae consilia, ipsum Christum Iesum Ecclesiae 
suae nomine rogamus, ut Vicarii sui causam, quae Ecclesiae suae causa est, 
iudicet, eamque contra hostium suorum conatus defendat, ac gloriosa victoria 
exornet et augeat. Ipsum item exoramus ut perturbatae societati ordinem 
tranquillitatemque restituat, et optatissimam pacem tribuat ad iustitiae trium- 
phum, quem ab Eo unice expectamus. In tanta enim trepidatione Europae 
totiusque terrarum orbis, et eorum, qui arduo funguntur munere moderandi 
populorum sortes, Deus unus est, qui Nobiscum et pro Nobis pugnare possit: 
ludica nos Deus, et discerne causam nostram de gente non sancta: da pacem 
Domine in diebus nostris, quia non est alius qui pugnet pro nobis, nisi tu 
Deus Noster. 

[Acta Pii IX, vol. III, p. 220-230]. 

Pius IX, const. Romani Pontifices, 6 ian. 1862. 


Romani Pontifices, quibus ab ipso Christo Domino in persona Beatissimi 
Apostolorum Principis fuit commissa suprema cura et potestas universam 
regendi ac moderandi Ecclesiam, nunquam intermiserunt indefessis consiliis 
et laboribus sanctissimam Christi fidem, religionemque diffundere per omnes 
terras, et secundum Domini praeceptum confirmare Fratres, et homines 
nutantes sustinere, et imperitos docere, et laborantes erigere, et devios revo- 
care, et incertos ducere, ac vel haeresis, vel schismatis contagione infectos 
ad catholicae unitatis centrum reducere, et spirituali omnium populorum 
bono consulere, et omnia peragere, quae maiori Ecclesiae utilitati quovis 
modo conducere possent. Cum autem Ecclesia a Christo Domino fundata 
una omnino sit, eaque ex Occidentis et Orientis populis constet, tum iidem 
Romani Pontifices suas omnes paternas curas cogitationesque in Orientalis 
quoque Ecclesiae gentes assidue contulerunt, quae tot habuit viros ingenio, 
consilio, sacraque praesertim doctrina, eruditione, eloquentia, ac sapientis- 
simis scriptis magnorumque recte factorum et sanctitatis gloria insignes. 

Et sane ut in Oriente integrum inviolatumque catholicae fidei servaretur 
depositum, utque Ecclesiastica disciplina prospere procederet, et sacra litur- 
gia omni sanctitate ac splendore fulgeret iidem Pontifices, ubi primum Eccle- 
siae pax fuit donata et plura convocarunt Concilia, et varias edidere Con- 
stitutiones, decreta, nihilque intentatum reliquere, ut Orientalium utilitatem 
promoverent. Quod quidem singulare Romanorum Pontificum, et huius San- 
ctae Sedis erga orientales populos studium et amor semper viguit, ac vel 
maxime enituit, cum aliqua praesertim oborta est haeresis aut schisma exci- 
tatum, quandoquidem iidem Pontifices nullis sibi curis parcendum esse duxe- 
runt, ut in Oriente catholica servaretur, et magis in dies propagaretur unitas. 
Atque haec fidei unitas cum legitimorum rituum varietate optime consistit, 
ex quibus immo maior in Ecclesiam ipsam splendor et maiestas mirifice 
redundat. Hinc ipsi Decessores Nostri non solum in animo numquam 
habuere orientales gentes ad ritum latinum ducere, verum etiam, quoties 
opportunum esse existimarunt, luculentissimis verbis clare aperteque decla- 
rarunt, se nolle proprios orientalium Ecclesiarum ritus, utpote venerabili 
suae originis antiquitate, et Sanctorum Patrum auctoritate commendatos 
destruere vel immutare, sed unice velle ne quid in ritus ipsos forsitan indu- 
ceretur, quod fidei catholicae adversetur, vel periculum generet animarum: 
vel ecclesiasticae deroget honestati, quemadmodum immortalis memoriae 
Benedictus XIV Decessor Noster copiose demonstravit suis Encyclicis Litteris 
ad orientales Missionarios die 26 lulii anno 1755 datis, quarum initium A//a- 
tae sunt. ! Quod si orientales ritus alicuius arbitrio aliquando immutati fue- 
rint, id numquam Apostolicae huic Sedi est tribuendum. 

Maiores vero, ac potissimae post funestissimum, et nunquam satis lugen- 
dum Photii schisma curae et sollicitudines pro Orientalibus a Romanis Pon. 
tificibus, et ab hac Apostolica Sede adhibitae fuere, quae optatissimum in 
Florentino Concilio assequutae sunt exitum cum in eodem Concilio sancta 
catholica unio iamdiu tam vehementer expetita fuerit restituta. ? Cum vero 
Marcus, Archiepiscopus Ephesinus tamquam novus Photius huiusmodi unio- 
nem insigni prorsus audacia convellere et labefactare est conatus, Romani 
Pontifices omnem dederunt operam, ut Graecos ad catholicam unitatem redu- 
cerent, ac spiritualibus omnium Orientalium necessitatibus studiosissime 
occurrerent. Quocirca eorumdem Pontificum cura et Missionarii ad Orientales 
gentes missi, et orientalium rituum libri recogniti, et peculiaria S. R. E. Car- 
dinalium Consilia instituta, quae eorum negotia sedulo examinarent ac deti- 
nirent. Et quidem pluribus annis ante Clementis VIII Pontificatum specialis 
instituta fuit Congregatio de rebus Graecorum, ac alia deinde sub eodem 
Pontifice erecta super negotiis fidei et religionis catholicae, paulo post appel- 
lata de Propaganda Fide, quae tum Graecorum, aliorumque Orientalium 
negotia, tum fidei propagationem in occidentalibus regionibus curaret. Atque 
haec Congregatio eumdem habebat finem, quem deinde habuit, et in prae- 
sentia habet Congregatio generalis eodem titulo Propagandae fidei insignita 


! Cf. N. 434. 
2. Cf N, 51, 52,54, 


948 Romani Pontifices 


et a Gregorio XV Apostolicis Litteris die 22 iun. anno 1622 datis et inci- 
pientibus Zuscrufabili erecta! cum munere praesidenti Missionibus omnibus 
ad praedicandum et docendum Evangelium et catholicam doctrinam. 

At vero, inspecta Orientalium cum ritus tum disciplinae varietate, vel 
facile fuit statim agnoscere, etiam post praedictae Congregationis generalis 
de Propaganda Fide institutionem, necesse esse ut quemadmodum Occiden- 
talium ita et Orientalium graviora negotia, quae maiori examine et studio 
indigerent, peculiariter a nonnullis eiusdem Congregationis generalis Cardi- 
nalibus tractarentur. Quocirca, Urbano VIII Pontifice, qui in locum Gre- 
gorii XV fuit suffectus, duae speciales ex ipsius generalis Congregationis de 
Propaganda Fide gremio Congregationes constitutae fuere, quarum altera 
appellata super dubiis Orientalium, altera super correctione Euchologii Grae- 
corum. Ut vero opus ab hac postrema Congregatione inceptum ad finem 
perduceretur, et studia pro Euchologio Graecorum commissa omnes Orien- 
talium libros complecterentur, nova Congregatio uti stabilis et distincta a 
Congregatione de Propaganda Fide erecta fuit a Clemente XI super corre- 
ctione librorum Orientalium proprium habens Praefectum et Secretarium, et 
constans ex quinque Cardinalibus, pluribus theologis virisque orientalium 
rituum et linguarum peritis. Ex ipsius autem Congregationis Christianae Fidei 
Propagandae actis apparet quomodo fere semper, ubi de aliquibus summi 
momenti Orientalium negotiis erat perayendum, eorum cura et examen fuerit 
demandatum peculiaribus Consiliis, seu Congregationibus S. R. E. Cardina- 
lium eiusdem Congregationis de Propaganda Fide, quemadmodum praesti- 
tum fuit de rebus, quae Graecos Melchitas, Armenios, Cophtos, Maronitas, 
Ruthenos, aliasque orientales nationes respiciebant. 

Haec autem agendi ratio, quam ipsa rerum natura et indoles exposcit, 
Nobis viam munivit ad ea deliberanda, quae Nostris hisce Litteris constituere 
existimavimus. Cui enim arcano Divinae Providentiae consilio in hac Petri 
Cathedra licet immerentes collocati pastoralis Nostrae vigilantiae, sollicitu- 
dinis et caritatis curas cogitationesque ad universum humanum genus inde- 
sinenter debeamus extendere, ac simul omni contentione eniti et efficere, ut 
omnes cognoscant solum Deum verum, et quem misit lesum Christum, et 
omnes occurrentes in unitatem fidei, et agnitionis Filii Dei vitam habeant, 
et abundantius habeant, iccirco vel ab ipso Nostri Pontificatus exordio curas 
Nostras ad Orientales studiosissime aeque ac amantissime convertimus, cle- 
mentissimum misericordiarum Patrem sine intermissione orantes et obse- 
crantes, ut qui in fidei unitate cum hac veritatis Cathedra sunt consociati 
magis in dies stabiles et immoti persistant, et crescentes in scientia Dei, et 
cognitione Domini Nostri lesu Christi per bona opera certam eorum voca- 
tionem et electionem faciant, qui vero ab unico Christi ovili, extra quod salus 
esse non potest, misere aberrant, ad illud redire properent, atque festinent. 
Ea porro spe sustentamur fore, ut dives in misericordia Deus hisce Nostris 
humillimis et ferventissimis precibus propitius annuere velit. Interim vero prae 
oculis habentes praesentem Orientalium conditionem, et noscentes, in ali- 

quibus locis quaedam impedimenta, Deo auxiliante, ita fuisse remota, ut 
orientalis ritus gentes possint cum hac Apostolica Sede libere communicare, 
et iccirco facilius Nobis sit gravibus illarum indigentiis occurrere, Apostolici 
Nostri ministerii esse duximus, Nostras paternas curas et sollicitudines inge- 
minatis studiis adhibere, ut spirituali eorumdem Orientalium bono et neces- 
sitatibus maiorem in modum prospicere valeamus. Itaque selectae S. R. E. 
de Propaganda Fide Cardinalium et Romanae Curiae Praesulum Congrega- 
tioni commisimus, ut, rebus sedulo perpensis, Nobis proponeret quae potiora 
essent suscipienda consilia ad Orientalium utilitatem magis magisque pro- 
curandam. Qui quidem Cardinales et Praesules ex una parte apprime noscen- 
tes quam multiplices gravesque sint Orientalium indigentiae, et quam necesse 
sit, ut illorum negotia propter linguae, ritus, disciplinaeque varietatem pecu- 
liari ratione quotidie magis dirigantur, ex altera vero animadvertentes quae 
quantaeque sint curae et occupationes eiusdem Congregationis Fidei Propa- 
gandae ob mirum sanctissimae nostrae religionis progressum, hoc potissimum 
ineunte saeculo, divina adspirante gratia, in America septentrionali, in Indiis 
orientalibus, in Sinis, in Oceania, aliisque Europae locis singulari eiusdem 
Congregationis opera studioque effectum, et ob auctum Sedium Episcopalium 
et Apostolicorum Vicariatuum, et sacrarum expeditionum seu Missionum 
numerum, vel facile sibi persuaserunt, eamdem Congregationem novis indi- 
gere auxiliis, ut sine gravibus difficultatibus Orientalium negotiis speciali 
modo providere queat. Quamobrem sensere opportunum omnino esse ad 
huiusmodi assequendum finem, ut ex ipsius Congregationis Fidei Propa- 
gandae more, formandi scilicet speciales Congregationes pro rerum ac tem- 
porum gravitate, institueretur peculiaris Congregatio, quae stabili modo 
omnia tum ritus, tum disciplinae orientalium Ecclesiarum negotia tractanda 
ac dirigenda, unice curaret. Quamobrem Nobis proposuere consilium for- 
mandi ex ipsa Congregatione Fidei Propagandae specialem et stabilem Con- 
gregationem, quae Orientalium libris corrigendis, omnibusque et singulis 
cuiusque generis Orientalium negotiis tractandis unice operam navet, quaeque 
constet ex nonnullis eiusdem Congregationis Fidei Propagandae Cardinalibus, 
atque a Generalis ipsius Congregationis Cardinali Praefecto pendeat, et pro- 
prium habeat Secretarium, proprios Consultores, ac proprios Officiales. Nos 
igitur de maiori Orientalium bono summopere solliciti, et ea omnia peragere 
vehementer cupientes, quae spirituali eorumdem prosperitati magis in dies 
conducere queant, de eorumdem Venerabilium Fratrum Nostrorum S. R. E. 
Cardinalium consilio ac sententia hisce Litteris auctoritate Nostra Apostolica 
praedictam specialem Congregationem pro omnibus Orientalium Ecclesiarum 
negotiis unice tractandis ac dirigendis perpetuum in modum erigimus et 
constituimus, iis tamen legibus et conditionibus, quas hisce Nostris Litteris 
statuimus, et quas perpetuo servandas esse praecipimus. 

Omnia itaque negotia, quae ex commemoratis Decessoris Nostri Gre- 
gorii XV Litteris Jzscrufabili aliorumque Romanorum Pontificum Constitu- 
tionibus ad eamdem Congregationem de Propaganda Fide pertinent, erunt 
in posterum in duas plane distinctas classes divisa, nempe in negotia latini 
ritus, et negotia orientalis ritus. Nova Congregatio a Nobis instituta omnia 

Orientalium negotia, etiamsi mixta, quae scilicet sive rei, sive personarum 
ratione Latinos attingant, tractare debebit, nisi eadem Congregatio negotia 
ipsa ad generalem Propagandae Fidei Congregationem deferenda esse inter- 
dum existimaverit. Atque haec Congregatio pro negotiis Ecclesiarum ritus 
orientalis, cui praeerit Cardinalis Praefectus Congregationis Propagandae 
Fidei, constabit ex sufficienti numero Cardinalium ipsius Congregationis 
Fidei Propagandae, et proprios habebit Consultores, ac distinctum Secreta- 
rium, et Secretariam cum suis propriis Officialibus. Ut autem huic Congre- 
gationi a Nobis statutae praesto sint viri, qui Ecclesiarum orientalium linguas, 
ritum ac disciplinam calleant, in hanc almam urbem Nostram nonnullos 
arcessivimus ecclesiasticos viros doctrina, et orientalium rerum peritia spe- 
ctatos, qui suis studiis, et scientia eidem Congregationi a Nobis erectae 
auxilio sint in iis praesertim, quae orientalium Ecclesiarum ritus ac disci- 
plinam, et orientalium librorum emendationem respiciunt. 

Haec autem Congregatio retinebit titulum De Propaganda Fide cum hac 
tantum accessione Pro negotiis ritus orientalis, et eodem utetur sigillo, quo 
Congregatio Fidei Propagandae utitur. Cum autem inter omnia orientalia 
negotia huic Congregationi a Nobis commissa contineatur etiam quidquid 
ad eiusdem ritus librorum emendationem spectat, iccirco declaramus iam 
nunc extinctam Congregationem hac de causa a Clemente XI institutam, 
veluti per has Litteras auctoritate Nostra Apostolica plane supprimimus et 
abolemus. Volumus tamen, ut in eadem Congregatione hisce Nostris Lit- 
teris constituta existat Cardinalis Porers a Nobis, et a Nostris Successori- 
bus stabili modo semper eligendus, qui munere fungatur sedulo dirigendi 
studia, quae necessaria sunt ad colligendos Ecclesiae orientalis canones et 
ad examinandos, ubi opus fuerit, omnes orientales libros cuiusque generis 
sint, sive huiusmodi libri respiciant Sacrorum Bibliorum versiones, sive cate- 
chesim, sive disciplinam. 

Praeterea volumus, ut Cardinales huiusve novae Congregationis a Nobis 
hisce Litteris delecti in primo conventu dividant inter se propria cuiusque 
orientalis nationis negotia. Atque huiusmodi divisio ita efficiatur, ut unus- 
quisque Cardinalis stabili modo penes se habeat negotia unius vel plurium 
orientalium nationum, prout ei in divisione contigerit. Cum vero eveniat, ut 
aliquis Cardinalis suscepto munere perfungi non amplius queat, volumus, 
ut huius novae Congregationis Cardinales in ipsius Congregationis conventu 
praesentes optionis iure potiantur, ita ut ultimus ex praedictis Cardinalibus 
post peractam optionem, illius orientalis nationis negotia procuranda susci- 
piat, quae Cardinalis curatione vacaverint, quo omnes orientales nationes 
suum semper habeant Cardinalem Relatorem, qui Congregationem accuratis- 
sime certiorem faciat de iis negotiis, in quae ipse incumbit. 

lam vero cum haec Congregatio praescripto modo a Nobis excitata pars 
sit Congregationis Fidei Propagandae, tum eidem novae Congregationi, eius- 
que omnibus Officialibus concedimus et impertimur omnes facultates et pri- 
vilegia Congregationi Fidei Propagandae a Romanis Pontificibus Praedeces- 
sotibus Nostris attributa ea plane ratione, qua eadem privilegia et facultates 
in praesentia vigent. Huius autem Congregationis, cui praeerit pro munere, 

quo fungitur, Praefecti generalis Congregationis de Propaganda Fide, Dile- 
ctus Filius Noster Alexander Presbyter Cardinalis Barnabo, Cardinales eligi- 
mus et nominamus Venerabiles Fratres Nostros Constantinum Patrizi Episco- 
pum Portuensem et S. Rufinae, ac Ludovicum Altieri Episcopum Albanensem, 
itemque Dilectos Filios Nostros Camillum Di Pietro S. loannis ante Portam 
Latinam, Carolum Reisach S. Caeciliae, et Antonium Mariam Panebianco 
SS. XII Apostolorum Presbyteros Cardinales, nec non Dilectos Filios Nostros 
Petrum Marini S. Nicolai in Carcere Tulliano, lacobum Antonelli S. Agathae 
ad Suburram, et Prosperum Caterini S. Mariae de Scala Diaconos Cardinales, 
ex quibus destinamus Porenfem pro cognoscendis orientalium Ecclesiarum 
libris, earumque canonibus colligendis, veluti supra constituimus, Cardinalem 
Carolum Reisach. 

Quod si quaelibet ecclesiastica Congregatio semper habuit Consultores 
doctrina praestantes, qui graviora ac difficiliora negotia sedulo perpende- 
rent, eaque prudenti sapientique Cardinalium examini, consilio iudicioque 
exponerent, ac subiicerent, id vel maxime memoratae Congregationi a Nobis 
pro Orientalium negotiis institutae est necessarium ob idiomatum praesertim, 
ac rituum varietatem, sine quarum rerum cognitione nec accuratum iudi- 
cium, nec opportuna consilia suscipi possunt. Atque iccirco volumus, ut 
huic Congregationi semper praesto sint sufficienti numero Consultores non 
solum theologica scientia, verum etiam rerum orientalium peritia instructi, 
aliisque dotibus ornati, quibus eidem Congregationi utilitati et auxilio esse 
valeant. Cum vero inter negotia Congregationi latini ritus, et illa orientalis 
ritus mutua communicatio, et vinculum intercedere interdum possit, tum sta- 
tuimus ac decernimus, ut alterius Congregationis Secretarius sit alterius Con- 
gregationis Consultor. Ut autem praedictae Congregationi nunquam desint 
viri, qui orientalium linguarum rerumque scientia praediti Consultoris munus 
exerceant, eidemque Congregationi quovis modo utilem operam praebeant, 
Cardinalis Praefectus Congregationis Fidei Propagandae Nobis, Nostrisque 
Successoribus proponet eo, quo fieri potest, numero ecclesiasticos viros dele- 
ctos, seu ex illis, qui Urbaniani Collegii fuerunt alumni, sive ex variis Reli- 
giosis Familiis, ut Romam venientes omnia eorum studia commemoratum 
in finem. sedulo conferant. Interim vero huius novae Congregationis Con- 
sultores nominamus Venerabiles Fratres Alexandrum Franchi Archiepisco- 
pum Thessalonicensem S. Congregationis Negotiis Ecclesiasticis Extraordi- 
nariis praepositae Secretarium, Iosephum Cardoni Episcopum Cariatenserm, 
ac Dilectos Filios Aloisium Ferrari Pontificiarum caeremoniarum Praefectum, 
Dominicum Bartolini SS. Rituum Congregationis Secretarium, losephum 
Fessler iuris Canonici in Universitate Vindobonensi Professorem Antistites 
Domesticos, et Bonifacium Haneberg Ordinis S. Benedicti Abbatem Mona- 
sterii S. Bonifacii ac Professorem S. Scripturae in Universitate Monacensi, 
Aloisium Vincenzi linguae Hebraicaé, Paulum Scapaticci linguae Siro-Chal- 
daicae, Philippum De Angelis iuris canonici in hac Romana Universitate 
Professores, Carolum Vercellone Procuratorem Generalem Congregationis 
CC. RR. SS. Pauli et Barnabae Apostolorum, I. Baptistam Franzelin S. I. Sacrae 
Theologiae in Collegio Romano Professorem, Augustinum Theiner Presby- 

terum Oratorii S. Philippi Nerii, I. Baptistam Pitra, Pium Zingerle, Bernar- 
dum Smith sodales Ordinis S. Benedicti. Volumus etiam, ut nonnulli ex 
Romano Clero iuvenes, qui eorum ingenio, et studiorum curriculo cum 
laude exacto maiorem felicis exitus spem ostendunt, in ecclesiasticarum orien- 
talium rerum studia, aliquo Consultore duce, naviter incumbant, quo ipsi 
Consultoris munus in tempore sustinere possint; itemque volumus, ut qui 
ex eisdem ecclesiasticis cum progressu huiusmodi studiis vacaverint, praefe- 
rantur, dum ecclesiastica beneficia erunt conferenda. 

In eadem Congregatione, uti constituimus, proprius Secretarius existere 
debet, qui omnia eiusdem Congregationis munia exerceat eo prorsus modo, 
quo alter Secretarius Congregationis latini ritus exercet, et eadem omnino 
tum in tractandis orientalis ritus negotiis, tum in novae Congregationis 
conventibus habendis, methodo servata, quae in praesentia a Congrega- 
tione Fidei Propagandae adhibetur. Ad hoc autem Secretarii officium deli- 
gimus et nominamus Dilectum Filium Ioannem Simeoni Protonotarium Apo- 
stolicum. Ut autem uterque Secretarius probe noscat omnia tum latini, tum 
orientalis ritus negotia, iubemus, ambos Secretarios interesse Conventibus 
utriusque Congregationis, ita tamen, ut Secretarius Congregationis gene- 
ralis Fidei Propagandae alterum Congregationis pro negotiis ritus orientalis 
ralione officii praecedat, et Protonotarius Apostolicus post utrumque Secre- 
tarium sedeat. Quod autem attinet ad novae Secretariae Officiales volumus, 
ut in ea sufficienti numero Officiales existant, prout opus fuerit temporis 
decursu. Ambae Congregationes eodem Tabulario, eademque Typographia 
omnino utentur. Cum vero ex huius novae Congregationis institutione 
impendia augeantur Congregationis Fidei Propagandae, iccirco congruos 
assignavimus fundos. 

Atque hic levantes oculos Nostros ad miserationum Dominum, ab Ipso 
humiliter enixeque exposcimus, ut divinae suae gratiae divitias super orien- 
tales nationes copiose effundens, efficiat, ut tot olim illustres in Oriente 
Episcopales Cathedrae Apostolorum auctoritate constitutae, quae nunc, heu 
miserum! a petra, cui Ecclesiae innititur, seiunctae et collapsae iacent, denuo 
pristino exornatae splendore reviviscant, atque uti antea vigeant, floreant fide- 
liter custodientes fidei depositum, morumque disciplinam. 

In eam profecto spem erigimur fore, ut bonorum omnium auctor et 
largitor Deus Nostris hisce curis propitius benedicere velit, utque omnes 
orientales qui catholicam veritatem profiteri gloriantur, hisce paternis Nostris 
studiis magis in dies respondeant, nihilque antiquius habeant, quam ut 
arctiori usque amoris et obsequii vinculo huic Petri Cathedrae firmiter con- 
stanterque adhaereant, ac miseros errantes ad catholicam unitatem reducere 
contendant. 

Haec volumus, statuimus, praecipimus et mandamus decernentes has 
Nostras Litteras, et in eis contenta quaecumque etiam ex eo quod quilibet 
interesse habentes vel habere praetendentes vocati et auditi non fuerint, ac 
praemissis non consenserint, nullo unquam tempore de subreptionis, vel 
obreptionis aut nullitatis vitio, seu intentionis Nostrae, vel alio quolibet etiam 
substantiali defectu notari impugnari, aut alias infringi, suspendi, restringi, 


Romani Pontifices 953 


limitari, vel in controversiam vocari, seu adversus ea restitutionis in inte- 
grum, aperitionis oris, aut aliud quodcumque iuris vel facti, aut iustitiae 
remedium impetrari posse, sed semper et perpetuo validas et efficaces exi- 
stere et fore, suosque plenarios et integros effectus sortiri et obtinere, et ab 
omnibus, ad quos spectat, et spectabit quomodolibet in futurum inviolabi- 
liter observari, ac praedictae novae Congregationi pro negotiis ritus orien- 
falis, nec non personis, quarum favorem praesentes Nostrae Litterae con- 
cernunt, perpetuis futuris temporibus plenissime suffragari debere, neque ad 
probationem seu verificationem quorumcumque in iisdem praesentibus 
narratorum unquam teneri, nec ad id in iudicio, vel extra cogi, seu com- 
pelli posse, et si secus super his a quoquam quavis auctoritate scienter vel 
ignoranter contigerit attentari, irritum ac inane esse ac fore volumus et 
declaramus. 

Non obstantibus commemoratis Apostolicis Litteris Gregorii XV inci- 
pientibus /nscrutabili, itemque Clementis XI aliisque omnibus Romanorum 
Pontificum Praedecessorum Nostrorum Constitutionibus, nec non de iure 
quaesito non tollendo, aliisque Nostris, et Cancellariae Apostolicae Regulis, 
itemque Congregationis Propagandae Fidei etiam confirmatione Apostolica, 
vel quavis firmitate alia roboratis statutis et consuetudinibus, privilegiis 
quoque, indultis et concessionibus, quamvis expressa, specifica et individua 
mentione dignis ; quibus omnibus et singulis, eorum totis tenoribus et formis, 
praesentibus pro insertis habentes, ad praemissorum dumtaxat effectum latis- 
sime et plenissime, ac specialiter et expresse derogamus, ceterisque contra- 
riis quibuscumque. 

[Acta Pii IX, vol. III, p. 402-416]. 


532. 


Pius IX, const. Ad universalis, 7 febr. 1862. 


Ad universalis Ecclesiae regimen, Deo sic disponente, vocati, pro pasto- 
rali; qua urgemur, sollicitudine haud praetermisimus ad religiosas quoque 
familias mentis aciem, animique curas intendere, ut eae, de christiana et civili 
republica optime meritae, ad pristinum splendorem revocarentur, et incre- 
mentum acciperent. Probe autem agnovimus tristissimis hisce temporibus, 
quibus inimici Crucis Christi humana divinaque omnia pessundare, ac mores 
pervertere student, maximam adhibendam esse curam, sollicitudinem, dili- 
gentiam ad eorum,spiritum, uti par est, probandum, qui vota solemnia Deo 
nuncupare postulant, ne quis admittatur, qui saeculi contagione pollutus 
electum Christi gregem inficiat; vel verae vocationis expers, susceptique Insti- 
tuti pertaesus gravem sodalibus molestiam inferat cum disciplinae perturba- 
tione, et regularis observantiae discrimine. Iccirco, audito voto VV. FF. NN. 
S. R. F. Cardinalium Congregationis super statu Regularium nonnulla hac 
super re mandavimus edi decreta, inter quae illud praesertim in praesens 
commemorandum est, quod per Litteras encyclicas die xix Martii wpcccLvn 

a Ven. Fratre Archiepiscopo Philippensi memoratae Nostrae Congregationis 
Secretario signatas publicatum est.! In praefatis autem Litteris haec, quae 
sequuntur, quoad religiosos virorum Ordines, ac Instituta ex Nostro expresso 
mandato, et Apostolica auctoritate sancita fuere scilicet: « Peracfa probatione 
et. novitiatu ad praescriptum S. Concilii Tridentini, Constitutionum Apostoli- 
carum, et Statutorum ordinis a S. Sede adprobatorum, novitii vota simplicia 
emittant postquam. expleverint aetatem annorum sexdecim. ab eodem Tridentino 
Concilio statutam, vel aliam maiorem quae forsan a Statutis proprii Ordinis 
a S. Sede approbatis requiratur, et quoad laicos et conversos postquam. ad 
eam pervenerint aetatem, quae in Constitutione Clementis VIII incipiente ** In 
Suprema ,,? praefinita est. Professi post triennium a die, quo vota simplicia emi- 
serint, computandum si digni reperiantur ad professionem votorum solemnium 
admittantur, nisi fortasse pro aliquibus locis, uti nonnullis Institutis indul- 
tum est, professio votorum simplicium ad longius tempus iam concessa fuerit. 
Poterit vero Superior generalis ac etiam Superior provincialis ex iustis et 
rationabilibus causis professionem votorum solemnium differre, non tamen ultra 
aetatem annorum vigintiquinque expletorum. Si vero in Ordine seu Instituto 
Provinciales non habeantur, eadem differendi professioriem votorum solemnium 
facultas attribuitur etiam Superiori domus Novitiatus, de consensu tamen 
Magistri novitiorum, et duorum Religiosorum, qui in Instituto aliquo gradu 
sint insigniti. Decreta Congregationis super statu Regularium | incipientia 
* Romani Pontifices, e£ Regulari Disciplinae ,, az;o MDCCCXLVIII promul- 
gata? omnino serventur in receptione ad habitum, novitiatum, et professionem 
votorum. simplicium ». Postquam hoc decretum executioni demandatum fuit 
ex ipsa experientia comperimus quantum utilitatis ex eo religiosae Familiae 
retulerint, et referre possint. Verum nuper agnovimus aliquos novitios, prae- 
termissa professione votorum simplicium, ad vota solemnia nuncupanda ad- 
missos fuisse, et exinde circa dictorum votorum solemnium validitatem gravia 
dubia suborta esse. Nos igitur cupientes in re tanti momenti omnem ambi- 
gendi causam in posterum removere, motu proprio, et certa scientia, deque 
Apostolicae Nostrae potestatis plenitudine, quoad religiosas virorum Fami- 
lias cuiuscumque Ordinis, Congregationis et Instituti in quibus solemnia 
vota emittantur statuimus, ac decernimus nullam omnino, irritam, et nul- 
lius roboris fore professionem votorum solemnium tam scienter, quam 
ignoranter, quovis modo, praetextu, et colore factam a novitiis quibuscum- 
que etiam laicis, et conversis, qui licet probationem, et novitiatum prout 
de iure expleverint, non emittant prius professionem votorum simplicium, 
et in ea per triennium integrum non permanserint, quamvis vel a Supe- 
rioribus, vel a novitiis, vel ab utrisque intentio habeatur respective reci- 
piendi ad vota solemnia, et ea emittendi, ac omnes ritus adhibeantur ad 
professionem votorum solemnium praescripti. Haec volumus, statuimus, prae- 
cipimus, mandamus non obstantibus, quatenus opus est, Constitutione Bene- 


! Cf. Bizzarri, Collectanea S. C. Ep. et Reg., p. 853-855. 
? Cf. Bull. Rom., tom. 5, Il, p. 409, 410. — Cfr. etiam N. 189. 
? Cf. Bizzarri, Collectanea S. C. Ep. et Reg., p. 831-839. 

dicti XIV Praedecessoris Nostri super divisione materiarum, aliisque Apo- 
stolicis, et in universitatibus, provincialibusque, et Synodalibus Conciliis editis, 
generalibus vel specialibus constitutionibus, et ordinationibus, regulis, sta- 
tutis, et consuetudinibus cuiusque Ordinis, Congregationis, et Instituti etiam 
iuramento, confirmatione Apostolica, vel quavis firmitate alia roboratis, pri- 
vilegiis quoque indultis, et Litteris Apostolicis in contrarium praemissorum 
quomodolibet concessis, confirmatis, innovatis, quamvis specifica ed individua 
mentione dignis, quibus omnibus et singulis illorum tenoribus praesentibus 
pro insertis habentes ad praemissorum effectum specialiter, et expresse dero- 
gamus, ceterisque contrariis quibuscumque. Decernentes has Nostras Lit- 
teras semper et perpetuo validas et efficaces existere et fore, suosque ple- 
narios et integros effectus sortiri, et obtinere, et ab omnibus, ad quos spectat, 
et in futurum spectabit plenissime suffragari, et ab omnibus inviolabiliter 
observari, et si secus super his a quoquam quavis auctoritate scienter, vel 
ignoranter contigerit attentari irritum, ac inane esse et fore volumus, et decla- 
ramus. 
[Acta Pii IX, vol. III, p. 417-420]. 


533. 


Pius IX, ep. encycl. Amantissimus, 8 apr. 1862. ! 


1. Amantissimus humani generis Redemptor Christus Dominus Unige- 
nitus Dei Filius volens, ut optime nostis, Venerabiles Fratres, omnes homines 
a daemonis captivitate, et a peccati iugo vindicare, eosque de tenebris in 
admirabile lumen suum vocare et salvos facere, cum delesset, quod adversus 
nos erat, chirographum decreti, affigens illud cruci, catholicam Ecclesiam 
suo sanguine acquisitam tamquam unam Domum Dei vivi,? unumque re- 
gnum caelorum, ? vel unam civifatem supra montem positam,* aut unum 
ovile5 et unum corpus uno spiritu consistens vigensque, et una fide, spe, 
caritate, et unis eisdemque sacramentorum, religionis, doctrinaeque vinculis 
compactum et coagmentatum ? conformavit, constituit, et rectoribus a se 
nominatis ac delectis instruxit, eamque ita a se conformatam et constitutam, 
quamdiu mundus ipse non intereat et concidat, permanere, et omnes uni- 
versi terrarum orbis populos, nationes complecti decrevit, ut cuiusvis gentis 
homines divinam suam religionem et gratiam acciperent, quam ad extremum 
usque spiritum retinentes aeternam adipiscentur salutem et gloriam. Ut 
autem haec fidei, doctrinaeque unitas semper in sua servaretur Ecclesia, 
Petrum ex omnibus selegit unum, quem Apostolorum Principem, suumque 


! Ad Episcopos Orientales. 

? | ad. Timoth., III. 

3 Matth., XIII, ac saepe alias. 
^ Matth., V. 

5 Joan., X. 

* Ephes,, IV, tum alibi. 

in terris Vicarium, et inexpugnabile Ecclesiae suae fundamentum et caput 
constituit, ut cum honoris gradu, tum omni praecipuae auctoritatis, pote- 
statis et iurisdictionis amplitudine ceteris omnibus quam maxime praestans 
pasceret oves et agnos, confirmaret Fratres, atque universam regeret et 
gubernaret Ecclesiam. Cum autem Christus hanc suam Ecclesiam unam, et 
immaculatam usque ad consummationem saeculi permansuram voluerit, et 
unam fidem, unam doctrinam, ac regiminis formam servandam esse man- 
daverit, tum quae Petro dignitatis potestatis ac iurisdictionis amplitudo, 
fideique integritas, ac stabilitas data, eadem prorsus eiusdem Petri succes- 
soribus Romanis Pontificibus est tradita, qui in hac Romana ipsius Petri 
Cathedra collocantur, et quibus in persona Beatissimi Principis Apostolorum 
ab ipso Christo Domino suprema totius Dominici gregis cura divinitus est 
commissa, ac supremum universalis Ecclesiae regimen demandatum. Ac 
Vobis apprime compertum exploratumque est, Venerabiles Fratres, quomodo 
hoc divinae nostrae religionis dogma unanimi ac perenni Synodorum Pa- 
trumque mente ac voce fuerit semper praedicatum, defensum, et inculcatum. 
Siquidem ipsi numquam cessarunt edocere « unum esse Deum, unum Chri- 
« stum, unam Ecclesiam, et cathedram unam super Petrum Domini voce 
« fundatam, ! cui tamquam petrae, lapidique firmissimo tota quanta est chri- 
« Stianae reipublicae moles divinitus est superinstructa.? Enimvero haec 
« Petri Cathedra et dicta semper et habita, quae unica est et prima de 
« dotibus,? quae per totum terrarum orbem primatum obtinens lucet, 4 
« quaeque radix et matrix unde unitas sacerdotalis exorta,5 quae omnium 
« Ecclesiarum non modo caput sed mater et magistra, ? ac pietatis metro- 
« polis, in qua est integra christianae religionis ac perfecta stabilitas,7 et 
«in qua semper Apostolicae Cathedrae viguit Principatus? quaeque illi 
« innixa est petrae, quam superbae non vincunt inferorum portíae,? et cui 
« totam doctrinam Apostoli cum sanguine profuderunt, !? ex qua in omnes 
« venerandae communionis iura dimanant,!! ad quam omnis obedientia et 
« honor est deferendus, !? quam qui deserit in Ecclesia frustra esse confidit, !3 
« extra quam qui comederit agnum profanus est. Atque insuper Petrus, 


! S. Cyprian, Epist. 40. 

? S. Cyrill. Alexandr., in Ioan., Lib. II, c. 42. 

* S. Optat. Milevit, lib. II cont. Parmen. 

* Synod. Nicaen. II, Act. 2. 

5 S. Cyprian., Epist. 15 et 55. 

^ Pelag. II, Epist. I. Ad Episcop. Oriental. et Synod. Tridentin., Sess. VII, de 
Baptism., can. 3. 

7 Litter. synodic. Ioan. Constantinopolit. ad Hormisd. Pont. et Sozom., Histor., 
lib. HI, cap. 8. 

3 S. Aug., Epist. 162. 

? S. Aug., in psalm. contra part. Donat. 

? Tertull. de praescript,, c. 36. 

! S. Ambros,, Epist. 12 ad Damas. 

? Conc. Ephesin., Act. IV. 

'?* S. Cyprian., de unit. Ecclesiae. 

^ S. Hieronym., Epist. 51 ad Damas. 

« qui in propria Sede et vivit et praesidet, praestat quaerentibus fidei veri- 
« tatem,! Petrus qui ad hoc usque tempus, et semper in suis successoribus 
« vivit, et iudicium exercet,? ipse per Leonem loquutus est? Romanus 
« Pontifex, qui in universum orbem tenet primatum, Successor est Beati 
« Petri Apostolorum Principis, et verus Christi Vicarius, totiusque Ecclesiae 
« Caput, et omnium christianorum Pater et Doctor existit »,^ et alia fere 
innumera ex luculentissimis testibus deprompta, quae clare aperteque edo- 
cent, ac declarant quanta fide, religione, observantia et obedientia hanc 
Apostolicam Sedem, Romanumque Pontificem ii omnes prosequi omnino 
debent, qui ad veram, unicam, sanctamque Christi Ecclesiam pertinere vo- 
lunt, ut aeternam assequantur salutem. 

2. lam vero catholicae Ecclesiae unitati nihil plane adversatur multiplex 
sacrorum, legitimorumque rituum varietas, quin immo ad ipsius Ecclesiae 
dignitatem, maiestatem, decus ac splendorem augendum maxime conducit. 
Neminem autem Vestrum latet, Venerabiles Fratres, quomodo nonnulli 
incautos praesertim et imperitos decipere, et in errorem inducere nitantur 
hanc Sanctam calumniantes Sedem, perinde ac .si ipsa dissidentes Orien- 
tales ad catholicam fidem excipiens velit, ut ii proprium deserant ritum, ac 
illum latine Ecclesiae amplectantur. Quod quidem quam f[alsum sit, et a 
veritate alienum  evidentissime ostendunt, ac testantur tot Decessorum 
Nostrorum Constitutiones et Apostolicae Litterae ad ecclesiastica Orienta- 
lium negotia spectantes, quibus iidem Praedecessores Nostri non solum 
constanter declararunt, id sibi in animo numquam fuisse, verum etiam 
professi sunt, se omnino velle, ut Orientalium Ecclesiarum ritus, in quos 
nullus circa catholicam fidem, vel morum honestatem irrepsisset error, sarti 
ac tecti haberentur. Quibus repetitis clarissimisque Decessorum Nostrorum 
declarationibus plane respondent tum vetera, tum recentia facta, cum dici 
nunquam possit, hanc Apostolicam Sedem, vel sacrorum Antistitibus, vel 
ecclesiasticis viris, vel populis Orientalibus ad catholicam unitatem reversis 
praecepisse, et suum legitimum ritum mutarent. Atque universa Constanti- 
nopolitana civitas nuper vidit, quomodo Venerabilis Frater Meletius Archie- 
piscopus Dramensis, qui cum summa animi Nostri consolatione, et omnium 
bonorum gaudio ad catholicae Ecclesiae gremium rediit, proprio ritu, ac 
solemnibus caeremoniis et pompa rem divinam magna populi frequentia 
peregerit. Itaque, Venerabiles Fratres, pro eximia vestra episcopali sollici- 
tudine ne desinatis vestrarum Dioecesium Clero etiam atque etiam inculcare, 
ut opportunis quibusque modis detegere ac refellere studeat calumniam, qua 
malevoli homines imperitorum animos in errorem inducere, et invidiam odium- 
que contra hanc Apostolicam Sedem excitare conantur. 

3. Nos porro cum in hac Petri Cathedra arcano divinae providentiae 
consilio collocati ad supremum universae Christi Ecclesiae regimen evecti 


! S, Petrus Chrysol, Epist. ad Eutich. 

? Synod. Ephes., Act. 3. 

Synod. Chalced., Act. 2. 

Conc. Florent, in Decreto union. Graecorum. - Cf. N. 51. 

simus Nostram omnem spem et fiduciam in Christo Jesu habentes Aposto- 
lici Nostri ministerii partes implere contendimus, veluti a Nobis postulat 
instantia quotidiana, et sollicitudo omnium Ecclesiarum. Siquidem divino 
Illius auxilio freti, cuius vicariam hic in terris licet immerentes gerimus 
operam, et qui dixit « ecce ego vobiscum sum omnibus diebus usque ad 
consummationem saeculi », et confirmavit, inferi portas contra Ecclesiam 
suam nunquam esse praevalituras, nihil metuimus tot nefarias sacrilegasque 
molitiones, conatus et impetus, quibus in hac tanta temporum iniquitate 
inimici homines catholicam religionem, si fieri unquam posset, funditus 
evertere connituntur, sed spirituali omnium gentium bono et saluti consu- 
lere non desistimus. Etenim charitas Christi urget Nos, ac nihil Nobis potius 
esse potest, quam ut omnes curas, labores, consilia libentissime suscipiamus, 
quo omnes populi occurrant in unitatem fidei, et crescant in scientia Dei, 
et cognitione Domini Nostri lesu Christi, « qui est via et veritas et vita; 
« via scilicet conversationis sanctae, veritas doctrinae divinae, et vita beati- 
« tudinis sempiternae ».! Neque vero Vos ignoratis, Venerabiles Fratres, 
quo singulari amore, et assiduo studio paternas Nostras curas ad istam 
electam Dominici gregis partem vestrae vigilantiae commissam, vel ab ipso 
supremi Nostri Pontificatus initio contulerimus, atque ex recentissimis Nostris 
Litteris Annulo Piscatoris obsignatis, et VII Idus proximi mensis lanuarii 
editis? magis magisque intelligere potuistis, quam vehementer Nobis cordi 
sit istarum Orientalium Ecclesiarum bonum, utilitas ac prosperitas. Namque 
iisdem Litteris peculiarem ex Congregatione Fidei propagandae conflatam 
Congregationem constituimus, quae eidem Congregationi Fidei propagandae 
tot assiduis gravissimisque occupationibus pene obrutae maiori sit auxilio, 
quaeque operam ab ipsa Fidei propagandae Congregatione hactenus omni 
studio, ac summa cum laude praestitam ita exerceat, ut omnia Orientalium 
Ecclesiarum negotia unice tractanda et expedienda curet. Ea profecto spe 
sustentamur fore, ut, Deo bene iuvante, ex huiusmodi Nostro consilio et 
sollicitudine in omnes Orientales nationes spiritualis utilitas quotidie magis 
redundet. Etenim plane confidimus, hac novam specialem Congregationem 
nuper a Nobis institutam nihil unquam iuxta Nostra desideria intentatum 
esse relicturam, quod in vestris tractandis negotiis ad catholicam unionem 
magis in dies promovendam, ad vestrarum Ecclesiarum felicitatem augendam, 
ac vestrorum legitimorum rituum integritatem tuendam, atque ad maiorem 
fidelium spiritualem utilitatem procurandam quovis modo possit pertinere. 
4. Verum ut haec Congregatio omni cura et industria demandatum sibi 
a Nobis. munus exercere, suosque labores et studia in maiorem istarum 
Ecclesiarum prosperitatem conferre possit, opus omnino est, ut optime 
noscat spirituales Orientalium nationum indigentias, quibus opportune ac 
provide sit consulendum. Et quoniam Vobis, Venerabiles Fratres, apprime 
nota est conditio et status gregis curae vestrae traditi, iccirco pro vestra 
sapientia probe nostis, maxime oportere, ut de rebus omnibus, quae vestras 


* S. Leo, Serm. 1l, de Resurrect. Domini. 

Ecclesias, vestrumque gregem respiciunt, maiore, qua fieri potest, celeritate 
Nos diligentissime certiores facere velitis, et accuratam de vestrarum Dioe- 
cesium statu relationem mittatis, in qua sedulo exponatur quidquid ad ipsas 
Dioeceses spectet, quo fidelium in eisdem Dioecesibus degentium necessi- 
tatibus omni cura prospicere possimus. Summa certe erit Nostra consolatio, 
si quisque Vestrum, Venerabiles Fratres, omnes suae propriae Dioecesis 
res sedulo ad Nos referens significaverit, quot fideles in ipsa versentur 
Dioecesi, quot sint ecclesiastici viri, qui proprii ministerii munia obeuntes 
ipsis fidelibus adsistant, quae eorumdem fidelium agendi ratio, tum quoad fidem, 
tum quoad morum honestatem, qua doctrina clerus sit praeditus, quaeque 
ipsius cleri educatio, et quomodo populus ad sanctissimam nostram religionem, 
morumque disciplinam instituatur, et qua ratione populus idem ad pietatem 
morumque probitatem quotidie magis conformari et excitari queat. Optamus 
etiam summopere agnoscere qualis sit vestrarum scholarum conditio, et qua 
frequentia illas iuventus adire soleat. Cum vero probe sciatis, Venerabiles 
Fratres, omnes rei cum sacrae, tum publicae spes positas esse in recta, 
salutari ac religiosa puerorum educatione, iccirco maxime interest, ipsos 
vel a teneris annis catholicas celebrare scholas, quo divinae nostrae reli- 
gionis veritatem, ac praeceptiones sedulo discentes a periculo amoveantur, 
ne tenerae eorum mentes pravis imbuantur principiis. Neque omittatis Nobis 
manifestare si libris indigeatis, ac simul exponere qui potissimum libri ex 
vestra sententia et cleri doctrinae curandae, et populi institutioni promo- 
vendae, et acatholicorum placitis confutandis, et fidelium pietati fovendae 
magis opportuni esse possint. Insuper cum acceperimus, in aliquibus locis 
liturgicos, ac rituales adhiberi libros, in quos vel aliquis irrepsit error, vel 
aliqua ab arbitrium invecta immutatio, Vestrum erit Nobis patefacere qui 
libri apud Vos adhibeantur, itemque dicere, si huiusmodi libri aliquo tem- 
pore fuerint ab hac Sancta Sede approbati, vel si ex vestro iudicio errores 
corrigendos contineant, atque etiam si quae dubia dirimenda habeatis, vel 
adsint abusiones tollendae. Atque etiam praecipue expetimus a Vobis acci- 
pere quos in vestris Dioecesibus progressus habeat sancta catholica unio, 
quae impedimenta eidem obstent, quibusque opportunioribus modis huius- 
modi impedimenta amoveri possint, ut ipsa unio magis in dies promoveatur 
et augeatur. 

5. Videtis profecto, Venerabiles Fratres, quanto amore, quantoque studio 
istas orientales prosequamur Ecclesias, et quam vehementer optemus, ut in 
orientalibus populis sanctissima nostra fides, religio, pietas maiora in dies 
incrementa suscipiat, ac vigeat efflorescat. Ac certi sumus, Vos pro epi- 
scopalis vestri ministerii munere, et pastorali zelo vestras omnes curas cogi- 
tationesque in divina nostra religione tuenda et propaganda, atque in vestri 
gregis salute curanda studiosissime impendere. Cum vero inimicus homo 
hisce praesertim luctuosissimis temporibus non cesset in Dominico agro 
superseminare zizania tum pestiferis libris et ephemeridibus, tum monstrosis 
quibusque opinionum portentis, quae catholicae fidei ac doctrinae plane 
adversantur, iccirco probe intelligitis quanta sollicitudine, vigilantia, et con- 
stantia Vobis sit allaborandum et excubandum, ut fideles Vobis commissos 

ab hisce venenatis pascuis arceatis, et ad alia salutaria propellatis, eosque 
catholicae Ecclesiae doctrina maiorem in modum imbuatis. Ut autem id 
facilius assequi valeatis, animarum  Curatorum praesertim zelum assidue 
excitare ne intermittatis, Venerabiles Fratres, ut ipsi suo munere diligenter 
fungentes nunquam desinant evangelizare Dei evangelium sapientibus et 
insipientibus, et omni sacrorum ope christianam plebem sibi commendatam 
iuvare, ac pueros praesertim, et rudes homines catholicae fidei documenta, 
morumque disciplinam patienter, amanterque docere, omnesque continenter 
exhortari iu doctrina sana, ne circumferantur omni vento doctrinae. Omnes 
quoque vestrarum Dioecesium Presbyteros semper monete, ut animo serio 
reputantes ministerium, quod acceperunt in Domino, illud sedulo implendum 
curent, ut virtutum omnium exempla christiano populo praebeant, orationi 
instent, ac sacras praesertim disciplinas assidue excolant, etl in sempiternam 
fidelium salutem procurandam totis viribus incumbant. Atque ut facilius 
navos et industrios operarios habere possitis, qui in vinea Domini exco- 
lenda auxiliariam Vobis operam in tempore exhibere valeant, nullis parcite 
curis, nullisque consiliis, Venerabiles Fratres, ut adolescentes clerici vel ab 
ineunte aetate per lectissimos magistros ad pietatem, verumque ecclesiasti- 
cum spiritum mature fingantur, ac litteris et disciplinis praecipue sacris ab 
omni cuiusque erroris periculo omnino alienis diligentissime erudiantur. 
Equidem haud ignoramus, Venerabiles Fratres, quae quantaeque sint diffi- 
cultates, quibus in episcopali vestro ministerio exercendo obnoxii estis. Sed 
confortamini in Domino, et in potentia virtutis eius memoria repetentes, 
Vos pro Christo legatione fungi, qui tradidit animam suam pro ovibus 
suis, relinquens nobis exemplum, ut sequamur vestigia eius. 

6. Nemo vero ignorat quanto usui et ornamento catholicae Ecclesiae 
in Oriente fuerint Religiosae Monachorum Familiae. Namque ipsae vitae 
integritate, morumque gravitate, ac religiosae disciplinae laude spectatae, 
et bonorum operum exempla fidelibus exhibere, et iuventutem instituere, 
et litteras ac disciplinas excolere, et auxiliariam utilemque Sacrorum Anti- 
stitibus operam navare studebant. Tristissimis autem rerum ac temporum 
vicibus hae sacrae Familiae de christiana et civili republica egregie meritae 
in aliquibus locis vel a proprii Ordinis disciplina declinarunt, vel omnino 
extinctae fuerunt. Cum autem magnum emolumentum sanctissimae nostrae 
afferretur religioni, si hae Sacrae Familiae, ubi praesertim interierunt, denuo 
reviviscerent, et inter orientales nationes pristino fulgerent splendore, iccirco 
a Vobis exposcimus, ut Nobis significetis quid de hac re sentiatis, et qua 
ratione huiusmodi Sacrarum Familiarum instauratio effici possit. 

T. Persuasissimum Nobis est, Vos, Venerabiles Fratres, non solum hisce 
Nostris desideriis ac postulationibus alacri ac libentissimo animo esse satis- 
facturos, verum etiam singulari diligentia exposituros alia omnia, quae ex 
vestra ad maiorem in istis regionibus sanctissimae nostrae religionis ac tum 
cleri, tum populi fidelis utilitatem procurandam sint peragenda. Cum autem 
ex Encyclica Cardinalis Praefecti Nostrae Concilii Congregationis epistola 
noveritis, gratissimum Nobis fere Venerabilium Fratrum Sacrorum Anti- 
stitum praesentia frui in solemni plurium Sanctorum Canonizatione, quam 

proximo Pentecostes die, Deo favente, celebraturi sumus, tum ea spe niti- 
mur fore, ut hac occasione, si vestrarum Dioecesium rationes permittant, 
vos praesentes intueri, amanterque complecti, et a Vobis ipsis earumdem 
Dioecesium relationes accipere possimus. Interim vero pro eximia vestra 
pietate, et episcopali zelo pergite, Venerabiles Fratres, maiore usque alacri- 
tate et contentione ministerium vestrum implere, et omni studio vestrorum 
fidelium saluti prospicere, eosque etiam monere et exhortari, ut in catho- 
licae religionis professione magis in dies stabiles et immoti persistant, et 
omnia Dei, eiusque Sanctae Ecclesiae mandata religiose custodiant, et ambu- 
lent digne Deo per omnia placentes, et in omni opere bono fructificantes. 
Consueta autem vestra benignitate eos paterno affectu excipite, qui cum 
ingenti animi Nostri laetitia ad catholicae Ecclesiae gremium redeunt, et 
omnem impendite curam, ut illi magis in dies amanter enutriti verbis fidei, 
et per gratiarum charismata confirmati in sancta vocatione immobiles per- 
maneant, et alacriori usque pede incedant per semitas Domini, atque instent 
viam, quae ducit ad vitam. Ac pro egregia vestra religione nunquam desi- 
nite omnia conari, ut in omni bonitate, patientia, doctrina, mansuetudine, 
lenitate miseros errantes Christo lucrifacere, atque ad unicum eius ovile 
reducere, et in spem aeternae haereditatis restituere possitis. Inter angustias 
vero et difficultates, quae hisce potissimum asperrimis temporibus ab epi- 
scopali vestro munere abesse non possunt, confidite in gratia Domini Nostri 
lesu Christi prae oculis habentes, quod qui ad iustitiam erudiunt multos 
fulgebunt quasi stellae in perpeluas aeternitates. Denique, Venerabiles Fra- 
tres, pro certo habeatis velimus, praecipuam esse, qua Vos in Domino pro- 
sequimur, benevolentiam. Atque interim haud omittimus in omni oratione 
et obsecratione cum gratiarum actione a Deo Optimo Maximo humiliter 
enixeque petere, ut uberrima quaeque suae bonitatis dona super Vos pro- 
pitius semper effundat, quae in dilectas quoque oves vigilantiae vestrae 
commissas copiose descendant. Atque horum auspicem, et propensissimae 
Nostrae in Vos voluntatis pignus Apostolicam Benedictionem ex intimo 
corde profectam Vobis ipsis, Venerabiles Fratres, cunctisque fidelibus cuius- 
que Vestrum curae concreditis peramanter impertimus. 
[Acta Pii IX, vol. III, p. 424-436]. 


534. 


Pius IX, allocut. Maxima quidem, 9 iun. 1862. 


1. Maxima quidem laetitia affecti fuimus, Venerabiles Fratres, cum San- 
ctorum honores et cultum, Deo bene iuvante, septem et viginti invictissimis 
divinae nostrae religionis heroibus hesterno die decernere potuerimus, ! Vobis 
lateri Nostro adstantibus, qui egregia pietate ac virtute praediti, et in solli- 
citudinis Nostrae partem vocati in hac tanta temporum asperitate strenue 


! Cf, Acta Pii TX, vol. III, p. 445 450. 

dimicantes pro Domo Israel summo Nobis solatio et consolationi estis. Uti- 
nam vero dum huiusmodi perfundimur gaudio, nulla moeroris, luctusque 
causa Nos aliunde contristaret. Non possumus enim non vehementer dolere 
et angi, cum videamus tristissima, et nunquam satis deploranda mala ac 
damna, quibus cum permagno animarum detrimento catholica nunc Ecclesia, 
et ipsa civilis societas miserandum in modum premitur ac divexatur. Optime 
enim noscitis, Venerabiles Fratres, teterrimum sane bellum contra rem catho- 
licam universam ab iis hominibus conflatum, qui inimici Crucis Christi sanam 
non sustinentes doctrinam, ac nefaria inter se societate coniuncti quaecumque 
ignorant, blasphemant, ac pravis cuiusque generis artibus sanctissimae nostrae 
religionis, et humanae societatis tundamenta labefactare, immo, si fieri unquam 
posset, penitus evertere, omniumque animos mentesque perniciosissimis qui- 
busque erroribus imbuere, corrumpere et a catholica religione avellere moliun- 
tur. Nimirum callidissimi isti fraudum artifices, et fabricatores mendacii non 
cessant monstrosa quaeque veterum errorum portenta iam sapientissimis 
scriptis toties profligata ac depulsa, gravissimoque Ecclesiae iudicio damnata 
e tenebris excitare, aeque novis, variis ac fallacissimis formis verbisque expressa 
exaggerare, et modis omnibus usquequaque disseminare. Hac funestissima ac 
diabolica prorsus arte rerum omnium scientiam contaminant, deturpant, mor- 
tiferum ad animarum perniciem virus diffundunt, effrenatam vivendi licen- 
tiam, et pravas quasque cupiditates fovent, religiosum ac socialem ordinem 
invertunt, et omnem iustitiae, veritatis, iuris, honestatis et religionis ideam 
extinguere conantur, et sanctissima Christi dogmata, doctrinam irrident, con- 
temnunt, oppugnant. Horret quidem refugitque animus, ac reformidat vel 
leviter attingere praecipuos tantum pestiferosque errores, quibus huiusmodi 
homines miserrimis hisce temporibus divina et humana cuncta permiscent. 

2. Nemo Vestrum ignorat, Venerabiles Fratres, ab huiusmodi hominibus 
plane destrui necessariam illam cohaerentiam, quae Dei voluntate intercedit 
inter utrumque ordinem, qui tum in natura, tum supra naturam est, itemque 
ab ipsis omnino immutari, subverti, deleri propriam, veram germanamque 
divinae revelationis indolem, auctoritatem, Ecclesiaeque constitutionem et pote- 
statem. Atque eo opinandi temeritate progrediuntur, ut omnem veritatem, 
omnemque legem, potestatem et ius divinae originis audacissime denegare 
non metuant. Siquidem haud erubescunt asserere, philosophicarum rerum, 
morumque scientiam, itemque civiles leges posse et debere a divina revela- 
tione, et Ecclesiae auctoritate declinare, et Ecclesiam non esse veram per- 
fectamque societatem plane liberam, nec pollere suis propriis et constantibus 
iuribus sibi a divino suo Fundatore collatis, sed civilis potestatis esse definire, 
quae sint Ecclesiae iura et limites, intra quos eadem iura exercere queat. 
Hinc perverse comminiscuntur, civilem potestatem posse se immiscere rebus, 
quae ad religionem, mores et regimen spirituale pertinent, atque etiam impe- 
dire, quominus Sacrorum Antistites et fideles populi cum Romano Pontifice 
supremo totius Ecclesiae Pastore divinitus constituto libere ac mutuo com- 
municent, ut plane dissolvatur necessaria et arctissima illa coniunctio, quae 
inter membra mystici corporis Christi, et adspectabile suum Caput ex divina 
ipsius Christi Domini institutione esse omnino debet. Nihil vero timent omni 


Romani Pontifices 063 


fallacia ac dolo in vulgus proferre, sacros Ecclesiae ministros, Romanumque 
Pontificem ab omni rerum temporalium iure ac dominio esse omnino exclu- 
dendos. 

3. Summa praeterea impudentia asserere non dubitant, divinam revela- 
tionem non solum nihil prodesse, verum etiam nocere hominis perfectioni, 
ipsamque divinam revelationem esse imperfectam, et iccirco subiectam coz- 
tinuo et indefinito progressui, qui humanae rationis progressioni respondeat. 
Nec verentur proinde iactare, prophetias et miracula in sacris Litteris expo- 
sita et narrata esse poetarum commenta, et sacrosancta divinae fidei nostrae 
mysteria philosophicarum investigationum summam, ac divinis utriusque 
Testamenti libris mythica contineri inventa, et ipsum Dominum Nostrum 
lesum Christum, horribile dictu! mythicam esse fictionem. Quare hi turbu- 
lentissimi perversorum dogmatum cultores blaterant, morum leges divina 
haud egere sanctione, et minime opus esse, ut humanae leges ad naturae 
ius conformentur, aut obligandi vim a Deo accipiant, ac propterea asserunt, 
nullam divinam existere legem. Insuper inficiari audent omnem Dei in homi- 
nes mundumque actionem, ac temere affirmant, humanam rationem, nullo 
prorsus Dei respectu habito, unicum esse veri et falsi, boni et mali arbitrum, 
eamdemque humanam rationem sibi ipsi esse legem, ac naturalibus suis 
viribus ad hominum ac populorum bonum curandum sufficere. Cum autem 
omnes religionis veritates ex nativa humanae rationis vi perverse derivare 
audeant, tum cuique homini quoddam veluti primarium ius tribuunt, ex quo 
possit libere de religione cogitare et loqui, eumque Deo honorem et cultum 
exhibere, quem pro suo libito meliorem existimat. 

4. At vero eo impietatis et impudentiae deveniunt, ut caelum petere, ac 
Deum ipsum de medio tollere conentur. Insigni enim improbitate ac pari 
stultitia haud timent asserere, nullum supremum sapientissimum  providen- 
tissimumque Numen divinum existere ab hac rerum universitate distinctum, 
ac Deum idem esse ac rerum naturam, et iccirco immutationibus obnoxium, 
Deumque reapse fieri in homine et mundo, atque omnia Deum esse, et ipsis- 
simam Dei habere substantiam, ac unam eamdemque rem esse Deum cum 
mundo, ac proinde spiritum cum materia, necessitatem cum libertate, verum 
cum falso, bonum cum malo, et iustum cum iniusto. Quo certe nihil demen- 
tius, nihil magis impium, nihil contra ipsam rationem magis repugnans fingi 
et excogitari unquam potest. 'De auctoritate autem et iure ita temere effutiunt, 
ut impudenter dicant, auctoritatem nihil aliud esse, nisi numeri, et materia- 
lium virium summam ac ius in materiali facto consistere, et omnia hominum 
officia esse nomen inane, et omnia humana facta iuris vim habere. 

5. Iam porro commenta commentis, deliramenta deliramentis cumulan- 
tes, et omnem legitimam auctoritatem, atque omnia legitima iura, obligatio- 
nes, officia conculcantes nihil dubitant in veri legitimique iuris. locum sub- 
stituere falsa ac mentita virium iura, ac morum ordinem rerum materialium 
ordini subiicere. Neque alias vires agnoscunt, nisi illas quae in materia positae 
sunt, et omnem morum disciplinam honestatemque collocant in cumulandis 
et augendis quovis modo divitiis, et pravis quibusque voluptatibus explendis. 
Atque hisce nefariis abominandisque principiis reprobum carnis spiritui rebellis 

sensum tuentur, fovent, extollunt, illique naturales dotes ac iura tribuunt, 
quae per catholicam doctrinam conculcari dicunt, omnino despicientes moni- 
tum Apostoli clamantis « si secundum carnem vixeritis, moriemini, si autem 
spiritu facta carnis mortificaveritis, vivetis ». ! Omnia praeterea legitimae 
cuiusque proprietatis iura invadere, destruere contendunt, ac perperam animo 
et cogitatione confingunt et imaginantur ius quoddam zu//is circumscriptum 
limitibus, quo reipublicae Statum pollere existimant, quem omnium iurium 
originem et fontem esse temere arbitrantur. 

6. Dum vero hos praecipuos infelicissimae nostrae aetatis errores dolenter 
ac raptim perstringimus, recensere omittimus, Venerabiles Fratres, tot alias 
fere innumerabiles falsitates et fraudes Vobis apprime notas ac perspectas, 
quibus Dei hominumque hostes rem tum sacram tum publicam perturbare 
et convellere connituntur. Ac silentio praetermittimus multiplices gravissi- 
masque iniurias, calumnias, convicia, quibus sacros Ecclesiae ministros, et 
hanc Apostolicam Sedem dilacerare et insectari non desinunt. Nihil loqui- 
mur de iniqua sane hypocrisi, qua funestissimae in Italia praesertim pertur- 
bationis ac rebellionis duces et satellites dictitant, se velle, Ecclesiam sua 
gaudere libertate, dum sacrilego prorsus ausu omnia ipsius Ecclesiae iura 
et leges quotidie magis proculcant, eiusque bona diripiunt, et Sacrorum 
Antistites, ecclesiasticosque viros suos munere praeclare fungentes quoquo 
modo divexant, et in carcerem detrudunt, et Religiosorum Ordinum Alumnos, 
ac Virgines Deo sacras e suis coenobiis violenter exturbant, suisque propriis 
bonis spoliant, nihilque intentatum relinquunt, ut ipsam Ecclesiam in tur- 
pissimam redigant servitutem, et opprimant. Ac dum singularem certe ex 
optatissima Vestra praesentia voluptatem percipimus, Vos ipsi videtis, quam 
libertatem nunc habeant Venerabiles Fratres Sacrorum in Italia Antistites, 
qui strenue constanterque praeliantes praelia Domini minime potuerunt cum 
summo animi Nostri dolore, adversantium opera, ad Nos venire, et inter 
Vos versari, atque huic adesse conventui, quod summopere optavissent, quem- 
admodum infelicis Italiae Archiepiscopi et Episcopi suis Litteris summi 
erga Nos, et hanc Sanctam Sedem amoris et obsequii plenissimis significa- 
runt. Neminem etiam ex Sacrorum in Lusitania Antistitibus hic adesse cer- 
nitis, ac non parum dolemus, inspecta difficultatum natura, quae obstiterunt, 
quominus ipsi romanum inter aggredi possent. Recensere autem omittimus 
tot alia sane tristia et horrenda, quae ab hisce perversarum doctrinarum cul- 
toribus cum incredibili Nostro ac vestro, et omnium bonorum lucta patrantur. 
Nihil item dicimus de impia conspiratione, et pravis cuiusque generis moli- 
tionibus ac fallaciis, quibus civilem huius Apostolicae Sedis principatum 
omnino evertere ac destruere volunt. Iuvat potius hac de re commemorare 
miram prorsus consensionem, qua Vos ipsi una cum aliis Venerabilibus Fra- 
tribus universi catholici orbis Sacrorum Antistitibus nunquam intermisistis 
et epistolis ad Nos datis, et pastoralibus litteris ad fideles scriptis huiusmodi 
fallacias detegere, refutare, ac simul docere, hunc civilem Sanctae Sedis prin- 
cipatum Romano Pontifici fuisse singulari divinae providentiae consilio datum, 

illumque necessarium esse, ut idem Romanus Pontifex nulli unquam Principi 
aut civili potestati subiectus supremam universi Dominici gregis pascendi 
regendique potestatem auctoritatemque ab ipso Christo Domino divinitus 
acceptam per universam Ecclesiam plenissima libertate exercere, ac maiori 
eiusdem Ecclesiae, et fidelium bono, utilitati et indigentiis consulere possit. 

7. Quae hactenus lamentati sumus, Venerabiles Fratres, luctuosum plane 
exhibent spectaculum. Quis enim non videt tot pravorum dogmatum iniqui- 
tate, ac tot nequissimis deliramentis et machinationibus magis in dies chri- 
stianum populum misere corrumpi, et ad exitium impelli, et catholicam 
Ecclesiam, eiusque salutarem doctrinam ac veneranda iura et leges, sacrosque 
ministros oppugnari, et iccirco omnia vitia et scelera invalescere ac propagari, 
et ipsam civilem societatem exagitari? 

8. Nos itaque Apostolici Nostri ministerii probe memores, ac de spiri- 
tuali omnium populorum bono et salute Nobis divinitus commissa vel maxime 
solliciti, cum «aliter» ut sanctissimi decessoris Nostri Leonis verbis utamur 
« Nobis commissos regere non possimus, nisi hos, qui sunt perditores et 
perditi, zelo fidei Dominicae persequamur, et a sanis mentibus, ne pestis 
haec latius divulgetur, severitate, qua possumus, abscindamus »,! in hoc 
amplissimo Vestro consessu Apostolicam Nostram attollentes vocem omnes 
commemoratos praesertim errores non solum catholicae fidei ac doctrinae, 
divinis ecclesiasticisque legibus, verum etiam ipsi sempiternae ac naturali 
legi et iustitiae, rectaeque rationi omnino repugnantes et summopere adversos 
reprobamus, proscribimus atque damnamus. 

9. Vos autem, Venerabiles Fratres, qui estis sal terrae, et Dominici gregis 
custodes, ac pastores, etiam atque etiam excitamus et obtestamur, ut pro eximia 
Vestra religione et episcopali zelo pergatis, veluti adhuc cum summa Vestri 
Ordinis laude fecistis, omni cura, sedulitate et studio fideles Vobis traditos ab 
hisce venenatis pascuis arcere, et qua voce, qua opportunis scriptis tot per- 
versarum opinionum monstra refellere et profligare. Optime enim scitis de 
summa re agi, cum agatur de sanctissimae fidei nostrae, ac de catholicae 
Ecclesiae, eiusque doctrinae causa, de populorum salute, et humanae societatis 
bono ac tranquillitate. Itaque, quantum in Vobis est, ne desinatis unquam a 
fidelibus avertere tam dirae pestis contagia, idest ab eorum oculis manibusque 
perniciosos libros et ephemerides eripere, ipsosque fideles sanctissimis augu- 
stae nostrae religionis praeceptionibus assidue imbuere et erudire, ac monere 
et exhortari, ut ab hisce iniquitatis magistris, tamquam a facie colubri effu- 
giant. Pergite Vestras omnes curas cogitationesque in id potissimum conferre, 
ut Clerus sancte scienterque instituatur, omnibusque virtutibus fulgeat, ut 
utriusque sexus iuventus ad morum honestatem, pietatem, omnemque virtu- 
tem sedulo formetur, ut salutaris sit studiorum ratio. Ac diligentissime advi- 
gilate et prospicite, ne in humaniores litteras, severioresque disciplinas tra- 
dendas aliquid unquam irrepat quod fidei, religioni, bonisque moribus adver- 
setur. Viriliter agite, Venerabiles Fratres, et ne animo unquam concidatis in 
hac tanta temporum perturbatione et iniquitate, sed divino auxilio omnino 

freti, ac sumentes in omnibus scutum inexpugnabile aequitatis et fidei, atque 
assumentes gladium. spiritus, quod est verbum Dei, ne intermittatis omnium 
catholicae Ecclesiae, ut huius Apostolicae Sedis hostium conatibus obsistere, 
eorumque tela retundere et impetus frangere. 

10. Interim vero dies noctesque, sublatis ad caelum oculis, non desista- 
mus, Venerabiles Fratres, clementissimum misericordiarum Patrem, et Deum 
totius consolationis, qui de tenebris facit lucem splendescere, quique potens 
est de lapidibus suscitare filios Abrahae, in humilitate cordis nostri ferven- 
tissimis precibus indesinenter orare et obsecrare, ut per merita Unigeniti 
Filii sui Domini Nostri lesu Christi velit christianae et civili reipublicae auxi- 
liariam porrigere dexteram, omnesque disperdere errores et impietates, ac 
divinae suae gratiae lumine omnium errantium mentes illustrare, illosque ad 
se convertere et revocare, quo Ecclesia sua sancta optatissimam assequatur 
pacem, et ubique terrarum maiora in dies incrementa suscipiat, ac prospere 
vigeat et efflorescat. Ut autem quae petimus et quaerimus, facilius consequi 
possimus, ne cessemus adhibere primum deprecatricem apud Deum Imma- 
culatam Sanctissimamque Deiparam Virginem Mariam, quae misericordissima 
et amantissima nostrum omnium mater cunctas semper interemit haereses, 
et cuius nullum apud Deum praesentius patrocinium. Petamus quoque suf- 
fragia tum sancti eiusdem Virginis Sponsi Iosephi, tum sanctorum Aposto- 
lorum Petri et Paulli, omniumque caelitum, et illorum praesertim, quos nuper 
Sanctorum fastis adscriptos colimus et veneramur. 

11. Antequam vero dicendi finem faciamus Nobis temperare non pos- 
sumus, quin iterum testemur et confirmemus, summa Nos uti consolatione, 
dum iucundissimo Vestrum omnium conspectu fruimur, Venerabiles Fratres, 
qui tanta fide, pietate et observantia Nobis et huic Petri Cathedrae firmiter 
obstricti, ac ministerium. Vestrum implentes maiorem Dei gloriam, et anima- 
rum salutem omni studio procurare gloriamini, quippe concordissimis animis, 
atque admirabili sane cura et amore una cum aliis Venerabilibus Fratribus 
totius catholici orbis Episcopis et fidelibus Vestrae et illorum curae com- 
missis gravissimas Nostras angustias et acerbitates modis omnibus lenire et 
sublevare non desinitis. Quocirca hac etiam occasione amantissimi aeque ac 
gratissimi animi Nostri sensus erga Vos, et alios omnes Venerabiles Fratres, 
et ipsos fideles amplissimis verbis palam publiceque profitemur. A Vobis 
autem exposcimus, ut cum ad Vestras redieritis Dioeceses velitis eisdem fide- 
libus Vestrae vigilantiae concreditis hos animi Nostri sensus Nostro nomine 
nuntiare, illosque certiores facere de paterna Nostra in illos caritate, deque 
Apostolica Benedictione, quam ex intimo corde profectam, et cum omnis 
verae felicitatis voto coniunctam Vobis ipsis, Venerabiles Fratres, et eisdem 
fidelibus impertire vehementer laetamur. 

[Acta Pii IX, vol. IIl, p. 451-461]. 

Pius IX, ep. Quo graviora, 8 iul. 1862. ! 


Quo graviora ex nefariis adversariorum machinationibus sanctissimae 
nostrae religioni, et fidelium incolumitati imminent mala, eo alacriorem in 
iis propulsandis operam impendere debent Episcopi, a quibus omni studio 
ipsa religio est propugnanda, et fidelium salus procuranda. Itaque inter 
maximas, quibus premimur, acerbitates summo certe afficimur dolore noscen- 
tes, Dilecte Fili Noster ac Venerabiles Fratres, in qua deploranda sane con- 
ditione catholicae Religionis et Ecclesiae res in isto regno versentur, quin 
pateat, eam a Vobis in gravissimo episcopali munere obeundo adhiberi vigi- 
lantiam et fortitudinem, quam si semper, in hac praesertim tanta temporum 
iniquitate, et ipsius vestri muneris officium, et catholicae Ecclesiae causa, et 
fidelium Vobis commissorum salus omnino exposcunt. Quocirca de spirituali 
istorum fidelium bono vehementer anxii ac solliciti pro Apostolici Nostri 
ministerii debito non possumus, quin Vos etiam atque etiam excitemus et 
hortemur, ut summa cura et constantia omnes episcopalis vestri muneris 
partes studiosissime implere velitis. Ad Vos enim, qui in partem sollicitudinis, 
cuius plenitudo Nobis commissa fuit, adsciti estis, maxime pertinet sanctis- 
simae fidei, sacraeque doctrinae depositum integrum, inviolatumque custo- 
dire, et catholicae Ecclesiae, atque huius Apostolicae Sedis causam iura ac 
leges strenue tueri, defendere, ac toto animo illis fortiter obsistere, qui ipsam 
Ecclesiam et Sedem, earumque iura legesque oppugnare conantur. Vestrum 
est assidue advigilare, ut Cleri disciplina sarta tecta servetur, et omnes eccle- 
siastici viri ab iis declinantes, quae Clericis vetita, quaeque ipsos nequaquam 
decent, exemplum sint fidelium in verbo, in conversatione, in caritate, in 
fide, in castitate, ac proprii ministerii munia naviter, scienter sancteque 
obeant, et in animarum salutem curandam totis viribus incumbant, et sacras 
praesertim | disciplinas sedulo excolant, quo possint omnes exhortari in 
doctrina sana, et eos, qui contradicunt, revincere. Ignorare autem minime 
potestis, Dilecte Fili Noster ac Venerabiles Fratres, quam vehementer Eccle- 
siae intersit hisce potissimum  luctuosissimis temporibus idoneos habere 
ministros, qui nonnisi ex Clericis optime institutis fieri possunt. Atque iccirco 
vestras omnes curas, cogitationesque in id praecipue intendatis oportet, ut 
adolescentes Clerici in vestris Seminariis vel ab ineunte aetate per magistros 
pietatis, sanaeque doctrinae laude spectatos ad ecclesiasticum spiritum mature 
fingantur, ac litteris et disciplinis praesertim sacris ab omni cuiusque pro- 
fanae novitatis et erroris periculo alienis diligentissime erudiantur. Ac sum- 
mopere cavete, ne in theologicarum praesertim rerum, et iuris canonici 


1 Dilecto Filio Nostro Emmanueli Benedicto S. R. E. Presbytero Cardinali 
Rodrigues Patriarchae Lisbonensi, et Venerabilibus Fratribus Iosepho Ioachimo 
Archiepiscopo Bracarensi, losepho Antonio Archiepiscopo Eborensi eorumque Suíf- 
fraganeis in Lusitania Episcopis. 


968 Romani Pontifices 


scientia tradenda ii adhibeantur libri, quibus falsae opiniones, et errores verae 
germanaeque catholicae Ecclesiae, et huius Apostolicae Sedis doctrinae repu- 
gnantes et adversi continentur. Summa etiam vigilantia et sollicitudine Vobis 
omnino est curandum, ut religiosae vitae disciplina in monasteriis accuratis- 
sime servetur, et, ubi prolapsa fuerit, restituatur, utque ecclesiasticae de 
Monialium clausura leges nunquam violentur, sed perdiligenter custodiantur. 
Pari autem contentione a Vobis est allaborandum, ut utriusque sexus iuven- 
tus, qua omnis christianae, civilisque reipublicae spes continetur, et sanctis- 
simis divinae nostrae religionis praeceptionibus sedulo imbuatur, atque ad 
morum honestatem, pietatem, omnemque virtutem instituatur. Neminem 
autem Vestrum latet quo teterrimo sane bello nunc catholica divexetur 
Ecclesia, quibusque pravis omnis generis artibus, insidiis, pestiferisque scri- 
ptis Dei hominumque hostes omnium animos mentesque corrumpere et a 
sanctissima nostra religione avellere connituntur. Nullis igitur curis, nullis 
consiliis nullisque laboribus parcere debetis, ne dilectae oves Vobis commissae 
vestra incuria fiant in devorationem omnium bestiarum agri. Itaque, Dilecte 
Fili Noster ac Venerabiles Fratres, ne sitis canes muti non valentes latrare, 
sed qua voce, qua salutaribus opportunisque scriptis ne cessetis inimicorum 
hominum insidias detegere, errores refellere, eorum impiis conatibus impavide 
obsistere. Ac nunquam desinite perniciosos, obscenos, impiosque libros et 
ephemerides de vestrorum fidelium manibus eripere, et ipsos fideles monere 
et exhortari, ut in catholicae religionis professione quotidie magis stabiles 
et immoti persistant, ac nunquam se decipi, et in errorem induci patiantur 
a fabricatoribus mendacii et perversorum dogmatum cultoribus. Et quoniam 
miseros facit populos peccatum, omnem episcopalem vestram sollicitudinem 
et zelum in vitiis flagitiisque radicitus extirpandis impendite, et nunquam 
intermittite singularem adhibere vigilantiam, ut fideles Vobis concrediti quo- 
tidie magis enutriti verbis fidei, et per gratiarum charismata confirmati rece- 
dant a malo et faciant bonum, et alacriori usque pede incedant per semitas 
Domini, et omnia Dei, eiusque sanctae Ecclesiae mandata religiosissime 
observent iisque omnibus instent operibus, quae caritatem vel in Deum, vel 
in proximum praeseferant. Quantum autem industria, consilio, auctoritate 
eniti et efficere potestis, nihil unquam intentatum relinquite, ut miseros erran- 
tes ad salutis tramitem reducere, et Christo lucrifacere valeatis. Ac Parocho- 
rum praesertim zelum indesinenter excitate et inflammate, ut proprio munere 
diligentissime fungentes nunquam cessent christianam plebem sibi commis- 
sam ab venenatis pascuis avertere, atque ad salutaria deducere, eamque con- 
tinenter pascere divini verbi praeconio, et Sacramentorum, ac multiformis 
gratiae Dei dispensatione, et nunquam eos pigeat aegrotos visitare, illosque 
omni sacrorum ope sedulo iuvare, et omnes sana doctrina erudire; et quod 
caput est, ac vel maxime interest, documenta fidei, morumque disciplinam 
leniter admodum patienterque puerulos, rudesque homines docere, ne quando 
in ipsos Parochos exprobratio illa cadat: Parvuli petierunt panem, et non erat 
qui frangeret eis. ! Cum autem ad spirituale Dioecesium bonum procurandum, 

earumque mala avertenda Pastorum oculi magnam vim habere soleant, iccirco, 
dilecte Fili Noster ac Venerabiles Fratres, ne omittatis vestras Dioeceses 
accurate invisere et Cleri populique mores sedulo agnoscere, atque omni 
diligentia et studio quae corrigenda sunt emendare et convellere, et flagitia, 
si quae sint, eliminare pravasque amputare consuetudines, peccandique occa- 
siones tollere, et ubique locorum christianam institutionem, et sacramentorum 
usum, quo nihil christiano populo est salubrius, promovere, et dierum festo- 
rum cultum, ac templorum reverentiam inculcare, et Clerum ad propria offi- 
cia sedulo obeunda excitare, et populum ad omnes christianas exercendas 
virtutes inflammare. Atque episcopali, uti par est, fortitudine, iis omnibus 
resistite quae contra Ecclesiam, eiusque veneranda iura et leges istic impune 
patrantur. Etenim haud ignoratis, debitam civili potestati obedientiam prae- 
stari oportere in iis tantum omnibus, quae Dei, eiusque Sanctae Ecclesiae 
egibus minime adversantur. Nihil praetermittite, Dilecte Fili Noster ac Vene- 
rabiles Fratres, quod ad ministerium vestrum diligenter implendum quovis 
modo pertinet, ne quando gravissimis illis verbis Vos Dominus exprobret 
« quod infirmum fuit non consolidastis, quod aegrotum non sanatis, quod 
« confractum non alligastis, et quod abiectum est non reduxistis, et quod 
« perierat non quaesistis».! Quocirca omni virtute et constantia exerite gla- 
dium spiritus, quod est verbum Dei, praedicate, ut in persona Timothei 
discipuli sui tantopere Vobis inculcat Apostolus Paulus, instate opportune, 
importune, arguite, obsecrate, increpate in omni patientia et doctrina. Neque 
Vos quidquam unquam deterreat, quominus pro Dei gloria, pro Ecclesiae 
tutela, pro animarum Vobis commissarum salute Vosmetipsos in omnes 
obiiciatis dimicationes. Recogitate Eum, qui talem sustinuit a peccatoribus 
adversus semetipsum contradictionem. Quod si nequissimorum timeatis auda- 
ciam actum iam est de Episcopatus vigore, et fortitudine, ac de sublimi, et 
divina Ecclesiae gubernandae potestate. lam vero hac occasione dissimulare 
non possumus, Dilecte Fili Noster ac Venerabiles Fratres, non parum Nos 
doluisse, proptereaquod neminem Vestrum videre potuerimus in solemni 
plurium Sanctorum Canonizatione a Nobis VI Idus proximi mensis Iunii 
celebrata,? ad quam tot universi catholici orbis Sacrorum Antistites ex disiun- 
ctissimis etiam regionibus cum summo animi Nostri gaudio confluere glo- 
riati sunt. Atque etiamsi aliquae extiterint difficultates, ob quas ad Nos venire 
minime potueritis, tamen nemo impedire Vos potuit, quominus vestras ad 
Nos scriberetis Litteras quibus vestram erga Nos, et hanc Petri Cathedram 
catholicae unitatis centrum fidem, pietatem et observantiam declararetis, 
quemadmodum cum summa sui nominis laude, et Nostra consolatione fece- 
runt tum Italiae, tum aliarum Ecclesiarum Sacrorum Antistites, quibus roma- 
num iter suscipere minime licuit. Ea porro spe sustentamur fore, Dilecte 
Fili Noster ac Venerabiles Fratres, ut Vos serio considerantes in conspectu 
Domini gravissima officii vestri munera, durissimumque iudicium, quod 
omnibus quidem, qui praesunt, sed maxime speculatoribus Domus Israel 

est subeundum, hisce Nostris monitis, hortationibus, votis ac postulationibus 
aures alacri libentique animo praebentes velitis episcopali zelo incensi catho- 
licam religionem pro viribus tueri, eamque ab impiis hostium insidiis et 
molitionibus impavide defendere, vestri gregis saluti studiosissime consulere, 
et maiora etiam iis, quae scripsimus, praestare. Hac spe admodum erecti 
caelestium omnium munerum auspicem, et praecipuae Nostrae in Vos cari- 
tatis pignus Apostolicam Benedictionem toto cordis affectu Vobis ipsis, 
Dilecte Fili Noster ac Venerabiles Fratres vestraeque fidei concreditis Clericis 
Laicisque fidelibus peramanter impertimus. 
[Acta Pii IX, vol. III, p. 463-469]. 


536. 


Pius/IX, ep. encycl. Quanto conficiamur moerore, 10 aug. 1863. ! 


1. Quanto conficiamur moerore ob saevissimum sacrilegumque bellum 
in omnibus fere terrarum orbis regionibus catholicae Ecclesiae hisce asper- 
rimis temporibus allatum, ac praesertim in infelici Italia ante Nostros oculos 
a Subalpino Gubernio plures abhinc annos indictum, et magis in dies exci- 
tatum, quisque Vestrum vel facile cogitatione assequi potest, Dilecti Filii 
Nostri, ac Venerabiles Fratres. Verum inter gravissimas Nostras angustias, 
dum Vos intuemur, maximo afficimur solatio et consolatione. Siquidem Vos 
quamvis omnibus iniustissimis, violentisque modis miserandum in modum 
vexati, et a proprio grege avulsi, in exilium eiecti, atque etiam in carcerem 
detrusi, tamen virtute ex alto induti nunquam intermisistis qua voce, qua 
salutaribus scriptis Dei, eiusque Ecclesiae, et Apostolicae huius Sedis causam, 
iura, doctrinam strenue tueri, vestrique gregis incolumitati consulere. Itaque 
Vobis ex animo gratulamur, quod vehementer laetamini pro nomine lesu 
contumeliam pati, ac meritis Vos laudibus efferimus utentes Sanctissimi 
Nostri Decessoris Leonis verbis: « Licet laboribus dilectionis vestrae, quos 
« pro observantia catholicae fidei suscepistis toto corde compatiar, et ea quae 
« Vobis... illata sunt, non aliter accipiam, quam si ipse pertulerim, intelligo 
« tamen magis esse gaudii, quam moeroris, quod, confortante Vos Domino 
« lesu Christo, in evangelica apostolicaque doctrina insuperabiles perstitistis... 
« Et cum Vos inimici fidei christianae ab Ecclesiarum vestrarum sede divel- 
« lerent, maluistis peregrinationis iniuriam pati, quam ulla impietatis ipsorum 
« contagione violari ».? 

2. Atque utinam Vobis tantarum Ecclesiae calamitatum finem nuntiare 
possemus! Sed nunquam satis lugenda morum corruptela undique ingra- 
vescens, et irreligiosis, nefandis obscoenisque scriptis, ac scenicis spectaculis, 
et meretriciis domibus fere ubique constitutis, ac aliis pravis artibus promota, 
et monstrosa omnium errorum portenta quaquaversus disseminata, et abo- 

minanda vitiorum omniumque "scelerum increscens colluvio, et mortiferum 
incredulitatis ac indifferentismi virus longe lateque diffusum, et ecclesiasticae 
potestatis, ac sacrarum rerum, legumque contemptio, despicientia, et iniusta 
ac violenta bonorum Ecclesiae depopulatio, et acerrima, ac continua contra 
sacros Ministros, ac Religiosarum Familiarum Alumnos, Virginesque Deo 
devotas insectatio, ac diabolicum prorsus adversus Christum, eiusque Eccle- 
siam, doctrinam, et hanc Apostolicam Sedem odium, et innumera fere alia; 
quae ab infensissimis rei catholicae hostibus patrantur, et quotidie lamentari 
cogimur, videntur optatissimum illud protrahere ac differre tempus, quo 
plenum sanctissimae nostrae religionis, iustitiae, ac veritatis triumphum videre 
possimus. Qui quidem triumphus deesse non poterit, etiamsi Nobis datum 
non sit noscere tempus eidem triumpho ab omnipotenti Deo destinatum, qui 
omnia admirabili divina sua providentia regit ac moderatur, et ad nostram 
dirigit utilitaten. Etsi vero caelestis Pater Ecclesiam suam sanctam in hac 
miserrima et mortali peregrinatione militantem, variis aerumnis et calamita- 
tibus affligi et vexari permittit, tamen cum ipsa a Christo Domino supra 
immobilem et firmissimam petram sit fundata, non solum nulla vi, nulloque 
impetu convelli, et labefactari unquam potest, verum etiam ipsis « persecu- 
« tionibus non minuitur, sed augetur, et semper dominicus ager segete ditiori 
« vestitur, dum grana, quae singula cadunt, multiplicata nascuntur ». ! Quod, 
Dilecti Filii Nostri et Venerabiles Fratres, luctuosissimis etiam hisce tempo- 
ribus singulari Dei beneficio evenire conspicimus. Nam quamvis immaculata 
Christi Sponsa impiorum hominum opera in praesentia vehementer afflicte- 
tur, tamen de suis hostibus agit triumphum. Enimvero ipsa suos triumphat 
hostes, et mirifice splendescit tum singulari vestra, et aliorum Venerabilium 
Fratrum totius catholici orbis Sacrorum Antistitum erga Nos, et hanc Petrj 
Cathedram fide, amore, observantia, et eximia constantia in catholica unitate 
tuenda, tum tot pientissimis religionis, et christianae caritatis operibus, quae, 
Deo auxiliante, magis in dies multiplicantur in catholico orbe, tum sanctis- 
simae fidei lumine, quo magis in dies tot illustrantur regiones, tum egregio 
Catholicorum erga ipsam Ecclesiam, ac Nos, et hanc Sanctam Sedem amore 
et studio, tum insigni et immortali martyrii gloria. Nostis enim quomodo 
in Tunkini, et Cocinchinae praesertim regionibus Episcopi, Sacerdotes, laici- 
que viri, ac vel ipsae imbelles mulieres, ac teneri adolescentuli et adolescen- 
tulae veterum martyrum exempla aemulantes animo invicto, et heroica virtute 
crudelissimos quosque cruciatus despicere, et exultantes pro Christo vitam 
profundere vehementer laetantur. Quae sane omnia non levi Nobis, Vobis- 
que consolationi esse debent inter maximas, quibus premimur, acerbitates. 

3. Verum cum Apostolici Nostri ministerii officium omnino postulet, 
ut Ecclesiae causam Nobis ab ipso Christo Domino commissam omni cura 
studioque defendamus, illosque omnes reprobemus, qui Ecclesiam ipsam, 
eiusque sacra iura, Ministros, et hanc Apostolicam Sedem oppugnare et con- 
culcare non dubitant, iccirco hisce Nostris Litteris denuo ea omnia et sin- 
gula confirmamus, declaramus, ac damnamus, quae in pluribus consistoria- 

libus Allocutionibus, aliisque Nostris Litteris cum ingenti animi Nostti mole- 
stia lamentari, declarare, et damnare coacti fuimus. ! 

4. Atque hic, Dilecti Filii Nostri et Venerabiles Fratres, iterum comme- . 
morare et reprehendere oportet gravissimum errorem, in quo nonnulli catho- 
lici misere versantur, qui homines in erroribus viventes, et a vera fide, atque 
a catholica unitate alienos ad aeternam vitam pervenire posse opinantur. Quod 
quidem catholicae doctrinae vel maxime adversatur. Notum Nobis, Vobisque 
est, eos, qui invincibili circa sanctissimam nostram religionem ignorantia labo- 
rant, quique naturalem legem, eiusque praecepta in omnium cordibus a Deo 
insculpta sedulo servantes, ac Deo obedire parati, honestam rectamque vitam 
agunt, posse, divinae lucis, et gratiae operante virtute, aeternam consequi vitam, 
cum Deus, qui omnium mentes, animos, cogitationes, habitusque plane intue- 
tur, scrutatur et noscit, pro summa sua bonitate, et clementia minime patiatur 
quempiam aeternis puniri suppliciis qui voluntariae culpae reatum non habeat. 
Sed notissimum quoque est catholicum dogma, neminem scilicet extra catho- 
licam Ecclesiam posse salvari, et contumaces adversus eiusdem Ecclesiae aucto- 
ritatem, definitiones, et ab ipsius Ecclesiae unitate, atque a Petri Successore 
Romano Pontifice, cui vineae custodia a Salvatore est commissas, ? pertinaciter 
divisos, aeternam non posse obtinere salutem. Clarissima enim sunt Christi 
Domini verba: « Si Ecclesiam non audierit, sit tibi sicut ethnicus, et publi- 
« canus »: ? « Qui vos audit, me audit, et qui vos spernit, me spernit, qui 
« autem me spernit, spernit eum, qui misit me »:* « Qui non crediderit con- 
« demnabitur » :5 « Qui non credit, iam iudicatus est »:9 « Qui non est mecum, 
« contra me est, qui non colligit mecum, dispergit ».7 Hinc Apostolus huius- 
modi homines dicit subversos, ef proprio iudicio condemnatos, 9 et Apostolo- 
rum Princeps illos appellat « magistros mendaces, qui introducunt sectas per- 
« ditionis, Dominum negant, superducentes sibi celerem perditionem ». ? 

5. Absit vero, ut catholicae Ecclesiae filii ullo unquam modo inimici sint 
iis, qui eisdem fidei caritatisque vinculis, Nobiscum minime sunt coniuncti, 
quin immo illos sive pauperes, sive aegrotantes, sive aliis quibusque aerum- 
nis afflictos omnibus christianae caritatis officiis prosequi adiuvare semper 
studeant, etin primis ab errorum tenebris, in quibus misere iacent, eripere 


* Allocut. 20 Iunii 1859 (cf. N. 525); 26 Septemb. 1859 (cf. N. 527); 13 Iulii 1860 

temb. 1861 (cf. Acta Pii IX, vol. III, p. 281-287); 9 Iunii 1862 (cf. N. 534). - Epist. 
Encycl. 18 lunii 1859 (cf. Acta Pii IX, vol. III, p. 82-83); 19 Ian. 1860 (cf. Acta 

atque ad catholicam veritatem, et ad amantissimam matrem Ecclesiam redu- 
cere contendant, quae maternas suas manus ad illos amanter tendere, eosque 
ad suum sinum revocare nunquam desinit, ut in fide, spe, et caritate fun- 
dati, ac stabiles, et in omni opere bono fructificantes, aeternam assequantur 
salutem. i 

6. Nunc autem, Dilecti Filii Nostri ac Venerabiles Fratres, silentio prae- 
terire non possumus alium perniciosissimum errorem, et malum, quo hac 
nostra infelicissima aetate hominum mentes animique misere abripiuntur, ac 
perturbantur. Loquimur nempe de effraenato ac damnoso illo proprio amore 
et studio, quo non pauci homines, nulla plane proximi sui ratione habita, 
proprias utilitates, et commoda unice spectant et quaerunt; loquimur de insa- 
tiabili illa dominandi et acquirendi cupiditate, qua, honestatis iustitiaeque 
regulis omnino posthabitis, divitias quovis modo cupidissime congerere, et 
cumulare non desinunt, ac terrenis tantum rebus assidue intenti, et Dei, 
religionis, animaeque suae immemores suam omnem felicitatem in compa- 
randis divitiis et pecuniae thesauris perperam collocant. Meminerint huius- 
modi homines, ac serio meditentur gravissima illa Christi Domini verba: 
« Quid prodest homini si mundum universum lucretur, animae vero suae 
« detrimentum patiatur? »! et animo sedulo reputent quae Apostolus Paulus 
docet: « Qui volunt divites fieri, incidunt in tentationem, et in laqueum dia- 
« boli, et desideria multa inutilia, et nociva, quae mergunt homines in inter. 
« itum et perditionem. Radix enim omnium malorum est cupiditas, quam 
« quidam appetentes, erraverunt a fide, et inseruerunt se doloribus multis ». ? 

7. Equidem homines iuxta propriam ac diversam cuiusque conditionem 
suis laboribus necessaria vitae praesidia sibi comparare debent seu in litteris, 
ac scientiis excolendis, seu in artibus tum ingenuis, tum vulgaribus exer- 
cendis, seu in publicis, privatisque muneribus obeundis, seu in rerum com- 
mercio habendo, sed omnino oportet, ut omnia cum honestate, iustitia, inte- 
gritate et caritate agant, et Deum prae oculis semper habeant, eiusque mandata, 
ac praecepta diligentissime observent. 

8. lam vero dissimulare non possumus, acerbissimo Nos angi dolore, 
cum in Italia nonnulli ex utroque Clero reperiantur viri, qui adeo sanctae 
suae vocationis sunt obliti, ut minime erubescant exitialibus etiam scriptis 
falsas disseminare doctrinas ac populorum animos contra Nos, et hanc Apo- 
stolicam Sedem excitare, ac civilem Nostrum et ipsius Sedis principatum 
oppugnare, et nequissimis catholicae Ecclesiae, eiusdemque Sedis hostibus 
omni opera studioque impudenter favere. Qui ecclesiastici viri a suis Anti- 
stitibus, et a Nobis, atque ab ac Sancta Sede desciscentes, et Subalpini Gu- 
bernii, eiusque Magistratuum favore, et auxilio freti eo temeritatis devene- 
runt, ut ecclesiasticis censuris et poenis plane spretis, minime extimuerint, 
quasdam omnino improbandas Societates Clerico-liberali, Di mutuo soccorso, 
Emancipatrice del Clero italiano vulgo appellatas, aliasque eodem pravo spi- 
ritu animatas constituere, et quamvis a propriis Antistitibus merito inter- 

dicti a sacro ministerio obeundo, tamen minime pavent illud, veluti intrusi, 
in pluribus Templis perperam et illicite exercere. Quapropter et commemo- 
ratas detestandas societates, et improbam eorumdem ecclesiasticorum homi- 
num agendi rationem reprobamus, damnamus. Atque eodem tempore hos 
infelices ecclesiasticos viros etiam atque etiam monemus, hortamur, ut resi- 
piscant, et redeant ad cor, propriaeque saluti consulant, serio considerantes, - 
quod « nullum ab aliis magis praeiudicium, quam a Sacerdotibus tolerat 
« Deus, quando eos, quos ad aliorum correctionem posuit, dare de se exempla 
« pravitatis cernit », ! ac diligenter meditantes, districtam ante tribunal Christi 
rationem aliquando esse reddendam. Faxit Deus, ut hi miseri ecclesiastici 
homines paternis Nostris monitis obtemperantes velint Nobis eam adhibere 
consolationem, quam Nobis afferunt illi utriusque Cleri viri, qui misere 
decepti, et in errorem inducti ad Nos in singulos dies confugiunt, poeni- 
tentes, ac supplici prece errati veniam, et a censuris ecclesiasticis absolutio- 
nem humiliter enixeque implorantes. 

9. Optime autem noscitis, Dilecti Filii Nostri ac Venerabiles Fratres, 
impia omnis generis scripta e tenebris emissa, ac dolis, mendaciis, calumniis, 
et blasphemiis plena, et scholas acatholicis magistris traditas, et templa aca- 
tholico cultui destinata, ac multiplices alias diabolicas sane insidias, artes, 
conatus, quibus Dei hominumque hostes in misera Italia catholicam Eccle- 
siam, si fieri unquam posset, funditus evertere, ac populos, et improvidam 
praesertim iuventutem quotidie magis depravare, corrumpere, et ex omnium 
animis sanctissimam nostram fidem religionemque radicitus extirpare con- 
nituntur. Itaque nihil dubitamus, quin Vos, Dilecti Filii Nostri ac Venerabiles 
Fratres, confortati in gratia Domini Nostri lesu Christi pro egregio vestro 
episcopali zelo pergatis, ut adhuc cum maxima vestri nominis laude fecistis, 
concordissimis animis et ingeminatis studiis constanter opponere murum 
pro Domo Israel, et certare bonum certamen fidei, et ab adversariorum insi- 
diis fideles curae vestrae commissos defendere, illosque assidue monere, et 
exhortari, ut sanctissimam fidem, sine qua impossibile est placere Deo, et 
quam a Christo Domino per Apostolos tenet ac docet catholica Ecclesia, 
constantissime teneant, ac stabiles et immoti permaneant in divina nostra 
religione, quae una est vera, aeternamque parat salutem, ac civilem etiam 
societatem vel maxime sospitat atque fortunat. Quapropter ne desinatis per 
parochos praesertim, aliosque ecclesiasticos viros vitae integritate, morum 
gravitate, ac sana solidaque doctrina spectatos tum divini verbi praedica- 
tione, tum catechesi populos curae vestrae traditos veneranda augustae nostrae 
religionis mysteria, doctrinam, praecepta, disciplinam continenter et accurate 
docere. Etenim apprime scitis, ingentem malorum partem ex divinarum rerum, 
quae ad salutem necessariae sunt, inscitia plerumque oriri, ac propterea probe 
intelligitis, omnem curam industriamque esse adhibendam, ut huiusmodi malum 
a populis depellatur. 

10. Antequam vero huic Nostrae Epistolae finem faciamus, Nobis tem- 
perare non possumus, quin meritas Italiae Clero laudes tribuamus, qui ex 


'! S. Gregor. M, Homil. 17, in Evangel. 


parte longe maxima Nobis et huic Petri Cathedrae, ac suis Antistitibus ex 
animo adhaerens a recta via minime declinavit, sed illustria suorum Anti. 
stitum exempla sequens, et asperrima quaeque patientissime perferens mu- 
nere suo egregie perfungitur. Ea profecto spe nitimur fore, ut Clerus 
idem, divina auxiliante gratia, digne ambulans vocatione, qua vocatus est, 
splendidiora suae pietatis, ac virtutis specimina exhibere semper contendat. 

11. Debito quoque laudum praeconio prosequimur tot Virgines Deo 
sacras, quae a propriis Monasteriis violenter exturbatae, ac suis redditibus 
spoliatae, et ad mendicitatem redactae haud tamen íregerunt fidem, quam 
Sponso dederunt, sed omni constantia tristissimam suam conditionem tole- 
rantes non cessant diurnis nocturnisque precibus levare manus suas in sancta, 
Deum pro omnium et suorum etiam persecutorum salute obsecrantes, et mise- 
ricordiam a Domino patienter expectantes. 

12. Meritis etiam laudibus Italiae populos ornare gaudemus, qui catho- 
licis sensibus egregie animati tot impias contra Ecclesiam molitiones dete- 
stantur, et filiali Nos, et hanc Sanctam Sedem, ac suos Antistites pietate, 
observantia, et obedientia prosequi vehementer gloriantur, quique gravissimis 
licet difficultatibus, ac periculis praepediti singularis sui erga Nos amoris, stu- 
diique significationes modis omnibus quotidie exhibere, et maximas Nostras, 
et Apostolicae huius Sedis angustias tum collatitia pecunia, tum aliis largi- 
tionibus sublevare non desistunt. 

18. In. tantis autem acerbitatibus, tantaque contra Ecclesiam excitata 
tempestate, ne despondeamus unquam animum, Dilecti Filii Nostri ac Vene- 
rabiles Fratres, cum « consilium nostrum, et fortitudo sit Christus, ac sine 
« quo nihil possumus, per ipsum cuncta possimus, qui confirmans praedi- 
« catores Evangelii, et Sacramentorum ministros, ecce ego, inquit, vobiscum 
« sum omnibus diebus usque ad consummationem saeculi »,! et cum certo 
sciamus, inferi portas nunquam esse praevalituras adversus Ecclesiam, quae 
semper stetit, stabitque immota, custode et vindice Christo Iesu Domino 
Nostro, qui eam aedificavit, et qui fuit &eri, e£ hodie, ipse et in saecula.? 

14. Ne desinamus autem, Dilecti Filii Nostri ac Venerabiles Fratres, arden- 
tiore usque studio in humilitate cordis nostri orationes et postulationes Deo 
per lesum Christum dies noctesque offerre, ut, hac turbulentissima tempe- 
state depulsa, Ecclesia sua sancta a tantis calamitatibus respiret, et ubique 
terrarum optatissima pace ac libertate fruatur, et novos ac splendidiores de 
suis inimicis agat triumphos, utque omnes errantes divinae suae gratiae 
lumine perfusi ab erroris via ad veritatis, iustitiaeque iter revertantur, ac 
dignum poenitentiae fructum facientes perpetuum sancti sui nominis amorem 
et timorem habeant. Ut autem dives in misericordia Deus ferventissimis nostris 
precibus facilius annuat, invocemus potentissimum Immaculatae Sanctissi- 
maeque Dei Genitricis Virginis Mariae patrocinium, ac suffragia petamus 
Sanctorum Apostolorum Petri et Pauli, omniumque Beatorum Caelitum, ut 
validis suis apud Deum deprecationibus implorent omnibus misericordiam 


1 S, Leo, Epist. 167, ad Rustic. Narbon. Episcop. 

et gratiam in auxilio opportuno, et omnes calamitates et pericula, quibus 
Ecclesia ubique, ac potissimum in Italia affligitur, potenter avertant. 

15. Denique certissimum singularis Nostrae in Vos benevolentiae pignus 
Apostolicam Benedictionem ex intimo corde profectam Vobis ipsis, Dilecti 
Filii Nostri ac Venerabiles Fratres, et gregi curae vestrae commisso pera- 
manter impertimus. 

[Acta Pii IX, vol. III, p. 609-621]. 


537. 
Pius IX, ep. encycl. /ncredibili, 17 sept. 1863.'! 


l. Incredibili afflictamur dolore, et una Vobiscum ingemiscimus, Venera- 
biles Fratres, cum noscamus quibus nefariis, dirisque modis a Neogranatensis 
Reipublicae Gubernio catholica impetitur, perturbatur, ac dilaceratur Ecclesia. 
Equidem verbis satis exprimere haud possumus multiplices sacrilegosque ausus, 
quibus Gubernium idem gravissimas Nobis, et huic Apostolicae Sedi iniu- 
rias afferens sanctissimam nostram religionem, eiusque veneranda iura, doctri- 
nam, cultum, sacrosque Ministros conculcare ac destruere contendit. Namque 
idem Gubernium duos praesertim ab hinc annos infandas edidit leges et 
decreta, quae catholicae Ecclesiae, eiusque doctrinae, auctoritati, iuribus- 
que vel maxime adversantur.? Hisce enim iniquissimis legibus ac decretis 
inter alia, sacri Ministri prohibiti sunt ecclesiasticum ministerium exercere 
sine civilis potestatis venia, et omnia Ecclesiae bona usurpata, divendita, ac 
propterea parochiae, et Religiosae utriusque sexus Familiae, et Clerus, ac 
Valetudinaria, Domusque refugii, piaeque Sodalitates, Beneficia, et Cappel- 
laniae etiam iuris patronatus suis redditibus spoliatae. Atque per easdem 
iniustissimas leges, et decreta legitimum Ecclesiae acquirendi, ac possidendi 
ius omnino oppugnatum, et cuiusque acatholici cultus libertas sancita, et 
omnes utriusque sexus Religiosae Familiae in Neogranatensi territorio moran- 
tes de medio sublatae, earumque existentia plane interdicta, et vetita etiam 
omnium Litterarum, et cuiusque Apostolicae huius Sedis Rescripti promul- 
gatio, et exilii poena ecclesiasticis viris, laicis vero multae et carceris indicta, 
si huic ordinationi obedire recusaverint. Insuper eisdem detestandis legibus 
ac decretis statuitur, ut utriusque Cleri viri exilii poena afficiantur, qui legi 
circa bonorum Ecclesiae spoliationem obtemperare detractaverint, utque omnes 
ecclesiastici homines sacri ministerii munia obire minime queant, nisi primum 
iuraverint, se Neogranatensis Reipublicae constitutioni, cunctisque illius legi- 
bus Ecclesiae tantopere adversis iam editis, et in posterum edendis obsequi, 
ac simul exilii poena iis omnibus infligitur, qui huiusmodi impium illicitum- 


* Venerabilibus Fratribus Antonio Archiepiscopo S. Fidei de Bogota, et Epi- 
scopis eius Suffraganeis in Neogranatensi Republica. 

* Cf. Pius IX, allocut. Meminit unusquisque, 20 sept. 1861. - Acta Pii IX, 
vol. Ill, p. 281-287. 

qui iusiurandum praestare minime voluerint. Haec et alia multa omnino iniusta 
et impia, quae singillatim commemorare taedet, contra Ecclesiam a Neogra- 
natensis Reipublicae Gubernio, proculcatis omnibus divinis, humanisque iuri- 
bus, sunt constituta. 

2. Cum autem vos, Venerabiles Fratres, pro egregia vestra religione, et 
virtute haud omiseritis tum voce, tum scriptis constanter obsistere tot ini- 
quis sacrilegisque eiusdem Gubernii ausibus, et decretis, atque Ecclesiae 
causam et iura impavide propugnare, tum eiusdem Gubernii furor in Vos, 
omnesque ecclesiasticos viros Vobis addictos, ac proprii officii, et vocationis 
memores, et in omnia, quae ad Ecclesiam pertinent, saevire non destitit. Qua- 
propter Vos fere omnes miserandum in modum afflicti, ac militari manu com- 
prehensi a vestro grege violenter distracti, in vincula coniecti, in exilium pulsi, 
et in pestiferi aeris regiones amandati, et ecclesiastici viri, ac Religiosarum 
Familiarum alumni pravis Gubernii ordinationibus merito obstantes vel in 
carcerem detrusi, vel exilio multati mortem occubuere, vel in silvis vitam agere 
coacti sunt. Cum vero omnes Virgines Deo devotae ab ipso Gubernio furenter, 
crudeliterque a propriis Monasteriis expulsae, et ad rerum omnium inopiam 
redactae, fuerint a piis fidelibus tristissima illarum conditione vehementer 
commotis humaniter in proprias domos receptae et admissae, id aegerrime 
ferens Gubernium minitatur, velle illas ex eorundem fidelium domibus 
expellere ac disperdere. Hinc sacra Templa et Coenobia nudata, spoliata, 
polluta, et in militarium stationum usum commutata, eorumque sacra su- 
pellex, et ornamenta direpta, hinc sacrorum cultus sublatus, et christianus 
populus legitimis suis pastoribus orbatus, omnibusque divinae nostrae reli- 
gionis praesidiis misere destitutus, cum summa Nostra, Vestraque aegritu- 
dine in maximo aeternae salutis discrimine versatur. Ecquis catholicis, 
humanisque sensibus animatus non vehementer ingemiscet, cum videat a 
Neogranatensi Gubernio tam gravi, tamquam crudeli persecutione catho- 
licam Ecclesiam, eiusque doctrinam, auctoritatem, sacrasque personas opptu- 
gnari, ac tantas ab ipso supremae Nostrae, et Apostolicae huius Sedis aucto- 
ritati iniurias et contumelias inferri ? 

3. Atque illud vel maxime dolendum, Venerabiles Fratres, quod nonnulli 
ecclesiastici homines existere potuerint, qui pravis ipsius Gubernii legibus 
et consiliis obsequi, favere, et commemoratum illicitum obedientiae iura- 
mentum praestare non dubitarunt cum maximo Nostro, vestroque moerore, 
et bonorum omnium admiratione ac luctu. 

4. In hac igitur tanta rei catholicae clade, tantaque animarum pernicie 
Apostolici Nostri officii probe memores, ac de omnium Ecclesiarum bono: 
vel maxime solliciti, et Nobis, uti olim Prophetae, indictum existimantes 
« Clama ne cessas, quasi tuba exalta vocem tuam, et annuntia populo meo 
« scelera eorum, et domui lacob peccata eorum »,! hisce Litteris Aposto- 
licam Nostram attollentes vocem, omnia gravissima damna et iniurias a 
Neogranatensi Gubernio Ecclesiae, eiusque sacris personis ac rebus, et huic 
Sanctae Sedi illatas incessanter querimur, et gravissime exprobramus. Atque 

omnia et singula, quae sive in his, sive in aliis rebus ad Ecclesiam, eiusque 
ius spectantibus ab eodem Neogranatensi Gubernio, et ab inferioribus qui- 
busque illius Magistratibus decreta, gesta seu quomodolibet attentata sunt, 
auctoritate Nostra Apostolica reprobamus, damnamus, et leges ac decreta 
ipsa cum omnibus inde sequutis eadem Nostra auctoritate abrogamus, et 
irrita prorsus, ac nullius roboris fuisse, et fore declaramus. Ipsos autem 
illorum auctores etiam atque etiam in Domino obtestamur, ut tandem ali- 
quando suos oculos aperiant super gravissima vulnera Ecclesiae imposita, 
ac simul recordentur, serioque considerent censuras et poenas, quas Apo- 
stolicae Constitutiones, et Generalium Conciliorum Decreta contra Eccle- 
siae iurium invasores facto ipso incurrendas infligunt, et iccirco animae 
suae misereantur prae oculis habentes « quoniam durissimum iis, qui prae- 
sunt, fiet iudicium ».! Atque etiam omni studio illos ecclesiasticos viros, 
qui Gubernio faventes a proprio officio misere declinarunt, monemus, et 
exhortamur, ut sanctam suam vocationem animo reputantes in iustitiae, veri- 
tatisque viam redire properent, et illorum ecclesiasticorum hominum exempla 
aemulentur, qui etiamsi infeliciter lapsi praescriptum a Gubernio obedien- 
tiae iuramentum praestiterunt, tamen cum ingenti Nostro, ac suorum Anti- 
stitum gaudio idem iusiurandum retractare, ac damnare gloriati sunt. 

5. Interim vero amplissimas meritasque Vobis tribuimus laudes, Vene- 
rabiles Fratres, qui laborantes sicut boni milites Christi lesu, ac strenue in 
agone certantes singulari constantia et fortitudine, quoad per Vos fieri 
potuit, seu voce, seu Litteris Ecclesiae causam, eiusque doctrinam, iura, 
libertatem defendere, vestrique gregis saluti accurate consulere, eumque 
contra impias inimicorum hominum molitiones, et circumstantia religionis 
pericula praemunire haud omiseritis, gravissimas omnes iniurias, molestias, 
et asperrima quaeque episcopali robore tolerantes. Itaque dubitare non pos- 
sumus, quin pari studio et contentione, quantum in Vobis est, pergatis, ut 
adhuc cum maxima vestri nominis laude fecistis, divinae nostrae Religionis 
causam propugnare, et fidelium saluti prospicere. 

6. Debitas quoque laudes deferimus fideli Neogranatensi Reipublicae 
Clero, qui suae vocationis servantissimus, et Nobis, atque huic Petri Cathe- 
drae, suisque Antistitibus addictus propter Ecclesiam, veritatem et iustitiam 
tam vehementer exagitatus immanem omnis generis insectationem patientis- 
sime est perpessus et patitur. 

7. Non possumus quin admiremur et laudemus tot Virgines Deo sacras, 
quae etiamsi a suis monasteriis violenter expulsae, et ad tristem egestatem 
redactae, tamen caelesti Sponso firmiter adhaerentes, ac miserrimam, in qua 
versantur, conditionem christiana virtute perferentes, non cessant dies 
noctesque effundere corda sua coram Deo, Eumque humiliter enixeque pro 
omnium, ac suorum etiam persecutorum salute exorare. Collaudamus item 
catholicum Neogranatensis Reipublicae populum, qui ex parte longe maxima 
in veteri suo erga catholicam Ecclesiam, ac Nos, et hanc Apostolicam Sedem, 
et erga suos Antistites amore, fide reverentia et obedientia perseverat. 

8. Ne cessemus autem, Venerabiles Fratres, adire cum fiducia ad thro- 
num gratiae, et humillimis ac ferventissimis precibus misericordiarum Patrem 
ac Deum totius consolationis sine intermissione orare et obsecrare, ut 
exurgat et iudicet causam suam, et Ecclesiam suam sanctam a tantis, quibus 
istic, et ubique fere orbis premitur, calamitatibus eripiat, eamque opportuno 
auxilio soletur, et optatissimam diu in tot tantisque adversis serenitatem, 
et pacem clementissime largiatur, omniumque misereatur secundum magnam 
misericordiam suam, atque omnipotenti sua virtute efficiat, ut omnes populi, 
gentes, nationes Ipsum, et Unigenitum Filium suum Dominum Nostrum 
lesum Christum una cum Sancto Spiritu agnoscant, adorent, timeant, ac 
ex toto corde, anima ac mente diligant, et omnia divina mandata ac prae- 
cepta religiose observantes, ut filii lucis ambulent in omni bonitate, iustitia, 
et veritate. 

9. Demum omnium caelestium munerum auspicem, et certissimum prae- 
cipuae Nostrae in Vos benevolentiae pignus Apostolicam Benedictionem ex 
imo corde depromptam Vobis ipsis, Venerabiles Fratres, et gregi vestrae 
vigilantiae concredito peramanter impertimus. 

[Acta Pii IX, vol. III, p. 622-628]. 


538. 
Pius IX, ep. Tuas libenter, 21 dec. 1863.! 


Tuas libenter accepimus Litteras, die 7 proxime elapsi mensis Octobris 
datas, ut Nos certiores faceres de Conventu in ista Monacensi civitate pro- 
ximo mense Septembri a nonnullis Germaniae Theologis, doctisque catho- 
licis viris habito de variis argumentis, quae ad theologicas praesertim ac 
philosophicas tradendas disciplinas pertinent. Ex Litteris Tibi Nostro iussu 
scriptis a Venerabili Fratre Matthaeo Archiepiscopo Neocaesariensi Nostro, 
et Apostolicae huius Sedis apud istam Regiam Aulam Nuntio vel facile 
noscere potuisti, Venerabilis Frater, quibus Nos sensibus affecti fuerimus, ubi 
primum de hoc proposito Conventu nuntium accepimus, et postquam agno- 
vimus quomodo commemorati Theologi, et viri ad huiusmodi Conventum 
invitati et congregati fuere. Nihil certe dubitare volebamus de laudabili fine, 
quo huius Conventus auctores, fautoresque permoti fuere, ut scilicet omnes 
catholici viri doctrina praestantes, collatis consiliis, coniunctisque viribus, 
germanam catholicae Ecclesia scientiam promoverent, eamque a nefariis, ac 
perniciosissimis tot adversariorum opinionibus conatibusque vindicarent, et 
defenderent. Sed in hac sublimi Principis Apostolorum Cathedra licet imme- 
rentes collocati asperrimis hisce temporibus, quibus Sacrorum Antistitum 
auctoritas, si unquam alias, ad unitatem et integritatem catholicae doctrinae 
custodiendam vel maxime est necessaria, et ab omnibus sarta tecta servari 
debet, non potuimus non vehementer mirari videntes memorati Conventus 

invitationem privato nomine factam et promulgatam, qui ullo modo inter- 
cederet impulsus, auctoritas, et missio ecclesiasticae potestatis, ad quam 
proprio, ac nativo iure unice pertinet advigilare ac dirigere theologicarum 
praesertim rerum doctrinam. Quae sane res, ut optime noscis, omnino nova, 
ac prorsus inusitata in Ecclesia est. Atque iccirco voluimus, Te, Venerabilis 
Frater, noscere hanc Nostram fuisse sententiam, ut cum a Te, tum ab aliis 
Venerabilibus Fratribus Sacrorum in Germania Antistitibus probe iudicari 
posset de scopo per Conventus programma enuntiato, si nempe talis esset, 
ut veram Fcclesiae utilitatem afferret. Eodem autem tempore certi eramus, 
Te, Venerabilis Frater, pro pastorali Tua sollicitudine ac zelo omnia consilia 
et studia esse adhibiturum, ne in eodem Conventu tum catholicae fidei ac 
doctrinae integritas, tum obedientia, quam omnes cuiusque classis et con- 
ditionis catholici homines Ecclesiae auctoritati ac magisterio praestare omnino 
debent, vel minimum detrimentum caperent. Ac dissimulare non possumus, 
non levibus Nos angustiis affectos fuisse, quandoquidem verebamur, ne 
huiusmodi Conventu, sine ecclesiastica auctoritate congregato exemplum 
praeberetur sensim usurpandi aliquid ex iure ecclesiastici regiminis, et authen- 
tici magisterii, quod divina institutione proprium est Romano Pontifici, et 
Episcopis in unione et consensione cum ipso S. Petri Successore, atque ita, 
ecclesiastico ordine perturbato, aliquando unitas, et obedientia fidei apud 
aliquos labefactaretur. Atque etiam timebamus, ne in ipso Conventu quaedam 
enunciarentur, ac tenerentur opiniones et placita, quae in vulgus praesertim 
emissa et catholicae doctrinae puritatem, et debitam subiectionem in pericu- 
lum ac discrimen vocarent. Summo enim animi Nostri dolore recordaba- 
mur, Venerabilis Frater, hanc Apostolicam Sedem pro gravissimi sui muneris 
officio debuisse ultimis hisce temporibus censura notare, ac prohibere non- 
nullorum Germaniae scriptorum opera, qui cum nescirent decedere ab aliquo 
principio, seu methodo falsae scientiae, aut hodiernae fallacis philosophiae, 
praeter voluntatem, uti confidimus, inducti fuere ad docendas doctrinas dis- 
sentientes a vero nonnullorum sanctissimae fidei nostrae dogmatum sensu 
et interpretatione, quique errores ab Ecclesia iam damnatos e tenebris exci- 
tarunt, et propriam divinae revelationis et fidei indolem et naturam in alienum 
omnino sensum explicaverunt. Noscebamus etiam, Venerabilis Frater, non- 
nullos ex catholicis, qui severioribus disciplinis excolendis operam. navant, 
humani ingenii viribus nimium fidentes errorum periculis haud fuisse abster- 
ritos, ne in asserenda fallaci, e£ minime sincera scientiae libertate abri. 
perentur ultra limites, quos praetergredi non sinit obedientia debita erga 
magisterium Ecclesiae ad totius revelatae veritatis integritatem servandam 
divinitus institutum. Ex quo evenit, ut huiusmodi catholici misere decepti et 
iis saepe consentiant, qui contra huius Apostolicae Sedis, ac Nostrarum Con- 
gregationum decreta declamant, ac blaterant, ea liberum scientiae progres- 
sum impedire, et periculo se exponunt sacra illa frangendi obedientiae vincula, 
quibus ex Dei voluntate eidem Apostolicae huic obstringuntur Sedi, quae a 
Deo ipso veritatis magistra, et vindex fuit constituta. Neque ignorabamus, 
in Germania etiam falsam invaluisse opinionem adversus veterem scholam, 
et adversus doctrinam summorum illorum Doctorum, quos propter admira- 


bilem eorum sapientiam, et vitae sanctitatem universalis veneratur Ecclesia. 
Qua falsa opinione ipsius Ecclesiae auctoritas in discrimen vocatur, quan- 
doquidem ipsa Ecclesia non solum per tot continentia saecula permisit, ut 
ex eorumdem Doctorum methodo, et ex principiis communi omnium catho- 
licarum scholarum consensu sancitis theologica excoleretur scientia, verum 
etiam saepissime summis laudibus theologicam eorum doctrinam extulit, 
illamque veluti fortissimum fidei propugnaculum et formidanda contra suos 
inimicos arma vehementer commendavit. Haec sane omnia pro gravissimi 
supremi Nostri Apostolici ministerii munere, ac pro singulari illo amore, quo 
omnes Germaniae catholicos, carissimam Dominici gregis partem, prosequi- 
mur, Nostrum sollicitabant, et angebant animum tot aliis pressum angustiis 
ubi, accepto memorati Conventus nuntio, res supra expositas Tibi signili- 
candas curavimus. Postquam vero per brevissimum nuntium ad Nos relatum 
fuit, Te, Venerabilis Frater, huiusce Conventus auctorum precibus annuen- 
tem tribuisse veniam celebrandi eumdem Conventum, ac sacrum solemni 
ritu peregisse, et consultationes in eodem Conventu iuxta catholicae Ecclesiae 
doctrinam habitas fuisse, et postquam ipsius Conventus viri per eumdem 
nuntium Apostolicam Nostram imploraverunt Benedictionem, nulla interposita 
mora, piis illorum votis obsecundavimus. Summa vero anxietate Tuas expe- 
ctabamus Litteras, ut a Te, Venerabilis Frater, accuratissime noscere posse- 
mus, ea omnia, quae ad eumdem Conventum quovis modo possent perti- 
nere. Nunc autem cum a Te acceperimus, quae scire vel maxime cupiebamus, 
ea spe nitimur fore, ut huiusmodi negotium, quemadmodum asseris, Deo 
auxiliante, in maiorem catholicae in Germania Ecclesiae utilitatem cedat. 
Equidem cum omnes eiusdem Conventus viri, veluti scribis, asseruerint, 
scientiarum progressum, et felicem exitum in devitandis ac refutandis miser- 
rimae nostrae aetatis erroribus omnino pendere ab intima erga veritates reve- 
latas adhaesione, quas catholica docet Ecclesia, ipsi noverunt, ac professi 
sunt illam veritatem, quam veri catholici scientiis excolendis et evolvendis 
dediti semper tenuere, ac tradiderunt. Atque hac veritate innixi potuerunt 
ipsi sapientes, ac veri catholici viri scientias easdem tuto excolere, explanare, 
easque utiles certasque reddere. Quod quidem obtineri non potest, si huma- 
nae rationis lumen finibus circumscriptum eas quoque veritates investigando, 
quas propriis viribus et facultatibus assequi potest, non veneretur maxime, 
ut par est, infallibile et increatum Divini intellectus lumen, quod in chri- 
stiana revelatione undique mirifice elucet. Quamvis enim naturales illae disci- 
plinae suis propriis ratione cognitis principiis nitantur, catholici tamen earum 
cultores divinam revelationem veluti rectricem stellam prae oculis habeant 
oportet, qua praelucente sibi a syrtibus et erroribus caveant, ubi in suis 
investigationibus, et commentationibus animadvertant, posse se illis adduci, 
ut saepissime accidit, ad ea proferenda, quae plus minusve adversentur infal- 
libili rerum veritati, quae a Deo revelatae fuere. Hinc dubitare nolumus, 
quin ipsius Conventus viri commemoratam veritatem noscentes, ac profi- 
tentes uno eodemque tempore plane reiicere ac reprobare voluerint recentem 
illam ac praeposteram philosophandi rationem, quae etiamsi divinam reve- 
lationem veluti historicum factum admittat, tamen ineffabiles veritates ab 

ipsa divina revelatione propositas humanae rationis investigationibus sup- 
ponit, perinde ac si illae veritates rationi subiectae essent, vel ratio suis 
viribus et principiis posset consequi intelligentiam et scientiam omnium 
supernarum sanctissimae fidei nostrae veritatum, et mysteriorum, quae ita 
supra humanam rationem sunt, ut haec nunquam effici possit idonea ad illa 
suis viribus, et ex naturalibus suis principiis intelligenda, aut demonstranda. 
Eiusdem vero Conventus viros debitis prosequimur laudibus, proptereaquod 
reiicientes, uti existimamus, falsam inter philosophorum et philosophiam distin- 
ctionem, de qua in aliis Nostris Litteris ad Te scriptis! loquuti sumus, noverunt, 
et asseruerunt, omnes catholicos in doctis suis commentationibus debere ex 
conscientia dogmaticis infallibilis catholicae Ecclesiae obedire decretis. Dum 
vero debitas illis deferimus laudes, quod professi sint veritatem, qua ex 
catholicae fidei obligatione necessario oritur, persuadere Nobis volumus, 
noluisse obligationem, qua catholici Magistri, ac Scriptores omnino adstrin- 
guntur, coarctare in iis tantum, quae ab infallibili Ecclesiae iudicio, veluti 
fidei dogmata ab omnibus credenda proponuntur. Atque etiam Nobis per- 
suademus, ipsos noluisse declarare, perfectam illam erga revelatas veritates 
adhaesionem, quam agnoverunt necessariam omnino esse ad verum scien- 
tiarum progressum assequendum, et ad errores confutandos, obtineri posse, 
si dumtaxat Dogmatibus ab Ecclesia expresse definitis fides, et obsequium 
adhibeatur. Namque etiamsi ageretur de illa subiectione, quae fidei divinae 
actu est praestanda, limitanda tamen non esset ad ea, quae expressis oecu- 
menicorum Conciliorum, aut Romanorum Pontificum, huiusque Apostolicae 
Sedis decretis definita sunt, sed ad ea quoque extendenda quae ordinario 
totius Ecclesiae per orbem dispersae magisterio tamquam divinitus revelata 
traduntur, ideoque universali et constanti consensu a catholicis Theologis 
ad fidem pertinere retinentur. Sed cum agatur de illa subiectione, qua ex 
conscientia ii omnes catholici obstringuntur, qui in contemplatrices scientias 
incumbunt, ut novas suis scriptis Ecclesiae afferant utilitates, iccirco eiusdem 
Conventus viri recognoscere debent, sapientibus catholicis haud satis esse, 
ut praefata Ecclesiae dogmata recipiant ac venerentur, verum etiam opus 
esse, ut se subiiciant tum decisionibus, quae ad doctrinam pertinentes a 
Pontificiis Congregationibus proferentur, tum iis doctrinae capitibus, quae 
communi et constanti Catholicorum consensu retinentur ut theologicae veri- 
tates et conclusiones ita certae, ut opiniones eisdem doctrinae capitibus adver- 
sae, quamquam haereticae dici nequeant, tamen aliam theologicam merentur 
censuram. Itaque haud existimamus viros, qui commemorato Monacensi inter- 
fuere Conventui, ullo modo potuisse, aut voluisse abstare doctrinae nuper 
expositae, quae ex verae theologiae principiis in Ecclesia retinetur, quin immo 
ea fiducia sustentamur fore, ut ipsi severioribus excolendis disciplinis velint 
ad enunciatae doctrinae normam se diligenter conformare. Quae Nostra 
fiducia praesertim nititur iis Litteris, quas per Te, Venerabilis Frater, Nobis 
miserunt. Siquidem eisdem Litteris cum summa animi Nostri consolatione 
ipsi profitentur, sibi in cogendo Conventu mentem nunquam fuisse vel mini- 

mam sibi arrogare auctoritatem, quae ad Ecclesiam omnino pertinet, ac simul 
testantur, noluisse eumdem dimittere Conventum, quin primum declararent 
summam observantiam, obedientiam, ac filialem pietatem, qua Nos et hanc 
Petri cathedram catholicae unitatis centrum posequuntur. Cum igitur hisce 
sensibus supremam Nostram, et Apostolicae huius Sedis potestatem, aucto- 
ritatemque ipsi recognoscant, ac simul intelligant, gravissimum officium Nobis 
ab ipso Christo Domino commissum regendi, ac moderandi universam suam 
Ecclesiam, ac pascendi omnem suum gregem salutaris doctrinae pascuis, et 
continenter advigilandi, ne sanctissima fides, eiusque doctrina ullum unquam 
detrimentum patiatur, dubitare non possumus, quin ipsi severioribus disci- 
plinis excolendis, tradendis, sanaeque doctrinae tuendae operam navantes uno 
eodemque tempore agnoscant, se debere et religiose exsequi regulas ab 
Ecclesia semper servatas, et obedire omnibus decretis, quae circa doctrinam 
a suprema Nostra Pontificia auctoritate eduntur. Haec autem omnia Tibi 
communicamus, ac summopere optamus, ut ea iis omnibus significes viris, 
qui in memorato Conventu fuere, dum, si opportunum esse censuerimus, 
haud omittemus alia Tibi, et Venerabilibus Fratribus Germaniae Sacrorum 
Antistitibus hac super re significare, postquam Tuam, et eorumdem Anti- 
stitum sententiam intellexerimus de huiusmodi Conventuum opportunitate. 
Demum pastoralem Tuam sollicitudinem, ac vigilantiam iterum vehementer 
excitamus, ut una cum aliis Venerabilibus Fratribus Sacrorum in Germania, 
Antistitibus curas omnes, cogitationesque in tuendam et propagandam sanam 
doctrinam assidue conferas. Neque omittas omnibus inculcare, et profanas 
omnes novitates diligenter devitent, neque ab illis se decipi unquam patiantur, 
qui falsam scientiae libertatem, eiusque non solum verum profectum, sed 
etiam errores tamquam progressus impudenter iactant. Atque pari studio et 
contentione ne desinas omnes hortari, ut maxima cura, et industria in veram 
christianam et catholicam sapientiam incumbant, atque, uti par est, in summo 
pretio habeant veros solidosque scientiae progressus, qui, sanctissima ac 
divina fide duce, et magistra, in catholicis scholis habiti fuerunt, utque theo- 
logicas praesertim disciplinas excolant secundum principia, et constantes 
doctrinas, quibus unanimiter innixi sapientissimi Doctores immortales sibi 
nominis laudem, et maximam Ecclesiae, et scientiae utilitatem, ac splendorem 
pepererunt. Hoc sane modo catholici viri in scientiis excolendis poterunt, Deo 
auxiliante, magis in dies, quantum homini fas est, noscere, evolvere, et expla- 
nare veritatum thesaurum, quas in naturae et gratiae operibus Deus posuit, 
ut homo postquam illas rationis fidei lumine notaverit, suamque vitam ad 
eas sedulo conformaverit, possit in aeternae gloriae claritate summam veri- 
tatem, Deum scilicet, sine ullo velamine intueri, Eoque felicissime in aeternum 
perfrui et gaudere. Hanc autem occasionem libentissimo animo amplectimur, 
ut denuo testemur et confirmemus praecipuam Nostram in Te caritatem. 
Cuius quoque pignus esse volumus Apostolicam Benedictionem, quam effuso 
cordis affectu Tibi ipsi, Venerabilis Frater, et gregi Tuae curae commisso 
peramanter impertimus. 
[Acta Pii IX, vol. III, p. 636-645]. 

539. 


Pius IX, ep. Quum non sine, 14 iul. 1864.! 


1l. Quum non sine maxima animi Nostri aegritudine ex pluribus nunciis 
accepimus, in magno isto Badensi Ducatu de novo popularium scholarum 
regimine parari ordinationes, quae variis modis christianam iuventutis insti- 
tutionem, et educationem in magnum adducunt discrimen, proptereaquod 
illas a salutari catholicae Ecclesiae magisterio ac vigilantia quotidie magis 
amovent, nihil dubitavimus, quin Tu, Venerabilis Frater, pro eximio Tuo 
in animarum salute curanda studio, ac pro perspecta Tua in Ecclesiae liber- 
tate, eiusque iuribus tuendis constantia fortiter iis omnibus obsisteres, quae 
vel minimum animarum saluti damnum afferre, vel quovis modo episcopalis 
Tui ministerii liberam auctoritatem coarctare possent. Quod autem pro certo 
habebamus, id luculenter confirmarunt Tuae Litterae super hoc tanti momenti 
negotio ad Nos datae, et commentarius eidem adiectus. Ac veheinenter lae- 
tamur, cum videamus, Te, Venerabilis Frater, licet aetate gravem, pro Ecclesia 
strenue pugnare eadem illa fortitudine, qua in episcopalis Tui ministerii 
decursu summopere praestitisti, ac Nostras, et huius Sanctae Sedis laudes 
merito, optimoque iure Tibi comparasti. Equidem inter maximas, quibus 
aifligimur, acerbitates, summa utimur consolatione, noscentes quomodo dives 
in misericordia Deus Sacrorum Antistites eo maiore divinae suae gratiae 
auxilio roboret ad Christi lesu gregem tuendum, quo graviora in ipsum 
gregem luctuosissimis hisce temporibus damna inimicorum hominum opera 
irruunt et invadunt. 

2. Nemo certe ignorare potest, tristissimam ac deplorandam conditionem, 
in quam hodierna societas magis in dies prolabitur, derivare ex tot fune- 
stissimis machinationibus, quae adhibentur, ut a publicis Institutionibus, ac 
domesticis familiis quotidie magis sanctissima Christi fides, religio, eiusque 
salutaris doctrina amoveatur, et saluberrima eius vis coangustetur, ac prae- 
pediatur. Quae perniciosissimae machinationes ex tot pravis doctrinis neces- 
sario originem habent, quas hac miserrima nostra aetate cum maximo chri- 
stianae civilisque reipublicae damno undique maiorem in modum invalescere, 
et caput altius extollere vehementer dolemus. Et sane cum veritates a Deo 
revelatae impudenter denegentur, vel humanae rationis examini subiiciantur, 
evenit, ut illa naturalium rerum plane tollatur subiectio, quae supernaturali 
ordini omnino debetur, utque homines ab aeterno suo fine arceantur, eorum- 
que cogitationes actionesque ad materialium, fugaciumque huius mundi rerum 
limites redigantur. Et quoniam Ecclesia quae columna et firmamentum veri- 
tatis a Divino suo Auctore fuit constituta, ut omnes homines divinam edo- 
ceat fidem, eiusque depositum sibi traditum integrum inviolatumque custo- 
diat, ac homines, eorumque consortia et actiones ad morum honestatem, 
vitaeque integritatem iuxta revelatae doctrinae normam dirigat et fingat, 

iccirco pravarum doctrinarum fautores et propagatores omnia conantur, ut 
ecclesiasticam potestatem sua erga humanam societatem auctoritate spolient. 
Quamobrem nihil intentatum, nihilque inexpertum relinquunt, ut omnem 
Ecclesiae potestatem, eiusque salutarem vim, quam ipsa Ecclesia ex divina 
sua institutione semper exercuit, et in humanae societatis Instituta exercere 
debet vel magis in dies coarctent, vel ab eisdem Institutis arceant, et ipsa 
Instituta pleno civilis, politicaeque auctoritatis arbitrio subiiciant ad imperan- 
tium placita, et ad volubilium aetatis opinionum rationem. 

3. Nihil vero mirum si huiusmodi funestissimi sane conatus in publicam 
iuventutis institutionem educationemque in primis comparentur, nihilque 
dubitandum, quin humana societas gravissimis repleatur et vexetur damnis, 
ubi a publica et privata iuventutis institutione, qua rei cum sacrae, tum 
publicae felicitas tantopere continetur, fuerit moderatrix Ecclesiae auctoritas, 
eiusque salutifera vis amota. Hoc enim modo humana societas vero illo 
christiano spiritu sensim privatur, qui unus potest et publici ordinis, tran- 
quillitatisque fundamenta stabiliter servare, ac verum utilemque civilitatis pro- 
gressum efficere ac moderari, et ea omnia hominibus praebere subsidia, 
quae ad ultimum suum post mortalis huiusce vitae stationem finem asse- 
quendum, scilicet ad aeternam salutem obtinendam sunt necessaria. Et sane 
institutio, quae non solum rerum dumtaxat naturalium scientiam, ac ter- 
renae socialis vitae fines spectat, verum etiam a veritatibus a Deo revelatis 
decedit, in erroris, mendaciique spiritum prolabatur oportet, et educatio, 
quae sine christianae doctrinae, morumque disciplinae auxilio teneras ado- 
lescentium mentes, eorumque cerea in vitium flecti corda informat, non 
potest non parere progeniem, quae pravis cupiditatibus propriisque ratio- 
nibus tantum permota, et impulsa maximas tum privatis familiis, tum reipu- 
blicae affert calamitates. 

4. At vero cum huiusmodi perniciosissima docendi ratio seiuncta a 
catholica fide, et ab Ecclesiae potestate maximo sit hominibus, et societati 
damno, dum agitur de litteris severioribusque disciplinis tradendis, ac de 
educatione curanda in scholis publicisque Institutis, quae honestioribus socie- 
tatis classibus sunt destinata, ecquis non videt, multo graviora mala et damna 
ex hac methodo derivare, si eadem in populares inducatur scholas? Etenim 
in hisce potissimum scholis omnes cuiusque e populo classis pueri vel a 
teneris annis sanctissimae nostrae religionis mysteriis, ac praeceptionibus 
sedulo sunt erudiendi, et ad pietatem, morumque honestatem, et ad reli- 
gionem, civilemque vivendi rationem accurate formandi. Atque in eisdem 
scholis religiosa praesertim doctrina ita primarium in institutione, et educa- 
tione locum habere, ac dominari debet, ut aliarum cognitiones, quibus iuventus 
ibi imbuitur, veluti adventiciae appareant. Quapropter iuventus maximis expo- 
nitur periculis, nisi eius in memoratis scholis institutio arctissimo cum reli- 
giosa doctrina vinculo consocietur. Cum igitur populares scholae ad populum 
religiose formandum, eiusque pietatem, et christianam morum disciplinam 
fovendam sint praesertim statutae, iccirco omnem Ecclesiae curam, sollici- 
tudinem, et vigilantiam prae ceteris educationis Institutis sibi merito, atque 
optimo iure semper vindicarunt. Ac propterea consilia, conatusque arcendi 

a popularibus scholis Ecclesiae potestatem proficiscuntur ex animo eidem 
Ecclesiae summopere adverso, atque ex studio extinguendi in populis divi- 
num sanctissimae fidei nostrae lumen. Quocirca Ecclesia, quae easdem fun- 
davit scholas summa cura studioque eas semper est prosequuta, illasque 
veluti potiorem ecclesiasticae suae auctoritatis ac regiminis partem conside- 
ravit, et quaecumque earum ab Ecclesia seiunctio maximum eidem Ecclesiae, 
ipsisque scholis affert detrimentum. li autem omnes, qui perperam conten- 
dunt, Ecclesiam debere salutarem suam moderatricem vim erga populares 
scholas deponere, aut intermittere, iidem nihil aliud profecto vellent, quam ut 
Ecclesia contra divini sui Auctoris mandata ageret, et gravissimo officio curandi 
omnium hominum salutem, sibi divinitus commisso, deesset. Certe quidem ubi 
in quibusque locis, segionibusque perniciosissimum huiusmodi vel susciperetur, 
vel ad exitum perduceretur consilium expellendi a scholis Ecclesiae auctorita- 
tem, et iuventus misere exponeretur damno circa fidem, tum Ecclesia non solum 
deberet intentissimo studio omnia conari, nullisque curis unquam parcere, ut 
eadem iuventus necessariam christianam institutionem, et educationem habeat, 
verum etiam cogeretur omnes fideles monere, eisque declarare, eiusmodi 
scholas catholicae Ecclesiae adversas haud posse in conscientia frequentari. 

5. Tibi autem, Venerabilis Frater, summopere gratulamur, quod catho- 
licae Ecclesiae doctrinae quod iuventutis institutionem educationemque fir- 
miter inhaerens, Tuo commentario omnibus opinionibus ordinationibusque 
sapienter et constanter obstitisti, quae ab isto Magno Badarum Ducatu pro- 
positae fuere circa popularium scholarum reformationem, quaeque maximam 
christianae educationi perniciem afferunt, et veneranda Ecclesiae in tanto 
negotio iura omnino destruunt. Ac persuasissimum Nobis est, Te nihil 
unquam inexpertum esse relicturum, ut eiusdem Ecclesiae iura impavide 
defendas, utque ab adolescentium institutione, et educatione diligentissime 
removeas quidquid fidei firmitatem vel leviter turbare, labefactare, aut reli- 
giosam eorumdem conscientiam corrumpere, morumque honestatem conta- 
minare possit, quae unice a fide nostra sanctissima producitur, alitur, et 
augetur. Summa vero afficimur consolatione, cum istius Tuae Dioecesis 
Clerus suae vocationis et officii probe memor una Tecum suam omnem in 
Ecclesiae, eiusque catholici populi iuribus tutandis operam impendat. Nec 
minori gaudio perfundimur, proptereaquod iste fidelis populus optime sen- 
tiens de catholica suae prolis educatione, nihil antiquius habeat, quam ut 
eadem proles omnino instituatur in scholis, quae a catholica dirigantur 
Ecclesia. Iam vero levantes oculos Nostros ad Dominum Deum Nostrum, 
ab Ipso humiliter enixeque exposcimus, ut in abundantiam divinae suae 
gratiae Tibi, Venerabilis Frater, et isti Clero populoque fideli semper pro- 
pitius adesse velit, quo omnes caelesti ope roborati pro Ecclesiae sue san- 
ctae causa Tuo doctu strenue dimicare pergant. Atque superni huius prae- 
sidii auspicem, et peculiaris, qua Te in Domino complectimur, benevolentiae 
pignus Apostolicam Benedictionem ex intimo corde profectam Tibi ipsi, 
Venerabilis Frater, cunctisque Clericis laicisque fidelibus Tuae vigilantiae 
concreditis peramanter impertimus. 

[Acta Pii IX, vol. III, p. 650-656]. 

540. 
Pius IX, litt. Ap. Ubi Urbaniano, 30 iul. 1864. ! 


Ubi Urbaniano in Collegio christianae fidei propagandae huius almae 
Nostrae urbis die 24 proximi mensis Aprilis invicto Christi martyri S. Fideli 
a Sigmaringa sacro vehementer lamentati sumus, Venerabiles Fratres, mise- 
ram, et numquam satis deplorandam Poloniae Regni conditionem, et male 
consultum motum ibi contra Potentissimum Principem excitatum, significa- 
vimus etiam, Nos in publicis ephemeridibus legisse severissima sane con- 
silia a Russico Gubernio suscepta non solum ad eumdem motum compri- 
mendum, verum etiam ad catholicam religionem eodem in Regno sensim 
extirpandam. Atque eodem tempore manifestavimus, oportere huiusmodi tri- 
stissimo nuncios indubitato modo, ac maiore auctoritate comprobari, quan- 
doquidem publicis ephemeridibus plena fides adhiberi semper nequit. Nunc 
vero ex pluribus variisque fide dignis testimoniis ad Nos perlatis cum incre- 
dibili animi Nostri dolore agnovimus, Venerabiles Fratres, verissimas esse 
acerbitates, quibus a Russico Gubernio catholica Ecclesia eiusque ministri, 
et cultores magis in dies divexantur ac lacerantur. Etenim certo scivimus, 
idem Gubernium iamdiu catholicae Ecclesiae summopere infensum, omnes- 
que ad funestissimum schisma pertrahere exoptans, excitatae perturbationis 
praetextu sanctissimam nostram religionem, omnesque catholicos quibusque 
modis acriter insectari. Hinc, Conventione cum Nobis, et hac S. Sede inita 
numquam plenae executioni mandata, ac publicis pactis de catholica reli- 
gione in Poloniae Regno tuenda plane despectis, plurimisque editis legibus 
et decretis rei catholicae maxime adversis, Gubernium idem nunquam inter- 
misit catholica scripta interdicere, et libros, ephemeridesque catholicae doctri- 
nae omnino repugnantes, et in Christi hic in terris Vicarium, et Apostoli- 
cam hanc Sedem summopere iniuriosas, atque ad Polonum praesertim - 
populum depravandum accommodatas disseminare, et communicationem 
cum Nobis, et hac Apostolica Sede praepedire, et iuramentum divinis legi- 
bus contrarium praescribere, et populum contra catholicos sacerdotes exci- 
tare, et prohibere, ne praedicari ac doceri queat discrimen, quod inter catholi- 
cam veritatem et schisma intercedit, et gravissimis constitutis poenis impedire, 
quominus aliquis ex infelici schismate emergere, et ad catholicae Ecclesiae 
sinum redire possit. Hinc religiosi viri ex suis Coenobiis deturbati, eorum- 
que monasteria militaribus stationibus destinata, et catholici Episcopi a sua 
Dioecesi abrepti, et exilio multati, et innumeri fere catholici graeci ritus sub- 
dolis quibusque machinationibus iamdiu in schisma violenter tracti, et impe- 
diti ad redeundum in catholicae Ecclesiae gremium; veluti exoptarent, ac 
innumerabiles etiam latini ritus catholici per mixta praesertim matrimonia 


! Venerabilibus Fratribus Archiepiscopis et Episcopis aliisque locorum Ordi- 
nariis in Poloniae Regno, et Russici Imperii regionibus morantibus gratiam et 
communionem cum Apostolica Sede habentibus. 

catholicae Ecclesiae erepti, et pueri catholicis parentibus orbati, sub tutelae 
praetextu, in longinquas regiones amandati, a catholico cultu avulsi, et in 
schismatis discrimen adducti. Hinc innumeri cuiusque generis, aetatis, sexus 
et conditionis catholici summopere afflicti, et in remotissimas terras trans- 
ducti, et catholicorum templa direpta, polluta, ac in cultum acatholicum, vel 
in militares stationes conversa, et catholici sacerdotes miserandum in modum 
vexati, suisque bonis spoliati ad tristem paupertatem redacti, ac vel in exilium 
pulsi, vel in carcerem detrusi vel etiam necati, propterea quod in acie vulne- 
ratis, morientibusque sacri ministerii opem, auxiliumque ferre haud omise- 
runt. Accedit etiam, ut cum Presbyteri, tum laici in exilium missi omni san- 
ctissimae nostrae religionis solatio, praesidioque carere debeant, utque Lithua- 
niae catholicis optio dat fuerit vel exsules abeundi in disiunctissimas regiones, 
vel deficiendi a catholica religione. Haec et alia sane lugenda a Russico Guber- 
nio contra catholicam Ecclesiam indesinenter patrantur. Equidem Nos immenso 
moerore confecti lacrimas continere non possumus, cum videamus, Vos, Vene- 
rabiles Fratres, ac dilectos filios fideles catholicos omnibus illis gravissimis 
insectationibus obnoxios, quibus commemoratum Gubernium catholicam 
fidem et religionem tum in Poloniae Regno, tum in aliis praesertim illius 
Imperii regionibus ad ultimum discrimen adducere conatur. 

At etiam in hoc acerrimo bello a Russico Gubernio catholicae Eccle- 
siae, eiusque sacris iuribus, ministris, rebusque illato, alium novum prorsus 
in Ecclesiae fastis, et ante hunc diem inauditum ausum lamentari, et expro- 
brare cogimur, Venerabiles Fratres. Siquidem Gubernium idem non solum 
Venerabilem Fratrem Sigismundum egregium, omnique laude dignum Var- 
saviensem Archiepiscopum a suo grege divulsum in longinquas regiones 
amandavit, verum etiam non dubitavit decernere, eumdem Venerabilem Fra- 
trem episcopali in Varsaviensem Dioecesim auctoritate et iurisdictione esse 
privatum, et neminem e sua Dioecesi cum ipso posse communicare, et in 
eius locum sufficere, veluti Dioecesis administratorem Dilectum Filium Pau- 
lum Rzewuski eius Vicarium Generalem, et Episcopum Prusensem in parti- 
bus Infidelium iam a Nobis electum a Suffraganeum eiusdem Varsaviensis 
Antistitis designatum. Verba quidem desunt, Venerabiles Fratres, ad huius- 
modi factum reprobandum ac detestandum. Ecquis enim non vehementis- 
sime mirabitur, cum sciat eo devenisse Russicum Gubernium, ut perperam 
autumet et audeat, Episcopos, quos Spiritus Sanctus posuit regere Ecclesiam 
Dei, sacra eorum auctoritate ipsis a Deo tradita, et nullo prorsus modo laicae 
potestati unquam obnoxia privare, eosque a propriae Dioecesis regimine et pro- 
curatione amovere? Dum autem haec reprobamus et damnamus, eodem tempore 
clare aperteque declaramus, neminem memoratae ordinationi posse obedire, 
omnesque Varsaviensis Dioeceseos fideles debere eidem Venerabili Fratri Sigi- 
smundo sedulo obtemperare, qui verus, legitimusque est Varsaviensis Antistes. 

Nihil vero dubitamus, quin idem Dilectus Filius Paulus Rzewuski sui 
officii probe memor huiusmodi Russici Gubernii mandato minime obsequens 
pergat Vicarii Generalis munere fungi sibi commisso a Venerabili Fratre 
Sigismundo Archiepiscopo Varsaviensi suo legitimo Antistite, eique in omnibus 
diligentissime obedire. 

lam vero, Venerabiles Fratres, dum caelum ac terram testes invocando, 
de omnibus, quae in Poloniae regno, aliisque Russici Imperii regionibus 
contra catholicam Ecclesiam, eiusque sacrorum Antistites, ministros, iura, 
patrimonium, ac dilectos ipsius Ecclesiae filios gesta sunt et geruntur, vehe- 
menter expostulamus, et etiam atque etiam querimur persecutionem, quam 
Russicum Gubernium contra Ecclesiam gerere non desinit, absit, ut ullo 
modo probare velimus male consultos motus in Polonia misere excitatos. 
Omnes enim norunt quanto studio catholica Ecclesia semper inculcaverit, 
ac docuerit, omnem animam subditam esse potestatibus sublimioribus, omnes- 
que civili auctoritati subiectos esse, debitamque obedientiam praestare omnino 
debere in iis omnibus, quae Dei, eiusque Ecclesiae legibus non adversantur. 
Equidem summopere dolendum, huiuscemodi motus Russico Gubernio ansam 
dedisse ad catholicam quotidie magis divexandam, et opprimendam Eccle- 
siam. 

Dum autem eiusmodi christianae, civilique reipublicae funestissimos 
motus reprobamus ac damnamus, haud possumus, quin omnibus summis 
populorum Principibus vehementer inculcemus, ut quantum in ipsis est, 
omnia conentur, ne in eos gravissima illa cadant divinae sapientiae ad reges 
verba: « Quoniam data est a Domino potestas vobis, et virtus ab Altissimo, 
« qui interrogabit opera vestra, et cogitationes scrutabitur; quoniam cum 
« essetis ministri regni illius, non recte iudicastis, nec custodistis legem 
« iustitiae, neque secundum voluntatem Dei ambulastis; horrende et cito 
«apparebit vobis, quoniam iudicium durissimum his, qui praesunt, fiet, 
«exiguo enim conceditur misericordia, potentes autem potenter tormenta 
« patientur ».! Atque etiam omnes summos Principes maiore, qua possumus, 
animi Nostri contentione hortamur et rogamus, ut aliquando intelligere, ani- 
madvertere, ac noscere velint quod populi, cum a sanctissima nostra reli- 
gione, eiusque salutari doctrina, atque a debita erga Deum, eiusque Eccle- 
siam, et leges obedientia, et a libera cum hac Sancta Sede communicatione 
amoti fuerint, tum perniciosissimis quibusque erroribus vitiisque depravan- 
tur, et iccirco evenit, ut iidem populi, timore et pietate erga Deum sublata, 
suavique religionis iugo exuto, et plane abiecta obedientia, quae Deo, eius- 
que Ecclesiae et legibus omnino debetur, in effrenatam vivendi, agendique 
licentiam misere prolabantur, et ambulantes secundum sua desideria in impie- 
tatibus dominationem spernant, maiestatem blasphement, et contra Principes 
insurgant eisque obedire recusent. 

In summa vero animi Nostri moestitia ob tantam malorum congeriem, 
quae Vos, Venerabiles Fratres, et fideles curae vestrae commissos premit, non 
parum certe Nos reficit et consolatur egregia vestra in Ecclesia tuenda, tan- 
tisque in laboribus, aerumnisque propter catholicam fidem perferendis virtus 
et constantia. Et quoniam optime nostis, beatos esse, qui persecutionem 
patiuntur propter iustitiam, ac pulcherrimum et gloriosissimum esse pro 
nomine lesu contumeliam pati, eumque salvum fieri, qui perseveravit usque 
in finem, iccirco nihil dubitamus, quin Vos, Venerabiles Fratres, confortati 


! Sap., c. 6, v. 4, 5, 6, 7. 

in Domino, et in potentia virtutis eius pergatis animo invicto pro Dei, eius- 
que sanctae Ecclesiae defensione, animarumque salute fortiter dimicare, me- 
moria repetentes « quod non sunt condignae passiones huius temporis ad 
« futuram gloriam, quae revelabitur in nobis ».! Atque iccirco has Vobis 
scribimus Litteras, quibus Episcopalem vestram in tantis tolerandis angustiis 
fortitudinem, et in grege vestrae curae concredito vigilantiam magis magis- 
que in Domino excitamus, ut nullis curis, nullis consiliis, nullisque labori- 
bus parcere unquam velitis, quo fideles Vobis commissi abstinentes se ab 
omni specie mali, nullisque deterriti periculis in catholicae fidei et religionis 
professione quotidie magis stabiles et immoti permaneant, et nunquam ab 
eiusdem fidei, religionisque hostibus se decipi, et in errorem induci patian- 
tur. Ac ipsos fideles Vobis concreditos, Nobisque carissimos omni paterni 
animi Nostri affectu et studio monemus, exhortamur, et obtestamur, ut catho- 
licam fidem, religionem ac doctrinam, quam singulari Dei beneficio acce- 
perunt, constantissime profitentes, et cetera omnia posteriora existimantes 
per semitas mandatorum Dei sedulo ambulent, iisque omnibus instent ope- 
ribus, quae caritatem vel in Deum, vel in proximum praeseferunt, quaeque 
catholicae Ecclesiae filios omnino decent. 

Persuasissimum autem Vobis sit, Nos in humilitate cordis Nostri fer- 
ventissimas diu noctuque sine intermissione clementissimo misericordiarum 
Patri et Deo totius consolationis offerre preces, ut Vos induat virtute ex 
alto, ac divina sua dextera protegat, custodiat, defendat, et exurgens iudicet 
causam suam, et Ecclesiam suam sanctam a tantis, quibus istic divexatur, 
calamitatibus eripiat, et inimicorum suorum superbiam elidat, eorumque con- 
tumaciam omnipotenti sua virtute prosternat, et uberrima quaeque suae 
Bonitatis dona super Vos et fideles Vobis traditos propitius semper effun- 
dat. Atque horum auspicem, et certissimum peculiaris, qua Vos in Domino 
complectimur, benevolentiae pignus Apostolicam Benedictionem ex intimo 
corde depromptam Vobis ipsis, Venerabiles Fratres, cunctisque Clericis lai- 
cisque fidelibus vestrae vigilantiae concreditis peramanter impertimus. 

[Acta Pii IX, vol. III, p. 657-664]. 


941. 


Pius IX, ep. encycl. Maximae quidem, 18 aug. 1864.? 


Maximae quidem consolationi Nobis fuerunt inter gravissimas, quibus affli- 
gimur, curas et angustias, vestrae gratissimae Litterae quas xii Kalendas huius 
mensis ad Nos dedistis, Venerabiles Fratres, in congressu a Vobis Bambergae 
habito, ut collatis inter Vos consiliis; ea statueretis, quae hisce praesertim asper- 
rimis temporalibus ad Catholicae Ecclesiae causam, doctrinam, iura tuenda, et 


! Rom., c. 8, v. 18. 
? Venerabilibus Fratribus Gregorio Archiepiscopo Monacensi et Frisingensi, 
Michaeli Archiepiscopo Bambergensi, et Episcopis eorum Suffraganeis in Bavaria. 

ad istorum fidelium salutem procurandam quotidie magis conducere possint. 
In eisdem enim Litteris undique enitet egregia et explorata Vestra erga Nos, et 
hanc Petri Cathedram fides, amor et observantia, ac mirum sane studium, quo 
incensi istis ad omnia peragenda, ut fideles vestrae potissimum vigilantiae com- 
missi summa ac debita reverentia, et obedientia Nos et eamdem Petri Cathe- 
dram prosequantur, quae catholicae unitatis est centrum, omniumque Eccle- 
siarum non modo caput, sed mater et magistra, quaeque erroris tenebras 
undique dispellit, et omnium fluctuantium tutissimus est portus. Itaque hac 
eximia vestra episcopali virtute et sollicitudine vehementer gaudemus, Vobisque 
maiorem in modum gratulamur, Venerabiles Fratres, quod vestro facto, vestris- 
que pastoralibus ad istos fideles cuiusque vestrum curae concreditos datis 
Litteris haud omiseritis debitis, meritisque laudibus efferre arctissimam illam 
et admirabilem omnium totius catholici orbis Sacrorum Antistitum coniunctio- 
nem, quae luctuosissimis hisce temporibus cum Christi hic in terris Vicario, et 
hac Apostolica Sede singulari Dei beneficio tantopere viget ac tot splendidis- 
simis factis magis in dies refulget. Ac vel maxime laetamur de conventu, quem 
Bambergae habuistis, in quo, Vos omnes, Venerabiles Fratres, concordissimis 
animis pro gravissimi episcopalis vestri ministerii officio ea suscepistis con- 
silia, quae hisce potissimum temporibus magis opportuna esse existimastis 
ad Ecclesiae causam tutandam, eiusque rationes curandas, atque ad nefarios 
inimicorum hominum reprimendos conatus, qui unanimi constantique Epi- 
scoporum studio ac vigilantia sunt profligandi. Et sane, si unquam alias, 
— hac praecipue nostra tristissima aetate Episcoporum est, veluti apprime intel- 
ligitis, contra sanctissimae nostrae religionis hostes strenuissime pugnare. 
Quocirca Sacrorum Antistites divino auxilio freti debent intentissimo studio 
episcopalem suam attollere vocem, et omnibus praedicare evangelium ac 
sapientibus et insipientibus aeternas divinae fidei nostrae veritates, et augu- 
stae religionis dogmata, doctrinam, praeceptiones nuntiare, tradere, explicare, 
et inculcare. Ac pari contentione iidem Sacrorum Antistites tenentur expo- 
nere, et ostendere tum Summis Principibus, tum Gubernii funestissima et 
nunquam satis deploranda mala et damna, quae in populos et in ipsos 
Principes redundant ex hodierno religionis contemptu, et incredulitatis spi- 
ritu, qui sub fallaci socialis progressus specie e tenebris emissus, cum maximo 
christianae, civilisque reipublicae detrimento ubique magis in dies invalescit 
ac dominatur, et hominum mentes animosque miserandum in modum per- 
vertit et corrumpit. Atque iccirco gratissimum Nobis fuit agnoscere Vos, Vene- 
rabiles Fratres, isti Carissimo in Christo Filio Nostro Bavariae Regi Illustri 
vestras pro sanctissimae nostrae Religionis eiusque iurium defensione misisse 
Litteras, et ea spe nitimur fore, ut idem Serenissimus Princeps pro animi 
Sui pietate, iustitia, aequitate iustissimis vestris desideriis, postulationibusque 
perlibenter obsecundare studeat. Neque vero ignoratis, Venerabiles Fratres, 
esse praeterea aliud, quod Sacri Pastores omnibus studiis et contentionibus 
agere debent. Siquidem oportet, ipsos summa constantia et fortitudine defen- 
dere catholicae Ecclesiae libertatem, quae ei Suo Sanguine peperit Unigenitus . 
Dei Filius ipsius Ecclesiae sponsus, ac viriliter propugnare omnia veneranda 
ipsius Ecclesiae iura ei divinitus tributa. Opus quoque est, ut Episcopi nun- 

quam cessent qua voce qua scriptis ad omnium memoriam revocare, Eccle- 
siam ipsam semper fuisse, et esse salutari sua doctrina et vi ac sapientissimis 
suis legibus et institutis non solum virtutum omnium matrem et magistram, 
omniumque vitiorum expultricem, verum etiam verae omnium gentium huma- 
nitatis, honestatis, civilitatis, libertatis, progressus, prosperitatis, tranquillitatis- 
que conditricem ac moderatricem, et ipsam solam posse firmiter constabilire 
et servare publicum humanae societatis ordinem, qui impietate et rebellione 
hisce diebus ubique tam vehementer perturbatur. Debitas autem meritasque 
laudes Vobis tribuimus, Venerabiles Fratres, quod vestris Litteris ad istud Gu- 
bernium scriptis de popularium scholarum bono et regimine maxime solliciti 
catholicae Ecclesiae hac super re doctrinam, auctoritatem et iura omni ratio- 
num genere scite ac strenue propugnastis eo sensu, quo Nos in Nostra 
Epistola ad Venerabilem Fratrem Hermannum Archiepiscopum Friburgen- 
sem in Brisgovia die 14 iulii huius anni missa! coacti fuimus eiusdem Ecclesiae 
iura in tanti momenti negotio sarta tecta tueri et vindicare contra Ecclesiae 
hostium conatus, et molitiones, qui in Magno Badensi Ducatu eo iam per- 
venerunt, ut leges proponerentur, quae christianam scholarum indolem plane 
destruunt, ac delent. Etsi vero in pretio habeamus causas, quibus, Venera- 
biles Fratres, Ecclesiae iura quoad populares tantum scholas nunc propu- 
gnanda curastis, tamen haud possumus, quin hac occasione egregiam vestram 
episcopalem sollicitudinem etiam atque etiam excitemus, ut sedulam stre- 
nuamque operam detis quo eadem Ecclesiae iura recognoscantur quoque ac 
serventur circa superiores litterarum, severiorumque disciplinarum scholas. 
Etenim pro vestra sapientia optime nostis, ex eisdem scholis ab Ecclesiae 
doctrina, auctoritate, et vigilantia amotis graviora oriri damna et mala, quan- 
doquidem erroribus falsisque doctrinis ii praesertim honestioris classis homi- 
nes inficiuntur qui ad publica gubernii munera obeunda destinantur, quique 
ad communem civilis societatis spiritum formandum tantopere valere solent. 
Atque hic, Venerabiles Fratres, a Vobis exposcimus, ut prae oculis habere 
velitis quae Nos isti Venerabili Fratri Gregorio Archiepiscopo Monacensi 
per Nostram Epistolam die 21 Decembris anno superiore significavimus de 
philosophicis ac theologicis disciplinis tradendis,? ac Vos impersissime horta- 
mur, ut vestras omnes curas cogitationesque in accuratam Cleri institutionem 
educationemque quotidie magis promovendam indesinenter conferatis, nihilque 
intentatum relinquatis, ut vester Clerus plenam illam, solidamque habeat insti- 
tutionem, quae ex puris incontaminatisque fontibus hausta, et communi Catho- 
licae Ecclesiae docendi ratione innixa illa omnia removeat pericula, quibus nova 
hodierna docendi systemata super scientiae libertatem vel potius licentiam 
fundata, ac tantopere iactata sunt necessario obnoxia. Quamobrem vel maxime 
optamus, Venerabiles Fratres, ut memoria repetere, et exsequi velitis ea 
omnia, quae iam alias vel omnibus, vel singulis vestri Episcopalis Ordinis 
significavimus vehementerque commendavimus quoad Clericorum Seminaria 
ex providentissimis Concilii Tridentini praescriptis erigenda et moderanda. 3 
ES T23IN «939. 

Persuasissimum autem Nobis est, Vos, Venerabiles Fratres, pro spectata vestra 
religione, et episcopali zelo naviter esse defensuros alia Ecclesiae iura, quae 
nondum in Bavaria plene sunt recognita, et pro quibus Bavariae Sacrorum 
Antistites in Frisingensi praecipue conventu suas protestationes emittere haud 
omiserunt. Ac propterea summopere probamus consilium a Vobis susceptum 
habendi quotannis inter Vos congressus. Id vero nullo modo impedire debet, 
quominus, Venerabiles Fratres, omnia conemini, ut quamprimum, veluti Nostris 
in votis est, Provinciales Synodos ex Sacrorum Canonum praescripto conce- 
lebrare possitis, quemadmodum alii in Germania Sacrorum Antistites in suis 
ecclesiasticis provinciis com summo animi Nostri gaudio, et suorum fidelium 
utilitate egerunt. Nihil certe Nobis gratius erit quam in hac re omnem Vobis 
opem auxiliumque ferre. Denique pro certo habeatis velimus, peculiarem esse, 
qua Vos prosequimur, benevolentiam. Cuius quoque certissimum pignus acci- 
pite Apostolicam Benedictionem, quam ex intimo corde profectam Vobis ipsis, 
Venerabiles Fratres, cunctisque Clericis, Laicisque Fidelibus, cuiusque Vestrum 
curae commissis peramanter impertimus. 
[Acta Pii IX, vol. III, p. 674-679]. 


542. 
Pius IX, ep. encycl. Quanta cura, 8 dec. 1864. ' 


1. Quanta cura ac pastorali vigilantia Romani Pontifices Praedecessores 
Nostri exsequentes demandatum sibi ab ipso Christo Domino in persona 
Beatissimi Petri Apostolorum Principis officium, munusque pascendi agnos 
et oves nunquam intermiserint universum Dominicum gregem sedulo enutrire 
verbis fidei, ac salutari doctrina imbuere, eumque ab venenatis pascuis arcere, 
omnibus quidem ac Vobis praesertim compertum, exploratumque est, Vene- 
rabiles Fratres. Et sane iidem Decessores Nostri augustae catholicae religio- 
nis, veritatis ac iustitiae assertores et vindices, de animarum salute maxime 
solliciti nihil potius unquam habuere, quam sapientissimis suis Litteris, et 
Constitutionibus retegere et damnare omnes haereser et errores, qui Divinae 
Fidei nostrae, catholicae Ecclesiae doctrinae, morum honestati, ac sempi- 
ternae hominum saluti adversi, graves frequenter excitarunt tempestates, et 
christianam civilemque rempublicam miserandum in modum fíunestarunt. 
Quocirca iidem Decessores Nostri Apostolica fortitudine coritinenter obsti- 
terunt nefariis iniquorum hominum molitionibus, qui despumantes tamquam 
fluctus feri maris confusiones suas, ac libertatem promittentes, cum servi 
sint corruptionis, fallacibus suis opinionibus, et perniciosissimis scriptis 
catholicae religionis civilisque societatis fundamenta convellere, omnemque 
virtutem ac iustitiam de medio tollere, omniumque animos mentesque depra- 
vare, et incautos imperitamque praesertim iuventutem a recta morum disci- 


1 Venerabilibus Fratribus Patriarchis, Primatibus, Archiepiscopis, et Episcopis 
universis gratiam et communionem Apostolicae Sedis habentibus. 

plina avertere, eamque miserabiliter corrumpere, in erroris laqueos inducere, 
ac tandem ab Ecclesiae catholicae sinu avellere conati sunt. 

2. [am vero, uti Vobis, Venerabiles Fratres, apprime notum est, Nos vix 
dum arcano divinae providentiae consilio nullis certe Nostris meritis ad hanc 
Petri Cathedram evecti fuimus, cum videremus summo animi Nostri dolore 
horribilem sane procellam tot pravis opinionibus excitatam, et gravissima, 
ac nunquam satis lugenda damna, quae in christianum populum ex tot erro- 
ribus redundant, pro Apostolici Nostri Ministerii officio illustria Praedeces- 
sorum Nostrorum vestigia sectantes Nostram extulimus vocem, ac pluribus 
in vulgus editis encyclicis Epistolis et Allocutionibus in Consistorio habitis, 
aliisque Apostolicis Litteris praecipuos tristissimae nostrae aetatis errores 
damnavimus, eximiamque vestram episcopalem vigilantiam excitavimus, et 
universos catholicae Ecclesiae Nobis carissimos filios etiam atque etiam 
monuimus et exhortati sumus, ut tam dirae contagia pestis omnino horre- 
rent et devitarent. Ac praesertim Nostra prima encyclica Epistola die 9 no- 
vembris anno 1846 Vobis scripta,! binisque Allocutionibus, quarum altera die 
9 decembris anno 1854,? altera vero 9 iunii 18623 in Consistorio a Nobis 
habita fuit, monstrosa opinionum portenta damnavimus, quae hac potissimum 
aetate cum maximo animarum damno, et civilis ipsius societatis detrimento 
dominantur, quaeque non solum catholicae Ecclesiae, eiusque salutari doctri- 
nae ac venerandis iuribus, verum etiam sempiternae naturali legi a Deo in 
omnium cordibus insculptae, rectaeque rationi maxime adversantur, et ex 
quibus alii prope omnes originem habent errores. 

8. Etsi autem haud omiserimus potissimos huiusmodi errores saepe 
proscribere et reprobare, tamen catholicae Ecclesiae causa, animarumque 
salus Nobis divinitus commissa, atque ipsius humanae societatis bonum 
omnino postulant, ut iterum pastoralem vestram sollicitudinem excitemus 
ad alias pravas profligandas opiniones, quae ex eisdem erroribus, veluti ex 
fontibus erumpunt. Quae falsae ac perversae opiniones eo magis detestandae 
sunt, quod eo potissimum spectant, ut impediatur et amoveatur salutaris illa 
vis, quam catholica Ecclesia ex divini sui Auctoris institutione, et mandato 
libere exercere debet usque ad consummationem saeculi non minus erga sin- 
gulos homines, quam erga nationes, populos summosque eorum Principes, 
utque de medio tollatur mutua illa inter Sacerdotium et Imperium consi- 
liorum societas et concordia, quae rei cum sacrae tum civili fausta semper 
extitit ac salutaris. ^ Etenim probe noscitis, Venerabiles Fratres, hoc tempore 
non paucos reperiri, qui civili consortio impium absurdumque zaturalisrmi, 
uti vocant, principium applicantes audent docere « optimam societatis publi- 
cae rationem, civilemque progressum omnino requirere, ut humana societas 
constituatur et gubernetur, nullo habito ad religionem respectu, ac si ea non 
existeret, vel saltem nullo facto veram inter falsasque religiones discrimine ». 


! Cf. N. 504. 
(GIAN:S518: 

Atque contra sacrarum Litterarum, Ecclesiae, sanctorumque Patrum doctri- 
nam asserere non dubitant, « optimam esse conditionem societatis, in qua 
Imperio non agnoscitur officium coercendi sancitis poenis violatores catho- 
licae religionis, nisi quatenus pax publica postulet ». Ex qua omnino falsa 
socialis regiminis idea haud timent erroneam illam fovere opinionem catho- 
licae Ecclesiae, animarumque saluti maxime exitialem a rec. mem. Grego- 
rio XVI Praedecessore Nostro deliramentum appellatam, ! nimirum « liber- 
tatem conscientiae, et cultuum esse proprium cuiuscumque hominis ius, quod 
lege proclamari, et asseri debet in omni recte constituta societate, et ius 
civibus inesse ad omnimodam libertatem nulla vel ecclesiastica, vel civili 
auctoritate coarctandam, quo suos conceptus quoscumque sive voce, sive 
typis, sive alia ratione palam publiceque manifestare, ac declarare valeant ». 
Dum vero id temere affirmant, haud cogitant et considerant, quod /iberfatem 
perditionis? praedicant, et quod « si humanis persuasionibus semper disce- 
« pfare sit liberum, nunquam deesse poterunt, qui veritati audeant resultare 
« et de humanae sapientiae loquacitate confidere, cum hanc nocentissimam 
« vanitatem quantum debeat fides et sapientia christiana vitare, ex ipsa 
« Domini Nostri lesu Christi institutione cognoscat ».? 

4. Et quoniam ubi a civili societate fuit amota religio, ac repudiata 
divinae revelationis doctrina et auctoritas, vel ipsa germana iustitiae huma- 
nique iuris notio tenebris obscuratur et amittitur, atque in verae iustitiae 
legitimique iuris locum materialis substituitur vis, inde liquet cur nonnulli, 
certissimis sanae rationis principiis penitus neglectis posthabitisque, audeant 
conclamare, « voluntatem populi, publica, quam dicunt, opinione, vel alia 
ratione manifestatam constituere supremam legem ab omni divino huma- 
noque iure solutam, et in ordine politico facta consummata, eo ipso quod 
consummata sunt, vim iuris habere ». Verum ecquis non videt, planeque sentit 
hominum societatem religionis ac verae iustitiae vinculis solutam nullum 
aliud profecto propositum habere posse, nisi scopum comparandi, cumulan- 
dique opes, nullamque aliam in suis actionibus legem sequi, nisi indomitam 
animi cupiditatem inserviendi propriis voluptatibus et commodis ? Eapropter 
huiusmodi homines acerbo sane odio insectantur Religiosas Familias quamvis 
de re christiana, civili, ac litteraria summopere meritas, et blaterant easdem 
nullam habere legitimam existendi rationem, atque ita haereticorum commentis 
plaudunt. Nam, ut sapientissime rec. mem. Pius VI Decessor Noster docebat, 
« regularium abolitio laedit statum publicae professionis consiliorum evan- 
« gelicorum, laedit vivendi rationem in Ecclesia commendatam tamquam 
« Apostolicae doctrinae consentaneam, laedit ipsos insignes fundatores, quos 
« super altaribus veneramur, qui nonnisi a Deo inspirati eas constituerunt 
« societates ».^ Atque etiam impie pronunciant, auferendam esse civibus et 
Ecclesiae facultatem « qua eleemosynas christianae caritatis causa palam 


! Eadem Encycl. Mirari. - Cf. N. 485. 

? S, Aug., Epist. 105, al. 166. 

3 S, Leo, Epist. 14, al. 133 $2, edit. Ball. 

* Epist. ad Card. De la Rochefoucault 10 martii 1791. 

erogare valeant », ac de medio tollendam legem « qua certis aliquibus die- 
bus opera servilia propter Dei cultum prohibentur », fallacissime praetexentes, 
commemoratam facultatem et legem optimae publicae oeconomiae principiis 
obsistere. Neque contenti amovere religionem a publica. societate, volunt 
religionem ipsam a privatis etiam arcere familiis. Etenim funestissimum 
Communismi et Socialismi docentes ac profitentes errorem asserunt « socie- 
tatem domesticam seu familiam totam suae existentiae rationem a iure dum- 
taxat civili mutuari; proindeque ex lege tantum civili dimanare ac pendere 
iura omnia parentum in filios, cum primis vero ius institutionis, educatio- 
nisque curandae ». Quibus impiis opinionibus, machinationibusque in id 
praecipue intendunt fallacissimi isti homines, ut salutifera catholicae Eccle- 
siae doctrina ac vis a iuventutis institutione et educatione prorsus eliminetur, 
ac teneri flexibilesque iuvenum animi perniciosis quibusque erroribus, vitiis- 
que misere inficiantur ac depraventur. Siquidem omnes, qui rem tum sacram 
tum publicam perturbare, ac rectum societatis ordinem evertere, et iura 
omnia divina et humana delere sunt conati, omnia nefaria sua consilia, studia 
et operam in improvidam praesertim iuventutem decipiendam ac depravan- 
dam, ut supra innuimus, semper contulerunt, omnemque spem in ipsius 
iuventutis corruptela collocarunt. Quocirca nunquam cessant utrumque Cle- 
rum, ex quo, veluti certissima historiae monumenta splendide testantur, 
tot magna in christianam, civilem, et litterariam rempublicam commoda 
redundarunt, quibuscumque infandis modis divexare, et edicere, ipsum 
Clerum « utpote vero, utilique scientiae et civilitatis progressui inimicum 
ab omni iuventutis instituendae educandaeque cura et officio esse amo- 
vendum ». 

5. At vero alii instaurantes prava ac toties damnata novatorum commenta, 
insigni impudentia audent Ecclesiae et huius Apostolicae Sedis supremam 
auctoritatem a Christo Domino ei tributam civilis auctoritatis arbitrio subii- 
cere, et omnia eiusdem Ecclesiae et Sedis iura denegare circa ea quae ad 
exteriorem ordinem pertinent. Namque ipsos minime pudet affirmare « Eccle- 
siae leges non obligare in conscientia, nisi cum promulgantur a civili pote- 
state; acta et decreta Romanorum Pontificum ad religionem et Ecclesiam spe- 
ctantia indigere sanctione et approbatione vel minimum assensu potestatis 
civilis; constitutiones Apostolicas,! quibus damnantur clandestinae societates, 
sive in eis exigatur, sive non exigatur iuramentum de secreto servando, 
earumque asseclae et fautores anathemate mulctantur, nullam habere vim in 
illis orbis regionibus ubi eiusmodi aggregationes tolerantur a civili gubernio ; 
excommunicationem a Concilio Tridentino et Romanis Pontificibus latam in 
eos, qui iura possessionesque Ecclesiae invadunt, et usurpant, niti confusione 
ordinis spiritualis, ordinisque civilis ac politici ad mundanum dumtaxat 
bonum prosequendum; Ecclesiam nihil debere decernere, quod obstringere 
possit fidelium conscientias in ordine ad usum rerum temporalium; Ecclesiae 
ius non competere violatores legum suarum poenis temporalibus coercendi; 


! Clement. XII, 72 eminenti (ct. N. 209); Benedict. XIV, Providas Romanorum 
(cf. N. 412); Pii VII, Ecclesiam (ct. N. 479); Leonis XII, Quo graviora (cf. N. 481). 

conforme esse sacrae theologiae, iurisque publici principiis, bonorum pro- 
prietatem, quae ab Ecclesiis, ac Familiis Religiosis, aliisque locis piis possi- 
dentur, civili gubernio asserere, et vindicare ». Neque erubescunt palam 
publiceque profiteri haereticorum effatum et principium, ex quo tot perver- 
sae oriuntur sententiae, atque errores. Dictitant enim « Ecclesiasticam pote- 
statem non iure divino distinctam et independentem a potestate civili, neque 
eiusmodi distinctionem, et independentiam servari posse, quin ab Ecclesia 
invadantur et usurpentur essentialia iura potestatis civilis ». Atque silentio 
praeterire non possumus eorum audaciam, qui sanam non sustinentes doctri- 
nam contendunt « illis Apostolicae Sedis iudiciis, et decretis, quorum obie- 
ctum ad bonum generale Ecclesiae, eiusdemque iura, ac disciplinam spectare 
declaratur, dummodo fidei morumque dogmata non attingat, posse assensum 
et obedientiam detrectari et absque peccato, et absque ulla catholicae pro- 
fessionis iactura ». Quod quidem quantopere adversetur catholico dogmati 
plenae potestatis Romano Pontifici ab ipso Christo Domino divinitus collatae 
universalem pascendi, regendi, et gubernandi Ecclesiam, nemo est qui non 
clare aperteque videat et intelligat. 

6. In tanta igitur depravatarum opinionum perversitate, Nos Apostolici 
nostri officii probe memores, ac de sanctissima nostra religione, de sana 
doctrina, et animarum salute Nobis divinitus commissa, ac de ipsius humanae 
societatis bono maxime solliciti, Apostolicam Nostram vocem iterum extol- 
lere existimavimus. Itaque omnes et singulas pravas opiniones ac doctrinas 
singillatim hisce Litteris commemoratas auctoritate Nostra Apostolica repro- 
bamus, proscribimus atque damnamus, easque ab omnibus catholicae Eccle- 
siae filiis, veluti reprobatas, proscriptas atque damnatas omnino haberi volu- 
mus et mandamus. 

7. Ac praeter ea, optime scitis, Venerabiles Fratres, hisce temporibus omnis 
veritatis iustitiaeque osores, et acerrimos nostrae religionis hostes, per pestife- 
ros libros, libellos, et ephemerides toto terrarum orbe dispesas populis illu- 
dentes, ac malitiose mentientes alias impias quasque disseminare doctrinas. 
Neque ignoratis, hac etiam nostra aetate, nonnullos reperiri, qui Satanae spiritu 
permoti, et incitati eo impietatis devenerunt, ut Dominatorem Dominum 
Nostrum lesum Christum negare, eiusque divinitatem scelerata procacitate 
oppugnare non paveant. Hic vero haud possumus, quin maximis meritisque 
laudibus Vos efferamus, Venerabiles Fratres, qui episcopalem vestram vocem 
contra tantam impietatem omni zelo attollere minime omisistis. 

8. Itaque hisce Nostris Litteris Vos iterum amantissime alloquimur, qui 
in sollicitudinis Nostrae partem vocati summo Nobis inter maximas Nostras 
acerbitates solatio, laetitiae, et consolationi estis propter egregiam, qua prae- 
statis, religionem, pietatem, ac propter mirum illum amorem, fidem, et obser- 
vantiam, qua Nobis et huic Apostolicae Sedi concordissimis animis obstricti 
gravissimum episcopale vestrum ministerium strenue ac sedulo implere con- 
tenditis. Etenim ab eximio vestro pastorali zelo expectamus, ut assumentes 
gladium spiritus, quod est verbum Dei, et confortati in gratia Domini Nostri 
lesu Christi velitis ingeminatis studiis quotidie magis prospicere, ut fideles 
curae vestrae concrediti « abstineant ab herbis noxiis, quas lesus Christus 

« non colit, quia non sunt plantatio Patris ».! Atque eisdem fidelibus incul- 
care nunquam desinite, omnem veram felicitatem in homines ex augusta 
nostra religione eiusque doctrina et exercitio redundare, ac beatum esse 
populum, cuius Dominus Deus eius.? Docete « catholicae Fidei fundamento 
« regna subsistere,? et nihil tam mortiferum, tam praeceps ad casum, tam 
« expositum ad omnia pericula, si hoc solum nobis putantes posse sufficere 
« quod liberum arbitrium, cum nasceremur, accepimus, ultra iam a Domino 
« nihil quaeramus, idest, auctoris nostri obliti, eius potentiam, ut nos osten- 
« damus liberos, abiuremus.4 Atque etiam ne omittatis docere regiam pote- 
« statem non ad solum mundi regimen, sed maxime ad Ecclesiae praesidium 
« esse collatam,? et nihil esse quod civitatum Principibus, et Regibus maiori 
« fructui, gloriaeque esse possit, quam si, ut sapientissimus fortissimusque 
« alter Praedecessor Noster s. Felix Zenoni Imperatori perscribebat, Eccle- 
« siam catholicam.... sinant ut legibus suis, nec libertati eius quemquam 
« permittant obsistere.... Certum est enim, hoc rebus suis esse salutare, 
« ut, cum de causis Dei agatur, iuxta ipsius constitutum regiam voluntatem 
« Sacerdotibus Christi studeant subdere, non praeferre ».? 

9. Sed si semper, Venerabiles Fratres, nunc potissimum in tantis Eccle- 
siae, civilisque societatis calamitatibus, in tanta adversariorum contra rem 
catholicam, et hanc Apostolicam Sedem conspiratione tantaque errorum con- 
gerie, necesse omnino est, ut adeamus cum fiducia ad thronum gratiae, ut 
misericordiam consequamur, et gratiam inveniamus in auxilio opportuno. 
Quo circa omnium fidelium pietatem excitare existimavimus, ut una Nobis- 
cum Vobisque clementissimum luminum et misericordiarum Patrem ferven- 
tissimis humillimisque precibus sine intermissione orent, et obsecrent, et 
plenitudine fidei semper confugiant ad Dominum nostrum lesum Christum, 
qui redemit nos Deo in sanguine suo, Eiusque dulcissimum Cor flagran- 
tissimae erga nos caritatis victimam enixe iugiterque exorent, ut amoris sui 
vinculis omnia ad seipsum trahat, utque omnes homines sanctissimo suo 
amore inflammati secundum Cor Eius ambulent, digne Deo per omnia pla- 
centes, in omni bono opere fructificantes. Cum autem sine dubio gratiores 
sint Deo hominum preces, si animis ab omni labe puris ad ipsum acce- 
dant, iccirco caelestes Ecclesiae thesauros dispensationi Nostrae commissos 
Christifidelibus Apostolica liberalitate reserare censuimus, ut iidem fideles 
ad veram pietatem vehementius incensi, ac per Poenitentiae Sacramentum 
a peccatorum maculis expiati fidentius suas preces ad Deum effundant, 
eiusque misericordiam et gratiam consequantur. 

10. Hisce igitur Litteris auctoritate Nostra Apostolica omnibus et sin- 


! S, Ignatius M. ad Philadelph. 3. 

? Psal. 143. 

3 S, Caelest, epist. 22 ad Synod. Ephes., apud Coust., p. 1200. 

* S. Innocent. I, epist. 39 ad Episc. conc. Carthag. apud Coust., pag. 891. 

5 S. Leo, Epist. 156, al. 124. 

5 Pius VII, Epist. Encycl. Diu safis, 15 maii 1800 (cf. Bull. Rom. Cont., tom. 11, 
p. 21-25. i 


gulis utriusque sexus catholici orbis fidelibus Plenariam Indulgentiam ad 
instar lubilaei concedimus intra unius tantum mensis spatium usque ad 
totum futurum annum 1865 et non ultra, a Vobis, Venerabiles Fratres, 
aliisque legitimis locorum Ordinariis statuendum, eodem prorsus modo et 
forma, qua ab initio supremi Nostri Pontificatus concessimus per Aposto- 
licas Nostras Litteras in forma Brevis die 20 mensis Novembris anno 1846 
datas, et ad universum episcopalem vestrum Ordinem missas, quarum ini- 
tium « Arcano Divinae Providentiae consilio »,! et cum omnibus eisdem 
facultatibus, quae per ipsas Litteras a Nobis datae fuerunt. Volumus tamen, 
ut ea omnia serventur, quae in commemoratis Litteris praescripta sunt, et 
ea excipiantur, quae excepta esse declaravimus. Atque id concedimus, non 
obstantibus in contrarium facientibus quibuscumque, etiam speciali et indi- 
vidua mentione, ac derogatione dignis. Ut autem omnis dubitatio et diffi- 
cultas amoveatur, eorumdem Litterarum exemplar ad Vos perferri iussimus. 

11. « Rogemus, Venerabiles Fratres, de intimo corde et de tota mente 
misericordiam Dei, quia et ipse addidit dicens: misericordiam autem meam 
non dispergam ab eis. Petamus et accipiemus, et si accipiendi mora et 
tarditas fuerit, quoniam graviter offendimus, pulsemus, quia et pulsanti 
aperietur, si modo pulsent ostium preces, gemitus, et lacrymae nostrae, 
quibus insistere et immorari oportet, et si sit unanimis oratio... unusquisque 
oret Deum non pro se tantum, sed pro omnibus fratribus, sicut Dominus 
orare nos docuit ».? Quo vero facilius Deus Nostris, Vestrisque, et omnium 
fidelium precibus, votisque annuat, cum omni fiducia deprecatricem apud 
Eum adhibeamus Immaculatam sanctissimamque Deiparam Virginem Mariam, 
quae cunctas haereses interemit in universo mundo, quaeque omnium no- 
strum amantissima Mater « tota suavis est... ac plena misericordiae, ..... 
«omnibus sese exhorabilem, omnibus clementissimam praebet, omnium 
« necessitates amplissimo quodam miseratur affectu », ? atque utpote Regina 
adstans a dextris Unigeniti Filii Sui Domini Nostri lesu Christi in vestitu 
deaurato circumamicta varietate nihil est, quod ab eo impetrare non valeat. 
Suffragia quoque petamus Beatissimi Petri Apostolorum Principis, et Coa- 
postoli eius Pauli, omniumque Sanctorum Caelitum, qui facti iam amici 
Dei pervenerunt ad caelestia regna, et coronati possident palmam, ac de 
sua immortalitate securi, de nostra sunt salute solliciti. 

12. Denique caelestium omnium donorum copiam Vobis a Deo ex animo 
adprecantes singularis Nostrae in Vos caritatis pignus Apostolicam Bene- 
dictionem ex intimo corde profectam Vobis ipsis, Venerabiles Fratres, cun- 
ctisque Clericis, Laicisque fidelibus curae vestrae commissis peramanter 
impertimus. 

[Acta Pii IX, vol. III, p. 687-700]. 


1 Cf. Acta Pii IX, vol. I, p. 25-31. 
? S, Cyprian., Epist. 11. 
3 S. Bernard., Serm. de duodecim praerogativis B. M. V. ex Verbis Apocalyp. 

543. 
Pius IX, Syllabus errorum (a. 1864).! 


Propositiones. 


S. I. - Pantheismus, Naturalismus et Rationalismus absolutus. 


1l. Nullum supremum, sapientissimum, providentissimumque Numen 
divinum exsistit ab hac rerum universitate distinctum, et Deus idem est ac 
rerum natura, et iccirco immutationibus obnoxius, Deusque reapse fit in 
homine et mundo, atque omnia Deus sunt et ipsissimam Dei habent sub- 
stantiam; ac una eademque res est Deus cum mundo, et proinde spiritus 
cum materia, necessitas cum libertate, verum cum falso, bonum cum malo, et 
iustum cum iniusto. 

Alloc. Maxima quidem, 9 iunii 1862 (Cf. N. 534). 


2. Neganda est omnis Dei actio in homines et mundum. 
Alloc. Maxima quidem, 9 iunii 1862 (Cf. N. 534). 


3. Humana ratio, nullo prorsus Dei respectu habito, unicus est veri et 
falsi, boni et mali arbiter, sibi ipsi est lex et naturalibus suis viribus ad 
hominum ac populorum bonum curandum sufficit. 

Alloc. Maxima quidem, 9 iunii 1862 (Cf. N. 534). 


4. Omnes religionis veritates ex nativa humanae rationis vi derivant; 
hinc ratio est princeps norma qua homo cognitionem omnium cuiuscumque 
generis veritatum assequi possit ac debeat. 

Epist. encycl. Qui pluribus, 9 novembris 1846 (Cf. N. 504). 

Epist. Encycl. Singulari quidem, 17 martii 1856 (Cf. N. 521). 

Alloc. Maxima quidem, 9 iunii 1862 (Cf. N. 534). 


5. Divina revelatio est imperfecta, et iccirco subiecta continuo et inde- 
finito progressui qui humanae rationis progressioni respondeat. 

Epist. encycl. Qui pluribus, 9 novembris 1846 (Cf. N. 504). 

Alloc. Maxima quidem, 9 iunii 1862 (Cf. N. 534). 


6. Christi fides humanae refragatur rationi; divinaque revelatio non 
solum nihil prodest, verum etiam nocet hominis perfectioni. 

Epist. encycl. Qui pluribus, 9 novembris 1846 (Cf. N. 504). 

Alloc. Maxima quidem, 9 iunii 1862 (Cf. 534). 


* Complectens praecipuos nostrae aetatis errores qui notantur in allocutionibus 
consistorialibus, in encyclicis aliisque apostolicis litteris Sanctissimi Domini Nostri 
Pii Papae IX. 

7. Prophetiae, et miracula in sacris Litteris exposita et narrata, sunt 
poetarum commenta, et christianae fidei mysteria philosophicarum investi- 
gationum summa; et utriusque Testamenti libris mythica continentur in- 
venta; ipseque lesu Christus est mythica fictio. 
Epist. encycl. Qui pluribus, 9 novembris 1846 (Cf. N. 504). 
Alloc. Maxima quidem, 9 iunii 1862 (Cf. N. 534). 


8 II. - Rationalismus moderatus. 


8. Quum ratio humana ipsi religioni aequiparetur, iccirco theologicae 
disciplinae perinde ac philosophicae tractandae sunt. 
Alloc. Singulari quadam perfusi, 9 decembris 1854 (Cf. N. 518). 


9. Omnia indiscriminatim dogmata religionis christianae sunt obiectum 
naturalis scientiae seu philosophiae; et humana ratio historice tantum exculta 
potest ex suis naturalibus viribus et principiis ad veram de omnibus etiam 
reconditioribus dogmatibus scientiam pervenire, modo haec dogmata ipsi 
rationi tamquam obiectum proposita fuerint. 

Epist. ad Archiep. Frising. Gravissimas, 11 decembris 1862. ! 

Epist. ad eumdem Tuas Jibenter, 21 decembris 1863 (Cf. N. 538). 


10. Quum aliud sit philosophus, aliud philosophia, ille ius et officium 
habet se submittendi auctoritati, quam veram ipse probaverit; at philosophia 
neque potest, neque debet ulli sese submittere auctoritati. 

Epist. ad Archiep. Frising. Gravissimas, 11 decembris 1862.? 

Epist. ad eumdem Tuas libenter, 21 decembris 1863 (Cf. N. 538). 


11. Ecclesia non solum non debet in philosophiam unquam animadver- 
tere, verum etiam debet ipsius philosophiae tolerare errores, eique relinquere 
ut ipsa se corrigat. 


12. Apostolicae Sedis, romanarumque Congregationum decreta liberum 


scientiae progressum impediunt. 
Epist. ad Archiep. Frising. Tuas libenter, 21 decembris 1863 (Cf. N. 538). 


13. Methodus et principia, quibus antiqui Doctores scholastici Theologiam 
excoluerunt, temporum nostrorum necessitatibus scientiarumque progressui 


minime congruunt. 
Epist. ad Archiep. Frising. Tuas libenter, 21 decembris 1863 (CT. N. 538). 


14. Philosophia tractanda est, nulla supernaturalis revelationis habita 
ralione. 

Epist. ad Archiep. Frising. Tzas libenter, 21 decembris 1863 (Cf. N. 538). 

N. B. - Cum rationalismi systemate cohaerent maximam partem errores 
Antonii Günther, qui damnantur in Epist. ad Card. Archiep. Coloniensem 


1 Cf, Acta Pii IX, vol. III, p. 548-556. 
3 Cf, Acta Pii IX, vol. III, p. 548-556. 

Eximiam tuam, 15 iunii 1847,! et in epist. ad Episc. Wratislaviensem Dolore 
haud mediocri, 30 aprilis 1860. ? 


S III. - /ndifferentismus, Latitudinarismus. 


15. Liberum cuique homini est eam amplecti ac profiteri religionem, quam 
rationis lumine quis ductus veram putaverit. 

Litt. Apost. Multiplices infer, 10 iunii 1851 (Cf. N. 510). 

Alloc. Maxima quidem, 9 iunii 1862 (Cf. N. 534). 


16. Homines in cuiusvis religionis cultu viam aeternae salutis reperire, 
aeternamque salutem assequi possunt. 

Epist. encycl. Qui pluribus, 9 novembris 1846 (Cf. N. 504). 

Alloc. Ubi primum, l7 decembris 1847 (Cf. N. 506). 

Epist. encycl. Singulari quidem, 1T martii 1856 (Cf. N. 521). 


17. Saltem bene sperandum est de aeterna illorum omnium salute, qui 
in vera Christi Ecclesia nequaquam versantur. 

Alloc. Singulari quadam, 9 decembris 1854 (Cf. N. 518). 

Epist. encycl. Quanto conficiamur moerore, 10 augusti 1863 (Cf. N. 536). 


18. Protestantismus non aliud est quam diversa verae eiusdem chri- 
stianae religionis forma, in qua aeque ac in Ecclesia catholica Deo placere 
datum est. 

Epist. encycl. Nosfis ef Nobiscum, 8 decembris 1849 (Cf. N. 508). 


S8 IV. - Socialismi, Communismus, Societates clandestinae, Societates biblicae, 
Societates clerico-liberales. 


Eiusmodi pestes saepe gravissimisque verborum [formulis reprobantur 
in Epist. encycl. Qui pluribus, 9 novemb. 1846 (Cf. N. 504); in Alloc. Quibus 
quantisque, 20 april. 1849 (Cf. N. 507); in Epist. encycl. Nostis et Nobis- 
cum, 8 decembr. 1849 (Cf. N. 508); in Allocut. Singulari quadam, 9 decem- 
bris 1854 (Cf. N. 518); in Epist. encycl. Quanto conficiamur moerore, 10 augu- 
sti 1863 (Cf. N. 536). 


8 V. - Errores de Ecclesia eiusque iuribus. 


19. Ecclesia non est vera perfectaque societas plane libera, nec pollet 
suis propriis et constantibus iuribus sibi a divino suo fundatore collatis, sed 
civilis potestatis est definire quae sint Ecclesiae iura ac limites, intra quos 
eadem iura exercere queat. 

Alloc. Singulari quadam, 9 decembris 1854 (Cf. N. 518). 

Alloc. Multis gravibusque, 17 decembris 1860 (Cf. N. 529). 

Alloc. Maxima quidem, 9 iunii 1862 (Cf. N. 534). 


! Cf. Acta S. Sedis, vol. VIII, p. 445-448. 
? Cf. Acta S. Sedis, vol. VIII, p. 443-444. 

20. Ecclesiastica potestas suam auctoritatem exercere non debet absque 
civilis gubernii venia et assensu. 


Alloc. Meminit unusquisque, 30 septembris 1861.! 


21. Ecclesia non habet potestatem dogmatice definiendi, religionem Catho- 
licae Ecclesiae esse unice veram Religionem. 
Litt. Ap. Multiplices inter, 10 iunii 1851 (Cf. N. 510). 


22. Obligatio, qua catholici magistri et scriptores omnino adstringuntur, 
coarctatur in iis tantum, quae ab infallibili Ecclesiae iudicio veluti fidei dog- 
mata ab omnibus credenda proponuntur. 

Epist. Ad Archiep. Frising. Tuas libenter, 21 decembris 1863 (Cf. N. 538). 


23. Romani Pontifices et Concilia oecumenica a limitibus suae potestatis 
recesserunt, iura principum usurparunt, atque etiam in rebus fidei et morum 
definiendis errarunt. 

Litt. Apost. Multiplices inter, 10 iunii 1851 (Cf. N. 510). 


24. Ecclesia vis inferendae potestatem non habet, neque potestatem ullam 
temporalem directam vel indirectam. 
Litt. Apost. Ad Aposfolicae, 22 augusti 1851 (Cf. N. 511). 


25. Praeter potestatem episcopatui inhaerentem, alia est attributa tem- 
poralis potestas a civili imperio vel expresse vel tacite concessa, revocanda 
propterea, cum libuerit, a civili imperio. 

Litt. Apost. Ad Apostolicae, 22 augusti 1851 (Cf. N. 511). 


26. Ecclesia non habet nativum ac legitimum ius acquirendi ac possi- 
dendi. 

Alloc. Nunquam. fore, 15 decembris 1856 (Cf. N. 522). 

Epist. Encycl. /ncredibili, 17 septembris 1863 (Cf. N. 537). 


21. Sacri Ecclesiae ministri Romanusque Pontifex ab omni rerum tem- 
poralium cura ac dominio sunt omnino excludendi. 
Alloc. Maxima quidem, 9 iunii 1862 (Cf. N. 534). 


28. Episcopis, sine Gubernii venia, fas non est vel ipsas apostolicas Lit- 


teras promulgare. 
Alloc. Nunquam. fore, 15 decembris 1856 (Cf. N. 522). 


29. Gratiae a Romano Pontifice concessae existimari debent tamquam 
irritae, nisi per Gubernium fuerint imploratae. 
Alloc. Nunquam. fore, 15 decembris 1856 (Cf. N. 522). 


30. Ecclesiae et personarum ecclesiasticarum immunitas a iure civili ortum 


habuit. 
Litt. Apost. Mulfiplices inter, 10 iunii 1851 (Cf. N. 510). 


1 Cf. Acta Pii IX, vol. III, p. 281-287. 

31. Ecclesiasticum forum pro temporalibus clericorum causis sive civi- 
libus sive criminalibus omnino de medio tollendum est, etiam inconsulta et 
reclamante Apostolica Sede. 

Alloc. Acerbissimum, 21 septembris 1852 (Cf. N. 515). 

Alloc. Nunquam fore, 15 decembris 1856 (Cf. N. 522). 


32. Absque ulla naturalis iuris et aequitatis violatione potest abrogari 
personalis immunitas, qua clerici ab onere subeundae exercendaeque militiae 
eximuntur; hanc vero abrogationem postulat civilis progressus, maxime in 
societate ad formam liberioris regiminis constituta. 

Epist. ad Episc. Montisregal. Singularis Nobisque, 20 sept. 1864. 


33. Non pertinet unice ad ecclesiasticam iurisdictionis potestatem pro- 
prio ac nativo iure dirigere theologicarum rerum doctrinam. 
Epist. ad Archiep. Frising. Tuas libenter, 21 decembris 1863 (Cf. N. 538). 


34. Doctrina comparantium Romanum Pontificem Principi libero et agenti 
in universa Ecclesia, doctrina est quae medio aevo praevaluit. 
Litt. Apost. Ad Apostolicae, 22 augusti 1851 (Cf. N. 511). 


35. Nihil vetat, alicuius Concilii generalis sententia aut universorum popu- 
lorum facto, summum Pontificatum ab romano Episcopo atque Urbe ad alium 
Episcopum aliamque civitatem transferri. 

Litt. Apost. Ad Apostolicae, 22 augusti 1851 (Cf. N. 521). 


31. Nationalis concilii definitio nullam aliam admittit disputationem, civi- 
lisque administratio rem ad hosce terminos exigere potest. 
Litt. Apost. Ad Apostolicae, 22 augusti 1851 (Cf. N. 511). 


37. Institui possunt nationales Ecclesiae ab auctoritate Romani Ponti- 
ficis subductae planeque divisae. 

Alloc. Multis gravibusque, 17 decembris 1860 (Cf. N. 529). 

Alloc. Jamdudum cernimus, 18 martii 1861 (Cf. N. 530). 


38. Divisioni Ecclesiae in orientalem atque occidentalem nimia Roma- 
norum Pontificum arbitria contulerunt. 
Litt. Apost. Ad Apostolicae, 22 augusti 1851 (Cf. N. 511). 


S VI. - Errores de societate civili tum in se, tum in suis ad Ecclesiam rela- 
tionibus spectata. 


39. Reipublicae status, utpote omnium iurium origo et fons, iure quo- 
dam pollet nullis circumscripto limitibus. 
Alloc. Maxima quidem, 9 iunii 1862 (Cf. N. 534). 


40. Catholicae Ecclesiae doctrina humanae societatis bono et commodis 
adversatur. 

Epist. Encycl. Qui pluribus, 9 novembris 1846 (Cf. N. 504). 

Alloc. Quibus quantisque, 20 aprilis 1849 (Cf. N. 507). 

41. Civili potestati vel ab infideli imperante exercitae competit potestas 
indirecta negativa in sacra; eidem proinde competit nedum ius quod vocant 
exequatur, sed etiam ius appellationis, quam nuncupant, ab abusu. 

Litt. Apost. Ad Apostolicae, 22 augusti 1851 (Cf. N. 511). 


42. In conflictu legum utriusque potestatis, ius civile praevalet. 
Litt. Apost. Ad Apostolicae, 22 augusti 1841 (Cf. N. 511). 


43. Laica potestas auctoritatem habet rescindendi, declarandi ac faciendi 
irritas solemnes Conventiones (vulgo Cozcordafa) super usu iurium ad eccle- 
siasticam immunitatem pertinentium cum Sede Apostolica initas, sine huius 
consensu, immo et ea reclamante. 

Alloc. Jn Consistoriali, | novembris 1850 (Cf. N. 509). 

Alloc. Maltis gravibusque, 17 decembris 1860 (Cf. N. 529). 


44. Civilis auctoritas potest se immiscere rebus quae ad religionem, 
mores et regimen spirituale pertinent. Hinc potest de instructionibus iudi- 
care, quas Ecclesiae pastores ad conscientiarum normam pro suo munere 
edunt, quin etiam potest de divinorum sacramentorum administratione et 
dispositionibus ad ea suscipienda necessariis decernere. 

Alloc. /z Consistoriali, 1 novembris 1850 (Cf. N. 509). 

Alloc. Maxima quidem, 9 iunii 1862 (Cf. N. 534). 


45. Totum scholarum publicarum regimen, in quibus iuventus christianae 
alicuius Reipublicae instituitur, episcopalibus dumtaxat seminariis aliqua ratione 
exceptis, potest ac debet attribui auctoritati civili, et ita quidem attribui, ut 
nullum alii cuicumque auctoritati recognoscatur ius immiscendi se in disci- 
plina scholarum, in regimine studiorum, in graduum collatione, in delectu 
aut approbatione magistrorum. 

Alloc. /z. Consistoriali, | novembris 1850 (Cf. N. 509). 

Alloc. Quibus luctuosissimis, 5 septembris 1851 (Cf. N. 512). 


46. Immo in ipsis clericorum seminariis methodus studiorum adhibenda 
civili auctoritati subiicitur. 
Alloc. Nunquam. fore, 15 decembris 1856 (Cf. N. 522). 


4T. Postulat optima civilis societatis ratio, ut populares scholae, quae 
patent omnibus cuiusque e populo classis pueris, ac publica universim Insti- 
tuta, quae litteris severioribusque disciplinis tradendis et educationi iuven- 
tutis curandae sunt destinata, eximantur ab omni Ecclesiae auctoritate, mode- 
ratrice vi et ingerentia, plenoque civilis ac politicae auctoritatis arbitrio 
subiiciantur ad imperantium placita et ad communium aetatis opinionum 
amussim. 

Epist. ad Archiep. Friburg. Quum non sine, 14 iulii 1864 (Cf. N. 539). 


48. Catholicis viris probari potest ea iuventutis instituendae ratio, quae 
sit a catholica fide et ab Ecclesiae potestate seiuncta, quaeque rerum dum- 
taxat naturalium scientiam ac terrenae socialis vitae fines tantummodo, vel 
saltem primario spectet. 

Epist. ad Archiep. Friburg. Quam non sine, 14 iulii 1864 (Cf. N. 539) 

49. Civilis auctoritas potest impedire quominus sacrorum Antistites et 
fideles populi cum Romano Pontifice libere ac mutuo communicent. 
Alloc. Maxima quidem, 9 iunii 1862 (Cf. N. 534). 


50. Laica auctoritas habet per se ius praesentandi episcopos et potest 
ab illis exigere ut ineant dioecesium procurationem antequam ipsi canoni- 
cam a S. Sede institutionem et apostolicas litteras accipiant. 

Alloc. Nunquam fore, 15 decembris 1856 (Cf. N. 522). 


51. Immo laicum Gubernium habet ius deponendi ab exercitio pasto- 
ralis ministerii episcopos, neque tenetur obedire Romano Pontifici in iis 
quae episcopatuum et episcoporum respiciunt institutionem. 

Litt. Apost. Multiplices inter, 10 iunii 1851 (Cf. N. 510). 

Alloc. Acerbissimum, 217 septembris 1852 (Cf. N. 515). 


52. Gubernium potest suo iure immutare aetatem ab Ecclesia praescri- 
ptam pro religiosa tam mulierum quam virorum professione, omnibusque 
religiosis familiis indicere, ut neminem sine suo permissu ad solemnia vota 
nuncupanda admittant. 

Alloc. Nunquam fore, 15 decembris 1856 (Cf. N. 522). 


53. Abrogandae sunt leges quae ad religiosarum familiarum statum tutan- 
dum, earumque iura et officia pertinent; immo potest civile gubernium iis 
omnibus auxilium praestare, qui a suscepto religiosae vitae instituto deficere 
ac solemnia vota frangere velint; pariterque potest religiosas easdem  fami- 
lias perinde ac collegiatas Ecclesias et beneficia simplicia etiam iuris patro- 
natus penitus extinguere, illorumque bona et reditus civilis potestatis admi- 
nistrationi et arbitrio subiicere et vindicare. 

Alloc. Acerbissimum, 21 septembris 1852 (Cf. N. 515). 

Alloc. Probe memineritis, 22 ianuarii 1855 (Cf. N. 519). 

Alloc. Cum saepe, 26 iulii 1855 (Cf. N. 520). 


54. Reges et Principes non solum ab Ecclesiae iurisdictione eximuntur, 
verum etiam in quaestionibus iurisdictionis dirimendis superiores sunt 
Ecclesia. 

Litt. Apost. Multiplices inter, 10 iunii 1851 (Cf. N. 510). 


55. Ecclesia a statu, Statusque ab Ecclesia seiungendus est. 
Alloc. Acerbissimum, 27 septembris 1852 (Cf. N. 515). 


S VII. - Errores de Ethica naturali et christiana. 


56. Morum leges divina haud egent sanctione, minimeque opus est ut 
humanae leges ad naturae ius conformentur aut obligandi vim a Deo acci- 
piant. 

Alloc. Maxima quidem, 9 iunii 1862 (Cf. N. 534). 

5T. Philosophicarum rerum morumque scientia, itemque civiles leges 


possunt et debent a divina et ecclesiastica auctoritate declinare. 
Alloc. Maxima quidem, 9 iunii 1862 (Cf. N. 534). 


Romani Pontifices 1007 


58. Aliae vires non sunt agnoscendae nisi illae quae in materia positae 
sunt, et omnis morum disciplina honestasque collocari debet in cumulandis 
et augendis quovis modo divitiis ac in voluptatibus explendis. 

Alloc. Maxima quidem, 9 iunii 1862 (Cf. N. 534). 

Epist encycl. Quanto conficiamur moerore, 10 augusti 1863 Cf.,N. 536). 


59. Ius in materiali facto consistit, et omnia hominum officia sunt nomen 
inane, et omnia humana facta iuris vim habent. 
Alloc. Maxima quidem, 9 iunii 1862 (Cf. N. 534). 


60. Auctoritas nihil aliud est nisi numeri et materialium virium summa. 
Alloc. Maxima quidem, 9 iunii 1862 (Cf. N. 534). 


61. Fortunata facti iniustitia nullum iuris sanctitati detrimentum affert. 
Alloc. Jamdudum cernimus, 18 martii 1861 (Cf. N. 530). 


62. Proclamandum est et observandum principium quod vocant de z07- 
interventu. 
Alloc. Novos et ante, 28 septembris 1860. ! 


63. Legitimis principibus obedientiam detrectare, immo et rebellare licet. 
Epist. encycl. Qui pluribus, 9 novembris 1846 (Cf. N. 504). 

Alloc. Quisque vestrum, 4 octobris 1847. ? 

Epist. encycl. Nostis et Nobiscum, 8 decembris 1849 (Cf. N. 508). 

Litt. Apost. Cum catholica Ecclesia, 26 martii 1860 (Cf. N. 538). 


64. Tum cuiusque sanctissimi iuramenti violatio, tum quaelibet scelesta 
flagitiosaque actio sempiternae legi repugnans non solum haud est impro- 
banda, verum etiam omnino licita, summisque laudibus efferenda, quando id 
pro patriae amore agatur. 

Alloc. Quibus quantisque, 20 aprilis 1849 (Cf. N. 507). 


8 VIII. - Errores de matrimonio christiano. 


65. Nulla ratione ferri potest, Christum evexisse matrimonium ad digni- 


tatem sacramenti. 
Litt. Apost. Ad Apostolicae, 22 augusti 1851 (Cf. N. 511). 


66. Matrimonii sacramentum non est nisi quid contractui accessorium 
ab eoque separabile, ipsumque sacramentum in una tantum nuptiali bene- 


dictione situm est. 
Litt. Apost. Ad Apostolicae, 22 augusti 1851 (Cf. N. 511). 


67. lure naturae matrimonii vinculum non est indissolubile, et in variis 
casibus divortium proprie dictum auctoritate civili sanciri potest. 

Litt. Apost. Ad Apostolicae, 22 augusti 1851 (Cf. N. 511). 

Alloc. Acerbissimum, 21 septembris 1852 (CE. N2.515): 


1 Cf. Acta Pii IX, vol. III, p. 180-189. 
2 Cf. Acta Pii IX, vol. I, p. 64-60. 

68. Ecclesia non habet potestatem impedimenta matrimonium dirimentia 
inducendi, sed ea potestas civili auctoritati competit, a qua impedimenta 
existentia tollenda sunt. 

Litt. Apost. Multiplices inter, 10 iunii 1851 (Cf. N. 510). 


69. Ecclesia sequioribus saeculis dirimentia impedimenta inducere coe- 
pit, non iure proprio, sed illo iure usa, quod a civili potestate mutuata erat. 
Litt. Apost. Ad Apostolicae, 22 augusti 1851 (Cf. N. 511). 


70. Tridentini canones qui anathematis censuram illis inferunt qui facul- 
tatem impedimenta dirimentia inducendi Ecclesiae negare audeant, vel non 
sunt dogmatici vel de hac mutuata potestate intelligendi sunt. 

Litt. Apost. Ad Apostolicae, 22 augusti 1851 (Cf. N. 511). 


71. Tridentini forma sub infirmitatis poena non obligat, ubi lex civilis 
aliam formam praestituat, et velit hac nova forma interveniente matrimo- 
nium valere. 

Litt. Apost. Ad Apostolicae, 22 augusti 1851 (Cf. N. 511). 


72. Bonifacius VIII votum castitatis in ordinatione emissum nuptias 
nullas reddere primus asseruit. 
Litt. Apost. Ad Apostolicae, 22 augusti 1851 (Cf. N. 511). 


73. Vi contractus mere civilis potest inter christianos constare veri nomi- 
nis matrimonium; falsumque est, aut contractum matrimonii inter christia- 
nos semper esse sacramentum, aut nullum esse contractum, si sacramentum 
excludatur. 

Litt. Apost. Ad Apostolicae, 22 augusti 1851 (Cf. N. 511). 

Lettera di S. S. Pio IX al Re di Sardegna 9 settembre 1852 (Cf. N. 514). 

Alloc. Acerbissimum, 21 septembris 1852 (Cf. N. 515). 

Alloc. Multis gravibusque, 17 decembris 1860 (Ct. N. 529). 


74. Causae matrimoniales et sponsalia suapte natura ad forum civile 
pertinent. 

Litt. Apost. Ad Apostolicae, 22 augusti 1851 (CEN. 511). 

Alloc. Acerbissimum, 21 septembris 1852 (Ct. N. 515). 

N. B. - Huc facere possunt duo alii errores de clericorum coelibatu 
abolendo et de statu matrimonii statui virginitatis anteferendo. Confodiun- 
tur, prior in epist. encycl. Qui pluribus, 9 novembris 1846 (Cf. N. 504), poste- 
rior in litt. apost. Mulfiplices infer, 10 iunii 1851 (Cf. N. 510). 


S IX. - Errores de civili Romani Pontificis principatu. 


75. De temporalis regni cum spirituali compatibilitate disputant inter 
se christianae et catholicae Ecclesiae filii. 
Litt. Apost. Ad Apostolicae, 22 augusti 1851 (Cf. N. 511). 


70. Abrogatio civilis imperii, quo Apostolica Sedes potitur, ad Ecclesiae 
libertatem felicitatemque vel maxime conduceret. 


Alloc. Quibus quantisque, 20 aprilis 1849 (Cf. N. 507). 

N. B. - Praeter hos errores explicite notatos, alii complures implicite 
reprobantur, proposita et asserta doctrina, quam catholici omnes firmissime 
retinere debeant, de civili Romani Pontificis principatu. Eiusmodi doctrina 
luculenter traditur in Alloc. Quibus quantisque, 20 aprilis 1849 (Cf. N. 507); 
in Alloc. Si semper antea, 20 maii 1850; ! in Litt. apost. Cum. Catholica Eccle- 
sia, 26 mart. 1860 (Cf. N. 528); in Alloc. Novos ef anfe, 28 sept. 1860; ? in 
Alloc. Jamdudum cernimus, 18 mart. 1861 (Cf. N. 530); in Alloc. Maxima 
quidem, 9 iunii 1862 (Cf. N. 534). 


S X. - Errores qui ad liberalismum hodiernum referuntur. 


TT. Aetate hac nostra non amplius expedit, religionem catholicam haberi 
tamquam unicam Status religionem, ceteris quibuscumque cultibus exclusis. 
Alloc. Nemo vestrum, 26 iulii 1855. ? 


18. Hinc laudabiliter in quibusdam catholici nominis regionibus lege 
cautum est, ut hominibus illuc immigrantibus liceat publicum proprii cuius- 
que cultus exercitium habere. 

Alloc. Acerbissimum, 21 septembris 1852 (Cf. N. 515). 


79. Enimvero falsum est, civilem cuiusque cultus libertatem, itemque 
plenam potestatem omnibus attributam quaslibet opiniones cogitationesque 
palam publiceque manifestandi conducere ad populorum mores animosque 
facilius corrumpendos ac indifferentismi pestem propagandam. 

Alloc. Nunquam fore, 15 decembris 1856 (Cf. N. 522). 


80. Romanus Pontifex potest ac debet cum progressu, cum liberalismo 
et cum recenti civilitate sese reconciliari et componere. 

Alloc. Jamdudum cernimus, 18 martii 1861 (Cf. N. 530). 

[Acta Pii IX, vol. III, p. 701-717]. 


544. 
Pius IX, allocut. Multiplices inter, 25 sept. 1865. 


Multiplices inter machinationes artesque, quibus Christiani nominis hostes 
adoriri Ecclesiam Dei, eamque irrito licet conatu labefactare, atque excindere 
ausi sunt, recensenda procul dubio est, Venerabiles Fratres, perversa illa homi- 
num societas, quae Massonica vulgo nuncupatur, quaeque in latebris primum, 
tenebrisque coacta in communem exinde perniciem religionis, humanaeque 
societatis erupit. Cuius insidias ac fraudes ubi primum detexerunt Praede- 
cessores Nostri Romani Pontifices, pastoralis officii memores, nihil morae 
interponendum existimarunt, quominus sectam illam scelus anhelantem, multa 


1 Cf. Acta Pii IX, vol. I, p. 224-234. 
2 Cf. Acta Pii IX, vol. III. p. 180-180. 
3 Cf. Acta Pii IX, vol. II, p. 441-446. 

ac nefaria rei sacrae et publicae molientem auctoritate sua coercerent, ac 
damnationis sententia tamquam iaculo confoderent et profligarent. Enimvero 
Clemens XII Praedecessor Noster Apostolicis suis Litteris ! eamdem sectam 
proscripsit reprobavit, ac fideles universos ab illa nedum ineunda, sed vero 
etiam quovis modo promovenda iuvandaque deterruit, indicta excommuni- 
cationis poena ipso facto incurrenda, et per Romanum dumtaxat Pontificem 
relaxanda. Quam porro iustam ac debitam damnationis sententiam Benedi- 
ctus XIV edita Constitutione? confirmavit, summosque Catholicos Principes 
haud excitare praetermisit, ut. ad convellendam perditissimam sectam, et a 
communi periculo propulsandam vires omnes curasque conferrent. Atque 
utinam supremi iidem Principes Decessoris Nostri vocibus aures praebuis- 
sent; utinam in causa tam gravi non remissius egissent, numquam certe 
fuissent deplorandi nostra patrumque memoria tanti seditionum motus, tanta 
bellorum incendia, quibus Europa universa conflagravit, tanta denique malo- 
rum acerbitas, quibus afflictata est, atque adhuc afflictatur Ecclesia. Iamvero 
quum improborum furor minime conquiesceret, recens ortam Carbonariorurm 
sectam in Italia praesertim longe lateque propagatam Pius VII Praedecessor 
Noster anathemate perculit,? parique incensus animarum studio Leo XII tum 
superiores, quas memoravimus clandestinas societates, tum quascumque alias 
quovis tandem nomine appellatas, quae contra Ecclesiam, civilemque pote- 
statem conspirarent, Apostolicis suis Litteris ^ condemnavit, atque universis 
fidelibus sub gravissima excommunicationis poena prohibuit. Attamen impensa 
haec Apostolicae Sedis studia haud illum habuerunt exitum, qui fuisset expe- 
ctandus. Neque enim domita, et cohibita umquam est Massonica haec, de 
qua loquimur, secfa, verum ita longe lateque diffusa, ut difficillimo hoc tem- 
pore ubicumque gentium impune se iactet, atque audacius efferatur. Quam 
rem inde Nos repetendam magna ex parte existimavimus, quod plerisque 
ignorantia fortasse iniquorum consiliorum, quae in clandestinis iis coetibus 
agitantur, falsa insederit opinio innoxium hoc esse societatis genus, atque 
institutum, quod in adiuvandis hominibus, eorumque relevandis aerumnis 
unice versetur; nihil proinde contra Ecclesiam Dei ex illo esse pertimescen- 
dum. Id vero quantopere abhorreat a veritate ecquis non intelligat? Quid 
enim sibi vult illa hominum cooptatio cuiuscumque tandem religionis et fidei 
sint? Quid illa sibi volunt clandestina conventicula, quid severissimum iusiu- 
randum ab iis prolatum, qui huic sectae initiantur, numquam se quidquam 
patefacturos, quod pertinere ad illam possit? Quo tandem spectat inaudita 
poenarum atrocitas, quibus se devovent, si forte a iuramenti fide desciscant? 
Impia certe quidem ac nefaria ea societas sit oportet, quae diem lucemque tanto- 
pere reformidat; qui enim male agit, ut scripsit Apostolus, odit lucem. lamvero 
quam longe dissimiles ab hac dicendae sunt piae fidelium Societates, quae in 
Catholica Ecclesia florescunt. Nihil in eis retrusum atque aditum, patent omni 


IGCE.N: 299. 
* CI. N.412. 
3 Cf. N. 479. 
CE N81. 

bus leges, quibus reguntur, patent quae iuxta Evangelii doctrinam exercentur 
opera caritatis. Atqui Catholicas huiusmodi Sodalitates tam salutares, tam exci- 
tandae pietati, recreandisque pauperibus opportunas oppugnari alicubi, et 
vero etiam deleri non sine dolore videmus, dum contra fovetur, vel saltem 
toleratur tenebricosa Massonica societas tam Ecclesiae Dei inimica, tam peri- 
culosa etiam securitati regnorum? Illud vero graviter Nos et acerbe ferimus, 
Venerabiles Fratres, quod in huiusmodi reprobanda secta iuxta Decessorum 
Nostrorum Constitutiones, segnes nonnullos esse, et quasi indormientes videa- 
mus, quos in re tam gravi commissi muneris et officii ratio excitatissimos 
poscit. Quod si qui in hac opinione versantur, Apostolicas Constitutiones 
contra occultas sectas, earumque asseclas et fautores sub poena anathematis 
editas, nullam habere vim iis in regionibus, ubi a civili potestate memo- 
ratae sectae tolerantur, ii certe vehementer errant, ac Nos pravae huius doctri- 
nae commentum alias, ut scitis, Venerabiles Fratres, reprobavimus,! iterumque 
hodierno die reprobamus et condemnamus. Numquid enim suprema illa 
pascendi regendique universi dominici gregis potestas, quam in persona Bea- 
tissimi Petri a Christo Domino acceperunt Romani Pontifices, ac supremum 
inde quod exercere in Ecclesia debent magisterium, a civili pendeat potestate, 
aut aliqua ratione coerceri ab illa possit et coarctari? Quae cum ita sint, ne 
minus cauti homines, iuvenesque in primis decipiantur, ac ne ex Nostro 
silentio aliqua tuendi erroris arripiatur occasio, Apostolicam attollere vocem 
decrevimus, Venerabiles Fratres; atque hic in consessu Vestro memoratas 
Praedecessorum Nostrorum Constitutiones confirmantes, Massonicam illam, 
aliasque eiusdem generis Societates quae specie tenus diversae in dies coa- 
lescunt, quaeque contra Ecclesiam vel legitimas potestates seu palam, seu 
clandestine machinentur auctoritate Nostra Apostolica reprobamus et con- 
demnamus, atque ab omnibus Christifidelibus cuiuscumque conditionis, gra- 
dus ac dignitatis, et ubicumque terrarum sint, tamquam per Nos proscriptas 
et reprobatas haberi volumus sub iisdem poenis, quae in memoratis Prae- 
decessorum Nostrorum Constitutionibus continentur. Nunc, quod reliquum 
est, pro paterni animi Nostri studio monemus, et excitamus fideles, qui forte 
eiusmodi sectis nomen dederint, ut ad saniora se consilia recipiant, fune- 
stosque illos coetus et conventicula deserant, ne in sempiternae ruinae bara- 
trum prolabantur; reliquos vero fideles omnes, pro sollicita qua urgemur 
animarum cura, vehementer hortamur, ut a dolosis sectariorum labiis caveant, 
qui quamdam honesti speciem praeseferentes contra Christi religionem et 
legitimos principatus inflammato odio feruntur, idque unum spectant atque 
agunt, ut iura quaeque tam divina quam humana pessumdent. Noverint, 
hos sectarum gregales tamquam lupos esse quos ovium pelle contectos ad 
exitium gregis venturos praedixit Christus Dominus; noverint in eorum 
numero esse habendos a quorum consuetudine, congressuque sic Nobis inter- 
dixit Apostolus, ut nec ave illis dicere diserte praeceperit. Faxit nostrum 
omnium precibus exoratus dives in misericordia Deus, ut auxiliante gratia 
sua redeant insipientes ad cor, errantesque in viam iustitiae reducantur; faxit 


! Cf. N. 542, 543. 


1012 Romani Pontifices 
——— 
ut compresso perditorum hominum furore, qui per supra memoratos coetus. 
impia, ac nefaria moliuntur, a tam multis, tamque inveteratis malis recreari 
aliquando tum Ecclesia tum humana societas possint. Quae ut Nobis ex votis. 
succedant deprecatricem apud clementissimum Deum adhibeamus Sanctissi- 
mam Virginem Dei ipsius matrem ab origine immaculatam, cui datum est 
Ecclesiae hostes, atque errorum monstra confringere; nec non patrocinium 
imploremus Beatorum Apostolorum Petri et Pauli, quorum glorioso cruore 
Alma haec Urbs consecrata est. Horum ope atque auxilio, quod a divina. 
bonitate flagitamus, facilius Nos assecuturos confidimus. 
[Acta Pii IX, vol. IV, p. 23-28]. 

